
NOTĂ 


Medicina este o ştiinţă în continuă schimbare. Pe 
măsură ce experiența clinică şi cercetarea lărgesc 
cîmpul cunoaşterii, sînt necesare modificări în conduita 
terapeutică, inclusiv în cea medicamentoasă. Autorii şi 
editorul acestei lucrări au depus tot efortul pentru a se 
asigura că tabelele cuprinzînd dozajele de 
medicamente sînt precise şi în acord cu standardele 
acceptate la momentul publicării cărții. Cititorii sînt 
sfătuiți, oricum, să verifice în prospectul fi ecărui 
medicament pe care vor să-l folosească informațiile cu 
privire-la acesta, pentru a fi siguri că nu au intervenit 
schimbări în doza recomândată sau în contraindicațiile 
pentru administrarea lui. Această măsură este 
importantă şi în cazul în care se folosesc medicamente 
noi sau care sînt utilizate ori administrate doar 
ocazional. 

PREFAŢĂ 


Această carte a fost concepută şi scrisă cu intenția de a 
face mult mai uşor, mai rapid şi mai precis diagnosticul 
diferenţial al durerii acute, indiferent de regiunea corpului în 
care aceasta se face simțită. Durerea acută este definită drept 
o durere severă, cu debut recent sau brusc, care nu retro- 
cedează, este asociată cu alte simptome severe, care alarmează 
pacientul şi care s-a dovedit rezistentă atît la medicaţia 
obişnuită cît şi la alte măsuri terapeutice. Această carte nu 
reprezintă un alt tom referitor la tratamentul durerii, menit să 
se adreseze numai unui procent mai mic de 1% de pacienți 
care suferă de dureri severe, cronice, dificil de controlat. 

Diagnosticarea cauzei durerii regionale sau generalizate 
reprezintă o problemă fundamentală și extrem de frecvent 
întâlnită în practica medicală. În 1975, Asociaţia Naţională de 
Supraveghere a Îngrijirii în Ambulator (NAMCS) a observat 
că nouă din primele cincisprezece acuze sînt durerile localizate 
în anumite regiuni topografice. De exemplu, durerea cervicală, 
durerea de membre inferioare, durerea abdominală şi cea de 
membre superioare au reprezentat principalele patru mo- 
tive de solicitare a unui consult medical. 

Studiile clinice, efectuate la mijlocul anilor '80 în Clinica 
Medicală a Universităţii din Illinois, asupra pacienţilor ce se 
prezentau fără programare la medic, au confirmat datele oferite 
de NAMCS. Dintr-un total de 3427 de acuze principale relatate 
de pacienți 58% au fost durerile cu o anumită localizare. 
Primele 6 acuze au fost reprezentate de durere (abdominală, 
lombară, toracică anterioară, de membre inferioare, de cap — 
cefalee —, de membre superioare), ele fiind întîlnite la 78% 
din pacienţii care prezentau 10 din cele mai frecvente acuze. 

La Spitalul Masonic din Illinois, un important spital 
comunitar din Chicago, un procent de 36% din cele mai 
importante acuze prezente la internare (la un număr de 575 
de consultaţii) a fost constituit de durere (regională, 
generalizată sau difuză). Durerea toracică anterioară, 
abdominală, de membre sau lombară a însumat 4 din 
principalele $ motive de internare. 

Una dintre cele mai mari dificultăți în diagnosticarea 
durerii regionale sau a celei difuze, cît şi a altor simptome de 
boală, apare datorită faptului că posibilele cauze declanșatoare 
ţin de domeniul mai multor specializări şi subspecializări 
medicale. Listele de diagnostice posibile din această carte 
depășesc granițele impuse de existența mai multor astfel de 
specializări clinice. Probabilitatea ca motivația apariției unei 
dureri (regionale sau generalizate) să nu fie menționată în 
această prezentare este foarte mică şi dificil de aproximat, 
oricum este de sub 1 %. 


Această carte „colaborează“ cu cititorul. În deschiderea 
cărții, este inclusă o diagramă a durerii pentru fiecare regiune 
a corpului. Cititorul poate compara regiunea dureroasă 
descrisă de pacient cu una sau mai multe diagrame care conțin 
această localizare în ariile haşurate. Numărul capitolului de 
sub diagrama selectată va îndruma cititorul către cel mai 
potrivit capitol care discută durerea cu acea localizare. În 
câzul în care titlul capitolului se potriveşte acuzelor 
pacientului, folosirea diagramelor nu este necesară. 

Fiecare capitol prezintă în deschidere o „listă a 
diagnosticelor posibile“, a cauzelor de durere resimțită în 
regiunea respectivă. În „rezumat“ se realizează o scurtă 
trecere în revistă a fiecăreia dintre afecțiunile listate şi o 
prezentare succintă a diferențelor dintre ele, din punct de 
vedere clinic, paraclinic şi terapeutic. 

„Tabelul incidenţei bolilor“ are scopul de a informa 
cititorul asupra frecvenței relative a afecțiunilor prezentate 
în „lista diagnosticelor posibile“. Acesta asigură doar o 
estimare aproximativă, întrucît probabilitatea ca durerea ce 
prezintă o localizare specifică să aibă o cauză anume poate 
varia cu vârsta, sexul, rasa, originea etnică, istoricul familial, 
factorii de risc, clima, anotimpul, regiunea geografică şi alți 
parametri. Datele din „tabelul incidenţei bolilor“ derivă din 
experiența clinică a autorului şi a specialiştilor de la 
Universitatea de Medicină din Illinois, Chicago, din datele 
disponibile în literatura medicală și mărimea seriilor de 
entități diagnostice specifice publicate de marile centre 
medicale. 

Secţiunea „descrierea afecțiunilor“ prezintă fiecare 
afecţiune din „lista diagnosticelor posibile“ asigurînd o 
descriere detaliată şi precisă atît a caracteristicilor clinice ale 
durerii regionale asociate acelei boli, cît şi a celor paraclinice. 
La nevoie, este folosită în scop diagnostic şi proba terapeutică. 
Criteriile de diagnostic folosite sînt recunoscute fie de 
literatura medicală, în general, fie de către o asociaţie de 
specialitate de înaltă credibilitate "(de exemplu, 
ARA=American Rheumatism Association, Asociaţia 
Americană de Reumatologie). 

Deoarece acuzele dureroase din cadrul unei afecțiuni ar 
putea orientac diagnosticul spre o altă afecțiune, în multe 
capitole sunt prezentate bolile care ar putea mima afecțiunea 
respectivă. i 

Este pentru prima dată cînd durerea acută, ca simptom 
de boală, a fost descrisă detaliat pentru întregul organism, 
într-un singur volum. Listele diagnosticelor posibile acoperă 
întregul corp (de exemplu, durerea generalizată), regiuni mari 
(de exemplu: durerea abdominală generalizată, durerea de 
membru superior), regiuni mici (de exemplu: articulația 

radiocarpiană, mîna, piciorul) şi arii mici dintr-o regiune (de 
exemplu, durerea la nivel calcanean). Prezentarea detaliată a 
durerii acute din acest volum se datorează faptului că această 
carte este concepută ținînd cont de modul în care pacientul cu 
durere se prezintă la medic. 

Tratatele de medicină internă, chirurgie şi gineco- 
logie sînt de mare valoare, odată ce diagnosticul este 
stabilit. Această carte porneşte de la un simptom (de 
exemplu, durerea într-o regiune specifică) şi ajută 
medicul să stabilească un diagnostic specific. Consultarea 
ulterioară a unor tratate cum ar fi: Harrison's Principles 
of Internal Medicine sau. Principles of Surgery. de 
Schwartz vor asigura informaţii suplimentare asupra 
fiziopatologiei, profilaxiei şi tratamentuluibolilor 
diagnosticate. 


PREFAŢĂ 


————————————————————————————————— —— 


Medicii de familie, medicii de urgenţă, rezidenții în orice 
specialitate şi studenţii vor găși această carte folositoare, 
deoarece se întîlnesc în fiecare zi cu pacienți prezentînd 
durere, ca simptom dominant al bolii. Specialiştii vor 
beneficia, de asemenea, de lectura acestui volum, deoarece 
pot să nu fie familiarizați cu alte cauze care pot determina 
durere într-o regiune specifică, dar care nu intră în domeniul 
de care se ocupă. De exemplu, un chirurg ortoped poate să 
nu fie familiarizat cu unele boli reumatologice, infecțioase, 
neurologice, vasculare şi hematologice care pot determina 
durere la nivelul genunchiului sau a piciorului, şi care se pot 
manifesta ca o problemă ortopedică. Această carte va facilita 
achiziția rapidă a informaţiei pentru specialiştii care doresc 
să afle mai multe despre cauzele durerii şi metodele de diag- 
nostic ale acestora. 

CAPITOLUL 








l ORGANIZAREA ȘI 
FOLOSIREA ACESTEI 
CĂRȚI 


L] INTRODUCERE 


Durerea este unul din cele mai obişnuite simptome pe care le 
acuză pacientul; anumite tipuri de durere sînt responsabile 
pentru o mare parte din motivele care îl determină pe pacient 
să consulte un medic. Această carte este un text uşor abordabil, 
destinat să ajute la stabilirea diagnosticului diferențial al durerii 
acute. Diagramele zonelor dureroase reprezintă cele mai 
frecvente tipuri de durere cu care se poate întâlni medicul. 

„Lista diagnosticelor posibile“ din fiecare capitol cuprinde 
cauzele tipice și atipice de durere în regiunea abordată în acel 
capitol cât şi multe dintre cele mai rare afecțiuni capabile să 
determine o durere asemănătoare. 


[] MODUL DE STRUCTURARE A 
ACESTEI CĂRȚI 


Această carte este structurată în raport de regiunile 
topografice ale corpului. Localizarea durerii pacientului este 
marcată pe una sau mai multe diagrame haşurate ale corpului. 
Fiecare capitol corespunde unei anumite zone haşurate din 
diagramă şi descrie afecțiunile care pot determina durere în 
respectiva regiune. Tipurile de durere selectate pentru a fi 
analizate în capitole distincte sînt cele care apar cel mai 
frecvent în practica clinică. 

Afecţiunile care determină durere în două sau mai multe 
regiuni sînt enumerate şi descrise în fiecare din capitolele care 
se ocupă de acele regiuni. 

Diferenţierea de fineţe a cauzei durerii necesită, în plus, 
observaţii clinice obținute din anamneză, semne fizice şi date 
de laborator şi/sau imagistice anormale. 


(] DUREREA ACUTĂ ŞI 
CARACTERISTICILE SALE 


Durerea acută. este suferința care-determină pacientul-să se 
prezinte la medic, la cabinet sau camera de gardă, în deurs de 
minute, ore sau la cîteva zile de la debut. Ea determină 
pacientul să ceară îngrijiri cu minimum de întîrziere, datorită 
uneia sau a mai multor carateristici din cele enumerate mai 
jos: 


1. Este nouă şi niciodată resimțită înainte, în ce privește 
localizarea și calitatea (de exemplu: durerea apăsătoare în 
piept, întîlnită pentru prima dată de un pacient de vârstă 
medie, anterior asimptomatic) și este provocatoare de 
anxietate. 

2. Durerea poate fi atît de severă și de stînjenitoare încît 
pacientul caută să o amelioreze (de exemplu: durerea 
intensă din colica renală, hemoragia subarahnoidiană sau 
anevrismul disecant). Măsurile simple disponibile 
pacientului (de exemplu: odihna, căldura, analgezia uşoară 
sau poziţiile antalgice) sînt ineficiente. 

3. Durerea este continuă sau recidivează atât de des în timpul 
primei zile sau a primelor două zile, încît înlăturarea €i se 
vrea cît mai curînd posibil (de exemplu, în angina instabilă 
sau colica renală). 

4. Locul de apariţie al durerii poate fi alarmant (de exemplu: 
pe fața anterioară a toracelui, la nivelul ochiului sau al 
întregului abdomen). 

5, Simptomele asociate pot fi alarmante şi determină pacientul 
să caute îngrijire (de exemplu: cefaleea asociată cu febră 
mare şi atac cerebral; durerea de piept asociată cu slăbiciune 
severă, paloare generalizată şi transpirație; durerea 
abdominală generalizată asociată cu flatulență și diaree 
sanguinolentă). 

6. Antecedentele familiale pot fi alarmante (de exemplu, un: 
pacient cu durere de piept ale cărui rude au murit deinfaret . 


miocardic înainte de cincizeci de ani). 
Această descriere diferă de cea a durerii cronice, care 
are următoarele caracteristici: % 

1. A fost întâlnită înainte şi s-a remis sanii sau după măsuri 
sau îngrijiri medicale simple. 

2. Este, în mod obişnuit, de intensitate uşoară sau medie și 
nu atît de severă încît să fie infirmizantă. 

3. Frecvent, este de durată limitată şi este ameliorată prin 
măsuri simple sau îngrijire medicală sau chirurgicală. Are 
tendința de a recidiva o dată sau de mai multe ori înainte 
ca terapia definitivă să fie stabilită. Durerea constantă poate 
fi de o intensitate atît de scăzută încît nu determină 
prezentarea la medic. 

4. Localizarea durerii nu este îngrijorătoare (de exemplu: 
cotul, genunchiul, lombele), deoarece este întîlnită 
frecvent în populația generală. 

5. Nu există simptome asociate alarmante. 

6. Durerea poate fi ameliorată sau controlată prin măsuri 
simple (de exemplu, angina controlată prin evitarea 
efortului sau cefaleea controlată prin evitarea consumului 
de vin roşu). 

7. Antecedentele familiale nu sînt îngrijorătoare. 


C] PLANUL CAPITOLULUI ŞI 
CONȚINUTUL FIECĂRUI CAPITOL 
ESTE CONSTITUIT DIN: 


1. LISTA DIAGNOSTICELOR POSIBILE 


Reprezintă lista afecțiunilor care pot determina durere în 
regiunile topografico-anatomice acoperite: de respectivul 
capitol. Este foarte completă, fiind alcătuită ca o listă de 
verificare, în scopul de a avertiza memoria cititorului în 
cazul în care un diagnostic a fost trecut cu vederea. 


2. REZUMATUL 


Această secțiune prezintă informaţii esenţiale, care se 
regăsesc în textul detaliat despre afecțiunile prezentate, 
acordînd atenție deosebită diferențelor — în caracterul 
durerii, simptomele şi semnele asociate, precum şi datele 
imagistice, endoscopice şi de laborator — ce pot ajuta la 
stabilirea diagnosticului diferențial. În unele cazuri este 
descris răspunsul la terapia specifică (acolo unde este de 
folos în diagnosticul diferențial). 


3. TABELUL INCIDENȚEI BOLILOR 


Acest tabel împarte afecțiunile din lista de diagnostice în 
trei categorii (frecvente, frecvență medie și rare). Intervalul 
de incidență dat este estimativ, deoarece nu sînt disponibile 
date exacte pentru toate afecțiunile enumerate. 
Afecţiunile frecvente sînt cele întâlnite în fiecare zi-sau 
de cîteva ori pe zi în clinici şi săli de aşteptare. Literatura 

medicală deţine articole despre grupuri mari de pacienţi 
“prezentînd aceste afecțiuni, înregistrate într-un interval 
de 1-2 ani. 

„ Afecţiunile relativ frecvente sînt observate o dată la 2-3 
luni. Literatura medicală deține referiri la grupuri mici de 
pacienți, înregistrate pe o perioadă de 5-10 ani sau mai mult. 

Bolile rare sînt cele observate o dată, de două ori pe an 
'sau Chiar mai rar. Literatura medicală deține numai cazuri 
disparate şi o asemenea serie este constituită rareori din 
mai mult de 5 pacienți. 

Clasificarea dată este numai semicantitativă şi este bazată 
pe experienţa clinică, pe observaţiile detaliate în cadrul a 
3.000 de consultaţii şi 2.000 de internări în instituția 
noastră şi pe analiza literaturii medicale din 1966 pînă în 
prezent. Nu estimează frecvenţa specifică pe vîrstă, sex şi 
demografie. 


4. DESCRIEREA AFECȚIUNILOR ENUMERATE 


Cea mai mare parte a fiecărui capitol este dedicată unei 
descrieri detaliate a durerii provocate de fiecare afecțiune 
din lista de diagnostice. Descrierea face referiri la calitatea 
durerii, severitatea, debutul, circumstanţele în care apare, 
se exacerbează sau se ameliorează durerea, răspunsul la 
terapia specifică, pecum şi la simptomele asociate. Pentru 
fiecare afecțiune în parte sînt redate rezultatele examenu- 
lui obiectiv, modificările de laborator, endoscopice şi 
imagistice care contribuie la confirmarea diagnosticului 
şi la diferențierea de alte entități. Caracterizarea 
amănunțită a durerii-cu localizare speciiică este de ajutor 
în limitarea numărului de entități posibil de ă fi luate în 
calcul la diagnosticul diferențial. Semnele fizice specifice 
şi rezultatele imagistice şi de laborator sînt de asemenea 
folositoare în diagnosticul diferenţial al afecțiunilor care 
prezintă durere cu caracteristici similare. Durerea este 
Caracterizată de următorii parametri: 


A. Localizare şi iradiere. Localizarea durerii: este 
evidențiată de ariile haşurate din diagrama asociată fiecărui 
capitol. Doar diferenţele de detaliu din cadrul fiecărei arii 
haşurate pot susține un-diagnostic, în; defavoarea; altuia. 
De exemplu, la pacienții cu durere toracică anterioară, 
localizarea parasternală indică măi i probabil o costocondrită 
decît o durere ischemică. Iradierea durerii poate fi de mare 
ajutor. Durerea toracică anterolaterală asociată cu durere 
ipsilaterală de umăr indică prezența unui proces inflamator 
diafragmatic, în timp ce durerea retrosternală asociată cu 
durere laterocervicală stîngă şi a marginii trapezului est 
caracteristică pentru o pericardită acută. 


B. Durată. Durerea acută poate fi persistentă timp de mai 
multe ore (de exemplu: în infaretul miocardic acut; colica 
biliară) sau recurentă, cu intervale asimptomatice cu durată 
de minute sau ore (de exemplu: insuficiența coronariană 
acută, colica intestinală). Prezenţa unei dureri: acute, 

„persistente -sau recurente; în asociere cu-o afecțiune 
specifică -este descrisă în cazul în care aceasta este 
folositoare pentru stabilirea. diagnosticului. 

C. Caracter, Descrierea caracterului durerii de către 
pacient poate contribui la diagnosticul diferențial al 
afecțiunii cauzatoare. 

La nivelul toracelui anterior, durerea cu localizare 
retrosternală, resimţită ca o presiune sau ca o apăsare 
sugerează ischemie sau spasm esofagian; cea resimțită ca 
junghi sau înțepătură sugerează o pleurită; durerea cu 
localizare parasternală, căre nu este intensă — costocondrită; 
durerea lancinantă sau ca un junghi care iradiază din spate 
în jurul hemitoracelui — nevrită intercostală; durerea 
violentă sau sfişietoare cu localizare retrosternală — disecție 
de aortă toracică. Localizată în abdomen, o jenă sau o 
durere epigastrică persistentă, resimțită ca o arsură 
sugerează boală ulceroasă, în timp ce O durere constantă 
resimțită ca o arsură în fosa iliacă dreaptă poate apărea în 
contextul unei apendicite acute. Durerea tranzitorie, 
ascuţită, ca un junghi, localizată în etajul abdominal 
inferior, apare la pacienții cu gastroenterită şi este însoțită 
de distensie gazoasă și spasm. Durerea surdă, cu localizare 
medioabdominală poate fi datorată ischemiei, în timp ce 
durerea colicativă, cu localizare periombilicală şi cu 
intervale nedureroase sugerează faza incipientă a ocluziei 
intestinale. 


D. Intensitate. Intensitatea durerii poate fi cuantificată prin 
efectul asupra activității pacientului şi prin nevoia de 
analgezice. Durerea uşoară permite pacientului să-şi 
desfăşoare toate activităţile fără a avea nevoie de 
analgezice. Durerea moderată interferă cu capacitatea de 


concentrare şi cu eficiența muncii pacientului, necesitînd” 


folosirea analgezicelor orale. (Cîteva exemple de durere 
moderată sînt cele întîlnite în: âmigdalita streptococică, 
întindere musculară recent instalată, sindromul miofascial 
cu 'interesarea musculaturii nucale,: durerea «dentară 
persistentă) Durerea severă interferă cu capacitatea de 
muncă a pacientului: dar nu este complet handicapantă. 
Poate necesita administrarea parenterală de nărcotice. 
Exemplele include: durerea osoasă din cancerul metastatic, 
durerea articulară din artrita gonococică; durerea lombară 
şi a membrului inferior ipsilateral din hernia de disc. 
Durerea foarte severă sausfişietoare apare în colica renală, 
biliară şi intestinală, disecția de aortă, infarctul miocardic 
acut. Pacientul se află în incapacitate totală de a-şi desfășura 
activitatea, fiihd: necesară administrarea -de narcotice 
parenteral, nu întotdeauna eficientă. 


E. Circumstanţe de apariție. Acest parametru se referă 
1ă evenimentele imediate care preced debutul durerii şi/sau 
la anamneza medicală, socială, familială şi de muncă a 
pacientului. 

Durerea toracică anterioară apărută în timpul unui efort cu 
care organismul nu este obişnuit sugerează boala ischemică 
cardiacă, în timp ce durerea ascuţită cu această localizare, care 
apare în timpul ridicării unor greutăți sugerează o afecţiune 
musculoscheletală. Junghiul toracic anterior care apare inopinat 
la un pacient ce inhalează cocaină folosind o manevră Valsalva 
sugerează un diagnostic de pneumotorax. 

Factorii de'rise'pot, de asemenea, oferi'un profil care 
ajută la stabilirea diagnosticului. Durerea retrosternală 
severă apărută la un fumător obez, diabetic, hipertensiv, 
are probabil drept cauză ischemia coronariană, O durere 
similară la un, pacient bolnav. psihic, care face, atacuri 
recurente de panică, cu diaforeză, dispnee, tremurături, 
teamă. de, moarte, iminentă este, puțin probabil să fie 
ischemică. Durerile colicative abdominale, în special la 
persoanele. a-căror anamneză evidențiază factori de risc 
pentru infecția cu virusul imunodeficienței umane (HIV) 
pot reprezenta o infecţie HIV asociată cu criptosporidioză. 
Durerile colicative: cu localizare. în etajul abdominal 
inferior, apărute recent la un. pacient de, vîrstă medie al 
cărui tată şi frate au murit de cancer de colon vor fi evaluate 
cu atenţie pentru a exclude un cancer al intestinului gros. 
Factorii de risc sînt utili în măsura în care pot susţine un 
diagnostic, dar absenţa. lor nu. îl exclud. De exemplu, 
infarctul miocardic acut şi tromboza de venă iliofemurală 
pot fi observate la pacienți fără factori de risc cunoscuți 
pentru aceste afecțiuni. 


F. Factori precipitanți şi exacerbanți. Capacitatea de a 
determina sau intensifica durerea printr-o manevră specifică 
oferă informaţii de valoare referitoare la cauza acesteia. 
Deşi aceste manevre nu sînt: complet specifice, ele pot 
reduce numărul de afecțiuni din lista de diagnostic 
diferenţial. De exemplu, durerea precordială, intensificată 
de inspirul profund, poate fi determinată de; pericardită, 
pleurită sau o suferință a peretelui toracic, darnu de 
infarctul miocardic, spasimulesofagiân sau de disecția 
aortei, y 

Durerea retrosternală- indusă de efort, poate fi 
determinată de ischemia miocardică, esofagita de reflux 
sau de costocondrită.. Durerea; retrosternală intensificată 
de clinostatism se poate datora pericarditei sau tumorilor 
mediastinale. Decubitul lateral de:acecași parte cu-o coastă 
fracturată poate intensifica. durerea, în timp ce aceeași 
poziţie, prin efectul său de imobilizare, poate ameliora 
durerea secundară unei! pleurite: Ingestia sucurilor de 
tomate, citrice sau a băuturilor, carbogazoase poate 
intensifica durerea din esofagita de reflux şi nu are efect 
în durerea de tip ischemic sau de perete toracic, 


G. Circumstanţe de ameliorare-dispariție şi efectele 
terapiei. Durerea toracică anterioară precipitată de efort 
şi ameliorată de repaus sugerează o cauză ischemică, deşi 
ameliorarea la repaus poate să apară şi în durerea de perete 
toracic Durerea din pericardită şi tumorile mediastinale şi 
ale măduvei spinării este ameliorată de poziția şezîndă. 
Nitroglicerina administrată sublingual poate ameliora 
durerea retrosternală din boala ischemică coronariană sau 
disfuncțiile de motilitate ale esofagului. Prednisonul poate 
să reducă spectaculos durerea precordială din pericardita 
idiopatică şi cefaleea din arterita temporală. Blocantele 


"canalelor de calciu pot ameliora durerea din angina 


Prinzmetal. Antibioterapia poate ameliora durerea 
localizată în etajul abdominal inferior, din infecțiile pelvice 





sau durerea pleuritică din pneumonia acută. Blocanții H, 
şi antiacidele pot ameliora durerea epigastrică din ulcerul 
duodenal. 


H. Simptome asociate. Acuzele asociate sînt utile în 
atribuirea durerii unei anumite disfuncţii de organ. Durerea 
pleuritică asociată cu tuse, hemoptizie, dispnee apare în 
suferințe pulmonare, cum ar fi pneumonia şi trombo- 
embolismul pulmonar. 

Durerea surdă epigastrică, asociată cu melenă sau 
hematemeză apare în boala ulceroasă gastrică sau 
duodenală sau în neoplasmul gastric. 

Durerea persistentă în hipocondrul drept asociată cu urini 
închise la culoare şi icter atenționează asupra unei suferințe 
a ficatului, căilor biliare şi capului pancreasului. Durerea 
toracică anterioară însoțită de palpitații şi dispnee atrage 
atenția asupra cordului; durerea similară asociată cu 
odinofagie, pirozis şi disfagie este probabil de origine 
esofagiană. 


I. Date de examen obiectiv. Anumite semne sau grupe de 
semne specifice sînt utile în diagnosticul diferențial. Astfel, 
la'un pacient cu durere retrosternală o frecătură pericardică 
sugerează infarct miocardic sau pericardită idiopatică; 
semnul lui Hamman (crepitaţii retrosternale) sugerează 
emfizem mediastinal sau sindrom Boerhaave; un suflu 
diastolic nou în focarul aortic — disecție de aortă; un galop 
S, — infarct miocardic acut sau miopericardită. 

De asemenea, unele grupuri de semne au o semnificație 
aparte, orientîndu-ne spre anumite afecțiuni. De exemplu, 
febra, sensibillitatea la palpare şi apărarea musculară în 
hipocondrul drept, icterul, constatate împreună, sugerează 
o suferință veziculară; eritemul facial în „„vespertillo“ 
asociat cu artrita simetrică a mîinilor şi genunchilor şi cu 
frecătură pleurală sugerează lupus eritematos sistemic; 
turgescenţa jugulară, cu asurzirea zgomotelor cardiace şi 
puls paradoxal apar într-o! pericardită cu tamponadă; 
murmurul vezicular diminuat într-un hemitorace, cu 
turgescenţă jugulară şi devierea controlaterală a traheei apar 
în pneumotoraxul sufocant (cu supapă). 


J. Date de laborator și explorări imagistice. Unele 
afecțiuni nu se pot diferenția de altele doar pe baza datelor 
anamnestice şi fizice (de exemplu: diverticulita cecală, 
adenita mezenterică. şi apendicita acută). Ecografia şi 
examenul. CT abdominal pot diferenţia aceste boli 
preoperator. Boala Crohn a colonului, colita ulceroasă şi 
colita ischemică pot prezenta semne clinice asemănătoare, 
fiind diferențiate prin colonoscopie şi/sau tranzit baritat. 
Sindromul Boerhaave şi disecția de aortă pot determina 
semne clinice şi radiologice asemănătoare (de exemplu, 
lărgirea mediastinului), diagnosticul diferenţial făcîndu- 
se prin examen CT mediastinal cu substanță de contrast. 
La un pacient cu durere şi sensibilitate la palpare în etajul 
abdominal superioar, valorile crescute ale amilazei şi lipazei 
serice susțin diagnosticul de pancreatită; pneumoperitoneul 
este, în mod obişnuit, consecutiv ulcerului perforat. 
Semnele specifice de laborator, imagistice şi endoscopice, 

utile pentru diagnosticul diferențial sînt incluse în 
prezentările specifice fiecărei boli. 


Dl ILUSTRAȚII 


Diagramele haşurate ale regiunilor abordate în fiecare capitol 
sînt prezentate fotografic compact la începutul cărții (de 
exemplu; extremitatea cefalică, fața, regiunea cervicală, 
toracele anterior şi posterior, abdomenul, lombele, fesele, 
perineul şi organele genitale, membrele superioare şi inferioare 
şi întregul corp). 

Un capitol distinct este alocat fiecărei secțiuni haşurate. 
Capitolul respectiv va enumera şi descrie afecțiunile care 
determină, dureri acute în ariile haşurate corespunzătoare. 
Localizînd durerea pacientului în una sau mai multe diagrame 
haşurate (de exemplu, durerea pacientului poate corespunde 
unei arii haşurate sau poate fi uşor înăuntrul sau în afara ariei 
respective), medicul va fi îndrumat către unul sau mai multe 
capitole potrivite. Acestea vor descrie afecțiunile care sînt 
posibile cauze ale durerii pacientului. Diferenţierile ulterioare 
ale cauzei vor depinde de alte caracteristici ale durerii 
pacientului (simptomele asociate, caracterul durerii, 
intensitatea, debutul, factori precipitanți agravanți, condiții 
de ameliorare — dispariţie), de semne fizice, de laborator şi 
imagistice; 


C] STRUCTURAREA MATERIALULUI 
PE MODULE 


Fiecare capitol este un modul complet şi conține descrieri ale 
afecțiunilor enumerate. În cîteva cazuri, nu toate afecțiunile 
care determină o anumită condiție fiziopatologică sînt discutate 
în detaliu, dar sînt prezentate în text sau în tabel (de exemplu, 
multiplele cauze de obstrucție intestinală). În alte cazuri, 
aceleaşi afecțiuni apar enumerate în diagnosticul diferențial 
al durerii acute cu localizări topografice diferite. De exemplu: 
infarctul miocardic poate fi menționat în capitolele care se 
referă la durerea retrosternală, maxilară şi interscapulară; 
durerea dentară pote fi descrisă la capitolele referitoare la 
durerea de cavitate bucală şi cea auriculară. 


[| MODUL DE UTILIZARE A CĂRȚII 


Pentru a determina cauza unei dureri specifice: 

1. Stabiliți cu atenție localizarea şi caracteristicile durerii 
pacientului dumneavoastră, precum şi semnele fizice 
asociate, 

2. Localizaţi aria haşurată care include zona dureroasă descrisă 
de pacient (respectiv, acea arie haşurată care se suprapune 
cel mai bine cu localizarea durerii descrise de pacient). 

Decideți dacă durerea este acută folosind descrierile 
durerilor acute şi cronice din acest capitol. 


4. Consultaţi cel mai potrivit capitol care se referă la durerea 


ş, 


cu acea localizare. 

Citiţi „Lista diagnosticelor posibile“ şi „Rezumatul“. 
Consultaţi „Descrierea afecțiunilor enumerate“ şi revedeți 
atât acele boli care par a fi foarte probabile cît şi pe cele 
care sînt mai neobişnuite. 


„Dacă diagnosticul este încă nesigur şi necesită mai multe 


informaţii pentru a face diferența între circumstanțe 


5 


asemănătoare, reexaminați pacientul pentru a descoperi 
semnele fizice specifice, cereți analize de laborator, 
proceduri speciale, studii imagistice pentru a confirma sau 
a exclude afecțiunile din actuala lista restrînsă de 
diagnostice posibile. 


7. Luaţi în considerare o probă terapeutică, dacă rezultatele 


testelor apar în cîteva săptămîni (de exemplu, culturile 
pentru tuberculoză) sau dacă testele complete şi studiile 
imagistice sînt negative sau incerte, iar semnele clinice 
sugerează o afecțiune cu tratament specific. 





PARTEA | 


Durerea acută a extremității * 
cefalice 





CAPITOLUL 








zi CEFALEEA ACUTĂ 


LI] LISTA DIAGNOSTICELOR 


POSIBILE 


1. Cefaleea posttraumatică 
A. Lezinile scalpului şi neuropatia 
superficială 
B. Cefaleea pseudomigrenoasă 
C. Cefaleea cu caracter constrictiv 
D. Cefaleea cluster 
E. Cefaleea mixtă (constrictiv- 
migrenoasă) 
F. Cefaleea asociată leziunilor 
cervicale 
1. Cefalgia disautonomică 
posttraumatică 
2. Nevralgia occipitală post- 
traumatică 
3. Migrena secundară trauma- 
tismului arterei bazilare 
4. Disecţia traumatică a arterei 
carotide internă 
5. Contuziile măduvei spinării, 
ligamentelor şi muşchilor 
paravertebrali 
G. Sindromul posttraumatic cefalic 
(sindromul postcontuzional) 
H. Cefaleea determinată de leziuni 
organice intracraniene 
1. Hematomul-acut subdural 
2. Hematomul acut epidural 
3. Contuzia cerebrală 
4. Hematomul intracerebral 
5. Hematomul epidural din fosa 
posterioară 
2. Hemoragia subarahnoidiană spontană 
A. Anevrismul 
1. Sîngerările minore şi cefaleea 
„de alarmă“, „sentinelă“ 


2. Cefaleea d'amblee secundară 
anevrismului nonhemoragic 

3. Ruptura anevrismală şi cefaleea 
acută 

4. Cefaleea d'amblee fără 
anevrism sau hemoragie 


B. Malformaţiile arteriovenoase 
C. Hemoragia subarahnoidiană 


spinală 


3. Infecţiile intracraniene 
A. Meningita bacteriană acută 
B. Forme rare de meningită bacteriană 


1. Boala Lyme şi meningita 

2. Meningita cu Listeria 
monocytogenes 

3. Meningita cu Mycobacterium 
tuberculosis 

4. Meningita cu anaerobi 

5. Meningita bacteriană mixtă 


C. Boli care mimează meningitele 


bacteriene 

1. Meningoencefalita amoebiană 

2. Meningita virală 

3. Meningita secundară tumorilor 
şi chisturilor intracraniene 

4. Meningitele medicamentoase 

5. Vasculitele cerebrale din 
colagenoze şi meningita 
aseptică 

6. Boala Behget şi meningita 
aseptică 

7. Meningita Mollaret 

8. Meningitele fungice 

9. Abcesele cerebrale cu reacție 
parameningeală 

10. SIDA şi leziunile cerebrale 
hiperfixatoare de substanță de 
contrast 

11. Empiemul subdural 

12. Abcesul cranian epidural 

13. Apoplexia pituitară 

14. Abcesul pituitar 


4. Bolile cerebrovasculare și cefaleea 


A. Hemoragia intraparenchimatoasă 
1. Hemoragia putamenială 
2. Hemoragia talamică 
3. Hemoragia de lob cerebral 
(lobară) 
4. Hemoragia trunchiului cerebral 
5. Hemoragia cerebeloasă 
B. Accidentul vascular cerebral 
ischemic acut (AVC ischemic, 
stroke) 
C. Atacul ischemic tranzitor (AIT) 
D. Encefalopatia hipertensivă 
E. Tromboza venoasă intracraniană 
F. Disecţia arterelor cervicale 
1. Disecţia arterei carotide 
2. Disecţia arterelor vertebrale 


5. Tumorile cerebrale şi cefaleea acută 


A. Cefaleea paroxistică 

B. Hernierea cerebelului şi a uncusului 
C. Hemoragia intratumorală 

D. Hemoragia subarhnoidiană 

E. Meningita acută 

F. AVC ischemic acut 


6. Encefalitele 


A. Herpes simplex 
B. Determinate de artropode 
1. Cabalină de Est 
2. Cabalină de Vest 
3. Saint-Louis 
4. California şi La Crosse 


7. Infecţiile sistemice cu cefalee şi/sau 


semne de iritație meningeală 

A. Ricketsiozele 
1. Febra pătată Rocky Mountain 
2. Febra Q 
3. Tifosul 


B. Spirochețiozele 
1. Boala Lyme 
2. Leptospiroza 
3. Sifilisul meningovascular 
C. Pneumoniile însoţite de semne de 
iritație meningeală 
1. Pneumonia cu Chlamydia psittaci 
2. Pneumonia cu Mycoplasma 
pneumoniae 
3. Pneumonia cu Histoplasma 
capsulatum 
D. Febra tifoidă 
E. Pielonefritele 
F. Infecția HIV acută simptomatică 
8. Cefaleea vasculară provocată de: 
A. Efortul fizic 
1. Migrena de efort intens acut 
2. Cefaleea indusă de un efort de 
intensitate joasă 
3. Cefaleea de efort minimal 
B. Actul sexual 
C. Tuse, strănut şi alte eforturi 
echivalente 
D. Foame 
E. Alimente şi băuturi 
F. Medicamente 
G. Decompresiune 
H. Altitudine şi hipoxie 
I. Hipercapnie 
J. Menstruaţie 
K. Monoxidul de carbon 
L. Hipoglicemie 
M. Feocromocitom 
9. Arterita temporală 
10. Sinuzita acută 
11. Nevralgia occipitală acută 
12. Scleroza multiplă 
13. Eclampsia 
14. Hipotensiunea lichidului cefalorahidian 
A. Cefaleea după puncţie lombară 
B. Cefaleea acută posturală, în cadrul 
unei boli infecțioase 
C. Hipotensiunea intracraniană 
spontană 


[] REZUMAT 


Cefaleea posttraumatică poate apărea sub mai multe forme. 
Paresteziile și durerile scalpului sînt asociate cu sensibilitate 
la locul impactului. Presiunea digitală poate să intensifice 
durerea și să determine parestezii. Cefaleea posttraumatică 


poate lua și forma migrenei clasice sau comune, poate fi 
constrictivă („în bască”), cefalee cluster sau de tip mixt 
(constrictivă, cu caracter de crampă musculară şi cu elemente 
migrenoase). 

O leziune cervicală în regiunea carotidiană poate determina 
atacuri severe de cefalee unilaterală, asociate cu midriază şi 
transpiraţie facială ipsilateral. Pe masură ce durerea cedează 
apare sindromul Horner (cefalgia disautonomă posttrauma- 
tică). Nevralgia occipitală, cu cefalee occipitală şi nucală 
unilateral, parestezii și/sau hiperestezia scalpului poate urma 
somnului pe o margine dură sau hiperextensiei şi rotației 
gîtului. Migrena secundară traumatismului arterei bazilare 
poate fi provocată de o mişcare bruscă de „dute-vino“ (flexie- 
extensie) a capului. Pot, de asemenea, să apară cefaleea 
occipitală, vertijul, ataxia, dizartria, paresteziile la nivelul 
membrelor, pierderea vederii şi coma. Disecţia arterei carotide 
poate urma unei leziuni cervicale. Pe partea respectivă poate, 
de asemenea, să apară durere frontală, orbitală şi temporală. 
Sindromul Horner poate fi asociat cu cefalee şi se poate 
dezvolta semne neurologice de focar. Acestea apar, de obicei, 
în decurs de minute sau ore după un traumatism şi includ: 
hemipareză, hemi-hipo/anestezie, disfagie, diplopie şi 
amauroză fugace. Traumatismele prin hiperflexie/hiper- 
extensie pot determina /eziuni ale măduvei spinării şi ale 
țesuturilor moi în regiunea nucală superioară şi occipitală. 
Astfel, apare durerea persistentă occipitală şi cervicală 
posterioară (nucală), intensificată de mişcările gâtului. 

S-a observat existența unui sindrom posttraumatic cefalic, 
constituit din cefalee, delir, vertij, tulburări ale mersului, 
defecte de memorie şi concentrare şi tulburări de personalitate. 
Hematomul subdural acut poate determina cefalee, pierdere 
persistentă a conștienței sau inconştiență alternînd cu perioade 
de luciditate. Semnele şi simptomele neurologice de focar, 
cum ar fi hemipareza şi midriaza fixă pot, de asemenea, să 
apară. Cefaleea, coma sau perioade de pierdere a conştienței 
alternînd cu luciditate, midriaza ipsilaterală şi hemipareza, 
postura postdecerebrare şi, cîteodată, edemul papilar pot fi 
secundare unui hematom epidural acut rezultat din fractura 
osului temporal. O contuzie cerebrală poate mima simptomele 
unui hematom intracranian. Aceste afecțiuni pot fi diferențiate 
prin examen CT sau RMN. Un hematom intracerebral poate 
cauza, de asemenea, cefalee, modificări ale statusului mental 
şi apariția semnelor de focar. Examenul CT sau RMN cerebral 
pot uşor să vizualizeze hematomul. Un hematom epidural în 
fosa posterioară rezultă în urma unui traumatism occipital. 
Pot apărea durerea occipitală şi cervicală posterioară, 
meningismul și ataxia mersului şi extremităților. Examenul 
CT sau RMN cerebral poate detecta hematomul epidural. 

O sîngerare minoră dintr-un anevrism cerebral poate să 
apară cu cîteva ore sau zile înainte de ruptură, fiind însoțită 
de o cefalee severă, generalizată sau localizată, cu debut brusc, 
cunoscută sub numele de cefalee d'amblice (brutală, violentă, 
atroce, apărută în plină stare de sănătate aparentă). Aceasta se 
asociază numai într-o minoritate de cazuri cu fotofobie, 
redoare de ceafă sau cu modificarea stării de conştiinţă. În 
pînă la 50% din cazurile cu hemoragie, cefaleea este suficient 
de intensă pentru a determina prezentarea la medic. Examenul 
CT cerebral detectează o sîngerare minimă numai în 44% din 
cazuri, de aceea, pentru a elimina sîngerările minore, este 
necesară puncția lombară. Pînă la 80% din pacienții investigați 


pentru cefalee d'amblce nu prezintă semne obiective de 
hemoragie subarahnoidiană deşi, probabil, au forme severe 
de migrenă. A fost relatat un caz neobişnuit de cefalee 
d'amblee asociat cu anevrism nonhemoragic. 

Ruptura unui anevrism determină cefalee explozivă, severă, 
asociată uneori, cu pierdere tranzitorie a conștienţei, 
meningism și stare confuzională sau cu diverse tulburări ale 
stării de conștiență. Diagnosticul poate fi confirmat prin 
examen CT cerebral (85-95% sensibilitate, dacă este efectuat 
în primele 72 de ore), anevrismul putînd fi vizualizat prin 
angiografie cerebrală. Malformaţiile arteriovenoase se 
manifestă prin cefalee difuză, fotofobie şi redoare de ceafă cu 
instalare progresivă. Poate exista istoric de convulsii şi de 
hemoragie subarahnoidiană (unică sau repetată). Diagnosticul 
poate fi confirmat prin examen CT cerebral cu substanță de 
contrast sau prin angiograma cerebrală. Hemoragia sub- 
arahnoidiană spinală debutează brusc cu durere severă în 
regiunea nucală sau toracolombară, cefalee generalizată, 
meningism, sciatalgii, dureri cu localizare rectală, abdominală 
sau toracală, funcție de nivelul la care se produce leziunea. 

Meningita bacterienă acută debutează cu cefalee severă 
generalizată, febră, frisoane, vărsături, stare de prostrație şi 
meningism. Cefaleea nu este d'amblse ci se dezvoltă gradat 
în decurs de cîteva ore. Febra şi frisoanele sînt importante iar 
LCR prezintă celularitate crescută cu predominanța 
leucocitelor polimorfonucleare, nivel crescut de proteine și 
scăzut de glucoză. Frotiul colorat Gram şi/sau cultura efectuată 
din LCR sînt pozitive. 

Meningitele cu predominanţa leucocitelor polimorfo- 
nucleare şi cu nivel normal sau scăzut de glucoză pot fi 
determinate de Streptococcus pneumoniae; Neisseria 
meningitidis; Haemophilus influenzae şi alte microorganisme 
mai puțin obişnuite. Boa/a Lyme se poate manifesta prin rash 
(eritem cronic migrator), simptome sistemice, meningită 
aseptică şi radiculonevrită craniană şi/sau periferică. Listeria 
monocytogenes determină meningită bacteriană la pacienții 
cu leucemie, limfoame sau imunodeprimați prin corticoterapie. 
Mycobacterium tuberculosis determină cefalee, febră şi 
meningism cu debut gradual, în 1-4 săptămîni, iar în LCR 
predomină leucocitele polimorfonucleare și un nivel scăzut 
de glucoză, în pînă la 22% din cazuri. Meningita cu anaerobi 
este asociată cu sinuzita sau otita medie la adulți. Meningitele 
bacteriene mixte sînt determinate de coci gram pozitivi, aerobi 
gram negativi şi anaerobi. Aceste infecții polimicrobiene sînt 
asociate cu traiecte fistuloase între căile aeriene, colon, rect, 
piele şi spațiul subarahnoidian. 

Un exsudat cu polimorfonucleare în LCR este asociat cu 
culturi şi frotiuri (colorate Gram) negative la pacienții cu altă 
afecțiune care mimează, din punct de vedere clinic şi 
paraclinic, meningitele bacteriene. Infecţiile cu Naeg/eria se 
însoțesc de LCR în care predomină polimorfonuclearele şi 
prezintă un tablou clinic asemănător cu cel al meningitelor 
bacteriene. Amoebele pot fi însă identificate într-o cameră de 
numărat, datorită motilității lor. Meningitele virale determină 
meningism uşor, febră şi cefalee. Dacă în LCR predomină, 
inițial, leucocitele polimorfonucleare, a doua puncție lombară, 

12 ore mai tîrziu va arăta virarea către predominanța 
limfocitelor. Necroza unei tumori cerebrale sau evacuarea unui 
„chist epidermoid poate determina o meningită chimică acută 
care mimează clinic şi paraclinic meningita bacteriană. 
Diagnosticul corect este stabilit prin vizualizarea tumorii la 
examen CT sau RMN cerebral. 

Cîteva medicamente, cum ar fi: sulfametoxazol, ibuprofen 
sau sulindac pot determina apariția unei meningite 
medicamentoase, în special la femeile cu lupus eritematos 
sistemic sau cu boală mixtă a țesutului conjunctiv. Afecţiuni 
de cauză necunoscută, cum ar fi: colagenozele vasculare sau 
boala Behget pot determina meningită aseptică. 

Meningita Mollaret este o afecţiune recurentă. Culturile şi 
frotiurile colorate Gram sînt negative. Circa 75% din celulele 
prezente în prima zi de evoluţie sînt mononucleare şi celule 
mari „endoteliale“. Înainte de a pune diagnosticul de meningită 
Mollaret, trebuie excluse alte cauze de inflamație meningeală. 
Meningita coccidioidiană se manifestă prin febră, meningism; 
greață, vărsături. Aceste cazuri apar în zonele endemice sau 
la persoanele care au călătorit în zone endemice. Modificările 
din LCR pot mima o meningită bacteriană. Culturile din LCR 
pot fi fals negative dar RFC (reacția de fixare a complementu- 
lui) la C. immitis este pozitivă în peste 95% din cazuri. 

Abcesele cerebrale sînt asociate cu cefalee, semne 
neurologice de focar, durere şi redoare de ceafă. Examenul 
LCR. poate arăta predominanţa polimorfonuclearelor şi un 
nivel normal sau scăzut de glucoză; culturile din LCR sînt 
însă negative. Diagnosticul poate fi stabilit prin examen CT 
sau RMN. Pacienţii bolnavi de SIDA care acuză cefalee vor 
fi investigați pentru toxoplasmoză cerebrală, abcese cu M. 
tuberculosis, Candida sau limfom cu celule B. 

Empiemul subdural apare în cazurile de infecţii ale 
sinusurilor paranazale sau ale urechii medii. Se constată: 
cefalee, amețeli, febră, edeme periorbitale şi/sau frontale, 
convulsii sau semne neurologice de focar. În aproape toate 
cazurile, este prezentă redoarea de ceafă. Diagnosticul de 
empiem subdural sau epidural poate fi confirmat de examenul 
CT cerebral. 

Apoplexia pituitară determină cefalee severă localizată 
frontal bilateral, amețeli, diplopie şi pierderea vederii. Necroza 
unei tumori pituitare poate determina meningită chimică sau 
hemoragie subarahnoidiană, Diagnosticul se pune prin examen 
CT sau RMN cerebral. 

Abcesul pituitar poate. mima simptomele şi semnele 
apoplexiei pituitare. Pot să apară meningita aseptică sau 
bacteriană. 

În hemoragia cerebrală intraparenchimatoasă sînt prezente 
semne neurologice de focar şi cefalee (48-67% din cazuri). 
Localizarea hemoragiei poate fi stabilită prin examen CT 
cranian. AVC acut ischemic şi atacul ischemic tranzitor sînt, 
de asemenea, asociate cu cefaleea în pînă la 25% din cazuri. 

Encefalopatia hipertensivă asociază, pe lîngă o marcată 
creştere a presiunii arteriale (TA sistolică>230 mm Hg, TA 
diastolică>130 mm Hg), cefalee generalizată severă, tulburări 
ale statusului mental (de exemplu: confuzie, somnolență sau 
agitaţie), modificări ale acuității vizuale şi convulsii. Examenul 


FO arată retinopatie hipertensivă de gradul III sau IV. Semnele 
şi simptomele dispar o dată cu terapia antihipertensivă 
eficientă. 

Tromboza sinusurilor venoase apare secundar unei otite 
medii sau sinuzite sau ca urmare a unui deficit de coagulare. 
Bolnavul se prezintă la medic cu cefalee, vărsături, tulburări 
ale acuității vizuale, diplopie, avînd asociate semne de creştere 
a presiunii intracraniene (de exemplu, edem papilar). Pot să 
apară semne neurologice de focar, iar unii pacienţi cu otită 
medie sau sinuzită pot dezvolta febră, frisoane şi alte 
manifestări de sepsis. Diagnosticul se stabilește prin RMN 
sau venografie jugulară. Disecţia arterei carotide poate 
determina durere cervicală ipsilateral, cefalee frontală, sindrom 
Horner parțial, suflu carotidian, asociat cu semne neurologice 
de focar. Disecţia arterei vertebrale determină durere 
occipitală, a regiunii cervicale posterioare, sindrom medular 
lateral şi sindrom de arteră bazilară. 

Tumorile cerebrale se pot manifesta acut prin cefalee 
paroxistică, care poate fi asociată cu vărsături, dureri cervicale, 
pierderea conştienţei, ataxie, diplopie, vertij şi episoade 
confuzionale. Cefalee paroxistică mai pot determina chisturile 
ventriculului III, tumorile fosei posterioare şi creşterea bruscă 
a presiunii intracraniene. Hernierea uncusului lobului temporal 
produce hemipareză, midriază ipsilaterală şi tulburări de 
conștiență. Hernierea amigdalei cerebeloase determină durere 
cervicală, redoare de ceafă, tulburări de postură a capului, 
inconştiență, criză cerebeloasă. Hemoragia intratumorală 
poate determina un sindrom asemănător unui AVC ischemice 
acut. Necroza tumorii poate determina meningită acută sau 
hemoragie subarahnoidiană. Encefalita cu Herpes simplex se 
manifestă acut cu: cefalee, convulsii, confuzie, meningism, 
pareză. În LCR, nivelul proteinelor şi al limfocitelor este 
crescut. Examenul CT arată un efect de masă şi leziuni 
hipodense în lobul temporal. EEG şi explorările izotopice 
confirmă implicarea unuia sau ambilor lobi temporali: Biopsia 
arată encefalită necrotizantă, iar în culturile obținute din 
biopşie poate creşte Herpes simplex. 

Encefalita determinată de artropode apare în epidemii vara 
şi toamna devreme. Cele mai multe cazuri sînt subclinice, unii 
însă dezvoltă meningită aseptică şi encefalită uşoară pînă la 
severă. / 

Cîteva infecții sistemice determină cefalee severă şi 
meningism. Aceste infecții includ rickertsiozele(de exemplu: 
febra pătată Rocky Mountain, febra Q, tifosul) şi.spirochetozele 
(de exemplu: boala Lyme, leptospiroza şi sifilisul meningo- 
vascular). Sînt asociate cu cefaleea şi meningismul şi unele 
forme de: infecții pulmonare. (de exemplu: psitacoza, 
pneumonia cu mycoplasma şi histoplasmoza). Aceleaşi 
simptome pot apărea şi în febra tifoidă, ca şi în unele cazuri 
de pielonefrită. Meningita aseptică reprezintă o etapă în cadrul 
infecției HIV acute simptomatice. Se manifestă prin febră, 
durere de gît, cefalee, fotofobie, eritem macular difuz (în 50% 
din cazuri) şi limfadenopatie generalizată. 

Cefaleea provocată este de cauză vasculară sau datorată 
spasmului muscular, fiind denumită ca atare, funcție de factorii 
declanşatori sau de contextul de apariţie. Sînt incluse aici: 

DOD ———— 


TABELUL INCIDENȚEI BOLILOR 


INCIDENȚA BOLILOR LA 100.000 (APROXIMATIVĂ) 


Frecvente (>100) 

Cefalee posttraumatică: leziunile scalpului 
şi neuropatia superficială, cealeea 
pseudomigrenoasă, cefaleea cu caracter 
constrictiv, cefaleea constrictiv- 
migrenoasă 

Leziunile cervicale: contuziile gîtului 
anterior şi posterior implicînd ligamente 
şi mușchi 

Sindromul posttraumatic cefalic (sindromul 
posteontuzional) 

Hemoragia intraparenchimatoasă 

Atacul ischemic 

Atacul ischemic tranzitor 

Cefaleea provocată de: efort, activitate 
sexuală, tuse, foame, alimente și băuturi, 
medicamente, altitudine şi hipoxie, 
hipercapnie 

Sinuzita acută 


Relativ frecvente (>5-100) 

'Traumele intracraniene: contuzia cerebrală, 
hematomul intracerebral 

Scurgeri minore datorate anevrismului 

Hemoragia subarahnoidiană; datorată 
anevrismului 

Cefaleea lovitură de fulger fără hemoragie 
subarahnoidiană sau anevrism 

Meningitele bacteriene acute 

Meningitele virale 

Boala Behget 

Arterita temporală 

Abcesele cerebrale cu reacție parameningială 

Encefalopatia hipertensivă 

SIDA 

Infecţiile sistemice cu meningism: 
rickettsiozele (febra pătată Rocky 
Mountain, febra Q); spirochetozele (boala 
Lyme, leptospiroze), Mycoplasma 
pneumonie, Chlamydia psittaci, 
histoplasmoza pulmonară 

Febra tifoidă 

Pielonefrita 

Infecția primară cu HIV 

Cefaleea provocată: hipoglicemia, boala de 
decompresiune, CO 

Tumorile cerebrale cu cefalee paroxistică, 
hemoragia în tumoră, sindromul atacului 
acut 

Eclampsia 


Rare (>0-5) : 

Cefaleea tip menghină 

Cefaleea consecutivă leziunilor cervicale: 
cefalgia dizautonomică, nevralgia 
occipitală, migrena arterei bazilare, 
disecţia arterei carotide 

Traumatismele intracraniene: hematomul 
subdural acut, hematomul epidural acut, 
hematomul epidural al fosei posterioare 

Cefaleea tip lovitură de fulger cu anevrism 
dar fără sîngerare 

Hemoragia subarahnoidiană datorată 
malformaţiei A-V sau leziunilor spinale 

Meningita din boala Lyme 

Meningita cu Listeria 

Meningita tuberculoasă 

Meningita bacteriană anaerobică 

Meningita bacteriană mixtă 

Meningoencefalita amoebiană 

Meningita paratumorală 

Meningita medicamentoasă 

Meningita din colagenozele vasculare 

Meningita. Mollaret 

Meningita fungică 

Empiemul subdural 

Abcesul epidural 

Apoplexia pituitară 

Abcesul pituitar 

Tromboza venoasă intracraniană 

Disecţia arterei carotide 

Disecţia arterei vertebrale 

Tumoare cerebrală cu hernierea cerebelului 
sau a uncusului, hemoragie sub- 
arahnoidiană, meningita acută 

Encefalita cu herpes simplex 

Encefalita artropodelor 

Infecţii sistemice cu meningism: tifos, sifilis 
meningovascular 

Feocromocitom 

Nevralgia occipitală acută 

Scleroza multiplă 

Hipotensiunea LCR 

Cefalee posturală acută cu boală infecțioasă 


N E 


cefaleea provocată de efort/exerciţiu fizic, de actul sexual 
(coitală), de tuse, foame, alimente, de îngheţată şi medica- 
mente. Decompresia din timpul scufundărilor sau al 
ascensiunilor la a/titudine mare poate determina un atac acut 
de cefalee. De asemenea, pot fi asociate cu cefalee severă: 
hipercapnia din bolile pulmonare, menstruaţia, intoxicația 
cu CO, hipoglicemia şi feocromocitomul. 

Arterita terporală determină cefalee şi sensibilitate la 
nivelul scalpului, la pacienți de peste 55 de ani. Durerea este 
localizată la una sau ambele tîmple. În mod variabil, pacienții 
pot prezenta claudicaţie mandibulară, pierderea vederii și VSH 
crescut. Biopsia arterei temporale şi/sau ameliorarea marcată 


a simptomatologiei în 48 de ore de la debutul terapiei cu 
prednison confirmă diagmosticul. 

Sinuzita acută determină rinoree anterioară şi/sau poste- 
rioară mucopurulentă şi/sau sanguinolentă, febră, durere facia- 
1ă şi cefalee localizată sau generalizată, obstrucție nazală şi 
sensibilitate la palparea punctelor sinusale. Diagnosticul este 
confirmat pe o radiografie sinusală standard sau de examenul 
CT al sinusurilor paranazale. Este utilă rinoscopia cu fibră optică 
care poate identifica materialul purulent din orificiul sinusal. 
Nevralgia occipitală acută determină dureri occipitale, parestezii 
ale scalpului şi hiperestezie. Poate fi determinată de traume, 
compresiuni ale scalpului, herniere cerebelară, gută, infecții. 

Scleroza multiplă se poate manifesta prin cefalee difuză 
pulsatilă şi anomalii neurologice reversibile, cum ar fi: nevrita 
optică, sindromul cerebelos cu vertij şi ataxie, tulburări 
senzitivo-motorii ale membrelor inferioare. Eclampsia apare 
în timpul gravidității şi al travaliului, determinînd cefalee 
severă, edeme, hipertensiune, proteinurie şi convulsii. 
Convulsiile pot fi controlate prin administrarea intravenoasă 
de sulfat de magneziu. 

Hipotensiunea LCR poate determina cefalee posturală, 
precipitată sau exacerbată de ortostatism şi ameliorată de 
clinostatism. În mod obişnuit, acest tip de cefalee apare după 
puncții lombare, dar poate apărea şi spontan. Un tip similar 
de cefalee apare la pacienţii cu febră şi infecții sistemice, dar 
mecanismul acestei forme de cefalgie posturală nu este 
cunoscut. 


Cl] DESCRIEREA AFECȚIUNILOR 
ENUMERATE 


1. CEFALEEA POSTRAUMATICĂ 


Acest tip de cefalee poate fi secundară unor traumatisme 
craniene de intensitate variabilă. Pierderea conştienței nu 
este o condiţie necesară pentru apariţia acestui simptom. 
Pot să apară diverse tipuri de cefalee. 


A. Leziunile scalpului şi neuropatia superficială. 
» Cefaleea consecutivă leziunilor superficiale ale scalpului are 
intesitate maximă în zona de impact. La palparea zonei de 
impact se constată o sensibilitate locală bine delimitată. 
Cefaleea nu este strict localizată, ci iradiază din zona de 
maximă intensitate, deseori fiind continuă. Percuţia sau 
presiunea în locul'de impact provoacă exacerbarea durerii şi 
parestezii. Pacientul nu poate dormi pe partea afectată şi, 
uneori, nu poate nici măcar să poarte pălărie. Paresteziile şi/sau 
hiperestezia sînt deseori prezente la nivelul leziuni sau chiar 
perilezional. Injectarea unui anestezic local (lidocaină) în 
zona intens dureroasă poate ameliora durerea. Tratamentul 
cu indometacin în doze standard, timp de 5-7 zile poate 
determina rezoluţia parţială sau completă a cefaleei. 


B. Cefaleea posttraumatică migrenoasă, Acest tip de 
cefalee posttraumatică debutează imediat după impact sau 
la câteva ore sau zile de la acesta. Durerea este persistentă, 
surdă, pulsatilă sau mixtă. Este localizată frontotemporal 
sau occipital, deseori bilateral. Este continuă sau 
intermitentă. Poate fi exacerbată de mişcările de flexie și 
lateralitate ale corpului, tuse, strănut, efort mental, mişcările 
rapide ale capului. Se poate asocia cu durerea retroorbitală 

“şi facială. În zona dureroasă, scalpul este, de obicei, sensibil 
la palpare. Afecțiunea se comportă foarte asemănător cu 
migrena clasică; pot fi prezente, de asemenea: grețuri, 
vărsături, scotoanie şi fotofobie. Durerea poate să răspundă 
la tratamentul cu ergotamină, iar blocanții f-adrenergici 
pot preveni episoadele recurente. 

C. Cefaleea posttraumatică cu caracter constrictiv. 
Pacienţii care dezvoltă -un asemenea tip de cefalee, o percep 
subiectiv ca pe o presiune sau o bandă strînsă în jurul 
capului (cefaleea „în cască“) sau ca pe o durere occipitală 
sau bitemporală mult mai precis localizată. La palpare poate 
fi prezentă sensibilitatea locală a scalpului. Cefaleea de 
acest tip este, de obicei, intermitentă (cîteva ore) dar poate 
fi şi continuă (zile sau săptămîni). Poate fi însoțită de grețuri 
şi amețeli. Localizarea suboccipitală sau nucală a durerii 
poate fi atribuită unei leziuni cervicale prin mecanism de 
flexie-extensie. 

Acest tip de cefalee este cea mai comună varietate de 
cefalee posttraumatică. Poate răspunde la analgezicele 
obişnuite sau poate necesita folosirea antidepresivelor 
triciclice. 


D. Cefaleea Cluster. Este relativ rar întâlnită. Se caracteri- 
zează prin cîteva atacuri de durere sfişietoare unilaterală, 
frontotemporală și orbitală, cu durată de 20-120 de minute, 
care apar în fiecare zi. Aceste episoade sînt asociate cu 
manifestări oculare ipsilateral (lăcrimare, ochi roşu), 
obstrucție nazală și rinoree. Atacurile recurente apar zilnic 
timp de mai multe săptămîni sau luni, după care dispar 
spontan, pentru a reapare după luni sau ani de zile. Printre 
factorii declanșatori se citează: ingestia de alcool, stressul 
emoțional, oboseala, lumina puternică, vremea ploioasă şi 
somnul. Pînă la 16% din pacienții au suferit anterior un 
traumatism cranian. Nitroglicerina sau histamina pot 
provoca şi ele cefalee. Administrarea de ergotamină sau 
inhalarea de O, va scurta durata cefaleei. Terapia cu 
prednison poate induce scăderea frecvenţei şi severităţii 
atacurilor de cefalee. 


E. Cefaleea posttraumatică de tip mixt. Cefaleea cu 
caracter migrenos şi de contractură musculară (cefaleea 
de tip mixt) poate apărea, de asemenea, posttraumatic dar 
şi spontan. 


F. Leziunea cervicală — Cefaleea asociată leziunilor 
cervicale 


1. Cefalgia disautonomă posttraumatică. Leziunile 
cervicale anterioare pot afecta neuronii simpatici. După 
o perioadă de latentă de cîteva săptămîni, apare o cefalee 
severă, unilaterală, asociată cu midriază şi hipethidroză 
de partea dureroasă. Cefaleea are caracter de jenă 
permanentă sau pulsati] şi poate persista timp de cîteva 
ore sau zile. Pe măsură ce durerea cedează, pacientul 
dezvoltă mioză şi ptoză palpebrală ipsilateral (sindromul 
Horner). Cîteva astfel de crize dureroase pot apărea în 
fiecare lună şi pot fi prevenite prin administrarea de 
propranolol sau a altor medicamente B-blocante. 


2. Nevralgia occipitală posttraumatică. Durerea cu 
localizare unilaterală, cerebrală posterioară şi occipitală 
poate urma după un traumatism cervical de tip flexie- 
extensie („lovitură de bici“). La nivelul ochiului şi 
hemifeţei ipsilateral bolnavul poate resimţi o senzație 

de disconfort. Durerea este intensificată de mişcările 
capului. Anumiți pacienți descriu, în momentul 
traumatismului, o durere ca o explozie în cap şi git. 
Presiunea pe regiunea suboccipitală determină durere 
locală. De partea afectată este prezentă hiperestezia 
scalpului şi a părții superioare a regiunii cervicale 
posterioare. Această afecțiune poate fi determinată de 
leziunea ganglionului C, şi a rădăcinii nervului 
corespunzător, prin compresie între lamele axisului şi 
ale atlasului, în timpul rotației şi hiperextensiei forțate 
a gîtului. Poate fi necesară ablaţia chirurgicală a 
rădăcinii nervului C,. 


3. Migrena secundară traumatismului de arteră 
bazilară. Migrena arterei bazilare, cu durere occipitală 
unilaterală, pulsatilă urmează, uneori, unei leziuni 
cervicale prin mecanism de flexie-extensie („în lovitură 
de bici“). Cefaleea se poate asocia cu vertij, ataxie, 
disartrie, parestezii la nivelul extremităților, amauroză 
bilaterală şi comă. 


4. Disecţia posttraumatică a arterei carotide interne. 
Hiperextensia însoțită de rotație sau flexia forțată a 
gîtului pot întinde sau comprima artera carotidă internă, 
ducînd la disecția acesteia. Circumstanțele de producere 
sînt reprezentate, cel mai frecvent, de traumatismul 
indirect în caz de accident auto, dar şi de un traumatism 
direct, cum ar fi: lovituri, căderi, terapie chiropractică 
manipulativă său încercări de sinucidere prin spînzurare. 
Relativ rar, se constată durere şi sensibilitate locală. 
Cefaleea ipsilaterală (orbitală şi frontotemporală) este 
asociată cu paralizie oculosimpatică şi/sau semne 
neurologice de focar, tranzitorii sau permanente. Suflul 
carotidian este perceput în 39% din cazuri și poate fi 
singurul semn al afecțiunii. Semnele neurologice pot 
include hemipareza și pierderea sensibilităţii contro- 
lateral, disfagie, amauroză fugace, diplopie. Semnele 
neurologice de focar pot să apară fără cefalee unilaterală. 
În 71% din cazuri între momentul producerii leziunii şi 
debutul simptomelor de ischemie cerebrală există un 
interval de 3 săptămîni, dar au fost înregistrate şi 
întârzieri de pînă la 14 ani. Cefaleea bilaterală apare în 
disecția bilaterală. Diagnosticul se confirmă prin 
angiografie carotidiană. 


5. Contuziile măduvei spinării, ligamentelor şi 
muşchilor paravertebrali. Contuziile regiunii cervicale 
pot afecta corpurile vertebrale, discurile intervertebra- 
le,:suprafeţele articulare, ligamentele și muşchii regiu- 
nii nucale, producînd durere locală, uni sau bilaterală. 
Pentru a evidenția aceste modificări sînt necesare 
radiografii, examen CT sau RMN de coloană cervicală. 
Sindromul posttraumatic miofascial, implicînd unul sau 
mai mulți muşchi ai regiunii nucale, poate fi, de 
asemenea, o cauză a durerii occipitale şi nucale. 
Identificarea şi anestezierea locală a punctelor trigger 
din muşchii afectaţi va conduce la ameliorarea durerii. 

G. Sindromul posttraumatic cefalic. Poate urma atît unei 
leziuni cefalice severe, cît şi unei leziuni aparent obişnuite. 
Acest'sindrom include cefalee, stare confuzională, tulburări 
de mers, vertij, greață, scăderea capacității de concentrare, 
astenie fizică, tulburări de memorie, de afectivitate şi de 
personalitate. Cînd aceste simptome apar în urma unei 
scurte pierderi a conştienței determinată de un traumatism, 
afecțiunea se numește sindrom postcontuzional. 

Examenul RMN poate detecta leziuni cerebrale infime, 
nedetectate de tomografia computerizată. De asemenea, 
poate decela mici contuzii cerebrale care duc la 
encefalomalacie, mici hematoame epidurale sau subdurale, 
edem cerebral şi leziuni de demielinizare a substanței albe. 
Se crede că aceste leziuni, dificil de obiectivat, au un rol 
etiologic în sindromul posttraumatic cefalic. 


H. Cefaleea asociată cu leziuni organice intracraniene. 
Cefaleea, singură sau asociată cu alte simptome şi semne, 
care apare posttraumatic, poate constitui un semn important 
pentru leziuni craniene semnificative. 

Examenul CT sau RMN sînt necesare în cazul prezenţei 
tulburărilor de conştiență, semnelor neurologice de focar, 
leziunilor penetrante ale capului sau a fracturilor prin 
înfundare ale craniului. | 

Cefaleea severă progresivă, alterarea stării de 


conştiență, convulsiile, vărsăturile, amnezia, leziunile 


severe ale feței, fracturile bazei craniului, intoxicația sau 
anamneza dificilă sînt indicaţii (dar nu absolute) pentru 
examenul CT cranian. 


1. Hematomul subdural acut. Pînă la 29% din pacienții 
cu această afecțiune nu au niciodată tulburări de 
conştiența, în timp ce 42% prezintă, alternativ, perioade 
de luciditate şi de inconştiență. Cefaleea este un 
simptom important, care deseori alertează pacientul. 
Alte semne sînt: hemipareza (20%), hemiplegia (18%), 
decerebrarea (35%), rigiditatea de decorticare (3%) şi 
midriaza (> 6 mm) fixă, ipsilaterală (31%). Edemul 
papilar apare în pînă la 37% din cazuri, iar paralizia 
nervului VI, în 3% din cazuri. Dilataţia pupilară 
(midriaza) controlaterală apare în 9-44% din cazuri. 
Hemipareza ipsilaterală colecţiei subdurale este 
semnalată în 15-39% din cazuri. Poate să apară 
hemipareza controlaterală. Examenul CT cu substanță 
de contrast sau RMN obiectivează hematomul subdural 
şi leziunile asociate, cum ar fi: contuzia sau hemoragia 
cerebrală, sîngerările subarahnoidiene sau hematomul 
epidural. Evacuarea hematomului prin craniotomie 
ameliorează cefaleea, tulburarea de conştiență şi 
determină dispariţia semnelor neurologice. Întîrzierile 
în instituirea tratamentului chirurgical, coma profundă 
la prezentare sau leziunile parenchimatoase asociate se 
reflectă într-o mortalitate intraoperatorie de 40-65%. 


2. Hematomul epidural acut. Leziunea arterei 
meningeale medii (50%) saw a venelor omonime (33%), 
Jeziunea venelor diploice sau a sinusurilor durale (10%) 

sau lacerarea arterei carotide înaintea intrării în dura 
mater determină apariția unui hematom epidural. Peste 
50% din hematoamele epidurale apar în regiunea tempo- 
rală şi se extind în alte regiuni. Pînă la 68% din pacienții 
cu sîngerare epidurală nu prezintă alte leziuni intra- 
craniene. Pacienţii lucizi se pot plînge de durere şi sensi- 
bilitate la locul fracturii osului temporal, dar pot să acuze 
şi cefalee constantă, cu localizare mult mai extinsă. 
Pacienţii pot evolua în unul din următoarele moduri: 
(1) stare de conştiență permanent păstrată (9-25%); (2) 
stare de inconștiență permanentă (14-56%); (3) alter- 
nanță inconştiență-luciditate-inconştiență (11-67%); (4) 
alternanță inconştiență-luciditate (0-26%); (5) alternanță 
luciditate-inconştiență (0-21%). Perioada iniţială de 
inconştiență este determinată de contuzie, în timp ce 
hematomul în expansiune produce al doilea episod de 
inconştiență. Starea de luciditate poate fi relativă. La o 
testare riguroasă se constată că, de fapt, aceste perioade 
„de claritate“ se asociază cu un status mental anormal. 
În plus, pot fi prezente midriaza fixă, hemipareza, postu- 
rile anormale (rigiditate de decerebrare/decorticare). 
Iniţial, edemul papilar poate fi absent dar hemoragia 
retiniană este prezentă. Examenul CT cerebral obiecti- 
vează hematomul şi fractura osoasă. Evacuarea chirurgi- 
cală şi controlul intraoperator al vaselor sîngerînde vor 
conduce la o rată de supraviețuire de 85%. 


3. Contuzia cerebrală. Este cea mai întîlnită leziune 
intracraniană. La nivelul contuziei se constată necroză, 
edem şi hemoragie. Lobii frontali şi temporali sînt cei 
mai afectați şi pot să apară leziuni prin lovitură directă 
sau prin contralovitură. Bolnavul poate prezenta, inițial, 
un episod de pierdere a stării de conștiență, secundar 
contuziei, care se poate remite complet, în scurt timp. 
Ulterior pot apărea: cefalee localizată sau difuză, 
tulburări de conştiență şi deficite focale motorii şi/sau 
de vorbire. Edemul cerebral difuz poate determina 
creşterea presiunii intracraniene cu edem papilarfşi 
hemoragie retiniană. Diagnosticul de contuzie 
hemoragică se pune prin examen CT cerebral, în timp 
ce RMN-ul este mai sensibil în detectarea leziunilor 
nonhemoragice. Pentru a preveni creşterea periculoasă 
a presiunii intracraniene, este necesară, uneori, rezecția 
chirurgicală a zonei afectate. Trebuie reținut însă că pot 
să apară sîngerări postcontuzionale tardive, cu imagine 
CT iniţial normală, dar care se trădează clinic prin: 
deteriorarea stării de conştiență şi noi semne şi 
simptome neurologice. Noile sîngerări pot fi confirmate 
prin examen CT repetat. 


4. Hematomul intracerebral. Este dificil de diferențiat 
clinic de un hematom epidural sau subdural acut. 
Manifestările clinice relativ țipice observate sînt 
reprezentate de: tulburări secvențiale ale stării de 
conştiență (inconștiență-luciditate-inconştiență, 
luciditate-inconştiență sau inconştiență-luciditate), stare 
de inconştiență inițială şi persistentă; uneori starea de 





conştiență poate fi absolut normală. De asemena, se 
pot constata: semne neurologice de focar (pareză, 
dizartrie, midriază) şi semne de hipertensiune intra- 
craniană. Diagnosticul va fi confirmat de un examen 
CT nativ. 

Hematoamele de dimensiuni mari pot necesita 
evacuare chirurgicală din cauza riscului apariţiei 
sindromului de angajare, secundar hipertensiunii 
intracraniene. ? 


5. Hematomul epidural din fosa posterioară. Apare 
după un traumatism direct în regiunea occipitală. Radio- 
grafia de craniu arată o fractură occipitală în 67-100% 
din cazuri. Hemoragia se produce din pereţii sinusurilor 
venoase sigmoid sau transvers, la locul focarului de 
fractură sau adiacent acestuia. Durerea occipitală şi în 
regiunea nucală şi redoarea de ceafă pot fi asociate cu 
ataxia extremităților şi a mersului, dar semnele 
cerebeloase pot lipsi în cazurile rapid progresive. 
Hemipareza apare frecvent şi este secundară, de obicei, 
unei leziuni supratentoriale concomitente. Această 
afecțiune se diagnostichează prin examen CT în planul 
structurilor anatomice de la nivelul fosei posterioare 
sau prin RMN. 


2. HEMORAGIA SUBARAHNOIDIANĂ SPONTANĂ 


A. Anevrismul 


1. Sîngerarea minoră şi cefaleea „sentinelă “. 
Cefaleea de atenţionare, „de alarmă“ sau „sentinelă“ 
apare la 30-60% din pacienţii care dezvoltă ulterior, o 
hemoragie subarahnoidiană masivă. Cefaleea produsă 
de sîngerarea minoră a fost descrisă ca avînd un debut 
brusc şi fiind extrem de severă (cefalee „fulgerătoare“, 
„din senin“ — cefaleea d'amblee). Durerea poate fi 
constantă, pulsatilă sau de ambele tipuri. Sediul durerii 
poate orienta asupra localizării anevrismului sîngerînd. 
Anevrismele comunicante anterioare determină cefalee 
frontală şi occipitală bilaterală sau durere cu localizare 
hemifacială, periorbitală sau hemicraniană, în timp ce 
anevrismele arterei comunicante posterioare sau ale 
arterei carotide interne determină, cu mai mare 
probabilitate, durere cu localizare hemicraniană, 
hemifacială şi/sau periorbitală. Cefaleea poate dura 
cîteva ore sau pînă la 14 zile. Poate să nu cedeze deloc 
şi să fie urmată de o ruptură masivă şi de o durere şi 
mai intensă. Într-un număr de cazuri studiate, ruptura 
după sîngerare minoră a apărut în 24 de ore la 26% din 
pacienţi şi într-un interval de 2-30 zile la restul, 
asigurîndu-se, astfel, timp suficient pentru intervenție, 
dacă diagnosticul este luat în considerare. Numai 50% 
din pacienții cu sîngerări minore consultă un medic și 
numai jumătate dintre aceștia sînt corect diagnosticați. 
Simptomele asociate includ greață (18%), vărsături 
(18%), dureri cervicale (18%). Confuzia, ataxia şi 
paralizia nervului III apar în mai puțin de 3% din cazuri. 
Diagnosticul de hemoragie subarahnoidiană minoră este 

confirmat prin TC în numai 44% din cazuri. Puncţia 
lombară are o sensibilitate de aproape 100% şi va fi 
efectuată în cazurile în care TC este normală. Puncția 
lombară evidenţiază hematii şi/sau xantocromie. 
Diferenţierea unei hemoragii minore de un accident de 
puncție se poate face pe următoarele criterii: scăderea 
progresivă a numărului hematiilor în tuburile de 
recoltare, absența xantocromiei şi a dimerilor D (produşi 
de degradare ai fibrinei) (< 200 ug/!) la pacienții fără 
hemoragie adevărată. Descoperirea unei sîngerări 
minore necesită arteriografie imediată şi intervenție 
chirurgicală, înainte să se producă o ruptură majoră. 


2. Cefaleea d'amblee (brutală, violentă, atroce, în 
plină stare de sănătate aparentă) secundară anevris- 
mului nesîngerînd. A fost raportat un caz de cefalee 
d'amblâe recurentă, cu localizare occipitală şi 
bitemporală, cu durată de 12-16 ore, asociată cu LCR 
normal şi cu anevrism nehemoragic de arteră carotidă 
internă, dar cu spasm vascular asociat. Acest caz 
sugerează că, ocazional, pacientul poate avea o cefalee 
de atenţionare, fără sîngerare evidentă. 


3. Ruptura anevrismului şi cefaleea atroce, în puseu. 
Ruptura anevrismului este semnalată de un puseu de 
cefalee. Cefaleea debutează brusc și este severă, chiar 
sfişietoare. Pacientul o resimte variabil ca: „arsură“, 
„zdrobire“, „lovitură de ciocan“ şi „ceva care țiuie“ în 
capul său. Severitatea este estimată de pacient prin 
termeni ca: „teribilă“, „sfişietoare“ şi „intolerabilă“. 
Pînă la 8% din pacienți relatează o cefalee uşoară la 
debut şi 1,5% pot să nu aibă niciodată cefalee severă. 
Sensibilitatea cefaleei severe, ca simptom al sîngerării 
subarahnoidiene, este variabilă: 98-100%, în cîteva serii 
de pacienți luaţi în studiu şi 59-71%, în altele. Nivelul 
minim de sensibilitate poate reflecta includerea în studii 
a pacienților obnubilați, care sînt incapabili să ofere o 
anamneză fidelă. 

Cefaleea este generalizată, în 70% din cazuri şi 
lateralizată, în 30%. Cefaleea unilaterală, în mod 
obişnuit frontală sau frontoparietală, este asociată cu 
anevrismul de arteră comunicantă posterioară şi de 
arteră cerebrală medie, fiind de aceeaşi parte cu leziunea 
sîngerîndă. Durerea orbitală şi retroorbitală este 
observată în anevrismele arterelor carotidiene şi 
comunicante posterioare. Cefaleea generalizată este 
mult mai frecvent întâlnită în ruptura anevrismelor de 
arteră comunicantă anterioară. Puseul de cefalee poate 
fi asociat cu pierderea tranzitorie sau persistentă a 
conştienţei. În cursul primelor ore pot să apară grețuri 
sau vărsături, iar durerea şi redoarea de ceafă se dezvoltă 
în primele 24 de ore. În prima zi după debut, apar 
fotofobia şi blefarospasmul. În timpul primelor ore pot 
să apară, de asemenea, stare confuzională, obnubilare, 
tulburări de vorbire, deficite motorii. 

Un mic procent din pacienți pot avea durere lombară 
sau toracală posterioară şi durere uni sau bilaterală la 

nivelul membrelor inferioare. Se observă tendința la 
menţinerea în flexie a coapselor şi gambelor. Se poate 
constata prezența semnului Kernig. 

Examenul obiectiv evidențiază hipertensiune (32%), 
febră (5%), semne neurologice de focar (10%), confuzie 
şi letargie, convulsii (7%), redoare de ceafă (70-95%), 
fotofobie şi hemoragii preretiniene şi subhialoide (5%0). 
Examenul CT realizat în primele 72 de ore de la debut 
are o sensibilitate de 91-96% în detecția hemoragiei 
subarahnoidiene. TC realizată la 72 de ore are o 
sensibilitate sub 80%. Puncţia lombară poate determina 
un'sindrom de angajare (cu hernierea uncusului și 
deteriorare neurologică). La pacienţii cu asemenea 
complicaţii s-au evidențiat hemoragii subdurale sau 
intraparenchimatoase la examenul CT efectuat imediat 
după puncția lombară. Prezența hematomului intra- 
cranian este o contraindicație pentru puncția lombară. 
Puncţia lombară va fi efectuată la pacienții cu suspiciune 
de hemoragie subarahnoidiană şi examen CT negativ. 
Examenul CT este mai puţin sensibil după 72 de ore, 
iar pacienții examinaţi cu o întîrziere mai mare de 3 
zile nu pot fi diagnosticați fără puncţie lombară. 
Examenul CT normal, absenţa hematiilor în LCR, 
xanctocromia (măsurată spectrofotometric la lungimi 
de undă de 415-460 nm) şi/sau absența dimerilor D 
exclud hemoragia subarahnoidiană. Xantocromia LCR 
este prezentă la 100% din pacienți între 12 ore şi 2 
săptămîni de la debut şi la 70%, pînă la 3 săptămîni de 
la debut. Sensibilitatea examenului CT în detectarea 
hemoragiei subarahnoidiene este de numai 30-50% la 
o săptămînă şi 30%, la 2 săptămîni. LCR-ul obținut în 
primele 12 ore de la debutul cefaleei în puseu va conţine 
multe hematii, dar liza acestora, răspunzătoare de 
eliberarea în LCR a oxihemoglobinei şi bilirubinei, 
pigmenţi care determină xantocromia, ar putea să nu fi 
avut timp să se producă. 

În mod excepțional unii pacienţi prezintă cefalee 
„fulgerătoare“, examen CT normal şi LCR fără 
xanctocromie. Aceşti pacienți au prognostic bun. În trei 
cazuri, angiogramele au fost negative. Cea, mai 
probabilă explicaţie pentru aspectul sanguinolent al 
LCR-ului, la pacienţii cu cefalee secundară unui 
anevrism nesîngerînd este accidentul de puncție. 

Angiografia cerebrală va demonstra anevrismul şi 
vasospasmul vaselor adiacente. Rareori, ruptura 
anevrismală se produce în absența unui anevrism 
demonstrabil (rezultat fals negativ) pe angiograma 
inițială. Confirmarea clinică a unei hemoragii 
subarahnoidiene acute şi un examen CT arătînd 
hematom al septului pelucid sau sînge în cisterna 
laminei terminale şi în fisura anterioară interemisferică 
sînt sugestive pentru ruptura unui anevrism de arteră 
comunicantă anterioară. Prezența suplimentară a unui 
spasm arterial demonstrabil angiografic, fără un 
anevrism vizibil, susține diagnosticul: de ruptură 
anevrismală. Pacienţii cu asemenea tablou clinico-para- 

clinic au fost exploraţi chirurgical, iar anevrismul 
suspectat a fost identificat, pensat şi apoi exclus din 
circulaţie. 

Cele mai frecvente greşeli de diagnostic la pacienții cu 

“hemoragie subarahnoidiană includ: o boală sistemică 

febrilă, migrena, criza hipertensivă, artrita sau artroza 
cervicală, meningita aseptică, tumora cerebrală şi sinuzita. 
Un diagnostic inițial incorect se înregistreză în 23-25% 
din cazurile de ruptură de anevrism intracranian. 

Angiografia cerebrală este, în mod obişnuit, înalt 
sensibilă în demonstrarea unui anevrism intracranian. 
Vasospasmul asociat poate ajuta la identificarea 
anevrismului care s-a rupt, în 22% din cazurile cu 
anevrisme multiple. Pensarea anevrismului sîngerînd 
îl exclude din circulație şi reprezintă terapia definitivă. 
Folosirea nimodipinei în administrare i.v., în perioada 
perioperatorie, reduce frecvența complicaţiilor 
ischemice şi rata mortalității. 


4. Cefaleea d'amblee fără anevrism sau hemoragie. 
Pînă la 80% din pacienţii cu debut brusc sau exploziv 
de cefalee extrem de severă sau sfişietoare au examenul 
CT şi puncţia lombară negative. Aceşti pacienţi 
mimează clinic hemoragia subarahnoidiană, dar nu 
există dovada obiectivă a unei sîngerări şi, de obicei, 
nici meningism. Etiologia acestor cefalgii este 
necunoscută, iar evoluţia lor este benignă. Ele pot fi 
expresia clinică a unor atacuri severe de migrenă 
comună sau a altor tipuri de cefalee vasculară. Un mic 
număr de asemenea cazuri se dovedesc a avea anevrisme 
în expansiune, care nu au sîngerat încă, confirnarea 
angiografică fiind, însă, obligatorie. 


B. Malformaţiile arteriovenoase. Aceste malformații 
congenitale se pot manifesta acut cu cefalee secundară 
hemoragiei subarahnoidiene şi redoare dureroasă de ceafă 
(50-67% din cazuri). În pînă la 50% din cazuri, 
manifestările iniţiale ale acestei boli pot fi convulsiile focale 
sau de tip grand mal. 

Cefaleea migrenoasă recurentă se întîlneşte în 8-10% 
din cazuri. Un sindrom de furt sanguin poate determina 
hemipareză şi demență. Ultima poate apărea şi secundar 
hidrocefaliei cu presiune normală, rezultată din episoade 
repetate de hemoragie subarahnoidiană. Diagnosticul se 
confirmă prin examen CT cu substanță de contrast. 
Malformaţia poate fi, de asemenea, vizualizată, împreună 
cu extensiile şi sursele sale sanguine, prin angiografie. 

" Excizia chirurgicală a malformaţiei este posibilă în cazul 
localizării în lobii frontali, occipitali sau temporali. 

Tehnicile microchirurgicale au scăzut morbiditatea şi 
mortalitatea asociate cu rezecția malformaţiilor arterio- 
venoase. Sîngerarea dintr-o malformaţie A-V este 
responsabilă pentru minimum 10% din episoadele de 
hemoragie subarahnoidiană spontană. 


C. Hemoragia subarahnoidiană spinală. Aceasta rezultă 
din sîngerări spontane ale malformaţiilor A-V, secundar 





terapiei anticoagulante, datorate discraziilor sanguine sau 
sîngerărilor dintr-un ependimom. Durerea severă în 
regiunea coloanei vertebrale și sensibilitatea la palpare la 
nivelul rupturii se instalează brusc (bolnavul le resimte ca 
pe o „lovitură de pumnal“). Implicarea radiculară se poate 
exprima clinic prin durere acută toracică anterioară (leziune 
spinală toracală superioară), durere abdominală (leziune 
spinală lombară sau toracică inferioară) sau durere rectală 
(leziunea cozii de cal). Cefaleea, redoarea de ceafă şi febra 
se pot asocia cu durere şi sensibilitate la palparea coloanei 
vertebrale. Hemoragia subarahnoidiană, sciatalgia şi 
cefaleea constituie sindromul Fincher. 

RMN sau mielograma CT obiectivează o tumoră a 
măduvei spinării, o malformaţie A-V sau un hematom 
subarahnoidian spinal, secundar sîngerării, la un pacient 
sub terapie anticoagulantă. 

Un hematom subarahnoidian spinal poate produce durere 
în regiunea coloanei toracale cu debut abrupt, meningism 
cu cefalee, sciatalgie sau durere abdominală, deficit motor 
al membrelor inferioare, uni sau bilateral, hipo sau anestezie 
cu nivel şi disfuncţii sfincteriene. Un hematom subarahnoi- 
dian spinal poate, de asemenea, rezulta din sîngerarea cu 
origine într-o malformație A-V, într-o tumoră sau în cadrul 
unei vasculite asociate cu colagenoză. Numai 1% din 
hemoragiile subarahnoidiene sînt de origine spinală. Este 
interesant de remarcat faptul că, la un mic număr de pacienți 
sîngerarea de origine spinală poate să determine edem 
papilar, hemoragii retiniene şi stare confuzională. 
Decomprimarea rapidă a măduvei spinării va Ameliora 
simptomele motorii, senzoriale şi sficteriene. 

Traumatismele extremității cefalice reprezintă cea mai 
comună cauză de sîngerare subarahnoidiană. Hemoragia 
subarahnoidiană spontană este determinată de un anevrism 
(90% din cazuri), de o malformație A-V (8%) şi de un grup 
eterogen de afecțiuni rare (1-2%), enumerate în tabelul 2-1. 


3. INFECŢIILE INTRACRANIENE 


A. Meningita bacteriană. La copii mari şi adulți, această 
afecțiune se manifestă acut cu cefalee difuză şi, cîteodată, 
durere retroorbitală bilaterală, frisoane, febră, greață şi 
vărsături. Redoarea de ceafă este prezentă de la debut sau 
se instalează în cîteva ore. Uneori pot fi prezente: starea 
confuzională, letargia, iritabilitatea. De asemnea, se pot 
dezvolta mialgii severe şi contractură musculară generali- 
zată. Există cazuri de meningită fulminantă, fără semne de 
iritație meningeală; de aceea, cefaleea, tulburările de mers 
sau de tonus cortical, în context febril justifică examenul 
CT cerebral şi/sau puncția lombară. 

La unii pacienți cu meningită bacteriană, semnele de 
iritaţie meningeală apar treptat, într-un interval de 1-7 zile. 
Instalarea lentă a simptomatologiei la acești pacienți se 
datorează, probabil, tratamentului cu antibiotice orale. 

Examenul obiectiv evidențiază durere şi redoare de ceafă 
dar, în fazele precoce de evoluţie, semnele Kernig şi 
Brudzinski pot fi absente. La unii pacienți apar: letargie, 

Tabel 2-1 
CAUZE DE HEMORAGIE 
SUBARAHNOIDIANĂ SPONTANĂ ACUTĂ 


Frecvența relativă (%) 

Anevrismele 90 
Malformaţiile A-V 8 
Bolile ereditare 

Boala Sturge-Weber 

Sindromul Rendu-Weber-Osler 

Sindromul Ehlers-Danlos 

Pseudoxantoma elasticum 
Bolile infecțioase 

Anevrismele micotice 

Abcesele cerebrale 

Meningitele 

Encefalita herpetică 

Meningoencefalita sifilitică 
Neoplasmele cerebrale 
Discraziile sanguine și coagulopatiile 
Vasculitele 
Encefalopatia hipertensivă 
Ruptura unei artere aterosclerotice 
Hemoragia subarahnoidiană spinală l 


confuzie, țipăt meningeal, tulburări de vorbire sau mers 
ataxic. Meningita meningococică poate fi asociată cu o 
erupție tipică peteşială sau eritemato-maculo-papuloasă 
difuză. Semnele neurologice de focar, cum ar fi hemipareza, 
pareza facială, tetrapareza, disfagia, pareza musculaturii 
extrinseci oculare, pierderea auzului, încețoşarea vederii 
şi coma apar, într-un mic procent de cazuri, în primele 96 
de ore. 

Infecția cu N. meningitidis apare sporadic sau ca o 
epidemie comunitară, în ariile urbane și în comunitățile de 
recruți. Meningita cu S. pneumoniae nu este o boală 
epidemică, fiind asociată cu: otită acută şi/sau mastoidită, 
pneumonie, sinuzită, fractură recentă sau veche de craniu, 
splenectomie și deficiență de imunoglobulină. Meningita 
cu H. influenzae nu apare peste vîrsta de $ ani decît în 
prezența unor defecte organice sau imunologice. 

Meningitele cu bacterii gram negative pot fi secundare 
unui traumatism (inclusiv neurochirurgical) şi sînt asociate 
cu diabetul zaharat (Klebsiella), ciroza hepatică, 
neoplaziile, alcoolismul şi infecțiile tractului urinar. 

Cefaleea cu instalare gradată şi precoce a febrei, redorii 
de ceafă şi a frisoanelor diferențiază meningitele bacteriene 
de hemoragia subarahnoidiană acută. 

Examenul LCR arată în majoritatea cazurilor o creştere 
a numărului de leucocite, de la 10 la peste 20.000 celule/mm”, 
cu predominanța polimorfonuclearelor (> 50%). Circa 32% 
din pacienţii cu meningită bacteriană și celularitate sub 
1.000/mm:? în LCR pot avea limfocitoză relativă (un 
procent de 60-70% limfocite); 1% din pacienţii cu 
meningită bacteriană pot avea LCR cu celularitate normală. 
Agentul etiologic este identificat prin colorația Gram a 
frotiurilor din LCR, în 80% din cazurile de meningită 
bacteriană. Numai 6,4% din meningitele bacteriene vor fi 
greşit încadrate ca meningite non-bacteriene după 





efectuarea numărătorii de celule și a colorației Gram din 
LCR. Metodele mai noi de identificare a antigenului au o 
sensibilitate de 95% şi pot realiza-un diagnostic specific la 
pacienții cu culturi negative din LCR, rezultate în urma 
unui tratament antiobiotic anterior. Acestea includ latex- 
aglutinarea (LA) şi contraimunoelectroforeza (CIE). 
Sensibilitatea ultimei metode este de 50-90%, în boala 
meningococică şi de 50-100%, în meningita cu S. 
pneumoniae. Dozarea lactatului în LCR arată nivele mai 
mari de 35 mg/dl în 90-95% din cazurile de meningită 
bacteriană. Determinarea glucorahiei nu este considerată 
sensibilă (sensibilitate 50%) şi nici specifică pentru 
diagnosticul meningitelor bacteriane. Proteinele din LCR 
sînt frecvent crescute, dar această creştere este nespecifică, 
apărînd în multe tipuri de boli ale sistemului nervos central. 
Culturile din LCR asigură identificarea specifică a 
agentului etiologic al meningitei şi sînt cu 20% mai 
sensibile decît colorația Gram. 

Meningitele datorate S. pneumoniae şi N. meningitidis 
răspund la penicilină G (20-24 milioane UI/zi în 
administrare î.v.), în timp ce meningitele cu germeni gram- 
negativi sînt tratate specific cu cefalosporine de generaţia 
a-III-a sau cu aztreonam. 

Sindromul clinic caracterizat prin: febră; cefalee frontală, 
orbitală şi/sau generalizată; meningism şi alterarea 
statusului mental poate să apară și în-alte forme de meningi- 
tă, produse de bacterii rare sau de alte cauze decît infecția 
bacteriană. Aceste afecțiuni pot fi confundate cu meningite- 
le bacteriene cu pneumococ, meningococ şi germeni gram 
negativi, deoarece pot avea acelaşi aspect clinic, iar 
examenul LCR poate arăta număr crescut de leucocite cu 
predominanța polimorfonuclearelor şi un nivel de glucoză 
sub 40 mg/dl sau 0,4% din glucoza sanguină. Cauzele 
infecțioase rare de meningită acută şi afecțiunile care 
mimează meningita bacteriană acută sînt discutate mai jos. 


B. Forme rare de meningită bacteriană 


1. Boala Lyme. Este produsă tipic de înțepătura de căpușă. 
După o perioadă de incubație de 3-32 de zile (în medie 7 
zile), la locul înțepăturii (maculă sau micropapulă) apare 
un rash cutanat caracteristic (eritem cronic migrator). Este 
o leziune extensivă, inelară, plată sau proeminentă, 
eritematoasă, centrată de înțepătură. Zona centrală este 
roz-palidă sau de culoarea pielii şi poate fi indurată. Pînă 
la 86% din pacienţi dezvoltă acest rash tipic. Alte leziuni 
inelare, mici, secundare pot să apară în cîteva zile, în 
pînă la 50% din cazuri. Simptome sistemice = cum ar fi: 
febră, frisoane, cefalee, fotofobie, redoare de ceafă, stare 
generală alterată, oboseală, artralgii şi mialgii difuze şi 
disestezii la nivelul membrelor — apar într-un număr mic 
de cazuri (stadiul 1). Puncţia lombară în acest stadiu este 
normală, dar antigenul specific pentru. Borrelia 
burgdorferi poate fi detectat în LCR. La 4-10 săptămîni 
după apariţia rash-ului, se constată: cefalee severă, 
localizată (frontală, occipitală, bitemporală, cervicală) sau 
generalizată, însoțită de febră, greață, vărsături, fotofobie 

şi dureri la mişcarea globilor oculari (stadiul II). Redoarea 
discretă de ceafă poate fi obiectivată la examenul fizic, 
dar alte semne meningeale sînt, de obicei, absente. 
Numărul total de celule în LCR variază de la 15 la 700/mm* 
cu 5-10% limfocite, iar nivelul de glucoză variază între 
33-61 mg/dl. Cei mai mulți pacienți au pleiocitoză 
limfocitară, alţii prezintă 95% neutrofile. Glucoza în 
LCR este în limite normale, iar culturile şi colorația 
Gram sînt negative. Meningita se poate prezenta în 
asociere cu o encefalită uşoară (tulburări de concentrare, 
insomnie, dificultăți de memorie, iritabilitate, labilitate 
emoțională), cu o nevrită inflamatorie a mai multor nervi 
cranieni (pareză facială uni sau bilaterală, pareză de 
abducens, diplopie subiectivă) şi, câteodată, cu o nevrită 
periferică. Ultima poate lua forma radiculopatiei 
senzitive (cu durere, parestezii, hiper sau hipoestezii), 
a radiculonevritei motorii (cu slăbiciune şi atrofie 
musculară), a mononevritei multiplex sau a plexitei 
brahiale. Radiculonevrita este, de obicei, mixtă (senzitivo- 
motorie). Unul sau mai multe din aceste sindroame 
neurologice poate fi prezent în stadiul II al bolii Lyme. 
Confirmarea serologică se obține prin determinarea, în 
L.CR şi în ser, a anticorpilor Ig M şi Ig G specifici pentru 
B. burgdorferi. Testul ELISA pentru anticorpii IgG anti- 
B. burgdorferi este pozitiv la pacienții aflați în stadiul II 
de boală. Simptomele meningeale şi alte simptome 
neurologice răspund la tratamentul cu penicilină G (20 
milioane u.i./zi, 10 zile). 


2. Meningita cu Listeria Monocytogenes. Pacienţii 
prezintă clinic febră, cefalee şi meningism, iar în LCR 
glucoza prezintă nivele reduse şi predomină neutrofilele. 
Majoritatea au leucemie acută sau cronică, un limfom 
sau o colagenoză în tratament cu corticoizi. Risc de 
contactare a infecţiei prezintă şi pacienţii imuno- 
deprimați ca urmare a unui transplant renal. Micro- 
organismul poate fi cultivat din sînge sau LCR şi este 
inițial confundat cu streptococul sau cu un difteroid. 
Listeria poate determina encefalită fără meningită. 
Aceşti pacienți au febră, cefalee, semne neurologice de 
focar. Este posibilă evoluția către un abces cerebral, 
care se poate diagnostica prin examen CT cerebral, sub 
forma unei leziuni hiperdense. Abcesul cerebral este 
rar şi se manifestă prin: hemipareză, afazie, hemianopsie 
omonimă şi LCR cu neutrofilie şi culturi negative. 
Listeria poate determina rombencefalită cu: semne 
evidente de suferință cerebrală (diplopie, dizartrie, 
disfagie, disestezie facială şi/sau pareză) consecutive 
implicării nervilor cranieni V, VI, VII, VIII, IX, X; 
febră; cefalee și vărsături. Puncția lombară evidențiază 
predominanță limfocitară şi culturi negative în LCR. 
Diagnosticul se poate pune, cîteodată, prin izolarea 
germenilor din hemoculturi. Terapia parenterală 
specifică cu ampicilină şi gentamicină este eficientă. 


3. Mycobacterium tuberculosis. Debutul bolii este 
gradat, lent, insidios (mult mai lent decît la pacienţii cu 


meningită bacteriană rapid progresivă); simptomele apar 
la 45% din bolnavi, cu 5-14 zile înaintea internării. 
Aproximativ 65% acuză cefalee, febră, greață şi amețeli. 
Circa 55% pot avea tulburări ale stării de conștiență, 
cu stupor sau comă. Redoarea de ceafă apare în 55% 
din cazuri, edemul papilar în 6%, implicarea nervilor 
cranieni II, III, IV, VII în 6-13% din cazuri. Nivelul 
glucozei în LCR poate fi scăzut, în 55-60% din cazuri, 
numărul de celule poate fi mai mic de 500/mm: în 95% 
din cazuri; predominanța polimorfonuclearelor apare 
în 22% din cazuri, mimînd meningitele acute bacteriene. 
Coloraţia Gram şi culturile bacteriene obişnuite sînt 
negative. Coloraţia Ziehl-Neelsen în LCR poate fi 
pozitivă în 2-87% din cazuri, rezultatele depinzînd de 
efortul depus pentru identificarea microorganismului. 
Culturile pentru M. tuberculosis reprezintă standardul 
de aur, dar rezultate fals-negative pot apare în 13% din 
situații. Pentru a creşte probabilitatea unor rezultate 
pozitive, se va folosi, pentru centrifugare şi sedimentare 
pe mediu Lowenstein-Jensen, un volum mai mare de 
LCR (10-15 ml). Unele cazuri nu pot fi diagnosticate 
decît la necropsie. 

Pentru diagnosticul rapid al infecţiei tuberculoase se 
poate folosi metoda ELISA de detectare a antigenelor 
specifice bacilare în LCR. Sensibilitatea metodei este 


"de numai 52%, dar specificitatea este de 96%. 


IDR la tuberculină poate fi fals negativ în 15-30% 
din cazuri, radiografiile standard toracice sînt negative în 
42% din cazuri, VSH este normală în 35% din cazuri, iar 
numărul de leucocite din sînge mai mic de 10.000/mm;, 
în 68% din cazuri. 

Tratamentul cu izoniazidă, rifampicină şi pirazin- 
amidă conduce la rezoluţie, cu o rată a mortalității de 
12-22%,; 


4. Meningita cu germeni anaerobi. Aceste micro- 
organisme pot rareori determina meningită acută. Cele 
mai multe cazuri de meningită produsă de Bacteroides 


fragilis se constată la prematuri sau la pacienții vîrstnici 


cu otită medie. Germenii anaerobi sînt rareori menționați 
ca și cauză a meningitelor bacteriene. Tabloul clinic şi 
aspectul LCR este tipic pentru meningita bacteriană, 
dar aceste microorganisme pot să nu fie izolate dacă 
LCR-ul nu este cultivat pe medii speciale pentru 
anaerobi. Suspiciunea de infecție anaerobă ar trebui să 
fei crescută atunci cînd colorația Gram este pozitivă, 
iar culturile de rutină pentru germeni aerobi, negative. 
Într-un studiu prospectiv efectuat pe o perioadă de 5 
ani (1977-1981), s-au constatat 18.642 cazuri de 
meningită, din care numai 5 determinate de anaerobi, 
dar nu sînt menționate tipul şi numărul culturilor 
efectuate pe medii speciale pentru anaerobi. 


5. Meningitele bacteriene mixte. Pacienţii se prezintă 
cu: febră mai mare de 37,5%C (100% din cazuri), cefalee 
(100 din cazuri), alterarea senzorului (78% din cazuri), 
redoare de ceafă (88% din cazuri), LCR cu celularitate 

mult crescută (80% din cazuri), cu predominanța 
neutrofilelor — peste 80% din numărul total de celule — 
(în 60% din cazuri). Glicorahia este mai mică de 40mg/dl 
în 67% din cazuri. Într-un singur studiu, colorația Gram 
a fost pozitivă în 67% din cazuri, dar numai jumătate 
din aceşti pacienți au avut în LCR. mai mult de un singur 
microorganism. În culturile efectuate din LCR cresc 
două sau mai multe organisme, incluzînd bacterii aerobe 
şi anaerobe enterice, floră orofaringiană şi Staphilo- 
coccus aureus. Factorii de risc pentru meningita 
bacteriană mixtă includ: fistula (între spaţiul sub- 
arahnoidian şi căile aeriene superioare, piele sau 
intestin); şuntul interventricular; infecțiile de vecinătate 
(otita medie sau sinuzita); intervenția neurochirurgicală 
recentă şi malignitatea (de exemplu, un cancer rectal 
cu fistulă în meninge). La pacienţii cu unul sau mai 
mulţi dintre aceşti factori de risc, trebuie, în mod 
obligatoriu, suspectată o infecție bacteriană mixtă, să 
se efectueze culturi pentru aerobi şi anerobi şi să se 
instituie de la început antibioterapia cu spectru larg 
(aerobi + anaerobi), înaintea sosirii rezultatului din 
cultură. 


C. Afecțiuni care mimează meningitele acute bacteriene 


1. Meningoencefalita amoebiană. Naegleria fowleri 
„este un amoeb flagelat. Trofozoiţii au un diametru de 
10-15 um şi un nucleu mare, localizat central, cu un 
cariozom proeminent. Acest microorganism are ca 
poartă de intrare nasofaringele (infectarea se produce 
prin imersia capului în timpul înotului în apă dulce), 
traversează mucoasa nazală şi placa cribriformă şi apoi 
se multiplică în meninge şi în bulbii olfactivi. Boala 
are o distribuţie geografică relativ caracteristică, este 
tipică pentru sud-estul Statelor Unite, dar se înregistrea- 
ză cazuri şi în Europa (înot în piscine cu apă clorinată). 
Perioada de incubație este de aproximativ o săptămînă. 
Tabloul clinic include febră, cefalee frontală severă, 
greață, vărsături şi semne de iritație meningeală. Mirosu- 
rile neobişnuite resimţite de pacient indică prezența 
microorganismului în bulbii olfactivi. LCR conține 
multe neutrofile şi glucoză la un nivel scăzut. Amoebele, 
cu mobilitatea lor scăzută sînt, de obicei, vizibile la 
examenul microscopic direct al unui eşantion din LCR. 
Amoebele pot fi detectate, de asemenea, în, mostrele 
uscate de LCR, prin imunofluorescență şi pot fi cultivate 
pe mediu agar fără sare, însămînțat cu Escherichia coli. 
Amfotericina, administrată parenteral sau intratecal 
poate duce la vindecare, dar mortalitatea, chiar și cu un 
tratament optim, este mare. Infecţiile cu Achantamoeba 
histolitica ale meningelui sînt foarte rare şi determină 
predominanța mononuclearelor în LCR. 


2. Meningitele aseptice (virale). În acest caz, pacienții 
prezintă cefalee uşoară pînă la severă, febră, redoare 
de ceafă şi, foarte rar, o uşoară alterare a stării de 
conştiență. LCR recoltat în cursul primelor 12 ore de la 

debut poate arăta predominanţa leucocitelor polimorfo- 
nucleare. La o recoltare ulterioară, în aproape toate 
cazurile de meningită virală se va constata predominanța 
limfocitelor în LCR. Glucorahia a fost scăzută la cîţiva 
pacienți cu meningită aseptică produsă de virusul urlian 
(10% din cazuri, cu limite între 20-50 mg/dl), de virusul 
herpes simplex și de virusul coriomeningitei limfocitare. 


3. Meningita secundară tumorilor şi chisturilor 
intracraniene. Meningitele chimice aseptice, consecu- 
tive chisturilor sau tumorilor necrotice, pot mima 
meningita bacteriană, deoarece se manifestă clinic prin 
febră, cefalee difuză, semne de iritație meningeală, 
vărsături şi letargie, iar examenul LCR evidenţiază 
celularitate bogată, cu predominața polimorfonucleare- 
lor şi un nivel scăzut de glucoză. Înainte ca diagnosticul 
corect să fie pus, pot să se producă unul sau mai multe 
episoade de meningită acută. Culturile şi colorația Gram 
sînt negative. Examinarea LCR pentru keratină şi 
cristale de colesterol poate ajuta la stabilirea diagnosti- 
cului de chist epidermoid. 

Leziunile care produc această formă de meningită 
chimică includ chisturile sau tumorile epidermoide 
intracraniene şi spinale, chisturile dermoide ale fosei 
posterioare, glioblastomul multiform, craniofaringi- 
omul, adenomul pituitar şi teratomul spinal. Acestea 
pot fi detectate prin examen CT cerebral sau RMN. 
Ablaţia chirurgicală a tumorii sau a chistului previne 
recidiva. Anumite leziuni chistice pot fi dificil de 
vizualizat în timpul episodului de meningită, deoarece 
şi-au golit conținutul în LCR şi au scăzut în dimensiuni. 
Pot fi vizualizate ulterior, la 3 sau 6 luni, după ce s-au 
refăcut. 


4. Meningita postmedicamentoasă. Febra, cefaleea, 
redoarea de ceafă, vărsăturile şi alterarea stării de 
conştiență, asociate cu predominaţa neutrofilelor sau 
cu un nivel scăzut al glucozei în LCR, pot fi expresia 
hipersensibilităţii la medicamente ca: ibuprofen, 
sulindac, tolmetin, trimetoprim-sulfametoxazol, 
azatioprină. Alte medicamente, care pot determina 
meningită aseptică includ: penicilina, izoniazida, 
fenazopiridina şi sulfonamida. 

Acest tip de meningite pot fi asociate cu edem facial, 
urticarie, conjunctivită, prurit; de asemenea, este 
caracteristică dispariția simptomelor de meningită după 
întruperea administrării medicamentului. 

Sînt mai frecvente la femei şi la pacienţii cu lupus 
eritematos sistemic, boală mixtă a țesutului conjunctiv 
şi sindrom Sjogren. 


5. Unele colagenenoze şi meningitele aseptice (lupus 
eritematos sistemic şi boala mixtă a țesutului 
conjunctiv). Într-un studiu efectuat pe un lot de pacienți, 
meningitele aseptice au apărut în 2-4,5% din cazurile 
de LES, urmărite pe o perioadă de 11 ani. Tabloul clinic 
dominat de febră, cefalee, semne de iritație meningeală, 

precum și aspectul LCR cu predominanța neutrofilelor 
şi nivel scăzut de glucoză pot mima o meningită 
bacteriană. Sînt prezente, de obicei, şi alte semne şi 
simptome de lupus, iar colorația Gram a LCR şi culturile 
pentru bacterii sînt negative. Prednisonul poate suprima 
toate semnele şi simptomele. Testul de detecție a 
anticorpilor antinucleari (ANA) şi frotiurile pentru 
evidenţierea celulelor lupice sînt pozitive. 

S-a raportat un singur caz de boală mixtă a țesutului 
conjunctiv asociată cu meningita aseptică, nelegat de 
medicamente. Pacientul prezenta febră, cefalee, semne 
de iritație meningeală, limfocitoză şi nivel normal de 
glucoză în LCR. 


6. Boala Behqet. Stomatita aftoasă recurentă apare în 
asociere cu două sau mai multe din următoarele semne: 
ulcer genital aftos recurent, uveită, meningoencefalită, 
artrită sau artralgii şi pustule sau noduli dermici. 
Cefaleea, febra şi semnele de iritaţie meningeală sînt, 
de obicei, asociate cu un număr crescut de leucocite, 
cu predominanța limfocitelor şi un nivel normal de 
glucoză în LCR. Meningita din boala Behqet se pretează 
la confuzii cu meningita bacteriană, deoarece un procent 
de pînă la 32% din pacienţii cu meningită bacteriană şi 
număr total de celule în LCR mai mic de 1.000/mm* 
pot prezenta predominenţă limfocitară. Pentru a exclude 
meningita bacteriană, sînt necesare culturi şi coloraţia 
Gram din LCR. 

Asocierea cu encefalita poate determina o suferință 
cortico-medulară focală sau multifocală, manifestată 
prin slăbiciune musculară la nivelul membrelor, ataxie 
cerebeloasă, paralizie pseudobulbară şi diplopie 
secundară lezării nervului oculomotor. Alte semne 
asociate cu boala Behget includ: tromboflebita 
superficială, enterocolita ulcerativă, epididimita, 
eritemul nodos şi o tendință particulară de a forma 
papule la locul înțepăturii cu un ac aseptic. 

Manifestările clinice pot fi amendate de clorambucil. 


7. Meningita Mollaret. Este o afecțiune recidivantă, 
care poate evolua nediagnosticată timp de mai mulți 
ani. Tabloul clinic include: febră, cefalee difuză, durere 
a umărului şi brațului, semne de iritație meningeală, 
” letargie. Numărul de celule din LCR este mai mic de 
3.000/mm5, în mod obişnuit cu predominanță limfocita- 
ră, dar neutrofilele polimorfonucleare pot, cîteodată, 
să depăşească 50%. Aproximativ 60-70% din celulele 
prezente în primele 24 de ore de la debut în LCR pot fi 
„celule Mollaret“ — mari, evidenţiate prin coloraţie 
Papanicolau. Asemenea celule pot să apară şi în 
meningita cu virus herpes simplex. Nivelul glucorahiei 
este normal. Colchicina poate scădea severitatea şi 
frecvenţa atacurilor. Cîteva cazuri, diagnosticate inițial 
ca meningită Mollaret, au fost, de fapt, determinate de 
tumori sau chisturi ale sistemului nervos central. 
Înainte să fie acceptat un diagnostic de afecțiune 
idiopatică, cum este meningita Mollaret, trebuie exclusă 


prezența unei tumori, a unei infecții sau dereglări 
imunologice. 


8. Meningita fungică (meningita coccioidală). Se 
manifestă clinic acut, cu febră, cefalee, semne de iritație 
meningeală, greață și vărsături. Cele mai multe cazuri 
apar în arii endemice (de exemplu, sud-vestul Statelor 
Unite) sau la vizitatorii regiunii respective. Puncţia lom- 
bară poate evidenția celularitate mai mare de 1000/mm;, 
predominența neutrofilelor polimorfonucleare, un nivel 
scăzut de glucoză şi, cîteodată, prezența eozinofilelor. 
În ser şi LCR pot fi prezenţi anticorpi anti-Coccidioides 
immitis, fixatori ai complementului. Culturile din LCR 
sînt pozitive în 20-40% din cazuri. 

Un titru seric persistent al acestor anticorpi specifici 
de 1:32 sau mai mult, sugerează coccidioidomicoză 
diseminată iar prezenţa lor, în orice titru, în LCR (pînă 
la 95% din cazurile de meningită) are rol diagnostic 
pentru meningita coccidioidală. Titrurile din LCR 
variază de la 1:1 pînă la mai mult de 1:32. Terapia cu 
amfotericină B sau fluconazol este eficientă, dar 
recăderile sînt frecvente. 


9. Abcesul cerebral. Pacienţii care dezvoltă un abces 
cerebral au, de regulă, istoric recent de infecţie de 
vecinătate (sinuzită, mastoidită, otită); de infecţie la 
distanță (pneumonie, abces pulmonar, bronşiectazie, 
endocardită sau infecții ale pielii); de afecțiune dentară 
(carii, abces periapical, extracţie sau intervenție recentă 
pe canalul radicular, periodontită); de traumatism 
penetrant cranian, intervenţie neurochirurgicală sau în 
sfera ORL. 

Simptomele includ cefalee unilaterală sau difuză 
(65-85%), alterarea senzorului (26-68%), febră şi 
frisoane (34-52%), greață şi vărsături (35-50%), 
convulsii generalizate sau focale (25-36%) şi semne 
neurologice de focar. Ultimele sînt reprezentate de 
hemipareză (9-25%), afazie (9%), defecte de cîmp 
vizual şi leziuni ale nervilor cranieni. Simptomele pot 
persista între o săptămînă şi 6 luni, anterior stabilirii 
diagnosticului. 

Examenul obiectiv evidențiază: febră (60%), letargie 
(71%), stupoare (6%), comă (6%), hemipareză (23%), 
monopareză (5%), modificări de cîmp vizual (14%), 
disfuncţii ale nervilor cranieni III, IV, VI şi VIII (29%), 
tulburări de vorbire (12%), edem papilar (10%) şi 
redoare de ceafă (49%). 

„ LCR-ul este, de obicei, modificat, putînd fi normal 
în maximum 11% din cazuri; numărul de celule este 
crescut în 80% din cazuri, iar în 42% din cazuri se 
constată predominanța polimorfonuclearelor; nivelul de 
glucoză este, de obicei, normal, dar poate fi scăzut sub 
40 mg/dl, în 20% din cazuri. Culturile din LCR sînt 


"pozitive în peste 10% din cazuri. Predominanța 


leucocitelor polimorfonucleare şi un nivel scăzut al 
glucozei în LCR, la pacienţi cu cefalee, febră şi redoare 
de ceafă simulează o meningită bacteriană. In cîteva 

cazuri, meningita bacteriană apare secundar drenării 
abcesului în spaţiul subarahnoidian. În aceste cazuri, la 
examenul LCR numărul de celule este foarte mare şi poate 
depăşi 150.000/mm:, iar colorația Gram este pozitivă. 

Diagnosticul de abces cerebral este confirmat prin 
examen CT, care evidenţiază una sau mai multe leziuni 
rotunde hiperdense, înconjurate de edem cerebral 
(57%), densificări nodulare (17%) şi arii de atenuare, 
fără densificare (13%). Imaginile, inițial negative, pot 
deveni pozitive în 5-13 zile, determinînd o creştere a 
prevalenței leziunilor dense la 77% din cazuri, începînd 
cu a treia săptămînă de spitalizare. 

Folosirea technețiului 99m are o mare sensibilitate 
(100%). Aproximativ 60% din pacienţi prezintă 
acumulări sferice de radioactivitate, iar 20% dintre ei 
colecții inelare. Scintigrafia cu technețiu 99m este mai 
probabil să fie pozitivă decît examenul CT, la pacienții 
cu cerebrită acută în timpul primelor zile de. boală, 
înainte ca leziunea să progreseze pînă la abces, Detecţia 
acestor leziuni timpurii permite vindecarea completă, 
folosind numai terapie antibiotică. 

Examenul RMN este la fel de sensibil ca examenul 
CT în detectarea abceselor. Abcesele sînt hipointense 
şi respectă creierul, în scanările TR scurt/TE scurt şi 
hiperintense, în scanările TR lung/TE intermediar sau 
TR lung/TE lung. Pe scanările TR scurt/TE scurt, margi- 
nea abceselor este hiperintensă în raport cu materia albă 
(margine albă) sau izointensă. În scanările TR lung/TE 
intermediar-lung, marginea este hipointensă (margine 
neagră). RMN este folositoare în diferențierea abcesului 
de alte leziuni, permițînd vizualizarea caracteristicilor 
morfologice ale capsulei abcesului în scanările TR lung. 

Etiologia poate fi reprezentată de un singur micro- 
organism, în 53% din cazuri, două microorganisme, în 
22% şi trei sau mai multe microorganisme, în 9% din 
cazuri. În culturile efectuate din puroi au fost obținute 
microorganisme aerobe (38%) cum ar fi: streptococi, 
bacterii enterice gram-negative, S. aureus, S. pneumoniae; 
anaerobi (40%) şi streptococi microaerofili (21%). 
Terapia antibiotică cu spectru larg, combinată cu 
drenajul şi/sau excizia abcesului, determină vindecarea 
în 90% din cazuri. Penicilina sau cefotaximul (pentru 
abcesele secundare otitelor) şi antibioticele active pe 
germenii anaerobi asigură protecție împotriva 
microorganismelor izolate în mod obişnuit. 


10. SIDA şi leziunile cerebrale cu contrast mărit. 
Pacienţii cu SIDA se pot prezenta cu cefalee, febră, 
manifestări neurologice de focar şi convulsii. Abcesele 
cerebrale produse de toxoplasma, limfoamele cu celule 
B, abcesele cerebrale fungice, leziunile tuberculoase 
cerebrale şi, ocazional, criptococoza cu determinare 
cerebrală reprezintă leziuni care la examenul CT 
cerebral sînt hipercontrastante, iar pe filmele RMN apar 
ca leziuni bine delimitate. RMN poate fi mai sensibilă 
pentru toxoplasmoză decît examenul CT. 

La un pacient suspectat de abces cerebral, examenele 
CT şi RMN trebuie realizate inițial, iar dacă abcesul 
este demonstrat, puncția lombară trebuie evitată, datorită 
pericolului deteriorării neurologice prin herniere uncală 
sau cerebeloasă. Dacă există suspiciunea unui abces 
cerebral incipient sau a unei cerebrite, se va efectua 
bilateral o scintigramă cu technețiu 99m. Prezenţa 
leziunilor rotunde hipercontrastante la un pacient cu 
SIDA poate necesita biopsie pentru confirmarea 
diagnosticului. O alternativă este ca, înainte de a fi 
efectuată biopsia, să se administreze tratamentul specific 
şi să se evalueze răspunsul clinic. 


11. Empiemul subdural. Această afecţiune are o 
predilecție pentru adolescenții de sex masculin, dar pot 
apărea cazuri la orice vîrstă. Femeile pot fi şi ele afectate. 
Cele mai multe cazuri au ca punct de plecare o sinuzită 
simptomatică sau silențioasă (70%), în timp ce altele 
sînt asociate cu otita medie sau mastoidita (10-20%), 
traumatismele craniului sau craniotomia, osteomielita 
craniului sau meningita. Iniţial, pacienții acuză cefalee 
frontală sau difuză (75%), febră (75%), state generală 
alterată; edemele periorbitale (în cazurile asociate cu 
sinuzită) apar şi sînt urmate, în decurs de o săptămînă, 
de tulburări de conştiență, ca de exemplu: letargie sau 
stupoare (75%). Simpomele neurologice de focar, cum 
ar fi: hemipareza (92%), tulburările de vorbire (43%), 
leziunile nervilor cranieni (21%) şi edemul papilar 
(25%) sînt asociate cu alterarea senzorului. Convulsiile 
generalizate sau focale pot apărea în 29% din cazuri şi 
se poate ajunge chiar pînă la status epilepticus. Febra 
şi redoarea cervicală (100%) sugerează posibilitatea 
meningitei acute bacteriene. În LCR se află un număr 
crescut de leucocite, de la 40 la 2.000/mm?, cu 
predominanța neutrofilelor polimorfonucleare, deși 
poate să apară şi predominanţă limfocitară. Glicorahia 
rămîne normală, iar culturile şi colorația Gram sînt 
negative. Empiemul subdural se suspectează la toți 
pacienţii cu tablou clinic de meningită, asociat cu 
convulsii şi semne neurologice de focar. Radiografia 
standard de sinusuri paranazale evidențiază opacifierea 
acestora, în cazurile asociate cu sinuzita. Sînt interesate, 
în ordine, sinusurile frontale (71%), etmoidale (57%) 
şi maxilare (43%) iar pansinuzita este prezentă într-un 
procent de 36% din cazuri. 

Examenul CT cu substanță de contrast evidențiază o 
zonă hipocaptantă expansivă localizată frontoparietal 
sau lîngă coasa creierului, cu margini hipercaptante, 
fine, neregulate, precum şi opacifierea sinusală. La o 
primă evaluare examenul CT poate fi neconcludent sau 
fals-negativ, la 12-50% din pacienţi. Dacă diagnosticul 
este suspectat dar nedovedit prin examen CT, atunci 
poate fi de folos angiografia cerebrală. Cîteva diagnosti- 
ce au fost confirmate prin repetarea examenului CT după 
cîteva zile sau prin explorare chirurgicală. Pentru 
eradicarea acestei infecții potenţial letale se impune 

drenajul chirurgical al empiemului dublat de terapia 
antibiotică ţintită. Germenii izolaţi în timpul intervenției 
chirurgicale sînt reprezentanţi de streptococi micro- 
aerofili (S. milleri), streptococi anaerobi, S. aureus, $. 
pneumoniae, anaerobi şi bacterii gram-negative aerobe. 
Infecţiile bacteriene pot fi simple sau mixte. 


12. Abcesul epidural encefalic. Este o afecțiune rară. 
Bolnavul acuză frecvent, cefalee frontală sau difuză, 
febră, frisoane şi anorexie. Se dezvoltă simptome 
similare cu cele produse de empiemul subdural sau de 
meningite. Diagnosticul poate fi confirmat prin examen 
CT dar, în cazurile CT negative, este necesară 
arteriografia. Sînt izolate, de obicei, microorganisme 
similare cu cele care determină empiemul subdural. 
Tratamentul necesită drenaj chirurgical şi antibioterapie 
parenterală. Această afecțiune poate fi asociată cu 
apariția, la nivelul ţesuturilor moi supraiacente osului 
frontal, a unei formațiuni tumorale de consistență 
fluctuentă (tumora pufoasă a lui Pott), dar şi cu sinuzită 
frontală şi ostiomielita osului frontal. 


13. Apoplexia pituitară. Debutează brusc cu greață, 
cefalee severă, frontală sau frontotemporală şi, 
cîteodată, cu febră. Se asociază amețeli şi diplopie. 
Acuitatea vizuală este scăzută la unul sau la ambii ochi, 
pînă la orbirea completă, sau pot să apară defecte 
specifice de cîmp vizual (hemianopsie bitemporală şi, 
rareori, defecte de cîmp vizual, centrale sau omonime). 
Examenul fundului de ochi poate evidenția atrofie 
optică sau paloare temporală a discului optic. Compri- 
marea nervilor motori oculari în sinusul cavernos, de 
către o glandă pituitară mărită, poate determina paralizie 
izolată a nervilor abducens sau oculomotor sau 
panoftalmoplegie. Apoplexia pituitară apare secundar 
necrozei aseptice şi infarctizării unui neoplasm pituitar. 
Tumora necrozată şi sîngele pot fi evacuate în spaţiul 
subarahnoidian, determinînd meningită chimică cu 
cefalee, durere şi redoare de ceafă. Acest tablou clinic 
poate sugera şi o hemoragie acută subarahnoidiană. 
Puncţia lombară arată xantocromie, număr crescut de 
leucocite, predominanța polimorfonuclearelor şi culturi 
bacteriene negative. Diagnosticul se confirmă prin 
examen CT, care evidențiază masa tumorală, creşterea 
dimensiunilor şelare cu erodarea marginilor acestora. 
O anamneză atentă identifică amenoreea sau alte 
tulburări menstruale, galactoreea, căderea părului, 
astenia, infertilitatea şi pierderea libidoului. Dozările 
hormonale pot obiectiva hipofuncția pituitară şi/sau 
nivelul crescut de prolactină. 

Recăpătarea vederii necesită o intervenție chirurgicală 
rapidă şi administrare de corticosteroizi. De remarcat 
că pacienţii cu afectare severă a vederii se pot restabili 
complet. 


14. Abcesul pituitar (aseptic sau infecțios). Semnele şi 
simptomele sînt aceleaşi cu cele din apoplexia pituitară: 





cefalee, simptome de hipopituitarism, defecte de cîmp 
vizual, paralizii ale nervilor motori oculari, simptome de 
sinuzită sfenoidală şi evidenţa radiologică a eroziunii sau 
lărgirii şelare. Abcesele pot fi asociate cu o meningită 
aseptică, aşa cum s-a descris mai sus, sau cu o infecție 
bacteriană. Este controversată originea infecțioasă sau 
noninfecțioasă a abcesului pituitar. Meningita aseptică 
asociată poate produce pleiocitoză limfocitară, în asociere 
cu un nivel normal de glucoză în LCR. Se crede că 
procesul infecțios provine din sinusurile sfenoide adiacente 
sau din tromboza sinusurilor cavernoase. S-a citat asocierea 
abceselor pituitare cu otita medie, cu mastoidita şi abcesele 
periamigdaliene. Infecția apare mai frecvent la pacienți 
cu adenom cromofob sau craniofaringiom. 


+ BOLILE CERBROVASCULARE ȘI CEFALEEA 


A. Hemoragia intraparenchimatoasă. Cefaleea sentinelă 
apare doar în 14% din cazuri. Frecvența cefaleei este 
dependentă de locul şi mărimea hemoragiei. Cefaleea a 
fost asociată cu hemoragia putamenială (13-62%), lobară 
(46-68%), talamică (30%), pontină (35%) şi cerebeloasă 
(48-80%). Hemoragiile mici (1-2 cm) se pot produce fără 
cefalee asociată. Hemoragia la nivelul putamenului poate 
determina cefalee frontală unilaterală în 67% din cazuri. 
Diagnosticul diferenţial al hemoragiei intraparenchima- 
toase este prezentat în tabelul 2-2 iar cel al AVC ischemic 
acut (stroke), în tabelul 2-3 


1. Hemoragia putamenială. Se instalează gradat, în 
decurs de 6-12 h (60%) sau rapid (40%). Clinic, se 
constată hemipareză controlaterală, hemianopsie 
homonimă, paralizia privirii de partea hemiparezei 
(ochii deviază de partea opusă hemiparezei), hemi- 
anestezie, apraxie controlaterală. Hemipareza dreaptă 
poate fi asociată cu afazia. Pacienţii cu hemoragie mai 
mare de 3 cm în diametru prezintă stupor sau comă, 
rapid instalate. Hemoragiile putameniale mici pot să 
apară fără cefalee şi pot fi diagnosticate drept AVC 
ischemic trombotic sau embolic, dacă nu se efectuează 
examen CT cerebral. La examenul CT cerebral, 
hemoragia se prezintă ca o colecţie hiperdensă rotundă 
sau ovoidă localizată în putamen. Această localizare 
este mai frecventă la hipertensivi. 


2. Hemoragia talamică. Bolnavul prezintă hemipareză, 
hemianestezie controlaterală, hemianopsie homonimă. 
Hemoragia localizată în emisferul dominant determină 
afazie, iar cea din emisferul nondominant determină 
apraxie controlaterală. Extensia hemoragiei în 
subtalamus determină paralizia privirii verticale şi 
laterale, deviaţie oculară în jos şi în interior cînd 
bolnavul îşi priveşte nasul, deviaţie în jos şi înăutru a 
globului ocular opus hemoragiei (skew deviation), 
abolirea reflexului la lumină, nistagmus. 


3. Hemoragia cerebrală lobară. Hemoragia cu 
localizare în /obul occipital se manifestă cu durere 

Tabelul 2-2 
CAUZELE HEMORAGIEI 
INTRAPARENCHIMATOASE 
Frecvența relativă (%) 

Hipertensiunea arterială 30-45 
Anevrismul cerebral 15-20 
Malformaţiile arterio-venoase cerebrale 5-15 
Circumstanţe cu risc mare de sîngerare 10-30 

Trombocitopenia 

Trombocitoza 

Hemofilia 


Terapia anticoagulantă 
Terapia trombolitică 


Tumorile cerebrale $-10 
Tromboza venelor corticale/sinusurilor 


venoase cerebrale 


Vasculite 5 


Colagenoza vasculară 

Vasculita indusă de amfetamine 

Arterita cu celule gigante 

Arterita granulomatoasă 

Angeita primară a sistemului nervos central 


Diverse 


Angiopatia amiloidă 
Malformaţiile arterio-venoase criptice 
Boala moya-moya 


oculară severă ipsilaterală în asociere cu hemianopsie 
homonimă controlaterală. O porţiune din cadranul 
superior poate să nu fie afectată. 

Hemoragia cu localizare în Jobul temporal stîng poate 
determina cefalee ipsilaterală pre şi periauriculară, 
afazie senzorială cu parafazie şi logoree. Se poate 
constata un deficit motor controlateral, precum şi 
hemianopsie homonimă controlaterală. 

Hemoragia cu localizare în Jobul frontal poate 
determina cefalee frontală sau bifrontală asociată cu 
deficit motor al membrului superior controlateral. 
Afectarea feţei sau a membrelor inferioare lipseşte sau 
este uşoară. La cîțiva pacienţi este observată o uşoară 
deviere a privirii către locul leziunii şi pot să apară 
amețeli. 

Hemoragia cu localizare în lobul parietal poate 
determina cefalee temporală însoțită de deficit motor 
al membrului superior şi inferior controlateral şi 
hemianestezie. Se poate asocia şi hemianopsia 
homonimă controlaterală. În leziunile de lob parietal 
dominant apare şi afazia. 


4. Hemoragia trunchiului cerebral. Pacienţii prezintă 
cefalee unilaterală localizată inițial supraorbital sau 
occipital, care poate deveni generalizată. Se poate 
constata: paralizia privirii verticale în asociere cu 
diplopie, hemipareză sau tetrapareză, paralizia 
mişcărilor oculare, pierderea reflexului pupilar la 
lumină. Pot să apară ataxia mersului şi a membrelor. 
Diagnosticul poate fi stabilit prin detectarea hemoragiei 
în trunchiul cerebral prin examen CT sau RMN. 

5. Hemoragia cerebeloasă. Cefaleea, greaţa şi 
vărsăturile sînt asociate cu vertijul, ataxia membrelor 
şi a mersului. Simptomele se dezvoltă în cîteva ore. 
Astfel, se constată pierderea abilității pacientului de a 
sta în picioare, în şezut şi de a merge. Există adesea 
paralizia privirii laterale către partea hemoragiei, cu 
deviația forțată a ochilor către partea opusă hemoragiei. 
Se poate constata, de asemenea: dizartrie, disfagie, 
paraplegie sau tetraplegie spastică. 

Un diagnostic precis şi sensibil poate fi pus prin 
examen CT cerebral. Puncţia lombară poate fi efectuată 
cînd examenul CT nu este disponibil și cînd nu sînt 
semne de presiune intracraniană crescută. 

Asocierea cefaleei severe şi vărsăturilor cu semnele 
neurologice de focar este de ajutor în diferenţierea 
hemoragiei intraparenchimatoase de AVC ischemic 
acut. Diagnosticul este tranşat de examenul CT sau 
RMN cerebral. 


B. AVC ischemic acut (stroke ischemic). Cefaleea poate 
să apară odată cu semnele neurologice de focar, la 17% 
din pacienţii cu stoke ischemic. Incidenţa variază cu tipul 
de stroke, fiind de 14% în embolismul cerebral, 26% în 
boala ocluzivă a arterelor mari şi de 6% în infarctul lacunar. 
Cefaleea este, de obicei, focală, unilaterală şi severă. 
Cefaleea frontală şi retroorbitală apare frecvent de aceeaşi 
parte cu artera carotidă trombozată sau cu artera cerebrală 
medie embolizată, dar la pacienţii cu tromboza arterei 
cerebrale medii, cefaleea nu este localizată. 

Ocluzia arterei carotide sau cerebrale medii poate 
determina următoarele semne neurologice: hemiplegie sau 
hemipareză controlaterală, hemianestezie controlaterală, 
afazie, hemianopsie homonimă controlaterală sau hemi- 
anopsie homonimă de cadran superior, paralizia privirii 
controlaterale, sindrom Gerstmann (agrafie, acalculie, 
agnozie digitală, confuzie stînga-dreapta), anosognozie, 
apraxie unilaterală, agnozie pentru jumătatea stîngă a corpului 
(leziunea lobului parietal nedominant), apraxie de construcție 
sau de îmbrăcare şi iluzii vizuale. Ocluzia carotidei poate, 
de asemenea, afecta teritoriul de irigație al arterei cerebrale 
anterioare, determinînd incontinență urinară, mutism 
akinetic, apraxia mersului şi demență. 

Nu toate aceste semne apar în timpul unui episod de 
stroke ischemic prin ocluzia arterei carotide sau cerebrale 
medii, deoarece circulaţia colaterală poate modifica tabloul 
clinic, 


C. Atacul ischemic tranzitor. Cefaleea cu localizare 
frontală şi/sau retroorbitală unilaterală (57%) sau bilaterală 
(43%) apare la 25% din pacienţii cu, AIT carotidian. 
Cefaleea este rareori simptomul care determină pacientul 
să se prezinte la medic, apărînd de obicei, în asociere cu 
alte simptome neurologice sau urmînd rezoluţiei spontane 
a acestora. 

AIT carotidian include manifestări neurologice 
tranzitorii: oculare (amauroză fugace) şi/sau de afectare a 
emisferelor cerebrale. Manifestările neurologice tranzitorii 

Tabelul 2-3 


DIAGNOSTICUL DIFERENȚIAL AL ATACULUI CEREBRAL 





Infarctul cerebral 
aterotrombotic 


Embolia cerebrală 


Tromboza venoasă 
cerebrală 


Hemoragia cerebrală 


Hemoragia 
subarahnoidiană de 
origine anevrismală 


Hemoragia cerebrală 
determinată de 
malformații A-V 


Arterita (cu interesare 
cerebrală) 


Evoluție şi simptome 
Cefalee în numai 26% din cazuri 
Debut în decurs de secunde, 

minute, ore sau zile, în etape 
Recuperare progresivă, dar 

deseori incompletă, în 

săptămîni sau luni 


Cefalee în numai 14% din cazuri 

Debutează și se constituie rapid — 
în cîteva secunde sau minute; 
ameliorare rapidă în minute, ore 
sau zile 


Cefaleea este frecvent întîlnită 

Debut gradat sau brusc 

Stroke asociat cu convulsii şi semne 

” de hipertensiune intracraniană 

Recuperare treptată, în luni de zile 

Debut relativ rapid, în cîteva 
minute sau ore şi AVC complet 
constituit în cîteva ore 

Debutează în plină perioadă de 
activitate 

Recuperare treptată 

Cefaleea este comună 

Debut subit cu cefalee (98%) şi 
redoare de ceafă (90%) 

Absența semnelor de focar 

La debut se constată: convulsii, 
sincopă, deficite motorii sau 
senzitive tranzitorii 

Hemipareza poate urma în 7-10 
zile, consecinţă a infarctului 
ischemic secundar spasmului 

Debut subit cu: cefalee, redoare de 
ceafă şi hemipareză 


Evoluție progresivă fără recuperare 
după un interval de zile sau 
săptămîni. Afectare multifocală 
a SNC 


Factori de risc şi afecţiuni 
asociate 

AIT unic sau repetat în antecedente 

Boală coronariană și boală 
vasculară periferică, 
hipertensiune, colesterol seric 
crescut şi diabet zaharat 

Vîrsta mai mare de 50 ani 

Sufluri carotidiene 


Fără AIT în antecedente 

Emboluşi de origine cardiacă 
(fibrilaţie atrială, stenoză 
mitrală, protezare valvulară, 
infarct miocardic, anevrism 
ventricular, endocardită, prolaps 
de valvă mitrală, foramen ovale 
patent cu embolii paradoxale) 

Stenoză de arteră carotidă 

Leziune de arc aortic 

Dovezi de infarct recent în alte 
regiuni corticale şi în alte regiuni 
ale corpului pot fi prezente 

Perioadă postpartum sau 
postoperatorie 

Otită sau sinuzită recente, 
meningită, policitemia vera, 
siclemie 

Hipertensiune 

Poate apărea în plină stare de 
sănătate aparentă 


Cefalee sentinelă (hemoragie 
minoră) 

Coarctaţie de aortă 

Rinichi polichistic 

Hipertensiune 


Istoric de convulsii 

Sufluri vasculare percepute de 
bolnav (subiective) 

Episoade recurente de hemoragie 
subarahnoidiană 

Arterite cu alte localizări, sifilis, 
tuberculoză 


Particularități 

Examenul LCR arată: glucoză şi 
leucocite normale, proteine 
crescute 

Examenul CT cerebral arată o arie 
focală hipodensă (infarct şi edem) 
în regiunile subcorticale 

Pot fi prezente hemipareza și tulburările 
de vorbire, dar pacientul este 
conştient 

Vîrstă tînără 

Cefalee asociată (cefalee brutală, 
violentă, atroce) 

LCR clar 

Examenul CT cerebral arată o arie 
focală hipodensă (infarct şi edem) 
în regiunile subcorticale 


Viîrstă tînără 

Semnal RMN pozitiv pentru 
tromboza sinusurilor venoase 
cerebrale 


Examenul CT cerebral este pozitiv 
în hemoragia 
intraparenchimatoasă 

Examenul LCR arată hematii şi 
xantocromie 

Hemipareză şi stupor 

Redoare de ceafă şi cefalee 

Examen CT cerebral pozitiv pentru 
hemoragie subarahnoidiană 

Examen CT cerebral negativ pentru 
hemoragie intraparenchimatoasă 

Examenul LCR arată hematii în 
număr mare şi xantocromie 


Vîrstă tînără 

Examenul CT cerebral cu substanță de 
contrast demonstrează existența 
malformaţiei A-V şi a sîngerării 
subarahnoidiene + 

Viîrstă tînără 

VSH crescută 

Biopsia musculară sau cutanată 
certifică arterita 

Biopsiile cerebrală şi meningeală 
certifică arterita 

Examenul CT cerebral poate fi normal 

Angiografia cerebrală poate demonstra 
îngustarea calibrului vascular 

Tabelul 2-3 (continuare) 
DIAGNOSTICUL DIFERENȚIAL AL ATACULUI CEREBRAL 


a — 


Encefalopatia hipertensivă Debut brusc cu cefalee severă, 
stare confuzională, convulsii şi 
pierderea vederii 

TA sistolică > 220 mmHg, TA 
diastolică > 130 mmHg 
Hemipareză tranzitorie 


Hipertensiune necontrolată pe Se ameliorează o dată cu reducerea 
fond de glomerulonefrită acută, presiunii arteriale 
insuficiență renală, hipertensiune Examenul CT cerebral negativ 
esenţială, feocromocitom, pentru hemoragie 
terapie cu monoaminooxidaze, intraparenchimatoasă, 
ingestie de tiramină subarahnoidiană sau infarct 
Sindrom Cushing ischemic 
Eclampsie 
Întrerupere bruscă a terapiei 
antihipertensive 
Retinopatie hipertensivă grad III sau IV 
Debut brusc cu hemipareză, Istoric de cefalee recurentă 
disfazie, hemianopsie Deteriorare intelectuală şi tulburări 
Cefalee de personalitate 


Tumorile cerebrale cu 
debut stroke-like 


Presiunea LCR şi proteinorahia pot 
fi crescute : 
Examenul CT sau RMN cerebral 


Edem papilar 

Deficitele se pot ameliora parțial şi 
tranzitor dar tind să persiste şi 
să progreseze 


de afectare emisferică includ: hemipareză/hemiplegie, hemi, 
hipo/anestezie controlaterală a membrelor superioare, 
inferioare, a feţei şi buzelor. Uneori, se constată: stare 
confuzională şi tulburări de vorbire (afazie). 

Cefaleea apare în 10-45% din AIT vertebrobazilare. 
Localizarea este, de obicei, nucală sau occipitală (87%) şi 
acompaniază sau urmează AIT. Simptomele neurologice 
care apar într-un AIT. vertebrobazilar includ: amețeala, 
diplopia, paralizia facială, dizartria, hemipareza sau 
tetrapareza şi deficitele senzoriale pe una sau ambele părți 
ale corpului. 

Manifestările mai puţin obişnuite ale insuficienței 
circulatorii vertebrobazilare includ: ataxia mersului, pierde- 
rea vederii, ptoză, midriază, paralizia privirii, disfagia. 
Crizele de „drop attacus pot apare în peste 15% din cazuri. 
Cefaleea asociată cu AIT vertebrobazilar tinde să devină 
persistentă şi poate fi intensificată de mişcările capului. Un 
tip similar de cefalee poate însoți simptomele neurologice 
asociate sindromlui de furt subcelavicular. Acest sindrom 
cuprinde diminuarea forței musculare a membrului superior 
stîng, puls diminuat la radiala stîngă, simptome de 
insuficiență circulatorie vertebrobazilară la folosirea miinii. 

Cefaleea acompaniază, de obicei, fiecare episod recurent 
de insuficiență circulatorie vertebrobazilară. 

La pacienţii cu atacuri recurente de insuficienţă circulatorie 
carotidiană, cefaleea este prezentă ca o componentă a 
episoadelor ulterioare la numai o treime din pacienţii care 
au avut cefalee în timpul atacului inițial. 


D. Encefalopatia hipertensivă. Cefaleea este severă, 
difuză, pulsatilă şi se însoţeşte de greață, vărsături, stare 
confuzională, vedere înceţoşată, convulsii generalizate sau 
focale şi somnolenţă. Pot fi observate uneori: hemipareză 
tranzitorie, tulburări de vorbire, hemianopsie homonimă. 
Unele din simptomele vizuale sînt consecința ischemiei 
cortexului cerebral iar altele retinopatiei hipertensive. Cei 
mai mulți pacienți pot avea hemoragii retiniene, exsudate 


evidențiază tumora cu edem 
perilezional sau hemoragie 
intratumorală 


şi edem papilar, dar alţii pot avea numai îngustare focală a 
vaselor arteriale retiniene. Presiunea arterială sistolică 
depăşeşte 230 mm Hg, iar cea diastolică 130 mmHg. Dacă 
nu este tratată rapid, encefalopatia poate progresa către 
stupor şi comă. 

Encefalopatia hipertensivă poate să apară la pacienți 
cu hipertensiune arterială, glomerulonefrită acută, insufi-. 
ciență renală cronică, eclampsie, feocromocitom, după 
folosirea monoaminooxidazelor, ingestia alimentelor ce 
conţin tiramină şi în sindromul Cushing. Întreruperea 
bruscă a unor medicamenţe antihipertensive (de exemplu, 
clonidina) sau distensia vezicală sau gastrică la pacienții 
cu leziuni ale măduvei spinării poate precipita acest 
sindrom. Semnele neurologice de focar, asociate cu 
encefalopatia hipertensivă sînt de regulă tranzitorii, dar 
pot persista. Leziunile intracraniene înlocuitoare de spaţiu 
sau hidrocefalia obstructivă pot determina o creştere a 
presiunii intracraniene sau sistemice. Aceste afecțiuni pot 
fi asociate cu edem papilar, dar fără exsudate sau 
hemoragii difuze retiniene. 

La pacienții cu encefalopatie hipertensivă, nitroprusiatul 
de sodiu este medicamentul de elecţie. Reducerea treptată 
a presiunii sangvine la un nivel normal sau uşor crescut, 
duce la dispariţia cefaleei, tulburărilor vizuale, semnelor 
neurologice de focar şi convulsiilor. Starea mentală se 
îmbunătăţeşte treptat într-o perioadă de cîteva zile. 

Anatomopatologic se constată: edem cerebral masiv şi 
hemoragii cerebrale microscopice sau macroscopice. Se 
pot observa şi arii mici de infarct cerebral, necroza şi/sau 
tromboza vaselor mici cerebrale (arteriole). Puncţia 
lombară este contraindicată, din cauza riscului de sindrom 
de angajare. Examenele CT sau RMN cerebrale pot fi 
folosite pentru a detecta hemoragia intracraniană sau 
infarctul ischemic. 19) 


E. Tromboza venoasă intracraniană. Ocluzia sinusului 
superior longitudinal se manifestă clinic prin cefalee 

occipitofrontală intensificată de mişcările capului sau 
ortostatism. Pot să apară convulsii focale sau generalizate, 
precum şi pareză a unuia sau ambelor membre inferioare. 
Obiectiv se pot constata deficite senzoriale uni sau bilatera- 
le, hemianopsie, afazie, deficite motorii oculare, inconti- 
nență sfincteriană. Cefaleea poate fi asociată cu greață, 
vărsături, edem papilar, diplopie (pareza nervului VI), grup 
de simptome şi semne determinate de hipertensiunea 
intracraniană asociată. Tromboza intrasinusală poate fi 
vizualizată neinvaziv prin RMN, sau invaziv prin 
angiografie cerebrală sau venografie jugulară. Puncţia 
lombară poate obiectiva presiunea crescută şi concentrarea 
proteinelor în LCR, dar nu şi alte anomalii. 

Tromboza sinusului lateral este secundară otitei medii şi/sau 
mastoiditei. Manifestările includ cefalee severă, diplopie 
(secundar paraliziei nervului abducens), fotofobie, pierderea 
vederii, edem papilar bilateral, hemoragii retiniene. Semnele 
neurologice apar la puţini pacienți şi includ paralizie facială, 
hemipareză, ataxie sau tulburări ale stării de conştiență. 
Diagnosticul poate fi confirmat prin RMN sau venografie. 

Tromboza aseptică de sinusuri laterale se manifestă uzual 
prin semne şi simptome de presiune intracraniană crescută 
şi, ocazional, prin semne neurologice de focar. Nu există 
febră sau stare toxică. Tromboza aseptică poate să apară la 
pacienții cu infecţii ale urechii şi sinusurilor sau la pacienții 
cu tulburări de coagulare. Ultimul grup include pacienții 
din postpartum sau postabortum sau pe cei cu siclemie 
sau cu policitemie primară sau secundară. Tromboza 
aseptică de sinusuri laterale nu poate fi diferențiată clinic 
de hipertensiunea intracraniană benignă, iar cînd este 
asociată cu otita medie se numește hidrocefalie otitică. 

Tromboflebita septică a sinusurilor venoase este, de obicei, 
secundară infecțiilor urechii sau sinusurilor, aşa cum a fost 
descris mai sus. Propagarea trombusului se poate face către 
sinusurile lateral, transvers şi longitudinal superior şi către 
vena jugulară internă. Apare febră înaltă, frisoane şi rigiditate, 
în asociere cu semnele şi simptomele de hipertensiune 
intracraniană. Propagarea trombusului 'septic din sinusul 
lateral în vena jugulară internă poate fi asociată cu: otalgie; 
apariția unei mase tumorale dureroase, sensibile, moi în 
partea superioară a regiunii cervicale anterioare; redoare de 
ceafă; torticolis, pareza nervilor IX, X, XI (sindromul de 
gaură jugulară); manevra Queckenstedt pozitivă în timpul 
puncțţiei lombare, dovezi de embolie septică pulmonară şi 
sistemică. Tratamentul impune intervenție chirurgicală şi 
antibioterapie susținută, afecțiunea avînd potenţial letal 
semnificativ. Frecvent, ocluziile aseptice se recanalizează 
spontan. 

Tratamentul trombozei sinusurilor venoase intracraniene 
include măsuri suportive şi medicație anticonvulsivantă. 
A fost folosită heparina, dar nu există dovezi în ceea ce 
priveşte eficiența sa terapeutică. Dâcă recanalizarea sponta- 
nă nu se produce, se impun măsuri active pentru controlul 
hipertensiunii intracraniene: puncții lombare repetate, 
medicaţie corticosteroidă, decompresie subtemporală, 
trombectomie, şunt ventriculoperitoneal. 





F. Disecţia arterei cervicale 


1. Disecţia arterei carotide. Debutul este brusc, cu 
durere unilaterală frontală, frontoorbitală, temporală, 
persistentă şi/sau pulsatilă. Poate fi asociată cu durere 
şi sensibilitate la palpare în partea superioară a regiunii 
cevicale anterioare, ipsilateral (22%). Cefaleea poate fi 
însoțită şi de sindrom Horner parțial, de aceeaşi parte. 
Acesta include ptoză, mioză, vedere încețoşată, cu 
păstrarea transpiraţiei faciale. Semnele neurologice de 
focar urmează în minute, ore sau zile și pot include 
hemipareză controlaterală, hemi-hipo/anestezie, afazie, 
amauroză fugace, diplopie. Poate fi prezent şi un suflu 
carotidian de partea afectată. Cefaleea şi durerea 
cervicală bilaterale, asociate cu tulburări neurologice 
focale bilaterale, sugerează disecția ambelor artere 
carotide. Diagnosticul poate fi confirmat prin 
angiografie carotidiană care obiectivează o stenoză 
segmentară, „flap“ intimal, anevrism sau ocluzie 
completă a arterei carotide interne. Rezoluţia spontană 
a simptomelor şi anomaliilor arteriografice apare, la 
85% din pacienţi, într-o perioadă de 6 luni. 


2. Disecţia arterei vertebrale. Afecţiunea debutează 
brusc, cu durere occipitală sau cervicală posterioară, 
unilaterală. Alte simptome de debut includ vertijul, 
oscilopsia, fenomene neurologice de focar. În 5-14 zile 
se dezvoltă semne și simptome de ischemie. AVC acut 
ischemic apare în 75% din cazuri, iar ALT în 25%. 
Tabloul neurologic cel mai frecvent întîlnit este 
reprezentat de sindromul medular lateral, în cadrul 
căruia se întîlnesc toate sau doar o parte din următoarele 
semne şi simptome: (1) durere și parestezii ale feței de 
aceeaşi parte; (2) ataxia mersului și a membrelor; (3) 
vertij, greață şi vărsături; (4) nistagmus, diplopie, 
oscilopsie; (5) sindromul Horner; (6) disfagie, distonie 
şi paralizie de corzi vocale; (7) parestezii ale membrului 
superior, trunchiului şi membrului inferior, de aceeaşi 
parte cu leziunea; (8) sughiț. Alte semne de focar, supra- 
adăugate, pot fi: hemipareza, diplopia, deficitul motor 
facial ipsilateral şi tinitus. Pacienţii care se prezintă cu 
semne bilaterale de suferință de trunchi cerebral 
prezintă ocluzie a arterei bazilare secundară disecției 
uni sau bilaterale a arterei vertebrale. Aceşti pacienți 
prezintă: tetrapareză, dizartrie, disfagie, diplopie, 
tulburări de vedere şi ataxie. Diagnosticul poate fi 
confirmat prin angiografie vertebrobazilară. Recupera- 
rea spontană a semnelor neurologice şi a anomaliilor 
angiografice apare, în 85% din cazuri, într-o perioadă 
de 6 luni. 


5. TUMORILE CEREBRALE ŞI CEFALEEA ACUTĂ 


Tumorile cerebrale se pot manifesta acut în una din 
următoarele forme: 


A. Cefaleea paroxistică. Cefaleea se instalează brusc (în 
secunde), este severă şi localizată difuz sau bilateral. 

Cefaleea este însoțită de vărsături, poate persista ore sau 
zile sau poate apărea recurent, în mai multe episoade pe 
zi. Alte manifestări clinice posibile sînt: durere cervicală 
şi episoade de pierdere a conştienței, stare confuzională, 
vertij, ataxie, diplopie, tulburări vizuale sau fotofobie. 
Anumite poziţii sau mișcări ale capului pot precipita sau 
intensifica durerea, iar altele o pot ameliora. 

Unii pacienți cu chisturi coloide de ventricul III pot avea 
cefalee paroxistică care, de cele mai multe ori, nu este 
influențată de mişcările capului. Cefaleea paroxistică poate 
să apară, de asemenea, și în glioamele cerebrale; în tumorile 
de ventricul lateral, emisferă, sau cerebel; craniofaringi- 
oame; în pinealoame. Creşterile bruşte ale presiunii intra- 
craniene pot, la rîndul lor, determina un asemenea tip de 
cefalee, asociată cu vărsături, tulburări ale statusului mental 
şi diplopie. Chisturile coloide şi alte tumori cerebrale pot 
fi diagnosticate prin examen CT sau RMN cerebral. 

Pacienţii cu chisturi coloide simptomatice au, de regulă, 
ventriculii laterali dilatați. Chiar în absența hidrocefaliei, 
extirparea chistului poate îmbunătății memoria şi 
tulburările afective ale pacientului. 


B. Hernierea procesului unciat şi a amigdalei cerebe- 
loase. Tumora în sine sau în asociere cu puncția lombară 
poate determina hernierea rapidă a substanței cerebrale. 
Cefaleea bilaterală frontooccipitală, vărsăturile, diplopia 
şi scăderea gradului de vigilitate pot semnifica prezența 
unei leziuni a substanţei cerebrale şi o creştere a presiunii 
intracraniene. Hernierea procesului unciat determină ptoză 
palpebrală şi midriază ipsilateral, scăderea gradului de 
vigilitate şi, mai tîrziu, oftalmoplegie şi hemiplegie 
ipsilaterale. Evoluţia se face destul de rapid către rigiditate 
de decerebrare sau decorticare. 

Hernierea amigdalei cerebeloase este asociată cu tumori 
ale fosei posterioare. De regulă, sindromul de angajare 
cerebelos este unilateral. Hernierea bilaterală poate fi 
determinată de tumori cerebrale sau edem hemisferic 
bilateral sever. 

În fazele inițiale ale sindromului de angajare se poate 
constata: redoare de ceafă şi semnul Brudzinski pozitiv. În 
evoluţie pot apărea, episodic: rigiditate de decerebrare; 
stare de inconştiență; tulburări de ritm cardiac şi de 
respirație; contractura tonică a membrelor şi trunchiului 
(criză cerebeloasă). Extrem de rapid (în decurs de minute) 
se pot instala: apneea, hipotensiunea, midriaza fixă şi 
leziuni cerebrale ireversibile, care conduc la exitus. 

Sindromul de angajare poate fi pecipitat de diagnosticul 
tardiv al tumorilor cerebrale, de creşterea rapidă în volum 
a leziunilor supratentoriale sau din fosa posterioară sau de 
puncția lombară. În prezența unei leziuni cerebrale 
ocupatoare de spaţiu, cum ar fi tumora, chistul, hematomul 
intracranian, abcesul sau edemul cerebral difuz, puncția 
lombară este contraindicată, deoarece poate precipita 
hernierea. 


C. Hemoragia acută în tumoră. Debutează brusc cu 
cefalee severă localizată sau durere facială asociată cu 

greață şi vărsături. Pot urma ameţeală, dezorientare, 
confuzie severă sau stupoare. Pot să apară semne şi 
simptome neurologice de focar. Acestea pot fi în legătură 
cu localizarea tumorii. De exemplu, un neurinom acustic 
cu hemoragie intratumorală se poate prezenta cu: cefalee, 
pareză facială ipsilaterală, pierderea auzului și ataxie. 
Examenul CT cerebral poate identifica hemoragia şi poate 
vizualiza sau nu tumora subiacentă. Angiografia cerebrală 
va exclude un anevrism sau o malformație A-V cerebrală 
şi va demonstra opacifierea tumorii sau dislocarea vaselor 
peritumorale. Hemoragiile intratumorale, însoțite de 
cefalee severă cu debut brusc şi alte fenomene neurologice 
apar, mai frecvent, în următoarele tipuri de tumori 
cerebrale: glioame, meningioame, melanoame, Corio- 
carcinoame, adenoame pituitare sau oligodendroglioame. 
Extirparea chirurgicală a tumorii este obligatorie. Hemo- 
ragia intratumorală şi cea subarahnoidiană pot să apară 
simultan. Hemoragia dintr-o tumoră pituitară în spațiul 
subarahnoidian poate să fie o cauză importantă de sîngera- 
re subarahnoidiană la pacienţii cu angiografii negative. 


D. Hemoragie subarahnoidiană acută. Este însoțită de 
cefalee severă, vomă, scăderea gradului de vigilitate, 
redoare de ceafă — cu debut brusc. Examenul CT cerebral 
va demonstra sîngerarea intraventriculară şi subarahnoidi- 
ană. Tumorile cerebrale sînt responsabile pentru 0,4% din 
totalul cazurilor de hemoragii subarahnoidiene. Cele mai 
frecvente tumori cerebrale care determină o hemoragie 
spontană subarahnoidiană sînt: glioblastomul multiform, 
oligodendrogliomul, melanomul, coriocarcinomul, 
adenomul pituitar, meningiomul şi papilomul plexurilor 
coroide. 


E. Meningita acută. Tabloul unei meningite acute se 
poate instala ca urmare a descărcării în spaţiul sub- 
arahnoidian a conținutului iritant al unei tumori necrozate 
sau al unui chist cerebral. Acest sindrom este descris mai 
sus (secțiunea 3 C3). 


F. AVC ischemic acut (sindrom de stroke ischemic). 
Debutul este acut cu semne neurologice de focar, cum ar 
fi: hemipareză, hemianestezie, hemianopsie homonimă, 
disfazie. Sîngerarea într-o tumoră cerebrală, o creştere 
subită a edemului adiacent unei leziuni cerebrale sau 
necroza unei tumori cerebrale pot precipita o evoluţie 
similară unui stroke ischemic. Cefaleea intermitentă sau 
persistentă poate să apară de aceeași parte cu tumora. 
Tumora poate fi demonstrată prin examen CT cerebral sau 
RMN. Simptome precum: cefaleea intermitentă sau 
persistentă, voma, alterări ale statusului mental, convulsiile, 
pot precede debutul simptomelor neurologice acute cu 
săptămîni, luni sau ani. Tumorile şi alte cauze de stroke 
ischemic sînt prezentate comparativ în tabelul 2-3. 


6. ENCEFALITELE 


A. Herpes simplex. Această afecțiune poate debuta cu un 
sindrom pseudogripal (46%), cu febră (90-100%), cefalee 

difuză sau bifrontală, confuzie mentală (54%). Redoarea de 
ceafă este prezentă în 65% din cazuri. Alterări ale stării de 
conştiență includ: somnolență, dezorientare, stupor şi comă. 
Semnele de focar sînt reprezentate de: pareza membrelor, 
afazie (46%), convulsii focale sau generalizate (61%). Simpto- 
mele precoce de implicare a lobului temporal includ: haluci- 
nații olfactive sau alterări ale gustului, anosmia, convulsii şi 
comportament bizar. Tulburările de comportament dirijează 
pacientul mai întîi la psihiatru, ceea ce întîrzie diagnosticul. 

Electroencefalograma arată unde periodice de înalt voltaj 
şi complexe lente cu frecvență de 2-3/s localizate în 
regiunea frontotemporală, uni (79%) sau bilateral. Aceste 
semne sînt sugestive, dar nu specifice, pentru encefalita 
cu virus herpes simplex. 

Examenul CT cerebral poate arăta leziuni hipodense 
localizate în lobul temporal şi/sau lobul frontal (58%). 
Creşterea contrastului apare în lobii frontal şi temporal uni 
sau bilateral, iar un efect de masă poate fi prezent în 46% 
din cazuri. Examinarea imagistică cu compuşi radioactivi 
va obiectiva zone calde hipercaptante, la nivelul unuia sau 
ambilor lobi temporali. 

Examenul LCR arată un număr de leucocite de 0-1.100/mm*. 
În fazele iniţiale ale evoluției bolii (primele 3 zile), LCR 
poate fi normal. Numărătoarea diferențiată a celulelor din 
LCR evidenţiază predominanță limfocitară deşi, ocazional, 
leucocitele polimorfonucleare pot depăşi numeric 
limfocitele. Concentrația proteinelor din LCR poate fi între 
34-280 mg/dl, concentrația hematiilor poate fi de 12-4.000/mm* 
şi poate să apară xantocromia. Glucorahia este normală, 
dar poate fi şi scăzută. Biopsia cerebrală evidenţiază 
encefalită necrotizantă acută în 93% din cazuri iar virusul 
herpes simplex poate fi detectat în culturi, în 73% din 
cazuri, şi prin imunofluorescență, în 11% din cazuri. 
Această afecțiune răspunde la tratament cu acyclovir 
intravenos, menținut timp de 14 zile. Virusul herpes 
simplex este cea mai obişnuită cauză de encefalită şi cea 
mai importantă cauză de encefalită acută fatală. Media 
incidenţei anuale este de un caz la un milion. 


B. Encefalite virale induse de artropode. Aceste afecțiuni 
apar în epidemii, vara sau toamna. 


1. Encefalita cabalină de Est. Această afecţiune apare 
în Statele Unite, la est de fluviul Mississipi, la Atlantic 
şi în regiunile de coastă ale Golfului. Boala se manifestă 
vara şi toamna. Poate debuta brusc cu cefalee, vărsături, 
febră, amețeli, mioclonii şi convulsii generalizate. Pot 
să apară sialoree, dispnee, deficite motorii ale 
membrelor, hiperreflectivitate osteotendinoasă, iar 
semnul Babinski poate fi pozitiv. Se dezvoltă frecvent: 
stare confuzională, tulburări de memorie, de personali- 
tate şi de comportament. Examenul LCR arată 
predominanța neutrofilelor (500-2.000 celule/mm:); pot 
fi prezente hematii; concentrație crescută a proteinelor, 
nivel normal de glucoză. Diagnosticul poate fi confirmat 
prin metode serologice. Este prezentă leucocitoza 
periferică cu deviere la stînga a formulei leucocitare. 





2. Encefalita cabalină de Vest, Această afecțiune apare 
în Vestul Statelor Unite, de la rîul Mississipi la Munţii 
Stâncoși. Cazurile la cabaline preced cazurile umane cu 
cîteva săptămîni şi atenționează asupra riscului de izbuc- 
nire a unei epidemii. Raportul infecție aparentă/infecţie 
latentă la adulți este de 1.000/1. 

Cefaleea difuză, mialgiile, febra şi starea generală 
alterată sînt urmate, la 1-4 zile, de ameţeală, redoare de 
ceafă, vărsături şi fotofobie. Pot să apară deficite motorii 
ale membrelor, tremor, leziuni de nervi cranieni şi 
convulsii. Cei mai mulți adulţi se refac fără sechele. În 
LCR se constată predominanța leucocitelor polimorfo- 
nucleare cu număr total de celule mai mic de 500/mm, 
nivel normal de glucoză şi un nivel al proteinelor moderat 
crescut. Diagnosticul poate fi confirmat prin studii serolo- 
gice folosind reacția de hemaglutinoinhibare (H.A.1.), 
reacția de neutralizare sau testul ELISA pentru IgM. 


3. Encefalita St. Louis. Epidemiile apar în centrele 
urbane şi suburbane din Texas şi Florida. Epidemiile 
de vară-toamnă constituie regula, exceptînd regiunile 
călduroase cum ar fi Florida. Encefalita este cea mai 
frecventă manifestare la adulţii de peste 55 de ani. 
Simptomele inițiale sînt: cefaleea acută, febra, mialgiile, 
somnolența și semnele de iritație meningeală. 
Manifestările neurologice includ: paralizia facială, 
delirul, miocloniile, nistagmusul şi ataxia. Componente 
importante ale acestei afecțiuni sînt tremurăturile feței, 
limbii şi membrelor, starea confuzională şi letargia. 
Poate fi asociat şi sindromul Guillan-Barre. 

Examenul LCR arată predominanța leucocitelor 
polimorfonucleare şi nivel crescut de proteine. În ser 
apare o activitate crescută a aldolazei, nivel crescut al 
CPK şi GOT. EEG arată activitate delta amorfică şi 
ritmuri lente difuze în regiunile frontale şi temporale. 
Pot apare semne urinare: polakiurie, senzaţie de 
micțiune imperioasă și retenție sau incontinență de 
urină, în asociere cu piurie, hematurie, proteinurie şi 
nivel crescut al creatininei serice. Aceste manifestări 
sînt datorate invaziei virale la nivel renal. Diagnosticul 
poate fi precizat prin metode serologice. 


4. Encefalita California (Virusurile California, 
LaCrosse, Jamestown Canyon, Snowshoe Hare). 
Virusul California determină boala în vestul Statelor 
Unite, în timp ce virusul LaCrosse afectează în speţă 
centrul şi estul Statelor Unite. Aceste virusuri determină 
encefalite de vară-toamnă cu distribuție endemică, în 
„focare“ (comunităţi). Manifestările clinice includ: 
cefalee, febră, semne meningeale, stare de conştiență 
alterată şi convulsii. Afecțiunea este uzual autolimitantă. 
În LCR se constată predominanţa limfocitară şi nivel 
crescut de proteine. Pentru a stabili diagnosticul sînt 
necesare studii serologice. Reacția de hemaglutino- 
inhibare (H.A..) pentru antigenul virusului LaCrosse 
şi testul ELISA de captare a anticorpilor IgM sînt cele 
mai sensibile teste serologice. 

7. INFECŢIILE SISTEMICE ÎNSOȚITE DE CEFALEE 


Aproape toate bolile infecțioase pot fi asociate cu febră şi 
cefalee. Afecţiunile discutate mai jos prezintă cefalee severă 
şi/sau semne meningeale ca şi componente importante ale 
tabloului clinic. 


A. Rickettsiozele 


1. Febra pătată Rocky Mountain. Această afecţiune 
începe brusc cu febră mare şi cefalee bilaterală, frontală 
sau frontotemporală. În 2-14 zile de la debut apare un 
rash peteşial şi/sau maculopapular. Eritemul se întîlneşte 
în 96% din cazuri, dar poate să nu capete aspect peteşial 
în 46% din cazuri. Clasic, debutează în porțiunile distale 
ale extremităților şi se extinde ascendent, spre rădăcina 
membrelor şi trunchi. Biopsia din leziune poate detecta 
ricketsii în capilarele pielii, confirmînd diagnosticul cu 
5-10 zile înainte ca testele serologice să devină pozitive. 
Cefaleea şi tulburările statusului mental sînt frecvent 
întîlnite (42-54%) iar letargia apare în 12-21% din 
cazuri. Redoarea de ceafă este prezentă în 30% din 
cazuri. Într-un mic procent de cazuri apar semne neuro- 
logice de focar, cum ar fi: pareza membrelor, paralizii 
de nervi cranieni, hemipareză şi mielită transversă. LCR 
este modificat în peste 66% din cazuri, cu un nivel 
crescut al proteinelor (45-120 mg/dl), nivel normal de 
glucoză şi pleiocitoză limfocitară. Pînă la 6% din cazuri 
pot prezenta hipoglicorahie şi 9% din cazuri pot avea 
predominanță neutrofilică. Mialgiile pot fi severe în 
peste 46% din cazuri. Hepatosplenomegalia apare în 
12-50% din cazuri, iar adenopatia în 15-42%,. Hiponatre- 
mia (91% din cazuri), trombocitopenia şi devierea la 
stînga a formulei leucocitare, la un pacient febril cu 
mialgii şi cefalee, sugereză diagnosticul înainte de 
apariția eritemului. Numai 56% din pacienți îşi reamin- 

meningeale, aşa cum s-a discutat mai sus (Secțiunea 3 
Bl). 


2. Leptospiroza. Această afecţiune se poate 
manifesta cu febră, conjunctivită, greață, vărsături, 
adenopatii (50%), mialgii spontane şi provocate 
(50%), redoare de ceafă (35%), hepatospleno- 
megalie (15%), proteinurie și cilindrurie, nivel 
crescut al creatininei serice şi teste hepatice 
anormale cu icter clinic sau bilirubinurie. 

LCR-ul poate fi normal (10%) sau numărul total de 
celule poate fi mai mare de 500/mm? cu predominanță 
neutrofilică sau limfocitară. Nivelul proteinelor în LCR 
este crescut. Se poate practica un test screening specific 
folosind serul pacientului: testul macroaglutinării pentru 
evidenţierea anticorpilor anti-Leptospira interrogans. 
Lucrătorii în domeniul sanitar sau măcelarii, crescătorii 
de animale şi pescarii prezintă cel mai mare risc pentru 
dobîndirea leptospirozei. Expunerea la animale infectate 
sau la urina acestora prin spălare sau înotare în ape 
infectate pot, de asemenea, determina infecția. 
Administrarea de penicilină G, parenteral, în primele 3 
zile de la debut accelerează vindecarea. 


3. Sifilisul, Sifilisul meningovascular, cu cefalee, semne 
meningeale, febră, pleiocitoză limfocitară şi VDRL 
pozitiv în LCR. poate să apară în primul an de la 
primoinfecţia sifilitică. Sînt afectați mai mulţi, nervi 
cranieni. În 10% din cazuri, debutul coincide cu apariția 
rashului caracteristic din sifilisul secundar. 

Terapia cu penicilină este eficientă dar poate 
intensifica febra, cefaleea şi alte simptome în cursul 
primei zile de tratament, fenomene explicate prin reacția 
Jarisch-Herxheimer (eliberare masivă de antigen). 


tesc de o înțepătură de insectă ca posibil contact infectant; 
„cei mai mulți se infectează probabil prin contact cu cîinii 


sau sînt expuşi la înțepături de insecte. Sînt necesare . 


teste serologice pentru a confirma diagnosticul. 


2. Febra Q. Pacienţii prezintă febră, contractură 
musculară, cefalee severă frontală şi retrobulbară, 
mialgii şi durere toracică anterioară. Patognomonic 
pentru pneumonia cu febra Q este prezenţa tusei 
persistente neproductive şi vizualizarea radiologică de 
infiltrate pulmonare lobare sau segmentare. Poate să 
apară, asociat, hepatită cu hepatomegalie dureroasă şi 
icter. Diagnosticul poate fi confirmat prin reacţia de 
fixare a complementului (RFC) sau prin imuno- 
fluorescență indirectă. 


3. Tifosul. În tifos şi în alte rickettsioze apar: febră înaltă, 
cefalee şi rush cutanat. 


B. Spirochetozele 


“1. Boala Lyme. Pacienţii pot prezenta rush cutanat 
caracteristic, febră, cefalee, mialgii, artralgii şi semne 


C. Reacţia meningeală din pneumonii. Febră, însoțită 
de cefalee severă şi redoarea de ceafă poate să apară la 
pacienții care au o suferință respiratorie cu tuse şi/sau durere 
toracică de tip pleuritic sau nespecifică. Cefaleea este, de 
obicei, bifrontală sau difuză şi este atît de intensă, încît 
este suspectată meningita. Pneumoniile asociate cu cefalee 
şi semne meningeale includ: 


1, Pneumonia cu Chlamidia psittaci (Psittacoza). Febra 
şi transpiraţiile sînt asociate cu cefalee severă, mialgii, 
tuse neproductivă şi semne meningeale. Puncţia lombară 
evidențiază un număr normal de celule în 98% din cazuri, 
nivel normal de glucoză şi cantitate de proteine peste 40 
mg/dl în 44% din cazuri. Circa 91% din pacienți au 
radiografia toracică anormală, cu infiltrate pulmonare 
limitate la un lob (90% din filmele pozitive) sau prezintă 
semne fizice pulmonare. Diagnosticul poate fi confirmat 
prin metode serologice. La 80-90% din pacienți există 
contacte anterioare cu păsări. 


2. Pneumonia cu Mycoplasma pneumoniae. 
Simptomele includ. febră, cefalee, tuse neproductivă 
persistentă şi, de asemenea, semne meningeale (în peste 

14% din cazuri) suficient de severe pentru a necesita 
puncţie lombară. LCR este normal. Radiografiile 
toracice arată infiltrate scizurale, subsegmentare sau 
segmentare. 


3. Pneumonia cu Histoplasma capsulatum. Histo- 
plasmoza pulmonară acută determină febră, cefalee 
severă, tuse, artralgii, mialgii, semne meningeale, 
necesitînd puncție lombară în 10-15% din cazurile 
simptomatice. LCR este normal. Radiografiile toracice 
prezintă infiltrate scizurale, subsegmentare sau segmen- 
tare, leziuni miliare răspîndite şi/sau adenopatie hilară. 


D. Febra tifoidă. Pacienţii se prezintă cu: febră, diaree 
(73%), dureri abdominale (60%), cefalee (47%), tuse 
(33%), vărsături (33%) şi alterarea statusului mental. Pot 
să apară semne meningeale, stupor, delir, stare generală 
grav alterată (stare tifică). Semnele fizice pot include febră, 
bradicardie, sensibilitate abdominală difuză (47%), 
distensie abdominală (13%), splenomegalie (40%), macule 
şi redoare de ceafă. Diagnosticul poate fi confirmat prin 
hemoculturi şi prin testul Widal. Un titru al aglutininelor 
O de 1:80 sau mai mare, sau o creştere de patru ori a titrului 
anticorpilor specifici susține diagnosticul. Rezultatele 
serologice fals-pozitive sînt frecvente în ariile endemice; 
pot să apară şi rezultate fals-negative. Examenul LCR 
evidențiază un număr normal de celule şi glucorahia 
normală. 


E. Pielonefritele. Pacienţii pot prezenta febră, frisoane, 
durere lombară, redoare discretă de ceafă, puncte costo- 
vertebrale şi costomusculare dureroase. Cefaleea bifrontală 
sau difuză poate însoţi redoarea discretă de ceafă. Sumarul 
de urină arată prezența de leucocite, cilindri leucocitari, 
pecum şi bacteriurie. Simptomele răspund la antibioterapie 
specifică, în administrare orală sau intravenoasă. Examenul 
LCR nu evidenţiază anomalii. La vârstnici trebuie luată în 
considerare posibilitatea unei meningite cu germeni gram- 
negativi, secundară unei infecții de tract urinar. 


F. Infecția HIV acută simptomatică. La aproximativ 1-7 
săptămîni după contactul infectant (prin injecții, transfuzii 
sau contact sexual), bolnavul prezintă: febră, cefalee, 
fotofobie, mialgii, artralgii şi limfadenopatie, asociate cu un 
eritem macular difuz în peste 50% din cazuri. Pot să apară 
semne de iritație meningeală cu redoare de ceafă, iar 
examenul LCR arată pleiocitoză limfocitară. În cursul 
primelor două săptămîni se dezvoltă leucopenia şi trombo- 
citopenia. Poate să apară encefalopatie, mielopatie şi 
neuropatie craniană şi periferică. Anticorpii specifici anti- 
HIV apar în primele 6-12 săptămîni de la debutul bolii acute. 
Antigenul HIV în sîngele periferic şi/sau culturile sanguine 
HIV pozitive sînt de obicei prezente în cursul bolii acute. 


8. CEFALEEA VASCULARĂ PROVOCATĂ 


Cefaleea vasculară şi/sau secundară spasmului vascular 
poate fi precipitată de unele activități, cum ar fi: efort fizic, 





tuse, schimbarea poziţiei capului, activitate sexuală sau de 
către alimente, băuturi, foame, medicamente, noxe 
ocupaţionale, pO, scăzută, altitudine mare, pCO, crescută, 
monoxid de carbon, ingestie de cafeină, îngheţată, alcool, 
expunere la soare, menstruație, traume psihice sau 
evenimente supărătoare. 

Denumirea acestui tip de cefalee se face după stimulul 
provocator: stimul vascular, spasm muscular sau ambele. 
Marea majoritate a acestor tipuri de cefalei sînt benigne şi 
pot să nu necesite o evaluare ulterioară; un mic grup, însă, 
necesită examen CT sau RMN şi, uneori, puncție lombară, 
angiografie sau investigații metabolice. 


A. Cefaleea de efort. Au fost descrise trei tipuri clasificate 
arbitrar, în funcție de volumul şi intensitatea activității care 
precipită cefaleea. 


1. Migrena de efort intens acut. Cefaleea este acută, 
pulsatilă, unilaterală, însoţită de greață şi vărsături. 
Poate fi localizată frontal, temporal şi/sau retroorbital. 
Scotomul scintilator poate precede atacul, Activitatea 
declanşatoare este un efort de intensitate mare, cum ar 
fi o alergare rapidă de un sfert de milă sau de o milă. 
Alergarea la altitudine poate creşte incidența acestei 
afecțiuni. 


2. Cefaleea indusă de exrciţiile de intensitate joasă. 
Acest tip de cefalee poate să apară la practicanții 
joggingului sau la cicliştii care nu sînt bine pregătiți 
fizic. Durerea poate fi intensă, pulsatilă, bilaterală, 
unilaterală, occipitală sau frontală. Poate să apară şi ca 
durere nepulsatilă localizată occipital unilateral. Durerea 
poate debuta în timpul efortului, imediat după oprire 
sau la un interval de 1-24 de ore. 


3. Cefaleea de efort minim. Anumiți indivizi dezvoltă 
durere occipitală la efort minim. Mişcarea sau chiar 
schimbarea poziţiei gîtului poate intensifica sau 
diminua severitatea durerii. Durerea poate să cedeze 
în cazul continuării efortului sau după 24 de ore. 
Cefaleea poate apărea extrem de frecvent, timp de 
cîteva săptămîni, şi apoi să dispară spontan. După o 
asemenea perioadă, pînă la 30% din pacienţi nu mai 
fac cefalee de efort o perioadă de 5 ani, iar 70% o 
perioadă de 10 ani. Utilizarea profilactică a analgezi- 
celor, B-blocantelor, ergotaminei sau indometacinului 
poate fi eficientă. 

Pînă la 10% din pacienții cu cefalee de efort pot avea 
afecțiuni cum ar fi malformaţia Chiari şi impresiune 
bazilară, hematom subdural sau tumoră cerebrală. Va 
fi efectuată o evaluare atentă pentru a exclude o 
afecțiune structurală intracraniană. 


B. Cefaleea din timpul actului sexual (cefaleea coitală). 
Cefaleea poate debuta, în una sau ambele regiuni occipitale, 
în timpul fazei timpurii a actului sexual sau masturbării, 
în momentul orgasmului, sau chiar la secunde sau ore mai 
tîrziu. Cefaleea occipitală legată de creșterea gradului de 

excitație sexuală poate fi surdă, persistentă, nonpulsatilă 
şi precipitată de extensia gîtului şi încleştarea maxilarelor. 
Flexia gâtului poate ameliora parțial durerea. Acest tip de 
cefalee se poate intensifica în momentul orgasmului şi 
cedează treptat în următoarele 24 de ore. 

O cefalee explozivă poate să înceapă în orice moment 
în timpul fazei maxime a excitării sexuale sau la orgasm. 
Această cefalee mimează cefaleea d'amblee produsă de 
ruperea unui anevrism şi provoacă anxietate extremă. 
Greaţa şi vărsăturile pot să se asocieze cu cefaleea coitală, 
dar sînt neobişnuite iar durerea poate să dispară în minute 
sau după cîteva zile. Poate persista un disconfort rezidual, 
de pînă la 48 de ore, la pacienții fără leziuni organice 
cerebrale. Clinic, nu este posibil de a se separa cefaleea 
d'amblee din timpul actului sexual de cefaleea sentinelă 
care apare în cazul unui anevrism sîngerînd. Majoritatea 
cefaleelor tip sentinelă nu determină greață, vărsături, 
fotofobie sau redoare de ceafă. Excluderea hemoragiei 
subarahnoidiene este necesară la pacienţii cu cefalee 
provocată de actul sexual, numai dacă cefaleea nu dispare 
în cîteva minute. Examenul CT cerebral nu este totdeauna 
suficient de sensibil (55%) pentru a detecta sîngerările 
minore dintr-un anevrism, fiind necesară puncția lombară. 
Ocazional, o cefalee d'amblse este determinată de o creştere 
a dimensiunilor anevrismului sau de distensia fără sîngerare 
a acestuia iar diagnosticul necesită angiografie cerebrală. 
În cele mai multe cazuri, testele de provocare a cefaleei 
coitale nu evidențiază hemoragii. Într-o serie de peste 100 
de pacienţi cu anevrisme sîngerînde, numai 2% dintre 
acestea au apărut în timpul actului sexual. 

O formă rară de cefalee coitală mimează cefaleea datorată 
scăderii presiuni LCR. după puncţia lombară; ea este 
intensificată în ortostatism şi ameliorată de clinostatism. 


C. Cefaleea determinată de tuse şi alte eforturi 
echivalente. Strănutul, efortul de defecaţie, executarea 
rapidă a manevrei Valsalva, rîsul, aplecarea înainte — sînt 
diverse eforturi echivalente tusei, care pot provoca cefalee, 
ce poate dura minute sau ore. Numai 5% din cazurile de 
cefalee asociată cu tumori cerebrale sînt provocate de tuse, 
marea majoritate a pacienţilor avînd doar o cefalee 
vasculară benignă. Se recomandă un examen CT sau RMN 
cerebral pentru a exclude eventualele leziuni craniene 
ocupatoare de spațiu. 


D. Cefaleea indusă de foame. Omiterea meselor sau 
posturile religioase sînt circumstanțe care pot provoca 
cefalee pulsatilă frontală, temporală, şi/sau retroorbitală 
şi/sau durere facială uni sau bilaterală. Acestea pot să nu 
răspundă imediat la ingestia de alimente. 


E. Cefaleea provocată de alimente şi băuturi. La câteva 
minute sau ore de la ingestia anumitor alimente şi băuturi 
poate apărea o durere cu localizare frontală, retroorbitală şi/ 
sau nazală şi în etajul mijlociu al feței. Pacienţii migrenoşi 
nu tolerează diferite alimente şi băuturi, dar mai ales: carne 
tratată conținînd nitriți de sodiu (de exemplu: „hot dog”, 

şuncă şi salam), brînză, ciocolată, ceapă şi diferitele varietăți 
de ceapă, citrice, peşte afumat şi sărat, produse din carne de 
porc, ficat de pui, ciuperci, conserve din carne de vită, 
glutamat monosodic, nuci, bere neagră şi vin roşu. De 
exemplu, cefaleea indusă de nitriții din alimente poate începe 
la 30 de minute după ingestia cărnii tratate și poate persista 
1-2 ore. Cu cât doza de nitriţi sau cantitatea de carne ingerată 
este mai mare, cu atît cefaleea este mai severă şi mai 
persistentă. Inexplicabil, aceeaşi doză de nitriți administrată 
în altă zi poate să nu provoace durere. 

În asemenea cazuri, trebuie ţinut un registru al 
alimentelor, iar alimentele care pot provoca durerea trebuie 
identificate şi eliminate din alimentaţie. În acelaşi timp, 
trebuie inițiată o dietă restrictivă, urmată de reintroducerea 
gradată a alimentelor, în speranța de a le identifica pe acelea 
care provoacă cefaleea. 

Cefaleea după ingestia de înghețată apare la pacienți cu 
istoric de migrenă. Plasarea unei bucăţi de gheață în regiu- 
nea palatului dur sau în orofaringe poate determina o cefa- 
lee de scurtă durată, localizată în regiunea frontală şi/sau 
tetro-orbitală, vertex sau zona retroauriculară. S-a constatat 
că 93% din pacienții cu migrenă dezvoltă cefalee acută 
după ingestia de înghețată, în comparație cu 31% în grupul 
de control. 


E. Medicamentele. Anumite medicamente pot precipita o 
cefalee de intensitate moderată pînă la severă prin 
hipertensiune (de exemplu: epinefrina, bretiliu tonsilat, 
inhibitorii de monoaminooxidază, în condițiile continuării 
ingestiei alimentelor bogate în tiramină) sau prin între- 
rupere bruscă a administrării (de exemplu, antihipertensive 
de tipul clonidinei şi B-blocantelor). Medicamentele care 
determină vasodilatație (nitrații, dipiridamolul, blocanții 
canalelor de calciu, cafeina şi teofilina) pot, de asemenea, 
provoca cefalee. Rareori, acest tip de cefalee poate fi cauzat 
de creşterea presiunii intracraniene, produsă de: anestezice 
(de exemplu, ketamină şi enfluran), antibiotice (tetraciclină, 
ampicilină, griseofulvină, sulfametoxazol, metronidazol), 
prednison, vitamina A, perhexilen, hidralazină, indo- 
metacin. Anumite medicamente produc cefalee printr-un 
mecanism necunoscut (de exemplu: digoxina, amfotericina 
B, allopurinolul, rifampicina şi primidona). Întreruperea 
bruscă a administrării cafeinei sau ergotaminei poate fi 
urmată de cefalee. 


G. Boala de decompresiune. Boala de decompresiune 
poate provoca cefalee bilaterală cu caracter pulsatil. 
Suferința apare frecvent în urma practicării repetate a 
sporturilor care necesită scufundare. Semnele neurologice, 
cum ar fi: scotomul scintilant, deficitele homonime de cîmp 
vizual, vertijul, confuzia tranzitorie, hemipareza, hemi 
hipo/anestestezia și convulsiile pot fi asociate cu cefaleea. 
Implicarea măduvei spinării, este semnalată de apariția 
durerii lombare, radiculare, la nivelul centurilor pelvine, a 
deficitelor motorii ale membrelor infrioare și de pierderea 
controlului sfincterian. Pentru dispariția simptomatologiei 
este necesară recompresia într-o cameră spectrală. 

Expunerea la altitudine mare într-o cameră spectrală 
decomprimată sau zborul la altitudine mare poate determina 
tipul 2 al bolii de decompresiune, cu dureri articulare şi de 
membre, cefalee, tulburări vizuale, parestezii şi slăbiciune 
musculară la nivelul membrelor şi, câteodată, cu tulburări 
de conştiență. Amplasarea pacientului, pe o durată limitată, 
într-o cameră hiperbară rezolvă simptomele. 


H. Altitudinea şi Hipoxia. Cefaleea determinată de 
altitudine poate apărea după expunerea bruscă la o 
altitudine de peste 3.000 metrii. Durerea începe, de obicei, 
după cîteva ore de respiraţie în aer cu concentrație scăzută 
de oxigen și nu răspunde la oxigenoterapie. Durerea poate 
fi intensificată de tuse, strănut, zgomot, efort. Unii pacienți 
pot dezvolta suferință cerebrală acută, cu edem papilar şi 
hemoragii retiniene. Cefaleea — însoțită şi de alte simptome 
cum ar fi: dispneea şi ortopneea — apare, de obicei, în 24 
de ore şi dispare după 4-8 zile. 


I. Hipercapnia. Pacientul cu hipoventilație alveolară, 
secundară unei boli pulmonare cronice poate dezvolta o 
cefalee surdă cu localizare frontală, occipitală sau difuză. 
Există tendința ca o asemenea cefalee să apară în cursul 
noapții. 

Cefaleea poate fi însoțită de un tremor accentuat al 
miîinilor, de contracţii mioclonice, spasme musculare şi 
asterixis (flapping tremor). La examenul FO pot fi 
obiectivate: congestia venoasă, hemoragia şi edemul 
papilar bilateral. Somnolența, tulburările de atenţie, 
memorie, starea confuzională pot fi prezente intermitent 
sau constant şi pot progresa către stupor sau comă. Puncţia 
lombară arată presiune crescută a LCR. Dozarea gazelor 
sanguine evidențiază valori PaCO, de 75 mmHg sau mai 
mult şi hipoxemie variabilă. EEG demonstrează activitate 
lentă, bilateral. Atacurile de cefalee hipercapnică cu 
progresie către stupor pot fi precipitate de sedarea excesivă 
sau de administrarea de O,, ambele putînd duce la oprirea 
centrului respirator. Folosirea ventilației mecanice şi a 
venesecţiei, în scopul de a reduce hematocritul şi a 
diureticelor poate ameliora cefaleea şi induce reversibi- 
litatea tulburărilor mentale şi a modificărilor retiniene. 


J. Menstruaţia. Cefaleea severă, continuă sau pulsatilă, 
uni sau bilaterală poate să apară cu una sau două zile 
înaintea sau în timpul menstruației. Se pot asocia: fotofobie, 
greață, vărsături, amețeli, astenie severă şi dorinţa de a sta 
într-o cameră întunecoasă, liniştită. Cefaleea poate deter- 
mina incapacitate temporară (timp de 2-3 zile) de a-şi 
desfăşura activitatea şi poate necesita narcotice pentru 
ameliorare. Unele paciente pot, de asemenea, suferi atacuri 
de migrenă clasică sau comună, care apar spontan pe toată 
durata ciclului menstrual. Apariţia acestor fenomene în 
timpul menstrelor poate fi un fenomen izolat sau poate 
deveni o asociere comună (la fiecare ciclu menstrual). 
Anumiți autori afirmă că cefaleea migrenoasă, vasculară, 
cefaleea datorată spasmului muscular şi cea mixtă pot creşte 
în frecvență şi severitate în timpul perioadei menstruale. 





K. Monoxidul de carbon. Cefaleea bilaterală, continuă 
şi/sau pulsatilă se poate asocia cu un nivel al carboxi- 
hemoglobinei mai mare de 10%. Cazurile pot să apară în 
timpul iernii, prezentînd cefalee refractară. Anamneza 
relevă faptul că pacientul a folosit încălzitoare sau sobe cu 
gaz într-o încăpere închisă, slab ventilată. Persoanele din 
anturajul apropiat sau membrii. familiei pacientului pot 
prezenta cefalee şi/sau iritabilitate, scăderea performanţelor 
intelectuale şi tulburări de personalitate. Examenul EEG 
arată anomalii difuze de tip encefalopatic iar confirmarea 
diagnosticului se face prin măsurarea nivelului carboxi- 
hemoglobinei. În categoria persoanelor cu risc pentru 
această afecțiune mai intră: mecanicii de automobile, 
agenţii de circulaţie din oraşele cu trafic aglomerat şi 
supraviețuitorii incendiilor. De asemenea, aragazele lăsate 
aprinse în locuri închise sau defecțiunile la sistemul de 
eşapament al automobilelor pot induce intoxicația cu CO. 


L. Hipoglicemia. Supradozarea insulinei sau a antidiabeti- 
celor orale, tumorile insulare pancreatice şi diversele 
suferințe hepatice (de exemplu, sindromul Reye) pot 
provoca hipoglicemie. 

Clinic, pacientul prezintă: transpirație difuză, cefalee 
continuă şi/sau pulsatilă cu localizare anterioară sau difuză, 
astenie extremă, lipotimii, iritabilitate, anxietate, nelinişte şi 
incapacitate de concentrare. Anumiți pacienți evoluează rapid 
spre agravare, prezentînd: dezorientare temporospațială, 
confuzie, stupoare şi inconştiență. Simptomele apar la un 
nivel al glucozei sangvine de 30-40 mg/dl. Coma profundă 
se instalează la un nivel al glucozei sangvine de 10 mg/dl. În 
acest moment pacientul prezintă: midriază, tegumente palide 
şi reci, respirație şi puls slabe. Administrarea intravenoasă 
de glucoză va ameliora rapid multe din simptomele 
hipoglicemiei acute, inclusiv cefaleea. Coma profundă şi 
semnele neurologice de focar necesită, de obicei, un timp 
mai lung pentru dispariţie. Cefaleea este un simptom relativ 
rar întîlnit (<10%) la pacienţii cu hipoglicemie. 


M. Feocromocitomul. Cefaleea severă, pulsatilă, 
bilaterală, frontală, frontotemporală sau occipitală însoţeşte 
paroxismele de hipertensiune la 92% din pacienții cu 
hipertensiune intermitentă. O cefalee similară apare la 72% 
din pacienții cu hipertensiune persistentă care fac, ocazional 
pusee HTA. 

Diaforeza apare la 60-70% din pacienți şi interesează 
jumătatea superioară a corpului. Palpitaţiile apar la 73% 
din pacienţii cu hipertensiune paroxistică şi la 51% din 
pacienții cu hipertensiune persistentă. Durerea anginoasă 
apare la 34% din pacienţi în timpul paroxismelor şi la 13% 
din pacienţii cu hipertensiune persistentă. Durerea 
epigastrică, greaţa şi vărsăturile sînt comune, dar 
mecanismul este necunoscut, Pierderea în greutate poate 
apărea la 25% din pacienții cu pusee HTA. Paresteziile şi 
durerea, localizate la nivelul membrului superior pot să 
apară în pînă la 11% din cazuri. 

La 40-50% din cazuri tensiunea arterială este normală 
între pusee. În timpul puseului hipertensiv, tensiunea 

arterială se poate ridica la 330/180 mmHg. Durata unui 
puseu poate fi de minute sau ore şi frecvența de producere 
a acestuia poate să varieze de la 20 pe zi la 3-4 pe an. 
Pacienţii cu hipertensiune persistentă pot avea hipotensiune 
ortostatică şi tahicardie. Hipertensiunea care răspunde slab 
la o medicaţie antihipertensivă corect aplicată sugerează 
un eventual feocromocitom. 

Pacienţii cu hipertensiune paroxistică au fundul de ochi de 
aspect normal sau de retinopatie hipertensivă de gradul I-II. 
Pacienţii cu hipertensiune persistentă prezintă la examenul 
FO retinopatie de gradul III-IV (53%), retinopatie de gradul 
I-II (40%) sau aspect normal (5%). Modificările retiniene 
sînt reversibile după îndepărtarea tumorii. Creşteri ale 
temperaturii pot apare in peste 66% din cazuri și pot atinge 
38%C. Se poate ausculta un suflu sistolic de grad mic în 
focarele aortic, pulmonar sau mitral şi poate să apară 
cardiomegalia. Puseele de hipertensiune pot fi precipitate 
de ingestia de alcool, anestezice, metoclopramid, propil- 
tiouracil şi glucocorticoizi. Eforturi ca: exercițiul fizic, poziția 
aplecat înainte, genoflexiunile, efortul de defecaţie sau 
micțiune şi somnul pot fi factori declanșatori. Determinarea 
în urină a produșilor de degradare ai catecolaminelor (acidul 
vanil mandelic — VMA, metanefrina) şi/sau determinarea 
concentrației serice a catecolaminelor vor cofirma 
diagnosticul. Determinarea catecolaminelor plasmatice 
asigură o acuratețe mai mare a diagnosticului. În mai puţin 
de 2% din cazuri, catecolaminele urinare pot fi în limite 
normale. Excreţia metaboliților catecolaminelor poate fi 
exprimată pe mg de creatinină, permițînd folosirea lor ca 
test în insuficiența renală fără a necesita colectarea urinii pe 
24h. Examenul CT va identifica cele mai multe tumori active 
clinic. Pot fi vizualizate chiar leziunile de lcm. 

Diagnosticul diferenţial al feocromocitomului include 
două sindroame în cadrul cărora se întîlneşte creşterea 
catecolaminelor plasmatice şi creşterea excreției urinare 
de acid vanil mandelic şi de metanefrină. 

Administrarea inhibitorilor de monoaminooxidază (de 
exemplu: tranilcipromina, izocarboxazidul şi. fenelzina) 
pentru tratamentul depresiei determină creşterea riscului 
de apariţie a unui puseu sever de hipertensiune, ca urmare 
a ingestiei de băuturi şi alimente bogate în tiramină (de 
exemplu: brînză Cedar, hering marinat, bere, cherry şi 
extract de drojdie). Ingestia anumitor medicamente, cum 
ar fi: amfetamine, efedrină, imipramină sau amitriptilină, 
de către pacienți sub tratament cu inhibitor de monoamin- 
oxidază poate precipita crize asemănătoare. 

Întreruperea bruscă a terapiei cu clonidină poate, de 
asemenea, precipita un puseu hipertensiv similar cu cel 
din feocromocitom. Episoade similare pot urma şi 
descărcărilor de catecolamine la paraplegici. 


9. ARTERITA TEMPORALĂ 


Această afecţiune apare la pacienții în vîrstă de peste 55 de ani. 
Poate să debuteze brusc — determinînd cefalee severă, claudi- 
cația mandibulei şi pierderea vederii în cîteva zile — sau se 
poate dezvolta gradat, într-o perioadă de săptămîni sau luni. 

Pacientul acuză o durere continuă, persistentă sau severă 
localizată la nivel temporal, uni sau bilateral (90%). Mai 
pot apărea dureri lancinante și sensibilitate dureroasă a 
scalpului (69%), maximă în zona arterei temporale (95%). 
Stimuli ca pieptănarea părului, dormitul cu capul pe partea 
afectată sau chiar presiunea ramei ochelarilor pe tîmple 
pot declanșa paroxisme severe de durere. Durerea 
persistentă sau astenia musculară la nivelul articulației 
temporomandibulare, exacerbată de efortul de masticație 
sau de vorbire (claudicație mandibulară) apare în 69% din 
cazuri. Pierderea în greutate şi sindromul polimialgic apare 
în 48-58% din cazuri. Amauroza fugace poate să apară o 
singură dată sau repetat, iar în primele zile de la primul 
episod poate să apară pierderea permanentă, parțială sau 
totală, a vederii la unul sau ambii ochi. Simptomele 


” oftalmologice sînt prezente la peste 40% din cazuri. 


Pierderea permanentă completă a vederii apare la 10% din 
cazuri iar pierderea parțială a vederii la încă 10% din cazuri. 
Febra apare la 21% din pacienți şi poate fi asociată cu alte 
simptome sistemice, cum ar fi: anorexia, astenia, 
fatigabilitatea, starea generală alterată. VSH-ul este mai 
mare de 40 mm/h în 95-100% din cazuri. Diagnosticul 
poate fi confirmat prin biopsierea arterei temporale și/sau 
prin observarea răspunsului clinic la administrarea 
prednisonului (40-60 mg/zi), timp de 48 ore. Din cazurile 
analizate, 13,7% au avut biopsii pozitive şi au răspuns la 
prednison; alte 21,6% au avut biopsii negative dar au 
răspuns la corticosteroizi. Restul, au avut biopsii negative 
şi nu au răspuns la steroizi. Alte studii au raportat o 
sensibilitate a biopsiei de 82%. Cefaleea cu debut recent, 
claudicaţia mandibulară, sensibilitatea dureroasă, 


îngroşarea sau înroşirea arterei temporale sînt specifice 


pentru arterita temporală. Dacă toate cele trei semne sînt 
prezente, probabilitatea diagnosticului este de aproape 
100%. Pacienţii cu biopsie negativă pot fi diagnosticaţi cu 
limfom (18%), boală carotidiană (15%), diabet zaharat 
(15%) sau boală a țesutului conjunctiv, cum ar fi lupusul 
eritematos, vasculitele, artrita reumatoidă. 


10. SINUZITA ACUTĂ 


Localizarea infecţiei sinusale condiționează sediul durerii 
faciale. Sinuzita frontală poate determina durere cu sediu 
orbital sau supraorbital, uni sau bilateral şi sensibilitate 
locală. Implicarea maxilară determină durere în etajul 
mijlociu al feței, uni sau bilateral, cefalee frontală, 
cîteodată durere dentară, la nivelul molarilor sau 
premolarilor maxilari ipsilaterali. Durerea poate iradia şi 
în zona articulației temporomandibulare. Sensibilitatea 
este maximă în punctele sinusale maxilare, uni sau 
bilateral. 

Sinuzita sfenoidală determină cefalee cu localizare în 
regiunea frontală, temporală sau occipitală sau în două 
sau mai multe din aceste regiuni. Durerea poate fi, de 
asemenea, resimțită în vertex, ochi, cavitatea nazală, 
bărbie, dinți, uni sau bilateral. Sinuzita etmoidală 
provoacă durere frontală, oculară şi în etajul superior al 

feţei, precum şi sensibilitate la palparea punctelor 
etmoidale. 

Durerea din sinuzită poate fi surdă şi continuă sau severă 
şi ascuţită. Durerea pulsatilă se poate supraadăuga. Durerea 
de sinus maxilar poate fi intensificată sau precipitată de 
aplecarea capului. Infecția sinusală determină rinoree 
anterioară şi/sau posterioară; secrețiile sînt, de obicei, de 
culoare verzuie, gălbuie sau sanguinolentă. Febra, frisoanele, 
mialgiile sau alterarea stării generale sînt, de obicei, absente. 

Rinoscopia cu fibră optică flexibilă va detecta o mucoasă 
eritematoasă şi secreție, cu localizare diferită, funcţie de 
sediul sinuzitei. Radiografiile sinusale standard şi examenul 
CT de sinusuri pot să nu evidenţieze cazurile de sinuzită, 
detectate prin semne clinice şi rinoscopie. Tratamentul 
antibiotic ameliorează net simptomele şi semnele, 
constituind un criteriu de diagnostic. Dacă simptomele se 
înrăutățesc sau nu se ameliorează după terapia antibiotică, 
se impune drenajul chirurgical al sinusurilor implicate. 

Pansinuzita poate determina durere bilaterală a feței şi/sau 
cefalee frontală, temporală sau occipitală cu aceleaşi 
simptome asociate ca cele descrise mai sus. 


NEVRALGIA OCCIPITALĂ ACUTĂ 


Această afecțiune produce durere persistentă, localizată 
occipital şi în regiunea nucală, ipsilateral, asociată cu pareste- 
zii şi hiperestezii locale. Cauzele nevralgiei occipitale acute 
includ: traumatismele scalpului rezultate prin lovire directă; 
neuropatia de compresiune rezultată din aşezarea capului pe 
o suprafață dură, angulară sau pe o margine ascuțită; leziunile 
prin hiperextensie ale ganglionului şi rădăcinii C2, cu 
compresie între lamina axisului şi atlas; fracturile de atlas 
sau axis; guta; mastoidita; infecțiile precum: febra tifoidă, 
gripa, malaria şi sifilisul; osteoartrita suprafețelor articulare 
ale C1-C2 şi C2-C3; hernierea amigdalei cerebeloase, care 
comprimă rădăcinile C1 şi C2, determinată de tumori ale 
fosei posterioare, chisturi sau malformaţie Chiari. 


12. SCLEROZA MULTIPLĂ 


Cefaleea are caracter migrenos şi se asociază cu nevrită 
retrobulbară, vertij, diplopie, scăderea forţei musculare la 
nivelul membrelor şi/sau hiperestezii şi parestezii ale 
membrelor inferioare. Aceste simptome se pot remite în 
totalitate sau parțial. În aproximativ 2% din cazuri poate 
să apară un tablou clinic acut care debutează cu cefalee 
severă, asociată cu ataxie, vertij, diplopie, deficite motorii 
şi senzitive la nivelul membrelor. Pînă la 1% din pacienți 
prezintă cefalee vasculară la debut. Examenul LCR poate 
evidenția nivel crescut de proteine, pleiocitoză, o 
concentraţie crescută de gamaglobuline și benzi de 
gamaglobuline policlonale. Leziunile de demielinizare ale 
sistemului nervos central pot fi vizualizate prin RMN. 


13. ECLAMPSIA 


Această afecțiune poate începe înainte sau în timpul 
travaliului, sau pînă la 10 zile post-partum. Cefaleea severă, 
de obicei frontală, este însoțită de tulburări de vedere, edeme 
(faţă, membre), hipertensiune şi proteinurie. Pot să apară 
convulsii focale sau generalizate. Examenul LCR este, de 
obicei, normal. RMN cerebrală poate evidenția multiple 
infarcte. Electroencefalograma poate evidenția unde ascuţite 
şi încetinire focală în una sau mai multe arii compatibile cu 
activitatea convulsivă. Există răspuns terapeutic specific la 
administrarea sulfatului de magneziu intravenos. 


14. HIPOTENSIUNEA LICHIDULUI 


CEFALORAHIDIAN 


A. Cefaleea după puncție lombară. Cefaleea poate 
debuta la cîteva ore sau săptămîni după puncţia lombară. 
Este mai frecventă la femei şi la adulţii tineri. Durerea 
este localizată bifrontal şi/sau bioccipital, este exacerbată 
de ortostatism şi ameliorată de clinostatism. Simptomele 
asociate pot include: durere (în regiunea cervicală, 
lombară şi a umerilor), redoare de ceafă, simulînd 
meningita, greață şi vărsături. Incidenţa acestui tip de 
cefalee după rahianestezie este de 1,5-15%. Cele mai 
multe cazuri se rezolvă în 14 zile, prin repaus la pat în 
decubit dorsal, hidratare orală, analgezice. Paralizia 
izolată de nerv abducens cu diplopie poate să apară în 
0,08 pînă la 0,009% din cazuri. Paralizia nervului VI 
apare, de obicei, la cîteva zile după debutul cefaleei. 
Cazurile refractare de cefalee post-puncţie lombară au fost 
tratate cu succes cu unul sau mai multe „patch“-uri 
epidurale, Persistența cefaleei peste 2-3 săptămîni necesită 
evaluare neurologică. Rareori poate fi un simptom al unei 
leziuni cerebrale ocupatoare de spaţiu. 


B. Cefaleea acută posturală, în cadrul unei boli 
infecțioase. Bolile infecțioase febrile acute pot determina 
cefalee frontală sau occipitală, exacerbată de ortostatism 
şi ameliorată de clinostatism. Fiziopatologia acestui tip 
de cefalee este necunoscută. 


C. Hipotensiunea intracraniană spontană. Cefaleea, 
redoarea discretă dureroasă de ceafă, greața şi vărsăturile 
apar în ortostatism şi sînt ameliorate în decubit. Suferința 
poate fi legată de un efort susținut, de suprasolicitări sau 
de căderi, însoţite de traumatism craniocerebral, dar poate 
să nu aibă o cauză identificabilă. Repausul la pat în decubit 
dorsal, pentru cîteva zile pînă la o săptămînă ameliorează 
simptomele şi previne recurențele. Mecanismul poate fi 
reprezentat de; o scurgere de LCR la nivelul tecii unei 
rădăcini nervoase sau la alt nivel. Examenul LCR arată: 
presiune scăzută, un număr de 25-50 de celule mono- 
nucleare şi culturi sterile. 


PARTEA A II-A 


Durerea acută facială 





CAPITOLUL 


7 DUREREA ACUTĂ 
OCULARĂ 








[|] LISTA DIAGNOSTICELOR 
POSIBILE 


]. Pleoapele 3. Bolile orbitale — „ochiul roşu“, 


A, Urciorul extern şi intern 

B, Şalazionul 

C, Carcinomul sebaceu al pleoapei 
D. Blefarita 

E. Dacrioadenita 

F. Dacriocistita 

G. Erizipelul feţei 


2. Conjunctiva, irisul, corneea, sclera şi 


globul ocular 
A. Corpii străini intraconjunctivali sau 
intracorneeni 
B. Herpesul zoster oftalmic 
C. Conjunctivita 
1. Bacteriană şi virală 
2, Purulentă 
3. Chlamidia trachomatis 
4. Keratoconjunctivita epidemică 
D. Iritele şi iridociclitele acute 
1. Supurative 
2. Nesupurative 
3. Pseudoirite 
E. Traumatismul cornean şi corpii 
străini 
F. Keratita cu herpes simplex 
G. Glaucomul acut 
H. Episclerita 
I. Sclerita 
1. Anterioară 
2. Posterioară 
J. Endoftalmita şi panoftalmita 
K.Celulita preseptală 


exoftalmia şi diplopia 

A. Pseudotumorile orbitale idiopatice 

B. Abcesul orbital subperiostal 

C. Abcesul şi/sau celulita orbitală 

D. Mucormicoza rinocerebrală 

E. Tromboza bacteriană a sinusului 
cavernos 

F. Oftalmopatia tiroidiană acută 

G. Hematomul orbital 

H. Anevrismul intracavernos al arterei 
carotide j 

I. Fistulele sinusului cavernos 
carotidian 

J. Şuntul dural al sinusului cavernos 

K. Apoplexia pituitară 


„Durerea orbitală iradiată 


A. Sîngerarea minoră dintr-o arteră 
carotidă internă sau dintr-un 
anevrism anterior comunicant 

B. Disecţia de carotidă 

C. Leziunile lobului occipital și 
leziunile cerebeloase 


. Durerea orbitală şi diplopia 


A. Anevrismul supraclinoidian carotidian 
intern sau comunicant posterior 

B. Neuropatia ischemică diabetică sau 
nediabetică 

C. Migrena oftalmoplegică 


6. Durerea oculară şi pierderea vederii 


A. Nevrita optică idiopatică şi scleroza 
multiplă 

B. Boala Devic 7. Bolile infecțioase care determină durere 


C. Pseudonevrita optică oculară bilaterală 
1. Tulburările autoimune — lupusul A. Sindroamele virale nespecifice 
eritematos sistemic şi sindromul B. Varicela 


C. Virusul Epstein-Barr 

D. Limfogranulomatoza veneriană şi 
febra „ghearelor de pisică“ 

E. Trichineloza 


Sjăgren 

2. Tulburările inflamatorii ale 
regiunii paraselare — tuberculoza 
cronică, meningita fungică, 


sarcoidoza 


3. Asociaţiile parainfecțioase 

4. Neuroretinita 

5. Formațiunile paraselare — 
chisturi, tumori şi anevrisme 

6. Arterita temporală (cu celule 


gigante) 


7. Amauroza fugace (tranzitorie) şi 
infarctul ocular 


Dl REZUMAT 


Orjeletul apare sub forma unei leziuni asemănătoare furuncului 
(furuncul-like), localizate pe tegumentul sau pe marginea 
liberă a pleoapei fiind, de regulă, produs de o infecție 
stafilococică a glandelor Zeiss şi Meibomius. Chalazionul se 
prezintă ca un nodul dureros şi sensibil, de culoarea 
tegumentului adiacent, fiind determinat de inflamaţia 
granulomatoasă a glandelor Meibomius. Carcinomul sebaceu 
este o leziune palpebrală cu malignitate înaltă. Deseori nu 
poate fi diferențiat de chalazion sau poate mima o conjunctivită 
sau blefarită. Chalazionul recurent, cu aceeași localizare după 
chiuretare impune biopsierea leziunii. Caracteristicile clinice 
ale unei leziuni chalazion-like sînt: indurația, aderenţa la 
tegumentul palpebral, recurența după tratament şi instalarea 
insidioasă. 

Blefarita produce durere spontană palpebrală şi oculară, 
iar obiectiv se constată descuamare, cruste şi eritem la nivelul 
marginii libere a pleoapei precum şi deformarea şi decolorarea 
cililor palpebrali. Asocierea cu o conjunctivită şi/sau keratită 
dureroasă poate conduce la exacerbarea durerii, fotofobie şi 
lăcrimare. Dacrioadenita acută se manifestă cu durere 
spontană, sensibilitate, edem şi uneori eritem în jumătatea 
laterală a pleoapei superioare. Se asociază cu infecții virale 
sau bacteriene locale. Dacriocistita se manifestă prin durere 
spontană, edem şi eritem, localizate imediat sub unghiul intern 
al pleoapei şi epiforă. Erizipelul feței se manifestă printr-o 
leziune eritematoedematoasă, fermă, bine delimitată şi 
sensibilă a tegumentului feţei şi pleoapelor (uni sau bilateral), 
la care se asociază manifestări generale de tipul febră şi stare 
generală alterată. Afecțiunea răspunde la tratament antibiotic. 
Corpii străini intraoculari, unici sau multipli, determină 
durere, lăcrimare şi hiperemie conjunctivală. În infecția cu 
Herpes Zoster poate apărea o durere cu caracter de arsură sau 


F. Febra Q 

8. Bolile de piele cu interesarea acută a 
ochiului 
A. Epidermoliza toxică 
B. Sindromul Stevens-Johnson 

9. Durerea dentară iradiată 
10. Distribuţia (repartiția) durerii 
(unilaterală sau bilaterală) în 

tulburările oftalmice acute 


junghi, localizată ocular, frontal şi la nivelul obrazului, iar 
obiectiv se constată edem în jumătatea superioară a feței 
asociat cu erupție veziculară (microvezicule grupate, pe fond 
eritematos) sau cu ulcere crustificate, localizate pe tegumentul 
pleoapelor, frunţii şi nasului. Conjunctivita poate determina 
edem conjunctival (chemozis), hiperemie conjunctivală, 
hipersecreție, lăcrimare, fotofobie şi durere oculară cu caracter 
de arsură. Hipersecreţia apoasă, foliculii palpebrali şi 
adenopatia preauriculară sînt semne clinice asociate cu 
conjunctivita virală. Conjunctivita unilaterală purulentă la 
un pacient cu secreție uretrală este probabil secundară infecției 
cu Neisseria gonorrhoeae, în timp ce o secreție mucoidă, 
apoasă sau moderat purulentă, în acelaşi context, poate fi 
produsă de o infecție chlamidiană. Cei doi agenţi etiologici 
posibili se izolează pe frotiurile colorate specific şi în culturi. 

Keratoconjunctivita epidemică se manifestă, de obicei, prin 
hiperemie conjunctivală, lăcrimare şi fotofobie, asociate cu 
scăderea acuităţii vizuale. Keratita debutează în cursul primei 
săptămîni de boală şi poate persista apoi luni de zile. 

Irita acută poate fi consecința unei infecții acute cu germeni 
piogeni, unei infecții cronice sau unei boli imune. Durerea 
spontană oculară, de intensitate foarte mare, chiar lancinantă 
se asociază cu hiperemie pericorneană (cerc perikeratic). 
Durerea este exacerbată de efortul de citire sau de fixarea unei 
surse luminoase cu privirea şi este ameliorată de medica- 
mentele cicloplegice. Examenul cu lampa cu fantă evidențiază 
precipitat proteic (strălucitor) şi celule în camera anterioară. 
Proiectarea unui fascicul luminos în ochiul neafectat poate 
exacerba durerea în ochiul bolnav. Se întîlnesc forme 
supurative şi nesupurative de irită. Formele supurative apar 
la pacienţi cu sepsis, endocardită, plăgi penetrante. 
Diagnosticul se stabileşte prin puncţie şi culturi. Formele 

nesupurative pot fi idiopatice, secundare unei infecții cronice 
(sifilis, tuberculoză, histoplasmoză) sau pot fi o componentă 
a unei boli de sistem de etiologie necunoscută (boala Behget, 
sindromul Reiter). Bolile vasculare sau maligne pot afecta 
irisul şi pot mima o irită. 

Leziunea corneană produce durere spontană de pol anterior 
ocular, intensă, constantă sau lancinantă, exacerbată de 
mişcările globului ocular sau ale pleoapelor. Se poate 
obiectiva: eritem şi edem palpebral precum şi aspect de ochi 
roșu, sensibil la palpare. Se asociază frecvent fotofobie, 
lăcrimare şi blefarwspasm. Instilarea intraoculară a unui 
anestezic ameliorează rapid durerea. Colorarea cu fluoresceină 
identifică abraziunea corneană şi îndreaptă atenția spre corpul 
străin. Examenul cu lampa cu fantă şi microscopia corneană 
ajută în plus şi la evaluarea leziunii corneene. 

Keratita herpetică (cu virus Herpes Simplex) determină 
durere oculară spontană cu hiperemie moderată, fotofobie, 
lăcrimare intensă şi vedere încețoşată (expresie a scăderii 
acuității vizuale — AV). Colorarea corneei cu fluoresceină 
permite vizualizarea unor leziuni cu aspect caracteristic: 
dendritice, în formă de stea, liniare sau punctiforme. Culturile 
izolează frecvent agentul etiologic, însă aspectul clinic este 
suficient pentru diagnostic. Glaucomul acut se manifestă prin 
ochi roşu, dureros şi vedere încețoșată (expresie a scăderii 
acuității vizuale). Corneea este edemaţiată şi cu transparență 
scăzută, pupila este midriatică şi aproape areflexivă, tensiunea 
intraoculară depăşeşte, de obicei, 50 mm Hg iar unghiul 
sclerocornean este închis. Ameliorarea clinică urmează terapiei 
cu laser care realizează o deschidere la periferia irisului 
(iridectomie bazală periferică) ce asigură deschiderea 
constantă a unghiului sclerocornean, facilitînd drenajul spre 
camera anterioară. 

Episclerita produce durere oculară spontană cu caracter de 
arsură, usturime sau înțepătură, localizată într-un sector anume 
al globului ocular, în vecinătatea limbului, asociată cu 
hiperemie zonală a membranei episclerale. Există și o formă 
nodulară de episclerită. 

Sclerita anterioară se manifestă prin apariția unor leziuni 
hiperemice difuze sau nodulare, la mică distanță de limb, în 
partea anterioară a globului ocular acoperit de conjunctivă, 
asociate cu durere oculară spontană, intensă, profundă şi/sau 
cu durere orbitală. Se poate complica cu keratită (durere 
spontană de pol anterior ocular, lăcrimare, fotofobie şi 
pierderea AV). 

Sclerita posterioară determină durere spontană oculară, 
profundă, extrem de intensă, sfredelitoare şi durere orbitală, 
uni sau bilateral. Secundar inflamației orbitale se constată 
exoftalmie, ptoză palpebrală şi edem periorbital ipsilateral. 
Durerea poate fi exacerbată de mişcările oculare. Examenul 
fundului de ochi (FO) evidenţiază o tumoră profundă şi/sau 
falduri coroidiene şi striuri retiniene. Se pot constata şi semne 
de dezlipire exsudativă de retină sau edem macular cistoid. 
Ecografia şi examenul CT de orbită arată aplatizarea polului 
posterior cu îngroşare sclerală şi edem al grăsimii orbitale. 
Sclerita poate fi idiopatică sau asociată cu colagenoze sau cu 
alte afecțiuni cu anomalii imune severe. 


Endoftalmita se caracterizează prin ochi roşu, spontan 
dureros şi sensibil, pierderea acuității vizuale, cornee cu 
transparență diminuată sau opacă, hipopion, la un pacient cu 
istoric recent de traumatism palpebral, de infecție de vecinătate 
sau sistemică sau de intervenție chirurgicală pe ochi. Infecția 
oftalmică (oftalmita) clostridiană endogenă apare spontan în 
contextul unui sepsis cu punct de plecare digestiv (intestin 
sau veziculă biliară). 

Celulita preseptală produce durere spontană, de intensitate 
moderată, discret eritem şi edem palpebral. Este totdeauna de 
origine bacteriană — traumatism cu suprainfecția regiunii 
preseptale sau extensia unui proces infecțios conjunctival, de 
sac lacrimal sau sinusal. Se poate obiectiva chemozis, dar nu 
apare niciodată exoftalmie, oftalmoplegie sau pierderea AV. 

Pseudotumora orbitală idiopatică determină durere orbitală 
spontană, profundă, edem palpebral, chemozis, limitarea 
mişcărilor globilor oculari, exoftalmie şi diplopie. Durerea 
poate fi exacerbată de mişcările oculare. Examenul CT de 
orbită va evidenția infiltrarea grăsimii orbitale ipsilateral, 
printr-o densificare omogenă-compactă sau heterogenă- 
dispersată. Cazurile depistate precoce răspund la cortico- 
terapie. 

Abcesul orbital subperiostal este de obicei secundar unei 
sinuzite etmoidale. Se pot obiectiva: febră, semne de celulită 
preseptală, chemozis, durere orbitală, exoftalmie asimetrică 
cu limitarea mişcărilor oculare. Se poate decela sensibilitate 
la palparea zonei situate între globul ocular şi marginea 
supraorbitală. Examenul CT de orbită şi RMN pot detecta 
abcesul. Celulita orbitală se manifestă prin durere oculară 
spontană, severă, ipsilaterală, însoțită de febră, simptome de 
celulită preseptală, chemozis, exoftalmie, oftalmopareză, 
parestezii şi/sau hiperestezie în teritoriul senzitiv al 
trigemenului (ramurile V1,V2). Tromboza de sinus cavernos 
este rară. Examenul CT și RMN de orbită detectează infiltrat 
şi edem orbital, îngroşarea mușchiului drept intern și nivel 
lichidian în caz de abces orbital. Mucormicoza rinocerebrală 
apare în contextul unui diabet zaharat necontrolat, cetoacido- 
zei, insuficienței renale sau imunosupresiei. Pacientul prezintă 
stare toxică severă, febră, edem palpebral, chemozis, 
exoftalmie, oftalmoplegie unilaterală. Pierderea vederii de 
partea afectată poate fi rapidă. La nivelul mucoasei nazale, 
sinusale, sau palatine se poate decela uneori o escară neagră. 
Leziunile corticale, talamice sau de trunchi cerebral pot fi 
secundare ocluziei arteriale sau emboliei septice fungice. 
Celulita orbitală severă determină invazia apexului orbital şi 
a nervului optic, ducînd la pierderea AV sau orbire. Pot fi 
interesate şi ramurile V1 şi V2 ale nervului trigemen. Afectarea 
sinusală, orbitală sau cerebrală poate fi obiectivată prin examen 
CT şi RMN cerebial. Un număr mic de bolnavi pot dezvolta 
tromboză de sinus cavernos sau semne de afectare bilaterală. 
Tromboza de sinus cavernos de origine bacteriană se caracte- 
rizează prin stare toxică, febră ridicată, exoftalmie ipsilatera- 
lă, chemozis şi edem palpebral, hiperestezie şi parestezii ale 
feţei precum şi prin oftalmoplegie. Examenul FO obiectivează 
edemul papilar şi congestia venoasă. Bilateralizarea leziunii 
se produce în 2-4 zile. Examenul RMN cerebral obiectivează 

cu mare sensibilitate tromboza. Ofialmopatia tiroidiană se 
manifestă cu durere spontană, exoftalmie bilaterală, chemozis 
şi oftalmopareză. Pierderea vederii se poate produce secundar 
compresiei nervului optic. Examenul CT de orbită 
obiectivează îngroşarea musculaturii oculare şi edemul 
orbital. Afecţiunea răspunde la prednison şi radioterapie. 
Hematomul orbital debutează brusc, cu un pocnet sec urmat 
de instalarea progresivă a durerii orbitale spontane, severe, 
a exoftalmiei şi oftalmoparezei. Ca semne asociate, se 
constată edem palpebral extins şi echimoze. Examenul CT 
de orbită va confirma existența hematomului. Cazurile 
apărute spontan se asociază cu varice orbitale. Anevrismul 
de arteră carotidă intracavernoasă se poate manifesta cu 
durere spontană orbitală şi facială, cu parestezii, oftalmo- 
pareză şi exoftalmie, ipsilateral. Sindromul de fisură orbitală 
superioară se poate adăuga în 16% din cazuri. Diagnosticul 
poate fi confirmat prin RMN sau angiografie cerebrală. 
Fistula carotidocavernoasă produce exoftalmie pulsatilă 
caracteristică, durere orbitală spontană şi chemozis cu edem 
palpebral. Suflul continuu, cu întărire sistolică este audibil 
atît de bolnav cît şi de medic. Se pot instala atît pierderea 
AV cît şi oftalmoplegia. Fistula se poate obiectiva prin 
angiografie cerebrală.  Șuntul duro-cavernos poate produce 
un tablou clinic similar, el fiind suspicionat în prezenţa unei 
angiografii cerebrale normale. Leziunea poate fi obiectivată 
prin angiografie de arteră carotidă externă care arată umplerea 
precoce a sinusului cavernos. Apoplexia hipofizară determină 

durere spontană severă, cu localizare retroorbitală, frontală 
şi/sau cefalee difuză severă, diplopie (16%), tulburări ale 
stării de conştiență (12%), pierderea rapidă, parțială sau totală 
a vederii. Cauza este reprezentată de hemoragia subită 
intratumorală hipofizară. Tumora este decelată la examen 
CT sau RMN cerebral, centrat pe şaua turcă. 

Sîngerarea minoră dintr-un anevrism de arteră carotidă 
internă (ACI) sau de arteră comunicantă anterioară poate 
produce durere spontană retroorbitală ipsilaterală şi/sau cefalee 
frontală brutală, cu caracter de uruitură. Confirmarea sîngerării 
subarahnoidiene prin examen CT cerebral sau puncţie lombară 
(PL) şi angiografie cerebrală tranşează diagnosticul. Disecţia 
de arteră carotidă produce iniţial durere spontană cu localizare 
variată (cervical anterior, retroorbital, de hemifață sau de 
hemicraniu) şi, uneori, un sindrom Horner şi/sau suflu 
carotidian ipsilateral (subiectiv şi/sau obiectiv). După cîteva 
ore sau zile pot apare deficite cerebrale tranzitorii sau 
permanente -(amauroză fugace, hemipareză, afazie). 
Diagnosticul se confirmă prin angiografie carotidiană. 
Hemoragia sau infarctul de lob occipital poate determina 
durere spontană oculară ipsilaterală iradiată şi hemianopsie 
homonimă cu conservarea vederii maculare. 

Anevrismul de arteră carotidă supraclinoidă sau de arteră 
comunicantă posterioară poate produce durere spontană 
oculară severă şi paralizie de nerv oculomotor cu midriază 
fixă. Neuropatia ischemică diabetică produce durere oculară 
spontană şi pareză de nerv oculomotor, dar fără interesare 


TABELUL INCIDENŢEI BOLILOR 





INCIDENȚA LA 100. 000 (APROXIMATIVĂ) 


Frecvente (>100) Relativ frecvente (5-100) 


Orjeletul Dacrioadenita 

Şalazionul Dacriocistita 

Blefarita Erizipelul feţei 

Corpii străini Herpes Zoster oftalmic 
intraconjunctivali Conjunctivita purulentă (gonococică) 

Conjunctivita bacteriană şi Conjunctivita cu chlamidii 
virală Irita nesupurativă 

Keratoconjunctivita Keratita cu herpes simplex 
epidemică Glaucomul acut 

Traumatismul corneean şi Sclerita 
corpii străini Endoftamia/Panoftalmia 

Bolile virale nespecifice şi Celulita preseptală 
durerea oculară Pseudotumora orbitală preseptală 


Abcesul orbital subperiostal 
Celulita şi/sau abcesul orbital 
Anevrismul comunicant posterior, 


supraclinoidian şi paralizia de nerv INI 
Neuropatia diabetică ischemică a nervului INI 


Nevrita optică idiopatică 
Nevrita optică şi scleroza multiplă 


Pseudonevrite optice: arterita temporală, 
amauroza fugace şi infarctul ocular 


Necroliza epidermică toxică 
Sindromul Stevens-Johnson 
Durerea dentară iradiată 


Rare (>0-5) 

Carcinomul sebaceu al pleoapei 

Irita supurativă 

Pseudoiritele 

Episclerita 

Mucormicoza rinocerebrală 

Tromboza bacteriană de sinus cavernos 

Oftalmopatia tiroidiană acută 

Hematomul orbital 

Anevrismul intracavernos de arteră carotidă 

Fistula cavernoasă carotidiană 

Şuntul dural de sinus cavernos 

Apoplexia pituitară 

Sîngerarea minoră dintr-un anevrism 

Disecţia de carotidă 

Infarctul sau hematomul de lob occipital 

Hemoragia cerebrală 

Migrena oftalmoplegică 

Boala Devic 

Pseudonevritele optice: boli autoimune, procesele inflamatorii 
paraselare, asocierile parainfecțioase, neuroretinita, masele 
paraselare Î 

Bolile infecțioase ce produc durere oculară bilaterală: 
conjunctivita şi keratita din varicelă, dacriocistita şi 
dacrioadenita cu virus Epstein-Barr, limfogranulomatoza 
veneriană, keratita, febra ghearelor de pisică, conjunctivita 
şi adenopatia preauriculară, trichineloza, uveita din febra Q 

pupilară. Migrena oftalmoplegică se întîlneşte la tineri, este 
tranzitorie şi, uneori, recurentă. Evoluează, de obicei, cu 
midriază. Mai mult de 14% din pacienții cu anevrism de arteră 
comunicantă posterioară pot să nu aibă interesare pupilară, 
ceea ce impune o evaluare atentă a leziunilor de nerv III care 
nu asociază midriază. În general, leziunile complete de nerv 
III impun angiografie pentru a exclude anevrismul, dar 
explorarea angiografică este uneori necesară şi pentru 
evaluarea leziunilor incomplete de nerv III. 

Nevrita optică produce durere oculară spontană, unilaterală, 
intensificată de mişcarea sau palparea globului ocular, scăderea 
AV sau a percepției culorilor şi scotom central unic ipsilateral. 
Pierderea vederii are în această boală o evoluţie bifazică, 
caracteristică. În primele 2-3 săptămîni se agravează, apoi se 
remite spontan fără terapie specifică. Majoritatea cazurilor 
sînt idiopatice iar 25-50% din pacienţi dezvoltă ulterior 
scleroză multiplă. Un număr mic de pacienţi dezvoltă nevrită 
optică bilaterală şi mielită transversă (boala Devic). Leziuni 
similare celor din nevrita optică idiopatică se întîlnesc în boli 
autoimune, boli inflamatorii cronice ale regiunilor paraselare, 
neuroretinită, mase paraselare (chiste, tumori, anevrisme), 
arterită temporală. Nevrita optică idiopatică poate fi 
confundată şi cu afecțiuni oculare parainfecțioase asociate 


infecțiilor cu HIV și mycoplasma pneumoniae. Amauroza - 


fugace şi infarctul ocular se produc în boala aterosclerotică 
sau în arterita cu celule gigante (la vârstnici) şi în migrena 
sau în embolia de origine cardiacă, mai ales la tineri. 

Durerea orbitală spontană este frecvent întîlnită în bolile 
infecțioase virale saucu ricketsii şi apare în special la mişcările 
oculare de amplitudine maximală. Varicela poate produce 
ulcere conjunctivale și keratite. Virusul Epstein-Barr poate 
determina infecţii ale glandelor lacrimale sau ale sacului 
lacrimal. Limfogranulomatoza veneriană sau boala ghearelor 
de pisică poate produce conjunctivită şi adenopatie 
preauriculară. Trichineloza produce miozită orbitală, edem şi 
durere spontană la mişcările globului ocular. Febra Q poate 
produce uveită anterioară. Epidermoliza toxică (TEN) produce 
eritem, bule şi eroziuni cutanate generalizate, leziuni care pot 
avea același aspect şi la nivel conjunctival. Sindromul 
Stevens-Johnson produce eroziuni ale mucoasei bucale, 
conjunctivită severă şi uneori ulcerații corneene sau keratită. 
Abcesul dentar sau pulpar determină o durere severă dentară 
şi maxilară care poate iradia ocular de aceeaşi parte. 


[|] DESCRIEREA AFECȚIUNILOR 
ENUMERATE 


1. PLEOAPELE 


A. Orjeletul (Urciorul) Orjeletul extern apare pe 
marginea liberă a pleoapei la baza unuia sau a doi cili, ca 
un nodul dureros, sensibil, eritematos. Durerea, eritemul 
discret şi tumefacția pot persista 3-5 zile, sfirşind prin 
evacuarea spontană a unui material purulent. Cauza 


obişnuită o reprezintă infecția stafilococică a foliculului 
pilos, a glandei Zeiss Vu a glandei Moll. Orjeletul intern 
apare prin infectarea glandei Meibomius, care apare ca 
un nodul roşu, dureros, localizat profund în pleoapă şi 
care poate drena spre suprafața conjunctivală. Tratamentul 
constă în aplicaţii locale de comprese calde şi instilații 
cu antibiotice, folosite şi pentru prevenirea recidivelor. 


B. Şalazionul. Poate fi asimptomatic sau dureros. Se 
prezintă ca un nodul de culoarea pielii adiacente, situat la 
marginea liberă a pleoapei (glanda Zeiss) sau profund în 
pleoapă (glanda Meibomius). În evoluţie se măreşte 
progresiv, putînd fi îndepărtat prin incizie conjunctivală și 
chiuretaj. Leziunile pot fi multiple şi apar în acelaşi timp 
sau succesiv. 


C. Carcinomul sebaceu al pleoapei. Afecțiunea este, de 
obicei, nedureroasă pînă la invazia unei glande Zeiss şi 
ulcerează rapid. Este aproape imposibil a diferenția un 
carcinom în stadiu precoce de un şalazion, fără efectuarea 
unui examen histopatologic. Orice şalazion care 
recidivează în acelaşi loc sau care are o consistență 
neobişnuită trebuie obligatoriu examinat microscopic. 
Carcinoamele se dezvoltă insidios, au consistență fermă şi 
pot fi aderente la pielea supraiacentă. Şalazioanele se 
dezvoltă de obicei brusc, sînt elastice şi neaderente la pielea 
pleoapei. Acest tip de carcinom poate trece neobservat pînă 
într-un stadiu avansat. O formă clinică mai puţin obişnuită 
este cea de conjunctivită unilaterală persistentă sau de 
blefarită, consecință a dezvoltării intraepidermice a tumorii. 
Pleoapa superioară este afectată de 2-3 ori mai frecvent 
decât cea inferioară. În aceste cazuri, pentru a se stabili 
diagnosticul de carcinom intraepidermic, este necesară o 
biopsie în plină formaţiune conjunctivală sau de pe 
marginea pleoapei. 


D. Blefarita. Această afecțiune este caracterizată prin 
prezența de cruste şi eritem pe marginea liberă a pleoapelor, 
în cazurile severe aparînd o ulceraţie dureroasă. Poate fi 
prezentă durerea palpebrală persistentă, care se intensifică 
la clipit sau la atingere. Se mai pot întâlni senzaţia de corp 
străin intraocular, o conjunctivită asociată şi, uneori, o 
keratită semnalată clinic de fotofobie şi lăcrimare. Orjeletul 
şi/sau şalazionul pot complica evoluţia. De această 
tulburare sînt responsabile dermatita seboreică a pielii 
capului şi/sau a feței şi a marginii libere a pleoapei, precum 
şi infecția stafilococică. Secundar blefaritei, cilii pot să 
cadă, să se rupă sau să se depigmenteze (poliozis), pot să 
crească dezordonat, orientați spre globul ocular (trichiazis), 
determinînd eroziunea şi iritația corneană şi/sau a 
conjunctivei oculare. Ca factori favorizanți ai blefaritei se. 
citează adeseori defectele de refracție hipermetropice, care 
trebuie corectate cu lentile corespunzătoare. Tratamentul 
include controlul dermatitei seboreice asociate, cu sulfit 
de seleniu: infecției stafilococice a marginii libere a 
pleoapei, prin tamponare uşoară cu vată, înmuiată în 
şampon de copii, aplicaţii locale de unguent antistafilococic. 





E. Dacrioadenita acută. Se caracterizează prin tumefacție, 
durere spontană, roşeaţă şi sSnsibilitate, localizate în 
jumătatea laterală a pleoapei superioare. Această afecțiune 
se poate asocia cu oreionul, mononucleoza infecțioasă, 
rujeola şi cu alte boli sistemice. De asemenea, poate fi produsă 
prin invazia canalului lacrimal de o infecție bacteriană a 
pleoapei sau conjunctivei, situație care răspunde prompt la 
tratamentul antibiotic. Examenul CT al glandei inflamate va 
arăta mărirea de volum a acesteia, cu âmprentarea osului 
adiacent şi a sclerei. O eventuală abcedare poate fi 
identificată, de asemenea, prin examen CT sau ecografic al 
aparatului lacrimal. 


F. Dacriocistita. Se caracterizează prin durere spontană 
persistentă, tumefacție, roşeață şi sensibilitate, localizate 
imediat sub unghiul intern al pleoapei. Cele mai predispuse 
la această tulburare sînt femeile de vârstă mijlocie. Instalarea 
bolii poate fi precedată de epiforă, care se datorează 
obstrucției canalului lacrimal. De această afecțiune 
răspund, de obicei, diferite specii de streptococi, dar au 
fost identificaţi, într-un număr mic de cazuri, şi alți germeni 
precum: Haemophilus influenzae, Klebsiella pneumoniae, 
Pseudomonas aeruginosa, Treponema pallidum, Myco- 
bacterium tuberculosis, Chlamidia trachomatis sau specii 
de ciuperci. Tratamentul presupune dezobstruarea 
canalului naso-lacrimal şi administrarea de antibiotice. 
Formarea abceselor necesită incizie şi drenaj. 


G. Erizipelul. Este secundar infecției cu streptococ de grup 
A şi apare ca un eritem difuz şi sensibil al pielii feţei şi 
pleoapei. Pot apărea febra, starea de rău, durerile spontane 
persistente localizate la tegumentul feței şi pleoapelor, toate 
cedînd prompt la tratamentul antibiotic. Vom prezenta, mai 
jos, un tip similar de infecţie bacteriană a pleoapelor 
(celulita preseptală, periorbitală). 


„ CONJUNCTIVA, IRISUL, CORNEEA, SCLERA ŞI 
GLOBUL OCULAR 


A. Corpii străini din conjunctiva pleoapei sau din 
globul ocular. Suferința debutează brusc cu durere 
spontană şi resimțită ca o senzaţie de corp străin în ochi. 
Corpii străini pot fi o particulă de praf, de metal, rumeguş 
sau o insectă. Durerea oculară poate fi exacerbată de clipit 
şi poate apărea senzaţia de nisip în ochi, edemul pleoapei, 
lăcrimare intensă şi fotofobie. Secundar microtrauma- 
tismului prin frecare, poate să apară congestia conjuncti- 
vală. Simptomele se remit după înlăturarea corpului străin, 
instilații de antibiotice şi, eventual, după aplicarea unui 
pansament ocular ocluziv pentru 24 ore, dacă s-a produs 
o eroziune corneană. 


B. Herpes Zoster oftalmic. Senzaţia de arsură unilaterală 
şi/sau de durere lancinantă localizată la pleoapă, ochi şi 
frunte este urmată, în interval de 1-4 zile, de tumefierea 
ipsilaterală a pleoapei şi feţei, de apariția unei erupții sub 
formă de vezicule grupate şi de ulcere crustoase cu margini 
eritematoase în zona edemului palpebral şi facial. Durerea 

oculară spontană, profundă, sfredelitoare, scăderea acuității 
vizuale, fotofobia sînt semne ale instalării keratitei şi/sau 
iridociclitei. Apare, de asemenea, hiperemie conjunctivală, 
edem cornean şi infiltrate intraepiteliale. În unele cazuri, 
se poate dezvolta o keratită disciformă profundă, ce conduce 
la pierderea acuităţii vizuale. La un număr mic de pacienți 
apare sclerita, hifema (hemoragie în camera anterioară a 
ochiului), glaucomul secundar. La pacienţii infectați cu 
virusul HIV pot apărea forme severe de boală. 


C. Conjunctivita 


1. Bacteriană şi virală. În loturile de pacienţi studiate, 
infecția bacteriană sau virală a conjunctivei produce 
hiperemie conjunctivală difuză (81-93%); prurit (33-38%); 
vedere încețoşată (0-9%); senzație de arsură (11-31%); 
senzaţie de corp străin (6-44%); durere (22-31%); 
fotofobie (22-38%); cruste şi aglutinarea cililor la 
trezire (25-45%); edem al pleoapelor (27-31%); 
secreții oculare apoase (39-50%); mucoase (17-19%) 
sau purulente (25-28%). La aceeaşi pacienți cu 
conjunctivită au fost observate şi următoarele semne: 
hiperplazia foliculară (33-50%) sau papilară (0-22%), 
keratita punctată superficială (11-13%), adenopatia pre- 
auriculară (6-31%), hipersecreția conjunctivală (56-72%) 
şi hiperemia conjunctivei bulbare (conjunctive injectate) 
(94-100%). 

Unele studii au sugerat că hipersecreția apoasă, 
foliculii pleoapei, ganglionii preauriculari sensibili şi 
măriți de volum apar mai frecvent în conjunctivitele cu 
chlamidii sau în cele virale şi că absența acestor semne, 
în prezența secreției purulente, sînt în favoarea 
diagnosticului de conjunctivită bacteriană. Studii 
ulterioare au arătat o slabă corelație între semnele clinice 
şi rezultatele de laborator, doar într-un singur raport 
există concordanță între semnele clinice de conjunctivită 
bateriană sau virală şi culturi, într-un procent de numai 
35-47%. Coloraţiile Gram şi Giemsa al exsudatului 
conjunctival pot fi negative în 85% din cazurile cu 
etiologie bacteriană. 

În studiile realizate într-un spital orăşenesc aglomerat, 
cele mai frecvente cazuri au fost cele cu Stafilococ auriu 
şi Streptococcus pneumoniae. H. influenzae a apărut mai 
ales la copii, în timp ce speciile de Proteus şi Klebsiella au 
fost izolate la mai puțin de 10% din totalul de cazuri. 
Numai 3% din afectări s-au datorat JW. gonorrhaeae. 
Diagnosticul de conjunctivită bacteriană este dificil de 
pus pe rezultatele de laborator. Stafilococcus epidermidis, 
unele Corynebacterii şi streptococii cresc mai uşor pe o 
conjunctivă normală şi doar într-un mic procent, în 
culturile efectuate din secrețiile ochiului infectat. 
Atribuirea unei eventuale patogenități unor astfel de 
specii izolate rămîne, încă, o problemă nerezolvată. 


2. Conjunctivita purulentă datorată Neisseriei 
gonorrhoeae. Pacienţii acuză durere oculară spontană, 
tumefacție, roşeață şi chemozis conjunctival. Exsudatul 
este inițial seros, dar devine repede purulent. Apare 

inflamația corneană, care determină o durere oculară 
profundă. De obicei, această infecţie se limitează la 
un singur ochi, de aceeași parte cu brațul dominant al 
pacientului (uzual — bărbat). Conjunctivita se asociază 
frecvent cu uretrita acută gonococică. Coloraţia Gram 
a exsudatului conjunctival vizualizează diplococi 
intracelulari gram-negativi. Aceştia pot fi izolaţi ca 
atare pe ciocolată-agar sau pe mediu Thayer-Martin. 
Afecţiunea răspunde bine la penicilină parenteral sau 
la tratamentul cu ceftriaxonă. 


3. Chlamidia trachomatis. Conjunctivita acută este 
asociată cu arsuri şi secreție uretrală. Conjunctiva unuia 
sau a ambilor ochi prezintă hiperemie, edem al pleoapei 
şi/sau chemozis. Exsudatul poate fi apos sau muco- 
purulent. Produsele obţinute prin raclarea conjunctivei 
sînt pozitive pentru C. trachomatis la imunofluorescență 
directă sau în culturi. Tratamentul constă în administra- 
rea orală sau topică conjunctivală de tetraciclină sau 
eritromicină. 


4. Keratoconjunctivita epidermică. Această afecțiune 
debutează frecvent cu faringită sau coriză. Apoi apare 
edem bilateral al pleoapelor, hiperemie conjunctivală 
şi lăcrimare profuză. Pacientul prezintă arsuri oculare, 
senzaţie de corp străin şi fotofobie. Se pot întâlni foliculi 
palpebrali şi adenopatie preauriculară dureroasă. În 
cursul primei săptămîni se produce o keratită epitelială 
superficială difuză, urmată de leziuni epiteliale discrete 
— evidenţiate la coloraţia cu fluoresceină — şi opacități 
granulare subepiteliale. Aceste leziuni corneene pot fi 
cauza pierderii acuităţii vizuale, care împiedică cititul 
sau conducerea automobilului. Pierderea acuității 
vizuale poate persista 3-24 de luni după vindecarea 
conjunctivitei. Cauza o constituie un adenovirus (de 
tip 8 sau 19). Pînă la 20% din cazuri prezintă doar 
conjunctivită. Afecţiunea se poate transmite de la om 
la om sau poate fi transmisă în cabinetele oftalmologice, 
de la instrumente, degete sau tonometre contaminate. 


„Irita acută şi iridociclita 


1. Irita supurativă. Debutează brusc, cu durere oculară 
spontană, unilaterală, profundă, intensă, persistentă, 
cu hiperemia zonei perilimbice şi cu scăderea acuităţii 
vizuale. Examinarea la lampa cu fantă evidențiază 
precipitat proteic (strălucitor) şi celule în camera 
anterioară, ca şi turbidizarea vitrosului. Proiectarea 
unui fascicul luminos în ochiul neafectat determină o 
durere intensă în ochiul afectat, prin inducerea 
involuntară a contracţiei irisului inflamat. Este 
necesară puncția, pentru efectuarea culturilor şi a 
colorației Gram şi trebuie început tratamentul antibi- 
otic intravenos şi intraocular. Cauzele bolii cuprind 
traumatismele penetrante, endocardita și septicemia. 


2. Irita nesupurativă. Această boală debutează frecvent 
cu o senzație de usturime sau de arsură superficială, 
care se transformă repede în durere profundă. Apare 

fotofobia, datorată spasmului ciliar, iar acuitatea vizuală 
scade, datorită exsudării celulelor şi proteinelor în cam- 
era anterioară. Durerea oculară spontană, ascuțită, 
lancinantă, iradiată uneori spre ceafă, apare în momentul 
în care pacientul citeşte (acomodare) sau priveşte în 
lumină (reflexul la lumină). Pupila este în general 
miotică, neregulată şi slab reactivă. Corneea este 
indemnă de obicei, cu excepția cazurilor cînd se 
asociază keratita. Apare, de asemenea, hiperemia 
conjunctivală şi pericorneană (cerc perikeratic), iar 
proiectarea unui fascicul luminos în ochiul normal pro- 
duce durere controlateral. La examinarea camerei 
anterioare la lampa cu fantă se constată tenta 
strălucitoare datorată creşterii proteinelor în umoarea 
apoasă. Pe suprafeţele interne ale corneei, cristalinului 
şi irisului, se pot observa precipitate celulare 
inflamatorii. Obiectivul principal al tratamentului îl 
reprezintă prevenirea, sinechiilor şi a glaucomului. 
Acestea presupun dilatația pupilară cu atropină şi 
administrarea topică — uneori sistemică — de cortico- 
steroizi. Instilarea cicloplegicelor (care produc paralizia 
acomodaţiei) pun irisul în repaus şi, de obicei, 
ameliorează durerea. 

Irita poate fi asociată cu: spondilita anchilopoetică, 
artrita psoriazică, sindromul Reiter, boala Vogt- 
Koyanagi-Harada, sindromul Behget, bolile intestinale 
inflamatorii, sarcoidoza şi cu infecții precum sifilisul, 
tuberculoza, histoplasmoza. Un număr mare de cazuri 
au etiologie necunoscută. Infecţiile specifice se vor 
corecta prin tratament antibiotic corespunzător. 


3. Pseudoirite şi pseudoiridociclite. Manifestări clinice 
asemănătoare pot să apară în oculopatia ischemică, 
consecutivă stenozei carotidiene, tumorilor metastatice 
sau leucemiei care afectează tractul uveal. 


E. Traumatismele corneene şi corpii străini corneeni. 
Traumatismele corneene pot produce durere oculară 
spontană, severă, unilaterală şi sensibilitate locală, 
consecință a erodării, ulcerării sau perforării corneei. 
Durerea este intensificată de mişcarea pleoapei sau a 
ochiului. Pleoapa poate fi tumefiată şi eritematoasă, iar 
conjunctiva bulbară hiperemică, injectată. Poate apărea 
lăcrimare profuză, blefarospasm şi fotofobie. Aceste acuze 
se ameliorează brusc prin instilarea locală a unei singure 
picături de anestezic (proparacaină 0,5%), manevra fiind 
folosită pentru a diferenția o durere oculară datorată unei 
leziuni corneene simple, de una cauzată de conjunctivită, 
irită, glaucom sau de un ulcer corneean cronic. În leziunea 
corneeană simplă, gradul durerii se modifică semnificativ, 
în final aceasta fiind mult diminuată. Coloraţia cu 
fluoresceină, examenul la lampa cu fantă şi examenul 
microscopic al corneei confirmă constatările clinice şi 
stabilesc extinderea şi severitatea afectării corneene. 


- Instilaţiile cu antibiotic şi pansamentul ocluziv conduc la 


vindecarea ulceraţiilor superficiale. Corpii străini 
intracorneeni determină simptome similare. Ei pot fi 





observați direct sau prin examenul la lampa cu fantă, 
putînd fi extraşi. Orice pată reziduală sau „inel de rugină“ 
trebuie obligatoriu înlăturate, înainte de a produce o reacție 
inflamatorie sau o infecție. 


F. Keratita cu herpes simplex. Această afecțiune 
determină durere oculară spontană, secundară blefaro- 
conjunctivitei, uveitei şi keratitei. Durerea este însoţită de 
lăcrimare intensă şi fotofobie. Sensibilitatea corneeană 
poate fi scăzută (reflex corneean diminuat). Coloraţia cu 
fluoresceină, a corneei evidenţiază o leziune dendritică, 
ramificată, superficială. În anumite cazuri, leziunile 
corneene sînt punctiforme și difuze, lineare sau în formă 
de stea. Hiperemia conjunctivală poate fi prezentă. 
Leziunile dendritice precoce constau din vezicule 
intraepiteliale care se rup rapid, producînd ulcer dendritic 
superficial. Leziunile herpetice recente şi leziunile 
veziculare de pe tegumentul palpebral sau conjunctivă 
pot fi uneori asociate. Infecția cu herpes simplex se 
diagnostichează pe baza aspectului clinic caracteristic 
(ulcer dendritic) sau prin culturi virale. Testul hibridizării 
ADN-ADN, care folosește o probă de ADN biotinat pentru 
a decela antigenul virusului herpes simplex obţinut prin 
spălături corneene este rapid și specific. Diagnosticul rapid 
şi corect permite tratamentul precoce antiviral (trifluridină 
sau idoxuridina). Această afecţiune poate fi confundată cu 
o eroziune sau cu un ulcer traumatic şi, deci, poate fi tratată 
fără medicație antivirală. Situaţia descrisă se poate întîlni 
în condiţiile existenței unui defect epitelial întins sau 
geografic al corneei. Ulcerele herpetice nu sînt asociate cu 
un istoric de traumatism. De obicei, sînt asociate cu 
conjunctivite foliculare medii şi cu sensibilitate corneană 
redusă. Unele cazuri de infecție herpetică prezintă, pe lîngă 
conjunctivită, şi o zonă de opacifiere corneeană fără 
ulcerare, cauzată de o keratită disciformă sau stromală. 
La pacienţii care au keratită asociată cu herpes simplex 
nu trebuie instituită corticoterapia. 


G. Glaucomul acut. Această afecțiune se manifestă acut 
prin durere spontană brutală şi severă şi prin sensibilitate 
oculară unilaterală. Durerea oculară este profundă, 
persistentă şi poate iradia în regiunea fronto-temporală. 
Vederea este neclară, apărînd halouri largi, colorate, în jurul 
surselor de lumină (de exemplu, luminile stradale). Durerea 
oculară poate fi însoțită de greață, vărsături şi durere 
abdominală. Uneori apar fotofobia şi bleforospasmul. 
Corneea este opalescentă şi edemaţiată; pupila este dilatată, 
răspunde slab la lumină, iar conjunctiva este edemaţiată şi 
hiperemică, cu injecție perilimbică. Evidenţierea unei 
umbre iriene în sectorul nazal, la examinarea prin iluminare 
temporală a irisului, susține diagnosticul de glaucom cu 
unghi închis. Adîncimea camerei anterioare la nivelul 
unghiului poate fi estimată folosind o lampă cu fantă sau 
prin gonioscopie. E 

Tensiunea intraoculară măsurată cu tonometrul Schiotz 
depăşeşte, de obicei, 50 mmHg. Episodul acut poate fi 
depăşit prin instilarea de picături de pilocarpină 2% şi 

acetazolamidă sau prin crearea, cu laser, a unei mici 
deschideri în irisul periferic pentru a facilita scurgerea 
umorii apoase către camera anterioară. Crizele acute sînt 
frecvent precipitate de folosirea de midriatice cu durată 
lungă de acțiune sau prin şederea prelungită într-un loc 
întunecos (cinematograf, sală de teatru). 


H. Episclerita. Se caracterizează prin durere spontană, cu 
caracter de înțepătură sau arsură, sensibilitate şi congestie 
vasculară, localizate într-un anumit sector al globului ocular, 
în vecinătatea limbului, în regiunea dintre inserția 
mușchiului drept şi limbus (uni sau bilateral). Acuitatea 
vizuală nu este afectată, dar poate apărea fotofobie de 
intensitate medie. Există şi o formă nodulară de episclerită, 
constînd în apariția unor excrescențe purpurice, de cîțiva 
milimetri, pe fond hiperemic. Aceşti noduli sînt localizaţi 
în stratul elastic episcleral şi nu sînt aderenţi la sclera 
subiacentă. Evoluţia este variabilă; uneori episoade care se 
vindecă spontan în cîteva zile, alteori cazuri de episclerită 
nodulară ce pot persista pînă la 2 luni. Durerea şi congestia 
vasculară răspund la medicaţie antiinflamatorie nestero- 
idiană şi la corticosteroizi cu acțiune topică, în cîteva zile. 
Etiologia este necunoscută. Afecțiunea poate să apară 
singular sau poate recidiva. Anumite cazuri se asociază cu 
o boală virală recentă, cu o reacţie de hipersensibilitate sau 
cu contactul cu solvenți industriali. 


I. Sclerita. Aceasta afecțiune este idiopatică sau asociată 
cu colagenoze sistemice (cum sînt artrita reumatoidă, 
dermatomiozita, lupusul eritematos sistemic, poliarterita 
nodoasă, angeita hipersensibilizantă), cu boli artritice 
(guta, sindromul Reiter, artrita psoriazică, spondilita 
anchilopetică, policondrita recidivantă şi sindromul Still), 
unele cazuri sînt asociate cu infecții bacteriene sau cu alte 
infecții (herpes simplex, herpes zoster, sifilis, tuberculoză) 
sau cu boli de etiologie necunoscută (sarcoidoza, nefropatia 
cu IgA, Boala Takayashu, arterita temporală, boala 
intestinală inflamatorie, sindromul Behqet, acneea rozacee, 
piodermita gangrenoasă și granulomatoza Wegener). S-au 
mai asociat infecțiile fungice, traumatismele şi intervențiile 
chirurgicale pentru cataractă. 


1. Sclerita anterioară. Tulburarea apare la unul sau la 
ambii ochi (50%), dar, deoarece implicarea celui de-al 
doilea ochi se produce săptămîni sau luni mai tîrziu, 67-90% 
din cazuri se prezintă iniţial cu sclerită unilaterală. 
Bilateralizarea se produce în decurs de 6 ani, în 80% din 
cazurile ce se asociază cu poliartrita reumatoidă şi doar 
în 35% din cazurile fără această asociere. 

Boala se manifestă prin durere spontană oculară şi 
orbitală, asociată cu apariţia unor zone difuze sau 
nodulare de țesut scleral hiperemic, sensibil şi subțiat. 
Din cauza subțierii sclerei, regiunile hiperemice 
implicate au o tentă roşie-albăstruie. Invazia corneei 
este semnalată de pierderea acuității vizuale şi apariţia 
lăcrimării şi fotofobiei. Părți din cornee pot fi înlocuite 
de țesut selerotic, astfel încît corneea începe să semene 
cu sclera (keratita sclerotică). 

La pacienții cu artrită reumatoidă, poate să apară o 
sclerită anterioară nodulară sau difuză care să conducă 
la o subțiere sclerală și, eventual, la perforarea globului. 
Consecințele acestui fenomen sînt hernierea uveală 
(scleromalacie perforantă) şi pierderea ochiului, 
secundar infecției. 


2, Sclerita posterioară. Se manifestă prin durere 
spontană, în ochi sau orbită, care poate iradia în 
regiunile frontală, temporală sau malară. Sînt afectaţi 
unul sau ambii ochi (10-33%). Acuitatea vizuală poate 
fi scăzută prin dezlipire exsudativă de retină, prin 
deformare maculară datorată unei mase (tumori) 
sclerale, prin edem macular cistoid sau prin nevrită 
optică. Unii dintre pacienții miopi remarcă o îmbună- 
tăţire a vederii, în timp ce la alți pacienți apare 
hipermetropia, datorită scurtării în diametru a globului 
ocular, prin îngroșare sclerală. Într-un mic număr de 
cazuri sînt prezente și edemul palpebral, ptoza 
palpebrală, chemozisul conjunctival, scăderea motilității 
oculare şi irita. 

Sclera anterioară a globului ocular afectat poate fi 
albă şi 'aparent normală sau poate exista o dilatare a 
vaselor episclerale în fornix, o 'sclerită hiperemică 
superficială sau o sclerită anterioară nodulară sau difuză. 
Pacienţii cu scleră albă prezintă, în general, istoric de 
hiperemie sclerală de intensitate medie cu apariție 
episodică, care a răspuns la tratamentul corticosteroid 
local. Secundar inflamaţiei orbitale cauzate de extensia 
periscleritei asociate, apar exoftalmia, ptoza şi edemul 
periorbital. 


Durerea oculară poate fi exacerbată sau precipitată 


de mişcările globilor oculari, simulînd tabloul clinic al 
nevritei optice. În unele cazuri este prezentă diplopia, 
ca urmare a oboselii musculaturii extrinseci a globului 
ocular. Atât durerea, cît şi diplopia sînt determinate de 
miozita muşchilor oculari. 

Examinarea fundului de ochi poate evidenția distal 
o masă tumorală, care mimează uneori melanomul. În 
cazul scleritei posterioare, masa produsă de sclera 
îngroșată are aceeași culoare cu pigmentul epiteliului 
adiacent şi un pattern vascular coroidian normal. Este 
înconjurată de pliuri coroidiene sau de strii retiniene, 
putîndu-se dezvolta, în timp, dezlipirea buloasă de 
retină. Pliurile coroidiene, striile retiniene şi edemul 
discal, fără masă distală, pot să apară la pacienții cu 
inflamație difuză, de intensitate medie. Este posibilă 
dezlipirea ciliocoroidală inelară, care deplasează irisul 
şi cristalinul înainte, închizînd unghiul şi conducînd la 
glaucom secundar. Inflamaţia coroidiană poate avea ca 
rezultat dezlipirea exsudativă de retină. Dezlipirea poate 
fi localizată la polul posterior sau poate fi buloasă, cu 
deplasarea lichidului subretinian. Într-un mic număr de 
cazuri poate apărea edem macular cistoid. 

Diagnosticul de sclerită posterioară este confirmat 
de ecografie, care va arăta aplatizarea polului posterior 
al globului ocular, îngroşarea 'sclerală şi edemul 

retrobulbar. O tomografie computerizată poate arăta 
aceleaşi modificări. Angiografia cu fluoresceină (AF) 
arată multiple zone focale de fluorescenţă retiniană care, 
după injectare, cresc în dimensiuni şi strălucire. În 
ultima fază a angiogramei, substanța colorantă se 
acumulează în lichidul subretinian. AF ajută la 
diferenţierea scleritei posterioare de o corioretinopatie 
centrală seroasă care, de obicei, este asociată numai 
cu un singur loc de scurgere a substanţei de contrast. 
Sclerita răspunde bine la terapia cu corticosteroizi 
injectaţi retrobulbar şi la administrarea per os de 
prednison, indometacin sau aspirină. 


JI. Endoftalmita şi panoftalmita. Endoftalmita afectează 
cavitățile oculare şi țesuturile adiacente, din imediata 
apropiere. Panoftalmita implică selera, coroida, retina şi 
capsula Tenon. Diferențierea clinică a acestor afecțiuni este 
cantitativă. Ambele se manifestă prin durere spontană şi 
sensibilitate oculară severă, cornee opalescentă, pierderea 
vederii şi hipopion. Panoftalmita produce edem şi eritem 
palpebral, exoftalmie şi/sau chemozis. 

Endoftalmita poate fi secundară unui traumatism 
penetrant, chirurgiei intraoculare sau perforării unui ulcer 
cornean; se poate datora extensiei infecției de la un țesut 
adiacent (abces orbital) sau se realizează prin diseminarea 
bacteriană de la un focar situat la distanță (de exemplu: 
endocardita, sepsisul abdominal, meningita). 

Într-un lot de 30 de pacienți care au dezvoltat endoftalmie 
după implantarea intraoculară de cristalin pentru rezolvarea 
cataractei, incidența simptomelor prezentate a fost: durerea 
oculară profundă, severă (73%), scăderea acuităţii vizuale 
(57%), hipersecreţie purulentă (23%), ochiu roşu (13%) 
şi fotofobia (7%). 

Semnele constatate la examenul obiectiv au fost: 
edemul palpebral (33%), injectarea conjunctivală (67%), 
edemul/opalescenţa corneeană (67%), hipopionul (70%) 
şi absenţa reflexului roşu (73%). În unele cazuri, s-a 
semnalat o creştere a tensiunii intraoculare. Mai rar, 
pacienţii prezintă febră, leucocitoză şi deviere la stînga a 
formulei leucocitare. Umorile apoasă sau vitroasă au fost 
aspirate şi trecute pe medii de cultură. Bacteriile cel mai 
frecvent izolate au fost Stafilococul auriu (31%) şi 
stafilococii coagulazo-negativi (58%). Pacienţii au fost 
tratați cu antibiotice, administrate topic şi intravenos, 
uneori chiar în injecții subconjunctivale. Frecvent, s-a 
practicat vitrectomia pars plana (30%). În loturile studiate, 
s-a obținut o acuitate de cel puţin 20/70 în 53% din cazuri. 

Panoftolmita clostridiană endogenă apare secundar 
rupturii veziculei biliare, colitei ischemice, diverticulitei 
sigmoidiene şi adenocarcinomului de colon. Manifestările 
caracteristice acestei afecțiuni sînt: bulă gazoasă în camera 
anterioară, instalarea rapidă a orbirii, apariția în camera 
anterioară a unui lichid maroniu sau sanguinolent. 
Semnele frecvent constatate 'sînt exoftalmia, durerea 
severă şi edemul palpebral maroniu. Această afecțiune s- 
a dovedit a fi letală în toate cazurile. Într-unul din cazurile 
raportate, colorația Gram a umorii apoase a pus în evidență 

bacili gram-pozitivi de formă aproape rotundă, cu spori 


- terminali, bacteria izolată fiind Clostridium septicum. 


Cele mai multe cazuri de endoftalmită sînt cauzate de 
bacterii (stafilococi, streptococi şi coliformi), rareori 
etiologia lor fiind fungică (mucormicoză, aspergiloză, 
blastomicoză şi sporotricoză). Unele cazuri se datorează 
necrozei unei tumori intraoculare, culturile fiind negative. 


K. Celulită preseptală (periorbitală). De obicei, 
inflamaţia se produce anterior de septul orbital şi este 
secundară sinuzitei, traumatismului pleoapei, conjunctivitei 
sau dacriocistitei. Există constant: edem, sensibilitate, 
căldură locală, eritem uni sau bipalpebral. Se pot constata 
chemozis și îngustarea marcată a fantei palpebrale. Febra 
este mai frecventă la copii. Durerea este, de regulă, mode- 
rată şi apare doar la tentativa de mobilizare a pleoapelor. 
Nu există exoftalmie, diplopie sau limitarea mişcărilor 
oculare extrinseci. Mişcările oculare complete, neînsoțite 
de durere, diferențiază boala de celulita orbitală. La adulți, 
agenţii infecțioşi obişnuiţi sînt Stafilococul auriu şi 
Streptococul piogen, în timp ce la copiii sub $ ani, agentul 
etiologic principal este H. influenzae. Este posibil drenajul 
spontan la suprafața pleoapei. Coloraţia Gram şi bacterio- 
logia oricărei supuraţii drenate spontan identifică agentul 
cauzal. Această afecțiune se vindecă după tratament oral 
sau intravenos cu antibiotice penicilinazo-rezistente. 


3. BOLILE ORBITALE — „OCHIUL ROŞU“, 


EXOFTALMIA ŞI DIPLOPIA 


A. Pseudotumora orbitală idiopatică. Această afecțiune 
este clinic asemănătoare cu sclerita posterioară. Pacientul 
poate prezenta exoftalmie, durere oculară spontană, 
profundă, persistentă, sîcîitoare, edem al pleoapei, ptoză, 
injectare şi chemozis ale conjunctivei, motilitate oculară 
redusă, papilită, irită şi strii retiniene. La examenul 
fundului de ochi, pseudotumora se însoţeşte rareori de 
mase sclerale sau de dezlipire exsudativă de retină. 
Afecțiunea poate debuta bilateral. Ecografia în modul B 
arată îngroşare sclerală şi edem în spaţiul Tenon. 
Examenul CT indică un infiltrat orbital difuz şi scleră 
îngroșată. Se poate obiectiva, destul de frecvent, şi o masă 
orbitală. Această afecțiune răspunde la tratamentul cu 
corticosteroizi, ca şi sclerita posterioară. Mulţi autori 
consideră sclerita posterioară şi pseudotumora orbitală 
ca fiind două forme ale aceleiaşi boli. Alte denumiri ale 
acestei afecțiuni sînt sclerotenonita sau perisclerita acută. 


B. Abcesul orbital subperiostal. De obicei, este secundar 
sinuzitei. Abcesul se formează între peretele osos al orbitei 
şi periost, de-a lungul acesteia (de exemplu, periorbita). 
Primele semne sînt febra şi celulita preseptală unilaterală. 
Apar apoi chemozisul şi exoftalmia asimetrică, însoţită 
de deplasarea ochiului de partea opusă abcesului. Globul 
ocular poate prezenta o deviaţie laterală sau în jos. Mişcarea 
oculară este limitată de partea abcesului, avînd drept 
consecință diplopia privirii fixe. Sensibilitatea la palpare 
poate fi prezentă în regiunea dintre marginea orbitală 

medială şi globul ocular, la nivelul abcesului. Puroiul poate 
drena prin pleoapă, determinînd o fistulă. Pacienţii cu abces 
acuză, uneori, o durere retroorbitală moderată sau severă, 
iar semnele şi simptomele pot progresa fără să răspundă la 
antibioterapie, pînă cînd sinusul implicat este drenat și irigat. 
Uneori, examenul CT pune în evidență abcesul, dar 
sensibilitatea metodei este limitată. Un abces subperiostal 
se poate vindeca fără drenaj, după tratarea sinuzitei asociate 
şi prin administrare parenterală de antibiotice. Totuşi, unele 
abcese necesită drenaj chirurgical. 


C. Celulita orbitală. Această complicație a sinuzitei-se 
manifestă prin febră, edem unilateral al pleoapei, roşeață, 
sensibilitate dureroasă şi căldură locală, chemozis şi durere 
orbitală severă, persistentă. Sînt prezente exoftalmia axială 
şi limitarea simetrică a mișcărilor oculare, în contrast cu 
semnele găsite la abcesul subperiostal. Durerea se 
intensifică la încercările de mişcare a globului ocular 
afectat. Poate fi localizată în etajul superior şi mijlociu al 
feţei, fiind secundară implicării ramurilor trigeminale V 1 
şi V2. Oftalmoplegia externă, ptoza, pupila midriatică fixă, 
scăderea acuității vizuale sau orbirea pot semnala formarea 
unui abces orbital. În caz de abces, pot exista semne de 
edem papilar, congestie venoasă și hemoragie retiniană. 

Examenul CT ne poate ajuta în diferenţierea unei boli 
orbitale de una preseptală şi identifică, de obicei, sinusurile 
infectate sau un abces orbital. Ecografia evidențiază edemul 
orbital, care dă un aspect marmorat grăsimii orbitale şi 
edemul mușchilor extrinseci oculari, la pacienții cu celulită 
orbitală. Antibioticele administrate intravenos şi drenajul 
sinusurilor şi/sau a colecției orbitale vor conduce la 
vindecare fără complicații (cum ar fi: tromboză de sinus 
cavernos, meningită, abces cerebral). 

Bolile sinusale sînt cauza celulitei orbitale la 64-84% 
din pacienți. Sinusurile implicate, în ordinea descrescătoare 
a frecvenţei sînt: etmoidal, frontal, maxilar şi sfenoidal. 
Alte cauze, mai puţin frecvente, cuprind celulita localizată 
la față sau pleoape, dacriocistita acută, infecțiile dentare 
sau auriculare, abcesele extradurale sau cerebrale, 
panoftalmita, traumatismele deschise, granulomatoza 
Wegener, rabdomiosarcomul orbitei, melanomul coroidian 
necrozant ca şi penetrarea iatrogenă a orbitei în cadrul 
chirurgiei nazale sau sinusale. Mai rar, febra tifoidă, 
tuberculoza, rickettsioza, sifilisul, scarlatina, endocardita 
bacteriană şi bolile virale (herpesul simplex, herpesul 
zoster şi mononucleoza infecțioasă) determină, la rîndul 
lor, inflamație orbitală. 

Infecţiile fungice (mucormicoza, aspergiloza) şi 
infestările cu paraziți (trichineloza, echinococcoza, 
cisticercoza) pot implica şi orbita. Cele mai frecvente 
bacterii izolate la adulți sînt S$. aureus, S. pyogenes, S. 
pneumoniae, în timp ce H. influenzae este mai frecvent la 
copiii sub 5 ani. 

Examenul CT nu poate decela întotdeauna eventuala 
implicare a orbitei. Poate obiectiva creşterea dimensiunilor 
muşchiului drept intern (consecutivă edemului), separarea 
periostului de lamina papiracee (semn de abces sub- 





3 DUREREA ACUTĂ OCULARĂ 


IUDA LA —————————————— 


periostal), exoftalmia, edemul grăsimii orbitale şi existența 
unui nivel hidro-aeric în cavitatea abcesului. Într-unul din 
loturile de pacienți luaţi în studiu, sensibilitatea examenu- 
lui CT în bolile orbitale a fost de numai 50%, iar abcesele 
subperiostale au fost dificil de identificat. Pînă la 40% 
din pacienţii cu celulită sau abces orbital pot rămîne 
nediagnosticaţi datorită rezultatelor echivoce sau negative 
obținute la examenul clinic şi CT. 


D. Mucormicoza rinocerebrală. Această boală cu 
mortalitate foarte ridicată apare cel mai frecvent la diabetici 
(80%), mai ales la cei prost controlați, cu cetoacidoză. 
Mucormicoza apare, de asemenea, în condiții de 
insuficiență renală (de exemplu, la pacienții cu transplant 
renal, cu necroză corticală renală sau cu sindrom nefrotic 
acut), în leucemie, boală Hodgkin şi în alte limfoame, în 
chimioterapia anticanceroasă, în imunosupresie, în 
malnutriție şi diaree cronică, în septicemie sau arsuri 
întinse. 

Debutează clinic cu febră, stare toxică, obstrucție nazală 
şi, uneori, cu rinoree ciocolatie sau hemoragică de aceeaşi 
parte cu leziunea. Simptomele de infecţie nazală sau 
sinusală pot fi absente. Durerea spontană severă orbitală 
şi, uneori, facială ipsilaterală se asociază cu edem palpebral 
şi, uneori, facial. Pot să urmeze eritem, sensibilitate 
palpebrală şi chemozis. Exoftalmia, oftalmoplegia, ptoza 
şi pupila midriatică fixă, ca şi scăderea marcată a acuității 
vizuale, semnalează o celulită orbitală severă, cu implicarea 
apexului orbital. Pe mucoasa nazală, etmoidală sau 
palatină poate apărea o escară neagră, consecință a 
infarctului vascular secundar invaziei arteriale fungice. 
Infecția orbitală debutează, de obicei, în sinusul etmoidal 
sau sfenoidal. Se poate extinde rapid la creier, prin lama 
cribriformă, determinînd necroza lobului frontal şi a 
tractului olfactiv. Uneori, infecția atinge apexul orbital şi 
sinusul cavernos, producînd tromboza sinusului ipsilateral 
şi, în câteva zile, și a celui controlateral. Infecția fungică 
poate invada artera carotidă intracavernoasă, generînd 
tromboza și infarctul septic multifocal cerebral ipsilateral. 
Leziunile datorate ischemiei, encefalitei sau hemoragiei apar 
în orice porțiune din creier (emisfere cerebrale, talamus, 
hipotalamus, mezencefal, punte). Examenul CT va decela 
afectarea sinusală orbitală sau cerebrală. Doar în puține 
cazuri s-au constatat modificări la examenul RMN: îngro- 
şarea mucoasei sau secreții în sinusul etmoid, infiltrarea 
planului grăsos, medial de muşchiul drept intern, edemul 
muşchiului drept intern, tumefacția țesutului preseptal şi 
invazia în spaţiile profunde ale feței (fosa infratemporală 
şi fisura pterigomaxilară). Tromboza sinusului cavernos 
poate fi de asemeni .vizualizată prin RMN, iar leziunile 
cerebrale şi cele de trunchi cerebral pot fi demonstrate cu 
o mai mare fineţe prin RMN, decît prin examen CT. 
Diagnosticul de infecţie cu speciile Rhizopus, Mucor sau 
Absidia este confirmat prin examinarea microscopică a 
țesutului nazal sau palatal biopsiat, a mucoasei sinusale 
rezecate sau a țesutului orbital. Hifele mari, neseptate, 
ramificate în unghiuri drepte sînt caracteristice familiei 

Mucoraceelor. Membrii acestei familii au capacitatea de 
a creşte de-a lungul pereților vaselor de sînge, producînd 
ocluzii vasculare sau embolii prin hife sau vasculită necro- 
tizantă. Supravieţuirea implică controlul diabetului, admi- 
nistrarea de amfotericină B, drenajul chirurgical şi/sau 
debridarea sinusurilor implicate, escarelor și țesutului 
necrotic din orbită. Această afecțiune poate determina 
tromboză bilaterală de sinus cavernos şi poate simula 
tromboza bacteriană de sinus cavernos. Deosebirea constă 
în faptul că instalarea mucormicozei se face în contextul 
diabetului sever, al insuficienţei renale sau al imuno- 
supresiei, al existenței escarelor nazale, palatinale şi 
sinusale; de asemenea, pierderea vederii este rapidă şi 
biopsia evidențiază hife ramificate. Numai un mic procent 
de pacienți cu mucormicoză dezvoltă ocluzie de sinus 
cavernos. 


E. Tromboza bacteriană a sinusului cavernos. 
Această afecțiune poate fi precedată de o celulită sau un 
furuncul în treimea medie a feţei, de un orjelet, o sinuzită 
etmoidală sau sfenoidală sau de o infecție dentară interesînd 
dinții maxilari (10% din cazuri). Mai rar, ea urmează 
extensiei unei celulite orbitale, unei otite medii sau 
mastoiditei. Germenii cel mai frecvent izolați sînt S. aureus, 
Stafilococcus albus, S. pneumoniae, S$. pyogenes, specii 
de Proteus, Pseudomonas sau bacterii anaerobe. Rareori, 
infecția bacteriană poate fi simulată de aspergiloza sau 
mucormicoza invazive, care determină tromboză sinusală. 

Pacienţii se prezintă la medic cu febră, stare generală 
alterată, stare toxică şi uneori letargie. Există întotdeauna 
o durere orbitală spontană persistentă, care poate iradia 
spre regiunea frontală sau spre etajul mijlociu al feţei. 
Semnele locale de debut sînt edemul palpebral, ce se poate 
extinde la baza nasului şi în regiunea frontală, chemozisul 
conjunctival, diplopia şi ptoza. Se constată frecvent şi 
oftalmoplegie sau oftalmopareză, iar paresteziile, 
hipoestezia sau hiperestezia în partea superioară a hemifeței 
(de exemplu ramurile V1 şi V2 trigeminale) apar asociate 
cu ptoza şi cu midriaza fixă (nervul cranian III). În 90% 
din cazuri sînt prezente ptoza, exoftalmia şi chemozisul. 
Apar modificări ale statusului mental (50% din cazuri) şi 
meningism (40% din cazuri). Examenul fundului de ochi 
arată edem papilar, congestie venoasă şi hemoragii 
retiniene, în 60% din cazuri. Acuitatea vizuală scade în 
25% din cazuri (mai rar decît în mucormicoză). 
Convulsiile şi hemipareza secundare encefalitei sau 
infarctului cerebral apar în mai puţin de 5% din cazuri. 
Interesarea ochiului controlateral, prin progresiunea 
infecţiei, se produce în 2-4 zile, datorită diseminării 
germenilor prin sinusurile intercavernoase. Acești pacienți 
prezintă bilateral edem palpebral, exoftalmie, ptoză, 
chemozis şi oftalmoplegie. Leucocitoza este frecventă, iar 
examenul LCR indică fie pleiocitoză mixtă (cu leucocite 
polimorfonucleare și celule mononucleare) şi glicorahie 
normală, fie o predominanță a polimorfonuclearelor şi un 


- nivel scăzut de glucoză. Culturile din sînge şi LCR sînt 


pozitive într-un procentaj mic de cazuri. Radiografiile 

TABELUL 3-1 
DIAGNOSTICUL DIFERENȚIAL AL OCHIULUI ROŞU, EXOFTALMIEI ȘI/SAU 
OFTALMOPAREZEI 
———————————————— 
Afectarea 
Edem sau Escară ramurilor Sindromul 
Durere  chemozis nazală/ trigeminale  fisurii orbitale 
Boala inițială orbitală periorbital  Exoftalmie palatină V,şiV, superioare 
Celulita periorbitală  Infecţii ale pielii feţei minimă da 0% 0% fără fără 
Sinuzită 
Celulita orbitală Sinuzită da da da fără, doar în poateapărea rar 
85% 95%/65% 89% mucormicoză, 
aspergiloză 
Mucormicoza Sinuzită etmoidală sau da da da da da poate apărea 
rinocerebrală maxilară 
Cetoacidoză diabetică 
'Tromboza Infecţie facială da da da fără da poate apărea, 
bacteriană de Sinuzită sfenoidală sau aspecte 
sinus cavernos Infecţie dentară similare 
Hematomul orbital Varice orbitale da uşor da fără fără poate apărea 
Tumoră orbitală 
Tensiune 
Oftalmopatia acută Eutiroidism, da da da fără fără fără 
tiroidiană hipertiroidism, 
hipotiroidism 
Anevrismul Hipertensiune da poate apărea poateapărea fără 60% 16% 
carotidian Anevrism congenital 
intracavernos 
Fistula cavernoasă Traumatism da da da, fără da poate apărea, 
carotidiană Anevrism pulsatilă sau aspecte 
similare 

sinusale convenţionale sînt mai puţin precise decît 
examenul CT în detectarea unei sinuzite sfenoidale. 
Examenul CT poate evidenția exoftalmia, bombarea 
pereților laterali ai sinusului cavernos, defectele de umplere 
cu contur neregulat şi, mai rar, prezenţa de aer în sinusul 
cavernos. În afară de cazul în care tromboza sinusului 
cavernos este secundară extensiei intracavernoase a unui 
abces orbital, orbita nu prezintă modificări la examenul 
CT, cu excepția vizualizării unei vene oftalmice dilatate. 
Imaginile RMN (T, şi T, ) evidenţiază semnale hiperintense 
în venele oftalmice şi în sinusul cavernos, care sînt 
identificate ca trombi. Sensibilitatea RMN în demonstrarea 
trombozei sinusului cavernos nu a fost evaluată, dar pare 
să fie superioară examenului CT. Diagnosticul diferențial 
al afecțiunilor. care prezintă -ochi roşu, exoftalmie şi/sau 
oftalmopareză este prezentat în tabelul 3-1. 


F. Oftalmopatia tiroidiană. Această afecțiune este cea 
mai frecventă boală care afectează orbita. De obicei, se 


prezintă cu retracție palpebrală şi exoftalmie moderată. A 
fost raportată o formă acută mai puţin obişnuită a acestei 
boli, care debutează cu durere orbitală spontană, 
persistentă, uni sau bilaterală, exoftalmie, ochi roşu, cu 
chemozis, edem palpebral, ptoză şi limitarea mişcărilor 
oculare, avînd ca efect diplopia. După instalarea 
oftalmoparezei, poate urma pierderea progresivă a vederii 
pînă la orbire, consecință a comprimării nervului optic de 
către musculatura oculară extrinsecă edemațiată şi mărită 
de volum. Ptoza este secundară afectării muşchiului 
ridicător al pleoapei superioare. Uneori, există şi edem 
papilar. Pacienţii care se prezintă în această stare pot fi 
eutiroidieni, hiper sau hipotiroidieni. Dacă debutul a fost 
unilateral, apare în decurs de o săptămînă afectarea 
bilaterală, cuo anumită inechipotență în ce priveşte gradul 
de severitate. Un examen CT de orbită evidenţiază 
bilateralitatea afecțiunii, cu mărirea corpului unuia sau 
mai multor muşchi oculari, și conservarea inserțiilor 
tendinoase. Poate apărea o creştere de volum a grăsimii 

Semne de 
Sindromul Infarct celulită 
apexului Pierderea cerebral, orbitală la 
orbital acuității Oftalmo-  encefalită, examenul CT 
superior „vizuale plegie meningită sau RMN 
fără 0% 0% 0% 0% 
rar 20% 73% 2,5% da 
50% 
poate apărea 75% da frecvent da 
poate apărea, sau 25% da rar rar, doar dacă 
aspecte similare boala inițială 
este celulita 
orbitală 
poate apărea poateapărea da 0% fără; hematom . 
detectat 
poate fi prezent  poateapărea da fără fără; muşchi 
oculari măriți 
de volum 
poate apărea, sau 20% 67% poate apărea fără 
aspecte similare 
32% 


poate apărea, sau 
aspecte similare 


poate apărea poateapărea fără 

'Tromboză de Răspuns la 
sinus Afectare cortico- Angiografia 
cavernos bilaterală steroizi carotidiană 
0% frecvent fără negativă 
5% pot dezvol- rar fără negativă 
ta tromboză 
de sinus ca- 
venos 
neobişnuită, neobişnuită, fără poate arăta steno- 
doar dacă doar dacă ză sau ocluzie 
apare trom- apare intracavernoasă 
boza de sinus tromboza 
cavernos se- de sinus 
cundară celu- cavernos 
litei orbitale 
da iniţial uni, fără stenoză sau oclu- 
apoi zie intracaver- 
bilateral noasă 
fără 0% fără negativă 
fără iniţial uni, dramatic . negativă 
apoi 
bilateral 
poate apărea rar bilateral fără anevrism de arteră 
(doar 28 de carotidă intra- 
cazuri) cavemoasă 
poate apărea 12-15% din» fără fistulă carotido- 
cazurile cavernoasă 
traumatice 

orbitale, care, alături de muşchii măriți de volum, este 
responsabilă de exoftalmie. În 66% din cazuri există 
răspuns la tratamentul cu prednison, iar 64% din cei care 
nu răspund la acesta beneficiază de radioterapie locală. 
Înainte ca diagnosticul corect să fie pus, oftalmopatia 
tiroidiană este diagnosticată frecvent drept celulită orbitală 
şi este tratată cu antibiotice. 


G. Hematomul orbital. Pacienţii acuză durere spontană 
sau senzaţie de disconfort, de presiune orbitală, unilateral. 
Acestea apar brusc, fiind însoţite de exoftalmie, ptoză şi 
diplopie, secundare oftalmoparezei. Uneori, fenomenele 
de mai sus sînt însoţite de grețuri şi vărsături. În interval 
de 24 de ore pot să apară echimoze ale pleoapei. 
Exoftalmia severă şi retracția palpebrală conduc la uscarea 
şi ulcerarea corneei, iar comprimarea nervului optic 
conduce la pierderea vederii. Cauza cea mai frecventă 
este ruperea unor varice orbitale sau a unui mic ram din 
vena oftalmică, dar sîngerarea se poate produce şi dintr-o 


tumoră orbitală, sau secundar hipertensiunii arteriale 
severe, stressului din timpul lucrului sau unei coagulopatii. 
Pacienţii cu sîngerare secundară ruperii unor varice au 
istoric de exoftalmie fluctuantă în copilărie, cu exacerbări 
tranzitorii legate de o creştere a presiunii venoase la 
nivelul extremității cefalice (de exemplu, la efort sau tuse). 
Diagnosticul de hemoragie poate fi confirmat tomografic, 
iar simptomele retrocedează după decomprimarea orbitală, 
dacă funcţia nervului optic este amenințată. 


H. Anevrismul de arteră carotidă intracavernoasă. 
Această afecțiune se manifestă acut, printr-o durere oculară 
sau retroorbitală, unilaterală, intensă, persistentă sau 
sfredelitoare şi prin parestezii şi/sau dureri faciale (60%). 
Pot să apară oftalmopareza sau oftalmoplegia cauzatoare 
de diplopie (pînă la 67% din cazuri), precum şi implicarea 
nervului III (20-40%), IV (43-53%) şi VI (43-53 %), În 
16% din cazuri, apare o variantă a sindromului de fisură 
orbitală superioară, cu durere facială şi oculară, cu 

diplopie, iar în 43% din cazuri apare o formă a sindromului 
de sinus cavernos. Pacienţii descriu prezența unui suflu 
de aceeaşi parte cu anevrismul. Diagnosticul este 
confirmat prin examen CT sau RMN, care arată eroziunea 
osului şi/sau lezarea masei paraselare. RMN poate fi fals 
negativă în cazul anevrismelor mai mici de lcm sau poate 
confunda un anevrism mare, trombozat, cu o tumoră sau 
un hematom. Angiografia carotidiană este extrem de 
sensibilă și specifică. Anevrismele gigante (>2,5 cm) apar 
în 16-73% din cazuri, în funcţie de loturile luate în studiu, 
ele putînd determina compresia nervului optic sau a 
chiasmei optice, cu pierderea vederii (în 20% din cazuri) 
sau hipopituitarism. Ruptura spontană poate produce 
hemoragie subarohnoidiană, epistaxis sau o fistulă 
carotido-cavernoasă. 


I. Fistula carotido-cavernoasă. Fractura posttraumatică 
de bază de craniu se poate asocia cu sîngerare din artera 
carotidă internă şi formarea unei fistule carotido- 
cavernoase. Ruptura unui anevrism intracavernos de arteră 
carotidă internă determină cele mai multe cazuri de fistulă 


cu debut spontan. Alte cauze de fistule netraumatice includ 


bolile de colagen, disecţia de arteră carotidă, displazia 
fibromusculară. 

Semnele şi simptomele afecțiunii sînt: durere oculară 
spontană, localizată unilateral, în regiunea retroorbitală, 
la nivelul feţei și în zona parieto-temporală adiacentă, 
asociate cu un suflu orbital obiectiv şi/sau subiectiv. 
Exoftalmia rapid progresivă apare în 1-3% din cazuri. 
Exoftalmia pulsatilă, congestia conjunctivală şi retiniană, 
edemul papilar, venele retiniene pulsatile şi chemozisul 
conjunctival sînt frecvent prezente. Pierderea vederii de 
aceeaşi parte se poate constata în pînă la 32% din cazuri, 
existînd posibilitatea progresiei spre orbire, în 5% din 
cazuri. Prin interesarea nervilor III, IV şi VI în sinusul 
cavernos poate apărea diplopia. Fistula sîngerează uneori, 
determinînd hemoragie infracerebrală potențial letală (3%), 
hemoragie subarahnoidiană (3%) şi epistaxis (3,1%). 
Angiografia cerebrală poate evidenția fistula. Toate semnele 
şi simptomele, inclusiv pierderea vederii şi oftalmoplegia 
pot fi rezolvate total sau parţial prin închiderea fistulei. 


J. Şuntul duro-cavernos. Ruperea vaselor durale cu pereți 
subțiri în sinusul cavernos, cu drenaj anterior în vena 
oftalmică superioară, poate cauza durere oculară 
unilaterală, exoftalmie, ochi roşu, oftalmopareză cu 
diplopie şi scăderea acuității vizuale, datorată ischemiei. 
De aceeaşi parte pot fi prezente congestia venoasă 
retiniană, edemul papilar şi hemoragiile retiniene. Dacă 
angiografia convenţională de carotidă internă este 
negativă, este posibil un şunt duro-cavernos, caz în care 
este obligatorie o angiografie selectivă de arteră carotidă 
externă. Aceasta poate evidenția umplera precoce a 
sinusului cavernos sau o malformație A-V (arterio-venoasă) 
a durei mater. Drenajul anterior se asociază frecvent cu 
tromboza sinusului cavernos şi/sau a sinusului pietros 
inferior. Aceasta este demonstrată prin RMN. 

K. Apoplexia pituitară. Poate fi determinată de hemoragia 
masivă sau de infarctul hemoragic al unei tumori pituitare. 
Durerea retroorbitală severă şi/sau cefaleea frontală sau 
generalizată (63%) şi pierderea vederii (59%) apare brusc. 
Pacienţii mai pot prezenta durere orbitală uni sau bilaterală, 
diplopie datorată afectării nervilor III, IV şi VI în sinusul 
cavernos adiacent (16%) şi pot fi prezente semne de 
oftalmoplegie sau oftalmopareză, ca şi scăderea acuității 
vizuale şi defecte de cîmp vizual. De asemenea, sînt 
posibile hemianopsia homolaterală sau bitemporală, 
defectele parţiale de cîmp vizual şi un scotom central, 
simulînd nevrita optică. Circa 12% din cazuri dezvoltă 
tulburări de conştiență şi asociază febră şi meningism, 
datorate hemoragiei subarahnoidiene sau eliminării de 
fragmente din tumora necrozată în spațiul subarahnoidian. 
Pacienţii grav bolnavi prezintă greţuri, vărsături şi, uneori, 
exoftalmie sau ocluzie carotidiană cu hemipareză 
controlaterală, legată de compresiunea sinusului cavernos 
prin mărirea bruscă de volum a tumorii pituitare. Disfuncția 
sexuală asociată, ginecomastia, galactoreea, amenoreea şi 
căderea părului pot fi semne clinice importante pentru 
diagnosticarea unei tumori pituitare, aceasta putînd fi 
confirmată prin examen CT sau RMN. Se impune 
înlăturarea tumorii, pentru a preveni pierderea definitivă a 
vederii şi diplopia. 


4. DUREREA ORBITALĂ IRADIATĂ 


A. Sîngerările minore dintr-un anevrism. Determină 
cefalee homolaterală cu caracter de uruitură, localizată în 
regiunea retroorbitală şi frontală. Durerea facială și 
retroorbitală de aceeaşi parte apare în unele loturi, la 53% 
din pacienții cu sîngerări minore din ruptura arterei carotide 
interne sau din anevrismul de arteră comunicantă 
posterioară. S-a constatat că durerea este neobișnuit de 
severă în 50% din cazuri şi se însoţeşte de greţuri, vărsături 
sau durere în gât, în pînă la 18% din cazuri. În 3% din 
cazuri apare confuzie, letargie, stare de rău, slăbiciune, 
ataxie sau paralizie de nerv III (diplopie). 

Diagnosticul de hemoragie subarahnoidiană minoră este 
confirmat prin examen CT (40% sensibilitate) sau prin 
puncție lombară (95% sensibilitate în timpul primelor trei 
zile), iar anevrismul hemoragic este confirmat prin 
angiografie cerebrală (sensibilitate 99%). 


B. Disecţia de arteră carotidă. Are debut brutal, cu durere 
spontană unilaterală a feței şi/sau a capului şi/sau cu un 
suflu perceput de pacient. Poate apărea durere la nivel 
cervical anterior. Durerea retroorbitală şi facială sînt 
frecvente şi se pot însoţi de un suflu carotidian ipsilateral 
şi de sindrom Horner cu ptoză, mioză şi prezervarea sudo- 
rației faciale sub marginea supraorbitală. Este descrisă şi 
amouroza fugace, pierderea permanentă a vederii şi parali- 
zia nervului abducens, cu diplopie. Scalpul poate fi sensi- 
bil ipsilateral. Instalarea durerii faciale şi oculare precede, 
cu ore sau zile, instalarea disfaziei şi a hemiparezei 
controlaterale permanente sau tranzitorii, uneori asociate. 

O situație neobişnuită este cea a disecţiei carotidiene 
bilaterale. Diagnosticul este confirmat prin angiografie 
carotidiană, care demonstrează stenoza sau ocluzia 
carotidiană (neregulată, conică, lungă); formarea unui 
pseudoanevrism; detașarea unui lambou din intimă şi/sau 
prezența unui lumen dublu. Urmărirea bolnavilor timp 
de 6 luni arată, la o mare parte din cazuri dispariţia tuturor 
modificărilor arteriografice. Efortul fizic intens, istoricul 
de hipertensiune, sindromul Marfan, sifilisul, displazia 
fibromusculară şi necroza chistică medială sînt asociate 
uneori cu disecția spontană de arteră carotidă. 


C. Leziuni cerebeloase şi de lob occipital, cu durere 
oculară iradiată. Durerea iradiată spre ochiul şi spre 
regiunea frontală de aceeaşi parte se pot produce în infarctul 
acut sau în hemoragia de lob occipital. De obicei, este prezentă, 
hemianopsia omonimă controlaterală. Leziunile vasculare, 
precum ocluzia de arteră cerebrală posterioară, produc 
hemianopsie omonimă, cu conservarea vederii maculare. 
Unii pacienți cu hemianopsie pot detecta puncte colorate — 
nu acromice — în cîmpul hemianopsic. Un procent de pînă la 
20% din pacienții fără discriminare în cîmpul hemianopsic 
sînt în stare să întindă mîna şi să atingă obiectele în mod 
corect sau să vadă lumina mişcînd în „cîmpul orb“. 
Hemoragia cerebeloasă poate determina cefalee 
frontală, în 18% din cazuri, şi durere oculară ipsilaterală, 
în 7% din cazuri. Mecanismul iradierii se poate explica 
prin inervaţia comună a tentoriumului, părții posterioare 
a coasei creierului şi a durei mater occipitale, prin ramurile 
recurente ale diviziunii oftalmice a nervului V. Stimularea 
suprafeței superioare a cortexului cerebelos are drept 
rezultat o durere frontală și oculară de aceeași parte, în 
timp ce stimularea suprafeței inferioare şi a fosei durale 
posterioare adiacente produce doar durere occipitală. 


5. DUREREA ORBITALĂ ŞI DIPLOPIA 


A. Anevrismele carotidei interne supraclinoidiene sau 
ale arterei comunicante posterioare. Acestea determină 
durere retroorbitală unilaterală, apărută cu aproximativ 
două săptămîni înainte de instalarea parezei de nerv cranian 
III, cu ptoză, diplopie şi pupilă slab reactivă sau fixă. 
Durerea poate iradia spre regiunea frontală sau spre scalpul 
anterior. Uneori este interesat şi nervul abducens. 
Anevrismele supraclinoide pot comprima şi nervul optic 
sau chiasma, determinînd o scădere a acuității vizuale şi 
defecte de cîmp vizual. Angiografia cerebrală va evidenția 
leziunea. 


B. Neuropatia ischemică diabetică. Diabetul poate 
determina diplopie dureroasă acută, cu paralizie unilaterală 
a nervului III, fără interesare pupilară. Există posibilitatea 
ca pareza să se remită spontan în decurs de cîteva luni. 
Această tulburare poate fi prezentă şi la nediabetici, dar 
aceste situații sînt rare. 


C. Migrena oftalmoplegică. Pacientul cu migrenă poate 
dezvolta uneori (0,02%) o durere oculară spontană, cefalee, 

ptoză, diplopie şi midriază fixă. De obicei, această tulburare 
apare la copii şi femeile tinere. Angiografia nu arată 
modificări. De regulă, oftalmopareza este tranzitorie şi se 
ameliorează sau se vindecă în cîteva zile, dar poate recidiva 
odată cu episoadele ulterioare de cefalee. 

Paralizia completă a nervului III trepuie evaluată prin 
arteriografie cerebrală chiar şi la un diabetic. O paralizie 
parțială, doar cu ptoză (prin pareza ridicătorului pleoapei 
superioare), o pareză a dreptului superior, cu diplopie la 
privitul fix în sus, fără interesarea pupilei, impun evaluare 
în vederea detectării anevrismului. Deşi un procent de pînă 
la 14% din anevrisme pot cauza pareza nervului III, fără 
afectarea pupilei, neinteresarea pupilei nu este un semn 
absolut de benignitate. Rareori, vasculita poate afecta 
nervul III, putînd fi sugerată de un anumit context clinic şi 
de viteza de sedimentare crescută. 


6. DUREREA OCULARĂ ŞI PIERDEREA VEDERII 


A. Nevrita optică idiopatică şi scleroza multiplă. Se 
caracterizează printr-un debut brutal, cu pierderea vederii 
unilateral (99,5% din cazuri), asociată cu durere oculară 
moderată care se amplifică la mişcarea şi palparea globului 
ocular. De obicei, durerea apare odată cu pierderea vederii, 
dar, uneori, o poate preceda cu cîteva zile sau săptămîni. 
Mişcarea globului ocular în sus sau lateral precipită o 
durere maximală. Scotomul central însoţeşte, de obicei, 
pierderea acuității vizuale şi a percepției culorilor. 

Ochiul afectat prezintă defect pupilar aferent, cu 
reactivitate scăzută la stimularea luminoasă directă şi un 
răspuns consensual normal (care poate fi demonstrat prin 
flash luminos rotator sau prin testul de acoperire). 

Caracteristic pentru afecțiunea descrisă este faptul că 
pierderea acuităţii vizuale şi defectele de cîmp vizual 
progresează pînă la un nivel maxim lezional în primele 
două săptămîni, pentru a reveni spontan la normal în 
următoarele 3-6 luni. Această evoluţie face dificilă 
evaluarea tratamentului steroidian sau a altui tratament. 
Tumorile de orbită şi din regiunea paraselară nu regresează 
şi totuşi permit ameliorarea spontană a vederii, dar au fost 
raportate şi excepții de la această regulă. 

Afectarea intraoculară a nervului optic are drept rezultat 
papilita, asociată cu exsudate, hemoragii și pulsații venoase 
retiniene normale. Creşterea discului papilar este, de obicei, 
mai mică de două dioptrii, fiind prezent şi un scotom 
central. La examinarea oftalmoscopică, edemul papilar 
mimează papilita, dar este asociat cu lipsa pulsaţiilor 
venoase retiniene. În plus, el nu determină durere oculară, 
scotom central sau scăderea severă a acuității vizuale. În 
cazul în care este prezentă o neuropatie optică retrobulbară, 
retina şi discul papilar sînt normale. 

Afecţiunea poate apărea ca simptom al sclerozei multiple, în 
25-50% din cazuri. Alți pacienți prezintă o afecțiune idiopatică 
care nu progresează niciodată către o boală demielinizantă. 


B. Boala Devic. Nevrita optică bilaterală şi mielita 
transversă constituie o afecțiune demielinizantă specifică, 

ce poate reprezenta fie o variantă a sclerozei multiple, fie 
o entitate distinctă. Plăcile cerebrale au fost detectate prin 
RMN, la 60-70% din cazurile cu nevrită optică. RMN poate 
evidenția demielinizarea nervului optic. Durerea oculară 
la mobilizarea globului ocular, cu pierderea vederii, apare 
în iridociclită, în oftalmopatia tireotoxică acută şi în sclerita 
posterioară. 

simptomelor sistemice, al cefaleei şi al sensibilităţii la 
palpare, la administrarea de prednison (80-100 mg/zi), 
timp de 48 de ore. Afectarea oculară bilaterală se poate 
produce în timpul primei săptămîni de tratament, avînd 
drept rezultat orbirea; din fericire însă, acest fenomen 
este rar întâlnit. 


C. Afecţiuni ce simulează nevrita optică idiopatică 


1. Bolile autoimune. O neuropatie optică autoimună, 
ce răspunde la corticoterapie, apare la pacienții cu lupus 
eritematos sistemic, cu boală pseudolupică (lupus like) 
sau cu sindrom Sjogren. 


2. Bolile inflamatorii ale regiunii paraselare. 
Disfuncţia nervului optic poate fi cauzată de extensia 
unei sinuzite sfenoidale; de afectarea nervilor cranieni 
la baza creierului, în cadrul unei meningite cronice, 
determinată de tuberculoză, criptococcoză, coccidioido- 
micoză, sifilis, carcinom sau de leziuni focale legate 
de toxoplasmoză sau sarcoidoză. 


3. Asociaţiile parainfecţioase. Acestea includ infecțiile 
cu mycoplasma pneumoniae, sindromul Guillain-Barre 
şi SIDA. i 


4. Neuroretinita. Pacienţii acuză durere oculară, 
pierderea vederii şi erupție maculară exsudativă asociată 
cu papilită. Cauzele acestei boli pot fi: sifilisul, oreionul, 
rujeola, rubeola, leptospiroza, febra ghearelor de pisică, 
psitacoza, encefalita cu herpes simplex şi boala Behget. 


5. Masele tumorale paraselare: chisturile, tumorile 
şi anevrismele. Acestea includ tumorile cerebrale 
primare, tumorile pituitare, anevrismele, tumorile 
metastatice, limfoamele, plasmocitoamele, leucemia, 
carcinomul de sinus sfenoidal şi leziuni benigne, cum 
ar fi mucocelul sfenoidal. 


6. Arterita temporală (cu celule gigante). Relativ tipice 
pentru această afecţiune sînt cefaleea severă cu 
localizare temporală, sensibilitate la palparea regiunii 
temporale, diminuarea pulsatilităţii şi indurarea arterei 
temporale superficiale, datorată inflamaţiei. În timpul 
masticaţiei şi, uneori, al vorbitului apare claudicația 
maxilarului şi a limbii. Ocluzia arterei retiniene sau 
stenoza ei, determină scăderea acuităţii vizuale sau 
orbire, consecutiv neuropatiei optice ischemice 
anterioare. Afectarea arterelor ciliare scurte poate 
determina ischemia nervului optic, cu: durere oculară 
la mişcarea globului ocular, sensibilitate a globului 
ocular şi pierderea vederii, simulînd nevrita optică 
idiopatică. Se pot asocia febră şi polimialgie reumatică. 
Viteza de sedimentare este constant crescută (în 91% 
din cazuri), în timp ce în nevrita optică VSH este 
normală. În 40-45% din cazuri, diagnosticul poate fi 
confirmat prin biopsierea arterei temporale. Un diag- 
nostic de probabilitate poate fi pus observînd răspunsul 


7. Amauroza fugace şi infarctul ocular. Caracteristic 
pentru această afecțiune este relatarea anamnestică a 
unui episod unic de pierdere/scădere tranzitorie a 
acuităţii vizuale, asociată cu dureri spontane acute, 
persistente, localizată supraorbital sau ocular. Durata 
pierderii vederii nu a depăşit 30 de minute, la 76% 
pacienți, fiind mai mică de o oră, în 84% din cazuri. 
Episodul unic se poate finaliza prin infarct ocular 
(manifestat prin defect persistent de cîmp, mărirea 
spotului negru; scotoame şi paloare discală şi/sau 
retiniană), cu efecte minore asupra acuității vizuale în 
ansamblu. Ocazional, pacienţii pot suferi pierderea 
severă a acuității vizuale. Simptome ale unei disfuncţii 
cerebrale tranzitorii în asociere cu amauroza fugace au 
apărut în doar 11% din cazuri. De obicei, aceste episoa- 
de de disfuncție cerebrală apar independent de atacuri- 
le de amauroză fugace dar, în 33% din cazuri, ele au 
însoțit simptomele oculare. La tineri, etiologia amauro- 
zei fugace şi a infarctului ocular este necunoscută, dar 
cea mai probabilă cauză pare să fie migrena, iar în 
unele cazuri, şi emboliile cardiogene (de exemplu, 
fibrilația atrială, prolapsul de valvă mitrală sau embolia 
paradoxală prin foramen ovale deschis). La pacienţii 
vîrstnici, această afecțiune poate fi determinată de 
ateroscleroză (ce afectează artera carotidă comună sau 
artera carotidă internă) sau de arterita cu celule gigante. 
La pacienții sub 45 ani angiografia este negativă, într-un 
număr mic de cazuri fiind relatate leziuni mai rar 
întîlnite, ca stenoza izolată a arterei oftalmice sau 
neregularități ale arterelor cerebrale. 


Pseudonevritele optice, cum sînt granulomul orbital 
idiopatic sau sindromul Tolosa-Hunt, răspund la doze mari 
de corticosteroizi. În diagnosticarea unei nevrite optice 
idiopatice, primele investigaţii trebuie să fie examenele CT și 
RMN, deoarece masele tumorale voluminoase pot mima foarte 
bine această afecțiune. Puncţia lombară, cu efectuarea de 
culturi şi citologie LCR, testele VDRL şi FTA, nivelele serice 
ale anticorpilor anti-nucleari (ANA), ESR şi ale enzimei de 
conversie a angiotensinei (ACE), pot ajuta la stabilirea cauzei 
specifice a unui sindrom de pseudonevrită optică. 


7. BOLILE INFECȚIOASE ȘI DUREREA OCULARĂ 
BILATERALĂ 


A. Sindroamele virale nespecifice. Durerea oculară 
apărută la mişcările ochiului este întîlnită în mai multe 
infecții virale febrile, nespecifice. Simptomele asociate 
sînt: febra, frisoanele, cefaleea, starea de rău, mialgiile, 
transpiraţiile, artralgiile, anorexia, grețurile, vărsăturile, 

Tabelul 3-2 


AFECTAREA UNILATERALĂ (U) ŞI 
BILATERALĂ (B) ÎN BOLILE 
OFTALMOLOGICE INTENS DUREROASE 





Conjunctivitele virale 
sau bacteriene 

lrita 

Glaucomul acut 

Sclerita 

Endoftalmita acută 

Celulita preseptală 

Pseudotumora orbitală 
idiopatică 

Abcesul orbital 
subperiostal 

Abcesul sau celulita 
orbitale 


Mucormicoza 
rinocerebrală 


Tromboza de sinus 
cavernos 
Oftalmopatia tiroidiană 
acută 
Hematomul orbital 
Anevrismul carotidian 
intracavernos 
Fistula carotido- 
cavernoasă 


Şuntul duro-cavernos 
Apoplexia pituitară 
Sîngerările minore 
Disecţia de arteră 
carotidă 
Leziunea de lob occipital, 
durerea iradiată 
Anevrismul arterei comu- 
nicante posterioare şi 
leziunea de nerv III 
Neuropatia ischemică diabe- 
tică și leziunea nervului III 
Migrena oftalmoplegică 


Nevrita optică 


Arterita temporală 

Herpes zoster 

Carcinomul sebaceu al 
pleoapei 

Keratita cu herpes 
simplex 

Blefarita 


Prezentare clinică 
iniţială 
U sau B 


U sau B 

U 

U sau B (10-33%) 
U 

U sau B 

U 


U 


U 


U 
U sau B 


U 

U (B doar 28 de 
cazuri raportate) 

U sau B (10-15% 
din cazurile de 
traumatism) 

U 

U sau B 

U sau B 

U (B rar) 


U 


U 


Prezentare clinică 
ulterioară 
U sau B 


U sau B 

U 

U sau B (40-80%) 
U 


U sau B 
UsauB 


U 


U sau B (dacă apare 
tromboza de sinus 
cavermos) 

U sau B (dacă apare 
tromboza de sinus 
cavernos) 

Rar/afectarea bilate- 
rală poate apărea în 
lipsa trombozei de 
sinus cavernos 

B 


B 


U 
U 


U sau B (10-15% 
din cazurile de 
traumatism) 

U 

U sau B 

U sau B 

U (B rar) 


U 


U 


U 


U (B atacurile ulteri- 
oare pot schimba 
partea afectată) 

U (numai 0,5% 
bilateral) 

U sau B 

U 

U 


U sau B (sub 1%) 


U sau B 

durerile abdominale, diareea şi/sau simptomele 
respiratorii. 


B. Varicela. Varicela poate determina leziuni conjunctivale 
veziculare sau pustuloase, precum şi semne clinice de 
keratită. 


C. Virusul Epstein-Barr. Pacienţii pot acuza durere 
oculară şi edem papebral, secundare dacrioadenitei sau 
dacriocistitei. 

D. Limfogranulomatoza veneriană (LGV) şi boala 
ghearelor de pisică. Febra „ghearelor de pisică“ poate 
determina sindromul Parinaud, cu conjunctivită dureroasă 
şi adenopatie preauriculară. LGV poate determina keratită. 


E. Trichineloza. Pacienţii prezintă durere oculară la 
mobilizarea globilor oculari, precum şi edem bilateral 
conjunctival şi palpebral, secundare miozitei muşchilor 
oculari. Poate apărea oftalmopareza cu diplopie. Această 
afecţiune debutează acut, cu mialgii generalizate şi 
sensibilitate musculară, datorate miozitei, cu febră, slăbi- 
ciune şi cefalee. Pot apare mici hemoragii unghiale, la 
locul de inserție globulară al mușchilor oculari, precum și 
pe retină. Există un grad de eozinofilie periferică (20-70%) 
şi o creştere a nivelului seric al enzimelor musculare, cu 
VSH normal. Diagnosticul se susține prin teste cutanate, 
prin testul de floculare a serului cu bentonită sau printr-o 
biopsie musculară prelevată în timpul celei de-a doua 
săptămîni de boală. 


F. Febra Q. Pacienţii prezintă cefalee și febră, tuse, 
pneumonie interstițială, durere oculară şi fotofobie 
secundară uveitei. 


„BOLI CUTANATE CU AFECTARE OCULARĂ 


ACUTĂ 


A. Epidermoliza toxică. Este determinată de o toxină 
produsă de stafilococul bacteriofag de grup II, ce datermină 
infecție tegumentară. Afecţiunea debutează cu febră, eritem 
difuz al tegumentului şi formare de bule cu pereți subțiri, 
care se rup repede, lăsînd dermul denudat. O reacţie 
similară apare bilateral în conjunctivă, ducînd la durere 
oculară, roşeață şi exsudaţie, cu aderenţa marginilor libere 
palpebrale şi aglutinarea cililor. Un sindrom asemănător 
este determinat de unele alergii medicamentoase sau de 
o boală virală. În primele 24 ore de la debut, semnul 
Nikolșky este pozitiv în zonele eritematoase. 


B. Sindromul Stevens-Johnson. Cazurile severe prezintă 
febră mare şi/sau rash generalizat macular sau papular, 
cu leziuni „în ţintă“, plăci urticariene, vezicule şi bule. 
Leziunile se grupează în special pe suprafețele laterale şi 
de extensie ale membrelor. Mucoasa bucală şi buzele se 
acoperă cu o pseudomembrană gri, cu cruste hemoragice. 

Durerea oculară este datorată inflamației oculare severe. 
Poate surveni conjunctivita purulentă bilaterală, care se 
complică, uneori, cu ulcerații corneene, iridocilită şi 
panoftalmie. 





9. DUREREA DENTARĂ IRADIATĂ 


Abcesul radicular dureros sau pulpita pot determina o durere 
severă persistentă sau pulsatilă, la nivelul dinților şi maxilaru- 
lui. Durerea poate fi continuă sau este provocată de masticaţie 
şi/sau de ingestia de lichide fierbinți sau foarte reci. Această 
durere severă iradiază de la nivelul maxilarului superior şi al 
etajului mijlociu al feţei către ochiul de aceeaşi parte. Durerea 
oculară dispare prin corectarea afecțiunii dentare. 


Partea a Il-a DUREREA ACUTĂ FACIALĂ 





10. DISTRIBUȚIA DURERII (UNI SAU BILATERAL) 


ÎN AFECȚIUNILE OFTALMICE ACUTE 


Afecţiunile oculare dureroase pot debuta 'uni sau bilateral. 
Unele afecţiuni, care debutează unilateral, progresează şi 
dezvoltă durere şi simptomatologia specifică şi de partea 
opusă, în timp ce alte afecțiuni inițial unilaterale implică 
rareori ambele părți. Tabelul 3-2 rezumă aceste diferențe 
pentru majoritatea afecțiunilor discutate în acest capitol. 


CAPITOLUL 


4 








“DUREREA ACUTĂ 


AURICULARĂ 


[LISTA DIAGNOSTICELOR 


POSIBILE 


1. Afecţiunile pavilionului urechii 


A. Celulita 

B. Traumatismele 
C. Chistul sebaceu 
D. Impetigo 


E. Policondrita recidivantă 

F. Leziunile „a frigore“ 
1. Degerătura benignă (pernioza) 
2. Degerătura acută 

G. Condrodermatita helixului 


H. Tofii gutoşi 


1. Virusul varicelo-zosterian 
J, Virusul herpes simplex 
K. Dermatita de contact 
2. Afecțiunile urechii externe şi medii 
A. Otita externă acută 
B. Furunculul conductului auditiv extern 
C. Otita externă cu evoluție malignă 
D. Otita medie acută supurată 


[] REZUMAT 


Celulita pavilionului urechii produce eritem, edem, durere și 
sensibilitate la nivelul întregului pavilion, inclusiv al lobului 
urechii. Procesul inflamator local este însoțit de febră, frisoane 
şi stare generală alterată. Această afecțiune apare spontan sau 
consecutiv unei otite externe acute sau cronice, unei dermatoze 
a pavilionului (dermatită seboreică sau dermatită eczemati- 
formă) sau unui traumatism. Traumatismele provoacă eritem, 
escoriaţii, laceraţii, fracturi condrale, seroame, hematoame sau 
formarea de abcese. Un chist sebaceu se prezintă sub forma 
unei mase chistice, roşii, sensibile, localizate retroauricular. 


E. Miringita buloasă 
F. Aerotita medie şi insuficiența 
trompei lui Eustachio 
G. Mastoidita acută 
3. Durerea iradiată 
A. Afecțiunile dentare 
B. Amigdalitele 
C. Inflamaţia amigdalei linguale 
D. Abcesul peritonsilar 
E. Limfadenita cervicală acută 
F. Durerea postamigdalectomie 
G. Traumatismele articulației 
temporo-mandibulare 
H. Tiroiditele 
1. Tiroidita acută supurată 
2. Tiroidita subacută 
I. Parotidita 
1. Parotidita virală acută 
2. Parotidita supurată acută 


Tegumentul supraiacent este hiperemic şi sensibil la palpare. 
Durerea spontană şi la palpare răspunde la excizia sau drenajul 
chistului. Impetigo determină leziuni eritemato-crustoase ale 
feței şi pavilionului auricular. Policondrita recidivantă 
determină eritem şi sensibilitate la palpare, bilateral, la nivelul 
tegumentelor care acoperă cartilajul auricular, dar fără să 
intereseze şi lobii. Durerea auriculară este provocată de 
eritemul şi tumefacția pavilioanelor. O durere similară, 
spontană şi la palpare şi un eritem asemănător pot fi regăsite 
la nivelul vârfului nasului. Secundar eventualei interesări a 

cartilajului tiroidian şi a cartilajelor traheale, poate să apară 
durere şi sensibilitate la palpare în regiunea cervicală 
naterioară. Leziunile „a frigore“ ale pavilionului sînt 
reprezentate de degerăturile acute, manifestate prin eritem, 
durere, formare de vezicule, pustule și prurit şi de degerătura 
benignă (pernioza), care se manifestă prin eritem, cianoză şi 
edem la nivelul urechilor, al degetelor de la mîini şi de la 
picioare. Condrodermatita helixului reprezintă o leziune 
nodulară, mică, dureroasă şi avînd caracter inflamator, care 
se formează spontan pe helixul uneia sau al ambelor urechi. 
Este mai frecvent la vârstnici şi la urechea dreaptă, dar sînt 
posibile şi leziunile bilaterale (în 3-6% din cazuri). Un tof 
gutos poate simula condrodermatita sau furunculul 
pavilionului urechii, dar „puroiul“ care drenează din leziune 
este alb-cremos și conţine cristale de urați. Virusul varicelo- 
zosterian produce vezicule şi ulcere crustoase auriculare şi 
ale conductului auditiv extern, însoţite de dureri arzătoare sau 
surde. Sindromul Ramsay Hunt se manifestă prin pareză 
facială, însoțită eventual, de hipoacuzie, vertij, tinitus şi 
asociată cu durere auriculară şi cu o erupție cutanată 
veziculoasă. Virusul herpes simplex produce durere şi 
sensibilitate auriculară, alături de o erupție cutanată veziculo- 
ulcero-crustoasă. Pentru a diferenția această afecțiune de 
herpes zoster se impune efectuarea culturilor. Dermatita de 
contact determină o inflamație localizată (de exemplu, de la 
cercei) sau generalizată (de la şampon sau de la fixativ) a 
tegumentelor pavilionului urechii. 

Otita externă acută provoacă otalgie de intensitate medie 
pînă la severă, durere la mobilizarea pavilionului, otoree şi 
stenoza conductului auditiv extern, cu pierderea parțială sau 
totală a auzului. Conductul auditiv este hiperemic, friabil şi 
edemaţiat. Toate semnele şi simptomele răspund prompt la 
aplicarea locală de corticosteroizi şi la administrarea de 
polimixină. 

Furunculul conductului auditiv extern determină sensibili- 
tate localizată, eritem şi durere severă, chiar la nivelul meatului 
conductului auditiv extern. Presiunea exercitată asupra 
furunculului cu un speculum auricular determină sau 
intensifică durerea. Otita externă cu evoluție malignă apare 
mai ales la diabetici şi la copiii imunodeprimați. Tabloul clinic 
este constituit din: otalgie severă, otoree, edem şi sensibilitatea 
conductului auditiv. Poate fi prezentă sensibilitatea dureroasă 
preauriculară, iar articulaţia temporo-mandibulară este 
dureroasă spontan şi la palpare. Deschiderea gurii produce 
durere. VSH-ul este marcat crescut; scintigrafia osoasă cu Ga” 
este pozitivă, iar tomografia computerizată arată prezența 
eroziunilor osoase şi infiltrarea ţesuturilor moi de la nivelul 
regiunilor mastoidiene, a urechii medii, a articulației 
temporomandibulare şi a bulbului jugular. În formele avansate 
de boală, este posibilă afectarea nervului cranian VII şi, uneori, 
a nervilor IX, X, XI şi XII. Răspunsul simptomatologiei este 
prompt la administrarea ciprofloxacinei, rifampicinei sau a 
altor antibiotice active pe pseudomonacee; 

Otita medie acută supurată determină durere auriculară, în 
prezența unui conduct auditiv extern de aspect normal. 
Membrana timpanică este congestionată sau gălbuie şi 


tumefiată, are o mobilitate diminuată şi repere absente. sau 
distorsionate. Pot să apară ruptura membranei timpanice şi 
otoreea purulentă. Miringita buloasă este diagnosticată prin 
examen otoscopic. Agenţii etiologici sînt micoplasme, bacterii 
sau virusuri. La aterizarea unui avion cu interiorul presurizat, 
este posibil să apară otalgia, congestionarea membranei 
timpanice, senzația de înfundare a urechii şi hipoacuzie. 
Membrana timpanică este eritematoasă sau acoperită de 
secreții seroase sau în urechea medie poate exista un exsudat 
sanguinolent. Mastoidita acută provoacă nevralgii post- 
auriculare, otoree, subfebrilitate şi sensibilitate dureroasă 
mastoidiană.Radiografiile şi tomografiile computerizate arată 
opacifierea celulelor pneumice mastoidiene. 

Durerea iradiată în ureche simulează o afecțiune auriculară, 
dar fără să se poată constata prezența vreunui proces patologic 
la nivelul ductului auditiv extern sau al urechii medii. 
Afecțiunile dentare (pulpita şi/sau abcesul periapical), 
amigdalitele, inflamația amigdalei linguale sau adenita 
cervicală sînt capabile să producă otalgie. Otalgia este un 
simptom frecvent după amigdalectomie. Leziunile articulației 
temporomandibulare pot produce otalgie, precum şi 
afecțiunile inflamatorii ale tiroidei şi parotidelor. 


TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 
Relativ frecvente 





Frecvente (>100) (>5-100) Rare (>0-5) 
Traumatismele Celulita pavilionului  Policondrita 

pavilionului auricular recidivantă 

auricular Impetigo al Degerătura benignă 
Chistul sebaceu pavilionului (pernioza) 
Degerăturile acute auricular : Inflamaţia acută a 
Otita externă acută  Condrodermatita tofilor gutoşi 
Furunculul canalului helixului Infecția herpetică a 

auditiv extern Virusul varicelo- pavilionului 
Afecţiunile dentare zosterian auricular 
Amigdalita (sindromul Tiroidita acută 
Limfadenita acută Ramsay Hunt) supurată 

cervicală Dermatita de contact 
Durerea post- a pavilionului 

amigdalectomie auricular 
Parotidita virală Otita externă cu 

acută evoluţie malignă 

Otita medie acută 
supurată a 
adultului 


Miringita buloasă 
Acrotita medie 
Mastoidita acută 
Inflamaţia amigdalei 
linguale 
Abcesele peri- 
amigdaliene 
Traumatismele 
articulației 
temporomandibulare 
Tiroiditele subacute 
Parotidita acută 
supurată 





4 DUREREA ACUTĂ AURICULARĂ 


[] DESCRIEREA AFECȚIUNILOR 
ENUMERATE 


1. AFECȚIUNILE PAVILIONULUI AURICULAR 


A. Celulita. Apare durere, eritem, sensibilitate la palpare 
şi edem, la nivelul unui pavilion auricular. Procesul 
inflamator interesează lobul urechii şi se poate extinde la 
zonele adiacente ale feței, scalpului şi gîtului. Este posibilă 
apariția febrei, frisoanelor şi a stării generale alterate. De 
aceeaşi parte cu urechea afectată se constată limfadenita 
cervicală. În antecedentele pacientului există, de regulă, 
un traumatism, o otită externă sau o dermatită eczematoasă 
cronică a pavilionului sau a conductului auditiv extern. 
Celulita răspunde prompt la administrarea parenterală de 
antibiotice. 


B. Traumatismele. Traumatizarea pavilionului determină 
hiperemia, edemaţierea şi apariţia de echimoze la nivelul 
acestuia. Local este prezent un hematom sau un serom, 
provocînd hipertrofierea, deformarea şi fluctuenţa pavilio- 
nului auricular. Infectarea seromului sau a hematomului 
conduce la formarea unui abces, cu febră, frisoane şi stare 
generală alterată şi cu drenajul spontan al materialului 
purulent din formațiunea auriculară fluctuentă. Pentru a 
se ameliora durerea şi a diminua riscul de suprainfecție, 
seroamele şi/sau hematoamele trebuie aspirate. Alte leziuni 
întîlnite sînt: fracturile condrale, escoriaţiile şi lacerațiile. 


C. Chistul sebaceu. Se manifestă printr-o leziune chistică 
retroauriculară care produce eritem, sensibilitate la palpare 
şi durere locală. Chistul se poate suprainfecta, determinînd 
edemul şi eritemul tegumentelor adiacente. Drenajul sau 
excizia chistului şi antibioterapia ameliorează durerea 
retroauriculară şi sensibilitatea dureroasă. 


D. Impetigo. Determină durere locală, eritem, sensibilitate 
la palpare, formare de cruste şi apariţia unei senzaţii de 
prurit. Leziuni crustoase similare apar pe faţă şi git. 
Utilizarea telefonului a fost frecvent asociată cu transmite- 
rea acestui tip de infecţie superficială streptococică sau 
stafilococică. Dacă telefonul a fost calea de infecție, urechea 
dreaptă este afectată mai frecvent. Leziunile răspund 
prompt la administrarea de antibiotice, fie aplicate topic, 
incorporate în unguente, fie per os. 


E. Policondrita recidivantă. Puseul inițial al aceste 
afecțiuni se manifestă printr-o durere auriculară uni sau 
bilaterală, eritem, tumefacție şi sensibilitate dureroasă a 
pavilionului, fără afectarea lobului urechii. Interesarea 
bilaterală, cu prezența unei porţiuni eritematoase a cartila- 
giului auricular şi a unui lobul palid, este caracteristică. 
Vîrful nasului poate deveni roşu, dureros şi sensibil la 
palpare. Afectarea traheală şi a cartilajului tiroid produce 
sensibilitate şi durere la nivelul regiunii cervicale 
anterioare. Există, uneori, artralgii bilaterale simetrice la 
nivelul miîinilor, genunchilor şi gleznelor, cauzate de o 
artrită neerozivă. Durerea, spontană şi la palpare şi celelalte 

semne inflamatorii sînt controlate de dapsonă și de dozele 
mari de corticoizi. 


F, Leziunile „a frigore“ 


1. Degerăturile benignă (pernioza). Eritemul, cianoza 
şi edemul afectează mîinile, picioarele, pavilioanele 
auriculare şi alte zone expuse la frig. Modificările 
cutanate sînt însoţite de o senzaţie de disconfort, de 
arsură locală. Leziunile apar iarna, după expunerea la 
temperaturi superioare celor de îngheţ. Această 
afecţiune este rară în Statele Unite, unde sînt, de obicei, 
accesibile hainele călduroase şi uscate și încălzirea 
centrală. În Marea Britanie se estimează că pe parcursul 
iernii, aproximativ 10% din populaţie este afectată. Pot 
să apară mici ulceraţii la nivelul degetelor de la miini şi: 
de la picioare. Simptomatologia se ameliorează într-un 
microclimat cald şi uscat. Administrarea de 60mg 
nifedipină pe zi previne apariția leziunilor şi grăbeşte 
vindecarea. 


2. Degerăturile acute. Durerile înțepătoare sau 
arzătoare apar în ambele pavilioane, atunci cînd acestea 
sînt expuse la temperaturi mai mici de zero grade. În 
20-40 de minute, durerea este înlocuită de anestezie. 
La revenirea la temperaturi crescute, durerea reapare 
şi, în decurs de 24 de ore, pavilioanele devin roşii, 
edematoase şi sensibile. În următoarele 7 zile apar 
veziculele şi descuamarea tegumentelor respective. 


G. Condrodermatita helixului (boala Winckler). La 
nivelul helixului apare un nodul ferm, sensibil şi dureros 
(0,3-3cm). Durerea este intermitentă și poate dura ore 
întregi. Ea este provocată de decubitul pe urechea afectată 
sau frig şi este, uneori, ameliorată de îndepărtarea crustelor. 
Leziunea este asociată cu eritemul, ulcerarea și crustificarea 
tegumentelor. Cei mai afectați sînt bărbaţii de vîrstă 
mijlocie sau înaintată (raportul bărbați:femei este de 10:1). 
Cel mai frecvent este afectată urechea dreaptă, iar leziunile 
bilaterale apar în 3-6% din cazuri. Injectarea intralezională 
a unui corticosteroid sau exereza leziunii rezolvă durerea 
şi sensibilitatea dureroasă. Afecțiunea nu este asociată 
vreunei tulburări sistemice. 

Alte leziuni nodulare care mimează condrodermatita 
helixului sînt: carcinoamele, keratoachantoamele şi 
verucile. Acestea sînt însă, nedureroase, pînă în momentul 
apariției ulceraţiilor. Pentru un diagnostic diferenţial precis 
este necesară biopsia. 


H. Tofii gutoşi. Pacienţii cu tofi gutoşi sînt asimptomatici. 
Ocazional, un tof poate creşte în dimensiuni, devine sensibil 
şi prezintă o bază eritematoasă, simulînd un furuncul. Poate 
să apară drenajul spontan al unui material cretos format 
din cristale de urat, mimînd drenarea unui furuncul. 
Examenul microscopic al puroiului cretos arată prezența 
cristalelor de acid uric. ş 


1. Virusul varicelo-zosterian. Durerea cu caracter de 
arsură şi/sau pruritul afectează un pavilion şi conductul 

auditiv. La cîteva zile după aceea, pe tegumentele adiacente 
apare o erupție formată din vezicule grupate și din mici 
ulcere crustoase. Dacă erupția dureroasă este însoțită de 
paralizia nervului facial ipsilateral (nervul VII), afecțiunea 
poartă numele de sindrom Ramsay Hunt. Se asociază 
tinitusul, vertijul şi hipoacuzia. Într-un studiu clinic, 
administrarea intravenoasă de acyclovir a fost utilă în 
ameliorarea otalgiei şi a erupției cutanate asociate, dar a 
avut efecte minime asupra vertijului şi a pierderii auzului. 


J. Virusul herpes simplex. Acest virus determină o erupție 
formată din vezicule în buchet, dureroase şi sensibile şi 
din ulceraţii crustoase, localizate pe tegumentele auriculare 
şi pe zona laterală a feței. Otalgia discretă şi durerea facială 
însoțesc erupția, iar leziunile locale sînt sensibile la palpare. 
Diagnosticul diferențial cu herpes zoster impune cultivarea 
virusurilor. 


K. Dermatita de contact, Această afecțiune apare uni sau 
bilateral. Pavilionul devine roșu, sensibil şi edemaţiat, feno- 
men însoțit de crustificarea şi exoseroza tegumentelor din 
conductul auditiv extern şi din urechea externă. În etiologia 
bolii, sînt incriminate săpunurile, şampoanele, fixativul şi 
parfumurile. Interesarea lobului urechii poate fi realizată 
prin intermediul cerceilor, iar interesarea conductului 
auditiv se poate datora aparatelor auditive şi a substanțelor 
folosite pentru igienizarea lor. Întreruperea contactului cu 
alergenul conduce la vindecarea simptomelor în 2-7 zile. 


AFECȚIUNILE URECHII EXTERNE ŞI MEDII 


A. Otita externă acută. Durerea este localizată la nivelul 
unuia sau a ambelor conducte auditive şi este asociată cu 
drenajul local al unui exsudat alb sau gălbui. Mobilizarea 
pavilionului şi efectuarea unei presiuni pe tragus intensifică 
durerea. Febra este rareori prezentă. Conductul auditiv este 
edematos şi plin cu exsudat. Îndepărtarea exsudatului lasă 
să se vadă un conduct auditiv cu pereți eritematoși, friabili, 
care sîngerează cu uşurinţă. Membrana timpanică poate fi 
acoperită cu un exsudat cenușiu, dar, în rest, are aspect 
normal. Conductul este stenoyat, datorită edemului sau 
chiar închis, determinînd alterarea funcției auditive. În 
culturile efectuate din exsudat se izolează frecvent 
Pseudomonas aeruginosa. Răspunsul terapeutic este 
prompt la îndepărtarea exsudatului şi administrarea locală 
a picăturilor cu neomicină-polimixină-hidrocortizon. 
Rareori, este posibilă extinderea infecției la nivelul 
pavilionului, cu apariția durerii, eritemului, tumefacției şi 
a sensibilităţii la palpare a acestuia. Această complicaţie 
răspunde la administrarea de antibiotice intravenos. Otita 
externă este frecventă într-un climat cald şi umed (de 
exemplu, în zonele tropicale şi pe parcursul verii) şi este 
asociată cu practicarea sporturilor acvatice („urechea de 
înotător“). Alte cazuri pot fi provocate de traumatizarea 
conductului cu o agrafă sau cu un tampon de vată. 


B. Furunculul conductului auditiv extern. Durerea cu 
caracter pulsatil şi/sau nevralgic apare în porțiunea externă 

a canalului auditiv. La acelaşi nivel, se manifestă 
sensibilitate la palpare, intensificată de mobilizarea 
pavilionului sau a tragusului. Presiunea locală efectuată 
cu un speculum reproduce sau intensifică durerea. Inspecţia 
zonei indică prezenţa unui furuncul cu bază roşie şi apex 
alb, localizat în meatul extern. Drenajul spontan sau 
chirurgical asigură rezoluția durerii. 


C. Otita externă cu evoluție malignă. Simptomatologia 
începe cu 3-8 săptămîni înainte de stabilirea unui diagnostic 
cert, dar sînt posibile şi cazuri acute, cu durata mai mică 
de o săptămînă. Aproape toți pacienţii au o formă uşoară, 
medie sau chiar gravă de diabet zaharat. Cel mai frecvent 
sînt afectați bărbaţii vârstnici, dar există şi cazuri la copii 
şi adolescenţi. Rareori, acest sindrom apare asociat cu o 
leucemie sau cu o granulocitopenie sau la copiii care fac 
chimioterapie pentru o neoplazie, sau la alți pacienți 
pediatrici cu un deficit imunologic asociat anemiei sau 
malnutriției. 

Otita externă cu evoluţie malignă se însoțește de otalgie 
persistentă, severă sau chiar chinuitoare (în 75-100% din 
cazuri). Severitatea extremă a durerii are valoare 
diagnostică. Otalgia este însoțită de o cefalee temporală 
sau occipitală. Durerea şi sensibilitatea dureroasă a 
articulației temporomandibulare sînt prezente, fiind 
intensificate de deschiderea gurii, mestecat sau de vorbit. 
Otoreea purulentă este prezentă în 50-81% din cazuri. 
Exercitarea unei presiuni pe tragus sau tracționarea 
pavilionului intensifică durerea. Ductul auditiv este 
edematos şi eritematos şi cu exsudat. La joncțiunea 
porțiunii osoase cu porțiunea cartilaginoasă a conductului 
auditiv este prezent țesut de granulaţie. Apare şi febră. 
Disfuncţia nervilor cranieni indică propagarea infecției. 
Cel mai frecvent este afectat nervul facial (23-43% din 
cazuri). Alte neuropatii interesează nervii IX, X şi XI, 
determinînd răguşeală, disfagie şi scăderea forței musculare 
în umărul ipsilateral (sindromul de foramen jugular). 
Hipotonia limbii şi dizartria se datorează afectării, în 
canalul hipoglos, a nervului XII. Uneori, tratamentul poate 
duce la rezolvarea neuropatiilor craniene constatate. 

Viteza de sedimentare a hematiilor este foarte crescută 
(valoarea medie fiind de 87mm/h), putînd depăşi frecvent 
100mm/h. Valorile mari ale VSH-ului sînt rareori asociate 
cu o simplă otită externă sau cu un carcinom de conduct 
auditiv. 

Scintigrafia osoasă cu technețiu 99m are o sensibilitate 
de 100% în detectarea otitei externe cu evoluție malignă, 
dar, din păcate are o specificitate scăzută. Cazurile severe 
de otită externă pot prezenta scintigrafii similare cu cele 
obţinute într-o otită cu evoluție malignă. Scintigrafiile 
pozitive sînt întâlnite şi în afecțiunile articulației temporo- 
mandibulare, în fracturi sau în cancerele de cap şi git. 
Scintigrafiile cu galiu 67 sînt foarte sensibile (89-100%), 
dar, de asemenea, nu sînt specifice. Tomografiile 
computerizate detectează eroziunile osoase şi infiltrarea 
țesuturilor moi, la nivelul conductului auditiv, al regiunii 

articulației temporomandibulare, al spaţiului masticator şi 
al canalului hipoglos. Exsudatul din urechea medie şi 
celulele pneumatice mastoidiene sînt de asemenea 
vizualizate. În detectarea stadiilor precoce de boală, 
tomografiile computerizate sînt mai puțin sensibile decît 
scintigrafiile şi RMN. 

Tratamentul antibiotic (administrarea de ciprofloxacină 
şi de rifampicină per os, cefsulodenul administrat 
intravenos sau tobramicina şi piperacilina administrate 
intravenos) ameliorează otalgia, febra şi otoreea, în decurs 
de o săptămînă. Pentru a preveni eventualelor recăderi 
poate fi necesar un tratament prelungit, de peste 8 
săptămîni. 

Otita externă persistentă care durează de peste doi 
săptămîni sau care recidivează frecvent; otalgia chinuitoare; 
neuropatiile craniene; creşterea VSH-ului şi rezultatele 
pozitive ale scintigrafiilor sau ale RMN-ului susțin 
diagnosticul de otită externă cu evoluţie malignă. 


D. Otita medie acută supurată. Otalgia surdă, continuă, 
uni sau bilaterală reprezintă simptomul cel mai frecvent. 
Presiunea exercitată pe tragus sau tracționarea pavilionului 
nu modifică caracterul durerii. Otoreea se asociază cu 
perforaţia de timpan: În absența existenței unui orificiu, la 
nivelul membranei timpanice, otoreea este absentă, iar 
conductul auditiv extern este normal. Semnele și 
simptomele considerate utile pentru diagnosticarea otitei 
medii sînt: eritemul timpanului, distorsionarea reflexiei 
luminoase și dispariţia conturului concav al membranei 
timpanice, în apropierea mînerului ciocanului. Într-un 
studiu, la toți pacienții cu otită medie acută, membrana 
timpanică a fost proeminentă, de culoare galbenă (în 82% 
din cazuri) sau roşie (19%). La copiii cu această afecţiune, 
s-a constatat o scădere a mobilității timpanului. La nivelul 
urechii medii apar bule de aer, acumulare de lichid şi există 
arii hemoragice la nivelul membranei timpanice. 

Otita medie acută prezintă un maximum de incidență 
între 6 luni şi 3 ani şi între 4 şi 7 ani, cu toate că și adulții 
şi adolescenții pot fi afectați. În general, la adulți febra 
lipseşte. O complicaţie frecventă este reprezentată de 
hipoacuzie, iar tinitusul şi vertijul sînt sechele posibile. 
Semnele şi simptomele răspund prompt la tratamentul 
antibiotic. 


E. Miringita buloasă. Pacienţii prezintă otalgie continuă 
uni sau bilaterală Examenul otoscopic indică prezența uneia 
sau a mai multor bule timpanice. Agentul etiologic cel mai 
frecvent implicat este o mycoplasmă, dar leziuni buloase 
similare pot fi determinate şi de alte microorganisme. 
Tratamentul antibiotic specific rezolvă afecțiunea. 


F. Aerootita şi insuficiența trompei lui Eustachio. 
Otalgia, înfundarea urechii şi pierderea auzului, uni sau 
bilateral, pot să apară în timpul aterizării unei aeronave cu 
interiorul presurizat. Efectuarea repetată a manevrei 
Valsava sau deglutiția pot redeschide trompele eustachiene, 
ameliorînd simptomatologia prezentată anterior. Dacă 

obstrucţia trompelor continuă, timpanul se congestionează; 
apare un revărsat seros sau hemoragic la nivelul urechii 
medii (hemotimpan); se ajunge la otalgie persistentă, 
senzaţie de ureche înfundată şi la pierderea auzului. 
Miringotomia rezolvă simptomele, fără a fi necesară 
antibioterapia. 


G. Mastoidita acută. Această afecțiune este urmarea unei 
otite medii supurate tratate incorect. Durerea retroauriculară 
continuă şi surdă, otoreea, sensibilitatea la palpare a 
mastoidei şi subfebrilitatea alcătuiesc tabloul clinic cel mai 
frecvent al acestei afecțiuni. Urechea medie poate să 
conţină un material purulent, iar membrana timpanică este 
edemaţiată şi opacifiată. Radiografiile şi tomografiile 
computerizate demonstrează opacifierea celulelor 
mastoidiene şi liza pereţilor osoşi intercelulari. Această - 
afecţiune răspunde la antibioterapie şi miringotomie, dar, 
uneori, este necesară mastoidectomia. 


3. DUREREA IRADIATĂ 


Otalgia neînsoțită de alte semne și simptome de afectare 
auriculară se poate datora unei afecţiuni cu altă localizare. 


A. Afecţiunile dentare. Pulpita (inflamaţia acută a pulpei 
dentare) sau abcesul periapical determină dureri, datorate 
senzației de rece, de căldură sau de exercitarea unei presiuni 
pe dinte şi resimţite în aria dintelui afectat şi/sau otalgie 
ipsilaterală. În unele cazuri otalgia, fără durere de dinți, 
poate fi provocată de pacient, ținînd şi strivind gheaţă între 
dinți. Durerea caracteristică apare în aproximativ 2 minute. 
În alte cazuri, o radiografie dentară elucidează cauzele 
otalgiei idiopatice. Pe aceste radiografii, se observă carii, 
o restaurație adiacentă pulpei dentare sau un abces 
periapical. Frecvent, otalgia este intermitentă, surdă şi poate 
avea caracter de arsură, deoarece durerea dentară este 
intensificată de decubitul dorsal, aceasta trezeşte pacientul 
din somn după 2-3 ore. Respirația bucală accentuează 
durerea. Tratamentul stomatologic (extracţie, obturație de 
canal) determină rezolvarea simptomatologiei şi confirmă 
diagnosticul. 


B. Amigdalita. O amigdalită acută sau o faringită laterală 
poate determina otalgie ipsi sau bilaterală. Amigdala 
interesată este, de obicei, eritematoasă, tumefiată, putînd 
fi acoperită de un exsudat alb sau alb-gălbui. Deglutiția 
poate accentua sau nu durerea. Antibioticoterapia conduce 
rapid la rezoluţia simptomatologiei. 


C. Inflamaţia amigdalei linguale. Afecțiunea determină 
durere la nivelul rădăcinii linguale şi a faringelui, 
intensificată de deglutiție şi otalgie uni sau bilaterală. Febra 
poate fi prezentă. Diagnosticul impune examinarea regiunii 
dureroase cu ajutorul unei oglinzi. 


D. Abcesul periamigdalian. Pacienţii prezintă dureri 
severe faringiene, care au debutat cu mai multe zile în urmă, 
care au dat impresia că se ameliorează, dar una din regiunile 
faringiene laterale a redevenit intens dureroasă. Odinofagia 





„devine chinuitoare. Bolnavul îşi ține gura deschisă şi se 
constată prezența sialoreei. Vocea este voalată („voce 
amigdaliană“) şi se constată otalgie ipsilaterală. Sînt 
prezente febra, frisoanele, transpiraţiile și adenita cervicală. 
De partea afectată, există uneori trismus. Amigdala 
proemină medial şi anterior. Zona adiacentă a palatului 
este eritematoasă şi edematoasă. Puroiul drenează spontan 
de la nivelul pilierului amigdalian anterior. Pentru controlul 
infecţiei, este necesară administrarea prelungită de 
antibiotice, iar drenajul chirurgical este, uneori, necesar. 
Imediat ce edemul inflamator s-a retras, este indicată 
amigdalectomia pentru a se realiza profilaxia recurențelor. 


E. Limfadenita cervicală acută. Etiologia limfangitei bi- 
laterale este reprezentată de faringită, amigdalită sau o afecţi- 
une dentară. Ganglionii din unghiul mandibulei sînt sensibili, 
dureroşi şi măriți de volum. Uneori, aceștia pot depăşi 1cm, 
presiunea exercitată asupra lor reproducînd durerile de la 
nivelul urechii. Tratamentul antibiotic conduce la remisiunea 
promptă a simptomatologiei. Examenul otologic nu evidenți- 
ază modificări ale conductului auditiv sau ale timpanului. 


F. Durerea postamigdalectomie. Durerea postamigda- 
lectomie este resimţită la nivelul faringelui, mai ales la 
deglutiție, fiind localizată într-una sau în ambele urechi. 
În decurs de cîteva săptămîni, durerea dispare, Dacă durerea 
persistă peste 2 luni, este posibil să existe un'sindrom Eagle, 
determinat de prezenţa unui proces stiloid alungit: 


G. Traumatismele articulației temporo-mandibulare. 
Traumatismul acut al articulației, a ligamentelor şi 
musculaturii asociate acesteia determină durere uni sau 
bilaterală, la nivelul articulației sau al urechii. Durerea 
poate fi consecutivă lovirii directe a mandibulei sau unor 
traumatisme prin accelerare-decelerare (traumatism „în 
lovitură de bici“). Simptomele asociate includ: durerea 
facială şi cefaleea; tinitusul; hipoacuzia temporală; durerea 
în timpul masticaţiei, la articularea cuvintelor şi la 
deschiderea cavităţii bucale; o ocluzie instabilă (ocluzie 
încrucişată sau ocluzie deschisă anterioară sau posterioară); 
crepitațiile articulare; trismusul. La pacienții cu acest tablou 
clinic, RMN-ul sau artrografiile cu substanță de contrast 
au demonstrat deplasarea internă a meniscurilor articulare, 
edemațierea țesuturilor retrodiscale, prezența serozității sau 
a hemoragiilor intraarticulare, fracturi ale proceselor 
condilare mandibulare sau ale colului acestora, osteo- 
condrită disecantă, necroză avasculară, contuzii musculo- 
ligamentare şi atrofii ale muşchilor masticatori. 


H. Tiroiditele. Durerea este localizată în regiunea cervicală 
anterioară şi într-una sau în ambele regiuni paratraheale. 
Palparea directă şi deglutiția intensifică durerea. Iradierea 
către o ureche sau către ambele este frecventă şi reprezintă 
un important element de diagnostic pozitiv. 

1. Tiroiditele acute supurate. Durerea cervicală, 
sensibilitatea dureroasă, eritemul şi edemul local 
alcătuiesc tabloul clinic al acestei afecțiuni. Febra şi 
starea toxică sînt frecvent întâlnite, iar un abces fluctuent 
poate fi palpat. Pe tegumente, există eritem şi pustule. 
Durerea iradiază în urechea ipsilaterală. Abcesele 
interesează, de regulă, un singur lob tiroidian. 
Vindecarea se obține prin efectuarea drenajului şi 
administrarea de antibiotice. 


2. Tiroidita subacută. Pacienţii prezintă durere cervicală 
anterioară şi durere iradiată la nivelul urechii, uni sau 
bilateral, febra şi starea toxică fiind minime. Unii 
pacienți sînt convinşi că au doar o simplă faringită. 
Maximum, 50% din pacienți dezvoltă o hipertiroidie 
uşoară, cu palpitații, tremor, transpiraţii şi pierderi 
ponderale. Scintigrafia tiroidiană arată o hipocaptare a 
radioiodului în decursul primelor 6-8 săptămîni de 
boală, în timp ce nivelurile serice ale T, şi T, sînt 
normale sau crescute. 


I. Parotiditele 


1. Parotidita acută virală. Infecția debutează cu 
alterarea stării generale, febră, otalgie şi apariția unei 
tumefieri anterior de tragus, la unghiul mandibulei şi 
în regiunea submandibulară. Cea mai frecventă cauză 
este infecția cu virus urlian (oreionul), dar inflamația 
parotidiană este posibilă şi în infecțiile cu virusurile 
Coxeckie A, Ebstein-Barr, gripal A sau al corio- 
meningitei limfocitare. 


2. Parotidita acută supurată, Pacienţii prezintă 
tumefacție preauriculară, asociată cu eritem cutanat 
local, febră înaltă, frisoane, transpiraţii şi stare generală 
toxică. Parotida este sensibilă la palpare şi devine rapid 
fluctuentă. Durerea preauriculară şi otalgia profundă 
sînt localizate ipsilateral. Orificiul ductului glandei 
parotide infectate este deschis şi drenează un material 
purulent. În unele cazuri, exprimarea uşoară a ductului 
este necesară pentru a se obține o picătură de puroi. 
Afecţiunile debilitante, perioadele postoperatorii, 
utilizarea de anticolinergice sau a altor produse care au 
o acțiune similară de reducere a secreției salivare 
(tranchilizante şi antihistaminice), deshidratarea, 
sialolitiaza, tratamentul diuretic, cancerele cavității 
bucale, imunosupresia şi traheostomia reprezintă factori 
de risc pentru parotidita supurată. Agentul etiologic cel 
mai frecvent este stafilococul auriu, dar au fost izolați 
şi pneumococi, alți streptococi şi bacili gram-negativi. 
Vindecarea se poate obţine, uneori, numai prin 
administrarea intravenoasă de antibiotice, dar, alteori, 
este necesară explorarea chirurgicală şi drenajul 
colecției purulente. 


CAPITOLUL 








5 DUREREA ACUTĂ 
NAZALĂ 


CI LISTA DIAGNOSTICELOR. .. 


POSIBILE 


1. Piramida nazală (nasul extern) 


A. Foliculita 
B. Furunculoza 


A. Rinofaringita 
1. Virusuri 
2. Streptococi de grup A 


C. Fisurile şi ulcerele crustoase mici 
D. Virusul Herpes simplex 
E. Traumatismul nazal 
1. Hematomul septului nazal 
2. Fracturile oaselor nazale 
3. Fracturile septale 
F. Policondrita recidivantă 
G. Herpes zoster al nervului trigemen 
H. Rinofaringita asociată durerii de 
piramidă nazală 


3. Suprainfecția bacteriană 
4. M. pneumoniae 
B. Sinuzita etmoidală 
1. Bacteriană 
2. Cauze rare de sinuzită 
C. Abcese ale septului nazal 
D. Nevralgia de trigemen 
E. Corpii străini intranazali 
1. Animați 


2. Neanimaţi 


2. Fosele nazale (interne) şi sinusurile 


paranazale 


[] REZUMAT 


Foliculita se manifestă prin durere spontană, roşeață şi 
sensibilitate, care interesează joncțiunea cutaneomucoasă 
narinară. Zona implicată se află la baza unuia sau a mai multor 
foliculi piloşi nazali. Furunculul se poate dezvolta în vestibul 
şi se manifestă prin eritem discret, calor, tumor şi durere 
persistentă sau pulsatilă, localizate unilateral, la nivelul 
tegumentului aripii sau vîrfului nasului. Această leziune 
formează rapid o flictenă, care drenează spontan (puroi), ceea 
ce duce la înlăturarea durerii, eritemului şi tumefacției. Fisurile 
şi ulcerele mici crustoase apar în vestibulul inferior sau 
aproape de baza septului (de exemplu, ulceraţiile). Acestea 


se vindecă prin la înlăturarea crustelor şi aplicarea de unguent 
antibiotic. Infecția cu virus Herpes simplex determină durere 
spontană, sensibilitate şi o erupție veziculoasă, cu vezicule 
grupate pe fond eritematos, însoțite de ulcerații mici ale pielii 
buzei superioare şi la nivelul aperturii nazale piriforme. 
Traumatismele nazale pot determina fracturi, cu sensibilitate 
dureroasă la nivelul rădăcinii nasului şi, uneori, crepitații osoase. 
Dacă edemul posttraumatic nu este sever, se poate constata o 
deformare asimetrică sau o înfundare a rădăcinii nasului. 
Hematomul septului nazal poate obtura lumenul fosei nazale, 
iar la examenul rinoscopic se observă bombarea uni/bilaterală 


63 





64 


Partea a Il-a DUREREA ACUTĂ FACIALĂ 





TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 


Frecvență medie 


Frecvente (>100) (>5-100) Rare (>0-5) 
Foliculita Herpes zoster în Policondrita 
Furunculoza teritoriul recidivantă 
Fisurile şi ulcerațiile dermatomerelor 

mici crustoase VI şi V2 
Infecția cu virus Rinofaringita 


Herpex simplex determinată de 


Traumatismele nazale M. pneumonie 

Durerea nazală Sinuzita etmoidală 
asociată Abces de sept nazal 
rinofaringitei Nevralgia 

Rinofaringita trigeminală în 
determinată de teritoriul 
virusuri, dermatomerelor 
streptococi tip A, VI şi/sau V2 
şi suprainfecția Corpii străini 
bacteriană intranazali 





a septului spre lumenul cavităţii. Fractura de cartilaj 
determină durere spontană, sensibilitate şi deviaţie de sept. 
Policondrita recidivantă se manifestă prin eritem, durere și 
sensibilitate la nivelul pavilioanelor şi paloare la nivelul lobilor 
auriculari; eritem discret, durere spontană şi sensibilitate 
vîrfului nasului; artrită nonerozivă; durere spontană şi 
sensibilitate în regiunea cervicală anterioară; disfonie. Biopsia 
pavilionului sau a cartilajului nazal pune în evidență condrita 
necrozantă, cu infiltrat celular inflamator. 

Herpesul zoster al ramurii oftalmice a nervului trigemen 
determină o durere spontană, persistentă, cu caracter de arsură, 
localizată unilateral în regiunea supraorbitală, ocular şi pe 
aripile nazale, însoțită de erupția unor vezicule grupate și de 
ulcere crustoase, pe frunte, pleoape şi nas. Poate apărea 
tumefacția pleoapei, conjunctivită, afectare corneană (de 
exemplu keratită). În timpul unei gripe, pielea piramidei nazale 
devine roşie, tumefiată şi sensibilă, din cauza strănutului şi 
mușajului. Semnele şi simptomele se remit, pe măsură ce gripa 
se vindecă. Rinofaringita poate să determine durere nazală 
posterioară, spontană, profundă, senzația dureroasă 
intensificîndu-se la fiecare strănut. Apar rinoreea mucoasă 
clară, senzația de nas înfundat, obstrucția nazală; febra şi tusea 
sînt rareori prezente. Nazofaringita cu streptococ de grup A 
mimează uneori o viroză respiratorie, ca şi infecția cu 
Mycoplasma pneumoniae. Pacienţii cu simptome de infecții 
acute de căi respiratorii superioare (IACRS), care se menţin 
timp de 7-10 zile, şi care dezvoltă brusc o rinoree galben- 
verzuie, au, probabil, o suprainfecție bacteriană. Sinuzita 
ermoidală poate urma unei LACRS sau poate să apară spontan. 
Se manifestă prin durere spontană, localizată profund la nivelul 
rădăcinii nasului şi în partea medială a orbitei, uni sau bilateral. 
Pot surveni: durere iradiată spre regiunea parietală şi vertex 
şi rinoree purulentă anterioară/posterioară. Diagnosticul este 
confirmat prin examen CT de sinusuri paranazale, iar 
simptomele răspund favorabil la antibioterapie. La pacienţii 


cu. imunodeficiență (diabet, leucopenie, SIDA) pot să apară 
infecţii sinusale cauzate de ciuperci şi de o serie de bacterii 
mai rare. 

Abcesul septului nazal produce durere locală şi obstrucţie 
nazală bilaterală. El survine, de regulă, după traumatisme 
(hematom de sept nazal). Mult mai rar apare după sinuzită, 
furunculoză de vestibul nazal, intervenţii chirurgicale nazale 
sau dentare. Nevralgia trigeminală poate determina dureri 
lancinante, cu caracter de arsură sau de junghi, localizate la 
nivelul obrazului sau intranazal, ce durează cîteva secunde 
(bolnavul descrie durerea ca şi cum ar fi ars cu un vătrai încins). 
Stimularea unui punct trigger facial poate precipita atacul 
dureros, examinarea neurologică neputînd detecta anomalii 
senzoriale sau motorii faciale. Crizele încetează, într-un 
procent de pînă la 60% din cazuri, la tratamentul cu 
carbamazepină. Corpii străini nazali determină durere şi 
rinoree purulentă. Diagnosticul se confirmă prin examinarea 
cavității nazale. Durerea încetează după înlăturarea corpului 
străin. 


[|] DESCRIEREA AFECȚIUNILOR 
ENUMERATE 


1. PIRAMIDA NAZALĂ 


A. Foliculita. Apare durere, sensibilitate, eritem şi cruste, 
localizate la baza unuia sau a mai multor fire de păr din 
vestibulul nazal, aproape de joncțiunea cutaneomucoasă 
narinară. Durerea şi sensibilitatea se rezolvă spontan, fără 
drenaj, însă recidivele sînt frecvente. Tratamentul local cu 
unguent antibiotic poate preveni episoadele recurente. Sînt 
afectate una sau ambele narine. 


B. Furunculoza. Durerea şi sensibilitatea sînt localizate 
strict în vestibulul nazal fiind, asociate cu eritem discret, 
sensibilitate şi tumefierea tegumentelor lobulului și aripilor 
nazale şi, uneori, şi a tegumentelor adiacente. Durerea este 
severă, persistentă sau pulsatilă. Febra este rareori prezentă. 
În 2-4 zile, tumefacția se localizează sub forma unui nodul 
pe care se formează o flictenă albă sau galbenă. Drenajul 
spontan este facilitat prin folosirea unor comprese locale 
umede, calde şi de antibioterapie orală. Prin drenarea 
puroiului, durerea, sensibilitatea şi eritemul dispar în 
următoarele cîteva zile. Recidiva este frecventă, la intervale 
variabile de timp, putînd fi urmată de apariţia unor 
furuncule cu alte localizări. Următoarele episoade pot fi 
prevenite prin folosirea antibioticelor locale antistafiloco- 
cice şi evitarea gratajului nazal. 


C. Fisurile şi ulcerațiile mici crustoase. Aceste mici 
leziuni crustoase ale vestibulului nazal apar la nivelul 
joncțiunii cutaneomucoase narinare. Este posibil să apară 
durere moderată şi sensibilitate chiar la marginea aperturii 
nazale. Vindecarea se obține prin cauterizarea locală a 
fisurii şi prin folosirea unui unguent antibiotic. La baza 
porțiunii anterioare a septului nazal pot să apară ulcerații 

crustificate, dureroase, de dimensiuni mici, care se vindecă 
după înlăturarea cu blîndeţe a crustei şi aplicarea zilnică 
de unguent cu antibiotic (de exemplu, bacitracin-neo- 
micină). 


D. Infecţiile cu virusul Herpes simplex. Pe tegumentul 
buzei superioare, imediat inferior de vestibulul nazal, apar 
microvezicule grupate în buchete şi ulcere crustificate, pe 
un fond eritematos, sensibil, vezicule şi ulceraţii care se 
pot extinde superior, în narină. Durerea este moderată, 
uneori poate fi absentă, existînd doar sensibilitate la 
palpare. Vindecarea spontană se produce în 14 zile, dar 
poate fi urmată de recidive în acelaşi loc sau pe şantul 
buzei superioare. 


E. Traumatismul nazal 


1. Hematomul septului nazal. Se constată o deviaţie, 
bombare sau dilatare a septului nazal însoțită de 
obstrucție nazală, fără ca mucoasa septală să devină 
însă albăstruie. Dacă hematomul este constituit, 
amprenta sa poate fi luată cu ajutorul unui stilet vătuit. 
Hematomul este unilateral (palpabil doar de o parte), 
sau bilateral (palpabil de ambele părți). 

Hematoamele necesită drenaj, deoarece persistența 
lor poate conduce la distrucția cartilajului prin presiune 
sau la abces de sept nazal. 


2. Fracturile oaselor nazale. Pacienţii prezintă epistaxis 
şi durere la nivelul rădăcinii nasului. Sînt prezente 
sensibilitatea locală şi, uneori, crepitaţiile osoase. Se 
pot observa deformarea cu asimetrie nazală, edemele 
sau echimozele. Fracturile nazale laterale sînt 
determinate de loviturile „de dreapta“. Rădăcina nasului 
este împinsă în întregime controlateral. După 2-5 ore 
apare o tumefacţie severă. Radiografiile nazale pot să 
nu evidenţieze fractura. În mod obişnuit, fracturile sînt 
transversale şi au traiectul perpendicular pe axul lung 
al nasului (liniile longitudinale vizibile pe oasele nazale 
sînt determinate de vasele de sînge). Fracturile oaselor 
nazale pot fi asociate cu fracturi ale altor oase faciale 
(fracturi tip Le Fort 1-3). 


3. Fracturile septale. Deviaţia de sept care determină 
obstrucția unei fose nazale poate fi produsă de o fractură 
septală. 


F. Policondrita recidivantă. Manifestările episodului 
inițial pot include siptome de inflamație acută a cartilajelor 
auriculare (durere, tentă violacee) şi paloarea lobulilor 
auriculari. Pavilioanele sînt calde, tumefiate şi sensibile. 
Lobulul (vîrful) nasului, ca şi porțiunea inferioară a aripilor 
nazale pot deveni eritematoase, dureroase şi sensibile, 
consecutiv condritei nazale. Hiperemia conjunctivală 
semnifică asocierea conjunctivitei, iritei, seleritei sau 
uveitei. Se poate produce o costocondrită, cu durere de 
perete toracic şi artrită nedeformantă, nonerozivă, mono-, 
pauci- sau poliarticulară, asimetrică. Disfonia, durerea 
cervicală anterioară şi sensibilitatea locală reflectă afectarea 

cartilajelor tiroide şi traheale. Tusea, dispneea, stridorul 
sau hemoptizia pot însoți inflamaţia căilor aeriene. Biopsia 
de cartilaj auricular sau nazal indică o condrită necrozantă 
cu infiltrat celular inflamator. 


G. Infecția cu Herpes zoster a nervului trigemen. O 
durere nazală spontană, constantă, cu caracter de jenă sau 
arsură poate preceda debutul erupției, ce constă în 
microvezicule, grupate pe fond eritematos, localizate pe 
tegumentul frunții, pleoapelor şi al aripilor nasului, 
unilateral. Veziculele se rup repede și se acoperă cu o crustă 
roşie-maronie. Partea afectată a feței şi pleoapelor poate fi 
eritematoasă şi tumefiată, iar ochiul este roşu, dureros, 
sensibil. Veziculele de pe tegumentul piramidei nazale se 
asociază adesea cu leziuni corneene (de exemplu, keratită 
sau ulcere). Afectarea ramurilor V 1 şi V2 determină durere 
nazală şi leziuni veziculare în dermatoamele corespunză- 
toare. Cazurile severe beneficiază de tratament oral cu 
acyclovir. 


H. Rinofaringita asociată cu durerea piramidei nazale. 
După 2-3 zile de strănuturi, rinoree şi muşaj, pielea nasului 
devine roşie, tumefiată, dureroasă, sensibilă. Aceste 
simptome dispar pe măsură ce infecția acută de căi 
respiratorii superioare se vindecă. 


2. FOSELE NAZALE ŞI SINUSURILE PARANAZALE 


A. Rinofaringita. Pacienţii descriu durere în gât, cu caracter 
de usturime şi disconfort persistent, profund în cavitatea 
nazală. Durerile de nas şi gît se intensifică prin strănut. Se 
pot asocia rinoreea seromucoasă, crizele paroxistice de 
strănut, obstrucția nazală cu senzație de nas înfundat, vocea 
nazonată, durerea moderată la nivelul frunții şi obrajilor, 
injectarea conjunctivelor. De obicei, febra este absentă, 
dar starea generală alterată, fatigabilitatea şi disconfortul 
generalizat pot însoți simptomele nasofaringiene. 


1. Virusurile. Peste 200 virusuri sînt capabile să 
determine acest tip de boală. Infecţiile pot apare oricînd 
în cursul anului, dar sînt mai frecvente iarna. Cei mai 
mulți adulți au pînă la trei infecții virale în fiecare an. 
Secreţia nazală nu prezintă eozinofilie. Agenţii infecțioşi 
cel mai adesea responsabili de această boală sînt 
rinovirusurile şi coronavirusurile. Aceste infecții pot 
agrava astmul şi bronşita cronică şi se pot complica cu 
sinuzită sau otită medie. 


2. Streptococii de grup A. Infecția cu streptococ de 
grup A la adulți poate mima un guturai banal cu 
rinovirus. Sînt prezente: rinoreea seromucoasă limpede; 
senzaţia de nas înfundat; durerea nazală profundă, uni 
sau bilaterală, intensificată de mușaj; durerea în gît, de 
intensitate mică sau medie, ce se intensifică la deglutiție. 
Ganglionii limfatici cervicali anteriori pot fi măriți de 
volum şi sensibili. Febra este, adesea, absentă. Cultura 
din exsudatul faringian este pozitivă pentru streptococul 
de tip A. Tratamentul cu penicilină sau eritromicină duce 
la remiterea simptomelor în decurs de 36 de ore. 


3. Suprainfecția bacteriană. Rinofaringita şi sinuzita 
bacteriană pot complica un guturai. Semnele de 
suprainfecție bacteriană includ rinoreea purulentă şi 
adenopatia cervicală superioară sensibilă. Suprainfecția 
survine la 7-10 zile de la debutul guturaiului. 
Tratamentul antibiotic țintit împotriva Haemophilus 
influenzae, S. aureus şi Streptococus pyogenes, 
conduce, de obicei, la o vindecare rapidă. 


4. Mycoplasma pneumoniae. Pacienţii prezintă 
simptome pseudogripale. Adeseori, în aceeaşi familie 
pot apărea mai multe cazuri similare. Boala răspunde 
la tratament cu eritromicină. 


B. Sinuzita etmoidală 


1. Bacteriană. Simptomele pot apărea spontan sau în 
urma unui episod comun de răceală. Febra apare la mai 
puţin de 50% din adulţi. Pacientul acuză disconfort 
persistent la nivelul rădăcinii nasului şi în porţiunea 
medială a orbitelor. Durerea spontană de la nivelul 
obrazului poate însoți o infecție antrală. Uneori, durerea 
iradiază de la sinusul etmoidal către vertex şi regiunea 
parietală. Pot fi prezente rinoreea purulentă şi/sau 
sanguinolentă, anterioară/posterioară, durerea matinală 
în gît, hemaj (pentru înlăturarea secreției postnazale), 
disfonia şi tusea productivă (ca simptom al bronşitei). 
Într-unul din studii, s-au obținut culturi cantitative prin 
aşpirarea directă pe ac a lichidului din sinusul maxilar, 
şi, în 50% din cazuri, s-a izolat S. pneumoniae sau 
Haemophilus influenzae necapsulat. Alţi germeni izolați 
au fost S$. pyogenes, Branhamella catarralis, alţi 
germeni gram-negativi şi anaerobi (prezenţi în mai mult 
de 10% din cazuri, cînd s-au folosit tehnici speciale de 
cultură pe medii anaerobe adecvate). Un număr de 
bacterii >10%/ml se corelează cu leucocitoza din lichidul 
sinusal (>5.000 leucocite/ml). Bacteriile au fost aproape 
întotdeauna cultivate în concentrații mari din lichidul 
sinusal purulent. Rareori, infecția sinusală este 
determinată de unele tulpini de Actinomyces sau 
Nocardia: 

Microorganismele mai puțin obişnuite determină 
infecții sinusale la pacienţii cu alte afecțiuni subiacente. 
Aceşti agenți patogeni, afecțiunile asociate în mod 
obişnuit, precum şi factorii de risc pentru infecția 
sinusală sînt discutați mai jos. 


2. Cazuri rare de sinuzită. Speciile de Aspergillus pot 
determina o formă de sinuzită fulminantă, invazivă la 
pacienţii cu leucopenie (de exemplu la cei cu anemie 
aplastică sau leucemie acută), cu sindroame de 
disfuncție neutrofilă sau alcoolism. Folosirea îndelunga- 
tă a antibioticelor sau corticosteroizilor constituie un 
factor de risc pentru aspergiloza invazivă. Astfel de 
cazuri apar mai des la pacienții imunodeprimaţi, post 
transplant de organ. 

Mucormicoza sinusurilor paranazale, orbitei şi 
creierului apare la pacienţii cu cetoacidoză diabetică, 
leucopenie sau imunodeprimați. 

Candida albicans poate determina sinuzită neinvazi- 
vă la diabetici şi la pacienții aflați sub tratament 
antibiotic prelungit. 

Pseudomonas aeruginosa şi S. aureus pot determina 
infecție sinusală şi bronşită la pacienţii cu fibroză 
chistică sau cu sindrom de cili imobili. 

Infecţiile sinusale polimicrobiene cu Serratia, 
Pseudomonas, Escherichia coli şi alte bacterii aerobe 
gram-negative survin la pacienții imunodeprimaţi şi la 
cei ale căror căi aeriene nazale au fost lezate de tuburi 
nasofaringiene ori nasotraheale sau prin tamponament 
nazal. 

La pacienții cu SIDA şi infecții sinusale au fost izolate 
Legionella pneumophila, Acanthamoeba castellani, H. 
influenzae, S. pneumoniae şi fungul Pseudallescheria 
boydii. 


C. Abcesul septului nazal. De obicei, această afecțiune 
urmează unui hematom septal traumatic. Infectarea 
secundară a acestui hematom cu $. aureus sau H. influenzae 
(la copii) produce durere locală nazală, obstrucţie bilaterală 
marcată şi febră. Rinoscopia evidențiază un sept tumefiat 
bilateral, de culoare roşie-vişinie, fluctuent, sensibil. 
Drenajul abcesului duce la evacuarea puroiului, amelio- 
rează simptomatologia, conservă septul nazal şi forma 
externă a nasului. Diagnosticul tardiv poate conduce la 
distrucția septului cartilaginos, cu deformarea în şa a 
nasului şi cu perforarea septului. Uneori, pacienţii care au 
un abces de sept nazal dezvoltă osteomielita oaselor 
adiacente, celulită şi abcese orbitale, tromboză de sinus 
cavernos, abcese intracraniene şi/sau meningită. 

Cauzele mai puțin obişnuite de abces de sept nazal sînt 
reprezentate de intervenţiile chirurgicale nazale, 
furunculoza vestibulului nazal, extracțiile dentare şi gripa. 
Cîteva cazuri de abcese septale netraumatice au fost legate 
de existența sinuzitei etmoidale şi sfenoidale. Sinuzita 
sfenoidală poate fi dificil de diagnosticat, deoarece 
radiografii sinusale fals-negative se întîlnesc în 15% din 
cazuri. Examenul CT este o metodă sensibilă de 
demonstrare a afectării sinusurilor sfenoidal şi etmoidal. 
La pacienții cu abcese de sept nazal şi sinuzită sfenoidală, 
simptomele nu se remit pînă cînd sinusul sfenoidal şi 
abcesul nu sînt drenate. 


D. Nevralgia de trigemen. Pentru această afecțiune, tipică 
este durerea paroxistică, extrem de severă, lancinantă sau 
arzătoare, unilaterală, iradiind către nas şi/sau către obraz. 
Poate fi episodică, cu durată de cîteva minute, după care 
se remite, sau pot apare salve de junghiuri, care durează şi 
cîteva ore. Punctul trigger (care inițiază un episod tipic de 
durere cînd este atins sau stimulat prin vorbire sau 
masticare) este localizat la nivelul tegumentelor din jurul 
şanțului nazolabial sau de pe buza superioară. Nu s-au 
observat anomalii motorii sau senzoriale în regiunea 
inervată de ramurile oftalmică şi maxilară ale nervului V. 
Durerea răspunde la fenitoină, carbamazepină sau la 
proceduri de termocoagulare stereotactică a rădăcinilor 

trigeminale. Această afecţiune se mai numeşte și tic dureros, sau cu boli cronice debilitante. Exemple de corpi străini 
deoarece pacienții tresar caracteristic, ca răspuns la durerea animați: insecte zburătoare, larve, viermi inelați, gîndaci 
intensă. negri de covor şi ascarizi. 


E. Corpii străini intranazali 2. Neanimaţi. Comparativ cu corpii străini animați, cei 


1. Animaţi. Corpii străini animați determină secreție 
nazală purulentă bilaterală şi durere nazală. Instalarea 
simptomelor se face în timp de 3 zile de la momentul 
pătrunderii acestora. Poate fi prezentă febra, iar 
examinarea cavității nazale arată distrucția mucoasei, a 
cartilajului sau a osului. : 

Corpii străini animați sînt întîlniți la persoanele cu 
nivel socio-economic precar; în regiunile calde ale 
Statelor Unite, la pacienții cu diabet sever, cu sifilis 


neanimați determină mai rar durere. Copiii şi adulții 
psihopați sau retardaţi sînt cei la care această probiemă 
este frecvent întâlnită. Semnele şi simptomele afecțiunii 
sînt: secreția mucoasă serosanguinolentă sau purulentă, 
unilaterală; obstrucția nazală; eritemul; necroza 
superficială şi ulcerarea mucoasei adiacente corpului 
străin. Exemple de corpi străini neanimați, care pot fi 
găsiți pe planșeul fosei nazale, sub cornetul inferior sau 
anterior de cornetul mijlociu sînt gume, hirtii, pietricele, 
bile, boabe de mazăre sau de fasole. 

[| LISTA DIAGNOSTICELOR 
POSIBILE 


1. Fracturile traumatice 
A. Mandibula 
1. Condilul 
2. Corpul 
B. Maxilarul 
C. Osul zigomatic 
D. Orbita 
2. Fractura patologică datorată tumorilor 
primare/metastatice sau osteomielitei 
3. Durerea în articulația temporo- 
mandibulară (ATM) 
A. Pseudoguta şi guta, acute 
B. Boala Lyme 
C. Sindromul de durere/disfuncție în 
ATM (durerea/disfuncţie 
miofascială) 
4. Sinuzita maxilară 
A. Sinuzita acută supurată (empiemul) 
B. Barotrauma 


5. Herpes Zoster (pe ramura maxilară sau 
mandibulară a nervului V) 
6. Durerea iradiată la mandibulă sau față 
A. Infarctul miocardic şi insuficiența 
coronariană 
B. Anevrismul disecant 
7. Parotidita 
A. Parotidita acută virală (virusul urlian 
şi alți viruşi) 
B. Parotidita supurată acută 
C. Litiaza salivară 
D. lodismul (intoxicația cronică cu iod) 
8, Infecția spaţiului laterofaringian 
9. Infecţa spațiului masticator 
10. Nevralgia idiopatică de trigemen (tic 
dureros) 
A. Compresia microvasculară 
B. Scleroza multiplă 


Cl REZUMAT 

Fractura de mandibulă se produce, de obicei, prin lovituri fractură mandibulară se manifestă prin durere severă, 
directe cu pumnul sau cu obiecte contondente, neascuțite, prin tumefacție, sensibilitate şi crepitaţii adiacente locului de 
accidente de automobil, răni prin împuşcare sau căderi. O fractură. Durerea este exacerbată de mişcările mandibulei (în 

timpul masticației, deglutiției sau vorbirii). Malocluzia poate 
fi prezentă. Fracturile de ramură sau de unghi pot determina 
trismus. Radiografiile panoramice de mandibulă obiectivează 
locul şi extensia fracturii mandibulare. Fractura de proces 
condilar sau de col produce durere spontană, tumefacţie şi 
sensibilitate la nivelul articulației temporomandibulare (ATM) 
afectate, malocluzie şi trismus. Fracturile de corp mandibu- 
lar produc durere locală, sensibilitate şi tumefacţie. Fracturile 
etajului mijlociu al feței au fost împărţite de Le Fort în trei 
categorii principale. Ele vor fi discutate mai jos. Fracturile 
osului zigomatic produc durere spontană maxilară, sensibili- 
tate şi modificarea formei obrazului (înfundare). Fracturile 
orbitale produc durere locală, orbitală şi maxilară, putînd 
determina diplopie, enoftalmie şi scăderea acuității vizuale. 
Fracturile faciale pot fi corect diagnosticate prin examen CT 
cranian. Fracturile patologice de mandibulă, secundare 
tumorilor sau osteomielitei, pot determina durere locală, 
sensibilitate şi tumefacție, apărute spontan sau după un 
traumatism minor. 

Durerea, tumefacţia şi sensibilitatea de la nivelul ATM pot 
fi secundare unei artrite acute, prin depunere articulară de 
acid uric (guta) sau de pirofosfat de calciu (pseudoguta). 
Pacienţii cu pseudogută, de obicei, sînt mai în vîrstă decit cei 
cu gută şi prezintă condrocalcinoza genunchilor. Ambele 
grupuri răspund la tratamentul cu colchicină sau la medica- 
mente antiinflamatorii nesteroidiene. Boala Lyme determină 
un sindrom de tip miofascial acut. Durerea spontană şi 
sensibilitatea la palpare a mușchilor maseteri, temporali şi/sau 
pterigoidieni, malocluzia şi sensibilitatea la palparea ATM 
pot apărea într-un sindrom miofascial primar, în care punctele 
trigger sînt stimulate de activitatea musculară sau pot fi 
secundare unui proces infecțios a planurilor profunde, unei 
modificări de structură internă a ATM sau unei artrite acute a 
ATM. Examenul RMN al regiunii temporomandibulare poate 
detecta o infecţie de planuri profunde, o modificare de structură 
internă şi/sau o inflamație a ATM. 

Sinuzita maxilară detemină o durere spontană în obrazul 
ipsilateral, care poate iradia în dintele maxilar adiacent, 
simulînd o afecţiune dentară. Alte manifestări clinice posibile 
sînt reprezentate de: senzația de nas înfundat, rinoreea 
purulentă sau sanguinolentă (anterioară şi/sau posterioară), 
durerea în gît, tusea şi disfonia. Febra este mică sau absentă. 
Rinoscopia indică hiperemie şi puroi în meatul mijlociu, de 
partea afectată. De obicei, sensibilitatea maxilară la percuție 
uşoară este prezentă. Radiografiile de sinus maxilar pot arăta 
opacifierea sinusului sau îngroşarea mucoasei peste 8 mm şi/sau 
prezenţa unui nivel hidroaeric. 

Barotrauma, rezultînd în urma zborului sau scufundărilor 
la adîncime, poate produce durere şi sensibilitate în sinusul 
maxilar, datorată unei presiuni sinusale pozitive sau negative 
înalte, în comparație cu presiunea ambientală. Aceste diferențe 
de presiune au ca rezultat exsudarea de lichid în sinusuri şi 
hemoragii submucoase. Sinusurile maxilare sînt afectate mai 
rar decât cele frontale şi etmoidale. 

Herpes zoster poate determina durere maxilară sau 
mandibulară acută, unilaterală, cu caracter de arsură, precum 


şi o erupție veziculoasă în zona dureroasă. Erupția poate fi 
însoțită de un edem facial important. 

Durerea de mandibulă, gât şi torace sugerează o ischemie 
cardiacă, asociată cu infarctul acut sau cu insuficiența 
coronariană. Durerea poate să dispară în urma tratamentului 
trombolitic. O durere sfişietoare de torace, gât, mandibulă și 
spate, asociată radiologic cu lărgirea umbrei mediosternale 
şi, auscultatoriu, în pînă la 50% din cazuri, cu un suflu de 
insuficienţă aortică recent instalat, sugerează diagnosticul de 
anevrism disecant de aortă. Examenul CT toracic cu substanță 
de contrast sau aortograma vor confirma diagnosticul. 

Parotidita urliană determină o durere spontană, intensă, 
persistentă, localizată în loja parotidiană, uni sau bilateral, 
febră şi tamefacție parotidiană, cu deformarea etajului inferior 
al feţei şi a regiunii cervicale superioare. Durerea şi tumefacția 
pot persista 5-10 zile şi apoi se remit spontan. Orificiul 
canalului Stenon poate fi eritematos, dar saliva care se scurge 
din el este aparent limpede şi de aspect apos. 

Parotidita supurată acută produce febră înaltă, leucocitoză 
marcată şi tumefacție fluctuentă, uni- sau bilaterală, a glandei 
parotide. Compresia canalului Stenon poate exterioriza puroi 
în 75% din cazuri. Este o afecţiune caracteristică pacienților 
Virstnici, debilitați, fiind asociată cu stările de deshidratare, 
cu folosirea de anticolinergice, antibiotice şi cu igiena orală 
deficitară. Pînă la 40% din cazuri pot să apară în perioada 
postoperatorie. Afecțiunea răspunde bine la antibioterapie şi 
drenaj chirurgical parotidian. 

Litiaza salivară poate determina durere parotidiană 
intermitentă unilaterală şi tumefacție, exacerbate de ingestia 
de alimente şi sucuri de citrice. Simptomele se remit prin 
înlăturarea calculului din canalul salivar. În anumite cazuri, 
tumefacția parotidiană persistă între mese, pînă cînd se 
restaurează permeabilitatea canalului. 

Ingestia de substanțe iodate poate produce o intoxicație 
cronică, cu simptome de tip coriză şi tumefacție dureroasă 
bilaterală a glandei parotide („oreionul iodos*). Simptomele 
dispar dacă este întreruptă ingestia de substanțe iodate. 

Infecția spațiului laterofaringian produce febră, frison, 
rigiditate musculară, trismus, durere spontană şi tumefacție la 
nivelul unghiului mandibulei, auricular şi preauricular. Abcesul 
acestui spaţiu poate fi evidenţiat prin examen CT sau RMN al 
feței şi capului. O infecție de spațiu laterofaringian confirmată 
impune drenajul şi tratamentul antibiotic parenteral. 

Abcesul periamigdalian determină o durere în gât severă, 
persistentă, febră, odinofagie, voce modificată caracteristic 
(înfundată) şi hipersalivaţie. Amigdala poate fi împinsă medial. 
Toate simptomele sînt înlăturate prin tratamentul antibiotic 
specific şi drenajul abcesului. Apariţia trismusului semnifică 
invazia spaţiului laterofaringian. 

Infecția spaţiului masticator porneşte, de obicei, de la un 
abces periapical al celui de-al treilea molar. Apar durerea 
importantă, tumefacţia şi sensibilitatea la nivelul porțiunii 
posterioare a mandibulei. Poate apare şi trismus. Nu se 
semnalează deplasarea medială a peretului lateral faringian, 
rigiditatea musculară sau starea toxică severă. Drenajul şi 
tratamentul antibiotic conduc la vindecare. 

TABELUL INCIDENŢEI BOLILOR 





INCIDENȚA LA 100.000 (APROXIMATIVĂ) 


Frecvente (>100) 


maxilar, os zigomatic sau orbită 
Sinuzită maxilară (supurativă) 
Parotidită virală (urliană sau cu alți viruși) 
Parotidită supurativă 
Litiază salivară 


miofascială) 


Parotidita supurativă 


Relativ frecvente (>5-100) 
Fractură posttraumatică de mandibulă,  Disfuncţia/durerea ATM (disfuncţia/durerea 


Barotrauma sinusului maxilar 

Zona Zoster (ramurile maxilare şi 
mandibulare ale nervului V) 

Durerea iradiată şi infarctul miocardic sau 
insuficiența coronariană 


Rare (>0-5) 

Durerea ATM: guta şi pseudoguta 

Durerea ATM: boala Lyme 

Fractura pe os patologic la nivelul mandibulei 
datorată tumorilor sau osteomielitei 

Durerea iradiată de la un anevrism disecant 

lodismul (oreionul iodat) 

Nevralgia de trigemen din scleroza multiplă 


Infecția spaţiului laterofaringian 


Infecția spațiului masticator 


Nevralgia idiopatică de trigemen 
Nevralgia de trigemen consecutivă 


compresiei microvasculare 





Nevralgia de trigemen tipică („tic dureros “) determină o 
durere lancinantă, severă, la nivelul maxilarului şi/sau etajului 
mijlociu al feței. Cînd sînt stimulate punctele trigger ale 
etajelor mijlociu sau inferior ale feţei, se produc paroxisme 
dureroase. Nu se confirmă prezenţa vreunor anomalii 
neurologice. Pînă la 80% din cazurile ce nu răspund la 
tratamentul medical par să fie determinate de comprimarea 
microvasculară a rădăcinilor senzitive ale nervului trigemen. 

Ticul dureros acut poate fi o manifestare inițială a sclerozei 
multiple. În 87% din cazurile în care cele două afecțiuni sînt 
asociate, semnele şi simptomele de scleroză multiplă le preced 
pe acelea de tic dureros. Pacienţii cu scleroză multiplă par să 
prezinte tic dureros tipic, ei fiind însă, în mod obişnuit, 
persoane tinere, cu simptome bilaterale şi cu o rată înaltă de 
eşec la tratamentul cu carbamazepină, prin toleranța scăzută 
la medicament. 


[] DESCRIEREA AFECȚIUNILOR 
ENUMERATE 


1. FRACTURILE POSTTRAUMATICE 


A. Mandibula. Într-un studiu recent se apreciază că 
loviturile directe de pumn (47%), cu obiecte contondente, 
neascuţite (18%), accidentele de automobil (10%), rănile 
prin împușcare (10%) şi căderile (9%) au determinat 94% 
din fracturile mandibulare constatate. Fracturile unice au 
apărut în 53% din cazuri, fracturile duble în 41%, iar cele 
triple, în 4%. Cele mai frecvente localizări ale fracturilor 
au fost corpul (30%), unghiul (21%), condilul (18%) şi 
aria parasimfizară (14%). Fracturile de mandibulă sînt 
asociate cu fracturi de oase faciale (22%), leziuni 
intracraniene (10%), fracturi sau dislocări de coloană 
vertebrală cervicală (4%). O fractură mandibulară se 
manifestă prin durere spontană localizată, tumefacţie, 
sensibilitate şi, uneori, crepitații locale. Edemul țesuturilor 


moi şi echimozele cutanate apar în vecinătatea imediată a 
locurilor de fractură. Durerea se intensifică la masticaţie, 
deglutiție, vorbire. Ocluzia dentară nu se mai realizează 
normal. Fractura unei ramuri sau a unghiului mandibulei 
pot determina trismus. Uneori, se constată mobilitate 
anormală şi lipsă de continuitate între cele două fragmente 
osoase fracturate. Fractura mandibulei este confirmată de 
radiografia oaselor craniului. | 


1. Condilul. Fractura de condil se manifestă prin durere 
severă, în punct fix, sensibilitate şi tumefacție localizate 
în regiuniea articulației temporo-mandibulare (ATM). 
Poate apărea trismus. Durerea iradiază în ureche, faţă, 
cap şi gît. Malocluzia este de obicei prezentă. 
Diagnosticul poate fi confirmat prin examene 
imagistice: radiografii (mandibulare statice sau de 
ansamblu), examen CT sau RMN. ) 


2. Corpul. Dacă fractura este angulată anterior şi 
inferior, se consideră a fi „favorabilă“, datorită grupelor 
musculare ataşate fragmentelor respective care le 
acționează antagonic, astfel încît ele tind să rămînă bine 
aliniate. Fracturile „nefavorabile“ ale corpului mandibu- 
lei sînt localizate mai anterior şi sînt angulate posterior 
şi inferior. Grupurile musculare ataşate tind să despartă 
fragmentele. Fracturile mandibulare pot fi tratate prin 
fixare intermaxilară, prin reducere deschisă/fixare 
internă sau utilizînd un fixator extern. 


B. Maxilarul. Fracturile bilaterale ale etajului mijlociu al 
feței au fost clasificate în trei tipuri. Fracturile Le Fort 1 
sînt fracturi orizontale prin maxilarul inferior. Linia de 
fractură cuprinde dinții maxilarului superior, palatul dur, 
apofizele pterigoide sfenoidale şi peretele inferior al 
sinusului maxilar. Marginea alveolară şi palatul sînt 
separate de etajul mijlociu al feţei, realizînd un „maxilar 
superior flotant“. Această mobilitate poate fi demonstrată 
prin apucarea dinților anteriori ai maxilarului superior şi 
iniţierea unei mişcări de tracțiune-împingere. Frecvent, sînt 

prezente: malocluzia (cu amprenta dentară deschisă spre 
anterior), hematomul intraoral în şanțul bucal, în zona de 
sutură zigomatico-alveolară şi echimoză pe linia 
mediopalatală. 

Fracturile Le Fort II se extind la etajele mijlociu şi 
superior ale feței şi afectează oasele nazale, procesele 
frontale ale oaselor maxilare şi peretele inferior al orbitei. 
Ele se întind de-a lungul suturilor zigomatico-maxilare, 
implicînd sinusurile maxilare şi procesele pterigoide. 
Edemul masiv al etajului mijlociu al feței, al buzelor şi 
ochilor precum şi echimozele difuze pot să mascheze o 
eventuală deformare concavă în plan sagital a etajului 
mediofacial (aşa zisa „faţă în farfurie“/„faţă aplatizată““). 
Se mai pot constata: diplopia şi lărgirea epicantusului 
intern, malocluzia (cu amprentă dentară deschisă anterior). 

Fracturile Le Fort III se prezintă cu edem şi echimoze 
faciale difuze, dilacerări şi hipoestezie a buzei superioare. 
Linia de fractură traversează orbita, nasul, procesele 
pterigoide și arcacedele zigomatice. Se poate produce 
disjuncţia cranio-facială înaltă, cu mobilizarea etajului 
superior al feței pe bolta craniană şi fractură de bază de 
craniu, cu licvoree nazală. 


C. Osul zigomatic. În cazul fracturii osului zigomatic, 
obrazul ipsilateral este dureros, sensibil şi tumefiat şi 
pezintă o depresiune sau o proeminenţă la acest nivel. 
Durerea poate fi provocată de mobilizarea maxilarului, dacă 
procesul coronoid al mandibulei este comprimat de 
fractură. Uneori, se constată o deformare în jos şi lateral a 
epicantului extern de aceeași parte, ca şi o deformare a 
pleoapei inferioare, cu lărgirea fantei palpebale şi epiforă. 
Se mai pot produce enoftalmie, epistaxis şi hemoragii 
subconjunctivale, parestezii şi hipoestezie la nivelul buzei 
superioare. Aceste fracturi sînt bine vizualizate la examenul 
CT al feței. 


D. Orbita. Fracturile determină durere orbitală şi facială, 
diplopie, enoftalmie şi pierderea vederii. Diplopia la 
privirea fixă verticală rezultă din angrenarea musculaturii 
extrinseci a ochiului în focarul de fractură. Enoftalmia se 
datorează deplasării grăsimii orbitale în sinusul maxilar 
sau expansiunii spaţiului orbital. Edemul şi hemoragia 
orbitală pot şi ele să contribuie la diplopie. Se mai constată 
prezența de margini orbitale deformate şi sensibile, de edem 
palpebral, de echimoze şi hemoragii subconjunctivale. 
Pupila ipsilaterală este situată la un nivel inferior faţă de 
cea controlaterală. Fracturile orbitale pot fi vizualizate la 
examenul CT. 


2. FRACTURILE PE OS PATOLOGIC 


Fractura patologică a mandibulei, secundară unei tumori 
metastatice (cancer de sîn, plămîn sau cancer colorectal) 
sau primare este foarte rară. Un eventual neoplasm 
provoacă durere localizată surdă, persistentă, asociată cu 
sensibilitate, tumefacție locală, malocluzie, căderea dinților, 
trismus, precum şi hipoestezie şi parestezii la nivelul 
buzelor şi etajului inferior al feţei. Diagnosticul de 


neoplasm se pune pe baza radiografiilor mandibulare statice 
de ansamblu, a examenului CT sau RMN cranian. 

Osteomielita cronică, cu durere mandibulară localizată, 
tumefacție, sensibilitate locală şi scurgere sinusală poate 
deveni acut dureroasă dacă se produce fractura patologică 
a mandibulei. Diagnosticul este confirmat radiologic. 


3. DUREREA ÎN ARTICULAȚIA 


TEMPOROMANDIBULARĂ (ATM) 


A. Guta şi Pseudoguta acută. În ambele afecțiuni durerea 
începe brusc în ATM, ureche şi facial unilateral. Durerea 
se poate exacerba la mestecat şi poate fi prezent trismusul 
de intensitate moderată. ATM este sensibilă şi tumefiată. 
La pacienţii cu pseudogută, radiografiile de ATM 
evidenţiază un spațiu articular îngustat, cu calcificări, iar 
radiografiile de genunchi pot arăta condrocalcinoze. 
Microscopia cu lumină polarizată a lichidului articular 
aspirat demonstrează prezența cristalelor de pirofosfat de 
calciu dihidrat. Aceste afecțiuni răspund bine la 
antiinflamatoare nesteroidiene sau la colchicină. Durerea 
şi disfuncția se remit fără tratament, în 1-2 săptămîni. Guta 
a fost considerată drept cauză a artritei acute a ATM, dar 
în foarte rare situații. Cristalele de acid uric sînt prezente 
în lichidul aspirat din ATM. Alte afecțiuni care afectează 
această articulație sub forma unei artrite acute sînt şi mai 
rare (de exemplu: artrita reumatoidă, lupusul eritematos 
sistemic, spondilita ankilozantă şi osteoartrita). . 


B. Boala Lyme. A fost publicat un caz de boală Lyme 
mimînd un sindrom de disfuncție/durere în ATM. S-au 
asociat meningismul, durerea spontană şi sensibilitatea în 
ATM. Nu se constată o artropatie temporo-mandibulară. 


C. Sindromul de durere/disfuncție a ATM (Sindromul 
disfuncţie-durere miofascială). Bolnavul acuză o durere 
acută în zona muşchilor maseteri şi temporali, unilateral. 
Obiectiv, aceşti mușchi sînt sensibili şi fermi la palpare, 
datorită spasmului. Încercările de a deschide gura şi de a 
mesteca pot produce dureri preauriculare și articulare 
severe. Malocluzia şi blocarea articulației pot fi prezente. 
Suferința se poate declanşa prin stimularea unor puncte 
trigger aflate în unul sau în mai mulți mușchi masticatori, 
sau poate fi rezultatul unei anomalii interne a ATM. Pentru 
un tratament corect şi eficace, este esențială excluderea 
unei infecții de spații profunde, care poate fi cauza unui 
sindrom miofascial secundar. Diagnosticul de excludere 
se poate realiza prin examen CT sau RMN al regiunii 
cervicale superioare, faţă şi cap. Artrita acută temporo- 
mandibulară, deplasarea sau torsiunea de menisc pot 
determina durere articulară şi un sindrom de durere/dis- 
funcţie miofascială secundar. RMN sau artrografia cu 
substanță de contrast poate detecta o anomalie internă sau 
o afectare inflamatorie a ATM. 


4. SINUZITA MAXILARĂ 


A. Sinuzita acută supurată. Determină o durere 
importantă, persistentă, la nivelul obrazului (în 37% din 

cazuri) și în dinţii adiacenți. Se asociază frecvent otalgia 
şi artralgia în ATM. Durerea de obraz predomină 
unilateral, chiar și atunci cînd afecțiunea este bilaterală. 
Există rinoree anterioară și posterioară purulentă, galben- 
verzuie, adesea cu striuri sanguinolente. În evoluția 
imediată poate apărea o secreție nazală mucosanguino- 
lentă. Durerea maxilară este intensificată de aplecarea 
“capului (flexia) care poate cauza o durere pulsatilă, de 
tuse şi de strănut. Încleștarea dinților pare să amelioreze 
durerea dentară. Dacă este afectat un singur sinus maxilar, 
rinoreea purulentă apare de aceeași parte cu durerea. În 
8% din cazuri apare cacosmie severă, cu valoare înalt 
predictivă pentru boala supurativă. Febra, starea de rău 
generalizată și cefaleea frontală pot fi prezente. 

Semnele clinice includ prezența puroiului în meatul 
mijlociu de partea afectată (41% din cazuri) şi secreția 
purulentă ostială (4%). Sensibilitatea la percuţia sinusului 
afectat apare în 43% din cazuri. Prezenţa a trei sau patru 
din următoarele semne are o sensibilitate de 81% și o 
specificitate de 88% pentru diagnosticul de sinuzită 
supurată:; (1) rinoree purulentă predominentă unilateral; 
(2) durere de obraz predominentă unilateral; (3) rinoree 
purulentă bilaterală; (4) puroi în cavitatea nazală. În plus, 
VSH-ul crescut mărește sensibilitatea la peste 81%. 

Incidenţa occipitomentonieră Waters permite obținerea 
unei imagini radiografice excelente a sinusului maxilar; 
incidența occipitofrontală Caldwell vizualizează sinusurile 
frontale şi etmoidale. Îngroşarea mucoasei sinusale de cel 
puțin 6-8 mm, opacifierea sinusală sau nivelurile 
hidroaerice au o valoare predictivă înaltă pentru sinuzita 
purulentă. O îngroșare mai redusă a mucoasei are o mai 
mică specificitate (de exemplu, 48-74%). Examenul CT 
oferă o imagine excelentă a tuturor sinusurilor, orbitelor 
adiacente şi cavităților nazale. Cele mai frecvente 
microorganisme implicate sînt: Haemophilus influenzae, 
Streptococcus pneumoniae, Streptococcus  pyogenes, 
Staphylococcus aureus şi anaerobii. Există un răspuns bun 
la tratamentul antibiotic (cefaclor, cefuroxim sau 
amoxicilină-acid clavulanic). 

Cauzele predispozante pentru apariţia sinuzitei acute 
supurate sînt infecțiile respiratorii virale, dormitul într-un 
mediu uscat, supraîncălzit, barotrauma, abcesele dentare 
periapicale, alergia, corpii străini intranazali, polipii, înotul 
subacvatic, obstrucția ostială printr-o creastă septală sau 
prin sept, sindromul cililor imobili (sindromul Kartagener, 
care constă în asocierea de bronşiectazie, sinuzită şi situs 
inversus). Afecţiunile sistemice care predispun la sinuzită 
sînt diabetul zaharat, discraziile sanguine, corticoterapia 
şi chimioterapia antitumorală.. 


B. Barotrauma. Zborul cu avionul sau scufundările marine 
pot determina leziuni dureroase ale sinusurilor și/sau urechii. 
Într-un studiu asupra unor cazuri de barotrauma legată de 
scufundare, durerea a apărut în regiunea frontală în 68% 
din cazuri, în regiunea etmoidală (rădăcina nasului în 
special) în 16%; și în zona maxilară doar în 8% din cazuri. 


Leziunile de tip compresiv se produc la coborîrea de la 
altitudine mare şi, respectiv, sub nivelul mării. Obstrucţia 
ostiumului sinusal se produce cînd pacientul se află la 
altitudine sau la nivelul mării, presiunea sinusală devenind 
mai mică decît cea atmosferică la nivelul solului (cînd 
acesta coboară de la altitudine) sau sub nivelul mării (cînd 
are loc scufundarea). Acest mecanism produce barotrauma 
prin presiune negativă. Cele mai importante simptome sînt 
durerea locală, epistaxisul sau scurgerea unei secreții 
apoase şi/sau sangvinolente. Sinusul afectat se poate 
opacifia, parţial sau complet, prin transsudat şi/sau printr- 
un hematom submucos. Unii pacienți cu transsudare prin 
compresiune devin simptomatici numai la ascensiune, cînd 
presiunea ambiantă este scăzută și gazele sinusale nu se 
pot dilata din cauza lichidului conținut. Compresiunea 
inversă se petrece cînd sinusul se obstruează la decolare 
sau la o anumită adîncime (în timpul scufundării). La 
ascensiune, presiunea ambiantă scade, iar în sinus se 
produce o suprapresiune pozitivă, care conduce la ischemie, 
leziuni mucoase, sîngerare şi, uneori, durere şi epistaxis. 
Radiografia sinusală poate fi normală (stadiul I) sau poate 
arăta îngroşarea mucoasei (stadiul II) sau opacifierea 
sinusului (stadiul III). Cele mai multe cazuri de barotraumă 
se vindecă în timp sau prin folosirea decongestionantelor 
nazale. Intervenţia chirurgicală este rareori necesară. Sînt 
posibile cazuri rare cu hipoestezie facială sau chiar cu 
pareză facială, secundare barotraumei. 


INFECȚIA CU HERPES ZOSTER (A RAMURII 
MAXILARE SAU MANDIBULARE A NERVULUI V) 


Se manifestă cu durere spontană, cu caracter de arsură sau 
lancinant, localizată la nivelul obrazului, pleoapei 
inferioare, piramidei nazale (ramul II) sau al mandibulei 
(ramul III), unilateral. În 2-3 zile în zona dureroasă se 
dezvoltă eritemul şi edemul cutanat şi apare o erupție 
veziculoasă (macrovezicule dispuse grupat, „în buchet“) 
pe fond eritematos. Veziculele se rup, lăsînd ulceraţii 
superficiale mici, acoperite de o crustă hemoragică roşie- 
maronie. În cele mai multe cazuri, durerea iniţială dispare 
în prima săptămînă, alteori, însă, persistă luni de zile. A 


"fost utilizat tratamentul cu acyelovir, dar eficacitatea lui 


nu este dovedită de studii controlate. 


6. DUREREA IRADIATĂ 


A. Infarctul miocardic şi insuficiența coronariană. Se 
poate produce o durere spontană, severă, uni sau bilaterală, 
la nivel mandibular, dentar sau cervical, în prezența sau în 
absenţa durerii țoracice anterioare tipice. Durerea şi/sau 
hipoestezia şi paresteziile pot iradia în membrul superior 
(uni sau bilateral). Simptomele frecvent asociate sînt: 
paloarea, transpiraţia, starea de slăbiciune, greața, 
vărsăturile şi anxietatea. Examenul fizic poate obiectiva 
un ritm de galop şi/sau zgomote cardiace asurzite (mai ales 
Z,) şi extrasistole frecvente. ECG şi nivelul seric al 
izoenzimelor de citoliză miocardică confirmă diagnosticul 

de infarct. O durere similară apare la pacienții cu 
insuficiență coronariană secundară unui trombus 
intracoronarian, parțial obstructiv. Durerea secundară unei 
obstrucţii coronariene parțiale sau complete răspunde la 
tratamentul trombolitic şi/sau la angioplastie coronariană. 


B. Anevrismul disecant. Durerea apare brusc, este 
localizată retrosternal şi iradiază în gît, mandibulă, etajul 
inferior al feței, abdomen, într-o succesiune rapidă. Este 
adesea chinuitoare, fiind descrisă de unii pacienți ca avînd 
caracter de sfişier» sau înjunghiere. Durerea se însoţeşte 
de anxietate severă, transpirații, greață și vărsături. Pacienţii 
se zvîrcolesc în pat, neputîndu-şi găsi o poziţie confortabilă. 
Examenul obiectiv evidențiază un suflu diastolic de 
regurgitare recent apărut, în focarul aortic (în 50% din 
cazuri), tahicardie, ritm de galop şi lipsa sau diminuarea 
pulsului periferic. Radiografia toracică standard poate arăta 
lărgirea umbrei aortice. Aortografia sau examenul CT cu 
substanță de contrast vor confirma diagnosticul de anevrism 
disecant de aortă. 


7. PAROTIDITA 


A. Parotidita acută virală. Oreionul poate debuta cu 
subfebrilitate, stare de rău, mialgii. Progresiv, se constată 
apariția unei tumefacții difuze la nivelul unghiului 
mandibular, regiunii preauriculare şi submadibulare, 
unilateral. Tumefacția se însoţeşte de o durere severă, 
persistentă, accentuată de deglutiţie. Pielea ce acoperă zona 
tumefiată este caldă şi netedă, dar nu eritematoasă, prezintă 
o sensibilitate marcată. Unghiul mandibulei este şters, iar 
tumefacția este aderentă de mandibulă. În cursul 
următoarelor 2 zile poate apărea o nouă tumefacţie 
submandibulară, putîndu-se dezvolta parotidita contro- 
laterală. Temperatura nu depăşeşte de obicei 38%C. Nivelul 
amilazei serice poate fi mult crescut. Durerea şi tumefacția 
durează 3-10 zile, după care dispar progresiv, fără sechele. 
Pentru a controla durerea în prima săptămînă, pot fi 
necesare analgetice şi comprese reci. Complicaţiile costă 
în: durere şi sensibilitate epigastrică datorate pancreatitei, 
durere testiculară consecutivă orhitei, cefalee şi redoare 
de ceafă, secundare meningitei aseptice. Agentul etiologic 
cel mai frecvent întîlnit este virusul urlian, dar şi virusurile 
Coxsackie A şi B, virusul Epstein-Barr, virusul Influenza 
A, virusul choriomeningitei limfocitare şi virusul 
parainfluenza pot să producă o parotidită acută 'care 
mimează oreionul. Infecția cu aceşti viruşi explică 
recurenţele care apar la anumiţi pacienți. 


B. Parotidita supurată acută. Debutul este brutal, cu febră 
înaltă, frisoane şi/sau rigiditate musculară şi tumefacţia 
uneia sau ambelor glande parotide (17%). Pielea 
supraiacentă este eritematoasă şi caldă, iar glanda parotidă 
este fermă, indurată şi sensibilă. În 75% din cazuri, poate 
fi exprimat puroiul din canalul Stenon. Se poate constata 
prezența unei leucocitoze marcate, de aproximativ 40.000 
celule/mm” (în medie 33.000 celule/mm»), cu predominanța 


PMN, şi cu un nivel ridicat al amilazei serice. Agentul 
etiologic poate fi evidenţiat în aspiratul obținut prin puncția 
glandei salivare. Lichidul de aspirație se cultivă obligatoriu 
pe medii pentru bacterii aerobe şi anaerobe, fungi și 
mycobacterii. Uneori, pentru a identifica agentul 
determinant este necesară incizia chirurgicală şi drenajul 
procesului infecțios. 

Parotidita supurată acută este o boală a viîrstnicilor, a 
bolnavilor cronici, a pacienților debilitaţi. Ea se asociază cu 
xerostomie secundară deshidratării prin aport insuficient, prin 
abuz de diuretice sau prin administrarea de medicamente 
anticolinergice. Tratamentul antibiotic şi igiena orală 
deficitară predispun şi ele la parotidită supurată acută. Această 
afecțiune apare şi în perioada postoperatorie (30-40% din 
cazuri, în studiile recente). Alţi factori ce pot creşte riscul 
pacienților pentru parotidită supurată sînt bolile maligne, 
prezența de alte focare infecțioase şi traheostomia. 

Germenii izolați mai frecvent sînt Staphylococcus 
aureus, Streptococcus pyogenes şi streptococi a-hemolitici. 
Germenii izolați mai rar sînt Streptococcus pneumoniae, 
Haemophilus' influenzae, Pseudomonas aeruginosa, 
Escherichia coli, specii de Actinobacillus, anaerobi, 
mycobacterii, specii de Candida. Pentru vindecare este 
necesară instituirea tratamentului antimicrobian parenteral 
şi, uneori, incizia chirurgicală şi drenajul. 


C. Litiaza salivară. Afecțiunea se manifestă caracteristic 
prin durere surdă, persistentă, însoțită de tumefacţie, 
localizată unilateral în regiunea parotidiană şi apărută în 
timpul mesei. Citricele produc aceste simptome mai uşor 
decît alte alimente. Între mese glanda poate descreşte în 
dimensiuni sau tumefacţia şi durerea pot persista. Palparea 
canalului parotidian sau radiografia parotidiană pot detecta 
prezenţa calculului pe canalul salivar. Pentru vindecare este 
necesară înlăturarea calculului. 


D. Iodismul (Intoxicația cronică cu iod). Simptomele 
inițiale constau în gustul metalic şi senzația de disconfort, 
resimțită ca o arsură în cavitatea bucală şi în gît. Dinţii şi 
gingiile pot fi spontan dureroase şi sensibile. Pot apare 
simptome de tipul corizei (strănut, cefalee), edem al 
pleoapelor; tuse productivă, legată de efectul stimulator al 
iodului asupra secreției bronşice; durere bilaterală 
parotidiană şi submaxilară, asociată cu tumefacție şi 
sensibilitate locală, simulînd oreionul; pot fi prezente 
leziuni cutanate de tip acneic. Toate simptomele se remit 
după întreruperea medicaţiei ce conţine iod. 


8. INFECȚIA SPAȚIULUI LATERO-FARINGIAN 


Infecția spaţiului latero-faringian se poate produce de la nivelul 
faringelui lateral, amigdalelor (abcese periamigdaliene), 
dinţilor, glandei parotide, spațiului submandibular, spațiului 
retrofaringian sau de la nivelul ganglionilor limfatici adiacenți. 

Apofiza stiloidă împarte spaţiul latero-faringian într-un 
compartiment anterior, prestilian şi un compartiment 
posterior, neurovascular. Infecția compartimentului anterior 





produce tumefacție și durere la nivelul unghiului mandibulei 
şi durere în zona preauriculară, ureche și în zona cervicală 
adiacentă. Rotaţia capului de partea opusă intensifică durerea. 
Deglutiţia poate fi dureroasă. Se asociază frecvent trismus, 
febră, frison, rigiditate musculară iar, în cazurile severe, 
dispnee şi alte simptome de obstrucţie de căi aeriene. Obiectiv 
se constată stare toxică, indurație şi edem la unghiul 
mandibulei şi deasupra lui; uneori, bombarea spre linia 
mediană a peretului faringian lateral şi trismus. Infecția 
spaţiului lateral poate fi confirmată de examenul CT sau de 
ecografia de față şi regiune cervicală. 

Infecția compartimentului posterior se produce prin 
extensie de la compartimentul anterior sau de la alt spațiu 
adiacent. Poate apărea o stare toxică severă, obstrucție a căilor 
aeriene (consecutiv edemului glotic şi laringian) şi tumefacția 
spaţiului parotidian. Complicaţia frecventă a infecției 
compartimentului posterior este reprezentată de trombo- 
flebita septică a venei jugulare interne. Aceasta are ca rezultat 
apariția unei mase dureroase sensibile, în partea antero- 
superioară a regiunii cervicale, sub unghiul mandibulei; 
embolia pulmonară septică; flebita venelor adiacente şi a 
sinusuriloi venoase intracraniene, abcese cerebrale şi 
metastatice. Infecția arterei carotide comune şi a ramurilor 
sale poate conduce la formarea unui anevrism și la ruperea 
acestuia. „Sîngerările premonitorii“ din nas, cavitate bucală 
sau ureche sînt, uneori, primul simptom al rupturii fatale 
iminente. Hemoragia de origine carotidiană poate surveni la 
una sau două săptămîni după un drenaj chirurgical adecvat 
al spaţiului latero-faringian. De asemenea, infecția carotidiană 
se poate manifesta printr-o hemoragie masivă în căile aeriene 
şi şoc sau prin formarea unui hematom cervical. Infecţiile 
spațiului latero-faringian necesită drenaj şi tratament 
antibiotic parenteral. Amenințarea de ruptura carotidiană 
impune intervenție chirurgicală. 

Abcesul periamigdalian produce durere faringiană severă 
persistentă, febră, odinofagie, disfonie caracteristică (voce 
înfundată) şi scurgerea salivei din gură datorată hipersaliva- 
ției şi imposibilității bolnavului de a înghite saliva. 
Amigdala este deplasată medial, anterior şi inferior. 
Cazurile necomplicate nu prezintă stare toxică severă, 
tumefacție parotidiană sau trismus. Apariţia acestor 
simptome indică diseminarea infecției la spațiul latero- 
faringian, care poate fi confirmată prin examenul CT al 
regiunii cervicale superioare şi feţei. Infecţiile spațiului 
latero-faringian constituie o complicaţie importantă a 
infecției periamigdaliene. 

9. INFECȚIA SPAȚIULUI MASTICATOR 


Acest spațiu conține mandibula şi muşchii masticatori. 
Punctul de plecare îl reprezintă un proces infecțios la 
nivelul celui de-al treilea molar (de exemplu, abces 
periapical). Durerea, sensibilitatea şi tumefacția sînt 
localizate la nivelul porțiunii posterioare a mandibulei, de 
partea afectată. De obicei, trismusul este prezent, în timp 
ce deplasarea mediană a peretelui lateral faringian, 
rigiditatea musculară şi starea toxică severă sînt rare. 
Vindecarea se obține în mod obişnuit prin drenaj şi 
antibioterapie. 


10. NEVRALGIA TRIGEMINALĂ IDIOPATICĂ (TIC 


DUREROS) 


Se manifestă prin durere extrem de severă (lancinantă), 
fulgerătoare, paroxistică, localizată în regiunea mandibula- 
ră sau maxilară sau în ambele. Pacienţii prezintă tresăriri 
şi grimase pe măsură ce apare durerea (de aici denumirea 
de tic dureros). Fiecare criză durează doar cîteva secunde, 
dar se pot întîlni mai multe astfel de crize, într-o succesiune 
secvenţială. Există zone trigger la nivelul etajului mijlociu 
şi inferior al feței sau în cavitatea bucală. Acestea pot fi 
stimulate prin atingere, masticație, vorbire, bărbierit, 
expunere la aer rece sau prin ingestia unui aliment picant. 
Stimularea zonei trigger provoacă imediat un paroxism 
dureros violent. Nu există semne de hipoestezie facială 
sau de afectare motorie. 


A. Compresia microvasculară. Cazurile idiopatice 
rezistente la tratamentul medicamentos se pot datora, în 
mare parte, compresiei microvasculare a nervului trigemen 
de către artera cerebeloasă superioară (30-80% din cazuri). 
Nevralgia trigeminală idiopatică apare la persoanele trecute 
de 50 de ani, cele mai multe din cazuri întîlnindu-se în 
grupul de vîrstă de 60-85 ani. 


B. Scleroza multiplă. Se poate manifesta şi sub forma 
unor episoade tipice de tic dureros. Pacienţii cu asemenea 
manifestări sînt tineri, tind să aibă afectare bilaterală şi 
toleranţă slabă la terapia cu carbamazepină sau fenitoin. 
În timp ce 13% din pacienții cu scleroză multiplă și tic 
dureros nu au şi alte manifestări de scleroză multiplă în 
cursul atacurilor, celelalte 87% din cazuri prezintă şi alte 
semne şi simptome de demielinizare (de exemplu: pareză 
de membru inferior, modificări ale vocii, nevrită optică, 
diplopie). 

DUREREA ACUTĂ LA 
NIVELUL CAVITĂȚII 


BUCALE 


(| LISTA DIAGNOSTICELOR 


POSIBILE 


DUREREA CAVITĂȚII BUCALE 
1. Durerea dentară 
A. Pulpita acută sau abcesul pulpar 
B. Abcesul periapical şi ulcerul dentar 
C. Pericoronita 
D. Complicaţiile acute ale 
tratamentului stomatologic 
1. Durerea după chirurgia 
endodontică 
2. Alveola uscată post-extracţie 
3. Durerea „muşcăturii înalte“ după 
protezare dentară 
4. Eroziunea gingivală şi lezarea 
dentară legate de periajul dentar 
E. Gingivita ulcerativă necrotizantă 
acută (GUNA) 
2. Bolile ce simulează afecțiuni dentare 
A. Sinuzita maxilară acută 
B. Infarctul miocardic acut 
C. Sindromul Ernest 
D. Nevralgia de trigemen 
E. Nevralgia de ganglion sfenopalatin 
3. Gingivostomatita herpetică acută 
(primară) 
4. Sindromul Stevens-Johnson 
5, Necroliza epidermică toxică (NET) 
6. Ulceraţiile orale acute 
A. Traumatismele 
B. Arsurile 
C. Infecţiile virale 
1. Virusul varicelo-zosterian 
2. Virusul Epstein-Barr 
3. Boala mînă-picior-gură 
4. Herpangina (virus Coxsackie de 
grup A) 
D. Stomatita gonococică 


E. Ulcerele aftoase 
F. Sifilisul 
1. Sifilisul primar 
2. Sifilisul secundar 
7. Stomatitele 
A. Stomatita de contact (stomatitis 
venenata) 
B. Stomatita iritativă 
C. Reacţii la medicamentele orale 
(Stomatitis medicamentosa) 
1. Stomatita alergică 
2. Reacţia post-medicamentoasă 
lichenoidă 
3. Reacţiile post-medicamentoase 
pemfigus-like 
4. Reacţiile post medicamentoase 
lupus-like 
5, Reacţiile orale la medicamentele 
citotoxice 
A. Mucozitele 
B. Mucozita şi ulceraţia 
agranulocitară 
8. Bolile sistemice şi leziunile orale 
A. Leucemia 
1. Gingivita leucemică 
2. Candidoza orală 
3, Diverse afecțiuni dentare 
4. Ectima gangrenosum (cu specii 
de Pseudomonas) 
5. Leziunile ulceronecrotice de 
cauză necunoscută 
6. Gingivita ulcerativă necrotizantă 
acută 
7. Infecția cu virus Herpes simplex 
8. Infecția cu virusul varicelo- 
zosterian 

9. Reacţiile post medicamentoase 
citotoxice 
B. Sindromul de imunodeficiență 
dobîndită (SIDA) 
1. Candidoza 
2. Leziunile ulcerative 
A. Virusul Herpes simplex 
(VHS) (labial şi oral) 
B. Virusul citomegalic 
C. Aftele orale idiopatice cu 
răspuns la prednison 
D. Herpes zoster 
E. Boala periodontală şi 
gingivita ulcerativă 
necrotizantă acută 
F. Stomatita necrotizantă 
3. Afecțiunile neoplazice 
A. Sarcomul Kaposi 
y B. Limfoamele 
4. Leucoplazia păroasă 
C. Diabetul zaharat 
D. Uremia 


DUREREA LA NIVELUL LIMBII 
9. Glosita şi/sau glosodinia 


A. Candidoza 

B. Ulceraţia şi glosita gonococică 

C. Glosita cu Trichomonas vaginalis 

D. Glosita stafilococică 

E. Infecția cu Pseudomonas (ectima 
gangrenosum) 

F. Ulceraţia produsă de bacterii 
gram-negative 





G. Sindromul Stevens-Johnson 

H. Gingivita ulcerativă necrotizantă 
acută 

I. Glosita şi ulcerația cu Chlamidia 
trachomatis 

J. Tularemia 

K. Ulceraţia cu virusul Herpes simplex 

L. Infecția cu virusul citomegalic 

M. Sifilisul 
1. Sifilisul primar 
2. Sifilisul secundar 

N. Muşcătura şi arsurile limbii 

O. Alergia de contact 

P. Necroliza epidermică toxică (NET) 

Q. Ulcerele aftoase 

R. Glosita alergică 

S. Infecția cu virus Coxsackie sau cu 
enterovirus 


DUREREA LA NIVELUL BUZELOR 
10. Cheilita acută 


A. Cheilita actinică 

B. Tratamentul cu izotretinoin 

C. Cheilita alergică 

D. Infecția cu virusul Herpes simplex 

E. Impetigo 

F. Cheilita factitia 

G. Sindromul Stevens-Johnson şi 
necroliza epidermică toxică 

H. Cheilita angulară cu Sraphylococcus 
aureus sau specii de Candida 

I. Eroziunile labiale după expunere la 
frig/vînt 


[] REZUMAT 


Pulpita acută debutează clinic cu crize scurte de durere dentară 
sau de ATM, apărute la rece. În scurt timp, căldura locală, 
presiunea produsă la muşcare sau la percuţia dintelui afectat 
determină şi ei durere locală. În zilele sau săptămînile 
următoare poate persista o durere locală cvasipermanentă, mai 
mult sau mai puţin severă, care, într-un interval de timp variabil 
(ore-zile) poate deveni pulsatilă, sfîşietoare, intolerabilă. 
Pentru a obține remisiunea durerii, chirurgia endodontică sau 
extracția pot fi necesare. Extensia infecției pulpare de la 
rădăcină la zona periapicală produce un abces periapical, 
vizibil pe radiografia dentară ca o zonă radioopacă. Local, 
poate fi resimțită o durere surdă sau un uşor disconfort. Poate 


fi decelată o sensibilitate gingivală deasupra rădăcinii dintelui . 


afectat. Pericoronita este secundară traumatismului sau 
infecției țesutului gingival care acoperă un molar posterior 


parţial erupt. Clinic, se constată durere şi sensibilitate 
localizate posterior de ultimul molar erupt complet. Trismusul 
poate limita examinarea. Chirurgia endodontică este urmată 
de 1-2 zile de durere dentară chinuitoare, care se remite 
spontan. Extracţia dentară poate fi urmată de durere severă, 
dacă cheagul dispare din alveolă, rămînînd o alveolă uscată. 
Protezarea dentară urmată de „,muşcătură înaltă“ poate pro- 
duce o sensibilitate asemănătoare pulpitei, pe dintele protezat 
sau pe dintele opus, cu care acesta vine în contact. Aceasta se 
poate rezolva prin reducerea „muşcăturii înalte“. Periajul 
dentar viguros poate determina o eroziune gingivală dureroasă. 
Gingivita ulcerativă necrotizantă acută (GUNA) produce 
edem interdentar, hipermie şi eroziune, cu sîngerare şi durere 
locală, putînd fi prezente febra şi alte simptome sistemice. 
Leziuni ulcerative şi exsudative apar şi în zona amigdaliană 

şi în faringele posterior, însoţite eventual de o limfadenită 
cervicală dureroasă. 

Durerea persistentă, severă, în maxilarul superior poate fi 
asociată cu o sinuzită maxilară acută, fiind însoțită de rinoree 
anterioară și posterioară, durere şi sensibilitate la nivelul 
obrazului, dureri orofaringiene şi, uneori, de febră. Durerea 
în ATM sau mandibulă şi/sau gît şi/sau braţ şi piept poate fi 
expresia clinică a infarctului acut de miocard. Sindromul 
Ernest determină durere de maxilar, dinți posteriori, ochi şi 
ureche, limitarea deschiderii maxilarelor, protruzie. Examenul 
obiectiv decelează sensibilitate locală a ligamentului 
stilomandibular. Injectarea de lidocaină la acest nivel remite 
temporar simptomele. Nevralgia de trigemen determină crize 
paroxistice de durere lancinantă în maxilar şi dinţi, unice sau 
repetate. Există unul sau mai multe puncte trigger, orale sau 
faciale, care determină criza atunci cînd sînt stimulate. 
Nevralgia de ganglion sfenopalatin produce durere nazală, 
orbitală, maxilară şi dentară (la nivelul maxilarului superior); 
senzaţie de nas înfundat și obstrucție nazală de aceeaşi parte, 
rinoree şi lăcrimare. Simptomele se remit temporar prin 
cocainizarea ganglionului sfenopalatin. 

Infecția primară cu herpes simplex produce roşeață, edem 
şi ulceraţie dureroasă gingivală, eritem şi ulceraţie la nivelul 
mucoasei linguale, bucale şi buzei. Se asociază febră, frison, 
stare de rău şi cefalee. Diagnosticul se bazează pe examenul 
clinic şi pe rezultatul culturilor din exsudatul lezional. Virusul 
herpes simplex poate fi decelat prin imunofluorescenţă, tehnică 
ce poate folosi și produsul obținut prin raclaj de la nivelul 
leziunii. Sindromul Stevens-Johnson poate determina febră, 
frison, stare de rău și o erupție maculopapuloasă generalizată 
cu leziuni „în țintă“ şi de tip „herpes iris“. La nivelul mucoasei 
nazale pot apare leziuni buloase care se rup şi lasă în urmă 
eroziuni mucoase dureroase. La nivelul mucoasei labiale şi a 
joncțiunii cutaneo-mucoase (vermilion) apar eroziuni şi ulcere 
care se acoperă de cruste hemoragice. Necroliza epidermică 
toxică (NET) produce febră şi eritem tegumentar difuz. Pe 
zonele cutanate eritematoase se formează bule mari, flasce, 
care se rup, lăsînd în loc eroziuni dureroase. Modificări 
similare apar pe mucoasa bucală, determinînd durere și 
sensibilitate. Pot fi prezente, de asemenea, inflamaţia 
conjunctivală şi genitală. Cauza obişnuită o constituie 
hipersensibilitatea la medicamente. Arsurile chimice sau 
termice şi traumatismele pot determina ulceraţii orale acute 
dureroase, cu margini eritematoase subțiri, regulate sau 
neregulate, acoperite de exsudat. /nfecțiile virale pot produce, 
de asemenea, ulcere bucale acute. Herpesul zoster produce o 
durere unilaterală de maxilar şi cavitate bucală, şi erupția de 
microvezicule grupate şi de ulceraţii pe jumătatea dureroasă. 
Culturile vor izola virusul varicelo-zosterian, care poate fi 
pus în evidență prin imunofluorescență directă. Virusul 
Epstein-Barr poate determina ulcerații orale şi gingivo- 
stomatită. Virusul coxsachie de grup A poate determina apariția 
de vezicule şi ulcere mici, dureroase pe mucoasa orală şi 
faringiană , vezicule şi papule sensibile pe degete şi picioare, 
(Boala mînă-picior-gură). Herpangina produce leziuni 
veziculare similare şi microulceraţii dureroase cu localizare 

tipică pe mucoasa pilierilor faringieni şi palatinală şi, rareori, 
pe limbă, gingii sau cavitate bucală. Infecția gonococică cu 
interesare bucală şi cervicală este, de obicei, asimptomatică, 
dar este posibilă apariţia gingivitei, stomatitei şi/sau a 
ulceraţiilor locale. Un episod iniţial de u/cerații afioase se 
manifestă cu apariția a 1-5 ulceraţii rotund ovalare, gri-albe, 
de 0,2-0,8 cm diametru. Acestea au o margine regulată, 
îngustă, eritematoasă şi sînt localizate pe limbă, gingii şi 
mucoasa bucală sau labială. Nu există adenopatie locală, febră 
sau simptome sistemice. Şancrul oral şi eroziunile secundare 
produse de sifilis pot fi dureroase. Diagnosticul se bazează pe 
anamneză (contact sexual neprotejat recent), pe examenul 
clinic (aspectul caracteristic al leziunilor orale), pe testul de 
imunofluorescență directă pentru Treponema pallidum, 
folosind exsudatul lezional şi pe testele cu anticorpi de tip 
reaginic, specifici antitreponemici. 

Stomatita se manifestă prin edem, eritem, sensibilitate la 
nivelul mucoasei bucale, pacientul avînd o senzaţie de 
disconfort bucal, resimţit ca o arsură. S/omarita venenata poate 
fi localizată sau difuză. Reacţia locală poate fi datorată unui 
metal din coroana dentară. Stomatita de contact difuză poate 
avea drept cauze: pasta de dinți, apa de gură, materialele 
folosite în stomatologie, guma de mestecat, tabletele de 
medicamente, picăturile de tuse, bomboanele sau alimentele. 
Stomatita iritativă, locală sau difuză, poate fi determinată de 
agenţii iritanți folosiţi în stomatologie și de agenţii terapeutici, 
cum ar fi extractele pancreatice, violetul de genţiană și clorura 
de potasiu. Medicamentele administrate oral induc și ele o 
serie de manifestări bucale (stomatitis medicamentosa). 

Stomatita alergică apare ca urmare a administrării orâle 
sau parenterale de antibiotice, de sedative-hipnotice, 
anestezice locale, analgetice, antimalarice sau de alte 
medicamente. Reacţia constă în eritem bucal difuz, însoțit de 
edem şi disconfort de tip arsură. Unele medicamente produc 
o reacţie lichenoidă — lichen plan eroziv dureros; altele produc 
o reacție bucală pemfigus-like (de exemplu: penicilamina şi 
captoprilul) sau stomatită ulcerativă lupus-like (hidralazina, 
procainamida). Medicamentele citotoxice determina o durere 
bucală cu caracter de arsură (mucozită), subțierea mucoasei, 
eritem discret şi eroziuni superficiale dureroase. Imuno- 
supresia medulară poate produce leucopenie acută, ceea ce 
are ca rezultat apariţia de ulcere orofaringiene dureroase, 
profunde, însoțite de febră înaltă şi sepsis (ulceraţii 
agranulocitare). Leucemia acută mieloidă poate fi însoțită de 
durere bucală; aceasta poate avea drept cauză infiltrarea masivă 
şi tumefacția gingiei — gingivită leucemică; candidoză orală; 
pulpită; ectima gangrenosum bucală, secundară infecției cu 
Pseudomonas; GUNA; infecția cu virus herpes simplex sau 
cu virus varicelo-zosterian; mucozita erozivă, secundară 
medicaţiei citotoxice. Bolnavii de SIDA prezintă durere bucală 
cu caracter de arsură, determinată de candidoză, ulcerații 
dureroase produse de virusul herpes simplex, citomegalic şi 
varicelo-zosterian sau GUNA. Biopsia din ulceraţie şi cultura 

sînt necesare pentru a stabili dacă este vorba de virusul herpes 
simplex sau de o infecţie cu virus citomegalic. Aftele care 
dau culturi negative pot răspunde spectaculos la tratamentul 

Frecvente (>100) 
DUREREA CAVITĂȚII BUCALE 
Pulpita acută sau abcesul 
Abcesul periapical 
Durerea după chirurgia endodontică 
Protezarea „muşcăturii înalte“ 
Eroziunea gingivală şi leziunea dentară 
legate de periajul dentar 
Sinuzita maxilară acută 
Gingivostomatita herpetică primară 
Ulceraţiile traumatice 
Ulceraţiile prin arsuri 
Stomatita aftoasă 
Reacţiile post medicamentoase orale: 
Stomatita alergică (legată de 
medicamente) 
Reacţia orală la citotoxice 
Leziunile orale şi SIDA: 
Candidoza 
Herpes simplex 
Afecţiunile periodontale şi GUNA 
Leucoplazia păroasă 
Leziunile orale diabetice 


Partea a l-a DUREREA ACUTĂ FACIALĂ 
TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 


Relativ frecvente (>5-100) 


Pericoronita 
Alveola uscată post-extracție dentară 
Gingivita ulcerativă necrotizantă acută 
(GUNA) 
Falsele dureri dentare: 
Nevralgia de trigemen 
Nevralgia de ganglion sfenopalatin 
Sindromul Stevens-Johnson 
Necroliza epidermică toxică 
Ulceraţiile herpes zoster 
Ulceraţiile cu virus Epstein-Barr 
Boala mînă-picior-gură 
Herpangina 
Stomatita gonococică 
Sifilisul (primar şi secundar) 
Stomatita de contact 
Stomatita iritativă 
Reacţia post-medicamentoasă orală lichenoidă 
SIDA şi leziunile orale : 
Virusul citomegalic 
Aftele idiopatice cu răspuns la prednison 
Herpes zoster 
Stomatita necrotizantă acută 
Sarcomul Kaposi 
Limfoamele 
Leziunile orale uremice 


DUREREA LA NIVELUL LIMBII (GLOSITĂ, GLOSODINIE, ULCERE) 


Candidoza 

GUNA 

Glosita virală cu virus herpes simplex 
şi ulcerații 

Muşcături şi arsuri ale limbii 

Ulcerele aftoase 


DUREREA LA NIVELUL BUZELOR (CHEILITA ȘI CHEILITA ANGULARĂ) 


Terapia cu isotretinoin 

Cheilita actinică 

Virusul Herpes simplex 

Impetigo 

Cheilita angulară datorată speciilor de 
Candida şi Staphylococcus aureus 

Eroziunile labiale datorate frigului şi 
umezelii 


Glosita stafilococică 

Pseudomonas (ectima gangrenosum) 
Glosita bacteriană cu gram-negativi 
Sindromul Stevens-Johnson 
Necroliza epidermică toxică 

Glosita cu Chlamidia trachomatis 
Ulceraţia cu citomegalovirus 

Sifilis (primar şi secundar) 

Alergia de contact 

Glosita alergică 

Ulcerele cu virus Coxsackie sau enterovirus 


Cheilita alergică 

Cheilită factitia 

Sindromul Stevens-Jonson 
Necroliza epidermică toxică 


Rare (>0-5) 


False afecţiuni dentare: 

Infarctul acut de miocard 

Sindromul Ernest . 
Reacţia post-medicamentoasă orală pemfigus-like 
Reacţia post-medicamentoasă orală lupus-like 
Leucemia acută şi leziunile orale 

Gingivita 

Candidoza 

Afecţiunile dentare (pulpita) 

Ectima gangrenosum 

GUNA și afecțiunile periodontale 

Virusul Herpes simplex 

Virusul varicelo-zosterian 

Leziunile ulceronecrotice idiopatice 


Glosita şi ulcerația gonococică 
Glosita rrichomoniazică 
Tularemia 


—————————— 


cu prednison. Stomatita necrotizantă începe ca GUNA, apoi 
se extinde la mucoasa palatină şi în alte zone ale mucoasei 
bucale. În SIDA se poate produce o boală periodontală rapid 
progresivă, prezentînd tumefacție gingivală, însoțită de durere, 
sensibilitate şi sîngerare locală. Sarcomul Kaposi şi limfoamele 
cu determinare orală sînt de obicei nedureroase, pînă cînd 
invadează țesutul nervos sau ulcerează. Diabetul zaharat poate 


determina xerostomie, boală periodontală şi/sau candidoză 
bucală. Poate apărea glosodinia. Uremia poate produce o 
stomatită erozivă. 

Durerea linguală acută poate fi dată de o glosită infecțioasă 
determinată de Neisseria gonorrhoeae, Chlamidia trachomatis 
sau Trichomonas vaginalis. Aceste infecții sînt dobîndite în 
timpul contactului sexual oral-genital. Infecțiile cu stafilococ 

şi germeni gram-negativi determină, uneori, ulceraţie şi glosită 
la pacienții imunosupresaţi. Infecția cu Pseudomonas 
determină ectima gangrenosum a limbii. GUNA produce o 
gingivită dureroasă, erozivă, friabilă şi ulcerarea limbii. 
Sindromul Stevens-Johnson şi necroliza epidermică toxică duc 
la apariția de bule mari pe mucoasa linguală, care se rup lăsînd 
eroziuni dureroase. Rash-ul cutanat este asociat ambelor boli. 

Virusul herpes simplex, coxsackie şi cytomegalic pot 
produce ulceraţii linguale şi durere locală. Diagnosticul 
specific se bazează pe biopsia şi cultura din leziune. Pacienţii 
cu SIDA dezvoltă ulcere aftoase nespecifice pe mucoasa bucală 
şi linguală, care răspund la tratamentul cu prednison. Sifilisul 
poate determina şancru lingual dureros sau rozeolă sifilitică 
mucoasă. Glosita alergică poate fi determinată de un alergen 
de contact, de un alergen ingerat sau injectat. Tularemia apare 
după ingestia de carne de iepure contaminată sau după strivirea 
căpuşelor între degete. Ea poate cauza ulcerații mucoase bucale 
şi linguale, însoţite de adenopatie cervicală. Cheilita dureroasă, 
cu implicarea joncţiunii cutaneo-mucoase (vermilion) ce 
afectează submucoasa buzelor poate fi determinată de 
expunerea la soare, tratamentul cu izotretinoin, alergia de 
contact, virusul herpes simplex, impetigo, autoagresiune, 
sindromul Stevens-Johnson, necroliza epidermică toxică sau 
de escdriații apărute la frig sau vînt. Cheilita angulară 
(zăbăluța) este determinată de o infecție stafilococică sau 
candidozică. Deficitul de vitamină B sau de fier pot fi şi ele 
asociate cu această afecțiune moderat dureroasă. 


[|] DESCRIEREA AFECȚIUNILOR 
ENUMERATE 


Durerea de cavitate bucală 
1. DUREREA DENTARĂ 


A. Pulpita acută sau abcesul pulpar. Durerea dentară 
sau de maxilar apare brusc după ingestia de lichid sau 
mîncare rece. Durerea este localizată la dintele afectat dar, 
cel mai frecvent, întreaga zonă de maxilar ce conţine dintele 
bolnav devine intens dureroasă. Durerea poate iradia în 
obrazul, ochiul şi urechea de aceeaşi parte. După încetarea 
acțiunii stimulului rece simptomele dispar în cîteva minute. 
Când pacientul „uită“ şi ingeră din nou mîncare sau băutură 
rece, durerea recidivează. În curând, stimulul cald va avea 
acelaşi efect. Localizarea dintelui dureros poate fi dificilă, 
deoarece durerea lipseşte atât la muşcat, cît şi la percuție. 
În câteva zile sau săptămîni, crizele de durere apar spontan 
şi sînt continue. Durerea devine din ce în ce mai severă şi 
mai prelungită, putînd apărea şi durerea la muşcat sau la 
percuţia dinţilor afectaţi. Decubitul dorsal poate intensifica 
durerea, ducînd la iradierea acesteia pe arii mai mari. 
Durerea surdă constantă, devine în timp chinuitoare, 
pulsatilă, iradiind spre etajul facial superior şi în regiunea 
frontotemporală. Examinarea clinică pune în evidență 

” dintele cariat răspunzător de durere sau plombele căzute. 


Dintele afectat poate fi localizat prin teste de sensibilitate 
electrice, termice sau mecanice. Radiografiile dentare sînt 
valoroase în evaluarea extensiei cariilor şi în vizualizarea 
regiunii periapicale, unde este posibil un abces. Pulpita 
este, de obicei, secundară extensiei unei carii, unei fracturi 
dentare; răspîndirii prin contiguitate a infecției, de la o 
colecție de puroi periodontal adiacent sau periapical; 
precum şi însămînțării hematogene a unei pulpe iritate 
mecanic. Pentru a înlătura durerea, chirurgia endodontică 
sau extracția dentară sînt obligatorii, dar poate fi necesară 
şi utilizarea de analgetice şi antibiotice, pentru a controla 
durerea şi infecția. 


B. Abcesul periapical şi ulcerul dentar. Eşecul 
tratamentului unei pulpite poate conduce la necroză 
pulpară, urmată de dispariția parţială sau totală a durerii 
dentare. Extensia infecţiei de la rădăcină la țesuturile moi 
adiacente determină durerea şi tumefacția gingiei şi a 
mucoasei bucale adiacente, precum şi a regiunii afectate a 
feţei. Extensia la obraz produce tumefacție marcată, însoțită 
de sensibilitate; afectarea sinusului maxilar are ca rezultat 
o sinuzita acută. Extensia la spațiul. sublingual produce 
tumefacţie, durere şi sensibilitate la nivelul planşeului bucal 
şi ridicarea limbii. 

Un abces periapical poate drena spontan (printr-o fistulă) 
în cavitatea bucală, sub marginea gingivală, sau mai rar, 
printr-o fistulă cutanată la nivelul mandibulei, obrazului 
sau regiunii perinazale. Radiografiile dentare vor arăta o 
rarefiere periapicală. Studiul cu substanță de contrast a 
traiectului fistulos va ajuta la confirmarea procesului 
patologic odontogenic. Traiectele fistuloase tind să se 
închidă după extracția dintelui afectat. Mai mult de 50% 
din pacienţii cu fistulă cutanată de la un abces periapical 
nu au un istoric de durere dentară. Drenajul spontan al 
abcesului la nivel bucal sau lingual determină un ulcer 
dentar dureros, care drenează puroi. Chirurgia pe canalul 
rădăcinii sau extracția dintelui afectat conduce la 
vindecarea ulcerului. 


C. Pericoronita. Se manifestă prin durere spontană şi 
sensibilitate la nivelul gingiei care acoperă molarul de minte 
parţial erupt. Țesutul pericoronar se tumefiază, se înroşeşte, 
devine dureros şi de sub lamboul de țesut infectat poate fi 
eliminat un exsudat. Spaţiul masticator se inflamează, 
determinînd trismusul. Se dezvoltă limfadenopatie 
dureroasă, sensibilă, de aceeaşi parte, iar respirația devine 
fetidă. Debridarea şi spălarea duc la amelilorarea durerii. 
Dacă este prezentă celulita, cu extensie la unul sau mai 
multe spaţii faciale profunde, se impune incizia, drenajul 
puroiului acumulat şi extracția dintelui. Cauza o reprezintă 
blocarea mecanică prin acumularea de resturi alimentare 
şi microorganisme sub lambourile gingivale ale dintelui 
parţial erupt. Ca factor favorizant se citează traumatismul: 
tisular cauzat de mestecat. Pericoronita din jurul unui molar 
fixat necesită extracție. 





D. Complicaţiile acute ale tratamentului dentar 


1. Durerea după chirurgia endodontică. După 
chirurgia endodontică poate să apară o durere severă, 
cu iradiere în mandibulă şi în etajul facial superior. De 
obicei, o asemenea durere durează 24-48 ore şi este 
parțial ameliorată de analgeticele orale. 


2. Alveola uscată. O durere intensă, continuă apare la 
2-3 zile după extracția dentară. Ea poate fi mai intensă 
chiar decît cea care a impus extracția dentară. Alveola 
uscată se produce cînd cheagul de la locul de extracție 
se infectează şi cade din alveolă, lăsînd-o „uscată“ şi 
goală. Tratamentul necesită spălături şi aplicarea unui 
amestec de oxid de zinc şi eugenat în alveolă. 


3. Durerea prin „muşcătură înaltă“ după o protezare 
dentară. „Muşcătura înaltă“ după o protezare dentară 
poate determina durere şi sensibilitate termică sau la 
muşcat, simulînd simptomele unei pulpite. Corectarea 
muşcăturii înalte are ca rezultat remiterea simptomelor 
în 1-3 zile. 


4. Leziunea dentară şi eroziunea gingivală legate de 
periajul dentar. Periajul dentar viguros poate produce 
abraziunea gingiei, smalțului, cementului, expunînd 
dentina. Apare durerea indusă de stimulul rece. La 
examenul obiectiv se observă retracția gingiei şi leziuni 
dentare la marginea gingiei. Periajul blînd cu o pastă 
de dinți conținînd un anestezic ajută la ameliorarea 
simptomatologiei. 


E. Gingivita ulcerativă necrotizantă acută. Pacienţii se 
prezintă pentru gingii dureroase şi sensibile. Obiectiv, 
gingiile sînt tumefiate şi hiperemice în regiunile 
interdentare, unde apar eroziuni şi ulceraţii. Marginile 
gingiilor sînt roşii, dureroase, sensibile şi sîngerează uşor. 
Halena este fetidă. Durerile în gît şi odinofagia sînt 
determinate de inflamaţia exsudativă şi de ulceraţiile 
faringiene şi amigdaliene. În cazurile severe pot apărea 
febră, frisoane, stare de rău, slăbiciune şi imposibilitate de 
a se alimenta, precum şi adenită cervicală bilaterală 
dureroasă. Vindecarea se obține prin debridarea cu 
ultrasunete a gingiei necrozate şi prin administrarea 
metronidazolului ca antibiotic împotriva germenilor 
anaerobi. 


2. BOLI CE MIMEAZĂ AFECȚIUNILE DENTARE 


A. Sinuzita maxilară acută. Determină durere spontană 
severă la nivelul obrazului şi rinoree purulentă anterioară 
şi posterioară, ipsilateral. Rinoreea poate prezenta şi striuri 
sanguinolente, iar fosa nazală de aceeaşi parte poate fi 


obturată complet sau parţial. Pacientul poate fi subfebril, - 


prezentînd sensibilitate la nivelul osului malar afectat. 
Frecvent, dintele superior de pe partea afectată doare 
continuu, pînă cînd, sub tratament antibiotic, sinuzita se 
vindecă. 

B. Infarctul miocardic acut. Pacienţii cu infarct acut de 
miocard prezintă uneori dureri dentare sau în mandibula/maxi- 
larul drept sau stîng. Se pot asocia dureri retrosternale, 
precordiale, de braţ sau cervicale. Transpiraţiile, starea de 
slăbiciune, paloarea, greața sau vărsăturile sugerează o 
afecțiune mai gravă decît durerea dentară. Examenul fizic 
poate releva tahicardie, extrasistole ventriculare, ritm de 
galop şi/sau zgomote cardiace asurzite. Electrocardiograma 
şi valorile enzimelor de citoliză miocardică vor stabili 
diagnosticul. 


C. Sindromul Ernest. Lezarea ligamentului stilo- 
mandibular produce sensibilitate şi durere spontană de 
maxilar şi de dinți posteriori. Se constată limitarea mişcării 
de deschidere a maxilarului şi protruzie. Palparea inserției 
mandibulare a ligamentului produce durere maxilară şi în 
dinţii posteriori; uneori provoacă o senzaţie de disconfort 
în ureche, ochi sau gît. Durerea dentară sau facială se pot 
remite după injectarea de lidocaină şi metilprednisolon în 
zona afectată. 


D. Nevralgia de trigemen. Nevralgia de trigemen poate 
determina durere lancinantă în maxilarul superior şi 
inferior. Durerea iradiază către etajul facial superior sau 
către ureche. Crizele dureroase durează cîteva secânde/un 
minut şi pot fi unice sau repetate, separate de secunde sau 
minute. Punctul trigger poate fi situat la nivelul obrazului, 
buzei superioare sau cavității bucale. Stimularea la acest 
nivel produce o durere tipică fulgerătoare, injectarea unui 
anestezic în punctul trigger putînd preveni declanşarea 
durerii. Multor pacienţi li se extrage unul sau mai mulți 
dinți, considerîndu-se în mod eronat că durerea este de 
origine dentară. 


E. Nevralgia de ganglion sferopalatin (Cefaleea Sluder 
a hemifeţei inferioare). Apare o durere spontană 
unilaterală, în orbită, cavitatea nazală, zona frontoparietală, 
în obraz și în dinţii superiori Durerea este persistentă, 
sîcîitoare, surdă şi poate fi-asociată senzaţiei de nas înfundat 
şi obstrucției nazale de aceeaşi parte, lăcrimării şi unui 
sindrom Horner tranzitor. Durerea poate persista cîteva ore 
sau cîteva zile, şi poate fi ameliorată, pentru un interval 
scurt, prin cocainizarea ganglionului sfenopalatin 
ipsilateral. 


3. GINGIVOSTOMATITA HERPETICĂ ACUTĂ 


(PRIMARĂ) 


De obicei, afecțiunea apare la copiii mici, dar şi la tineri. 
Simptomele prodromale sînt febra, frisoanele, cefaleea, 
starea generală alterată şi iritabilitatea. Apoi se instalează 
durerea spontană orală şi gingivală, asociată cu apariţia de 
pustule mici şi de vezicule serosanguinolente mucoase. 
Acestea se rup repede, determinînd ulcerații dureroase de 
1-3 mm în diametru. Gingiile sînt, de obicei, tumefiate şi 
roşii. Pe mucoasa gingivală sînt prezente ulcere difuze, 
unice sau confluente, alb-gri, care sîngerează uşor. Apare 
o limfadenită cervicală şi submandibulară bilaterală 

dureroasă. Gingiile şi gura sînt sensibile, iar respiraţia, urât 
mirositoare. Este posibilă vindecarea spontană în 2-3 
săptămîni. Diagnosticul se bazează pe datele clinice. 
Produsul de chiuretare sau biopsia din ulcer pot evidenția 
tumefacția celulelor epiteliale, degenerescență balonizantă, 
incluzii intranucleare şi celule gigante multinucleate. 
Virusurile herpes simplex (HSV) tip 1 şi 2 pot fi cultivate 
din ulcerele gingivale sau detectate prin imunofluorescentă 
directă din produsele de chiuretare din ulceraţie. Anamneza 
poate releva contactul cu un prieten sau cu o rudă cu o 
infecție herpetică recentă sau, în cazul infecției cu virusul 
de tip 2, contactul sexual recent oral-genital. Tratamentul 
cu acyelovir poate fi benefic în cazurile severe. 


4. SINDROMUL STEVENS-JOHNSON 


Această afecțiune poate avea, ca manifestări prodromale: 
febră, frisoane, stare de rău, durere de piept, durere în gît, 
tuse, mialgii, artalgii, vărsături şi diaree. Singura 
manifestare a bolii poate fi durerea orală severă (în 25% 
din cazuri). Apoi se formează leziuni buloase pe mucoasa 
bucală, pe palat şi pe marginea buzelor. Ruperea bulelor 
are ca rezultat formarea unor eroziuni orale dureroase, 
acoperite cu un exsudat alb-gri. Pe mucoasa şi marginea 
cutaneo-mucoasă labială (vermilion) leziunile se acoperă 
de cruste hemoragice. Buzele pot fi edemaţiate şi poate să 
apară o conjunctivită purulentă. În cazurile severe se 
dezvoltă keratita, ulcerele corneene, uveita anterioară şi 
panoftalmita. 

Afectarea mucoasei orale şi nazale este uneori suficient 
de dureroasă pentru a face dificile vorbirea, masticația şi 
respiraţia. În cele mai multe cazuri, pe suprafețele de 
extensie apare o erupție maculopapuloasă, cu leziuni ce 
au tendința de a se grupa în jurul articulaţiilor mari ale 
membrelor inferioare. Cele mai importante tipuri de leziuni 
cutanate care apar în această afecțiune sînt: cele „în ţintă“, 
policiclice, arcuate; plăcile urticariene persistente, diferite 
de „erupția“ tranzitorie tipică; veziculele şi bulele. Există 
şi leziuni tip „herpes iris“, dispuse sub formă de plăci. Se 
formează o bulă centrală, mărginită de mici vezicule (de 
exemplu, tip „herpes iris“ Bateman). 

Sindromul Stevens-Johnson a fost asociat cu infecțiile 
cauzate de Mycoplasma pneumoniae, de virusul herpes 
simplex, de histoplasma, de adenovirusuri, de virusul 
Epstein-Barr şi de virusul Coxsackie B5. Consumul de 
sulfonamide şi de alte medicamente poate fi asociat cu 
această afecțiune. 

Anatomopatologic se constată: vasculită dermică 
limfohistiocitară, edem papilar al dermului, spongioză 


epidermală, necroză celulară intraepidermică şi bule 


subepidermice. 


5. NECROLIZA EPIDERMICĂ TOXICĂ (NET) 


Se manifestă printr-un rash morbiliform ce apare pe faţă, 
trunchi şi extremități. Leziunile devin confluente, formînd 
plăci extinse eritematoase. Pe aceste pete eritematoase se 

formează bule flasce, care se rup rapid, lăsînd largi zone 
dureroase, denudate. Semnul Nikolsky poate apărea în 
zonele „roşii“. Afectarea mucoaselor orală, conjunctivală, 
genitală, anală poate fi severă. Bulele orale se rup, 
determinînd arii întinse de mucoasă erodată. Apar febra, 
starea de rău şi leucocitoza. Pielea pare „opărită“. 
Anatomopatologic se constată: vacuolizarea stratului 
celular bazal, necroza unicelulară şi formarea de bule 
subepidermice. În NET stafilococică, planul de clivaj (care 
explică leziunea buloasă) este situat în stratul granular al 
epidermului. Celulele endoteliale din derm sînt edemațiate, 
dar nu există infiltrat inflamator perivascular. Legătura cu 
eritemul multiform este controversată, unii autori consideră 
NET ca fiind o variantă a acestei afecțiuni. Afecţiunile 
frecvent asociate cu NET sînt: hipersensibilitatea 
medicamentoasă (la sulfonamide, alopurinol, fenitoină), 
infecțiile virale, limfoamele și leucemiile, bacteriemia şi 
infecția stafilococică, precum şi imunizarea antitetanică, 
antivaricelă şi antirujeolă. Recuperarea are la bază 
menţinerea echilibrului hidro-electrolitic, îngrijirea locală 
a pielii şi tratamentul imediat al infecțiilor locale și 
generalizate. 


6. ULCERAȚIILE ORALE ACUTE 


A. Traumatismele. De obicei, ulcerațiile traumatice sînt 
mici ($ <1 cm), superficiale şi dureroase. Sînt acoperite 
de un exsudat alb-gălbui şi au o margine eritematoasă, 
îngustă, regulată sau nu. Pot avea o formă lineară sau ovală. 
Durerea este uşoară, dar se poate intensifica în timpul 
ingestiei de alimente sau vorbirii. Mucoasa bucală poate fi 
lezată de o mușcătură accidentală, de un dinte rămas cu o 
suprafață neregulată după o carie sau un traumatism. 
Leziunile prin muşcare determină şi ulcerații linguale, în 
timp ce periajul viguros (în timpul spălării pe dinți) poate 
avea ca rezultat un ulcer gingival. Ulcerațiile orale pot fi, 
de asemenea, seundare chirurgiei dentare, în cazul unui 
slab control asupra instrumentarului de mînă sau a frezelor; 
folosirii unor amprente dentare scobite, extinse, cu margini 
neregulate; unor coroane dentare provizorii kscuţite; sau 
pot fi datorate unor traumatisme legate de aspiraţia salivei. 
Leziunile produse de rulourile de vată sînt determinate de 
îndepărtarea tardivă a acestora, situaţie în care se usucă şi 
devin aderente, cauzînd descuamarea mucoasei. Ulceraţiile 
marginii alveolare sînt rezultatul unei proteze dentare 
parţiale sau totale nepotrivite... 


B. Arsurile. Arsurile chimice pot rezulta dintr-un contact 
prelungit al aspirinei cu mucoasa, în timpul tratamentului 
pentru o durere dentară. Şi alte medicamente reținute în 
cavitatea bucală pot determina o leziune similară. 
Substanțele chimice folosite în stomatologie, ca fenolul 
sau nitratul de argint, pot determina la rîndul lor arsuri. 
„Palatul mîncătorului de pizza“ este o leziune dureroasă, 
circulară, determinată de aderenţa unei bucăți de pizza 
fierbinți pe mucoasa palatină. 

C. Infecţiile virale 


1. Virusul varicelo-zosterian. Apariţia leziunilor 
veziculare orale sau faciale este precedată, cu 1-3 zile, 
de o durere sub formă de arsură, surdă, unilaterală, în 
cavitatea bucală sau pe maxilarul inferior (ramura man- 
dibulară) sau la nivelul palatului, maxilarului superior 
şi al etajului facial mijlociu (ramura maxilară). Mucoasa 
bucală este roşie şi tumefiată unilateral, prezentînd ulce- 
rații şi vezicule grupate. Unele confluează şi formează 
ulceraţii largi pe fața internă a buzei sau pe palat. 
Leziunile nu depăşesc linia mediană. Unele vezicule şi 
ulceraţii situate pe fond eritematos se pot extinde şi pe 
tegumentul feței, în etajul superior sau mijlociu. Diag- 
nosticul se bazează pe date clinice, caracteristice fiind: 
distribuția dermatomerică unilaterală a leziunilor orale 
şi cutanate şi durerea asociată cu caracter de arsură. Se 
poate folosi colorația directă a produsului de raclaj din 
leziune cu anticorpi imunofluorescenți, specifici pentru 
virusul varicelo-zosterian (imunofluorescenţa directă). 


2. Virusul Epstein-Barr. Produce o gingivo-stomatită 
acută febrilă, cu edem gingival, eritem şi ulcerație locală. 
Semnele frecvent întâlnite sînt limfadenopatia cervicală 
posterioară, faringoamigdalita exsudativă, spleno- 
megalia, limfocitoza absolută cu peste 10% limfocite 
atipice şi un test heterofil pozitiv. Pot apare ulcerații 
orale dureroase şi cu alte localizări. 


3. Boala mînă-picior-gură. Virusul Coxsackie A16 
produce febră, leziuni tegumentare şi mucoase. 
Leziunile mucoase afectează mucoasa orofaringiană: 
vezicule şi mici ulceraţii şi bule dispuse oral; vezicule 
dispuse pe mucoasa faringiană. La nivelul tegumentului 
palmelor, degetelor de la miini şi picioare şi plantei apar 
vezicule cu conținut clar şi papile sensibile, pe fond 
eritematos. Afecţiuni asemănătoare apar la copii şi la 
unii adulți infectați cu virusurile Coxsakie A5, A10, 
B2, B5 şi cu enterovirusul 7]. 


4. Herpangina. Acuzele obişnuite sînt febra şi durerea 
în gît. Pot apare cel puțin trei (pînă la 15) vezicule şi 
ulcerații, dureroase, cu margini eritematoase, de 2-4 
mm diametru, răspîndite pe pilierii faringieni, pe 
palatul moale, pe amigdale, pe peretele faringian 
posterior și uneori pe mucoasa bucală. De obicei, nu 
există leziuni gingivale. Cauza o reprezintă virusul 
Coxsackie de grup A. 


D. Stomatita gonococică. Bolnavii prezintă o mucoasă 
bucală tumefiată, eritematoasă, cu multiple ulcerații 
superficiale, dureroase. Pot exista ulceraţii de 2-3 cm pe 
limbă, mucoasa bucală, gingii şi pe planşeul cavităţii 
bucale. Glosita romboidală mediană (atrofia papilară 
centrală a limbii) a fost asociată cu gonoreea orofaringiană. 
Poate apărea şi o gingivită difuză. Diagnosticul se confirmă 
prin izolarea Weisseriei gonorrhoeae din cultura 
exsudatului lingual sau faringian. În anamneză există istoric 

de contact neprotejat oral-genital. Multe cazuri de gonoree 
orofaringiană sînt asimptomatice şi sînt detectate doar prin 
culturi screening, efectuate după o infecție genitală sau în 
urma expunerii la un caz dovedit. 


E. Ulcerele aftoase. Episodul iniţial se manifestă prin 
apariţia unor ulcere superficiale (în număr de unu pînă la 
cinci), circulare, bine delimitate cu fund albicios, cu 
margine eritematoasă, subțire. Aceste leziuni dureroase pot 
fi localizate pe mucoasa labială, bucală (inclusiv a 
vestibulului bucal), ca şi pe limbă, palat sau faringe. 
Durerea este moderată și se intensifică în timpul mîncatului 
sau vorbitului. Leziunile nu se însoțesc de febră sau 
limfadenopatie dureroasă. Leziunile mici se vindecă 
spontan în 14 zile. 


F. Sifilisul 


1. Sifilisul primar. Şancrul oral apare cel mai frecvent 
pe buză, palat sau limbă. Şancrul are margini înguste, 
elevate, de culoare arămie şi baza roşie-maronie. Spre 
deosebire de șancrul genital, cel oral nu este dureros. 
În exsudatul din leziune poate fi pusă în evidență pentru 
Treponema pallidum prin imunoflurescență directă 
(FTA). Examinarea în cîmp întunecat poate fi fals 
pozitivă în cazul leziunilor orale. Testul VDRL este 
pozitiv în 60-70% din cazuri, testul FTA-ABS este 
pozitiv în 100% din cazuri. Leziunile dispar sub 
tratament cu penicilină. 


2. Sifilisul secundar. Pe buze, amigdale şi palat apar 
ulcerații lineare în „urmă de melc“ şi pete mucoase gri. 
Maculele mucoase se pot suprainfecta, devenind 
dureroase. Cele mai multe leziuni secundare nu sînt 
dureroase. De obicei, un rash generalizat maculos, 
maculopapular sau papulo-scuamos însoţeşte leziunile 
orale. De asemenea, apar febra, starea de rău, frisonul, 
artralgiile şi mialgiile. Imunoflorescenţa directă a 
exsudatului din maculă va evidenția Zreponema 
pallidum în număr mare, iar testele VDRL şi FTA-ABS 
confirmă diagnosticul în proporţie de 96-100%. 
Leziunile orale şi cutanate răspund rapid la tratamentul 
cu penicilină. 


7. STOMATITELE 


A. Stomatita de contact. În mod obişnuit se manifestă 
prin durere spontană orală, cu caracter de arsură, difuză 
sau localizată, însoţită de eritem, edem şi sensibilitate 
locală. Reacţiile severe pot determina eroziuni mucoase 
sau ulceraţii. Reacțiile localizate apar la nivelul mucoasei 
bucale, linguale sau gingivale, în zonele adiacente unei 
surse fixe de alergen (0 coroană dentară conținînd un metal 
sensibilizant). Afectarea labială se produce datorită 
obiceiului de a ține în cavitatea bucală ace conținînd nichel, 
pioneze sau suporţi metalici pentru rujul de buze. Stomatita 
difuză poate fi rezultatul folosirii pastelor de dinți şi apelor 
de gură care conţin agenţi sensibilizanţi (de exemplu, 

aldehida cinamică, o substanță aromată folosită pentru 
pastele de dinţi). Diagnosticul de alergie de contact se pune 
pe răspunsul la îndepărtarea materialului sensibilizant (de 
obicei, aduce o remisiune rapidă a simptomelor) şi prin 
folosirea testelor cutanate. Aceste teste pot fi fals pozitive 
(eliminarea materialelor ce dau testări pozitive nu înlătură 
simptomele). Agenţii sensibilizatori orali răspunzători pot 
fi prezenţi în pasta de dinți, apa de gură, plombele dentare, 
adezivii dentari şi în cosmetice. 

Materialele folosite în stomatologie ca răşinile, aliajele 
metalice, mercurul, antisepticele, anestezicele topice şi 
antibioticele pot fi agenți sensibilizanți. Comprimatele şi 
tabletele pot determina o stomatită de contact generalizată, 
consecutivă antibioticelor, agenților coloranți şi aromati- 
zanți, antisepticelor şi anestezicelor. Şi hîrtia de țigară, 
portțigaretul şi bățul pipei determină reacții de contact. 
Bomboanele, guma de mestecat, picăturile de tuse, 
comprimatele de împrospătare asrespiraţiei, dropsurile pot 
determina disconfort resimțit ca o arsură în cavitatea bucală, 
eritem și tumefacție locală, datorată agenților aromatizanți 
(uleiul de scorţişoară, uleiul de anason, menta). Unele 
alimente — căpşunile, puiul, roşiile, ouăle — au fost asociate 
cu reacțiile ulcerative orale; la femei aceste reacţii pot fi 
mai severe în timpul perioadelor menstruale. 

Sînt neobişnuite reacțiile ulcerative în alergiile de 
contact. În schimb, pot apare ulcere de tip aftos, care pot 
deveni cronice, dacă nu se identifică şi nu se elimină cauza. 
Substanțele responsabile de stomatita de contact care 
determină reacții ulcerative sînt cele enumerate mai sus. 


B. Stomatita iritativă. Nediluarea corectă a apei de gură 
poate determina disconfort bucal, eritem și tumefacție 
locală, datorită prezenței substanțelor astringente şi 
antiseptice, cum ar fi perboratul de sodiu, peroxidul de 
hidrogen, boraxul, mentolul, fenolul, timolul, metil- 
salicilatul, alcoolul, acizii şi substanțele alcaline, crezolul 
şi acidul boric. Substanțele iritante folosite în procedurile 
stomatologice ca: fenolul, nitratul de argint, creosolul şi 
paraclorfenolul pot determina o stomatită locală sau difuză. 
Alte medicamente capabile să determine stomatită şi 
ulceraţii sînt extractele pancreatice, clorura de potasiu şi 
violetul de gențiană. 


C. Reacţii orale medicamentoase (stomatita 
medicamentoasă) 


1. Stomatita alergică. Administrarea orală, parenterală 
sâu sub formă de aerosoli a medicamentelor poate 
determina furnicături, arsuri bucale, eritem şi edem 
generalizat al mucoasei. Se formează vezicule ce 
evoluează spre eroziuni și ulcere profunde. Se pot asocia 
urticaria sau rashul maculos generalizat. Cauzele 
frecvente ale stomatitei alergice generalizate includ 
antibioticele (sulfonamidele, penicilina, tetraciclina) 
anestezicele (procaina, cocaina, tetraciclina, lidocaina) 
hipnoticele, sedativele şi compușii similari (barbiturice- 
le, fenitoina, clorpromazina), analgeticele şi antipireti- 

cele (aspirina), antimalaricele (chinina, chinidina, 
chinacrina) şi alte medicamente (tiouracilul, aurul, 
arsenicul, fenolftaleina). În cazurile cu leziuni erozive, 
infecțiile secundare cu bacterii orale sau specii de 
Candida pot să crească severitatea unei stomatite. 
Administrarea medicamentelor cauzatoare trebuie 
întreruptă şi este necesar un tratament local simptomatic. 


2. Reacţiile post-medicamentoase lichenoide. După 
administrarea unor medicamente se produce pe mucoasa 
bucală o modificare inflamatorie de tip lichen plan. Se 
formează o leziune cu aspect de reticul albicios, cu 
contur dantelat şi suprafață striată ce poate evolua spre 
leziuni mucoase erozive, dureroase. Medicamentele care 
se asociază cu reacții medicamentoase lichenoide sînt 
clorochina, furosemidul, aurul, metildopa, fenotiazinele, 
propanololul, chinidina, litiul, spironolactona, 
tetraciclina, tiazidele, clorpropamida. Biopsia poate 
confirma diagnosticul. Ea evidențiază hiperkeratoză fără 
parakeratoză; strat malpighian îngroşat; infiltrat 
limfocitar în bandă, la joncțiunea dermoepidermică; 
degenerescența de lichefiere (hidropice) a celulelor 
membranei bazale; coloizi, citoizi, corpi Civatte şi 
acantoze cu aspect de dinți de fierăstrău. Imuno- 
fluorescenţa arată depuneri de fibrinogen în zona 
membranei bazale. Oprirea medicamentelor cauzatoăre 
conduce la vindecare în scurt timp. 


3. Reacţii post-medicamentoase tip pemfigus. Se 
formează bule orale mari, flasce, care colabează, se 
sparg şi lasă ulcerații extensive, dureroase. Penicilamina 
şi captoprilul au fost asociate acestui tip de reacţii, care 
nu se pot deosebi de pemfigusul vulgar idiopatic. 


4. Reacţii post-medicamentoase tip lupus eritematos. 
Apare stomatită, cu eritem, edem și ulceraţii dureroase 
de mucoasă. În asociere cu stomatita pot apare rash-ul 
cutanat, febra, adenopatia, pleurita, pericardita, artrita 
şi/sau artralgiile. Medicamentele asociate în mod 
obişnuit cu acest tip de reacție includ hidralazina, 
procainamida, izoniazida, fenitoina, aurul, metildopa, 
primidona şi trimetadiona. 


5. Reacţii postmedicamente citotoxice din cadrul 
chimioterapiei pentru boli neoplazice. Medicamentele 
antitumorale pot opri sinteza şi replicarea ADN-ului 
(drogurile dependente de ciclu) celulelor mucoase sau 
pot bloca metabolismul intracelular, ceea ce conduce 
la moartea celulei (droguri independente de ciclu). 
Efectele pe măduva osoasă şi mucoasa orală conduc la 
pancitopenie şi ulceraţii orale, infecţii, sîngerări. 
Efectele chimioterapiei asupra cavității bucale includ 
următoarele: 


A. MUCOZITA. Între a 4-a şi a 10-a zi de tratament, 
bolnavul poate prezenta un disconfort bucal, resimțit 
ca o arsură, asociat cu eritem difuz şi strălucitor al 
mucoasei. Pe mucoasele labială şi linguală se 





dezvoltă ulceraţii dureroase şi eroziuni. Mucoasa 
labială se depapilează şi poate deveni sensibilă şi 
dureroasă difuz. Ulceraţiile se acoperă cu o pseudo- 
membrană galben-albicioasă sau cu cruste hemoragi- 
ce. Durerea poate fi destul de severă astfel încît să 
împiedice alimentarea. Severitatea reacției orale 
depinde de agent, doză şi de frecvenţa administră- 
rii. Reacţiile idiosinicrazice la doze mici apar rar. 
Medicamentele chimioterapice asociate în mod 
obişnuit cu mucozita sînt bleomicina, citarabina, 
dactinomicina, daunorubicina, doxorubicina, 5- 
fluorouraciul, metotrexatul, combinaţiile acestor 
medicamente şi altele. Mai rar, mucozita apare la 
folosirea acridinil anisididei (AMSA), ciclo- 
fosfamidei, mithramicinei, mitomicinei, nitrozo- 
ureei, procarbazinei şi vincristinei. Perfuziile 
lichidiene şi folosirea anestezicelor topice (lidocaină, 
diclonină), a analgeticelor parenterale şi a antimicro- 
bienelor per os, conduc la vindecarea acestei forme 
severe de stomatită în 1-2 săptămîni. 


B. MUCOZITA ŞI AGRANULOCITOZA. Efectele 
agenților chimioterapici pe măduva osoasă reduc 
nivelul leucocitelor polimorfonucleare şi plachetelor 
circulante. Secundar pierderii capacității de apărare 
a gazdei, este posibilă apariția de ulcerații orale şi 
faringiene. Acestea se pot suprainfecta cu germeni 
gram-negativi şi candida, avînd ca rezultat extinderea 
ulceraţiei şi agravarea durerii, ca şi apariţia febrei şi 
frisoanelor datorate bacteriemiei şi/sau fungemiei. 
Este necesară terapia perenterală antibiotică sau 
antifungică, pentru a permite supraviețuirea pînă 
cînd se refac celulele mucoase şi ale măduvei 
hematoformatoare. 


8. BOLILE SISTEMICE ŞI LEZIUNILE ORALE 


A. Leucemia. Leziunile orale se dezvoltă în special în 
leucemia acută mieloblastică mielomonocitară şi 
promielocitară. 


1. Gingivita leucemică. Se remarcă o hipertrofie 
marcată a gingiei, secundară infiltrației leucemice. 
Gingia devine proeminentă şi maschează dinţii, 
acoperindu-i uneori. Pot apărea, asociat, leziuni 
gingivale. De-a lungul marginii gingivale apare o 
senzație de presiune, durere, sensibilitate şi sîngerare. 
Chimioterapia conduce la regresia gingivitei. Afecţiu- 

sîngerîndă. Leziunile mucoase se pot asocia cu un 
disconfort local resimțit ca arsură, care se agravează în 
timpul alimentării. Majoritatea leziunilor pseudo- 
membranoase sînt nedureroase şi sînt descoperite la 
examenul obiectiv local. Gandidoza hiperplastică se 
poate manifesta prin plăci ferm aderente, care vor fi 
biopsiate în scop diagnostic. Candidoza pseudo- 
membranoasă răspunde la tratamentul antifungic topic 
şi parenteral. 


3. Afecțiuni dentare. La pacienţii leucemici pot să apară 
durerea şi sensibilitatea gingiei, de la un abces 
periodontal; durerea dentară posterioară intensificată 
de mesticaţie, de la o pericoronită şi durerea dentară, 
de la o pulpită sau de la o afecțiune periapicală. 


4. Ectima gangrenosum înrudită cu specii de 
Pseudomonas. Această afecțiune afectează marginea 
cutaneomucoasă a buzei sau palatul. Leziunile, 
dureroase şi/sau sensibile, sînt constituite dintr-o zonă 
centrală neagră de gangrenă, înconjurată de un halou 
inflamator roșu. În anumite cazuri, din leziune se pot 
cultiva specii de Pseudomonas. 


5. Leziuni ulceronecrotice de etiologie necunoscută. 
Sînt leziuni mucoase, ulcerative, dureroase, uzual 
acoperite de o pseudomembrană alb-gri. Acestea pot 
evolua către ulcere mari, distructive, în ciuda folosirii 
antibioticelor locale sau sistemice. Etiologia lor este 
necunoscută. 


6. Gingivita ulcerativă necrotizantă acută (GUNA). 
Această afecțiune este frecvent supraadăugată gingivitei 
leucemice, dar poate apărea şi la pacienți fără infiltrație 
gingivală leucemică. 


7. Infecția cu virus Herpes simplex. Forma primară a 
acestei afecțiuni este descrisă mai sus. Pacienţii cu 
infecție primară cu virus herpes simplex şi leucemie 
pot dezvolta o boală sistemică severă cu viremie, febră 
înaltă, prostraţie şi leziuni orale. Se impune tratamentul 
parenteral cu acyclovir. 


8. Virusul varicelo-zosterian. Herpesul zoster-ul 
cavității bucale apare unilateral şi localizat. A fost 
descris mai sus. 


9. Reacţii post medicamentoase citotoxice. Aceste 
reacții au fost prezentate mai sus. 


nile dentare locale cronice (tartrul) şi bolile periodontale 
pot necesita tratament, după regresia procesului 
leucemic. 


2. Candidoza orală. Poate apărea înainte sau după 
chimioterapie şi după folosirea prelungită a cortico- 
steroizilor şi antibioticelor. Zone extinse din limbă, 
mucoasa bucală şi din pilieri sînt acoperite de exsudate 
albe, moi (candidoza pseudomembranoasă). Înlăturarea 
acestor exsudate lasă liberă o suprafață roşie, uneori 


B. Sindromul de imunodeficiență dobîndită (SIDA). 
Durerea orală este asociată cu infecțiile fungice, virale şi 
bacteriene, cu neoplasme şi cu leziuni ulcerative de 
etiologie necunoscută. 


1. Candidoza. Candidoza pseudomembranoasă se 
caracterizează prin apariția unor leziuni albe, asemă- 
nătoare laptelui închegat, pe limbă, planşeul bucal, palat, 
pe pilierii faringieni şi mucoasa bucală. Tamponamentul 
blînd înlătură exsudatul alb, moale expunînd o mucoasă 

eritematoasă şi uneori sîngerîndă. Aceste leziuni sînt 
nedureroase sau pot determina o uşoară senzație de 
arsură la înghițit sau la ingestia de lichide acide sau de 
mîncăruri picante. Prepararea cu hidroxid de potasiu a 
exsudatului va evidenția hife şi pseudohife, putîndu-se 
obține confirmarea prin efectuarea unui frotiu colorat 
cu acid periodic Schiff. Produsele obţinute prin 
tamponamentul cu vată al leziunilor orale pot fi cultivate 
semicantitativ (de exemplu, numărătoarea coloniilor) 
pe mediu Saboraud cu dextroză agar timp de 48 ore. Pe 
culturile considerate pozitive se dezvoltă între 10 şi 50 
de colonii, numărul variind în funcție de cercetător. 
Leziunile hiperplazice sînt mai puțin frecvente, ele 
constînd în plăci orale albe, aderente. Pentru diagnostic, 
este necesară biopsia.* 

Candidoza atrofică acută se manifestă prin eritem 
mucos oral şi lingual şi depapilarea pe arii neregulate a 
feţei dorsale a limbii. Leziunea este o placă pseudo- 
membranoasă care şi-a pierdut exsudatul de pe suprafață 
sau o leziune distinctă. Exsudatele, biopsiile şi culturile 
evidenţiază Candida. Această leziune eritematoasă/atro- 
fică acută este cea mai dureroasă formă de candidoză. 
Cheilita angulară, datorată candidei, determină şi ea 
durere la nivelul comisurii bucale. De asemenea, 
diagnosticul de candidoză orală dureroasă se bazează 
pe dispariția durerii, sensibilităţii şi a leziunilor după 
tratament antifungic topic, oral sau parenteral. 
Prevalenţa raportată a candidozei orale în SIDA variază 
de la 62% la 88%. Candidoza hiperplazică este 
neobişnuită (2% din cazuri), în timp ce forma pseudo- 
membranoasă apare în 88% din cazuri. 


2. Leziunile ulcerative. De obicei, sînt dureroase şi 
necesită o evaluare clinică atentă, biopsie şi cultură, 
pentru a stabili diagnosticul specific şi planul terapeutic. 


A. VIRUSUL HERPES SIMPLEX (HSV) LABIAL ȘI 
ORAL. Această infecție poate determina un herpes 
labial recidivant, limitat la vermilion sau ulcere şi 
vezicule intraorale persistente şi dureroase. 
Localizarea este linguală, pe gingii, planşeul bucal, 
palat și pe mucoasa labială. Pe limbă pot apare 
leziuni de fisurare. Diagnosticul se stabileşte prin 
cultivarea virusului, coloraţia Giemsa sau prin 
imunofluorescență directă a materialului prelevat din 
ulcer. Doar în 50% din produsele de raclaj ale 
ulcerului se găsesc incluzii intranucleare şi celule 
gigante caracteristice. Răspunsul la acyclovir 
administrat oral sau intravenos este spectaculos şi 
susține diagnosticul. În unele cazuri pentru 
diagnostic sînt necesare biopsia şi cultura din 
materialul biopsiat. 


B. VIRUSUL CITOMEGALIC (CMV). Acest agent 
produce ulcere ştanțate dureroase, cu margini moi 
şi edem minim înconjurător. Pot apare leziuni unice 
sau multiple, afectatînd orice zonă din cavitatea 

bucală. Materialul bioptic studiat la MO, arată 
ulceraţii şi țesut de granulaţie conținînd celule în 
„ochi de bufniţă“, determinate de incluziunile 
intranucleare virale. În culturile din salivă şi urină 
poate creşte CMV. Există răspuns terapeutic la 
administrarea de acyelovir intravenos, dar afecțiunea 
poate recidiva. CMV este o cauză neobişnuită de 
ulceraţii orale. Asemenea leziuni sînt adesea asociate 
infecțiilor cu CMV diseminate, afectînd esofagul, 
ficatul şi/sau tractul gastrointestinal. 


C. AFTELE ORALE IDIOPATICE PREDNISON- 
RESPONSIVE. Aceste leziuni sînt foarte dureroase. 
Ulcerele aftoase hipofaringiene asociate provoacă 
odinofagie severă. Sînt necesare biopsiile şi culturile 
pentru a exclude diverşi agenți patogeni specifici. 
Administrarea de prednison conduce la o ameliorare 
spectaculoasă a simptomatologiei dureroase şi la 
vindecarea rapidă a leziunilor. 


D. HERPESUL ZOSTER. Poate determina durere 
dentară, de obraz, maxilar sau durere orală persisten- 
tă, surdă şi/sau cu caracter de arsură, unilateral, aso- 
ciată cu ulceraţii şi vezicule orale şi leziuni similare pe 
tegumentul etajului inferior al feței, ipsilateral. În 
culturile din leziune creşte virusul varicelo-zosterian. 
Leziunile pot răspunde favorabil la acyclovir. 


E. AFECȚIUNILE PERIODONTALE. În SIDA apare 
o afectare periodontală rapid progresivă, cu gingivită 
sau cu gingivită ulcerativă necrotizantă acută. 
Aceasta determină durere gingivală, sensibilitate şi 
sîngerare locală. Papila interdentară poate dispărea, 
la fel şi osul orizontal, astfel încît dinţii devin mobili, 
detaşabili, necesitînd extracție. Durerea este mai 
severă decît cea constatată în periodontita neasociată 
cu HIV. 


F. STOMATITA NECROTIZANTĂ. Această tulburare 
este considerată ca fiind o complicaţie a periodontitei 
asociate SIDA. Studiile au arătat că gingivita 
ulcerativă necrotizantă acută (GUNA) se extinde, 
cauzînd o ulceraţie necrotizantă dureroasă a palatului 
dur în contiguitate cu gingia implicată. Osul 
subiacent este şi el afectat, necrozîndu-se. Dinţii 
adiacenţi ulcerului palatal devin mobili, sensibili şi 
se desprind. Febra de 39C, starea generală alterată, 
adenopatia submandibulară spontan dureroasă şi 
sensibilă şi halena fetidă sînt simptome asociate. 
Evoluţia către cancrum oris (noma) poate fi prevenită 
prin administrarea de metronidazol şi debridare 
chirurgicală. GUNA apare 9,41% din homosexualii 
activi, raportat la o incidență de 0,02-0,08% în 
populația generală. 


3. Afecţiunile neoplazice 


A. SARCOMUL KAPOSI. Sarcomul Kaposi oral 
determină leziuni mucoase cu suprafață plată sau 





nodulară, variat colorate (roşii, albastre, purpurii sau, 
mai rar, de culoarea mucoasei adiacente). Iniţial, 
acestea sînt nedureroase, dar pot deveni dureroase, 
pe măsură ce cresc şi invadează nervii orali sau se 
ulcerează. Diagnosticul impune biopsia. Leziunile 
gingivale dureroase, sensibile pot simula o afecțiune 
periodontală. Leziunile pot apare oriunde în cavitatea 
bucală, dar sînt mai obişnuite pe palat, gingie şi 
mucoasa bucală. Iradierea, chimioterapia şi 
imunoterapia au avut eficiență limitată în controlul 
determinării orale a bolii. 


B. LIMFOAMELE. Limfoamele determină o masă 
intraorală fermă, nedureroasă. Durerea apare odată 
cu ulcerarea unei leziuni mai avansate. 


4. Leucoplazia păroasă. Clinic, apar plăci albicioase, 
imprecis delimitate, dispuse liniar-vertical (de aici 
aspectul păros) pe marginile laterale ale limbii. Acestea 
au probabil drept etiologie virusul Epstein-Barr, fiind 
patognomonice pentru infecția HIV cu imunosupresie. 
Ele sînt nedureroase şi, uneori, sînt confundate cu o 
candidoza orală. 


C. Diabetul. Uneori, durerea bucală este asociată cu 
xerostomia, cu o afecțiune periodontală şi/sau cu o 
candidoză orală. Xerostomia poate determina mucozită şi 
ulcerații orale. Glosodinia apare cu frecvență crescută la 
diabetici. 


D. Uremia. Poate fi asociată cu o stomatită difuză şi cu 
eroziuni orale dureroase. 


Durerea linguală 


9. GLOSITA ŞI/SAU GLOSODINIA 


Glosita acută se manifestă prin apariţia pe limbă de zone 
eritematoase, neregulate, depapilate. Durerea linguală cu 
caracter de arsură este intensificată la contactul cu dinții 
sau cu mîncărurile condimentate şi băuturile acidulate. 
Cauzele glositei acute şi glosodiniei includ: 


A. Candidoza. Tipul atrofic acut (candidoza eritematoasă) 
determină apariţia unor zone linguale depapilate, 
neregulate, de culoare roşie, însoțite de durere linguală cu 
caracter de arsură. Se asociază candidoza pseudo- 
membranoasă. Diagnosticul poate fi făcut prin colorația 
exsudatului din leziune cu acid periodic Schiff şi prin 
culturi cantitative. Leziunile se vindecă prin tratament topic 
sau oral cu antifungice. Glosita indusă de antibiotice se 
poate datora alergiei, dar şi suprainfecţiei candidozice. 
Candidoza linguală acută apare frecvent la pacienții cu 
SIDA, la cei cu tratament antibiotic şi corticosteroid 
prelungit şi la diabeticii controlați deficitar. 


B. Ulceraţia şi glosita gonococică. Tulburarea poate afecta 
gura, limba şi faringele şi poate fi diagnosticată prin cultură. 


Partea a Il-a DUREREA ACUTĂ FACIALĂ 





Zonele afectate prezintă macule alb-gălbui sau pseudo- 
membrane de culoare gri. Detaşarea membranei evidențiază 
o suprafață granulară, sîngerîndă. De obicei, cauza o 
reprezintă contactul sexual oro-genital (cunnilingus). 


C. Glosita cu trichomonas vaginalis. Afecţiunea 
determină durere, tumefacţie şi eritem la nivelul limbii. 
Examinarea microscopică directă a produsului de raclaj 
lingual stabileşte diagnosticul. Cauza este reprezentată de 
contactul sexual oro-genital (cunnilingus). 


D. Glosita şi ulceraţia stafilococică. Apar ulceraţii 
exsudative şi eritem lingual. Aceste ulcerații au marginile 
neregulate şi măsoară 0,5-l cm în diametru. Ulceraţiile cu 
Staphyilococcus aureus sînt maronii, cele cu Staphyilococcus 
epidermidis sînt albe. Această afecțiune apare la pacienţii 
debilitați şi imunodeprimați. 

E. Infecția cu Pseudomonas. Produce leziuni linguale 
negre, neregulate, înconjurate de eritem (de exemplu, 
ectima gangrenosum). Aceste infarcte linguale sînt de 
origine hematogenă şi apar la pacienţii cu leucopenie. Sînt 
sensibile şi dureroase. Pot creşte specii de Pseudomonas 
în culturile din leziuni, hemoculturile sînt însă negative. 


F. Ulceraţia bacteriană gram-negativă. Bacteriile gram- 
negative pot determina suprainfecția ulceraţiilor şi eroziu- 
nilor mucoase. Astfel, apar leziuni papuloase alb-gălbui, 
umede, lucioase, ce acoperă ulceraţiile superficiale. Astfel 
de suprainfecţii apar, de obicei, la pacienții imunosupresați. 


G. Sindromul Stevens-Johnson. Acest sindrom produce 
un rash maculopapulos cutanat şi leziuni mucoase orale, 
conjunctivale şi genitale. Poate apărea glosita cu eroziune 
şi ulceraţie. Ulceraţii hemoragice pot apare la nivelul 
vermilionului. Această afecțiune a fost descrisă mai sus. 


H. Gingivita ulcerativă necrotizantă acută. Afecțiunea 
poate implica limba, determinînd ulceraţii dureroase, 
acoperite de o pseudomembrană galben-gri. De asemenea, 
ea determină necroza papilelor interdentare, cu ulcerații şi 
sîngerare locală. Răspunde favorabil la tratamentul cu 
metronidazol. 


I. Chlamidia trachomatis. Această infecție se asociază 
cu contactul sexual oro-genital. Pe limbă apar vezicule şi 
bule mici care se rup, producînd ulceraţii alb-gri, dureroase. 
Pentru a stabili diagnosticul, este necesară cultura pentru 
Chlamidia. 


J. Tularemia. Determină ulceraţii orale alb-gri, dureroase, 
cu febră şi adenopatie cervicală spontan dureroasă, 
sensibilă. Pot fi prezente ulceraţii linguale secundare, mai 
mici. Diagnosticul se pune prin hemocultură sau prin 
demonstrarea creşterii titrului aglutininelor specifice. 
Adesea, anamnestic, pacientul recunoaşte ingestia de carne 
de iepure sălbatic sau strivirea căpuşelor între degete. 


K. Infecția cu virusul Herpes simplex. Această infecție, 
fie ca o afectare primară, fie ca un proces recidivant 

intraoral la pacienții cu SIDA, poate determina ulceraţii 
linguale dureroase. Diagnosticul se pune prin imuno- 
fluorescenţa directă a produsului de raclaj din leziune sau 
prin culturi. 


L. Infecția cu citomegalovirus. Această infecție poate 
determina ulcere linguale perforante dureroase. Confirma- 
rea diagnosticului necesită cultura virală și/sau biopsia care 
evidenţiază celulele „în ochi de bufniță“. Imuno- 
fluorescența directă a produsului de raclaj din leziune poate 
confirma diagnosticul. 


M. Sifilisul 


1. Sifilisul primar. Şancrul lingual poate fi nedureros 
sau apare ca o ulceraţie dureroasă suprainfectată, cu 
bază fermă, margini elevate şi un centru necrozat, 
acoperit de un exsudat alb-gri. 


2. Sifilisul secundar. Leziunile de pe mucoasa linguală 
se pot suprainfecta, determinînd durere spontană și 
sensibilitate locală. Atît leziunile primare, cât şi cele 
secundare sînt diagnosticate prin imunofluorescența 
directă a exsudatului lezional şi serologic, prin teste 
reaginice şi teste specifice treponemice. Răspunde rapid 
la tratamentul cu penicilină. 


N. Arsurile şi muşcăturile limbii. Muşcăturile limbii şi 
arsurile prin lichide sau alimente solide fierbinți (pizza), 
pot determina durere spontană şi sensibilitate locală. 


O. Alergia de contact. Poate determina atît stomatită, cît 
şi durere și sensibilitate locală. Această afecțiune a fost 
discutată mai sus. : 


P. Necroliza epidermică toxică. A fecţiunea produce febră, 
eritem cutanat generalizat şi formarea extensivă de bule. 
Bulele intraorale, inclusiv cele linguale se rup, lăsînd 
ulceraţii superficiale, alb-gri, suficient de dureroase pentru 
a afecta alimentarea. 


Q. Ulceraţiile aftoase. Aceste leziuni de 0,2-0,5 cm, 
alb-gălbui, cu o margine îngustă şi roşie, apar pe marginea 
laterală şi pe fața inferioară a limbii şi dispar spontan în 2 
săptămîni. Ulcerații mai mari şi mai persistente apar în 
SIDA și se vindecă prin tratament cu prednison. 


R. Glosita alergică. Se constată prezența unei zone de 
dimensiuni variabile, dureroase, neregulate, roșii, 

depapilate, secundar administrării parenterale a unui 
medicament sau a unei substanţe de contrast. Întreruperea 
expunerii la alergen este urmată de dispariția simptomelor 
în interval de o săptămînă. 


$. Infecția cu virusul Coxsackie sau cu Enterovirus. 
Aceste microorganisme pot determina o glosită acută 
dureroasă, eritematoasă, cu zone de depapilare şi cu mici 
ulceraţii. Bolnavul acuză arsuri linguale, intensificate de 


contactul limbii cu dinții sau cu alimentele acide sau 


condimentate. Virusurile Coxsackie determină leziuni 

veziculoase și pe degetele miinilor şi ale picioarelor şi pe 
membrele inferioare (boala mînă-picior-gură). Cazurile 
apar vara şi toamna. 


Durerea de buze 


10. CHEILITA ACUTĂ 


A. Cheilita actinică. Expunerea prelungită la soare poate 
determina edemaţierea şi înroşirea buzei inferioare. Se 
formează veziculele care se rup, lăsînd în urmă ulceraţii 
dureroase şi fisuri. Crustele şi uscăciunea buzei pot persista 
chiar atunci cînd reacția inflamatorie acută dispare. 
Încetarea expunerii la soare conduce la vindecarea acestei 
afecțiuni. 


B. Tratamentul cu isotretinoin. Acest medicament reduce 
producția de sebum şi creşte pierderea apei din piele prin 
„perspiratio insensibile“, fenomene care au ca rezultat 


“ xeroza. Cheilita apare în cîteva zile de la începerea 


tratamentului, la majoritatea celor care primesc acest 
medicament. 


C. Cheilita alergică. Alergia de contact la rujul de buze, 
pasta de dinţi, sau la alimente poate determina o durere 
cu caracter de arsură, prurit, roşeață şi veziculaţie pe buze. 
Este posibilă interesarea pielii adiacente. Testele cutanate 
vor confirma diagnosticul. Evitarea substanţelor 
alergizante conduce la dispariţia tuturor simptomelor şi 
semnelor. 


D. Virusul Herpes simplex. Virusul poate determina 
veziculație, eritem şi ulcerare la nivelul buzelor, cu senzație 
de arsură şi sensibilitate locală. Leziunile se acoperă de 
cruste şi se vindecă treptat în 1-2 săptămîni. 


E. Impetigo. Produce leziuni crustoase, moderat dureroase, 
sensibile, eritematoase, pe pielea feței, în vecinătatea 
buzelor şi narinelor. Răspunde prompt la utilizarea de 
unguente cu antibiotice. 


F, Cheilita factitia. Unele persoane își ling buzele sau şi 
le muşcă, ceea ce conduce la apariția de mici eroziuni 
traumatice şi fisuri, moderat dureroase. 


G. Sindromul Stevens-Johnson. Acest sindrom poate 
determina ulcerații şi eroziuni ale buzei care se acoperă cu 
cruste hemoragice. Se asociază un rash cutanat maculo- 
papulos, cu leziuni rotunde, ovalare, „în țintă“ şi de tip 
„herpes iris“. Acestea sînt localizate de obicei pe membrele 
inferioare şi pe trunchi. Leziuni similare ale buzelor pot 
însoţi necroliza epidermică toxică. 


H. Cheilita angulară (zăbăluța, perleşul). Se constată 
durere, eritem, fisurare şi sensibilitate la nivelul comisurilor 
bucale, uni sau bilateral. Cauza obişnuită a infecției locale 
este Staphyilococcus aureus şi diferitele specii de Candida. 
Iniţial, există un răspuns bun la antifungicele topice şi la 

tratamentul antistafilococic, dar recidiva este frecventă. 
Deficitul de vitamină B şi fier sînt asociate cu zăbăluța. 


I. Eroziunile labiale (chapping) după expunerea la frig 
şi/sau vînt. Expunerea la frig şi/sau vînt poate determina 


uscarea, eroziunea, crăparea buzelor şi fisurarea dureroasă 
a acestora. Infectarea secundară a acestor leziuni produce 
durere şi edem. Tratamentul infecției şi folosirea balsamului 
de buze cu parafină şi petrolat conduce la dispariția 
simptomelor şi previne recidiva. 

(] LISTA DIAGNOSTICELOR 
POSIBILE 


1. Faringoamigdalita exsudativă 

A. Infecţii cu streptococ de grup A 
1. Fără rash 
2. Cu rash (scarlatina) 

B. Faringoamigdalita ce simulează o 
infecție exsudativă cu streptococ de 
grup A 
1. Infecția cu streptococ de grup G 
2. Infecția cu streptococ de grup C 
3. Infecția cu virusul Epstein-Barr 

(mononucleoza infecțioasă) 

4. Infecția cu Corynebacterium 

hemolyticum 

5. Infecția cu Corynebacterium 

diphteriae 

6. Gingivita ulcerativă necrotizantă 

acută (GUNA) 

7. Infecția cu adenovirus 

8. Infecția cu virusul Herpes 

simplex (primară) 

9. Complicațiile faringoamigdalitelor: 
abcesul şi celulita peri- 
amigdaliană şi sepsisul 
postangină (boala Lemierre) 

10. Infecția cu Coxsackie A 
(herpangina) 

11. Faringoamigdalita exsudativă 
fără etiologie cunoscută 

12. Faringoamigdalita exsudativă 
din infecțiile virale, cu 
Mycoplasma sau cu 
Chlamidia 

C. Cauze rare, potenţial letale de 
faringoamigdalită exsudativă 


1. Infecția cu Neisseria meningitidis 

2. Infecția cu Yersinia enterocolitica 

3. Infecția cu Francisella tularensis 
(tularemia orofaringiană) 

4. Infecția cu Yersinia pestis 

5. Infecția cu bacilul antrax 
(antraxul orofaringian) 

6. Febra hemoragică virală (febra 
Lassa) 


2. Faringoamigdalita neexsudativă 
A. Virală, bacteriană sau cu specii de 


chlamidia 

1. Infecţiile cu rhinovirus şi 
coronavirus 

2. Sinuzita acută bacteriană: 

3. Virusul influenza şi parainfluenza 

4. Agenţi necunoscuți 

5. Infecția cu chlamidia — 
Chlamidia TWĂR, Chlamidia 
psittaci 

6. Faringoamigdalita neexsudativă 
determinată de agenții etiologici 
ai faringoamigdalitei exsudative 


B. Faringoamigdalita transmisă sexual 


1. Gonoreea orofaringiană 
2. Sifilisul secundar 

3. Infecția primară cu HIV 
4. Chlamidia trachomatis 


3. Scăderea rezistenţei organismului şi 
durerea orofaringiană 
A. Agranulocitoza 
B. SIDA şi ulceraţia orofaringiană 
C. Epiglotita cu candida în leucemia 


acută mieloblastică 

4. Durerea orofaringiană şi obstrucția F. Hematomul căilor aeriene 
„căilor aeriene superioare secundar unei 
A. Epiglotita acută coagulopatii 
B. Infecția amigdalei linguale 1. Tratamentul cu cumarinice 
3 1. Amigdalita linguală 2. Hemofilia 
2. Abcesul amigdalei linguale 5. Tiroidita 
C. Angina Ludwig datorată celulitei A. Supurală 
cu Haemophilus influenzae B. Subacută granulomatoasă 
D. Abcesul retrofaringian 6. Pneumomediastinul spontan 
E. Tendinita retrofaringiană acută calcificată 7. Traumatismul laringotraheal 
(] REZUMAT 


Durerea acută faringiană poate fi determinată de o faringo- 
amigdalită exsudativă sau neexsudativă. Agenţii virali şi 
bacterieni, cunoscuţi că ar putea induce un proces exsudativ, 
pot să determine doar eritem și edem amigdalian şi faringian. 
Unii agenți virali, mycoplasmele şi chlamydiile determină doar 
faringoamigdalită neexsudativă, 

Streptococii de grup A pot determina faringoamigdalită 
exsudativă şi adenopatie cervicală anterioară și superioară 
sensibilă la palpare, peteşii palatale, leucocitoză polimorfo- 
nucleară, testul de screening streptococic pozitiv (65-96% 
sensibilitate) şi cultură pozitivă pentru streptococul de grup 
A (76-90% sensibilitate). Infecţiile streptococice de grup C 
şi G nu pot fi diferențiate prin examen clinic de infecțiile de 
grup A, dar testele screening sînt negative, iar culturile şi 
studiile serologice confirmă diagnosticul. Grupurile C şi G 
pot determina epidemii alimentare sau cazuri sporadice de 
faringoamigdalită. Virusul Epstein-Barr determină o 
faringoamigdalită exsudativă cu durere orofaringiană, cu o 
adenopatie cervicală posterioară, uşor sensibilă şi spleno- 
megalie. Numărul total de leucocite poate fi normal sau crescut 
şi poate apărea relativă limfocitoză (250%) şi peste 10% 
limfocite atipice. Testul monospot şi aglutininele heterofile 
sînt pozitive în primele 2 săptămîni, în 90% din cazuri. 
Cazurile heterofil-negative pot fi confirmate măsurînd IgM 
anti-VCA şi IgG anti-VCA caracteristice virusului Epstein- 
Barr, nivelurile precoce de antigene şi anticorpi antivirali. 

Corynebacterium hemolyticum poate mima faringo- 
amigdalita exsudativă streptococică şi scarlatina, majoritatea 
pacienților cu această afecțiune pezentînd rash scarlatiniform. 
Hemoliza prin C. hemolyticum este demonstrată rapid la 5% 
din plăcile cu agar-sînge uman. Coloraţiile Gram din 
exsudatele faringiene şi coloniile hemolitice evidențiază bacili 
gram-pozitivi. Corynebacterium diphteriae produce o 
amigdalită exsudativă, care formează rapid o membrană ce 
acoperă una sau ambele amigdale. Membrana poate să apară 
şi pe peretele posterior faringian, în nasofaringe şi/sau laringe. 
Membrana este alb-murdară şi prezintă, uneori, zone de 
coloraţie verde sau neagră. Este posibilă apariţia limfadeno- 


patiei cervicale extensive, creînd un aspect de „ceafă de bivol“. 
Afectarea laringelui determină disfonie sau voce înfundată, 
dispnee sau stridor. Coloraţia Gram sau cu albastru de metilen 
a exsudatului evidențiază bacili gram-pozitivi cu colorație 
metacromatică. Cultivarea unui fragment de membrană pe 
mediu Loeffler sau tellurit va induce creşterea C. diphteriae, 
imunofluorescența directă a cîmpurilor obținute din culturile 
de 4 ore identificînd speciile în cauză. Gingivita ulcerativă 
necrotizantă acută (GUNA) se manifestă cu tumefacție, 
roşeață şi ulceraţie a papilei interdentare, durere şi sîngerare 
de gingii, durere faringiană cu exsudat amigdalian și ulceraţie. 

Adenovirusurile pot determina o faringoamigdalită 
exsudativă, conjunctivită, adenită cervicală şi acuze 
gastrointestinale (durere abdominală, greață, vărsături şi 
diaree). Tipurile 3 şi 7a au fost asociate cu epidemiile de piscină 
sau de baltă. 

Virusul herpes simplex produce vezicule bucale şi ulceraţii, 
gingii sensibile, friabile şi o faringoamigdalită exsudativă. 
Abcesul sau celulita periamigdaliană începe cu o uşoară 
durere faringiană, care se ameliorează rapid. După 3-4 zile, 
durerea devine brusc mai intensă, se dezvoltă o odinofagie 
severă care conduce la scurgerea salivei. Vocea devine voalată, 
apare trismusul. Amigdala proemină anterior şi medial. Lueta 
se situează deasupra amigdalei tumefiate sau a palatului moale. 
O amigdalită severă sau un abces amigdalian pot cauza 
tromboflebita septică a unei vene amigdaliene. Uneori, aceasta 
se întinde către vena jugulară internă (boala Lemierre). De 
aici, embolusul septic ajunge la plămîn şi produce leziuni 
pulmonare nodulare şi cavitare. Tromboflebita poate determina 
o masă sensibilă, dureroasă în partea anterioară a gitului, 
deasupra marginii mediale a muşchiului stenocleido- 
mastoidian. Febra, frisoanele, transpirațiile şi starea de 
prostraţie sînt severe. Microorganismul care determină 
afecțiunea este Fusobacterium necrophorum. Vindecarea se 
obține prin administrarea de antibiotice active pe bacteriile 
anaerobe. Virusul Coxsackie A produce febră scăzută şi durere 
faringiană, asociată cu apariția de ulceraţii de 2-3 mm pe 
palatul moale şi pilierii amigdalieni. Mai mult de 25% din 

pacienții cu exsudat amigdalian au culturi şi reacții serologice 
negative pentru virusuri, bacterii, mycoplasme şi chlamidii. 
Faringoamigdalitele exsudative apar la pacienți la care s-au 
izolat virusuri, mycoplasme şi agenţi TWAR. Nu este sigur 
dacă agenţii izolați au fost cauza bolii sau doar germeni 
întîmplător asociaţi cu un agent etiologic neidentificat. 

Neisseria meningitidis poate determina doar meningită, fără 
semne clinice de faringită sau rinofaringită. În unele cazuri, 
meningita este însoțită de o faringoamigdalită exsudativă. 
Faringoamigdalita exsudativă secundară infecţiei cu Yersinia 
enterocolitică poate avea un sfîrşit letal. La pacienții care 
prezintă durere abdominală sau diaree și care nu răspund la 
tratamentul cu penicilină trebuie efectuate culturi din exsudat 
pentru a depista acest microorganism. Tularemia orofaringiană 
este o afecțiune exsudativă care nu răspunde la penicilină. Se 
poate complica cu pneumonie. Istoricul bolnavului relevă 
contactul acestuia cu iepurii sau căpuşele. Diagnosticul poate 
fi confirmat prin culturi sau prin teste de aglutinare. 

Yersinia pestis poate determina o amigdalită exsudativă şi/sau 
un abces peritonsilar. La pacienții cu această manifestare rară 
a ciumei există un istoric de strivire a puricilor între dinți. 
Infecția cu bacilul antrax produce edemul, eritemul şi ulcerația 
unei amigdale, însoțite de adenopatie cervicală ipsilateral. 
Exsudatul din ulcerul amigdalian evidențiază bacili gram- 
pozitivi. Imunofluorescența directă şi culturile confirmă 
diagnosticul. Această afecțiune apare după ingestia de carne 
de miel sau vită infectată. Febra hemoragică virală apare în 
Africa, Asia şi America de Sud, dar poate fi importată şi în 
alte țări. Virusul febrei Lassa produce amigdalită exsudativă 
asociată cu febră, frison, stare de prostrație, edem cutanat 
generalizat, rash macular eritematos, membrane mucoase şi 
sîngerare cutanată. 

Faringoamigdalita neexsudativă poate determina dureri 
orofaringiene şi odinofagie, cu eritem şi edem amigdalian, 
ale palatului moale și ale faringelui posterior. Cauzele includ 
virusurile respiratorii, virusul gripal, chlamidiile şi agenți 
necunoscuţi. O sinuzită acută bacteriană cu scurgere purulentă 
postnazală poate determina o durere orofaringiană, cu eritem 
difuz şi edem faringian. Simptomele şi semnele asociate sînt 
febra, durerea de obraz şi frunte, sensibilitatea acestor zone şi 
o rinoree purulentă sau mucosanguinolentă. Chlamidia psitacii 
şi Chlamidia tip TWAR pot determina o faringită neexsudativă, 
complicată în 3-6 zile cu pneumonie. Diagnosticul se confirmă 
prin teste serologice sau cultură. Ambii germeni răspund la 
tratamentul cu doxiciclină. 

Durerea faringiană poate fi legată de actul sexual genital- 
oral. Homosexualii prezintă un risc maxim. Chlamidia 
trachomatis şi Neisseria gonorrhoeae pot determina o 
faringoamigdalită neexsudativă. Infecția cu W. gonorrhoeae 
se asociază cu apariția de vezicule mici şi eritem pe mucoasă. 

Faringita sifilitică este o manifestare rară a sifilisului 
secundar. Pe palat şi amigdale apar ulcerații în formă de „urme 
de melc“, cîmpuri mucoase ulcerate şi eritem, care determină 
durere orofaringiană. Testele RPR și VDRL sînt pozitive. 
Simptomele răspund rapid la tratamentul cu penicilină. 

Infecția primară cu HIV debutează brusc, cu febră, mialgii 


şi stare generală alterată. Apare şi faringoamigdalita 
neexsudativă, cu durere orofaringiană uşoară sau severă. În 
mai mult de 30% din cazuri, apare un enantem al palatului 
dur şi ulcerații orale, palatale sau ulcerații amigdaliene de tipul 
aftelor. Amigdalele şi ganglionii axilari şi/sau cervicali cresc 
în volum, către sfîrşitul primei săptămîni. În primele 7 zile 
apare un rash maculopapular. Leucopenia şi trombocitopenia 
sînt adesea observate precoce. 

Bolile neurologice cum ar fi meningita aseptică, encefalo- 
patia, mielopatia, paralizia facială, şi neuropatia periferică, 
apar într-un mic număr de cazuri. Antigenul HIV şi 
hemoculturile pentru HIV pot fi pozitive. Conversia către 
seropozitivitate, evidențiată prin apariția IgM anti-HIV, se 
produce în timpul primelor 3 luni de la debut, în 98-100% 
din cazuri. 

Agronulocitoza se poate asocia cu necroza şi sîngerarea 
gingivală, precum și cu ulcerațiile palatine acoperite de 
pseudomembrane galbene. Sînt prezente una sau mai multe 
ulceraţii orofaringiene sau hipofaringiene, cu o bază aspră, 
albă. Numărul absolut de leucocite polimorfonucleare este 
mai mic de 750 celule/mm>. 

SIDA poate fi asociată cu ulceraţiile hipofaringiene şi/sau 
orofaringiene. Cauza o reprezintă virusul -herpes simplex, 
citomegalovirusul, speciile de Candida, criptosporidia și 
ulcerele aftoase idiopatice cu răspuns la steroizi. Pentru 
precizarea agentului etiologic'se practică biopsia şi culturile 
din biopsie, ca și probele terapeutice cu acyelovir pentru 
virusul herpes simplex, cu fluconazol pentru Candida, cu 
steroizi pentru ulcerațiile aftoase nespecifice. 

Infecția cu Candida produce edem și eritem epiglotic. 
Epiglota, mărită de volum, devine vizibilă pe radiografia 
cervicală de profil („semnul policelui“*). Răspunde la administrarea 
intravenoasă de amfotericină sau de fluconazol oral. 

Epiglotita bacteriană acută determină răguşeală, voce 
voalată şi durere orofaringiană severă, disproporționat de mare 
faţă de eritemul minim orofaringian și amigdalian. Odinofagia 
şi disfagia pot fi asociate cu semne şi simptome de obstrucție 
a căilor aeriene (dispnee, stridor, cianoză), pe măsură ce 
epiglotita devine mai severă. Edemul epiglotic și eritemul pot 
fi vizualizate prin laringoscopie directă și indirectă, iar mărirea 
de volum pe o radiografie cervicală de profil. Diagnosticul 
etiologic specific impune hemocultură și cultură din puroiul 
ce drenează din abces. Există un răspuns bun la antibioticele 
intravenoase. 

Amigdalita linguală poate determina durere severă 
orofaringiană, odinofagie şi sensibilitate linguală, examenul 
obiectiv orofaringian fiind normal. Mărirea de volum a 
amigdalei linguale, hiperemia şi exsudatul pot fi vizualizate 
cu o oglindă laringiană sau un laringoscop cu fibră optică. 
Un abces al amigdalei linguale împiedică protruzia limbii. 
În momentul în care abcesul poate produce obstrucția căilor 
aeriene, cu dispnee și stridor, este necesar drenajul chirurgical 
imediat. 

Angina Ludwig începe deseori ca o durere orofaringiană 
cu odinofagie severă. Apare celulită difuză cervicală anterioară 
cu edem al stratului muscular şi rash cutanat violaceu, roşu 

sau roşu-albăstrui. Planşeul bucal este indurat, limba este 
ridicată, edematoasă, împinsă înainte printre incisivi şi nu 
poate fi protuzionată voluntar sau folosită pentru modularea 
vorbirii. Saliva curge din gura deschisă. Agenţii etiologici ai 
anginei Ludwig neodontogene includ Haemophilus influenzae 
şi Streptococcus pyogenes. Hemocultura sau cultura lichidului 
tisular din zona cervicală anterioară va identifica agentul 
cauzal. Afecțiunea răspunde favorabil la antibioticele 
parenterale. Abcesul retrofăringian- determină durere 
faringiană, odinofagie, febră şi apariţia unei formațiuni în 
faringele posterior. Durerea retrofaringiană, sensibilitatea şi 
spasmul mușchilor paravertebrali sînt adesea prezente, durerea 
fiind intensificată de deglutiție. Radiografia cervicală de profil 
confirmă tumefierea țesutului moale paravertebral. Drenarea 
puroiului retrofaringian înlătură simptomele obstructive, iar 
cultura pune diagnosticul etiologic.  Tendinita posterioară 
calcificată determină febră, durere: orofaringiană, durere 
cervicală posterioară, odinofagie, leucocitoză, mimînd un 
abces retrofaringian. Examinarea gâtului nu evidențiază nici 
o formaţiune, iar radiografia cervicală de profil evidențiază 
tumefacția țesutului moale retrofaringian şi o calcificare 
amorfă adiacentă corpului vertebrei C2. Hemofilia şi 
tratamentul anticoagulant pot determina durere orofaringiană 
şi obstrucție de căi aeriene, secundar formării unui hematom 
sublingual sau hipofaringian. Radiografiile cervicale de profil 
sau examenul fizic demonstrează existența hematomului. 

Tiroidita supurativă determină febră înaltă, frison, transpi- 
rații şi apariția unei formaţiuni tiroidiene sensibile, ferme, 
unilateral. Superior regiunii tiroidiene sensibile, apare eritem 
cutanat și pustule, iar puroiul poate să dreneze spontan prin 
piele. Drenajul abcesului și tratamentul antibiotic conduc la 
vindecare. Tiroidita granulomatoasă subacută determină 
durere perifaringiană și cervicală uni sau bilaterală, agravată 
de deglutiție. Hipertiroidism tranzitoriu apare în 50% din ca- 
zuri. Captarea iodului radioactiv la nivel tiroidian este scăzută, 
iar nivelul seric al lui T, şi T, este crescut sau normal. Puncţia 
tiroidiană va demonstra prezenţa celulelor gigante şi a țesutului 
granulomatos, Simptomatologia se ameliorează sub cortico- 
terapie. Pneumomediastinul spontan poate determina durere 
acută perifaringiană, disfagie, durere cervicală anterioară, 
pleurodinie şi durere 'precordială. Durerea toracică se în- 
răutățeşte în decubit dorsal, la inspir sau tuse. Pot fi prezente 
emfizemul subcutanat şi semnul Hamman. Radiografia 
toracică evidențiază pneumomediastinul. 7raumatismul 
laringotraheal determină durere şi sensibilitate la nivelul 
laringelui şi traheei, durere perifaringiană, voce răguşită şi 
voalată sau afonie. Pot fi prezente crepitaţiile cartilaginoase 
la nivelul cartilajelor tiroid sau cricoid, emfizemul subcutanat 
şi/sau hematomul cervical anterior. Laringoscopia cu fibră 
optică flexibilă evidenţiază hematoamele submucoase şi 
“fracturile cartilaginoase şi ajută la evaluarea permeabilității 
căilor aeriene. Examenul CT cervical poate diagnostica fractu- 
rile cartilaginoase și deformarea căilor aeriene. Permeabilitatea 
căilor aeriene este esențială pentru pacienţii cu această afecți- 
une. Unii pacienţi pot fi intubaţi, dar leziunile severe necesită 
traheostomie. 

[] DESCRIEREA AFECȚIUNILOR 
ENUMERATE 


1. FARINGOAMIGDALITA EXSUDATIVĂ 


A. Infecția streptococică de grup A 


1. Fără erupție. Debutează brusc cu febră, frison, 
mialgii, cefalee, greață. Durerea orofaringiană poate fi 
constantă sau apare doar la deglutiție. Se remarcă 
sensibilitatea din unghiul mandibulei. Faringele, 
amigdalele sau resturile amigdaliene sînt hiperemice şi 
tumefiate prezentînd uneori pe suprafața lor zone 
neregulate de exsudat gri-albicos. Pe peretele faringian 
şi pe palatul moale se observă peteșii. Confluarea 
exsudatului de pe amigdale și faringe poate mima o 
membrană difterica, dar acest aspect este rar întâlnit. 
Ganglionii limfatici angulo-mandibulari şi submandi- 
bulari sînt măriţi şi/sau sensibili. Formele uşoare de 
infecție se manifestă fără febră sau exsudat (50% din 
cazuri) sau chiar fără durere orofaringiană. Poate fi 
simulată o gripă, cu obstrucție nazală şi rinoree, asociată 
cu ganglioni cervicali anteriori dureroşi. Adesea este 
prezentă leucocitoza (<12.000/mm») cu deviere la stînga 
a formulei leucocitare. Culturile din exudatul faringian 
sînt pozitive, avînd sensibilitate de 80-95%, atunci cînd 
determinările sînt efectuate corect. Iniţial, o cultură 
efectuată dintr-un singur tampon are o sensibilitate de 
90% (cu 10% reacții fals-negative), în comparaţie cu 
situația în care se folosesc pentru culturi două tampoane 
la o singură recoltare, şi de numai 76% cînd se iau trei 
tampoane în trei zile consecutive, acesta fiind 
„standardul de aur“. Culturile prelevate înaintea 
amigdalectomiei, comparativ cu cele prelevate din 
țesutul amigdalian restant, au o sensibilitate de 82%. 
Culturile unice, prelevate de la pacienţii cu scarlatină 
streptococică sînt pozitive în doar 75% din cazuri. 
Adulții asimptomatici au o rată de colonizare cu 
streptococi de numai 0,84-1,22%, ceea ce oferă o 
specificitate a culturilor faringiene de 99%, la această 
grupa de vîrstă. Copiii de vîrstă şcolară au o rată de 
colonizare mai înalta (15% în lunile de iarnă), ceea ce 
conferă culturilor o specificitate mai mică la această 
grupă de vîrstă. 

Examenul clinic identifică doar 55-75% din pacienții 
cu culturi pozitive şi prognozează o boală streptococică 
la 23-27% din pacienţii care au culturi negative, 
impunînd instituirea de tratamente nejustificate la acest 
grup de pacienți. 

Testele antigen rapide folosesc anticorpi pentru 
depistarea antigenelor glucidice de grup A, recoltați 
direct din gît. Aglutinarea latex, imunodeterminările 
enzimatice şi sistemele indicatoare de liposomi capsulați 
în anticorpi pot oferi rezultate în 5-15 minute. 
Sensibilitatea şi specificitatea acestor teste disponibile 
comercial au variat în funcție de numărul microorga- 

TABELUL INCIDENȚEI BOLILOR 
INCIDENȚA LA 100.000 (APROXIMATIVĂ) 
Frecvente (>100) Relativ frecvente (>5-100) Rare (>0-5) 
Infecția cu Streptococ de grup A Infecția cu streptococ grup G C. diphteriae 
Scarlatina Infecția cu streptococ grup C Septicemia postanginoasă (boala Lemierre) 
Virusul Epstein-Barr C. hemolyticum Faringoamigdalita exsudativă determinată de N. 
Virusul Herpes simplex Gingivita ulcerativă necrotizantă acută meningitidis, Y. enterocolitica, E. tularensis, Y. 
Faringoamigdalita exsudativă fără etiologie Infecția cu adenovirus pestis, B. antrax sau febra hemoragică virală (febra 
demonstrabilă Abcesul sau celulita periamigaliană Lassa) 
Faringoamigdalita exsudativă datorată . Infecția cu coxsackie A (herpangina) Faringoamigdalita neexsudativă datorată C. psittaci 


infecțiilor virale, cu Chlamidia sau cu  Gonoreea (orofaringiană) 
Mycoplasme Infecția primară cu HIV 

Faringoamigdalita neexsudativă determinată Infecția cu C. trachomatis 
de rinovirusuri şi coronavirusuri, sinuzite Epiglotita acută 
acute bacteriene, virusuri gripale și Amigdalita linguală 
paragripale, agenți necunoscuţi, Chlamidii  Pneumomediastinul spontan 
din tulpina TWAR și agenţi ce determină  Traumatismul laringotraheal 
faringoamigdalita exsudativă 

SIDA şi ulceraţia orofaringiană 

Tiroidita granulomatoasă subacută 


Sifilisul secundar 

Agranulocitoza 

Epiglotita candidozică 

Abcesul amigdalian lingual 

Angina Ludwig datorată H. in/luenzae 

Abcesul retrofaringian 

Tendinita retrofaringiană calcificată acută 
Coagulopatiile şi hemotomul de căi aeriene superioare 
Tiroidita supurativă' 


ei ee ervmettm  iaa  a ti 


nismelor găsite în culturile semicantitative şi de grupul 
de investigat. Testul Directogen pentru streptococi de 
grup A 1-2-3 a fost pozitiv la 26% din pacienţii cu 10 
sau mai puţine colonii de streptococi de grup A în 
cultură şi la 77% din cei cu mai mult de 100 colonii. 
Testul Directogen de aglutinare latex a raportat o 
sensibilitate de 61-95% şi o specificitate de 82-99%. 
Testul Directogen cu liposomi are o senzitivitate de 65% 
şi o specificitate de 84%. Asemănător, sensibilități şi 
specificităţi variabile au fost notate şi pentru alte kit- 
uri de detectare a antigenelor (de exemplu, kitul de iden- 
tificare a streptococului de grup A în culturi de 10 min. 
are sensibilitatea de 62-95% şi specificitatea 92-100%). 
Pentru a folosi un test rapid fără a sacrifica acuratețea 
clinică, este necesar să realizăm după un test rapid 
negativ o cultură, asigurîndu-ne astfel împotriva unui 
rezultat fals-negativ. Tratamentul inutil poate fi evitat 
prin selectarea unui test rapid cu înaltă specificitate şi/sau 
prin efectuarea de culturi la persoanele cu testări rapide 
pozitive, dar care nu par să prezinte o boală strepto- 
cocică. Tratamentul cu penicilină, oral sau intra- 
muscular, va scădea morbiditatea cu 1-2 zile, dacă se 
instituie în primele 36 ore de la debutul afecțiunii. De 
asemenea, tratamentul vizează prevenirea reumatismu- 
lui articular acut şi a complicaţiei sale redutabile — boala 
valvulară reumatică clasa IV, care necesită înlocuirea 
valvei. Riscul apariţiei acesteia este mai mic decât acum 
40 de ani. Rata de apariţie a crizelor de reumatism 
articular acut după o infecţie streptococică netratată este 
de la 1/4.000 la 1/40.000 cazuri. Numai 2% din pacienții 
cu reumâtism articular acut dezvoltă o boală valvulară 
severă, riscul ca tratamentul unei dureri faringiene 
streptococice să dea greș fiind astăzi mult mai redus 
decât în trecut. 


2.Cu erupție (scarlatina). Pacienţii cu faringo- 
amigdalită streptococică pot dezvolta pe trunchi o 
erupție difuză roz-roşietică, care se extinde repede pe 
gât şi extremități. Erupția este uşor proeminentă în unele 
zone, datorită ocluziei glandelor sudoripare şi are o 
textură asemănătoare glaspapirului. Pliurile cutanate din 
fosele antecubitale, gâtul, regiunea inghinală și spațiul 
popliteu sînt colorate în roşu închis (liniile Pastia) 
pacientul prezentînd şi paloare periorală. 

Limba este acoperită cu un strat albicios, cu papile 
roşii, proeminente (limbă alb-zmeurie). După 4-5 zile, 
limba devine roşie precum carnea de vită („roşu fragă“) 
sau capătă aspect de „limbă zmeurie“. 

După 7 zile, erupția dispare şi tegumentul se 
descuamează. În timpul primei săptămîni, poate apărea 
eozinofilia. 


B. Falsele faringoamigdalite exsudative cu streptococ 
de grup A 


1. Infecția cu streptococ de grup G. Într-o epidemie 
alimentară cu streptococ de grup G, durerea oro- 
faringiană şi disfagia au fost prezente la 100% din 
cazuri, ganglionii cervicali tumefiaţi şi sensibili în 60% 
din cazuri, exsudatul faringoamigdalian în 46% din 
cazuri, iar febra la 81% din cazuri. Aceste epidemii 
debutează şi sfirşesc brusc. Maioneza şi ouăle răscoapte 
sînt sursa cea mai frecventă. Maioneza este un mediu 
de creştere bun pentru streptococi. Boala clinică nu se 
poate deosebi de boala produsă de streptococul de grup 
A. Cultura pe mediu agar-sînge de oaie, urmată de o 
tipizare serologică va identifica streptococii de grup G. 
Testarea cu bacitracină a coloniilor beta-hemolitice 
confundă, în 11% din cazuri, streptococii de grup C cu 
cei de grup A. Afecţiunea determinată de streptococii 

de grup G răspunde la penicilină: Este posibilă şi apariția 
de cazuri sporadice. Într-o-anchetă epidemiologică 


asupra faringitei acute, care a inclus testări pentru 


Chlamidia, Mycoplasma, virusuri şi bacterii, incidența 
la adulţi a fost de 4,6%. 


2. Infecția cu Streptococul de grup C. Apar cazuri 
epidemice şi sporadice care mimează făringoamigdalita 
cu streptococ de grup A. Faringoamidalita de grup C 
este asociată și cu contactul cu o pisică de casă infectată. 
Infecția apare secindar ingestiei de lapte, maioneză, 
salată de pui, contaminate. În cazurile recidivante se 
impune amigdalectomia. Infecţiile au mai fost însoțite 
de creşterea enzimelor hepatice şi de durere abdomi- 
nală acută în hipocondrul drept. În studiul epidemio- 
logic descris mai sus, infecția sporadică cu streptococ 
de grup C a apărut în 12% din cazurile de adulți cu 
faringită. 


3. Virusul Epstein-Barr. Acest virus determină 
sindromul de mononucleoză infecțioasă. Mononucleoza 
are debut brusc sau progresiv, cu stare generală alterată, 
febră, transpirații, episoade febrile, anorexie şi pierderea 
dorinței de a fuma. Alte acuze sînt cefaleea frontală şi 
retro-orbitală, mialgiile generalizate şi senzaţia de 
plenitudine abdominală. Cele mai evidente simptome 
sînt durerea orofaringiană severă şi febra. Durerea 
orofaringiană poate fi suficient de severă pentru a 
împiedica alimentarea. Amigdalele sînt hipertrofiate şi 
congestionate şi zone de exsudat alb-gri sînt răspîndite 
pe toată suprafața lor şi pe porțiuni din peretele 
faringian. În 25-60% din cazuri apar peteşii palatine. 
Examenul orofaringian oferă date identice cu cele 
obținute în afecțiunile streptococice. Diferențele clinice 
dintre aceste afecțiuni constau în absența sensibilităţii 
ganglionilor cervicali antero-superiori și prin prezența 
unor ganglioni cervicali posteriori hipertrofiați, uşor 
sensibili (93-100%) şi splenomegalie (52%), în infecția 
cu virus Epstein-Barr. Testele rapide cu anticorpi 
antistreptococici şi culturile din exsudatul faringian 
identifică streptococul de grup A, în maxim 5-7% din 
cazuri. Hemoleucograma efectuată la debutul bolii, 
relevă o limfocitoză relativă şi absolută în 70% din 
cazuri, procentul crescînd în următoarele 2 săptămîni 
de boală. Peste 50% din totalul leucocitelor sînt 
mononucleare şi peste 10% sînt limfocite atipice. 
Anticorpii heterofili ai hematiilor de cal sînt evidenţiați 
prin testul monospot, în 90% din cazuri. Titrul de 
aglutinare a celulelor de oaie heterofile este de 40 sau 
mai mare, după absorbţia serului pacientului pe rinichi 
de cobai. Anticorpii heterofili produşi în serul normal 
(anticorpi Forssman) sau în serul bolnav sînt înlocuiți 
prin absorbția pe rinichi de cobai. Sero-alanin- 
aminotransferaza (ALT sau SGPT) şi/sau activitatea 
lactic-dehidrogenazei (LDH) sînt crescute în 90% din 
cazuri, iar fosfataza alcalină în 60%. Creşterea 
enzimatică nu depăşeşte valori de 10 ori mai mari decât 

normalul, de obicei fiind de 2-3 ori mai mare decît 
nivelul normal. În timp ce valorile bilirubinei crese peste 
normal în 45% din cazuri, icterul clinic apare doar la 5% 
din pacienţi. Crioglobulinele sînt evidenţiate la 90-95% 
din cazuri, dar titrurile sînt mici. Cazurile heterofil- 
negative pot fi testate pentru anticorpii specifici 
virusului Epstein-Barr. În infecția acută cu virus 
Epstein-Barr se observă mai multe tipuri de IgM anti- 
capsidă virală. Unii pacienţi prezintă, inițial, un titru 
scăzut, care creşte în primele două săptămîni, în timp 
ce alte titruri inițiale rămîn neschimbate, iar altele chiar 
scad. Explicaţia pentru acest răspuns variat la infecția 
cu virus Epstein-Barr este necunoscută. Administrarea 
de ampicilină determina o erupție maculopapuloasă 
puriginoasă în 90-100% din cazuri. Erupția apare doar 
în 5% din cazurile care nu au primit ampicilină. Dacă 
erupția este scarlatiniformă, datele clinice mimează o 
scarlatină streptococică. 

Febra şi faringoamigdalita nu răspund la penicilină 
sau alte antibiotice. 


4. Infecția cu Corynebacterium hemolyticum. 
Pacienţii prezintă durere orofaringiană, febră (40% din 
cazuri), erupție scarlatiniformă (67%) şi tuse (37%). 
Eritemul faringian apare în toate cazurile, iar depozitele 
albicioase apar în mai mult de 70% din cazuri. Exsuda- 
tul faringian confluent apare în 7% din cazuri, putînd 
simula difteria. Limfadenopatia constă în prezența de 
ganglioni sensibili submandibulari şi cervicali anteriori 
bilaterali (48%). Numărul de leucocite variază între 
7.100-17.400 celule/mm;, iar testele monospot sînt 
negative. Coloraţia Gram a exsudatului faringian 
evidenţiază numeroși bacili pleiomorfi gram-pozitivi, 
asociaţi cu leucocite mononucleare numeroase. Într-un 
studiu, 68% din pacienţii avînd culturi pozitive au 
prezentat şi frotiuri pozitive. Este necesară cultivarea 
pe plăci agar-sînge uman, în 5% din cazuri, deoarece 
hemoliza nu este semnificativă pe agar cu sînge de 
oaie. Afecțiunea apare în primul rînd la adolescenți şi 
adulţii tineri. Rolul acestui microorganism în 
determinarea unei faringoamigdalite exsudative a fost 
pus sub semnul întrebării, deoarece frotiurile şi 
culturile nu s-au efectuat în grupuri de studiu, iar 
culturile pentru virusuri, pentru specii de Mycoplasma 
și cele pentru Chlamidia nu s-au realizat la același 
pacient la care s-a efectuat cultura pentru C. 
hemolyticum şi pentru streptococi B-hemolitici. Atât 
penicilina cît şi eritromicina sînt eficiente în infecțiile 
cauzate de acest microorganism. 


5. Infecția cu Corynebacterium diphteriae. Are un 
debut brusc, cu febră, dureri orofaringiene (71%) şi stare 
de rău. În prima zi, se observă un exsudat zonal uşor de 
îndepărtat, pe una sau pe ambele amigdale. Îni interval 
de cîteva ore, el poate fi înlocuit de o membrană groasă, 
aderentă, verde-gri. Această membrană se poate extinde 
pe palat, faringe şi laringe, determinînd tuse, răguşeală 

şi, uneori, dispnee şi stridor. În regiunile submandibu- 
lară şi cervicală poate apărea o limfadenopatie extensivă, 
dînd aspectul de „git de taur“. Asociat acestei afecțiuni 
a fost descris mirosul de „şoarece ud“. 

Cheia clinică pentru diagnostic se referă la membrana 
alb-murdară de pe amigdale şi faringe, cu zone verzui 
şi negricioase, la „gîtul de taur“, la tuse, răguşeală şi 
stridor, la astenie, la prezența membranei nazale, cu o 
secreție serosanguinolentă uni sau bilaterală. Coloraţia 
Gram a exsudatului faringian poate arăta leucocitoză 
cu polimorfonucleare, asociată cu bacterii baciliforme 
gram-pozitive, iar coloraţia cu albastru de metilen poate 
evidenția bacterii baciliforme cu granule metacromatice. 
O bucată de membrană sau exsudatul de sub membrană 
trebuie cultivat pe mediu Loeffler sau pe mediu de 
telurit. Confirmarea diagnosticului poate fi obținută 
rapid prin imunofluorescența directă a frotiurilor, din 
culturile de 4 ore, însă identificarea morfologică prin 
examen microscopic poate necesita 24 ore sau chiar 
mai mult. 

Tratamentul cu antitoxină difterică şi eritromicină ar 
trebui început încă de la suspicionarea faringo- 
amigdalitei difterice şi nu trebuie amînat pînă la primirea 
confirmării de laborator. Virusul Epstein-Barr, afecțiunile 
streptococice, gingivita ulcerativă necrotizantă acută 
(GUNA), C. hemolyticum şi Corynebacterium ulcerans 
produc, uneori, exsudate membranoase. Cazurile 
provocate de C. hemolyticum pot simula atât de fidel 
difteria, încît administrarea de antitoxină se impune. 
Membrana virusului Epstein-Barr rămîne aderentă, albă 
şi nu produce sîngerare amigdaliană atunci cînd este 
îndepărtată. Exista o limfocitoză periferică, limfocite 
atipice şi un test monospot pozitiv. Un test antigen rapid 
va detecta infecția streptococică, dar coinfectarea cu 


 streptococi de grup A se produce în 20-30% din cazurile 


de difterie. În unele cazuri, infecțiile cu streptococi de 
grup A şi cele cu C. diphteriae sînt imposibil de 
diferențiat clinic şi este necesar să se înceapă tratamentul 
ambelor afecțiuni, înainte de a primi rezultatele 
culturilor pentru difterie. GUNA produce ulcerații 
gingivale şi linguale, precum şi ulceraţii amigdaliene, 
exsudat şi membrane şi poate fi diferențiată prin semnele 
clinice descrise mai jos. 


6. Gingivita ulcerativă necrotizantă acută (GUNA). 
Durerea orofaringiană este uşoară pînă la severă. De 
obicei, odinofagia este severă, împiedicînd ingestia de 
alimente şi lichide. Amigdalele pot fi acoperite de un 
exsudat alb-gri aspru şi pot prezenta ulceraţie faringiană. 
Rar, apare amigdalita membranoasă care simulează 
difteria. Papilele interdentare sînt tumefiate şi 
hiperemice. Unele dintre ele sînt denudate, formînd 
ulcere adînci, care sîngerează spontan (67%) sau după 
periajul dentar (37%). Gingiile şi papilele interdentare 
sînt sensibile. Ulceraţiile sînt acoperite de pseudo- 
membrane gri, uşor detașabile. Respirația are un miros 

fetid (97%). Febra este prezentă în mai mult de 39% 
din cazuri, dar este o observaţie clinică inconstantă. 
Limfadenopatia cervicală sensibilă apare în 61% din 
cazuri. Necroza şi ulcerația interproximală, durerea 
locală şi sîngerarea sînt prezente în 100% din cazuri şi 
sînt criteriile majore pentru diagnosticul clinic de 
GUNA. Factorii de risc pentru apariția acestei boli 
includ oboseala, stressul, debilitarea fizică, fumatul, 
igiena orală defectuoasă, traumatismele și, probabil, 
SIDA. Agenţii etiologici ai acestei afecțiuni sînt încă 
necunoscuţi. Microorganismele candidate sînt speciile 
de Treponeme şi de Selenomonas, Bacteroides 
intermedius şi specii de Fusobacterii. De obicei, există 
un bun răspuns terapeutic la antibioticele active pe 
anaerobi, ca metronidazolul, ceea ce arată că unul sau 
mai multe microorganisme responsabile sînt anaerobe. 
Vindecarea rapidă necesită debridarea chirurgicală sau 
cu ultrasunete. 


7. Infecția cu adenovirus (Febra faringoconjunctivală). 
Debutul este acut, cu febră joasă, mialgii, stare generală 
alterată, frisoane şi cefalee. Apare durerea orofaringiană 
severă cu exsudat faringian, care poate simula o 
afecţiune streptococică. Conjunctivita este prezentă la 
unul sau ambii ochi (în 33-51% din cazuri) şi este un 
elementutil de diagnostic diferenţial. Poate fi constatată 
o adenită cervicală. Într-o epidemie de piscină, durerea 
abdominală (64%), greaţa şi vărsăturile (54%), diareea 
(49%) şi tusea (43%) au fost simptomele dominante. 
De obicei, nu există sechele şi vindecarea spontană 
apare în 5 zile. Tipurile 3 şi 7a au fost asociate cu 
epidemiile legate de scăldatul în piscină sau eleşteu. 


8. Infecția cu virus herpes simplex (primară). 
Faringoamigdalita herpetică acută este mai obișnuită 
la copiii sub vîrsta de 5 ani, dar pot apare și la adulți. 
Se manifestă, prin durere orofaringiană severă și 
disfagie, asociate cu amigdalită exsudativă, fiind dificil 
de diferențiat de infecția streptococică. Prezența 
ulceraţiilor şi veziculelor pe limbă, palat, planşeul 
cavității bucale şi pe mucoasa bucală şi labială, gingiile 
friabile şi sensibile sugerează diagnosticul de infecție 
herpetică. Febra, toxicitatea şi mirosul fetid al respirației 
sînt cele mai obişnuite observaţii. Adenopatia cervicală 
anterioară sensibilă poate fi prezentă. În cultura din 
exsudatul orofaringian va creşte virusul herpes simplex. 

Primoinfecţia cu virusul Herpes simplex tip II 
determină infecții genitale, manifestate prin dureri locale 
intense, apariţia de vezicule şi ulceraţii în buchet, disurie 
şi, uneori, retenție de urină. Este posibilă asocierea unei 
faringoamigdalite. 

Infecţiile cu herpes simplex se diferențiază de GUNA 
prin lipsa ulcerațiilor papilelor interdentare şi prin 
prezența veziculelor în buchet. Unele cazuri necesită 
efectuarea culturilor pentru stabilirea unui diagnostic 
de certitudine. În infecția cu herpes simplex este util 
tratamentul cu acyclovir. 

9. Faringoamigdalitele complicate. Celulita sau 
abcesul periamigdalian apar după mai multe zile de 
febră şi durere orofaringiană. Boala pare să se amelio- 
reze, dar brusc, durerea se accentuează. Pacienţii preferă 
să stea cu gura deschisă, cu saliva scurgîndu-se în exte- 
rior decât să înghită. Vocea poate fi voalată. Sînt afectate 
una sau ambele amigdale. Acestea sînt hipertrofiate şi 
împinse anterior, în jos şi medial. Lueta este inflamată 
şi roşie şi coafează amigdala inflamată sau este împinsă 
către palatul moale edemaţiat. Pe suprafața amigdalelor 
se poate evidenția un exsudat alb-gri. Extinderea 
infecției către spațiul latero-faringian produce durere, 
inflamație şi sensibilitate subangulo-mandibulară, 
determinînd imposibilitatea de a deschide maxilarul mai 
mult de 10-15 mm (trismus); 

La copii, diagnosticul diferenţial între celulita 
periamigdaliană şi abcesul periamigdalian nu este 
posibil doar pe baza semnelor și simptomelor. Ambele 
pot determina hipertrofia amigdalei, trismus, voce 
voalată, rinoree, durere orofaringiană, disfagie, febră 
şi leucocitoză. Un procent de 23-49% din pacienţi pot 
prezenta doar celulită şi nu necesită tratament 
chirurgical. La pacienții fără obstrucția căilor aeriene, 
antibioterapia intravenoasă (clindamicină sau o 
cefalosporină de generaţia a II-a), timp de 24-48 ore, 
poate diferenţia cele două afecțiuni. Pacienţii cu celulită 
sau cu un abces mic prezintă o ameliorare a unuia sau a 
mai multor simptome în primele două zile, în timp ce 
starea pacienţilor care necesită drenajul puroiul nu se 
ameliorează, putîndu-se chiar înrăutăți Afecțiunea poate 
fi agravată de o infecție cu streptococ de grup A, dar de 
obicei abcesul conţine bacterii anaerobe. 

Abcesele periamigdaliene necesită puncţie aspirativă, 
drenaj chirurgical deschis sau amigdalectomie şi 
antibioterapie intravenoasă. 

Septicemia postanginoasă (boala Lemierre) este o 
afecțiune a adulților tineri şi adolescenților, care începe 
cu durere orofaringiană și febră. Poate fi prezent exsu- 
datul periamigdalian. În 3-5 zile, febra, frisoanele, starea 
de prostrație se agravează şi apare durerea pe marginea 
anterioară a mușchiului sternocleidomastoidian. Există 
o formaţiune sensibilă în aceeaşi zonă (în 36% din ca- 
zuri) reprezentînd tromboflebita septică a venei jugulare 
interne. Această complicaţie se datorează prinderii unei 
vene amigdaliene. Boala inițială este amigdalita, sau, 
mai rar, abcesul amigdalian (10%). Embolizarea septică 
a plămînului produce dispnee (45%), tuse, hemoptizie 
şi pleurodinie (27%). Radiografiile toracice indică 
infiltrate nodulare bilaterale, caverne (90-100%) şi 
lichid. Artrita septică, abcesul splenic şi osteomielita 
apar într-un număr redus de cazuri. Tromboflebita venei 
jugulare este confirmată. prin ecografia gâtului. Pe 
hemocultură cresc Fusobacterium necrophorum şi, mai 
rar, alte bacterii (peptostreptococul şi streptococul de grup 
C). Tratamentul de lungă durată (6 săptămîni) cu 
clindamicină, cefoxitină şi metronidazol va duce la vindecare. 


10, Infecția cu virusul Coxsackie A (Herpangina). 
Determină durere orofaringiană, cu sau fără febră, şi 
apariția a 2-10 vezicule şi ulcerații mici (2-3mm), cu 
margini roșii, împrăștiate bilateral, pe suprafața palatului 
moale şi pe pilieri anteriori. Nu există exsudat 
faringoamigdalian. Unii pacienți pot prezenta durere şi 
sensibilitate abdominală şi anorexie. Cazurile se 
înmulțesc vara şi toamna. Nu necesită nici un tratament, 
iar tabloul clinic pune diagnosticul. 


11. Faringoamigdalita exsudativă fără etiologie 
demonstrabilă. Într-un studiu despre faringite, care a 
inclus teste serologice şi culturi pentru bacterii, 
Mycoplasma pneumoniae, Chlamidia şi virusuri, 25% 
din pacienţii cu faringoamigdalită exsudativă nu au avut 
o etiologie demonstrabilă. 


12. Faringoamigdalita exsudativă din infecțiile 
virale, cu Mycoplasma şi Chlamidia. În studiul 
menționat mai sus, faringoamigdalita exsudativă a 
apărut în asociere cu agenți infecțioşi virali (virusul 
sincițial respirator, virusurile gripale A şi B, 
adenovirusurile, virusul herpes simplex, virusul 
Epstein-Barr, rhinovirusurile, virusurile paragripale A 
şi B şi virusul coxsackie B4), cu Mycoplasma şi cu 
agenți TWAR. O şesime pînă la o treime din pacienții 
cu aceste infecții nebacteriene au avut o afecțiune 
exsudativă asociată cu alți agenți cauzali decît 
virusurile asociate în mod obişnuit cu faringo- 
amigdalita exsudativă (virus herpes simplex, virus 
Epstein-Barr, adenovirusuri). 

Nu 'se ştie dacă aceşti agenți virali au fost cauza 
faringoamigdalitei sau dacă nu cumva un agent asociat, 
necunoscut şi nedetectat a fost implicat. 


C. Cazuri rare şi potenţial letale de faringoamigdalită 
exsudativă 


1. Faringoamigdalita cu Neisseria meningitidis. O 
faringoamigdalită exsudativă similară cu cea cauzată 
de o infecție streptococică poate fi observată, ocazional, 
la pacienții cu meningită meningococică. În cele mai 
multe cazuri însă, faringele este eritematos, fără exsudat, 
sau de aspect normal. 


2. Faringoamigdalita cu Yersinia enterocolitica. 
Acest microorganism poate determina faringoamigdalită 
exsudativă, limfadenopatie cervicală, febră înaltă, stare 
toxică şi leucocitoză marcată. Cei mai mulţi pacienți 
adulţi nu prezintă dureri abdominale sau diaree, dar este 
posibilă apariţia unei enterocolite: Afecțiunea nu 
răspunde la penicilină şi eritromicină. Absența 
răspunsului terapeutic, prezența unei stări toxice severe 
şi/sau moartea unuia sau mai multor membri ai familiei 
cu o boală faringiană similară ridică suspiciunea unei 
infecții cu Yersinia. Y. enterocolitica creşte sub formă 
de colonii nehemolitice pe medii agar-sînge şi pe medii 
selective (MacConkey), folosite pentru izolarea 

agenților patogeni din scaun. Pentru unele colorații pot 
fi necesare tehnici îmbogăţite la rece sau incubație 
simultană la temperatura camerei. 

Împotriva acestui microorganism sînt eficiente 
aminoglicozidele, trimetoprim-sulfametoxazolul şi/sau 
cefalosporinele din generaţia a II-a. 


3. Infecția cu Franciscella tularensis (Tuleremia 
orofaringiană). Această afecțiune determină durere 
severă orofaringiană, odinofagie, febră înaltă, avînd 
evoluţie septică. Este posibilă apariţia faringo- 
amigdalitei exsudative, abcesului periamigdalian sau a 
hipertrofiei amigdaliene cu necroză. Culturile sînt 
negative pentru streptococii de grup A și nu există 
răspuns la tratamentul cu penicilină. Febra persistă timp 
de una sau mai multe săptămîni şi se produce o 
hipertrofie marcată a ganglionilor cervicali şi, posibil, 
mediastinali. Poate urma o pneumonie cu pleurezie. În 
anamneză, se descoperă ingestia de iepure sălbatic sau 
contactul cu căpuşele (zdrobirea lor între degete). 
Diagnosticul este confirmat prin cultură pe mediu 
îmbogățit cu cisteină sau prin testul de aglutinare (titrul 
>1/80:sau 0 creştere în timp de patru ori a titrului). 

Streptomicina este tratamentul de elecţie, dar şi 
tetraciclina este eficace. 


4. Infecția cu Yersinia pestis. Faringoamigdalita 
exsudativă sau abcesul periamigdalian pot să apară în 
rare cazuri secundar strivirii între dinţi a puricilor 
infectați. Adenopatia cervicală, febra, starea toxică 
însoțesc durerea orofaringiană şi disfagia. Mai mult de 
10% din pacienții sănătoşi, contacți de ciumă, pot 
prezenta colonizări faringiene cu Y. pestis, fără efecte 
adverse. Această stare de purtător asimptomatic apare 
în regiunile cu ciumă endemică sau în cursul unei 
epidemii. Y. pestis creşte pe medii de cultură obişnuite 
şi poate fi identificată prin coloraţia imunofluorescentă. 
Tratamentul eficient este reprezentat de asocierea 
streptomicină - tetraciclină. 


5. Bacilul antrax (antraxul orofaringian). În Turcia, 
a fost raportată o serie de şase cazuri cu mortalitate de 
50%. Subiecţii au acuzat durere orofaringienă severă, 


“febră, letargie şi stare toxică. Una din amigdale sau baza 


limbii au fost edematoase, hiperemiate şi ulcerate, 
leziunile fiind acoperite, de obicei, de o pseudo- 
membrană alb-gri. A fost prezentă o adenopatie 
cervicală homolaterală marcată. În trei din cazurile fatale 
a apărut insuficiență respiratorie severă, cianoză, 
pneumonie hemoragică şi stare de prostrație extremă. 
Tratamentul cu penicilină a fost eficient în celelalte 3 
cazuri. Cauza obişnuită a acestei afecțiuni a fost ingestia 
de carne infectată de miel sau vită. Pe frotiurile efectuate 
din leziune sînt evidenţiabile baghete gram-pozitive, 
fiind posibila identificarea rapidă prin imuno- 
fluorescență directă. Pe mediul de cultură agar-sînge 
creşte B. antrax. 

6. Febra hemoragică virală (Africa). Febra Lassa se 
manifestă prin febră, mialgii, stare de rău şi durere 
severă orofaringiană, cu disfagie. Pot fi prezente 
faringoamigdalita exsudativă., durerea abdominală şi 
toracică, diareea, un edem generalizat al tegumentului 


feței şi extremităților. O erupție maculară se poate 


declanşa în prima săptămînă de boală. Simptomele 
hemoragice apar după 4-5 zile şi includ conjunctivita 
hemoragică, sîngerările gingivale; hematemeza, melena, 
epistaxisul, hematuria, peteşiile şi echimozele pielii. 
Diagnosticul este confirmat prin izolarea virusului prin 
hemocultură sau prin metode serologice. Tratamentul 
cu ribavirină este eficient. Cazuri importate ale acestei 
boli pot apare în Statele Unite, mascate printr-o gripă, 


„ malarie-sau o febră nespecifică. 


2. FARINGOAMIGDALITELE NEEXSUDATIVE 


A. Virale, bacteriene şi cu specii de Chlamidia 


1. Infecţii cu Rhinovirusuri şi Coronavirusuri. 
Aceste infecții pot cauza senzaţie de prurit sau durere 
orofaringiană, înrăutăţite de strănut şi înghițit. Cele mai 
obişnuite acuze sînt rinoreea, obstrucția nazală, 
mialgiile, anorexia şi oboseala. Febra nu apare dacă nu 
se dezvoltă o sinuzită sau o otită medie. 


2. Sinuzita bacteriană acută. Această afecțiune poate 
urma unei „răceli“ acute virale. Pot apare durerea, 
sensibilitatea, tumefacția la nivelul'unuia sau a ambilor 
obraji sau la nivelul regiunii mediofrontale, durerea 
laterală nazală şi orbitală, secreția purulentă din nas sau 
eliminată prin raclarea rinofaringelui. Secreţia este alb- 
gălbuie sau verde şi poate prezenta striuri sanguinolente. 
Iniţial, unii pacienți au o secreție mucosanguinolentă. 
Durerea orofaringiană şi uscăciunea sînt ameliorate de 
băuturi fierbinți şi poate apărea odinofagie persistentă. 
Faringele este difuz hiperemic şi tumefiat, cu striuri 
mucopurulente care tapetează faringele posterior, fără 
exsudat amigdalian sau faringian. Alte simptome 
asociate sînt tusea şi răguşeala. Febra şi frisoanele apar 
în mai puţin de 50% din cazurile adulte. Endoscopia 
nazală va evidenția o secreție purulentă aproape de 
sinusul ostial mare, precum şi o mucoasă hiperemică, 
edemaţiată. Poate fi prezentă sensibilitatea sinusurilor 
maxilar şi frontal. Radiografiile sinusale plane sau 
examenul CT. de sinusuri identifică îngroşarea 
mucoasei, opacifierea sinusală şi nivele. hidroaerice. 
Afecţiunea răspunde prompt la antibioticele cu spectru 
larg, rezistente la beta-lactamaze, ca cefaclor sau 
cefuroxime. 


3. Virusurile gripale şi paragripale. Pacienţii pot 
prezenta febră înaltă, astenie, stare generală alterată, 
mialgii, cefalee, durere orofaringiană uşoară sau prurit 
cu eritem minim şi fără exsudat, coriză, tuse uscată 
neproductivă şi simptome abdominale. Diagnosticul 

corect se pune în timpul perioadelor epidemice, dar 
cazuri sporadice pot să apară tot timpul anului. 


” 4. Agenți necunoscuţi. Cauza faringitei neexsudative 


poate rămîne neidentificată în mai mult de 64% din 
cazuri, chiar dacă sînt realizate teste serologice pentru 
virusuri, bacterii, specii de Chlamidii şi Mycoplasma. 


5. Infecția cu Chlamidia. Suşele TWAR de Chlamidia 
produc infecții respiratorii acute numai la adolescenți 
şi adulții tineri. Inițial, simptomele cuprind febră (56%), 
frison (39%), durere toracică pleurală (33%), cefalee 
(22%), tuse (61%). Tusea productivă, poate apărea în 
mai mult de 44% din cazuri. 

La 20% din cazuri apare durere orofaringiană şi 
dificultate la deglutiție, iar faringele şi amigdalele sînt 
eritematoase, fără exsudat. În 61% din cazuri apar raluri 
bazale, iar în 28% raluri bronşice. Leucocitoza este 
prezentă în 61% din cazuri. Radiografiile arată, în cele 
mai multe cazuri, infiltrate pulmonare medii şi 
inferioare, de mărimea unor petice sau segmentare. Un 
frotiu din exsudatul faringian poate fi colorat direct, 
folosind anticorpi monoclonali conjugați cu fluoresce- 
ină, pentru microorganismele din suşa TWAR. În scop 
diagnostic și pentru studii epidemiologice, s-a efectuat 
testul de fixare a complementului pentru grupul 
chlamidia şi testul cu microimunofluorescență pentru 
șușa TWAR. Microorganismele au fost cultivate pe 
culturi de celule HeLa 229 sau pe embrion de ou de 
găină. Istoricul de faringită neexsudativă, urmată de tuse 
şi semne de pneumonie este sugestiv pentru infecția 
TWAR. Eritromicina şi tetraciclina pot fi eficiente 
împotriva acestui agent. Se suspicionează transmisia 
de la om la om. 

În serii mari de cazuri depsitacoză, a exista un debut 
acut de febră (100%), rigiditate musculară (61%), 
transpirații (89%), cefalee severă (87%), mialgii (75%), 
greață (49%), vărsături (38%) şi dureri abdominale 
(10%). Acuzele respiratorii au fost tusea (78%), sputa 
(20%), hemoptizia (8%), dispneea (24%), durerea 
toracică (17%) şi durerea orofaringiană (17%). 

Semnele fizice sînt eritemul faringian (15%), 
meningismul (9%), alterarea stării de conştiență (12%) 
şi semnele toracice patologice, precum ralurile (73%) 
şi semnele de sindrom de condensare (25%). Hepato- 
megalia şi splenomegalia au fost prezente în 8-10% din 
cazuri. Radiografiile toracice au evidenţiat infiltrate 
pulmonare în 78% din cazuri. La pacienții cu radiografie 
toracică normală, semne fizice toracice pozitive au fost 
prezentate la 62% din cazuri. Istoric de contact cu 
păsările a existat în 84% din cazuri. Diagnosticul a putut 
fi confirmat prin testul de fixare a complementului 
(RFC). S-a administrat doxiciclină per os pe baza 
semnelor clinice şi a istoricului de contact cu păsările. 
Febra şi celelalte simptome s-au ameliorat în 24-48 de 
ore de la începerea tratamentului. 





Partea a Il-a DUREREA ACUTĂ FACIALĂ 


6. Faringoamigdalitele neexsudative cauzate de 
agenții etiologici ai faringoamigdalitelor exsudative. 
Microorganismele capabile să determine afecțiuni 


„ eXsudative pot cauza doar o ușoară durere orofaringiană, 


însoțită de un eritem faringoamigdalian difuz sau zonal. . 
Deoarece semnele clinice sînt nespecifice, identificarea 
agentului necesită culturi și studii serologice, care sînt 
rar efectuate la pacienţii cu faringoamigdalită 
neexsudativă. 


B. Faringoamigdalitele cu transmitere sexuală 


1. Gonoreea orofaringiană. Bărbaţii sau femeile care 


„practică felaţia prezintă risc crescut. Cunilingusul poate 


conduce la boli sau colonizări faringiene, dar frecvența 
acestor situații este scăzută. Mai mult de 20% din 
bărbaţii homosexuali şi 10% din femeile heterosexuale 
cu gonoree cu altă localizare pot avea o colonizare 
faringiană a germenului. Cei mai mulți pacienţi pozitivi 
sînt asimptomatici. Pacienţii simptomatici prezintă 
durere orofaringiană severă sau uşoară. Cazurile severe 
prezintă eritem orofaringian difuz, edem al mucoasei 
şi vezicule mucoase mici. Rareori, poate apărea 
amigdalita exsudativă. Culturile faringiene pe ciocolată- 
agar sau mediu Thayer-Martin modificat vor izola acest 
microorganism. 


2. Sifilisul secundar. Afecţiunea poate determina o 
durere orofaringiană uşoară pînă la severă, cu eritem 
faringoamigdalian. Mucoasa ulcerează, determinînd 
durere orofaringiană locală. Ulceraţii în „urmă de melc“, 
acoperite de mucus pot prinde palatul și pilierii. 
Condilomul plan afectează perineul, vaginul şi alte 
regiuni intertriginoase. Poate apărea o erupție generali- 
zată, maculară, papulară, maculo-papuloasă sau papulo- 
scuamoasă, localizată pe palme şi plante. Alte semne şi 
simptome sînt: subfebrilitatea, starea generală alterată, 
cefaleea şi uneori meningismul. Testele VDRL și RPR 
sînt pozitive, iar simptomele dispar rapid după 
tratamentul cu penicilină. 


3. Infecția primară cu HIV. Are un debut brutal, cu 
febră, durere surdă generalizată şi dureri musculare 
dorsale sau ale extremităților, durere orofaringiană 
uşoară spre severă, iar palatul şi faringele sînt difuz 
eritematoase. Este posibil un enantem al palatului dur, 
constînd din cîmpuri circulare roşii, de 0,5cm diametru. 
În peste 30% din cazuri s-au observat ulceraţii de tip 
aftos orale, palatine şi amigdaliene. Hipertrofia 
amigdaliană apare spre sfîrşitul primei săptămîni, dar 
fără exsudat. 

Adenopatia cervicală şi axilară apare în zilele 5-7 de 
la debut (85-95%), splenomegalia apărînd în doar 10% 
din cazuri. În peste 75% din cazuri, în prima săptămînă 
de boală, apare o erupție maculo-papuloasă pe toracele 
superior şi gât (75%), afectînd şi fața şi braţele (60%) 
sau toracele inferior, coapsele şi fruntea (15%). Poate 

apărea odinofagie severă, datorată esofagitei sau 
ulcerului esofagian. Modificările de laborator din 
primele două săptămîni cuprind: leucopenia, trombo- 
citopenia şi testele hepatice modificate. Procentul relativ 
de limfocite sanguine creşte în a treia săptămînă. În 
15% din cazuri apar limfocite atipice, depășind 10% 
din celulele circulante. 

Antigenul HIV. poate fi decelat la toți pacienții în 
primele trei săptămîni, iar anticorpii 1gM anti-HIV apar 
în 95-100% din cazuri, în decurs de trei luni. 
Hemoculturile vor evidenția HIV în primele două 
săptămîni. Afectarea neurologică apare la un mic 
procent din pacienți, în timpul celei de-a treia sau a 
patra săptămîni de boală acută, sub formă de meningită 
aseptică, paralizie facială uni sau bilaterală, mielopatie, 
mioclonie spinală, neuropatie ataxică, afectare 
senzorială şi motorie a membrelor şi/sau dureri 
nevralgice. Encefalopatia, caracterizată prin comporta- 
ment capricios şi modificări de personalitate, letargie, 
deficienţe cognitive, confuzie și comă poate apărea încă 
de la debutul bolii primare. Infecția primară cu HIV 
trebuie luată în discuţie la pacienţii bisexuali sau 
homosexuali, la consumatorii de droguri cu administrare 
intravenoasă, la hemofilici sau la partenerii sexuali ai 
membrilor acestor grupuri de risc, ce dezvoltă febră şi 
durere orofaringiană, urmate de limfadenopatie 
generalizată (de exemplu, pseudomononucleoză). 


4. Chlomidia trachomatis Infecția faringiană şi 
amigdaliană cu Chlamidia a fost sugerată de studiile 
serologice efectuate la pacienții cu durere orofaringiană. 
Într-o clinică din Tokio, culturile prelevate din criptele 
amigdaliene la 26% din pacienții prezentaţi pentru 
durere orofaringiană au condus la izolarea acestui 
microorganism, care nu se manifestă prin amigdalită 
exsudativă. În istoric, la 61% din pacienții cu culturi 
pozitive a existat felația. Culturile pozitive au fost 
asociate, în 58% din cazuri, cu prezenţa anticorpilor 
anti-C. trachomatis. 


3. SCĂDEREA IMUNITĂŢII GAZDEI ŞI DUREREA 
OROFARINGIANĂ 


A. Agranulocitoza. Cele mai întîlnite simptome sînt 
durerea orofaringiană, odinofagia, febra și frisoanele. Poate 
apărea durerea și sîngerarea gingiilor. Examinarea clinică 
evidențiază tumefierea amigdalelor, exsudatul, necroza 
gingivală şi ulcerațiile palatine multiple, acoperite de o 
pseudomembrană alb-gălbuie. Mucoasa orală apare 
eritematoasă şi strălucitoare, iar respirația este fetidă. Una 
sau mai multe ulceraţii faringiene posterioare pot prezenta 
o bază aspră, albă. Neutropenia este cauzată de leucemie, 
anemie aplastică idiopatică sau de medicamente citotoxice, 
utilizate în tratamentul tumorilor maligne. Alte medicamente 
care se asociază cu o scădere severă a leucocitelor 
polimorfonucleare sînt methimazolul, propiltiouracilul, 
sulfonamidele (de exemplu, Sulfasalazina), fenotiazinele, 


fenitoina, pirimetamina, cloramfenicolul, primidona, 
aminopirina, penicilina şi cefalosporinele. Numărul total 
al leucocitelor şi al neutrofilelor absolute este substanțial 
redus. Tratamentul antibiotic şi sistarea terapiei cu 
medicamentele incriminante are ca rezultat supraviețuirea 
în 95% din cazurile de neutropenie indusă de medicamente. 
Tratamentul antileucemic poate determina remisiunea 
clinică şi creşterea numărului neutrofilelor. 


B. Ulceraţia orofaringiană şi SIDA. La pacienții cu SIDA 
s-au observat ulcere aftoase mari, dureroase în cavitate 
bucală, hipofaringe și/sau esofag. Aceste leziuni au 
determinat odinofagie şi durere orofaringiană severă. 
Ulceraţia hipofaringiană și orofaringiană poate fi legată 
de infecția cu virus herpes simplex, citomegalovirus, specii 
de Candida, de criptosporidie sau pot fi idiopatice. Într-un 
lot de pacienţi cu SIDA cu durere orofaringiană severă şi 
culturi negative din biopsiile ulceraţiilor aftoase a existat 
un răspuns imediat pozitiv la tratamentul cu prednison. 


C. Epiglotita cu Candida. Această afecțiune a fost 
considerată drept cauză a durerii orofaringiene, a otalgiei 
şi a disfagiei la un pacient cu leucemie mielocitară acută. 
Examinarea laringiană indirectă a evidenţiat o epiglotă 
tumefiată şi eritematoasă, vizibilă şi pe radiografia cervicală 
de profil, pentru ţesuturi moi (semnul „policelui“). 
Amfotericina intravenoasă conduce la vindecare rapidă. 


„DUREREA OROFARINGIANĂ ȘI OBSTRUCȚIA 


CĂILOR AERIENE 


A. Epiglotita acută. Semnele obişnuite sînt durerea severă 
orofaringiană (94-100%) şi febra (74%). Faringita poate 
fi prezentă în 38-53% din cazuri, dar severitatea durerii 
orofaringiene exclude afectarea faringiană şi îndreaptă 
atenția către regiunea supraglotică. Alte date clinice care 
indică afectarea acestei regiuni sînt răguşeala (22%), vocea 
voalată (47%) şi odinofagia severă. Dispneea, stridorul, 
afonia şi cianoza sînt semne tardive, asociate cu obstrucția 
căilor respiratorii. Laringoscopia indirectă va evidenția 
epiglota şi pliurile ariepiglotice edemaţiate şi roşii. O 
radiografie cervicală de profil va evidenția edemul epiglotic 
(„semnul policelui“*) în 95% din cazuri. Poate fi observat 
edemul pliurilor ariepiglotice, a cartilajelor aritenoide (5%) 
şi al epiglotei. Poate apărea un abces epiglotic care îşi face 
cunoscută prezența prin faptul că tumefacția epiglotică nu 
retrocedează sau prin evacuarea spontană a puroiului în 
faringe. Culturile din exsudatul faringian şi epiglotă sînt 
adesea negative, diagnosticul etiologic se pune pe 
hemocultură sau pe cultura din abces, care pot fi pozitive. 
În multe cazuri, agentul patogen nu este identificat. La 
adulți au fost izolaţi din hemocultură H. influenzae tip B, 
H.parainfluenzae, Streptococcus pneumoniae, S.pyogenes 
şi Staphilococcus aureus. S. aureus au fost obţinuţi dintr-un 
abces epiglotic. Rareori abcesele izolate conțin K/ebsiella 
pneumoniae, Pasteurella multocida şi Candida albicans. 
Febra înaltă şi'starea toxică, alături de epiglotită sugerează 

bacteriemia. Controlul căilor aeriene cu tub endotraheal 
sau traheostomie şi administrarea de antibiotice parenteral 
au ca rezultat vindecarea. 


B. Infecția amigdalei linguale 


1. Amigdalita linguală. Durerea orofaringiană apare 
cu sau fără febră. Poate fi prezentă odinofagia. Uneori, 
pacientul acuză prezența unei tumefacții în partea 
posterioară a limbii şi otalgie. Uneori prezintă eritem 
faringian, iar examinarea cu oglinda va arăta o 
formaţiune de 2-4 cm, acoperită cu exsudat, în regiunea 
amigdalei linguale. Simptomatologia răspunde imediat 
la tratamentul antibiotic. 


2. Abcesul amigdalei linguale Evoluţia infecţiei 
poate conduce la formarea abcesului în partea posteri- 
oară a limbii şi pe planșeul cavităţii bucale. Simptomele 
includ durerea orofaringiană severă, durerea limbii la 
mişcare, răguşeala şi dificultatea de protruzie a limbii. 
Hipertrofia amigdalei linguale poate conduce la 
obstrucția de căi aeriene superioare, cu stridor şi 
dispnee. Calea aeriană trebuie asigurată, abcesul drenat 
şi este hecesară administrarea de antibiotice. 


C. Angina Ludwig datorată celulitei cu Hemophilus 
influenzae. Durerea orofaringiană, odinofagia, febra, 
frisoanele şi starea generală alterată apar la debut. Regiunea 
submentonieră şi cervicală anterioară se edemaţiază şi 
pielea devine vişinie, roşie sau roşu-albăstruie. Edemul 
are consistentă lemnoasă. Planşeul limbii este tumefiat şi 
indurat, iar limba este ridicată şi iese printre incisivi, nu 
poate fi împinsă mai departe şi nici nu poate participa la 
vorbire. Cuvintele devin neinteligibile şi apare scurgerea 
secreției salivare, datorită dificultăților de înghiţire. 
Datorită edemului țesutului faringian apar dispneea şi, 
uneori, stridorul şi/sau respirația zzomotoasă, iar secrețiile 
obstruează căile aeriene. Numărul total de leucocite este 
ridicat sau scăzut, şi de obicei, există o deviere la stînga a 
formulei leucocitare. Z. inf/luenzae creşte în culturile din 
lichidele tisulare, prelevate de la nivelul gâtului, obţinute 
prin aspirare sau prin incizie chirurgicală. Afecțiunea 
primară poate fi o faringoamigdalită sau o epiglotită acută. 
Calea aeriană trebuie controlată prin intubaţie şi se vor 
administra antibiotice intravenos. A fost citat în literatură 
un caz neobişnuit de angină Ludwig secundară unei 
faringite cu streptococ de grup A. De obicei, angina Ludwig 
apare de la o sursă dentară şi, în aceste cazuri, durerea 
orofaringiană este prezentă doar în 10% din cazuri. 


D. Abcesul retrofaringian. Acuzele inițiale cele mai 
obișnuite sînt durerea orofaringiană, disfagia, febra, 
frisoanele, transpirațiile, respirația zgomotoasă, dispneea 
şi redoarea de ceafă. Examinarea gîtului arată o formaţiune 
retrofaringiană unilaterală sau pe linia mediană. Lărgirea 
spaţiului retrofaringian poate fi confirmată pe o radiografie 
cervicală de profil. Unii pacienţi se prezintă la doctor cu 
durere cervicală posterioară sau de umăr, agravată de 

deglutiție. Febra este joasă sau absentă. Adulții pot dezvolta 
un abces retrofaringian acut, secundar endoscopiei, 
aspiraţiei repetate, introducerii unei sonde nasogastrice; 
unui corp străin faringian, intubaţiei endotraheale, 
traumatismelor sau osteomielitei vertebrei cervicale 
superioare. De asemenea, se poate produce prin difuziune 
de la o infecţie a spaţiului faringian lateral. Ultimul grup 
de pacienţi prezintă inițial trismus, febră, tumefacţie şi 
sensibilitate angulomandibulară şi bombarea medială a 
peretului faringian lateral. Drenajul cervical anterior sau 
transoral al abcesului şi tratamentul antibiotic intravenos 
vor conduce la vindecare. 


E. Tendinita retrofaringiană calcificată acută. Această 
afecţiune poate simula abcesul retrofaringian. Se manifestă 
prin instalarea bruscă a durerii şi blocarea regiunii 
posterioare a gîtului, durere orofaringiană intensificată de 
deglutiție şi febră scăzută. Mişcările gâtului sînt reduse şi 
apare sensibilitatea cervicală posterioară şi spasmele 
musculare. Durerea la deglutiție poate iradia spre faringele 
posterior. La inspecția gîtului, nu găsim o formaţiune 
retrofaringiană. Radiografia cervicală de profil evidențiază 
tumefacția țesutului moale al faringelui posterior, mai jos 
de nivelul lui C5. Inferior de C1 şi anterior de corpul lui 
C2 este prezentă o calcificare amorfă a țesutului moale. 
Leucocitoza şi VSH-ul crescut pot fi prezente. Această 
afecţiune este cauzată de o tendinită calcificantă a 
mușchiului lung al gîtului şi inserției sale pe atlas. 
Indometacinul ameliorează simptomatologia în 48 ore. 
Vindecarea spontană apare în 2-3 săptămîni. Calcificarea 
țesutului moale se poate resorbi spontan într-o perioadă 
de 1-2 luni sau poate să persiste. 


F. Hematomul de căi aeriene superioare, legat de 
coagulopatie 


1. Tratamentul cu cumarinice. Debutul acut al unui 
sindrom manifestat prin durere orofaringiană, disfagie, 
stridor şi dispnee, la un pacient sub tratament anti- 
coagulant, poate fi determinat de un hematom sublingual 
şi/sau de perete faringian. Hemoragia submucoasă se 
vizualizează la inspecția directă şi/sau prin laringoscopia 
cu fibră optică flexibilă. Ascensionarea limbii şi 
dificultatea de a înghiți conduc la hipersalivaţie. Se poate 
palpa. o formaţiune fermă în regiunea submentonieră şi 
se pot observa echimozele de pe pielea gâtului. Uneori, 
apar sîngerări şi în alte regiuni. (melenă, hematurie, 
sîngerări gingivale). De obicei, timpul de protrombină 
este mult prelungit (31 secunde şi 86 secunde, la două 
cazuri raportate). Controlul căilor aeriene şi corectarea 
coagulopatiei pot duce la vindecare. 


2. Hemofilia. Durerea orofaringiană, disfagia, disfonia, 
dispneea şi stridorul pot apare în urma sîngerării din 
spațiul retrofaringian. Radiografia cervicală de profil 
va confirma lărgirea țesutului moale retrofaringian 
printr-un hematom. Se impune controlul căilor aeriene 
şi corectarea coagulopatiei. 


pi 

5. TIROIDITA retrosternală. Durerea toracică este ascuțită și intensificată 


A. Tiroidita supurată. Tiroidita supurată începe cu febră 
(92%), durere cervicală anterioară persistentă (100%) şi 
apariția unei formațiuni ferme, sensibile, în regiunea unuia 
sau a ambilor lobi tiroidieni. Durerea la deglutiţie apare în 
91% din cazuri. Eritemul (80%) şi, uneori, pustulele apar 
pe tegumentul din regiunea glandei tiroide. Durerea 
faringiană este prezentă în 70% din cazuri. Formaţiunea 
fermă poate deveni fluctuentă în 1-3 săptămîni. O 
scintigrafie tiroidiană arată o captare scăzută în lobul 
tiroidian afectat. Incizia şi drenajul sau aspirația pe ac 
evidențiază puroi. Germenii cel mai frecvent izolați sînt S. 
aureus, S. pyogenes şi S. pneumoneae. Drenajul şi 
tratamentul antibiotic sînt urmate de evoluţie favorabilă. 


B. Tiroidita granulomatoasă subacută. Apare febră, 
frison, durere faringiană şi cervicală anterioară, cu iradiere 
în una sau ambele urechi. Durerea faringiană şi cervicală 
pot fi intensificate de deglutiție. Faringele și regiunea 
amigdaliană apar normale. Tiroida este uşor sau moderat 
hipertrofiată, fermă şi sensibilă. Starea generală alterată, 
oboseala şi mialgiile asociate cu febra pot simula o faringită 
virală. Localizarea paratraheală a durerii şi sensibilităţii 
diferenţiază tiroidita de o boală a căilor respiratorii 
superioare. În prima lună de boală, pot exista semne şi 
simptome de uşor hipertiroidism. Acestea includ 
nervozitatea, tremurăturile, palpitaţiile şi intoleranța la 
căldură. VSH-ul este crescut (50-100 mm/h), iar absorbţia 
iodului radioactiv este redusă în mod marcat, datorită lezării 
celulelor foliculare şi inhibării TSH prin secreția 
hormonului tiroidian. Faza inițială hiper-tiroidiană 
(nivelurile T, şi T, sînt crescute în peste 50% din cazuri) 
poate fi urmată de o fază eutiroidiană şi, în 25% din cazuri, 
de o fază hipotiroidiană. Biopsia prin aspirație pe ac fin 
evidenţiază ţesut granulomatos cu celule gigante. 
Simptomele răspund prompt la predinson oral sau la 
salicilați. Această afecțiune poate urma unei infecții acute 
cauzate de virusurile coxsackie, urlian, adenovirusuri, 
virusul rujeolei, gripal sau Epstein-Barr. La cei mai mulți 
pacienți, agentul cauzator nu poate fi identificat. 


6. PNEUMOMEDIASTINUL SPONTAN 


Această afecțiune poate debuta brusc, cu durere 
perifaringiană şi disfagie suficient de severă pentru a limita 
ingestia. Nu apare febră. Se pot asocia durerea cervicală 
anterioară şi/sau durerea toracică precordială sau 


de inspir, tuse, deglutiție sau decubitul dorsal. Se poate 
asocia dispneea. Durerea toracică iradiază, uneori, cervical 
sau dorsal. Semnele includ emfizemul subcutanat, asurzirea 
zgomotelor cardiace, crepitațiile mediastinale în ritm cu 
contracţiile cardiace (semnul Hamman) şi prezența aerului 
mediastinal pe radiografia toracică. Cazurile de pneumo- 
mediastin raportate au, în general, următoarele cauze: 
astmul bronşic, hiperpneea diabetică, travaliul, infecțiile 
de tract respirator, tusea severă, vărsăturile, testarea funcției 
pulmonare, consumul de marihuana şi cocaină, injectarea 
de heroină şi inhalaţia de oxid de azot. Alte cauze pot fi 
infecțiile mediastinale formatoare de gaz şi ruptura 
esofagiană şi/sau bronşitică sau perforaţia acestora. Ruptura 
esofagului şi a bronhiilor trebuie diagnosticată rapid, 
deoarece întîrzierea tratamentului poate conduce la 
declanşarea mediastinitei. 


7. TRAUMATISMELE LARINGOTRAHEALE 


Pot determina durere şi sensibilitate cervicală anterioară, 
intensificate de mobilizarea gâtului și de deglutiție. În 
general mai sînt prezente răguşeala, vocea voalată sau 
afonia. Odinofagia poate rezulta din mişcarea cartilajelor 
laringiene fracturate în timpul deglutiției, iar hemoptizia, 
din ruptura mucoasei. Obstrucţia căilor aeriene poate 
determina dispnee, stridor şi, cînd este foarte severă, 
cianoză. 

Tumefierea gâtului, sensibilitatea, crepitațiile subcuta- 
nate, modificarea vocii şi pierderea reperelor cartilaginoase 
(cartilajele tiroid şi cricoid) sînt semnele cel mai frecvent 
întâlnite. O radiografie în incidență oblică laterală poate 
evalua starea coloanei cervicale şi poate detecta semnele 
radiologice sugestive de fractură laringiană, incluzînd 
îngustarea umbrei aeriene laringiene, lărgirea țesutului 
moale prevertebral, emfizemul țesuturilor moi ale gtului 
şi fractura osului hioid. Endoscopia şi/sau tomografia 
computerizată a gâtului vor identifica fracturile laringiene 
şi hematoamele submucoase. Se impune monitorizarea 
atentă şi controlul căilor aeriene. Rezolvarea chirurgicală 
poate fi necesară. 

Cauze de traumatism laringotraheal pot fi accidentele 
auto cu impactul regiunii cervicale anterioare de volan sau 
bord, strangularea, lovitura de pumn sau baseball, ca şi 
leziunile în „frânghie de rufe“ suferite de patinatori sau de 
schiori. Traumatismele penetrante includ rănile de cuțit, 
de gloanțe sau de schije. 

DUREREA ACUTĂ 
LA NIVELUL ZONEI 


CERVICALE ANTERIOARE 


LI] LISTA DIAGNOSTICELOR 


POSIBILE 


1. Glanda tiroidă 


D. Sindromul dureros musculoapo- 


A. Tiroidita supurată acută şi/sau 
abcesul tiroidian 

B. Tiroidita subacută (de Quervain) 

C. Tiroidita Hashimoto 

D. Guşa Riedel 

E. Nodulul tiroidian hemoragic 

F. Neoplasmul tiroidian 
1. Limfomul 
2, Carcinomul anaplastic 

G. Amiloidoza secundară cu sindrom tip 
tiroidită subacută (STLS = subacute 
thyroiditis-like syndrome) 


2. Glanda paratiroidă — hemoragia într-un 


adenom 


3. Limfadenita cervicală 
4. Abcesul triunghiului anterior cervical 


A. Infecția unui chist congenital 
B. Infecția fără legătură cu un chist 
preexistent 


5. Carotidodinia 


A. Migrena 

B. Sindromul Eagle (sindromul 
stilohioidian) 

C. Sindromul de os hioid 


nevrotic cu afectarea mușchilor 
digastric şi stilohioid (durerea 
falsă de sternocleidomastoidian) 
E. Abcesul dentar 
F. Cefalgia disautonomă posttraumatică 
6. Disecţia de arteră carotidă internă 
7. Angina Ludwig 
8. Traumatismele 
A. Traumatismele laringotraheale 
închise 
B. Leziunea cervicală anterioară prin 
traumatism indirect în „lovitură de 
bici“ 
9. Esofagul 
A. Diverticulul sau diverticulita 
faringoesofagiană 
B, Carcinomul esofagian 
10. Durerea iradiată 
A. Cardiacă şi aortică 
1. Infarctul de miocard sau 
insuficiența coronariană 
2, Pericardita acută 
3. Anevrismul disecant de arteră 
toracică 
B. Pneumomediastinul spontan 


[] REZUMAT 


Tiroidita supurată determină durere severă în regiunea 
cervicală anterioară, persistentă sau pulsatilă şi mărirea 
asimetrică de volum a tiroidei, fermă sau fluctuentă, sensibilă, 
cu eritem şi pustule ale tegumentului supraiacent. Asociat 
prezintă febră, leucocitoză şi o captare scăzută a iodului 


radioactiv. Examenul CT poate vizualiza un abces tiroidian. 
Se asociază, ocazional, şi un uşor hipertiroidism tranzitor (25% 
din cazuri), datorat descărcării de hormoni tiroidieni din 
foliculii distruși, dar regula o constituie nivelul seric normal, 
eutiroidian. 

Tiroidita subacută (tiroidita de Quervain) determină durere 
paratraheală uni sau bilaterală, tumefacție şi sensibilitate 
locală. Durerea poate iradia ascendent, către una sau ambele 
urechi. Transpiraţiile, anxietatea şi palpitațiile (simptome de 
hipertiroidism) apar în aproximativ 50% din cazuri iar 
nivelurile serice ale hormonului tiroidian sînt crescute în 60% 
din cazuri. Poate apărea febra şi leucocitoza, iar VSH-ul poate 
fi crescut. Captarea iodului radioactiv este marcat scăzută în 
cele mai multe cazuri. Ecografia şi examenul CT nu arată 
prezența abcesului tiroidian. În tiroidita subacută nu apare 
fluctuența tiroidiană şi eritemul tegumentului supraiacent. 
Diagnosticul poate fi confirmat prin puncţie-biopsie. Sub 
terapia cu prednison se remit spectaculos durerea, sensibilitatea 
şi mărirea de volum tiroidiană. 

Unele cazuri de tiroidită Hashimoto pot determina durere 
bilaterală şi tumefacţie tiroidiană sensibilă, dar marea 
majoritate a cazurilor nu asociază durere. Prezintă titruri mari 
de anticorpi antitiroidieni (anticorpi antimicrosomali şi 
antitiroglobulină) hipertiroidismul fiind rar întîlnit. Salicilatul 
şi administrarea de tiroxină controlează simptomele şi pot să 
scadă dimensiunile guşii. Prednisonul nu este eficient. 

Gușa Riedel determină hipertrofie tiroidiană de consistență 
mult crescută, lemnoasă. Un mic număr de pacienți prezintă 
durere sau semne de compresiune locală. Guşa Riedel este 
foarte rar îtîlnită. Durerea unilaterală şi sensibilitatea locală 
pot fi secundare unei hemoragii într-un nodul tiroidian. 
Scintigrafia tiroidiană cu iod radioactiv şi ecografia pot 
determina dacă nodulul este chistic sau solid, funcțional sau 
rece. Puncția-aspirație pe ac subțire confirmă hemoragia şi 
diagnostichează neoplasmul. 

Ritmul rapid de creştere al neoplasmelor tiroidiene, cum ar 
fi limfoamele sau carcinoamele anaplastice, pot determina 
mărirea de volum impresionantă şi nodulară a tiroidei, cu 
durere cervicală anterioară şi sensibilitate locală. Biopsia va 
stabili diagnosticul. Amiloidoza secundară cu interesarea 
tiroidei poate simula tiroidita subacută, cu durere cervicală 
anterioară, tumefacție şi sensibilitate locală. Diferenţierea de 
tiroidita subacută se face prin tendința la recidivă a durerii şi 
a sensibilităţii cu aceeaşi localizare, prezența unor afecțiuni 
asociate renale, intestinale şi cardiace şi pe confirmarea 
prezenţei amiloidului prin biopsie de organ (tiroidă sau alte 
organe — rinichi, perete intestinal şi piele). 

Rareori, hemoragia într-un adenom paratiroidian poate 
determina o durere cervicală unilaterală, tumefacţie, 
sensibilitate locală şi un nivel seric anormal al calciului. 

Limfadenita cervicală determină durerea şi mărirea de 
volum a ganglionilor limfatici, care devin sensibili la palpare. 
Localizarea inițială a infecției este cavitatea bucală, faringele, 
amigdalele, dinții sau tegumentul feței sau al capului. 
Răspunde bine la antibioterapie. Abcesul în triunghiul anterior 
cervical determină apariţia unei formaţiuni unilaterale, ferme 
sau fluctuente, sensibile, care poate determina durere, în 
regiunea cervicală anterioară. Asemenea abcese se formează 
la nivelul unui chist congenital preexistent, la nivelul unor 
ganglioni limfatici supuraţi sau sînt consecința infecțiilor 
structurilor adiacente sau ale spaţiului fascial profund. 


Infecţiile spaţiului lateral pot determina trismus şi disfagie. 
Examenul CT sau RMN demonstrează prezența şi extensia 
abcesului cervical. 

Carotidodinia (arteră carotidă sensibilă, dureroasă) poate 
fi rezultatul unei migrene, unei apofize stiloide lungi, corn 
mare hioidian lung, unui sindrom miofascial al mușchilor 
digastric şi stilohioidian, unui abces dentar sau al disecției 
arterei carotide interne. Cefalgia disautonomă urmează unui 
traumatism în regiunea cervicală anterioară. Durerea cervicală, 
sensibilitatea locală şi cefaleea unilaterală sînt asociate cu 
transpiraţii faciale şi midriază ipsilaterală, putînd fi prevenite 
prin administrare de propanolol. 

Disecţia de arteră carotidă internă determină durere 
cervicală anterioară (19%), cefalee frontală, temporală sau 
orbitală şi, uneori, durere facială. Cefaleea sau durerea 
cervicală pot fi însoțite de paralizie oculosimpatică. Apare 
ptoză, mioză şi înceţoşarea vederii, cu reacție sudorală facială 
păstrată (sindrom Horner parţial). În interval de cîteva minute 
pînă la cîteva ore de la instalarea durerii, pînă la 64% din 
pacienţi prezintă deficite neurologice focale, tranzitorii (40%) 
sau persistente (42%) (hemipareză, hemihipoestezie, afazie 
şi cecitate monooculară). Recuperarea funcțională a 
permeabilității lumenului arterial şi a fluxului apar în pînă la 
85% din cazurile tratate medical conservator (anticoagulante, 
antiagregante plachetare) şi/sau chirurgical sau doar prin 
terapie suportivă. 

Angina Ludwig debutează cu durere orală cu punct de 
plecare odontogen şi evoluează determinînd durere cervicală 
anterioară superioară şi tumefacție lemnoasă locală. Planşeul 
cavității bucale şi limba se tumefiază şi se indurează, iar limba 
protruzionează. Pacienţii hipersalivează, nu pot să-şi înghită 
propria salivă care se scurge prin gura deschisă, vorbirea este 
dificilă, la fel deglutiţia şi respiraţia. Simptome asociate sînt 
febra, frisonul şi starea toxică. Examenul CT va localiza 
colecțiile purulente din spaţiile submandibulare şi sublinguale. 
Poate apărea trismusul, secundar propagării infecției în spațiul 
latero-faringian. Sub tratament antibiotic, cu drenaj chirurgical 
al colecţiilor purulente şi cu menținerea permeabilității căilor 
aeriene prin intubaţie sau traheostomie, se obține rezoluția 
completă a simptomatologiei. 

Traumatismele laringotraheale închise pot determina durere 
cervicală anterioară, modificări ale vocii, disfagie, hemoptizie, 
dispnee şi stridor. Tumefacţia regiunii cervicale, sensibilitatea 
locală, crepitaţiile cutanate şi cele cartilaginoase, pierderea 
reperelor anatomice şi vocea răguşită sau înfundată sînt 
semnele asociate fracturii cartilajului tiroid. 

Diagnosticul de fractură laringiană, cu edem submucos şi 
hematom obstructiv al glotei şi subglotei, poate fi obținut prin 
examen CT sau prin laringoscopie directă. Leziunea cervicală 
anterioară prin traumatism indirect, în „lovitură de bici“ 
poate determina durere spontană şi la palpare, atît a 
musculaturii cervicale anterioare, cît şi posterioare. Durerea 
musculară în bandă poate fi intensificată de extensia gîtului. 

Diverticulul esofagian se poate manifesta prin disfagie, 
apariția unei formațiunii cervicale reductibile, borborisme 
cervicale la deglutiţie, regurgitaţii şi accese de tuse. 

TABELUL INCIDENŢEI BOLILOR 


e ————— 


INCIDENȚA LA 100.000 (APROXIMATIVĂ) 


Frecvente (>100) Relativ frecvente (>5-100) 
Limfadenita cervicală Tiroidita subacută 
Leziunea cervicală anterioară  Hemoragia într-un nodul 


prin traumatism indirect în tiroidian 
„lovitură de bici“ Carotidodinia consecutivă 
Infarctul miocardic şi/sau migrenei 


insuficiența coronariană  Pericardita acută 


Rare (>0-5) 

Tiroidita supurată şi abcesul tiroidian 

Tiroidita dureroasă Hashimoto 

Guşa Riedel 

Limfomul tiroidian 

Carcinomul anaplastic tiroidian 

Amiloidoza secundară cu STLS 

Hemoragia într-un adenom paratiroidian 

Abcesul triunghiului cervical anterior datorat chistelor preexistente, 
ganglionilor limfatici infectați sau infecţiei planului profund 

Carotidodinia consecutivă sindromului Eagle, sindromului osului hioid 
sau afecţiunilor dentare 

Carotidodinia datorată afecțiunilor musculoaponevrotice sau cefalgiei 
disautonome 


Traumatismul laringotraheal închis 
Angina Ludwig 

Diverticulul esofagian cu perforație 
Carcinomul esofagian cu perforație 
Anevrismul disecant al aortei toracice 
Pneumomediastinul spontan 


a — — — 


Diverticulita sau scurgerea din diverticul pot determina o 
durere severă cervicală şi sensibilitate locală, intensificate la 
deglutiţie şi la mobilizarea gîtului. În mod similar, un carcinom 
esofagian poate perfora, determinînd o infecție a spațiului 
profund cervical. 

Infarctul miocardic sau insuficienţa coronariană determină 
durere toracică anterioară, de braţ şi durere cervicală 
anterioară. Agenţii trombolitici sau angioplastia directă pot 
ameliora durerea. Electrocardiograma va obiectiva prezența 
ischemiei sau infarctului, acesta din urmă putînd fi confirmat 
prin nivelurile serice ale enzimelor de citoliză miocardică 
(LDH, sau CPK-MB). 

Pericardita determină durere cervicală eventual asociată şi 
cu durere precordială, intensificată de inspir sau de decubit, 
dar ameliorată de ortostatism şi de poziția șezînd. Durerea 
este ascuţită, chiar lancinantă şi se asociază cu frecătură 
pleurală şi/sau cu supradenivelarea ST în toate derivaţiile, cu 
excepţia aVR şi V,. În mod caracteristic, undele T devin 
negative după ce supradenivelarea ST revine la linia de bază 
(izoelectrică) în aceleaşi derivații (de obicei, în cursul primei 
săptămîni de boală). 

Anevrismul disecant de aortă toracică determină durere 
sfişietoare localizată secvențial: toracic anterior, cervical, 
interscapular şi abdominal. În general, în concordanță cu 
originea disecţiei, disconfortul poate fi atît de sever încît 
pacientul se zvîrcoleşte de durere. Examenul clinic evidențiază 
sindrom de ischemie acută la unul sau mai multe membre (în 
special hipotensiune, puls asimetric sau absent, suflu aorto- 
diastolic şi zgomotele de galop. Radiografia toracică 
obiectivează un mediastin lărgit, diagnosticul putînd fi 
confirmat prin examen CT cu substanță de contrast sau prin 
aortografie. 


Pneumomediastinul spontan debutează acut cu durere 
cervicală anterioară şi orofaringiană, disfagie şi/sau durere 
toracică anterioară. Crepitaţiile subcutanate apar la nivel 
cervical și toracal superior. Crepitaţiile mediastinale sînt 
sincrone cu bătăile inimii (semnul Hamman). Diagnosticul 
este confirmat de prezenţa de aer în mediastin pe o radiografie 
toracică. Unele cazuri au fost asociate cu prizarea cocainei. 


[|] DESCRIEREA AFECȚIUNILOR 
ENUMERATE 


1. GLANDA TIROIDĂ 


A. Tiroidita supurată acută şi/sau abcesul tiroidian. 
Durerea cervicală anterioară (100% din cazuri), tumefacția 
tiroidiană (100%), sensibilitatea locală (94%), febra (92%), 
disfagia (91%) reprezintă acuzele cele mai importante într- 
o infecție bacteriană a glandei tiroide. Iniţial, mărirea de 
volum a tiroidei poate fi fermă, dar în 1-3 săptămîni devine 
fluctuentă, tegumentul supraiacent fiind eritematos şi 
acoperit de pustule. Cele mai obişnuite date de laborator 
sînt leucocitoza (57%), creşterea VSH-ului (100%) şi 
scăderea captării iodului radioactiv (92%). Hipotiroidismul 
sau hipertiroidismul tranzitor apare în 2,5% din cazuri. 
Abcesul se vizualizează ecografic, prin examen CT sau cu 
leucocite marcate cu Indiu!!! şi este confirmat de puncția 
aspirativă a materialului purulent infectat. Această afecțiune 
răspunde la antibiotice administrate intravenos, dar poate 
necesita incizie chirurgicală şi drenaj. Glanda este uneori 
afectată asimetric. La pacienţii cu o fistulă între sinusul 
piriform şi tiroidă, abcesul este localizat de cele mai multe 

ori de partea stîngă. Se citează cazuri de tiroidită supurată 
produse prin diseminare hematogenă (de la o infecţie de 
tract urinar) sau limfatică, prin traumatism direct (răni 
penetrante) sau de la un chist de canal tireoglos infectat. 
Microorganismele cele mai obişnuite sînt cocii gram- 
pozitivi (Stafilococcus aureus, Streptococcus pyogenes, 
Staphilococcus epidermidis sau Streptococcus pneumoniae), 
dar pot fi izolate şi Escherichia coli sau alte bacterii gram- 
negative şi anaerobi. Cazurile care afectează lobul stîng la 
copiii mici sau adolescenți sînt determinate frecvent de un 
traiect fistulos ce leagă sinusul piriform de tiroidă 
(evidenţiat prin tranzit baritat). Asemenea infecții tind să 
fie polimicrobiene şi recidivante, necesitînd excizia totală 
a traiectului fistulos, pentru a preveni recidiva. Febra, 
eritemul tegumentar local supraiacent, leucocitoza şi 
fluctuența unei tiroide tumefiate ușurează diagnosticul de 
tiroidită supurată. 


B. Tiroidita subacută (de Quervain). Durerea cervicală 
persistentă, surdă, care iradiază cranial către una sau ambele 
urechi se asociază cu mărirea de volum uşoară sau moderată 
a tiroidei şi cu sensibilitate locală. Uneori, tumefacția 
tiroidiană este asimetrică. Senzaţia de durere orofaringiană 
accentuată la deglutiție poate fi prezentă. Cazurile severe 
se asociază cu febră, frisoane şi tumefacție tiroidiană 
marcată, simulînd o afecțiune supurată, aceste manifestări 
însă sînt neobişnuite. 

Multe cazuri încep cu prodroame asemănătoare gripei, 
cu cefalee, mialgii, stare generală alterată, anorexie, greață 
şi pierdere în greutate. În prima lună de la debut se produce 
un hipertiroidism tranzitor, secundar distrucției foliculare 
prin proces inflamator şi eliberării hormonilor tiroidieni 
în circulaţie. Palpitaţiile, pierderea în greutate, starea de 
nervozitate şi transpiraţiile se asociază cu nivele crescute 
de T, şi un raport crescut T,/T,. Captarea iodului radioactiv 
este scăzută, în contrast cu captarea crescută din boala 
Graves. Leucocitoza şi VSH-ul mare sînt frecvent prezente. 
Scintigrama cu Gallium indică o captare tiroidiană crescută 
secundar procesului inflamator. Studiile ecografice arată 
o tiroidă omogen hipoechogenă, fără a evidența vreun 
abces. 

Puncția-biopsie cu ac fin arată histiocite şi celule gigante. 
Tranzitor, sînt prezente titruri scăzute de antitiroglobulină 
şi de anticorpi antimicrozomali. 

Afecțiunea poate fi autolimitantă şi dispare în 6-8 
săptămîni, putînd apărea recăderi la unii pacienți timp de 

“cîteva luni de zile. Agenţii virali (virusul Coxsackie, urlian, 
al rujeolei, gripal, adenovirusurile şi virusul Epstein-Barr) 
au fost asociați acestei afecțiuni, dar nu s-a stabilit o 
etiologie clară. Starea generală alterată, febra, durerea 
cervicală şi tumefacţia pot fi controlate sau chiar 
spectaculos ameliorate, prin administrare de salicilați sau 
prednison. Cele mai afectate sînt femeile din grupul de 
vîrstă 40-60 ani. Peste 71% din cazuri apar vara sau toamna. 


C. Tiroidita Hashimoto. De obicei, această afecțiune este 
nedureroasă, iar mărirea tiroidiană de volum nu este 

sensibilă. A fost raportată o serie de opt pacienți care s-au 
prezentat cu durere cervicală anterioară, cu guşă difuză, 
sensibilă (7 cazuri) şi durere, sensibilitate şi mărire de 
volum, limitate la un singur lob (1 caz). Aceşti pacienţi au 
prezentat: VSH normală, captare normală de I!*! radioactiv 
şi titruri foarte înalte de anticorpi antitiroidieni. Biopsiile 
tiroidiene au arătat infiltrație limfocitară difuză, centre 
germinative, fibroză, celule Hurthle în locul celulelor 
epiteliale foliculare, distrucția foliculilor şi absența 
granuloamelor şi a celulelor gigante. Administrarea de 
hormoni tiroidieni a avut drept rezultat scăderea 
dimensiunilor guşei şi ameliorarea durerii în unele cazuri. 
Prednisonul pare ineficient, în timp ce dozele mari de 
salicilați au dus la ameliorarea simptomatologiei. Pacienţii 
cu această afecțiune prezintă riscul de a dezvolta un 
hipertiroidism permanent. 

Titrurile înalte de anticorpi antitiroidieni reprezintă o 
parte esenţială în diagnosticul pozitiv al tiroiditei 
Hashimoto. Anticorpii antitiroglobulină apar în 55% din 
cazuri, anticorpii antimicrosomali în 90% din cazuri şi 
anticorpii antireceptor de tirotropină (TRAb), în 10-30% 
sau 40-50% din cazuri, depinzînd de metoda de testare 
folosită. Biopsia aspirativă este utilă pentru diagnosticul 
diferențiat cu tiroidita acută, în situaţiile în care tiroidita 
subacută debutează acut, cu tiroidă tumefiată, sensibilă. 
Se citează un caz de boală Graves și tiroidită Hashimoto, 
care a prezentat durere cervicală, sensibilitate locală și 
captare crescută de iod radioactiv. 


D. Guşa Riedel. Rareori, această afecțiune poate debuta 
acut cu durere sau presiune cervicală anterioară şi simptome 
de compresiune traheală. Guşa este difuză sau unilaterală. 
Fibroza fibrelor nervului laringian recurent duce la disfonie. 
De obicei, tiroida are consistență pietroasă și este difuz 
mărită de volum. Hipotiroidismul este frecvent întîlnit, iar 
captarea iodului radioactiv este scăzută. Anticorpii 
antitiroidieni sînt prezenți în titru scăzut, dar cel mai adesea 
lipsesc. Această afecţiune este foarte rară şi poate fi 
simulată de un carcinom infiltrativ difuz. 


E. Hemoragia într-un nodul tiroidian. Durerea cervicală 
acută unilaterală şi tumefacția locală pot să apară datorită 
sîngerării într-un chist tiroidian, adenom sau carcinom. 
Ecografia tiroidiană poate diferenţia o formațiune chistică 
de una solidă. Scintigrafia cu I!*! va stabili dacă aceasta 
este funcțională sau „rece“. Aspiraţia cu ac fin ajută la 
diferențierea unui adenom de un carcinom şi la confirma- 
rea prezenţei hemoragiei intrachistice sau intratumorale. 


F. Neoplasmul tiroidian. De obicei, carcinoamele 
foliculare şi papilare ale tiroidei sînt nedureroase şi nu 
prezintă sensibilitate la palpare. 


1. Limfomul. De obicei, această tumoră cu rată rapidă 
de creştere apare pe o glandă anterior afectată de tiroidita 
Hashimoto. Se asociază cu tumefacție, durere şi 
sensibilitate cervicală anterioară difuză. Apare la adulții 
de peste 50 de ani, dar au fost raportate şi cazuri de 

pacienți între 20-30 de ani. Diagnosticul se confirmă 
prin puncție-biopsie. 


2. Carcinomul anaplastic. Poate forma o masă cervicală 
paratraheală, dureroasă, sensibilă, Necroza și hemoragia 
sau creşterea rapidă determină. durere şi sensibilitate 
locală. Diagnosticul este confirmat prin puncție-biopsie. 
De asemenea, metastazele carcinomatoase cu localizare 
tiroidiană determină apariţia unui nodul tiroidian dureros 
şi sensibil, iar perforaţia unui carcinom esofagian poate 
avea ca rezultat o tiroidită supurată. 


G. Amiloidoza secundară cu sindrom de tip tiroidită 
subacută (STLS). Amiloidoza secundară este asociată cu 
febră, durere cervicală anterioară, sensibilitate locală, 
tumefacție tiroidiană (gușă elastică, fermă, difuză, sensi- 
bilă) şi captare scăzută a iodului radioactiv. Poate fi asoci- 
ată cu insuficiența renală şi sindromul nefrotic. Bioptic, 
nu se obiectivează modificări de tiroidită iar tiroida este 
infiltrată cu amiloid. Durerea şi sensibilitatea tiroidiană 
nu au legătură cu infiltraţia inflamatorie a glandei. 


2. GLANDA PARATIROIDĂ —- HEMORAGIA 
ÎNTR-UN ADENOM 


Hemoragia spontană într-un adenom paratiroidian se 
manifestă prin durere cervicală anțerioară unilaterală, 
însoțită de tumefacție cervicală difuză şi prin sensibilitate 
locală. Simptomele de compresiune traheală determină 
dispnee progresivă, disfonie (prin compresia nervului 
laringian recurent), disfagie şi turgescența jugulară. Pot 
apare echimoze tegumentare în regiunea cervicală 
anterioară şi toracală superioară. Această manifestare este 
urmată de hipercalcemie sau hipocalcemie. Ecografia nu 
poate diferenția hemoragia într-un chist tiroidian, de cea 
dintr-un adenom paratiroidian. Sîngerarea într-un chist 
tiroidian rămîne intracapsulară, nu produce echimoze 
tegumentare şi nu afectează nivelul calciului seric. 
Examenul CT sau RMN cervical vor demonstra existența 
hematomului şi eventuala extensie mediastinală. Intervenția 
chirurgicală se impune pentru corectarea simptomelor de 
compresie şi pentru controlul hiperparatiroidismului. 


3. LIMFADENITA CERVICALĂ 


Mărirea de volum şi sensibilitatea uni sau bilaterală a 
ganglionilor limfatici cervicali anteriori poate fi asociată 
cu o durere persistentă, surdă, localizată cervical anterior, 
de-a lungul marginii mediale a muşchiului sternocleido- 
mastoidian, de la-nivelul porțiunii sale mijlocii pînă la 
unghiul mandibulei. Febra, durerea orofaringiană și 
deglutiția dureroasă sînt simptome asociate atunci cînd 
cauza este o faringită sau o amigdalită. O afecțiune dentară, 
un ulcer bucal sau o infecţie a tegumentului feței sau 
scalpului pot constitui, la rîndul lor, locul de plecare al 
infecţiei. Ganglionii au 1-6 cm diametru şi, uneori, devin 
fluctuenți, drenînd spontan la piele. Germenii cel mai 
frecvent izolați în faringită/amigdalită sînt Staphilococcus 


aureus şi Streptococcus pyogenes. De obicei, infecțiile 
dentare sînt polimicrobiene şi se asociază cu germeni 
anaerobi, bacterii gram-negative şi streptococi. Infecțiile 
tegumentare cu Staphilococcus aureus şi Streptococcus 
pyogenes pot determina abcese cutanate sau impetigo. 
Ganglionii măriți de volum şi dureroşi răspund bine la 
tratamentul antibiotic. Cauze rare, dar importante, ale 
limfadenopatiei cervicale dureroase sînt: tularemia, ciuma 
bubonică, actinomicoza, herpes simplex, tuberculoza şi 
toxoplasmoza. Ganglionii infectați cu virusul Epstein-Barr, 
virusul imunodeficienței umane (HIV), cu virusul 
citomegalic (CMV) şi boala ghearelor de pisică nu sînt, de 
obicei, dureroşi şi rareori sînt sensibili. 


4. ABCESELE TRIUNGHIULUI CERVICAL 


ANTERIOR 


A. Abcesul asociat cu chisturile congenitale. Abcesele 
chistului de fantă branhială determină durere şi tumefacţie 
localizată anterior şi medial de marginea anterioară a 
sternocleidomastoidianului. Aceste abcese pot fi vizuali- 
zate la examenul CT sau RMN, fiind apoi drenate şi 
excizate, sub antibioterapie. În mod similar, un chist 
bronhogen cervical se poate infecta, determinînd un abces 
al triunghiului cervical anterior. 

Infecția a mai fost asociată cu chistul ductului tireoglos, 
chistul dermoid şi cu laringocelul. Abcesele liniei mediane 
se pot dezvolta din aceste malformații congenitale. 
Asemenea abcese sînt dureroase, sensibile, fluctuente şi 
determină frecvent un eritem tegumentar supraiacent. 
Chistul ductului tireoglos păstrează legătura cu limba şi se 
ridică atunci cînd limba este în protruzie. Chistele 
dermoide, ale ductului tireoglos, bronhogene şi laringo- 
celele pot apărea, cînd nu sînt infectate, ca formațiuni 
cervicale asimptomatice ale liniei mediane. 


B. Abcesele fără legătură cu chiste preexistente. 
Abcesele se pot forma în triunghiul cervical anterior, 
secundar limfadenitei bacteriene. O formaţiune dureroasă 
sensibilă, uneori asociată cu eritemul şi sensibilitatea pielii 
supraiacente poate să apară medial de marginea anterioară 
a mușchiului sternocleidomastoidian. Abcesul se formează 
prin supurația unuia sau a mai multor ganglioni. Infecția 
* ganglionară este secundară uneia bucale, amigdaliene, 
faringiene, dentare sau tegumentare (fața). Infecția spațiului 
cervical profund se produce secundar unui proces supurativ 
localizat la nivelul glandei parotide, mastoidei, dinților, 
amigdalelor sau spaţiului fascial profund adiacent. Durerea 
produsă de abces este uşoară sau moderată, profundă şi 
persistentă şi, ocazional, pulsatilă. Se pot asocia febra, 
frisoanele, trismusul, disfagia, starea generală alterată şi 
scăderea în greutate. Formațiunea poate fi inițial fermă şi 
indurată, dar după cîteva zile devine fluctuentă. Examenul 
CT cu substanță de contrast sau RMN vor vizualiza edemul 
tegumentului 'supraiacent şi vor delimita extinderea 
abcesului în spațiul latero-faringian, pretraheal, sub- 
mandibular sau în spaţii profunde. Febra, starea toxică, 

durerea şi tumefacția răspund favorabil la incizie sau la 
drenaj pe cateter şi tratament antibiotic. 

Abuzul de metilfenidat (Ritalin) s-a asociat cu abcese 
cervicale profunde, secundar injectării metilfenidatului 
nesteril (preparat direct din tablete) în vena jugulară internă. 
Din asemenea abcese au fost frecvent izolați Eikenella 
corrodens şi Streptococi. 


5. CAROTIDODINIA (DUREREA ŞI SENSIBILITATEA 


ÎN VECINĂTATEA TECII CAROTIDIENE) 


A. Migrena. Durerea cervicală anterioară, medial de 
sternocleidomastoidian, asociată cu sensibilitate la palparea 
arterei carotide comune şi interne au fost considerate drept 
manifestări ale migrenei. Durerile cervicale, faciale şi 
cefaleea apar în asociere cu greața, vărsăturile, simptomele 
vizuale nespecifice şi paresteziile faciale. Poate răspunde 
favorabil la medicamentele eficiente în tratamentul 
migrenei, cum ar fi propanololul sau blocanții canalelor 
de calciu. 


B. Sindromul Eagle (sindromul stilohioidian). Cazurile 
apar după o amigdalectomie care determină fibroză în 
vecinătatea unei apofize stiloide lungi. Durerea este 
localizată în regiunea cervicală superioară, în imediata 
apropiere a unghiului mandibulei. De asemenea, ea poate 
afecta hemifața respectivă, urechile, regiunea sternocleido- 
mastoidiană şi temporală de aceeaşi parte. Durerea se 
intensifică la masticaţie sau vorbit. 

O altă manifestare a acestei afecţiuni este legată de 
contactul apofizei stiloide cu vasele carotidiene, avînd ca 
rezultat durerea cervicală anteromedială şi sensibilitate 
locală, exacerbate de întoarcerea capului. Diagnosticul este 
confirmat clinic de examinarea transfaringiană a lojei 
amigdaliene. Aceasta va induce o durere caracteristică în 
momentul în care se palpează apofiza stiloidă osoasă prin 
peretele lateral faringian. Scurtarea chirurgicală sau 
îndepărtarea stiloidei anormal de lungi sau avînd direcție 
aberantă pot ameliora durerea şi disfagia. 


C. Sindromul de os hioid. Durerea apare la nivelul uneia 
sau a ambelor regiuni carotidiene, în porțiunea superioară a 
regiunii cervicale. Iradiază către urechea de aceeaşi parte, 
către regiunile sternocleidomastoidiene, temporale sau 
supraclaviculare şi către faringe. Poate fi surdă, atenuată sau 
ascuţită și lancinantă. Durerea este indusă de deglutiție sau 
de înclinarea capului de partea dureroasă. Această modificare 
de poziţie poate fi însoţită şi de ameţeală. Palparea osului 
hioid şi mobilizarea lui în lateral, dintr-o parte în alta reproduc 
durerea relatată de pacient sau induc pacientului senzația de 
corp străin în gît. Injectarea locală de lidocaină la vârful 
marelui corn hioidian înlătură toate simptomele. Aproximativ 
80% sută din pacienţii cu această afecțiune răspund, în 
interval de o săptămînă, la tratamentul cu medicamente 
antiinflamatorii nesteroide (sulindac). Eşecul tratamentului 
medical, din păcate destul de frecvent întâlnit, impune excizia 
cornului mare al hioidului. 

D. Durerea musculoaponevrotică (pseudosternocleido- 
mastoidiană), ce afectează muşchii stilohoidian şi 
digastric (pîntecele posterior). La palparea punctelor 
trigger (la nivelul pîntecelui posterior al digastricului sau 
al muşchiul stilohioid adiacent), durerea iradiază în partea 
superioară a mușchiului sternocleidomastoidian, în 
regiunea cervicală anterioară, sub menton şi în regiunea 
occipitală. Durerea declanşată de stimularea punctelor 
trigger din muşchiul digastric nu este ameliorată de 
injectarea de anestezic în punctele trigger sternocleido- 
mastoidiene. Punctele trigger digastrice pot fi activate de 
bruxism, de respirația orală sau de retruzia mandibulei. 
Un sindrom de apofiză stiloidă lungă, aşa cum a fost descris 
mai sus, poate şi el să declanşeze punctele trigger digastrice. 
Aplicarea de sprayuri cu acţiune anestezică locală, 
elongarea sau injectarea punctelor trigger din mușchiul 
stilohioid şi digastric ameliorează durerea. Acest sindrom 
musculoaponevrotic afectează acelaşi grup de structuri 
asociate cu sindroamele de os hioid și stilohioid. 


E. Afecţiunile dentare. A fost raportat un singur caz. de 
carotidodinie acută, legată de abcesul dentar al primului 
molar. Durerea a debutat brusc, sub inserția claviculară a 
mușchiului sternocleidomastoidian în planurile profunde 
şi a iradiat ascendent, în unghiul mandibulei. Episodul 
iniţial de durere sfişietoare a durat numai opt minute şi a 
fost urmat de durere surdă. Paroxisme dureroase, 
sfişietoare, lancinante au mai apărut la intervale regulate. 
Palpator s-a constatat sensibilitate carotidiană deasupra 
marginii anterioare a sternocleidomastoidianului. Durerea 
s-a remis imediat după drenajul spontan al abcesului dentar. 
Această afecțiune poate fi confundată cu disecația de arteră 
carotidă. 


F. Cefalgia disautonomă posttraumatică. Lezarea 
regiunii cervicale anterioare poate avea ca rezultat o durere 
surdă persistentă, localizată cervical uni sau bilateral şi 
sensibilitate asociată, la nivelul tecii carotidiene. După 
cîteva săptămîni, apar crize de cefalee severă unilaterală, 
asociată cu hipersudorație facială şi midriază ipsilateral. 
Durerea persistă 8-16 ore şi se remite spontan. După 
cefalee, o uşoară ptoză şi mioză afectează ochiul de partea 
bolnavă. În fiecare lună apar mai multe astfel de crize, 
care pot fi prevenite prin administrare de propranolol. 


6. DISECȚIA DE ARTERĂ CAROTIDĂ INTERNĂ 


Durerea cervicală anterioară şi cefaleea unilaterală 
debutează brusc. Cefaleea poate fi retroorbitală, orbitală, 
frontală, temporală sau periauriculară şi perimastoidiană. 
Este adesea atenuată, surdă şi constantă, dar poate fi şi 
pulsatilă. Durerea cervicală (care apare în peste 19% din 
cazuri), localizată anterior şi superior poate afecta regiunea 
mastoidiană, unghiul mandibulei şi mușchiul sternocleido- 
mastoidian. Durerea facială afectează obrazul şi ochiul. 
Ptoza, mioza şi vederea încețoşată de aceeaşi parte indică 
prezenţa unei întreruperi a căii oculosimpatice (sindromul 
Horner). Sindromul Horner este de obicei parțial, fără 

interesarea plexului simpatic vasomotor al carotidei externe 
şi a terminaţiilor nervoase sudoripare ale feţei. 

Anomaliile neurologice focale persistente (42%) sau 
tranzitorii (46%) sau ambele (12%) pot urma instalării 
durerii cervicale, faciale şi cefaleei, la cîteva minute sau 
ore, în pînă la 67% din cazuri. Aceste anomalii cuprind 
hemipareza sau hemiplegia controlaterală şi/sau hemi- 
hipoestezia sau hemianestezia ipsilaterală, afazia, amauroza 
fugace, cecitatea monooculară de aceeaşi parte şi paralizia 
de abducens cu diplopie. Pot, de asemenea, să apară 
fotofobia şi scintilațiile, ca şi suflul carotidian — subiectiv 
şi/sau obiectiv. Durerea cervicală şi cefaleea bilaterală se 
pot datora disecției ambelor carotide. Factorii de risc pentru 
disecția de carotidă sînt hipertensiunea (47% din cazuri), 
fumatul (47%) şi displazia fibromusculară arterială (14%). 
Alte asocieri includ sindromul Marfan, sifilisul şi necroza 
chistică a mediei. 

Manifestări rare ale disecției de carotidă sînt disgeuzia, 
sincopa, tinitusul, disestezia facială, sensibilitatea scalpului 
şi sindromul Collet-Siccard, caracterizat prin disfuncția 
nervului XII (atrofie şi deviația limbii într-o parte), a 
nervilor IX şi X (disfagie şi disfonie) şi a nervului XI 
(deficitul mişcării de rotaţie a capului şi atrofia de 
sternocleidomastoidian). Angiografia carotidiană, la 
pacienții cu disecţie de carotidă internă indică stenoză (70% 
din cazuri), refacere cu defect a lumenului (48%), 
anevrisme (37%), lambouri intimale (35%), ocluzie 
completă (17%) şi ocluzie a ramurii distale prin embolus 
(11%). Această afecțiune a fost tratată cu anticoagulante, 
aspirină, bypass extracranian-intracranian şi îngrijiri 
nespecifice. 85% din pacienţi se vindecă complet şi 
obstrucția lumenului uzual regresează, refăcîndu-se 
dimensiunea normală luminală. Sensibilitatea cervicală 
poate fi obiectivată de-a lungul tecii carotidiene, dar 
prezența deficitelor neurologice exclude alte cauze de 
carotidodinie. 


7. ANGINA LUDWIG (INFECȚIA SPAȚIULUI 


SUBMANDIBULAR) 


Durerea apare în cavitatea bucală, secundar unei afecțiuni 
dentare şi în regiunea submandibulară şi cervicală antero- 
superioară, secundar diseminării infecției în spaţiul 
profund. Infecția poate porni de la rădăcinile molarilor 2 
şi 3 ai maxilarului inferior. Acești dinţi au rădăcini care se 
extind sub nivelul muşchiului milohioidian, în spaţiul sub- 
mandibular. Deoarece lanea linguală a mandibulei este 
subțire în această regiune, infecția rădăcinilor amintite 
poate însămînța spaţiul submandibular. Abcesele dentare, 
cariile şi infecțiile postextracție sînt la originea a 70-85% 
din cazuri. Ulcerele sau dilacerările planşeului cavității 
bucale, fracturile de mandibulă anfractuoase sau tumorile, 
carcinomul limbii, sialadenita, limfadenita, abcesele peri- 
tonsilare, corpurile străine sau injecția hipodermică în spa- 
țiul submandibular pot şi ele să determine această afecțiune. 

Ea constă în dezvoltarea rapidă a unei tumefacții masive 
a planşeului cavității bucale, a limbii, a regiunilor 

submandibulară şi cervicală superioară. Limba ascensio- 
nează şi este împinsă înapoi. Gura este deschisă forțat, 
limba protruzionează şi saliva se scurge în exterior. 
Respirația, vorbirea și deglutiția sînt dificile. Vocea este 
modificată — voalată, înfundată, ca şi cum bolnavul ar vorbi 
avînd ceva în gură. Tumefacția cervicală este fermă şi 
asociată cu eritem cutanat supraiacent. În primele 48 de 
ore, consistenţa edemului cervical sensibil este chiar 
lemnoasă, nu lasă godeu, nu este fluctuentă. Starea toxică, 
manifestată prin febră, frisoane şi stare generală alterată, 
poate fi severă. Prezenţa trismusului indică invazia spațiului 
latero-faringian şi afectarea muşchilor pterigoidian lateral 
şi maseter. De obicei, planşeul cavităţii bucale este sensibil, 
intens eritematos, proeminent şi indurat. Cele mai frecvente 
microorganisme cauzatoare sînt Streptococcus viridans şi 
alți streptococi, stafilococi, bacterii orale anaerobe și unele 
bacterii aerobe gram-negative (de exemplu, Pseudomonas 
aeruginosa, Haemophilus influenzae şi E. coli). Infecția 
polimicrobiană este frecvent întâlnită (50% din cazuri). 
Moartea poate apărea prin obstrucția căilor aeriene, prin 
aspirație sau prin pneumonie determinată hematogen. Este 
posibilă extensia infecției în spaţiul latero-faringian sau în 
spaţiul retrofaringian, însoțită de complicaţii legate de 
structurile din aceste spaţii (de exemplu flebita jugulară 
septică, eroziunea de arteră carotidă şi mediastinită). 

Calea aeriană trebuie menţinută permeabilă prin intubaţie 
endotraheală sau traheotomie. Antibioticele parenterale şi, 
dacă este necesar, drenajul chirurgical, vor conduce la 
vindecarea acestei afecțiuni cu risc vital. Penicilina 
administrată intravenos în doze mari (12-20 mil U.I./zi) 
este folosită ca tratament iniţial, iar metronidazolul poate 
fi adăugat în cazurile severe. Mai sînt utile clindamicina și 
cloramfenicolul. 

Incizia chirurgicală şi drenajul se impun atunci cînd boala 
progresează, în pofida tratamentului antibiotic sau cînd apar 
fluctuenţele şi crepitațiile (2% din cazuri). În ciuda absenței 
datelor fizice (fluctuența), colecţiile purulente sînt prezente 
în 44-76% din cazuri. Examenul CT sau ecografia pot 
identifica aceste colecții, permiţînd un drenaj atent, ghidat. 
Mortalitatea este mai mică de 4%, dacă există îngrijire 
optimă; de obicei, supraviețuitorii se vindecă complet. 


8. TRAUMATISMELE 


A. Traumatismele laringotraheale închise. Lezarea 
laringelui şi traheei poate apărea în situația unei coliziuni 
frontale, în care capul este propulsat înainte și loveşte 
parbrizul, producîndu-se hiperextensia gîtului şi expunerea 
căilor aeriene la compresie prin impact cu bordul sau 
volanul maşinii. Alte cauze pot fi lovitura directă de pumn 
sau cu alte obiecte, tentativa de strangulare etc. 

Cele mai obişnuite simptome ale leziunii laringiene sînt 
durerea cervicală anterioară, modificările vocii (răguşeală 
sau afonie), disfagia şi/sau odinofagia şi hemoptizia. 
Obstrucţia de căi aeriene produsă de fractura laringiană cu 
deplasare, de edem sau de hematom determină stridor sau 
dispnee. 

Tumefacția cervicală, crepitaţiile subcutanate conse- 
cutive pătrunderii la acest nivel a aerului, crepitațiile 
cartilaginoase consecutive fracturii, disfonia cu caracter 
de voce mormăită sau răguşită şi pierderea reperelor 
anatomice (aplatizarea gîtului, pierderea conturului 
cartilajului tiroid sau asimetria acestui cartilaj) sînt semnele 
obişnuite ale leziunii laringotraheale. 

Pot fi prezente leziuni asociate ale coloanei cervicale, 
ale feței, capului şi esofagului, ceea ce impune şi evaluarea 
lezională a acestor structuri la pacientul (poli)traumatizat. 
Radiografia cervicală de profil pentru părți moi, 
demonstrează emfizemul subcutanat, hematomul laringian 
şi micşorarea coloanei de aer supraglotic sau subglotic. În 
prezența unei fracturi laringiene, radiografia toracică 
standard arată emfizem mediastinal. Examenul CT al 
laringelui evidențiază fractura cartilaginoasă şi sîngerarea 
submucoasă. Laringoscopia directă poate, de asemenea, 
să fie folosită pentru confirmarea acestor leziuni. Calea 
aeriană trebuie menținută permeabilă prin traheostomie şi 
fractura trebuie rezolvată chirurgical, cu sau fără folosirea 
unui stent. Perforația esofagiană, detectabilă radiologic 
folosind substanță de contrast hidrosolubilă sau endo- 
scopic, necesită refacere sau drenaj, înainte de apariția unei 
infecţii cervicale difuze. 


B. Leziunea cervicală anterioară prin traumatism 
indirect în „lovitură de bici“. Coliziunile fronto-laterale şi 
mai ales cele în ax, pe locurile din spate ale automobilu- 
lui, pot produce leziuni prin accelerare-decelerare în 
„lovitură de bici“ ocupanților vehiculului lovit. 

Se constată durere spontană şi sensibilitate în regiunea 
cervicală posterioară dar şi la nivelul musculaturii cervicale 
anterioare, exacerbate de extensia coloanei cervicale. 
Leziunile musculare antero-cervicale se rezolvă, de obicei, 
spontan în 10-14 zile. Simptomele cervicale posterioare 
pot persista o perioadă mai lungă de timp. 


9, ESOFAGUL 


A, Diverticulul faringoesofagian. Bolnavul acuză, în 
timpul deglutiţiei, senzaţia de nod în gât sau de corp străin 
în faringe. Uneori, în regiunea cervicală anterolaterală este 
prezentă o formaţiune pe care pacientul o poate evacua 
prin presiune cu mîna. Ingestia de lichide poate fi însoțită 
de borborisme în regiunea cervicală. Regurgitaţiile produc 
disconfort cervical şi greață, consecutive mirosului 
dezagreabil al materialului regurgitat. Accesele de tuse 
provocată şi aspiraţia pot conduce la bronşită şi pneumonie, 
iar alimentele stagnate şi infecția locală conduc la 
diverticulită esofagiană şi/sau esofagită, avînd ca rezultat 
durere orofaringiană şi odinofagie. Diagnosticul 
diverticulului esofagian este confirmat de tranzitul baritat 
sau de endoscopie. Scurgerea conținutului diverticulilor 
printre. țesuturile cervicale poate duce la formarea unui 
abces tiroidian sau de spaţiu cervical profund. Este necesară 
rezerţia chirurgicală a diverticulului simptomatic. 

„B. Carecinomul esofagian. Un cancer esofagian se poate 


manifesta prin senzație de disconfort în regiunea cervicală 
superioară, pierdere în greutate şi disfagie, inițial pentru 
solide, iar apoi pentru toate alimentele. Tumorile avansate 
pot perfora determinînd febră, apariția unei formațiuni 
cervicale fluctuente, sensibile, dureroase şi, în unele cazuri, 
a unei fistule care drenează spontan. 


10. DUREREA IRADIATĂ 


A. Cardiacă şi aortică 


1. Infarctul miocardic şi insuficienţa coronariană. 
Tipică este durerea retrosternală şi/sau precordială, cu 
caracter de apăsare sau de constricție. Ea poate iradia 
în unul sau în ambele braţe şi în regiunea cervicală 
anterioară, unde poate fi resimţită ca o constricție sau 
ca o senzaţie de tensiune, înțepături sau chiar lancinantă. 
Simptomele asociate sînt diaforeza, astenia, amețelile, 
greața, vărsăturile şi anxietatea. Nitroglicerina 
administrată sublingual nu are efect, ceea ce precipită 
prezentarea pacientului la camera de gardă. Dimensiuni- 
le cordului pot fi normale sau mărite. Pot fi prezente 
extrasistole frecvente, un ritm rapid, regulat sau 
neregulat, bradicardic sau normal, sinusal. Auscultația 
evidențiază zgomote cardiace normale sau asurzire a 
Z, la apex saw/şi un Z, sau un Z, în focarul mitral. 
Electrocardiograma arată unde Q noi, supradenivelarea 
segmentului ST şi inversarea undei T, la pacienţii cu 
infarct transmural și doar supradenivelare sau 
subdenivelare de ST, cu inversarea undei T, la cei cu 
insuficiență coronariană sau cu infarct non-Q. Prezenţa 
infarctului este confirmată prin măsurarea nivelului seric 
al izoenzimelor de citoliză miocardică. Diminuarea sau 
dispariţia durerii şi limitarea extinderii infarctului pot 
urma terapiei trombolitice şi/sau angioplastiei. 


2. Pericardita acută. Determină o durere toracică 
anterioară ascuţită, lancinantă, exacerbată de decubitul 
lateral stîng sau dorsal sau de respiraţia profundă. 
Această durere poate iradia în gât sau poate debuta în 
regiunea cervicală anterolaterală stîngă, iradiind apoi 
spre torace. Poziţia şezîndă sau ortostatismul amelio- 
rează durerea toracică şi cervicală. Pot fi prezente febra, 
transpiraţiile, starea de rău și un istoric de boală 
respiratorie recentă. Examenul obiectiv poate releva 
frecătura pericardică, iar electrocardiograma va arăta 
supradenivelarea concordantă de ST, cu concavitatea 
în sus, în toate derivaţiile, excepînd aVR şi V.. În 3-5 
săptămîni, segmentul ST redevine izoelectric, iar în a 
doua săptămînă undele T se aplatizează sau se 
inversează. Poate apărea cardiomepgalia secundară unei 
miocardite asociate sau lichidului pericardic. 


3. Anevrismul disecant al aortei toracice. Determină 
o durere sfişietoare, cu sediu maxim variabil, funcție 
de originea disecţiei aortice: toracic anterior, cervical, 
interscapular şi abdominal, care poate continua 

secvențial timp de cîteva minute. În unele cazuri, 
durerea are caracter de strivire. Infarctul acut de miocard Ș 
poate apărea, prin disecția retrogradă către valva aortică. 
Atitudinea bolnavului variază: unii pacienți se 
zvîrcolesc de durere, alţii stau întinşi, nemişcați. Pot 
apare transpiraţii profuze, oboseală extremă, greață şi 
vărsături. Examenul fizic obiectivează tahicardie cu ritm 
regulat, Z, de galop şi sindrom ischemic la unul sau 
mai multe membre (hipotensiune, asimetrie de puls, 
absența pulsului periferic). 

La peste 50% din pacienți apare un suflu diastolic 
aortic nou. În peste 16% din cazuri, electrocardiograma 
arată o tahicardie sinusală şi un infarct acut al peretelui 
inferior de miocard. Radiografia toracică standard va 
arăta lărgirea mediastinului. Examenul CT cu substanță 
de contrast, o scanare CT cinematografică ultrarapidă 
sau o aortogramă vor revela existența disecţiei aortice. 


B. Pneumomediastinul spontan. Se manifestă prin debut 
acut cu durere severă cervicală anterioară şi orofaringiană, 
dispnee, disfagie și/sau durere toracică anterioară. Pot apare 
crepitații subcutanate la nivel cervical, în fosa supra- 
claviculară, şi toracic anterior, alături de febră şi 
leucocitoză. La examenul obiectiv al bolnavului se constată 

zgomote crepitante sincrone cu bătăile inimii (semnul 
Hamman). Alte observații clinice cuprind dispariţia 
matităţii cardiace şi diminuarea zgomotelor respiratorii la 
nivelul unui hemitorace, datorită asocierii pneumo- 


" toraxului. Pneumomediastinul a fost asociat cu astmul, cu 


prizarea de marihuana sau cocaină, cu ascensiunea 
montană, hiperpneea diabetică, travaliul, cu infecțiile 
respiratorii, cu tusea severă, vărsăturile, cu testarea 
funcţiilor pulmonare şi cu anorexia nervoasă. 

Durerea retrosternală sau precordială este ascuțită sau 
lancinantă şi iradiază la baza gâtului. Este intensificată de 
respirația profundă, tuse, deglutiție sau de decubitul late- 
ral stîng. Poate fi ameliorată de poziția şezînd sau de cli- 
nostatism. Semnele radiologice de pneumomediastin includ 
evidenţierea hipertransparenței datorate acumulării aerului 
de-a lungul marginii stîngi a inimii şi retrosternal. 
Tratamentul necesită repaus la pat şi analgezice. În 
pneumomediastinul primitiv vindecarea spontană se 
produce în 3-5 zile. 

Rareori, pneumomediastinul este secundar şi se 
datorează perforării esofagiene sau traheale, perforării unui 
ulcer peptic, cu aer în spațiul retroperitoneal, chirurgiei 
gîtului sau traumatismelor, în cursul cărora aerul dislocă 
planurile fasciale cervicale. 





CAPITOLUL 

DUREREA ACUTĂ 


LA NIVELUL ZONEI 
LATEROCERVICALE 


L] LISTA DIAGNOSTICELOR 


POSIBILE 


1. Afecțiunile parotidiene 
A. Parotidita virală 


B. Sialodocita 


C. Litiaza salivară canaliculară 
D. Parotidita supurată 
E. Parotidita la iod 
2. Limfadenita cervicală 
3. Infecţiile spaţiului laterofaringian 
A, Infecţiile compartimentului anterior 
B. Infecţiile compartimentului 


posterior 


1. Tromboflebita septică de venă 
jugulară internă 

2. Arterita carotidiană; formarea 
şi ruperea anevrismului 


[L] REZUMAT 


Tumefacţia parotidiană dureroasă uni sau bilaterală, însoțită 
de febră, apărînd la copii şi la adulţi tineri, se datorează de 
obicei virusului urlian, dar şi alţi agenți virali pot determina, 
ocazional, o afecțiune similară. Sia/odocita apare la pacienții 
în vîrstă, deshidrataţi şi debilitați. Mărirea de volum paroti- 
diană este unilaterală şi se rezolvă prin masajul glandei. Se 
datorează obstrucției canaliculare temporare. O piatră în 
canalul salivar poate şi ea să determine tumefacție parotidiană 
intermitent dureroasă, unilaterală, declanşată de alimentație. 
Piatra poate fi palpată în canal sau vizualizată radiologic. 
Îndepărtarea pietrei conduce la dispariția imediată a durerii 
şi tumefacției. Parotidita supurată determină mărire de 
volum parotidiană uni sau bilaterală, durere şi tumefacție. 

4. Chisturile infectate 
A. Higroma chistică 
B. Chistul de fantă branhială 
5. Afecţiunile sternocleidomastoidiene 
A. Trauma 
B. Pseudotumorile 
6. Sindroamele miofasciale ale mușchiului 
trapez 
7. Durerea musculoaponevrotică 
A. Afecțiunile cardiace 
1. Infarctul acut de miocard 
2. Insuficiența coronariană acută 
3. Pericardita acută 
B. Pleurita cu afectare diafragmatică 
C. Anevrismul disecant de aortă 


Această afecțiune se asociază cu febră înaltă, frisoane şi cu 
stare toxică. Există răspuns terapeutic la tratamentul antibi- 
otic intravenos şi la drenajul chirurgical. Ingestia de fructe 
de mare şi medicamente cu conţinut crescut de iod poate 
determina tumefacția parotidiană dureroasă bilaterală. 

Limfadenita cervicală secundară infecțiilor faringiene, 
dentare sau tegumentare produce durere, sensibilitate locală 
şi mărirea de volum a ganglionilor limfatici submandibulari, 
uni sau bilateral. În unele cazuri, apare doar mărire de volum 
ganglionară şi sensibilitate locală. Afecțiunea răspunde prompt 
la tratamentul antibiotic. 

Infecțţiile spaţiului laterofaringian, cînd afectează 
compartimentul anterior produc tumefierea regiunii 

parotidiene, durere şi sensibilitate locală, disfagie, trismus, 
febră, frisoane şi bombarea medială a amigdalei ipsilaterale. 
Supurația compartimentului posterior poate determina 
tromboflebita septică a venei jugulare interne, cu embolie 
pulmonară septică, sensibilitate la palparea spaţiului parotidian 
şi a regiunii cervicale şi/sau tromboza sinusului cavernos 
lateral. Infecția carotidiană în compartimentul posterior 
conduce, uneori, la formarea unui anevrism. Este posibilă 
ruptura, cu hemoragie severă, exteriorizată pe nas şi pe gură. 

Higroma chistică infectată sau chistul de fantă branhială 
determină durere laterocervicală, cu tumefacție fluctuentă, 
eritem, căldură şi sensibilitate locală. 

Leziunea locală a sternocleidomastoidianului, cu fibre 
musculare dilacerate şi/sau cu formare de hematom determină 
durere locală laterocervicală şi, uneori, torticolis. Rareori, o 
pseudotumoră de sternocleidomlăstoidian poate produce durere 
cervicală localizată şi apariția unei formaţiuni sensibile în sau 
adiacent corpului acestui muşchi. Sindroamele miofasciale 
cu originea în mușchiul trapez produc durere laterocervicală 
şi sensibilitate în punctele trigger. 

Durerea iradiată de la nivelul unui infarct miocardic sau 
datorată unui episod de insuficiență coronariană poate fi 
resimţită în regiunea laterocervicală stîngă, în umăr şi în unul 
sau în ambele braţe. Diagnosticul este confirmat de 
electrocardiogramă, de nivelele serice ale enzimelor de citoliză 
miocardică şi de angiografia coronariană. Durerea poate 
răspunde la tratamentul cu agenți trombolitici. Pericardita 
acută produce o durere toracică anterioară și/sau latero- 
cervicală stîngă şi de umăr, ameliorate de poziția șezînd şi 
exacerbate de decubitul dorsal şi de inspirul profund. Durerea 
cervicală şi de umăr de natură pleurală, produsă de inflamaţia 
diafragmului se intensifică la inspir, la mişcările de trunchi şi 
de gât. Durerile de tip pleural ale regiunii laterocervicale şi 
ale umărului sînt determinate şi de inflamația subdiafragmatică 
secundară afecţiunilor veziculei biliare, inflamației splenice 
sau unui abces perirenal sau subfrenic. Un anevrism disecant 
de aortă produce o durere continuă lancinantă sau sfişietoare, 
localizată toracic anterior, cervical, interscapular şi abdominal. 
Diagnosticul poate fi confirmat prin examen CT ultrarapid, 
aortografie sau un CT toracic cu substanță de contrast. 


(] DESCRIEREA AFECȚIUNILOR 
ENUMERATE 


1. AFECȚIUNILE PAROTIDIENE 


A. Parotidita virală. Virusul urlian afectează copiii şi 
adulți tineri. Infecția debutează cu febră, frison, durere 
orofaringiană şi stare generală alterată, aceste simptome 
fiind urmate de durere şi sensibilitate în regiunea 
preauriculară, angulomandibulară şi în regiunea cervicală 
anterolaterală superioară. Iniţial, apare tumefacție și durere 
unilateral; afectarea bilaterală instalîndu-se în 1-2 zile, la 
75%, din cazuri. Durerea este continuă, severă, profundă 

TABELUL INCIDENȚEI BOLILOR 
INCIDENȚA LA 100.000 (APROXIMATIVĂ) 
Relativ frecvente 
Frecvente (>100) (>5-100) Rare (>0-5) 
Parotidita virală — Sialodocita Infecțiile compar- 
Litiaza salivară Parotidita supurată timentului pos- 
canaliculară Parotidita la iod terior 
Limfadenita Infecțiile spațiului 'Tromboflebita 
cervicală laterofaringian septică de 
Sindroamele Infecţiile comparti- venă jugulară 
musculo- mentului Arterita carotidiană; 
aponevrotice anterior formarea şi ru- 
ale mușchiului Traumatismele perea anevris- 
trapez sternocleido- mului 
Pleurita cu mastoidiene Higroma infectată 
afectare Durerea cardiacă  Chistul infectat de 
diafragmatică iradiată fantă branhială 


Pseudotumora de 
muşchi sterno- 
cleidomastoidian 

Anevrismul 
disecant de 
aortă 


PN 


şi persistentă, ea poate fi exacerbată de masticaţie, deglutiție 
şi de ingestia de citrice sau fructe. Obiectiv se constată o 
tumefacţie difuză şi sensibilă în zona preauriculară, 
cervicală superioară şi în regiunea submandibulară. 
Marginile glandei nu pot fi bine delimitate palpator, datorită 
edemului. Nu există tratament specific. Durerea şi 
sensibilitatea dispar spontan după 5-7 zile. 

Orificiul canalului Stenon poate fi eritematos, dar saliva 
care se scurge din el este clară, nonpurulentă. Uneori există 
edem presternal, datorită obstrucției limfatice. Mai mult 
de 30% din'bărbaţii adulţi dezvoltă orhită şi epididimită 
uni sau bilaterală. Afectarea testiculară apare, de obicei, la 
1-2 săptămîni după instalarea parotiditei, doar ocazional o 
precede. Femeile pot prezenta o durere abdominală joasă, 
consecutivă anexitei (5% din cazuri) sau o durere mamară, 
secundară mastitei. Sindromul de meningită aseptică apare 
în pînă la 10% din cazuri iar pancreatita, în 5%. Nivelul 
amilazei serice este crescut la 90% din pacienţii cu 
parotidită urliană. Diagnosticul se pune uzual pe examenul 
clinic, rareori fiind cerută confirmarea serologică prin 
anticorpi neutralizanți, prin fixare de complement, prin test 
ELISA sau prin teste de hemaglutinoinhibare. Parotidita 
virală a mai fost provocată de infecția cu virusurile 
Coxsackie A, Epstein-Barr, gripal A, paragripal şi al 
choriomeningitei limfocitare. 


B. Sialodocita. Este o afecțiune a pacienților vîrstnici 
deshidratați şi/sau debilitați. Obstrucția canalului Stenon 
printr-un dop de mucus sau fibrină conduce la hipertrofia 
dureroasă a glandei parotide. Masajul glandei sau a 

canalului are ca rezultat refacerea permeabilităţii canalului, 
revenirea glandei la dimensiunile normale şi ameliorarea 
durerii. 


C. Litiaza salivară canaliculară. O piatră pe canalul 
salivar poate determina obstrucție şi secundar tume facție 
dureroasă, provocată sau exacerbată de tentativele de 
alimentare. Masajul canalului sau incizia cu extragerea 
pietrei se impun pentru revenirea glandei la dimensiunile 
normale şi pentru ameliorarea durerii şi a sensibilităţii 
asociate. 


D. Parotidita supurată. Parotidita supurată acută apare 
la pacienții bătrîni deshidratați şi deseori debilitaţi, care 
au o secreție salivară scăzută datorită aportului scăzut de 
lichide, tratamentului diuretic sau tratamentului medica- 
mentos care inhibă secreția salivară necesar pentru alte 
afecțiuni (medicamente antihistaminice şi anticolinergice). 
În plus, acești pacienți au deseori un focar de infecție 
intraorală, un rezervor de bacterii ce infectează canalele 
salivare. Amigdalita cronică, infecția dentară, neoplasmele 
orofaringiene, traheostomia şi medicamentele imuno- 
supresive sînt cîteva din situaţiile asociate. Pînă la o treime 
din cazuri apar în perioada postoperatorie, după o 
intervenţie chirurgicală majoră. 

Se dezvoltă o tumefacție dureroasă, sensibilă, a uneia 
(85%) sau a ambelor (15%) glande parotide. Tegumentul 
supraiacent devine cald, roşu, sensibil. Urmează febra 
înaltă, rigiditatea musculară sau frisoanele, transpirațiile 
şi starea de prostrație. Leucocitoza cu devierea la stînga a 
formulei leucocitare şi creşterea nivelului amilazei serice 
sînt prezente. Presiunea asupra glandei tumefiate exprimă 
puroi prin canalul parotidian. Cultura şi colorația Gram a 
puroiului obţinut prin exprimarea glandei identifică 
frecvent Staphilococcus aureus, S. pyogenes şi streptococi 
a-hemolitici. Puncţia aspirativă a glandei şi culturile 
anaerobe au permis izolarea speciilor de Bacteroides, 
Peptostreptococcus şi Actinomyces care produc mult mai 
rar infecţii ale glandei. Mai rar, sînt izolate Mycobacterium 
tuberculosis sau ciuperci, precum Candida albicans. După 
administrarea intravenoasă de antibiotice şi soluţii lichide 
se constată îmbunătățirea evoluției clinice şi dispariția 
obstrucției canaliculare. "Unele cazuri evoluează către 
formarea de abcese, care necesită incizie şi drenaj. 


E. Parotidita la iod. Mărirea acută dureroasă de volum a 
ambelor glande parotide poate urma ingestiei de fructe de 
mare sau de expectorante ce conţin iod. Oprirea 
administrării iodului conduce la vindecarea spontană. 


2. LIMFADENITA CERVICALĂ 


Faringita acută şi/sau amigdalita pot determina o durere 
orofaringiană intensificată de deglutiţie. Durerea surdă 
apare în unul sau ambele unghiuri mandibulare sau în 
regiunea cervicală superioară, de-a lungul marginii 


anterioare a sternocleidomastoidianului. Palparea: 


evidențiază mărirea de volum a unuia sau a mai multor 

ganglioni cervicali superiori (>1,5 cm diametru) şi 
sensibilitatea ganglionară. Durerea cervicală poate fi 
însoţită de febră, frison, mialgii, coriză şi stare generală 
alterată. Un număr mic de cazuri de limfadenită cervicală 
sînt secundare unei infecții radiculare dentare sau unei 
infecţii a pielii feţei sau a scalpului. 

Staphilococeus aureus şi S. pyogenes sînt micro- 
organismele cel mai frecvent asociate cu infecțiile 
faringiene şi amigdaliene. O cauză dentară de limfadenită 
sugerează o infecție cu anaerobi, cu Bacteroides sau cu 
specii de Peptostreptococcus. Staphilococcus aureus şi S. 
pyogenes sînt responsabili de majoritatea cazurilor 
secundare unui impetigo sau altor infecții tegumentare. 

De obicei, limfadenita cervicală bilaterală urmează unor 
infecții virale sau faringitei și amigdalitei streptococice. 
Ganglionii implicaţi sînt localizaţi cervical anterolateral, 
între unghiul mandibulei şi marginea anterosuperioară a 
muşchiului sternocleidomastoidian. Limfadenita bacteriană 
se vindecă imediat după instituirea tratamentului 
antibacterian. 

Infecţiile cu virusul Epstein-Barr și rubeolic pot 
determina mărirea de volum moderat dureroasă şi sensibilă 
a ganglionilor cervicali posteriori. Durerea este constantă, 
surdă. În cazul multor pacienți, ganglionii afectați sînt 
măriți de volum, dar nu sînt dureroşi sau sensibili. 
Adenopatia cervicală posterioară şi axilară nedureroasă 
apare frecvent la pacienţii cu infecție HIV. 


3. INFECȚIILE SPAȚIULUI LATERO-FARINGIAN 


Peretele medial al spaţiului latero-faringian este alcătuit 
din mușchiul constrictor superior faringian şi din fascia 
sa. Spaţiul periamigdalian este adiacent acestui perete 
medial. Peretele lateral este reprezentat de mandibulă, 
de muşchii pterigoizi interni şi de glanda parotidă. Apofiza 
stiloidă a osului temporal se prelungeşte în spaţiul latero- 
faringian, pe care-l împarte într-un compartiment anterior 
şi unul posterior. 


A. Infecţiile compartimentului anterior. Acest comparti- 
ment conține în mod normal grăsime, ganglioni limfatici, 
muşchi şi țesut areolar. Infecția acestui spaţiu poate fi 
secundară unei limfadenite profunde sau unei infecții 
amigdaliene, dentare, faringiene sau parotidiene. Infecțiile 
compartimentului anterior determină durere persistentă, 
pulsatilă, retromandibulară, laterocervicală şi otalgie, 
precum şi disfagie şi trismus. Rotirea gâtului şi a capului 
de partea opusă celei dureroase poate determina intensifica- 
rea durerii, secundară contracţiei sternocleidomastoidianului 
homolateral (care are rolul de a roti capul) de partea opusă 
spaţiului laterofaringian. Acuzele asociate sînt frisoanele 
puternice, febra şi dispneea. Examenul fizic poate evidenția 
trismus datorat inflamaţiei muşchiului pterigoid intern, 
indurație, sensibilitate şi tumefacție parotidiană şi în unghiul 
mandibulei, stare toxică generalizată și bombarea. peretelui 
laterofaringian. De obicei, supuraţia peretului lateral 
faringian conduce la formarea abcesului. 

B. Infecţiile compartimentului posterior. Cele mai 
importante semne sînt febra şi starea toxică. Poate apărea 
tumefacția: spaţiului. parotidian, cu sensibilitate locală 
marcată. Adesea nu există simptome de localizare. Uneori 
se evidențiază o bombare medială a peretelui faringian 
posterolateral, în spatele arcului palatofaringian. Deoarece 
compartimentul posterior conţine nervii cranieni IX-XII, 
teaca carotidiană şi trunchiul simpatic cervical, în cazul 
abceselor de compartiment posterior pot apare leziuni ale 
acestor structuri. Complicațiile proceselor septice ale 
compartimentului posterior includ: 


1. Tromboflebita de venă jugulară internă. Durerea 
şi sensibilitatea angulomandibulară și de-a lungul 
marginii superioare a capului sternal al mușchiului 
sternocleidomastoidian se asociază cu rigiditate 
musculară, febră înaltă, stare toxică. Pot apare embolii 
septice pulmonare, cu durere pleurală şi hemoptizie; 
tromboza de sinus lateral, cu cefalee severă, vărsături 
şi creşterea presiunii intracraniene; tromboza de sinus 
cavernos, supuraţia cerebrală şi abcesele la distanță. 
Diagnosticul de tromboză de venă jugulară poate fi 
confirmat prin flebografie sau prin RMN. Tratamentul 
antibiotic intravenos iar în unele cazuri, excizia venei 
infectate se impun. 


2, Arterita carotidiană; formarea şi ruperea anevrismului. 
Afectarea tecii carotidiene şi a arterei carotide, 
secundar unei arterite purulente, poate avea ca rezultat 
formarea unui anevrism al arterei carotide comune, 
interne sau externe. Semnele de alarmă ale unei rupturi 
de anevrism carotidian exsanghinant, legate de infecția 
de compartiment posterior, sînt sîngerările recurente 
exteriorizate pe gură, nas, urechi (sîngerări de alarmă), 
evoluţia clinică prelungită, hematomul cervical, 
prăbuşirea tesiunii arteriale. Alte semne ale infecției 
tecii carotidiene cuprind tumefacţia amigdaliană 
ipsilaterală, sindromul Horner și disfuncția nervilor 
cranieni IX-XII (sindromul găurii jugulare). Sînt 
necesare drenajul chirurgical al spaţiului faringian şi 
ligatura vasului carotidian rupt. Obstrucţia căilor aeriene 
datorată tumefacţiei laringiene poate, de asemenea, să 
fie consecinţa infecțiilor de spațiu lateral. 

Extensia posterioară produce un abces retrofaringian. 
Infecţiile spaţiului lateral datorate unei cauze dentare 
pot fi determinate de specii de Bacteroides penicilino- 
rezistente, prin urmare se recomandă adăugarea 
clindamicinei şi metronidazolului la doza standard mare 
de penicilină. 


4. CHISTURILE INFECTATE 


A. Higroma chistică. Aceste leziuni chistice apar în 
trigonul cervical posterior şi sînt, de obicei, asimptomatice, 
cu excepția situației în care se infectează. În vecinătatea 
higromei se constată durere, sensibilitate, roşeață și căldură 
locală. Tratamentul antibiotic şi excizia conduc la 
ameliorarea durerii şi a sensibilităţii. 

B. Chistul de fantă branhială. Fistula de fantă branhială 
care apare din prima fantă branhială restantă (o deschidere 
cutanată între conductul auditiv extern şi zona submandi- 
bulară) sau din a doua fantă branhială restantă (o deschidere 
cutanată de-a lungul marginii anterioare a muşchiului 
sternocleidomastoidian) se poate infecta şi se poate 
transforma în chist, determinînd o durere persistentă latero- 
cervicală, tumefacție, sensibilitate, eritem cutanat şi căldură 
locală. Excizia chistului, sub protecţie de antibiotice, va 
conduce la completa dispariţie a simptomelor. 


AFECŢIUNILE 
STERNOCLEIDOMASTOIDIANULUI 


Atecţiunile sternocleidomastoidianului (cum ar fi: 
torsiunea fibrelor musculare, hematomul intramuscular sau 
apariția unei pseudotumori inflamatorii) pot determina 
durere musculară, spasm, sensibilitate şi torticolis, 
controlateral. Aceste afecțiuni se vindecă de obicei 
spontan, cu excepția pseudotumorii, care necesită excizie 
chirurgicală. 


6. SINDROAMELE MIOFASCIALE ALE 


MUŞCHIULUI TRAPEZ 


Afecţiunile miofasciale ale mușchiului trapez au puncte 
trigger bine definite, anterioare şi anteromediale. Presiunea 
asupra unuia sau a mai multor puncte trigger conduce la 


“apariția durerii cervicale, otalgiei şi de umăr. Injectarea 


punctelor trigger cu lidocaină, urmată de exerciţii de 
elongare a mușchiului are, de obicei, ca rezultat dispariția 
completă sau parțială a durerii şi sensibilităţii. 


1. DUREREA CERVICALĂ ŞI DE UMĂR, IRADIATĂ 


DE LA UNELE AFECŢIUNI VISCERALE 
A. Afecţiunile cardiace 


1. Infarctul miocardic acut. Durerea apare retrosternal 
şi/sau în unul sau ambele brațe şi, uneori, cervical 
anterior sau lateral stîng. Durerea retrosternală este 
descrisă ca o presiune, constricție, apăsare, arsură. 
Durerea cervicală a fost descrisă în mod variat, drept 
„strânsoare“, „sufocantă“ sau „surdă“. Transpiraţiile 
(profuze), greaţa, vărsăturile, ameţelile şi dispneea pot 
însoţi disconfortul toracic, cervical și din braţ. Durerea 
nu este ameliorată de repaus, de administrarea de 
nitroglicerină sau de analgetice uzuale. Angiografia 
coronariană indică o ocluzie arterială coronariană 
completă sau parțială. Administrarea intracoronariană 
sau intravenoasă a unui agent trombolitic sau 
angioplastia coronariană directă ameliorează durerea 
în 1-2 ore şi protejează (prezervă) miocardul restant. 
Electrocardiogramele seriate şi măsurarea nivelului 
seric al izoenzimelor de citoliză miocardică confirmă 
diagnosticul de infarct de miocard. Durerile toracice 
sau cervicale din ischemia miocardică nu sînt 
modificate de respiraţie, de mişcările porțiunii superi- 
oare a trunchiului sau vibrații. Eşecul tratamentului 

trombolitic are ca rezultat un infarct miocardic mai 
extins, cu durere ce persistă între 8-24 ore. 


2. Insuficienţa coronariană acută. Pacienţii cu această 
afecțiune se prezintă cu acelaşi tablou clinic ca cei care 
au infarct miocardic. Ei prezintă un spasm coronarian 
sever şi/sau un cheag care obstruează parţial artera 
coronară. Folosirea agenților trombolitici şi/sau 
angioplastia directă poate restaura permeabilitatea 
coronariană, poate să înlăture durerea şi să prevină 
infarctul miocardic. 


3. Pericardita acută. Determină o durere retrosternală, 
precordială şi/sau laterocervicală stîngă şi de umăr stîng. 
De obicei, este ascuţită şi lancinantă, intensificată de 
poziția aplecată, de inspirul profund, de tuse, deglutiție 
şi de modificările de poziţie a toracelui superior. Durerea 
este mai puțin intensă în clinostatism sau ortostatism. 
Poate apărea febră, tahicardie şi leucocitoză, dar 
vărsăturile şi transpiraţiile profuze sînt rar prezente. La 
instalarea durerii se auscultă, de obicei, o frecătură 
pericardică. La pacienții cu infarct de miocard, frecătura 
pericardică apare decît după a 2-a, a 3-a zi de la debut. 
Electrocardiograma arată o supradenivelare concordantă 
a segmentului ST în toate derivaţiile, cu excepția lui V, 
şi aV, şi cu inversarea undei T după 4-7 zile, în cele 
mai multe cazuri. Nivelurile serice ale enzimelor de 
citoliză miocardică pot să crească, secundar unei 
miocardite asociate. 


Pericarditele post infarct, virale, idiopatice, uremice, 
lupice şi pericardita postcardiotomie răspund imediat la 
prednison sau la alte antiinflamatorii nesteroidiene. 
Pericarditele neoplazică, tuberculoasă şi purulentă nu 
răspund la acest tratament. Ultimele afecțiuni necesită 
pericardiocenteză şi/sau biopsie pericardică pentru 
diagnostic. 


B. Pleurita cu afectarea diafragmului. Inflamația 
diafragmului poate fi secundară unei pneumonii bacteriene, 
unui infarct pulmonar, pleuritei primare sau unui proces 
subdiafragmatic. Bolnavul acuză durere de umăr şi latero- 
cervicală şi/sau durere toracică anterolaterală exacerbată 
sau precipitată de inspirul profund. În cîteva ore, durerea 
cervicală şi toracică devine constantă, poate fi accentuată 
de modificările de poziţie a părții superioare a corpului 
sau de mişcările gîtului. 

Pneumonia bacteriană este sugerată de o tuse productivă 
cu spută purulentă, de dispnee, de rigiditatea musculară, 
de febra înaltă şi de starea toxică. Examenul clinic 
identifică ronhusuri, raluri şi/sau o frecătură pleurală. O 
persoană cu infarct pulmonar poate să prezinte dispnee, 
tuse, hemoptizie şi, uneori, durere şi tumefacție la nivelul 
membrului inferior. Alți factori precipitanți pot fi tumorile 
maligne, insuficiența cardiacă, imobilizarea prelungită, 
sarcina sau intervențiile chirurgicale recente, traumatismul 
membrelor inferioare, contraceptivele orale sau un istoric 
familial de boală tromboembolică. Dacă pleurita apare la 
pacienţii cu erupție facială, cu artrită şi afectare renală 
sau neurologică, tabloul clinic este sugestiv pentru un lupus 
eritematos sistemic. Un titru crescut de anticorpi anti- 
nucleari în ser şi în lichidul pleural (>1/80) susține 
diagnosticul de lupus cu afectare pleurală. Febra, pleurita 
şi pleurezia la un adult tînăr pot fi secundare tuberculozei. 

Un episod sever de colecistită poate determina inflamație 
diafragmatică şi durere cervicală şi de umăr drept. Ecografia 
veziculei biliare şi/sau o scintigrafie DISIDA vor ajuta la 
stabilirea diagnosticului de afecțiune de tract biliar. 

Inflamaţia splenică secundară traumatismelor, infecției, 
infarctului, formării abceselor sau sîngerării subcapsulare 
determină o durere cervicală şi de umăr, intensificată de 
inspir, de tuse şi de mișcările corpului. În mod similar, un 
abces perirenal sau subdiafragmatic poate determina 
inflamație diafragmatică, pleurezie și durere laterocervicală 
şi de umăr, avînd caracteristici pleurale. Examenul CT 
sau RMN toracal inferior și abdominal superior vor 
identifica eventualele modificări ale splinei şi ale regiunii 
subdiafragmatice. 


C. Anevrismul disecant de aortă toracică. Disconfortul 
retrosternal apare brusc şi se răspîndeşte uniform, ca o 
durere ascuțită, sfişietoare, spre regiunea cervicală postero- 
laterală, interscapular şi lombar şi abdominal. Durerea este, 
de obicei, constantă, profundă şi severă, sfişietoare, 
determinînd bolnavul să se întindă în pat, pentru a ameliora 
durerea. În antecedente prezintă istoric de hipertensiune 
sau de sindrom Marfan. Examenul fizic obiectivează un 
zgomot nou de insuficiență aortică şi semnele de ischemie 
a membrelor (hipotensiune, asimetrie de puls şi chiar puls 
absent). Pot fi prezente ritmul de galop Z,, şi aritmii, 
datorate unui infarct acut de miocard secundar disecției 
retrograde a arcului aortic. Radiografia toracică arată o 
lărgire a mediastinului, diagnosticul de disecție de aortă 
putînd fi confirmat de studiul ultrarapid prin examen CT 
cu substanță de contrast sau prin aortograma arcului. 

L] REZUMAT 


Meningita acută consecutivă infecţiei bacteriene determină 
febră înaltă, frisoane, rigiditate musculară, cefalee, greață, 
vărsături, prostrație şi redoare dureroasă de ceafă. Pacientul 
este grav bolnav, cu stare toxică, poate fi dezorientat, în stu- 
por sau comă. În LCR predomină neutrofilele, nivelul de 
glucoză este scăzut, iar cel al proteinelor crescut. Colorația 
Gram a lichidului cefalorahidian, cultura şi, în unele cazuri, 
imunoelectroforeza indică speciile de bacterii responsabile. 
Răspunsul la antibioterapia intravenoasă este spectaculos. 
Meningita aseptică este determinată clasic de agenți virali, 
rareori de droguri. Pacientul se plînge de o cefalee moderat 
severă, însoțită de durere cervicală posterioară şi de redoare 
de ceafă. Febra depăşeşte rareori 39%C şi rigiditatea musculară 
nu este prezentă. Cei mai mulți pacienţi sînt conştienţi, cu 
excepția situației în care prezintă asociat encefalită. Lichidul 
cefalorahidian indică pleiocitoză, creşterea nivelului 
proteinelor şi un nivel normal al glicorahiei. Meningita 
asociată medicamentelor prezintă un tablou similar, rezoluția 
se obține prin întreruperea administrării medicamentului 
incriminat. Meningoencefalita amoebiană determină un tablou 
clinic similar celui produs de germenii patogeni bacterieni, 
dar nu răspunde la tratamentul antibiotic. Amoebele pot fi 
detectate sub forma trofozoiților mobili în camera de numărare. 
Boala Lyme şi alte afecțiuni spirochetale pot determina o 
meningită ușoară, cu uşoară durere şi redoare de ceafă. 
Borrelia burgdorferi determină meningită, meningoencefalită, 
mieloradiculită, plexită sau mononevrită. Semnele asociate 
includ eritema cronicum migrans (eritemul cronic migrator), 
artrita genunchilor sau a coatelor şi miocardită. Diagnosticul 
este confirmat prin testul anticorpilor serici imunofluorescenți 
(IFA) sau testul ELISA pentru Borellia burgdorferi. Sifilisul 
meningovascular este diagnosticat prin studii serologice. 
Diagnosticul de /eptospiroză se. sprijină pe istoricul de con- 
tact cu urina infectată a animalului şi pe eventualele modificări 
ale funcțiilor renale şi hepatice. Confirmarea prin metode 
serologice necesită două sau mai multe săptămîni şi nu permite 
inițierea precoce a unui tratament antibiotic eficient. 

Singerarea unui anevrism intracranian poate determina 
instalarea bruscă a unei simptomatologii constînd în cefalee 
şi durere cervicală posterioară, asociată doar ocazional cu 
redoare de ceafă, confuzie mentală, slăbiciune, fotofobie, 
greață, vărsături şi sincopă tranzitorie. Evoluţia poate simula 
un episod sever de migrenă. 

Dacă nu se efectuează examenul CT şi puncţia lombară, o 
astfel de singerare de alarmă trece neobservată şi poate fi 
urmată repede de un al doilea atac, mai sever, conducînd la 
leziuni neurologice profunde şi chiar la deces. 

Hemoragia subarahnoidiană spinală determină durere 
cervicală posterioară şi cefalee, redoare de ceafă şi febră. 
Durerea radiculară apare la locul leziunii spinale sîngerînde 
(tumoră, malformaţie arteriovenoasă sau leziune vasculitică), 
precipitînd şi apariţia unei dureri precordiale (de origine 
toracică), a unei dureri sciatice (de origine lombară) sau a 
unei dureri rectale (de origine sacrată). 

Meningismul constituie o simulare a meningitei şi apare la 
pacienţii cu boli infecțioase, cum ar fi pielonefrita, 
gastroenterita, pneumonia şi pleurezia. Lichidul cefalo- 
rahidian (LCR) este normal, deşi pacienţii acuză cefalee, 
durere şi rigiditate cervicală, suficiente pentru a impune o 
puncție lombară. Literatura actuală mai include unele afecțiuni 
noninfecțioase drept cauze de meningism, dar acestea 
determină, de obicei, o reacție meningeală inflamatorie 
aseptică, reflectată de pleiocitoză în LCR şi de proteinorahie 
(sindromul de meningită aseptică). 

Degenerarea discală cervicală fără herniere a fost 
evidenţiată prin discografia analgetică şi provocatoare de 
durere cervicală posterioară şi de umăr. Hernierea discului 
poate determina durere cervicală, de umăr, scapulară, toracică 
şi/sau de braţ, asociată cu unul sau mai multe sindroame de 
radiculită cervicală specifice. Semnele şi simptomele de 
radiculopatie cervicală includ hipotonia muşchilor specifici, 
pierderea reflexului specific, parestezii şi hipoestezia unuia 
sau a două degete ce sînt inervate de rădăcinile afectate. 
Diagnosticul poate fi confirmat de examenul CT sau RMN. 

Abcesul epidural cervical produce durere şi sensibilitate 
cervicală severă, asociate cu febră, frisoane şi toxicitate. Sînt 
afectate multiple rădăcini cervicale, avînd ca rezultat durere 
de braţ şi parestezii uni sau bilaterale, hipotonia uneia sau a 
ambelor extremități, parestezii și amorţeli ale degetelor, 
tulburări sfincteriene. Examenul RMN va evidenția abcesul 


” şi extensia lui craniocaudală. Rezoluția simptomatologiei se 


produce după tratamentul antibiotic intravenos şi drenajul 
chirurgical al abcesului. Osteomielita cervicală poate 
determina febră şi durere surdă cervicală posterioară. Dacă se 
produce o fractură patologică datorită distrucției vertebrale, 
compresia mecanică a măduvei şi rădăcinilor cervicale 
simulează clinic un abces epidural acut. Diagnosticul poate fi 
confirmat prin examen CT sau RMN. Un hematom epidural 
poate determina o mielopatie şi o radiculopatie rapid 
progresivă. Pacientul prezintă istoric de boală lupică, de 
coagulopatie sau de traumatism cervical minor. Diagnosticul 
poate fi confirmat prin investigaţii de tipul CT sau RMN. 

Mielita transversă cervicală produce tetrapareză cu nivel 
senzorial, asociate cu febră scăzută, durere surdă spinală şi 
sensibilitate cervicală posterioară. Examenul CT cu 
metrizamid sau RMN nu evidenţiază formațiunea epidurală. 
Măduva poate fi normală sau uşor mărită, secundar edemului 
inflamator. 

Pahimeningita hipertrofică a regiunii cervicale produce 


„durere cervicală, poliradiculopatie bilaterală şi, uneori, 


mielopatie. Ea poate simula un abces epidural subacut. 
Obliterarea manşonului rădăcinii nervului poate fi decelată 
prin mielogramă, examen CT, amplificat sau plan. Diagnosti- 
cul depinde de metoda de explorare şi de biopsie. Rezecarea 
durei mater îngroşate conduce la vindecarea simptomelor. 
Radiculita şi meningita din boala Lyme pot determina durere 
cervicală şi de braţe. LCR conţine un număr crescut de 
limfocite, iar testele IFA seric şi de anticorpi ELISA sînt 
pozitive. Sindromul miofascial legat de punctele trigger ale 
trapezului poate determina durere cervicală posterioară 

TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 


Frecvente (>100) 

Meningita bacteriană 

Meningita virală 

Degenerescența discului cervical 

Hernierea discului cervical 

Osteoartrita cu îngustarea orificiilor 
intervertebrale 

Artrita reumatoidă şi subluxatia atlantoaxială 

Leziunea în „lovitură de bici“ 

Fractura sau subluxația coloanei cervicale 

Miozita muşchilor cervicali posteriori 

Osteoartrita și degenerescența discurilor sau 
articulaţiilor intervertebrale 

Migrena occipitală 

Cefaleea şi durerea cervicală de origine 
coitală 


Meningismul 


iradiată 


atlantoaxială 


atlantoaxială 
Torticolisul acut 


Relativ frecvente (>5-100) 

Meningita şi rediculita din boala Lyme 
Sîngerarea de alarmă 

Hemoragia subarahnoidiană majoră 


Sindromul miofascial şi durerea de braţ 


Osteomielita cervicală 
Spondilita anchilozantă şi subluxația 


Artrita reumatoidă juvenilă şi subluxația 


Rare (>0-5) 

Meningita sifilitică 

Meningita postmedicamentoasă 

Meningita amoebiană 

Meningita cu leptospira. 

Hemoragia subarahnoidiană spinală 

Abcesul epidural 

Osteomielita cervicală şi fractura patologică 

Hematomul epidural 

Mielita transversă 

Pahimeningita hipertrofică 

Abcesul retrofaringian 

Abcesul de perete toracic anterior 

Tendinita calcificată retrofaringiană 

Durerea cervicală indusă de cristale 

Disecţia de arteră vertebrală 

Pseudoanevrismul de arteră vertebrală 

Durerea iradiată de la nivelul unui abces 
toracic anterior 

Nevralgia occipitală 


PR 


unilaterală, interscapulară şi de braţ. Paresteziile şi durerea 
de braț pot fi provocate de rotația gîtului către partea dureroasă 
sau prin presiune digitală pe punctul trigger. Injectarea de 
lidocaină în punctul trigger ameliorează temporar toate 
acuzele. Radiculopatia unei rădăcini cervicale specifice poate 
fi determinată de îngustarea orificială datorată osteofitelor sau 
subluxaţiei unei fațete articulare. 

Abcesul retrofaringian produce durere şi rigiditate cervicală 
posterioară, asociate cu febră, durere orofaringiană, respirație 
zgomotoasă, dispnee, regurgitaţii şi stare toxică. Deglutiția 
intensifică durerea orofaringiană şi cervicală posterioară. O 
radiografie cervicală de profil va evidenția abcesul 
retrofaringian, care necesită tratament antibiotic şi drenaj. 
Tendinita calcificată a muşchiului lung al gîtului poate, de 
asemenea, să determine durere orofaringiană şi cervicală 
posterioară şi rigiditate, intensificate de mişcările gâtului şi 
de deglutiţie. Radiografiile cervicale de profil vizualizează 
depozite de calciu anterior de C1 şi C2 și tumefacția țesutului 
moale. Această afecțiune răspunde la corticoterapia 
intravenoasă sau la antiinflamatorii nesteroidiene orale, 
drenajul nefiind necesar. Un sindrom similar este determinat 
de depunerea de calciu în jurul apofizei odontoide, el 
răspunzînd la medicamente antiinflamatorii nesteroidiene. 
Diagnosticul poate fi confirmat de un examen CT al coloanei 
cervicale. Durerea iradiată de la nivelul'unui abces de perete 
toracic antero-superior poate irita nervul intercostal şi produce 
o durere cervicală posterioară severă, sensibilitate şi rigiditate, 
care se vindecă după tratamentul leziunii primare. Osteomielita 
cervicală determină durere şi sensibilitate cervicală, asociate 
cu o viteză de sedimentare crescută, putînd fi confirmată printr- 
o tomografie computerizată şi/sau RMN de coloană. 

Artrita reumatismală poate determina o subluxație 
atlantoaxială ce conduce la radiculopatie şi mielopatie 


cervicale înalte, care pot progresa către tetrapareză. Multe 
cazuri de subluxație reumatismală sînt asimptomatice sau se 
asociază cu simptome neurologice mai puţin severe. Gradele 
uşoare de subluxaţie cu semne neurologice mai puţin severe 
se asociază cu spondilita anchilozantă. 

Leziunea în „lovitură de bici“ determină durere musculară 
cervicală, sensibilitate, redoare care interesează regiunea 
anterioară şi posterioară a gâtului. Durerea este intensificată 
de mişcările gâtului şi poate fi resimțită în umăr, scapulă şi 
membrul superior. Durerea persistentă se poate datora unei 
luxații a articulaţiilor intervertebrale, unei fracturi de Cl 
omise, lezării radiculare la nivel C2, degenerescenței discului 
cervical sau altor fracturi sau ruperi ligamentare omise. 
Tomografia computerizată nu are sensibilitate de 100% pentru 
fracturile cervicale, în timp ce o singură radiografie cervicală 
în incidență oblică laterală are 26% rezultate fals-negative. 
Cele mai multe leziuni în „lovitură de bici“ se datorează, 
probabil, traumatismelor musculare şi se ameliorează în 2 luni, 
dar mai mult de 30% din pacienți pot prezenta încă simptome 
dureroase după 2 ani. 

Miozita acută a muşchilor cervicali posteriori poate 
determina o durere cervicală surdă şi scurte paroxisme recidi- 
vante de durere lancinantă. Aceste crize se vindecă treptat 
sub tratament conservator. Torticolisul acut poate însoţi dure- 
rea cervicală severă. Cauzele lui pot fi: expunerea la curenți 
de aer, agenți virali, traumatisme minore, somnul într-o poziţie 
incomodă, exerciţii fizice neobişnuite şi excesive pentru 
musculatura cervicală şi o rotaţie posterioară excesivă a gîtului. 

Osteoartrita acută a unei articulaţii intervertebrale sau 
degenerescența spaţiului discal pot determina durere cervicală 
posterioară şi rigiditate, accentuate de mişcare. Diagnosticul 
pozitiv poate necesita injectarea de bupivacaină în articulație 
sau în spațiul discal. 

Durerea acută cervicală posterioară şi torticolisul pot fi 
determinate de un mare număr de afecțiuni incluzînd abcesul 
retrofaringian, adenita cervicală, fixarea în rotaţie atlanto- 
axială, osteomielita coloanei cervicale superioare, nevrita 
nervilor accesori, hernierea cerebelară, hipertiroidismul, 
fracturile şi subluxaţiile cervicale. 

Migrena occipitală determină durere occipitală şi cervicală 
posterioară unilaterală pulsatilă şi se poate asocia cu semne 
vizuale, parestezii faciale, greutate şi nesiguranță la nivelul 
membrelor. Pot apare, de asemenea, grețuri sau vărsături. 
Nevralgia occipitală determină o durere surdă cervicală, 
constantă şi o durere a scalpului în regiunea occipitală. 
Cefaleea și durerea cervicală de origine coitală apare în timpul 
contactului sexual şi mimează durerea explozivă a unui 
anevrism rupt. Cele mai multe cazuri ale acestui sindrom sînt 
benigne şi nu sînt asociate cu o sîngerare intracraniană sau cu 
o leziune tumorală intracraniană. 

Disecţia arterei vertebrale determină o durere severă 
cervicală posterolaterală şi/sau cefalee occipitală. Aceasta 
poate fi asociată cu un sindrom latero-spinal şi cu alte semne 
neurologice acute. Angiografia va obiectiva clivarea. 
Pseudoanevrismul arterei vertebrale poate determina, de 
asemenea, semne de afectare ale trunchiului cerebral şi 
palparea unei formațiuni dureroase cervicale (posterolaterale, 
ipsilaterale). Examenul CT şi angiografia vor confirma 
diagnosticul. Unele cazuri de clivare sau de anevrism urmează 
traumatismelor, incluzîndu-se aici şi manipularea chiropractică. 


[|] DESCRIEREA AFECȚIUNILOR 
ENUMERATE 


1. MENINGITA ACUTĂ 


A. Bacteriană (coci şi bacili). Meningita acută bacteriană 
poate avea o evoluţie foarte rapid progresivă spre comă, 
în 24 de ore, sau o instalare progresivă, pe o perioadă de 
mai multe zile. Meningita bacteriană rapid progresivă 
produce febră, cefalee severă, redoare dureroasă de ceafă 
şi mialgii difuze care se agravează la mobilizare. Apar 
adesea greață, vărsături, letargie şi prostaţie. Afectarea 
precoce a sistemului nervos central poate fi evidențiată 
prin convulsii, confuzie, agitație, fotofobie, disestezii, 
tulburări de mers şi pareze. Disconfortul cervical este 
accentuat de încercările de flexie şi de rotaţie ale gîtului şi 
diminuat de restrîngerea mişcării. 

Instalarea progresivă este caracterizată de febră, mialgii 
şi o uşoară cefalee, asociată cu rigiditate şi durere legate 
de rotația sau/şi de flexia cervicală. 

Selectarea pacienților în vederea puncției lombare, din 
numărul mare al subiecților ce se prezintă cu febră, cefalee 
şi mialgii, se face, în general, pe baza semnelor meningeale, 
ca de exemplu, rigiditatea cefei, semnele Kernig şi 
Brudzinski, fotofobie şi sensibilitatea globului ocular, sau 
pe semne şi simptome de afectare ale sistemului nervos 


central. Mai mult de 75% din pacienții cu vîrsta de peste 2 
ani pot avea meningită fără a prezenta semne meningeale 
şi mai mult de 50% din aceşti pacienți pot fi vioi şi 
cooperanţi la prima vedere. Lipsa semnelor şi simptomelor 
severe nu exclude o evoluție fatală, fulminantă. Aceste 
cazuri nu pot fi detectate atît timp cît evoluţia ulterioară 
nu îndreaptă atenţia spre sistemul nervos central. 

Suspiciunea de meningită acută bacteriană este indicația 
majoră pentru puncție lombară. Dacă se suspectează o 
leziune focală, de exemplu, un abces cerebral sau o tumoră 
necrozată, trebuie efectuat examenul CT sau RMN pentru 
depistarea anomaliilor care vor situa pacientul în grupul 
cu risc de herniere după puncția lombară. Aceste anomalii 
includ şi devierea laterală a structurilor mediane sau 
creşterea simetrică a presiunii supratentoriale, determinînd 
obliterarea cisternelor supraselare şi circummezencefalice. 
Prezența unei tumori cerebeloase sau a altor leziuni poate 
fi mai uşor evidențiată prin RMN. Tumorile de fosă 
posterioară, devierile structurilor mediane sau obliterarea 
ventriculului IV constituie factori de risc pentru hernierea 
amigdalei cerebeloase în jurul trunchiului cerebral. Se 
susține, însă fără argumente clare, că semnele CT sau RMN 
descrise mai sus constituie contraindicații pentru puncția 
lombară. 

În absenţa semnelor de edem papilar şi/sau a elementelor 
specifice evidențiate pe tomografia computerizată sau la 
RMN, puncția lombară trebuie efectuată în toate cazurile 
în care se suspicionează o meningită acută bacteriană. 
Celularitatea LCR poate fi între 0-10.000/mm? (normal >5 
celule mononucleare), din care 90-95% sînt neutrofile. Din 
păcate, mai mult de 32% din pacienții cu un număr total 
de celule în LCR de 1.000/mm;, sau mai puțin, pot avea o 
formulă leucocitară a LCR cu limfocitoză de 58-90%. 
Invers, unele cazuri de meningită tuberculoasă, în stadii 
precoce, pot prezenta preponderența neutrofilelor în loc 
de cea a leucocitelor. Semnele atipice dintr-o meningită 
virală se pot clarifica printr-o puncţie repetată după 12 ore, 
care demonstrează clar o predominanță limfocitară. Valorile 
scăzute de glucoză (normal 240 mg/dl sau 250% din nivelul 
plasmatic), creşterea proteinelor peste 200 mg/dl (normal 
= 15-45 mg/dl), creşterea nivelului lactatului în LCR 
(normal <35 mg/dl), coloraţiile Gram pozitive, testele de 
aglutinare, ELISA, imunoelectroforeza sau culturile ajută 
la diferențierea unei limfocitoze a LCR, asociate unei 
meningite bacteriene, de cea care însoţeşte o meningită 
virală. 

Neisseria meningitidis, Streptococcus pneumoniae şi 
bacteriile gram-negative sînt cele mai frecvente cauze de 
meningită la adulți. Sensibilitatea colorației Gram este de 
80%. Deoarece Hemophilus influenzae şi N. meningitidis 
nu supraviețuiesc depozitării la rece înainte de a fi cultivate, 
LCR trebuie însămînțat cît mai repede posibil. Mai mult 
de 20% din cazurile de meningite bacteriene pot prezenta 
culturi negative datorită unei concentrații scăzute a 
microorganismelor, unui tratament antibiotic anterior sau 
unei întîrzieri de însămînțare după puncţie. Micro- 

organismele moarte (datorită unui tratament antibiotic 
anterior), pot fi decelate prin procedee ce au la bază 
antigenul, cum ar fi aglutinarea (sensibilitate de 70-90%), 
imunoelectroforeza (sensibilitate 50-90%) şi testul ELISA 
(sensibilitate 80-95%). Antibioterapia are ca rezultat 
scăderea febrei, dispariția redorii dureroase de ceafă şi a 
celorlalte simptome, în interval de 72 ore. 


B. Meningita spirochetală 


1. Borrelia burgdorferi (Boala Lyme). Vara sau 
toamna, la 2-3 săptămîni de la mușcătura de căpuşă, la 
nivelul muşcăturii se dezvoltă o leziune cutanată erite- 
matoasă, inelară, papuloasă. Această leziune se poate 
extinde, astfel că secundar apar leziuni mici inelare. La 
patru săptămîni (limite 0-10 săptămîni) de la instalarea 
rashului, apare cefalee severă sau uşoară, greață, 
vărsături, fotofobie. Durerea cervicală şi rigiditatea sînt 
moderate şi se intensifică la flexie sau alte mişcări ale 
capului. Semnele Kernig şi Brudzinski sînt de obicei 
negative. Numărul de celule din LCR este de 15-700 
celule/mm:, cu 40-100% limfocitoză. Valorile glucozei 
sînt normale de obicei, dar pot fi şi scăzute (limite 33-61 
mg/dl), iar valorile proteinelor sînt normale sau crescute 
(limite 8-400 mg/dl). Meningita se poate însoți de semne 
moderate de encefalită, cum ar fi somnolenţa, insomnia, 
iritabilitatea, tulburările de memorie şi concentrare şi 
labilitatea emoțională. În 50% din cazuri poate apărea 
paraliza facială, uni sau bilaterală, iar în 32% din cazuri 
apar radiculopatii senzoriale sau motorii. Diagnosticul 
poate fi susținut pe baza titrului ridicat de anticorpi anti- 
B. burgdorferi detectat prin teste ELISA sau prin 
imunofluorescență indirectă. Meningita poate apărea 
la pacienţii fără istoric de rash şi la pacienți tratați 
(pentru boala Lyme) cu antibiotice orale, cu săptămîni 
sau luni înainte, 


2. Treponema pallidium. Meningita sifilitică se poate 
manifesta prin cefalee, greață, vărsături, dureri cervicale 
cu rigiditate şi febră. Pacienţii pot acuza vedere 
înceţoşată şi hipoacuzie. LCR arată pleiocitoză 
limfocitară, un nivel scăzut sau normal al glucozei, benzi 
oligoclonale, un nivel ridicat de proteine, teste VDRL 
pozitive; testele de absorbție a anticorpilor treponemici 
fluorescenți (FTA-ABS) şi culturile fiind negative. 
Sifilisul meningovascular se poate asocia cu meningita, 
determinînd semne de focar cum ar fi hemipareza. 
Disfuncţia neurologică de focar este adesea reversibilă 
la doze mari de penicilină administrată intravenos. O 
creştere a frecvenței şi severității neurosifilisului a fost 
constatată în SIDA. 


3. Leptospiroza. Pacienţii pot prezenta meningită 
limfocitică, în asociere cu febră, icter, bilirubinurie, 
proteinurie, cilindrurie şi cu creșterea nivelului 
creatininei. Aceste semne sînt rapid reversibile după 
administrarea de penicilină intravenos. Diagnosticul 

poate fi confirmat serologic şi se bazează pe tabloul 
clinic şi pe istoricul de expunere la apa contaminată cu 
urină de animal. ! 


C. Meningita acută virală. Această boală debutează 
treptat (în mai multe ore) cu cefalee progresivă severă, 
febră, mialgii generalizate, fotofobie, dureri la mişcarea 
globilor oculari şi durere surdă cervicală posterioară şi 
rigiditate, care se intensifică la flectarea gîtului. Apariţia 
ei vara sau toamna devreme este sugestivă pentru o infecție 
enterovirală. Frecvent se izolează din gât, scaun şi LCR 
echovirusurile 9, 4, 6 11, 18 şi 33 şi virusurile Coxsackie 
A9 şi B4. Bolile copilăriei (rujeola, oreionul şi varicela) 
determină rar un sindrom de meningită aseptică asemănător. 
Herpes simplex tipurile 1 și 2, adenovirusurile, Herpes 
Zoster, virusurile hepatitei,evirusul Epstein-Barr şi unele 
arbovirusuri determină, de asemenea, un mic număr de 
cazuri de meningită. Infecția cu virusul choriomeningitei 
limfocitare se asociază cu contactul cu şoareci şi hamsteri 
şi trebuie suspectat în cazurile care apar iarna. Lichidul 
cefalorahidian din meningita virală prezintă, de obicei, 
pleiocitoză cu un număr total de leucocite <1.000 celule/mm. 
În timpul primelor 12 ore de la debut, formula leucocitoasă 
poate arăta predominența neutrofilelor. Aceasta se schimbă 
rapid şi o puncţie repetată după 12 ore va demonstra că 
mai mult de 55% din celule sînt limfocite. În cazuri de 
dubiu, folosirea strategiei puncţiilor lombare repetate va 
ajuta la stabilirea diagnosticului. Nivelul de glucoză în LCR 
poate fi scăzut în mai puţin de 5% din cazurile de meningită 
virală (oreionul, herpesul simplex, herpes zoster, chorio- 
meningita limfocitară şi ecovirozele). Toate culturile bacte- 
riene sînt negative. Asocierea de pleiocitoză (predominanță 
limfocitară) cu glucorahie scăzută (<40 mg/dl sau <50% 
din nivelul plasmatic) poate fi determinată de o infecție 
bacteriană parțial tratată sau de meningita TBC, fungică, 
spirochetală, indusă de droguri, asociată cu lupus sau 
neoplazică. Diagnosticul etiologic este dependent de 
izolarea virusului din gât, urină, scaun sau LCR. În unele 
cazuri diagnosticul serologic folosind seruri din perioada 
acută şi din convalescență poate fi util în precizarea 
agentului etiologic, însă după ce pacientul s-a vindecat. 
Cauza exactă în mai mult de 70% din cazurile de meningită 
aseptică, rămîne necunoscută chiar după investigațiile 
diagnostice. Cei mai mulţi pacienți se vindecă complet în 
2 săptămîni fără sechele sau recăderi. Nu este eficient nici 
un tratament specific pentru meningita virală, cu excepția 
cazurilor de infecție virală herpetică în care acyelovirul 
poate fi de ajutor. 


D. Meningita medicamentoasă. Debutează acut cu 
simptome de tip alergic, cum ar fi: prurit, hiperemie 
conjuntivală, transpiraţii faciale, febră, frisoane şi mialgii. 
Manifestările alergice sînt însoţite de cefalee, durere şi 
rigiditate cervicală, greață, vărsături şi fotofobie. Aceste 
semne şi simptome se dezvoltă, de obicei, în cîteva ore de 
la ingestia medicamentului. Numărul celulelor din LCR 

se situează între 10-700 celule/mm;, iar formula leucocitară 
poate revela preponderența limfocitelor sau neutrofilelor. 
Proteinorahia poate fi crescută, dar nivelul glucozei rămîne 
de obicei normal. Această afecțiune se regăseşte la un mic 
procent de pacienţi care iau medicamentul incriminat. 
Există tendința ca ea să apară la femei cu tulburări 
autoimune sau cu boli de colagen, vasculopatii, dar poate 
să se dezvolte şi la pacienții fără o afecțiune predispozantă. 
Medicamente capabile să inducă o meningită medica- 
mentoasă pot fi: trimetoprimul, ibuprofenul, tolmetinul, 
sulindacul, azathioprina, penicilina, izoniazida, acidul 
paraaminosalicilic, sulfonamidele şi fenozapiridina. 


E. Meningoencefalita amoebiană. Debutează rapid cu 
febră, cefalee, mialgii şi redoare dureroasă de ceafă. Infecția 
apare după 5-7 zile de la îngtul în lacuri, piscină sau eleşteu. 
Unii pacienţi prezintă alterarea mirosului şi gustului 
datorate invaziei nervilor olfactivi de către agentul cauzator 
Naegleria fowleri. Miocardita este frecvent asociată. 
Lichidul cefalorahidian arată un număr crescut de leucocite 
polimorfonucleare şi un nivel scăzut de glucoză. 
Microorganismele Naegleria pot fi identificate drept 
trofozoiți foarte mobili. Medicamentul de elecție este 
amfotericina B, dar chiar şi sub terapie optimă mortalitatea 
este înaltă. 


2. HEMORAGIA SUBARAHNOIDIANĂ 


A. Fisura sau ruptura anevrismală 


1. Cefaleea de avertizare. Se manifestă prin instalarea 
bruscă a cefaleei severe unilaterale (33% din cazuri) 
sau localizate (73%) sau cu durere facială sau orbitală. 
Durerea este, de obicei, invalidantă şi nu seamănă cu 
nimic din experiența anterioară a bolnavului. Pe una 
din seriile studiate, durerea era occipitală în 31% din 
cazuri, frontală în 26% şi retroorbitală în 14% din cazuri. 
Durerea poate persista doar cîteva ore, maxim 14 zile. 
Simptomele asociate includ greața şi vărsăturile în 19% 
din cazuri, meningismul şi durerea cervicală posterioară 
(35%), sincopa sau coma scurtă (26%), fotofobia şi/sau 
încețoşarea vederii (17%) şi simptome motorii sau 
senzoriale (20%). Deoarece sîngerările de avertizare 
sînt, de regulă, minore iar tomografia computerizată este 
fals negativă în mai mult de 55% din cazuri, examenul 
CT nu poate exclude o sîngerare de avertisment. Puncţia 
lombară va pune în evidență xantocromie şi hematii la 
cîteva ore de la instalare, ultimele putînd persista timp 
de 30 zile. Sensibilitatea puncţiei lombare este de 
aproape 100%. Alte semne includ un nivel ridicat al 
proteinelor şi un nivel normal sau scăzut de glucoză. 
Angiografia cerebrală va evidenția un anevrism sau o 
malformaţie arterio-venoasă. Clamparea chirurgicală a 
anevrismului şi administrarea de nimodipină previne 
alte sîngerări şi infarctul cerebral determinat de spasm. 
Sîngerarea de avertisment poate apărea în 30-60% din 
cazurile de anevrism, înainte de ruperea definitivă. 

2. Hemoragia subarahnoidiană majoră determinată 
de ruptura anevrismală. Apare brusc cefalee focală 
sau generalizată. Unul din pacienți a resimțit-o la clubul 
de golf în timp ce se legăna, iar un altul în timp ce 
stătea ghemuit pentru a-şi hrăni cîinele. Ea a fost 
descrisă ca „un ciocan care l-a lovit în cap“, „teribilă“, 
„groaznică“, „arzătoare“, „zdrobitoare“, „de neîndurat“. 
În 30% din cazuri, cefaleea poate fi lateralizată (frontal 
sau frontoparietal) şi asociată cu ruperea anevrismului 
comunicant al carotidei posterioare sau'a anevrismelor 
de arteră cerebrală medie ipsilateral. Cefaleea bilaterală 
se poate asocia cu ruperea anevrismelor comunicante 
anterioare. Durerea poate începe în regiunea occipitală 
sau cervicală posterioară şi superioară şi să iradieze 
frontal. În cele mai multe cazuri, apare meningismul 
asociat cu redoare de ceafă, durere la mobilizare, greață, 
vărsături, fotofobie, înceţoșarea vederii şi, uneori, 
diplopie. În 20% din cazuri poate apărea sincopa încă 
de la debut și convulsii de „grand mal“ într-un procentaj 
similar. După o perioadă inițială de vigilență, apar 
somnolența și letargia, iar evoluţia spre confuzie şi comă 
se poate produce în primele 48 ore. Pacienţii mai vioi 
pot fi doar dezorientați, avînd tulburări de memorie şi 
gîndire. Durerea lombară şi în ariile de distribuție ale 
sciaticului, în unul sau ambele picioare apare la un mic 
număr de cazuri. 

Examenul fizic poate evidenția un pacient vioi, 
confuz sau unul în semistupoare ce stă întins nemișcat, 
cu ochii închişi. Gîtul este înțepenit şi dureros la flexia 
pasivă sau voluntară. Poate apărea disfazia, iar examenul 
fundului de ochi evidențiază hemoragii subhialoide ce 
se răspîndesc ca un evantai în afara nervului optic. 
Asemenea hemoragii se produc în ruptura anevrismelor 
de carotidă sau de arteră comunicantă anterioară. În mai 
mult de 10% din cazuri, poate apărea edem papilar, ca 
şi defecte de cîmp bitemporale sau homonime. Pot apare 
anomalii neurologice focale, cum ar fi hemipareza, 
afazia, cecitatea bilaterală sau oftalmoplegia dureroasă, 
ele depinzînd de localizarea anevrismului. O incidență 
crescută a ruperii anevrismelor intracraniene apare la 
pacienţii cu coarctație de aortă, rinichi polichistic, 
displazie fibromusculară, sindrom Marfan, sindrom 
Ehlers-Danlos şi pseudoxantoma elasticum. Factorii 
majori de risc pentru ruperea anevrismului sînt: vîrsta 
înaintată, sexul feminin şi hipertensiunea arterială. 
Diagnosticul de hemoragie subarahnoidiană intra- 
craniană după ruptura anevrismală poate fi confirmată 
prin examen CT sau RMN. Distribuţia sîngelui în 
cisternele intracraniene poate localiza anevrismul. 
Prezența sîngelui în cisterna laminei terminalis şi în 
fisura interemisferică anterioară sau hematomul de 
septium pellucidum sînt frecvent indicii pentru un 
anevrism comunicant anterior. Angiografia va revela 
anevrismul şi spasmul vascular distal sau adiacent lui. 
Localizarea sîngelui în cisterne şi fisuri şi distribuţia 
angiografică a spasmului au fost folosite pentru a 

localiza şi explora anevrismele mici invizibile: prin 
angiografie. Administrarea nimodipinei pentru preveni- 
rea infarctului ischemic legat de spasm, ca şi clamparea 
chirurgicală timpurie a anevrismului pentru a preveni 
alte sîngerări, constituie o metodă de a atinge cele mai 
bune statistici de mortalitate şi morbiditate. 


B. Hemoragia subarahnoidiană spinală și alte cauze. 
Hemoragia subarahnoidiană spinală poate determina 1% 
din cazurile de sîngerare subarahnoidiană spontană. Sîngele 
intrat în oricare din zonele spaţiului subarahnoidian 
determină cefalee, rigiditate şi durere cervicală posterioară, 
intensificată de flexia anterioară. 

Sîngerarea subarahnoidiană spinală poate determina 
durere cervicală posterioară severă, durere dorsală, toracică 
sau rectală cu instalare rapidă. Eventual, durerea iradiază, 
pe picioare, braţe sau regiunea lombară şi abdomen, în 
funcție de locul leziunii sîngerînde. Aceste cazuri pot avea 
la început un tablou clinic neclar şi diagnosticul poate fi 
eronat pînă în momentul în care ajunge suficient sînge la 
nivel cranian, astfel încât să determine cefalee, meningism, 
iritabilitate, stupoare, diplopie (legată de pareza de 


“ abducens). Datorită leziunilor din zona lombară, apare 


durere sciatică, slăbiciune, parestezii şi deficite senzoriale 
zonale localizate la nivelul membrelor inferioare, precum 
şi retenţie urinară. Malformaţia arteriovenoasă spinală, 
anevrismul arterial spinal, tumorile spinale (ependimomul), 
vasculita sau coagulopatia şi rareori o disecţie de arteră 
vertebrală pot determina o hemoragie subarahnoidiană 
spinală. Leziunile specifice pot fi decelate prin examenul 
RMN al canalului spinal. 

Alte cauze relativ frecvente de hemoragie sub- 
arahnoidiană intracraniană includ malformaţiile arterio- 
venoase şi drogurile anticoagulante. Multe episoade de 
sîngerare, ce apar ca urmare a acestor cauze tind să fie mai 
uşoare decît cele ce însoțesc o ruptură de anevrism, în 
schimb, se poate produce uneori o hemoragie severă 
conducând la deces sau leziuni permanente. Cele mai rare 
cauze de hemoragie subarahnoidiană spontană includ: 


1. Hemoragia subarahnoidiană spinală 
2. Sîngerarea printr-o malformaţie arteriovenoasă 
3. Infecția legată de: 
A. Anevrismul micotic (endocardită) 
B. Abcesul cerebral 
C. Meningita (tuberculoasă, antrax, sifilis sau cu virus 
herpes simplex) 
4. Tumorile intracraniene primare sau secundare 
5. Trombocitopenia sau alte coagulopatii 
6. Ocluzia venoasă intracraniană 
7. Vasculita 
8. Hipertensiunea severă 
9. Ruperea unui vas aterosclerotic 


3. MENINGISMUL 


Afecţiunea mimează meningita infecțioasă. Febra se 
asociază cu cefalee şi redoare dureroasă de ceafă. Semnele 

Kernig şi/sau Brudzinski pot. fi prezente. Tabloul clinic 
este atît de asemănător celui din meningită, încît adeseori 
medicii efectuează puncția lombară. Meningismul are însă 
LCR normal. Literatura clasică a folosit termenul pentru a 
include cazurile de meningită aseptică neinfecțioasă 
(reacțiile parameningeale şi inflamaţia meningeală 
secundare eliberării de material tumoral sau chistic în LCR 
sau tulburări imunologice). 

Bolile infecțioase asociate cu meningismul includ 
pielonefrita acută, pneumonia şi infecțiile gastrointestinale 
(de exemplu, febra tifoidă). Pielonefrita poate determina 
febră, cefalee, durere lombară, interscapulară şi cervicală, 
însoțită de sensibilitate. Examenul sumar de urină poate 
releva proteinurie şi piurie, dar LCR-ul este normal. O 
durere cervicală similară, cu sensibilitate şi rigiditate pot 
să însoțească o pneumonie acută și o histoplasmoză 
pulmonară acută (10-15% din cazuri). Alte cauze în care 
poate să apară meningismul însoțit de LCR normal includ 
toxoplasmoza acută, abcesul cerebral, leptospiroza, 
delirium tremens şi sindromul de şoc toxic. Invers, 
meningism cu LCR normal a fost raportat la mai mult de 
3% copii la care s-a stabilit ulterior diagnosticul de 
meningită bacteriană prin culturi din LCR. Meningism cu 
LCR normal a apărut, de asemenea, la adulții cu meningită 
meningococică, dovedită prin culturi din LCR. 

Alte afecțiuni pot determina meningism asociat cu un 
număr crescut de celule şi proteine în LCR. Aceste afecțiuni 
includ tumorile sistemului nervos central (de exemplu, 
craniofaringiomul), chisturile epidermoide, sindromul 
Sjăgren, abcesele cerebrale cu LCR steril şi sifilisul 
secundar. 


4. DEGENERESCENȚA DISCULUI CERVICAL 


Durerea cervicală posterioară, surdă, uni sau bilaterală cu 
iradiere în umăr, braț, scapulară şi/sau pectorală 'se poate 
datora unei degenerescențe discale fără herniere. 
Mielografia cu metrizamidă şi scanarea CT, studiile RMN 
în suprafață şi spirală sînt de obicei normale. Studiile 
anatomice au pus în evidență inervația sinovertebrală a 
discurilor cervicale. Discografia provocată (cu substanță 
de contrast), discografia analgetică (cu injectarea de 
bupivacaină şi lidocaină) şi procedurile chirurgicale de 
sinteză spinală anterioară aplicate pentru calmarea durerii 
discogene au incriminat prezența unui disc cervical 
anormal, drept sursă de durere cervicală. Acest concept 
este controversat şi multe centre medicale nu folosesc 
discografia. Calmarea durerii după discectomie şi sinteză 
susțin conceptul de durere cervicală şi de umăr discogen. 


5. HERNIA DE DISC CERVICALĂ ŞI 


RADICULOPATIA 


Se manifestă prin debutul brusc al durerii cervicale 
posterioare, de umăr, scapulă şi braț, după un traumatism 
cervical sau în afara unei cauze declanșatoare. Durerea 
cervicală, de umăr şi scapulară este severă, surdă, asociată 
cu sensibilitatea locală a mușchilor cervicali şi ai centurii 

scapulare. Rotaţia gîtului către partea dureroasă, tusea, 
strănutul, întinderea sau zdruncinarea pot provoca o durere 
lancinantă, electrizantă, care iradiază pe braţ distal pînă la 
mînă. Disconfortul surd, de fond, al brațului poate deveni 
continuu. Manevra Spurling (compresia pe vîrful capului, 
cu gîtul în hiperextensie şi rotația către partea nedureroasă) 
dezvoltă o durere lancinantă de umăr și braț. Abducția 
braţului afectat prin plasarea antebraţului pe vîrful capului 
ameliorează adesea durerea. 

Iradierea durerii spre antebraţ şi mînă are o slabă valoare 
de localizare în identificarea rădăcinii nervoase implicate, 
dar ne putem baza în acest scop pe parestezii şi hipoestezii. 
90% din radiculopatiile cervicale interesează C7 (70%) şi 
C6 (20%), iar restul CS şi C8 (10%). Paresteziile digitale 
şi hipoestezia, astenia musculară şi pierderea reflexelor 
ajută la identificarea nivelului afectat. O leziune la C7 
produce durere cervicală, de umăr, pe fața posterolaterală 
a brațului şi de mînă. Paresteziile şi hipoesteziile afectează 
indexul şi mediusul și se produce slăbirea antebraţului 
(triceps) şi a articulației mîlinii (extensorul ulnar şi radial 
carpian). Reflexul tricipital este diminuat sau absent. O 
leziune a rădăcinii C6 poate determina o durere de braţ 
posterioară, laterală, medială sau anterioară, ca şi parestezii 
şi hipoestezia policelui sau indexului. Există o hipotonie a 
muşchilor biceps şi brahiali, iar reflexul tricipital poate fi 
afectat. Reflexul brahioradial poate fi absent sau inversat 
(cotul nu se flectează, dar degetele da). 

Leziunile la nivel C8 determină durere iradiată în jos pe 
fața medială a brațului sau antebraţului, pînă la inelar și 
degetul mic. La nivelul acestor degete pacientul prezintă 
parestezii şi hipoestezie, asociat cu hipotonia muşchilor 
intrinseci ai mîinii. Toate reflexele sînt normale. O leziune 
la rădăcina CS produce durere de umăr şi braț, cu afectarea 
abducției braţului (deltoid) şi deprimarea sau pierderea 
reflexului bicipital. La nivelul mîinii nu apare durere sau 
alte anomalii senzoriale. 

Pentru a determina dacă anomaliile decelate prin aceste 
tehnici sensibile sînt răspunzătoare de semnele clinice, 
trebuie corelate investigaţiile imagistice cu semnele şi 
simptomele clinice. O evoluţie rapidă a tehnicilor RMN a 
dus la folosirea acestei investigaţii în locul tehnicilor 
invazive, cum ar fi mielografia sau mielografia potențată 
prin examen CT, în scopul evaluării iniţiale a pacienţilor 
cu durere cervicală și radiculopatii. În investigarea coloanei 
cervicale, RMN în suprafaţă a înlocuit RMN a întregului 
corp. Progresele recente includ imagini ecografice în unghi 
tangențial şi RMN tridimensionale. Ultimele permit 
obținerea unor imagini de secțiuni subțiri, fără expunere 
prelungită în timp. În centrele în care tehnicile RMN nu 
sînt la îndemînă; mielografia cu metizamidă potențată CT 
va vizualiza discurile moi, herniate, discurile groase şi 
regiunile de stenoză orificială, la fel de bine ca şi RMN. 
Calmarea durerii şi anomaliile neurologice pot să urmeze 
unui tratament conservator bazat pe repaus, folosirea unui 
colier și a tracțiunii, injectare de steroizi epidural și 
administrarea de miorelaxante şi analgetice. Durerea 

invalidantă, persistentă; sau disfuncţia neurologică 
progresivă necesită decompresia rădăcinii prin discectomie 
anterioară şi/sau foraminotomie. Pacienţii cu debut acut 
prezintă, de obicei, afectarea unei singure rădăcini, dar în 
cazurile persistente sau în recurenţe, incidența unei 
compresiuni pe multiple rădăcini poate varia între 9 şi 37%. 


AFECŢIUNI CE SIMULEAZĂ HERNIA DISCULUI 
CERVICAL CU RADICULOPATIE 


A. Abcesul epidural. Debutul este brusc, cu durere surdă 
cervicală posterioară şi rigiditate, exacerbate de flexia şi 
rotația gîtului. Durerea difuză surdă și/sau paresteziile şi 
hipoesteziile pot să apară la unul sau ambele braţe sau la 
mtini. În 70% din cazuri apar febră, frison şi transpiraţii. 
În antecedente, poate fi prezentă durerea surdă cervicală 
posterioară constantă, din moment ce osteomielita este 
afecțiunea de bază în cele mai multe situații (rare cazuri 
apar prin răspîndirea metastatică directă de la o infecţie a 
pielii sau din alte locuri). 

Dureri de tip electric pot iradia în unul sau ambele braţe. 
Parestezia şi hipoestezia degetelor şi ale antebraţului indică 
afectarea multiplă a rădăcinilor. Paresteziile pot fi 
constatate în ambele membre inferioare şi în laba piciorului, 
hipotonia severă a picioarelor împiedicînd mersul. 
Eventual, se constată curînd pareza brațului şi tulburări 
sfincteriene. Starea toxică sistemică poate fi marcată sau 
minimă. 

Rigiditatea gîtului, durerea la mişcare şi sensibilitatea 
localizată a coloanei cervicale pot fi, de asemenea, prezente. 
Tetrapareza se instalează pe măsură ce abcesul creşte în 
dimensiuni. Pierderea senzorială la nivelul braţelor poate 
fi regională, dar se dezvoltă un nivel senzorial bine definit 
în toracele superior sau mai jos. Reflexele sînt uneori 
hiperactive, semnul Babinski putînd să apară bilateral. 
Frecvent, este constatată leucocitoza şi creşterea vitezei 
de sedimentare. LCR conţine un nivel crescut de proteine 
(120-1.000 mg/dl) şi mai mult de 200 leucocite/mm (50-60% 
neutrofile). Nivelul glucozei este de obicei normal, dar 
poate fi şi scăzut. Diagnosticul este confirmat de 
mielogramă, mielograma potențată CT sau de RMN. 
Imaginile cu raze tari T2 arată clar abcesul ca pe colecție 
de intensitate crescută, posterioară măduvei. Tomografia 
computerizată plană fără substanță de contrast în spaţiul 
subarahnoidian este o metodă puțin sensibilă, pe care nu 
ne putem baza pentru excluderea acestui diagnostic. Este 
necesar tratamentul cu antibiotice administrate intravenos 
şi, dacă apar semne și simptome neurologice progresive, 
se impune decompresiunea chirurgicală a măduvei spinării. 
Cele mai multe cazuri sînt determinate de Stafilococcus 
aureus, dar apar şi cazuri determinate de specii ca 
Pseudomonos (de exemplu, la toxicomani) şi infecţii 
produse de germeni gram-negativi (în infecţii de tract 
urinar) şi specii de Streptoccoci. Radiografiile plane şi 
examenul RMN pot demonstra o osteomielită asociată 
corpurilor vertebrale adiacente abcesului. 

B. Osteomielita cervicală cu fractură patologică. 
Durerea surdă cervicală posterioară pe linia mediană și 
febra pot fi prezente intermitent sau constant, timp de 
săptămîni sau luni. Este posibilă creşterea bruscă în 
intensitate a durerii cervicale posterioare, urmată de apariţia 
de parestezii și de slăbiciune la nivelul braţelor şi 
picioarelor şi de un „nivel senzorial“ parţial sau complet. 
Poate apărea retenţia de urină sau constipația ori 
incontinență completă. Radiografiile plane demonstrează 
distrucţia unuia sau a mai multor corpuri vertebrale şi 
discuri cervicale. Cifoza şi instabilitatea spinală rezultată 
determină compresia medulară care poate fi rezolvată 
prompt chirurgical, cu grefă osoasă pentru a preveni 
subluxaţia secundară. Cazurile de osteomielită cervicală 
au urmat traumatismelor penetrante şi perforării esofagiene, 
extracţiilor dentare, rezecției faringiene şi stagnării corpilor 
străini în hipofaringe. Poate, de asemenea, să apară 
diseminarea metastatică de la focare tegumentare, de la 
tractul urinar sau de la focare pulmonare. 


C. Hematomul epidural. Apare brusc o durere cervicală 


posterioară și uneori torticolis, sensibilitate şi rigiditate. 
Pot să apară dureri electrizante, surde şi parestezii în unul 
sau ambele braţe. Paresteziile sînt adesea difuze, indicînd 
afectarea mai multor rădăcini nervoase. Se poate dezvolta 
rapid tetrapareza și un „nivel senzorial“ parțial sau 
complet. Mielogiafia relevă o masă cervicală extradurală 
şi un bloc parțial. A fost raportat un singur caz de hema- 
tom epidural studiat prin RMN. Hematomul a fost uşor 
de demonstrat. Caracteristicile lui se potrivesc cu cele 
al6 altor tipuri de hematom. Pacienţii cu hematom epidural 
sînt, de obicei, afebrili şi nu prezintă stare toxică. Nu există 
semne de osteomielită vertebrală sau modificări semnifi- 
cative ale numărul de neutrofile sau ale vitezei de 
sedimentare. Această afectare apare la pacienții cu 
tulburări de coagulare (boli de ficat, spondilita anchilo- 
zantă, hipertensiune, ateroscleroză și posttraumatisme), 


aflați sub tratament anticoagulant. Este necesară 


decompresia imediată a măduvei spinării, pentru a salva 
funcția neurologică. 


D. Mielita transversă cervicală. Apare durere cervicală 
posterioară, iar febra poate fi prezentă în 50% din cazuri. 
Durerea radiculară şi paresteziile sînt prezente în brațe şi 
mîini, fiind urmate imediat de instalarea paresteziilor, a 
pierderii sensibilităţii şi a slăbiciunii musculare în 
membrele inferioare. Se dezvoltă o pareză flască a brațelor 
şi mfinilor și apar tulburări sfincteriene. În cazurile severe 
nivelul senzorial poate fi detectat la nivelul toracelui 
superior şi la un nivel inferior. Pareza este la început flască 
pentru a deveni apoi spastică. Tabloul clinic de mielită 
transversă se poate confunda cu hernia de disc, abcesul 
epidural sau cu hematomul. Tomografia computerizată sau 
RMN-ul vor exclude o tumoră epidurală şi vor decela o 
lărgire a măduvei, datorată mielitei. Această afecțiune este, 
de obicei, idiopatică, dar poate fi asociată cu afecțiuni 

bacteriene şi virale, cu scleroza multiplă, cu limfoame, 
sifilis, boala Lyme şi cu reacţiile de postimunizare ce 
afectează sistemul nervos. Mielita se însoţeşte de 
dezvoltarea unei pierderi de vedere, cu scotom central şi 
reprezintă un sindrom idiopatic sau o manifestare a 
sclerozei multiple. Ameliorarea spontană poate apărea în 
mai mult de 50% din cazurile de mielită transversă, dar nu 
există un tratament eficient. 


E. Pahimeningita cervicală hipertrofică. Apare o durere 
surdă în regiunea cervicală posterioară şi în braţ, asociată 
cu amorțirea şi pareza brațului şi umărului afectat. Sînt 
prezente, de obicei, parestezii ale braţului şi mîlinii şi 
hipoestezie care interesează trei sau mai multe rădăcini 
cervicale. Semnele şi simptomele pot fi, eventual, bilaterale. 
Radiografiile cervicale plane pot fi normale, dar o 
mielogramă poate demonstra lipsa de umplere a manşoane- 
lor durale din jurul mai multor rădăcini cervicale. În 
cazurile avansate evoluţia este către compresiunea măduvei 
spinării, cu parestezii şi hipotonie în toate extremităţile. 
Mielografia amplificată CT poate arăta o dîră îngroșată şi 
un defect dorsal de umplere în canalul spinal. LCR-ul 
prezintă un nivel ridicat de proteine, dar un nivel normal 
al glucozei şi al numărului de celule. Explorarea chirurgi- 
cală indică o îngroşare a durei mater şi a tecii rădăcinilor 
nervoase. Rezecţia țesutului fibros şi/sau al durei îngroșate 
determină o remisiune prelungită a simptomelor și o 
îmbunătăţire a modificărilor neurologice. Această tulburare 
poate fi determinată de infecţii cu Treponema pallidum, 
M. tuberculosis, Petriellidium boydii (0 ciupercă), N. 
meningitidis sau S. aureus, de traumatisme, de injectarea 
de steroizi intratecal, de o mielografie, de anestezia spinală, 
artrita reumatoidă, sinuzită sau de o mastoidită granulo- 
matoasă. Afectarea a trei sau a mai multor rădăcini, în 
asociere cu mielopatia, sugerează această afecțiune. 


F. Boala Lyme. Poate apărea meningită recurentă de nivel 
inferior, cu cefalee şi ușoară durere cervicală. Asociat poate 
fi resimţită o durere de braţ, parestezii și o pareză care să 
intereseze două sau mai multe rădăcini cervicale şi uneori 
lombare. Radiculopatia cronică poate determina paralizie 
facială uni sau bilaterală. Unele cazuri încep cu o erupție 
tegumentară caracteristică — eritem cronic migrator. După 
mai multe luni, manifestările neurologice se pot însoţi de 
dureri articulare şi transpirații. Nivelul anticorpilor anti- 
B. burgeorferi în ser se decelează prin metode IFA sau 
ELISA. Meningoencefalitele şi radiculitele răspund la doze 
mari de penicilină (20 milioane U.I./zi, timp de 10 zile). 


G. Sindromul musculoaponevrotic şi durerea de braț 
iradiată. Durerea surdă care apare cervical posterior şi în 
umăr unilateral, iradiază distal, către braţul ipsilateral. 
Parestezii persistente pot fi resimțite în antebraţ şi mînă. 
Rotaţia capului către partea dureroasă sau presiunea directă 
asupra unui punct trigger cervical posterior sau de la nivelul 
umărului precipită apariţia durerii în braţ şi paresteziile. Apa- 
riția simptomelor la nivelul brațului, la rotația capului simu- 

lează hernia de disc. Radiografia plană, RMN sau examenul 
CT cu metrizamidă sînt negative. Injectarea de lidocaină în 
punctul trigger anulează durerea cervicală şi permite rotația 
gîtului fără a determina apariția simptomelor în braţ. 


H. Osteoartrita coloanei vertebrale cu îngustarea 
orificiului intervertebral. Apare o durere posterioară 
cervicală profundă, intensificată de rotația gîtului. Durerea 
şi paresteziile pot iradia în jos pe braţ, într-o distribuție 
dermatomerică specifică. Este prezentă, eventual, 
sensibilitatea dureroasă difuză sau la nivelul punctelor 
trigger, la nivel cervical posterior de partea afectată. Pot 
apare hipotonia braţului, parestezii şi hipoestezii ale 
degetelor, ca şi pierderea reflexelor. Strîmtarea orificiilor 
poate fi determinată de osteofite şi/sau de subluxaţia 
articulaţiilor intervertebrale. Diagnosticul este confirmat 
de RMN sau examen CT de coloană vertebrală. Eşecul 
terapiei conservatoare impune decompresia chirurgicală a 
orificiului rădăcinii nervoase afectate. 


7. INFECŢII ACUTE CERVICALE ŞI DE PERETE 


TORACIC ŞI DUREREA CERVICALĂ 
POSTERIOARĂ IRADIATĂ 


A. Abcesul retrofaringian. Durerea şi rigiditatea 
cervicală posterioară se asociază cu febră, durere 
faringiană, răgușeală, disfagie, stridor, dispnee şi 
regurgitații după ingestia alimentelor solide sau lichide. 
Durerea cervicală se poate intensifica la deglutiție. Unii 
pacienţi prezintă, iniţial, durere cervicală posterioară şi 
de umăr, exacerbată de deglutiție, febră joasă şi 
leucocitoză. Poate fi văzută şi/sau palpată o masă tumorată 
faringiană pe linia mediană sau asimetrică. Pe măsură ce 
afecțiunea evoluează, respirația devine zgomotoasă şi 
dificilă, datorită creşterii obstrucţiei căilor aeriene 
superioare. O radiografie cervicală de profil evidenţiază 
că țesutul moale din spaţiul prevertebral este mai mare 
de 7 mm, datorită abcesului. Simptomatologia se 
ameliorează după drenarea abcesului şi administrarea 
intravenoasă de antibiotice. Un abces retrofaringian poate 
avea cauze iatrogene (endoscopia, aspiraţia, sonda 
nasogastrică sau intubaţia endotraheală), poate fi 
determinat de un corp străin faringian perforant (os de 
peşte sau pui), de o ruptură esofagiană, de un traumatism 
cervical penetrant, de ganglioni retrofaringieni infectați, 
drenînd din focarul septic în nasofaringe, sinusuri sau 
urechi sau prin difuzarea infecției prin contiguitate, de la 
nivelul spațiului latero-faringian sau prevertebral 
(secundar osteomielitei vertebrale). 


B. Abcesul de perete toracic anterosuperior cu iradierea 
durerii cervicale. Apariția unui abces de perete toracic 
anterosuperior poate fi însoțită sau precedată de durere şi 
rigiditate cervicală posterioară, intensificate de mişcarea 
gîtului şi de febră. În 2-3 zile de la debutul durerii cervicale, 
apare abcesul ca o masă tumorală roşie, sensibilă, 
fluctuentă, în regiunea anterioară la nivelul primei sau celei 
de-a doua coaste. Drenajul local şi administrarea 

antibioticelor intravenos conduc la vindecarea rapidă a 
simptomelor cervicale. 


C. Osteomielita cervicală. Durerea cervicală surdă, 
continuă, intensificată de mişcare şi asociată cu febră mică 
şi frisoane se poate datora osteomielitei cervicale. Sînt 
prezente, de obicei, rigiditatea coloanei şi sensibilitatea 
dureroasă pe linia mediană. Febra mare şi leucocitoza sînt 
prezente doar în 40-60% din cazuri. Viteza de sedimentare 
este crescută în mai mult de 90% din cazuri şi este un test 
screening util. Radiografiile plane şi tomografiile 
computerizate sînt normale, timp de mai multe săptămîni, 
dar o scanare cu izotopi radioactivi sau RMN poate 
evidenția modificările în 7-10 zile. Simptomatologia se 
ameliorează după 4-6 săptămîni de tratament antibiotic 
intravenos. Acest diagnostic este ratat în mod frecvent 
datorită confuziei cu osteoartrita cervicală sau cu sindromul 
miofascial. Durerea cervicală, asociată cu sensibilitatea 
coloanei, febră, frison, torticolis, leucocitoză şi/sau cu 
creşterea VSH-ului impune excluderea osteomielitei, 
înaintea începerii tratamentului cu medicamente anti- 
inflamatorii sau cu corticosteroizi. 


8. DEPUNERILE DE CALCIU 


A. Tendinita calcificată a muşchiului lung al gâtului. 
Debutul este brusc, cu durere cervicală posterioară severă 
şi rigiditate. Pot să apară durere orofaringiană, febră joasă 
şi, mai rar, dispnee. Mişcarea gâtului în orice direcție, 
scuturarea lui sau deglutiţia intensifică durerea cervicală 
posterioară. Odinofagia poate fi atît de severă, încît 
deglutiţia devine imposibilă. Există leucocitoză şi: VSH 
crescut. Simptomele apar, de regulă, după activități fizice 
(cum ar fi gimnastica sau mutarea mobilelor), după o 
leziune „în lovitură de bici“ sau spontan. O radiografie 
cervicală de profil va arăta tumefierea țesutului moale 
retrofaringian şi depozite amorfe de calciu în tendonul 
muşchiului lung al gâtului, inferior arcului CL şi anterior 
corpului C2. Aceste modificări pot fi, de asemenea, 
vizualizate printr-o tomografie computerizată sau prin 
RMN. Ameliorarea rapidă a simptomatologiei se obține 
prin administrarea intravenoasă de dexametazonă. 
Antiinflamatoarele nesteroidien sînt şi ele eficiente. Această 
afecțiune poate simula un abces retrofaringian, fiind tratată 
în consecință cu antibiotice. 


B. Durerea cervicală indusă de microcristale (sindromul 
odontoidei cu depuneri de microcristale). În această 
afecțiune apar durerea acută cervicală severă postero- 
superioară şi redoarea de ceafă, ele putînd fi asociate cu 
durerea de genunchi şi de spate. Radiografiile cervicale de 
față ale acestor pacienți pot arăta depuneri de calciu în 
jurul odontoidei. Tomografiile computerizate ale coloanei 
cervicale vizualizează depozitele de hidroxiapatită sau de 
hidropirofosfat de calciu (CPPD) din jurul laturilor 
posterioare şi laterale ale apofizei odontoide, formînd un 
halou sau o configurație „în coroană“. Cristalele de CPPD 
pot fi decelate la analiza lichidului sinovial obținut de la 

nivelul genunchiului dureros şi, adesea, sînt prezente 
calcificări radiologice tipice (condrocalcinoză) ale 
genunchiului, umărului, pumnului, pubisului şi ale altor 
articulaţii. Durerea cervicală se remite după tratament cu 
antiinflamatorii nesteroidiene (de exemplu, diclofenac). 
Acest sindrom prezintă un tablou clinic similar cu 
calcificarea tendonului muşchiului lung al gîtului, dar 
structura radiologică a calcificării este diferită. Depozitele 
din jurul odontoidei pot persista sau se resorb spontan. 


9. SUBLUXAȚIA ATLANTOAXIALĂ 


A. Artrita reumatoidă. Subluxaţia de C1 pe C2 apare la 
mai mult de 25% din pacienţii cu artrită reumatoidă. 
Afectarea cervicală în această boală determină durere 
cervicală posterioară surdă generalizată, durere de umăr și 
occipitală. Flexia gâtului, care intensifică gradul subluxației 
poate intensifica durerea cervicală şi de umăr. La flexia 
gâtului, apare sensibilitate localizată şi gibozitate la nivelul 
lui C2. Pot fi prezente durerea radiculară și parestezii la 
una sau la ambele extremităţi superioare, aceste acuze 
putînd fi exacerbate de flexia gâtului şi de hiperextensie. 
Pacienţii se plîng că au capul prea greu şi nu-l pot ține. 
Evoluţia rapidă spre tetrapareză, cu „nivel senzorial“ este 
posibilă după un traumatism minor sau spontan. Pareza 
spastică, hiperreflexia, semnul Balinski şi incontinența pot 
fi determinate de compresia măduvei spinării. Poate urma, 
de asemenea, insuficiența vertebrobazilară, cu ameţeală, 
crize de lipotimie, dizartrie, disfagie, ataxie, diplopie şi 
pierdere tranzitorie a vederii. 

Diagnosticul poate fi confirmat de radiografiile laterale 
de coloană cervicală, efectuuate în flexia şi extensia gîtului. 
Sînt posibile subluxaţii anterior sau posterior. Subluxaţia 
poate fi diagnosticată dacă distanța între arcul anterior al 
atlasului şi apofiza odontoidă depăşeşte 3 mm. Examenul 
RMN al regiunii cervicale superioare va demonstra clar 
subluxaţia şi va vizualiza tumori de țesut moale (panus) 
adiacente apofizei odontoide şi măduvei spinării. RMN 
este superioară tomografiei computerizate pentru evaluarea 
durerii cervicale la pacienții cu artrită reumatoidă. Unii 
pacienţi cu boli reumatice prezintă dureri cervicale 
secundare artritei articulaţiilor intervertebrale şi se pot 
demonstra subluxaţii la nivelul C2-C3 şi/sau C3-C4 sau 
mai jos. Cazurile cu mielopatie sau compresie de arteră 
bazilară evidentă necesită fixarea chirurgicală a lui Cl pe 
C2 pentru a preveni leziunea măduvei sau sistemului nervos 
central. 


B. Spondilita anchilozantă. Este posibilă eroziunea 
apofizei odontoide sau distrucția ligamentului transvers 
care favorizează subluxaţia lui Cl pe C2. Apare durere 
cervicală, occipitală şi de umăr. Radiografiile plane sau 
examenul RMN vor demonstra subluxaţia atlantoaxială, 
care în această afecțiune, este de obicei minimă. 


C. Artrita reumatoidă juvenilă. Fuzionarea osoasă a 
articulaţiilor intervertebrale şi subluxaţia atlantoaxială este 
asociată cu durere cervicală, rigiditate şi sensibilitate 

cervicală înaltă. Pacienţii cu artrită reumatoidă acută și 
dureze cervicală pot dezvolta tetraplegie şi insuficiență 
respiratorie, murind subit, datorită compresiei de trunchi 
cerebral, prin subluxaţie atlantoaxială severă. 


10. TRAUMATISMELE CERVICALE 


A. Leziunea în „lovitură de bici“, Durerea apare la nivel 
cervical posterior și uneori anterior, după un accident de 
automobil. Durerea poate apărea imediat sau după o oră 
(37% din cazuri), în decurs de 24 de ore (50%) sau după 
24 ore (13%). Coliziunea la nivelul locurilor din spate a 
automobilului (84% din cazuri) dețermină mai frecvent 
acest tip de leziune faţă de impactul frontal sau lateral (56% 
din cazuri), Pasagerii de pe locurile din faţă (67%) sînt 
mai predispuşi să sufere durere cervicală decît cei de pe 
locurile din spate (48%), iar folosirea centurii de siguranță 
creşte frecvenţa leziunilor cervicale. Semnele cele mai 
importante sînt durerea cervicală, rigiditatea şi sensibi- 
litatea. Pot apare de asemenea cefalee, încețoşarea vederii, 
diplopie, imposibilitatea de a focaliza, tinitusuri, durere 
de umăr şi interscâpulară. Cele mai multe cazuri se 
datorează lezării muşchilor cervicali anteriori şi posteriori. 
Cazurile mai persistente se pot datora ruperii unui disc 
cervical, fapt demonstrat de discografia provocată şi 
analgetică, fracturilor articulaţiilor intervertebrale, arătate 
doar de o tomografie computerizată, sau de ruperea 
ligamentelor posterioare şi de artrita intervertebrală 
traumatică. Ultima poate fi demonstrată prin folosirea 
anesteziei cu bupivacaină la nivelul articulaţiilor 
intervertebrale sau de blocajul ramurii mijlocii (ramurile 
rădăcinii spinale cervicale ce inervează aceste articulații). 
Unele cazuri de durere şi sensibilitate cervicală postero- 
superioară şi occipitală se datorează compresiunii 
traumatice a rădăcinii nervoase la nivel C2 şi a ganglionului 
între lamina atlasului şi axis. Pierderea sensibilităţii 
cutanate dureroase și tactile apare în zona occipitală 
dureroasă, iar presiunea digitală directă asupra rădăcinii 
C2 măreşte durerea. Pentru calmarea durerii pot fi necesare 
laminectomia şi divizarea rădăcinii nervoase C2. 


B. Fracturile coloane cervicale. Asemenea fracturi pot fi 
omise într-un procent semnificativ (26% din radiografii 
fals negative) atunci cînd nu se efectuează decît un film 
radiografic de coloană cervicală, în incidență oblic-laterală. 
Această incidență omite 73% din fracturile de C7-T1. O 
serie de cinci incidenţe de coloană cervicală sau o 
tomografie computerizată cresc sensibilitatea detectării 
unei fracturi de coloană cervicală. Incidenţa scufundă- 
torului (87% sensibilitate), ca şi tomografia computerizată 
(aproape 100% sensibilitate) sînt folositoare. pentru 
identificarea fracturilor C7-T1. Fracturile la nivelul C! pot 
fi şi ele omise pe o radiografie oblic-laterală, dar sînt uşor 
vizualizate de tomografia computerizată. Pacienţii cu 
durere cervicală, cefalee persistentă şi sensibilitate după 
un traumatism sever nu ar trebui lăsați în afara suspiciunii 
unei fracturi de coloană cervicală pînă cînd nu se efectuează 

o serie completă de radiografii de coloană cervicală şi/sau 
examen CT. Unii pacienți fără. durere sau sensibilitate 
cervicală au, totuşi, fracturi importante de coloană cervicală 
și/sau subluxaţii. Pe una din seriile studiate, 20% din 


pacienţii cu fracturi de coloană cervicală la nivel C7-T1. 


nu au prezentat durere cervicală sau sensibilitate, 
determinînd controverse în ce priveşte importanța ca test 
screening, pentru un traumatism de coloană cervicală, a 
durerii cervicale şi/sau a sensibilităţii, la un pacient rigid. 
Mai mult de o treime din pacienții cu nonfractură/sub- 
luxaţie ce asociază leziuni în „lovitură de bici“ pot avea 
durere cervicală persistentă, sensibilitate şi rigiditate, doi 
ani după accident. Aceşti pacienți au leziuni discale 
cervicale şi/sau artrită a articulaţiilor intervertebrale sau o 
subluxaţie sau ruptură de ligamente posterioare. 


MIOZITA ACUTĂ CERVICALĂ POSTERIOARĂ 


Durerea cervicală posterioară uni sau bilaterală severă, 
continuă apare la trezire sau se dezvoltă treptat pe parcursul 
zilei. Crizele de durere ascuţită, de nesuportat, cervicală 
sau de umăr, datorate spasmului muscular sînt suprapuse 
unei dureri surde de fond. Aceste crize pot fi precipitate 
deo mişcare bruscă a gâtului, de strănut sau tuse. Acest 
paroxism dureros imobilizează pacientul, cedînd spontan 
în 1-3 minute. De partea dureroasă, poate apărea torticolis, 
cu gâtul în hiperextensie, rotat de partea opusă şi uşor 
flectat. Această modificare continuă să afecteze pacientul 
timp de 2-3 zile, după care durerea surdă, ca şi crizele 
paroxistice dispar spontan. Pacienţii se tem să fie examinați 
și pot prezenta zone difuze sau localizate de sensibilitate 
cervicală, Prezintă hipertonie musculară cervicală, aspect 
ușor de constatat prin palparea muşchilor sternocleido- 
mastoidian şi trapez. Căldura locală, purtarea unei eşarfe 
moi în jurul gâtului, miorelaxantele şi analgeticele duc la 
calmarea simptomelor. Radiografiile coloanei cervicale pot 
să arate pierderea lordozei cervicale normale, dar în rest 
sînt negative. Numărul de leucocite şi viteza de sedimentare 
sînt normale. Cauzele posibile sînt traumatismele cervicale 
minore, o întindere acută rotaţională, curenții de aer rece, 
o infecție virală, dormitul într-o poziţie nefavorabilă a 
gîtului sau solicitarea excesivă a muşchilor gâtului sau 
umărului într-o muncă sau activitate atletică, cu una sau 
două zile înainte. La pacienții în vîrstă acest sindrom poate 
fi datorat unei artrite acute a uneia sau mai multor articulaţii 
intervertebrale sau modificărilor degenerative la nivelul 
unui disc intervertebral. 


12. ARTROZA ACUTĂ 


Durerea cervicală posterioară asociată cu sensibilitate 
vertebrală sau paraspinală şi cu limitarea mişcării gâtului 
poate fi secundară unei artrite acute a uneia sau mai multor 
articulaţii intervertebrale. Aceasta poate fi confirmată prin 
palparea şi evidenţierea sensibilităţii articulaţiilor inter- 
vertebrale şi prin calmarea durerii după injectare intra- 
articulară de bupivacaină şi metilprednisolon. Discografia 

provocată şi analgetică pot fi folosite pentru stabilirea 
diagnosticului de durere cervicală posterioară acută 
secundară degenerării discale. În ambele tulburări, un 
examen CT sau RMN poate arăta o modificare minimă 


"sau nespecifică a structurilor implicate. 


13. TORTICOLISUL ACUT 


Această afecțiune determină rotația, flectarea (antecolis) 
sau hiperextensia capului (retrocolis). Muşchiul sterno- 
cleidomastoidian de aceeași parte poate fi spastic. Pacientul 
prezintă durere cervicală posterioară, iar gîtul se opune 
mişcării într-o poziţie neutră. Cauzele sînt următoarele: 


1. Infecţiile spaţiului latero-faringian şi/sau retrofaringian. 
Apare febră, durere cervicală posterioară, torticolis, 
durere orofaringiană, stridor, dispnee şi odinofagie. 
Durerea cervicală se poate intensifica la deglutiţie sau 
mișcare. Abcesul spațiului lăteral poate fi palpat la 
nivelul gîtului sub glanda parotidă, iar infecția spațiului 
retrofaringian poate fi vizualizată direct în gât şi palpată. 
Radiografia cervicală de profil va demonstra o masă 
tumorală retrofaringiană. Ambele tipuri de abcese pot 
fi evidenţiate de examenul CT. Vindecarea se realizează 
prin drenaj chirurgical şi antibiotice administrate 
intravenos. 

2. Limfadenita cervicală în trigonul cervical anterior poate 

determina durere cervicală, febră, frisoane şi torticolis, 

calmate de tratament antibiotic. 

Fixarea în rotaţie atlantoaxială. Această afecțiune poate 

fi determinată de o lovitură la nivel cervical sau de o 

rotaţie cervicală excesivă voluntară. Capul este ţinut în 

poziţia de „măcăleandru“, î 


ta 


în flexie cervicală laterală, 
rotaţie de partea opusă şi uşoară flexie cervicală, ca un 
măcăleandru urmărind un vierme. Debutul după rotația 
gîtului poate fi brusc, cu durere cervicală, clic audibil, 
dureri și parestezii la nivelul scalpului posterior 
ipsilateral. Radiografiile odontoide cu gura deschisă 
arată spaţii atlantodentare asimetrice. Fixarea în rotație 
poate fi confirmată de o tomografie computerizată şi 
poate fi corectată dacă este tratată prompt prin tracțiune 
cervicală. 

4. Miozita acută. Activitatea excesivă, bolile virale, 
expunere la curenţii de aer sau somnul cu gîtul într-o 
poziție vicioasă poate grăbi această afecțiune. 


-5. Nevrita nervului accesor. Acest nerv este inflamat şi 


sensibil şi determină spasmul unilateral al muşchiului 
sternocleidomastoidian. Torticolisul este vindecat prin 
injectarea unui anestezic în nerv. 

6. Torticolisul poate fi determinat de afecțiuni neurologice, 
cum ar fi hernia de disc cervical sau siringomielia sau 
de o reacţie distonică după ingestia de fenotiazine. 

7. Torticolisul acut cu durere cervicală poate urma hernierii 
amigdalei cerebeloase deasupra trunchiul cerebral, la 
un pacient cu o masă tumorală pe emisfera cerebeloasă 
(tumoră sau chist). Aceasta poate apărea spontan sau 
poate fi secundară puncţiei lombare. Nerecunoaşterea 

acestei situaţii poate duce la compresia rapidă distructivă 
a structurilor medulare vitale. 

8. Cazuri rare au fost asociate cu artrita articulaţiilor 
intervertebrale şi cu hipertiroidism. 

9. Torticolisul sever, durerea cervicală şi febra pot rezulta 
dintr-o osteomielită piogenică sau tuberculoasă a 
coloanei cervicale. Diagnosticul poate fi confirmat pe 
radiografii cervicale plane, pe examen CT sau RMN, 
cu sensibilitate ce depinde de durata simptomelor. Există 
un răspuns bun la antibioterapie. 

10. Traumatismele acute ce determină fracturi vertebrale/sub- 
luxaţii sau rupturi ligamentare pot provoca dureri 
cervicale posterioare şi torticolis. 


14. MIGRENA OCCIPITALĂ 


Este durerea de natură pulsatilă care apare în occiput şi 
cervical posterior unilateral. Pqate exista o sensibilitate 
moderată, localizată a scalpului. Compresia asupra arterei 
occipitale poate amenda tranzitoriu durerea. Este posibilă 
iradierea anterioară a durerii, spre aria temporală, spre nas 
sau către regiunea retroorbitală. Se pot asocia greață, 
vărsături. Crizele continuă uneori timp de zile sau 
săptămîni, după care încetează. Unii pacienți prezintă 
simptome asociate, de tipul scotoamelor vizuale, întăririi 
spectrului, a scotoamelor strălucitoare, scintilante, a 
durerilor faciale şi paresteziilor, a senzaţiei de greutate şi 
nesiguranță într-un picior sau braţ. Simptomele vizuale 
dispar într-o jumătate de oră, altele pot dura ore sau pot 
varia de la o zi la alta. Tratamentul profilactic cu beta- 
blocanți sau cu blocanţi ai canalelor de calciu poate fi 
eficace. 


15. NEVRALGIA OCCIPITALĂ (SINDROMUL 
NERVULUI MARE OCCIPITAL) 


Pacienţii acuză durere constantă cervicală posterioară 
unilterală şi occipitală, asociată cu parestezii şi hipoestezii 
ale scalpului. Durerea poate iradia anterior spre faţă şi 
regiunea retroorbitală. Este posibilă prezenţa sensibilităţii 
severe la nivelul nervului occipital, cînd este comprimat 
pe craniul posterior. Durerea poate fi provocată prin rotarea 
occiputului spre partea dureroasă sau prin hiperextensia 
gîtului. Un lot mic de pacienţi prezintă obstrucție nazală şi 
lăcrimare de partea dureroasă în timpul crizelor de durere 
severă. 

Nevralgia occipitală poate fi rezultatul unei leziuni „în 
lovitură de bici“ la nivelul ganglionului şi rădăcinii C2 
sau al unei lovituri compresive asupra nervului occipital. 
Aitrita degenerativă a articulației atlantoaxiale laterale 
poate determina nevralgie occipitală unilaterală. Prinderea 
nervului mare occipital prin limfadenopatie sau printr-o 
anomalie vasculară a fost asociată, de asemenea, cu această 
afecțiune. Meseriile care necesită hiperextensia gâtului şi 
rotația lui pot determina lezarea rădăcinii C2 prin 
comprimarea sa repetată între laminele atlasului şi axisului. 
Cazurile de durere recidivantă occipitală şi cervicală după 

accidentele de automobil sau alte traumatisme pot fi 
determinate uneori de migrena posttraumatică. 


16. DUREREA CERVICALĂ ŞI CEFALEEA DE 


ORIGINE COITALĂ 


Durerea cervicală severă şi cefaleea posterioară uni sau 
bilaterală poate debuta exploziv în timpul orgasmului sau 
în perioada preorgasmică a contactului sexual. Durerea 
poate determina greață trecătoare, vărsături, anxietate şi 
face adesea ca actul sexual să nu mai fie dorit. Durerea 
persistă 24 de ore sau mai mult, dar cazurile uşoare se 
rezolvă în cîteva minute sau ore. Încercările de a avea un 
act sexual în zilele următoare determină dureri recurente 
sau nu. Alcoolul, altitudinea şi un partener necunoscut 
măresc riscul durerii coitale cervicale şi al cefaleei. Această 
afecțiune poate simula o hemoragie subarahnoidiană de 
alarmă, deşi nu se însoţeşte de rigiditatea cefei, fotofobie 
şi sedare. Deoarece studiul prin examen CT nu este suficient 
de sensibil pentru a depista gradele minore de hemoragie 
intracraniană, puncția lombară poate fi necesară în cazurile 
cu simptome severe sau prelungite, pentru a exclude 
sîngerarea subarahnoidiană. 


17. AFECȚIUNILE ARTEREI VERTEBRALE 


A. Disecţia de arteră vertebrală. Debutează acut cu 
durere severă cervicală posterioară unilaterală şi/sau cu 
cefalee occipitală. Durerea cervicală şi rigiditatea pot să 
apară fără cefalee. Alte simptome inițiale sînt vertijul şi 
senzaţia de mişcare a obiectelor (oscilopsie) (20% din 
cazuri) şi acuze neurologice de focar (20%). Simptomele 
de ischemie în reţeaua de distribuţie vertebro-bazilară apar 
la 76% din cazuri, în 5 ore pînă la 14 zile. Atacul complet 
este cel mai obişnuit, dar crizele ischemice tranzitorii apar 
şi ele la mai mult de 25% din pacienți. Tabloul clinic 
neurologic cel mai obişnuit este cel de sindrom medular 
lateral. El constă în: (1) durere, amorţeli şi hipoestezie 
facială, ipsilateral (nervul V); (2) ataxie a extremităților şi 
a mersului (cerebelul şi conexiunile); (3) vertij, greață și 
vărsături (nucleii vestibulari şi conexiunile); (4) nistagmus, 
diplopie şi oscilopsie (nucleii vestibulari şi conexiunile); 
(5) sindromul Horner (tractul simpatic descendent); (6) 
disfagie, răguşeală şi paralizia corzilor vocale (nervii IX şi 
X); (7) amorţirea brațului de aceeaşi parte, a trunchiului sau 
a piciorului (nucleii cuneat şi gracilis) şi (8) sughiţ. Sindromul 
medular lateral poate apărea izolat sau asociat cu alte semne 
neurologice ca hemipareza, diplopia, sincopa, pareza facială 
unilaterală şi tinitusurile (sindromul de adăugare). Cazurile 
neobişnuite pot prezenta hemoragie subarahnoidiană cu 
cefalee, durere cervicală, rigiditate şi fotofobie. 

Cazurile severe se manifestă prin semne bilaterale de 
trunchi cerebral (sindrom de arteră bazilară). Aceşti pacienți 
prezintă cvadriplegie, cvadripareză şi adesea dizartrie, 


. disfagie, diplopie, pierderea vederii, ataxie bilaterală şi 


senzație de apărare. La pacienţii cu ocluzie de arteră 
bazilară poate apărea coma, inițial sau tardiv. După mani- 

pularea gâtului au apărut cazuri rare ce se prezintă drept 
un sindrom „de blocaj“. Disecţia arterei vertebrale se poate 
evidenția prin angiografie. Această investigaţie arată o 
stenoză luminală alungită, conică şi/sau neregulată, un 
anevrism, un lambou al intimei sau o ocluzie. Tomografia 
computerizată este adesea normală, dar arată uneori 
prezenţa unui infarct de lob cerebelos sau occipital. Disecţia 
arterei vertebrale bilateral se poate asocia cu disecția de 
arteră carotidă. Au fost asociate hipertensiunea, displazia 
fibromusculară, traumatismele, necroza mediochistică şi 
manipularea chiropractică. Tratamentul conservator cu 
heparină şi cumarinice conduce la o recuperare completă 
sau parţială în 85% din cazuri. Vasul apare complet 
permeabilizat la repetarea angiografiei, după 4 sau 6 luni. 


B. Pseudoanevrismul de arteră vertebrală. Spontan sau 
după un traumatism cu un obiect bont sau perforant apare 

o masă tumorală cervicală posterolaterală unilaterală. 
Cazurile au fost asociate cu manipularea cervicală 
chiropractică. Tumora poate fi pulsatilă şi medicul sau 
bolnavul decelează un zgomot sau un tril. Durerea cervicală 
poate fi însoțită de cefalee occipitală ipsilaterală, cu iradiere 
anterioară. Simptomele neurologice apar secundar efectului 
de masă sau însuficienţei vasculare. 

Pacienţii acuză disfagie, durere de braţ şi umăr şi 
tulburări de mers. Un sindrom medular medial sau lateral 
complet poate apărea datorită trombozei sau embolizării 
arterelor cerebeloase posteroinferioare sau vertebrale. 
Diagnosticul va fi confirmat prin tomografie computerizată 
sau RMN. Angiografia este necesară pentru a determina 
locul pseudoanevrismului şi a evidenția afectarea arterelor 
bazilară şi vertebrală. Asemenea cazuri au fost tratate cu 
succes prin ocluzia anevrismului cervical, folosind 
baloanaşe detaşabile intravascular. 


PARTEA a IV-a 


Durerea acută la nivelul toracelui 
şi sînului 

DUREREA 
ACUTĂ 


RETROSTERNALĂ 


LI LISTA DIAGNOSTICELOR 


POSIBILE 


1, Infarctul miocardic acut 
2. Insuficiența coronariană acută 
3, Angina variantă (angina Prinzmetal) 
4. A. Durerea esofagiană (disfuncţiile 
motorii şi boala de reflux 
gastroesofagian) 
B. Esofagitele infecțioase 
1. Esofagita candidozică 
2. Esofagita cu virus Herpes 
simplex 
3. Esofagita cu virus citomegalic 
5. Durerea. musculoscheletală de perete 
toracic 
A. Costocondritele 
B. Miozita pectorală 
C. Sindromul „înţepăturilor'* precordiale 
6. A. Durerea toracică legată de anxietate 
B. Atacuri de panică 


7. Hiperventilația 
8. Pericardita acută 
A. Virală şi idiopatică 
B. Bacteriană (piogenă) 
C. Tuberculoasă 
9. Tromboembolismul pulmonar masiv 
acut y 
10, Disecţia acută de aortă (anevrismul 
disecant de aortă) 
11, Mediastinita 
12. Pneumomediastinul 
13. Pneumotoraxul 
A. Spontan 
B. Sufocant 
14. Traheobronșita 
15. Herpes zoster 
16. Ruptura esofagiană — sindromul 
Boerhaave şi alte cauze 


[|] REZUMAT 


Infarctul miocardic acut debutează prin durere care se 
accentuează progresiv, ajungînd extrem de severă la 5-15 
minute de la debut. Durerea este localizată retrosternal, are 
intensitate medie pînă la severă și poate iradia spre unul sau 
ambii sîni, spre umeri, mandibulă, gât, spre unul sau ambele 
braţe. Durerea este descrisă ca o apăsare, o greutate, ca o 
constricție, o strînsoare, o arsură sau ca o senzație particulară 
în regiunea mediotoracică. Transpirațiile profuze, greaţa, 
vărsăturile, slăbiciunea, astenia sînt simptome asociate în mod 
obişnuit. Bolnavii în stare gravă sau cei care au avut infarctul 
cu 3 sau 4 zile în urmă pot acuza dispnee prin insuficiență 
cardiacă stîngă. 

La examenul clinic se observă paloare, puls rapid şi uneori 
neregulat, galop presistolic, suflu sistolic mitral şi scădere a 
intensității zgomotului I în focarul mitral. Electrocardiograma 


confirmă diagnosticul doar în 60-80% din cazuri, creşterea 
nivelului seric al izoenzimelor de citoliză miocardică, precum 
lactic dehidrogenaza 1 şi creatinfosfokinaza-MB, stabileşte 
diagnosticul într-un interval de 14 — 24 de ore în restul de 
cazuri. 

Insuficiența coronariană acută se manifestă printr-un tablou 
similar infarctului, dar durerea cedează rapid şi nu există nici 
un semn electrocardiografic sau modificări enzimatice de 
infarct. d 

Angina variantă se manifestă prin durere retrosternală, cu 
caracter constrictiv sau de „strivire““, care apare în repaus, 
frecvent în primele ore ale dimineții. Electrocardiogramele 
efectuate în timpul crizei evidențiază o supradenivelare 
reversibilă a segmentului ST şi aritmii ventriculare, precum 
tahicardie sau extrasistole ventriculare polifocale. Coronaro- 

grafia evidenţiază ocluziile sau stenozele coronariene şi poate 
demonstra spasmul coronarian spontan sau provocat. 

Durerea esofagiană poate mima angina pectorală. 
Disfuncţiile motorii esofagiene determină spasm, ce poate fi 
înregistrat prin manometrie intraesofagiană. Spasmul 
esofagian nu este întotdeauna asociat cu durerile constrictive 
sau cu caracter de strivire descrise de pacienți. 

Coronarografia și stress-testul cu taliu sînt normale la aceşti 
subiecți. Uneori, deglutiția sau ingestia de lichide reci precipită 
o criză similară de durere cu caracter constrictiv. Doar un mic 
număr de pacienţi cu durere retrosternală de etiologie incertă 
şi cu vase coronariene normale sînt diagnosticaţi prin 
manometrie cu tulburări motorii esofagiene. 

Refluxul gastroesofagian determină o durere localizată 
retrosternal, cu caracter de arsură, uneori asociată cu regurgi- 
taţii şi cu gust amar sau acid. De obicei, durerea este prompt 
ameliorată de antiacide şi de blocantele H, Refluxul poate să 
determine o durere retrosternală de tip anginos care răspunde 
la un tratament intensiv cu antiacide sau blocante H,. 

Esofagitele infecțioase. pot cauza dureri toracice persistente, 
cu caracter de arsură sau de apăsare situate retroxifoidian sau 
parasternal, asociate cu odinofagie. Esofagografia cu substanță 
de contrast pune diagnosticul în cazurile grave, dar este mai 
puţin sensibilă decît endoscopia. Periajul sau biopsia vor stabili 
diagnosticul pentru esofagitele de etiologie fungică sau virală. 
Esofagitele infecțioase apar predominant la pacienţi cu 
sindromul imunodeficineței umane (SIDA). 

Durerea de perete toracic este asociată cu sensibilitate locală 
situată de la al doilea pînă la al patrulea cartilaj costal sau la 
nivelul muşchilor pectorali. Durerea poate dura ore sau chiar 
zile, mimînd infarctul miocardic. Durerea este reprodusă de 
inspirul profund (sau de mişcările brațului şi umărului, la un 
număr mic de pacienți). În cele mai multe cazuri, este prezentă 
sensibilitatea locală, dar durerea spontană este rareori 
reprodusă prin manevre de provocare. O durere similară, avînd 
aceleaşi caracteristici și aceeaşi localizare apare temporar prin 
presiunea digitală directă pe zona de perete toracic sensibilă, 
dar dispare odată cu reducerea presiunii aplicate. Durerea 
precordială localizată în zona de proiecţie a apexului, care 
începe brusc şi nu iradiază a primit numele de sindromul 
„ înțepăturilor “ precordiale. Crizele dureroase sînt rare şi pot 
fi oprite de un inspir profund efectuat în primele 1-3 minute 
de la debut. 

Atacurile de panică, cu tremor interior, palpitaţii, 
hipersudoraţie, tremurături, anxietate, agitaţie şi dispnee se 
pot asocia cu o durere cu caracter de presiune situată 
retrosternal sau precordial (în regiunea perimamelonară 
stîngă). 3 

Hiperventilaţia este asociată cu o respiraţie cu frecvenţă 
crescută (tahipnee) sau sacadată (ca şi cum pacientul ar ofta). 
Consecutiv apar amețeli, furnicături, parestezii ale mîinilor, 
braţelor, feței şi chiar dureri situate retrosternal sau parasternal. 
În unele cazuri (între 39 şi 42%) durerea poate fi reprodusă 
dacă pacientul, respiră adînc şi rapid timp de 1 sau 2 minute. 

Pericardita acută poate mima un infarct de miocard, 
determinînd o durere toracică cu caracter constrictiv sau de 


apăsare. Mai frecvent apare un tip diferit de durere toracică, 
aceasta cuprinzînd regiunile anterolaterală stîngă şi mediană 
a toracelui, gîtul şi umărul stîng. De asemenea, pot apare dureri 
ale toracelui şi umărului drept. Inspirul profund sau tusea 
intensifică durerea pericardică, în timp ce poziția şezînd o 
ameliorează. Durerea este accentuată în decubitul dorsal sau 
lateral stîng. Electrocardiografia evidențiază semnele 
pericarditei acute (iniţial, supradenivelare de segment ST în 
toate derivaţiile cu excepția aVR iar apoi, după 3-7 zile — 
inversarea undei T). 

Tromboembolismul pulmonar masiv acut poate determina 
durere cu caracter de strivire în zona retrosternală, mimînd 
infarctul miocardic acut. Alte manifestări sînt dispneea şi 
hipotensiunea arterială. Scintigrafia pulmonară va evidenția 
un defect important de perfuzie, care afectează peste 50% din 
vascularizația pulmonară. Confirmarea poate fi făcută prin 
angiografie pulmonară, care arată ocluzia prin trombi a 
arterelor pulmonare principale (de exemplu: amputare sau 
defecte de umplere ale vaselor). 

Disecţia de aortă determină durere foarte severă în regiunea 
retrosternală, cu debut brusc, cu caracter sfişietor sau 
sfredelitor. Durerea iradiază rapid şi succesiv lombar, 
interscapular şi medioabdominal. Durerea este însoțită de 
dispnee, transpiraţii profuze şi de sincopă. Insuficienţa aortică 
acută apare în 50% din cazuri iar infarctul miocardic în 16% 
din cazuri. Radiografia toracică arată lărgirea mediastinului 
superior. Aortografia va confirma diagnosticul prin 
vizualizarea lumenului aortic stenozat, a voalului intimal 
flotant şi a unui dublu canal în segmentul aortic afectat. De 
asemenea, pentru stabilirea diagnosticului se poate folosi şi 
examenul CT cu substanță de contrast. 

Mediastinitele sînt urmarea diseminării unor infecții dentare, 
ale faringelui, gîtului, esofagului, spațiului subdiafragmatic 
(abcese), plămînului, pleurei sau pericardului. Se manifestă 
prin durere severă localizată mediotoracic sau laterotoracic 
stîng, dispnee, febră şi frison. Durerea este intensificată de 
deglutiție, respirație sau tuse. Tomografia computerizată este 
foarte utilă în identificarea şi localizarea infecțiilor 
mediastinale. Pneumomediastinul apare prin ruptura alveolelor 
pulmonare în țesutul conjunctiv perivascular. Aerul pătrunde 
în mediastin, provocînd durere retrosternală, accentuată de 
inspirul profund şi de deglutiţie şi ameliorată de poziţia şezînd 
şi aplecat înainte, Radiografia toracică va confirma 
diagnosticul, evidențiind aer în regiunea mediastinală. 
Aproximativ 50% din pacienţi au crepitaţii subcutanate 
datorate prezenței şi acumulării aerului (emfizem) în țesutul 
subcutanat de la nivelul toracelui şi gîtului. Este prezent 
semnul Hamman (crepitaţii ritmate de zgomotele cardiace). 

Pneumotoraxul apare, de obicei, prin ruptura unui chist sau 
aunei bule de emfizem localizată subpleural. Durerea toracică 
apare brusc, în regiunea retrosternală, precordială sau toracică 
laterală şi poate fi intensificată la inspir profund sau la 
mobilizare. Regiunea afectată este hipersonoră şi murmurul 
vezicular este diminuat. Radiografia pulmonară efectuată în 
expir va confirma diagnosticul. Pneumotoraxul sufocant : 
determină colabarea aproape totală a plămînului şi devierea 

cordului şi a traheei către partea opusă. Pot apărea tahicardie 
marcată, hipotensiune arterială, dispnee și durere toracică 
intensă. Aceste manifestări sînt prompt ameliorate după 
toracenteză şi drenaj pe sondă. Pneumotoraxul minimal este 
asociat cu o durere toracică moderată şi cu respirație 
superficială., 

Traheobronşitele determină durere retrosternală (dar mai 
ales toracică difuză) accentuată de tuse. Febra şi expectorația 
apar în unele cazuri. 

Herpes zoster produce o durere cu caracter de arsură, 
dispusă dermatomeric în bandă la nivelul unui hemitorace, 
însoțită de o erupție veziculară sau pustuloasă situată la nivelul 
zonei dureroase. 

Sindromul Boerhaave se poate manifesta prin durere 
localizată retrosternal sau precordial, persistentă sau de tip 
pleural, care totdeauna urmează unui episod de vărsături 
incoercibile. Simptome asociate sînt dispneea, hematemeza 
moderată, disfagia, febra şi polidipsia pentru apă rece. La 
examenul fizic şi/sau cu ajutorul radiografiei toracice sînt 
evidențiate emfizemul subcutanat, pneumotoraxul, revărsatul 
pleural şi emfizemul mediastinal. Semnul Hamman apare în 
20% din cazuri. Emfizemul mediastinal şi cel subcutanat 
deosebesc această afecțiune de marile drame toracice (de 
exemplu: infarctul miocardic acut, anevrismul disecant de 
aortă, embolismul pulmonar) şi abdominale (de exemplu: 
ulcerul perforat, pancreatita acută, tromboza mezenterică) pe 
care le poate mima. Diagnosticul poate fi confirmat de un 
tranzit baritat esofagian. Alte cauze de ruptură esofagiană sînt: 
manevrele endoscopice sau instrumentale, corpii străini 
intraesofagieni, diverse afecțiuni esofagiene. 


[|] DESCRIEREA AFECȚIUNILOR 
ENUMERATE 


1. INFARCTUL MIOCARDIC ACUT 


Debutează ou durere retrosternală cu caracter de disconfort, 
de intensitate medie sau moderată, care într-o perioadă de 
5-15 minute se accentuează progresiv, devinind foarte 
intensă, uneori chinuitoare. De obicei, durerea iradiază în 
unul sau ambele braţe, în umeri, gît, mandibulă, dinți sau 
în toracele controlateral. În unele cazuri durerea este 
resimțită doar retrosternal sau interscapular. Infarctul de 
perete inferior determină durere cu sediu retroxifoidian sau 
epigastric. Durerea poate fi suportabilă, permiţînd 
efectuarea unor activități, care impun un efort de intensitate 
mică/medie (de exemplu: conducerea autoturismului sau 
urcatul cîtorva trepte). De fapt, au existat mai mulți pacienţi 
care au efectuat astfel de activități înainte de a veni la medic, 
în încercarea de a-şi demonstra că nu au un infarct. 
Durerea poate fi atît de intensă încît unii pacienţi stau 
imobili, fiindu-le teamă să nu-și agraveze suferința. Ei stau 
nemişcaţi, acoperiți de transpirații reci şi nu îndrăznesc 
nici măcar să vorbească. Uneori, au fost observați bolnavi 

TABELUL INCIDENŢEI BOLILOR 
INCIDENȚA LA 100.000 (APROXIMATIVĂ) 


“Frecvență medie 


Frecvente (>100) (>5-100) Rare (>0-5) 
Infarctul miocardic Hiperventilația Pericarditele acute 
acut Pericardita virală bacteriene sau 
Insuficiența acută bacilare 
coronariană Tromboembolismul  Mediastinita 
Angina instabilă pulmonar acut Pneumomediastinul 
Costocondrita Disecţia de aortă Pneumotoraxul cu 
Miozita pectorală Pneumotoraxul supapă (sufocant) 
Sindromul minimal Ruptura esofagiană: 
„înțepăturilor“ Esofagita infecțioasă sindromul 
precordiale Herpes zoster Boerhaave sau alte 
Durerea de cauză cauze 
anxioasă 
Atacul de panică 
Traheobronșita 


Durerea esofagiană 
secundară bolii de 
reflux esofagian 
sau disfuncțiilor 
motorii esofagiene 


zvîrcolindu-se de durere şi nereuşind să găsească o poziție 
antalgică. Uneori, nici analgezicele opioide adminstrate 
parenteral nu pot să amelioreze disconfortul (chiar şi 45 
mg de morfină pot fi ineficace). Durerea din infarct a fost 
descrisă ca o greutate, o apăsare, o presiune, ca o 
constricție, ca o gheară, ca o durere surdă și persistentă, 
uneori chiar ca o arsură. În formele moderate, durerea este 
descrisă ca o senzație „ciudată“, că „ceva nu este în ordine“ 
în regiunea retrosternală, iar cuvintele durere şi disconfort 
pot să nu fie menționate. / 

Uneori, durerea toracică din infarct se ameliorează 
înainte de 15 minute, dar acest aspect este necaracteristic. 
În cele mai multe cazuri durerea durează cel puţin o oră şi 
frecvent, chiar pînă la 12-24 h. O senzație de disconfort 
retrosternal de intensitate medie poate persista încă 2-3 
zile. 

Durerea este constantă şi persistentă și nu este ameliorată 
de antiacide, de schimbarea poziţiei, de întinderea în 
decubit dorsal, de repaus sau de nitroglicerină. Tromboliza 
cu streptokinază (SK) sau cu activatorul tisular al 
plasminogenului recombinat (rt-PA) poate ameliora durerea 
rapid — uneori instantâneu — pe măsură ce trombul care 
obstruează artera coronară se lizează. În cele mai multe 
cazuri infarctul miocardic se declanșează în repaus, dar 
poate debuta şi în timpul efortului, în timpul unei dispute 
aprinse sau al altor activități cu încărcătură emoțională. 
Foarte des se produce în primele ore ale dimineții, trezind 
pacientul din somn şi împiedicîndu-l să mai adoarmă. În 
unele cazuri, infarctul apare în cursul unui efort fizic intens 
sau la puțin timp după terminarea acestuia. 

De obicei, durerea iradiază de-a lungul membrului 
superior stîng, dar-poate iradia şi bilateral, în ambele 
membre superioare. La nivelul membrului superior stîng, 
durerea se poate localiza la cot, antebraţ sau la nivelul 
articulației radiocarpiane. Pacientul resimte la nivelul miinii 
sau antebraţului furnicături sau amorțeală, iar la nivelul 
brațului o senzație de greutate şi de slăbiciune. 

Senzaţia de presiune localizată la baza toracelui, greața 
şi vărsăturile incoercibile, pot convinge pacienții că suferă 
de „indigestie“. În cazul în care evenimentul coronarian 
acut a fost precedat de o masă bogată, pacientul este cu 
atît mai convins de acest fapt. Dar vărsăturile şi antiacidele 
nu reușesc să amelioreze senzația de apăsare, care este 
persistentă. Frecvent apar transpiraţii profuze şi senzaţie 
de astenie marcată, care obligă bolnavul să apeleze 
serviciile de urgenţă, uneori cîteva ore mai tîrziu. 
„Indigestiile““ prelungite, la pacienţi de vîrstă medie sau 
vîrstnici, trebuie să fie considerate posibile crize cardiace 
pînă în momentul în care electrocardiogramele seriate sau 
testele enzimatice exclud această posibilitate. Unii pacienți 
cred că au gripă, datorită transpiraţiilor abundente şi 
senzației de greață. 

Transpiraţiile profuze, reci apar în mai multe valuri. 
Greaţa și vărsăturile sînt constante. Dacă afectarea cardiacă 
este importantă, pacienții prezintă astenie marcată, confuzie 
şi amețeli asociate cu puls tahicardic, filiform și 
hipotensiune. Palpitaţiile sînt simptomatice pentru aritmiile 
cardiace. Sincopa se datorează hipotensiunii severe, 
blocurilor cardiace sau unei tahiaritmii (de exemplu: 
tahicardie sau fibrilație ventriculară). 

Unii pacienţi cu infarct miocardic au starea. generală 
nemodificată. Au fost descriși pacienţi cu durere moderată, 
care le permite deplasarea la medic şi aşteptarea consultului. 
Aceşti pacienţi nu au simptome asociate (cum ar fi 
transpirații, astenie, greață, vărsături). 

Uneori, durerea uşoară poate fi ameliorată cînd pacientul 
ridică braţele deasupra umerilor. Pacienţii sînt găsiţi întinşi 
în pat, cu miinile strîngînd tăblia patului. Un pacient a fost 
găsit agăţat cu mîinile de tocul uşii. 

Cînd sînt prezente necroza miocardică severă şi şocul, 
pacientul este palid, foarte astenic, în imposibilitatea de a 
sta în ortostatism sau clinostatism fără a avea amețeli 
puternice sau sincopă. Extremităţile sînt reci, şi umede. 
Pacientul dă răspunsuri scurte, aproape şoptite. În cele mai 
multe cazuri, deşi hipotensiunea este severă, gîndirea este 
clară si rațională; dar cu timpul îşi pot face apariția confuzia 
şi comportamentul necooperant, chiar psihotic. 

La pacienţii cu necroză ventriculară. stîngă întinsă, 
durerea toracică este însoţită de dispnee severă şi de 
ortopnee. Pot fi prezente atît durerea cît şi senzaţia de 
sufocare. Respirația este zgomotoasă. Expirul este prelungit 
şi apar tusea şi wheezingul. Expectoraţia poate fi albă sau 
sîngerie, rozată, spumoasă (ca semn de insuficiență cardiacă 
şi edem pulmonar acut). 

De obicei, pulsul este tahicardic (100-120 bătăi/minut). 
Uneori, poate fi neregulat, datorită extrasistolelor 

ventriculare. O frecvență de peste 140-150 bătăi/minut 
sugerează tahicardie paroxistică şi impune efectuarea 
electrocardiogramei pentru stabilirea diagnosticului. În 
infarctul de perete inferior, pulsul este bradicardic (45-60 
bătăi/minut) şi apar blocuri tranzitorii datorită hipertoniei 
vagale. : 

Tensiunea arterială este crescută, normală sau scăzută. 
Hipotensiunea arterială se poate datora pierderii importante 
de masă musculară ventriculară prin infarct, tahiaritmiei, 
insuficienţei mitrale acute severe, unui defect de sept 
interventricular dobîndit, unui reflex vagal cu bradicardie 
şi hipotensiune sau hipovolemiei secundare unui tratament 
diuretic excesiv sau unui infarct de ventricul şi atriu drept, 
cu eliberarea hormonului natriuretic atrial. 

Frecvența respiratorie poate fi crescută datorită febrei, 
congestiei şi edemului pulmonar prin afectarea ventricului 
stîng, sau datorită trombembolismului pulmonar. 

Apariţia febrei semnifică afectare miocardică şi moarte 
celulară. De obicei, temperatura variază între 39 C-40C. 
Febra durează maxim 7 zile, de obicei scăzînd după 2-3 
zile. Unii pacienţi nu fac febră. Prezența febrei şi a 
hipersudoraţiei lasă unor subiecți impresia că au gripă. 

De obicei, dimensiunile cordului sînt normale. Zgomotul 
1 cardiac este asurzit, producînd un ritm de „tic-tac“. La 
25%-50% din pacienți este prezent galopul presistolic sau 
protodiastolic. Pot exista foarte frecvente extrasistole, ceea 
ce duce la ritm cardiac neregulat. După 2-3 zile de la 
debutul durerii (10-25% din cazuri) se poate ausculta o 
frecătură pericardică. Frecvent, la nivelul bazelor 
pulmonare sînt prezente raluri crepitante şi subcrepitante. 

Absența unuia sau a tuturor semnelor fizice descrise nu 
exclude prezența infarctului miocardic. Numărul de 
leucocite este crescut la valori de 10.000-20.000 de 
leucocite/mm?. Leucocitoza survine în primele ore de la 
debutul durerii şi se poate menţine cîteva zile. Viteza de 
sedimentare a hematiilor începe să crească după 2-3 zile şi 
rămîne crescută pentru cîteva săptămîni. De obicei, 
electrocardiograma este modificată din primele minute de 
la debutul durerii, dar anomaliile pot să nu apară timp de 
24-48 de ore. 

În 60-80% din cazuri, electrocardiograma este modificată 
încă de la prima examinare. Modificarea iniţială este 
ischemia, cu unde T înalte, ascuţite, evoluînd spre inversa- 
rea undelor T. Leziunea miocardică este sugerată de 
supranivelarea segmentului ST, iar necroza peretelui mus- 
cular al inimii este indicată de apariţia undelor Q şi/sau de 
reducerea cu mai mult de 30% a amplitudinii undelor R. 
De obicei, infarctul miocardic este produs de ocluzia acută 
trombotică a unui segment stenozat al arterei coronare. 
Dacă este obstruată artera coronară dreaptă, undele Q şi 
modificările ST-T se constată în derivaţiile D II, D III şi 
aVE. Dacă artera coronară stîngă sau descendenta anteri- 
oară sînt afectate, modificările apar în derivaţiile V -V,.. 
La majoritatea pacienţilor, obstrucţia arterei circumflexe 
determină infarctul peretelui lateral (modificări în 
derivaţiile V,—V ); la acei pacienți la care irigarea peretelui 

inferior al cordului este asigurată de artera circumflexă, 
obstrucția acesteia produce infarct inferior. 

O electrocardiogramă normală în timpul durerii nu 
exclude diagnosticul de infarct. La unii pacienți cu infarct 
al peretelui lateral, modificările electrice pot întîrzia două 
zile sau mai mult. Nivelul enzimelor serice — creatinkinaza- 
MB (CPK-MB) şi aspartat aminotransferaza (AST), este 
crescut din primele ore, rămînînd ridicate timp de 2-4 zile. 

În infarctele de mică întindere, nivelul de bază al CPK 
poate creşte de trei ori fără a depăşi limita superioară a 
concentrației enzimatice. 

Folosirea dozării concentraţiei serice enzimatice totale 
pentru diagnosticul sau confirmarea infarctului la pacienți 
cu durere toracică este nespecifică: CPK total poate creşte 
secundar injecțiilor intramusculare, efortului fizic, 
traumatismelor musculaturii scheletice, bolilor musculare, 
cardioconversiei, acceselor convulsive, accidentelor 
vasculare cerebrale sau intervențiilor chirurgicale. În mod 
curent, testele enzimatice pentru CPK şi LDH (lactic 
dehidrogenază) sînt folosite ca teste de confirmare sau 
pentru demonstrarea existenţei infarctului atunci cînd 
modificările electrocardiografice sînt nediagnostice sau 
chiar absente. CPK-MB şi LDH, sînt eliberate în plasmă 
în primele ore ale infarctului miocardic. Testul radioimun 
(RIA) de decelare a CPK-MB are specificitate mai mare 
decît metoda electroforezei pe gel. Izoenzima cardiacă 
LDH, poate începe să crească peste nivelul LDH, 
(inversarea raportului LDH), chiar dacă nivelul total al 
LDH nu este crescut. În cele mai multe cazuri, nivelul seric 
total al LDH este ridicat. 

Infarctele non-Q sînt asociate cu supradenivelarea segmen- 
tului ST şi inversarea undei T, modificări ce revin la normal 
după cîteva zile sau săptămîni. Se presupune că această formă 
de infarct implică mai puțină masă musculară decît infarctul 
transmural, descris mai sus. În ciuda acestui fapt, prognosticul 
pe termen lung al pacienților cu infarct non-Q nu este mai 
bun decît al pacienților cu infarct cu undă Q. 

Alte investigații utile pentru obiectivarea prezenţei 
infarctului miocardic, la un număr restrâns de pacienți, sînt: 


1. Scintigrafia cu "Te pirofosfat pentru marcarea zonei 
de infarct. Imaginea de „zonă fierbinte“ permite 
estimarea întinderii şi localizării infarctului. Explorarea 
devine pozitivă din ziua a 2-a pînă în ziua a 5-a. Pentru 
diagnostul de infarct, scintigrafia cu pirofosfat este mai 
puţin sensibilă decît determinarea CPK-MB. 

2, Scintigrafia cu taliu 201 conturează aria infarctizată, 
care apare ca o „pată rece“. Este foarte sensibilă dar 
nu este specifică şi nu permite diferențierea unei 
cicatrici mai vechi de un infarct recent. Acest test, ca 
şi scintigrafia cu "Te pirofosfat, poate fi folosit pentru 
diagnosticarea unui infarct recent sau pentru excluderea 
acestui diagnostic la pacienții care nu sînt consultați 
în primele 7-14 zile de la debut. 

3. Tomografia computerizată este utilizată pentru 
confirmarea infarctului miocardic recent sau cicatriceal. 

Infarctul miocardic poate fi tratat prin una din 
următoarele procedee: 


1. Tratament de susținere: Pacienţii sînt internaţi în 
unităţile de îngrijire a coronarienilor, unde sînt 
monitorizaţi şi lise administrează lidocaină intravenos 
(pentru a preveni aritmiile letale), narcotice, analgezice 
şi cumarinice. Complicaţiile (aritmii, şoc, insuficiență 
cardiacă şi embolia) sînt tratate dacă apar. 

2. Tromboliza intravenoasă: Dacă infarctul a fost 
diagnosticat precoce (în primele 4 ore de la debut), se 
administrează pacientului streptokinază. (SK) intra- 
venos sau activator tisular al plasminogenului recombi- 
nat (rt-PA). Această terapie conduce la ameliorarea 
promptă a durerii ca urmare a lizei complete sau parțiale 
a trombului. Ea este eficace în 70-80% din cazuri. 
Revascularizarea prin angioplastie coronariană 
transluminală percutanată (PTCA) poate fi făcută în 
următoarele 3 zile pentru o dezobstruare mai bună şi o 
permeabilizare de mai lungă durată a vaselor afectate. 
După angioplastie 80% din vase sînt deschise, iar după 
o a doua intervenţie un total de 95% din arterele tratate 
sînt patente. Intervenţia chirurgicală poate fi necesară 
pentru a efectua un bypass al arterelor ce nu pot fi 
permeabilizate prin angioplastie. 

3. 'Tromboliza intracoronariană: În unele centre, trombul 
este întîi localizat prin angiografie apoi lizat prin infuzia 
directă intracoronariană de SK sau rt-PA. PTCA sau 
bypass-ul chirurgical sînt utilizate pentru revasculari- 
zarea miocardului care are patul arterial stenozat sau 
trombozat. 


Unii cardiologi evită utilizarea agenților trombolitici, 
pentru a preveni hemoragiile precoce sau tardive. Ei 
efectuează direct angioplastia şi dezobstruează mecanic 
vasul trombozat. Administrarea de aspirină per os previne 
reocluzia după PTCA şi este în mod curent utilizată în 
acest scop. 

Restabilirea fluxului prin tromboliză sau angioplastie 
ameliorează rapid durerea şi astfel confirmă diagnosticul 
într-un mod foarte specific. 


2. INSUFICIENȚA CORONARIANĂ ACUTĂ 


(„SINDROMUL CORONARIAN 
INTERMEDIAR“; ANGINA INSTABILĂ) 


Pacienţii cu această afecțiune acuză durere retrosternală și 
toracică anterioară, care durează 20-30 de minute sau mai 
mult. 

Crizele survin în repaus, fără a fi precedate de efort fizic 
sau agravate de emoții. Simptomele sînt compatibile cu 
diagnosticul de infarct de miocard. Pacienţii trebuie 
internați în unitățile de îngrijire ale coronarienilor şi 
diagnosticul de infarct va fi exclus aşa cum s-a prezentat 
mai sus. 

Cauza durerii toracice prelungite poate fi o mărire 
progresivă a plăcii aterosclerotice producînd astfel 

stenozarea unui vas coronarian, un tromb; suprapus pe o 
placă stenozantă care determină obstrucția bruscă a vasului 
sau un spasm al peretelui arterial în zona plăcii 
aterosclerotice. 

Toate investigațiile arată absența infarctului. Prevenirea 
reapariției durerii necesită înțelegerea mecanismului 
durerii. Dacă toleranța la efort este păstrată şi crizele de 
durere apar, în general, dimineaţa este probabil vorba de 
un spasm coronarian. Acestor pacienți li se administrează 
nitrați şi blocanți ai canalelor de calciu. Zona stenotică la 
nivelul căreia tonusul arterial determină obstrucție comple- 
tă poate fi dilatată cu cateterul cu balonaș. Pacienţii care 
prezintă scăderea bruscă și marcată a toleranței la efort şi 
episoade frecvente de durere de repaus pot avea o obstrucție 
parțială a vasului coronar determinată de o placă ateroma- 
toasă pe care s-a suprapus un nou tromb. Trombul şi 
segmentul stenozat se decelează prin coronarografie sau 
angioscopie (mult mai sensibilă pentru tromboză). Trombii 
pot fi lizați prin injectarea intracoronariană de SK sau rt-PA; 
vasul stenozat poate fi dilatat prin PTCA. O astfel de terapie 
ameliorează durerea și previne recidivele. 

Crizele de durere toracică, uneori comparabile cu durerea 
din infarctul miocardic, pot surveni la adulţi tineri care 
fumează sau prizează cocaină. Aceşti pacienți se plîng de 
dureri toracice, palpitaţii, sincope datorate spasmului 
coronarian sever şi, în unele cazuri, trombozei coronariene. 
Ei pot dezvolta un infarct miocardic sau mor prin aritmii 
maligne, fără a avea un infarct. Crizele dureroase se 
ameliorează la administrarea intracoronariană de 
nitroglicerină (în cazul obstrucţiei prin spasmul coronarian 
intens) şi/sau SK şi dilataţie cu balonaș (în cazul obstrucției 
prin tromboză). 


ANGINA VARIANTĂ (ANGINA PRINZMETAL) 


Pacienţii au toleranță normală la efort iar durerea, dacă 
apare, este minimă. Pînă la 30% din pacienți acuză durere 
legată de efort. Crizele anginoase apar spontan, în orice 
parte a zilei, dar mai frecvent în primele ore ale dimineții. 
Astfel de crize pot apare repetat într-o anumită parte a zilei 
şi apoi nu mai apar pînă în ziua următoare. Durerea durează 
10-20 de minute, dispare spontan şi reapare în 5-10 minute. 
Unele crize dureroase pot dura 1-2 ore. Durerea este 
puternică şi localizată retrosternal; poate iradia în tot 
toracele anterior, spre gît, regiunea cefalică şi brațe. De 
obicei, durerea nu este ameliorată de nitroglicerină. 

Palpitaţiile, hipersudorația, ameţeala şi greaţa sînt 
frecvent simptome de însoţire. Electrocardiograma 
efectuată în timpul crizei arată, uzual, supradenivelare sau, 
rar, subdenivelare a segmentului ST, De asemenea, în cursul 
durerii pot să apară extrasistole şi crize de tahicardie 
ventriculară. Monitorizarea electrocardiografică ambulato- 
rie a pacienților cu boală coronariană a demonstrat că peste 
70% din crizele de ischemie, demonstrate prin modificări 
ale segmentului ST, sînt nedureroase. 

Cauza durerii toracice apărute spontan, cu sau fără 
modificarea toleranței la efort, este spasmul unei artere 

coronare mari, de obicei la nivelul unei stenoze arteriale 
aterosclerotice, Astfel de leziuni sînt situate în segmentul 
proximal al arterelor coronariene mari. Unii pacienți au 
afectat un singur ram coronarian, alţii pot avea afectate 
toate cele trei ramuri coronariene. Aproximativ 10% din 
pacienţii cu dureri toracice induse de spasm au coronare 
normale. 

Spasmul spontan a fost evidențiat în timpul angiografiei; 
în secţia de cateterism cardiac s-a obținut ameliorarea 
acestuia prin injectarea intracoronariană de nitroglicerină. 
Odată cu dilatarea segmentului spastic, durerea toracică 
este de obicei ameliorată. Pacienţilor suspecți li s-a 
administrat ergonovină în timpul cateterizării pentru a se 
provoca spasmul arterial coronarian, care reproduce 
durerea şi confirmă diagnosticul, Afecţiunea răspunde la 
tratament oral cu blocante de calciu şi nitrați (90% din 
pacienți răspund pozitiv). Zona stenozată (în care se 
produce spasmul) este dilatată cu un cateter cu balonaş 
sau este şuntată prin by-pass coronarian cu implantarea 
chirurgicală a unei grefe din artera mamară internă. 

Starea pacienţilor cu angină variantă produsă de spasm 
poate fi agravată prin utilizarea beta-blocantelor (propra- 
nolol, nadolol, metoprolol), deoarece spasmul coronarian 
este probabil mediat de alfa-receptori şi beta-blocantele 
lasă neblocaţi alfa-receptorii adrenergici coronaro- 
constrictori. 


A. DUREREA ESOFAGIANĂ (DISFUNCȚII MO- 


TORII ŞI BOALA DE REFLUX GASTROESO- 


FAGIAN). Se estimează că 5-10% din pacienții internați 
în unitățile de îngrijire a coronarienilor cu durere sugestivă 
de infarct miocardic suferă de disfuncţii motorii esofagiene 
sau de boala de reflux gastroesofagian. La aceşti pacienți 
nu se evidențiază modificări de infarct (electrocardiografice 
şi enzimatice). Coronarografiile realizate după excluderea 
infarctului acut sînt, de obicei, normale. 

Durerea descrisă de aceşti pacienţi este, de obicei, 
localizată retrosternal, sau în hemitoracele anterior stîng, 
sau la nivelul întregului torace anterior. Este descrisă ca o 
presiune, ca o constricție sau avînd caracter de strivire. 
Durerea iradiază în unul sau ambele brațe, în epigastru, 
spre gît, mandibulă sau posterior. Durerea poate fi 
precipitată de efortul fizic sau emoții sau poate debuta 
spontan, fără cauze evidente. Rareori începe în timpul 
deglutiției. Poate fi ameliorată de nitroglicerină, ca şi 
durerea toracică de cauză coronariană. Durerea produsă 
de disfuncțiile motorii esofagiene este dificil de diferențiat 
de angina pectorală doar pe date de anamneză şi examen 
obiectiv.Evaluarea ulterioară a pacienților cu suspiciune 
de angină pectorală include electrocardiograma de efort, 
testul de stress cu thalium, ecocardiografia şi, în cazuri 
dubitative, angiografia coronariană. În plus, se poate utiliza 
monitorizarea electrocardiografică ambulatorie, în 
încercarea de înregistrare a modificărilor ischemice asociate 
sau nu cu crize dureroase spontane. La pacienţii fără 
modificări cardiace care acuză frecvent dureri toracice 


2 DUREREA ACUTĂ RETROSTERNALĂ 


supărătoare trebuie cercetată o cauză esofagiană a durerii. 
Investigaţiile utilizate în acest scop nu au fost standardizate 
pe un număr mare de pacienți de control, cu sau fără durere 
toracică, aşa încât criteriile de diagnostic propuse nu au 
fost riguros validate. 

Presiunea intraesofagiană se poate măsura la diverse 
niveluri şi pe o perioadă de pînă la 24 h, printr-un sistem 
manometric dispus intraesofagian. Un pH-metru dispus la 
5 cm deasupra sfincterului esofagian inferior măsoară 
scăderea a pH-ului pînă la valori acide, demonstrînd reflu- 
xul gastroesofagian. Pentru ca un test să fie cert pozitiv 
este necesar ca declanşarea și persistența durerii să fie 
corelată cu înregistrarea unor tulburări motorii, cum sînt: 
spasmul esofagian difuz, spasmul esofagian etajat, hiper- 
tensiunea sfincterului esofagian distal, achalazia clasică 
sau achalazia viguroasă. Durerea începe întotdeauna cînd 
există reflux (demonstrat prin modificarea pH-ului). Dacă 
manometria pe termen scurt şi monitorizarea pH-ului au 
avut rezultate slabe în surprinderea unei crize de durere 
tipică, se foloseşte monitorizarea pe 24 h pentru a crește 
probabilitatea surprinderii unor asemenea evenimente. 

În plus, un test de provocare a refluxului — precum 
introducerea de acid clorhidric diluat în esofag (testul 
Bernstein) — poate fi folosit pentru declanșarea unei crize 
de durere tipică. Poate fi utilizat edrofoniu pentru a induce 
o criză de durere pseudoanginoasă şi o disfuncție motorie 
esofagiană înregistrabilă. Prin utilizarea monitorizării 
prelungite și a testelor de provocare, aproximativ 50% din 
pacienții cu dureri toracice simptomatice şi cu artere 
coronare normale la angiografie sînt diagnosticaţi ca avînd 
dureri toracice de origine esofagiană. Esofagita dovedită 
endoscopic se corelează frecvent cu durerea indusă de 
refluxul gastroesofagian sau cu disfuncțiile motorii 
esofagiene. 

Esofagitele sînt tratate cu antiacide și/sau blocante-H,,. 
Presiunea la nivelul sfincterului esofagian inferior este 
crescută prin administrarea de metoclopramid. Disfuncţiile 
motorii esofagiene au fost tratate eficient folosind 
nifedipină şi nitrați la pacienţii cu sfincterul esofagian 
inferior hiperton. Tratamentul chirurgical al tulburărilor 
motorii esofagiene este încă în curs de evaluare. 

Pacienţii cu durere retrosternală de durată scurtă, 
pseudoanginoasă, care au coronarografie normală 
constituie un grup heterogen de subiecți. Unii subiecţi au 
durere de origine esofagiană, iar alţii de cauză ischemică — 
demonstrată prin teste de stress şi prin monitorizare 
ambulatorie; un al treilea grup de subiecţi au dureri toracice 
de cauză funcțională, posibil psihogenă. 

Pacienţii cu reflux gastroesofagian pot să nu prezinte 
dureri cu caracter anginos. Ei acuză doar o senzaţie de 
arsură retrosternală ameliorată de antiacide şi precipitată 
sau agravată de răcoritoare ce conțin cofeină, de cafea, de 
sucuri de citrice, de suc de roşii şi de mîncăruri 
condimentate. Refluxul poate fi însoțit de gust amar sau 
de pirozis. Decubitul dorsal după o masă bogată provoacă 
o durere retrosternală cu caracter de arsură. Refluxul 

nocturn şi aspirarea materialului de reflux provoacă tuse 
şi wheezing, trezind pacientul din somn. Aspirarea 
recurentă a materialului de reflux conduce la bronşite 
cronice sau la pneumonii frecvente. Intervenţiile 
chirurgicale antireflux sînt recomandate pacienţilor care 
au complicaţii pulmonare sau dureri toracice refractare. 

Deoarece disfuncţiile esofagiene şi bolile coronare sînt 
frecvente după 40 de ani, este posibil ca unii pacienți să 
aibă dureri cu caracter anginos induse atît de boala 
coronariană cât şi de disfuncţiile motorii sau de refluxul 
esofagian. 


B. Esofagitele infecțioase. Se manifestă prin dureri cu 
caracter de arsură, constante sau intermitente, localizate 
retroxifoidian sau parasternal, intensificate prin deglutiție. 
Hematemeza, melena şi uneori febra sînt simptomele 
asociate. Durerea se poate declanşa brusc şi reapare la 
intervale variabile de timp (săptămîni sau luni) după ce a 
răspuns pozitiv la terapie. Odată instalată, durerea toracică 
durează zile sau săptămîni pînă este tratată. Intensitatea 
durerii variază de la uşoară (disconfort tolerabil) pînă la 
severă, necesitînd internarea în spital. De obicei, aceste 
afecţiuni apar la pacienţii cu SIDA sau la cei imuno- 
deprimaţi (de exemplu: diabetici, vîrstnici malnutriți, 
pacienți sub corticoterapie, antibioterapie sau cei care au 
suferit transplant de măduvă osoasă). 


1. Esofagita candidozică. Esofagita candidozică este 
asociată cu afte bucale în primul rînd la pacienții cu 
SIDA (90-100%), dar şi la pacienți cu alte afecțiuni. 
Esofagografia cu dublu contrast arată plăci mici liniare 
verticale, pseudomembrane şi hipokinezie esofagiană. 
În cazurile severe apar placardele candidozice. În aceste 
cazuri peretele esofagian prezintă un contur neregulat, 
aspectul fiind legat de prezența placardelor şi a 
ulceraţiilor confluente. La pacienții cu esofagită 
candidozică cronică apare stenoza marcată a lumenului, 
ducînd la disfagie severă. La endoscopie se observă 
plăci albe, pseudomembrane diseminate, ulcerații și o 
mucoasă friabilă, sîngerîndă. De la nivelul plăcilor şi 
exudatului se pot preleva prin periaj probe pentru frotiu, 
care se colorează Gram, cu metenamină argentică sau 
PAS. Formele miceliare şi blastosporii în număr mare 
au valoare diagnostică. Biopsiile recoltate de la nivelul 
mucoasei şi colorarea materialului bioptic cu meten- 
amină identifică miceliile. Această afecțiune răspunde 
la tratamentul oral cu fluconazole sau intravenos cu 
amfotericină. 


2. Esofagita cu virus herpes simplex (VHS). Virusul 
herpes simplex determină apariția unei esofagite severe 
— în special la pacienții cu SIDA, rareori la indivizii 
normali. Esofagografia vizualizează ulcerații herpetice. 
La endoscopie sînt evidenţiate vezicule şi ulcerații mici 
sau confluente. Leziunile herpetice apar şi în cavitatea 
bucală şi în cea nazală,fiind un argument pentru 
etiologia herpetică a afecțiunii esofagiene. Diagnosticul 
se face prin periajul bioptic al zonei ulcerate şi cultura 

materialului biopsiat. Această afecțiune răspunde la 
tratamentul cu acyclovir. 


3. Esofagita cu virus citomegalic (VCM). Esofagitele 
cu virus citomegalic determină o simptomatologie 
similară celei cu VHS. Endoscopia arată ulcerații 
serpiginoase sau confluente. Diagnosticul pozitiv 
necesită efectuarea biopsiei din centrul ulceraţiei şi 
depinde de studii imunohistologice şi culturi virale. 

Bolnavii de SIDA dezvoltă frecvent esofagite asociate 
cu dureri toracice şi odinofagie. Agenţii etiologici 
principali sînt Candida, VHS şi VCM. Ulceraţiile 
produse de VHS şi de VCM se pot suprainfecta cu specii 
de Candida. Rareori limfomul esofagian determină 
odinofagie și dureri toracice. 

Cel mai frecvent, durerea retrosternală la pacienții 
cu SIDA este datorată esofagitei. În SIDA apar rareori 
cazuri de pericardită purulentă sau tuberculoasă, dar 
durerea pericardică are caractere diferite şi este însoțită 
de frecătură pericardică și/sau lichid pericardic. 


5. DUREREA MUSCULOSCHELETICĂ DE PERETE 


TORACIC 


A. Costocondritele. Se manifestă prin durere spontană 
localizată parasternal stîng, de la al treilea pînă la al cincilea 
cartilaj costal. Durerea este persistentă, ascuţită sau ca o 
apăsare şi se asociază frecvent cu sensibilitate la palparea 
cartilajelor afectate. Rareori, cartilajul afectat este edemaţiat 
şi mărit de volum (sindromul Tietze); de obicei este doar 
sensibil la palpare. Examinatorul poate localiza aria 
hipersensibilă prin presiune digitală pe torace; aceasta poate 
fi limitată la dimensiunile unei monede. Durerea resimțită 
de pacienți este precipitată la mers sau la urcatul scărilor. 
Asocierea durerii cu efortul fizic mimează angina pectorală. 
Durerea toracică la efort asociată cu afecțiuni ale peretelui 
toracic este mai degrabă datorată frecării, stimulării zonei 
hipersensibile prin balansarea normală a brațelor în timpul 
mersului, Durerea poate fi provocată de contactul inimii cu 
peretele toracic în timpul efortului fizic sau de mişcările 
peretelui toracic din timpul hiperventilației apărute la efortul 
fizic. În alte cazuri, durerea apare spontan, nefiind precipitată 
de efortul fizic, durînd de la 4-5 secunde la cîteva minute, 
ore sau chiar zile. Durerea poate iradia în axila stîngă sau 
chiar în braţul stîng. La unii pacienți, durerea începe la cîteva 
minute după o perioadă de efort şi durează cîteva ore. Mulţi 
dintre cei care suferă de această boală sînt convinşi că au o 
afecțiune cardiacă severă. Aceştia fac crize de anxietate, cu 
hipersudorație, tremor, amețeli şi greață asociate durerilor 
toracice intense. Dacă în plus bolnavul hiperventilează, pe 
electrocardiogramă apar modificări ale segmentului ST şi 
ale undei T, mimînd o boală coronariană. 

La unii pacienţi dintre aceşti pacienţi, o durere similară 
de perete toracic poate fi provocată rugînd bolnavul să 
inspire adînc, cu umerii traşi înapoi şi cu gîtul în extensie, 
în timp ce examinatorul tracționează spre posterior braţele 
pacientului (manevra „cocoşului care cîntă“). 

Încercarea de abducţie sau adducţie a braţului stîng 
împotriva rezistenţei opuse de examinator, provoacă dureri 
similare celor spontane. Încrucişarea braţelor anterior, în 
poziţia de adducţie extremă (braţele înconjurînd toracele, 
ca şi cînd s-ar îmbrățişa puternic pe sine) declanşează, de 
asemenea, durerea.Cheia diagnosticului este palparea zonei 
sensibile sau efectuarea unor mişcări ale toracelui sau ale 
braţelor care provoacă o durere similară calitativ, localizată 
în aceeaşi zonă ca şi durerea spontană. De obicei, durerea 
provocată nu persistă după îndepărtarea stimulului dureros. 

Acest tip de durere poate apărea fără sensibilitate locală 
asociată şi fără a fi precipitată de mişcări ale corpului, fiind 
datorată probabil anxietăţii, hiperventilaţiei sau altor 
mecanisme psihogene. 

De obicei, examenul clinic al cordului este normal; totuşi, 
unii pacienţi au click mezosistolic şi/sau suflu în focarul 
mitral, sugerînd un prolaps de valvă mitrală. Se pare că 
există o corelaţie între prolapsul de valvă mitrală și 
sindromul dureros toracic. 

Pacienţii cu durere de perete toracic au electro- 
cardiograma (de repaus şi de efort), testele de stress cu 
taliu şi coronarografia normale. 

Unii clinicieni prescriu antiinflamatorii nesteroidiene 
pentru tratarea acestei afecțiuni, dar nu există nici o dovadă 
a eficienţei lor. S-a observat un răspuns variabil la acest 
tratament, în unele cazuri înregistrîndu-se o ameliorare a 
simptomatologiei iar în altele agravarea acesteia, prin 
apariția unor leziuni de esofagită şi gastrită induse de 
antiinflamatoarele nesteroidiene. 

Autorii acestei cărți opinează pentru tratarea acestui tip 
de dureri prin psihoterapie, compresii locale calde şi umede 
şi gimnastică medicală, intervenţii care pot ţine sub control 
sau chiar înlătură durerea toracică. Rareori, costocondrita 
cu durere toracică este corelată cu afecțiuni specifice, 
precum gonoreea, artrita reumatoidă, sindromul Reiter sau 
mielomul multiplu. 

Aproximativ 5-10% din pacienţii cu angină pectorală 
prin boală coronariană ischemică au ca simptom asociat 
durerea de perete toracic. Aceasta este frecventă, de 
asemenea, după incizia chirurgicală pentru bypass 
coronarian. Rareori este prezentă la pacienţii cu infarct 
miocardic acut. 


B. Miozita pectorală. Este un sindrom dureros al peretelui 
toracic manifestat prin sensibilitate extremă localizată în 
masa musculară a marelui pectoral stîng. Durerea survine 
spontan, este puternică și continuă. Mişcarea brațului şi 
respirația profundă intensifică durerea. Pacienţii cu durere 
parietală toracică prelungită pot fi internați în unităţile 
coronariene pentru excluderea diagnosticului de infarct 
miocardic. 


C. Sindromul „înțepăturilor“ precordiale. Debutează 
brusc prin durere ascuţită, cu caracter de înțepătură, la 
pacienții aflați în repaus sau în timpul unui efort mediu 
(cum ar fi: o plimbare uşoară, greblatul frunzelor, măturatul 
podelei, aplecatul în faţă la ieşirea din maşină). Durerea 

este localizată pe o suprafață mică, situată lîngă sau sub 
mamelonul stîng la bărbat sau dedesubtul glandei mamare 
stîngi la femeie şi nu iradiază. U nii pacienți resimt o 
senzaţie ca „un fel de reţinere“ atunci cînd încearcă să 
inspire profund după debutul durerii. Majoritatea 
pacienților rămîn nemișcați de teamă că schimbarea poziţiei 
va intensifica durerea. Respirația devine superficială şi 
polipneică. Pacienţii au observat că disconfortul diminuă 
dacă îşi îndreaptă spatele şi umerii sau că durerea dispare, 
la fel de brusc cum a început, după un inspir adînc, forțat. 
De obicei, crizele durează cîteva minute. Ele pot fi urmate 
de durere reziduală, cu durată variabilă (de obicei, mai 
puţin de jumătate de oră). În general, nu există sensibilitate 
la palpare în aria de proiecţie a durerii. Majoritatea crizelor 
nu sînt obiectivate iar pacienţii nu le pot provoca. Pot apărea 
o singură dată, dar mai frecvent sînt recurente, la intervale 
de timp variabile (zile sau luni). Majoritatea crizelor s-au 
descris la pacienți sub 35 ani. Afecțiunea survine cu 
frecvenţă egală la ambele sexe. 

Un pacient a descris o durere similară, localizată în 
dreapta, dar aceasta a fost o situație neobişnuită. 

Examenul radiologic pulmonar şi electrocardiograma sînt 
normale. Nici o boală de fond nu e asociată cu acest sindrom. 
Eventual, accesele cedează spontan. Nu există terapie 
eficientă. Este importantă recunoaşterea acestei condiții şi a 
naturii ei benigne, astfel încît pacientul să fie sfătuit să nu se 
supună unor teste exhaustive şi posibil hazardate pentru 
presupuse afecțiuni cardiace sau pulmonare. 

Rezumînd, durerea toracică musculoscheletală sau 
parietală are următoarele caracteristici: 


1. Survine adesea în repaus; dacă este asociată cu efortul, 
cedează în cîteva secunde de la încetarea acestuia. 

2, Există sensibilitate parietală locală, la nivel parasternal 
stîng sau drept, sau în zona mamelonară stîngă. 

„ Această caracteristică nu se întîlneşte în sindromul 
„înțepăturilor“ precordiale. 

3. Caracter de junghi, cu durată de cîteva secunde. 

4. Caracter de jenă, cu durată de cîteva zile 

5. Ameliorare pasageră prin căldură locală, masaj, apăsare 
cu mîna, injecții cu lidocaină sau prin schimbarea 
poziției braţului stîng sau a corpului (răsucirea de pe o 
parte pe alta). Inspirul profund sau ortostatismul pot 
ameliora simptomele din sindromul „înțepăturilor“ 
precordiale. 

6. Poate fi reprodusă (localizare şi caractere similare) prin 
mişcarea brațului sau a. peretelui toracic sau prin 
presiune pe zona dureroasă. 

7. Blectrocardiograma (de repaus şi de effort), testele de 
effort cu taliu, examenul radiologic pulmonar sau 
coronarografia sînt în general normale. 


6. A. DUREREA TORACICĂ LEGATĂ DE ANXIETATE. 


Mai multe tipuri de durere toracică au fost asociate cu 
anxietatea. Acelaşi pacient poate prezenta unul sau mai 
multe din aceste tipuri de durere: 

1. Durere ascuţită sau ca un junghi, localizată parasternal 
stîng. Durerea apare şi dispare brusc, durînd doar 2-3 
secunde; în următoarele 5-20 de minute poate reapare 
de mai multe ori pe minut. Bolnavul poate prezenta 
hiperestezie locală în regiunea dureroasă. 

2; Durere constantă, persistentă, localizată deasupra 
sînului stîng, cu durată de ore sau zile şi fără legătură 
cu efortul fizic. 

3. Durere retrosternală cu câracter constrictiv sau de 
apăsare, care mimează o angină variantă. Pacienţii 
acuză o senzaţie de constricție sau de „nod în gât“ la 
deglutiţie. Durerea poate iradia spre partea stîngă a 
gîtului şi spre braţul stîng, mimînd o afecțiune 
coronariană, 


B. Atacurile de panică. Pacienţii cu atacuri de panică au 
şi alte manifestări care se adaugă celor descrise mai Sus. 
Manifestările însoțesc durerea toracică*sau apar indepen- 


dent de aceasta. Ele sînt următoarele: 


1. Transpiraţiile profuze. Acestea pot preceda sau 
acompania durerea toracică şi pot necesita folosirea 
unui prosop şi schimbarea aşternuturilor. Hiper- 
sudorația afectează gâtul, axilele, toracele anterior, fosa 
antecubitală şi spatele. 

2. Palpitaţiile — senzaţia că inima bate rapid şi cu putere, 
aproape de peretele toracic. 

3, O stare subiectivă de teamă şi de tensiune. Apar senzația 
de nelinişte, insomnia sau nervozitatea. De asemenea, 
poate fi prezent sentimentul fatalităţii. 

4. Senzaţia unui „tremor interior“. Pacientul se simte ca 
şi cînd ar tremura, dar mîinile sale nu tremură. 

5, Claustrofobia — o senzaţie de disconfort extrem şi de 
tensiune în spaţiile închise. Astfel de pacienţi doresc 
să se asigure că există o ieşire atunci cînd intră într-o 
încăpere. 

6. Confuzie, dezorientare sau amețeli 

7. Greaţa şi vărsăturile 

8. Respirație superficială — senzaţia de şufocare' sau 
impresia că nu pot efectua un inspir profund, eficient. 


Unul, mai multe sau toate aceste simptome pot fi prezente 
la un anumit pacient, în timpul crizelor. Frecvent, bolnavii 
sînt anxioşi, cu palme moi şi umede, prezintă tahicardie, 
extrasistole şi tensiune arterială sistolică crescută. 
Simptomele nu sînt continue şi apar frecvent noaptea, 
dimineața devreme sau în momentele liniştite ale zilei. 
Atacul durează 30-60 de minute şi se declanşează, de 
obicei, brusc. j 

Pacienţii cu senzaţie de presiune sau .constricție 
retrosternală pot avea teste electrografice de efort fals 
pozitive. De obicei, coronarografia este normală. 

Un număr mic de pacienţi care au astfel de manifestări 
pot avea hipertiroidie sau feocromocitom. 

Uneori, pacienţii dependenţi de Diazepam (Valium) sau 
de alte antidepresive prezintă la sistarea medicației „timp 
de 5-7 zile, simptome severe asemănătoare atacului de 

panică (precum durere toracică, greață, hipersudoraţie 
matinală). De obicei, ei sînt diagnosticaţi ca anxioşi în loc 
să fie considerați ca avînd sindrom de sevraj şi li se 
administrează mai mult diazepam — restabilind dependența. 

În unele cazuri, pacienţii cu atac de panică au fost 
internaţi în unitățile de îngrijire ale coronarienilor, datorită 
durerilor toracice cu caracter de zdrobire, dar toate 
investigaţiile au fost negative. Atacurile de panică sînt mai 
frecvente la adulţii tineri, la care bolile cardiace au o 
prevalență scăzută. 


7. HIPERVENTILAȚIA 


Acesta este un alt simptom legat de anxietate. Pacienţii 
prezintă tahipnee, amețeli, furnicături şi senzație de căldură 
la nivelul feţei şi mîinilor şi, uneori, spasme dureroase ale 
carpului, dureri toracice şi abdominale. Alți pacienți, fără 
tahipnee, acuză amețeli și crize dureroase toracice. Aceştia 
au un inspir profund şi un expir prelungit (oftează), fără a 
respira mai rapid decît normal. Durerea toracică poate fi 
provocată, cerînd acestor subiecți să respire repede şi adînc, 
timp de 1-2 minute. Studiile au arătat că la 39-42% din 
respectivii pacienţi durerea a putut fi indusă prin hiper- 
ventilație. Deoarece inversarea undei T şi subdenivelarea 
segmentului ST pot, de asemenea, să apară prin hiper- 
ventilație, unii pacienți sînt diagnosticați cu boală coronari- 
ană şi internați în unități de îngrijire ale coronarienilor 
(unde sînt supuși chiar coronarografiei. 

Tratamentul hiperventilației acute se începe punînd 
pacientul să respire într-o pungă de hîrtie şi astfel să 
reinspire aerul bogat în CO, expirat anterior. Calmarea 
pacientului și sedarea uşoară sînt folositoare. Cei mai mulți 
pacienţi cu atacuri recurente răspund bine la psihoterapie, 
învățînd să-şi controleze respirația și prin ea simptomato- 
logia. 

Această formă de abordare este posibilă dacă pacientul 
este conştient de asocierea simptomatologiei cu respirația 
polipneică sau profundă. Relaţia dintre ele este demonstrată 
clar în timpul celor 2 minute ale testului de hiperventilaţie 
descris mai sus. Totuşi nu trebuie să ne pripim, considerînd 
că simptomatologia se datorează exclusiv unei hiper- 
ventilaţii psihogene, deoarece pacienții cu boli cardiace 
organice pot prezenta, secundar, hiperventilaţie. La un 
pacient cunoscut ca fiind cardiac sau cu afectare cardiacă 
secundară altei boli (cum ar fi: sclerodermia, siclemia), 
este necesară o evaluare atentă a durerilor toracice sau a 
respirației superficiale. Au existat pacienți cu boli cardiace, 
care la camera de gardă au fost diagnosticați ca avînd 
hiperventilație psihogenă şi cărora li s-a permis să se 
reîntoarcă la domiciliu unde, în lipsa asistenței medicale, 
a survenit decesul. 


8. PERICARDITA ACUTĂ 


Această afecțiune debutează cu unul din următoarele tipuri 
de durere toracică: 


Partea a-lVa DUREREA ACUTĂ LA NIVELUL TORACELUI ŞI SÎNULUI 


1. Durere retrosternală descrisă diferit — surdă, ca o 
apăsare, constrictivă, ca o strîngere sau ca o încordare, 
care mimează durerea din infarctul miocardic. 

2. Durere ascuțită, ca un junghi, cu localizare în regiunea 
anterolaterală stîngă şi retrosternală, uneori apărînd şi 
în regiunea anterolaterală dreaptă. Durerea se 
accentuează după inspirul profund, tuse, deglutiție, 
decubit dorsal sau lateral stîng şi se ameliorează prin 
oprirea respirației şi adoptarea poziţiei şezînd, aplecat 
înainte sau ortostatice. 


A. Pericardita virală sau idiopatică. Sînt prezente unul 
sau ambele tipuri de durere. Frecvent, pacientul are febră, 
care precede sau este simultană cu durerea. Temperatura 
poate varia între 380C şi 39,5C. 

Durerea din pericardită iradiază spre umărul stîng, în 
regiunea suprascapulară. dreaptă și/sau stîngă (marginea 
mușchiului trapez) şi în partea stîngă a gîtului. La unii 
pacienți durerea iradiază în zona interscapulară sau în 
epigastru.Uneori, durerea este simțită la nivelul mandibulei, 
urechii, gîtului sau brațelor. 

La examenul fizic se constată febră, tahicardie 
proporțională cu creşterea temperaturii, tensiunea arterială 
fiind normală. Cînd nu există revărsat pericardic, 
dimensiunile cordului sînt normale. Parastenal stîng apare 
frecătură pericardică, care se auscultă cu pacientul în 
decubit dorsal sau lateral stîng sau aplecat înainte. Uneori, 
frecătura este auscultată doar în regiunea toracică dorsală. 

Frecătura din pericarditele virale sau idiopatice apare 
simultan cu durerea şi nu după 2 sau 3 zile, aşa cum se 
întîmplă la pacienții cu infarct miocardic transmural. Febra 
poate fi prezentă din prima zi în pericarditele acute, pe 
cînd în infarctul miocardic apare de obicei după 1-2 zile. 

În cazuri deosebite, infarctul miocardic poate să nu fie 
însoțit de durere, prima manifestare a afecțiunii fiind 
pericardita asociată, cu debut în a doua sau a treia zi. 
Aceasta mimează clinic o pericardită virală, electrocardio- 
grama insă tranşează diagnosticul. 

În cele mai multe cazuri de pericardită acută, pe 
electrocardiogramă apare supradenivelarea segmentului ST 
de 1-3 mm, în derivaţiile DI, DII, DIII, aVL, aVF şi de la 
V, sau V, pînă la V,. În derivaţiile aVR şi V, subdenivelare 
de segment ST. Brecvent, este întținită şi subdenivelarea 
de segment PR. Undele T rămîn cu amplitudine mică şi 
este posibilă inversarea lor după 5 sau 6 zile. În infarct 
există inversarea undelor T, în asociere cu o supradenivelare 
de segment ST. Undele Q şi scăderea amplitudinii undelor 
R nu apar în pericarditele acute. Este posibil să nu apară 
nici inversarea undei T, În unele cazuri, în care se auscultă 
frecătură pericardică, electrocardiograma poate fi normală. 
De obicei, supradenivelarea de segment ST revine la 
normal după 5-7 zile dar inversarea undei T persistă 
indefinit sau revine la normal după 2-4 luni. 

Dozarea seriată a enzimelor serice poate evidenția o 
creştere nespecifică a nivelelor AST şi lactic dehidrogena- 
zei. Ocazional, au fost descrise modificări ale izoenzimelor 

LDH şi CPK, asemănătoare celor din infarct, dar astfel de 
cazuri sînt rare. Un studiu recent din Finlanda a arătat că 
60-70% din soldaţii cu pericardită idiopatică au avut 
niveluri crescute ale CPK - MB în primele 48 de ore ale 
bolii. În cadrul pericarditelor virale sau idiopatice apare 
frecvent leucocitoză cu 12.000-14.000 leucocite/mm: iar 
viteza de sedimentare poate fi crescută. Ecocardiografia 
bidimensională (2D) este normală sau vizualizează lichid 
pericardic în cantitate mică. Epanşamentul pericardic poate 
produce mărirea globală a dimensiunilor cordului, fără 
semne de stază pulmonară. În pericardite poate să apară 
un mic revărsat lichidian pleural şi infiltrate pulmonare 
datorate atelectaziei sau pneumoniei. 

Pericardita este urmarea unei infecţii virale (cu virus 
coxsackie B, virus Echo, virus gripal, virus Epstein-Barr) 
sau este idiopatică. Pentru pericardita idiopatică se 
incriminează un mecanism autoimun. 

Pericarditele secundare infecțiilor cu germeni piogeni 
sau tuberculozei trebuie diferenţiate de pericarditele virale 
sau din bolile autoimune. 


B. Pericardita bacteriană. Pericardita acută bacteriană 
este, uzual, determinată de stafilococi şi de germeni enterali 
gram negativi. Lichidul pericardic este purulent şi conține 
bacterii. Această afecţiune apare frecvent după chirurgie 
toracică sau la pacienți imunodeprimaţi. Febra poate 
precede cu cîteva zile durerea toracică. Pericardita 
bacteriană poate să apară şi la pacienţii cu pneumonie şi 
empiem, la cei care au avut frison şi febră datorate 
bacteriemiei, la pacienţi cu endocardită şi abcese 
miocardice secundare unei bacteriemii cu meningococ 
precum şi la pacienţi cu abcese hepatice diseminate. 

În pericardita bacteriană, există un revărsat pericardic 
important, cu turgescența venelor jugulare, frecătură 
pericardică, cardiomegalie — clinic şi radiologic, respirație 
superficială, frisoane, febră, hepatomegalie şi sindrom 
lichidian pleural. Ecocardiografia confirmă prezența 
epanşamentului pericardic iar pericardiocenteza va evacua 
un lichid cu caracter de exudat, cu 50.000 neutrofile/mm?. 
Frotiurile colorate Gram şi culturile din lichidul evacuat 
vor identifica agentul patogen. 

Pentru tratarea bolii sînt necesare drenajul chirurgical 
al lichidului pericardic purulent şi antibioterapia pe cale 
i.v. Pot fi utile toracotomia și drenajul lichidului purulent 
cloazonat pericardic sau pleural. Tratamentul agresiv 
antibiotic şi chirurgical scade rata mortalității de la 30% la 
mai puţin de 10%. 


C. Pericardita tuberculoasă. Pericardita tuberculoasă 
poate mima pericardita virală, fiind de obicei (50% din 
cazuri) mărturia unei tuberculoze pulmonare sau 
mediastinale sechelare. Intradermoreacţia la tuberculină 
este fals negativă în 30% din cazuri. Diagnosticul se 
confirmă prin însămînțarea lichidului pericardic pe medii 
de cultură sau prin biopsie pericardică. În unele cazuri, 
terapia tuberculostatică este inițiată empiric, înainte de 
confirmarea diagnosticului. 

Alte cauze de pericardită acută sînt: tumorile maligne și 
lupusul eritematos diseminat. Tumorile sînt diagnosticate 
prin teste citologice ale lichidului pericardic după 
pericardiocenteză sau prin biopsie pericardică. Lupusul se 
manifestă prin artralgii, erupție eritematoasă facială, afec- 
tare renală, durere pleurală, anemie, leucopenie, trombo- 
citopenie şi prezența de anticorpi antinucleari și/sau celule 
lupice. 

Hipersensibilitatea la anumite medicamente cum ar fi 
fenitoina (Dilantin), hidralazina (Apresoline), procain- 
amida, dantrolene, metisergida şi cromolin sodic se poate 
manifesta prin pericardită. În acest caz atitudinea 
terapeutică care se impune este oprirea administrării 
medicamentelor incriminate. 

Pericardita poate apărea la o săptămînă după un infarct 
miocardic (sindromul Dressler), după chirurgia cardiacă, 
după traumatisme ale cordului sau după radioterapie la 
nivelul mediastinului. 

Pericarditele virale şi idiopatice, pericarditele induse de 
administrarea unor medicamente, pericarditele post 
intervenţii chirurgicale şi post infarct răspund prompt la 
tratamentul oral cu prednison (20-60 mg/zi). Recăderile 
şi recurențele pot urma reducerii dozei sau administrării 
discontinue de corticosteroizi la 1/3 din pacienți. 

Complicaţiile pericarditei sînt: tamponada cardiacă, cu 
semne de insuficiență cardiacă dreaptă şi hipotensiune 
arterială, şi pericardita constrictivă, care se poate manifesta 
similar. Diagnosticul diferenţial între tamponadă şi 
pericardita constrictivă este făcut prin ecografia 2D. 
Epanşamentul pericardic în asociere cu pericardita 
constrictivă generează tamponadă cardiacă. 

Majoritatea pacienților cu pericardită virală sau 
idiopatică se vindecă fără sechele. Unii pacienţi dezvoltă 
tamponadă cardiacă şi/sau pericardită constrictivă; în 
această situație este necesară pericardiocenteza şi/sau 
intervenţia chirurgicală. Pacienţii cu pericardită de cauză 
specifică (metastază carcinomatoasă, mezoteliom, 
tuberculoză, infecţie bacteriană sau lupus eritematos) 
reprezintă mai puțin de 15% dintre toate cazurile de 
pericardita acută. 


TROMBOEMBOLISMUL PULMONAR MASIV 
ACUT 


Tromboembolismul pulmonar masiv acut este asociat cu 
durere retrosternală, intensă, cu caracter constrictiv sau de 
strivire. Embolii iau naştere în venele mari ale coapsei sau 
ale pelvisului şi sînt suficient de mari pentru a obstrua una 
sau ambele artere pulmonare principale. Volumul unui 
tromb ce se întinde de la nivelul gambei pînă la nivelul 
coapsei este de aproximativ 100 ml. Tromboembolismul 
pulmonar masiv este definit ca fiind obstrucția embolică 
sau trombotică care reduce cu peste. 50% circulaţia 
pulmonară. În plus, pe lîngă durerea retrosternală intensă, 
aceşti pacienți dezvoltă şi dispnee severă,:wheezing şi o 
hipotensiune marcată, tinzînd inițial spre normalizare, dar 

reapărînd ulterior. În plus, apare turgescență jugulară şi 
durere în hipocondrul drept prin congestie hepatică acută. 
Galopul ventricular drept şi tahicardia marcată sînt 
prezente. Unii pacienți pot dezvolta fibrilație sau tahicardie 
atrială. Electrocardiograma evidențiază un aspect de S,Q, 
„ T inversat sau de bloc complet sau incomplet de ramură 
dreaptă, dar și inversarea undei T în derivaţiile V,, V,, V,. 
Radiografia pulmonară este normală sau vizualizează o 
opacitate hilară, unilaterală, și hipertransparență de partea 
afectată prin diminuarea vascularizației pulmonare (semnul 
Westermark). Scintigrama pulmonară de perfuzie va arăta 
absenţa totală a perfuziei la un plămîn şi parțială la celălalt. 
Angiografia pulmonară poate evidenția ocluzia unei artere 
pulmonare principale sau a mai multor artere lobare sau 
segmentare într-un plămîn şi o ocluzie parțială în celălalt. 
În trecut, embolectomia chirurgicală a avut ca rezultat o 
rată a mortalității de 50-61%; această modalitate terapeutică 
a fost în general abandonată, fiind înlocuită cu terapia 
trombolitică şi administrarea intravenoasă de heparină la 
pacienții relativ stabili. Embolectomia este utilizată acum 
doar pentru pacienții cu stop cardiac sau la care tratamentul 
trombolitic nu a dat rezultate. Rezultatele acestei intervenții 
operatorii s-au îmbunătăţit de la apariţia circulaţiei 
extracorporeale; mortalitatea evaluată recent este în limitele 
a 11-31%, 

Existenţa manifestărilor clinice de flebită sau de 
tromboză venoasă ale membrelor (de exemplu: durere 
profundă şi edem al membrului inferior) se constată doar 
la un număr mic de pacienți. 

Dintre factorii de risc care cresc incidența formării 
trombilor la nivelul membrelor inferioare sau pelvisului şi 
a emboliilor secundare enumerăm: 


1. Imobilizarea (de exemplu: repaus la pat, drumuri lungi 
cu automobilul sau avionul, imobilizarea în aparat 
ghipsat şi paralizii ale membrelor inferioare prin 
accidente vasculare cerebrale sau leziuni ale măduvei 
spinării) 

2. Intervenţii chirurgicale recente — 30% din pacienții care 
au suferit intervenții chirurgicale abdominale majore 
dezvoltă tromboze ale gambei, după 40 de ani. La o 
cincime dintre aceştia (6% din total) trombul se propagă 
din venele ilio-femurale şi doar 50% din ei (3% din to- 
tal) dezvoltă tromboembolism pulmonar. Dintre pacienții 
care au suferit intervenții chirurgicale la nivelul șoldului, 
70-80% dezvoltă tromboze la nivelul membrelor 
inferioare, această complicaţie apărînd şi la 22% dintre 
pacienții care au suferit un infarct miocardic. 

3. Graviditatea. 

4. Anticoncepționalele orale. 

5. Neoplaziile. 

6. Insuficiența cardiacă. 

7. Obezitatea severă. 

8. Stările de hipercoagulabilitate: 

A. Deficitul de antitrombină III (AT III) poate 
determină pînă la 2% din episoadele clinice ale 

bolii tromboembolice. Trombembolismul indus de 
estrogeni apare prin inhibarea de către aceștia a 
producției hepatice de AT III. 

B. Deficitul de proteină C. 

C. Deficitul de proteină S. 


Metodele de diagnostic ale trombozelor venoase de la 
nivelul membrelor inferioare şi ale emboliei pulmonare 
includ: 


1. Venografia Doppler şi pletismografia de impedanță. 
„Aceste metode au o mare acuratețe (90-100%) în 
detectarea trombilor situați în venele coapsei. 
„Standardul de aur“ în diagnosticul trombozei venoase 
de la nivelul gambei și coapsei este venografia cu 
substanță de contrast. Din păcate, această metodă este 
invazivă, determină dureri (în 50% din cazuri) şi posibil 
tromboză venoasă a membrelor inferioare la 33% din 
pacienți. Utilizarea unei substanțe de contrast nonionice 
poate reduce riscul acestor complicaţii. Majoritatea 
trombilor care apar la nivelul gambei nu produc 
embolie pulmonară. Prezența de trombi în venele 
coapsei reprezintă o indicație de tratament anticoagu- 
lant, deoarece astfel de trombi au risc mare de 
embolizare. Multe embolii nu sînt simptomatice, fiind 
decelabile doar la investigațiile imagistice ale 
plămînului. La 30-50% dintre pacienții cu embolie 
pulmonară dovedită nu există trombi în venele ilio- 
femurale. Se presupune că aceştia s-au fragmentat şi 
au embolizat în totalitate în plămîn. 

2. Scintigrafia pulmonară. Scintigrama pulmonară de 
„perfuzie este normală în absența embolilor pulmonari, 
la pacienţii care nu suferă de nici o altă boală 
pulmonară. Aceasta exclude clar diagnosticul de 
tromboembolism. La pacienți cu alte afecțiuni pulmo- 
nare precum astm, emfizem, atelectazie, pneumonie, 
cancer pulmonar, vasculite pulmonare, pneumonite 
radice sau congestie pulmonară, scintigrama pulmonară 
de perfuzie este frecvent modificată (fals-pozitivă 
pentru embolism). O metodă frecvent utilizată pentru 
a creşte specificitatea scintigrafiei pulmonare este 
combinarea scintigrafiei de perfuzie cu cea de 
ventilaţie, utilizînd Xenon 133. Dacă există emboli 
pulmonari, scintigrama de ventilaţie este de obicei 
normală, în timp ce pe scintigrama de perfuzie apar 
anomalii, deci se constată un dezechilibru ventilaţie - 
perfuzie (dezechilibru V/Q). Defectele de perfuzie 
segmentare sau lobare multiple, asociate cu alterarea 
raportului V/Q, se corelează cu dovezile angiografice 
de tromboembolism pulmonar în 90% din cazuri. La 
pacienţii cu infiltrat pulmonar, la radiografia toracică, 
un defect de captare a "Te mai mare decit infiltratul 
este asociat cu trombembolismul în 89% din cazuri. 
Dacă defectele de captare a radionuclidului sînt mai 
mici decit infiltratul, pe arteriografia pulmonară apar 
emboli în doar 10% din cazuri. 


12 ' DUREREA ACUTĂ RETROSTERNALĂ 


Deoarece manifestările clinice sugestive pentru 
trombembolism se corelează pozitiv cu defectele de 
captare şi cu dezechilibrul V/Q, un tablou clinic sărac 
reduce probabilitatea de evidențiere angiografică a 
embolilor pulmonari la 54%. 

La bolnavii spitalizați la care s-au efectuat 
arteriografii pulmonare s-a observat că între acestea 
şi scintigrafiile pulmonare nu există o bună corelație. 

Rezumînd: 

A. O scintigramă pulmonară de perfuzie negativă 
indică absența embolilor pulmonari. 

B. O scintigramă pulmonară de perfuzie pozitivă cu 
dezechilibru V/Q este asociată cu prezența 
embolilor în 40-90% din cazuri. Rata rezultatelor 
fals-pozitive este de pînă la 60%. 

C. O scintigramă pulmonară de perfuzie pozitivă fără 
dezechilibru V/Q este asociată cu trombo- 
embolismul pulmonar în 30-42% din cazuri. 
Absența dezechilibnflui V/Q nu exclude posibili- 
tatea existenței emboliei pulmonare, astfel că 
scintigrama de ventilație nu este atît de utilă în 
interpretarea defectelor de perfuzie, pe cît s-a sperat 
inițial. 

3. Angiografia. O scintigramă de perfuzie pozitivă necesită 
efectuarea unei angiografii pentru o interpretare exactă, 
indiferent dacă există sau nu un dezechilibru V/Q. În 
centrele mari, injectarea selectivă, incidențele speciale 
şi tehnicile de amplificare a imaginilor au fost utilizate 
pentru creşterea sensibilităţii metodei. 

O angiografie pozitivă va evidenția o între- 
rupere bruscă a vasului sau un defect de umplere, 
semne că vasul este obstruat. În contextul unui 
tablou clinic sugestiv pentru tromboembolism, a 
unei scintigrafii de ventilaţie-perfuzie pozitivă sau 
a unei tromboze venoase la nivelul membrului in- 
ferior evidenţiată prin venografie — angiografia 
este rareori fals-negativă. 


Tromboembolismul pulmonar masiv sau mediu se 
tratează cu streptokinază sau urokinază administrate 
intravenos. Aceşti agenți trombolitici vor liza embolii prin 
stimularea sintezei de plasmină, o enzimă fibrinolitică. 
Disoluţia embolilor şi restabilirea circulaţiei pulmonare 
apare rapid după administrarea acestora. Oricum, 
mortalitatea rămîne la fel de ridicată ca şi în cazul 
heparinoterapiei sau administrării de cumarinice. Agenţii 
trombolitici pot produce hemoragii (severe în 9% din 
cazuri), febră şi reacții alergice. 

Heparina trebuie administrată intravenos. Ea creează 
complexe cu AT III şi inhibă trombina şi factorul Xa, 
prevenind polimerizarea fibrinogenului şi formarea 
trombului. Hemoragia este efectul secundar cel mai 
important şi apare la pacienţii care au făcut abuz de alcool 
sau de aspirină sau care au o boală asociată, precum ciroza 
sau cancerul. Trombocitopenia, efect advers al tratamentu- 
lui cu heparină, predispune şi ea la hemoragii. 

Warfarina este un anticoagulant oral care scade 
activitatea factorilor trombinici VII, IX şi X. Rata 
recurențelor tromboembolismului tratat cu warfarină este 
de sub 2% iar frecvenţa hemoragiilor este de 4%. Aceasta 
trebuie utilizată după terapia cu heparină, ca tratament de 
întreținere. 

Întreruperea fluxului venos cav prin ligaturarea, 
clamparea, plicaturarea venei sau prin inserția transvenoasă 
aunui filtru poate fiutilizată cînd tratamentul anticoagulant 
nu dă rezultate în prevenirea recurențelor, cînd există risc 
de hemoragii, cînd alte boli asociate contraindică 
anticoagularea sau cînd apar embolii paradoxale. 

Inserţia transvenoasă a unui filtru Greenfield în vena 
cavă inferioară se însoţeşte de o mortalitate intraoperato- 
rie-mai scăzută (0,6-2%) faţă de intervenția chirurgicală 
deschisă şi previne în acelaşi timp recurența emboliilor şi 
insuficiența venoasă. 


10. DISECŢIA ACUTĂ DE AORTĂ 


Simptomatologia dedutează brutal, printr-o criză severă 
de durere retrosternală şi precordială. Durerea a fost 
descrisă ca o sfişiere, ca o spintecare, dar acest caracter 
lipseşte adesea. Intensitatea durerii este maximală în cîteva 
secunde. Iradiază rapid spre față şi mandibulă, spre unul 
sau ambele braţe şi se reflectă dorsal. Poate iradia şi spre 
abdomenul superior. Durerea este de obicei atât de intensă, încât 
pacienții nu pot sta culcați; ei se zvîrcolesc, întorcîdu-se 
de pe o parte pe alta, în căutarea unei poziții antalgice. 
Într-un număr mic de cazuri, durerea are intensitate 
moderată şi poate fi controlată într-o oarecare măsură de 
analgezice. Pacienţii nu prezintă tuse sau tulburări 
respiratorii. 

Durerea în flanc sugerează disecția arterei renale, iar 
durerea în epigastru indică afectarea aortei abdominale. 
Caracterele durerii se pot schimba rapid în primele 24 de 
ore. 

Lipotimia, hemiplegia, cecitatea unilaterală sau afazia 
indică afectarea trunchiului brahiocefalic sau a carotidei 
comune stîngi. 

Lezarea măduvei spinării se poate manifesta prin 
paraplegie sau tulburări de sensibilitate în jumătatea 
inferioară a corpului. 

Disecţia arterelor coronare poate determina durere 
retrosternală intensă, secundară infarctului miocardic; 
acesta va fi obiectivat electrocardiografic. 

Insuficiența aortică acută, prin disecția retrogradă a aortei 
ascendente, poate induce dispnee de repaus şi ortopnee. 

Greaţa, vărsăturile, durerea epigastrică severă, 
hematemeza, scaunele moi, lichide sau sanguinolente 
reflectă afectarea circulației tubului digestiv şi infarctul 
ischemic intestinal. Semnele obiective abdominale pot fi 
minime în prezența durerii ischemice severe. 

Durerea şi impotența funcțională, răcirea, paloarea unui 
membru inferior, cu dispariția pulsului, pot fi consecința 
disecţiei aortei descendente și a ocluziei unilaterale a arterei 
iliace. 

La examenul fizic se remarcă hipertensiune arterială şi 
diminuarea sau dispariţia pulsului periferic: (la nivelul 
arterelor periferice ale membrelor şi carotidei). Tahicardia 
este frecvent întâlnită, dar febra este rară. Se poate instala 
şocul — cu extremități reci şi palide. 

Vena jugulară externă stîngă este turgescentă, deoarece 
aorta dilatată obstruează parțial întoarcerea venoasă la 
nivelul mediastinului superior. Turgescența bilaterală a 
venelor jugulare, asociată cu puls paradoxal şi prăbuşire 
tensională indică sîngerare în spaţiul pericardic şi 
tamponadă cardiacă, care conduce la exitus rapid dacă nu 
este tratată; tamponada cardacă este cauza comună a 
decesului în disecția de aortă. 

Abolirea sau diminuarea severă a murmurului vezicular 
la nivelul hemitoracelui stîng, postero-bazal, poate fi un 
semn de hemotorax prin disecția aortei. 

Un suflu diastolic de insuficiență aortică indică disecția 
retrogradă provenită de la o fisură subintimală a aortei 
ascendente. Aceasta face ca inserția cuspidelor valvulare 
pe peretele aortic să fie deformată, ceea ce produce 
incompetență valvulară, aspect constatat în 50% din cazuri. 

Pulsaţia la nivelul furculiței sternale, sindromul Horner, 
frecătura pericardică sînt semne mai rar întâlnite în disecția 
de aortă. Sensibilitatea dureroasă abdominală şi meteoris- 
mul abdominal pot surveni secundar afectării intestinale 
prin ischemie. Unul sau ambele membre inferioare pot fi 
reci, palide şi fără puls. 

Examenul neurologic poate evidenția hemipareză cu sau 
fără afazie, anestezie senzorială superficială sau paraplegie. 

Electrocardiograma poate evidenția hipertrofie 
ventriculară stîngă, produsă de hipertensiunea preexistentă. 
Într-un studiu, 16% din cazuri au prezentat semne 
electrocardiografice de infarct miocardic. Într-un număr 
mic de cazuri, pe electrocardiogramă apar semne de 
pericardită. 

Pe radiografia pulmonară se remarcă, de obicei, lărgirea 
mediastinului superior (80-90% din cazuri). Însă, o aortă 
normală radiologic nu exclude complet disecţia. 
Modificările radiologice sugestive pentru disecție sînt: 
dilataţia aortei (ascendenta, crosa sau descendenta), lărgirea 
progresivă a conturului aortic pe radiografiile seriate, un 
contur neregulat al aortei şi decelarea unei calcificări a 
peretelui aortic mai mari de 6 mm (îngroşarea peretelui 
aortei). 

Nivelurile serice ale LDH, şi al CPK-MB pot fi crescute 
dacă disecția obstruează o arteră coronară şi produce infarct 
miocardic. 

Diagnosticul de certitudine al. disecției necesită 
efectuarea aortografiei pentru identificarea sediului fisurii 
intimale, a regiunii de îngustare aortică, a originii şi 
capătului lumenului dublu şi a prezenţei ocluziei ramurilor 
aortice. La pacienţii cu stare generală mediocră şi cu diag- 
nostic discutabil, o tomografie computerizată cu substanță 
de contrast poate fi utilă pentru confirmarea diagnosticului. 
Ecocardiografia are importanță relativ mare în diagnostica- 
rea disecției de aortă ascendentă, dar nu este utilă pentru 

disecţiile distale (tip III). Tomografia computerizată cu 
contrast înalt are o mai mare sensibilitate şi specificitate 
decît ecocardiografia şi poate furniza rezultatul în 15-20 
de minute. Î 

Disecţiile de aortă au fost clasificate în tipul ], II şi III 
(clasificarea De Bakey) sau tipul A şi B (Daily şi colab). 
Tipul I începe în aorta ascendentă şi interesează toată 
lungimea aortei; tipul II este limitat la aorta ascendentă; 
tipul III începe dincolo de originea arterei subclavii stîngi, 
cruțînd aorta ascendentă şi crosa. În clasificarea Daily, tipul 
A include toți pacienţii cu disecție de aortă ascendentă şi 
tipul B cuprinde toți pacienţii cu disecţie de aortă, care 
începe distal de originea arterei subelavii stîngi. 

Disecţiile de tip A survin la pacienţi tineri, cu 
hipertensiune mai puțin severă. Cazurile din cadrul 
sindromului Marfan şi cele apărute în corelaţie cu stenoza 
aortică valvulară sînt mai ales disecții de tip A. Disecţiile 
de tip B survin la pacienți vîrstnici, cu hipertensiune severă 
şi leziuni vasculare generalizate. 

Imediat după ce pacienţii cu disecţie aortică de tip A 
(tip 1 şi 11) au fost reechilibrați hemodinamic, ar trebui 
intentat tratamentul chirurgical. Folosind tehnici 
chirurgicale moderne, mortalitatea postoperatorie variază 
de la 10 la 20%. Recenta îmbunătăţire a tehnicilor 
chirurgicale încurajează tratamentul operator şi în disecțiile 
de tip B, care clasic erau tratate medical. Mortalitatea 
postoperatorie după intervenţiile chirurgicale reparatorii 
pentru disecțiile de tip B este de 13-15% din cazuri. 

Factorii majori de risc pentru producerea disecţiei aortice 
sînt: hipertensiunea arterială (80-90% din cazuri), 
sindromul Marfan (10%), necroza chistică a mediei 
peretelui aortic (20%), bicuspidia valvelor aortice, stenoza 
aortică, prolapsul de valvă mitrală și coarctaţia de aortă. 

"Traumatismele din timpul coronarografiei sau introduce- 
rea prin aortă a balonului de contrapulsaţie pentru 
tratamentul şocului cardiogen au fost asociate cu disecția 
secundară de aortă. Necroza chistică a mediei survine la 
pacienţi tineri, care suferă de sindrom Marfan sau de 
sindrom Ehlers-Danlos sau la gravide. 


11. MEDIASTINITELE 


Infecţiile mediastinului debutează cu. febră, frisoane şi 
durere retrosternală cu caracter de presiune sau constricție. 
Durerea, este accentuată de tuse sau de inspirul profund. 
Examenul fizic evidențiază febră, frisoane, tahicardie şi 
respiraţie rapidă, superficială. Dacă infecția este secundară 
chirurgiei toracice, incizia, sternală este roşie, sensibilă şi 
fluctuentă sau poate să supureze. 

Infecția mediastinală este determinată de diseminarea 
unei infecţii de la nivelul capului, gâtului, plămînilor, 
spaţiului pleural sau pericardic, peretelui toracic, 
ganglionilor limfatici locali sau de perforațiile faringiene, 
esofagiene sau ale traheei, Chirurgia cardiovasculară este 
o cauză frecventă a infecțiilor mediastinale. 

Pe radiografia toracică se constată o lărgire a mediastinu- 
lui cu opacitate situată paratraheal în dreapta sau o imagine 

hidroaerică în abcesele mediastinale. În unele cazuri se 
observă aerul liber între planurile tisulare ale gâtului şi 
mediastinului. La majoritatea pacienţilor, radiografia 
toracică standard (de față sau profil) este normală sau arată 
modificări nespecifice. Tomografia computerizată toracică 
permite o vizualizare excelentă a tumorilor din mediastinul 
posterior (asociate cu ruptura esofagiană), a obliterării 
planurilor fasciale mediastinale, a abceselor cu nivel 
hidroaeric şi a unui empiem pleural nebănuit. 

Perforaţia esofagiană poate fi secundară eroziunilor 
tumorale, leziunilor toracice sau cervicale inferioare, rareori 
endoscopiei. Vărsăturile sau eructaţiile severe pot avea ca 
rezultat ruptura completă a peretelui esofagian (sindromul 
Boerhaave). De asemenea, creşterile marcate ale presiunii 
intraabdominale, ridicarea unor greutăți mari sau efortul 
de defecaţie pot determina rupturi esofagiene. Pneumo- 
mediastinul şi pneumonia stîngă, semnalată de febră şi 
frison, se pot observa pe radiografia pulmonară. 

Infecţiile mediastinale de origine dentară apar după 
dureri dentare sau tratamente stomatologice. Aceste infecții 
afectează de obicei şi gîtul, determinînd febră mare, stare 
toxică, dureri de gât, tumefiere şi sensibilitate a regiunii 
anterioare a gâtului şi a celei anterosuperioare toracice. Pot 
apare disfagia şi odinofagia, iar pacientul scade în greutate. 
O radiografie cervicală de profil evidenţiază abcesele 
retrofaringiene.. Astfel de infecţii afectează mediastinul 
anterior, mijlociu sau posterior. 

După localizarea tomografică a infecției, mediastinul 
trebuie explorat chirurgical şi se face drenaj aspirativ pe 
un cateter cu lumen larg. Este necesar tratamentul antibiotic 
cu spectru larg, atît pentru germeni aerobi cît şi anaerobi. 

În infecțiile mediastinale, durerea toracică apare în 
contextul unei stări generale sever alterate cu febră înaltă. 
Această afecțiune este rar confundată cu infarctul 
miocardic. 


12. PNEUMOMEDIASTINUL 


Debutează cu durere retrosternală, disfagie, dureri de gât 
şi cervicalgii. Durerea toracică este intensificată de tuse, 
deglutiţie, inspir profund, decubit dorsal şi este parțial 
ameliorată prin aplecarea toracelui înainte. Dispneea este 
moderată. Durerea toracică, atunci cînd este singurul 
simptom, poate iradia posterior sau spre gît. Semnele 
clinice sînt: emfizemul subcutanat la nivelul gâtului şi 
toracelui şi semnul Hamman (crepitații precordiale) cel mai 
bine auscultat parasternal stîng, cu pacientul în decubit 
lateral stîng. Semnul Hamman este sincron cu zgomotele 
cardiace, fiind prezent în 50% din cazuri. 

Emfizemul subcutanat se poate extinde, cuprinzînd fața, 
toracele şi peretele abdominal. Febra sau frisoanele sînt 
prezente numai dacă există perforaţie esofagiană. 

Diagnosticul se pune pe radiografia pulmonară standard, 
care evidențiază aer conturînd pericardul şi o opacitate 
liniară subțire care reprezintă pleura mediastinală anterioară 
şi care delimitează o zonă de hipertransparență clară, fără 
desen vascular. Pe radiografia pulmonară de profil se 

observă mărirea spaţiului retrosternal şi o lamă fină de aer 
ce înconjoară esofagul sau traheea. 

Pneumomediastinul este precipitat de tuse, vărsături sau 
efort (de exemplu: ridicarea greutăților, efortul de defecație, 
travaliul, apneea forțată, cîntatul la un instrument de suflat). 
Poate fi şi urmarea unei intervenții chirurgicale, unei 
perforaţii esofagiene spontane sau unei barotraume 
secundare ventilației mecanice. 

Pacienţii cu pneumomediastin secundar rupturii sponta- 
ne aalveolelor pulmonare au evoluţie bună doar prin repaus 
la pat şi oxigenoterapie. Nu este necesară o terapie 
specifică. În acest caz, ruptura esofagiană, ca şi cauză de 
pneumomediastin, trebuie neapărat exclusă deoarece 
netratată duce la decesul pacientului prin septicemie. 

În contextul unei rupturi esofagiene, durerea retrosternală 
este severă şi asociază febră, frisoane şi semne de şoc toxic. 
Frecvent, radiografia toracică evidenţiază pleurezie, 
pneumomediastin şi pneumotorax, Endoscopia sau 
esofagoscopia cu substanță de contrast sînt necesare pentru 
localizarea leziunii esofagiane. 

Tratamentul pneumomediastinului cu O, 95% scade 
presiunea parţială a azotului în sînge şi facilitează 
reabsorbţia azotului din mediastin. Orice afecțiune 
supraadăugată (precum atelectazia, pneumonia, astmul şi 
fisurile esofagiene) necesită terapie specifică. Cazurile 
necomplicate se rezolvă în 3-5 zile. Durerea toracică este 
ameliorată în 24 de ore. 

Pneumomediastinul cu supapă este rar întîlnit; dacă aerul 
sub presiune ajunge în spațiul pericardic, poate apărea 
tamponada cardiacă. Pneumomediastinul cu supapă poate 
de asemenea afecta întoarcerea venoasă şi poate determina 
hipotensiune arterială şi şoc. Decompresia imediată este 
obligatorie. 


13. PNEUMOTORAXUL 


A. Pneumotoraxul spontan stîng. Ruperea unei bule de 
emfizem sau a unui chist aeric adiacent pleurei permite 
aerului să pătrundă în spaţiul pleural. Plămînul este parțial 
colabat. Durerea este ascuțită şi debutează brusc — aproape 
instantaneu — fiind localizată antero- şi/sau laterotoracic, 
este agravată de mişcările brațului sau ale corpului și de 
inspirul profund. Dispneea poate fi prezentă. Durerea 
toracică devine constantă. La examinarea toracelui se 
observă ampliaţii toracice reduse şi murmur vezicular 
diminuat în zona afectată. La percuție apare hipersonori- 
tate sau timpanism. La auscultaţie, zgomotele cardiace sînt 
asurzite, îndepărtate. Radiografia toracică va evidenția aer 
în spaţiul pleural şi atelectazia pulmonară. Radiografia 
toracică efectuată în expir este utilă în evidenţierea unui 
pneumotorax minim (25% din hemitorace). Un pneumo- 
torax minim, la pacienţi care nu au alte afecțiuni asociate, 
este tratat prin repaus la pat şi supraveghere clinică. 
Pneumotoraxul mediu (25-50% din hemitorace) trebuie 
tratat prin evacuarea aerului printr-un cateter. Un 
pneumotorax sever trebuie tratat prin toracostomie pe sondă 
ataşată la un sistem de aspirație şi drenaj. 

Pneumotoraxul primar este mai frecvent la bărbaţi 
(raportul incidenței bărbaţi/femei este 8/1), la persoanele 
longiline, la fumători (92% din cazuri). Pentru pneumo- 
toraxul secundar, emfizemul panacinar şi bolile pulmonare 
interstițiale sînt cele mai frecvente afecțiuni asociate. 

Pneumotoraxul secundar unui traumatism sau unor boli 
pulmonare (de exemplu: astm, pneumonie necrotizantă, 
tuberculoză, granulom eozinofilic, sindrom de detresă 
respiratorie a adultului) necesită toracostomie, inserția unui 
tub de dren cu aspirație. 


B. Pneumotoraxul în tensiune (sufocant). Pneumo- 
toraxul în tensiune apare cînd între plămîn şi spațiul pleural 
există o fistulă care funcționează ca o supapă. Se manifestă 
prin durere toracică intensă, dispnee, cianoză, puls abia 
perceptibil şi hipotensiune arterială. Traheea și șocul 
apexian sînt deplasate în partea opusă pneumotoraxului şi 
există turgescenţă jugulară. Murmurul vezicular este abolit 
şi apare hipersonoritate pulmonară în regiunea afectată. 
Întoarcerea venoasă este insuficientă pentru a menţine 
tensiunea arterială normală şi, ca urmare, apare hipo- 
tensiunea arterială. Aceasta se datorează presiunii 
intratoracice crescute şi modificării traiectului marilor vene 
în torace ca urmare a deplasării mediastinului. Fluxul 
sangvin coronarian şi oxigenarea cordului pot fi afectate, 
conducînd la aspecte de leziune miocardică pe electro- 
cardiogramă, precum supradenivelarea de segment ST şi 
aritmii maligne (de exemplu tahicardie ventriculară). Toate 
acestea dispar rapid după decompresia toracică şi 
administrarea de oxigen. Tratamentul eficient presupune 
inserția unui tub intratoracic și utilizarea aspirației continue 
pentru evacuarea aerului din spațiul pleural. 


14. TRAHEOBRONȘITELE 


Infecția virală sau bacteriană a traheei şi bronbhiilor mari 
se manifestă prin durere ascuţită retrosternală, accentuată 
de tuse şi puțin modificată de inspir. Pot fi prezente febra 
şi frisoanele. Dacă infecția este gripală, tusea este 
neproductivă. În cazul infecțiilor bacteriene, sputa poate 
conţine mucus, bacterii, leucocite şi hematii. Infecţiile 
bacteriene răspund la tratament antibiotic cu cefuroxim şi 
cefaclor. Radiografia toracică este :negativă sau poate 
prezenta infiltrate pulmonare nesistematizate. Majoritatea 
simptomelor asociate şi durerea retrosternală dispar de 
obicei după 5-7 zile de tratament. 


15. HERPES ZOSTER 


Infecția cu herpes zoster debutează cu durere surdă, 
pruriginoasă, constrictivă sau cu caracter de arsură, însoțită 
de prurit, dispusă în formă de bandă de aproximativ 10 cm 
lățime, la nivelul unui hemitorace. În 2-3 zile de la debut, 
în zona dureroasă apar grupuri de patru sau cinci vezicule 
mici şi pustule situate pe un fond hiperemic. Erupția 
cutanată este limitată la un hemitorace. Afecțiunea poate 
debuta și cu leziuni grupate, localizate dorsal, paravertebral, 
pe linia axilară medie sau pe toracele anterior. Veziculele 

se sparg şi formează o crustă roşie-maronie. Acyclovirul 
(un medicament antiviral) este util in tratamentul cazurilor 
severe. După vindecarea leziunilor poate rămîne o zonă 
hiperpigmentată iar la persoanele de culoare se poate 
constata o depigmentare. 

O durere cu caracter nevralgic, posteruptivă poate 
persista luni de zile de la dispariția acesteia. 


RUPTURA ESOFAGIANĂ - SINDROMUL 
BOERHAAVE ȘI ALTE CAUZE 


Greaţa şi vărsăturile severe sînt urmate la scurt timp de 
durere cu debut brusc, cu localizare retrosternală sau 
precordială (70% din cazuri). De asemenea, durerea poate 
să apară în regiunea epigastrică, la nivelul umărului stîng 
şi în regiunea toracică posterosuperioară. Durerea 
retrosternală este descrisă diferit: ca o presiune, ca o 
constricție sau surdă şi persistentă Durerea precordială şi 
cea posterotoracică poate fi surdă, persistentă sau cu 
caracter pleural. Simptomele asociate sînt: dispneea (50% 
din cazuri) (legată de pleurită, pneumotorax sau pleurezie); 
hematemeza moderată (50%); febra (11-50%); odinofagia 
sau disfagia (< 10%) şi polidipsia pentru apă rece (< 10%). 

La examenul clinic de poate observa tahicardie, tahipnee, 
febră şi hipotensiune (25% din pacienți sînt în stare de 
şoc) sau toate funcțiile vitale pot fi normale. Emfizemul 
subcutanat apare mai întîi în fosa supraclaviculară (33% 
din cazuri). Este un semn tardiv, care se evidenţiază la 6-18 
ore de la debutul durerii. La auscultația hemitoracelui 
posterior stîng murmurul vezicular este diminuat sau sînt 
prezente raluri, datorită unui pneumotorax și/sau a unei 
pleurezii. Semnul Hamman (constînd în apariția unor 
crepitații retrosternale, sincrone cu contracțiile cardiace) 
este auscultat la pînă la 20% din cazuri și este legat de 
prezența pneumomediastinului. Rareori, o frecătură 
pericardică este auscultată, apariția ei datorîndu-se unei 
pericardite purulente asociată mediastinitei. Uneori, apare 
sensibilitate la palpare şi apărare musculară în epigastru şi 
la nivelul rebordului costal, mimînd un ulcer perforat. 
Aspectul clinic devine şi mai neclar în prezența 
pneumoperitoneului, situație întîlnită la 5% din pacienți. 

Pe radiografia toracică se evidențiază pneumomediasti- 
nul, sub forma unei benzi subțiri hipertransparente dispuse 
de-a lungul conturului stîng al cordului, al arcului aortic şi a 
aortei descendente. Semnul „V“ al lui Naclerio poate fi 
prezent în 20% din cazuri. El reprezintă o zonă radiotranspa- 
rentă, în formă de „V“,constituită de aerul care disecă planuri- 
le fasciale ale mediastinului şi pleurei. Se mai pot remarca: 
opacitate alveolară la nivelul lobului inferior stîng, pleurezie 
stîngă, pneumotorax sau hidropneumotorax. Emfizemul sub- 
cutenat şi/sau pneumomediastinul diferențiază ruptura esofa- 
giană spontană de alte cauze, comune, ale durerii toracice 
anterioare, cum ar fi infarctul miocardic, tromboembolismul 
pulmonar, disecția de aortă sau pericardita. Afecțiunile abdo- 
minale deseori confundate cu ruptura esofagiană sînt: ulcerul 
perforat, ocluzia mezenterică, ruptura unor abcese subfrenice, . 
hernia diafragmatică încarcerată şi pancreatita acută. 

Diagnosticul este confirmat îi în 90-95% din cazuri prin 
administrarea orală de Gastrografin; se observă apoi 
pătrunderea substanței de contrast în mediastin sau în 
spaţiul pleural stîng. Endoscopia şi/sau tranzitul baritat au 
fost folosite pentru a detecta ruptura esofagiană în cazurile 
suspecte şi cu rezultate negative la examenul cu 
Gastrografin. 

Durerea şi semnele clinice sînt localizate de regulă 
retrosternal sau lateral stîng, iar durerea toracică, 
pneumotoraxul şi pleurezia situate în dreapta apar într-un 
număr redus de cazuri. 

Tomografia computerizată a fost utilizată pentru 
evaluarea pacienților aflaţi în stare gravă sau a celor 
necooperanți, care refuzau esofagoscopia cu substanță de 
contrast. Tomografia poate evidenția un hematom mediasti- 
nal, aer liber şi/sau abcese în mediastin, pleurezii şi/sau 
un pneumotorax. Lichidul pleural este un exudat maroniu, 
uneori cu miros fetid; concentraţia amilazei salivare este 
crescută în 90% din cazuri, pH-ul < 6 (50% din cazuri). 
Acest lichid de multe ori conține resturi alimentare. 

12 DUSESE 


Secvența clinică clasică constituită din durere localizată 
toracic şi/sau epigastric aparută după un efort de vărsătură, 
asociată cu apariția unui emfizem subcutanat şi/sau'a unui 


pneumomediastin, este întîlnită în 50-65% din cazuri. În 


alte cazuri nu există istoric de vărsături sau durere. Unele 
cazuri de ruptură esofagiană apar în cadrul crizelor severe 
de astm, în timpul travaliului, al unor accese severe de 
tuse sau de sughiț, în timpul ridicării unor greutăţi, după 
mese copioase, în timpul dializei şi după manevra 
Heimlich. Alte cazuri de ruptură esofagiană s-au corelat 
cu endoscopia, esofagoscopia, traumatismele sau corpii 
străini intraesofagieni. Afecțiunile esofagiene preexistente, 
precum stenoza, carcinomul, achalazia sau hernia 
paraesofagiană, pot conduce la ruptură esofagiană. Exista 
controverse cu privire la terapia optimă. Explorarea 
chirurgicală imediată, sutura esofagiană, lavajul mediastinal 
şi drenajul sînt susținute de unii autori; alții obțin rezultate 
bune cu tratament medical conservator, prin nutriție 
parenterală totală, antibiotice, substituție volemică şi drenaj 
tordtic pe sondă. 


CAPITOLUL 


13 





Cl REZUMAT 


Durerea pleurală este ascuţită, ca un junghi, fiind agravată 
de inspirul profund sau de tuse și uneori, de mişcările 
trunchiului (ridicarea din clinostatism). Pneumonia bacteriană 

DUREREA ACUTĂ 


TORACICĂ 


ANTEROLATERALĂ 


[LI LISTA DIAGNOSTICELOR 
POSIBILE 


1. Durerea pleurală 


A. Pneumonia 
1. Pneumonia bacteriană 
(incluzînd şi pneumonia de 
aspirație polimicrobiană) 
2. Mycoplasma pneumoniae 
(pneumonia primară atipică) 
3, Legionella pneumophila 
(legioneloza) 
4. A. Chlamydia psittaci 
(psitacoza, ornitoza) 
B. Chlamydia pneumoniae 
(tulpina TWAR) 
5. Febra Q 
6. Tularemia pulmonară 
B. Tromboembolismul şi infarctul 
pulmonar 
C. Tuberculoza 
D. Afecțiuni ce interesează pleura şi/sau 
pericardul 
1. Lupusul eritematos sistemic şi 
lupusul indus medicamentos 
2. Artrita reumatoidă 
3. Sindroamele post-infarct 
miocardic, post-cardiotomie 
sau post-traumatism cardiac 
4. Pericardita virală sau idiopatică 
5. Pericardita cronică 
A. Pericardita purulentă 
B. Pericardita tuberculoasă 
C. Pericardita neoplazică 


E. Pleurodinia şi alte cauze de 
pleurezii „virale“ 
F. Empiemul 
G. Abcesul subdiafragmatic 
H. Tumorile 
1. Mezoteliomul benign 
2. Mezoteliomul malign 
3. Cancerul primar sau metastatic 
care interesează pleura 
I. Sindromul Fitz-Hugh-Curtis 


. Pneumotoraxul 


A. Pneumotoraxul spontan 
B. Pneumotorax sufocant 


. Durerea de perete toracic 


A. Fracturile costale (traumatice sau 
patologice) 

B. Costocondritele 

C. Miozita şi traumatismele 
mușchiului pectoral — sindroamele 
miofasciale 

D. Infarctele costale din siclemie 


„ Durerea nevritică 


A. Nevritele intercostale 

B. Herpes zoster 

C. Afecțiunile măduvei spinării şi 
radiculopatiile 


. Boala Mondor (tromboflebita venelor 


peretelui toracic) 


. Boala coronariană 


A. Infarctul miocardic 
B. Angina instabilă 


7. Ruptura esofagului (sindromul Boerhaave 


şi alte cauze) 


este asociată cu durere pleurală, febră, frisoane, frisonete, tuse 
şi spută galben-verzuie, ruginie sau ciocolatie. Sputa purulentă 
poate să conţină striuri sanguinolente. Mycoplasma 

pneumoniae determină o pneumonie atipică. Doar cîteva 
cazuri au asociată durere pleurală. Tusea rebelă şi febra sînt 
principalele simptome. Legionella produce pneumonie însoțită 
de durere pleurală, tuse cu spută mucoidă sau mucopurulentă, 
febră şi frisoane. Pacienţii cu această afecțiune acuză, de 
obicei, dureri abdominale, diaree şi tulburări psihice; pot 
prezenta tulburări ale funcției hepatice sau renale. Pacienţii 
cu psitacoză au durere pleurală numai în cazuri severe. De 
obicei, acestea se manifestă prin tuse, febră şi cefalee, 
splenomegalie şi prin semne clinice și radiologice de 
pneumonie, Din anamneză rezultă contactul cu papagali sau 
cu alte păsări, precum rațele sau curcanii. În toate aceste 
afecțiuni radiografia toracică evidențiază prezența opacităților 
infiltrative pulmonare. Diagnosticul se bazează pe datele 
clinice, pe examenul sputei sau al lavajului bronșic şi pe testele 
serologice. Chlamydia pneumoniae — tulpina TWAR (Taiwan 
acute respiratory) — produce o boală pulmonară acută, cu febră, 
cefalee, tuse, laringită, radiografia pulmonară vizualizînd 
imagini de pneumonie segmentară sau subsegmentară. Este o 
boală asemănătoare infecției cu Mycoplasma pneumoniae şi 
care răspunde la tratamentul cu tetraciclină. Pentru a pune 
diagnosticul este necesară izolarea germenului sau utilizarea 
unor antigene TWAR. specifice, pentru efectuarea testelor 
serologice. Febra Q şi tularemia produc pneumonii penicilino- 
rezistente. Diagnosticul este stabilit, de obicei, prin teste 
serologice. 

Tromboembolismul pulmonar apare la persoanele cu 
membre inferioare imobilizate datorită unor intervenții 
chirurgicale recente, repausului prelungit la pat, aparatelor 
gipsate, paraplegiei sau hemiplegiei. Utilizarea contra- 
ceptivelor orale, istoricul familial de flebite şi tromboembolism 
(de exemplu datorate deficitului de antitrombina III, de 
proteină S sau proteină C), neoplaziile, sarcina şi insuficiența 
cardiacă congestivă, predispun, de asemenea, la apariția 
tromboembolismului. Durerea pleurală este ascuţită şi bine 
localizată. Este tranzitorie, dispărînd în decurs de cîteva ore, 
sau durează mai multe zile. Poate fi însoțită de febră dar fără 
frisoane. Hemoptiziile cu sînge roșu aprins sau închis la 
culoare apar în 20-30% din cazuri. Sputa purulentă sau ruginie 
este absentă. Apar dispneea şi tusea. Pe radiografia toracică 
apar atelectazii lamelare ipsilateral sau un infiltrat triunghiular 
cu baza spre pleură (semnul Hampton). Scintigrama şi 
angiografia pulmonară confirmă diagnosticul. 

Tuberculoza poate determina durere pleurală, febră şi 
pleurezie evidențiată prin examen clinic şi radiografie toracică. 
Cultura lichidului pleural şi/sau analiza materialului bioptic 
pleural vă confirma diagnosticul în 70% din cazuri. Această 
boală apare de obicei la adulţii tineri. Intradermoreacția la 
tuberculină este pozitivă la 90% din pacienţii cu această 
afecțiune. 

Lupusul eritematos sistemic (LES) poate determina 
durere pleurală, dureri articulare, eritem facial „în fluture“, 
tulburări renale, pericardită, tulburări neurologice (de 
exemplu: crize epileptice, pierderi de memorie şi/sau de 
conştiență), dureri abdominale, alopecie și prezența de 

anticorpi antinucleari (ANA -—-antinuclear antibody) şi de 
celule lupice (LE). Durerea pleurală poate fi singura 
manifestare clinică a LES, la un număr restrîns de cazuri. 
Dintre pacienţii cu artrită reumatoidă, 5% acuză durere 
pleurală asociată artritei simetrice, generalizate, nodulilor 
subcutanați şi factorul reumatoid prezent. 

Persoanele cu pericardită acută prezintă durere toracică, 
agravată în decubit dorsal sau lateral stîng și de inspirul 
profund. Durerea este ameliorată de respiraţia superficială şi 
prin aplecarea înainte a toracelui. Se auscultă o frecătură 
pericardică, iar febra este frecvent prezentă de la debut. 
Electrocardiograma evidențiază supradenivelare concavă, 
ascendentă a segmentului ST, în toate derivaţiile, cu excepția 
aV, şi V,. După 2-5 zile, cînd segmentul ST revine la linia 
izoelectrică, apare sau nu inversarea undei T. Frecvent, 
pericardita este de etiologie virală sau apare după 1-10 
săptămîni de la un infarct miocardic documentat. Acest 
sindrom, similar pericarditei idiopatice, a fost denumit 
sindromul postinfarct miocardic, sau sindromul: Dressler. 
Manifestări identice pot urma unui traumatism al cordului 
(pericardita post-traumatism cardiac) sau unei intervenții 
chirurgicale (sindromul post-cardiotomie). Formele de 
pericardită idiopatică, virală, uremică, post-traumatică sau 
asociate cu lupusul eritematos sistemic răspund, de obicei, la 
terapia cu prednison. Pericarditele purulente, tuberculoase 
şi cele neoplazice pot mima alte forme de pericardită acută, 
ele fiind prednison-rezistente. 

Pleurodinia este o viroză epidemică ce apare vara tîrziu 
şi toamna, care provoacă durere pleurală, uneori durerea 
survenind în paroxisme ce durează 2-10 ore. Durerea poate 
interesa unul sau ambele hemitorace. Simptome asociate 
frecvent sînt durerea spontană și la palpare a abdomenului şi 
febra. Radiografia toracică este normală sau evidențiază o 
pleurezie cu lichid în cantitate mică. Empiemul urmează unui 
episod de pneumonie bacteriană. Durerea pleurală, febra şi 
frisoanele, asociate cu pleurezie evidențiată pe radiografia 
toracică, apărută după o săptămînă de la debutul pneumonii, 
sugerează acest diagnostic. Abcesele subdiafragmatice apar 
după intervențiile chirurgicale abdominale, în ulcerul gastric 
sau duodenal perforat, cancerul gastric, în diverticulita 
colonică sau carcinomul de colon, sau secundar contuziilor şi 
traumatismelor penetrante ale abdomenului. Se manifestă prin 
febră, frisoane, transpirații abundente şi uneori durere sau 
sensibilitate la palpare în epigastru sau la nivelul rebordului 
costal. La baza toracelui afectat se pot decela frecătură pleurală 
sau semne de pleurezie. 

Metastazele pleurale sau placardele metastatice 
carcinomatoase produc durere toracică pleurală sau de altă 
natură. Dacă există un mezoteliom, pleurezia masivă îl poate 
însoți. Toracocenteza și biopsia pleurală stabilesc diagnosticul. 
De obicei, în antecedente există expunere la asbest pentru o 
perioadă de peste 20 de ani, dar aceste informaţii nu se obțin 
întotdeauna. Neoplasmele pulmonare primare sau neo- 
plasmele metastatice, cu punct de plecare în alte organe (de 
exemplu sînul) pot invada pleura, producînd pleurezie şi durere 

toracică pleurală sau o durere toracică surdă, persistentă, de 
altă natură. Diagnosticul este suspectat dacă în antecedente 
există un istoric recent de tumoră malignă şi este confirmat 
printr-o radiografie pulmonară, prin citologia lichidului pleural 
sau prin biopsia pleurală. 

Durerea hipogastrică secundară salpingitei poate fi 
asociată cu durerea localizată în hipocondrul drept sau stîng 
sau cu durere difuză în abdomenul superior şi la nivel toracic 
inferior; durerea este intensificată de inspirul profund sau de 
mobilizare. Poate fi prezentă şi sensibilitatea la palpare la nivel 
abdominal superior şi toracic inferior, uni sau bilateral. 
Culturile din secreția colului uterin dezvoltă Weisseria 
gonorrhoeae sau Chlamydia trachomatis. La examenul laparo- 
scopic se observă hiperemie şi depuneri de fibrină perihepatic. 
Acest sindrom ginecologic (sindromul Fitz-Hugh-Curtis) 
răspunde prompt la antibioterapie. 

Pneumotoraxul produce dispnee şi durere toracică, 
agravată de inspirul profund. La percuția toracelui se constată 
hipersonoritate, iar la auscultație murmurul vezicular este 
diminuat sau abolit. Prezența pneumotoraxului este confirmată 
de radiografia toracică. Dacă se produce un pneumotorax 
sufocant, durerea toracică şi dispneea devin severe, apare 
turgescență jugulară şi traheea este împinsă în partea opusă, 
poate apărea hipotensiune severă. Acest diagnostic este 
confirmat prin toracocenteză, care evidențiază evacuarea 
aerului cu presiune. 

Durerea de perete toracic datorată costocondritelor este 
localizată parasternal, în aria cartilajelor costale ale coastelor 
II, III şi IV. Durerea debutează spontan sau după efort şi 
durează cîteva secunde, minute sau ore. Există sensibilitate 
localizată în aria unuia sau a două cartilaje costale. Presiunea 
digitală pe zona dureroasă determină o durere similară, cu 
aceeaşi localizare şi aceleași caracteristici ca cea resimțită 
spontan. Durerea provocată dispare după îndepărtarea 
presiunii. Unele manevre de provocare efectuate cu braţele 
sau cu toracele, mersul sau alergarea pot de asemenea să 
producă o durere cu localizare şi caracteristici similare. 
Radiografia toracică și electrocardiograma sînt normale, la 
fel şi electrocardiograma de efort şi testele de stres cu taliu 
201. Dureri similare apar ca urmare a spasmului mușchilor 
pectoral mare şi pectoral mic (de exemplu durere miofascială) 
şi în miozitele acestor muşchi. Sensibilitatea la palpare locală 
este prezentă şi la nivelul acestora. Fracturile costale 
determină dureri agravate de mișcare, de inspirul profund şi 
de decubitul pe partea afectată. Spre deosebire de acestea, 
pacienții cu pleurită preferă să adopte decubitul pe partea 
afectată pentru a diminua mișcările pleurei afectate şi, im- 
plicit, durerea. Examenul clinic arată sensibilitate costală, 
echimoze şi, uneori, crepitaţii osoase la locul fracturii. 
Radiografia de grilaj costal sau radiografia toracică vor 
confirma diagnosticul. Fracturile costale patologice vor 
determina apariția de simptome similare după un traumatism 
minor sau chiar în lipsa acestuia. Afecțiunile care pot determina 
fracturi costale patologice sînt: carcinomul metastatic, 
mielomul multiplu şi osteoporoza. 


Siclemia poate produce crize dureroase cu dureri toracice 
agravate de mişcările respiratorii şi mobilizare, precum şi 
dureri de spate şi de membre superioare şi inferioare, cu istoric 
îndepărtat, încă din copilărie. 

Nevrita intercostală produce o durere lancinantă, ascuțită 
sau ca o arsură, care iradiază în bandă pe un hemitorace, 
pornind de la coloana vertebrală. Trepidaţiile, tusea sau 
strănutul pot precipita un paroxism dureros, în timp ce 
mişcările respiratorii nu au acest efect, diferențiind-o de 
durerea pleurală. 

Dureri similare pot fi determinate de un proces distructiv, 
neoplazic sau infecțios, al coloanei vertebrale toracale. 
Durerea şi sensibilitatea la palpare a coloanei vertebrale 
toracale preced declanşarea durerii iradiate. Durerea radiculară 
poate avea un aspect de durere constantă, cu caracter nevralgic 
sau de arsură, cu paroxisme de durere lancinată cu iradiere în 
jurul hemitoracelui. 

Herpes zoster determină o durere unilaterală cu caracter 
nevralgic sau de arsură, cu distribuție în bandă, în jurul 
hemitoracelui, urmată de erupție veziculară în buchete şi 
ulceraţii acoperite cu cruste pe tegumentul eritematos al 
regiunii dureroase. Hiperestezia cutanată şi sensibilitatea la 
palpare pot fi prezente în aria dureroasă. 

Boala Mondor se manifestă prin apariția unui cordon 
dureros, sensibil, acoperit de tegument eritematos, situat în 
regiunea toracică anterolaterală. Cordonul are diametrul unui 
creion subțire. Apariţia lui este consecința trombozei unei vene 
superficiale. 

Boala coronariană se poate manifesta prin ea însăşi ca o 
durere prelungită, cu caracter de presiune, localizată 
retrosternal şi/sau anterotoracic, fiind însoțită de transpirații 
profuze, astenie, greață şi vărsături. Durerea iradiază spre gît, 
mandibulă şi spre unul sau ambele braţe. Pot apare tahicardie, 
bradicardie sau hipotensiune. Este posibil un ritm de galop. 
Diagnosticul este confirmat de electrocardiogramele seriate 
şi de dozările serice ale enzimelor de citoliză miocitară. O 
formă asemănătoare de durere ischemică toracică, prelungită 
poate apărea la pacienții cu angină instabilă. În astfel de cazuri 
nu apare nici o dovadă a infarctului şi ischemia este reversibilă; 


ea se datorează unei stenoze arteriale, spasmului arterial sau 


unui tromb intraluminal. 

Sindromul Boerhaave debutează cu durere de tip pleural 
sau persistentă, localizată retrosternal sau precordial, ce urmează 
unui episod de vărsături incoercibile Dispneea, hematemeza 
uşoară, disfagia, febra, şi polidipsia pentru apă rece sînt 
manifestările asociate. La examenul clinic şi/sau pe radiografia 
toracică pot fi observate emfizemul subcutanat, pneumotoraxul, 
pleurezia și emfizemul mediastinal. Semnul Hamman apare la 
20% din cazuri. Emfizemul subcutanat şi mediastinal 
diferenţiază această afecțiune de alte drame toracice (cum ar fi 
infarctul miocardic, anevrismul disecant de aortă, tromboembo- . 
lismul pulmonar) şi de unele drame abdominale (de exemplu 
ulcer perforat, pancreatită acută, tromboză mezenterică), pe care 
le poate mima. Diagnosticul este confirmat de o esofagografie 
cu substanță de contrast. Alte cauze ale rupturii esofagiene 

TABELUL INCIDENȚEI BOLILOR 


N 


INCIDENȚA LA 100.000 (APROXIMATIVĂ) 


Frecvente (>100) 

Pneumonia şi pleurita cu Streptococcus 
pneumoniae 

Pneumonia și pleurita cu Legionella 
pneumophila 

Pneumonia și pleurita cu Haemophilus 
influenzae 

Infarctul pulmonar şi pleurita asociată 

Pneumonia de aspirație şi pleurita asociată 

Pneumotoraxul spontan 

Fractura costală posttraumatică 

Costocondrita 

Siclemia și infarctul costal 

Bolile coronariene şi infarctul miocardic 

Angina instabilă 


Frecvență medie (>5-100) 

Pneumonia cu Staphylococcus aureus 

Pneumonia şi pleurita cu K/ebsiella 
pneumoniae 

Pneumonia şi pleurita cu tulpini TWAR 

Pneumonia şi pleurita cu germeni gram- 
negativi 

Empiemul 

Pleurita din lupusul eritematos 

Pleurita din lupusul indus de medicamente 

Pleurita din artrita reumatoidă 

Sindromul postinfarct miocardic 

Sindromul postcardiotomie 

Sindromul posttraumatism cardiac 

Pericarditele virale sau idiopatice 

Pleurodinia sau pleurezia virală 

Fracturile costale patologice 

Herpes zoster 

Sindromul Fitz-Hugh-Curtis 

Pericarditele neoplazice 

Carcinomatoza metastatică cu afectare 
pleurală 

Miozita pectorală (sindromul miofascial) 

Rare (>0-5) 
Pneumonia şi pleurita din febra Q 
Pneumonia şi pleurita din tularemie 
Psitacoza şi pleurita asociată 
Abcesele subdiafragmatice 
Mezoteliomul benign şi malign 
Pneumotoraxul sufocant 
Nevritele intercostale 
Afecţiunile spinale şi radiculopatiile 
Boala Mondor 
Pneumonia şi pleurita cu Mycoplasma 
pneumoniae 
Pleurita tuberculoasă 
Ruptura esofagiană — sindromul 
Boerhaave şi alte cauze 
Pericardita purulentă 
Pericardita tuberculoasă 


a — 


includ: manevrele endoscopice şi instrumentale, corpii străini 


A. Pneumonia 


intraesofagieni sau diferite suferințe esofagiene intrinseci. 


[|] DESCRIEREA AFECȚIUNILOR 
ENUMERATE 


1. PLEURITA - DUREREA PLEURALĂ 


Durerea pleurală este frecvent resimțită în regiunea toracică 
anterioară sau anterolaterală şi la nivelul umărului. 
Caracteristic, durerea devine mai ascuțită şi mai intensă în 
timpul unui inspir profund, a unui acces de tuse sau doar la 
schimbarea poziţiei din decubit dorsal în clinostatism sau în 
decubit lateral. În cazuri severe apare polipneea superficială, 
însoțită de cornaj. Unii pacienți stau nemișcați, în decubit 
lateral pe partea afectată. Durerea scapulohumerală iradiază 
spre regiunea cervicală şi apare redoarea umerilor, care este 
agravată de mişcarea gâtului şi a brațului. Sensibilitatea 
dureroasă locală a peretelui toracic, a gîtului sau a umărului 
poate mima o afecțiune musculoscheletală. Durerea persistă 
adesea între respirații, ca un disconfort surd sau cu caracter 
de arsură, fiind necesară analgezia. Această durere constantă 
devine mai intensă şi mai ascuţită la mijlocul sau către sfîrşitul 


inspirului. 


Durerea pleurală debutează progresiv, ajungînd la maxi- 
mum de intensitate după o perioadă de minute sau ore, 
însă este posibil şi debutul brusc. Cauzele durerii pleurale 


unilaterale sînt descrise mai jos. 


1. Pneumonia bacteriană (inclusiv pneumonia de 
aspirație polimicrobiană). Streptococcus pneumoniae 
este agentul etiologic în 75% din cazurile de pneumonie 
contactată în comunitate. Factorii de risc pentru apariţia 
pneumoniei pneumococice sînt: vîrsta (vârstele extreme), 
bolile cardiopulmonare cronice, alcoolismul, diabetul, 
hiposplenismul, splenectomia, hemoglobinopatiile, 
anomaliile imunologice. Coriza sau simptomele pseudo- 
gripale pot preceda, cu una sau mai multe zile, debutul 
bolii. Clasic, pneumonia pneumococică începe brusc, cu 
frison solemn cu durata de 15-30 de minute și cu febră ce 
creşte rapid la valori de 39-40C. Ulterior, apar durerea 
pleurală, dispneea şi tusea productivă. Durerea este 
localizată în hemitoracele drept sau stîng, anterior şi/sau 
lateral şi iradiază spre umărul drept sau stîng. Este ascuțită, 
ca un junghi şi este intensificată de fiecare inspir, de tuse 
sau de mişcările corpului. Pacienţii stau în şezut sau 
sprijiniți de tăblia patului pentru a-şi atenua durerea; 
respirația este rapidă şi superficială. Pot apărea greața, 
vărsăturile şi durerea în abdomenul superior. 

Bătăile aripioarelor nazale însoțesc fiecare respirație 
superficială, putînd fi asociate şi cu cornaj. Sputa este 
mucopurulentă, ruginie şi este aderentă, dacă există 
deshidratare sau un conţinut ridicat de polizaharide 
bacteriene. Pacienţii ce prezintă infecții cu Klebsiella 
pneumoniae au. adesea sputa purulentă cu striuri 
sanguinolente, şocolatie sau cu aspect de „peltea de 
coacăze“. Spută verzuie a fost descrisă în unele cazuri 
de pneumonie cu Haemophilus influenzae. 





Partea a IV-a DUREREA ACUTĂ LA NIVELUL TORACELUI ȘI SÎNULUI 


Un frison solemn la debutul bolii pare a fi caracteristic 
pneumoniei pneumococice, pe cînd frisoanele multiple 
sugerează altă etiologie. Unele cazuri de pneumonie 


pneumococică evoluează numai cu durere pleurală şi 


febră, tusea şi/sau frisonul putînd lipsi. 

La examenul fizic, pacientul are stare generală alterată 
şi polipnee; în unele cazuri se constată tahicardie, 
hipotensiune şi cianoză centrală. Herpesul labial este 
frecvent. 

La inspecția toracelui se observă un inspir prelungit 
şi/sau o reducere a expansiunii hemitoracelui afectat. În 
zona dureroasă există hipersensibilitate la nivelul 
coastelor şi spaţiilor intercostale. Poate fi palpată şi 
auscultată o frecătură pleurală. De obicei, hemidiafragmul 
ipsilateral este ascensionat şi cu mobilitate scăzută, 
percuţia decelând matitate toracică anterioară sau 
posterolaterală, în partea afectată. Auscultaţia pe aria de 
matitate relevă diminuarea murmurului vezicular şi/sau 
suflu tubar. Acesta din urmă este însoțit de alte semne ale 
sindromului de condensare, precum accentuarea 
vibraţiilor vocale, pectorilocvie afonă şi egofonie. 
Respirația suflantă nu este specifică, putînd surveni în 
atelectazia cu o bronbhie liberă, în epanşamentele pleurale 
masive, în fistula bronho-pleurală. Cazurile cu prognos- 
tic grav pot dezvolta condensări rapid progresive şi în 
alți lobi, hipotensiune, icter şi/sau distensie abdominală 
produsă de un ileus paralitic. 

Radiografia toracică evidențiază opacități segmen- 
tare sau lobare cu bronhograme aerice în zonele de 
condensare şi/sau opacități infiltrative nodulare (focare 
bronhopneumonice). Revărsatele pleurale decelabile în 
poziția de decubit lateral sînt prezente la aproape 50% 
din cazurile de pneumonie pneumococică. Pacienţii cu 
pneumonie şi emfizem pot avea opacități neomogene 
prin prezența unor mici zone radiotransparente, dînd 
aspectul de „fagure de miere“ sau de „schweizer“. 
" Acestea sînt rezultatul modificărilor pulmonare 
microchistice din cursul procesului emfizematos şi au 
fost confundate cu necrozele pulmonare. La pacienţii 
cu pneumonie pneumococică a lobului inferior pot apare 
opacități rotunde, care evoluează, uneori, spre 
opacifierea întregului lob. Există leucocitoză, chiar pînă 
la 40.000 leucocite/mm* şi o deviere spre stînga a 
formulei leucocitare. Leucopenia este un semn de prog- 
nostic sever şi se asociază cu bacteriemia 

Infecţiile cu K. pneumoniae survin mai frecvent la 
bărbaţi cu vîrstă peste 50 de ani, la alcoolici, diabetici, 
persoanele cu boli cardiace şi boli bronhopulmonare 
cronice şi la pacienții spitalizați. Aceste pneumonii sînt 
rare (ating mai puţin de 1% din totalul pneumoniilor 
contactate în comunitate) şi clinic pot mima pneumo- 
nia pneumococică. Frecvent, sînt afectați lobii superiori 
drept şi stîng. O condensare omogenă poate opacifia 
întregul lob superior, determinînd deplasarea în jos a 
micii scizuri a plămînului drept. Acest semn este 





frecvent în pneumonia cu K. pneumoniae, dar nu este 
specific; el apare şi în pneumonia pneumococică, 
precum şi în pneumonia de alte etiologii. 

Pneumonia stafilococică survine, de obicei, în cursul 
epidemiilor de gripă, la diabetici, la imunodeprimaţi, 
la consumatorii de droguri cu administrare intravenoasă 
(pneumonia hematogenă). Reprezintă 2-10% din 
pneumoniile contractate în comunitate. Se asociază cu 
opacități infiltrative nodulare, bilaterale, care evoluează 
în 2-10 zile spre formarea de cavități şi/sau de 
pneumatocele în interior. Pleurezia apare frecvent. Alte 
microorganisme ce pot determina pneumonie cu focare 
necrotice sau cu formarea de abcese includ tipul 3 de 
pneumococ, X. pneumoniae, anaerobi şi alte bacterii 
gram-negative, precum Escherichia coli, Enterobacter 
şi specii de Pseudomonas. O leucocitoză cu deviere 
spre stînga a formulei leucocitare este frecvent prezentă 
în infecțiile cu S. pneumoniae, K. pneumoniae, S. aureus 
şi HI. influenzae; leucopenia apare ca un semn de prog- 
nostic nefavorabil în infecțiile cu K. pneumoniae şi în 
alte pneumonii fulminante. 

Valoarea diagnostică a examenului de spută la 
pacienţi cu pneumonii contractate în comunitate nu este 
atît de mare cum se credea în trecut. Pe frotiurile din 
spută, colorate Gram, trebuie să se facă în primul rînd 
abstracţie de numărul mare de celule epiteliale 
scuamoase. Frotiurile din spută, efectuate în cadrul unui 
studiu, au fost contaminate cu salivă în 75% din cazuri 
şi o astfel de spută nu a fost acceptată pentru culturi. 
Coloraţia Gram trebuie să evidențieze prezenţa în spută 
a unui număr mare de leucocite izolate sau grupate, 
precum şi a unui număr redus de celule epitaliale 
scuamoase. Trebuie să fie prezentă o singură formă 
bacteriană sau o floră predominantă, nu diverşi coci şi 
bacili. În sputa examinată pot fi prezenți: diplococi 
lanceolaţi, gram-pozitivi ($. pneumoniae), coci gram- 
pozitivi izolați sau grupaţi „în ciorchine de strugure“ 
(S. aureus), bacili încapsulaţi gram-negativi, scurți şi 
laţi (X. pneumoniae), bacili încapsulați, mari, gram- 
negativi (E. coli), mici cocobacili (H. influenzae) sau 
floră polimicrobiană de coci şi bacili (pneumonie de 
aspirație sau contaminare cu salivă). Interpretarea frotiu- 
lui de spută colorat Gram poate fi eronată prin coloni- 
zarea căilor aeriene superioare în proporţie de 2-18% 
cu bacterii gram-negative şi de pînă la 50% cu S. 
pneumoniae. La pacienţii cu pneumonie pneumococi- 
că dovedită, culturile din spută pot da rezultate fals- 
negative în proporţie de 50% şi fals-pozitive în proporție 
de 44% (de exemplu prezenţa altor microorganisme). 
Utilizarea tehnicilor imunologice, precum contraimuno- 
electroforeza (CIE) sau coaglutinarea (CoA), în 
examinarea sputei, permite detectarea antigenului 
pneumococic în spută (sensibilitate 80% pentru CIE, 
94% pentru CoA). Există, totuşi, îndoieli cu privire la 
specificitatea CoA şi CIE, întrucît antigenul poate fi 

detectat şi în sputa pacienţilor cu bronșită cronică, dar 
fără pneumonie. Testele imunologice ale sputei, serului 
şi urinei au fost utile în diagnosticul precoce al 
pneumoniei cu Legionella. 

Aspiraţia transtraheală furnizează eşantioane din care 
se identifică, cu mare probabilitate, agentul patogen 
determinant al pneumoniei contractate în comunitate. 
Sensibilitatea depăşeşte 90%, însă rezultatele fals 
pozitive pot fi prezente la pînă la 21% din pacienți. 
Interpretarea rezultatelor este incorectă la pacienţii cu 
bronșită cronică, la care culturile sînt pozitive în 85% 
din cazuri, în absența pneumoniei. La un mare număr 
de pacienți cu boli pulmonare cronice complicate cu 
pneumonie, care au fost supuşi acestei investigaţii, au 
fost izolate două sau mai multe microorganisme, în 
majoritatea cazurilor. La pacienții veterani de război, 
frecvent este izolat S. pneumoniae în asociere cu un 
bacil gram negativ, cum ar fi H. influenzae, E. coli sau 
o specie de Enterobacter. Această tehnică este utilizată 
mai rar decît era în trecut, datorită unor complicaţii 
potențial periculoase, precum: sîngerările, aspiraţia, 
aritmiile sau exitusul. Aspiraţia transtoracică poate 
furniza eşantioane de exudat alveolar cu o sensibilitate 
de 35-90% şi o specificitate de 88-100%. Această 
tehnică necesită un pacient cooperant, cu stare generală 
bună şi presupune un risc de pneumotorax la 20-30% 
din cazuri. 

În 58% din cazurile de pneumonie contractată în 
comunitate, agentul etiologic nu poate fi identificat. 
Dacă microorganismul responsabil nu poate fi 
identificat pe frotiul din spută colorat Gram sau pe 
aspiratul transtraheal, pneumonia este tratată cu 
antibiotice cu spectru larg, precum ceftriaxona. Această 
cefalosporină este activă pe S. pneumoniae, H. 
Influenzae, S. aureus, K. pneumoniae, unii germeni 
anaerobi şi alte bacterii gram-negative. Identificarea 
microorganismului pe frotiul colorat Gram din aspiratul 
transtraheal sau transtoracic sau pe frotiurile din spută 
corect efectuate, permite începerea unui tratament țintit 
(penicilină pentru S. pneumoniae, nafcilină sau 
vancomicină pentru S. aureus, o cefalosporină de 
generația a III-a pentru K. pheumoniae sau H. influenzae 
şi doze mari de penicilină sau clindamicină pentru pneu- 
monia de aspirație). Pneumonia pneumococică răspunde 
prompt, în 1-2 zile, în timp ce în cazul altor pneumonii 
răspunsul clinic la tratament poate fi similar sau întârziat 
cu 3-4 zile. 

În pneumonia de aspirație, simptomele inițiale sînt: 
durere toracică anterioară şi anterolaterală şi uneori 
durere scapulo-humerală, ascuţită sau sub formă de 
junghi, febra şi tuse. În unele cazuri, tusea şi 
expectorația pot fi absente. De obicei, pacientul nu 
prezintă frisoane, aşa cum se întîmplă în alte pneumonii 
bacteriene. Starea generală alterată, asteniea şi anorexia 
sînt frecvente. Prezenţa durerii pleurale, fără tuse şi cu 

febră minimă, sugerează posibilitatea existenţei 
embolismului pulmonar astfel încît în multe situații sînt 
efectuate scintigrafii de ventilație-perfuzie (V/Q). Pneu- 
monia de aspirație apare la 2-4 zile de la debutul unui 
episod de pierdere de conştiență datorat intoxicației 
alcoolice, comei diabetice, unei intervenţii ce necesită 
anestezie, unei crize epileptice, unui traumatism cranian, 
unui stop cardiac sau administrării unei supradoze de 
drog. Pneumonia de aspirație apare şi la pacienţii cu 
achalazie, sclerodermie, reflux gastroesofagian şi 
disfagie neurogenă în care bolnavul se îneacă şi vomită. 
La examenul fizic se decelează febră, tahicardie şi, 
uneori, tahipnee. Posterior, la baza toracelui, uni sau 
bilateral, pot fi auscultate raluri fine, asociate uneori 
cu matitate şi frecătură pleurală. 

Germenii izolați cel mai frecvent sînt Fusobacterium 
nucleatum, specii de Bacteroides şi Peptostreptococcus. 
Radiografia toracică evidențiază opacități infiltrative, 
în segmentele pulmonare ventilate sub influența 
factorilor gravitaționali. Sputa fetidă confirmă 
diagnosticului de pneumonie cu anaerobi, dar apare 
numai în 5% din cazuri. Culturile efectuate din aspirat 
transtraheal, transtoracic sau din material recoltat la 
bronhoscopie sînt necesare pentru un diagnostic micro- 
biologic specific. Răspunsul este prompt la terapia 
intravenoasă cu penicilină sau clindamicină. 

Complicaţiile sînt: pneumonia necrotizantă cu 
empiem şi apariția de caverne, diseminarea bronhogenă 
cu pneumonie difuză cu germeni anaerobi şi formarea 
fistulei bronhopleurale cu apariția unui pneumotorax. 


2. Mycoplasma pneumoniae. Simptomul major al 
pacienților infectați cu M. pneumonie este tusea 
persistentă, chinuitoare, greu de controlat. De obicei, 
tusea este neproductivă sau cu minimă expectoraţie 
seroasă, curată. Uneori, apare durere pleurală asociată 
tusei. Mai frecvent, aceşti pacienți acuză o senzaţie 
neplăcută de arsură în regiunea toracală anterioară sau 
anterolaterală, uni sau bilaterală. Cefaleea, febra, astenia 
şi mialgiile acompaniază tusea rebelă şi disconfortul 
toracic. Diareea şi greața survin în această afecțiune ca 
şi în pneumonia cu Legionella pneumophila. La 
examenul fizic al aparatului respirator se evidențiază 
doar raluri subcrepitante, ronflante şi sibilante, sau as- 
pect clinic complet normal. Pe radiografia toracică sînt 
prezente opacități nodulare difuze; modificările 
radiologice pot fi mult mai importante decât modificările 
minime constatate la examenul clinic. Mici revărsate 
lichidiene apar în 10-20% din cazuri. Diagnosticul poate 
fi ulterior confirmat de prezenţa în ser a aglutininelor 
la rece şi prin demonstrarea creşterii titrului anticorpilor 
fixatori de complement pentru Mycoplasma. Un titru 
al aglutininelor la rece >1:128 este, de obicei, produs 
de infecția cu M. pneumoniae, titruri mai mici nu sînt 
specifice. Simptomele şi modificările radiologice 

răspund la tratamentul cu eritromicină sau tetraciclină, 
răspunsul terapeutic nefiind însă atît de prompt ca în 
pneumonia pneumococică. Vindecarea poate fi obținută 
în 4-7 zile. 

Infecția cu Mycoplasma este o cauză frecventă a 
epidemiilor de pneumonie în unităţile de instrucție 
militară, în şcoli şi licee. Este mai frecventă la copiii de 
vîrstă şcolară şi la adulţii tineri. Se transmite în timpul 
acceselor de tuse; întreaga familie se poate îmbolnăvi 
de „răceală“ sau pneumonie produse de acest agent. 
Deoarece perioada de incubație este de 2-3 săptămîni, 
membrii familiei se îmbolnăvesc mai degrabă succesiv, 
pe o perioadă de cîteva săptămîni, decît simultan. 
Remarca „familia mea nu este niciodată în totalitate 
sănătoasă“, este făcută, frecvent, de părintele îngrijorat. 
Pneumonia survine doar la 3-10% din persoanele 
infectate. 


3. Legionella pneumophila. Acest microorganism a 
fost agentul etiologic la maxim 1% (Seattle) şi aproxi- 
mativ 23% (Chicago) din cazurile de pneumonie 
contractată în cadrul comunității. Debutul este brusc, 
cu stare generală alterată, mialgii şi cefalee severă. Aso- 
cierea tusei (75-95% din cazuri) febrei de peste 39% C 
(70-95% din cazuri), frisoanelor (59-73% din cazuri) 
şi durerii pleurale (30-42% din cazuri) poate mima 
pneumonia pneumococică. Sputa este mucoasă sau 
mucopurulentă, însă este redusă cantitativ şi poate fi 
absentă în primele trei zile de boală. Ea conţine 
neutrofile, dar fără floră bacteriană predominantă pe 
frotiul de spută colorat Gram. Cheia diagnosticului în 
legionelloză se bazează pe prezența factorilor de risc, 
precum insuficiența renală la dializați sau transplantați, 
imunosupresia, bolile pulmonare cronice, etilismul sau 
tabagismul, diabetul, vârsta peste 50 de ani, expunerea 
la sisteme de condiționare ale aerului din case sau spații 
comerciale, din imobile în construcție sau excavații, 
din hoteluri sau din locuri aglomerate. Diareea şi/sau 
greața (13-54% din cazuri) şi/sau durerea şi sensibilita- 
tea la palpare abdominală, encefalopatia cu dezorientare 
şi confuzie, icterul şi/sau creşterea nivelului transamina- 
zelor, proteinuria, hematuria, cilindruria şi/sau creştea 
creatininemiei, o relativă bradicardie, lipsa răspunsului 
la antibioticele betalactaminice după 48-72 de ore şi/sau 
a răspunsului la eritromicină administrată parenteral sînt 
semnele care sugerează posibilitatea unei pneumonii 
cu Legionella. 

Examenul clinic al aparatului respirator evidențiază 
raluri diseminate, la debutul bolii. După 2-3 zile, pot 
apare semne de condensare, revărsat lichidian pleural, 
frecătură pleurală pe unul sau ambele hemitorace. Starea 
de prostrație, de toxemie şi confuzia pot fi principalele 
manifestări. 

Radiografia toracică este nespecifică şi poate 
evidenția opacităţi nodulare multiple subsegmentare sau 





opacități omogene segmentare şi/sau lobare, pe unul 
sau ambele hemitorace. Opacitățile nodulare sînt 
sugestive pentru infecția cu Legionella micdadei. 
Tabloul radiografic al sindromului de detresă respirato- 
rie acută (SDRA) poate surveni în cazurile severe. Nu 
exista modificări specifice pentru a diferenția pneumo- 
nia cu Legionella de alte forme de pneumonie bacteriană 
dobîndită în comunitate. Diagnosticul este în primul 
rînd unul clinic. Confirmarea rapidă este obținută, totuşi, 
prin observarea pe frotiul de spută colorat Gram a 
numărului mic sau absenței neutrofilelor şi a germenilor; 
prin decelarea bacteriilor filamentoase prin colorația 
cu carbol-fucsină, prin coloraţie Giemsa sau impregnare 
argentică Dieterle, sau prin decelare a anticorpilor prin 
imunofluorescență directă. Culturile efectuate din spută 
sau din lichidul pleural pe medii speciale (CYE) vor fi 
pozitive în 7-14 zile, iar titrul anticorpilor decelați prin 
imunofluorescență indirectă vor creşte în ser, la 75% 
din cazuri, în intervalul a 21 de zile. Aceste două teste 
de confirmare necesită prea mult timp pentru a fi utile 
în diagnosticarea rapidă şi în orientarea asupra terapiei. 
Detectarea antigenului în spută şi urina a fost utilizată 
pentru confirmarea rapidă a suspiciunii clinice inițiale, 
dar sensibilitatea nu este suficient de mare pentru a 
exclude diagnosticul. Durerea pleurală și febra răspund 
în 48-72 de ore la administrarea parenterală de 
eritromicină lactobionat. Manifestări sporadice similare, 
cauzate de L. bozemanii şi L. micdadei au fost descrise 
la pacienţii aparent normali. Cazurile severe de 
pneumonie cu L. pneumophila au tendință la recădere; 
impunînd o a doua cura terapeutică. 


4. A. CHLAMYDIA PSITTACI. Infecţiile cu Ch/amydia 
psittaci pot fi responsabile pentru o pneumonie acută 
manifestată prin durere pleurală şi tuse. Această 
afecțiune apare în contextul contactului cu. păsări, 
precum papagalii, porumbeii, rațele sau curcanii. 
Pacienţii cu pneumonie şi istoric de contact cu păsări 
trebuie investigaţi pentru psitacoză. Afecţiunea este 
asemănătoare legionelozei; pot exista semne de 
encefalopatie cu delir, insuficiență renală şi afectare 
hepatică. Tusea, este de obicei, neproductivă. Durerea 
toracică secundară pleuritei nu este obişnuită, dar este 
posibilă, iar epistaxisul apare în 25% din cazuri. Cei 
mai mulți pacienți acuză cefalee severă, fotofobie, 
astenie şi febră mare, Semnele fizice includ febră, 
hepatosplenomegalie (10-40% din cazuri) şi raluri 
în una sau mai multe arii pulmonare. Pot apare semne 
de condensare. În unele cazuri, pe faţă sau trunchi 
pot apare macule Horder (similare rozeolelor tifoide). 
Pe radiografia toracică sînt prezente opacități infil- 
trative nodulare, progresive către un sindrom de 
condensare segmentar sau lobar. Terapia cu 
tetraciclină este eficientă. Diagnosticul este clinic, 
deoarece confirmarea serologică sau prin culturi 

durează prea mult pentru a fi-utilă. Un pacient cu 
istoric de contact cu păsări, cu dovezi clinice şi 
radiologice de pneumonie şi cu splenomegalie trebuie 
tratat ca avînd, cu mare probabilitate, această 
afecțiune. 


B. CHLAMYDIA PNEUMONIAE (TULPINA TWAR). 
“Tulpina TWAR (Taiwan acute respiratory) de 
Chlamydia pneumoniae determină 10-12% din 
pneumoniile dobândite în comunitate, la adolescenți 
şi la adulții tineri. Ea pare a se transmite prin contact 
interuman. Boala produsă este greu de diferențiat 
clinic de infecția cu Mycoplasma pneumoniae şi este 
caracterizată prin febră, cefalee, tuse neproductivă, 
laringită şi, uneori faringită. Nu există modificări 
specifice în tabloul clinic sau cel radiologic. 
Diagnosticul necesită izolarea în culturi sau 
demonstrarea creşterii titrului anticorpilor anti- 
Chlamydia pneumoniae. Durerea pleurală este 
neobişnuită în această afecțiune. În prezent, agentul 


TWAR. nu poate fi izolat prin metode de rutină în , 


majoritatea laboratoarelor, iar studiile serologice sînt 
posibile numai în laboratoarele de cercetare. TWAR 
răspunde bine la tetraciclină, iar eritromicina este, în 
general, ineficientă. 


5. Febra Q (Coxiella burnetii). Persoanele cu această 
afecțiune se prezintă cu un sindrom pseudogripal cu 
cefalee, frisoane, febră, mialgii difuze, greață şi vărsă- 
turi. Pot surveni tusea şi durerea toracică; modificările 
interstiţiale, nodulare şi chiar condensarea lobară sînt 
prezente la maxim 50% din pacienții cu această 
afecțiune. Sputa este în cantitate minimă, mucoasă şi 
poate avea striuri sanguinolente. Uneori, sînt prezente 
raluri diseminate sau semne de condensare. Febra Q 
apare, frecvent, în vestul şi sud-vestul Statelor Unite, 
la persoanele expuse contactului cu animale domestice 
sau aerosolilor din zonele de creștere a şeptelului. 
Contagiozitatea mare a acestui microorganism se 
observă prin infectarea indivizilor care nu au avut con- 
tact direct cu şeptelul. Coxiella este sensibilă la 
tetraciclină. Convalescența poate fi îndelungată, cu 
astenie fizică şi scădere ponderală. Pentru certitudinea 
diagnosticului sînt necesare metode serologice. 


6. Tularemia pulmonară. Această afecțiune însoţeşte 
tularemia ulceroganglionară sau oculoganglionară (15% 
din cazuri) sau tularemia tifoidică (50% din cazuri). 
Dispneea, tusea şi durerea pleurală apar în asociere cu 
semnele clinice caracteristice fiecărei forme de 
tularemie. Au fost descrise opacități infiltrative nodulare 
(„densități nodulare“*), opacități omogene subsegmen- 
tare sau segmentare, pneumonie lobară şi adenopatii 
hilare. Diagnosticul poate fi stabilit prin culturi din 
spută, hemoculturi sau prin demonstrarea creșterii 
titrului anticorpilor specifici. De obicei, există istoric 
de contact cu iepuri albi, șobolani, popîndăi sau 

înţepături de căpuşe, muşțe. Streptomicina sau 
doxiciclina conduc la dispariția durerii toracice şi a 
febrei. 

Criteriile radiologice nu permit diagnosticul 
diferenţial cert între pneumoniile bacteriene şi 
pneumoniile de altă etiologie. 


B. Tromboembolismul şi infarctul pulmonar. Embolia 
pulmonară cu originea într-un tromb venos de la nivelul 
membrului inferior sau pelvisului se manifestă prin 
respirație superficială şi durere toracică ascuțită, 
transfixiantă, asociată cu dispnee, tuse şi/sau poziție 
antalgică. Poate apărea febră de 39 C, dar fără frison. Dacă 
este prezentă, tusea este neproductivă. În 30% din cazuri 
survin hemoptizii. Sputa prezintă cheaguri şi sânge roşu 
proaspăt sau este ruginie. De obicei, nu există în 
antecedente infecții ale căilor respiratorii superioare. 
Pacienrul poate acuza durere scapulo-humerală şi în 
abdomenul superior, agravată de inspirul profund, dacă 
este afectat parenchimul pulmonar adiacent diafragmului. 
La examenul fizic se observă sensibilitate dureroasă 
localizată a peretelui toracic, frecătură pleurală şi/sau o 
mică arie de matitate şi raluri care se auscultă în regiunea 
dureroasă. În embolia masivă apar semnele sindromului 
de condensare pe întreg lobul inferior. Radiografia toracică 
evidenţiază revărsate lichidiene pleurale și mici infiltrate 
sau zone de atelectazie. Infiltratele tind să ocupe lobii 
inferiori şi adesea sînt de formă triunghiulară, cu baza la 
pleură (semnul Hampton). Hemidiafragmul de partea 
afectată este ascensionat şi cu mobilitate scăzută. 
Electrocardiograma trebuie să excludă infarctul miocardic. 
Modificările electocardiografice tranzitorii sînt: aspectul 
S,Q,T,, inversarea undei T în derivaţiile V,-V,, aspect de 
suprasolicitare ventriculară dreaptă, semne de bloc de 
ramură dreaptă şi aritmii atriale. 

Scintigrama pulmonară de perfuzie se realizează prin 
injectarea intravenoasă de particule marcate cu technetium 
99m. O scintigramă de perfuzie normală elimină 
diagnosticul de tromboembolism pulmonar, dar o 
scintigramă de perfuzie patologică izolată nu pune 
diagnosticul de boală. 

Scintigramele patologice sînt interpretate ca avînd o mare 
probabilitate (90% şanse de embolism), o probabilitate medie 
(30% şanse de embolism) sau o probabilitate mică (10% 
şanse de embolism). O scintigramă de mare probabilitate 
poate evidenția un defect de perfuzie mai mare decât 
infiltratul vizibil, în aceeaşi arie, pe radiografia toracică. În 
plus, o scintigramă de mare probabilitate poate arăta absența 
perfuziei în multiple segmente pulmonare sau lobi şi alterarea 
raportului ventilație-perfuzie (V/Q). Defectele de perfuzie 
segmentare multiple cu menţinerea raportului V/Q sau un 
defect de perfuzie segmentar unic cu dezechilibru V/Q au 
doar 30% probabilitate să fie datorate emboliei pulmonare. 
Pacienţii cu. defecte de perfuzie mici subsegmentare şi cu 
dezechilibru V/Q au o probabilitate mai mică, de 10%, de 
tromboembolism pulmonar. 

Confirmarea sau infirmarea diagnosticului (în „cazurile 
nediagnostice“) se va realiza prin angiografia pulmonară. 
Această procedură va identifica subgrupul de pacienți care 
necesită terapie anticoagulantă din grupul celor cu 
probabilitate joasă sau medie de embolie pulmonară. Unii 
clinicieni practică angiografia pulmonară şi la pacienţii cu 
scintigramă de mare probabilitate, atunci cînd există factori 
de risc pentru terapia anticoagulantă sau când se pune 
problema inserţiei unui filtru Greenfield în vena cavă. 
Rezultatele studiilor au sugerat că pacienții cu scintigramă 
de mică probabilitate nu necesită alte investigaţii sau terapie 
anticoagulantă. 

Investigaţiile pentru depistarea trombozelor membrelor 
inferioare — utilizînd teste neinvazive, precum pletismo- 
grafia de impedanță, tehnici Doppler şi teste invazive (de 
exemplu venografia) — dacă sînt pozitive, vor susține 
diagnosticul la pacienții care nu au scintigrame pulmonare 
de mare probabilitate. 30% din pacienții cu scintigrame de 
perfuzie patologice au demonstrată prezenţa trombozei 
venoase femurale. Descoperirea unui tromb femural 
reprezintă o indicație pentru terapie anticoagulantă; în acest 
caz angiografia pulmonară nu mai este necesară. Heparina 
este folosită pentru anticoagularea inițială, continuîndu- 
se zece zile în doze de 1000-1800 de unități pe oră. 
Tratamentul cu anticoagulante cumarinice se începe după 
4-5 zile de heparinoterapie. Cazurile netratate au o rată de 
mortalitate de 30% din cazuri, în timp ce cazurile 
diagnosticate şi tratate au 8% mortalitate. De obicei, 
simptomele se ameliorează în 2-3 zile de la începerea 
tratamentului anticoagulant. 


C. Tuberculoza. Durerea pleurală este însoțită de febră şi 
tuse neproductivă. Durerea toracică poate fi asociată cu 
frecătura pleurală sau cu semnele de revărsat lichidian pleu- 
ral. Această afecțiune este mai frecventă la persoane sub 
vîrsta de 30 de ani. Radiografia pulmonară evidențiază lama 
de lichid care obstruează sinusul costofrenic ipsilateral şi, 
uneori, un infiltrat şi/sau o adenopatie hilară de partea 
afectată. În majoritatea cazurilor, cîmpurile pulmonare şi 
regiunile hilare sînt fără modificări. Lichidul pleural este 
bogat în proteine și limfocite. Intradermoreacția la 
tuberculină este pozitivă la 90% din pacienți, dar culturile 
din lichidul pleural sînt diagnostice pentru tuberculoză în 
20% din cazuri. Puncţia biopsie pleurală este pozitivă în 
50-60% din cazuri. 

Aceşti pacienți nu au, de obicei, tuberculoză pulmonară, 
dar prezintă un risc mare de a o dezvolta în următorii 5 ani 
(în 65% din cazuri), dacă nu este inițiat un tratament cu 
izoniazidă. 

Tuberculoza pulmonară poate determina, ocazional, 
durere pleurala, atunci cînd sînt prezente leziunile 
pulmonare active (precum leziuni fibrocazeoase şi 
caverne). Modificările radiologice pulmonare pun 
diagnosticul şi permit începerea precoce şi imediată a 
tratamentului tuberculostatic. 

D. Afecțţiuni ce implică pleura şi/sau pericardul 


1. Lupusul eritematos sistemic şi lupusul indus 
medicamentos. Un episod de durere toracică anterioară 
şi/sau scapulohumerală, care se accentuează în inspir 
profund şi prin mişcările corpului (pleurită) poate apărea 
în evoluţia lupusului eritematos sistemic (70% din cazuri) 
sau al lupusului indus medicamentos. Durerea dispare 
spontan în 1-2 săptămîni sau necesită corticoterapie, care 
o va ameliora rapid și prompt. Unii pacienți cu durere 
pleurală dezvoltă epanşament pleural. De asemenea, 
lupusul se poate complica cu pericardită, care determină 
durere anterotoracică şi scapulo-humerală dreaptă şi/sau 
stîngă, agravată în inspir profund şi în decubit dorsal. 
Durerea este ameliorată de poziția şezînd şi aplecarea 
toracelui înainte. 

Pentru ușurarea diagnosticului lupusului eritematos 
sistemic au fost elaborate 11 criterii clinice. Prezența 
simultană sau succesivă a 4 sau mai multor criterii certifică 
diagnosticul de LES. Cele 11 criterii de diagnostic sînt: 
(1) rash malar în „aripi de fluture“, (2) lupus discoid, (3) 
fotosensibilitate, (4) ulcerații bucale, (5) artrită (artrită 
neerozivă, afectînd două sau mai multe articulaţii 
periferice), (6) serozită (pleurită sau pericardită), (7) 
afectare renală (proteinurie sau cilindrurie), (8) afectare 
neurologică (crize convulsive, semne neurologice de 
focar, delir, psihoze), (9) afectare hematologică (anemie 
hemolitică, leucopenie, limfopenie, trombocitopenie), 
(10) afectare imunologică (fenomen LE pozitiv sau 
prezenţa de anticorpi anti-ADN,, sau anticorpi anti-Sm 
sau teste serologice fals pozitive pentru lues), (11) titru 
seric anormal al anticorpilor antinucleari, în absența 
administrării medicamentelor care induc lupusul iatrogen. 
Lupusul eritematos sistemic este tratat cu antiinflamatoare 
nesteroidiene sau cu prednison. Azatioprina şi ciclo- 
fosfamida au fost utilizate în combinaţie cu prednisonul, 
în cazul formelor severe ale acestei boli. 

Medicamentele utilizate pentru tratamentul altor 

afecţiuni pot provoca episoade de febră, artralgii, 
pleurezie şi/sau pericardită, asociate cu teste pozitive 
pentru anticorpii antinucleari. Cele mai frecvente 
medicamente incriminate sînt: hidralazina, procain- 
amida, metildopa, izoniazida, fenitoina, clorpromazina. 
Simptomele induse de aceste medicamente se remit, în 
general, la reducerea dozelor sau la întreruperea 
administrării, 
2. Artrita reumatoidă. Durerea pleurală acompaniată 
de acumularea de lichid pleural apare la 5% din persoa- 
nele cu artrită reumatoidă simetrică generalizată. În poli- 
artrita reumatoidă, lichidul pleural este un exudat, cu 
pH acid şi concentrație scăzută de glucoză (<15 mg/100ml). 
Biopsia pleurală poate evidenția noduli reumatoizi. În 
timp ce epanșamentul pleural produs de lupusul 
eritematos dispare rapid, cel din artrita reumatoidă poate 
persista luni de zile. 

3. Sindroamele postinfarct miocardic, postcardiotomie 
şi posttraumatism cardiac. Debutează la 1-16 
săptămîni, sau chiar mai mult, după ocluzia unei artere 
coronare care duce la infarct miocardic, după chirurgia 
cardiacă său un traumatism al cordului. Pacienţii acuză 
febră şi durere pleurală sau pericardică localizată 
retrosternal, la nivelul umerilor şi/sau anterotoracic uni- 
sau bilateral. Durerea anterotoracică este intensificată 
de mişcările respiratorii sau de decubitul dorsal sau late- 
ral stîng. Sînt prezente tahicardia, febra şi/sau frecătura 
pericardică. Radiografiile toracice sînt de obicei normale 
sau arată pneumonite tranzitorii, lichid pleural și/sau 
cardiomegalie. Lichidul pericardic se poate acumula și 
este hemoragic, dacă s-au administrat anticoagulante. 
Durerea toracică este ameliorată rapid prin administra- 
rea de prednison. Ecocardiografia permite detectarea 
precoce a lichidului pericardic. Rareori, acumularea de 
lichid pericardic poate fi atît de rapidă, încît să producă 
tamponadă şi şoc. 


4. Pericardita acută virală sau idiopatică. Această 
afecțiune debutează cu durere toracică, ascuţită, 
lancinantă, care este resimţită anterotoracic drept sau 
stîng. Regiunea cervicală şi scapulohumerală pot fi, de 
asemenea, dureroase. Durerea este agravată în decubit 
dorsal, sau lateral stîng, de mişcările respiratorii şi, 
uneori, de deglutiţie. Durerea este ameliorată în decubit 
lateral drept, în poziţie şezînd aplecat în faţă sau în 
ortostatism. Febra şi mialgia pot însoţii durerea. La unii 
pacienţi apare durerea toracică retrosternală, cu caracter 
„. de presiune sau constrictivă, mimînd durerea din 
infarctul miocardic, dar această situaţie este neobişnuită. 
În primele zile după debut, examenul clinic relevă un 
cord de dimensiuni normale, cu sau fără frecătură 
pericardică. Electrocardiograma evidenţiază inițial 
supradenivelare concavă, ascendentă a segmentului ST, 
în aproape toate derivaţiile, exceptînd aVR şi V,. În 
următoarele 7 zile apare inversarea sau aplatizarea undei 
T şi revenirea segmentului ST la linia izoelectrică. 
Nivelurile serice ale izoenzimelor de citoliză cardiacă 
pot fi crescute și apare leucocitoză. Această afecțiune 
are drept cauză infecția cu virusul echo, virusul gripal, 
virusul Epstein-Barr şi alte virusuri sau poate să aibă o 
cauză necunoscută (idiopatică). 

Pacienţilor trebuie să li se recomande repaus la pat şi 
să li se administreze un tratament oral cu medicamente 
antiinflamatorii nesteroidiene sau prednison. De obicei, 
există un răspuns prompt la această terapie; recăderea 
este posibilă după o perioada variabilă de la întreruperea 
tratamentului. 


5. Pericardita cronică. Durerea persistentă situată la 
nivelul toracelui anterior şi/sau a umărului şi regiunii 
cervicale laterale, însoțită de febră, care apare la un 
pacient fără insuficiență renală şi care nu răspunde la 
tratamentul cu prednison, poate fi determinată de infecții 

bacteriene sau fungice, tuberculoză sau de un carcinom 
pericardic. 


A. PERICARDITA PURULENTĂ. Pericardita purulen- 
tă poate mima pericardita idiopatică. Febra înaltă, 
frisoanele, frisonetele, stare generală toxică şi 
rezistența la terapia cu prednison ridică suspiciunea 
diagnosticului de pericardită fungică sau bacteriană. 
Pericardita piogenică apare prin difuzarea directă a 
infecţiei de la o mediastinită (bacterii anaerobe), de 
la o pneumonie sau un empiem (Streptococcus pneumo- 
niae, Haemophilus influenzae sau Staphilococcus 
aureus), prin bacteriemie de la o endocardită sau de 
la alte focare infecțioase (cu germeni ca: S. aureus, 
Neisseria meningitidis sau Neisseria gonorrhoeae), 
poate apărea după un traumatism toracic penetrant, 
după chirurgia cardiacă sau chiar prin evacuarea unui 
abces hepatic, subfrenic sau perirenal în pericard. 
Tomografia computerizată este utilă pentru a diferen- 
ţia forma purulentă de cea seroasă, pe baza densității 
lichidului. Pericardiocenteza va evacua un lichid cu 
5.000-90.000 de neutrofile/mm;; frotiul colorat Gram 
şi/sau culturile sînt pozitive pentru fungii sau 
bacteriile cauzatoare. În cazurile determinate de S. 
pneumoniae, HI. influenzae şi N. meningitidis, agentul 
etiologic este rapid identificat prin contraimuno- 
electroforeză. În unele cazuri, pericardita este greu 
de diagnosticat, deoarece este absentă febra sau 
durerea toracică care să sugereze o afecțiune la nivel 
toracic sau manifestările sînt atît de severe, încît 
atenția este îndreptată spre un alt organ. Drenajul 
pericardic și antibioterapia i.v. sînt măsuri obligatorii, 
cu importanță vitală pentru pacient. La un pacient cu 
stare septică, pericardita purulentă poate fi sugerată 
de rezultatele scintigrafiei cu leucocite marcate cu 
galiu 67 sau indiu 111 sau de semnele electrocardio- 
grafice sau ecografice. 


B. PERICARDITA TUBERCULOASĂ. Pericardita 
tuberculoasă poate debuta insidios, cu indispoziție, 
scădere ponderală, anorexie, febră şi frisonete 
manifestate cu cîteva săptămîni înaintea apariţiei 
dispneei sau a disconfortului toracic. Pînă la 10% 
din pacienți au un debut brusc, cu durere de tip 
pericardic şi febră. Epanşamentele mari sînt frecvente. 
Culturile din lichidul pericardic. au sensibilitate 
scăzută, în timp ce inocularea cu lichid pericardic a 
cobailor creşte sensibilitatea diagnostică. În unele 
cazuri, pentru diagnostic, este necesară biopsia 
pericardică și efectuarea de culturi. Intradermoreacția 
la tuberculină este, de regulă, pozitivă (80-90% din 
cazuri). Unui pacient cu pericardită persistentă 
inexplicabilă, cu exudat pericardic bogat în limfocite 
asociat cu un test la tuberculină pozitiv şi/sau cu 
evidenţierea granuloamelor la biopsia pericardică, 
trebuie să i se administreze un tratament de probă cu 

tuberculostatice. Studii recente au arătat apariţia 
cazurilor de pericardită tuberculoasă la pacienții cu 
SIDA, lupus eritematos sistemic şi insuficiență renală. 


C. PERICARDITA NEOPLAZICĂ. Această. afecțiune 
apare datorită unei tumori maligne cardiace, precum 
fibrosarcomul, angiosarcomul, rabdomiosarcomul 
sau limfomul. Durerea toracică de origine pericardi- 
că, febra, aritmiile şi o viteză de sedimentare crescută 
sînt caracteristice. Nu apare ameliorarea clinică a 
durerii pericardice după inițierea terapiei cu 
prednison. Tumora poate fi vizualizată prin 
ecocardiografie sau prin tomografie computerizată 
ultrarapidă cu contrast îmbunătăţit. Toracotomia şi 
biopsia sînt necesare pentru a stabili diagnosticul 
specific. Limfoamele răspund la radio- şi/sau chimio- 
terapie. Rezecţia chirurgicală a sarcomului cardiac 
este dificilă sau imposibilă; această tumoră nu 
răspunde nici la chimio- sau la radioterapie. 

Tumorile metastatice ale cordului şi pericardului 
apar prin diseminare de la nivelul tumorilor primare 
pulmonare sau ale sînului, prin metastazarea ganglio- 
nilor mediastinali, de la distanţă, din tumorile abdomi- 
nale, renale sau ale tegumentului (melanoame) sau 
prin malignizarea primară a acestor ganglioni 
(limfoame). Se manifestă prin durere toracică, 
dispnee şi revărsat pericardic masiv, care provoacă 
tamponadă cardiacă. Obiectiv se observă: matitate 
retrosternală sau parasternală dreaptă şi frecătură 
pericardică. Ecocardiografia sau tomografia compute- 
rizată ultrarapidă poate decela tumori pericardice sau 
epicardice şi lichid pericardic. Revărsatul conține 
proteine şi LDH în concentrații foarte mari (proteine 
>5 g/100 ml; LDH > 2500 UI/100 ml). Pericardio- 
centeza va evidenția o citologie pozitivă pentru neo- 
plasm în 80-85% din cazuri. Biopsia pericardică poate 
fi necesară pentru cazurile cu citologie negativă. 
Adesea, există un istoric de tratament antitumoral 
(pentru carcinom sau limfom), dar boala pericardică 
poate fi şi prima manifestare a unei tumori încă 
nedescoperite. 

Mezoteliomul malign debutează rareori la nivel 
pericardic. Acest tip de neoplasm, indus de azbest, 
inițial este localizat pleural, apoi invadează, secundar, 
pericardul. Pentru diagnosticul de certitudine, este 
necesară o biopsie amplă, deoarece tumora poate 
mima, din punct de vedere histologic şi clinic, un 
adenocarcinom pulmonar. 


E. Pleurodinia şi alte cauze de pleurezie „virală“. 
Reprezintă un sindrom de origine virală determinat de 
virusul coxsackie de grup B şi de unele tulpini de echovi- 
rus. Apare în general vara şi toamna. Debutează brusc 
printr-o durere abdominală ascuţită, adesea intensificată 
de mişcări sau de tuse. Durerea este localizată inițial în 
regiunea abdominală inferioară şi iradiază, ulterior, în 

regiunea abdominală superioară, uni- sau bilateral, 
simulînd succesiv apendicita acută şi afecțiunile colecistu- 
lui. Durerea poate iradia anterior, uni- sau bilateral, în 
regiunea toracică inferioară. Este intensificată de tuse, de 
mişcări sau de inspirul profund. Zona toracică implicată 
poate fi sensibilă. Durerea poate fi continuă sau poate 
surveni în episoade paroxistice cu durată de 2-10 ore. Febra 
este variabilă (38-39,5%C). Numărul de leucocite este nor- 
mal sau scăzut. Virusul poate fi cultivat din exudatul 
faringian sau din scaun în primele 7 zile, iar în decurs de 2 
săptămîni se produce creşterea nivelului anticorpilor 
antivirali specifici. Radiografia toracică nu prezintă 
modificări sau apare pleurezie cu cantitate mică de lichid. 
Aceste manifestări sînt utile doar retrospectiv. Decizia cea 
mai importantă care trebuie luată în multe cazuri este dacă 
să explorăm sau nu abdomenul bolnavului. De obicei, în 
ciuda prezenţei tusei şi a sensibilităţii, abdomenul este 
moale (poate exista un minim spasm muscular) deşi există 
o oarecare sensibilitate dureroasă. Pentru a evita o 
intervenţie chirurgicală inutilă, este nevoie de un raționa- 
ment chirurgical corect. Nu există tratament specific. 
Pacienţii trebuie ținuți sub observație şi tratați cu analgezice 
ușoare (acetaminofen sau aspirină). Ameliorarea spontană 
apare în 3-7 zile. Sindromul Fitz-Hugh-Curtis (descris mai 
jos) poate mima această afecțiune. 

Pacienţii cu pleurezie virală sînt subfebrili (sau afebrili) 
şi prezintă cefalee, indispoziție, mialgii şi durere toracică 
pleurală în regiunea anterolaterală. Durerea este ascuțită, 
avînd caracter de junghi, şi este agravată de inspirul profund 
sau mobilizare. Radiografia toracică este 'normală, iar 
numărul de leucocite este normal sau scăzut. Este esențial 
să diferențiem aceste cazuri de cele cu tromboembolism şi 
infarct pulmonar. Pacienţii cu pleurezie virală nu au factori 
de risc pentru tromboembolism pulmonar. În plus, ei au 
scintigrafie de perfuzie fără modificări. Unii autori 
consideră că această categorie diagnostică reprezintă cazuri 
sporadice, nonepidemice de pleurodinie sau de bronho- 
pneumonie bacteriană subpleurală, la pacienți cu bronșită 
cronică sau bronşectazie. Mulţi clinicieni nu acceptă 
pleurezia virală ca pe o entitate patologică. Tratamentul 
adresat acestor pacienţi este acelaşi cu cel pentru 
pleurodinie — repausul şi analgezicele sînt principalele 
măsuri terapeutice. 


F. Empiemul. Se manifestă prin durere pleurală, febră, 
frisoane, scădere ponderală, tuse şi transpirații nocturne. 
Lichidul purulent, prezent în cavitatea pleurală, provine 
din diseminarea unei pneumonii, a unui abces pulmonar, a 
unui abces subdiafragmatic sau a unui abces hepatic 
(bacterian sau amoebian) în spațiul pleural. În unele cazuri, 
empiemul apare ca urmare a unei perforaţii esofagiene prin 
traumatism, corpi străini sau vărsături. În alte cazuri este 
consecința unei intervenții chirurgicale toracice. 

Puncţia pleurală evacuatorie, cu ajutorul unui ac gros, 
identificarea agentului etiologic prin efectuarea de culturi şi 

terapia antimicrobiană țintită vor duce la vindecarea unui 
număr mare de pacienți. Alţii, cu colecţii purulente 
multiloculate cu pereți groşi, densificați, necesită pleurotomie 
cu drenarea cavităților. Colecțiile purulente sînt localizate 
cu uşurinţă prin tomografie computerizată toracică. 


G. Abcesul subdiafragmatic. Această afecțiune apare, 
frecvent, în contextul unei intervenţii chirurgicale 
abdominale recente pe vezicula biliară, stomac, duoden, 
colon sau splină sau se datorează perforaţiei intestinale 
sau a colecistului. Se constată: febră în pusee şi durere 
severă, ascuţită, localizată la nivelul toracelui şi/sau 
umerilor, intensificată de mişcările respiratorii, tuse sau 
strănut, şi/sau durere şi sensibilitate epigastrică. Tomografia 
computerizată va vizualiza abcesul situat între ficat şi 
diafragm. De aceeaşi parte cu infecția subdiafragmatică 
poate să apară epanşament pleural şi atelectazie bazală. 
Drenajul chirurgical sau inserţia percutană a unui cateter 
la nivelul abcesului şi antibioterapia vor conduce la 
vindecare, în majoritatea cazurilor. 


H. Durerea nonpleurală asociată cu tumori toracice şi 
extratoracice 


1. Mezoteliomul benign. Această afecțiune este urmarea 
unei expuneri prealabile la azbest. Există o perioadă de 
latență de 20 de ani (sau mai mult) între expunerea 

“iniţială la azbest şi apariția simptomelor. Pe suprafața 
pleurală apare o tumoră localizată care, rareori, este 
asociată cu durere pleurală. Mezoteliomul benign este 
însoţit de dureri articulare, hipocratism digital, durere, 
tumefacţie generalizată a extremităților şi sensibilitate 
osoasă (osteoartropatie pulmonară). Radiografiile 
oaselor lungi vor evidenția îngroşarea periostului. 
Această afecțiune este rezolvată prin rezecția leziunii 
pleurale. 


2. Mezoteliomul malign. Mezoteliomul malign este o 
tumoră difuză a pleurei, ce se caracterizează prin 
producerea unei mari cantități de lichid pleural. Există 
un istoric de expunere la azbest cu peste 20 de ani în 
urmă. Aceşti pacienți prezintă hipocratism digital, 
durere şi sensibilitate la nivel articular, durere și 
sensibilitate difuză la nivelul extremităților, în special 
la nivelul zonelor unde suprafața osoasă este situată 
subcutanat. Radio- şi chimioterapia au o eficacitate 
relativă. Astenia severă, dispneea şi tusea sînt asociate 
cu o durere toracică uşoară nonpleurală, cu caracter 
nevralgic. În 1-2 ani survine decesul, în ciuda tuturor 
eforturilor terapeutice. 


3. Carcinomul. Carcinomul pulmonar, de sîn, pancreas, 
ovar. sau limfatic pot metastaza la nivel pleural, 
determinînd durere persistentă, nonpleurală sau durere 
pleurală şi pleurezie. Aceşti pacienți au, de obicei, 
diseminare metastatică generalizată. Chimioterapia este 
eficientă la pacienţii care au cancer pulmonar cu celule 
mici, cancer de sîn sau limfom. Dacă pleurezia este 

masivă, instilarea de tetraciclină în spaţiul pleural va 
produce o simfiză pleurală, prevenind refacerea 
pleureziei. Diagnosticul de metastază pleurală este 
confirmat de biopsia pleurală (sensibilitate 25-40% din 
cazuri) şi de examenul citologic al lichidului pleural 
(sensibilitate 60%). 


1. Sindromul Fitz-Hugh-Curtis. Se manifestă la femei, 
prin: febră, durere şi sensibilitate la palpare, cu localizare 
în etajul abdominal superior sau toracal inferior, uni sau 
bilateral, fiind expresia unei perihepatite secundare infecției 
cu Chlamydia sau gonococ. Durerea şi sensibilitatea în 
hipogastru pot fi prezente datorită bolii inflamatorii pelvine, 
dar sînt şi situaţii cînd acestea lipsesc Diagnosticul este 
confirmat laparoscopic şi prin culturile efectuate din 
secreția de la nivelul colului uterin. Există un răspuns 
prompt la antibioterapie. 


2. PNEUMOTORAXUL 


A. Pneumotoraxul spontan. Această afecțiune debutează 
brusc. cu o durere ascuțită, localizată în hemitoracele 
anterolateral, şi agravată de inspirul profund. Durerea poate 
interesa şi axila. Bolnavul este anxios, respiră superficial 
şi este tahipneeic. 

Pneumotoraxul poate apărea fără o cauză precipitantă, 
sau este urmarea unei activităţi fizice intense sau a unui 
acces paroxistic de tuse. Traumatismele închise sau 
deschise pot, de asemenea, să provoace pneumotorax. 

Din punct de vedere patogenic, evenimentul princeps este 
ruptura unor spaţii aeriene intrapleurale cu pereți subțiri 
(„vezicule pulmonare'“) situate în contiguitate cu parenchimul 
pulmonar. Semnele clinice sînt: amplianță redusă a hemi- 
toracelui afectat, hipersonoritate la percuție şi diminuarea 
marcată sau abolirea murmurului vezicular. Radiografia 
toracică efectuată după un inspir profund şi respectiv după 
un expir profund va confirma diagnosticul clinic. Un 
pneumotorax mai mic de 25% din volumul plămînului se va 
remite în cîteva zile fără nici un tratament specific, doar prin 
repaus. Un pneumotorax mai voluminos necesită aspirația 
aerului din cavitatea pleurală sau inserția unui tub intratoracic. 

Pînă la 5% din cazurile de pneumotorax acut la femeile 
tinere sînt legate de ciclul menstrual, fiind recurente 
(pneumotorax catamenial). Terapia hormonală supresivă 
previne eficient recurențele. Pneumotoraxul apare, de 
asemenea, la pacienţii cu astm, BPOC, abcese pulmonare, 
fibroză chistică, granulom eozinofilic, carcinom şi sarcom 
pulmonar. 

Pneumotoraxul apărut la consumatorii de droguri este 
cauzat de încercările de injectare în artera subclavie (urme 
de injecție în regiunea supraclaviculară) sau de manevre 
Valsalva prelungite — cu scopul de a amplifica. efectele 
cocainei inhalate. Pneumonia cu Pneumocystis carinii la 
pacienți cu SIDA creşte incidența pneumotoraxului. 

Cauzele pneumotoraxului  iatrogen sînt; ventilația 
mecanică cu presiune intermitent pozitivă (IPPV) sau cu 

presiune pozitivă teleexpiratorie (PEEP), toracenteza, 
biopsia pleurală, inserția de linii de abord venos în 
subclavie sau jugulară, resuscitarea cardiopulmonară. 


B. Pneumotoraxul sufocant. Pneumotoraxul sufocant 
urmează, de obicei, unui traumatism penetrant (de exemplu: 
traumatisme prin armă albă, armă de foc, schijă) sau unui 
traumatism închis (de exemplu: căderi de la înălțime, 
izbirea de volanul maşinii). Se poate asocia şi cu folosirea 
aparatelor de ventilație mecanică după traumatisme. 
Durerea toracică severă cu caracter pleural, dispneea 
asfixică şi cianoza centrală sînt asociate cu devierea traheei 
în partea opusă pneumotoraxului, turgescență jugulară, 
tahipnee, tahicardie şi hipotensiune. În regiunea toracică 
dureroasă apare hipersonoritate la percuție şi abolirea 
murmurului vezicular, la auscultație. Tratamentul acestei 
urgențe majore presupune inserția unui ac transtoracic 
prevăzut cu valvă Heimlich sau a unei sonde intratoracice 
prevăzută cu dispozitiv de sifonaj sub apă şi sistem de 
exsuflație. Eşecul terapeutic poate conduce la decompen- 
sare hemodinamică severă şi moarte prin ischemie 
miocardică. În cazurile fatale apare pneumotorax sufocant 
bilateral. 


3. DUREREA DE PERETE TORACIC 


A. Fracturile costale (traumatice şi patologice). 
Fracturile costale traumatice pot fi urmarea unei căderi, a 
unui traumatism închis de perete toracic (ca în accidentele 
de automobil) sau a unei lovituri în torace. Durerea continuă 
este intensificată de inspirul profund, de ridicarea din 
clinostatism şi de tuse, fiind asociată cu sensibilitate locală. 
Decubitul pe partea afectată precipită sau intensifică durerea 
şi poate întrerupe somnul bolnavului. De obicei, există 
sensibilitate locală în regiunea coastei afectate; pot exista 
echimoze pe tegumentul adiacent şi/sau crepitaţii osoase la 
palparea coastei. Apariţia unei fracturi costale poate pro- 
duce un pneumotorax secundar, care determină o durere 
toracică mai difuză. Chiar după mai multe săptămîni de la 
vindecarea leziunilor costale şi de la dispariția durerii primare 
pot apărea dureri şi sensibilitate la nivelul coastei afectate, 
prin mişcarea braţului sau după efort fizic. 

Fracturile costale patologice apar spontan la un pacient 
cu un neoplasm cunoscut sau cu o tumoră primară 
nediagnosticată şi care a metastazat la nivelul coastelor, 
cu mielom multiplu sau cu osteoporoză severă. La aceşti 
pacienţi apar brusc dureri toracice, agravate de mişcări, de 
respiraţie, de tuse şi de presiune directă pe coasta afectată. 
Diagnosticul este documentat prin radiografie de grilaj 
costal, scintigrafie osoasă sau RMN. 


B. Costocondrita. Durerea apare în regiunea parasternală, 
lîngă articulația sternocondrală. De asemenea, poate fi 
localizată şi la nivelul toracelui anterior, de-a lungul 
rebordului costal, mimînd o afecțiune biliară, atunci cînd 
este localizată în dreapta şi o afecțiune gastrică sau cardiacă, 

atunci este localizată în stînga. Episoadele dureroase 
debutează spontan sau sînt provocate de eforturi fizice, 
precum mersul, alergarea, urcatul scărilor sau urcarea unei 
pante. Durerea poate fi precipitată, de asemenea, de 
schimbarea poziției de decubit sau de anumite mişcări ale 
braţelor. Tusea, respirația profundă sau strănutul determină 
uneori crize tranzitorii de durere ascuțită, în aceeași arie 
în care apare şi durerea surdă, persistentă. La unii pacienți 
apar dureri ascuţite sau pulsatile, cu durată de cîteva 
secunde. Acestea pot fi recurente, revenind la intervale de 
minute sau ore, în fiecare zi. Durerea poate iradia din 
regiunea parasternală către regiunea anteromediană a 
toracelui. 

La pacienții cu durere toracică anterioară există zone de 
sensibilitate locală în regiunea dureroasă. Presiunea 
aplicată, cu degetul sau cu palma, într-un punct trigger 
reproduce o durere cu localizare şi caractere similare celei 
care apare spontan. Alte manevre care provocă apariția 
durerii includ: abducţia sau adducția brațului efectuată 
împotriva unei rezistențe, cu capul întors înspre brațul 
asupra căruia efectuăm manevra; tracțiunea în spate și în 
sus a brațelor pacientului de către examinator, în timp ce 
pacientul are gâtul în extensie, privirea spre tavan şi se 
apleacă înainte, opunînd rezistență tracțiunii examinato- 
rului (manevra „cocoşului care cîntă“); manevra de 
„autoîmbrățişare“, în care pacientul îşi înconjoară toracele 
cu braţele, menţinînd această poziție 30 secunde; respirația 
profundă efectuată cu spatele în extensie; balansarea 
braţelor ca în timpul mersului, timp de 1-2 minute şi răsuci- 
rea sau rotația trunchiului, înainte şi înapoi. Provocarea 
unei dureri similare celei spontane prin oricare din aceste 
manevre este un indiciu că originea durerii este la nivelul 
coastelor, articulaţiilor, ligamentelor, cartilajelor costale 
sau muşchilor peretelui toracic. Rezultatele radiografiei 
toracice, electrocardiogramei, ecocardigrafiei şi testelor de 
stres cu taliu sînt, de obicei, în limitele normalului. 

Mai rar, pacienţii au cartilajul costal tumefiat, sensibil şi 
dureros, facilitînd localizarea durerii (sindromul Tietze). 


C. Miozita pectorală (durerea miofascială). Pacienţii cu 
durere toracică anterioară pot avea activități ce implică 
ridicări repetate de greutăți sau utilizarea repetată a 
mușchilor toracelui (ca lucrul la linia de asamblare). Este 
posibil să apară afectarea acestor mușchi, prin ridicarea 
greutăților sau prin răsucire. Muşchii pectorali sînt difuz 
dureroşi şi sensibili sau există o durere bine localizată, în 
puncte trigger. Abducţia sau adducţia braţului împotriva 
unei rezistenţe intensifică durerea. Această afecțiune este 
benignă; pacienții trebuie liniștiți, instruindu-i că durerea 
sau sensibilitatea dureroasă nu sînt datorate unor boli 
cardiace, unui neoplasm sau unei alte afecţiuni grave. 
Tratamentul simptomatic cu antiinflamatoroare ne- 
steroidiene şi aplicarea de căldură locală sînt de obicei utile. 
În cazurile refractare, ameliorarea se realizează prin 
injectarea locală de lidocaină şi metilprednisolon. 

D. Crizele dureroase din siclemie. Pacienţii cu această 
afecțiune acuză durere cînd inspiră profund sau îşi 
mobilizează toracele. Pot fi prezente dureri şi la nivelul 
membrelor superioare, inferioare şi/sau dureri de spate, 
care sînt accentuate de mişcări. Peretele toracic este foarte 
sensibil la palpare, iar respiraţia este rapidă și superficială 
datorită atelectaziei lobilor inferiori. Durerea toracică și 
cea localizată la extremități sînt însoțite de febră. În unele 
cazuri, cauza durerii nu este criza din siclemie cu infarcte 
costale dureroase ci, mai degrabă, tromboembolismul 
pulmonar sau pneumonia bacteriană acută. Nu există 
terapie specifică pentru crizele dureroase. Repausul la pat, 
spirometria. stimulantă,. stimularea tusei, analgezicele şi 
administrarea de lichide intravenos pot preveni pneumo- 
nia şi atelectazia. Episoadele se remit spontan, în 5-8 zile, 
dar reapar la intervale de săptămîni sau luni. Există un 
istoric de dureri de spate şi membre care apar recurent, 
încă din copilărie; cei mai mulți pacienți adulți ştiu că au 
siclemie. Durerea toracică şi abdominală apare mai rar decît 
durerea la nivelul membrelor, şi poate să debuteze la 
maturitate. 


4. DUREREA NEVRITICĂ 


A. Nevrita intercostală. Durerea este distribuită în bandă, 
pornind din regiunea coloanei vertebrale și înconjurînd 
aproximativ jumătate de torace. Durerea continuă, cu 
caracter nevralgic, de arsură sau de junghi poate fi 
provocată de presiunea exercitată pe rădăcinile nervoase 
din regiunea toracică a coloanei vertebrale, sau de inflamații 

- ale acestora. Durerea este, uneori, atît de severă, încît 
pacientul stă nemișcat, fiindu-i teamă că mobilizarea va 
declanşa o altă criză dureroasă. Mişcările bruşte, strănutul 
sau tusea provoacă durerea, dar mişcările respiratorii nu o 
influenţează. Astfel de dureri se pot datora afecțiunilor 
distructive ale coloanei vertebrale (osteomielită sau 
tumori), unui osteofit sau unui disc herniat care apasă pe 
un nerv spinal toracic. Leziunea este evidenţiată pe 
radiografia de coloană vertebrală, pe tomografia 
computerizată sau RMN. Unele cazuri de nevrită 
intercostală nu au nici o cauză aparentă, mecanică sau 
inflamatorie. 


B. Herpes zoster. Se manifestă prin durerea însoțită, 
uneori, de parestezii, în bandă ce se întinde din spate pînă 
la nivelul sternului, înconjurînd hemitoracele. Durerea are 
caracter de arsură sau este surdă, persistentă, nefiind 
influențată de mişcările respiratorii. În 1-4 zile, la nivelul 
zonei dureroase apar vezicule de 2-3 mm, organizate în 
buchete alcătuite din 4-6 vezicule. Curînd, acestea se sparg, 
formînd crustă. Tegumentul afectat este sensibil şi foarte 
dureros. Herpes zoster se tratează cu acyclovir, dar acesta 
nu grăbeşte remisiunea simptomelor. Durerea localizată 
în etajul abdominal superior şi toracal inferior, cu 
sensibilitate locală asociată — mimează afecțiuni 
intraabdominale. 

C. Afecţiuni ale măduvei spinării datorate tumorilor 
sau osteomielitei. Apar dureri în bandă, pornind din 
regiunea posterotoracică şi înconjurînd regiunea toracică 
inferioară. Durerea se poate extinde anterior, la nivel ab- 
dominal. Ea este ascuţită sau lancinantă, apărînd în 
paroxisme sau este continuă, surdă sau cu caracter de 
arsură. Există un istoric de durere şi sensibilitate în regiunea 
coloanei' vertebrale, precedînd durerea toracică. O 
tomografie computerizată sau o RMN la nivelul coloanei 
vertebrale evidențiază osteolize datorate unei tumori, unei 
osteomielite piogene sau unei tuberculoze. La pacienţii fără 
modificări distructive poate fi prezentă compresia unei 
rădăcini nervoase datorată unui disc intervertebral herniat 
sau unui osteofit. 

Tuberculoza afectează atît corpul vertebral cât şi discul 
intervertebral. Din această cauză se poate produce colapsul 
vertebrelor cu angularea coloanei vertebrale, formînd o 
proeminență dorsală sensibilă (gibus). Biopsia osoasă şi 
efectuarea de culturi sînt necesare dacă leziunea toraco- 
dorsală este primul simptom al unui neoplasm sau al unei 
infecţii. Neoplasmul se tratează prin radioterapie locală 
paliativă sau prin rezecție. Infecţiile piogene trebuie tratate 
cu antibiotice, iar tuberculoza prin chimioterapie combinată 
şi, uneori, chirurgical. 


5. BOALA MONDOR 


Durerea, intensificată uneori de inspirul profund, este 
localizată superficial, pe o arie a unui hemitorace. Se 
palpează subcutanat un cordon sensibil. Cordonul are 
diametrul unui creion subțire; tegumentul care îl acoperă 
este eritematos şi sensibil. Această afecţiune este datorată 
trombozei unei vene superficiale a peretelui toracic. 
Simptomele se remit spontan în 1-4 săptămîni, rareori 
disfuncţii grave fiind asociate cu acest diagnostic. Cauza 
care a determinat apariția acestei afecțiuni poate fi un 
traumatism vechi. 


6. BOALA CORONARIANĂ 


A. Infarctul miocardic. Durerea toracică anterioară 
dreaptă sau stîngă, cu iradiere în braţul ipsilateral, gât şi 
mandibulă, poate fi primul simptom al unui infarct 
miocardic acut. Doar un mic procent dintre pacienți au 
durere toracică anterioară dreaptă asociată cu infarctul. Cei 
mai mulți au durere retrosternală sau precordială, cu 
caracter de presiune, care iradiază spre git şi braţul stîng. 
Apar transpiraţiile abundente (52% din cazuri), astenia, 
paloarea, greața şi vărsaturile. Poate exista un istoric de 
dureri similare, dar mai reduse ca intensitate şi ca durată, 
asociate cu efortul fizic, deşi există şi posibilitatea apariției 
lor în repaus. Pacienţii cu durere acută toracică anterioară 
cu caracterele de mai sus pot avea tahicardie sau 
bradicardie, hipotensiune şi tahipnee, sau semnele vitale 
pot fi normale. Auscultaţia cordului poate decela existența 
unui ritm de galop, cu zgomotul I asurzit, de intensitate 

joasă, producînd un ritm de „tic-tac“, sau zgomote cardiace 
normale; uneori, apar extrasistole sau tahiaritmie. 
Electrocardiograma confirmă existența infarctului 
miocardic în 80% din cazuri. Dozarea serică a izoenzimelor 
de liză cardiocitară (LDH, şi CPK-MB) creşte sensibilitatea 
diagnosticului la peste 95% din cazuri. Nivelurile acestor 
enzime serice pot fi crescute în infarctele miocardice 
nedetectate prin electrocardiogramă. n 

Dacă infarctul e mai vechi de 4 ore (de la debutul durerii 
severe, continue), pacientul trebuie internat într-o unitate 
de îngrijire a coronarienilor şi monitorizat. Pacienţii a căror 
durere a început cu mai puţin de 4 ore în urmă, trebuie 
tratați prin administrarea intravenoasă sau intracoronariană 
de activator tisular al plasminogenului (tPA); această 
modalitate terapeutică este urmată de angioplastie în 
următoarele trei zile sau chiar în cîteva ore. Tromboliza şi 
restabilirea perfuziei sînt semnalate printr-o remisiune sau 
calmare bruscă a durerii toracice. Unii cardiologi nu 
folosesc terapia trombolitică; în schimb pentru a nu pierde 
timp, ei permeabilizează vasul cît mai repede, prin 
angioplastie directă. Astfel de intervenții reduc mărimea 
zonei infarctizate cu 25%, dar rareori previn extinderea 
infarctului în evoluție. 


B. Angina instabilă. Durerea de repaus, retrosternală (în 
66-72% din cazuri), cu caracter de presiune (42-50% din 
cazuri), debutează brusc şi poate continua 20-180 de 
minute. Remisiunea apare spontan sau după tratament 
medicamentos. Durerea iradiază spre mandibulă, gît, spre 
regiunea precordială sau, rareori, spre hemitoracele ante- 
rior drept şi spre brațul stîng sau drept. Durerea toracică este 
asociată cu modificări electrocardiografice reversibile, dar 
nu şi cu creşterea nivelului seric al izoenzimelor CPK-MB 
şi LDH,. Aceşti pacienți au arterele coronare cu stenoză 
critică (peste 75% din lumen) sau ocluzie luminală parțială 
printr-un tromb mare, intracoronarian (6-37%). Angina 
instabilă este asociată cu fisura plăcii ateromatoase 
coronariene, cu formarea unui tromb, cu tromboliză parțială 
şi cu spasmul coronarian. Tratamentul medical urmăreşte 
întreruperea evenimentelor patogenice, prin scăderea 
agregării plachetare (aspirină) şi înlăturarea spasmului 
coronarian (blocante ale canalelor de calciu şi nitrați). 
Afecțiunea poate fi tratată şi prin utilizarea heparinei 
administrată intracoronarian şi a angioplastiei, pentru a 
fragmenta şi/sau a înlătura trombul şi a dilata segmentele 
arteriale stenozate. Angina instabilă mimează clinic 
infarctul miocardic acut, dar acesta nu este dovedit 
electrocardiografic, enzimatic sau scintigrafic. 


7. RUPTURA ESOFAGIANĂ (SINDROMUL 


BOERHAAVE ŞI ALTE CAUZE) 


Greaţa şi vărsăturile incoercibile sînt urmate imediat de 
apariția bruscă a unei dureri retrosternale sau precordiale 
(70% din cazuri). Durerea poate, de asemenea, debuta în 
epigastru, în umărul stîng sau în regiunea scapulară. 


Partea a IV-a DUREREA ACUTĂ LA NIVELUL TORACELUI ŞI SÎNULUI 





Durerea retrosternală a fost descrisă diferit, ca o constricție, 
ca o presiune sau ca o durere surdă. Durerile precordială 
şi dorsală sînt surde şi persistente sau de tip pleural. 
Simptomele asociate sînt: dispneea (50% din cazuri — legată 
de pleurită, pneumonie sau pleurezie), hematemeza medie 
(50% din cazuri), febra (11-50%), odinofagia sau disfagia 
(<10%) şi polidipsia pentru apă rece (<10%). 

La examenul fizic se observă tahicardie, tahipnee, febră şi 
hipotensiune (25% din pacienți sînt în stare de şoc) sau toate 
semnele vitale pot fi normale. Emfizemul subcutanat poate 
apărea iniţial în fosa supraclaviculară, în maxim 33% din 
cazuri. Acesta este un semn tardiv şi apare la 6-18 ore după 
debutul durerii. Datorită unui pneumotorax sau unei pleurezii 
se constată diminuarea murmurului vezicular şi/sau raluri în 
hemitoracele posterior stîng. Semnul Hamman, constînd în 
crepitații retrosternale sincrone cu bătăile cardiace, poate fi 
prezent la 20% din cazuri şi este legat de prezența pneumo- 
mediastinului. Rar, se auscultă o frecătură pericardică produsă 
de pericardita purulentă determinată de mediastinită. Apare 


- sensibilitate la palparea epigastrului şi la nivelul rebordului 


costal, contractură musculară şi durere la decompresiune în 
regiunea epigastrică, mimînd un ulcer perforat. 5% din 
pacienți au pneumoperitoneu, făcînd diagnosticul mai dificil. 

Radiografia toracică poate evidenția pneumomediastin, 
observat pe conturul stîng al codului, al arcului aortic şi al 
aortei descendente. Semnul „V“ al lui Naclerio este prezent 
în 20% din cazuri. El constă într-o radiotransparență în 
formă de „V“, constituită de aerul ce disecă planurile 
fasciale ale mediastinului şi pleurei. Poate exista o opacitate 
infiltrativă alveolară a lobului inferior stîng şi semne:de 
pleurezie stîngă, de pneumotorax sau de hidropneumotorax. 
Pneumomediastinul sau emfizemul subcutanat diferențiază 
ruptura esofagiană spontană de cauzele frecvente ale durerii 
toracice anterioare, precum infarctul miocardic, trombo- 
embolismul pulmonar, disecția de aortă și pericardita. 
Afecţiunile abdominale frecvent confundate cu ruptura 
esofagiană sînt: ulcerul perforat, ischemia mezenterică, 
ruptura unui abces subfrenic, hernia diafragmatică 
încarcerată şi pancreatita acută. 

Diagnosticul este confirmat, în 90-95% din cazuri, prin 
administrarea de Gastrografin, care vizualizează pătrunde- 
rea substanței de contrast în mediastin sau în spaţiul pleu- 
ral stîng. În cazurile suspecte, cu un examen cu Gastrografin 
negativ sînt folosite, pentru a demonstra ruptura, 
esofagoendoscopia şi/sau tranzitul baritat esofagian. 
Durerea şi semnele clinice sînt localizate retrosternal sau 
în hemitoracele stîng, rareori existînd durere, pneumotorax 
şi pleurezie în hemitoracele drept. 

Tomografia computerizată este utilă pentru evaluarea 
pacienților în stare gravă sau necooperanţi, la care nu se 
poate efectua examenul cu substanță de contrast al 
esofagului. Tomografia computerizată evidenţiază un 
hematom mediastinal, aer sau abcese în mediastin, 
pleurezie sau pneumotorax. Lichidul pleural este maroniu 
şi uneori cu miros fetid; este un exudat cu concentrație 

crescută de amilază salivară (90% din cazuri), cu pH<6 
(50% din cazuri), ce conţine şi resturi alimentare. 
Istoricul de durere epigastrică şi/sau toracică apărută după 
vărsătură este asociat cu apariția emfizemului subcutanat 
şi/sau pneumomediastinului în 50-65% din cazuri. În alte 
cazuri nu există istoric de vărsături sau de durere. Unele 
cazuri apar în crizele severe de astm, tuse sau sughiţ, în 
timpul travaliului sau al efortului de ridicare de greutăți, 
după mese copioase, în timpul dializei sau după manevra 
Heimlich. Rupturile esofagiene pot fi cauzate şi de manevre 

endoscopice sau instrumentare, traumatisme şi corpi străini 
intraesofagieni. Bolile esofagiene preexistente, precum 
stenoza, carcinomul, achalazia sau hernia paraesofagiană 
pot conduce la ruptură. Există controverse asupra 
tratamentului. Unii autori susțin explorarea chirurgicală 
imediată, sutura esofagului, lavajul şi drenajul mediasti- 
nal. Alţii obţin rezultate bune în urma unui tratament medi- 
cal conservator, utilizînd nutriția parenterală totală, 
antibioticele, reechilibrarea volemică şi drenajul prin tub 
intratoracic. 





CAPITOLUL 

DUREREA ACUTĂ 


TORACICĂ ANTERIOARĂ 


[|] LISTA DIAGNOSTICELOR 


POSIBILE 


1. Pleurita acută 


A. Pneumonia bacteriană 

B. Tromboembolismul pulmonar 

C. Embolia pulmonară septică 
(endocarditele cordului drept) 

. D. Pleurodinia (boala Bornholm) 
2. Pericardita acută 

A. Pericarditele virale sau idiopatice 

B. Pericarditele post-leziune cardiacă 
1. Pericardita post-infarct miocardic 
2. Pericardita post-cardiotomie 
3. Pericardita post-traumatism car- 


diac 


4. Pericardita post-iradiere 

5. Pericardita post-peforație 
secundară cateterismului 
cardiac sau pacemaker-ului 

6. Pericardita după anticoagulare, 
prin hemoragie intrapericardică 


(] REZUMAT 


Pleurita acută produce o durere ascuţită, ca un junghi, 
accentuată de inspirul profund, de tuse și de schimbarea 
poziţiei. Durerea este ameliorată de analgezice, de decubitul 
pe partea afectată şi de polipneea superficială. După cîteva 
ore de evoluție apare un disconfort toracic persistent, surd, 
asociat cu un junghi puternic, resimțit la sfîrşitul inspirului. 
Pneumonia bacteriană se manifestă prin durere pleurală 
bilaterală, febră, frisoane, tuse şi spută purulentă sau ruginie. 
Radiografia evidențiază opacități alveolare lobare sau în 

C. Pericarditele/pleuritele din 
colagenoze 

D. Pericardita uremică 

E. Pericarditele bacteriene sau 
fungice (purulente) 

F. Pericardita tuberculoasă 

G. Pericarditele neoplazice (primare 
sau secundare) 

“H. Hemoragia intrapericardică 
datorată anevrismului aortic rupt 
în sacul pericardic 

3. Infarctul miocardic acut 

4. Disecţia acută de aortă 

5. Distensia gastrică şi refluxul 
gastroesofagian 

6. Crizele dureroase din siclemie 

7. Durerea de perete toracic — Costo- 
condritele şi durerea miofascială 

8. Pneumotoraxul sufocant bilateral 


segmentele anterioare ale cîmpurilor pulmonare. Frotiurile sau 
culturile efectuate din sputa sau aspiratul traheal permit 
antibioterapia ţintită, care realizează rezoluția simptomato- 
logiei în 1-4 zile. 

Tromboembolismul pulmonar provoacă durere pleurală 
bilaterală, febră de 39 C, tuse productivă, cu expectorație 
minimă, mucoasă sau sanguinolentă, dispnee şi cianoză mod- 
erate. Examenul fizic decelează raluri sibilante şi ronflante 
diseminate. Pe radiografia pulmonară se observă o opacitate 

infiltrativă, de formă triunghiulară, cu baza spre pleură (semnul 
Hampton), o arteră pulmonară dilatată, hipovascularizație 
pulmonară periferică (semnul Westermark), pleurezie şi/sau 
ascensionarea cupolei diafragmatice. O scintigrafie de 
ventilație-perfuzie (V/Q) arată afectarea lobară sau segmentară 
bilaterală, cu un dezechilibru V/Q şi/sau defecte de perfuzie 
mai mari decît infiltratele pulmonare observate pe radiografie. 
Pletismografia de impedanţă sau ecografia Doppler descoperă 
prezența trombilor în venele coapsei, iar angiografia 
pulmonară va evidenția embolii pulmonari. Simptomatologia 
se remite prin heparinotrapie. 

Embolia septică apare la consumatorii de droguri cu 
administrare intravenoasă, care au endocardită de cord drept 
sau flebită purulentă a membrelor. Pacienţii prezintă febră 
înaltă, frisoane, frisonete, tuse, dispnee severă şi durere 
toracică sfişietoare, intensificată de mișcările respiratorii sau 
de mobilizare. Cianoza centrală şi respiraţia rapidă, 
superficială sînt prezente. Examenul aparatului respirator poate 
fi normal sau se pot ausculta raluri subcrepitante fine, 
diseminate şi/sau frecătură pleurală. Radiografia pulmonară 
evidenţiază opacități infiltrative subsegmentare, nodulare, cu 
contur neregulat, cu sau fără necroză centrală şi cavități inelare, 
periferice, cu pereți subțiri. Hemoculturile sînt pozitive şi 
simptomatologia răspunde prompt la antibioterapie intra- 
venoasă. 

Pleurodinia determină durere la nivelul rebordului cos- 
tal şi la nivel epigastric, cu caracter de constricție, junghi, 
accentuată de tuse, de inspirul profund, de rîs sau de mișcări. 
Durerea rămîne localizată deasupra rebordului costal sau se 
poate propaga spre abdomenul superior sau inferior. Examenul 
fizic al aparatului respirator este, de obicei, normal sau se 
poate decela o frecătură pleurală şi semnele unui revărsat pleu- 
ral mic. Electrocardiogramele şi scintigramele V/Q sînt, în 
general, negative. Radiografia pulmonară este normală sau se 
vizualizează lichid pleural uni- sau bilateral. Afecţiunea este 
determinată de virusul Coxsackie B sau de un virus echo şi 
are incidență crescută vara și toamna. 

Pericardita acută determină durere toracică anterioară, 
bilaterală, laterocervicală şi scapulohumerală, persistentă, 
violentă şi agravată de inspirul profund, de tuse sau 
mobilizarea corpului. Decubitul dorsal sau lateral stîng 
intensifică durerea, în timp ce poziția şezîndă şi aplecarea 
înainte o ameliorează. Aceşti pacienți pot fi găsiți în poziție 
şezîndă şi aplecaţi peste tăblia patului. Febra de 39% C, 
mialgiile, artralgiile, dispneea şi starea generală alterată 
însoțesc poziţia antalgică descrisă. În unele cazuri, la examenul 
fizic se decelează frecătură pericardică şi cardiomegalie. 
Electrocardiograma evidențiază supradenivelare concavă, 
ascendentă de segment ST şi aplatizarea undei T, iar 
ecocardiografia demonstrează existența lichidului pericardic. 

Multe cazuri de pericardită au o etiologie necunoscută 
(idiopatice), dar uneori poate fi identificat un virus în cultura 
din lichidul pericardic sau în exudatul faringian, în 
coprocultură, sau serologic, prin prezența anticorpilor 
specifici. Alte cazuri au fost diagnosticate ca avînd pericardită 

post-leziune cardiacă, datorită asocierii cu o injurie cardiacă 
anterioară. Aceste cazuri au manifestări asemănătoare 
pericarditelor idiopatice şi pot asocia pleurezie şi pneumonie, 
completînd sindromul. Sindroamele post-leziune cardiacă sînt: 
pericarditele post-infarct miocardic, post-traumatism cardiac, 
post-cardiotomie, post-perforaţie datorată cateterului sau pace- 
maker-ului, post-iradiere şi pericardita după anticoagulare prin 
hemoragie intrapericardică. Vasculitele din bolile de colagen 
determină apariția pericarditei şi/sau a pleuritei acute ca primă 
manifestare a bolii sau ca o parte a sindromului cu afectare 
multisistemică, ce cuprinde mai multe organe. Lupusul indus 
medicamentos se manifestă prin pericardită şi/sau afectare 
pleurală, cu sau fără febră. Pacienţii cu insuficiență renală 
pot prezenta pericardite acute dureroase sau asimptomatice. 
Afecțiunile descrise mai sus răspund la tratamentul cu 
prednison şi antiinflamatoare nesteroidiene. 

Pentru pacienții cu pericardite purulente, tuberculoase 
sau neoplazice se recomandă o terapie specifică. Diagnosticul 
cert este necesar, deoarece aceste forme de pericardită nu 
răspund la tratamentul cu prednison. Prin pericardiocenteză 
se va evacua lichid folosit pentru efectuarea frotiurilor, 
contraimunelectroforeză şi culturilor pentru germeni aerobi, 
anaerobi, pentru fungi şi pentru Mycobacterium tuberculo- 
sis. Examenul citologic al lichidului pleural va fi, de asemenea, 
efectuat atunci cînd este suspectat un proces neoplazic. 

Biopsia pericardică ajută la stabilirea diagnosticului de 
pericardită fungică, tuberculoasă sau neoplazică. Aceste 
afecţiuni se remit total sau parţial după inițierea terapiei 
specifice. Pericardita care apare la cîteva zile de la o disecţie 
acută de aortă sau în prezența unui anevrism de aortă 
sugerează iminența rupturii şi apariția unei tamponade 
potențial letale. 

Infarctul miocardic acut determină o durere cu caracter 
de presiune, de zdrobire, de strîngere sau de constricţie, 
localizată anterotoracic, care iradiază spre gît, mandibulă, brațe 
sau spate. Dispneea este rară în absenţa congestiei pulmonare 
secundare afectării cardiace. Mişcările respiratorii, schimbarea 
poziţiei corpului sau tusea nu modifică intensitatea durerii. 
Simptomele asociate sînt: amețeala sau sincopa, transpirațiile 
profuze, paloarea, extremităţile reci, greața şi vărsăturile. 
Examenul clinic poate decela un zgomot I diminuat sau asurzit, 
galop presistolic sau protodiastolic şi extrasistole sau accese 
de tahicardie paroxistică, sau poate fi normal. Electrocardio- 
grama va demonstra existența unui infarct transmural sau a 
unui infarct non-Q în 80-85% din cazuri. Creşterea nivelurilor 
serice ale enzimelor de citoliză cardiacă apare în primele 3 
zile de la debut. Durerea toracică este rapid ameliorată de 
tratamentul trombolitic cu activator tisular al plasminogenului 
sau de angioplastia directă cu balonaş. 

Disecţia de aortă debutează brusc prin apariţia unei dureri 
cu caracter de sfişiere, de spintecare, localizată toracic ante- 
rior, care iradiază în decuks de cîteva secunde în umeri, în 
abdomen şi în spate. Pacienţii se zvîrcolesc în pat de durere, 
contrar pacienților cu infarct miocardic, pleurezie sau 
pericardite, care preferă să rămînă imobili. Pot exista semne 

TABELUL INCIDENȚEI BOLILOR 





INCIDENȚA LA 100.000 (APROXIMATIVĂ) 


Frecvență medie 


Frecvente (>100) (>5-100) Rare (>0-5) 
Pericardita Pleurite acute Embolia pulmonară 
idiopatică datorate septică 
Pericardita uremică pneumoniilor Pericardita virală 
Pericardita neoplazică  Pleuriteacute datorate  Pericardita purulentă 
datorată carcino- emboliilor Pericardita 
mului metastatic Pleurodinia tuberculoasă 
Infarctul miocardic  Pericarditele post- Pericardita neoplazică 


acut 


leziune cardiacă 


datorată unei 


Crizele dureroase Pleuritele/pericarditele tumori primare 
din siclemie din colagenoze Hemoragia 
Durerea toracică Disecţia de aortă intrapericardică 
secundară Distensia gastrică datorată unui 
costocondritelor Durerea toracică da- anevrism rupt 
torată afecţiunilor .. Pneumotoraxul 


miofasciale 


sufocant bilateral 





de disecție aortică retrogradă, cu apariția unui suflu de 
insuficiență aortică şi cu dovada electrocardiografică a unui 
infarct miocardic de perete inferior. Hemipareza şi/sau afazia 
indică afectarea trunchiului brahiocefalic sau a arterei carotide 
stîngi; dispariția pulsului la membrele superioare indică 
ocluzia arterei subclavii sau a trunchiului brahiocefalic; 
tulburările intestinale sau ale măduvei spinării indică ocluzia 
ramurilor aortei abdominale. Aortografia sau tomografia 
computerizată cu substanță de contrast vor confirma 
diagnosticul. 

Refluxul gastroesofagian şi distensia gastrică determină 
durere toracică ca un junghi, localizată anterior sau 
anterolateral, bilateral şi care cedează la medicație antiacidă 
sau după eructații. 

Siclemia poate determina durere şi sensibilitate 
anterotoracică bilaterală asociată cu dureri la nivelul 
membrelor, agravate de mişcările active sau pasive. Unii 
pacienţi au drept cauză a durerii toracice infarctele costale, în 
timp ce alți pacienți dezvoltă pneumonie sau tromboembolism 
şi infarct pulmonar. 

Costocondritele pot determina durere toracică para- 
sternală, bilaterală şi sensibilitate la nivelul cartilajelor costale 
II-IV. Durerea miofascială pectorală este intensificată de 
mişcările brațelor şi, uneori, de inspirul profund. Există o 
sensibilitate locală a muşchiului pectoral. Rezultatele tuturor 
testelor de laborator, radiografia toracică, electrocardiogramele 
şi ecografiile de repaus şi de efort, testul de stres cu taliu sînt 
în limitele normalului. 

Pneumotoraxul sufocant bilateral poate determina durere 
toracică severă, dispnee, cianoză centrală și turgescență 
jugulară. Murmurul vezicular este abolit bilateral şi întregul 
torace este hipersonor. Radiografia toracică sau exuflația 
aerului pe un ac prevăzut cu valvă Heimlich vor confirma 
diagnosticul. 


[|] DESCRIEREA AFECȚIUNILOR 
ENUMERATE 


1. PLEURITA ACUTĂ 


Durerea pleurală este ascuţită, ca un junghi şi este resimțită 
mai intens după un inspir profund sau după tuse. 
Disconfortul este, de asemenea, accentuat de modificarea 
poziţiei bolnavului. După 1-2 ore, o durere uşoară, surdă, 
constantă, se localizează în regiunea toracică afectată, 
necesitînd folosirea analgezicelor opioide şi chiar decubitul 
pe partea afectată, pentru imobilizarea toracelui. Durerea 
iradiază în unul sau în ambii umeri şi laterotoracic, de partea 
afectată. Durerea pleurală toracică anterioară, bilaterală 
apare în următoarele afecțiuni: 


A. Pneumonia bacteriană bilaterală. Pacienţii au febră, 
frisoane şi/sau frisonete, durere pleurală toracică anterioară, 
tuse cu spută ruginie, cu aspect de „peltea de coacăze“ sau 
purulentă şi, uneori, cu striuri sanguinolente. Examenul 
fizic decelează febră, tahipnee, tahicardie şi detresă 
respiratorie. Respiraţiile sînt superficiale şi însoțite de 
cornaj. Toracic anterior şi lateral sînt prezente matitatea și 
suflul tubar, iar ralurile crepitante de însoţire se auscultă 
şi posterior. Frecătură pleurală este auscultată uni sau 
bilateral. Radiografia pulmonară arată opacități alveolare 
lobare sau segmentare, în cîmpurile pulmonare anterioare 
şi anterolaterale. Sputa este un exudat bogat în neutrofile 
şi, dacă nu a existat o contaminare cu salivă (apar doar 
cîteva celule epiteliale scuamoase) poate fi util în 
identificarea agentului etiologic. Identificarea diplococilor 
lanceolați, gram pozitivi (Streptococcus pneumoniae), a 
cocobacililor gram negativi (Haemophilus influenzae), a 
bacililor. groşi, încapsulați, gram negativi (K/ebsiella 
pneumoniae) sau a cocilor în ciorchini de strugure 
(Staphylococcus aureus) este utilă în selectarea regimului 
antibiotic inițial. Este cunoscut faptul că frotiurile de spută 
sînt, de obicei, contaminate şi că, în cazul pneumoniilor 
contractate în comunitate, utilizarea aspiratului transtraheal 
va avea o specificitate şi o sensibilitate mai mare. Un frotiu 
din spută sau din aspiratul traheal pe care apar neutrofile, 
cu sau fără bacili filamentoşi, gram negativi, slab colorați, 
sugerează posibilitatea unei pneumonii cu Legionella 
pneumophila. Această boală se manifestă adesea printr-un 
prodrom diareic, durere abdominală şi/sau tulburări ale 
funcției renale şi hepatice, precum şi cu encefalopatie. 
Pneumonia bacteriană apărută prin diseminare hematogenă 
se manifestă prin durere pleurală bilaterală, febră, frisoane, 
fără tuse şi expectoraţie, iar radiografia toracică poate 
evidenția opacifierea omogenă, cu aspect vătuit, din lobii 
inferiori pulmonari, bilateral. În maxim 58% din cazuri, 
cauza pneumoniei contractate în comunitate rămîne 
necunoscută în ciuda efectuării frotiurilor colorate Gram 
şi a culturilor din spută sau din aspiratul traheal. 

S$. pneumoniae reprezintă agentul etiologic cel mai 
frecvent întîlnit al pneumoniilor contractate în comunitate, 

dar L. pneumophila deţine o frecvență şi o prevalență mai 
mari şi este mai extinsă regional. Pneumoniile cu S. aureus 
apar la diabetici şi în timpul epidemiilor cu virus gripal A, 
pneumoniile cu H. influenzae apar la pacienți cu bronșită 
cronică şi emfizem, iar infecțiile cu K. pneumoniae sînt 
frecvent asociate cu alcoolismul. Pneumonia de aspirație 
apare la alcoolicii aflaţi în stare de obnubilare sau 
inconştiență, la dependenţii de droguri, la pacienţii 
neurologici şi la vârstnici. Pneumonia bacteriană răspunde 
în 1-4 zile la antibioterapia parenterală adecvată. 


B. Tromboembolismul şi infarctul pulmonar bilateral. 
Durerea pleurală severă, localizată toracal anterior, bilate- 
ral şi sensibilitatea peretelui toracic sînt asociate cu 
dispneea. Tusea, febra de pînă la 39*C şi hemoptizia sînt, 
de asemenea, prezente. La examenul fizic al aparatului 
respirator se observă frecătură pleurală, raluri diseminate 
şi ascensionarea imobilă a cupolelor diafragmatice. Un 
infarct pulmonar întins se poate manifesta prin matitate 
lobară, suflu tubar şi semne de pleurezie. Radiografia 
toracică poate evidenția una sau mai multe zone de infarct, 
de formă triunghiulară, cu baza la pleură (semnul Hampton) 
şi epanşament pleural. Artera pulmonară afectată este 
dilatată, iar la periferia cîmpurilor pulmonare apare hipo- 
vascularizație (semnul Westermark). Aceste modificări 
radiologice survin într-un mic procent din cazuri. Scinti- 
grafia de perfuzie va demonstra defecte de captare lobare 
sau segmentare dispuse bilateral şi un dezechilibru faţă de 
scintigrama de ventilaţie. Pletismografia de impedanță sau 
ecografia Doppler efectuate la nivelul membrelor inferioare 
pot decela trombi la nivelul venelor iliofemurale. Angio- 
grafia pulmonară arată defecte de umplere intraluminală 
sau întreruperi bruşte arteriale dispuse bilateral. Scinti- 
grafiile pulmonare identifică defecte de captare lobare sau 
segmentare, însoţite de dezechilibru V/Q sau defecte de 
perfuzie mai mari decît opacitățile radiografice, modificări 
care sînt asociate cu o probabilitate mare de trombo- 
embolism pulmonar. Prezenţa factorilor de risc şi a 
simptomelor caracteristice creşte probabilitatea de embolie 
pulmonară (96%, dacă există suspiciune mare anterioară 
efectuării testului). Există controverse privind semnificația 
scintigramelor de mică probabilitate; unii medici consideră 
că se impun investigaţii ulterioare, inclusiv angiografie 
pentru excluderea tromboembolismului (s-a dovedit că 
40% din pacienţii investigaţi aveau embolii mici), iar alţi 
medici consideră că nu este necesară investigarea 
suplimentară pentru evaluarea şi tratarea pacienţilor cu 
asemenea scintigrame. Rezultatele obţinute la pacienții cu 
scintigrame de mică probabilitate, netratați şi urmăriţi timp 
de pînă la 1 an, reprezintă argumentul major pentru a doua 
abordare. Iniţierea unei terapii cu heparină şi anticoagulante 
cumarinice duce la remisia simptomatologiei. 


C. Embolia septică şi infarctul pulmonar bilateral. 
Durerea pleurală severă, cu localizare toracică anterioară, 
febra, frisoanele sau frisonetele şi dispneea severă care apar 

la persoane ce folosesc droguri cu administrare intra- 
venoasă pot fi determinate de embolia septică pulmonară, 
secundară endocarditei tricuspidiene. Durerea toracică este 
atât de severă încît pacientul refuză examinarea. Examenul 
fizic evidenţiază polipnee superficială, raluri diseminate 
bilateral, una sau mai multe zone unde apare frecătură 
pleurală localizată şi, în unele cazuri, suflu sistolic 
tricuspidian şi/sau pulsaţii sistolice ale venelor jugulare 
externe şi la nivelul ficatului. Adesea, sînt prezente la 
nivelul membrelor semnele administrării drogurilor pe cale 
intravenoasă (de exemplu urmele înțepăturilor de ace şi 
venele trombozate). Radiografia toracică evidențiază 
opacităţi multiple, neregulate, subsegmentare, opacităţi 
mici, rotunde cu necroză centrală şi cavități cu pereții 
subțiri, subpleurale. Hemoculturile sînt pozitive pentru S. 
aureus sau pentru o specie de Pseudomonas. Antibioterapia 
pe cale i.v. conduce la remisiunea febrei şi a durerii toracice. 


D. Pleurodinia. Această afecțiune poate determina durere 
cu caracter constrictiv, care poate căpăta caracter de junghi, 
loclizată toracic anterior. Durerea este intensificată de 
inspir, de tuse sau de rîs. Simultan apar dureri în hipogastru 
sau în epigastru şi în hipocondru, care se accentuează în 
timpul mersului sau al rîsului. Paroxismele dureroase se 
pot remite după aproximativ 6 ore sau pot persista. Poate 
fi prezentă o stare subfebrilă (pînă la 38 C). Examenul 
clinic al aparatului respirator poate fi normal sau poate 
decela frecătură şi/sau epanşament pleural minim. 
Leucograma este normală sau pune în evidență o uşoară 
leucocitoză. Durerea poate iradia în diferite regiuni 
abdominale sau toracice. Radiografia pulmonară evidenți- 
ază pleurezie bilaterală, cu cantitate mică de lichid sau este 
normală. Această afecțiune este determinată de virusul 
coxsachie B sau de virusul echo şi este mai frecventă vara 
târziu sau toamna. Virusul responsabil este identificat prin 
culturi din exudatul faringian sau prin coproculturi; o 
creştere a titrurilor anticorpilor specifici este decelabilă 
după un interval de 2-4 săptămîni. Simptomatologia de 
remite spontan în decurs de o săptămînă. Nu există terapie 
specifică pentru această afecțiune. 


2. PERICARDITA ACUTĂ 


Apare durere ascuțită, ca un junghi sau persistentă, surdă, 
localizată toracic anterior, bilateral, în regiunea cervicală. 
laterală şi în unul sau în ambii umeri (la nivelul muşchiului 
trapez). Durerea este intensificată de inspir sau mişcările 
trunchiului. Decubitul dorsal sau lateral stîng intensifică, 
de asemenea, durerea, în timp ce poziţia şezînd şi aplecat 
înainte sau ortostatismul o ameliorează. Deglutiţia sau tusea 
amplifică şi ele durerea. Examenul fizic decelează febră, 
tahicardie şi frecătură pericardică în trei timpi care se 
auscultă cel mai bine parasternal stîng. Electrocardiograma 
evidențiază supradenivelare (de 1-5 mm) de segment ST 
concavă ascendentă în toate derivaţiile, exceptînd aV, şi 
V,. Segmentul PR. poate fi subdenivelat în ierivățiile 
unipolare ale membrelor. În decurs de 3-7 zile, segmentul 

ST revine la linia izoelectrică iar undele T sînt normale, 
aplatizate sau inversate. Inversarea undelor T persistă 
săptămîni, luni sau ani. Alte cauze de supradenivelare de 
segment ST sînt: infarctul miocardic acut, angina 
Prinzmetal şi repolarizarea precoce. La pacienţii cu 
ischemie miocardică, supradenivelarea de segment ST este 
convexă şi este simultană cu inversarea undei T, la scurt 
timp după debutul durerii toracice. Repolarizarea precoce 
în derivaţiile V, pînă la V, este concavă şi ascendentă şi 
este, de asemenea, uşor de confundat cu pericardita acută. 
Radiografia toracică este normală sau poate arăta mărirea 
umbrei cardiace, cu aspect de „carafă“. Ecocardiografia 
poate vizualiza lichidul pericardic. Nivelurile serice ale 
CPK-MB şi LDH, pot fi crescute (la 78% din pacienții) 
datorită unei miocardite asociate. La alți subiecţi, 
prevalența creșterii nivelurilor enzimatice a fost mai 
scăzută. 

În cele mai multe cazuri, această afecțiune nu are o 
etiologie identificabilă (idiopatică). La unii pacienți cu 
tablou clinic identic s-a demonstrat o etiologie specifică, 
prin izolarea unui virus în lichidul pericardic, de la nivel 
faringian sau din scaun şi/sau prin creşteri semnificative 
ale titrurilor serice ale anticorpilor antivirali. Agenţii virali 
asociaţi cu pericardita acută sînt: virusul coxsachie B5 şi 
B6, virusul gripal A şi B, echovirusul 8, virusul urlian, 
virusul Epstein-Barr, specii de adenovirus, virusul hepatitic 
A sau B, virusul citomegalic, virusul rubeolic, virusul 
rujeolic. 

Pericardita acută poate debuta la 1-16 săptămîni după un 
infarct miocardic (pericardita post-infarct miocardic sau 
sindromul Dressler), după intervenţii chirurgicale pe cord 
(pericardita post-cardiotomie), după traumatism cardiac 
deschis sau închis (pericardita post-traumatism cardiac), la 
1 an după radioterapie (pericardita post-iradiere), după o 
perforație datorată unui cateter sau unui pacemaker şi după 
tratamentul anticoagulant, prin hemoragie intrapericardică. 

O afecțiune similară apare în cadrul unor boli multi- 
sistemice, cum ar fi lupusul eritematos sistemic, artrita 
reumatoidă, reumatismul articular acut, boala mixtă de 
colagen, poliartrita reumatoidă juvenilă şi lupusul indus 
medicamentos. În cazuri rare, este prima şi singura 
manifestare a unei vasculite din bolile de colagen. Pleurita 
apare în asociere cu pericardita din lupusul sistemic sau 
din lupusul indus medicamentos, sau se poate manifesta 
în absenţa pericarditei. Pleuropericardita din cadrul 
lupusului eritematos sistemic răspunde la tratamentul cu 
prednison iar pleuropericardita din cadrul lupusului indus 
medicamentos răspunde, de obicei, la întreruperea 
administrării medicamentului incriminat şi la tratament cu 
prednison. 

Pacienţii care suferă de insuficienţă renală cronică trataţi 
prin hemodializă sau dializă peritoneală pot dezvolta 
pericardite acute recurente. Afecțiunile descrise pînă acum 
în acest subcapitol răspund la tratamentul cu antiinflama- 
toare nesteroidiene sau cu prednison. 

Pericarditele rezistente la tratament cortizonic sînt deter- 
minate de infecții cu fungi sau cu bacterii piogene (peri- 
cardite purulente), de tuberculoză sau de tumori pericardice 
şi/sau de tumori primare sau metastaze cardiace. 

Pericardita bacteriană se manifestă printr-un prodrom 
cu febră, frisoane, indispoziție, mialgii şi artralgii. Aceste 
simptome preced simptomele specifice de organ, cum ar fi 
dispneea sau durerea pericardică. Examenul fizic decelează 
frecătură pericardică (50% din cazuri), cardiomegalie 
(25%) şi semne de pleurezie (25%). Radiografia toracică 
evidenţiază cardiomegalie, pleurezie şi, în unele cazuri, 
opacităţi infiltrative segmentare sau lobare. La pacienții cu 
mediastinită se observă o lărgire a mediastinului. Electro- 
cardiograma este normală sau arată supradenivelarea 
segmentului ST şi aplatizarea undei T. Ecocardiografia 
vizualizează lichidul pericardic. Pericardiocenteza evacu- 
ează un lichid purulent, cu 5.000-200.000 celule/mm:, iar 
culturile şi/sau frotiurile colorate Gram sînt pozitive. 
Contraimunelectroforeza este utilizată pentru a identifica 
agentul etiologic în cazul pacienților tratați cu antibiotice 
înaintea efectuării pericardiocentezei. Drenajul şi lavajul 
pericardic împreună cu administrarea intravenoasă a 
antibioticelor active pe germenul implicat alcătuiesc 
strategia terapeutică cea mai eficace. 

Pericardita bacteriană este rareori primară, determinată 
de Neisseria meningitidis (15 cazuri raportate) sau H. 
influenzae (8 cazuri raportate). Cele mai multe cazuri de 
pericardită acută se produc prin extensie de la un proces 
infecțios adiacent cum ar fi pneumonia, empiemul (S. 
pneumoniae, S. aureus sau H. influenzae), mediastinita 
(Peptococcus magnus, Eikenella corrodens) sau abcesul 
subfrenic, perirenal sau hepatic (bacili şi coci gram negativi, 
aerobi şi/sau anaerobi). Unele cazuri au apărut după 
dezvoltarea unui focar infecțios (ostomielită sau abcese 
tegumentare), iar afectarea pericardului realizîndu-se prin 
bacteriemie. Intervenţiile chirurgicale pe cord sau 
traumatismele penetrante pot, de asemenea, determina o 
pericardită purulentă acută. Pericardita bacteriană şi/sau 
abcesele miocardice sînt complicaţii rare ale unui infarct 
miocardic, iar cînd apar sînt, de regulă, letale. Diagnostica- 
rea corectă a pacienților cu pericardită purulentă este 
esențială, deoarece aceasta este o afecțiune letală, în absența 
tratamentului. Unii pacienți sînt afebrili şi nu prezintă dureri 
toracice sau dispnee. Aceşti pacienți sînt diagnosticați prin 
descoperirea unei cardiomegalii inexplicabile (cord „în 
carafă“) pe o radiografie toracică, prin semne electrocardio- 
grafice de pericardită, prin prezenţa lichidului pericardic 
la ecografie, prin hipocaptarea cardiacă la scintigrafia cu 
leucocite marcate cu galiu 67 sau indiu 111. Pericardio- 
centeza este utilă pentru reducerea tamponadei, prin 
evacuarea lichidului purulent și pentru stabilirea diagnosti- 
cului de pericardită fungică sau bacteriană. Candida 
tropicalis sau Candida albicans pot determina pericardită 
purulentă la pacienţi cu evoluție grefată de complicații după 
o intervenţie chirurgicală pe cord (de exemplu, pacienții 

ce necesită repetarea toracotomiei pentru sîngerare sau 
reintubare), la pacienţi cu imunitate alterată (de exemplu 
pacienții cu neutropenie, care urmează chimioterapie pentru 
un neoplasm, la cei aflați sub antibioterapie asociată cu 
corticoterapie şi la cei cu cateter venos central) şi la 
pacienții cu boli consumptive (alcoolism, insuficiență 
renală, SIDA, lupus eritematos sistemic, hemopatii 
maligne). Diagnosticul de pericardită fungică este pus prin 
pericardiocenteză şi efectuarea de culturi sau prin biopsie 
pericardică. Culturi pozitive pentru fungi se obțin şi din 
secrețiile de la nivelul plăgilor chirurgicale, din sînge sau 
din lichidul pleural. 

Deoarece pericardita acută, cu sau fără tamponadă, poate 
fi manifestarea inițială a pericarditei tuberculoase (10-44% 
din cazuri), această afecțiune trebuie inclusă în diagnosticul 
diferențial al pericarditelor acute. Intradermoreacția la 
tuberculină poate fi negativă în 10-33% din cazuri, în 
acelaşi timp putînd fi pozitivă (41% în unele loturi) în 
pericardita idiopatică. Frotiurile şi culturile din spută pentru 
bacilul Koch stabilesc diagnosticul. Prin pericardiocenteză 
se obține lichid pericardic pentru frotiu, dar şansa de a 
evidenția Mycobacterium tuberculosis este mică, şi culturi 
în care bacilii tuberculoşi se dezvoltă într-un interval de 
cîteva săptămîni (pozitivare la 20% din cazuri). Examenul 
histopatologic al materialului obținut prin biopsia 
pericardică în scop diagnostic, sau al țesutului rezecat la 
pericardiectomie are o sensibilitate mai mare decît 
examenul lichidului pericardic. În cazurile sugestive cu 
evoluţie refractară este inițiată proba terapeutică cu 
tuberculostatice dacă toate celelalte investigații au furnizat 
rezultate negative. Un studiu prospectiv a demonstrat. că 
această terapie nu este necesară, dar ea este utilizată în 
practica medicală. Rezoluţia semnelor şi simptomelor după 
proba terapeutică se realizează în 5-10 săptămîni. 

Pericardita acută şi/sau tamponada cardiacă sînt, uneori, 
manifestarea inițială a unei tumori primare cardiace (de 
exemplu angiosarcom sau rabdomiosarcom) sau a unui 
carcinom metastatic. Examenul citologic al lichidului 
pericardic are o sensibilitate relativ mare, în timp ce biopsia 
izolată este mult mai puţin sensibilă. Examenul unei zone 
mari de pericard rezecat precizează cu certitudine 
diagnosticul de neoplasm. Examene citologice fals-pozitive 
pentru neoplasm pot apărea ocazional în cazul altor 
afecțiuni (tuberculoza). Rezultatele fals-negative, obținute 
prin cultura lichidului pericardic pentru M. muberculosis 
sau prin teste citologice pentru celulele tumorale, sînt prea 
frecvente pentru a putea utiliza aceste metode în scopul 
excluderii diagnosticului de tuberculoză sau neoplasm. 

Pericardiocenteza este indicată în tamponadă, în 
suspiciunea de pericardită purulentă sau tuberculoasă sau 
în cazuriie de pericardită, cu persistența lichidului 
pericardic peste o săptămînă. Biopsia pericardică este 
efectuată ca o parte componentă a procedurii de drenaj 
chirurgical sau la pacienţii nediagnosticaţi după 3 
săptămîni. În studiile prospective din Spania, pericardita 

idiopatică a fost prezentă în 86% din cazuri, pericardita 
tuberculoasă în 4% din cazuri, cea neoplazică în 6% din 
cazuri, pericardita purulentă în 1%, pericardita virală 1% 
şi pericarditele din cadrul vasculitelor în 1% din cazuri. 

Disecţia acută de aortă se manifestă frecvent prin dureri 
sfişietoare, cu caracterele descrise în subcapitolul „Disecţia 
acută de aortă“ de mai jos. În timpul primei săptămîni de 
la debut, poate apărea o pericardită acută cu epanşament 
şi frecătură pericardică datorată sîngerării lente în sacul 
pericardic. La un pacient cu disecţie de aortă, pericardita 
acută se poate manifesta cu 4-5 zile înaintea rupturii 
anevrismului aortic în pericard şi a declanşării tamponadei 
letale. Pe electrocardiogramă se constată modificările de 
segment ST tipice pericarditei iar ecografic se evidențiază 
epanşamentul pericardic. Prezenţa pericarditei datorată 
hemoragiei intrapericardice este o indicație majoră. de 
intervenţie chirurgicală de urgență la un pacient cu disecţie 
de aortă, pentru a preveni ruptura. 


3. INFARCTUL MIOCARDIC ACUT 


Pacienţii cu această afecţiune au dureri severe retrosternale 
şi/sau toracice anterioare bilateral care iradiază în ambele 
braţe, miini, gît, mandibulă. sau pot rămîne localizate la 
nivel toracic. Durerea este descrisă ca o senzaţie de presi- 
une, ca o greutate sau este constrictivă. Inspirul profund, 
tusea sau mişcările corpului nu modifică caracterul durerii. 
Ameţelile, respiraţia superficială, hipersudoraţia, greața, 
vărsăturile şi astenia severă sînt simptomele asociate. 
Examenul clinic al cordului poate decela o scădere a 
intensității zgomotului ] la apex, un ritm de galop presistolic 
sau poate fi normal. Pot fi prezente tahicardia susținută, 
extrasistolele ventriculare, fibrilaţia sau fluterul ventricu- 
lar. Electrocardiograma evidenţiată unde Q, supradenivelări 
de ST şi inversarea undei T sau undele Q pot lipsi (infarct 
non Q). Valorile serice ale enzimelor de citoliză cardiacă 
sînt, de obicei, crescute. Dacă infarctul este diagnosticat 
în primele 2-4 ore de la debutul durerii, se poate administra 


intravenos activatorul tisular al plasminogenului. Această 


enzimă trombolitică poate produce disoluția trombului 
coronarian și oferă timp angioplastiei sau bypass-ului. În 
unele centre, cardiologii nu folosesc agenţi trombolitici, 
efectuînd imediat angioplastia. Dacă pacientul a avut dureri 
toracice mai vechi de 4-6 ore şi există dovada electrocardio- 
grafică a infarctului, terapia standardizată curentă este 
reprezentată de internarea într-o unitate de îngrijire a 
coronarienilor şi acordarea unui tratament de susținere. 
Reperfuzia precoce salvează miocardul siderat şi prezervă 
funcţia cardiacă. Această terapie de urgență trebuie urmată 
de un efort medical intens pentru a controla factorii de 
risc, precum hipercolesterolemia, hipertensiunea, fumatul, 
sedentarismul, obezitatea şi scăderea nivelului HDL. 
Rareori, terapia trombolitică previne infarctul miocardic; 
ea poate să reducă dimensiunile zonei infarctate, în medie 
cu 20-25%. 


174 





4. DISECȚIA ACUTĂ DE AORTĂ 


Durerea debutează brusc şi atinge intensitatea maximă în 
cîteva secunde. De obicei, are un caracter de sfişiere, de 
spintecare, este resimțită imediat retrosternal şi iradiază în 
tot toracele anterior. Durerea poate fi resimțită secvențial, 
inițial în regiunea interscapulară, apoi în epigastru, în restul 
abdomenului şi în regiunea lombară, dacă disecția se 
propagă spre aorta abdominală. La unii pacienți durerea 
sfişietoare poate lipsi. 

Durerea asociată cu disecția este, uneori, atît de intensă, 
încît pacienții devin extrem de agitaţi. Ei se zvîrcolesc, se 
răsucesc în pat de pe o parte pe alta, neputând găsi o poziţie 
antalgică. Durerea toracică nu este influențată de mișcări, 
tuse sau de inspirul profund. Pacienţii cu infarct miocardic 
acut pot, de asemenea, să se zvîrcolească şi să se răsucească 
în pat. 

Simptomele asociate sînt datorate opririi fluxului sanguin 
la nivelul unor organe vitale irigate de aortă. Durerea în 
flanc şi hematuria semnalează infarctul renal. Lipotimia, 
hemiplegia, sincopa şi afazia indică ocluzia arterei carotide 
stîngi şi a trunchiului brahiocefalic. Prezenţa unui suflu 
de insuficiență aortică nou apărut indică prezența unei 
disecții retrograde pînă la valva aortică. Durerea 
abdominală, vărsăturile, diareea, scaunele sanguinolente 
şi meteorismul sînt determinate de un infarct intestinal. 

Durerea, paloarea, paresteziile membrului inferior şi 
absența pulsului la nivelul arterei femurale indică obstrucția 
arterei iliace comune produsă de disecție. Pot fi prezente 
hipertensiunea, pierderea asimetrică de puls periferic şi 
cardiomegalia. Apare, uneori, tamponada cardiacă, 
determinînd puls paradoxal, zgomote cardiace asurzite şi 
turgescență jugulară secundară hemoragiei intrapericardice. 
Matitatea şi diminuarea murmurului vezicular la baza 
plămînului stîng fac dovada scurgerii sîngelui din aortă în 
spaţiul pleural stîng. Electrocardiograma poate evidenția 
hipertrofie, semne de suprasolicitare ventriculară şi, în pînă 
la 16% din cazuri, semne de infarct miocardic. Aortografiile 
prin cateter vor evidenția prezența voalului intimal flotant, 
zona de stenozare aortică, originea şi capătul lumenului 
dublu şi ocluziile ramurilor arteriale. O tomografie 
computerizată cu substanță de contrast poate, de asemenea, 
să stabilească diagnosticul. 

La pacienții cu disecție dovedită este util tratamentul 
intravenos cu nitroprusiat sau trimetafan, pentru menţinerea 
tensiunii arteriale sistolice la 100-110 mmHg. Trebuie 
administrat propranolol pentru scăderea forței de contracție 
miocardică. Tipurile 1 şi II (tipul A) de disecție, implicînd 
arcul aortic necesită, în general, intervenţia chirurgicală 
pentru creşterea supraviețuirii. Tipul III (tipul B) de disecție 
începe distal de artera subclavie stîngă. Şi aceste tipuri de 
disecție vor evolua mai bine după o intervenție chirurgicală, 
decît după un tratament medical, dar efectuarea intervenţiei 
chirurgicale este controversată. 

Disecţia de tip 1 şi II (tipul A) survine la adulți tineri fără 
. hipertensiune severă. Aceşti pacienți pot avea sindrom 

Marfan (10% din cazuri), necroză mediochistică (20% din 
cazuri), anomalii congenitale ale valvelor aortice sau 
coarctaţie de aortă. Disecţia de tip B survine la pacienți 
vârstnici cu hipertensiune arterială. 


5. DISTENSIA GASTRICĂ 


Distensia gastrică asociată cu refluxul esofagian poate 
determina pirozis şi durere toracică bilaterală, ascuţită, ca 
un junghi, localizată toracic anterolateral, care se 
ameliorează rapid prin ingestia de antiacide solubile sau 
prin eructaţie. Durerea este probabil datorată distensiei 
gastrice. Durerea retrosternală nu apare în această afecțiune. 
Inspirul profund poate intensifica durerea. 


6. SICLEMIA 


Pacienţii au un istoric îndelungat de dureri simetrice sau 
asimetrice la nivelul musculaturii sau al articulaţiilor 
membrelor, Durerile sînt agravate de mişcări active sau 
pasive ale membrului afectat. Poate apărea hidrartroză cu 
cantitate mică de lichid, la nivelul genunchiului. O durere 
severă anterotoracică bilaterală, intensificată de mişcările 
respiratorii, de răsucirea de pe o parte pe cealaltă în pat, de 
ridicarea în ortostatism sau aşezarea în clinostatism poate 
fi prezentă. Coastele, ca şi oasele membrelor, sînt foarte 
dureroase la palpare. De obicei, debutul se produce încă 
din copilărie, constînd în frecvente crize dureroase, similare 
în desfăşurare, localizate la nivel toracic, abdominal sau 
al membrelor. Dacă anamneza nu remarcă prezenţa durerii 
toracice în cadrul atacurilor precedente, trebuie căutată cu 


atenţie pleurita secundară unei pneumonii sau infarctului 


pulmonar, În absența acestor complicaţii, examenul fizic 
al toracelui poate decela doar sensibilitate dureroasă, fără 
să existe semne de condensare, frecături sau raluri. 
Radiografia toracică evidențiază vechi infarcte costale, fără 
infiltrate pulmonare sau epanşamente pleurale. La unii 
pacienți, durerea toracică a fost atât de severă, încît au apărut 
atelectazii secundare prin ventilarea insuficientă a 
segmentelor pulmonare inferioare. Aceşti pacienți prezintă 
matitate şi suflu tubar în una sau în ambele baze, care sînt 
secundare atelectaziilor precum şi valori anormale ale 
gazelor sanguine, toate modificările răspunzînd favorabil 
la tratamentul cu analgezice, la administrarea de oxigen şi 
la ventilaţie mecanică. Modificările pulmonare descrise mai 
sus pot mima un proces de condensare secundar unei 
pneumonii sau unei infarctizări la nivelul unuia sau a 
ambilor plămîni. Febra face parte din tabloul clinic al crizei 
dureroase din siclemie sau este secundară unei complicații 
(cum ar fi pneumonia sau infarctul pulmonar). 


7. DUREREA MIOFASCIALĂ ŞI 


COSTOCONDRITELE BILATERALE (DUREREA 
DE PERETE TORACIC) 


Durerea apare spontan, parasternal bilateral sau mai lateral, 
în regiunea toracică anterioară. Poate iradia în unul sau ambii 

umeri sau în axilă. Durerea este descrisă ca ascuţită sau surdă 
şi durează minute, ore sau zile. De obicei, este asociată cu 
sensibilitate localizată la nivelul celui de-al doilea pînă la al 
patrulea cartilaj costal, parasternal bilateral, sau cu puncte 
trigger sensibile, situate la nivelul mușchilor pectorali. 
Respiraţiile profunde, mișcările braţelor, extensia coloanei 
cervicale şi toracale şi abducţia sau adducția braţelor 
_ împotriva unei rezistențe pot intensifica sau declanşa durerea, 
care este similară, ca localizare şi caractere, celei apărute 
spontan, dar are durată mai scurtă decît aceasta. De obicei, 
aplicarea de comprese locale, calde şi umede, sau folosirea 
analgezicelor vor remite simptomele acestei afecțiuni. 
Evitarea activităţilor în care sînt folosiți mușchii brațelor şi 
cei toracici, precum lucrul la o linie de asamblare, ridicarea 
de obiecte grele sau efectuarea unor exerciții fizice (de 
exemplu flotări) pot ameliora sau preveni viitoarele crize 
dureroase. Diagnosticul diferenţial se face cu bolile cardiace 
dar radiografia toracică, electrocardiograma (standard şi de 
efort) şi testele de stress cu taliu sînt normale. Injectarea 
locală de lidocaină şi metilprednisolon în punctul trigger 


sensibil de la nivelul unui cartilaj va calma instantaneu dar _- 


temporar durerea situată de partea anesteziată. Această 
procedură nu este recomandată ca metodă de rutină, deoarece 
remisiunea este tranzitorie. Psihoterapia, aplicarea locală de 
căldură şi de comprese calde şi umede, administrarea de 

antiinflamatoare nesteroidiene rezolvă simptomatologia 
înainte de remisiunea spontană. 


8. PNEUMOTORAXUL BILATERAL SUFOCANT 


Această afecțiune poate debuta spontan sau poate urma unor 
traumatisme severe toracice, închise sau deschise. Se constată: 
durere intensă toracică anterioară unilaterală şi dispnee severă, 
hipotensiune, turgescență jugulară; traheea este împinsă de partea 
opusă pneumotoraxului, hemitoracele afectat este hipersonor, 
iar murmurul vezicular este abolit. Pe măsură ce cianoza şi 
dispneea pacientului se agravează, este necesară ventilația 
mecanică cu presiune pozitivă inspiratorie, pentru a menține 
ventilaţia plămînului neafectat şi, drept consecință, se produce 
pneumotorax secundar, care se manifestă prin polipnee 
superficială, emfizem subcutanat, cianoză severă şi stop cardiac 
dacă nu se pune rapid diagnosticul şi nu se face exuflația aerului 
pe un ac sau printr-un tub intratoracic. Dacă diagnosticul nu este 
pus prompt, presiunea intratoracică crescută (datorată pneumo- 
toraxului) reduce întoarcerea venoasă şi determină şoc, 
hipoxemie, scăderea perfuzii coronare, ischemie miocardică şi 
aritmii ventriculare maligne. 

După inserție, ambele tuburi intratoracice trebuie ataşate 
aparatului de aspirație, pentru a preveni reacumularea 
intrapleurală a aerului. O intervenție chirurgicală profilactică 
poate fi necesară pentru profilaxia recurențelor. 


CAPITOLUL 


În 








DUREREA ACUTĂ 


DE SÎN 


LI] LISTA DIAGNOSTICELOR 


POSIBILE 


1. Abcesele mamare 

A. Abcesele periferice 

B. Abcesele retroareolare 

C. Mastita puerperală 

D. Mastodinia din perioada de lactaţie 
2. Falsele infecții mamare 

A. Granulomatoza Wegener 

B. Carcinomul scuamos mamar 


C. Galactocelul 


D. Carcinomul inflamator mamar 


3. Boala Mondor 

4. Chistul cutanat infectat 

5. Herpes Zoster 

6. Costocondrita 

7. Distensia gastrică 

8. Mastopatia fibrochistică şi chistul 
mamar cu dezvoltare rapidă 

9. Carcinomul mamar 

10. Sarcina în primul trimestru 

11. Mastodinia bilaterală 


E. Necroza grăsoasă acută 


[L] REZUMAT 


Un abces mamar periferic determină durere locală, tumefacție, 
sensibilitate dureroasă, roşeață şi căldură locală a tegumentului 
supraiacent. În zona dureroasă se palpează o formaţiune 
sensibilă, fermă sau fluctuentă. Incizia locală și drenajul, cu 
administrarea de antibiotice antistafilococice conduc, de 
obicei, la rezoluţie. Frecvent, apar la femei lăuze, care alăptea- 
ză. Abcesele periferice şi retroareolare pot surveni şi la femei 
care nu alăptează sau, uneori, după menopauză. Există durere, 
sensibilitate dureroasă, eritem, tumefacție și o formaţiune 
fluctuentă în regiunea retroareolară. Poate fi prezent un traiect 
sinuos, pornind de la abces spre areolă sau spre tegumentul 

adiacent. Abcesul periferic este produs de stafilococi sau 
streptococi, pe cînd abcesul retroareolar este produs, în gene- 
ral, de o floră mixtă, polimicrobiană (3-5 microorganisme). 
În culturile din aceste abcese polimicrobiene se dezvoltă 
stafilococi coagulazonegativi şi unii germeni anaerobi. 
Abcesele subareolare şi mastitele sînt secundare ectaziei 
ductale şi metaplaziei epiteliale intraductale. Dilatația ductală 


„este stimulată de medicamente sau de tumori hipofizare ce 


produc hiperprolactinemie. Mastita puerperală determină 
durere difuză, eritem şi sensibilitate dureroasă a întregului 
sîn lactant. Această afecțiune se tratează prin mulgerea 

permanentă a laptelui şi prin administrarea de antibiotice 
antistafilococice. 

Abandonarea alăptatului în perioada postpartum determină 
mastodinie severă, tumefacție şi sensibilitate dureroasă. 
Angorjarea sînului se previne prin administrarea de 
bromocriptină, imediat după naştere. 

Falsele infecții mamare includ granulomatoza Wegener a 
sînului. Aceasta se poate manifesta ca o formaţiune fluctuentă 
dureroasă, cu sensibilitate locală, eritem şi căldura locală, într-o 
regiune a sînului. Puncția aspirativă evacuează puroi steril. 
Coafectarea sinusală, pulmonară şi renală sugerează 
diagnosticul, care este confirmat prin biopsia leziunilor de la 
nivelul sînului, mucoasei sinsale sau a plămînului. 

Carcinomul scuamos mamar se manifestă ca o formaţiune 
inflamatorie dureroasă, cu sensibilitate locală, eritem al 
tegumentului şi căldură locală. Puncţia aspirativă pe ac 
prelevează celule inflamatorii şi lichid steril. Biopsia tranşează 
diagnosticul. | 

Un galactocel se manifestă ca o formațiune mamară 
dureroasă şi sensibilă. Mamografia confirmă diagnosticul, prin 
identificarea unei leziuni chistice cu nivel grăsime/apă. Prin 
aspirație se obține un lichid lăptos, steril. 

Carcinomul inflamator mamar produce durere, căldură 
locală, edem (cu aspect de „coajă de portocală“), eritem 
violaceu şi indurarea tegumentului din aria afectată. Biopsia 
tegumentului evidenţiază un carcinom cu prinderea 
limfaticelor din derm şi hipoderm. Manifestări clinice similare 
pot fi determinate de angiosarcomul sînului sau cistosarcomul 
phyloides. Necroza grăsoasă determină echimoze locale, 
tumefacție, durere şi o formaţiune sensibilă, fermă sau dură. 
Biopsia este necesară pentru a exclude abcesul sau carcinomul. 

Boala Mondor se manifestă prin apariția unui cordon 
subcutanat caracterizat prin durere, tumefacție, eritem şi 
sensibilitate locală, localizat pe peretele anterolateral al 
toracelui. Este produsă de o flebită a venelor laterotoracice 
sau toracoepigastrice. Boala Mondor este, de obicei, idiopatică 
şi benignă; au fost însă remarcate cazuri de asocieri cu alte 
afecțiuni, precum carcinomul mamar, abcesul retroareolar, 
traumatismul, artrita reumatoidă, Un chist cutanat infectat la 
nivelul sînului poate forma un abces subcutanat fluctuent, cu 
eritem şi temperatură locală crescută a tegumentului 
supraiacent. Herpes zoster determină durere unilaterală, cu 
caracter de arsură, localizată la nivelul sînului, asociată cu 
erupția unor mici vezicule grupate şi a unor ulceraţii situate 
pe fond hiperemic, dispuse de-a lungul dermatomului dureros. 
Costocondrita determină durere şi sensibilitate dureroasă în 
regiunea parasternală şi medială mamară. De obicei zona 


sensibilă este localizată la nivelul cartilajelor costale III, IV . 


şi V sau la nivelul articulaţiilor condrosternale adiacente, uni 
sau bilateral. Presiunea cu degetul pe zona sensibilă poate 
provoca durere cu caracter și localizare similare durerii 
spontane. Distensia gastrică determină durere intermitentă 
sau permanentă, resimțită în unul sau în ambii sîni, care se 
ameliorată după eructații şi/sau după administrare de antiacide. 
De obicei, nu există afecțiuni gastrice asociate. 


TABELUL INCIDENŢEI BOLILOR 


a ———— 


INCIDENȚA LA 100.000 (APROXIMATIVĂ) 


Frecvență medie 


Frecvente (>100) (>5-100) Rare (>0-5) 
Abcesul periferic Abcesul retroareolar  Granulomatoza 
mamar Carcinomul Wegener 
Mastita puerperală inflamator mamar  Carcinomul 
Mastodinia din Necroza grăsoasă scuamos mamar 
perioada de acută 
lactație Galactocelul 
Chistul cutanat Boala Mondor 
infectat Herpes zoster 
Costocondrita „. Distensia gastrică 
Mastopatia 
fibrochistică şi 


chistul mamar cu 

dezvoltare rapidă 
Carcinomul mamar 
Sarcina în primul 

trimestru 


e 


Mastopatia fibrochistică se manifestă printr-o durere localiza- 
tă, prin sensibilitate dureroasă și prin prezența unei formațiuni 
chistice mamare. Se palpează o formaţiune fluctuentă dominantă, 
iar restul sînului este densificat şi difuz nodular. Mamografia 
evidenţiază opacități bine delimitate, rotunde sau ovalare iar 
ecografia demonstrează natura chistică a leziunii. Puncția aspira- 
tivă evacuează lichid seros sau, mai rar, sanguinolent. Carcino- 
mul chistic este rar întâlnit. Diagnosticul de carcinom chistic 
poate fi suspectat după pneumochistografie, după examenul 
citologic al lichidului evacuat şi/sau prin recurenţa sau persistența 
leziunii palpabile după aspirația lichidului. Cancerul mamar se 
poate manifesta prin durere şi sensibilitate localizate, în absența 
unei formaţiuni palpabile. Mamografia evidenţiază o tumoră în 
zona dureroasă (2-10% din pacienţii cu durere și sensibilitate 
locală persistente la nivelul sînului). Între 18 şi 33% din pacienții 
cu carcinom confirmat pot fiurniza date anamnestice, dacă sînt 
chestionați țintit, despre durere şi sensibilitate locală la nivelul 
sînului care au precedat apariția formațiunii palpabile. 

Sarcina în primul trimestru determină durere bilaterală a 
sînilor, angorjare şi sensibilitate dureroasă asociate cu 
amenoree, greață şi vărsături. Unele din afecțiunile descrise 
mai sus pot determina durere acută bilaterala a sînilor. 


[|] DESCRIEREA AFECȚIUNILOR 
ENUMERATE 


1. ABCESELE MAMARE 


Abcesele mamare pot fi clasificate în retroareolare (apărute 
retroareolar sau la mai puţin de 1 cm de areolă), periferice 
(apărute la distanță mai mare de 1 cm de areolă) sau 
nedelimitate (apărute în ambele zone). Într-un studiu 
efectuat pe o perioadă de 10 ani, 39% erau retroareolare, 
46% periferice şi 15% nedelimitate. 

A. Abcesul mamar periferic. Localizarea periferică a 
abcesului mamar este frecventă în perioada puerperală, în 
special în timpul alăptării. Abcesele periferice pot surveni şi 
la femeile care nu sînt gravide. Sînt frecvent incriminați 
Staphilococcus aureus, S. albus. şi streptococi. Anaerobii 
aparrar în cazul abceselor periferice. A fecţiunea se manifestă 
prin durere locală, persistentă şi/sau pulsatilă la nivelul unui 
sîn, asociată cu o formaţiune sensibilă, de consistență fermă 
sau fluctuentă, cu eritem și căldură locală a tegumentului 
supraiacent. Adenopatia axilară dureroasă a ganglionilor 
poate fi prezentă. În cazurile severe survin febra, frisonul, 
mialgiile, alterarea stării generale. Puncţia aspirativă a 
abcesului va evidenția lichid purulent. Există un răspuns 
terapeutic prompt la incizia şi drenajul colecției şi la 
administrarea antibioticelor antistafilococice. Colorația 
Gram, culturile din materialul purulent aspirat şi antibio- 
grama, vor putea orienta înlocuirea antibioticului iniţial. În 
trecut, aproape 3% din femeile ce alăptau sufereau de abces 
mamar, însă acest procentaj a scăzut mult în ultima decadă. 


B. Abcesul retroareolar. Durerea, tumefacția, sensi- 
bilitatea dureroasă şi eritemul cutanat sînt localizate infe- 
rior areolei sau adiacent acesteia. De obicei este prezentă 
o formaţiune subareolară sensibilă, indurată sau fluctuentă, 
ce se poate extinde spre periferie. Mamelonul este retractat 
la primul consult, în aproape 8% din cazuri. Abcesul 
retroareolar este asociat cu ectazie şi metaplazie scuamoasă 
ductală. Poate fi prezentă inflamaţia periductală. Din 
conținutul acestor abcese se izolează stafilococi coagulazo- 
pozitivi (60%). şi/sau anaerobi, precum specii de 
Peptostreptococeus-(70%), Propionibacterium (22%) şi 
Bacteroides (11%). În timp ce Staphylococcus aureus este, 
de obicei, responsabil pentru abcesele periferice, leziunile 
retroareolare sînt polimicrobiene (83%); o treime din 
germenii izolaţi sînt aerobi, restul fiind anaerobi. Utilizînd 
însămînțarea pe medii de cultură pentru germeni aerobi 
sau anaerobi, au fost izolate în medie 3,6 specii de germeni 
pentru fiecare abces. Aceste abcese tind să se refacă după 
incizie şi drenaj. Pentru prevenirea recurenţelor se impune 
excizia în întregime a colecţiei abcedate, a traiectelor 
fistuloase şi a ductelor galactofore retroareolare afectate. 
Abcesele retroareolare şi ectazia ductală sînt asociate cu 
hiperprolactinemia. Creşterile prolactinemiei, secundare 
inflamaţiei retroareolare, sînt temporare. Hiperprolactine- 
mia persistentă este corelată cu prezența unui prolactinom 
hipofizar. Mastita nonpuerperală poate fi simptomul unui 
neoplasm hipofizar. 

Pacienţii cu mastită subareolară nonpuerperală trebuie 
investigați pentru existența hiperprolactinemiei, după ce 
procesul inflamator mamar a fost rezolvat. Persistența 
hiperprolactinemiei impune efectuarea unei tomografii 
computerizate crebrale cu substanță de contrast, pentru a 
se exclude un adenom hipofizar. 


C. Mastita puerperală. Infecția mamară secundară lăuziei 
poate determina durere, tumefacţie, roşeață, sensibilitate 

dureroasa a sînului afectat. Continuarea alăptării sau 
utilizarea unei pompe de sucțiune a laptelui şi terapia cu 
antibiotice antistafilococice conduce la rezolvarea 
simptomatologiei, evitînd formarea abcesului şi necesitatea 
drenajului chirurgical. 


D. Mastodinia din perioada de lactaţie. Lactaţia fără 
alăptare poate determina tumefacția dureroasă a ambilor 
Sîni, cu angorjare şi sensibilitate dureroasă. Angorjarea şi 
secreția lactată sînt prevenite prin administrarea de 
bromocriptină mesilat i.m. (Parlodel LA), în primele 3-4 
ore de la delivrență. 


FALSELE INFECŢII ALE SÎNULUI 


A. Granulomatoza Wegener. Această afecțiune determină 
durere și apariția unei formaţiuni sensibile la nivelul sînului, 
cu temperatură locală crescută și eritem al tegumentului 
supraiacent. Aspiraţia va evidenția puroi steril. Febra poate 
persista în ciuda drenajului eficient al leziunii mamare. 

Pot apărea şi progresa sinuzite cu durere și sensibilitate 
a regiunii malare şi frontale, la care se asociază tuse, 
dispnee şi hemoptizii. Radiografia toracică evidenţiază 
opacități infiltrative, opacități nodulare şi cavități cu pereți 
groși. 

Pot fi prezente proteinuria şi hematuria microscopică 
iar concentraţia creatininei serice şi viteza de sedimentare 
sînt creşcute. Biopsia mamară şi/sau sinusală demonstrea- 
ză prezenţa vasculitei şi/sau a celulelor gigante, precum şi 
a reacției tisulare granulomatoase. Această afecțiune 
răspunde la terapie cu prednison şi ciclofosfamidă. 


B. Carcinomul scuamos mamar. Această tumoră apare 
ca o formațiune mamară dureroasă, cu sensibilitate locală, 
eritem şi căldură locală a tegumentului. Puncţia aspirativă 
cu ajutorul unui ac descoperă doar celule inflamatorii; 
culturile sînt negative. Biopsia va confirma diagnosticul 
de carcinom cu metaplazie scuamoasă. 


C. Galactocelul. Galactocelul determină o formațiune 
mamară dureroasa sau indoloră, fluctuentă, sensibilă la 
palpare, situată într-o regiune periferică a glandei. 
Mamografia evidențiază un nivel grăsime-apă la nivelul 
leziunii mamare, confirmând prezența galactocelului 
înainte de puncția aspirativă. Aspiraţia evidențiază lichid 
lăptos, steril. Majoritatea pacientelor cu această afecțiune 
au un istoric de lactație cu puțin înaintea apariţiei 
formațiunii. 


D. Carcinomul inflamator mamar. Sînul afectat devine 
dureros, eritematos, cald, tumefiat şi sensibil. Febra survine 
la pînă la 10% din,cazuri. Este prezent edemul „în coajă de 
portocală“ al tegumentului mamar edematos. Biopsia tegu- 
mentului şi a țesutului subcutanat decelează celule carcino- 
matoase în limfaticele dermice sau subdermice. Formaţiunea 
tumorală discreta poate să nu fie palpabilă. Datorită sensibili- 
tății dureroase difuze şi a eritemului, această afecțiune poate 
fi confundată cu o mastită infecțioasă sau cu un abces mamar. 


5 DUREREA ACUTĂ DE SÎN 


Angiosârcomul mamar şi uneori cistosarcomul filoid au un 
tablou clinic asemănător carcinomului inflamator. 


E. Necroza grăsoasă acută. Această afecțiune este în 
general secundară unui traumatism mamar. Un traumatism 
mamar cauzează echimoze cutanate, durere locală, 
sensibilitate la palpare şi tumefacție. Eritemul tegumentar 
poate fi prezent. Iniţial, apare o formaţiune tumorală care 
rămîne constantă sau creşte în dimensiuni. Durerea locală, 
sensibilitatea dureroasă și formațiunea tumorală mimează 
un abces sau un carcinom mamar. Biopsia va stabili 
diagnosticul de necroză grăsoasă. Necroza grăsoasă survine 
şi la pacientele tratate prin excizie tumorală şi radioterapie 
locală pentru carcinom mamar. Necroza grăsoasă apare 
între 4 şi 43 de luni după tratamentul chirurgical şi iradiere, 
putînd mima recurența cancerului mamar. Pentru exclude- 
rea recidivei carcinomului şi confirmarea diagnosticului 
de necroză grăsoasă se impune excizia cu biopsie, urmată 
de examenul histopatologic. Mamografia are sensibilitate 
şi specificitate mică pentru a diferenția aceste afecțiuni. 


3. BOALA MONDOR 


Această afecțiune se caracterizează prin durere toracală 
anterolaterală unilaterală şi prezența unui cordon venos 
eritematos, tumefiat, sensibil, localizat subcutanat în 
peretele toracic. Cordonul are o configuraţie lineară sau în 
formă de Y şi este uneori unit cu unul sau mai mulţi 
ganglioni mici şi rotunzi. 

Traumatismul este cauza obişnuită, dar multe cazuri 
survin în absența oricăror injurii preexistente de care 
pacienții să-şi amintească. Afecțiunea este de fapt o flebită 
cu periflebită a venelor laterotoracice sau toracoepigastrice. 
Raportul incidenței femei/bărbați este de 2/1 şi cele mai 
multe cazuri survin la grupul de vîrstă 21-55 ani. Au fost 
raportate cazuri secundare cancerului mamar primar şi 
cancerului pulmonar metastatic. Palparea şi/sau mamo- 
grafia evidențiază tumora cauzatoare, care de obicei este 
adiacenta venei afectate. Alte cazuri au fost raportate la 3-7 
săptămîni după o intervenţie chirurgicală mamară (5% în 
mamoplastia de mărire a sînului, 1,6% în mamoplastia de 
micşorare a sînului, 3,4% în reconstrucția mamară). Boala 
Mondor a fost rar asociată cu neoplazii cu altă localizare 
(de exemplu cancerul gastric), cu filarioza, cu artrita 
reumatoidă şi cu abcesul retroareolar. 

Boala Mondor poate fi mimată de fibromatoza infiltrativă, 
de arterita mamară, de limfangită, de fibrosarcom şi de 
limfangita carcinomatoasă a sînului. Pentru a face 
diferenţierea este necesară biopsierea leziunilor descrise. A 
fost descrisă o afecţiune de tip Mondor, cu cordoane liniare 
subcutanate în regiunea axilară. Examenul histopatologic al 
acestei leziuni arată prezența unui infiltrat dermic difuz, cu 
limfocite, histiocite şi eozinofile. Nu s-a evidenţiat tromboza 
venoasă sau afectarea vasculară. În majoritatea cazurilor, 
boala Mondor este benignă şi autolimitantă, doar cazurile 
izolate se pot asocia cu boli grave. 

4. CHISTUL CUTANAT INFECTAT 


Un chist cutanat sebaceu sau un chist epidermic al sînului 
poate deveni roşu, dureros, sensibil. Tegumentul 
supraiacent este aderent formațiunii superficiale fluctuente. 
Drenajul chistului şi antibioterapia conduc la vindecarea 
promptă. 


5. HERPES ZOSTER 


6 


7 


Durerea persistentă sau de tip arsură şi/sau pruritul pot 
afecta un  sîn şi dermatomerul corespunzător regiunii 
toracale dorsale ipsilaterale. Durerea nu depăşeşte linia 
mediană. În 3-4 zile, în aria dermatomului dureros apare o 
erupție cu vezicule grupate şi cu ulcerații acoperite de 
cruste. Tegumentul din jurul veziculelor şi ulcerațiilor este 
eritematos şi, uneori, edemaţiat. 


COSTOCONDRITA 


Costocondrita poate determina durere în regiunea mamară 
medială, asociată cu sensibilitate dureroasă locală a 
peretelui anterior toracic. Aria de sensibilitate este, de 
obicei, situată la nivelul celui de-al treilea pînă la al cincilea 
cartilaj costal de partea dreaptă sau stîngă. Mişcările 
braţului, inspirul profund sau presiunea exercitată pe torace 
în timpul îmbrățişării provoacă un episod tranzitor de 
durere localizată mamar medial, de tip nevralgic, persis- 
tentă şi/sau ascuțită, această durere provocată fiind similară 
celei resimțite spontan. Glanda mamară propriu-zisă nu 
este sensibilă. Afecțiunea răspunde la repaus, căldură locală 
şi analgezice simple. În cazuri severe, durerea este 
ameliorată de injecții cu lidocaină şi metilprednisolon în 
regiunea cartilajului costal sensibil sau a articulației 
condrosternale. Excluderea unei cardiopatii prin coronaro- 
grafie sau prin testele de stress electrocardiografice sau 
scintigrafice cu taliu 201, este necesară în cazurile care 
mimează boala coronariană. 


DISTENSIA GASTRICĂ 


Distensia gastrică însoțită de senzaţia de plenitudine 
epigastrică şi pirozis poate de asemenea determina durere 
cu caracter de înțepături sau junghi în unul sau ambii sîni. 
Durerea este eventual ameliorată prin eructaţii sau prin 
administrare de antiacide. Durerea este de scurtă durată şi 
dispare cînd distensia gazoasă, pirozisul şi suprasolicitarea 
gastrică sînt înlăturate. 


MASTOPATIA FIBROCHISTICĂ 


Pacientele prezintă durere localizată în cadranele externe 
ale sînului, sensibilitate dureroasă şi formaţiuni chistice 
ce se dezvoltă rapid. Diagnosticul de boala fibrochistică 
poate fi stabilit prin examinare clinică, prin mamografie 
(sensibilitate de 80%), prin ecografie (sensibilitate 80-90%) 
şi/sau prin biopsie de glandă mamară. Durerea acută survine 
dacă un singur chist se dezvoltă rapid, determinînd 

sensibilitate dureroasă și apariția locală a unei formaţiuni 
palpabile. Natura chistică a acestor leziuni este confirmată 
prin ecografie. Puncţia aspirativă a chistului va ameliora 
durerea şi sensibilitatea dureroasă. Dacă lichidul este 
sanguinolent sau pacienta are risc crescut de a dezvolta un 
neoplasm mamar, este obligatoriu examenul citologic al 
lichidului evacuat. Rareori, carcinomul poate mima o 
leziune benignă chistică, în peretele chistului aspirat 
existînd tumora reziduală. Asemenea leziuni sînt 
detectabile prin pneumochistografie, prin examenul 
citologic al lichidului aspirat sau prin biopsia formaţiunii 
persistente de la nivelul chistului. 


9. CARCINOMUL MAMAR 


O pacientă cu carcinom mamar prezintă mastodinie 
persistentă sau cu caracter de înțepătură. Durerea se 
accentuează la presiune digitală pe zona afectată. 
Formaţiunea tumorală palpabilă poate lipsi, dar tumora este 
evidențiată prin mamografie. Pe un lot mare de paciente, 
2,2% dintre cele cu durere mamară în absența unei 
formaţiuni palpabile aveau semne mamografice de 
carcinom în zona dureroasă. Puncția cu ac subțire în zona 
sensibilă nu a putut demonstra modificările patologice în 
80% din cazuri. 

La un lot mare de paciente cu tumori operabile (N=478 
cancere mamare), mastodinia localizată, urmată de apariția 
induraţiei şi tumefacției la palpare survenit la 18% din 
cazuri. Într-un al doilea lot, 5% din pacienți aveau numai 


mastalgie, în timp ce 33% din cazuri se plîngeau de apariția 
unei tumefacţii dureroase. Mastalgia a fost, de obicei, 
localizată în zona în care mamografia a evidențiat tumora. 
Timpul cu care durerea intermitentă sau persistentă poate 
preceda stabilirea diagnosticului depăşeşte, uneori, 4 ani. 


10 SARCINA ÎN PRIMUL TRIMESTRU 


Angorjarea mamară bilaterală, durerea ascuțită în cadranele 
mamare externe, sensibilitatea dureroasă și apariția 
papilelor mamelonare proeminente — sînt semne precoce 
de sarcină. Simptomele asociate includ amenoreea, greața, 
vărsăturile, hiperosmia și amețelile. Testele de sarcină 
urinare şi serice sînt pozitive. 


11. DUREREA MAMARĂ ACUTĂ BILATERALĂ 


Afecţiunile care determină durere mamară acută bilaterală 
sînt notate în tabelul 15-1. 


Tabel 15-1 
CAUZE DE DURERE MAMARĂ 
ACUTĂ BILATERALĂ 





Mastita puerperală 

Mastodinia din perioada de lactaţie 
Costocondrita 

Distensia gastrică 

Mastopatia fibrochistică 

Sarcina în primul trimestru 





PARTEA a V-a 


Durerea acută abdominală 





CAPITOLUL 

DUREREA ACUTĂ 
LA NIVELUL 
HIPOCONDRULUI 


DREPT 


[] LISTA DIAGNOSTICELOR 


POSIBILE 


1. Colica biliară 
2. Colecistita acută 
3. Pancreatita acută 
4. Apendicita acută 
5. Durerea asociată afecțiunilor hepatice 
A. Hepatita acută 
1. Hepatita alcoolică 
2. Hepatitele virale 
3. Hepatitele induse de medica- 
mente (reacții toxice sau idio- 
sincrazice) 
A. Paracetamol 
B. Alte medicamente 
4. Substanțe toxice 
A. Intoxicația cu ciuperci 
otrăvitoare 
B. Tetraclorura de carbon 
B. Abcesele hepatice 
1. Abcesul piogen 
2. Abcesul amoebian 
C. Tumorile hepatice cu creştere 
rapidă, hemoragice sau infarctate 
1. Maligne (carcinomul hepato- 
celular) 
2. Benigne (adenomul, hiperplazia 
nodulară focală, hemangiomul) 
D. Colangita obstructivă simplă 
(colangita ascendentă) 
E. Staza hepatică 


1. Sindromul Budd-Chiari 
2. Staza hepatică acută 
F. Hemoragia hepatică din pre- 
eclampsie 
6. Durerea gastro-duodenală şi colonul 
iritabil 
A. Perforația unui ulcer duodenal sau 
unui ulcer piloric 
B. Ulcerul duodenal şi dispepsia 
nonulceroasă 
C. Colonul iritabil 
7. Costocondrita hemitoracelui 
anteroinferior drept şi a rebordului 
costal drept 
8. Perihepatita datorată infecțiilor 
gonococice sau cu chlamydii 
(sindromul Fitz-Hugh-Curtis) 
9. Durerea pleuroabdominală datorată 
pneumoniei sau infarctului pulmonar 
10. Afecțiuni ale rinichiului drept 
A. Pielonefrita acută 
B. Abcesul corticomedular acut 
C. Abcesul cortical 
D. Abcesul perinefretic 
E. Infarctul renal 
F. Tumorile renale 
11. Cauze necunoscute de durere acută 
în hipocondrul drept 
12. Herpesul zosterian 

(] REZUMAT 


Colica biliară determină o durere constantă şi severă, cu sediul 
în hipocondrul drept, care poate iradia spre epigastru şi spre 
regiunea subscapulară dreaptă. Durerea dispare spontan în 2 
pînă la 6 ore sau după administrarea de analgezice injectabile, 
O durere cu caractere similare, durînd mai mult de 24 de ore 
şi asociată cu febră, sensibilitate la palpare şi apărare musculară 
poate apărea în colecistita acută. Ecografia va confirma 
prezența calculilor în vezicula biliară şi, în cazul colecistitei, 
poate evidenția prezența semnului ecografic al lui Murphy, 
îngroşarea peretelui colecistic şi lichid pericolecistic. 
Scintigrafia cu DISIDA a căilor biliare este de obicei pozitivă 
în colecistită. Pancreatita acută determină durere şi 
sensibilitate la palpare în epigastru şi în hipocondrul drept, 
fiind frecvent agravată sau ameliorată de modificari ale poziției 
corpului. Diagnosticul este confirmat de valorile crescute ale 
amilazei serice sau de un examen CT de pancreas. Apendicita 
acută determină durere epigastrica, care se localizează, apoi, 
în dreapta. În unele cazuri, doar explorarea chirurgicală poate 
diferenţia această afecțiune de colecistita acută. În apendicită, 
ecografia nu evidenţiază calculi în vezicula biliară şi poate 
confirma diagnosticul prin vizualizarea apendicelui afectat. 
Inflamaţia sau necroza hepatică determină o durere surdă 
şi persistentă sau ascuțită, foarte severă, care apare spontan şi 
la palpare în hipocondrul drept. Evidenţierea în antecedente 
a consumului abuziv de alcool şi creşterea moderată a trans- 
aminazelor sînt elementele care identifică pacientul cu hepazită 
“alcoolica. Nivelul enzimelor şi raportul dintre GOT (ASAT) 
şi GPT (ALAT) diferențiază hepatita virală de cea alcoolică. 
Teste serologice specifice pot identifica infecția cu virusurile 
hepatitice A, B sau delta. Un istoric de consum al unor 
medicamente identifică hepatitele toxice sau idiosincrazice; 
ingestia de ciuperci otrăvitoare sau expunerea la tetraclorură 
de carbon va orienta spre alte cauze de durere hepatică 
spontană sau la palpare. Febra, hepatalgia şi hepatomegalia 
survin şi în abcesele piogenice şi amoebiene. Acestea pot fi 
identificate şi localizate prin ecografie şi examen CT cu 
substanță de contrast. Abcesele amoebiene pot fi diagnosticate 
serologic prin utilizarea unui test de hemaglutinare indirectă 
la Entamoeba histolytica în ser (95% din cazuri) sau prin 
identificarea parazitului în scaun (20-30% din cazuri). 
Conţinutul unui abces piogenic poate fi aspirat şi, din 
materialul obținut, se pot realiza culturi. Tumorile hepatice 
care provoacă durere pot fi identificate prin ecografie, exa- 
men CT sau RMN; în unele cazuri, natura lor exactă poate fi 
determinată prin utilizarea angiografiei (hemangioame, 
carcinom hepatocelular, hiperplazie nodulară focală sau 
adenoame) sau prin RMN (hemangioame). Diagnosticul de 
certitudine al unor leziuni necesită puncţie biopsie sau biopsie 
pe cale chirurgicală clasică. Colangita ascendentă determină 
febră, icter şi durere constantă spontană şi la palpare în 
hipocondul drept, la pacienţii cu calculi, stenoze sau tumori 
obstructive ale canalului coledoc. Ocluzia acută a venelor 
hepatice determină o hepatomegalie dureroasă spontan sau la 


palpare şi ascită cu dezvoltare rapidă. Diagnosticul poate fi 
confirmat prin RMN sau prin examen CT cu substanță de 
contrast la nivelul ficatului şi venelor hepatice. 7rombo- 


- embolismul pulmonar masiv determină dispnee, dureri 


toracice, turgescența jugularelor şi hepatomegalie dureroasă, 
rapid instalată datorată stazei hepatice acute, asociată cu 
hipotensiune severă şi colaps cardiovascular. Debutul brusc 
al unei dureri spontane şi la palpare în hipocondrul drept la o 
pacientă cu preeclampsie indică de obicei prezența unei 
hemoragii hepatice subcapsulare sau intraparenchimatoase. 
Diagnosticul poate fi confirmat prin examen CT. Un ulcer 
perforat determină o durere severă, ascuţită, în epigastru și în 
hipocondrul drept, care va iradia în întregul abdomen. Semnele 
fizice sînt sensibilitatea abdominală generalizată la palpare 
directă şi la decompresiunea bruscă a peretelui abdominal 
(manevra Blumberg), apărarea musculară difuză şi dispariţia 
matitații hepatice. În 70% din cazuri se evidențiază prezența 
pneumoperitoneului pe radiografia abdominală simplă 
efectuată în ortostatism sau în decubit lateral. O perforație 
poate fi confirmată şi prin radioscopia cu substanţe de con- 
trast hidrosolubile care vizualizează scurgerea substanţei de 
contrast la nivelul ulcerului perforat. Durerea datorată 
ulcerului duodenal sau dispepsiei nonulceroase poate fi 
localizată. în hipocondrul drept. Acest diagnostic trebuie 
confirmat prin endoscopie sau prin tranzit baritat cu dublu 
contrast. Colonul iritabil determină o durere ascuţită în 
hipocondrul drept, ameliorată temporar de evacuarea gazelor 
sau scaunului şi, uneori, asociată cu diaree și/sau constipație. 
Costocondrita provoacă durere a cartilajului costal şi 
sensibilitate la palpare la nivelul rebordului costal drept, fără 


TABELUL INCIDENŢEI BOLILOR 





INCIDENȚA LA 100.000 (APROXIMATIVĂ) 


Frecvență medie 


Frecvente (>100) 
Colica biliară 
Colecistita 
Pancreatita acută 
Apendicita acută 
Hepatita alcoolică 
Hepatita virală 
Hemangiomul şi 
adenomul 
hepatic 
Hiperplazia focală 
nodulară 
Colonul iritabil 
Costocondrita 
Perihepatita 
(sindromul Fitz- 
Hugh-Curtis) 
Cauze necunoscute 


(>5-100) 
Hepatita indusă de 
medicamente şi 
hepatita toxică 
Colangita 
ascendentă 
Pielonefrita acută 
Tumorile renale 
Infarctul renal 
Herpes zoster 
Ulcerul duodenal 
activ şi dispepsia 
nonulceroasă 


Rare (>0-5) 
Abcesul hepatic 
Carcinomul 
hepatocelular 
Sindromul Budd- 
Chiari 
Embolia pulmonară 
masivă cu con- 
gestie hepatică 
Pleurezia din pneu- 
monie sau infarc- 
tul pulmonar 
Hemoragia hepatică 
în preeclampsie 
Perforaţia unui 
ulcer duodenal 
sau a unui ulcer 
piloric 
Abcesul cortico- 
medular acut 
Abcesul cortical renal 
Abcesul perinefretic 

alte modificari patologice. Perihepatita (sindromul Fitz-Hugh- 
Curtis) determină durere spontană şi la palpare în epigastru şi 
hipocondrul drept, asociată frecvent, dar nu întotdeauna, cu 
durere în etajul abdominal inferior, febră şi inflamație a 
trompelor uterine la tuşeul vaginal. Pneumonia şi infarctul 
pulmonar determină durere şi sensibilitate la palpare în 
hipocondrul drept, asociate cu semne fizice şi radiologice la 
nivelul lobului inferior al plămînului drept. Durerea pleurală 
însoţeşte, în unele cazuri, durerea abdominala. Afecțiunile 
renale determină, uneori, dureri în hipocondrul drept. Acest 
tip de durere se asociază de obicei cu durere spontană şi la 
palpare în regiunea lombară şi în flancul drept. În pielonefrită, 
abcesul corticomedular şi abcesul perinefretic există, de 
regulă, piurie şi bacteriurie. În infarctul renal apare hematurie. 
Ecografia şi examenul CT vor detecta abcesele renale şi 
perirenale, chisturile şi tumorile renale. Pentru confirmarea 
diagnosticului de infarct renal se impune efectuarea unei 
angiografii. Abcesul cortical renal este asociat cu sediment 
urinar normal şi uroculturi negative. 

La unii pacienți cu durere acută în hipocondrul drept nu se 
identifică nici o cauză a acestei dureri după efectuarea 
ecografiei şi a altor investigații complementare. Unii din aceşti 
pacienţi pot prezenta mici calculi coledocieni, stricturi, spasm 
al sfincterului Oddi sau tulburări funcţionale ale intestinului. 
Herpes zoster determină durere cu caracter de arsură sau surdă 
în hipocondrul drept, unilateral, precedînd cu 2-3 zile apariția 
erupției herpetice tipice la nivelul peretelui toracic posterior 
sau lateral şi al hipocondrului drept. Durerea persistă mai multe 
zile după apariţia erupției și poate fi însoțită de prurit. 


[] DESCRIEREA AFECȚIUNILOR 
ENUMERATE 


1. COLICA BILIARĂ 


Această tulburare este determinată de inclavarea unui calcul 
migrat din vezicula biliară în canalul cistic sau în extremita- 
tea distală a canalului coledoc. Durerea debutează inițial 
în epigastru şi iradiază spre hipocondrul drept, sau poate 
debuta în hipocondrul drept și să iradieze spre epigastru 
sau spre hipocondrul stîng. Durerea apare brusc şi atinge 
intensitatea maximă în cîteva secunde sau minute, persis- 
tînd 2 pînă la 6 ore. În unele cazuri, se suprapun episoade 
de durere ascuţită, mai intensă, pe fondul durerii continue. 
Această durere este severă pînă la lancinantă şi poate fi 
descrisă ca ascuţită, persistentă, cu caracter de torsiune 
sau de presiune. Un număr mic de pacienţi preferă să stea 
liniştiţi în pat în timpul crizei dar majoritatea se mişcă în 
pat sau de la pat la scaun, căutînd o poziţie antalgică. Criza 
poate fi însoțită de transpirații, astenie, amețeli, greață şi 
varsături. Meperidina (petidină, Mialgin*) ameliorează de 
obicei durerea în 1-2 ore sau durerea poate să dispară spon- 
tan. Pe toată durata crizei, pacientul este palid, cu tegumen- 
tele reci, umede şi tahicardic. În hipocondrul drept se poate 


palpa o formațiune fluctuentă, indoloră, rotund-ovalară. 
De obicei, nu sînt prezente sensibilitatea la palpare şi apăra- 
rea musculară în hipocondrul drept. În general, diagnosticul 
de litiază biliară poate fi confirmat ecografic cu o sensibili- 
tate de 95%; acest procentaj poate fi mai mic la pacienții 
cu ileus sau în cursul unei colici, în condiţiile în care există 
doar un calcul şi acesta este inclavat în colul veziculei 
biliare. În cele mai multe cazuri există mai mulți calculi. 
Colicile biliare repetate impun efectuarea colecistectomiei 
prin laparoscopie sau, mai rar, prin laparotomie. 


2. COLECISTITA ACUTĂ 


Primul episod de colecistită acută debutează ca o colică 
biliară tipică, după cum s-a prezentat anterior. După o 
perioadă variabilă, de 2-6 ore, durerea se calmează pentru 
scurt timp, după care reapare în hipocondrul drept. Durerea 
este severă şi poate iradia în regiunea toracică inferioară, 
spre regiunea subscapulară dreaptă sau la nivelul umarului 
drept. 

Febra, frisoanele. şi transpiraţiile apar în 6-12 ore. 
Temperatura poate atinge 39 C; cînd depăşeşte 39 C 
sugerează o complicaţie, cum ar fi perforația sau gangrena 
colecistului. Greaţa, varsăturile şi durerea la palpare în 
hipocondrul drept însoțesc durerea. În cele mai multe 
cazuri, există sensibilitate la palpare şi la decompresiunea 
bruscă a peretelui abdominal în regiunea vezicii biliare. În 
zona dureroasă se constată şi apărare musculară. Semnul 
Murphy este pozitiv. La 40% din pacienți, vezicula biliară 
este palpată sau percutată sub forma unei mase rotund- 
ovalare. 

Icterul, cu niveluri serice ale bilirubinei sub 4 mg/100ml, 
apare la 20% din pacienți. Dacă bilirubinemia este mai 
mare, trebuie suspectată o obstrucție coledociană. Pot fi 
evidenţiate leucocitoza (12.000-15.000/mm”) şi creşterea 
valorilor serice ale transaminazelor, fosfatazei alcaline şi 
amilazei. Dispariţia bruscă a durerii din hipocondrul drept 
şi generalizarea treptată a durerii, sensibilitaţii la palpare 
şi distensiei la întregul abdomen sugerează perforația 
colecistului şi deversarea secreției biliare în cavitatea 
peritoneală. Cele mai multe crize de colecistită acută 
persistă 5-10 zile şi apoi se remit treptat. În cazurile 
rezistente la tratament, durerea spontană şi la palpare 
persistă timp de mai multe săptămîni. 

Diagnosticul de colecistită acută poate fi stabilit pe 
criterii clinice. El este susținut de semne specifice 
evidenţiate ecografic şi/sau la colecistografie. Criteriile 
ecografice pentru diagnosticul afecțiunilor biliare sînt 
calculii biliari şi/sau lipsa vizualizării colecistului, 
îngroşarea peretelui, semnul Murphy ecografic (durere la 
compresia vezicii biliare cu sonda ecografului), distensia 
colecistului (>5 cm), forma rotundă şi prezența lichidului 
pericolecistic. Îngroşarea peretelui se corelează cel mai bine 
cu colecistita. Sensibilitatea ecografiei este de 90-98% iar 
specificitatea de 70%. Administrarea unui izotop radioactiv 
ca DISIDA sau HIDA şi realizarea scintigrafiei hepatice, 

a veziculei biliare şi a coledocului sînt utile pentru 
confirmarea diagnosticului de colecistită acută. În prezenţa 
acestei afecțiuni, vezicula biliară nu se vizualizează la 4 
ore, pe cînd căile biliare şi duodenul conţin izotopi 
radioactivi. Colecistectomia poate fi efectuată în prima 
saptămînă sau poate fi amînată 6 săptămîni, în funcție de 
tabloul clinic şi răspunsul inițial la tratamentul conserva- 
tor. Colecistectomia laparoscopică poate fi efectuată la 
pacienții cu colecistită acută. 


3. PANCREATITA ACUTĂ 


În pancreatita acută apare durere spontan şi la palpare în 
epigastru şi în hipocondrul drept. Apărarea musculară este 
minimă sau absentă. Durerea este severă, continuă sau ca 
o senzaţie de presiune. Decubitul dorsal sau poziția şezînd 
cu corpul flectat pot determina o ameliorare parțială a 
durerii, pe cînd hiperextensia spatelui poate intensifica 
durerea la unii pacienți. Meperidina sau alte analgetice 
opioide sînt necesare pentru ameliorarea durerii. Durerea 
în etajul abdominal superior este asociată cu vertij, amețeli 
legate de postură, vărsături, astenie, transpirații, febră şi 
frisoane. Astenia şi ameţelile sînt secundare pierderilor 
lichidiene prin vărsături şi sechestrări de lichide în cel de-al 
treilea spaţiu, în țesuturile peripancreatice. Urina 
hipercromă (bilirubinuria) şi icterul pot surveni în cazul 
în care capul pancreasului edemaţiat comprimă canalul 
coledoc. Primul episod al acestei afecțiuni se datorează 
abuzului de băuturi alcoolice, litiazei coledociene, litiazei 
biliare sau altor leziuni obstructive (stricturi, coledococel, 
pancreas divisum, spasm sfincterian) ale canalelor coledoc 
şi pancreatic. Puţine din cazurile de pancreatită se asociază 
cu hipercalcemie sau hipertrigliceridemie. Amilazemia este 
de obicei crescută (70-92% din cazuri), de asemenea, şi 
nivelul lipazei serice. Creşterea amilazei serice începe în 
primele 12 ore de la debutul durerii și persistă 4-7 zile. 
Amilazuria este, de asemenea, crescută şi nivelurile atinse 
in urină pot persista mai mult timp decît cele serice. Un 
examen tomografic evidențiază creşterea dimensiunilor 
pancreasului, dacă este prezentă necroza, apare o fixare 
redusă a substanței de contrast în regiunile necrotice ale 
glandei. Administrarea de lichide şi masă eritrocitară 
intravenos, aspiraţia nasogastrică şi, la nevoie, antibio- 
terapia vor conduce la rezoluția durerii şi a sensibilităţii la 
palpare în 5-10 zile. Este necesară o evaluare minuțioasă, 
pentru a preveni recidivele ce pot conduce la exitus. Aceşti 
pacienți trebuie investigați atent pentru detectarea calculilor 
biliari (prin ecografie, colecistografie orală), a obstrucțiilor 
. de coledoc (prin colangiopancreatografie endoscopică 
retrogradă) şi a cauzelor metabolice (de exemplu 
hipercalcemia, hipertrigliceridemia şi consumul unor 
medicamente). 


4. APENDICITA ACUTĂ 


Această afecțiune frecventă debutează, de obicei, cu o 
durere moderată sau ascuțită şi colicativă, cu sediu epi- 

gastric. Durerea este însoțită de anorexie moderată, greață 
şi varsături. În 2-4 ore, durerea epigastrică îşi poate muta 
sediul în hipocondrul drept, sub rebordul costal. 
Sensibilitatea locală la palpare şi apărarea musculară pot 
fi prezente în regiunea dureroasă. În următoarele ore se 
instalează durerea localizată la decompresiune bruscă şi la 
tuse. Se constată leucocitoză de 12.000-14.000/mm* şi 
febră de 37,5-38,50 C. Explorarea chirurgicală, efectuată 
pentru suspiciunea de colecistită acută, evidențiază doar o 
apendicită acută. 


5. DUREREA ASOCIATĂ AFECȚIUNILOR 


HEPATICE 


A. Hepatita acută 


1. Hepatita alcoolică. În aceste cazuri, există un istoric 
de consum cronic excesiv de băuturi alcoolice. Pacienţii 
cu această afecțiune pot dezvolta treptat o durere 
constantă în hipocondrul drept şi sensibilitate la 
palparea ficatului. De asemenea, poate apărea durere 
epigastrică. Simptomele frecvent asociate sînt vărsătu- 
rile, scăderea ponderală, febra, frisoanele şi icterul. Pot 
fi prezente: hepatomegalia dureroasă (80-98% din 
cazuri), icterul (35-80%), febra (20-50%), spleno- 
megalia (10-40%) şi ascita (25-75%). Nivelul GOT 
(ASAT) este crescut la valori de ordinul 100-300 U/. 
Raportul GOT/GPT (ASAT/ALAT) este de obicei situat 
între 2:1 şi 5:1 în hepatita alcoolică, pe cînd în hepatita 
virală este apropiat de 1. Valorile GOT total nu depășesc 
valoarea normală decît de 3-10 ori, pe cînd în hepatita virală 
acestea sînt cu mult mai mari. Nivelul bilirubinei serice este 
frecvent crescut, dar rareori depăşeşte 5 mg/100ml. 
Fosfataza alcalină are valori moderat crescute (de 1-3 
ori mai mari decît normal) şi însoţeşte bilirubinemia 
crescută. Nivelul albuminelor serice creşte de la 1 la 
4,4 g/100 ml. Leucocitoza sau leucopenia pot fi şi ele 
prezente. Sînt frecvente anemia şi trombocitopenia. 
Biopsia hepatică arată necroză hepatocelulară, infiltrat 
inflamator predominant neutrofilic, rozete de neutrofile, 
hialin alcoolic (corpi Malory) şi cicatrici stelate, care 
vor confirma diagnosticul în condițiile consumului 
excesiv de băuturi alcoolice. Abstinenţa de la alcool 
duce la vindecare lentă pe parcursul unei perioade de 6 
săptămîni-10 luni. În primele cîteva săptămîni de la 
internare, la 15-50% din pacienți, evoluţia se poate 
agrava din punct de vedere clinic şi biochimic, în pofida 
abstinenţei de la alcool. S-a observat că administrarea 
orală de prednison (32 mg/zi, timp de o lună), 
accelerează vindecarea şi previne decesul. 


2. Hepatitele virale. Durerea în hipocondrul drept 
constantă şi persistentă survine la aproximativ 65% 
din pacienții cu icter. Durerea poate fi accentuată de 
vibrații, iar ficatul este sensibil la palpare. Decubitul 
ventral poate provoca durere în hipocondrul drept 
datorită presiunii exercitate asupra ficatului mărit de 
volum şi sensibil. Se asociază frecvent anorexia, 

astenia, urinile hipercrome, febra, vărsăturile, mialgiile 
şi cefaleea. Unii pacienți îşi pierd apetitul pentru fumat 
şi au greață la mirosul unor mîncăruri. Vărsăturile sînt, 
de obicei, moderate. Mialgiile şi artralgiile pot surveni 
în toate tipurile de hepatită virală. La 20-40% din 
cazuri apar scaune hipocrome, acest semn fiind rar 
întîlnit în hepatita alcoolică. Artrita propriu-zisă, 
frecvent asociată cu erupții cutanate, poate preceda 
simptomele sistemice ale hepatitei virale cu zile sau 
săptămîni, la un mic număr de cazuri. Examenul fizic 
evidențiază sensibilitate la palparea ficatului, 
hepatomegalie moderată, precum şi o creștere a 
consistenței hepatice, Splina este palpabilă la 5-15% 
din pacienți, iar ganglionii occipitali pot fi măriți de 
volum. GOT şi GPT au valori cuprinse între 500-5.000U/. 
Raportul GOT/GPT este mai mic sau egal cu 1. Nivelul 
seric al bilirubinei depăşeşte rareori 10 mg/100ml, dar 
au fost raportate şi valori mai mari (peste 20 mg/100ml). 
Biopsia hepatică nu este necesară de obicei şi este 
dificilă diferențierea de unele forme de hepatită indusă 
de medicamente. 

Hepatita acută virală A este confirmată prin detectarea 
anticorpilor IgM antivirus hepatitic A (IgM anti-VHA). 
Hepatita acută virală B este diagnosticată prin detectarea 
anticorpilor anti-HBc, anti-HBe şi a antigenului HBs 
în ser. Ag HBs apare în ser la 1-10 săptămîni după 
infectarea cu virusul hepatitic B (VHB) şi cu 2-8 
săptămîni înainte de creşterea nivelului transaminazelor. 
Anticorpii IgM anti-HBc apar precoce și sînt apoi 
înlocuiți de anticorpii IgG anti-HBc, aceştia putînd 
persista luni sau ani după vindecare. Anticorpii anti- 
HBs sînt ultimii anticorpi care apar; apariția lor survine 
de obicei la cîteva săptămîni sau luni după dispariția 
antigenului de suprafață HBs din ser. Este disponibil 
un test ELISA pentru detectarea virusului hepatitic C 
(VHC) în serul pacienților cu hepatită non A sau non 
B. Nivelurile crescute ale GPT (ALAT) pot preceda cu 
3-4 săptămîni apariţia anticorpilor anti-VHC. Sensibili- 
tatea acestui test pentru detectarea infecției cu VHC 
este necunoscută. Într-un studiu, anticorpii anti-VHC 
au fost detectați la 56% din donatorii al căror sînge a 


determinat hepatită non A non B la cei ce au primit. 


transfuzii cu acest sînge. Atigentul delta, un virus 
incomplet, asociat cu hepatita B agresivă, poate fi 
detectat prin metode serologice. 


3. Hepatitele induse de medicamente 


A. PARACETAMOL. Tabloul clinic poate mima o 
hepatită acută virală severă, la pacienții cărora i s-a 
administrat o supradoză sau după ingestia de doze 
moderate, dar în condițiile unui consum excesiv de 
băuturi alcoolice. Nivelul GOT poate depăşi 5.000 
U/1, aceste valori fiind rareori atinse în hepatitele 
virale. Administrarea de acetilcisteină sodică în 
primele 10 ore de la ingestie poate proteja ficatul de 
leziuni letale. 

B. ALTE MEDICAMENTE. Anumite medicamente 
utilizate în mod frecvent pot determina necroză 
hepatică, durere spontană şi la palpare în hipocondrul 
drept şi uneori, hepatomegalie. Pacientul prezintă 
febră, frisoane, urini hipercrome, icter precum şi 
leucocitoză şi niveluri crescute ale transaminazelor 
şi fosfatazei alcaline. Aceste reacţii mimează hepatita 
virală, colangita sau colecistita acută. Ele survin la 
mai puţin de 1% din pacienții care consumă aceste 
medicamente de tipul celor enumerate mai jos. 
Medicamentele asociate cel mai frecvent cu reacții 
acute hepatotoxice şi idiosincrazice sînt metildopa, 
izoniazida, valproatul de sodiu, fenitoina, clorproma- 
zina şi alte fenotiazine, eritromicina şi ketoconazolul. 


4. Substanțele toxice 


A. INTOXICAȚIA CU CIUPERCI (SPECIA AMANITA). 
După ingestie există. o perioadă de latență de 6-20 
ore, urmată de debutul brutal al unei dureri colicative 
abdominale generalizate, însoțită de diaree, greață, 
hematemeză și colaps cardiovascular progresiv. 
Pacienţii care supraviețuiesc 24-72 ore acuză dureri 
în hipocondrul drept datorate hepatomegaliei. În 
evoluția intoxicației apar icterul, hipoglicemia, 
oliguria şi creşterea nivelului creatininei serice. Rata 
mortalitații este de 50% în prima săptămînă după 
intoxicație. 

B. TETRACLORURA DE CARBON. Intoxicația apare 
după ingestie sau inhalare. Simptomele imediate sînt 
amețeala, greața, cefaleea şi confuzia. În urmatoarele 
24-48 de ore, ficatul devine dureros şi sensibil, iar 
icterul şi alte anomalii ale funcției hepatice pot 
apărea. Insuficienţa renală este frecvent asociată 
leziunilor hepatice. Urina conţine albumină şi 
hematii. Decesul poate avea drept cauză leziunile 
hepatice, leziunile renale sau efectele toxice pe cord 
şi SNC. 


B. Abcesul hepatic 


1; Abcesul piogen. Această afecțiune determină pusee 
acute febrile însoțite de frisoane puternice (22% din 
cazuri), durere moderată continuă în hipocondrul drept 
şi sensibilitate la palpare a ficatului. Hepatomegalia 
apare în 51% din cazuri, iar icterul în 28% din cazuri. Din 
tabloul clinic mai pot face parte anorexia (53%) şi scăde- 
rea ponderală (14%). Numărul de leucocite este normal 
sau poate creşte pînă la 65.000/mm?. Media numărului 
de leucocite, la două loturi la care au fost efectuate numără- 
tori, a fost de 14.000/mm: şi, respectiv, de 21.000/mm*. 
Albumina serică este mai mică de 3 g/100ml, iar 
fosfataza alcalină (în 74% din cazuri) şi bilirubina serică 
(în 40% din cazuri) au valori crescute. Nivelul 
transaminazelor este, de obicei, normal. Abcesele unice 
sau multiple sînt detectate ecografic. Astfel de leziuni 
trebuie diferențiate de chisturile simple sau de tumorile 





metastatice necrozate. Examenul CT cu substanță de 
contrast evidenţiază bine abcesele mici cu dimensiuni 
de 1-2 cm în diametru. Agenţii etiologici cei mai 
frecvenți sînt microorganismele aerobe gram-negative, 
streptococii, stafilococii şi germeni anaerobi. 

Aceste leziuni sînt, de regulă, secundare unui focar 
infecțios situat în căile biliare, colon (diverticulită, 
apendicită, colită), intestinul subțire (boala Crohn) sau 
pancreas (pancreatită, abces) sau sînt secundare unei 
bacteriemii sistemice. Traumatismele hepatice cu 
necroză, tumorile şi chisturile pot fi la originea unui 
abces hepatic. Diagnosticul unui abces piogen poate fi 
confirmat prin puncție aspirativă ghidată prin examen 
CT şi, în unele cazuri, prin drenaj cu cateter. Această 
ultimă procedură sau drenajul chirurgical pe cale 
deschisă sînt necesare pentru vindecare. Antibioticele 
parenterale trebuie administrate înainte de efectuarea 
drenajului şi 3-6 săptămîni după aceea. 


2. Abcesul amoebian. Această formă de infecție 
amoebiană survine mai ales la bărbaţii (raportul 
bărbaţi/femei = 9/1) care au călătorit recent într-o zonă 
endemică (de exemplu regiuni subtropicale şi tropicale). 
Afecțiunea se manifestă prin durere continuă în 
hipocondrul drept şi sensibilitate la palparea ficatului, 
localizată la nivelul abcesului. Pot exista abcese mul- 
tiple. Durerea din hipocondrul drept poate fi surdă şi 
persistentă, sau ascuţită şi lancinanta. Ea se poate 
accentua în inspir profund şi poate iradia în umărul 
drept. Febra (în 50% din cazuri) şi tusea (în 50% din 
cazuri) pot îndrepta atenţia spre baza plămînului drept, 
la nivelul căruia pot fi evidențiate în 90% din cazuri, 
ascensionarea cupolei diafragmatice, atelectazie sau un 
revărsat pleural. Un abces unic sau abcesele multiple 
se pun în evidenţă prin ecografie sau examen CT. 
Aspiraţia şi drenajul abceselor nu sînt necesare. 

Numărul de leucocite şi fosfataza alcalină serică sînt 
crescute. Difuzia în gel-agar, contraimunelectrofereza 
şi testul de hemaglutinare indirectă pentru amoebiază 
sînt pozitive în 90-100% din cazuri, în prezenţa bolii 
invazive sau extraintestinale. Tratamentul cu metro- 
nidazol va determina o ameliorare clinică în 2-3 zile şi 
leziunile se vor resorbi fară drenaj în 90% din cazuri. 
Doar 10-20% din pacienți elimină amoebe în scaun. La 
pacienții cu abcese foarte mari este necesar drenajul. 
Conţinutul abcesului are aspect de pastă de peşte şi 
prezintă celule inflamatorii şi ţesuturi necrotice. Este 
dificil să se evidenţieze amoebe în materialul aspirat 
din abces, diagnosticul fiind rareori stabilit prin această 
metodă. 


C. Tumorile hepatice cu creştere rapidă, hemoragice 
sau infarctate 


1. Tumorile maligne (carcinomul hepatocelular). 
Această afecțiune debutează brusc sau insidios, prin 

apariția unei dureri cu caracter continuu, în hipocondrul 
drept. Mobilizarea şi mișcările respiratorii intensifică 
durerea. Există hepatomegalie dureroasă. La unii 
pacienți durerea este însoțită de febra, simulînd un 
episod de colecistită acută. Tumora va putea fi 
evidențiată prin ecografia colecistului şi a ficatului sau 
prin examen CT cu substanță de contrast. Nivelurile 
serice ale fosfatazei alcaline şi alfafetoproteinei sînt 
crescute; o valoare a alfafetoproteinei serice de peste 
1000 pg/ml are valoare diagnostică. Diagnosticul mai 
poate fi confirmat prin biopsie efectuată pe cale 
laparoscopică, chirurgicală sau prin puncție-biopsie cu 
ac subțire ghidată tomografic. Înainte de a se realiza o 
puncție-biopsie, este important să se efectueze alte 
investigații imagistice prin care să se excludă leziunile 
benigne hepatice bogat vascularizate cum ar fi: 
hemangioamele, adenoamele sau hiperplazia nodulară 
focală. 


2. Tumorile benigne. Adenomul şi hemangiomul sînt 
tumori bogat vascularizate şi pot determina, uneori, o 
durere ascuțită, continuă, cu sediul în hipocondrul drept, 
provocată de creşterea rapidă a tumorii sau de hemoragia 
intratumorală. Durerea poate fi accentuată de inspir sau 
de vibrații. Un examen RMN detectează corect existența 
unui hemangiom hepatic. Supravegherea ecografică pe 
o perioadă de mai multe luni nu pune în evidență 
creşterea dimensiunilor acestui tip de tumoră hepatică. 
Un hemangiom cavernos poate fi identificat, datorită 
aspectului său specific, prin examen CT cu substanță 
de contrast, efectuat în dinamică. Adenoamele survin 
aproape exclusiv la femeile ce consumă contraceptive 
orale. Acestea au dimensiuni de 8-15 cm şi pot 
determina hepatalgie spontană şi la palpare datorită 
hemoragiilor intrahepatice sau intraperitoneale (10% 
din cazuri). Angiografia hepatică este utilă în 
diferenţierea adenoamelor de hiperplazia nodulară 
focală. Adenoamele sînt tumori bogat irigate, cu 
vascularizaţie de tip periferic şi o reţea capilară 
moderată. Existenţa unui hematom intralezional este 
un semn tomografic specific. Aceste leziuni determină, 
mai frecvent decît hiperplazia nodulară focală (HNF), 
durere şi sensibilitate hepatică şi au, de obicei, 
dimensiuni mai mari (8-15 cm, față de 3-7 cm, în cazul 
HNF). Angiografia în hiperplazia nodulară focală 
evidenţiază o reţea capilară difuză cu aspect stelat. 
Adenoamele sînt, de obicei, abordabile chirurgical, 
biopsiate şi rezecate împreună cu o zonă de țesut 
sănătos, datorită riscului mic, dar real, ca aceste leziuni 
să fie de fapt carcinoame hepatocelulare cu creștere lentă 
sau leziuni premaligne. Multe adenoame îşi reduc 
dimensiunile cînd este întreruptă administrarea de con- 
traceptive orale. Nici una din tumorile benigne 
prezentate nu este asociată cu valori crescute ale 
alfafetoproteinei. La pacienții cu adenoame necrotice 
sau hemoragice se pot înregistra creşteri moderate ale 

fosfatazei alcaline serice şi ale transaminazelor. Nu este 
necesară 'rezecția hiperplaziei nodulare focale şi a 
majorității hemangioamelor. Chistul coledocian este o 
leziune hepatică rară, care poate necesita explorarea 
chirurgicala pentru identificare. Această leziune poate 
precede apariția unui colangiocarcinom. Din nefericire, 
excizia acestui chist nu previne apariția ulterioară a 
formaţiunii maligne, astfel încît este necesară o 
supraveghere permanentă. 


D. Colangita obstructivă simplă (colangita ascendentă). 
Această afecțiune se poate manifesta prin durere severă 
persistentă şi sensibilitate la palpare în hipocondrul drept, 
asociate cu pusee acute febrile, frisoane, urini hipercrome 
şi icter tegumentar şi scleral. Nivelurile serice ale fosfatazei 
alcaline și bilirubinei sînt crescute şi pot apărea creşteri 
marcate, de scurtă durată, ale transaminazelor serice. 
Această afecțiune este secundară obstrucției canalului 
coledoc datorată unui calcul, unei tumori, unui chist sau 
unei stenoze. Cea mai frecventă este obstrucția prin cal- 
culi. 

Leziunea cauzală este identificată, de obicei, prin 
colangiopancreatografie endoscopică retrogradă (CPER). 
Febra, durerea şi icterul se remit spontan după 2-3 zile sau 
pot persista două sau mai multe săptămîni. Unele cazuri 
necesită tratament antibiotic parenteral, timp de 1-2 
săptămîni, pentru a se obține rezoluția simptomelor. Biopsia 
hepatică evidenţiază multe neutrofile în spațiile porte. 
Există cazuri în care nu se evidențiază calculi veziculari 
sau coledocieni sau alte leziuni obstructive. 

O variantă mai severă, adeseori letală, a acestei afecțiuni 
este colangita acută supurativă. Aceasta se manifestă prin 
durere severă în hipocondrul drept, sensibilitate la palpare, 
febră, frisoane, şi icter progresiv. Evoluţia se poate face 
spre septicemie, şoc şi comă. Această afecţiune este asociată 
cu obstrucția coledociană completă. Drenajul coledocian 
prin tub Kehr sau prin CPER şi antibioterapia parenterală 
vor reduce rata mortalitații la 35%. 


E. Staza hepatică 


1. Sindromul Budd-Chiari. Tromboza venelor hepatice 
se manifestă prin durere abdominală brusc instalată, cu 
sediul în hipocondrul drept sau în epigastru, însoțită de 
distensie abdominală progresivă provocată de 
acumularea rapidă a lichidului de ascită. Durerea este, 
de obicei, de intensitate mică dar poate fi severă şi 
continuă. Ficatul are dimensiunile crescute şi este 
sensibil la palpare. În aproximativ 30% din cazuri apar 
splenomegalia și icterul. Creşterile valorilor serice ale 
transaminazelor şi ale fosfatazei alcaline sînt frecvent 
întâlnite. Hepatalgia poate fi atribuită hepatitei alcoolice 
sau cirozei hepatice şi, în acest caz, diagnosticul trebuie 
reevaluat. 

Ecografia detectează ocluzia uneia sau mai multor 
vene hepatice importante. Tomografia computerizată 
hepatică cu substanță de contrast identifică ocluzia 

venoasă hepatică şi evidențiază structura neomogenă a 
parenchimului hepatic. Recent, s-a observat că RMN 
este o tehnică imagistică utilă atît pentru diagnosticarea 
ocluziei venoase cât şi pentru identificarea colateralelor 
venoase şi “a anomaliilor parenchimului hepatic. Scinti- 
grafia evidenţiază o pată caldă centrală datorată hiper- 
trofiei lobului caudal. Acest lob are un drenaj venos separat 
în vena cavă şi poate fi afectat, dacă vena cavă este 
obstruată. Ocluzia acută a venelor hepatice nu permite, 
de obicei, apariţia acestui semn scintigrafic. Venografia 
hepatică selectivă arată obliterarea uneia sau a mai 
multor vene hepatice importante şi o reţea de colaterale 
venoase cu aspect de „pînză de paianjen'“.Biopsia 
hepatică poate, de asemenea, să sugereze diagnosticul 
(de exemplu staza sinusoidală centrolobulară şi 
extravazarea de eritrocite în spațiul Disse). Această 
afecțiune survine la pacienţi cu policitemia vera (în 10% 
din cazuri) şi la cei cu forme subelinice ale acestei 
afecțiuni, după întreruperea tratamentului anticoagu- 
lant; la pacienți cu siclemie, cu lupus anticoagulant şi 
la pacienți cu obstrucție membranoasă idiopatică a venei 
cave inferioare. Mai apar cazuri la persoanele care 
consumă anticoncepţionale orale, la gravide, în deficitul 
de antitrombină III şi la pacienți cu anticorpi anti- 
fosfolipide circulanți. Tumorile hepatice, abcesele 
(amoebiene), chisturile hepatice (chistul hidatic) pot 
provoca o compresie suficientă pentru a obstrua venele 
hepatice. Vena cavă inferioară poate fi invadată şi 
obstruată de către carcinoame renale sau hepatocelulare. 
Multe dintre aceste leziuni înlocuitoare de spaţiu sînt 
detectate prin utilizarea uneia dintre tehnicile imagistice 
utilizate pentru explorarea sistemului venos hepatic. 
Hepatalgia şi sensibilitatea la palpare a ficatului sînt 
ameliorate după efectuarea unei anastomoze porto-cave 
latero-laterale sau a unui şunt mezo-cav. 


2. Staza hepatică acută. Această afecțiune rară poate 
fi rezultatul unei embolii pulmonare: masive ce 
obliterează: 50-75% din arborele arterial pulmonar. 
Presiunea în artera pulmonară creşte brusc şi atinge 40 
mm Hg. Această creştere abruptă a presiunii arteriale 
pulmonare este transmisă atriului drept determinînd 
apariția cordului pulmonar acut. Apare dispnee, senzație 
de presiune cu'sediu retrosternal, anxietate şi 
hipotensiune. Poate apărea durere în hipocondrul drept 
secundară stazei hepatice acute. Presiunea este crescută 
în venele jugulare externe şi este prezent semnul 
refluxului hepatojugular. Ficatul este mărit de volum şi 
sensibil la palpare. Mai sînt prezente: întărirea 
zgomotului II în focarul pulmonar, galopul ventricular 
drept sau pulsaţiile ventriculului drept. Radiografia 
pulmonară evidenţiază o creştere a dimensiunilor arterei 
pulmonare şi dispariția vascularizației periferice pulmo- 
nare. Scintigrafia pulmonară de ventilație/perfuzie este 
utilă pentru stabilirea diagnosticului. Astfel de emboli 
sînt vizualizați cu ușurință prin examen CT cu substanță 

de contrast sau prin angiografie pulmonară selectivă. 
Iniţial este instituită terapia trombolitică în această 


afecțiune cu risc vital. Dacă tromboliza nu dă rezultate,  - 


poate fi încercată embolectomia, care însă este corelată 
cu o rată a mortalitații de 25%. ? 


F. Hemoragia hepatică din preeclampsie. Apare 'durere 
severă şi continuă în hipocondrul drept şi sensibilitate la 
palpare cu zile sau ore înainte de naştere sau imediat după 
aceea. Ficatul are dimensiuni crescute, poate fi dureros la 
palpare şi se pot semnala creşteri ale nivelurilor serice ale 
fosfatazei alcaline şi transaminazelor. Aceste paciente mai 
prezintă hipertensiune, edeme şi convulsii. Durerea este 
însoțită frecvent de anemie acută şi trombocitopenie. O 
tomografie computerizată abdominală evidenţiază un 
hematom intrahepatic subcapsular sau hemoragie difuză 
şi necroză hepatică. Astfel de hemoragii trebuie 
supravegheate şi tratate cu transfuzii de sînge şi de factori 
de coagulare, dar trebuie explorate suplimentar, dacă 
încercările de stabilizare eşuează. 


6. DUREREA DE ORIGINE GASTROINTESTINALĂ 


ŞI COLONUL IRITABIL 


A. Perforația unui ulcer duodenal sau a unui ulcer piloric. 
Debutul este brusc prin durere ascuţită, lancinantă, cu sediul 
în epigastru şi hipocondrul drept. În cîteva minute, durerea 
poate să se extindă spre etajul abdominal inferior şi spre 
hipocondrul stîng. Poate apărea durere în umărul drept, 
accentuată de inspir profund sau de mobilizare. Pacienţii 
preferă să stea nemişcați în pat. Deplasarea de la pat la scaun 
sau la toaletă intensifică durerea; pacientul cu ulcer perforat 
va merge încet, apăsînd abdomenul cu miinile. Imediat după 
perforare, apare greață şi tegumentele devin palide şi umede. 
Ritmul respirator se accelerează, iar pulsul devine slab şi 
depresibil. Există durere difuză la palparea directă şi la 
decompresiunea bruscă pe întregul abdomen, alături de 
apărare musculară generalizată. Pneumoperitoneul este 
evidențiat la percuție, matitatea hepatică fiind înlocuită de 
timpanism sau pe radiografie abdominală simplă efectuată 
în ortostatism sau decubit lateral (sensibilitate de 75%). După 
două sau mai multe ore, starea generală alterată se 
ameliorează, dînd falsa impresie că evoluţia este favorabilă. 
În antecedentele recente se pot descoperi crize de durere 
epigastrică, ameliorate de ingestia de alimente sau antiacide, 
sau perioade de consum de aspirină sau de antiinflamatoare 
nesteroidiene. Perforația poate fi detectată şi prin radioscopia 
gastro-duodenală cu Gastrorafin, prin vizualizarea 
extravazării substanței de contrast la nivelul ulcerului. 
Explorarea trebuie realizată cît mai curînd posibil, pentru a 
îmbunătății rata supraviețuirii. 


B. Ulcerul duodenal şi dispepsia non-ulceroasă. 
Ulcerul duodenal provoacă o durere spontană şi la palpare 
persistentă, cu caracter de arsură sau de roadere, cu sediul 
în hipocondru drept, simptome ameliorate prin administra- 

rea de antiacide sau blocante de receptori H,. Ingestia de 
alimente poate accentua sau diminua simptomatologia. 
Durerea nocturnă este frecventă, Diagnosticul poate fi 
confirmat prin endoscopie şi/sau seriografia cu dublu con- 
trast. Dispepsia nonulceroasă poate determina simptome 
asemănătoare, dar la endoscopie se va vizualiza un duoden 
normal sau modificări de duodenită. 


C. Colonul iritabil. La persoanele cu sindrom de colon 
iritabil, durerea severă în hipocondrul drept însoțită de 
sensibilitate minimă la palpare poate mima o colică biliară. 
Acest sindrom este datorat spasmului sau destensiei unui 
segment al intestinului subțire proximal. Greaţa şi 
vărsăturile însoțesc durerea. Nu există febră, iar durerea 
se calmează în cîteva ore sau poate persista mai multe zile. 
O durere colicativă cu sediul în etajul abdominal inferior 
poate coincide cu durerea din hipocondrul drept sau poate 
surveni în alt moment. Flatulenţa sau eructaţiile 
ameliorează temporar durerea. Testul hemocult din scaun, 
VSH-ul, hematocritul şi numărul leucocitelor sînt normale. 
Enteroscopia, colonoscopia şi radiografiile cu substanță 
de contrast sînt în limite normale, iar ecografia abdominală 
nu evidențiază modificări patologice la nivelul ficatului, 
colecistului, pancreasului sau spațiului retroperitoneal. 

Pot apărea diareea şi/sau constipația. Scaunul poate avea 
formă de creion, panglică, sau bile, Metamucilul sau Bentilul 
pot ameliora simptomatologia. Evitarea consumului de 
produse lactate poate avea efect favorabil la pacienții cu defi- 
cit de lactază. Această afecțiune este rezistentă la tratament 
şi are tendința de a se agrava sau ameliora spontan. 


7. COSTOCONDRITA HEMITORACELUI ANTERO- 


INFERIOR DREPT ȘI A REBORDULUI COSTAL 
DREPT 


Se manifestă prin durere persistentă, de intensitate 
moderată pînă la severă localizată la nivelul hemitoracelui 
inferior drept şi în hipocondrul drept. Ficatul şi regiunea 
subcostală nu sînt sensibile la palpare. Există durere la 
presiunea digitală pe cartilajele costale ale peretelui ante- 
rior toracic. Durerea poate fi intensificată de inspir profund 
şi de mişcări ale brațului sau corpului. Acroşarea rebordului 
costal cu degetele şi tracțiunea spre exterior poate repro- 
duce. sau intensifica durerea. Ecografia colecistului şi 
ficatului şi radiografia toracică sînt normale. O ameliorare 
parțială a simptomelor poate fi obținută prin aplicarea de 
comprese calde şi umede şi printr-o cură scurtă de 
antiinflamatorii nesteroidiene. În unele cazuri, această 
afecţiune este refractară la tratament, iar durerea poate 
persista sau recidiva o perioadă de luni sau ani. 


8. PERIHEPATITA DATORATĂ INFECȚIILOR 


GONOCOCICE SAU CHLAMIDIENE 


Se manifestă prin durere acută în epigastru sau în 
hipocondrul drept, la femeile care prezintă dureri 


abdominale unilaterale sau bilaterale în etajul abdominal 
inferior şi/sau cu secreții sau hemoragii vaginale. Durerea 
din abdomenul superior este intensificată de vibrații, tuse, 
mobilizare sau inspir profund. Există sensibilitate la 
palparea regiunii hepatice precum şi apărare musculară. 
Tabloul clinic poate mima o colangită acută. O colecisto- 
grafie cu substanță de contrast poate să nu vizualizeze 
colecistul dar efectuarea unei ecografii evidențiază o vezică 
biliară normală, fără calculi. Testele funcționale hepatice 
sînt normale. Examenul ginecologic pune în evidență o 
cervicită mucopurulentă şi sensibilitate uni sau bilaterală 
la palparea anexelor. Febra poate fi asociată salpingitei sau 
perihepatitei. La unele paciente, simptomele din abdomenul 
inferior sînt minime, dar este prezentă sensibilitatea 
trompelor uterine la palpare, în timpul tuşeului vaginal. 
Laparoscopia efectuată în primele zile: de la debutul 
afecțiunii va evidenția hiperemie, edem şi exsudat fibrinos 
pe suprafața ficatului. Cele mai multe cazuri sînt asociate 
cu salpingita cu chlamydii, acest microorganism fiind 
cultivat din materialul recoltat de pe suprafața ficatului. 
Este esențial să luăm în considerație această afecțiune în 
diagnosticul diferenţial al durerii cu sediul în hipocondrul 
drept, pentru a se putea evita o intervenție chirurgicală 
inutilă pentru o colecistopatie inexistentă. Această afecțiune 
apare la aproximativ 5% din femeile cu boală inflamatorie 
pelvină. La bărbaţi au fost raportate cazuri rare. Răspunsul 
la antibioterapia cu ceftriaxon şi doxiciclină este prompt. 
Dacă tratamentul durerii din hipocondrul drept este 
întârziat, se vor forma aderențe dense, care pot fi la originea 
formei cronice recurente de durere în etajul abdominal su- 
perior precipitată de efortul fizic. 


9. DUREREA PLEUROABDOMINALĂ DATORATĂ 


PNEUMONIEI SAU INFARCTULUI PULMONAR 


O pneumopatie acută se poate manifesta printr-o durere acută 
spontană şi la palpare şi apărare musculară, cu sediul în 
hipocondrul drept, simulînd o colecistită acută. Mai pot fi 
prezente tusea, febra, frisoanele şi durerea pleurală. Sputa 
poate fi purulentă, ruginie sau alb-cenuşie, mucoasă sau 
hemoptoică. Pot apărea tahipnee şi distensie abdominală 
secundară unui ileus paralitic. Durerea în umărul drept 
intensificată de inspirul profund poate fi prezentă. Exame- 
nul obiectiv evidențiază raluri şi ronhusuri la nivelul lobului 
posteroinferior drept sau matitate la percuție, suflu tubar și 
vibrații vocale accentuate. Radiografia pulmonară va 
vizualiza un infiltrat segmentar sau lobar al lobului pulmo- 
nar inferior drept. O embolie pulmonară este asociată cu o 
imagine de infiltrat pulmonar de formă triunghiulară cu baza 
la pleură şi poate fi confirmată prin scintigrafie de ventilație- 
perfuzie sau prin angiografie pulmonară. La unii pacienți cu 
pneumonie, contractura musculară difuză şi sensibilitatea la 
palpare a întregului abdomen necesită explorare chirurgicală. 
În majoritatea pneumopatiilor cu durere în etajul abdominal 
superior se va evidenția radiologic o condensare segmentară 
sau lobară în lobul pulmonar inferior. 

Antibioterapia va rezolva simptomatologia abdominală 
corelată cu pneumonia. Heparina şi anticoagulantele 
cumarinice permit ameliorarea simptomatologiei unui 
infarct pulmonar şi vor preveni emboliile şi trombozele 
ulterioare. 


AFECŢIUNI ALE RINICHIULUI DREPT 


Rareori bolile renale determină durere în hipocondrul drept. 
Aceasta poate surveni în pielonefrita acută, abcesele renale 
sau perinefretice. Un infarct renal datorat emboliei sau 
trombozei poate determina, de asemenea, durere în 
hipocondrul drept. În majoritatea cazurilor este asociată o 
durere în regiunea lombară dreaptă şi în flancul drept sau, 
cel. puţin, o sensibilitate la palparea unghiului, costo- 
vertebral. În unele cazuri, durerea și sensibilitatea la palpare 
din regiunea lombară şi din flancul drept sînt asociate cu 
sensibilitate la palparea hipocondrului drept, fară durere 
spontană. 


A. Pielonefrita acută. Se manifestă prin durere spontană 


şi la palpare în hipocondrul drept, asociată cu durere în 


flancul drept şi sensibilitate la palparea unghiului 
costovertebral. Febra şi frisoanele pot fi prezente sau 
absente. Polakiuria, tenesmele vezicale, disuria şi nicturia 
atrag atenţia asupra tractului urinar. Urina poate avea un 
miros neplacut, poate fi tulbure, se poate evidenția piurie 
microscopica, iar hematuria şi bacteriuria sînt frecvent 
prezente. Leucocitele în urină sînt izolate, grupate sau 
există cilindri leucocitari. Majoritatea cazurilor au ca agent 
etiologic Escherichia coli. Răspunsul la tratamentul anti- 
biotic este prompt. 


B. Abcesul acut corticomedular. Această leziune apare 
la nivelul joncțiunii corticomedulare, secundar unei infecții 
renale şi poate fi unică (focală) sau multiplă (multifocală). 
Manifestările clinice sînt similare cu cele din pielonefrita 
acută, Prezenţa abcesului este obiectivată ecografic (0 
formaţiune ecotransparentă slab delimitată) şi prin exa- 
men CT cu substanță de contrast (o leziune triunghiulară 
hipodensă). Aceste afecțiuni răspund, în general, la 
antibioterapie parenterală intensivă. Drenajul poate fi 
necesar, dacă nu se semnalează o ameliorare clinică în 5-7 
zile. Sedimentul urinar este normal în 30% din cazuri. 


C. Abcesul cortical (rinichiul cărbunos). De obicei, 
există un istoric de leziuni cutanate (furuncul, paronichie, 
celulită), de endocardită sau osteomielită. Această afecțiune 
este mai frecventă la bărbaţi (raport bărbaţi/femei = 3/1). 
Debutul este acut cu febră, frisoane şi durere spontană şi 
la palpare şi apărare musculară în etajul abdominal supe- 
rior şi în flanc, iar, uneori, se poate palpa o formaţiune în 
flanc. Majoritatea pacienților au examen de urină normal 
şi uroculturi negative, cînd abcesul ni comunica cu tractul 
urinar. Ecografia va evidenția leziunea ca o formaţiune 
corticală semisolidă sau lichidiană. Examenul CT cu 
substanță de contrast a înlocuit angiografia în diferențierea 
acestor leziuni de tumorile renale. Durerea din flanc şi cea 

din abdominul superior răspunde cu promptitudine la 
tratamentul antibiotic. Drenajul închis sau deschis al 


abcesului este necesar, dar unele cazuri se rezolvă doar - 


prin terapie medicamentoasă. 


D. Abcesul perinefretic. Aceste abcese apar prin ruptura 
unui abces renal în spațiul perinefretic, prin extinderea de 
la un focar infecțios de vecinătate sau, mai rar, prin 
diseminare hematogenă. 

Se manifestă prin durere spontană şi la palpare în 
hipocondrul drept şi flancul drept, febră, frisoane, disurie, 
greață, vărsături şi, uneori, prin scăderea ponderală. Există 
sensibilitate la palpare în flanc şi unghiul costovertebral. 
Sensibilitate la palparea abdomenului apare în 60% din 
cazuri. Durerea poate iradia pe membrul inferior drept. Se 
poate palpa o formaţiune în flanc. Sînt prezente: 
leucocitoza, anemia şi uneori azotemia (în 25% din cazuri). 
Piuria şi albuminuria sînt frecvente. Hemoculturile sînt 
pozitive în 40% din cazuri. Diagnosticul poate fi confirmat 
cu certitudine prin ecografie sau examen CT. Drenajul 
chirurgical sub protecție cu antibiotice va conduce la 
vindecare. 


E. Infarctul renal datorat unei embolii sau tromboze. 
Debutul este brusc cu durere severă, ascuțită, continuă, în 
flanc şi hipocondrul drept asociată cu sensibilitate la 
palparea acestor zone. Febra apare în primele 48 de ore, în 
cazurile severe şi poate fi însoțită de greață şi varsături. 
Embolia survine în condiţiile preexistenței unei afecțiuni 
cardiace (fibrilație atrială, stenoză mitrală, mixom atrial, 
endocardită infecțioasă sau proteză valvulară) sau după 
chirurgie aortică, manevre de cateterism intraaortic sau 
utilizarea unui cateter intraaortic cu balonaş. Urina poate 
fi normală sau poate conține un numar crescut de hematii. 
Nu apare piurie sau bacteriurie. Pot exista creşteri ale 
concentraţiilor serice de GOT şi LDH, secundar necrozei 
renale. Urografia intravenoasă evidențiază reducerea sau 
absența funcţiei renale a rinichiului dureros, în timp ce 

pielografia retrogradă nu va arăta nici o obstrucție sau 
anomalie structurala. Pentru un diagnostic de certitudine 
este necesară angiografia renală. Unele leziuni pot fi tratate 
cu agenţi trombolitici; angioplastia sau intervenția 
chirurgicală pot fi necesare. În lipsa tratamentului specific, 
durerea dispare spontan în 3-4 zile. 


F. Tumorile renale. Tumorile renale masive pot invada 
ficatul, diafragmul şi spațiul retroperitoneal provocînd 
durere spontană şi la palpare atât în hipocondrul drept, cît 
şi în flancul drept. Tumora renală este de mărimea unei 
mingi şi este palpată cu uşurinţă. Hematuria macroscopică 
sau microscopică este frecvent prezenta; diagnosticul poate 
fi stabilit cu uşurinţă prin puncție aspirativă cu ac subțire 
sau prin biopsie chirurgicală. 


„CAUZE NECUNOSCUTE DE DURERE ACUTĂ ÎN 


HIPOCONDRUL DREPT 


Dintre toate afecțiunile cauzatoare de durere în hipocondrul 
drept, există un grup la care ecografia şi celelalte investigaţii 
sînt negative. Manifestările clinice la aceşti pacienți 
mimează colica biliară acută sau colecistita. Unele cazuri 
se datorează eliminării unui calcul biliar, altele se datorează 
spasmului sfincterului Oddi şi presiunii crescute la nivelul 
ductului, iar altele se explică prin existența pleurodiniei 
sau a tulburărilor funcționale intestinale. Supravegherea 
pe termen lung va stabili diagnosticul corect. 


12. HERPESUL ZOSTERIAN 


Durerea unilaterală surdă sau cu caracter de arsură, care 
iradiază în jurul toracelui spre abdomen poate fi determi- 
nată de herpesul zosterian. În primele 2-3 zile, afecțiunea 
poate fi confundată cu o suferință viscerală, cum ar fi 
colecistita, dar apariția ipsilaterală a erupției alcatuite din 
vezicule grupate şi ulceraţii. cu cruste hemoragice, ca şi 
dispoziţia „în bandă“ a erupției la nivelul unui dermatomer 
suprapus zonei dureroase, clarifică diagnosticul. 





CAPITOLUL 








DUREREA ACUTĂ 
EPIGASTRICĂ 


[| LISTA DIAGNOSTICELOR 
POSIBILE 


1. Perforația ulceroasă 
A. Perforaţia ulcerului gastric sau 


6. Apendicita acută 
7. Infarctul miocardic acut 


duodenal 8. Ocluzia intestinală 
B. Perforaţia ulcerului gurii de A. Ocluzia acută a intestinului 
anastomoză subțire (open loop) 


2. Tumorile hepatice benigne şi maligne 
cu hemoragie intratumorală sau în 
cavitatea peritoneală şi hemoragia 
hepatică din sarcină 
A. Adenoamele şi alte tumori benigne 
B. Carcinomul hepatocelular 
C. Hemoragia intrahepatică şi 

subcapsulară din preeclampsie. 

3. Hepatomegalia acută secundară 
hepatitei sau stazei vasculare 

4. Pancreatita acută 

5. Durerea cu origine în vezicula biliară 
şi în căile biliare 
A. Colica biliară acută 
B. Colecistita acută 
C. Colecistita acută nelitiazică 
D. Perforația acută a colecistului 
E. Litiaza coledociană acută, 

obstrucția coledocului şi colangita 


B. Ocluzia cu strangulare precoce a 
unei anse de intestin subțire dublu 
închisă (closed loop) 


'"C. Ocluzia vasculară mezenterică 


D. Ischemia mezenterică nonocluzivă 
E. Ocluzia mezenterică venoasă 


9. Afecţiunile acute ale stomacului 


A. Volvulusul 

B. Stenoza pilorică 

C. Indigestia acută 

D. Gastroenterita acută * 

E. Gastrita acută indusă de 
medicamente 

F. Sindromul ulceros acut şi 
dispepsia nonulceroasă 


10. Ruptura esofagiană — sindromul 


Boerhaave şi alte cauze 


(] REZUMAT 


Perforaţia ulceroasă se manifestă prin debutul exploziv al 
unei dureri epigastrice severe, însoțită de transpiraţii profuze, 
paloare și lipotimie. În decurs de cîteva minute, durerea se 


generalizează în întregul abdomen; la examenul obiectiv, 
putem pune în evidenţă sensibilitatea generalizată la palparea 
abdomenului şi contractura musculară. Pneumoperitoneul se 

evidențiază în 60-85% din cazuri şi confirmă diagnosticul. 
Extravazarea în cavitatea abdominală a Gastrografinului 
administrat oral va confirma în egală măsură diagnosticul. 

Perforaţia unui ulcer duodenal survine de 16 ori mai 
frecvent decît în cazul u/cerelor gastrice. Perforaţia unui ul- 
cer al gurii de anastomoză este rară. 

Hemoragia intratumorală în tumori hepatice (adenoame, 
hemangioame, carcinoame), ca şi hemoragia intra- 
parenchimatoasă hepatică şi/sau subcapsulară hepatică din 
preeclampsie determină durere spontană şi la palpare, de 
intensitate severă, continuă, cu sediul epigastric sau în 
hipocondrul drept. Examenul CT abdominal sau RMN pot fi 
utile în determinarea cauzei hemoragiei hepatice. Confirma- 
rea necesită explorarea chirurgicală sau puncția-biopsie pe ac 
ghidată tomografic. Ruptura capsulei hepatice generează o 
hemoragie masivă, cu potenţial de exsanguinare, în cavitatea 
peritoneală. Sensibilitatea la palpare în etajul abdominal su- 
perior poate fi asociată cu paloare şi şoc. 

Hepatitele sau staza hepatică acută secundară trombo- 
embolismului pulmonar pot determina durere spontană şi la 
palpare în epigastru şi hipocondrul drept. Ficatul este ferm şi cu 
dimensiuni crescute în hepatite și în staza vasculară acută. Cînd 
este prezentă staza hepatică, presiunea venoasă în jugulare este 
mărită şi poate fi evidenţiat refluxul hepatojugular. 

Pancreatita acută survine de obicei la pacienți cu antecedente 
de litiază biliară sau consum cronic de alcool. Se manifestă prin 
durere severă în epigastru şi/sau hipocondrul stîng, asociată cu 
sensibilitate moderată sau severă la palpare dar cu apărare 
musculară minimă în etajul abdominal superior. Sînt posibile 
ameţeala şi hipotensiunea legate de postură. Nivelurile serice şi 
urinare ale amilazei sînt crescute, iar diagnosticul este susținut 
de modificările patologice ale pancreasului evidenţiate prin exa- 
men CT. 

Colica biliară determină dureri severe în epigastru şi 
hipocondrul drept, însoţite de greață şi vărsături, care persistă 
pînă la 6 ore, după care cedează spontan. Ecografia pune în 
evidență /itiaza biliară. Un sindrom dureros asemănător, 
durînd 24 de ore sau mai mult şi asociat cu febră, frisoane, 
transpiraţii, durere severă la palparea hipocondrului drept şi 
rezultate pozitive la ecografia şi scintigrafia cu DISIDA este 
determinat de colecistita acută. 

Colecistita apărută la pacienţi debilitați din secțiile de terapie 
intensivă, în absenţa calculilor biliari (colecistita nelitiazică), 
se diagnostichează ecografic sau prin TC. 

Ruptura veziculei biliare apare la 3-5 zile după debutul 
colecistitei. Cînd se produce această complicație, durerea 
persistentă specifică colecistitei dispare brusc pentru 6-12 ore, 
dar febra persistă. În 24 de ore se dezvoltă o durere abdominală 
generalizată, durere la palparea directă şi la decompresia 
bruscă a peretelui abdominal, apărare musculară şi ileus, 
datorită peritonitei biliare şi posibil, datorită unei peritonite 
infecțioase. 

Calculii coledocieni provoacă o colică biliară tipică, asociată 
cu prurit, icter şi, uneori, cu frison şi febră, datorită colangitei 
ascendente. 


Apendicita acută debutează cu o durere epigastrică continuă, 
de intensitate redusă, cu anorexie, greață şi vărsături. Durerea 
epigastrică îşi mută apoi sediul în fosa iliacă dreaptă. 
Sensibilitatea la palpare este strict localizată în punctul lui 
Me Burney. În această regiune, se mai pot evidenția durere la 
decompresiunea bruscă a peretelui abdominal şi apărare 
musculară. Leucocitoza este prezentă frecvent, dar este 
inconstantă. Infarctul miocardic acut determină durere 
epigastrică spontană şi la palpare, asociată cu modificări 
electrocardiografice şi ale enzimelor cardiace. 

Ocluzia intestinală la nivelul ileonului proximal determină 
colica intestinală propriu-zisă, asociată cu vărsături, oprirea 
tranzitului intestinal şi distensie abdominală. 

Radiografia abdominală pe gol în ortostatism vizualizează 
nivele hidroaerice în ansele destinse ale intestinului subțire. 
Sensibilitatea abdominală la palpare este minimă în timpul 
episoadelor colicative. Fiecare criză dureroasă este 
caracterizată de apariția unor succesiuni de zgomote 
intestinale de tonalitate înaltă (borborisme), care încetează 
în perioadele de acalmie. Obstrucţia unei anse dublu închise 
determină durere continuă, severă, cu sediul epigastric, fără 
intervale de acalmie. Iniţial, această durere nu este asociată 
cu sensibilitate la palpare sau cu apărare musculară. 
Obstrucţia unei anse dublu închise trebuie suspectată cînd 
durerea abdominală este prea severă, în comparație cu 
semnele clinice. În 8-24 ore, se pot evidenția sensibilitatea 
la palpare, o formaţiune abdominală palpabilă și lichidul de 
ascită. Ocluzia vasculară mezenterică survine la pacienții 
vîrstnici cu afecțiuni vasculare sau cu fibrilație atrială. 
Debutul este acut, cu durere lancinantă în epigastru şi 
vărsături, însoţite de un tablou clinic sărac. Aortografia şi 
arteriografia selectivă a arterei mezenterice superioare pot 
evidenția o ocluzie datorată unui tromb sau unei embolii sau 
dimpotrivă, un vas permeabil (ischemia nonocluzivă). 
Ocluzia mezenterică venoasă provoacă simptome similare, 
dar atunci cînd este obstruat sistemul venos există o incidență 
mai mare a scaunelor diareice sanguinolente. Diagnosticul 
ocluziei venoase mezenterice este confirmat prin arteriografie 
selectivă. Factorii de risc ai acestei afecțiuni sînt utilizarea 
de contraceptive orale, policitemia vera, trombocitoza 
esenţială, infecțiile abdominale şi hipertensiunea portală. 

Volvulusul gastric determină durere epigastrică extremă, 
vărsături, eructaţii şi hematemeză. Stomacul destins este 
vizualizat pe radiografia abdominală simplă, traversînd 
diafragmul şi constituind o hernie paraesofagiană. 

Stenoza pilorică determină senzație de plenitudine 
epigastrică, durere şi vărsături, la pacienții cu istoric îndelungat 
de ulcer. Vărsăturile ameliorează durerea. Aceleaşi simptome 
apărute la un pacient vîrstnic, fără antecedente de ulcer, pot fi 
determinate de un neoplasm gastric. 

Indigestia acută provoacă durere epigastrică severă, 
balonare, eructaţii şi greață şi este ameliorată de vărsăturile 
spontane sau provocate. Gastroenterita acută este frecvent 
asociată cu o durere colicativă epigastrică sau extinsă la tot 
abdomenul, febră, greață, vărsături şi diaree apoasă. Anumite 

medicamente (antiinflamatoarele nesteroidiene sau aspirina) 
determină o durere epigastrică, agravată, de obicei, de ingestia 
de alimente. Aceste medicamente determină atît o gastrită 
erozivă, cât şi ulceraţii gastrice. Ulcerul şi gastrita (dispepsia 
nonulceroasă) produc durere epigastrică, ameliorată de 
ingestia de alimente şi antiacide. 

Sindromul Boerhaave debutează cu durere persistentă cu 
sediul retrosternal sau precordial stîng sau cu durere de tip pleu- 
ral, care urmează unui episod de vărsături severe. Simptomele 
asociate posibile sînt dispneea, hematemeza de intensitate redusă, 
disfagia, febra și polidipsia pentru apă rece. La examenul fizic 
şi/sau pe radiografia pulmonară se observă emfizemul 
subcutanat, pneumotoraxul, revărsatul pleural şi emfizemul me- 
diastinal. Semnul Hamman apare la 20% din pacienți. 
Emfizemul subcutanat şi mediastinal diferenţiază afecțiunea de 
dramele toracice (de exemplu: infarctul miocardic, anevrismul 
disecant şi trombembolismul pulmonar) şi dramele abdominale 
(de exemplu: ulcerul perforat, pancreatita acută şi tromboza 
mezenterică) cu care poate fi confundată. Diagnosticul poate fi 
confirmat printr-o esofagografie cu substânță de contrast. Alte 
cauze de ruptură esofagiană includ endoscopia, manevrele 
instrumentale, corpii străini și bolile esofagiene preexistente. 


[|] DESCRIEREA AFECȚIUNILOR 
ENUMERATE 
TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 
Frecvență medie 





Frecvente (>100) 
Hepatitele 
Pancreatita acută 
Colica biliară 
Colecistita acută 
Ocluzia intestinală 
(open loop) 
Indigestia acută 
Gastroenterita acută 
Gastrita indusă de 
medicamente 
Ulcerul peptic 
(gastric şi 
duodenal) 
Dispepsia 
nonulceroasă 
Apendicita acută 


(>5-100) 
Perforaţia unui ulcer 
duodenal 
Adenomul şi 
hemangiomul 
hepatic 
Colecistita 
nelitiazică 
Ruptura vezicii 
biliare 
Colangita 
ascendentă 
Ocluzia unei anse 
de intestin 
subțire dublu 
închisă (closed 
loop) 

Ruptura esofagiană 
Ischemia mezenterică 
datorată ocluziei 

arteriale 
Ischemia mezenterică 
nonocluzivă 
Ocluzia venei 
mezenterice 
Stenoza pilorică 


Rare (>0-5) 
Perforația unui ulcer 
gastric sau a unui 
ulcer al gurii de 
anastomoză 
Hemoragia hepatică 
din preeclampsie 
Staza hepatică acută 
Infarctul miocardic 
acut 
Volvulusul gastric 
Carcinomul 
hepatocelular 


e 


1. PERFORAȚIA ULCEROASĂ 


A. Perforaţia ulcerului gastric sau duodenal. Se 
manifestă prin debut brusc cu durere epigastrică, ascuţită, 
continuă, frecvent lancinantă, care iradiază în cîteva minute 
inferior şi se generalizează în tot abdomenul. Unii pacienți 
se pot zvârcoli şi țipa datorită durerii, Lipotimia, paloarea, 
astenia, transpiraţiile şi sincopa pot însoți durerea. Durerea 
poate fi resimțită în unul sau ambii umeri și poate fi 
accentuată de inspirul profund. Modificările de poziţie şi 
mersul sînt foarte dureroase. Aceşti pacienţi se deplasează 
încet şi cu prudenţă, apăsîndu-şi abdomenul cu miinile. Ei 
preferă să stea culcaţi, nemişcați şi evită mişcările inutile. 
Tusea şi inspirul profund intensifică, de obicei, durerea. 
35% din pacienții cu perforaţie nu relatează antecedente 
de durere epigastrică sau semnalează doar un istoric scurt 
(mai puţin de 3 luni) de durere epigastrică recurentă, 
calmată sau nu de ingestia de alimente şi antiacide. 

Un procent mare de cazuri (peste 80% dintr-un grup de 
pacienți vârstnici) prezintă în antecedente un consum de 
medicamente antiinflamatoare nesteroidiene, aspirină sau 
corticosteroizi, pentru tratarea durerilor articulare. 

Examenul fizic evidenţiază sensibilitate generalizată a 
peretelui abdominal la palpare directă şi la decompresiune 
bruscă, avînd, de obicei, intensitate maximă în epigastru. 

Se observă spasmul şi rigiditatea musculaturii 
abdominale, realizînd aspectul de abdomen de lemn. 
Vărsăturile şi eructațiile sînt frecvente în prima oră. Tușeul 
rectal evidenţiază sensibilitatea dureroasă pelvină 
generalizată („ţipătul“ Douglas-ului). 

Pulsul şi frecvența respiratorie sînt, de obicei, normale la 
debutul acestei afecţiuni dar, în unele cazuri, pot fi acceler- 
ate. În cursul primelor 12 ore nu apare febră, putîndu-se 
constata cel mult subfebrilitate. Tensiunea arterială este inițial 
normală, dar după cîteva ore poate începe să scadă datorită 
pierderilor lichidiene determinate de vărsături şi extravazării - 
de exudat în cavitatea peritoneală (spaţiul III). Zgomotele 
intestinale pot fi abolite. Matitatea hepatică poate fi înlocuită 
de timpanism, acest semn fiind foarte important dacă este 
prezent pe linia axilară medie dreaptă, în zona ce începe la 
rebordul costal şi se extinde în sens cranial, 3-5 cm. Examenul 
radiologic în ortostatism sau decubit lateral stîng va detecta 
„aerul liber“ în cavitatea peritoneală (pneumoperitoneu) în 
60-85% din cazuri. Unele perforaţii de dimensiuni mici se 
pot închide rapid şi astfel, nu permit trecerea unei cantități 
mari de aer în cavitatea peritoneală, Administrarea orală de 
diatrizoat de meglumin (Gastrografin) va putea să indice dacă 
perforaţia s-a închis sau nu. Într-un studiu clinic s-a raportat 
că 30-40% din perforații nu mai erau deschise în momentul 
examinării inițiale a bolnavilor. 

În unele cazuri, durerea inițială severă poate deveni mai 
puţin intensă după 1-2 ore şi atât pacientul cît şi medicul pot 
fi induşi în eroare, putînd crede că evoluţia ulterioară va fi 
favorabilă și că momentul critic a trecut. Paloarea inițială, 
transpirațiile și extremitățile reci se pot ameliora, la fel şi 

starea generală a bolnavului; cu toate acestea sensibilitatea 
generalizată la palparea abdomenului, apărarea musculară 
şi absența zgomotelor intestinale persistă, fiind semne ale 
peritonitei aflate în evoluţie. Numărul de leucocite, amilaze- 
mia, pulsul şi febra cresc. Majoritatea pacienților ajung în 
sala de operație în decurs de 12 ore (media este de 9 ore în 
unele studii clinice). În 12 ore apar și ileusul, ascita şi 
hipotensiunea prin hipervolemie severă. Mişcările respiratorii 
devin rapide şi superficiale iar temperatura corporală creşte. 

Riscul operator creşte în prezența unor afecțiuni medicale 
preexistente, dacă există şoc preoperator sau dacă se amînă 
intervenția chirurgicală mai mult de 24 de ore. În lipsa tuturor 
acestor factori de risc, rata mortalității chirurgicale este 
neglijabilă; în prezența unui factor de risc ea este de 10%; în 
prezența a doi factori de risc ea este 45%, iar cînd există trei 
factori de risc se apropie de 100%. Rata mortalității pentru 
perforaţia duodenală (raportul perforație duodenală/perforație 
gastrică = 15/1) este de 0-10 %, pe cînd rata mortalității în 
perforația ulcerului gastric este de 10-40%. Reechilibrarea 
volemică pentru înlocuirea lichidelor pierdute şi administra- 
rea intravenoasă de antibiotice sînt măsuri importante ce 
trebuie inițiate înainte de intervenția chirurgicală. 

Perforația ulcerului duodenal poate fi tratată prin 
aplicarea unui „patch“ de epiploon şi prin vagotomie 
supraselectivă, pentru a preveni recurența ulcerului. Simpla 
închidere a defectului, fără aplicarea măsurilor definitive 
împotriva recidivelor ulceroase, se efectuează la pacienţii 
care prezintă unul sau mai mulți factori de risc sau la cei 
fără antecedente sau cu istoric scurt de simptome ce 
sugerează ulcerul (ulcer acut). 

Ulcerele gastrice juxtapilorice sînt tratate prin închiderea 
defectului, vagotomie tronculară şi piloroplastie sau prin 
vagotomie tronculară şi rezecție. Ulcerele cu sediul la 
nivelul incizurii gastrice se tratează prin gastrectomie tip 
Billroth 1. Ulcerele prepilorice se tratează prin rezecție şi 
vagotomie tronculară. Vagotomia supraselectivă este 
ineficientă în prevenirea recurențelor ulcerului gastric. 


B. Perforaţia ulcerului gurii de anastomoză. Ulcerele 
gurii de anastomoză pot perfora în cavitatea peritoneală. 
La aceşti pacienţi trebuie suspectată prezenţa unui 
gastrinom. Simpla sutură se utilizează la pacienții cu risc 
crescut şi instabili. Ceilalți pacienţi trebuie tratați prin 
proceduri chirurgicale definitive (de exemplu: vagotomia 
sau repetarea vagotomiei şi rezecţia gastrică sau 
completarea acesteia), pentru a preveni o recidivă ulterioară 
a ulceraţiei anastomotice. 


2. TUMORI HEPATICE BENIGNE ŞI MALIGNE CU 


HEMORAGIE INTRATUMORALĂ SAU ÎN 
CAVITATEA PERITONEALĂ ŞI HEMORAGIA 
HEPATICĂ DIN SARCINĂ 


A. Adenoamele şi alte tumori benigne. Hemoragia 
intratumorală, în cazul tumorilor hepatice, poate fi 

semnalată de debutul brusc al unei dureri epigastrice de 
intensitate moderată, continuă. Durerea se intensifică prin 
mişcări respiratorii şi vibrații, existînd şi sensibilitate locală 
la palparea epigastrului. Durerea este continuă. şi poate 
iradia în hipocondrul drept sau stîng. Se pot asocia greață 
şi vărsături. Hemoragia în interiorul unui adenom benign 
survine, de obicei, la femei care consumă contraceptive 
orale. Hiperplazia nodulară focală şi hemangiomul benign 
apar, de asemenea, predominant la femei ţi pot fi sediul 
unor hemoragii. Infarctul şi necroza tumorală pot determina 
o durere cu caractere similare. 


B. Carcinomul hepatocelular. Carcinomul hepatocelular 
este asociat cu sexul masculin (de 2-3 ori mai frecvent la 
bărbaţi decît la femei), cu starea de purtător al Ag HBs 
(prevalența tumorilor în China şi Coreea este de 85-95%, 
iar în SUA de 10%), cu ciroza, cu localizarea geografică 
(Asia şi Africa) şi cu vîrsta de peste 40 de ani. Hemoragia 
locală şi/sau necroza acestor tumori poate determina de 
asemenea durere epigastrică acută. 

Dacă se produce ruptura capsulei hepatice, hemoragia 
provenită de la o tumoră benignă sau malignă poate difuza 
în cavitatea peritoneală determinînd un hemoperitoneu ce 
duce, uneori, la exsanguinare. În acest caz, tahicardia, 
tahipneea şi hipotensiunea apar la scurt timp, suprapunîn- 
du-se durerii epigastrice şi abdominale generalizate, durerii 
iradiate în umăr şi sensibilităţii la palpare a abdomenului. 
Examinarea abdomenului evidenţiază contractură şi apărare 
musculară, iar sensibilitatea la palpare se poate extinde şi 
la nivel pelvin. 

Tumorile care sîngerează abundent necesită intervenția 
chirurgicală imediată pentru a putea fi controlate. Leziunile 
cu sîngerare lentă şi redusă cantitativ pot fi evidențiate 
prin ecografie, examen CT cu substanță de contrast sau 
prin RMN. Această ultimă tehnică este utilă în diferențierea 
unui carcinom hepatocelular de un carcinom metastatic 
sau de un hemangiom benign. Un nivel seric crescut al 
alfafetoproteinei (>20 ng/ml) susține, într-o oarecare 
măsură, suspiciunea că leziunea hemoragică este un 
carcinom hepatocelular. Leziunile hemoragice benigne pot 
necesita rezecție chirurgicală. Carcinoamele sînt curabile, 
dacă sînt mici sau au aspect histologic fibrolamelar. 


C. Hemoragia intrahepatică şi subcapsulară din 
preeclampsie. La femeile cu preeclampsie poate să apară 
o durere severă, persistentă, cu sediul în hipocondrul drept 
şi/sau în epigastru, fie înainte, fie la scurt timp după naştere. 
Durerea este asociată cu apărare musculară locală, 
sensibilitate la palpare şi hipertensiune. La scurt timp după 
debutul durerii, survine o scădere a hematocritului şi a 
numărului de trombocite, iar testele funcționale hepatice 
se modifică. Examenul CT efectuat la aceste paciente 
evidențiază zone multiple de hemoragie, atît intrahepatică, 
cît şi subcapsulară. Tratamentul constă în supravegherea 
atentă şi transfuzii sanguine, dar dacă sîngerarea continuă 
şi este severă, poate fi necesară intervenția chirurgicală. 


17 DUREREA ACUTĂ EPIGASTRICĂ 
3. HEPATOMEGALIA ACUTĂ SECUNDARĂ 


HEPATITEI SAU STAZEI VASCULARE 


Durerea are sediul în epigastru şi hipocondrul drept. Este 
continuă, persistentă şi însoțită de hepatomegalie dureroasă, 
de consistență crescută. La pacienții cu hepatită există un 
prodrom de cîteva zile, caracterizat prin febră, mialgii, 
anorexie, greață şi vărsături. În unele cazuri de hepatită A şi 
B, simptomele bolii hepatice sînt precedate cu 1-3 săptămîni 
de erupții urticariene sau maculare şi artralgii. Pierderea 
apetitului alimentar este frecvent asociată cu pierderea 
apetitului de a fuma şi cu tulburări ale gustului şi mirosului. 
Pot exista simptome legate de o infecție de căi respiratorii 
superioare cum ar fi tusea, disfagia şi coriza. Durerea hepatică 
se intensifică la vibrații sau tuse dar nu este atât de puternică 
încât să necesite utilizarea de analgezice opioide. La cîteva 
zile de la debutul durerii în hipocondrul drept şi al 
simptomelor specifice, apar icterul şi bilirubinuria. 
Concentraţiile serice ale transaminazelor GOT (ASAT) şi 
GPT (ALAT) cresc la început, atingînd valori de 400-4.000 
U/ şi preced creşterea bilirubineissânguine, care poate depăşi 
20 mg/100 ml. Hepatita virală A este corelată cu igiena 
deficitară, cu epidemiile hidrice și cele cauzate de alimente 
şi cu abuzul de droguri administrate intravenos. Hepatita 
virală cu virus B este asociată cu transfuziile sanguine, 
homosexualitatea, administrarea intravenoasă de droguri, cu 
activitatea heterosexuală în condiţii de promiscuitate şi cu 
originea etnică (Africa, China, Coreea sau Asia de sud-est). 
Hepatita non A non B este transmisă mai ales prin transfuzii, 
dar există cazuri asociate cu administrarea de droguri, 
contactul intrafamilial şi ocupațional şi cu epidemiile hidrice 


în țările slab dezvoltate. Hepatita cu antigen delta a fost 


corelată cu administrarea intravenoasă de droguri. 

Durerea acută în epigastru şi hipocondrul drept, asociată 
cu hepatomegalie dureroasă, dispnee severă, turgescență 
jugulară, cianoză, reflux hepatojugular și, uneori, cu galop 
ventricular drept apare în hipertensiunea pulmonară acută 
(ca şi în cordul pulmonar acut), datorită unui trombo- 
embolism pulmonar masiv. El poate fi corelat cu existența 
în antecedente a intervențiilor chirurgicale sau a unei naşteri 
recente, a imobilizării membrelor inferioare, a călătoriilor 
de lungă durată cu maşina sau avionul, a antecedentelor 
de insuficiență cardiacă sau a neoplaziilor maligne. 
Diagnosticul poate fi susținut prin efectuarea scintigrafiei 
pulmonare de ventilație-perfuzie şi confirmat prin 
angiografie pulmonară. 


4. PANCREATITA ACUTĂ 


Se manifestă prin durere epigastrică ascuțită sau surdă şi 
persistentă, apărută în cîteva minute, care devine constantă. 
Aceasta poate iradia spre hipocondrul stîng şi, uneori, spre 
cel drept. Durerea iradiată poate fi resimţită şi în umărul 
stîng şi, de asemenea, în spate, chiar în dreptul epigastrului. 
De obicei durerea este însoțită de anorexie, greață, 
vărsături, amețeli legate de postură, astenie şi chiar sincope, 

secundare hipovolemiei rapid progresive. La debut, febra 
este prezentă sau poate lipsi dar va apare cu siguranţă în 
cursul evoluţiei bolii. Pacienţii aflați în stare gravă se 
prezintă cu hipotensiune, paloare şi cianoză, care le conferă 


“un aspect gri-cenuşiu al tegumentelor. 


Durerea poate fi uşoară sau poate fi foarte severă, 
simulînd o dramă abdominală şi necesitînd, pentru 
ameliorarea parțială, injectarea de analgezice opioide. 
Pacienţii cu dureri de mai mică intensitate observă că 
poziţia şezînd aplecat înainte sau decubitul în poziţie fetală 
flectată ameliorează parțial durerea, pe cînd hiperextensia 
coloanei vertebrale o accentuează. Durerea persistă 3-10 
zile. Peste durerea continuă de fond se pot suprapune 
exacerbări dureroase cu caracter de junghi sau sfredeli- 
toare. Frecvent, în antecedentele pacienților, se evidențiază 
existența colicilor biliare, a colecistitei, litiazei biliare 
asimptomatice sau a consumului excesiv de băuturi 
alcoolice. O proporţie variabilă de pacienți (10-30%) nu 
prezintă factori de risc cunoscuţi pentru această afecțiune. 
În rare cazuri, există o corelaţie cu tipurile I, IV şi V de 
hiperlipoproteinemie, iar aceşti bolnavi prezintă 
hipertrigliceridemie înainte de declanşarea crizei. Aceste 
cazuri pot fi controlate prin intermediul dietelor 
hipolipidice şi prin alte măsuri. Hipertrigliceridemia poate 
rezulta şi ca urmare a pancreatitei şi a alcoolismului. Acest 
tip de tulburare secundară a metabolismului lipidic trebuie 
diferențiată de tulburările ereditare ale lipoproteinelor care 
pot precipita pancreatita acută. 

Episoadele de pancreatită acută pot fi precipitate de 
traumatisme, consum excesiv de carne, chirurgie gastrică, 
biliară sau splenică şi medicamente ca tiazidele, 
corticosteroizii, antimetaboliții şi sulfamidele. Este 
controversată legătura, într-un număr mic de cazuri, dintre 
hiperparatiroidism şi pancreatita acută, unii cercetători 


“ considerînd că acestea sînt perfect explicabile prin 


asocierea unei litiaze biliare sau a alcoolismului. 

Examenul obiectiv pune în evidență tahicardie, febră 
(37,5-39C) şi hipotensiune ortostatică sau de decubit. Este 
prezentă sensibilitatea la palpare medio-epigastrică sau spre 
stînga liniei mediane şi, uneori, supraombilical. Se poate 
semnala apărare musculară în zona dureroasă. Zgomotele 
intestinale sînt accentuate sau diminuate. Mişcările şi 
modificările de poziție nu intensifică durerea, ca în cazul 
ulcerului perforat. 

Amilazemia este crescută în primele 12 ore de la debut şi 
rămîne modificată 3-5 zile. În unele studii, 8-32% dintre 
pacienți aveau valori normale ale amilazei serice în prezența 
altor semne de pancreatită. Nivelul amilazei are o mare 
variabilitate, într-o treime din cazuri avînd valori de sub 200 
U/l, într-o altă treime, între 200 şi 500 U/, iar în ultima 
treime din cazuri, valorile depăşind 500 U/l. Determinarea 
concentraţiei totale a amilazei în urina colectată în 2 ore este 
un test util de confirmare a diagnosticului. Determinarea 
raportului amilază/clearance de creatinină, considerat la un 
moment dat ca avînd o mare specificitate, a fost abandonată, 

datorită proporției mari de rezultate fals pozitive şi datorită 
faptului că nu este superioară dozării amilazemiei şi amilaz- 
uriei. Confirmarea directă a inflamației pancreatice este reali- 
zată prin examen CT abdominal. Totuși, într-un studiu în 
care pacienții au fost examinați în primele 48 de ore de la 
debut, doar 64% din tomografiile computerizate au reuşit să 
vizualizeze bine sau foarte bine pancreasul. La 29% dintre 
aceşti pacienți, pancreasul a avut aspect normal (fals negativ), 
în 28% din cazuri s-a evidențiat doar o creştere a dimensiuni- 
lor glandei şi în 25% din cazuri a existat o creştere a dimensi- 
unilor pancreasului și un edem al grăsimii peripancreatice. 
18% din pacienți au avut un flegmon (ţesut conjunctiv retro- 
peritoneal împăstat, edemaţiat şi inflamat), cel mai adesea 
acesta extinzîndu-se în bursa omentală și în spațiul pararenal 
anterior stîng. Pancreatita necrotico-hemoragică a fost 
identificată prin fixarea deficitară a substanței de contrast în 
pancreas la examenul CT. Tomografia computerizată a mai 
permis detectarea altor complicaţii ca hemoragia, formarea 
de pseudochisturi şi abcese. 

Semnele Grey Turner şi Cullen apar rar şi tîrziu în 
evoluţia bolii. Semnele radiologice cum ar fi amputarea 
colonului sau semnul ansei santinelă, prin dilataţia primei 
anse jejunale sînt rare. Aceste semne sînt rareori utile pentru 
diagnostic, datorită sensibilităţii lor scăzute. Hiperglicemia 
şi glicozuria confirmă diagnosticul, dar sînt rare în absența 
creşterii amilazemiei. 

Durerea epigastrică acută şi hiperamilazemia se pot 
datora şi altor afecțiuni intraabdominale. Examenul radio- 
logic în ortostatism poate evidenția pneumoperitoneul 
secundar perforaţiilor ulceroase. O radiografie abdominală 
pe gol identifică obstrucţia dublă a unei anse. Ecografia 
poate detecta calculii veziculari şi mărirea dimensiunilor 
veziculei biliare. Perforația acută a unui ulcer, strangularea 
unei anse a intestinului subțire, infarctul mezenteric şi 
colecistita acută sînt afecțiuni care pot fi confundate cu 
pancreatita şi este posibil să fie asociate cu hiper- 
amilazemia. Tratamentul pancreatitei implică o reechilibra- 
re hidroelectrolitică atentă şi transfuzii de masă eritrocitară, 
în cazul anemiei severe. Aspiraţia nasogastrică este 
necesară la pacienţii cu greață, vărsături şi ileus, dar se 
poate renunţa la ea, în cazurile cu evoluţie necomplicată. 
La pacienţii cu afecțiuni cardiopulmonare, cateterizarea 
Swan-Ganz poate fi utilă pentru controlul administrării 
lichidelor. Hiperglicemia se tratează cu insulină administra- 
tă regulat, pe cînd hipercalcemia necesită rareori tratament. 
Explorarea chirurgicală precoce poate creşte mortalitatea 
şi, de aceea, este evitată în prezent. Mai puţin de 5% din 
pacienţii cu pancreatită acută sînt operaţi. 


5. DUREREA CU ORIGINE ÎN VEZICULA BILIARĂ 


ŞI ÎN CĂILE BILIARE 


A. Colica biliară acută. Se manifestă printr-o durere surdă 
sau cu caracter de presiune, cu localizare epigastrică şi 
subcostală dreaptă, care creşte rapid în intensitate, în cîteva 
minute. Această durere va deveni în curînd continuă şi 


Partea a V-a DUREREA ACUTĂ ABDOMINALĂ 





severă. La intervale neregulate, survin pusee dureroase cu 
caracter de junghi, care se suprapun durerii de fond. 
Durerea poate iradia de-a lungul toracelui inferior drept, 
spre regiunea subscapulară dreaptă şi, uneori, spre umărul 
drept. În 10% din cazuri, iradiază în hipocondrul stîng. 
Greaţa, vărsăturile şi transpirațiile profuze însoțesc frecvent 
durerea. Administrarea injectabilă de meperidină 
ameliorează parțial durerea, dar frecvent acesta cedează 
spontan în 2-6 ore. Crizele apar mai frecvent noaptea și 
după mese copioase, dar aceasta nu este o regulă. Între 
criza inițială şi cele ce vor urma poate trece o perioadă de 
timp variabilă, de cîteva săptămîni sau luni. În timpul 
atacului dureros, există sensibilitate la palpare în epigastru 
şi apărare musculară, care dispar la scurt timp după ce 
durerea cedează. 

Calculii biliari sînt prezenți la 10% din adulți. Obezitatea, 
sarcinile multiple, factorii constituționali (de exemplu la 
indienii Pima Indians), anemia hemolitică (litiază 
pigmentară), ciroza, rezecţia ileală şi afecțiunile ileale sînt 
factori asociaţi cu litiaza biliară. Ecografia evidențiază 
prezenţa litiazei biliare. 

În multe centre medicale, pentru tratamentul litiazei 
biliare simptomatice şi a colecistitei, colecistectomia 
laparoscopică a înlocuit colecistectomia chirurgicală pe cale 
chirurgicală. După colecistectomia laparoscopică, apare o 
durere în hipocondrul drept şi umărul drept, care durează 
24-72 ore şi se datorează retenţiei intraperitoneale de gaze. 
Avantajele colecistectomiei laparoscopice sînt reprezentate 
de morbiditatea şi mortalitatea scăzute. Complicaţiile 
includ leziunile căilor biliare, fistulele canalului cistic şi 
abcesele secundare unor calculi biliari intraperitoneali. 


B. Colecistita acută. Se manifestă printr-o durere severă, 
continuă, surdă sau cu caracter de presiune, cu sediul în 
epigastrul şi hipocondrul drept. După 4-6 ore, durerea 
dispare, pentru ca, după 2-3 ore să reapară. Se însoţeşte de 
greață, vărsături, frisoane şi febră de 37,5-39*C. Durerea 
poate iradia în regiunile subscapulară şi interscapulară 
drepte şi se poate proiecta în umărul drept. Mai apar urinile 
hipercrome (bilirubinuria) şi icterul scleral. Există 
sensibilitate la palpare şi la decompresiune bruscă şi apărare 
musculară în hipocondrul drept. În 20-40% din cazuri, se 
poate delimita prin palpare sau percuție un colecist de 
dimensiuni crescute, sensibil la palpare şi destins. Este 
frecventă leucocitoza cu neutrofilie, cu un număr total de 
leucocite peste 12.000/mm?. Bilirubinemia nu depăşeşte 
de obicei 4 mg/100 ml şi poate exista o creştere a 
concentrației amilazei serice, în absența pancreatitei (se 
pot depăşi valori de 1000 U/). 

La pacienții la care se suspectează o colecistită acută, 
ecografia este tehnica imagistică la care se recurge inițial 
pentru vizualizarea colecistului. Criteriile majore pentru 
un colecist anormal includ calculii biliari şi lipsa 
vizualizării colecistului (lipsa lichidului în lumen şi a 
umbrei în fosa colecistică). Criteriile minore includ 

îngroşarea peretelui vezicular (>5 mm), sensibilitatea la 
comprimarea veziculei biliare cu sonda ecografului (semnul 
Murphy ecografic), creşterea dimensiunilor colecistului (>5 
cm în orice diametru), colecistul cu formă rotundă şi 
acumulare de lichid pericolecistic. Utilizarea pentru diag- 
nostic atât a criteriilor majore, cît şi a celor minore creşte 
sensibilitatea ecografiei la 90-98%. Utilizarea doar a 
criteriilor majore pentru diagnosticul colecistitei crește 
specificitatea la 94-98 %. Utilizarea ambelor tipuri de 
criterii, majore şi minore, scade specificitatea la 70 %. 

Scintigrafia biliară cu acid disopropil iminodiacetic 
marcat cu *"Te (DISIDA) nu reuşeşte, de obicei, să 
vizualizeze vezicula biliară după 1-4 ore la pacienţii cu 
obstrucție a canalului cistic şi colecistită acută. Această 
tehnică poate fi utilizată pentru confirmarea colecistitei 
acute şi are o sensibilitate de 95-97% şi o specificitate de 
90-97%.. Rezultate fals pozitive pot surveni la pacienţii 
care au ţinut post prelungit (de exemplu pacienții alcoolici 
sau cu nutriție parenterală sau cei cu boli grave) şi la 
pacienţii cu hepatită sau pancreatită. Unii autori raportează 
o incidență crescută a rezultatelor fals pozitive la pacienții 
cu colecistită acută. 

În tratamentul colecistitei acute este utilizată colecist- 
ectomia laparoscopică. Mai puţin de 10% din pacienții 
supuşi acestei proceduri necesită efectuarea unei 
colecistectomii pe cale chirurgicală. Criteriile ce indică 
recurgerea la colangiografia endoscopică retrogradă (CER) 
preoperatorie includ prezența unui coledoc dilatat, a 
icterului, antecedentele de colangită sau de pancreatită 
acută asociată, prezenţa unor calculi veziculari mici și 
multipli, un colecist inflamat fără calculi, la un pacient cu 
istoric de colici biliare. CER poate fi utilizată preoperator, 
pentru detectarea calculilor coledocieni şi îndepărtarea lor. 
Această procedură este utilă şi în vederea îndepărtării 
calculilor descoperiţi prin colangiografie intraoperatorie 
în timpul laparoscopiei. 


C. Colecistita acută nelitiazică. Această afecțiune cu 
potenţial letal survine la pacienții vârstnici şi la pacienții 
debilitaţi din unităţile de terapie intensivă. Acești pacienți 
sînt frecvent victime ale unor traumatisme, prezintă arsuri 
întinse, au evoluție postoperatorie prelungită după inter- 
venţii chirurgicale majore abdominale sau toracice sau 
prezintă unele afecțiuni medicale neglijate (de exemplu, 
septicemie sau hemoragie gastrointestinală). Febra şi pot 
fi singurele simptome sau mai pot acuza durere spontană 
şi la palpare, în epigastru şi hipocondrul drept. Se crede că 
această afecțiune se corelează cu o creştere a vîscozității 
bilei datorată stazei (de exemplu, în post), cu edemul şi 
obstrucţia cisticului, care favorizează supraîncărcarea cu 
lichid, cu scăderea presiunii oncotice prin hipoalbuminemie 
şi cu scăderea vascularizaţiei colecistului. Alte cazuri de 
colecistită nelitiazică au apărut la pacienţi cu SIDA şi au 
fost atribuite unei infecții colecistice mixte cu virus 
citomegalic și cryptosporidium. Unii pacienți vârstnici 
prezintă colecistită acută fără calculi. 

Ecografia are o sensibilitate de 92% şi o specificitate de 
96% în diagnosticarea acestei afecțiuni. Îngroşarea 
peretelui, prezența de lichid pericolecistic şi edemul 
subseros al vezicii biliare sînt semne importante, care au 
fost asociate diagnosticului pozitiv la ecografie. 

Într-un grup mic de studiu, examenul CT a demonstrat 
o sensibilitate şi specificitate de 100% în diagnosticarea 
colecistitei nelitiazice. Criteriile majore de diagnostic sînt: 
îngroşarea peretelui mai mare de 4 mm, lichidul 
pericolecistic, edemul subseros, acumularea intramurală 
de gaze şi hipertrofia de mucoasă. 

Aspiraţia bilei, urmată de efectuarea de culturi şi frotiuri 
a avut o sensibilitate de doar 33%, într-un grup de studiu. 
Scintigrafia hepatobiliară este foarte sensibilă (95%), dar 
are o specificitate redusă (38%) datorită faptului că pacienții 
se află după o perioadă de post prelungit şi prezintă, de 
obicei, disfuncţii hepatice. Colecistectomia este tratamentul 
de elecție, dar multe cazuri au necesitat colecistostomie 
pe tub Kehr, procedura iniţială nefiind tolerată. În 
momentul intervenţiei chirurgicale 48% din pacienți au 
gangrenă iar 7,5% au perforaţie. 


D. Perforaţia acută a colecistului. Există iniţial o 
afecţiune biliară care se manifestă prin durere spontană şi 
la palpare, localizată în epigastru şi în hipocondrul drept 
(colică biliară sau colecistită), febră, frisoane, greață şi 
vărsături, care evoluează timp de 2-3 zile. Ameliorarea 
bruscă a durerii între zilele 3 şi 6 semnalează ruptura vezicii 
biliare. Dacă aceasta s-a produs, leucocitoza şi febra vor 
persista şi, în următoarele 12-24 ore, va apare durerea 
abdominală generalizată, spontan şi la palpare, asociată 
cu ileus reflex, distensie abdominală şi ascită. Evoluţia 
perforaţiei veziculei biliare şi a peritonitei generalizate con- 
secutive este mult mai lentă şi mai puţin dramatică decit în 
cazul perforației unui ulcer gastroduodenal. Amelioararea 
bruscă a durerii din etajul abdominal superior după 
perforaţie este adeseori percepută ca o evoluţie favorabilă, 
pînă în următoarele 24 de ore, cînd devine manifestă 
peritonita generalizată. 


E. Litiaza coledociană acută, obstrucția coledocului şi 
colangita. Durerea este localizată în epigastru şi 
hipocondrul drept şi se proiectează frecvent în umărul drept 
şi/sau în regiunile subscapulară dreaptă şi interscapulară. 
Ea este similară ca severitate şi intensitate cu cea produsă 
de inclavarea unui calcul în canalul cistic. Sînt prezente 
greața şi vărsăturile; meperidina determină o ameliorare 
parțială şi temporară a disconfortului. Dacă acest calcul 
coledocian reuşeşte să depăşească sfincterul Oddi, durerea 
va dispare brusc. Dacă acest eveniment nu are loc, se pro- 
duce obstrucția canalului coledoc şi vor apărea urinile 
hipercrome, icterul scleral şi tegumentar. Pruritul poate fi 
un simptom precoce, iar scaunul este hipocrom. 

Apariţia frisoanelor, frisonetelor, a puseelor febrile, a 
durerii hepatice spontan şi la palpare, precum și 
intensificarea icterului sugerează diagnosticul de colangită 

ascendentă. Diagnosticul litiazei coledociene este suspectat 
dacă se evidențiază ecografic sau la examenul CT un ca- 
nal coledoc dilatat. 

Colangiografia endoscopică retrogradă poate fi utilă 
pentru identificarea calculilor coledocieni şi îndepărtarea 
lor, înainte sau după colecistectomia laparoscopică. 


6. APENDICITA ACUTĂ 


La debut, se manifestă prin durere difuză epigastrică sau 
supraombilicală. Durerea este colicativă sau continuă, de 
intensitate uşoară sau moderată. Se pot suprapune 
exacerbări dureroase mai intense şi mai ascuţite, pentru 
scurt timp. După 3-4 ore, durerea din etajul abdominal 
superior îşi mută sediul în fosa iliacă dreaptă şi devine 
continuă. Disconfortul localizat în etajul abdominal supe- 
rior este însoțit de anorexie şi greață, în unele cazuri putînd 
apare şi vărsături. Starea subfebrilă de pînă la 38*C 
debutează la cîteva ore după localizarea durerii în fosa iliacă 
dreaptă. Numărul total de leucocite depăşeşte de obicei 
12.000/mm;, dar poate fi normal, chiar în prezența 
perforaţiei. 

Unii pacienți nu prezintă durere epigastrică, primele 
simptomele fiind anorexia şi durerea în fosa iliacă dreaptă. 
La alți pacienţi, durerea epigastrică se deplasează în 
regiunea lombară dreaptă (apendicita retrocecală), în 
hipogastru (apendicită pelvină) sau în fosa iliacă stîngă 
(apendice pelvin lung). 

Semnele fizice includ sensibilitatea la palpare directă şi 
decompresiune bruscă a peretelui abdominal în punctul 
Me Burney, cu sau fără contractură musculară. Tusea şi 
mersul intensifică durerea în punctul Mc Burney. Aceşti 
stimuli vor intensifica durerea şi în localizările atipice 
descrise mai sus pentru apendicita retrocecală şi pelvină. 
Radiografia abdominală pe gol evidenţiază o inflamație 
apendiculară, semn care susține diagnosticul de apendicită, 
dar tehnicile imagistice nu sînt suficient de sensibile pentru 
luarea deciziei de intervenţie chirurgicală. Irigografia, 
utilizată frecvent pentru excluderea apendicitei la copii, 
poate da rezultate fals negative. Examenul CT este util în 
descoperirea localizării şi extinderii unui abces sau flegmon 
periapendicular. Tratamentul pentru apendicită acută este 
apendicectomia de urgenţă. 


7. INFARCTUL MIOCARDIC ACUT 


Durerea persistentă caracteristică debutează în partea 
superioară a epigastrului. Durerea poate fi însoțită de 
sensibilitate localizată la palpare, fără apărare musculară. 
Sînt prezente transpiraţiile profuze, astenia, greața şi 
vărsăturile. Frecvența cardiacă este mai mică de 60 bătăi 
pe minut sau există tahicardie, extrasistole frecvente şi un 
galop presistolic. Unii pacienţi relatează un istoric de dureri 
retrosternale sau epigastrice, precipitate de efortul fizic sau 
de stresul psihic şi ameliorate la repaus, în cîteva minute. 
Efectuarea unei electrocardiograme şi/sau dozarea serică 
a izoenzimelor LDH şi CPK cardiace, în ser confirmă 

diagnosticul de infarct miocardic acut. Dacă durerea a 
debutat cu 4 ore înainte de a ajunge la spital, se poate obține 
ameliorarea durerii prin terapie trombolitică şi/sau prin 
angioplastie coronariană. 


8. OCLUZIA INTESTINALĂ 


A. Ocluzia acută a intestinului subțire (open-loop). 
Obstrucţia jejunului sau a ileonului proximal determină o 
durere epigastrică colicativă. Iniţial există un disconfort 
epigastric continuu, dar acesta este rapid înlocuit de durerea 
colicativă intermitentă. Durerea medio-epigastrică durează 
2-3. minute şi este asociată cu zgomote intestinale de 
tonalitate înaltă, puternice, cu sonoritate metalică, care 
survin în pusee. Perioadele de acalmie, durează 4-5 minute, 
timp în care zgomotele intestinale sînt diminuate sau 
absente. Examenul fizic al epigastrului în timpul colicii 
relevă apărare musculară minimă şi sensibilitate redusă la 
palpare. Între colici, această regiune este relaxată, moale 
şi nedureroasă la palpare. Vărsăturile încep la scurt timp 
după debutul colicii.Iniţial, tranzitul pentru alimente şi gaze 
este prezent, ulterior instalîndu-se o constipație totală. 
Vărsăturile din ocluzia intestinului subțire pot conține bilă 
dar nu sînt niciodată fecaloide. Dacă nu se inițiază 
tratamentul, abdomenul se destinde şi durerea colicativă 
intermitentă este înlocuită de o durere continuă generali- 
zată. 

Strangularea şi perforarea intestinului pot surveni oricînd 
în primele 6 ore. Absența durerii localizate spontană sau 
la palpare, a febrei, tahicardiei şi leucocitozei nu garantează 
că strangularea nu a avut loc. Pe de altă parte, prezența 
unuia sau a mai multor semne din cele enumerate mai sus 
nu certifică prezența strangulării. Acurateţea diagnosticului 
pus pe criterii clinice este mai mică de 70%, cu multe 
diagnostice de necroză intestinală fals pozitive sau fals 
negative. 

Examenele radiologice sînt utile în stabilirea diagnosticu- 
lui de ocluzie a intestinului subțire proximal. Diagnosticul 
este susținut de existența dilatării anselor intestinului 
subţire, cu nivele hidroaerice şi scăderea aerocoliei. La 
pacienţii care au suferit intervenţii chirurgicale, poate fi 
necesară diferenţierea ileusului paralitic de obstrucția 
mecanică. Enteroclisma cu bariu este foarte utilă şi 
evidenţiază localizarea obstacolului, anselor dilatate şi 
modificările de mucoasă supraiacente sediului obstrucției 
mecanice. 

Cînd nu există semne clinice de gangrenă, unii chirurgi 
pot trata ocluzia intestinală parţială sau completă prin 
decompresie de probă pe sondă nasogastrică sau intestinală 
timp de 24-48 ore. Pacienţii cu cele mai mici şanse de a 
evolua spre strangulare sînt cei cu ocluzie precoce 
postoperatorie, cu ocluzie datorată aderenţelor sau asociată 
cu boala Crohn. Alte cauze de obstrucție. a intestinului 
subțire sînt tumorile intestinului subţire sau metastazele 
neoplazice (de exemplu, dintr-un carcinom. ovarian) şi 
herniile femurale sau inghinale încarcerate. 

B. Ocluzia cu strangulare precoce a unei anse intestinale 
subțiri dublu închise (closed loop). Pacienţii cu această 
afecțiune acuză o durere severă cu debut brusc, continuă 
şi persistentă, localizată epigastric sau supraombilical, 
însoțită de greață şi vărsături. Durerea rămîne constantă și 
nu există cicluri colică-perioade de acalmie, ca în cazul 
pacienților cu ocluzia intestinală acută (open loop). 
Examenul obiectiv efectuat în prima zi poate fi irelevant, 
cu excepția existenţei palorii, transpiraţiilor abundente şi 
a tegumentelor reci. Abdomenul este indolor şi nu există 
apărare sau contractură musculară. Pulsul, temperatura și 
tensiunea arterială sînt normale. În ciuda absenței semnelor 
fizice semnificative, starea generală a bolnavului este 
alterată şi acesta se zvîrcoleşte de durere, ca în colica biliară 
sau renală. În primele 12-24 ore, radiografia abdominală 
simplă poate evidenția ansele dilatate ale intestinului subțire 
cu nivele hidroaerice. Apare sensibilitatea locală la palpare 
în abdomenul superior, leucocitoza şi subfebrilitatea. 
Ecografia evidențiază lichid de ascită şi o ansă intestinală 
dilatată, în formă de „U“, cu un perete gros. Pacienţii cu 
aceste modificări trebuie reechilibrați hidroelectrolitic şi 
exploraţi chirurgical, pentru a li rezeca segmentul de 
intestin gangrenos şi pentru restabilirea ulterioară a 
continuității intestinului subțire. Sechestrarea unei anse 
intestinale — prin aderenţe chirurgicale, prin hernii externe, 
frecvente şi hernii interne rare — reprezintă cea mai 
frecventă cauză de obstrucție intestinală cu strangulare 
(closed loop). 


C. Ocluzia vasculară mezenterică. Bărbaţii mai în vîrstă 
(între 45 şi 75 ani) au risc crescut pentru această afecțiune. 
Pacienţii au frecvent istoric de boală coronariană, cu angină 
sau infarct miocardic, sau de aritmii (mai ales fibrilația 
atrială). În alte cazuri, pacienţii au istoric de claudicaţie 
intermitentă, de angor abdominal (33% din cazuri), sau au 
în antecedente un accident vascular cerebral sau accidente 
ischemice tranzitorii. 

Debutul este brusc cu durere epigastrică sau supra- 
ombilicală severă, persistentă sau cu caracter de presiune. 
Durerea poate fi colicativă în prima oră, dar devine foarte 
intensă şi continuă. Apar vărsături care sînt urmate la scurt 
timp de diaree. Scaunul este sanguinolent sau apare 
hemoragia ocultă. La unii pacienţi se constată o cianoză 
marmorată a abdomenului şi a membrelor. În primele ore, 
sensibilitatea la palpare şi apărarea musculară abdominală 
pot fi minime. Anumiți pacienți se zvîrcolesc de durere. 
Aceştia au tegumente reci, umede şi o stare generală 
alterată, deşi semnele fizice abdominale sînt minime şi nu 
reuşesc să explice aspectul general al bolnavului. Pe măsură 
ce gangrena evoluează, apar febra, semnele peritoneale, 
ascita şi distensia abdominală secundară ileusului paralitic. 
Se poate palpa o formaţiune abdominală sensibilă. 

Numărul de leucocite, amilazemia şi hematocritul sînt 
normale sau crescute. Radiografia abdominală pe gol 
evidenţiază în primele 6-12 ore doar dilatarea unor anse 

ale intestinului subţire şi ale colonului. Aortografia şi 
angiografia selectivă trebuie efectuate cît mai curînd posibil 
(în primele 4-6 ore de la debut) la pacienții cu durere severă, 
continuă în etajul abdominal superior, cu tablou clinic sărac 
şi care au vârsta şi afecțiunile descrise anterior ca factori 
de risc ai acestei boli. 

Ocluzia arterei mezenterice superioare printr-un tromb 
apare frecvent în primii 3 cm ai vasului, pe cînd ocluzia 
embolică survine mai distal. Arteriografia selectivă a arterei 
mezenterice superioare evidenţiază o ocluzie distală sau 
vase cu permeabilitatea păstrată (ischemie mezenterică 
nonocluzivă). Această metodă diagnostichează la fel de 
bine şi ocluzia venei mezenterice. Unele cazuri de infarct 
intestinal se datorează vasoconstricției splahnice, care se 
produce în condiții ca: debit cardiac scăzut, hipovolemie, 
administrarea de medicamente vasoconstrictoare (digitală, 
dopamină, diuretice, betablocante sau vasopresină), 
septicemii sau după intervenții chirurgicale cardiovasculare 
recente. 

Tromboza şi embolia necesită tratament chirurgical de 
urgență constînd în rezecţie intestinală şi revascularizație 
prin embolectomie sau prin procedee de bypass pentru 
trombii situați proximal. Aceste metode vor fi precedate şi 
urmate de o perfuzie de medicamente vasodilatatoare ca 
tolazolina sau papaverina. 


D. Ischemia mezenterică nonocluzivă. Această afecțiune 
se tratează în mod curent prin perfuzie intravenoasă cu 
tolazolină şi papaverină, explorarea chirurgicală 
efectuîndu-se la pacienții care nu au răspuns la tratamentul 
medical în 6-12 ore. 


E. Ocluzia venoasă mezenterică. Ocluzia venoasă cu 
infarct intestinal se însoţeşte de durere severă și continuă 
pe linia mediană abdominală, similară celei provocate de 
afecțiunile descrise mai sus. Mai apar transpirații profuze, 
astenie, vărsături, hipotensiune arterială şi tahicardie. 
Diareea sanguinolentă este un semn posibil. După primele 
6-12 ore apar sensibilitatea la palpare şi distensia 
abdominală. Numărul de leucocite şi hematocritul sînt mult 
crescute. Radiografia abdominală simplă evidențiază 
dilatarea anselor intestinului subțire, cu nivele hidroaerice 
şi lichid de ascită. Rezecţia chirurgicală urmată de 
administrarea de heparină reprezintă tratamentul 
recomandat în această afecțiune. Ocluzia venoasă 
mezenterică a fost asociată cu trombocitoza, cu policitemia, 
cu utilizarea de contraceptive orale, cu supuraţiile 
abdominale şi cu ciroza cu hipertensiune portală, 


9. AFECȚIUNILE ACUTE ALE STOMACULUI 


A. Volvulusul gastric. Volvulusul gastric poate surveni 
ca o afecțiune acută la persoanele cu hernii paraesofagiene 
mari. Simptomele iniţiale sînt reprezentate de durerea 
epigastrică severă, distensia abdominală în etajul superior, 
greața şi hematemeza. Radiografiile abdominale pe gol 

evidenţiază o dilatație marcată supradiafragmatică a 
segmentului distal al stomacului, regiunea fundică fiind 
situată subdiafragmatic. Introducerea unei sonde 
nasogastrice este imposibilă. Dacă regiunea esogastrică este 
permeabilă, volvulusul se decomprimă prin aspirație 
nasogastrică sau endoscopic, dar abordarea chirurgicală 
este preferabilă, pentru a preveni recurenţele, infarctele 
sau strangularea gastrică. Hernia hiatală paraesofagiană 
trebuie tratată chirurgical, pentru a preveni recurenţele care 
pun viaţa în pericol. 


B. Stenoza pilorică. Această afecțiune determină senzaţie 
de plenitudine epigastrică şi durere după mese. Pierderea 
apetitului, greaţa şi vărsăturile sînt simptome însoțitoare, 
iar vărsăturile spontane şi autoprovocate ameliorează 
temporar simptomatologia. Pacientul poate avea un istoric 
îndelungat de ulcer duodenal. Debutul acestui complex de 
simptome la un pacient fără istoric de ulcer are prognostic 
prost şi se datorează unui carcinom al regiunii juxtapilorice 
a stomacului. Cauza acestor simptome obstructive se 
determină prin examene radiologice gastrointestinale cu 
substanță de contrast şi/sau endoscopic. Tratamentul 
chirurgical este obligatoriu. 


C. Indigestia acută. După consumul excesiv de alimente 
condimentate, grase şi/sau de băuturi alcoolice apare o 
durere epigastrică severă şi continuă, cu iradiere toracică 
uni sau bilaterală, asociată cu greață şi eructaţii frecvente. 
Vărsăturile spontane sau autoprovocate duc la ameliorarea 
aproape instantanee a simptomatologiei. 


D. Gastroenterita acută. Se manifestă prin durere 
epigastrică surdă şi persistentă sau ascuțită, greață şi 
vărsături. Apar diaree şi dureri colicative în diferite regiuni 
ale etajului abdominal inferior. Se mai semnalează febră 
cu frisoane, cefalee, mialgii şi stare generală alterată. 
Majoritatea acestor infecții sînt virale şi survin vara sau la 
începutul toamnei. Terapia simptomatică este suficientă, 
boala vindecîndu-se în 2-5 zile. 


E. Gastrita acută indusă de medicamente. Se manifestă 
printr-o durere epigastrică de intensitate redusă, uneori 
intensificată sau precipitată de ingestia de alimente şi puțin 
ameliorată de antiacide. Durerea poate fi provocată de 
ingestia unor medicamente iritante ca aspirina, antiinflama- 
toarele nesteroidiene, penicilina sau eritromicina. 
Simptomele asociate sînt greaţa şi, uneori, vărsăturile. 
Întreruperea administrării medicamentului şi utilizarea de 
sucralfat duc la dispariția simptomatologiei. 


F. Sindromul ulceros acut şi dispepsia nonulceroasă. 
Se manifestă prin durere epigastrică apărută brusc, 
persistentă, chinuitoare, ameliorată de alimente, lapte sau 
antiacide. Durerea survine între mese sau noaptea, trezind 
bolnavul din somn. Evoluția poate fi favorabilă, după cîteva 
zile de tratament cu blocanți de receptori H,, antiacide sau 
sucralfat. 

Această durere este produsă de un ulcer duodenal, de 
unele ulcere gastrice distale și, chiar, de unele carcinoame 
gastrice ulcerate. În multe dintre aceste cazuri nu se reuşeşte 
evidențierea unui ulcer la evaluarea endoscopică, dar se 
pot constata leziuni de gastrită sau duodenită. Acuzele 
asociate includ plenitudinea gastrică, meteorismul şi 
eructaţiile. Studii recente au corelat unele cazuri de 
dispepsie nonulceroasă cu infecția cu Helicobacter pilori 
(cunoscut înainte sub denumirea de Campylobacter pilori:). 
S-a constatat că simptomatologia a răspuns la un tratament 
de probă cu bismut şi un antibiotic, ambele avînd activitate 
anti-Helicobacter pilori. Acest microorganism poate avea 
un rol semnificativ în patogeneza unor cazuri de gastrită şi 
de ulcer duodenal. 


10. RUPTURA ESOFAGIANĂ - SINDROMUL 


BOERHAAVE ŞI ALTE CAUZE 


Greaţa și vărsăturile severe sînt urmate, în scurt timp, de 
apariția unei dureri acute retrosternale sau precordiale stîngi 
(70% din cazuri). Durerea mai poate apărea în epigastru, 
umărul stîng şi regiunea toracică superioară şi posterioară. 
Durerea retrosternală a fost variat descrisă ca avînd caracter 
constrictiv, compresiv sau surd. Durerea precordială şi toraci- 
că posterioară este surdă şi persistentă sau cu caracter de 
durere pleurală. Simptomele asociate includ dispneea (50% 
din cazuri — legată de pleurită, pneumotorax sau de revărsatul 
pleural), hematemeza uşoară (50%), febra (11-50%), odino- 
fagia sau disfagia (<1%) şi polidipsia pentru apă rece (<10%). 

Examenul obiectiv poate evidenția tahicardie, tahipnee, 
febră și hipotensiune (25% din pacienți pot fi într-o stare 
asemănătoare şocului) sau toate semnele vitale pot fi 
normale. La 33% din cazuri, emfizemul subcutanat apare 
iniţial în fosele supraclaviculare, dar este un semn tardiv, 
survenind la 6-18 ore de la debutul durerii. La nivelul 
hemitoracelui posterior stîng pot fi auscultate: un murmur 
vezicular diminuat şi/sau raluri datorită unui pneumotorax 
şi/sau unui revărsat pleural. 

Semnul Hamman, descris ca perceperea de zgomote 
asemănătoare unor „scrîşnete“, „bolboroseli“ sau 
cracmente în zona retrosternală, sincrone cu contracțiile 
cardiace, poate fi auzit în maximum 20% din cazuri şi este 
legat de prezența pneumomediastinului. Rareori, se 
auscultă o frecătură pericardică datorată unui pericardite 
purulente corelate cu infecția mediastinală. Mai pot să 
apară: sensibilitate la palparea epigastrului şi a regiunii 
toracice inferioare, rigiditate epigastrică şi semn Blumberg 
pozitiv, simulînd un ulcer perforat. Confuzia este şi mai 
mare în rarele cazuri (5%) în care există pneumoperitoneu. 

Radiografia toracică evidențiază prezența pneumo- 
mediastinului de-a lungul conturului stîng al cordului, al 
arcului aortic şi al aortei descendente. Semnul în “V” al lui 
Naclerio este prezent în 20% din cazuri. Acesta constă în 
evidențierea unei imagini radiotransparente în formă “V”, 
constituită de aerul ce disecă planurile fasciale ale 
mediastinului şi pleurei. Poate fi prezent un infiltrat lobar 

inferior stîng, precum şi un revărsat pleural stîng, un 
pneumotorax sau un hidropneumotorax. Prezența aerului 
subcutanat și/sau mediastinal diferențiază ruptura esofagiană 
spontană de cele mai frecvente cauze de durere toracică 
anterioară ca: infarctul miocardic, tromboembolismul 
pulmonar, disecția acută de aortă şi pericardita acută. 

Afecţiunile abdominale confundate frecvent cu ruptura 
esofagiană includ ulcerul perforat, ocluzia mezenterică, 
ruperea unui abces subfrenic, hernia diafragmatică 
încarcerată şi pancreatita acută. 

Diagnosticul este confirmat în 90-95% din cazuri prin 
administrarea per os de diatrizoat de meglumin (Gastro- 
grafin) care va evidenția scurgerea de substanță de con- 
trast în mediastin sau în cavitatea pleurală stîngă. 
Endoscopia şi/sau tranzitul baritat au fost utilizate pentru 
a detecta ruptura în cazurile suspecte, în care rezultatul la 
examenul radiologic cu Gastrografin a fost negativ. 

Durerea şi semnele obiective au sediul în partea stîngă a 
toracelui anterior sau retrosternal, dar totuşi, într-un număr 
mic de cazuri, au fost observate durerea toracică dreaptă, 
pneumotoraxul şi revărsatul pleural drept. 

Examenul CT a fost utilizat pentru evaluarea pacienților 
aflați în stare gravă sau la cei necooperanți pentru un examen 
radiologic cu substanță de contrast. Tomografia compute- 

rizată poate evidenția: hematom, aer şi/sau abcese mediasti- 
nale, lichid pleural şi pneumotorax. Lichidul pleural este 
brun închis şi, uneori, are miros fetid. El este exudat cu o 
concentrație crescută de amilază salivară (90% din cazuri), 
un pH<6 (50%) şi conţine frecvent resturi alimentare. 

Tabloul clasic constituit din durere toracică după vărsă- 
tură şi/sau durere epigastrică asociată cu emfizemul sub- 
cutanat şi/sau pneumomediastinul este înregistrat în 50-60% 
din cazuri. În alte cazuri, este posibil să nu existe istoric 
de vărsături sau, rar, de durere. Unele cazuri de ruptură 
esofagiană survin în condiții speciale: astmul bronșic sever, 
naştere dificilă, tuse severă şi sughiţ violent şi/sau prelungit, 
ridicerea unei greutăţi, în timpul dializei sau după manevra 
Heimlich, după endoscopie, manevre instrumentale 
esofagiene, după traumatisme şi corpi străini intra- 
esofagieni. Bolile esofagiene preexistente cum ar fi 
stenozele, carcinomul, achalazia şi hernia para-esofagiană 
pot conduce la ruptură. Există controverse asupra terapiei 
optime. Explorarea chirurgicală de urgență, închiderea 
defectului esofagian şi lavajul şi drenajul mediastinal sînt 
recomandate de unii autori, alții relatînd obţinerea de 
rezultate bune prin tratament medical conservator cu 
nutriție parenterală totală, antibiotice, reechilibrare hidrică 
şi drenaj cu tub transtoracic. 


CAPITOLUL 

DUREREA ACUTĂ 


LA NIVELUL 
HIPOCONDRULUI 
STÎNG 


[] LISTA DIAGNOSTICELOR 


POSIBILE 


1. Afecţiuni ale splinei 
A. Ruptura splenică 
B. Infarctul splenic 
C. Abcesul splenic 
D. Ruptura anevrismului de arteră 


8. Afecţiunile colonului 
A. Colonopatia funcțională 
B. Diverticulita acută 
C. Carcinomul flexurii splenice şi al 
colonului descendent proximal 


splenică 


2. Boala ulceroasă — ulcerul peptic 
gastric şi duodenal şi dispepsia 


nonulceroasă 


3. Dilataţia gastrică acută 
4. Volvulusul gastric acut 


D. Colita 
9. Afecțiunile renale 
"A. Abcesul cortical renal 
B. Abcesul perinefretic 
C. Infarctul renal 
10. Diverticulita şi perforaţia jejunală 


5. A. Colica biliară acută 11. Pleurezia secundară pneumoniei sau 
B. Colecistita acută infarctului lobului inferior stîng 

6. Pancreatita acută pulmonar 

7. Abcesele subfrenice stîngi 12. Costocondrita 


Cl REZUMAT 


Ruptura splenică provoacă durere difuză în etajul abdominal 
superior sau durere spontană şi la palpare în hipocondrul stîng, 
asociată cu tahicardie, hipotensiune, tegumente reci, umede 
şi palide. Tomografia computerizată (CT) va confirma 
hemoragia intraabdominală şi ruptura splenică. Frecvent, 
aceasta este omisă şi pacientul este dus direct în sala de 
operaţie. O durere ascuţită, înțepătoare, cu sediul în 
hipocondrul stîng, agravată de inspir, la un pacient cu o boală 
mieloproliferativă, cu siclemie sau cu tară de siclemie sau cu 

endocardită este provocată de un infarct splenic. Abcesul 
splenic determină durere spontană şi la palpare în hipocondrul 
stîng, splenomegalie, frisoane şi febră. Ruptura unui anevrism 
al arterei splenice determină durere spontan şi la palpare în 
hipocondul stîng şi şoc hipovolemic. Examenul CT va 
vizualiza un abces splenic, putînd identifica un anevrism al 
arterei splenice sau o hemoragie intraperitoneală. Boala 
ulceroasă şi dispepsia nonulceroasă determină durere în 
hipocondrul stîng, repetată de una sau mai multe ori pe zi şi 

ameliorată de alimente, antiacide, blocante de receptori H, 
sau sucralfat. În unele cazuri, ingestia de alimente intensifică 
şi precipită durerea. Dilataţia gastrică acută provoacă o durere 
ascuţită, severă în hipocondrul stîng însoţită de sensibilitate 
la palpare, timpanism şi distensie abdominală. Se poate 
dezvolta o stare asemănătoare şocului. O radiografie 
abdominală pe gol va indica dilatația importantă a stomacului, 
cu nivel hidroaeric gastric. Introducerea unei sonde 
nasogastrice şi aspirația gastrică duc la dispariția tuturor 
semnelor şi simptomelor. Volvulusul gastric acut produce o 
durere severă în hipocondrul stîng, cu sensibilitate la palpare 
şi distensie. Administrarea orală a unei substanțe de contrast 
hidrosolubile evidențiază distensia severă a stomacului, care 
prezintă două porțiuni: una intratoracică şi alta intraabdomi- 
nală. Simptomele şi semnele dispar după decompresia prin 
aspirație pe sondă nasogastrică sau endoscopică a stomacului 
stenozat. Colica biliară acută determină durere continuă, 
severă, persistentă, în hipocondrul stîng, însoțită de 
sensibilitate moderată la palpare. Ecografia evidenţiază cal- 
culi biliari. De obicei, durerea acută este ameliorată de 
analgetice injectabile sau dispare spontan în 2-6 ore. 
Persistența acestei dureri una sau mai multe zile, în asociere 
cu febră, frisoane, anorexie şi, uneori, icter indică prezența 
colecistitei acute. În colica biliară şi în colecistită, 10% din 
cazuri prezintă mai curînd o durere localizată în stînga decît 
în dreapta. Pancreatita acută este asociată, de obicei, cu abuzul 
de alcool sau cu litiaza biliară. Durerea este localizață epigas- 
tric şi în hipocondrul stîng şi se asociază cu hipotensiune, 
greață şi vărsături. Amilazemia şi amilazuria au valori crescute 
şi examenul CT abdominal evidenţiază o creştere a 
dimensiunilor pancreasului şi edem peripancreatic. Abcesul 
subfrenic stîng apare la 3-6 săptămîni după o intervenție 
chirurgicală abdominală sau după o colecistectomie, după 
splenectomie, pancreatită sau după perforația stomacului, 
duodenului sau colonului. Boala se manifestă prin durere 
spontan şi la palpare în hipocondrul stîng, iradiată în umărul 
stîng şi printr-o ascensionare imobilă a cupolei diafragmatice 
stîngi, care determină atelectazie sau pneumonie la nivelul 
lobului pulmonar inferior stîng. Durerea pleurală stîngă poate 
acompania durerea spontană şi la palpare din hipocondrul 
stîng, fiind asociată cu un revărsat pleural stîng de dimensiuni 
moderate. 

Durerea surdă cu sediul în hipocondrul stîng, cu 
sensibilitate la palpare minimă sau absentă se datorează, de 
obicei, unei tulburări funcționale. Această durere poate 
persista mai'multe ore în fiecare zi sau este constantă, durînd 
săptămîni sau luni. Ea este frecvent ameliorată de eliminarea 
scaunului sau a gazelor. Nu există semne fizice sau de 
laborator asociate. Diverticulita acută este foarte rară în etajul 
abdominal superior. Aceasta determină durere spontan şi la 
palpare şi febră. Diagnosticul poate fi confirmat prin exa- 
men CT şi prin clismă baritată efectuate la o săptămînă după 
inițierea terapiei, pentru a evita perforaţia şi pătrunderea 
substanței de contrast în cavitatea peritoneală. Carcinomul 
de colon determină durere colicativă în abdomenul superior 


TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 


Frecvență medie 


Frecvente (>100) (>5-100) Rare (>0-5) 
Ulcerul peptic şi Ruptura splenică Abcesul splenic 
dispepsia Infarctul splenic Ruptura 
nonulceroasă Abcesul subfrenic anevrismului 
Colica biliară acută stîng arterei splenice 
Colecistita acută Pneumonia şi Dilataţia gastrică 
Pancreatita acută infarctul lobului acută 
Colopatia inferior sting Volvulusul gastric 
funcţională Pleurezia lupică acut 
Colita (ischemică, Pleurezia Diverticulita 


ulcerativă cu tuberculoasă colonului 

Clostridium Carcinomul descendent 

difjicilae şi colonului proximal 

granulomatoasă) descendent Abcesul perinefretic 
Costocondrita proximal Diverticulita 

(hemitoracele Abcesul cortical jejunală 

inferior stîng) renal ș 


Infarctul renal 





secundar obstrucției parţiale sau poate perfora, determinînd 
durere continuă spontan şi la palpare şi/sau palparea la acest 
nivel a unei formaţiuni dureroase. Colita determină diaree, 
scaune sanguinolente sau muco-sanguinolente şi durere 
spontan şi la palpare în hipocondrul şi flancul stîng. Variatele 
tipuri de colită pot fi diferențiate prin irigografie şi/sau 
colonoscopie. Un abces cortical renal sau perinefretic poate 
provoca durere în hipocondrul şi flancul stîng. Urina poate 
sau nu să conțină leucocite şi bacterii. Examenul CT va 
detecta aceste leziuni la nivelul rinichiului și al spațiului 
perinefretic. Infarctul renal se poate datora unor emboli 
proveniţi din cavitățile cardiace, aortă sau de la o proteză 
valvulară infectată. Acesta se manifestă prin durere ascuţită 
şi severă, spontană şi la palpare, cu sediul în hipocondrul 
stîng, prin hematurie şi prin febră. Arteriografia va confirma 
diagnosticul, evidențiind reducerea vascularizației renale şi 
ocluzia arterei renale sau a ramurilor ei. Diverticulii jejunali 
se pot inflama sau pot perfora; aceştia determină durere 
continuă spontan şi la palpare în hipocondrul stîng. Clisma 
baritată va evidenția diverticulul şi perforaţia. Laparotomia, 
rezecția diverticulului şi drenajul abcesului reprezintă cea 
mai eficientă abordare diagnostică şi terapeutică a acestei 
afecțiuni. 

O durere spontană şi la palpare cu sediul în hipocondrul 
stîng, însoțită de apărare musculară poate fi produsă de o 
pneumonie sau de un infarct pulmonar al lobului inferior stîng. 
Examenul fizic atent al toracelui va arăta ascensionarea şi 
mobilitatea diminuată a cupolei diafragmatice şi/sau semne 
de condensare în baza pulmonară stîngă. Radiografia toracică 
va evidenția opacitate infiltrativă, condensare şi/sau revărsat 
pleural la baza pulmonului stîng. Pleurezia lupică sau cea 
tuberculoasă pot avea manifestări similare. Costocondrita 
provoacă durere persistentă la nivelul rebordului costal stîng, 

în lipsa unei afecțiuni pulmonare sau abdominale de fond. Se 
poate provoca durerea prin palparea cartilajelor afectate; 
reproducerea durerii prin manevra de acroșare este sugestivă 
pentru această afecțiune. 


B. Infarctul splenic. Apare brusc o durere ascuţită, ca un 
junghi, în hipocondrul şi, uneori, în umărul stîng, care este 
intensificată de mişcările respiratorii. Această durere are 


[] DESCRIEREA AFECȚIUNILOR 
ENUMERATE 


1. AFECŢIUNI ALE SPLINEI 


A. Ruptura splenică. Se manifestă prin durere ascuțită şi 
severă în etajul abdominal superior (67% din cazuri) sau 
în hipocondrul stîng (33% din cazuri). De obicei, debutul 
este brusc şi urmează unei contuzii sau unui traumatism 
penetrant. Splina cu modificări patologice preexistente se 
poate rupe spontan sau după traumatisme minore. Poate 
apărea durere în umărul stîng (semnul Kehr), ca urmare a 
iritației diafragmatice. Această durere poate fi reprodusă 
prin plasarea pacientului în poziția Trendelenburg. Durerea 
poate fi însoțită de senzaţia de slăbiciune şi de lipotimie 
apărute în clinostatism sau în ortostatism, precum şi de 
paloare şi transpiraţii. Mobilizarea şi tusea intensifică 
durerea. Pulsul este, de obicei, rapid şi depresibil şi 
tensiunea arterială este scăzută. Poate apărea polipneea. 
Tegumentele sînt reci, palide şi umede. Durerea la palpare 
şi la decompresiunea bruscă a peretelui abdominal şi 
apărarea musculară sînt prezente în hipocondrul stîng şi 
se palpează o formaţiune tumorală, slab delimitată sub 
rebordul costal stîng. 

Ruptura splenică datorată contuziilor survine în 
accidente de automobil sau de motocicletă, după căderi 
de la înălțime şi în accidente de sanie sau de bicicletă. 
Fractura ultimelor trei coaste în regiunea toracică 
posterolaterală stîngă poate ridica suspiciunea unei rupturi 
splenice. Ruptura spontană a splinei survine, eventual, în 
primele 2-4 săptămîni, la pacienţii cu mononucleoză 
infecțioasă, dar această complicaţie este foarte rară. Splina 
se poate rupe şi în malarie: Cazuri izolate de ruptură 
splenică spontană au fost raportate la pacienţii cu abcese 
splenice mari, leucemie cronică, policitemia vera, 
sarcoidoză, boala Gaucher şi anemie hemolitică cronică. 
Diagnosticul de ruptură splenică complicată cu hemoragie 
intraabdominală poate fi confirmat prin examen CT abdo- 
minal. Prezenţa semnelor vitale anormale şi a abdomenului 
acut cu semne de iritație peritoneală necesită explorare 
chirurgicală, aceasta este efectuată de obicei numai pe baza 
manifestărilor clinice, fără a se aştepta rezultatul 
tomografiei. 

Pînă la 15% din pacienţii cu contuzii severe la nivelul 
hipocondrului stîng şi peretelui toracic posterolateral stîng 
dezvoltă semne de ruptură splenică în 1-6 săptămîni după 
traumatism. Examenul CT efectuat după injuria inițială 
poate detecta un hematom subcapsular splenic, înainte ca 
acesta să se rupă. 


intensitatea uşoară sau moderată şi este diminuată de 
respirația superficială. Infarctul survine la pacienții cu 
splenomegalie (în metaplazia mieloidă-sau în leucemia 
granulocitară cronică), la cei cu siclemie sau tară siclemică 
şi la cei cu endocardită infectioasă. Se pot constata: 
sensibilitate la palpare sub rebordul costal stîng, cu sau 
fără apărare musculară, un pol splenic dureros la palpare 
şi, rareori, frecătură splenică. Embolia infecțioasă poate 
determina febră şi frisoane asociate durerii. Diagnosticul 
de infarct splenic este confirmat prin tomografie 
computerizată (examen CT) sau rezonanță magnetică 
nucleară (RMN). 


C. Abcesul splenic. Debutul este progresiv, prin durere 
spontană şi la palpare în hipocondrul stîng, intensificată 
de inspir profund. Durerea poate iradia în regiunea 
inferioară a hemitoracelui stîng. Apar frisoane, febră şi 
diaforesis, sugerînd prezenţa unui proces infecțios. Durerea 
este surdă şi persistentă, dar odată cu apariția complicației 
pleurale, aceasta devine ascuțită şi intensă. Splina poate fi 
palpabilă şi dureroasă sau se poate constata doar o 
sensibilitate difuză la palpare in hipocondrul stîng. Abcesul 
splenic se datorează unei bacteriemii generalizate, unei 
endocardite bacteriene, unei embolii infecțioase, unui 
traumatism penetrant sau diseminării prin contiguitate de 
la un abces subfrenic sau perinefretic. Abcesul splenic poate 
fi cauza recăderilor precoce ale endocarditei, după 
tratamentul acesteia. Acest abces poate fi vizualizat de 
obicei prin scintigrafie, ecografie sau prin examen CT. 
Semnele clinice şi modificările radiologice care apar la 
nivelul bazei pulmonului stîng sînt datorate ascensionării 
cupolei diafragmatice, atelectaziei şi revăsatului pleural. 
Antibioterapia parenterală trebuie inițiată prompt şi va fi 
urmată de splenectomie. Dacă nu este tratată prompt şi 
corect, această afecțiune poate avea un prognostic letal. 


D. Ruptura anevrismului de arteră splenică. Mai mult 
de 90% din anevrismele arterei splenice sînt mici şi 
asimptomatice, fiind descoperite întîmplător, cu ocazia 
necropsiei. Dacă un astfel de anevrism începe să sîngereze, 
apare o durere cu debut brusc, severă, ascuţită sau ca un 
junghi, localizată în hipocondrul stîng sau generalizată în 
tot abdomenul superior. aceasta poate iradia în umărul 
stîng. Astenia, lipotimia şi amețelile (în special în 
ortostatism), paloarea şi transpiraţiile apar la scurt timp. 
Durerea nu este ameliorată de nici o măsură specifică, dar 
este intensificată de inspirul profund, tuse şi mişcările 
corpului. Hemoragia dintr-un anevrism al arterei splenice 
este mai frecventă la femei decît la bărbați şi are o incidență 
mai mare în timpul sarcinii. Foarte rapid îşi fac apariția 
tahicardia, tahipneea şi hipotensiunea ortostatică sau de 
decubit. Există sensibilitate la palpare și apărare musculară 
la nivelul hipocondrului stîng sau sensibilitate la palpare, 

difuză, în tot abdomenul superior. Rareori anevrismul este 
palpabil, iar splenomegalia poate fi prezentă. Este posibilă 
auscultaţia unui suflu arterial în hipocondrul stîng, dar 
acesta este nespecific şi, frecvent, este datorat sinuozității 
arterei splenice. Calcificările lamelare, arcuate, pluri- 
stratificate („în coajă de ou“), la periferia anevrismului pot 
fi observate pe radiografia abdominală simplă în 15% din 
cazuri. Ecografia sau examenul CT pot identifica un 
anevrism, uneori, confirmarea diagnosticului necesită 
efectuarea laparotomiei. Angiografia va evidenția cu mai 
multă acuratețe anevrismele, în cazul în care există timp 
pentru efectuarea acestei investigaţii. Unele anevrisme sînt 
descoperite în urma angiografiilor realizate pentru 
diagnosticul altor afecţiuni. Anevrismele cu diametru de 3 
cm sau mai mare vor trebui excizate. În ciuda explorării, 
pînă la 75% din pacienţii cu anevrisme rupte mor în şoc 
hemoragic. Aceste leziuni au fost identificate în 
aproximativ 10% din cazurile necropsiate, dar mai puțin 
de 10% din totalitatea anevrismelor splenice sîngerează. 
Ruptura în cavitatea peritoneală determină durere 
abdominală difuză, apărare musculară, distensie şi șoc. 
Ruptura în intestin sau în canalul pancreatic produce 
hematemeză şi melenă masive. 

Speranţa de supravieţuire depinde de transfuziile san- 
guine si de reechilibrarea volemică iniţiate prompt, de 
izolarea şi rezecția anevrismului şi/sau de splenectomie. 


2. BOALA ULCEROASĂ — ULCERUL PEPTIC 


GASTRIC ŞI DUODENAL ŞI DISPEPSIA 
NONULCEROASĂ 


Durerea din hipocondrul stîng survine la 5% din pacienții 
cu aceste tulburări. Durerea este mai frecvent descrisă ca 
fiind persistentă, cu caracter de arsură sau de roadere. 
Ingestia de alimente poate duce în cîteva secunde la 
agravarea durerii din ulcerul gastric şi duodenal. 
Antiacidele alcaline, blocantele de receptori H, şi 
sucralfatul calmează durerea asociată acestor tipuri de boală 
peptică. Antiacidele au acțiune imediată, pe cînd celelalte 
medicamente necesită o perioadă de 2-3 zile pînă la apariția 
efectului. Durerea nocturnă este înregistrată la o treime 
pînă la jumătate din totalitatea cazurilor şi este nespecifică. 
Majoritatea pacienților îşi calmează durerea prin ingestie 
de lapte, înghețată sau antiacide și pot să-şi continue 
somnul. Dacă durerea este calmată de ingestia de alimente, 
va reveni de cele mai multe ori la 1-3 ore după mese. Aceste 
afecţiuni au, de obicei, o anumită periodicitate, apărînd de 
1-3 ori pe an. În timpul acestor perioade apar dureri zilnice, 
care durează săptămîni sau luni sau pînă la inițierea terapiei. 
Anorexia, greața, scăderea ponderală, vărsăturile, pirozisul, 
eructațiile şi meteorismul survin cu aceeaşi frecvență în 
_toate cele trei afecțiuni. La unii pacienţii, durerea poate fi 
localizată atât în epigastru, cît şi în hipocondrul stîng şi 
poate iradia spre coloana vertebrală sau toracic postero- 
inferior. Diagnosticul de boală ulceroasă gastrică sau 
duodenală este confirmat prin efectuarea tranzitului baritat 


cu dublu contrast sau prin endoscopie (sensibilitate de 
80-85%, respectiv 95%). Investigaţiile cu rezultate nega- 
tive, în condiţiile existenței simptomelor descrise mai sus, 
sugerează diagnosticul de dispepsie nonulceroasă. 


3. DILATAȚIA GASTRICĂ ACUTĂ 


Se manifestă prin durere severă şi ascuțită și distensie, 
localizate în epigastru şi hipocondrul stîng. Debutul este 
brusc şi poate fi asociat cu eructații, greață şi vărsături. 
Hipocondrul stîng devine destins și timpanic la percuție şi 
există sensibilitate la palpare în tot etajul abdominal supe- 
rior. Se pot observa: clapotajul gastric, stare de nutriție 
precară, tendința la lipotimie în ortostatism şi paloare. Se 
constată, de asemenea: hipotensiune, transpirații, semne 
de hiponatremie si hipopotasemie. Radiografia abdominală 
standard va evidenția o dilatație masivă a stomacului, cu 
nivel hidroaeric. Dacă nu se instituie tratamentul, 
vărsăturile sînt aspirate în arborele bronşic şi produc o 
complicaţie redutabilă: pneumonia de aspirație. Dilatația 
gastrică acută apare după anestezie, intervenții chirurgicale, 
traumatisme, imobilizarea în aparate gipsate, pneumonie 
severă, cetoacidoză diabetică, utilizarea de anticolinergice 
şi după ingestia excesivă de alimente la pacienţii cu 
anorexie nervoasă. Creşterea marcată a presiunii 
intragastrice determină apariția durerii severe din 
hipocondrul stîng care, dacă nu este tratată prin 
introducerea unei sonde nasogastrice şi aspirație, poate 
duce la gangrenarea peretelui gastric şi la perforație. 


4. VOLVULUSUL GASTRIC ACUT 


Se manifestă prin durere severă şi continuă şi distensie 
epigastrică şi în hipocondrul stîng, vărsături frecvente şi 
efort de vomă, cu eliminarea mai ales de salivă şi mai puţin 
de conţinut gastric. Este imposibilă introducerea unei sonde 
nasogastrice dincolo de esofagul distal. Radiologic, sînt 
evidenţiate două nivele hidroaerice în etajul abdominal su- 
perior. Administrarea orală a unei substanțe de contrast 
hidrosolubile va ajuta la vizualizarea obstrucției esofagului 
distal sau va evidenția volvulusul, cu o porţiune de stomac 
intratoracică si alta intraabdominală. Această afecțiune 
apare la pacienţii cu hernie paraesofagiană, eventrație a 
hemidiafragmului stîng sau paralizie frenică stîngă şi la 
pacienţii cu un diafragm ascensionat secundar unei 
pneumectomii. Tratamentul necesită decompresie gastrică, 
cura chirurgicală a herniei şi gastropexie. Eşecul 
diagnosticului şi tratamentului acestei afecțiuni are ca 
urmare gangrena şi perforația stomacului. 


5. A. Colica biliară acută. Durerea începe brusc şi creşte în 


intensitate în cîteva secunde sau minute. Aceasta este de 
obicei continuă, dar se pot suprapune exacerbări dureroase 


„peste durerea de fond. Durerea este descrisă ca fiind surdă 


sau cu caracter de presiune. Anorexia, greața, vărsăturile 
şi transpirațiile sînt simptome însoțitoare. Durerea este 
localizată în epigastru, dar în 10% din cazuri apare doar în 

hipocondrul stîng sau iradiază de-a lungul marginii 
inferioare a hemitoracelui stîng spre regiunea scapulară. 
Durerea durează 2-6 ore şi este, de obicei, calmată de 
administrarea unică de meperidină injectabilă sau dispare 
spontan. Cei mai mulți pacienți sînt agitați, se mişcă mult 
căutînd ameliorarea durerii şi o mică parte din ei stau 
nemișcați în pat. Examenul obiectiv relevă o formaţiune 
nedureroasă, moale, în hipocondrul drept sau uşoară 
sensibilitate la palpare în epigastru şi sub rebordul costal. 
Ecografia va detecta calculi biliari la 95% din pacienţii cu 
această afecțiune. 


B. Colecistita acută. Această afecțiune debutează ca o 
criză de colică biliară. După 2-6 ore, durerea cedează pentru 
a reapare după două sau mai multe ore. După puţin timp 
apar febra, frisoanele, transpiraţiile, vărsăturile şi starea 
de prostrație. Durerea şi febra pot persista 3-10 zile. După 
primele 10-12 ore, apare sensibilitate la palpare în 
hipocondrul drept şi/sau stîng şi epigastru şi apărare 
musculară în aceleaşi zone. Scintigrafia cu DISIDA sau 
HIDA (acizi iminodiacetici N-substituiți marcați cu 99mTc) 
va indica lipsa vizualizării colecistului în 95% din cazuri. 
Ecografia abdominală obiectivează o îngroşare a peretelui 
colecistului, calculi veziculari şi un semn Murphy ecografic 
pozitiv. Durerea dispare după colecistectomie. 


6. PANCREATITA ACUTĂ 


Se manifestă prin apariţia unei dureri continue, moderate 
pînă la severe, în epigastru şi hipocondrul stîng. Aceasta 
este surdă sau are caracter de arsură. Poate iradia spre 
coloana vertebrală şi poate fi ameliorată parţial de aplecarea 
înainte a toracelui sau de decubitul în flexie, în poziție 
fetală. Durerea este intensificată, uneori, în decubit dorsal 
sau prin hiperextensia spatelui. Apar frecvent anorexie, 
greață, vărsături, transpiraţii, febră şi frisoane. Hipovolemia 
este anunțată de sincopă, de astenie şi de incapacitatea de 
a sta in ortostatism (lipotimie). Această afecțiune este 
provocată de abuzul de băuturi alcoolice, de calculii biliari 
ce traversează canalul coledoc şi de leziunile obstructive 
oculte ale canalului coledoc în porţiunea sa distală sau ale 
canalului pancreatic. Diagnosticul afecțiunilor cauzale 
necesită efectuarea colangio-pancreatografiei endoscopice 
retrograde (CPER) pentru detectarea calculilor, tumorilor 
mici, pseudochisturilor pancreatice, a dilatațiilor de 
coledoc, a pancreasului divisum, a spasmului sau stenozei 
sfincterului Oddi. Alte cauze pot fi: medicamentele, 
hipercalcemia şi hipertrigliceridemia. Dozarea amilazei 
serice poate susține diagnosticul. Creşterea amilazemiei 
survine la sfîrşitul primei zile şi persistă 3-10 zile. 
Sensibilitatea acesteia pentru pancreatită este de 70-92%. 
Nivelurile serice ale lipazei sînt ridicate în 87% din cazuri. 
În prezenţa unei amilazemii normale, efectuarea unei exa- 
men CT va evidenția un pancreas de dimensiuni crescute, 
cu edem peripancreatic, hemoragie şi necroză, confirmînd 
diagnosticul de pancreatită acută. . 

7. ABCESUL SUBFRENIC STÎNG 


Durerea se localizează în hipocondrul stîng şi poate iradia 
în umărul stîng. În unele cazuri, durerea este absentă. De 
obicei, febra, frisoanele şi scăderea ponderală sînt prezente. 
Cele mai multe cazuri survin la 3-6 săptămîni după o 
intervenţie chirurgicală pentru afecțiuni ale colonului, 
stomacului, coledocului sau splinei. Perforaţia ulcerului 
gastric sau duodenal, pancreatita acută sau diverticulita 
acută pot genera un abces subfrenic. Există sensibilitate la 
palpare şi apărare musculară în hipocondrul stîng şi/sau 
durere la percuție a spaţiilor intercostale inferioare stîngi. 
Hemidiafragmul stîng este ascensionat şi imobil; este 
posibilă apariția unei dureri pleurale diafragmatice stîngi 
şi/sau a unei dureri în umărul stîng, asociată cu tuse uscată, 
neproductivă. La nivelul hemitoracelui inferior stîng sînt 
prezente, uneori, focare atelectatice, pneumonice şi un 
revărsat pleural. Diagnosticul este confirmat prin 
tomografie computerizată şi prin drenaj chirurgical efectuat 
sub protecţie de antibiotice administrate parenteral. 


8. AFECȚIUNILE COLONULUI (SINDROMUL 


FLEXURII SPLENICE) 


A. Colonopatia funcţională. Durerea persistentă, surdă, 
cu sediul în hipocondrul stîng, ameliorată, în unele cazuri, 
de emisia de scaun şi gaze se poate datora distensiei sau 
spasmului flexurii splenice a colonului (sindromul /lexurii 
splenice). Poate exista sensibilitate uşoară la palpare, fără 
apărare musculară. Ingestia de alimente agravează durerea 
sau poate să nu aibă nici un efect. Pacienţii prezintă diaree 
şi/sau constipaţie - sau au un tranzit intestinal normal, ca 
frecvență şi consistență a scaunelor. Sînt des întîlnite 
scaunele cu aspect de „bile“, „panglică“, sau „creion“ şi 
acestea pot alterna cu scaune de dimensiuni şi formă 
normale. Durerea survine în crize ce continuă zilnic, timp 
de săptămîni sau luni, dispărînd apoi spontan. Poate dura 
minute sau ore, după care dispare, pentru a reapărea în 
ziua următoare. În unele cazuri, durerea persistă fără 
perioade de acalmie, timp de săptămîni sau luni. Durerea 
poate fi nocturnă, trezind bolnavul din somn. Nu există 
anemie, sînge în scaun sau creşteri ale VSH. Utilizarea de 
metamucil şi de anticolinergice poate determina ameliora- 
rea simptomatică la o mică proporţie de pacienți. Aceasta 
este cea mai frecventă cauză de durere în hipocondrul stîng 
întîlnită în clinică Distensia cu balon a colonului stîng re- 
produce, uneori, durerea tipică la aceşti pacienți. 


B. Diverticulita acută. Durerea cu sediul în hipocondrul 
stîng datorată acestei afecțiuni este rară, deoarece 
majoritatea acceselor din cursul acestei boli implică 
sigmoidul. Se poate manifesta prin durere continuă şi 
persistentă, febră, frisoane, alternanță constipație-diaree, 
scaune sanguinolente. Pot apărea, de asemenea, durere 
posterioară, situată la același nivel, greață şi vărsături. 
Există, de -obicei, sensibilitate la palpare şi la decom- 
presiunea bruscă a peretelui abdominal şi apărare 

musculară în hipocondrul stîng. Leucocitoza este de 
11.000-15:000 elemente/mm” (36% din cazuri). Examenul 
CT poate fi utilizat precoce în evoluția bolii, cînd 
endoscopia şi irigografia sînt contraindicate. Îngroşarea 
localizată a peretelui colonic şi densitatea crescută a 
grăsimii pericolice ajută la stabilirea diagnosticului. 
Colonoscopia este utilă pentru excluderea carcinomului, 
dar trebuie efectuată după o săptămînă de tratament. O 
clismă baritată sau utilizînd o altă substanță de contrast 
hidrosolubilă va putea fi efectuată în cea de-a doua 
săptămînă și va evidenția diverticuli, fistule sau tracturi 
sinusale, abcese, o masă pericolică sau o scurgere a 
substanței de contrast. Majoritatea cazurilor trebuie tratate 
prin oprirea alimentației şi administrarea de lichide şi 
antibiotice intravenos. Intervenția chirurgicală este 
rezervată pacienţilor cu crize recurente, cu suspiciune de 
carcinom, cu simptome legate de tractul urinar, cu 
obstrucția şi perforația colonului şi pentru pacienții cu vîrsta 
sub 55 ani. 


C. Carcinomul flexurii splenice şi al colonului descen- 
dent proximal. O durere colicativă în hipocondrul drept, 
însoțită de constipaţie, de scaune cu aspect de „panglică“ 
sau „creion“, de zgomote intestinale în etajul abdominal in- 
ferior şi de durere în fosa iliacă stîngă pot fi datorate unei 
obstrucții parțiale produse de un carcinom stenozant sau de 
o strictură secundară unei diverticulite sau unei colite 
ischemice. Poate exista şi distensia abdomenului inferior. 
Diagnosticul este confirmat de irigografie sau de colono- 
scopie. Perforația acută a carcinomului colonului descen- 
dent proximal provocă durere severă, constantă, ascuţită sau 
surdă; pot apărea: febră, frisoane şi semne de peritonită 
localizată. Radiografia abdominală simplă arată pneumo- 
peritoneu. Irigografia identifică tumora, iar colonoscopia 
însoțită de biopsie va preciza diagnosticul histologic. Într-un 
prim timp operator, segmentul de colon afectat va fi rezecat, 
practicîndu-se colostomă proximală, capătul distal fiind 
închis prin procedura Hartmann (drenajul abdominal este 
obligatoriu). Continuitatea va fi restabilită într-un timp op- 
erator ulterior. 


D. Colita. Se poate manifesta printr-o durere cu debut 
brusc, surdă sau cu caracter de arsură în hipocondrul drept 
şi, uneori, în fosa iliacă stîngă. Sînt prezente diareea, 
rectoragia cu eliminare de sînge roșu, proaspăt sau scaunele 
muco-sanguinolente, precum şi sensibilitatea la palpare a 
abdomenului. Frecvent, apar febra, frisoanele, vărsăturile 
şi leucocitoza. Colonoscopia poate evidenția o mucoasă 
friabilă, cu sîngerare difuză, acoperită de un exsudat alb- 
gălbui (colită ulceroasă), cu ulcere discrete cu pseudo- 
membrane (colita cu Clostridium difficile), cu leziuni 
polipoide sau nodulare, albastru închis, cu ulceraţii şi 
pseudomembrane (colită ischemică) sau cu ulcere profunde 
şi leziuni insulare (boală Crohn). 

Irigografia va identifica multe impresiuni nodulare („în 
amprentă“) datorate colitei ischemice; un aspect granular 

difuz şi pliuri neregulate ale mucoasei datorate ulcerațiilor 
mucoase (colită ulcerativă) sau ulcerații profunde în „piatră 
de rîu“ ale mucoasei şi zone indemne insulare (boala 
Crohn). 


9. AFECȚIUNILE RENALE 


A. Abcesul cortical renal. Durerea localizată în 
hipocondrul şi flancul stîng poate surveni la unii pacienți 
cu această afecțiune. Se constată sensibilitate la palpare 
sub 'rebordul costal stîng, dar fără apărare musculară. 
Majoritatea abceselor corticomedulare sînt secundare 
pielonefritei acute. Urina conţine leucocite, cilindri 
Jeucocitari şi bacterii gram negative. Dacă abcesul este cor- 
tical şi secundar unei bacteriemii stafilococice, urina este 
normală, cu uroculturi negative. Pacienţii cu ambele tipuri 
de abces sînt febrili, au frisoane şi acuză durere în 
hipocondrul şi flancul stîng. Dacă este prezent un abces 
corticomedular, apar frecvent semne de implicare a căilor 
urinare inferioare (polakiurie şi disurie). Ecografia şi 
tomografia computerizată identifică şi localizează abcesul. 
Pentru vindecare, sînt necesare doze mari de antibiotice 
administrate parenteral şi drenaj pe cateter percutan sau 
drenaj chirurgical. 


B. Abcesul perinefretic. Abcesul perinefretic se datorează, 
în general, rupturii unui abces cortical în spațiul perirenal. 
Se manifestă prin durere spontană şi la palpare în 
hipocondrul şi flancul stîng, febră, frisoane şi, în unele 
cazuri, prin polakiurie. Examenul CT va evidenția o masă 
perirenală de densitate scăzută, cu dispariția planurilor 
adiacente de țesuturi moi, şi nivele hidroaerice. De obicei, 
sînt necesare antibioterapia intravenoasă şi drenajul 
chirurgical. Rata mortalităţii în abcesul perirenal este 
aproximativ 50%. Calculii renali şi pielonefrita acută sînt 
cauze rare de durere cu sediul în hipocondrul stîng iar dacă 
aceasta apare, va fi asociată cu durere în flancul stîng. 


C. Infarctul renal. Se manifestă prin debutul brusc al unei 
dureri severe şi ascuţite în hipocondrul sau flancul stîng. 
Pot apărea hematurie macroscopică și microscopică, greață 
şi vărsături. Febra survine în a doua zi, dar poate persista 
mai multe zile. Concentraţiile serice ale GOT şi LDH sînt 
crescute. Angiografia este necesară pentru stabilirea 
diagnosticului. Ocluzia embolică a arterei renale se pro- 
duce la pacienţii cu stenoză mitrală cu fibrilaţie atrială, 
infarct miocardic sau miocardită cu trombi murali, embolii 
cu material desprins din plăcile de aterom aortice sau la 
bolnavi cu endocardită. 


10. DIVERTICULITA ŞI PERFORAȚIA JEJUNALĂ 


Diverticulii jejunali sînt de obicei asimptomatici. Dacă 
survine inflamaţia sau perforaţia, apar durerea în 
hipocondrul stîng şi semnele de iritație peritoneală. În 
hipocondrul stîng poate apărea o formaţiune sensibilă la 
palpare şi anume un abces. Ciisma baritată detectează 

il. 


diverticulul şi evidențiază perforația. Tratamentul 
chirurgical, cu drenajul abcesului şi rezecţia diverticulului 
se impune pentru vindecare. 


PLEUREZIA SECUNDARĂ PNEUMONIEI SAU 
INFARCTULUI LOBULUI PULMONAR 
INFERIOR STÎNG 


Apare o durere continuă, severă, ascuţită sau surdă, în 
hipocondrul stîng; aceasta este însoțită de o durere cu 
caracter pleural, cu sediul în hemitoracele anterolateral 
stîng şi în umărul stîng. Febra şi tusea sînt simptome 
frecvent asociate. Poate fi prezentă sputa ruginie sau 
purulentă (pneumonie), sputa hemoptoică (infarct) sau 
sputa mucoasă (pneumonii cu Mycoplasma, pneumonii cu 
Legionella sau pneumonii virale). Durerea abdominală nu 
este ameliorată de nici o manevră, dar poate fi intensificată 
de tuse şi palpare. După cîteva ore, apare, eventual, 
distensia abdominală prin dezvoltarea unui ileus paralitic. 
Există sensibilitate la palpare şi apărare musculară în 
hipocondrul stîng. Hemidiafragmul stîng este ascensionat. 
Poate exista un suflu tubar şi matitate la percuție, precum 
şi raluri în baza pulmonară stîngă. În unele cazuri, sînt 
prezente doar raluri bronşice şi alveolare. O radiografie 
toracică va arăta semne de condensare în lobul pulmonar 
inferior stîng sau un infiltrat pulmonar triunghiular cu baza 
la pleură. Se poate semnala un mic revărsat pleural. La 
pacienții cu infarct pulmonar, există un istoric recent de 
imobilizare (călătorii îndelungate cu automobilul sau 
avionul, intervenții chirurgicale sau sarcină, imobilizarea 
unui membru inferior) de insuficiență cardiacă sau de neo- 


plasm. O scintigrafie pulmonară de ventilație-perfuzie va 
demonstra existența unuia sau a mai multor infarcte 
pulmonare. Antibioterapia rezolvă durerea toraco- 
abdominală în 48 de ore, dacă problema de bază este pneu- 
monia. Tratamentul anticoagulant va avea efect benefic la 
pacienţii cu boală tromboembolică. Precauţia majoră este 
de a nu supune aceşti pacienți unor intervenții chirurgicale 
pe baza semnelor abdominale, pînă cînd nu s-a realizat o 
examinare atentă, clinică şi radiologică, a toracelui. 
Pleurezia lupică şi cea tuberculoasă pot avea manifestări 
similare. În aceste afecțiuni apare un exudat pleural, în 
absența infiltratelor pulmonare. 


12. COSTOCONDRITA 


Această afecțiune determină durere continuă, persistentă 
şi sensibilitate la palparea cartilajelor costale, ale arcurilor 
costale inferioare stîngi şi a regiunii parasternale inferioare 
stîngi. Mişcările toracelui şi braţului intensifică durerea. 
Examenul obiectiv este negativ, cu excepţia durerii locale 
la palpare. Acroşarea cu degetele mîinii stîngi şi 
tracționarea uşoară a rebordului costal va intensifica sau 
reproduce durerea (manevra de acroşare) şi va confirma 
diagnosticul. Etiologia costocondritei este necunoscută. 
Unele cazuri se datorează utilizării excesive a muşchilor 
toracici la cei ce lucrează la benzi de asamblare; alte cazuri 
nu au însă o cauză evidentă. Restul examenului fizic, testele 
de laborator şi radiografia toracică şi de grilaj costal sînt 
normale. Această afecțiune apare şi dispare fără un motiv 
evident. Medicamentele antiinflamatorii nesteroidiene pot 
fi utilizate ca tratament simptomatic în cazurile severe. 

[|] LISTA DIAGNOSTICELOR 


POSIBILE 


1. Durerea de origine renală 

A. Colica renală 

B. Durerea renală necolicativă 
1. Pielonefrita acută 
2. Abcesul corticomedular renal 
3. Abcesul cortical renal 

(Carbunculul renal) 

4. Abcesul perinefretic 


4. Pleuritele 


A. Pleurita asociată pneumoniei 
bacteriane 
“B, Pleurita asociată emboliei 
pulmonare 
C. Pleurezia virală sau bacteriană 
D. Pleurezia tuberculoasă 
E. Pleurita lupică 


5. A. Glomerulonefrita 5. Hemoragia (apoplexia) suprarenaliană 


poststreptococică intratumorală 
B. Glomerulonefrita rapid 6. Osteomielita osului iliac 
progresivă 7. Herpesul zoster 


C. Nefropatia cu lg A 8. Durerea unilaterală dreaptă 


6. A. Nefrita interstițială acută 
B. Nefropatia prin abuz de 


A. Apendicita acută retrocecală 
B. Durerea cu caracter pleural din: 


analgezice 1. Ulcerul duodenal 
C. Sindromul lombalgie- 2. Colecistita acută 
hematurie 9. Durerea unilaterală stîngă 


7. Infarctul renal datorat emboliei, 
disecției arterei renale sau 
trombozei 

"8. A. Boala polichistică renală 
B. Rinichiul spongios medular 
9. Cancerul renal 
2. Durerea miofascială 
3. Fracturi costale prin efort de tuse 


A. Regiunea lombară şi fosa iliacă 
stîngă 
1. Diverticulita 
2. Carcinomul de colon 
B. Regiunea lombară și hipocondrul 
stîng 
“1. Infarctul splenic 
2. Abcesul splenic 


(] REZUMAT 


Colica renală determină o durere lancinantă, ascuţită, în 


nal inferior şi dincolo de el (în testicule sau în perineu la femei). 
unghiul costovertebral şi în flanc ce iradiază în etajul abdomi- 


Se pot asocia anorexia, greața şi vărsăturile. Suferința 

pacienţilor este atât de mare încît se zvîrcolesc în pat, se plimbă 
prin cameră sau fac băi fierbinți. Contrar acestora, pacienţii 
cu un proces inflamator acut preferă să stea întinşi, nemişcați 
pentru a nu-şi accentua disconfortului prin mobilizare. Pentru 
ameliorarea durerii sînt necesare analgetice opioide. Durerea 
debutează brusc şi atinge intensitatea maximă în decurs de 
cîteva secunde. În timp, durerea se accentuează sau diminuă 
în intensitate şi rareori cedează complet, cu excepția cazului 
în care calculul sau cheagul de sînge din ureter trece în vezica 
urinară. Pacienţi au starea generală alterată și prezintă 
sensibilitate la palpare în unghiul costo-vertebral şi în etajul 
abdominal inferior, fără apărare musculară. Calculii renali 
conțin frecvent calciu (80-90% din cazuri) şi sînt vizualizați 
pe radiografia abdominală (pe gol). Urografia intravenoasă 
va arăta absența funcției renale de partea dureroasă. Excreția 
tardivă a substanţei de contrast de către rinichiul afectat (la 1-4 
ore de la injectare) poate opacifia ureterul pînă la sediul 
obstrucției. Colica renală determinată de un calcul sau de un 
cheag se asociază cu hematurie macroscopică sau microsco- 
pică (60-90% din cazuri). Necroza papilară renală se însoţeşte 
frecvent de piurie, hematurie şi bacteriurie. 

O durere mai puţin severă, surdă și continuă, cu sediul 
lombar, în flanc şi uneori în etajul abdominal superior este 
prezentă în infecțiile bacteriene acute ale rinichiului. Unghiul 
costo-vertebral este sensibil la palpare. Cele mai frecvente 
cauze sînt: febra, frisoanele, transpiraţiile abundente, greața 
şi vărsăturile. Urina conţine leucocite izolate sau grupate, 
cilindrii leucocitari şi bacterii. Răspunsul la antibioterapia 
parenterală este, de obicei, prompt. Dacă acest tratament nu 
dă rezultate, trebuie suspectat un abces corticomedular renal 
sau obstrucția căilor urinare, impunîndu-se efectuarea 
ecografiei sau tomografiei computerizate renale. Abcesele mari 
necesită drenaj percutan sau chirurgical. 

Abcesele corticale renale pot fi secundare diseminării 
hematogene a unei infecții bacteriene cutanate sau osoase. 
Stafilococii se localizează în cortexul renal și inițiază procesul 
inflamator. În această afecțiune apare durere persistentă în 
flanc şi unghiul costo-vertebral, spasm muscular local, 
sensibilitate la palpare, frisoane, febră ridicată, putîndu-se 
palpa o formaţiune dureroasă în flanc. Urina este de obicei 
limpede (70-80 % din cazuri) cu excepția cazului în care 
abcesul comunică cu un calice deversînd în urină leucocite şi 
bacterii. Hemoculturile sînt negative. Diagnosticul poate fi 
confirmat ecografic sau prin examen CT abdominal. 
Tratamentul impune antibioterapie parenterală, cu antibiotice 
antistafilococice sau active pe alte microorganisme implicate 
şi eventual drenajul abcesului. 

Abcesul perinefretic este rezultatul rupturii unui abces re- 
nal în spaţiul perirenal. Sînt prezente durerea spontană şi la 
palpare şi o senzație de tensiune în flanc. Se mai asociază 
transpiraţii şi febră. De partea afectată se evidenţiază: scăderea 
excursiilor diafragmului, matitate şi diminuarea murmurului 
vezicular la baza toracelui posterior. Radiografia pulmonară 
arată ascensionarea diafragmului şi existența unui revărsat 
pleural. Examenul CT abdominal evidențiază abcesul, sub 


forma unei mase cu perete gros şi centru lichidian, situată 
adiacent rinichiului, în spațiul perinefretic. Pentru tratamentul 
eficient al acestei afecțiuni cu potenţial letal, sînt necesare: 
drenajul (uneori nefrectomia) şi antibioterapia parenterală. 
Unii pacienți prezintă pielonefrită rezistentă la tratament, 
cu febră de origine nedeterminată, fără durere, cu stare generală 
alterată, fără semne localizate. În această ultimă situaţie, 
efectuarea unei scintigrafii cu leucocite marcate cu indiu (In) 
va atrage atenția asupra regiunii perirenale. 
Glomerulonefiita acută afectează mai ales copilul mare şi 
adolescentul. Debutul este brusc sau insidios, cu apariția de 
urini tulburi şi hipercrome, edem facial şi al milinilor şi 
hipertensiune arterială. Poate exista o durere surdă şi 
sensibilitate la palpare în una sau în ambele loje renale. Durerea 
este de intensitate mică şi nu apare în toate cazurile. Urina 
conţine frecvent leucocite, hematii, cilindri şi proteine. Nivelul. 
creatininei serice creşte peste 2 mg/100 ml, la peste 50% din 
pacienţi. Dispneea cu ortopnee survine datorită retenției sa- 
line şi insuficienţei cardiace. Glomerulonefrita rapid 
progresivă este o afecţiune a adultului vîrstnic (vîrsta medie 
56 ani). Este posibilă apariţia unei dureri persistente cu sediul 
lombar şi în flancuri, uni- sau bilateral, dar ea nu este prezentă 
în toate cazurile. Edemele şi hipertensiunea sînt rare. Urina 
este brună sau tulbure şi conţine cilindri hematici şi granuloşi, 
hematii, leucocite şi proteine. Poate surveni oligurie. Biopsia 
renală va evidenția multipli glomeruli cu proliferări 
semilunare. Nefropatia cu IgA (boala Berger) poate provoca 
durere continuă şi sensibilitate la palpare în zona lombară și 
în flancuri, uni- sau bilateral. Ea apare în timpul unor infecții 
ale căilor respiratorii superioare sau a unor afecțiuni gripale. 
Simptomul major este reprezentat de prezenţa urinilor tulburi, 
brune sau cenușii. Edemul facial şi al mîlinilor şi hipertensiunea 
se întîlnesc la mai puțin de 50% din pacienți. Concentrația 
creatininei serice poate depăşi 2 mg/100 ml în 25% din cazuri. 
Urina conţine hematii şi cilindri hematici. Biopsia renală 
evidenţiază depozite de IgA în mezangiul multor glomeruli. 
Unii glomeruli prezintă segmente cu proliferare mezangială. 
Nefrita interstițială acută apare la pacienţi cărora li s-au 
administrat anumite antibiotice, diuretice sulfamidice, 
anticoagulante, tuberculostatice şi alte medicamente. 
Simptomele apar la 3 pînă la 35 zile de la inițierea terapiei cu 
medicamentul incriminat. Se constată dureri spontane şi 
sensibilitate la palpare cu sediul lombar și în flancuri, uni sau 
bilateral şi de hematurie macroscopică şi microscopică. Se 
mai înregistrează febră, frisoane, erupție maculară şi 
eozinofilie. Urina conţine hematii, granulocite şi eozinofile. 
Urocultura este de obicei negativă. Concentraţiile serice ale 
creatininei şi ureei au valori crescute. Întreruperea 
administrării medicamentului respectiv conduce la rezolvare 
simptomatologiei. . 
Consumul abuziv de analgetice determină debutul insidios 
al insuficienței renale cronice. Infecția renală esete o condiție 
frecvent asociată. Toxicitatea medicamentelor produce necroză 
papilară acută. Pasajul fragmentelor tisulare de-a lungul 
ureterului poate provoca o colică renală similară celei produse 





19 DUREREA ACUTĂ UNILATERALĂ LA NIVELUL FLANCULUI ŞI UNGHIULUI COSTOVERTEBRAL 213 
a —— 


în litiaza ureterală. În plus, durerea în flanc prin obstrucție 
ureterală poate surveni, la un număr mic de pacienți, datorită 
unui carcinom al epiteliului de tranziţie cu localizare ureterală 
sau bazinetală. Astfel de leziuni sînt mai frecvente la pacienții 
care consumă în mod excesiv analgezice. 

La femeile tinere ce consumă contraceptive orale apar 
uneori dureri lombare uni- sau bilaterale, însoțite de hematurie. 
Întreruperea acestei medicaţii duce la rezoluția rapidă a 
sindromului. 

Infarctul renal debutează frecvent prin durere, apărută brusc, 
severă, ascuţită, continuă, cu sediul lombar şi în flanc și 
asociată cu sensibilitate la palpare. Ea poate simula o colică 
ureterală. Apare, de regulă, hematurie microscopică şi, rar, 
hematurie macroscopică. Nivelurile serice ale lactic 
dehidrogenazei, fosfatazei alcaline şi al aspartat amino- 
trasferazei (GOT) cresc mult peste valoarea normală, reflectînd 
eliberarea acestor enzime de către celulele renale ischemiate. 
Examenul CT renal cu substanță de contrast va evidenția 
structuri celulare normale cu absența excreţiei substanței de 
contrast de partea afectată. Arteriggrafia renală va constata 
obstrucția arterei renale. Ocluzia arterei renale poate fi 
provocată de emboli de origine cardiacă, de tromboză sau de 
disecția arterei. Pacienţii cu fibrilație atrială paroxistică sau 
cronică, cu infarct miocardic recent, cu anevrism ventricular, 
endocardită sau cu cardiomiopatie au risc crescut de embolie. 
Hipertensiunea arterială cronică sau tranzitorie este asociată 
frecvent cu infarctul renal. 

Pacienţii cu rinichi polichistic se prezintă la medic cu durere 
în flanc şi cu mase renale palpabile bilateral. Poate exista 
sensibilitate locală la palpare. Durerea, produsă prin calculi 
renali sau prin infecţie, este frecventă în această afecțiune. 
Este prezentă hematuria macroscopică sau microscopică. 
Diagnosticul clinic, care se bazează pe palparea bilaterală a 
unor formaţiuni nodulare în abdomenul superior şi în flancuri, 
va fi confirmat prin examen ecografic şi CT de abdomen. 

Urografia intravenoasă efectuată la pacienţi cu rinichi 
spongios medular evidenţiază chisturi mici în medulara renală. 
Frecvent, pacienţii acuză colică renală produsă prin litiază 
sau durere spontană şi la palpare în flancuri datorată 
pielonefritei. 

Carcinomul renal se poate manifesta prin hematurie 
macroscopică sau microscopică (50-60 % din cazuri), durere 
spontană şi la palpare în flanc (25-30 %) sau prin palparea 
unei formaţiuni în flanc. Diagnosticul este pus prin ecografie 
sau examen CT cu substanță de contrast. O mică proporţie 
din pacienţi au una sau mai multe din următoarele modificări 
patologice: anemie sau eritrocitoză, febră, embolie pulmonară, 
hipertensiune arterială şi scădere ponderală. 

Durerea musculară din regiunea toracolombară, este 
asociată cu sensibilitate locală la palpare avînd caracter difuz 
sau focal, pacientul arătînd cu degetul un punct declanșator 
(„trigger'). Presiunea exercitată în punctele „„trigger“ repro- 
duce durerea. O anumită mişcare a spatelui, cum ar fi flexia, 
extensia sau rotația trunchiului, poate accentua disconfortul. 
Examenul de urină şi radiografia renală sînt normale. 


Fractura costală prin efort de tuse se datorează unui acces 
violent de tuse la pacienți cu bronşită sau cu pneumonie. Este 
prezentă durerea la palparea coastelor XI sau XII. Durerea 
este persistentă şi continuă şi este agravată de inspirul profund 
şi de poziţia în decubit lateral pe partea afectată. 

Pleurita provoacă durere unilaterală la baza toracelui pos- 
terior şi în flancul de aceeaşi parte, intensificată de inspirul 
profund şi de anumite mişcări ale corpului. La nivelul regiunii 
dureroase se poate ausculta o frecătură pleurală. Pneumonia 
cu tuse productivă, febră şi frisoane se află la originea unor 
forme de pleurită. Embolia pulmonară şi infarctul pulmonar 
determină de asemenea pleurită. Scintigrafia pulmonară de 
ventilație-perfuzie şi/sau o angiografie pulmonară vor ajuta 
la confirmarea diagnosticului de embolie pulmonară. Pleurita 
se poate datora și unor infecții virale. 

La pacienţii cu pleurită de etiologie virală, scintigrafia 
pulmonară de perfuzie este negativă sau are un aspect 
nespecific. Tuberculoza poate produce febră, durere pleuritică 
şi revărsat pleural la adultul tînăr. Biopsia pleurală este, în 
general, necesară pentru diagnostic deoarece bacilul Koch este 
dificil de izolat din lichidul pleural. Lupusul eritematos 
sistemic determină pleurezie. În acest caz lichidul pleural 
conţine celule lupice şi/sau anticorpi antinucleari într-un titru 
mai mare de 1/160. : 

Durerea pleurală dreaptă poate apărea în regiunea toracică 
inferioară posterolaterală secundar unui ulcer peptic sau unei 
colecistite acute. Durerea toracică va răspunde la tratamentul 
ulcerului cu antiacide şi blocante de receptori H, sau la 
tratamentul colecistitei cu lichide şi antibiotice administrate 
intravenos. 

Debutul brusc al unei dureri severe spontane şi la palpare, 
localizată unilateral în flanc şi lombă, însoțită de hipotensiune, 
febră şi insuficiență respiratorie prin edem pulmonar 
necardiogen, poate fi secundar unor hemoragii dintr-un 
feocromocitom (apoplexia adrenală). Acest tip de durere este 
intensificată de inspirul profund şi de mobilizare; de obicei, 
ameliorarea sa necesită administrarea de analgezice opioide. 
O' durere asemănătoare survenită la bărbați cu sindrom 
feminizant sau cu sindrom Cushing sau la femeile cu sindrom 
virilizant şi sindrom Cushing sugerează o hemoragie apărută 
la nivelul unui carcinom corticosuprarenalian. 

Osteomielita osului iliac produce durere spontană şi la 
palpare în fosa iliacă şi în flanc cu limitarea extensiei 
membrului inferior de aceeaşi parte, cu febră ridicată, frisoane, 
greață şi vărsături. Mişcările corpului şi ale membrului pelvin 
afectat accentuează durerea abdominală şi din flanc. Durerea 
fesieră şi sciatică sînt posibile. Radiografia de bazin este 
negativă, dar scintigrafia osoasă, cu leucocite marcate cu galiu, 
examenul CT sau RMN pot localiza procesul inflamator iliac. 
Cazurile de osteomielită iliacă subacută ce nu răspund la 
antibioterapia intravenoasă în decurs de 72 de ore trebuie 
biopsiate, pentru a se exclude sarcomul Ewing. Herpesul 
zosterian determină o durere unilaterală în „bandă” ce 
interesează flancul şi abdomenul. Durerea este descrisă ca 
avînd caracter permanent sau sub formă de arsură şi poate fi 

TABELUL INCIDENȚEI BOLILOR 





INCIDENȚA LA 100.000 (APROXIMATIVĂ) 


Frecvente(>100) 
Colica renală 
Pielonefrita acută 
Durerea miofascială 
Fractura prin tuse 
Pleurita datorată 
pneumoniei sau 
emboliilor 
Pleureziile din 
infecțiile virale 


Frecvență medie 
(>5-100) 
Abcesul renal 
corticomedular 
Glomerulonefrita 
poststreptococică 
Nefropatia cu lg A 
Neftrita interstițială 
acută 
Nefropatia prin abuz 
de analgezice 
Sindromul 
lombalgie- 
hematurie 
Boala polichistică 
renală 
Rinichiul spongios 
medular 
Carcinomul renal 
Diverticulita 


Rare (>0-5) 
Abcesul cortical 
renal 
(carbunculul 
renal) 
Abcesul perinefretic 
Glomerulonefrita 
rapid progresivă 
Infarctul renal 
Pleurezia 
tuberculoasă 
Tumori cortico- 
suprarenale cu 
hemoragie 
Osteomielita iliacă 
Apendicita 
retrocecală 
Infarctul splenic 
Abcesul splenic 


Carcinomul de 
colon complicat 
cu perforaţie 

Herpes zoster 

Durerea pleurală 
datorată ulcerului 
duodenal şi 
colecistitei acute 

Pleurezia lupică 





însoțită de prurit. La 3-4 zile după debutul durerii, îşi face 
apariţia o erupție veziculară și ulcero-crustoasă la nivelul zonei 
dureroase. Aceste leziuni nu depăşesc linia mediană. 

Durerea cu sediul în flancul și fosa iliacă dreaptă poate fi 
provocată de apendicita acută retrocecală. Durerea viscerală 
mediană poate să nu preceadă durerea localizată în dreapta. 
Sensibilitatea la palpare este prezentă în fosa iliacă dreaptă, 
în flanc şi lombar, deasupra crestei iliace. Apare, anorexie, 
subfebrilitate precum şi leucocitoză. 

Durerea cu sediul în fosa iliacă şi flancul stîng asociată cu 
febră, anorexie şi vărsături poate fi consecința unei diverticulite 
acute sau perforării unui carcinom de colon. Pacientul poate 
prezenta sensibilitate la palpare în fosa iliacă, apărare 
musculară; manevra Blumberg poate fi pozitivă. Diagnosticul 
poate fi confirmat prin examen CT abdominal sau irigografie 
cu presiune mică a substanței de contrast. Carcinomul poate 
fi detectat şi biopsiat prin colonoscopie. 

Infarctul splenic determină durere în hipocondrul și flancul 
stîng, intensificată de inspirul profund sau de trepidații. Se 
asociază frecvent durere în umărul stîng. Febra este mică, 
atunci cînd este prezentă. Această afecțiune apare cel mai 
frecvent la pacienții cu siclemie sau cu tara siclemiei sau la 
cei cu boli mieloproliferative ca leucemia cronică mieloidă şi 
metaplazia mieloidă. 


Un abces splenic se poate afla la originea unei splenomegalii 
dureroase spontan şi la palparea hipocondrului şi flancului 
stîng. Febra, frisoanele şi sensibilitatea la palpare în 
hipocondrul stîng sînt adesea prezente. Diagnosticul poate fi 
confirmat de scintigrafia cu galiu, examenul CT abdominal 
sau RMN. 


[|] DESCRIEREA AFECȚIUNILOR 
ENUMERATE 


1. DUREREA DE ORIGINE RENALĂ 


A. Colica renală. Durerea provocată de un calcul bazinetal 
sau ureteral îmbracă aspectul colicii renale. În contrast cu 
durerea colicativă intermitentă din travaliu sau din ocluzia 
intestinală, durerea din colica renală atinge intensitatea 
maximă în cîteva secunde („foarte severă“ sau „sfişietoare“) 
şi persistă pentru o perioadă variabilă de timp (de la cîteva 
minute la mai multe ore), interval în care pot apărea 
episoade dureroase de intensitate mai mare. Durerea a fost 
descrisă ca fiind mai severă decît cea din timpul travaliului. 
Doze mari de meperidină nu o pot calma complet. Pacientul 
se zvîrcoleşte în pat, se plimbă prin cameră sau stă într-o 
baie cu apă caldă sau cu picioarele ridicate pe perete, în 
speranța ameliorării durerii. Acest comportament este 
diferit de cel al pacientului ce prezintă un proces inflamator 
acut şi care preferă să stea întins, nemișcat, datorită faptului 
că disconfortul său se accentuează odată cu mobilizarea. 

Durerea are sediul inițial lombar și iradiază anterior, de-a 
lungul flancului către hipogastru, testicule și penis sau în 
perineu la femei. Urina examinată într-un vas de sticlă, la 
lumină, poate fi roşie, rozată sau galbenă cu flocoane 
roşietice. Hematuria microscopică apare la 60-90% din 
pacienții cu durere declanșată de un calcul renal. (Absența 
hematuriei nu exclude această afecțiune). Anorexia, greața 
şi vărsăturile pot însoți durerea. Urografia intravenoasă va 
evidenția întârzierea sau absența excreției substanţei de con- 
trast în căile urinare de partea afectată (90% din cazuri). 
Sensibilitatea la palpare este evidentă în unghiul costo- 
vertebral. După eliminarea calculului, durerea dispare în 
36 de ore. 

Ameliorarea durerii poate avea loc spontan după 1-3 
zile de la debut. Dacă nu s-a eliminat calculul, durerea 
recidivează intermitent pînă cînd acest eveniment are loc. 
Majoritatea calculilor ce depăşesc 1 cm se fixează la nivelul 
joncţiunii ureteropielice şi nu trec în ureter. Calculii de 
dimensiuni mai mici (6 mm-l cm) se pot fixa în punctul în 
care ureterul intersectează vasele iliace sau la nivelul 
joncţiunii ureterovezicale. Calculii ce ajung în vezica 
urinară (sub 6 mm) sînt în general eliminaţi, cu sau fără 
durere în timpul micțiunii. 

Pentru confirmarea diagnosticului de colică renală 
litiazică, toată urina trebuie filtrată. Calculii recuperați 
certifică diagnosticul şi sînt analizați prin cristalografie 

pentru a obține informații despre compoziţia şi modul lor 
de formare. 

Tratamentul inițial necesită administrarea de analgetice 
opioide pînă la eliminarea calculului. Imposibilitatea 
evacuării calculului în 2-3 zile face ca durerea şi, posibil, 
febra să persiste. Sensibilitatea la palpare în unghiul 
costovertebral nu se ameliorează. Calculii fixaţi pot fi 
îndepărtați prin nefrostomie percutană urmată de extracție 
cu forceps. Ca o alternativă, ei pot fi îndepărtați prin 
fragmentare in situ, utilizînd litotriţia ultrasonică sau 
ureteroscopul. În cazul calculilor mari (de exemplu calculii 
coraliformi) este necesară excizia chirurgicală. 

Calculii de fosfat de calciu (apatita), oxalat de calciu, 
fosfat amoniacomagnezian (struvită) şi cisteină sînt 
radioopaci şi se vizualizează pe radiografia abdominală 
pe gol. Calculii pot fi confundați cu fleboliți, ganglioni 
limfatici calcificaţi, cartilagii costale calcificate, calculi 
biliari sau corpi străini. 

Litiaza recidivantă se datorează cel mai frecvent 
hipercalciuriei, ce poate fi confirmată prin analiza urinei 
colectate în 24 de ore, în condiţiile unei diete normale. 
Trebuie dozate eliminările urinare de calciu, acid uric, 
fosfat, oxalat, citrat şi de creatinină. Dacă este prezentă 
hipercalciuria, pacientul va trebui supus pentru o săptămînă 
unei diete sărace în calciu (400 mg/zi) şi sodiu (100 mEg/zi) 
şi se va efectua o nouă dozare a excreției de calciu, fosfat, 
acid uric şi de creatinină în urina din 24 de ore. Vor trebui 
determinate, de asemenea, şi nivelele serice ale calciului, 
acidului uric şi ale creatininei. Este necesară efectuarea 
testelor de excreție a calciului a jeun, ca şi după încărcarea 


cu calciu. Calculii calcici apar în asociere cu următoarele 


tulburări metabolice: 
Hipercalciuria prin absorbție crescută poate fi 


identificată la 60 % din pacienții care au calculi de oxalat 


de calciu. Reducerea aportului de calciu la 150 mg/zi sau 
postul normalizează excreţia renală a calciului, dar proba 
de încărcare orală cu calciu va determina hipercalciurie. 
Deoarece defectul de bază constă în capacitatea crescută a 
jejunului de a absorbi calciu mai mult decît în mod nor- 
mal, o restricție a aportului alimentar de calciu, sodiu, 
glucide şi proteine va reduce calciuria. În plus, ingestia a 
2-3 1 de apă pe zi scade concentrația urinară a calciului, 
prin diluţie. Diureticele tiazidice cresc reabsorbția urinară 
de calciu şi scad calciuria. Hipercalciuria prin absorbţie 
crescută survine în condiţiile unei concentraţii serice 
normale de vitamina D. : 

Hipercalciuria renală apare la 10% din pacienții cu 
litiază urinară şi se datorează incapacității rinichiului de a 
reabsorbi calciu. Aceşti pacienţi prezintă hipercalciurie în 
condiţiile restricției aportului de calciu şi au, de asemenea, 
o excreție crescută după încărcarea cu calciu. Diureticele 
tiazidice scad hipercalciuria renală prin creşterea 
reabsorbției calciului. 

Hipercalciuria de resorbţie se datorează excesului de 
parathormon secretat de un adenom sau de un carcinom 
paratiroidian. Calcemia este crescută, iar fosfatemia este 


frecvent scăzută. Hipercalciuria se rezolvă prin ablaţia 
tumorii. 

Hipercalciuria de resorbție mai poate fi produsă de 
metastaze osoase, hipertiroidism, boală: Cushing sau 
imobilizare prelungită. Sarcoidoza se asociază cu 
hipercalciurie de absorbție şi cu acidoză renală tubulară 
de tip I cu hipercalciurie renală. Pacienţii cu sarcoidoză au 
acidoză, niveluri serice crescute ale fosfatazei alcaline, 
hipopotasemie, bicarbonat seric scăzut şi valori scăzute 
ale citratului urinar. 

Unii pacienți cu hiperuricozurie dezvoltă calculi de 
oxalat de calciu. Acest fenomen se poate datora nucleaţiei 
heterogene sau blocării acțiunii substanțelor. inhibitoare 
ale formării de calculi datorită nivelurilor crescute de acid 
uric în urină. | 

Calculii de acid uric sînt radiotransparenți. Ei îşi fac 
apariţia la pacienții cu urină constant acidă şi cu valori 
normale ale acidului uric urinar, Pot fi de asemenea rezulta- 
tul secreției urinare crescute de acid uric, în cadrul unor 
afecțiuni sistemice cum ar fi: guta, sindromul Lesch-Nyhan 
sau bolile mieloproliferative. Deshidratarea datorată 
transpiraţiilor abundente sau unei diarei severe poate duce 
la creşterea concentraţiei urinare de acid uric. Unii pacienţi 
fără hiperuricemie pot avea hiperuricozurie secundară 
ingestiei crescute de purine şi proteine ori de salicilați sau 
prin administrarea de diuretice tiazidice, Aportul crescut 
de lichide, alcalinizarea urinei şi restricția alimentară de 
proteine şi purine constituie profilaxia primară. În cazurile 
dificile, se poate recurge la alopurinol pentru scăderea 
producţiei şi excreției de acid uric. 

Calculii de struvită apar în cadrul infecțiilor urinare cu 
microorganisme care au activitate ureazică. Urina este 
alcalină. Litiaza din infecțiile urinare poate fi asociată cu 
oricare din tulburările metabolice descrise mai sus. Calculii 
de struvită necesită de obicei excizie chirurgicală. Irigația 
cu hemiacedrin a calculilor de struvită bazinetali și caliceali 
produce dizolvarea acestora. Se impune administrare 
concomitentă de antibiotice, deoarece dizolvarea calculilor 
permite diseminarea bacteriană. 

Excreţie urinară crescută de oxalat (>60 mg/24 ore) apare 
la pacienţii cu boală inflamatorie a ileonului, după rezecție 
chirurgicală ileală sau după bypass ileal. Calciul intestinal 
este fixat de către acizii graşi neabsorbiți, permițînd 
reabsorbția crescută a oxalatului, eliminarea urinară 
crescută şi, ca urmare, formarea calculilor oxalici. 
Administrarea de citrat de potasiu, de trigliceride cu lanț. * 
mediu, restricția aportului de oxalați şi administrarea de 
substanțe ce fixează oxalatul (ca hidroxidul de aluminiu, 
colestiramina şi calciul) reduc excreţia urinară de oxalat şi 
procesul de litogeneza. Hiperoxaluria primară este o 
afecțiune genetică rară ce determină o excreţie urinară 
crescută a oxalatului, litogeneză şi insuficiență renală la 
tineri. 

Cistinuria este o boală autozomal recesivă (frecvență de 
1/20.000) ce afectează absorbţia renală şi intestinală a 
aminoacizilor dibazici. Ea reprezintă 1-4 % din totalul 

litiazelor renale. Homozigoţii excretă în urină 500-1.000 
mg de cisteină în 24 de ore, excreţia normală este mai mică 
de 100 mg/zi. Un test screening eficient în această afecțiune 
este testul calitativ cu nitroprusiat de sodiu efectuat pe urina 
din 24 de ore. Primul episod de colică renală survine de 
obicei în adolescență, fiind urmat de multiple recidive. De 
cele mai multe ori sînt afectați şi alți membri ai familiei. 
Din punct de vedere radiologic aceşti calculi sîit radioopaci 
şi au aspect lamelar. Examinarea urinii matinale evidențiază 
cristalele caracteristice de cisteină care sînt hexagonale, 
plate. Analiza calculilor şi testul cu nitroprusiat vor stabili 
diagnosticul. Pentru confirmare, va trebui efectuată dozarea 
cantitativă a aminoacizilor urinari. Tratamentul are ca 
obiectiv îndepărtarea calculilor şi prevenirea recidivelor. 
Aportul crescut de lichide scade concentraţia cisteinei 
urinare, alcalinizarea urinei prin administrarea orală de 
citrat de potasiu creşte solubilitatea cisteinei, iar excreția 
sa poate fi diminuată prin administrarea de penicilamină 
sau de alfa-mercaptopropilglicină. În trecut, diagnosticul 
pozitiv al acestei afecțiuni era stabilit cu o întîrziere de 
aproximativ 6 ani, datorită imposibilității cercetării 
compoziţiei calculilor şi a tulburării metabolice etiologice. 
Alte cauze de durere colicativă renală sînt: 


1. Migrarea unor cheaguri provenite din hemoragiile 
survenite la nivelul unei tumori intrarenale sau pelvice. 

2. Migrarea unor fragmente necrotice papilare la diabeticii 
cu infecții urinare, la pacienţii ce consumă excesiv 
analgetice sau la cei cu siclemie. 

3. Migrarea unui fragment necrotic provenit de la nivelul 
unui carcinom pelvic. 


Incidenţa colicilor renale produse: prin migrarea unor 
fragmente tisulare moi ce produc obstrucție este mică față 
de cea a colicelor renale provocate de calculi. 


B. Durerea renală necolicativă. Durerea renală se mai 
poate datora inflamaţiei şi edemului parenchimului renal 
sau ocluziei vasculare urmată de ischemie și infarct. Acest 
tip de durere este percepută ca un disconfort cu sediul 
lombar şi în flanc. Ea poate fi intensificată de flexia sau 
rotația trunchiului, fiind astfel confundată uneori cu o 
afecțiune musculară locală. Uneori, mobilizarea nu 
accentuează disconfortul. Există, frecvent, sensibilitate la 
palparea în flanc şi în unghiului costovertebral. Durerea și 
spasmul muscular se pot extinde ascendent de-a lungul 
spatelui, spre regiunea interscapulară şi cervicală şi iradiază 
către abdomen, producînd durere spontană şi/sau la 
palparea abdomenului de aceeaşi parte. 


1. Pielonefrita acută. Cistita poate preceda sau poate 
coincide cu debutul unei infecții de căi urinare 
superioare. Simptomele iritative ale vezicii urinare sînt: 
polakiuria, tenesmele vezicale, usturime la urinat, 
senzația de micțiune imperioasă şi nicturia. Există 
durere spontană şi la palpare; în regiunea suprapubiană. 


Partea a V-a DUREREA ACUTĂ ABDOMINALĂ 





Pacienţii cu infecţii urinare superioare prezintă, uneori, 
doar simptome de iritație a vezicii urinare, doar durere 
în flanc şi febră, sau toate aceste acuze. Cistita sociată 
cu infecția căilor urinare superioare este frecvent 
întîlnită la femeile din mediul urban. 

Febra, frisoanele şi durerea în unghiul costovertebral 
şi în flanc debutează brusc. Durerea este însoțită de spasm 
muscular şi de sensibilitate la palpare, fiind intensificată 
de flexia şi rotația trunchiului. Unii pacienți cred că au 
suferit o contractură a mușchilor paravertebrali şi recurg 
la un ortoped sau fizioterapeut. Alţi pacienți nu au febră 
şi frisoane ci doar durere lombară şi piurie. În alte cazuri 
apar febra, frisoanele, cefaleea, durerile lombosacrate şi 
redoarea de ceafă, mimînd meningita. Durerea în flanc a 
fost descrisă și în infecțiile urinare joase (de exemplu 
cistită sau uretrită) şi se poate datora spasmului joncțiunii 
ureterovezicale ce determină creşterea presiunii de re- 
flux vezicoureteral. Examenul microscopic al sedimentu- 
lui urinar se poate efectua cu ajutorul unei camere de 
numărare a elementelor figurate sanguine. Un număr de 
leucocite ce depăşeşte 10 celule/mm* este considerat 
anormal. În pielonefrita acută numărul de leucocite este, 
de obicei, prea mare pentru a putea fi numărat și, pe lîngă 
acestea pot fi evidențiate bacterii, hematii, aglomerări de 
leucocite, şi cilindri leucocitari. Proteinuria este minimă 
sau moderată. Microscopia optică identifică bacili şi coci 
ce pot fi cuantificați după'efectuarea unei coloraţii Gram. 
În unele laboratoare se examinează sedimentul a 15 ml 
de urină centrifugată. Un număr mai mare de 1-2 
leucocite/cîmp microscopic este considerat patologic. În 
pielonefiitele extraspitalicești uroculturile pun în evidență 
prezenţa Escherichiei coli sau a altor germeni intestinali 
gram-negativi. În trecut Escherichia coli era sensibilă la 
majoritatea antibioticelor, mai nou însă, 40% din tulpini 
au devenit rezistente la ampicilină. Bacteriuria din pielo- 
nefrită depăşeşte de cele mai multe ori 10% bacterii/ml 
dar şi valori de 10* bacterii/ml pot fi sugestive pentru 
infecțiile urinare. 

Pacienţii cu forme grave de pielonefrită necesită 
internarea în spital şi administrarea de antibiotice 
intravenos. Cei fără febră şi manifestări sistemice pot 
fi tratați la domiciliu cu antibiotice per os. 

În trecut, se administra ampicilină şi gentamicină 
intravenos pînă cînd febra şi manifestările sistemice 
cedau. Datorită rezistenței la antibiotice dobîndite 
de E. coli, recomandările recente sînt de a utiliza 
cotrimoxazol sau o cefalosporină de generaţia a III-a 
(de exemplu, ceftriaxon) sau doar gentamicină; toate 
acestea administrate intravenos. Antibioterapia 
trebuie continuată timp de două săptămîni și trebuie 
efectuate uroculturi la întreruperea tratamentului, 
pentru a decela infecțiile recurente sau persistente. 
Între 96% şi 100% din microorganismele implicate 
în pielonefritele extraspitaliceşti sînt sensibile la 
antibioticele recomandate. 


Dacă febra, frisoanele şi simptomele de toxicitate 
sistemică nu se remit în 72 de ore, trebuie exclus 
diagnosticul de obstrucție ureterală şi/sau un abces 
corticomedular renal, diagnosticul pozitiv fiind stabilit 
ecografic sau prin examen CT abdominal. 


2, Abcesul renal corticomedular. Această. afecţiune 
trebuie suspectată la orice pacient cu pielonefrită acută 
ce nu răspunde la tratamentul descris mai sus. Se 
manifestă prin durere severă toracolombară ce iradiază 
spre flanc şi uneori spre hipogastru, ipsilateral. Mai sînt 
prezente febra, frisoanele, greața, vărsăturile şi semnele 
de iritare a vezicii urinare. În mai puţin de 60% din 
cazuri, în flanc se poate palpa o formaţiune dureroasă. 
Froturile de sînge periferic obiectivează leucocitoza, 
dar sumarul de urină este normal în 30% din cazuri, 
deoarece abcesul poate să nu dreneze în căile urinare. 
Cînd urina prezintă modificări patologice, acestea sînt 
reprezentate de leucocite, cilindri leucocitari, hematii 
şi bacterii. Escherichia coli, Klebsiella şi Proteus 
mirabilis sînt microorganismele cele mai frecvent 
izolate din urină. În majoritatea cazurilor, hemoculturile 
sînt pozitive. 

Ecografia renală sau examenul CT vor identifica cu 
precizie abcesul corticomedular. Ecografia este un test 
de screening suficient de sensibil pentru detectarea unei 
leziuni localizate, bine delimitate, cum este abcesul. 
'Totuşi, aspectul ecografic al unui abces intrarenal este 
variabil. Dacă nu există structuri ecogene în interiorul 
abcesului, acesta poate fi confundat cu un chist sau cu 
un diverticul caliceal. Aceste leziuni pot reproduce 

"aspectul ecografic al unei tumori. Se recurge la exa- 
men CT cînd ecografia este greu de efectuat (la pacienţii 
obezi) sau cînd rezultatele sînt prea ambigue. Examenul 
CT este o tehnică mai sensibilă, deoarece poate detecta 
abcese cu dimensiuni mai mici de 2 cm în diametru. 
Un abces recent este greu de vizualizat prin examen 
CT şi poate scăpa diagnosticului. Abcesul este net 
delimitat de țesutul parenchimatos renal. Delimitarea 
netă diferențiază aceste leziuni de cele din nefrita 
bacteriană focală, care nu au evoluat încă pînă la 
supurație şi formare de abces şi care sînt prost delimitate. 
Prezența de gaze la nivelul leziunii focale este 
patognomonică pentru diagnosticul de infecție. În unele 
cazuri apare „semnul inelului“, prin fixarea substanței 
de contrast în capsula hiperemică a abcesului. 

Formarea abcesului corticomedular este secundară 
infecțiilor urinare ascendente cu germeni gram-negativi. 
Pacienţii cu această complicație au frecvent antecedente 
de pielonefrită netratată, litiază renală sau reflux 
vezicoureteral. Alte afecțiuni predispozante sînt 
reprezentate de diabet, hiperparatiroidism şi obstrucția 
ureterală. 

Tratamentul trebuie orientat spre eradicarea infecției, 
prin antibioterapie de durată. Este necesară dezbstrucţia 
chirurgicală a tractului urinar. În cazul unui abces mare, 

apărut de mult timp sau asociat cu obstrucție ureterală 
sau cu urosepsis se va recurge la drenaj. Aceste poate fi 
realizat prin aspirație percutantă pe ac sau cu un cateter. 
În caz de uropatie obstructivă, poate fi necesară 
efectuarea unei nefrostomii. 

Dacă drenajul percutan al abcesului nu are succes 
sau nu poate fi efectuat, se va recurge la drenaj 
chirurgical. Dacă rinichii sînt sever afectați poate fi 
necesară nefrectomia. Pe parcursul convalescenţei 
pacientul va fi urmărit ecografic. Toţi pacienții trebuie 
să continue tratamentul cu antibiotice cel puţin 2-3 
săptămîni. 


3. Carbunculul renal. Această afecțiune debutează cu 
febră, frisoane şi stare generală alterată. Durerea poate 
avea sediul în regiunea costovertebrală, în flanc şi în 
etajul abdominal superior sau poate fi localizată doar 
la nivel lombar. Durerea este surdă şi persistentă şi este 
intensificată de flexia trunchiului sau de alte mişcări. 
Poate exista sensibilitate la palpare în unghiul costo- 
vertebral, cu sau fără durere asociată. Uneori la 
examenul obiectiv se observă contractura musculară 
paravertebrală reflexă , precum şi prezența unei mase 


„palpabile dureroase în flanc. Examenul obiectiv al 


regiunii toracice postero-inferioare ipsilateral evidenți- 
ază ascensionarea diafragmunlui, absenţa excursiilor 
diafragmatice, diminuarea murmurului vezicular, 
matitate şi raluri. Aceste semne au drept cauză iritația 
diafragmatică secundară procesului inflamator. 
Examenele de laborator indică leucocitoză şi, la 
majoritatea pacienţilor, examenul de urină este normal. 
Un număr mic de bolnavi au proteinurie, piurie şi 
hematurie, deoarece aceştia dezvoltă un proces 
inflamator în jurul abcesului, suficient de intens încît 
să producă modificări patologice urinare. Hemoculturile 
sînt frecvent negative. 

Abcesele corticale sînt rezultatul diseminării 
hematogene a stafilococilor în cortexul renal, de la 
nivelul unui focar infecțios cutanat (furuncul, 
furuncul antracoid, paronichie, celulită), osos 
(osteomielită) sau valvular (endocardită). Consuma- 
torii de droguri intravenoase, diabeticii şi pacienții 
supuşi dializei au risc crescut pentru dezvoltarea 
acestei afecțiuni. 

Deoarece agentul infecțios (Stafilococul auriu în 90% 
din cazuri) diseminează, de obicei, dintr-un focar aflat 
la distanță, direct în rinichi şi se localizează în cortexul 
extern, pacienții cu această afecțiune nu acuză polakiurie 
sau micțiune dureroasă. Abcesul poate fi identificat prin 
ecografie sau examen CT, modificările fiind similare 
cu cele din abcesul corticomedular. Abcesul cortical 
recent, descoperit ecografic, necesită diagnostic 
diferențial cu o tumoră renală. La pacienţii subfebrili, 
cu semne minime de toxicitate sistemică, suspiciunea 
de tumoră renală trebuie să fie suficient de puternică 
pentru a indica efectuarea unei arteriografii renale. 


Nafcilina sau vancomicina trebuie administrate 
intravenos 10-14 zile după care se vor administra 
antibiotice antistafilococice orale, pentru încă 4 
săptămîni. Durerea dispare după 24-48 de ore, iar febra 
după 5-7 zile. Doar 3% din pacienţi prezintă abcese 
renale bilaterale concomitente. 

Dacă simptomele nu se ameliorează în 48 de ore de 
la iniţierea terapiei, trebuie să se recurgă la drenaj pe ac 
sau cu ajutorul unui cateter. Dacă acest drenaj nu dă 
rezultate se va efectua drenaj pe cale chirurgicală. 


4. Abcesul perinefretic. Această afecţiune apare 
secundar rupturii unui abces renal în spațiul perinefretic. 
Un mic număr de cazuri se datorează diseminării 
hematogene de la nivelul unei infecţii localizate 
extrarenal în spaţiul perirenal. Leziunile colonului, 
infecția corpurilor vertebrale adiacente, empiemul, 
colecistita, abcesul hepatic sau boala inflamatorie 
pelvină pot duce la infectarea secundară a spaţiului 
perirenal. 

Abcesul perinefretic survine, frecvent, ca o 
complicaţie a unui abces renal. Lipsa de răspuns la 
antibioterapie şi drenaj a unui abces renal trebuie să 
sugereze posibilitatea unei extinderi perinefretice. 

Durerea unilaterală lombară şi în flanc apare în 80% 
din cazuri iar frisoanele şi usturimile la urinat la 40% 
din pacienţi. Greaţa, vărsăturile şi scăderea ponderală 
sînt prezente în 25% din cazuri. Unii pacienți au ca 
unică acuză durerea spontană şi la palpare în regiunea 
lombară. Mai este posibilă apariția durerii la palpare în 
flanc, în unghiul costovertebral şi în etajul abdominal 
mijlociu şi superior. În mai puţin de 50% din cazuri 
poate fi palpată o formațiune cu sediul în flanc. Durerea 
poate iradia către şold, coapsă sau în genunchiul ipsi- 
lateral. Mobilizarea coloanei lombare sau extensia 
coapsei pe bazin în timpul mersului accentuează durerea 
lombară şi spasmul muscular asociat, sugerînd o 
afecțiune musculoscheletală. Se mai semnalează ane- 
mia în (40% din cazuri) şi leucocitoza. Piuria şi 
proteinuria sînt frecvent întîlnite dar la pînă la 33% din 
pacienţii cu abcese perinefretice examenul de urină este 
normal şi 40% din pacienţi au uroculturi negative. 
Hemoculturile sînt pozitive în 40% din cazuri. 

Tabloul clinic descris mai sus, cu febră şi durere în 
flanc, este tipic pentru această afecțiune, dar unii 
pacienţi prezintă doar simptome nespecifice, cum ar fi: 
stare generală alterată, anorexie, astenie şi scădere 
ponderală. Prezenţa unui revărsat pleural sau diminu- 
area excursiilor diafragmatice, cu matitate în baza unui 
plămîn, la un pacient cu febră şi sensibilitate la palparea 
flancului ipsilateral, sugerază posibilitatea unei leziuni 
perirenale. 

Acest diagnostic trebuie adăugat listei cauzelor de 
febră de origine neprecizată şi trebuie luat în considerare 
în condiţiile unei peritonite, a unui abces pelvin sau 





Parteaa V-a DUREREA ACUTĂ ABDOMINALĂ 


a ————————— 


unui empiem fără etiologie evidentă. Pînă la o treime 
din cazuri decedează fără a se preciza un diagnostic, 
acesta fiind stabilit abia la necropsie. 

Ecografia sau examenul CT vor identifica rapid un 
abces perinefretic şi vor stabili extinderea sa. Examenul 
CT evidenţiază imagini lichidiene în spaţiul perirenal, 
înconjurate de o capsulă groasă, de densitate mare. În 
unele leziuni se observă bule de gaz ce confirmă 
diagnosticul de abces. 

Drenajul chirurgical prompt şi antibioterapia cu 
spectru larg — un aminoglicozid şi un antibiotic 
antistafilococic — vor trebui inițiate de urgență. Rata 
mortalității în această afecțiune este de 20-50%, multe 
decese datorîndu-se abordării greşite a diagnosticului 
şi a tratamentului. În cazul abceselor renale şi 
perinefretice, absența modificărilor urinare, poate 
distrage atenția de la afectarea renală. În aceste condiții, 
scintigrafia cu leucocite marcate cu citrat de “Ga sau 
"[n va detecta inflamaţia renală şi perirenală. Examenul 
CT poate defini natura şi localizarea anatomică a 
procesului inflamator (de exemplu abces renal şi/sau 
perinefretic). 


5. A. GLOMERULONEFRITA POSTSTREPTOCOCICĂ. 
Durerea persistentă în flanc şi în unghiul costo- 
vertebral, şi sensibilitatea la palpare, însoţeşte alte 
simptome ale acestei boli, şi anume: edemul miinilor, 
feţei şi pleoapelor, hipertensiunea arterială şi urina 
de culoare brună sau cafenie. Urina conţine proteine 
(0,5 pînă la >3,5 g/zi), eritrocite, leucocite şi cilindri 
hematici și granuloşi. Cilindrii hematici sînt adesea 
prezenți (60-85% din cazuri), şi trebuie căutați în 
orice probă de urină, folosind un pH acid care 
conservă cilindrii şi utilizînd sedimentul urinar 
obţinut prin centrifugare blîndă. Glomerulonefrita 
poststreptococică afectează copiii cu vîrste cuprinse 
între 5 şi 15 ani, dar poate surveni și la adulții aflați 
în a şasea decadă de vîrstă. Ea urmează unei angine 
streptococice după o perioadă de latenţă de 6-20 de 
zile, sau unui impetigo streptococic, la 14-21 zile. 
Infecţiile streptococice cutanate determină sindrom 
nefritic în 25% din cazuri. Tratamentul prompt cu 
penicilină, al infecțiilor streptococice amigdaliene 
şi cutanate nu previne apariția glomeruloneftritei. 
Alte manifestări posibile sînt: insuficienţa renală cu 
nivel crescut al creatininei serice (50% din cazuri) 
şi insuficiența cardiacă cu dispnee şi ortopnee. Trata- 
mentul constă în restricția salină şi administrarea 
diureticelor pentru controlul edemelor, hipertensiunii 
arteriale şi insuficienței cardiace. Dializa este 
recomandată temporar pacienților cu insuficiență 
renală severă. Majoritatea pacienților (95%) se 
vindecă, recapătîndu-și funcția renală normală. 


B. GLOMERULONEFRITA RAPID PROGRESIVĂ. 
Această afecțiune apare mai ales la pacienţii vîrstnici 


. 





(peste 58 ani). În unele cazuri există durere lombară 
şi toracolombară persistentă asociată cu sensibilitate 
la palpare şi în flanc. Mialgiile, artralgiile şi durerile 
abdominale sînt prezente uneori. La fel hemoptiziile 
. şi infiltratele pulmonare. Urina este brună sau tulbure 
şi conţine cilindri, hematii şi proteine. Edemele şi 
hipertensiunea sînt simptome inconstante, dar 
oliguria este caracteristică şi determină creşterea 
nivelului creatininei serice. Biopsia renală evidenți- 
ază semilune epiteliale în mai mult de jumătate din 
glomeruli. 

În 2 ani, peste 75% din pacienți mor sau sînt supuşi 
dializei cronice. Factorii de prognostic nefavorabil 
sînt: oliguria persistentă, hipertensiunea arterială, 
creatininemia peste 6 mg/dl şi prezența semilunelor 
epiteliale în mai mult de 50% din glomeruli. 
Remisiunea poate fi obținută prin pulsterapie cu 
metilprednisolon sau prin plasmafereză. Pacienţii 
cărora li se efectuează plasmafereză au fost trataţi 
în paralel cu prednison și ciclofosfamidă. Sînt 
necesare studii ulterioare pe termen lung, pentru 
demonstrarea efectului pulsterapiei şi al plasma- 
ferezei asupra prognosticului vital. 


C. NEFROPATIA CU IGA (BOALA BERGER). Această 
afecțiune apare, de cele mai multe ori, în 2 zile de la 
debutul unei infecţii a căilor respiratorii superioare 
(50% din cazuri), al unui sindrom pseudogripal 
(15%) sau după o serie de simptome constînd în 
greață, vărsături şi diaree (10%). Hematuria 
macroscopică este simptomul predominant. Urina 
este de culoare brun-cenuşie sau cafenie. Alte 
simptome sînt: subfebrilitatea, starea generală 
alterată, durerile musculare şi durerea spontană şi la 
palpare, uni- sau bilaterală, cu sediul lombar. Disuria 
poate fi de asemenea prezentă. Edemele feţei şi 
mâinilor apar în mai puţin de 50% din cazuri. În 
25% din cazuri, creatinemia creşte uşor. Sumarul 
de urină evidențiază hematii, leucocite şi cilindrii 
eritrocitari şi leucocitari. Unii pacienţi au avut doar 
hematurie microscopică, iar urina nu a fost niciodată 
de culoare brună. 50% din pacienți au episoade 
recurente de hematurie macroscopică, asociate cu 
infecţii virale acute. Hematuria microscopică poate 
persista între puseele de hematurie macroscopică. 
Biopsia renală va confirma diagnosticul, evidențiind 
leziunile glomerulare focale cu proliferare mez- 
angială, precum şi depozitele de Ig A. Sînt impli- 
cate doar o.parte din segmentele unor glomeruli. În 
primele 6 luni,; boala are o evoluţie insidioasă, cu 
prognostic nefavorabil în 20%. din cazuri. Alţi 
pacienţi (30%) decedează sau necesită dializă 
cronică la 20 de ani de la debutul bolii. Nu există 
nici un tratament care să poată. controla progresia 
bolii. 

6. A. NEFRITA INTERSTIȚIALĂ ACUTĂ. Această 


afecțiune asociată cu hipersensibilitatea la anumite 
medicamente, a fost observată pentru prima dată la 
pacienţii tratați cu meticilină. Ulterior, a mai fost 
asociată cu alte peniciline și diuretice, ce conţin 
grupări sulfat, cum ar fi: tiazidicele, cefalosporinele 
şi rifampicina. 

Simptomele apar în 3 zile pînă la 5 săptămîni de 
la inițierea terapiei cu medicamentul respectiv. 
Debutul este brusc, cu febră, frisoane, stare generală 
alterată, durere lombară, urină brună sau tulbure 
sau hematurie macroscopică roşu închis. Erupția 
maculopapulară generalizată este prezentă la mai 
puţin de 25% din pacienți. Poate fi detectată 
hematuria microscopică şi piuria dar frotiurile 
colorate Gram şi uroculturile sînt negative. Frotiul 
din sedimentul urinar colorat Wright va evidenția 
eozinofile, prezenţa lor fiind un argument impor- 
tant pentru susținerea diagnosticului. Eozinofilia 
apare în sîngele periferic în 79% din cazuri, dar poate 
fi omisă dacă nu se efectuează numărători repetate 
ale elementelor figurate. Este posibilă apariția 
oliguriei şi a insuficienței renale. Prin pierderea 
renală de sare şi prin creşterea potasemiei apare 
acidoza hipereloremică. În unele cazuri sînt prezenți 
anticorpi antimembrană bazală tubulară ce pot fi 
identificați prin biopsie renală, care pune în evidență 
infiltratul interstițial cu limfocite, monocite şi 
eozinofile. Tratamentul constă în oprirea adminis- 
trării medicamentului incriminat şi într-o cură scurtă 
de corticosteroizi administrați per os. Eficacitatea 
corticoizilor este incertă, dar mulți medici îi prescriu. 
Durerea lombară este uni- sau bilaterală, iar în unele 
cazuri este discretă sau absentă. 

Rifampicina provoacă mai frecvent această 
tulburare dacă este administrată după o primă 
cură terapeutică sau dacă este administrată 
intermitent. 


B. NEFROPATIA PRIN ABUZ DE ANALGETICE. 
Fenacetina, paracetamolul şi aspirina, utilizate în 
diferite combinaţii pentru combaterea durerii, pot 
produce insuficiență renală cronică dacă sînt 
consumate în doze mari o perioadă lungă de timp. 
Pentru a susține acest diagnostic este necesară 
evidenţierea, în antecedente, a unui consum mai mare 
de 1 g/zi de paracetamol şi aspirină timp de cel puţin 
3 ani sau un consum total de cal puţin 3 kg din aceste 
medicamente, 50% din bolnavi prezintă valori serice 
crescute ale creatininei şi hipertensiune arterială, 
majoritatea fiind anemici. De obicei, există 
antecedente de cefalee cronică sau dureri de spate 
pentru care s-au administrat analgezice. Pielonefrita 
post-infecțioasă este regăsită în 50% din cazuri. 
Nefropatia prin consum excesiv de analgezice este 

nedureroasă, pînă cînd se instalează necroza papilară 
cu eliminarea de fragmente necrotice în urină sau 
„apare o infecţie urinară. 

Fragmentele papilelor necrozate pot obstrua 
parţial sau complet ureterul provocînd o durere 
severă în unghiul costovertebral şi în flanc, ce poate 
iradia în hipogastru şi organele genitale externe, 
simulînd o colică renală litiazică. 

Obstrucţia ureterului cu fragmente tisulare 
necrozate, fără simptome colicative, duce la dilatarea 
sistemului pielocaliceal, povocînd o durere surdă şi 
continuă în regiunea lombosacrată. Durerea este 
intensificată de administrarea de lichide, dacă excreția 
lor destinde suplimentar sistemul pielocaliceal renal. 
Sensibilitatea localizată la palpare este asociată cu 
obstreția ureterală sau cu hidronefroză. Urografia 
intravenoasă va evidenția dilataţie caliceală (datorată 
obstrucţiei), lacună papilară şi defect de umplere al 
calicelor, prin prezența unei porțiuni din papila 


necrozată care este liberă în calice (semnul inelului“). 


Carcinomul epiteliului tranzițional este frecvent 
în această afecțiune. Poate sîngera sau poate pro- 
duce obstrucție provocînd durere lombară şi în flanc. 

Tratamentul costă în întreruperea administrării 
abuzive de analgetice. În aproape toate cazurile de 
insuficiență renală se va obține remisiunea completă. 
Neoplasmul bazinetal sau ureteral necesită rezecție 
chirurgicală. Insuficiența renală se tratează prin 

_ dializă cronică şi/sau prin transplant renal. 


C. SINDROMUL LOMBALGIE-HEMATURIE. Acest 
sindrom ce se manifestă prin durere spontană şi la 
palpare în flanc, uni sau bilaterală, asociată cu 
hematurie macroscopică şi, uneori, cu hipertensiune 
se întîlneşte la femei tinere care consumă anti- 
concepționale orale. În timp ce urografia intra- 
venoasă este de obicei normală, arteriografia renală 
va evidenția stenoze şi spasm vascular. Durerea este 
probabil de origine ischemică. Întreruperea 
medicamentaţiei contraceptive duce la rezolvarea 
simptomatologiei. 


7. Infarctul renal acut. Durerea severă, ascuţită, 
continuă, care apare brusc în unghiul costovertebral şi 
flanc, unilateral iradiază anterior, spre etajul abdomi- 
nal superior şi regiunea periombilicală. Se însoţeşte de 
anorexie, greață şi vărsături dar febra nu apare decît la 
1-2 zile de la debutul durerii. Este prezentă sensibilitatea 
la palpare în flanc, în regiunea lombară, precum şi în 
abdomenul superior. Ischemia renală provocă crize 
hipertensive. Hematuria macroscopică este rară dar cea 
microscopică este frecvent întîlnită. Proteinuria este 
prezentă în aproape toate cazurile. Datorită necrozei 
rinichiului afectat enzimele renale sînt eliberate în 
circulație şi ca urmare creşte concentrația lor serică. 
Aceste enzime sînt reprezentate de lactat dehidrogenază 


(LDH), fosfataza alcalină şi aspartat aminotransferaza 
(AST/GOT). Nivelul LDH poate fi crescut şi în urină. 
Creşterile enzimatice survin în primele 3 zile de la 
debutul simptomelor, iar nivelul LDH poate rămîne 
crescut pentru o perioadă mai lungă. Urografia 
intravenoasă va evidenția lipsa funcţiei renale de partea 
afectată, în timp ce ureteropielografia retrogradă nu 
evidenţiază vreo leziune organică în rinichiul respectiv. 
Arteriografia renală confirmă diagnosticul. Examenul 
CT cu substanță de contrast indică structura renală 
normală şi absenţa excreției substanței de contrast de 
partea afectată. Cauzele de infarct renal sînt următoarele: 

Tromboembolismul de origine cardiacă la pacienții 
cu fibrilaţie atrială. Majoritatea pacienţilor cu 
tromboembolism au boală coronariană şi doar unii au 
valvulopatie mitrală. Trombii cu origine în ventriculul 
stîng apar la pacienţii cu infarct miocardic recent, 
miocardită, cardiomiopatie sau anevrism ventricular. La 
bolnavii cu endocardită, vegetaţiile obstruează, uneori, 
artera renală. Anticoagulantele previn trombembolismul 
cu origine în cavitățile cardiace. Endocardita necesită 
tratament antibiotic prelungit. Terapia trombolitică cu 
streptokinază administrată intravenos şi angioplastia nu 
au avut un succes semnificativ în permeabilizarea arterei 
renale. 

Revascularizaţia prin metode chirurgicale trebuie 
evitată, cu excepția cazului în care există trombo- 
embolism renal bilateral. Pacienţii cu embolie renală 
bilaterală, care sînt tratați prin metode chirurgicale au 
o evoluţie mai favorabilă decît cei tratați doar cu 
anticoagulante (supraviețuire 63% faţă de 14%). 

Ocluzia arterială se mai poate datora trombozei 
spontane sau posttraumatice sau disecției de arteră 
renală. Tabloul clinic va fi similar celui descris mai sus. 
Unele cazuri de ocluzie arterială renală sînt asimpto- 
matice. Cele două entități (disecția și ocluzia arterială) 
sînt diferenţiate cu ajutorul arteriografiei. Indicaţiile de 
tratament chirurgical în disecţia arterei renale sînt 
hipertensiunea severă şi deteriorarea funcției renale. 
Deşi afectarea renală definitivă poate surveni brusc, au 
fost operate cazuri de ocluzie arterială renală completă, 
cu revascularizarea rinichiului şi la o lună după ocluzie, 
obţinîndu-se o recuperare bună a funcțiilor renale. Se 
presupune că viabilitatea rinichiului între momentul 
ocluziei şi cel al tratamentului definitiv a fost prezervată 
prin existența circulaţiei colaterale. 


8. A. BOALA POLICHISTICĂ RENALĂ (CU 
TRANSMITERE AUTOZOMAL DOMINANTĂ). 
Această afecțiune determină durere în flanc şi în 
regiunea lombară, de intensitate mică sau moderată. 
Durerea este de obicei surdă şi persistentă. Este 
prezentă hematuria, macroscopică şi microscopică; 
ea este precipitată de traumatisme sau de efort fizic 
sau poate surveni spontan. Pacientul observă, uneori, 





prezența unor mase palpabile în ambele flancuri. 
Cefaleea, greaţa, vărsăturile, nicturia şi poliuria sînt 
acuze frecvente. Hipertensiunea apare la 30-40% din 
pacienţi. Insuficiența renală este semnalată la 50% 
din pacienții de peste de 70 de ani. 

Diagnosticul poate fi confirmat prin ecografie sau 
examen CT renală. În 50% din cazuri pot exista 
chisturi hepatice, cu sau fără hepatomegalie. Aceste 
chisturi sînt uneori confundate cu metastazele 
neoplazice hepatice. Anevrismele cerebrale sînt 
asociate cu boala polichistică în 10-40% din cazuri. 
În cele mai multe clinici aceşti pacienți nu sînt 
investigați imagistic pentru suspiciunea de anevrism 
decît în momentul în care acuză cefalee sau cînd 
dezvoltă tulburări neurologice. 

Printre acuzele frecvente se numără anemia 
cauzată de hematuria macroscopică și de insuficiența 
renală. Durerea în flanc se poate datora creşterii 
dimensiunilor rinichiului, rupturii chisturilor sau 
hemoragiei în interiorul acestora. Hemoragia 
retroperitoneală poate fi explicată tot datorită rupturii 
chisturilor. Rinichiul polichistic oferă condiţii 
favorabile litogenezei, manifestate uneori prin colici 
renale. Chisturile se pot infecta determinînd apariția 
de dureri lombare şi în flanc. Cotrimoxazolul 
difuzează în lichidul intrachistic, fiind eficient pentru 
infecțiile cu această localizare. 

Nu s-a demonstrat că puncţia chisturilor ar avea 
vreun rol în prezervarea funcției renale. Examenul 
CT abdominal este utilizat pentru a determina cauza 
durerii şi a formațiunilor din flanc. Durerea în flanc 
mai poate proveni şi de la un carcinom renal, frecvent 
întâlnit la pacienţii cu boală polichistică renală. 


B. RINICHIUL SPONGIOS MEDULAR. Caracteristică 
este prezența dilataţiilor chistice la nivelul tubilor 
colectori din medulară. Pacienţii cu această afecțiune 
sînt predispuşi la dezvoltarea litiazei renale şi 
pielonefritei. Hematuria este frecventă. Durerea 
lombară şi în flanc este asociată litiazei sau infecţii- 
lor. Diagnosticul poate fi stabilit prin urografie 
intravenoasă, care arată cavități medulare cu aspect 
pseudochistic cu dimensiuni de 1-5 mm, pline cu 
substanță de contrast. Dispoziţia acestora conferă 
regiunii medulare un aspect de „buchet de flori“. 

În medulară apar calculi şi depozite de calciu. 
Hiperparatiroidismul este mai frecvent întîlnit în 
această boală; prin urmare, concentrațiile serice de 
calciu şi parathormon trebuie măsurate în cazul în 
care există litiază renală sau nefrocalcinoză, în scopul 
excluderii unei tumori paratiroidiene. Se constată 
scăderea capacității de concentrare a urinii şi 
prezența acidozei tubulare renale. 

Tratamentul are ca obiective eradicarea infecției 
şi inhibarea litogenezei. Afecţiunea, regăsită la pînă 
la 20% din pacienții cu litiază renală are caracter 

benign şi nu conduce la insuficiență renală 
progresivă. 


9. Carcinomul renal. Această afecţiune determină 
durere persistentă cu sediu lombar şi în flanc (35-40% 
din cazuri), hematurie macro- sau microscopică (50-60% 
din cazuri) şi/sau prezența unei formaţiuni abdominale 
laterale sau în flanc, care este descoperită chiar de 
pacient (25-45%). Febra este, uneori, singurul simptom 
(15%) şi poate fi asociată cu scădere ponderală şi un 
grad de anemie. Hipertensiunea survine în pînă la 40% 
din cazuri. Unii pacienți (3-6%), au facies vultos şi 
nivele crescute ale hemoglobinei, probabil datorită 
stimulării măduvei osoase de către eritropoietina 
secretată de tumoră. Urografia intravenoasă identifică 
75% din aceste tumori. Ecografia poate fi utilizată 
pentru a stabili structura chistică sau solidă a masei 
tumorale. Dacă formațiunea are structură chistică nu se 
vor mai efectua investigații suplimentare. În condițiile 
în care tumora este solidă va fi necesară recurgerea la 
examen CT cu substanță de contrast. Dacă leziunea 
fixează substanța de contrast, probabilitatea ca aceasta” 
să fie de natură neoplazică este mare şi, prin urmare, se 
recomandă excizia chirurgicală. În cazul în care leziunea 
nu fixează substanța de contrast, se va efectua o 
arteriografie renală. Dacă formațiunea este vasculari- 
zată, este necesar tratamentul chirurgical constînd în 
nefrectomie. Cînd leziunea este avasculară, se 
efectuează o puncţie aspirativă pe ac, în vederea 
detectării prezenţei de celule maligne. 

Tratamentul cancerului renal necesită o stadializare 
atentă, cu ajutorul examenului CT sau RMN. Dacă se 
suspectează invazia tumorală a venei renale, este utilă 
venografia venei cave inferioare pentru a determina 
gradul de extensie al tumorii. Pacienţii în stadiul I, cu 
tumori limitate la rinichi, cei aflaţi în stadiul II, cu tumori 
extinse în spaţiul perinefretic şi în regiunea supra- 
renaliană şi cei în stadiul III A cu tumori care invadează 
vena renală şi vena cavă inferioară vor fi supuşi unei 
intervenţii chirurgicale ce constă în nefrectomie, 
adrenalectomie, îndepărtarea trombilor din vena cavă 
precum şi excizia fasciilor şi țesutului adipos, adiacente 
acestei structuri. O asemenea intervenție este corelată 
cu o probabilitate de supraviețuire la 5 ani de 50-70%. 
Totuşi, dacă sînt implicați ganglionii limfatici 
paraaortici şi alți ganglioni aflaţi la distanță (stadiul II 
B, II C) atunci probabilitatea de supravieţuire la 5 ani 
scade la 15-35%. Pacienţii cu metastaze sistemice 
(stadiul TV) au răspuns, mai nou, la imunoterapia cu 
limfocite autologe activate prin expunerea în vitro la 
interleukină-2 (celule „LAK“). Prognosticul pe termen 
lung la aceşti pacienți este necunoscut în prezent. Doar 
10% din pacienţii trataţi cu interleukină-2 au prezentat 
remisiune completă, alții 20% beneficiind doar de o 
remisiune parțială. Acest tratament este încă experimen- 
tal şi are efecte toxice secundare. 


222 Partea a V-a DUREREA ACUTĂ ABDOMINALĂ 


a — — — 


2. DUREREA MIOFASCIALĂ - DUREREA 


MUSCULARĂ SPONTANĂ ŞI LA PALPARE ŞI 
DUREREA PRIN STIMULAREA UNOR PUNCTE 
„TRIGGER“. 


Durerea este surdă, persistentă şi continuă şi are sediul în 
regiunea toracolombară, unilateral. Poate fi intensificată de 
flexia, extensia şi rotația trunchiului şi limitează aceste 
mişcări. În anamneză se poate evidenția un istoric de efort 
neobişnuit constînd în ridicarea de greutăți, ca în cazul 
tinerelor mame care ridică copilul din pătuţ sau din țarcul de 
joacă de mai multe ori pe zi. Examenul obiectiv relevă 
sensibilitatea la palpare generalizată sau localizată la nivelul 
unor puncte „trigger“. Presiunea digitală exercitată asupra 
acestor puncte „trigger“ va reproduce durerea pacientului şi 
uneori și tipul de iradiere la distanță a acesteia. Într-o regiune 
pot exista unul sau mai multe puncte „trigger““ dureroase. 
Acest sindrom poate răspunde sau nu la tratamentul cu 
antiinflamatoare nesteroidiene. Din contră, injectarea locală, 
în punctul „trigger'“, de lidocaină şi metilprednisolon conduce 
la calmarea instantanee a durerii (datorită lidocainei) precum 
şi la o ameliorare pe termen lung. Punctele „trigger“ sînt 
situate în regiunea mușchilor dințați, rotatori şi longissimus. 
Alte metode de tratare a durerii miofasciale include utilizarea 
de spray-uri ce realizează răcirea tegumentelor, urmată de 
întinderea mușchilor, compresie ischemică digitală şi 
acupunctură la nivelul punctelor „trigger“. Noi considerăm 
injecțiile cu lidocaină şi steroizi ca fiind eficiente, dar această 
terapie este rareori necesară deoarece durerea răspunde la 
aplicarea de căldură, la analgezice și la gimnastică medicală. 

Injecţiile cu lidocaină au, pe lîngă utilitatea terapeutică, 
şi un rol diagnostic, ele calmînd imediat durerea 
miofascială, fapt care nu se întîmplă în cazul durerii asociate 
unei afectări renale, pleurale sau vertebrale cu aceeaşi 
localizare. Examenul de urină, urografia intravenoasă şi 
ecografia renală sînt normale. 


3. FRACTURI COSTALE PRIN EFORT DE TUSE 


În cazul unor afecțiuni respiratorii ca bronşita sau pneumo- 
nia se pot înregistra accese de tuse atât de violente încît, prin 
acțiunea mușchilor inseraţi pe coaste, se pot produce fracturi 
ale coastelor XI sau XII, posterior, în regiunea costovertebra- 
lă. Aceste fracturi sînt fără deplasare. Există sensibilitate la 
palpare în punctele trigger de la nivelul coastelor XI sau 
XII. Inspirul profund, tusea sau decubitul pe partea afectată 
pot intensifica durerea. Administrarea de antitusive potente 
şi utilizarea unui depărtător de coaste reglabil va conduce de 
obicei la ameliorarea durerii. La unii pacienţi durerea îşi are 
originea la nivelul mușchilor intercostali, nu a coastelor şi 
există sensibilitate la palparea acestor muşchi. În acest caz, 
măsurile terapeutice sînt similare cu cele din fracturile costale. 


4. PLEURITELE 


Durerea pleurală poate cauza un disconfort bine delimitat, 
cu sediul toracic postero-inferior cu caracter de junghi sau 


de înțepătură. Durerea este mai intensă la sfîrşitul inspirului, 
în timpul acceselor de tuse şi la mobilizarea bolnavului. 
Diminuarea excursiilor respiratorii şi decubitul pe partea 
opusă celei afectate duc, de cele mai multe ori, la 
ameliorare, deşi între respiraţii poate persista o durere 
surdă. Pentru calmarea durerii mulți pacienți îşi modifică 
ritmul respirator, respirînd rapid și superficial. Cauzele de 
pleurită sînt prezentate în continuare 


A. Pneumonia. Pneumonia bacteriană este asociată cu 
durere pleurală, tuse, expectoraţie galben-verzui, ruginie 
sau cu aspect de „jeleu de coacăze“, febră, frisoane şi uneori 
cu frison solemn. Frotiurile din spută colorate Gram vor 
evidenția multe neutrofile şi bacterii. Răspunsul la 
antibioterapie este, de obicei, prompt. Radiografia 
pulmonară arată opacităţi segmentare sau nesistematizate. 
Legionella pneumophila este agentul etiologic al unei 
forme grave de pneumonie, frecvent precedată de diaree și 
de dureri abdominale. În plus, testele ce investighează 
funcţia renală şi hepatică sînt, de cele mai multe ori, 
anormale. Pneumonia cu Legionella survine la pacienţi cu 
boli pulmonare cronice sau imunodeprimaţi, putînd afecta 
şi adulţii tineri. Eritromicina este medicamentul de elecţie. 


B. Embolia pulmonară. Emboliile pulmonare mici pot 
provoca durere acută cu caracter pleural. Alte simptome 
frecvent întîlnite sînt: dispneea, tusea, hemoptizia (30% 
din cazuri) şi sincopa. La examenul obiectiv pot fi 
auscultate raluri şi/sau o frecătură pleurală (28%) şi pot fi 
prezente semne de revărsat pleural. Scintigrafia pulmonară 
evidenţiază anomalie perfuziei pulmonare care, dacă pneu- 
monia implică mai multe segmente și lobi, este asociată cu 
un dezechilibru important ventilație/perfuzie (V/Q), fiind 
un argument diagnostic important. Totuși, dacă scintigrafia 
de perfuzie este pozitivă, în prezența altui tip de distribuţie 
V/Q (de exemplu echilibru V/Q), atunci trebuie efectuată 
o angiografie pulmonară în vederea stabilirii semnificației 
rezultatelor obţinute prin scintigrafie. Pletismografia de 
impedanţă. confirmă prezența unui trombus în venele 
femurale sau iliace ale unui pacient cu scintigrafie 
pulmonară anormală, rezultatul pozitiv. fiind suficient 
pentru a impune începerea tratamentul anticoagulant cu 
heparină şi warfarină. La pacienți cu embolie pulmonară, 
radiografiile pulmonare pot fi normale sau evidenţiază o 
opacitate cu baza'spre pleură şi, uneori, un mic revărsat 
pleural. 

Pacienţii cu embolie pulmonară sau tromboză venoasă 
ilio-femurală recentă vor trebuie tratați cu heparină 
intravenos, timp de 7-10 zile, apoi cu warfarină per os, 
timp de 3-6 luni. 


C. Pleurezia virală sau bacteriană. Pleurezia virală sau 
bacteriană secundară unui mic focar bronhopneumonic 
subpleural poate fi diagnosticată pe baza istoricului de durere 
pleurală tipică, subfebrilitate şi uneori, de cefalee şi mialgii. 
Radiografia pulmonară identifică un mic revărsat pleural sau 
este perfect normală. Scintigrafia de perfuzie şi angiografia 

pulmonară nu evidenţiază semne de embolie pulmonară. 
Pletismografia de impedanţă nu detectează prezența de trombi 
în venele ilio-femurale. Din punct de vedere clinic, această 
afecțiune poate mima infarctul pulmonar embolic, necesitînd 
efectuarea unei scintigrafii pulmonare de perfuzie şi/sau a 
unei angiografii pulmonare, pentru a-l putea exclude. Agenţii 
virali, care determină acest sindrom sînt necunoscuţi. La 
pacienții din ambulator, pleurezia virală este de 3-4 ori mai 
frecventă decît embolia pulmonară. 


D. Pleurezia tuberculoasă. Pacienţii suferind de această 
afecţiune se prezintă la medic cu durere pleurală, febră şi 
revărsat pleural. IDR la PPD este pozitiv sau virează în 
cîteva săptămîni de la debut. Este necesară biopsia pleurală, 
cu efectuarea de culturi din materialul biopsiat deoarece 
Mycobacterium tuberculosis se izolează din revărsatul 
pleural tuberculos doar în 20% din cazuri. Mare parte dintre 
aceşti pacienți fac, în lipsa terapiei, tuberculoză pulmonară. 
Tratamentul cu izoniazidă şi alte antibiotice antitubercu- 
loase timp de un an trebuie inițiat imediat ce diagnosticul 
a fost confirmat. 


E. Pleurita lupică. Lupusul eritematos sistemic poate 
debuta brusc cu durere pleurală unilaterală, localizată 
toracic posteroinferior şi, uneori, în umărul de aceeaşi parte. 
Se pot asocia febră, astenie, fatigabilitate şi anemie. De 
partea afectată există uneori revărsat pleural mic sau 
moderat. Lichidul este exudat şi conține celule lupice. Titrul 
anticorpilor antinucleari (ANA) în lichidul pleural este mai 
mare de 1/160 şi poate fi mai mare sau egal cu titrul acestor 
anticorpi în ser. Tratamentul cu prednison conduce la o 
ameliorare spectaculoasă. În pleureziile non-lupice testul 
pentru identificarea ANA este de obicei negativ. 


5. TUMORILE SUPRARENALIENE 


(FEOCROMOCITOMUL SAU CARCINOMUL 
SUPRARENALIAN) CU HEMORAGIE ACUTĂ 


Debutul acut al unei dureri localizate unilateral în flanc 
sau în regiunea lombară poate semnala prezența unei 
hemoragii în interiorul unei tumori suprarenaliene. Durerea 
este exacerbată de inspirul profund sau de mobilizare. 
Calmarea durerii este obținută de obicei doar cu analgezice 
opioide. Dacă afecțiunea neoplazică subiacentă este un 
feocromocitom, există, în general, un istoric de hipertensi- 
une, de episoade recurente de cefalee pulsatilă, transpiraţii 
profuze, palpitații, scădere în greutate şi dureri toracice. 
În antecedentele recente poate fi semnalat un infarct 
miocardic acut. Pacienţii cu hemoragie suprarenaliană 
secundară feocromocitomului se pot prezenta cu durere 
apărută spontan şi la palpare în flanc, tahicardie, 
hipotensiune — prin hipovolemie — şi, uneori, cu edem 
pulmonar acut indus de catecolamine (dispnee, wheezing, 
tuse şi expectoraţie cu spută rozată, spumoasă). Prezența 
tumorii poate fi susținută de descoperirea unor concentrații 
crescute ale catecolaminelor serice şi urinare dar rezultatul 
poate fi normal în condiţiile „apoplexiei suprarenaliene“. 


Un examen CT sau RMN confirmă prezența unei 
formațiuni suprarenaliene de aceeaşi parte cu durerea şi 
poate evidenția o hemoragie suprarenaliană. 

Scintigrafia de glande suprarenale cu metaiodo- 
benzilguanidină (MIBG) marcată cu "1 sau '"!1 este 
insensibilă în cazul feocromocitomului. Este puţin probabil 
ca scintigrafia să fie pozitivă în prezența unei hemoragii 
suprarenaliene majore. 

Durerea acută cu sediul în flanc, secundară unei 
hemoragii intraadrenale, poate să complice evoluția unui 
carcinom. corticosuprarenalian. Apariţia bruscă a unei 
dureri în flanc la un pacient cu sindrom Cushing va impune 
efectuarea unui examen CT sau RMN de glande 
suprarenale. Unele carcinoame adrenale sînt asimptomatice 
pînă în momentul apariției hemoragiei. Alte carcinoame 
determină un sindrom feminizant la bărbați sau sindrom 
virilizant şi sindrom Cushing la femei. Aceste tumori pot 
fi detectate prin examen CT sau RMN. 


6. OSTEOMIELITA OSULUI ILIAC 


Osteomielita osului iliac se poate manifesta prin durere 
iliacă, sensibilitate la palpare şi apărare musculară, precum 
şi durere în zona inghinală şi în flanc. Membrul pelvin 
este flectat şi în rotaţie externă, durerea abdominală şi din 
flanc putînd fi intensificată de mişcările membrului infe- 
rior. Poate exista sensibilitate la palpare şi apărare 
musculară la nivel abdominal şi în flanc. Alte manifestări 
posibile sînt febra înaltă, frisoanele, anorexia, vărsăturile 
şi pierderea în greutate, precum şi leucocitoza. Radiografia 
de bazin rămîne fără modificări timp de 2 sau 3 săptămîni. 
Diagnosticul precoce este facilitat de efectuarea unei 
scintigrafii osoase sau a unui examen RMN de bazin. De 
obicei, există răspuns la tratamentul antibiotic în primele 
48 de ore. Pacienţii cu simptomatologie persistentă mai 
mult de 4 săptămîni, cu leziuni osteolitice şi care nu răspund 
la antibioterapie parenterală în 72 de ore, necesită 
efectuarea unei biopsii osoase pentru excluderea 
sarcomului Ewing. Tabloul clinic şi radiologic al acestei 
tumori se confundă cu cel al osteomielitei subacute. 


7. HERPESUL ZOSTERIAN 


Această afecţiune determină apariția unei dureri unilaterale, 
în bandă, persistentă sau cu caracter de arsură, precedînd 
cu 1-4 zile erupția clasică. Erupția este constituită din 
buchete de mici ulceraţii şi vezicule înconjurate de un halou 
îngust eritematos. Ulceraţiile se acoperă rapid cu cruste 
hemoragice. Erupția poate fi minimă sau foarte întinsă şi 
este localizată în regiunea dermatomerică a durerii. În 
cazurile severe administrarea orală de acyclovir se 
recomandată. 


8. DUREREA UNILATERALĂ DREAPTĂ 


A. Apendicita acută retrocecală. Durerea poate apărea 
iniţial în fosa iliacă dreaptă şi în regiunea lombară, fără a 

fi precedată de durere medioabdominală. Poate exista 
sensibilitate la palpare în fosa iliacă şi/sau în regiunea 
lombară simulînd o-colică litiazică renală sau o infecție 
renală. Vărsăturile sînt inconstante iar leucocitoza 
întregeşte adesea tabloul paraclinic. Perforația apendicu- 
lară cu formare de abces duce la apariția unei mase 
palpabile, dureroase în fosa iliacă dreaptă şi poate 
determina sensibilitate la palpare şi apărare musculară în 
flancul drept şi în regiunea costovertebrală. Apendicec- 
tomia trebuie executată înainte de perforarea apendicelui. 
Dacă abcesul este deja constituit, este necesară antibio- 
terapia asociată cu drenaj. 


B. Durerea pleurală din: 


1. Ulcerul duodenal. Un ulcer duodenal poate produce 
durere în hemitoracele drept posteroinferior şi în flancul 
drept. Aceasta simulează durerea pleurală, deoarece este 
accentuată de mișcările corpului şi de respirație. 
Hemidiafragmul ipsilateral poate fi ascensionat şi imobil 
iar murmurul vezicular este diminuat. Administrarea 
de antiacide și/sau de blocanți de receptori H, calmează 
durerea toracică şi din flanc, modificările patologice 
pulmonare dispărînd în 48-72 ore. 


2. Colecistita acută. Colecistita acută poate determina 
febră şi durere pleurală în hemitoracele drept 
posteroinferior şi în flancul drept; uneori și în umărul 
drept. Durerea este agravată de inspir, tuse şi de 
mobilizare. Administrarea intravenoasă de antibiotice 
sau colecistectomia vor conduce la dispariția durerii 
toracice și din flanc precum şi a modificărilor patologice 
descoperite la examenul fizic pulmonar. 


9. DUREREA UNILATERALĂ STÎNGĂ 


A. Regiunea lombară stîngă şi fosa iliacă stîngă 


1. Diverticulita, Diverticulita colonului descendent 
poate cauza durere în lomba şi în fosa iliacă stîngă, 
apărare -musculară şi sensibilitate la palpare. Alte 
manifestări sînt reprezentate de febră, dureri lombare, 
greață, vărsături şi diaree. Leucocitoza este frecventă, 
dar inconstantă. Diagnosticul este confirmat prin 
irigografie efectuată fără pregătire prealabilă, cu 
introducerea substanţei de contrast sub presiune scăzută. 
Examenul CT confirmă, de asemenea, diagnosticul. 

Tratamentul medical poate duce la vindecare; unii 
pacienți necesită însă laparotomie, drenarea abcesului 
şi rezecția segmentului de colon afectat. 


2. Carcinomul de colon. Perforarea unui carcinom 
poate avea un tablou clinic identic cu cel al diverticulitei. 
În antecedente se pot evidenția rectoragii, constipație 
acută şi/sau agravări ale durerii abdominale. Diagnosti- 
cul se confirmă prin irigografie cu introducere lentă a 
substanței de contrast, colonoscopie sau laparotomie 
exploratorie. 


B. Regiunea lombară stîngă şi hipocondrul stîng 


1; Infarctul splenic. Un infarct splenic determină 
apariția unei dureri în hipocondrul şi flancul stîng. 
Durerea este ascuţită, sub formă de junghi şi intensifi- 
cată de mişcările respiratorii. Sensibilitatea la palparea 
hipocondrului și flancului stîng este frecvent prezentă. 
Splina, dacă este palpabilă, este şi dureroasă. Infarctul 
survine la pacienți cu splenomegalie secundară unor 
boli mieloproliferative, cum ar fi leucemia granulocitară 
cronică. Pacienţii cu fibrilaţie atrială pot suferi un infarct 
splenic provocat de o embolie. Infarctul splenic mai 
este asociat cu siclemia şi cu tara de siclemie. Infarctele 
splenice septice survin secundar unei endocardite. 
Examenul CT va confirma diagnosticul de infarct 
splenic. 


2. Abcesul splenic. Se manifestă prin febră, frisoane, 
splenomegalie dureroasă sau nu și dure:e de intensitate 
mică pînă la moderată în hipocondrul stîng şi în flanc. 
Pot fi prezente sensibilitatea la palpare și apărarea 
musculară în hipocondrul şi flancul stîng. Mai poate 
exista durere în umărul stîng, intensificată de inspirul 
profund şi tuse. Arareori, se evidențiază o frecătură 
splenică. Abcesul este secundar unei embolizări din 
endocardită sau survine în urma unei bacteriemii cu 
salmonella, streptococ, stafilococ sau cu bacterii gram 
„negative. Factorii de risc sînt: infarctele splenice 
repetate, hemoragia subcapsulară posttraumatică, pneu- 
monia bacteriană, empiemul şi abcesele subfrenice sau 
cu alte localizări abdominale. Abcesul este vizualizat 
prin scintigrafia cu galiu şi/sau prin examen CT. 
Splenectomia şi antibioterapia intravenoasă sînt 
esențiale pentru vindecare. 

(LISTA DIAGNOSTICELOR 
POSIBILE 


1. Ocluzia intestinală 
A. Ocluzia jejunului 
B. Ocluzia ileonului 
C. Ocluzia şi strangularea unei anse 
dublu închise 
2. Ischemia mezenterică acută 


3. Apendicita acută şi afecțiuni cu 
manifestări similare 
A. Diverticulita acută cecală 
B. Diverticulita Meckel 

4. Gastroenterita acută 

5. Ruptura unui anevrism al aortei 


A. Embolia sau tromboza arterială abdominale 
B. Infarctul mezenteric nonocluziv 6. Hernia ombilicală încarcerată sau 
C. Tromboza venei mezenterice strangulată 


D. Vasculitele şi infarctul mezenteric 


Ll REZUMAT 


Ocluzia intestinală determină o durere colicativă peri- 
ombilicală, cu intervale de acalmie de 5-20 minute între crizele 
dureroase. Ocluzia jejunului se manifestă printr-un debut mai 
precoce al vărsăturilor (în prima sau a doua zi), față de situația 
întâlnită în ocluzia ileală. În obstrucţia ileală, vărsăturile pot 
fi galben maronii sau orange și au miros fecaloid. Atât în 
obstrucția jejunală, cît şi în cea ileală apare distensie 
abdominală, iar durerea devine continuă şi generalizată. 
Radiografia abdominală pe gol va evidenția anse dilatate de 
intestin subțire, cu niveluri hidroaerice. După o evacuare 
iniţială a colonului, survine oprirea tranzitului intestinal pentru 
materii fecale şi gaze. 

La pacienţii cu ocluzie prin strangulare a unei anse dublu 
închisă se remarcă debutul acut al unei dureri severe, 


persistente, cu sediul periombilical sau epigastric inferior, fără 
sensibilitate la palpare sau apărare musculară abdominală. 
Pacientul se prezintă cu stare generală alterată şi, de obicei, 
se răsuceşte de durere de pe o parte pe alta. Ecografia 
vizualizează dilatarea unei anse intestinale subțiri în formă 


"de „AU“. În 6 pînă la 12 ore încep să apară semne de peritonită 


localizată, cu durere la palpare şi apărare musculară minimă. 
În 24 de ore se poate palpa o formaţiune în etajul abdominal 
mijlociu sau inferior şi, eventual, se constată prezenţa 
lichidului de ascită. 

Ocluzia acută a arterei mezenterice determină o durere 
brutală severă şi continuă, cu sediu periombilical, asociată cu 
sensibilitate minimă la palpare. Dacă etiologia este embolică, 
există de obicei antecedente de afecțiuni cardiace, aritmii sau 

TABELUL INCIDENȚEI BOLILOR 


INCIDENȚA LA 100. 000 (APROXIMATIVĂ) 





Frecvență medie 
Frecvente (>100) (>5-100) Rare (>0-5) 
Ocluzia intestinală Hernia ombilicală Vasculita 
Ocluzia unei anse încarcerată mezenterică 


Diverticulita cecală 
Diverticulita Meckel 


dublu închise Ocluzia mezenterică 

complicată cu acută 

gangrenă Infarctul intestinal 
Apendicita acută nonocluziv 
Gastroenterita acută  Tromboza venei 

mezenterice 

Ruptura unui 

anevrism al aortei 

abdominale 
———— 
endocardită. La pacienţii cu tromboză mai există şi alte 
manifestări de ateroscleroză sistemică şi, frecvent, un istoric 
de angină intestinală. Pacienţii suferind de această afecțiune 
acuză durere severă şi au stare generală alterată, dar abdomenul 
este de obicei moale şi nedureros. Acest tablou clinic sugerează 
diagnosticul şi indică efectuarea unei angiografii, care va 
confirma suspiciunea de embolie sau de tromboză a arterei 
mezenterice superioare. La unii pacienţi cu durere periombi- 
licală severă, arteriografia selectivă nu va vizualiza nici un 
semn de ocluzie, dar va semnala prezenţa unei vasoconstricții 
marcate (infarctul intestinal nonocluziv). Aceşti pacienți au 
istoric de insuficiență cardiacă, hipotensiune şi/sau de consum 
de medicamente vasopresoare sau digitalice. Ocluzia venoasă 
determină simptome similare, dar poate fi detectată prin exa- 
men CT şi prin angiografie selectivă. Vasculitele se pot 
manifesta prin simptome ce mimează embolia sau tromboza, 
dar pacienții cu aceste afecțiuni au artrită reumatoidă sau alte 
manifestări ale unei boli multisistemice (în special panarterita 
nodoasă). 

Apendicita acută şi afecțiunile cu manifestări similare, 
diverticulita cecală şi diverticulita Meckel, pot debuta printr-o 
durere colicativă medio-abdominală, ce îşi mută rapid sediul 
în fosa iliacă dreaptă. O proporţie variabilă a pacienților cu 
aceste afecțiuni prezintă, de asemenea, şi febră, greață, 
vărsături şi semne de iritație peritoneală, localizate în fosa 
iliacă dreaptă. 

Gastroenterita acută provoacă o durere colicativă 
periombilicală, asociată cu. sensibilitate minimă la palpare, 
greață, vărsături, diaree şi, uneori, cu febră. Ruptura unui 
anevrism al aortei abdominale poate determina durere 
pulsatilă sau continuă, cu sediu epigastric inferior, 
periombilical, în flanc şi în lombă. Frecvent, durerea este 
agravată de decubitul dorsal şi este parțial ameliorată în 
ortostatism. Poate fi palpată o formațiune abdominală 
dureroasă și pulsatilă, iar diagnosticul se confirmă prin exa- 
men CT sau ecografie. 

O formaţiune ombilicală de consistență moale, sensibilă la 
pâlpare şi ireductibilă indică prezenţa unei hernii încarcerate. 
Dacă o ansă intestinală este sechestrată în sacul herniar, atunci 

vor apărea durere ombilicală colicativă, vărsături şi distensie 
abdominală, datorate ocluziei intestinale. Creşterea 
consistenței şi a durerii provocate de palparea formațiunii re- 
spective, asociate cu durere periombilicală severă şi continuă, 
cu febră, stare toxică şi leucocitoză, sugerează diagnosticul 
de strangulare a segmentului intestinal încarcerat. 


[] DESCRIEREA AFECȚIUNILOR 
ENUMERATE 


1. OCLUZIA INTESTINALĂ 


A. Ocluzia intestinului subțire proximal (jejunul). 
Această afecțiune debutează brusc, cu durere continuă, apoi 
colicativă, localizată periombilical şi în regiunea epigastrică 
inferioară. Durerea colicativă inițială persistă 15-30 minute, 
după care cedează, pentru a reîncepe 4-5 minute mai tîrziu. 
Fiecare criză dureroasă durează 2-3 minute şi este asociată 
cu zgomote intestinale cu tonalitate înaltă (borborisme), pe 
toată durata durerii. Abdomenul devine dureros la palpare 
în timpul episodului dureros. Fiecare criză dureroasă este 
urmată de o perioadă de acalmie, de 4-5 minute. Acest ciclu 
durere-perioadă de acalmie poate continua 12-24 ore şi se 
asociază cu greață şi vărsături frecvente. În perioadele de 
acalmie, abdomenul este suplu şi dureros. Vărsăturile apar 
precoce în ocluzia intestinului subțire proximal (ocluzia 
înaltă). Conţinutul vărsăturilor constă inițial din suc gastric 
cu aspect apos gălbui şi mai tîrziu devine galben-verzui, 
datorită eliminării conținutului duodenal. Dacă obstrucția 
persistă, apare distensia abdomenului superior. Tranzitul in- 
testinal pentru gaze și materii fecale este oprit, după unul 
sau două scaune evacuate la debutul afecțiunii. Radiografia 
abdominală simplă evidenţiază anse intestinale cu nivele 
hidroaerice. În absența strangulării unei anse intestinale, 
numărul de leucocite, temperatura, pulsul şi examenul fizic 
al abdomenului rămîn în limite normale (nu există 
sensibilitate la palpare şi apărare musculară localizată, iar 
semnul Blumberg este negativ). Pe măsură ce abdomenul se 
destinde, durerea colicativă intermitentă periombilicală 
cedează şi este înlocuită de o durere continuă generalizată. 
Obstrucţia mecanică a intestinului subțire se datorează, în 
general, aderențelor cauzate de intervenţii chirurgicale 
anterioare (74% din cazuri), încarcerării unei hernii (8,1%), 
unui cancer primar sau metastatic (8,6%) şi bolii Crohn 
(5,2%). Controversele iscate de tratamentul conservator al 
ocluziei intestinale acute, se datoresc faptului că examenul 
clinic nu reuşeşte întotdeauna să pună în evidență prezența 
strangulării. 

Pe de altă parte, chiar dacă leucocitoza, durerea localizată, 
tahicardia şi febra sînt absenţe, 5-13% din pacienți pot avea 
strangulare intestinală. În unele centre medicale, s-a încercat 
tratarea prin metode nechirurgicale a unui grup selecționat 
de pacienți. Pentru decomprimarea intestinului subțire proxi- 
mal a fost utilizată o sondă de aspirație nasogastrică sau 


20 DUREREA ACUTĂ PERIOMBILICALĂ 


intestinală şi s-au administrat lichide şi electroliți intravenos. 
Pacienţii selecționați pentru studiul privind tratamentul con- 
servator au avut: fie o ocluzie postoperatorie precoce, fie o 
ocluzie secundară aderenţelor, fie o ocluzie parțială sau o 
ocluzie datorată bolii Crohn. Pacienţii cu boală Crohn au 
mai fost trataţi cu corticosteroizi şi nutriție parenterală hiper- 
calorică. În alte centre medicale, toți pacienţii cu ocluzie 
completă sînt tratați prin intervenţie chirurgicală de urgență 
şi doar cei cu ocluzie parțială sînt tratați conservator. 


B. Obstrucţia intestinului subţire distal (ileonul). 
Crizele dureroase în etajul abdominal mijlociu sînt similare 
cu cele descrise mai sus, dar intervalele dintre colici sînt 
mai mari (10-20 minute). Vărsăturile pot apărea cu 1-2 
zile mai tîrziu şi nu sînt la fel de frecvente. Conţinutul 
vărsăturilor, care este inițial gălbui sau verde, devine curînd 
orange sau brun şi are un miros fetid, fecaloid, fără a conţine 
materii fecale. Abdomenul rămîne suplu la palpare şi 
nedureros între episoadele dureroase, dar după 2-3 zile 
devine destins și sensibil, colica fiind înlocuită de o durere 
moderată, difuză, generalizată şi surdă. Radiografia abdo- 
minală simplă evidențiază dilatarea mai multor anse intesti- 
nale şi nivele hidroaerice. Intervenţia chirurgicală se 
impune pentru ameliorarea simptomelor şi salvarea vieții. 


C. Ocluzia şi strangularea unei anse dublu închise. 
Debutul brusc al unei dureri severe, continue, surde, 
periombilicale şi/sau epigastrice inferioare, cu un abdo- 
men suplu, plat, nedureros. sugerează ischemia intra- 
abdominală. Pacienţii cu această afecţiune se pot zvîrcoli 
de durere. În prima zi, nu există, de obicei, febră, tahicardie, 
anemie, sensibilitate la palpare şi apărare musculară 
localizată. Radiografia abdominală simplă poate să nu arate 
prezența de gaz sau de nivele hidroaerice în intestinul 
subțire. În următoarele 24 ore apar febra, leucocitoza, 
tahicardia și se poate palpa periombilical o masă dureroasă. 
Repetarea radiografiei abdominale poate evidenția acum 
dilatarea unor anse intestinale subțiri. Ecografia 
abdominală vizualizează o ansă intestinală în forma literei 
„U“, dilatată şi conținînd lichid de stază; precum şi prezența 
lichidului de ascită. Lichidul de ascită are de obicei un 
miros fetid şi este serosanguinolent, iar concentrațiile de 
fosfați, LDH şi amilază depăşesc nivelurile serice. 
Laparotomia este necesară pentru a se realiza rezecţia ansei 
intestinale strangulate şi gangrenoase, înainte să survină 
complicaţii cu risc letal, cum ar fi necroza şi perforația 
intestinului, cu deversarea conţinutului intestinal toxic în 
cavitatea peritoneală. Incidența strangulării în ocluzia prin 
aderenţe fibroase este, în diferite studii, cuprinsă între 9% 
şi 32%. Mai mult de 80% din ocluziile prin aderențe survin 
în primii 5 ani după o intervenție chirurgicală, restul de 
20% apar între 5-15 ani după operaţia respectivă. 


2. ISCHEMIA MEZENTERICĂ ACUTĂ 


A. Embolia sau tromboza arterială. Se pot manifesta 
prin apariția bruscă a unei dureri severe, colicative, 

periombilicale sau epigastrice inferioare. Zgomotele 
intestinale sînt iniţial prezente, fiind chiar accentuate. În 
următoarele 4-5 ore, durerea devine mai intensă şi continuă, 
iradiind progresiv în tot abdomenul. Iniţial, abdomenul este 
suplu și nedureros; după 8 ore poate apărea o sensibilitate 
uşoară la palpare şi leucocitoză; apare silentium abdomi- 
nal, iar distensia abdominală devine evidentă. În primele 
4-5 ore, simptomele şi semnele prezentate trebuie să ridice 
suspiciunea de ischemie intestinală, efectuarea unei 
angiografii selective abdominale fiind obligatorie. 
Intervenţia chirurgicală de urgență se impune, pentru 
îndepărtarea embolului sau trombului din artera mezente- 
rică superioară şi pentru rezecția segmentului intestinal 
necrozat. O intervenție chirurgicală de control („second 
look'*), efectuată la 36 ore după cea inițială, are rolul de a 
descoperi necroza intestinală reziduală. 

Imposibilitatea de a interveni chirurgical, în cazul unui 
pacient cu durere intensă în etajul abdominal mijlociu şi 
cu semne obiective minime, avînd antecedente de aritmie, 
boală coronariană sau boală valvulară sau endocardită, 
conduce la apariția infarctului intestinal şi a gangrenei 
intestinale. Aceste complicaţii survin la 8-16 ore de la 
debutul durerii şi sînt anunțate de distensia abdominală, 
de apariția semnelor de peritonită localizată, de rectoragii 
sau de hemoragiile oculte în scaun şi de semne sistemice, 
cum ar fi febra, tahicardia, leucocitoza, acidoza şi ascita. 
Prognosticul, din punct de vedere al salvării intestinului şi 
al supraviețuirii bolnavului, este nefavorabil, dacă 
intervenția chirurgicală nu este efectuată în primele 6 ore 
de la debutul durerii. Angiografia va localiza sediul 
emboliei sau trombozei şi va identifica pacienții care au 


infarct intestinal nonocluzivă. 


B. Infarctul mezenteric nonocluziv. La pacienţii cu debit 
cardiac scăzut prin insuficiență cardiacă, şoc sau hipoxemie 
severă poate surveni o durere periombilicală continuă, 
identică cu cea din ocluzia arterei mezenterice superioare 
prin embolie sau tromboză. Confirmarea diagnosticului 
necesită efectuarea unei angiografii selective a arterei 
mezenterice superioare. În cadrul acestui sindrom, 
vasoconstricția splahnică este un semn angiografic frecvent 
întâlnit. În plus, se constată o umplere lentă şi un flux 
încetinit a sîngelui în vasele intramurale din peretele in- 
testinal. 

Ischemia nonocluzivă poate fi asociată cu administrarea 
de digitalice, catecolamine, diuretice, beta-blocante și 
vasopresină. Debitul cardiac scăzut, şocul hipovolemic, 
dializa şi endotoxemia pot fi de asemenea asociate cu 
ischemia nonocluzivă. Rezolvarea prin mijloace farmaco- 
logice a durerii acute abdominale şi a sensibilităţii la palpare 
a fost posibilă în astfel de cazuri, prin administrarea 
intraarterială de tolazolină în bolus, urmată de o perfuzie 
intravenoasă cu papaverină. Prin intervenţia farmacologică, 
supraviețuirea a crescut la 50-60%. Unii chirurgi recomandă 
intervenţia chirurgicală la 6-12 ore după iniţierea 

tratamentului medicamentos, iar alții recurg la operație doar 
dacă vasoconstricția evidențiată angiografic persistă la o 
angiografie de control sau dacă apar semne de peritonită. 


C. Tromboza venei mezenterice. Această afecţiune 
debutează brusc, cu durere severă, continuă cu sediu 
ombilical sau epigastric. Greaţa, vărsăturile şi scaunele 
sanguinolente sau cu hemoragie ocultă pot acompania 
durerea, însă în primele 8 ore semnele fizice sînt sărace. 
Sensibilitatea la palpare, apărarea musculară şi distensia 
sînt minime. Ocluzia venoasă apare în contextul unei staze 
venoase (în insuficiența cardiacă, în ciroza cu hipertensiune 
portală sau în compresia venoasă prin tumori abdominale), 
al unei boli inflamatorii abdominale (peritonită, abces, 
enterită) sau la pacienţii cu hipercoagulabilitate sanguină 
(consum de contraceptive orale, policitemie, deficiență de 
„antitrombina III). La unii pacienți, factorii de risc sînt greu 
de detectat. Hemoconcentraţia şi leucocitoza apar precoce; 


lichidul de ascită are aspect serosanguinolent. Radiografia - 


abdominală pe gol evidenţiază distensia intestinului subțire 
şi îngroşarea peretelui intestinal. Examenul CT abdomi- 
nal poate demonstra în urgență ocluzia venei mezenterice 
superioare. Tomografia cu substanță de contrast va 
vizualiza un perete venos cu densitate crescută, cu un de- 
fect de umplere central şi o vascularizație colaterală clar 
vizibilă. Radiografia abdominală pe gol, investigaţiile cu 
substanță de contrast şi examenul CT vor evidenția semnul 
„ansei rigide“ şi/sau al „, amprentei digitale“. Angiografia 
selectivă pune în evidenţă un perete intestinal îngroşat şi 
edemaţiat, cu o pată eritematoasă obținută prin opacifierea 
capilarelor, compresia arterelor mici periferice datorată 
edemului peretelui intestinal şi o întoarcere venoasă 
scăzută, cu absența umplerii venei mezenterice. : 
Ocluzia venoasă cu infarct intestinal se tratează prin 
rezecție chirurgicală. Anticoagulantele sînt utilizate 
postoperator dacă nu există contraindicaţii de administrare 
(hipertensiune portală, tumori, traumatisme severe). 


D. Vasculitele şi infarctul mezenteric. Ocluzia arterială 
acută a vaselor mari şi mijlocii poate surveni în panarterita 
nodoasă sau în vasculita asociată poliartritei reumatoide. 
Ocluzia aterosclerotică poate fi mimată de vasculite. 
Pacienţii cu panarterită au hipertensiune, febră, gangrenă 
distală, insuficiență renală, infarct miocardic sau cerebral, 
mononevrită multiplă, anemie, leucocitoză şi/sau 
eozinofilie, care sînt însoțite de suferință abdominală acută 
continuă. Pacienţii cu poliartrită reumatoidă şi vasculită 
acuză, uneori, dureri abdominale similare, perzintă noduli 
cutanați, artrită simetrică extensivă, ulcere ale membrelor 
inferioare şi titruri mari ale factorului reumatoid în ser. 
Infarctul acut al unui segment intestinal necesită intervenție 
chirurgicală cu rezecţia intestinului afectat. Pentru a preveni 
episoadele recurente de ischemie şi infarct intestinal la 
pacienții cu vasculită este necesară iniţierea tratamentului 
cu ciclofosfamidă şi corticosteroizi. 

3. APENDICITA ACUTĂ ŞI ALTE BOLI CU 


MANIFESTĂRI SIMILARE 


Simptomul inițial este reprezentat de o durere de intensitate 
mică, colicativă sau persistentă, cu sediu periombilical sau 
epigastric inferior, care persistă, împreună cu alte cîteva 
simptome, timp de 3-5 ore. Această durere dispare şi este 
înlocuită de o senzaţie de disconfort continuu, surdă sau 
ca o arsură, cu sediul în fosa iliacă dreaptă. În unele cazuri, 
durerea îşi mută sediul în zona lombară (apendice 
retrocecal), în regiunea suprapubiană sau în fosa iliacă 
stîngă (apendice pelvin). Greaţa şi vărsăturile apar rapid, 
iar febra creşte în 8-24 ore pînă la valori de 38,5%C. Febra 
este asociată, de obicei, cu o leucocitoză de pînă la 18.000 
celule/mm?. La examenul obiectiv se observă sensibilitate 
la palpare în fosa iliacă dreaptă, semnul Blumberg pozitiv 
şi apărare musculară. Tusea şi mişcările corpului intensifică 
durerea, care este, de regulă, bine localizată, într-o anumita 
zonă a abdomenului inferior. Laparotomia şi apendicec- 
tomia vor duce la rezolvarea tuturor simptomelor. 


A. Diverticulita cecală acută. Această afecțiune poate 
mima apendicita acută. Ea debutează cu o durere de 
intensitate mică, continuă, în fosa iliacă dreaptă. În puţine 
cazuri, înainte de apariția durerii, cu sediul amintit ante- 
rior, poate exista un episod scurt de durere periombilicală. 
Greaţa şi vărsăturile survin la mai puțin de 25% din 
pacienţi. Uneori, apare subfebrilitate şi leucocitoză, care 
este inconstantă. Diverticulita cecală acută se manifestă 
ca o apendicită cu evoluţie lent progresivă, simptomele 
apărînd frecvent cu 3-30 zile înainte de solicitarea 
ajutorului medical. În 75% din cazuri, pacientul este operat 
pentru apendicită acută, diagnosticul de diverticulită fiind 
stabilit intraoperator. La pacienții cu apendicectomie în 
antecedente şi cu o masă palpabilă localizată în fosa iliacă 
dreaptă sau cu scaune în care se evidenţiază hemoragii 
oculte, ecografia sau examenul CT vor clarifica diagnosti- 
cul înainte de efectuarea intevenției chirurgicale şi vor 
permite instituirea unei cure de tratament medical. În unele 
cazuri, această afecțiune se poate rezolva fără a se recurge 
la intervenția chirurgicală. 


B. Diverticulita Meckel. Altă afecțiune rară care mimează 
apendicita este inflamaţia acută a deverticulului Meckel. 
De obicei, astfel de cazuri sînt descoperite intraoperator, 
cînd se constată că apendicele este normal. 


4. GASTROENTERITA ACUTĂ 


Gastroenterita acută determină durere periombilicală 
continuă sau colicativă, asociată cu diaree apoasă, greață 
şi vărsături. Numărul de leucocite este de obicei normal 
sau scăzut. Poate exista sensibilitate la palpare în regiunea 
ombilicală sau generalizată, în tot abdomenul. Semnul 
Blumberg este pozitiv, dar nu apare apărare musculară 
involuntară. Zgomotele intestinale sînt accentuate. Febra 
poate însoți, inconstant, simptomele abdominale. Prezența 

hemoragiilor oculte şi/sau a leucocitelor în scaun sugerează 
o infecție cu Campylobacter, Shigella sau Salmonella sau 
debutul unei afecțiuni inflamatorii intestinale. 


5. RUPEREA UNUI ANEVRISM AL AORTEI 


ABDOMINALE 


Se manifestă prin durere pulsatilă sau surdă, avînd sediul 
periombilical și prin asocierea unei dureri lombare şi în 
flancuri. Durerea este mai intensă în decubit dorsal şi poate 
fi ameliorată de ortostatism. Greața, vărsăturile, astenia 
generalizată şi sincopa sînt simptome asociate durerii. 
Examenul fizic abdominal poate evidenția prezenţa unei 

“ formaţiuni pulsatile şi dureroase pe linia mediană, în etajul 
abdominal superior. Examenul CT va identifica un 
anevrism aortic şi sîngele extravazat în spaţiul retroperito- 
neal. Dacă anevrismul este fisurat, tahicardia şi hipotensiu- 
nea apar rapid şi hematocritul scade brusc în urma 
reechilibrării i.v. cu 2-3 litri de lichid. Intervenţia 
chirurgicală de urgență este obligatorie. 


„HERNIA OMBILICALĂ ÎNCARCERATĂ SAU 
STRANGULATĂ 


La nivelul unei hernii ombilicale cunoscute apare o 
formaţiune dureroasă. Dacă o ansă a intestinului subțire este 

încarcerată în sacul herniar, se va declanşa o colică 
periombilicală tipică, cu vărsături şi meteorism indicînd 
ocluzia intestinală parțială sau completă. Formaţiunea este 
fermă, dureroasă la palpare şi ireductibilă, iar la nivelul ei se 
pot ausculta zgomote intestinale. Tegumentele ce acoperă 
hernia pot fi hiperemice, simulînd celulita. Dacă intestinul 
obstruat se destinde, iar inelul herniar este rigid, poate apărea 
ischemia intestinală şi apoi gangrena. Odată cu ocluzia şi 
gangrena unei anse dublu închise durerea devine foarte severă 
şi continuă, iar în următoarele 12-24 ore apare febră, 
leucocitoză, stare toxică şi durere severă la palparea 
formaţiunii herniate. Laparotomia este necesară pentru 
excizia intestinului necrozat, pentru refacerea continuității 
intestinului şi pentru a rezolva hernia. În unele cazuri, mai 
ales la adolescenți, doar epiplonul este sechestrat în sacul 
herniar. Şi în acest caz, apare durere spontană și la palpare şi 
poate fi necesară intervenția chirurgicală pentru vindecare. 

Încarcerarea şi strangularea herniei ombilicale a fost 
raportată la pacienții cu ciroză și ascită, după evacuarea rapidă 
a unei cantități mari de lichid prin paracenteză, şunt 
peritoneovenos sau prin tratament diuretic. Pacienţii supuși, 
în ambulator, dializei peritoneale continue pot dezvolta hernii 
ombilicale, inghinale sau la locul de implantare a cateterelor, 
care pot evolua cu încarcerare sau strangulare. 

Apendicita acută debutează frecvent cu durere colicativă de 
intensitate mică, cu sediu epigastric sau periombilical. Această 
durere este surdă şi persistentă și nu este intensificată de mişcări 
sau de tuse. În 4-5 ore, aceasta cedează şi apare o nouă durere în 
fosa iliacă dreaptă. Iniţial durerea este moderată, surdă și 
persistentă şi este accentuată de mers, de tuse şi de modificarea 
poziției în pat. Apar: greață, anorexie şi vărsături. Pacientul poate 
localiza durerea în fosa iliacă dreaptă, într-o zonă de mărimea 
unei monede. Poate exista subfebrilitate, cu debut la 12-24 ore 
de la apariția durerii, dar rareori aceasta depăşeşte valoarea de 
38,5%C. Pacientul acuză constipație, avînd senzația că evacuarea 
conţinutului colonic ar putea ameliora complet simptomatologia. 
Unii pacienți au diaree şi pot fi adeseori greşit diagnosticaţi ca 
avînd enterită. Polakiuria şi disuria apar, uneori, datorită faptului 
că apendicele inflamat se află în imediata vecinătate a vezicii 
urinare. De obicei, există sensibilitate la palpare bine localizată 
la nivelul şi în jurul punctului McBurney (91%), manevra 
Blumberg este pozitivă (68%), există leucocitoză şi/sau deviere 
la stînga a formulei leucocitare, iar evoluţia este progresivă. 

Un număr mare de afecțiuni medicale pot mima apendicita 
acută, deoarece se manifestă prin durere cu sediul în fosa iliacă 
dreaptă sau printr-un complex de simptome în care durerea 
este componenta majoră. Pneumonia, infarctul pulmonar sau 
pleurodinia care afectează lobul inferior drept sau pleura 
diafragmatică pot determina durere spontană şi la palpare în 
fosa iliacă dreaptă simulînd colica apendiculară. Revederea 
radiografiei toracice înaintea intervenţiei chirurgicale permite, 
de obicei, atribuirea acestor simptome unei cauze pulmonare, 
dar mai există cazuri în care este extirpat un apendice sănătos 
la un pacient cu pneumonie, deoarece s-a omis examinarea 
radiografiei toracice. 

Herpes zoster determină apariția unei dureri cu caracter de 
arsură sau surdă, localizată toracolombar posterolateral drept, 
care iradiază în fosa iliacă dreaptă şi a unei erupții alcătuite 
din vezicule şi ulcere acoperite de cruste, care apare după 2-5 
zile. Leziunea este limitată la zona dureroasă. 

Adenita mezenterică determină un tablou clinic identic cu 
cel din apendicita acută, cu leucocitoză şi/sau deviere la stînga 
a formei leucocitare, cu durere la palpare şi cu manevra 
Blumberg pozitivă în fosa iliacă dreaptă. Ecografia de înaltă 
rezoluție cu compresie evidențiază adenopatia şi un apendice 
de dimensiuni normale. Dacă i/eita face parte din tabloul clinic, 
atunci există diaree şi ecografia vizualizează, un ileon 
edemaţiat. Adenita şi ileita sînt frecvent cauzate de infecția 
cu Yersinia enterocolitica, un microorganism sensibil, in vitro, 
la antibiotice. Cu toate acestea, afecțiunea răspunde doar în 
mică măsură la tratamentul parenteral cu antibiotice. 

Colica ureterală acută produce durere continuă şi severă şi este 
însoțită de durere la palparea unghiului costovertebral, precum și la 
palparea în fosa iliacă dreaptă. Diagnosticul este confirmat de 
evidențierea hematuriei microscopice sau macroscopice şi de 
vizualizarea unui calcul obstructiv ureteral la urografie. 

Gastroenteritase manifestă prin anorexie, greață, vărsături, 
febră, frisoane, diaree şi durere abdominală colicativă sau 


continuă, ce poate fi localizată în fosa iliacă dreaptă. Este 
produsă, de obicei, de infecții cu germeni din genul Yersinia 
sau Salmonella. Poate apărea o durere colicativă abdominală 
generalizată, însoțită de sensibilitate la palpare şi de manevra 
Blumberg pozitivă, localizată în fosa iliacă dreaptă. 

Un abces cortical renal va determina febră, frisoane şi 
durere spontană şi la pâlpare în flanc şi la nivel abdominal. 
Examenul de urină este de obicei negativ. Un abces 
corticomedular renal apare la pacienții cu infecţii ale căilor 
urinare (în care sînt implicați germeni gram-negativi) şi în 
prezența unor obstrucții parțiale. Diagnosticul de abces este 
confirmat ecografic sau prin examen CT. Un abces perinefretic 
se formează de obicei prin ruptura unui abces renal. Se poate 
manifesta prin durere în flanc şi în fosa iliacă dreaptă și prin 
febră. Poate fi diagnosticat prin examen CT cu substanță de 
contrast. 

Pielonefita acută determină de asemenea o durere în fosa 
iliacă dreaptă, însoțită sau nu de durere în flanc. Poate exista 
sensibilitate discretă la palpare, localizată în fosa iliacă dreaptă 
sau la nivelul unghiului costovertebral drept. Urina conţine 
un număr mare de leucocite şi bacterii şi mai puţine hematii. 
Există un răspuns favorabil la terapia parenterală cu 
antibiotice. 

La pacienții cu boală Crohn poate fi suspectată o acutizare, 
dacă există antecedente de durere cronică recurentă colicativă 
şi/sau continuă, cu sediu periombilical și în fosa iliacă dreaptă 
Şi diaree. 

Amoebiaza provoacă durere în fosa iliacă dreaptă, febră şi 
diaree. Poate exista și sensibilitate locală la palpare. 
Diagnoşticul se confirmă prin examenul macroscopic al 
materiilor fecale şi biopsia ulceraţiilor, efectuată prin 
colonoscopie. Această afecțiune poate determina un abdomen 
acut, fiind confundată cu uşurinţă cu apendicita acută, datorită 
tendinței de implicare a cecului. Diagnosticul este rareori 
stabilit preoperator. 

Osteomielita acută a osului iliac drept determină durere 
spontană şi la palpare în fosa iliacă dreaptă. Local se palpează 
o formaţiune pseudotumorală cu caractere inflamatorii, iar 
scintigrafia osoasă sau un examen RMN vor confirma 
diagnosticul. Rareori, sarcomul Ewing poate avea manifestări 
clinice asemănătoare cu osteomielita. 

Un număr de afecțiuni chirurgicale pot evolua cu aceleaşi 
semne clinice la nivelul fosei iliace drepte. Diverticulita cecală 
acută mimează, uneori, apendicita, dar durerea debutează 
frecvent în fosa iliacă dreaptă, fără să fie precedată de durere 
epigastrică şi periombilicală. Durerea este de intensitate 
tedusă, iar evoluția bolii este mai lentă decît a apendicitei. 
Diagnosticul este rareori stabilit preoperator, dar acest lucru 
este posibil prin utilizarea tomografiei sau a laparoscopiei. 
Dacă diagnosticul se confirmă, antibioterapia duce la dispariția 
simptomelor, fără a se recurge la metode chirurgicale. În 
majoritatea cazurilor, diagnosticul este pus în sala de operaţie. 
Carcinomul cecal sau apendicular poate să surprindă de 
asemenea chirurgul, care se așteaptă să opereze o apendicită. 
Aceste leziuni perforează frecvent, ducînd la formarea unui 
abces localizat. Perforația unui ulcer duodenal determină, 

de obicei, apariţia bruscă a unei dureri severe în etajul 
abdominal superior, care îşi poate muta sediul în fosa iliacă 
dreaptă. Este posibilă existenţa sensibilităţii la palpare atît în 
epigastru, cît şi în fosa iliacă dreaptă, precum şi a semnelor 
radiologice de pneumoperitoneu. Administrarea orală de 
Gastrografin poate evidenția un ulcer duodenal şi deversarea 
conţinutului intestinal de la nivelul perforaţiei, dacă aceasta 
nu s-a închis deja. 

Un colecist inflamat şi destins poate ajunge pînă î în fosa 
iliacă dreaptă, producînd, durere: spontană și la palpare în 
această. regiune, Uneori, vezicula biliară este palpată sau 
percutată şi poate fi vizualizată ecografic. Un istoric de crize 
recurente de durere epigastrică severă cu. durată de 2-6 ore 
sugerează diagnosticul. Un abces al mușchiului psoas poate 
fi suspectat, cînd există un istoric de osteomielită a coloanei 
vertebrale, de boală Crohn sau de diverticulită. În plus, există 
durere spontană şi la palpare în fosa iliacă dreaptă şi semnul 
psoasului este pozitiv. Majoritatea pacienţilor au coapsa 
flectată pe bazin şi nu pot realiza extensia completă a 
membrului inferior afectat. Diagnosticul este confirmat prin 
examen CT de pelvis. 

Explorarea abdominală suplimentară, după extirparea unui 
apendice sănătos, poate detecta o diverticulită Mechel, un 
infarct epiploonic sau o invaginaţie. Pacienţii cu invaginație 
pot prezenta hematochezie şi ocluzie intestinală. Diagnosticul 
este stabilit prin examen CT sau intraoperator, Distensia cecală 
datorată ocluziei distale a colonului se poate manifesta prin 
durere difuză în etajul abdominal inferior, durere care devine 
mai intensă în fosa iliacă dreaptă, pe măsură ce se destinde 
cecul. Un cec cu diametrul mai mare de 10 cm pe radiografia 
abdominală simplă are risc crescut de perforație. 

Originea testiculară a durerii cu sediul în fosa iliacă dreaptă 
trebuie suspectată dacă în antecedentele recente ale bolnavului 
există efectuarea unui vasectomii sau dacă există durere 
testiculară spontană şi la palpare. Torsiunea testiculară 
provoacă o durere acută severă, tumefacţia. şi retracția 
testiculului. Diagnosticul este confirmat ecografic şi/sau 
scintigrafic. Intervenţia chirurgicală de urgenţă pentru 
corectarea torsiunii duce la rezolvarea simptomelor. Zorsiunea 
acută a unui testicul intraabdominal poate provoca o durere 
severă în fosa iliacă dreaptă şi semne peritoneale, asociate cu 
absența testiculului drept din scrot. 

Anisakiaza ce implică regiunea ileocecală poate mima 
apendicita acută şi este o afecţiune diagnosticată chirurgical, 
frecventă în Japonia, unde se consumă frecvent peşte crud. 
Agentul etiologic este un parazit a cărui gazdă este heringul. 

Apariţia bruscă a unei dureri lancinante în fosa iliacă 
dreaptă, în prezența sau în lipsa unei dureri lombare, la un 
pacient ce a depăşit vîrsta de, 50 ani, sugerează posibilitatea 
unei rupturi de anevrism aortic. Transpiraţiile. profuze, 
ameţelile şi hipotensiunea se pot datora durerii şi hemoragiei 
retroperitoneale. Examenul obiectiv al abdomenului 
evidențiază o formaţiune pulsatilă, slab delimitată, situată pe 
linia mediană, Prezenţa unui anevrism este confirmată 
ecografic, dar această investigaţie este rareori necesară. 
Majoritatea pacienților sînt operați de urgență; Durerea în fosa 


iliacă dreaptă, asociată cu un sindrom de iritație de psoas, în 
prezența unei formațiuni pulsatile dureroase în etajul 
abdominal inferior, se datorează unui anevrism al arterei iliace 
drepte. Diagnosticul este confirmat prin ecografie sau prin 
examen CT. Intervenţia chirurgicală este indicată doar în 
prezenţa hemoragiei. Volvulusul cecal- determină durere şi 
distensie în fosa iliacă dreaptă. Radiografia abdominală 
evidenţiază distensia cecului-şi deplasarea lui spre stînga. 
Diagnosticul este confirmat printr-o clismă baritată sau prin 
examen CT abdominal. 

Durerea spontană şi la palpare, însoţită de sarat musculară 
cu sediul în fosa iliacă dreaptă, apărută în a doua sau a treia 
săptămînă de evoluţie a febrei tifoide, se datorează perforaţiei 
ileale şi pentru a preveni apariția peritonitei generalizate 
intervenţia chirurgicală de urgență este obligatorie, -, 

Enterocolita neutropenică. determină apariţia unei dureri 
abdominale generalizate şi localizate în fosa iliacă dreaptă şi 
a. semnelor de peritonită, la un pacient cu un număr de 
neutrofile mai mic sau egal cu 1.000/mm: secundar leucemiei, 
anemiei aplastice, neutropeniei ciclice sau chimioterapiei 
mielotoxice. Diagnosticul poate fi confirmat prin examen CT 
abdominal. Simptomele răspund la antibioterapie în 
administrare intravenoasă sau la rezecția chirurgicală a 
colonului drept. Pacientul cu tuberculoză ileocecală poate avea 
un tablou clinic-de apendicită acută, ca urmare a perforaţiei în 
regiunea ileocecală. 

Frecvența apendicectomiilor negative la femei este de 35-45%, 
de două ori mai mare decît cea de. la bărbați. Mai multe 
afecțiuni ginecologice pot mima apendicita acută. Afecțiunile 
ginecologice cel mai frecvent confundate cu apendicita acută 
sînt boala inflamatorie pelvină (BIP), sarcina tubară şi 
hemoragia intrachistică.-BIP. determină durere în fosa iliacă 
dreaptă, sensibilitate la palpare şi semnul Blumberg este 
pozitiv. Absența greţurilor şi a vărsăturilor, în cele mai multe 
cazuri, o durată a durerii mai mare de două zile, debutul în 
prima. săptămînă după menstruaţie, istoric de boli cu 
transmitere sexuală, deplasarea colului şi durere la palpare a 
anexelor şi a fosei iliace drepte sugerează diagnosticul de boală 
inflamatorie pelvină. Ecografia nu va permite vizualizarea unui 
apendice tumefiat, necompresibil, dar este posibil să 
evidenţieze dilatarea edematoasă a trompelor uterine sau un 
abces tubar. Laparoscopia poate confirma diagnosticul şi poate 
vizualiza un apendice normal. În unele centre medicale, unde 
femeile cu anamneză tipică de apendicită sînt operate în lipsa 
laparoscopiei, BIP este frecvent singura descoperire 
intraoperatorie. .. 

Durerea cu localizare în etajul abdominal inferior, la o 
femeie de vârstă fertilă, se poate datora unei sarcini ectopice. 
În stadiile precoce, durerea este colicativă şi moderată, dar 
după cîteva zile sau săptămîni devine intensă şi continuă. Dacă 
trompa dreaptă este sediul sarcinii, sarcina ectopică poate 
mima apendicita acută. În antecedente, se evidenţiază, de 
obicei, o perioadă de amenoree sau oligomenoree recentă. 
Hemoragiile vaginale mici şi moderate se manifestă după 
absenţa unuia sau a două cicluri menstruale şi pot persista; 
dar este posibilă şi apariția amenoreei. 

Ecografic, se vizualizează sarcină, sub forma unui embrion 
viabil în trompă (în 7-15% din cazuri) sau a unei formaţiuni 
ecodense (în 92% din cazuri) şi se poate demonstra absența 
sarcinii intrauterine. În 96-98% din cazuri, testele de sarcină 
ce evidenţiază â-HGC în ser sau testul urinar ICON sînt 
pozitive. Diagnosticul este confirmat laparoscopic sau prin 
laparotomie. Cazurile au fost tratate prin supraveghere sau 
prin laparoscopie sau pe cale chirurgicală clasică. Torsiunea 
anexelor provoacă durere colicativă, intermitentă şi apoi 
durere continuă, cu severitate progresivă, atît spontan cît şi la 
palpare, cu sediul în etajul abdominal inferior. La tușeul 
vaginal, se poate palpa o formaţiune anexială dureroasă. 
Ecografia va indica o formaţiune anexială cu ecogenitate 
omogenă. Diagnosticul este confirmat laparoscopic sau 
intraoperator, ocazie cu care se efectuează rezecția ovarului 
şi a trompei sau corectarea torsiunii. 

Un chist al corpului galben determină amenoree sau 
întârzieri ale menstruației, urmate de hemoragii inconstante şi 
durere spontană și la palpare în fosa iliacă dreaptă. Tuşeul * 
vaginal evidențiază o anexă sensibilă la palpare și, uneori, 
prezența unei mici formaţiuni tumorale. Rezultatul testului 
de sarcină este negativ, iar laparoscopia vizualizează 
hemoragia în sau dintr-un chist de corp galben. 

Unchist al corpului galben în sarcină poate mima o sarcină 
tubară, el determinînd apariția unei dureri spontan şi la palpare 
în fosa iliacă dreaptă; anexial se poate palpa o masă tumorală, 
iar testul de sarcină ese pozitiv. Ecografia confirma sarcina 
intrauterină, iar laparoscopia identifica chistul hemoragic şi 
trompele normale. În acelaşi mod, laparoscopia poate 


identifică chiste foliculare cu hemoragie sau prezența 
endometriozei..Ameninţarea de avort determină o durere 
colicativă cu sediul pe linia mediană abdominală, dar poate 
cauza şi o durere anexială dreaptă. Ecografia va evidenția 
sarcina intrauterină. Laparoscopia poate fi utilizată pentru a 
demonstra absenţa unei sarcini ectopice la nivelul trompelor 
sau ovarelor. 

Durerea abdominală de cauză nedeterminată este un 
diagnostic de necesitate, el incluzînd pacienții cu durere în 
fosa iliacă dreaptă, însoţită de sensibilitate la palpare, şi care 
nu prezintă modificări patologice identificabile prin 
laparotomie. Unii din aceşti pacienți pot avea o afecțiune 
virală, ca pleurodinia, sau o salpingită minimă, cu inflamația 
moderată a trompelor uterine, greu de evidenţiat macroscopic. 
În majoritatea cazurilor nu se găseşte o explicație a durerii. 


LI DESCRIEREA AFECȚIUNILOR 
ENUMERATE 


1. APENDICITA ACUTĂ 


Se manifestă prin durere de intensitate mică, colicativă, 
"care debutează brusc în regiunea epigastrică sau 
periombilicală. Această durere se menţine 2-4 ore, apoi se 
localizează în fosa iliacă dreaptă, devine continuă şi 
persistentă, cu caracter de arsură şi este agravată de mers, 
tuse şi chiar de modificarea poziţiei. Anorexia, greața şi 


TABELUL INCIDENŢEI BOLILOR 


INCIDENȚA BOLILOR LA 100. 000 (APROXIMATIVĂ) 


Frecvente (>100) 
Apendicita acută 
Adenita mezenterică 
Gastroenterita acută 
Durerea abdominală de 


Frecvență medie (>5-100) 
Diverticulita Meckel 

Colecistita acută 

'Torsiunea anexială sau ovariană 
Pielonefrita acută ce determină 


cauză neprecizată durere cu sediul în abdomenul in- 
Colica ureterală ferior 
Boala inflamatorie pelvină Chistul corpului galben cu 
Abcesul tubo-ovarian (ATO) hemoragie 


Sarcina ectopică Chistul corpului galben cu 


Amenințarea de avort hemoragie din sarcină 
Chistul folicular cu Endometrioza cu hemoragie 
hemoragie Boala Crohn 
Ruptura ATO 
Herpes zoster 


Rare (>0-5) 

Pleurezia care determină durere abdominală inferioară 

Diverticulita cecală 

Carcinomul cecal perforat 

Distensia cecală datorată obstrucției distale a colonului 

Volvulusul cecal 

Carcinomul apendicular perforat 

Perforarea ulcerului duodenal cu extravazarea conţinutului gastric 
în abdomenul inferior 

Infarctul marelui epiploon 

Invaginaţia ileocecală 

Abcesul psoasului 

Torsiunea testiculară şi epididimita 

Torsiunea unui testicul intraabdominal 

Anisakiaza regiunii ileocecale 

Amoebiaza 

Ruptura unui anevrism al arterei abdominale 

Ruptura sau extensia unui anevrism al arterei iliace comune 

Perforaţia iliacă din febra tifoidă 

Osteomielita acută a osului iliac 

Sarcomul Ewing al osului iliac 

Abcesul renal acut 

Abcesul perinefretic acut 

Enterocolita neutropenică (tiflita) 

Tuberculoza ileocecală cu perforaţie 


PR 

vărsăturile pot însoți durerea inițială. Pacienţii examinați 
în primele 24 ore de la debutul durerii prezintă o 
sensibilitate la palpare bine localizată la nivelul punctului 
McBurney. Palparea, percuţia şi tusea accentuează durerea. 
În 8 pînă la 24 ore îşi poate face apariția febra, cu valori ce 
pot atinge 38,5%C, dar în unele cazuri temperatura rămîne 
normală. Pulsul este de regulă în limite normale. 

Apărarea musculară şi semnul Blumberg pozitiv sînt 
semne tardive, care nu apar în primele 18 ore. Absența 
acestor semne nu trebuie să întîrzie diagnosticarea şi 
efectuarea intervenției chirurgicale. Examenele de laborator 
relevă fie o leucocitoză moderată (10.000-18.000 elemente 
/mm?), fie un număr normal de leucocite, cu deviere la 
stînga a formulei leucocitare, în 95% din cazuri. În 20% 
din cazuri, sedimentul urinar poate conține leucocite şi/sau 
hematii. De obicei, viteza de sedimentare a hematiilor este 
normală în primele 36 ore. 

Alvarado a alcătuit un scor de zece puncte rezumînd 
modificările patologice descrise mai sus. Este acordat cîte 
un punct pentru prezența fiecăreia din următoarele 
manifestări (1) durerea care îşi schimbă sediul în fosa iliacă 
dreaptă, (2) anorexia, (3) greața şi vărsăturile, (4) manevra 
Blumberg pozitivă, (5) febra şi (6) devierea la stînga a 
formulei leucocitare. Se acordă două puncte pentru 
sensibilitatea la palpare în fosa iliacă dreaptă şi două puncte 
pentru leucocitoză. Un scor mai mare sau egal cu 7 este 
asociat cu un diagnostic corect de apendicită, în 88% din 
cazuri. Prezența unei formațiuni palpabile dureroase în fosa 
iliacă dreaptă, febra mai mare de 39*C sau o durată a durerii 
mai mare de 30 ore sugerează perforația apendicelui, cu 
formarea precoce a unui abces. 

Alte simptome sînt posibile, dar mai puțin frecvente. 
Constipaţia şi senzația că evacuarea conținutului colonic 
ar ameliora simptomele determină pacientul să recurgă la 
laxative şi clismă. Eliminarea scaunului şi a gazelor nu 
produce ameliorarea scontată. Diareea poate apărea dacă 
există o iritație inflamatorie a segmentului rectosigmoidian 
sau ileal. Rareori, polakiuria şi disuria se datorează 
interesării ureterului drept, vezicii urinare sau prostatei de 
către inflamaţia apendiculară. Rarele cazuri de apendicită 
obstructivă pot fi la originea unei dureri abdominale 
generalizate severe ce mimează o colică datorată ocluziei 
intestinale sau o durere continuă severă, datorată ocluziei 
mezenterice. 

În unele cazuri (apendicita retrocecală), durerea 
debutează brusc în fosa iliacă dreaptă, fără a fi precedată 
de durere viscerală de pe linia mediană. În alte cazuri dificil 
de diagnosticat, există doar o durere în etajul abdominal 
inferior şi/sau o sensibilitate pelvină la tuşeul rectal, fără 
prezența durerii în fosa iliacă dreaptă. Pacienţii cu 
apendicită pelvină sau retrocecală au frecvent o durere 
localizată difuz, în etajul abdominal mijlociu sau inferior 
şi pot să nu prezinte niciodată sensibilitate la palpare şi 
durere spontană în fosa iliacă dreaptă. Hematuria 
macroscopică, durerea iradiată în testicul şi sensibilitatea 
la palpare a testiculului sînt manifestări rare ale apendicitei. 

Semnele fizice mai puţin frecvente includ hiperestezia 
cutanată în fosa iliacă dreaptă, asociată cu sensibilitate la 
palpare, apărarea musculară, manevra Blumberg pozitivă, 
durerea la efectuarea tuşeului rectal, durerea la palparea 
testiculului şi retracţia testiculară. În unele cazuri, se 
semnalează pozitivarea semnelor muşchilor psoas şi 
obturator. 

Radiografia abdominală simplă evidențiază un ileus 
localizat sau un fecalom, dar acuratețea acestei investigații 
este prea mică pentru a fi valoroasă. Irigografia era'utilizată 
în trecut, deoarece se credea că opacifierea apendicelui 
exclude diagnosticul, iar lipsa.umplerii cu substanță de 
contrast îl susține. Totuşi, 10% din apendicele normale nu 
se umplu cu substanță de contrast și 20% din apendicele 
inflamate negangrenoase se opacizează, astfel încît 
sensibilitatea de 70% a acestei proceduri este prea mică 
pentru a fi utilă. În plus, utilizarea irigografiei în contextul 
unui abdomen acut este dificilă şi periculoasă. 

La bărbaţii cu simptoame şi semne clasice se înregis- 
trează o rată a apendicectomiilor negative de 10-15%, pe 
cînd la femei această rată este de 30-45%. Cînd diagnosticul 
este pus tardiv (pentru a-i îmbunătății acurateţea și a reduce 
numărul apendicectomiilor inutile), frecvența perforaţiilor 
are tendința de a creşte de la 14% (acuratețe de 67%), la 
29% (acuratețe de 89%). Alegerea intervenției chirurgicale 
de urgenţă, cu acuratețe scăzută dar şi cu o frecvență mai 
mică a perforaţiei, rămîne o problemă curentă. 

Într-un grup de pacienți cu durere în etajul abdominal 
inferior şi semne clinice atipice sau echivoce, a fost utilizată 
ecografia cu rezoluţie înaltă, efectuată cu compresie 
gradată, pentru a detecta cazurile de apendicită În acest 
grup, ecografia a putut detecta 83% din pacienţii cu 
apendicită acută. Diagnosticul este bazat pe vizualizarea 
unui apendice tumefiat şi inflamat, cu diametru mai mare 
sau egal cu 6 mm. Doar o mică parte din apendicele normale 
pot fi vizualizate ecografic şi acestea au un diametru mai 
mic decît 6 mm. Tratamentul chirurgical precoce poate fi 
instituit la pacienţii care prezintă semne clinice atipice şi 
la care ecografia apendiculară este pozitivă. Un rezultat 
ecografic negativ nu exclude apendicita. Ecografia poate 
fi de asemenea utilizată pentru confirmarea unui diagnostic 
de abces apendicular și pentru identificarea altor afecţiuni, 
cum ar fi salpingita sau chisturile ovariene, care pot 
determina semne şi simptome asemănătoare, 

Într-un studiu, 80% din femeile cu afecțiuni ginecologice 
ce mimau apendicita, 82% din pacienţii cu afecțiuni 
gastrointestinale şi 33% din pacienții cu afecțiuni ale căilor 
urinare au fost diagnosticaţi prin intermediul ecografiei. 
În general, diagnosticul corect al afecțiunilor ce mimează 
apendicita a fost sugerat de către ecografie, în 70% din 
cazuri, cu identificarea cauzei respective. 

Laparoscopia a fost folosită la pacientele cu un tablou 
clinic incert, pentru a se confirma diagnosticul de 
apendicită, fără a mai fi nevoie să se continue observația 
clinică şi pentru a se detecta alte cauze posibile care să 
explice manifestările clinice. Într-unul din studii, 


21 DUREREA ACUTĂ LA NIVELUL FOSEI ILIACE DREPTE 


laparoscopia nu a scăzut frecvența apendicectomiilor fals- 
negative dar a identificat mai precoce prezența altor 
afecțiuni (salpingita, chisturi ovariene şi ileita). 

Imposibilitatea vizualizării apendicelui survine în 20% 
din cazuri şi în această situaţie decizia operatorie poate fi 
afectată de detectarea unei cauze alternative pentru 
simptomatologia respectivă. Dacă nu este descoperită altă 
cauză, intervenția chirurgicală depinde de continuarea 
evaluării clinice. Deoarece 25% din apendicele extirpate 
la femeile cu simptomatologie clasică sînt normale, 
utilizarea laparoscopiei la toți pacienții suspectaţi de 
apendicită poate scădea rata apendicectomiilor negative. 
Nu a fost încă efectuat un studiu prospectiv la astfel de 
pacienți. Laparoscopia este o metodă invazivă, necesită 
anestezie şi timp şi are o rată a rezultatelor fals pozitive şi 
o rată a nonvizualizării suficient de mari, putînd conduce 
la decizia de intervenţie chirurgicală chiar și la femeile 
fără apendicită. Pentru diagnosticul apendicitei, a fost 
utilizată recent scintigrafia cu leucocite marcate. Utilizarea 
acestei tehnici duce la o întârziere de 3-5 ore în inițierea 
tratamentului. Scintigrafia cu leucocite marcate are la 
bărbaţi valoare predictivă negativă de 97% şi o valoare 
predictivă pozitivă de 93%. În cazul femeilor, valoarea 
predictivă pozitivă este de numai 43% şi, deci, este 
insuficientă pentru diagnosticarea apendicitei. Această 
tehnică a fost utilizată la prea puţini pacienți pentru a-i 
putea fi evaluată eficienţa. 

Perforaţia rămîne o problemă majoră la copii sub 8 ani 
şi la adulții a căror vîrstă depăşeşte 60 de ani, persoane la 
care a fost raportată o frecvență de 70% a acestei 
complicaţii. La aceste grupe de vîrstă, amînarea intervenției 
chirurgicale de către pacient şi/sau de către medic a fost 
responsabilă pentru frecvența crescută a perforațiilor şi 
pentru creşterea mortalității şi morbidității. Pînă acum, 
utilizarea scalelor clinice cantitative, a testelor de laborator, 
a examenelor radiologice, a ecografiei, laparoscopiei sau 
scintigrafiei pentru un diagnostic precoce nu a scăzut rata 
perforațiilor la acești pacienți cu vîrste extreme. 

Tratamentul definitiv al apendicitei acute constă în 
amputația apendicelui, cu ligaturarea bontului fără 
înfundare. Un apendice perforat cu abces local se va 
rezolva, de obicei, prin tratament antibiotic intravenos. 
Dacă acest tratament nu dă rezultate, va fi necesar drenajul 
abcesului. Apendicectomia după drenajul abcesului nu mai 
este de regulă necesară, putînd fi însă efectuată la 10-20% 
din pacienții, care acuză simptome recurente. 


+ AFECŢIUNI MEDICALE CU MANIFESTĂRI 
SIMILARE APENDICITEI. 


A. 1. Durerea pleurală. Pneumonia sau embolia pulmonară 
cu infarct pot determina durere spontană şi la palpare 
localizată în fosa iliacă dreaptă, putînd fi confundate 
cu apendicita acută. Durerea este, uneori, resimțită şi 
în hemitoracele drept anteroinferior şi/sau în umăr şi 

poate fi intensificată de inspirul profund sau de tuse. 
Durerea pleurală datorată pneumoniei este asociată cu 
febră, frisoane şi spută purulentă, ruginie sau 
hemoptoică. Examenul fizic al aparatului respirator 
identifică frecătură pleurală, matitate, suflu tubar şi 
raluri la baza hemitoracelui drept. Radiografia pulmona- 
ră evidenţiază infiltrate şi opacitate alveolară masivă în 
cîmpul pulmonar drept. Embolia și infarctul pulmonar 
se pot manifesta prin tuse, dispnee, hemoptizii şi febră. 
Examenul fizic este negativ sau evidențiază frecătură 
pleurală, semne de revărsat pleural, raluri subcrepitante, 
sibilante sau ronflante. Radiografia toracică poate fi 
negativă sau poate vizualiza un revărsat pleural, o 
opacitate triunghiulară cu baza la pleură, o zonă de 
condensare sau un infiltrat nespecific, creşterea dimensi- 
unilor arterei pulmonare şi/sau pierderea vascularizației 
în unele regiuni ale cîmpului pulmonar drept. Scintigra- 
fia pulmonară de perfuzie este pozitivă şi la pacienții 
fără defecte la scintigrafia de ventilație, constatare care 
poate fi susținută prin obiectivarea pletismografică sau 
ecografică a unui tromb în venele iliofemurale. Pentru 
a se confirma diagnosticul de infarct pulmonar la 
pacienţii cu scintigrafie de perfuzie anormală şi cu 
pletismografie de impedanţă negativă, se va recurge la 
angiografia pulmonară. Pacienţii cu risc crescut de 
embolie sînt cei cu traumatisme recente, cu intervenții 
chirurgicale, cu sarcină, cu insuficiență cardiacă, cu neo- 
plazii, cei cu antecedente familiale de tromboembolism 
(familii cu deficienţe genetice de antitrombină III, de 
proteină S sau de proteină C), cei cu antecedente 
personale de trombembolism, cei care au efectuat recent 
călătorii prelungite cu automobilul sau avionul sau cei 
ce au suferit imobilizări prelungite ale membrelor 
inferioare. (paralizie, aparat gipsat, artrite severe). 
Antibioterapia, în cazul pneumoniei şi tratamentul anti- 
coagulant, pentru trombembolism, vor conduce frecvent 
la rezoluţia simptomelor. Este esenţială examinarea 
atentă a toracelui şi repetarea radiografiei pulmonare 
preoperator, cu scopul de a exclude o cauză pleurală a 
durerii din fosa iliacă dreaptă. Pleurodinia produsă de 
virusurile Coxsackie sau Echo poate cauza durere 
spontană și la palpare în fosa iliacă dreaptă, precum și 
în hipocondrul drept şi/sau în hemitoracele drept. Mai 
apar tusea, sensibilitatea la palpare şi apărarea muscu- 
lară. Această afecțiune se vindecă spontan în 1-3 zile. 


2. Herpes Zoster. Apendicita acută poate fi simulată de 
către herpesul zosterian. Există o durere cu debut 
insidios şi caracter de arsură sau surdă, în regiunea 
lombosacrată, abdominală și în fosa iliacă dreaptă. În 
2-3 zile, apar mici grupuri de ulcerații acoperite de 
cruste şi vezicule cu dispoziție în bandă, care se 
suprapun ariei dureroase. Leziunile cutanate şi durerea 
sînt limitate la regiunea dorsală, regiunea laterală şi cea 
anterioară a hemitoracelui drept. 

B. Adenita mezenterică şi ileita acută din infecțiile cu 
Yersinia. Speciile de Yersinia (Y. enterocolitica şi Y. 
psudotuberculosis) determină o enterocolită cu durere 
abdominală, diaree şi febră. Confirmarea diagnosticului 
necesită efectuarea de culturi şi dozarea titrurilor 
anticorpilor serici prin metoda ELISA. Unii pacienţi 
infectați cu Yersinia pot dezvolta o apendicită acută 
adevărată, adenită mezenterică şi/sau ileită acută. Aceste 
cazuri simulează tabloul clinic al apendicitei acute. 
Adenopatia poate sugera perforaţia şi formarea unui abces. 
Ecografia cu compresie gradată a fost eficientă în 
diferențierea apendicitei de adenita mezenterică şi de ileita 
terminală acută. Criteriile ecografice cele mai utile pentru 
excluderea apendicitei sînt reprezentate de (1) lipsa 
vizualizării unui apendice inflamat, (2) îngroşarea peretelui 
ileonului terminal. (3) vizualizarea adenopatiei mezenterice. 
Adenopatia survine la 40% din pacienții cu apendicită, dar 
inflamaţia apendiculară poate fi vizualizată de obicei prin 
ecografie. Coprocultura şi testele serologice necesită prea 
mult timp pînă la obținerea rezultatelor, pentru a fi utile în 
diferenţierea infecțiilor cu Yersinia de apendicită. Cînd 
adenita mezenterică şi ileita sînt deccoperite intraoperator, 
cultura din țesutul ganglionar inflamat sau colorarea cu 
anticorpi imunofluorescenți a secțiunii tisulare prelevate din 
ganglionii inflamați vor identifica prezența Yersinia 
enterocolitica. Probele prelevate din scaun sau din țesut pot 
fi cultivate pe agar CIN (cefsulodin-irgasan-novobiocină) 
sau agar citrat-deoxicolat, creşterea culturilor fiind obținută 
E menținerea la o temperatură de 22%C, pentru 48-72 ore. 
ntr-un studiu ecografic efectuat pe un număr mare de 
pacienți, 8% din cele 170 de persoane luate în studiu pentru 
suspiciunea de apendicită au fost identificate ca avînd adenită 
mezenterică, ileită acută şi coproculturi pozitive. Antibiotice 
ca: aminoglicozidele, trimetoprim-sulfametoxazol sau 
ceftriaxonul pot influența favorabil evoluția unei septicemii 
severe cu Yersinia, dar acestea nu par să reducă morbiditatea 
asociată cu adenita mezenterică şi cu ileita terminală. Ileită 
acută nu evoluează spre o formă cronică, recurentă, de boală 
Crohn. 


C. Colica ureterală. În cazul în care un calcul renal, un 
cheag de sînge sau un fragment tisular se fixează la nivelul 
jumătăţi inferioare a ureterului, durerea poate fi localizată 
în fosa iliacă dreaptă. Această durere este severă şi continuă 
şi poate iradia spre testicul şi penis, la bărbați şi spre 
perineu, la femei. O durere cu sediul lombar drept poate 
coincide sau poate preceda cu cîteva ore apariţia durerii 
din fosa iliacă dreaptă. Există doar o sensibilitate moderată 
la palpare în fosa iliacă dreaptă, dar aceasta este inconstantă. 
Apărarea musculară este absentă, dar există durere 
provocată la palparea unghiului costovertebral drept. Se 
mai semnalează prezenta hematuriei macroscopice (20% 
din cazuri) sau a unei urini limpezi, de culoare galbenă, ce 
conţine, uneori, striuri fine de sînge coagulat. Hematuria 
microscopică este detectată în 60-80% din cazuri. Ecografia 
vizualizează calculul şi dilatația ureterului proximal. 
Urografia intravenoasă în urgență poate arăta doar o 

nefrogramă sau absența funcției renale drepte. Opacifierea 
calicelor şi a ureterului poate fi întîrziată, dar după 2-24 
ore se va putea evidenția dilatarea căilor urinare 
supraiacente sediului obstrucției. 80% din calculii cu 
diametrul mai mic sau egal cu 6 mm vor putea fi eliminaţi 
fără intervenţie chirurgicală, pe cînd calculii mai mari de 
8 mm rareori sînt evacuați spontan, necesitînd tratament 
chirurgical. Băile fierbinţi şi administrarea de meperidină 
ameliorează durerea severă, pînă la eliminarea spontană a 
calculului. 

Calculii mari sau cei ce nu sînt eliminaţi în 72 ore 
necesită intervenţie urologică. Calculii localizaţi în 
jumătatea inferioară a ureterului pot fi abordaţi uretero- 
scopic pe cale retrogradă, iar calculii inclavaţi în ureter 
pot fi fragmentaţi şi îndepărtați prin litotriție ultrasonică 
sau electrohidraulică. Pacienţii cu litiază ureterală nu au, 
de obicei, un istoric de durere viscerală mediană, sînt 
afebrili, iar numărul de leucocite rămîne normal în 
majoritatea cazurilor. 


D. Gastroenterita acută. Se manifestă prin durere 
abdominală generalizată sau localizată, asociată cu 
anorexie, greață, vărsături, febră şi diaree. Durerea este 
intermitentă sau continuă şi poate rămîne localizată într-o 
regiune sau îşi schimbă sediul. La unii pacienți, durerea se 
poate localiza în fosa iliacă dreaptă şi poate mima 
apendicita. Aceşti bolnavi au sensibilitate locală la palpare, 
apărare musculară voluntară şi chiar semnul Blumberg 
pozitiv. Absența diareei şi prezenţa leucocitozei pot aduce 
argumente suplimentare în favoarea unui diagnostic eronat 
de apendicită şi a unui tratament chirurgical inutil. Alţi 
pacienți cu gastroenterită au o evoluţie favorabilă sub 
observaţie sau dezvoltă durere în alte regiuni ale 
abdomenului. Oprirea evoluţiei sau ameliorarea afecțiunii 
sînt principalii factori care determină chirurgul să amîne 
intervenţia chirurgicală sau să externeze pacientul. 
Inexactitatea evaluării clinice este dovedită de frecvența 
mare a perforaţiilor la pacienții cu apendicită acută care 
au fost externați după o evaluare iniţială şi diagnosticaţi 
ca avînd gastroenterită sau durere abdominală de cauză 
nedeterminată. Asemenea cazuri au fost un stimul în 
încercarea, de a pune un diagnostic mai specific, prin 
folosirea ecografiei cu compresie gradată şi a laparoscopiei. 

Gastroenterita, adenita mezenterică şi durerea abdomi- 
nală de cauză neprecizată nu pot fi diferenţiate de apendicita 
acută pe baza duratei durerii, a inapetenţei, grețurilor și 
vărsăturilor, a febrei şi frisoanelor sau pe baza oricărei alte 
informaţii anamnestice. Chiar şi semnele obiective, cum 
ar fi sensibilitatea localizată la palpare (91% în apendicită, 
față de 75% în celelalte afecțiuni) şi pozitivarea manevrei 
Blumberg (68% în apendicită, față de 48% în celelalte 
afecțiuni) sînt prea nespecifice pentru a diferenția 
apendicita de aceste afecțiuni. Leucocitoza şi devierea la 
stînga a formulei leucocitare au tendința de a fi statistic 
mai frecvente în apendicită, decît în afecțiunile medicale, 
dar diferenţa nu este suficient de semnificativă pentru a 
furniza criterii de diagnostic diferenţial în cazurile 

individuale. La pacienţii cu durere spontan şi la palpare, 
bine localizată în fosa iliacă dreaptă, cu manevra Blumberg 
pozitivă, leucocitoză şi/sau cu deviere la stînga a formulei 
leucocitare, cea mai corectă abordare este explorarea 
chirurgicală. În 15% din cazurile cu tablou clinic şi 
anamneză tipică, apendicele este normal. Evitarea 
explorării chirurgicale, atunci cînd nu sînt îndeplinite toate 
criteriile de diagnostic poate determina o creștere a 
incidenței diagnosticelor eronate și o frecvență inacceptabil 
de ridicată a perforațiilor şi formării de abcese. 


E. Infecţiile renale şi perirenale. Inflamaţia renală se 
poate manifesta ca un abdomen acut chirurgical. Apare o 
durere abdominală, cu debut brusc sau insidios, cu sediul 
în fosa iliacă dreaptă sau în hipocondul drept. Frecvent, 
este prezentă durerea în regiunea lombară şi în flancul 
drept. Greaţa, vărsăturile, febra şi frisoanele sînt posibile, 
dar inconstante. Poate exista sensibilitate la palpare doar 
în fosa iliacă dreaptă şi în unghiul costovertebral drept. În 


alte cazuri, se semnalează semnul Blumberg pozitiv şi “ 


prezența contracturii musculare involuntare în fosa iliacă 
dreaptă şi, uneori, în zonele abdominale supraiacente. La 
pacienţii cu infecții renale, frecvența durerii acute spontan 
şi la palpare, cu-sediul abdominal anterior este de 15-60%. 
Cauza este inflamarea peritoneului posterior secundar 
procesului renal. 


1. Abcesul cortical renal. Se manifestă prin febră, 
frisoane şi durere în etajul abdominal mijlociu, în fosa 
iliacă dreaptă şi/sau în flanc. Simptomele de iritaţie a 
vezicii urinare sînt rare, cu excepția cazului în care 
abcesul erodează un calice. Examenul de urină şi 
uroculturile sînt de obicei negative. Stafilococul este 
" agentul etiologic al abcesului cortical renal în 95% din 
cazuri. Infecţiile stafilococice osoase şi cutanate disemi- 
nează hematogen' pînă la nivelul rinichiului. Într-un 


număr mic de cazuri, se poate palpa o formaţiune - 


dureroasă în flanc. Urografia intravenoasă evidențiază 
deformarea calicelor datorită unei formaţiuni intra- 
renale. Ecografia demonstrează existenţa unei 
formaţiuni chistice hipoecogene cu conţinut lichidian. 
Examenul CT vizualizează o tumoră chistică hipodensă 
şi cu perete gros. Conturul capsulei abcesului se poate 
intensifica după injectarea unei substanțe de contrast. 
O astfel de formaţiune poate fi aspirată pentru recoltarea 
de material purulent, sub ghidaj tomografie computeri- 
zat, confirmîndu-se diagnosticul de abces. Tratamentul 
cu nafcilină sau vancomicină este eficient şi duce la 
vindecare în 6 zile. Cazurile refractare la tratament pot 
necesita efectuarea unui drenaj mai complet al 
abdomenului. 


2. Abcesul corticomedular renal. Acest tip de abces 
apare ca urmare a unui episod de pielonefrită acută. 
Constituirea abcesului poate fi precedată de simptome 
„de iritaţie a vezicii urinare, de durere spontană şi la 
palpare în flanc şi de febră. În aproximativ 60% din 

cazuri, se palpează o formaţiune în flanc. Durerea 
spontană şi la palpare poate apărea şi în fosa iliacă 
dreaptă. Această afecțiune este întîlnită mai frecvent la 
pacienții cu obstrucție ureterală, reflux vezico-ureteral, 
cu litiază renală, diabet zaharat şi cicatrici renale. 
Examenul de urină este anormal în 70% din cazuri, iar 
uroculturile sînt pozitive în aceeaşi proporție. Ecografia 
din pielonefrita acută este, de obicei, normală. Abcesul 
este vizualizat ca o formaţiune bine delimitată, cu 
conţinut lichidian, localizată în regiunea cortico- 
medulară. Semnele ecografice pot fi confirmate prin 
examen CT cu substanță de contrast. Această tehnică 
imagistică poate detecta. abcese cu dimensiuni de cel 
puţin 2 cm. Tomografia cu contrast îmbunătățit 
evidenţiază densificarea capsulei abcesului şi existența 
un centru hipodens. Majoritatea cazurilor se vindecă 
prin antibioterapie intravenoasă, dar poate fi necesar 
drenajul prin cateter percutan ghidat tomografic sau 
abordarea chirurgicală pe cale clasică. 


3. Abcesul perinefretic. Această leziune se poate datora 
rupturii unui abces renal în spațiul perinefretic. Alte 
Cauze mai rare de infecție perirenală includ bacteriemia 
de la focare infecțioase cutanate, din căile hepatobiliare, 
din focare pleurale, prostatice şi de la nivelul organelor 
genitale feminine. Este posibilă diseminarea bacteriilor 
de la nivelul unei apendicite acute, a unei diverticulite, 
a unui carcinom perforat de colon sau a unei 
osteomielite de vecinătate. Febra şi durerea în flanc sau 
în etajul abdominal mijlociu şi inferior sînt frecvente. 
Frisoanele şi disuria apar în pînă la 40% din cazuri. 
Sensibilitatea la palpare a unghiului costovertebral apare 
în 80-90% din cazuri, leucocitoza în 90-95%, iar 
sensibilitatea la palpare în partea dreaptă a abdomenului 
în 60%din cazuri. Se poate constata existența apărării 
musculară şi durere la decompresiunea bruscă a 
peretelui abdominal. În 50% din cazuri, se poate palpa 
o formaţiune dureroasă abdominală sau localizată în 
flanc. Este posibilă afectarea cavității pleurale drepte, 
cu apariția durerii pleurale, şi/sau a durerii în umăr. 


„Evoluţia bolii poate fi complicată de un revărsat pleu- 


ral, de un empiem, de o fistulă nefrobronşică sau de un 
abces subfrenic. Radiografia toracică este frecvent 
modificată, evidențiind ascensiunea hemidiafragmului 
drept, prezenţa unui. revărsat pleural şi/sau a. unei 
opacităţi infiltrative pulmonare. Examenul CT este cea 
mai utilă tehnică imagistică pentru identificarea unui 
abces perinefretic. Această investigație arată o 
formaţiune cu un centru lichidian şi cu perete gros, 
situată în spațiul perinefretic. Formaţiunea este de 
asemenea înconjurată de lichid. Ecografia poate 
vizualiza o leziune chistică extrarenală, dar este mai 
puţin specifică. Abcesul perinefretic impune drenaj 


"prompt şi antibioterapie cu spectru larg administrată 


intravenos. În cazurile refractare la tratament, este 


necesară nefrectomia. 





238 


4. Pielonefrita acută. Pielonefrita acută se poate 
manifesta atît prin durere lombară dreaptă şi simptome 
de iritaţie vezicală, cît şi prin durere discretă abdominală 
spontană şi la palpare, dar semnele peritoneale sînt 
rareori asociate. Cazurile cu sensibilitate marcată. la 
palparea abdomenului anterior drept pot mima 
apendicita sau colecistita acută. Urina conţine, de obicei, 
multe leucocite, hematii şi bacterii. : 


F. Boala Crohn. Aceasta este o afecţiune cronică, 
caracterizată prin durere continuă sau intermitentă, cu 
sediul periombilical sau în fosa iliacă dreaptă, prin diaree, 
scădere ponderală şi febră. Nu toate simptomele sînt 
prezente în fiecare caz. Este posibilă prezența sensibilităţii 
la palpare în fosa iliacă dreaptă şi periombilical. În unele 
situații, se poate palpa o formațiune de consistență moale, 
neregulată şi dureroasă în fosa iliacă dreaptă. Clismă 
baritată și radiografierea seriată a abdomenului vor 
evidenția stenoza inflamatorie a ileonului terminal. Dacă 
debutul durerii — spontan şi la palpare — din fosa iliacă 
dreaptă este acut, se pune problema diagnosticului 
diferenţial cu apendicita acută. Acesta se stabileşte, de 
obicei, intraoperator. Diagnosticul preoperator este foarte 
dificil. Uneori, boala Crohn implică apendicele şi determină 
apendicită acută. 


G. Durerea abdominală de cauză neprecizată. Există 
pacienți cu durere acută în fosa iliacă dreaptă, cu 
sensibilitate la palpare şi la decompresiune bruscă şi/sau 
cu apărare musculară sau cu leucocitoză, care ajung pe 
masa de operaţie cu un diagnostic prezumtiv de apendicită 
acută şi care, la explorarea chirurgicală, nu au modificări 
patologice vizibile. În unele cazuri, cauza poate fi o 
afecțiune virală (de exemplu pleurodinia) aceasta putînd 
fi confirmată prin izolarea virusului şi prin efectuarea de 
teste cu anticorpi, dar în majoritatea acestor cazuri nu se 
poate stabili nici o etiologie. 


H. Amoebiaza. Amoebiaza acută afectează frecvent cecul 
şi determină durere spontan şi la palpare în fosa iliacă 
dreaptă, cu apărare musculară şi diaree, mimînd apendicita. 
Diagnosticul se stabileşte prin sigmoidoscopie şi prin 
examinarea mucusului şi a sîngelui eliminate prin rect 
pentru detectarea trofozoiților. Cazurile supuse unei 
intervenții chirurgicale, datorită unui diagnostic eronat de 
apendicită acută, au mortalitate crescută. 


I. Osteomielita acută a osului iliac drept. Această 
afecțiune poate mima apendicita acută deoarece provoacă 
durere'spontană şi la palpare în fosa iliacă dreaptă. Durerea 
este surdă şi continuă, debutînd în fosa iliacă dreaptă, în 
flanc şi/sau în coapsă. Nu debutează în epigastru sau în 
regiunea periombilicală, ca în cazul apendicitei. Durerea 
se instalează cu cîteva zile înaintea solicitării consultului 
medical de către pacient. La cîteva zile după debutul durerii 
apar febra înaltă, frisoanele, anorexia, greaţa şi vărsăturile. 
Traumatismele pelvine şi boala Crohn sînt factori de risc 

pentru apariția osteomielitei osului iliac. Examenul obiectiv 
evidenţiază sensibilitatea la palpare în fosa iliacă dreaptă 
şi, uneori, apărarea musculară, dar semnul Blumberg este 


" rareori pozitiv. Se poate palpa o formaţiune dureroasă în 


fosa iliacă dreaptă. Unii pacienți, asociind durere la nivelul 
şoldului şi limitarea anumitor mişcări în articulația 
coxofemurală, pot mima artrită septică a articulației 
coxofemurale. Alţii prezintă durere şi tumefacție în 
regiunea fesieră și/sau durere pe traseul nervului sciatic. 
Leucocitoza şi creşterea VSH-ului sînt modificări 
frecvente. Radiografia de bazin este lipsită de valoare 
diagnostică în primele 2-3 săptămîni de la debut, dar o 
scintigrafie osoasă cu citrat de Ga 67 şi/sau cu metilen- 
difosfat marcat cu Te” va indica o captare crescută în 
fosa iliacă dreaptă. Examenul CT indică leziuni osteolitice 
înainte ca acestea să fie vizibile pe radiografie. RMN-T, 
identifică zone de os cu o intensitate a semnalului scăzută 
sau intermediară, iar RMN-T, evidențiază, în aceleaşi zone, 
o intensitate crescută a semnalului. Această modificare, 
de la un semnal de intensitate scăzută, la unul de intensitate 
crescută este caracteristică pentru un proces infecțios osos 
în evoluție. RMN este o tehnică sensibilă și modificările 
patologice sînt semnalate cu mult timp înainte ca acestea 
să devină evidente pe radiografie. Semnele și simptomele 
osteomielitei acute a osului iliac răspund în decurs de 36 
ore la tratamentul parenteral cu antibiotice. Evoluţia sub 
tratament este spectaculoasă şi este utilizată pentru a susține 
corectitudinea diagnosticul. Lipsa de răspuns la tratament 
se poate datora existenței unui abces osos sau al țesutului 
moale, care necesită drenaj, sau unui diagnostic incorect 
(de exemplu prezenţa unei tumori). 


J. Sarcomul Ewing al osului iliac drept. Această 
afecțiune determină durere abdominală și osoasă şi febră, 
putînd simula tabloul clinic al osteomielitei acute. Dacă 
osteomielita a apărut de mai mult de 4 săptămîni, 
modificările radiologice sînt greu de diferențiat de cele 
determinate de sarcomul Ewing al osului iliac. Lipsa unui 
răspuns prompt şi spectaculos la tratamentul antibiotic 
necesită efectuarea unui număr mare de biopsii osoase, 
pentru a exclude această tumoră extrem de malignă, dar 
tratabilă. Prezența durerii în flanc poate simula pielonefrita, 
dar sedimentul urinar este normal de cele mai multe ori. 


3. AFECȚIUNILE CHIRURGICALE CU 


MANIFESTĂRI SIMILARE APENDICITEI 


A. Diverticulita cecală. Tabloul clinic este extrem de greu 
de diferențiat de cel.al apendicitei acute. Manifestările 
comune celor două afecţiuni sînt durerea spontană şi la 
palpare în fosa iliacă dreaptă, subfebrilitatea şi leucocitoza. 
Greaţa (27-52%) şi. vărsăturile (16-31%) sînt mai puţin 
frecvente, iar durerea este discretă și are un debut progresiv 
la 41% din pacienți. Elementele ce sugerează diagnosticul 
de diverticulită sînt: un istoric de crize similare, de 
hematochezie sau melenă, o durată a simptomelor ce 
depăşeşte 48 ore, un sediu inițial al durerii situat în fosa 

iliacă dreaptă, neprecedată de durere medioabdominală, 
semne minime de toxicitate sistemică, evidenţierea 
fecaloamelor pe radiografia abdominală, palparea unei 
formațiuni dureroase în fosa iliacă dreaptă sau apendicecto- 
mia în antecedente. 

Irigografia este periculoasă şi poate fi lipsită de valoare 
diagnostică în 50% din cazuri. Aceasta poate ajuta la 
confirmarea diagnosticului dacă demonstrează prezența 
unui diverticul şi un apendice normal, a unor defecte de 
umplere extrinseci, absența unui defect de umplere 
intraluminal (prin tumoră), un edem sau spasm al peretelui 
intestinal, o rigiditate şi o mobilitate scăzută în zona de 
cec afectată. Colonoscopia este dificil de efectuat şi lipsită 
de valoare diagnostică. Examenul CT oferă o modalitate 
neinvazivă de confirmare a diagnosticului, dar unele 
modificări patologice sînt nespecifice şi necesită o corelare 
atentă cu semnele clinice. Tomografic se poate evidenția o 
îngroșare regională a peretelui colonic, prezenţa unei mase 
în țesutul moale pericolic,.cu sau fără gaz și edemul 
țesutului adipos pericolic. Tumora pericolică este situată, 
de obicei, distal de valva ileocecală, dar această situație 
nu este întâlnită mereu. Evidenţierea unui diverticul cecal 
este utilă, dar rară. Modificările patologice identificate 
tomografic sînt nespecifice și asemănătoare cu cele de la 
pacienții cu un abces apendicular. Prea puţine cazuri au 
fost studiate cu ajutorul examenului CT, pentru a evalua 
utilitatea acestei proceduri în confirmarea diagnosticului 
de diverticulită cecală şi în diferențierea acesteia de alte 
afecțiuni. 

La pacienţii diagnosticați preoperator ca avînd 
diverticulită cecală, administrarea intravenoasă de 
antibiotice duce, de obicei, la dispariţia simptomelor şi 
semnelor fără a se mai interveni chirurgical. La pacienții 
cu abces pericolic, diagnosticul intraoperator este dificil. 
Asemenea cazuri sînt greu de diferențiat intraoperator de 
un carcinom cecal perforat. Hemicolectomia dreaptă este 
procedura recomandată pacienţilor cu acest tip de 
diverticulită „mascată“. În 65% din cazuri, diagnosticul 
este stabilit intraoperator. Aceste cazuri pot fi drenate, 
închise sau tratate cu antibiotice sau se poate, efectua o 
rezecţie parţială limitată, urmată de antibioterapie. 
Majoritatea chirurgilor extirpă şi apendicele, pentru a evita 
o eventuală confuzie diagnostică. 


B. Carcinomul cecal perforat. Carcinoamele cecale 
evoluează, în general, fără durere, şi determină anemie 
feriprivă prin sîngerare cronică. Bolnavii cu această 
afecțiune pot acuza paloare, dispnee, dureri toracice la efort, 
amețeli, astenie și fatigabilitate. Scaunele sînt normale sau 
au o culoare neagră, lucioasă, datorită amestecării cu sînge. 
Medicul şi/sau pacientul pot palpa o formațiune neregulată, 
de consistență dură, indoloră, în fosa iliacă dreaptă. Dacă 
tumora erodează peretele intestinal, apare o durere spontană 
şi la palpare în fosa iliacă dreaptă datorată constituirii unui 
abces pericolic. Această afecțiune poate fi confundată cu 
apendicita acută sau cu diverticulita complicată cu formare 
de abces. Irigografia sau examenul CT vor evidenția o 

formaţiune tumorală intraluminală în cec. Colonoscopia 
poate confirma diagnosticul. Tratamentul constă în hemi- 
colectomie dreaptă, cu excizia grupelor de ganglioni 
limfatici ce drenează colonul drept. 


C. Distensia cecală prin obstrucția distală a colonului. 
De obicei, există un istoric de durere colicativă cu sediul 
în etajul abdominal inferior, de diaree sau constipație şi de 
rectoragie. Scaunele pot avea formă de panglică sau creion. 
La debutul ocluziei complete a colonului stîng, există 
episoade de durere colicativă cu sediul în abdomenul 
inferior, ce durează 2-4 minute, cu perioade de acalmie de 
5-10 minute. Se instalează distensia abdomenului inferior 
şi oprirea tranzitului pentru gaze şi materii fecale. Dacă 
valva ileocecală este competentă, cecul se dilată cu gaze și 
lichid şi dă naştere unei formațiuni palpabile, dureroase, 
timpanică la percuție, în fosa iliacă dreaptă. Durerea este 
severă şi continuă şi poate fi asociată cu manevra Blumberg 
pozitivă. Radiografia abdominală evidențiază cecul destins 
de gaze, avînd un diametru mai mare de 10 cm. Dacă nu se 
realizează intervenţia chirurgicală şi decompresia sau 
rezecția cecului și a colonului proximal, se produce 
perforaţia, cu formare de abces şi/sau de peritonită acută. 
Irigografia sau c olonoscopia confirma ocluzia colonului 
descendent, datorată, de obicei, unui carcinom (70%), unei 
diverticulite (8%) sau volvulusului (6%). 

Tratamentul chirurgical constă în efectuarea colectomiei 
subtotale, cu rezecția tumorii obstructive şi a ganglionilor 
limfatici de drenaj şi în realizarea ileosigmoidostomiei de 
urgență. Anastomoza se realizează între ileonul normal şi 
colonul distal restant. Sînt rezecate cecul destins, colonul 
ascendent şi colonul transvers. 


D. Diverticulita Meckel. Pînă la 2% din populație prezintă 
un diverticul Meckel, localizat la aproximativ 100 cm de 
valva ileocecală. Inflamaţia se manifestă printr-un sindrom 
identic cu apendicita acută. În unele cazuri, durerea 
spontană și la palpare are o localizare mai medială faţă de 
cea din apendicită. Dacă apendicele este normal în timpul 
intervenţiei chirurgicale şi nu există tablou clinic de 
apendicită acută, examinarea ileonului distal poate 
identifica diverticulita Meckel. Incidența perforației şi a 
peritonitei în prezența diverticulitei este de 50%. Rezecţia 
chirurgicală a diverticulului inflamat este necesară. Un 
diverticul perforat va fi rezecat şi drenat sub protecţie de 
antibiotice. 


E. Carcinomul apendicular perforat. Această afecțiune 
se manifestă frecvent prin febră, durere continuă în fosa 
iliacă dreaptă, sensibilitate locală la palpare şi/sau prin 
prezenţa unei formaţiuni dureroase palpabile. Perforaţia a 
survenit la 55% din cazurile cuprinse într-un studiu. 
Diagnosticul este stabilit de cele mai multe ori, intra- 
operator. La 13% din pacienți, prezența unei formaţiuni 
dureroase în fosa iliacă dreaptă sau în regiunea inghinală 
sau existența unei fistule 'pot sugera diagnosticul de 
neoplasm în stadiu avansat. Hemicolectomia dreaptă cu 
limfadenectomie şi anastoimoză ileotransversă este 

tratamentul de elecție în acest caz. Carcinomul apendicular, 
deși rar întîlnit este cea mai-frecventă neoplazie 
gastrointestinală complicată cu perforație. 


F. Perforaţia unui ulcer duodenal cu deversarea 
conținutului duodenal de-a lungul spaţiului parieto- 
colic drept. De obicei, se evidenţiază un istoric de episoade 
zilnice de durere epigastrică surdă sau chinuitoare, calmată 
de ingestia de alimente, antiacide sau blocante de receptori 
H,. Durerea poate trezi bolnavul din somn şi poate reveni 
la 2-4 ore după ce a fost calmată prin ingestie de alimente. 
Această durere apare zilnic, timp de mai multe zile sau 
săptămîni şi apoi poate dispare spontan pentru cîteva luni. 
De obicei, răspunde în 1-7 zile de la iniţierea tratamentului 
antiulceros. Perforația ulcerului are debut brusc, cu durere 
epigastrică lancinantă şi, uneori, cu disconfort în umărul 
drept. Deversarea conţinutului duodenal de-a lungul 
spațiului parietocolic drept poate provoca. durere spontan 
şi la palpare în fosa iliacă dreaptă. Aceşti pacienţi pot avea 
un tablou clinic asemănător apendicitei acute. Totuşi, 
prezenţa sensibilităţii difuze la palparea abdomenului şi 
epigastrului, contractura muşchilor peretelui abdominal şi 
evidenţierea pneumoperitoneului la examenul fizic şi/sau 
pe radiografia abdominală pe gol vor sugera diagnosticul. 
În cazurile în care perforaţia se închide rapid, pot apare 
confuzii în stabilirea diagnosticului, deoarece durerea 
spontană şi la palpare este, eventual, localizată doar în fosa 
iliacă dreaptă. O anamneză atentă a acuzelor abdominale, 
un tranzit gostro-duodenal cu Gastrografin sau endoscopia 
gastrointestinală stabilesc adevărata cauză a simptomato- 
logiei cu localizare în fosa iliacă dreaptă. 


G. Colecistita acută. Această afecțiune mimează 
apendicita acută, determină o durere abdominală spontană 
şi la palpare cu sediul în hipocondru drept, în etajul abdomi- 
nal mijlociu şi în fosa iliacă dreaptă. Pot exista antecedente 
de colici biliare, cu episoade de durere epigastrică severă 
ce durează 2-6 ore, separate de perioade de acalmie cu 
durata de cîteva zile, săptămîni sau luni. Uneori, apare o 
durere similară, deplasată spre dreapta, care poate persista 
una sau mai multe zile. Durerea este însoţită frecvent de 
febra, anorexie, greață şi vărsături. La examenul obiectiv 
se poate palpa sau percuta în hipocondrul drept o veziculă 
biliară destinsă de volum şi dureroasă. Se înregistrează 
frecvent leucocitoză şi/sau deviere la stînga a formulei 
leucocitare. O scintigrafie cu DISIDA. va confirma 
diagnosticul, iar ecografia va evidenția calculi biliari 
(sensibilitate de 90%) şi arată îngroşarea peretelui veziculei 
biliare şi lichidul pericolecistic. Explorarea chirurgicală 
efectuată pentru o posibilă apendicită poate evidenția, în 
schimb, o colecistită acută. Colecistectomia, drenajul și 
antibioterapia parenterală duc la dispariţia simptomato- 
logiei, ș 

H. Infarctul marelui epiploon. Se manifestă prin durere 
epigastrică, urmată de durere în fosa iliacă dreaptă, greață 
şi febră. La 67% din pacienți există leucocitoză. În unele 
cazuri, există crize prodromale astfel încît, atunci cînd 

pacientul vine la consult, simptomele sînt instalate de mai 
mult de 2 zile; 

Durerea la palpare şi la decompresiunea bruscă mimează 
tabloul clinic al colecistitei sau apendicitei, care sînt cele 
mai frecvente diagnostice stabilite preoperator. Explorarea 
chirurgicală relevă faptul că apendicele, cecul, intestinul 
subțire şi mezenterul sînt de aspect normal şi pune în 
evidenţă prezența unui lichid serosanguinolent. Inspecţia 
marelui epiploon identifică o zonă triunghiulară de culoare 
roşu intens şi o induraţie la nivelul marginii libere laterale 
drepte a omentului mare. Rezecţia zonei de infarct epiplooic 
şi apendicectomia duc la: vindecare promptă. Cazurile 


secundare de infarct epiplooic survin la pacienţii cu 


insuficiență cardiacă severă sau cu policitemia vera și după 
ocluzia venei porte. 


I. Invaginaţia ileocecală. Cazurile apărute la adulţi sînt 
asociate cu tumori benigne sau maligne, cu bypass-ul 
jejunoileal, cu boala celiacă sau cu diverticulita Meckel. 
Durerea cu sediul în fosa iliacă dreaptă este colicativă sau 
continuă, însoțită de vărsături şi scaune melenice sau 
hematochezie, În fosa iliacă dreaptă, se evidențiază frecvent 
durere la palpare, iar semnul Blumberg este pozitiv. În 
aceeaşi zonă se poate palpa o formațiune şi poate fi prezentă 
şi contractura musculară severă. Examenul CT va confirma 
diagnosticul. Această investigaţie vizualizează orice 
formaţiune care poate să constituie un punct de plecare al 
invaginației şi poate stabili sediul afectării. Ea mai poate 
detecta pneumoperitoneul sau perforația localizată, situaţii 
ce contraindică irigografia. 


J. Abcesul psoasului. Durerea apare în fosa iliacă dreaptă. 
Ea este de intensitate mică sau moderată şi este persistentă. 
Este intensificată de extensia coapsei pe bazin sau de 
hiperextensia coapsei. Pacienţii stau întinşi în pat, cu 
genunchiul de partea afectată flectat şi, eventual, cu coapsa 
în rotație externă. Există sensibilitate la palpare în fosa 
iliacă dreaptă şi este posibilă palparea unei formaţiuni în 
această regiune. Febra este frecventă, dar poate fi 
intermitentă sau absentă în 75% din cazuri. Se pot întâlni 
anemie şi leucocitoză. Scăderea ponderală este un semn 
frecvent. 

Abcesul psoasului este produs de infecții tuberculoase 
sau netuberculoase ale coloanei vertebrale toracolombare 
sau este secundar unor afecțiuni intestinale ca boala Crohn, 
diverticulita sau carcinomul de colon perforat. Rareori, un 
abces perinefretic sau pancreatic invadează mușchiul psoas. 
Identificarea stafilococului auriu în culturile efectuate din 
materialul recoltat din abces susține diagnosticul de infecţie 
prin bacteriemie, dar această situație este rar întâlnită. 
Cultura, cu identificarea a două sau mai multe bacterii gram 
negative şi/sau a unor bacterii anaerobe sugerează o origine 
intestinală a infecţiei. Tratamentul indicat presupune 
drenaj, rezecția segmentului intestinal perforat şi 
antibioterapia parenterală susținută, pentru rezolvarea 
infecţiei reziduale din cavitatea abcesului sau de la nivelul 
coloanei vertebrale. O complicație importanță a abcesului 

de psoas este obstrucţia ureterului cu apariția unei dureri 
în flanc şi febră. 


K. Torsiunea unui testicul intraabdominal şi alte tipuri 
de durere de origine testiculară. Se manifestă prin durere 
severă cu debut brusc şi sediul în fosa iliacă dreaptă. 
Durerea poate fi inițial colicativă, dar devine după scurt 
timp continuă. Greața și vărsăturile însoțesc durerea. După 
cîteva ore, apar durerea la palpare în fosa iliacă dreaptă, 
semnul Blumberg pozitiv şi apărarea musculară în aceeaşi 
regiune, semne care impun explorarea chirurgicală. 
Testiculul drept nu se găseşte în scrot. În unele cazuri, 
tumora, inflamatorie produsă de infarctul testicular poate 
obstrua intestinul subțire, determinînd ocluzie intestinală. 
Testiculul afectat poate fi sediul unui seminom sau unui 
carcinom embrionar care precipită torsiunea. Rezecţia 
chirurgicală este obligatorie în momentul apariţiei 
infarctului. 

Un proces dureros la nivelul unui testicul coborât în scrot 
poate să determine, în egală măsură, durere spontană și la 
palpare în fosa iliacă dreaptă. Afecţiuni ca torsiunea 
testiculului, epididimita şi infarctul postvasectomie pot 
imita, la prima vedere, apendicita acută. Testiculul drept 
este foarte dureros la palpare și poate fi tumefiat (în caz de 
torsiune şi epididimită). 

Un testicul ectopic poate, de asemenea, să determine o 
durere discretă în fosa iliacă dreaptă şi sensibilitate la 
palpare, necorelate cu o torsiune. Absența testiculului drept 
din scrot este un indiciu pentru diagnosticul de torsiune 
testiculară. ş 


L. Anisakiaza. Un parazit al heringului poate produce la 
om o leziune granulomatoasă în regiunea ileocecală, cu 
durere spontan şi la palpare în fosa iliacă dreaptă, asociată, 
uneori, cu apariția unei formațiuni palpabile, mimînd 
apendicita. Boala este frecventă în Japonia, unde consumul 
de peşte crud infestat are o prevalenţă ridicată. Prezența 
cozinofiliei în sîngele periferic este posibilă. Diagnosticul 
se stabileşte de cele mai multe ori intraoperator. 


M. Ruptura unui anevrism aortic infrarenal. Se poate 
manifesta prin debut brusc, cu dureri continue, de severitate 
marcată, localizate în fosa iliacă dreaptă şi cu posibilă 
extindere laterală. Se asociază frecvent durerea lombosacrată. 
Simptomele ce însoțesc durerea sînt reprezentate de lipotimii, 
de astenie, greață şi transpirații. În 33% din cazuri, există 
hipotensiune, iar tahicardia este un semn frecvent. Se observă 
prezența unei formațiuni sensibile, pulsatile, retroperitoneale 
(hematom) palpabile în regiunea supraombilicală (în 80% 
din cazuri), Pînă la 80% din pacienți nu ştiu că au un anevrism 
al aortei abdominale. În momentul în care se suspectează 
acest diagnostic, pe baza vîrstei pacientului (peste 40 ani), a 
antecedentelor şi tabloului clinic, se impune efectuarea unei 
laparotomii de urgență, cu clamparea aortei (pentru a preveni 
exsanguinarea) concomitent cu reechilibrarea volemică 
susţinută şi restaurarea peretelui aortic. O mică parte din 
anevrisme sînt infectate, fapt ce impune efectuarea de culturi 

din toate anevrismele cu ocazia'intervenţiei chirurgicale. 
Aceste afecțiuni pot fi confundate cu apendicita, datorită 
durerii spontane şi la palpare în fosa iliacă dreaptă. Afecţiunea 
mai poate'mima o colică renală, din cauza iradierii durerii în 
regiunea inghinală, în testicule şi în perineu. Durerea mai 
poate iradia în teritoriul nervului sciatic, de-a lungul 
membrului inferior. Durerea se ameliorează după corectarea 
chirurgicală a anevrismului, prin utilizarea unei proteze de 
bifurcaţie aortică. 


N. Ruptura sau extensia unui anevrism al arterei iliace 
comune. Durerea apare în fosa iliacă dreaptă. Ea iradiază 
pe faţa anterioară a coapsei, iar pacientul menţine coapsa 
flectată pe trunchi şi în rotaţie externă, datorită iritaţiei 
muşchiului psoas. Extensia coapsei agravează. durerea, 
astfel că pacientul evită efectuarea acestei mişcări. 
Presiunea exercitată de anevrism asupra venei iliace 
comune poate avea ca rezultat apariția trombozei, cu durere 
profundă la nivelul membrului inferior, cianoză, şi edem. 
Durerea din flancul drept este consecința obstrucţiei 
ureterale prin expansiunea anevrismului sau unui hematom 
asociat. Există durere spontan şi la palpare şi apărare 
musculară în fosa iliacă dreaptă şi este posibilă palparea 
unei formaţiuni pulsatile în aceeaşi regiune, între ombilic 
şi ligamentul inghinal. Anevrismul este vizualizat prin 
ecografie sau examen CT. Rezecția chirurgicală și 
protezarea 'vor duce la dispariția durerii şi vor preveni 
exsanguinarea prin ruptura anevrismului. 


O. Volvulusul cecal. Debutul acut al unei dureri colicative 
cu sediul în fosa iliacă dreaptă şi, uneori, periombilical 
este urmat în decurs de cîteva ore de instalarea distensiei 
abdominale şi a sensibilităţii la-palpare în fosa iliacă 
dreaptă. Apar greață si vărsături, dar febra şi leucocitoza 
sînt rar întilnite. Radiografia abdominală pe gol va evidenția 
distensia cecului, care este deplasat spre linia mediană sau 


“ spre partea stîngă şi, uneori, prezența unui singur nivel 


hidroaeric. Se mai pot vizualiza nivele hidroaerice în ansele 
intestinului subțire datorită ocluziei complete, apărute distal 
de valva ileocecală. În 30% din cazuri, diagnosticul de 
certitudine poate necesita efectuarea unei irigografii, care 
va stabili sediul obstrucţiei. Examenul CT abdominal poate, 
de asemenea. să evidenţieze „semnul vîrtejului“ — dat de 
aglomerarea faldurilor mucoasei la nivelul obstrucției. Deşi 
uneori se poate realiza decompresia cecului prin 
colonoscopie, intervenţia chirurgicală este necesară de 
multe. ori, datorită imposibilității depăşirii punctului de 
obstrucţie de către colonoscop. În. plus, se.recurge la 
cecopexie pentru prevenirea recurenţelor. 


P. Perforația ileală din febra tifoidă. Febra tifoidă 
debutează cu febră, cefalee, stare generală alterată, mialgii, 
letargie, anorexie, diaree sau constipație. Febra creşte brusc 
sau în trepte, în 3-4 zile, atingînd valori cuprinse între 
39,5-40,5%C; această stare febrilă poate fi continuă sau 
intermitentă. Bradicardia relativă (25% din cazuri), tusea 
(15% din cazuri) și splenomegalia sînt manifestări posibile 

ale bolii. Este utilă pentru diagnostic obiectivarea unei 
erupții maculare roşu-pal pe tegumentul trunchiului, în a 
doua săptămînă de evoluţie. În prima săptămînă, 
diagnosticul poate fi stabilit pe baza hemoculturilor, 
uroculturilor şi coproculturilor. Titrul antigenelor O şi H 
creşte după prima săptămînă la valori mai mari sau egale 
cu 1;160. În mai puţin de 3% din cazuri, pe parcursul celei 
de-a treia săptămîni, poate surveni perforația unei plăci 
Payer, cu apariţia durerii spontan şi la palpare şi a apărării 
musculare în fosa iliacă dreaptă. Perforația ileală poate fi 
însoțită de o creştere a frecvenţei cardiace şi de o scădere 
a temperaturii corporale. Este recomandat tratamentul 
chirurgical agresiv pentru a preveni apariția peritonitei cu 
evoluţie letală. Această complicaţie poate surveni la 
pacienții aflați sub antibioterapie. 


Q. Enterocolita neutropenică (tiflita). Această afecțiune 
apare la pacienţii cu neutropenie (leucopenie < 10/mm?), 
secundară leucemiei acute, neutropeniei ciclice sau anemiei 
aplastice. Neutropenia se mai poate datora unei cure de 
chimioterapice cu efect mielotoxic. Apar febră, anorexie, 
durere abdominală generalizată sau doar în fosa iliacă 
dreaptă. Există sensibilitate generalizată la palparea 
abdomenului şi în fosa iliacă dreaptă, durere locală la 
decompresiune bruscă şi contractură musculară; uneori, 
semnele din fosa iliacă dreaptă pot lipsi, deşi durerea este 
prezentă. Manifestările ce însoțesc, eventual, durerea sînt 
reprezentate de greață, vărsături, distensie abdominală şi 
diaree, cu scaune sanguinolente sau cu hemoragii oculte. 
Diagnosticul poate fi confirmat prin examen CT, care va 
vizualiza o îngroşare prin edem a peretelui colonic, cu 
spiculație la nivelul țesutului adipos pericolic şi edem 
subcutanat. Toate simptomele sînt suprimate prin tratament 
cu corticosteroizi sau după antibioterapie. Crizele recurente 
sau refractare la tratament vor înceta după rezecția cecului 
ulcerat sau necrozat (de exemplu, prin hemicolectomie 
dreaptă), urmată de efectuarea unei ileostomii. 


R. Tuberculoza ileocecală. Pacienţii pot acuza prezența 
unei dureri vagi în fosa iliacă dreaptă, asociată cu 
sensibilitate la palpare şi apariția unei formaţiuni palpabile 
şi sensibile în aceeași regiune (în 50% din cazuri). Sînt 
frecvent prezente scăderea ponderală, febra şi starea 
generală alterată. Diareea sau constipaţia sînt manifestări 
posibile. Unii pacienți se pot prezenta cu un tablou clinic 
de abdomen acut, secundar perforației în regiunea ileo- 
cecală. Apariţia acestei complicaţii duce la intensificarea 
durerii spontane şi la palpare din fosa iliacă dreaptă, 
asociată cu semne de iritație peritoneală, putînd fi mimat 
astfel tabloul clinic al apendicitei acute. Diagnosticul este 
stabilit de obicei în cadrul explorării chirurgicale: 


4. AFECȚIUNILE GINECOLOGICE CU 


MANIFESTĂRI SIMILARE APENDICITEI 
ACUTE 


Frecvența apendicectomiilor negative la femeile de vîrstă 
fertilă variază între 20-46%, depăşind frecvența acestora 

la bărbați (15%). Cazurile cele mai frecvente care duc la o 
confuzie de diagnostic sînt afecțiunile ginecologice precum 
salpingita acută, ruptura chisturilor ovariene sau sarcina 
ectopică. Aceste afecțiuni sînt diagnosticate preoperator 
pe baza semnelor clinice, ecografice sau laparoscopice, 
dar utilizarea acestor investigații nu a reuşit să reducă 
frecvența apendictomiilor negative. 


A. Boala inflamatorie pelvină (BIP) 


1. Salpingita acută. Această afecțiune este o cauză 
frecventă de diagnostic eronat de apendicită acută, În 
ambele afecțiuni se semnalează durere spontană şi la 
palpare în fosa iliacă dreaptă şi leucocitoză. Absența 
durerii localizate inițial pe linia mediană abdominală, a 
anorexiei, a grețurilor şi vărsăturilor, durata durerii mai 
mare de 2 zile şi debutul în primele 7 zile de la începutul 
ciclului menstrual favorizează stabilirea diagnosticului 
de salpingită acută. Un istoric de boli cu transmitere 
sexuală, sensibilitatea la palpare a anexelor şi la 
mobilizarea colului uterin cu ocazia tușeului vaginal, 
precum şi sensibilitatea la palpare a abdomenului şi în 
alte zone decît în fosa iliacă dreaptă, susțin în egală măsură 
diagnosticul de salpingită. Salpingita poate fi asociată cu 
o durere în etajul abdominal superior, cauzată de 
perihepatită (5-15% din cazuri). Această durere este 
severă și are, de obicei, caracter pleural, fiind resimțită şi 
la baza hemitoracelui drept şi/sau în umărul drept. Ea 
poate fi intensificată de rîs, mers, inspir profund şi tuse. 
Există sensibilitate la palparea hipocondrului drept şi, 
uneori, a celui stîng. Fără tratament durerea persistă mai 
multe zile. Localizarea, severitatea, durata şi caracterul 
acestei dureri din etajul abdominal superior o diferențiază 
de durerea temporară, cu caracter de crampă, situată pe 
linia mediană ce apare la debutul apendicitei acute. 
Ecografia cu rezoluţie înaltă efectuată cu compresie 
gradată poate obține un diagnostic imagistic pozitiv pentru 
- apendicită, prin vizualizarea unui apendice cu un diametru 
de peste 6 mm. Lipsa de vizualizare a apendicelui la 
ecografie nu exclude apendicita, deoarece sensibilitatea 
metodei este de numai 75-89%. Valoarea ecografiei constă 
în aceea că permite o intervenție chirurgicală promptă în 
cazul unei apendicite cu un tablou clinic incert sau atipic. 
Evidenţierea ecografică a unui apendice de dimensiuni 
crescute este corelată cu o probabilitate ridicată de 
apendicită. Această metodă mai poate fi utilă în cazuri în 
care diagnosticul de apendicită este fals-pozitiv, deoarece 
ecografia poate descoperi şi alte cauze responsabile pentru 
simptomatologie. Intr-un studiu realizat pe 297 de pacienți 
examinaţi prin ecografie cu compresie gradată pentru 
suspiciunea de apendicită, a fost posibilă identificarea 
'altor alternative diagnostice specifice în 33% din cazurile 
în care diagnosticul de apendicită a fost infirmat. 
Salpingita şi ruptura unor chisturi ovariene au fost cele 
mai frecvente două afecțiuni ginecologice descoperite de 
75% din ecografiile cu rezultat negativ pentru apendicită 
şi efectuate pentru afecțiuni cu tablou clinic asemănător. 

Laparoscopia poate fi de asemenea utilă pentru 
confirmarea apendicitei cu tablou clinic atipic și pentru 
stabilirea diagnosticului de salpingită, ruptură de chist 
ovarian sau de sarcină ectopică. În cazurile în care 
apendicele nu poate fi vizualizat datorită aderențelor sau 
a unei localizări retrocecale, pacienții trebuie evaluaţi din 
punct de vedere clinic şi dacă au indicație chirurgicală, 
trebuie explorați intraoperator. Salpingita poate răspunde 
la antibioterapie în decurs de 2-4 zile. Regimurile 
terapeutice recomandate în prezent includ tobramicina şi 
clindamicina, doxicilina şi metronidazolul, cefoxitinul şi 
doxicilina sau aztreonamul în asociere cu clindamicina. 
Cazurile cu durere severă spontană şi la palpare, febră şi 
semne de toxicitate sistemică trebuie internate şi supuse 
antibioterapiei parenterale. 


2. Abcesul tubo-ovarian acut (ATO). Durerea apare în 
etajul abdominal inferior şi poate mima apendicita acută, 
dacă este unilaterală şi lotalizată în dreapta. Febra este 
frecvent prezentă, dar 35-65% din pacienţi pot fi afebrili. 
Greaţa, vărsăturile şi diaree survin la mai puțin de 25% 
din cazuri. Leucocitoza apare în 70% din cazuri, iar 
VSH este crescută în 80% din cazuri. 

Sensibilitatea la palpare şi la decompresiune bruscă 
apărută local este maximă în abdomenul inferior, la 
nivelul sau sub simfiza pubiană. Tușeul vaginal 
evidenţiază o durere la palparea anexelor şi o formaţiune 
laterouterină în mai puţin de 50% din cazuri. Ecografia 
are o sensibilitate înaltă pentru detectarea unui ATO şi 
va vizualiza prezenţa unei formaţiuni anexiale complexe 
sau a unei formațiuni chistice datorate unui ATO, în 
maximum 35% din cazurile de BIP severă. Laparo- 
scopia este utilizată pentru confirmarea diagnosticului, 
pentru liza aderențelor, drenarea lichidului purulent şi 
pentru excizia leziunilor necrotice. Majoritatea cazurilor 
răspund la antibioterapie parenterală în 3-5 zile. Prin 
administrarea unor asocieri de antibiotice, cum ar fi 
aztreonam cu clindamicină sau gentamicină cu 
metronidazol se obţine vindecarea. Tratamentul medical 
dă rezultate în 33-74% din totalitatea cazurilor. 

Lipsa de răspuns la antibiotice sau ruptura abcesului 
impune intervenţia chirurgicală de urgenţă, deoarece 
infectarea peritoneului poate conduce la şoc septic şi 
deces. 


3. Ruptura abcesului tubo-ovarian. Incidența ATO este 
de 14-35% din totalitatea femeilor internate cu 
diagnosticul de BIP. Diferenţierea unei BIP ne- 
complicate de un ATO este foarte dificilă, în lipsa 
ecografiei sau a laparoscopiei. Dacă abcesul este 
localizat în dreapta, el poate mima apendicita. Ruptura 
survine doar într-un număr mic de cazuri. Debutul este 
acut sau exploziv, cu apariţia bruscă a unei dureri 
abdominale generalizate şi a semnelor de iritație 
peritoneală. La tuşeul vaginal se poate palpa o 
formațiune tumorală. Poate exista subfebrilitate sau 

febră înaltă, hipotensiune severă şi o evoluție rapidă, 
în cîteva ore, spre şoc septic. Difuziunea progresivă a 
conţinutului abcesului în cavitatea peritoneală se poate 
manifesta prin extinderea durerii şi a sensibilităţii la 
palpare, de la nivel pelvin, spre zone superioare ale 
abdomenului. Ruptura poate surveni atât la pacientele 
netratate cât şi la cele supuse antibioterapiei parenterale. 
Diagnosticul de ruptură a ATO este confirmat prin 
laparoscopie sau laparotomie. Culdocenteza este utilă 
dacă rezultatele sînt pozitive, dar aceasta poate fi 
negativă în prezența rupturii abcesului tubo-ovarian. 

Salpingo-ovarectomia bilaterală şi histerectomia 
oferă cele mai mari probabilități de vindecare. Rezecţia 
chirurgicală trebuie asociată cu lavajul peritoneal 
abundent cu ser fiziologic şi cu tratamentul antibiotic 
parenteral. Aceste abcese conțin bacterii anaerobe ca 
Băcteriojdes fragilis şi Bacterioides bovius, coci 
anaerobi gram-pozitivi ca Peptococcus şi Pepto- 
streptococcus şi bacterii aerobe, ca Escherichia coli. 
Tratamentul antibiotic trebuie să includă tobramicină 
sau aztreonam şi un antibiotic cu acțiune pe bacterii 
anaerobe, ca metronidazolul sau clindamicina. Rata 
mortalității variază între 5 şi 20%. 


B. Sarcina tubară. Mai mult de două treimi din pacientele 
diagnosticate cu această afecţiune au antecedente de BIP, 
ligaturare tubară, reconstrucţie, tubară, utilizarea unui 
dispozitiv, intrauterin (DIV) sau o sarcină ectopică în 
antecedente. Unele paciente, prezintă simultan mai mulţi 
factori de risc, 

Durerea, survine, în 98% din cazuri. şi poate fi inițial 
intermitentă şi colicativă, cu sediul de partea trompei uterine 
afectate. Dacă se constituie un hematom în peretele trompei 
uterine, durerea devine surdă şi continuă. Ruptura tubară cu 
hemoragie, acompaniată, de o. durere. severă, ascuțită, 
unilaterală, care iradiază în etajul abdominal inferior şi, apoi, 
în cel superior. În 10-15% din cazuri, la durerea abdominală 
inferioară generalizată se asociază şi o durere în umăr. În 
50-60% din cazuri, se semnalează lipsa unuia sau a două 
cicluri menstruale. Perioada care urmează amenoreei se 
caracterizează prin hemoragii vaginale neregulate, mici şi 
moderate. Bradimenoreea şi/sau sîngerarea continuă în 
cantitate moderată sau hemoragia după ultima menstruație 
sînt înregistrate în aproximativ 43% din cazuri. Hemoragia 
vaginală profuză cu eliminare 'de cheaguri, care apare în 
cadrul avortului incomplet, este rară. Într-un mic număr de 
cazuri, este posibilă existența amenoreei cu o durată de 2-3 
luni, neînsoțită de hemoragie. Poate exista sensibilitate 
discretă sau moderată la palparea abdomenului de partea 
trompei implicate. Tuşeul vaginal "evidenţiază durere la 
mobilizarea colului, sensibilitate la palparea anexelor şi o 
creştere a dimensiunilor trompei-uterine afectate (în 1 9-35% 
din cazuri). Dacă a apărut hemoragia intraperitoneală 
semnificativă, există distensie și durere la nivelul fundului 
de sac Douglas. Ruptura trompei'se asociază cu sensibilitate 
la palparea şi la decompresiunea bruscă a abdomenului. 

Ecografia endovaginală poate exclude o sarcină tubară, 
prin detectarea unei sarcini intrauterine. Această 
investigaţie este mai sensibilă decît ecografia transvezicală. 
În plus, ecografia endovaginală furnizează elemente de 
diagnostic pozitiv pentru sarcina tubară prin detectarea unui 
embrion viu la nivelul trompei (7-15% din cazuri), a unei 
formațiuni anexiale nonchistice (sensibilitate de 88-92%) 
sau a lichidului liber în regiunea anexelor. Testele mai vechi 
ce evidențiază gonadotrofina corionică umană (HCG) în 
urină pot fi negative în 20-30% din cazurile de sarcină 
ectopică, pe cînd detectarea f-HCG în ser prin metode radio- 
imunologice este rareori negativă (sensibilitate de 99%). 
Acurateţea diagnosticului obținută prin dozarea B-HCG 
este de 97-100%. Un nou test de sarcină imunoenzimatic, 
care foloseşte urina (ICON) a avut o sensibilitate de 96% 
într-un grup de 27 de cazuri. Acest test este rapid (4 minute) 
şi detectează concentraţii urinare al 6-HCG de ordinul a 
50 mUl/ml. Atunci cînd acest test este negativ, se poate 
utiliza dozarea radioimunologică a B-HCG în ser. Un test 
de sarcină negativ face ca diagnosticul de, sarcină să fie 
improbabil. Investigaţiile ce ajută. la confirmarea 
diagnosticului, ecografia endovaginală şi dozarea f-HCG, 
conferă diagnosticului o acuratețe de 95-100%. Acurateţea 
diagnosticului poate fi crescută suplimentar prin efectuarea 
laparoscopiei. Culdocenteza pentru sînge necoagulabil este 
pozitivă în 90% din cazuri, dar este o manevră invazivă şi 
aceleaşi informaţii pot fi obținute prin ecografia corelată 
cu datele obținute la examenul clinic. La unele paciente 
poate surveni avortul spontan al sarcinii tubare, intervenţia 
chirurgicală devenind inutilă. Tratamentul conservator 
implică spitalizarea, urmărirea semnelor şi simptomelor şi 
a concentrației serice a B-HCG. Majoritatea pacientelor 
cu o sarcină tubară ce depăşeşte 3 cm trebuie tratate prin 
salpingectomie, dacă acestea nu doresc să mai rămînă 
însărcinate. Dacă se doreşte păstrarea funcției reproductive, 
se recomandă efectuarea unei rezecții tubare, urmate de 
reanastomoza microchirurgicală a trompei într-o intervenţie 
ulterioară. Diagnosticul de sarcină tubară trebuie 
suspicionat la orice femeie de vîrstă fertilă, care are durere 
în etajul abdominal inferior. Prezența tulburărilor 
menstruale, a semnelor de iritaţie peritoneală (sensibilitate 
la palpare şi durere în umăr) şi a hipovolemiei (slăbiciune, 
amețeli, lipotimii şi şoc) trebuie să conducă la efectuarea 
de teste care să confirme existența sarcinii, a unei formațiuni 
anexiale (ecografie sau laparoscopie), a sîngelui în fundul 
de sac Douglas (ecografie sau culdocenteză) sau se va 
recurge la laparoscopie de urgență, dacă starea generală a 
pacientei este instabilă. 


C. Afecţiuni cu manifestări similare sarcinii tubare, bolii 
inflamatorii pelvine şi apendicitei 
1; Chistul corpului galben cu hemoragie. Un chist 
ovarian poate produce durere spontană şi la palpare în 
etajul abdominal inferior prin dezvoltarea rapidă în 
dimensiuni sau prin hemoragie intrachistică sau în 
cavitatea peritoneală. Durerea este moderată sau severă 

şi se poate asocia cu sensibilitate la palparea 
hipogastrului, durere la mobilizarea colului uterin sau 
la palparea anexelor, aceste semne putînd mima BIP. 
Hemoperitoneul poate fi asociat cu subfebrilitate, fapt 
care ridică suspiciunea unei infecţii. 

Chisturile corpului galben determină frecvent 
întîrzieri ale menstruaţiilor, durere abdominală 
unilaterală spontan şi la palpare, durere la palparea 
anexelor şi prezența unei formaţiuni palpabile. Aceste 
semne sugerează o sarcină tubară. Testele de sarcină 
(serice şi urinare) sînt negative, iar laparoscopia poate 
confirma diagnosticul. 


2. Chistul corpului galben de sarcină. Hemoragia la 
nivelul unui chist de corp galben în timpul sarcinii poate 
provoca durere spontană şi la palpare în fosa iliacă 
dreaptă, sensibilitate la palparea anexei implicate, cu 
apariția unei formaţiuni palpabile în zona respectivă. 
Există un istoric de amenoree, teste de sarcină pozitive; 
ecografia evidențiind prezenţa sarcinii intrauterine şi a 
unei formaţiuni anexiale. Laparoscopia explorează 
trompa și ovarul de partea afectată. Unele cazuri sînt 
eronat diagnosticate (din punct de vedere clinic) ca 
sarcină ectopică, fiind supuse explorării chirurgicale. 


3. Amenințarea de avort. Amenințarea de avort se 
poate manifesta prin durere spontană şi la palpare în 
etajul abdominal inferior, pe linia medianăsau în fosa 
iliacă dreaptă, prin sîngerări vaginale reduse cantitativ 
sau prin hemoragie vaginală la o pacientă cu amenoree 
instalată de 2-3 luni. Durerea este frecvent colicativă 
şi iradiază şi în regiunea lombosacrată. Testele de 
detectare a f-HCG în ser şi urină sînt pozitive. 
Ecografia endovaginală poate confirma prezența 
sarcinii intrauterine şi, dacă se vizualizează contracțiile 
cardiace fetale, probabilitatea ca sarcina să evolueze 
în continuare este de 90%. Ecografia mai poate de 
asemenea evidenția absenţa unei formaţiuni anexiale. 
În cazurile dificile este necesară laparoscopia. 


4. Chistul folicular cu hemoragie intraperitoneală 
(Mittelschmerz). Chisturile foliculare pot provoca 
durere spontan şi la palpare în fosa iliacă dreaptă. În 
unele cazuri, debutul durerii este brusc şi intensitatea 
acesteia poate fi invalidantă. La alte paciente, durerea 
este discretă şi uşor de tolerat. Examenul obiectiv relevă 
sensibilitate la palpare în etajul abdominal inferior şi la 
nivel pelvin, de aceeaşi parte cu ovarul afectat. Durerea 
survine de obicei la mijlocul ciclului menstrual şi se 
evidenţiază în antecedente existența unor episoade 
similare de disconfort, de aceeaşi parte sau de partea 
opusă, Culdocenteza evidențiază sînge, iar laparoscopia 
va confirma diagnosticul, fiind efectuată înainte de 
laparotomie. 


5. Endometrioza cu hemoragie intraperitoneală. 
Hemoragia cu originea la nivelul unei zone de 
endometrioză poate provoca de asemenea durere 

spontan şi la palpare în fosa iliacă dreaptă. În 


antecedente se semnalează prezenţa dismenoreei 


secundare, a dispareuniei şi, uneori, a diareei, a 
tenesmelor, proctalgiilor şi/sau a hemoragiilor asociate 
cu menstruația, existînd și simptome de iritație vezicală. 
Diagnosticul de endometrioză cu hemoragie este 
confirmat prin laparascopie. 


6. Torsiunea anexială. Se manifestă prin durere 
colicativă sau continuă în fosa iliacă dreaptă. Aceasta 
devine progresiv severă şi continuă. Febra apare rar şi, 
dacă există, se manifestă prin subfebrilitate. Alte 
simptome posibile sînt greața, vărsăturile, diareea, 
constipaţia. Poate exista leucocitoză. După 3-4 ore, la 

tuşeul vaginal se palpează o formațiune anexială 


” dureroasă. Ecografia va evidenția un ovar de dimensiuni 


crescute, cu ecogenitate uniformă, care este mai 


„hip ecogen faţă de structurile adiacente (torsiune de 
'ovar) sau o formaţiune cu structură complexă (torsiune 


de ovar asociată cu torsiune anexială). Laparoscopia 
va confirma diagnosticul şi va permite efectuarea unei 
intervenții chirurgicale precoce. În majoritatea cazurilor 
diagnosticul este stabilit prea tîrziu pentru a evita 
rezecția ovarului infarctizat. Ovarele care se torsionează 
au frecvent dimensiuni crescute, datorită preexistenţei 
unui chist sau unei tumori ovariene. Dacă este prezentă 
o neoplazie ovariană, tratamentul va trebui reevaluat 
intraoperator. 


= 


CAPITOLUL 

(LISTA DIAGNOSTICELOR 
POSIBILE 
1. Prostatita acută B. Perforaţiile colonice 
2. Retenţia-acută de urină 1, Diverticulita 
A. Hipertrofia benignă de prostată 2. Carcinomul sigmoidian 
(HBP)! 3. Colita ischemică 
B. Prostatitele 4. Megacolonul toxic 
C. Prostatita cronică cu HBP 5. Fecaloamele 
D. Carcinomul de prostată C. Diareea acută infecțioasă 
E. Stricturile uretrale 1. Salmonella 
F. Retenţia de cauză neurogenă “2. Campylobacter 
3. Retenţia de urină de cauză neurogenă 3. Shigella 
sau psihogenă la femei 4. Alte microorganisme 
4. Cistita bacteriană acută 5. Episodul iniţial de colită 
A. Cistita acută ulceroasă sau de boală Crohn 
B. Cistita acută cu pielonefrită 8. Hernia ventrală sau spigeliană 
subclinică încarcerată sau strangulată 
C. Cistita acută cu pielonefrită acută 9. Cauze ginecologice de durere 
manifestă clinic hipogastrică 
D. Sindromul disurie-polakiurie acut A. Endometrita 
5. Apendicita pelvină B. Avortul septic 
6. Calculii vezicali C. Miomul uterin necrozat şi/sau 
7. Afecțiunile colonice hemoragic 
A. Ocluzia D. Avortul spontan acut 
1. Carcinomul E. Sarcina tubară 
2. Diverticulita F. Hemoragia dintr-un chist folicular 
3. Pseudoocluzia colonică sau de corp galben 
(sindromul Ogilvie) G. Endometrioza şi hemoragia 
. 4. Ocluzia prin fecaloame intraabdominală 
5. Volvulusul sigmoidian H. Hemoragia intrachistică 
6. Volvulusul de cec 
(] REZUMAT 
Prostatita acută produce durere suprapubiană, dar și durere cum ar fi: febra, frisoanele şi starea generală alterată. Urina 
scrotală, perineală sau lombară. De obicei, sînt prezente semne conţine leucocite, hematii şi bacterii. Răspunsul la 
de iritație şi obstrucție vezicală, dar şi manifestări sistemice, antibioterapie este prompt. 


! În literatura română de specialitate — adenomul de prostată (n.red.) 

Retenţia acută de urină determină o durere surdă 
hipogastrică, asociată cu senzație de micțiune. La bărbat, 
această simptomatologie este dată de prostatita acută cu febră 
şi frisoane, dar cel mai adesea ea este observată în cadrul unui 
sindrom obstructiv (de exemplu, hipertrofia benignă de 
prostată, însoţită sau nu de prostatită cronică sau stricturi 
uretrale), situaţie în care are evoluţie lentă (ani), sau în cadrul 
unei neoplazii (carcinom de prostată), caz în care evoluţia 
este mai rapidă (luni). Semne și simptome de natură obstructivă 
sînt: jetul urinar întrerupt, cu flux redus, dificultate în inițierea 
micțiunii, micțiune incompletă, necesitatea de a forța 
eliminarea urinii. Retenţia de urină la femei este rară şi are 
mai ales cauze psihogene, dar se poate datora şi unui carcinom 
vaginal sau uretral sau poate avea cauze neurogene. 

Cistita acută bacteriană determină disconfort suprapubian 
surd sau cu caracter de arsură, care se ameliorează după 
micțiune. Simptomele asociate sînt piuria, hematuria 
macroscopică sau microscopică, polakiuria, disuria şi 
tenesmele vezicale. Nu există manifestări sistemice. La 40% 
din aceşti pacienţi, uroculturile sînt negative, ei fiind 
diagnosticați cu sindromul disurie-polakiurie. Femeile cu acest 
sindrom au frotiurile urinare (colorate Gram) şi uroculturile 
negative. Uneori, prezintă infecție urinară bacteriană minimă, 
cu număr mic de colonii dezvoltate pe mediile de cultură sau 
uroculturi intermitent pozitive. Multe paciente cu acest 
sindrom nu prezintă leucocite şi hematii în urină. Cîteva din 
aceste paciente, cu frotiurile și uroculturile pozitive sînt active 
sexual şi unele dintre acestea prezintă şi secreție vaginală 
abundentă. Unele femei cu cistită acută au asociată şi o 
pielonefrită nemanifestă clinic. Aceasta este mai frecvent 
întâlnită la pacientele la care simptomele de cistită sînt prezente 
de cel puţin şapte zile; la care au apărut recăderi după 
administrarea de cure scurte de antibiotice; la cele care au 
antecedente de pielonefrită, diabet, imunosupresie, la gravide; 
la cele care nu au răspuns după trei zile de antibioterapie sau 
în cazurile în care vârsta la care s-a instalat infecția urinară a 
fost mai mică de 12 ani sau mai mare de 65 de ani. Pacienţii 
cu pielonefrită asociată pot fi identificați prin culturi efectuate 
din spălături vezicale sau prin detectarea bacteriilor prin 
imunofluorescență directă. Cistita acută poate însoți 
pielonefrita clasică, cu durere spontană și la palpare în flanc, 
febră şi frisoane. Cistita acută poate, alteori, să fie prima 
manifestare a unei fistule colono-vezicale datorate bolii Crohn 
sau diverticulitei. Pneumaturia şi contaminarea fecală a urinii 
însoțesc semnele de iritație vezicală. 

Apendicita pelvină debutează printr-o durere colicativă, 
situată în etajul abdominal superior sau mijlociu; ulterior îşi 
mută sediul în hipogastru şi pelvis. Este însoțită frecvent de 
grețuri, vărsături, febră şi leucocitoză. Tuşeul rectal este 
dureros şi permite palparea unei formaţiuni pelvine. Semnele 
de peritonită impun efectuarea de urgență a intervenţiei 
chirurgicale. Diagnosticul este confirmat prin ecografie sau 
laparoscopie, care vizualizează apendicele patologic. Calculii 
vezicali determină apariția semnelor de iritație vezicală, 
exacerbate de vibrații şi mișcare. Este posibilă întreruperea 
bruscă a fluxului urinar în timpul micțiunii, precumşi disuria 

şi hematuria terminală. Deoarece mulți calculi sînt 
radiotransparenţi, se practică cistoscopia , care reuşeşte să 
vizualizeze toți calculii. 

Ocluzia de colon determină durere hipogastrică şi, uneori, 
durere iliacă uni sau bilaterală, distensia abdomenului inferior, 
constipație şi, tardiv, vărsături fecaloide. Ocluzia poate avea 
drept cauze carcinoamele, diverticulită, fecaloamele şi 
leziunile stenozante datorate bolii inflamatorii intestinale sau 
colitei ischemice. Pseudoocluzia (sindromul Ogilvie) poate 
mima ocluzia colonică, putînd fi diagnosticată prin clismă 
baritată sau colonoscopie, care permit excluderea unei ocluzii 
mecanice a colonului. În multe din loturile studiate, la 35-37% 
din pacienţii cu diagnostic prezumtiv de ocluzie colonică, 
obstrucția nu a fost confirmată şi rezolvarea nu a necesitat 
aplicarea unui tratament chirurgical. Volvulusul de cec sau 
sigmoidian determină distensia abdomenului inferior, 
constipaţie şi durere; el poate fi diagnosticat pe baza unei 
radiografii abdominale pe gol, confirmarea necesitînd însă 
efectuarea unei irigografii sau a unei tomografii computerizate 
abdominale, în 36% din cazuri. 

Perforaţiile de colon determină durere hipogastrică 
localizată, constantă sau semne de iritație peritoneală difuze. 
Diverticulita, carcinoamele colonice, colita ischemică şi bolile 
inflamatorii intestinale pot conduce la perforaţie. Dacă există 
obstrucție colonică distală şi distensia retrogradă a cecului 
depăşeşte 12 cm, este posibilă producerea perforației cecale. 

Colitele infecțioase acute determină durere în etajul 
abdominal inferior, febră şi diaree apoasă sau sanguinolentă. 
Pot apărea durerea la defecaţie, localizată în abdomenul 
inferior şi tenesmele rectale. Sa/monella, Campylobacter şi 
Shigellasînt cele mai frecvente bacteriile care produc o colită 
infecțioasă, colita amoebiană fiind cea mai importantă colită 
de cauză parazitară. 

Colita ischemică şi colita ulceroasă pot mima o colită acută 
infecțioasă. Clisma baritată, în colita ischemică, evidențiază 
ulcerații şi aspect de „amprentă digitală“, iar colonoscopia 
poate vizualiza noduli submucoşi albaştri-negricioşi. Un prim 
episod de colită ulceroasă poate fi diferențiat de o diaree 


_ infecțioasă numai pe baza unui examen coprologic negativ 


pentru Entamoeba hystolitica şi a coproculturilor negative 
pentru diferite bacterii patogene, ca şi pe baza evoluţiei cronice 
şi a tendinței la recidivă a bolii. 

Hernia ventrală încarcerată determină durere hipogastrică 
localizată şi apariţia unei formațiuni dureroase în această zonă, 
dar se mai poate manifesta şi prin colică abdominală difuză, 
greață şi vărsături, datorate ocluziei intestinale. 

Durerea acută hipogastrică la femei poate avea o cauză 
ginecologică. Endometrita apare la pacientele care au dispo- 
zitive contraceptive intrauterine (sterilet), manifestîndu-se cu 
febră, dispareunie profundă, durere spontană și la palpare 
suprapubiană, uter dureros, cu dimensiuni crescute. Afecțiunea 
răspunde prompt la îndepărtarea steriletului şi la antibioterapie. 
Simptome similare sînt constatate într-o sarcină recentă, după 
încercarea de a provoca avortul prin introducerea unor corpi 
străini în uter. Tabloul clinic mai cuprinde febră, frisoane, 
durere în etajul abdominal inferior, uter cu consistență păstoasă 

şi menometroragii. Prin orificiul extern al colului se elimină 
cheaguri de sînge şi membrane. 

Un avort în primul trimestru de sarcină debutează printr-o 
durere hipogastrică colicativă şi hemoragii vaginale. La unele 
paciente avortul este complet, altele rămîn în stadiul de 
amenințare de avort, durerile şi sîngerările oprindu-se după 
un timp. La femeile la care avortul este complet, colul este 
deschis, iar produsul de concepție proemină în vagin. 

Miomul uterin sîngerează sau se necrozează, determinînd 
durere spontană şi la palpare, localizată în hipogastru. Tuşeul 
vaginal pune în evidență evidențiază un uter mare, miomatos, 
cu o zonă nodulară dureroasă. Diagnosticul este facilitat de 
ecografie. 

Sarcina tubară în trompa proximală sau în istm determină 
o durere hipogastrică continuă sau colicativă, cu amenoree 
de una sau două luni şi sîngerări vaginale moderate sau chiar 
hemoragii vaginale. La tușeul vaginal se palpează o formațiune 
anexială. Diagnosticul este confirmat ecografic, prin 
laparoscopie sau prin efectuarea unui test de sarcină seric sau 
urinar. 

Hemoragia dintr-un chist ovarian sau chistul apărut într-o 
zonă de endometrioză determină o durere constantă, severă, 
localizată în etajul abdominal inferior. Durerea la palparea 
directă sau la decompresiunea bruscă a abdomenului inferior 
şi contractura musculară sînt localizate sau difuze. Fundul de 
sac Douglas este sensibil la palpare. Un chist de corp galben 
hemoragic poate mima ruptura unei sarcini ectopice, deoarece 
determină amenoree, menoragii şi semne de iritație peritoneală, 
localizate în etajul abdominal inferior. Hemoragia dintr-un chist 
folicular apare la mijlocul ciclului menstrual (Mittelschmerz) 
şi, de obicei, toate simptomele dispar în 48-72 de ore. 
Hemoragia dintr-un endometriom apare în contextul unei 


dismenorei cronice secundare, a menoragiilor şi/sau a 
infertilității. Ecografia este utilă în evidențierea chisturilor, 
iar laparoscopia va confirma hemoragia intraabdominală. Pot 
apărea hemoragii în interiorul formațiunilor chistice, fără ca 
acestea să se reverse în cavitatea peritoneală. În această situație, 
durerea din etajul abdominal inferior este surdă şi pote fi 
palpată o formaţiune anexială dureroasă. 


[] DESCRIEREA AFECȚIUNILOR 
ENUMERATE 


1. PROSTATITA ACUTĂ 


Se manifestă printr-un disconfort surd, persistent, în 
regiunea suprapubiană, care este temporar ameliorat de 
micțiune. Durerea lombară și perineală, pot fi prezente. În 
timpul şi/sau după micțiune este resimțită, uneori, o durere 
ascuțită, arzătoare, la nivel perineal şi penian. Durerea 
lancinantă, datorată unui spasm vezico-uretral apare fără 
avertisment, în regiunea suprapubiană, iradiind în penis şi 
perineu. Într-un astfel de atac, se poate pierde involuntar o 
cantitate mică de urină. Spasmul vezico-uretral durează 
doar cîteva secunde sau minute, dar se poate repeta, pînă 
cînd antibioticele administrate reduc inflamaţia acută 
locală. 

Frisoanele şi/sau frisonetele, febră de 40,5C, alterarea 
stării generale, anorexia, mialgiile şi artralgiile reflectă 
originea sistemică a prostatitei acute. Simptome asociate 
sînt semnele de iritație vezicală, cum ar fi: polakiuria, 
nicturia, tenesmele vezicale; senzaţia de golire incompletă 


TABELUL INCIDENȚEI AFECȚIUNILOR 





INCIDENȚA LA 100.000 (APROXIMATIVĂ) 


Frecvente (>100) 

Retenţia acută de urină la bărbaţi datorată 
hipertrofiei benigne de prostată (HBP) sau 
HBP cu prostatită 

Cistita bacteriană acută 

Cistita acută şi pielonefrita 

Sindromul disurie-polakiurie 

Ocluzia de colon datorată unui carcinom 

Perforația de colon datorată diverticulitei 

Diareea infecțioasă acută 

Miomul uterin cu necroză şi/sau hemoragie 

Avortul aseptic 

Sarcina tubară 

Hemoragia dintr-un chist ovarian 


Relativ frecvente (>5-100) 

Prostatita acută 

Retenţia acută de urină datorată carcinomului 
de prostată, prostatitei acute, abcesului 
prostatic, stricturilor uretrale 

Prostatita acută sau strictura de uretră peniană 

Apendicita pelvină 

Calculii vezicali 

Ocluzia colonică datorată diverticulitei sau 
fecaloamelor 

Pseudoocluzia colonică 

Volvulusul sigmoidian 

Perforaţia de colon datorată unui carcinom 
sau colitei ischemice 

Colita ischemică 

Episodul inițial al bolii inflamatorii 
intestinale 

Endometrita datorată steriletului 

Hemoragia intrachistică 

Endometrioamele complicate cu hemoragie 
intraperitoneală 


Rare (>0-5) 

Abcesul prostatic acut 

Retenţia acută de urină la femei 

Volvulusul de cec 

Perforația datorată megacolonului toxic sau 
fecaloamelor 

Hernia ventrală încarcerată 

Avortul septic 

Retenţia acută de urină la bărbaţi, de cauze 
neurogene sau indusă de medicamente 

avezicii şi incontinența urinară. Simptomele de obstrucție 
urinară se datorează edemului prostatic şi inflamației 
uretrale acute, ele fiind următoarele: diminuarea amplorii 
jetului urinar, dificultatea în inițierea micțiunii, urinatul în 
picături, jetul întrerupt şi retenția totală sau parţială de 
urină. 

Semnele fizice includ febra, tahicardia şi o prostată 
dureroasă hipertrofiată şi de consistenţă redusă la palpare. 
De regulă, urina este tulbure, conținînd leucocite şi bacterii. 
Proba celor trei pahare arată o turbiditate crescută şi 
numeroase leucocite în primii 10 ml de urină eliminată, 
comparativ cu urina de la mijlocul jetului. Masajul prostatic 
sau compresia glandei trebuie evitate, pentru a nu se 
provoca o bacteriemie. Identificarea bacteriilor cauzatoare 
se face prin urocultură. Pacienţii necesită internare în spital, 
perfuzii cu soluţii lichidiene şi antibioterapie. Retenţia 
urinară este rezolvată prin cateterizare sau prin cistostomie 
suprapubiană. Dacă în 48 de ore nu apare un răspuns 
pozitiv la administrarea de antibiotice, prostata trebuie 
reexaminată prin tuşeu rectal sau prin ecografie rectală, 
pentru a evidenția un eventual abces prostatic care necesită 
drenaj. După vindecare, este necesară efectuarea unei 
evaluări urologice complete, pentru eventuale leziuni 
obstructive uretrale. 


RETENȚIA ACUTĂ DE URINĂ 


Pacientul simte nevoia să urineze, dar nu poate. Pe măsură 
ce vezica urinară se destinde, se adaugă senzația de presiune 
în etajul abdominal inferior şi disconfortul local, însoțite 
de necesitatea de a urina. Vezica devine palpabilă, sub 
forma unei mase suprapubiene compresibile. Uneori, se 


„poate destinde mult, ajungînd pînă la ombilic. Această 


formaţiune şi senzaţia de disconfort dispar imediat după 
cateterizarea vezicii urinare şi evacuarea a 750-1.500 ml 
de urină. Retenţia acută de urină are mai multe cauze. 


A. Hipertrofia benignă de prostată (HBP). Pacientul are 
un istoric îndelungat de nicturie; tenesme vezicale şi de 
micţiune cu jet urinar diminuat și fără presiune. Iniţierea 
micțiunii este dificilă, iar cînd apare, jetul este întrerupt 
sau eliminarea urinii se face în picături. Pacientul este 
nevoit să depună un efort suplimentar pentru a putea urina 
complet. Prostata are o consistență uşor crescută şi este 
compresibilă, mărită de volum. Dacă glanda nu este mărită, 
trebuie suspectată prezenţa unei obstrucții mediane de tract 
urinar. 


B. Prostatita. Inflamaţia acută a prostatei determină 


“apariţia durerilor suprapubiene, perineale şi lombosacrate, 


a febrei, frisoanelor, a polakiuriei şi disuriei, a jetului urinar 
redus cantitativ şi, uneori, a retenţiei de urină. 


C. Prostatita cronică cu hipertrofie benignă de prostată 
(HBP). Prostatitele cronice determină hipertrofia glandei, 
cu disurie, polakiurie, un jet urinar diminuat şi durere surdă 
sau cu caracter de arsură, localizată suprapubian şi 
ameliorată de micțiune. Hipertrofia moderată a prostatei 

asociată cu prostatită duc la retenție de urină, datorită 
obstrucţiei provocate de ambele afecțiuni amintite. 


D. Carcinomul de prostată, Retenţia acută de urină se 
poate datora unui carcinom de prostată. Evoluția rapidă şi 
progresivă a unui sindrom alcătuit din polakiurie, nicturie, 
jet urinar redus cantitativ şi viteză redusă de eliminare a 
urinii este caracteristică neoplaziei. Sindromul descris 
poate progresa mai curînd în cîteva luni decît în cîțiva ani, 
cum se întîmplă în hipertrofia benignă de prostată. Se 
asociază scăderea ponderală, anorexia şi prezenţa durerilor 
lombosacrate. La tuşeul rectal, prostata este mărită de 
volum, cu unul sau-ambii lobi de consistenţă dură, 
lemnoasă. Fosfatazele (acidă şi alcalină) şi antigenii 
prostatici specifici (APS) au valori serice crescute. 


E. Stricturile uretrale. Stricturile uretrale sînt de obicei 
consecința unei uretrite gonococice. Bolnavul are o 
suferință veche, cu diminuarea progresivă a forței şi 
debitului jetului urinar, înainte ca retenţia de urină să se 
manifeste. 


G, Retenţia de urină de cauză neurogenă. Contractilita- 
tea vezicii poate fi modificată datorită unor suferințe 
medulare. Retenţia de urină poate apărea după traumatisme, 
intervenţii chirurgicale, anestezie (de exemplu, rahi- 
anestezia) şi după utilizarea anumitor medicamente, cum 
ar fi anticolinergicele şi meperidina. 


RETENȚIA DE URINĂ DE CAUZĂ NEUROGENĂ 
SAU PSIHOGENĂ LA FEMEI 


Acest simptom este rareori provocat de leziuni obstructive, 
cum ar fi: carcinomul uretral, stricturile uretrale sau invazia 
unor tumori vaginale sau cervicale. Cele mai multe cazuri 
de retenție de urină la femei sînt datorate unor factori 
neurogeni sau psihogeni. 


CISTITA BACTERIANĂ ACUTĂ 


A. Cistita acută. Pacienţii prezintă durere suprapubiană 
surdă, asociată cu disurie, polakiurie, tenesme vezicale 
şi, uneori, cu incontinență urinară. Urina este, de multe 
ori, urât mirositoare şi tulbure, din cauza numărului mare 
de neutrofile: şi/sau bacterii. La fiecare micțiune, sînt 
eliminate cantități reduse; de urină, apărînd senzaţia de 
golire incompletă a vezicii. Mai mult de 50% din femeile 
cu această afecțiune prezintă hematurie macroscopică. Un 
rol important în etiologia cistitei acute îl are viața sexuală, 


folosirea diafragmei reprezentînd un factor suplimentar 


de risc. Zona periuretrală este frecvent colonizată cu 
aceleaşi microorganisme care au provocat cistita. Vaginita 
bacteriană este asociată infecției urinare, fiind consecutivă 
colonizării cu Escherichia coli (situaţie în care pH-ul 
vaginal creşte; pH>5), cu Gardnerella vaginalis, 
Mycoplasma hominis sau anaerobi (de exemplu: 
Bacteroides, Mobiluncus şi Peptostreptococcus) şi 
scăderii numărului de lactobacili. Simptome precum febră, 
frisoane, greață şi vărsături, stare generală alterată sînt 

rareori prezente, fiind întîlnite mai ales dacă există o 
pielonefrită asociată. 

Disconfortul suprapubian este parțial şi temporar 
ameliorat de micțiune. Există sensibilitate la palpare în 
regiunea suprapubiană. O picătură.de urină necentrifugată 
prezintă mai mult de 10 leucocite/mm, la numărătoarea 
cu hemocitometru. Această metodă indică cu acuratețe mai 
mare rata crescută a excreției leucocitelor pe 24 de ore, 
comparativ cu numărarea leucocitelor din sedimentul 
urinar. La peste 90% din pacienţi, frotiul colorat Gram din 
urina necentrifugată va evidenția una sau mai multe 
bacterii/cîmp, prezentănd cel puțin 10% UFC/ml (UFC = 
unități formatoare de colonii). 33% din femeile cu cistită 
bacteriană determinată de E. coli, de Proteus sau de 
Staphilococcus saprophyticus prezintă numai 107-10* 
UFC/ml. În practică, fie se realizează o urocultură la 
debutul afecțiunii, fie se începe tratamentul cu amoxicilină, 
biseptol sau ciprofloxacin, fără efectuarea prealabilă de 
uroculturi. Bacteriile sensibile dispar rapid din urină, iar 
modificările clinice şi de laborator se remit în 1-3 zile. La 
pacientele fără factori agravanţi asociați, se poate institui 
terapia cu doză unică sau terapia scurtă de 3 zile. La 
pacientele cu cistită acută şi factori agravanți-cum ar fi: 
sarcina, diabetul, malformaţiile de tract urinar, cu 
simptomatologie urinară depăşind 7 zile sau la cele la care 
se suspicionează o infecție subclinică de căi urinare 
superioare, tratamentul trebuie continuat 7 zile sau chiar 
mai mult. 


B. Cistita acută cu pielonefrită subelinică. Aceste 
paciente acuză durere suprapubiană şi semne de iritaţie 
vezicală, datorate inflamației. De obicei, nu prezintă febră, 
frisoane sau durere spontană şi la palpare în flanc. 
Suspiciunea de pielonefrită asociată cistitei apare cînd 
există factori de risc, cum ar fi: recădere după un tratament 
recent pentru cistită, administrare recentă de antibiotice, 
diabet, sarcină, imunosupresie, debut al infecției la vîrste 
mai mici de 12.ani și mai mari de 65 de ani, istoric de 
pielonefrită în ultimele 12 luni, simptome prezente de cel 
puţin 7 zile înainte de inițierea tratamentului şi eşecul 
terapiei de 3 zile. Pacienţii cu cistită, care prezintă în plus 
aceşti factori de risc s-au dovedit a fi gazdele unor infecții 
bacteriene de tract urinar superior. Acest lucru a fost dovedit 
prin metode diferite, cum ar fi: culturile din spălături 
vezicale, din cateterizarea selectivă a ureterelor şi 
imunofluorescenţa directă. Urocultura şi antibiograma sînt 
obligatorii, iar pacientul trebuie tratat cel puţin 14 zile. 
Eficacitatea tratamentului se evaluează prin intermediul 
uroculturilor efectuate la sfîrşitul perioadei de tratament. 


C. Cistita acută cu pielonefrită acută manifestă clinic. 
De multe ori, simptomele de cistită preced, cu 2-8 zile, pe 
cele de afectare ale tractului urinar superior, cum ar fi: 


febra, frisoanele, vărsăturile, astenia, starea generală - 


alterată, durerea localizată în flanc uni sau bilateral şi 
sensibilitatea la palpare în unghiurile costo-vertebrale. 
Pacienţii care prezintă această simptomatologie consecutiv 

unui sondaj uretro-vezical recent, unei intervenţii 
chirurgicale în sfera urologică, unor leziuni obstructive sau 
după o recentă internare în spital trebuie reinternați şi tratați 
cu antibiotice administrate parenteral de tipul ceftriaxon 
sau biseptol. Cateterizarea pe termen scurt (sub 3 zile) se 
asociază cu infecții determinate de E. coli, Proteus mirabilis, 
Pseudomonas aeruginosa, Klebsiella pneumoniae, 
Staphylococcus epidermidis şi de enterococi. Cateterizarea 
pe termen lung se asociază cu infecții provocate de aceeași 
germeni, dar şi de Providencia stuartii sau de Morganella 
morganii. 


D. Sindromul disurie-polakiurie acut. În cadrul acestui 
sindrom, sînt prezente simptomele caracteristice unei cistite 
acute, cum ar fi: polakiuria, disuria şi tenesmele vezicale, 
dar uroculturile sînt sterile, Comparativ cu femeile cu 
uroculturi pozitive, aceşti pacienți prezintă rar leucociturie 
(45%, față de 80%), hematurie (6%, față de 24%) şi frotiuri 
Gram pozitive (13%, față de 89%). Femeile cu uroculturi 
negative au mai frecvent secreție vaginală abundentă (52%, 
față de 31%), o durată mai mare a simptomelor amintite 
(5,6 + 3,5 zile, față de 3,7 + 3,5 zile) şi sînt mai puţin 
active sexual (69%, față de 87%). Bolnavele fără semne 
urinare au, uneori, o infecţie transmisă pe cale sexuală cu 
Neisseria gonorrhoeae, Chlamydia trachomatis sau 
Herpes simplex, prezentînd uroculturi pozitive inconstant, 
cu un număr mic de colonii microbiene sau pot avea o 
afecțiune de etiologie necunoscută. Multe paciente cu acest 
sindrom sînt tratate, de la început, cu antibiotice şi răspund 
prompt (de exemplu, cînd urocultura a fost fals negativă) 
sau deloc la tratament. Dacă uroculturile sînt pozitive, dar 
numărul de colonii este extrem de redus, germenii implicaţi 
sînt, de obicei, următorii: £. coli (55%), Staphylococcus 
(10%) şi Klebsiella, Proteus şi enterococi (29%). 


5. APENDICITA PELVINĂ 


Apendicita acută pelvină debutează printr-o durere surdă, 
tranzitorie, cu caracter de crampă, localizată periombilical, 
care dispare în 4-6 ore. Ulterior, durerea se localizează 
suprapubian sau în fosa iliacă dreaptă, devinind continuă. 
Este intensificată de tuse şi mers. Iritația inflamatorie a 
vezicii urinare poate determina disurie, polakiurie, tenesme 
vezicale şi piurie sterilă. Interesarea rectului este dovedită 
de prezența peristaltismului intestinal accentuat, a diareei 
sau a tenesmelor rectale. Simptomele urinare sînt observate 
mai rar la femei. În curînd apar anorexia, greața, vărsăturile, 
subfebrilitatea şi leucocitoza. Examenul obiectiv al 
abdomenului evidenţiază sensibilitate la palpare pe 
marginea simfizei pubiene, în hipogastru sau în fosa iliacă 
dreaptă, însă fără apărare musculară. Frecvent, este prezent 
semnul obturatorului. Tuşeul rectal, cu explorarea fundului 
de sac, Douglas este dureros. Ecografia sau laparoscopia 
confirmă diagnosticul de apendicită, prin vizualizarea 
directă a apendicelui. 

Dispariţia bruscă a durerii sugerează iniţial vindecarea 
spontană, dar această ameliorare este doar temporară, fiind 

urmată, în scurt timp, de febră cu agravarea durerii datorate 
perforării apendicelui. Tuşeul rectal sau vaginal poate 
descoperi un abces fluctuent, dureros, de-a lungul peretelui 
pelvin drept. Uneori, perforaţia liberă şi peritonita sînt 
semnalate de sensibilitatea difuză la palpare directă şi 
decompresiune bruscă a abdomenului inferior, de apărarea 
musculară şi de distensia abdominală. Diagnosticul de 
abces pelvin este confirmat prin ecografie sau prin examen 
CT. Abcesul poate fi drenat percutan sau chirurgical, sub 
protecție de antibiotice administrate intravenos. Este 
controversată necesitatea efectuării apendicectomiei, odată 
cu drenajul abcesului, deoarece riscul de recurenţă în 
absenţa acesteia este mai mic de 10-20%. 


CALCULII VEZICALI 


Se manifestă prin dişconfort surd suprapubian, însoțit de 
o durere ascuţită, precipitată de vibrații şi exerciţii fizice. 
În timpul micţiunii, calculul poate obstrua brusc uretra, 
diminuînd sau chiar oprind jetul de urină. Apare, de 
asemenea, hematurie terminală. Simptomele obstructive, 
cum ar fi: diminuarea debitului urinar sau dificultatea în 
iniţierea micţiunii sînt însoțite de polakiurie, disurie sau 
tenesme vezicale. Cistoscopia este necesară pentru 
diagnostic, deoarece mulți calculi sînt radiotransparenți. 
Alţi calculi vezicali conțin oxalați sau fosfați de calciu. 
Calculii vezicali se formează, de regulă, secundar unei 
obstrucții cronice şi/sau existenței unui reziduu vezical, 
datorat unei afecțiuni prostatice, unei stricturi uretrale sau 
unei vezici neurogene. Corpii străini, cum ar fi cateterele 
„E demeur“, predispun la formarea de calculi vezicali. 
Litotriția mecanică sau ultrasonică poate îndepărta calculii, 
însă de multe ori este necesară intervenţia chirurgicală. 
Prevenirea litiazei recurente implică tratarea infecțiilor, a 
stazei, a dezechilibrelor metabolice precum şi îndepărtarea 
corpilor străini vezicali. 


71. AFECȚIUNILE COLONICE 


A, Ocluzia 


1. Carcinomul. Ocluziile colonice sînt datorate, în 67% 
din cazuri, stenozelor intraluminale secundare 
carcinoamelor şi, în 7% din cazuri, leziunilor 
cicatriceale secundare diverticulitei. Un simptom 
precoce îl reprezintă durerea colicativă cu localizare în 
hipogastru și, uneori, în fosele iliace sau chiar în perineu. 
Astfel de crize dureroase durează 2-3 minute, după care 
se remit pentru un interval de timp relativ lung (10-20 
de minute). Sînt prezente greața, anorexia şi distensia 
abdomenului inferior. Dacă valva ileocecală este 
incompetentă (20% din pacienţi), apare distensia 
abdomenului superior şi vărsături fecaloide. În decurs 
de 8-24 de ore, pe măsură ce abdomenul se destinde, 
durerea devine constantă. Iniţial, rectul se poate goli 
spontan de gaze şi materii fecale, în una sau două etape, 
după care se instalează oprirea completă a tranzitului. 
La examenul fizic se obervă distensia şi sensibilitatea 

la palpare a abdomenului inferior. În timpul puseelor 
dureroase este-posibilă apariția borborismelor şi a 
contracturii musculare abdominale. În cazurile de 
ocluzie distală, radiografiile abdominale evidențiază 
dilatarea proximală a colonului, prezența nivelelor 
hidroaerice, distensia cecului şi, la cei 20% din pacienți 
care au valva ileocecală incompetentă, stază lichidiană 
şi gazoasă la nivelul intestinului subțire. 

La pacienții cu suspiciune de ocluzie colonică, înainte 
de intervenţia chirurgicală trebuie efectuată irigografia. 
În două loturi studiate, 34% respectiv 37% din pacienți 
nu prezentau ocluzie şi deci nu au necesitat intervenție 
chirurgicală. 

La pacienţii cu ocluzie mecanică a colonului se poate 
efectua decompresia temporară a acestuia prin by-pass 
endoscopic, cu sonde introduse retrograd, dincolo de 
sediul ocluziei şi prin fotocoagulare laser, care 
recanalizează lumenul colonic. 

Procedura chirurgicală optimală este controversată. 
Unii chirurgi recomandă rezecția tumorii obstructive şi 
realizarea unei anastomoze într-un singur timp operator. 
Riscul este de a apărea postoperator dezunire la nivelul 
gurii de anastomoză, cu revărsarea intraperitoneală a 
conţinutului colonic şi peritonită. O altă procedură 
recomandată este efectuarea unei colostomii proximale 
de decompresiune, după care, într-un al doilea timp, se 
rezecă leziunea distală şi se reface continuitatea 
colonului printr-o anastomoză cu segmentul proximal. 
La pacienţii cu neoplasme, prima procedură, care 
realizează rezecția şi anastomoza într-un singur timp, 
permite o creştere a ratei de supravieţuire la 5 ani (48%, 
față de 21%) în ponpoataie cu intervenţia chirurgicală 
în doi timpi. 

Alte cauze de ocluzie colonică sînt: fecaloamele (5%), 
cicatrizarea leziunilor de colită ulceroasă (sub 1%), 
pseudoocluziile intestinale și volvulusul de sigmoid 
(9%). 


2. Diverticulita. Diverticulita provoacă inflamații 
pericolice 'sau modificări cicatriceale intraluminale, 
determinînd ocluzia completă sau parțială a colonului. 
Tabloul clinic este identic cu cel din ocluzia colonică 
prin carcinom. Cea mai sigură procedură chirurgicală 
este rezecţia intestinală cu colostomie proximală şi 
sutura capătului distal, de tip Hartmann. Diagnosticul 
diferenţial dintre un carcinom și o diverticulită la nivelul 
segmentului ocluzat este posibilă doar prin examen 
anatomopatologic. 


3. Pseudoocluzia colonică (Sindromul Ogilvie). 
Iniţial apare distensia nedureroasă a abdomenului 
inferior, urmată de grețuri şi vărsături. Constipaţia rebelă 
este prezentă la jumătate din pacienţi, în timp ce alții 
prezintă tranzit pentru gaze şi scaune apoase. Pe măsură 
ce distensia progresează, 80% din subiecți dezvoltă o 
durere surdă, continuă, cu localizare în etajul abdominal 
inferior. La acest nivel este prezentă, de asemenea, 


durerea la palpare directă și decompresiune bruscă, 
datorată distensiei marcate a cecului și colonului pînă 
la nivelul flexurii splenice, zonă unde distensia pare să 
se oprească. Zgomotele intestinale sînt rareori absente, 
fiind, de regulă, hiperactive. Uneori, pacientul prezintă 
febră şi leucocitoză marcată. Datorită distensiei cecale, 
intestinul poate perfora. Radiografiile abdominale pe 
gol demonstrează dilataţia colonului proximal şi, uneori, 
prezenţa obstrucţiei distale. Colonul dilatat din 
pseudoocluzie are septuri vizibile, haustre bine marcate 
şi număr mic de nivele hidroaerice. Absența obstrucției 
mecanice este demonstrată cu ajutorul irigografiei. 
Acest lucru poate fi confirmat prin colonoscopie, care, 
în plus, poate realiza decompresia colonul proximal, 
fără a se interveni chirurgical. Pentru a menţine 
decompresia colonului, în urma colonoscopului care 
este extras se lasă pe loc untub lung, radioopac, introdus 
pînă la nivelul flexurii hepatice. După decompresiune, 
cei mai mulți pacienți se simt mai bine, funcţiile 
colonului normalizîndu-se în 3-6 zile. 

Într-un lot mic de 12 pacienţi cu diagnostic inițial de 
pseudoocluzie, 2 au avut ocluzie mecanică reală, 
necesitînd tratament chirurgical. Este clar că, pentru 
diagnosticul diferențial între o pseudoocluzie şi o 
ocluzie mecanică, se impune efectuarea irigografiei şi 
a colonoscopiei. Pseudoocluzia colonică poate fi 
idiopatică sau datorată invaziei neoplazice a ganglioni- 
lor autonomi retroperitoneali, unei intervenţii 
chirurgicale, unui traumatism, unui proces inflamator 
sau infecțios retroperitoneal, radioterapiei, unor 
medicamente (de exemplu: narcotice, anticolinergice 
şi antidepresive), unei afecțiuni cardiace severe, unor 
tulburări neurologice (de exemplu: boala Parkinson, 
scleroza multiplă, distrofia miotonică), insuficienței 
respiratorii, diabetului, uremiei, hipotiroidism, 
feocromocitomului şi unor colagenoze (de exemplu: 
scleroza sistemică, lupusul eritematos sistemic, 
dermatomiozita). Tratamentul acestor afecțiuni 
enumerate nu rezolvă pseudoocluziile, dacă nu se 
realizează şi decompresia mecanică a colonului. 


4. Ocluzia prin fecaloame. Această afecțiune 
plurifactorială are o frecvență mare la vârstnici şi la 
persoanele debilitate. Anumite medicamente favorizea- 
ză formarea fecaloamelor, de exemplu: narcoticele, 
antidepresivele triciclice anticolinergicele, fenotiazine- 
le, antihipertensivele, diureticele, sucralfatul, fierul şi 
antiacidele. Abuzul de laxative poate leza plexul 
mienteric, determinînd „sindromul catartic“. 
Sedentarismul, demența, deshidratarea şi adontoția 
cresc riscul acestei afecțiuni. Pacienţii cu insuficiență 
renală cronică, diabet, neuropatie autonomă asociată 
sau cu metastaze medulare prezintă incidență crescută 
pentru formarea coproliților. Această boală este frecvent 
întâlnită la pacienţii cu tulburări neurologice, astenici 
şi imobili (de exemplu: pacienţii după un accident 

vascular cerebral, cei cu scleroză multiplă sau cu 
scleroză laterală amiotrofică). Formarea fecaloamelor 
este o complicație frecventă în boala Parkinson, în 
leziunile sau tumorile medulare. 

Impactarea unui fecalom, la adulţii tineri poate fi 
consecinţa bolii Hirschsprung, bolii Chagas, sindromu- 
lui catartic sau megacolonului idiopatic. 

Ocluzia este semnalată de un istoric de constipaţie 
severă care durează de 3 sau mai multe zile şi/sau de 
diaree paradoxală, prezenţa de disconfort în abdomenul 
inferior, distensie abdominală, a anorexie şi greţuri 
Pacientul ppoate fi febril şi tahicardic. Compresia vezicii 
urinare de către colonul destins poate determina disurie, 
retenție de urină, polakiurie sau incontinență urinară 
prin preaplin. Diagnosticul se pune prin tușeu rectal, 
prin sigmoidoscopie sau: chiar prin colonoscopie, în 
rarele cazuri în care ampula rectală este goală și materiile 
fecale sînt foarte dure. Astfel de situaţii se întîlnesc în 
prezenţa unor adenocarcinoame sau a unor afecțiuni de 
măduvă cervicală sau toracală. Manevrele manuale şi 
clismele determină, de regulă, decompactarea materiilor 
fecale şi rezolvarea ocluziei. Fecaloamele foarte dure 
necesită lavaj direct prin sigmoidoscopie sau folosirea 
unei soluții hiperosmotice de substanță de contrast, 
pentru a stimula peristaltismul şi a lubrefia materiile 
fecale. Dacă toate aceste manevre eșuează, se recurge 
la îndepărtarea chirurgicală a segmentului colic 
ocluzionat. 


5. Volvulusul sigmoidian. Se manifestă prin apariţia 
bruscă în hipogastru a unei dureri constante sau cu 
caracter de crampă, care ulterior îşi schimbă sediul în 
fosa iliacă stîngă. Sînt prezente greața, vărsăturile şi 
constipaţia. Abdomenul este destins, sensibil la palpare 
şi timpanic la percuție. Radiografiile abdominale simple 
arată o buclă sigmoidă dilatată, mare, fără haustre („în 
omega“ sau „în țeavă de puşcă'). Convexitatea buclei 
este divergentă de sediul ocluziei. Îngustarea „în cioc 
de pasăre“ a coloanei de aer distale identifică punctul 
de ocluzie. În 30-40% din cazuri, radiografiile 
abdominale pe gol sînt lipsite de valoare diagnostică, 
fiind necesare tomografii computerizate (care eviden- 
țiază semnul „„vîrtejului“) sau investigaţii cu substanțe 
de contrast. O clismă cu Gastrografin identifică stenoza 
proximală a rectului.. Sediul ocluziei este indicat de 
aspectul particular în „cioc de pasăre“ şi de pliurile 
mucoasei care converg către acesta în spirală sau în 
„tirbuşon“. Dacă nu se semnalează febră, leucocitoză 
sau contractură musculară abdominală, decomprimarea 
este realizată prompt cu ajutorul unui tub rectal bine 
lubrifiat, introdus printr-un sigmoidoscop, care va 
evacua brusc gazele şi lichidele. Decomprimarea pe cale 
conservatoare are o rată a succesului este de 70-90%, 
dar şi recurențele sînt frecvente (30-60%); de aceea se 
recomandă rezecția selectivă a porțiunii colonice 
hipokinetice în maximum 7 zile de la realizarea 

decompresiei. După decomprimare, este necesară 
monitorizarea atentă a materiilor fecale (pentru a detecta 
prezența sîngelui) şi a abdomenului (pentru a detecta 
semnele de peritonită) astfel încât să se surprindă 
momentul necrozei intestinale. Eşecul decomprimării 
cu ajutorul tubului rectal sau colonoscopului, impune 
intervenţia chirurgicală de urgență, pentru explorare, 
decompresie şi rezecția anselor necrozate. Volvulusul 
sigmoidian apare cu o frecvență mai mare la vîrstnici şi 
la femeile gravide. Se asociază constipației cronice şi 
sigmoidului hipokinetic. Frecvența volvusului este 
crescută la pacienții cu boala Chagas, Parkinson, cu 
para/tetraplegie spinală sau cu colită ischemică. 
Volvulusul sigmoidian este frecvent cauza ocluziilor 
intestinale la femeile gravide. 


6. Vobvulusul de cec, În hipogastru şi/sau în fosa iliacă 
dreaptă apar dureri uşoare, cu caracter de crampă sau 
colici severe. Pacientul prezintă distensia abdomenului 
inferior şi sensibilitate la palpare la nivelul cecului 
destins. Radiografia abdominală pe gol arată o imagine 
aerică ovoidală sau rotundă, mult dilatată, în zona 
medioabdominală (cecul). Clisma cu Gastrografin 
“ localizează sediul obstrucției cecale. Colonoscopia 
reduce cu succes volvulusul, dar intervenția chirurgicală 
se impune pentru a preveni gangrena și/sau perforația 
cecală. După rezolvarea volvulusului, trebuie efectuate 
cecopexia sau cecostomia, pentru a evita recurențele. 
Dacă intervenţia chirurgicală nu se realizează înainte 
de instalarea gangrenei, rata mortalităţii postoperatorii 
ajunge la 55%, datorită creşterii incidenţei peritonitelor 
postoperatorii, a abceselor şi a septicemiilor. 


B. Perforaţiile colonice. Reprezintă complicaţii ale 
diverticulitei cecale sau rectosigmoidiene, ale carcinoame- 
lor sau ale colitei ischemice. Mai rar, sînt secundare 
volvulusului, fecaloamelor sau colitelor ulceroase sau 
amoebiene. În momentul perforaţiei, contaminarea 
peritoneală determină o durere acută localizată în fosele 
iliace sau în hipogastru. Durerea este constantă și se 
accentuează la tuse, râs, trepidaţii sau mobilizare. De obicei, 
se constată prezența durerii la palpare şi la decompresiunea 
bruscă a peretelui abdomiral, a contracturii musculare 
involuntare, a durerii şi sensibilităţii pelvine şi a distensiei 
abdomenului inferior. Poate apărea durere lombară, greață, 
vărsături, febră şi leucocitoză. Anamneza oferă date utile 
pentru stabilirea etiologiei perforaţiei şi a peritonitei locali- 
zate sau generalizate. Intervenţia chirurgicală este necesară 
atît pentru rezecția zonei de intestin perforat şi/sau 
ischemiat, cît și pentru decompresia colonului printr-o 
colostomie proximală. Trebuie evitată efectuarea 
anastomozei în primul timp operator, datorită contaminării 
peritoneale care poate induce dehiscența anastomozei. 

În continuare, sînt descrise manifestările clinice ale 
afecțiunilor asociate cu perforaţiile colonice. 


1. Diverticulita. În cazul diverticulitei sigmoidiene, 
durerea este constantă, surdă sau cu caracter de arsură, 

situată în hipogastru sau în fosa iiliacă stîngă. 
Diverticulita cecală determină durere în fosa iliacă 
dreaptă şi în hipogastru. Durerile lombare pot apărea 
simultan cu durerile abdominale. Alte simptome 
semnalate sînt: febra, greața, vărsăturile, diareea sau 
constipația. Leucocitoza este frecvent întîlnită. 

Datorită extinderii inflamaţiei la nivelul vezicii 
urinare sînt prezente polakiuria şi tenesmele vezicale. 
Durerea la palpare, la decompresiune bruscă și apărarea 
musculară, sînt localizate în hipogastru și în fosa iliacă 
stîngă. Se poate palpa o formaţiune tumorală dureroasă 
în fosa iliacă stîngă şi în hipogastru. 

De teama precipitării perforaţiilor prin creşterea 
presiunii intracolice, în multe centre medicale sînt 
evitate irigografiile. În alte centre, în care se practică 
irigografiile, nu se constată o creştere a frecvenţei 
complicațiilor. Într-un studiu recent asupra diverticuli- 
telor, a fost comparată utilitatea diagnostică a 
irigografiilor cu cea a tomografiilor computerizate. 
Sensibilitatea diagnostică a irigografiilor a fost de 77%. 
Studiile de tomografie computerizată au permis 
obţinerea unor elemente diagnostice de valoare, cum 
ar fi decelarea unei formaţiuni sau a unor acumulări 
gazoase pericolice, în 41% din cazuri, şi a unor aspecte 
sugestive pentru diverticulită, în alte 38% din situații 
(de exemplu: îngroșarea peretelui colic, retracția 
țesuturilor moi mezenterice şi aponevrotice, extravaza- 
rea localizată a substanţei de contrast). Pentru 
confirmarea diverticulitei acute, în multe spitale se 
practică tomografiile computerizate în locul irigogra- 
fiilor. Deoarece ambele proceduri sînt asociate cu 
obținerea unui număr mare de rezultate fals negative 
(10-15%), rezultatele negative nu exclud diagnosticul. 
Tomografiile computerizate prezintă avantajul de a fi 
capabile să evidenţieze abcesele localizate în abdomenul 
inferior, pelvis sau chiar cu alte localizări, cum ar fi 
cele hepatice şi cele din spaţiul subdiafragmatic. 
Tratamentul perforaţiilor impune administrarea 
parenterală de antibiotice (active pe germeni aerobi și 
anaerobi) şi drenarea abceselor localizate fie printr-un 
cateter percutan, fie pe calea unei abordări chirurgicale 
directe. Într-o intervenţie chirurgicală, procedurile 
optime sînt colostomia proximală, rezecţia zonei 
afectate şi închiderea de tip Hartmann a segmentului 
intestinal distal. 

În 2-4% din cazuri, apare o fistulă colo-vezicală. 
Aceasta se manifestă printr-un disconfort suprapubian, 
polakiurie, disurie, piurie, bacteriurie, tenesme vezicale, 
pneumaturia şi fecaluria. Diagnosticul se pune pe baza 
tomografiei computerizate, care arată prezența aerului 
în vezica urinară, prin cistoscopie şi prin irigografie cu 
substanţă de contrast hidrosolubilă, care va opacifica 
vezica urinară imediat după administrare. Fistulograma 
efectuată în cursul cistoscopiei are o mare sensibilitate, 
pe cînd irigografiile detectează numai 25% din fistulele 
colo-vezicale. Ingestia de cărbune medicinal urmată de 


examinarea urinii poate confirma diagnosticul, dar la 
femei sînt posibile rezultate fals-pozitive, datorită 
contaminării fecale a ariei periuretrale. 


2. Carcinomul de sigmoid. Pacienţii cu carcinom de 
sigmoid pot suferi o perforaţie adiacentă tumorii sau o 
perforaţie de cec, datorită dilatării retrograde a acestuia 
prin obstrucția determinată de neoplasm. Anterior 
“ perforaţiei, pot să apară episoade dureroase discrete 
(crampe) cu sediul în abdomenul inferior (suprapubian 
şi/sau fosele iliace). Semnele de peritonită localizată, 
febra şi frisoanele însoțesc perforaţia. Pacientul prezintă, 
de obicei, istoric de constipaţie şi/sau diaree, 
hematochezie şi scaune în formă de panglică sau de 
creion. Diagnosticul este confirmat prin colonoscopie, 
iar extinderea abceselor este evaluată de tomografia 
computerizată. Tratamentului optim este reprezentat de 
colostomia proximală, rezecția segmentului afectat şi 
închiderea tip Hartmann, efectuate sub protecție de 
antibiotice. 


3. Colita ischemică. Această afecțiune apare la pacienți 
de peste 50 de ani, cu istoric semnificativ de boală 
cardiovasculară (de exemplu: angină, infarct de 
miocard, accident vascular cerebral, amputaţia unui 
membru inferior pentru gangrenă). Colita ischemică 
fulminantă debutează printr-o durere colicativă, ulterior 
constantă, localizată în hipogastru și în fosa iliacă stîngă, 
distensie abdominală, febră, greață, vărsături şi prin 
constipaţie sau diaree severe. Scaunele sînt formate sau 
neformate, sanguinolente sau cu hemoragii oculte. 
Durerea la palpare directă și la decompresiune bruscă a 
abdomenului inferior, apărarea musculară şi distensia 
abdominală apar după 8-24 de ore. Diagnosticul este 
susținut de colonoscopie, care arată absenţa leziunilor 
pînă la nivelul centimetrului 15 al sigmoidului (omiterea 
rectului). După 15 cm, sînt prezente ulceraţiile, 
hemoragiile şi nodulii submucoşi negri-albăstrui. 
Radiografia abdominală pe gol evidențiază aerocolie 
marcată cu distensia colonului oprită la nivelul 
segmentului afectat. În peretele intestinal infarctat, se 
pot observa bule de gaz. Irigografiile sînt, de regulă, 
evitate, de tema precipitării unei perforații. Dacă se face, 
totuşi, o clismă baritată, în momentul în care durerea, 
sensibilitatea la palpare şi febra s-au remis, se pot 
observa ulceraţii în „amprentă digitală“ sau spiculaţii. 
Angiografiile nu reuşesc, de regulă, să identifice 
obstrucția arterială, deci nu au valoare diagnostică şi 
sînt rareori utilizate. Intervenţia chirurgicală este 
necesară pentru rezolvarea perforației şi pentru evitarea 
contaminării cavității peritoneale cu materii fecale. Cele 
mai multe episoade ischemice provoacă durere spontană 
şi la palpare în etajul abdominal inferior şi diaree 
sanguinolentă ușoară, manifestări ce se remit sub 
tratament suportiv. Modificările patologice observate 
prin colonoscopie pot mima boala Crohn sau colita 
ulceroasă, iar tabloul clinic poate mima diverticulita. 

Un puseu inițial de colită ulceroasă acută, la un pacient 
mai în vîrstă, se poate datora, de fapt, colitei ischemice. 

La subiecţii cu perforație sau gangrenă intestinală, 
procedeul chirurgical cel mai eficient pentru ameliorarea 
prognosticului vital este rezecția segmentului necrozat 
cu colostomie proximală şi închidere de tip Hartmann. 

Colita ischemică apare la persoanele cu arterio- 
scleroză localizată în artera mezenterică inferioară, după 
ruptura unui anevrism în insuficiența cardiacă gravă cu 
debit cardiac foarte redus, după rezolvarea chirurgicală 
a unui anevrism aortic sau după rezecția abdomino- 
perineală a unui cancer rectal. În rare situații, colita 
este secundară unei vasculite, unei amiloidoze, unor 
stări de hipercoagulabilitate sanguină, unui cancer 
colorectal sau utilizării derivaților de secară cornută, 
vasopresinei sau contraceptivelor orale. 


4. Megacolonul toxic. Megacolonul toxic este datorat 
colitelor ischemice, amoebiene şi bacteriene, colitelor 
ulceroase şi bolii Crohn. Se manifestă prin durere și 
distensie abdominală severă, evoluînd către perforaţie 
şi peritonită generalizată. 


5. Fecaloamele. Acestea determină ulcere stercorale, 
care pot perfora sau obstrucţie cu perforare ulterioară, 
la nivelul cecului destins. 


C. Diareea acută infecțioasă. Durerea abdominală 
colicativă este resimțită în regiunile periombilicale şi 
hipogastrice. Durerea în fosa iliacă dreaptă (pseudo- 
apendicita) este frecventă în infecțiile cu Salmonella și 
Shigella ca şi în amibiaza ileocecală. Durerea abdominală 
şi disconfortul rectal debutează sau se exacerbează odată 
cu senzația de defecaţie, fiind calmate, temporar, de 
defecaţie şi flatulență. Pacientul prezintă tenesme rectale; 
scaunul poate fi apos, de culoare verde sau brun-închis, 
sau poate fi amestecat cu mucus şi sînge. În cazurile severe, 
hemoragiile sînt macroscopice, scaunul conținînd cheaguri 
de sînge. Tabloul clinic în urma infecției cu un anumit agent 
patogen este, de regulă, identic cu cel produs de alți 
germeni, deosebirea fiind imposibil de realizat în absența 
coproculturilor şi a examenului microscopic al materiilor 
fecale. Germenii capabili să producă diaree acută sînt 
descrişi în continuare. 


1. Salmonella. Aceste microorganisme determină 2,3% 
din totalul gastroenteritelor severe din Statele Unite. 
Durerea este, de regulă, prezentă şi localizată în 
hipogastru; uneori se localizează periombilical sau în 
fosa iliacă dreaptă. Diareea este apoasă sau dizenteri- 
formă. În 50% din cazuri, pacienții prezintă febră de 
39C. Durerea la palparea abdomenului este discretă 
sau poate să mimeze un abdomen acut chirurgical. 
Scaunul conţine, frecvent, hemoragii oculte şi un număr 
crescut de leucocite. Dacă febra persistă peste 3-4 zile, 
trebuie avute în vedere infecțiile metastatice sau prin 
bacteriemie. Gastroenteritele cu Salmonella nu se 
tratează cu antibiotice, decît la pacienții peste 50 de 

ani; la cei cu leucemie, limfoame, boală vasculară 
subiacentă, artrită severă, siclemie,'SIDA ; la cei care 
au suferit o plastie articulară sau un recent transplant 
de organ. Aceşti pacienţi trebuie tratați cu amoxicilină 
sau cloramfenicol. Sușele rezistente de Salmonella typhi 
solicită un tratament cu chinolone sau cu cefalosporine 
de generația a-III-a. 


2. Campylobacteriile. În 70- 90% din cazuri, pacienții 
prezintă diaree, febră, dureri în etajul abdominal 
mijlociu sau inferior. Frecvent, diareea este precedată 
de simptome sistemice: mialgii, artralgii, anorexie, 
frisoane şi vărsături. 

Durerea este colicativă, se exacerbează înainte de 
defecație şi se calmează după evacuare. Scaunele conțin 


leucocite în număr mare şi hemoragii oculte sau ” 


macroscopice. Microscopia directă a materiilor fecale 
arată bacterii în formă de virgulă, foarte mobile. 
Diagnosticul este confirmat de coprocultura pe medii 
selective, incubate la 42%C (de exemplu, mediul Butzler 
modificat). 5-7% din gastroenteritele severe din Statele 
Unite sînt provocate de Camylobacter. Antibioticele 
active pe Campylobacter sînt. eritromicina şi cipro- 
floxacina. 


3. Shigella. Iniţial, infecția debutează printr-o diaree 
apoasă, voluminoasă, după care se instalează scaunele 
dizenterice sanguinolente. 33% din pacienţi sînt febrili. 
Diareea este însoțită de tenesme şi dureri localizate în 
etajul abdominal inferior. Shigellele sînt sensibile la 
ciprofloxacin și biseptol. 


4. Alte microorganisme. Specii de Yersinia, 
Clostridium difficile (după antibioterapie), E. coli 
(0157:H7), Vibrio parahemolyticus (după ingestia de 
scoici crude) şi Entamoeba histolytica determină un 
sindrom similar, cu febră, dureri abdominale şi diaree. 
Scaunele conțin hemoragii macroscopice sau oculte, 
mucus şi număr crescut de leucocite. 


5. Episodul iniţial de colită ulceroasă sau de boală 
Crohn. O boală diareică acută bacteriană sau o amibiază 
mimează un episod iniţial de colită ulceroasă sau de 
boală Crohn. La pacienţii cu o boală inflamatorie 
colonică, coproculturile sînt negative pentru bacteriile 
patogene, iar microscopia directă nu identifică paraziți 
(de exemplu, amoebele). 


8. HERNIA VENTRALĂ SAU SPIGELIANĂ 


ÎNCARCERATĂ SAU STRANGULATĂ 


Aceste hernii ale zonei mediale a abdomenului inferior 
pot conţine anse intestinale, care se pot strangula sau 
încarcera, producînd o formaţiune tumorală locală, însoțită 
de durere hipogastrică persistentă, sensibilitate la palpare 
şi indurație. Dacă încarcerarea sau strangularea sînt 
complete, apare ocluzia intestinală manifestată prin 
vărsături, colică generalizată şi distensie abdominală. 
Strangularea poate fi semnalată de apariţia unei dureri 

intense la palparea şi decompresiunea bruscă a abdomenu- 
lui inferior, de febră şi leucocitoză. Reducerea chirurgicală 
a herniei, rezecția intestinului necrozat și refacerea peretelui 
abdominal vor rezolva simptomatologia. 


9. CAUZE GINECOLOGICE DE DURERE 


HIPOGASTRICĂ 


A. Endometrita. Durerea surdă, constantă, cu caracter de 
crampă, localizată în etajele abdominale mijlociu și inferior 
este asociată cu o- secreție vaginală bogată în leucocite. 
Alte simptome sînt febra, frisoanele şi durerea la palpare 
directă în ariile abdominale dureroase. Uterul este uşor 
mărit de volum, iar mobilizarea colului sau palparea 
corpului uterin provoacă durere. Uneori este prezentă și 
sensibilitatea uni- sau bilaterală a anexelor. Culturile din 
secrețiile vaginale evidenţiază Neiserria gonorrhoeae, 
Chlamydia trachomatis, bacili gram negativi sau 
enterococi. sac 

Prezenţa unui sterilet creşte riscul de endometrită și de 
salpingită. < 

O formă rară de endometrită şi de salpingită provocată 
de Actinomyces israeli, a fost asociată cu prezența 
şteriletelor. În această afecţiune, durerea din abdomenul 
inferior şi din pelvis şi febra însoțesc abcesele tubo- 
ovariene. şi, uneori, abcesele metastatice situate în alte 
regiuni ale abdomenului, în torace sau în creier. Durerea 
şi celelalte simptome asociate cu endometrita se rezolvă 
prin tratament antibiotic. Pentru a controla infecția 
endometrială, poate fi necesară îndepărtarea steriletului. 


B. Avortul septic..O formă severă de endometrită acută 
poate să apară la o pacientă care a încercat efectuarea unor 
manevre abortive nesterile. Frisoanele, febra şi stare 
generală alterată sînt asociate cu durerea surdă sau 
colicativă din zona hipogastrică şi cu sensibilitatea locală 
la palpare. Pot exista peritonită în abdomenul inferior sau 
semne de distensie abdominală. Uterul este mărit de volum, 
suplu şi dureros. Este prezentă o secreție vaginală 
sanguinolentă. Cervixul este, deschis. şi moale. Orificiul 
extern al colului este blocat cu resturi de membrane sau 
deciduă necrozată. Există frecvent durere la palparea 
ambelor ligamente largi. Leucocitoza şi anemia se adaugă 
tabloului clinic. În.cazurile grave, provocate de Clostridium 
perphringens, icterul şocul şi anemia hemolitică severă 
evoluează rapid către deces. 

Avorturile septice sînt urgenţe care pun în pericol viața, 
necesitînd chiuretarea de urgență a uterului, administrarea 
intravenoasă a unor doze mari de antibiotice şi histerecto- 
mia de urgenţă în cazul pacientelor cu evoluţie nefavora- 
bilă. 


C. Miomul uterin necrozat şi/sau hemoragic. Necroza 
sau hemoragia dintr-un miom uterin determină apariția 


“ “bruscă a unei dureri spontane şi la palpare localizată în 


hipogastru. La tuşeul vaginal evidențiază un uter mărit de 
volum, nodular, cu:un nodul dureros localizat în punctul 
de durere maximă. Ecografia ajută la confirmarea 

diagnosticului. Durerea este surdă şi persistă timp de o 
săptămînă, după care dispare. Afecțiunea necesită o 
supraveghere atentă, intervențiile chirurgicale fiind rareori 
necesare. Uterele mari, miomatoase, sînt rare înainte de 
35 de ani. Rezecţia chirurgicală a mioamelor uterine este 
recomandată frecvent, deoarece acestea cresc rapid, 
devenind masive şi provoacă compresia rectului și a vezicii 
urinare, apariţia unei senzaţii de disconfort în abdomenul 
inferior şi a menometroragiilor. 


D. Avortul spontan acut. Amenoreea cu durata de 1 pînă 
la 3 luni, urmată de apariția unor secreţii vaginale 
sanguinolente sau a unor hemoragii vaginale, este sugestivă 
pentru diagnosticul de amenințare de avort. În unele cazuri, 
hemoragia se opreşte spontan, dar în altele, sînt însoțite de 
dureri colicative hipogastrice şi lombosacrate, şi de 
evacuarea unor cheaguri de sînge și ale produsului de 
concepție. 

Durerea abdominală hipogastrică, asociată cu hemoragia 
vaginală, într-o sarcină de prim trimestru, sînt semne de 
prognostic nefavorabil. Durerile sînt asemănătoare cu cele 
din travaliu, sau sînt surde şi persistente. Dacă hemoragia 
se opreşte înaintea eliminării membranelor sau a 
embrionului, viabilitatea sarcinii poate fi apreciată prin 
efectuarea seriată a dozărilor de HGC, prin estimarea 
dimensiunilor uterului la tuşeu vaginal sau prin vizualizarea 
produsului de concepție viabil prin ecografiei. Dacă se 
ajunge la concluzia că sarcina nu este viabilă, avortul 
trebuie efectuat complet. 


E. Sarcina tubară. Durerea cu caracter de crampă sau 
surdă se instalează progresiv, de o parte sau de alta a liniei 
mediane. Există un istoric de amenoree sau de hipomenoree 
cu o durată de una sau de mai multe luni. Sîngerările 
vaginale mici şi moderate sau hemoragia vaginală francă 
apar frecvent după prima lună de amenoree. Dacă la nivelul 
trompei uterine se formează un hematom, durerea din 
abdomenul inferior devine constantă. 

Durerea severă, lancinantă, ca o lovitură de cuțit, situată 
în abdomenul inferior, urmată de instalarea unei dureri 
spontane şi la palpare generalizată în tot abdomenul, a unei 
dureri în umăr, a palorii şi ameţelilor, sînt semne sugestive 
pentru ruptura trompei afectate, cu hemoragie intra- 
peritoneală consecutivă. În 5% din cazuri, extremitățile 
sînt reci, palide, acoperite de sudori şi există tahicardie, 
hipotensiune şi tahipnee. Aceste paciente necesită 
reechilibrare volemică rapidă şi intervenții chirurgicale, 
pentru a se evita exsanguinarea. 

Tuşeul vaginal efectuat înainte de ruptură evidențiază 
durere la palparea anexelor în vecinătatea corpului uterin 
şi o formaţiune tumorală palpabilă. Testele de sarcină serice 
şi urinare sînt pozitive. Ecografia arată prezenţa unei 
formaţiuni tubare ecodense, cu caracter complex, şi absența 
sarcinii intrauterine. Laparoscopia se folosește pentru a se 
vizualiza şi a se evalua sarcina tubară, În cazul intervenției 

chirurgicale pe abdomen deschis se practică salpingectomia 
sau sarcina este rezecată şi trompa este reparată chiar în 
acest prim timp operator sau într-un timp ulterior. 


F. Hemoragia dintr-un chist folicular sau de corp 
galben. Sîngerările dintr-o leziune chistică determină 
durere bruscă, spontană şi la palpare, în hipogastru. Chistu- 
rile foliculare sîngerează la mijlocul ciclului menstrual 
(mittelschmertz). Chisturile luteale pot mima o sarcină ecto- 
pică, deoarece determină o durere în hipogastru şi provoacă 
întârzierea următoarei menstruații. Sîngerările vaginale mici 
şi moderate pot urma după instalarea amenoreei. Hemora- 
giile severe intraabdominale, cu durere difuză spontană şi 
la palpare în abdomenul inferior pot apare în cazul chisturi- 
lor luteale. Există, uneori, durere difuză la decomprimarea 
bruscă şi apărare musculară în abdomenului inferior. 
Laparoscopiile sau ecografiile pot confirma prezența 
chistului luteal, iar testele de sarcină (inclusiv valorile serice 
ale HGC) rămîn negative. Aceste chisturi trebuie suprave- 
gheate atent, intervenţia chirurgicală fiind necesară doar 
în cazul hemoragiei severe, pentru controlul acesteia. 

Chisturile de corp galben în sarcină sînt asociate cu un 
test de determinare a HGC pozitiv. Ecografia arată sarcina 
intrauterină, iar laparoscopia poate identifica chistul luteal 
şi trompele normale. 


G. Endometrioza şi hemoragiile intraabdominale. În 
endometrioză, este caracteristică durerea localizată în 
hipogastru şi fosele iliace, care începe cu cîteva zile înainte 
de menstruație şi continuă în timpul acesteia sau după 
terminarea ei. Dispareunia profundă, durerea la defecație, 
diareea, hematochezia, polakiuria și disuria pot să apară 
consecutiv interesării rectului şi vezicii urinare. Tuşeul 
vaginal evidențiază sensibilitatea la palpare şi prezența unor 
leziuni fine granulare sau a unor noduli mici plasați în 
ligamentele uterosacrate, în ariile anexiale și în fundul de 
sac rectovaginal. 

Debutul brusc al durerii hipogastrice şi, uneori, iliace, 
durerea la palpare directă și la decompresiune bruscă şi 
apărarea musculară pot fi provocate de ruptura și sîngerarea 
unei leziuni chistice, datorate acestei afecțiuni. Diagnosti- 
cul este confirmat prin laparoscopie, tratamentul pentru 
calmarea durerii şi pentru controlul hemoragiei putînd fi 
imediat inițiat. Se poate folosi fotocoagularea cu laser a 
leziunilor prin intermediul unui laparoscop, dar, dacă 
hemoragia este masivă, ea nu poate fi controlată decît 
printr-o intervenție chirurgicală pe cale deschisă. 


H. Hemoragia intrachistică. Sîngerarea în interiorul unui 
chist ovarian sau al unui endometriom, fără ca sîngele să 
se reverse în cavitatea peritoneală, poate provoca sensibili- 
tate şi durere moderată, constantă şi localizată în abdo- 
menul inferior. La tuşeul vaginal se palpează o formaţiune 
anexială dureroasă. Diagnosticul este confirmat prin 
laparoscopie. 





CAPITOLUL 


Dă 





(] REZUMAT 


Diverticulita acută determină o durere colicativă sau surdă, 
constantă, care apare spontan şi la palpare în aria iliacă stîngă. 





DUREREA ACUTĂ 
LA NIVELUL FOSEI 
ILIACE STÎNGI 


(] LISTA DIAGNOSTICELOR 
POSIBILE 


1. Diverticulita acută 
2. Afecţiuni care mimează diverticulita 


acută 

A. Apendicita acută 

B. Perforaţia acută a unui carcinom de 
colon descendent 

C. Ocluzia intestinală acută datorată 
unui carcinom de colon 

D. Colita ischemică 

E. Colita infecțioasă acută 

F. Colita ulceroasă acută 

G. Ischemia şi necroza intestinului 
subțire complicate cu sigmoidită 

H. Inflamaţia şi/sau compresia 
sigmoidului datorată afecţiunilor 
altor organe 

I. Ruptura unui anevrism de aortă 
infrarenală 

J]. Abcesul de psoas 

K. Sindromul muşchiului psoas datorat 
unui anevrism expansiv al arterei 
iliace comune stîngi 

L. Volvulusul sigmoidian 

M. Torsiunea unui testicul intra- 
abdominal 

“N. Abcesele renale şi perinefretice şi 
pielonefritele 


1. Abcesul cortical renal acut 
2. Abcesul corticomedular acut 
3. Abcesele perinefretice 
4. Pielonefrita acută 

O. Herpes zoster 

P. Diverticuloza 

Q. Osteomielita acută a osului iliac 
stîng 


3. Colica ureterală 
4. Pneumonia sau infarctul pulmonar 
5, Afecţiunile ginecologice 


A. Boala inflamatorie pelvină (BIP) 
1. Salpingita acută 
2. Abcesul tuboovarian 
3. Abcesul tuboovarian rupt 
B. Sarcina tubară 
C. Afecțiuni care mimează sarcina 
tubară şi BIP 
1. Chistul hemoragic de corp galben 
2. Chistul hemoragic de corp 
galben în sarcină 
3. Amenințarea de avort 
4. Chistul folicular cu hemoragie 
intraperitoneală (mittelschmerz) 
5. Endometrioamele cu hemoragie 
intraperitoneală 
6. Torsiunea de anexe 


Febra, frisoanele, greața, vărsăturile şi leucocitoza sînt 
simptome asociate. Irigografia este metoda radiologică de 

elecție, care pune în evidență diverticulii (imagini adiționale), 
reținerea substanţei de contrast la nivelul acestora, stenozele 
intestinale, îngroşarea pliurilor mucoasei colice şi prezența 
uneia sau a mai multor fistule. Tomografia computerizată 
vizualizează îngroşarea peretelui colonic, stenoza mezenterică 
şi prezența unor colecții pericolice lichidiene şi/sau gazoase. 
Afecțiunea răspunde prompt la antibioterapie. Apendicita 
acută determină, rareori, o durere localizată în fosa iliacă stîngă 
şi în hipogastru, asociată cu semne peritoneale, febră, greață, 
vărsături şi cu leucocitoză. Diagnosticul este confirmat 
laparoscopic sau prin laparotomie. Perforația unui carcinom 
colonic poate mima diverticulita, determinînd abcese 
pericolice şi, uneori, fistulă. Pacienţii cu carcinom de colon 
pot să aibă un istoric de simptome obstructive, cum sînt durerea 
colicativă în fosa iliacă stîngă, scaune cu aspect de panglică 
sau de creion şi episoade de distensie abdominală inferioară 
şi de constipație. Hematochezia şi/sau anemia, secundară 
hemoragiilor macroscopice sau oculte, pot apărea în unele 
cazuri. Irigografia evidențiază o zonă de stenoză care este 
evaluată mai bine prin colonoscopie cu biopsie. În 15% din 
cazuri, prezența unui cancer poate fi confirmată numai după 
rezecția colonului. Cancerul de colon este cauza cea mai 
frecventă a ocluziilor colonice. Ocluzia completă determină 
durere în fosa iliacă dreaptă, datorată distensiei cecului. 
Irigografia va confirma ocluzia, iar colonoscopia este utilă 
pentru decomprimarea colonul proximal şi poate confirma 
diagnosticul prin biopsie. : 

Colita ischemică apare la pacienţii de peste 50 de ani cu 
istoric îndelungat de boală cardiovasculară. Durerea de fosă 
iliacă stîngă şi diareea sanguinolentă sau prezența scaunelor 
neformate sînt acuzele cele mai frecvente în această afecțiune. 
În cazurile severe, cu infarct intestinal apare febra şi starea 
toxică. Diagnosticul pozitiv este susținut de endoscopie, care 
vizualizează o mucoasă edemaţiată şi cianotică, noduli negri- 
albăstrui submucoşi şi mucoase sîngerînde, friabile şi cu 
ulcerații. 85% din cazuri trebuie supravegheate, acestea fiind 
frecvent diagnosticate eronat ca fiind diverticulite. Există şi 
persoane care prezintă o formă foarte gravă de boală, cu febră 
şi stare toxică, cu semne peritoneale şi distensie abdominală, 
secundar gangrenei şi perforării peretelui intestinal. 

Colita infecțioasă determină durere surdă şi/sau colicativă, 
localizată în fosa iliacă stîngă, în hipogastru şi, frecvent, în 
fosa iliacă dreaptă; febră, frisoane, mialgii, artralgii şi cefalee, 
Pot fi eliminate pînă la 25 de scaune apoase sau sanguinolente 


pe zi, însoţite de tenesme rectale. Senzaţia de defecaţie , 


imperioasă este însoţită de o durere ascuțită, severă în 
abdomenul inferior, care se ameliorează după defecaţie şi 
flatulenţă. În scaun sînt prezente leucocite, iar testele hemocult 
sînt pozitive. Datele epidemiologice oferă unele elemente utile 
în identificarea microorganismului care a provocat colita, dar 
diagnosticul specific se pune exclusiv pe baza coproculturilor 
şi a examenelor microscopice ale materiilor fecale. Un episod 
inițial de colită ulceroasă poate mima colita infecțioasă. Datele 
radiologice şi endoscopice din colitele ulceroase idiopatice 
pot mima pe cele provocate de o infecție sau de ischemie. 
Înainte de diagnosticarea unui caz de colită ulceroasă 


idiopatică, este necesar să se constate absența amoebelor la 
examinarea microscopică a materiilor fecale, absența 
anticorpilor anti-amoebe din ser (prin testul de hemaglutinare 
indirectă) şi existența unor coproculturi negative pentru 


“ Salmonella, Shigella, Campylobacter, Clostridia, Yersinia şi 


alte specii patogene. Evoluţia ulterioară a colitei idiopatice 
constă într-un răspuns pozitiv la corticoterapie sau o perioadă 
trenantă de boală, nici una din aceste două alternative nefiind 
întâlnite în cazul diareelor infecțioase. Ischemia intestinului 
subțire determină durere abdominală periombilicală sau 
generalizată, distensie abdominală şi vărsături. Aderenţele 
intestinului ischemic inflamat la sigmoid pot determina durere 
spontană şi la palpare în fosa iliacă stîngă, mimînd 
diverticulita. Explorarea chirurgicală va evidenția anse de 
intestin subțire ischemiate, aglomerate, aderente de sigmoid. 
Alte procese inflamatorii, cum ar fi abcesele perinefretice sau 
un testicul intraabdominal infarctizat, pot determina, prin 
extensie directă, serozita sigmoidului. Ruptura unui anevrism 
aortic precipită apariţia bruscă a durerii cu sediu lombar şi în 
fosa iliacă stîngă, însoțită de colaps, astenie şi transpirații 
abundente. La 90% din cazuri, periombilical se palpează o 
formaţiune pulsatilă, dureroasă, prost delimitată. În 
diagnosticul anevrismului, radiografia abdominală pe gol are 
o sensibilitate de 76-83%, cea a ecografiei apropiindu-se de 
100%. Ruptura de anevrism este un diagnostic clinic, care 
necesită efectuarea de urgență a intervenţiei chirurgicale. O 
formă rară de ruptură de anevrism, cu formarea unei fistule 
aortoduodenale, provoacă durere, hematemeză şi melenă; în 
aceste situaţii, anevrismul poate fi detectat prin examen clinic 
(în 25% din cazuri) sau prin ecografie (în 97-100% din cazuri). 

Abcesul de psoas determină durere spontană şi la palpare 
în fosa iliacă dreaptă, în regiunea inghinală şi pe fața anterioară 
a coapsei, febră, frisoane, mers modificat şi tendința de a 
menţine coapsa stîngă în flexie şi rotaţie externă. Diagnosticul 
este confirmat prin tomografie computerizată. Abcesul este, 
de regulă, secundar unei perforaţii intestinale provocate de 
boala Crohn, de carcinoamele colonice sau de diverticulită. 
Alteori, este secundar osteomielitei piogenice sau tuberculoase 
care interesează vertebrele toracice inferioare sau lombare. 
Un sindrom dureros similar poate fi determinat de necroza 
prin presiune a mușchiului psoas datorată unui anevrism 
expansiv de arteră iliacă comună. Anevrismul se palpează 
sau este vizibil la ecografie. Volvulusul sizmoidian determină 
durere severă în fosă iliacă stîngă, distensie abdominală 
marcată şi constipație rebelă. Diagnosticul este suspicionat 
pe baza radiografiei abdominale simple, care evidențiază 
aspectul „în țeavă de puşcă“ sau „în cioc de pasăre“. În 
aproximativ 30% din cazuri, confirmarea diagnosticului 
necesită realizarea irigografiei sau a tomografiei computeri- 
zate. Decomprimarea volvulusului cu un tub rectal poate avea 
valoare diagnostică. 

Torsiunea unui testicul stîng intraabdominal se manifestă 
prin durere în fosa iliacă stîngă, greață, vărsături şi proctalgii. 
Testiculul stîng este absent din scrot. Afecţiunea determină 
semne peritoneale, localizate în fosa iliacă stingă. Diagnosticul 
se pune, de regulă, în momentul intervenţiei. chirurgicale. 

Abcesul renal determină durere spontan şi la palpare în flanc 
şi în fosa iliacă stîngă. Local, apar şi semnele de iritație 
peritoneală. Diagnosticul este confirmat de examenul CT şi 
ecografic. Un abces cortical renal de origine stafilococică 
este asociat, de obicei, cu sumar de urină normal şi cu 
urocultură negativă, pe cînd, în cazul unui abces cortico- 
medular, cauzat de bacterii gram-negative, modificările urinare 
sînt evidente iar urocultura este pozitivă. Abcesul perinefretic 
se formează prin extensia unui abces renal. Pacientul prezintă 
febră înaltă, frison, tremor, durere spontan și la palpare în 
etajul abdominal inferior, leucocitoză și o formaţiune tumorală 
dureroasă, sensibilă, palpabilă în flanc sau în abdomen. 
Diagnosticul este confirmat prin examen CT cu substanță de 
contrast. Pielonefiita acută determină durere spontan şi la 
palpare în lombă şi în fosa iliacă stingă, febră, frisoane şi 
piurie, simptome care răspund în mod spectaculos la 
antibioterapie. Herpes zoster determină o durere cu caracter 
de arsură, dispusă în bandă în fosa iliacă stîngă, însoțită de 
erupție herpetică. Colonul iritabil determină durere spontană 


şi la palpare, constantă, persisteată sau colicativă, localizată 


în fosa iliacă stingă, la un pacient cu diverticuloză putînd 
conduce la diagnosticul eronat de diverticulită şi la efectuarea 
inutilă a unui tratament chirurgical sau medicamentos specific. 
Osteomielita acută a osului iliac stîng determină durere în 
fosa iliacă stîngă,unde poate fi palpată o formațiune tumorală 
dureroasă. Febra, frisoanele şi starea generală alteratăpun 
problema unui diagnostic diferenţial cu diverticulita acută. 
RMN sau scintigrafiile osoase localizează procesul septic de 
la nivelul osului iliac. Cazurile cu osteoliză care nu se 
ameliorează prompt după 36 de ore de antibioterapie trebuie 
biopsiate, deoarece se suspicionează un sarcom Ewing. 

Un calcul renal care traversează ureterul determină durere 
severă în lomba sau în fosa iliacă stîngă, însoțită frecvent de 
sensibilitatespontană a ariei iliace şi a unghiului costo- 
vertebral. În urină sînt prezente hematii şi mici cheaguri de 
sînge, diagnosticul fiind confirmat de urografia intravenoasă 
cu filme tardive. 

Pneumonia sau infarctul pulmonar pot determina durere 
în hemitoracele stîng, în umăr şi în etajul abdominal superior 
sau inferior. În plus, /eziunile subdiafragmatice — cum ar fi 
un abces renal, pancreatic sau subfrenic — determină 
manifestări clinice, modificări radiologice pulmonare, precum 
şi durere în fosa iliacă stîngă. 

În boala inflamatorie pelvină (BIP) durerea din fosa iliacă 
stîngă are diverse cauze. 

Salpingita acută provoacă durere spontan și la palpare în 
fosa iliacă stîngă, sensibilitate la mobilizarea colului uterin şi 
a anexelor. În 30-40% din cazuri, există o secreție vaginală 
purulentă, febra şi leucocitoza fiind prezente în 50% din cazuri. 
În 50-75% din cazuri, culturile din secrețiile cervicale pun în 
evidență Neiserria gonorrheae sau Chlamydia trachomatis. 
90% din pacienți răspund prompt la antibioterapie. 

Aproximativ 40% din pacientele internate cu diagnosticul 
de boală inflamatorie pelvină au abcese tuboovariene. Acestea 
sînt diagnosticate fie prin tuşeu vaginal, care evidențiază 
prezența unei mase anexiale dureroase, fie prin ecografie sau 


examen CT. Ruptura unei formațiuni tuboovariene este 
semnalată de generalizarea durerii abdominale inferioare şi 
de instalarea semnelor de peritonită. Pentru rezolvarea durerii 
şi a afecțiunii care a provocat-o, intervenția chirurgicală se 
impune. Sarcina tubară determină sensibilitate şi durere în 
fosa iliacă stîngă, precedate de amenoree, sîngerări vaginale 
moderate sau hemoragii vaginale. Examenul fizic poate pune 
în evidenţă prezența unei mase anexiale (în 30-40% din 
cazuri). Testele urinare şi serice pentru detectarea gonado- 
trofinei umane corionice (f-HCG) sînt pozitive, iar ecografia 
transvaginală descoperă un uter fără sarcină şi/sau o masă 
anexială. În cazurile dubitative, lapăroscopia confirmă 
diagnosticul. Tabloul clinic din boala inflamatorie pelvină şi 
din sarcina tubară este reprodus de chistul ovarian hemoragic. 
Un chist luteal persistent provoacă durere spontană și la 
palpare în fosa iliacă stîngă însoțită de amenoree, simulînd 
sarcina tubară; testele de sarcină însă sînt negative. 

Hemoragia într-un chist de corp galben de sarcină se 
manifestă prin durere şi sensibilitate în fosa iliacă stîngă, 
însoțite de amenoree şi sîngerări vaginale moderate; testele 
de sarcină sînt pozitive. Examenul ecografic sau/şi 
laparoscopic va stabili diferența între această afecțiune şi 
sarcina tubară. 

Hemorâgia dintr-un chist ovarian sau dintr-un endometriom 
în cavitatea peritoneală debutează brusc prin durere 
generalizată în tot abdomenul şi semne de iritație peritoneală. 
Amenințarea de avort determină durere spontană şi la palpare 
în hipogastru şi fosa iliacă stîngă, hemoragie vaginală severă, 
cu cheaguri de sînge, asociate cu teste de sarcină pozitive. 
Ecografia ajută diagnosticul, prin detectarea sarcinii 
intrauterine şi prin excluderea sarcinii tubare. Laparoscopia 
este utilă deoarece exclude sarcina tubară, prin vizualizarea 
directă a trompei uterine. Torsiunea de anexe produce o durere 
spontană şi la palpare în fosa iliacă stîngă, durere care se 
exacerbează rapid. Tuşeul vaginal şi ecografia descoperă un 
ovar dureros, mărit de volum. Laparoscopia confirmă 
diagnosticul. Intervenţia chirurgicală de urgenţă se impune; 
multe din ovarele afectate sînt sediul unor tumori care 
predispun la torsiune. 


[] DESCRIEREA AFECȚIUNILOR 
ENUMERATE 


1. DIVERTICULITA ACUTĂ 


Iniţial apare o durere colicativă, intermitentă, localizată în 
fosa iliacă stîngă, care în scurt timp devine constantă, surdă 
sau cu caracter de arsură. Durerea în lomba stîngă însoțește 
durerea iliacă sau o precede cu cîteva ore. Tusea, trepidațiile 
sau palparea intensifică durerea, în timp ce repausul la pat 
previne exacerbările dureroase cu caracter de junghi. 
Durerea este însoțită de greață şi vărsături (în 20% din 
cazuri), de diaree (în 53% din cazuri) şi de constipaţie (în 
7% din cazuri). Febra şi frisoanele apar în 50 —75% din 
cazuri, iar leucocitoza, în 60-70% din cazuri. La examenul 

Frecvente (>100) 

Diverticulita acută 

Colita infecțioasă acută 

Colonul iritabil cu diverticuloză 

Colica ureterală 

Chistul folicular cu hemoragia 
intraperitoneală (mittelschmerz) 

Salpingita acută 

Abcesul tuboovarian acut 

Sarcina tubară 

Amenințarea de avort 


TABELUL INCIDENȚEI BOLILOR 


INCIDENȚA LA 100. 000 (APROXIMATIVĂ) 


Relativ frecvente (>5-100) 


Rare (>0-5) 


Ocluzia colonică datorată carcinoamelor de  Apendicita acută 


colon 
Colita ischemică 
Colita ulceroasă acută 


Ruptura anevrismelor de aortă 


Abcesul de psoas 
Volvulusul sigmoidian 
Pielonefrita acută 
Abcesul renal 

Herpes zoster 


Chistul de corp galben hemoragic 


Carcinomul de colon perforat 

Ischemia de intestin subțire complicată cu 
sigmoidită 

Sigmoidita datorată unui proces infecțios 
adiacent 

Sindromul de muşchi psoas datorat 
anevrismului de arteră iliacă stîngă 

Torsiunea unui testicul intraabdominal 

Abcesul perinefretic 

Pneumonia sau infarctul pulmonar 


Chistul de corp galben de sarcină hemoragic  Torsiunea de anexe 
Endometrioamele complicate cu hemoragie  Fistula aortoduodenală 


Abcesul tuboovarian rupt 


fizic se constată că pacientul este febril, tahicardic, prezintă 
sensibilitate la palpare în fosa iliacă stîngă (uneori, semn 
Blumberg pozitiv) şi contractură musculară abdominală. 
Uneori, se palpează o formaţiune pelvină sau înfosa iliacă 
stîngă. Majoritatea cazurilor răspund favorabil la 
tratamentul ambulator, constînd în repaus la pat, dietă 
bogată în lichide şi tetraciclină, administrată timp de 7-10 
zile. Pacienţii care prezintă semne de sepsis, şoc endo- 
toxinic, peritonită, masă tumorală abdominală palpabilă, 
cei cu vîrste extreme sau cu afecțiuni grave asociate — cum 
ar fi: insuficiența renală, diabetul sever şi/sau imuno- 
supresia — trebuie. internați și trataţi cu antibiotice 
administrate parenteral (clindamicină sau metronidazol şi 
un aminoglicozid). 

La pacienţii care nu răspund la tratamentul descris, sînt 


utile investigațiile imagistice pentru a confirma diagnosticul - 


de diverticulită, pentru a depista eventualele complicații 
şi pentru a diagnostica alte afecţiuni care mimează o 
diverticulită. Radiografia abdominală simplă evidenţiază 
niveluri aerice sau hidroaerice într-un abces sau, în caz de 
ocluzie, niveluri hidroaerice în intestinul subţire sau în 
colon. c 

Irigografia cu bariu este efectuată fără presiune crescută 
sau clisme preparatorii efectuate anterior şi fără a utiliza 
dublul contrast. Unele centre medicale utilizează substanțe 
de contrast hidrosolubile, de teama unei eventuale difuziuni 
a bariului în cavitatea peritoneală, dar astfel de procedee 
nu sînt întotdeauna adecvate din punct de vedere tehnic. 

Diagnosticul de diverticulită se pune pe irigografie, pe 
baza demonstrării existenței a două sau mai multe din 
următoarele aspecte: extravazarea localizată a substanţei 
de contrast, pliurile mucoasei colonice groase şi 
dezorganizate, imagine adițională şi continuitatea mucoasei 
la nivelul diverticulului. Alte semne posibile sînt: 
diverticulii, stenoza lumenului colonic (provocată de spasm 
sau de abcesele intraluminale), rigiditatea segmentului 


Abcesul subdiafragmatic 
Osteomielita acută â osului iliac 
Sarcomul Ewing al osului iliac 


PR 


colonic afectat sau prezența unor fistule colonice deschise 
în vezica urinară, ureter, vagin, intestin sau tegument. 
Diagnosticul diferenţial cu carcinomul de colon nu se poate 
face doar pe seama irigografiei. Într-un studiu, 30-69% 
din carcinoamele asociate au trecut neobservate. 
Colonoscopia este mai fidelă în stabilirea cauzelor ocluziei 
colonice, deoarece permite vizualizarea directă a acestora 
şi efectuarea unei biopsii. În 20% din cazuri, colonoscopul 
nu poate atinge nivelul la care se află leziunea. 

Rolul examenului CT în diagnosticul şi tratamentul 
diverticulitelor este controversat. Tomografia computeri- 
zată este considerată diagnostică pentru o diverticulită, dacă 
este evidenţiată o colecţie lichidiană sau gazoasă pericolică 
(abces), asociată cu una sau mai multe din următoarele 
aspecte: îngroşarea peretelui colonie mai mare de 4 mm, 
retracția țesutului moale mezenteric sau retracţia țesuturilor 
moi aponevrotice. Într-un lot de studiu, tomografia 
computerizată a fost diagnostică în 47% din cazuri şi a 
avut o valoare importantă în 39% din cazuri, rezultînd o 
sensibilitate combinată de 86%. Examenul CT a avut 
sensibilitate mică (70% din cazuri) în formele moderate 
de boală. Aspectele găsite la tomografia computerizată pot 
fi nespecifice, deoarece un perete colonic gros poate avea 
drept cauză un neoplasm, o boală inflamatorie sau 
ischemică. Totuşi, tomografiile au avantajul de a putea 
detecta colecţiile purulente situate în locuri mai greu 
accesibile (în ariile subdiafragmatice şi în pelvis) şi de a 
diagnostica alte afecţiuni care mimează diverticulita, cum 
ar fi abcesul de psoas, abcesul perinefretic sau . ruptura 
unui anevrism. 

Durerea datorată diverticulitei poateiradia, în decurs de 
cîteva ore, din fosa iliacă stîngă, către etajul abdominal 
superior şi jumătatea dreaptă a abdomenului. O astfel de 
durere este însoțită, de obicei,de sensibilitate la palpare 
directă şi la decompresiune bruscă, de apărare musculară 
sau de rigiditate abdominală, precum şi de febră înaltă și 

stare toxică. Aceste manifestări indică apariția perforaţiei 
şi contaminării cavității peritoneală cu materii fecale sau 
cu puroiul dintr-un abces. În 50% din cazuri, este prezent 
pneumoperitoneul. Intervenţia chirurgicală este obligatorie. 
Durerea colicativă, distensia abdomenului inferior şi 
constipaţia rebelă indică fie existența unei ocluzii colonice 
fupcționale (spasm), fie a unei ocluzii colonice mecanice 
(prin abces intramural sau pericolic). Carcinoamele pot fi 
diagnosticate sau excluse prin colonoscopie. Dacă 
diagnosticul de neoplasm este pozitiv, este necesară 
intervenția chirurgicală. Irigografia sau colonoscopia sînt 
utile în depistarea pacienţilor cu ocluzii mecanice reale. 


AFECŢIUNI CARE MIMEAZĂ DIVERTICULITA 
ACUTĂ 


A. Apendicita acută. Iniţial, apaşe o durere colicativă, cu 
evoluție gradată, localizată epigastric şi periombilical, care 
persistă 4-6 ore, după care aceasta se ameliorează şi un 
disconfort surd sau cu caracter de arsură, se instalează în 
hipogastru şi în fosa iliacă stîngă. Greaţa, vărsăturile şi 
subfebrilitatea sînt simptome frecvente. În timp, se dezvoltă 
durerea la palpare şi la decompresiune bruscă în abdomenul 
inferior, însoțită sau nu de apărare musculară. Proctalgia 
poate fi şi ea prezentă. În peste 80% din cazuri, există 
leucocitoză şi deviere la stînga a formulei leucocitare. De 
multe ori, diagnosticul este pus în momentul intervenției 
chirurgicale pentru peritonită; uneori, diagnosticul este 
precoce, pe baza semnelor clinice și a laparoscopiei. 
Durerea cu sediul în fosa iliacă stîngă este un simptom rar 
întîlnit în apendicita acută. 


B. Perforaţia acută a unui carcinom de colon 
descendent. Apar durerea în fosa iliacă stîngă, surdă sau 
cu caracter de arsură, febra, frisoanele, greața și vărsăturile. 
Există semne de peritonită, localizate în zona dureroasă. 
Pacientul poate relata un istoric, de săptămîni sau luni, de 
durere surdă sau colicativă, localizată în fosa iliacă stîngă, 
de hematochezie inconstantă, de scaune neformate, de 
constipaţie sau de scaune modificate ca formă şi dimensiuni 
(scaune în formă de panglică sau de creion). Dacă se 
complică cu perforaţia, apare leucocitoza şi/sau devierea 
la stînga a formulei leucocitare. Se poate detecta o anemie 
hipocromă (în 27% din cazuri); dacă este prezentă, ea se 
datorează hemoragiilor cronice oculte din tumoră. 
Irigografia cu un detaliu de mucoasă este capabilă să 
detecteze carcinomul, dar este periculoasă, din cauza 
posibilei perforații. Colonoscopia permite observarea 
directă şi biopsiere. Tomografia computerizată este utilă 
în delimitarea afectării extracolonice (prezența de abcese, 
fistule, traseuri sinusale, metastaze). Peritonita impune 
intervenția chirurgicală de urgență. 


C. Ocluzia intestinală acută datorată unui carcinom 
de colon. Această afecţiune poate determina apariţia unei 
dureri colicative, localizate, hipogastric şi în fosa iliacă 
stîngă, însoțită de distensia abdomenului inferior, de 

constipaţie severă şi, uneori, de dureri în fosa iliacă dreaptă, 
datorate distensiei cecale. Vărsăturile fecaloide apar la 
24-48 de ore de la ocluzie. Radiografia abdominală pe gol 
arată o distensie a cecului şi colonului ascendent, care se 
opreşte brusc la nivelul colonului descendent. Cecul poate 
avea un diametru de peste 10 cm. La 20% din pacienți, 
care au valva ileocecală incompetentă, se pot observa 
niveluri hidroaerice în ansele intestinului subțire. 
Irigografia arată ocluzia mecanică, iar colonoscopia poate 
vizualiza aria obstruată şi permite efectuarea de biopsii. 


D. Colita ischemică. 85%, din cazuri sînt uşoare şi 
autolimitante. Interesarea colonului descendent şi a 
sigmoidului provoacă o durere surdă, constantă şi/sau cu 
caracter de crampă, localizată în fosa iliacă stîngă şi diaree 
sanguinolentă sau hematochezie. Pacienţii acuză greață și 
subfebrilitate. Durerea la palpare este, de regulă, uşoară, 
iar semnele de iritaţie peritoneală sînt frecvent absente. 
Leucocitoza este rar întâlnită, doar în cazurile în care apare 
o necroză însemnată a segmentului de: colon respectiv. 
Majoritatea pacienţilor se vindecă în 1-2 săptămîni, după 
repaus la pat, administrare de lichide intravenos şi 
antibioterapie. Cazurile cu semne peritoneale localizate pot 
fi diagnosticate în mod greşit ca diverticulită. Colita 
ischemică apare la persoane de peste 50 de ani, cu 
antecedente de boală cardiovasculară, de. ateroseleroză, 
hipotensiune, aritmie sau de trombembolism. Unele cazuri 
sînt asociate; cu stări de hipercoagulabilitate (cum ar fi 
policitemia), cu folosirea contraceptivelor orale, cu 
deficienţele de proteine C sau S, cu amiloidoza sau 
vasculita sau cu utilizarea ergotaminei sau a vasopresinei. 
Poate să apară şi în cadrul neoplaziilor colonice avansate. 

Colonoscopia vizualizează o mucoasă cianotică, 
edemaţiată, hemoragii mucoase generalizate, friabilitate 
crescută a mucoasei, ulcere mari, neregulate şi, în unele 
cazuri, noduli submucoşi negri-albăstrui. Biopsia realizată 
în zona de graniță dintre zonele de mucoasă normală şi 
cele de mucoasă ischemiată facilitează diagnosticul. 
Modificările patologice descoperite endoscopic mimează 
o boală inflamatorie idiopatică a colonului şi/sau colita 
toxică clostridiană. Îngustarea rigidă a rectului este prezentă 
în 95% din-cazuri, aceasta fiind constatată şi în boala Crohn 
(45% din cazuri), rigografia arată „amprente digitale“ şi 
ulceraţii, aceste aspectele putînd mima o boală inflamatorie 
colică sau o colită pseudomembranoasă. Coproculturile, 
examenele microscopice pentru Entamoeba histolytica şi 
testele de laborator folosite pentru identificarea Clostridium 
difficile (culturi sau depistarea toxinei acestuia) sînt 
negative. 

15% din cazuri pot fi severe, cu un debut brusc şi o evoluţie 
rapidă, progresivă. În aceste situaţii, durerea din fosa iliacă 
stîngă este intensă şi se însoţeşte de diaree sanguinolentă. 
Apare durere difuză la palpare şi la decompresiune bruscă şi 
apărare musculară în fosa iliacă stîngă, care se generalizează 
rapid, în tot abdomenul. Febra şi leucocitoza sugerează 
perforaţia şi revărsarea conţinutului colonic în peritoneu. 

Se impune intervenția chirurgicală de urgență, cu rezecția 
intestinului necrozat şi cu lavajul cavității peritoneale. 


E. Colita infecțioasă acută. Durerea din fosa iliacă stîngă 
este surdă, cu caracter de arsură sau colicativă. Se pot 
suprapune episoade dureroase ascuțite, severe, localizate 
în hipogastru sau în fosa iliacă stîngă, asociate cu senzația 
de defecare imperioasă; Aceste crampe sînt complet sau 
parţial ameliorate de flatulență sau defecaţie. Apar şi 
tenesme rectale. Diareea apoasă (pînă la 20 de scaune/zi) 
persistă mai multe zile. În anumite cazuri, scaunele inițial 
apoase, devin muco-sanguinolente sau sanguinolente. În 
cazurile severe, scaunele conțin sînge coagulat şi cheaguri 
de sînge. Aspectele toxice şi deshidratante ale bolii sînt 
dovedite de simptomatologia sistemică, constînd în: febră, 
frisoane, mialgii, artralgii, durere de cap, slăbiciune, 
prostrație şi amețeli. De altfel, tabloul clinic este foarte 
variat; acelaşi agent patogen putînd induce, în anumite 
cazuri, o diaree apoasă uşoară, în altele o diaree 
sanguinolentă fără afectare sistemică sau un tablou clinic 
fulminant, ca cel descris anterior, la o a treia categorie de 
pacienți. 

Frecvent, scaunele au testul hemocult pozitiv sau au 
hemoragii macroscopice şi un număr mare de leucocite, 
evidenţiate pe frotiul colorat cu albastru de metilen. 
Sigmoidoscopia arată o mucoasă cu hemoragii peteşiale, 
friabilă şi sîngerîndă. Se pot vizualiza pseudomembrane 
şi dilacerări ale mucoasei. Leucocitele în fecale sînt 
prezente atât la pacienții cu diaree apoasă, cît şi la cei cu 
dizenterie. Tabloul clinic, modificările de laborator şi cele 
observate la sigmoidoscopie, descrise mai sus pot fi induse 
de specii de Shigella, Salmonella sau Campylobacter; de 
E. coli enteroinvazivă; de Vibrio parahaemolyticus; de 
Plesiomonas shigelloides; de Entamoeba histolytica, de 
boala inflamatorie a intestinului sau de colita ischemică. 
Diagnosticul specific se face pe baza examenului 
microscopic direct al materiilor fecale (mobilitatea intensă 
a speciilor de Campylobacter sau trofozoiţi, chisturi de 
Entamoeba histolytica) şi a coproculturilor. 

Unele aspecte epidemiologice pot oferi date prețioase 
despre etiologia infecțiilor. Speciile de Campylobacter sînt 
transmise prin consumul de apă netratată, din surse de 
suprafață, prin consuniul de lapte nepasteurizat şi de pui 
tratați termic necorespunzător. De asemenea, aceste bacterii 
se mai pot transmite prin contactul direct interuman, prin 
materiile fecale diareice ale animalelor decasă, prin 
contactul mamă-sugar, în colectivitățile din creşe şi între 
adulții homosexuali. Infecţiile cu specii de Campilobacter 
încep, frecvent, printr-un prodrom febril, cu frisoane, 
cefalee, astenie şi mialgii, care durează aproximativ 24 de 
ore, după care se declanșează diareea. Aceasta este 
remitentă, cu evoluţie bifazică. 

Salmonelele se transmit prin intermediul lactatelor, 
ouălor, cărnii de mamifer sau de pasăre contaminate. 
Îmbolnăviri mai pot să apară în timpul inundațiilor, prin 
contactul cu păsări şi broaște țestoase. Este posibilă 

contaminarea alimentelor şi a băuturilor de către purtătorii 
umani, ca şi izbucnirea de epidemii intraspitaliceşti. 
Salmonella, ca şi Yersinia enterocolitica, provoacă, uneori, 
un sindrom similar apendicitei. 

Shigelele sînt răspîndite intrafamilial sau în colectivități 
prin contact direct interpersonal (în 67% din cazuri); 
epidemiile apărute în colectivități mai pot fi datorate 
contaminării alimentelor şi a surselor de apă. De asemenea, 
microorganismul se poate transmite prin contactul 
interpersonal la homosexualii activi. Shigella este cel mai 
frecvent agent patogen întîlnit la bolnavii cu diaree acută 
severă, care necesită spitalizarea subiectului. Se pare că 
dizenteria este transmisă şi de către muște. 

Amibiaza apare după călătorii şi sejururi în zone în care 
afecțiunea este endemică; la homosexualii de sex masculin; 
într-un singur caz, a apărut după clisme folosind 
instrumente nesterilizate în cadrul unui tratament 
chiropractic. Este posibilă şi transmiterea intrafamilială a 
afecțiunii. 

Infecția cu E. coli enteroivaziv este asociată cu ingestia 
de apă sau alimente contaminate şi poate provoca adevărate 
epidemii. Vibrio parahaemolyticus determină episoade 
diareice scurte, cu caracter epidemic, la persoanele care 
consumă animale sau plante marine crude. Simptomele cele 
mai frecvente sînt: durerea abdominală colicativă (82% 
din cazuri), greața (71% din cazuri), vărsăturile (52% din 
cazuri) şi febra (27% din cazuri), acestea însoțind scaunele 
diareice care conţin leucocite şi sînge. P/esiomonas 
shigelloides stă la originea unui sindrom dizenteriform, 
care apare după consumul de scoici crude. 

Clostridium difficile produce durere în fosa iliacă stingă, 
scaune diareice apoase şi/sau muco-sanguinolente, în 
cadrul unui tratament antibiotic (sau la 3 săptămîni după 
terminarea lui). Cele mai multe cazuri de infecții încep la 
5-10 zile de la administrarea antibioticelor per os sau 
parenteral. Antibioticele cele mai frecvent implicate sînt 
clindamicina, ampicilina şi cefalosporinele. 


F. Colita ulceroasă acută. Cazurile severe debutează 
printr-un scurt episod de diaree cu scaune apoase şi/sau 
sanguinolente, cu durere surdă şi/sau colicativă, localizată 
în fosa iliacă stîngă şi hipogastru, cu anorexie, vărsături şi 
febră care poate să atingă 40,5% C. În cazurile severe, se 
semnalează zece sau mai multe scaune pe zi, o febră de 
peste 40*C, tahicardie, anemie, leucocitoză, diaree apărută 
în cursul nopții şi tenesme rectale. În unele cazuri, diareea 
muco-sanguinolentă şi sanguinolentă conduc rapid la 
hipovolemie şi anemie. Abdomenul este difuz sensibil la 
palpare sau sensibilitatea la palpare poate fi localizată în 
fosa iliacă stîngă. Rectosigmoidoscopia evidențiază o 
mucoasă friabilă, afectată difuz, de la nivelul rectului, pînă 
la nivelul centimetrului 65 sau chiar mai sus, cu peteşii, 
granulații mucose, ulcerații sîngerînde şi pseudomembrane. 
Este important de exclus o eventuală determinare 
infecțioasă a tabloului clinic, deoarece utilizarea 
corticosteroizilor (pentru tratamentul colitei ulceroase) în 

prezența unui microorganism patogen poate determina 
diseminarea invazivă a infecţiei şi evoluţia către exitus. 
Boala Crohn se instalează, de regulă, insidios, şi se 
manifestă rareori asemănător unei colite ulceroase. 
Coloraţia cu albastru de metilen Loeffler a materiilor 
fecalepermite vizualizarea leucocitelor, iar examenul 
microscopic cu contrast de fază va putea evidenția 
mobilitatea intensă a campilobacteriilor. Colorația Gram 
poate detecta coci dispuşi în ciorchine (enterocolita 
stafilococică). Un fragment de materii fecale proaspete 
poate fi emulsionat într-o soluție salină și/sau într-o soluție 
salină iodată, pentru a se identifica amoebele, sub formă 
de chisturi sau trofozoiți. Dacă sînt prezenţi trofozoiți, 
detectarea lor poate fi simplificată de utilizarea unei 
coloraţii cu albastru de metilen tamponat sau cu tricrom a 
materiilor fecale. În plus, testul de hemaglutinare indirectă 
a serului pentru amoebiază este util în excluderea acestei 
afecţiuni, testul avînd o înaltă valoare predictivă negativă. 
Materiile fecale vor fi folosite pentru efectuarea 
coproculturilor, deși tamponamentele rectale sînt suficiente 
pentru izolarea shigelelor. Probele se examinează imediat 
sau, în caz contrar, vor fi păstrate la temperaturi de 
aproximativ 4 C. Evidenţierea enterobacteriaceelor 
patogene, cum ar fi Shigella sau Salmonella sau a E. coli 
enteroinvaziv şi a Yersiniei enterocolitica poate fi realizată 
pe agar MacConkey sau pe agar cu eozină și albastru de 
metilen. Agarul MacConkey permite şi creşterea altor 
germeni patogeni: Vibrio parahaemolyticus, tulpini de 
Aeromonas şi Plesiomonas shigelloides. 

Pe agar Salmonella-Shigella (SS) cresc aceeași germeni 
ca pe agar cu eozină şi albastru de metilen. Probele care ar 
putea să conțină Campylobacter jejuni trebuie inoculate 
într-un mediu lichid şi apoi cultivate pe un mediu selectiv 
care să conţină antibiotice. Incubarea la 42*C într-o 
atmosferă cu 6% oxigen şi 8% bioxid de carbon 
(microaerofilie) potenţează creşterea lui Campylobacter 
jejuni. 

Izolarea Yersiniei enterocolitica este uşurată de 
îmbogăţiri reci sau alcaline ale mediilor de cultură. Agarul 
cu cefsulodin-irgasan-novobiocină (CIN) este un mediu 
selectiv util în detectarea acestui microorganism. 
Clostridium Difficile se izolează din materiile fecale cu 
ajutorul unui mediu selectiv pe bază de gălbenuş de ou și 
fructoză şi cu adaos de cicloserină şi cefoxitină. Toxina 
germenelui Clostridium difficile poate fi detectată printr-un 
test de identificare a citotoxicității avînd drept ţintă celulele 
fibroblastice. Izolarea germenului are aceeaşi sensibilitate 
ca şi testul de depistare a toxinei. 

În continuare, colita ulceroasă are o evoluţie recurentă 
sau persistentă, pe o durată de mai mulți ani. Infecţiile 
sînt, în general, autolimitante, iar simptomele, semnele şi 
modificările patologice evidenţiate endoscopic dispar după 
cîteva săptămîni, rareori după cîțiva ani. Amibiaza poate 
avea o evoluţie cronică, mai ales dacă infecția a fost 
potenţată de corticoterapie. Testul de hemaglutinare 
indirectă (HAI) reprezintă o procedură utilă şi sensibilă 

care permite excluderea acestei infecții înainte de a se 
începe un tratament cortizonic. 


G. Ischemia şi necroza intestinului subţire complicate 
cu sigmoidită. Ocluzia arterei mezenterice superioare sau a 
ramurilor sale determină durere spontan şi la palpare şi 
semne de peritonită, localizate în fosa iliacă stingă, însoțite 
de febră şi vărsături. Nu apar diareea şi hematochezia. 
Radiografia abdominală simplă evidenţiază distensia 
intestinului subțire şi prezența nivelelor hidroaerice. La 
irigografie se observă o formaţiune. tumorală extrinsecă 
care comprimă sigmoidul, determinînd aspecte de 
„amprentă digitală“şi spiculaţii în zonele sigmoidiene 
adiacente. Intestinul subţife este stenozat şi obstruat. În 
timpul explorării chirurgicale poate fi descoperit un intestin 
subţire necrozat, aderent la o suprafață sigmoidiană 
inflamată. Într-un lot de studiu, trei cazuri au fost provocate 
de un tromb sau-de un embol vascular, în timp ce al patrulea 
caz a fost cauzat de strangularea intestinului subțire într-o 
hernie internă. Rezecţia intestinului necrozat şi efectuarea 
unei anastomoze sînt obligatorii. Majoritatea pacienţi au 
peste 50 de ani și au istoric de ateroscleroză, aritmii şi 
hipotensiune sau folosesc medicamente vasoconstrictoare, 
cum ar fi ergotamina, vasopresina sau digitalice 
administrate parenteral. 


H. Inflamaţia şi/sau compresia sigmoidului datorată 
afecțiunilor altor organe. Boala inflamatorie pelvină 
determină compresia şi inflamaţia sigmoidului, provoacă 
durere localizată în fosa iliacă stîngă şi semne peritoneale, 
însoţite de febră. Torsiunea de testicul intraabdominal se 
manifestă prin durereseveră, care apare spontan şi la 
palpare, în fosa iliacă stîngă, precum şi prin apariția unei 
formaţiuni tumorale inflamatorii, care comprimă colonul. 
Abcesul perinefretic poate afecta şi el sigmoidul, 
determinînd o durere surdă constantă şi sensibilitate la 
palpare, localizate în fosa iliacă stîngă. 


1. Ruptura unui anevrism de aortă infrarenală. 
Debutează acut, cu durere severă în fosa iliacă stîngă, 
asociată, uneori, cu o durere lancinantă în zona lombară 
sau lombosacrată, ipsilateral. Iradierea durerii către unul 
sau către ambele testicule mimează colica renală, iar 
iradierea pe fața posterioară a membrului inferior poate 
crea confuzii cu o nevralgie de sciatic. Astenia marcată, 
lipotimiile, colapsul şi transpiraţiile profuze pot acompania 
durerea. Alte acuze posibile sînt greaţa, vărsăturile şi 
anuria. Examenul fizic relevă hipotensiune, în 35% din 
cazuri şi prezența unei formațiuni tumorale dureroase, difuz 
delimitate, periombilicale, cu caractere pulsatil, în 75% 
din cazuri. Obezitatea face dificilă examinarea corectă a 
pacientului. Rareori, se constată prezența unor macule 
tegumentare pe abdomen şi membre (2% din cazuri) şi pe 
flancuri (în 2% din cazuri) şi prezența echimozelor peri- 
anale şi scrotale (în 1% din cazuri). Radiografiile abdomi- 
nale simple confirmă existenţa anevrismului în 76-83% 
din cazuri. Examenul fizic detectează ruptura anevrismului 

cu o acuratețe de 91-100%. Confirmarea diagnosticului şi 
evaluarea exactă a dimensiunilor anevrismului se obține 
prin ecografie şi prin examen CT abdominal, dar aceste 
investigații sînt efectuate rareori în momentul în care se 
instalează ruptura. Reechilibrarea hidroelectrolitică şi 
transportul de urgență în sala de operație a acestor pacienţi 
se vor face înainte ca resuscitarea să se fi terminat. Regiunea 
anevrismală se înlocuieşte cu o grefă din bifurcația 
aortoiliacă. Porțiunile anevrismale restante şi mezenterul 
colonului stîng sînt, ulterior, suturate deasupra protezei, 
pentru a se preveni formarea de aderenţe anevrismale. 
Unele cazuri, cu 'durere şi sensibilitate la palparea 
anevrismului, pot fi datorate expansiunii acestuia, fără a 
exista dovada rupturii în momentul intervenției chirurgi- 
cale. Febra, frisoanele, hemoculturile pozitive, durerea şi 
sensibilitatea la palpare sugerează infecția anevrismului, 
care necesită instituirea antibioterapiei şi înlocuirea 
anevrismului infectat cu grefă vasculară. Trebuie efectuate 
culturi din fragmentele anevrismale rezecate, deoarece 
există posibilitatea infectării unei zone mici anevrismale, 
fără a se manifesta clinic specific. 

Fistula aortoduodenală este o complicație rară a 
anevrismului de aortă infrarenală. Simptomul iniţial este, 
în 64% din cazuri, o hemoragie, exteriorizată sub formă 
de hematemeză sau melenă (sîngerare premonitorie). 
Durerea cu sediul în fosele iliace, în zona lombară sau în 
flanc este prezentă la 32% din pacienţi, dar numai la 25% 
se palpează o tumoră pulsatilă. Debutul cu şoc hipovolemic 
este rar întîlnit (în 5% din cazuri), sîngerările inițiale fiind, 
de regulă, reduse cantitativ. În aceste condiţii, diagnostica- 
rea unui anevrism este rară. Endoscopia nu este utilă, 
deoarece fistula se produce, de obicei, la nivelul 
segmentului II sau III al duodenului. Radiografia 
abdominală pe gol evidențiază anevrismul în $8-91% din 
cazuri. Tranzitul baritat gastro-duodenal este rareori util. 
Arteriografia în scop diagnostic nu a fost folosită. Doar la 
28% din pacienţii cu astfel de fistule s-a intervenit 
chirurgical doar pe baza primelor simptome. Mortalitatea 
operatorie este de aproximativ 36%. Specialiştii în domeniu 
recomandă screeningul ecografic al tuturor pacienților cu 
hemoragii digestive superioare, care nu prezintă semne 
endoscopice diagnostice. 


J. Abcesul de psoas. Durerea este localizată în fosa iliacă 
stîngă şi, uneori, pe fața anterioară a coapsei, în regiunea 
inghinală şi coxofemurală. Membrul inferior stîng este 
menţinut flectat pe coapsă şi în rotaţie externă; în cazurile 


mai puțin severe, pacientul nu poate să efectueze extensia. 


completă a coapsei stîngi faţă de trunchi sau să atingă cu 
fosa poplitee stîngă planul patului. Semnul psoasului este 
pozitiv pe partea stîngă. Există sensibilitatea la palpare în 
fosa iliacă stîngă şi, rareori, se poate palpa o formaţiune 
tumorală inghinală. Crepitațiile subcutanate sînt, uneori, 
palpabile în zona inghinală și la nivelul rădăcinii membrului 
inferior. Puseele febrile, frisoanele, astenia, mialgiile, 
dificultatea la mers şi scăderea ponderală sînt alte 


Partea a V-a, DUREREA ACUTĂ ABDOMINALĂ 





manifestări întîlnite în abcesul de psoas. Cazurile secundare 
unei osteomielite tuberculoase sau bacteriene prezintă şi 
durere spontan şi la palpare, localizată medial în zona 


” toracică postero-inferioară și în cea lombară superioară. 


Culturile din puroiul abcesului identifică originea 
intestinală a germenilor care au provocat abcesul de psoas. 
Izolarea enterobacteriaceelor şi a anaerobilor sugerează 
diagnosticul de abces secundar bolii Crohn, diverticulitei 
sau unui carcinom rectal. Totuşi, osteomielita poate fi, de 
asemenea, determinată şi de bacili gram-negativi. Formele 
rare de abces de psoas sînt cauzate de ruptura unor abcese 
perinefretice sau pancreatice în teaca psoasului. Tomografia 
computerizată este o investigație utilă pentru diagnosticarea 
afecțiunii şi pentru monitorizarea evoluției acesteia. 

Abcesul de psoas, secundar unor boli intestinale, necesită 
rezecţia şi drenajul porțiunii de intestin afectate şi 
administrarea parenterală de antibiotice corespunzătoare. 


K. Sindromul mușchiului psoas datorat unui anevrism 
expansiv al arterei iliace comune stîngi. Durerea este 
localizată în fosa iliacă stîngă şi în zona inghinală, putînd 
fi resimțită şi în aria anterioară a coapsei. Membrul inferior 
stîng este menţinut parțial flectat pe șold şi în rotaţie externă 
şi opune rezistență la extensia forțată (semnul psoasului 
pozitiv). Sînt prezente sensibilitatea la palparea ariei iliace 
stîngi şi o masă pulsatilă localizată subombilical, de partea 
stîngă. Membrul inferior stîng este edemaţiat, datorită 
compresiei sau ocluziei venelor iliace, iar eventuala durere 
resimţită în flancul stîng are drept cauză compresia 
ureterală. Ecografiile şi tomografiile computerizate 
identifică anevrismul şi extinderea acestuia. Rezolvarea 
simptomatologiei impune refacerea. peretelui aortic la 
nivelul anevrismului. Muşchiul psoas prezintă semne de 
hemoragie şi necroză, secundare compresiei exercitate de 
anevrism. 


L. Volvulusul sigmoidian. Afecțiunea debutează brusc cu 
durere în fosa iliacă stîngă şi, uneori, în hipogastru și prin 
distensia marcată a abdomenului inferior. Greaţa, 
vărsăturile şi constipaţia rebelă sînt simptome de însoţire. 
Distensia, timpanismul şi sensibilitatea la palpare se 
localizează în fosa iliacă stîngă sau difuz în etajul 
abdominal inferior. Nu există febră şi leucocitoză, decît în 
situaţia în care a apărut gangrena. Radiografiile abdominale 
simple indică un colon destins „în țeavă de puşcă“ sau „în 
omega“. Convexitatea ansei intestinale este opusă sediului 
obstrucției, care este indicat de un segment colonic distal, 
îngustat, conic (semnul „ciocului de pasăre“). Diagnosticul 
este bine precizat la irigografie sauexamen CT, investigații 
care sînt foarte utile mai ales în acea minoritate de cazuri 
(maximum 30%), la care datele clinice şi radiologice sînt 
neconcludente. Multe cazuri sînt rezolvate prin introduce- 
rea unui tub rectal sau prin sigmoidoscopie. Alte cazuri 
necesită intervenţie chirurgicală. În maximum o săptămînă 
de la decomprimare trebuie efectuată intervenţia 
chirurgicală definitivă, care să prevină recurenţele, 

deoarece frecvența acestora depăşeşte 40%. Volvulusul de 
sigmoid este o cauză frecventă de ocluzie a intestinului 
gros în Scandinavia, Europa de Est şi în țările subdezvoltate 
din Asia şi Africa. În Statele Unite atinge o frecvenţă 
maximă la bătrîni, dintre care mulți au afecțiuni psihice. 
Este cea mai frecventă cauză de ocluzie din timpul sarcinii. 
Volvulusul este asociat cu boala Chagas, cu boala 
Parkinson, cu afecțiunile medulare care produc paralizii şi 
cu colita ischemică, fiind, probabil, legat de hipokinezia 
colonică întâlnită în cadrul acestor afecțiuni. 


M. Torsiunea unui testicul intraabdominal. Durerea 
debutează brusc, în fosa iliacă stîngă. Are caracter de 
crampă sau este constantă şi progresiv severă. Apar greaţa, 
vărsăturile, durerea la palpare în fosa iliacă stîngă şi 
proctalgia. Torsiunile de testicul stîng mimează diverticulita 
acută. Un element foarte util în diagnostic este absenţa 
testiculului stîng din scrot. În unele cazuri, o formațiune 
tumorală inflamatorie constituită de testiculul infarctizat 
provoacă mici ocluzii intestinale. Într-un studiu, 45% din 
pacienții cu torsiunea de testicul intraabdominal, prezentau 
la nivelul acestuia un semiom sau un carcinom embrionar. 
Rezecția testiculului intraabdominal infarctizat se impune. 


N. Abcesele renale şi perinefretice şi pielonefritele. 
Simptomul dominant este durerea moderată pînă la severă, 
surdă şi constantă sau cu caracter de arsură, localizată în 


fosa iliacă stîngă, care apare izolat sau asociată cu durere ” 


în flancul stîng. Se mai semnalează greață şi vărsături, febră, 
frisoane şi tremor. Durerea abdominală este intensificată 
de tuse și trepidaţii. În aria dureroasă, există sensibilitate 
la palpare, iar în unele cazuri este posibilă apariția 
sensibilităţii la decompresiune bruscă şi a apărării 
musculare abdominale. Frecvența. durerii spontane şi la 
palparea abdominală variază, în diferite loturi, între 15 şi 
60%; aceste simptome apar datorită interesării inflamatorii 
a peritoneului parietal posterior, în cazul unui abces renal 
sau perirenal şi, mult mai rar, al unei pielonefrite 
necomplicate. 


1. Abcesul cortical renal acut. Frecvent, pacienţii acuză 
febră, frisoane şi durere abdominală și /sau în flanc. De 
regulă, nu există semne de iritație vezicală, acestea apar 
însă dacă abcesul erodează într-un calice; ca urmare, 
sedimentul urinar şi urocultura sînt negative. Există, 
de obicei, în antecedente, o infecție staftlococică 
cutanată, osoasă sau de valve cardiace sau o bacteriemie 
primară. Stafilococii sînt însămînțați în cortexul renal, 
provocînd abcese multiloculare. Sensibilitatea la palpare 
în flanc şi apărarea musculară pot fi prezente. Urografia 
intravenoasă evidențiază calicele deformate datorită 
unei formațiuni intrarenale. Ecografia şi examenul CT 
vor arăta modificări; tomografia computerizată permite, 
în plus, excluderea categorică a unui diagnostic de 
neoplasm şi poate; ghida acul în-timpul puncţiei 
aspiratorii necesare pentru realizarea culturilor. 
Tratamentul cu nafcilină şi cu vancomicină este, de 

obicei, eficient, rezolvînd simptomatologia în cel mult 
6 zile. Cazurile care nu răspund la antibioterapie 
necesită drenaj percutan sau chirurgical. 


2. Abeesul corticomedular renal acut. Această 
afecțiune este o complicație a unei pielonefrite 
ascendente produse de bacterii gram-negative. De 
obicei, este asociată cu o obstrucție a căilor urinare, 
calculi urinari sau reflux vezico-ureteral. Pacienţii 
prezintă frecvent (70% din cazuri) semne de iritație 
vezicală, un sediment urinar patologic (cu leucocite, 
eritrocite şi bacterii) şi uroculturi pozitive. Mai putem 
găsi o formațiune tumorală, palpabilă în flanc (în 60% 
din cazuri) şi hepatomegalie (în 30% din cazuri). Febra, 
frisoanele, durerea abdominală şi în flanc sînt simptome 
asociate. 

Ecografia sau examenul CT cu substanță de contrast 
evidențiază focarele de nefrită bacteriană uni sau 
multiloculare. Ecografia vizualizează, în plus, prezența 
unei formaţiuni hipoecogene la nivelul joncțiunii 
corticomedulare. În nefrita bacteriană focală acută, 
tomografiile computerizate cu substanță de contrast 
vizualizează una sau mai multe arii poligonale, 
hipodense, pe aria renală. Abcesul apare ca o leziune 
parenchimatoasă, bine delimitată şi hipodensă, care nu 
se opacifiază cu substanță de contrast. Cei mai mulți 
pacienţi răspund la administrarea de antibiotice, dar 
unele cazuri necesită drenaj percutan sau chirurgical. 


3. Abcesele perinefretice. Abcesele intraparenchima- 
toase renale se pot rupe în spațiul perinefretic, realizînd 
un abces secundar. Această categorie de abcese apare 
şi prin diseminarea locală sau hematogenă a unei infecții 
localizate într-un organ adiacent (ficat, pancreas, 
colecist, pleură). Debutul afecțiunii este insidios, cu 
febră, astenie, scădere ponderală, anorexie şi greață, 
putînd să nu fie asociate cu semne și simptome locale, 
timp de mai multe zile (7-21 de zile). Durerea spontană 
şi la palpare în flancul sau în fosa iliacă stîngă atrag 
atenția asupra ariei renale stîngi. În maximum 50% din 
cazuri, se palpează o formațiune în fosa iliacă sau în 
flanc. Febra înaltă, leucocitoza şi anemia reflectă natura 
infecțioasă a bolii. În 30% din cazuri, sedimentul urinar 
şi urocultura sînt normale. Ecografia şi examenul CT 
confirmă diagnosticul. La tomografia computerizată cu 
substanță de contrast, se poate observa prezența unei 
mase extrarenale cu pereți groși, avînd un centru cu 
densitate lichidiană. Planurile tisulare adiacente 
abcesului pot fi îngroşate sau obliterate. Intervenția 
chirurgicală de urgență, efectuată pentru drenaj sau, 
uneori, chiar pentru nefrectomie, este obligatorie şi va 
fi efectuată sub protecție de antibiotice. 


4. Pielonefrita acută. Pielonefrita acută, care se 
manifestă prin durere în flanc şi simptome de iritație 
vezicală determină durere moderată, spontan şi la 
palpare, la nivelul abdomenului, dar mimează rareori 


un abdomen acut, aşa cum fac abcesele renale descrise 
anterior. 


O. Herpes zoster. Determină o durere surdă sau cu caracter. 


de arsură, localizată în fosa iliacă 'stîngă, în flanc şi în 
lombă. În 1-4 zile, apare o erupție specifică, alcătuită din 
vezicule grupate şi ulcere mici, acoperite de cruste. Erupția 
apare pe ariile dureroase, fără a depăşi linia mediană. 


P. Diverticuloza. În cazul unui episod iniţial de 
diverticulită, la pacienți de peste 55 de ani, care prezentau 
simptome urinare, ocluzie intestinală sau perforaţie se 
practica rezecția de sigmoid. Argumente pentru efectuarea 
intervenţiei erau atît recidivele frecvente cît şi imposibilita- 
tea de a exclude eventuala dezvoltare a unui carcinom prin 
alte metode. Pînă la mijlocul anilor '70, aproape 33% din 
pacienții cărora li s-a rezecat sigmoidul pentru diverticulită, 
prezentau, de fapt, doar diverticuloză, neînsoțită de semne 
de inflamație. Aceşti pacienți aveau simptome severe de 
iritație intestinală, manifestate prin durere şi tulburări de 
tranzit. Actualmente, rata rezecțiilor în cazul unui intestin 
normal histopatologic este mult mai mică, procentele exacte 
nu sînt însă cunoscute. Diagnosticarea corectă a inflamației 
intestinale, cu ajutorul irigografiei și al tomografiei 
computerizate, înainte de intervenţia chirurgicală ar trebui 
să reducă procentul hemicolectomiilor, în cazul intestinelor 
neinflamate. 


Q. Osteomielita acută a osului iliac stîng. Traumatismele 
locale pelvine şi boala Crohn sînt factori de risc pentru 
dezvoltarea osteomielitei iliace. Această afecțiune poate 
mima un abces. paracolic, secundar carcinoamelor sau 
diverticulitelor. Semnele şi simptomele de boală sînt: 
durerea spontană şi la palpare în fosa iliacă stîngă, febra, 
frisoanele sau frisonetele, greața şi vărsăturile. Numărul 
de leucocite şi VSH-ul sînt crescute. Se palpează o 
formaţiune tumorală dureroasă în aria iliacă stîngă. Mulţi 
pacienți acuză dureri în şold sau fesă, Pot prezenta durere 
la mobilizarea activă.sau pasivă a şoldului. Spre deosebire 
de bolnavii cu artrită septică a şoldului, mobilitatea este 


limitată în doar unul sau două sensuri de mişcare. 


Radiografiile sînt normale sau lipsite de valoare diagnostică 
timp de-mai multe săptămîni; scintigrafiile osoase sînt 
sensibile, dar nespecifice. 

RMN prezintă, de regulă, un semnal de intensitate 
scăzută în secțiunea T1 şi un semnal de intensitate crescută, 
în zona corespunzătoare din secțiunea T2, secvenţă care 
este caracteristică infecției osoase active. Semnele şi 
simptomele răspund la antibioterapia intravenoasă în 
decurs de.36 de ore. Existenţa durerii în flanc ridică 
problema existenţei unei pielonefrite, dar sedimentul urinar 
este, în general, normal. 

Sarcomul Ewing al osului iliac stîng produce un tablou 
asemănător, dar de o intensitate mai redusă, cu durere 
abdominală şi de şold şi cu febră. Imaginea radiologică a 
unei osteomielite de 4 săptămîni nu poate fi deosebită de 
cea a unui sarcom Ewing. Dacă un astfel de caz de 

osteomielită nu răspunde prompt (în 36 de ore) la 
antibiotice, este necesară efectuarea neîntîrziată -a unei 
biopsii, pentru a se putea exclude o eventuală tumoră 
malignă. 


3. COLICA URETERALĂ 


Această afecțiune debutează printr-o durere localizată în 
lomba stîngă, care iradiază în fosa iliacă stîngă. În cîteva 
minute, durerea devine foarte severă, rămînînd constantă. 
Pacienţii se pot zvîrcoli de durere sau se plimbă agitați, 
spre deosebire de bolnavii cu abdomen acut. Alţii fac băi 
fierbinţi, în speranța ameliorării simptomatologiei. Este 
prezentă hematuria macroscopică sau, mai frecvent, 
microscopică (în 90% din cazuri). Există sensibilitate la 
palpare în unghiul costovertebral stîng şi în fosa iliacă 
stîngă, cu semnul Blumberg negativ şi fără apărare 
musculară. Urografia intravenoasă poate evidenția o 
nefrogramă densă, urmată de opacefiere ureterală întîrziată, 
în 1-4 ore. Filmele radiologice tardive arată dilatarea 
ureterului şi a căilor urinare superioare şi identifică sediul 
ureteral al obstrucției. Cele mai frecvente obstrucții au loc 
la nivelul joncțiunii ureterovezicale, la marginea pelvisului 
şi la joncțiunea ureteropelvică. Durerea este persistentă, 
continuă sau intermitentă pînă cînd se elimină calculul. 
Calculii mai mici de 6 mm trec relativ uşor, pe cînd cei 
mai mari de 8 mm nu trec. Ameliorarea durerii este obținută 
prin administrarea de antiinflamatoare nesteroidiene şi de 
analgetice opioide. Dacă calculul rămîne blocat, după 72 
de ore, se poate efectua ureteroscopia ultrasonică pentru 
al fragmenta și îndepărta. 


4. PNEUMONIA SAU INFARCTUL PULMONAR 


Pneumonia sau infarctul pulmonar determină durere 
pleurală, care iradiază în fosa iliacă stîngă, devenită 
sensibilă. Semnele pulmonare — cum ar fi: matitatea, suflul 
tubar, ralurile sau frecăturile pleurale — orientează atenția 
medicului către plămîn. Radiografia pulmonară va confirma 
suspiciunea de pneumonie, în timp ce scintigrafia de 
ventilaţie-perfuzie este utilă pentru excluderea infarctului 
pulmonar. Prezența radiografică a unui hemidiafragm stîng 
ascensionat, a unui infiltrat sau a unui revărsat pleural poate 
îndrepta atenţia către plămâîn, în timp ce adevărata problemă 
se situează la nivelul rinichiului, pancreasului sau în 
regiunea subfrenică. Unele din aceste afecțiuni pot 
determina durere spontan și la palpare în fosa iliacă stîngă 
(de exemplu, un abces perinefretic). Examenul clinic şi 
radiologic vor stabili dacă procesul inflamator se situează 
la nivelul toracelui sau al etajului abdominal superior. În 
cazurile. dificile, ecografia şi examenul CT, ajută la 
identificarea procesului subdiafragmatic. 


5. AFECȚIUNILE GINECOLOGICE 


A. Boala inflamatorie pelvină (BIP) 


1. Salpingita acută. Apare o durere constantă, surdă, 
localizată în fosa iliacă stîngă şi, uneori, în hipogastru. 

Se poate asocia o durere lombosacrată de partea stîngă. 
Durerea este intensificată de mers, de urcatul scărilor, 
de trepidaţii şi de actul sexual. La 40% din paciente, 
există o secreție vaginală purulentă. Febra este rară, 
apărînd doar la 33-50% din bolnavi. 50% din cazuri 
prezintă leucocitoză, iar la 55-75%, VSH-ul este crescut 
(peste 15 mm/h). Diagnosticul pus numai pe existența 
secreției vaginale, a febrei şi a datelor de laborator este 
de multe ori eronat. 

Criteriile clinice pentru diagnosticul de salpingită 
acută sînt următoarele: sensibilitate la palparea directă, 
cu sau fără durere la decompresiune bruscă, localizată 
în abdomenul inferior; durere la mobilizarea colului 
uterin şi la palparea anexelor. În plus, sînt necesare unul 
sau mai multe din următoarele semne clinice: febră 
(>38%0); leucocitoză; leucocitoză în lichidul obținut 
prin culdocenteză; frotiurile Gram din materialul 
recoltat din col pozitive pentru coci intracelulari gram 
negativi; palparea sau vizualizarea ecografică a unei 
formaţiuni tumorale pelvine sau anexiale. 

Ecografia este utilă pentru evidențierea unui abces 
tuboovarian, la 30-40% din pacientele internate în spital 
şi care prezintă această complicație. 

În multe spitale, laparoscopia a devenit procedura 
standard pentru punerea diagnosticului de boală 
inflamatorie pelvină recurentă. S-a demonstrat pe loturi 
mari de bolnave că numai 52-72% din cele cu tablou 
clinic de BIP au cu adevărat această afecțiune. Pînă la 
37% din paciente au trompele uterine şi ovarele fără 
modificări la examenul laparoscopic, iar 10-25% au o 
altă afecțiune, cu manifestări clinice similare şi 
imposibil de diferențiat de BIP. Acestea sînt chisturile 
ovariene, ruptura de chisturi ovariene, sarcina ectopică, 
torsiunea de anexe şi sîngerarea pelvină dintr-un chist. 

Boala inflamatorie pelvină este mai frecventă la 
adolescentele active sexual, decît la femeile: mai în 
vîrstă; la femeile cu parteneri multipli, la cele care 
folosesc sterilete în comparație cu cele care folosesc 
metode de contracepție prin bariere şi la femeile care 
au antecedente de boli cu transmitere sexuală. 
Persoanele de culoare și cele cu un status socio- 
economic scăzut prezintă risc crescut de BIP, dar acest 
aspect este controversat. 

În Statele Unite, rata de izolare din endocol a 
Neiserriei gonorrhoeae (39-80%) este mai mare decît 
cea pentru  Chlamydia trachomatis (8-34%), la 
pacientele cu BIP. În Scandinavia, situaţia este inversă, 
infecția cu Chlamydia trachomatis are o prevalență mai 
mare (23-46%, față de 5-28% pentru gonococi). 
Cercetările au indicat o frecvență mai mare a izolărilor 
C. trachomatis la femeile de culoare şi la adolescentele 
din Statele Unite. Deşi acest aspect nu este specific, se 
pare că debutul simptomelor în decurs de o săptămînă 
de la prima zi a menstruației reprezintă un argument în 
favoarea diagnosticării unei infecții gonococice. 
Culturile de material purulent recoltat laparoscopic din 

lumenul fimbrial al trompelor au indicat prezența C. 
trachomatis în 12% din cazuri, iar al N. gonorrhoeae, 
în numai 1% din cazuri. Actinomyces israelii, 
Gardnerella vaginalis şi Ureaplasma ureolyticum au 
fost izolate fiecare cu o frecvență mai mică de 3%. 

Există variate scheme de cure antibiotice eficiente în 
salpingita acută. În cazurile uşoare, este recomandată 
asocierea ceftriaxonei administrate intramuscular, cu 
doxiciclină per os. Cazurile severe răspund după 3-4 
zile de tratament parenteral cu una din următoarele 
combinaţii: cefoxitină şi doxiciclină; clindamicină şi 
gentamicină; doxiciclină şi metronidazol; aztreonam şi 
clindamicină: Rata răspunsurilor pozitive este de peste 
90% în cazurile acute necomplicate. 


2. Abcesul tuboovarian. Datele clinice şi de laborator 
sînt identice cu cele din salpingo-ovarita acută 
necomplicată, cu excepția prezenței unei mase sensibile 
anexiale, care poate fi palpată la maximum 40% din 
paciente. Durerea este prezentă în 88-94% din cazuri, 
febra ridicată şi frisoanele, în numai 35-50% din cazuri, 
secreția vaginală, în 28% din cazuri, iar sîngerările 
uterine anormale, în 21% din cazuri. Creşterea tempera- 
turii corporale este înregistrată la 60-80% din paciente, 
iar leucocitoza, la 66-80%. La pacientele cu abcese 
tuboovariene, ecografia are o sensibilitate de 99-100% 
în evidenţierea formaţiunii tumorale anexiale. Aceasta 
descoperă, de obicei, o masă complexă (93% din cazuri) 
sau o masă chistică simplă (7% din cazuri). Tomografia 
computerizată și laparoscopia au o sensibilitate de 
95-100%, avînd specificitate ridicată în diagnosticarea 
abceselor tuboovariene. Aproximaţiv 70% din cazuri 
răspund la o cură de antibiotice administrate intravenos. 
Acest tip de abces conţine un amestec de bacili gram 
negativi aerobi (cum ar fi Escherichia coli), streptococi 
aerobi şi bacili anaerobi (cum ar fi: Bacteroides fragilis, 
Bacteroide bivius, tulpini de Peptococcus şi tulpini de 
Peptostreptococcus). Trebuie instituit un tratament cu 
antibioticele active pe anaerobi (clindamicină sau 
metronidazol) şi antibiotice active pe bacteriile aerobe 
gram-negative (aminoglicozide, aztreonam şi cefalo- 
sporine de generaţia a III-a). Pacientele care nu răspund 
la acest tratament în decurs de 3-4 zile sau cele care 
prezintă semne de ruptură a abcesului, necesită rezecția 
chirurgicală a trompelor abcedate şi drenajul abceselor 
pelvine. 


3. Abcesul tuboovarian rupi. Simptomele de BIP — 
“cum ar fi: durerea spontană şi la palpare localizată în 
fosa iliacă stîngă, dispareunia profundă, febra şi 
frisoanele, secrețiile sau sîngerările vaginale — ca şi 
greața, vărsăturile şi diareea preced ruptura cu cîteva 
zile. Unele cazuri debutează brusc, cu durere şi semne 
peritoneale generalizate. În alte cazuri, sensibilitate şi 
durerea iradiază treptat, pe parcursul a cîteva ore, în 
întregul abdomen. Culdocenteza (puncția sacului 
Douglas) şi laparoscopia sînt utile pentru confirmarea 

diagnosticului. Ruptura este o indicație majoră de 
explorare chirurgicală. Tratamentul optim constă în 
antibioterapie intravenoasă continuă şi rezecția 
chirurgicală a uneia sau a ambelor anexe, cu sau fără 
histerectomie. La femeile fertile, se încearcă păstrarea 
funcției de reproducere. Este obligatoriu lavajul 
peritoneal intraoperator, pentru îndepărtarea bacteriilor 
şi a puroiului. O complicaţie importantă a rupturii de 
abces tuboovarian este abcesul subfrenic. Un număr 
mic de paciente (10-15% din cazuri) fac şoc septic cu 
bacili gram negativ, înscriindu-se în grupul cu risc vital 
crescut. Tratamentul conservator, după drenajul 
abcesului şi rezecția trompei afectate, nu a crescut rata 
mortalităţii peste nivelul obişnuit de 4-7%. În timpul 
explorării chirurgicale efectuate pentru durere şi semne 
de peritonită generalizate, chirurgul poate descoperi 
numai o salpingită sau un abces tuboovarian integru cu 
peritonită pelvină. Laparoscopia preoperatorie permite 
evitarea intervenţiei chirurgicale în cazurile în care 
aceasta nu este necesară. 


B. Sarcina tubară. Durerea din fosa iliacă stîngă poate fi 
inițial intermitentă şi colicativă; ulterior, devine constantă, 
pe măsură ce în peretele trompei care conţine sarcina se 
formează un hematom. Febra și frisoanele sînt rareori 
prezente. Amenoreea precede durerea în 50-60% din cazuri 
şi este de multe ori urmată de o hemoragie vaginală francă 
sau de o sîngerare vaginală mică, care apare după un 
interval variabil de timp (7 zile - 14 săptămîni). 
Aproximativ 40% din paciente nu relatează amenoreea, 
dar confirmă prezența sîngerărilor vaginale mici şi 
moderate apărute după ultima menstruaţie, sau a 
hemoragiei intermenstruale. Abdomenul inferior de partea 
afectată este sensibil la palpare, local sau difuz şi, uneori, 
la decompresiune bruscă. În 50% din cazuri, apare durere 
la mobilizarea colului, iar la 25-35% din cazuri, se poate 
palpa o formaţiune anexială dureroasă. 

Testele urinare de sarcină (ICON) au o sensibilitate de 
96-100%, fiind, în plus, înalt specifice şi rapide (<4 minute). 
Au fost întâlnite şi cazuri rare de sarcină tubară, fără niveluri 
serice detectabile f-HCG. Ecografia endovaginală este mai 
sensibilă decît ecografia transabdominală în depistarea 
sarcinii intrauterine foarte timpurii (100%, faţă de numai 
20%). Imaginea ecografică poate arăta sacul gestațional, 
lichidul amniotic, polul fetal şi mişcările cardiace ale 
produsului de concepție. La o pacientă cu teste de sarcină 
pozitive, prezenţa unei sarcini intrauterine exclude, în 
general, o eventuală sarcină tubară, pe cînd absenţa sarcinii 
în uter susține diagnosticul pozitiv de sarcină extrauterină. 
La persoanele cu titrul seric f-HCG>3.600 mUl/ml, 
ecografia endovaginală identifică, de obicei, o sarcină 
intrauterină. La cele mai multe paciente cu semne şi 
simptome de sarcină, nivelul seric al 6-HCG este mai mic 
de 3.600 mUl/ml; în aceste circumstanţe, faptul că ecografia 
nu detectează o sarcină în uter poate fi explicat fie prin 
vîrsta prea mică a sarcinii, fie prin localizarea ectopică a 

acesteia. Ecografia transabdominală vizualizează o sarcină 
intrauterină dacă vîrsta fătului este de cel puţin 40 de zile. 
Titrul 6-HCG devine pozitiv în 23 de zile, iar în perioada 
dintre a 23-a zi şi a 40-a zi de sarcină, ecografia endo- 
vaginală are o sensibilitate mai mare în detectarea sarcinii 
uterine decît cea transabdominală. Ecografiile pot 
demonstra prezența unei mase anexiale, care, în condiţiile 
prezentate anterior, constituie un argument în plus în 
favoarea diagnosticului de sarcină extrauterină. Într-un 
studiu, ecografiile endovaginale au evidenţiat o formațiune 
anexială în 91% din cazuri, pe cînd ecografiile trans- 
abdominale au demonstrat acest lucru doar în 50% din 
cazuri. Laparoscopiile sînt utile în vizualizarea directă a 
trompei afectate, în situaţiile în care diagnosticul este incert. 

Ruptura unei sarcini ectopice este semnalată de iradierea 
durerii către pelvis, abdomen şi, uneori, chiar în umăr şi 
de sensibilitatea difuză la palpare directă sau la 
decompresiune bruscă a abdomenului inferior. Tahicardia 
şi hipotensiunea reflectă existența unei hemoragii masive. 
Ecografiile pot confirma prezența sîngelui în fundul de 
sac Douglas şi/sau hemoperitoneul generalizat. Culdo- 
centeza confirmă hemoragia intraabdominală (cu o 
sensibilitate de 70-97%), iar laparotomia poate fi necesară 
pentru a preveni exsanguinarea pacientei. 

Este de preferat ca diagnosticul de sarcină tubară să fie 
pus cît mai precoce, pentru a preveni hemoragia masivă şi 
pentru a permite conservarea anatomică şi funcțională a 
trompei. Cura chirurgicală implică salpingectomia totală, 
rezecția segmentară a sarcinii şi reanastomoza trompei sau 
incizia trompei (salpingostomia), excizia sarcinii şi sutura 
trompei. Laparoscopia a fost întotdeauna încununată de 
succes. 

Sarcina tubară apare, de obicei, în prezența unuia sau a 
mai multor factori de risc. Aceştia sînt: antecedentele de 
salpingită (în :50% din cazurile în care trompele sînt 
rezecate chirurgical), ligatura trompelor, refacerea 
chirurgicală a trompelor, prezența unui dispozitiv 
contraceptiv intrauterin (sterilet) şi o sarcină ectopică în 
antecedente (risc de-10% la o sarcină ulterioară). 


C. Afecţiuni care mimează sarcina tubară şi BIP 


1. Chistul hemoragic de corp galben. Un chist ovarian 
determină durere, spontan şi la palpare în abdomenul 
inferior, datorită dezvoltării rapide sau sîngerării 
intrachistice sau în cavitatea peritoneală. Durerea este 
moderată pînă la severă, fiind asociată cu sensibilitate 
la palparea abdomenului inferior, la mobilizarea colului 
uterin şi la palparea anexelor. Hemoperitoneul' este 
însoţit de subfebrilitate, mimând şi mai bine un proces 
infecțios. 

Chisturile de corp luteal determină hipomenoree și 
durere spontană şi la palparea abdominală, unilateral, 
precum şi durere la palparea anexelor şi palparea unei 
formaţiuni tumorale la acest nivel. Aceste elemente 
mimează sarcina tubară. Testele serice şi urinare de 

sarcină sînt negative, iar laparoscopia poate cari 
diagnosticul. i £ 


2. Chistul hemoragic de corp galben în sarcină. 
Sîngerarea într-un chist de corp galben de sarcină 
determină durere spontană şi la palpare, localizată 


unilateral în abdomenul inferior şi durere la palparea. 


anexelor, cu o formaţiune tumorală palpabilă la acest 
nivel. Pacienta relatează existența amenoreei, iar testele 
“de sarcină” sînt pozitive. Ecografia poate evidenția 
sarcina intrauterină şi existenţa unei formaţiuni anexiale. 
Evaluarea anexelor de partea afectată se face laparo- 
scopic. Unele din aceste cazuri sînt diagnosticate eronat 
drept sarcini extrauterine şi sînt explorate în consecință. 


3. Amenințarea de avort. Amenințarea de avort 
determină durere spontană şi la palpare în fosa iliacă 
stîngă şi hipogastru, sîngerări vaginale mici şi 
hemoragie vaginală francă, la o pacientă cu amenoree 
de una sau două luni. Durerea este, de multe ori, 
colicativă şi iradiază lombar. Uterul este mărit de volum 
şi dureros. Testele serice și urinare de sarcină sînt 
pozitive. Ecografia endovaginală confirmă prezența 
sarcinii intrauterine? dacă sînt detectate mişcări fetale, 
există şanse într-o proporție de 90% ca sarcina să poată 
continua. Ecografia poate să excludă prezența unei 
formaţiuni tumorale anexiale. În cazurile dificile se 
recomandă efectuarea unei laparoscopii. 


4. Chistul folicular cu hemoragie intraperitoneală 
(mittelschmertz). Chisturile foliculare determină 
durere spontan şi la palpare, localizată unilateral în 
abdomenul inferior. Debutul durerii este brusc, cu 
alterarea stării generale. În unele cazuri, durerea este 

mai uşoară sau mai bine tolerată. Examenul fizic arată 
prezența sensibilităţii pelvine şi abdominale, ipsilateral 
durerii. O astfel de durere apare, de regulă, la mijlocul 
ciclului; pot fi evocate episoade similare de disconfort, 
de aceeaşi parte, sau de partea opusă. Culdocenteza 
indică prezența sîngelui intraperitoneal, iar laparo- 
scopia confirmă diagnosticul şi trebuie efectuată 
înainte de laparotomie. 


5. Endometrioamele cu hemoragie intraperitoneală. 
Hemoragiile într-un sau dintr-un endometriom 
determină durere spontană şi la palpare în etajul 
abdominal inferior, similare celor descrise anterior. De 
obicei, există în antecedente dismenoree şi dispareunie; 
iar uneori diaree, teneşme rectale, proctalgie şi/sau 
sîngerare rectală, asociate cu menstruație și în unele 
cazuri simptome de iritație vezicală. Diagnosticul de 
endometrioză cu hemoragie se confirmă laparoscopic. 


6. Torsiunea de anexe. Durerea este continuă sau 
colicativă, localizată în abdomenul inferior. Ea devine 
progresiv -severă şi susținută. Apare inconstant 
subfebrilitate. După 3-4 ore, tuşeul vaginal poate detecta 
o formaţiune anexială dureroasă. Ecografia vizualizează 
un ovar mărit de volum, omogen ecogen, sau ca o masă 
complexă (în caz de torsiune anexială). Laparoscopia 
confirmă diagnosticul şi permite intervenția chirurgicală 
rapidă. De cele mai multe ori, diagnosticul este pus prea 
tîrziu pentru ca rezecţia ovarului infarctizat să poată fi 
evitată. Aceste ovare sînt, frecvent, hipertrofiate anterior 
episodului de torsiune, datorită faptului că sînt sediul 
unei tumori sau unui chist. Dacă este prezentă o 
neoplazie, se impune luarea unei hotărâri intraoperatorii 
asupra măsurilor chirurgicale care trebuie instituite. 

DUREREA ACUTĂ 


BILATERALĂ 
LA NIVELUL ETAJULUI 
ABDOMINAL SUPERIOR 


[LISTA DIAGNOSTICELOR 


POSIBILE 


1. Pleurodinia epidemică 

2. Pleurita acută bilaterală 

3. Costocondrita bilaterală 

4. Pancreatita acută asociată sau nu cu 
“ colecistită, colangită sau hepatită 


7. Colecistita'acută perforată 
8. Dilatația gastrică acută 
9. Aerofagia acută 
10. Staza hepatică acută datorată unui 
tromboembolism pulmonar masiv 


A. Colecistita acută şi pancreatita acut 
B. Colangita ascendentă şi pancreatita 11. Hepatita alcoolică şi gastrita acută 


C. Hepatita alcoolică şi pancreatita 
5. Volvulusul gastric acut 
6. Ulcerul gastric sau duodenal perforat 


(] REZUMAT 


Pleurodinia epidemică este o boală febrilă, manifestată prin 
episoade dureroase localizate în etajul abdominal superior şi 
toracic inferior. Durerea se ameliorează în 2-10 ore, după care 
reapare. Poate exista o oarecare sensibilitate şi apărare 
musculară în abdomenul superior în cadrul episodului dureros, 
dar aceste simptome retrocedează odată cu dispariţia durerii. 
Durerile severe determină o intervenție chirurgicală în 
aproximativ 20% din cazuri. Pleurita poate determina durere 
toracică și în abdomenul superior, similară cu cea provocată 
de pleurodinie. Radiografiile pulmonare evidențiază infiltrate 
bilaterale, provocate de pneumonie sau de infarctele 
pulmonare. Costocondrita determină durere spontană şi la 
palpare la nivelul regiunii parasternale inferioare şi al ultimelor 
cartilaje costale. Există, uneori, şi durere în abdomenul supe- 
rior, dar sensibilitatea la palpare este minimă la acest nivel. 
Pancreatita acută provoacă durere spontană şi la palpare în 

şi/sau boala ulceroasă 
12. Sindromul Fitz-Hugh-Curtis 
(perihepatita) 


abdomenul superior, lipotimie şi febră. Afecțiunea se poate 
asocia cu colecistita acută, cu colangita ascendentă sau cu 
hepatita alcoolică. Diagnosticul este confirmat prin dozarea 
amilazei şi izoamilazei serice. Colangita este sugerată de 
prezența frisoanelor, febrei şi icterului. Hepatita alcoolică se 
manifestă prin hepatomegalie dureroasă, valori serice crescute 
ale GOT, GPT şi ale ă-GTP (gama-glutamiltranspeptidaza) şi 
prin bilirubinurie. Volvulusul gastric determină distensia 
marcată a abdomenului superior, durere şi eructații. De obicei, 
sonda nazo-gastrică nu poate fi introdusă pînă în stomac. 
Tranzitul baritat gastro-duodenal va indica locul obstrucției. 
Intervenţia chirurgicală va rezolva simptomatologia. De multe 
ori, există antecedente de hernie paraesofagiană. Perforația 
unui ulcer peptic determină durere difuză spontan şi la palpare, 
în abdomenul superior şi pneumoperitoneu. De obicei, 
pacientul are un istoric îndelungat de dureri epigastrice zilnice, 

ameliorate temporar de ingestia de alimente și de antiacide 
sau, din contră, exacerbate de alimente. Colecistita acută 
determină durere în hipocondrul drept şi epigastru şi, uneori, 
în hipocondrul stîng. Ecografia poate evidenția îngroşarea 

- pereţilor colecistului şi prezența unuia sau a mai multor cal- 
culi. O scintigrafie cu DISIDA marcată cu "Te demonstrează 
absenţa radioactivităţii colecistului, la o oră de la injectarea 
radiotrasorului. Perforația colecistului este semnalată de 
debutul brusc al unei durerii locale, urmată, în decurs de 24 
de ore, de iradierea durerii spontane şi la palpare şi a apărării 
musculare, în tot abdomenul superior. 

Dilataţia gastrică acută provoacă durere în abdomenul 
superior, senzaţie de plenitudine şi timpanism. În cazurile 
severe se adaugă transpiraţiile reci, hipotensiunea şi şocul. 
Radiografia abdominală pe gol arată dilataţia gastrică masivă 
şi prezenţa unui nivel hidroaeric în stomac. Pasajul sondei 
nazo-gastrice ameliorează majoritatea simptomelor, odată cu 
decomprimarea stomacul. 

Aerofagia produce simptome similare, dar mai puţin severe. 
Simptomele sînt ameliorate prin ingestie de antiacide sau prin 
introducerea unei sonde nazogastrice, dacă dilataţia gastrică 
este masivă. 

Staza hepatică acută se manifestă prin durere spontană şi 
la palpare, apărută secundar unui tromboembolism pulmonar 
masiv. Presiunea crescută din artera pulmonară, datorată 
ocluziilor vasculare, se poate transmite retrograd la nivelul 
ficatului. Diagnosticul de tromboembolism pulmonar este 
confirmat de scintigrafia ventilație-perfuzie, sau de angiografia 
pulmonară. Hepatita alcoolică determină durere în 
hipocondrul drept şi în epigastru şi sensibilitate la palparea 
ficatului. Pacienţii cu această afecțiune prezintă, uneori, şi 
dureri epigastrice și în hipocondrul stîng, datorate gastritei 
sau bolii ulceroase, endoscopia fiind necesară în cazurile cu 
hematemeză sau melenă. Sindromul Fitz-Hugh-Curtis 
(perihepatita) determină durere difuză spontan şi la palpare, 
în abdomenul superior, sensibilitate şi febră, asociate cu durere 
pelvină, durere la palparea anexelor şi culturi pozitive pentru 
chlamidii sau gonococi. 


[] DESCRIEREA AFECȚIUNILOR 
ENUMERATE 


1. PLEURODINIA EPIDEMICĂ 


Se manifestă prin debutul brusc al unei dureri bilaterale, 
localizate în etajul abdominal superior şi toracic inferior. 
Durerea poate fi descrisă ca „zdrobitoare“, „ca un junghi“, 
„ca o menghină“sau „ca.o sfişiere“, fiind însoţită de 
polipnee superficială sau de o senzație subiectivă de 
dispnee. Durerea durează 2-10 ore, după care se remite şi 
reapare ulterior, însă cu o intensitate mai mică. În aria unde 
este localizată durerea, bolnavul prezintă sensibilitate la 
palparea muşchilor toracali. Dacă se instalează şi 
contractura musculară abdominală, unii pacienţi ajung să 


TABELUL INCIDENȚEI BOLILOR 





INCIDENȚA LA 100.000 (APROXIMATIVĂ) 


| Relativ frecvente 


Frecvente (>100) (>5-100) Rare (>0-5) 
Costocondrita Pleurodinia Volvulusul gastric 
bilaterală epidemică acut 
Pancreatita acută cu . Pleurita bilaterală Ulcerul gastric sau 
hepatită alcoolică datorată duodenal perforat 
Hepatita alcoolică pneumoniei sau Dilataţia gastrică 
şi gastrita acută infarctului acută 
sau boala pulmonar Staza hepatică 
ulceroasă Pancreatita acută cu acută datorată 
colangită unui trombo- 
ascendentă embolism 
Pancreatita acută cu pulmonar masiv 
colecistită acută acut 
Colecistita acută cu 
perforaţie 


Aerofagia acută 
Sindromul Fitz- 
Hugh-Curtis 





fie explorați chirurgical, în ciuda numărului normal sau 
scăzut de leucocite (la 20% din pacienți se realizează o 
laparotomie). Inspirul profund sau mobilizarea intensifică 
durerea, de aceea bolnavul are tendința de a sta nemişcat 
în pat pe perioadele dureroase. Mersul, rîsul şi tusea 
exacerbează durerea, timp de cîteva secunde pentru fiecare 
pas, hohot de râs sau pentru fiecare chintă de tuse. Între 
crizele dureroase pacientul se simte bine. Este prezentă 
febra, între 380 C şi 40C. Radiografia pulmonară nu arată 
modificări patologice, dar este posibilă apariția unor 
revărsate-pleurale. Electrocardiogramele sînt, de obicei, 
normale: Durerea în umăr este rareori întîlnită. Diagnosticul 
este confirmat prin izolarea virusurilor coxackie de grup 
B şi a virusurilor echo din lichidul obținut prin lavaj bronşic 
sau din materiile fecale ca şi de evidențierea unei creșteri 
a titrurilor de anticorpi specifici Pleurodinia apare în 
epidemii, la sfîrşitul verii sau la începutul toamnei și are 
tendința să apară în mediul familial sau în colectivitățile 
de copii şi de adulți. Nu există tratament specific, boala 
vindecîndu-se spontan în 1-6 zile. 


2. PLEURITA ACUTĂ BILATERALĂ 


Durerea este localizată bilateral în abdomenul superior şi 
în epigastru, interesînd şi ambii umerii. Este accentuată de 
inspirul profund sau de mobilizarea corpului (de exemplu, 
ridicarea în clinostatism).: Dacă pleurita este datorată 
pneumonii, febra atinge 40C, apar frisoanele, tusea cu 
“spută ruginie, purulentă sau hemoptoică. Dacă afectarea 
pleurală este'secundară infarctului sau emboliei pulmonare, 
febra este de aproximativ 38,5%C şi este însoțită de dispnee 
şi hemoptizie, În ambele situaţii, examenul fizic al 
aparatului respirator pune în evidență raluri bazal, frecături 
pleurale, matitate pulmonară şi, uneori, suflu tubar. Pe 
radiografiile pulmonare, se observă prezenţa unei opacităţi 

alveolare neomogene localizată. în lobii inferiori şi/sau 
prezența unui revărsat pleural. Abdomenulpoate fi destins, 


iar zgomotele intestinale pot lipsi, datorită ileusului ” 


secundar. Abdomenul superior este sensibil la palpare şi 
la decompresiune bruscă, apărarea musculară constată 
sugerînd în mod fals un abdomen acut chirurgical. Hemo- 
culturile, frotiurile şi culturile realizate din spută şi/sau 
din aspiratul transtraheal sînt utile în determinarea agentului 
etiologic al pneumoniei. La pacienţii mai puţin cooperanți, 
secrețiile traheale necesare pentru frotiu şi culturi se obțin 
cu ajutorul bronhoscopului cu vîrf protejat. 

Angiografia pulmonară este necesară pentru confirmarea 
tromboembolismului sau infarctului pulmonar. Tratamentul 
antibiotic va avea ca urmare ameliorarea durerii provocate 
de pneumonia bacteriană, iar anticoagulantele facilitează 
rezolvarea durerii pleurale legate de prezența embolilor. 
Pacienţii cu pneumonie lobară inferioară bilaterală pot 
avea, ca manifestări predominante, durere, sensibilitate şi 
apărare musculară în abdomenul superior, astfel încît este 
posibil să ajungă în mod nejustificat pe masa de operație, 
în timp ce opacitățile alveolare pulmonare prezente pe 
radiografia toracică sînt ignorate sau sînt observate 
postoperator. 


3. COSTOCONDRITA BILATERALĂ 


Afecțiunea determină durere persistentă şi sensibilitate la 
palpare, bilateral, la nivelul ultimelor cartilaje costale. Nu 
există apărare musculară sau sensibilitate la palpare în 
abdomenul inferior. Durerea este, frecvent, intensificată 
de inspirul profund, de mobilizarea trunchiului sau a 
brațului. Nu există durere în umăr. Examenul fizic 
descoperă o sensibilitate moderată pînă la severă la palparea 
ultimelor cartilaje costale, darexamenul fizic al aparatului 
respirator şi radiografiile pulmonare sînt normale. Durerea 
şi sensibilitatea răspund la aplicarea de comprese calde şi 
umede şi la administrarea de aspirină sau de alte 
antiinflamatoare nesteroidiene. 


4. PÂNCREATITA ACUTĂ ASOCIATĂ SAU NU CU 


COLECISTITĂ, COLANGITĂ SAU HEPATITĂ 


Pacienţii cu pancreatită severă se prezintă cu o durere 
difuză, localizată în epigastru, care se extinde în 
hipocondrul drept şi în cel stîng. Local, există o sensibilitate 
moderată la palparea directă şi apărare musculară 
abdominală. Apar greaţa, vărsăturile şi inapetența, alături 
de astenie, amețeală în ortostatism, febră şi transpirații 
abundente. Febra este însoțită de hipotensiune şi tahicardie. 
Numărul de leucocite este, de regulă, crescut, iar amilaza 
şi izoamilaza serice au valori duble față de cele normale. 
Tratamentul necesită aspirația pe sondă nazogastrică, 
administrarea de lichide intravenos şi transfuzii de sînge, 
care să compenseze pierderile lichidiene în peritoneu. 
Durerea se calmează cu meperidină administrată 
intravenos, iar antibioticele sînt utile în tratarea abceselor 
intraabdominale apărute în urma pancreatitei. Complicaţiile 

pancreatitei sînt următoarele: necroza pancreatică, formarea 
de abcese şi de pseudochisturi pancreatice, atelectaziile 
pulmonare; revărsatele pleurale: şi apariţia de focare 
pneumonice, interesînd, deobicei; lobii inferiori 
pulmonari. Intervenţia chirurgicală este necesară numai în 
cazurile grave de pancreatită, în scopul debridării 
țesuturilor pancreatice necrozate sau pentru drenajul 
abceselor pancreatice. Pancreatita acută este mai frecventă 
la alcoolici şi apare cu o frecvență mai mare în prezența 
calculilor biliari. 


A. Colecistita acută și pancreatita. Colecistita acută poate 
să apară în asociere cu pancreatita, provocînd durere difuză 
spontan şi la palpare, în abdomenul superior. Calculii pot 
fi localizaţi în canalul coledoc, provocînd pancreatită acută 
şi colangită ascendentă, cu durere în hipocondrul drept, 
sensibilitate la palparea ficatului, icter, frisoane intense şi 
febră. Îndepărtarea calculilor şi excizia colecistului trebuie 
realizate obligator şi precoce. Calculii coledocieni, blocaţi 
la nivelul sfincterului Oddi, pot fi îndepărtați cu ajutorul 
endoscopului. Diagnosticul de colecistită acută poate fi 
confirmat şi prin intermediul scintigrafiei cu *" Tc. Se 
consideră că o scintigrafie este pozitivă, dacă după o oră, 
nu se observă radioactivitate la nivelul colecistului. 


B. Colangita ascendentă şi pancreatita. Colangita 
determină durere în hipocondrul drept, sensibilitate 
hepatică, febră ridicată, frisoane puternice, icter, 
leucocitoză şi creşterea nivelului seric al fosfatazei alcaline. 
Tratamentul impune drenajul căilor biliare şi administrarea 
intravenoasă de antibiotice. Durerea epigastrică şi din 
hipocondrul stîng este secundară pancreatitei asociate. 


C. Hepatita alcoolică şi pancreatita. Alcoolicii prezintă 
adeseori dureri în hipocondrul drept, hepatomegalie 
dureroasă şi valori serice crescute ale transaminazelor 
(datorate hepatitei alcoolice), dar şi durere epigastrică şi 
în hipocondrul stîng (datorată pancreatitei de etiologie 
alcoolică). Durerea se poate extinde la nivelul întregului 
abdomen superior. În hepatita alcoolică, raportul GOT/GPT 
este de 2/1 pînă la 5/1; în hepatitele virale, acest raport 
este rareori supraunitar. În hepatitele alcoolice, nivelul GOT 
poate; depăşi de 10 ori valorile normale. Abstinența 
alcoolică, combinată cu intubație nazogastrică şi 
administrare intravenoasă de lichide duce, de regulă, la 
ameliorarea durerii şi rezolvarea acuzelor în 1-2 săptămîni. 


5, VOLVULUSUL GASTRIC ACUT 


Se manifestă printr-o durere constantă, severă în abdomenul 
superior, prin eructații însoţite de vărsături reduse cantitativ 
şi prin dificultatea de pasaj a sondei nazo-gastrice la nivelul 
regiunii inferioare a esofagului. Abdomenul superior este 
mult destins şi sensibil, iar cel inferior rămîne suplu şi 
nedureros. Pacientul relatează prezența unei hernii 
paraesofagiene, în antecedente. Tranzitul baritat esofagian 
vizualizează stenozarea esofagului inferior. Endoscopia nu 
este indicată în ocluziile complete, deoarece endoscopul 

nu poate trece de zona stenozată. Corecţia chirurgicală a 
volvulusului şi gastropexia câre asigură fixarea stomacului 
într-o poziție corectă reprezintă etapele unui tratament 
chirurgical corect. Necroza stomacului, datorată strangulă- 
rii vaselor sale sanguine, impune efectuarea rezecției 
gastrice. 


6. ULCERUL GASTRIC SAU DUODENAL PERFORAT 


Pacientul relatează apariția, de cîteva zile, a unei dureri 
recurente, localizate în abdomenul superior, calmate, 
uneori, de ingestia de alimente şi antiacide, dar care reapare 
după 1-3 ore. În alte cazuri, alimentaţia nu face decît să 
accentueze sau să precipite durerea. Dacă un astfel de ulcer 
perforează, iar conținutul gastric se revarsă în cavitatea 
peritoneală, apare sensibilitate al palpare, rigiditate şi 
durere severă în abdomenul superior. Pneumoperitoneul 
subdiafragmatic, este vizualizat pe o radiografie 
abdominală pe gol efectuată în incidență oblică anterioară 
dreaptă sau în decubit lateral. Administrarea per os a unei 
cantități mici de substanță de contrast hidrosolubilă 
demonstrează revărsarea conținutului gastric în cavitatea 
peritoneală, aceasta tehnică fiind utilizată numai dacă pe 
radiografia abdominală simplă nu există pneumoperitoneu. 
După reechilibrarea volemică, este obligatorie explorarea 
chirurgicală şi sutura perforaţiei. 


7. COLECISTITA ACUTĂ PERFORATĂ 


Colica biliară începe sub forma unei dureri epigastrice 
constante, surde, asociate cu greață şi vărsături. Ocazional, 
pacienţii prezintă o colică adevărată, cu perioade de acalmie 
de 10-15 minute între crizele de durere. Colica durează, 
de regulă, una pînă la 5 ore, după care dispare spontan. 
După un episod de colică şi o perioadă de acalmie (de 2-3 
ore), poate urma apariţia unei dureri localizate în 
hipocondrul drept și în epigastru, asociate cu febră şi 
sensibilitate la palpare abdominală. Durerea iradiază 
posterior, pînă sub scapula dreaptă şi este acompaniată de 
o durere în umărul drept. Inspirul profund intensifică 
durerea. Durerea poate iradia şi spre hipocondrul stîng. 
Scintigrafia cu*"Tc nu poate vizualiza, la o oră, colecistul. 
Perforaţia colecistului, cu revărsarea bilei infectate în 
abdomenul superior, determină calmarea durerii din 
hipocondrul drept, care este urmată, la cîteva ore, de 
instalarea unei durerii generalizate, spontan şi la palpare. 
Această complicaţie a colecistitei acute apare, de regulă, 
la 3-4 zile de la debutul durerii persistente din abdomenul 
superior şi al febrei. Aceste cazurile necesită administrarea 
de antibiotice cu spectru larg, excizia chirurgicală şi 
drenajul colecistului. Pacienţii cu perforaţie de colecist 
necesită lavaj peritoneal abundent şi drenaj abdominal. 


8. DILATAȚIA GASTRICĂ ACUTĂ 


Dilataţia gastrică acută provoacă durere severă şi distensie 
în abdomenul superior, asociate cu eructații. Alte simptome 
asociate sînt transpiraţiile, hipotensiunea şi tahicardia. Se 


poate complica cu colapsul cardiovascular sever. 
Radiografia abdominală simplă evidenţiază dilatație masivă 


“şi niveLhidroaeric la nivelul stomacului. O distensie foarte 


mare necesită introducerea de urgenţă a unei sonde nazo- 
gastrice pentru decompresie. De obicei, nu există obstrucția 
evacuării gastrice. Dilataţia gastrică acută este o complicaţie 
postoperatorie frecventă în chirurgia abdominală, putînd 
fi prevenită prin intubaţia şi aspirația naso-gastrică efectuate 
preoperator. Dilataţia acută apare şi la pacienții care au 
fost imobilizați în corsete, care au cetoacidoză diabetică 
sau care iau medicamente anticolinergice. De asemenea, 
poate însoți pneumonia acută, poate urma'unui traumatism 
sever al abdomenului superior sau se poate datora 
embolizării trunchiului celiac. 


9. AEROFAGIA ACUTĂ 


Persoanele foarte stresate pot înghiţi cantități mari de aer 
şi dezvoltă, în acest fel, o dilataţie gastrică acută. Durerea 
este continuă şi localizată în epigastru, ea-poate iradia în. 
întreg abdomenul superior. Încercările de a eructa sînt 
frecvente, iar ameliorarea poate surveni după o eructație 
importantă, după administrarea unei soluții de bicarbonat 
de sodiu sau după intubare. Înainte de instituirea 
tratamentului, abdomenul superior poate deveni vizibil 
destins, timpanic şi sensibil la palpare. Guma şi băuturile 
carbogazoase sînt contraindicate. Pentru a se exclude alte 
cauze importante de ocluzie gastrică, este util să se 
efectueze o endoscopie sau seriografii gastro-duodenale. 


10. STAZA HEPATICĂ ACUTĂ DATORATĂ UNUI 


TROMBOEMBOLISM PULMONAR MASIV 
ACUT 


Durerea severă din abdomenul superior poate fi secundară 
stazei hepatice acute. Aceasta are drept cauză obstrucția 
patului vascular pulmonar de către un embol suficient de 
mare încît să producă hipertensiune pulmonară acută şi 
insuficiență ventriculară dreaptă. Presiunea crescută din 
cordul drept se transmite la nivel hepatic. Embolia este 
însoțită de durere toracică şi dispnee sau simptomele 
pulmonare sînt discrete. Apare hepatomegalie dureroasă, 
iar presiunea în venele jugulare creşte. Diagnosticul este 
confirmat de scintigrafia sau de angiografia pulmonară. 
Tratamentul se inițiază prin administrarea în artera 
pulmonară de factor activator al plasminogenului tisular, 
pentru a se realiza liza embolului, dar, uneori, se impune 
îndepărtarea chirurgicală a acestuia. Haparinoterapia, 
necesară pentru a preveni recurențele și migrărea embolilor 
trebuie începută imediat după ce diagnosticul este 
confirmat. 


11. HEPATITA ALCOOLICĂ ŞI GASTRITA ACUTĂ 


ŞI/SAU BOALA ULCEROASĂ 


Febra, frisoanele şi durerea persistentă în hipocondrul stîng 
sînt simptomele caracteristice acestor asocieri patologice. 
Apare hepatomegalia dureroasă, fermă la palpare, uneori 

putînd fi prezentă şi ascita. Numărul leucocitelor şi valoarea 
bilirubinemiei sînt crescute, iar nivelul transaminazelor 
serice este de 10 ori mai mare decît valoarea normală. 
Gastrita şi boala ulceroasă determină durere în hipocondrul 
stîng și în epigastru, greață, vărsături şi hematemeză. EGD 
(esofagogastroduodenoscopia) vizualizează o gastrită 
erozivă şi/sau unul sau mai multe ulcere gastrice sau 
duodenale. Boala ulceroasă sau gastrita se vindecă prin 
abstinență la alcool prin administrarea de sucralfat sau de 
blocante ale receptorilor H,. Tratamentul hepatitei alcoolice 
necesită întreruperea consumului de alcool. In cazurile 
severe de hepatită alcoolică, rata de supraviețuire poate fi 
îmbunătățită printr-o cură de prednison, cu durată de o 
lună. 


12. SINDROMUL FITZ-HUGH-CURTIS 


(PERIHEPATITA) 


Durerea difuză, spontană şi la palpare, localizată în etajul 
abdominal superior, însoțită de febră, se poate datora unei 
perihepatite clamidiene sau gonococice. Se mai pot 

constata: sensibilitatea la palpare directă sau la decompresi- 
une bruscă, în abdomenul superior, apărare musculară şi 
hepatalgie. Ocazional, în aria hepatică se poate ausculta o 
frecătură. Respirația, tusea şi mobilizarea exacerbează 
durerea. Nivelul transaminazelor poate fi crescut. Durerea 
din abdomenul inferior, unil sau bilaterală însoţeşte 
simptomele localizate în abdomenul superior, putînd lipsi 
în unele cazuri. Tuşeul vaginal evidențiază prezența durerii 
la mobilizarea colului uterin şi la palparea anexelor, uni 
sau bilateral. Chlamydia trachomatis sau Neisseria 
gonorrhoeae cresc în culturile realizate din materialul 
recoltat de la nivelul colului sau uretrei. Laparoscopia 
permite vizualizarea depozitelor perihepatice de fibrină și, 
după cîteva săptămîni, organizarea acestora în aderenţe în 
„coardă de vioară“. Examenul laparoscopic al trompelor 
uterine indică prezența inflamaţiei acute şi a secreției tubare 
purulente. Afecțiunea răspunde prompt la administrarea 
de antibiotice active pe germenii implicați. Sindromul 
Fitz-Hugh-Curtis poate apărea uneori la bărbați, datorită 
invaziei bacteriemice a Neisseriei gonorrhoeae. 

[| LISTA DIAGNOSTICELOR 


POSIBILE 


1. Colita acută 


2. Perforaţia colonului 
3. Ulcerul duodenal perforat 


4. Ocluzia de colon 


A. Carcinomul sau diverticulita de 


colon 


B. Volvulusul cecal sau sigmoidian 


C. Fecaloamele 
5. Megacolonul toxic 


A. Boala inflamatorie intestinală 
B. Colita ischemică şi colita infecțioasă 


D] REZUMAT 


Pacienţii care au colită acută acuză o durere constantă, surdă 
sau cu caracter de arsură, şi/sau o durere colicativă, localizată 
în etajul abdominal inferior, bilateral, asociată cu ingestia de 
alimente şi cu tenesmele rectale. Scaunele sînt diareice, muco- 
purulente sau sanguinolente. Febra, frisoanele, artralgiile, 
mialgiile şi cefaleea însoțesc simptomatologia abdominală. 
Boala inflamatorie intestinală idiopatică sau infecția colonică 
specifică cu germeni patogeni sau cu Entamoeba histolytica 
determină un tablou clinic identic. Diferențierea acestor 
afecţiuni se face prin coproculturi şi prin examenul 'micro- 
scopic al materiilor fecale și/sau a probelor de exsudat recoltate 
la nivelul ulcerelor intestinale sau a celor obținute prin biopsie, 
în cadrul sigmoidoscopiei. Perforaţia de colon determină 
apariția bruscă a unei dureri difuze în abdomenul inferior şi a 
semnelor de peritonită. Radiografia abdominală simplă 
vizualizează pneumoperitoneul. Perforaţia urmează după o 


6. Ruptura unui anevrism aortic infrarenal 
7. Afecţiunile ginecologice 
A. Boala inflamatorie pelvină 
B. Hemoragia intraperitoneală datorată: 
1. Sarcinii tubare 
2. Chistului de corp galben din 
sarcină 
3. Chistului de corp galben 
4. Chistului folicular 
5. Endometriozei 
C. Torsiunea ovariană sau anexială 


diverticulită, care a provocat durere spontan şi la palpare în 
fosa iliacă stîngă; după o apendicită sau un carcinom 
apendicular, care au stat la originea unei dureri în fosa iliacă 
dreaptă; după ocluzia simptornatică secundară unui carcinom 
de colon descendent; după durerea din fosa iliacă stîngă şi 
diareea sanguinolentă provocate de colita ischemică; după 
diareea cronică şi durerea colicativă ce însoțesc boala Crohn 
sau după un megacolon toxic, care s-a manifestat prin durere 
difuză cu distensia abdomenului inferior şi prin toxicitate 
sistemică. 

Evoluţia unui u/ter duodenal cronic, cu durere epigastrică 
surdă sau cu caracter de roadere, poate fi brusc modificată 
prin apariția unei dureri acute şi a sensibilităţii la palpare în 
fosa iliacă dreaptă, urmate de instalarea unei dureri mai difuze 
în abdomenul inferior şi a semnelor de peritonită. Perforația 
este demonstrată fie prin evidențierea pneumoperitoneului pe 

o radiografie abdominală simplă, fie pe tranzitul gastro- 
duodenal cu Gastrografin. Ocluzia de colon-se poate datora 
unei stenoze distale, secundare unor carcinoame sau unei 
diverticulite cicatrizate. Pacientul prezintă distensie 
abdominală, crampe în etajul abdominal inferior, tranzitul 
pentru materii fecale fiind absent. Datorită dilataţiei colonice, 
apare sensibilitate la palpare directă sau la decompresiune 
bruscă. Durerea spontană și la palpare din fosa iliacă dreaptă 
este secundară distensie cecale, provocate de ocluzia distală a 
colonului. Diagnosticul de ocluzie poate fi confirmat prin 
irigografie, iar biopsia colonoscopică decelează eventuala 
natură malignă a procesului care a stat la baza ocluziei. Ocluzia 
prin strangulare a colonului, cu durere difuză în abdomenul 
inferior, sensibilitate şi distensie, se poate datora volvusului 
de sigmoid sau cec. Radiografiile abdominale simple oferă 
aspecte caracteristice „în țeavă de puşcă“, de „cîrjă frîntă“ 
sau îngustarea „în cioc de pasăre“ a imaginii aerice din colon, 
cu vîrful orientat spre sediul ocluziei. Diagnosticul de 
certitudine necesită efectuarea unei clisme baritate sauexamen 
CT, în 30-40% din cazuri. Volvulusul de cec va fi suspicionat, 
dacă la un pacient cu durere abdominală inferioară, constipaţie 
severă şi distensie abdominală poate fi pus în evidență un cec 
destins, reniform, deplasat către stînga. Irigografia confirmă 
diagnosticul. Ocluzia prin fecaloame se poate diagnostica prin 
tuşeu rectal și se rezolvă prin îndepărtarea materiilor fecale. 

Megacolonul toxic este o-complicație cu potenţial letal a 
bolii inflamatorii a intestinului, sau, rareori, a colitelor 
infecțioase. Simptomele de toxicitate includ febra, frisoanele, 
transpiraţiile, delirul şi astenia. Există sensibilitate şi durere 
localizate difuz în abdomenul inferior, ca şi o distensie marcată 
a abdomenului inferior sau a întregului abdomen. Radiografia 
abdominală realizată în decubit dorsal demonstrează distensia 
colonului transvers, cu un diametru care depăşeşte 6 cm. 
Colonoscopia evidențiază inflamaţia acută a colonului, prin 
evidențierea unei mucoase friabile, ulcerate şi prin prezența 
puroiului şi sîngelui în lumenul intestinal. Detectarea 
pseudopolipilor în peretele intestinului destins de gaze 
orientează diagnosticul etiologic către boala Crohn a colonului 
sau către colita ulceroasă. Înainte de a se începe tratamentul 
cu corticosteroizi, trebuie exclusă colita amoebiană, prin 
examinarea materiilor fecale şi a biopsiilor prelevate din 
ulceraţii, ca şi prin efectuarea unor teste serologice pentru 
amibiază. Colita ischemică cu megacolon toxic este foarte 
rară, dar trebuie luată în considerație la un pacient mai vîrstnic, 
cu antecedente de boală cardiovasculară şi fără istoric de colită. 

Ruptura de anevrism aortic este semnalată de instalarea 
brutală a durerii în abdomenul inferior (uneori, în zona 
lombosacrată), de astenie, transpiraţii, de sincope, ca şi de 
apariţia unei formaţiuni pulsatile dureroase, situate pe linia 
mediană în abdomenul inferior. 

Boala inflamatorie pelvină determină durere spontan şi la 
palpare, în etajul abdominal inferior, bilateral. Unele paciente 
prezintă şi dureri lombare, febră, frisoane, secreție vaginală 
abundentă şi disurie. Tuşeul vaginal evidenţiază prezența 
sensibilităţii la mobilizare a colului uterin şi a anexelor, şi, în 
anumite cazuri, indică existența unei formaţiuni tumorale 


“ TABELUL INCIDENȚEI BOLILOR 
———— 


aer ee LA 100.000 (APROXIMATIVĂ) 
Relativ frecvente 


“Frecvente (>100) (>5-100) Rare (>0-5) 
Colita bacteriană Colita ulceroasă Ulcerul duodenal 
Ocluzia colonică Boala Crohn a perforat 
datorată unui colonului Megacolonul toxic 
carcinom Colita amoebiană datorat 
Boala inflamatorie  Colita ischemică ischemiei, 
pelvină Perforaţia colonului amibiazei sau 
Hemoragia Ocluzia colonică dizenteriei 
intraperitoneală datorată bacilare 
datorată chistului diverticulitei Perforaţia liberă a 
de corp galben, Ocluzia colonică colonului, 
chistului datorată datorată unui 
folicular sau volvulusului sau carcinom 
endometriozei fecaloamelor apendicular 
Megacolonul toxic 
datorat bolii 
inflamatorii 
%j intestinale 


Ruptura de anevrism 
aortic 

Torsiunea anexială 
sau ovariană 

Sarcina tubară 

Chistul de corp 
galben de sarcină 
cu hemoragie 
intraperitoneală 


i 


alungite la nivelul anexelor,uni sau bilateral. Ecografia şi 
laparoscopia confirmă diagnosticul de abces tuboovarian. De 
regulă, pacientele răspund prompt la antibioterapie. Ruptura 
unui abces tuboovarian determină sensibilitate la palpare şi 
durere ascuţită, difuză, în întregul abdomen inferior, instalate 
brusc, însoţite de semne de peritonită, care se extind rapid 
către etajul abdominal superior. Poate să apară șocul, secundar 
bacteriemiei. Diagnosticul de ruptură de abces tuboovarian 
este confirmatde ecografic sau laparoscopic. 

Durerea apărută brusc, spontană şi la palpare, ascuțită, 
localizată în abdomenul inferior, asociată cu semne de iritație 
peritoneală, cu: evoluţie rapidă poate fi secundară unei 
hemoragii dintr-o sarcină tubară sau dintr-un chist ovarian. 
Culdocenteza pune în evidenţă sînge necoagulat, iar ecografia 
confirmă prezenţa sîngelui în abdomen şi în fundurile de sac. 

Sarcina tubară debutează cu amenoree, urmată de apariţia 
sîngerărilor. vaginale mici şi moderate sau de hemoragia 
vaginală francă. Apare o durere unilaterală, colicativă sau 
constantă. Ruptura sau hemoragia profuză sînt semnalate de 
durerea. difuză, ascuţită, lancinantă, apărută în abdomenul 
inferior şi de sensibilitatea directă și la decompresiune bruscă 
a peretelui abdominal. Testele de sarcină sînt pozitive; 
ecografia demonstrează absența sarcinii intrauterine şi 
vizualizează formațiunea anexială. Laparoscopia diagnosti- 
chează sarcina tubară sau detectează hemoragia dintr-un chist 
de corp galben de sarcină. Similar, şi alte leziuni ovariene 

chistice hemoragice (chisturile foliculare, endometrioamele 
şi chistul luteal) pot fi detectate prin laparoscopie. 

Torsiunea anexială sau ovariană provoacă durere severă 
unilaterală, în abdomenul inferior, cu caracter progresiv, care 
se extinde rapid bilateral. Se constată prezența unei formațiuni 
anexiale cu dezvoltare rapidă. Ecografia evidențiază 
ecogenitatea omogenă a maselor anexiale; diagnosticul poate 
fi confirmat şi de laparoscopie sau de laparotomie. . 


Cl] DESCRIEREA AFECȚIUNILOR 
ENUMERATE 


1. COLITA ACUTĂ 


Se manifestă prin durere spontană și la palpare, surdă, 
localizată în abdomenul inferior, asociată cu febră şi diaree 
apoasă sau sanguinolentă. Durerea constantă şi sensibilita- 
tea localizate în fosa iliacă dreaptă sînt asociate cu infecțiile 
determinate de Sa/monella şi de Yersinia enterocolitica. 
Durerea colicativă, ascuţită, din abdomenul inferior, se 
poate suprapune unui disconfort surd, constant, sau poate 
fi unicul tip de durere prezent. Crampele apar spontan sau 
se asociază cu ingestia de alimente şi cu tenesmele rectale. 
Durerea este frecvent ameliorată temporar de defecație şi 
flatulență. O rectosigmoidită este semnalată de tenesme şi 
de eliminarea frecventă a unor scaune de volum mic. 
Scaunele sînt mucoase, striate cu sînge, sanguinolente sau 
apare chiar hematochezie. Sensibilitatea la palparea 
abdominală este mai pronunțată pe cadrul colonic, durerea 
la decompresiune bruscă fiind şi ea semnalată. Apărarea 
musculară este, de regulă, voluntară. Colorarea cu albastru 
de metilen a unei probe de materii fecale sau mucus indică 
prezența unui mare număr de neutrofile. 

Boala inflamatorie acută a intestinului (rectocolita 
ulcerohemoragică) şi infecțiile specifice produse de 
Campylobacter, Salmonella, Shigella, Clostridium dificile, 
E. coli O 157:H7, Vibrio parahaemolyticus şi de Yersinia 
enterocolitica au un tablou clinic similar. Sigmoidoscopia 
vizualizează o mucoasă friabilă, cu granulaţii, depozite 
muco-purulente, ulceraţii, eritem şi, uneori cu pseudo- 
membrane. Biopsiile rectale pot evidenția abcese criptice, 
o lamina propria infiltrată cu polimorfonucleare şi, în 
anumite situaţii, pseudomembrane. Sigmoidoscopia 
efectuată în infecțiile cu Yersinia este, de regulă, normală, 
deoarece acest microorganism se localizează în cec şi în 
ileonul terminal. C. difficile produce o colită toxică, cu 
leziuni precoce papuloase, acoperite de pseudomembrane 
şi separate între ele prin zone de mucoasă normală. Cazurile 
mai severe se prezintă cu o mucoasă friabilă, cu ulceraţii, 
sîngerări şi necroză difuză. 

Sigmoidoscopia la pacienţii cu colită amoebiană poate 
fi complet normală, dacă sînt interesate numai cecul şi 
colonul ascendent. Dacă există rectosigmoidită amoebiană, 
se vizualizează ulcere mici, perforate, cu-margini curate, 


uşor reliefate şi slab delimitate, înconjurate de arii de 
mucoasă normală. Ulceraţiile sînt acoperite, de regulă, de 
un exsudat alb-gălbui. În cazurile severe de rectosigmoidi- 
tă, poate exista o mucoasă ulcerată difuz, friabilă, care 
mimează colita ulceroasă sau pe cea bacteriană. Examenul 
microscopic al exsudatului sau biopsia efectuată din 
marginea unei ulceraţii identifică trofozoiți. Chisturile și 
trofozoiții sînt prezenți şi în scaun. Pentru a putea exclude 
amoebiaza, sînt necesare studii serologice. Diagnosticul 
de 'colită amoebiană este susținut de existența în 
antecedentele a călătoriilor în zone endemice sâu, la 
bărbații, a relaţiilor homosexuale. Evidenţierea Enramoebei 
histolytica la bărbaţii homosexuali poate conduce la un 
diagnostic eronat de dizenterie amoebiană, deoarece mulţi 
sînt purtători sănătoşi de amoebe şi episodului actual de 
dizenterie are, probabil, o altă etiologie. 

Antibioterapia recentă sau curentă reprezintă o indicație 
pentru efectuarea coproculturilor şi a testelor de depistate 
a'toxinei pentru Clostridium dificile. În boala inflamatorie 
a intestinului şi în colita ischemică apar leucocite în 
materiile fecale. Coproculturile sînt investigaţiile cele mai 
utile pentru identificarea germenilor patogeni specifici. 
Colitele ulceroase acute pot mima dizenteria bacilară sau 
amoebiană, dar, în această situație, scaunele nu conțin 
Entamoeba histolytica sau bacterii patogene. Infecțiile cu 
amoebe răspund la diiodohidroxiquină, la metronidazol și 
la diloxanid furoat. C. difficile răspunde la întreruperea 
antibioterapiei şi la administrarea orală de vancomicină. 
Alţi germeni patogeni, cum ar fi campylobacteriile, răspund 


"la eritromicină; shigelele reacționează la cotrimoxazol și 


ambii germeni sînt sensibili la norfloxacină. Colita 
salmonelotică nu se tratează în mod curent cu antibiotice, 
dar acestea pot fi utilizate în circumstanțe speciale; 
cloramfenicolul şi ampicilina sînt foarte eficiente. Boala 
inflamatorie nespecifică a intestinului răspunde la 
sulfasalazină și la prednison. 


2. PERFORAȚIA COLONULUI COMPLICATĂ CU 


PERITONITĂ 


Perforaţia de colon secundară bolii inflamatorii a 
intestinului, diverticulitei, apendicitei, carcinomului 
apendicular, colitei ischemice sau megacolonului toxic 
determină o durere persistentă, localizată bilateral în 
abdomenul inferior, intensificată de trepidații, mers, tuse, 
strănut sau de palparea abdomenului. Pacienţii prezintă 
durere la palpare directă şi la decompresiune bruscă, 
localizată difuz în etajul abdominal inferior, apărare 
musculară involuntară, distensia abdomenului inferior şi 
silentium intestinal. La tuşeu rectal, se constată sensibilitate 
pelvină difuză. Intestinul este paralitic, deci apare 
întreruperea tranzitului pentru materii fecale şi gaze. 
Semnele abdominale sînt însoţite de febră şi frisoane. 
Radiologic, se constată pneumoperitoneu (pînă la 50% din 
cazurile de diverticulită), acest aspect avînd indicație pentru 
explorare chirurgicală. Leucocitoza şi/sau devierea la stînga 
a formulei leucocitare sînt, de regulă, prezente. 

Diverticulita debutează cu durere în fosa iliacă stîngă, durere 
lombară, febră şi sensibilitate locală la palpare. Este posibilă 
perforaţia liberă a unui diverticul sau a unui abces pericolic. 

Apendicita acută debutează printr-o durere 'colicativă 
epigastrică, care se mută, ulterior, în fosa iliacă dreaptă, 
fiind asociată cu durere la palpare directă şi la decompre- 
siune bruscă şi cu apărarea musculară. Febra, greața şi 
vărsăturile sînt simptome de însoţire. Perforația liberă sau 
ruptura unui abces apendicular sînt complicaţii posibile. 

Carcinomul apendicular este o afecţiune rară, dar 
adeseori perforează și produce un abces sau o peritonită 
difuză. Diagnosticul preoperator, este, de cele mai multe 
ori, de apendicită acută. 

Cancerul de colon poate perfora liber în cavitatea 
peritoneală sau perforația inițială mică determină un abces 
care se va rupe secundar. Acest tip de peritonită acută este 
precedat, cu săptămîni sau luni, de constipație sau diaree 
progresivă, de crampe în abdomenul inferior, de scaune 
cu aspect modificat (în formă de panglică sau creion), de 
hematochezie şi de anemie. 

Colita ischemică determină durere spontan și la palpare 
în fosa iliacă stîngă şi diaree sanguinolentă, anterior 
perforaţiei. Irigografia arată aspecte de „amprentă digitală“. 
Sigmoidoscopia poate vizualiza o mucoasă edemaţiată, 
cianotică, noduli submucoşi negri-albăstrui şi, uneori, 
ulceraţii cu sau fără pseudomembrane. 

Boala Crohn a colonului determină pierdere în greutate, 
diaree, durere colicativă în etajul abdominal inferior şi 
rectoragii. Perforaţiile libere apar rareori. 

Megacolonul toxic cauzat de boala inflamatorie intestinală, 
de colitele amoebiene, bacilare sau ischemice, poate perfora 
liber. În prezența pneumoperitoneului sau a semnelor de 
peritonită este obligatorie explorarea chirurgicală. 


3. ULCERUL DUODENAL PERFORAT 


Revărsarea sucului gastric, de-a lungul spaţiului 
parietocolic drept, dintr-un ulcer duodenal perforat, 
determină durere în fosa iliacă dreaptă şi semne de iritație 
peritoneală, care se pot extinde către hipogastru sau fosa 
iliacă stîngă. La tuşeul rectal se evidențiază durere pelviană 
sau rectală. Examenul fizic evidenţiază tahicardie, durere 
la palpare directă şi la decompresiune bruscă în abdomenul 
inferior, bilateral şi apărare musculară involuntară. 
Matitatea hepatică dispare datorită timpanismului 
abdominal. Radiografia abdominală simplă vizualizează 
pneumoperitoneul. Aceşti pacienții au un istoric îndelungat 
de durere epigastrică, surdă sau cu caracter de roadere, 
calmată de ingestia de alimente sau de antiacide, care apare 
zilnic, cu un anumit orar. În absența pneumoperitoneului, 
perforaţia este documentată prin tranzitul gastro-duodenal 
cu o substanță de contrast hidrosolubilă (Gastrografin). 


4. OCLUZIA DE COLON 


Se manifestă prin episoade scurte (2-4 minute) de durere 
colicativă, apărută în abdomenul inferior, între episoadele 

dureroase existînd perioade acalmie de 10-20 de minute. 
Disconfortul abdominal este însoțit de zgomote intestinale 
de intensitate înaltă. Durerea poate debuta în fosa iliacă 
dreaptă, deplasîndu-se spre stînga odată cu fiecare episod 
colicativ. Apar rapid distensia abdominală şi oprirea 
tranzitului pentru materii fecale şi gaze. Datorită ocluziei 
distale a colonului, cecul se destinde pînă la peste 9-10 cm 
diametru, iar în fosa iliacă dreaptă se instalează o durere 
constantă, severă. Cecul poate perfora, producînd durere 
difuză şi semne de peritonită generalizată în etajul 
abdominal inferior. 


A. Carcinomul sau diverticulita de colon. Ocluzia de 
colon este determinată cel mai frecvent de un carcinom 
distal obstructiv (în 70% din cazuri). Pacienţii au un istoric 
(de săptămîni sau luni), de constipație din ce în ce mai 
severă, de durere colicativă în abdomenul inferior, de 
scaune cu aspect de panglică sau de creion (scaunele cu 
aspect de panglică se asociază cu leziunile anorectale şi cu 
tulburările funcționale) şi de rectoragii, Pot fi relatate crize 
anterioare de durere colicativă şi de distensie, localizate în 
abdomenul inferior. Diagnosticul necesită efectuarea 
irigografiei, pentru a se confirma obstrucția, deoarece 35% 
din pacienții cu tablou clinic de ocluzie nu prezintă lumen 
colonic obstruat. Identificarea segmentului intestinal 
anormal poate fi urmată de colonoscopie şi de biopsie. Un 
tablou clinic asemănător este determinat de diverticulita 
cu abcese pericolice sau intramurale şi/sau de fibroza 
peretelui colonic. Unele cazuri de boală Crohn determină 
de asemenea obstrucție. Aceasta este rareori asociată cu 


leziunile stenotice cicatriceale produse de colita ischemică, 


deoarece cicatrizarea acesteia nu este severă. 


B. Volvulusul cecal sau sigmoidian. Volvulusul de 
sigmoid determină durere difuză, spontan şi la palpare, 
distensie marcată în abdomenul inferior şi oprirea 
tranzitului pentru materii fecale şi gaze. Radiografiile 
abdominale simple vor evidenția imaginea aerică a 
colonului cu aspect de „ţeavă de puşcă“ sau de „cioc de 
pasăre“, la nivelul ocluziei. La 30% din pacienți, irigografia 
(cu semnul „ciocului de pasăre“) sau tomografia 
computerizată (cu pliuri mucoase spiralate = semnul 
„vîrtejului“) sînt necesare pentru a se demonstra existența 
unui volvulus. Decomprimarea printr-un tub rectal sau cu 
ajutorul colonoscopului realizează evacuarea masivă de 
gaze la trecerea tubului prin zona de ocluzie, confirmînd 
astfel diagnosticul de volvulus. 

Volvulusul de cec determină apariția bruscă a unei dureri 
uşoare, localizate în fosa iliacă dreaptă şi/sau în hipogastru, 
avînd un caracter colicativ sau de crampă. Imediat apare 
distensia abdomenului inferior, oprirea tranzitului pentru 
materii fecale şi gaze şi o durere constantă, localizată în 
abdomenul inferior. Examenul obiectiv pune în evidență 
sensibilitatea la palpare și timpanismul în fosa iliacă 
dreaptă. Radiografia abdominală simplă arată cecul mult 
destins de volum, sub forma unei umbre reniforme, 
deplasate spre stînga, pînă în epigastru şi hipocondrul stîng. 

Ansele destinse ale intestinului subțire sînt vizibile către 
dreapta, iar în cec se poate vedea un nivel hidroaeric unic. 
Colonul distal este lipsit de imagine aerică, dar, uneori, 
aceasta poate să apară. Irigografia confirmă diagnosticul. 
Colonoscopul poate fi utilizat pentru decomprimarea 
cecului, dar cele mai multe cazuri necesită intervenția 
chirurgicală. Încercările repetate de decomprimare a 
volvulusului cecal pot produce perforaţie. 


C. Fecaloamele. Ocluzia poate fi provocată de compactarea 
materiilor fecale. Această situație se rezolvă prin 
îndepărtarea manuală a fecaloamelor şi/sau prin irigații şi 
clisme. 


5. MEGACOLONUL TOXIC 


A. Boala inflamatorie intestinală. Pacienţii au stare 
toxică, cu febră înaltă, tahicardie, transpirații abundente, 
tremor şi frisoane, astenie şi confuzie. Prezintă distensie 
şi durere difuză în abdomenul inferior, diaree și rectoragii 
sau constipație. La nivelul abdomenului inferior sau al 
întreg abdomenului, poate exista sensibilitate la palparea 
directă şi timpanism. Zgomotele intestinale sînt reduse sau 
absente. Durerea la decompresiune bruscă şi apărarea 
musculară abdominală sînt constatate în prezența sau în 
absența perforaţiei libere. Hipersonoritatea sau timpanismul 
la percuție, prezente la nivelul matității hepatice, sugerează 
perforaţia liberă. Radiografia abdominală în decubit dorsal 
vizualizează un colon transvers mult dilatat, cu diametrul 
de peste 6 cm. Poziționarea pacientului în decubit ventral 
deplasează imaginea aerică din colonul transvers, spre 
colonul descendent. Ca semne de laborator, sînt frecvente: 
leucocitoza de peste 20.000 celule/mm?, anemia, 
hipoalbuminemia, hiponatremia şi hipopotasemia. Cînd 
colonul este mult destins, perforaţia poate apărea în orice 
moment, producînd semne difuze, de peritonită în 
abdomenul inferior şi durere generalizată în întregul 
abdomen. Detectarea pneumoperitoneului poate fi primul 
semn de, perforaţie colonică. Există de obicei, în cazul 
colitei ulcerative, un istoric de dureri colicative în 
abdomenul inferior şi de diaree sanguinolentă sau în cazul 
bolii Crohn, un istoric de durere în fosa iliacă dreaptă și 
de diaree apoasă. 


B. Colita ischemică şi colita infecțioasă. Rareori, 


megacolonul toxic poate complica o colită ischemică sau 
o colită infecțioasă, provocată de specii de Campylobacter, 
de Entamoeba histolytica sau de Clostridium difficile. 
Datele oferite de sigmoidoscopie nu sînt utile în 
diferențierea unei boli intestinale inflamatorii severe de 
una din infecțiile anterior enumerate. Detectarea amoebelor 
sau testele serologice care dovedesc amibiaza sau 
evidenţierea unei infecții campylobateriene sau clostridiene 
oferă posibilitatea instituirii unei terapii mai specifice. 
Iniţial, există un răspuns bun la reechilibrarea hidro- 
electrolitică, ca şi la administrarea de antibiotice şi 
prednisolon intravenos. Răspunsul terapeutic apare, de 
regulă, în decurs de 48 de ore. Persistența semnelor și 


simptomelor peste acest interval de timp creşte riscul de 
perforaţie, impunînd hemicolectomia sau proctocolectomia 
şi ileostomia. Amînarea intervenţiei chirurgicale pînă în 
momentul apariției perforaţiei creşte rata mortalității de la 
10% la 50%. Megacolonul toxic se poate asocia unui episod 
iniţial de boală inflamatorie intestinală. 10% din pacienții 
cu boală Crohn sau cu colită ulceroasă care necesită 
spitalizare, pot dezvolta această complicaţie. Relaţia dintre 
debutul megacolonului toxic şi efectuarea irigoscopiei sau 
administrarea de anticolinergice, opiacee şi de steroizi este 
controversată. Pînă la 80% din pacienții cu megacolon toxic 
necesită intervenţie chirurgicală în cursul primei internări 
în spital. 

Alte cîteva afecțiuni pot provoca o distensie marcată a 
colonului transvers şi descendent, mimînd radiologic un 
megacolon toxic. Aceste afecțiuni includ ocluzia colonică 
distală datorată unui carcinom sau diverticulitei, ocluzia 
prin strangulare provocată de volvulusul cecal sau 
sigmoidian, ischemia colonică secundară obstrucției arterei 
mezenterice superioare, pancreatita acută și pseudoocluzia 
secundară anomaliilor de inervaţie a pereților intestinali. 
Pseudoocluzia este confirmată de irigografie (care nu 
vizualizează nici o obstrucţie) şi/sau de colonoscopie, care 
arată permeabilitatea lumenului intestinal şi absența 
modificărilor inflamatorii ale mucoasei. 


6. RUPTURA UNUI ANEVRISM AORTIC 


INFRARENAL 


Ruptura anevrismului apare de obicei la pacienţii de peste 
50 de ani, marea majoritate avînd peste 70 de ani. Debutul 
este brutal cu durere foarte severă, localizată în etajul 
abdominal inferior, uni sau bilateral. Aceasta iradiază foarte 
rapid către aria lombosacrată şi/sau în întregul abdomen. 
La mai puţin de 30% din pacienţi apar transpiraţii 
abundente, astenie, sincopă şi colaps; acestea reflectînd 
hipovolemia secundară hemoragiei intraperitoneale. 
Simptome mai rar întâlnite sînt: retenția de urină, hipotonia, 
paresteziile şi senzațiile. de amorţeală în membrele 
inferioare, vărsăturile şi durerile sciatice şi. testiculare. 
Examenul. fizic evidenţiază prezenţa unei formaţiuni 
pulsatile, dureroase, localizată pe linia mediană în 
abdomenul inferior, indusă de anevrismul rupt asociat cu 
un hematom retroperitoneal. Se poate observa mai frecvent 
sub forma unei formaţiuni difuz delimitate, datorită 
hemoragiei retroperitoneale asociate. La 75% din pacienții 
cu o astfel de formaţiune pulsaţiile sînt palpabile. Semnele 
clinice mult mai rar întâlnite sînt: marmorarea tegumentelor 
membrelor, echimozele din flancuri şi echimozele perianale 
şi scrotale. Diagnosticul trebuie pus pe datele clinice, iar 
pacientul trebuie supus de urgență intervenției chirurgicale 
pentru a se înlocui porțiunea anevrismală cu o proteză 
vasculară. Confirmarea semnelor obținute prin examenul 
clinic se obține la radiografiile abdominale (sensibilitate 
56-89%) sau la ecografia efectuată la patul bolnavului. 
Odată cu instalarea rupturii, mortalitatea operatorie creşte 
de la 5% la 50%. 

7. AFECȚIUNILE GINECOLOGICE 1. Sarcina tubară. Sarcina tubară debutează prin 


A. Boala inflamatorie pelvină. Se manifestă prin apariția 
durerii acute bilaterale localizate în fosa iliacă şi hipogastru, 
asociată, uneori, cu o durere lombară. Durerea este 
constantă şi surdă, este intensificată de mers, de urcatul şi 
coborâtul scărilor şi de actul sexual (dispareunie profundă). 
Secreția vaginală abundentă apare în 30-40% din cazuri, 
fiind, de regulă, purulentă. Febra şi frisoanele sînt semne 
inconstante (în 60% din cazuri sînt absente). Alte simptome 
sînt disuria şi sîngerările vaginale. Este prezentă 
sensibilitatea bilaterală la palparea anexelor şi a 
abdomenului inferior şi o durere severă la mobilizarea 
colului. Dacă se palpează o formaţiune anexială unilateral 
sau bilateral, poate fi suspectat un abces tuboovarian, a 
cărui prezenţă se confirmă prin ecografie sau laparoscopie. 
Salpingita se asociază frecvent cu durere la decompresiune 
bruscă şi cu apărare musculară, difuză, în întreg abdomenul 
inferior, mimînd un abdomen acut. Laparoscopia confirmă 
diagnosticul de salpingită acută, evitînd efectuarea unei 
inutile laparotomii. Ruptura abcesului tuboovarian este 
semnalată de apariția unei dureri ascuţite, intense în 
abdomenul inferior, de febră şi frisoane, precum şi de 
generalizarea semnelor de peritonită. Apar, eventual, 
hipotensiunea şi şocul septic. În majoritatea cazurilor de 
boală inflamatorie pelvină, există leucocitoză şi/sau deviere 
la stînga a formulei leucocitare și creşterea VSH-ului. 
Cazurile uşoare de boală inflamatorie pelvină, manifestate 
doar printr-o uşoară durere spontană şi la palpare în 
abdomenul inferior, fără toxicitate sistemică, răspund la 
administrarea intramusculară de ceftriaxonă şi la 
administrarea orală de doxiciclină. Alte cazuri necesită 
spitalizare și administrare intravenoasă de antibiotice. Dacă 
tratamentul abcesului tuboovarian eşuează sau dacă acesta 
se rupe, este necesar drenajul chirurgical şi/sau salpingecto- 
mia sau histerectomia şi salpingo-ovarectomia bilaterală. 
Cauzele frecvente de salpingită acută sînt determinate de 
Neisseria gonorrhoeae şi de Chlamydia trachomatis. Dacă 
se efectuează culturi din exsudatul tubar, se pot evidenția 
bacterii anaerobe şi anaerobe gram negative şi coci gram 
pozitivi. Se crede că microorganismele transmise pe cale 
sexuală, produc inițial o leziune mucoasă, care facilitează 
suprainfecția trompelor uterine cu cei doi germeni amintiţi 
anterior. 

În culturile realizate din puroiul tubar, prelevat prin 
laparoscopie cresc N. gonorrhoeae în doar 1-3% din cazuri 
şi C. trachomatis, doar în 10-12% din cazuri. 


B. Hemoragiile intraperitoneale. Se manifestă prin 
debutul brusc al unei dureri spontan şi la palpare, inițial 
unilateral, apoi difuz în tot abdomenul inferior. Apare rapid 
durere la decompresiune bruscă, şi apărare musculară, 
localizate difuz în abdomenul inferior. Durerea poate fi 
resimțită în unul sau în ambii umeri. Hemoragia 
intraperitoneală din abdomenul inferior poate proveni de 
la o sarcină tubară, de la un chist ovarian hemoragic sau 
de la o leziune chistică provocată de endometrioză. 


amenoree (60% din cazuri), urmată de sîngerări vaginale 
mici şi moderate sau de adevărate hemoragii vaginale. 
Pacienta prezintă istoric de durere constantă sau 
colicativă, localizată unilateral în etajul abdominal 
inferior, care a debutat la cîteva săptămîni după 
menoragie. Apariţia bruscă a unei dureri mai difuze, în 
abdomenul inferior şi a semnelor de peritonită 
generalizată semnalează hemoragia sau ruptura la 
nivelul trompelor uterine. Testele urinare şi serice de 
sarcină sînt pozitive, iar ecografia sau laparoscopia 
identifică prezența formaţiunii tubare. Explorarea 
chirurgicală este obligatorie la sarcinile tubare cu 
hemoragie, pentru a prevenii exsanguinarea, În 5% din 
cazuri, debutul sarcinii tubare se face printr-o hemoragie 
masivă cu hipotensiune. 


2. Chistul de corp galben din sarcină. Un chist de 
corp galben poate sîngera în peritoneu, simulînd o 
hemoragie datorită unei sarcini ectopice, mai ales că 
testele de sarcină sînt pozitive, iar durerea difuză, 
spontană şi la palpare din abdomenul inferior este 
însoţită de semne de iritaţie peritoneală difuze. 
Ecografia poate evidenția sarcina intrauterină, dar şi 
chistul de corp galben. Laparoscopia va evidenția chistul 
ca sursă a hemoragiei şi va demonstra absenţa sarcinii 
ectopice. Această afecţiune care mimează sarcina 
ectopică trebuie abordată doar printr-o supraveghere 
atentă, fără a se interveni chirurgical. 


3, Chistul de corp galben. Chistul de corp luteal, la o 
pacientă fără sarcină, se poate rupe sau sîngera. Un astfel 
de chist determină o scurtă perioadă de amenoree sau 
absența menstruației pe parcursul unui ciclu, care este 
urmată de sîngerări vaginale mici sau moderate. Testele 
de sarcină sînt negative; diagnosticul este confirmat prin 
laparoscopie. 


4, Chistul folicular. Durerea datorată hemoragiei dintr-un 
chist folicular apare la mijlocul ciclului (mittelschmerz) 
şi debutează brutal, cu durere unilaterală sau difuz 
localizată, în abdomenul inferior, sau cu semne de 
peritonită uni sau bilateral. Diagnosticul este confirmat 
de laparoscopie. 


5, Endometrioza. Sîngerarea dintr-un chist endometrial 
situat pe suprafața seroasă a organelor-genitale poate 
produce semne clinice identice cu.cele observate în 
hemoragiile datorate altor afecțiuni genitale. Există 
frecvent antecedente de dismenoree secundară severă, 
de dispareunie profundă şi de infertilitate (aproximativ 
40% din cazuri). 


C. Torsiunea ovariană sau anexială. Debutează 
progresiv printr-o durere surdă, unilaterală, localizată în 
etajul abdominal inferior, care devine progresiv severă, 
în decurs de cîteva ore. Există, sensibilitate la palparea 
abdomenului inferior şi a anexelor, de partea afectată. La 

scurt timp de la debut se poate palpa o formaţiune 
dureroasă. Pe măsură ce afecțiunea evoluează, durerea şi 
sensibilitatea depăşesc linia mediană. Ecografia detectează 
un ovar hipertrofiat, sub forma unei formațiuni omogen 
hipoecogenă, în raport cu structurile adiacente. Torsiunea 
anexială determină apariția unei formațiuni complexe la 


R 


ecografie. Laparoscopia va confirma diagnosticul. 
Intervenţia chirurgicală se impune, pentru a salva ovarul 
sau pentru a-l rezeca, dacă este necrozat. Astfel de ovare 
conţin frecvent un chist mare sau o tumoră; prezența unei 
tumori ovariene impune histerectomia şi salpingo- 
ovarectomia bilaterală. 

(] REZUMAT 


Pielonefrita acută determină o durere surdă bilaterală, 
localizată în flancuri şi sensibilitate la palpare în regiunile 
costovertebrale. Febra, frisoanele sau frisonetele, vărsăturile 
şi simptomele de iritație vezicală însoțesc frecvent durerea. 
Urina conţine leucocite izolate, grupate sau sub formă de 
cilindri leucocitari şi foarte multe bacterii. Antibioterapia 
intravenoasă duce la rezoluția promptă a simptomatologiei. 

Abcesele corticale renale bilaterale provoacă durere în flanc, 
frisoane, febră şi leucocitoză. De obicei, există un istoric re- 
cent de infecții osoase, cutanate sau localizate la nivel valvu- 
lar, dar acestea pot fi absente. Sedimentul urinar şi urocultura 
sînt de regulă negative, un mic procent din pacienți pot 
prezenta însă unele modificări. Diagnosticul este stabilit prin 
tomografia computerizată cu substanță de contrast. 

Glomerulonefrita acută determină, într-un număr mic de 
cazuri, durere bilaterală în flanc, sensibilitate la palpare în 
unghiurile costovertebrale, febră şi hematurie microscopică 
sau macroscopică. Sedimentul urinar este caracteristic 
sindromului nefritic (hematii deformate, cilindrii hematici și 
pigmentari, leucocite) şi proteinuria este mai mică de 3 g/zi. 
Acest sindrom urmează unei infecții cutanate sau faringiene 
de etiologie streptococică, diagnosticul stabilindu-se prin 
detectarea tulpinilor streptococice nefrogenice în culturi şi/sau 
prin evidenţierea unui răspuns mediat de anticorpi la exo- 
enzimele streptococice, asociat frecvent cu un nivel seric redus 
al C3. Un tablou clinic identic se întîlneşte şi în a/te infecții 
de etiologie bacteriană sau virală (endocardită, infecții de 
şunt, procese septice intraabdominale sau intratoracice). Boala 
Berger debutează prin mialgii şi hematurie microscopică sau 
macroscopică. Examenul de urină evidențiază un sediment 
de tip nefritic, iar pe biopsia renală se vizualizează depozitele 
de IgA în mezangiu. Unii pacienți cu boală Berger pot dezvolta 
o proteinurie masivă (sindrom nefrotic) şi o durere surdă, 
persistentă, în flanc. Pacienţii cu sindrom nefrotic idiopatic 
au, rareori, durere în flanc, dar proteinuria >3,5 g/1,73 m?/zi 
şi edemele generalizate sînt frecvent prezente. Pînă la 10% 
din bolnavii cu sindrom nefrotic idiopatic au, la biopsia renală, 
glomerulonefrită proliferativă mezangială. Acest diagnostic 
este sugerat de un sediment urinar caracteristic sindromului 
nefritic. Debutul brusc al durerii severe spontane şi la palpare, 
bilaterală, în flancuri, al febrei și al hematuriei, la un pacient 
cu sindrom nefrotic, sugerează posibilitatea apariţiei unei 
tromboze bilaterale de vene renale. Aceasta poate determina 
şi un varicocel acut stîng, oligurie, un desen venos anormal al 
peretelui abdominal anterior. (dacă vena cavă inferioară a fost 
şi ea obliterată) şi semne clinice de tromboembolism pulmonar. 
Diagnosticul poate fi confirmat printr-o tomografie 
computerizată, prin RMN sau printr-o venografie renală 
selectivă. 

Glomerulonefiita rapid progresivă (GnRP) conduce la 
instalarea rapidă a insuficienței renale. Etiologia afecțiunii 
este variată, incluzînd GnRP idiopatică, GnRP cu anticorpi 


anti-membrană bazală, cu complexe imune sau asociată 
vasculitelor sistemice. Diagnosticul trebuie suspectat în cazul 
unei nefrite acute cu un nivel crescut al creatininei serice şi 
cu oligurie. Diagnosticul de certitudine se pune numai pe 
biopsia renală, dacă în 50% sau mai mult din glomerulii renali 
conținuți în materialul biopsiat, sînt prezente semilune celulare 
glomerulare. 

Nefrita acută interstițială poate fi asociată cu o durere 
spontană şi la palpare, bilaterală, localizată în flancuri, febră, 
eozinofilie, erupție eritematoasă pe torace, eozinofilurie, 
creatininemie crescută şi un răspuns prompt la întreruperea 
administrării medicamentului, care a determinat afecțiunea. 
Printre medicamentele care produc această afecțiune amintim 
antibioticele, diureticele, allopurinolul şi antihipertensivele. 
Sindromul lombalgie-hematurie apare la pacientele care 
consumă anticoncepționale orale, simptomele dispărînd 
imediat după ce se întrerupe această metodă de contracepție. 
Infarctul renal bilateral este provocat de embolia sau de 
tromboza ambelor artere renale sau a aortei descendente. 
Durerea lombară bilaterală debutează brusc, fie succesiv, fie 


“simultan, fiind însoțită de hematurie microscopică sau 


macroscopică. Diagnosticul este confirmat de tomografia 
computerizată cu substanță de contrast sau de angiografia 
renală. Simptomatologia răspunde prompt la terapia 
trombolitică, în caz contrar fiind necesară intervenția 
chirurgicală pentru a se prezerva funcţia renală. Durerea 
miofascială este exacerbată de anumite mişcări ale corpului. 
Durerea poate interesa. regiunea toracolombară, bilateral şi 
flancurile. Radiografiile renale, pulmonare şi examenul de 
urină nu prezintă modificări patologice. Simptomatologia se 
ameliorează la administrarea de analgezice, la anestezia locală 
în punctele trigger şi la evitarea activităților fizice care solicită 
musculatura implicată. Reacţiile pleurale bilaterale, la bazele 
pulmonilor provoacă un disconfort ascuţit, junghiular, localizat 
în toracele inferior şi în flancuri şi exacerbat de tuse, respiraţie 
şi mobilizare. Semnele sindromului de condensare, frecăturile 
pleurale, febra şi tusea, sînt caracteristice pacienţilor cu 
pneumonie bacteriană bilaterală, care răspunde prompt la 


TABELUL INCIDENŢEI BOLILOR 





INCIDENȚA LA 100.000 (APROXIMATIVĂ) 


Frecvente (>100) 
Pielonefrita acută 
Durerea miofascială 


Relativ frecvente (>5-100) 
Glomerulonefrita poststreptococică 
Nefropatia cu IgA 

Sindromul nefrotic idiopatic 
Sindromul lombalgie-hematurie 


Rare (>0-5) 

Abcesele corticale renale bilaterale 

Glomerulonefrita postinfecțioasă 

Sindromul nefrotic idiopatic cu glomerulonefrită proliferativă mezangială 
Tromboza bilaterală a venelor renale 


Glomerulonefrita rapid progresivă 

Nefrita interstițială acută indusă de medicamente 
Infarctul bilateral renal 

Pleurodinia din: 


Pneumonia bacteriană bilaterală 
Infarctul pulmonar 

Pleurita lupică 

Pleurita din lupusul indus medicamentos 


Osteomielita vertebrală cu durere radiculară iradiată în flanc 

administrarea intravenoasă de antibiotice. Dispneea, 
hemoptizia şi febra asociate cu durerea pleurală şi cu revărsatul 
pleural sînt datorate emboliilor pulmonare multiple. 
Diagnosticul se stabilește pe baza scintigrafiei pulmonare, a 
angiografiei pulmonare sau a imaginilor Doppler color ale 
fluxurilor venoase femurale. Se constată ameliorarea 
simptomelor după inițierea terapiei anticoagulante. P/eurezia 
bilaterală asociată cu lupusul eritematos sistemic apare, de 
regulă, alături de alte semne şi simptome caracteristice bolii 
de bază şi răspunde la administrarea de prednison. Unele 
medicamente, cum ar fi hidralazina sau procainamida, 
provoacă sindromul lupic indus medicamentos, cu febră, 
pleurită bilaterală şi, uneori, cu pericardită, care se vindecă în 
momentul în care se întrerupe administrarea substanţei 
incriminate, Osteomielita vertebrală determină durere la 
nivelul coloanei vertebrale şi în flanc, asociate sau nu cu febră. 
Radiografia coloanei vertebrale, scintigrafia sau RMN 
stabilesc diagnosticul. Pacienţii răspund favorabil la 
antibioterapia parenterală după 5-7 zile. 


(] DESCRIEREA AFECȚIUNILOR 
ENUMERATE 


1. DUREREA DE ORIGINE RENALĂ 


A. Pielonefrita acută. Durerea apare iniţial într-o lombă 
şi iradiază, în scurt timp, în cealaltă sau debutează simultan 
în ambele lombe. Durerea este surdă, persistentă şi 
exacerbată de mobilizarea corpului sau de trepidaţii. De 
obicei, mai sînt prezente: febra de 39,5% C sau mai mare, 
frisoanele şi frisonetele, anorexia, greața, vărsăturile şi 
starea generală alterată. Pot exista cazuri fără febră și 
simptome digestive. Simptomele de iritație vezicală preced 
cu 1-7 zile debutul durerii în flanc sau apar ultârior acesteia. 
La anumiți pacienţi, aceste acuze pot lipsi. Contractura şi 
sensibilitatea la palparea muşchilor paravertebrali pot fi 
severe şi se pot extinde pînă în regiunea cervicală, 
provocînd cefalee, durere cervicală şi toracică superioară 
şi redoare, semne clinice care mimează meningita 
bacteriană. Există şi sensibilitate la palparea regiunii 
costovertebrale, bilateral şi în etajul abdominal superior. 
Urina este tulbure şi conţine leucocite izolate, grupate sau 
sub formă de cilindri, eritrocite şi bacterii. Uroculturile 
sînt pozitive pentru bacterii gram-negative (105 unități 
formatoare de colonii=UFC/ml) sau pentru enterococi (10* 
UFC/ml). În 25% din cazuri hemoculturile sînt pozitive. 
Cele mai multe cazuri de pielonefrită acută care apar în 
absenţa unor manevre instrumentale sau chirurgicale pe 
căile urinare sînt determinate de Escherichia coli (30-40% 
din aceste tulpini fiind rezistente la antibiotice), restul 
cazurilor fiind provocate de K/ebsiella sau Proteus. 

Infecţiile cu- Proteus, Klebsiella, Enterobacter, 
Pseudomonas, enterococi sau cu stafilococi se întîlnesc 
mai frecvent la pacienții care au fost supuși unor investigaţii 
invazive la nivelul căilor urinare. 

Pielonefrita acută răspunde la tratamentul antibiotic 
intravenos, în decurs de 24-48 de ore de la inițierea acestuia. 
Dacă ameliorarea nu apare în 72 de ore, trebuie suspectată 
apariția unei complicaţii, sau existența unei afecţiuni de 
fond. Cele mai frecvente complicaţii sînt pionefroza 
secundară obstrucţiei ureterale printr-un calcul, abcesul 
corticomedular renal şi abcesul perinefretic. 

Urografia intravenoasă este normală în 70% din cazurile 
de pielonefrită acută. Opacifierea caliceală întîrziată sau 
redusă, dilatarea sistemului colector şi mărirea conturului 
renal sînt semnele cel mai des constatate în pielonefrita 
acută. Febra care persistă mai mult de 72 de ore, la un 
pacient tratat pentru pielonefrită a fost asociată cu semne 
urografice de obstrucţie prin calculi, de chist infectat, de 
abces sau de pielonefrită xantogranulomatoasă, În 
pielonefrita acută, ecografia este normală sau evidențiază 
o hipertrofie renală, pierderea ecourilor parenchimatoase 
sau un indice cortico-medular modificat. În plus, la 
ecografie se poate evidenția prezența uni abces renal sau 
perinefretic. Tomografia computerizată cu substanță de 
contrast este, de regulă normală. Anomaliile nefrografice 
sînt, în general, prezente. Nefrita focală bacteriană acută 
(NFBA) produce defecte parenchimatoase hipodense, 
poligonale, striate, extinse de la cortex către hil. Tomografia 
computerizată este mai sensibilă decît ecografia pentru 
diagnosticarea infecțiilor parenchimatoase neabcedate. 
NFBA poate fi mimată, pe o tomografie computerizată, de 
un carcinom, de un proces inflamator cronic sau de un 
infarct renal. Examenul CT tardiv cu substanţă de contrast 
(întârziat), demonstrând funcționarea parenchimului renal, 
exclud abcesele şi neoplaziile. Scintigrafia cu leucocite 
marcate cu indiu 111 identifică formațiunea renală vizibilă 
pe tomografia computerizată, ca avînd o origine 
inflamatorie. 

Ecografia poate fi folosită în urmărirea modului de 
rezoluție a formațiunilor renale cu etiologie inflamatorie. 
Această metodă de monitorizare previne omisiunea 
diagnosticării neoplaziilor rare care pot mima NFBA. 
Investigaţiile imagistice sînt utile şi pentru identificarea 
malformaţiilor, care reprezintă factori de risc pentru 
pielonefrite, cum ar fi bazinetele bifide, rinichiul spongios 
medular, boala polichistică, calculii neobstructivi şi 
stenozele ureterale. La bărbaţii care prezintă un puseu unic 
de pielonefrită acută, este necesar să se realizeze o evaluare 
completă urologică, inclusiv acele investigaţii care pot 
diagnostica o prostatită cronică. Femeile cu cistită sau cu 
pielonefrită necomplicate răspund prompt la tratamentul 
antibiotic, iar recidiva apare foarte rar. În absența 
răspunsului terapeutic sau în prezența recidivelor precoce, 
este necesară o evaluare urologică. 


B. Abcesele corticale renale. În 3% din cazuri, sînt 
implicați ambii rinichi. Durerea bilaterală din flanc sau 
lombară debutează simultan sau succesiv. Este asociată cu 
febră înaltă, frisoane, frisonete, transpiraţii profuze şi stare 
generală alterată. Pacienţii prezintă sensibilitate la palpare, 
în unghiurile costovertebrale, bilateral şi, uneori, în etajul 

abdominal superior, ca şi contractura mușchilor para- 
vertebrali din regiunea toracolombară. Se poate constata 
existența unor tumefacții situate în flanc, uni sau bilateral. 
Examenul clinic al aparatului respirator relevă matitate 
bazală, datorată ascensionării diafragmului sau semne de 
sindrom lichidian pleural, cu diminuarea murmurului 
vezicular şi apariția ralurilor la nivelul lobilor postero- 
inferiori. În 95% din cazuri există leucocitoză cu deviere 
la stînga a formulei leucocitare, iar urina este, de regulă, 
normală, cu toate că, în caz de deschidere a abceselor în 
medulara renală sau în calice, poate fi constatată 
leucocituria, hematuria şi proteinuria. Abcesele corticale 
renale apar prin diseminarea hematologică a stafilococilor 
(în 90% din cazuri) de la un focar infecțios osos, cutanat 
sau valvular. Factorii de risc esențiali pentru abcesele renale 
sînt reprezentaţi de traumatismele ariilor renale, de 
insuficiența renală tratată prin hemodializă şi de diabetul 
zaharat. În aproximativ o treime din cazuri, infecția primară 
poate trece neobservată. Timpul scurs între episodul 
infecțios inițial şi apariția febrei şi a durerii din flanc variază 
de la cîteva zile, la cîteva luni (în medie, 7 săptămîni). 
Urografia intravenoasă poate arăta prezența unor formațiuni 
intraparenchimatoase renale bilaterale, cu deformări 
caliceale, dar fără deplasarea rinichilor. Ecografia 
evidențiază existența unor formaţiuni parenchimatoase cu 
pereți groşi şi cu conţinut lichidian. Un abces renal în faza 
precoce are o imagine ecografică asemănătoare unui 
neoplasm, dacă este ecodens. Tomografia computerizată 
cu substanță de contrast diagnostichează abcesul, 
diferențiindu-l de un neoplasm. Prezenţa febrei şi a 
frisoanelor, ca şi d formațiunilor renale bilaterale fac 
diagnosticul de carcinom renal puţin probabil. Tratamentul 
implică administrarea intravenoasă de antibiotice. Aspiraţia 
percutană, sub ghidaj tomografic sau drenajul chirurgical 
deschis al abceselor sînt indicate dacă în 2-3 zile nu apare 
răspuns la antibioterapie. 


C. Glomerulonefrita acută. Durerea în ambele flancuri 
apare în faza de debut a pielonefritei acute. Pacientul prezintă 
hematurie macroscopică, urina fiind, de regulă, negricioasă 
sau brună (cafenie). Astenia, starea generală alterată, 
anorexia, greața şi vărsăturile însoțesc frecvent tulburările 
urinare. Doar un număr mic de pacienți acuză prezența unui 
disconfort în flanc; sensibilitatea la palparea unghiurilor 
paravertebrale poate fi prezentă şi în absența durerii. 

În sedimentul urinar apar hematii dismorfice (micro- 
scopic, peste 80% din hematii au forma și dimensiunile 
modificate, probabil datorită pasajului prin pereţii 
capilarelor glomerulare alterate), cilindri eritrocitari, 
cilindri pigmentari şi, uneori, cilindri hialini sau granulari. 
Proteinuria este de ordinul a 3-5 g/zi. Leucocitele şi cilindrii 
leucocitari reflectă gradul de inflamație renală. 

În timpul primei săptămîni de boală, se pot dezvolta 
hipertensiunea, edemele faciale şi periferice, ortopneea şi 
dispneea. Creatinina serică are valori crescute, cu sau fără 
oligurie. 


1. Glomerulonefrita acută post-streptococică (GnPS). 
Debutul bolii are loc la 6-10 zile de la un episod de 
faringită streptococică acută sau la 10-14 zile de la un 
episod de piodermită. Ambele tipuri de infecții sînt 
determinate de serotipuri nefritigene streptococice. 
Poate să apară un sindrom neftitic tipic, aşa cum a fost 
descris mai sus, sau sînt prezente doar cîteva simptome. 
În anumite situaţii, nu este prezent nici unul din 
elementele caracteristice sindromului nefritic. Raportul 
episoadelor asimptomatice față de cele simptomatice 
este de 3/1. Stabilirea diagnosticului depinde de izolarea 
serotipului nefritigen de streptococ din faringe sau din 
leziunile cutanate şi/sau din demonstrarea unei creşteri 
semnificative a cantității de anticorpi faţă de una sau 
mai multe exoenzime streptococice (de exemplu, 
antistreptolizina O = ASLO, antistreptokinaza = ASK, 
antideoxiribonucleaza B, antihialuronidaza = AH sau 
antinicotinil adenin dinucleotidaza = ANAdaza). 
Sensibilitatea testelor pentru diferiți anticorpi (testul 
Streptozime) este mai, mare de 90%, dacă sînt testate 
mai multe probe de sînge. În această situaţie patologică, 
scade nivelul seric al C3, în timp ce nivelul C4 este 
puţin sau deloc scăzut. Pot fi pozitive testele care 
evidenţiază prezenţa în ser a crioglobulinelor, 
complexelor imune sau a moleculelor de fibrinogen cu 
greutate mare. Proteinuria este neselectivă, iar urina 
conţine concentraţii mari de C3 şi de produşi de 
degradare a fibrinogenului. Examenul ecografic sau CT 
evidenţiază hipertrofia renală. Biopsia relevă prezența 
glomerulonefritei proliferative endocapilare, uneori şi 
cu infiltrare leucocitară. Testele de imunofluorescență 
arată existența depozitelor de C3, de properdină şi de 
IgG în ansele capilare glomerulare și în regiunile 
mezangiale. Episoadele sporadice de GnPS, la adult, 
pot conduce la instalarea insuficienţei renale cronice în 
aproximativ 50% din cazuri. Durerea lombară şi în flanc 
este inconstantă, în acest tip de glomerulonefrită. Dacă 
este prezentă, tinde să se remită spontan în decursul 
primei săptămîni de boală. 

Terapia suportivă, constînd în repaus la pat, restricție 
sodată, administrare de diuretice de ansă şi de 
antihipertensive ameliorează sau previne encefalopatia 
sau congestia pulmonară. Poate fi necesară dializa. Dacă 
este dovedită infecția streptococică, ea trebuie tratată 
cu penicilină sau cu eritromicină. 


2. Glomerulonefirita acută postinfecțioasă. Infecţiile 
produse de virusuri, diferite bacterii şi de paraziți se 
complică, rareori, cu nefrite acute, care au acelaşi tablou 
clinic ca şi GnPS. Incidenţa acestor cazuri este foarte 
mică, comparativ cu cea datorată infecțiilor streptococi- 
ce. Pot fi urmate de glomerulonefrite acute infecțiile 
cu: virusul gripal, adenovirus, virusul hepatitei B, 
virusul Epstein-Barr, virusul urlian, HIV, agentul febrei 
denga, virusul rujeolic, virusul varicelo-zosterian, 
echovirusuri, virusuri Coxsackie și Mycoplasma 


pneumoniae. Infecţiile cu Staphilococcus epidermidis 
la pacienţii cu şunturi ventriculo-jugulare sau 
ventriculo-atriale, izolarea de Staphylococcus aureus 
sau de Streptococcus viridans la pacienții cu endocardite 
şi infecțiile intraabdominale cu germeni gram-negativi 
pot fi de asemenea asociate cu glomerulonefrita acută 
postinfecțioasă. Au fost comunicate puţine cazuri de 
glomerulonefrită secundară febrei tifoide, sifilisului 
secundar şi septicemiilor. Toxoplasmoza şi malaria pot 
provoca şi ele glomerulonefrite. Nefrita asociată cu 
procesele septice intraabdominale, cu endocardita şi cu 
infecțiile de şunt se rezolvă după tratamentul antibiotic 
adresat infecției primare. 


3. Nefropatia cu IgA (boala BERGER). Apar dureri 
lombare bilaterale, surde şi hematurie macroscopică. 
Afecţiunea de față este mai frecventă la bărbaţi (sex 
ratio bărbați/femei = 3/1), mai ales în decadele doi şi 
patru de viață. Urina conţine eritrocite dismorfice, cilin- 
drii eritrocitari şi pigmentari, proteine (pînă la 2g/zi) 
şi, uneori, leucocite. Într-un mic număr de cazuri, este 
posibilă apariția hipertensiunii şi a insuficienţei renale, 
dar insuficiența renală acută este extrem de rară. 
Hematuria şi durerea în flanc apar simultan sau la 
interval de 48 de ore de la instalarea unei afecțiuni de 
căi respiratorii superioare (50% din cazuri), a unei 
afecțiuni ce mimează gripa (15% din cazuri) sau a unei 
gastroenterite (10% din cazuri). Pacienţii care prezintă 
hipertensiune sau proteinurie de rangul unui sindrom 
nefrotic au un risc mai mare de a dezvolta insuficiență 
renală cronică. Diagnosticul necesită efectuarea unei 
biopsii renale, care va confirma glomerulonefrita focală 
cu depozite mezangiale de IgA şi, într-o proporţie mai 
mică, de IgG, C3 şi de properdină. Pînă la 50% din 
pacienți ajung în stadiul uremic în decurs de 5 ani de la 
debutul primelor simptome de boală. Nu există un 
tratament eficient. 

O formă similară de nefrită apare în purpura Henoch- 
Schânlein, asociată cu erupție maculo-papuloasă pe 
fond eritematos la nivelul membrelor inferioare şi/sau 
cu purpură palpabilă și, în anumite cazuri, cu tumefacții 
şi dureri articulare sau cu dureri abdominale. 


4. Sindromul nefrotic idiopatic. Există o proteinurie 
severă (3,5g/1,73 m”/zi) însoțită frecvent de hipoalbumi- 
nemie şi de edeme generalizate. Hiperlipemia (Creşterea 
valorilor LDL şi ale colesterolului plasmatic) se 
datorează stimulării sintezei hepatice de lipoproteine 
de către presiunea osmotică mică a plasmei. 


A. GLOMERULONEFRITA MEZANGIALĂ PROLI- 
FERATIVĂ. Pînă la 10% din adulții cu sindrom 
nefrotic idiopatic prezintă, la biopsie, o glomerulo- 
nefrită proliferativă mezangială. Pot să apară dureri 
surde, persistente, localizate în ambele flancuri, 
însoțite de hematurie microscopică. Urina poate avea 
elemente caracteristice sindromului nefritic (cilindri 

eritrocitari, cilindrii pigmentari, eritrocite dis- 
morfice, leucocite şi cilindri leucocitari) şi elemente 
caracteristice sindromului nefrotic (corpi şi cilindri 
combinaţie a fost denumită „sediment urinar 
telescopat“. Biopsia renală indică creşterea 
celularităţii capilarelor observate prin examen 
microscopic. Studiile de imunofluorescență 
identifică diferite tipuri de depozite mezangiale. Unii 
pacienți au depozite mezangiale de IgA, C3 şi 
antigenele reactive ale fibrinei (în boala Berger), pe 
cînd alţii au depozite granulare de IgM, de C3, 
depozite dispersate de IgG sau nu au nici un fel de 
depozite. Glomerulonefrita proliferativă mezangială 
poate să apară în cadrul glomerulonefritei post- 
infecțioase, al nefritelor ereditare, al purpurei 
Henoch-Schânlein, al lupusului eritematos sistemic 
şi al unor forme de vasculită. Durerea bilaterală în 
flanc poate însoți orice formă de sindrom nefrotic 
idiopatic, dar este mai frecventă la pacienții cu dovezi 
imunopatologice de boală Berger. Răspunsul la 
tratamentul cu corticosteroizi este un factor de 
prognostic favorabil. Lipsa de răspuns poate 
prognoza un risc mare de evoluţie către insuficiență 
renală. Acest lucru este cu atît mai probabil cu cît 
există o modificare semnificativă de glomerulo- 
scleroză focală evidenţiată prin biopsie renală. 


B. TROMBOZA BILATERALĂ DE VENE RENALE, 
Pacienţii cu sindrom nefrotic pot dezvolta brusc o 
durere severă, persistentă, localizată în flanc 
bilateral, hematurie macroscopică, varicocel stîng 
şi, uneori, embolii sau infarcte pulmonare. Pot urma 
oliguria şi insuficiența renală progresivă. Există 
sensibilitate bilaterală în unghiurile costovertebrale, 
febră şi circulație venoasă colaterală la nivelul 
peretelui abdominal, dacă şi vena cavă a fost 
obstruată. Diagnosticul este stabilit de venografia 
selectivă, de tomografia computerizată abdominală 
şi de RMN. Tratamentul cu factor activator al 
plasminogenului tisular, urmat de administrarea de 
heparină, poate rezolva toate simptomele şi restabili 
patența venelor renale. 


5. Glomerulonefrita rapid progresivă (GnRP) 


A. GnRP IDIOPATICĂ. Acest sindrom apare la adulții 
vârstnici (vîrsta medie este de 58 de ani), cu o uşoară 
predominență la bărbaţi. Prodromul este similar unei 
gripe, cu artralgii, mialgii, febră şi durere surdă 
bilaterală în flanc şi abdominală. Uneori, pot să apară 
opacităţi alveolare pulmonare tranzitorii şi 
hemoptizie. Ulterior, se dezvoltă un sindrom 
nefrotic, cu hematurie macroscopică sau micro- 
scopică, cu proteinurie şi cu creşterea rapidă a 
nivelului creatininei plasmatice. Oliguria! este 
prezentă de la debut în 50% din cazuri. Biopsia 

renală arată că peste 50% din glomeruli au semilune 
celulare proeminente. Studiile de imunofluorescență 
indică absența depozitelor glomerulare de anticorpi, 
de tip linear sau granular. Nu există anticorpi anti- 
membrană bazală în ser şi nu există semne clinice 
sau paraclinice care să indice prezența unei afecțiuni 
sistemice. Pulsterapia steroidică şi plasmafereza pot 
opri deteriorarea funcției renale în maximum 75% 
din cazurile tratate în fazele precoce, dar prezervarea 
funcţiei renale pe termen lung nu este asigurată. 


B. GnRP MEDIATĂ DE ANTICORPI ANTI-MEMBRA- 
NĂ BAZALĂ GLOMERULARĂ (MBG). Această 
afecțiune debutează cu simptome de tip pulmonar, 
cum ar fi hemoptizia sau dispneea, asociate sau nu 
cu apariția unor opacităţi alveolare sistematizate 
(sindromul Goodpasture). În scurt timp se instalează 
nefrita acută, însoțită de febră, hematurie macro- 
scopică şi durere surdă, persistentă, localizată în 
flanc, bilateral. Sedimentul urinar este de tip nefritic, 
cu proteinurie. În 50% din cazuri, creatinina serică 
este crescută încă de la primul consult. Biopsia renală 
demonstrează existența anticorpilor anti-membrană 

“bazală, sub forma unor depozite lineare imuno- 
fluorescente, situat în pereții tuturor capilarelor 
glomerulare. În plus, prezența anticorpilor serici anti- 
membrană bazală se poate face prin teste de 
imunofluorescență sau prin RIA. Leziunile renale 
sînt reversibile prin plasmafereză, iar leziunile 
pulmonare pot fi controlate prin pulsterapie 
steroidică. Unii pacienți necesită efectuarea dializei 
şi/sau a transplantului renal. Aproximativ o treime 
din pacienţii cu glomerulonefrită mediată de 
anticorpi anti-membrană bazală nu acuză simptome 
pulmonare, simulînd o glomerulonefrită idiopatică, 
dar biopsia renală şi/sau identificarea în ser a 
anticorpilor antimembrană bazală glomerulară 
stabilesc diagnosticul. 


C. GnRP CU COMPLEXE IMUNE. Acest sindrom este 
asociat cu depozitele granulare de IgG-C, în 


glomerul. Poate să apară la pacienții cu glomerulo-. 


nefrită postinfecțioasă, cu lupus eritematos sistemic, 
cu purpură Henoch-Schănlein sau cu crioglobulinemie 
mixtă şi în prezența unui antigen derivat dintr-un 
carcinom sau dintr-un limfom. Unele boli renale 
primare, cum ar fi nefrita idiopatică cu complexe 
imune sau glomerulonefrita membranoproliferativă 
pot determina GnRP. 


D. GnRP ASOCIATĂ VASCULITELOR. GnRP se 
poate asocia cu panarterita nodoasă, cu angeita de 
hipersensibilitate şi cu granulomatoza Wegener, în 
absenţa depozitelor de complexe imune. 


D. Nefrita interstiţială acută datorată medicamentelor 
- nefropatia prin hipersensibilizare. Se manifestă brusc 
cu febră, frisoane, stare generală alterată, durere spontană 


şi la palpare localizată bilateral în unghiurile costo- 
vertebrale sau în lombe. Urina este maronie sau negricioasă, 
poate prezenta eozinofile sau neutrofile, precum şi eritrocite 
şi proteine. Aproximativ 25% din pacienți prezintă 
eozinofilie şi o erupție maculopapuloasă pe trunchi. 
Eozinofiluria a fost asociată şi cu glomerulonefrita 
postinfecţioasă sau cu glomerulonefrita rapid progresivă; 
acestea trebuie excluse cînd acest semn urinar este prezent. 
Sînt posibile oliguria și insuficiența renală. Biopsia renală 
arată un număr mare de mononucleare şi de eozinofile 
interstițiale. Afecţiunea de față apare la 3-5 zile de la 
instituirea tratamentului cu medicamentul incriminat. În 
trecut, meticilina era principalul agent etiologic, dar şi alte 
medicamente pot fi implicate: penicilinele, cefalosporinele, 
tuberculostaticele, vancomicina, sulfonamidele, diureticele 
(tiazidice, furosemidul, clortalidona, acetazolamida), 
allopurinorul, antiinflamatoarele nesteroidiene, fenitoina, 
metildopa, captoprilul, cimetidina, etc, Cele mai multe 
cazuri se însoțesc de remisiune clinică la întreruperea 
administrării substanţei respective. Cu rare excepții, datele 
de laborator care documentează insuficiența renală sînt 
reversibile. 


E. Sindromul lombalgie-hematurie. Durerea surdă, 
persistentă, localizată în flanc, bilateral şi hematuria 
macroscopică, cu sau fără hipertensiune asociată, sînt acuze 
întâlnite la tinerele femei care folosesc anticoncepționale 
orale. Urografia intravenoasă este, în general, normală, dar 
arteriografia renală selectivă demonstrează: existența 
stenozei sau a spasmului la nivelul vaselor intrarenale. 
Întreruperea consumului de anticoncepționale rezolvă rapid 
întreaga simptomatologie. 


FE, Infarctul renal bilateral 


1. Embolic. Afecţiunea este secundară embolizărilor 
de la nivelul cordului (de exemplu, infarct miocardic 
recent, miocardită, cardiomiopatie, fibrilație atrială, 
anevrism ventricular, stenoză mitrală, endocardită 
bacteriană) sau de la nivelul aortei (de exemplu, un 
anevrism sau o placă de aterom ulcerată). Durerea se 
instalează simultan sau succesiv în ambele flancuri şi 
are un caracter surd, persistent sau este severă, 
chinuitoare, ca în cazul unei colici renale. Iradiază către 
etajul abdominal superior, uni sau bilateral. Se asociază 
proteinuria sau hematuria macroscopică sau, mai 
frecvent, microscopică. Febra apare după o perioadă 
de latenţă de 1-2 zile. Este posibilă creşterea nivelurilor 
serice de LDH, GOT şi fosfatază alcalină, prin eliberarea 
acestora “din țesuturile renale infarctizate. Odată cu 
extinderea infarctului bilateral, se dezvoltă oliguria şi 
anuria, asociate cu creşterea nivelului seric al 
creatininei. Diagnosticul 'se confirmă prin absența 
excreţiei renale a substanțe de contrast, observată pe 
urografia intravenoasă sau pe tomografia computerizată 
şi pe baza evidențierii imaginii renale normale pe o 
tomografie computerizată sau pe. o pielografie 

retrogradă. Ocluzia arterelor renale este demonstrată 
pe o angiografie renală. Tratamentul trombolitic şi 
anticoagulant pot reface permeabilitatea arterei renale. 
În unele cazuri, se-impune efectuarea intervenţiei 
chirurgicale deschise. Emboli renali bilateral apar în 
aproximativ 33% din cazuri. 


2. Trombotic. Tromboza de arteră renală determină 
rareori un infarct renal bilateral într-un interval scurt 
de timp, cu excepția situațiilor în care este obstruată 
chiar aorta descendentă. În caz de ocluzie aortică, apar 
dureri severe în membrele inferioare, bilateral şi o 
scădere a forței musculare. Durerea este severă şi 
ascuțită, fiind resimțită din regiunea fesieră pînă la 
glezne. Paresteziile şi amorţelile extremităților 
inferioare se asociază durerii. Afectarea renală este 
semnalată de durerile surde, apărute spontan şi la 
palpare, în flancuri, bilateral, de hematuria macro- 
scopică sau microscopică şi de oligurie. Absența 
pulsului femural reprezintă dovada obstrucției aortice. 
Aortografia confirmă diagnosticul şi evaluează 
extinderea procesului. De multe ori, astfel de situaţii 
impun efectuarea unor intervenţii chirurgicale, iar 
restabilirea fluxului sanguin renal poate reface, parţial 
sau total, funcționalitatea rinichilor. 


2, DUREREA MIOFASCIALĂ 


Se manifestă prin durere resimțită în flanc sau lombă, 
bilateral, asociată cu sensibilitate la palpare, localizată sau 
difuză, în zonele afectate. Majoritatea pacienților, nu 
perzintă sensibilitate la palpare. Durerea este precipitată 
sau intensificată de anumite mişcări ale trunchiului, cum 
ar fi flexia, extensia sau rotația. Intensitatea durerii variază 
de la o oră la alta, sau pe parcursul mai multor zile. Tusea, 
strănutul, trepidaţiile pot intensifica durerea, dar, în general, 
nu o influențează. Sumarul de urină, radiografiile de 
coloană vertebrală şi urografiile sînt normale. Unele cazuri 
sînt asociate cu traumatisme lombare recente sau vechi sau 
cu utilizarea intensă şi frecventă a muşchilor lombari sau 
abdominali, în cadrul activităţilor zilnice, de exemplu, sub 
forma unor aplecări şi ridicări repetate. 

Rezolvarea completă sau parţială a acuzelor se obţine 


„prin întreruperea sau modificarea efortului fizic cauzator, 


prin administrarea de antiinflamatoare nesteroidiene sau 
prin injectarea punctelor trigger cu lidocaină sau 
metilprednisolon. 


3. PLEURITELE 


Pleuritele bilaterale pot determina durere toracolombară 
şi în flanc. La debut, durerea ascuţită, junghiulară, este 
resimțită la sfîrşitul unui inspir profund sau în timpul tusei. 
În 2-3 ore, durerea începe să apară în mijlocul inspirului, 
determinînd pacientul să respire rapid şi superficial. 
Durerea devine curînd surdă, persistentă, constantă şi 
continuă să fie exacerbată de inspirul profund. Un simptom 
comun este durerea iradiată într-unul sau în ambii umeri. 


Ridicarea în şezut sau culcatul în decubit dorsal intensifică 
durerea. Durerea pleurală bilaterală se asociază cu 
următoarele situaţii patologice. : 


A. Pneumonia bacteriană bilaterală. Febra, frisoanele 
sau frisonul solemn, tusea şi expectorația purulentă, ruginie 
(Streptococcus pneumoniae), mucoasă sau în peltea de 
coacăze (Klebsiella pneumoniae) însoțesc frecvent durerea 
cu caracter pleural. Examenul fizic al aparatului respirator 
indică matitate bazală, diminuarea murmurului vezicular, 
prezența uneia sau a mai multor frecături pleurale şi raluri 
audibile la nivelul zonelor de matitate bazale, Radiografia 
pulmonară arată condensări segmentare sau lobare, la 
nivelul lobilor inferiori, bilateral şi, eventual, prezența unui 
revărsat pleural. Există, întotdeauna, leucocitoză. Frotiurile 
Gram efectuate din spută evidențiază diplococi gram- 
pozitivi (S. pneumoniae), colonii de bacili gram-negativi 
încapsulați (K. pneumoniae), bacili gram negativi scurți 
pleiomorfi (specii de Haemophilus influenzae) sau poate 
să nu se evidenţieze nici un agent patogen (probabil 
Legionella). Durerea pleurală și febra răspund prompt la 
administrarea intravenoasă de antibiotice. 


B. Emboliile pulmonare recurente. Pleurodinia bazală 
bilaterală postero-laterală este frecvent asociată cu dispnee 
şi, uneori, cu hemoptizie şi febră. Examenul fizic 
obiectivează tahicardie, febră, frecături pleurale, raluri, 
semne de condensare lobară sau segmentară şi/sau prezența 
unui revărsat pleural. Diagnosticul este confirmat pe baza 
scintigrafiei ventilație-perfuzie, a evidenţierii trombilor în 
vena ilio-femurală sau a angiografiei pulmonare. 
Heparinoterapia urmată de administrarea de cumarinice 
conduce, de regulă, la rezoluția semnelor şi simptomelor, 
prevenind. recurenţele. Factorii de risc pentru apariția 
emboliilor pulmonare şi a infarctizărilor sînt următorii: 
imobilizarea prelungită, insuficiența cardiacă, neoplaziile, 
intervenţiile chirurgicale, sarcina, siclemia, policitemia, 
deficit de antitrombină III, de proteină C sau S$, 
hemoglobinuria paroxitică nocturnă, abuzul de droguri şi 
endocardita tricuspidiană, precum şi utilizarea contra- 
ceptivelor orale. 


C. Pleurita bilaterală secundară lupusului eritematos 
sistemic. Această afecțiune se poate asocia cu pleurodinie 
toracolombară bilaterală. Evidenţierea revărsatului pleural 
(matitate şi diminuarea intensității murmurului vezicular) 
şi a pleuritei (frecături pleurale) se face prin intermediul 
examenului clinic. Revărsatul pleural prezintă <3.000 
neutrofile mononucleare/mm?, un nivel scăzut al comple- 
mentului şi, uneori, pot fi puse în evidenţă celule lupice. 
Titrul anticorpilor antinucleari (ANA) poate fi 160, iar 
raportul anticorpi antinucleari în revărsatul pleural/anticorpi 
antinucleari serici poate fi supraunitar. Criteriile de 
diagnostic sînt cele puse la punct pentru lupusul eritematos 
sistemic. Prezența a pâtru sau mai multe din următoarele 
11 criterii, în mod simultan sau succesiv, permite stabilirea 
diagnosticului cu un grad foarte mare de probabilitate: (1) 

erupție malară, (2) erupție discoidă; (3) fotosensibilitate; 
(4) ulceraţii bucale; (5) artrită neerozivă; (6) serozite 
(pleurezie sau pericardită); (7) afectare renală (proteinurie, 
cilindrurie şi/sau azotemie); (8) afectare neurologică (crize 
comițiale, psihoze, afectarea funcţiilor cognitive sau leziuni 
focale neurologice); (9) afectare hematologică (anemie 


hemolitică, leucopenie şi/sau trombocitemie); (10) tulburări 


imunologice (celule lupice, în 73% din cazuri; anticorpi 
anti-ADN,,, în 67% din cazuri; anticorpi anti-Sm) sau teste 
fals pozitive pentru sifilis şi (11) un titru anormal de 
anticorpi antinucleari. Dacă se aplică obligativitatea 
prezenței celor patru criterii, diagnosticele fals pozitive 
sau fals negative sînt foarte rare. Durerea pleurală toraco- 
lombară datorată LES se remite, de regulă, în 24-48 de ore 
de la începerea tratamentului cu prednison. 


D. Lupusul indus de medicamente. Durerea bilaterală 


pleurală, în flanc, alături de pericardită, de febră şi de un: 


titru pozitiv al anticorpilor antinucleari pot fi asociate 
administrării de hidralazină, procainamidă, izoniazidă, 


clorpromazină, metildopa şi de fenitoină. Dacă tratamentul 
este întrerupt, semnele şi simptomele se remit în 1-3 
săptămîni. i 


4. OSTEOMIELITA VERTEBRALĂ CU INTERESARE 


RADICULARĂ 


Osteomielita vertebrală bacteriană sau tuberculoasă 
determină o durere la nivelul coloanei vertebrale 


” toracolombare, intensificată de mobilizare şi de trepidații 


şi ameliorată de repaus. Febra şi astenia pot însoți durerea. 
Interesarea radiculară este semnalată de durerea surdă sau 
ascuţită localizată paraspinal și în flanc, iniţial unilaterală, 
apoi bilaterală. Leucocitoza şi/sau creşterea VSH-ului sînt, 
de regulă, prezente. Diagnosticul este stabilit de 
radiografiile de coloană vertebrală, dar confirmarea 
necesită efectuarea unei scintigrafii sau a unei RMN. 
Tratamentul antimicrobian conduce la remisiunea 
simptomelor. . 


CAPITOLUL 


La 

ABDOMINALĂ DIFUZĂ 
DE INTENSITATE 
CONSTANTĂ 


L]LISTA DIAGNOSTICELOR 


POSIBILE 


1. Perforaţia gastrică sau duodenală 
2. Perforaţia colecistului 
3. Perforaţia intestinului subțire 
4. Perforația colonului 
A. Rectocolita ulcerohemoragică 
B. Megacolonul toxic complicat cu 
perforaţie 
C. Diverticulita complicată cu 
perforaţie 
D. Colita ischemică complicată cu 
perforație 
E. Carcinomul de colon complicat cu 
perforaţie 
F. Apendicita complicată cu perforație 
5. Ruptura unui abces abdominal 
A. Abcesul subfrenic 
B. Abcesul hepatic 
1. Amoebian 
2. Piogen 
C. Abcesul splenic 
D. Abcesul perinefretic 
E. Abcesul tuboovarian 
F. Ruptura abcesului pericolic 
rezultat în urma perforaţiei unui 
diverticul colonic 
6. Infarctul intestinului subțire 
7. Ocluzia intestinului subțire 
A. Fără strangulare 
B. Cu strangulare 
8. Pancreatita acută 
9. Hemoragiile severe intraabdominale 
A. Ruptura unei sarcini ectopice sau 
a unui chist ovarian 
B. Ruptura splenică, a unui anevrism al 
arterei splenice sau a colecistului 
C. Ruptura unui adenom hepatic şi 


hemoragia datorată tratamentului 
anticoagulant 
D. Apoplexia abdominală 
E. Ruptura unui anevrism al aortei 
abdominale 
F. Anevrismul disecant de aortă 
10. Peritonita la pacienții cu ascită 
A. Peritonita bacteriană spontană 
B. Peritonita bacteriană secundară, la 
pacienţii cu ciroză hepatică şi ascită 
C. Hemocromatoza 
11. Peritonita secundară ocluziei 
venoase sau arteritelor 
A. Urgenţele vasculare majore 
(ocluzia venoasă) 
B. Arterita mezenterică 
1. Poliarterita nodoasă 
2. Poliartrita reumatoidă 
3. Purpura Henoch-Schânlein 
4. Lupusul eritematos sistemic 
12. Peritonita asociată cu enterocolita 
neutropenică (tiflita) şi leucemia acută 
13. Afecțiuni medicale ce determină 
dureri abdominale generalizate 
A. Porfiria acută intermitentă 
B. Cetoacidoza 
1. Cetoacidoza diabetică 
2. Cetoacidoza alcoolică 
C. Muşcătura păianjenului „văduva 
neagră“ 
D. Intoxicația cu plumb 
E. Criza dureroasă din siclemie 
F. Criza hemolitică 
G. Criza hiperparatiroidiană şi 
hipercalcemică 
H. Criza addisoniană 

14. Durerea abdominală difuză asociată 
cu boli infecțioase specifice 
A. Tuberculoza ileocecală şi peritonita 
tuberculoasă 


[] REZUMAT 


Prin perforația gastrică sau duodenaăl (ulcer peptic, tumoră, 
etc.) se revarsă în cavitatea peritoneală conținutul gastric acid, 
enzimatic. Sucul gastric este foarte iritant pentru peritoneu şi 
determină apariția imediată a durerii difuze abdominale 
generalizate, a sensibilităţii la palpare, a rigidității peretelui 
abdominal, a lipotimiei şi a unei stări asemănătoare şogului. 
În următoarele 1-2 ore, durerea se ameliorează iar starea 
generală se îmbunătăţeşte, dar persistă sensibilitatea la palpare 
şi rigiditatea. La 6-12 ore după debutul durerii inițiale, apare 
peritonita infecțioasă cu intensificarea durerii la palpare şi 
meteorism. 

Mulţi pacienţi cu ulcer duodenal au un istoric îndelungat 
de durere epigastrică, ameliorată parţial sau complet de 
antiacide şi alimente. Unii pacienţi cu ulcer sau cancer gastric 
au un istoric de durere, cu debut precoce după ingestia de 
alimente şi/sau de scădere ponderală. Radiografia abdominală 
efectuată în ortostatism sau în decubit lateral stîng va vizualiza 
pneumoperitoneul în 60-70% din cazuri. 

Perforaţia colecistului infectat este precedată de durere în 
hipocondrul drept, asociată cu sensibilitate la palpare, apărare 
musculară, febră şi frisoane, În zilele 2-3 de boală, durerea din 
hipocondrul drept se ameliorează brusc. În următoarele 24 de 
ore, apare durerea abdominală generalizată, spontan și la palpare 
şi, în final, semnele de peritonită, datorate revărsării în cavitatea 
peritoneală a conținutului biliar infectat şi iritant chimic, 

Boala Crohn determină durere în etajul abdominal mijlociu 
şi inferior, cu caracter continuu sau intermitent, diaree şi febră. 
Crizele durează săptămîni sau luni şi deseori sînt ameliorate 
de administrarea de sulfasalazină sau prednison. Carcinoamele 
intestinului subțire pot produce anemie prin pierderea ocultă 
de sînge în scaun, precum şi durere colicativă în etajul abdomi- 
nal mijlociu datorată obstrucției intestinale parțiale Limfoame- 
Je intestinului subțire pot evolua, de asemenea, cu hemoragie 
şi obstrucție. Dacă într-un segment intestinal, afectat de boala 
Crohn sau de o tumoră, se produce perforaţia, conţinutul 
intestinal va fi deversat în cavitatea peritoneală, determinînd 
durere abdominală generalizată, febră, sensibilitate la palparea 
directă şi la decompresiunea bruscă a peretelui abdominal 
precum şi apărare musculară, datorate peritonitei. 

Perforaţia colonului determină inițial durere spontană şi la 
palpare în etajul abdominal inferior, apărare musculară şi febră 
înaltă. La nivel abdominal inferior se poate constitui o masă 
tumorală, dureroasă spontan şi la palpare. Perforaţia colonului 
are loc de obicei la nivelul unor leziuni cauzate de o afecţiune 
preexistentă. 

Rectocolita ulcerohemoragică se manifestă prin scaune 
diareice frecvente, rectoragii, durere la defecaţie şi febră. Cînd 


B. Febra pătată a Munţilor Stîncoşi 
C. Pacienţi cu SIDA şi enterită cu 
CMV 


se produce perforaţia, durerea abdominală generalizată, 
spontană şi la palpare, apare în 12-24 ore, dacă nu este mascată 
de tratamentul cu prednison. Distensia abdominală difuză, 
durerea spontană şi la palpare la un pacient cu rectocolită 
ulcerohemoragică pot semnala; dilataţia acută a colonului 
(megacolonul toxic), Aceşti. pacienţi sînt febrili, au starea 
generală alterată, iar numărul scaunelor diareice poate scădea 
faţă de perioada anterioară, tranzitul intestinal putînd, fi 
complet oprit. Radiografia abdominală indică dilatarea marcată 
a colonului. Cu toate că astfel de pacienţi prezintă risc crescut 
de perforaţie, majoritatea perforaţiilor colice din rectocolita 
ulcerohemoragică. survin în absența megacolonului, toxic. 
Diverticulita determină, de..obicei, durere spontană şi la 
palpare în hipogastru şi în fosa iliacă stingă, precum şi febră. 
Dacă diverticulul sau un, abces pericolic provenit dintr-o 
perforaţie precedentă se rupe, este posibilă apariţia durerii 
generalizate în etajul abdominal inferior, care va cuprinde şi 
etajul abdominal superior, a sensibilităţii la palpare și a apărării 
musculare. Adesea, durerea abdominală asociată cu 
diverticulita este agravată de efortul de defecaţie. 

Colita ischemică determină durere spontană şi la palpare 
în etajul abdominal inferior, diaree, scaune sanguinolente și 
febră. Pacienţii cu colită ischemică sînt vîrstnici şi prezintă o 
boală, cardiacă preexistentă sau antecedente de accident 
vascular cerebral. Perforaţia colonului determină o durere 
localizată sau difuză, în etajul abdominal. inferior, care se 
generalizează în întregul abdomen în decurs de o zi. 
Carcinoamele de colon debutează cu durere colicativă în etajul 
abdominal. inferior, constipație recent instalată, scaune 
frecvente sau diaree şi/sau cu prezența de sînge franc sau 
hemoragii oculte în scaun. Perforația neoplazică sau ruptura 
secundară. a unui abces peritumoral evoluează rapid spre 
peritonită generalizată. Obstrucţia distală determină distensia 
cecului cu perforaţie şi durere în fosa iliacă dreaptă, urmată 
de durere abdominală generalizată, datorată peritonitei. 

Apendicita acută debutează de obicei printr-o durere 
epigastrică sau în etajul abdominal mijlociu, care îşi va muta 
sediul, după 2-5 ore, în fosa iliacă dreaptă şi care se asociază 
cu 'sensibilitate bine localizată, la palparea directă şi la 
decompresiunea bruscă a peretelui abdominal. Cînd 
sensibilitatea la palpare devine mai difuză și/sau se palpează 
o formaţiune tumorală în fosa iliacă dreaptă, probabil 
perforația apendiculară s-a produs. Acest proces inflamator 
se poate extinde, provocînd peritonită generalizată. 

Ruptura unui abces, inițial bine localizat în cavitatea 
peritoneală, determină durere abdominală ce se extinde rapid, 
sensibilitate difuză la palparea directă şi la decompresiunea 

bruscă a peretelui abdominal şi apărare musculară. Dacă 
anterior durerea spontană şi la palpare a avut sediul în 
hipocondrul drept sau stîng şi s-au înregistrat creşteri bruște 
ale temperaturii corporale şi frisoane, se va suspiciona 
diagnosticul de abces subfrenic. Radiografia toracică 
evidenţiază ascensionarea diafragmului, prezența unui revărsat 
pleural şi/sau a unui nivel hidroaeric la nivelul abcesului. 

Examenul CT va localiza abcesul într-unul din cele patru 
spaţii subfrenice. Un abces hepatic poate determina 
hepatomegalie dureroasă şi febră. Examenul CT poate 
identifica unul sau mai multe abcese hepatice. Un abces splenic 
se manifestă prin febră, frisoane, durere spontană și la palpare 
în hipocondrul stîng şi splenomegalie. Tomografia computeri- 
zată va confirma existența abcesului. Un abces perinefretic 
determină febră, frisoane, durere în flancuri şi, uneori, piurie. 
Există sensibilitate la palparea locală, la nivelul rinichiului 
afectat, iar radiografia toracică va arăta ascensionarea 
diafragmului și/sau prezența lichidului pleural de partea 
abcesului. Abcesele tuboovariene (ATO) determină durere în 
etajul abdominal inferior, uni sau bilaterală, febră şi frisoane, 
precum şi dispareunie. La tușeul vaginal sînt palpate trompele 
uterine 'de dimensiuni crescute şi dureroase, unilateral sau 
bilateral. Dacă ATO se rupe, apare brusc o durere difuză 
pelvină şi în etajul abdominal inferior şi hipotensiune. 
Diseminarea masivă a conținutului purulent în cavitatea 
peritoneală determină dezvoltarea rapidă a durerii abdominale 
severe și generalizate, spontan şi la palpare, durere 
acompaniată de şoc profund cu tegumente palide şi reci, 
tahicardie şi hipotensiune. Diagnosticul poate fi confirmat prin 
culdocenteză, laparoscopie sau laparotomie. 

Infarctul intestinului subțire determină durere epigastrică 
şi periombilicală severă, colicativă, apoi continuă, cu 
sensibilitate la palpare și apărare musculară, minime în primele 
ore de la debut. Scaunele sînt diareice, putînd conține sînge 
franc sau hemoragii oculte. Radiografia abdominală este 
normală sau evidențiază dilatarea uneia sau a mai multor anse 
intestinale, cu niveluri hidroaerice. În 12-36 de ore, apare 
durerea difuză la palpare, apărarea musculară şi meteorismul. 
La vîrstnici, această afecțiune se poate datora stenozei 
progresive a arterei mezenterice superioare. Aproximativ 50% 
din pacienții cu boală ocluzivă datorată trombozelor, relatează 
un istoric de episoade de durere postprandială, în etajul 
abdominal mijlociu (angina abdominală), asociată cu scădere 
ponderală şi limitarea voluntară a cantității de alimente ingerate 
la o masă. Debutul brusc al unei dureri difuze abdominale la 
un pacient cu fibrilație atrială şi afectare cardiacă se poate 
datora unei embolizări în artera mezenterică. O parte din 
pacienţii cu infarct intestinal nu prezintă ocluzii vasculare 
majore și nu sînt candidați la reconstrucția arterială. Infarctul 
nonocluziv poate fi identificat prin arteriografie, înainte de 
explorarea chirurgicală. Infarctul poate fi urmat de necroză 
transmurală, de perforaţie, de revărsarea conținutului intestinal 
în cavitatea peritoneală şi de peritonită localizată sau 
generalizată. 

Ocluzia intestinului subțire (fără strangulare) debutează 
cu durere intermitentă, colicativă, localizată în etajul 


abdominal mijlociu, cu vărsături şi distensie abdominală. Dacă 
o ansă intestinală este sechestrată de către aderențe sau într-o 
hernie internă, vascularizaţia ansei respective poate fi 
compromisă, determinînd durere abdominală continuă, severă. 
În multe cazuri, distensia, sensibilitatea la palpare şi apărarea 
musculară nu apar decît după multe ore, iar radiografia 
abdominală simplă poate fi inițial negativă. Strangularea 
intestinului determină la început durere localizată, la palpare, 
fără apărare musculară. Se poate palpa o formaţiune dureroasă. 
Perforaţia ansei gangrenoase are ca urmare apariția febrei şi 
altor semne de peritonită acută generalizată. 

Pancreatita acută debutează cu durere spontană și la palpare 
în etajul abdominal superior, cu apărare musculară și febră. 
Durerea şi apărarea musculară se propagă în întregul abdomen 
fiindînsoțite de distensia abdominală generalizată. Creșterea 
concentrațiilor serice ale amilazei şi lipazei sînt utile în 
confirmarea diagnosticului. 

Hemoragia intraabdominală determină durere abdominală 
generalizată, spontană şi la palpare, cu debut rapid. O sarcină 
tubară provoacă, înainte de a se rupe, o durere unilaterală în 
etajul abdominal inferior. În antecedente se semnalează 
amenoreea şi/sau recente hemoragii vaginale reduse cantitativ. 
Un istoric asemănător au pacientele cu un chist ovarian luteal. 
Pacientele cu sarcină tubară au testul de sarcină pozitiv, spre 
deosebire de cele cu chist luteal. Hemoragia se poate instala 
rapid, determinînd o durere abdominală generalizată, spontană 
şi la palpare, şi şoc. 

Ruptura splenică sau a unui anevrism al arterei splenice 
determină durere spontană şi la palpare în hipocondrul stîng, 
şoc și, uneori, durere în umărul stîng. Ruptura colecistului, 
după cum s-a descris mai sus, se poate asocia cu dureri 
abdominale generalizate care apar spontan şi la palpare, 
datorate hemoragiei şi revărsării bilei în spațiul peritoneal. 

În unele cazuri, cauza hemoragiei abdominale nu este 
identificată pînă la intervenţia chirurgicală (de exemplu, 
hemoragia la nivelul unei tumori hepatice — adenom, apoplexia 
abdominală — un vas intraabdominal aparent normal începe 
să sîngereze). Pacienţii aflați sub tratament anticoagulant cu 
heparină sau cumarinice pot dezvolta o hemoragie acută 
intraabdominală. 

Pacienţii cu anevrism al aortei abdominale, care sîngerează 
în cavitatea peritoneală, decedează de obicei rapid. Înaintea 
hemoragiei fatale, poate exista un istoric de durere abdominală 
în fosele iliace, hipogastru, flanc şi/sau în regiunea 
lombosacrată, asociată cu prezența unei formaţiuni pulsatile 
abdominale, situată pe linia mediană. 

Anevrismul disecant de aortă poate precipita o durere 
sfîşietoare la nivelul toracelui anterior şi posterior şi al 
abdomenului. Radiografia toracică identifică o lărgire a umbrei 
mediastinale, iar diagnosticul este confirmat prin aortografie 
sau examen CT cu substanță de contrast. 

Peritonita bacteriană spontană apare la pacienții cu ciroză 
Laennec şi ascită. Manifestări frecvente la debut sînt febra şi 
durerea abdominală generalizată, spontană și la palpare. 
Semnele de peritonită apar în mai puţin de jumătate din cazuri. 
Pentru diagnostic se. impune paracenteza. Un număr de 

TABELUL INCIDENȚEI BOLILOR 


PR E 


INCIDENȚA LA 100. 000 (APROXIMATIVĂ) 


Frecvente (>100) 

Apendicita acută complicată cu 
perforație 

Infarctul și necroza intestinală 
secundare unei embolii sau 
tromboze arteriale 

Ruptura unei sarcini tubare sau a 


Relativ frecvente (>5-100) 


Perforaţia colecistului 
Perforaţia colonului din: 


unui chist ovarian cu hemoragie ulcerohemoragice 
intraabdominală generalizată Carcinomul de colon 
Peritonita bacteriană spontană Diverticulită 


asociată cu ciroza şi ascita Colita ischemică 
Criza siclemică 
Ocluzia intestinală cu strangulare 


Ocluzia intestinală fără strangulare 


apariția peritonitei acute: 
Abcesul tuboovarian 


Abcesul pericolic sau mezenteric 
Infarctul intestinal nonocluziv 
Pancreatita acută cu peritonită generalizată 


Cetoacidoza diabetică 


Peritonită bacteriană secundară, asociată 


cu ciroză şi ascită 


Perforaţia unui ulcer sau carcinom gastric 
Perforaţia unui ulcer duodenal 


Rectocolita ulcerohemoragică 
Megacolonul toxic secundar rectocolitei 


Ruptura unui abces intraabdominal cu 


Rare (>0-5) 
Perforaţia intestinului subţire 
Ruptura cecului datorată obstrucţiei colonului distal 
Ruptura unui abces intraabdominal cu apariția peritonitei 
acute: 
Abcesul hepatic 
Abcesul splenic 
Abcesul perinefretic 
Abcesul subfrenic 
Hemoragia generalizată intraabdominală severă 
determinată de: 
Ruptura splinei 
Ruptura colecistului 
Ruptura unui anevrism al arterei splenice 
Ruptura unui adenom hepatic 
Apoplexia abdominală 
Tratamentului anticoagulant 
Ruptura unui anevrism abdominal. în cavitatea 
peritoneală 
Anevrismul disecant de aortă 
Hemocromatoza şi peritonita bacteriană spontană 
Ocluzia venelor mezenterice sau a venei porte 
Infarctul intestinal şi perforația determinate de: 
Purpura Henoch-Schănlein 
" Lupusul eritematos sistemic 
Poliarterita nodoasă 
Poliartrita reumatoidă 
Criza hemolitică i 
Criza hipercalcemică 
Criza addisoniană 
Porfiria acută intermitentă 
Cetoacidoza alcoolică 
Muşcătura păianjenului „văduva neagră“ 
Colica saturnină 
Tuberculoza ileocecală cu perforaţie şi peritonită acută 
Enterocolita. neutropenică 
Febra pătată a Munţilor Stîncoşi și vasculita abdominală 
SIDA şi infecția cu CMV, cu perforaţie intestinală şi 
peritonită acută şi/sau cu formare de abcese 


PI 


neutrofile care depăşeşte 500 celule/mm? şi un pH <7,32 în 
lichidul de ascită sînt sugestive pentru peritonită. În 70% din 
cazuri, culturile sînt pozitive şi se izolează, de obicei, un singur 
agent patogen, aerob. Manifestări clinice identice, la un pacient 
cirotic se pot datora perforaţiei gastrice sau intestinale. În 
aceste cazuri, numărul de leucocite în lichidul de ascită este 
foarte mare şi frecvent sînt polimicrobiene, dar izolarea unui 
singur microorganism şi un număr mic de leucocite nu exclud 
o leziune gastrointestinală preexistentă. Durerea abdominală 
acută spontană și la palpare la un pacient cu hemocromatoză 
este provocată cel mai adesea de peritonita bacteriană 
spontană. 

Ocluzia venei mezenterice şi/sau a venei porte determină 
durere abdominală generalizată, spontană și la palpare, diaree 
sanguinolentă și febră şi poate duce la peritonită. Diagnosticul 
este confirmat prin vizualizarea trombozei venoase prin 


examen CT cu substanță de contrast sau RMN. Ocluzia 
arterială se-poate datora vasculitei din cadrul unor afecțiuni 
multisistemice, cum ar fi poliarterita nodoasă, poliartrita 
reumatoidă, purpura Henoch-Schănlein, lupusul eritematos 
sistemic, sindromul Behget şi granulomatoza Wegener. 
Durerea abdominală este determinată, inițial, de ischemia şi 
necroza intestinală. Perforația poate conduce la peritonită 
generalizată. 

Pacienţii neutropenici cu leucemie acută, anemie aplastică,- 
neutropenie ciclică sau cei sub chimioterapie, dezvoltă dureri 
abdominale generalizate şi semne de peritonită în fosa iliacă 
dreaptă, secundar ulceraţiei mucoasei cecului şi colonului 
ascendent (enterocolita neutropenică). Aceasta evoluează 
uneori spre gangrenă cecală, perforaţie şi peritonită. 

Anumite afecțiuni medicale pot mima un abdomen acut 
chirurgical şi ducînd la o laparotomie inutilă. 

Porfiria acută intermitentă determină o durere abdominală 
severă şi generalizată cu sau fără durere la palpare. Se asociază 
frecvent greaţa, vărsăturile şi constipaţia. Febra; hipertensiunea 
şi tahicardia apar în evoluţie şi se poate semnala prezența unei 
neuropatii dureroase senzitivo-motorii periferice şi a 
encefalopatiei cu delir şi comportament psihotic, Diagnosticul 
este confirmat prin excreţia urinară crescută a porfobilino- 
genului. Cetoacidoza diabetică determină hipotensiune 
ortostatică, greață şi vărsături, durere abdominală generalizată, 
spontană şi la palpare, care mimează un abdomen acut 
chirurgical. Semnele şi simptomele dispar după cîteva ore de 
la iniţierea reechilibrării volemice parenterale şi a tratamentului 
cu insulină. O durere abdominală asemănătoare, asociată cu 
greață şi vărsături, poate fi provocată de ceroacidoza alcoolică, 
aceste acuze răspunzînd la rehidratare şi administrarea de 
glucoză. De obicei, există istoric de alcoolism cronic şi un 
istoric recent de consum exagerat de alcool, urmat de 2-3 zile 
de abstinență la alcool şi post alimentar. 

Muşcăturile păianjenului "văduva neagră” se întîlnesc în 
lunile calde ale anului. Muşcătura poate provoca o durere cu 
caracter de usturime sau poate trece neobservată. Într-o oră 
vor debuta brusc durerile abdominale generalizate, dorsale şi 
ale membrelor. Greaţa, vărsăturile, spasmele musculare, 
transpirațiile abundente, salivația şi tremorul sînt frecvent 
prezente. Muşchii abdominali pot deveni dureroşi şi rigizi la 
palpare. Administrarea de calciu intravenos sau de 
metocarbamol 10% duce la ameliorarea simptomatologiei. 
Intoxicația cu plumb determină durere abdominală colicativă 
generalizată. Alte semne includ pierderea controlului asupra 
articulaţiilor pumnului şi piciorului, paloarea, lizereul gingival 
şi encefalopatia. Concentraţiile de plumb în ser şi în urină 
sînt crescute. 

Siclemia determină dureri spontane şi la palpare la nivelul 
membrelor, spatelui şi toracelui, agravate de mişcări. Spontan 
sau la palpare, poate apărea o durere difuză sau localizată în 
etajul abdominal superior. De obicei, se semnalează un istoric 
îndelungat de crize dureroase recurente, Crizele hemolitice la 
pacienţii cu anomalii eritrocitare pot determina dureri 
abdominale generalizate, anemie şi creşterea nivelurilor serice 
ale bilirubinei şi lactat dehidrogenazei. 

Hipercalcemia secundară hiperparatiroidismului, neopla- 
ziilor, sarcoidozei şi altor afecțiuni; determină. dureri 
abdominale generalizate, spontan şi la palpare, letargie sau 
agitaţie şi confuzie, hipertensiune, constipaţie, greață şi 
vărsături. Scăderea calcemiei serice prin hidratare şi tratament 
diuretic-sau administrare de mitromicină duce la dispariția 
simptomelor. Criza addisoniană se datorează insuficienţei 
suprarenaliene idiopatice, din cadrul infecțiilor tuberculoase 
sau fungice sau poate fi indusă de suprimarea bruscă a 
tratamentului cu corticosteroizi. Pacienţii prezintă dureri abdo- 
minale continue sau colicative, greață şi vărsături, confuzie şi 
astenie. Nivelul sodiului în ser este normal sau scăzut, iar 
potasemia este crescută sau normală. Concentrația serică a 
cortizolului este foarte scăzută. Simptomele răspund la admi- 
nistrarea de corticosteroizi. Diagnosticul este confirmat prin 
dozarea cortizolului plasmatic după administrare de ACTH. 


Tuberculoza abdominală determină o infecţie ileocecală, 
care evoluează cu perforaţie acută şi peritonită bacteriană sau 
cu producere de aderenţe dense sau de cicatrici ale lumenului 
intestinal, determinînd ocluzie intestinală acută, Se poate palpa 
o formaţiune dureroasă în fosa iliacă dreaptă, care creşte 
probabilitatea diagnosticului de tuberculoză. Febra pătrată a 
Munţilor Stincoşi se manifestă prin semne localizate sau 
generalizate de peritonită acută, febră înaltă și cefalee, cu sau 
fără erupția caracteristică. Prezenţa în antecedente a unei 
muşcături de căpuşă sau expunerea anterioară la căpuşe este 
utilă în stabilirea diagnosticului. Cazurile rare de SIDA 
asociată cu infecţie intestinală cu virus citomegalic (CMV) 
pot evolua cu perforaţie la nivelul regiunilor cu leziuni produse 
de CMV. Revărsarea conţinutului intestinal în cavitatea 
peritoneală duce la apariția peritonitei acute bacteriene şi/sau 
la formarea de abcese locale. 


[] DESCRIEREA AFECȚIUNILOR 
ENUMERATE 


1. PERFORAȚIA GASTRICĂ SAU DUODENALĂ 


Perforaţia unui ulcer sau unui carcinom gastric sau a unui 
ulcer duodenal în cavitatea peritoneală precipită brusc o 
durere abdominală generalizată, lancinantă, datorată 
revărsării sucului gastric acid, bogat în enzime, în cavitatea 
abdominală. Apare şocul reflex, cu tegumente reci și umede 
şi puls rapid şi depresibil. Temperatura corporală poate 
scădea pînă la 35*C. Localizarea inițială a durerii este, de 
obicei, în hipocondrul drept sau în epigastru. Durerea 
iradiază în cîteva minute în etajul abdominal mijlociu şi 
apoi în întregul abdomen. Viteza propagării durerii se 
datorează faptului că agresiunea este chimică şi indepen- 
dentă de dezvoltarea unui răspuns inflamator acut la 
contaminarea bacteriană. Reacția inflamatorie necesită o 
perioadă de 6-24 ore pînă la apariția unei dureri 
semnificative. Această perioadă acută cu durere severă şi 
şoc durează pînă la 2 ore. Sincopa poate surveni la puţin 
timp după debutul durerii. Cînd apare durerea intensă, 
datorată revărsării sucului gastric, pacientul se zvîrcoleşte, 
se rostogoleşte de pe o parte pe cealaltă sau adoptă o poziție 
fetală. Inspirul profund şi mişcările agravează durerea, 
astfel încît pacientul respiră rapid şi superficial. Pe măsură 
ce durerea severă inițială cedează, bolnavul se linişteşte şi 
stă nemişcat în pat. 

La o oră sau două de la debut, durerea se'ameliorează. 
Temperatura corporală crește pînă la o valoare normală, 
frecvența pulsului scade, iar forța undei pulsatile se 
normalizează. Pacientul afirmă că se simte mai bine. Totuşi, 
respirația rămîne polipneică și superficială. Mişcările sau 
vibraţiile agravează durerea, iar pacientul preferă 'să stea 
întins, nemișcat, în pat. În primele 2 ore, abdomenul este 
difuz sensibil la palpare, cu rigiditate „de lemn“ a muşchilor 
abdominali. Aceste manifestări abdominale persistă. Tuşeul 
rectal sau vaginal duce la exacerbarea durerii în etajul 

abdominal inferior. La percuție se semnalează existența 
timpanismului la nivelul ficatului, datorat pneumo- 
peritoneului. Dacă se detectează hipersonoritate percutorie 
la nivelul liniei axilare medii, la 5 cm deasupra rebordului 
costal, prezența pneumoperitoneului este mai probabilă 
decît atunci cînd timpanismul se detectează doar la nivelul 
peretelui anterior. De obicei, zgomotele intestinale sînt 
absente. Intervenţia chirurgicală trebuie executată în 
primele 6 ore. Dacă diagnosticul nu este stabilit, iar 
intervenţia chirurgicală este amînată, peritonita chimică 
inițială se transformă în peritonită infecțioasă. Durerea 
„spontană şi la palpare se intensifică după 12 ore, cînd apar 
vărsăturile, febra şi distensia abdominală. Rigiditatea 
abdominală diminuă, pe măsură ce distensia progresează. 

Pneumoperitoneul subdiafragmatic este întîlnit în 75-85% 
din cazuri. Creşterea amilazemiei survine în 16% din 
cazuri. De obicei, există leucocitoză. 

Durerea iradiată poate fi resimțită la nivelul umărului 
drept în momentul perforării şi revărsării, dacă sediul 
perforaţiei este la nivelul duodenului sau a regiunii pilorice 
a stomacului. Durerea proiectată în ambii umeri survine în 
urma perforaţiei feței anterioare a stomacului. 

Mulţi dintre pacienţii care prezintă tabloul clinic 
dramatic descris mai sus, vor relata antecedente de episoade 
zilnice de durere epigastrică cu caracter surd sau 
chinuitoare, de-a lungul unei perioade de săptămîni sau 
luni, durerea fiind ameliorâtă de ingestia de alimente sau 
antiacide. Alţi pacienți relatează antecedente de durere 
epigastrică precipitată de ingestia de alimente. Bolnavii 
care prezintă aceste acuze pot avea ulcere gastrice sau 
duodenale deja diagnosticate. 

Pe scurt, perforația cu deversarea de material iritant 
chimic şi infecțios în cavitatea peritoneală, determină 
aproape instantaneu o durere severă. Dacă se extravazează 
doar material infecțios, debutul durerii este insidios, pînă 
atingere o intensitate maximă (de exemplu, perforația 
colonului). 

Revărsarea unor cantități mici de suc gastric deetermină 
durere spontană şi la palpare, localizată doar în etajul 
abdominal superior, dacă revărsarea este limitată rapid. Este 
posibil să nu se poată aprecia gravitatea acestei situații, 
dacă pacientul este examinat la 2 ore de la debut, în peri- 
oada de remisiune. Chiar dacă durerea abdominală se ame- 
liorează şi pulsul se normalizează, abdomenul rămîne rigid 
şi dureros la palpare şi pacientul nu se poate mișca fără a-şi 
accentua disconfortul. Aceste manifestări susțin decizia de 
a se recurge la intervenţia chirurgicală în primele 6 ore. 

În timpul intervenției chirurgicale se efectuează lavajul 
peritoneal şi drenajul abdominal, iar ulcerul perforat este 
suturat sau rezecat. Pacienţii cu ulcer duodenal cronic 
beneficiază de vagotomie selectivă. Prezența carcinomului 
gastric impune o intervenție chirurgicală amplă. 


2. PERFORAȚIA COLECISTULUI 


Această afecțiune debutează, de obicei, ca un episod de 
colică biliară cu durere persistentă în epigastru, greață şi 


vărsături. În 6-8 ore, durerea se mută în hipocondrul drept 
şi poate iradia în umărul drept sau în regiunea subscapulară 
dreaptă. Apar febră şi frisoane puternice. Există durere la 
palpare şi apărare musculară şi, uneori, un colecist de 
dimensiuni crescute palpabil şi percutabil în hipocondrul 
drept. La 1-2% dintre pacienţii cu colecistită acută, în a 
doua sau a treia zi de boală se produce perforația 
colecistului destins cu deversarea bilei și a bacteriilor în 
cavitatea peritoneală. 

După perforaţie, se poate înregistra o ameliorare 
spectaculoasă a durerii spontane şi la palpare din 
hipocondrul drept. Această perioadă de acalmie durează 
cel mult una sau două zile, dar, după care, se instalează o 
durere abdominală continuă şi generalizată, asociată cu 
sensibilitate la palpare şi distensie abdominală. Tempera- 
tura poate creşte pînă. la. 39,5%-40,5*C, apar frisoane şi 
vărsături severe. Radiografia abdominală arată atît dilatarea 
intestinului subțire cît şi pe cea a colonului. Se impune 
explorarea chirurgicală cu lavaj peritoneal şi drenajul sau 
excizia colecistului. Dezvoltarea durerii abdominale 
generalizate este mai insidioasă în cadrul perforaţiei 
colecistice decît după perforația unui ulcer gastric sau 
duodenal. 

Antibioterapia şi reechilibrarea volemică sînt esențiale 
în perioada postoperatorie. În ciuda intervenţiei chirurgi- 
cale, rata mortalităţii este de 30%. 


3. PERFORAȚIA INTESTINULUI SUBȚIRE 


Boala Crohn determină o durere abdominală cu sediul în 
fosa iliacă dreaptă, asociată cu febră şi diaree. Boala Crohn 
este o afecțiune cronică, iar aceste simptome apar zilnic 
dacă nu sînt controlate prin tratament medicamentos. 
Uneori se înregistrează remisiuni spontane sau induse 
medicamentos. Perforaţia în marea cavitate peritoneală este 
un eveniment rar, deoarece majoritatea perforațiilor 
intestinului subțire duc la formare de fistule între segmentul 
intestinal perforat şi ansele adiacente, colon sau vezica 
urinară. 

În cazul perforației în marea cavitate peritoneală, 
peritonita generalizată apare după o perioadă de 12-24 de 
ore, cu febră, durere abdominală generalizată, sensibilitate 
la palpare şi la decompresiunea bruscă a peretelui 
abdominal, apărare musculară, distensie, diminuarea sau 
dispariția zgomotelor intestinale, greață și vărsături şi, 
uneori, cu semne de şoc şi deshidratare. Numărul de 
leucocite este de obicei >20.000/mm?. Radiografia 
abdominală simplă vizualizează dilatarea intestinului 
subțire şi gros şi edemul peretelui intestinal. Paracenteza 
diagnostică demonstrează prezenţa lichidului intra- 
peritoneal, bogat în neutrofile şi bacterii. Dezvoltarea 
peritonitei generalizate la un pacient cu antecedente de 
boală Crohn indică perforația în marea cavitate peritoneală. 

Perforația intestinului subțire este, uneori, primul semn 
care apare la pacienţii cu carcinom sau limfom al 
intestinului subțire. În plus, pacienții cu ischemia 
intestinului subțire, datorată ocluziei trombotice sau 

embolice a vascularizației peretelui intestinal, pot şi ei 
suferi o perforație intestinală. Deversarea conținutului 
intestinului subțire în cavitatea peritoneală determină o 
peritonită bacteriană generalizată. Perforaţia intestinului 
subțire datorată unor afecțiuni organice este rară, fiind mai 
frecventă după traumatisme penetrante sau contuzii. 


4. PERFORAȚIA COLONULUI 


Simptomele de perforaţie în marea cavitate peritoneală sînt: 
durerea abdominală generalizată, apărută spontan şi la 
palpare, asociată cu distensie în etajele abdominale mediu 
şi inferior, vărsături, febră și frisoane. Aceste simptome se 
instalează la un interval de 6-24 de ore de la perforaţie şi 
nu au un debut exploziv, ca în cazul durerii şi rigidității 
abdominale din ulcerul perforat. 

Este necesar mai mult timp pentru ca bacteriile să se 
dividă şi să inițieze un proces inflamator intens la suprafața 
peritoneului, provocînd durere şi distensie abdominală. 
Radiografia abdominală evidențiază dilataţia intestinului 
subțire şi a colonului. Numărul de leucocite depăşeşte de 
obicei 20.000/mmP. Aspiraţia lichidului peritoneal şi 
examinarea acestuia relevă mai multe tipuri de germeni şi 
un număr mare de leucocite polimorfonucleare. Afecțiunile 
care se asociază cu perforaţia liberă a colonului sînt 
discutate în continuare. 


A. Rectocolita ulcerohemoragică. Este o boală 
diareică cronică, cu istoric îndelungat de durere 
colicativă în etajul abdominal inferior, asociată cu 
tenesmele rectale şi care este frecvent ameliorată, parțial 
sau complet, prin evacuarea unui scaun lichid sau solid. 
Materiile fecale pot conţine sînge şi mucus. Pacienţii 
cu un grad avansat de colită prezintă, uneori, perforație 
spontană cu apariţia peritonitei infecțioase generalizate. 
Perforaţia în absența megacolonului toxic se înregistrează 
la maxim 3% din pacienţii cu rectocolită ulcerohemora- 
gică. Perforaţia are ca urmare apariția pneumoperitoneu- 
lui subdiafragmatic, a durerii abdominale generalizate, 
a distensiei şi sensibilităţii la palparea peretelui 
abdominal, semn Blumberg pozitiv, precum şi dispariția 
zgomotelor intestinale. Datorită tratamentului 
cortizonic, este posibil ca sensibilitatea la palpare şi la 
decompresiunea bruscă a peretelui abdominal, ca şi 
rigiditatea abdominală să nu apară. Argumentele ce 
pledează pentru perforaţie sînt reprezentate de 
deteriorarea marcată a stării generale a bolnavului, 
creşterea severităţii durerii abdominale, distensia 
importantă. datorată ileusului şi/sau penetrării aerului 
în cavitatea peritoneală, precum şi diminuarea 
peristaltismului intestinal. De cele mai multe ori, 
perforaţia se prezintă în forme fulminante, 


B. Megacolonului toxic complicat cu perforaţie. 
Această tomplicație severă a inflamaţiei colonului 
survine de obicei la 1-2,5% dintre pacienţii cu 
rectocolită ulcerohemoragică. Mai poate fi semnalată 
în cazurile severe de boală Crohn, de dizenterie 

bacteriană, de colită amoebiană sau ischemică şi, uneori, 
în febra tifoidă şi holeră. îi 

Starea generală a acestor pacienți este sever alterată, 
cu febră foarte înaltă (pînă la 40*C) şi frisoane. Durerile 
abdominale sînt generalizate, abdomenul este destins 
şi proeminent iar durerea se intensifică la mobilizare. 
Pulsul este rapid şi depresibil, pacientul este astenic şi, 
de obicei, confuz sau obnubilat. La percuție, abdomenul 
este timpanic. Zgomotele intestinale sînt marcat 
diminuate sau absente. De obicei, concentrațiile serice 
ale albuminei şi hemoglobinei sînt scăzute, iar 
leucocitoza de 20.000 celule/mm:. 

* Radiografiile abdominale simple evidenţiază dilatația 
întregului colon sau doar a unui segment, cum ar fi, de 
exemplu, colonul ascendent sau transvers. Dilatația mă- 
surată la mijlocul colonului transvers sau la nivelul ce- 
lorlalte segmente dilatate este mai mare de 6 cm. Aerul 
delimitează ulceraţiile neregulate ale peretelui colic şi 
poate fi prezent la acest nivel, ca urmare a ulceraţiilor 
profunde ale mucoasei. Uneori se mai observă dilatarea 
unor anse ale intestinului subțire. Dacă perforația s-a pro- 
dus, prezența pneumoperitoneului va fi detectată printr-o 
radiografie efectuată în ortostatism sau în decubit lateral drept. 

Cauza acestei complicaţii cu potențial letal a colitelor 
“severe este necunoscută, dar, de regulă, se constată 
prezența unei necroze extensive, ce cuprinde întreaga 
grosime a peretelui intestinal. 

Megacolonul toxic secundar rectocolitei ulcerohemo- 
ragice poate fi tratat prin reechilibrare hidroelectrolitică, 
transfuzii, aspirație nasogastrică, poziționarea pacientu- 
lui în decubit ventral, pentru a scădea acumularea 
gazelor în colon, suprimarea administrării de opioide 
şi anticolinergice şi administrarea intravenoasă de 
prednisolon şi antibiotice (de exemplu ampicilină, un 
aminoglicozid şi metronidazol). 

Remisiunea sub tratament se manifestă prin 
diminuarea durerii, distensiei, dilataţiei colice, febrei 
şi a semnelor de prostrație şi şoc. Din păcate, doar o 
mică parte din pacienți răspund favorabil la tratamentul 
medical, majoritatea necesitînd efectuarea unei 
colectomii în anul următor. Pacienţii a căror evoluţie 
nu se ameliorează în 48 pînă la 72 de ore sau cei a căror 
stare se agravează în acest interval necesită intervenție 
chirurgicală. Dacă intervenția chirurgicală este efectuată 
înainte de perforație, mortalitatea este de 10%, iar dacă . 
este efectuată după perforaţie, mortalitatea creşte la 30-50%. 
Căutarea atentă a pneumoperitoneului şi sesizarea 
agravării durerii spontane şi la palpare trebuie să 
conducă la detectarea perforației; cît mai aproape de 
momentul producerii acesteia, deoarece corticosteroizii 
(prednisolon) pot masca simptomele acesteia. În multe 
cazuri, hipotensiunea marcată, transpiraţiile profuze, 
tahicardia şi polipneea sînt singurele semne ale acestei 
complicații dramatice, cu mortalitate înaltă. O treime 
din totalitatea deceselor, la pacienţii cu rectocolită 
ulcerohemoragică se datorează perforaţiei colonului. 


C. Diverticulita complicată cu perforație. Perforația 
unui diverticul colonic poate apărea subit, fără 
prodromae sau cu simptome minime în etajul abdominal 
inferior. Durerea debutează brusc în fosa iliacă stîngă 
sau în hipocondrul stîng şi, mai rar, în fosa iliacă dreaptă 
sau la nivel hipogastric. Durerea şi sensibilitatea la 
palpare vor interesa întregul abdomen, în următoarele 
12-24 de ore. Sînt posibile și alte semne, cum ar fi: 
semnul Blumberg pozitiv, apărarea musculară, absența 
zgomotelor intestinale şi timpanismul la nivel hepatic. 
Pe radiogrnfia abdominală efectuată în ortostatism se 
observă pneumoperitoneul (în 50-60% din cazuri). 
Distensia abdominală progresează pe măsură ce 
peritonita se extinde. Febra, frisoanele, vărsăturile, 
transpiraţiile şi leucocitoza completează tabloul clinic 
al perforaţiei unui diverticul colic. Tratamentul 
presupune administrarea unui aminoglicozid (activ pe 
bacteriile aerobe) şi a clindamicinei sau metronidazo- 
lului (active pe bacteriile anaerobe), reechilibrarea 
hidroelectrolitică parenterală, aspirație nasogastrică şi 
intervenţie chirurgicală, în cadrul căreia se practică 
colostomie şi rezecția segmentul de colon perforat. 


D. Colita ischemică complicată cu perforație. 
Pacienţii cu această afecțiune sînt, de obicei, vârstnici. 
Ischemia colonului descendent se manifestă prin durere 
în flancul stîng, iniţial colicativă apoi continuă, cu febră 
şi diaree sanguinolentă. 

La debutul bolii, sigmoidoscopia detectează ulcerații 
şi noduli albăstrui-negricioși la nivelul peretelui colic. 
Radiografiile abdominale simple vizualizează „amprente 
digitale“ şi ulcerații ale mucoasei. Odată cu producerea 
gangrenei peretelui intestinal, are loc și perforaţia, care 
poate determina peritonită generalizată şi/sau formarea 
de abcese abdominale. 


E. Carcinomului de colon complicat cu perforație. 
Pacienţii cu neoplasm colonic relatează, de obicei, un 
istoric de dureri abdominale cu caracter intermitent şi 
colicativ, în etajul adbominal inferior, de rectoragii, de 
scaune în formă de „creion“ sau „panglică“, de 
modificare a frecvenței scaunelor (constipație sau 
diaree) şi de flatulență. Anemia feriprivă apare secundar 
cancerelor de colon drept. 

Dacă se produce perforația, aceasta va fi adiacentă 
tumorii sau va avea loc chiar la nivelul ei. Perforaţia în 
cavitatea peritoneală liberă, care produce durere 
abdominală generalizată, sensibilitate la palpare şi febră, 
este rar întîlnită. De obicei, leziunea are dimensiuni 
mici, astfel încît revărsarea conținutului intestinal este 
minimă, producînd un abces adiacent peretelui 
intestinal, imediat în apropierea tumorii. Un astfel de 
abces poate creşte în dimensiuni şi, ulterior, se poate 
rupe în cavitatea peritoneală liberă, determinînd 
peritonită generalizată cu durere severă, sensibilitate la 
palparea directă, semn Blumberg pozitiv şi distensie 
abdominală. 

Un carcinom obstructiv situat distal față de:cec poate 
determina dureri în ețajul abdominal inferior, care 
iradiază spre partea dreaptă spre partea stîngă a 
abdomenului. La unii pacienţi, această durere pare să 
dispară la nivelul ariei în care, ulterior, va fi detectată 
tumora. Pacientul percepe zgomote intestinale intense 
în această regiune a abdomenului, asociate cu scurte 
episoade dureroase. Dacă obstrucția colonului este 
completă, iar valva ileocecală rămîne competentă (în 
80% din cazuri), cecul se poate dilata, ca urmare a 
obstrucției tumorale distale. Cînd diametrul cecului este 
de 10 cm, există pericolul gangrenei şi perforației cecale. 
Acestea vor determina o durere acută, cu debut brusc, 
în fosa iliacă dreaptă, pneumoperitoneu şi durere 
abdominală generalizată, spontană şi la palpare, datorată 
peritonitei polimicrobiene. 

În caz de obstrucție completă a colonului distal, cecul 
destins va trebui decomprimat, prin cecostomie sau 
colostomie. Tumora şi ganglionii limfatici implicaţi 
trebuie rezecaţi. 


F. Apendicita complicată cu perforație. Apendicita 
acută debutează cu dureri epigastrice sau periombilicale, 
ce durează 3-4 ore, după care cedează. Durerea reapare 
mai tîrziu în fosa iliacă dreaptă şi este însoțită de 
sensibilitate localizată la palpare, greață, vărsături și 
febră de pînă la 38*C. Dacă apendicele perforează, 
temperatura va creşte pînă la 38,5-39*C şi sensibilitatea 
la palpare în fosa iliacă dreaptă devine mai difuză. Dacă 
s-a produs perforaţia în cavitatea peritoneală, 
sensibilitatea la palpare începe să se extindă spre fosa 
iliacă stîngă şi hipogastru cuprinzînd regiunea 
abdominală stîngă şi apoi întreg abdomenul. 

Tuşeul rectal sau vaginal evidențiază durere pelvină, 
localizată sau generalizată, iar zaomotele intestinale sînt, 
de obicei, absente. Abdomenul este destins şi sensibil 
difuz. Starea generală a pacientului este sever alterată 
şi asociată cu astenie extremă. Febra creşte pînă la 40*C 
şi pot apare frisoane şi transpiraţii profuze. La unii 
pacienți, se palpează o formațiune dureroasă în fosa 
iliacă dreaptă sau în pelvis. Suspiciunea de perforaţie 
apare dacă simptomele sînt prezente de peste 36 de ore, 
temperatura depăşeşte 38,5*C, sensibilitatea la palpare 
nu mai este bine localizată şi/sau leucocitoza depăşeşte 
20.000/mm*. . 

Perforaţia determină peritonită difuză, formare de 
abcese sau ambele. În majoritatea cazurilor, la copii şi 
bătrîni, perforaţia survine înainte ca diagnosticul să fi 
fost stabilit. Dacă se intervine chirurgical în primele 12 
ore de la debut, perforația este rară, dar totuşi posibilă. 
Tratamentul apendicitei însoțite de peritonită generali- 
zată impune utilizarea aminoglicozidelor, a antibiotice- 
lor active pe anaerobi (de exemplu, clindamicina sau 
metronidazolul) şi a ampicilinei, activă pe enterococi, 
toate în administrare intravenoasă, la care se adaugă aspi- 
raţia nasogastrică, drenajul abceselor, apendicectomia şi 
sutura tardivă a plăgii pentru a preveni infectarea ci. 

Pacienţii tratați medical pot necesita o intervenţie 
chirurgicală ulterioară, pentru drenarea abceselor, care 
apar într-o proporție de 13-33% din cazuri. Dacă 
simptomele şi formațiunea abdominală dispar în cîteva 
zile, se poate efectua apendicectomia, după 5-6 
săptămîni sau se poate renunța la intervenția chirurgi- 
cală, deoarece doar 10-20% din cazurile de apendicită 
recidivează în absenţa apendicectomiei. 

Prezenţa frisoanelor, a febrei şi a icterului, la un 
pacient cu apendicită, sugerează faptul că infecția a 
diseminat în vena portă. Această complicaţie necesită 
antibioterapie intensivă prelungită. 

Peritonita se poate rezolva complet prin antibiotera- 
pie, drenajul abceselor şi excizia apendicelui. În unele 
cazuri, peritonita se vindecă, dar se formează noi abcese 
care necesită drenaj. Acest fapt este semnalat de 
creşterea marcată a temperaturii corporale şi de apariția 
transpirațiilor abundente. Abcesele pot fi localizate prin 
tomografie computerizată şi drenate percutan. 

Rareori, peritonita diseminată este rezultatul rupturii 
unui diverticul Meckel. 


5. RUPTURA UNUI ABCES ABDOMINAL 


A. Abcesul subfrenic. Un abces situat subdiafragmatic 
determină durere în hipocondrul drept sau stîng şi/sau în 
flancuri, febră înaltă, frisoane, transpirații profuze şi durere 
la palpare în etajul abdominal superior şi toracic inferior. 
Unele abcese sînt indolore şi nu determină sensibilitate la 
palparea peretelui toracic. O radiografie abdominală simplă 
va evidenția un nivel hidroaeric sub un hemidiafragm şi 
apariția unui revărsat pleural de partea afectată. Diafragmul, 
examinat clinic sau radioscopic, este ascensionat şi imobil. 
Examenul CT va localiza abcesul, permiţînd drenajul 
chirurgical sau printr-un cateter. Dacă un abces subfrenic 
se rupe în cavitatea peritoneală liberă, apar durerea 
generalizată, durerea difuză la palpare şi la decompresiunea 
bruscă a peretelui abdominal şi alterarea stării generale, 
datorate peritonitei bacteriene acute. 


B. Abcesul hepatic 


1. Amoebian. Durerea apare în hipocondrul drept şi 
este, de obicei, continuă şi surdă. Uneori este ascuțită, 
junghiulară şi este agravată de inspirul profund. Apar, 
de asemenea, febră, frisoane şi alterarea stării generale. 
Greaţa, vărsăturile şi scăderea ponderală sînt frecvent 
prezente, dar icterul este inconstant. De obicei, se 
semnalează hepatomegalie şi sensibilitate la palpare în 
hipocondrul drept sau în epigastru, dacă este implicat 
lobul hepatic stîng. Sensibilitatea la palpare este de 
obicei bine localizată. Hemidiafragmul homolateral 
este, de regulă, ascensionat şi uneori se poate ausculta 
o frecătură hepatică. Ecografia sau examenul CT vor 
evidenția abcesul. Dacă un abces hepatic drept se rupe 
în cavitatea pleurală dreaptă, produce un empiem 
pleural. Ruptura în cavitatea peritoneală determină 
peritonită generalizată, cu mortalitate de 75%. Amibiaza 

mai poate conduce la deces prin ruptura colonului, 
secundară ulcerațiilor profunde sau megacolonului 
toxic. Unele abcese hepatice amoebiene se rezolvă fără 
drenaj, dacă se administrează metronidazol (750 mg de 
3 ori pe zi), timp de 10 zile. 


2. Piogenic. Această formă de abces apare în contextul 
unei afecțiuni colecistice, posttraumatic, în asociere cu 
alte focare de infecţie abdominale (de exemplu: 
diverticulită, apendicită, cancer gastric sau colic cu 
perforație) sau prin diseminare hematogenă.. Tabloul 
clinic cuprinde febră înaltă, frisoane, astenie, alterarea 
stării generale şi scădere ponderală. Unii pacienți se 
prezintă cu durere pleurală, hemoptizii şi dispnee. Este 
posibilă apariţia durerii, spontan și la palpare, în 
hipocondrul drept şi a hepatomegaliei (50%), dar în multe 
cazuri, singurul simptom constant este subfebrilitatea. 

Poate apărea icter secundar obstrucției canalului cistic 
de către abces. Fosfataza alcalină serică este, uneori, 
crescută, iar nivelul albuminei este scăzut în circa 75% 
din cazuri. Concentraţiile serice ale bilirubinei sînt 
crescute la 50% dintre pacienţi, pe cînd transaminazele 
(GOT şi GPT) sînt de obicei normale. Unii pacienţi pot 
prezenta modificări radiologice pulmonare (revărsat 
pleural, opacități alveolare pulmonare, atelectazie şi/ 
sau ascensionarea unui hemidiafragm). Un abces hepatic 
piogen se vizualizează prin ecografie, examen CT sau 
RMN. Tratamentul constă în drenaj chirurgical sau 
percutan, sub ghidaj tomografic şi în antibioterapie. 

Abcesul amoebian este mai probabil dacă pacientul 
are vîrsta sub 50 de ani, are antecedente de diaree 
sanguinolentă, se detectează amoebe în scaun şi nu 
există condiţii favorizante pentru un abces piogen. 
Testul de hemaglutinare indirectă pentru amibiază este 
pozitiv în peste 95% din cazuri. 

Ruptura unui abces hepatic piogen în cavitatea 
peritoneală determină peritonită generalizată cu durere 
difuză abdominală, spontan şi la palpare, apărare 
musculară şi alterarea stării generale, 


C. Abcesul splenic. Se manifestă prin febră şi durere în 
hipocondrul stîng şi/sau sensibilitate la palpare în aceeaşi 
regiune. Durerea mai poate fi resimțită în hemitoracele 
inferior stîng şi este intensificată de inspirul profund. Poate 
exista durere la nivelul umărului stîng datorată iritației 
frenicului. Splina este mărită de volum şi sensibilă la 
palpare. Radiografia toracică evidenţiază ascensionarea 
hemidiafragmului stîng şi prezența unui revărsat pleural 
stîng. Radiografia abdominală simplă evidențiază prezența 
unei formațiuni în țesutul moale din hipocondrul stîng, a 
gazelor în splină sau deplasarea colonului sau a stomacului. 
Scintigrafia, ecografia, examenul CT sau RMN confirmă 
diagnosticul. În scop curativ, se impune tratamentul 
antibiotic şi splenectomia. 

Rareori, un abces splenic se poate rupe în cavitatea 
peritoneală, provocînd durere generalizată, spontan și la 
palpare, apărare musculară şi alterarea stării generale. 

D. Abcesul perinefretic. Durerea debutează la nivelul unui 
flanc, cu sensibilitate locală la palpare, febră şi frisoane. 
Alte semne sînt polakiuria, disuria şi palparea unei 
formaţiuni dureroase în flanc. Pe radiografia toracică sînt 
observate infiltrate pulmonare în lobul inferior, atelecta- 
zi, revărsat pleural şi/sau ascensionarea diafragmului de 
partea afectată. Urografia intravenoasă relevă gradul scăzut 
de opacifiere a parenchimului renal, deformare caliceală 
şi deplasarea anterioară a rinichiului. Abcesul va fi 
identificat cu ajutorul ecografiei sau a examenului CT. 
Tratamentul constă în administrarea parenterală de 
antibiotice, drenajul abcesului şi rezolvarea obstrucției 
urinare. Rareori, astfel de abcese se rup şi drenează în 
cavitatea peritoneală, provocînd o peritonită generalizată. 


E. Abcesul tuboovarian (ATO). Această afecțiune 
debutează cu febră, leucoree abundentă și durere în etajul 
abdominal inferior, uni sau bilateral. Durerea este 
intensificată de mers sau de contactul sexual, astfel încît 
acesta va fi evitat. Se evidenţiază durere la mobilizarea 
colului uterin şi la palparea etajului abdominal inferior şi 
a anexelor. Una sau ambele trompe uterine sînt crescute în 
dimensiuni, ca un cordon. Un ATO se rupe spontan, după 
actul sexual sau după tușeul vaginal. Acest fapt precipită 
apariția bruscă a unei dureri în etajul abdominal inferior şi 
_pelvis, asociată cu sensibilitate la palpare, frisoane şi febră 
înaltă. Aceste paciente pot prezenta hipotensiune severă 
cu puls accelerat şi depresibil şi stare generală alterată. În 
cîteva ore, se dezvoltă peritonita generalizată. Apare 
distensia abdominală, datorată ileusului paralitic, iar starea 
bolnavei pare de o gravitate extremă. La unele paciente s-au 


înregistrat creşteri ale temperaturii corporale de pînă la- 


39-40*C, 

Intervenţia chirurgicală pentru ruptura ATO trebuie 
efectuată de urgență, sub protecție cu antibiotice intravenos, 
în paralel cu reechilibrarea volemică. Se efectuează 
histerectomia, salpingo-ovarectomie bilaterală. Colecţiile 
purulente masive trebuie îndepărtate, lavajul abundent 
pelvin fiind obligatoriu. 


F. Ruptura abcesului pericolic rezultat în urma 
perforaţiei unui diverticul colonic. Diverticulita implică, 
de obicei, existența unui singur diverticul. Odată inflamat, 
acest diverticul poate permite difuzia bacteriilor intestinale 
în cavitatea peritoneală sau într-o zonă limitată adiacentă 
peretelui intestinal, formînd un abces pericolic. Apare 
durere, spontan şi la palpare, în etajul abdominal inferior, 
în partea stîngă sau mai rar, în cea dreaptă, apărare 
musculară, febră, iar la palparea abdomenului sau la tuşeul 
rectal se poate evidenția o formațiune dureroasă. Dacă 
abcesul pericolic se rupe în cavitatea peritoneală, în cîteva 
ore apare durere abdominală generalizată, sensibilitate la 
palparea directă şi la decompresiunea bruscă a peretelui 
abdominal, apărare musculară, distensie şi stare generală 
alterată. Se impune intervenţia chirurgicală pentru drenajul 
abcesului şi rezecția segmentului de colon afectat. 


6. INFARCTUL INTESTINULUI SUBȚIRE 


Întreruperea bruscă. a vascularizaţiei unui segment sau a 
întregului intestin subțire precipită o durere colicativă 
localizată iniţial în regiunea periombilicală. În cîteva ore, 
durerea devine mai severă şi continuă, fiind resimţită în 
aproape tot abdomenul. În aproximativ 50% din cazuri, 
simptomele sînt atît de discrete, încît pacientul solicită 
asistență medicală doar după cîteva zile. La debutul acestei 
afecțiuni, zgomotele intestinale pot fi prezente, iar cînd 
durerea colicativă este prezentă, pot fi chiar intense şi 
hiperactive. 

În pofida durerii continue, în fazele precoce ale acestei 
afecțiuni, la examenul obiectiv al abdomenului se poate 
observa doar un abdomen plat, nedureros sau cu sensibilitate 
minimă la palpare. Pe măsură ce afecțiunea evoluează, 
abdomenul devine din ce în ce mai destins şi dureros la 
palpare, iar semnele vitale încep să reflecte severitatea bolii, 
apărînd febră, tahicardie, tahipnee și hipotensiune. 
Leucocitoza este importantă (peste 30.000/mm5). 

Dacă intervine necroza intestinală, apar semne de 
peritonită, cum ar fi: sensibilitate la palparea directă şi la 
decompresiunea bruscă a peretelui abdominal, apărarea 
musculară şi distensia abdominală. Zgomotele intestinale 
sînt absente. Radiografia abdominală vizualizează dilatarea 
mai multor anse intestinale cu nivele hidroaerice ce'certifică 
staza intestinală. Pot apare rectoragii sau hemoragii oculte 
(test hemocult pozitiv). Amilaza şi fosfataza alcalină serice 
pot avea valori crescute. 

Pînă la 50% dintre pacienții cu infarct secundar ocluziei 
arterei mezenterice superioare au un istoric de angină 
intestinală. Majoritatea.pacienților cu infarct al intestinului 
subțire au peste 60 de ani şi prezintă în antecedente angină, 
infarct miocardic, accidente vasculare cerebrale sau 
vasculopatii periferice. 

La explorarea chirurgicală, ansele intestinale au un aspect 
palid, albicios, datorită ischemiei. Se impune rezecția 
întinsă a intestinului şi reconstrucția arterială. Deoarece 
poate apărea un infarct tardiv al segmentului intestinal care 
nu a fost rezecat, mulţi chirurgi recurg la o a doua 
intervenţie chirurgicală, după 24 de ore, pentru a stabili 
dacă mai este necesară o rezecţie ulterioară. Rata 
mortalităţii este foarte ridicată. La pacienţii vîrstnici cu 


„angina intestinală, trebuie efectuată angiografia trunchiului 


celiac şi a arterei mezenterice superioare, în speranța de a 
descoperi un vas sclerozat, ce poate fi dezobstruat sau ocolit 
prin bypass, înainte de a surveni o catastrofă abdominală. 
Aproximativ 65% dintre pacienţii cu infarct intestinal 
prezintă vasoconstricţie intensă, în absența ocluziei unei 
artere intestinale majore. În astfel de cazuri, bypass-ul 
arterial sau angioplastia nu sînt utile pentru revascularizarea 
intestinului. Administrarea digitalicelor sau a diureticelor 
poate contribui la precipitarea acestei afecțiuni. Dacă 
angiografia nu identifică ocluzia unui vas mare, trebuie 
încercată administrarea unui vasodilatator, care să limiteze 
ischemia şi necroza intestinală. Insuficiența cardiacă severă, 

şocul şi hipovolemia pot de asemenea să ducă la 
vasoconstricție şi ischemie intestinală. 

La pacienții cu antecedente de infarct miocardic, 
cardiomiopatie, valvulopatii sau aritmii, se poate întîlni 
ocluzia embolică a unei artere indemne. În astfel de cazuri, 
îndepărtarea precoce a embolului şi rezecția segmentului 
de intestin afectat, determină o rată crescută a supraviețuirii. 
Pot fi efectuate angiografii preoperatorii pentru a se 
confirma diagnosticul de tromboembolism, dar acestea 
rareori sînt utile. 


7. OCLUZIA INTESTINULUI SUBȚIRE 


A. Fără strangulare. Obstrucţia intestinului subţire 
determină o durere colicativă în regiunea periombilicală, 
fiecare episod dureros durînd 2-5 minute. Durerea se poate 
asocia cu borborisme. Fiecare episod colicativ este separat 
de următorul printr-o perioadă de acalmie, care durează 5-10 
minute, Ulterior, apar meteorismul, sughițul, greața și 
vărsăturile. La început, vărsăturile sînt bilioase. După cîteva 
ore, acestea devin poracee şi fecaloide, dacă obstrucția se 
află la nivelul ileonului distal. Pe măsură ce intestinul 
subțire se destinde, abdomenul, inițial suplu şi discret 
sensibil, devine dureros la. palpare, iar durerea colicativă 
devine generalizată şi continuă. Febra, tahicardia, semnele 
de peritonită şi leucocitoza sugerează. posibilitatea 
strangulării, Într-un studiu, 90% din pacienții cu strangulare 
prezentau două sau mai multe dintre aceste semne. 

Oprirea tranzitului intestinal pentru materii fecale şi gaze 
este uneori un simptom tardiv al obstrucției. În primele ore, 
colonul se poate goli spontan (defecaţie şi flatulenţă), dar 
după 6 ore, în obstrucția totală, tranzitul intestinal este oprit 
complet. Diagnosticul de obstrucție a intestinului subțire este 
susținut de radiografia abdominală simplă, care indică 
dilatarea anselor intestinale, prezenţa nivelelor hidroaerice 
şi absenţa sau diminuarea imaginii aerice a colonului. 


B. Cu strangulare. Debutul unei dureri abdominale severe, 
difuze şi continue, cu abdomen suplu, nedureros și 
nedestins sugerează o ocluzie cu strangulare a intestinului 
subțire sau un infarct ischemic. Greaţa, vărsăturile şi 
distensia se dezvoltă în următoarele 6-18 ore. În cel mult 
50% din cazurile de ocluzie cu strangulare este posibil să 
nu se semnaleze distensia intestinală cu nivele hidroaerice, 
deoarece aceste semne ale ocluziei sînt tardive. În unele 
cazuri, radiografia abdominală poate vizualiza o opacifiere 
abdominală difuză (datorată ascitei) şi o formațiune cu 
aspect de „bob de cafea“ (segmentul intestinal necrotic şi 
edemațiat). : 

Dacă, pe baza tabloului clinic, este suspicionată o 
obstrucţie intestinală, iar aspectul radiologic este normal, 
există o "mare probabilitate ca strangularea şi gangrena 
intestinală să fie prezente. Este important să nu se excludă 
diagnosticul de obstrucție, în prezența semnelor clinice, 
chiar dacă radiografiile abdominale au aspect normal. 

Unele cazuri de obstrucție simplă, surprinse în fazele 
iniţiale ale evoluţiei, pot prezenta un aspect radiologic 

normal, deoarece distensia intestinului subţire nu a avut 
încă timp să se producă. 

Obstrucția completă necesită intervenție chirurgicală, 
dacă nu se obţine ameliorare la 6 ore de la decomprimarea 
prin sondare. Pericolul amînării tratamentului chirurgical, 
constă în posibilitatea apariției gangrenei intestinale. 
Gangrena determină perforaţie şi peritonită generalizată. 
Persistența durerii abdominale spontane şi la palpare, după 
decomprimarea prin sondă gastrică sau intestinală şi/sau 


" febra, tahicardia şi hipotensiunea reclamă intervenţie 


chirurgicală de urgență. 

În obstrucția fără strangulare, rata mortalităţii este de 
5-10%, pe cînd în obstrucția cu strangulare este de 2-7 
ori mai mare. 


8. PANCREATITA ACUTĂ 


Această afecţiune este întîlnită la persoanele care fac abuz 
de alcool, cu litiază biliară sau cu hipertrigliceridemie. 

Durerea debutează în epigastru şi în hipocondrul stîng 
şi se asociază cu sensibilitate la palpare în etajul abdominal 
superior şi, în 50% din cazuri, cu dureri toracolombare. 
Pierderile lichidiene datorate febrei, transpiraţiilor 
abundente, vărsăturilor şi sechestrării de lichide în spaţiul 
retroperitoneal peripancreatic, în cavitatea peritoneală şi 
în lumenul intestinal sînt importante. Hipovolemia rezultată 
duce la lipotimii, astenie şi hipotensiune ortostatică. 

În cavitatea abdominală se acumulează suc pancreatic 
bogat în enzime, care determină peritonită chimică difuză. 
Pacientul are tegumente palide sau cenușii şi este tahipneic. 
Vărsăturile şi efortul de vomă sînt frecvent întîlnite. 
Temperatura variază între 37,5-39,5*C. Pot fi prezente 
tahipneea şi hipotensiunea, ca şi sensibilitatea generalizată 
la palparea abdomenului şi semnele de ascită. După 3-5 
zile apare echimoze violacee pe flancuri sau periombilical, 
datorate difuziunii sîngelui intraabdominal în țesuturile 
peretelui abdominal. 

Amilazemia depăşeşte, de obicei, de două ori valoarea 
normală. Această enzimă mai poate avea valori crescute 
în serul pacienţilor cu cetoacidoză diabetică sau cu alte 
tipuri de acidoză, în perforaţia sau infarctul intestinal sau 
după ruperea unei sarcini tubare. Concentraţiile serice ale 
izoamilazei sînt crescute în pancreatită şi sînt foarte rar 
modificate în alte afecţiuni. 

O creştere a lipazei serice, într-un context clinic care 
sugerează pancreatita acută, confirmă diagnosticul. 
Dozarea lipazei serice nu este suficient de sensibilă pentru 
a.putea fi utilă în toate cazurile. În pancreatita acută, 
radiografia abdominală „pe gol“ poate evidenția una sau 
mai multe dintre următoarele modificări: 


1. „Ansa sentinelă“ (o ansă intestinală adiacentă 
pancreasului, destinsă de gaze) 

2. Semnul „colonului amputat“ (un spasm iritativ al flexurii 
splenice a colonului şi absența imaginii serice a 
colonului dincolo de acest punct) 

3. Ileusul paralitic 


4. Opacifierea difuză datorată ascitei pancreatice 

5. Deplasarea stomacului 

6. Calcificările pe aria pancreatică (datorate inflamației 
cronice) 

7. „Bule de gaz“ sau nivele hidroaerice în țesutul pancreatic 
datorate prezenţei unui abces 


La 20-30% din pacienţi se semnalează tuse, polipnee şi 
durerea pleurală. Radiografia toracică poate demonstra 
prezenţa unui revărsat pleural, ascensionarea hemidiafrag- 
mului, atelectazia și infiltrate pulmonare în lobul inferior. 

Tratamentul pancreatitei alcoolice acute constă în 
abstinență alimentară, instituirea aspiraţiei nasogastrică şi 
administrarea de meperidină şi de soluţii cristaloide, 
intravenos. Antibioticele vor fi utilizate dacă se suspectează 
o infecție, iar în caz de anemie sau de scădere severă a 
masei sanguine se vor institui transfuzii de sînge, 

Pentru pacienţii cu ascită pancreatică iritativă, lavajul 
peritoneal poate fi benefic. Se poate introduce un cateter 
percutan, cu realizarea lavajului timp de 3 zile. Se recurge 
la intervenţia chirurgicală pentru debridarea țesutului 
pancreatic necrozat, pentru drenajul abceselor şi al 
pseudochisturilor, pentru rezolvarea obstrucției duodenale 
sau pentru controlul sîngerărilor masive. Dacă pancreatita 
este corelată cu inclavarea unui calcul biliar în segmentul 
distal al canalului coledoc, îndepărtarea endoscopică a 
calculului în 24-36 de ore va facilita vindecarea. 


9. HEMORAGIILE SEVERE INTRAABDOMINALE 


A. Ruptura unei sarcini ectopice sau a unui chist 
ovarian. Pacientele pot acuza durere abdominală 
generalizată, apărută spontan şi la palpare şi, uneori, durere 
uni sau bilaterale la nivelul umerilor. Semnele clinice 
frecvent asociate sînt tegumentele reci şi umede, pulsul 
rapid şi depresibil şi hipotensiunea. 

Manifestările precoce ale sârcinii ectopice sînt durerea 
colicativă unilaterală în etajul abdominal inferior, 
amenoreea recentă şi/sau sîngerările vaginale reduse 
cantitativ, şi o trompă uterină dureroasă şi de dimensiuni 
crescute; testul de sarcină fiind pozitiv. 

Chisturile ovariene foliculare sau luteale determină o 
durere abdominală cu debut brusc, în etajul abdominal 
inferior, care se poate generaliza. Hemoragia severă se 
asociază cu tahicardie şi hipotensiune. În prezența unei 
hemoragii masive se impune reechilibrare volemică cu 
soluții cristaloide, transfuzie de sînge, urmate imediat de 
anestezie și intervenție chirurgicală. 


B. Ruptura splenică, a unui anevrism al arterei splenice 
sau a colecistului. Ruptura splenică spontană poate 
surveni la pacienţi cu malarie, mononucleoză infecțioasă 
sau afecțiuni mieloproliferative. Acest eveniment determină 
durere în hipocondrul stîng şi în umăr şi şoc hipovolemic. 
Se impune intervenţia chirurgicală de urgență. Ruptura 
unui anevrism al arterei splenice poate de asemenea să 
determine. hemoragie intraabdominală severă. Aceşti 

pacienți au un istoric neclar de dureri localizate în 
hipocondrul stîng, nivel la care poate fi ascultat un suflu. 
Rareori, o sîngerare profuză urmează rupturii colecistului, 
secundar unei colecistite. Există un istoric de febră în urmă 
cu 2-3 zile, asociată cu durere continuă şi sensibilitate la 
palpare în hipocondrul drept, urmate de ameliorarea bruscă 
a durerii în momentul rupturii colecistului. Hemoragia 
masivă din aceste afecțiuni poate precipita o durere 
abdominală difuză şi sensibilitate la palparea şi la 
decompresiunea bruscă a peretelui abdominal, la nivelul 
întregului abdomen. 


C. Ruptura unui adenom hepatic şi hemoragia datorată 
tratamentului anticoagulant. Unele medicamente pot 
avea ca urmare o hemoragie intraabdominală. Femeile tinere 
care iau contraceptive orale pot dezvolta tumori hepatice 
benigne (adenoame) care, uneori, sîngerează în cavitatea 
peritoneală, producînd durere abdominală generalizată, 
spontan şi la palpare, asociată cu durere la nivelul umărului 
şi şoc. Pacienţii aflați sub tratament cu cumarinice sau 
heparină pot avea ca reacție secundară hemoragie intraperi- 
toneală cu apariția durerii generalizate spontan și la palpare. 


D. Apoplexia abdominală. Unii pacienţi prezintă durere 
abdominală generalizată, spontană şi la palpare, paloare şi 
şoc, datorate unei hemoragii intraabdominale spontane. 
Pacienţii sînt de obicei hipertensivi şi vîrstnici. Explorarea 
chirurgicală şi ligaturarea sursei de sîngerare reprezintă 
tratamentul de elecţie. În cazurile în care sursa hemoragiei 
este dificil de identificat, rata mortalității este mai mare. 
Vasele implicate sînt arterele gastrice sau o ramură a arterei 
mezenterice superioare. La nivelul vasului respectiv nu 
există anevrisme, dar se constată, de obicei, leziuni întinse 
de ateroscleroză. 


E. Ruptura unui anevrism al aortei abdominale. 
Majoritatea anevrismelor sînt asimptomatice pînă încep 
să sîngereze. Sîngerarea redusă cantitativ determină durere 
pulsatilă sau surdă în epigastru. Durerea mai poate fi 
resimțită în flanc, uni sau bilateral, în fosele iliace şi/sau 
lombar. În regiunea supraombilicală pe linia mediană se 
palpează o formaţiune pulsatilă, difuz delimitată, dureroasă, 
cu un diametru mai mare de 4 cm, 

Aceste anevrisme se rup şi sîngerează intraperitoneal, 
determinînd exsanguinarea rapidă şi durere generalizată. 
Singura şansă de supravieţuire o reprezintă intervenția 
chirurgicale de urgență. Prezenţa unui anevrism poate fi 
confirmată ecografic sau prin examen CT. 

Anevrismele mai pot sîngera în spaţiul retroperitoneal, 
cu apariția unei formațiuni pulsatile, dureroase în flancul 
stîng sau a durerii în fosa iliacă dreaptă. Durerea provocată 
de un anevrism rupt, poate fi agravată în clinostatism şi 
ameliorată în ortostatism şi de aplecarea trunchiului înainte 
(14% din cazuri) mimînd comportamentul durerii din bolile 
pancreasului. 

Mortalitatea postoperatorie a anevrismelor este de 10%. 
Frecvența preconizată a rupturii anevrismelor cu 

dimensiuni de 4-6 cm, pe o perioadă de 10 ani, este de 
20%, pe cînd anevrismele mai mari au o frecvență a rupturii 
de 50%. 


F. Anevrismul disecant de aortă. Disecţia de aortă 
debutează, de obicei, cu durere toracică ascuţită sau 
sfişietoare, care iradiază succesiv şi rapid în regiunea 
cervicală, spate şi abdomen. Durerea este, de obicei atît de 
severă, încît ameliorarea nu poate fi obținută nici la 
analgezicele opioide, iar pacientul se zvîrcoleşte în pat. 
Frecvent, se remarcă un istoric de hipertensiune. Pot exista 
diferențe de puls la nivelul membrelor. În 50% din cazuri 
apare un suflu diastolic aortic nou, datorat disecției 
retrograde a valvei aortice şi electrocardiograma 
evidențiază uneori modificări de infarct miocardic inferior 
(10-15% din cazuri). Afectarea trunchiului brahiocefalic 
sau a arterei carotide stîngi poate cauza hemipareză şi/sau 
afazie. Disecţia ce cuprinde originea arterelor renale 
determină durere în flancuri şi hematurie. Radiografia 
toracică va arăta lărgirea mediastinului. Diagnosticul este 
confirmat de aortografie sau prin examen CT cu substanță 
de contrast. 

Măsurile terapeutice urmăresc scăderea valorilor 
tensionale şi scăderea inotropismului cardiac prin 
administrare de propranolol, deoarece aceşti factori pot 
agrava disecția. Disecţia aortei ascendente necesită corecție 
chirurgicală. Tipul III de disecție, inițiată sub originea 
arterei subclavii stîngi, determină dureri toracice şi 
abdominale şi are un prognostic mai bun. În cazul în care 
simptomele evoluează în ciuda tratamentului medical, 
intervenţia chirurgicală este obligatorie. Durerile 
abdominale se pot datora hemoragiei intraparietale aortice 
sau ischemiei şi necrozei intestinale, cauzate de întreruperea 
vascularizației nutritive, de către disecție. În contrast cu 
anevrismele aortei abdominale, ruptura unui anevrism 
disecant de aortă în spațiul retroperitoneal este rară. 


10. PERITONITA LA PACIENȚII CU ASCITĂ 


A. Peritonita bacteriană spontană. Această afecțiune 
survine la pacienţii cu ciroză Laennec şi ascită. Febra apare 
în 50-80% din cazuri, durerea difuză abdominală, în 27-72% 
din cazuri, iar sensibilitatea la palpare directă şi la 
decompresiunea bruscă a peretelui abdominal, în peste 50% 
din cazuri. Hipotensiunea este semnalată în fazele precoce 
ale bolii, la 5-14% din cazuri, iar în fazele tardive, apare 
în '70-100% din cazuri. Pînă la 48% din pacienții cu 
peritonită infecțioasă pot să nu prezinte durere abdominală 
spontană sau la palpare. Pacienţii la care survine această 
complicație au de obicei hipertensiune portală severă, cu 
ascită şi insuficiență hepatică. Apariţia diareei, creşterea 
creatininemiei plasmatice, hipotermia sau alterarea stării 
de conştiență se pot datora infecției intraperitoneale. 
Paracenteza diagnostică relevă prezenţa lichidului de 
ascită, cu o creştere în valoare absolută a numărului de 
polimorfonucleare (PMN) de peste 500/mm: (sensibilitate 
86%, specificitate 98%). Pacienţii cu un număr de PMN 


>1.000/imm? trebuie. tratați indiferent de rezultatele 
culturilor, deoarece în aproximativ 35% din cazuri cultura 
din lichidul de ascită poate fi negativă. Pacienţii cu valori 
ale PMN >250 şi <1.000/mm trebuie tratați parenteral cu 
antibiotice, în aşteptarea rezultatelor culturilor din lichidul 
de ascită şi a modificărilor tabloului clinic. Alte teste care 
sînt utile în susținerea diagnosticului de infecție includ un 
nivel al lactatului în lichidul de ascită >25 mg/dl 
(sensibilitate de 81%, specificitate de 94%) şi un gradient 
pH ser/pH ascită >0,1. Asocierea unor semne cum ar fi un 
număr de PMN >500/mm” şi/sau un pH al lichidului de 
ascită <7,35 are o sensibilitate de 100% şi o specificitate 
de 96%. O evaluare a numărului de PMN >500/mm” pare 
a fi cel mai bun factor individual de predicție a infecției 
bacteriene. Escherichia coli (47%), Klebsiella (11%) şi 
alte enterobacterii gram-negative (11%) sînt responsabile 
pentru 69% din infecţii, iar bacteriile gram-pozitive 
(Streptococcus pneumoniae 8%, enterococii 5%, 
streptococii 12%, și stafilococii 5%) se află la originea a 
30% din cazuri. Infecţiile polimicrobiene (8%) sînt rare, 
în majoritatea cazurilor izolîndu-se o singură bacterie. 
Microorganismele anaerobe şi microaerofile, sînt rar izolate 
prin culturi (5%). La pacienții simptomatici, cu un număr 
de leucocite PMN în lichidul de ascită >500/mm: şi culturi 
negative (16-35%), răspunsul la antibioterapie, evaluat pe 
baza evoluției tabloului clinic şi a numărului de leucocite 
în lichidul de ascită, este util în monitorizarea tratamentului. 

Deşi peritonita bacteriană spontană la adult este mai 
frecvent asociată cu ciroza alcoolică şi ascita, ea a fost 
raportată şi în alte afecţiuni hepatice, incluzînd: ciroza 
postnecrotică, hepatita cronică activă, hepatita acută virală, 
hemocromatoza şi în metastazele hepatice. S-au înregistrat 
cazuri rare la pacienţii cu ascită de cauză cardiacă și la cei 
cu lupus eritematos sistemic. Cele 3 cazuri semnalate de 
ascită de origine cardiacă au fost cauzate de un enterococ 
(1) şi de S. pneumoniae (2). Prezenţa ascitei pare a fi 
esenţială pentru dezvoltarea peritonitei bacteriene 
spontane. | i 

Un frotiu Gram efectuat din lichidul de ascită centrifugat 
orientează tratamentul antimicrobian. Prezența a două sau 
mai multe tipuri de bacterii orientează spre antibiotice 
active pe. anaerobi. Administrarea intravenoasă a unei 
cefalosporine de generaţia a III-a şi a clindamicinei sau 
metronidazolului, atunci cînd este necesar, duce de obicei 
la eradicarea infecţiei, dar mortalitatea rămîne crescută 
(48-57%) şi se datorează în general afecțiunii hepatice 
asociate. Doar 20-29% dintre decese sînt datorate 
peritonitei. 


B. Peritonita bacteriană secundară la pacienții cu ciroză 
hepatică şi ascită. Tabloul clinic cu febră, dureri 
abdominale difuze, sensibilitate la palpare și alterarea stării 
generale este identic cu cel determinat de peritonita 
bacteriană spontană. Prezența pneumoperitoneului pe 
rădiografia abdominală pe gol sugerează diagnosticul de 
perforație a unui viscer cavitar (de exemplu, duoden sau 

stomac). Existenţa în lichidul de ascită a unui număr de 
leucocite >10.000/mm;, a concentraţie proteinelor >2,5 g/dl, 
a LDH-ului >225 Ul/ml şi a glucozei <50 mg/dl sugerează 
o peritonită secundară, datorată însămînțării bacteriene a 
cavității peritoneale de la nivelul unui viscer perforat. 

Însămînțarea pe medii de cultură a lichidul de ascită 
recoltat evidențiază mai mulți germeni patogeni, inclusiv 
anaerobi, dar pe unele culturi s-a identificat un singur 
microorganism, dacă peritonita apare în contextul unui 
empiem, al unei perforații colecistice, al ulcerelor gastrice 
sau duodenale perforate-sau al colitei ischemice. La 
pacienții alcoolici, perforația unui ulcer este cea mai 
frecventă cauză de peritonită secundară. 

Într-un studiu efectuat pe un număr mic de cazuri, 
concentrația proteinelor în lichidul de ascită din peritonita 
secundară (4,4 + 1,5 g) a fost mai mare decît în peritonita 
bacteriană spontană (PBS) (0,81 + 0,4 g). Leucocitoza din 
lichidul de ascită din PBS şi cea din lichidul de ascită din 
peritonita secundară sînt aproape de acelaşi rang. Numărul 
de leucocite din SBP poate varia între 40-27.000/mm;, cu 
o medie de 6.084/mm. Într-un studiu, numărul de leucocite 
în lichidul de ascită a fost de 23.756 + 11.000, la pacienții 
cu peritonită secundară. 

Pacienţii cu ciroză fără peritonită au un număr mediu de 
leucocite în lichidul de ascită de 150 + 100/mm:, cu o 
variaţie a valorilor între 28 şi+1.800/mm” şi o valoare 
procentuală medie a PMN de 43%. Tratamentul diuretic 
poate creşte numărul de leucocite în lichidul de ascită pînă 
la valori >2.000/mm?. Această creştere indusă de diureză 
se face, de obicei, pe seama celulelor mononucleare. 
Datorită acestor similarități în ceea ce priveşte numărul de 
leucocite din lichidul de ascită infectat şi cel neinfectat, 
efectuarea de frotiuri Gram şi de culturi reprezintă teste de 
confirmare importante, atunci cînd valorile leucocitelor sînt 
situate în intervalul de suprapunere (500-1000 PMN/mm*). 

Peritonita secundară la pacienții fără ascită este asociată 
cu infecţie polimicrobiană şi cu o prevalență crescută a 
germenilor anaerobi (81%). Infecția polimicrobiană poate 
surveni și la pacienții cu ascită, dar prevalența anaerobilor 
este mai scăzută datorită presiunii parțiale a oxigenului 
(pO,) relativ mai ridicate în lichidul de ascită. Izolarea unui 
singur germen aerob nu exclude o leziune primară 
intraabdominală care ar necesita intervenție chirurgicală. 
În cazul suspectării acestei afecțiuni, investigaţiile CT, 
ecografice, examenele intestinale cu substanţă de contrast, 
laparoscopia sau endoscopia vor stabili diagnosticul 
etiologic. Dacă nu se intervine chirurgical în timp util, 
peritonita secundară are întotdeauna o evoluție fatală. 


C. Hemocromatoza. Această tulburarea-a metabolismului 
fierului determină hiperpigmentare cutanată, diabet zaharat 
şi ciroză hepatică. Sideremia este mare, iar concentrațiile 
feritinei plasmatice sînt marcat crescute. Rareori, aceşti 
pacienţi dezvoltă durere abdominală difuză generalizată, 
spontan şi la palpare şi şoc, evoluţia fiind nefavorabilă. 
Unii specialişti presupun că durerea abdominală spontană 


şi la palpare este cauzată de eliberarea rapidă a feritinei în 
cavitatea peritoneală. Este mai probabil ca aceşti pacienți 
să dezvolte o peritonită bacteriană spontană care evoluează, 
fără a fi descoperită, pînă în stadii avansate. Paracenteza 
de urgență efectuată în scop diagnostic şi inițierea trata- 
mentului antibiotic pot salva pacientul cu peritonită acută. 


11. PERITONITA SECUNDARĂ OCLUZIEI VENOASE 


SAU ARTERITELOR 


A. Urgenţele vasculare majore (ocluzia venoasă). 
Ocluzia printr-un tromb a venei mezenterice superioare 
sau a venei porte determină în primele ore de la debut, 
durere abdominală difuză, cu sensibilitate minimă la 
palpare şi apărare musculară discretă. Distensia, diareea 
apoasă sau sanguinolentă şi febra se dezvoltă în perioada 
imediat următoare. Durerea este severă, surdă şi continuă. 
Ascita se acumulează rapid sau creşte cantitativ, iar splina 
se poate mări progresiv, Afecţiunile asociate cu ocluzia 
venoasă sînt reprezentate de policitemia vera, trombo- 
citemia esenţială, carcinomul de colon, gastric sau 
pancreatic, utilizarea de anticoncepţionale orale, 
tratamentul estrogenic, deficiențe de antitrombină III, 
deficiența de proteină C sau proteină S, hipertensiunea 
portală din ciroză, bolile inflamatorii intestinale şi siclemia. 
Diagnosticul poate fi confirmat prin examen CT sau RMN 
cu vizualizarea directă a venei trombozate. 


B. Arterita mezenterică 


1. Poliarterita nodoasă. Apare 'o durere abdominală 
de origine ischemică, datorată ocluziei vasculitice a 
vaselor intestinale de dimensiuni medii. Durerea este 
localizată sau generalizată, continuă, severă şi surdă. 
Examenul fizic este sărac, iar semnele de peritonită sînt 
absente. După 1-2 zile, apariția progresivă a modificări- 
lor ireversibile este semnalată de debutul febrei, a 
sensibilități la palpare directă şi la- decompresiunea 
bruscă a peretelui abdominal precum şi a apărării 
musculare, datorate perforației şi deversării conținutului 
intestinal în cavitatea peritoneală. Aceste cazuri necesită 
tratament chirurgical de urgenţă, lavaj peritoneal, 
administrarea de antibiotice intravenos şi rezecția 
segmentului intestinal. perforat. Ischemia urmată de 
necroză intestinală, perforaţie şi peritonită apare și în 
alte forme de vasculită, care vor fi descrise mai jos. 
Durerea. abdominală poate fi manifestarea iniţială a 
poliarteritei, dar survine mai frecvent în contextul altor 
boli cum ar fi hipertensiunea arterială, astmul, gangrena 
periferică a degetelor de la miini şi de la picioare, febra, 
infarctul renal, disfuncţiile hepatice, boli neurologice 
(de exemplu, mononevrita multiplex şi hemipareza sau 
infarctul miocardic). Afecţiunile abdominale localizate, 
cum ar fi pancreatita acută, colicistita acută şi ulcerul 
duodenal, pot de asemenea să: determine dureri 
abdominale la pacienţii cu poliarterită. Unele episoade 
de durere abdominală se ameliorează după administrarea 
intravenoasă în bolus a corticosteroizilor. 

2. Poliartrita reumatoidă. Afectarea vasculitică a 
patului arterial mezenteric, este semnalată de debutul 
unei dureri abdominale difuze, severe, dar cu un examen 
fizic sărac. Abdomenul poate fi suplu şi nedureros la 
palpare. Poliartrita reumatoidă este prezentă, de obicei, 
cu doi sau mai mulți ani înainte de debutul durerii 
abdominale. În 24-48 de ore, apar febra şi semnele de 
peritonită. Infarctul poate implica fie intestinul subțire, 
fie colonul sau le poate afecta simultan. Evoluția se 
complică cu necroză sau perforație intestinală, care 
provoacă peritonită acută. Mortalitatea este ridicată 
-(67%) şi se apropie de 100% dacă nu se intervine 
chirurgical. 3 


3. Purpura Henoch-Schânlein. Pacienţii cu această 
afecțiune prezintă leziuni purpurice maculopapulare pe 
membrele inferioare, artralgii şi artrită, nefrită şi durere 
abdominală secundară ischemiei vasculitice şi 
hemoragiei intraparietale intestinale. În maximum 6% 
din cazuri, durerea abdominală este primul simptom. 
Semnele de peritonită se pot dezvolta în prezența 
leziunilor hemoragice multiple ale seroasei intestinului 
subțire şi/sau gros, în absența necrozei sau perforaţiei 
peretelui intestinal. În contrast cu poliarterita, perforația 
este rar întîlnită în această afecțiune. 


4. Lupusul eritematos sistemic. Vasculita severă cu 
afectare intestinală este rară în această boală, dar este 
posibilă apariția ischemiei, infarctului şi perforației 
intestinale. La pacienții cu perforație şi peritonită difuză, 
se impune intervenţie chirurgicală. 


12, PERITONITA ASOCIATĂ CU ENTEROCOLITA 
NEUTROPENICĂ (TIFLITA) ŞI LEUCEMIA 
ACUTA 


La pacienţii cu leucemie acută şi neutropenie severă 
secundară unei boli sau tratamentului medicamentos, 
durerea abdominală generalizată, febra, vărsăturile și 
diareea survin brusc şi persistă. Scaunele apoase pot fi 
sanguinolente sau testul hemocult pentru hemoragii oculte 
este pozitiv. După 2-3 zile, apar semne de peritonită în 
fosa iliacă dreaptă. Acestea pot răspunde la antibioterapia 
intravenoasă intensivă, dar recurența episoadelor sau 
evoluţia spre peritonită necesită hemicolectomie dreaptă. 
La nivelul colonului ascendent şi cecului se evidențiază 
ulcerații întinse ale mucoasei şi, în cazurile severe, se 
constată gangrena şi perforația peretelui intestinal. Crizele 
de enterocolită neutropenică pot fi recurente şi pot răspunde 
la tratament antibiotic. Intervenția chirurgicală este indicată 
în cazul apariţiei semnelor ce indică o perforație iminentă, 
peritonita difuză sau sepsisul cu instabilitate hemo- 
dinamică. Această afecțiune mai poate fi întîlnită la pacienți 
cu anemie aplastică sau neutropenie ciclică. Diagnosticul 
este susținut de examenul CT abdominal. 

Modificările patologice semnificative evidenţiate prin 
examen CT sînt îngroşarea edematoasă a peretelui cecului 
şi colonului ascendent, modificările inflamatorii de la 

nivelul țesutului adipos pericolic şi prezența pneumo- 
peritoneului. Unii pacienți cu leucemie acută acuză dureri 
în etajul abdominal superior, datorate pancreatitei acute 
sau ulcerului gastroduodenal sau dureri severe în etajele 
abdominale mijlociu şi inferior, determinate de salpingită, 
endometrită sau de către o enterocolită pseudomembra- 
noasă indusă de tratamentul antibiotic. 


13. AFECŢIUNI MEDICALE CE DETERMINĂ 


DURERI ABDOMINALE GENERALIZATE 


A. Porfiria acută intermitentă. Această afecțiune 
debutează la adolescenţi sau la adultul tînăr. Este mai 
frecventă la femei, iar crizele dureroase pot surveni în 
timpul menstrei, în sarcină sau pot fi asociate cu consumul 


"de contraceptive orale. 


Durerea abdominală este de obicei colicativă, dar poate 
fi şi continuă, de la o intensitate moderată pînă la o 
severitate extremă. Poate fi localizată sau generalizată. Se 
poate asocia o discretă sensibilitate la palpare, dar nu există 
apărare musculară. Radiografia abdominală evidențiază 
dilatația gastrică. Durerile abdominale se datorează în mod 
obișnuit neuropatiei vegetative. Durerea iradiază uneori 
dorsal (lombar) şi este asociată cu febră, vărsături, 
constipație şi leucocitoză. Intestinul are anse spastice sau 
dilatate. Aceşti pacienți au în antecedente numeroase 
intervenții chirurgicale datorate 'severității durerilor 
abdominale. Porfiria este frecvent confundată cu ocluzia 
intestinală sau apendicita acută. 

Anamneza sau observarea unei crize dureroase aduc alte 
elemente care pot ajuta medicul în stabilirea diagnosticului 
de porfirie. Există semne de neuropatie periferică, sub 
forma tulburărilor de sensibilitate la nivelul membrelor sau 
feței (de exemplu, durere nevritică lancinantă şi parestezii 
— amorțeală, furnicături, înțepături — şi/sau sub forma unui 
deficit motor al membrelor, cum ar fi senzația de greutate 
la nivelul mîinilor sau picioarelor, parapareză sau 
tetrapareză. Dacă sînt afectați nervii cranieni, apar 
dificultăți de vorbire, disfagie, diplopie şi cecitate. 
Tensiunea arterială este crescută şi alura ventriculară este 
rapidă, datorită eliberării de catecolamine. 

Sînt posibile tulburările psihice de tipul anxietăţii severe, 
tulburărilor: de comportament, agitației, halucinaţiilor, 
iluziilor şi dezorientării. Scăderea natremiei determină 
astenie şi delir, iar scăderea magneziemiei poate produce 
tetanie. Uneori urina este roşie în momentul micțiunii, dar 
îşi modifică culoarea în brun sau negru după o perioadă de 
staționare. În cursul crizelor dureroase cresc valorile 
porfobilinogenului şi acidului &-aminolevulinic, iar 
concentrația porfobilinogen deaminazei în hematii sau 
limfocite este scăzută. Această boală are tendința la 
recidivă, crizele pot fi precipitate de post alimentar, 
deshidratare, consum de alcool şi medicamente (fenitoină, 
barbiturice sau anticoncepţionale orale). 

Tratamentul implică întreruperea administrării medica- 
mentelor incriminate şi administrarea de fenotiazine şi 
meperidină pentru controlul durerii. Administrarea 

intravenoasă a 20 g glucoză pe oră poate calma rapid criza. 
Administrarea de hematină la 12 ore, timp de 48 de ore, 
este o alternativă în cazul în care nu se obține un răspuns 
la glucoză. 

Porfiria trebuie luată în considerare la pacienții cu istoric 
de crize dureroase abdominale recurente asociate cu 
tulburări psihice şi cu. neuropatie periferică senzitivo- 
motorie dureroasă. 


B. Cetoacidoza 


1. Cetoacidoza diabetică. Această afecțiune debutează 
cu greață severă, vărsături şi dureri abdominale genera- 
lizate. Abdomenul este dureros la palpare şi rigid. Respi- 
raţia este de obicei profundă şi rapidă şi, datorită 
deshidratării severe, pacientul acuză amețeli şi astenie 
la trecerea în clinostatism sau în ortostatism. Dacă există 
hiperglicemie şi cetoacidoză, administrarea de insulină 
va avea ca urmare remisiunea rapidă a manifestărilor 
abdominale. 

Dacă semnele şi simptomele abdominale persistă, 
după ce tratamentul cu insulină a rezolvat cetoacidoza, 
se suspectează o afecțiune chirurgicală, care necesită o 
evaluare completă. 


2. Cetoacidoza alcoolică. Un sindrom similar cu greață, 
vărsături, dureri abdominale generalizate, spontane şi 
la palpare, şi cu tulburări psihice poate surveni la 
alcoolici după oprirea consumului de alcool, urmată de 
post alimentar timp de 2-3 zile. Simptomele şi semnele 
dispar după perfuzarea intravenoasă de soluţii 
cristaloide şi glucoză. Aceşti pacienți prezintă acidoză 
cu deficit anionic, determinată de corpii cetonici, în 
absența hiperglicemiei. 


C. Muşcătura păianjenului „văduva neagră“. Majori- 
tatea muşcăturilor survin în lunile călduroase ale anului. 
Iniţial, mușcătura determină durere cu caracter de usturime, 
eritem şi edem local sau un disconfort minim. În 15-60 
minute, apar crize repetate de durere generalizată 
abdominală, lombară şi la nivelul membrelor. Durerea 
poate fi atît de severă încît pacientul ţipă şi se zvîrcoleşte 
de durere. Se pot semnala greață, vărsături, transpiraţii, 
hiperventilație, tremor, fasciculații musculare şi parestezii 
la nivelul mîinilor şi picioarelor. Temperatura corporală şi 
tensiunea arterială cresc. Musculatura abdominală devine 
rigidă, dar de obicei sensibilitatea la palpare este minimă 
şi manevra Blumberg este negativă. Durerea persista timp 
de 3 zile. 

Administrarea de calciu intravenos sau de metocarbamol 
10% vor ameliora spasmele musculare şi durerea. 
Antiveninul poate fi utilizat la copiii mici şi la bătrânii, 
care au un risc mai mare de evoluţie spre deces. Sindromul 
descris a fost confundat cu ulcerul perforat, cu pancreatita 
şi apendicita acută, dar prezența durerii abdominale 
generalizate spontane, în absența sensibilităţii la palpare, 
face ca aceste afecțiuni să fie foarte puţin probabile. 


D. Intoxicația cu plumb. Durerile abdominale colicative 
se asociază cu constipaţie sau diaree. Pot exista semne de 
neuropatie motorie cu hipotonia membrelor. Paloarea este 
secundară anemiei induse de intoxicația cu plumb. La 
nivelul gingiilor se poate observa prezența unui lizereu de 
culoare albastră. Encefalopatia cu tulburări mentale, 
convulsia şi ataxia cerebeloasă sau hemiplegia survin de 
obicei la sugari şi copiii mici. Nivelul plumbemiei, este 
ridicat şi. excreţia urinară de plumb este, crescută. 
Tratamentul cu EDTA, D-penicilamină sau dimercaprol a 
fost instituit pentru creşterea excreţiei urinare de plumb și 
ameliorarea simptomelor. 

Sursa intoxicației cu plumb trebuie identificată, iar 
expunerea trebuie evitată. 


E. Criza dureroasă din siclemie. Siclemia se caracteri- 
zează prin debutul, încă din copilărie, a crizelor dureroase 
cu sediul la nivelul membrelor, spatelui, regiunii cefalice 
şi toracice şi uneori al abdomenului, la intervale de timp 
variabil. Durerea abdominală este intensificată de mişcări 
şi de vibrații. Poate exista sensibilitate difuză sau localizată 
la palpare, apărare musculară şi febră. De obicei durerea 
abdominală este asociată cu dureri spontane şi la palpare 
la nivelul muşchilor şi articulaţiilor membrelor. Poate exista 
durere la palparea peretelui toracic. Greaţa şi vărsăturile 
sînt rare. Prezenţa durerii spontane şi la palpare, cu 
localizare în hipocondrul drept sugerează colicistita acută, 
o complicaţie frecventă la aceşti pacienţi. Hemograma 
relevă prezenţa unei anemii semnificative şi a leucocitozei, 
care este des întâlnită în siclemie. Tratamentul conservator 
de susținere va avea ca urmare rezoluția simptomelor în 3-7 
zile, dacă nu a intervenit colicistita acută. Această 
complicaţie necesită tratament chirurgical. În general, 
durerile toracice şi ale membrelor sînt mai frecvente decît 
durerea abdominală, la pacienţii cu criză dureroasă 
siclemică. 


F. Criza hemolitică. În timpul perioadelor de hemoliză, 
sferocitoza ereditară şi alte anemii hemolitice se pot asocia 
cu dureri abdominale generalizate, fără semne de peritonită. 
Creşterea bilirubinemiei, a concentrației LDH şi a 
numărului de reticulocite sînt argumente pentru existența 
hemolizei. 


G. Criza hiperparatiroidiană şi hipercalcemică. 
Hipercalcemia severă (14-20 mg/dl) este asociată cu 
confuzie mentală, obnubilare şi agitaţie, greață, vărsături, 
constipație severă şi dureri abdominale, spontan și la 
palpare. Mai pot apărea dureri la nivelul membrelor, 
poliurie şi polidipsie. Creşterea calcemiei este însoțită de 
hipo sau hiperfosfatemie, creşteri ale nivelului seric al PTH 
şi acidoză hipercloremică. Durerea se poate datora bolii 
ulceroase gastroduodenale sau complicaţiilor sale, 
pancreatitei acute sau eliminării unui calcul ureteral şi/sau 
poate fi nespecifică, fiind corelată cu hipercalcemia. 
Durerea abdominală difuză, spontană şi la palpare, ce 
mimează un abdomen acut este cauzată, uneori, şi de 

hipercalcemia datorată sarcoidozei sau neoplaziilor. 
Scăderea calcemiei duce la remisiunea tuturor simptomelor. 
Pacienţii cu hiperparatiroidism necesită excizia chirurgicală 
a adenomului sau carcinomului paratiroidian. 


H. Criza addisoniană. Se manifestă prin astenie, 
fatigabilitate, greață, vărsături şi dureri abdominale difuze, 
continue sau colicative, fără sensibilitate la palparea 
abdominală. Pacientul poate prezenta apatie, confuzie şi 
febră înaltă. În boala Addison cu evoluţie cronică, natremia 
este scăzută (88%), iar potasemia este crescută (64%), dar 
în insuficiența corticosuprarenaliană acută doar 45% dintre 
pacienţi prezintă hiponatremie, iar potasemia este de obicei 
normală. Administrarea de soluții saline şi de dexametazon 
calmează durerile abdominale şi rezolvă simptomatologia. 
Răspunsul clinic la administrarea de dexametazonă 
sugerează criza addisoniană, diagnosticul fiind confirmat 
prin dozarea cortizolului seric, după o perfuzie cu ACTH. 


14. DUREREA ABDOMINALĂ DIFUZĂ ASOCIATĂ 
CU BOLI INFECȚIOASE SPECIFICE 


A. Tuberculoza ileocecală şi peritonita tuberculoasă. 
Pînă la 40 % dintre pacienţi se prezentă cu un tablou clinic 
de abdomen acut chirurgical datorat perforației în regiunea 
ileocecală (peritonită bacteriană) sau datorat aderențelor 
fibroase şi stenozelor care determină ocluzie intestinală. 
Aceşti pacienți pot prezenta o formaţiune dureroasă la 
pâlpare în fosa iliacă dreaptă şi semne de peritonită 
localizată sau difuză. Pacienţii cu obstrucție intestinală 
prezintă greață, vărsături, oprirea tranzitului intestinal şi 
distensie abdominală, iar radiografia abdominală arată 
ansele intestinale dilatate, cu nivele hidroaerice; Aceste 
cazuri necesită tratament chirurgical. Însămînțarea pe medii 
de cultură şi examenul histopatologic al segmentului 
ileocecal rezecat, precum şi examenul bioptic al 
ganglionilor limfatici submucoșşi, stabilesc diagnosticul de 

tuberculoză; Această afecțiune răspunde la o schemă 
terapeutică cu trei antituberculoase. În Anglia, majoritatea 
pacienţilor sînt de origine asiatică sau sînt vîrstnici. De un 
mare interes este debutul acut al tuberculozei intestinale, 
deoarece tuberculoza este considerată a fi o afecțiune 
cronică cu evoluţie lent progresivă. 


B. Febra pătată a Munţilor Stîncoşi. Este o boală 
infecțioasă cu potențial letal, care debutează cu febră înaltă, 
cefalee, mialgii la nivelul membrelor şi spatelui şi o erupție 
maculopapuloasă, care apare inițial, la nivelul articulaţiilor 
pumnului şi piciorului, pentru a se extinde ulterior 
centripet. Erupția apare la. 1-3 zile de la debutul febrei, 
mai tîrziu sau poate lipsi. Vasculita rickettsiană determină 
dureri abdominale localizate sau generalizate, colicative 
sau continue. Este mimat tabloul clinic al apendicitei sau 
colecistitei acute sau apare durere spontană şi la palpare în 
regiunea periombilicală, datorată ischemiei intestinului 
subţire. Abdomenul poate fi suplu şi nedureros la palpare 
sau poate prezenta semnele de peritonită, local sau difuz. 
Evidenţierea în antecedente a expunerii la căpuşe sau a 
unei muşcături de căpuşă, (de exemplu, în timpul unor 
călătorii în zone endemice) sau prezența unei boli febrile 
severe asociate cu cefalee, care survine vara sau la începutul 
toamnei, într-o zonă endemică vor creşte probabilitatea 
acestui diagnostic. Proba terapeutică cu doxiciclină implică 
riscuri minime şi este justificată în contextul descris. 
Efectuarea intervențiilor chirurgicale inutile creşte rata 
mortalității de şapte ori. 


C. Pacienţi cu SIDA şi enterită cu CMV. Infecția cu 
virusul citomegalic (CMV) localizată la nivelul intestinului 
subțire sau gros, determină febră, dureri abdominale şi 
diaree. Apar rareori perforaţii unice sau multiple ale 
peretelui intestinal, cauzate de CMV, care dau naşteri unei 
peritonite acute bacteriene, ce.necesită intervenție 
chirurgicală. 

(] REZUMAT 


Durerile abdominale generalizate, greața și diareea se pot 
datora infecției cu rotavirusuri sau cu agenți tip Norwalk. 
Pacientul este subfebril şi nu prezintă leucocite sau sînge în 
scaun. Această afecțiune survine sporadic sau mai frecvent, 
sub formă de epidemie. Speciile de Sa/monella, Shigella şi 
Campylobacter determină febră, frisoane, dureri abdominale 


generalizate cu caracter colicativ şi diaree. Durerile în etajul 
abdominal mijlociu şi în cel inferior şi durerile rectale pot 
preceda şi/sau însoți fiecare undă peristaltică intestinală. 
Aceste dureri se ameliorează, de obicei, după încetarea 
hiperperistaltismului. Escherichia coli şi bacteriile din genul 
Yersinia determină o afecțiune cu manifestări similare. Vibrio 

parahemolyticus provoacă dureri abdominale generalizate şi. 
diaree apoasă, această infecție apărînd după ingestia de fructe 
de mare contaminate. Leucocitele şi sîngele sînt prezente în 
materiile fecale, la majoritatea pacienților cu aceste afecțiuni, 
cu excepția infecțiilor cu E. coli enteropatogen şi cu 
enterovirusuri. 

Dizenteria cu dureri abdominale colicative, diaree 
sanguinolentă şi tenesme rectale este determinată de specii de 
Salmonella şi Shigella, de Campylobacter jejuni, E. coli 
enteroinvaziv (0157:H7), V. parahaemolyticus, Yersinia 
enterocolitica şi de Entamoeba histolytica. 

Aceste microorganisme sînt identificate prin coprocultură, 
efectuată pe medii speciale, cu excepția infecției amoebiene 
care necesită examen microscopic direct al materiilor fecale. 
Infecția cu Giardia lamblia determină dureri abdominale 
colicative, diaree apoasă, flatulență marcată, greață, vărsături 
şi meteorism. Examenul microscopic al materiilor fecale este 
necesar pentru diagnostic. Infecția cu Cryprosporidium 
produce dureri abdominale colicative şi diaree. Tehnicile de 
laborator speciale, care presupun frotiuri colorate cu soluții 
iodate şi/sau cu ser fiziologic contribuie la identificarea 
parazitului în materiile fecale. Diareea din SIDA este frecvent 
determinată de Cryptosporidium. 

Toxiinfecţiile alimentare afectează două sau mai multe 
persoane care au consumat acelaşi aliment după o masă servită 
în familie, în grup sau la restaurant. Durerile abdominale 
severe, colicative, generalizate, asociate cu diaree şi vărsături, 
cu debut /a 1-6 ore de la ingestie, se datorează de regulă, 
toxinei produse de Staphilococcus aureus sau de către Bacilus 
cereus. B. cereus contaminează de obicei orezul fiert, carnea 
sau legumele. $. aureus poate contamina şunca, conservele 
de carne, maioneza, produsele de patiserie cu frişcă, produsele 
avicole şi salata de cartofi. Aceşti germeni sînt identificați 
prin examinarea unei probe din alimentul consumat. 

Dacă simptomele apar la 6-16 ore de la ingestie, 
contaminarea alimentelor este produsă de Clostridium 
perfringens sau de B. cereus. C. perfringens contaminează de 
obicei carnea sau produsele avicole care au fost preparate 
termic şi apoi au fost lăsate să se răcească lent la temperatura 
camerei. Infecţiile cu B. cereus, apărute după o contaminare 
redusă cu acesta, determină simptome — normal la 6-16 ore 
de la ingestie — prin proliferare în vivo şi producere de toxină 
în tractul intestinal al gazdei. Aceste microorganisme pot fi 
identificate prin culturile efectuate din probele de aliment 
contaminat. 

Toxiinfecțţiile alimentare cu debut după o perioadă de 
incubație de 16-72 de ore pot fi determinate de E. coli 
enterotoxigen, Vibrio cholerae sau V parahaemolyticus; 
precum şi de către specii de Salmonella, Shigella sau 
Campylobacter. Diagnosticul se stabileşte prin coprocultură. 
Campylobacter şi alți vibrioni necesită pentru izolare utilizarea 
unor medii de cultură speciale; 

Greaţa, vărsăturile, durerile abdominale şi diareea sînt 


simptome precoce de botulism. Mai apar .diplopie, tulburări - 


de vedere, disfagie, odinofagie şi uscăciunea mucoasei bucale. 
In evoluţie vor surveni pareze ale membrelor şi ale muşchilor 


respiratori. Diagnosticul este confirmat prin detectarea toxinei 
botulinice în ser, scaun şi în alimentele contaminate, 

Intoxicația cu ciuperci otrăvitoare apare după ingestia de 
ciuperci sălbatice şi determină dureri abdominale colicative 
şi diaree, asociate cu lăcrimare, sialoree, transpirații abundente, 
wheezing, tuse şi tulburări de vedere. În intoxicația cu unele 
tipuri de ciuperci (Amanita, Galerina), simptomele 
gastrointestinale preced, de obicei, oligo-anuria (insuficiență 
renală oligurică) şi insuficiență hepatică (icter, hepatomegalie). 

Medicamentele, de exemplu eritromicina, pot determina 
dureri abdominale şi meteorism, după 2-5 zile de administrare. 
Alte antibiotice administrate mai mult de 4 zile, pot provoca 
dureri abdominale severe colicative şi diaree. Aceste simptome 
se datorează frecvent proliferării în colon a unei bacterii an- 
aerobe enterotoxigene, Clostridium difficile. Toxina produsă 
de C. difficile determină durere şi diaree apoasă, care devine 
ulterior sanguinolentă. La sigmoidoscopie, se observă ulcere 
mici, acoperite cu pseudomembrane. Alte medicamente care 
determină dureri abdominale colicative şi diaree sînt 
reprezentate de chinidină, propranolol, probucol şi clofibrat. 
La pacienţii aflați sub tratament antiulceros, antiacidele care 
conțin magneziu pot genera dureri abdominale şi diaree. 
Potasiul administrat sub formă de capsule poate determina 
uneori ulceraţii ale intestinului subțire şi dureri abdominale. 
Codeina şi alte opiacee pot provoca o constipație severă şi 
compactarea materiilor fecale în rect. Acestea determină dureri 
abdominale severe cu caracter continuu şi/sau colicativ, calmate 
prin clismă sau prin îndepărtarea manuală a materiilor fecale 
din rect. Ocluzia intestinală cu dureri abdominale colicative, 
vărsături şi meteorism se poate datora fecaloamelor în colon. 

Intoleranța sau alergia alimentară determină dureri 
abdominale generalizate, cu caracter colicativ corelate cu 
ingestia unui alergen alimentar. Aceste simptome sînt 
reproductibile şi nu sînt ameliorate de antiacide şi antispastice. 
În unele cazuri, şi alte manifestări alergice însoțesc durerile 
abdominale, de exemplu: greața, vărsăturile, urticaria, 
angioedemul, wheezing-ul, hipotensiunea datorată sechestrării 
de lichide în cel de-al treilea spaţiu şi diareea. 

Enterita eozinofilică determină dureri abdominale 
generalizate colicative, greață şi vărsături. Examenul 
histopatologic al materialului biopsiat de la nivelul stomacului 
şi intestinului, evidențiază numeroase eozinofile, în asociere 
cu eozinofilie marcată în sîngele periferic. Această afecțiune 
mimează boala Crohn. Unele cazuri sînt asociate cu 
malabsorbția (dureri abdominale, diaree şi steatoree cu scaune 
grăsoase, neformate sau apoase şi cu miros putrid) sau cu 
ascita. În 20% din cazuri se evidențiază o etiologie alergică. 

Ocluzia intestinală determină dureri colicative abdominale 
(2-3 minute de durere, urmate de o perioadă de acalmie-de $-10 
minute şi apoi iar de durere cu repetiție ciclică). Episoadele 
dureroase se asociază cu zgomote intestinale audibile, de 
frecvență înaltă („colici de luptă“). Rapid apar greaţa, 
vărsăturile, oprirea tranzitului intestinal pentru materii fecale 
şi gaze şi distensia abdominală. Radiografiile abdominale pe 
gol indică dilatarea anselor intestinului subțire şi nivele 
hidroaerice. Colonul este lipsit de imagine aerică. 

INCIDENȚA LA 100.000 (APROXIMATIVĂ) 


Frecvente (>100) 
Infecția cu rotavirusuri sau agenți 
Norwal ș 


Infecția cu specii de Sa/monella 
Infecția cu specii de Shigella 
Infecția cu specii de Campylobacter 
Escherichia coli (enterotoxigen) 


Relativ frecvente (>5-100) 

Infecția cu Yersinia enterocolitica 
Colita cu Entamoeba histolitica 

Enterita cu Cryptosporidium 
Enterocolita cu Vibrio parahaemolyticus 


Durerea indusă de propranolol şi de clorura de potasiu 


Enterocolita cu Clostridium difjicile 


Rare (>0-5) 

Enterita cu Vibrio cholerae 
Botulismul (Clostridium botulinum) 
Intoxicația cu ciuperci otrăvitoare 
Alergiile alimentare 

Enterita cozinofilică 

Intoxicația cu arsenic 


Enterita cu Giardia lamblia 

Toxiinfecţia alimentară determinată de 
Staphylococcus aureus 

Toxiinfecția alimentară determinată de 
Bacillus cereus 

Toxiinfecția alimentară determinată de 
Clostridium perfringens 

Enterocolita indusă de antibiotice 

Diareea indusă de chinidină 

Diareea indusă de antiacide 

Constipaţia şi durerile induse de codeină 

Durerea din constipaţie 

Obstrucția intestinală 

Durerile din travaliu 

Durerile din falsul travaliu 

Durerile post partum 


Cetoacidoza diabetică 


Abruptio placentae 


Ischemia şi infarctui intestinal 


Muşcătura păianjenului „văduva neagră“ 


Intoxicația cu plumb 

Intoxicația cu mercur 

Cetoacidoza alcoolică 

Criza hiperparatiroidiană, criza 
hipercalcemică datorată altor afecțiuni 

Criza addisoniană 

Porfiria acută intermitentă 

Angioedemul ereditar 

Ingestia de cocaină 

Ruptura uterină 


RR —————————————————————————————— 


Ischemia intestinală determină inițial dureri colicative 
abdominale şi diaree sanguinolentă sau apoasă cu hemoragii 
acute, După cîteva ore, durerea devine continuă şi examenul 
radiologic abdominal va pune în evidență distensia anselor 
intestinului subțire şi nivele hidroaerice. În primele ore, 
abdomenul este suplu şi nedureros la palpare, în pofida durerii 
spontane severe, iar în curînd va apare distensia, apărarea 
musculară şi sensibilitatea la palpare. Tratamentul necesită 
explorare chirurgicală. Angiografia va pune în evidență per- 
meabilitatea vaselor mari care irigă intestinul subțire şi colo- 
nul, asociată cu vasoconstricția vaselor mici, ischemie şi/sau 
infarct. Într-un număr mic de cazuri, angiografia va localiza 
sediul obstrucţiei la nivelul unei artere importante. 

Ingestia de arsenic determină dureri abdominale generali- 
zate cu caracter colicativ, senzaţie de arsură la nivelul buzelor 
şi faringelui şi disfagie. Apar vărsături, diaree şi o halenă cu 
miros de usturoi. Radiografia abdominală simplă vizualizează 
opacități dense la nivelul stomacului şi intestinului, asemă- 
nătoare reziduurilor de bariu post tranzit baritat, dar care se 
datorează arsenicului ingerat. Sînt posibile oliguria şi eventual 
hematuria şi proteinuria. După cîteva zile se va constata 
prezenţa anemiei cu leucopenie şi tardiv, se poate dezvolta o 
neuropatie: senzitivo-motorie importantă. Diagnosticul este 
confirmat prin dozarea arsenicului în sînge şi urină. 

Colica saturnină este o colică intestinală propriu-zisă (se 
remarcă' apariția ciclică a unor crize dureroase ce durează 2-5 
minute, cu perioade de acalmie de 5-10 minute). În timpul 
colicii există apărare musculară şi sensibilitate la palparea 
peretelui abdominal, dar aceste semne dispar sau sînt greu de 
evidențiat în perioadele de acalmie. Pot fi prezente constipația, 


hipotonia mfinilor şi picioarelor, un lizereu violaceu de plumb 
la nivel gingival şi anemia cu hematii ce prezintă granulaţii 
bazofile. Cilindruria, hematuria şi proteinuria sînt frecvent 
întâlnite. Diagnosticul este confirmat prin dozarea plumbului 
în sînge şi urină. Intoxicația cu mercur determină dureri 
abdominale generalizate şi diaree sanguinolentă, în asociere 
cu insuficiența renală acută. Diagnosticul poate fi confirmat 
prin dozarea mercurului în sînge şi urină. 

Cetoacidoza diabetică se manifestă prin dureri abdominale 
generalizate, sensibilitate la palpare şi apărare musculară, 
respiraţie Kiissmaul, amețeli şi semne de deshidratare. Există 
hiperglicemie, valori crescute ale corpilor cetonici în ser şi 
acidoză metabolică, iar durerea cedează rapid în cîteva ore 
după insulinoterapie. Cetoacidoza alcoolică determină 
simptome abdominale similare. Crizele dureroase apar la 2-3 
zile după întreruperea consumului de alcool. 

Muşcătura păianjenului „văduvă neagră “ precipită apariția 
unei dureri abdominale generalizate severe, cu rigiditate 
musculară, însă la palpare abdomenul rămîne nedureros. 
Crampele dureroase apar, de obicei, la nivelul membrelor, 
toracelui şi spatelui şi pot exista parestezii, tremor şi pareze 
ale membrelor superioare şi inferioare. În antecedente se 
evidenţiază o muşcătură de păianjen în regiunea fesieră, 
genitală sau la nivelul membrelor inferioare, cu apariţia locală 
de edem şi eritem. În unele cazuri, nu se semnalează durere 
sau reacţie locală, în zona muşcăturii. Lipsa' reacției locale 
face ca diagnosticul să fie mai dificil de stabilit, deoarece 
pacientul nu ştie că a fost muşcat. 

Dureri abdominale cu caracter colicativ, asociate cu 
vărsături, somnolență sau agitație, pot apărea în kipercalcemie 

(14-20 mg/dl). Alte simptome prezente sînt confuzia mentală, 
constipaţia şi poliuria. Criza addisoniană determină” dureri 
abdominale surde sau colicative, vărsături şi febră. Se pot 
asocia confuzia mentală şi somnolența. Se înregistrează uneori 
niveluri scăzute ale cortizolemiei, dar această modificare nu 
este patognomonică. Simptomele răspund prompt la 
administrarea de dexametazonă. Diagnosticul este confirmat 
prin măsurarea cortizolului plasmatic, după o probă de 
provocare prin injectare de cosintropin (o formă sintetică de 
ACTH). 

Porfiria acută intermitentă determină dureri abdominale 
generalizate, cu sensibilitate minimă sau absentă la palpare. 
O neuropatie dureroasă senzitivo-motorie poate afecta 
membrele. Delirul sau unele simptome psihotice însoțesc, de 
asemenea, simptomele abdominale. În timpul crizelor se 
evidenţiază, frecvent, creşteri ale concentrației urinare a 
porfobilinogenului. 

Angioedemul ereditar determină dureri abdominale, greață, 
vărsături, care dispar spontan după 1-3 zile. Angioedemul 
apare la nivelul feței, mîinilor şi picioarelor, odată cu durerile 
abdominale. Diagnosticul se stabilește pe baza scăderii 
nivelului seric al C4 şi al inhibitorului Cl-esterazei. Ingestia 
de cocaină produce dureri colicative severe datorate ischemiei 
şi necrozei intestinale. 

Durerile din travaliu sau din falsul travaliu apar în al treilea 
trimestru de sarcină şi sînt episodice, durînd pînă la 90 de 
secunde, cu intervale de acalmie variabile. Durerile din travaliu 
afectează lombele şi/sau abdomenul şi survin de obicei la 
intervale regulate. Durerile din falsul travaliu apar în 
hipogastru şi în regiunile inghinale şi sînt rareori regulate. 
Dezlipirea prematură de placentă normal inserată (abruptio 
placentae) se manifestă prin durere abdominală generalizată, 
continuă şi severă, asociată cu sensibilitate la palpare şi 
hemoragie vaginală. Ruptura uterină intervine de obicei în 
timpul travaliului şi determină o durere ascuțită, sfişietoare, 
generalizată, în cursul unei contracții uterine. După apariția 
rupturii, travaliul încetează şi se instalează semnele de 
hipovolemie. 


[|] DESCRIEREA AFECȚIUNILOR 
ENUMERATE 


Durerea abdominală cu caracter colicativ survine la nivelul 
unei regiuni limitate a abdomenului sub formă de crize cu 
durată variabilă, de obicei, de ordinul minutelor sau 
secundelor. Durerea se mută după o perioadă de mai multe 
minute sau ore, dintr-o regiune a abdomenului într-o zonă 
adiacentă sau la distanță: Durerile pot apărea simultan în 
una sau mai multe regiuni. Durerea colicativă se poate 
asocia cu prezența zgomotelor intestinale intense, audibile 
de către pacient. 

Examenul obiectiv evidențiază sensibilitate la palparea 
zonei dureroase şi, la unii pacienţi, durere la decom- 
presiunea bruscă a peretelui abdominal. De obicei, nu există 


apărare musculară sau distensie abdominală, cu excepția 
cazului în care durerea este cauzată de ocluzia intestinală. 

Durerea are de obicei intensitate redusă sau moderată, 
dar există şi crize dureroase de intensitate severă care 
determină bolnavul să se ghemuiască, cuprinzîndu-şi 
abdomenul cu ambele mini şi să țipe. Această durere poate 
fi ameliorată de defecaţie sau flatulență dar dbneliorarea 
este, de obicei, tranzitorie. 

Cauzele durerii abdominale generalizate cu caracter 
colicativ, cu trăsăturile descrise mai sus, survenind brusc 
la o persoană anterior sănătoasă şi apoi dispărînd după o 
perioadă de ore sau zile, sînt discutate în cele ce urmează. 


1. INFECŢII GASTROINTESTINALE 


A. Virale. Rotavirusurile sînt cauza principală a 
infecțiilor gastrointestinale apărute la sugari şi copiii 
mici, dar pot afecta şi adulții. Agenţii de tip Norwalk 
afectează adulții. Greaţa, vărsăturile şi diareea însoțesc 
durerea colicativă, localizată în etajul abdominal inferior 
sau generalizată. Unii pacienți acuză, subfebrilitate, 
cefalee, mialgii, astenie şi alterarea stării generale. Boala 
durează 1-3 zile. Poate exista sensibilitate la palparea 
directă a peretelui abdominal şi chiar o manevră 
Blumberg pozitivă, dar aceste semne dispar în 2-3 zile. 
Examenul microscopic al materiilor fecale pentru 
leucocite şi sînge este negativ. Gastroenterita virală 
survine frecvent în epidemii. Deoarece epidemiile 
provocate de agenții de tip Norwalk sînt mai frecvente 
iarna, această boală a fost denumită „boala emetică de 
iarnă“. Coprocultura este negativă pentru germeni 
patogeni şi examenele coproparazitologice nu 
evidenţiază prezența Entamoebei histolytica sau a 
Giardiei lamblia. 

Deoarece identificarea agenților tip Norwalk necesită 
examinarea electronomicroscopică a unei probe 
recoltate din scaun şi teste radioimunologice (RIA), 
pentru identificarea anticorpilor serici, aceste teste sînt 
rareori efectuate în cazuri izolate. Ele sînt efectuate în 
cazul epidemiilor mari, în studii epidemiologice. 

Tratamentul gastroenteritei virale include rehidratare 
orală şi antispastice cum ar fi: codeina, loperamida sau 
difenoxilat asociat cu atropină. Greaţa şi vărsăturile se 
tratează cu antiemetice de tipul proclorperazinei şi 
trimetobenzamidei. 


B. Bacteriene. Infecția cu Sa/monella determină 
apariția de dureri abdominale colicative în etajul inferior 
sau durere generalizată, scaune diareice apoase sau de 
consistență scăzută, frecvent asociate cu evacuarea de 
mucus şi sînge. Apar febra cu valori pînă la 39*C și 
frisoanele. Se poate observa sensibilitate la palpare şi 
la decompresiunea bruscă a peretelui abdominal, fără 
semne de peritonită. Dacă există o afectare importantă 
a colonului, evacuarea scaunelor sanguinolente este mai 
frecventă şi apar tenesmele rectale. În lipsa trata- 
mentului, această afecțiune se vindecă în 2-5 zile, dar 

există cazuri care rămîn simptomatice şi după 2 
săptămîni. Prin coproculturi se va izola Sa/monel!a, iar 
examenul microscopic al frotiului efectuat din scaun 
sau din mucusul aderent, după colorare Gram sau cu 
albastru de metil, relevă un număr mare de leucocite. 

Cazurile foarte severe de gastroenterită cu Sa/monella 
se pot asocia cu febră persistentă, dureri abdominale 
colicative, diaree, o erupție constituită din mici macule 
roz pe spate, torace și abdomen (rozeole), splenomegalie 
şi leucopenie. 

Rozeolele apar la începutul celei de-a doua săptămîni 
de boală. Din coproculturi şi hemoculturi se izolează 
Salmonella. Această formă de boală a fost denumită febră 
paratifoidă și diferenţierea ei de febra tifoidă este imposi- 
bilă în lipsa efectuării culturilor şi a testelor serologice. 

Tratamentul de susținere prin rehidratare orală este 
suficient în formele necomplicate de gastroenterită. 
Tratamentul cu antibiotice nu accelerează remisiunea 
simptomelor abdominale, putînd predispune la apariția 
stării de purtător sănătos de Sa/monella şi putînd 
prelungi intervalul de timp scurs pînă la vindecarea 
completă. Pacienţii care au depăşit vîrsta de 50 de ani, 
cu anevrisme, cu valvulopatii sau boală coronariană 
cunoscute trebuie tratați cu antibiotice. Pacienţii cu 
febră paratifoidă trebuie supuşi, aceluiași tratament. 
Medicamentele active pe Salmonella sînt cloramfenico- 
lul, ampicilina, trimetoprim-sulfametoxazolul şi 
ciprofloxacina. 

Infecţiile cu Shigella determină dureri abdominale 
colicative, localizate în etajul abdominal inferior sau 
generalizate, diaree apoasă, uneori sanguinolentă şi 
febră cu valori pînă la 40,5-41*C. Alte simptome sînt 
mialgiile, frisoanele, cefaleea şi durerile lombare. Cînd 
afectarea colonului descendent este severă, apar 
tenesme. Scaunul conține leucocite şi sînge. În regiunile 
dureroase apare şi sensibilitate la palpare. Zgomotele 
intestinale sînt hiperactive şi pot fi clar auscultate. 
Sigmoidoscopia relevă eritem, edem şi ulceraţii 
superficiale ale mucoasei colonului. 

Fără tratament, febra se remite în 3-4 zile, dar diareea 

“poate persista 2 săptămîni. Confirmarea diagnosticului 
depinde de izolarea Shigella în coproculturile efectuate 
pe mediu enteric [MacConkey sau agar Sa/monella- 
Shigella (SS)]. Coproculturile sînt pozitive în prima 
săptămînă de boală. 

Febra este prezentă în doar 40% din cazuri, iar 
evacuarea de sînge și mucus în doar 33% din cazuri. 
Majoritatea pacienților prezintă crampe abdominale şi 
diaree apoasă. 

Efectuarea unei singure coproculturi poate omite 33% 
din pacienții cu infecție cu Shige/la. Dacă se suspectează 
această afecțiune, trebuie efectuate 3 coproculturi în 3 
zile consecutive, pentru a creşte probabilitatea obținerii 
rezultatelor pozitive. ; 

Cazurile uşoare nu sînt tratate în mod normal cu 
antibiotice. Cazurile moderate sau severe trebuie supuse 

antibioterapiei cu trimetoprim-sulfametoxazol, 
amoxicilină sau ciprofloxacină. 

Infecția cu Campylobacter determină, de asemenea, 
febră, frisoane, mialgii, diaree apoasă şi dureri 
abdominale colicative generalizate, asociate cu tenesme 
rectale. În cazurile severe, diareea devine sanguinolentă 
în 1-2 zile. Se pot evacua în fiecare oră scaune cu sînge 
roşu sau brun şi cu cheaguri. Izolarea C. jejuni din scaun 
necesită o incubare la 42*C şi un mediu selectiv care 
conţine cîteva antibiotice. Administrarea orală de 
eritromicină poate scurta evoluția bolii. Cazurile severe 
cu septicemie necesită tratament antibiotic parenteral. 

E. coli determină dureri abdominale cu caracter 
colicativ şi diaree apoasă. Tulpinile care produc 
enterotoxine inhibă teabsorbția apei în intestin, 
determinînd diaree. £. coli enterotoxigen este o cauză 
frecventă a diareei turiştilor, 

Tulpina 0157:H7 de E. coli determină 'o boală cu 
tablou clinic identic cu al dizenteriei bacilare, produsă 
de Shigella, Salmonella sau de Campylobacter. Colita 
hemoragică provocată de E. coli 0157:H7 nu se asociază 
cu febră sau cu prezența leucocitelor în scaun. Absența 
acestor semne poate fi utilă în diferențierea afecțiunii 
discutate de o dizenterie cu altă origine. Pentru 
identificarea microorganismului este necesară efectua- 
rea de coproculturi cu determinarea serotipului de E. 
coli implicat. Trimetoprim-sulfametoxazolul duce la 
ameliorarea rapidă a simptomelor diareice. Alte 
microorganisme care provoacă diaree sanguinolentă şi 
febră sînt bacteriile din genul Yersinia şi Vibrio 
parahaemolyticus. Izolarea acestor bacterii în unele 
cazuri de dizenterie necesită utilizarea de medii 
selective. în 

La pacienții cu gastroenterită bacteriană, cu leucocite 
şi sînge în materiile fecale, sînt contraindicate 
antispasticele. 


C. Cu protozoare. Forma uşoară a amibiazei intestinale 


determină dureri colicative în etajul abdominal inferior 


şi unul pînă la patru scaune apoase pe zi, asociate cu 
flatulență excesivă. Este prezentă o sensibilitate discretă 
la palparea abdominală. Stabilirea diagnosticului 
necesită examenul microscopic direct al scaunului 
pentru detectarea trofozoiților şi chisturilor de amoebe. 
Sigmoidoscopia evidențiază numeroase ulcere cu aspect 
de sticlă (flask-shaped), mucoasa din jur avînd aspect 
normal. Testul de hemaglutinare indirectă pentru 
amibiază este pozitiv. 

Formele severe sînt caracterizate prin febră cu valori 
de 40-40,5*C, dureri abdominale colicative generalizate, 
tenesme şi emisie frecventă de scaune sanguinolente. 
Sensibilitatea la palparea directă şi la decompresiunea 
bruscă a peretelui abdominal este severă. Poate apărea 
hepatomegalia. Trofozoiții sînt detectați în scaun. Ami- 
biaza răspunde la tratamentul cu metronidazol şi cu 
oxichinoleine iodate pentru eradicarea fazei intestinale. 


12 


După 1-3 săptămîni de la ingestia de apă sau alimente 
contaminate, infecția cu Giardia lamblia determină dureri 
abdominale colicative generalizate sau doar epigastrice şi 
diaree apoasă. Scaunul este voluminos și aderă de vasul 
de toaletă, are miros putred sau este steatoreic. Pacientul 
prezintă eructații şi flatulență, iar gazele intestinale produc 
meteorism şi distensie abdominală. La unii pacienți apare 
inapetența, greaţa, vărsăturile şi subfebrilitatea. În 
majoritatea cazurilor, simptomele se ameliorează în 5-7 
zile şi dispar în 1-4 săptămîni. 

O mică parte din pacienți continuă să prezinte scaune dia- 
reice moi, flatulență şi dureri abdominale colicative, 
epigastrice sau generalizate. Febra şi scăderea ponderală pot 
persista. Unii pacienți dezvoltă intoleranţă la lapte, datorită 
unei deficienţe de lactază. Deficiența de lactază determină 
dureri abdominale colicative, diaree şi flatulenţă după ingestia 
de produse lactate. Diagnosticul de giardioză se stabileşte 
prin examen microscopic direct al materiilor fecale, cu 
evidenţierea trofozoiţilor de Giardia sau după concentrarea 
scaunului cu formol-eter, pentru evidențierea chisturilor. În 
cazurile în care examenul coproparazitologic este repetat 
negativ, se poate introduce în duoden (unde Giardia se 
ataşează la peretele intestinal) un fir de naylon (enterotest) 
care va fi mai apoi extras şi examinat la microscop. Unii 
pacienți dezvoltă duodenită cu dureri de tip ulceros. Aspiratul 
duodenal rezultat în urma endoscopiei efectuate pentru 
suspiciunea de ulcer duodenal poate releva prezența 
parazitului. Testul ELISA detectează antigenele Giardiei în 
scaun şi este mai sensibil decît examenul microscopic direct. 
Specificitatea acestui test nu a fost pe deplin evaluată. 
Tratamentul cu quinacrină sau metronidazol este eficient. 
Giardia este parazitul intestinal cel mai frecvent identificat. 

Infecţiile cu Giardia survin cu incidenţă crescută la 
bărbaţii homosexuali şi la persoanele care au călătorit în 
zone endemice. Parazitul poate contamina conductele cu 
apă, conducînd la epidemii majore. Chisturile rezistă la 
clorinarea apei, cea mai utilizată metodă de dezinfectare a 
apei în oraşe şi poate trece prin sistemele de filtrare defecte. 

Criptosporidioza se manifestă prin diaree apoasă, dureri 
colicative abdominale generalizate, greață şi subfebrilitate. 
Zgomotele intestinale sînt hiperactive. Se poate semnala 
sensibilitate generalizată la palparea abdomenului. 
Scaunele sînt voluminoase, cu miros neplăcut. Flatulența 
este minimă sau absentă. Simptomele continuă pînă la 4 
săptămîni şi apoi dispar, Criptosporidioza este o infecţie 
importantă la pacienții cu SIDA. Diareea este mai severă 
decît la pacienții imunocompetenţi şi poate determina 
pierderi lichidiene de 1-10 litri pe zi, cu deshidratare şi 
scădere ponderală, grăbind la evoluţia spre deces. Scaunele 
diareice conţin oochiști. Dacă examenul coprologic de 
rutină este negativ, trebuie efectuată o examinare după o 
prealabilă concentrare a scaunului (prin preparare cu formol 
10% sau dicromat 2,5%). În scaun nu se evidențiază, de 
obicei, leucocite şi sînge. 

Spre deosebire de fungi, oochisturile de Cryptosporidium, 
dintr-o probă de materii fecale nu fixează iodul pe frotiul 

umed, această proprietate permiţînd diferenţierea între 
Cryptosporidium şi fungi. Coloraţia Ziehl-Neelsen a 
frotiului din materii fecale permite, de asemenea, 
identificarea parazitului. Această coloraţie trebuie utilizată 
izolat sau în asociere cu tehnici de concentrare (metoda 
concentrării cu sulfat de zinc sau sedimentarea cu formol 
eter). Unii pacienți răspund la tratamentul cu spiramicină 
sau furazolidon, dar majoritatea pacienţilor nu răspund la 
acest tratament, Alfa-difluorometilornitina (DFMO) este 
un medicament nou, care nu a fost utilizat suficient pentru 
a-i putea fi evaluată eficacitatea. 

Etiologia dureri abdominale colicative, asociate cu 
diaree, febră şi evacuarea de mucus și sînge include bacterii 
din genurile Salmonella, Shigella, Campylobacter şi 
Yersinia precum şi E. coli, V. parahaemolyticus şi 
Entamoeba histolytica. Dacă în cele 4 săptămîni, care au 
precedat debutul diareei, s-au administrat antibiotice sau 
administrarea acestora coincide cu apariţia diareei, există 
o mare probabilitate de proliferare excesivă în intestin a 
lui Clostridium difficile, cu producţie de exotoxină. În unele 
ţări, diareea sanguinolentă apare ca simptom al malariei, 
schistosomiazei sau bolii Kala azar. ) 


2. TOXIINFECȚII ALIMENTARE 


'Toxiinfecţiile alimentare trebuie luate în considerare atunci 
cînd sînt afectate două sau mai multe persoane într-un 
interval de 72 de ore de la ingestia aceluiaşi aliment, servit 
acasă, la restaurant, la picnicuri sau în alte ocazii. 
Simptomele de boală constau de obicei în febră, greață, 
vărsături, dureri abdominale colicative, diaree şi flatulență 
excesivă. În unele cazuri pot apărea parestezii, amețeli, 
astenie şi dispnee. 

Timpul scurs de la ingestie pînă la debutul primelor 
simptome ajută la identificarea tipului de toxiinfecție. 
Tabloul clinic este de asemenea util în sugerarea unui 
microorganism sau a unei toxine cauzale. Modalitatea de 
contaminare a alimentului este, în egală măsură, un indiciu 
în stabilirea agentului etiologic. 


A. Toxiinfecţii cu debut la 1-6 ore de la ingestie. 
Aceste toxiinfecţii se datorează ingestiei enterotoxinei 
preformate, produse de Staphylococcus aureus, deja 
prezentă în alimente. Simptomele sînt: vărsături 
incoercibile, senzaţie de vomă, greață greu de suportat, 
dureri abdominale colicative generalizate şi diaree. Febra 
este inconstantă. Durata bolii este, de obicei, mai mică de 
10 ore dar se poate prelungi pînă la 2 zile. Alimentele lăsate 
la temperatura camerei și manipulate de către o persoană 
infectată este cauza cea mai frecventă de contaminare. 
Alimentele care provoacă cel mai frecvent acest tip de 
toxiinfecție sînt: şunca, produsele de carne conservate, 
cremele de ouă, produsele de patiserie cu frişcă, produsele 
avicole, salata de cartofi, maioneza şi salata de-ouă. 
Vărsăturile, greața, durerile abdominale colicative şi 
diareea apar şi în toxiinfecția cu Bacillus cereus (sindromul 
emetic cu incubație scurtă). Simptomele se datorează unei 

enterotoxine sintetizate de către B. cereus. Alimentele 
frecvent contaminate cu B. cereus sînt fierturile de orez, 
orezul pregătit în restaurantele chinezeşti, carnea şi 
legumele. 

Acești germeni și toxinele lor preformate sînt izolate 
din probe prelevate din alimentele contaminate. 


B. Toxiinfecţii cu debut la 6-16 ore de la ingestie. 
Clostridium perfiingens şi B. cereus încep să se multiplice 
şi să producă toxine în tractul gastrointeştinal al gazdei, la 
puțin timp după ingestie. Timpul necesar pentru producerea 
toxinei este cel care determină o perioadă de incubație mai 
lungă, înainte de debutul simptomelor, deoarece alimentele 
contaminate conțin cantități mici de toxină preformată. 

C. perfringens determină greață, dureri abdominale 
generalizate cu caracter colicativ şi diaree. Vărsăturile și 
febra sînt rar întîlnite. Carnea, produsele avicole şi supa 
de carne sînt frecvent implicate. Dacă aceste alimente sînt 
păstrate la temperatura camerei, timp de 12-24 ore după 
scoaterea lor din cuptor, se produce germinarea sporilor şi 
apoi multiplicarea masivă a bacteriilor cauzale, în alimentul 
răcit treptat. 

B. cereus determină dureri colicative abdominale 
generalizate, diaree, vărsături, greață şi subfebrilitate. Sursa 
alimentară cea mai frecventă este reprezentată de orezul 
fiert sau prăjit sau de legume. 


C. Toxiinfecţii cu debut la mai mult de 16 ore de la 
ingestie, Proliferarea bacteriană cu producere de toxină 
în tractul gastrointestinal are loc înainte de apariția 
simptomelor. Sa/monella, Shigella, Campylobacter şi V 
parahaemolyticus determină dureri abdominale cu caracter 
colicativ, localizate sau generalizate şi diaree apoasă sau 
sanguinolentă, asociate sau nu, cu febră şi frisoane. 
Infecţiile cu Sa/monella sînt asociate cu consumul de 
produse lactate, carne, produse avicole şi derivate din ouă, 
contaminate. Au apărut epidemii neobişnuite după” 
consumul de marijuana contaminată cu îngrăşăminte 
naturale (bălegar) sau de lapte pasteurizat. Transmiterea 
are loc de la porumbei domestici şi de la alte animale, 
precum şi de la persoană la persoană. Shigeloza este, 
frecvent, o boală a copiilor mici şi se transmite prin contact 
interpersonal. Adulții contactează de obicei această boală 
de la un copil infectat. În țările în curs de dezvoltare, apa, 
alimentele şi muştele au rol de vehicul în transmiterea bolii. 
Campylobacter jejuni este transmis prin produse avicole, 
carne de vită, ouă, apă şi produse lactate contaminate. V 
parahaemolyticus contaminează fructele de mare iar V 
cholerae, scoicile şi apa. Infecţiile cu E. coli enterotoxigen 
survin la persoanele care călătoresc în țări în curs de 
dezvoltare. Durerea abdominală cu caracter colicativ este 
asociată cu diaree apoasă şi uneori cu febră şi cu un răspuns 
prompt la tratamentul cu trimetoprim-sulfametoxazol. 
Infecția este transmisă prin apa sau prin alimentele 
contaminate cu materii fecale. Epidemiile provocate de £. 
coli enterohemoragic s-au datorat consumului de 
hamburgeri preparați termic inadecvat în unele restaurante 

de tip fast-food, de lapte crud contaminat sau prin contact 
direct interpersonal. 

Speciile de Sa/monella şi Shigella cresc pe mediu SS 
sau Mac Conkey, iar V parahaemolyticus şi V. cholerae 
pe agar citrat-bilă-sare-sucroză. Cultivarea C. jejuni 
necesită o atmosferă cu 5% O, şi 5-10% CO,, o temperatură 
de 42*C şi un mediu special de cultură ce conţine cîteva 
antibiotice. E. coli enterotoxigen produce o toxină ce poate 
fi identificată prin stimularea sintezei de adenilat ciclază 
într-o cultură de celule sau la un cobai. E. coli entero- 
hemoragic (0157:H7) este identificat prin serotiparea 
bacteriilor izolate din scaun. 

Yersinia enterocolitica determină o infecţie care se 
manifestă printr-un debut brusc cu greață, vărsături, dureri 
abdominale generalizate cu caracter colicativ, diaree cu 
scaune apoase şi, uneori, sanguinolente, precum şi cu febră. 
Uneori apare o durere continuă, spontan şi la palpare, cu 
sediul în fosa iliacă dreaptă care mimează apendicita acută, 
la adolescenți şi adulții tineri. Scaunul conţine frecvent 
leucocite şi hematii. Cauza cea mai frecventă este 
contaminarea apei sau alimentelor (de exemplu, produsele 
lactate). Incubarea probelor din materiile fecale la o 
temperatură de 4-25*C, timp de 2 săptămîni, înainte de 
cultivare (îmbogăţire la rece) creşte posibilitatea izolării 
Y enterocolitica. 

Botulismul debutează după 18-36 de ore sau mai mult 
(pînă la 14 zile) de la ingestia alimentelor contaminate. 
Greaţa și vărsăturile apar la 50% dintre pacienți, iar durerea 
abdominală generalizată de tip colicativ şi diareea se 
manifestă la 25% din aceştia. Simptomele neurologice 
debutează imediat după cele abdominale. Diplopia sau 
înceţoşarea vederii, disfonia, dizartria, disfagia, odinofagia 
şi uscăciunea mucoasei bucale sînt alte manifestări apărute 
în botulism. În evoluţie vor apărea pareze simetrice 
progresive ale membrelor superioare și inferioare şi pareza 
mușchilor respiratori. La examenul obiectiv se evidențiază 
ptoză palpebrală, pareze sau paralizii ale mușchilor oculari 


“şi midriază slab reactivă. Pot exista pareze flasce ale 


muşchilor limbii, laringelui şi membrelor, dar fără tulburări 
de sensibilitate. Reflexele osteotendinoase sînt diminuate. 
Prin testare pe şoareci se poate detecta prezența toxinei 
botulinice în alimente, scaun sau ser. Proba din alimente 
trebuie însămînțată pe medii de cultură anaerobe pentru 
izolarea acestui germen. Tratamentul constă în administra- 
rea de purgative şi clisme (pentru a facilita eliminarea 
toxinei neabsorbite), în administrarea de antitoxină, 
intubație orotraheală și ventilație: asistată şi în sondare 
vezicală. 


3. INTOXICAȚIA CU CIUPERCI OTRĂVITOARE 


Simptomele de intoxicație cu ciuperci otrăvitoare pot 
debuta la 2 ore de la ingestie. Durerile abdominale 
colicative difuze şi diareea se asociază cu sialoree şi 
lacrimaţia, transpirații abundente, tulburări de vedere, 
wheezing şi bradicardie (simptome muscarinice provocate 
de ciuperci din speciile /nocybe şi Clitocybe). Aceste 

simptome sînt controlate prin administrarea de 
atropină. 

Greaţa, vărsăturile, durerile abdominale generalizate cu 
caracter colicativ şi diareea pot apare în 2 ore de la ingestia 
ciupercilor, fără a fi asociate cu alte simptome. 

Intoxicația cu ciuperci cu debut la 6-24 ore de la ingestie, 
se manifestă inițial prin greață, vărsături, diaree continuă, 
dureri abdominale colicative şi sete, în următoarele 24-48 
ore instalîndu-se insuficiența hepatică şi renală. Rata deceselor 
după acest tip de intoxicație atinge valori de 30-50%. Ingestia 
de ciuperci din speciile Amanita şi Galerina determină 
această formă severă de intoxicație. Intoxicația produsă de 
A. phalloides este responsabilă de 90% din decese. 

Acţiunea toxică asupra ficatului se manifestă prin 
hepatomegalie, urini hipercrome, icter şi hipoglicemie. 
Oliguria şi proteinuria reflectă toxicitatea renală. 
Simptomele de neurotoxicitate sînt reprezentate frecvent 
de cefalee severă, convulsii, dezorientare şi comă. 

Nu există tratament specific pentru acest tip de intoxicație 
severă. În primele faze ale evoluţiei se poate încerca 
efectuarea plasmaferezei pentru îndepărtarea fallotoxinelor 
şi amatoxinelor letale. Decesul survine de obicei în 3-8 
zile. Transplantul hepatic poate asigura supraviețuirea după 
intoxicația cu A. phalloides. 


4. MEDICAMENTE CARE PRODUC DURERE 


ABDOMINALĂ CU CARACTER COLICATIV 


A. Antibioticele. Aceste medicamente produc greață, 
vărsături şi diaree, asociate sau nu, cu dureri abdominale 
generalizate. Unele dintre acestea determină dureri 
abdominale, după una sau 2 zile, însoțite de flatulență 
excesivă (eritromicina). 

Pacienţii aflați sub tratament antibiotic, timp de 4-10 
zile sau pacienţii care au întrerupt o cură de antibiotice, în 
urmă cu 4 săptămîni pot dezvolta dureri abdominale 
colicative sau continue şi diaree apoasă sau sanguinolentă. 
Sigmoidoscopia evidențiază hiperemie, edem şi mucoasa 
colorectală friabilă, şi, uneori prezența pseudomembranelor 
(placarde alb-gălbui, de 1-5 mm, care acoperă ulcerele mici 
ale mucoasei). Acest tip de diaree imită dizenteria 
bacteriană sau amibiană. În cazurile uşoare, tratamentul 
implica doar întreruperea administrării antibioticului cauzal 
(de exemplu: clindamicină, cefaclor sau ampicilină), iar 
în cazurile severe se impune tratamentul oral cu vanco- 
micină. Toxina produsă de Clostridium dificile este 
detectată în scaun la 95% din pacienții cu colită pseudo- 
membranoasă, pentru evidenţierea ei putîndu-se utiliza un 
test de toxicitate „in vitro“ efectuat pe culturi de celule. 

Cele mai multe efete secundare ale antibioticelor vor 
persista pînă la întreruperea administrării medicamentului 
incriminat, vindecarea producîndu-se după cîteva zile de 
la oprirea tratamentului. 


B. Chinidina. Durerea abdominală este o reacţie secundară 
frecventă a acestui medicament, adminitrat de obicei în 
tulburările de ritm cardiac. 33% din pacienţi nu pot tolera 

chinidina datorită durerii abdominale şi diareei. Aceste 
simptome intervin la unii pacienţi după una sau două doze 
administrate. 


C. Propranololul. Pacienţii pot dezvolta dureri abdomi- 
nale colicative, diaree sau constipație, greață, şi vărsături. 
Medicamentele hipocolesterolemiante, ca probucolul sau 
clofibratul, pot de asemenea să producă crampe abdominale 
şi diaree. : 


D. Antiacidele. Antiacidele ce conțin magneziu pot 
determina dureri abdominale colicative, flatulenţă şi diaree, 
datorată efectului laxativ al magneziului. 


E. Clorura de potasiu. Acest medicament produce uneori 
dureri abdominale continue sau colicative, greață, vărsături 
şi diaree. Potasiul poate produce ulceraţii ale mucoasei 
intestinului subțire, dacă este administrat sub formă de 
capsule. 


F. Opiaceele. Codeina, morfina, metadona, meperidina, 
heroina şi alți derivați opioizi determină constipaţie severă 
cu formarea de fecaloame în colonul descendent. Există o 
durere surdă în etajul abdominal inferior şi o durere 
abdominală colicativă, generalizată. La nivelul regiunilor 
dureroase apare sensibilitatea la palpare, dar manevra 
Blumberg este negativă. Tusea și vibraţiile nu intensifică 
durerea. Evacuarea scaunului după clisme sau laxative, 
ameliorează de obicei durerea şi confirmă diagnosticul. 
Alte medicamente care determină constipaţie severă sînt: 
antiacidele cu calciu sau aluminiu, bismutul (de exemplu, 
PeptoBismol), bariul folosit pentru examenul radiologic, 
anticolinergicele (de exemplu, atropina şi propantelina), 
antidepresivele, antiparkinsonienele (de exemplu, 
benzatropin mesilat — Cogentin) şi diureticele administrate 
în hipertensiune. 


5. CONSTIPAȚIA 


Durerile abdominale generalizate cu caracter colicativ sînt 
uneori asociate şi cu constipația. Se poate constata 
sensibilitate la palparea colonului descendent şi prezența 
de materii fecale de consistenţă dură în rect. 

Constipaţia poate fi asociată cu tulburări endocrine. Ea 
apare în hipotiroidism, hiperparatiroidism cu hiper- 
calcemie, în feocromocitom şi în panhipopituitarism. 
Insuficienţa renală, hipopotasemia şi neuropatiile 
vegetative din diabet, amiloidoză sau porfirie, pot să se 
afle de asemenea la originea constipaţiei. Ocluzia colonului 
prin tumori sau prin stenoze inflamatorii şi afecțiunile de 
tipul diverticulozei, colonulului iritabil şi al sclerodermiei 
pot duce la constipaţie. În plus, aceasta mai poate însoți 
afecțiunile anusului (fisurile, hemoroizii dureroşi și 
proctita). Tratamentul este simptomatic, cu modificarea 
obiceiurilor alimentare, administrarea de laxative sau 
clisme. În multe dintre aceste afecţiuni este necesar şi un 
tratament specific, medical sau chirurgical. Există un grup 
mare de pacienţi în vîrstă de peste 60 de ani, cu constipaţie 
de cauză necunoscută (constipaţie idiopatică). 





6. ALERGII ALIMENTARE 


A. Enterita eozinofilică. Această afecțiune se poate 
prezenta sub cel puțin trei forme clinice. În forma cu 
afectarea muscularei, pacienţii acuză greață, vărsături şi 
dureri abdominale generalizate cu caracter colicativ, care 
nu sînt ameliorate de medicamente antiacide sau 
anticolinergice. 40% dintre pacienţi au teren atopic. 
Eozinofilia este de obicei prezentă. Tranzitul baritat gastro- 
duodenal constată stenoza treimii distale a stomacului 
(antrul), cu hipokinezie şi polipoză gastrică. Diagnosticul 
se stabileşte în urma biopsiei gastrice sau a intestinului 
subțire. Tratamentul implică administrarea de prednison 
şi intervenția chirurgicală. Dieta restrictivă este de obicei 
ineficientă dar, deoarece poate da rezultate la unii pacienți, 
va trebui încercată. Această afecțiune este frecvent 
confundată cu boala Crohn, dacă afectează colonul şi 
ileonul. Evidenţierea unui număr mare de eozinofile pe 
biopsia intestinală şi în sîngele periferic confirmă 
diagnosticul. 

În forma cu afectare mucoasă, pacienţii prezintă greață, 
dureri dorsale şi dureri abdominale generalizate, agravate 
de ingestia unor alimente, scădere ponderală, anemie 
feriprivă şi hipoalbuminemie datorată extravazării 
proteinelor serice în lumenul intestinal. 

În forma cu afectare subseroasă, pacienţii au un lichid 
de ascită cu eozinofile, în asociere cu dureri abdominale 
generalizate şi simptome de obstrucție gastrică sau 
intestinală. Forma cu afectare subseroasă se poate asocia 
cu forma cu afectare musculară, avînd ca urmare apariția 
simptomelor ambelor forme de enterită. 


B. Alte forme de alergie alimentară. Dacă un pacient 
prezintă repetat aceleaşi simptome, după ingestia unui 
anumit aliment înseamnă că există o intoleranță sau o 
alergie la alimentul respectiv. 

Pentru diagnosticarea alergiei alimentare, este necesar 
să se constate existența intoleranţei alimentare, cu debutul 
imediat al simptomelor (în mai puţin de o oră). În plus, 
simptomele trebuie să includă durerea colicativă, greaţa, 
vărsăturile sau diareea şi manifestări alergice de tipul angio- 
edemului feței, urticariei, astmului, wheezing-ului şi/sau 
hipotensiune instalată brusc, cu presincopă sau sincopă. 
Aceste simptome reapar, de obicei, ori de cîte ori este 
ingerat alimentul alergizant. 

Alergia alimentară este diagnosticată şi tratată prin dietă 
de eliminare. Laptele, ouăle, peştele şi fructele de mare, 
semințele, ciocolata, portocalele, tomatele, ceapa, 
arpagicul, usturoiul, castraveții şi alte alimente care ar putea 
fi responsabile de răspunsul alergic, vor fi înlăturate din 
dietă pentru 3 săptămîni şi apoi readăugate unul cîte unul, 
pentru a depista alimentul cauzal. Valoarea acestei metode 
depinde de capacitatea dietei restrictive de a eradica 
simptomele. Intoleranța alimentară poate să nu fie de 
origine alergică, un exemplu este intoleranţa la lapte, 
cauzată de deficiența de lactază intestinală. Această 


7 


28 DUREREA ACUTĂ ABDOMINALĂ DIFUZĂ COLICATIVĂ 


E ——————————————————————————————————————————————————————— 


315 


deficiență determină dureri abdominale, diaree explozivă 
şi flatulență excesivă după ingestia de lapte, manifestări 
care pot fi ameliorate prin administrarea unor tablete ce 
conţin lactază, odată cu ingestia de produse lactate. 


OCLUZIA INTESTINALĂ 


Durerea apare în etajul abdominal mijlociu, dar se poate 
generaliza. Are caracter colicativ (de exemplu, dureri susți- 
nute timp de 2-3 minute, cu perioadă de acalmie de 5-8 
minute), aceste cicluri putînd continua timp de 6 ore. În 
ocluzia intestinală înaltă, vărsăturile apar în fazele precoce 
ale evoluţiei. În timpul paroxismelor dureroase pacientul 
se ghemuieşte, ţipă şi/sau se zvîrcoleşte de durere. Rapid, 
apare distensia abdominală. În ocluzia intestinală joasă, 
vărsăturile survin la cîteva ore după instalarea durerii, iar 
colicile au o frecvență mai mică (de exemplu, la 10-12 
minute). Fiecare criză dureroasă este însoțită de zgomote 
intestinale hiperactive, auzite de către pacient. După una 
sau două mişcări peristaltice, se instalează oprirea 
tranzitului intestinal pentru materii fecale şi gaze. 

În ocluzia intestinală înaltă, vărsăturile sînt de obicei de 
culoare galbenă sau verzuie. În ocluzia intestinală joasă, 
vărsăturile pot avea aspect brun-orange şi un miros fecaloid 
sau putrid. Examenul fizic poate releva distensia 
abdominală şi prezența sensibilităţii la palpare şi uneori la 
decompresiunea bruscă a peretelui abdominal. Dacă în 
obstrucţia intestinală completă nu se intervine chirurgical 
sau nu se realizează o decomprimare eficientă pe sondă, 
durerea va deveni continuă în 6-12 ore şi pot apărea febra 
şi leucocitoza. 

Radiografiile abdominale „pe gol“ vizualizează distensia 
aerică a anselor intestinului subțire, cu diminuarea imaginii 
aerice a colonului, excepție făcînd obstrucția de colon. În 
ocluzia colonului, apare distensie aerică pînă la nivelul 
stenozei, cu absența imaginii aerice, distal de aceasta. 
Radiografiile abdominale efectuate în ortostatism, pot 
detecta prezenţa nivelelor hidroaerice în ansele intestinului 
subțire şi o îngroşare prin edem a peretelui intestinal şi a 
pliurilor mucoase ale intestinylui subțire, apărute în ocluzia 
intestinului subțire sau în ocluzia colonului cu incompe- 
tența valvei ileocecale. Ocluzia intestinală completă 
necesită reechilibrare hidroelectrolitică, prin administrarea 
de soluţii cristaloide intravenos şi corecția chirurgicală a 
obstrucţiei, imediat ce pacientul poate tolera anestezia. 

Ocluzia intestinului subțire la adulți se datorează de 
obicei aderențelor (71%) rezultate în urma intervențiilor 
chirurgicale abdominale sau pelvine anterioare. Carcinomul 
intestinului subţire este o altă cauză de ocluzie intestinală 
(9%). Herniile inghinale, femurale sau intraabdominale sînt 
responsabile de 8% din ocluzii, iar boala Crohn, de 4% 
din cazuri. Carcinomul de colon se află la originea a 67% 
din cazurile de ocluzie a intestinului gros. Alte cauze sînt . 
volvulusul de -sigmoid (9%), stenozele determinate de 
diverticulită (7%) şi obstrucţia prin fecalom (5%). 

8. ISCHEMIA ŞI INFARCTUL INTESTINAL 


Durerile abdominale generalizate cu caracter colicativ se 
asociază cu greață şi vărsături moderate. Alte manifestări 
ale acestei boli sînt: hiperperistaltismul, diareea apoasă, 
hematochezia şi hemoragiile oculte în scaun. Ingestia de 
alimente intensifică durerea, abdomenul devine destins, 
iar zgomotele intestinale diminuă sau sînt absente. 

În fazele precoce ale acestei afecțiuni, zgomotele intes- 
tinale sînt auscultate cu ușurință, iar abdomenul este suplu, 
fără apărare musculară sau sensibilitate la palpare. Mai 
tîrziu, odată cu apariția distensiei abdominale, se poate 
instala sensibilitate la palparea şi la decompresiunea bruscă 
a peretelui abdominal. Dacă intervenția chirurgicală este 
amînată mai multe ore, durerea devine continuă şi severă. 
În scurt timp apar distensia, febra, tahicardia şi hipotensi- 
unea. Aceşti pacienți prezintă, de obicei, un istoric cu o 
durată de săptămîni sau luni de episoade recurente de dureri 
abdominale în regiunea periombilicală, care survin la 15-30 
minute după mese. Acuzele sînt constante și neplăcute, 
încît pacienții evită mesele abundente, mănîncă puţin şi 
frecvent pentru a-și menţine greutatea corporală (sindromul 
meselor reduse cantitativ). Acest complex de simptome 
poate preceda cu cîteva luni apariția unei crize majore. 
Istoricului de dureri recurente abdominale postprandiale 
asociat cu afecțiuni vasculare va impune efectuarea unei 
arteriografii mezenterice şi de trunchi celiac. Depistarea 
precoce a unei stenoze a arterei mezenterice superioare va 
oferi chirurgului oportunitatea de a corecta obstrucția, cu 
prevenirea ischemiei intestinale în viitor. Majoritatea 
pacienților cu această afecțiune sînt vîrstnici şi pot avea 
antecedente de angină pectorală, claudicaţie intermitentă, 
infarct miocardic sau accident vascular cerebral. 

O embolie la nivelul arterei mezenterice superioare 
determină simptome similare cu ocluzia prin tromboză, 
dar embolia apare mai frecvent la pacienţii cu afecțiuni 
cardiace şi tulburări de ritm (de exemplu: fibrilaţia atrială). 
Pacienţii cu valvulopatii sau endocardită bacteriană 
subacută prezintă, de asemenea, risc crescut de embolism. 
Emboliile pot proveni şi de la nivelul unor plăci 
ateromatoase aortice, ulcerate. 

În ocluzia arterială, intestinul subțire devine palid, de 
culoare alb-verzui, akinetic. EI este destins prin acumularea 
de gaze şi lichid. Aceste modificări sînt evidente la 
examenul radiologic abdominal simplu, care va vizualiza 
distensia intestinului subțire şi îngroșarea peretelui 
intestinal şi a pliurilor mucoasei şi prezența de nivele 
hidroaerice. Diagnosticul de certitudine necesită explorare 
chirurgicală, deoarece ischemia şi infarctul pot surveni în 
prezența unei angiografii a vaselor mezenterice majore de 
aspect normal (ischemie nonocluzivă). În cursul 
intervenției chirurgicale se impune corectarea obstrucției 
vasculare și rezecția segmentului intestinal necrozat şi/sau 
ischemiat. Mulţi chirurgi recurg la o a doua intervenție 
chirurgicală după 24 de ore, pentru a rezeca un segment 
intestinal care a devenit neviabil după prima operație. 

9. INTOXICAȚII CU METALE GRELE 


A. Arsenic. Ingestia de arsenic este de obicei accidentală, în 
scop suicid sau omucid. As,O, este o sursă frecventă de 
intoxicare. Această substanță este o pudră albă, insipidă. 

Durerile colicative abdominale generalizate sau la nivelul 
etajului abdominal superior, senzaţia de arsură de la nivelul 
buzelor, constricția faringiană şi disfagia debutează la | 
oră de la ingestie sau apar după 12 ore. Se mai constată 
polidipsie, vărsături şi diaree. Radiografia abdominală 
simplă, realizată la cîteva ore după ingestie, evidențiază 
substanță de contrast (arsenicul) la nivelul stomacului şi 
intestinului subțire. Aspectul radiologic este asemănător 
celui obţinut după ingestia recentă de bariu pentru 
efectuarea unui tranzit baritat. Pacientul prezintă halenă 
cu miros de usturoi. 

Oligo-anuria <400 m//zi, proteinuria şi hematuria sînt 
alte manifestări întâlnite. Pot fi prezente crampe musculare 
severe la nivelul membrelor superioare şi inferioare. 

Apare anemia hemolitică, iar leucopenia se poate 
dezvolta în 2-4 zile. În intoxicațiile severe se semnalează 
dispnee, cianoză și hipotensiune. Confuzia mentală, 
convulsiile, coma şi decesul pot urma în 1-24 ore. O 
neuropatie senzitivo-motorie severă se dezvoltă uneori la 
7-21 zile după debutul simptomelor inițiale. 

Dacă pacientul este cooperant, în intoxicația acută cu 
arsenic, se practică lavaj gastric sau se administrează sirop 
de ipeca, pentru provocarea vărsăturilor. Dimercaprolul 
(3-5 mg/kg) este folosit pentru neutralizarea arsenicului 
deja absorbit, poate creşte șansa de supravieţuire şi poate 
preveni afectarea toxică a sistemului nervos central. 
Concentrația normală de arsenic în sînge este <3 ug/dl, iar 
valoarea normală a excreției urinare este <100 ug/24 ore. 


B. Plumb; Simptomele abdominale apar precoce în 
intoxicația cu plumb. Colica saturnină determină dureri 
colicative abdominale severe şi generalizate, cu perioade 
de acalmie. În timpul episoadelor dureroase, se constată 
prezența apărării musculare şi a sensibilităţii de palpare. 
Inapetenţa, gustul metalic şi constipația sînt simptome 
posibile. Durerea abdominală se datorează, probabil, 
spasmelor intestinale. 

Alte manifestări ale intoxicației cu plumb sînt 
reprezentate de hipotonia miîinilor şi picioarelor, 
encefalopatia (vertij, ataxie, cefalee, agitaţie şi convulsii), 
anemia hipocromă cu prezența de granulaţii bazofile în 
hematii şi afectarea renală cu proteinurie, cilindrurie şi 
hematurie. Insuficienţa renală şi/sau guta sînt determinate 
de intoxicația cu plumb, ambele fiind reversibile dacă 
plumbul este îndepărtat prin agenți chelatori. Poate fi 
observat lizereul gingival de plumb (negru sau cenuşiu), 
imediat sub baza de implantare a dinților. Concentrația 
serică a plumbului depăşeşte 40 ug/dl, valorile protopor- 
firinei libere eritrocitarea sînt crescute, iar excreția urinară 
de plumb depăşeşte 100 ug/zi. Tratamentul acestei 
intoxicații necesită agenţi chelatori ca: EDTA, dimer- 

caprolul şi D-penicilamina. Aceste medicamente 
accelerează eliminarea plumbului din organism, prin 
creşterea excreției urinare de plumb. 

Intoxicaţii cu plumb pot apare ca urmare a unor gloanţe 
rămase în corp, a exerciţiilor de tragere în poligoanele de 
tir, a consumului de alcool fabricat ilegal, a ingestiei de 
tencuială (fenomenul „pica“, a ingestiei accidentale de 
vopsele, de pe miîlini şi pensule, de către artişti, a utilizării 
unor țevi de plumb pentru conductele de apă, a lucrului în 
tipografii şi prin topirea bateriilor descărcate. Lucrătorii 
din topitoriile de plumb şi din atelierele de încărcat 
acumulatori sînt de asemenea expuşi. Unul din cele mai 
importante aspecte ale tratamentului este de a se detecta 
sursa expunerii și de a o elimina. 


C. Mercur, Imediat după ingestie apare durere severă la 
nivelul, cavităţii bucale, faringelui şi laringelui. Aceasta 
este urmată de apariţia durerilor abdominale generalizate 
severe, cu caracter colicativ şi de diareea apoasă sau 
sanguinolentă, asociate frecvent cu tenesme rectale. Se 
semnalează greață, vărsături și hematemeză. Se poate 
dezvolta rapid o insuficiență renală, datorată necrozei 
tubulare. Nivelele sanguine ale mercurului sînt crescute, 
iar excreția urinară depăşeşte 100 ug/zi. Intoxicația acută 
trebuie tratată prin inducerea de vărsături cu sirop de ipeca 
şi lavaj gastric. Răşinile de tip politiol pot absorbi mercurul, 
dacă sînt administrate înainte ca acesta să fi fost absorbit. 
Dimercaprolul sau D-penicilamina sînt folosite ca agenți 
chelatori, realizînd îndepărtarea mercurului din organism. 
Trebuie inițiată rapid o terapie de rehidratare intensivă 
pentru a se menţine diureza şi pentru a se reduce 
concentraţia de mercur la nivelul tubiilor renali. 


10. CETOACIDOZA DIABETICĂ ŞI ALCOOLICĂ 


Se manifesta prin dureri abdominale severe colicative, 
generalizate sau localizate şi vărsături. Pacienţii pot acuza 
sensibilitate la palparea abdomenului, hipotensiune 
ortostatică cu amețeli posturale, somnolență şi alterarea 
stării generale. De obicei se asociază poliurie şi polidipsie. 
Respirația este rapidă și profundă (respirația Kiissmaul). 
Urina are concentrații mari de glucoză şi corpi cetonici. 

Simptomele abdominale se ameliorează și dispar, de 
obicei, după inițierea tratamentului adecvat cu insulină şi 
după rehidratare intravenoasă. Persistența durerilor 
abdominale, spontane şi la palpare, după realizarea 
controlului cetoacidozei, sugerează că durerea se datorează 
altei afecţiuni. Pentru a exclude o afecțiune care necesită 
tratament chirurgical se va efectua un consult chirurgical, 
teste de laborator şi examenul radiologic. 

Cetoacidoza alcoolică poate evolua cu simptome 
abdominale similare celor din cetoacidoza diabetică. Aceşti 
pacienți dezvoltă dureri abdominale la 2-3 zile după 
întreruperea consumului de alcool. Se semnalează frecvent, 
la anamneză, inapetența instalată cu 1-2 zile înainte de 
debutul simptomelor. Simptomele se remit prin adminis- 
trarea de perfuzii cu lichide şi glucoză. 

11. MUŞCĂTURA PĂIANJENULUI „VĂDUVA 


NEAGRĂ“ (LATRODECTUS MACTANS) 


Muşcăturile survin frecvent în regiunea genitală, fesieră 
sau la nivelul coapselor, atunci cînd victima foloseşte o 
latrină. Alte muşcături pot fi dobîndite în vecinătatea 
grămezilor de pietre sau lemne şi afectează gambele sau 
braţele. În 15-60 minute, apar crampe musculare dureroase 
în vecinătatea muşcăturii şi la nivelul spatelui, membrelor 
inferioare şi superioare. Apare durerea abdominală 
generalizată cu caracter colicativ, asociată cu rigiditatea 
peretelui abdominal, fără sensibilitate la palpare. Se mai 
constată o senzaţie de constricție toracică şi dureri toracice. 
Durerile abdominale sînt atât de severe încît pacientul se 
zvîrcoleşte în pat, întorcîndu-se de pe o parte pe cealaltă şi 
ţipă de durere. Pacienţii pot prezenta greţuri, vărsături, 
transpirații, hipersalivație şi hipertensiune arterială 
(sistolică). 

Subfebrilitatea şi leucocitoza sînt frecvent observate. 
Tremorul şi paresteziile afectează antebraţele şi gambele, 
iar miastenia debutează la nivelul gambelor, pentru a afecta 
apoi ascendent, trunchiul şi brațele. Decesul survine mai 
ales la copii şi vîrstnici. Durerea poate persista 12-24 ore. 

Crampele. dureroase de la nivelul membrelor şi 
abdomenului sînt ameliorate prin administrarea intravenoa- 
să de glucuronat de calciu 10% sau metacarbamol 10%. O 
fiolă de antivenin specific, administrată intravenos, va 
scurta durata simptomelor şi va diminua intensitatea 
spasmelor musculare de la nivelul membrelor şi peretelui 
abdominal. Antiveninul este utilizat mai ales la copiii mici 
şi la bătrâni, care au un risc mai mare de evoluție spre deces. 


12. CRIZA HIPERPARATIROIDIANĂ ŞI 


HIPERCALCEMICĂ 


Hipercalcemia (14-20 mg/dl) determină dureri abdominale 
difuze cu caracter colicativ, vărsături, somnolență, agitaţie, 
confuzie mentală, hipertensiune, constipaţie severă, 
nicturie, poliurie şi polidipsie. Ulcerul peptic gastro- 
duodenal, litiaza ureterală sau pancreatita pot fi 
responsabile pentru unele componente ale durerii 
abdominale, dar există un tip de durere abdominală mai 
puţin specific ce se remite atunci cînd valorile calciului 
revin la normal. Hipercalcemia, indiferent dacă este sau 
nu asociată cu hiperplazie sau tumori paratiroidiene, 
sarcoidoză sau neoplazii produce simptome similare. Una 
din trei crize de hiperparatiroidism a fost asociată cu 
pancreatita acută. , 


13. CRIZA ADDISONIANĂ 


Pacienţii prezintă vărsături, febră înaltă şi dureri 
abdominale cu caracter colicativ. Se pot asocia confuzia 
mentală, astenia extremă şi somnolența. Pigmentarea 
cutanată şi cicatricială este accentuată în insuficiența 
corticosuprarenaliană secundară tuberculozei, infecțiilor 
fungice sau distrucției idiopatice a glandei. Unele cazuri 
se datorează întreruperii bruşte a tratamentului cu 

corticosteroizi. Pot fi prezente hipotensiunea posturală, 
hipoglicemia, hiponatremia şi scăderea ponderală. Pacienţii 
cu boală Addison cu evoluție cronică prezintă frecvent 
hiperpotasemie (64% din cazuri), dar în insuficiența 
corticosuprarenaliană acută, nivelurile serice ale sodiului 
şi potasiului sînt normale. Administrarea parenterală de 
soluţii saline şi de dexametazon va ameliora simptomele 
gastrointestinale şi celelalte acuze în 12-36 ore. Un 
diagnostic clinic bazat pe răspunsul la tratamentul cu 
dexametazonă este confirmat prin dozarea cortizolului 
seric, după o probă de provocare prin injectarea de 
cosintropin (Cortrosyn), o formă sintetică de ACTH. 


14. PORFIRIA ACUTĂ INTERMITENTĂ 


Pacienţii pot prezenta o criză iniţială severă de dureri acute 
abdominale generalizate cu apărare musculară și 
sensibilitate la palpare minime sau absente. Distensia 
abdominală provocată de ileus, vărsăturile, febra, tahicardia 
şi leucocitoza realizează un tablou clinic care mimează o 
urgenţă vasculară intraabdominală. Vărsăturile însoțite de 
constipație severă simulează o ocluzie intestinală. 
Crizele de durere abdominală asociate cu vărsăturile pot 
fi singurele manifestări sau pot fi însoțite de parestezii 
dureroase şi de deficit motor la nivelul membrelor, 
hipotonia mîlinilor şi picioarelor, paraplegie flască, 
tetraplegie și/sau pareze ale mușchilor respiratori. În 
aproximativ 35% din cazuri, pot surveni semne de delir 
acut, cu agitaţie şi dezorientare, cu psihoză depresivă sau 
cu prezenţa iluziilor şi halucinaţiilor.. Secreția inadecvată 
de ADH produce hiponatremie şi hipomagneziemie şi poate 
determina apariția tetaniei. Postul alimentar, consumul de 
alcool sau a unor medicamente pot precipita crizele. Testul 
screening Watson-Schwartz este pozitiv, cu evidențierea 
porfobilinogenului urinar în timpul crizelor acute şi poate 
fi confirmat prin dozarea cantitativă în urină a acidului 
delta-aminolevulinic și a porfobilinogenului. Dozarea 
„activităţii porfobilinogen deaminazei eritrocitare şi 
limfocitare este utilizată la pacienţii aflați în perioada 
asimptomatică, fără crize dureroase sau cu manifestări 
neurologice, în unele cazuri însă specificitatea acestui test 
nu este suficientă pentru stabilirea unui diagnostic. 
Răspunsul simptomatologiei la încărcarea pe cale orală 
sau intravenoasă cu glucide sau la administrarea de 
hematină în perfuzie poate salva viața pacientului, furnizînd 
argumentele pentru susținerea diagnosticului. Crizele tind 
.. să apară înainte sau imediat după pubertate şi sînt frecvente 
sau rare. Porfiria variegata şi coproporfiria ereditară 
determină sindroame clinice identice precum şi foto- 
sensibilitate cutanată. În toate aceste afecțiuni există 
concentrații crescute ale porfobilinogenului în urină. 


15. ANGIOEDEMUL EREDITAR 


Această afecţiune. debutează cu. dureri abdominale 
colicative, localizate periombilical sau generalizate, 
meteorism, greață, vărsături. Durerea poate fi însoţită de 

şi simptomele asociate dispar în 1-3 zile. După ameliorarea 
durerii şi a grețurilor pot apărea scaune de consistență 
redusă. Simultan sau ulterior durerii abdominale se observă 
apariția angioedemului masiv al feței, mîlinilor, picioarelor 
sau al trunchiului. Obstrucția severă a căilor respiratorii 
superioare, datorată edemului laringian are potenţial letal. 
Durerea abdominală se datorează obstrucției intestinale 
parţiale prin edem parietal, iar într-un mic procent din 
cazuri, se instalează o durere abdominală mai persistentă 
ca urmare a hipersecreţiei acide. Radiografia abdominală 
simplă vizualizează un aspect de „fişic de monede“ sau de 
„amprentă digitală“, la nivelul intestinului subțire. 
Extravazarea severă de lichide din vase în spaţiul interstițial 
determină apariția leucocitozei şi hemoconcentrație cu 
valori ale hematocitului pînă la 65%. Hipotensiunea 
ortostatică se datorează pierderilor lichidiene în cel de-al 
treilea spațiu. Scăderea activității C4 şi a inhibitorului C1- 
esterazei în ser are valoare diagnostică, acestea vor reveni 
la normal după inițierea terapiei cu androgeni (danocrină). 
Unele cazuri de angioedem sînt greşit diagnosticate ca fiind 
un sindrom de colon iritabil. Simptomele gastrointestinale 
precedă apariția manifestărilor cutanate sau sînt unica 
manifestare a acestei boli. Pînă la stabilirea diagnosticului, - 
aceşti pacienţi pot suferi intervenții chirurgicale repetate 
pentru ocluzie intestinală. Crizele survin spontan sau sînt 
provocate de menstruație, de administrarea de contraceptive 
orale, de stres emoțional sau de traumatisme minore cum 
ar fi: puncția venoasă, înțepăturile, ortostatismul prelungit, 
contactul sexual, echitaţia sau dactilografierea. 


16. INGESTIA DE COCAINĂ 


Ingestia acută de cocaină poate determina dureri 
abdominale difuze cu caracter colicativ şi apoi continuu, 
examenul fizic fiind sărac, doar cu o sensibilitate discretă 
la palpare. Această durere se datorează ischemiei intestinale 
şi se poate intensifica progresiv pînă la apariția unei dureri 
abdominale severe, generalizate, asociată cu greață, 
vărsături şi semne de peritonită acută, secundar necrozei 
şi perforaţiei intestinale. Sînt necesare explorarea 
chirurgicală cu rezecţie intestinală. 


17. DURERI ASOCIATE CU SARCINA 


A. Falsul travaliu. Acest tip de durere este de scurtă durată 
(30-90 secunde) şi este resimţită în hipogastru şi în 
regiunile inghinale. Rareori durerea este resimţită lombar. 
Episoadele dureroase apar la intervale de 15-30 de minute 
sau mai mult şi pot continua timp de mai multe zile. 
Contracţiile uterine asociate cu durerile de fals travaliu 
nnu sînt, de obicei, foarte puternice, Aceste dureri se pot 
declanşa la mijlocul celui de-al treilea trimestru şi pot 
persista pînă la declanşarea travaliului propriu-zis. 

B. Travaliul propriu-zis. Durerea debutează în regiunea 
lombosacrată şi la nivelul fundului uterului aflat la termen 
şi iradiază anterior, cuprinzînd tot abdomenul, urmînd 
conturul uterin. La unele paciente durerea este mai 
puternică în spate. Sînt percepute contracţii uterine 
puternice, atunci cînd travaliul este declanșat. Durerea 
durează 30-90 secunde şi se repetă la fiecare 10-15 minute. 
Pe măsură ce travaliul progresează, perioada dintre 
contracții se scurtează ajungînd la 1-2 minute. O sîngerare 
sau scurgerea lichidului amniotic, după ruptura membra- 
nelor, poate preceda travaliul sau poate surveni la puțin 
timp după debutul acestuia. Apariţia contracțiilor regulate 
puternice, asociate cu dureri difuze abdominale şi/sau 
dorsale sînt mai caracteristice pentru travaliul propriu-zis. 


C. Durerile postpartum. În prima săptămînă postpartum, 
durerile din hipogastru se datorează contracţiilor uterine. 
Aceste dureri au o incidență mai mare la femeile care 
alăptează. 


D. Abruptio placentae. Această complicație poate debuta 
prin hemoragie vaginală profuză, în trimestrele II'şi III. 
Pacienta prezintă durere abdominală difuză, severă şi 
continuă, creşterea consistenței uterului asociată cu 
sensibilitate la palpare şi absența zgomotelor cardiace 
fetale. Tahicardia şi hipotensiunea însoțesc durerea. În 
cazurile severe, durerea abdominală generalizată este 

extrem de intensă, iar sensibilitatea la palparea uterului 
poate fi marcată. O formă extremă a acestei afecţiuni a fost 
denumită apoplexie uteroplacentară (uterul Couvelaire). 
Corecţia hipovolemiei este esențială. Dacă fătul este viabil, 
se impune de obicei operaţia cezariană. 


E. Ruptura uterină. În cursul travaliului, poate apărea 
brusc o durere ascuţită care se suprapune peste durerea 
caracteristică travaliului. Durerea ascuțită are sediul în 
etajele abdominale superior şi inferior şi poate avea caracter 
de „sfişiere“ sau „ruptură“. 

Cînd ruptura uterină s-a produs, contracţiile uterine 
încetează şi durerea dispare. Hemoragia de la nivelul 
rupturii poate determina dureri abdominale difuze şi la 
nivelul umărului, cu caracter pleural. Aceste dureri se 
datorează efectului iritant al sîngelui şi necesită uneori mai 
multe ore pînă la apariție. Fătul este expulzat din uter și 
este palpat într-o poziţie extrauterină. O ruptură a peretelui 
uterin este palpată prin tuşeu vaginal. Hemoperitoneul, 
evidenţiat prin culdocenteză confirmă diagnosticul clinic. 
Hipovolemia trebuie corectată, fătul trebuie extras prin 
cezariană, iar uterul trebuie rezecat sau reparat. Ruptura 
poate fi cauzată de disproporţia cefalopelvină, de 
malprezentaţiile fetale, de utilizarea intempestivă a 
instrumentarului, de administrarea de ocitocină în timpul 
travaliului sau de traumatismele obstetricale datorate 
prezentației pelvine. 

( LISTA DIAGNOSTICELOR 
POSIBILE 


1. Infarctul acut de miocard 

2. Disecţia de aortă 

3. Litiaza coledociană 

4. Pielonefrita acută 

5. Pleurezia acută 
A. Pneumonia bacteriană 
B. Embolia pulmonară 
C. Bolile de colagen 
D. Pleureziile virale 

6. Durerea miofascială 


7. Fracturile vertebrale a os patologic 
8. Zona Zoster 
9. Mielita transversă şi abcesele 
epidurale acute 
A. Mielita transversă 
'"B. Abcesul epidural acut 
10. Traumatismele 
11. Osteomielita vertebrală 
12. Radiculopatia cervicală prin hernie 


LC] REZUMAT 


Infarctul miocardic acut determină o durere surdă, continuă, 
cu sediul interscapular, izolată sau asociată cu o durere toracică 
anterioară, cervicală anterioară sau mandibulară. Simptome 
de însoţire sînt ameţelile, palpitaţiile, transpiraţiile profuze şi 
vărsăturile. Electrocardiograma şi dozarea enzimelor serice 
de citoliză miocardică confirmă diagnosticul. Radiografia 
toracică este, de regulă, normală sau prezintă congestie 
pulmonară şi semne precoce de edem pulmonar. 

Disecţia de aortă determină. o durere lancinantă, severă, 
localizată la nivelul toracelui anterior, gîtului şi mandibulei, 
care iradiază spre regiunea interscapulară şi toracică infero- 
posterioară. Durerea a fost descrisă, în aproximativ 50% din 
cazuri, ca avînd caracter de sfişiere, de înjunghiere. Pot apare 
şi sincope, dispnee, afazie şi hemipareze. Radiografia toracică 
arată lărgirea umbrei mediastinale superioare. În caz de disecție 


de disc 


retrogradă, se poate ausculta un suflu de insuficiență aortică 

(în 50% din cazuri) şi un infarct miocardic acut (în 16% din 

cazuri). Diagnosticul este confirmat prin tomografie 
computerizată sau prin aortografie. 

Litiaza coledociană determină durere epigastrică, 
subxifoidiană și în hipocondrul drept. "Durerea iradiază în 
regiunea interscapulovertebrală stîngă. Alte simptome sînt 
reprezentate de urinile hipercrome, de icter, febră şi frisoane. 
Diagnosticul este confirmat prin colangiografie endoscopică 
retrogradă. Este necesară extragerea endoscopică sau 
chirurgicală a unuia sau a mai multor calculi coledocieni, 
pentru a se preveni angiocolita supurativă sau obstrucția căilor 
biliare. ] 

Pielonefrita acută poate determina durere, spontană şi la 
palpare, în regiunile lombară şi interscapulară, febră, frisoane 


323 


324 Partea a VI-a DUREREA ACUTĂ TORACICĂ POSTERIOARĂ, LOMBARĂ ŞI FESIERĂ 





şi simptome de iritație vezicală. Urina prezintă leucocite şi» 
bacterii, iar simptomatologia cedează rapid după instituirea - 
tratamentului antibiotic. 


Pleurezia acută se manifestată prin dutere cu caracter 


pleural în regiunile postero-inferioară toracică şi inter- 
scapulară, este întîlnită în pneumonia bacteriană (tuse, spută 
purulentă, febră și frisoane), în embolia pulmonară (dispnee, 
hemoptizie, scintigrafie V/Q pozitivă, angiografie pozitivă), 
în serozitele din colagenoze (de exemplu, în lupus sau în 
poliartrita reumatoidă) sau în pleurezia virală (febră, 
scintigrafia de perfuzie pulmonară negativă). 

Durerea miofascială determină o durere uşoară pînă la 
severă, localizată în regiunea interscapulară. Această durere 
este rareori influențată de vibrații sau de mişcări ale 
trunchiului, dar poate fi intensificată de anumite tipuri de 
mobilizare ale mușchilor toracali posteriori şi ale mușchilor 
paravertebrali (de exemplu, rotația trunchiului sau extensia 
toracelui posterior). La nivelul mușchilor paravertebrali şi a 
regiunii interscapulovertebrale, pot exista mai multe puncte 
trigger. Acest tip de durere este calmată imediat, prin anestezie 
locală cu un anestezic, în punctului trigger. 

Fracturile vertebrale pe os patologic se datorează 
osteoporozei sau neoplasmelor. Astfel de fracturi determină 
o durere ascuțită care debutează brusc, de intensitate moderată 
pînă la severă, cu sediul pe linia mediană. Radiografia coloanei 
vertebrale şi tomografia computerizată vor demonstra fractura 
sau zona de osteoliză patologică. 

Herpes Zoster provoacă o durere surdă sau cu caracter de 
arsură, localizată la nivelul toracelui anterolateral şi posterior, 
în asociere cu o erupție alcătuită din vezicule, grupate în 
buchete, de dimensiuni mici, cu baza eritematoasă şi din ulcere 
crustoase, apărute în aria dureroasă. 

Mielita transversă determină o durere locală spontan şi la 
palpare, în regiunea interscapulară, pe linia mediană. Această 
durere poate fi asociată cu o durere toracică anterolaterală, 
avînd caracter lancinant, ascuțit sau difuz şi de arsură. La cîteva 
ore de la debutul durerii, apare anestezia şi scăderea forţei 
musculare la nivelul membrelor inferioare, fenomene care 
progresează rapid. Sînt afectate atât funcţiile intestinale, cît şi 
cele ale vezicii urinare. Examenul CT sau RMN nu evidenţiază 
nici o formaţiune (de exemplu: abces, hernie de disc, tumoră 
sau hematom), care ar putea sta la baza afectării măduvei 
spinale. Lichidul cefalorahidian prezintă proteinorahie mare 
şi leucocitoză. De obicei, nu există antecedente de boli 
neurologice preexistente sau concomitente. Unele cazuri de 
mielită transversă sînt însoțite de nevrită optică. Un sindrom 
similar a fost descris în scleroza multiplă, în sarcoidoză şi în 
lupusul eritematos sistemic. 

Un abces epidural acut se poate manifesta printr-o durere 
spinală similară celei din mielita transversă şi prin durere 
radiculară, dar în această afecțiune, este prezentă febra, iar 
mielograma arată compresia medulară completă sau parțială. 
Prin examen CT şi RMN se poate evidenția abcesul, iar 
afectarea neurologică este rezolvată prompt prin drenaj 
chirurgical, efectuat sub protecţie de antibiotice administrate 
intravenos. 


TABELUL INCIDENȚEI BOLILOR 


A 
INCIDENȚA LA 100.000 (APROXIMATIVĂ) 


Relativ frecvente 


Frecvente (>100) (>5-100) Rare (>0-5) 
Durerea miofascială  Infarctul acut de Mielita transversă 
Fractura pe os miocard Abcesul epidural 
patologic Disecţia de aortă acut 
(osteoporoză) Litiaza coledociană  Piclonefrita acută 
Traumatismele Fractura vertebrală Pleurezia acută 
datorată unei 
tumori sau 
mielomului 
multiplu 
Herpes Zoster 
Osteomielita 
vertebrală 


Radiculopatia 
cervicală prin 
hernie de disc 


E e e 


Traumatismele produc fracturi şi/sau subluxaţii, care 
determină dureri spinale, sensibilitate la palpare, contractură 
musculară şi leziuni ale țesuturilor moi, cu agravarea durerilor 
locale la mobilizare. Radiografiile de coloană vertebrală 
toracală vor evidenția fractura sau subluxaţia. 

Osteomielita vertebrală determină dureri spinale, 
contractură şi sensibilitate la palparea coloanei vertebrale şi a 
muşchilor adiacenţi. Este posibilă apariția febrei, dar aceasta 
a fost constatată doar în 50% din cazuri. În primele două 
săptămîni, radiografia coloanei vertebrale şi tomografia 
computerizată sînt negative, dar scintigrafia osoasă poate 
identifica segmentul vertebral afectat. Osteomielita răspunde 
la tratamentul antibiotic intravenos. 

Hernierea unui disc vertebral C5-C6 sau C6-C7 precipită 
apariția bruscă a unei dureri în regiunea cervicală postero- 
inferioară, în regiunea interscapulară și/sau scapulară. Rotaţia 
gîtului spre partea afectată declanşează sau intensifică durerea 
la nivelul braţului, mîinilor sau degetelor. Tusea sau efortul 
de defecaţie au acelaşi efect. Scăderea forței musculare la 
nivelul anumitor muşchi ai brațului şi ai miinii, hipoestezia la 
nivelul unor degete şi abolirea reflexelor sînt elemente care 
au valoare de diagnostic topografic. În schimb, durerea 
scapulară spontană şi la palpare, nu are valoare de localizare, 
dar poate fi asociată cu radiculopatiile C6, C7 sau C8. Discul 
herniat este vizualizat prin mielografie, cu sau fără confirmare 
prin examen CT. Decompresia chirurgicală a rădăcinii afectate 
duce la vindecare. 


[|] DESCRIEREA AFECȚIUNILOR 
ENUMERATE 


1. INFARCTUL ACUT DE MIOCARD 


Spasmele sau ocluzia prin tromboză a arterelor coronare 
detemină o durere interscapulară izolată sau asociată cu 

durere retrosternală şi/sau precordială. Durerea este uşoară 
sau severă, continuă, persistînd ore întregi. Poate fi descrisă 
ca avînd caracter de presiune, de constricție sau ca o 
„greutate care apasă pe piept“. Mişcările respiratorii, 
mişcările trunchiului şi modificările de poziţie nu 
influenţează durerea. Alte simptome asociate sînt 
transpiraţiile, greața, vărsăturile, dispneea şi ameţelile. 

Examenul obiectiv relevă diminuarea intensității 
zgomotului | cardiac şi ritm de galop, în 40-60% din cazuri. 
Electrocardiograma poate indica prezența undei Q și 
supradenivelarea segmentului ST, precum şi negativarea 
undei T, în derivaţiile care conțin undă Q. În 20% din 
cazuri, electrocardiograma este normală, dar dozarea 
izoenzimelor cardiace arată niveluri serice crescute ale 
CPK-MB şi LDH,. Dacă diagnosticul de ischemie 
miocardică severă sau de infarct miocardic acut este stabilit 
în primele 4 ore de la debutul durerii, se recurge la tratament 
trombolitic şi la angioplastie, pentru a dezobstrua arterelor 
coronarele și a restabili perfuzia miocardului. 

Activatorul tisular al plasminogenului sau streptokinaza 
sînt administrate intravenos sau prin perfuzie intra- 
coronariană directă. 

În 60-70% din cazuri, tromboliza va realiza permeabi- 
lizarea coronarelor, în decurs de 1-2 ore. Utilizarea de la 
început a angioplastiei, în lipsa tratamentului trombolitic, 
restabileşte permeabilitatea coronariană şi perfuzia 
miocardică în cel mult o oră. : 

Dacă pacientul se prezintă la medic după 4 ore de la 
debutul durerii, se impune internarea într-o unitate de 
terapie intensivă coronariană, instituirea unui tratament de 
susţinere, pentru a controla aritmiile, hipertensiunea şi 
insuficienţa cardiacă congestivă. Pentru prevenirea formării 
trombilor murali şi a embolizării, se administrează 
cumarinice. 


DISECŢIA DE AORTĂ 


Se manifestă prin durere severă, cu caracter de sfişiere sau 
de înjunghiere, localizată retrosternal şi iradiind spre gât, 
mandibulă şi arcadele dentare. Odată cu progresia disecției 
spre crosa aortică şi spre aorta descendentă, durerea 
ascuţită, cu caracter de ruptură internă, poate fi resimțită 
în regiunile interscapulară şi toracolombară. Mai apar 
astenie, amețeli şi dispneea. Durerea este uneori atît de 
severă, încât bolnavul se zvîrcoleşte în pat, în ciuda dozelor 
mari de morfină administrate. 

Uneori, durerea poate fi agravată de fiecare contracție 
cardiacă. Dintre manifestările asociate, amintim: sincopa, 
afazia şi/sau hemiplegia, paraplegia, dispariţia pulsului 
carotidian şi radial. Durerea toracică anterioară şi 
posterioară persistă mai multe ore sau poate fi tranzitorie. 

În unele cazuri, apare un suflu nou diastolic de 
insuficiență aortică (50% din cazuri). Disfonia, sindromul 
Horner şi/sau dispneea pot fi prezente. Disecţia retrograda 
este urmată de apariția unui infarct miocardic acut, cu 
modificări electrocardiografice (16% din cazuri). La unii 
pacienţi, se constată turgescență jugulară, datorată 

compresiei venei cave superioare sau tamponadei 
pericardice, secundară sîngerării unui anevrism în pericard. 

Radiografia toracică vizualizează lărgirea umbrei 
mediastinale. Arteriografia sau tomografia computerizată 
cu substanță de contrast confirmă diagnosticul şi stabilesc 
întinderea disecției şi localizarea fisurii intimale inițiale. 

Această afecțiune este tratată prin administrarea 
intravenoasă de nitroprusiat de sodiu, pentru a scădea 
tensiunea arterială 'sistolică pînă la valori de 100-120 
mmHg. Propranololul administrat intravenos este și el util 
pentru reducerea frecvenței cardiace. 

Leziunile crosei aortice (tipurile 1 și II) determină disecție 
proximală, cu apariția insuficienţei aortice severe sau a 
infarctului de miocard. Anevrismele disecante se pot rupe 
în cavitatea pleurală, avînd ca urmare exsanguinarea sau 
în sacul pericardic, determinînd instalarea tamponadei, cu 
hipotensiune şi cu turgescență jugulară. Implicarea 
ramurilor aortei poate precipita accidente vasculare 
cerebrale (în teritoriul trunchiului brahiocefalic sau al 
arterei carotide stîngi), dureri abdominale severe, 
meteorism şi febră (artera mezenterică superioară) sau 
paraplegie (arterele lombare ce se distribuie măduvei 
spinale). Leziunile de tip 1 şi II necesită intervenţie 
chirurgicală, cu grefarea crosei aortice, a originii aortice și 
a valvelor aortice. Leziunile de tip III încep la nivelul 
bifurcației arterei subclavii stîngi, disecţia progresînd pe 
aorta descendentă. Intervenţia chirurgicală este necesară 
în cazurile cu iminență de ruptură, cu dilatare progresivă a 
anevrismului sau în fisurile cu hemoragii reduse cantitativ. 

Majoritatea pacienților cu disecție de aortă prezintă una 
sau mai multe din următoarele afecțiuni predispozante: 


1. Hipertensiunea arterială severă. 

2, Sindromul Marfan. Este o. afecţiune genetică, cu 
transmitere autozomală dominantă. Modificările 
musculoscheletale includ: statura înaltă, cu un raport 
segment superior (vertex-simfiză pubiană)/segment 
inferior (simfiză pubiană-călcti) <0,75; arahnodactilia, 
scolioza şi toracele infundibuliform sau carinat (pectus 
excavatum sau carinatum). Leziunile cardiovasculare 
sînt reprezentate de prolapsul valvei mitrale, insuficiența 
mitrală, insuficiența aortică, dilatația aortică şi de 
disecția de aortă. Leziunile oculare includ luxaţia 
cristalinului şi miopia. Majoritatea pacienţilor cu 
sindrom Marfan şi disecţie de aortă au valori normale 
ale tensiunii arteriale. 

3. Sarcina. 

4. Bicuspidia valvelor aortice. 

5. Coarctaţia de aortă. 

6. Sindromul Ehler-Danlos. 

7. Policondrita recidivantă. 

8. Traumatismele. 


3. LITIAZA COLEDOCIANĂ 


Durerea are sediul în epigastru şi în hipocondrul drept, 
dar poate fi resimțită şi retroxifoidian şi lombar. Durerea 

este continuă şi severă, ameliorîndu-se prin administrarea 
de meperidină sau prin eliminarea spontană a calculului în 
duoden. Infecția ascendentă este asociată cu colica biliară, 
icterul, frisoanele și febra. Sensibilitatea la palpare este 
localizată în hipocondrul drept. 

Dacă este obstruat coledocul apare colangita supurativă 
cu puroi intraductal. În scurt timp, este posibil să se ajungă 
la delir şi'la şoc, datorită septicemiei cu germeni gram- 
negativi. Se constituie abcese hepatice mici şi multiple, 
evoluţia fiind spre deces. În plus, calculii coledocieni pot 
obstrua ductul pancreatic, determinînd apariția pancreatitei. 
Aceasta: se manifestă prin dureri epigastrice şi în 
hipocondrul stîng. 

Concentraţiile serice -ale bilirubinei şi, ale fosfatazei 
alcaline sînt crescute, iar cele ale transaminazelor hepatice 
pot depăşi de 2-3 ori valorile normale. În colangita severă 
putem determina concentrații serice ale transaminazelor 
foarte mari, secundar formării de microabcese hepatice şi 
necrozei hepatice. 

Numărul de leucocite depăşeşte de obicei 12.000/mm:, 
iar hemoculturile sînt frecvent pozitive. Dezobstruare 
rapidă a căilor biliare prin drenaj endoscopic retrograd şi 
administrarea de antibiotice salvează pacientul care, 
netratat, ar deceda, prin colangită supurativă. Calculii sînt 
identificaţi, cu o sensibilitate de 90-95%, prin colangio- 
pancreatografie endoscopică retrogradă. După stabilizare, 
se impune efectuare colecistectomiei, laparoscopic sau prin 
metoda chirurgicală: clasică. Toţi calculii coledocieni 
trebuie identificaţi şi îndepărtați. În ciuda explorării 
chirurgicale atente şi a drenajului coledocian pe tub Kehr, 
2-10% din pacienţi prezintă calculi. restanţi. Calculii 
coledocieni pot fi îndepărtați şi prin tehnici endoscopice. 


4. PIELONEFRITA ACUTĂ 


Infecția renală determină apariția unei dureri lombare uni 
sau bilaterale, însoţite de febră. Durerea surdă şi 
sensibilitatea la palparea muşchilor paravertebrali se pot 
extinde cranial, pînă în regiunea interscapulară. Febra, 
frisoanele şi simptomele de iritație vezicală (polakiuria, 
disuria şi tenesmele vezicale) sînt frecvent întîlnite. Este 
prezentă sensibilitatea la palpare în unghiul costovertebral, 
uni sau bilateral, şi, uneori, şi la nivelul peretelui 
abdominal, Urina este foarte tulbure şi are adesea miros 
neplăcut. Conţine hematii și leucocite izolate, grupate şi 
cilindri leucocitari. Bacteriile sînt prezente în număr mare, 
iar febra şi durerea cedează la tratamentul antibiotic 
adecvat. 


5. PLEUREZIA ACUTĂ 


A. Pneumonia bacteriană. Durerea toracică posterioară 
şi interscapulară este asociată cu febră, frisoane şi tuse. 
Durerea este ascuţită, cu caracter de junghi, fiind 
intensificată de inspirul profund. Poate iradia la nivelul 
umărului ipsilateral. Sputa are aspect purulent, ruginiu sau 
de „peltea de coacăze“. Pentru identificarea agentului 

etiologic, sînt'utile efectuarea frotiurilor Gram şi a culturilor 
din spută. Durerea și febra se remit după inițierea 
antibioterapiei: 


B. Embolia pulmonară. Durerea cu caracter pleural, 
localizată la nivelul toracelui infero-posterior şi în regiunea 
interscapulară, asociată cu dispnee şi hemoptizii se poate 
datora unui infarct pulmonar embolic. Diagnosticul se 
susține prin scintigrafia V/Q şi ecografia Doppler a venelor 
femurale. Angiografia pulmonară este utilă, dacă rezultatele 
scintigrafiei V/Q sînt neconcludente, iar examenul Doppler 
este negativ. Simptomele se remit după instituirea 
tratamentului anticoagulant. 


C. Bolile de colagen. Lupusul eritematos sistemic sau 
poliartrita reumatoidă se pot asocia cu crize de durere 
pleurală, însoțite sau nu de febră. Durerea este localizată 
în toracele postero-inferior şi în regiunea interscapulară. 
Examenul radiologic este negativ sau evidențiază revărsat 
pleural. Diagnosticul depinde de manifestările clinice 
asociate şi este susținut de probele de laborator (anticorpii 
antinucleari şi celulele lupice — pentru lupus — și factorul 
reumatoid — pentru poliartrita reumatoidă). Revărsatele 
pleurale asociate colagenozelor sînt exsudate. În Tupusul 
eritematos sistemic, lichidul pleural conține, de regulă, 
celule lupice şi un titru de anticorpi antinucleari mai mare 
decît cel seric. Pacienţii cu lupus eritematos au în lichidul 
pleural titruri de anticorpi antinucleari mai mari de 1:160. 
În alte afecțiuni care evoluează cu revărsat pleural, titrul 
anticorpilor antinucleari nu este crescut semnificativ în 
lichidul pleural. Revărsatul pleural din poliartrita 
reumatoidă are o concentrație scăzută de glucoză (<50 mg/ 
dI) şi un pH <7,3, factorul reumatoid prezent, iar nivelul 
complementului este scăzut. 


D. Pleurezia virală. Febra şi durerea pleurală similară celei 
descrise mai sus, pot fi provocate şi de cătreun agent Viral. 
Diagnosticul diferențial cu embolia pulmonară se face prin 
anamneză, care relevă lipsa factorilor de risc pentru 
trombembolism şi cu ajutorul unei scintigrafii pulmonare 
de perfuzie, care este negativă. 


6. DUREREA MIOFASCIALĂ 


Durerea debutează brusc, fiind surdă sau ascuțită şi avînd 
sediul în regiunea interscapulară. Mobilizarea scapulei sau 
a coloanei intensifică durerea. De exemplu, apropierea 
marginilor vertebrale. ale scapulei agravează durerea, 
spontan şi la palpare, localizată la nivelul muşchilor 
romboizi. Extensia coloanei vertebrale agravează durerea 
provenită din muşchii paravertebrali. Pot exista; puncte 
trigger (puncte dureroase, de mărimea unei monede, situate 
la nivelul muşchilor dureroşi). Durerea de la nivelul 
punctelor trigger se tratează cu ajutorul infiltraților locale 
cu lidocaină sau cu metilprednisolon, după care se 
înregistrează remisiuni spectaculoase. 

Nu toate punctele trigger au origine musculară. Unele 
sînt secundare afecțiunilor medulare, sau radiculare. De 

exemplu, tumorile spinale extramedulare determină apariția 
unor puncte trigger la nivelul muşchilor paravertebrali, uni 
sau bilateral. 

Durerea de la nivelul mușchiului trapez poate fi resimțită 


şi în regiunea interscapulară. Aceasta este intensificată de: 


rotația capului spre partea dureroasă şi/sau de către extensia 
gîtului. Vibraţiile, mersul sau exerciţiile fizice au efect 
minim sau nu influențează deloc durerea miofascială. 
Radiografiile, tomografiile computerizate, VSH-ul şi 
concentrațiile serice ale calciului și ale fosfatazei alcaline 
sînt, de obicci, normale. 


7. FRACTURILE VERTEBRALE PE OS PATOLOGIC 


Fractura netraumatică a unuia sau a mai multor corpi 
vertebrali din regiunea toracală determină o durere severă 
şi ascuţită, cu sediul interscapular, la nivelul liniei mediane. 
Acest tip de fracturi survine după eforturi minime, cum ar 
fi ridicarea unei greutăți mici sau deschiderea unei ferestre. 
Durerea este intensificată de mobilizarea coloanei, de 
vibrații, de mers şi de suitul scărilor. Paravertebral, se 
constată prezența sensibilităţii la palpare, localizată. Dacă 
fractura comprimă măduva, este posibilă apariția parezelor 
şi paraliziilor la nivelul unuia sau al ambelor membre 
inferioare. Există, eventual, şi tulburări de sensibilitate, 
de gravitate variabilă, localizate sub un anumit nivel în 
etajul abdominal superior sau în torace, cu pierderea 
parțială sau completă a sensibilităţii discriminative, precum 
şi a sensibilităţii proprioceptive, vibratorii şi tactile. Pot fi 
afectate şi reflexele de defecaţie şi micțiune 
Metastazele carcinomatoase determină osteoliză 
vertebrală, care se manifestă, inițial, printr-o durere ascuțită, 
cu caracter de junghi, precipitată de colapsul vertebrelor. 
În majoritatea cazurilor, există, în antecedente, un cancer 
diagnosticat, tratat chirurgical sau prin radioterapie. 
Examenul radiologic indică distrucţia şi colapsul corpilor 
vertebrali, iar examenul CT descoperă leziunile distructive 
vertebrale. Scintigrafia osoasă descoperă leziuni 
asimptomatice şi în alte segmente ale scheletului. 
Concentraţiile serice ale calciului şi ale fosfatazei alcaline 
sînt crescute sau normale. Neoplasmele care produc cel 
mai frecvent metastaze vertebrale sînt tumorile primare 
pulmonare, mamare, renale, prostatice, tiroidiene, colonice, 
ovariene şi cele uterine. Rezecţia chirurgicală a metastaze- 
lor localizate şi refacerea ulterioară a coloanei vertebrale 
sînt utile în cazul tumorilor radiorezistente, cu localizare 
renală sau cu alte localizări. Radioterapia locală paleativă 
este indicată în cazul tumorilor radiosensibile, datorită spe- 
ranței reduse de viață a pacienților cu aceste afecțiuni. Mie- 
lomul multiplu se poate manifesta ca o tumoră a măduvei 
osoase, care poate eroda un corp vertebral. Afecțiunea este 
asociată cu un vîrf monoclonal evidențiat la electroforeza 
serică sau urinară. Anemia normocromă normocitară este 
frecvent prezentă. Mielomul se tratează prin radioterapie 
locală şi prin chimioterapie cu melfalan și prednison. 
Osteoporoza din perioada post-menopauză se manifestă 
prin resorbția trabeculară de la nivelul corpilor vertebrali. 

Pe radiografie, vertebrele afectate prezintă o intensificare 
aplatourilor vertebrale, cu trabecule verticale sau au aspect 
de „cub gol“, fără os trabecular. Aceste vertebre se pot 
fractura în urma unor traumatisme minore, cu apariția unei 
dureri iniţial. ascuţite, apoi surde, cu sediul spinal. În 
cazurile de osteoporoză avansată, se pot fractura anual una 
sau două vertebre toracice sau lombare. Femeile care au 
depășit vîrsta de 65 de ani sînt mai predispuse la această 
afecțiune. Tratamentul ciclic cu estroprogestative şi 
suplimente de calciu administrate oral pot preveni 


osteoporoza, dacă terapia este inițiată de la 50 de ani şi 


este continuată pe tot restul vieţii. 


8. ZONA ZOSTER . 


Herpes zoster precipită o durere surdă sau cu caracter de 
arsură, interscapulară, care poate iradia „în bandă“, de-a 
lungul peretelui toracic posterior, pînă în regiunea toracică 
anterioară. La 2-3 zile de la debutul durerii, apare o erupție 
constituită din vezicule şi pustule mici, dureroase, cu bază 
eritematoasă, grupate cîte 3-8, pe tegumentele din regiunea 
paravertebrală şi de pe toracele antero-lateral. Se asociază 
eritemul tegumentelor adiacente. Veziculele se rup în scurt 
timp şi se acoperă de cruste brun-roşcate. Aciclovirul 
administrat per os poate diminua replicarea virală, dar are 
efecte minime asupra duratei şi intensității durerii. 


9. MIELITA TRANSVERSĂ ŞI ABCESELE 


EPIDURALE ACUTE 


A. Mielita transversă. Această afecţiune debutează brusc, 
cu durere interscapulară, pe linia spinală, care poate iradia 
sau nu, anterolateral, de-a lungul peretelui toracic, uni sau 
bilateral. Durerea iradiată este surdă sau are caracter de 
arsură, Se mai pot suprapune exacerbări dureroase cu 
caracter ascuţit, lancinant. De regulă, percuţia coloanei 
vertebrale este dureroasă şi, uneori, se asociază subfebrili- 
tatea (în 50% din cazuri). Într-un interval de timp care 
variază de la cîteva ore la 3 zile, scade progresiv forța 
musculară şi sensibilitatea la nivelul membrelor inferioare, 
afecțiunea evoluînd către paraplegie şi hipo/anestezie sub 
un anumit nivel transversal în etajul abdominal superior 
sau la nivelul toracelui inferior. 

Mielografia trebuie efectuată obligatoriu, pentru a se 
exclude compresia medulară secundară unei hernii de disc, 
unui abces, unui hematom sau unei tumori. Radiografiile 
efectuate alături de mielografie evidențiază distrucția 
vertebrală, dacă sindromul: medular se datorează unei 
tumori sau unei infecții şi sînt, de regulă, normale, în cazul 
mielitei transverse idiopatice. Examenele CT şi RMN 
vizualizează edemul localizat al măduvei la nivelul 
segmentului: afectat de mielită, în lipsa compresiei 
medulare. Lichidul cefalorahidian prezintă proteinorahie 
şi leucocitoză cu neutrofilie. Rareori, au fost întîlnite cazuri 
care prezentau o pleiocitoză <1.000 celule/mm?. i 

Mielita transversă idiopatică nu beneficiază de un 
tratament specific. Corticosteroizii nu au eficiență 

terapeutică certă: O treime din pacienţi se vindecă total, o 
treime parţial, iar ultima treime rămîne cu sechele severe, 
permanent. 

Mielita transversă se poate asocia cu nevrita optică sau 
retrobulbară, în cadrul sclerozei multiple, sau se poate 
manifesta ca o afecțiune izolată, neasociată cu alte semne 
şi simptome neurologice. Un sindrom similar mielitei 
transverse a fost întîlnit, rareori, la pacienţii cu sarcoidoză 
sau cu lupus eritematos sistemic. 


B. Abcesul epidural acut. Un abces epidural acut, 
determinat de diseminarea bacteriană hematogenă de la 
nivelul unui focar infecțios valvular cardiac sau cutanat 
debutează brusc, printr-o durere surdă, severă, apărută 
spontan şi la palpare, situată în regiunea interscapulară şi 
cu febră înaltă. În cîteva ore, bolnavul poate dezvolta 
pareze, parestezii precum și abolirea reflexelor sfincteriene 
şi a funcţiilor sexuale. Intervine, uneori, o afectare 
radiculară, care determină durere toracică în zona 
anterolaterală sau în etajul abdominal superior, avînd 
caracter surd şi/sau lancinant, ascuţit. Mielografia indică 
prezența unei compresii mielice parțiale sau complete, iar 
examenul CT şi RMN vor vizualiza abcesul. Prin puncție 
lombară, se obține lichid cefalorahidian cu un conţinut 
crescut de proteine şi cu maxim 150 neutrofile/mm:. 
Manometria dovedeşte existența compresiei realizate de 
abces. Pareza progresează frecvent către paralizie totală, 
în aproximativ 24 de ore, astfel încît se impune drenajul 
chirurgical de urgenţă al abcesului, efectuat sub protecție 
de antibiotice, pentru a se evita sechelele definitive. 


10. TRAUMATISMELE 


Decelerația rapidă, ca cea dintr-un accident rutier, 
determină fracturi şi luxații vertebrale, precum şi leziuni 
musculare şi ligamentare. Lezarea coloanei vertebrale 
toracice superioare, se însoţeşte de spasm sever şi dureri 
la nivelul maselor musculare, intensificate de mobilizare. 
De obicei, durerea locală la palparea coloanei vertebrale 
şi a musculaturii paravertebrale este prezentă. Radiografiile 
coloanei vertebrale evidențiază prezența fracturilor, a 
subluxaţiilor sau a dislocaţiilor. Fracturile minore 
neobservate prin examen radiologic sînt descoperite prin 
examen CT. Leziunile severe, cu pierderea elementelor 
posterioare vertebrale şi cu instabilitatea coloanei vertebrale 
se însoțesc de afectare medulară, cu apariția consecutivă a 
paraplegiei. Leziunile non-traumatice de la nivelul coloanei 
vertebrale toracale determină o durere surdă, recurentă, 
timp de mai mulţi ani. Chiar şi leziunile aparent minore, 
care se ameliorează spontan, în aproximativ o săptămînă, 
pot fi sursa unor episoade dureroase recurente. Este 
important să se realizeze o anamneză amănunțită şi 
completă, care să excludă posibilitatea existenței unor 
leziuni spinale mai vechi, deoarece traumatismele vechi 
pot explica adeseori apariția spontană a durerilor zilnice 
de spate. 

11. OSTEOMIELITA VERTEBRALĂ 


Osteomielita vertebrală acută poate determina o durere 
uşoară pînă la severă la nivelul unuia sau a doi corpi 
vertebrali. Agenţii etiologici cei mai frecvent incriminați 
sînt stafilococul auriu şi unele bacterii gram-negative. În 
majoritatea cazurilor, durerea este discretă, de intensitate 
redusă, dar există şi cazuri în care durerea este severă și 
invalidantă, fiind intensificată de trepidații şi de mers. Sînt 
constatate febra, frisoanele și durerile radiculare cu iradiere 
anterolateral, pe un hemitorace, mimâînd o afecțiune 
pulmonară sau cardiacă. Frecvent, durerea este localizată 
la nivelul coloanei vertebrale. Radiografiile şi tomografiile 
computerizate efectuate în primele două săptămîni de boală 
nu prezintă modificări. VSH-ul şi numărul de leucocite 
sînt, de regulă, crescute. Scintigrafia osoasă este pozitivă. 
RMN este cel puţin tot atît de sensibilă ca scintigrafia în 
detectarea leziunilor vertebrale precoce. Puncţia bioptică, 
cu efectuarea de culturi din materialul recoltat, confirmă 
diagnosticul de osteomielită. Tratamentul parenteral cu 
antibiotice trebuie menţinut timp de 4-8 săptămîni. 


12. RADICULOPATIA CERVICALĂ PRIN HERNIE 


DE DISC 


Hernierea nucleului pulpos al discurilor vertebrale de la 
nivelul C5-C6 (rădăcina C6) sau C6-C7 (rădăcina C7) 
precipită dureri cervicale posterioare, interscapulare şi/sau 
scapulare, de partea afectată. Rotaţia capului spre partea 
dureroasă intensifică, de obicei, durerea, determinînd 
iradierea acesteia de-a lungul feţei anterioare, mediale şi/sau 
laterale a brațului, pe fața laterală a antebraţului pînă la 
police şi, eventual, pînă la index. 

Durerea din regiunea interscapulară și/sau scapulară 
poate fi continuă. Abducţia braţului nu intensifică durerea 
de la nivelul scapulei, umărului sau brațului, dar tusea, 
strănutul sau efortul de defecație pot determina apariția 
unei dureri lancinante în umăr, braț, mînă şi degete. Testul 
Spurling, în care se exercită o compresie asupra capului, 
gâtul fiind rotat de partea opusă durerii şi flectat lateral de 
aceeaşi parte cu durerea, este pozitiv. Această manevră 
determină iradierea durerii şi a paresteziilor de-a lungul 
braţelor, pînă la nivelul miinii şi al degetelor. (police-C6 
sau index și medius-C7). Radiculopatia C8 determină şi 
ea o durere cervicală şi scapulară, cu iradierea acesteia şi a 
paresteziilor în ultimele două degete. Testul Spurling nu 
trebuie efectuat, pînă ce nu se exclud radiologic alte 
afecțiuni ale coloanei vertebrale cervicale (fracturi, 
subluxaţii sau osteoliza vertebrală). 

Clinic, localizarea rădăcinii afectate este realizată prin 
testarea forței musculare, a sensibilităţii și a reflexelor. 
Compresia rădăcinii C6 determină scăderea forței 
muşchilor biceps şi brahial, hipoestezie la nivelul policelui 
şi al indexului şi diminuarea sau absența reflexului 
bicipital. Lezarea rădăcinii C7 determină scăderea forţei 
muşchilor triceps, brahial, mare pectoral, a flexorilor 

radiali şi, uneori, a mușchiului dințat anterior (prin 
îndepărtarea scapulei de cutia toracică, atunci cînd 
pacientul este pus să împingă într-un perete, cu mîinile 
poziționate la nivelul umerilor sau taliei). Este prezentă 
hipoestezia indexului sau a mediusului, iar reflexul 
tricipital este diminuat sau absent. Deoarece este posibilă 
apariţia durerii la palpare în regiunea interscapulară şi 
de-a lungul marginii mediale a scapulei, hernia de disc 
este confundată cu sindroamele miofasciale sau cu 


329 


sindromul scapulo-costal, diagnosticul fiind, în cele din 
urmă, precizat de examenul radiologic. | 
Discul implicat se identifică prin mielografia fără 


” substanţă de contrast sau prin mielografia amplificată prin 


examen CT. Multe cazuri se vindecă prin repaus, utilizarea 
unui guler cervical sau prin administrarea de analgezice. 
În cazul persistenței durerii şi a tulburărilor neurologice, 
se impune discectomia, care duce, de regulă, la rezolvarea 
simptomatologiei şi la recuperarea funcţiilor neurologice. 


CAPITOLUL 

DUREREA ACUTĂ LA 


NIVELUL COLOANEI 
VERTEBRALE 
TORACOLOMBARE 


[|] LISTA DIAGNOSTICELOR 


POSIBILE 


1. Fractura vertebrală pe os patologic 
A. Metastazele carcinomatoase 
B. Mielomul multiplu 


C. Osteoporoza 


3. Mielita transversă acută 
4. Herpes zoster 

5. Durerea miofascială 

6. Pancreatita acută 


D. Osteomielita piogenă sau tuberculoasă "7. Ulcerul duodenal penetrant în pancreas 


2. Abcesul epidural acut 


[L] REZUMAT 


O fractură vertebrală pe os patologic este asimptomatică sau 
debutează cu dureri severe, ascuţite, localizate pe linia mediană 
sau cu dureri surde, agravate de mişcări sau de vibrații. 
Strănutul, tusea sau efortul de defecație intensifică durerea. 
Durerea radiculară iradiază din lombe spre abdomen. Aceasta 
are caracter surd sau de arsură, fiind însoțită de exacerbări 
dureroase cu caracter ascuţit şi lancinant. 

Metastazele carcinomatoase produc fracturi vertebrale 
izolate, fără afectarea discurilor intervertebrale. În antecedente 
sau la examenul fizic poate fi descoperit un neoplasm 
(pulmonar, prostatic, mamar, renal, tiroidian, colonic sau 
uterin). Mielomul multiplu se asociază cu astenia, anemia şi 
cu durerile de spate. De obicei se constată un „vîrf“ mono- 
clonal la electroforeza proteinelor serice sau urinare, iar VSH-ul 
este crescut. Puncţia biopsie a corpului vertebral afectat va 
confirma diagnosticul de carcinom sau de mielom multiplu. 

Osteoporoza determină fracturi anterioare sau tasări la 
nivelul unuia sau a mai multor corpi vertebrali, respectînd 

8. Fracturile şi leziunile țesuturilor moi 


discurile intervertebrale. Majoritatea corpilor vertebrali 
prezintă osteodensitate marcat diminuată, osteoscleroza 
platourilor vertebrale precum şi a trabeculelor verticale sau 
tasarea convexă a corpului vertebral sau dispariția tuturor 
trabeculelor (corpi vertebrali cu aspect de „cub gol“). 
Osteoporoza afectează femeile cu vîrste cuprinse între 55-70 
de ani şi ambele sexe după vîrsta de 70 de ani. 

Dacă osteomielita este cauza fracturii vertebrale, apare 
subfebrilitatea, un abces paravertebral şi osteoliza corpului 
vertebral, cu afectarea discului intervertebral adiacent. Puncţia 
biopsie a vertebrei afectate, cu însămînțarea pe medii de culturi 
a materialului aspirat, va identifica un microorganism piogen 
sau Mycobacterium tuberculosis. i 

Un abces epidural debutează cu febră înaltă, frisoane, dureri 
spinale severe, asociate cu sensibilitate la palpare, cu instalarea 
rapidă a unui deficit motor şi a unei hipoestezii la nivelul mem- 
brelor inferioare. Mielografia va demonstra compresia medu- 
lară, iar examenul CT sau RMN vor vizualiza abcesul epidural. 

TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 
Relativ frecvente 





Frecvente (>100) (>5-100) Rare (>0-5) 

Fractura vertebrală ' Fractura vertebrală Fractura vertebrală 
pe os patologic pe os patologic . pe os patologic 
datorată datorată datorată 
osteoporozei metastazelor osteomielitei 


Durerea miofascială carcinomatoase 
Pancreatita acută sau mielomului 
Fracturile şi leziunile multiplu 
țesuturilor moi Herpes zoster 
Ulcerul duodenal 
penetrant în 
pancreas 


Abcesul epidural 
Mielita transversă 





Mielita transversă acută debutează cu dureri acute spinale 
şi uneori, cu dureri radiculare care iradiază spre abdomen, 
pornind de la nivelul coloanei vertebrale, sub forma unei benzi 
cu lățimea de 5-7,5 cm. Aceste dureri sînt urmate, după mai 
multe minute sau ore, de un deficit motor și senzitiv și de 
pierderea controlului sfincterului anal şi vezical. Mielografia 


şi examenul CT medular nu identifică de obicei o tumoră, o - 


hernie de disc, un abces epidural sau un hematom. În 90% 
din cazuri, la mielografie nu se evidențiază compresia 
medulară. 

Herpes zoster determină dureri de spate, cu dispoziție 
dermatomerică la nivelul unui hemitorace, asociate cu o erupție 
veziculară pe zona dureroasă. Poate mima o afecțiune 
abdominală chirurgicală. 

Durerea miofascială determină un disconfort surd, continu, 
ameliorat parţial de modificările de poziţie sau de efortul fizic. 
Vibraţiile, tusea şi strănutul nu influențează intensitatea durerii. 
Şederea prelungită poate intensifica durerea. La nivelul 
mușchilor există puncte „trigger““ locale. Presiunea la nivelul 
unui punct „trigger“ reproduce durerea caracteristică şi 
iradierea sa. La pacienții cu durere miofascială, radiografiile 
şi scintigrafia osoasă sînt negative. 

Pancreatita acută debutează cu dureri continue, în etajul 
abdominal superior şi cu dureri spinale (în 50% din cazuri), 
cu greață, vărsături, amețeli şi febră. Amilazemia este crescută 
(80%). Se poate semnala durere spontană şi la palpare în etajul 
abdominal superior precum şi apărare musculară. Pacientul 
are de obicei litiază biliară sau este alcoolic. Durerea spinală 
este ameliorată de poziţia şezînd cu coloana flectată şi este 
agravată de extensia spatelui sau de decubitul dorsal. 

Ulcerul duodenal penetrant în pancreas determină dureri 
spinale, ameliorate temporar de ingestia de alimente şi 
antiacide sau de blocante H,, Durerea se poate asocia cu o 
creştere a amilazemiei. Diagnosticul este confirmat prin 
seriografia gastro-duodenală cu dublu contrast sau prin 
endoscopie. 

Traumatismele produc fracturi şi dislocaţii ale coloanei 
vertebrale, vizibile radiologic sau /eziuni ale părților moi 
musculo-ligamentare cu sensibilitate la palpare şi spasm 


muscular. Durerea spontană şi la palpare apare simultan sau 
la scurt timp după traumatism. 


(] DESCRIEREA AFECȚIUNILOR 


ENUMERATE 


1. FRACTURA VERTEBRALĂ PE OS PATOLOGIC 


Fractura vertebrală pe os patologic se manifestă prin 
debutul brusc al unei dureri spinale moderate sau severe. 
Această durere este inițial ascuțită, devenind apoi severă, 
continuă, persistentă. Vibraţiile (din timpul mersului, 
alergării sau coboriîrii scărilor), tusea, strănutul sau 
defecația intensifică durerea. Poziţia şezînd sau ortosta- 
tismul agravează durerea, pe cînd decubitul dorsal şi lateral 
o pot. diminua. Durerea şi, uneori, paresteziile, iradiază 
de-a lungul unei regiuni lombare, spre etajul abdominal 
mijlociu sau inferior. În unele cazuri, această durere 
mimează durerea severă din abdomenul acut chirurgical, 
avînd ca urmare intervenția chirurgicală. O astfel de durere 
sugerează asocierea unei compresiunii radiculare realizate 
de fractură şi tasarea vertebrală. La nivelul fracturii este 
prezentă sensibilitatea locală la palpare. 
Cauzele posibile de fractură vertebrală pe os patologic sînt: 


A. Metastazele carcinomatoase. Tumorile pulmonare, 
mamare, prostatice, renale, ale aparatului genital feminin, 
colonului şi ale sistemului limfatic pot metastaza la nivelul 
coloanei vertebrale. Aceste metastaze se dezvoltă la nivelul 
unuia sau a mai multor corpi vertebrali, putînd distruge 
structurile osoase şi înlocuind osul spongios. Metastazele 
sînt asimptomatice pînă la apariția fracturii vertebrale sau 
determină o durere dorsală tranzitorie, de intensitate reduşă. 
Radiografia coloanei vertebrale arată osteoliză şi tasarea 


“vertebrală. Suspecte sînt leziunile care provoacă fracturi 


incomplete, cu localizare posterosuperioară la nivelul 
corpului vertebral. Discurile intervertebrale sînt rareori 
implicate. Examenul CT va evidenția la nivelul procesului 
distructiv o linie fină de fractură. Puncţia biopsie confirmă 
diagnosticul. Aceşti pacienţi beneficiază de radioterapie 
paleativă. În unele centre medicale, tumorile radio- 
rezistente, de exemplu metastazele carcinoamelor renale, 
sînt rezecate chirurgical, iar corpii vertebrali sînt 
reconstituiți, utilizîndu-se metacrilat de metil. Acest tip de 
intervenție chirurgicală conferă o ameliorare simptomatică 
superioară şi o supraviețuire de durată mai mare. Tumorile 
radiosensibile sînt tratate prin radioterapie şi/sau 
chimioterapie. i 


B. Mielomul multiplu. Pacienţii cu mielom multiplu pot 
acuza dureri spinale severe, apărute brusc, datorate unei 
fracturi vertebrale. Radiografia de coloană vertebrală 
evidențiază leziuni osteolitice mici, ovale sau rotunde sau 
modificări de osteoporoză. Diagnosticul este confirmat prin 
detectarea unui „vîrf* monoclonal la electroforeza 

proteinelor serice sau urinare sau prin identificarea unor 
aglomerări de plasmocite anormale, la puncţia biopsie a 
leziunilor osteolitice sau a altei zone a măduvei osoase. 
Mielomul multiplu este tratat cu melfalan, asociat sau nu 
cu prednison, care duce la ameliorarea durerilor osoase şi 
a modificărilor hematologice. 


C. Osteoporoza. Durerile spinale datorăte fracturilor au 
incidență crescută la femeile de peste 55 de ani şi la bărbaţii 
de peste 70 de ani. Radiografiile coloanei vertebrale arată 
demineralizarea corpilor vertebrali și îngroşarea trabecule- 
lor verticale şi a platourilor vertebrale. Apar tasarea 
anterioară cuneiformă şi tasări totale vertebrale. Primul tip 
de tasare tinde să apară mai frecvent la femeile cu vîrsta 
cuprinsă între 55 şi 70 de ani și este asociată cu durere 
severă, Examenul CT vertebral evaluează cantitativ gradul 
osteoporozei, stabilind diagnosticul. Discurile inter- 
vertebralș nu sînt afectate. 

Tratamentul ciclic cu estrogeni şi suplimentarea aportului 
de calciu previne evoluţia osteoporozei, dar nu cresc 
densitatea şi rezistența osoasă. Fluorurile cresc densitatea 
osoasă, dar au efecte secundare, cum ar fi durerile articulare 


la nivelul genunchilor şi gleznelor, creşterea frecvenței 


fracturilor, epigastralgiile şi greața. 

Este important să se excludă alte cauze de osteoporoză 
difuză care beneficiază de un tratament specific, de exemplu 
hipertiroidismul, hipogonadismul masculin, boala Cushing, 
tumorile paratiroidiene, tratamentul corticosteroidian sau 
mielomul multiplu. E 


D. Osteomielita piogenă sau tuberculoasă. Pacienţii cu 
osteomielită piogenă prezintă durere spontană şi la palpare, 
localizată toracolombar, de intensitate redusă. VSH-ul este 
crescut, iar numărul de leucocite şi temperatura corporală 
sînt normale, în maximum 50% din cazuri. Discul 
intervertebral este îngustat sau distrus de infecția piogenă 
sau cu Mycobacterium tuberculosis. Fractura vertebrelor 
afectate determină durere ascuţită, continuă şi severă, 
agravată de trepidaţii, efort fizic, strănut sau tuse. 
Contractura musculară abdominală şi durerea radiculară 
iradiată abdominal pot mima un abdomen acut chirurgical. 
Această durere de origine spinală iradiază anterior. 
Examenul CT va evidenția procesul distructiv de la nivelul 
coloanei vertebrale. 

Puncţia biopsie a vertebrei afectate, urmată de cultura 
din materialul recoltat va izola bacteriile cauzatoare sau 
Mycobacterium tuberculosis. Osteomielita, piogenă este 
secundară unor infecţii ale tractului urinar, cutanate, 
endocarditei bacteriene şi infecțiilor respiratorii. 
Consumatorii de droguri intravenoase au de asemenea risc 
crescut de osteomielită. În Statele Unite, tuberculoza 
vertebrală survine mai ales la vîrstnici şi la imigranții recent 
veniți din țările asiatice. 

Osteomielita bacteriană necesită antibioterapie 
intravenoasă timp de 4-8 săptămîni. Intervenția chirurgicală 
este rezervată pacienților cu compresie medulară secundară 
formării unui abces epidural sau colapsului vertebral. 

Schema terapeutică a osteomielitei cu Mycobacterium 
tuberculosis este constituită din 2-3 antituberculoase, 
reprezentate de izoniazidă, rifampicină, etambutol, 
streptomicină şi pirazinamidă. Deoarece pînă la 25% din 
cazurile de tuberculoză osoasă, la nivel mondial, sînt 
provocate de bacili Koch rezistenți la izoniazidă este 
necesară înlocuirea izoniazidei cu pirazinamidă, într-o 
schemă de tratament care conține 3 medicamente 
antituberculoase. Intervenția chirurgicală este practicată în 
mod curent pentru decomprimarea măduvei şi rădăcinilor 
nervoase şi pentru a corectarea deformărilor osoase 
secundare fracturilor vertebrale. Tratamentul medical este 
foarte eficient chiar şi în lipsa tratamentului chirurgical, 
dacă nu este prezentă compresia medulară. 


2. ABCESUL EPIDURAL ACUT 


Un abces epidural acut se poate datora unei osteomielite 
piogene sau unei diseminări hematogene, la nivelul 
spaţiului epidural, prin bacteriemie metastatică din focarele 
infecțioase cu diverse localizări. Debutul acestei afecțiuni 
este semnalat de febră înaltă, frisoane și apariția bruscă a 
unei dureri spinale severe, spontan şi la palpare. În decurs 
de cîteva ore se instalează hipotonia, hipoestezia şi 
paresteziile membrelor inferioare, incontinența urinară şi 
anală şi disfuncţiile sexuale. Aceşti pacienţi au starea 
generală alterată, toxică sau pot avea un aspect general 
relativ normal, cu excepţia durerilor severe de la nivelul 
spatelui. A fectarea radiculară determină dureri ce iradiază 
unilateral la nivelul abdomenului, al regiunii inghinale sau 
al coapsei. Mielografia va arăta prezența compresiunii 
parțiale sau complete, în 90-100% din cazuri. Examenul 
CT sau RMN vor evidenția abcesul. În lichidul: cefalo- 
rahidian (LCR) proteinorahia este crescută, glicorahia 
normală şi celularitatea de 150/mm:, datorită leucocitozei 
cu neutrofilie. Deficitul motor poate evolua în 24 de ore 
spre paralizie completă reversibilă şi anestezie, astfel încît 
intervenţia chirurgicală trebuie efectuată de urgență, sub 
protecţie cu antibiotice administrate intravenos. 


3. MIELITA TRANSVERSĂ ACUTĂ 


Acest sindrom debutează brusc, cu durere vertebrală toraco- 
lombară ascuţită, severă. Durerea radiculară iradiază în jurul 
regiunii lombare pînă într-un hemiabdomen. Această durere 
este constantă, surdă, peste ea suprapunîndu-se exacerbări 
dureroase cu caracter lancinant. Sensibilitatea locală la palpa- 
rea coloanei vertebrale şi subfebrilitatea sînt prezente în 50% 
din cazuri. În 72 de ore, apare pierderea progresivă a forței 
musculare și a sensibilităţii la nivelul membrelor inferioare, 
care evoluează pînă la paraplegie completă și anestezie sub 
o linie transversală imaginară de pe trunchi. În mielita trans- 
versă idiopatică, radiografiile şi examenul CT evidențiază 
absența compresiei extrinseci a măduvei sau a leziunilor 
osteolitice. Instalarea bruscă, în cîteva minute, a paraliziei şi 
anesteziei, sugerează faptul că la originea simptomatologiei 
se află ocluzia arterei medulare şi nu mielita. 

O mielogramă, un examen CT sau RMN trebuie efectuate 
pentru a exclude compresia medulară prin tumoră, hernia de 
disc, abcesul epidural sau un hematom. Examenul CT va 
exclude și anevrismul aortic, care poate fi o cauză de ocluzie 
a vascularizaţiei arteriale a măduvei toracolombare. Alte 
cauze de ocluzie arterială medulară, cum sînt arterita 
diseminată a vaselor mici asociată cu lupusul eritematos 
sistemic, sînt diagnosticate prin intermediul simptomatolo- 
giei asociate, caracteristice afecțiunii multisistemice de bază. 

Pacienţii cu deficit motor şi pierdere parţială sau 
completă a sensibilităţii la nivelul membrelor inferioare, 
în prezența sau în lipsa unui nivel transversal senzorial, cu 
rezultate negative la examen CT și RMN, prezintă cel mai 
probabil o mielită transversă idiopatică. Aceasta se poate 
asocia cu o nevrită optică (boala Devic). Scleroza multiplă 
este cauza cea mai frecventă a bolii Devic la adult. Mielita 
transversă este tratată cu corticosteroizi. 

Prognosticul este rezervat. O treime din pacienți se 
vindecă, o treime sînt parțial recuperaţi, iar restul nu 
înregistrează nici o ameliorare. 


4. HERPES ZOSTER 


Boala debutează prin dureri surde şi/sau cu caracter de 
arsură la nivelul spatelui şi abdomenului , care iradiază 
anterior, sub forma unei benzi, pe dermatomul respectiv. 
In aceeași regiune apare pruritul, durerea la palpare şi 
paresteziile. 

În câteva zile, la nivelul zonei dureroase apare o erupție 
constînd în vezicule mici, asociate în grupuri de 3-8, pe 
un fond eritematos şi uşor edemaţiat. Aceste leziuni pot fi 
dureroase, dar frecvent sînt indolore. În 3 zile, veziculele 
se transformă în pustule. La puţin timp după ce veziculele 
şi pustulele se rup, se uscă şi formează cruste. Tegumentele 
zonei dureroase pot fi hiperestezice şi dureroase la palpare. 
Manifestările pot mima o afecțiune intraabdominală. 


5. DUREREA MIOFASCIALĂ 


Aceasta se manifestă ca o durere difuză în regiunea 
toracolombară, asociată cu sensibilitate la palparea 
muşchilor paravertebrali şi a coloanei vertebrale. Durerea 
poate varia în intensitate de la o zi la alta. Unele poziţii şi 
mişcări intensifică durerea. Exerciţiile fizice ameliorează 
durerea sau o pot intensifica. Vibraţiile din timpul mersului 
sau alergării, tusea, strănutul sau efortul de defecaţie nu 
intensifică de obicei durerea. Durerea se poate extinde din 
regiunea toracolombară în regiunea interscapulovertebrală. 

Unii pacienţi prezintă puncte trigger dureroase localizate 
care sînt identificate prin presiune digitală pe linia 
paravertebrală. Palparea acestor puncte trigger produce 
iradierea difuză a durerii în flanc sau în regiunea 
paravertebrală, superior şi inferior. Infiltrarea acestor 
puncte cu lidocaină ameliorează, de obicei, durerea 
spontană și la palpare, însă doar temporar. 

La majoritatea pacienților cu durere determinată de 
afecțiuni miofasciale, scintigrafia osoasă şi examenul 


radiologic al coloanei vertebrale sînt negative. VSH-ul şi 
numărul de leucocite sînt normale şi nu se înregistrează 
manifestări sistemice Ca febră, astenie, scădere ponderală, 
fatigabilitatea sau stare generală alterată. 


6. PANCREATITA ACUTĂ 


Această afecțiune debutează cu durere continuă în epigastru 
şi în hipocondrul stîng. Durerea creşte progresiv în 
intensitate, atingînd un vîrf după 15-20 minute. lradiază 
spre linia mediană a regiunii toracolombare (la 50% dintre 
pacienți). Durerea de la nivelul spatelui este agravată de 
decubitul dorsal sau de extensia trunchiului şi este 
ameliorată de flexia coloanei vertebrale. Pacientul adoptă 
poziția fetală sau stă aplecat pe un scaun sau pe marginea 
patului. Se mai semnalează greață, vărsături şi febră de 
pînă la 38*C. Ameţelile și astenia sînt frecvente şi de obicei 
sînt acompaniate de hipotensiune ortostatică sau de decubit. 
Poate exista şi distensie abdominală, determinată de ileus. 
La nivelul etajului abdominal superior se semnalează 
frecvent sensibilitate la palparea directă şi la decompresi- 
unea bruscă a peretelui abdominal şi apărare musculară, 
asociate cu semne de hipovolemie. 

Litiaza biliară şi alcoolismul sînt responsabile de peste 
80% din cazurile de pancreatită acută. Tratamentul cu 
hidroclorotiazidă sau estrogeni precum şi hipertrigliceride- 
mia şi hipercalcemia pot provoca apariția pancreatitei. 

Diagnosticul se stabileşte prin dozarea amilazei și 
izoamilazei serice. 

Tratamentul pancreatitei necesită administrarea de 
analgezice opioide, de soluţii cristaloide intravenos şi 
uneori introducerea unei sonde nasogastrice pentru 
aspirație. Crizele de durere, apărute spontan şi la palpare, 
pot persista pentru 5-15 zile. Recidivele sînt frecvente. 


7. ULCERUL DUODENAL PENETRANT ÎN 


PANCREAS 


Un ulcer duodenal cu penetrare în pancreas determină 
durere vertebrală toracolombară, asociată sau nu cu dureri 
epigastrice. Durerea dorsală este continuă, monotonă şi 
este ameliorată de ingestia de alimente și antiacide sau de 
blocantele de receptori H,. Diagnosticul este confirmat prin 
tranzit baritat sau endoscopie. 

Tratamentul cu antiacide şi/sau blocante H, duce la 
diminuarea simptomelor cu vindecarea ulcerului. Un ulcer 
care nu se cicatrizează în 6-8 săptămîni necesită intervenție 
chirurgicală pentru ameliorarea durerii și prevenirea 
hemoragiei digestive superioare. 

Un ulcer penetrant în pancreas poate creşte amilazemia. 
În ciuda nivelurilor crescute ale amilazei serice, tabloul 
clinic de pancreatită acută cu durere continuă, spontană 
şi la palpare, în etajul abdominal superior şi cu apărare 
musculară este rar întîlnit. Spre deosebire de durerea 
provocată de un ulcer duodenal penetrant, durerea de 


„origine pancreatică nu răspunde la antiacide şi blocante 


de receptori H,,. 

8. FRACTURILE ŞI LEZIUNILE ȚESUTURILOR MOI 


Traumatismele spatelui se pot datora (1) unei leziuni de 
decelerare — de exemplu, în urma căderii de la înălțime 
sau a coliziunii unui automobil cu un obiect staționar sau 
în mişcare; sau (2) unei leziuni de accelerare-de exemplu, 
o lovitură sau un automobil în mişcare ce loveşte o victimă 
care stă pe loc. 

Durerea spinală toracolombară este resimțită imediat sau 
apare în ziua următoare. De obicei există sensibilitate locală 
la palpare. Paresteziile şi durerile la nivelul membrelor 
inferioare sugerează un traumatism cu afectare radiculară 
sau medulară. Poate apărea durere la palpare şi contractură 
musculară paravertebrală. Mişcările pot fi dureroase, iar 

flexia trunchiului imposibilă. Radiografiile sînt normale 
sau arată fracturi sau subluxații ale corpilor vertebrali, 
datorate fracturii proceselor articulare posterioare şi rupturii 
ligamentare. Examenul CT este mai sensibil decît examenul 
radiologic clasic pentru detectarea fracturilor vertebrale şi 
a compresiei radiculare prin fractură sau subluxație. 

Pot apărea leziuni severe şi persistente ale țesuturilor moi 
(muşchi și ligamente), care se vindecă în luni sau ani de zile. 
Examenele radiologice la pacienţii cu leziuni de părți moi 
sînt de obicei normale. Durerea, spasmul şi contractura 
musculară, precum şi exacerbarea durerii de către mișcări, 
sînt simptome frecvente. Aceste leziuni se tratează prin repaus 
şi administrarea de analgezice, miorelaxante şi medicamente 
antiinflamatoare nesteroidiene. 

DUREREA ACUTĂ 
LOMBOSACRATĂ 


[] LISTA DIAGNOSTICELOR 
POSIBILE 


f. 
2. 


3. 


4. 


5. 


6 


Luxaţiile şi entorsele lombosacrate 
Ruptura de disc fără herniere sau 
protruzie 

Afectarea degenerativă a discului cu 
herniere şi lombosciatică 

Afectarea degenerativă a discului cu 
herniere mediană şi sindrom acut de 
coadă de cal 

Infarctul conului medular 


„ Compresia radiculară în recesul lateral 


sau canalul vertebral 

A. Stenoza recesului lateral 

B. Fuziunea anormală a rădăcinilor 
nervoase silie 

C. Chisturi sinoviale intravertebrale 


7. Abcesul epidural şi hematomul epidural 


A. Abcesul epidural acut 
B. Hematomul epidural acut 
netraumatic 


"8. Sindromul fațetar (sindromul articulației 


9. 


[L] REZUMAT 


Durerea lombosacrată nespecifică poate fi spontană sau poate 
apărea după suprasolicitări fizice sau traumatisme minore. De 
obicei,-durerea datorată luxațiilor şi entorselor lombosacrate 


interspinoase) 

Sacroiliita acută 

A. Infecția cu Yersinia enterocolitica 
B. Bruceloza acută 

C. Sindromul Reiter 

D. Infecţiile bacteriene 


10. 


N. 


12. 


13 
14 
15. 


16. 


Spondiloliza şi spondilolistezisul 
Fracturile vertebrale pe os patologic 
A. Metastazele carcinomatoase 
B. Tumorile osoase primare locale 
C. Mielomul multiplu 
D. Bolile osoase metabolice 
1. Osteoporoza 
2. Boala Paget 
Traumatismele 
A. Leziunile prin hiperflexie 
B. Fracturile şi subluxațiile 
C. Leziunile prin hiperextensie 


. Bursita trohanteriană 
„ Sindromul Maigne 


Sindroamele miofasciale 

A. Sindromul mușchiului mare fesier 

B. Sindromul mușchiului pătrat 
lombar 

C. Sindromul mușchiului piriform 

Durerea referită, cu origine la 

nivelul structurilor intraabdominale 

A. Anevrismele erozive aortice sau 
ale arterei iliace 

B. Diverticulita colonică 

C. Boala inflamatorie pelvină acută 


este constantă în primele 2-3 zile şi este agravată de poziția 
şezînd pe scaun. Poziţia flectată (fetală), adoptată de pacient 
în pat, este cea mai confortabilă. Mersul pe orice distanță, 

îmbrăcatul, legatul şireturilor-de la-pantofi sau actul sexual 


agravează durerea. Căratul de greutăţi mai mari de 5- -6Kg. 


agravează durerea. Peste durerea lombosacrată de fond, pot 
surveni episoade paroxistice de durere, care imobilizează “ 
bolnavul, pînă cînd aceasta cedează. De obicei, aceste spasme 
dureroase dispar după 2-3 zile de repaus la pat. Durerea 
iradiază în regiunea fesieră şi pe fața postero-superioară a 
coapsei, uni sau bilateral. Se poate observa, uni sau bilateral, 
sensibilitate la palparea apofizelor spinoase LA şi LS şi la 
nivelul regiunii fesiere. Manevra Lasăgue este pozitivă, 
ridicarea membrelor inferioare la mai mult de 30-45 precipită 
dureri lombosacrate. De obicei, nu apare o durere lancinantă 
pe traseul nervului sciatic, deşi durerea iradiată pe traseul 
acestui nerv este uneori greşit atribuită unei neuropatii sciatice. 
Efortul muscular şi întinderile ligamentare, afectarea 
degenerativă a discului intervertebral fără herniere, inflamaţia 
sau subluxația articulaţiilor interspinoase sau lezarea capsulei 
articulaţiilor interspinoase se pot afla la originea acestor 
episoade de durere acută. Deoarece în 80-90% din cazuri 
durerea cedează după 2-10 zile de repaus la pat, majoritatea 
episoadelor acute de durere lombosacrată fără nevralgie 
sciatică, ca şi etiologia lor specifică, rămîn nediagnosticate. 
Pacienţii cu dureri prelungite şi, rebele (dureri care nu se 
ameliorează după 20-60 de zile de tratament conservator) 
trebuie supuși unor investigaţii complete pentru stabilirea 
diagnosticului. : 

Durerea lombosacrată persistentă însoțită de dureri sacrate 
şi fesiere poate fi datorată rupturii de disc fără herniere. 
Discografia reproduce sau intensifică durerea, iar la examenul 
CTepostdiscografie, se observă penetrarea asimetrică a 
substanței de contrast în inelul fibros. Infiltrațiile cu lidocaină 
efectuate la nivelul discului afectat ameliorează. durerea. 
Durerea lombara asociată cu durere lombosciatică se datorează 
cel mai frecvent degenerescenţei discului cu hernierea 
nucleului pulpos la nivelul spaţiilor intervertebrale LA-L5 sau 
L5-S1. Examenul CT cu substanță de contrast (metrizamid) 
va demonstra protruzia sau deplasarea discului şi compresia 
rădăcinii nervoase adiacente L5 sau Sl. Durerea sciatică, cu 
caracter surd sau ascuţit, care iradiază pe fața posterioară a 
coapsei, gambei şi piciorului este intensificată sau precipitată 
de tuse, strănut sau de efortul de defecație. Tratamentul 
conservator duce la rezoluţia durerii lombare şi a durerii 
sciatice. Dacă durerea persistă de 3-6 luni, va putea fi 
ameliorată prin laminectomie cu discectomie. 

Durerea acută lombosacrată asociată cu sciatică uni sau 
bilaterală, astenie musculară şi senzaţie de greutate la nivelul 
membrelor inferioare, parestezii şi anestezie parcelară la nivelul 
regiunii sacrate și a membrelor inferioare şi uneori incontinență 
urinară şi/sau a materiilor fecale, necesită efectuarea de urgență 
a mielografiei urmate de examen CT. Acest sindrom al cozii de 
cal este determinat de o hernie de disc mediană importantă la 
nivelul L5-S1 sau L4-L5. Discectomia de urgență se impune 
pentru a preveni sechelele neurologice ireversibile. 

Debutul acut al unei dureri severe lombosacrate, fesiere și 
de membre inferioare, cu parestezii, anestezie parcelară, deficit 
motor şi incontinență urinară şi pentru materiile fecale, poate 


fi datorat unui infarct al conului medular. În această formă de 
afectare a regiunii cozii de cal, mielografia şi examenul CT - 
nu evidențiază nici o formațiune care să comprime o rădăcină 
! nervoasă (de exemplu: disc, abces, tumoră sau hematom). 


: Starea acestor pacienți se ameliorează parțial după 3 sau 6 


luni, vindecarea completă fiind rară. 

Compresia radiculară, de diverse cauze, determină dureri 
în regiunea lombosacrată. Una din cauze este stenoza recesului 
lateral, care provoacă durere lombosacrată şi sciatică. Stenoza 
de reces lateral se evidențiază prin examen CT sau RMN. 
Aceasta se datorează îngustării severe a spațiului intervertebral 
adiacent, care permite deplasarea cranială a procesului articular 
superior al vertebrei inferioare. Acesta va intersecta recesul 
lateral. Recesul şi găurile de conjugare pot fi afectate şi de un 
spondilolistezis important. Stenoza recesului lateral sau a găuri 
de conjugare mimează simptomele unei protruzii sau hernii 
discale. Fuziunea anormală a unor rădăcini nervoase poate 
provoca sciatică, deoarece aceste rădăcini sînt expuse 
compresiei prin protruzia discretă a discului intervertebral sau 
prin stenozele puţin importante ale recesului lateral. Chisturile 
sinoviale. intravertebrale determină, în egală măsură, 
compresie radiculară şi durere sciatică. Ambele afecţiuni sînt 
identificate prin examen CT cu substanță de contrast. 

Un abces epidural la nivelul coloanei vertebrale lombo- 
sacrate determină durere spinală pe linia mediană, spontan și 
la palpare, durere sciatică, uni sau bilaterală, deficit motor şi 


„ parestezii la nivelul membrelor inferioare şi incontinență 


urinară şi pentru materiile fecale. Asocierea febrei, frisoanelor, 
alterarea stării generale şi leucocitoza sugerează diagnosticul, 
confirmat ulterior prin examen CT, RMN sau mielografie. 
Drenajul chirurgical și tratamentul parenteral cu antibiotice 
duc la rezoluţia tuturor simptomelor. 

O durere severă, lombară, localizată poate debuta brusc la 
un pacient aflat sub tratament cu cumarinice care are disfuncție 
hepatică severă. În 6 ore, survin deficitul motor şi paresteziile 
la nivelul membrelor inferioare şi tulburările sfincteriene. 
Mielografia relevă prezenţa unei compresii medulare la nivel 
lombar, iar examenul CT şi RMN identifică un hematom acut 
epidural netraumatic în regiunea lombară. Administrarea de 
plasmă proaspătă congelată şi de vitamină K vor corecta parțial 
defectul de coagulare. Pentru excizia hematomului este 
necesară intervenţia chirurgicală. 

Pacienţii cu sindromul articulației interspinoase (artroza 
sau inflamaţia articulaţiilor interspinoase) nu pot sta în şezut 
pe perioade îndelungate de timp. Rotaţia şi extensia regiunii 
lombosacrate intensifică frecvent durerea. Kinetoterapia şi 
infiltraţiile, cu lidocaină, la nivelul uneia sau a mai multe 
articulaţii interspinoase, vor ameliora temporar durerea. 
Examenul CT identifică anomaliile articulaţiilor interspinoase. 
Unii pacienți reuşesc să-şi amelioreze durerea prin ortostatism, 
mers sau alte exerciţii fizice. 

În sindromul articulației interspinoase durerea lombosacrată 
şi fesieră survin frecvent; durerile la nivelul coapsei sînt rare. 

Durerea lombosacrată şi în regiunea medială a fesei se poate 
datora unei sacroiliite acute. Aceasta poate apărea în urma 
unui episod diareic cauzat de Yersinia enterocolitica. Ca 

urmare a bolii diareice apare durere, spontan şi la palpare, în 
fosa iliacă dreaptă, prin afectarea ilionului şi ganglionilor 
limfatici mezenterici. Bruceloza acută determină febră, 
sacroiliită şi dureri la nivelul coloanei vertebrale lombare şi 
toracice, datorate spondilitei. Hemoculturile şi/sau testele 
serologice vor stabili diagnosticul. Sacroiliita corelată cu 
sindromul Reiter se asociază cu un episod de dizenterie sau 
uretrită. Alte manifestări ale sindromului sînt artrita periferică 
asimetrică, conjunctivita şi/sau uveita anterioară. Diagnosticul 
depinde de prezența triadei clinice — uretrită, conjunctivită şi 
artrită. Leziunile cutanomucoase, cum ar fi keratodera 
blenoragicum, balanita circinată şi ulcerele orale nedureroase, 
susțin diagnosticul de sindromul Reiter. Infecția bacteriană 
a articulației sacroiliace (artrita septică) determină febră 
înaltă, frisoane, durere spontană și la palpare, în regiunea 
fesieră medială, unilateral şi leucocitoză. Această afecțiune 
răspunde la tratamentul parenteral cu antibiotice. 

Durerea în regiunea sacrată asociată cu sensibilitate la 
palpare şi spasm muscular, care apare la sportivii adolescenți 
şi adulți (gimnastică sau fotbal) se datorează spondilolizei la 
nivelul L5 şi, uneori, de la nivelul vertebrei L2 pînă la LA. 
Această durere este determinată de o fractură prin uzură a 
uneia sau a ambelor feţe interarticulare ale vertebrei LS. 
Imobilizarea în aparat gipsât sau corset, conduce de obicei la 
vindecare în 6-8 săptămîni, cu dispariția simptomelor. 
Aproximativ 50% dintre pacienţii cu fracturi prin uzură, 
netratate se complică cuspondilolistezis. Traumatismele severe 
determină rareori fracturi ale feței interarticulare, spondilo- 
listezisul rezultat în urma unei astfel de injurii fiind moderat. 
Spondelolistezisul congenital poate debuta înaintea vîrstei de 
6 ani şi evoluează determinînd dureri lombosacrate severe. 
Elongarea spațiului interarticular duce la dezvoltarea unui 
spondilolistezis important (de grad înalt). 

Fractura vertebrală pe os patologic determină durere acută 
severă la nivel lombar sau lombosacrat. În zona fracturii și în 
zonele adiacente ei se observă apariția spasmului muscular şi 
a sensibilităţii la palpare. Pe radiografia coloanei vertebrale 
se observă prezența leziunilor osteolitice şi a fracturii. 
Examenul CT evidenţiază mult mai bine leziunile osteolitice 
şi relaţia traiectului de fractură pe os patologic cu rădăcinile 
nervoase adiacente. Poate fi întîlnită afectarea cozii de cal, cu 
durere sciatică uni sau bilaterală. Majoritatea pacienților cu 
metastaze carcinomatoase vertebrale au un istoric recent de 
neoplasm. Cele mai frecvente localizări ale tumorilor primare 
care metastazează la nivelul coloanei vertebrale sînt la nivelul 
sînului, plămînului, prostatei, tiroidei, ficatului, rinichiului şi 
intestinului. Rareori, o fractură vertebrală pe os patologic este 
provocată de o tumoră vertebrală primară. 

Mielomul multiplu se poate complica cu fracturi vertebrale 
pe os patologic. Diagnosticul de mielom multiplu este 
confirmat prin electroforeza proteinelor serice sau urinare şi 
prin mielogramă. Simptomele se ameliorează în urma 
tratamentului cu melfalan. 

Bolile osoase metabolice, ca osteoporoza sau boala Page! 
pot determina dureri acute sacrate prin fracturi pe os patologic. 
Biopsia osoasă poate fi necesară pentru diagnostic, dar cel 

mai adesea, modificările radiologice ale oaselor adiacente 
stabilesc natura afecțiunii de bază. 

Traumatismele pot provoca leziuni ale țesuturilor moi. O 
leziune severă indusă de flexie poate duce la ruptura 
ligamentului supraspinos. Această ruptură ligamentară 
dureroasă este asociată cu durere intensă la flexia coloanei şi 
cu ameliorarea durerii la hiperextensie. Se observă durere la 
palpare locală şi depresiune la nivelul rupturii ligamentare. 
Opus acestora, leziunile articulaţiilor interspinoase determină 
dureri lombosacrate, agravate de extensia și rotația trunchiului, 
flexia producînd o ameliorare parțială. Kinetoterapia coloane 
vertebrale poate ajuta la ameliorarea durerii din subluxațiile 
articulaţiilor interspinoase. 

Durerea lombosacrată, spontană şi la palpare, poate fi 
datorată fracturilor, ce pot fi demonstrate pe radiografiile 
coloanei vertebrale. Leziunile prin hiperextensie afectează una 
sau mai multe articulații interspinoase, cu apariţia durerii 
lombosacrate, care este agravată de rotația şi hiperextensia 
trunchiului. Ameliorarea durerii se obține prin infiltrarea cu 
anestezice a articulației interspinoase afectate. 

Bursita trohanteriană se însoţeşte de durere la. nivelul 
trohanterului ce iradiază în regiunea lombosacrată şi inferior 


„de-a lungul feţei laterale a coapsei. Infiltraţia cu lidocaină a 


bursei trohanteriene dureroase duce la calmarea imediată a 
durerii. 

Sindromul Maigne se manifestă prin durere spontană şi la 
palpare la nivelul crestei iliace posterioare, uni sau bilateral. 
Infiltrația anestezică a articulaţiilor interspinoase toraco- 
lombare sau kinetoterapia vor ameliora durerea. 

Sindroamele miofasciale se asociază cu prezenţa unor 
puncte trigger localizate la nivel muscular. Durerea 
lombosacrată este asociată cu durere la nivel fesier. Punctele 
trigger de la nivelul mușchiului mare fesier determină durere 
unilaterală lombosacrată, fesieră şi pe fața posterioară a 
coapsei. Afectarea mușchiului pătrat lombar provoacă durere 
în regiunea inghinală şi pe fața anterioară a coapsei de aceeaşi 
parte, precum şi la nivelul crestei iliace posterioare şi în 
regiunea fesieră. Durerea apărută ca urmare a afectării 
muşchiului piriform cuprinde regiunea fesieră şi fața 
posterioară a membrului inferior ipsilateral. Injectarea de 
lidocaină la nivelul unui punct trigger dureros, duce la 
ameliorarea imediată a durerii locale şi iradiate. În majoritatea 
cazurilor cu elongaţii musculare, injectarea de anestezice 
determină ameliorarea permanentă a durerii. 

Durerea referită din regiunea lombosacrată poate fi datorată 
afecțiunilor retroperitoneale, ale colonului, prostatei sau ale 
trompelor uterine. Un anevrism eroziv aortic sau al arterei 
iliace, care determină eroziuni vertebrale, poate provoca durere 
lombosacrată. El poate fi diagnosticat prin ecografie sau 
examen CT abdominal. Diverticulita colonului se manifesta 
prin durere în fosa iliacă stîngă, febră, sensibilitate la palparea 
directă şi la decompresiunea bruscă a peretelui abdominal, 
precum și prin apărare musculară în fosa iliacă stîngă. Datorită 
formării unui abces pericolic, se poate palpa o formațiune 
tumorală la acest nivel. Examenul CT sau irigografia, vor 
stabili diagnosticul. Boala inflamatorie pelvină determină 

TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 
Relativ frecvente 


Frecvente (>100) (>5-100) Rare (>0-5) 
Deranjamentele Sacroileita acută din Sindromul cozii de 
lombosacrate sindromul Reiter cal datorat 
Afectarea Fracturile patologice herniei de disc 
degenerativă a datorate mediane 
discului (cu sau carcinoamelor sau Infarctul conului 
fără herniere) mielomului medular 
Stenoza recesului Boala Paget Abcesul epidural 
lateral Leziunile: vertebrale acut 
Spondiloliza și prin hiperflexie Hematomul 
spondilolistezisul Leziunile vertebrale . .- epidural acut 
Sindromul faţetei prin hiperextensie netraumatic 


Fracturile şi Sindromul Maigne Sacroileita acută 
subluxațiile Anevrismul croziv din infecția cu 
traumatice aortic sau al arterei Yersinia 

Osteoporoza iliace enterocolitica, 
complicată cu Prostatita acută din bruceloză 
fracturi Stenoza recesului sau din infecțiile 

Bursita trohanteriană lateral asociată cu piogene 

Sindroamele anomalii ale Fractura vertebrală 
miofasciale rădăcinilor patologică 

Diverticulita nervoase datorată unei 
colonică Chisturi sinoviale tumori 

Boala inflamatorie  intravertebrale vertebrale 
pelvină i primare 





durere abdominală şi lombosacrată, uni sau bilateral, însoțită 
de febră şi leucoree abundentă. La tuşeul vaginal se observă 
sensibilitate la palparea uneia sau a ambelor salpinge. 
Antibioterapia realizează vindecarea. Prostatita acută 
provoacă febră înaltă, frisoane, disurie, polakiurie şi dureri 
suprapubiene, perineale, peniene şi lombosacrate. În prostatita 
acută, sedimetul urinar conţine numeroase leucocite, izolate 
şi grupate şi bacterii. Răspunsul la tratamentul cu antibiotice 
este favorabil. Vibraţiile sau mersul intensifică durerea asociată 
cu boala inflamatorie pelvină şi cu diverticulita. 


L]| DESCRIEREA AFECȚIUNILOR 
ENUMERATE 


1. LUXAȚIILE ŞI ENTORSELE LOMBOSACRATE 


Durerea nespecifică lombosacrată, de severitate variabilă 
debutează insidios şi se intensifică progresiv pînă cînd 
devine invalidantă. În unele cazuri, aceasta apare brusc 
după o căzătură, după ridicarea unei greutăți sau după flexia 
bruscă a trunchiului. Poziţia şezînd, chiar pentru perioade 
scurte de timp, agravează durerea. Ortostatismul o 
agravează sau o ameliorează. Decubitul duce de obicei la 
ameliorarea durerii, dar anumite poziții, cum ar fi decubitul 
dorsal se asociază cu o durere lombară persistentă. Durerea 
se intensifică la mers sau alergare. Ridicarea din pat pentru 


a-merge la toaletă poate cauza o durere lombosacrată 
intensă. Ea este resimțită în regiunea lombosacrată, pe linia 
mediană sau în regiunile paravertebrale, uni sau bilateral. 

Îmbrăcarea sau legarea şireturilor de la pantofi devin 
uneori imposibile, în lipsa ajutorului unui membru al 
familiei. Flexia sau extensia trunchiului provoacă spasme 
musculare severe în regiunea lombosacrată, imobilizînd 
bolnavul într-o poziție antalgică, pînă la dispariția durerii. 
Fiecare pas sau mişcarea precipită alte spasme musculare, 
care pot dura cîteva secunde sau minute. Mersul cu 
ajutorul unui cadru, mai degrabă decît cu un baston, 
permite deplasarea fără declanşarea spasmelor. Tusea, 
strănutul şi efortul de defecaţie determină o intensificare 
uşoară a durerii lombosacrate fără a provoca dureri 
lancinante la nivelul membrelor inferioare (semn Dejerine 
negativ). 

Nu se manifestă prin durere sciatică, deşi poate exista o 
durere surdă la nivelul uneia sau a ambelor fese şi pe faţa 
postero-superioară a coapselor, fără alte simptome. 
Examenul obiectiv relevă limitarea marcată a flexiei şi a 
extensiei coloanei vertebrale şi o ştergere a lordozei 
lombare normale. Manevra Lasăgue provoacă exacerbarea 
durerii de spate, dar nu se semnalează iradierea durerii la 
nivelul membrelor inferioare. În majoritatea cazurilor, 
membrele inferioare pot fi ridicate la un unghi mai mare 
de 45%. Mobilitatea genunchilor şi a gleznelor este normală. 
La nivelul apofizelor spinoase lombare inferioare şi a 
regiunilor fesiere superioare se evidențiază durere la 
palpare, uni sau bilateral. Radiografiile coloanei vertebrale 
nu arată modificări specifice. Hemoleucograma, testele 
biochimice sanguine şi VSH-ul sînt în limite normale. 

Pacienților cu dureri lombosacrate acute li se recomandă 
repaus complet la pat pentru 2-4 zile, cu administrarea de 
analgezice, cum ar fi; aspirina, paracetamolul, ibuprofenul 
sau diflunisalul. La unii pacienţi, kinetoterapia duce la 
ameliorarea spectaculoasă a durerii. Miorelaxantele 
(ciclobenzaprina) pot preveni spasmele musculare. 
Aplicarea locală de căldură aduce un oarecare beneficiu 
simptomatic. 

Radiografia coloanei vertebrale are valoare diagnostică 
redusă la pacienții sub 50 de ani și în durere lombosacrată 
acută. Acest examen este util doar pentru diagnosticul 
afecțiunilor grave cum ar fi osteomielita vertebrală, 
metastazele carcinomatoase, abcesul epidural şi fracturile 
vertebrale. Radiografia coloanei vertebrale poate furniza 
date diagnostice importante la pacienții care au următorii 
factori de risc pentru afecțiuni grave: i 


1. Vîrsta peste 50 de ani, 

2. Traumatisme severe. 

3, Antecedente recente de neoplasm sau semne clinice sau 
modificări radiologic care sugerează prezența unui 
neoplasm cu altă localizare. 

4. Persistența durerii în condiţiile repausului la pat mai 
mult de o săptămînă. 

5. Scădere ponderală inexplicabilă. 

6. Abuz de droguri sau alcool. 

7. Tratament recent sau actual cu corticoizi. 

8. Febra peste 38*C, VSH crescut sau leucocitoză. 

9. Antecedente compatibile cu diagnosticul de spondilită 
anchilozantă. 


Se estimează că 80% din episoadele de durere 
lombosacrată cu caracterele descrise mai sus nu au o cauză 
cunoscută, fiind atribuite luxaţiilor şi entorselor 
lombosacrate. Majoritatea pacienților cu acest tip de durere 
evoluează favorabil printr-un tratament care constă în 
repaus la pat şi administrarea de analgezice. Totuşi, o parte 
dintre pacienţii cu acuze similare continuă să prezinte 
durere persistentă, rigiditate şi impotență funcțională. 
Aceşti pacienți au afecțiuni ale discurilor intervertebrale, 
ale articulaţiilor interspinoase, stenoză a recesului lateral, 
stenoză a canalului medular, spondilolistezis, sacroiliită, 
sindroame miofasciale, infecții severe şi afectare neoplazică 
vertebrală. Aceste afecțiuni. vor fi descrise în cele ce 
urmează. 


„ RUPTURA DE DISC FĂRĂ HERNIERE SAU 
PROTRUZIE 


Pacienţii care suferă de această afecțiune prezintă durere 
lombosacrată, agravată de poziţia şezînd timp îndelungat. 
Această durere iradiază spre una sau ambele fese şi spre 
fața posterioară a coapselor, Nu apare sciatalgia, sub formă 
de durere lancinantă sau surdă. Poate exista sensibilitate 
locală sau difuză la palparea apofizelor spinoase LS şi Sl 
şi a regiunii fesiere superioare, Se remarcă o limitare 
marcata a flexiei şi extensiei trunchiului. Manevra Lasăgue 
şi reflexele osteotendinoase ale membrelor inferioare sînt 
normale. Radiografia coloanei vertebrale arată îngustarea 
spaţiului intervertebral sau aspectul normal al acestuia. 
Examenul CT evidențiază bombarea unui disc („vidul 
discal“) sau nici o modificare. Injectarea substanţei de 
contrast pentru realizarea discografiei reproduce sau 
exacerbează durerea pacientului. Acest examen demon- 
strează că sursa durerii este degenerescența discului. 
Examenul CT efectuat după injectarea substanţei de 
contrast în discul afectat evidenţiază modificări ale 
structurii discului, cum ar fi migrarea asimetrică a 
substanței de contrast în inelul periferic. Unii chirurgi 
efectuează sinostoza anterioară a corpurilor vertebrale 
pentru a rezolva, cu bune. rezultate, cauza acestei dureri 
lombosacrate persistente. Utilizarea discografiei şi a 
sinostozei corpilor vertebrali este controversată. 


3. AFECTAREA DEGENERATIVĂ A DISCULUI CU 


HERNIERE ȘI LOMBOSCIATICĂ 


Pacienţii cu această afecțiune prezintă dureri spontane şi 
la palpare în regiunea lombosacrată, agravate de poziția 
şezînd prelungită, de mers, de alergare, de flexia 
trunchiului, de mişcările efectuate în timpul îmbrăcării şi 
de ridicarea de greutăți. Durerea este ameliorată în 
ortostatism sau în decubit dorsal. Nucleul pulpos 

protruzionat comprimă una sau mai multe rădăcini 
nervoase, determinînd un sindrom sciatic. Durerea 
radiculară iradiază de la nivelul regiunii sacrate de-a lungul 
feței posterioare a coapsei. Ea se extinde, de obicei, pînă 
la nivelul gambei şi călcîiului. Hernia de disc este mai 
frecventă la nivelul spațiilor intervertebrale L4-L5 şi LS-SI. 
O hernie a discului L4-L5 comprimă rădăcina LS, astfel 
încît durerea iradiază pe fața posterolaterală a coapsei şi 
pe fața laterală a gambei pînă la haluce. Sînt afectate flexia 
dorsală a halucelui şi piciorului, reflexele rotulian şi 
achilian fiind prezente. O hernie a discului LS-S1 determină 
durere pe fața posterioară a coapsei şi gambei, precum şi 
durere pe fața laterală a călcîiului şi piciorului. Flexia 
plantară piciorului este dificilă, iar reflexul achilian este 
absent sau diminuat. Durerea la nivelul halucelui este 
caracteristică afectării la nivelul rădăcinii LS, iar durerea 
de călcîi pentru o compresie a rădăcinii Sl. 

Durerea topografică tipică pentru compresia radiculară 
L5 şi S1 este prezentă în numai 25-38% din cazuri. 
Compresia rădăcinii S1 este mai frecventă. Unii pacienți 
prezintă o afectare a discului L3-LA cu compresia rădăcinii 
LA, care determină durere la nivelul feţei anterioare a 
coapsei, genunchiului şi feței mediale a gambei, dificultate 
în realizarea inversiei piciorului şi un reflex rotulian 
diminuat. 

Sciatalgia este percepută ca o durere surdă, persistentă 
sau sub forma unor episoade de dureri lancinante, care 
iradiază pe fața posterioară a coapsei, gambă şi picior. 
Ambele tipuri de durere pot fi semnalate la acelaşi pacient, 
în momente diferite. 

Paroxismele de durere lancinată pot fi precipitate de tuse, 
strănut (semn Dejerine pozitiv), de efortul de defecație sau 
voluntar prin manevra Valsalva. Aceste semne sînt prezente 
la 48-84% dintre pacienţii cu compresie radiculară. În 
trecut, neurologii au considerat prezența acestui semn drept 
indicație pentru mielografie şi absenţa sa ca un motiv de 
amânare a acestei investigații. Paresteziile survin la 30% 
din pacienți, iar senzaţia subiectivă de dificultate în 
mobilizarea gleznei şi a gambei la doar 6%. Manevra 
Lasăgue poate fi pozitivă în 90-99% din cazuri, pe cînd 
semnul încrucişării, cu valoare predictivă de 98% pentru 
compresia radiculară, este pozitiv în doar 15% din cazuri. 
Manevra Lasăgue pozitivă constă în reproducerea durerii 
sciatice — şi nu doar a celei lombosacrate — atunci cînd 
membrele inferioare sînt ridicate, în extensie, de la 0 la 
450, față de planul patului. Hipoestezia halucelui (LS) sau 
a degetului V de la picior şi a feţei laterale a piciorului 
(S1) sînt alte manifestări posibile. 

Nevralgia sciatică trebuie diferențiată de durerea iradiată 
la nivelul unui dermatom, resimțită ca o durere vagă, 
profundă, monotonă, care se extinde din regiunea 
lombosacrată spre fese şi frecvent pe fața posterolaterală a 
coapselor, uni sau bilateral. Rareori durerea iradiată este 
resimțită şi la nivelul călcîielor. Aceasta nu este însoțită de 
parestezii sau de deficit motor şi nu există modificări ale 
reflexelor osteotendinoase: Manevra Lasăgue reproduce 

doar durerea lombosacrată, semnul Dejerine fiind negativ. 
Acest tip de durere este asociată cu artrita articulației 
interspinoase, cu sacroileită şi cu sindroamele miofasciale 
din regiunea fesieră şi nu este provocată de compresia 
radiculară, : 

Hernia de disc este confirmată de mielografia cu 
metrizamid, aceasta avînd o sensibilitate de 80-90% şi o 
specificitate de 87%. Mielografia dă rezultate fals negative 
în 25-30% din cazurile de hernie de disc L5-S1 precum şi 
în cazurile de hernie mediană mică şi hernie laterală mare. 
Specificitatea este, de asemenea, o problemă în cazul 
mielografiei, deoarece modificări la nivelul coloanei 
lombare pot exista la circa 24% din pacienții asimptomatici. 
Modificările găsite la aceşti pacienţi includ defecte. ale 
tecilor nervoase, îngustarea diametrului transvers al 
coloanei de substanță de contrast şi obstrucția parțială sau 
completă a spațiului subarahnoidian. 

Examenul CT cu metrizamid demonstrează afectarea 
clară a rădăcinilor nervoase de către hernia de disc 
adiacentă şi detectează anomalii ale rădăcinilor nervoase, 
prezenţa țesutului cicatricial apărut postoperator şi a 
arahnoiditei. Această investigație are o specificitate şi o 
superioritate superioară mielografiei. Importanța RMN în 
diagnosticarea herniei de disc este în curs de evaluare. 

La pacienții asimptomatici examenul CT fără substanță 
de contrast poate evidenția o incidență a anomaliilor de 
35%. Cele mai frecvente modificări detectate în cadrul unui 
studiu, au constat în hernia nucleului pulpos (15-31%), 
stenoza spinală (2-9%) şi artroza articulației interspinoase 
(4-16%). Limitele largi ale procentelor înregistrate s-au 
datorat părerilor diferite a celor trei radiologi, care au 
interpretat aceleaşi filme radiologice. Aceste-modificări au 
mai fost evidențiate la examenul necroptic al pacienţilor 
ce nu au suferit niciodată de nevralgie sciatică. În 39% din 
cazuri s-au identificat discuri protruzionate. 

În toate cazurile de durere lombosacrată asociată cu 
lombosciatică, datorită specificității scăzute a investigaţiilor 
radiologice, este esențială realizarea unei anamneze şi a 
unui examen clinic complet. Diagnosticul clinic şi 
localizarea radiculară, trebuie să corespundă modificărilor 
constatate prin mielografie şi examen CT. Dacă acestea nu 
se corelează, există riscul ca intervenţia chirurgicală să fie 
indicată de o modificare evidenţiată radiologic, care nu se 
află la originea simptomatologiei, conducînd la eşec 
terapeutic şi persistența durerii. 

Majoritatea pacienţilor cu dureri lombosacrate şi sciatică, 
provocate de o hernie a nucleului pulpos, se vindecă prin 
tratament conservator, într-o perioadă de 3 luni. Alţi 
pacienţi răspund la infiltraţia spaţiului epidural cu 
corticosteroizi. Utilizarea acestei proceduri, este contro- 
versată, eficacitatea ei fiind pusă la îndoială şi există un 
risc mic de producere a unei arahnoidite. Pacienţii cu durere 
şi invaliditate reziduală pot necesita intervenție chirurgicală 
(5-6%). Cu puţin timp în urmă, majoritatea pacienților erau 
tratați prin injectare de chimiopapaină (chimionucleoliză) 
pentru dizolvarea porțiunii de disc protruzionate: sau 

herniate. Acest tratament este eficient în 75% din cazuri. 
Chimionucleoliza nu este o procedură lipsită de riscuri; 
şocul anafilactic a survenit la 0,5-1% din pacienți, fiind 
înregistrate cel puţin patru decese. Ca efect secundar pate 
apare şi hemoragie subarahnoidiană, dacă injectarea s-a 
făcut în spațiul subarahnoidian. La 1 din 3.500 din cazuri 
apare o mielită transversă cu paraplegie, fiind înregistrate 
35 de cazuri, la care s-a manifestat această complicație 
catastrofală. După chimionucleoliză, la 20% dintre pacienți, 
se pot semnala spasme musculare persistente. Pacienţii care 
nu răspund la injectarea de enzime prezintă, de obicei, un 
fragment de disc sechestrat sau altă problemă subiacentă. 
Deşi în unele centre medicale se continuă utilizarea 
chimionucleolizei, aceste complicaţii fac ca intervenția 
chirurgicală să fie o alternativă mai atractivă. 

Există trei proceduri chirurgicale de bază prin care se 
realizează excizia discului. Microdiscectomia este frecvent 
utilizată, datorită lezării chirurgicale minime a structurilor 
osoase vertebrale. Este excizat doar fragmentul herniat, 
rămînînd un mic fragment discal rezidual. Discectomia 
unilaterală standard permite excizia mult mai amplă a 
discului intervertebral (discectomia totală nu este posibilă). 
Rata recidivelor pentru aceste două proceduri este de 
aproximativ 15%. Discectomia bilaterală radicală permite 
o excizie mai eficientă a discului, rata recidivelor fiind de 
numai 2%. 

Discectomia are o eficacitate de 95%, dar ea ameliorează 
în primul rînd durerea sciatică, durerea lombosacrată 
persistînd deseori. Intervenţiile chirurgicale efectuate 
pentru ameliorarea durerii lombosacrate au rareori succes. 
Eşecul discectomiei se datorează ignorării unui fragment 
de disc, herniei recidivante, fibrozei periradiculare, artritei 
sau unui diagnostic inițial eronat (de exemplu, ignorarea 
unei stenoze a recesului lateral). Complicaţiile includ 
infecțiile (de exemplu: discita, abcesele epidurale, 
arahnoidita) şi rupturile durale cu fistulizare și extravazare 
de lichid cefalorahidian. Rareori, apar leziuni ale aortei 
sau ale vaselor iliace. 

Chirurgia de urgență este inutilă, cu excepția cazurilor 
în care există o herniere de disc mediană importantă, care 
se manifestă printr-un sindrom de coadă de cal (25% din 
cazuri). Majoritatea pacienților nu sînt operați decît după 
3-6 luni de tratament conservator. 


4. AFECTAREA DEGENERATIVĂ A DISCULUI CU 


HERNIERE MEDIANĂ ŞI SINDROM ACUT DE 
COADĂ DE CAL 


În această afecțiune, durerea lombosacrată și fesieră este 
severă şi poate debuta brusc sau insidios. Durerea iradiază 


pe feţele posterioare, ale unuia sau ambelor membre 


inferioare, pînă la nivelul genunchilor sau gambelor. 
Paresteziile au aceeaşi distribuție cu durerea. Semnul 
Dejerine este pozitiv, ca şi manevra Las&gue, uni sau 
bilateral. Este prezentă hipoestezia sau anestezia fesieră, a 
regiunii genitale şi a coapselor (cu dispoziție „în şa“). Alte 

manifestări sînt retenția de urină, urmată de incontinență 
prin„prea plin“, precum și incontinența sfincterului anal, 
cu pierdere de materii fecale. Deficitul motor al membrelor 
inferioare este absent, uşor sau sever. Frecvent sînt afectate 
abducția şi extensia coapsei, flexia gambei pe coapsă şi 
flexia plantară și dorsală a piciorului. Mielografia sau 
examenul CT cu metrizamid vor demonstra protruzia 
discului sau hernierea lui mediană. Discectomia bilaterală 
radicală trebuie efectuată cît mai curînd posibil pentru a 
preveni instalarea parezei şi a incontinenței definitive. 


5. INFARCTUL CONULUI MEDULAR 


În această afecţiune, durerea lombosacrată severă şi 
durerea, uni sau bilaterală, fesieră şi a coapselor debutează 
brusc şi este urmată de instalarea rapidă a parezei 
membrelor inferioare, anesteziei sau hipoesteziei cu 
dispoziţie „în şa“, asociate în unele cazuri cu pierderea 
sensibilităţii la nivelul gambelor şi picioarelor. Apare 
incontinență urinară şi pentru materiile fecale. Incontinența 
urinară este prin „prea plin“ şi urmează retenției urinare. 
Extensia şi abducția coapsei, flexia genunchiului, extensia 
şi flexia dorsală a piciorului sînt imposibil de efectuat, iar 
reflexele osteotendinoase sînt abolite. Factorii de risc 
pentru această afecțiune rară sînt reprezentați de chirurgia 
aortică, de utilizarea unui cateter cu balonaş intraaortic, 
de vîrsta înaintată, de fumatul şi de bolile vasculare. 
Infarctul conului medular poate mima tabloul clinic al unei 
hernii mediane de disc. Există uneori episoade prodromale 
de durere lombosacrată, fesieră şi a coapselor şi de 
parestezii asociate cu deficit motor la nivelul unuia șau a 
ambelor membre inferioare. Mielografia şi examenul CT 
nu evidențiază hernie de disc. Nu există un tratament 
eficient, dar după cîteva luni se constată o ameliorare 
spontană parțială. Această afecțiune este o formă de 
accident vascular medular, care implică regiunea conului 
medular cu afectarea segmentelor de la L4 la SS. 


6. COMPRESIA RADICULARĂ ÎN RECESUL 


LATERAL SAU CANALUL MEDULAR 


A. Stenoza recesului lateral. O durere lombosacrată cu 
caracter nevralgie agravată de poziţia şezînd şi de mers, 
poate reflecta afectarea degenerativă a discurilor L4-S5 
sau L5-S1. Durerea sciatică iradiază uni sau bilateral, fesier, 
pe fața posterioară a coapselor şi gambelor. Tusea, strănutul 
şi efortul de defecaţie precipită durerea sciatică, iar manevra 
Lasegue este pozitivă. 

Radiografia arată îngustare marcată a spațiului 
intervertebral (de exemplu, de la o grosime normală de 
15-20. mm ajunge la 5-10 mm). Lărgirea şi subluxaţia în 
sens cranial a articulației interspinoase adiacente superioare 
şi hipertrofia cu deplasarea ligamentului galben determină 
stenoza recesului lateral sâu al găurilor de conjugare, 
precipitînd durere. sciatică ipsilateral. Spondiloliza şi 
spondilolistezisul pot provoca de asemenea stenoza 
recesului lateral. Stenoza laterală este confirmată prin 

examen CT. Hernia de disc nu este de obicei semnalată. 
Mielografia este suficient de sensibilă pentru diagnosticul 
bolilor discale, dar nu şi pentru detectarea stenozei laterale. 
Examenul CT şi RMN diagnostichează cu acuratețe această 
afecțiune şi confirmă absenţa protruziei discului. 
Laminectomia decompresivă a canalului radicular este 
necesară pentru ameliorarea durerii fesiere şi de la nivelul 
membrului inferior. Unii pacienți cu afectare degenerativă 
a discului şi sciatică unilaterală pot avea o compresie 
tadiculară datorată unui fragment sechestrat la nivelul 
platoului vertebral, ce necesită excizie. Trebuie suspectată 
o stenoză a recesului lateral, pe baza examenului CT, atunci 
cînd protruzia sau hernia discală sînt absente. 

O variantă congenitală, care micşorează dimensiunile 
canalului vertebral şi grosimea recesului lateral, este canalul 
medular îngustat „în trifoi“. Această malformaţie poate fi 
la originea stenozei recesului lateral. 


B. Fuziunea anormală a rădăcinilor nervoase. La 
pacienții cu durere lombosacrată şi sciatică, rădăcinile 
nervoase fuzionate anormal pot fi confundate pe imaginea 
CT cu o protruzie sau o hernie de disc. Durerea este 
percepută, de obicei, de partea fuziunii radiculare anormale. 
Unii chirurgi sînt de părere că aceste rădăcini, datorită 
dimensiunilor lor sînt mai predispuse la compresie prin 
protruzia discretă a discurilor sau prin stenoza recesului 
lateral. Se impune decompresiunea recesului lateral, pentru 
ameliorarea simptomelor, dacă în apropierea rădăcinilor 
fuzionate afectate nu se află un disc herniat. Incidenţa 
acestei malformații este de 2%, majoritatea cazurilor fiind 
asimptomatice. Descoperirea prin examen CT a unei astfel - 
de malformații la pacienţii asimptomatici nu justifică un 
tratament ulterior. 


C. Chisturile sinoviale intravertebrale. Pot determina 
compresie radiculară, asociată cu durere lombosacrată şi 
sciatică, necesitînd intervenţie chirurgicală. Ele sînt 
detectabile prin examen CT. Imposibilitatea vizualizării 
stenozei recesului lateral este o cauză frecventă de eşec 
operator, în intervenţiile de excizie a nucleului pulpos 
herniat. 


7. ABCESUL EPIDURAL ŞI HEMATOMUL EPIDURAL 


A. Abcesul epidural acut. Debutează rapid cu durere 
spinală lombară, asociată cu sensibilitate la palpare extrem 
de intensă. Febra înaltă şi frisoanele însoțesc durerea. 
Durerea radiculară iradiază pe fața posterioară a unuia sau 
a ambelor membre inferioare. Alte manifestări sînt retenția 
de urină, urmată de incontinență prin „prea plin“, 
incontinenţă pentru materii fecale, deficit motor şi senzaţie 
de greutate în membrul inferior, uni sau bilateral, 
hipoestezie. de. grade variate la nivelul feselor, organelor 
genitale şi a membrelor inferioare. Numărul de leucocite 
este crescut, iar examenul lichidului cefalorahidian relevă 
proteinorahie. şi. leucocitoză, glicorahia fiind normală. 
Examenul CT sau RMN vor stabili diagnosticul. Trebuie 

efectuat drenajul chirurgical de urgenţă, sub protecție de 
antibiotice, administrate parenteral. 


B. Hematomul epidural acut netraumatic. Majoritatea 
pacienților care dezvoltă această afecţiune se găsesc sub 
tratament anticoagulant cu cumarinice sau au afecțiuni 
hepatice cronice. Debutul survine în timpul efortului de 
defecaţie, în timpul unei activităţi fizice intense, cum ar fi 
tăiatul lemnelor sau în lipsa oricărui eveniment sau activități 
precipitante. Primul simptom este durerea severă, spontană 
şi la palpare, apărută brusc şi localizată la nivelul coloanei 
lombare. Durerea poate iradia inferior de-a lungul feţei 
posterioare a unuia sau a ambelor membre inferioare pînă 
la nivelul picioarelor. Este intensificată de tuse sau de 
manevra Las&gue. Tulburările neurologice se manifestă 
după 6 ore sau chiar mai mult, de la debutul durerii 
lombosacrate. Acestea sînt reprezentate de pierderea 
parcelară a sensibilităţii şi de deficit motor la nivelul 
membrelor inferioare. Febra și frisoanele nu fac parte din 
tabloul clinic. Timpul de protrombină poate fi alungit 
moderat sau sever. Funcţiile sfincteriene sînt afectate parțial 
sau complet. Mielografia evidenţiază compresia la nivelul 
măduvei lombare inferiore, de aspect fusiform, iar 
examenul CT localizează cu acuratețe hematomul. Trebuie 
administrate vitamina K şi plasmă proaspătă congelată şi 
se impune efectuarea unei laminectomii pentru decompre- 
sia cozii de cal şi îndepărtarea hematomului. Pacienţii cu 
leziuni neurologice parțiale au prognostic favorabil. Cei 
cu leziuni neurologice complete au prognostic rezervat (mai 
puțin de 50% se vindecă). Cu cît intervenția chirurgicală 
este amînată mai mult timp, cu atît prognosticul se agravea- 
ză. O evoluţie rapidă a semnelor neurologice este de rău 
augur, iar manifestările neurologice instalate lent, în mai 
multe zile se corelează cu existența unui hematom de 
dimensiuni mici. 


SINDROMUL FAȚETAR (SINDROMUL 
ARTICULAȚIEI INTERSPINOASE) 


În cadrul acestui sindrom, durerea lombosacrată debutează, 
de obicei, brusc și este agravată de poziția şezînd timp 
îndelungat. Mersul şi ortostatismul ameliorează durerea, 
iar mişcările de rotaţie, flexie şi hiperextensie, ale 
trunchiului o intensifică. Durere referită cu caracter surd, 
profund şi monoton, cuprinde una sau ambele fese. Există 
uneori sensibilitate localizată, la palpare, în regiunea 
paravertebrală, în dreptul articulaţiilor interspinoase 
afectate. Durerea iradiată la nivelul regiunii fesiere şi la 
nivelul membrelor inferioare are distribuție dermatomerică 
şi nu se datorează compresiei radiculare. Infiltrarea locală 
a articulaţiilor interspinoase cu bupivacaină (un anestezic 
local cu durată lungă de acțiune) separă bolnavii cu durere 
acută lombosacrată (durere prezentă de mai puţin de 3 luni) 
în două grupuri: responsivi şi neresponsivi. 

Într-un studiu, pacienții responsivi (55% din cazuri) 
prezintă frecvent o durere lombosacrată cu debut acut, 
agravată de poziția şezînd, de obicei neinfluențată de 

ortostatism, și frecvent ameliorată de mers. Flexia 
trunchiului intensifică durerea, acelaşi efect obținîndu-se 
prin efectuarea manevrei Lasăgue. Manevra Lasăgue, nu 
provoacă, de regulă, dureri la nivelul membrelor inferioare. 
La aproximativ 42% din pacienții responsivi s-a obținut o 
ameliorare permanentă a durerii după infiltrarea anestezică 
într-o articulație interspinoasă dureroasă. Durerea cu 
localizare pe fața posterioară a coapsei a fost rar întâlnită 
la responsivi, care prezintă, mai ales, durere lombosacrată 
şi fesieră unilaterală, durere lombosacrată mediană sau 
durere fesieră şi lombosacrată bilaterală. 

Dacă specificitatea ameliorării durerii prin infiltrare 
anestezică a articulației interspinoase este înaltă, atunci 
descrierea de mai sus corespunde probabil tabloului clinic 
al durerii lombosacrate, datorate afectării articulaţiilor 
interspinoase. Deoarece anestezicul local poate difuza la 
distanță de articulaţia infiltrată şi poate implica structurile 
adiacente, specificitatea răspunsului la infiltrarea 
articulației interspinoasă este încă discutabilă. Injectarea 
unor soluţii saline hipertone (în cadrul unor studii clinice) 
în articulaţia interspinoasă a demonstrat că afectarea acestor 
articulații se poate afla la originea unor dureri în regiunile 
lombosacrată, fesieră şi uneori pe fața posterioară a coapsei. 

Pacienţii la care se obține o ameliorare temporară a 
durerii lombosacrate, corelate cu repausul şi mişcările, prin 
injectarea uneia sau a mai multor articulaţii interspinoase 
cu anestezice sau corticosteroizi, pot prezenta ameliorări 
permanente ale durerii prin denevrarea cu curenţi de 
radiofrecvență ale aceloraşi articulaţii. Kinetoterapia 
coloanei vertebrale poate să determine o ameliorare a 
durerii acute cauzate de subluxaţia articulaţiilor 
interspinoase, aceasta trebuie încercată înainte de infiltrații. 

Capsulele articulaţiilor interspinoase pot fi elongate şi 
torsionate de către mişcări violente, cu hiperextensia coloanei 
vertebrale. Laxitatea ligamentară a acestor articulații permite 
apariția unei subluxaţii articulare şi a osteoartritei. 


SACROILIITA ACUTĂ 


Sacroiliita acută determină durere surdă uni sau bilaterală 
în regiunile sacroiliace, fesiere şi pe fața posterioară a 
coapsei, agravată de mers sau trepidaţii. Se observă 
sensibilitate locală la percuția digitală a uneia sau a ambelor 
articulaţii sacroiliace. Anumite manevre efectuate asupra 
articulației sacroiliace reproduc durerea. De exemplu, 
examinatorul plasează cîte o mînă pe fiecare creastă iliacă, 
cu policele la nivelul spinelor iliace anterosuperioare şi cu 
palmele situate pe tuberculii iliaci. Pelvisul este comprimat 
spre linia mediană. Dacă pacientul acuză durere, testul este 
pozitiv. În cadrul altui test pacientul este rugat să ridice 
ambele membre inferioare cu genunchii şi coapsele flectate, 
după care este aşezat pe marginea laterală a mesei, cu o 
fesă aflată în afara acesteia. Membrul inferior din exterior 
este lăsat să cadă și este extins. Testul este pozitiv atunci 
cînd durerea este resimțită de partea membrului inferior 
balant — semnul Gaenslen. De obicei, bolnavii au antigen 
HLA-B27 prezent. 

Sacroiliita acută poate surveni în cadrul următoarelor 
afecțiuni: 


A. Infecția cu Yersinia enterocolitica. Pacienţii acuză 
durere abdominală generalizată, colicativă, febră şi diaree. 
Pot prezenta durere, apărare musculară şi sensibilitate la 
decompresiune bruscă, în fosa iliacă dreaptă, mimînd 
apendicita acută. Aceste simptome sînt provocate de 
adenita mezenterică acută, apărută la copii şi adolescenți 
(cu vîrsta cuprinsă între 5 şi 15 ani). 

Diareea, durerea spontană şi la palpare, localizată în fosa 

iliacă dreaptă şi febra care survine la adolescenți şi la adulți, 
mimează boala Crohn. Evoluţia este de obicei autolimitată 
şi afecțiunea iniţială este urmată, la un interval de 1-6 
săptămîni, de o poliartrită simetrică migratorie. Durerea 
este prezentă la nivelul articulației sacroiliace (20-25% din 
cazuri), precum şi la nivelul genunchilor, gleznelor şi 
articulaţiilor mici ale miîinii şi picioarelor. Diagnosticul 
este confirmat prin coprocultură pe medii îmbogăţite şi 
prin dozarea titrurilor. de anticorpi aglutinanţi pentru 
Yersinia enterocolitica. Testarea serologică nu este la fel 
de sensibilă ca izolarea prin culturi, deoarece unele tulpini 
nu stimulează producţia de anticorpi specifici, iar titrurile 
crescute de anticorpi scad rapid. Eritemul (polimorf sau 
nodos), uretrita şi uveita însoțesc artrita. Antibioterapia 
nu este, de regulă, eficientă în cazurile asociate cu sacroiliita 
şi artrită. 
B. Bruceloza acută. Bruceloza acută determină sacroiliită 
acută şi spondilită, cu durere sacroiliacă, febră şi cu dureri 
la nivelul vertebrelor toracice și lombare superioare. 
Afectarea articulară periferică survine în 10-15% din cazuri. 
Hemoculturile şi testele de aglutinare pentru brucella sînt 
utile în stabilirea diagnosticului. Radiografiile coloanei 
vertebrale şi testele serologice pot rămîne negative timp 
de mai multe luni. Mulţi pacienți cu această afecțiune sînt 
lucrători în abatoare, veterinari, măcelari, fermieri sau au 
consumat carne, lapte nepasteurizat sau brînză, provenite 
din țări subdezvoltate. Tratamentul antibiotic cu tetraciclină 
şi streptomicină este eficient. 


C. Sindromul Reiter. În acest sindrom apare sacroiliita, 
cu afectare adițională a genunchilor, umerilor, articulației 
şoldului şi a altor articulaţii, cu distribuţie asimetrică. 
Uneori, poate fi afectată doar o articulație periferică, iar 
artrita este migratorie. Poate fi prezentă şi spondilita 
lombară, cauzînd durere lombosacrată care se extinde 
ascendent în regiunea toracolombară. 

Incidența sacroiliitei în sindromul Reiter este de 20-25%. 
Conjunctivita (30-40% din cazuri) este uşoară sau severă, 
cu secreție serosanguinolentă, keratita şi episclerita putînd 
complica evoluţia bolii. Uretrita anterioară survine în 50% 
din cazurile de sacroiliită. Uretrita cu secreție clară, 
mucoasă și disuria completează triada: uretrită, conjuctivită 
şi artrită (sindromul Reiter). Leziunile cutaneomucoase 
cum ar fi keratodermia blenoragică (macule şi pustule pe 
palme şi tălpi), balanita circinată şi papulele și ulcerele 

orale nedureroase sînt alte manifestări posibile. Febra are, 
de obicei, valori mici, dar uneori poate depăşi 38,5%C. 
Medicamentele antiinflamatorii nesteroidiene sînt utile 
pentru tratament. 


D. Infecţiile bacteriene. Infecţiile piogene determină 
durere sacroiliacă acută şi tumefacția țesuturilor moi 
supraiacente. Durerea severă localizată, resimțită la palpare 
completează tabloul clinic alături de febra înaltă, frisoanele 
şi impotenţa funcțională severă. Numărul de leucocite poate 
depăşi 15.000/mm*:; Se obţine un răspuns favorabil la 
antibioterapia adecvată. 


10. SPONDILOLIZA ŞI SPONDILOLISTEZISUL 


Aceste afecțiuni care survin la copii şi adulți tineri 
determină durere surdă lombosacrată în regiunea 
paravertebrală dreaptă sau stîngă, asociată cu contractură 
musculară. Durerea este, de asemenea, percepută la nivelul 
uneia sau a ambelor regiuni fesiere şi în regiunea proximală 
a coapselor. Majoritatea pacienților cu aceste afecțiuni sînt 
sportivi, gimnaştii şi fotbaliştii, avînd risc mai mare decît 
ceilalți sportivi (de 4 ori mai mare decît media). Trebuie 
efectuate radiografii de coloană lombosacrată în incidență 
oblică, de înaltă rezoluţie, iar dacă rezultatele sînt negative, 
este indicată repetarea lor după 3-6 săptămîni. Fractura 
liniară de efort a platoului vertebral LS este cea mai 
frecventă leziune detectată în acest context clinic. 
Modificări similare sînt semnalate ocazional la nivelul L2, 
L3 şi LA, însă LS este localizarea cea mai frecventă. Aceste 
fracturi de efort sînt uni sau bilaterale. Uneori, o căzătură 
foarte violentă sau un accident la nivelul spatelui precipită 
apariţia bruscă a unei dureri dorsale, însă în majoritatea 
cazurilor aceasta se instalează treptat. Unii pacienţi au o 
distanțare a fețelor vertebrale interarticulare fără fractură. 
Acest fapt s-ar datora unor fracturi precedente nedetectate, 
care s-au vindecat, lăsînd distanțate fețele interarticulare, 
aceasta fiind cea mai frecventă cauză de spondilolistezis 
care survine între 6 şi 50 de ani (prevalenţă de 6%). 
Majoritatea pacienţilor cu defect de spondiloliză l-au 
dobîndit, probabil, în jurul vîrstei de 6 ani. De obicei, 
aspectul radiologic al fracturii este suficient de caracteristic 
pentru a preciza dacă aceasta este recentă sau veche. Dacă 
există dubii privind vîrsta fracturii, se poate efectua o 
scintigrafie osoasă. Spondilolistezisul la nivelul LS-S1 
survine la aproximativ 50% dintre pacienţii cu spondiloliză 
şi are, de obicei, incidență mai mică 30%. La un copil sau 
un adult tînăr, imediat ce este detectată o fractură a 
platourilor vertebrale, se va face mobilizarea în aparat 
gipsat sau în corset, timp de 6-8 săptămîni. Unele fracturi 
se vindecă fără tratament. De obicei, simptoamele se remit 
după vindecarea fracturii. Tratamentul previne evoluția spre 
spondilolistezis. Spondilolistezisul este maxim în jurul 
vîrstei de 20 de ani şi nu progresează ulterior. 
Spondilolistezisul displazic sau congenital afectează 
articulaţia LS-S1. Coexistă de regulă o spină bifidă ocultă 
a osului sacru și a vertebrei LS. Defectele cele mai frecvente 

sînt situate la nivelul proceselor articulare sacrate. 
Platourile vertebrale ale L5 sînt, de obicei, intacte. Această 
afecțiune determină o durere lombosacrată la copii şi 
adolescenți. Deplasarea vertebrei LS față de S1 poate fi 
mare şi are ca urmare o durere sciatică suprapusă peste 
durerile lombosacrate şi fesiere, inițiale. 

Mulţi pacienţi cu leziuni de spondiloliză şi cu 
spondilolistezis de grade variate sînt asimptomatici. 
Instalarea spondilolistezisului este, de obicei, insidioasă, 
după afectarea platourilor vertebrale şi poate dura ani de 
zile. : 

O fractură recentă a platourilor vertebrale datorată unor 
traumatisme severe (cădere importantă sau un accident) 
determină durere lombosacrată asociată cu contractură 
musculară. şi cu un grad moderat pînă la sever de 
spondilolistezis, care se poate dezvolta simultan cu fractura. 
Aceste fracturi se vindecă prin repaus la pat şi prin 
imobilizare în extensie, pacienţii devenind asimptomatici 
în 3-6 luni. 


11. FRACTURILE VERTEBRALE PE OS PATOLOGIC 


Durerea lombosacrată datorită fracturilor vertebrale pe os 
patologic este continuă, severă sau uşoară, însoțită de 
disconfort doar în timpul anumitor mișcări sau după şedere 
prelungită. 


A. Metastazele carcinomatoase. Metastazele. carcino- 
matoase vertebrale pot fi silențioase din punct de vedere 
clinic sau pot determina doar un disconfort lombosacrat 
uşor şi temporar, pînă la producerea unei fracturi; În acest 
moment, durerea devine continuă şi severă, fiind 
intensificată de mişcări şi de vibrații. Dacă există şi luxaţii 
vertebrale în regiunea lombară, asociate cu fractura, sînt 
comprimate rădăcinile nervoase lombare şi sacrate. Acest 
fapt determină durere sciatică uni sau bilaterală, precum și 
deficit motor şi tulburări de sensibilitate la nivelul 
membrelor inferioare. Compresia epidurală severă conduce 
la tulburări sfincteriene vezicale şi rectale. 

În majoritatea. cazurilor, se evidenţiază în antecedente 
un neoplasm recent diagnosticat sau aflat în tratament, cu 
localizare mamară, pulmonară, prostatică, renală, 
tiroidiană, hepatică, colonică sau cu alte localizări. Pacienţii 
pot prezenta în plus contractura musculaturii din regiunea 
lombosacrată şi sensibilitate la palparea apofizelor 
spinoase, anemie, hipercalcemie, creşterea nivelului seric 
al fosfatazei alcaline şi o scintigrafie osoasă pozitivă. 
Radiografia coloanei vertebrale evidențiază fractura şi 
leziunile osteolitice vertebrale. Examenul CT executat prin 
planul ariei de, fractură va defini extinderea leziunilor 
osteolitice şi va demonstra raporturile dintre fractură şi 
rădăcinile nervoase care intră în componenţa cozii de cal. 
Într-un mic procent din cazuri, fractura patologică este 
primul simptom al unui carcinom metastazat (tumorile 
gastrice, pancreatice şi rectale se pot manifesta la debut 
prin metastazele lor osoase). Majoritatea metastazelor 
osoase sînt silențioase din punct de vedere clinic. Înainte 

de menopauză, cancerul mamar metastatic este tratat 
chirurgical, prin ovarectomie, sau medicamentos, cu 
tamoxifen. Chimioterapia cu 5-fluorouracil, ciclofosfamidă 
şi metotrexat poate ameliora durerea osoasă atunci cînd 
supresia hormonală nu mai este eficientă. Cancerul 
prostatic se tratează prin orhiectomie sau prin administrare 
de estrogeni. Carcinomul renal poate răspunde la tratament 
cu interleukină-2, care stimulează limfocite killer autologe. 
Cancerul tiroidian metastatic se tratează cu hormoni 
tiroidieni şi cu iod radioactiv. Tumorile pulmonare cu celule 
mici sau de alte tipuri histologice sînt tratate prin 
polichimioterapie. Dacă fractura determină compresie 
radiculară, trebuie administrați corticosteroizi și se impune 
decompresia chirurgicală de urgență. În cursul acestei 
proceduri, porțiunea afectată din corpul vertebral este 
rezecată şi reconstituită utilizînd metacrilat de metil. 
Radioterapia trebuie efectuată postoperator. După rezecția 
chirurgicală s-au obținut rezultate paleative excelente cu 
recuperarea deficitului motor şi a tulburărilor de 
sensibilitate de la nivelul membrelor inferioare. 


B. Tumorile osoase primare. Pot produce fractura 
patologică a unei vertebre şi pot cauza compresie radiculară 
cu durere radiculară. Aceste tumori sînt rar întîlnite. At 
leziunile benigne cît şi cele maligne determină durere 
localizată, la nivelul spatelui şi dureri radiculare. 
Radiografiile coloanei vertebrale au o sensibilitate de 99% 
în detectarea leziunilor aflate la originea simptomatologiei. 
Examenul CT cu metrizamid este util pentru demonstrarea 
raporturilor tumorii cu rădăcinile nervoase. RMN este 
utilizată pentru a vizualiza întregul canal medular. Această 
investigație este mai sensibilă decît examenul CT pentru 
detectarea leziunilor datorate traumatismelor minore şi 
metastazelor, 

Tumorile maligne includ plasmocitemul solitar (o 
leziune premielomatoasă), cordoamele, condrosarcoamele, 
limfoamele, sarcomul Ewing, osteosarcoamele şi 
fibrosarcoamele. Tratamentul recomandat constă în 
extirparea tumorii, cu excepția plasmocitomului solitar care 
este o leziune mai radiiosensibilă, prezentînd un prognostic 
bun în ceea ce priveşte supraviețuirea pe termen lung. 
Pacienţii cu plasmocitom solitar trebuie supravegheați 
pentru a se surprinde apariția mielomului multiplu. 
Tumorile benigne sînt osteoblastomul, osteocondromul, 
tumora cu celule gigante şi chisturile osoase. 


“C. Mielomul multiplu. Mielomul multiplu determină 


leziuni litice, rotunde sau ovale, cu dimensiuni de 0,5-2 
cm şi/sau un aspect radiologic de osteoporoză generalizată. 
Fracturile patologice pot complica evoluţia bolii provocînd 
durere locală şi radiculară, asociate cu deficit neurologic. 
Aceste leziuni sînt radiosensibile, dar compresia radiculară 
necesită intervenţie chirurgicală. Diagnosticul este 
confirmat prin biopsie osoasă locală, electroforeza 
proteinelor serice şi urinare şi prin puncția măduvei osoase. 
Tratamentul, cu melfalan şi prednison induce uneori 
remisiunea. 

D. Bolile osoase metabolice 


1. Osteoporoza. Ea poate fi la originea fracturilor pe os 
patologic, ale unuia sau ale mai multor corpi vertebrali. 
Vertebrele cu un aspect radiologic hipodens, cu 
îngroşarea trabeculelor verticale şi osteoscleroza 
platourilor vertebrale sau au aspect de „cub gol“, fără 
trabecule osoase. Femeile cu vîrste cuprinse între 55 şi 
70 de ani şi persoanele de ambele sexe ce depăşesc 70 
de ani prezintă risc crescut de fracturi vertebrale. 
Rareori, osteoporoza este secundară altor afecțiuni cum 
ar fi hipertiroidismul, sindromul Cushing, hipogona- 
dismul masculin sau hiperparatiroidismul. 


2. Boala Paget. Alte tulburări metabolice, ca boala 
Paget, pot induce fracturi patologice ale structurilor 
vertebrale anterioare sau posterioare, determinînd dureri 
lombosacrate şi radiculare. 


12. TRAUMATISMELE 


A. Leziunile prin hiperflexie. Această leziune survine 
atunci cînd coloana vertebrală este hiperflectată (de 
exemplu, într-un accident rutier în care victima nu este 
asigurată cu centură de siguranță sau cînd centura prezintă 
o singură buclă; în timpul transportării unui obiect greu 
împreună cu o altă persoană, care „scapă“ brusc obiectul; 
după o cădere de pe o motocicletă sau de pe o bicicletă 
aflată în viteză sau în accidentele de ski). 

Durerea are debut brusc, caracter ascuțit şi sediul pe 
linia mediană la nivelul spațiilor intervertebrale L4-L5 şi/sau 
L5-S1. Această durere este intensificată de flexie și este 
ameliorată de extensia trunchiului (extensia se obține, de 
exemplu, prin poziția şezînd cu trunchiul drept şi cu o pernă 
plasată în regiunea lombară). Durerea iradiază, fiind 
resimțită ca un disconfort surd, pe una sau ambele fețe 
anterioare 'sau laterale ale coapselor şi fese. Manevra 
Lasăgue este negativă, iar reflexele rotulian și achilian sînt 
normale. Sensibilitatea la palpare este prezentă în dreptul 
spațiilor intervertebrale L4-L5 şi/sau LS-S1. Apariția unei 
depresiuni palpabile în zona dureroasă se datorează 
întreruperii ligamentului supraspinos prin traumatism. 
Anestezia locală, în ligamentele supra şi interspinoase 
afectate, ameliorează imediat durerea. Utilizarea unei 
imobilizări în extensie sau a unui corset permite vindecarea 
ligamentelor torsionate în 6-8 săptămîni. Aceste leziuni 
au tendință la recidivă. 


B. Fracturile şi subluxațiile. O fractură vertebrală cauzată 
de hiperflexia sau supraîncărcarea axială a coloanei 
vertebrale poate provoca durere acută lombosacrată 
iradiind spre fese şi/sau coapse. Radiografiile identifică 
fractura, tratată prin repaus la pat sau chirurgical. 
Compresia rădăcinilor nervoase, provocînd durere 
radiculară necesită intervenţie chirurgicală. Hiperflexia 
severă produce eventual ruptura ligamentului longitudinal 
posterior şi hernie de disc. Dacă discul comprimă rădăcinile 
nervoase, atunci se instalează un sindrom tipic de coadă 

de cal, cu incontinență urinară şi pentru materiile fecale. 
Pe de altă parte, hernia de disc poate determina doar dureri 
lombosacrate şi sciatică, în majoritatea acestor cazuri 
intervenția chirurgicală nefiind necesară. 

Fracturile platourilor vertebrale, la nivel L4 sau L5, 
determină durere acută în regiunea sacrată și spondilo- 
listezis, cu durere sciatică, uni sau bilaterală, secundară 
compresiei radiculare. Aceste fracturi sînt rar întîlnite, iar 
gradul de spondilolistezis produs nu necesită în mod normal 
intervenție chirurgicală. Căderile prin alunecare, cauzînd 
durere lombosacrată severă asociată cu dureri fesiere şi la 
nivelul membrelor inferioare şi cu contractură musculară 
paravertebrală impun tratamentul chirurgical. 


C. Leziunile prin hiperextensie. Hiperextensia marcată 
a regiunii lombosacrate se află la originea acestei leziuni. 
Aceasta se produce prin căderea pe spate, lovind zona 
lombară de un zid de mică înălțime sau de marginea sau 
spătarul unui scaun, prin căderea de la înălțime sau prin 
coliziunea unui automobil în care victima nu poartă centură 
de siguranță. Se va produce ruptura şi întinderea capsulelor 
ligamentare, a uneia sau a mai multor articulaţii 
interspinoase. Aceste articulații devin hipermobile şi se 
poate dezvolta o artrită traumatică. 

Se semnalează durere localizată în regiunea lombo- 
sacrată, exacerbată de rotația sau de hiperextensia 
trunchiului. Flexia este mai puțin dureroasă, dar nu este 
complet indoloră. Durerea profundă referită este prezentă 
la nivelul uneia sau a ambelor regiuni fesiere ca şi pe fata 
posterolaterală a coapselor. Decubitul ventral, poziția 
şezînd cu spatele drept, ridicarea de pe scaun şi ridicarea 
sau menţinerea unei greutăți cu braţele întinse la nivelul 
umerilor, cu spatele drept intensifică durerea. 

Durerea de la nivelul spatelui este asociată cu 
sensibilitate la palparea uneia sau a mai multor articulații 
interspinoase. Dacă durerea persistă în pofida repausului 
şi a analgezicelor, în scop diagnostic şi terapeutic se poate 
recurge la infiltrarea cu bupivacaină a uneia sau a mai 
multor articulaţii interspinoase. Leziunile recente de acest 
tip determina instabilitate segmentară şi se pot complica 
cu sindromul faţetei, producînd stenoza recesului lateral 
şi nevralgie sciatică. Această evoluție se poate întinde pe 
mai mulţi ani. 

În multe cazuri de leziuni produse prin hiperflexie sau 
hiperextensie, structurile ligamentare afectate se vindecă, 
iar durerea lombosacrată şi cea referită dispar. În aceste 
cazuri, mobilitatea spatelui poate fi, totuşi, limitată, durerea 
reapărînd la solicitări minime, prin flexie sau extensie. 


13. BURSITA TROHANTERIANĂ 


Bursita trohanteriană survine spontan la femeile vîrstnice 
şi la tinerii care practică sporturi (tenis, jogging, ciclism). 
Durerea este resimţită la nivelul trohanterului mare şi 
iradiază superior, spre fesă și regiunea lombosacrată, și 
inferior pe fața laterală a coapsei spre genunchi. 
Sensibilitatea la palpare este prezentă la nivelul unei zone 

de mărimea unei monede în dreptul trohanterului mare. 
Pacienţii relatează, de obicei, că le este imposibil să 
realizeze decubitul pe partea afectată, datorită durerii 
produse de presiunea exercitată pe saltea. Mersul şi 
alergarea intensifică sau precipită durerea. Injectarea de 
lidocaină sau metiprednisolon în regiunea trohanteriană 
dureroasă poate ameliora temporar sau permanent durerea. 
Radiografia articulației coxofemurale trebuie efectuată la 
pacienţii în vîrstă de peste 50 de ani, deoarece metastazele 
neoplazice mimează uneori bursita trohanteriană. Pe 
radiografie, la nivelul bursei trohanteriene se pot evidenția 
sau nu depozite calcice, în rest examenul radiologic este 
normal. 


14. SINDROMUL MAIGNE 


În sindromul Maigne, durerea este percepută la nivelul 
uneia sau a ambelor creste iliace posterioare, la nivelul 
cărora bolnavul prezintă hiperstezie cutanată. Sursa durerii 
este reprezentată de disfuncţia articulaţiilor interspinoase 
de la nivelul T12-L1. Repausul şi administrarea de 
analgezice ameliorează simptomatologia. Kinetoterapia 
care solicită articulațiile interspinoase toracolombare poate 
avea ca urmare o ameliorare rapidă şi trebuie încercată 
înainte de a se recurge la infiltraţii în aceste articulaţii. 


15. SINDROAMELE MIOFASCIALE 


În cadrul acestor sindroame, durerea surdă miofascială îşi 
are originea la nivelul grupelor musculare lombosacrate, 
fiind corelată cu prezența unuia sau a mai multor puncte 
trigger. Presiunea exercitată asupra acestor puncte provoacă 
iradierea întinsă a durerii şi va reproduce durerea inițială 
şi pe cea referită, cu origine la nivelul unui anumit muşchi. 
Aceste afecțiuni determină, de obicei, durere unilaterală. 
Există adesea o zonă de contractură sau un spasm muscular, 
care este palpat sub forma unui cordon aflat imediat sub 
nivelul punctului trigger sau în vecinătatea acestuia. 
Întinderea activă sau pasivă a acestor muşchi se însoţeşte 
de durere. Nu apar exacerbări dureroase precipitate de tuse 
sau de strănut, iar manevra Lasăgue şi Semnul Gaenslen 
sînt negative. Durerea cu aceste localizări este ameliorată 
imediat de infiltrarea cu lidocaină a punctelor trigger, 
urmată de efectuarea de elongaţii musculare active. 
Aplicarea spray-urilor cu efect de răcire, urmată de elongaţii 
musculare pasive, complete pot fi folosite pentru 
ameliorarea durerii, dar cu o eficiență mai scăzută față de 
infiltraţiile anestezice. 

Aplecarea, mersul şi alergarea agravează durerea, dar 
elongaţiile active determină ameliorarea durerii, chiar în 
prezența disconfortului. 

Dacă survin recidive se repetă infiltraţiile, rata 
vindecărilor atingînd 92% în urma utilizării infiltrațiilor şi 
a aplicaţiilor de spray răcitor, urmate de elongații musculare 
pasive. Aceste afecțiuni pot mima sindromul articulației 
interspinoase, sacroiliita, hernia de disc sau stenoza 
recesului lateral. 

Sindroamele miofasciale cele mai frecvent întîlnite, care 
determină durere lombosacrată şi fesieră asociate uneori 
cu durere la nivelul coapsei, sînt enumerate mai jos: 


A. Sindromul muşchiului mare fesier. Punctele trigger 
sînt situate la nivelul fesei ipsilaterale. Durerea este 
resimțită în regiunea lombosacrată, fesieră şi pe fața 
postero-superioară a coapsei. 


B. Sindromul muşchiului pătrat lombar. Durerea este 
percepută în regiunea inghinală, pe fața antero-superioară 
a coapsei, la nivelul crestei iliace posterioare şi în regiunea 
fesieră, unilateral. Un punct trigger activ este prezent între 
creasta iliacă posterioară şi ultima coastă. 


C. Sindromul mușchiului piriform. Durerea survine în 
regiunea lombosacrată, fesieră, pe fața posterioară a 
coapsei, gambei şi piciorului, unilateral. Punctul trigger 
este situat de obicei la nivelul fesei. 


16. DUREREA REFERITĂ CU PUNCT DE PLECARE LA 


NIVELUL STRUCTURILOR INTRAABDOMINALE 


Durerea referită lombosacrată poate proveni de la nivelul 
structurilor retroperitoneale (aorta, artera iliacă comună) 
sau de la nivelul colonului, organelor de reproducere 
feminine sau prostatei. 


A. Anevrismele erozive aortice sau ale arterei iliace. 
Un anevrism cu tendință la extindere poate produce durere 
lombosacrată; secundar presiunii exercitate asupra unui 
corp vertebral sau erodării acestuia. Anevrismele sînt 
situate la nivelul aortei inferioare sau în segmentul proximal 
al arterei iliace comune. Se poate produce o fisură a 
anevrismului, care generează o formaţiune pulsatilă 
dureroasă în etajul abdominal inferior (de exemplu, un 
hematom). Examenul ecografic identifică anevrismul. 
Examenul CT va detecta, de asemenea, anevrismul, 
vertebra adiacentă erodată şi hematomul, dacă a survenit 
o ruptură parțială a anevrismului. Se impune rezecția 
chirurgicală de urgență a anevrismului și înlocuirea acestuia 
cu o grefă. 


B. Diverticulita colonică. Diverticulita colonului 
descendent debutează de regulă cu febră, frisoane şi durere 
în regiunea lombosacrată stîngă. După 1-2 zile apare durere 
în fosa iliacă stîngă, asociată cu sensibilitate la palpare. 
Mai poate exista apărare musculară şi sensibilitate la 
decompresiunea bruscă a peretelui abdominal, în fosa iliacă 
stîngă şi se poate semnala apariţia unei formațiuni 
palpabile, datorate unui abces pericolic. Numărul de 
leucocite este, de obicei, crescut. Interesarea ureterului stîng 
de către o formaţiune tumorală inflamatorie determină, 
uneori, hidronefroză acută şi durere în flancul stîng. 
Radiografia abdominală simplă indică acumulare de gaz 
şi lichid în cadranul inferior stîng sau un pneumoperitoneu 
subdiafragmatic. Examenul CT evidenţiază inflamația 
țesutului adipos pericolic, îngroşarea peretelui intestinal 
şi prezența diverticulului. Dacă se realizează o irigografie, 

după 1-2 săptămîni de tratament antibiotic parenteral, se 
constată revărsarea bariului la nivelul diverticulului afectat, 
formarea de fistule şi prezența unui abces pericolic. 

Rinichiul stîng trebuie investigat ecografic pentru a 
exclude obstrucția ureterală datorată unui abces. Pacienţii 
cu această afecțiune necesită spitalizare, dietă hidrică şi 
administrare parenterală de antibiotice. Pînă la 50% din 
cazurile complicate impun efectuarea drenajului chirurgical 
şi rezecția segmentului de colon afectat. 


C. Boala inflamatorie pelvină acută. Boala inflamatorie 
pelvină acută determină dureri uni sau bilaterale în etajul 
abdominal inferior, intensificate de mers, vibrații sau de 
actul sexual. Durerea spontană şi la palpare poate fi, de 
asemenea, prezentă în regiunea lombosacrată, uni sau 
bilateral. Ea este agravată de mers, vibrații şi, frecvent, de 
flexia sau extensia trunchiului. Febra, leucoreea, greața şi 
vărsăturile pot fi prezente sau absente. De obicei, apare 
durere la palpare directă şi la decompresiune bruscă, în 
hipogastru, alături de apărare musculară. La tuşeul vaginal 
se remarcă tumefacția dureroasă a anexelor, dureri în etajul 
abdominal inferior şi la nivelul spatelui precipitate de 

mobilizarea colului. Această afecțiune se rezolvă de obicei 


“prin tratament antibiotic parenteral. Tratamentul oral este 


util în cazurile uşoare. 


D. Prostatita acută. Pacienţii cu prostatită acută prezintă 
febră înaltă, frisoane și durere suprapubiană şi perineală. 
Există frecvent disurie, polakiurie şi senzaţia de golire 
incompletă a vezicii urinare, urina fiind limpede sau 
tulbure. Poate apărea durerea lombosacrată, aceasta fiind 
uneori cel mai important simptom. Durerea suprapubiană 
se poate ameliora temporar sau poate dispare după 
micţiune, pentru a recidiva 1-2 ore mai tîrziu. Dacă este 
efectuat testul celor 3 pahare, în primul şi al treilea pahar 
se evidențiază leucociturie. Antibioterapia orală și/sau 
parenterală conduce, de obicei, la rezoluţia simptomelor. 
Prin uroculturi se va izola agentul etiologic. Masajul 
prostatic în scop diagnostic, pentru exprimarea secrețiilor, 
nu trebuie efectuat înainte de 2-3 săptămîni de la rezolvarea 
infecției. 

Durerea lombosacrată este ameliorată prin antibioterapie 
şi nu este exacerbată de aplecare, mers, poziția şezînd sau 
de vibrații. 2 


CAPITOLUL 

[] LISTA DIAGNOSTICELOR 


- POSIBILE 


1. Furunculul tegumentar fesier 
2. Abcesele anorectale 
A. Abcesele ischiorectale 
B. Abcesele supralevatoriene 
C. Abcesele anale posterioare profunde 


3. Sacroiliita 


A. Yersinia enterocolitica 
B. Bruceloza acută 
C. Sindromul Reiter 
D. Infecția bacteriană 
4. Sindromul articulației interspinoase 
(sindromul fațetei) 


5. Spondilolistezisul 


[(] REZUMAT 


Un furuncul provoacă durere localizată în regiunea fesieră 
asociată cu eritem şi fluctuență sau induraţie. Aceste leziuni 
pot fi unice sau multiple. De obicei, se rezolvă ptin drenaj 
spontan sau chirurgical. Un abces secundar unei injecții 
intramusculare apare, de regulă, în cadranul superoextern al 
fesei şi se manifestă prin fluctuență sau indurație profundă. 
Peristaltica intestinală nu intensifică durerea asociată aceastei 
leziuni. 

Un abces anorectal determină durere profundă în zona 
medială a fesei, intensificată de poziția şezînd, de mers şi de 
defecaţie. Tuşeul rectal şi rectoscopia sînt extrem de dureroase, 
dar rectoscopia poate identifica prezenţa puroiului provenit 
dintr-un orificiu intern al abcesului deschis la nivelul bazei 
unei cripte anale. În unele cazuri se semnalează febră şi 
frisoane şi se palpează o formaţiune dureroasă, în regiunea 

6. Degenerescența discului 
intervertebral 

7. Bursita ischiatică 

8. Sindroamele miofasciale 

9. Rupturile sau întinderile tendonului 
popliteu . 

10. Fasciita nodulară (lipoamele 
episacroiliace) 

11. Bursita trohanteriană 

12. Durerea lombară nespecifică 

13. Abcesele epidurale 

14. Nevralgia sacrată datorată herpesului 
genital primar 


dureroasă fluctuentă. Incizia şi drenajul abcesului vor ameliora 
durerea. 

Sacroiliita determină durere în regiunea supero-medială a 
fesei, intensificată de mers sau de vibrații, neinfluențată de 
tuse sau de defecaţie. Există sensibilitate localizată la percuția 
articulației sacroiliace. Anumite manevre efectuațe la nivelul 
articulației sacroiliace determină durere. La unii pacienți, 
activitatea ameliorează durerea, dar este agravată de şederea 
prelungită şi repausul la pat. 

Unele cazuri de sacroiliită apar după o boală diareică febrilă 
însoțită de durere spontană şi la palpare în fosa iliacă dreaptă. 
Yersinia enterocolitica este identificată prin coproculturi sau 
prin creşterea titrului de anticorpi serici specifici. Bruceloza 
apare la muncitorii din abatoare, .măcelari, fermieri şi 
veterinari. Aceşti pacienți prezintă febră, durere, spontan şi 

la palpare la nivelul coloanei toraco-lombare şi sacroiliită. 
Diagnosticul necesită obținerea unei hemoculturi pozitive sau 
creşterea de patru ori a titrului aglutininelor anti-brucella. 
Sindromul Reiter se manifestă prin sacroiliită și, frecvent, 
printr-o artrită periferică asimetrică, tumefacție şi durere, mai 
ales la nivelul articulaţiilor mari ale membrelor inferioare. 
Uretrita, conjunctivita, balanita circinată şi keratodermia 
blenoragică sînt alte manifestări care, atunci cînd sînt prezente, 
susțin diagnosticul. Infecţiile bacteriene pot cauza sacroiliită, 
cu febră şi frisoane, edem şi eritem cutanat local și sensibilitate 
la palpare. Se înregistrează, de obicei, răspuns favorabil la 
antibioterapia intravenoasă. 

Sindromul articulației interspinoase (artrita sau subluxația 
articulaţiilor interspinoase) determină durere lombară și/sau 
lombosacrată şi în regiunea fesieră, intensificată de poziția 
şezînd timp îndelungat și de rotația şi extensia trunchiului. 
Activitatea ameliorează durerea în unele cazuri. Ortostatismul 
este mai confortabil decît poziția şezînd. Kinetoterapia 
coloanei vertebrale sau infiltrațiile cu bupivacaină într-o articu- 
laţie interspinoase dureroasă duc la dispariția spectaculoasă a 
durerii. Sindromul Maigne se datorează subluxației articulației 
interspinoase de la nivelul T12-L1, determinînd durerea 
referită la nivelul crestei iliace posterioare sau în regiunea 
superioară a fesei, ameliorată de kinetoterapie sau infiltraţii. 

Spondilolistezisul debutează brusc, determinînd durere 
lombosacrată, fesieră şi pe faţa posterioară a coapsei. De 
obicei, există şi o spondiloliză subiacentă a vertebrei L5. 
Spasmul marcat al tendonului popliteu provoacă un mers 
dificil şi dureros. 

Ruptura de disc determină durere în regiunile lombosacrată 
şi fesieră, localizată pe linia mediană şi/sau paravertebral. 
Durerea este ameliorată de repausul la pat şi agravată de 
şederea prelungită, transportul de greutăţi şi împingerea unor 
obiecte grele. Discografia precipită sau intensifică durerea, 
iar infiltrarea discului cu bupivacaină o calmează. Examenul 
CT efectuat după discografie arată afectarea degenerativă a 
discului intervertebral. 

Bursita ischiatică determină durere spontană şi la palpare 
la nivelul tuberozităţii ischiatice, agravată de mers, alergare 
şi şederea prelungită pe un scaun tare. Injectarea locală de 
metilprednisolon şi evitarea exercitării de presiune în zona 
bursei duce la ameliorarea durerii. Bursita ischiatică apare la 
cicliştii începători, după poziția şezînd timp îndelungat (de 
exemplu, şezutul țesătorilor) și la atleții adolescenți care se 
antrenează pentru probe de viteză. 

Sindroamele miofasciale determină durere fesieră asociată 
cu prezența unor puncte trigger dureroase. Presiunea digitală 
la nivelul acestor puncte, reproduce sau intensifică durerea, 
iar infiltrarea lor cu lidocaină, urmată de întinderea musculară, 
ameliorează durerea. Punctele trigger sînt localizate la nivelul 
muşchiului mare fesier, piriform sau pătrat lombar. Ruptura 
sau întinderea tendonului popliteu poate mima, bursita 
ischiatică. Ruptura acestuia precipită o durere profundă, 
asociată cu sensibilitate la palparea: tuberozităţii ischiatice. 
Este necesară intervenţia chirurgicală reparatorie. Leziunea 
survine, de obicei, brusc în timpul alergării sau a unei sărituri. 

TABELUL INCIDENȚEI BOLILOR 
INCIDENȚA LA 100.000 (APROXIMATIVĂ) 
y Relativ frecvente 
Frecvente (>100) (>5-100) Rare (>0-5) 
Furunculul Sacroiliita din Sacroiliita datorată 
Sindromul sindromul Reiter brucelozei 
articulației Sacroiliita datorată Sacroiliita datorată 
interspinoase infecției cu infecțiilor 
Spondilolistezisul Yersinia bacteriene 
Sindroamele enterocolitica Abcesul epidural 
miofasciale +; Bursita ischiatică 
(mare fesier, Ruptura sau 
pătrat lombar) întinderea 
Fasciita nodulară tendonului 
Bursita popliteu 
trohanteriană Abcesul acut 
Durerea lombară anorectal 
nespecifică Sindroamele 
Nevralgia sacrată miofasciale 
datorată (piriform) 
herpesului Abcesul secundar 
genital injecțiilor 


intramusculare 





Fasciita nodulară determină durere în cadranele superioare 
ale fesei, asociată cu prezența unor noduli subcutanați mobili 
şi dureroşi. Durerea spontană și la palpare este ameliorată 
prin injectarea de lidocaină şi metilprednisolon într-un nodul 
dureros. Bursita trohanteriană se manifestă prin durere 
spontană Şi la palpare la nivelul marelui trohanter al femurului. 
Durerea iradiază spre fesă şi pe fața laterală a coapsei. 
Injectarea locală, în bursă, de lidocaină și metilprednisolon, 
ameliorează imediat şi definitiv durerea spontană și la palpare. 

Durerea de spate nespecifică poate determina durere 
lombosacrată şi fesieră. Spasmele musculare dureroase din 
regiunea lombosacrată pot acompania anumite mişcări sau 
încercările de deplasare. Şederea prelungită, mersul, 
transportarea de greutăți sau împingerea unui obiect greu 
intensifică durerea. Majoritatea pacienților răspund favorabil 
la repausul la pat şi la administrarea de analgezice şi se vindecă 
în 2-7 zile. Cazurile rezistente la tratament sînt cauzate de 
degenerescența discului intervertebral, de sindromul faţetei 
sau ruptura ligamentului supraspinos şi/sau interspinos. Prin 
definiţie, cauza durerii lombosacrate nespecifice rămîne 
nedeterminată, ameliorarea simptomelor. fiind spontană şi 
rapidă. În majoritatea cazurilor, la originea durerii se află 
probabil o întindere musculară sau ligamentară. Un număr 
mic de cazuri se pot datora degenerescenţei discale fără 
herniere sau sindromului faţetei. 

Abcesul epidural acut determină durere severă lombosacrată 
şi fesieră şi uneori la nivelul coapselor şi gambelor, asociată 
cu durere severă la palparea coloanei vertebrale lombare 
inferioare. Mai apar febră, frisoane şi leucocitoză. Debutul 
durerii şi febrei este urmat de apariția deficitului; motor la 
nivelul membrelor inferioare, a tulburărilor de sensibilitate în 
regiunea fesieră şi la nivelul membrelor inferioare şi a 

incontinenţei urinare şi pentru materii fecale. Diagnosticul 
este confirmat prin examen CT, RMN sau mielografie. 
Simptomele se remit după drenajul chirurgical al abcesului şi 
decomprimarea cozii de cal. În nevralgia sacrată datorată 
herpesului genital, apar leziuni ulcerative sau veziculare, 
dureroase, la nivelul labiilor sau penisului şi pe tegumentele 
adiacente, asociate cu durere surdă sau cu caracter de arsură 
la nivelul fesei şi coapsei. 


[|] DESCRIEREA AFECȚIUNILOR 
ENUMERATE 


1. FURUNCULUL TEGUMENTAR FESIER 


La debut, apare pe tegument o zonă de mărimea unei 
monede, eritematoasă și dureroasă spontan şi la palpare. 
În 24-36 de ore, această leziune crește în dimensiuni şi 
devine intens eritematoasă şi indurată. În 2-3 zile, regiunea 
indurată va căpăta o consistență fluctuentă. Șederea pe zona 
eritematoasă sau exercitarea unei presiuni în această regiune 
intensifică durerea; tusea şi defecaţia nu o influenţează. 
Leziunile de acest tip se pot rezolva fără drenaj sau după 
un timp pot forma un cap pustulos, la nivelul căruia începe 
să se exprime un material purulent galben-verzui. 
Stafilococii sînt principala cauză a furunculelor. Leziunile 
fluctuente. trebuie drenate chirurgical. Antibioticele 
antistafilococice orale asigură rezolvarea infecţiei. 

Culturile efectuate din materialul prelevat din regiunea 
anală şi de la nivelul narinelor vor izola Staphylococcus 
aureus. Dezinfecţia atentă a hainelor şi a lenjeriei de pat 
(de exemplu, prin utilizarea de înălbitori cu clor), duşurile 
dese, un unguent cu bacitracină aplicat intranazal şi 
administrarea orală de dicloxacilină previn recidivele la 
pacienţii care au leziuni recurente cu localizare fesieră sau 
în alte regiuni. 


Abcesele secundare injecțiilor intramusculare. Injectarea 
de antibiotice şi alte medicamente în cadranul supero-extern 
al fesei determină durere, tumefacție, sensibilitate locală la 
pălpare şi fluctuență. Un astfel de abces poate fi steril sau 
infectat. El poate drena spontan, poate necesita drenaj sau se 
poate rezolva, după mai multe săptămîni, prin transformarea 
într-un nodul mic şi dur. Defecaţia nu intensifică durerea 
produsă de o astfel de leziune. 


2. ABCESELE ANORECTALE 


Un abces anorectal comunică de obicei cu o criptă anală, 
prin intermediul unui tract fistulos. Abcesele anorectale 
pot fi clasificate după localizarea lor în raport cu rectul, 
sfincterul anal şi muşchiul ridicător anal. 


A. Abcesele ischiorectale. Acest tip de abcese îşi are 
originea la nivelul unei glande anale infectate. Abcesele 
ischiorectale provoacă o durere surdă şi uneori pulsatilă, 
cu sediul în regiunea fesieră medială, exacerbată de poziția 


şezînd, de mers, tuse şi defecaţie. Se observă o sensibilitate 
importantă la palparea regiunii mediale a fesei, care este 
tumefiată şi chiar indurată sau fluctuentă. Tuşeul rectal 
este uneori atît de dureros încît pacientul refuză efectuarea 
acestui examen. Prezenţa orificiilor interne fistuloase sînt 
confirmate şi localizate prin introducerea anoscopului şi 
exercitarea unei presiuni pe abces. Puroiul se exteriorizează 
prin orificiul traiectului fistuos aflat la baza unei cripte 
anale. Durerea fesiera este însoțită frecvent de febră, 
frisoane şi transpirații profuze. 

Efectuarea unei incizii mediale la nivelul formațiunii 
tumorale va duce la drenarea unei cantități de 30-300 ml 
de puroi cu miros fetid şi la ameliorarea rapidă a tuturor 
simptomelor. Abcesul trebuie spălat abundent şi cavitatea 
trebuie păstrată deschisă prin meşe îmbibate cu iodoform. 
Antibioticele se administrează intravenos 48-72 de ore. 
Pansamentul cu iodoform trebuie extras la 24-48 de ore, 
iar traseul fistulos trebuie excizat chirurgical la 10-14 zile 
după ce abcesul a fost drenat. 


B. Abcesele supralevatoriene. Acest tip de abcese produc 
o durere profundă fesieră, sacrată şi perianală. Durerea este 
severă, continuă şi surdă, putînd deveni pulsatilă. În unele 
cazuri, abcesul are originea la nivelul unei structuri 
intraabdominale (de exemplu, afecţiuni colonice ca boala 
Crohn şi diverticulita, apendicita sau salpingita). În alte 
cazuri abcesul comunică cu canalul anal printr-un traiect 
fistulos. 

Durerea este agravată de poziția şezînd, de mers, tuse, 
defecaţie şi de tuşeul rectal. Febra, frisoanele, transpirațiile 
şi leucocitoza sînt frecvente. 

Abcesele supavalevatoriene, datorate afecțiunilor 
intraabdominale, care nu comunică printr-o fistulă cu 
rectul, trebuie drenate în rect. 

Un abces supralevatorian secundar extensiei unui abces 
intersfincterian, trebuie, de asemenea, să fie drenat în rect. 
Un abces supralevatorian secundar unui abces ischiorectal 
trebuie drenat prin fosa ischiorectală. Antibioticele 
intravenoase se administrează 2-3 zile. Dacă drenajul 
abcesului este adecvat, febra şi durerea vor ceda rapid. 


C. Abcesele anale posterioare profunde. Se manifestă 
prin. durere rectală posterioară profundă, exacerbată de 
peristaltica intestinală și de tuşeul rectal, însoțite de febră, 
frisoane şi leucocitoză. Durerea este surdă și continuă şi 
poate deveni pulsatilă. Iradiază în regiunile fesieră şi 
sacrată. Examenul fizic poate releva doar durere la palparea 
rectală posterioară. Puncţia aspirativă a puroiului din abces, 
efectuată pe linia mediană, între rect şi coccis, va stabili 
diagnosticul. Puroiul poate invada fosa ischiorectală, uni 
sau bilateral (abces „în potcoavă“). Se impune drenajul 
chirurgical, urmat de lavajul abundent al abcesului. 


3. SACROILIITA 


Sacroiliita acută determină durere surdă pe fața mediană a 
fesei şi, uneori, pe fața posterioară a coapsei, intensificată 
de mers și de vibrații, dar nu şi de către tuse sau defecaţie. 

Se observă durere la percuţia digitală la nivelul articulației 
sacroiliace afectate. Anumite manevre efectuate la nivelul 
articulației sacroiliace precipită durerea. Majoritatea 
pacienților prezintă antigenul HLA-B27. 

Cauzele sacroiliitei sînt reprezentate de: 


A. Infecția cu Yersinia enterocolitica. Se manifestă prin 
diaree, durere în fosa iliacă dreaptă, febră şi frisoane, alături 
de sensibilitate la palpare şi, uneori, la decompresiunea 
bruscă a peretelui abdominal din aceeaşi regiune. Această 
afecţiune poate mima apendicita acută sau un episod de 
boală Crohn. Durerea se datorează unei inflamații localizate 
aileonului şi a ganglionilor limfatici mezenterici adiacenți. 

La 1-6 săptămîni de la debutul simptomelor abdominale, 
unii pacienți dezvoltă artrită simetrică migratorie care 
mimează reumatismul articular acut. 25% din pacienții cu 
poliartită vor dezvolta o sacroiliită. Diagnosticul de 
yersinioză este confirmat prin coprocultură, prin examenul 
histopatologic al unui ganglion limfatic mezenteric excizat 
sau prin teste serologice care detectează creşterea titrului 
de anticorpi specifici. Eritemul polimorf, eritemul nodos, 
uretrita sau uveita anterioară se pot asocia cu artrita. 
Tratamentul antibiotic cu doxiciclină şi alte medicamente 
nu este eficient pentru rezolvarea simptomelor articulare. 


B. Bruceloza acută. Această afecțiune determină durere 
pe faţa mediană a fesei, datorată sacroiliitei şi durere 
lombară şi toracică, datorată spondilitei. Sensibilitate locală 
la palparea articulației sacroiliace şi la .nivelul coloanei 
vertebrale însoţeşte durerea. Radiografia coloanei 
vertebrale este negativă mai multe luni de la debut. 
Scintigrafia arată o hipercaptare la nivel sacroiliac şi 
vertebral, chiar atunci cînd examenul radiologic este 
negativ. Simptomele articulare periferice şi splenomegalia 
apar la mai puţin de 15% din cazuri. Diagnosticul este 
confirmat prin hemocultură şi medulocultură sau prin teste 
serologice pentru anticorpii aglutinanți antibrucella. 
Majoritatea cazurilor apar la muncitorii din abatoare, 
veterinari, fermieri, măcelari şi la persoanele care consumă 
lapte nepasteurizat sau brînză. 


C. Sindromul Reiter. Durerea fesieră unilaterală şi de la 
nivelul articulației sacroiliace se poate asocia cu o artrită 
migratorie a articulaţiilor mari suprasolicitate de greutatea 
corporală (şold, genunchi şi glezne). Afectarea articulară 
periferică este frecvent asimetrică. Sacroiliita survine în 
25% din cazuri. Conjunctivita (30-40% din cazuri) şi 
uretrita sînt celelalte componente ale triadei diagnostice. 

În unele cazuri apar leziuni cutaneomucoase cum ar fi 
keratodermia blenoragică, balanita circinată, papulele şi 
ulcerele orale indolore, pacienţii fiind subfebrili. 
Majoritatea, celor afectaţi răspund la tratamentul cu 
antiinflamatoare nesteroidiene. 


D. Infecţiile bacteriene. Infecţiile piogene determină 
durere sacroiliacă, cu tumefacția țesuturilor moi, eritem şi 
durere la palparea articulaţiilor afectate, însoțită de febră 
ridicată, frisoane şi impotență funcțională severă. 


4. 


n 

Leucocitoza este frecventă. Această afecțiune răspunde, 
de obicei, la tratament antibiotic intravenos. 


SINDROMUL ARTICULAȚIEI INTERSPINOASE 
(SINDROMUL FAȚETAR) 


Durerea fesieră surdă, de intensitate mică sau moderată, 
este cauzată de artrita sau de subluxația articulaţiilor 
interspinoase. Sînt afectate de obicei articulațiile lombare 
sau lombosacrate. Durerea este precipitată de ridicarea de 
greutăți, de curățatul zăpezii sau de şederea prelungită. Ea 
poate debuta brusc după flexia sau rotația trunchiului. 
Rotaţia şi extensia trunchiului intensifică durerea, iar 
ortostatismul şi mersul o pot ameliora. Kinetoterapia 
coloanei vertebrale poate induce o ameliorare spectacu- 
loasă. Infiltraţia cu bupivacaină într-o articulație 
interspinoasă dureroasă duce, de asemenea, la dispariția 
durerii. După ambele metode de tratament se pot semnala 
totuşi recidive. 

Examenul CT demonstrează hipertrofia apofizelor 
articulare şi neregularități ale spaţiilor interarticulare 
interspinoase. Corelarea atentă a simptomelor cu 
modificările radiologice este necesară, deoarece mulţi 
pacienți asimptomatici prezintă modificări ale articulaţiilor 
interspinoase la examinarea prin CT a coloanei vertebrale. 

Sindromul Maigne este cauzat de afectarea articulației 
interspinoase dintre vertebrele T12 şi LI. Durerea este 
resimțită la nivelul crestei iliace posterioare și a regiunii 
fesiere- superioare. Articulația interspinoasă TI2-L] 
ipsilaterală este dureroasă la palpare. Kinetoterapia 
coloanei vertebrale sau infiltrația intraarticulară cu 
anestezice ameliorează durerea. Această afecțiune este 
datorată de obicei degenerescenței articulaţiilor inter- 
spinoase şi ale discurilor intervertebrale. Poate exista 
afectare bilaterală. 


SPONDILOLISTEZISUL 


Un pacient cu spondiloliza părților interarticulare ale 
verterbrei L5 poate prezenta durere fesieră severă, cu debut 
brusc, care iradiază pe fața posterioară a coapsei. 
Radiografiile coloanei vertebrale indică alunecarea 
vertebrei L5 pe Sl. Durerea are drept consecință spasmul 
tendonului popliteu şi tulburări de mers. Simptomele se 
agravează în ortostatism. Astfel de episoade acute sînt 
foarte rare. Repausul la pat, analgezicele şi miorelaxantele 
ameliorează durerea dar cazurile severe pot necesita 
decompresie chirurgicală, cu sinostozarea corpilor 
vertebrali pentru a preveni recidivele. 


6. DEGENERESCENȚA DISCULUI 


INTERVERTEBRAL 


Se manifestă prin durere surdă lombosacrată şi fesieră. 
Intensitatea este moderată pînă la severă. Poziţia şezînd 
timp îndelungat intensifică durerea, iar decubitul o 
ameliorează. Injectarea de substanțe de contrast în discul 
afectat reproduce şi intensifică durerea fesieră, iar injectarea 

de lidocaină intradiscal o ameliorează. Examenul CT 
efectuat după discografie indică faptul că substanța de 
contrast a penetrat prin inel într-un mod asimetric, 
evidențiind afectarea degenerativă a discului. Majoritatea 
pacienților se vindecă prin tratament conservator. Un mic 
procent necesită sinostoza corpilor vertebrali pentru 
calmarea permanentă a durerii. Evaluarea atentă a 
răspunsului subiectiv la injectarea intradiscală este necesară 
deoarece mulţi pacienți asimptomatici pot prezenta 
modificări la discografia asociată cu examen CT. Utilizarea 
discografiei nu este acceptată de toți clinicienii. 


7. BURSITA ISCHIATICĂ 


Bursita ischiatică apare la nivelul fesei, în dreptul 
proeminențelor osoase. Zona din dreptul spinelor ischiatice 
este dureroasă, spontan şi la palpare. Cauza cea.mai frec- 
ventă este şederea prelungită pe o suprafaţă tare. Durerea 
este intensificată de șederea pe un scaun tare sau pe o 
banchetă. Evitarea poziţiei şezînd pe suprafeţe care nu sînt 
prevăzute cu perne şi injectarea locală de metilprednisolon 
şi lidocaină în bursă duc de obicei la ameliorarea durerii. 
Această afecțiune a fost denumită „şezutul țesătorului'“, 
deoarece apărea mai des la țesătorii din secolul al XIX-lea. 
Survine frecvent şi la cicliştii începători și la atleții tineri 
care se antrenează pentru probe de viteză. 


8. SINDROAMELE MIOFASCIALE 


Durerea fesieră poate fi provocată de un sindrom 
miofascial. Mersul intensifică durerea, pe cînd repausul, o 
ameliorează. La nivelul fesei există puncte trigger 
dureroase, bine localizate. Presiunea digitală exercitată de 
către examinator asupra acestor puncte agravează durerea. 
Infiltrarea punctelor trigger cu lidocaină şi exercițiile de 
elongație musculară ameliorează durerea. O ameliorare a 
durerii se mai poate obține prin aplicarea spray-urilor cu 
efect răcoritor pe punctele trigger fesiere, urmată de 
întinderea muşchiului. dureros. Sindroamele, miofasciale 
cele mai frecvente sînt: 

Sindromul muşchiului mare fesier, în care se semnalează 
durere la nivelul unei fese şi a feţei posterioare a coapsei. 
Punctul trigger se află la nivelul fesei. 

Sindromul mușchiului piriform, în care apare durere 
fesieră şi pe fața posterioară a coapsei. Punctul trigger se 
află la nivelul fesei lîngă incizura sciatică. 

Sindromul mușchiului pătrat lombar, în care durerea cu 
caracter surd apare la nivelul fesei, regiunii inghinale şi a 
feţei antero-superioare a coapsei. Punctul trigger este situat 
în masa musculară profundă, la jumătatea distanței dintre 
coasta a XII-a şi creasta iliacă posterioară, la 5-8 cm de linia 
mhediană a spatelui. Mişcările trunchiului agravează durerea. 


9. RUPTURILE SAU ÎNTINDERILE TENDONULUI 


POPLITEU 


Durerea datorată elongaţiei tendonului popliteu este 
intensificată de mers. Aceasta debutează după parcurgerea 


1 


1 


1 


cîtorva sute de metri şi continuă pînă ce pacientul se oprește. 
Poate exista o sensibilitate minimă la palparea tuberozității 
ischiatice. Exerciţiile: de întindere musculară ameliorează 
durerea care mimează bursita ischiatică cu excepția 
sensibilităţii la palpare, care este minimă. O ruptură acută a 
tendonului mușchiului popliteu, la nivelul inserției pe 
tuberozitatea ischiatică precipită o durere fesieră severă, 
spontan şi la palpare. Această leziune apare de obicei brusc 
în timpul alergării sau al executării unor sărituri. Repausul 
urmat de exerciţii blânde de întindere vor fi utile în leziunile 
uşoare. Rupturile severe necesită tratament chirurgical. 


0. FASCIITA NODULARĂ (LIPOAMELE 
EPISACROILIACE) 


Durerea surdă apare la nivelul fesei și este intensificată de 
flexia anterioară a trunchiului. Există unul sau mai mulți 
noduli subcutanaţi mobili, de consistență fermă şi 
dimensiuni de 2-4 em. Consistenţa variază de la moale la 
fermă. Nodulii sînt determinaţi de hernierea țesutului 
adipos prin orificiile fasciei profunde. Infiltrarea locală a 
acestor leziuni cu lidocaină şi metilprednisolon duce la 
ameliorarea durerii. Pe de altă parte, puncţionarea repetată 
a nodulilor dureroşi cu un ac gros va fragmenta leziunea, 
cu diminuarea consecutivă a durerii. 


„ BURSITA TROHANTERIANĂ 


Durerea apare la nivelul trohanterului mare și iradiază pe 
faţa laterală a coapsei şi în regiunea fesieră. Este 
intensificată de decubitul pe partea afectată, de mers şi 
alergare. Apare durere la palparea trohanterului mare. 
Înfiltrarea cu lidocaină şi metilprednisolon în interiorul 
bursei va duce la dispariția imediată a durerii. De obicei, 
sînt suficiente una sau două injecții pentru a se obține o 
ameliorare de lungă durată a durerii. In mai puţin de 5% 
din cazuri, excizia chirurgicală a bursei este necesară 
datorită lipsei de răspuns la tratamentul cu infiltrații. 


_ 


2. DUREREA LOMBARĂ NESPECIFICĂ 


Durerea surdă, lombosacrată şi fesieră, debutează insidios 
în timpul sau la puțin timp după un efort fizic intens, cum 
ar fi ridicarea de greutăţi, împingerea unui obiect greu sau 
curățarea zăpezii. 

Durerea este intensificată de flexie, de şedere prelungită 
şi de rotația trunchiului. Ea este ameliorată de repausul la 
pat. Uneori, decubitul lateral cu coapsele flectate pe bazin 
este poziția cea mai confortabilă. Episoadele severe de 

"spasm al musculaturii lombosacrate limitează deplasarea. 

Aceste episoade acute se rezolvă după 2-7 zile de repaus 
la pat asociat cu aplicarea de căldură umedă şi cu 
administrarea de analgezice, antiinflamatoare nesteroidiene 
şi miorelaxante. Patul trebuie să aibă o saltea dură, 
nedeformabilă, iar în timpul şofatului, scaunul trebuie să 
fie prevăzut cu o spetează. 

Cauzele durerii lombosacrate nespecifice; nu sînt de 
obicei cercetate, decît dacă durerea persistă. Unele cazuri 

se datorează efortului muscular sau întinderilor ligamen- + 


tare, pe cînd altele sînt cauzate de ruptura unui disc inter- 
vertebral, de inflamația articulaţiilor interspinoase, de 


subluxația corpurilor vertebrale sau de instabilitatea 


segmentară. 
13. ABCESELE EPIDURALE 


Se manifestă prin durere severă, cu sediul la nivelul regiunii 
lombare inferioare, fesei şi regiunii superioare a coapsei, 
însoţită de durere spinală severă, spontană și la palpare, 
frisoane, febră și leucocitoză. Se poate instala un deficit 
motor la nivelul unuia sau a ambelor membre inferioare, 
precum şi tulburări de sensibilitate parcelare la nivelul 
membrelor inferioare şi a regiunii fesiere. Mai tîrziu apare, 
eventual, incontinență urinară şi pentru materii fecale. 
Examenul lichidului cefalorahidian (LCR) evidențiază 
proteinorahie crescută, leucocitoză sau număr normal de 
leucocite şi glicorahie normală. Extinderea caudală a 
abcesului se evidențiază prin mielografie sau examen CT 
cu substanță de contrast. Drenajul abcesului sub protecție 
de antibiotice administrate intravenos va duce la vindecare 
completă, dacă intervenția chirurgicală nu întîrzie mai mult 
de 36 de ore de la debutul simptomelor neurologice. 


353 





„Amiînarea peste 48 de ore este frecvent corelată cu afectare 


neurologică ireversibilă. 


14. NEVRALGIA SACRATĂ DATORATĂ 


HERPESULUI GENITAL PRIMAR 


Durerea fesieră şi pe fața şi postero-medială a coapsei, cu 
caracter nevralgic este prezentă cu 2-3 zile înainte de apariția 
erupției alcătuite din grupuri de vezicule şi mici ulcere 
dureroase, localizate la nivelul tegumentelor labiale şi 
perineale la femei şi la nivelul penisului şi a zonelor adiacente, 
la bărbaţi. Febra, frisoanele, mialgiile generalizate şi anorexia 
pot acompania aceste simptome. La nivelul tegumentelor 
regiunii genitale există vezicule şi ulceraţii crustoase, cu 
aspect tipic, dispuse grupat, în perechi sau izolate. Durerea 
locală este atât de severă încît determină abstinență sexuală 
temporară, dar poate fi discretă, trecînd neobservată. Unii 
pacienţi acuză prurit, fără durere, spontan și la palpare. 

Alte simptome sînt disuria, polakiuria şi uneori, retenția 
de urină. Simptomele neurologice (de exemplu: cefaleea, 
redoarea de ceafă şi fotofobia) apar în maximum 10% din 
cazuri. Cazurile severe de herpes genital, cu simptome 
extensive locale şi sistemice, se tratează cu acyclovir intravenos, 
iar în cazurile uşoare, acesta se va administra oral. 


CAPITOLUL 

LILISTA DIAGNOSTICELOR 


POSIBILE 


1. Abcesul anorectal 


2. Furunculele 
3. Sacroileita 


A. Yersinia enterocolitica 


B. Bruceloza 


C. Sindromul Reiter 


4. Sindromul faţetei 
5 Spondilolistezisul 


6. Ruptura de disc intervertebral 


(] REZUMAT 


Abcesul „în potcoavă“ provoacă durere severă fesieră, 
bilaterală și febră, durerea fiind agravată de către defecaţie şi 
anoscopie. Tratamentul constă în drenajul chirurgical al 
spaţiilor retroanorectal şi ischiorectal. Furunculele se 
manifestă sub forma unor leziuni eritematoase, dureroase la 
palpare şi fluctuente, pe tegumentele feselor. Tratamentul 
constă în drenaj şi administrare de dicloxacilină. Sacroileita 
determină durere bilateral, pe faţa medială a feselor, agravată 
de vibrații, de extensie şi de flexia coapsei pe bazin, însoțită 
de durere la percuţia articulației sacroiliace. Anumite manevre 
efectuate asupra articulației sacroiliace precipită durerea. 
Această afecțiune poate apărea imediat după o boală diareică 
febrilă produsă de Yersinia enterocolitica, după o afecţiune 
pseudogripală produsă de o specie de Brucella sau în contextul 
unei poliartrite migratorii asociate cu uretrită şi conjunctivită 
(sindrom Reiter). Sinovita bilaterală sau subluxaţia articulaţiilor 

A. Fără herniere 
B. Cu herniere 
7. Bursita ischiatică 
8. Abcesele epidurale 
9. Infarctul conului medular 
10. Hematomul epidural netraumatic 
11. Traumatismele fesiere 
12. Nevralgia sacrată datorată herpesului 
genital primar 


interspinoase (sindromul articulaţiilor interspinoase) se 
manifestă prin durere lombosacrată şi durere fesieră bilaterală, 
agravate de șederea prelungită, rotația sau hiperextensia 
trunchiului. Durerea este ameliorată spectaculos de kineto- 
terapia coloanei vertebrale sau prin realizarea de infiltrații în 
articulațiile interspinoase. Examenul CT confirmă modificările 
de la nivelul acestor articulaţii. Spondilolistezisul acut la 
nivelul articulației intervertebrale L5-S1 determină durere 
fesieră bilaterală. Diagnosticul se confirmă prin examenul 
radiologic al coloanei lombosacrate, în incidență laterală şi în 
ortostatism. 

Ruptura de disc fără herniere determină durere lombo- 
sacrată şi dureri surde fesiere, bilateral, intensificate de șederea 
prelungită şi de ridicarea de greutăți. Discografia va precipita 
sau intensifica durerea caracteristică (atunci cînd este injectată 
substanța de contrast). Infiltrarea cu lidocaină în acelaşi disc 

TABELUL INCIDENȚEI BOLILOR 


PN 


INCIDENȚA LA 100.000 (APROXIMATIVĂ) 


Relativ frecvente 
Frecvente (>100) (>5-100) 
Furunculele 
Sacroiliita din 
sindromul Reiter 
Sindromul faţetar 


Ruptura de disc 


Rare (>0-5) 

Abcesul anorectal Sacroiliita produsă 
(abcesul „în de specii de 
potcoavă“) Brucella 

Sacroiliita produsă Abcesul epidural 
de Yersinia Infarctul conului 


Traumatisme fesiere enterocolitica medular 
Herpesul genital Spondilolistezisul Hematomul 
primar şi Bursita ischiatică epidural 


nevralgia sacrată 


PR 


va ameliora durerea. Hernia de disc generează durere sciatică, 
care însoţeşte durerea lombosacrată şi fesieră. Hernierea 
mediană precipită apariția sindromlui de coadă de cal cu deficit 
motor, tulburări de sensibilitate ale membrelor inferioare şi 
tulburări sfincteriene. Examenul CT va evidenția hernia de disc. 
Bursita ischiatică se manifestă prin durere spontană şi la 
palpare, resimțită la nivelul tuberozității ischiatice. Această 
durere este ameliorată prin acoperirea cu perne a suprafețelor 
dure pe care se stă mai mult și prin infiltrații cu lidocaină și 
metilprednisolon în una sau ambele burse ischiatice. 
Abcesul epidural debutează de obicei cu durere lombo- 
sacrată şi fesieră, cu febră, frisoane şi cu stare generală toxică. 
Acest tablou clinic este completat imediat cu un sindrom de 
coadă de cal cu evoluție rapidă. /nfarctul conului medular 
debutează brusc cu durere fesieră, la nivelul coapsei şi perinea- 
14. Se asociază deficitul motor, tulburări de sensibilitate şi 
parestezii la nivelul membrelor inferioare, precum şi inconti- 
nență urinară. Examenul CT şi mielografia nu indică prezenţa 
unei formaţiuni, tumorale. Recuperarea se. obține treptat, în 
mai multe luni. Tratamentul constă în drenaj chirurgical şi 
antibioterapie. Hematomul epidural netraumatic survine la 
pacienți cu insuficiență hepatică severă sau la cei cu un timp 
de protrombină prelungit datorat tratamentului anticoagulant. 
„Se manifestă prin durere lombosacrată şi fesieră cu debut acut, 
după câteva ore instalîndu-se sindromul cozii de cal. Diagnosti- 
cul este confirmat prin mielografie şi examen CT. Simptomele 
dispar după laminectomie şi excizia hematomului. Trauma- 
tismele fesiere pot determina durere locală, tumefacție, durere 
la palpare, crepitații osoase și echimoza tegumentelor supraia- 
cente. Herpesul genital primar determină ulceraţii genitale, aso- 
ciate eventual cu durere surdă fesieră bilaterală şi, uneori, cu 
parestezii care preced debutul leziunilor locale cu 2 sau 3 zile. 


[|] DESCRIEREA AFECȚIUNILOR 
ENUMERATE 
1. ABCESUL ANORECTAL 


Simptomele de debut constau în febră, frisoane, transpirații 
şi durere anorectală profundă. Iniţial durerea este discretă, 


fiind intensificată în timpul şi după defecaţie. Materialul 
purulent se colectează posterior de rect. După 1-2 zile 
durerea devine severă şi pulsatilă, se extinde şi cuprinde 
una, apoi ambele fețe mediale ale feselor. Prin puncție 
aspirativă, efectuată în regiunea situată posterior de anus, 
se va obţine puroi. Infecția se poate extinde implicînd 
ambele fose ischiorectale (abces „în potcoavă“). Drenajul 
fosei ischiorectale şi a spaţului profund retroanal va 
ameliora simptomele. Administrarea intravenoasă de 
antibiotice este utilă în primele 3 zile după drenajul 
chirurgical, pentru a se eradica infecția țesuturilor moi 
adiacente cavității abcesului. 


„ FURUNCULELE 


La nivelul ambelor fese pot să apară simultan furuncile 
dureroase spontan și la palpare, eritematoase, cu dimensiuni 
cuprinse între 3 şi 10 cm. Ele drenează spontan sau necesita 
incizie şi drenaj chirurgical. Antibioticele antistafilococice 
sînt utile în tratamentul acestei afecțiuni. 


„ SACROILIITA 


Durerea este localizată în regiunea lombosacrată şi în 
regiunea fesieră medială, bilateral. Este resimţită la nivelul 
articulaţiilor sacroiliace. Mersul, alergarea, flexia 
trunchiului, ridicarea de pe scaun sau poziţia şezînd vor 
intensifica temporar durerea. Această senzaţie de discontort 
poate iradia inferior pe feţele posterioare ale uneia sau ale 
ambelor coapse. Manevrele care solicită articulația 
sacroiliacă precipită durerea bilaterală. Manevra Lasăgue 
provoacă durere fesieră şi lombosacrată, fără a determina 
apariția durerii la nivelul gambelor şi picioarelor. Apare 
durere la percuţia articulaţiilor sacroiliace, bilateral. 
Redoarea matinală însoţeşte, de obicei, durerea lombo- 
sacrată şi fesieră. Sacroiliita acută bilaterală este 
determinată de una din următoarele afecțiuni: 


A. Infecția cu Yersinia enterocolitica. Acest micro- 
organism determină febră, diaree şi durere, spontan şi la 
palpare, în fosa iliacă dreaptă, datorită inflamaţiei ileonului 
şi a ganglionilor limfatici mezenterici. Tabloul clinic 
mimează apendicita acută sau ileita regională. (boala 
Crohn), În 1-6 săptămîni de la debutul simptomelor 
gastrointestinale, unii pacienți dezvoltă o poliartrită 
simetrică migratorie. Pînă la 25% dintre pacienții cu 
poliartrită vor dezvolta şi sacroiliită. Afectarea articulației 
sacroiliace survine în lipsa simptomelor articulare 
periferice. Eritemul polimorf, eritemul nodos, uretrita şi 
irita însoțesc simptomele articulare în unele cazuri. 
Majoritatea pacienților se vindecă spontan după 2-3 luni. 
Un mic număr de pacienţi pot prezenta simptome recurente. 
Diagnosticul depinde de izolarea Yersiniei enterocolitica 
din scaun sau din ganglionii limfatici mezenterici sau de 
demonstrarea creşterii titrului de anticorpi specifici. 


B. Bruceloza. Această afecțiune debutează cu simptome 
pseudogripale, febră şi durere bilaterală fesieră, lombară 

şi paravertebrală toracică. Radiografiile coloanei vertebrale 
şi ale articulaţiilor sacroiliace sînt normale, timp de mai 
multe luni, dar scintigrafia osoasă demonstrează, de obicei, 
o hipercaptare a izotopilor în regiunile lombară şi 
sacroiliacă. Durerea lombosacrată şi fesieră este atît de 
severă, încît pacientul se deplasează doar cu scaunul cu 
rotile, în ciuda examenului radiologic normal. În timp, vor 
apărea leziuni osteolitice şi de osteoscleroză a unuia sau a 
mai multor corpi vertebrali sau ale discurilor inter- 
vertebrale. Articulația sacroiliacă are limite imprecise, 
neregulate şi apare osteoscleroză para-articulară. 
Diagnosticul este stabilit prin hemoculturi, meduloculturi 
sau prin demonstrarea creşterii titrului de aglutinine anti- 
Brucella. Majoritatea pacienților care suferă de această 
afecțiune sînt lucrători în abatoare, fermieri, măcelari sau 
veterinari. În plus, consumul laptelui crud sau a altor 
preparate din lapte nepasteurizat poate produce această 
infecție. Răspunsul la tratamentul cu doxiciclină şi 
streptomicină este favorabil. 


C. Sindromul Reiter. Sacroiliita se asociază de obicei cu 
conjunctivită (30-40% din cazuri), uretrită şi artrită 
periferică. Febra apare şi ea în anumite cazuri. Leziunile 
cutaneomucoase sînt frecvent prezente, fiind reprezentate 
de ulcere orale indolore, balanită circinată şi Keratodermie 
blenoragică. Antiinflamatoarele nesteroidiene controlează 
febra şi simptomele articulare. Pînă la o treime din pacienţi 
dezvoltă simptome persistente sau recidivante la nivelul 
articulaţiilor periferice sau al articulaţiilor sacroiliace. 


4. SINDROMUL FAȚETAR 


Durerea lombară sau fesieră bilaterală poate surveni în 
absența durerii cu localizare la nivelul coapsei şi a gambei. 
Durerea este agravată de şederea prelungită, de flexia 
anterioară, de rotația sau de extensia trunchiului. La unii 
pacienți durerea este, ameliorată de ortostatism şi de 
mişcare. Kinetoterapia coloanei vertebrale sau infiltraţiile 
cu bupivacaină în articulațiile interspinoaăse ameliorează, 
de obicei, durerea. Articulațiile la nivelul cărora urmează 
a se efectua infiltraţiile sînt selecționate pe baza testării 
sensibilităţii localizate la palpare. Examenul CT efectuat 
la nivelul articulației incriminate arată neregularitatea sau 
îngustarea spațiilor articulare afectate. Mai pot fi observate 


"modificări hipertrofice ale proceselor articulare și prezența 


5 


subluxațiilor. Examenul CT evidenţiază modificări similare 
şi la pacienţii asimptomatici, astfel încît se impune o 
corelare atentă cu semnele clinice şi cu modificările 
radiologice. 


SPONDILOLISTEZISUL 


Un pacient care a prezentat durere lombosacrată timp de 
mai multe luni sau ani, datorată spondilolizei, poate 
dezvolta o durere acută bilaterală în regiunea fesieră şi pe 
fețele postero-superioare ale coapselor. Se asociază uneori 
un spasm sever al tendoanelor care determină „tîrşiitul“ 
picioarelor. Radiografia coloanei vertebrale lombosacrate, 


în incidență laterală, efectuată în ortostatism, demonstrează 
o deplasare importantă a vertebrei L5 față de vertebra SI. 
Dacă repausul la pat şi analgezicele nu conduc la dispariția 
simptomelor, este necesară intervenția chirurgicală de 
decompresie şi sinostoza vertebrală pentru a permite 
pacientului să se deplaseze şi să-şi redobîndească 
capacitatea de muncă. 


6. RUPTURA DE DISC INTERVERTEBRAL 


A. Ruptura de disc fără herniere. Se manifestă prin 
durerea surdă lombosacrată şi fesieră bilaterallă, intensifi- 
cată de flexie, extensie, şedere prelungită, mers, transportul 
de greutăți şi ameliorată de repausul la pat. În timpul 
discografiei, injectarea substanței de contrast în spațiul 
intervertebral precipită sau exacerbează durerea, injectarea 
de lidocaină ducînd la dispariția acesteia. Examenul CT 
efectuat imediat după injectarea substanţei de contrast în 
disc indică penetrarea asimetrică a substanței în inelul fibros 
al discului. Şi în acest caz este necesară o corelare atentă 
clinico-radiologică, deoarece mulţi pacienți prezintă 
ruptură de disc vizibilă discografic, dar sînt asimptomatici. 
Această afecțiune răspunde, de obicei, favorabil la repausul 
la pat, analgezice şi la evitarea ridicării de greutăți şi a 
poziţiei şezînd pentru perioade lungi de timp. 


B. Ruptura de disc cu herniere. Această afecțiune 
precipită durerea lombosacrată şi fesieră. Se poate asocia 
O durere sciatică uni sau bilaterală, cu pozitivarea manevrei 
Lastgue şi a semnului Dejerine. Mai este posibilă instalarea 
unui deficit motor la unul sau la ambele membre inferioare 
şi a tulburărilor de sensibilitate parcelare şi/sau „în şa“. 
Hernia de disc mediană se manifestă prin incontinență 
sfincteriană vezicală şi anală. Diagnosticul este confirmat 
prin examen CT cu substanță de contrast sau mielografie. 
Tratamentul se poate limita la repaus la pat sau necesită 
laminectomia şi îndepărtarea discului afectat. 


7. BURȘITA ISCHIATICĂ („ŞEZUTUL 


CROITORULUI“) 


Şederea prelungită pe o suprafaţă dură determină durere 
fesieră bilaterală, spontan şi la palpare, asociată cu durere 
la nivelul tuberozităților ischiatice. Această afecțiune se 
mai întâlneşte la cicliştii începători şi la atleţii adolescenți, 
care se antrenează pentru probe de viteză. Dispariția 
simptomelor se obține prin evitarea exercitării de presiune 
asupra tuberozităților ischiatice, prin tapisarea suprafețelor 
dure şi prin injectarea de lidocaină şi metilprednisolon în 
locul dureros, uni sau bilateral. 


8. ABCESELE EPIDURALE 


Durerea severă spontană şi la palpare apare brusc la nivelul 
coloanei vertebrale lombare sau în regiunea lombosacrată. 
Această durere iradiază în ambele regiuni fesiere și este 
intensificată de vibrații sau- de mişcări ale coloanei 
vertebrale lombosacrate. Se poate asocia o durere sciatică, 

uni sau bilaterală. Febra, frisoanele şi transpiraţiile însoțesc 
durerea lombosacrată şi fesieră. În curînd se instalează 
deficitul motor uni sau bilateral, paresteziile şi tulburările 
de sensibilitate la nivelul membrelor inferioare ca şi 
incontinența pentru materii fecale şi urină. Diagnosticul 
este confirmat prin mielografie, care vizualizează 
compresia completă din regiunea lombară. Extinderea 
leziunii este determinată prin (RMN) care evidenţiază 
dimensiunile în sens cranio-caudal ale abcesului. Prin 
laminectomie şi drenajul abcesului se va obține ameliorarea 
durerii şi recuperarea funcțiilor neurologice. Amînarea 
intervenției chirurgicale, mai mult de 48 de ore de la debutul 
simptomelor neurologice conduce de regulă la instalarea 
de leziuni ireversibile. Pentru obținerea unei vindecări 
rapide a acestei afecțiuni este necesară asocierea de 
antibiotice cu administrare parenterală. 


9. INFARCTUL CONULUI MEDULAR 


Se manifestă prin instalarea bruscă a unei dureri severe în 
regiunea lombosacrată și fesieră, însoțită de durere 
perineală şi la nivelul coapsei. Aceste simptome sînt urmate 
de apariția rapidă a deficitului motor la nivelul membrelor 
inferioare, a paresteziilor „în şa“ şi a hipoesteziei. Tulbu- 
rările de sensibilitate parcelare şi paresteziile pot de aseme- 
nea să cuprindă coapsele, gambele şi picioarele. Frecvent 
se asociază incontinență pentru materiile fecale şi urină. 
Sfincterul anal este de obicei aton. Extensia şi abducția 
din articulaţia şoldului, flexia genunchiului şi mişcările 
gleznei sînt diminuate sau abolite. Reflexele osteo- 
tendinoase la nivelul membrelor inferioare sînt absente. 

Factorii de risc pentru această afecţiune sînt intervențiile 
chirurgicale pe aortă, utilizarea unui balon intraaortic în 
tratamentul şocului cardiogen, fumatul şi ateroscleroza 
generalizată. Această afecțiune mimează hernia de disc 
mediană. În unele cazuri, accidentul ischemic major este 
precedat de episoade scurte şi repetate de durere şi 
hipoestezie „în şa“, de deficit motor şi de parestezii la 
nivelul membrelor inferioare. Mielografia şi examenul CT 
nu indică prezența unei formaţiuni. Febra și frisoanele, 
simptome frecvent întîlnite la pacienţii cu abces epidural, 
sînt absente. Nu există tratament specific. 

Simptomele şi semnele neurologice cedează parţial după 
o perioadă de mai multe luni. 


10. HEMATOMUL EPIDURAL NETRAUMATIC 


Se manifestă prin debutul brusc al unei dureri lombosacrate 
sau lombare, pe linia mediană, cu iradiere în regiunea 
fesieră şi inferior de-a lungul unuia sau a ambelor membre 
inferioare. Majoritatea pacienţilor care dezvoltă această 
afecţiune se află sub tratament anticoagulant oral sau 
prezintă o afecțiune hepatică severă cu tulburări de 
coagulare. Tulburările neurologice apar la cîteva ore de la 
debutul durerii. În curînd se instalează deficitul motor, 
paresteziile, hipoestezia şi incontinenţa pentru materii 
fecale şi urină. Febra şi frisoanele nu fac parte din tabloul 
clinic. Timpul de protrombină este, de obicei, prelungit. 


Ul. 

Mielografia va confirma prezența unei. formaţiuni. 
Extinderea hematomului este stabilită prin RMN coloanei 
vertebrale lombare. Trebuie administrată vitamina K şi 
plasmă proaspătă congelată şi trebuie efectuată laminecto- 
mia pentru decomprimarea cozii de cal. Leziunile neuro- 
logice parţiale răspund favorabil la decompresiune. 
Leziunile complete au prognostic nefavorabil, care se 
agravează cu atît mai mult cu cît intervenţia chirurgicală 
este amînată mai mult timp. Evoluţia rapidă a semnelor 
neurologice are prognostic grav, iar pierderea treptată a 
funcţiilor neurologice, de-a lungul a mai multor zile, se 
corelează cu un hematom de dimensiuni mai mici. 


TRAUMATISMELE FESIERE 


Căderile şi accidentele de motocicletă şi automobil pot 
cauza durere severă la nivelul ambelor fese, cu debut în 
momentul traumatismului. Se poate constata existența 
tumefierii locale, a durerii la palpare, a crepitaţiilor osoase 
şi a echimozei tegumentelor adiacente. Induraţia țesuturilor 
moi se datorează hemoragiei. Radiografiile arată una sau 
mai multe fracturi pelvine. Fracturile pelvine severe 
generează eventual hemoragii suficient de importante, încît 
să producă hipotensiune şi tahicardie. Pierderea de sînge 
răspunde favorabil la reechilibrarea volemică şi administra- 
rea de sînge, hemoragiile pelvine necontrolate necesitînd 
arteriografia arterei.iliace şi recurgerea la embolizare pentru 
a controla hemoragia care continuă. 


12. NEVRALGIA SACRATĂ DATORATĂ 


HERPESULUI GENITAL PRIMAR 


Un episod inițial de herpes genital debutează uneori cu 
durere surdă lombosacrată, care iradiază în ambele fese și 
pe fața postero-medială a coapselor. Durerea este însoțită 
de parestezii şi de senzaţie de arsură la nivelul feselor, a 
regiunii perineale şi a membrelor inferioare. Febra este 
prezentă şi persistă mai multe zile. Apar ulcere şi vezicule 
genitale dureroase şi, uneori, pruriginoase. Aceste leziuni 
sînt sensibile la palpare, fiind asociate cu disurie, polakiurie 
şi, uneori, cu retenție de urină. La femei, leziunile vulvare 
şi clitoridiene sînt dureroase, pe cînd cele vaginale şi 
cervicale sînt indolore. La bărbaţi, leziunile pot implica 
prepuţul şi glandul, scrotul, uretra, perineul şi zona 
anorectală. Pot exista leziuni ulcerative ale vezicii urinare. 
Pînă la 10% dintre pacienţi prezintă cefalee, redoare 
dureroasă de ceafă, vărsături şi fotofobie (meningită 
aseptică). 

Apar ulcerații vaginale, leucoree şi adenopatie inghinală 
dureroasă. Administrarea orală de acyclovir este un 
tratament eficient pentru un episod primar de herpes genital. 
Cazurile severe necesită tratament intravenos. 

Tratamentul cu acyclovir ameliorează durerea, încetinind 
replicarea virală şi scurtînd timpul necesar pentru 
vindecarea leziunilor, dar tratamentul inițiat precoce nu 
pare să prevină recidivele, care devin o problemă la mai 
mult de 75% din pacienții cu infecție simptomatică. 

PENIANĂ 


[] LISTA DIAGNOSTICELOR 
POSIBILE 


1. Leziunile ulcerative peniene D. Pielonefrita acută 





A. Herpesul genital primar 
B. Şancroidul (şancrul moale) 
C. Sifilisul primar 
D. Traumatismele 
E. Piodermita 
F. Ulceraţie de tip şancroid 
1. Bacterii de tipul Haemophilus 
ducreyi 
2. Suprainfecția ulceraţiilor 
herpetice şi traumatice 
3. Sifilisul asociat cu şancrul moale 
G. Balanita datorată erupției 
medicamentoase fixe 
H. Balanopostita infecțioasă 
1. Balanopostita bacteriană 
2. Balanopostita erozivă şi 
gangrenoasă 
3. Balanopostita candidozică 
1. Herpes zoster 


2. Uretritele 


A. Uretrita gonococică 
B. Uretrita negonococică 
1. Chlamydia trachomatis 
2. Ureaplasma urealyticum 
3. Mycoplasma hominis 
4. Uretrita negonococică de cauză 
necunoscută 
A. Mycoplasma genitalium 
B. Bacteroides 
C. Adenovirusuri (tipurile 19 şi 37) 
D. Haemophilus ducreyi 


3. Alte cauze de durere uretrală 


A. Prostatita acută bacteriană 
B. Abcesul prostatic 
C. Cistita acută bacteriană 


E. Pseudocistita datorată 
carcinoamelor în situ 

F. Litiaza uretrală 

G. Corpii străini uretrali 


4. Traumatismele peniene 


A. Fractura peniană prin traumatism 
închis 
B. Plăgile prin împuşcare i 
C. Dilacerările tegumentelor genitale 
1. Leziuni prin avulsie 
D. Leziunile uretrale 
1. Uretra anterioară (peniană) 
2. Uretra posterioară 


5. Erecţia dureroasă 


A. Boala Peyronie (idiopatică) 
B. Boala Peyronie şi alte afecțiuni 
C. Afecțiuni care mimează boala Peyronie 
1. Tromboflebita venei dorsale a 
penisului 
2. Sarcomul penian 
3, Cicatrici cheloide postchirurgicale 
şi posttraumatice 
D. Priapismul 
1. Afecţiuni hematologice 
2. Afecţiuni neoplazice 
3. Boala Behget 
4. Afecţiuni neurologice 
5. Priapismul indus medicamentos 
6. Boli infecțioase 
7. Insuficiența renală 
8. Traumatismele penisului şi 
perineului 
9. Priapismul idiopatic 
10. Priapismul idiopatic 
nonischemic 

6. Afecţiuni dermatologice generalizate, 


8. Infecţiile peniene şi perineale 


” asociate cu balanită A. Abcesul periuretral 
A. Necroliza epidermică toxică B. Fasciita necrotizantă a scrotului, 
(Sindromul Lyell) penisului şi perineului 


B. Sindromul Stevens-Johnson 

7. Afecțiunile dermatologice localizate 
A. Dermatita de contact 
B. Neurodermatita 


(] REZUMAT 


Infecția primară cu virusul herpes simplex a penisului se 
manifestă, inițial, printr-o perioadă prodromală (50% din 
cazuri), caracterizată prin durere peniană localizată, sensibili- 
tate la palpare, parestezii şi, uneori, prin dureri surde, nevralgi- 
ce, în regiunea fesieră şi pe fața posteromedială a coapsei şi 
gambei. În următoarele 1-2 zile apare o erupție bilaterală la 


nivelul corpului penisului şi al şanțului balanoprepuţial (84% 


din cazuri), constituită din papule şi vezicule de 1-3 mm, 
grupate, dureroase spontan şi la palpare. Acestea se transformă 
în pustule sau ulcere acoperite de cruste. Tegumentul adiacent 
este eritematos şi dureros la palpare. Cazurile severe prezintă 
febră, frisoane, mialgii şi alterarea stării generale. Disuria şi 
chiar retenţia de urină complică episodul inițial. Culturile vi- 
“ rale şi imunofluorescenţa directă a exsudatului din leziuni con- 
firmă diagnosticul. Virusul herpes simplex tip 2 (HSV 2) este 
responsabil pentru 85% din cazurile de herpes genital primar, 
iar virusul herpes simplex tip | (HSV 1), pentru 15%. Trata- 
mentul constă în administrarea de acyclovir oral sau intravenos. 

Șancroidul este produs de Haemophylus ducreyi. Leziunile 
pot fi unice sau multiple. Leziunea iniţială este o papulă, care 
ulcerează rapid, ulceraţia apărută fiind neregulată, prost 
delimitată, dureroasă spontan şi la palpare, cu margine 
eritematoasă imprecisă şi cu bază purulentă. Ulceraţiile 
secundare de pe coapsă şi scrot se produc prin autoinoculare, 
avînd valoare diagnostică atunci cînd sînt prezente. Pe frotiul 
Gram efectuat din exsudatul ulceraţiilor se evidențiază 
cocobacili gram negativi în şiruri paralele („şine de cale 
ferată“); în cultura pe medii speciale se izolează H. ducreyi. 
Limfadenopatia inghinală, dureroasă spontan şi la palpare, 
poate apărea uni sau bilateral. Şancrul moale este rar întîlnit 
în Statele Unite; cazurile întîlnite au apărut în oraşele mari ca 
Atlanta, New York şi Boston la bărbaţii care au întreținut relații 
sexuale extraconjugale, cu prostituate. Răspunsul terapeutic 
la eritromicină este favorabil. 

Sifilisul primar determină o eroziune de 0,5-3 cm la nivelul 
glandului, şanțului balanoprepuţial sau corpului penisului. 
Şancrul are baza şi marginile ferme şi indurate. Baza este 
uscată sau poate conţine un exsudat seros. De obicei, nu este 
dureros, durerea putînd fi prezentă în 33% din cazuri. 
Suprafaţa sa este de culoare roşie-musculară. Examenul 


9. Durerea iradiată 
A. Afecţiunile anorectale 
B. Apendicita acută 
10. Durerea psihogenă 


exsudatului din leziune la ultramicroscopie relevă prezența 
Treponemei pallidum, iar testele serologice VDRL sau RPR 
sînt pozitive în.70% din cazuri. O singură doză injectabilă de 
benzatin penicilină are ca urmare vindecarea şancrului şi, după 
mai multe luni, scăderea titrului VDRL sau RPR. 

Unele ulceraţii superficiale, liniare sau neregulate sînt 


„secundare fricțiunii din timpul contactului sexual sau 


muşcăturilor din timpul felației (u/ceraţii traumatice). Aceste 
ulceraţii se infectează secundar, conducînd la apariția unei 
ulcerații purulente sau a unei pustule fluctuente (piodermită). 
Microorganismele cauzale sînt de obicei Streptococcus 
pyogenes şi Staphylococcus aureus. Trichomonas vaginalis a 
fost izolat din unele ulceraţii peniene cu miros fetid, 
asemănătoare şancrului moale. 

Ulceraţii neregulate de tip şancroid, dureroase spontan şi 
la palpare pot fi produse de bacterii asemănătoare H. ducreyi 
sau pot apăprea prin suprainfecția bacterienă a ulceraţiilor 
herpetice sau traumatice. În zonele endemice, pînă la 15% 
dintre pacienți au un şancru complex, produs de T. pallidum 
şi H. ducreyi. Aceste leziuni se aseamănă cu ulceraţiile 
şancroide, dar la ultramicroscopie se detectează T. pallidum, 
iar din cultura pe medii selective se izolează H. ducreyi. * 
Tratamentul cu benzatin penicilină şi eritromicină conduce la 
vindecare.. O, erupție medicamentoasă fixă, secundară 
administrării tetraciclinei sau sulfamidelor, poate produce o 
eroziune sau ulceraţie acută dureroasă şi bine circumscrisă a 
glandului, care apare în 8 ore de la ingestia medicamentului. 
Întreruperea administrării medicamentului incriminat conduce, 
de obicei, la rezoluţia simptomelor. 

Edemul sever, eritemul, durerea spontană şi la palpare de 
la nivelul prepuţului, asociate cu o secreție purulentă sub 
prepuţ (balanopostită), sînt cauzate de o infecție cutanată 
bacteriană locală şi răspund favorabil la igiena locală şi la 
tratamentul antibiotic. Episoadele repetate necesită 
circumcizie. Afectarea severă a prepuțului de către spirochete 
şi vibrioni poate conduce la gangrena prepuțului şi uneori la 
necroza glandului. Ulceraţiile întinse ale glandului şi corpului 
penisului sînt posibile şi pot precede modificările necrotice. 
Infecția este controlată prin incizarea dorsală a prepuțului şi 
antibioterapie parenterală. 

Candidoza prepuţului şi glandului se manifestă prin durere 
locală, spontan şi la-palpare, eritem, edem şi printr-o'secreție 
albă, grunjoasă, brînzoasă la nivelul glandului şi prepuțului. 
Pot apare eroziuni şi ulceraţii la nivelul glandului şi meatului 
uretral. Examenul microscopic al secreției în KOH 10% relevă 
prezența pseudohifelor şi hifelor-de Candida. Herpes zoster 
debutează prin durere cu caracter de arsură şi sensibilitate la 
palparea penisului, urmate de erupția unilaterală a unor 
vezicule, pustule şi ulcere acoperite de cruste, dispuse în 
buchete. Pot apare parestezii şi amorțeală la nivelul penisului. 
Culturile virale vor identifica virusul varicello-zosterian ca 
fiind agentul etiologic. 

Uretrita se manifestă prin disurie şi/sau secreție uretrală, 
fără polakiurie şi tenesme vezicale. Uretrita gonococică 
produce o secreție purulentă sau mucopurulentă, frotiurile 
Gram din secreție avănd o sensibilitate de 95% şi o specificitate 
de 99%. Culturile sînt necesare în cazurile cu frotiuri fals- 
negative şi permit determinarea rezistenței la penicilină a 
tulpinilor izolate. 

Chlamydia trachomatis determină cele mai multe cazuri 
de uretrită postgonococică şi 30-50% din cazurile de uretrită 
negonococică acută. Diagnosticul este sugerat de perioada 
de incubație de 10-14 zile sau chiar mai multe zile şi de către 
secreția mucoasă sau alb-gălbuie. Culturile, imunofluorescența 
directă şi testul ELISA sînt utile pentru confirmarea 
diagnosticului de infecție chlamidiană. Ureaplasma 
urealyticum determina pînă la 40% din cazurile de uretrită 
negonococică. Trichomonas vaginalis, HSYV şi alte micro- 
organisme produc doar un mic procent din cazurile de uretrită 
negonococică. Pînă la 20% din cazurile de uretrită au etiologie 
necunoscută. 

Disuria însoțită de polakiurie, durere suprapubiană şi 
perineală, jet urinar fără presiune, febră, frisoane, alterarea 
stării generale, mialgii şi tumefacția dureroasă, de consistență 
păstoasă a prostatei se datorează, cel mai probabil, unei 
prostatite bacteriene acute. Răspunsul la tratamentul antibiotic 
este favorabil. Prezenţa unui lob prostatic fluctuent şi dureros 
la palpare asociată cu simptome de prostatită acută care nu 
răspund la tratament antibiotic, poate fi datorată unui abces 
prostatic. Diagnosticul este confirmat de examen CT pelvin 
sau de ecografia endorectală. Drenajul abcesului şi 
antibioterapia duc la rezoluţia simptomelor. 

Cistita acută se manifestă prin polakiurie, nicturie, tenesme 
vezicale şi disurie, fără frisoane sau febră. Urina este tulbure 
cu un miros fetid şi poate exista hematurie macroscopică. 
Sumarul de urină relevă prezenţa leucocitelor izolate şi grupate 
şi a unui număr mare de bacterii. Urocultura evidenţiază mai 
mult de 10* UFC/ml. Răspunsul la tratamentul antibiotic este 
de obicei prompt. De regulă, este suficientă o cură de 
antibiotice de 3-7 zile, rata recăderilor fiind redusă. 

Pielonefrita acută se poate manifesta prin durere în flanc 
şi în fosa iliacă ipsilaterală, frisoane și febră. Simptomele de 
iritație ale tractului urinar inferior, cum ar fi disuria, polakiuria 
şi tenesmele vezicale, sînt frecvent prezente. Urina conține 
leucocite — izolate, grupate — şi uneori cilindri leucocitari, 
eritrocite, albumină şi bacterii. Răspunsul la antibioterapie 


363 


este bun, dar o cură scurtă (1-3 zile) este urmată de obicei de 
recădere. 

Pseudocistita cu disurie, polakiurie şi tenesme urinare este 
secundară carcinomului in situ al vezicii urinare. Sumarul de 
urină relevă rare leucocite, eritrocite şi celule epiteliale atipice; 
Pacienţii mai pot prezenta hematurie macroscopică şi durere 
peniană.. Diagnosticul: de certitudine se pune pe examenul 
citologic al urinii şi/sau pe biopsia cistoscopică a cuiburilor 
Brunn (zone ale mucoasei vezicale de culoare galbenă, cu 
aspect scuamos). 

Un calcul uretral determină disurie severă, micţiune în 
picături şi/sau întreruptă, asociată cu durere uretrală locală şi 
palparea calculului de-a lungul uretrei. Urina conţine eritrocite 
şi leucocite. Diagnosticul este confirmat prin uretrografie 
retrogradă sau prin cistoscopie, Strictura uretrală, litiaza 
vezicală, vezica neurogenă, diverticulul uretral şi hipertrofia 
prostatei sînt asociate cu calculi uretrali. Un corp străin uretral 
poate produce o simptomatologie asemănătoare. Îndepărtarea 
calcului sau a corpului străin uretral duce la ameliorarea 
simptomatologiei. 

Fractura peniană se datorează de obicei, curbării violente 


_apenisului erect în timpul actului sexual, dar şi alte mecanisme 


(leziuni interne) pot fi responsabile. Zgomotul produs de 
fractură (cracment sau pocnitură) este acompaniat de durere 
la nivelul corpului penian, detumescență, urmate de tumefacția 
şi paliditatea rapidă a corpului penian, cu devierea contro- 
laterală a acestuia şi deformarea bizară a organului. Caverno- 
ecografia va stabili dacă tunica albuginee a fost ruptă. Ruptura 
tunicii necesită intervenţie chirurgicală reparatorie de urgență 
şi evacuarea hematomului pentru a preveni sechelele, 
deformarea permanentă a penisului şi impotența. Se mai 
semnalează leziuni prin traumatisme penetrante, prin avulsie 
şi leziuni de decolare. Penectomia mutilantă a fost raportată 
la pacienții psihotici, reataşarea fiind realizată cu succes. 

Leziunile peniene şi ruptura uretrei anterioare, cu fascia 
Buck intactă, determină o tumefacție dureroasă severă și 
paliditatea corpului penian. Leziunile peniene asociate cu 
ruptura fasciei Buck determină tumefacția şi paliditatea 
peretelui abdominal anterior, perineului, scrotului şi penisului. 
Ruptura uretrei posterioare determină sîngerare prin meatului 
uretral, hematurie măcroscopică sau microscopică, ascensio- 
nărea prostatei care devine flotantă la tușeul rectal şi 
imposibilitate de a iniția micțiunea. Uretrografia retrogradă 
va localiza, de obicei, sediul leziunii. 

Boala Peyronie determină curbarea penisului şi durere, 
asociate cu erecţia. Impotența se poate instala pe măsură ce 
boala progresează. Sub tegumentele feței dorsale a corpului 
penisului este prezentă o placă fibroasă indurată. Excizia plăcii 
poate ameliora durerea şi corecta deformarea penisului. 
Afecțiunile ce mimează boala Peyronie includ tromboflebita 
peniană, sârcomul penian şi cicatricile cheloide postopera- 
torii sau posttraumatice (de exemplu, fractura peniană). 

Priapismul este o erecţie prelungită şi dureroasă ce nu se 
datorează stimulării sexuale şi nu este ameliorată de ejaculare 
şi duşuri reci. Corpii cavernoşi sînt rigizi, dar glandul şi corpii 
spongioşi rămîn de consistență moale. Majoritatea cazurilor 

TABELUL INCIDENŢEI BOLILOR 





INCIDENȚA LA 100.00 (APROXIMATIVĂ) 


Frecvente (>100) 

Infecția cu virus herpes simplex 
Traumatismele 

Balanopostita bacteriană 
Balanopostita candidozică 
Uretrita gonococică 

Uretrita chlamidiană 

Uretrita cu Vreaplasma urealyticum 
Cistita acută bacteriană 
Pielonefrita acută 

Boala Peyronie 


Relativ frecvente (>5-100) 
Sifilisul primar 


Prostatita acută bacteriană 


Ruptura uretrei anterioare 
Ruptura uretrei posterioare 


Priapismul din siclemie 


fentolamină 
Priapismul idiopatic 
Necroliza, epidermică toxică 
. Sindromul Stevens-Johnson 
Abcesul periuretral 
Durerea psihogenă 


Uretrita cu virus herpes simplex 


Carcinomul în situ al vezicii urinare 


Boala Peyronie asociată cu alte afecțiuni 


Priapismul indus medicamentos 
Priapismul indus de injectarea 
intracavernoasă de papaverină şi 


Rare (0-5) 
Șancrul moale (şancroidul) 
Ulceraţiile de tip şancroid 
Erupția medicamentoasă fixă 
Balanopostita gangrenoasă 
Herpes zoster 
Uretrita cu Mycoplasma hominis 
Uretrita cu Bacterioides 
Uretrita produsă de adenovirusuri 
Uretrita produsă de Trichomonas vaginalis 
Uretrita produsă de Haemophilus ducreyi 
Uretrita produsă de Mycoplasma genitalium 
Abcesul prostatic 
Calculii uretrali 
Corpii străini uretrali 
Fractura peniană 
Plăgile peniene prin împuşcare 
Leziunile peniene prin avulsie 
Tromboflebita peniană 
Sarcomul penian 
Cicatricile peniene posttraumatice 
Priapismul datorat: 
Neoplasmelor 
Afecţiunilor hematologice 
Bolii Behget 
Afecţiunilor neurologice 
Bolilor infecțioase 
Insuficienței renale 
Traumâtismelor 
Dermatita de contact peniană 
Neurodermatita peniană 
Durerea peniană iradiată din afecțiunile anorectale şi 
apendicita acută 
Fasciita necrotizantă 
Priapismul idiopatic nonischemic 





recunosc o cauză venoocluzivă, în aceste situații problema 
fiind o întârziere a drenajului venos. 

Afecțiunile hematologice precum siclemia, leucemia 
cronică, mielomul, policitemia, macroglobulinemia şi 
deficienţa, de proteină C pot determina priapism. Metastazele 
peniene provoacă durere peniană şi/sau priapism. Priapismul 
dureros poate fi asociat cu boala Behger, datorită unei 
tromboflebite a corpilor cavernoşi. Afecțiuni neurologice 
precum boala Wilson, scleroza tuberoasă, infarctul cerebral 
şi tumorile sistemului nervos central au fost asociate cu 
priapismul. Medicamentele antidepresive (trazodone), 
antipsihotice, antihipertensive (prazosin), cocaina, alcoolul, 
testosteronul, diazepamul şi întreruperea administrării de 
heparină au fost asociate şi ele cu priapismul. Zratamentul 
impotenței prin injecții intracavernoase cu papaverină/fentol- 
amină poate de asemenea să determine priapism. Cazuri rare 
apar în infecțiile sistemice şi insuficienţa renală. Priapismul 
progresiv, indolor se poate datora unor /raumatisme care duc 
la ruptura unei artere într-un corp cavernos. Embolizarea 


vasului rupt duce la detumescenţă. Cazurile idiopatice sînt 
frecvent asociate efortului fizic, contactului sexual şi 
masturbaţiei. Unele cazuri precoce de priapism dureros 
idiopatic pot fi datorate unui a/lux sanguin crescut, aceste 
forme fiind soluționate prin tratament cu agonişti O. 
Necroliza epidermică toxică (sindromul Lyell) este o 
afecțiune dermatologică generalizată care determină apariția 
de vezicule dispuse difuz, implicînd eventual şi regiunea 
genitală. Şi sindromul Stevens-Johnson determină apariţia de 
bule cutanate și peniene, asociate cu o erupție maculară 
generalizată, cu. leziuni „în cocardă“. Plăcile urticariene şi 
crustele hemoragice de la nivelul buzelor pot completa tabloul 
clinic. Dermatita de contact a penisului şi/sau scrotului se 
manifestă prin eritem, edem, apariția de vezicule şi ulceraţii 
cu exsudat şi cruste, la nivelul penisului şi prepuţului. ledera 
otrăvitoare, antibioticele şi anestezicele aplicate topic sau 
substanțele chimice din lenjeria nouă, care încă nu a fost 
spălată, se pot afla la originea acestei afecţiuni. Utilizarea de 
corticosteroizi, local sau pe cale orală, conduce la rezoluţie în 

3 pînă la 10 zile. Neurodermatita produce manifestări similare, 
dar ea se datorează pruritului cronic. 

Un abces periuretral determină durere peniană ventrală şi 
tumefacție dureroasă localizată. Acesta poate fi asociat cu o 
strictură uretrală sau cu uretrita gonococică acută. Ruptura 
spontană a abcesului produce o fistulă perineală uretro- 
cutanată. Fasciita necrotizantă determină durere severă la 
nivelul penisului, perineului şi scrotului şi este asociată cu un 
eritem cutanat local, cu edem şi cianoza tegumentelor. 
Tegumentele devin indurate şi cianoza se extinde. Pot fi 
prezente crepitații cutanate. Descuamarea şi debridarea 
chirurgicală a țesutului necrotic determină denudarea parțială 
sau completă a penisului şi testiculelor. Pacientul poate 
prezenta febră, frisoane și alterarea stării generale. 
Supravieţuirea depinde de realizarea unei debridări 
chirurgicale întinse şi de tratamentul antibiotic. 

Durerea iradiată la nivelul penisului normal din punct de 
vedere clinic este generată de o afecțiune anorectală sau de 
către apendicită. Durerea psihogenă apare la pacienți fără o 
boală peniană organică. Unii dintre aceşti pacienți pot prezenta 
durere neurologică secundară unei infecții recurente cu HSV 
2, fără leziuni cutanate (de exemplu, în perioada prodromală 
sau în prezența unor leziuni peniene nesemnificative din punct 
de vedere clinic), dar majoritatea pacienților prezintă tulburări 
somatice sau depresie; frecvent, aceşti pacienți se tem de bolile 
cu transmitere sexuală sau de un posibil neoplasm. 


[|] DESCRIEREA AFECȚIUNILOR 
ENUMERATE 


1. LEZIUNI ULCERATIVE PENIENE 


A. Herpesul genital primar. Se manifestă, inițial, prin 
durere peniană cu caracter de arsură, sensibilitate 
superficială la palpare şi parestezii. În perioada prodromală 
mai apare o durere fesieră surdă, profundă, uni sau 
bilaterală, cu iradiere pe fața posteromedială a coapsei. 
Vezicule şi/sau pustule dispuse în buchete mici sînt 
observate uni sau bilateral (84%), la nivelul segmentului 
distal al corpului penisului, lîngă coroana glandului. 
Numărul mediu de leziuni este de aproximativ 16,3 
(aproape de 3 ori mai mare decît cel observat în recidive). 
Aceste leziuni ulcerează rapid, acoperindu-se de cruste. 
Veziculele şi ulceraţiile pot conflua formînd ulceraţii mari, 
cu margini neregulate, proximal de coroana glandului. 
Fiecare leziune este delimitată de un halou eritematos. 
Frecvent, leziunile. sînt prea dureroase pentru a permite 
contactul sexual. Într-o săptămînă se dezvoltă adenopatia 
uni sau bilaterală, dureroasă spontan şi/sau la palpare 
(80%). Pacienţii pot acuza polakiurie, disurie (44%) şi 
uneori retenţie de urină. Alte simptome frecvent asociate 
sînt: febra, mialgiile, cefaleea şi alterarea stării generale 
(60%). Leziunile peniene se vindecă fără cicatrici, în 2-6 
săptămîni (în medie 19 zile). Culturile virale efectuate din 


material prelevat din leziuni rămîn pozitive 14-21 zile. 
Infecția primară se poate asocia cu meningită aseptică 
(13%) sau, mai rar, cu encefalită. 

Pentru confirmarea imediată a diagnosticului clinic se 
efectuează testul Tzanck. Se raclează baza unei vezicule, 
iar din celulele obținute se efectuează un frotiu colorat 
Wright, Giemsa sau Papanicolau. În 60% din cazuri se 
evidenţiază pe frotiu celule gigante multinucleate, 
incluziuni intranucleare şi degenerescență vacuolară. Testul 
Tzanck nu realizează diferențierea între infecțiile cu HSV 
1, HSV 2 sau cu virus varicello-zosterian. Imunofluores- 
cenţa directă a exsudatului de la nivelul leziunii are o 
sensibilitate diagnostică de 70%, egală cu cea a culturii 
virale. Culturile de celule devin pozitive în 1-3 zile (95% 
din culturi sînt pozitive în primele $ zile); efectul citopatic, 
deşi relativ specific, necesitînd confirmarea prin teste de 
neutralizare sau de imunofluorescenţă. Seroconversia după 
un episod primar poate fi demonstrată prin reacția de fixarea 
complementului sau prin teste de microneutralizare. Proba 
iniţială de ser trebuie recoltată la debutul infecției. HSV 2 
produce 75-85% din infecțiile herpetice genitale primare, 
restul fiind date de HSV 1. Se obține răspuns terapeutic 
bun la acyclovir, administrat oral sau intravenos. 


B. Şancroidul (şancrul moale). Haemophilus ducreyi 
determină apariţia-unor ulceraţii genitale dureroase, la 4-7 
zile după expunere. Aceste leziuni apar inițial ca papule 
dureroase, care ulcerează rapid, ulceraţiile rezultate fiind 
neregulate, difuz delimitate, de consistență moale şi 
dureroase la palpare, acoperite de un exsudat purulent. 
Ulceraţia prezintă un halou eritematos, marginile fiind 
zdrenţuite. În pînă la 75% din cazuri apar ulceraţii multiple. 
Autoinocularea cu H. ducreyi poate determina apariția de 
leziuni ulcerative la nivelul coapsei şi scrotului, prezența 
acestor leziuni satelite fiind utilă pentru diagnostic. 

În 33-50% din; cazuri, în prima săptămînă de boală se 
dezvoltă o limfadenită inghinală bilaterală, dureroasă spon- 
tan şi la palpare. În lipsa unui tratament specific, ganglionii 
implicaţi cresc: mult în dimensiuni, devin fluctuenţi şi 
fistulizează spontan la suprafața tegumentelor. Pe frotiul 
Gram efectuat din exsudatul ulceraţiilor se observă coco- 
bacili gram negativi aşezaţi în şiruri paralele (aspect de 
„şine de cale ferată“), Aceşti cocobacili pot fi dispuşi intra- 
celular (în polimorfonucleare) sau extracelular. Pe frotiurile 
din exsudatul tisular sau în coloniile obținute pe medii soli- 
de s-a mai descris o dispunere cu aspect de lanţ a H. ducreyi. 

H.. ducreyi este dificil de cultivat şi necesită, pentru o 
dezvoltare optimă, medii speciale care conțin gruparea hem 
(de exemplu hemoglobină sau mioglobină), albumină, 
seleniu şi l-glutamină. Se adaugă vancomicină pentru a 
inhiba creşterea altor bacterii. H. ducreyi creşte pe medii 
îmbogăţite cu hemoglobină bovină 1%, IsoVitale X 1% şi 
vancomicină (3 ug/ul). Creşterea este optimă la 35 C într-o 
atmosferă cu CO, 5%. 

Diagnosticul este stabilit, de obicei, prin excluderea sifi- 
lisului primar şi a infecției cu herpes simplex virus. Diag- 

nosticul este susținut şi de prezența ulcerațiilor dureroase şi/sau 
a adenopatiei dureroase spontan şi la palpare, ca şi prin 
răspunsul prompt la eritromicină, precedat de lipsa răspunsu- 
lui la administrarea de penicilină sau tetraciclină. Majoritatea 
cazurilor sînt diagnosticate pe. baza manifestărilor clinice, 
deoarece niediile de cultură nu sînt întotdeauna disponibile, 
iar sensibilitatea culturilor este de numai 60-70%. 

Şancrul moale este rar întîlnit în Statele Unite. Poate 
surveni în cazuri izolate sau în epidemii localizate (de 
exemplu: Florida, New York, Boston, Texas), transmiterea 
realizîndu-se în mod tipic, prin prostituție. În cadrul acestor 
epidemii, raportul bărbaţi:femei a variat de la 3:1 la 25:1. 
Şancrul moale este o boală cu transmitere sexuală frecvent 
întîlnită în lumea a treia (Asia, Africa). În Statele Unite, 
această afecțiune are o probabilitate mai mare de apariţie 
la bărbaţii de rasă neagră şi hispanică, care practică 
proxenetismul. Bărbaţii care au călătorit în țări în curs de 
dezvoltare sau în regiuni endemice din Statele Unite (New 
York, Texas, California, Florida, Georgia) și care prezintă 
ulcerații genitale dureroase, trebuie de asemenea suspectați 
ca avînd această afecțiune. 


C. Sifilisul primar. După o perioadă de incubație de 
14-21 zile, la nivelul penisului apare o papulă roşie, 
indoloră, care ulcerează în 1-3 zile: Într-un lot mare de 
studiu (642 de bărbați cu sifilis primăr), şancrul a fost 
localizat la nivelul șanțului balanoprepuţial (35%), 
glandului (29%), corpului penisului (22%), prepuțului 
(19%), frenului (10%) şi meatului uretral (1%). Pînă la 
37% dintre pacienţi prezintă şâncre peniene multiple. 

Şancrul este rotund sau ovalar. Baza leziunii este uscată, 
de aspect cărnos. Unele şancre sînt acoperite de o crustă 
galbenă sau alb-cenuşie. Marginea ulceraţiei şi, frecvent, 
baza acestuia sînt indurate, spre deosebire de aspectul 
întîlnit în şancrul moale. Pînă la 35% dintre aceste leziuni 
sînt dureroase la palpare, durerea fiind rareori spontană. 
Leziunea este net delimitată, cu contur regulat marginile 
pierzîndu-se în țesutul sănătos din jur. Pînă la 10% dintre 
leziuni pot prezenta pseudomembrane purulente sau 
margini neregulate şi zdrențuite, mimînd şancrul moale. 
Este posibilă apariția adenopatiei inghinale uni sau 
bilaterale, care este dureroasă în maximum 23% din cazuri. 
Exsudatul prelevat de la nivelul tuturor ulcerațiilor genitale 
trebuie examinat prin ultramicroscopie (microscopie în 
cîmp întunecat) şi trebuie efectuate testele VDRL (Veneral 
Disease Resarch Laboratory) şi RPR (Rapid Plasma 
Reagin), chiar dacă rata rezultatelor fals-negative în sifilisul 
primar este de 30%. Testul de imunofluorescență prin 
absorbție (FTA-Abs) şi testul de hemaglutinare pasivă 
(TPHA) sînt pozitive în 90% din cazurile de sifilis primar. 
Testele reaginice sînt folosite pentru aprecierea eficacității 
terapeutice. Testele FTA-Abs şi TPHA rămîn pozitive toată 
viața şi sînt rareori utile pentru diagnostic după tratamentul 
sifilisului primar. Tratamentul cu benzatin penicilina G (2,4 
milioane U.I. administrate i.m. săptămînal, timp de 3 
săptămîni) duce de obicei la vindecare. 

D. Traumatismele. Fricțiunea penisului în timpul 
copulației sau al masturbării sau muşcăturile produse în 
timpul felației pot determina escoriaţii şi ulcerații peniene. 
S-a semnalat apariția unor dilacerări severe şi uneori chiar 
a avulsiei glandului datorită masturbării cu ajutorul unei 
perii electrice-sau a aspiratorului. Eroziunile provocate de 
contactul sexual cu lubrifiere insuficientă sau de masturbare 
pot fi uşor confundate cu şancrul moale sau cu leziunile 
herpetice, deoarece sînt dureroase spontan şi la palpare, 
iar pacientul nu îşi aminteşte de vreun incident traumatic 
în antecedente. 


E. Piodermita. O eroziune traumatică sau o ulceraţie 
herpetică, la nivelul corpului penisului, se pot suprainfecta 
cu bacterii piogene (Staphylococcus aureus, Streptococcus 
pyogenes) producînd o ulceraţie întinsă, înconjurată de 
edem şi eritem sau o pustulă. Aceste leziuni sînt dureroase 
spontan şi la palpare şi, în situaţia în care sînt erodate, sînt 
acoperite de un exsudat purulent. Frotiurile Gram şi 
culturile din exsudat vor conduce la identificarea 
microorganismului cauzal. Din unele ulceraţii peniene 
dureroase s-a izolat Tkichomonas vaginalis. T. vaginalis a 
fost asociat cu ulceraţii profunde, cu miros fetid, 
asemănătoare şancrului moale, apărute prin suprainfecția 
unei ulceraţii herpetice inițiale. 


F. Ulceraţiile de tip şancroid 


1. Bacteriile asemănătoare cu Haemophilus ducreyi. 
Prezenţa unor ulcerații dureroase, cu aspect de şancru 
moale, cu exsudat purulent şi margini imprecis 
delimitate, a fost asociată cu bacterii asemănătoare cu 
Haemophilus ducreyi, de care diferă prin mai multe 
caracteristici biochimice. 


2. Ulceraţiile herpetice şi traumatice suprainfectate. 
Prezenţa ulceraţiilor cu aspect de şancru moale 
(purulente, de consistență moale, dureroase spontan și 
la palpare, cu o bază roşie şi friabilă) s-a asociat cu 
obținerea unor culturi pozitive pentru herpes simplex. 
Aceste ulcerații sînt, probabil, leziuni herpetice infectate 
secundar cu bacterii piogene. În unele cazuri nu s-a 
izolat nici virusul herpetic, nici bacterii piogene. În 
asemenea situaţii, rezultatele culturilor pot fi fals 
negative. Trebuie avut în vedere că şi Haemophilus 
ducreyi poate infecta secundar ulceraţiile traumatice. 


3. Asocierea sifilisului cu şancrul moale. În țările în 
curs de dezvoltare, unde atît sifilisul cît şi șancrul moale 
sînt afecțiuni frecvente, pînă la 15% dintre pacienții cu 
şancru moale mai pot contracta și un sifilis primar. 
Infecția secundară a unuia sau a mai multor şancre cu 
Haemophilus ducreyi provoacă durere spontană şi la 
palpare, eritem şi edem prepuţial, asociate cu ulcerații 
bine circumscrise, indurate. Fundul leziunii este acoperit 
cu țesut de granulaţie şi de un exsudat gri-murdar. 
Ultramicroscopia lichidului seros din aceste leziuni 
relevă prezența Treponemei pallidum. Examinarea 

frotiului Gram efectuat din exsudat poate releva prezența 
cocobacililor gram negativi dispuşi în şiruri paralele 
(„şine de cale ferată“), iar culturile pentru H. ducreyi 
sînt pozitive. Tratamentul cu benzatin penicilină G şi 
eritromicină conduce la vindecarea ulceraţiilor. 

Studiul microbiologic atent, efectuat în 100 de cazuri 
de ulcere peniene (Detroit, 1973-1975) a evidenţiat 15 
cazuri de infecție cu'T. pallidum, 34 de cazuri cu HSV 
2 şi 2 cazuri cu Haemophilus ducreyi, alături de 7 
ulcerații traumatice și o erupție medicamentoasă fixă. 
Culturile efectuate din materialul prelevat de la nivelul 
ulcerațiilor peniene au relevat o floră polimicrobiană 
în 97% din cazuri, cu raportarea a 2 pînă la 10 tulpini 
izolate la fiecare pacient (acestea fiind bacterii aerobe 
— 100% — şi anaerobe — 64%). 


G. Balanita datorată erupției medicamentoase fixe. 
S-au raportat cazuri în care ingestia de tetraciclină a 
provocat durere severă, edem, eritem şi durere la palparea 
penisului. Leziunea este o placă eritematoasă, net 
delimitată. Erupția a apărut în 1-8 ore de la ingestia 
medicamentului. Leziunea poate evolua uneori rapid, 
transformîndu-se într-o ulcerație hemoragică dureroasă. 
Erupţiile peniene fixe induse medicamentos au mai apărut 
după ingestia de sulfamide, fenolftaleină şi barbiturice. 
Întreruperea administrării medicamentului cauzal conduce 
la dispariţia rapidă a durerii şi a eritemului. 


H. Balanopostita infecțioasă 


1. Balanopostita bacteriană. Edemul sever şi eritemul 
prepuțului și al glandului sînt asociate cu durere sponta- 
nă şi la palpare şi cu prezența unui exsudat purulent. 
Examinarea frotiului Gram relevă prezența unei infecții 
monomicrobiene sau polimicrobiene. Se obţine un 
răspuns favorabil la administrarea de antibiotice pe cale 
orală şi/sau intravenoasă. În cazurile severe, durerea la 
palpâre şi edemul prepuţial sînt atît de severe încît apare 
fimoza, de obicei reversibilă după tratamentul infecției. 
S-au raportat cazuri provocate de streptococi de grup 
A şi B şi infecții bacteriene mixte cu bacterii aerobe şi 
anaerobe. Infecția cu Haemophilus ducreyi a zonei de 
sub prepuț poate determina edem şi eritem prepuţial 
difuz şi fimoză, rezolvate prin tratament cu eritromicină. 


2. Balanopostita erozivă şi gangrenoasă. O formă 
severă de infecție a prepuţului şi glandului cu spirochete 
şi vibrioni se manifestă prin durere severă asociată cu 
indurație, edem, eritem şi durere la palpare, la nivelul 
prepuţului. Prepuțul devine cianotic și se poate necroza, 
iar în lipsa tratamentului, se poate ajunge la necroza glan- 
dului şi a corpului penian. Ulceraţiile şi edemul glandu- 
lui şi corpului precedă, uneori, modificările necrotice. 
Efectuarea unei incizii dorsale la nivelul prepuţului, 
pentru a expune regiunea subiacentă la aer, spălarea şi 
dezinfectarea regiunii şi tratamentul antibiotic previn, de 
obicei, evoluţia afecțiunii, conducînd la vindecare. 

3; Balanopostita candidozică (candidoza prepuţului 
şi glandului). Sînt prezente edemul, eritemul şi durerea 
spontană şi la palpare la nivelul prepuțului. Glandul şi 
prepuțul sînt acoperite cu depozite albicioase, cu aspect 
brînzos, asociate cu ulceraţii dureroase și superficiale 
ale glandului, meatului uretral şi prepuțului. Examenul 
microscopic al depozitelor albe, după preparare cu KOH 
10%, relevă prezenţa hifelor şi pseudohifelor de 
candida. Tratamentul oral cu fluconazol este eficient. 
Tratamentul local cu butoconazol sau nistatin poate 
conduce în egală măsură la vindecare. 


1. Herpes zoster. Durerea peniană unilaterală se asociază 
cu erupție ipsilaterală de vezicule grupate, cu o bază 
eritemato-edematoasă. Leziunile ulcerează rapid şi 
formează cruste. Ele rămîn unilaterale şi pot fi confundate 
cu o infecție cu virus herpes simplex. Pentru diagnosticul 
diferenţial, atunci cînd acesta se impune, se vor efectua 
teste de imunofluorescență sau culturi virale. 


2. URETRITELE 


Secreţia uretrală purulentă sau mucopurulentă este însoțită 
de durere severă peniană şi perineală cu caracter de arsură, 
care apare în timpul micţiunii (disurie) şi persistă după 
aceasta o perioadă variabilă de timp. Polakiuria, nicturia 
şi tenesmele vezicale sînt inconstante, fiind prezente numai 
în cazul inflamaţiei colului vezical. 


A. Uretrita gonococică. Uretrita poate apărea ca urmare 
a unui contact sexual vaginal, anal sau oral. În urma con- 
tactului sexual cu o femeie cu infecție gonococică genitală, 

riscul de.infectare este de 17%. Perioada de incubație poate 
fi de numai 12 ore sau poate ajunge pînă la 3 luni, de obicei 
fiind de 3-10 zile. În majoritatea cazurilor secreția este 
galbenă (purulentă), dar poate fi şi gri-albicioasă (mucoasă) 
sau galben-pal (mucopurulentă). Prin culturile realizate din 
secrețiile uretrale, obținute cu'ajutorul unei anse flambate, 

se obțin rezultate satisfăcătoare. Evidenţierea pe frotiu a 
leucocitelor polimorfonucleare cu diplococi gram-negativi 
intracelular are o sensibilitațe de 95% şi o specificitate de 
99%. Cultura materialului recoltat pe mediul Thayer-Martin 
modificat sau pe mediul New York City este foarte sensibilă 
şi specifică. Culturile sînt utile pentru confirmarea 
diagnosticului, pentru testarea rezistenței la antibiotice şi 
pentru a identifica infecțiile care nu au putut fi depistate 
pe frotiul Gram. Testele serologice şi de imunofluorescență 
au o sensibilitate inferioară în stabilirea diagnosticului, în 
comparaţie cu culturile şi frotiul Gram. Această afecțiune 
răspunde la tratamentul cu penicilină G, ampicilină, 
doxiciclină, eritromicină sau ofloxacină. 30% dintre 
pacienţii cu uretrită gonococică sînt infectați simultan şi 
cu Chlamydia trachomatis sau Ureoplasma urealyticum 
şi necesită tratament suplimentar cu doxiciclină, 

eritromicină sau fluorochinolone. 


B.Uretrita negonococică. Disuria, secreția mucopurulentă 
sau mucoasă și pruritul de la nivelul meatului sau uretrei 

sînt cele mai frecvente acuze. Chlamydia trachomatis este 
responsabilă de 30-35% din cazuri, iar -Ureoplasma 
urealyticum (T.. mycoplasma)-poate provoca pînă la 40% 
din cazuri. richomonas vaginalis, virusul herpes simplex 
şi alte microorganisme sîrit agenții etiologici într-un mic 
procent de cazuri. C. trachomatis este cauza a 80% din 
cazurile de uretrită postgonococică. 


1. Chlamydia trachomatis. Infecția cu C. trachomatis 
se asociază cu secreții uretrale spontane sau obținute 
prin exprimarea uretrei Secreția uretrală şi leucocitoza 
sînt prezente mai ales dimineața, înainte de prima 
micțiune, fiind mai uşor de observat în acest moment. 
Leucocitoza uretrală a fost definită ca un număr mediu 
de 5 sau mai multe leucocite polimorfonucleare (PMN) 
vizibile în $ cîmpuri microscopice (1.000x) ale unui 
frotiu Gram efectuat din secreția uretrală, sau mai mult 
de 15 leucocite PMN în 5 cîmpuri microscopice (400x) 
selectate aleator, pe un frotiu efectuat din sedimentul 
centrifugat al unei probe de 10 ml de urină recoltată la 
prima micțiune matinală. 

Într-un studiu efectuat pe un număr mare de cazuri, 
culturile de celule au fost pozitive la 80% din pacienții 
la care s-a depistat antigenul ch/amidian prin imuno- 
difuzie-în gel. Testul RIA a fost negativ la 14% din 
pacienţii cu culturi de celule pozitive. Pînă la 90% dintre 
pacienții cu antigen prezent şi culturi negative, prezentau 
probabil o infecție cu C. trachomatis şi au fost supuşi 
unui tratament cu doxicilină sau eritromicină. 

Anticorpii fluorescenți monoclonali pot fi utilizați şi 
pentru a detecta incluziile chlamidiene elementare, pe 
un frotiu efectuat din secreția uretrală. Sensibilitatea 
testelor de detectare a antigenului variază în funcție de 
intensitatea reacției inflamatorii uretrale. Sensibilitatea 
testului IDEIA (Boots Celltech) la bărbaţi a variat între 
68-83% (la bărbaţii cu mai mult de 20 leucocite/cîmp 
în sedimentul primei urine matinale). Infecția cu 
Chlamydia răspunde la o cură de 7 zile cu tetraciclină, 
doxiciclină sau eritromicină. 


2. Ureaplasma urealyticum. Tulpina T. de mycoplasma 
este izolată din uretră la 50-70% dintre bărbaţii activi 
din punct de vedere sexual. Argumentele care susțin 
rolul U. urealyticum în etiologia uretritei negonococice 
nonchlamidiene sînt reprezentate de următoarele 
constatări: (1) U. urealiticum este prezent în concentrații 
mari (> de 10* UFC) în secreția uretrală a bărbaţilor cu 
uretrită negonococică, negativă pentru Chlamydia. (2) 
Studiile terapeutice selective, efectuate la pacienții cu 
uretrită negonococică nonchlamidiană, au demonstrat 
că pacienții la care s-a izolat U. urealyticum răspund la 
tratamentul cu spectinomicină (un antibiotic activ 
împotriva U. urealyticum) dar nu şi la cel cu antibiotice 
cu activitate scăzută împotriva acestei bacterii 
(rifampicină sau sulfamide). Rezolvarea infecțiilor 
uretrale, asociată cu negativarea culturilor pozitive 
pentru U. urealyticum susțin, de asemenea, rolul 


etiologic al acestei bacterii. (3) Inocularea uretrală a 
ureoplasmei la voluntari umani a condus la apariția 
uretritei. (4) La 67% dintre pacienţii cu uretrită 
negonococică nonchlamidiană, s-a detectat un răspuns 
serologic cu specificitate largă de serotip pentru U. 
urealyticum, prin testul ELISA. 

Pînă la 30% din cazurile de uretrită negonococică 
sînt asociate cu o infecție cu U. urealyticum. 


3. Mycoplasma hominis. Şi în cazul acestui micro- 
organism s-a sugerat un rol în producerea uretritei 
negonococice, dar frecvenţa izolării sale în afecțiunea 
amintită este redusă. Mycoplasma hominis a fost izolată 
în concentrații mari de la pacienţii cu uretrită şi culturi 
intens pozitive pentru Ureoplasma urealyticum. Rolul 
său în etiologia uretritei nu este încă stabilit. 


4. Uretrita negonococică de cauză neprecizată, 
Chlamydia trachomatis şi Ureoplasma urealyticum nu 
au fost izolate în infecțiile uretrale de la aproximativ 
20% din bărbaţii heterosexuali şi de la majoritatea 
bărbaţilor homosexuali. Cauza uretritei în aceste cazuri 
este, în prezent, necunoscută. 


A. MYCOPLASMA GENITALIUM. Aceasta este o 
mycoplasma sensibilă la tetraciclină care a fost recent 
izolată la un număr mic de bărbați cu uretrită 
negonococică. Necesită un mediu special (SP4) 
pentru creştere. 


B. ANAEROBI DE TIPUL BACTEROIDES. Aceste 
infecții au fost de asemenea incriminate într-un mic 
număr de cazuri de uretrită negonococică. 


C. ADENOVIRUSURILE (TIPURILE 19 $137). Aceste 
virusuri au fost izolate din uretra bărbaţilor cu 
uretrită negonococică, din Australia de vest. Rata 
izolării a fost mai mică de 1%. Conjunctivita este 
asociată uretritei. Este improbabil ca acest virus să 
aibă un rol etiologic important în uretritele din 
Statele Unite. f 


D. HAEMOPHILUS DUCREVYI. La 2% din pacienţii 
cu ulceraţii de tip şancroid, pot să apară disurie şi 
secreție uretrală, cu culturi pozitive pentru H. 
ducreyi. Chiar şi în zonele endemice, doar o mică 
proporție din cazurile de uretrită negonococică sînt 
„cauzate de H. ducreyi. Starea de purtător uretral 
asimptomatic al acestui microorganism nu este 
întîlnită la bărbaţii cu șancru moale, care prezintă 
culturi pozitive. 
Pînă la 20% din cazurile de uretrită acută sînt de 
etiologie neprecizată, dar tratamentul cu doxiciclină 
şi/sau eritromicină este eficient. 


3. ALTE CAUZE DE DURERE URETRALĂ ACUTĂ 


A. Prostatita acută bacteriană. Debutul acestei afecțiuni 
este brusc, cu frisoane şi febră, asociate cu durere 

lombosacrată şi perineală. Durerea uretrală cu caracter de 
arsură apare în timpul micțiunii şi persistă după aceasta, 
mai multe ore. Mai apar tenesmele vezicale şi durerea 
ascuţită cu sediul suprapubian şi penian, în asociere cu 
întreruperea repetată a micţiunii, micțiune în picături, 
datorită spasmului şi inflamaţiei colului vezical. 

Tuşeul rectal evidenţiază o prostată de dimensiuni 
crescute, dureroasă la palpare, de consistență moale. În 
unele cazuri poate fi fermă şi indurată. Secreția prostatică 
conține leucocite polimorfonucleare izolate şi grupate. Prin 
“culturi se izolează germenul cauzal. Răspunsul la 
antibioterapia orală sau parenterală este favorabil. 


B. Abcesul prostatic. Această afecţiune este, de obicei, o 
complicaţie a prostatitei bacteriene acute. În 49% din cazuri 
se asociază retenția de urină sau polakiuria şi durerea 
peniană cu caracter de arsură, în timpul şi după micțiune. 
Febra survine în doar 41% din cazuri. Se poate manifesta 
şi orhiepididimita (24%) şi durerea rectală (14%). 

Fluctuența unui lob prostatic asociată cu durere la tuşeul 
rectal sugerează prezenţa unui abces. Alt indiciu este lipsa 
de răspuns a febrei și simptomelor prostatice la antibio- 
terapie. Diagnosticul se confirmă prin examen CT sau 
ecografie endorectală. Abcesul se poate rupe în uretră (6%). 
Este preferabil să se confirme diagnosticul înainte de 
ruptura spontană și să se efectueze drenajul chirurgical al 
abcesului. 


C. Cistita acută bacteriană. Simptomatologia include 
polakiurie, senzație de micțiune iminentă (imperozitate), 
- durere suprapubiană şi lombosacrată, nicturie şi durere 
peniană cu caracter de arsură, în timpul şi după micţiune. 
Hematuria macroscopică poate surveni ocazional, dar febra, 
frisoanele şi durerea în flanc sînt absente. Există uneori 
durere la palpare în regiunea suprapubiană. O probă de 
urină recoltată de la mijlocul jetului urinar conține leucocite 
polimorfonucleare izolate şi grupate, fără cilindri 
leucocitari. Frotiul Gram evidențiază un număr mare de 
bacterii implicate în etiologia afecțiunii. Urocultura 
izolează un număr de bacterii care depăşeşte 10.000 
germeni/m! urină. Răspunsul la antibioterapie este, de 
obicei, prompt, fiind eficientă o cură scurtă de 3-7 zile de 
tratament. Frecvența recăderilor este minimă. 


D. Pielonefrita acută. Această afecțiune se manifestă prin 
febră înaltă, frisoane, durere în etajul abdominal superior 
şi în flanc, care iradiază în etajele abdominale mijlociu şi 
inferior, Se asociază, de obicei, polakiurie, tenesme 
vezicale şi durere peniană, apărută în timpul micțiunii, 
care poate persista minute sau ore. Există sensibilitate la 
palparea unghiului costovertebral, a abdomenului, şi 
uneori, în hipogastru. Urina conţine leucocite polimorfo- 
nucleare izolate sau grupate, cilindri leucocitari, hematii 
şi bacterii. Răspunsul la tratamentul antibiotic, este 
favorabil. 


E. Pseudocistita datorată carcinomului in situ. În cursul 
micțiunii apare durere uretrală peniană, cu caracter de 

arsură, persistînd minute sau ore. Acest disconfort este 
asociat cu polakiurie, mimând o cistită bacteriană, Urina 
conţine eritrocite, cîteva leucocite şi multe celule epiteliale 
atipice. Frotiul Gram efectuat din sedimentul urinar şi 
uroculturile sînt de obicei negative. Examenul citologic 
urinar identifică prezența celulelor maligne. Cistoscopia 
urmată de biopsia zonelor din mucoasa vezicală ce conţin 
cuiburi Brunn (zone de mucoasă de culoare galbenă cu 
aspect scuamos) confirmă diagnosticul. Localizarea 
uretrală a carcinomului in situ determină edemul stromei 
conjunctive învecinate, aceasta determinînd durere peniană 
severă, apărută în timpul şi după micțiune. Această 
afecţiune este uneori greşit diagnosticată ca cistită 
interstițială idiopatică, tuberculoză şi schistosomiază 
vezicală. 


F. Litiaza uretrală. Calculii uretrali pot fi calculi de origine 
vezicală sau renală, care s-au inclavat în uretră, în timpul 
eliminării lor. Rareori, calculii uretrali au origine la nivelul 
unui stricturi uretrale sau la nivelul unui diverticul uretral. 

Simptomele constau în oprirea bruscă a fluxului urinar 
în timpul micțiunii, micțiune intermitentă sau în picături, 
datorată obstrucției uretrale parţiale. Disuria este severă și 
durerea poate iradia spre penis. Un calcul localizat în uretra 
anterioară provoacă durere locală la nivelul corpului 
penisului sau durere peniană generalizată, pacientul putînd, 
uneori, să palpeze calculul. Palparea de către medic a 
penisului, perineului sau prostatei poate depista calculul 
uretral. Urina conţine hematii şi leucocite. Diagnosticul este 
confirmat prin radiografie (uretrografie retrogradă) şi/sau 
panendoscopie. Dacă nu coexistă o strictură uretrală, 
calculii cu un diametru mai-mic de 10mm sînt eliminați 
spontan. Calculii-uretrali se pot bloca în uretra posterioară, 
bulbară sau peniană. Stricturile uretrale, litiaza vezicală, 
vezica neurogenă şi diverticulii uretrali sînt frecvent 
asociate cu calculi uretrali. 

Îndepărtarea chirurgicală a calculului blocat în uretră se 
impune, pentru ameliorarea simptomatologiei. : 


G. Corpii străini uretrali. Corpii străini sînt introduşi în 
uretra în scopul stimulării sexuale, în cursul masturbării 
sau în contextul unor stări de confuzie provocate de droguri 
sau alcool. 

Alte simptome posibile sînt polakiuria, disuria, nicturia, 
hematuria, uretroragiile şi durerea uretrală, modificările 
de debit urinar prin obstrucție urinară parțială sau totală. 
Au fost găsite în uretră: gloanțe, ace, instrumente 
chirurgicale, coadă de veveriță, şarpe decapitat, peşte, cîrlig 
de undiţă, cleme pentru hîrtie, creioane, stilouri, metal, 
şuruburi metalice, porțiuni de tacîmuri de plastic și aşchii 
de vopsea. Introducerea corpilor străini în uretră este 
folosită, ca formă de automutilare, de prizonierii din 
spitalele de maximă securitate pentru criminali cu afecțiuni 
psihiatrice. Tratamentul constă în îndepărtârea corpului 
străin şi antibioterapie. 

4. TRAUMATISMELE PENIENE 


A. Fractura peniană prin traumatism închis. Această 
leziune survine doar atunci cînd penisul este în erecție. 
Debutul este brusc, cu curbarea penisului în timpul 
copulaţiei, cu durere peniană severă, asociată cu cracmente 
audibile. Se produce imediat detumescenţa, urmată de 
tumefacție, echimoza unuia sau a ambilor corpi cavernoşi 
şi distorsiunea penisului. 

Alte cauze sînt flectarea penisului în erecție în timpul 
mişcărilor în pat, efortul în a provoca detumescenţa şi 
căderea de la înălțime. 

Penisul este deviat în partea opusă injuriei; dacă fractura 
se asociază cu ruptura fasciei Buck, apare un hematom 
scrotal masiv. Ruptura uretrală cu extravazarea urinei apare 
în maxim 33% din cazuri. Aceşti pacienţi prezintă uneori 
uretroragie şi/sau hematurie macroscopică. Prezența unui 


hematom periuretral şi angularea penisului provoacă ă 


retenţie de urină. Pentru excluderea leziunii uretrale este 
necesară efectuarea unei uretrografii. Cavernoecografia 
detectează ruptura tunicii albuginee. Pacienţii la care nu 
se evidențiază ruptura pot fi tratați conservator. Pacienţii 
care prezintă ruptură peniană necesită evacuarea 
chirurgicală a hematomului, sutura rupturii de la nivelul 
albugineei şi drenaj prin cateter uretral. 

Sechelele sînt reprezentate de deformarea şi de scăderea 
consistenței penisului în erecție, ceea ce are ca urmare 
realizarea dificilă a copulaţiei. Aceste complicații sînt 
evitate prin intervenţia chirurgicală reparatorie imediată. 


B. Plăgile prin împuşcare. Un traumatism penetrant al 
penisului provoacă o leziune cilindrică, care implică 
tegumentele şi corpii cavernoşi şi spongioşi şi uneori, 
„uretra. Se asociază durerea locală, spontană şi la palpare şi 
sîngerare. Se impune intervenţia chirurgicală reparatorie. 


C. Dilacerări ale tegumentelor genitale 


1. Leziuni prin avulsie. Leziunile de avulsie ale 
penisului se pot manifesta prin decolări ale tegumentului 
corpului penian, cu durere şi sîngerare. Aceste leziuni 
apar cu ocazia unor accidente rutiere, prin cădere sau 
prin sechestrarea penisului într-un dispozitiv. rotativ. 
Autostimularea. cu ajutorul unui aspirator sau a unei 
perii electrice poate produce dilacerări, avulsia 
glandului, edem, echimoze şi/sau decolarea tegumente- 
lor penisului. Leziunile severe provoacă stricturi uretrale 
sechelare şi deformări peniene. Aceste leziuni se 
datorează introducerii penisului în furtunul unui 
aspirator. Pacienţii psihotici îşi pot efectua o 
autopenectomie. Intervenţia chirurgicală promptă, 
realizată de către o echipă experimentată poate reataşa 
cu succes penisul. 


D. Leziunile uretrale 


1. Uretra anterioară (peniană). Ruptura şi/sau 
perforaţia uretrei, sub diafragmul urogenital, se poate 
datora cateterizării uretrale sau altor cauze iatrogene, 

leziunilor prin împușcare, căderii în poziție „călare“, 

“unui traumatism penian direct, inserției de corpi străini ă 
pentru stimulare erotică, unei mușcături în timpul 
felaţiei sau fracturii peniene în timpul actului sexual. 

„Dacă se produce ruptura uretrei anterioare; iar urina şi 
sîngele extravazate sînt reținute de către fascia Buck, 
apare tumefacția dureroasă și paliditatea penisului. 
Ruptura prin fascia Buck conduce la hemoragie şi 
extravazarea urinii în peretele abdominal anterior, 
perineu şi scrot, asociate cu tumefacție peniană. Alte 
semne constatate sînt apariția unui hematom „în fluture“ 
(o coloraţie cianotică a ambelor fețe inferomediale ale 
feselor), tumefacția şi senzația de tensiune la nivelul 
scrotului. Se impune intervenția chirurgicală reparatorie 
de urgență, asociată cu o cistostomă suprapubiană. 


2. Uretra posterioară. Ruptura uretrei superior de 
diafragmul urogenital determină uretroragieprecum şi 
dificultăți de micțiune sau imposibilitatea de a iniția 
micțiunea. Tumefacția perineală, apărută în timpul sau 
după micțiune este rezultatul extravazării urinii la acest 
nivel. ; 

La examenul obiectiv se observă sîngerarea la nivelul 
meatului'urinar. Ruptura uretrei conduce la imposibili- 
tatea de a urina. Glandul şi corpul penisului au aspect 
normal. Tuşeul rectal poate indică ascensionarea 
prostatei sau o prostata flotanta şi/sau prezenţa unei 
mase de consistență păstoasă, anterior de rect. Sumarul 
de urină indică prezența hematuriei macroscopice sau 
microscopice. Uretrografia retrogradă localizează sediul 
leziunii uretrale. Cateterizarea trebuie evitată înainte 
de uretrografie, deoarece poate transforma o ruptură 
parţială într-una completă. Ruptura uretrei superior de 
diafragmul urogenital se asociază frecvent cu fracturile 
de bazin din accidentele rutiere. 

Leziunile uretrale parţiale care permit micţiunea sînt 
însoţite de disurie şi hematurie macroscopică sau 
microscopică. 

Rupturile complete ale uretrei superior de diafragmul 
urogenital sînt tratate prin cistostomie suprapubiană sau 
prin drenajul hematomului pelvin şi realinierea uretrei 
pe un cateter fenestrat, menținut în poziţie prin tracțiune. 


5. ERECŢIA DUREROASĂ 


A. Boala Peyronie. În timpul erecției apare durerea şi 
curbarea penisului. Durerea este ameliorată de detumes- 
cență. Se poate instala o impotenţă erectilă sau curbarea 
peniană este atît de importantă încît să împiedice penetrarea 
în vagin. În regiunea dorsală a corpului penisului se poate 
palpa un placard circumscris, de consistență fermă. Acest 
placard are o lungime de aproximativ 3 em şi o lățime de 
1,4 cm. Curbarea caudală a penisului este rar întilnită (6%), 
pe cînd devierea dorsală sau dorsolaterală apare în 67% 
din cazuri. Placardul este dureros la palpare. Pacienţii cu 
forme severe ale acestei boli, nu pot întreține un contact 
sexual datorită curbării penisului sau impotenţei. Impotența 

erectilă se datorează drenajului anormal 'al sîngelui din 
corpii cavernoşi, prin închiderea insuficientă a venelor. 
Scintigrafia corpilor cavernoşi cu Xenon 131 şi ecografia în 
dinamică a corpilor cavernoși vor evidenția un drenaj anormal 
al acestora, la 87% dintre pacienţii cu boală Peyronie şi 
impotență erectilă. Placardul împiedică într-o oarecare 
măsură închiderea venelor, producînd detumescență. 

Ecografia peniană poate detecta plăci, care nu au fost 
descoperite prin palpare (de exemplu: la rădăcina penisului 
sau în septul median). Placardele calcificate sînt detectate 
cu ușurință ca leziuni hiperecogene cu con de umbră 
posterioar. Ecografia diferenţiază placardele apărute recent 
de cele calcificate, aflate în stadiu final. Placardele 
calcificate sînt tratate eficient printr-o intervenţie 
chirurgicală. În același mod, tomografia computerizată 
peniană poate detecta leziunile care nu au fost descoperite 
prin palpare şi poate diferenţia leziunile recente de cele 
avansate. Examenul CT este util în supravegherea evoluției 
leziunilor. De obicei, la examenul CT, placardele peniene 
apar de dimensiuni mai mari față de dimensiunile estimate 
prin examenul clinic. 

Excizia chirurgicală a placardelor dureroase care 
împiedică contactul sexual are ca urmare ameliorarea 
simptomatică. Grefele cutanate sînt utilizate pentru 
înlocuirea țesutului excizat. 


B. Boala Peyronie şi alte afecțiuni. Boala Peyronie a fost 
asociată cu retracţia aponevrotică, Dupuytren (10% din 
cazuri), boala Ledderhose (îngroşarea aponevrozelor 
plantare) şi cu boala Weber-Christian, selerodermia şi cu 
poliartrita reumatoidă. 


C. Afecţiunile care mimează boala Peyronie 


1. Tromboflebita venei dorsale a penisului. Această 
afecțiune se manifestă prin apariția unei zone cu aspect 
de placă lineară, de culoare violacee, dureroasă spontan 
şi la palpare, localizată subcutanat pe fața dorsală a 
penisului. Cauzele sînt reprezentate de un contact sexual 
energic sau de masturbare, dar s-a raportat apariţia unui 
caz în contextul unui carcinom pancreatic, la acest 
pacient asociindu-se şi o flebită migratorie a venelor 
membrului superior. Tumorile asociate. frecvent cu 
flebită migratorie sînt carcinoamele pulmonare, 
pancreatice şi gastrice. 


2. Sarcomul penian. Leziunile aflate în stadiile inițiale 
ale evoluţiei pot să determine rareori o induraţie 
subcutanată a penisului, mimînd boala Peyronie. 
Diagnosticul este confirmat prin biopsie. 


3. Cicattricile cheloide postchirurgicale şi post- 
traumatice. Apariţia unei cicatrici cheloide pe fața 
laterală a corpului penisului se poate datora fracturii 
peniene cauzate de un traumatism închis. Fractura 
produce o curbare discretă sau moderată a penisului de 
partea opusă plăcii. Cicatrizarea în urma intervențiilor 
chirurgicale peniene are acelaşi efect, 

Tabel 34-1 
CAUZE DE PRIAPISM 


Tulburări hematologice 
Boala şi tara siclemică 
Anemia hemolitică nonsferocitară 
Leucemia cronică 
Mielomul multiplu şi amiloidoza 
Deficiența congenitală de proteină C 
Policitemia 
Macroglobulinemia 
Neoplazii 
Metastazele carcinomatoase ale tumorilor vezicii urinare, 
prostatei, rinichilor sau colonului şi rectului 
Boala Behget 
Afecţiuni neurologice 
Leziuni medulare 
Boala Wilson 
Scleroza tuberoasă 
Infarctul cerebral 
Neoplasmele sistemului nervos central 
Priapismul indus medicamentos 
Antidepresivele (trazodon) 
Antipsihoticele (fenotiazinc, butirofenone) 
Antihipertensivele (prazosin, hidralazină, guanetidină, labetalol) 
Cocaina 
Alcoolul şi marijuana 
'Testosteronul 
Întreruperea tratamentului cu heparină 
Tratamentul cu warfarină 
Injectarea intracavernoasă de papaverină/fentolamină 
Adrenal corticosteroizii 
Drogurile halucinogene 
Anestezia generală 
Hiperalimentaţia (emulsii de lipide) 
Diazepamul 
Infecţii 
Febra pătată a Munţilor Stincoşi 
Tularemia 
Bruceloza 
Rabia 
Orhita urliană 
Abcesele locale peniene sau pelvine 
Insuficiența renală 
Priapismul cu debit sanguin crescut (priapismul arterial) secundar 
lezării unei artere intracavernoase prin: 
Traumatisme 
Tratament injectabil pentru impotență 
Priapismul idiopatic asociat cu: 
Activitatea sexuală excesivă 
Diabetul zaharat 
Poliartrita reumatoidă 
Coagulopatiile 
Familial 
Priapismul cu debit sanguin crescut nonischemic. 





i 


D. Priapismul. Priapismul constă într-o erecţie prelungită 
şi adeseori dureroasă, neprovocată de o stimulare sexuală. 
Cel mai frecvent tip este cel-de origine veno-ocluzivă (de 
exemplu, drenaj venos deficitar). Ambii corpi cavernoşi 
sînt rigizi, în timp ce glandul este. de consistență moale. 

Nu se realizează detumescența după orgasm sau după un 
duş rece. Cauzele priapismului dureros sînt enumerate în 
tabelul 34-1 şi sînt discutate în cele ce urmează. Priapismul 
cu debit sanguin crescut sau cel extern este rar şi se 
datorează, rupturii arterei intracavernoase, secundară unui 
traumatism. 


1. Afecțiuni hematologice 


A. BOALA ŞI TARA SICLEMICĂ. Drenajul venos de 
la nivelul corpilor cavernoşi este obstruat de celulele 
siclizate şi de sîngele cu viscozitate crescută care 
conţine hematii „în seceră“. Priapismul survine în 
episoade scurte, intermitente, cu durată de 2-6 ore 
şi se rezolvă prin măsuri simple neconducînd, de 
obicei, la impotență. Un episod sever de priapism, 
care durează mai mult de 24 de ore, determină 
coagularea sîngelui în spaţiile vasculare ale corpilor 
cavernoşi şi, eventual, obliterarea prin fibroză a 
acestor corpi. Forma heterozigotă este mai rar 
asociată cu priapismul. Metodele de tratament 
eficiente la pacienţii cu priapism datora siclemiei 
sînt aspiraţia sîngelui din corpii cavernoşi şi irigarea 
acestora cu epinefrină diluată şi/sau transfuzia 
sanguină locală. Eşecul acestor măsuri impune 
crearea chirurgicală a unui şunt cavernos-spongios. 
Intervenţia precoce prin transfuzie şi/sau irigare cu 
epinefrină conservă potența. Funcţia erectilă este 
frecvent afectată după episoade prelungite de 
priapism, în ciuda tuturor măsurilor terapeutice. 
Anemia hemolitică nonsferocitară a fost asociată, 
de asemenea, cu priapismul. 


B. LEUCEMIA CRONICĂ. Pacienţii cu leucocitoză 
foarte mare (> 100.000 celule/mm?) au risc crescut de 
priapism. Leucocitele pot obstrua drenajul venos din 
corpii cavernoşi, determinînd apariția priapismului. 


C. MIELOMUL ŞI AMILOIDOZA. Aceste afecțiuni 
au fost asociate de asemenea cu priapismul. 


D. DEFICIENȚA CONGENITALĂ DE PROTEINĂ C. 
Pacienţii cu deficiență de proteină C prezintă 
episoade repetate de tromboză venoasă şi embolism. 
Pot fi afectate venele iliofemurale, mezenterice, 
renale şi intracerebrale. Priapismul se poate datora 
bolii ocluzive, care afectează şi corpii cavernoşi. 


E. POLICITEMIA. Această afecțiune se poate asocia 
cu priapismul, secundar creşterii vîscozității sanguine. 


F. MACROGLOBULINEMIA. S-a raportat asocierea 
acestei afecțiuni cu priapismul. 


2. Neoplazii. Metastazele carcinomatoase, cu origine 
la nivelul vezicii urinare sau prostatei, determină durere 
peniană severă şi/sau priapism dureros (priapismul 
apare în 40% din cazurile de metastaze peniene). Se 
poate palpa indurația corpului peniană şi/sau nodulii 
subcutanați penieni. Cavernoecografia sau examenul 


CT descoperă neoplasmul intracavernos, iar puncția 
biopsie sau biopsia chirurgicală sînt utilizate pentru 
confirmarea diagnosticului. Într-un studiu efectuat pe 
218 de cazuri cu metastaze peniene, tumora primară a 
fost de origine vezicală în 30% din cazuri, prostatică în 
30% din cazuri, renală în 11% din cazuri şi recto- 
sigmoidiană în 16% din cazuri. 


3. Boala Behget, Această afecţiune determină episoade 
recurente de tromboflebită la nivelul membrelor 
inferioare. S-a raportat un caz de sindrom Behget asociat 
cu priapismul dureros, secundar tromboflebitei corpilor 
cavernoşi. Alte manifestări frecvente ale acestei boli 
sînt ulcerele aftoase orale, irita sau iridociclita, ulcerle 
genitale şi eritemul nodos. 


4. Afecţiuni neurologice 


A. LEZIUNILE MEDULARE. Priapismul poate 
surveni ca simptom în cadrul unei leziuni a coloanei 
vertebrale cervicale, în asociere cu un deficit motor 
la nivelul unui miotom, cu tulburări de sensibilitate 
la nivelul unui dermatom-cu incapacitatea de extensie 
a antebraţului pe braţ, dar cu conservarea flexiei 
cotului, cu paralizie flască şi areflexie, cu sfincter 
anal aton, respiraţie diafragmatică şi şoc spinal. 
Priapismul nu este dureros datorită abolirii 
sensibilităţii deasupra segmentelor sacrate, 


B. BOALA WILSON. La un pacient cu boală Wilson 
s-a raportat apariţia tremorului şi miocloniilor la 
nivelul trunchiului, în asociere cu priapism recurent 
şi ejaculare spontană. Tratamentul cu D-penicilamină 
a condus la rezoluţia tuturor simptomelor, în decurs 
de 6 luni. 


C. ALTE AFECŢIUNI NEUROLOGICE, Priapismul a 
fost asociat cu scleroza tuberoasă, cu infarctul 
cerebral şi cu tumorile sistemului nervos central. 


5. Priapismul indus medicamentos. Medicamentele cu 
acțiune vasodilatatoare sau cu efect blocant o-adre- 
nergic pot determina atît priapism dureros cît şi pria- 
pism indolor. Aceste episoade au fost rezolvate prin 
tratament farmacologic, utilizînd injecții intracaver- 
noase cu epinefrină, norepinefrină, metaraminol sau prin 
administrarea orală de terbutalină. Medicamentele 
pentru care s-a constatat asocierea cu priapismul sînt 
prezentate în continuare. 


A. ANTIDEPRESIVELE. Trazodona are activitate 
blocantă a receptorilor O-adrenargici şi serotonin- 
ergici. Tratamentul priapismului constă în aspirația 
sîngelui şi irigarea corpilor cavernoşi cu epinefrină 
sau norepinefrină. Efectuarea chirurgicală a unui şunt 
este necesară pentru obţinerea ameliorării simpto- 
matologiei. Se poate instala impotența. 


B. ANTIPSIHOTICELE. Fenotiazinele (tioridazinul, 
clorpromazina) şi butirofenonele s-au asociat cu 

priapismul dureros, datorită efectului lor blocant 
O-adrenergic. Tratamentul cu terbutalină poate fi 
eficient împotriva priapismului indus de fenotiazine. 


C. ANTIHIPERTENSIVELE. Prazosinul, hidralazina, 
guanetidina şi labetalolul s-au asociat cu apariția 
priapismului. Prazosinul are activitate blocantă 
O-adrenergică, periferică şi centrală. Injectarea 
intracavernoasă de epinefrină, metaraminol sau 
fenilefrină este frecvent eficientă în ameliorarea 
priapismului indus de prazosin. Intervenţia 
chirurgicală, cu realizarea unui şunt este indicată 
dacă măsurile farmacologice nu au efect. 


D COCAINA (ÎN APLICARE TOPICĂ SAU 
INSTILAȚII NAZALE). Priapismul indus de aplicarea 
topică de cocaină la nivelul penisului se tratează prin 
aspirația sîngelui din corpii cavernoşi şi irigarea 
acestora cu epinefrină, dar pentru prevenirea 
impotenţei este necesară efectuarea unui şunt. 
Abuzul de cocaină administrată intranazal a fost de 
asemenea asociat cu erecţia dureroasă (un caz 
raportat), fiind necesară efectuarea unui şunt 
caverno-spongios, după eşecul tratamentului de 
irigare locală cu epinefrină. 


E. ALCOOLUL ŞI MARIJUANA. Abuzul de alcool şi . 


marijuana poate induce priapism. 


F. INJECȚIILE CU TESTOSTERON. Injecţiile cu 
testosteron efectuate pentru tratamentul întîrzierii 
pubertății la băieţi s-a asociat cu priapism dureros. 


G. ÎNTRERUPEREA TRATAMENTULUI CU HEPARINĂ. 
Aceasta poate produce priapism datorită hiper- 
coagulabilității de rebound. 


H  INJECTAREA INTRACAVERNOASĂ DE 
PAPAVERINĂ (ASOCIATĂ SAU NU CU 
FENTOLAMINĂ). Acest tratament pentru impotență 
poate provoca ocazional priapism, necesitînd 
administrarea de o-agonişti, ca terbutalina adminis- 
trată oral sau epinefrina injectată intracavernos, 
pentru a se obține ameliorarea durerii şi detumes- 
cența. Incidenţa priapismului indus medicamentos 
este de 4-9% și poate fi redusă la 1% prin evitarea 
administrării de mesilat de fentolamină în primele 
trei injecții şi prin utilizarea de doze crescute 


progresiv de papaverină la pacienții cu risc crescut - 


(de exemplu, la cei cu raportul presiune arterială în 
artera peniană/presiunea arterială brahială > 0,7 şi 
un răspuns bun la stimularea sexuală vizuală). 
Pacienţii cu impotență datorată unei paraplegii sau 
sclerozei multiple au un risc mai mare de instalare a 
priapismului după tratament. 


IL. DROGURILE HALUCINOGENE 
J. CORTICOSTEROIZII 
K. ANESTEZIA GENERALĂ 

L. HIPERALIMENTAȚIA CU EMULSII LIPIDICE 
M. DIAZEPAMUL 


6. Boli infecțioase. S-a observat asocierea rară a 
priapismului cu febra pătată a Munţilor Stîncoşi, 
tularemia, bruceloza, rabia, oreionul şi orhita şi cu 
abcesele peniene şi pelvine. 


7. Insuficienţa renală. Insuficiența renală, tratată sau 
nu prin hemodializă este asociată cu priapism. 
Mecanismul nu este cunoscut. 


8. Traumatismele penisului şi perineului (priapismul 
arterial cu debit sanguin crescut). Traumatismele 
perineale (leziuni prin cădere în poziţie „călare“) 
determină durere 'perineală şi priapism indolor. 
Examenul Doppler evidențiază pulsaţii arteriale ample 
la nivelul corpului cavernos. Prin aspirație la nivelul 
corpului penian se evacuează sîngele de culoare roşie. 
Arteriografia selectivă a arterei ruşinoase interne 
evidențiază apariția unei sîngerări arteriale la nivelul 
corpului cavernos, datorită rupturii unei artere. 
Embolizarea printr-un cheag sanguin a acestei artere 
duce la dispariția priapismului şi conservă potența. 

O formă similară de priapism cu debut brusc, 
secundar rupturii arteriale intracavernoase, se datorează 
tratamentului injectabil pentru impotență şi este tratată 
prin embolizarea acestei artere. Priapismul arterial care 
apare după tratamentul injectabil trebuie suspectat dacă 
erecţia nu este dureroasă, debitul sanguin este normal 
(sîngele aspirat este de culoare roşu-aprins), iar 
tratamentul prin irigare cu substanțe adrenergice 
eşuează. A fost utilizată scintigrafia peniană cu Teo” 
pentru a diferenția priapismul cu debit sanguin scăzut 
de cel cu debit sanguin crescut. Această investigație 
este utilă pentru diagnosticul diferenţial deoarece pre- 
zenţa pulsaţiilor arteriale şi aspirarea de sînge roşu nu 
exclud priapismul veno-ocluziv. În priapismul cu debit 
sanguin crescut tratamentul cu substanțe O-agoniste şi 
efectuarea unui şunt nu sînt eficiente. 


9. Priapismul idiopatic. Acest grup cuprinde toți 
pacienții la care nu s-a pus în evidență nici unul din 
semnele descrise de mai sus. La unii dintre aceşti 
pacienţi se constată în antecedente un contact sexual 
energic sau masturbarea, anterior debutului erecției 
dureroase susținute. Alte afecțiuni asociate cu 
priapismul idiopatic include diabetul zaharat, poliartrita 
reumatoidă şi coagulopatiile. În unele cazuri, activitatea 
sexuală excesivă a provocat priapism la pacienţii care 
consumau medicamente ce induc priapism sau 
prezentau afecțiuni care se asociază cu priapismul (de 
exemplu, siclemia sau leucemia). Priapismul idiopatic 
este de obicei de tip veno-ocluziv, cu debit sanguin 
scăzut şi poate răspunde la tratament intracavernos cu 
O-agonişti sau necesită efectuarea unui şunt. S-a raportat 
un caz rar de priapism idiopatic cu caracter familial. 

10. Priapismul idiopatic nonischemic. Unii pacienți 
cu priapism dureros idiopatic au un flux sanguin arte- 
rial normal la nivelul corpilor cavernoşi (vizualizat prin 
ecografie duplex şi prin Doppler pulsatil), asociat cu o 
oxigenare a sîngelui din corpii cavernoşi care exclude 
ischemia. Această afecțiune cu debit sanguin crescut 
nu este corelată cu o leziune arterială. Ea poate răspunde 
la tratamentul intracavernos cu â-agonişti,sau necesită 
efectuare unui şunt pentru conservarea potenței. De 
obicei, şunturile sînt necesare în cazurile care se prezintă 
la medic tardiv, după debutul erecției dureroase. 


6. AFECŢIUNI DERMATOLOGICE GENERALIZATE 


ASOCIATE CU BALANITĂ 


A. Necroliza epidermică toxică. Această afecțiune 
debutează cu apariţia unor placarde confluente eritemato- 
edematoase, care se transformă rapid în bule flasce, însoțite 
de durere locală, spontan şi la palpare. Sînt afectate 
conjunctiva, mucoasa bucală, buzele, regiunea anorectală 
şi penisul. Rapid, flictenele se rup lăsînd în loc eroziuni 
cutanate şi ale mucoaselor. În zonele eritematoase semnul 
Nikolsky este pozitiv. Febra şi leucocitoza sînt frecvent 
prezente. La originea acestei afecţiuni se află, de obicei, 
reacţia alergică la sulfamide, la antibiotice sau la fenitoină. 
S-au mai raportat cazuri asociate cu rujeola, varicela, herpes 
zoster, infecția cu virus herpes simplex, septicemia cu 
Escherichia coli, aspergiloza pulmonară, limfoame şi 
leucemii. Administrarea precoce de corticosteroizi, 
reechilibrarea hidroelectrolitică şi tratamentul dermatologic 
local protector cresc şansele de vindecare. 


B. Sindromul Stevens-Johnson. Această formă flictenu- 
lară erozivă a eritemului polimorf debutează cu o fază 
prodromală manifestată prin febră, alterarea stării generale, 
artralgii, mialgii, tuse, disfagie, dureri toracice, vărsături 
şi diaree. Apoi apar leziunile buloase la nivelul 
tegumentelor, mucoasei bucale, buzelor şi conjunctivei 
bulbare. Afectarea genitală constă într-o balanită 
manifestată prin durere spontană şi la palpare. Mucoasa 
labială este acoperită cu pseudomembrane alb-cenuşii, iar 
roşul buzelor este mărginit de cruste hemoragice. În 
majoritatea cazurilor, afecțiunea este idiopatică, dar unele 
cazuri sînt asociate cu infecția cu virus herpes simplex, cu 
Mycoplasma sau cu alte microorganisme cu alergiile 
medicamentoase sau alte reacţii de hipersensibilitate. 


7. AFECŢIUNILE DERMATOLOGICE LOCALIZATE 


A. Dermatita de contact. Dermatita de contact poate afecta 
penisul şi scrotul. Se manifestă prin tumefacție locală, 
eritem, apariția de vezicule zemuinde sau acoperite de 
cruste, însoțite de durere spontană și la palpare şi de prurit. 
La originea acestei afecțiuni se poate afla aplicarea topică 
de anestezice sau antibiotice, contactul cu stejarul otrăvitor, 
cu'iedera otrăvitoare sau cu substanțele chimice din lenjeria 
nouă încă nespălată. Administrarea de corticosteroizi, local 
sau oral, conduce la rezoluţie în 3-10 zile. 

B. Neurodermatita (pruritul cu lichenificare). Această 
afecţiune se produce prin gratâj îndelungat. Dermatita 
rezultantă se manifestă prin apariția la nivelul penisului 
şi/sau scrotului a unui eritem şi edem cutanat cu ulceraţii 
şi cruste. Aspectul clinic este dificil de diferențiat de cel al 
dermatitei de contact. 


8. INFECŢIILE PENIENE ȘI PERINEALE 


A. Abcesul periuretral. Această afecțiune se manifestă 
prin durere spontană şi la palpare la nivelul perineului 
(abces periuretral posterior) sau al penisului (abces 
periuretral anterior), remarcîndu-se şi o tumefacție de 
consistență fluctuentă la acest nivel. Unele abcese apar în 
vecinătatea unei stricturi uretrale, fiind de obicei localizate 
perineal. Uretrita gonococică, cu secreție uretrală purulentă 
şi disurie, poate preceda apariția unei formaţiuni fluctuente 
şi dureroase în porțiunea ventrală a corpului penian 
(abcesul periuretral gonococic). Drenajul şi tratamentul 
antibiotic ameliorează simptomele. Ruptura spontană a 
unui abces periuretral, datorită iniţierii tardive a 
tratamentului poate determina extravazarea urinei în timpul 
micţiunii printr-o fistulă uretrocutanată perineală sau 
peniană. 


B. Fasciita necrotizantă a scrotului, penisului şi 
perineului. Se manifestă prin apariția durerii, eritemului, 
edemului şi a sensibilităţii difuze la palpare la nivelul 
penisului, perineului şi scrotului. Tegumentele edemaţiate 
din zona dureroasă devin îndurate şi apoi capătă o coloraţie 
neagră, indicînd necroza cutanată. Adiacent zonelor 
necrozate, pot fi percepute crepitații subcutanate, datorate 
producerii de gaz de către bacterii. Se asociază frecvent 
frisoanele, febra şi leucocitoza. Evoluţia procesului 
necrotizant conduce la extinderea induraţiei şi a colorației 
negre, care cuprinde în întregime tegumentele penisului, 
perineului şi scrotului. Excizia tegumentelor necrozate şi 
debridarea chirurgicală, conduc la denudarea testiculelor 
şi penisului, ca şi cum tegumentele ar fi fost îndepărtate 
pentru o demonstraţie anatomică. Poate exista durere severă 
sau extremă la nivelul perineului, scrotului şi penisului. 
Această afecțiune poatte avea ca punct de plecarre un abces 
perirectal sau periuretral, o leziune locală minore, 
intervenţiile chirurgicale anorectale sau arsurile. Culturile 
efectuate din exsudat arată existența unei infecții 
polimicrobiene simultane cu Escherichia coli, bacterii din 
genul Bacterioides şi streptococi. Cele mai mari şanse de 
supraviețuire le oferă efectuarea unei debridări chirurgicale 
întinse şi administrarea de antibiotice cu spectru larg. 


9. DUREREA IRADIATĂ 


A. Afecţiunile anorectale. Rareori, leziunile anorectale — 
cum ar fi fisurile, carcinomul, proctita sau ulceraţiile — pot 
provoca atît durere peniană cît şi anorectală. Durerea cu 
localizare genitală este ameliorată prin tratamentul 
afecțiunii anorectale. 








34 DUREREA ACUTĂ PENIANĂ 


B. Apendicita acută. Tabloul clinic tipic constă în apariția 
unei dureri epigastrice sau periombilicale, urmate de durere 
localizată în fosa iliacă dreaptă. Unele cazuri evoluează 
cu durere scrotală sau peniană. Se mai pot asocia greață, 
vărsături şi subfebrilitate. Toate simptomele dispar după 
apendicectomie. 


10. DUREREA PSIHOGENĂ 


Unii pacienți se prezintă la medic cu durere peniană în 
+ lipsa unor leziuni vizibile, a uretritei sau a unor modificări 

la palparea penisului. Nu există durere la palpare. Foarte 
frecvent, pacientul se teme de contractarea unei boli 
venerice prin relaţii extraconjugale sau de posibila existență 
a unei neoplazii. Simptomele acestor pacienți dispar dacă 
medicul efectuează un examen clinic amănunțit urmat de 
explicaţii care au drept scop liniştirea pacientului. Rolul 
durerii neuropatice asociate cu infecția herpetică este neclar 
în aceste cazuri, deoarece leziunile herpetice sînt uneori 
atît de mici, încît trec neobservate. Durerea neuropatică 
recurentă poate surveni în absenţa leziunilor herpetice. 





CAPITOLUL 

DUREREA ACUTĂ 


INGHINOSCROTALĂ 


[| LISTA DIAGNOSTICELOR 
POSIBILE 


1. Torsiunea testiculară 
2. Epididimita şi orhiepididimita 
A. Epididimita bacteriană nespecifică 
B. Epididimita cu transmitere sexuală 
1. Chlamydia trachomatis 
2. Neisseria gonorrhoeae 
3. Cauze rare de epididimită 
A. Tuberculoza 
B. Epididimita sau orhiepididimita din 
bruceloză 
C. Infecţiile bacteriene hematogene 
1. Salmonella enteritidis 
2. Pseudomonas pseudomallei 
3. Alte bacterii 
D. Micozele 
E. Parazitozele 
F. Epididimita indusă medicamentos 
(amiodaronă) 
G. Boala Behget 
H. Hematomul idiopatic al 
epididimului 
I. Sarcoidoza 
4. Torsiunea apendicelui testicular 
5. Orhita 
A. Orhita virală 
1. Orhita urliană 
2. Alte virusuri 
B. Orhita acută bacteriană 
hematogenă sau rickettsiană 
C. Orhita granulomatoasă 
1. Orhita granulomatoasă idiopatică 
2. Orhita granulomatoasă specifică 
A. Orhiepididimita tuberculoasă 
B. Lepra lepromatoasă 

C. Blastomicoza, histoplasmoza 
şi coccidioidomicoza 
D. Actinomicoza 
E. Sifilisul 
F. Bruceloza 
G. Sarcoidoza 
D. Orhita focală 
"E. Orbita din febra mediteraneană 
familială 
F. Orhita prin autopalpare 
G. Orhita indusă medicamentos 
(mazindol) 
6. Orhita imunodeprimaţi 
A. SIDA 
1. Orhita cu Toxoplasma 
2. Orhita cu virus citomegalic 
B. Post-transplant cardiac 
7. Complicaţiile orhiepididimitei 
A. Abcesul testicular 
B. Infarctul testicular 
C. Piocelul testicular 
D. Abcesele şi fistulele scrotale 
8.Neoplasmele testiculare 
A. Tumorile solide primare 
B. Metastazele carcinomatoase 
C. Leucemia acută limfocitară 
9. Poliarterita nodoasă 
10. Traumatismele scrotale 
A. Hematocelul şi ruptura testiculară 
B. Torsiunea testiculară traumatică 
C. Hernia scrotală traumatică 
D. Plăgile testiculare bilaterale prin 
împuşcare 
11. Durerea iradiată la nivel testiculular 

A. Colica renală datorată unui calcul 


ureteral 


B. Obstrucția joncțiunii: 


ureteropielice 


C. Apendicita acută 
D. Anevrismele arterei iliace comune 


sau ale aortei 


[(l| REZUMAT 


Torsiunea testiculară debutează de obicei brusc, cu durere 
scrotală unilaterală severă, greață şi vărsături, fără febră sau 
simptome de iritaţie uretrală sau vezicală. În unele cazuri 
debutul este insidios. În antecedente se pot semnala unul sau 
mai multe episoade similare scurte, care s-au rezolvat spontan 
(6-63% din cazuri). Testiculul dureros este retractat în partea 
superioară a scrotului, este edemaţiat şi sensibil putîndu-se 
palpa o torsiune la nivelul funiculului spermatic. Scrotul este 
edemaţiat şi eritematos. Reflexul cremasterian este abolit de 
partea afectată. Epididimul este normal la palpare, în prima 
oră, dar în curînd devine tumefiat şi îndurat, limitele sale 
palpatorii fiind şterse de edem. Urina conţine un număr mare 
de leucocite, dar în majoritatea cazurilor, examenul de urină 
este normal. Ambele testicule au axul modificat dacă sînt 
examinate în ortostatism (axul lung în poziţie orizontală). Pînă 
la 50% din cazuri sînt tipice, fiind explorate chirurgical, fără 
alte investigaţii suplimentare. Restul pacienților vor fi supuşi 
investigaţilor izotopice sau prin ecografiei Doppler color. 
Aceste proceduri evidențiază diminuarea sau absenţa fluxului 
sanguin la nivelul testiculului afectat. Detorsionarea manuală, 
în camera de gardă, are de asemenea valoare diagnostică şi 
terapeutică. Dacă intervenţia chirurgicală este realizată în 
primele, 2-6 ore, rata salvării testiculului este ridicată. 
Întârzierea intervenţiei chirurgicale peste 6 ore conduce de 
obicei la orhiectomie, datorită infarctului şi necrozei 
testiculare. 

"Epididimita debutează cu o durere scrotală, care se 
intensifică progresiv, fără greață şi vărsăturilor. Se pot asocia 
febra, polakiuria, disuria şi/sau secreția uretrală. Testiculul 
are de obicei formă şi consistență normale şi nu este dureros 
la palpare. Epididimul este edemaţiat focal sau difuz şi dureros. 
Urina conţine leucocite şi bacterii sau pacientul prezintă o 
secreție uretrală patologică. Pe froţiul efectuat din secreția 
uretrală sau din exsudatul uretral (recoltat cu tamponul de 
alginat) sg identifică prezența gonococilor (coloraţie Gram) 
sau a chlamidiilor (prin imunofluorescență). În cazurile 
secundare infecției căilor urinare este prezentă bacteriuria cu 
specii de coliformi, Pseudomonas sau. Enterococcus. 
Epididimita este confundată uneori cu torsiunea testiculară. 
Scintigrafia sau ecografia Doppler color vor indica un flux 
sanguin normal sau crescut la nivel testicular. Răspunsul la 
antibioterapie este favorabil, cu rezoluţia simptomelor în 1-4 
zile. Cazurile care nu sînt tratate prompt prin antibioterapie 

E. Prostatita acută bacteriană 
F. Inflamația veziculelor seminale 
G. Tumorile medulare 
12. Infecţiile scrotale 
A. Abcesul scrotal 
B. Gangrena Fournier 
13. Durerea acută testiculară bilaterală 


vor evolua şi vor determina infecția testiculului, manifestată 
prin durere spontană şi la palpare şi tumefacție (orhi- 
epididimita). Majoritatea cazurilor, de epididimită şi 
orhiepididimită sînt secundare infecțiilor urinare sau sînt 
contactate pe cale sexuală. 

Cauze rare de orhiepididimită sînt tuberculoza şi bruceloza. 
Tuberculoza este diagnosticată prin urocultură prin biopsia 
testiculului şi/sau a epididimului şi prin depistarea unor focare 
tuberculoase la nivelul rinichiului şi bazinetului renal. Infecția 
cu Brucella are o componentă sistemică febrilă şi determină 
orhiepididimită dureroasă spontan și la palpare. Diagnosticul 
este confirmat de obicei de un titru de aglutinare crescut şi 
uneori de o hemocultură pozitivă. Contactul cu animale de 
fermă şi/sau consumul de lapte crud sau de brînză preparată 
din lapte nepasteurizat sînt frecvent asociate cu bruceloza. 

Orhiepididimita apare şi secundar unei bacteriemii. Bacterii 
din genul Sa/monella, Pseudomonas pseudomallei, Neisseria 
meningitidis, Haemophilus. influenzae şi Streptococcus 
pneumoniae au fost raportate în unele cazuri de infecție acută 
epididimară şi/sau testiculară. Micozele (blastomicoza) şi 
parazitozele (filarioza, schistosomiaza, amoebiaza) pot, de 
asemenea, să determine orbiepididimită. Amiodarona poate 
induce epididimită acută. Boala Behget şi sarcoidoza sînt alte 
cauze de orhiepididimită. Hematomul epididimului poate 
mima epididimita acută. Acest diagnostic este stabilit de obicei 
după epididimectomie. 

Torsiunea apendicelui testicular determină durere 
testiculară localizată, spontan şi la palpare (la polul superior 
al testiculului), şi semnul „punctului albastru“ (vizualizarea 
apendicelui cianotic prin tegumentele scrotale subțiri şi roz 
ale bărbatului tînăr). Această afecțiune este semnalată mai ales 
la băieții sub vîrsta de 14 ani, rar la adolescenți şi la adulţii 
tineri. Este diferențiată de torsiunea de testicul prin scintigrafie, 
deoarece această leziune captează normal sau este hiper- 
captantă. Intervenţia chirurgicală este necesară doar dacă 
durerea persistă sau este foarte severă. 

Orhita virală este cauzată cel mai frecvent de virusul urlian. 
Durerea spontană și la palpare şi tumefacția testiculelor 
urmează la 2-6 zile debutului parotiditei, pot însă preceda 
afectarea parotidiană sau pot fi singurele manifestări ale 
oreionului. Şi alte virusuri cum ar fi virusul varicello- 
zosterian, virusul Coxsakie B şi virusul febrei Denga pot cauza 
orhită acută. S-a descris oorhită hematogenă prin însămînțare 

bacteriană (Corynebacterium diphtheriae, bacterii din genul 
Salmonella, Streptococcus pyogenes) sau cu Rickettsia 
prowazekii (tifos exantematic). 

Orhita granulomatoasă poate fi idiopatică sau secundară 
tuberculozei, leprei, micozelor sistemice, actinomicozei, 
sifilisului, brucelozei sau sarcoidozei. 

Orhita focală se prezintă ca o formă localizată de inflamație 
testiculară, secundară epididimitei. Examenul ecografic 
vizualizează o imagine periferică hipoecogenă, intratesticulară, 
de dimensiuni crescute, adiacentă epididimului. Această formă 
localizată de orhită bacteriană răspund bine la antibioterapie. 
Alte cauze rare de orhită sînt febra mediteraneană familială, 
autopalparea excesivă a testiculului, datorită cancerofobiei 
şi administrarea ee rporaa ri un medicament utilizat în curele 
de slăbire. 

Pacienţii cu SIDA care prezintă durere scrotală, spontan și 
la palpare, pot avea o infecţie testiculară cauzată de virusul 
citomegalic, Toxoplasma gondii sau de Mycobacterium avium- 
intracellulare. 

Complicaţiile orhiepididimitei sînt abcesul testicular, 
infarctul testicular şi piocelul. Examenul ecografic evidențiază 
un abces testicular recent sau matur, un infarct testicular sau 
un piocel. 

Un abces scrotal poate fi datorat drenării unui abces 
testicular în sacul scrotal. Puncția aspirativă a formaţiunii 
scrotale fluctuente evidențiază puroiu şi bacterii. 

“Pînă la 37% din neoplasmele testiculare primare se pot 
mănifesta prin durere testiculară spontană şi la palpare şi prin 
tumefacţie testiculară, mimînd orhiepididimita sau torsiunea 
testiculară. Teratoămele sînt asociate frecvent cu durere 
testiculară, dar prezența unor formaţiuni dureroase a fost 
semnalată şi în cazul seminomul sau carcinomul embrionar. 
Rareori, un testicul torsionat conţine o tumoră malignă. 
Tumorile sînt asociate cu valori crescute ale â-fetoproteinei 
(Careinomul embrionar, tumorile sinusului endodermal) sau 
ale gonadotropinei corionice umane (carcinomul embrionar, 
seminomul, coriocarcinomul). Examenul ecografic al leziunii 
testiculare relevă prezența unor zone hipoecogene, alternînd 
cu zone de ecogenitate normală sau o regiune difuz 
hipoecogenă. Aceste modificări sînt nespecifice, pentru 
diagnosticul de certitudine fiind necesară orhiectomia. 

Tumefacţia dureroasă a testiculului poate fi datorată unei 
metastaze tumorale. De obicei, există un istoric de neoplazie 
recent tratată. Examenul ecografic evidenţiază ecotransparență 
focală. Tumorile primare care metastazează cel mai frecvent 
testicular Sînt localizate la nivelul prostatei (35%), plămînului 
(17%), colonului (8%) şi cutanat (melanom) (8%). 

Doar la 6% din pacienții care prezintă un nodul metastatic 
testicular dureros, acesta reprezintă manifestarea inițială a unei 
tumori oculte primare, situată la distanță. Recăderile din 
leucemia limfocitară acută se pot manifesta prin tumefacție 
testiculară dureroasă sau indoloră. Diagnosticul este confirmat 
prin puncție aspirativă sau prin biopsie testiculară. 

n cazuri rare de poliarterită nodoasă, manifestările 
vasculitice de debut sînt reprezentate de durerea testiculară 
severă, apărută spontan şi la palpare şi de tumefacția 


testiculară. Diagnosticul se confirmă prin biopsie testiculară. 
Afectare testiculară clinic manifestă apare în maximum 18% 
din cazuri. Mai este posibilă apariția semnelor sistemice și de 
afectare renală, intraabdominală, cardiacă şi cutanată. Durerea 
şi tumefacția testiculară, manifestările sistemice şi celelalte 
simptome răspund la tratamentul cu prednison şi ciclo- 
fosfamidă. 

Traumatismele scrotale determină hematom, hematocel, 
hidrocel sau piocel scrotal, hematom epididimar şi/sau 
testicular, epididimită posttraumatică, torsiunea acută 
traumatică a testiculului sau a apendicelui testicular sau o 
ruptură testiculară. Pînă la 6% din cazurile de torsiune 
testiculară sînt datorate traumatismelor. Hernia scrotală acută 
este cauzată de un traumatism închis, la nivelul abdomenului 
inferior. Ruptura testiculară bilaterală este produsă, de obicei, 
de plăgi prin împușcare. Suspiciunea de ruptură testiculară 
necesită explorare şi reconstrucție chirurgicală. 

Durerea testiculară iradiată poate fi determinată de litiaza 
ureterală, de obstrucţia joncțiunii ureteropielice, de apendicita 
acută, de un anevrism al arterei iliace sau al aortei 
abdominale inferioare, de prostatita acută şi/sau de inflamaia 
veziculelor seminale sau de către o tumoră medulară la nivelul 
rădăcinilor T12-L2. | 

Infecția scrotală se poate manifesta printr-o tumefacția 
scrotală dureroasă spontan şi la palpare şi/sau prin prezența 
unei fistule scrotale. La aspirația formaţiunii scrotale (abces) 
se extrage puroi. Drenajul şi antibioterapia conduc la 
vindecare. Gangrena Fournier implică tegumentele 
perineului, regiunea perianală, scrotul, penisul, abdomenul 
inferior şi regiunea fesieră. Edemul şi eritemul acut sînt urmate 
de înnegrirea şi indurația tegumentelor şi de descuamarea 
regiunilor necrozate. Pacienţii prezintă durere severă, spontan 
şi la palpare, perineal şi scrotal. Infecția este polimicrobiană. 
Pentru supraviețuire este necesară efectuarea unor debridări 


„ largi asociate cu antibioterapie. 


Unele dintre afecțiunile discutate mai sus pot determina 
durere testiculară bilaterală. Aceste afecțiuni sînt enumerate 
în tabelul 35-1. 


[] DESCRIEREA AFECȚIUNILOR 
ENUMERATE 


1. TORSIUNEA TESTICULARĂ 


Debutează brusc cu durere testiculară unilaterală. Durerea 
este, de obicei, severă şi iradiază inghinal şi în etajul 
abdominal inferior. Se asociază frecvent cu greață şi 
vărsături. În maxim 35% din cazuri, debutul este insidios. 
La 6-63% dintre pacienţii cu această afecțiune, se remarcă 
în antecedente prezența unor episoade similare care survin 
spontan. Rareori, se asociază febră, secreție uretrală, 
disurie, tenesme vezicale şi polakiurie. Torsiunea se 
manifestă cel mai frecvent înainte de vîrsta de 20 de ani 
(65% din cazuri), dar un număr semnificativ de cazuri apar 
în grupa de vîrstă 20-30 de ani (23-45% din cazuri). 

TABELUL INCIDENȚEI BOLILOR 


a — 


INCIDENȚA LA 100.000 (APROXIMATIVĂ) 


Relativ frecvente (>5-100) Rare (>0-5) 

Torsiunea testiculară Torsiunea apendicelui testicular Epididimita tuberculoasă 

Epididimita bacteriană nespecifică Orhita produsă de alte virusuri Epididimita din bruceloză 

Epididimita cu transmitere sexuală (Neisseria - Orhita granulomatoasă idiopatică Epididimita bacteriană hematogenă 
gonorrhoea, Chlamydia trachomatis) Orhita focală secundară epididimitei Epididimita fungică 

Orhita urliană Abcesul testicular Epididimita parazitară 

Traumatismele testiculare (hematocelul Infarctul testicular Epididimita indusă de amiodaronă 
şi/sau ruptura testiculară) Neoplasmul testicular primar Epididimita din boala Behget 

Durerea iradiată datorată litiazei ureterale Torsiunea testiculară traumatică Hematomul idiopatic al epididimului 
sau prostatitei Traumatismele penetrante ale testiculului  Epididimita din sarcoidoză 


Frecvente (>100) 





'Torsiunea de testicul este destul de rară după vîrsta de 30 
de ani. La examenul obiectiv se observă edem şi eritem 
scrotal de partea dureroasă, dar aceste manifestări pot să 
lipsească în primele 2-3 ore de la debut. Testiculul afectat 
este frecvent ascensionat în scrot şi se poate palpa 
torsionarea cordonului spermatic. Epididimul este 
edemaţiat şi imposibil de delimitat de testicul; dacă se poate 
palpa, epididimul are o poziție anormală (poziția normală 
este posterolaterală). Testiculul afectat și cel controlateral 
pot avea axele modificate (axul lung în poziție orizontală) 
atunci cînd pacientul este examinat în ortostatism. Durerea 
severă apărută la palpare şi indurația, datorată edemului 
fac examenul clinic dificil. La unii pacienţi durerea la 
palpare poate lipsi sau poate fi localizată doar la nivelul 
epididimului. Semnul Prehn (exacerbarea durerii la 
pacienţii cu torsiune testiculară şi ameliorarea durerii la 
cei cu epididimită, realizate prin susținerea conținutului 
scrotal timp de o oră) nu este valoros pentru diagnostic. 
Reflexul cremasterian (retracția conținutului scrotal la 
percuţia feței postero-mediale a coapsei) este prezent 
rareori în caz de torsiune. Este prezent însă în aproximativ 
50% din cazurile de epididimită şi în alte cauze de durere 
scrotală acută. Prezența reflexului cremasterian pledează 
împotriva diagnosticului de torsiune. S-a raportat cazul 


Orhita bacteriană hematogenă sau rickettsiană 

Orhita granulomatoasă specifică 

Orhiepididimita din febra mediteraneană familială 

Orhita prin autopalpare 

Orhita indusă de mazindol 

„Orhita cu Toxoplasma din SIDA 

Orhita cu virus citomegalic din SIDA 

Orhiepididimita cu Nocardia 

Piocelul testicular 

Abcesul scrotal 

Gangrena Fournier 

Tumorile testiculare metastatice 

Recăderea testiculară din leucemia limfocitară 
acută 

Poliarterita nodoasă 

Durerea iradiată datorată obstrucţiei joncțiunii 
ureteropielice, apendicitei, inflamaţiei 
veziculelor seminale, anevrismelor sau 
tumorilor medulare. 

Hernia scrotală traumatică 


e 


unui pacient cu torsiune mai veche de 24 de ore și cu reflex 
cremasterian prezent (caz fals negativ). Leucocitoza şi 
piuria (întâlnite în pînă la 30% din cazuri) pot completa 
tabloul clinic. 

Pacienţii cu torsiune prezintă, de obicei, o deformare a 
testiculului în „limbă de clopot“ (testiculul are o poziţie 
orizontală în scrot, iar funiculul spermatic şi epididimul 
sînt situate superior) sau pierderea contactului epididimului 
cu testiculul. Tunica vaginală înconjoară complet testiculul 
„în limbă de clopot“ şi cordonul spermatic distal, atașarea 

„la sacul scrotal fiind insuficientă sau absentă. 

Pînă la 50% din pacienți prezintă un tablou clinic tipic, 
fiind supuşi intervenţiei chirurgicale fără a fi necesare 
investigaţii suplimentare. Alte cazuri de durere 'scrotală 
acută, apărute la persoane care au depăşit vîrsta de 20 de 
ani şi/sau prezintă manifestări atipice, trebuie investigate 
suplimentar, pentru a preveni explorarea chirurgicală 
inutilă. În loturile de pacienți în care fiecare caz de durere 
acută scrotală a fost explorat chirurgical, rata intervențiilor 
inutile a variat între 30 şi 50%. 

Scintigrafia scrotală a constituit o procedură valoroasă 
pentru diferențierea torsiunii de testicul de epididimită şi/sau 
de orhită. Se administrează intravenos Technețiu 99m, 
conţinutul scrotal fiind scanat cu ajutorul unei camere de 

scintilație pentru radiații gamma. Se înregistrează o 
întrerupere abruptă sau-o perfuzie scăzută în faza 
angiografică. În faza tisulară, testiculul afectat este înlocuit 
de o pată rece, rotundă. Această pată rece este înconjurată 
de o zonă de hiperactivitate, la nivelul tecii dartos a 
scrotului. Captarea în testiculul controlateral este normală. 
În timpul fazei angiografice a scintigrafiei, s-a descris 
dilatarea unui grup de vase spermatice, care demonstrează 
amputarea la acest nivel (la nivelul torsiunii). Pot surveni 
rezultate fals negative datorate captării crescute a izotopului 
în testicul, în primele 1-2 ore de la debutul torsiunii. 

Aspectul scintigrafic diferă semnificativ la pacienţii cu 
epididimită şi/sau orhită, față de cei cu torsiune, ultima 
fiind demonstrată printr-un flux crescut în cordonul 
spermatic în cursul fazei angiografice. Hipercaptarea este 

- localizată superolateral (în epididimită) şi în unele cazuri 
şi mai medial (indicînd orhiepididimita). Scintigrafia are 
o sensibilitate de 80-100% şi o specificitate de 89-100% în 
diagnosticul torsiunii testiculare, acuratețea fiind de 86-100%. 
Ecografia în scala gri și ecografia Doppler continuu, nu 
sînt atît de sensibile încît să diferenţieze torsiunea de 
epididimită. Ecografia Doppler poate da rezultate fals 
negative în 67% di cazurile de torsiune de testicul, deoarece 
este greu de diferențiat fluxul arterial.din vasele 
peritesticulare de cel intratesticular. 

Ecografia Doppler color combină vizualizarea zonelor 
parenchimatoase cu măsurarea fluxului sanguin în arterele 
testiculare. Fluxul este vizualizat și înregistrat cu o rezoluţie 
bună. Examenul Doppler color este util în cazuri selectate 
care pun probleme de diagnostic (fără manifestări clinice 
definite, care să diferenţieze torsiunea de epididimită). 
Pacienţii cu torsiune au un flux sanguin diminuat sau 
absent, pe cînd cei cu epididimită au flux normal sau 
crescut. În două loturi de pacienți, examenul Doppler color 
a diagnosticat corect torsiunea (precoce şi avansată) la 
100% din 14 cazuri. Această investigaţie a avut o mare 
acuratețe în diferențierea corectă a pacienţilor cu 
epididimită acută şi de cei cu epididimită cronică, avînd 
relativ aceeaşi acuratețe cu examenul scintigrafic. Utilizarea 
ecografiei Doppler color în locul scintigrafiei, a fost 
propusă pentru evaluarea inițială a durerii scrotale acute 
cu manifestări clinice neconcludente. Rezonanța magnetică 
nucleară (RMN) diferențiază de asemenea cu acuratețe 
torsiunea de epididimită. La pacienţii cu torsiune, nodulul 
de torsiune şi aspectul de „„vîrtej“ al cordonului spermatic 
sînt identificate prin RMN. Acestea sînt cele mai sensibile 
şi mai specifice semne RMN de torsiune. 

Utilizarea RMN este mai mult experimentală, deoarece 
costul şi timpul necesar pentru elaborarea diagnosticului 
nu permit utilizarea pe scară largă a metodei. Detorsionarea 
manuală eficientă, în camera de gardă, poate avea valoare 
diagnostică şi terapeutică. 

Explorarea chirurgicală şi detorsionarea în primele 6 ore de 
la debut, duce la o rată de salvare a testiculului de 80-100%. 
Cazurile depăşite sau ignorate, mai vechi de 24 de ore, au 
o rată de salvare a testiculului de numai 20%. La un grup 

de pacienți tratați chirurgical la care s-a indicat explorarea 
chirurgicală precoce -pe baze clinice rata de salvare 
testiculară imediată a fost de 90% şi cea pe termen lung a 
fost de 73%. A fost necesară fixarea chirurgicală a fiecărui 
testicul la scrot (orhidopexie), deoarece defectul 
predispozant este de obicei bilateral. Infarctul cu necroză 
necesită efectuarea orhiectomiei. 


2. EPIDIDIMITA ŞI ORHIEPIDIDIMITA 


Se manifestă prin durere spontană şi la palparea scrotului, 
uni (91%) sau bilaterală (9%), cu debut insidios, în timp 
de 1-2 zile. Pînă la 50% din pacienți sînt Di şi tot 
cam atâția prezintă o secreție uretrală şi/sau disurie. De 
obicei, nu există greață şi vărsături. În unele cazuri, debutul 
durerii este brusc, mimînd torsiunea de testicul. Aceste 
afecțiuni reprezintă o cauză neobişnuită de durere scrotală 
acută la grupa de vârstă 0-16 ani (4-15% din cazuri), fiind 
cea mai frecventă cauză după vîrsta de 20 de ani (80-100% 
din cazuri). La scurt timp după debut (în primele 6 ore de 
la debutul durerii) epididimul, sau doar un segment al său, 
devine ferm, tumefiat şi dureros, testiculul avînd 
consistență normală şi fiind indolor. Inflamaţia se poate 
extinde spre testicul (orhiepididimita) determinînd 
tumefacție, durere la palpare şi ştergerea limitelor palpabile 
dintre testicul şi epididim. Dispariţia acestor limite se 
datorează edemului şi induraţiei. Mai apare edem şi eritem 
scrotal şi un hidrocel reactiv. Secreţia uretrală este spontană 
sau necesită pentru recoltare exprimarea uretrei. De obicei, 
este prezentă şi deferentita, ductul deferent fiind indurat şi 
dureros la palpare. 

Deferentita se manifestată prin durere inghinală şi 
testiculară, fiind o afecțiune corespondentă epididimitei, 
la pacienții care au suferit o vasectomie, procedura amintită 
prevenind extinderea inflamaţiei spre epididim. Aceşti 
pacienți pot prezenta durere la palpare şi indurația ductului 
deferent pînă la locul vasectomiei. 

Etiologia predominantă a epididimitei variază în funcție 
de grupa de vîrstă. 


A. Epididimita bacteriană nespecifică. Aproximativ 50% 
din cazurile de epididimită apărute la copii sînt asociate 
cu o malformaţie genitourinară subiacentă, cum ar fi 
stenoza meatului urinar, valve uretrale posterioare, stricturi 
uretrale, o deschidere ectopică a ductului ejaculator sau o 
fistulă colo-vezicală congenitală. La pacienţii de peste 40 
de ani, epididimita se asociază cu prostatita, cu hipertrofia 
de prostată, cu stricturile uretrale, cu litiaza renală, vezicală 
sau prostatică, cu bacteriuria cronică, cu prostatectomia 
sau cu prezența unui cateter urinar „ă demeure“. La 
pacienţii cu epididimită secundară unei infecții urinare, 
urina recoltată de la mijlocul jetului urinar conține un 
număr mare de leucocite, urocultura evidențiind mai mult 
de 10+ bacterii/ml. Aceste bacterii sînt de obicei coliformi 
sau specii de Pseudomonas. În unele studii, s-a mai raportat 
izolarea frecventă de bacterii gram pozitive cum ar fi 
enterococii sau stafilococii. Infecțiile bacteriene nespecifice 

ale tractului urinar sînt cauza cea mai frecventă de 
epididimită la bărbaţii în vîrstă de peste 35 de ani. Totuşi, 
într-un studiu, epididimita gonococică şi chlamidiană au 
survenit la 38% dintre pacienții care au depăşit vîrsta de 
35 de ani. Epididimita cu E. coli apare mai ales la bărbați 
homosexuali şi poate avea transmitere sexuală la acest grup 
de pacienți. 


B. Epididimita cu transmitere sexuală 


1. Chlamydia trachomatis. Chlamydia trachomatis 
este o cauză frecventă de epididimită acută la bărbații 
activi sexual, din grupa de vîrstă 16-35 de ani. C. 
trachomatis a fost izolată din spălăturile uretrale şi 
aspiratul epididimar şi fiind detectată prin teste de 
imunofluorescență, efectuate din secreția uretrală. Este 
frecvent necesară exprimarea uretrei cu obținerea unei 
secreţii apoase în cantitate redusă, determinată de 
această bacterie. Perioada de incubație de la o expunere 
anterioară pînă la debutul epididimitei este de 10 zile, 
în unele cazuri depăşind 45 de zile de la contactul 
sexual. Răspunsul la tratamentul cu doxiciclină sau 
eritromicină este favorabil. 


2. Neisseria gonorrhoea. La 21%,din cazurile de 
epididimită acută din grupa de vîrstă 16-35 de ani 
agentul etiologic este Neisseria gonorrhoea. Mulţi 
dintre aceşti pacienţi nu prezintă istoric de secreție 
uretrală. Exprimarea uretrei, poate evidenția prezența 
unei secreții în pînă la 50% din cazuri. Mulţi pacienți 
nu relatează un contact sexual infectant, în antecedentele 
recente, acest fapt demonstrând că unii pacienți sînt 
purtători sănătoşi de gonococi, cu mult timp înainte de 
debutul epididimitei. Efectuarea unui frotiu Gram şi a 
culturilor din secreția uretrală vor stabili diagnosticul 
de uretrită gonococică. Se constată un răspuns clinic 
favorabil la tratamentul cu amoxicilină sau ceftriaxon. 
Din uretra pacienţilor cu epididimită acută s-a izolat 
Ureoplasma urealyticum, dar izolarea acestei bacterii 
din aspiratul epididimar a fost doar ocazională. Se crede 
că rolul său în etiologia epididimitei acute este minor. 
Pînă la 20% din cazurile de epididimită acută sînt de 
cauză neprecizată fiind clasificate ca idiopatice. 

Diagnosticul de epididimită sau de orhiepididimită 
este susținut prin scintigrafie şi examen Doppler color, 
după cum s-a prezentat mai sus. 


3. CAUZELE RARE DE EPIDIDIMITĂ 


A. Tuberculoza. Epididimita sau orhiepididimita 
tuberculoasă determină durere surdă, persistentă, 
unilaterală la nivelul scrotului, intensificată de vibrații, 
mişcări şi palpare. Există o formaţiune palpabilă 
intrascrotală, edem şi uneori eritem al tegumentelor 
scrotale. La examenul obiectiv se observă consistenţa 
nodulară („în şirag de mărgele“) a ductului deferent şi o 
prostată mică, dură, cu multipli noduli. Se palpează frecvent 
unui hidrocel reactiv, ca o formaţiune fluctuentă adiacentă 

testiculului. Piuria sterilă este rară (doar 15% din cazuri). 
Poate fi prezent un abces testicular sau epididimar. În 
antecedente se constată uneori prezenta unei tuberculoze 
active (25%) sau contactul cu un membru al familiei, 
diagnosticat cu tuberculoză (15%). Simptomele de iritație 
vezicală survin în 25% din cazuri. Epididimul este „de 
obicei, tumefiat, de formă neregulată și consistență dură, 
dureros la palpare, testiculul fiind, de asemenea, tumefiat. 
La suprafața scrotului poate apărea puroi drenat printr-o 
fistulă cu origine la nivelul unui abces scrotal. Diagnosticul 
se pune pe examenul histopatologic al testicului sau 


„epididimului biopsiat şi pe izolarea Mycobacterium 


tuberculosis în culturile efectuate din puroi şi/sau urină. 
50% din pacienții au uroculturi negative. Acești pacienți 
prezintă modificări evidente de tuberculoză a căilor urinare 
superioare, evidențiate la urografia intravenoasă (de 


„exemplu: caverne renale, calice dilatate, neregulate şi 


uneori stenozate, calificări renale, absenţa funcţiei renale 
unilateral sau hidronefroză). Maximum 73% dintre pacienţi 
prezintă modificări la nivelul tractului urinar superior, 
afectarea renală bilaterală nefiind o raritate. În unele cazuri 
se constată prezența unei formaţiuni testiculare indolore, 
care mimează o tumoră. Tratamentul antituberculos este 
eficient, dar atunci cînd se suspectează o tumoră se impune 
efectuarea orhiectomiei. 


B. Epididimita sau orhiepididimita din bruceloză. 
Pacienţii prezintă febră ridicată, astenie, fatigabilitate, 
alterarea stării generale şi durere acută scrotală. Durerea 
scrotală locală este asociată cu tumefacție şi durere la 
palparea unui testicul. Majoritatea cazurilor evoluează cu 
afectarea combinată a testiculului și epididimului 
ipsilateral, dar într-un mic număr de cazuri, orhita sau 
epididimita pot surveni ca manifestări izolate. Într-un lot 
de studiu, disuria şi polakiuria au apărut la 64% dintre 
pacienţi. Diagnosticul a fost stabilit prin determinarea 
titrurilor de aglutinare pentru Brucella (un titru21:160 fiind. 


„considerat diagnostic) şi prin hemoculturi pozitive, la 14% 


din cazuri. Alterarea probelor funcționale hepatice a fost 
frecvent întîlnită (79%) şi s-a datorat probabil hepatitei 
granulomatoase. Tratamentul recomandat în mod curent 
constă în administrarea de rifampicină 600 mg/zi şi 
doxiciclină 200 mg/zi, timp de 6 săptămîni. Criteriile utile 
pentru diagnosticul de orhiepididimită cu Brucella sînt 
evoluţia subacută sau cronică, istoric de contact cu animale 
sau consumul de lapte sau brînză nepasteurizate şi curba 
febrilă intermitentă. 


C. Infecţii bacteriene hematogene 


"1, Salmonella enteritidis. Acest microorganism invaziv 
determină orhiepididimită acută, la 3 săptămîni de la 
debutul unui episod de gastroenterită. Au fost publicate 
trei cazuri de orhiepididimită datorată infecției cu 
Salmonella. Un caz de orhiepididimită acută recidivantă 
cu Salmonella hadar a fost tratat cu succes cu 
ciprofloxacină. 

2. Pseudomonas pseudomallei. S-a raportat apariția 
unui caz de orhiepididimită acută, secundară infecției 
cu Pseudomonas pseudomallei, în Thailanda. Hematu- 
rie macroscopică şi febră fac parte din tabloul clinic. 
Pacientul fusese supus unui tratament cu prednison care 
a determinat imunosupresie. 


3. Alte bacterii. S-au semnalat cazuri de epididimită 
în cadrul unor bacteriemii cu Neisseria meningitidis, 
Haemophilus influenzae şi Streptococcus pneumo- 
niae. 


D. Micozele. Blastomicoza este infecția fungică cel mai 
frecvent asociată cu epididimita, alte micoze sistemice fiind 
mai rar implicate (histoplasmoza, coccidioidomicoza). 


E. Parazitozele. Epididimita a fost asociată cu filarioza, 
cu schistosomiaza şi cu amoebiaza. 


F. Epididimita indusă medicamentos (amiodaronă). 
S-a constatat că tratamentul antiaritmic cu amiodaronă 
poate determina inițial o epididimită acută unilaterală, 
urmată la 3 săptămîni de epididimită bilaterală manifestată 
prin durere spontană şi la paipare şi prin tumefacția 
epididimului, la 11% dintre pacienţii cărora li s-a 
administrat medicamentul. Această afecțiune se rezolvă în 
10 săptămîni, indiferent dacă administrarea medicamen- 
tului a fost sau nu întreruptă. Reducerea dozelor sau 
întreruperea administrării conduce la rezoluția simptomelor 
în 1-2 săptămîni. 


G. Boala Behqet. Această afecțiune determină apariția de 
ulcere aftoase orale, genitale, uveită anterioară şi afectare 
cutanată (eritem nodos, tromboflebită superficială, leziuni 
pustuloase şi/sau patergie cutanată). Într-un lot de pacienți 
studiați în Irak, 31% dintre aceştia au prezentat 
orhiepididimită unilaterală acută sau recidivantă, cu 
tumefacție și durere spontană și la palpare. Alte studii au 
raportat o frecvenţă de 4-9% a orhiepididimitei în cadrul 
Bolii Behget. 


H. Hematomul idiopatic al epididimului. Au fost 
raportate 3 cazuri în Spania. Această afecțiune a mimat 
epididimita, cu durere spontană şi la palparea locală şi cu 
creşterea dimensiunilor epididimului. Rezecţia epididimu- 
lui, urmată de examen histopatologic a relevat prezența 
unui hematom încapsulat. Nu s-a asociat nici o altă 
afecțiune locală sau sistemică, cauza fiind necunoscută. 


I. Sarcoidoza. Şi această afecțiune multisistemică a fost 
asociată cu epididimita. 


4. TORSIUNEA APENDICELUI TESTICULAR 


Torsiunea apendicelui testicular (92% din cazuri) sau a 
apendicelui epididimar (7% din cazuri) pot surveni la orice 
vîrstă, fiind frecvente în adolescenţă. Această afecțiune este 
responsabilă de aproximativ 35% din cazurile de durere 
scrotală unilaterală la copiii de pînă la 15 ani. Durerea 
scrotală debutează brusc sau insidios (88%). Durerea poate 

fi localizată la nivelul polului superior al testiculului, în 
regiunea inghinală sau în regiunea abdominală inferioară. 
Greaţa, vărsăturile şi simptomele. de iritație vezicală sînt 
rareori prezente. Examenul obiectiv relevă prezența 
semnului „punctului albastru“ (denumit astfel datorită 
aspectului cianotic al apendicelui vizibil prin tegumentele 
subțiri şi roz ale scrotului, la bărbatul tînăr) şi/sau durere 
la palpare la nivelul polului superior al testiculului. 

Secundar necrozei apendicelui testicular apare 
tumefacţia testiculară, edemul și eritemul jumătății de scrot 
afectate. Este posibilă formarea unui hidrocel secundar. 
Diagnosticul diferenţial cu torsiunea testiculară se face prin 
scintigrafie sau pe ecografia Doppler color. Scintigrafia 
evidenţiază o captare normală sau ușor crescută, de partea 
dureroasă. Rareori, torsiunea apendicelui testicular este 
eronat diagnosticată ca torsiune testiculară, la scintigrafie, 
deoarece o arie mică, focală de hipocaptare, cauzată de 
apendicele torsionat este interpretată eronat ca fiind 
determinată de o torsiune testiculară. Intervenţia 
chirurgicală nu este necesară, durerea și tumefacția 
rezolvîndu-se după 2-12 zile de tratament conservator. 
Excizia chirurgicală a apendicelui infarctat este efectuată 
pentru ameliorarea durerii persistente sau severe. 


5. ORHITA 


A. Orhita virală 


1. Orhita urliană. La 9-20% dintre pacienţii cu oreion, 
care au depăşit vîrsta pubertăţii, se semnalează apariția 
unei orhite uni sau bilaterale, Durerea şi tumefacția 

” testiculară apar la 4-6 zile de la debutul parotiditei 
epidemice, pot precede (în mai puţin de 10% din cazuri) 
sau pot fi singurele simptome ale infecției urliene. Febra, 
frisoanele, cefaleea, greața şi vărsăturile însoțesc durerea 
testiculară unilaterală, tumefacția şi sensibilitatea la 
palpare. În următoarele 1-9 zile, va fi implicat şi 
testiculul controlateral, în 30% din cazuri. La examenul 
obiectiv se contată mărirea difuză a dimensiunilor 
testiculului şi epididimului, asociată cu durere la palpare 
şi cu edem şi eritem scrotal. Testiculul poate avea un 
volum de 3-4 ori mai mare decît cel normal. Febra şi 
tumefacţia testiculară cedează în 5-7 zile, dar durerea 
la palparea. testiculului poate persista mai mult de 2 
săptămîni (20% din cazuri cu afectare testiculară). 
Atrofia testiculară survine în maximum 50% din cazuri, 
infertilitatea fiind rar întâlnită. 


2. Alte virusuri. Orhita a fost asociată cu varicela, cu 
infecția cu virusul Coxsackie B şi cu virusul Denga. 
Cauze foarte rare de orhite sînt virusul Epstein-Barr, 
adenovirusurile, virusul coriomeningitei limfocitare, 
tipurile 6 şi 9 de virus Echo şi virusul gripal. Durerea 
testiculară (testalgia), fără semne de tumefacție sau 
durere la palparea testiculelor, a fost constatată la 
aproximativ 25% din cazurile de rubeolă apărute în 
perioada postpubertară. 

B. Orhita acută bacteriană hematogenă sau rickettsiană. 
Focare infecțioase metastatice la nivelul testiculului, 
determinînd orhită acută au fost constatate în difterie, febra 
tifoidă, tifos, febra paratifoidă şi scarlatină. Febră înaltă, 
frisoanele, durerea, tumefacția şi sensibilitatea la palpare 
a testiculului afectat însoțesc durerea. Durerea iradiază în 
regiunea inghinală și/sau în etajul abdominal inferior. 
Greaţa şi vărsăturile sînt simptomele predominante. 
Diagnosticul este stabilit după observarea semnelor şi 
simptomelor datorate afecțiunii de bază şi prin examene 
serologice şi bacteriologice adecvate. 


C. Orhita granulomatoasă 


1. Orhita granulomatoasă idiopatică. Pacienţii cu 
această afecțiune prezintă febră cu valori de pînă la 
39,5%C, durere acută scrotală unilaterală, tumefacție şi 
durere la palparea testiculară şi epididimară, edem şi 
eritem scrotal. Leucocitoza şi VSH-ul crescut sînt de 
obicei prezente. Tratamentul antibiotic este ineficient. 
Ecografia evidențiază hipoecogenitate difuză la nivelul 
testiculului afectat. Diagnosticul este confirmat de 
examenul histopatologic al testiculului biopsiat sau 
excizat chirurgical. La examenul microscopic se observă 
înlocuirea tubulilor şi a țesutului interstiţial prin celule 
epitelioide, limfocite şi plasmocite. Pot fi prezente celule 
multinucleate, dar mai rar. Culturile şi coloraţiile 
speciale pentru micobacterii, fungi şi actinomicete sînt 
negative. Orhiectomia este frecvent indicată deoarece 
cazurile subacute şi cronice nu pot fi diferențiate de 
neoplasm. Cauza este necunoscută dar s-a sugerat ca 
mecanism fiziopatologic o reacție la lipidele din 
spermatozoizii ajunşi în interstițiu. 


2. Orhita granulomatoasă specifică 


A. ORHIEPIDIDIMITA TUBERCULOASĂ. Această 
afecțiune a fost descrisă mai sus. Mycobacterium 
tuberculosis este cultivat din urină sau din testiculul 
excizat. 


B. LEPRA LEPROMATOASĂ. Această afecţiune 
poate provoca tumefacţie testiculară dureroasă, 
persistentă săptămîni sau luni. La examenul histo- 
patologic al testiculului biopsiat sau al unui fragment 
prelevat prin orhiectomie se demonstrează existența 
unui infiltrat celular dens, prezentînd eozinofile, 
limfocite, histiocite şi plasmocite. Sînt observate 
celulele leproase şi bacili Hansen liberi. Sînt prezente 
şi leziunile cutanate, dar afectarea testiculară este 
uneori singura manifestare a bolii. Testiculele sînt 
uniform afectate în lepra lepromatoasă. 


C. BLASTOMICOZA, HISTOPLASMOZA ŞI COC- 
CIDIOIDOMICOZA. Oricare dintre aceste afecțiuni 
determină orhită granulomatoasă. Fungii se 
detectează la examenul histopatologic sau sînt izolați 
prin culturile efectuate din testiculul rezecat 
chirurgical. 

D. ACTINOMICOZA. Această afecțiune poate 
determina orhită granulomatoasă cu fistule scrotale. 
În materialul purulent drenat, pot exista granule 
galbene cu aspect de „granule de sulf“. Pentru 
identificarea microorganismului în frotiurile 
efectuate din exsudatul purulent pot fi utilizați 
anticorpii marcați cu fluoresceină cu specificitate de 
specie. 


E. SIFILISUL, Sifilisul poate să determine şi el orhită 
granulomatoasă (gomă sifilitică), această leziune 
fiind de obicei nedureroasă. 


F. BRUCELOZA. Bruceloza poate produce arii de 
necroză la nivelul granuloamelor. Diagnosticul 
depinde de titrul de aglutinare pentru Brucella şi de 
culturile efectuate din țesutul biopsiat sau din sîngele 
periferic. 


G. SARCOIDOZA. Sarcoidoza poate evolua cu 
afectare testiculară. Granuloamele sînt interstițiale 
şi nu intratubulare, 

La examenul clinic şi ecografic toate formele de 
orhită granulomatoasă cronică pot mima un 
neoplasm testicular. Majoritatea cazurilor de orhită 
granulomatoasă idiopatică au fost tratate prin 
orhiectomie pentru a exclude neoplasmul. Unele 
cazuri au fost tratațe cu prednison, obținîndu-se 
ameliorarea simptomatologiei. 


D. Orhita focală. Inflamaţia testiculară apare secundar 
epididimitei, după cum s-a descris mai sus. Orhita focală, 
în prezența unui epididim îngroşat se poate prezenta la 
ecografie ca o leziune intratesticulară periferică, 
hipoecogenă. Astfel de leziuni sînt, de obicei, adiacente 
unui testicul de dimensiuni crescute, dispărînd rapid sub : 
tratament antibiotic. Majoritatea cazurilor de orhită 
secundară epididimitei sînt difuze. 

În grupul restrîns de pacienți cu această afecțiune o 
schemă terapeutică cu antibiotice, pentru rezolvarea orhitei 
focale şi o supraveghere atentă din punct de vedere clinic 
şi ecografic, pot conduce la conservarea testiculului. 


E. Orbita din febra mediteraneană familială. În febra 
mediteraneană familială apar episoade de tumefacție 
testiculară unilaterală, cu durere spontană și la palpare, 
edem şi eritem scrotal, febră și dureri abdominale. De 
obicei, se asociază leucocitoză şi VSH crescut. Este prezent 
edemul funiculului spermatic şi al epididimului. 
Simptomatologia dispare spontan în 72 de ore. Tratamentul 
cu colchicină previne episoadele recurente. 


F. Orhita prin autopalpare. Unii pacienți îşi autopalpează 
frecvent testiculele pentru a detecta un neoplasm testicular 
în faze precoce, determinînd astfel apariția durerii 
testiculare persistente, spontan şi la palpare, într-o anumită 
zonă a testiculului. Evitarea palpării determină ameliorarea 
simptomelor în 2 săptămîni. 

G. Orhita indusă medicamentos. Mazindolul, un 
medicament utilizat în curele de slăbire, poate determina 
durere testiculară şi disfuncție sexuală, rezolvabile prin 
întreruperea administrării medicamentului. 


6. ORBITA LA IMUNODEPRIMAȚI 


7 


A. SIDA. La autopsie s-au detectat infecții testiculare oculte 
cu virus citomegalic (16%), cu Mycobacterium avium- 
intracellulare (14%) şi cu Toxoplasma gondii (11%) la 
pacienţii cu SIDA decedați în urma unor infecții cu germeni 
oportunişti. 


1. Orhita cu Toxoplasma. La doi pacienți cu SIDA a 
fost constatată o orhită manifestă clinic, cu durere 
spontană și/sau la palpare şi cu tumefacție testiculară. 

"Diagnosticul s-a stabilit la examenul histopatologic, 
după orhiectomie. Ecografia a evidențiat neomogenita- 
tea testiculului afectat, cu zone hipoecogene de 1-2 cm, 
simulînd neoplasmul testicular. 


2. Orhita cu virus citomegalic. S-a raportat un singur 
caz de epididimită antibiorezistentă determinată de 
virusul citomegalic, la un pacient cu SIDA. Fragmentul 
bioptic obținut după rezecţia chirurgicală a epididimului 
prezenta incluzii intracitoplasmatice şi intranucleare, 
care au indicat prezența virusului citomegalic printr-o 
metodă de detecție cu imunoperoxidază. Este o 
manifestare rar întîlnită în SIDA. 


B. Post-transplant cardiac. După transplantul cardiac a 
fost observată infecția epididimului şi testiculului cu 
Nocardia. 

S-au semnalat trei cazuri de nocardioză testiculară la 
bărbaţii cu neoplasme. 


COMPLICAȚIILE ORHIEPIDIDIMITEI 


A. Abcesul testicular. Eşecul terapeutic al orhiepididi- 
mitei se manifestă prin persistența febrei, durere scrotală 
spontană şi la palpare şi tumefacţie testiculară. Pînă la 6% 
din cazurile de orhiepididimită pot evolua spre formarea 
de abcese. Ecografia cu rezoluţie înaltă (10MHz) 
evidenţiază cîteva stadii ale evoluţiei necrozei supurative. 
În epididimita necomplicată se observă creşterea 
dimensiunilor epididimului, edemul tegumentelor scrotale 
şi hidrocelul reactiv. În orhita focală precoce se constată 
prezența unui semnal periferic, circular, hipoecogen. 
Această leziune poate mima o neoplazie. O leziune mai 
avansată determină o zonă hipoecogenă de dimensiuni 
mari, înconjurată de o capsulă, constituită din testiculul 
cu aspect normal. La nivelul zonei hipoecogene pot apărea 
septuri hiperecogene. Un abces mai vechi va prezenta spații 
hipoecogene liniare şi triunghiulare separate de septuri 
hiperecogene, care îi conferă un aspect „în evantai“. 
Examenele ecografice seriate efectuate la pacienții cu un 
răspuns slab la antibiotice vor identifica subiecții care 
necesită orhiectomie, datorită supuraţiei progresive. 

B. Infarctul testicular. Aceasta este altă complicaţie a 
orhiepididimitei, recunoscută ecografic prin prezenţa unor 
zone omogene, hiperecogene. Abcesele, infarctul sau 
durerea rezistentă la tratament pot conduce la orhiectomie. 
Un abces localizat este drenat prin puncție aspirativă, 
facilitîndu-se recuperarea fără intervenție chirurgicală. 
Examenele ecografice seriate reprezintă o metodă utilă 
pentru urmărirea evoluției clinice a orhiepididimitei severe. 


C. Piocelul testicular. Acesta se poate prezenta ca o 
formaţiune scrotală fluctuentă, dureroasă, apărînd la un 
pacient cu orhiepididimită lent rezolutivă. Ecografia poate 
demonstra o colecție lichidiană în tunica vaginalis. Prin 
aspirație se extrage un lichid tulbure, purulent. Cazurile 
asociate cu ruptura unui abces testicular necesită, de obicei, 
drenaj şi orhiectomie. 


D. Abcesele şi fistulele scrotale. Un abces testicular mai 
poate drena direct în sacul scrotal. Scrotul are o consistență 
fluctuentă, este destins, roşu şi edemaţiat. Drenajul şi 
orhiectomia sînt necesare. Puncţia aspirativă evidențiază 
prezenţa puroiului. Unele abcese scrotale drenează spontan 
la suprafața scrotului. 


8. NEOPLASMELE TESTICULARE 


A. Tumorile solide primare. De obicei, o tumoră 
testiculară se prezintă sub forma unei formațiuni testiculare 
indolore, cu dezvoltare lentă. Pînă la 37% dintre pacienți 
acuză durere testiculară spontan şi la palpare şi tumefacție 
testiculară. Tabloul clinic poate mima orhiepididimita sau 
torsiunea testiculară. Durerea testiculară este cel mai 
frecvent întîlnită în teratoame, dar poate apărea şi în 
semioamele sau carcinoamele embrionare. Tumorile 
celulelor germinative sînt mai frecvente la adulți şi includ 
seminoamele (40%), carcinoamele embrionare (20%), 
teratocarcinoamele (25%), coriocarcinoamele (1%) şi 
tumorile mixte (20%). 

S-au raportat trei cazuri de torsiune a unui testicul 
intrascrotal care conţinea o tumoră malignă. În acest caz 
se istalează brusc durerea testiculară, spontană şi la palpare, 
asociată cu tumefacție testiculară şi cu semne scintigrafice 
de torsiune. Acest tip de durere scrotală asociată cu 
neoplasmul este rar întîlnit. 

La pacienții cu carcinom embrionar şi tumori ale 
sinusului endodermal nivelul a-fetoproteinei este crescut. 

Nivelul seric al gonadotropinelor corionice umane este 
crescut în carcinomul embrionar, în seminoame şi în 
coriocarcinom. ot-Fetoproteina nu este niciodată detectată 
în semiomul pur, prezența sa semnificînd existența unor 
componente neseminomatoase la nivelul tumorii primare 
sau a metastazelor sale. 

Examenul ecografic al leziunilor neoplazice evidenţiază 
zone de hipoecogenitate răspîndite printre zone de 
ecogenitate normală sau o zonă difuză de hipoecogenitate. 
Ecogenitatea mixtă mai este asociată cu orhiepididimita şi 
cu alte leziuni inflamatorii (de exemplu granuloame). 

Modificările ecografice sînt nespecifice pentru a permite 
diferenţierea leziunilor benigne de cele maligne, pentru 
diagnosticul definitiv fiind necesară orhiectomia. 


B. Metastazele carcinomatoase. Se manifestă prin durere, 
apărută spontan și la palpare, şi tumefacţie testiculară. 
Examenul ecografic evidențiază ecotransparenţă focală. Nu 
există răspuns la tratamentul antibiotic. Explorarea 
chirurgicală poate releva prezența unei formațiuni 
epididimare sau. testiculare. Examenul histopatologic 
demonstrează existența metastazei carcinomatoase. 
Ecografia testiculară este utilă pentru diferenţierea 
hidrocelului şi varicocelului de tumorile metastatice 
intratesticulare. Tumorile primare care metastazează cel mai 
frecvent la nivelul testiculului sînt localizate la nivelul 
prostatei (35%), plămînului (17%), colonului (8%), pielii 
(melanomul) (8%) şi rinichiului (6%). De obicei, există istoric 
de neoplazie primară recent tratată. 

Doar 6% din pacienții cu metastaze testiculare se prezintă 
cu o formaţiune testiculară ca acuză iniţială, aceştia fiind 
ulterior descoperiți ca avînd o tumoră primară ocultă. 
Majoritatea pacienţilor cu metastaze testiculare sînt 
asimptomatici sau remarcă o tumefacție nedureroasă a 
testiculului. 


C. Leucemia acută limfocitară. Recăderile leucemiei 
limfocitare acute la copii și adulții tineri pot determina 
tumefacția nedureroasă a unuia sau a ambelor testicule. 
Într-un mic număr de cazuri, se semnalează local durere 
sau o senzație de greutate, datorate hemoragiei intratesti- 
culare. Biopsia sau puncţia aspirativă'cu ac fin a testiculului 
afectat vor releva infiltratul leucemic. Examenul ecografic 
şi RMN testiculare nu sînt suficient de sensibile pentru a 
înlocui biopsia ca test screening în afectarea testiculară la 
pacienții cu leucemie limfocitară acută şi examen clinic 
normal. Examenul ecografic la pacienții cu leucemie limfo- 
citară acută şi cu un testicul de dimensiuni crescute, indolor 
sau dureros, relevă creşterea dimensiunilor testiculului şi 
prezența unor zone hipoecogene focale sau difuze omogene 
sau neomogene. Aceste modificări sînt nespecifice, fiind 
asociate cu neoplasme primare, cu orhită, cu torsiunea 
testiculară şi cu orhita granulomatoasă. Ecografia poate fi 
utilă pentru alegerea zonei care urmează a fi biopsiată. 
Recăderea testiculară cu tumefacția indoloră a unui testicul 
a fost raportată la un număr mic de supraviețuitori pe termen 
lung, cu leucemie acută nonlimfocitară. 


9. POLIARTERITA NODOASĂ 


Durerea testiculară severă, apărută spontan şi la palpare, 
asociată cu induraţie testiculară apare rareori ca simptom 
de debut în poliarterita nodoasă. Diagnosticul poate fi 
stabilit prin biopsie testiculară. Afectarea testiculară clinic 
manifestă apare la 18% dintre pacienţii cu poliarterită, iar 
modificările histopatologice de vasculită testiculară sînt 
prezente la 60-86% din pacienţii cu această afecțiune, 
cărora li se efectuează autopsia. Durerea spontană şi la 
palpare poate fi continuă sau intermitentă, uni sau 

bilaterală. Această afecțiune a fost eronat diagnosticată ca 
orhiepididimită. S-au raportat doar trei cazuri de poliarterită 
prezentînd ca prim simptom durerea testiculară. Vasculita 
testiculară a fost întîlnită în sindromul Goodpasture. 
Durerea poate fi datorată infarctului testicular. S-au raportat 
cazuri izolate de vasculită testiculară în lipsa unei vasculite 
sistemice, aceşti pacienți neprezentînd simptome testiculare 
sau zone de infarct. Doar 20% dintre biopsiile testiculare 
prelevate aleator la pacienții cu poliarterită vor fi pozitive. 
Leziunile discrete, manifeste clinic la nivel testicular, cresc 
probabilitatea de diagnosticare. 

Poliarterita se caracterizează prin manifestări sistemice, 
cum sînt febra, anorexia, astenia, scăderea ponderală şi 
alterarea stării generale. Afectarea multisistemică evoluează 
pe măsură ce boala avansează. Afectarea renală este produsă 
de către glomerulită şi poliarterită. Poate apărea hematurie 
macroscopică sau microscopică, proteinurie, cilindrurie şi 
insuficiență renală. Hipertensiunea este frecvent întîlnită, 
fiind corelată cu afectarea renală. Există anevrisme de 
dimensiuni medii ale vaselor renale, detectabile angiografic, 
şi utile pentru diagnostic, Se poate semnala durere 
abdominală cauzată de ischemia, perforația sau infarctul 
intestinal secundare leziunilor inflamatorii arteriale. Afectarea 
ischemică a apendicelui şi colecistului pot mima apendicita 
sau colicistita. Poate apărea hepatomegalie, icter şi valori 
crescute ale transaminazelor (GOT, GPT), reflectînd necroza 
hepatică. Afectarea sistemului nervos se manifestă prin 
hemoragie subarahnoidiană, infarct cerebral şi mononevrită 
multiplex. Mialgiile şi artralgiile reflectă ischemia sau sînt 
secundare neuropatiei. Pericardita, infarctul miocardic şi 
insuficiența cardiacă congestivă sînt complicaţii posibile. 
Pacienţii prezintă leziuni cutanate cum ar fi: purpura, 
urticaria, echimoza şi gangrena falangelor distale ale 
degetelor de la milini şi picioare. Se pot dezvolta noduli 
subcutanaţi. Leucocitoza şi creşterea VSH-ului sînt, în mod 


normal, prezente. Biopsia testiculului tumefiat şi dureros la 


palpare, a unui mușchi dureros, a unui nodul subcutanat 
palpabil, biopsia hepatică sau renală pot detecta arterita, 
stabilind astfel diagnosticul. Leziunile testiculare şi celelalte 
tipuri de leziuni şi manifestările sistemice răspund la 
tratamentul cu prednison şi ciclofosfamidă. 


10 TRAUMATISMELE SCROTALE 


A. Hematocelul şi ruptura testiculară. Traumatismele 
închise afectează de obicei doar un testicul. Testiculul poate 
fi strivit între un obiect exterior şi planul fix al simfizei 
pubiene sau al coapsei. La scurt timp după injurie apare 
tumefacţia dureroasă, unilaterală a scrotului. Durerea 
severă apărută la palpare şi echimoza scrotului sînt, de 
asemenea, prezente. Leziunile care pot să apară secundar 
traumatismului sînt: hematomul scrotal, hematocelul 
(hemoragia în interiorul tunicii vaginalis), hidrocelul, 
piocelul, hematomul epididimar şi/sau testicular, 
epididimita posttraumatică, torsiunea traumatică acută a 
testiculului sau a apendicelui testicular şi ruptura 
testiculară. Examenul fizic nu este întotdeauna suficient 

de sensibil pentru a detecta ruptura testiculară, în prezența 
edemului scrotal şi/sau a hematocelului sau hematomului. 
O abordare terapeutică recomandată în traumatismele testi- 
culare închise constă în explorarea chirurgicală imediată 
cu debridarea şi reconstrucția testiculului rupt. Această 
atitudine conduce la o rată crescută de salvare a testiculului 
lezat. Ecografia este utilă pentru identificarea hematomului 
scrotal (o îngroşare difuză a scrotului cu zone ecodense), 
a hematocelului (o zonă lipsită de ecogenitate între testicul 
şi scrot, cu sau fără ecouri interne hipoecogene), a rupturii 
testiculare (zone testiculare hiperecogene sau hipoecogene, 
corespunzînd zonelor de hemoragie sau infarct). Un plan 
de ruptură discret la nivelul testiculului sau o ruptură a 
tunicii albuginee nu pot fi identificate ecografic. 

Modificările ecografice în ruptura testiculară nu pot fi 
diferențiate de cele determinate de tumori sau abcese, dar 
în contextul unui traumatism ele indică o posibilă ruptură 
şi necesitatea explorării chirurgicale. 


B. Torsiunea testiculară traumatică. Pînă la 5%, din 
cazurile de torsiune testiculară sînt cauzate de traumatisme. 
'Torsiunea apendicelui testicular este asociată frecvent cu 
traumatismele închise (10% din cazuri). Torsiunea 
traumatică este întîlnită de obicei în accidentele sportive. 
Torsiunea traumatică acută impune explorarea chirurgicală 
promptă a scrotului, după traumatisme. Torsiunea 
posttraumatică este similară torsiunii spontane descrise mai 
sus şi se asociază cu o deformare a testiculului şi funiculului 
spermatic „în limbă de clopot“. 


C. Hernia scrotală traumatică. Debutează brusc cu 
apariția unei formațiuni scrotale dureroase, spontan şi la 
palpare, la scurt timp după un traumatism închis la nivelul 
etajului abdominal inferior, datorită hernierii intestinului 
şi epiploonului într-un proces vaginal obliterat parțial. 
Formaţiunea scrotală este de consistență fermă, dureroasă 
la palpare şi opacă la transiluminare. Examenul ecografic 
poate evidenția anse intestinale destinse la nivelul 
formaţiunii scrotale. Se impune explorarea chirurgicală. 


D. Plăgile testiculare bilaterale prin împuşcare. 
Leziunile testiculare bilaterale sînt rar întîlnite după 
traumatisme închise (1,5%) fiind mai frecvente în trauma- 
tismele penetrante, prin arme de foc (31%). Pot fi prezente 
contuzii sau rupturi testiculare. Se impune explorarea 
chirurgicală promptă, urmată de debridare şi sutură. 

RMN vizualizează cu claritate tunica albuginee normală, 
fiind o metodă utilă de detectare a rupturilor acestui înveliş 
în contextul rupturii testiculare. Totuşi au fost investigate 
prea puţine cazuri cu ajutorul acestei metode, pentru a se 
putea face aprecieri asupra valabilităţii sau utilității sale 
potenţiale. 


11. DUREREA IRADIATĂ LA NIVEL TESTICULAR 


A. Colica renală datorată unui calcul ureteral. Durerea 
unilaterală de la nivelul flancului sau etajului abdominal 
inferior, de o intensitate severă pînă la extremă, poate iradia 

la nivelul scrotului ipsilateral. Pacienţii pot prezenta hema- 
turie macroscopică (20%) sau microscopică (70%). Testicu- 
lul şi epididimul sînt normale clinic, semnalîndu-se eventual 
sensibilitate la palparea etajului abdominal inferior şi a un- 


„ ghiului costovertebral. Urografia intravenoasă poate releva 


opacifierea întîrziată sau lipsa opacifierii sistemului caliceal 
ipsilateral dilatat şi a ureterului, pînă la sediul calculului 
obstructiv. 


B. Obstrucţia joncțiunii ureteropielice. S-a raportat un 
caz de durere testiculară secundară obstrucției joncțiunii 
ureteropielice. Durerea a fost precipitată de un aport 
exagerat de lichide şi de pielografia retrogradă. Ea s-a remis 
definitiv prin corecţia chirurgicală a obstrucției. ” 


C. Apendicita acută. Apendicita acută se manifestă, de 
obicei, prin durere colicativă periombilicală sau epigastrică 
pe linia mediană care îşi mută rapid sediul în fosa iliacă 
dreaptă. Proiectarea durerii la nivelul testiculului ipsilateral 
este posibilă. S-a raportat un caz rar de apendicită acută, 
în care apendicele era conținut în sacul herniar al unei hernii 
inghinale, rezultînd o tumefacţie scrotală ireductibilă şi 
dureroasă. În urma intervenţiei chirurgicale s-a evidenţiat 
prezența unui abces scrotal. 


D. Anevrismele arterei iliace comune sau ale aortei. Un 
anevrism al arterei iliace sau al aortei abdominale inferioare 
poate fi asociat cu durere unilaterală iliacă şi testiculară şi 
cu prezența unei formaţiuni pulsatile în etajul abdominal 
inferior. 


E. Prostatita acută bacteriană. Durerea lombosacrată, 
perineală şi testiculară este însoțită de febră, frisoane, 
polakiurie, disurie şi de un jet urinar cu forță şi debit 
scăzute. Micţiunea se realizează fracționat, în picături, 
putînd exista chiar o obstrucție completă. Prostata este de 
dimensiuni crescute, edemaţiată şi dureroasă. Se asociază 
piuria datorată cistitei şi uretritei concomitente. Examenul 
clinic al testiculelor este normal. Se obține un răspuns 
favorabil la administrarea de antibiotice active pe E. coli, 
Pseudomonas şi Enterococcus. 


F. Inflamaţia veziculelor seminale. Tabloul clinic al 
acestei afecțiuni este similar cu cel al prostitei bacteriene 
acute. Mai pot fi prezente hematospermia, durerea la 
ejaculare, sensibilitatea la palpare şi senzaţia de plenitudine, 
superior de prostată, uni sau bilateral. RMN poate vizualiza 
veziculele seminale dilatate, cu aspect chistic şi hemoragic, 
uni sau bilateral, confirmînd diagnosticul. Răspunsul la 
antibioterapie este favorabil. 


G. Tumorile medulare. O tumoră medulară care implică 
rădăcinile nervoase T12-L2 poate induce durere lombo- 
sacrată, în flanc şi la nivelul testiculului. 


. INFECȚIILE SCROTALE 


A. Abcesul scrotal. Această leziune se manifestă printr-o 
tumefacţie scrotală dureroasă spontan și la palpare şi/sau 

prin prezența unei fistule. Abcesul are consistență fermă 
sau fluctuentă. Examenul ecografic identifică localizarea 
sa extratesticulară. Prin aspirație se extrage puroi. Abcesul 
scrotal se datorează unei infecții intraabdominale, în 
prezența unui proces vaginal patent, perforației unui 
carcinom uretral, apendicitei intraherniare, traumatismelor 
penetrante sau rupturii unui piocel sau a unui abces 
testicular sau epididimar. Drenajul şi antibioterapia conduc 
la vindecare. 


B. Gangrena Fournier. Această afecțiune debutează cu 
durere spontană şi la palpare şi tumefacție la nivelul regiunii 
perianale și scrotale, simulînd inițial o orhită sau 
epididimită unilaterală. Edemul şi eritemul scrotal se extind 
rapid cuprinzînd penisul, perineul, fesele şi peretele 
abdominal antero-inferior. În zonele afectate tegumentele 
au culoare neagră, sînt indurate şi se necrozează. Pot fi 
prezente crepitații cutanate datorită bacteriilor producătoare 
de gaze. Examenul ecografic relevă aspectul normal al 
testiculelor, îngroşarea scrotului, prezenţa lichidului 
peritesticular bilateral şi a gazelor în țesutul subcutanat 
îngroşat. Gazele subcutanate pot fi evidențiate şi prin 
examen radiologic. Durerea poate fi foarte severă. 
Modificările locale perineale şi scrotale sînt însoţite de 
obicei de febră înaltă, frisoane şi alterarea marcată a stării 
de conştiență. Se impune debridarea întinsă a țesuturilor 
necrozate. Infecția este de obicei polimicrobiană, putîndu-se 
izola Staphylococcus aureus, Bacteroides fragilis, 
Escherichia coli şi alte specii de streptococ sau din genul 
Bacteroides. 

Pacienţii cu diabet, imunocompromişi, cu afecțiuni 
severe hepatice sau renale sînt mai expuşi riscului de a 

dezvolta gangrena Fournier. Alţi factori de risc sînt 
reprezentați de infecțiile periuretrale sau perianale şi de 
soluţiile de continuitate de la nivelul tegumentelor regiunii 
perineale sau scrotale (de exemplu, în urma manevrelor 
chirurgicale sau a tratamentelor injectabile). Înainte de 
intervenţia chirurgicală, tomografia computerizată poate 
delimita mai percis extinderea leziunilor. În pofida 
debridării întinse şi a tratamentului antibiotic parenteral, 
rata mortalității poate atinge 33-55%. 


13. DUREREA ACUTĂ TESTICULARĂ BILATERALĂ 


Afecţiunile care determină durere testiculară bilaterală 
debutează de obicei cu durere spontană și la palpare şi cu 
tumefacție testiculară unilaterală, urmînd după o perioadă 
variabilă de timp afectarea controlaterală. Etiologia durerii 
bilaterale se regăseşte în tabelul 35-1, toate aceste afecțiuni 
fiind deja prezentate mai sus. 


TABELUL 35-1 
„. CAUZELE DURERII ACUTE 
INGHINOSCROTALE BILATERALE 


PN 

Epididimita (9% din cazuri) datorată infecțiilor nespecifice sau 
infecțiilor cu transmitere sexuală 

Epididimita datorată tratamentului cu amiodaronă 

Orhita urliană (30% din cazuri) şi alte orhite virale 

Poliarterita nodoasă 

Traumatismele testiculare penetrante, prin împuşcare 

Prostatita acută bacteriană 

Inflamaţia acută a veziculelor scminale 

Gangrena Fournier 


E —————_———————————— 

DUREREA ACUTĂ 
ANO-RECTALĂ ȘI 


PERINEALĂ 


LI] LISTA DIAGNOSTICELOR 


POSIBILE 


DUREREA ANO-RECTALĂ 
1. Hemoroizii externi trombozați 
2. Hemoroizii interni prolabaţi şi 
strangulați 
3. Fisura anală 
4. Afecţiuni care mimează fisurile anale 
idiopatice 
A. Infecția perianală cu Herpes simplex 
B. Sifilisul perianal 
|. Sifilisul primar 
2. Sifilisul secundar 
C. Şancroidul (şancrul moale) 
D. Traumatisme anale datorate 
activității sexuale 
E. Fisuri anale secundare 
5. Pruritul anal şi dermatita perianală 
6. Abcesul anorectal 
A, Abcesele intersfincteriene şi 
perianale 
B. Abcesele transsfincteriene 
(ischiorectale) 
7. Infecţiile necrotizante perianale şi 
perineale 
A. Gangrena Fournier (celulita 
necrotizantă sinergică) 
B. Celulita clostridiană 
8. Proctita 
A. Chlamydia trachomatis, serotipurile 
L,, L, şi L, (limfogranulomatoza 
veneriană) 
B. Treponema pallidum 
C. Virusul Herpes simplex 
D. Colita şi proctita datorate unor de 
specii de Shige/la şi Campylobacter 


E. Entamoeba histolytica 
F. Clostridium difficile 
G. Neisseria gonorrhoea 
H. Chlamydia trachomatis (tulpina 
non-LGV) 
9. Corpii străini inclavaţi în canalul anal 
10. Proctalgia fugace 
11. Afecţiuni care mimează proctalgia 
fugace 
A. Tumori ale cozii de cal şi ale 
conului medular 
B. Durerea rectală, oculară şi sub- 
mandibulară cu transmitere familială 
C. Spasmele rectale şi flatulența 
12. Traumatismele rectale 
13. Cauze iritative ale durerii anorectale 
A. Intoxicația cu arsenic 
B. Efectele secundare ale laxativelor 
C. Sarcina ectopică ' 
DUREREA PERINEALĂ 
14. Prostata şi veziculele seminale 
A. Prostatita acută 
B. Abcesul prostatic 
C. Inflamaţia veziculelor seminale 
15. Leziunile uretrale 
16. Stricturile uretrale şi complicațiile lor 
la bărbaţi 
A. Stricturile uretrale 
B. Abcesul periuretral 
C. Carcinomul uretral 
D. Perforaţia uretrală cu extravazare 
de urină 
17. Durerea perineală de origine 
musculară 

Durerea ano-rectală 


Un hemoroid extern trombozat precipită brusc apariția unei 
dureri anale surde sau cu caracter de arsură şi apariția unui 
ghem dureros la palpare. La examenul local se observă o 
formațiune migdalată, albăstruie, care se exteriorizează de la 
nivelul canalului anal. Presiunea exercitată asupra acestei 
formaţiuni intensifică durerea, iar excizia ei conduce la 
ameliorarea durerii. Hemoroizii interni prolabați se prezintă 
sub forma unei formațiuni nedureroase exteriorizate la nivelul 
canalului anal. Durerea anală acută, asociată cu edem, 
hemoragie şi sensibilitate la palparea acestei formaţiuni, 
semnalează tromboza şi strangularea mucoasei prolabate şi a 
hemoroizilor interni. Hemoroidectomia conduce la rezoluția 
simptomelor. Fisura anală idiopatică determină sîngerare 
dureroasă la fiecare defecație. Examinarea anusului relevă 
prezența unui ulcer linear pe linia mediană la ora 6 şi, mai rar, 
la ora 12. Fisura anală idiopatică, poate fi mimată şi de alte 
afecțiuni. O durere similară, cu caracter de arsură, este 
determinată de infecția cu virus herpes simplex a regiuni 
perianale. Durerea este însoțită de apariția unor ulcerații 
multiple grupate, localizate perianal, dureroase şi care pot 
sîngera după tamponare. Sifilisul se manifestă printr-un şancru 
indolor localizate în regiunea perianală. Această leziune se 
poate suprainfecta cu bacterii piogene sau cu Haemophilus 
ducreyi, producînd un ulcer dureros spontan și la palpare, cu 
margini neregulate, adiacent canalului anal sau de o parte și 
de alta acestuia. În mod asemănător, /eziunile de sifilis 
secundar, cum ar fi condyloma lata şi rozeolele de la nivelul 
mucoaselor, se pot infecta secundar, devenind dureroase. 
Diagnosticul este confirmat prin examenul microscopic al 
exsudatului de la nivelul leziunii sau prin teste VDRL sau 
RPR. Șancroidul se manifestă printr-o ulceraţie de consistență 
moale, cu margini neregulate, dureroasă spontan şi la palpare. 
Marginile ulcerului sînt eritematoase şi fără limite precise. 
Pot apărea ulceraţii multiple, iar autoinocularea la nivelul 
coapsei sau gambei este utilă pentru diagnostic. Frotiul Gram 
efectuat din exsudatul recoltat din leziuni demonstrează 
prezența cocobacililor gram negativi dispuşi în şiruri paralele 
lungi („şine de cale ferată“), cultivarea pe medii selective dînd 
rezultate pozitive în 80% din cazuri. Traumatismele datorate 
contactului sexual anal sau manipulărilor anale pot determina 
escoriaţii, fisuri şi ulceraţii. Fisurile anale secundare sînt de 
obicei multiple sau sînt paramediane, fiind asociate cu unele 
boli cum ar fi boala Crohn, leucemia, tuberculoza, limfoamele 
şi carcinoamele. 

Pruritul anal provoacă escoriaţii anale şi eventual 
lichenificare. Majoritatea cazurilor sînt idiopatice, În celelalte 
cazuri, etiologia poate fi reprezentată de leziunile anorectale 
specifice care se manifestă cu scurgeri iritante sau excesive 
(de exemplu, prolaps, fistule, fisuri), de afecțiuni dermato- 
logice sau sistemice. 

Abcesele anorectale debutează cu durere severă, surdă, care 
se intensifică progresiv. Peste durerea de fond se poate 

suprapune o durere paroxistică. Febra, frisoanele şi 
transpirațiile sînt simptome frecvent asociate. La pacienții cu 
un abces intersfincterian se observă sensibilitate locală, iar la 
tuşeul rectal se palpează o formaţiune anală submucoasă. 
Abcesele perianale se prezintă ca o formațiune palpabilă 
localizată perianal şi/sau dureroasă la palpare. Abcesele 
ischiorectale debutează cu durere severă la nivel anal și fesier, 
cu eritem cutanat şi cu sensibilitate la palparea feselor. Drenajul 
abcesului şi tratamentul antibiotic: ameliorează toate 
simptomele. 

Infecţiile necrotizante perianale şi perineale (gangrena 
Fournier, celulita clostridiană) debutează printr-un abces 
perianal sau ischiorectal, o infecție uretrală sau o infecție 
cutanată a scrotului sau labiilor. Majoritatea cazurilor implică 
scrotul, astfel încît această afecțiune este mai frecvent întîlnită 
la bărbaţi. Diabetul zaharat, imunosupresia, leucopenia, vîrsta 
înaintată, vasculita şi intervențiile chirurgicale anorectale sau 
urologice sînt factori de risc pentru această afecțiune. Primul 
simptom poate fi durerea perianală, perineală, scrotală sau 
labială. Structurile perineale devin curînd edemaţiate, 
eritematoase şi dureroase. Pe scrot sau labie apare o pată 
neagră, care creşte rapid în dimensiuni. La nivelul țesuturilor 
edemaţiate şi eritematoase afectate, se pot evidenția crepitații 
cutanate, datorate producerii de gaz de către bacteriile 
invadante. Sinergismul polimicrobian este cauza cea mai 
frecventă a procesului necrotic. Gangrena cutanată cu necroză 
duce denudarea scrotului, a unei porțiuni sau a întregului penis 
şi a unor zone din tegumentul perineului, coapsei și peretelui 
abdominal. 

Proctita determină durere anorectală, exteriorizarea de 
secreții, hematochezie, tenesme, hiperperistaltism intestinal, 
sensibilitate la palpare în regiunea anorectală şi spasm 
sfincterian. Proctita acută din limfogranulomatoza veneriană 
determină eritem şi ulcerații anorectale și friabilitatea mucoasei 
în porțiunea distală a rectului, pe o distanță de 12 cm. 
Diagnosticul necesită izolarea serotipurilor L,, L, sau L, de 
Chlamydia trachomatis. Răspunsul la tratamentul cu 
doxiciclină este favorabil. Treponema pallidum produce uneori 
un şancru anal sau rectal. Suprainfecţia cu bacterii piogene 
sau cu Haemophilus ducreyi poate transforma şancrul indolor 
într-o leziune dureroasă, spontan și la palpare. Diagnosticul 
de sifilis rectal depinde de aspectul clinic al şancrului şi de 
rezultatele testelor serologice (VDRL 'sau RPR). Pentru 
evidențierea 7. pallidum la nivelul şancrurilor perianale este 
util examenul microscopic în cîmp întunecat (ultra- 
microscopia), fapt imposibil în cazul şancrului rectal, datorită 
coexistenței unor spirochete nepatogene cu aspect similar, care 
fac parte din flora normală a intestinului. Simptomele răspund 
la tratamentul cu benzatin penicilină. A fectarea mucoasei are 
loc doar la nivelul rectului distal. 

Virusul herpes simplex poate determina durere anorectală 
cu caracter de arsură, durere la palpare, febră, tenesme, 
hematochezie şi apariţia de vezicule şi ulcere grupate, 
perianale. Simptomele sugestive asociate sînt durerea pe fața 
posterioară a coapsei, paresteziile în regiunea sacrată şi 
dificultățile în inițierea micțiunii. Diagnosticul se stabileşte 

prin izolarea virusului. Tratamentul cu acyclovir grăbeşte 
vindecarea. Bacteriile din speciile Shigella şi Campylobacter 
pot determina colită şi proctită. Friabilitatea mucoasei şi 
ulcerele se extind dincolo de limita de examinare a 
sigmoidoscopului. Diagnosticul se stabileşte prin copro- 
cultură. Entamoeba histolytica determină proctită cu ulcere 
mucoase profunde, discrete, mucoasa dintre leziuni fiind 
aproape normală. Leziunile se pot extinde la întregul colon. 
În unele cazuri se constată ulcere confluente: şi mucoasă 
friabilă, simulînd rectocolita ulcerohemoragică. Examinarea 
microscopic a exsudatului din leziuni și/sau a scaunului va 
stabili diagnosticul. 

Proctita cu Clostridium difficile apare la pacienţii care au 
urmat sau urmează încă un tratament cu clindamicină, o 
penicilină sintetică, o cefalosporină sau cu alte antibiotice. 
Sigmoidoscopia efectuată în fazele precoce ale bolii arată 
ulcere mucoase mici, papilomatoase, acoperite cu pseudo- 
membrane. Microorganismul este izolat din scaun, iar toxina 
este evidenţiată în materiile fecale prin studii pe culturi de 
celule sau prin metode serologice. Neisseria gonorrhoea 
determină scurgeri purulente anale, edem al mucoasei, eritem 
şi ulceraţii. Microorganismul este evidențiat prin efectuarea 
de frotiuri Gram din exsudatul mucoasei rectale şi prin culturi. 
Chlamydia trachomatis (tulpini non-LGYV) poate determina 
o proctită uşoară. Diagnosticul se stabileşte prin culturi şi pe 
baza răspunsului la tratamentul cu doxiciclină. 

Blocarea unui os de pui sau a altor tipuri de oâse în canalul 
anal, determină dureri severe, ameliorate rapid de extracția 
osului. 

Proctalgia fugace se manifestă prin crize dureroase 
anorectale scurte, cu caracter ascuţit, surd, colicativ sau 
chinuitoare, care se remit spontan după cîteva secunde sau 
minute. Recurența episoadelor este regula. Se pot asocia 
transpiraţii abundente, greață sau sincope. Examenul fizic, 
endoscopia şi investigațiile imagistice sînt negative. Etiologia 
şi tratamentul nu sînt cunoscute. Proctalgia fugace poate fi 
mimată de o hemoragie medulară subarahnoidiană (în zona 
cozii de cal) datorate unei malformații arteriovenoase, unei 
tumori sau unui infarct la nivelul unor tumori medulare. RMN 
exclude leziunile cozii de cal sau ale conului medular. 
Aerocolia marcată şi spasmele rectosigmoidului pot şi ele 
mima proctalgia fugace. Traumatismele rectale severe sînt 
asociate cu practitile homosexuale. Dilacerări ale mucoasei 
rectale, formarea de hematoame sau perforația se pot datora 
inserării corpilor străini sau loviturii cu pumnul în această 
zonă. | 
Durerea rectală sau tenesmele se mai asociază cu intoxicația 
cu arsenic, cu administrarea de laxative puternice sau cu 
ruptura unei sarcini tubare. ; 


Durerea perineală 


Durerea perineală poate apărea în prostatita acută şi poate fi 
asociată cu simptome de iritație vezicală, cu simptome de 
obstrucţie, cu febră şi dureri rectale şi lombosacrate. Prostata 
este mărită de volum, fermă şi dureroasă. Se constată un 


răspuns prompt la antibiotice. Persistenţa febrei şi a celorlalte 
simptome după tratament, o durere rectală agravată de poziția 
şezînd, retenția de urină şi apariţia unei regiuni fluctuente la 
nivelul prostatei sugerează formarea unui abces. Ecografia 
endorectală sau examenul CT pot confirma diagnosticul de 
abces prostatic. Drenajul chirurgical şi antibioterapia conduc 
la vindecare. Inflamaţia veziculelor seminale acompaniază 
frecvent prostatita acută, rareori apărînd ca o afecțiune izolată. 
Simptomele care sugerează implicarea veziculelor seminale 
sînt cele de iritaţie vezicală, hemospermia, ejacularea 
dureroasă şi durerea rectală, perineală sau scrotală. Ecografia 
endorectală sau examenul CT evidențiază hipertrofia chistică 
a veziculelor seminale și prezenţa calculilor la nivelul acestora. 
Răspunsul la antibioterapie este favorabil. 

Leziunile uretrale determină durere suprapubiană şi/sau 
perineală, uretroragii şi micțiunii dureroase. Imposibilitatea 
de a urina sugerează ruptura uretrală. Se poate dezvolta un 
hematom sau un urinom perineal şi/sau scrotal, La tuşeul rectal 
se palpează o prostată difuz delimitată sau flotantă. 
Diagnosticul este stabilit prin uretrografie retrogradă, care 
demonstrează ruptura parțială sau completă a uretrei. 

Stricturile-uretrale determină apariţia de secreţii uretrale, 
asociate cu simptome urinare iritative şi obstructive, putînd fi 
detectate prin uretrografie retrogradă sau prin cistografie 
micţională. Complicaţiile stricturilor netratate sînt abcesul 
periuretral şi perforaţia uretrală cu extravazarea subcutanată 
a urinii infectate, ambele afecțiuni determinînd durere 
perineală spontan şi la palpare. Carcinomul uretral poate 
surveni la pacienţii cu strictură. Simptomele urinare 
obstructive, durerea perineală și induraţia uretrală sugerează 
diagnosticul. 

Durerea perineală tranzitorie care apare la fiecare pas, în 
timpul mersului sau al alergării este secundară întinderii 
musculare datorate unor eforturi fizice susținute. Această 
durere răspunde favorabil la diminuarea efortului fizic sau la 
repaus complet, în 2-14 zile. 


[_] DESCRIEREA AFECȚIUNILOR 
ENUMERATE 


Durerea ano-rectală 


1. HEMOROIZII EXTERNI TROMBOZAȚI 


Se manifestă prin debutul acut al unei dureri severe 
anorectale, cu caracter surd sau de arsură. Defecaţia 
intensifică durerea. Se palpează un ghem venos dureros, 
de mărimea unui vîrf de deget. La examenul obiectiv se 
observă o formaţiune albăstruie, migdalată, subiacentă unei 
zone de stenoză a ampulei rectale. Excizia ameliorează 
durerea severă şi sensibilitatea la palpare. 

Unii trombi netrataţi pot ulcera, infectîndu-se şi pot drena 
un material purulent. Drenajul local şi antibioterapia duc 
la vindecare. 

TABELUL INCIDENŢEI BOLILOR 


Dă 


INCIDENȚA LA 100.000 (APROXIMATIVĂ) 


Frevente (>100) 

Hemoroizii externi trombozați 

Hemoroizii interni prolabați şi 
strangulați i 

Fisura anală idiopatică 


Relativ frecvente (>5-100) 

Sifilisul perianal 

Fisurile anale secundare 

Proctita cu Treponema pallidum 

Proctita cu Entamoeba histolytica 

Infecția herpetică perianală Proctita cu Clostridium difficile 

Traumatismele anale prin contact Proctita cu Neisseria gonorrhoea 
sexual Traumatismele rectale 

Pruritul anal şi dermatita perianală Prostatita acută 

Abcesul anorectal Leziunile uretrale 

Proctita cu virus Herpes simplex Stricturile uretrale 

Colita și proctita cu Shigella Abcesul periuretral 

Colita şi proctita cu Campylobacter 

Proctalgia fugace 

Spasmele rectale și flatulența 

Durerea musculară perineală 


Rare (>0-5) 
Şancrul moale 
Gangrena Fournier 
Celulita clostridiană necrotizantă 
Proctita cu Chlamydia trachomatis (tulpinile LGV şi 
non-LGV) 
Blocarea unor corpi străini în anus (oase) 
Afecţiunile care mimează proctalgia fugace: 
Hemoragia medulară subarahnoidiană, datorată 
tumorilor vertebrale 
Durerea rectală, oculară şi submandibulară cu 
transmitere familială 
Cauze iritative de durere anorectală: 
Intoxicația cu arsenic 
Efectele secundare ale laxativelor 
Sarcina ectopică 
Abcesul prostatic 
Inflamaţia veziculelor seminale 
Carcinomul uretral 
Perforaţia uretrală cu extravazarea urinii 


Ca 


2. HEMOROIZII INTERNI PROLABAȚI ȘI 
STRANGULAŢI 


Se manifestă prin prolapsul columnelor anale (Morgani) 
dincolo de linia dințată, evidențiat în ortostatism sau în 
timpul -mersului. "Țesutul prolabat este palpabil de către 
pacient şi inițial, se poate reduce manual. 

Ocazional, mucoasa prolabată protruzionează frecvent 
şi prolapsul nu mai poate fi redus. Durerea severă spontană 
şi la palpare locală survine în caz de tromboză a 
hemoroizilor prolabați. Aceste simptome se asociază cu 
edemul marcat, cu hiperemia şi necroza cu aspect negricios 
a suprafeţei formaţiunii protuberante. Excizia chirurgicală 
(hemoroidectomia) este necesară pentru a obține vindecarea 
completă. Hemoroizii interni prolabaţi sînt asociați cu 
sarcina, travaliul, cu o predispoziţie familială, cu o laxitate 
a sfincterului anal, cu constipaţia severă cu scaune uscate 
sau cu cancerul rectal sau al sigmoidului distal. 


medioposterioară (ora 6) la 99% dintre bărbați şi la 90% 
dintre femei. Fisurile cu poziţie anterioară (medioventrală) 
(ora 12) apar în celelalte cazuri. Fisurile anterioare la femei 
se pot datora nașterilor. Fisurile care nu sînt situate pe axul 
anteroposterior al canalului anal şi care depăşesc linia 
dințată necesită investigații suplimentare pentru stabilirea 
unei etiologii specifice. Fisurile ideopatice acute se vindecă 
de obicei după efectuarea de băi calde de șezut şi după 
ingerarea zilnică a 10g de tărîțe neprelucrată de două ori 
pe zi. Ameliorarea simptomelor și vindecarea survin în 1-2 
săptămîni. Distal sau proximal de fisură apare un burelet 
sentinelă edematos, care poate. fi eronat diagnosticat ca 
fiind boala hemoroidală ce a determinat durerea anală. 


4. AFECŢIUNI CARE MIMEAZĂ FISURILE ANALE 
IDIOPATICE 


A. Infecția perianală cu virus Herpes simplex. 
Durerea anală cu caracter de arsură şi sensibilitatea la 
palpare pot fi asociate cu o erupție constituită din buchete 
de vezicule mici, cu margine eritematoasă şi din ulcere 
crustoase localizate perianal. Aceste leziuni confluează în 
ulcere mari, leziuni similare putînd să apară la nivelul 
organelor genitale. Diagnosticul este suspectat pe baza 
examenului clinic, fiind confirmat prin izolarea virusului 
herpes simplex (de obicei tipul 2, rar tipul 1) dintr-o 


3. FISURA ANALĂ 


Se manifestă prin durere ascuţită, cu caracter de arsură, 
apărută în timpul sau după defecaţie (100% din cazuri). 
Sîngele este vizibil pe suprafața scaunului sau pe hîrtia 
igienică la fiecare defecaţie (în 80% din cazuri). Durerea 
poate persista mai multe minute sau ore. Teama de durere 
conduce la constipaţie (67%). Pruritul anal (33%), 


scurgerea anală (20%) şi diareea (10%) sînt alte acuze mai 
puţin frecvente. Fisura anală idiopatică debutează sub 
forma unui ulcer linear traumatic, provocat de supra- 
distensia anusului în timpul defecaţiei de către o masă de 
materii fecale dense, de dimensiuni mari sau poate urma 
unui episod diareic sever. Fisura este localizată în zona: 
cutanată a anusului, distal de linia dințată, într-o poziție 


ulcerație. Administrarea orală de acyclovir accelerează 
vindecarea, diminuînd replicarea virală. 


B. Sifilisul perianal 


1. Sifilisul primar. Singurul semn este reprezentat de o 
leziune dureroasă spontan şi la palpare, rotund-ovalară, 
cu suprafață netedă de consistență dură (şancrul). 

Presiunea exercitată asupra acestei eroziuni, puțin 
proeminente, poate duce la evacuarea unui exsudat care 
conţine Treponema pallidum, evidenţiabilă prin 
ultramicroscopie (microscopie în cîmp întunecat). 
Testele reaginice cum ar fi VDRL şi RPR sînt pozitive 
la 70% dintre pacienții cu şancru. Se constată un răspuns 
prompt la tratamentul cu benzatinpenicilină. 


2. Sifilisul secundar. Condyloma lata reprezintă eroziuni 
cu margini uşor ridicate, cu suprafața plată, rotund- 
ovalare, albe sau roz, produse de Treponema pallidum. 
Pot apărea leziuni multiple care afectează organele 
genitale şi regiunea perianală. Suprainfecția secundară 
cu bacterii piogene sau cu Haemophilus ducreyi produce 
durere perianală spontan și la palpare. Mai pot exista 
eroziuni mucoase alb-cenuşii (pete mucoase). Examenul 
ultramicroscopic este pozitiv, iar testele serologice 
(VDRL, RPR) sînt pozitive în aproape 100% din cazuri. 
Răspunsul la tratamentul cu penicilină este prompt. 


C. Şancroidul (şancrul moale). Apar ulcere dureroase 
spontan şi la palpare, unice sau multiple, în regiunea 
perianală şi genitală. Aceste ulcere sînt de formă neregulată 
şi au margini eritematoase, fără delimitare precisă. Supra- 
faţa lor este acoperită cu un exsudat grunjos gri-murdar 
sau purulent. Consistența leziunilor este moale, spre 
deosebire de leziunile de consistență dură din sifilisul 
primar. Se poate constata prezența adenopatiei inghinale 
dureroase spontan și la palpare, uni sau bilaterală, care 
poate evolua spre supuraţie. Examenul frotiului Gram din 
exsudatul ulcerului evidențiază cocobacili gram negativi, 
dispuşi în lanţuri lungi paralele cu aspect de „şine de cale 
ferată“. Prin cultivare pe medii selective cu sensibilitate 
de 80% se izolează Haemophilus ducreyi. Răspunsul 
terapeutic la tratamentul cu eritromicină este favorabil. 


D. Traumatismele anale datorate activității sexuale. 
Traumatismele anale se produc prin introducerea forțată 
în canalul anal a penisului, a unui vibrator (dispozitiv 
similar penisului, utilizat pentru masturbația vaginală sau 
anală), a unei sticle, a unui deget sau a pumnului. Ca urmare 
apar ulcere lineare care se suprainfectează, determinînd 
durere şi sîngerare în timpul defecației. Diagnosticul se 
bazează pe un istoric de contact anal homo sau hetero- 
sexual, sau de manipularea locală. Abstinenţa de la astfel 
de practici asociată cu efectuarea de băi de șezut şi ingestia 
de tărîțe, pentru evitarea constipaţiei, duc la rezoluția 
simptomelor şi vindecarea fisurilor şi ulcerelor anale 
traumatice. 


E. Fisurile anale secundare. Fisurile atipice pot fi multiple 
şi/sau paramediane. Ele apar secundar unor afecțiuni 
cronice, cum ar fi boala Crohn, leucemia, tuberculoza, 
limfoamele şi cancerul anal. 


5. PRURITUL ANAL ŞI DERMATITA PERIANALĂ * 


Mediul septic şi umiditatea crescută a regiunii perianale 
pot determina prurit local, sensibilitate la palpare și durere 

cu caracter de arsură. Durerea apare tranzitor, după 
defecaţie sau după ştergerea anusului cu hîrtie igienică. 
Tegumentele perianale sînt hiperemice şi edemaţiate şi pot 
apărea eroziuni superficiale dureroase, cu exteriorizare de 
sînge, vizibil după defecaţie pe hîrtia igienică. Majoritatea 
cazurilor sînt idiopatice, unele cazuri însă pot fi asociate 
cu stresul zilnic, flatulența excesivă, şederea prelungită, 
fisurile anale, prolapsul hemoroizilor anali interni, fistulele 
anale, condyloma acuminata, carcinomul anal, diabetul 
zaharat, bolile dermatologice locale, diareea, leucoreea sau 
cu infecțiile locale perianale cu specii de Candida sau 
Epidermophyton. Lichenificarea tegumentelor perianale se 
datorează gratajului. Înainte de enunțarea diagnosticului 
de prurit anal idiopatic este necesară excluderea unei 
posibile etiologii specifice. Păstrarea igienei stricte a 
regiuni anale, tranzitul intestinal regulat şi înlăturarea 
agenților iritanţi şi alergeni (hîrtie igienică, săpun, 
detergenţi sau coloranţii din lenjeria intimă) sau a 
alimentelor iritante pot ameliora sau pot avea ca urmare 
chiar dispariţia pruritului. Cauzele specifice ale pruritului 
anal sînt rezumate în tabelul 36-1. Gratajul poate produce 
şi eroziuni perianale dureroase. 


6. ABCESUL ANO-RECTAL 


A. Abcesele intersfincteriene şi perianale. În regiunea 
anală apare o durere surdă şi/sau pulsatilă, care devine rapid 
severă. Ea este intensificată de contracțiile intestinale, de 
mers şi de tuse. Tuşeul rectal este foarte dureros; unii 
pacienţi refuză efectuarea acestui examen. Febra, alterarea 
stării generale şi frisoanele sînt prezente. Retenţia de urină 
şi constipația se datorează durerii. 

Abcesele debutează ca infecţii ale uneia sau ale mai 
multor glande anale de la nivelul liniei pectinee. Orificiile 
acestor glande se deschid într-o criptă anală, iar ductele 
lor penetrează sfincterul anal intern, pătrunzînd în spațiul 
intersfincterian (spaţiul situat între sfincterele intern şi 
extern). După infectarea acestor glande se poate produce 
o supuraţie cu formare de abcese în spaţiul intersfincterian 
(abcese intersfincteriene). Dacă supuraţia se limitează la 
spațiul intersfincterian, abcesul este descoperit la tuşeul 
rectal, sub forma unei formaţiuni dureroase submucoase. 
Drenajul spontan în rect duce la ameliorarea durerii 
anorectale, a febrei, frisoanelor şi stării generale alterate. 
Majoritatea abceselor aflate în fazele iniţiale de evoluţie, 
nu constituie o formațiune perianală dureroasă şi fluctuentă. 
Durerea perianală în contextul unui istoric de durere anală 
cu caracter progresiv şi al febrei, sugerează prezenţa unui 
abces anorectal care necesită drenaj. Aceşti pacienţi vor fi 
examinați prin tuşeu rectal efectuat cu delicateţe şi/sau sînt 
examinați sub anestezie, în sala de operații. 


B. Abcesele transsfincteriane (ischiorectale). Ruptura 
unui abces transsfincterian prin sfincterul extern în spațiul 
ischiorectal produce durere fesieră spontană și la palpare, 
fluctuență şi eritem al tegumentelor supraiacente. Abcesele 
ischiorectale bilaterale apar prin extensie de la spațiul 

Tabelul 36-1 
CAUZE DE PRURIT ANAL ŞI 
DERMATITĂ PERIANALĂ 





Afecţiuni anorectale locale care produc scurgere anală iritantă 
sau drenează spontan 


Infecţiile criptelor 

Prolapsul hemoroidal şi de mucoasă 
Fisurile anale 

Fistulele anale 

Carcinomul sau limfomul anal 
Condyloma acuminata 

Oxiuroza 


Bolile dermatologice 


Lichenul scleros 

Lichenul plan 

Intertrigo 

Dermatita seboreică 

Psoriazisul 

Candidoza 

Neoplazia intraepitelială vulvară (carcinomul în situ) 

Boala Paget extramamară 

Dermatita alergică sau dermatita produsă de substanţe 
chimice iritante (alimente, săpun) 


Cauze de prurit generalizat 


Icterul obstructiv 

Insuficiență renală 

Diabetul zaharat şi hipertiroidismul 
Limfoamele şi policitemia vera 
Alergia medicamentoasă (subclinică) 


Pruritul anal şi dermatita perianală idiopatice 
Șederea prelungită 





za 


afectat iniţial prin spațiul profund retroanal (abces „în 
potcoavă“). Majoritatea abceselor sînt polimicrobiene, 
fiind cauzate de Escherichia coli, specii de Bacterioides 
şi alte bacterii coliforme sau anaerobe. 

Drenajul chirurgical prompt şi complet şi administrarea 
antibioticelor duc la rezoluția tuturor semnelor şi 
simptomelor. 


INFECȚIILE NECROTIZANTE PERIANALE ȘI 
PERINEALE 


A. Gangrena Fournier (celulita necrotizantă sinergică). 
Afecţiunea apare, de obicei, ca o complicaţie a unei infecții 
localizate la nivelul rectului şi a regiunii perirectale (abcese 
ischiorectale şi perianale — 49% din cazuri), al uretrei 
(infecții ale glandelor periuretrale sau stricturi — 21%) sau 
al tegumentelor (foliculită sau balanită — 31%). Această 
afecţiune apare rareori la adulții tineri sănătoşi, fără o altă 
afecţiune subiacentă. Sînt expuşi unui risc crescut, pacienții 
cu diabet zaharat şi cei supuşi chimioterapiei pentru 
afecțiuni neoplazice hematologice. Alţi factori de risc sînt 
vîrsta înaintată, sexul masculin şi bolile hepatice sau renale 

aflate în stadii terminale. Pacienţii cu igienă precară, cu 
granulocitopenie, leucemie, cu imunosupresie sau alcoolism 
sînt mai susceptibili la infecții perianale necrotizante. 
Stricturile uretrale, utilizarea îndelungată a unei sonde 
Foley şi bolile vaselor mici (vasculita de hipersensibilizare) 
pot determina o creştere a incidenţei acestei boli. Gangrena 
Fournier a mai-fost asociată cu diverticulita colonică 
complicată cu perforaţie, cu dehiscența unei anastomoze 
primare la nivelul colonului, cu biopsia anorectală, cu 
tuşeul'rectal şi cu hemoroidectomia. Procedurile urologice 
legate de apariția acestei afecțiuni includ chirurgia 
prostetică peniană, aspiraţia hidrocelelor şi circumcizia. 
Gangrena Fournier se mai asociază cu infecții urinare 
cronice. Majoritatea cazurilor survin la bărbați, dar o 
afecțiune similară poate fi întîlnită și la femei. 

Simptomele inițiale reflectă infecția localizată care 
produce afecțiunea necrotizantă. Durerea severă în regiunea 
fesieră sau perianală (abcese) sau în regiunea labială sau 
scrotală (infecţii cutanate) sau disuria (infecții uretrale) sînt 
manifestări posibile. La scurt timp de la debut apare 
tumefacția tegumentelor regiunii anogenitale. Eritemul este 
variabil şi poate surveni precoce sau tardiv. Febra apare în 
maximum 66% din cazuri, fiind asociată cu alterarea severă 
a stării generale, cu şocul (18%) şi delirul sau coma (14%). 
La examenul obiectiv se constată febră, stare toxică, tume- 
facţia locală a organelor genitale, a regiunii anale şi/sau a 
perineului, crepitații subcutanate (66%) şi durere severă 
la palpare. La nivelul scrotului sau labiilor apare curînd o 
pată de culoare neagră care creşte repede în dimensiuni. 
Poate fi întâlnită şi necroza altor porţiuni perineale, ea 
putîndu-se extinde și cuprinde porțiuni întinse ale regiunii 
anogenitale, ale feselor şi peretelui anterior al etajului 
abdominal inferior. Fisurile sau ulcerațiile tegumentelor 
inflamate şi necrozate drenează o secreție urît mirositoare, 
galben-brună. Se semnalează frecvent leucocitoză (93%), 
hiponatremie şi pseudohiponatremie, hiperglicemie şi un 
nivel crescut al creatininemiei. 

Culturile bacteriene din exsudat sau din tegumentele 
necrozate izolează în medie 4 microorganisme per pacient. 
Cazurile cu origine la nivelul unui focar anorectal se asociază 
cu Escherichia coli (86%), specii de Peptostreptococcus 
(79%) şi Bacterioides (100%). Focarele uretrale sînt asociate 
cu izolarea de bacterii coliforme şi streptococi, iar infecțiile 
de origine cutanată cu streptococii de grup A sau B, cu 
Staphylococcus epidermidis, E. coli şi cu specii de 
Peptostreptococcus.. Se crede că aceste infecţii mixte sînt 
sinergice, provocînd inflamație severă, vasculită şi o 
necroză ischemică a tegumentelor şi fasciilor. 


B. Celulita clostridiană. În unele loturi de pacienți cu 
infecţii necrotizante anorectale şi perineale, Clostridium 
perfringens (63%) şi alte specii de Clostridium (19%) au 
fost principalele microorganisme implicate. Gangrena 
Fournier, celulita necrotizantă sinergică şi celulita 
clostridiană sînt foarte asemănătoare din punct de vedere 
clinic, putîndu-se considera că reprezintă aceeași afecțiune. 

Situaţiile în care se izolează predominant clostridii sînt 
exemple de celulită clostridiană. 

Cazurile aflate în stadii precoce prezintă doar durere 
acută scrotală, spontană şi la palpare, în lipsa petelor negre 
care indică necroza. Se palpează crepitații, gazul din 
țesuturi putînd fi observat ecografic sau pe radiografia 
scrotului. 

Tratamentul infecțiilor perineale necrotizante necesită 
debridare chirurgicală extensivă a tegumentelor necrozate. 
Poate fi necesară rezecția întregului scrot, a unor porțiuni 
din penis şi a unor zone de tegument de la nivelul 
perineului, coapsei şi peretelui abdominal. Se impune şi 
administrarea asocierilor de antibiotice cu spectru larg. Unii 
pacienţi pot necesita cistostomie suprapubiană şi/sau 
colostomie. 


8. PROCTITA 


Simptomele de inflamație și ulcerație acută anorectală sînt 
febra, durerea anorectală severă cu caracter surd sau de 
arsură, hematochezia, scurgerea rectală şi scaunele 
frecvente şi/sau de consistențe moale sau lichidă. În cazurile 
severe apar tenesme, crampe în etajul abdominal inferior 
sau durere continuă, greață şi vărsături, acestea fiind 
simptome mai rar întâlnite. La examenul obiectiv se constată 
febră, durere la palpare în fosa iliacă stîngă, spasmul 
sfincterului rectal şi sensibilitate la nivelul canalului anal 
în timpul tuşeului rectal. Sigmoidoscopia demonstrează 
prezența edemului mucoasei, ulceraţiilor, eritemului şi a 
exsudatului. La pacienții cu proctită treponemică, 
chlamidiană, herpetică sau gonococică leziunile nu se 
extind după centimetrul 12, față de linia pectinată. Proctita 
este cel mai frecvent întîlnită la bărbaţii homosexuali şi la 
femeile care practică contactul sexual anal. 


A. Chlamydia trachomatis serotipurile L,, L, şi L, 
(limfogranulomatoza veneriană). La bărbaţii homo- 
sexuali s-a raportat apariţia unei proctite acute ulcerative. 
Sigmoidoscopia vizualizează o mucoasă normală şi/sau 
puroi, eritem, un aspect de „pavaj“ sau folicular al 
mucoasei, mici ulceraţii şi zone friabile. Afectarea 
mucoasei se termină la 6-12 cm proximal de linia pectinată. 
Poate exista o limfadenopatie inghinală dureroasă. 
Diagnosticul este confirmat prin cultiri şi prin identificarea 
tulpinilor izolate, aparținînd serotipurilor L, L, sau L,. La 
reacţia de fixare a complementului pentru LGV este posibil 
ca titrurile anticorpilor să nu fie crescut. Titrurile de 
anticorpi detectaţi prin microimunofluorescență sînt de 
obicei marcat crescute. Aceste teste nu sînt specifice 
deoarece creşteri comparabile apar şi în proctita cu C. 
trachomatis non-LGV. Afecţiunea răspunde favorabil la 
tratamentul cu doxiciclină. 


B. Treponema pallidum. Şancrul este, de obicei, asimpto- 
matic, în afara cazurilor în care se infectează secundar. 
Aceste leziuni determină durere anorectală, tenesme rectale, 
creşterea frecvenței scaunelor, senzație imperioasă de 
defecație şi o scurgere anală mucoasă sau cu striaţii 

sanguine. Pot apărea crepitații şi mici abcese submucoase. 
Şancrele rectale sînt leziuni ferme, uneori dureroase, de 
formă rotundă, cu diametrul de 2-3cm. Ultramicroscopia 
(microscopia în cîmp întunecat) nu este utilă pentru 
leziunile rectale deoarece în flora saprofită intestinală există 
spirochete similare, nepatogene. Acest examen are o 
specificitate mai mare atunci cînd spirochetele sînt prezente 
în exsudatele recoltate de la nivelul leziunilor anale şi 
perianale. Diagnosticul serologic are o rată a rezultatelor 
fals negative de pînă la 30%, în momentul debutului 
simptomatologiei, astfel încît testele VDRL sau RPR 
trebuie repetate lunar, timp de pînă la 3 luni, pentru a se 
exclude sifilisul. Unii pacienți cu SIDA nu vor avea testul 
VDRL pozitiv, datorită disfuncţiei limfocitare. O singură 
doză de benzatinpenicilină este de obicei curativă pentru 
sifilisul primar necomplicat. Unii autori recomandă trei 
doze săptămînale pentru a asigura eradicarea 7. pallidum. 


C. Virusul Herpes simplex (HSV). Simptomele proctitei 
cu herpes simplex sînt febra (48%), durerea anorectală 
severă (100%), tenesmele (100%), constipaţia (78%) şi 
adenopatia inghinală dureroasă, uni sau bilaterală. 
Simptomele neurologice asociate ajută diagnosticul. 
Acestea sînt dificultăţile în inițierea micţiunii (48%), 
paresteziile sacrate (13%) şi durerile de pe fața posterioară 
a coapsei (25%). 

Hematochezia (61%) şi pruritul anal (74%) sînt alte 
acuze frecvente. În pînă la 70% din cazuri apar vezicule 
grupate şi ulcere mici, localizate anal sau perianal, ele 
putînd fi observate prin inspecție directă şi prin anoscopie. 
Sigmoidoscopia poate evidenția o friabilitate mucoasă 
locală sau difuză, ulceraţii difuze ale rectului distal şi mici 
leziuni veziculo-pustuloase. Examenul histopatologic al 
leziunilor biopsiate relevă abcese criptice, leucocitoză cu 
polimorfonucleare în lamina propria, celule multinucleare 
cu nuclei avînd aspect de sticlă mată şi incluziuni 
intranucleare. Pot fi utile pentru diagnostic preparatele 
colorate Tzanck, din produsele prelevate de la nivelul unui 
ulcer. Testul de imunofluorescență directă este mai sensibil 
şi mai specific decît testul Tzanck. Diagnosticul depinde 
de izolarea şi identificarea virusului. Majoritatea virusurilor 
izolate sînt HSV-2 dar s-au raportat şi cazuri izolate 
determinate de HSV-1. Extensia procesului patologic la 
peste 10 cm de linia pectinată apare la 5% din cazuri. 
Tratamentul cu acyclovir timp de 10 zile conduce la 
rezoluţia rapidă a simptomelor şi la oprirea replicării virale. 


D. Colita şi proctita produse de Shigella şi Campylobacter. 
Aceste microorganisme determină febră şi diaree. Proctita 
manifestată prin tenesme rectale, dureri anorectale şi 
scurgere purulentă sau hemoragică poate apărea în cadrul 
acestor infecţii. În unele cazuri diareea nu este prezentă. 


E. Entamoeba histolytica. Infecția amoebiană determină 
o proctită severă cu febră, tenesme, dureri anorectale, 
crampe abdominale, scurgere anorectală mucopurulentă şi 
hematochezie. 

Sigmoidoscopia evidențiază eritem minim al mucoasei, 
hemoragii peteșiale şi mici ulcere cu margini hiperemice, 
acoperite cu exsudat. Mucoasa dintre ulcere poate fi relativ 
normală sau uşor hiperemică. Aspectul endoscopic este 
caracteristic pentru boala Crohn sau amoebiază. Leziunile 
pot depăşi nivelul de 10 cm (măsurat de la linia pectinată). 
În lichidul aspirat din ulcere se evidenţiază trofozoiţi 
amoebieni mobili. Proctita amoebiană se mai diagnosti- 
chează prin examen coproparazitologic. La 85% dintre 
pacienţii cu boală intestinală invazivă, anticorpii 
antiamoebieni sînt detectați prin testul de hemaglutinare 
indirectă (HAI). Tratamentul cu metronidazol este eficient 
în rezolvarea simptomelor şi în vindecare leziunilor 
mucoasei. Administrarea de diiodohidroxiquină este 
eficientă împotriva chisturilor intraluminale. 


F. Clostridium difficile. Această infecţie coincide sau 
urmează unei cure de antibioterapie cu clindamicină sau 
antibiotice B-lactamice cu spectru larg. Simptomele sînt 
diareea apoasă sau mucoasă, de culoare verde, cu miros 
fetid şi uneori sanguinolentă, durerea spontană și la palpare 
în fosa iliacă stîngă, durerea şi usturimea anorectală, 
tenesmele, eliminarea de mucus sanguinolent şi febra. 
Sigmoidoscopia efectuată precoce poate evidenția ulcere 
mici, papilomatoase, acoperite cu pseudomembrane. C. 
difjicile este izolat prin coprocultură pe mediu selectiv (agar 
cicloserin-cefoxitin-fructoza — CCFA). Toxina B produsă 
de C. difficile este evidențiată în scaun utilizînd culturile 
de celule. Pentru detectarea toxinei A se află încă în studiu 
un test ELISA. Simptomele se remit după tratamentul cu 
vancomicină sau metronidazol. 


G. Neisseria gonorrhoea. Acest microorganism poate 


determina durere anorectală moderată pînă la severă, 


tenesme, durere locală la palpare, şi o scurgere rectală 
mucopurulentă, alături de febră şi frisoane. Mucoasa este 
hiperemică, edemaţiată şi friabilă. Pot apărea ulcerații 
rectale. Frotiurile Gram şi culturile efectuate din exsudat 
demonstrează prezența W. gonorrhoea. Tratamentul 
antibiotic duce la rezoluția rapidă a simptomelor. 


H. Chlamydia trachomatis (tulpinile non-LGV). Poate 
determina dureri anorectale uşoare şi secreții rectale. 
Sigmoidoscopia relevă hiperemia discretă a mucoasei, mici 
eroziuni sau „foliculi“ proeminenţi şi zone de friabilitate 
în cei 10 cm distali ai rectului. Biopsia relevă o inflamație 
uşoară a mucoasei rectale şi uneori, prezenta abceselor în 
cripte. Diagnosticul necesită izolarea C. trachomatis din 
culturile rectale şi stabilirea serotipului acestor tulpini. 
Răspunsul la tratamentul cu doxiciclină este favorabil. 


9. CORPI STRĂINI INCLAVAȚI ÎN CANALUL ANAL 
(OASE DE ANIMALE) 


Durerea anală acută şi severă poate surveni în urma unei 
defecații. Tuşeul rectal evidenţiază prezența unui obiect dur 
asemănător unui os. Îndepărtarea corpului străin (de obicei, 
un os de pui sau alt tip de os) inclavat în canalul anal duce la 

ameliorarea imediată a simptomelor. Dilatarea anală manuală, 
cu ajutorul unui gel anestezic, facilitează extragerea manuală 
sau prin intermediul -unui forceps a corpului străin. Inclavarea 
unui os înghițit este rar întâlnită în statele occidentale, fiind 
mai frecventă la chinezii care fragmentează carnea cu tot cu 
oase, în bucățele mici, înainte de a o găti. 


10. PROCTALGIA FUGACE 


1. 


Se manifestă printr-o durere anorectală severă cu debut 
acut şi caracter sfredelitor, de crampă, surdă sau 
chinuitoare. În timpul crizei, unii pacienţi preferă decubitul 
lateral cu picioarele flectate. La un mic număr de pacienți 
s-au asociat transpirațiile reci, priapismul, sincopa şi greața, 
aceste simptome reprezentînd probabil un răspuns vegetativ 
la durere. În mod caracteristic, durerea nu persistă mai mult 
de cîteva secunde sau minute (în medie 3 minute). 
Diagnosticul este discutabil dacă durerea depăşeşte 20 
minute. S-au raportat episoade dureroase apărute în somn, 
în timpul efortului de defecație, după contracţiile 
peristaltice intestinale şi la bărbaţi, în timpul actului sexual. 
Medicii care prezintă acest simptom descriu o laxitate a 
sfincterului anal şi prezența unei benzi tensionate, 
dureroase, de-o parte sau de ambele părți adiacente rectului. 
Crizele dureroase au mai coincis cu contracțiile puternice 
ale sigmoidului. Spasmul muşchiului ridicător anal sau al 
mușchilor pubococcigieni a fost considerat ca fiind la 
originea durerii şi a benzii perianale palpabile detectate de 
medicii ce suferă de această afecțiune. Tulburările 
gastrointestinale funcționale (de exemplu, colon iritabil) 
se asociază frecvent (52%) acestei afecțiuni. Examenul 
obiectiv efectuat după o criză, nu evidențiază nici o 
modificare. Toate examenele de laborator, endoscopice şi 
radiologice ale regiunii anorectale şi pelvine sînt negative. 
Diagnosticul se bazează pe anamneză şi pe excluderea unei 
afecţiuni locale. Proctalgia fugace este o afecțiune 
frecventă, apărînd la 13-19% dintre indivizii sănătoşi. 
Primul episod este urmat de obicei de crize recurente. 


AFECŢIUNI CARE MIMEAZĂ PROCTALGIA 
FUGACE 


A. Tumori ale cozii de cal şi ale conului medular. 
Tumorile cozii de cal (schwanoamele) şi ale tonului 
medular (ependinoamele) pot suferi infarcte sau pot sîngera 
în spaţiul subarahnoidian, provocînd durere severă 
anorectală de natură tranzitorie sau persistentă. Durerea 
acută rectală, persistentă, fără afecțiune locală existentă, 
prezența deficitului motor la nivelul membrelor inferioare, 
a durerii, a tulburărilor de sensibilitate parcelare şi/sau a 
tulburărilor sfincteriene sînt indicaţii pentru RMN sau 
examen CT de coloană vertebrală toracică inferioară şi 
lombară. Pacienţii cu hemoragie subarahnoidiană pot 
dezvolta secundar cefalee, fotofobie şi redoare de ceafă. 
Se impune excizia chirurgicală a tumorii. 


B. Durerea rectală, oculară şi submandibulară cu 
transmitere familială. Această triadă a fost descrisă ca 

un sindrom familial rar întâlnit. Apar paloarea şi eritemul 
tegumentelor adiacente zonei dureroase. Nu există 
tratament eficient. 4 


C. Spasmele rectale şi flatulența. Unii pacienți cu 
flatulență excesivă pot prezenta episoade scurte (15-30 
secunde) de durere rectală. Episoadele dureroase recurente 

tenesmele: pot apărea în unele cazuri. Diagnosticul se 
confirmă printr-un test de sarcină pozitiv şi prin absența 
unei sarcini intrauterine, la examenul ecografic. Se poate 
vizualiza, în unele cazuri, o masă tubară care susține 
diagnosticului. 


apar după o perioadă de cca. 20 minute. Nu există alte Durerea perineală 
afecțiuni subiacente. Unii dintre aceşti pacienți sînt 


diagnosticați ca avînd proctalgie fugace. 14. PROSTATA ŞI VEZICULELE SEMINALE 


12. TRAUMATISMELE RECTALE A. Prostatita acută. Această afecțiune se manifestă prin 


La cîteva secunde după traumatism apare durerea ano- 
rectală, tenesmele şi rectoragiile. Leziunile se datorează 
de obicei practicilor homosexuale la bărbați. De exemplu, 
introducerea pumnului, a antebraţului, a unei bîte de 
baseball sau a unei sticle în rect poate duce la delacerarea 
peretelui anterior rectal sau la perforația canalului anal. 
Leziunile datorate contactul sexual penian sînt, de obicei, 
discrete şi superficiale, dar pot fi şi severe. În astfel de 
cazuri, sigmoidoscopia poate releva delacerarea sau 
perforația rectosizmoidiană sau, mai rar, prezența unui 
hematom submucos. Apariţia anemiei şi febrei indică o 
leziune mult mai gravă. Perforaţia intestinului poate 
determina peritonită acută, cu dureri abdominale, sensibili- 
tate la palpare şi la decompresiunea bruscă a peretelui 
abdominal, apărare musculară şi febră. Intervenția chirurgi- 
cală este de obicei necesară în cazul unei perforații cu 
peritonită secundară sau pentru a evacua un hematom rectal 
intramural. S-a raportat un caz de hematoame recurente 
ale peretelui rectal, secundare violului anal masculin. 


13. CAUZE IRITATIVE ALE DURERII ANO-RECTALE 


Tenesmele şi/sau durerea anorectală se pot asocia cu 
următoarele situații: 


A, Intoxicația cu arsenic. După ingestia de arsenic apar 
dureri abdominale colicative, diaree şi dureri rectale. 
Pacientul prezintă în plus disfagie, greață, vărsături, astenie 
şi halenă cu miros de usturoi. Radiografia abdominală poate 
indica prezența unei substanțe radioopace în stomac și în 
intestinul subțire. Se mai pot asocia hematuria, epistaxisul, 
polidipsia, edemul periorbital, conjunctivita, hiperestezia 
cutanată şi crampele musculare. Supresia medulară şi 
neuropatia senzitivo-motorie periferică apar tardiv, dacă 
pacientul supravieţuieşte mai mult de o săptămînă după 
ingestie. Diagnosticul este confirmat de istoricul ingestiei 
de arsenic şi prin dozarea concentrației de arsenic în sînge 
şi urină. 

B. Efectele secundare ale laxativelor. Uleiul de castor 
sau citratul de magneziu pot cauza diaree apoasă şi tenesme 
dureroase. 


C. Sarcina ectopică. Ruptura unei sarcini ectopice cu 
hemoragie intraabdominală provoacă durere în etajul 
abdominal inferior, astenie şi paloare. Durerea rectală şi 


disurie, polakiurie, tenesme vezicale, jet urinar întrerupt 
sau cu debit scăzut şi durere nevralgică rectală şi perineală. 
Sînt prezente febra, frisoanele, durerea lombosacrată şi 
mialgiile generalizate, senzaţia de golire incompletă a 
vezicii urinare sau retenția de urină. La tuşeul rectal, 
prostata este tumefiată şi dureroasă. În urină şi în secreția 
prostatică se evidențiază un număr mare de leucocite. 
Trebuie evitat masajul prostatic pentru obținerea de secreții 
prostatice, datorită pericolului apariției unei bacteriemii 
acute. Bacteriile implicate sînt de obicei Escherichia coli, 
Pseudomonas şi specii de Enterococcus. Mai rar pot fi 
izolate bacterii din genurile Sa/monella şi Clostridium, 
Mycobacterium tuberculosis, fungi şi specii de Actinomyces. 
Spitalizarea și. administrarea parenterală de antibiotice 
conduc, de obicei, la rezoluția simptomelor. 


B. Abcesul prostatic. Această afecţiune este o complicaţie 
a prostatitei acute. Simptomele sînt durerea suprapubiană 
şi perineală, febra persistentă, tenesmele, durerea rectală 
intensificată de poziția şezînd, retenţia de urină sau 
polakiuria şi disuria. Este prezentă o leucocitoză 
persistentă. Tuşeul rectal evidențiază prezenţa unei 
formaţiuni fluctuente la nivelul prostatei sau doar o glandă 
de consistență fermă, dureroasă şi de dimensiuni crescute. 
Ecografia endorectală şi examenul CT sînt superioare 
examenului clinic, din punct de vedere al detectării și 
delimitării abceselor prostatice. Aceste abcese pot drena 
spontan în rect sau uretră. Abcesele prostatice se asociază 
cu diabetul zaharat, carcinomul prostatic (33% din cazuri), 
imunosupresia şi cu manevrele instrumentale urologice. 
Bacteriile izolate. frecvent din abcesele prosfatice sînt 
Escherichia coli, Staphylococcus. aureus, tilpini de 
Proteus, de Pseudomonas şi Staphylococcus albus. Un 
abces prostatic necesită drenaj, precum şi antibioterapie. 
Drenajul este realizat prin puncţie aspirativă ghidată 
ecografic, prin rezecţie transuretrală sau prin abord 
chirurgical clasic. 


C. Inflamaţia veziculelor seminale. Această afecțiune 
determină durere perineală 'şi scrotală, durere rectală, 
hemospermie şi durere la ejaculare. Mai pot apărea febră, 
frisoane şi simptome urinare de tip iritativ şi obstructiv. 
Ecografia endorectală va evidenția creşterea în dimensiuni, 
de aspect chistic, a veziculelor seminale şi/sau a canalelor 
veziculelor seminale. Tratamentul antibiotic duce, de 
obicei, la rezoluția simptomelor. 

15. LEZIUNILE URETRALE 


Uretra este lezată prin traumatisme închise sau penetrante. 
Aproximativ 11% din pacienții cu fracturi pelvine suferă 
o lezare a uretrei. Căderile în poziţie „călare“ cu 
traumatizare directă, provoacă frecvent leziuni uretrale. 
După lezarea uretrei se instalează durerea suprapubiană și 
perineală şi se constată uretroragie, simptome urinare 
obstructive, disurie sau imposibilitatea de a urina, distensie 
hipogastrică (prin distensia vezicii urinare), un hematom 
sau un urinom perineal, dătorat extravazării urinei sau un 
hematom scrotal. Extravazarea urinei determină o 
tumefacție de consistență moale a perineului, a regiunii 
superioare a coapselor, a scrotului şi a peretelui abdominal 
anterior. Tuşeul rectal evidenţiază, la bărbat, o prostată 
ascensionată, ce „pluteşte'“,lipsa prostatei sau prezenţa unei 
mase de consistență moale, difuz delimitată, în sediul 
anatomic normal al prostatei. Uretrografia retrogradă va 
detecta fisura și/sau ruptura uretrei. Acest tip de leziuni 
este rar întîlnit la femei, iar cînd apare se datorează 
extinderii distale a dilacerărilor vezicale. Cistostomia 
suprapubiană şi refacerea uretrei conduc la dispariția 
simptomelor. 


16. STRICTURILE URETRALE ŞI COMPLICAȚIILE 


LOR LA BĂRBAȚI 


A. Stricturile uretrale. Stricturile uretrale se datorează 
traumatismelor sau infecțiilor. Traumatismele închise sau 
penetrante pot genera fisuri și uneori rupturi uretrale. 
Rezecţia transuretrală a prostatei sau sonda urinară „A 
demeure“ pot de asemenea să contribuie la apariția 
stricturilor. Infecţiile, cum ar fi uretrita gonococică sau cu 
chlamidii, sifilisul sau tuberculoza pot produce stricturi 
uretrale. Stricturile sînt localizate, de obicei, într-o singură 
regiune a uretrei, dar pînă la 11% din stricturi sînt multiple. 
Uretra bulbomembranoasă (70%) şi cea peniană sînt sediile 
cele mai frecvente de strictură postinfecțioasă. Prostatita 
cronică şi rezecția chirurgicală a prostatei, cu cicatrici 
secundare ale peretelui uretral, pot contribui la îngustarea 
lumenului uretrei prostatice. 

Simptomele cele mai frecvent întîlnite sînt o secreție 
uretrală cronică (datorată infecției din vecinătatea stricturii), 
disuria, polakiuria şi tenesmele vezicale. Natura obstructivă 
a acestei afecțiuni duce la scăderea presiunii jetului urinar, 
cu întreruperea acestuia şi cu intermitenţă în evacuarea 
urinei. Poate apărea retenţia de urină. O strictură uretrală 
poate influența tratamentul prostatitei cronice şi coexistă 
uneori cu hipertrofia prostatică, agravînd simptomele de 
obstrucție urinară. Rolul fiecărei componente în aceste 
obstrucții mixte este delimitat prin evaluarea efectului 
produs de dilataţia stricturii asupra fluxului urinar sau prin 

efectuarea unei endoscopii. La examenul obiectiv se 
observă secreție uretrală şi indurație localizată a uretrei. 
Strictura este frecvent detectată cu ocazia introducerii 
dificile a unei sonde urinare. Severitatea stricturii de la 
nivelul uretrei bulbomembranoase este estimată prin 
introducerea unor sonde de diametre diferite. Endoscopia 
şi uretrografia retrogradă vor delimita mai clar sediul şi 
întinderea unei stricturi. Uretrografia ajută la stabilirea 
diagnosticelor de infecție ulcerativă, de carcinom sau de 
diverticul uretral. 


B. Abcesul periuretral. Această afecțiune apare secundar 
unui episod de uretrită gonococică sau chlamidiană sau 
poate fi o complicație a unei stricturi cronice. Proximal de 
strictură, se palpează o formațiune dureroasă perineală, 
pacientul acuzînd o durere perineală spontană localizată. 
Ruptura spontană a acestei formaţiuni fluctuente poate 
produce o fistulă uretrocutanată, cu extravazarea de urină 
prin perineu în timpul micțiunii. 


C. Carcinomul uretral. Această afecțiune survine 
secundar obstrucției sau infecției. Agravarea simptomelor 
obstructive, durerea perineală locală, indurația uretrală 
palpabilă sau metastazele locale semnalează uneori 
prezența neoplaziei. Biopsia endoscopică va confirma 
diagnosticul. 


D. Perforaţia uretrală cu extravazare de urină. 
Această complicaţie apare la nivelul stricturii uretrale sau 
proximal de aceasta, fiind secundară erodării inflamatorii 
a peretelui uretral. Extravazarea urinii infectate determină 
edem şi eritem, durere şi sensibilitate perineală şi/sau 
scrotală şi la nivelul peretelui abdominal hipogastric. 
Penisul este foarte tumefiat şi hiperemic. Pot apărea febră, 
frisoane şi alterarea stării generale. Este posibilă formarea 
de abcese subcutan, cu drenarea de material purulent şi cu 
eliminarea tegumentelor necrozate, precum şi formarea de 
fistule uretrocutanate, cu drenarea urinii prin unul sau mai 
multe orificii perineale, în timpul micţiunii. Stricturile 
uretrale sînt rar întîlnite la femei, datorîndu-se de obicei 
traumatismelor vezicale cu extensie uretrală. 


17. DUREREA PERINEALĂ DE ORIGINE 


MUSCULARĂ 


Durerea perineală apărută la fiecare pas, în timpul mersului 
sau alergării este datorată întinderii musculare. Repausul 
timp de 1-14 zile are ca urmare dispariția acestui tip de 
durere. Factorii precipitanți ai afecțiunii sînt reprezentaţi 
de practicarea sporturilor de performanță care implică 
starturi şi opriri bruşte, ca, de exemplu, în cazul tenisului. 
Durerea nu este resimțită în momentul producerii leziunii, 
fiind percepută de obicei 1-2 zile mai tîrziu. 

DUREREA ACUTĂ 


VULVARĂ ŞI 


VAGINALĂ 


[] LISTA DIAGNOSTICELOR 


POSIBILE 


1. Ulceraţiile vulvare 
A. Infecția primară cu virus herpes 
simplex 
B. Sifilisul primar 
C. Şancrul moale (şancroidul) 
D. Ulceraţiile de tip şancroid 
E. Limfogranulomatoza veneriană 
F. Granulomul inghinal 
2. Vulvovaginitele 
A. Vaginita micotică 
B. Infecția cu Trichomonas vaginalis 
C. Vaginoza bacteriană 
D. Vulvovaginitele neinfecțioase 
1. Vulvovaginitele produse de 
substanțe chimice iritante 
2. Vulvovaginita prin alergia de 
contact 
3. Chisturile şi abcesele glandei Bartholin 
4. Furunculele şi carbunculele 
A. Furunculul labiei mari 
B. Furunculul antracoid 
(carbunculul) al labiei mari 
5. Abcesul clitoridian 
6. Vulvitele 
A. Vulvita focală 
B. Vulvita difuză cu reacție pozitivă la 
acidul acetic 
7. Rupturile traumatice ale frenului labial 
8. Afecțiunile dermatologice generalizate 
A. Sindromul Stevens-Johnson 
B. Necroliza epidermică toxică 
9. Sindroamele disurice 
A. Disuria internă 
1. Cistita acută bacteriană 
2. Sindromul cistouretritic 


3. Disuria şi pielonefrita acută 
A. Pielonefrita subclinică 
B. Pielonefrita acută și cistita 
acută 
C. Disuria idiopatică 
D. Afecţiunile neinfecţioase 
(litiaza vezicală şi uretrală) 
B. Disuria externă 
1. Vulvovaginitele 
2, Afecţiunile ulcerative genitale 
10. Boala Behget 
11. Infecția necrotizantă perineală 
12. Durerea iradiată la nivelul vulvei 
A. Litiaza renală 
B. Anevrismele aortice şi ale arterei 
iliace comune 
C, Nevralgia ilioinghinală sau 
genitofemurală 
D. Afecţiunile coloanei vertebrale şi 
ale măduvei spinării 
E. Apendicita acută 
13. Dispareunia 
A. Dispareunia superficială 
1. Absența lubrifierii 
2. Vaginismul 
B. Dispareunia profundă 
1. Sarcina ectopică 
2. Salpingita acută 
3. Endometrioza 
4. Ruptura unui chist ovarian 
5. Torsiunea unui chist ovarian 
6. Abcesul pelvin datorat 
apendicitei sau sigmoiditei 
7. Colita 

Durerea vulvară se datorează, în anumite situații, unei infecții 
primare cu virus herpes simplex. Poate apărea o durere 
prodromală surdă sau cu caracter de arsură la nivelul 
perineului, feselor şi al feței posteromediale a membrelor 
inferioare. În scurt timp, se pot observa vezicule şi ulcere la 
nivelul labiei, asociate cu durere, spontan şi la palpare. Se 
mai semnalează disurie, polakiurie sau retenție de urină. 
Diagnosticul este confirmat prin culturi virale. Afecţiunea 
răspunde clinic la tratamentul cu acyclovir. Sifilisul primar 
determină apariția uneia sau a mai multor eroziuni 
nedureroase, dar frecvent sensibile la palpare, rotunde sau 
ovale, indurate, de culoare roşie-musculară și fără secreție 
purulentă (şancru de inoculare). Ultramicroscopia exsudatului 
lezional va evidenția prezența Treponemei pallidum sau 
diagnosticul poate fi confirmat printr-un test serologice 
nontreponemic pentru sifilis (rapid plasma reagin — RPR). 
Şancrul moale (şancroidul) produce unul sau mai multe ulcere 
labiale dureroase spontan şi la palpare, cu contur neregulat, 
cu secreţii purulente, de consistență moale şi cu margini im- 
precise. Examinarea frotiului Gram efectuat din exsudatul 
lezional va evidenția şiruri paralele de cocobacili gram- 
negativi (cu aspect de „şine de cale ferată“) iar cultivarea 
aceluiaşi material pe medii selective va detecta în 80% din 
cazuri prezența lui Haemophilus ducreyi. Ulcerele de tip 


şancru moale mai pot fi cauzate de suprainfecția unor ulcere 


luetice, herpetice sau traumatice, cu bacterii piogene. Din 
ulcerele de tip şancru moale, care au furnizat culturi negative 
pentru H. ducreyi s-a izolat o bacterie asemănătoare, dar nu 
identică, cu acesta. Unele cazuri de şancru moale au culturi 
negative, cauzele acestui fapt fiind necunoscute (rata 
rezultatelor fals negative fiind de 20%). Limfogranulomatoza 
veneriană (LGV) debutează cu apariția unei papule labiale, 
care evoluează spre un ulcer herpetiform discret, dureros 
spontan şi la palpare sau asimptomatic. O secreție uretrală și/sau 
disuria sînt uneori asociate. Pe culturile efectuate din secreția 
uretrală se izolează Chlamydia trachomatis (unul dintre 
serotipurile L,, L, sau L,) sau se poate detecta în ser un titru 
semnificativ de anticorpi, la reacția de fixare a complementului 
sau la testul de microimunofluorescență pentru LGV. 
Limfadenopatia unilaterală apare în 67% din cazuri, iar semnul 
„jeheabului“ este semnalat în 20% din cazuri. Ulceraţiile şi 
durerea vulvară pot fi secundare unui granulom inghinal. 
Corpii Donovan se detectează prin colorația Giemsa a 
materialului bioptic prelevat de la nivelul unei leziuni 
granulomatoase ulcerate. 

Vulvovaginita determină durere vulvară cu caracter de 
arsură, prurit şi dispareunie superficială, asociate cu leucoree, 
eritem vulvar şi edem. Candidoza apare în contextul unui 
diabet zaharat, al sarcinii sau după administrarea de estrogeni, 
antibiotice sau corticosteroizi. Secreţia vaginală este albă şi 
grunjoasă, cu aspect brînzos. Examenul microscopic direct al 
unei picături de secreție vaginală preparată cu ser fiziologic 
va evidenția prezența leucocitelor, celulelor scuamoase, 
pseudohifelor, hifelor şi a sporilor. Prepararea frotiului cu 

KOH va confirma prezența fungilor. Culturile sînt mai 
sensibile, dar multe femei care au culturi pozitive sînt 
asimptomatice şi nu există nici un studiu valabil care să 
confirme utilitatea tratării acestor paciente cu antifungice. 
Pacientele simptomatice se vindecă rapid după inițierea 
tratamentului antifungic intravaginal. Infecția cu Trichomonas 
se manifestă printr-o secreție galben-verzui, care conține 
trichomone mobile şi leucocite. Secreția este urît mirositoare, 
în comparaţie cu secreția vaginală inodoră din candidoză. 
Răspunsul la tratamentul cu metronidazol este prompt. 

Vaginoza bacteriană produce o hipersecreție cu miros de 
peşte, martor al prezenţei bazelor aminate volatile. La un 
număr mic de paciente apar simptome discrete de iritație. 
Secreţia este omogenă, fluidă şi lăptoasă (aspect de „lapte de 
magneziu“) sau alb-cenuşie şi degajă miros de peşte după 
adăugarea cîtorva picături de KOH 10%. Secreţia are un pH 
mai mare de 4,5. Examenul microscopic al secreției indică 
prezenţa unui tip particular de celule („clue cells“), a unei 
flore bacteriene anormale şi a cîtorva leucocite. Vulvovaginita 
neinfecțioasă poate fi determinată de o substanță chimică 
iritantă (de exemplu: săpun, spray-uri vaginale, spumant de 
baie şi preparate antifungice) sau printr-o alergie de contact 
(de exemplu: iedera sau stejarul otrăvitor şi hipersensibilitate 
la spermă). Eritemul labial, edemul, bulele, veziculele şi 
eroziunile sînt manifestări care apar în cadrul acestei afecțiuni, 
determinînd dureri vulvare cu caracter de arsură şi dispareunie. 

Un abces sau chist al glandei Bartholin provoacă de obicei 
durere, tumefacţie, eritem şi sensibilitate la palparea labiei 
afectate. Puncţia aspirație extrage un mucus vîscos, transparent 
şi steril, dacă leziunea este un chist, şi puroi dacă este un 
abces. Marsupializarea şi antibioterapia conduc la rezoluţia 
abcesului şi prezervarea funcției lubrifiante a glandei infectate. 

Furunculele sau carbunculele apar la nivelul tegumentelor 
acoperite cu păr ale labiei mari. Ele determină eritem, 
tumefacţie şi durere la palpare şi o durere surdă sau pulsatilă, 
ameliorată de drenajul chirurgical sau spontan și de 
antibioterapie. Un abces poate implica clitorisul, determinînd 
creşterea dimensiunilor acestuia, eritem şi durere severă, 
spontan şi la palpare. 

Vulvita focală produce dispareunie superficială severă, 
durere vulvară cu caracter de arsură şi prurit. Sensibilitate 
locală la palpare şi eritemul apar în unul sau mai multe locuri 
în regiunea posterioară a vestibulului, adiacent orificiilor 
glandelor minore vestibulare şi glandelor Skene. De obicei, 
se constată o albire în mediu acetic a focarelor eritematoase; 
unele paciente sînt infectate cu virusul papilloma (ADN), 
evidenţiat în biopsiile leziunilor eritematoase. Mai poate exista 
o vulvită difuză cu reacție pozitivă în mediu acetic. 
Ameliorarea dispareuniei impune uneori excizia laser sau prin 
chirurgie convenţională a regiunilor afectate. Rupturile 
frenului labial determină dispareunie persistentă. Pentru 
detectarea rupturilor este necesară inspecția atentă a acestei 
regiuni cu o lumină puternică şi cu lentile măritoare. 

Sindromul Stevens-Johnson se manifestă prin simptome 
sistemice, leziuni maculare sau în cocardă la nivelul 
tegumentelor, conjunctivită purulentă, stomatită erozivă, 

cheilită hemoragică, leziuni buloase şi eroziuni labiale. 
Necroliza epidermică toxică produce leziuni orale şi genitale 
Similare, eritem cutanat difuz, cu apariţia de bule gigante, 
flasce, care se rup rapid; generînd eroziuni întinse şi dureroase. 

Disuria poate fi internă sau externă. Disuria internă este 
resimțită profund în vagin şi în regiunea suprapubiană, apărînd 
înainte sau la începutul micțiunii. Disuria externă este 
resimțită între cele două labii ca un disconfort cu caracter de 
arsură sau usturime, apărînd după debutul micțiunii. Cistita 
determină disurie internă, tenesme vezicale, polakiurie şi 
emisia de urină tulbure; sau sanguinolentă, fără simptome 
sistemice. Urina conţine leucocite și bacterii. Prin culturi se 
izolează Escherichia coli, alte Enterobacteriaceae sau 
Staphylococcus saprophyticus, în concentrații - 10? UFC/ml. 
Aceste paciente răspund rapid la un tratament scurt de 1-3 
zile cu antibiotice, rata recăderilor după acest tratament fiind 
foarte mică. Disuria mai poate apărea la femeile cu infecții 
chlamydiene, gonococice sau herpetice. Rareori, LGV se află 
la originea uretritei purulente. Trichomonas. vaginalis 
determină polakiurie și disurie. Protozoarele sînt detectate prin 
examenul microscopic al unei probe de urină recoltate prin 
cateter. 

Un sindrom cistitic-apare în cadrul pie/onefritei subclinice. 
Această infecție poate mima o cistită simplă, în lipsa oricăror 
semne sau simptome care să indice implicarea căilor urinare 
superioare. Apariția pielonefritei subclinice este de presupus 
în cazul în care există malformații cunoșcute ale tractului 
urinar, diabet zaharat, infecții urinare înainte de vîrsta de 12 
ani, sarcină, o afecțiune imunosupresoare, simptome ce 
durează de mai mult de 7 zile, o pielonefrită acută în anul 
precedent şi o recădere după o cură de antibioterapie de 3 


zile. Pielonefrita acută se poate manifesta prin simptome 
asemănătoare cistitei, urmate la scurt timp de febră, frisoane, 
durere în flanc şi la nivelul abdomenului şi de sensibilitate la 
palparea unghiului costovertebral. Urina conține leucocite 
izolate, grupate şi uneori, cilindri leucocitari. Numărul de 
colonii crescut pe mediul de cultură depăşeşte de obicei 105 
UFC/ml. Disuria idiopatică apare la paciente cu un-examen 
normal al urinei şi cu uroculturi negative. Etiologia este 
necunoscută. Litiaza vezicală şi uretrală poate determina 
disurie, polakiurie, hematurie macroscopică şi microscopică 
şi simptome obstructive. Disuria externă este asociată cu una 
din cauzele de vu/vovaginită acută descrise mai sus sau cu 
ulcerele genitale. Boala Behget determină leziuni aftoase 
recurente bucale, uveită, ulceraţii şi durere vulvară şi vasculită 
cutanată. /nfecţiile necrotizante perineale determină febră, 
simptome sistemice severe, durere labială, eritem, edem, 
durere la palpare şi o zonă negricioasă extensivă a 
tegumentelor, vulvare datorată gangrenei. Infecția rapid 
progresivă cuprinde perineul, vulva, fesele, coapsele şi peretele 
abdominal. Apar crepitaţii cutanate. Descuamarea şi 
debridarea țesuturilor necrozate lasă în loc zone largi denudate 
la nivelul perineului şi labiilor. Aceste infecţii sînt determinate 
de obicei de specii clostridii sau sînt infecții mixte cu bacterii 
aerobe şi anaerobe. Durerea iradiată la nivelul vulvei poate fi 
secundară unei colici renale, unui anevrism extensiv al aortei 
abdominale, nevralgiei ilioinghinale sau genitofemurale, 
afecţiunilor. vertebrale sau medulare, apendicitei acute. şi 
diverticulitei siamoidiene. 

Dispareunia superficială se poate datora absenței lubrifierii 
vaginale, ca urmare a castrării chirurgicale, a menopauzei sau 
a vaginismului primar sau secundar. Aceasta mai este 


TABELUL INCIDENŢEI BOLILOR 





INCIDENȚA LA 100.000 (APROXIMATIVĂ) 


Frecvente (>100) _ 

Infecția primară cu virus herpes simplex 

Vulvovaginita micotică, trichomoniazică 
sau vaginita bacteriană nespecifică 

Chistul sau abcesul glandei Bartholin 

Furunculul labiei mari 

Vulvita focală 

Vulvita difuză cu albire în mediu acetic 

Disuria (internă) 

Cistita bacteriana acută 

Cistouretrita cauzată de C. trachomatis, N. 
gonorrheae, Herpes simplex 

Pielonefrita acută cu simptome de tract 
urinar inferior 

Pielonefrita subclinică 

Disuria (externă) datorată vulvovaginitei 
sau afecțiunilor genitale ulcerative 

Dispareunia superficială datorată absenței 
lubrifierii, vaginismului sau vulvovaginitei 

Dispareunia profundă datorată salpingitei 
acute, endometriozei sau rupturii unui 
chist ovarian 


Relativ frecvente (>5-100) 

Sifilisul primar 

Vulvovaginita prin contact cu substanţe chimice 
iritante 

Vulvovaginita alergică de contact 

Furunculul antracoid (carbunculul) al labiei mari 

Abcesul clitorusului 

Rupturile frenului labial 

Sindromul Stevens-Johnson 

Necroliza epidermică toxică 

Disuria idiopatică 

Disuria din litiaza vezicală şi uretrală 

Cistouretrita produsă de Trichomonas vaginalis 

Boala Behget 

Durerea iradiată la nivelul vulvei determinată 
de litiaza renală, anevrisme sau de nevralgia 
ilioinghinală sau genitofemurală 

Dispareunia profundă datorată sarcinii ectopice, 
torsiunii unui chist ovarian sau, colitei 


Rare (>0-5) 

Şancrul moale 

Uicerele de tip şancroid 

Limfogranulomatoza veneriană (LGV) 

Granulomul inghinal 

Cistouretrita produsă de LGV 

Infecția necrotizantă perineală 

Durerea iradiată la nivelul vulvei 
datorată afecțiunilor medulare sau 
apendicitei acute 

Dispareunia profundă secundară unui 
abces pelvin determinat de apendicită 
sau de diverticulita sigmoidiană 

/ 

determinată de multe dintre afecțiunile dureroase descrise mai 
sus. Dispareunia profundă, resimțită profund în vagin şi 
pelvisul inferior, este provocată de modificările inflamatorii 
secundare unei sarcini ectopice, salpingitei, endometriozei, 
torsiunii sau rupturii unui chist ovarian, unui abces pelvin 
secundar apendicitei sau diverticulitei sau unei colite 
determinate de o infecție acută bacteriană sau amoebiană sau 
în cadrul unei boli inflamatorii intestinale. 


(] DESCRIEREA AFECȚIUNILOR 
ENUMERATE 


1. ULCERAȚIILE VULVARE 


A. Infecția primară cu virus herpes simplex. Simptomele 
de debut sînt reprezentate de o uşoară durere cu caracter 
de arsură, asociată cu parestezii, în regiunea labială. O 
durere surdă, profundă, este resimțită la nivelul uneia sau 
a ambelor fese, cu iradiere spre regiunea lombosacrată și 
spre fața medială a membrului inferior uni sau bilateral. 
Uneori pacienta prezintă simptome sistemice, cum ar fi 
febra, frisoanele, mialgiile, cefaleea şi alterarea stării 
generale (62%). Apar vezicule grupate care se sparg rapid, 
lăsînd în loc mici ulceraţii superficiale şi dureroase. Aceste 
leziuni sînt distribuite, de obicei, bilateral (85%), existînd 
concomitent o adenopatie inghinala uni sau bilaterală, 
dureroasă spontan şi la palpare (80%). Ulceraţiile pot 


conflua formînd ulcere mari, rotund-ovalare (0,5-1 cm); 


superficiale, de culoare roz, cu marginea netedă, îngustă 
şi eritematoasă. Secundar poate apărea un edem al labiilor, 
însoţit de durere locală, parestezii şi uneori hipoestezie. 
Durerea este continuă, surdă, şi/sau cu caracter de arsură. 
Poate exista disurie atât externă cât şi internă (83%), disuria 
internă fiind determinată de către uretrita herpetică. 
Micţiunea este uneori atât de dureroasă încît apare retenție 
de urină, impunînd sondajul vezical. Retenţia de urină mai 
poate avea drept cauză o neuropatie sacrată asociată. 
Virusul herpes simplex (HSV) poate fi izolat de la nivelul 
leziunilor labiale (90%), al canalului cervical (87%) şi din 
urină (50%). Majoritatea infecțiilor genitale sînt produse 
de HSV-2 (63-90%), iar restul de către HSV-1. Aceasta se 
manifestă după 3-7 zile de la contact sexual infectant. Multe 
infecții primare nu sînt manifeste clinic, fiind detectate prin 
observarea prezenţei anticorpilor anti HSV-2 la pacienți 
fără antecedente de infecție genitală. Acyclovirul 
administrat intravenos este un tratament eficient împotriva 
infecțiilor genitale primare severe cu HSV, scurtînd durata 
evoluţiei şi a replicării virale. Durerea locală spontană şi 
la palpare poate persista 1-2 săptămîni, vindecarea ulcerelor 
necesitînd 2-4 săptămîni. 


B. Sifilisul primar. Se manifestă prin apariţia unui şancru 
la nivelul labiei, cervixului, regiunii anorectale, frenului 
sau tegumentelor adiacente regiunii genitale. Şancrul 
sifilitic apare la 2-3 săptămîni după contactul sexual 

infectant, sub forma unor papule unice sau multiple (0,5-1 
cm). Papulele ulcerează rapid, formînd o leziune rotundă, 
plată, de consistență fermă, de culoare roşie (aspect roşu- 
muscular) şi cu margine indurată, îngustă, eritematoasă, 
cu o linie hemoragică la limita leziunii. Exsudatul este 
minim. Aceste leziuni nu sînt, de obicei, dureroase spontan 
dar pot fi sensibile la palpare în 33% din cazuri. 
Limfadenopatia inghinală bilaterală apare în 70% din cazuri 
şi în circa 23% din cazuri ganglionii sînt dureroşi. Pînă la 
10% din şancre prezintă la suprafaţă un exsudat purulent 
pseudomembranos sau au margini neregulate fiind 
confundate cu şancrul moale. Diagnosticul de sifilis se 
stabileşte prin ultramicroscopia exsudatului sau prin 
efectuarea repetată a testelor nontreponemice (reaginice) 
pentru sifilis (VDRL - Venereal Disease Research 
Laboratory sau testul RPR - Rapid Plasma Reagin). În 
momentul în care şancrul este prezent, rata rezultatelor fals 
negative la aceste teste este de 30%, 

Tratamentul cu benzatin penicilină duce la rezoluția 
rapidă a şancrului şi la vindecarea bolii. La un număr mic 
de pacienți, la 6-8 ore după administrarea de penicilină 
apare reacția Jarisch-Herxheimer care constă în febră înaltă, 
frisoane, stare generală alterată şi un exsudat seros abundent 
la nivelul şancrului. 


C. Şancrul moale (şancroidul). La 3-10 zile după un 
contact sexual infectant la nivelul labiilor, frenului labial, 
cervixului, clitorisului sau tegumentelor coapsei, apare o 
papulă dureroasă la palpare. Aceasta se sparge în scurt timp, 
formînd un ulcer dureros neregulat, cu exsudat purulent, 
avînd dimensiuni de 0,3-2 cm şi margini imprecis 
delimitate. Ulcerul este, de obicei, moale şi dureros. La 
femei ulcerele tind să fie multiple (în medie 4), apărînd şi 
la nivelul coapsei şi abdomenului, prin autoinoculare. 
Aproximativ 50% dintre femei sînt asimptomatice în pofida 
prezenței ulcerațiilor şancroide. La 33-50% din pacienți 
apare adenopatie inghinală dureroasă unilaterală, mai rar 
bilaterală. Leziunile adiacente netratate pot conflua în 
ulceraţii gigante, cu edem extensiv labial şi perineal. 
Distrucția sau perforaţia labială sînt posibile. Ganglionii 
limfatici pot supura cu formarea de fistule care drenează 
spontan un material purulent. 

Un frotiu Gram efectuat din exsudatul de la nivelul 
ulcerului va pune în evidență cocobacili gram-negativi 
dispuşi în şiruri paralele sub formă de „şine de cale ferată“ 
sau „de lanț“. Frotiul Gram efectuat din exsudat este o 
metodă cu sensibilitate şi specificitate reduse. Testul de 
confirmare cu sensibilitatea şi specificitatea cea mai mare 
este cultura pe medii speciale. H. ducreyi este cultivat pe 
mediu cu bază gonococică, la care s-a adăugat hemoglobină 
bovină şi ser de făt bovin sau mediu Mueller-Hinton cu 
sînge de cal 5% şi vitamine. Se adaugă vancomicină 3 ug/ml, 
pentru a inhiba creşterea altor bacterii. Cultivarea 
exsudatului prelevat de la nivelul ulcerului, pe ambele 
medii, duce la o sensibilitate cumulată de pînă la 80% în 
izolarea acestei bacterii. H. ducreyi este sensibil la 

eritromicină. Şancrul moale apare mai frecvent la 
prostituate şi la contacții secundari ai bărbaţilor infectați 
de prostituate. 


D. Ulceraţiile de tip şancroid. În unele cazuri, de la nivelul 
ulcerelor genitale dureroase, de formă neregulată, de 
consistență moale, friabile, nu se poate izola H. ducreyi 
după cultivarea pe medii selective. Aceste cazuri se pot 
datora: (1) şancrului moale adevărat, cu culturi fals negative 
(rata rezultatelor fals negative este de aproximativ 20%); 
(2) infecției cu HSV care se suprainfectează cu bacterii 
piogene; (3) ulcerelor traumatice suprainfectate cu bacterii 
piogene; (4) infecţiei cu bacterii asemănătoare H. ducreyi; 
sau (5) ulcerelor de etiologie necunoscută din care nu se 
poate izola prin cultură HI. ducreyi sau HSV-2, iar 
ultramicroscopia este negativă. Infecția cu HI. ducreyi poate 
coexista cu o infecţie cu 7. pallidum sau cu HSV. Ulcerele 
rezultante au, de obicei, aspect de şancru moale, dar ambii 
agenți etiologici pot fi detectați. 

Ulcerele de tip şancroid trebuie studiate prin ultramicro- 
scopie. Este necesar să fie examinat un frotiu Gram executat 
din exsudat şi să se efectueze culturi pentru HSV, H. ducreyi 
şi bacterii piogene. Testele serologice nontreponemice 
pentru sifilis trebuie realizate în momentul apariţiei ulcere- 
lor şi apoi lunar pînă cînd se pozitivează sau trei luni 
consecutiv. 


E. Limfogranulomatoza veneriană (LGV). LGV 
debutează cu apariţia la nivelul labiilor sau frenului a unor 
papule sau vezicule care ulcerează. Ulcerul herpetiform 
rezultant este cea mai frecventă leziune primară. Acesta 
este discret dureros, spontan şi la palpare, sau este complet 
asimptomatic. În unele cazuri apare o secreție uretrală şi/sau 
disurie. Poate exista adenopatie femurală sau inghinală uni 
sau bilaterală, determinînd apariția semnului „jgheabului“, 
datorat depresiunii produse de către ligamentul inghinal 
între aceste două grupuri anatomice de ganglioni limfatici 
(observat în 20% din cazuri). Adenopatia inghinală 
unilaterală este întîlnită în pînă la 67% din cazuri. 
Ganglionii se hipertrofiază şi devin fluctuenți şi dureroşi. 
Unul sau mai mulți ganglioni supurează, drenînd un 
exsudat purulent din care se izolează Chlamydia 
trachomatis, serotipurile LL, sau L,. Diagnosticul mai 
este susținut de creşterea titrului de anticorpi de patru ori, 
prin reacţia de fixare a complementului pentru LGV sau 
de un singur titru mai mare sau egal cu 1:64 (sensibilitate 
de 80%). Un titru mai mare sau egal cu 1:512 este specific 
dar pot apărea rezultate fals pozitive în infecțiile produse 
de serotipuri non-LGV (salpingita sau perihepatita). 
Tratamentul cu doxiciclină sau eritromicină este eficient. 


F. Granulomul inghinal. La nivelul vulvei, frenului, 
cervixului sau vaginului se formează o papulă. Prin 
autoinoculare pot rezulta papule multiple, ce vor determina 
ulterior ulcerații indolore sau dureroase, infectate secundar. 
Leziunile învecinate confluează dînd naştere la ulceraţii 
mari, granulomatoase, cu potenţial distructiv local. 


Partea a VIl-a DUREREA ACUTĂ LA NIVEL GENITAL EXTERN, PERINEAL ȘI ANAL 


Corpii Donovan pot fi detectați în histiocite, pe-un frotiu 
colorat Wright sau Giemsa, preparat din materialul recoltat 
prin raclaj, tamponament sau biopsie. Examenul 
histopatologic al fragmentelor de biopsie este mai puţin 
sensibil, corpii Donovan fiind astfel mai greu de detectat. 
Examinarea prin microscopie electronică a fragmentelor 
de biopsie va evidenția, mai frecvent decît examenul 
histopatologic de rutină, microorganismul cauzal 
(Calymmatobacterium granulomatis). Doxicilina determi- 
nă regresia leziunilor în 7 zile. 


2. VULVOVAGINITELE 


A. Vaginita micotică. Simptomele caracteristice sînt 
reprezentate de pruritul vulvar, durerea labială cu caracter 
de arsură asociată cu sensibilitate la palpare și de secreția 
vaginală cu aspect brînzos. La pacientele cu edem şi eritem 
vulvar şi vaginal poate apărea dispareunie superficială. 
Examenul ginecologic relevă la nivelul vulvei edem, 
hiperemie şi apariția de fisuri. La nivelul tegumentelor 
adiacente regiunii vulvare apar pustule şi noduli eritematoși 
sateliți. Se observă escoriații cauzate de pruritul sever. 
Mucoasa vaginală este eritematoasă şi se poate observa o 
leucoree albă, inodoră, brînzoasă. În mai puţin de 20% 
din cazuri prezintă pete mucoase cu aspect aftos. Incidența 
ulcerațiilor aftoase ale pereților vaginali creşte la 70% în 
timpul sarcinii, cînd pH-ul secreției este sub 4,5. La 
examenul secreției vaginale, după omogenizare cu ser 
fiziologic, leucocitele sînt în număr mare (>10/cîmp 
microscopic) iar celulele epiteliale, dispuse în placarde sau 
grupuri sînt de asemenea numeroase. La examinarea 
frotiului, după tratarea secreției cu ser fiziologic sau KOH, 
se pot evidenția pseudohife, hife şi spori de candida. 
Prezenţa exclusivă a sporilor sugerează infecția cu 7. 
glabrata (responsabilă de 3-16% din infecțiile micotice). 
Fungii pot fi cultivați pe mediile Sabouraud sau Nickerson. 
Şi colorația Gram este utilă pentru detectarea hifelor şi a 
sporilor. Sensibilitatea examenului microscopic (după 
tratarea secreției cu ser fiziologic sau KOH) este cuprinsă 
în diverse studii între 35-45% şi 85%. Utilizarea culturilor 
pentru diagnostic este controversată datorită ratei crescute 
a rezultatelor fals pozitive (de exemplu, femei asimpto- 
matice cu culturi pozitive). Este disponibil un test de agluti- 
nare latex ce detectează Candida aflată în cantități mari în 
secreția vaginală. Testul are o sensibilitate de 65-81% dar 
nu este utilizat pe scară largă. Factorii de risc pentru 
vaginita micotică sînt sarcina, administrarea de antibiotice 
(peniciline, cefalosporine, tetracicline şi metronidazol), 
diabetul zaharat, imunosupresia, lenjeria strâmtă, estrogenii, 
felația şi contactul sexual anal. Instilația vaginală de nitrat 
de butaconazol, miconazol sau nistatin are ca urmare 
dispariția semnelor şi simptomelor. 


B. Infecția cu Trichomonas vaginalis. Simptomele 
constau în apariția leucoreei cu miros neplăcut (56-67%), 
a pruritului (48%), a dispareuniei şi a disuriei (18-26%). 
Se constată hiperemia vulvei, vestibulului şi a tegumentului 

adiacent introitusului. Aspectul granular şi friabil al 
cervixului (aspect de „zmeură“) este caracteristic, dar este 
semnalat în doar 2-30% din cazuri. Leucoreea este galbenă 
sau galben-verzuie şi spumoasă în 34% din cazuri. Aceste 
ultime semne nu sînt specifice, ele apărînd şi în vaginita 
bacteriană nespecifică. Diagnosticul este confirmat prin 
detectarea trichomonelor mobile în secreția vaginală 
omogenizată cu o picătură de ser fiziologic, acest test avînd 
o sensibilitate de 50-75% în comparaţie cu cultivarea pe 
mediile Feinberg-Wittington sau Diamond. Infecția 
trichomonazică poate apărea la femei fără o secreție 
vaginală semnificativă (44%), iar leucocitele pot lipsi din 
exsudatul vaginal (19%). 

Infecția trichomonazică determină, uneori, o secreție 
vaginală cu miros de peşte, după adăugarea a 1-2 picături 
de KOH. Valoarea pH-ului secreției din trichomoniază 
depăşeşte 4,5. Răspunsul la tratamentul cu metronidazol 
este prompt. Pînă la 16% dintre femeile tratate cu acest 
antibiotic pot dezvolta o candidoză vaginală după încetarea 
tratamentului, cu apariția unei secreţii grunjoase ce necesită 
tratament antifungic. 


C. Vaginoza bacteriană. Aceste afecțiuni se manifestă 
prin leucoree cu miros neplăcut, asociată cu un disconfort 
discret la nivel vaginal şi vulvar. Leucoreea are miros 
neplăcut, de peşte, perceput de pacientă şi de partenerul ei 
sexual. Disconfortul vaginal şi dispareunia apar în mai 
puţin de 15% din cazuri. Secreţia este fluidă, omogenă, de 
culoare alb-lăptos sau cenuşie şi are un pH mai mare de 
4,5. Sînt prezente în secreția vaginală „clue cells“ (celule 
epiteliale vaginale scuamoase acoperite cu cocobacili — 


Gardenella vaginalis), alături de un număr mic de- 


leucocite. Testul aminelor efectuat prin adăugarea de 1-2 
picături de KOH la secreția vaginală este pozitiv în 
maximum 73% din cazuri. Cultivarea G. vaginalis nu are 
utilitate diagnostică deoarece multe femei fără vaginită 
bacteriană nespecifică sînt purtătoare ale acestui 
microorganism, în cantități mici. Tratamentul cu 
metronidazol are efect rapid asupra mirosului, secreției şi 
simptomelor iritative. 

Tabloul clinic şi rezultatele de laborator ale vulvo- 
vaginitelor acute sînt prezentate in tabelul 37-1. 


D. Vulvovaginitele neinfecțioase. Aceste afecțiuni sînt 
determinate de o substanță chimică iritantă sau de contactul 
cu un alergen. 


1. Vulvovaginita produsă de substanțe chimice iritante. 
În cîteva minute sau ore după contactul cu agentul 
cauzal se vor instala durerea vulvară cu caracter de 
arsură, pruritul, edemul şi eritemul labial, care evoluează 
spre formarea de bule şi vezicule. Modificările 
inflamatorii provoacă dispareunie şi disurie. Cauzele 
vulvovaginitelor prin substanțe iritante includ gelurile 
de duş, sprayurile vaginale, spumantul de baie, 
detergenții puternici utilizați la spălarea lenjeriei, hîrtia 
de toaletă parfumată, spuma, gelurile spermicide, 

tampoanele cu deodorant şi unele antifungice 
administrate intravaginal. Vulvovaginita iritativă mai 
poate fi determinată de către violetul de genţiană, de 
instilațiile vaginale cu 5-fluorouracil şi de nitrofurazon. 


2. Vulvovaginita alergică de contact. Alergia de contact 
determină durere vulvară cu caracter de arsură, durere 
la palpare şi prurit apărute la zile sau săptămîni după 
contactul inițial cu substanța cauzatoare. Stejarul şi 
iedera otrăvitoare determină reacții de contact cu eritem, 
vezicule cu dispoziție lineară, edem labial, prurit şi 
escoriaţii. Se datorează transferului oleorăşinilor 
vegetale de pe degete pe mucoasa genitală. S-au raportat 
cazuri rare de alergie la sperma partenerului sexual, care 
se manifestă prin edem şi eritem vulvar, asociate cu 
durere cu caracter de arsură. Examenul microscopic al 
secreției vaginale poate evidenția un număr mare de 
celule parabazale, fără bacterii patogene vaginale. Flora 
saprofită este săracă, numărul de lactobacili fiind de 
obicei scăzut. În cazurile severe poate apărea disurie și 
retenție urinară. Spălăturile locale, utilizarea unor 
comprese cu soluție Burow diluată şi a unor creme cu 
corticosteroizi şi/sau administrarea orală de prednison 
vor grăbi vindecarea. 


3. CHISTURILE SAU ABCESELE GLANDEI 


BARTHOLIN 


Aceste afecțiuni debutează cu tumefacția, dureroasă 
spontân şi la palpare, a treimii posterioare a labiei mari. 
Durerea este de obicei surdă, dar poate fi şi pulsatilă. 
Durerea şi tumefacția labială se agravează treptat în 1-3 
zile. Şederea pentru perioade îndelungate, mersul şi 
contactul cu lenjeria strîmtă, intensifică durerea. Poate fi 
palpată o formațiune labială localizată, fluctuentă sau 
fermă, dureroasă la palpare, cu diametru de 3-7 cm. 
Pacientele pot prezenta febră, frisoane şi leucocitoză. Dacă 
formațiunea este un chist, puncția aspirativă a formaţiunii 
extrage un mucus vîscos, clar şi steril. În cazul unui abces 
al glandei Bartholin, se va aspira un exsudat purulent, cu 
frotiuri Gram pozitive. Abcesele bilaterale ale glandei 
Bartholin sugerează o infecție gonococică. Din lichidul 
aspirat s-au izolat Neisseria gonorrhea (6-61%, cel mai 
frecvent 6-10%), Haemophilus influenzae (13%), E. coli 
(28%), bacterii de genul Bacterioides (9%), Streptococcus 
agalactiae (9%), Staphylococcus aureus (9%), C. 
trachomatis (2-8%), alți coliformi, bacterii din genul 
Pseudomonas şi anaerobi. Pot exista infecţii poli- 
microbiene, dar mai rar. Se practică incizarea chirurgicală 
cu drenaj sau marsupializarea abcesului, sub protecție de 
antibiotice active pe germenii implicați, cu păstrarea 
funcției glandulare. 


4. FURUNCULELE ŞI CARBUNCULELE 


A. Furunculele labiei mari. Un furuncul dureros apare la 
baza unui folicul pilos al labiei mari. In 3-5 zile, leziunea 
creşte în dimensiuni, devine fermă şi apoi fluctuentă, de la 

nivelul ei drenîndu-se un material purulent galben-verzui, 
contaminat cu $. aureus. Ipsilateral, apare adenopatie 
inghinală dureroasă spontan şi la palpare. Aplicarea locală 
de comprese calde şi umede şi administrarea per os de 
dicloxaciclină conduc de obicei la vindecare cu cicatrici 
minime. 


B. Furunculul antracoid (carbunculul) al labiei mari. 
Mai multe furuncule pot conflua, formînd un abces 
complex labial, cu durere, eritem, edem şi fistule. Cauza 
cea mai frecventă este S. aureus. Se impune drenajul 
chirurgical asociat cu tratament antistafilococic parenteral. 


ABCESUL CLITORIDIAN 


Infecția clitorisului poate determina tumefacția importantă 
a acestuia (de 2-4 ori dimensiunea normală), însoţită de 
durere surdă și/sau pulsatilă şi eritem. Evoluţia spre 
abcedare este semnalată de apariția fluctuenţei şi a durerii 
marcate la palpare. Incizia şi drenajul abcesului sub 
protecție de antibiotice antistafilococice conduc la 
vindecare. 


VULVITELE 


A. Vulvita focală (sindromul de vestibulită vulvară). 
Se manifestă prin durere vulvară cu caracter de arsură, 
dispareunie superficială severă şi prurit. Durerea mai poate 
fi provocată prin introducerea de tampoane intravaginale. 
Durerea este de obicei strict localizată în unul sau mai multe 
puncte (pînă la unsprezece puncte) de la nivelul 
introitusului. Durerea provocată de contactul sexual sau 
de inserţia de tampoane intravaginale persistă ca o jenă 
surdă vulvară, pentru mai multe ore. Aceasta se intensifică 
eventual premenstrual sau prin purtarea de lenjerie strîmtă. 
Examinarea vestibulului vaginal, cu lumină puternică și 
cu inelul himenal rulat spre interiorul vaginului proximal, 
relevă una pînă la unsprezece (cel mai frecvent 3) mici 
zone (de 3-10mm) eritematoase, foarte dureroase la palpare 
şi/sau mici ulcerații. Aceste leziuni pot reprezenta 
inflamaţia glandelor vestibulare minore şi a glandelor 
Skene. Presiunea exerciotată pe aceste leziuni eritematoase 
(efectuat cu vîrful unui aplicator de vată) demonstrează 
sensibilitatea extremă la atingere. Zonele aflate între 
leziunile eritematoase sînt de aspect normal şi nedureroase. 
Leziunile sînt localizate cel mai frecvent în regiunea 
posterioară sau adiacentă orificiilor de deschidere a 
glandelor Bartholin (între orele 4 şi 8), deşi mai pot fi 
seninalate şi leziuni cu o localizare mai anterioară. În 
maximum 80% din cazurile luate în studiu, debutul 
dispareuniei a fost brusc, în timpul unui singur contact 
sexual. Această dispareunie acută poate deveni recidivantă. 
Investigarea atentă a altor cauze de durere vestibulară, cum 
ar fi herpesul urogenital, candidoza, trichomoniaza, 
vaginita bacteriană sau afecțiunile dermatologice, se 
însoţeşte de rezultate negative. Unele cazuri se rezolvă sau 
se ameliorează spontan, dar în cazurile refractare se impune 
excizia chirurgicală cu laser a zonelor dureroase. La 


colposcopie, zonele vestibulare eritematoase pot prezenta 
o albire intensă în mediu acid. 


B. Vulvita difuză cu reacție pozitivă la acidul acetic. Unele 
femei cu dureri vulvare cu caracter de arsură, prurit şi cu o 
senzație de usturime intensificată de contactul sexual prezintă 


-la examinare un vestibul normal. Instilarea unei soluții de 


acid acetic 5%, înainte de colposcopie, relevă coloraţia albă 
intensă şi difuză la nivelul mucoasei vestibulare. Această 
„albire“ se poate extinde, implicînd tegumentele vulvare, 
şanţurile interlabiale, clitorisul şi perineul (60%) şi labia mare 
(25%). Într-un studiu, grupul de paciente cu vulvodinie şi 
reacție pozitivă la acidul acetic s-au dovedit a prezenta o 
infecție cu virusul papilloma ADN, confirmată prin utilizarea 
tehnicii de hibridizare Southern blot. Aplicarea locală de 
5-fluorouracil este uneori eficientă. În cazurile severe şi 
refractare este necesară vulvectomia laser, pentru ameliorarea 
durerii vulvare şi a dispareuniei. 


7. RUPTURILE TRAUMATICE ALE FRENULUI 


LABIAL 


O fisurare traumatică superficială sau o ruptură la 
joncţiunea posterioară a labiilor mici (frenul labial sau frîul 
labial), cu extindere spre mucoasa vaginală, poate apărea 
ca urmare a activității sexuale. Aceste rupturi provoacă 
dispareunie superficială.: Pentru identificarea leziunilor 
discrete, dar supărătoare, este necesară examinarea cu lupa 
sub lumină puternică. 


8. AFECŢIUNI DERMATOLOGICE GENERALIZATE 


A. Sindromul Stevens-Johnson. Vulvovaginita este 
asociată cu simptome sistemice (febră, disfagie, tuse, dureri 
toracice, cefalee, stare de rău, artralgii şi mialgii) şi cu 
erupție cutanată generalizată cu leziuni în cocardă şi de tip 
„herpes iris“, macule şi pete eritematoase confluente, pe 
suprafeţele de extensie şi la nivelul genunchilor, şoldurilor 
şi tălpilor. Alte manifestări cutanate sînt leziunile arcuate 
şi policiclice, placardele urticariene, veziculele şi bulele. 
Leziunile buloase şi erozive pot implica buzele, mucoasa 
bucală şi conjunctiva. Mucoasa labială este acoperită de 
pseudomembrane alb-cenuşii, iar roșul buzelor este 
acoperit de cruste hemoragice. Durerea determinată de 
afectarea cavității bucale este uneori atît de severă, încît 
pacienta evită să mănînce. Poate apărea o conjunctivită 
purulentă, ce se complică eventual cu ulceraţii corneene, 
uveită anterioară şi cu panoftalmită. Vulvovaginita asociată 
poate deveni dureroasă în urma ruperii bulelor cu formarea 
de eroziuni şi ulceraţii mucoase. Se asocia şi o disurie 
externă severă. Această afecțiune se datorează hiper- 
sensibilităţii la un anumit medicament sau la un agent 
infecțios (de exemplu HSV şi Mycoplasma). 


B. Necroliza epidermică toxică. Debutul este acut cu 
apariția unei erupții maculare difuze care confluează rapid 
formînd placarde eritematoase întinse. În aceste zone 
eritematoase se formează bule gigante flasce, care se rup 

lăsînd în loc eroziuni multiple, pe trunchi şi extremități. În 
zonele eritematoase, semnul Nikolsky este pozitiv. 
Conjunctiva este hiperemică prezentînd uneori un exsudat 
purulent. Mucoasele bucală şi labială pot fi dureroase 
datorită ruperii bulelor orale. Apare durerea vulvară 
secundară leziunilor buloase şi a ruperii lor. De obicei, se 
asociază simptome sistemice ca febra, starea de rău, astenia, 
anorexia şi prostrația severă. 

Etiologia poate fi reprezentată de consumul de 
medicamente (trimetoprim-sulfametoxazol, penicilină, 
tetraciclină, allopurinol), de infecțiile virale (de exemplu: 
rujeola, varicela, zona zoster şi herpes simplex), de 
septicemia cu E. coli, de vaccinuri, de limfoame şi 
leucemie, precum şi de chinina din apa tonică. Şansa de 
supravieţuire creşte dacă pacienta este internată într-o 
unitate de terapie intensivă, sau într-o secţie de arşi, supusă 
unui tratament suportiv, administrîndu-se precoce doze 
mari de corticosteroizi intravenos. 


9. SINDROAMELE DISURICE 


A. Disuria internă. Disuria internă este resimțită profund 
în vagin şi în regiunea suprapubiană și apare înainte de 
debutul micțiunii sau coincide cu aceasta. Se asociază 
frecvent cu polakiurie, nicturie, tenesme vezicale, urină 
tulbure şi cu miros fetid şi/sau hematurie macroscopică. 
Cauzele includ infecțiile vezicii urinare sau uretrei. Unele 
cazuri de pielonefrită se pot manifesta doar cu simptome 
de iritaţie a căilor urinare joase, cum ar fi polakiuria, 
tenesmele vezicale şi disuria (pielonefrita subclinică), altele 
doar cu simptome de afectare a căilor urinare superioare, 
ca de exemplu: durere spontan și la palpare în flanc şi febră, 
dar pot fi întâlnite şi ambele categorii de simptome. 


1. Cistita acută bacteriană. Cistita bacteriană determină 
disurie internă, polakiurie, tenesme vezicale, urină 
tulbure, hematurie macroscopică şi dureri suprapubiene 
ameliorate de micţiune. De obicei, nu se asociază 
manifestări sistemice. Pacienţii pot prezenta sensibilitate 
la nivelul uretrei, colului vezical şi regiunii supra- 
pubiene (10%), dar flancurile şi unghiul costovertebral 
sînt nedureroase. Sedimentul urinar conține un număr 
mare de leucocite izolate şi grupate, de eritrocite (40- 
60%din cazuri) şi bacterii (>10* UFC/ml). Prin culturi 
se izolează E. coli (80-90% din cazuri) cu >1% UFC/ 
ml. S$. saprophiticus este, de asemenea, un agent 
etiologic frecvent al cistouretritei la femeile tinere, 
active sexual. Pacientele cu cistită răspund rapid la o 
cură scurtă (3 zile) cu amoxicilină, trimetoprim-sulfa- 
metoxazol sau doxicilină, recăderile fiind rare, cu 
excepția cazului în care există o infecție ocultă a căilor 
urinare superioare. Alte cauze mai puţin frecvente ale 
cistitei acute sînt alte Enterobacteriaceae (K/ebsiella şi 
Proteus) sau enterococi.. Dacă se iau în consideraţie şi 
pacientele cu o bacteriurie cuprinsă între 1 şi 10% UFC/ml, 
fără a ţine seama de faptul că o infecţie urinară era 
înainte diagnosticată doar pe baza a 105 UFC/ml la 

urocultură, se poate pune un diagnostic etiologic la 
aproximativ 1/3 dintre bolnavele etichetate ca avînd un 
„sindrom uretral acut de cauză neprecizată“. 


2. Sindromul cistouretritic. Disuria internă şi polakiuria 
sînt asociate cu piurie şi uroculturi negative (mai puţin 
de 105 bacterii/ml). Piuria poate fi cuantificată prin 
examinarea urinei necentrifugate într-o cameră de 
numărare a elementelor figurate sanguine. Este pato- 
logic un:număr de 10 PMN/ml de urină ca și rată de 
excreţie a leucocitelor mai mare de 400.000 PMN/oră. 
Prezența piuriei mai este demonstrată printr-un test rapid 
(dipstick) cu esterază leucocitară. Pacientele cu piurie 
şi uroculturi negative pot prezenta o leucoree purulentă 
şi durere spontan şi la palpare, în etajul abdominal 
inferior, uni sau bilateral. La examenul obiectiv se consta- 
tă semne de cervicită precum și durere la mobilizarea 
colului uterin şi/sau a anexelor. Din culturile uretrale şi 
uroculturi se poate izola C. rachomatis (20-60% din 
cazuri), N. gonorrhea sau HSV-2. În infecțiile cu C. 
trachomatis şi N. gonorrhea se constată hiperemia 
meatului urinar şi prezența unei secreții uretrale. Disuria 
din infecția herpetică este asociată, de obicei, cu vezicule 
şi ulceraţii labiale, vestibulare și cervicale, dureroase 
spontan şi la palpare. LGV este o cauză rară de disurie 
şi secreție uretrală purulentă. Apariţia unei limfadeno- 
patii masive inghinale şi femurale este valoroasă pentru 
susţinerea diagnosticului. Infecția în LGV se confirmă 
prin dozarea anticorpilor (de exemplu, prin reacția de 
fixare a complementului pentru LGV) sau prin cultura 
secrețiilor uretrale. 7. vaginalis determină cistouretrită 
cu disurie, diagnosticul stabilindu-se prin evidențierea 
microorganismului într-o probă de urină recoltată din 
cateter. 


3. Disuria şi pielonefrita acută 


A. PIELONEFRITA SUBCLINICĂ. 30% dintre 
femeile cu cistită acută, manifestată prin disurie 
internă, polakiurie, nicturie și dureri suprapubiene 
pot avea pielonefrită subclinică. Durerea spontană 
şi la palpare, cu sediul în flanc, şi febra sînt minime 
sau absente. Criteriile anamnestice care susțin 
prezenţa unei pielonefrite subclinice sînt prezența 
în antecedente a unor afecțiuni urinare (de exemplu, 
calculi renali, obstrucţie, vezica neurogenă), diabetul 
zaharat, infecții urinare înaintea vîrstei de 12 ani, o 
boală imunosupresoare, sarcina, simptome persis- 
tente de mai mult de 7 zile, o pielonefrită acută în 
anul precedent (durere în flanc, febră, frisoane), 
recăderea după o cură de antibioterapie de 3 zile 
sau lipsa de răspuns la acest tratament. Metodele de 
stabilire a localizării infecţiei sînt rareori utilizate 
în clinică şi constau în cateterizarea uretrală, 
prelevarea de urină înainte și după lavajul vezicii 
urinare şi în imunofluorescență directă. Lipsa de 
răspuns la tratamentul antibiotic (doză unică sau cure 

scurte) este folosită de către unii medici ca test pentru 
o posibilă pielonefrită subclinică. Tratamentul 
pielonefritei oculte la femei, prin antibioterapie orală 
timp de 2 săptămîni, este, în general, eficient, în caz 
de eşec recomandîndu-se o cură de 6 săptămîni. 


B. PIELONEFRITA ACUTĂ ŞI CISTITA ACUTĂ. 
Pielonefrita acută debutează cu simptome de iritație 
vezicală, urmate la 2-7 zile de febră, frisoane, 
transpirații şi durere severă, spontan şi la palpare, 
în lombe și/sau la nivelul abdomenului. În cazurile 
severe pacientele acuză greață, vărsături, cefalee şi 
stare generală alterată. Urina conține un număr mare 
de leucocite izolate, grupate, uneori dispuse în 
cilindri. Numărul de bacterii din urină depăşeşte de 
obicei 10% UFC/ml. Răspunsul la antibioterapia 
parenterală este prompt. 


C. DISURIA IDIOPATICĂ. Femeile cu disurie 
idiopatică prezintă disurie internă şi polakiurie, dar 
sedimentul urinar şi cuturile din urină, din secreția 
uretrală şi din secreția cervicală sînt negative. 
Etiologia este necunoscută. 


D. AFECȚIUNILE NEINFECȚIOASE. Colica renală 
apărută secundar mobilizării unui calcul asociază 
durere în lombe şi etajul abdominal inferior. După 
eliminarea calculului în vezica urinară, apar disuria 
şi polakiuria asociate cu hematurie microscopică şi 
macroscopică. Dacă calculul se inclavează în uretră, 
se vor instala disuria, polakiuria, modificări de aspect 
şi debit ale jetului urinar (jet cu debit scăzut sau cu 
întreruperi) şi retenția de urină. Calculul se 
detectează pe o radiografie abdominală simplă. 
Pentru confirmarea diagnosticului de litiază vezicală 
este necesară uneori cistoscopia. Simptomele dispar 
după eliminarea spontană sau după îndepărtarea 
chirurgicală a calculului. Diagnosticul poate fi 
confirmat prin examinarea urinei sau prin descope- 
rirea calculului în urina colectată. 


B. Disuria externă. Durerea este percepută ca provenind 
din regiunea vulvară, începe după debutul micțiunii putînd 
persista după terminarea acesteia, pentru o perioadă mai 
scurtă sau mai lungă de timp. De obicei, nu se asociază cu 
polakiurie şi nicturie. Cauzele disuriei externe sînt repre- 
zentate de vulvovaginită şi de afecțiunile genitale ulcerative. 


1. Vulvovaginitele. Vulvovaginita candidozică, tricho- 
moniazică, vaginită bacteriană nespecifică, substanțe 
chimice iritante sau contactul cu alergeni pot determina 
durere vulvară cu caracter de arsură în timpul şi după 
micțiune. . ; 


2. Afecţiunile ulcerative genitale. Infecția cu HSV-2, 
şancrul moale, traumatismele şi LGV, pot provoca dis- 
urie. În infecțiile cu HSV-2, în şancrul moale şi în LGV 
apare o uretrită propriu-zisă cu disurie internă. Aceste 
afecțiuni şi diagnosticul lor au fost discutate mai sus. 





10. BOALA BEHCET 


Stomatita aftoasă (99%), uveita (66%), ulcerele genitale 
(80%) şi vasculita cutanată (66%) sînt cele patru simptome 
majore asociate acestei afecțiuni. Vasculita cutanată se 
poate manifesta sub formă de eritem nodos al membrelor 
inferioare, ca o tromboflebită superficială sau prin prezența 
pustulelor şi papulelor tegumentare sau a patergiei cutanate 
(înțeparea tegumentului cu un ac' provoacă apariția unei 
pustule la locul înțepăturii). Ulcerele vulvare sînt dureroase 
dar recidivează mai rar decât cele orale. Ulcerele vaginale 
sînt de obicei asimptomatice, cu excepţia cazului în care 
determină o secreției vaginală. Se mai pot semnala sinovita 
(afectînd genunchii, gleznele şi mîinile), meningo- 
encefalita, enterocolita şi tromboza venoasă şi/sau arterială. 
Tratamentul cu prednison şi medicamente citotoxice (de 
exemplu, clorambucil) este de regulă eficient în controlul 
acestei afecțiuni. 


11. INFECȚIA NECROTIZANTĂ PERINEALĂ 


Debutează brusc, cu durere spontan şi la palpare, cu edem 
la nivelul labiilor și cu crepitații subcutanate. În regiunea 
labială posterioară apare o pată neagră (25%) ce se extinde 
rapid. Evoluţia continuă cu descuamare și gangrenă 
cutanată progresivă. Edemul, eritemul şi durerea locală se 
pot extinde în cîteva ore la tegumentele coapsei, peretelui 
abdominal anterior și feselor. Examenul radiologic sau 
ecografic confirmă prezența gazului subcutanat. Se 
asociază febra, manifestările de toxicitate sistemică, durerea 
şi prostrația. În culturi se izolează Clostridium perfingens, 
Clostridium septicum sau alte specii de clostridii. Această 
afecțiune mai poate fi datorată infecțiilor polimicrobiene 
cu bacterii aerobe şi anaerobe. Clostridiile se pot asocia 
cu una sau mai multe specii de streptococ, cu bacili 
coliformi sau cu stafilococi. Pentru supraviețuire se impune 
efectuarea unei debridări întinse şi antibioterapia 
parenterală. 


12. DUREREA IRADIATĂ LA NIVELUL VULVEI 


A. Litiaza renală. Colica renală şi litiaza renală determină 
durere lombară şi în etajul abdominal inferior care iradiază 
în regiunea inghinală şi la nivelul labiilor. Se asociază 
hematurie macroscopică şi microscopică. 


B. Anevrismele. Expansiunea unui anevrism aortic sau al 
arterei iliace comune poate determina durere unilaterală 
în etajul abdominal inferior şi în regiunea lombosacrată şi 
durere iradiată la nivelul labiilor. Diagnosticul se 
suspectează pe baza examenului clinic şi este confirmat 
de ecografia abdominală. 


C. Nevralgia ilioinghinală sau genitofemurală. Pacienţii 
prezintă uneori o durere surdă în regiunea inghinală și 
labială, hiperestezie, hipoestezie şi/sau parestezii în aceeaşi 
regiune. Pentru a se determina care nerv este implicat, este 
necesară anestezierea selectivă a unuia sau a ambilor nervi. 
Lezarea ambilor nervi poate fi secundară intervențiilor 

chirurgicale în etajul abdominal inferior (apendicectomie, 
herniorafie sau incizia Pfannenstiel). Exista şi forme 
idiopatice de nevralgie ilioinghinală sau genitofemurală. 


D. Afecţiunile coloanei vertebrale şi ale măduvei 
spinării. A fectarea la nivelul rădăcinilor T12-L2 determină 
dureri în etajul abdominal inferior, în regiunea inghinală 
şi la nivelul labiei ipsilateral. Tumorile medulare pot 
determina durere perineală. 


E. Apendicita acută. Pacienţii cu apendicită acută pot 
acuza pe lîngă durerea din fosa iliacă dreaptă şi din 
hipogastru o durere perineală şi vulvară. Prezintă frecvent 
durere la palparea fosei iliace drepte şi la tuşeul rectal. 


13. DISPAREUNIA 


A. Dispareunia superficială 


1. Absența lubrifierii. Diminuarea secreției vaginale 
afectează lubrifierea adecvată în timpul. contactului 
sexual şi poate conduce la abraziuni ale mucoasei 
vaginale şi vestibulare, datorate frecării, asociate cu 
durere persistentă cu caracter de arsură şi sensibilitate 
la palpare. Lipsa lubrifierii se datorează factorilor 
fiziologici, disgeneziei gonadice, castrării chirurgicale 
şi menopauzei. Prin utilizarea estrogenilor, a gelurilor 
lubrifiante şi a cremelor vaginale se poate preveni 
durerea vulvară spontană şi provocată, asociate 
contactului sexual. 


2, Vaginismul. Durerea survine la prima tentativă de 
penetrare. Se asociază un spasm involuntar al 
muşchiului ce înconjoară orificiul inferior al vaginului 
şi adducția coapselor. Un spasm similar poate fi observat 
în timpul tuşeului vaginal, dar este întîlnit doar la un 
procent mic din femeile cu această afecțiune. Cauzele 
vaginismului sînt teama de sarcină, aversiunea față de 
partener şi teama de a nu experimenta aceeaşi durere, 
ca în cazul unor contacte sexuale precedente. 
Vaginismul de cauză organică este denumit vaginism 
secundar. Tratamentul cauzei primare poate conduce la 
rezolvarea acestui tip de vaginism. 


B. Dispareunia profundă. O durere severă sau moderată, 
percepută profund în vagin sau în hipogastru, poate fi 
cauzată de penetrarea profundă a penisului. Durerea este 
resimțită la fiecare excursie a penisului şi/sau ca 0 durere 
surdă, continuă după contactul sexual. Cauzele dispareuniei 
profunde acute includ sarcina ectopică, salpingita, 
hemoragiile intraperitoneale determinate de un chist 
folicular sau ruptura unei sarcini ectopice. Inflamaţiile 
rectale, apendicita acută sau diverticulita sigmoidiană sînt 
alte cauze responsabile de apariția dispareuniei profunde. 


1. Sarcina ectopică. Pacientele acuză o durere surdă 
sau colicativă unilateral localizată în etajul abdominal 

inferior, amenoree şi/sau sîngerări vaginale mici şi 
moderate, un test de sarcină pozitiv, ecografia excluzînd 
prezența unei sarcini intrauterine. În unele cazuri se 
palpează. şi este evidenţiată ecografic o formaţiune 
tubară; Diagnosticul este confirmat prin laparoscopie 
sau laparotomie. 


2. Salpingita acută. Pacientele pot prezenta febră, 
frisoane, dureri în etajul abdominal inferior şi în 
regiunea lombosacrată, uni sau bilateral, leucoree şi 
durere intensă la mobilizarea colului uterin şi la palparea 
anexelor afectate. Diagnosticul este confirmat prin 
laparoscopie. Tratamentul antibiotic este eficient. 


3. Endometrioza. Această afecțiune determină o durere 
în etajul abdominal inferior şi profund în pelvis, avînd 
debutul cu o zi sau două înainte de menstruaţie şi 
continuînd pînă la încetarea sîngerării menstruale, Se 
poate constata durere la mobilizarea colului şi la 
palparea anexelor. La tuşeul vaginal se palpeaza noduli 
de mărimea unei alune sau nuci. Diagnosticul este 
confirmat prin laparoscopie şi biopsie. 


4. Ruptura unui chist ovarian. Ruptura unui chist 


“ovarian determină durere acută în etajul abdominal 


inferior, uni sau bilateral, asociată cu semne de 
peritonită. Diagnosticul de chist ovarian este confirmat 
prin ecografie, iar ruptura cu hemoragie, prin 
laparoscopie. D 


5. Torsiunea unui chist ovarian. Pacientele acuză o 
durere abdominală unilaterală, spontan și la palpare, şi 
prezintă o formaţiune ovariană dureroasă care creşte 
progresiv în dimensiuni. Diagnosticul este confirmat 
ecografic şi laparoscopic: 


6. Abcesul pelvin datorat apendicitei sau sigmoiditei. 
Inflamația apendicelui sau a unui diverticul sigmoidian 
determină durere spontan şi la palpare, în etajul 
abdominal inferior, potînd determina şi apariţia unei 
formaţiuni pelvine (abcesul), responsabilă pentru 
dispareunie. Pacientele au febră persistentă, frisoane şi 
leucocitoză. Diagnosticul-este confirmat prin laparo- 
scopie, examen CT abdominal sau prin explorare 
chirurgicală. ! 5 


7. Colita. Această afecțiune determină diaree, hemato- 
chezie, tenesme rectale, dureri în etajul abdominal 
inferior şi dispareunie profundă. Afecțiunea este cauzată 
de bacterii patogene sau de Entamoeba histolytica, 
potînd fi'secundară şi unei boli inflamatorii intestinale. 
Diagnosticul este confirmat prin sigmoidoscopie sau 
colonoscopie, prin coproculturi şi examen microscopic. 

Dispareunia poate surveni în oricare dintre afecțiunile 
descrise mai sus, atîta timp cît simptomele nu sînt 
suficient de severe încît să ducă la abstinență sexuală. 





Partea a VIII-a 


Durerea acută a umărului, brațului 
şi a milinii 

DUREREA ACUTĂ A 


MEMBRULUI 


SUPERIOR 


] LISTA DIAGNOSTICELOR 
POSIBILE 


1. Radiculopatia cervicală acută mono- 
sau poliradiculară (C6-T1) 
A. Hernia acută de disc cervical 
B. Spondiloza cervicală 
C. Osteomielita cervicală 
D. Abcesul epidural cervical 
E. Hematomul epidural cervical 
F. Traumatismele 
1. Avulsia rădăcinii nervoase 
cervicale de la nivelul măduvei 
spinării 
2. Hernierea nucleului pulpos 
3. Leziunile ligamentare 
4. Fractura şi/sau luxaţia coloanei 
cervicale inferioare 
G. Nevrita herpetică zosteriană 
H. Boala Lyme şi radiculonevrita 
cervicală 
2, Plexopatia brahială 
A. Sindromul de apertură toracică 
superioară 
B. Neuropatia brahială acută 
(amiotrofia nevralgică) 
C. Traumatismele 
1. Traumatismele închise 
2. Sindromul „de arsură“ 
3. Traumatismele penetrante 
3. Sindromul discogen 
4. Durerea miofascială și brahialgia 
5. Durerea vasculară 
A. Venoasă 
B. Arterială 
6. Infecțiile localizate ale brațului 


A. Gangrena gazoasă 
B. Mionecroza anaerobă streptococică 
C. Mionecroza produsă de Aeromonas 
hydrophila 
D. Celulita necrotizantă sinergică 
E. Fasciita necrotizantă 
F. Celulita 
7. Sindromul de tunel carpian 
8. Durerea iradiată la nivelul membrului 
superior 
A. Infarctul miocardic acut sau 
insuficiența coronariană acută 
B. Tulburările motilității esofagiene 
C. Durerea de la nivelul peretelui 
toracic 
D. Neoplasmul lobului superior 
pulmonar 
9. Artritele mono- sau poliarticulare ale 
membrului superior 
A. Atacul de gută 
B. Reumatismul articular acut 
C. Artrita gonococică 
D. Sindromul Reiter 
E. Yersinioza 
F. Boala depozitelor de pirofosfat de 
calciu dihidratat 
G. Artritele cu complexe imune 
1. Hepatita B 
2. Endocardita bacteriană subacută 
H. Artrita Lyme 
I. Poliartrita reumatoidă 
10. Durerea acută bilaterală de la nivelul 
brațelor şi antebrațelor 


4u 

DI REZUMAT Ă ŢIJD)A AȘ 


Hernierea acută a unui disc intervertebral cervical determin 


” “sau tuturor celor patru membre. Nu se constată febră, frisoane 
“sau semne de toxicitate sistemică. Cele mai multe cazuri apar 


la pacienții cu afecțiuni hepatice sau la cei supuşi unui 


apariţia unei dureri profunde, surde, localizate unilateral la -” Jtratamentălui cu anticoagulante. Hematomul este vizualizat 


nivel cervical posterior, scapular medial și brahial. Crizele de 


durere ascuțită, junghiulare sau lacinante iradiază de Ja nivel, 
cervical posterior spre braț şi spre mînă. Strănutul, tusea, * 


precum şi rotația sau extensia gîtului pot provoca iradierea 
durerii şi/sau intensifică durerea prezentă constant. Manevra 
Spurling (compresia capului cu gîtul rotat şi flectat 
controlateral) intensifică sau provoacă durerea. Tracţiunea 
manuală axială sau abducția umărului ameliorează durerea 
de la nivelul gâtului şi brațului. Identificarea clinică a rădăcinii 
nervoase cervicale inferioare supuse compresiei se bazează 
pe localizarea zonelor de hiperestezie şi parestezie de la nivelul 
miinii şi degetelor, pe apariția hipotoniei la nivelul brațului şi 
miinii, precum şi pe modificările reflexelor osteotendinoase. 
Radiculopatia secundară herniei de disc afectează de obicei o 
singură rădăcină nervoasă (98% din cazuri). Diagnosticul este 
confirmat prin examen CT cu substanță de contrast sau prin 
RMN. Un sindrom similar este produs prin compresia unei 
rădăcini nervoase la nivelul găurilor de conjugare sau 
foramenului, secundar unei spondiloze cervicale. Mielografia 
CT sau RMN vor demonstra compresia laterală a rădăcinii 
nervoase, în găurile de conjugare; sau în foramen. 

Osteomielita coloanei cervicale se manifestă la debut cu o 
durere persistentă în regiunea cervicală posterioară, care poate 
persista luni de zile înainte ca durerile și paresteziile de la 
nivelul brațului și mîinii să apară. Se constată febră (50% din 
cazuri), leucocitoză (50% din cazuri), precum şi un VSH 
crescut. Radiografiile coloanei cervicale evidenţiază leziuni 
osteolitice ale unuia sau mai multor corpi vertebrali şi distrucția 
discurilor. intervertebrale. Agenţii! infecțioşi includ bacterii 
piogene, fungi, Mycobacterium tuberculosis şi. specii. de 
Brucella:. Un examen CT va vizualiza mai bine extensia 
leziunilor distructive osoase. 

Abcesul epidural cervical se manifestă la debut cu durere 
în regiunea cervicală posterioară şi cu redoare musculară, care 
evoluează spre torticolis. Apare o durere surdă sau cu caracter 
lancinant la nivelul braţului, uni sau bilateral. Asocierea 
hipotoniei musculare la.nivelul. brațului, a unor deficite 
senzoriale, a unor modificări ale reflexelor, precum, şi 
localizarea durerii indică afectarea poliradiculară. Mişcările 
de rotaţie ale gîtului, tusea saw strănutul intensifică-sau 
provoacă durere la nivelul gâtului şi brațului. Febra, frisoanele, 
transpirația, starea generală alterată şi leucocitoza sînt de 
regulă prezente. Apare hipotonie şi tulburări senzitive la 
nivelul membrelor inferioare, sînt urmate de incontinență 
urinară şi/sau fecală sau, de imposibilitatea de a urina sau 
defeca. Diagnosticul este confirmat de mielografia CT sau de 
RMN. Simptomatologia se remite după drenajul abcesului şi 
tratament antibiotic. 

Formarea unui; hematom epidural cervical determină 
apariţia bruscă a unei dureri cervicale, a torticolisului, precum 
şi a unei dureri radiculare, într-unul sau în ambele braţe. 
Compresia medulară de către hematom determină pareza unuia 


“cu ajutorul miclografiei CT sau al RMN. Decompresia rapidă 
a canalului medular, cu îndepărtarea hematomului conduce la 
dispariția simptomelor. 

“ Avulsia rădăcinilor nervoase cervicale de la nivelul 
măduvei poate fi secundară căderii de pe motocicletă, pe un 
umăr și pe o parte a capului. Forța de impact lărgeşte unghiul 
dintre gît şi umăr, elongînd rădăcina nervului cervical 
ipsilateral. Se produce smulgerea parțială sau completă a uneia 
sau mai multor rădăcini nervoase de la nivelul măduvei. 
Semnele de avulsie a unei rădăcini nervoase cervicale includ 
scapulae alatae, pierderea capacității de adducție sau ridicare 
a scapulei ipsilaterale, precum şi scăderea capacității de 
abducție a membrului superior. Electromiografia arată 
denervarea mușchilor paravertebrali. Conducerea prin nervii 
senzitivi rămîne intactă, dar cea prin nervii motori este afectată. 
Smulgerea completă a rădăcinii determină anestezie şi 
pierderea controlului motor la nivelul braţului, în timp ce 
leziunea radiculară parțială determină durere surdă sau 
lancinantă, persistentă, în umăr și braţ, parestezii și tulburări 
senzitive la nivelul extremității superioare. Mielografia CT 
poate vizualiza direct rădăcinile smulse şi poate detecta 
pseudomeningocelele, opacifiate cu substanță de contrast şi 
fracturile procesului transvers. Un disc herniat, secundar unei 


„leziuni cervicale posterioare, determină durere și parestezii la 


nivel cervical şi brahial. Diagnosticul este confirmat cu ajutorul 
mielografiei CT sau RMN. Leziunile ligamentare ale coloanei 
cervicale inferioare determină dureri la nivelul gâtului cu 
iradiere în braţ. Subluxaţia unui corp vertebral superior peste 
corpul vertebral subiacent este rezultatul unei rupturi liga- 
mentare şi determină compresie radiculară. Fractura şi/sau 
luxaţia coloanei cervicale determină durere cervicală precum 
şi durere radiculară la nivelul braţului. Prezenţa unei fracturi 
la nivelul coloanei cervicale se identifică cu ajutorul unei 
radiografii cervicale de profil (sensibilitate de 80%), a unei 
seriografii complete a coloanei cervicale (sensibilitate de 85%) 
sau a unei tomografii computerizate cervicale (sensibilitate 
de 95%). 

Herpesul-zoster determină apariția unei dureri brahiale 
radiculare unilaterale, implicînd una sau două rădăcini 
nervoase. Debutul, constînd în durere cu caracter de arsură 
sau surdă la nivelul braţului şi umărului, este urmat curînd de 
erupția unor grupuri de vezicule, pustule şi ulceraţii crustoase 
în regiunea dermatomului dureros. Boala Lyme se prezintă 
inițial ca-o leziune cutanată caracteristică (eritem migrator), 
cu, manifestări asemănătoare gripei. Pînă la 15% dintre 


„pacienţii netratați pot dezvolta un sindrom de meningită 


aseptică şi/sau durere la nivelul umărului şi brațului, secundar 
unei radiculopatii cervicale, plexopatii sau unei neuropatii 
cervicale, Diagnosticul este susținut de detectarea anticorpilor 
de tip IgM şi/sau IgG anti-Borrelia burgdorferi. Aceste 
simptome neurologice dureroase se remit prin administrarea 
intravenoasă de doze mari de penicilină sau ceftriaxonă. 





38 DUREREA ACUTĂ A MEMBRULUI SUPERIOR 


Plexopatia brahială poate debuta acut, secundar unui 
traumatism cervical posterior. O leziune produsă prin 
hiperflexie determină redoare cervicală, care antrenează 
ridicarea primei coaste și îngustarea spaţiului costo-clavicular, 
ceea ce are ca rezultat compresia plexului brahial la nivelul 
aperturii toracice superioare. Un sindrom de apertură toracică 
superioară (SATS) posttraumatic. cu debut acut, determină 
cefalee şi durere cervicală, precum şi durere surdă în umăr, 
braţ şi mînă. Durerea este de regulă intensificată de mișcările 
brațului, această exacerbare putînd persista timp de cîteva zile. 
Mai frecvent întîlnite sînt durerea şi paresteziile de la nivelul 
feței mediale a antebraţului și mîinii (degetele patru și cinci), 
dar pot, de asemenea, apărea dureri pe fața laterală a brațului 
şi mfinii, în cazul afectării plexului superior. Se poate raporta 
hipotonie distală şi prehensiune dificilă la nivelul miinii 
afectate. Semnele neurologice includ hipoestezia în teritoriul 
ulnar şi hipotonia inconstantă a musculaturii milinii şi 
bicepsului. Simptomele de la nivelul brațului sînt reproduse 
prin exercitarea, cu ajutorul policelui, a unei presiuni asupra 
plexului brahial, în spațiul supraclavicular sau prin efectuarea 
testului de abducție la 90* cu rotație externă (testul Root). 
Decompresia chirurgicală a aperturii toracice superioare prin 
îndepărtarea primei coaste ipsilaterale precum şi prin rezecția 
bandelor fibroase aderente şi a muşchilor scaleni atașați primei 
coaste determină ameliorarea simptomelor în 79-93% din 
cazuri. 

Neuropatia brahială acută (amiotrofia nevralgică) 
determină durere persistentă în umăr şi braţ, durere care este 
descrisă ca fiind ascuțită, pulsatilă, junghiulară sau surdă. 
Aceasta iradiază descendent, pînă la nivelul mînii şi este 
intensificată de mişcările brațului și umărului, dar nu şi de 
tuse sau'strănut. Durerea severă în umăr și braț continuă timp 
de 1 pînă la 21 de zile. Se poate produce afectarea bilaterală. 
Pe măsură ce durerea de la nivelul brațului se ameliorează, se 
poate constata hipotonia deltoidului, dreptului anterior şi 
mușchilor 'spinali. Afectarea senzitivă se manifestă prin 
prezența unei mici zone de hipoestezie la nivelul umărului 
sau feţei laterale a brațului. În unele cazuri, localizarea acestei 
afecțiuni la nivelul plexului brahial este confirmată de către 
reducerea amplitudinii potențialelor de acțiune ale nervilor 
senzitivi periferici, aspect care nu se observă la pacienții cu 
leziuni radiculare. Această afecțiune este precipitată de o 
infecție, un traumatism, o intervenţie chirurgicală, o vaccinare 
sau naştere. 

Durerea apărută la nivelul umărului şi brațului poate fi 
secundară unei căderi pe umăr şi pe una din părțile laterale 
ale capului, din cursul unui accident de motocicletă, 
autovehicul, bicicletă sau de călărie . Paresteziile şi disesteziile 
se asociază durerii de la nivelul umărului, brațului şi mîlinii. 
Frecvent, brahialgia 'este constantă, severă şi se intensifică 
prin mișcarea brațului. Lezarea plexului superior determină 
limitarea abducţiei brațului precum şi a flexiei şi supinației 
antebraţului. Lezarea plexului mijlociu afectează extensia 
antebraţului şi pumnului. Afectarea plexului inferior determină 
pareze ale mușchilor intrinseci ai mîlinilor. Deficitele senzitive 
sînt, de obicei, parcelare şi uşoare în comparaţie cu deficitele 

motorii. Leziunile plexului brahial sînt postganglionare. Se 
păstrează mobilitatea 'scapulei şi se constată absența 
potenţialelor de acțiune la nivelul nervilor senzitivi (secundar 
detaşării proximale a fibrelor senzitive de corpii celulelor 
nervoase senzitive în ganglionii situați pe rădăcina dorsală). 

Sindromul „de arsură“ apare la rugbişti, după un impact 
puternic cu adversarul. Se caracterizează prin apariţia bruscă, 
după impact, a unei dureri cu caracter de arsură, avînd originea 
la nivelul gîtului sau umărului şi care iradiază pe faţa laterală 
a antebraţul şi în mînă. Grade variabile de hipotonie a 
muşchilor brațului pot'acompania această durere cu caracter 
de arsură de la nivelul brațului. În cele mai multe dintre cazuri, 
simptomele dispar în cîteva minute, dar leziunile mai severe 
determină durere şi hipotonie persistente ale brațului, cu durată 
de zile sau săptămîni. Într-un mic număr de cazuri, hipotonia 
şi hipoestezia de la nivelul brațului durează luni de zile. Un 
examen CT cervical este necesar pentru excluderea unei 
fracturi de coloană vertebrală. Plăgile tăiate sau împuşcate 
sînt cauza lezării plexurilor, producînd durere și parestezii, 
amorțeli şi hipotonie musculară la nivelul brațului. 

Un sindrom discogen determină durere la nivel cervical și 
brahial, precum şi amorțeli ale brațului, fără semne 
neurologice. Discografia analgezică ameliorează durerea de 
la nivelul gâtului şi braţului și confirmă diagnosticul. Pentru 
o ameliorare de durată se'recurge la artrodeză pe cale 
anterioară. Durerea cervicală şi brahială este urmarea rupturii 
inelelor fibroase a unuia sau mai multor discuri cervicale, fără 
protruzia discului. Durerea miofascială poate mima o 
radiculopatie cervicală. Se constată durere în umăr şi un punct 
trigger sensibil situat în mușchiul trapez. Presiunea digitală 
asupra acestui punct determină iradierea durerii în braţ, acelaşi 
rezultat avînd şi rotația şi extensia gâtului. Injectarea de 
lidocaină în acest punct trigger ameliorează tranzitor durerea 
provocată de la nivelul brațului, confirmînd diagnosticul. 

Durerea vasculară se poate datora unei stenoze sau ocluzii 
axvenei axilare sau a venei subclavii. Aceasta poate fi primară 
(sindrom Paget-Schroetter) sau secundară unei tumori, unui 
traumatism, insuficienţei cardiace sau unui tratament 
estrogenic. La nivelul brațului poate apărea durere atît în 
repaus cât şi indusă de efort. Durerea este descrisă ca fiind 
surdă 'sau explozivă şi se intensifică cu mişcările brațului. 
Brațul este de obicei tumefiat şi modificat de culoare. Cel mai 
frecvent este cianotic sau are o culoare roșu-purpurie. Venele 
superficiale sînt destinse şi de obicei nu colabează la ridicarea 
brațului. În unele cazuri, modificările de culoare ale braţului 
şi distensia venoasă apar doar după un efort exercitat de braţ. 
Venografia va confirma ocluzia sau stenoza venei axilare şi/sau 
a celei subelavii. Ocluzia venoasă este o complicație rară a 
sindromului de apertură toracică. Ocluzia sau stenoza arterei 
subelavii sau a celei axilare detertnină durere surdă la nivelul 
brațului în timpul efortului (claudicație), precum şi un fenomen 
Raynaud unilateral, secundar microembolizării. Tensiunea 
arterială şi presiunea pulsului la nivelul brațului afectat sînt 
scăzute, comparativ. cu cele înregistrate la nivelul brațului 
controlateral normal. Diagnosticul este confirmat de 
arteriografie. 

Infecţiile severe, rapid extensive, ale mîlinii şi brațului 
determină dureri şi disfuncţii severe ale extremității superioare. 
Gangrena gazoasă debutează în 1-3 zile de la producerea unei 
plăgi penetrante la nivelul brațului sau mîinii. Apare o durere 
surdă severă la nivelul plăgii şi durere generalizată a brațului. 
Se constată tumefiere difuză şi sensibilitate la nivelul brațului, 
urmate de discromie galbenă sau brună a pielii adiacente plăgii. 
Apar bule conținînd un lichid negru sub tensiune şi se dezvoltă 
arii de gangrenă cutanată de culoare verde sau neagră. Pacienţii 
prezintă în scurt timp febră, frisoane, stare de rău, precum şi 
stare de prostație. Sînt prezente crepitaţii cutanate, iar 
radiografiile evidenţiază gaz în spaţiile fasciale şi muşchii 
braţului. Frotiul Gram al exsudatului din plagă relevă prezența 
unor bacili mari gram-pozitivi, cu capete rotunjite şi doar un 
număr mic de polimorfonucleare neutrofile. Prezența 
mionecrozei este evidentă la explorarea chirurgicală. Este 
necesară debridarea întinsă sau amputarea membrului superior. 
Mionecroza streptococică anaerobă urmează de asemenea 
unei plăgi penetrante. Hiperemia și tumefacția locală, din zona 
plăgii se asociază cu un drenaj purulent din plagă. În decurs 
de 3-4 zile brațul afectat devine difuz tumefiat, hiperemic, 
dureros şi sensibil la palpare. Frotiul Gram al exsudatului din 
plagă indică prezenţa de streptococi şi numeroase leucocite 
polimorfonucleare. Apar simptome de afectare sistemică 
severă. Crepitaţiile cutanate sînt prezente. Această afecțiune 
este polimicrobiană, fiind produsă de către streptococi 
anaerobi şi de streptoroci din grupul A sau de Staphylococcus 
aureus. 

Mionecroza cu Aeromonas hydrophilia apare în contextul 
unei plăgi penetrante produsă de peştele de apă dulce sau de 
un animal marin. Celulita necrotizantă sinergică debutează 
cu oulcerație cutanată mică, supurată. Gangrena cutanată apare 
rapid şi se poate asocia cu durere severă locală, în braț, 
sensibilitate la palpare și crepitații cutanate. Se constată febră, 
frisoane şi semne de toxicitate sistemică. Efectuarea de culturi 
din puroiul extras din plagă indică streptococi anaerobi şi/sau 
specii de Bacteroides şi facultativ bacterii gram-negative. 

Fasciita necrotizantă determină durere profundă, surdă la 
nivelul brațului, sensibilitate la palpare, şi mărirea de volum 
a acestuia. Poarta de intrare este o plagă cutanată. Pe tegument 
apar placarde roșii-purpurii sau negre, precum şi bule sub 
tensiune ce conțin un exsudat negricios. Se constată simptome 
de afectare sistemică severă. Zonele cutanate gangrenate sînt 
anestezice și pot fi sondate, fără a produce durere, pînă la 
nivelul fasciei profunde, lucru care indică prezenţa unei fasciite 
şi nu a unei simple celulite. Prin culturi se izolează bacterii 
anaerobe şi aerobe. - 

Celulita determină la nivelul brațului şi mâinii durere, 
sensibilitate la palpare, precum și eritem difuz, fără ca zona 
eritematoasă să proemine deasupra nivelului tegumentului 
înconjurător normal. Se constată, febră, frisoane şi stare 
generală alterată. Marginea zonei eritematoase progresează 
ascendent, de-a lungul membrului şi are un contur neregulat. 
Agenţii cauzali frecvent incriminați sînt streptococii din grupul 
A şi 5. aureus. Se constată un răspuns prompt la administrarea 
intravenoasă de nafcilină sau vancomicină. 


Sindromul de tunel carpian determină durere la nivelul 
miinii şi degetelor, care iradiază proximal, chiar pînă în umăr. 
Durerea, paresteziile şi/sau amorţelile pot afecta policele, 
indexul şi mediusul, precum şi fața laterală a inelarului. În 
cazurile avansate poate apărea atrofia eminenţei tenare şi 
hipotonia muşchilor mîinii. Durerea şi paresteziile pot fi 
provocate prin percuţia nervului median la nivelul articulației 
pumnului (semnul Tinel) şi prin flexia pumnului, timp de 30-90 
de secunde, în timp ce cotul este în extensie (semnul Phalen). 
Diagnosticul este confirmat prin analiza conducerii nervoase 
prin nervul median de a lungul articulației pumnului. 
Decompresia chirurgicală a tunelului carpian ameliorează 
simptomele. 

Infarctul miocardic acut sau insuficiență coronariană acută 
pot determina apariția durerii la nivelul membrului superior 
stîng sau al celui drept, cu sau fără durere toracică. Diagnosti- 
cul de infarct miocardic este confirmat de electrocardiografie 
şi de dozarea izoenzimelor. serice. Insuficiența coronariană 
este confirmată de existența anomaliilor segmentului ST şi/sau 
ale undei T pe electrocardiograma efectuată în timpul crizei 
dureroase precum și prin arteriografie coronariană. Acest test 
poate demonstra ocluzia coronariană parțială, datorată unui 
tromb, unei plăci de aterom sau unui spasm coronarian la 
pacienții cu dureri toracice prelungite sau frecvente, dar fără 
infarct miocardic. 

O tulburare a motilităţii esofagiene determină durere 
toracică anterioară şi durere uni sau bilaterală la nivelul 
braţelor. Sînt necesare studii manometrice pentru demonstrarea 
spasmului esofagian difuz sau a hipertoniei esofagiene, 
tulburări de motilitate esofagiană care se asociază cu dureri la 
nivelul toracelui şi brațului. 

Durerea de perete toracic anterior, secundară costocondritei 
sau miozitei pectorale iradiază în axilă şi în jos pe braţ pînă la 
mînă. Se constată sensibilitate locală la palpare, în aceleași 
zone în care este prezentă durerea spontană a peretelui toracic. 
Mişcări şi manevre variate ale brațului şi toracelui pot provoca 
o durere similară calitativ cu cea apărută spontan. 

Carcinomul lobului superior pulmonar (sindromul 
Pancoast) determină hiperestezie şi durere la nivelul umărului 
şi braţului. Durerea şi paresteziile iradiază pe fața ulnară a 
antebraţului și milinii. O radiografie toracică va demonstra 
prezenţa tumorii în apexul pulmonar ipsilateral. 

Un episod acut de artrită poate afecta umărul, cotul, 
încheietura milinii, precum şi articulațiile carpiene şi falangiene 
ale unuia sau ambelor braţe. Articulațiile membrelor inferioare 
sînt de asemenea afectate. Atacul de gută determină durere 
severă, eritem şi tumefacţie articulară. La acești pacienţi se 
constată hiperuricemie, iar lichidul sinovial conţine cristale 
de acid uric şi leucocite polimorfonucleare: Tratamentul cu 
colchicină determină o ameliorare promptă şi importantă. 

Reumatismul articular acut determină apariţia febrei, a unei 
stări generale alterate şi a unei poliartrite migratorii care poate 
afecta umerii, coatele, articulația pumnului și degetele. Nivelurile 
de anticorpi anti-antigene streptococice (de exemplu: strepto- 
lizina O, hialuronidaza şi dezoxiribonucleaza) sînt crescute şi 
se constată un răspuns prompt la tratamentul cu salicilați. 

TABELUL INCIDENȚEI BOLILOR 





INCIDENȚA LA 100.000 (APROXIMATIVĂ) 


Frecvente (>100) 

Hernierea acută a discului cervical 

Spondiloza cervicală 

Sindromul acut de apertură toracică 
superioară 

Sindromul „de arsură“ 

Sindromul discogen 

Durerea miofascială şi brahialgia 

Celulita 

Sindromul de tunel carpian 

Brahialgia prin iradiere datorată infarctului 
miocardic acut sau insuficienței 
coronariene acute 

Durerea de perete toracic 


Relativ frecvente (>5-100) 

Traumatismele: hernierea nucleului pulpos şi 
compresia radiculară, leziunile ligamentare, 
subluxaţia, fractura și/sau dislocarea coloanei 
cervicale inferioare 

Nevrita herpetică zosteriană 

Boala Lyme şi radiculonevrita cervicală 

Neuropatia brahială acută 

Traumatismele închise ale plexului brahial 

Traumatismele penetrante ale plexului brahial 

Durerea vasculară: ocluzia sau stenoza venei 
subclavii şi/sau axilare, precum şi ocluzia sau 
stenoza arterei subclavii sau axilare 

Brahialgia prin iradiere datorată unei tulburări 
de motilitate esofagiană sau unui carcinom 
al lobului superior pulmonar 

Artrita extremității superioare din reumatismul 
articular acut, artrita gonococică, sindromul 
Reiter, poliartrita reumatoidă sau artrita 
asociată hepatitei B 


Rare (>0-5) 

Osteomielita cervicală 

Abcesul epidural cervical 

Hematomul epidural cervical 

Traumatismele: avulsia rădăcinii nervului 
cervical de la nivel medular 

Infecţiile: gangrena gazoasă, mionecroza 
anaerobă streptococică, mionecroza cu A. 
hydrophila, celulita necrotizantă sinergică 
şi fasciita necrozantă 

Artrita extremității superioare datorate crizei 
de gută, yersiniozei, bolii depunerilor de 
pirofosfat de calciu dihidratat, endocarditei 
bacteriene subacute sau bolii Lyme 





Artrita gonococică acută se prezintă ca o poliartrită 
migratorie. Este frecvent întîlnită tenosinovita ce afectează 
articulația pumnului şi miinile. În unele cazuri, se constată 
prezența caracteristică, la nivelul extremităților distale, a unor 
pustule cutanate şi a unor vezicule cu conținut hemoragic 
situate pe o bază eritematoasă. Culturile din lichidul sinovial 
izolează Neisseria gonorrhoeae în 50% din cazuri, culturi 
pozitive putînd fi obținute și din uretră, rect, col uterin, sînge 
sau leziuni cutanate. Se constată un răspuns prompt la 
tratamentul cu penicilină. 

Sindromul Reiter determină o boală similară cu artrita 
gonococică, cu artrită migratorie asociată cu uretrită şi 
conjunctivită. Nu există răspuns la tratamentul cu penicilină. 

Yersinioza poate mima poliartrita migratorie din reumatis- 
mul articular acut. Se constată o creştere a titrului de aglutinare 
pentru Yersinia enterocolitica şi se obțin coproculturi pozitive 
pentru acest germen. j 

Boala acută a depunerilor de pirofosfat de calciu dihidratat 
determină artrita articulaţiilor membrului superioare. 
Diagnosticul este confirmat prin evidenţierea în lichidul 
sinovial a cristalelor de pirofosfat de calciu dihidratat și a 
leucocitelor polimorfonucleare, precum şi prin detectarea 
calcificărilor liniare (condrocalcinoză) de la nivelul cartilajului 
articular, pe radiografiile de genunchi, pumnu sau umeri. 
Această afecțiune poate apărea în absența condrocalcinozei. 

Hepatita B poate avea un prodrom constînd dintr-un rash 
urticarian sau maculopapular pruriginos şi dintr-o poliartrită 
migratorie cu complexe imune. Modificărilor testelor hepatice 
şi detectarea în ser a antigenului de suprafață al hepatitei B 
susțin diagnosticul. Endocardita bacteriană subacută se poate 
de asemenea prezenta cu o poliartrită migratorie secundară 
acțiunii complexelor imune circulante. Artrita Lyme implică 
articulațiile brațului, dar cel mai frecvent implicate sînt 


articulațiile genunchilor şi gleznelor. Testul ELISA pentru IgG 
anti-B. burgdorferi este pozitiv la debutul simptomelor 
articulare. În pînă la 70% din căzuri există un răspuns bun la 
tratamentul antibiotic. Poliartrita reumatoidă debutează cu o 
poliartrită simetrică sau asimetrică care afectează articulațiile 
brațelor şi mîlinilor. Simptomatologia sistemică este săracă. 
Factorul reumatoid este detectat în ser în pînă la 80% din 


- cazuri, dar valoarea predictivă a unui test pozitiv este doar de 


23% datorită specificității sale scăzute. Diagnosticului de 
poliartrită reumatoidă necesită o lungă perioadă de 
supraveghere, înainte de a fi stabilit cu certitudine, pe baza 
simptomelor, semnelor şi datelor de laborator. 


[|] DESCRIEREA AFECȚIUNILOR 
ENUMERATE 


1. RADICULOPATIA CERVICALĂ ACUTĂ MONO- 
SAU POLIRADICULARĂ (C6-T1) 


A. Hernia acută de disc cervical. Hernierea acută a unui 
disc intervertebral cervical precipită apariția bruscă a unei 
dureri persistente, surde, localizată unilateral, în regiunea 
cervicală posterioară, scapulară medială şi brahial. Durerea 
este, de asemenea, resimțită la nivelul antebraţului și într- 
o zonă limitată a mîinii. Durerea proximală este mai 
constantă şi mai frecventă decît cea distală. Aceasta variază 
în intensitate de la moderată la severă. Durerea surdă, 
persistentă poate apărea spontan sau secundar unui 
traumatism al gîtului (cădere, leziune „în lovitură de bici“). 
Debutul durerii este precedat uneori de o senzație de 
pocnitură la nivel în cursul unei mişcări bruşte sau violente 
a gîtului. Durerile lancinante pot iradia, de la nivel cervical, 

Tabelul 38-1 
LOCUL DE ORIGINE AL MONORADICULOPATIEI CERVICALE 
Rădăcina Discul Reflexele 
nervului cervical Localizarea diminuate Procentul 
afectat afectat Localizarea durerii nipoesteziei/paresteziei Tipul de afectare motorie sau absente de cazuri 
Cc6 C5-C6 Creasta trapezului Policele, indexul Flexia antebraţului pe braț  Biceps 20 
Partea medială a scapulei (biceps, mușchiul brahial) 
Partea medioventrală a Abducţia brațului (mușchiul 
brațului şi antebraţului, deltoid) 
eminenţa tenară, indexul i Rotatorii externi 
C7 C6-C7. Marginea medială a scapulei ; Indexul, mediusul Extensia. antebraţului Triceps 70 
Toracele anterior şi axila (mușchiul triceps) 
Faţa laterodorsală a brațului Extensia încheieturii miinii 
Partea dorsală a antebraţului, (mușchiul extensor ulnar 
cotul, indexul, mediusul al carpului) ' 
Pronatorii, mușchiul dințat 
anterior 
c8 C7-T1 Partea medio-dorsală a Degetul cinci, jumătatea , . Muşchii intrinseci ai miinii . Nici una <10 
braţului, antebraţului, ulnară a degetului patru. , Extensia încheieturii miinii 
degetele patru şi cinci 
TI T1-T2 Partea medială a brațului cu Degetul cinci, jumătatea Muşchii intrinseci ai miinii Nici una <4 


iradiere pe partea medială ulnară a degetului Extensia încheieturii. miinii 
a miinii patru 
Durere în umăr şi axilară Partea medială a brațului, 


de la axilă pînă la mînă 


Sindromul Horner 


N 


descendent, de-a lungul braţului. Aceste dureri severe, 
junghiulare, se suprapun peste senzaţia de disconfort 


profund, surd. Ele pot apărea spontan sau secundar unei | 


rotații sau extensii a gîtului. Strănutul, tusea sau manevra 
Valsalva intensifică durerea surdă sau provoacă puseuri 
dureroase care iradiază în jos, de-a lungul braţului. 
Tracţiunea axială manuală efectuată de către examinator 
ameliorează durerea profundă, surdă de la nivelul gâtului, 
umărului şi brațului şi previne puseele ascuţite ale durerii 
de iradiere. Vîrsta media a pacienţilor cu prâtruzie discală 
este de 42 + 8 ani. Persoanele cu risc crescut de herniere a 
discurilor cervicale sînt scufundători, dogherii şi fumătorii. 
Pînă la 75% din adulţii cu afectarea discurilor cervicale 
sînt bărbaţi (raportul bărbaţi:femei este de 3:1), 

Localizarea zonelor de hipoestezie şi a paresteziilor şi 
distribuţia specifică a hipotoniei musculare la nivelul 
brațului contribuie la identificarea rădăcinii nervoase 
comprimate şi a discului protruziv. Modificările reflexelor 
osteotendinoase sînt de asemenea utile pentru localizare. 
Durerea este mai puţin specifică şi, în general, are valoare 
topografică mai redusă. Elementele utile pentru identifica- 
rea rădăcinii nervoase implicate sînt enumerate în tabelul 
38-l. 

Hernierea acută a discului este frecvent însoțită de redoa- 
rea cefei şi sensibilitate la palpare a muşchilor paraverte- 
brali, ceea ce are ca rezultat limitarea mobilității gîtului. 

Pentru confirmarea diagnosticului de radiculopatie 
compresivă au fost utilizate un număr de teste de provocare 


sau de ameliorare a durerii, teste ce se efectuează la patul 
bolnavului. Testele de provocare includ următoarele: 


1. Rotaţia gîtului. Rotaţia gîtului către partea. dureroasă 
sau către partea contralaterală pot intensifica durerea 
la nivelul gâtului sau pot provoca dureri lancinante de 
tip radicular de-a lungul braţului şi parestezii. 

2. Tusea sau strănutul (manevra Valsalva). O creştere a 
presiunii intraspinale poate provoca dureri lancinante 
în braţ şi parestezii. 

3. Testul Spurling de compresie a capului. Examinatorul 
flectează lateral capul pacientului şi îl roteşte uşor spre 
partea contralaterală, iar apoi comprimă capul în jos cu 
o presiune de aproximativ 7 kg. Provocarea de durere 
de tip radicular în braţ sau de parestezii în braţul şi/sau 
mâna ipsilaterale sau contralaterale sînt considerate 
rezultate pozitive ale testului indicînd o leziune nervoasă 
radiculară cervicală intraspinală. Comunicarea originală 
a lui Spurling, incluzînd 12 pacienţi, indica..o 
sensibilitate de 100% a testului. Studii ulterioare au 
arătat o sensibilitate: de doar 35% a testului, dar o 
specificitate ridicată. Acest test nu trebuie efectuat decît 
dacă radiografiile coloanei cervicale au arătat absența 
unei distrucții vertebrale de. către o tumoră sau de 
osteomielită. 


'Testele de ameliorare a durerii includ următoarele: 


1. Testul de retracţie manuală axială. Examinatorul 
exercită o tracţiune manuală (10-15 kg) asupra capului 

şi gîtului pacientului. Dispariţia sau ameliorarea durerii 


radiculare, de la nivelul brațului sînt considerate a fi” 


rezultate pozitive ale testului. Într-unul din studii 
sensibilitatea a fost de doar 26%. 

2. Testul de abducţie a umărului. Pacientul aşezat 
efectuează abducția brațului ipsilateral la 90* şi îşi aşează 
mîna pe vîrful capului. Ameliorarea sau dispariția 
durerii şi paresteziilor cu caracter radicular de la nivelul 
brațului sînt considerate a fi rezultate pozitive ale 
testului. Sensibilitatea testului variază de la 32 la 68%. 


Aceste teste de provocare sau de ameliorare ale durerii 
sînt utile pentru stabilirea diagnosticului de radiculopatie. 
Prezența semnelor neurologice precum hipoestezia, 
hipotonia musculară şi diminuarea reflexelor susțin de 
asemenea diagnosticul de radiculopatie., Semnele 
neurologice sînt esențiale pentru identificarea clinică a 
rădăcinii nervoase afectate. Semnele neurologice sînt 
" constatate la 65% din pacienţii cu leziuni ale rădăcinilor 
C6, C7 sau C8. Unii pacienţi fără semne neurologice sînt 
detectați clinic prin testele de provocare sau de ameliorare. 
Într-un studiu de mari dimensiuni, semnele neurologice și 
rezultatele pozitive la testele de provocare sau ameliorare 
au fost absente în doar 12% din cazuri. + 

Monoradiculopatia este frecventă la pacienţii cu herniere 
acută a discului cervical. Poliradiculopatia apare la mai 
puţin de 2% din cazuri. Afectarea a două sau mai multe 
rădăcini necesită luarea în considerare a altor etiologii, 
precum neoplasmul, abcesul sau hematomul peridural sau 
o poliradiculopatie infecțioasă specifică (de exemplu, boala 
Lyme). 

Un disc cervical herniat poate fi evidenţiat cu ajutorul 
mielografiei, mielografiei CT şi RMN. Sensibilitatea RMN 
pentru demonstrarea unui nucleu pulpos cervical herniat 
este de 85%, iar cea a mielografiei CT este de 75%. 
Mielografia are o sensibilitate de doar 36%. În unele centre 
medicale, RMN este un procedeu de screening, efectuat 
de la început pentru identificarea unui disc herniat. Atât 
RMN cît şi mielografia CT detectează şi identifică un 
neoplasm, abcesul epidural, hematomul epidural, chistul 
intradural, spondiloza şi siringomielia. Prin RMN poate fi 
examinată întreaga coloană cervicală; utilizarea sa elimină 
reacțiile neurologice care apar la substanțele de contrast 
(de exemplu: confuzie, cefalee, tulburări vizuale şi greață) 
şi care se observă după mielografia CT. 

Pînă la 88% dintre, pacienţii cu disc cervical herniat 
răspund la tratamentul conservator ce constă în repaus, an- 
algezice, tracțiune cervicală şi utilizarea unui corset pentru 
gît. Un istoric de episoade anterioare similare ce s-au rezolvat 
spontan susțin etiologia: benignă a durerii de la nivelul 
gîtului şi brațului. Pacienţii a căror durere este refractară 
sau cei cu semne de leziuni neurologice progresive sau 
invalidante necesită decompresie chirurgicală. La aceşti 
pacienţi se constată o îmbunătățire marcată a acuzelor 
neurologice, dacă. intervenţia chirurgicală se practică în 
primele 4 pînă la 6 luni de la debutul simptomelor. 

B. Spondiloza cervicală. Pintenii osoşi situați postero- 
lateral de o fațetă articulară sau o articulaţie uncovertebrală 
(articulația lui Luschka sau o articulație neurocentrală) 
determină compresie nervoasă radiculară acută în recesul 
lateral sau în foramen. Simptomele debutează brusc, dacă 
există un traumatism minor sau major la nivelul gîtului ce 
determină lezarea şi tumefierea rădăcinii nervoase. 
Simptomele includ durere la nivelul gîtului, brațului și 
mâinii. Rotaţia gîtului, tusea, strănutul sau manevra 
Valsalva, precum şi testul Spurling provoacă sau intensifică 
durerea şi paresteziile de la nivelul brațului afectat. Testul 
de abducţie a brațului ameliorează brahialgia. Tracțiunea 
axială este de obicei ineficientă sau poate exacerba 
simptomele. Rădăcina afectată este identificată cu ajutorul 
modificărilor senzitive, motorii şi a reflexelor osteo- 
tendinoase (Tabelul 38-1). Osteofitele sînt vizualizate cu 
ajutorul radiografiilor de coloană cervicală, care relevă, 
de asemenea, absența unui proces distructiv neoplazic sau 
inflamator (cum ar fi osteomielita piogenică sau 
tuberculoasă). Mielografia CT şi RMN sînt utilizate pentru 
evaluarea compresiei radiculare de către osteofite, la nivelul 
recesurilor laterale sau foramenului. Decompresia laterală 
(respectiv uncoforaminotomia) determină, de obicei, 
ameliorarea durerii de la nivelul brațului şi dispariția 
hipotoniei musculare, amorțelilor şi paresteziilor. 


C. Osteomielita cervicală. Se constată durere cervicală 
surdă, spasm al mușchilor cervicali paravertebrali, 
sensibilitate la percuție în zona vertebrelor implicate şi 
torticolis. Febra este prezentă la 50% din pacienţi. Durerea 
din umăr şi braţ este rezultatul afectării rădăcinii nervoase 
de către procesul inflamator. Apar, parestezii, amorțeli şi 
hipotonie a musculaturii specifice la nivelul braţului. 
Radiografiile coloanei vertebrale sînt normale timp de 8-12 
săptămîni. După acest interval de timp sînt vizualizate 
modificări distructive ale corpilor vertebrali implicaţi şi 
ale spaţiilor discale adiacente. Se observă o opacitate mare 
localizată în țesuturile moi prevertebrale. Cauza durerii 
radiculare de la nivelul brațului este compresia rădăcinii 
de către un țesut de granulaţie epidural. În cursul primelor 
săptămîni de la debutul simptomelor, o scintigrafie osoasă 
sau un RMN vor releva eventualele anomalii ale coloanei 
cervicale. Factorii de risc pentru osteomielita piogenă 
cervicală includ abuzul de medicamente administrate 
intravenos, septicemia, furunculele sau carbunculele 
(furunculele antracoide) cutanate şi infecțiile tractului 
urinar. 

VSH-ul este crescut la 95% dintre pacienţi, iar numărul 
de leucocite, este crescut la pînă la 50% dintre pacienți. 
Hemoculturile sînt pozitive la 50% dintre pacienţii cu 
osteomielită piogenică a coloanei. Puncția-biopsie din osul 
infectat sau din țesutul discal sau biopsia chirurgicală sînt 
necesare pentru obținerea de material pentru cultură. 
Pacienţii cu sau fără radiculopatie pot răspunde la 
tratamentul antibiotic parenteral şi la imobilizarea gîtului, 
cu tracțiune cervicală. Pacienţii cu semne clinice sau 

radiologice de compresie a măduvei cervicale, asociate cu 
cifoză (rezultată prin distrucția şi colapsul vertebral), abces 
epidural sau țesut de granulaţie, necesită intervenţie 
chirurgicală. Procedeele. chirurgicale includ incizia şi 
drenajul, debridarea şi stabilizarea scheletului cu ajutorul 
grefelor osoase și artrodeza segmentelor coloanei cervicale. 


D. Abcesul epidural cervical. Durerea cervicală, redoarea 
şi spasmul, care determină uneori torticolis dureros, sînt 
simptomele inițiale. Febra şi frisoanele sînt, de asemenea, 
frecvente, fiind prezente în 73% din cazuri. Durerea 
radiculară surdă sau cu caracter de arsură, puseurile de 
durere lancinantă sau asemănătoare unui şoc electric: sînt 
simţite la nivelul braţelor şi miinilor la 50% din cazuri. 
Durerea radiculară de la nivelul braţelor este acompaniată 
de parestezii, amorțeli şi hipotonie. Adesea sînt prezente 
semne de afectare poliradiculară unilaterală sau durere şi 
tulburări senzitive şi motorii localizate bilateral. 
„. Hipotonia la nivelul unuia sau ambelor braţe sau picioare 
pot urma debutului durerii cervicale, la interval de 2 zile 
pînă la cîteva: săptămîni. Pe abdomen sau pe toracele 
superior se constată hipoestezie cutanată sub o linie de 
demarcaţie transversală. Poate apărea retenţie sau 
incontinență urinară și fecală. 

Examenul fizic evidenţiază febră, stare toxică, redoare, 
sensibilitate la palpare, şi limitare la mișcarea gîtului. Unul 
sau ambele brațe pot prezenta semne de tulburări senzitive 
ce implică două sau mai multe rădăcini nervoase, precum 
şi hipotonie musculară cu distribuție poliradiculară. Rotația 
gîtului, tusea sau manevra Valsalva pot provoca sau 
intensifica durerea radiculară. Leucocitoza este frecvent 
prezentă. Analiza lichidului cefalorahidian (LCR) indică 
o pleiocitoză de pînă la 150 de leucocite/mm* şi o 
proteinorahie crescută. Prezența unui abces epidural este 
confirmat de către mielografia CT sau de RMN. S. aureus 
este agentul etilogic în 67% din cazuri. La unii pacienți, 
simptomele de căi aeriene superioare (dispnee, stridor) şi 
cele faringiene (disfagie şi odinofagie) se asociază cu 
prezența unei mase tumorale retrofaringiene (abces) 
datorate extensiei infecției de la corpul vertebral înspre 
spațiul retrofaringian. 

Cele mai multe cazuri de abces epidural al coloanei 
cervicale îşi au originea într-o osteomielită vertebrală 
asociată. Un mic număr de cazuri sînt urmarea diseminării 
pe cale hematogenă (26%), punctul de plecare fiind o infecție 
cutanată situată în jumătatea superioară a corpului, o infecție 
de tract urinar, o pneumonie, o faringită sau un abces dentar. 
S. aureus este germenul izolat cel mai frecvent (54-100%), 
în timp ce bacteriile gram-negative sînt răspunzătoare de pînă 
la 20% din infecții. Semnele radiologice de osteomielită sînt 
absente în 40% din cazurile cu abces epidural secundar unei 
infecții vertebrale. Decompresia precoce a măduvei spinării 
prin drenajul chirurgical al spațiului epidural şi tratamentul 
antibiotic parenteral determină dispariția rapidă, parțială sau 
completă, a durerii radiculare de la nivelul brațului şi a 
celorlalte simptome. 

E. Hematomul epidural cervical. Se constată un debut 
brusc cu durere, redoare, sensibilitate la palpare şi/sau 
torticolis în regiunea cervicală posterioară, precum şi durere 
surdă şi lancinantă la nivelul unuia sau ambelor brațe. În 
cîteva. ore se poate instala parapareza sau tetrapareza, dar 
este posibilă doar hipotonia unui singur membru sau 
hipotonia asimetrică. Pierderea sensibilităţii senzitive este 
parcelară, sau se poate dezvolta hipoestezie sub un „nivel 
de sensibilitate“ transversal. 

Febra şi semnele de toxicitate nu sînt de obicei simptome 
asociate, aşa cum se întîmplă în cazul abcesului epidural. 
Un hematom epidural apare de regulă la pacienţi cu 
afecțiuni hepatice sau supuşi unui tratament anticoagulant. 
Hemoragia epidurală spontană poate avea originea într-o 
tumoră, într-un hemangiom epidural sau într-o malformaţie 
arteriovenoasă, sau poate apărea în cursul sarcinii sau în 
asociere cu spondilita anchilozantă. Hematomul este 
vizualizat cu ajutorul mielografiei CT sau al RMN. 
Decompresia chirurgicală trebuie practicată imediat după 
stabilirea diagnosticului pentru a preveni lezarea medulară 
prin compresie sau ocluzia arterei spinale anterioare și 
infarctizarea măduvei. 


F. Traumatismele 


1. Avulsia rădăcinii nervoase cervicale de la nivelul 
măduvei spinării. Smulgerea uneia sau mai multor 
rădăcini nervoase cervicale şi a Tl apare cel mai frecvent 
în accidente de motocicletă, atunci cînd motociclistul 
cade pe umăr şi pe partea ipsilaterală a capului. La 
impact, unghiul dintre gât şi umăr creşte, ceea ce supune 
rădăcina şi trunchiurile nervilor din plexul brahial unei 
elongări, rezultatul fiind ruperea completă sau parțială 
a rădăcinilor şi/ sau a componentelor plexului. 
Secundar leziunii se constată durere şi sensibilitate 
la palpare la nivelul gâtului, precum şi hipotonie, 
parestezii, amorțeli şi durere cu caracter de arsură la 
nivelul brațului. Smulgerea rădăcinii nervoase (leziune 
preganglionară) determină un sindrom Horner (mioză, 
ptoză şi enoftalmie); scapulae alatae (pierderea funcției 
nervului toracic lung) şi paralizia mușchilor romboid, 
ridicător al scapulei şi deltoid, precum și paralizia 
muşchilor rotatorilor. O leziune situată mai distal 
(postganglionară) a plexului brahial păstrează intactă 
funcția muşchilor dințat anterior, romboid şi ridicător 
al scapulei. La pacienţii cu smulgere radiculară, 
integritatea celulelor ganglionare senzitive este 
confirmată prin demonstrarea prezenței unui reflex 
cutanat de axon, inițiat de histamină sau hipotermie. 
Electromiografia confirmă smulgerea radiculară prin 
demonstrarea denervării muşchilor paravertebrali. 
Păstrarea conducerii prin fibrele senzitive asociată cu 
pierderea conducerii prin fibrele motorii din cadrul 
aceluiaşi nerv susțin diagnosticul de avulsie radiculară 
nervoasă. Mielografia CT demonstrează smulgerea 
rădăcinii nervoase prin vizualizarea directă a rădăcinii 
şi prin detectarea de pseudomeningocele umplute cu 

substanță de contrast, în zonele de ruptură meningeală. 
Fracturile proceselor vertebrale transverse sînt, de 
asemenea, frecvent prezente. Nu este posibilă reataşarea 
la măduva spinării a rădăcinilor nervoase smulse. 
Membrele superioare corespunzătoare rămîn hipotone 
şi apare atrofia musculară. Leziunile severe lasă brațul 
flasc. şi anestezic. Avînd în vedere că smulgerea 
radiculară completă duce la anestezie, prezența de dureri 
şi parestezii la nivelul brațului este legată de lezarea 
doar parțială a rădăcinilor și componentelor plexului 
brahial. 


2. Hernierea nucleului pulpos la nivelul coloanei 
cervicale inferioare. Un traumatism sever al gâtului, 
apărut în cadrul unei căderi sau al unui accident de 
automobil determină hernierea acută a unui disc, cu 
durere severă la nivelul gâtului, spasm muscular şi 
sensibilitate la palpare, precum şi durere cu caracter 
surd, de arsură sau lancinantă, de tip radicular, la nivelul 
brațului. Prezența acestei leziuni posttraumatice este 
diagnosticată cu ajutorul mielografiei CT sau a RMN. 


3. Leziunile ligamentare ale coloanei cervicale 
inferioare. Subluxaţia anterioară a unui corp vertebral 
(>2 mm) este rezutatul ruperii ligamentelor posterioare. 
Durerea, spasmul muscular şi sensibilitatea la palpare 
situate la nivelul gâtului sînt frecvent prezente, iar 
durerea surdă sau lancinantă şi paresteziile de la nivelul 
brațului pot apărea secundar compresiei radiculare. 


4. Fractura şi/sau dislocaţia coloanei cervicale 
inferioare. Durerea cervicală, spasmul muscular şi 
sensibilitatea la palpare sau pierderea mobilităţii gîtului 
sînt prezente în aproape toate cazurile de fractură sau 
dislocaţie a coloanei cervicale. Au fost raportate și 
excepții, rare, dar importante. Fracturile prin explozie 
ale unui corp vertebral produc cel mai probabil leziuni 
ale rădăcinilor nervoase şi ale măduvei spinării cu durere 
radiculară la nivelul brațului și parestezii precum şi cu 
tulburări senzitive şi motorii la nivelul membrului 
inferior. Dislocaţia unilaterală a unei fațete articulare, 
sau bilaterală a ambelor fațete pot determina deplasarea 
anterioară a vertebrei cu durere radiculară şi/sau 
parestezii într-unul sau ambele braţe şi semne de 
compresie medulară. Radiografiile ale coloanei 
detectează 80% dintre fracturi, dar unele fracturi 
importante sînt omise dacă nu se efectuează examenul 
CT al coloanei cervicale la pacienţii cu durere şi 
sensibilitate persistente la nivelul gâtului. 


G. Nevrita herpetică zosteriană. Virusul varicelo-zosterian 
determină durere unilaterală la nivelul brațului, cu caracter 
de arsură şi lancinant, afectînd una sau cel mult două rădăcini 
cervicale. Se poate asocia hiperestezie cutanată. În cursul 
următoarelor 3-4 zile, în regiunea dermatomerică dureroasă 
apare o erupție de vezicule, pustule şi ulceraţii crustoase 
grupate, situate pe o bază eritematoasă îngustă, erupție care 
oferă elementele necesare diagnosticului. 

H. Boala Lyme. Această afecțiune apare consecutiv unei 
mușcături de căpușă. În primele 3 pînă la 32 de zile de la 
muşcătură, la 48 pînă la 86% din cazuri, apare o leziune 
cutanată eritematoasă ce se extinde (eritemul migrator). 
Această leziune caracteristică are marginea uşor 
proeminentă sau plată, roşie, inelară şi centrul palid, 
indurat. La cîteva zile de la apariţia leziunii cutanate inițiale, 
la 50% dintre pacienţi apar leziuni secundare policiclice 
mai mici. Aceste leziuni persistă timp de săptămîni sau 
dispar şi apoi reapar (la 5-9% din cazuri). Simptomele 
asociate includ febră, frisoane, cefalee, fotofobie, redoare 
de ceafă şi disestezii cutanate. Pot apărea dureri cu caracter 
migrator la nivelul articulaţiilor și mușchilor şi dureri 
osoase profunde. Rash-ul, simptomele de tip gripal şi 
reacțiile menirigeale uşoare sînt caracteristice pentru stadiul 
I al bolii. La pînă la 15% dintre pacienţi apar semne de 
afectare a sistemului nervos în una, pînă la cîteva luni de 
la apariția rash-ului şi febrei. 

Se constată simptome de meningită (cefalee, redoarea 
cefei şi vărsături) şi nevrită. Nevrita craniană afectează 
nervii faciali, deterninînd paralizie Bell uni sau bilaterală. 
Nervii III şi VI sînt de asemenea afectaţi, rezultînd diplopie. 
Radiculopatiile, plexopatiile sau neuropatiile cervicale 
dureroase unilaterale sau bilaterale se pot asocia. Sînt 
prezente dureri surde, cu caracter de arsură sau lancinante, 
precum şi hipotonie musculară la nivelul braţului. Pot 
apărea combinaţii complexe de disfuncţii radiculare, de 
plex sau nerv periferic. Un nivel ridicat al proteinelor în 
LCR şi o pleiocitoză limfocitară sînt frecvent descoperite. 

Nivelul indicelui de anticorpi IgM anti B. burgdorferi 
din LCR este crescut şi sînt prezente benzi oligoclonale. 
Rezultatele testului ELISA pentru anticorpi IgM anti-B. 
burgdorferi în ser sînt de regulă pozitive 3-6 săptămîni de 
la debutul simptomelor. Pacienţii cu afectare radiculară şi 
plexală au de obicei rezultate pozitive la testul pentru 
anticorpi IgG. Răspunsuri fals-pozitive se constată la 
pacienţii cu sifilis sau mononucleoză infecțioasă. 
Meningoencefalita şi/sau radiculonevrita dureroasă, tratate 
pe cale intravenoasă cu penicilină (20 milioane UI/zi) sau 
cu ceftriaxonă (2g/zi timp de 14 zile), se remit în 2 
săptămîni. 


2. PLEXOPATIA BRAHIALĂ 


A. Sindromul de apertură toracică superioară. SAT a 
fost raportat la 31% dintre pacienţii cu elongaţie cervicală 
severă după o leziune de hiperflexie, în urma unui accident 
de automobil. Poate de asemenea apărea după alte tipuri 
de traumatisme ale gâtului (căderi, împingeri sau trageri 
bruşte implicînd forțe mari, contracții susținute al mușchilor 
gîtului în timpul îndeplinirii unei sarcini). Se constată 
durere şi redoare de ceafă şi cefalalgie. Durerea, surdă sau 
pulsatilă, iradiază în braţ şi mînă. Cel mai frecvent afectate 
sînt partea medială a antebraţului, degetele patru şi cinci 
şi eminența hipotenară. Se constată hipotermie şi parestezii 
la nivelul degetelor. Nu sînt de obicei raportate pusee de 
durere lancinantă de cauză nevritică. Durerea poate fi 

reprodusă de utilizarea brațului în timpul pieptănatului, 
pictării unui perete, spălării geamurilor sau în timpul altor 
activităţi. Această exacerbare a durerii se poate menţine 2 
sau 3 zile, ceea ce face ca pacientului să-i fie teamă să mai 
repete activitatea respectivă. Repausul şi evitarea folosirii 
active a braţului respectiv ameliorează disconfortul. 

Unii pacienţi acuză hipotonie distală la nivelul degetelor 
şi antebraţului, pe mici suprafeţe ale miinii şi antebraţului 
(regiunea ulnară a antebraţului şi mîinii) putînd apărea 
deficite senzoriale. 

Rolul traumatismelor gîtului în declanşarea brahialgiei 
se datorează spasmului, muşchilor cervicali care ridică 
prima coastă şi îngustează apertura costoclaviculară. 

Examenul fizic evidenţiază uşoară hipotonie a mâlinii şi 
hiperestezie cutanată cu distribuție ulnară. Exercitarea de 
presiune cu ajutorul policelui asupra plexului brahial (testul 
de percuție şi de presiune a policelui) în fosa supraclavi- 
culară reproduce durerea şi paresteziile la nivelul braţului 
simptomatic, Testul cel mai demn de încredere pentru 
evaluarea gradului de adecvare al aperturii toracice este 
testul de 90* abducţie-rotaţie externă (testul ARE sau testul 
Roos). 

Braţul este în abducţie în unghi drept și rotat extern, iar 
antebraţul este flectat la 90". Trebuie observate dispariţia 
pulsului radial şi apariția de dureri şi parestezii la nivelul 
antebraţului şi mîinii. Dacă simptomele tipice nu apar, 
pacientul este rugat să-si deschidă şi să-şi închidă uşor 
pumnii timp de 3 min. Apariţia unui deficit sever de 
prehensiune, a oboselii, amorțelilor la nivelul extremității 
superioare sau a unei dureri surde în antebraț şi mînă sînt 
criterii ce arată un rezultat pozitiv al testului. Pacienţii cu 
SAT sînt de regulă incapabili să îşi ţină braţele ridicate 
timp de 3 minute datorită disconfortului provocat de acest 
test. Formele vasculare de SAT, implicînd artera sau vena 
subclavie, sînt rare şi reprezintă doar 1 pînă la 5% dintre 
cazurile de SAT. Studiile electromiografice şi cele asupra 
conducerii nervoasă nu. sînt utile pentru dovedirea unei 
compresii a plexului brahial la nivelul aperturii. Studiile 
asupra conducerii nervoase la nivelul pumnului şi cotului 
sînt utile pentru excluderea sindromului de tunel carpian 
şi, respectiv, a sindromului de tunel cubital. A fost descris 
un,sindrom de dublă compresie, în care 30 de pacienţi cu 
SAT dintr-un studiu aveau simultan un sindrom de tunel 
carpian sau o compresie de nerv ulnar (10% din cazuri) la 
nivelul cotului. Unii autori găsesc că acuzele de la nivelul 
antebraţului lateral şi mîlinii sînt frecvente în SAT, în timp 
ce alții consideră că aceste simptome infirmă diagnosticul 
de SAT. Există controverse în ceea ce priveşte criteriile de 
diagnostic ale SAT şi indicaţiile de extirpare chirurgicală 
a primei coaste ipsilaterale. 

Pacienţii cu SAT secundar unui traumatism nu răspund 
de obicei la fizioterapie şi la. exerciţii pentru apertura 
toracică, La cei mai mulți dintre pacienţii cu SAT 
posttraumatică situaţia se. înrăutățește la tracţiunea 
cervicală. Extirparea primei coaste printr-o abordare 
transaxilară şi rezecţia bandelor fibroase şi a mușchilor 

scaleni vor oferi ameliorarea completă: a durerii, 
paresteziilor şi hipotoniei de la nivelul brațului pentru 79% 
şi ameliorare parţială pentru 14% dintre pacienții avînd 
semnele şi simptomele descrise mai sus. 


B. Neuropatia brahială acută (amiotrofia nevralgică). 
Se constată un debut acut al durerii la nivelul umărului şi 
brațului. Durerea este descrisă ca fiind ascuţită, pulsatilă, 
junghiulară sau surdă, este persistentă şi are tendința să fie 
mai severă noaptea. Aceasta iradiază de la nivelul umărului 
spre gât şi de-a lungul membrului superior spre mînă. Este 
exacerbată de mişcările brațului şi umărului, dar nu şi de 
rotația gâtului, tuse, strănut sau manevra Valsalvă. Durerea 
severă poate persista de la o zi pînă la trei săptămîni şi se 
poate manifesta şi bilateral (25-33 procente). În primele 3 
săptămîni durerea inițială, intensă, este înlocuită de un 
disconfort uşor. Hipotonia muşchilor umărului şi braţului 
devine evidentă în cursul primelor 3 săptămîni, pe măsură 
ce durerea începe să dispară. Cel mai frecvent muşchi 
afectaţi sînt deltoidul, dințatul anterior și mușchii spinali. 
Atrofia şi deficitele senzitive sînt detectate prin examenul 
fizic. Cele mai frecvente anomalii de sensibilitate 
descoperite sînt reprezentate de o zonă de anestezie la 
nivelul umărului şi de hiperestezie cu distribuţie radială. 
Această afecțiune este mai frecventă la bărbaţi (raportul 
bărbaţi:femei este de 1,6:1 - 10,5:1) şi apare de obicei între 
20 şi 70 de ani. Cauzele evidenţiate în antecedente care 
declanşează această boală includ infecţii virale, bacteriene 
şi parazitare; traumatisme și intervenții chirurgicale în alte 
regiuni ale corpului; imunizări; nașteri; şi manevre 
medicale. O afecțiune similară a fost asociată cu lupusul 
eritematos sistemic, arterita temporală și cu poliarterita 
nodoasă, şi poate evolua ca o boală familială cu transmitere 
autozomal dominantă. Neuropatia brahială acută este 
diferențiată de o afectare radiculară prin demonstrarea 
scăderii amplitudinii potenţialelor de acțiune ale nervilor 
senzitivi periferici şi prin absența degenerării mușchilor 
paraspinali, detectabilă cu ajutorul electromiografiei. 

Studiile electromiografice indică faptul că neuropatia 
brahială acută este produsă de leziuni de degenerare 
axonală care afectează plexul brahial sau doi sau mai mulți 
nervi care provin din acesta. Electromiografia cu ac arată 
fibrilații şi/sau'modificări de potenţial ale unității motorii, 
semne de denervare musculară. Prezenţa modificărilor 
bilaterale şi distribuția anatomică a anomaliilor electro- 
miografiei cu ac şi ale potenţialelor de acțiune ale nervilor 
senzitivi sugerează, diagnosticul de neuropatie brahială 
acută. Localizarea modificărilor patologice primare (plex, 
rădăcini, măduvă, nervi periferici) nu este încă stabilită cu 
certitudine. 


C. Traumatismele 


1. Traumatismele închise. Plexul brahial este lezat în 
cursul căderilor care lărgesc unghiul dintre umăr și gît 
în cursul impactului, determinînd întinderea, contuzia 
şi, uneori, smulgerea trunchiurilor sau nervilor plexului 

brahial. Astfel de căderi pe o parte a capului şi pe umăr 
pot apărea în cursul accidentelor de motocicletă, de 
automobil, de bicicletă sau de călărie. Sporturile în care 
au fost raportate lezări ale plexului brahial sînt schiul, 
săniuşul, fotbalul, luptele, gimnastica şi golful. 

După lezarea plexului brahial apar dureri; parestezii 
şi disestezii la nivelul umărului şi membrului superior, 
asociate cu hipotonie şi atrofii musculare cu distribuție 
specifică la nivelul membrului superior, alături de 
hiperestezie sau hipoestezie cutanată. Durerea brahială 
este de obicei constantă şi severă, iar mișcările 
membrului superior o intensifică. Afectarea plexului 
superior determină hipotonia mușchilor de abducţie a 
membrului superior (muşchii deltoid şi 'rotatori), a 
flexiei antebraţului (muşchii biceps şi brahial) şi 
supinația antebraţului (mușchiul biceps). Muşchii 
romboizi, ridicător al scapulei şi dințat anterior rămîn 
neafectaţi. Deficitul senzitiv este de obicei mic şi poate 
afecta regiunea supero-externă a membrului superior, 
policele şi indexul. 

Leziunile plexului mijlociu determină paralizia sau 
hipotonia antebraţului şi imposibilitatea extensiei 
pumnului. 

Leziunile plexului inferior produc paralizia sau 
pareza flexorilor antebraţului şi a muşchilor intrinseci 
ai mfinii. Deficitele senzitive afectează partea medială 


„a brațului, antebraţului și miinii. Asociații complete sau 


incomplete de leziuni plexale se pot produce după 
traumatism, iar o plexopatie poate apărea însoțită de 
leziuni ipsilaterale ale rădăcinii şi nervilor periferici. 

Leziunile plexului brahial sînt postganglionare şi se 
caracterizează prin păstrarea mobilităţii scapulei 
(muşchii romboizi, ridicător al scapulei şi dințat 
anterior), absența potențialelor de acțiune ale nervilor 
senzitivi (datorită degenerării fibrelor senzitive după 
detașarea proximală de corpii celulari ai nervilor 
senzitivi din ganglionul rădăcinii dorsale) şi pierderea 
reflexului de axon. Distribuția nondermatomerică a 
deficitelor senzitive localizează leziunea mai curînd la 
nivelul plexului, decît la nivelul rădăcinii nervului. 
Potenţialele evocate somatosenzitive, sînt uneori utile 
în localizarea unei leziuni la nivelul plexului sau al 
rădăcinii spinale. Electromiografia cu ac este utilizată 
pentru stabilirea distribuţiei denervației musculare la 
nivelul umărului şi membrului superior. Pacienţii cu 
traumatism închis al plexului brahial pot beneficia de 
explorarea chirurgicală a plexului şi de efectuarea 
neurolizei externe, a neurolizei fasciculare, de reparație 
prin sutură directă, plasarea unei suturi autogene cu nerv 
sural sau de proceduri de neurotizaţie folosind plexul 
cervical, nervii intercostali sau nervii spinali accesori, 
pentru comunicația proximală. 


pă Sindromul „de arsură“. Această afecțiune apare de 
obicei la jucătorii de rugbi după impactul puternic al 
capului, gîtului sau umărului cu un alt jucător precum 

şi: în alte sporturi care presupun contact direct: În 
momentul impactului, apare brusc o durere ascuțită, cu 
caracter de arsură, care iradiază pe partea laterală a 
antebraţului şi miinii. Acest disconfort cu caracter de 
arsură se însoţeşte de limitarea mişcării de abducție a 
umărului (pareză a mușchilor deltoid, infraspinal și 
supraspinal) şi a flexiei cotului (muşchiul biceps). 
Durerea şi hipotonia durează de obicei doar cîteva 
minute, dar în unele cazuri, simptomele pot persista 
timp de 2 săptămîni sau chiar mai mult. Unii pacienți 
pot prezenta hipotonie şi hiperestezie persistentă, timp 
de săptămîni sau luni, iar uneori permanent. Nu se 
cunoaşte localizarea precisă a leziunii, dar a fost luată 
în considerare localizarea la nivelul trunchiului superior 
al plexului. 

În cele mai multe cazuri, există un bloc reversibil al 
axonilor din regiunea afectată a plexului (neuropraxie). 
În cazul lezării axonale simptomele sînt, probabil, mai 
severe şi persistente. Electromiografia detectează 
fibrilația potențialelor la nivelul bicepsului, deltoidului 
şi mușchilor spinali, dar o activitate musculară normală 
a muşchilor paraspinali. La unii pacienţi se constată o 
situație contrară, sugerînd lezarea rădăcinii nervoase 
cervicale. Avînd în vedere că o durere similară cu 
caracter de arsură este urmarea unei fracturi sau 
dislocaţii a coloanei cervicale, pacienților cu sindrom 
„de arsură“ trebuie să le fie imobilizat gâtul pînă cînd 
stabilitatea coloanei cervicale este certificată cu ajutorul 
radiografiei de coloană cervicală sau a unei CT 
cervicale. 


3. Traumatismele penetrante. Plexul brahial poate fi, 
de asemenea, lezat prin acțiunea penetrantă a lamei unui 
cuţit sau a unui glonte. Trăumatismul unui nerv secundar 
unei împușcături este mai localizat decît în cazul unei 
leziuni prin elongaţie şi poate beneficia de sutură sau 
de grefă directă la nivelul capetelor nervoase întrerupte. 
Rezultate bune au fost obținute prin rezecția şi repararea 
rădăcinilor C5 şi C6, a trunchiului superior, precum şi 
a trunchiului lateral şi posterior ai plexului. Rezultate 
mai puţin favorabile sînt raportate în cazul încercărilor 
de reparare a trunchiurilor mijlociu şi inferior. 


“Explorarea chirurgicală permite testarea electrică 


intraoperatorie a componentelor plexului lezat şi 
detectarea prezenţei său absenței regenerării la nivelul 
acestor elemente. Intervenţia chirurgicală este 
temporizată în cazul plăgilor prin împușcare, cu excepția 
cazurilor în care există leziuni vasculare asociate sau 
un metal care penetrează o componentă nervoasă. 
Plăgile tăiate beneficiază de explorare imediată și de 
reparația în primul timp a elementelor secționate ale 
plexului. 


3. SINDROMUL DISCOGEN 


Durerea apare în regiunea scapulară unilateral şi iradiază 
în partea posterolaterală a gîtului şi capului, în umăr şi în 

membrul superior. La unii pacienți apar amorțeli la nivelul 
membrului superior, dar nu se constată semne neurologice 
obiective. Există sensibilitate locală la palpare şi spasm al 
mușchilor din regiunea scapulară mijlocie şi cervicală 
posterioară. Radiografiile coloanei cervicale, mielogramele 
şi mielogramele CT sînt normale sau pot prezenta unele 
indicii de degenerare discală. Durerea este determinată de 
rupturi la nivelul inelului fibros al unuia sau mai multor 
discuri intervertebrale, fără protruzie discală. 

Discurile afectate sînt identificate cu ajutorul discografiei 
analgezice (injectînd 1 ml de lidocaină în centrul unuia 
sau a tuturor celor trei discuri cervicale inferioare). 
Injectarea unui disc răspunzător de producerea durerii are 
ca rezultat ameliorarea imediată şi completă a durerii şi 
paresteziilor şi revenirea mobilității gîtului. În general sînt 
afectate mai multe discuri, identificarea celorlalte discuri 
simptomatice făcîndu-se prin repetarea procedeului. 

Pacienţii cu răspuns pozitiv la discografia analgezică au 
beneficiat de intervenție chirurgicală. A fost raportată o 
rată a răspunsurilor bună spre excelentă (respectiv 81-93%) 
la cei la care s-a practicat artrodeza cervicală anterioară, 
cu sau fără discectomie: 


4. DUREREA MIOFASCIALĂ 


O durere cu caracter surd apare unilateral, la nivelul regiunii 
posterioare a umărului şi inferioare a gîtului. Rotaţia capului 
spre partea dureroasă, hiperextensia capului sau o combinaţie 
a ambelor manevre determină o intensificare a durerii cervicale 
posterioare şi a umărului precum şi iradierea durerii în jos, 
de-a lungul membrului superior, spre mînă. Este identificat 
un punct trigger bine delimitat, sensibil, în regiunea trapezu- 
lui, sub marginea posterioară a crestei trapezoidale. Presiunea 
digitală în acest punct determină disconfort local şi durere 
care iradiază în membrul superior. Injectarea de lidocaină 
1% (3 ml) şi de 40 mg metilprednisolon la nivelul acestui 
punct sensibil determină ameliorarea imediată a sensibilităţii 
locale la palpare şi a durerii. După injectare, mişcările gîtului 
şi exercitarea de presiune asupra punctului sensibil nu mai 
declanşează durere. Acest răspuns diferențiază durerea 
miofascială iradiată de cea din radiculopatia cervicală, avînd 
în vedere că ultima nu este influențată de anestezia punctului 
respectiv. Exerciţiile fizice de întindere musculară efectuate 
sub supraveghere facilitează dispariția:simptomelor şi previn 
recidivele. A fost descrisă o serie de 130 de pacienți cu 
brahialgie şi durere la nivelul gîtului cu originea într-un punct 
trigger miofascial şi care au fost trataţi conform descrierii 
anterioare. Simptome bilaterale s-au înregistrat la 11% dintre 
pacienți. Rata recidivelor după injectarea de lidocaină şi 
metilprednisolon în punctul trigper şi efectuarea de exerciții 
după anestezierea acestuia a fost de 23%; mulţi dintre aceşti 
pacienți au răspuns la o a doua cură de infiltrație. 


5. DUREREA VASCULARĂ 


A. Venoasă. Stenoza sau tromboza venoasă axilară şi/sau 
subclavie poate fi primară (sindromul Paget-Schroetter) 


Partea a VIII-a DUREREA ACUTĂ A UMĂRULUI, BRAȚULUI ȘI A MÂINII 


sau secundară unei alte afecțiuni. Tromboza sau stenoza 
venoasă primară este produsă de compresia venoasă 
subclavio-axilară în spațiul costoclavicular. Ocluzia 
secundară se poate asocia cu tumori: mediastinale sau 
pulmonare sau cu'alte mase tumorale, cu canule venoase, 
cu tratament estrogenic, cu insuficiența cardiacă congestivă 
sau cu traumatisme (fractură claviculară sau subluxația 
capului humerusului). 

Apare brusc o durere difuză, profundă, cu caracter surd, 
la nivelul membrului superior, care se extinde dinspre umăr 
spre mînă. Unii pacienți prezintă o durere minimă sau nu 
prezintă nici o durere pînă în momentul în care îşi 
mobilizează membrul superior. Membrul superior dureros 
este cianotic sau colorat în roşu-purpuriu şi mărit de volum. 
Venele superficiale ale mîinii, antebraţului şi umărului sînt 
turgescente, sub tensiune, destinse și nu colabează prin 
ridicarea membrului superior. Edemul, modificarea de 
culoare a tegumentului şi distensia venoasă sînt minime 
pînă în momentul mobilizării brațului. 

Venografia va releva prezenţa unei tromboze venoase 
sau a unei vene axilare stenozate dar permeabile. Este 
necesară o radiografie toracică pentru a exclude o leziune 
tumorală mediastinală sau pulmonară, cardiomegalia sau 
eventualele fracturi claviculare. 

La pacienţii cu semne venografice de ocluzie a venei 
subclavii, este posibilă palparea la nivelul axilei a unui 
tromb dureros, de consistență fermă, cu structură 
asemănătoare unui cordon. Infuzia de streptokinază la 
nivelul venei trombozate determină tromboliza. Recidiva 
cheagului este prevenită prin deschiderea aperturii toracice 
(de exemplu, rezecția primei coaste) şi utilizarea 
angioplastiei transluminale în scopul dilatării oricărei 
stenoze reziduale axilo-subclavii. Ocluzia venoasă este o 
complicaţie rară ă sindromului de apertură toracică, ea 
producîndu-se în mai puţin de 4% din cazuri. 

Tromboza venoasă este mai frecventă la femei, la adulții 
tineri sau de vîrstă mijlocie, după suprasolicitarea 
membrului'superior dominant afectat (ocluzia venei axilo- 
subclavii drepte apare la 68-80% din cazuri). Phlegmatia 
cerulea dolens evoluează spre gangrena membrului la un 
mic număr de pacienți. 


B. Arterială. Ocluzia arterei axilare de către un embol 
determină apariția unei dureri acute, surde, la nivelul 
membrului superior şi mîinii, a palorii, paresteziilor, 
senzaţiilor de amorţeală şi absența pulsului radial. Poate 
evolua apre gangrena unuia sau mai multor degete. Prezența 
fenomenului Raynaud la una dintre mîini semnifică 
microembolizare. 

Ocluzia subelavio-axilară sau prezența de emboli în 
vasele distale determină claudicaţie. Artera subclavie este 
comprimată la nivelul umărului de o coastă cervicală, un 
proces transvers C7 mai lung, o primă coastă anormală, o 
bandă fibroasă sau de un calus apărut după o fractură 
claviculară, Leziunile subclaviei determinate de embolie 
periferică includ. anevrisme, segmente stenotice, plăci 

ulcerate și trombi ocluzivi. Membrul superior afectat este 
palid şi rece, iar pulsul radial slab sau absent. Tensiunea 
arterială şi presiunea pulsului sînt scăzute comparativ cu 
cele înregistrate la nivelul membrului superior contralateral. 
Diagnosticul este confirmat cu ajutorul arteriografiei. În 
unele cazuri, pentru a demonstra prezența obstrucției 
arteriale este necesară dispunerea membrului superior într-o 
anumită poziție, poziție care declanșează simptomele. Dacă 
simptomele ischemice sînt invalidante, sînt necesare 
reconstrucția arterială şi decompresia aperturii toracice 
pentru prevenirea recidivelor. 


6. INFECȚIILE 


Infecţiile care cuprind întreg membrul superior pot interesa 
tegumentul și țesutul subcutanat (celulita), se pot extinde 
pînă la suprafața musculaturii (fasciita) sau interesează și 
musculatura (mionecroza). Asemenea infecții determină 
durere intensă la nivelul extremității interesate şi toxicitate 
sistemică. Sînt descrise mai jos şi în tabelul 38-2. 


A. Gangrena gazoasă (mionecroza clostridiană). 
Această afecțiune este datorată unei plăgi penetrante la 
nivelul membrului superior (de exemplu: o fractură 
deschisă, un fragment de corp străin sau o plagă împuşcată) 
sau unei necroze ischemice a membrului superior. 
Simptomul de debut este durerea intensă şi continuă; apare 
la 6 şi 72 de ore de la producerea leziunii. Membrul afectat 
devine tumefiat și sensibil. Din plagă drenează un exsudat 
serosangvinolent, cu miros fetid. Tegumentul din 
vecinătatea plăgii devine tensionat, tumefiat, palid. Această 
modificare de culoare a tegumentului, de nuanță galbenă 
sau brună se extinde, cuprinzând întregul membru superior. 
La nivelul tegumentului afectat apar bule în tensiune, 
conținînd un exsudat închis la culoare şi se dezvoltă zone 
de gangrenă cutanată de culoare neagră sau verde. În zona 
de tegument modificată și la nivelul marginilor în 
expansiune ale leziunii se pot palpa crepitații subcutanate. 
De regulă apar simptome generale ca: febră, frisoane, starea 
de rău, semne de toxicitate sistemică, paloare, delir sau 
comă. În scurt timp se pot instala: icterul, hipotermia, 
hipotensiunea. Frotiul Gram al exsudatului din plagă 
evidențiază numeroși bacili gram-pozitivi de talie mare, 
cu extremități în deget de mănuşă şi un mic număr de 
leucocite polimorfonucleare. Radiografia membrului 
superior demonstrează prezența gazului la nivelul părților 
moi. Microorganismele cauzatoare sînt, frecvent, 
Clostridium perfringens (80-95% din cazuri) şi Clostridium 
novyi (10-40% din cazuri). Tratamentul constă în debridare 
largă sau în amputarea membrului şi în administrarea de 
penicilină intravenos şi de oxigen hiperbar. Viabilitatea 
țesutului muscular este evaluată în sala de operaţie. 
Muşchiul necrotic are o culoare roşie-cărămizie mată, nu 
sîngerează la secționare şi nu se contractă la ciupirea cu 
pensa. 


B. Mionecroza anaerobă streptococică. Această afecțiune 
este secundară unei plăgi de la nivelul membrului superior 

sau milinii. Iniţial se observă edem local şi drenaj din plagă 
avînd următoarele caracteristici: abundent, seropurulent, 
cu miros acru. Membrul devine eritematos şi tumefiat, iar 
după 3-4 zile durerea domină tabloul clinic. Se pot palpa 
crepitaţii, radiografia simplă punînd în evidență prezența 
de gaz în țesutul moale al membrului. Frotiul Gram efectuat 
din exsudatul plăgii evidențiază un număr mare de leucocite 
PMN şi streptococi. La inspecția directă efectuată 
intraoperator, muşchii afectați pot prezenta un grad de 
decolorare, dar, de obicei, se contractă la stimulare. Astfel 
de infecţii sînt de regulă provocate de două sau mai multe 
tipuri de coci (streptococi anaerobi de grup A sau S. 
aureus). Un răspuns terapeutic se obține la administrarea 
intravenoasă de penicilină în doze mari, însoțită de 
debridare chirurgicală. Pacienţii la care tratamentul nu este 
adecvat dezvoltă febră, frisoane, semne de toxicitate 
sistemică şi hipotensiune; pot evolua spre exitus. 


C. Mionecroza cu Aeromonas hydrophila. Această 
afecțiune apare ca urmare a contactului unei plăgi 
penetrante, de la nivelul mîinii sau membrului superior, 
cu apa curgătoare, cu un peşte sau cu un alt animal acvatic. 
Debutul este brusc, în 1-2 zile, cu durere intensă la nivelul 
membrului superior şi mîlinii, cu tumefacția membrului 
afectat, cu vezicule cu conţinut serosangvinolent, semne 
de toxicitate sistemică, crepitaţii la nivelul tegumentului 
şi subcutanat și evidenţierea radiologică a gazului în 
planurile fasciale. Febra, frisoanele, semnele toxice, 
aspectul membrului lezat mimează aspectul gangrenei 
gazoase clostridiene. A. hydrophila este un bacil gram- 
negativ facultativ anaerob. Debridarea chirurgicală și 
antibioterapia duc la rezoluția procesului infecțios. 


D. Celulita necrotizantă sinergică. Această afecțiune 
reprezintă o variantă a fasciitei necrotizante şi apare în 
contextul unei boli cardiovasculare sau renale, obezității, 
diabetului sau la pacienții vîrstnici. Leziunile de debut sînt 
reprezentate de ulcerații cutanate de mici dimensiuni, la 
nivelul cărora drenează un puroi fetid, brun-roşietic 
(„zeama de carne'“). În tegumentul adiacent apare gangrena 
neagră albăstruie. Pînă la 25% din cazuri prezintă edem 
local important, durere, sensibilitate şi crepitații cutanate. 
Apar febra, frisoanele, semnele de toxicitate generală. 
Culturile efectuate din exsudatul de la nivelul plăgii 
izolează streptococi anaerobi sau/şi specii de Bacteroides 
şi facultativ bacterii gram-negative (K/ebsiella, Enterobacter, 
Escherichia coli şi Proteus). Se impune debridarea 
chirurgicală și uneori amputarea. Antibioticele, ca tratament 
unic, nu s-au dovedit eficiente. Această afecțiune determină 
necroza pielii, țesutului subcutanat, fasciilor precum și a 
unor muşchi subiacenți. 


E. Fasciita necrotizantă. Poarta de intrare este o leziune 
tegumentară (escoriație, dilacerare, arsură sau înțepătură 
de insectă). Durerea intensă cu caracter continuu sau 
pulsatil este însoţită de tumefacția marcată a membrului şi 
de eritem local. Pielea apare subțiată, caldă, eritematoasă, 

Leziunea 
inițială 
Gangrena Fractură 
gazoasă cominutivă 
Mionecroza  Plagă de război 
clostridiană  penetrantă 
Insuficiența 
arterială a 
extremității 
superioare 
Mionecroza  Plagă 
streptococică 
anaerobă 
Celulita Ulceraţii 
necrotizantă cutanate, la 
sinergică pacienți cu 
(variantă a diabet, 
fasciitei insuficiență 
necrotizante) renală, 
insuficiență 
cardiacă sau 
cu obezitate 


Cele mai multe 
cazuri afectea- 
ză picioarele şi 
perineul 

Tabelul 38-2 
INFECȚIILE PROFUNDE ALE MEMBRULUI SUPERIOR 


Debut 
Debutează la 


„6-72 ore de 


la 
producerea 
leziunii 


Debutează la 
3-4 zile de 
la 
producerea 
leziunii 


Debut acut la 
3-14 zile 
de la 
producerea 
leziunii 


Mionecroza cu Leziuni penetrante Debut brutal 


în contact cu o 
apă dulce cur- 
gătoare sau cu 
unele animale 
marine 
Dilacerații, 
escoriații, 
arsuri sau 
mușcătură de 
insectă pe 
fond de diabet 
zaharat, 
alcoolism sau 
abuz de 
droguri 


Aeromonas 
hydrophila 


Fasciita 
necrotizantă 


în 24-48 
de ore 


1-4 zile de la 
leziune 


Simptome 

Durere locală 
severă 

Simptome 
sistemice de 
Şoc, 
insuficiență 
renală, febră, 
frisoane, delir 


Edem al plăgii şi 
exsudat puru- 
lent abundent 

Debutul durerii în 
1-3 zile 

Toxemie şi şoc, 
în cazurile 
netratate 

Mici ulceraţii 
cutanate ce 
drenează un 
puroi urît 
mirositor, 
roşu-maroniu 

Durere locală 
severă, edem și 
sensibilitate 

Simptome siste- 
mice severe 


Durere severă la 
nivelul plăgii 
Simptome şi toxi- 

citate sistemică 


Durere locală seve- 
ră, sensibilitate, 
edemaţiere și dis- 
cromie cutanată 
datorată 
gângrenei 

Febră înaltă, 
frisoane şi stare 
generală alterată 

Necroză ce se ex- 
tinde spre fascia 
profundă a pielii, 
determinînd an- 
estezie cutanată 


Aspectul plăgii 
şi al zonelor 
adiacente 
Discromie 
galbenă sau 
brună, întinsă 
în jurul plăgii, 
care se extinde 
rapid de-a 
lungul brațului 
Zone de necroză 
cutanată 
verde- 
negricioasă 
Bule cu conținut 
lichidian 
negricios 
Crepitaţii 
cutanate 
Eritem şi edem 
cutanat, care 
pot progresa 
spre gangrenă 
verde- 
negricioasă 


Gangrenă gri- 
albăstruie ce 
afectează 
tegumentul 
din jurul 
ulcerațiilor 

Gangrenă 
circumscrisă 

Necroza extensi- 
vă a țesutului 
subcutanat, fas- 
ciei şi (uneori) a 
muşchiului 

Bule sero- 
sanguinolente 

Edem al 
membrului 

Crepitaţii 
cutanate locale 

Inițial durere, 
sensibilitate, 
eritem şi edem 

Progresie spre 
gangrenă (gri- 
albăstruie sau 
negricioasă) 
cutanată cu 
bule 

Crepitaţii 
cutanate dese 


Drenajul 


plăgii 


inolent  Frotiu Gram: 


Miros fetid 
Bule de gaz 


Miros acru 
Secreţie sero- 
purulentă 


Puroi roşu- 
maroniu, urât 
mirositor, 
„zeamă de 
carne“ 


Exsudat 
sero- 
sanguinolent 
sau 
seropurulent, 
urît 
mirositor 


Frotiul Gram şi 
culturile Laborator 
Hematocrit 
scăzut 
Leucocitoză 


bacili gram- 
pozitivi cu 
capete rotunjite 

Culturi: 
Clostridium 
perfringens sau 
Clostridium 
novyi 


Frotiu Gram: 
streptococi şi 
leucocite 
polimorfonucleare 

Culturi: streptococi 
anaerobi de grup 
A sau Staphylo- 
coccus aureus 

Frotiu Gram: coci 
şi bacili gram- 
pozitivi şi bacili 
gram-negativi 

Culturi: 
streptococi 
anaerobi sau 
specii de 
Bacteroides şi 
bacterii 
facultative 
(bacili gram- 
negativi) 

Frotiu Gram: 
bacterii gram- 
negative 

Culturi: A. 
hydrophila 

Frotiu Gram: coci  Leucocitoză 
şi bacili gram- 
pozitivi şi bacili 
gram-negativi 

Culturi: Pepto- 
streptococcus 
sau Bâcteroides 
şi specii 
facultativ 
anaerobe de 
streptococi şi una 
sau mai multe 
dintre Entero- 
bacteriaceae 


i ——————— 

sensibilă şi în tensiune. Apar placarde de aspect roșu- 
violaceu sau negru. Se dezvoltă bule cu conținut lichidian 
serosanguinolent sau de culoare închisă, pielea fiind neagră 
şi cudată. Prezența gazului subcutanat poate fi pusă în 
evidență palpator şi prin efectuarea unei radiografii. Se 
constată febră cu valori ridicate (pînă la 40,6*C), frisoane, 
frisonete, semne de toxicitate. Diagnosticul de faşciită (nu 
şi cel de celulită necomplicată) este susținut de prezența 
anesteziei cutanate în zona gangrenoasă cu posibilitatea 
inspecției chirugicale pînă la fascia profundă, prin regiunea 
subcutanată necrozată, fără a provoca durere. Fasciita 
necrotizantă este provocată frecvent de o infecție mixtă cu 
una sau mai multe specii anaerobe (de exemplu, specii de 
Bacteroides şi Peptostrptococcus) şi una sau mai multe 
specii facultativ anaerobe, cum ar fi streptococii (de non- 
grup A) sau bacteriile gram-pozitive (E. coli sau 
Enterobacter, Klebsiella sau specii de Proteus). Frotiul 
Gram obținut din exsudatul de la nivelul plăgii va evidenția 
bacili gram-negativi, streptococi sau, uneori, bacili gram- 
pozitivi. 

E. Celulita. Se manifestă prin durere difuză sau prin parestezii 
dureroase ale membrului superior şi milinii, sensibilitate la 
palpare şi eritem al miîinii, cu marginea proximală 
nedureroasă şi neregulată. Eritemul poate circumscrie brațul 
sau este localizat ventral sau dorsal. Poate debuta fără un 
punct aparent de origine sau este secundară unei plăgi, unui 
ulcer sau unui abces local. Apare febra însoțită de frisoane 
şi stare generală alterată, iar mobilizarea membrului 
eritematos şi tumefiat intensifică durerea. Se poate observa 
adenopatia dureroasă a ganglionilor limfatici epitrohleeni și 
axilari. La femeile cu limfedem cronic al membrului superior, 
secundar mastectomiei şi cu rezecție de ganglioni axilari, 
poate fi interesat întregul membru superior, printr-o celulită 
cu diseminare rapidă. Majoritatea cazurilor de celulită a unui 
membru sînt date de streptococii de grup A şi de S. aureus. 
Alţi factori etiologici posibili sînt streptococii de grup G sau 
C. Izolarea agentului etiologic este realizată, în 25-35% din 
cazuri, prin injectarea de ser fiziologic în centrul sau pe 
marginea regiunii eritematoase, urmată de aspirarea lichidului 
injectat şi de efectuarea de culturi microbiene. Administrarea 
intravenoasă de penicilină, nafcilină sau vancomicină duce 
de regulă la remisiune rapidă, remisiune anunţată de 
ameliorarea durerii şi a sensibilităţii la palpare, de diminuarea 
eritemului cutanat şi de aplatizarea tegumentului, pe măsură 
ce edemul subcutanat se rezoarbe. 


7. SINDROMUL DE TUNEL CARPIAN 


Se manifestă prin durere surdă, parestezii şi/sau amorţeli pe 
marginea radială a miinii. Sînt cuprinse: policele, indexul, 
mediusul şi marginea radială a degetului al IV-lea. Crizele 
dureroase şi paresteziile sub formă de înțepături debutează 
cel mai frecvent în cursul nopţii şi se ameliorează la 
schimbarea de poziţie a miinii sau prin scuturarea ei. Uneori 
apare hipoestezia care poate prinde toate sau doar unele din 
degetele menționate mai sus. Muşchii eminenței tenare sînt 

atrofici şi hipotoni. Semnul lui Tinel (parestezii sub formă 
de înțepături la nivelul policelui, indexului, mediusului și, 
uneori, al marginii radiale a inelarului, apărute la percuția 
nervului median la nivelul încheieturii mîlinii şi semnul 
Phalen (reproducerea durerii şi/sau a paresteziilor prin flexia 
miinii cu cotul în extensie timp de 30-90 de secunde) sînt 
pozitive. Similar, extensia miîinii cu cotul în extensie se 
însoţeşte de durere și parestezii la nivelul mfinii şi pumnului. 
Menţinerea compresiei unui manșon de tensiometru, la o 
presiune situată între cea sistolică și diastolică a pacientului, 
timp de 1 minut sau mai mult poate, de asemenea, intensifica 
sau induce simptomele caracteristice sindromului de tunel 
carpian. Studiile electrodiagnostice evidențiază lentoarea 
conducerii nervoase la nivelul componentei senzitive sau 
motorii a nervului median, de-a lungul încheieturii miinii. 
Studiile electrodiagnostice oferă o sensibilitate între 75-90%. 
O cauză frecventă a sindromului de tunel carpian o reprezintă 
procesul inflamator care cuprinde tendoanele flexorilor milinii 
care se găsesc în canalul carpian, împreună cu nervul median. 
Durerea rezultată prin comprimarea nervului median la 
nivelul canalului carpian poate, în unele situaţii, să iradieze 
la nivelul antebraţului și chiar în umăr mimînd durerea din 
radiculopatia cervicală sau din leziunile de plex brahial. 
Decompresia chirurgicală a canalului carpian duce la 
ameliorarea durerii şi paresteziilor de la nivelul miinii şi/sau 
de la nivelul întregului membru superior. Cauzele 
sindromului acut de canal carpian includ traumatismele, 
tenosinovitele nespecifice ale flexorilor, hemoragii în canalul 
carpian şi infecți specifice la nivelul tendoanelor flexorilor 
(boala Lyme sau infecții bacteriene). 


8. DUREREA IRADIATĂ LA NIVELUL 


MEMBRULUI SUPERIOR 


A. Infarctul miocardic acut sau insuficiența coronariană 
acută. Durerea severă poate apărea la nivelul toracelui, 
lui, spatelui şi a unuia sau ambelor membre superioare. 
unele cazuri durerea brahială difuză, surdă, asociată uneori 
cu senzații de amorțeală şi cu parestezii, este singura 
manifestare a evenimentului coronarian. Uneori se poate 
constata o exacerbare a durerii care debutează la încheietura 
milinii stîngi, urmată la cîteva secunde de o durere la nivelul 
cotului stîng, iar apoi la nivelul umărului stîng. Electrocardio- 
grama realizată în timpul accesului dureros evidenţiază unde 
Q şi/sau supra sau subdenivelarea segmentului ST. Evoluţia 
către infarct este asociată cu prezența undelor Q pe 
electrocardiogramă, vărsături, greață, transpiraţii abundente 
şi, uneori, hipotensiune. LDH-I şi izoenzima CK-MB 
prezintă niveluri serice crescute la pacienții cu infarct 
miocardic, dar sînt normale în caz de insuficiență coronariană. 
Coronaroangiografia evidențiază ocluzie coronariană la 
pacienții cu infarct; rezolvarea acesteia prin angioplastie sau 
tratament trombolitic duce frecvent la ameliorarea spectacu- 
loasă a durerii de la nivelul toracelui anterior şi al membrului 
superior. Pacienţii cu insuficiență coronariană pot avea 
stenoză fixă severă, spasm al arterelor coronare şi/sau o 
ocluzie parțială datorată unui tromb. Aceşti pacienți răspund 

bine la tratamentul cu inhibitori ai canalelor de calciu şi la 
reducerea postsarcinii; alteori însă necesită angioplastie. 


B. Tulburările motilităţii esofagiene. Durerea severă 
toracică cu caracter constrictiv poate apărea spontan sau este 
declanşată de deglutiție. Durerea iradiază la nivelul 
membrului superior stîng, la nivelul ambelor membre 
superioare şi direct interscapular. Aceste manifestări 
dureroase sînt asociate cu spasm esofagian difuz sau cu esofag 
hiperton. Refluxul gastroesofagian poate, de asemenea, 
declanșa spasm esofagian însoțit de durere la nivelul toracelui 
anterior şi al membrului superior. Studiile de manometrie 
realizate cu ajutorul unui balon intraesofagian pot depista o 
tulburare motorie esofagiană, reprezentînd cauza durerii. 


C. Durerea de la nivelul peretelui toracic anterior. 
Durerea parasternală spontană, cu caracter surd sau ascuțită, 
asemănătoare loviturii de pumnal poate apărea pe marginea 
stîngă sau dreaptă a sternului. Durerea iradiază în axila 
ipsilaterală şi distal, de-a lungul membrului superior în cot 
sau mînă. Se constată sensibilitate localizată, la palpare la 
nivelul unuia sau mai multor cartilaje costale homolaterale 
şi/sau a articulaţiilor costosternale ipsilaterale. Abducția sau 
adducția membrului superior homolateral contra unei 
rezistențe poate reproduce durerea. Alte teste care pot 
declanşa durerea la pacienții care acuză durere de perete 
toracic anterior (costocondrită sau miozită pectorală) includ 
manevrele „cocoşului care cîntă“ şi de tracțiune a membrelor. 


D. Neoplasmul lobului superior pulmonar (sindromul 
Pancoast). Durerea poate debuta la nivelul umărului 
homolateral şi a marginii mediale a scapulei, putînd iradia 
distal de-a lungul părții mediale a brațului, spre fața ulnară a 
antebraţului şi uneori la nivelul inelarului şi degetului mic. 
Durerea este severă şi constantă. Pacientul îşi susține cotul 
membrului superior afectat cu ajutorul miinii opuse. Se 
constată hiperestezie, cutanată severă la nivelul umărului 
homolateral şi brațului. Apare hipotonia și atrofia muşchilor 
intrinseci ai mflinii şi a muşchiului triceps. Reflexul tricipital 
este uneori afectat. Se poate manifesta sindromul Horner, cu 
interesarea lanţului simpatic şi a ganglionului stelat. O 
radiografie toracică evidențiază o opacitate nodulară mică 
la vîrful plămînului, în vecinătatea scizurii superioare sau o 
opacitate masivă apicală. Examenul CT sau RMN obiecti- 
vează dimensiunile şi gradul de extindere al tumorii. Diagnos- 
ticul este confirmat cu ajutorul biopsiei chirurgicale sau pe ac. 


9. ARTRITELE ACUTE MONOARTICULARE SAU 


POLIARTICULARE ALE MEMBRULUI SUPERIOR 


Artrita asimetrică a articulaţiilor membrelor superioare se 
manifestă prin dureri unilaterale la nivelul membrului 
superior. Articulațiile afectate (umăr, cot, pumn sau ale 
mâinii) sînt dureroase doar în timpul solicitării lor sau 
durerea de la nivelul lor este persistentă, necesitînd 
administrare de analgezice. Obiectiv se constată căldură, 
eritem, sensibilitate locală şi tumefacția articulației afectate. 
Sînt implicate, secvențial sau simultan, una sau mai multe 

articulaţii ale altui membru sau afectarea artritică se 
limitează doar la un braț. Cauzele durerii articulare acute 
de la nivelul extremității superioare sînt următoarele: 


A, Atacul de gută. Afectarea poliarticulară se întilneşte la 
14% din pacienţi. Articulațiile cotului, pumnului şi degetelor 
devin brusc tumefiate, eritematoase, calde, dureroase şi 
sensibile al palpare. O tenosinovită dureroasă asociată poate 
afecta pumnul şi mîna. Artrita primei articulaţii metatarso- 
falangiene, a gleznei sau genunchiului poate preceda. sau 
poate apărea ulterior afectării brațului. Febra, leucocitoza şi 
VSH-ul crescut se alătură simptomelor articulare, Aproape 
toți pacienții prezintă hiperuricemie (nivelul acidului uric 
>7;5 mg/dl), iar aspiratul sinovial conţine cristale de urat 
monosodic în leucocite, fapt demonstrabil cu ajutorul 
microscopiei în lumină polarizată (sensibilitate 95%). 
Tratamentul cu colchicină produce, de obicei, un răspuns 
terapeutic evident. 


B. Reumatismul articular acut. Se manifestă prin dureri 
la nivelul articulaţiilor umărului, cotului, pumnului şi 
milinii, însoţite de tumefacţie, căldură şi hiperemia 
tegumentului supraiacent. Se poate constata afectarea 
secvențială a acestor articulaţii şi a altora. În cele mai multe 
dintre cazuri, artrita are caracter migrator, simptomele de 
la nivelul unei articulaţii ameliorîndu-se în timp ce procesul 
debutează în altă articulaţie. Se constată febră, leucocitoză 
şi VSH crescut. Pacientul poate relata un istoric de durere 
orofaringiană sau de „răceală“ cu 2-5 săptămîni înainte de 
debutul acuzelor articulare. Nivelul anticorpilor antistrepto- 
cocici este crescut (antistreptolizina O, antihialuronidaza 
şi antidezoxiribonucleaza) şi se înregistrează un răspuns 
evident la tratamentul cu aspirină. 


C. Artrita gonococică. Se manifestă frecvent printr-o 
poliartrită migratorie cu afectarea pumnului, cotului şi mfinii. 
Durerea, tumefacția, sensibilitatea și eritemul articular sînt 
severe. O tenosinovită care afectează fața dorsală a miinilor 
şi pumnului este frevent relatată. Manifestările cutanate tipice 
includ mici leziuni pustuloase şi vezicule purpuriu 
hemoragice, înconjurate de eritem. Aceste leziuni cutanate 
apar pe extremitățiile distale ale braţelor şi picioarelor. 
Leziunile cutanate sînt sensibile, dar de obicei culturile de la 
nivelul lor sînt negative. Se constată febră, frisoane şi 
simptome locale precum uretrită, proctită, faringită şi secreție 
vaginală. Culturile din lichidul sinovial sînt negative în 50% 
din cazuri. Obţinerea unei culturi pozitive de N. gonorhoeae 
din secrețiile de la nivelul uretrei, colului uterin, rectului, 
faringelui sau din sînge va stabili diagnosticul. Sensibilitatea 
culturilor de la nivelul mucoaselor este de 80%. Există un 
răspuns prompt la tratamentul parenteral cu penicilină. 


D. Sindromul Reiter. Această afecțiune poate mima artrita 
gonococică. Nu răspunde la tratamentul cu penicilină şi se 
asociază de obicei cu uretrită şi conjunctivită. Simptomele 
constituționale sînt mai puţin frecvente. Pot apărea 
simptome la nivelul umărului şi cotului, dar afectarea 
pumnului este rară. Sacroileita, tendinita achileană şi 

afectarea genunchilor sînt frecvente. Acuzele pot răspunde 
la administrarea de antiinflamatorii nesteroidiene. 


E. Yersinioza. Y enterocolitica poate mima poliartrita migratorie 
din reumatismul articular acut. Se constată febră, VSH crescut şi 
devierea la stînga a formulei leucocitare. În 33% din cazuri apare 
hematurie microscopică. Testele de aglutinare pentru Yersinia se 
pozitivează în 7-14 zile de la debutul diareei şi trebuie să fie 
pozitive la debutul acuzelor articulare. 


F. Boala depozitelor de pirofosfat de calciu dihidratat. 
Această afecțiune se poate manifesta poliarticular. Sînt 
implicate articulațiile umărului, cotului, pumnului şi mâinii. 
Tumefacția, eritemul, căldura locală, durerea şi sensibilitatea 
la palpare pot apărea la nivelul uneia sau a tuturor articulaţiilor 
dureroase. Condrocalcinoza este identificată sub forma unor 
calcificări liniare fine situate în cartilajul genunchiului şi al 
articulației gleno-humerale, precum şi la nivelul articulației 
radiocarpiene. Condrocalcinoza nu este întotdeauna prezentă 
la pacienții cu boală simptomatică. Cînd este afectat umărul, 
condrocalcinoza se înregistrează la numai 50% dintre cazuri. 
Examenul lichidului sinovial relevă prezența cristalelor de 
pirofosfat de calciu dihidratat (sensibilitate 99%) precum şi 
un număr crescut de leucocite polimorfonucleare în lichidul 
articular. Afectarea articulaţiilor membrelor superioare este 
secvențială, cu dispariția simptomelor unei articulații pe 
măsură ce este afectată o articulație adițională. Există un 
răspuns terapeutic bun la administrarea intravenoasă de 
colchicină. 


G. Artritele cu complexe imune 


1. Hepatita B. Această afecțiune poate debuta printr-o 
erupție cutanată urticariană sau maculopapuloasă, urmată 
de durere articulară. Artrita este asimetrică şi migratorie 
sau simultană. La debut sau în următoarele 10 zile sînt 
detectate anomalii ale testelor hepatice datorate virusului 
hepatitei B. În serul pacienților cu artrită acută este 
identificat antigenul de suprafaţă al virusului hepatitei B. 
Răspunde bine la tratamentul cu salicilați. 


2. Endocardita bacteriană subacută. Pacienţii pot 
prezenta artrita acută a două sau a mai multe articulaţii 
ale membrelor superioare. Elementele care susțin 
diagnosticul sînt febra, prezența unui suflu cardiac, 
peteşiile, microhemoragiile unghiale, hematuria micro- 
scopică şi hemoculturile pozitive pentru bacterii sau 
fungi. 


H. Artrita Lyme. În cîteva săptămîni, pînă la 2 ani, de la 
apariția rash-ului inelar eritematos caracteristic, apare o 
artrită intermitentă sau persistentă, care afectează unul sau 
ambii genunchi și articulațiile membrelor superioare. Într-un 
studiu, umerii au fost afectaţi la 32% dintre pacienți, coatele 
la 20% dintre ei, iar pumnul la 12% din cazuri. Diagnosticul 
este susținut de detectarea anticorpilor IgM sau IgG anti- 
B. burgdorferi cu ajutorul testului ELISA. Tratamentul 
antibiotic timp de 30 de zile este eficient în ameliorarea 
simptomelor articulare, în 70% din cazuri. 

1. Poliartrita reumatoidă. Pînă la 15% din cazuri se pot 
prezenta cu o poliartrită acută simetrică sau asimetrică. La 
debut, articulația pumnului este afectată în 60% dintre cazuri, 
umărul în 37%, cotul la 20%, articulațiile metatarsofalangiene 
la 48%, iar articulaţii interfalangiene proximale la 63% din 
cazuri. Tumefacția articulară, durerea, redoarea, căldura 
locală şi sensibilitatea la palpare sînt frecvent întâlnite, dar 
eritemul periarticular este rar. Prezenţa factorului reumatoid 
poate susține, dar nu confirma, diagnosticul. Valoarea 
predictivă a unui test pozitiv este de doar 33%. Determinarea 
unui titru ridicat al factorului reumatoid este mai specifică şi 
cu valoare prognostică mai mare. Pacienţii cu debut acut al 
artritei prezintă febră, uşoară leucocitoză, precum şi un VSH 
cresut. Evoluţia spre o fază cronică, cu prezența a patru sau 
mai multe dintre următoarele elemente, este necesară înainte 
ca diagnosticul să poată fi stabilit cu certitudine: redoare 
articulară ce necesită cel puţin 1 oră pînă la ameliorare 
maximă, afectarea a trei sau mai multe suprafețe articulare, 
afectarea articulaţiilor miinii şi/sau ale încheieturii pumnului, 
artrită simetrică, noduli subcutanați, modificări radiologice 
tipice ale articulaţiilor implicate, precum şi un titru seric 
ridicat al factorului reumatoid. 


10. DUREREA BILATERALĂ DE LA NIVELUL 
BRAŢELOR ŞI ANTEBRAȚELOR 


Unele dintre afecțiunile descrise mai sus pot determina 
durere bilaterală la nivelul braţelor şi antebraţelor. Acestea 
sînt enumerate în Tabelul 38-3. 


Tabelul 38-3 
DUREREA BILATERALĂ DE LA NIVELUL 
BRAŢELOR ŞI ANTEBRAȚELOR 


1. Radiculopatia cervicală 
A. Spondiloza cervicală 
B. Osteomielita cervicală 
C. Abcesul epidural cervical 
D. Hematomul epidural cervical 
E. Traumatismele cu fractură şi/sau dislocație cervicală 
F. Boala şi radiculonevrita Lyme 
2. Plexopatia brahială! 
A. Sindromul de apertură toracică 
B. Neuropatia brahială acută (amiotrofia nevralgică) 
3. Durerea miofascială şi brahialgia 
4. Sindromul de tunel carpian 
5. Durerea iradiată la nivelul membrului superior și mîinii 
A. Infarctul miocardic acut sau insuficiența coronariană acută 
B. Tulburări acute de motilitate esofagiană 
6. Artrita acută ce afectează două sau mai multe articulații de la 
aceeaşi mînă 
A. Atacul de gută 
B. Reumatismul articular acut 
C. Artrita gonococică 
D. Sindromul Reiter 
E. Yersinioza 
F. Boala acută a depunerilor de pirofosfat de calciu dihidratat 
G, Artrite cu complexe imune (hepatita B, endocardita bacteriană 
subacută) 
H. Artrita Lyme 
1. Poliartrita reumatoidă 











CAPITOLUL 

DUREREA ACUTĂ A 
UMĂRULUI, 
BRAȚULUI ŞI AXILEI 


[| LISTA DIAGNOSTICELOR 
POSIBILE 


DUREREA DE UMĂR ŞI BRAŢ 
1. Tendinita calcificată şi bursita 
subdeltoidiană 
2. Artrita acută 
A. Artrita septică a articulației gleno- 
humerale 
B. Sinovita indusă de depunerea de 
cristale în articulația gleno- 
humerală 
1. Atacul acut de gută 
2. Atacul acut de pseudogută 
C. Reumatismul articular acut 
D. Sindromul Reiter 
E. Artrita Lyme 
F. Artrita satelită hepatitei virale B 
G. Hemartroza acută secundară 
hemofiliei sau terapiei 
anticoagulante 
3. Osteomielita acută a umărului 
4. Traumatismele i 
A. Fracturile proximale ale humerusului 
B. Fractura-luxaţie proximală a 
humerusului 
C. Fractura pe os patologic a humerusului 
D. Luxaţia acută a articulației gleno- 
humerale 
1. Luxaţia anterioară 
2. Luxaţia posterioară 
E. Fractura diafizei a humerale 
F. Disjuncţia acromio-claviculară 
G. Fracturile claviculei 
5. Ruptura tendonului sau a muşchiului 
biceps! 
- 6. Tendinita muşchiului mare pectral 

7. Osteonecroza capului femural 
8. Amiotrofia nevralgică 
9. Radiculopatia cervicală 


"10. Durerea iradiată la nivelul umărului 


A. Cardiacă 
1. Pericardita acută 
2. Infarctul miocardic acut 
B. Pleurală 
1. Pneumonia 
2. Infarctul pulmonar 
3. Pleurita din bolile de colagen 
4. Tuberculoza 
C. Inflamaţiile intraabdominale 
1. Colecistita acută 
2, Ulcerul gastric sau duodenal 
perforat şi peritonita secundară 
perforației 
3. Cancerul gastric perforat şi 
peritonita secundară 
D. Hemoperitoneul 
1. Sarcina ectopică ruptă 
2. Ruptura spontană a splinei 
3. Ruptura traumatică a splinei 
4. Tumorile hepatice hemoragice 
5. Infarctul mezenteric 
6. Ruptura anevrismului de arteră 
mezenterică 
E. Abcesul subfrenic 
1. Abcesul subfrenic drept 
2. Abcesul subfrenic stîng 
F. Pneumoperitoneul 


11. Anevrismul de arteră axilară 


subclaviculară 


39 DUREREA ACUTĂ A UMĂRULUI, BRAȚULUI ŞI AXILEI 


DUREREA AXILARĂ 

12. Infecţiile axilare 
A. Boala „ghearelor de pisică“ 
B. Limfadenita axilară streptococică 
C. Limfadenită axilară stafilococică 
D. Abcesul cutanat axilar 
E. Infecţiile axilare în context leucemie 

15. Costocondrita peretelui toracic 
anterior 

16. Mialgia axilară 

17. Distensia gazoasă a stomacului 

18. Pneumotoraxul 

19. Afecţiunile sînului la femei (chisturi, 
abcese sau tumori) 


F. Tularemia 


G. Pesta bubonică 


H. Muşcăturile 
1. Zoomorfe 
2. Umane 


1. Hidrosadenita supurată 
13. Tromboza venoasă axilară 


subclaviculară 


14. Fractura extremității proximale a 


humerusului 


(] REZUMAT 
Durerea de umăr şi braț 


Tendinita calcificată generează dureri acute cu caracter 
paroxistic la nivelul unuia dintre umeri. Durerea este localizată 
în regiunea articulației glenohumerale şi deltoidiene. Braţul 
este ținut strîns lipit de corp şi orice încercare de a-l mobiliza 
se soldează cu eșec. Tumefacția, hipertermia cutanată şi 
sensibilitatea dureroasă la palpare survin în aria tuberculului 
mare humeral şi a mușchiului deltoid. Radiografiile în 
incidența clasică evidențiază depozite de calciu în tendonul 
supraspinos sau, mai puțin frecvent, în tendonul unuia dintre 
ceilalți muşchi rotatori. Bursita subdeltoidiană se dezvoltă 
secundar tendinitei calcificate, intensificînd durerea şi dis- 
funcția umărului. Puncţionarea depozitelor de calciu, lavajul 
cu ser fiziologic şi injectarea locală de lidocaină asigură ame- 
liorarea simptomatică. Artrita septică dezvoltă durere de umăr 
cu instalare acută sau progresivă precum şi limitarea mobilității 
articulare. Hidartroza se manifestă ca o tumefacţie fluctuentă 
situată anteromedial. Febra şi leucocitoza sînt prezente la 
jumătate din pacienți. Lichidul sinovial conţine, de obicei, 
mai mult de 10.000 leucocite polimorfonucleare/mms; 
concentrația de glucoză în lichidul sinovial este redusă. 
" Diagnosticul este confirmat pe baza frotiurilor colorate Gram 
(67%) şi pe baza culturilor bacteriologice (90%), realizate 
din lichidul sinovinal. Factorii de risc ai artritei septice gleno- 
humerale includ: vârsta înaintată, bolile cronice invalidante, 
injecțiile cu corticosteroizi la nivelul articulației gleno- 
humerale, toxicomania, traumatismul pnetrant sau intervențiile 
chirurgicale locale. Atacul de gută rareori se prezintă cu dureri 
de umăr şi disfuncție, fără afectarea anterioară sau asociată a 
altor articulaţii. Lichidul sinovinal gutos conţine un număr 
mare de leucocite polimorfonucleare precum și cristale de urat 
monosodic. O monoartrită dureroasă similară este generată 
de atacul de pseudogută; în acest caz, afectarea articulației 


20. Boli pleuropulmonare 
A. Carcinomul sau limfomul 
pulmonar 
B. Abcesul piogen pulmonar 
C. Actinomicoza 
21. Durerea radiculară la nivelul T1 
22. Durerea axilară post-mamectomie 
23. Durerea bilaterală 
A. Durerea acută bilaterală de umăr și braț 
B. Durerea acută bilaterală axilară 


glenohumerale este mult mai frecventă decît în gută. 
Radiografiile de umăr evidențiază condrocalcinoză în 50% 
din cazuri. Lichidul sinovial conţine numeroase leucocite 
polimorfonudleare şi cristale de pirofosfat de calciu. Guta și 
pseudoguta răspund prompt la terapia cu colchicină. 
Reumatismul articular acut generează febră, transpirații, 
frisoane, dureri generalizate, tulburări motorii precum şi o 
artrită migratorie care afectează umerii, coatele, încheieturile 
miîlinilor, genunchii şi articulațiile mici ale miinilor şi 
picioarelor. Istoricul recent al bolii evidențiază o faringită acută 
sau o infecţie acută de căi respiratorii superioare, iar nivelele 
serice ale anticorpilor antistreptococici sînt crescute. 
Răspunsul la tratamentul cu aspiţină este prompt. 
Sindromul Reiter determină o poliartrită asimetrică care 
afectează umerii, genunchii, gleznele şi articulațiile sacroiliace. 
Se manifestă cu febră precum şi cu alte simptome sistemice. 
Se asociază uretrita, diareea, conjunctivita și iridociclita. Lezi- 
unile cutanate şi membranare mucoase includ kerotoderma 
blennorrhagicum şi balanita cincinată. Trăsăturile entezopatice 
care sugerează. acest sindrom includ tendinita de inserție, 
periostita, osteoporoza periinserţională, eroziunile osoase şi 
osteofitele. Afectarea piciorului presupune tendinita achileană, 
fasceită plantară şi artrită subastragaliană. Medicația anti- 
inflamatorie nonsteroidiană asigură remiterea simptomato- 
logiei. Artrita Lyme debutează printr-o leziune cutanată 
inelară, eritematoasă, lent extensibilă, generată de mușcătura 
unei insecte. Rash-ului cutanat îi urmează un sindrom gripal- 
like, cu simptomatologie de tip meningită aseptică şi o 
encefalită uşoară. Artralgia şi tumefacția survin la o lună de 
la debutul bolii. Cel mai frecvent sînt afectate gleznele şi 
genunchii; pot fi implicaţi şi umerii, coatele şi încheieturile 
milinilor. Diagnosticul este confirmat de testul enzimatic 
ELISA, care pune în evidență anticorpii de tip IgM sau IgG, 
anti-Borrelia burgdorferi. Simptomatologia articulară 

răspunde la terapia cu ceftriaxină sau cu penicilină. Hepatita 
vitală B determină apariția unei erupții cutanate pruriginoase 
şi a unei poliartrite migratorii sau aditive ce poate afecta umerii 
(30% din cazuri). Diagnosticul esţe confirmat de depistarea 
în ser a AgHbs şi de testele funcționale hepatice anormale. 
Simptomatologia articulară răspunde la tratamentul cu 
aspirină. Instalarea acută a durerii de umăr, a edemului local 
şi a impotenţei funcționale, la un pacient cu hemofilie sau la 
unul aflat sub terapie anticoagulantă sugerează dezvoltarea 
unei hemartroze acute. Diagnosticul este confirmat prin 
examin CT sau RMN a umărului sau prin aspirarea cu ac fin 
a lichidului din articulația glenohumerală, efectuată după 
corectarea defectului de coagulare. 

Osteomielita umărului afectează humerusul, scrodaiiă sau 
cavitatea glenoidă adiacentă. Se instalează durere locală, edem 
şi sensibilitate dureroasă la palparea structurii osoase. Examenul 
RMN sau scintigrafia radioizotopică demonstrează o anomalie 
osoasă, dezvoltată la 1-2 săptămîni de la debutul simptomato- 
logiei, în timp ce radiografiile în incidența clasică rămîn negative 
timp de 8 săptămîni. Diagnosticul este confirmat prin biopsie 
osoasă şi culturi bacteriologice. Se impune necesitatea 
antibioterapiei în administrare intravenoasă. Cele mai multe 
cazuri la adult, se datorează traumatismelor penetrante sau 
procedurilor chirurgicale reconstructive ale umărului. 

Fracturile humerale proximale survin frecvent la vârstnici, 
fiind în legătură cu traumatisme relativ uşoare; terenul este 
însă osteoporotic. Se dezvoltă durere şi limitarea mobilităţii 
umărului. Braţul este ținut lipit de corp, făcînd imposibilă 
mobilizarea membrului. Fractura se palpează sub muşchiul 
deltoid sau în axilă. Examenul obiectiv constată sensibilitate 
dureroasă la palpare şi crepitații osoase în regiunea afectată. 
Radiografiile de umăr pun în evidenţă traseul fracturii precum 
şi amploarea deplasării. Fracturile pot fi, uneori, asociate 
luxaţiei articulare glenohumerăle. 

Fractura pe os patologic a humerusului trebuie suspicionată 
atunci cînd această survine spontan sau secundar unui 
traumatism minor. Printre cauze se numără tumorile osoase 
primitive sau metastatice, osteoporoza, osteomalacia, boala 
Paget. Radiografiile identifică afecțiunile asociate. Evidenţie- 
rea etiologică superioară este asigurată de examenul RMN 
sau CT. Biopsia osoasă defineşte leziunea responsabilă. 
Luxația anterioară a humerusului urmează extensiei, rotației 
externe şi abducției forțate a brațului. Durerea laterală de umăr 
se asociază abolirii mobilităţii articulare glenohumerale. Brațul 
este ținut în abducţie şi rotaţie externă. Pacientul nu poate 
plasa brațul afectat pe piept şi nu poate atinge cu mîna umărul 
contralateral. Relieful umărului devine proeminent subcutanat, 
sub acromion iar humerusul este absent din articulația 
glenohumerală. Radiografiile clasice confirmă diagnosticul. 
Reducerea luxaţiei ameliorează prompt durerea şi impotenţa 
funcţională a umărului. Luxaţia posterioară este rară (5% din 
cazuri) şi este secundară rotației interne, flexiei şi adducției 
forțate a umărului. Luxaţia posterioară poate urma unui episod 
convulsiv de grand-mal sau unei electrocutări severe. Umărul 
afectat are un defect glenohumeral posterior, reliefare marcată 
subcutanată şi un spațiu articular glenohumeral gol. Capul 


humeral se poate palpa posterior. Abducţia şi rotația externă 
a braţului afectat se fac cu mare dificultate. Brațul este menținut 
de pacient în poziție caracteristică (în adducţie şi rotaţie 
internă). Radiografiile confirmă luxaţia, deşi 80% dintre cazuri 
rămîn nediagnosticate inițial din cauza rezultatelor radiologice 
fals, negative. Semnele radiologice pozitive sînt semnul 
cavității glenoidale goale şi semnul buzei glenoidale de 6 mm. 
Este necesar uneori examenul CT pentru confirmarea luxației 
posterioare, Simptomatologia se remite în urma reducerii 
luxaţiei. Fractura diafizei humerale dă naştere la durere, 
tumefacție şi edem, crepitaţii osoase, sensibilitate la palpare 
şi deformare osoasă a regiunii mijlocii a brațului. Se observă 
scurtarea brațului cu 2,5-5 cm. Diagnosticul este confirmat 
radiologic. Disjuncţia acromioclaviculară generează durere 
medială de umăr, intensificată de abducţia brațului. 
Diagnosticul -se stabileşte pe baza palpării articulației 
acromioclaviculare şi pe baza radiografiilor clasice. Fractura 
claviculară se manifestă prin durere în punct fix, sensibilitate 
dureroasă la palpare şi tumefacție locală. Sînt prezente 
deformarea reliefului osos respectiv şi crepitația osoasă. 
Diagnosticul este confirmat radiologic. Ruptura tendonului 
sau muşchiului biceps survine în cursul ridicării de greutăți. 
Se aude un pocnet, urmat de apariția unui pachet muscular 
convex în profilul brațului la tentativa de realizare a flexiei 
antebraţului. Durerea se instalează în umăr, în axilă şi în 
regiunea anterosuperioară a braţului. 

Tendinita inserționată a mușchiului mare pectoral este o 
tulburare rară. Durerea şi edemul se instalează în umărul și brațul 
afectat. Calcificarea țesutului moale sau defectul osos cortical 
în vecinătatea inserției pectorale sînt depistate radiologic. 
Diferenţierea de osteosarcomul periostal necesită explorare 
chirurgicală. Osteonecroza capului humeral generează artralgii 
glenohumerale intensificate de mişcările articulare. Durerea este, 
de obicei, persistentă şi severă. Radiografiile pot rămîne normale 
luni de zile, anomaliile osoase precoce putînd fi depistate după 
cîteva săptămîni de la debut prin intermediul examenului RMN 
sau al scintigrafiei radioizotopice. Cele mai multe cazuri sînt 
secundare tratamentului cronic cu corticosteroizi. Bolile asociate 
cu osteonecroza humerală sînt: siclemia, alcoolismul, hiper- 
lipidemia, lupusul eritematos sistemic, boala chesonierilor. 
Amiotrofia nevralgică debutează cu dureri severe, persistente 
ale umărului şi brațului, dureri ce sînt intensificate de mobilizarea 
articulară. După cîteva săptămîni se instalează pareza centurii 
scapulohumerale. Afectarea bilaterală este frecventă. Analiza 
electromiografică ajută la excluderea originii radiculare a 
durerilor şi tulburărilor motorii. Radiculopatia cervicală (CS şi 
C6) generează dureri cervicale de umăr, dureri scapulare şi 
brahiale. Durerile au caracter de arsură, sînt vii şi intensificate 
de rotația gîtului, tuse și defecaţie. Tulburările motorii ale 
abducției brațului (C5) şi ale flexiei antebraţului (CS şi C6) se 
instalează frecvent. Reflexul osteotendinos al mușchiului biceps 
este diminuat. Examenul RMN al coloanei vertebrale cervicale 
demonstrează leziunea cu caracter compresiv ce afectează 
rădăcinile nervoase. Durerea referită a umărului are originea 
într-o regiune relativ îndepărtată. Durerea este vie, continuă şi 
surdă. Este intensificată de inspirul profund, de schimbările de 

poziţie și, mai puţin frecvent, de mişcările gâtului şi umărului. 
Nu se constată obiectiv tulburări la nivelul umărului, articulației 
glenohumerale sau braţului. 

Tulburările cardiace, cum sîntpericardita acută şi infarctul 
miocardic acut, determină dureri uni sau bilaterale ale 
umărului. Se pot asocia durerile precordiale şi retrosternale. 
Durerea pericardică interesează creasta trapezului şi regiunea 
medială a umărului. Este intensificată de clinostatism şi/sau 
de inspirul profund şi este ameliorată de poziția ortostatică. 
Durerea de umăr din infarctul miocardic acut este o durere 
surdă, cu caracter viu sau de constricție toracică; nu este 
influențată de mişcările respiratorii sau de schimbările de 
poziţie. Diagnosticul de pericardită sau de infarct miocardic 
acut este susținut pe baza electrocardiogramelor; seriate, a 
ecocardiografiei şi a nivelelor serice ale izoenzimelor cardiace. 

Durerea de umăr intensificată sau declanșată de inspirul 
profund poate fi secundară unui proces pleuritic ce afectează 
diafragmul. Cauzele includ pneumonia, infarctul pulmonar, 
pleurita secundară lupusului eritematos sistemic sau altor 
boli de colagen şi pleureziei tuberculoase. Examenul obiectiv 
evidențiază un sindrom de condensare (pneumonie sau infarct 
pulmonar) sau revărsatul pleural. Radiografiile clasice 
toracopulmonare descoperă infiltrate pulmonare la pacienţii 
cu pneumonie sau infarct pulmonar şi demonstrează 
integritatea parenchimului pulmonar, în cazul pacienţilor cu 
pleurită sau pleurezie. Pneumoniile răspund la antibioterapie, 
infarctul pulmonar necesită tratament anticoagulant, pleurita 
lupică are indicație pentru terapie cu prednison, iar pleurezia 
TBC beneficiază de medicaţie antituberculoasă clasică. 

Colecistita acută generează durere referită la nivelul 
extremității superioare a umărului drept. Perforaţia ulcerului 
duodenal determină, de asemenea, durere în umărul drept ce 
este intensificată de inspirul profund. Ulcerele gastrice 
benigne sau maligne pot perfora şi cauza iritaţie la nivelul 
hemidiafragmului stîng; se declanşează astfel durere în umărul 
stîng. Hemoperitoneul determină dureri de umăr vii, ascuţite, 
uni sau bilaterale. Cauzele includ ruptura unei sarcini tubare, 
ruptura splenică spontană sau traumatică, hemoragia 
secundară unei tumori hepatice benigne sau maligne, infarctul 
mezenteric şi ruptura spontană a anevrismului unei artere 
splânchnice. Abcesul subfrenic stîng sau drept poate genera 
durere în umăr, de tip pleural, dureri la baza hemitoracelui 
respectiv sau în regiuriea abdominală superioară corespunză- 
toare, frisoane şi febră înaltă. Diagnosticul este confirmat de 
examenul CT sau RMN. Pneumoperitoneul cauzează, de 
asemenea, durere de umăr uni sau bilaterală. Anevrismul de 
arteră subclavie declanşează durere de umăr, pe măsură ce se 
extinde. Anevrismul poate fi, de obicei, palpat la nivelul 
regiunii supraclaviculare a axilei şi/sau se evidenţiază prin 
arteriografie selectivă. 


Durerea axilară 


Durerea axilară este determinată de infecțiile generatoare de 
abcese cutanate multiple (hidrosadenită supurată) sau a unui 
abces cutanat local (Staphilococcus aureus). Adenopatia 


axilară dureroasă este rezultatul inoculării unui agent infecțios 
la nivelul țesutului cutanat al mîinii sau antebraţului. În locul 
respectiv, considerat poarta de intrare, se poate forma o papulă, 
o veziculă, o pustulă sau o ulcerație. Boala „ghearelorde 
pisică“ se dezvoltă la două săptămîni de la lezarea brațului de 
către animal. Determină apariţia de noduli limfatici axilari, 
sensibili la palpare, măriți de volum. Diagnosticul se bazează 
pe cercetarea anamnestică amănunțită şi pe biopsia ganglionară 
axilară urmată de examen histopatologic. 

Limfadenita streptococică cauzează simptomatologie 
sistemică severă, edem extins al peretelui toracic, umărului şi 
braţului, precum şi ganglioni axilari dureroşi spontan şi la 
palpare. Limfadenita stafilococică survine secundar unui 
furuncul al mfinii. Edemul difuz al mîinii, eritemul, durerea 
şi limfangita ascendentă se asociază cu algie axilară şi cu 
adenopatie sensibilă la palpare. 

Bolnavii leucemici, aflaţi sub chimioterapie pot dezvolta o 
celulită axilară dureroasă, limfadenită şi ulcerații cutanate. 
Agentul incriminat este, de obicei, Pseudomonas aeruginosa, 
mai pot fi implicați şi alți bacili gram-negativi, precum şi S. 
aureus. i 

Tularemia se dezvoltă în urma contactului cu un iepure de 
cîmp sau cu un bizon sau secundar pişcăturii unei insecte. 
Leziunea cutanată inițială se instalează la nivelul milinii sau 
antebraţului. Urmează curînd febra, frisoanele și adenopatia 
axilară dureroasă. La poarta de intrare distală se dezvoltă o 
ulceraţie. cutanată persistentă. Diagnosticul se bazează pe 
anamneză şi pe testul microaglutinării, ce depistează în ser 
anticorpii anti-Francisella tularensis. 

Tumefacția ganglionară axilară dureroasă şi masivă, asociată 
cu febră şi simptomatologie sistemică, caracterizează pacientul 
cu ciumă bubonică. Călătoria recentă într-o țară endemică 
sugerează diagnosticul. Confirmarea presupune izolarea 
Yersiniei pestis în sînge sau de la nivelul unui nodul ganglinar. 
Frotiul obținut se colorează Gram sau Wayson. 

Rănile miinii şi antebraţului provocate de muşcăturile de 
om sau animal. generează celulită locală, limfangită, febră, 
frisoane şi adenopatie axilară, dureroasă spontan şi la palpare. 

Algia axilară secundară trombozei venei axilo-subclaviculare 
se însoţeşte de coloraţia roşie-purpurie a brațului, edem local, 
distensia rețelei venoase regionale atît în repaos cît şi secundar 
efortului fizic al membrului superior respectiv. Flebografia 
confirmă diagnosticul. Durerea axilară mai poate fi determi- 
nată de fractura extremității proximale humerale, de 
costocondrită, de întinderea structurilor musculare ale 
regiunii respective, sau de distensia gazoasă a stomacului. 
Pneumotoraxul acut declanşează dureri axilare de tip pleural, 
dureri toracice anterioare şi dispnee. Afecțiunile sînului, cum 
ar fi chisturile cu evoluţie rapid progresivă, tumorile sau 
abcesele dau dureri axilare. Bolile pleuropulmonare ( cum ar 
fi, tumorile, abcesul piogen, actinomicoza) se pat extinde de 
la suprafața pleurală spre peretele toracic superolateral 
(regiunea axilară); localizarea extinderii este determinată prin 
examen CT. Aceste leziuni determină dureri axilare şi de umăr 
prin invadarea directă a peretelui toracic. Rareori, radiculo- 
patia T| secundară herniei de disc T1-T2, poate genera dureri 

cervicale, axilare, de umăr și ale regiunii mediale a brațului. 
Diagnosticul este confirmat prin examen CT sau RMN. 
Durerea axilară persistentă şi hipoestezia regiunii supero- 
interne a brațului și axilei sînt secundare Jim/adenectomiei 
lărgite, efectuate la pacientele cu cancer de sîn. 


[|] DESCRIEREA AFECȚIUNILOR 
ENUMERATE 


Durerea de umăr şi braţ 


1. TENDINITA CALCIFICATĂ ŞI BURSITA 
SUBDELTOIDIANĂ 


Durerea cu caracter paroxistic se instalează brusc. Este 
localizată la nivelul articulației glenohumerale şi poate 
iradia distal de locul inserției mușchiului deltoid. Brațul 
este ținut în adducție şi orice încercare: de mobilizare a 
membrului respectiv se soldează cu un eşec total. În 


regiunea corespunzătoare tuberculului mare humeral, se 
dezvoltă tumefacție, edem, hipertermie cutanată şi 
sensibilitate dureroasă la palpare. 

Radiografiile în incidență iiiiosojotttilicecie efectuate 
cu umărul în poziție neutră inițial, apoi în rotație internă şi 
rotație externă evidenţiază, de obicei, depozite calcare în 
tendonul mușchiului supraspinos: sau în tendoanele 
mușchilor infraspinos şi teres minor. Ruptura unui depozit 
calcar tendinos, cu pătrunderea sa în bursa subdeltoidiană 


" apare radiologic ca o semilună șubțire, radioopacă ce 


depăşeşte calcificarea tendinoasă şi conturează prelungirea 
bursei. Depozitele calcare observate în decursul fazei 
simptomatologiece acute ale acestei tulburări au un aspect 
vătuit, pufos, imprecis delimitat. 

Bursa adiacentă poate sau nu să se inflameze secundar 
depunerii calcare lîngă sau în sacul bursal. Injectarea cu 
lidocaină în regiunea dureroasă, urmată de puncţionarea 
tendonului calcificat și de lavajul cu soluție salină sterilă 
asigură remiterea simptomatologiei în 61-79% din cazuri. 
Uneori, sînt necesare mai multe reprize terapeutice 
injectabile succesive. Adăugarea unui corticosteroid 


TABELUL INCIDENȚEI BOLILOR 


Ce 


INCIDENȚA LA 100.000 (APROXIMATIVĂ) 


Frecvente (>100) Relativ frecvente (>5-100) Rare (>0-5) 
DUREREA DE UMĂR ŞI BRAŢ 
Tendinita calcificată şi bursita subdeltoidiană ' Pseudoguta articulației glenohumerale Artrita septică glenohumerală 
Fractura humerală proximală Reumatismul articular acut Guta articulației glenohumerale 
Luxaţia anterioară glenohumerală Sindromul Reiter Hemartroza acută a articulației glenohumerale 
Disjuncția acromioclaviculară Artrita Lyme Osteomielita acută a umărului 
Fractura claviculară Artrita satelită hepatitei virale B Fractura pe os patologic a humerusului 
Fractura humerusului proximal şi luxația Tendinita muşchiului mare pectoral 
glenohumerală Durerea de umăr referită, secundară pleureziei 
Luxaţia glenohumerală posterioară tuberculoase, ulcerului duodenal sau gas- 
Fractura diafizei humerale tric perforat, carcinomului gastric perforat, 
- Ruptura tendonului sau mușchiului biceps hemoperitoneului (generat de ruptura 
Osteonecroza capului humeral spontană a splinei, de hemoragia hepatică 
Amiotrofia nevralgică tumorală, de infarctul mezenteric, de 
Radiculopatia cervicală (CS5-C6) ruptura anevrismului de arteră mezente- 
Durerea de umăr referită, secundară rică), abcesului subfrenic şi pneumo- 
pericarditei;infarctului miocardic acut, peritoneului 
pneumoniei şi pleureziei, infarctului Anevrismul de arteră axilo-subelaviculară 


pulmonar, pleuritei lupice, colecistitei 
acute, hemoperitoneului generat de sarcina 
tubară ruptă sau de ruptura traumatică a 


splinei 
DUREREA AXILARĂ 

Boala „ghearelorde pisică“ j Limfadenita axilară stafilococică Limfadenita axilară streptococică 
Abcesul cutanat axilar Infecţiile axilare satelite leucemiei Tularemia 
Hidrosadenita supurată Muşcătura umană Ciuma bubonică 
Muşcătura de animal Pneumotoraxul Tromboza venoasă axilo-subclaviculară 
Fractura humerusului proximal Bolile pleuropulmoare secundare carcinomului Bolile pleuropulmonare cauzate de abcesul 
Costocondrita cu iradiere axilară pulmonar pulmonar piogen, de actinomicoză sau de 


Mialgia Durerea postlimfadenectomie axilară limfom 


Distensia gazoasă gastrică 
Afecțiunile mamare 


Durerea radiculară cu origine la nivel Tl 


Ce 

anestezicului local nu accelerează rezolvarea simptomato- 
logică şi nu aduce beneficii locale adiționale. Eşecul 
măsurilor terapeutice descrise mai sus impune instituirea 
procedurilor chirurgicale de îndepărtare a depozitelor 
calcare. 


2. ARTRITA ACUTĂ 


A. Artrita septică a articulației glenohumerale. Debutul 
poate fi acut sau insidios. Durerea umărului afectat poate 
fi moderată sau severă. Mişcările articulare intensifică 
durerea; braţul este ținut în extensie compensatoare. 
Tumefacţia. fluctuentă a regiunii anteromediale gleno- 
humerale, eritemul cutanat adiacent şi hipertermia locală 
se instalează în scurt timp de la debut. În unele cazuri, 
tumefacția poate fi de fapt un abces subcutanat primitiv 
care comunică cu cavitatea articulară. 

Sensibilitatea. dureroasă la palpare poate fi difuză sau 
localizată. Febra survine în 57% din cazuri, leucocitoza în 
50% din cazuri, iar VSH-ul crescut în 100% din cazuri. 
Lichidul sinovial aspirat este tulbure, de culoare galben-brun. 
Numărul de leucocite este cuprins între 10.000-100.000/mm*; 
polimorfonuclearele predomină. În jur de 50% dintre 
pacienţii cu artrită septică au o concentraţie de glucoză 
sinovială ce reprezintă jumătate din glicemia periferică. 
Frotiul Gram efectuat din lichidul sinovial descoperă 
agentul patogen responsabil în 67% din cazuri, în timp ce 
culturile bacteriologice sînt pozitive în 90% din cazuri. 
Hemoculturile sînt pozitive în 50% din cazuri. Radio- 
grafiile indică leziuni litice precoce, evocatoare de osteo- 
mielită. Examenele CT şi RMN sînt mult mai sensibile în 
detectarea precoce a modificărilor osoase osteomielitice. 
Artrita septică a umărului survine la vîrstnici (în jur de 65 
de ani) şi la pacienții cu boli cronice (diabet zaharat, artrita 
reumatoidă, ciroză alcoolică, neoplazie sau cardiomio- 
patie). Tratamentele injectabile anterioare sau procedurile 
aspirative ale lichidului sinovial reprezintă factori de risc 
importanți întâlniți în 44% din cazuri. Agentul patogen cel 
mai frecvent incriminat este stafilococul auriu. Gonococul 
este cel mai des întîlnit la grupa de adulți activi sexual. 
Alţi germeni implicaţi în etiopatogenia artritei gleno- 
humerale sînt: Streptococcus pyogenes, Streptococcus 
pneumoniae, streptococii de grup B,:microorganismele 
enterice gram-negative (Escherichia coli, Proteus 
mirabilis, specii de Salmonella). Pseudomonas aeruginosa 
şi Serratia marcescens sînt agenții patogeni cel mai frecvent 
izolați la toxicomanii ce-şi injectează drogul intravenos. 
Artrita septică poate recunoaşte o cale hematogenă sau este 
secundară unei osteomielite adiacente. Cauza cea mai 
frecventă a artritei glenohumerale septice la adulţi este 
reprezentată de contaminarea directă a articulației prin 
intermediul unui traumatism penetrant produs de cuțit, de 
instrumentarul chirurgical, de un proiectil, o schijă, etc. În 
ciuda instituirii precoce a drenajului glenohumeral şi a 
antibioterapiei adecvate, rezultatele funcționale sînt slabe, 
50% dintre pacienți rămînînd ulterior cu tulburări de 
mobilizare activă articulară. 

B. Sinovita indusă de ebninaiep decristale în articulația 
glenohumerală 


1. Atacul acut de gută. Se instalează la nivelul umărului 
o durere severă, cu edem şi eritem, iar temperatura poate 
atinge 39C. Mobilitatea articulară glenohumerală este 
limitată. Interesarea umărului în cadrul atacului inițial 
este rar întîlnită. Cei mai mulți pacienți relatează 
episoade acute anterioare cu lezare articulară metatarso- 
falangiană (haluce); radiocarpiană sau la nivelul 
gleznelor şi genunchilor. Lichidul sinovial aspirat 
conține un număr mare de leucocite polimorfonucleare, 
precum şi cristale de urat monosodic, Nivelele serice 
de acid uric sînt crescute. Guta mai poate da naştere 
unei bursite acute subacromiale sau unei tendinite acute 
a muşchilor rotatori. Artrita glenohumerală survine în 
guta postoperatorie sau la femeile aflate în post- 
menopauză ce dezvoltă gută poliarticulară. Colchicina 
este un agent terapeutic specific şi eficient; rezolvă 
simptomatologia dureroasă în 24-48 ore. 


2; Atacul acut de pseudogută. Această tulburare se 
manifestă prin dureri acute de umăr, edem, eritem şi 
căldură locală, alături de sensibilitate dureroasă la 
palpare. Braţul este ținut în adducție, iar încercările de 
a-l mobiliza eșuează. Calcificări lineare sau punctiforme 
îmbracă capul femural (condrocalcinoza) în 50% din 
cazuri. Lichidul sinovinal conține un număr mare de 
leucocite polimorfonucleare, precum şi cristale de 
pirofosfat de calciu. Genunchii, încheieturile mfinilor 
şi şoldurilor sînt cel mai frecvent afectate, umărul putînd 
fi şi el interesat în cadrul unei simptomatologii de debut. 
Colchicina şi antiinflamatoarele nesteroidiene sînt 
eficiente. Hiperparatiroidismul şi hemocromatoza 
trebuie excluse la pacienții cu psudogută poliarticulară. 


C. Reumatismul articular acut. Se instalează febră, asociată 
cu dureri, eritem şi tumefacţia genunchilor, şoldurilor, 
coatelor, închieturilor mfinilor şi umerilor. Afectarea este 
deseori asimetrică şi migratorie; pe măsură ce unele articulații 
se remit simptomatologic, altele sînt afectate. Nodulii 
subcutanați se palpează pe suprafeţele extensoare învecinate 
coatelor şi încheieturilor mfinii. Durerea de umăr şi limitarea 
mobilității articulare pot fi severe. Istoricul recent al bolii 
descoperă o angină sau un sindrom gripal cu 2-5 săptămîni 


„ înaintea debutului (în 67% din cazuri). Nivelele serice de 


antihialuronidoză, antistreptolizină O şi antidezoxi- 
ribonuclează B sînt, de obicei, crescute. Testul streptozyme 
reprezintă un screening sensibil indicat pentru depistarea 
infecțiilor recente; cu streptococi de grup A. Răspunsul 
terapeutic este excelent la administrarea de aspirină. 
Episoadele recurente de artrită acută pot fi prevenite prin 
penicilinoterapie zilnică, în administrare orală. 


D. Sindromul Reiter. Pacienţii manifestă o poliartrită 
asimetrică (96% din cazuri). Genunchii, gleznele şi 
şoldurile sînt dureroase şi edemaţiate. Afectarea umerilor 
este frecventă şi survine uni sau bilateral. Uretrita se întîl- 

neşte în 88% din cazuri, însă deseori este:ușoară și poate fi 3. OSTEOMIELITA ACUTĂ A'UMĂRULUI 


omisă la examenul clinic. Conjunctivita cauzează un uşor 
prurit ocular sau o senzaţie de „nisip în ochi“, Secreţia 
conjunctivală este crescută. În unele cazuri, se dezvoltă 
sindromul ochiului roşu datorat iritei sau iridociclitei asoci- 
ate. Afectarea oculară survine în 59% din cazuri. Kerato- 
derma blennorrhagicum (20% din cazuri) implică regiunea 
plantară, degetele de la picioare şi penisul. Leziuni izolate 
se pot contura pe scrot, palme, scalp şi trunchi. Erupția cutana- 
tă debutează sub formă veziculară şi evoluează apoi sub 
aspect nodular hiperkeratozic. Balanita circinată este nedure- 
roasă şi afectează glandul şi tegumentul anterior (23-50% 
din cazuri). Durerile se pot contura la nivel lombosacrat în 
70% din cazuri şi la nivelul regiunii calcaneene în 58% 
din cazuri. Ultimul tip de durere se datorează tendinitei 
achileene, fasceitei plantare şi/sau afectării articulaţiilor 
subastragaliene. Trăsăturile entezopatice includ degetele 
în formă de cîrnăciori, tendinita de inserţie, sacroileita, 
periostita, osteofitele, osteoporoza periinserțională, erozi- 
unile. Diagnosticul se bazează pe descoperirea semnelor 
clinice caracteristice. Se face frecvent confuzia diagnostică 
cu artrita gonoreică acută, de aceea sînt necesare culturi 
bacteriologice repetate pe medii specifice Nesseria gonorrhoeae. 


E. Artrita Lyme. Este secundară muşcăturii unei insecte 
(căpuşă). Manifestarea inițială constă într-un rash 
eritematos aplatizat sau uşor reliefat. Se dezvoltă curînd 
un centru mai clar, erupția luînd caracter migrator prin 
extindere (eritemul migrator). După 1-2 săptămîni, se 
instalează un sindrom febril, cu, mialgii, artralgii, febră, 
cefalee, dureri cervicale, redoare. Durerea articulară şi 
edemul afectează umerii, coatele, încheieturile, miinilor, 
genunchii şi gleznele. Diagnosticul este confirmat de testul 
ELISA care depistează anticorpii serici anti-Borrelia 
burgdorferi. Se obţine un răspuns terapeutic bun la 
administrarea de penicilină sau ceftriaxonă. 


F. Artrita satelită hepatitei virale B. Survine o poliartrită 
migratorie simetrică sau asimetrică, cu durata cuprinsă î între 
“câteva zile şi 6 luni. În 70% din cazuri sînt afectate 
articulațiile mi:inii, umerii în 30% din cazuri, încheieturile 
miîinilor în 22%, coatele î în 26% şi genunchii în 35% din 
cazuri. Rash-ul pruriginos, urticarian, de tip maculopapular 
sau petesial se instalează la 50% dintre pacienți. 

Diagnosticul este confirmat de depistarea AgHBs în ser şi 
de testele funcţionale hepatice anormale. Răspunsul 
terapeutic poate fi favorabil la administrarea de salicilați. 


G: Hemartroza acută secundară hemofiliei sau terapiei 
anticoagulante. Debutul este acut, manifestat prin durere 
severă la nivelul umărului, pierderea mobilității articulare 
şi tumefiere locală. Examenul CT sau RMN evidențiază 
hemoragia intraarticulară. Cauzele includ hemofilia, 
traumatismul, terapia anticoagulantă. Se dezvoltă infecții 
bacteriene secundare şi artrite septice. Hemartroza 
hemofilică se tratează prin administrarea de factor VIII, 
urmată de aspirarea sîngelui acumulat intraarticular. 


Osteomielita acută hematogenă este, de obicei, o boală a 
copilului însă se întîlneşte şi la toxicomanii ce-şi admi- 
nistrează drogurile intravenos precum şi la bolnavii de 
siclemie. Se dezvoltă local durere, tumefacție, impotență 
funcţională, hipertermie şi eritem cutanat, sensibilitate 
dureroasă la palparea reliefului osos afectat. Simptomato- 
logia sistemică sugerează statutul infecției şi include febra, 
frisoane, greață şi stare generală alterată. Radiografiile 
clasice rămîn negative timp de 2-8 săptămîni după debutul 
simptomatologiei. Examenul RMN descoperă o arie 
neregulată cu semnal şcăzut, la nivelul humerusului sau 
claviculei; evidenţiază în plus lichid la nivehul articulației 
glenohumerale. Scintigrafia osoasă cu tehnețiu arată 
hiperfixarea radiotrasorului la nivelul humerusului afectat, 
în 90% din cazuri. Diagnosticul este confirmat cu ajutorul 
biopsiei osoase cu ac Craig. Răspunsul la antibioterapie 
este bun. Cele mai multe cazuri la adult sînt secundare 
traumatismelor penetrante ce afectează humerusul, 
clavicula sau scapula sau sînt urmarea procedurilor 
chirurgicale reconstructive ale umărului. La adulți, cel mai 
frecvent implicat este humerusul; la toxicomani, însă 
clavicula este cel mai des afectată, datorită diseminării 
hematogene a infecţiei. Scapula este infectată secundar 
injecțiilor intraarticulare cu corticosteroizi sau după 
aspirarea de lichid sinovial. 


4. TRAUMATISMELE 


A. Fractura proximală a humerusului. Se dezvoltă 
durere, sensibilitate la palpare și crepitaţii la nivelul 
articulației glenohumerale şi în regiunea superolaterală a 
axilei. Durerea este persistentă, are caracter viu şi împiedică 
mobilizarea activă sau pasivă a brațului. Flexia sau abducția 
braţului devin imposibile. Fracturile proximale ale 
humerului sînt clasificate în: fracturi cu deplasare minimă 
(nici un segment deplasat cu mai mult de 1 cm sau angulat 
mai mult de 450) şi fracturi cu deplasare importantă. 
Fractura se poate produce la nivelul colului humeral 
anatomic, dar deplasarea fără separarea celor doi tuberculi 
survine rareori. Fractura de la nivelul colului humeral 
chirurgical induce o deplasare mare, cu impact asupra 
capului humeral. Reducerea chirurgicală a fracturii poate 
genera necroză avasculară a capului humeral. Avulsia 
tuberculului mare, cu deplasarea în sus a fragmentului 
respectiv, survine ca o leziune izolată sau asociată fracturii 
colului chirurgical (această din urmă posibilitate putînd 
imprima rotația posterioară a segmentului humeral 
articular). Vascularizaţia capului humeral este normală şi 
nu se complică cu necroză aseptică. Se poate produce 
fractura cu smulgerea marii tuberozități. Capul humeral 
poate fi abdus şi rotat extern în cazul unei fracturi asociate 
a colului chirurgical (leziune osoasă triplă). Suprafața 
articulară poate fi rotată anterior. Dacă ambii tuberculi sînt 
smulşi (fractură cvadruplă), vascularizația capului humeral 
poate fi compromisă. 

B. Fractura-luxație proximală a humerusului. Luxația 
anterioară a articulației glenohumerale, asociată cu fractura 
proximală de humerus generează dureri severe în umăr şi 
sensibilitate dureroasă la palpare. Relieful umărului este 
accentuat subcutanat, acromionul fiind proeminent. 
Absența capului humeral din cavitatea glenoidă se observă 
la palparea regiunii anterolaterale a umărului. De mare 
ajutor este şi examenul obiectiv comparat (umărul contro- 
lateral). Luxaţia poate fi anterioară sau posterioară. 
Diagnosticul se confirmă prin radiografiile clasice; 
amănuntele lezionale se stabilesc prin examen CT. 


C. Fractura pe os patologic. Cele mai multe fracturi ale 
humerusului proximal survin la vîrstnici şi sînt secundare 
traumatismelor minore. Incidența mare la acest grup de 
vârstnici se explică prin frecvența mare a osteoporozei. 

Fracturile pe os patologic mai pot fi determinate de 
osteomalacie, boala Paget sau de tumorile osoase benigne 
sau maligne. Istoricul recent evidențiază un traumatism 
minor sau, dimpotrivă, nici un eveniment agresional nu 
precede fractura. Radiografiile clasice identifică, de obicei, 
afecțiuni osoase neoplazice sau metabolice în humerusul 
proximal. Ariile osoase neoplazice, care nu pot fi depistate 
prin examen radiologic sînt sesizabile tomografic. 


D. Luxaţia acută a articulației glenohumerale 


1. Luxaţia anterioară. Luxaţia anterioară este cea mai 
frecventă (95%) din luxaţiile umărului. Cauza este 
reprezentată de extensia forțată a brațului, asociată cu 
rotația externă şi cu abducția membrului. Se dezvoltă 
durere severă şi limitarea mişcărilor articulare la nivelul 
umărului. Brațul este ținut, de către pacient, în abducţie 
şi în uşoară rotație externă. Pacientul nu poate să-şi 
plaseze mîna ipsilaterală pe umărul controlateral. 
Luxaţia subcoracoidiană dezvoltă un defect posterior 
glenohumeral, acromionul devenind proeminent. 
Regiunea subacromială este anormal reliefată, iar capul 
humeral lipsește din cavitatea glenoidă dacă acesta este 
luxat inferior. Radiografiile clasice confirmă diagnosti- 
cul. Reducerea închisă este posibilă, asigurînd 
remisiunea durerii şi impotenţei funcționale. 


2, Luxaţia posterioară. Capul humerusului poate fi 
luxat posterior, secundar unei chirciri violente la nivelul 
umărului anterior sau unei forțe aplicate brațului şi 
umărului care determină rotația internă, flexia şi 
adducția membrului superior. Electrocutarea sau 
sindroamele convulsive pot genera mişcări tonice 
repetate de rotație internă a braţului, ceea ce duce la 
luxaţie humerală posterioară. Se dezvoltă durere în umăr 
şi impotență funcțională. Brațul este ținut de către 
pacient în adducție şi rotație internă. Cavitatea glenoidă 
este goală iar proeminența capului femural se poate 
palpa posterior. Mişcările de abducție şi rotație externă 
ale brațului afectat sînt imposibil de efectuat. Pacientul 
este incapabil să efectueze supinația antebraţului, atunci 
cînd brațul este flectat la 90. Radiografiile trebuie să 

ilustreze imaginea anteroposterioară adevărată a 
umărului (incidența oblică de 35-45" față de trunchi), 

' imaginea anteroposterioară standard, imaginea axilară 
laterală. Luxaţia este confirmată radiologic datorită 
semnului cavităţii glenoide goale'şi a buzei glenoide 
de 6 mm (în incidența antero posterioară standard). 
Semnul cavităţii glenoide goale este reprezentat de un 
spaţiu liber observabil în jumătatea anterioară glenoidală 
iar semnul buzei glenoide de 6 mm este-prezent atunci 
cînd distanța dintre buza anterioară glenoidă şi capul 
humeral depăşeşte 6 mm. Diagnosticul de luxaţie 
posterioară este fals negativ în 60-80% din cazuri, din 
cauza examenului obiectiv incomplet sau a radiografii- 
lor neperformante... 

Examenul CT este util pentru definirea relației de 
vecinătate dintre capul humeral şi cavitatea glenoidă. 
Reducerea închisă, cu executarea tracțiunii laterale şi 
rotației externe a. brațului şi cu apăsarea posterioară 
asupra capului humeral va conduce la remisiuea durerii 
de umăr şi a impotenţei funcționale. 


E. Fractura diafizei humerale. Durerea, tumefacția, 
sensibilitatea dureroasă la palpare survin în porțiunea 
mijlocie a brațului. Sînt prezente crepitații osoase, atunci 
cînd se palpează fragmentul proximal şi cel, distal. 
Deformarea regiunii este evidentă. Fracturile diafizei 
humerale pot fi determinate de contuziile directe, de 
căderea-pe mînă şi cot, de căderea pe braţul ipsilateral, de 
plaga prin împuşcare. Fracturile generate de impactul-direct 
sînt, de obicei, transverse sau cominutive, în timp ce cele 
cauzate de contracția musculară violentă sau de căderile 


„pe braţul ipsilateral au traseu spiralat. Nervul radial poate 


fi afectat, generînd hipoestezie la nivelul feței dorsale a 
mâinii respective. Răâdiografiile elucidează diagnosticul. 
Fracturile pacienţilor-de peste 65 ani survin, de obicei, în 
contextul unei osteoporoze.; 


F. Disjuncţia acromioclaviculară. Severitatea acestei 
afecțiuni este variabilă. Este generată, de obicei, de un 
impact direct violent sau de căderea pe umărul respectiv. 
Durerea se instalează în regiunea corespunzătoare articula- 
ției acromioclaviculare. Clavicula este luxată în sus sau 
deplasată inferior în raport cu acromionul. Sînt prezente 
tumefierea locală şi echimozele. Diagnosticul se stabileşte 
pe baza examenului obiectiv (palpare) şi este confirmat 
radiologic. 


G. Fracturile claviculei. Pacienţii prezintă durere locală, 
sensibilitate dureroasă la palpare, crepitaţii osoase, 
deformarea regiunii respective, tumefacție şi: echimoze 
cutanate. Deformarea osoasă se poate decela palpator, fiind 
confirmată radiologic. 


5. RUPTURA TENDONULUI SAU A MUŞCHIULUI 


BICEPS 


Pacientul relatează că în timpul ridicării unui obiect greu a 
perceput un zgomot pocnit urmat de instalarea durerii la 

nivelul umărului, axilei şi brațului. Imprimarea mişcării 
de flexie antebraţului evidențiază faptul că pîntecul 
muşchiului formează un pachet convex în porțiunea distală 
a regiunii superioare a brațului (ruptura capului lung al 
bicepsului). Ruptura tendonului distal al bicepsului se 
însoţeşte de durere în fosa antecubitală şi în zona pachetului 
muscular convex proximal. Ruptura este secundară 
contracției musculare viguroase. 

La alți pacienți, ruptura mușchiului biceps este secundară 
degenerescenţei tendinoase. 


6; TENDINITA MUŞCHIULUI MARE PECTORAL 


Durerea şi tumefacția survin la nivelul umărului şi brațului. 
Mobilizarea articulară locală este limitată. Radiografiile 
humerusului evidențiază calcificări ale țesutului moale, 
adiacente extremității superioare humerale și/sau neo- 
formaţie tisulară osoasă subperiostal, la locul de inserţie 
al muşchiului mare pectoral. De asemenea, se pot observa 
zone de osteoliză corticale. Tendonul muşchiului mare 
pectoral prezintă degenerescenţă tisulară, observîndu-se 
înlocuirea fibrelor rupte cu țesut de granulaţie, Această 
tulburare poate fi confundată radiologic cu osteosarcomul 
periostal. Diferențierea se face prin explorare chirurgicală. 


7. OSTEONECROZA CAPULUI HUMERAL 


Durerile severe şi persistente se instalează în aria 
gleonohumerală. Durerea este intensificată de ridicarea şi 
abducția brațului. În unele cazuri, durerea este declanșată 
doar în timpul mobilizării articulare, dispărînd în repaus. 
Radiografiile rămîn normale luni de zile de la debutul 
afecțiunii. Scintigrafia osoasă cu radionuclizi sau examenul 
RMN evidențiază anomalii ale morfologiei capului humeral 
cu mult timp înainte ca acesta să fie vizibil radiologic. Faza 
Ia bolii (preradiologică) poate progresa, dar de cele mai 
multe ori intră în remisiune. Osteonecroza nontraumatică 
este frecvent asociată cu terapia cortizonică. Afecţiunile 
însoţite de osteonecroza capului humeral Sînt expuse în 
tabelul 39-1. 


Tabelul 39-1 

8. AMIOTROFIA NEVRALGICĂ (NEUROPATIA 


BRAHIALĂ) 


Debutul este acut, manifestat prin durere severă şi 
persistentă la nivelul umărului şi brațului. Durerea are 
caracter de arsură sau de junghi. Este intensificată de 
mobilizarea articulației umărului dar nu de rotația gîtului, 
tuse, strănut sau defecaţie. Se dezvoltă sensibilitate 
dureroasă severă la palparea locală. Durerea bilaterală este 
frecventă. Durerea durează două săptămîni sau mai mult. 
Tulburări motorii sau paralizii se dezvoltă pe măsură ce 
durerea se remite. Cel mai frecvent afectați sînt muşchii 
deltoid, dințat anterior și spinal. Tulburările motorii ale 
pacienţilor cu afectare bilaterală sînt mai frecvente la 
nivelul unuia dintre membre. 

Hipoestezia survine la nivelul unei mici zone laterale a 
umărului. Tulburările senzitive ale antebraţului şi miinii 
sînt rare. Analiza electromiografică demonstrează 
denervare musculară la nivelul structurilor paretice, precum 
şi la nivelul altor grupe musculare aparent neafectate clinic. 
Muşchii paraspinali nu prezintă semne de denervare. 
Potenţialele de acţiune ale nervilor senzitivi sînt scăzute, 
deoarece afectarea neurală este postganglionară. Examenul 
RMN al coloanei cervicale este normal. Vindecarea survine 
spontan şi este lentă (pe parcursul a doi sau mai mulți ani). 
Nu există tratament specific. 


9. RADICULOPATIA CERVICALĂ 


Compresia rădăcinilor C5-C6 determină dureri de umăr și 
dureri scapulare. Durerea are caracter de arsură și este 
persistentă. Junghiurile dureroase lancinante pot iradia spre 
braţ şi chiar spre mînă. Reflexul bicipital este diminuat, 
iar lezarea C6 determină hipoestezia policelui. Tulburările 
motorii ale abducţiei brațului (C5), ale flexiei antebraţului 
şi ale extensiei articulației radiocarpiene (C6) pot fi uneori 
prezente. Mobilizarea umărului nu influenţează durerea, 
dar rotirea gîtului sau manevra Spurling intensifică durerea 
sau produc junghiuri lancinante, cu iradiere spre braț şi 
mînă. Activităţile care cresc presiunea intraspinală (strănut, 
tuse sau defecaţie) pot, de asemenea, intensifica sau 
declanşa durerea. Examenul RMN sau CT al coloanei 


AFECȚIUNILE ASOCIATE CU a cervicale evidențiază comprimarea radiculară de-către un 
OSTEONECROZA CAPULUI HUMERAL disc intervertebral, descoperă un canal radicular nervos 
Alcoolismul îngust, un hematom epidural, un dbces sau o tumoră. 
Ciroza hepatică Intervenţia chirurgicală este necesară pentru ameliorarea 
Pancreatita durerii şi pentru prevenirea progresiei tulburărilor 


Siclemia (homo sau heterozigotă) 
Hiperuricemia şi guta 


neurologice. 


Hiperlipidemia 10. DUREREA IRADIATĂ LA NIVELUL UMĂRULUI 
Boala Gaucher 
Limfoamele A, Cardiacă 


Lupusul eritematos sistemic 

Artrita reumatoidă 

Boala de cheson 

Boala de iradiere 

Corticoterapia (orală, parenterală sau mm pg 
Traumatismele 


N 


1. Pericardita acută. Pacienţii cu pericardită acută pot 
prezenta dureri la nivelul crestei muşchiului trapez (în 
umărul stîng) uni sau bilateral (în ambii umeri). Se 
asociază durere retrosternală şi precordială. Caracterul 
durerii de umăr este viu sau sub formă de junghi. Este 

intensificată de clinostatism şi de decubitul lateral stîng. 
Este ameliorată de ortostatism sau de poziția şezîndă. 
Inspirul profund poate, de asemenea, intensifica durerile 
de umăr şi de piept. Se instalează febra, transpirațiile, 
fatigabilitatea şi starea generală alterată. Se poate decela 
frecătura pericardică. Electrocardiograma poate fi 
normală sau poate evidenția supradenivelare ST în 
derivațiile membrelor şi în cele precordiale. Aceste 
segmente ST devin izoelectrice în 1-2 săptămîni, undele 
T asociate fiind normale, aplatizate sau inversate. 
Ecocardiografia evidențiază revărsatul pericardic. Cele 
mai multe cazuri de pericardită acută sînt datorate 
infecțiilor virale sau proceselor autoimune (idiopatice); 
sînt secundare infarctului miocardic, procedurilor 
chirurgicale cardiovasculare sau traumatismului; se mai 
pot asocia frecvent cu bolile de colagen. Răspunsul este 
prompt la administrarea de prednison, febra şi durerea 
dispărând în 1-2 zile. 


2. Infarctul miocardic acut. Durerile severe se 
conturează la nivelul umărului și brațului stîng. Se 
asociază dureri ale regiunii retrosternale, cotului şi 
antebrațului. Se instalează transpiraţiile, fatigabilitatea, 
palpitaţiile şi ameţelile. Electrocardiograma evidențiază 
accidentul coronarian acut. Nivelele serice ale LDH şi 
CPK sînt crescute în primele 24 ore. Terapia tromboli- 
tică sau angioplastia directă rezolvă obstrucţia arterială 
coronariană şi asigură remisia simptomatologiei. 
Coronarografia descoperă leziunea răspunzătoare. 


B. Pleurală. Pleurita care afectează pleura diafragmatică 
generează dureri vii de umăr, intensificate de inspirul 
profund. Se instalează tahipneea reactivă. Umărul şi 
regiunea cervicală devin sensibile la palpare, iar după cîteva 
'ore, mişcările gâtului și umărului intensifică, de asemenea, 
durerile. Aceste simptome duc deseori la confuzia cu o 
afecțiune locală musculoscheletală. Durerile toracice 
anterolaterale bazale, intensificate de mişcările respiratorii 
se pot, de asemenea, instala. Durerile de tip pleural ale 
umărului sînt secundare următoarelor afecțiuni: 


1. Pneumonia. S. pneumoniae (25-60% din cazuri), 
Hemophilus influenzae (4-15% din cazuri), S. aureus 
(2-10% din cazuri), bacteriile gram negative şi 
Legionella pneumophila sînt agenţii bacterieni cel mai 

” frecvent implicaţi în cazurile de pneumonie dobîndită 
în colectivitate. Pneumonia de aspirație, determinată 
de bacteriile aerobe şi anaerobe, se poate de asemenea 
asocia cu durerile de tip pleural ale umărului şi ale 
toracelui anterolateral. 

Pneumonia se manifestă cu tuse, expectoraţie 
purulentă sau ruginie, febră şi dispnee. Radiografia 
toracopulmonară evidențiază infiltrate segmentare sau 
lobare şi/sau revărsat pleural. Antibioterapia reprezintă 
o necesitate. 


2. Embolia şi infarctul pulmonar. Infarctul pulmonar 
determină tuse, dispnee, febră şi, în unele cazuri, 

hemoptizie. Nu apare spută purulentă.. Radiografiile 
pulmonare evidenţiază un infiltrat delimitat, sub formă 
de triunghi dispus cu baza spre pleură; liniile Kerley B; 
sau opacități segmentare. Scintigrafia confirmă 
diagnosticul. Simptomatologia se rezolvă după 
instituirea heparinoterapiei. 


3. Pleurita satelită lupusului eritematos sistemic şi 
asociată altor boli de colagen. Pleurita survine în 
absenţa pneumoniei sau infarctului. Sînt prezente 
revărsatul pleural şi/sau frecătura pleurală. Murmurul 
vezicular este diminuat în aria corespunzătoare pleurei 
afectate, Pacienţii cu pleurită satelită lupusului eritema- 
tos sistemic dezvoltă febră, dureri de umăr, toracalgii, 
dispnee, astenie fizică marcată. Titrul anticorpilor 
antinucleari (ANA) din lichidul pleural este peste 1:160 
şi este mai mare comparativ cu titrul seric. Nu se 
evidenţiază infiltrate parenchimatoase, scintigrafia 
pulmonară este negativă. Există un răspuns terapeutic 
prompt la tratamentul oral cu prednison. 


4. Tuberculoza. Pleurezia tuberculoasă se manifestă 
prin febră, tuse, durere pleurală unilaterală la nivelul 
toracelui anterolateral şi umărului, precum şi revărsat 
pleural ipsilateral. Leziunile pulmonare coexistente se 
întâlnesc în 30% din cazuri. Lichidul pleural conține 
500-2.500 leucocite/mm?. Peste 90% dintre leucocite 
sînt reprezentate de limfocite. Limfocita se întîlneşte 
în 67% din cazuri. În 20% din cazuri, inițial se remarcă 
o predominență a limfocitelor polimorfonuleare. 
Culturile bacteriologice pe medii specifice pentru 
Mycobacterium tuberculosis sînt pozitive în 25-33% 
din cazuri, iar puncția biopsie pleurală demonstrează 
existența leziunilor granulomatoase în 75% din cazuri. 
Culturile efectuate din materialul biopsiat pot fi pozitive 
chiar în absența semnelor histologice de pleurită 
granulomatoasă. IDR-ul la PPD este pozitiv la 90% 
dintre pacienţi, dar un rezultat negativ nu exclude 
tuberculoza pleurală. Pleurezia tuberculoasă survine cel 
mai frecvent la adulţii tineri care au dezvoltat recent 
ptimoinfecție; poate apare şi la bolnavii vîrstnici cu 
tuberculoză pulmonară cronică activă. Durerile, febra 
şi revărsatul pleural se pot rezolva spontan în 2-4 
săptămîni sau, mai rapid, sub tratament cu izoniazidă 
şi rifampicină. 


C. Inflamaţiile intraabdominale 


1. Colecistita acută. Pacienţii acuză dureri situate 
în regiunea epigastrică, în hipocondrul drept, 
subscapular şi în regiunea superioară a umărului 
drept. Durerea este intensificată de inspirul profund. 
Se asociază febra, frisoanele, transpiraţiile, greața 
şi vărsăturile. Se dezvoltă sensibilitate dureroasă la 
palparea regiunii subcostale drepte şi apărare 
musculară. Diagnosticul este confirmat ecografic şi 
prin colescintigrafie cu acid iminodiacetic marcat 


„cu *Te-diizopropil. 

2. Ulcerul gastric sau duodenal. Ulcerul duodenal sau 
ulcerul gastric benign pot perfora în regiunea 
subdiafragmatică, determinînd un abces subfrenic sau 
erodarea diafragmului. Se dezvoltă durere în umărul 
drept (ulcerul duodenal) sau în umărul stîng (ulcerul 
gastric). 


3. Carcinomul gastric. Perforaţia carcinomului gastric 
ulcerat determină dureri în umărul stîng, intensificate 
de mişcările respiratorii. Diagnosticul este confirmat 
de prezența pneumoperitoneului. Unele cazuri se 
dezvoltă insidios şi se manifestă prin dureri în umăr, 
secundare abceselor subfrenice. Aceste cazuri sînt 
diagnosticate prin examen CT sau RMN abdominal. 


D. Hemopritoneul. Hemoragia intraperitoneală produce 


irigație subdiafragmatică, cauzînd dureri uni sau bilaterale 
de umăr. 


1. Sarcina ectopică ruptă. Durerea abdominală 
inferioară, uni sau bilaterală, amenoreea şi/sau 
metroragiile şi micile sîngerări vaginale pot preceda 
ruptura cu cîteva săptămîni. Debutul este acut, 
manifestat prin dureri abdominale generalizate, 
sensibilitate dureroasă la palpare și dureri în umeri, 
intensificate de inspirul profund. Se asociază greață, 
vărsături, tenesme rectale şi lipotimie. -Secundar 
hipovolemiei generate de hemoragia intraabdominală, 
se dezvoltă hipotensiune ortostatică sau clinostatică, 
tahipnee şi tahicardie. Se constată sensibilitate 
abdominală dureroasă atît la palparea directă, cît şi la 
decompresiunea bruscă, precum şi apărare musculară. 
Zgomotele intestinale sînt, de obicei, diminuate sau 
absente. Gonadotropina corionică umană serică (HCG) 
are un nivel crescut. Ecografia endovanginală 
demonstrează absența sacului ovular uterin, acest semn, 
util pentru confirmarea suspiciunii de sarcină ectopică, 
avînd o rată scăzută de rezultate fals-pozitive, atunci 
cînd nivelul GCH depăşeşte 1.400 mUl/ml. Ecografia 
endovaginală permite depistarea maselor anexiale 


reprezentate de sarcina tubară, Este necesară intervenția 


chirurgicală pentrua se controla hemoragia şi a se exciza 
sarcina tubară ruptă. 


2. Ruptura spontană a splinei. Ruptura splinei este 
secundară următoarelor boli: malarie, mononucleoză 
infecțioasă, policitemia vera, sarcoidoză, anemie 
hemolitică, splenomegalie congestivă, leucemie 
limfocitară acută şi cronică, leucemie mielocitară acută 
şi cronică şi limfom Hodgkin şi non-Hodgkin. Se poate 
rupe spontan şi o splină normală, aşa cum se întîmplă 
în urma traumatismelor minore. Mărirea în volum a 
splinei se'observă la 70% 'din pacienţii cu leucemie şi 
limfom, în momentul rupturii splinei. Simptomatologia 
rupturii include: durere abdominală difuză, sensibilitate 
la palpare sau dureri localizate în hipocondrul stîng; 
durerea se instalează, de asemenea, în umărul stîng 
(semnul Kehr); se adaugă un 'sindrom vertiginos 





ortostatic asociat cu paloare, tahipnee, tahicardie şi 
hipotensiune. 

Ruptura splenică cu hemoragie intraabdominală 
secundară este depistată prin examen CT sau ecografic 
abdominal. 


3. Ruptura traumatică a splinei. Traumatismul 
cauzator poate fi penetrant sau de tip contuziv. Se asoci- 
ază uneori fracturi ale ultimelor coaste de pe partea 
stîngă. Se instalează durere abdominală generalizată şi 
durere în umăr (semnul Kehr). Punînd pacientul în 
poziţie Trendelenberg, se poate declanșa durerea din 
umăr, în caz că aceasta nu era prezentă. Se dezvoltă 
sensibilitate dureroasă la palpare în regiunea abdomina- 
lă superioară stîngă. Rapid survin paloarea, hipo- 
tensiune, tahicardia, tahipneea şi astenia fizică marcată. 
Examenul CT evidențiază un hematom subscapular, 
ruptura splenică sau hemoragia intraabdominală. Este 
necesară explorarea chirurgicală. Ruptura tardivă a 
splinei, survine brusc, la 1-3 săptămîni de la producerea 
traumatismului. 


4. Tumorile hepatice, Necroza şi/sau hemoragia unei 
tumori hepatice generează dureri abdominale difuze şi 
durere în umăr. Examenul CT sau RMN evidențiază 
tumora şi hemoragia intraperitoneală. 


5. Infarctul mezenteric. Durerile abdominale 
generalizate şi durerile în umeri pot fi secundare 
rupturilor spontane arterelor splenică, hepatică sau 


_gastroepiploică. Este necesară intervenția chirurgicală, 


atît în scop diagnostic cît şi în scop terapeutic. 


6. Ruptura anevrismului de arteră mezenterică. 
Durerea abdominală şi durerea din umărul stîng sînt 
însoţite de hipotensiune, tahicardie, paloare şi tahipnee. 
Sensibilitatea dureroasă la palparea abdomenului, 
apărarea musculară locală, distensia intestinală şi 
abolirea peristalticii se instalează ulterior. Arteriografia 
mezenterică selectivă-sau explorarea chirurgicală 
stabilesc diagnosticul, iar excizia chirurgicală a 
anevrismului va controla simptomatologia. 


E. Abcesul subfrenic 


1. Abcesul subfrenic drept. Apare secundar rupturii 
unui abces hepatic sau unei infecții postoperatorii, 
datorată intervențiilor chirurgicale gastroduodenale. 
Colecţiile subfrenice drepte închistate sînt secundare 
peritonitei generalizate, intervențiilor chirurgicale la 
nivelul tractului biliar sau apendicectomiei. Durerea se 
instalează în regiunea abdominală anterosuperioară 
dreaptă sau anterior, la baza hemitoracelui drept sau în 
umărul drept. Se asociază febră, frisoane, scădere 
ponderală şi astenie fizică. Radiografiile toraco- 
pulmonare pun în evidență un hemidiafragm drept 
ascensionat, revărsat pleural şi atelectazie lamelară a 
lobului inferior drept. Diagnosticul se confirmă prin 
examen CT sau RMN. Drenajul abcesului, realizat 

printr-o incizie subcostală laterală şi antibioterapia 
intravenoasă conduc la vindecare. 


2. Abcesul subfrenic stîng. Este secundar peritonitei, 
perforaţiei gastrice sau colice, sau pancreatitei. Se poate 
instala şi postsplenectomie. Sînt prezente dureri la 
nivelul etajului abdominal superior stîng şi dureri ale 
umărului stîng (semnul Kehr), febră şi frisoane. 
Diagnosticul este confirmat prin examen CT sau RMN. 
Sînt necesare drenajul chirurgical şi antibioterapia. Un 
abces perirenal se poate extinde într-un spațiu subfrenic 
şi poate genera dureri în flanc, lombă şi umăr. Ecografia 
sau examenul CT identifică abcesul perirenal. 


F. Pneumoperitoneul. Durerile bilaterale de umăr, 
intensificate de clinostatism sînt generate de pneumo- 
peritoneu. Diagnosticul se pune pe baza radioscopiei 
toracopulmonare efectuată în ortostatism. Pneumo- 
peritoneul dureros este secundar perforaţiei gastrice sau 
colice, insuflației orogenitale în timpul preludiului sexual, 
irigațiilor cu soluţii efervescente sau propagării unui 
pneumotorax sau a unui pneumomediastin spre cavitatea 
peritoneală. 

Cauzele durerii iradiate la nivelul umărului sînt prezente 
în tabelul 39-2. 


11. ANEVRISMUL DE ARTERĂ AXILARĂ 
SUBCLAVICULARĂ 


Se manifestă prin apariţia bruscă a unei dureri unilaterale 
în umăr, secundar expansiunii anevrismului. Durerea poate 
rămîne localizată la nivelul umărului sau, mai rar, poate 

iradia în regiunea cervicală și în braţ. Se decelează palpator 
o masă pulsatilă în regiunea supraclaviculară sau axilară 
(65% din cazuri). Diagnosticul de anevrism autentic sau 
de pseudoanevrism (posttraumatic) se confirmă arterio- 
grafic. Anevrismele acestei regiuni sînt secundare 
aterosclerozei, traumatismului şi sindromului de apertură 
toracică superioară. 


Durerea axilară 


12. INFECȚIILE AXILARE 


A. Boala „ghearelor de pisică“. Este secundară lezării 
cutanate produsă de „ghearelor de pisică“. La locul 
zpîrieturii se dezvoltă pe parcursul a 1-2 săptămîni o papulă, 
veziculă sau o pustulă eritematoasă. După alte 2 săptămîni, 
ganglionii axilari cresc în diametru (2-4 cm), devin dureroşi 
şi sensibili la palpare. Adenopatia axilară se întîlneşte în 
54% din cazuri. Se mai pot dezvolta şi adenopatii cervicale, 
preauriculare, inghiale şi epitrohleene. Subfebrilitatea, cu 
durată mai mică de o săptămînă survine la 30% dintre 
pacienţi, iar fatigabilitatea şi starea de disconfort general 
apar în 25% din cazuri. Afectarea unui singur ganglion 
axilar survine în 50% din cazuri, în timp ce afectarea 
unilaterală multiplă, în 20% din cazuri. Adenopatia 
durează, de obicei, 2-4 luni, dar uneori persistă şi doi ani. 
Supuraţia nodulului limfatic afectat se dezvoltă în 10% 
din cazuri. Acest sindrom nu este apanajul exclusiv al 
pisicii; cîinii, iepurii, maimuţele, peștii (prin oasele lor) 
generează o simptomatologie asemănătoare. Biopsia 
ganglionară evidențiază hiperplazie reticulară cu centri 


germinativi activi în număr mare, granuloame şi micro- 


abcese. Bacilii gram-negativi pleiomorfi pot fi puşi în 
Tahelul 392 evidență prin frotiuri pregătite cu ajutorul colorației argenti 
DUREREA IRADIATA LA NIVELUL ce Warthin-Starry. Aceşti bacili sînt evidențiați în 87% din 
UMĂRULUI 


cazuri. Utilizarea testului cutanat Hanger şi Rose nu este 
indicat, deoarece antigenul nu este standardizat, produsul 
tesute ai nu este disponibil în farmacii şi pentru că există riscul transmi- 
PR RDI: terii de boli letale (SIDA şi boala Kreutzfeldt-Jakob). Nu 
Infarctul miocardic acut 3 i Ş 
Pleurală există tratament specific pentru sindromul „ghearelor de 


Pneumoniile comunitare pisică”. 
Pneumonia de aspirație 
Infarctul sau embolismul pulmonar 
Pleurita din LES 
Pleurezia tuberculoasă 
Sindroame inflamatorii intraabdominale 
Colecistita acută 
Perforaţia ulceroasă gastrică sau duodenală 
Perforaţia carcinomului gastric 
Hemoperitoncul 
Sarcina ectopică ruptă 
Ruptura spontană a splinei 
Ruptura traumatică a splinei 
Tumorile hepatice 
Apoplexia abdominală 
Ruptura anevrismului unei artere splanchnice 
Abcesul subfrenic 
Pneumoperitoneul 





Cardiacă 


B. Limfadenita axilară streptococică. Se manifestă prin 
febră, frisoane, durere axilară severă, edem, tumefacție şi 
sensibilitate dureroasă la palpare. De obicei, există un focar 
de infecție la distanţă (la nivelul mîinii sau antebraţului). 
Țesutul cutanat al regiunii axilare este cald şi edemaţiat. 
Bolnavul este incapabil să execute flexia și abducția 
braţului din cauza durerii axilare. Se palpează ganglionii 
axilari măriţi în volum şi sensibili. Se dezvoltă edeme ale 
brațului afectat precum şi ale regiunilor ipsilaterale 
supraclaviculară şi pectorală. Se instalează un revărsat 
pleural în hemitoracele adiacent şi uneori, ocluzia venei 
axilo-subelaviculare. Examenul CT al axilei evidențiază 
edem al țesutului subcutanat şi adenopatie locală. 
Diagnosticul este confirmat prin izolarea streptococilor 
piogeni de la nivelul focarului infecțios inițial sau de la 

nivelul unui nodul ganglionar supurat. Limfadenita 
streptococică axilară severă este o afecțiune rară. 
Administrarea intravenoasă de penicilină rezolvă 
simptomatologia. În absența culturilor bacteriologice 
pozitive, diagnosticul se bazează pe rezultatele testului 
Streptozyme care cuantifică nivelele serice de anticorpi 
antistreptococici. 


C. Limfadenita axilară stafilococică. Se formează un 
furuncul pe fața dorsală a unuia dintre degetele miinii. 
Ulterior, întreaga regiune dorsală a miinii respective devine 
eritematoasă, caldă, tumefiată şi dureroasă. Benzi lineare 
eritematoase, sugestive pentru limfangită apar la nivelul 
antebraţului şi brațului. Se dezvoltă durere axilară asociată 
cu adenopatie locală. Se instalează febra şi frisoanele. 
Stafilococul auriu poate fi izolat de la nivelul leziunii 
digitale, prin culturi bacteriologice. Se instituie tratamentul 
cu nafcilină şi se drenează chirurgical abcesul digital. 


D. Abcesul cutanat axilar. Abcesul cutanat al axilei 
debutează cu durere locală, eritem şi sensibilitate la palpare. 
Aria eritematoasă se extinde, devine proieminetă şi poate 
fi fermă sau fluctuentă la palpare. În interval de 4-7 zile, 
se formează în centrul ariei eritematoase un cap galben- 
verzui. Culturile obținute din puroiul abcesului sînt pozitive 
pentru stafilococul auriu în 65% din cazuri şi pentru 
anaerobi, în 19% din cazuri. 


E. Infecţiile axilare din leucemie. Pacienţii aflați sub 
chimoterapie antileucemică pot dezvolta durere axilară 
secundară infecțiilor cutanate şi adenopatiei axilare. Local 
se pot dezvolta celulită, fistule şi ulcerații penetrante. 
Agentul bacterian. cel mai frecvent incriminat este 
Pseudomonas aeruginosa, mai pot fi implicaţi şi alți 
germeni gram negativi, precum şi stafilococul auriu. 
Antibioterapia sistemică rezolvă prompt simptomatologia. 


F. Tularemia (Francisella tularensis). După 1-14 zile de 
la jupuirea unui iepure sau a unui bizon, se formează o 
papulă cutanată pe unul din degetele miinii. Această leziune 
evoluează şi se transformă într-o mică ulceraţie (2-4 zile). 
Limfangita se dezvoltă în regiunea proximală a brațului. 
Ganglionii limfatici epitrohleari şi/sau axilari devin 
dureroşi, măriți în volum şi sensibili. Febra, frisoanele şi 
starea de rău general însoțesc ulceraţia şi adenopatia 
regională dureroasă (tularemia ulceroganglionară). Boala 
datorată contactului cu iepurele dezvoltă o adenopatie în 
65-90% din cazuri, în timp ce, în cazul tularemiei generată 
de mușcătura de căpuşă, 24% din pacienți prezintă 
ganglioni limfatici măriţi în volum. În 50% din cazuri, se 
instalează o pneumonie (subsegmentară sau segmentară). 
Răspunsul este bun la terapia cu streptomicină sau 
gentamicină. Diagnosticul se bazează pe datele anamnestice 
şi pe examenul obiectiv. Confirmarea diagnostică este 
oferită de creşterea titrului de aglutinine după săptămîna a 
doua de boală. Sensibilitatea acestui test este de 50-70% 
după două săptămîni şi devine mai ridicată după 4-8 
săptămîni. 

G. Ciuma bubonică (Yersinia pestis). Această boală este 
endemică în sud vestul Statelor Unite (Arizona, New 
Mexico, Utah, Colorado, California). Factorii de risc includ 
contactul direct cu rozătoarele sau carnivorele (cîini sau 
pisici) şi înţepăturile de purici. Este endemică şi în anumite 
părţi din Africa, Asia şi America de Sud. Debutul este acut, 
manifestat prin febră, frisoane, fatigabilitate şi cefalee. În 
câteva ore, se instalează durere severă axilară, unilaterală, 
însoţită de adenopatie sensibilă la palpare. Tumefacţia 
ganglionară poate atinge şi 10 cm diametru. "Țesutul cutanat 
axilar este eritematos, cald şi edemaţiat. Braţul este ținut 
în abducție din cauza durerii axilare. Pesta este sugerată 
de debutul extrem de acut al febrei şi al adenopatiei. 
Leziunile cutanate la distanță nu sînt, de obicei, prezente, 
cum este cazul tularemiei, totuşi pot apare uneori. În 25% 
din cazuri, se instalează pustule, papule, escare la nivelul 
miinii sau antebraţului. Se dezvoltă purpură cutanată şi 
gangrenă. Diagnosticul se confirmă injectînd 1 ml soluție 
sterilă într-una din leziuni, apoi aspirînd, reinjectînd, pînă 
cînd soluţia salină devine sangvinolentă. Frotiurile 
efectuate din materialul aspirat şi colorate Gram şi Wayson 
evidenţiează bacili pestei. Culturile bacteriologice pe medii 
de sînge-agar, agar MacConkey sau bulion, identifică 
microorganismul incriminat. Antibioterapia cu strepto- 
micină sau tetraciclină reduc mortalitatea de la 50% la 5%. 

Această afecțiune trebuie avută în vedere la toți pacienții 
care au călătorit de curînd într-o zonă endemică (cu 2-8 
zile înainte de debutul bolii), care prezintă febră, frisoane, 
stare de prostraţie şi adenopatie axilară dureroasă, toate 
instalate acut. 


H. Muşcăturile 


1. Plăgile produse de muşcăturile de animale. 
Plăgile astfel produse, situate la nivelul degetelor, 
mtinilor sau antebraţelor devin, cel mai probabil, infec- 
tate dacă există o întîrziere de 12 ore în inițierea trata- 
mentului, dacă pacientul are peste 50 ani sau dacă plaga 
este produsă prin înțepare. În ciuda îngrijirilor profilacti- 
ce, 28% dintre bolnavi dezvoltă infecții la nivelul 
leziunilor produse de mușcătură. Cîinii sînt responsabili 
de infecțiile cu Pasteurella multocida (20-50%), stafilo- 
cocul auriu, Stafilococcus epidermidis, streptocotii 
a-hemolitici, cu specii de Bacteroides şi Fusobacterium 
(anaerobi). Sînt frecvente infecțiile mixte cu aerobi şi 
anaerobi. Pasteurella multocida este un agent infecțios 
transmis frecvent şi de pisică. Leziunile astfel infectate 
generează local eritem, edem, durere şi sensibilitate. În 
20% din cazuri se instalează limfangita dureroasă a 
brațului şi antebraţului, adenopatie axilară dureroasă şi 
febră. Antibioterapia cu amoxicilină şi acid clavulanic 
rezolvă infecțiile cu S. aureus cu Pasteurella multocida 
şi cu anaerobi. Leziunile neinfectate sînt, de obicei, 
contaminate şi necesită îngrijiri adecvate. 


2. Plăgile produse de muşcătura de om. Aceste leziuni 
pot genera infecţie locală, limfangită şi limfadenită. 

13. 


14. 


15. 


Streptococcus viridans, S. aureus şi bacteriile anaerobe 
(specii de Bacteroides, Fusobacterium nucleatum şi 
Peptococcus sau Peptostreptococcus) sînt agenţii 
infecțioşi cel mai frecvent izolați. Antibioterapia 
(penicilină sau amoxicilină/acid clavulanic) duc, -de 
obicei, la rezolvarea. infecţiei locale, a durerii şi 
sensibilităţii dureroase axilare, | 


I. Hidrosadenita supurată. Această afecțiune debutează 
brusc înr-o axilă, cu durere şi indurație subcutanată şi cu 
sensibilitate locală la palpare. Țesutul cutanat devine 
eritematos, cald şi aderent la regiunea subcutanată afectată. 
Durerea axilară este intensificată de mişcările braţului. Aria 
cu induraţie şi sensibilitate dureroasă se poate rezolva 
spontan sau poate creşte în dimensiuni, punînd în tensiune 
tegumentul supraiacent. În centrul leziunii-apare o zonă 
moale, a cărei drenaj exprimă cîteva picături de material 
purulent vîscos. Ulterior, survine rezolvarea spontană a 
induranţei cutanate. Se pot dezvolta abcese multiple mici 
în timpul episodului inițial sau în timpul episoadelor 
recurente ale bolii. Drenajul chirurgical precoce şi utilizarea 
de metronidazol duc la rezoluția completă a sindromului, 
dar recurența bolii este frecventă. Bacteriile anaerobe şi 
stafilococii par a fi principalii agenți patogeni implicaţi în 
hidrosadenita supurată. 


TROMBOZA VENOASĂ AXILARĂ 
SUBCLAVICULARĂ 


Această afecțiune poate debuta acut, cu durere axilară sau 
cu durere difuză a brațului. Durerea axilară este intensificată 
de abducţia sau flexia braţului şi se datorează prezenței unui 
cordon flebitic sensibil, dureros (vena trombozată). Durerea 
din braţ şi fatigabilitatea sînt intensificate de mişcările active 
ale membrului. Extremitatea superioară poate fi edemaţiată 
şi cianotică sau roşu-purpuriu în repaus, sau aceste tulburări 
se pot dezvolta după solicitarea fizică a membrului respectiv. 
Venografia confirmă diagnosticul şi evaluează extinderea 
trombozei. Simptomatologia venoasă ocluzivă răspunde la 
terapia trombolitică şi la angioplastia cu balonaș (tratează 
stenoza venoasă reziduală). În cazurile de sindrom de apertură 
toracică superioară, decompresia chirurgicală este necesară 
pentru a preveni recurența ocluziei venoase. 


FRACTURILE EXTREMITĂȚII PROXIMALE A 
HUMERUSULUI 


Durerea din umăr şi din aria axilară survine în urma unei 
căzături pe braţul orientat în afară. Palparea regiunii axilare 
evidențiază sensibilitate locală şi crepitaţii osoase la nivelul 
extremității superioare a humerusului. Radiografiile 
confirmă diagnosticul de fractură. 


COSTOCONDRITA PERETELUI TORACIC 
ANTERIOR 


Costocondrita determină durere parasternală şi sensibilitate 
dureroasă la palpare, uni sau bilateral. Această durere survi- 





ne spontan şi poate dura secunde, minute sau ore. Poate fi 
declanşată de mobilizarea activă a brațului sau de manevre- 
le de „autoîmbrățişare“ sau „a cocoșului care cîntă“. Dure- 
rea iradiază din regiunea parasternală, în axilă şi în braţ. 


16. MIALGIA AXILARĂ 


Durerea axilară, cu caracter surd poate fi secundară 
efortului fizic viguros al brațelor. (de exemplu, tenis). 
Durerea este intensificată de mobilizarea activă a brațului 
(extensie şi abducție). Sensibilitatea dureroasă musculară 
locală poate fi prezentă. Remisia simptomatologică 
spontană survine în 1-3 zile. 


17. DISTENSIA GAZOASĂ A STOMACULUI 


Această afecțiune, asociată cu eructații şi pirozis determină 
dureri surde sau cu caracter de înțepătură, uni sau bilateral, 
la nivelul regiunilor axilare și pectorale laterale. Durerea 
este ameliorată de antiacide, urmate de eructații care 
eliberează o mare cantitate de gaz. 


18. PNEUMOTORAXUL 


Durerea de tip pleural debutează brusc în regiunea toracică 
anterioară şi/sau în regiunea axilară. Se asociază dispneea. 
Examenul. obiectiv evidenţiază scăderea expansiunii 
pulmonare la nivelul hemitoracelui afectat, hipersonoritate 
la percuție şi absența murmurului vezicular. Radiografia 
toracopulmonară confirmă diagnosticul. 


19. AFECȚIUNILE SÎNULUI LA FEMEI 


Chisturile cu. creştere rapidă în volum, tumorile sau 
abcesele localizate la nivelul prelungirii axilare a glandei 
mamare pot genera dureri axilare. Diagnosticul este pus 
pe baza examenului obiectiv, a mamografiei sau ecografiei 
mamare, Este necesară explorarea chirurgicală şi biopsia 
leziunii, pentru a exclude o eventuală natură malignă a 
afecțiunii. 


20. BOLILE PLEUROPULMONARE 


A. Carcinomul sau limfomul pulmonar. Tumora 
pulmonară poate invada peretele toracic superior lateral, 
determinînd durere axilară şi sensibilitate la palpare. 
Examenul CT evidențiază afectarea peretelui toracic. 
Confirmarea diagnostică se obţine cu ajutorul puncției 
ghidate tomografic. 


B. Abcesul piogen. Abcesul de lob superior se poate 
extinde către peretele toracic, în zona corespunzătoare 
axilei. Radiografiile şi examenul CT evidenţiază abcesul 
şi afectarea petetelui toracic. Se manifestă prin durere 
axilară surdă, de tip pleural. Diagnosticul este confirmat 
cu ajutorul puncției biopsie aspirativă şi a explorării 
chirurgicale. 


C. Actinomicoza. Durerea axilară şi pleurală de la nivelul 
toracelui pot fi cauzate de abcesele pulmonare şi de perete 

toracic supero-lateral stîng, de etiologie actinomicotică. 
Abcesele lobului superior şi ale țesutului subcutanat al 
peretelui toracic apar radiologic şi tomografic ca avînd 
nivele hidoraerice. Incizia şi drenajul materialului purulent 
permit prin microscopie directă identificarea speciilor de 
Actinomyces. Terapia intravenoasă cu penicilină, timp de 
6 luni, rezolvă afecțiunea. 7 


21. DUREREA RADICULARĂ CU INTERESAREA 
RĂDĂCINII TI 
Hernia de disc înaltă (T1-T2) generează compresia rădăcini 
TI. Se instalează o durere surdă în regiunea cervicală 
inferioară, umăr, axilă şi pe fața medială a extremității 
distale a brațului, cu iradiere pe fața ulnară a membrului. 
Hipoestezia se extinde spre regiunea medială a brațului şi 
spre încheietura miinii. Nu se constată deficite ale reflexelor 
osteotendinoase locale. Se poate remarca sindromul Horner 
ipsilateral. Tulburările motorii pot fi absente sau pot afecta 
musculatura intrinsecă a mîinii. Mielografia CT sau 
examenul RMN al coloanei cervico-dorsaleidentifică cauza 
compresiei radiculare T1 (hernie de disc sau tumoră). 
Durerea axilară cu origine radiculară este intensificată 
de rotația gîtului, tuse, strănut şi defecaţie. Exereza 
chirurgicală a discului incriminat sau a formaţiunii tumorale 
conduce la dispariția durerii axilare, de umăr şi braţ. 


22. DUREREA AXILARĂ POSTLIMFADENECTOMIE 
LĂRGITĂ, LA PACIENȚII OPERAȚI PENTRU 
CANCER MAMAR 


Durerile cu caracter surd sau de arsură debutează în axilă 
şi uneori în regiunea scapulară, în umăr şi pe partea internă 
a brațului. Se dezvoltă anestezie sau hipoestezie cutanată 
(a nivelul axilei şi a feţei interne a brațului. Mai rar, se 
poate instala hiperestezie şi dizestezie în aceeaşi regiune. 
Palparea regiunii axilare poate declanșa durere axilară şi 
supraclaviculară. Debutul durerii se situează între 1-26 
săptămîni de la limfadenectomie. Cauza este reprezentată 
de lezarea iatrogenă a nervului intercostobrahial, în timpul 
intervenţiei chirurgicale. 


23. DUREREA BILATERALĂ 


A. Durerea acută bilaterală de umăr şi braț. Cazurile 
sînt enumerate în tabelul 39-3, 


) Tabelul 39-3 
DUREREA ACUTĂ BILATERALĂ DE 
UMĂR ŞI DE BRAŢ 


Ce 


Reumatismul articular acut 
Sindromul Reiter 
Artrita Lyme 
Pseudoguta 
Artrita satelită hepatitei B 
Amiotrofia nevralgică 
Durerea iradiată în umăr, secundară 
Pericarditei acute 
Infarctului miocardic acut 
Pneumoniei şi pleureziei bilaterale 
Infarctului pulmonar bilateral 
Pleuritei lupice 
Perforaţiei ulcerului gastric şi duodenal 
Hemoperitoneului datorat . 
Rupturii sarcinii tubare 
Rupturii splenice 
Hemoragiei hepatice tumorale 
Apoplexiei abdominale 
Rupturii anevrismului de arteră splanchică 
Abcesul subfrenic bilateral. , 
Pneumoperitoneul 


B. Durerea acută bilaterală axilară. Cauzele sînt 
enumerate în tabelul 39-4. 


Tabelul 39-4 Y i 
DUREREA ACUTĂ BILATERALĂ AXILARĂ 


Ciuma bubonică 

Hidrosadenita supurată 

Tromboza axilo-subclaviculară 

Mialgia axilară 

Distensia gazoasă a stomacului 

Boala fibrochistică mamară 4 

DUREREA ACUTĂ A 
COTULUI ŞI A 
ANTEBRATULUI 


L]LISTA DIAGNOSTICELOR 


POSIBILE 


1. Fracturile 
A. Fracturile olecraniene 
B. Fracturile capului radial 
C. Fracturile supracondiliene humerale 
D. Fracturile transcondiliene humerale 
E. Fracturile epicondilului medial 
humeral 
F. Fracturile intercondiliene humerale 
G. Fractura-luxaţie Monteggia 
H. Fractura capului radial asociată 
luxaţiei acute a articulației 
radioulnare distale 
2. Luxaţia simplă a articulației cotului 
3. Durerea regiunii anterioare a cotului 
"A. Ruptura muşchiului brahial 
B. Ruptura tendonului distal al 
muşchiului biceps 
C. Ruptura mușchiului biceps 
D. Ruptura capsulei anterioare 
E. Ruptura ligamentului inelar asociată 
cu luxaţia anterioară a capului radial 
F. Tromboflebita acută 
1. Nesupurată 
'2. Supurată 
4. Durerea regiunii mediale a cotului 
A. Ruptura muşchilor flexori ai 
antebraţului 
B. Ruptura ligamentului colateral 
medial 
C. Decolarea epifizară la nivelul cotului 
D. Fractura epicondilului medial 
E. Neuropatia acută ulnară 
F. Epicondilita medială 
G. Limfadenita epitrohleară 


5. Durerea regiunii laterale a cotului 


A. Ruptura inserției mușchilor 
extensori laterali 

B. Ruptura ligamentului inelar cu 
luxaţia anterioară a capului radial 

C. Compresia nervului cutanat 
antebrahial lateral sau a nervului 
musculocutanat 

D. Epicondilita laterală 

E. Fractura osteocondrală la nivelul 
articulației cap radial-capitulum 
humeri 


6. Durerea regiunii posterioare a cotului 


A. Tendinita mușchiului triceps 
B. Ruptura mușchiului triceps 
C. Sindromul de hiperextensie în valg 
D. Fractura olecraniană 
E. Bursita olecraniană 
1. Bursita septică 
2. Bursita gutoasă 
3. Bursita traumatică 


7. Monoartrita acută 


A. Artrita septică 

B. Infecția gonococică diseminată 
(sindromul artrită-dermatită) 

C. Guta 

D. Pseudoguta 

E. Hemartroza hemofilică 


8. Poliartrita acută cu afectarea articulației 


cotului 

A. Reumatismul articular acut 

B. Artrita acută asociată hepatitei virale B 
C. Sindromul Reiter 

D. Artrita din boala Lyme 

E. Artrita rubeolică i 
F. Artrita asociată vaccinării antirubeolice 


9. Durerea iradiată 
Coronaropatiile 


1. Infarctul miocardic acut 
___2. Insuficienţa coronariană 
10. Radiculopatia acută C8 


11. Vasculopatiile 


A. Ocluzia acută de arteră axilară sau 


brahială 
[] REZUMAT 


Majoritatea fracturilor cotului sînt secundare căzăturilor pe 
mîna aflată în rotație externă sau traumatismelor directe ale 
regiunii cotului. Fractura olecraniană determină dureri, 
tumefacție şi sensibilitate la palpare în regiunea posterioară a 
cotului. Extensia cotului este imposibilă, iar înainte ca 
tumefacția să se dezvolte, la palparea olecranului, se constată 
o întrerupere la nivelul acestuia. Fractura capului radial 
determină durere spontană şi la palpare la nivelul regiunii 
anterolaterale a cotului. Supinația şi pronaţia cotului sînt 
imposibile datorită durerii. Injectarea selectivă de lidocaină 
ia nivelul sediului fracturii în scopul de a ameliora durerea 
determinată de mişcări, permite evaluarea factorilor mecanici 
care interferă cu supinaţia şi pronaţia. Fractura humerală 
supracondiliană determină tumefacţie, deformare în „Z“ sau 
în „S“, sensibilitate la palpare şi echimoze în regiunea distală 
a braţului. Artera brahiala poate fi comprimată de fragmentele 
fracturate, determinînd simptome de ischemie periferică şi 
scăderea amplitudinii pulsului. Semnele neurologice datorate 
lezării nervilor radial, median, ulnar pot completa tabloul 
clinic. Fractura transcondiliană determină durere, tumefacție 
şi sensibilitate la palpare la nivelul articulației cotului. 
Fractura epicondilului medial se manifestă prin durere, 
tumefacție, echimoză în regiunea medială a cotului şi limitarea 
mişcărilor articulației cotului și articulației pumnului. Datorită 
producerii acestui tip de fractură se poate instala instabilitatea 
în poziţie valgus a cotului. Fractura intercondiliană a 
humerusului provoacă tumefacţie difuză în regiunea cotului, 
crepitaţii osoase, durere spontană şi la palpare şi compromite- 
rea mişcărilor articulare. Diagnosticul se confirmă pe baza 
examenului radiologic. Sechelele obişnuite ale acestui tip de 
fractură includ redoarea articulară şi limitarea, de un anumit 
grad, a efectuării unor mişcări articulare. Fractura-luxaţie 
Monteggia constă în fracturarea, treimii proximale a ulnei, 
asociată cu luxaţia anterioară a capului femural. Se manifestă 
prin dureri ale regiunii mediale şi laterale ale cotului, 
sensibilitate la palpare şi tumefacţie locală. Diagnosticul se 
susține pe baza radiografiilor. 

Fractura capului radial se poate asocia cu o luxaţie 
radioulnară distală. Se poate produce deplasarea proximală 
a radiusului, ceea ce are ca urmare apariția durerii la nivelul 
articulației pumnului şi abolirea supinaţiei. Fractura capului 
humeral determină dureri ale regiunii anterolaterale a cotului, 
sensibilitate, tumefacție şi crepitaţii osoase. 


B. Contractura ischemică compresivă 
Volkmann (sindromul de 
compartiment anterior al 
antebraţului) 

C. Anevrismul micotic al brațului 

12. Elongaţia de gradul I a musculaturii 
antebraţului 

13. Durerea acută bilaterală de cot şi 
antebraț 


Luxaţia simplă a cotului este secundară căderii pe cotul 
aflat în hiperextensie forțată, cu membrul superior orientat în 
afară. Capsula articulară anterioară și ligamentele colaterale 
medial şi lateral se pot rupe. Se manifestă prin dureri severe 
ale regiunii cotului şi apare o proeminență olecraniană, 
tumefacție difuză, sensibilitate la palpare şi imobilizare 
articulară. Cotul este fixat în flexie. Diagnosticul este susținut 
pe baza examenului radiologic. Reducerea luxaţiei redă 
mobilitatea articulară eficientă, dacă perioada de imobilizare 
postreducere este limitată la 2 luni de zile. Luxaţia se poate 
însoţi de leziuni ale arterei brahiale și ale nervilor ulnar şi 
median. 

Durerea acută a regiunii anterioare a cotului poate fi 
secundară rupturii mușchiului brahial. Această leziune 
determină durere la palparea regiunii anterioară şi tumefacția 
regiunii humerale distale. Ruptura tendonului distal al 
muşchilor biceps este semnalată de un cracment audibil. 
Tendonul nu mai este palpabil în fosa antecubitală mijlocie, 
iar muşchiul biceps formează o masă musculară vizibilă în 
regiunea proximală a braţului, atunci cînd antebraţul este 
flectat. Ruptura mușchiului biceps provoacă dureri, tumefacţie, 
echimoze extinse, sensibilitate la palapre şi un defect muscular 
palpabil în regiunea distală a braţului. Flexia şi supinația 
antebraţului sînt imposibile. Această leziune este întîlnită cel 
mai frecvent la paraşutiştii militari. Ruptura capsulei 
anterioare survine în urma unei hiperextensii forțate a cotului. 
Local, la nivelul regiunii anterioare a cotului apare durere, 
tumefacție, sensibilitate la palparea locală şi echimoze. 
Mişcarea de extensie a cotului intensifică durerea. Ruptura 
ligamentului inelar determină durere spontană şi la palpare 
în regiunea anterolaterală a cotului. Luxaţia anterioară a 
capului radial face ca această structură anatomică să poată fi 
palpată în fosa antecubitală. Diagnosticul se susține pe baza 
argumentelor radiologice. Tromboflebita provoacă apariția 
unui cordon dureros, sensibil le palpare şi eritematos, în fosa 
antecubitală. Unele cazuri se manifestă prin dezvoltarea unei 
corzi sensibile la palpare fără eritem cutanat adiacent. 
Tromboflebita se poate manifesta sub formă supurativă sau 
nesupurativă. Flebita supurativă se dezvoltă la pacienţii cu 
arsuri grave sau la cei imunocompromişi. 

Durerea regiunii mediale a cotului este secundară e/ongării 
mușchilor flexori-pronatori ai antebraţului. Se poate constata 
elongaţie de la gradul I (întinderea fibrelor muscular) pînă la 

gradul III (rupturi musculare şi fasciale). Ruptura ligamentului 
colateral medial este secundar aplicării unei forțe, orientate 
în sens valgus, asupra cotului aflat în extensie. Se manifestă 
prin durere în regiunea medială a cotului, sensibilitate la 
palpare, tumefacție şi instabilitate articulară. Instabilitatea 
medială articulară este demonstrată pe o radiografie cu 
antebraţul în valg. 

Decolarea epifizară de la nivelul cotului este caracteristică 
grupei de vîrstă 8-13 ani. Durerea spontană şi la palpare în 
regiunea medială a cotului este asociată cu incapacitatea 
bolnavului de a efectua manevra de aruncare a obiectelor grele. 
Radiografiile evidențiază creşterea osoasă accelerată, separarea 
parțiala sau fragmentarea medială a epifizei extremității distale 
humerale („epifizita“). Fractura epicondilului medial 
determină durere în regiunea medială a cotului, tumefacție, 
sensibilitate dureroasă la palpare şi instabilitate articulară 
medială. Epicondilul medial smuls şi ligamentul colateral 
medial atașat de acesta sînt deplasate în spaţiul articular, ceea 
ce duce la blocarea dureroasă a mişcărilor articulare. Pentru a 
se demonstra instabilitatea articulară medială, se va efectua o 
radiografie cu antebraţul în valg. Neuropatia acută a nervului 
ulnar este produsă de un traumatism direct al cotului, de o 
fractură supracondiliană, de o luxaţie a cotului sau de 
compresia directă, prelungită a nervului. Durerea se instalează 
în regiunea medială a cotului, a antebraţului şi a mfinii. Se 
constată hipoestezii şi parestezii ale degetelor inelar şi 
auricular, precum şi tulburările motorii ale muşchilor intrinseci 
ai miinii. Flexia cotului asociată cu extensia articulației 
radiocarpiene declanşează sau intensifică durerea şi 
paresteziile. Semnul Tinel şi durerea la palparea nervului la 
nivelul cotului sînt prezente. Epicondilita medială provoacă 
durere spontan şi la palpare, în regiunea corespunzătoare 
epicondilului medial. Durerea este intensificată de flexia 
articulației radiocarpiene, flexie efectuată împotriva unei 
rezistențe sau extensia pasivă a articulației pumnului, cu cotul 
în extensie. 

Limfadenita acută epitrohleară determină durere în 
regiunea medială a cotului precum şi adenopatie dureroasă 
epitrohleană. Majoritatea cazurilor sînt secundare celulitelor 
sau abceselor mîinii sau antebraţului. De asemenea, tularemia 
şi boala „ghearelor de pisică“ pot determina limfadenită 
epitrohleană dureroasă. 

Durerea regiunii laterale a cotului este secundară smulgerii 
originii muşchilor extensori laterali (epicondilul lateral). 
Pacientul poate auzi un zgomot pocnit, urmat de durere în 
regiunea laterală a cotului, tumefacție, sensibilitate la palpare 
locală şi echimoze. Ruptura ligamentului inelar se asociază 
cu luxaţia anterioară a capului radial. Compresia nervului 
musculocutanat sau a nervului cutanat antebrahial lateral 
determină dureri ale regiunii laterale a cotului precum şi dureri 
cu caracter de arsură ale feței laterale a antebraţului proximal. 
Hipoestezia şi paresteziile iradiază descendent pe marginea 
laterală a antebraţului. Durerile cotului şi antebraţului sînt 
intensificate de pronaţia antebraţului, efectuată cu cotul fixat 
în extensie. Epicondilita laterală determină durere şi 
sensibilitate la palpare la nivelul epicondilului lateral, durere 


care este intensificată de extensia articulației radiocarpiene 
efectuată împotriva unei rezistente. Fractura osteocondrală 
a capului radial sau a capitulului humeral este secundară 
slăbiciunii şi incompetenței ligamentului colateral medial şi 
hiperextensiei în valgus a cotului. Aceasta determină migrarea 
fragmentelor osoase în cavitatea articulară, ceea ce duce la 
blocarea funcțională a articulației. Durerea regiunii posterioare 
a cotului este rezultatul tendinitei de inserție sau rupturii 
muşchiului triceps. Ruptura mușchiului triceps se manifestă 
prin palparea unui defect dureros la nivelul acestui muşchi şi 
prin afectarea extensiei cotului. Sindromul de hiperextensie 
în valg a cotului este rezultatul traumatizării olecranului în 
fosa olecraniană. Apar fragmente osoase libere în cavitatea 
articulară, ceea ce duce la declanşarea durerii locale și a 
blocării funcționale a articulației. O fractură de stress 
olecraniană determină durere şi sensibilitate la palparea 
regiunii respective. Radiografiile pot fi fals negative. 
Scintigrafia osoasă cu radioizotopi este o investigație sensibilă, 
capabilă să depisteze fracturile de stress fără deplasare prin 
evidenţierea hiperfixării liniare a radiotrasorului tehnețiu 99m 
de-a lungul liniei de fractură. Bursitele se manifestă prin 
tumefacție chistică, eritem şi căldură locală, durere şi 
sensibilitate la palparea regiunii olecraniene posterioare. Guta, 
infecțiile şi traumatismul sînt cauzele majore de bursită acută. 
Aspirarea de lichid la nivelul bursei şi examinarea acestuia 
sînt necesare pentru a exclude infecția şi guta. 

Artrita acută monoarticulară poate afecta cotul. Articulația 
cotului este tumefiată (fosetele paraolecraniene sînt pline), 
dureroasă şi sensibilă la palpare; se constată căldură şi eritem 
la nivelul țesutului cutanat supraiacent. Gradul de limitare a 
mobilităţii articulare este de la moderat pînă la sever. Artrita 
septică se asociază cu număr mare de leucocite în lichidul 
sinovial, cu predominența polimorfonucleatelor; cu nivel 
scăzut de glucoză şi cu frotiul Gram şi culturile bacteriologice 
pozitive. Sînt izolaţi frecvent din lichidul sinovinal: 
Stafilococcus aureus, diferite tulpini de streptococi şi bacili 
gram-negativi. Neisseria gonorrhoeae este agentul etiologic 
cel mai frecvent incriminat în patogenia artritei septice apărută 
la pacienții activi sexual şi cu vîrste sub 30 ani. Infecția 
gonococică diseminată (sindromul artrită-dermatită) 
determină poliartralgii localizate la una sau două articulații. 
Aceste articulaţii sînt dureroase, tumefiate, sensibile la palpare 
şi calde, dar eritemul cutanat survine foarte rar. Degetele, 
mîinile, articulația pumnului, picioarele şi gleznele pot fi 
afectate de o tenosinovită. La nivelul extremităților apar 
pustulele şi veziculele hemoragice situate pe o bază 
eritematoasă cu diametrul de 1-1,5 cm. În 50% din cazuri, 
culturile bacteriologice efectuate din lichidul sinovial sînt 
negative pentru gonococ, dar culturile efectuate din 
membranele mucoase au o sensibilitate de 80%. Artrita, 
dermatita şi tenosinovita răspund la terapia cu ceftriaxonă. 
Guta sau pseudoguta provoacă dureri acute, tumefacție, 
eritem, căldură şi sensibilitate la palpare la nivelul articulației 
cotului. Lichidul sinovial conţine cristale de urat monosodic 
în gută şi cristale de pirofosfat de calciu în pseudogută. Durerea 
acută de cot, survenită la un pacient hemofilic, sugerează 

dezvoltarea unei hkemartroze acute. Evacuarea sîngelui 
acumulat local ameliorează durerea şi previne: impotența 
funcțională a articulației cotului. Unele forme de poliartrită 
migratorie sau aditivă pot afecta cotul, producînd artrită acută. 
Aceste forme sînt întîlnite în reumatismul articular acut, 
diagnosticat pe baza titrurilor serice crescute ale anticorpilor 
antistreptococici, pe prezența nodulilor. subcutanaţi şi a 
răspunsului prompt la salicilați; artrita asociată hepatitei 
virale B care se identifică pe baza testelor funcționale hepatice 
anormale şi a prezenței serice a AgHBs; sindromul Reiter, 
care determină artrită asimetrică asociată cu uretrită, 
conjunctivită sau uveită anterioară şi/sau diaree; artrita din 
boala Lyme, asociată cu o erupție cutanată caracteristică 
(eritemul migrator) şi cu test ELISA pentru anticorpii anti- 
Borrelia burgdorferi pozitiv; rubeola sau statusul post- 
vaccinare antirubeolică, care pot induce artralgii şi redoare 
articulară la femei. 

Durerea iradiată la nivelul cotului şi antebraţului survine 
în cazul infarctului miocardic acut şi a insuficienţei 
coronariene. Radiculopatia C8 se manifestă prin dureri 


cervicale posterioare şi dureri şi parestezii în regiunea cotului, 
pe faţa medială a antebraţului şi miinilor, intensificate de 
mişcările gâtului, de tuse sau defecaţie. 

Ocluzia arterială acută este secundară unui embolus, unui 
traumatism direct al arterei, cu tromboză sau secționare 
vasculară consecutivă sau unei vasculite. Durerea, paralizia, 
paresteziile, paloarea cutanată şi absența pulsului radial la 
nivelul extremității distale a membrului superior caracterizează 
simptomatologia pacienţilor ce suferă de ocluzie acută de 
arteră brahială. 

Contractura ischemică compresivă Volkmann determină 
dureri surde, contractură, sensibilitate la palparea musculară 
şi eritem cutanat de la nivelul antebraţului. Cauzele includ 
traumatismul direct, compresia antebraţului, ocluzia arterei 
brahiale secundară unui traumatism sau hematomul dezvoltat 
în loja anterioară a antebraţului. Simptomatologia sindromului 
de compartiment anterior al antebraţului constă în «durere la 
contractura musculaturii degetelor, parestezii ale miinii şi 
pareze musculare. Dacă artera brahială nu a suferit o ocluzie, 
pulsul rămîne intact la palpare timp de mai multe ore, iar 


TABELUL INCIDENȚEI BOLILOR 


PR 


INCIDENȚA LA 100.000 (APROXIMATIVĂ) 


Frecvente (>100) 


(frecvente la copii) 
Luxaţia simplă a cotului 
Epicondilita medială 
Epicondilita laterală 
Artrita rubeolică 
Artrita asociată cu vaccinarea antirubeolică 


acut şi insuficienței coronariene 
Elongaţia de gradul 1 a musculaturii 
antebraţului 


Relativ frecvente (>5-100) 

Fracturile supracondiliene ale humerusului Fractura olecraniană 

Fractura capului radial 

Fracturile supracondiliene ale adultului 

Fracturile transcondiliene 

Fractura intercondiliană a humerusului 

Fractura-luxaţie Monteggia 

Ruptura capsulei anterioare 

Durerea iradiată datorată infarctului miocardic Ruptura ligamentului inelar asociată cu 
luxaţia anterioară a capului radial 

'Tromboflebita acută din fosa antecubitală 

Ruptura ligamentului colateral medial 

Decolarea epifizară la nivelul cotului 

Fractura epicondilului medial 

Neuropatia acută ulnară 

Fractura osteocondrală a articulației cap 
radial-capitulum humeri 

Tendinita mușchiului triceps 


Rare (>0-5) 

Fractura capului radial asociată cu luxaţia 
acută a articulației radioulnare distale 

Ruptura mușchiului brahial 

Ruptura tendonului distal al muşchiului 
biceps 

Ruptura mușchiului biceps 

Ruptura mușchilor flexori ai antebraţului 

Limfadenita epitrohleană 

Ruptura originii mușchilor extensori laterali 

Afectarea nervului musculocutanat sau a 
nervului antebrahial cutanat lateral 

Ruptura mușchiului triceps 

Sindromul de hiperextensie în valg 

Fractura de stress olecraniană 

Bursita septică olecraniană 

Contractura ischemică compresivă Volkmann 

Anevrismul micotic al brațului 


Bursita olecraniană secundară gutei sau 


traumatismului 
Artrita septică 


Infecția gonococică diseminată 


Guta 
Pseudoguta 


Reumatismul articular acut 
Artrita asociată hepatitei B virale 


Sindromul Reiter 


Artrita din boala Lyme 

Artropatia hemofilică 
Radiculopatia acută C8 

Ocluzia arterei brahiale 

Durerea bilaterală a regiunii cotului 
Durerea bilaterală a antebraţului 


e 

degetele au tegumentul de culoare normală. Dacă artera este 
obstruată, se constată paloare cutanată la nivelul degetelor, 
iar pulsul este absent. Unele cazuri se instalează în urma 
aplicării unui aparat ghipsat în scopul fixării fracturilor 
supracondiliene, fracturilor oaselor antebraţului sau luxaţiei 
cotului. Aparatul ghipsat trebuie îndepărtat imediat iar 
membrul superior trebuie examinat. Se vor înregistra 
presiunile lojei anterioare cu ajutorul unui cateter cu balonaş. 
Salvarea membrului şi prevenirea contracturii ischemice se 
obțin prin practicarea fasciotomiei, a epimisiotomiei şi prin 
decomprimarea nervilor median şi ulnar. 

Anevrismul micotic al unei artere intramusculare apare în 
condițiile unei endocardite bacteriene şi se prezintă ca o 
leziune focală a brațului, pulsatilă, eritematoasă şi sensibilă 
la palpare. Durerea surdă a antebraţului și sensibilitatea la 
palpare locală, manifestate în urma efortului fizic susținut la 
pacienții neantrenaţi se pot datora unei e/ongații musculare 
de gradul I a muşchilor antebraţului. Suprasolicitarea 
muşchilor afectați provoacă sau intensifică durerea timp de 
1-3 zile de la debutul afecțiunii. 


[] DESCRIEREA AFECȚIUNILOR 
ENUMERATE 


1. FRACTURILE 


A. Fracturile olecraniane. Contuzia directă a cotului sau 
contracția viguroasă a mușchiului triceps în timpul unei 
căzături pe brațul extins produce o fractură a olecranului. 
Aceasta se manifestă prin dureri la nivelul regiunii 
posterioare a cotului, tumefacție, sensibilitate la palpare, 
echimoze şi crepitaţii osoase. Dacă fragmentele osose sînt 
deplasate, se palpează o întrerupere la nivelul olecranului, 
înainte ca tumefacţia să se dezvolte. Pacientul este incapabil 
să efectueze mişcarea de extensie a cotului. Fractura 
olecraniană cu deplasare necesită reducere deschisă cu 
fixarea fragmentelor osoase. Fracturile articulare se tratează 
prin fixarea cu broşe metalice a fragmentelor osose sau 
prin excizia fragmentului olecranian, urmată de reimplanta- 
rea tendonului mușchiului triceps pe osul ulnar. 


B. Fracturile capului radial. Aceste fracturi sînt urmarea 
unei căderi pe mîna orientată în afară. Durerea, tumefacţia şi 
sensibilitatea la palpare apar în regiunea corespunzătoare 
capului radial, la nivelul feţei laterale a cotului. Fracturile de 
tip 1 sînt fără deplasare. Fracturile capului radial de tip II 
prezintă deplasări minime ale fragmentelor osoase în timp 


ce tipul III de fractură este cominutiv şi interesează capul : 


radial în întregime. După injectarea selectivă de lidocaină la 
nivelul fracturii, se poate testa gradul supinației şi pronației. 
Incapacitatea totală de efectuare completă a acestor mişcări 
ale antebraţului indică necesitatea reducerii sîngerînde a 
fracturii. Fractura capului radial se mai poate asocia cu luxaţia 
cotului (tipul TV) sau cu instabilitate articulară severă a cotului 
datorită rupturii ligamentului colateral medial. 

C. Fracturile supracondiliene humerale. Acest tip de 
fractură a humerusului survin cel mai frecvent în prima 
decadă a vieţii. Acestea sînt secundare căzăturilor pe mîna 
orientată în afară, cotul fiind fixat în extensie. Fragmentul 
humeral distal este deplasat posterior. Un procent mic din 
aceste fracturi survin în timp ce cotul este fixat în flexie. 
Acestea se complică cu angulația anterioară a fragmentului 
humeral distal. Durerea spontană și la palpare, tumefacția, 
crepitaţiile osoase, echimozele şi deformarea regională apar 
la nivelul cotului şi a extremității distale a brațului. Dacă 
fragmentul distal este deplasat posterior, se observă o 
deformare în formă de „S“ la nivelul extremității inferioare 
a humerusului. Este observată şi palpată anterior o 
proeminență osoasă care reprezintă extremitatea inferioară 
a diafizei humerale. O echimoză sau o plagă antecubitală 
se pot asocia cu acest fragment osos deplasat (fractura 
deschisă). Este necesar diagnosticul diferenţial cu luxaţia 
de cot. Olecranul şi epicondilii formează posterior un 
triunghi echilateral; această simetrie anatomică este 
conservată în cazul unei fracturi supracondiliene, dar în 
cazul unei luxaţii de cot, aceasta simetrie dispare. Fracturile 
supracondiliene pot leza artera brahială sau nervii radial, 
median sau ulnar. Simptomatologia asociată acestor 
complicaţii apar datorită aplicării tardive a tratamentului 
adecvat al fracturii sau secundar reducerii închise şi 
aplicării aparatului ghipsat (contractura ischemică 
compresivă Volkmann). Complicaţiile neurovasculare ale 
fracturilor supracondiliene humerale şi a altor traumatisme 
ale antebraţului sînt discutate mai jos. 


D. Fracturile transcondiliene humerale (bilaterale de 
condili). Sînt secundare căzăturilor pe mîna orientată în 
afară şi fixată în extensie sau căzăturilor pe cotul fixat în 
flexie. Durerea, tumefacţia şi sensibilitatea la palpare apar 
în regiunea cotului. Acest tip de fractură este frecvent 
întâlnit la vârstnicii cu osteoporoză. Diagnosticul de fractură 
intraarticulară se confirmă radiologic şi se tratează prin 
reducere închisă urmată de aplicarea unui aparat ghipsat. 


E. Fracturile epicondilului medial humeral. Este 
secundară traumatismului direct al cotului sau căzăturii pe 
mâna orientată în afară. În ultimul caz, se poate asocia şi 
luxaţia cotului. Se dezvoltă durere în regiunea medială a 
cotului, tumefacție, sensibilitate la palpare, echimoza şi 
limitarea mişcărilor articulare. Se poate asocia lezarea 
nervului ulnar, ceeace duce la apariția hipoesteziei şi a 
paresteziilor la nivelul inelarului şi auricularului precum 
şi la instalarea tulburărilor motorii locale. Radiografiile 


" standard confirmă diagnosticul de fractură. Fragmentul 


epicondilului fracturat poate migra în articulaţie, blocînd 
mobilitatea articulației cotului. Neuropatia ulnară se poate 
dezvolta după luni sau ani de la vindecarea fracturii. 
Instabilitatea articulară a-cotului poate fi de asemenea 
consecința acestei fracturi. 


E. Fracturile intercondiliane humerale. Aceasta fractură 
intraarticulară este secundară căzăturilor pe mîna orientată 

în afară sau traumatismului direct al cotului. Procesul 
coronoid al ulnei este împins cu forță spre regiunea 
intercondiliană a humerusului, ceea ce dezvoltă fracturi în 
„T“ sau în „Y“. Diagnosticul este confirmat radiologic. 
Fracturile cu sau fără deplasare, care nu dezvoltă deformări 
regionale rotatorii, sînt tratate prin reducere închisă. 
Fracturile de tip III şi IV necesită de obicei reducere 
sîngerîndă şi imobilizare internă sau imobilizare externă 
asociată cu tracțiune osoasă. Redoarea articulară a cotului, 
afectarea mobilității articulare şi neuropatia ulnară 
secundară intervenției chirurgicale sînt sechele ale acestui 
tip de fractură. 


G. Fractura-luxaţie Monteggia. Este o fractură a treimii 
proximale ulnare:cu luxaţie anterioară a capului radial. 
Aceasta apare secundar căderii pe mîna orientată în afară 
sau traumatismului ulnar direct. Se manifestă prin durere 
în regiunea medială a cotului, tumefacţie şi sensibilitate la 
palpare. Tumefacţia şi sensibilitatea la palpare pot fi 
prezente şi în regiunea laterală a cotului, iar capul radial 
luxat poate fi palpat anterior. Supinaţia şi pronația sînt 
compromise. Lezarea nervului radial survine în 20% din 
cazuri, Diagnosticul este confirmat radiologic, dar luxaţia 


radiusului este frecvent omisă. 
4 :4 

H. Fractura capului radial asociată luxaţiei acute 
radioulnare distale (fractura-luxaţie Essex-Lopresti). 
Acesttip de fractură este rar întîlnit şi este secundar căderii 
pe mîna orientată în afară, capul radial fiind împins spre 
capitulum humeral. Ruptura articulației distale radioulnare 
şi a membranei interosoase survine ca rezultat al aceleiaşi 
forţe indirecte. Radiusul migrează proximal (cu 5-10 mm) 
„la care se asociază dureri la nivelul articulației pumnului 
şi imposibilitatea efectuării supinaţiei. Fractura cu 
deplasare a capului radial asociată cu durere la nivelul 
articulației radio-carpiene necesită o evaluare atentă clinică 
şi radiologică a articulatiei distale radioulnare. Fractura 
capului radial determină dureri în regiunea anterolaterală 
a cotului precum şi sensibilitate la palparea locală. 


2. LUXAȚIA SIMPLĂ A ARTICULAȚIEI COTULUI 


Această leziune este, de obicei, secundară unei căzături pe 
membrul superior orientat în afară. Apare o hiperextensie 
forțată care rupe capsula articulară anterioară, ligamentul 
oblic anterior, porțiuni din ligamentul colateral medial şi 
în unele cazuri ligamentul colateral lateral. Radiusul şi ulna 
sînt deplasate posterior sau posterolateral, în vecinătatea 
extremității distale a humerusului. Articulația luxată este 
imobilizată în flexie parțială. Se manifestă prin durere 
severă, tumefacție difuză şi sensibilitate la palparea regiunii 
cotului. Diagnosticul este confirmat radiologic. Olecranul 
este deplasat posterior, ca o-proeminență osoasă anormală. 
Reducerea închisă, sub anestezie generală, rezolvă, de 
obicei, luxaţia. Articulația este apoi fixată în flexie la 90 
cu ajutorul unei atele posterioare, cu antebraţul aflat în 
poziţie neutră. Obţinerea unor rezultate funcționale bune, 
cu dispariția completă a durerii, necesită limitarea perioadei 


Partea a VIII-a DUREREA ACUTĂ A UMĂRULUI, BRAȚULUI ŞI A MÎINII 


de imobilizare la mai puţin de 13 zile. Mobilizarea precoce 
a articulației nu reface de obicei luxaţia. Se poate complica 
cu leziuni ale arterei brahiale şi ale nervilor ulnar şi median. 
Nervul median poate fi afectat şi în timpul procedurii de 
reducere a luxaţiei. 


3, DUREREA ACUTĂ A REGIUNII ANTERIOARE A 


COTULUI 


A. Ruptura mușchiului brahial. În timpul hiperextensiei 
cotului, mușchiul brahial se poate rupe, determinînd dureri 
la nivelul regiunii anterioare a cotului, sensibilitate şi 
tumefacție locală. 


B. Ruptura tendonului distal al muşchiului biceps. În 
timpul flexiei cotului împotriva unei rezistenţe (de exemplu, 
în timpul ridicării unui obiect greu), apare o durere severă 
şi se poate auzi un zgomot pocnit în fosa antecubitală, 
urmate imediat de limitarea flexiei şi supinaţiei ante- 
braţului. Spaţiul antecubital este sensibil la palpare, dar 
tumefacţia este nesemnificativă. Tendonul mușchiului 
biceps nu se mai poate palpa în porțiunea mijlocie a fosei 
antecubitale. În timpul mişcării de flexie, muşchiul biceps 
proemină sub forma unei mase musculare la nivelul 
extremității proximale a braţului. În cazul rupturii 
proximale a tendonului mușchiului biceps această masă 
musculară apare în porțiunea inferioară a brațului, durerea 
se instalează în umăr şi doar supinaţia este compromisă. 


C. Ruptura muşchiului biceps. Pacientul are senzația de 
pocnitură sau plesnitură în regiunea anterioară a cotului, 
urmată de instalarea imediată a unei dureri severe locale, a 
tumefacției şi a impotenţei funcționale a antebraţului. 
Durerea este resimțită în extremitatea distală a brațului sau 
în regiunea anterioară a cotului. Se decelează palpator un 
defect la nivelul porțiunii distale a mușchiului biceps sau 
spaţiul corespunzător rupturii este mascat de un hematom. 
Dacă acest defect este palpat, humerusul poate fi palpat 
prin această întrerupere creată. Se constată apariția de 
echimoze în regiunea rupturii, cît şi la distanță de locul 
leziunii. Acest sindrom este întîlnit cel mai frecvent la 
paraşutiştii militari. 


D. Ruptura capsulei anterioare. Hiperextensia forțată a 
cotului, secundară unei'căzături, poate rupe capsula 
articulară anterioară a cotului. Se manifestă prin durere 
locală, tumefacție, sensibilitate şi echimoze. Durerea din 
fosa antecubitală este intensificată de extensia cotului. 
Imobilizarea în flexie pentru cîteva zile, aplicarea locală 
de gheată şi administrarea de analgezice duc la remiterea 
durerii şi la recuperare funcțională totală în 1-3 săptămîni. 


E. Ruptura ligamentului inelar. Această leziune este 
secundară flexiei forţate, efectuată împotriva unei 
rezistențe, căzăturilor pe mîna orientată în afară, cu 
antebratul aflat în pronaţie sau unui traumatism direct al 
cotului. Se manifestă prin durere în regiunea anterolaterală 
a cotului. Pronaţia şi supinaţia sînt compromise. Capul 
radial luxat se palpează în fosa antecubitală. Tumefacția, 

sensibilitatea la palparea locală şi echimozele sînt frecvent 
semne asociate. Diagnosticul luxaţiei capului radial, 
secundară rupturii ligamentului inelar, este confirmat 
printr-o radiografie a cotului. În mod normal, se poate trasa 
o linie ce trece prin diafiza radială şi care intersectează 
capitulul humeral. Dacă această aliniere nu există, este 
foarte probabilă o luxaţie a capului radial. Se poate asocia 
şi o fractură a extremității ulnare proximale, care poate 
rămîne nediagnosticată, dacă nu se face încă o radiografie, 
la două săptămîni de la traumatism. Reducerea se obține 
prin tracțiunea osoasă a brațului şi supinația antebraţului, 
urmate de imobilizarea brațului în flexie. 


F. Tromboflebita acută 


1. Tromboflebita acută nesupurată a venelor cefalică 
sau bazilică. Se poate manifesta, prin durere surdă la 
nivelul regiunii anterioare a antebraţului şi/sau a fosei 
antecubitale, asociată cu apariţia unui cordon 
subcutanat, dureros la palpare şi eritematos. Această 
afecţiune este secundară puncționării cu acul sau cu 
cateterul în vena periferică. 


2. Tromboflebita acută supurată. Supuraţia se asociază 
cu durere severă, cu febră şi cu stare generală alterată. 
Prin hemoculturi se poate izola Stafilococcus aureus. 
Pentru stabilirea diagnosticului este necesară explorarea 
venei suspecte sau a altor vene recent puncționate. 
Flebita suputativă complică evoluția pacienților cu 
arsuri întinse sau cu boli cronice debilitante. 


4. DUREREA REGIUNII MEDIALE A COTULUI 


A. Ruptura mușchilor flexori ai antebraţului. Durerea 
regiunii mediale a cotului poate fi secundară elongației 
musculaturii flexoare a antebraţului (muşchiul rotund 
pronator, mare palmar, micul palmar şi cubital anterior). 
Elongația musculară de gradul 1 constă în întinderea fibrelor 
musculare, fără ruptura acestora. Elongaţia de gradul II 
constă în ruptura parțială a muşchiului implicat, fascia 
adiacentă rămîn în intactă. Se manifestă prin sensibilitate 
locală, tumefacție, contractură musculară şi hematom 
regional. Se instalează de asemenea impotența funcțională 
a grupului muscular afectat. Elongaţia de gradul III 
semnifică ruptura completă a mușchiului şi a fasciei 
corespunzătoare, abolirea funcționalității muşchiului lezat. 
Apar sensibilitate la palparea locală, defect muscular 
palpabil, tumefacție difuză şi echimoze locale. 

Gradele I şi II de elongație musculară sînt tratate 
conservator, în timp ce elongația de gradul III necesită 
refacere chirurgicală. 


B. Ruptura ligamentului colateral medial. Acest 
ligamentul este smuls de pe epicondil (70% din cazuri) 
sau de pe ulnă (29% din cazuri). Ruptura ligamentară este 
secundară unei forțe orientate în sens valgus, aplicată pe 
cotul fixat în extensie. Această leziune apare, de obicei, 
după o cădere pe mîna orientată în afară, asociată cu o 
mişcare de abducție aplicată contra feţei mediale a cotului. 

Rupturile acestui ligament se asociază cu mișcările de 
pronaţie-supinaţie forțate ale membrului superior şi cu 
mişcările de aruncare. Ruptura ligamentului medial, în 
timpul mişcărilor de torsiune ale membrului respectiv, 
poate fi percepută ca 'un zgomot pocnit de către sportivul 
accidentat. După ruptura ligamentară apare o instabilitate 
articulară în poziţiile valgus precum şi dureri severe şi 
sensibilitate în regiunea medială a cotului. Artrografia 
evidenţiază extravazarea substanței de contrast în țesuturile 
moi din regiunea medială a cotului. Radiografiile efectuate 
cu cotul orientat în poziție valgus, evidențiază instabilitatea 
articulară medială a acestuia. 


C. Decolarea epifizară la nivelul cotului. Această leziune 
survine la adolescenţii şi copiii ce practică sporturi ce 
presupun aruncarea mingiei. Se manifestă durere şi 
sensibilitate la palpare locală, precum şi tumefacţie în 
regiunea corespunzătoare epicondilului medial. Limitarea 
mobilității articulației cotului se instalează rapid; se pierde 
capacitatea de efectuare a unei mișcări de aruncare a mingei 
cu aceeași viteză cu care sportivul o arunca înainte de debu- 
tul simptomatologiei dureroase: Simptomele sînt exacer- 
bate în special în sporturile în care mingea se aruncă cu 
boltă. Radiografiile evidențiază creșterea accelerată şi/sau 
separarea parțială sau fragmentarea epifizei mediale a 
humerusului distal („epifizită**). În cazurile severe, cotul 
poate rămîne blocat în flexie. Aplicarea unei forțe 
compresive asupra articulației radiohumerale laterale 
determină apariția osteocondritei disecante, care afectează 
capul radial şi capitulul humeral. Tratamentul presupune 
repaus, aplicare de comprese cu gheață, antiinflamatoare 
nesteroidiene şi imobilizare. 


D. Fractura epicodilului medial. Acest tip de fractură a 
fost discutat mai sus. Durerea, spontană şi la palpare, de la 
nivelul epicondilului medial este asociată cu instabilitatea 
în valgus a articulației cotului. Epicondilul medial smuls 
şi ligamentul colateral medial ataşat acestuia pot uneori să 
se deplaseze în spaţiul intraarticular şi să interfere cu funcția 
articulară a cotului. Aplicarea unei forțe, orientate în sens 
gravitațional şi în sens valgus, asupra cotului şi efectuarea 
unei radiografii în această poziție demonstrează instabilita- 
tea articulară în plan medial. Pacienţii cu instabilitate 
medială necesită reparația chirurgicală a fracturii şi a 
ligamentului medial. Intervenţia chirurgicală este, de 
asemenea, indicată la adolescenţii care doresc să-şi reia 
activitatea sportivă. 


E. Neuropatia acută ulnară. Neuropatia acută ulnară este 
secundară luxaţiei traumatice a cotului, fracturii humerale 
supracondiliene, contuziei directe a nervului sau compresiei 
directe a nervului în regiunea cotului, timp de mai multe 
ore (de exemplu, sprijinirea pe coate în timpul unor 
activităţi, la pacienţii comatoşi care şi-au administrat doze 
mari de medicamente, fixarea braţului pe masa de operaţie 
în timpul intervențiilor chirurgicale). Durerea surdă, se 
instalează în regiunea medială a cotului şi antebraţului 

precum şi la nivelul degetelor inelar și auricular. Paresteziile 
şi hipoestezia afectează aceleaşi degete. Simptomatologia 
este declanşată sau intensificată de mişcarea de flexie a 
cotului asociată cu extensia articulației radiocarpiene timp 
de trei minute (testul de flexie a cotului). Semnul Tinel 
este pozitiv la nivelul nervului ulnar, la trecerea acestuia 
prin regiunea cotului, iar sensibilitatea la palparea acestuia 
este de asemenea prezentă. Cazurile severe de neuropatie 
acută ulnară se pot complica cu hipotonia mușchilor 
intrinseci ai mîinii. Electromiograma şi măsurarea vitezei 
de conducere nervoasă confirmă diagnosticul clinic, însă 
un rezultat negativ nu exclude prezenţa acestei afecțiuni. 
Terapia conservatoare este indicată în neuropatia ulnară 
secundară compresiei nervoase; ea duce frecvent la 
ameliorarea durerii regiunii mediale a cotului şi antebraţului 
precum şi la remiterea simptomatologiei nervoase. 
Neuropatia acută ulnară secundară traumatismelor severe 
necesită intervenție chirurgicală. 


F. Epicondilita medială. Durerea se instalează în regiunea 
medială a cotului şi este intensificată de mişcarea de lovire 
a mingii cu racheta de tenis. Se manifestă prin sensibilitate 
dureroasă la palparea epicondilului medial. Flectarea 
articulației radiocarpiene împotriva unei rezistențe sau 
extensia pasivă a pumnului, cu cotul aflat în extensie, 
intensifică durerea regiunii mediale a articulației cotului. 
Simptomatologia acută se remite prin repaus articular şi 
prin medicaţie antiinflamatoare nesteroidiană. 


G. Limfadenita epitrohleară. Durerea regiunii mediale 
a cotului, intensificată de mobilizarea articulară, se poate 
asocia cu adenopatie epitrohleară dureroasă. Ganglionii 
limfatici ai acestei zone drenează teritoriile corespunzătoare 
regiunii mediale a antebraţului şi milinii, şi a degetelor 
mijlociu, inelar şi auricular. Infecția bacteriană a brațului 
sau mîinii produce celulită sau un abces localizat, 
limfangită ascendentă și limfadenită epitrohleară şi axilară. 
Se asociază febră şi leucocitoză. Obiectiv, se palpează 
ganglionii epitrohanterieni dureroşi spontan şi la palpare 
şi o tumefacţie dureroasă difuză în regiunea medială a 
cotului. Agenţii patogeni incriminați; din punct de vedere 
etiologic, sînt streptococii de grupa A şi stafilococul auriu. 
Aproximativ 8% din pacienţii cu tularemie ulceroganglio- 
nară pot dezvolta limfadenită epitrohleară dureroasă spontan 
şi la palpare şi, uneori, limfadenită axilară. Leziunea cutanată 
iniţială apare la 1-14 zile după contactul cu pielea de iepure 
sălbatic sau de bizon şi se prezintă a papulă situată pe mînă 
sau antebraţ. În 2-4 zile, această papulă ulcerează și se insta- 
lează febra, frisoanele şi starea generală alterată. Diagnosticul 
este sugerat de istoricul de contact cu animale, de examenul 
clinic şi este confirmat de hemoculturile pozitive, de culturile 
din spută pozitive sau de creșterea titrului anticorpilor serici 
specifici tularemiei, dozați prin testul de aglutinare sau 
microaglutinare în eprubetă. Majoritatea cazurilor sînt 
diagnosticate pe baza semnelor clinice şi serologice. 
Limfadenita epitroheară survine, de asemenea, în boala 
„ghearelor de pisică'“, fiind asociatăcu subfebrilitate (32-60%), 


alterarea stării generale şi fatigabilitatea (25%). Adenopatia 
dureroasă unică survine în 50% din cazuri, în timp ce 
poliadenopatia, localizată în aceeaşi regiune, se instalează 
în 20% din cazuri; 33% din pacienți dezvoltă simultan 


'adenopatie în mai multe regiuni (de exemplu, axilar şi 


inghinal). La locul zgârfieturii de pisică se formează o papulă 
sau pustulă. Biopsia ganglionară susține diagnosticul. 

Luesul secundar se manifestă prin febră, stare generală 
alterată, erupție cutanată caracteristică, limfadenopatie 
generalizată şi adenopatie epitrohleară bilaterală şi 
nedureroasă. Diagnosticul este confirmat pe baza semnelor 
clinice şi a testelor serologice specifice sifilisului. 


5. DUREREA REGIUNII LATERALE A COTULUI 


A. Ruptura inserţiei muşchilor extensori laterali. 
Implică muşchii lung supinator, primul radial extern şi al 
doilea radial extern şi se manifestă prin dureri ascuţite, 
severe şi un zgomot pocnit, audibil în zona lezată. Se 
constată sensibilitate la palparea epicondilului lateral, 
abolirea funcţiei extensoare, tumefacție locală şi echimoze 
cutanate. Reparaţia chirurgicală a rupturii este necesară, 
în special în cazul sportivilor de performanță. 


B. Ruptura ligamentului inelar asociată cu luxația 
anterioară a capului radial. Pacienţii resimt o plesnitură 
şi o durere în regiunea anterolaterală a cotului, secundar 
aplicării unei forţe bruşte orientate în sens varus, asupra 
articulației. Supinaţia forțată sau flexia brutală produc, de 
asemenea, luxaţia capului radial. Diagnosticul este 
confirmat pe o radiografie a cotului în valg. 


C. Compresia nervului musculocutanat sau a nervului 
antebrahial cutanat lateral. Compresia acută a nervului 
musculocutanat este secundară unor eforturi fizice 
viguroase ale braţului (construirea unui zid sau ridicarea 
obiectelor grele) sau fracturii extremității distale a 
humerusului. Se instalează pareza mușchilor coracobrahial, 
brahial şi biceps. Durerile. regiunii laterale a cotului şi 
antebraţului asociază limitarea mișcării de flexie a 
antebraţului. Nervul cutanat antebrahial lateral poate fi 
comprimat de tendonul distal al mușchiului biceps. Se 
manifestă prin dureri cu caracter de arsură în regiunea 
laterală a cotului, precum şi la nivelul extremității 
proximale a antebraţului, datorită compresiei nervoase. 
Hipoestezia şi paresteziile iradiază descendent pe marginea 
laterală a antebraţului. Durerea regiunii laterale a cotului 
este intensificată de pronația antebraţului, cotul fiind fixat 
în extensie. 


D. Epicondilita laterală, Durerea şi sensibilitatea locală 
apar în regiunea corespunzătoare epicondilului lateral şi 
sînt declanșate sau intensificate de efortul fizic viguros al 
membrului superior respectiv. Flexia pasivă a articulației 
radiocarpiene, cu cotul în extensie, intensifică durerea de 
la nivelul regiunii laterale a cotului. Extensia articulației 
pumnului, efectuată contra ugei rezistențe, accentuează, 
de asemenea, durerea regiunii epicondiliene laterale. Cele 

mai multe cazuri răspund la'repausul articular, la 
imobilizarea cotului cu ajutorul unei atele şi la medicația 
antiinflamatoare nesteroidiană. 


E. Fractura osteocondrală la nivelul articulației cap 
radial-capitulum humeri. Aplicarea unor forțe 
compresive la nivelul capitulului humeral produce limitarea 
şi abolirea funcționalități ligamentului colateral medial. 
Forţele orientate în sens valgus generează fractură 
osteocondrală a capitulului humeral sau a capului radial. 
Acest tip de fractură duce la apariția unor fragmente osoase 
libere intraarticulare, determinînd durere în regiunea 
laterală a cotului şi blocaj articular. Artroscopia chirurgicală 
îndepărtează fragmentele osoase intraarticulare și reface 
integritatea osteoarticulară. 


6. DUREREA REGIUNII POSTERIOARE A COTULUI 


A. Tendinita muşchiului triceps. Durerea şi sensibilitatea 
la palpare se dezvoltă posterior, la nivelul olecranului. 
Edemul uşor se constată la nivelul zonei de inserției a 
mușchiului triceps. Extensia cotului contra unei rezistențe 
intensifică durerea. Radiografiile cotului oferă rezultate 
negative. Repausul articular şi medicaţia antiinflamatoare 
nesteroidiană duc la remiterea simptomatologiei. 


B. Ruptura mușchiului triceps, Se manifestă prin durere 
severă locală, tumefacție, sensibilitate la palpare şi 
echimoze cutanate; se palpează deasupra cotului un defect 
la nivelul mușchiului triceps; se constată imposibilitatea 
efectuării mişcării de extensie. Pentru vindecare este 
necesară intervenția chirurgicală. 


C. Sindromul de hiperextensie în valg. Durerile regiunii 
posterioare a cotului pot fi secundare lovirii olecranului în 
fosa olecraniană. Se pot forma fragmente libere intra- 
articular, care duc la blocarea dureroasă a articulației. Cu 
timpul, se formează osteofite în regiunea vîrfului 
olecranian. 


D. Fractura olecraniană. Hiperextensia cotului determină 
apariția unei fracturi de stress dureroase a olecranului. 
Radiografiile rămîn negative timp de săptămîni sau luni, 
în ciuda durerii şi sensibilităţii regiunii posterioare a 
cotului. Scintigrafia osoasă cu radioizotopi evidențiază 
hipercaptare lineară la nivelul fracturii. Imobilizarea cotului 
în extensie asigură vindecarea fracturilor de stress, fără 
deplasarea fragmentelor osoase, 


E. Bursita olecraniană. În regiunea posterioară a cotului, 
la nivelul olecranului, se manifestă durere şi tumefacție 
chistică sensibilă la palpare. Durerea şi edemul la nivelul 
tegumentului supraiacent sînt frecvent prezente. Cotul este 
fixat în poziţie antalgică, în flexie parțială. Gradul de 
mobilitate articulară este normal și nu există revărsat 
articular. Cauzele bursitei sînt următoarele: 


1. Bursita septică. Sînt prezente eritemul şi edemul 
cutanat, în regiunea corespunzătoare sacului bursal, 
putîndu-se extinde la nivelul tegumentului adiacent. 

Frecvent poarta de intrare este reprezentată de o plagă 
cutanată sau se constată un istoric de intervenţie 
chirurgicală recentă sau un tratament injectabil 
intrabursal recent. Exsudatul conține o concentrație 
crescută de leucocite polimorfonucleare. Frotiul Gram 
are o sensibilitate de 65-90%, culturile bacteriologice 
avînd aceeaşi sensibilitate. Agentul patogen cel mai 
frecvent incriminat este stafilococul auriu (80% din 
cazuri). Streptococii de grupa A sînt răspunzători pentru 
10% 'din cazuri, în timp ce Hemophilus influenzae, 
bacteriile anaerobe şi bacilii gram negativi sînt agenții 
etiologici în restul de 10% din cazuri. Răspunsul este 
prompt la antibioterapie şi la puncția aspirativă repetată 
a bursei. 


2. Bursita gutoasă. Atacul de gută determină durere 
locală, tumefacție, sensibilitate la palpare, eritem cutanat 
şi căldură, în regiunea corespunzătoare bursei afectate. 
Lichidul bursal conţine un număr'relativ mic de 
leucocite polimorfonueleare (<6.600 celule/mm") 
precum şi cristale de urat monosodic. De obicei, în gută 
numărul de leucocite din lichidul sinovial este mult mai 
mare. Motivul pentru care în bursita gutoasă apare un 
număr mic de leucocite este necunoscut. Răspunsul la 
colchicină este prompt. 


3. Bursita traumatică. Pacienţii acuză durere spontană 
şi la palpare locală şi tumefacție. Intrabursal se palpează 
mici noduli. În antecedente se evidențiază un traumatism 
recent al cotului sau o presiune cronică la nivelul 
cotului, în timpul unei activități. Revărsatele bursale 
pot fi hemoragii, iar numărul de leucocite este mai mic 
de 1.500/mm:. Culturile bacteriologice sînt negative şi 
nu se depistează cristale în lichidul bursal. 


7. MONOARTRITA ACUTĂ 


A. Artrita septică. La nivelul cotului afectat apare o durere 
severă, surdă sau pulsatilă. Depresiunile paraolecraniene sînt 
pline şi fluctuente. Se constată apariția redorii articulației 
cotului, mobilizarea acesteia făcîndu-se cu mare dificultate. 
Tegumentul supraiacent este cald şi poate fi eritematos. 
Întreaga articulație este sensibila la palpare. Febra poate 
atinge 38,3%C, dar de cele mai multe ori se dezvoltă 
subfebrilitate. Hemoculturile sînt pozitive în 75% din cazuri. 
Lichidul sinovial conține între 5.000 şi 100.000 celule/mm>, 
cu o predominență a leucocitelor polimorfonucleare. În 50% 
din cazuri, concentrația de glucoză în lichidul sinovial este 
scăzută (>40 mg/dl) și mai mică decât glicemia. Concentrația 
scăzută de glucoză în lichidul sinovial nu este specifică, fiind 
constatată şi în cazul artritei reumatoide şi al artritei 
tuberculoase. Culturile: bacteriologice din lichidul sinovial 
sînt pozitive în 90% din cazuri. Agenţii patogeni implicați 
cel mai frecvent în artritele negonococice supurative sînt $. 
aureus (70%), tulpini de Streptococcus (Streptococcus 
pneumoniae, streptococii de grupa A şi B, Streptococcus 
viridans şi streptococii microaerofili şi anaerobi) (17%) şi 
bacilii gram negativi (8%). 

Infecția cu Neisseria gonorrhoeae este cauza principală 
a artritei septice la adulţii sub 30 ani. Se poate prezenta 
clinic sub forma unei monoartrite, cu sau fără manifestări 
cutanate sau sub forma infecției diseminate (sindromul 
dermatită-artrită) cu simptomatologie poliarticulară. 

Factorii de risc incriminaţi la pacienţii cu artrită 
bacteriană negonococică includ: corticoterapia orală (33%); 
artritele preexistente, cum ar fi artrita reumatoidă, guta, 
osteoartrita sau artropatia hemofilică (24%); tratamentele 
injectabile intraarticulare recente (24%); alte infecții active 
(22%); diabetul zaharat (13%); traumatismele articulare 
(12%); şi splenectomia (<1%). 


B. Infecția gonococică diseminată (sindromul artrită- 
dermatită). Această boală debutează de obicei la 1-4 
săptămîni de la infecția membranei mucoase, prin 
poliartralgii simultane şi/sau migratorii ce afectează 
genunchii, coatele, pumnii şi mîinile. Examenul obiectiv 
descoperă semne sugestive pentru artrită sau tenosinovită 
(periartrită), la două sau mai multe articulații. De obicei, 
numai cîteva articulații sînt afectate de artrite definite sau 
de procese periartritice (tenosinovite). Lezarea unui număr 
mic de articulații este un semn util pentru diferențierea 
acestei afecțiuni de artropatia cu complexe imune, care 
determină o poliartrită simetrică. Erupția cutanată 
caracteristică survine în asociere cu acuzele articulare în 
75% din cazuri. La nivelul extremităților se dezvoltă 
pustule mici sau vezicule hemoragice situate fiecare pe o 
bază eritematoasă cu diametrul de 1-1,5 cm. Numărul 
leziunilor cutanate depăşeşte rareori cifra de 40; pot exista 
uneori 3 sau 5 pustule. Fără tratament, artritele se vindecă 
în cele mai multe localizări, dar tind să persiste în una sau 
două articulaţii (genunchi, gleznă, cot şi pumn). 

Articulațiile afectate sînt dureroase în repaus, sensibile 
la palpare, tumefiate şi calde. Lichidul sinovial are o 
celularitate de 50.000/mm;, iar culturile bacteriologice sînt 
uneori pozitive. Doar 50% din pacienții cu acest sindrom 
au hemoculturi sau culturi bacteriologice efectuate din 
lichidul sinovial pozitive. În 80% din cazuri, gonococul 
este izolat în culturile recoltate de la nivelul uretrei, 
endocolului uterin, al mucoasei anorectale şi faringelui. 
Vor fi efectuate frotiuri Gram sau teste de imuno- 
fluorescență, precum și culturi din secrețiile leziunilor 
cutanate. Frotiurile pot fi pozitive cînd culturile sînt 
negative. 

Tenosinovita gonococică se manifestă prin dureri şi 
tumefacție la nivelul degetelor, mîinii, pumnului, piciorului 
şi călcîiului; aceste acuze sînt sugestive pentru diagnosticul 
pozitiv al bolii. Administrarea intravenoasă sau intra- 
musculară de ceftriaxonă, timp de 10 zile, va duce la 
remiterea promptă a simptomatologiei. 


C. Guta. Poate produce dureri acute ale cotului, însoţite 
de tumefacție, eritem şi sensibilitate la palparea locală. 
Nivelul seric al acidului uric este crescut, iar lichidul 
sinovial conţine un număr mare de leucocite polimorfo- 
nucleare şi de cristale de urat monosodic. 

D. Pseudoguta. Un tablou clinic asemănător gutei, însoțit 
de manifestări articulare de tip artritic, de concentraţie 
crescută de polimorfonucleare şi de cristale de pirofosfat 
de calciu în lichidul sinovial, caracterizează pseudoguta. 
Radiografiile pun în evidență condrocalcinoza instalată la 
nivelul genunchilor, umerilor sau pumnului. 


E. Hemartroza hemofilică. Durerea acută a cotului, 
tumefacţia, sensibilitatea şi căldura locală sînt secundare 

hemoragiei intraarticulare la un pacient hemofilic. 

Administrarea de factor VIII şi aspirarea sîngelui din spațiul 

intraarticular remit durerea şi previn anchiloza cotului. 


8. POLIARTRITA ACUTĂ CU AFECTAREA 


ARTICULAȚIEI COTULUI 


A. Reumatismul articular acut. Se manifestă prin 
poliartrita migratorie asociată cu febră şi cu noduli 
subcutanați. Afectarea unilaterală a articulației cotului este 
mult mai frecventă decît cea bilaterală. Se constată 
tumefacția cotului, eritem, durere spontan şi la palpare şi 
impotență funcțională articulară. Frecvent, există un istoric 
recent de angină sau infecție acută de căi respiratorii 
superioare, survenite cu 2-5 săptămîni înainte de debutul 
febrei şi al'simptomatologiei articulare, Anticorpii serici, 
formaţi ca răspuns la antigenele streptococice, prezintă 
nivele crescute (testul Streptozyme). Răspunsul la 
saliciloterapie este favorabil. 


B. Artrita asociată hepatitei virale B. Hepatita B 
determină apariţia unei erupții cutanate pruriginoase 
(urticariană sau mai rar maculară, papulară sau peteşială), 
precum şi o poliartrită migratorie sau simultană, înainte 
de debutul clinic al hepatopatiei propriu-zise. Cotul este 
afectat în 25% din cazuri. AgHBs în ser și testele 
funcţionale hepatice sînt frecvent anormale sau se vor altera 
rapid. Simptomatologia se remite la saliciloterapie. 


“C. Sindromul Reiter. Această afecțiune determină o 


poliartrită asimetrică care afectează coatele, umerii, 
genunchii, şoldurile şi gleznele. Se constată uretrită, diaree, 
conjunctivită sau uveită anterioară. Manifestările cutanate 
constau în balanită circinată și keratoderma blenoragicum. 


D. Artrita din boala Lyme. Această boală debutează 
printr-o erupție eritematoasă de tip inelar. Apare o erupție 
constituită din formaţiuni inelare mici, eritematoase, satelite 
articulației, în ariile cutanate adiacente. Sindromul febril 
acut urmează instalării rash-ului la 1-3 săptămîni. Boala 
se caracterizează prin meningită aseptică şi encefalită 
uşoară. Pareza nervului facial, uni sau bilaterală, poate 
apărea în asociere cu radiculonevrita dureroasă ce afectează 
braţele, trunchiul sau membrele inferioare. Tumefacția 
articulară, durerea şi sensibilitatea se dezvoltă la 1-6 luni 
de la debutul bolii de bază. Sînt afectați genunchii (75%), 
gleznele (10%), umerii (30%), coatele (18%) şi pumnii 
(12%). Diagnosticul presupune măsurarea nivelului seric 
al anticorpilor de tip IgG anti-B. burgdorferi, prin metoda 
ELISA. Specificitatea diagnostică poate fi crescută, 

utilizînd testul Western blot. Simptomatologia articulară 
răspunde favorabil la administrarea intravenoasă de 
penicilină sau ceftriaxonă în doze mari. 


E. Artrita rubeolică. Se manifestă prin poliartrita acută 
ce afectează degetele (90%), pumnii (70%), coatele (25%), 
genunchii (70%), gleznele (40%) care apare la 15-60% 
dintre femeile care au rubeolă. Redoarea şi durerea sînt 
simptomele articulare cele mai frecvente. Semnele obiec- 
tive ale inflamaţiei articulare sînt, de obicei, absente. 
Simptomatologia se rezolvă spontan după 5-30 zile. Rash- 
ul cutanat precede artrita cu cîteva zile sau îi poate urma la 
o săptămînă. Pot deveni manifeste tenosinovitele, sindro- 
mul de tunel carpian şi nevrita brahială. Această tulburare 
survine în special la femei, fiind rară la copii şi bărbaţi. 


F. Artrita asociată vaccinării antirubeolice. Acest 
sindrom urmează vaccinării la 2-4 săptămîni, În boala post- 
vaccinală cel mai frecvent afectaţi sînt genunchii şi se 
constată o incidență crescută a sindromului de tunel 
carpian. Artralgiile și redoarea articulară durează mai mult 
de 7 săptămîni. Aproximativ 33% din gonartrite prezintă 
atacuri recurente de durere, timp de mai mulţi ani. Erupția 
cutanată, subfebrilitatea, starea de rău general, adenopatia 
occipitală dureroasă şi angina faringiană se asociază cu 
simptomatologia acută articulară. 


9. DUREREA IRADIATĂ 


Coronaropatiile 


1. Infarctul miocardic acut. Pacienţii resimt dureri la 
nivelul cotului, antebraţului şi mfinii stîngi, parestezii 
şi senzaţie de amorțeală, cu aceeaşi localizare. Durerile 
umărului, brațului, durerile precordiale, retrosternale, 
cervicale posterioare şi scapulare pot fi prezente de la 
debutul afecțiunii sau pot apărea după minute sau ore. 
Electrocardiograma evidențiază semnele de infarct 
miocardic acut. Nivelele serice crescute ale creatin- 
kinazei şi ale izoenzimelor cardiace (LDH) sînt decelate 
în timpul primelor 48 ore de la debut. Terapia 
trombolitică şi/sau angioplastia directă remit prompt 
durerea, pe măsură ce trombul coronarian ocluziv este 
lezat. 


2. Insuficienţa coronariană. Acest sindrom determină 
dureri prelungite la nivelul cotului şi antebraţului, 
similare celor din infarctul miocardic. Enzimele serice 
cardiace nu sînt crescute, iar semnele electrocardio- 
grafice nu sînt sugestive pentru infarctul miocardic acut. 
Simptomatologia răspunde favorabil la medicaţia cu 
blocante ale canalelor de calciu, cu agenţi trombolitici, 
la angioplastie sau la bypass-ul chirurgical. 


10. RADICULOPATIA ACUTĂ C8 


Durerea iradiază din regiunea cervicală pe fața medială a 
brațului, cotului şi spre degetele inelar şi auricular. Poate 
lua forma unui disconfort surd, peste care se suprapun crize 


n. 

dureroase lancinânte, ce'se propagă descendent de-a lungul 
membrului superior: Rotaţia gâtului, manevra Spurling, 
tusea, strănutul şi defecația declanşează sau intensifică 
durerea. Examenul RMN identifică, de obicei, cauza 
radiculopatiei (hernia acută de disc, abcesul epidural, 
hematomul epidural sau. o tumoră). Simptomatologia se 
poate confunda cu neuropatia ulnară acută. 


VASCULOPATIILE 


A. Ocluzia acută de arteră axilară sau brabială. Cinci 
semne şi simptome descriu această urgență medicală 
(„regula celor cinci P“): durerea (pain), paralizia 
(paralysis), paresteziile (paresthesias), paloarea (pallor) şi 
absenţa pulsurilor (pulsless). Durerea este severă, 
constantă, persistentă şi afectează de obicei degetele, mîna 
şi antebraţul. Paresteziile şi paralizia musculară indică 
ischemia severă a membrului. Brațul paralizat şi anesteziat 
este afectat de gangrenă la 6 ore de la debutul simptomato- 
logiei. Paloarea se instalează datorită ischemiei şi vaso- 
constricţiei cutanate. Se constată o linie de demarcaţie între 
regiunea cutanată distală rece, albă, ischemică şi cea 
proximală, caldă şi perfuzată. Absența pulsurilor confirmă 
ocluzia şi ajută la localizarea sediului obstrucției. Utilizarea 
ecografiei Doppler şi a arteriografiei oferă o mai mare 
acuratețe în ceea ce priveşte localizarea sediului ocluziei. 
Cauzele ocluziei arteriale acute includ embolusurile |. 
cardiace (trombi murali, vegetaţii valvulare, tumori intra- 
atriale) sau embolusurile desprinse din plăcile ateromatoase 
arteriale sau de la nivelul anevrismelor arterei nenumite şi 
al arterei axilare (ramura subclaviculară). Traumatismul 
toracic, al umărului, brațului pot determina, de asemenea, 
ocluzie arterială acută, Vasculitele, cum ar fi arterita cu 
celule gigante, arterita Takayasu, boala Buerger pot 
determina, mai rar, ocluzie acută de arteră brahială. Utiliza- 
rea arterei brahiale în scopul monitorizării, al efectuării 
arteriografiei sau pentru câteterismul cardiac determină 
ocluzie trombotică acută. Simptomatologia se remite dacă 
obstrucția arterială se rezolvă în 6 ore, iar permeabilitatea 
vasculară este asigurată prin reconstrucția arterială 
chirurgicală şi/sau prin utilizarea anticoagulantelor. 


B. Contractura ischemică compresivă Volkmann 
(sindromul de compartiment anterior al antebraţului). 
Această afecțiune apare la cîteva ore după o fractură 
supracondiliană a humerusului sau după o contuzie severă 
sau o leziune prin strivite a antebraţului. Alte cauze includ 
fracturile antebraţului, puncţia arterei brahiale, infiltrațiile 
intravenoase subfasciale, hematomul intracompartimental 
secundar unei coagulopatii (hemofilie), plăgile prin 
împuşcare şi fracturile descrise ale brațului. Simptomul 
iniţial este reprezentat de o durere surdă, profundă, 
localizată la nivelul antebraţului. Faţa volară a antebraţului 
este sensibilă palparea pîntecelor musculare şi este, de 
asemenea, eritematoasă, caldă şi tumefiată; musculatura 
subiacentă dă senzaţia de tensiune şi are o consistență 
fermă. Degetele sînt fixate în flexie, iar extensia pasivă 

intensifică durerea antebraţului (durere sfişietoare). 
Pulsurile radial şi ulnar pot fi normale, diminuate sau 
absente. Hipoestezia este instalată în regiunile senzitive 
corespunzătoare nervului median şi/sau nervului ulnar. 
Flexia activă a degetelor se realizează cu dificultate şi 
declanșează, de obicei, durere la nivelul antebraţului. 
Lezarea arterială importantă, secundară fracturii humerale, 
poate determina ocluzie arterială şi/sau spasm sever. 
Ocluzia arterei brahiale se asociază cu dureri ale 
antebraţului şi milinii, cu dureri declanşate de extensia 
pasivă a degetelor, parestezii, paloare digitală (umplere 
capilară deficitară), cu absența pulsurilor şi cu paralizia 
mușchilor antebraţului şi mîinii. 

Dacă sindromul de compartiment anterior este secundar 
tumefacţiei intracompartimentale generate de un hematom, 
de un traumatism muscular direct sau de compresia externă 
printr-un aparat gipsat regula celor cinci P constă în puls 
intact; degete de culoare roz (umplere capilară eficientă); 
induraţie palpabilă la nivelul musculaturii antebraţului; 
sensibilitate şi tumefacție; dureri declanşate de extensia 
pasivă a degetelor, parestezii şi hipoestezie în teritoriul de 
distribuţie al nervilor median şi ulnar. Dacă artera brahială 
nu este obstruată pulsul radial rămîne palpabil, deoarece 
artera radială nu trece prin loja anterioară afectată. 

Acest sindrom reprezintă o urgență chirurgicală. Dacă o 
fractură supracondiliană a fost deja redusă, iar braţul a fost 
pus în aparat ghipsat, aparatul gipsat trebuie îndepărtat de 
urgenţă. Explorarea chirurgicală este necesară pentru 
confirmarea diagnostică şi pentru prevenirea complicațiilor 
ischemice. Presiunea intarcompartimentală de la nivelul 
antebraţului va fi măsurată pentru confirmarea diagnosticu- 
lui. Semnele clinice sînt suficiente pentru a justifica 
fasciotomia, epimisiotomia izolată a unui muşchi, debrida- 
rea largă a muşchilor necrozaţi şi decomprimarea nervilor 
ulnar şi median. Artera brahială trebuie identificată şi orice 
leziune trebuie reparată; trombusul obstruant trebuie 
îndepărtat; se va trata spasmul local pentru a se restabili 
circulaţia periferică. % 


C. Anevrismul micotic secundar endocarditei. Durerile 
brațului şi antebraţului, eritemul, sensibilitatea la palpare, 

precum şi pulsaţiile localizate la nivelul unei regiuni 
eritematoase pot fi secundare unui anevrism micotic. 
Pacientul prezintă, de obicei, sufluri cardiace, febră, peteşii 
şi hemoculturi pozitive care demonstrează existența 
endocarditei bacteriene. 


12. ELONGAŢIA DE GRADUL I A MUSCULATURII 


ANTEBRAŢULUI 


Durerea surdă de la nivelul grupelor musculare antebrahiale 
flexoare-pronatoare sau extensoare-supinatoare poate fi 
secundară efortului fizic viguros, susținut de sportivii 
neantrenați. Durerea antebrahială este declanșată sau 
intensificată de ridicarea obiectelor grele. Este prezentă 
'sensibilitatea la palparea locală. Simptomatologia se 
rezolvă în 1-3 zile de repaus muscular. 


13, DUREREA ACUTĂ BILATERALĂ DE COT ŞI 


ANTEBRAŢ 


Cauzele sînt prezentate în tabelul 40-1.: 


Tabelul 40-1 


DUREREA ACUTĂ BILATERALĂ DE COT . 


ȘI ANTEBRAȚ 





Cot 


Infecția gonococică diseminată 

Guta poliarticulară 

Pseudoguta poliarticulară 

Reumatismul articular acut 

Artrita asociată hepatitei B virale 

Sindromul Reiter 

Artrita din boală Lyme 

Artrita rubeolică 

Artrita determinată de vaccinarea antirubeolică 
Infarctul miocardic acut 


Antebraţ 


Elongația de gradul 1 a musculaturii 
Fracturile antebraţului 








CAPITOLUL 


4] 








DUREREA ACUTĂ 

LA NIVELUL 
ARTICULAȚŢIEI 
RADIOCARPIENE, 
MÂINII ŞI DEGETELOR 


[| LISTA DIAGNOSTICELOR 
POSIBILE 
DUREREA DE LA NIVELUL 2. Tenosinovita gonococică 
ARTICULAȚIEI RADIOCARPIENE 3. Alte cauze de tenosinovită 
1. Durerea de pe faţa radială infecțioasă 
A. Fracturile 2. Durerea de pe fața mediodorsală 
1. Radiusul distal A. Fracturile 


a. Fractura Colles 

b. Fractura Smith 

c. Fractura marginală a suprafeței 
articulare a radiusului distal şi 
luxaţia oaselor carpului 


1. Fractura osului capitat 
2. Fractura osului semilunar şi 
boala Kienbăck 
B. Entorsele şi luxațiile 
1. Instabilitatea perilunată 


2. Fractura osului scafoid 
3. Fractura osului trapez 


B. Entorsele şi luxaţiile 


1. Entorsa scafolunată 
a. Ruptura ligamentului 
interosos scafolunat 
b. Instabilitatea dinamică 
scafolunată 
c. Subluxaţia statică rotatorie a 
scafoidului 
2. Entorsa ligamentului colateral 
radial (LCR) 


C. Tenosinovitele neinfecțioase 


1. Tenosinovita Quervain 

2. Tenosinovita extensorului lung al 
policelui 

3. Tendinita flexorului radial al 
carpului (FRC) 

4. Sindromul de întretăiere 

5. Sindromul extensorului propriu 
al indexului 


D. Tenosinovitele infecțioase 


1. Tenosinovita supurată a 
flexorului lung al policelui 


a. Luxaţia dorsală perilunată 

b. Fractura-luxaţie perilunată 

c. Luxaţia volară a semilunarului 

d. Leziunile ligamentelor 
intermediare (luxația 
perilunată şi semilunară) 


3. Durerea de pe faţa ulnară 
A. Afecţiunile articulației radioulnare 


distale (ARUD) 

1. Fractura ulnei distale sau a fosei 
sigmoide radiale 

2. Fractura osului piramidal sau 
semilunar 

3. Fractura prin smulgere a osului 
piramidal 

4. Luxaţia ulnei distale 

5. Luxaţia oaselor semilunar sau 
piramidal 

6. Lezarea ligamentului 
fibrocartilaginos triunghiular 

7. Subluxaţia şi/sau tendinita 
extensorului ulnar al carpului 

8. Tendinita extensorului degetului 
mic 

B. Instabilitatea piramidolunată 
1. Entorsa piramidolunată 
2. Luxaţia piramidolunată 
C. Fracturile oaselor carpiene ulnare 
1. Fractura osului hamat 
2. Fractura osului pisiform 
D. Tendinitele 
1. Tendinita flexorului ulnar al 
carpului (FUC) ş 
2. Tendinita flexorului comun al 
degetelor 
E. Artrita pisopiramidală 
F. Instabilitatea mediocarpiană 
4. Aspecte radiologice ale instabilității 
articulației pumnului 
A. Instabilitatea segmentului intercalat 
volar (ISIV) 
B. Instabilitatea segmentului intercalat 
dorsal (ISID) 
5. Durerea difuză a pumnului 
A. Translocaţia ulnară traumatică a 
carpului 
B. Artrita acută a articulației pumnului 
1. Artrita septică 
2. Pseudoguta 
3. Guta 
4. Boala Kienbock 
5. Artropatia hemofilică 
6. Artrita idiopatică 
6. Durerea neurogenă a articulației 
pumnului 
A. Sindromul acut de tunel carpian 
B. Sindromul acut de tunel ulnar 
DUREREA DE LA NIVELUL MÎINII ŞI 
DEGETELOR 
7. Aria articulaţiilor carpometacarpiene şi 
metacarpofalangiene (MCE) 
A. Luxaţiile carpometacarpiane 
B. Fracturile diafizei metacarpiene 
C. Leziunile ligamentelor şi luxaţia 
articulaţiilor metacarpofalangiene 
1. Ruptura platoului volar 
2. Luxaţia ligamentului colateral 
3. Leziunile capsulei dorsale 
4. Fracturile colului şi capului 
metacarpian 
a. Fracturile colului metacarpian 
b. Fracturile intraarticulare ale 
capului metacarpian 
8. Leziunile falangei proximale şi ale 
articulaţiilor interfalangiene proximale 
A, Fracturile falangei proximale 
1. Baza falangei proximale 
2. Diafiza falangei proximale 
3. Colul şi capul falangei proximale 
B. Articulația interfalangiană proximală 


1. Entorsele ligamentare 
2. Leziunile platoului volar 
3. Fractura-luxaţie intraarticulară 
4. Rupturile ligamentului colateral 
5. Luxaţiile volare 
6. Deformările articulației IFP 
a. Deformarea în butonieră 
b. Deformarea în pseudo- 
butonieră 
9. Fracturile falangei mijlocii 
10. Articulația interfalangiană distală (FD) 
A. Ruptura tendonului extensor 
(degetul ciocan) 
B. Ruptura tendonului flexor de pe 
falanga distală 
C. Fractura falangei distale 
D. Hematomul subunghial 
E. Luxaţia articulației IFD 
11. Infecţiile degetului (panariţiile) 
A. Paronichia şi eponichia 
1. Superficială 
2. Profundă 
. Eponichia 
. Infecția circulară 
„ Abcesul subunghial 
„ Panarițiul pulpar 
1. Panariţiul pulpar distal 
2. Panariţiul lojei mijlocii şi 
proximale 
Panarițiul articular 
. Panariţiul tenosinovial al flexorilor 
. Panariţiul herpetic 
Afecţiuni care mimează panariţiile 
degetelor 
1. Tenosinovita şi artrita gutoasă 
2. Tendinita calcificată acută 
3. Melanomul malign al pliului şi 
patului unghial 
4. Sarcoidoza complicată cu 
tenosinovită acută 
12. Infecțiile milinii 
A. Infecţiile bursei 
1. Infecția bursei radiale 
2. Infecția bursei ulnare 
B. Infecțiile spaţiilor 
1. Spaţiul mediopalmar 
2. Spaţiul tenar 
13. Muşcăturile de animal şi de om de la 
nivelul mîinii şi degetelor 
A. Muşcătura de cîine 
B. Muşcătura de pisică 
C. Muşcătura de om 
1. Paronichia 
2. Muşcătura ocluzivă 
3. Leziunile „dinți-pumn încleştat“ 
D. Muşcătura de şarpe 


HIOI 


TA 





E. Arahnidismul necrotic 
F. Muşcătura de şobolan (febra 
muşcăturii de şobolan datorată 
infecției cu Streptobacillus 
moniliformis) 
14. Infecţiile difuze ale mi:inii şi 
antebraţului 
A. Celulita bacteriană acută 
B. Infecția subaponevrotică palmară 
C. Gangrena gazoasă (mionecroza 
clostridiană) 
D. Celulita anaerobă clostridiană 
E. Celulita anaerobă neclostridiană 
F. Mionecroza anaerobă 
streptococică 
G. Mionecroza cu Aeromonas 
hydrophila 
H. Gangrena streptococică 
15. Poliartritele acute care afectează mîna 
şi pumnul 
A. Artrita din hepatita B 
B. Artrita asociată rubeolei 
C. Artrita post vaccinare 
antirubeolică 
D. Poliartrita reumatoidă 
E. Artrita din lupusul eritematos sistemic 
F. Reumatismul articular acut 
G. Artrita acută traumatică 
H. Sindromul artrită-dermatită 
datorat Neisseriei gonorrhoeae 
|. Yersinioza 
]. Guta 
K. Artrita asociată cu boala 
inflamatorie intestinală 
L. Artrita psoriazică 
MBoala depozitelor de pirofosfat de 
calciu dihidrat 
N. Artrita septică 
16. Durerea de cauză vasculară a miinii şi 
degetelor 
A. Embolia arterială acută 
1. Artera brahială 
2. Artera ulnară 
3. Artera radială 
B. Traumatismele arteriale 
C. Fenomenul Raynaud secundar 
1. Boala ocluzivă arterială acută 
2. Terapia medicamentoasă 
17. Neuropatiile prin compresie 
A. Sindromul de tunel carpian 
B. Sindrom de tunel ulnar 

C. Cauzele proximale ale durerii 
neuropatice de la nivelul milinii şi 
degetelor 

D. Sindromul de dublă strivire 

18. Distrofia simpatică reflexă (DSR) 
19. Mononevrita multiplex 
20. Afecţiunile dermatologice ale mi:inii 

A. Dermatita dishidrozică eczematoasă 

B. Pustuloza palmo-plantară 
1. Pustuloza palmară şi plantară 
2. Psoriazisul pustular Barber 

C. Pustulele bacteriene ale miinilor şi 
picioarelor (boala Andrew) 

D. Acrodermatita continuă 

E. Dermatita cu Trichophyton rubrum 

F. Infecția cutanată cu Staphylococcus 
aureus 

G. Erizipeloidul 

H. Nodulii Osler 

I. Hemoragiile liniare 

J]. Degerăturile 

K. Fotosensibilitatea indusă de 
medicament 

DUREREA DE LA NIVELUL 
POLICELUI 
21. Aria trapezometacarpiană 

A. Tendinitele 

B. Fracturile 
1. Fractura Bennett 
2. Fractura Rolando 

C. Luxaţiile articulaţiilor 
trapezometacarpiene 

22. Articulația MCF a policelui 

A. Leziunea platoului volar 

B. Leziunea ligamentului colateral 
1. Lezarea ligamentului colateral 

ulnar şi leziunea Stener 
2. Lezarea ligamentului colateral 
radial 
23. Falanga proximală 

A. Neuropatia nervului digital (degetul 
jucătorului de popice) 

B. Fracturile falangei proximale 

24. Articulația interfalangian 

A. Luxaţia P 

B. Fractura falangei distale 

C. Ruptura tendonului extensor 
(„degetul ciocan“) 

25. Durerea acută bilaterală de la nivelul 
articulaților radiocarpiene, miîinii şi 
degetelor 

(] REZUMAT 


Durerea de la nivelul articulației radiocarpiene 


O fractură Colles se produce prin cădere cu mîna în extensie. 
Această leziune poate să apară la adulții de orice orice sex, 
indiferent de grupa de vîrstă, fiind însă mai frecvent întîlnită 
la femei, după menopauză. Se manifestă prin durere, 
sensibilitate crescută la palpare, tumefacție şi echimoză la 
nivelul feţei radiale a articulației pumnului. Procesul stiloid 
radial se palpează proximal de procesul stiloid ulnar, iar 
augulația dorsală și deplasarea fragmentului distal determină 
o deformare „în furculiță“ a miîinii. Fracturile intraarticulare 
se pot complica cu artrită posttraumatică. Se asociază, de 
obicei, o fractură la nivelul procesului stiloid ulnar. O fractură 
Colles inversată, fractura Smith, apare după căderea pe fața 
dorsală a mîinii. Se asociază cu o deplasare volară a 
segmentului distal. Diagnosticul diferențial între aceste două 
tipuri de fracturi radiale, frecvent întîlnite, se face pe baza 
radiografiei şi examenului clinic. Fracturile marginale ale 
suprafeței articulare ale radiusului distal (fracturile marginii 
dorsale) au ca rezultat deplasarea dorsală a oaselor carpiene 
şi o deformare, „în furculiță“ a pumnului şi mâinii. Frecvent, 
se manifestă prin tumefacție, durere, sensibilitate crescută la 
palpare, crepitații și echimoze la nivelul regiunii radiale a 
articulației pumnului. Fracturile scafoidului sînt rezultatul 
căderii cu mîna în extensie. Apare durere, sensibilitate crescută 
la palpare, tumefacție la nivelul „tabacherei anatomice“ şi 
anchiloza articulației pumnului, Care devine severă la 24 de 
ore după traumatism. Radiografiile realizate în 4 incidențe 
depistează 80-98% din astfel de fracturi. Dacă se efectuează 
suplimentar şi incidențele cu 25" pronaţie şi supinaţie, se 
ajunge la un procent de 100%. În cele mai multe clinici, o 
seriografie de 4 incidenţe negative se repetă după 2 săptămîni 
de imobilizare pentru a depista fracturile de scafoid care nu 
au fost vizualizate pe filmul iniţial. Nu se ştie dacă protocolul 
cu cele 6 incidențe se va aplica pe scară largă. Pacienţii cu 
durere la nivelul „tabacherei anatomice“, tumefacție şi 
sensibilitate crescută la palpare și fără semne de fractură sau 
instabilitate la nivelul articulației scafolunate au probabil o 
ruptură parțială a ligamentului intraosos scafolunat şi 
necesită imobilizarea articulației pumnului timp de 3-4 
săptămîni. Fracturile crestei trapezului determină durere, 
tumefacţie, şi sensibilitate crescută la palparea bazei policelui 
şi a eminenței tenare. Sînt necesare radiografii de tunel carpian, 
pentru a demonstra fractura. De obicei, excizia fragmentului 
de fractură detaşat conduce la ameliorarea durerii. 
Instabilitatea dinamică scafolunată se asociază cu durere, 
sensibilitate crescută la palparea „tabacherei anatomice“ şi 
tumefacție. Testul Watson pentru scafoid poate fi folosit pentru 
a evidenția instabilitatea dinamică a articulației scafalunate. 
O radiografie antero-posterioară a articulației pumnului, cu 
antebraţul şi pumnul în supinaţie va evidenția un spațiu mai 
mare de 2 mm la nivel scafolunat (semnul Terry-Thomas). 
Subluxaţia statică rotatorie a scafoidului determină semne 
clinice similare, localizate dorsoradial şi un clic dureros atunci 


cînd articulația pumnului este deviată ulnar din poziţia neutră. 
Acest clic poate fi reprodus prin exercitarea de către 
examinator a unei presiuni, dorsal la nivelul scafoidului, atunci 
cînd pumnul este deviat ulnar. 

La pacienţii cu subluxație rotatorie statică a scafoidului, 
radiografiile articulației pumnului vor evidenția un spațiu 
scafolunat lărgit, „semnul inelului“ pe scafoid, produs prin 
scurtarea lui prin poziție verticală şi de un unghi scafolunat 
mai mare de 709. Durerea de la nivelul ariei trapezului poate 
fi cauzată de ruptura ligamentului colatarel radial (LCR). 
Radiografiile nu vizualizează o fractură de os trapezoid, 
calmarea durerii după administrarea injectabilă în scop 
diagnostic de lidocaină, la nivelul LCR, confirmă sediul 
leziunii. 

Boala de Quervain se manifestă cu durere la nivelul 
procesului stiloid radial, tumefacție şi sensibilitate crescută 
la palparea teudoanelor primului compartiment dorsal al 
porțiunii laterale a „tabacherei anatomice“, testul Finkelstein 
fiind pozitiv (după ce pacientul strînge pumnul prin flexia şi 
adducţie policelui, examinatorul deviază ulnar pumnul, ceea 
ce produce durere la nivelul stiloidei radiale). Cauza frecventă 
este suprasolicitarea tendoanelor în unele meserii sau la atleți. 
Tenosinovita extensorului lung al policelui determină durere 
la nivelul „tabacherei anatomice“, sensibilitate la palpare şi 
tumefacție. Suprasolicitarea, o fractură a radiusului distal şi 
artrita reumatoidă sînt cauzele cele mai frecvent incriminate 
în producerea acestei afecțiuni. Tendinita flexorului radial al 
carpului (FRC) determină durere şi sensibilitate la palparea 
feţei volare a articulației pumnului. Durerea este intensificată 
de flexia articulației pumnului împotriva unei rezistențe sau 
de extensia pasivă şi bruscă a acesteia. Administrarea locală 
de lidocaină, care calmează durerea de la nivelul tendonului 
flexorului radial al carpului, are valoare diagnostică. Sindromul 
de întretăiere este generat de fricțiunea dintre extensorul scurt 
al policeului şi abductorul lung al policeului, situați superficial, 
şi muşchii extensori radiali ai pumnului. Durerea dorsală, 
sensibilitatea la palpare, tumefacția şi crepitațiile asemănătoare 
unui scîrțiit apar la 5 cm proximal de tuberculul Lister. 
Fricțiunea determină o peritendintă locală sau o bursită 
adventiceală. Sindromul extensorului propriu al indexului se 
manifestă prin durere la nivelul regiunii mediodorsale a 
articulației mîinii. Flexia pasivă a articulației pumnului şi 
extensia indexului împotriva unei rezistențe intensifică sau 
reproduce durerea. 

Tenosinovita infecțioasă a flexorului lung al policelui poate 
să apară ca urmare a unei plăgi penetrante la nivelul policelui. 
Policele, eminenţa tenară şi primul spaţiu articular IF sînt de 
obicei tumefiate, prezintă sensibilitate crescută la palpare, iar 
policele este fixat în flexie şi adducţie. Durerea este, de obicei, 
severă şi pulsatilă. Sensibilitatea crescută la palpare apare la 
nivelul tendonului afectat, iar extensia pasivă a policelui din 
articulația interfalangiană provoacă durere. Tenosinovita 
gonococică poate afecta tendoanele flexorilor sau extensorilor 
şi poate fi asociată cu sindromul dermatită-artrită gonococică. 
Etiologia microbiană a tenosinovitei mîinii şi pumnului 
include în afara N. gonorrhoeae, S. Aureus, şi unele specii de 

streptococi şi Pseudomonas. Rareori tenosinovita se datorează 
infecției cu Moraxella, Sporothrix schenckii sau micobacterii 
atipice. 

O fractură a osului capitat determină durere la nivelul 
regiunii mediodorsale a articulației pumnului, tumefacție şi 
sensibilitate la palpare, distal de osul semilunar. Fractura poate 
fi, în general, vizualizată pe o radiografie precoce, dar pot 
exista ulterior şi fracturi omise la examenul inițial. Frecvent, 
radiografiile de control efectuate la 2 săptămîni după un 
traumatism vor evidenția existența unei fracturi. Fracturile 
osului semilunar sînt rare și apar secundar unui traumatism 
sau ca rezultat al osteonecrozei. Osteonecroza osului semilunar 
(boala Kienbăck) are ca semn precoce şi specific, evidențiat 
prin examen RMN, absența semnalului măduvei osoase la 
nivelul acestui os, pe secvența T'. 

O luxație dorsală perilunată determină durere la nivelul 
regiunii mediodorsale a articulației pumnului, sensibilitate la 
palpare, tumefacție şi deformare „în furculiță mică“. Palparea 
evidențiază marginea osului mare ridicată peste osul semilunar 
şi radius. Radiografiile laterale simple arată că axul 
longitudinal al osului capitat este situat dorsal de cel al 
radiusului şi că scafoidul situat proximal, este rotat dorsal. 
Fracturile-luxaţie perilunate determină semne şi simptome 
similare şi necesită pentru diagnostic depistarea radiologică a 
fracturilor oaselor carpului. Luxaţia volară a osului semilunar 
determină tumefacție, durere și sensibilitate crescută la 
palparea regiunii volare a articulației pumnului. Compresia 
nervului median de către osul semilunar poate determina un 
sindrom acut de tunel carpian. Radiografiile arată că osul 
semilunar este deplasat într-o direcție volară, cu suprafața 
concavă anterior sau arată deplasarea volară completă a osului 
semilunar. Formele intermediare de luxaţie perilunară sau 
semilunară oferă date radiologice şi clinice intermediare între 
luxaţia semilunară și cea perilunată. 

Boala articulației radioulnare este suspicionată atunci cînd 
pronația sau supinația pasivă a articulației pumnului determină 
durere la nivelul articulației radioulunare distale (ARUD). 
Sensibilitatea la palparea locală a ARUD poate fi şi ea prezentă. 
Cauzele durerii de la nivelul ariei ARUD includ fracturile 
ulnei, radiusului, osului piramidal sau semilunar, luxaţiile 
ARUD, osului semilunar sau piramidal şi leziunile 
ligamentului fibrocartilaginos triunghiular al articulației 
pumnului. Subluxaţia sau tenosinovita extensorului ulnar al 
carpului determină durere pe fața ulnară a articulației 
pumnului, fiind dificil de diferențiat de o afecțiune internă a 
ARUD. 0 tendinită a extensorului degetului mic produce 
durere şi sensibilitate la palparea în jurul ARUD. Durerea 
acută a feței ulnare a articulației pumnului poate să apară prin 
entorsa piramidolunată, cu sau fără deplasare. Balotarea osului 
piramidal confirmă instabilitatea. Un clic dureros la nivelul 
articulației pumnului apare atunci cînd se efectuează deviația 
radială sau ulnară a pumnului. O seriogafie a oaselor carpului 
instabile va arăta suprapunerea osului semilunar şi piramidal, 
atunci cînd pumnul este în deviație ulnară. Unghiul 
piramidolunat (măsurat pe o incidență laterelă) devine mai 
mic de 0. Artrografia va demonstra ruperea ligamentului 


piramidolunat. Fractura cîrligului osului cu cîrlig sau fractura 
osului pisiform se însoţeşte de durere, sensibilitate crescută 
la palpare şi tumefacție la nivelul'eminenței hipotenare. Aceste 
fracturi necesită pentru diagnostic o radiografie a tunelului 
carpian sau o tomografie computerizată. 

Tenosinovita flexorului ulnar al carpului (FUC) determină 
durere locală şi sensibilitate la palparea tendonului şi osului 
pisiform. Această durere poate fi intensificată sau provocată 
de flexia articulației pumnului împotriva unei rezistențe. 
Tendinita flexorului comun al degetelor determină durere pe 
fața mediovolară a articulației pumnului şi antebraţului. 
Tumefacția şi sensibilitatea la palpare apar proximal de plica 
flexorilor articulației mîinii. Artrita pisopiramidală determină 
sensibilitate la palpare locală și crepitaţii la nivelul articulației 
pumnului. Radiografiile confirmă diagnosticul. Instabilitatea 
mediocarpiană poate fi rezultatul unei căderi pe mîna întinsă 
Sau a unei leziuni de rotație, dar cel mai frecvent apare în 
absența unui traumatism. Pacientul resimte un cracment 
dureros la nivelul feței dorsoulnare a articulației pumnului, 
cînd articulaţia este în pronaţie şi deviație ulnară. Se observă 
o curbură volară la nivelul articulației mediocarpiene. Această 
curbură dispare îndată ce se produce un clic dureros la 
reducerea articulației mediocarpiene. Cineradiografia este 
diagnostică şi arată o deplasare bruscă a rîndului carpian 
proximal cînd se trece de la flexia palmară la dorsiflexie, pe 
măsură ce mîna este deviată ulnar. /SIV şi ISID pot fi 
demonstrate pe o radiografie laterală a articulației pumnului. 
ISIV este deseori asociată cu instabilitate piramidolunată şi 
mediocarpiană, iar ISID cu fracturile instabile de scafoid şi 
cu disociaţia scafolunată. Translocaţia ulnară traumatică a 
carpului determină tumefacția masivă a articulației pumnului, 
durere şi sensibilitate crescută la palpare, precum şi 
instabilitate laterală a carpului. Luxaţia carpului într-o direcție 
ulnară poate fi demonstrată prin examen clinic şi radiologic. 

Durerea difuză de la nivelul articulației pumnului poate fi 
determinată de oartrită septică. Se manifestă şi prin tumefacție 
locală, sensibilitate crescută la palpare şi uneori eritem. N. 
gonorrhoeae este o cauză frecventă a acestei afecțiuni la adulții 
tineri. Infecția piogenică cu S. aureus, specii de streptococi şi 
microorganisme gram-negative poate fi, de asemenea, întîlnită. 
Lichidul sinovial conține un număr crescut de leucocite 
polimorfonucleare, iar culturile sînt pozitive în 50-90% din 
cazuri. 

Pseudoguta sau guta determină durere, tumefacție şi 
sensibilitate crescută la palparea articulației pumnului şi eritem 
la nivelul tegumentului supraiacent. Pacienţii cu gută prezintă 
un nivel seric de acid uric crescut, iar la cei cu pseudogută se 
observă frecvent semne radiologice de condrocalcinoză. 
Lichidul sinovial conține un număr crescut de leucocite 
polimorfonucleare în ambele afecțiuni, însă lichidul sinovial 
din gută conține cristale de urat de sodiu, în timp ce lichidul 
din pseudogută conţine cristale de pirofosfat de calciu dihidrat. 
Boala Kienbăck poate determina o artrită acută localizată sau 
difuză a articulației pumnului. RMN-ul confirmă diagnosticul 
la cazurile precoce. Hemartroza articulației pumnului poate 
mima artrita acută lapacienții cu hemofilie. Artrita idiopatică 

a articulației pumnului poate, de asemenea, să apară şi să 
dispară spontan, înainte de a se putea stabili un diagnostic. 

Un sindrom acut de tunel carpian determină durere la 
nivelul miîinii şi articulației pumnului precum şi durere, 
parestezii şi hiperestezii la nivelul degetelor radiale. Semnul 
Phalen şi semnul Tinel sînt frecvent pozitive. Cauzele unui 
sindrom acut de tunel carpian includ fractura radiusului, luxația 
volară a osului semilunar, un hematom de tunel carpian, 
infecția țesuturilor moi, artrita septică a articulației pumnului, 
tenosinovita prin suprasolicitare a flexorilor, boala Lyme sau 
alți agenţi infecţioși. Sindromul de tunel ulnar determină 
durere, parestezii şi hiperestezie la nivelul feței volare a 
degetelor ulnare, mîinii și articulației pumnului. Semnele şi 
simptomele senzitive dorsale apar numai în cazul unei leziuni 
mai proximale a nervului ulnar. Presiunea continuă la nivelul 
regiunii hipotenare, lezarea repetitivă a acestei regiuni sau, 
mai rar, tromboza arterei ulnare în canalul Guyton pot 
determina un sindrom acut de tunel ulnar. 


Ao_.. 


Durerea de la nivelul miîinii şi degetelor 


Ruperea ligamentelor, prin forțe de flexie sau extensie, ca 
urmare a unei căderi, poate determina /uxația carpo- 
metacarpiană. Deformarea dorsală şi tumefacția mflinii sînt 
asociate cu durere şi sensibilitatate la palpare. Radiografiile 
în incidență oblică au pentru diagnostic sensibilitate mai mare 
decît incidențele standard. O luxaţie omisă poate fi asociată 
cu o proeminență osoasă pe fața dorsală a miinii, însoțită de 
durere locală şi sensibilitate crescută la palpare. 

O fractură a diafizei metacarpiene, oblică sau spiralată, 
determină durere severă persistentă, sensibilitate crescută la 
palpare, tumefacție şi echimoză, şi malrotaţia degetului respectiv. 
Angulaţia degetului afectat poate duce la suprapunerea 
acestuia peste un deget adiacent. O fractură metacarpiană 
transversă determină augulaţia dorsală şi scurtarea metacarpi- 
anului. Luxaţia articulației MCF poate fi rezultatul rupturii 
platoului volar al articulației. Poate să apară deplasarea 
dorsală „în baionetă“ a falangei proximale, care determină 
deformarea articulației MCF, durere şi sensibilitate crescută 
la palpare. Degetul este în hiperextensie la nivelul articulației 
MCF, în flexie la nivelul articulației interfalangiene și deviat 
către degetele adiacente. Tegumentul palmei şi fața volară a 
articulației MCF este frecvent cudată. Dacă subluxaţia este 
parțială, falanga proximală poate realiza o hiperextensie de 
pînă la 90, chiar fără angulația degetului. 

Ruperea (entorsa) ligamentului colateral al articulației 
MCF determină durere locală, tumefacţie, sensibilitate crescută 
la palpare şi instabilitate ulnară (ruptura ligamentului colateral 
radial) sau radială (ruptura ligamentului colateral ulnar) a 
articulației în flexie. Deviaţia spontană a degetului corespunză- 
tor afectat pe o direcţie radială sau ulnară se poate observa în 
entorsele grave. Leziunile capsulei dorsale determină durere 
locală, sensibilitate crescută la palpare, tumefacție şi un defect 
palpabil al capsulei dorsale, defect care poate fi însoţit de depla- 
sărea tendonului extensor. Aceste leziuni se produc printr-un 
impact direct asupra pumnului închis, în box sau în karate. 


O fractură a colului metacarpian se asociază cu durere şi 
cu apariţia unei proeminențe osoase pe fața palmară, datorată 
rotației volare a fragmentului distal. Local se constată durere, 
sensibilitate crescută la palpare, tumefacție şi limitarea exten- 
siei articulației MCEF. Fracturile intraarticulare ale capului 
metacarpian determină pierderea mobilităţii articulare, tume- 
facţie, durere şi sensibilitate crescută la palparea articulației 
MCF. Incidenţa Brewerton oferă o imagine radiologică clară 
a suprafeței articulare a capului metacarpian. Fracturile bazei 

falangelor proximale determină local durere, tumefacție, sensi- 

bilitate crescută la palpare, deformare osoasă şi uneori angula- 
ţia volară a falangei afectate. Fracturile diafizei falangelor 
proximale determină durere, sensibilitate crescută la palpare 
şi tumefacție, putîndu-se extinde la articulaţia interfalangiană 
proximală, determinînd limitarea sau pierderea mobilităţii 
articulației. Fractura colului falangei proximale poate determi- 
na angulaţia volară a suprafeței distale fracturate care poate fi 
palpată pe fața volară a degetului. O fractură condilară a extre- 
mităţii distale a falangei proximale poate determina deviația 
laterală a regiunii distale a degetului de partea fracturii. Fractu- 
rile falangei proximale pot fi vizualizate pe radiografiile simple. 
Ruperea platoului volar al articulației interfalangiene proximale 
(EP) urmează unei forțe mari de hiperextensie. Se manifestă 
prin durere persistentă pe fața volară, tumefacție, sensibilitate 
crescută la palpare şi limitarea mobilităţii articulare sau chiar 
imobilizarea acesteia. Poate să apară subluxația articulației, 
avînd ca rezultat hiperextensia falangei mijlocii sau deplasarea 
dorsală „în baionetă“ a falangei mijlocii. Fracturile intraarti- 
culare ale articulației IFP pot fi însoțite de luxația articulației. 
Rupturile ligamentului colateral ale articulației IFP determină 
durere local, tumefacție şi sensibilitate crescută la palparea 
ligamentului rupt şi devierea falangei distale a degetului către 
partea opusă. Luxaţia volară a falangei mijlocii poate să apară 
deoarece falanga proximală rupe tendonul extensor prin flexia 
forțată, bruscă sau rotația extremă a articulației IFP. 

O deformare ,, în butonieră“ rezultă prin ruperea regiunii 
centrale a tendonului extensor, la nivelul zonei de inserție pe 
falanga mijlocie. Flexia articulației IFP este însoțită de extensia 
sau hiperextensia articulației IFD. O deformare „în 
pseudobutonieră“ rezultă prin ruperea platoului volar al 
articulației IFP, cu vindecare şi contractură fibroasă. Flexia 
articulației IFP şi extensia sînt normale. O fractură a falangei 
mijlocii determină durere locală, tumefacție, sensibilitate 
crescută la palparea liniei de fractură şi extensia sau flexia 
fragmentului proximal. Direcţia deplasării fragmentului 
proximal este determinată de poziţia liniei de fractură față de 
inserția tendoanelor extensorilor şi flexorilor. Un deget „în 
ciocan“ sau în picătură“ rezultă prin ruptura tendonului 
extensor de pe falanga distală, făcînd imposibilă extensia activă 
a articulației IFP. Alunecarea proximală a tendonului extensor 
detaşat poate determina extensia articulației IFP, ce are drept 
rezultat deformarea degetului „în gît de lebădă“. Ruptura 
tendonului flexorilor de pe falanga distală face imposibilă 
flexia activă a articulației IFP. 

Fractura falangei distale determină local durere, tumefacție 
şi sensibilitate crescută la palpare, putînd fi diagnosticată pe 

o radiografie simplă. Un hematom subunghial determină dure- 
re severă pulsatilă la nivelul vîrfului degetului, unghie albastră 
şi durere severă la compresia unghiei. Durerea dispare prompt 
după drenajul sîngelui subunghial necoagulat, printr-un mic 
orificiu la nivelul unghiei. Luxaţia articulației IFP determină 
local durere, sensibilitate crescută la palpare, tumefacție şi 
deformare osoasă. Deformarea este, de obicei, tranzitorie şi 
dispare după reducerea închisă spontană sau asistată. 

Paronichia este o infecție piogenică a marginii unghiale. 
Eritemul local, sensibilitatea crescută la palpare, durerea şi 
uneori secreția purulentă sînt prezente la nivelul marginii 
unghiei şi al tegumentului adiacent. Eponichia este infecția 
pliului cutanat lateral al unghiei, care implică şi eponichia de 
la baza unghiei. O infecție circulară este o parochie care începe 
într-un pliu lateral unghial şi se extinde la întreaga unghie. 
Un abces subunghial determină o durere severă pulsatilă 
subunghială și o „unghie care pluteşte“ datorită puroiului 
subiacent. Excizia unghiei permite drenajul puroiului şi 
calmează durerea. Poate să apară ca o complicaţie a 
paronichiei. 

Panarițiul pulpar determină edem, durere, eritem şi 
sensibilitate crescută la palparea feței volare a degetului, la 
nivelul falangei distale, medii sau proximale. Un panarițiu al 
pulpei distale se poate diagnostica prin transiluminare, care 
evidențiază o colecție purulentă în spațiul pulpar distal al 
degetului. Panariţul articular determină tumefacție, eritem, 
şi sensibilitate crescută la palpare, cu dislocarea degetelor 
adiacente spaţiului articular afectat. Frecvent, abcesul 
subiacent este o colecție purulentă „în sticlă de ceas“ cu o 
componență volară şi una dorsală. Panariţiul tenosinovialei 
Plexorilor determină tumefacția uniformă a degetului afectat, 
flexia degetului afectat şi a degetelor adiacente, edem la nivelul 
tendonului, sensibilitate crescută la palpare şi intensificarea 
marcată a durerii prin extensia pasivă a degetului afectat. 
Panariţiul herpetic este o infecţie localizată cu herpes simplex 
a tegumentului degetului sau mîinii. Aceasta determină local 
durere, sensibilitate crescută la palpare, eritem şi leziuni 
veziculare şi ulcerate. Poate fi confundată cu paronichia sau 
cu o infecție piogenică localizată la tegument. Tenosinovita 
supurată a degetului poate fi mimată de tenosinovita şi artrita 
acută din gută, tendinita acută calcificată şi sarcoidoză. Guta 
poate mima, de asemenea, o artirtă septică. Melanomul malign 
poate mima o paronichie rezistentă dacă este situat în pliul 
cutanat unghial. Infecțiile bursei radiale sînt determinate de 
o tensinovită supurată a policelui. Sensibilitatea crescută la 
palpare de-a lungul tendonului flexor se poate extinde 
proximal, pe fața volară a articulației pumnului. Eminenţa 
tenară şi prima linie articulare devin tumefiate, calde şi 
eritematoase, mimînd o infecție a spațiului tenar. Tenosinovita 
se poate dezvolta la nivelul degetului mic prin extensia de la 
bursa radială infectată la bursa ulnară. În mod similar, o 
infecţie a tendonului flexor al degetului mic poate infecta bursa 
ulnară şi, după cîteva zile, să cuprindă tendonul muşchiului 
flexor al policelui. 

O infecţie a spațiului mediopalmar determină pierderea 
concavității palmare, edem al feței dorsale a mi.inii, febră, 


frisoane şi stare de rău. Se constată eritem, sensibilitate 
crescută la palpare şi durere la nivelul spațiului mediopalmar, 
iar flexia pasivă sau activă a degetelor intensifică durerea. 
Infecția spațiului tenar este însoțită de edem, eritem, fluctuență 
şi sensibilitate crescută la palparea eminenței tenare. Policele 
este în abducţie, iar fața dorsală a mîlinii este edemaţiată. 

O muşcătură de animal infectată poate determina celulită 
locală şi uneori limfangită ascendentă, limfadenită axilară şi, 
în cazurile severe, septicemie. Muşcăturile de cîine, profunde, 
de la nivelul miîinii pot determina artrită septică, tenosinovită 
sau osteomielită. Microorganismele izolate de la nivelul 
plăgilor muşcate de cîine şi infectate sînt Pasteurella 
multocida, S aureus, specii de streptococi şi anaerobi. 
Muşcăturile de pisică se pot infecta cel mai frecvent cu 
Pasteurella multocida sau streptococi. Muşcăturile de om pot 
determina paronichie sau plăgi infectate şi celulită, prin 
inocularea florei orale (muşcături ocluzive). Leziunile pumn- 
dinți încleştaţi sînt urmarea traumatizării articulaţiilor 
interfalangiene de către dinții adversarului, într-o luptă. 
Această leziune poate determina o infecție bacteriană simplă 
sau mixtă şi are ca rezultat celulita, tenosinovita, infecția 
spaţiului pulpar sau artrita septică. Muşcăturile de șarpe, 
viperă sau cobră, pot determina local durere, edem extensiv 
şi necroză tisulară a mîinii şi degetelor. Arahnidismul necrotic 
este rezultatul unei mușcături produse de păianjenul mare 
singuratic. După o perioadă de latență de cîteva ore, aria 
muşcată devine pruriginoasă, edemaţiată şi eritematoasă. Zona 
centrală a leziunii devine palidă, albă sau gri, putînd apărea 
central o bulă mare care conţine lichid sanguinolent. În cîteva 
zile, apare necroză centrală extensivă. O mușcătură de şobolan 
poate inocula victima cu S. moniliformis. Acest microorganism 
poate determina o boală febrilă cu bacteriemie, asociată cu o 
erupție cutanată și o poliartrită asimetrică sau o artrită septică. 
De obicei, nu există infecție localizată în zona muşcăturii. 
Diagnosticul poate fi confirmat prin hemocultură sau prin 
cultura lichidului sinovial. 

Celulita poate determina eritem difuz, durere, sensibilitate 
crescută la palparea miinii, degetelor şi antebraţului. Aria de 
eritem rămîne nereliefată. Se pot asocia febră, frison şi stare 
de rău. Cauza frecventă este infecția tegumentului şi a ariei 
subcutanate cu S. aureus sau streptococul de grupa A. Este 
constatată şi limfangita asociată sau limfadenita. O infecție a 
spațiului subaponevrotic a feței palmare a miinii determină 
pierderea concavităţii normale a palmei, durere locală, eritem, 
sensibilitate crescută la palpare şi edem. Explorarea 
chirurgicală şi drenajul colecției purulente subaponevrotice 
ameliorează simptomele. 

Gangrena gazoasă este rezultatul unei fracturi cominutive 
sau a unei plăgi împuşcate a mîini care determină lezarea 
mușchilor şi contaminarea. Durerea apare la 1-2 zile de la 
producerea leziunii şi reprezintă simptomul inițial. Se constată 
un miros neplăcut şi o secreție serosanguinolentă; care uneori 
conţine bule de gaz. Plaga şi tegumentul adiacent devin 
edemaţiate, marginea plăgii devine galbenă sau de culoarea 
bronzului. Adiacent plăgii, apar bule cu un conţinut lichidian 
închis la culoare şi arii de gangrenă tegumentară care se extind 

proximal.. Pot exista crepitații subcutanate, iar radiografia va 
arăta prezența gazului la nivelul tegumentului, muşchilor 
subiacenți și planurilor fasciale. Frotiul Gram efectuat din 
secreția recoltată din plagă evidențiază numeroşi bacili gram- 
pozitivi. Explorarea plăgii confirmă mionecroza. Sînt necesare 
debridarea extensivă şi uneori amputarea. 

Celulita clostridiană anaerobă apare la 3 zile sau mai mult 
de la un traumatism penetrant. Durerea locală este minimă, la 
nivelul plăgii, fiind prezentă o secreție seroasă, urît 
mirositoare, precum şi crepitații subcutanate. Radiografiile 
vizualizează prezența gazului subcutanat, iar frotiul Gram şi 
cultura secreției din plagă izolează Clostridium perfringens. 
Diferențierea de mionecroza produsă de clostridii (gangrena 
gazoasă) necesită explorare chirurgicală şi testarea directă a 
muşchiului subiacent, pentru viabilitate. Debridarea locală, 
drenajul şi administrarea parenterală de penicilină conduc la 
vindecare. O afecțiune similară care produce bule de gaz, 
celulita nonclostridiană anaerobă este produsă de un micro- 
organism anaerob sau de o infecție mixtă cu microorganisme 
aerobe şi anaerobe. Explorarea chirurgicală pentru viabilitatea 
mușchiului este necesară, iar frotiul Gram şi cultura 
diferențiază această infecție producătoare de bule de gaz de 
celulita clostridiană. 

Mionecroza anaerobă streptococică apare la 3-4 zile după 
lezarea țesuturilor moi. Local, în zona plăgii, se observă o 
secreție seropurulentă cu miros acru şi eritem difuz în jurul 
plăgii. Durerea apare pe măsură ce infecția se extinde și nu 
este un simptom precoce important. Explorarea chirurgicală 
arată mionecroză, iar frotiul Gram al exsudatului din plagă 
arată un număr crescut de polimorfonucleare şi un număr mare 
de streptococi. Cultura relevă o infecție mixtă cu streptococi 
anaerobi şi streptococi aerobi de grup A sau S. aureus. 
Mionecroza cu Aeromonas hydrophila este secundară plăgilor 
produse în apă dulce sau este asociată plăgilor produse prin 
contactul cu peştele sau alte organisme acvatice. Durerea 
severă la nivelul plăgii şi edemul apar la 2 zile de la leziunea 
inițială. Se constată bule serosanguinolente în jurul plăgii. 
Simptomele sistemice şi toxicitatea pot fi severe. Explorarea 
chirurgicală arată mionecroză şi prezența bacililor gram- 
negativi în exsudatul din plagă. Gangrena streptococică 
produce edem, eritem, sensibilitate crescută la palpare şi durere 
spontană la locul leziunii. Apar bule care conțin un lichid 
galben sau roşu-închis şi se sparg. Escarele negre care amintesc 
de arsuri severe înlocuiesc bulele rupte. Apare necroza 
tegumentului şi gangrena cutanată. Din lichidul bulelor şi din 
sînge pot fi izolați streptococii de grupa A, C sau G. 

Poliartrita afectează articulația pumnului, mîna şi 
articulațiile degetelor. Cauzele virale de poliartrită acută includ 
hepatita B, rubeola şi vaccinarea anti rubeolă. Artrita 
reumatoidă acută, lupusul eritematos sistemic, reumatismul 
articular acut, artrita traumatică acută a miinii, sindromul 
artrită-dermatită determinat de N. gonorrhoeae, yersinioza, 
guta acută, artrita ce însoţeşte boală inflamatorie a colonului, 
artrita psonazică, boala depozitelor de pirofosfat de calciu 


dihidrat pot, de asemenea, să afecteze articulația pumnului şi . 


articulațiile mici ale milinii şi degetelor.  - 


Afectarea articulaţiilor pumnului, MCF, IFP, IFD se poate 
datora artritei septice, gutei sau pseudogutei (boala depozitelor 
de pirofosfat de calciu dihidrat). În lichidul sinovial evacuat 
prin aspirația unei articulații septice se evidențiază un număr 
mare de leucocite, iar frotiul Gram și/sau cultura sînt pozitive. 

Un embol la nivelul arterei brahiale poate determina durere 
la nivelul mi.inii şi antebraţului, parestezii, amorțeală, paloare, 
absența pulsului radial şi pareza miinii afectate. Embolii pot 
lua naştere în cavitățile inimii, la nivelul valvelor sau leziunilor 
ateromatoase de la nivelul arcului aortic sau de la nivelul 
locului de ieşire prin apertura toracică superioară. Ocluzia 
arterei ulnare poate determina durere ischemică, paloare, 
parestezii şi gangrenă a degetelor ulnare. Ocluzia arterei 
radiale este frecvent asimptomatică, dar ocluzia anterioară a 
arterei ulnare sau un arc palmar superficial incomplet pot 
determina ischemia degetelor și gangrenă. Ocluzia arterei 
brahiale poate fi rezultatul unui traumatism penetrant sau nu. 

Fenomenul Raynaud secundar poate produce accese de 
paloare digitală, urmate de cianoză şi apoi eritem hiperemic. 
Culoarea tegumentului se modifică, hiperemia apărînd după 
o perioadă de 15-20 minute. Încălzirea miîlinilor cu apă care 
curge de la robinet poate scurta durata crizei. Fenomenul 
Raynaud acut poate fi determinat de o boală arterială ocluzivă 
proximală complicată cu tromboză şi embolizare periferică 
precum şi de blocantele beta-adrenergice sau ergotamină. 
Administrarea de agenţi antitumorali provoacă, de asemenea, 
fenomen Raynaud. 

Un sindrom acut de tunel carpian poate produce durere 
nocturnă la nivelul miinii, articulației pumnului, durere şi 
parestezii la nivelul degetelor radiale. Semnul Tine! la nivelul 
articulației mîinii, testul Phalen sau testul Phalen inversat pot 
fi pozitive. Etiologia sindromului acut de tunel carpian includ 
fracturi, luxaţia volară a osului semilunar, tenosinovita 
flexorilor, traumatismul direct, abcesul spațiului medio- 
palmar, artrita septică a articulației miinii sau un hematom. 
Studiile electrodiagnostice vor confirma conducerea întârziată 


prin nervul median la nivelul articulației pumnului. 


Sindromul de tunel ulnar provoacă durere pe fața ulnară a 
mîinii şi a degetelor IV şi V. Paresteziile şi hiperestezia apar 
în aceleaşi regiuni ca şi durerea. Se poate constata și hipotonia 
şi atrofia mușchilor mîinii. Simptomele senzitive şi anestezia 
sînt prezente, de obicei, numai pe fața volară. Semnul Phalen 
este pozitiv, la nivelul regiunii mediale a miinii. Presiunea 
digitală la nivelul eminenţei hipotenare determină disconfort 
pe faţa medială a miîinii şi degetelor şi/sau parestezii (semnul 
Tinel). Acest sindrom apare secundar unui /raumatism direct, 
fracturii osului cu cîrlig sau pisiform sau trombozi arterei 
ulnare, secundar unor. traumatisme repetate la nivelul 
eminenţei hipotenare. 

Cauzele proximale de durere pe fața laterală a miinii, 
policelui, indexului şi mediusului, parestezii şi amorțeală 
includ radiculopatia C6 sau C7, sindromul de apertură 
toracică superioră sau sindromul rotundului pronator. 
Cauzele proximale de simptome similare afectării nervului 
ulnar, care implică regiunea medială a miinii şi degetele IV şi 
V, includ radiculopatia C8, compresia plexului brahial la 

nivelul aperturii toracice superioare sau sindromul de tunel 
ulnar. Sindromul dublei striviri este un sindrom de tunel 
carpian sau ulnar care apare simultan cu o leziune compresivă 
neurală proximală. Se presupune că leziunea proximală 
predispune nervul periferic la compresie 'simptomatică. 
Decompresia periferică poate să nu calmeze simptomele dacă 
nw este corectată şi leziunea proximală. 

Distrofia simpatică reflexă (DSR) este urmarea unei leziuni a 
milinii sau degetelor şi/sau chirurgiei reparatorii pentru această 
leziune. Există durere severă la nivelul miinii şi degetelor, 
însoțită de edem difuz, eritem, căldură şi hiperestezia 
tegumentului mîinii. Poate să apară hiperhidroză. Articulațiile 
sînt dureroase şi ankilozate. Severitatea durerii este 
neproporțională cu leziunea sau extensia chirurgiei reparatorii. 
Simptomele sînt ameliorate prompt prin blocarea sistemului 
nervos simpatic. 

Mononevrita multiplex determină apariția bruscă a unei dureri 
severe la nivelul antebraţului şi mîinii, parestezii şi amorțeală 
în aria de distribuție a nervilor median, ulnar sau radial. Pareza 
poate să apară după cîteva ore de la debutul simptomelor. 
Presiunea digitală la nivelul nervului afectat sau mobilizarea 
brațului poate produce o durere lancinantă la nivelul 
antebraţului și mfinii şi parestezii. Frecvent, într-o perioadă 


de cîteva zile sau săptămîni pot fi afectaţi şi alți nervi periferici, - 


dacă nu se instituie terapia adiacentă. Ischemia nervilor afectaţi 
determinată de boala vasculară diabetică sau de o vasculită 
este cauza cea mai frecventă, deşi a fost descris un tablou 
clinic similar la pacienţii cu scleroză multiplă. 

Afecțiunile dermatologice dureroase ale mîlinii includ 
dermatita eczematoasă dishidrozică (vezicule intraepidermice 
mici, multiple, dureroase), pustuloza palmoplantară şi 
pustulele bacteriene Andrew. Pustuloza palmoplantară poate 
să apară ca o afecțiune izolată, cu evoluţie scurtă sau poate să 
apară la un pacient cu psoriazis, la nivelul altor regiuni cutanate 
şi al unghiilor. 

Acrodermatita continuă debutează la nivelul unghiei unui 
singur deget. Tegumentul de la nivelul falangei distale devine 
eritematos, fisurat şi prezintă cruste. Apare necroza 
tegumentului, unghia se detaşează și plutește pe un „lac“ de 
puroi. Această afecțiune poate rămîne localizată la un singur 
deget sau se poate extinde la celelalte degete ale aceleiaşi mfini 
sau la cealaltă mînă, şi chiar spre regiunile proximale, pînă la 
nivelul brațului. Infecția mîinii cu T. rubrum poate produce la 
nivelul tegumetului mfinii leziuni erozive şi umede, care 
formează cruste la nivelul palmelor. Examenul microscopic 
şi culturile obținute după scarificarea tegumentului evidențiază 
fungi. Furunculele şi pustulele produse de S. aureus pot să 
apară pe fața dorsală a falangei proximale sau la nivelul altor 
zone ale milinii. 

Erizipeloidul este o placă tegumentară violacee, dureroasă, 
sensibilă la palpare, însoțită de febră şi stare generală alterată. 
Debutează la nivelul unui traumatism minor, la muncitorii 
care manipulează peşte nepreparat sau carne de pui sau vită. 


Această afecţiune este produsă de un bacil gram-pozitiv, . 


Erysipelothrix rhusiopathiae şi răspunde la tratamentul anti- 
biotic. Nodulii Osler (macule roz, dureroase, la nivelul vîrfului 





degetelor) şi hemoragiile liniare dureroase de la nivelul patului 
unghial pot fi manifestări periferice ale endocarditei 
bacteriene. Expunerea la rece a miinilor şi degetelor produce 
degerături moderate sau severe. Se manifestă prin durere, 
eritem, edem şi vezicule cu gangrenă superficială a 
tegumetului, care apare la reîncălzirea unor leziuni de 
degerătură de severitate moderată. În cazurile severe, după 
vindecare, pot persista durerea, hiperhidroza, paresteziile, 
hipoestezia şi sensibilitatea la rece. Forosensibilitatea indusă 
medicamentos (de exemplu, doxiciclină) poate produce eritem 
dureros sever, bilateral şi vezicule la nivelul mi:inilor, feței şi 
altor arii expuse la soare. Simptomele dispar după evitarea 
expunerii la radiaţiile solare şi după oprirea administrării 
medicamentului. 


Durerea de la nivelul policelui 


Tendinita inserţiei tendonului abductor lung al policelui pe 
primul metacarpian produce local durere şi saensibilitate 
crescută la palpare. În mod similar, boala de Quervain pro- 
duce durere şi sensibilitate crescută la palparea tendonului, 
mai proximal, între procesul stiloid radial şi baza policelui. 
Fracturile la baza primului metacarpian (Benett şi Rolando) 
se însoțesc de durere în aria articulației trapezometacarpiană, 
sensibilitate crescută la palpare, tumefacţie şi pierderea 
mobilităţii articulației. Poate să apară şi /uxaţia articulației 
trapezometacarpiene, fără fractură. Aceste fracturi-luxaţii şi 
luxaţii ale articulației trapezometacarpiene pot fi vizualizate 
pe radiografiile simple. Leziunile articulației MCF includ 
luxaţia (luxaţia dorsală „în baionetă“ a falangei proximale) 
datorată rupturii marginii volare şi leziunilor ligamentului 
colateral, şi rupturile ligamentului colateral, cu instabilitate 
ulnară sau radială a articulației MCF. O ruptură a 
ligamentului colateral ulnar cu instabilitate către o direcție 
de forță radială a fost numită „policele arbitrului“. Această 
leziune este frecvent asociată accidentelor de ski. Abducţia 
bruscă a policelui poate rupe ligamentul colateral ulnar şi 
determină interpoziția aponevrozei adductorului între 
ligamentul avulsionat şi locul său. de inserție pe falanga 
proximală. Această interpoziţie (leziunea Stener) împiedică 
vindecarea şi impune reducerea chirurgicală deschisă pentru 
a preveni instabilitatea cronică. O leziune a ligamentului 
colateral radial (LCR) permite devierea ulnară cu mai mult 
de 30 a policelui, după aplicarea unei forțe cu direcție ulnară 
la nivelul articulației IFP, atunci cînd articulația MCF este 
stabilizată în extensie. „Policele jucătorului de popice“ este 
o neuropatie de presiune, dureroasă, care afectează nervul digi- 
tal, pe faţa ulnară a policelui. Paresteziile şi hiperestezia acestei 
regiunii pot însoţi durerea. Fracturile şi luxaţiile falangelor 
policelui produc. durere localizată, sensibilitate crescută la 
palpare, tumefacţie şi echimoze. Luxaţia articulaţiilor 
interfalangiene ale policelui pot să apară însoțite local de 
tumefacție, sensibilitate crescută la palpare, durere şi 
deformare osoasă („în baionetă“). Se poate constata şi /uxaţia 
complexă cu protruzia falangei proximale prin tegument. Un 
police căzut sau „în ciocan“ poate să apară prin detașarea 

tendonului extensor de pe falanga distală. Se observă local 
tumefacție, durere, sensibilitate crescută la palpare şi 
echimoze, la nivelul feţei dorsale a falangei distale, precum şi 
incapacitatea de a realiza extensia articulației interfalangiene. 
Cauzele de durere acută bilaterală la nivelul pumnului, mâinii 
şi degetelor sînt prezentate în tabelul 41-1. 


[|] DESCRIEREA AFECȚIUNILOR 
ENUMERATE 


Durerea de la nivelul articulației radiocarpiene 


1. DUREREA DE PE FAŢA RADIALĂ 
A. Fracturile 
1. Radiusul distal 


A. FRACTURA COLLES. Această fractură este 
rezultatul unei căderi pe mîna întinsă, în extensie. 
Poate să apară la orice sex şi la adultul de orice vîrstă, 
dar cel mai frecvent se întîlnește la femei, după 
menopauză, fiind datorată osteoporozei. Fractura 
determină local durere, sensibilitate crescută la pal- 
pare, tumefacție şi echimoze, angulația dorsală, 
supinația şi scurtarea radiusului. Angulaţia fragmen- 
tului radial distal şi a carpului produce o deformare 
„în furculiță“. Frecvent, este asociată cu fractura 
procesului stiloid ulnar. Examenul clinic evidențiază 
augulația dorsală a radiusului distal şi a carpului, cu 
sensibilitate crescută la palpare, tumefacție şi uneori 
crepitaţii. Procesul stiloid radial este situat proximal 
de cel ulnar. Radiografiile efectuate în incidență 
anteroposterioară, laterală şi oblică confirmă datele 
clinice. Fracturile Colles pot fi extraarticulare (12-36%) 
sau intraarticulare (64-88%). Prezența unei rupturi 
intraarticulare poate conduce la un rezultat terapeutic 
nesatisfăcător şi predispune pacientul la artrită 
posttraumatică. Majoritatea fracturilor distale de 
radius sînt tratate prin reducere închisă. Acurateţea 
reducerii poate fi evaluată măsurînd distanța dintre 
unghiul medial al radiusului şi capul ulnei şi 
comparînd această distanță cu cea normală de la 
nivelul pumnului controlateral şi prin măsurarea 
înclinării palmare radiale pe o radiografie laterală 
efectuată după reducere (suprafața articulară radială 
are o înclinație de aproximativ 10-14" palmar, față 
de axul lung al diafizei radiale). Reducerea deschisă 
poate fi necesară pentru fracturile Colles care 
prezintă semne radiologice de deplasare, persistente 
după reducerea închisă. Reducerea chirurgicală este 
de asemenea necesară în cazul unui fragment ascuțit 
al segmentului radial proximal, care comprimă un 
nerv volar sau tendon, sau pentru a reduce un 
fragment de radius distal situat la distanță sau rotat 
medial. 


B. FRACTURA SMITH. Această fractură este 
rezultatul unei căderi fața dorsală a pumnului. 
Fractura produce flexie volară, cu deplasarea supra- 
feţei articulare radiale pe o direcție palmară. La 
nivelul procesului radial al articulației pumnului 
apare durere, sensibilitate crescută la palpare şi 
tumefacție. Această fractură a fost numită fractură 
Colles inversată. Deplasarea fragmentului distal 
radial şi a corpului este în sens anterior. Fracturile 
extraarticulare sînt, de obicei, tratate prin reducere 
închisă, însă fracturile articulare instabile necesită 
reducere deschisă şi fixare internă. 

Complicaţiile fracturilor radiale distale includ 
neconsolidarea sau consolidarea vicioasă, durerea 
articulației radioulnare, ruptura tendonului extensor 
lung al policelui (paralizia „toboşarului“*), distrofia 
simpatică reflexă, sindromul de tunel carpian, artrita 
degenerativă a articulației radiocarpiene, sindromul 
de compartiment al antebraţului şi contractura 
Volkmann. . 


C. FRACTURA MARGINALĂ A SUPRAFEȚEI 
ARTICULARE A RADIUSULUI DISTAL ŞI LUXAȚIA 
OASELOR CARPULUI. Fractura marginii dorsale a 
radiusului poate produce sensibilitate crescută la 
palparea radiusului distal, durere, tumefacţie şi 
deformare „în furculiță“, secundar luxaţiei carpiene 
pe o direcție dorsală. Fractura marginii volare poate 
produce deplasarea anterioară a carpului. O 
radiografie laterală va evidenția sediul fracturii şi 
cauza deformării. 


2. Fractura osului scafoid. Această leziune se produce 
după căderea pe mîna întinsă, în extensie. Durerea este 
resimțită imediat, şi persistă. Mobilizarea articulației 
miinii este inițial normală şi numai uşor dureroasă. După 
24 h, apare durerea şi frecvent tumefacția radială 
dorsală, anchiloza articulației mîlinii şi durerea la 
mobilizare, care pot să devină severe. Sensibilitatea la 
palparea „tabacherei anatomice“ (şanțul distal al 
stiloidei radiale format din tendoanele primului 
compartiment dorsal — extensor scurt al policelui şi 
abductor lung al policelui — şi tendonul extensoulul lung 
al policelui) apare la 100% din cazuri, rar tumefacția 
tabacherei este prezentă la 74% din cazuri. Durerea din 
regiunea „tabacherei anatomice“ este intensificată de 
supinația sau pronația împotriva unei rezistenței, prin 
compresia logitudinală a metacarpianului policelui şi 
prin deviația radială şi dorsiflexia articulației miinii. O 
seriografie cu 4 incidențe diferite a articulației pumnului 
(posteroanterioară neutră; deviaţie ulnară extremă; 
deviaţie radială şi laterală) are o sensibilitate în 
depistarea fracturii osului scafoid de 83%. Dacă 
rezultatul seriei de 4 radiografii este negativ, efectuarea 
a încă 2 incidențe suplimentare (pronaţie şi supinație 
de 25%) va creşte sensibilitatea la 100%. Această 
sensibilitate a fost confirmată prin efectuarea unor 

INCIDENŢA LA 100.000 (APROXIMATIVĂ) 


Frecvent (>100) Relativ frecvente (>5-100) 


DUREREA DE LA NIVELUL PUMNULUI 


Fractura radiusului distal (fractura Colles) 
Fractura osului scafoid 

Luxaţia ligamentului scafolunat 

Boala de Quervain 

Sindromul acut de tunel carpian 


Fractura de radius distal (fractura Smith) 

Fractura marginii articulare a radiusului distal 

Fractura osului trapez 

Instabilitatea dinamică scafolunată 

Subluxaţia rotatorie statică a osului scafoid 

Entorsa ligamentului colateral radial 

Tenosinovita extensorului lung al policelui 

Tendinita flexorului radial al carpului 

Sindromul de întretăiere 

Sindromul extensorului propriu al indexului 

Tenosinovitele infecțioase: tenosinovita 
supurativă a flexorului lung al policelui sau 
tenosinovita gonococică 

Fractura osului mare 

Fractura osului semilunar 

Boala Kienbâck 

Luxaţia dorsală perilunată 

Fractura-luxaţie perilunată 

Luxaţia volară semilunară 

Luxaţia intermediară perilunată sau semilunară 

Afecțiunile articulației radioulnare distale 
datorate fracturii ulnei distale sau 
sigmoidului radial, fracturii osului piramidal 
sau semilunar, fracturii cu smulgerea osului 
piramidal, luxaţiei ulnei distale, luxaţiei 
osului semilunar sau piramidal, leziunii 
ligamentului fibrocartilaginos triunghiular, 
subluxaţiei sau tendinitei extensorului ulnar 
al carpului, sau tendinitei extensorului 
degetului mic al carpului 

Entorsa sau luxaţia piramidolunată 

Fractura osului cu cârlig 

Fractura osului pisiform 

Instabilitatea mediocarpiană 

Tendinita flexorului ulnar al carpului 

Tendinita flexorului comun al degetelor 

Artrita pisopiramidală 

Tipurile de instabilitate ale articulației mîlinii: 
ISIV şi ISID 

Artrita acută a articulației pumnului, datorată 
artritei septice, pseudogutei, gutei, bolii 
Kienbăck sau artritei idiopatice 

Sindromul acut de tunel ulnar 


Fractura oaselor metacarpiene 

Fractura falangei proximale 

Lezarea articulației IFP prin entorsă 
ligamentară 

Deformarea „în butonieră“ 

Fractura falangei mijlocii 

Degetul „în ciocan“ (ruptura tendonului ex- 
tensor de pe falanga distală) 

Fractura falangei distale 

Hematomul subunghial 

Paronichia 

Eponichia 

Mușcătura de cîinie 


Lezarea articulației MCF prin ruptura platoului 
volar, lezarea ligamentului colateral, sau 
fractura colului sau capului metacarpian 

Lezarea articulației IFP datorată lezării 
platoului volar, fracturii-luxaţie 
intraarticulară sau rupturii ligamentelor 
colaterale sau tendoanelor extensorilor, 
rupturii cu luxaţie volară 

Deformarea în pseudobutonieră 

Ruptura tendonului flexor de pe falanga distală 

Luxaţia articulației IFD 

Panariţiul circular 

Abcesul subunghial 


Rare (>0-5) 


Alte cauze de tenosinovită infecțioasă 
Luxaţia ulnară a carpului 
Artropatia hemofilică a articulației pmnului 


DUREREA DE LA NIVELUL MÎINII ŞI DEGETELOR 


Latxaţia carpometacarpiană 

Lezarea articulației MCF prin ruptura 
capsulei dorsale 

Boli care mimează infecții acute ale 
degetelor: tenosinovita din gută, 
tenosinovita calcificată acută, 
melanomul malign sau sarcoidoza 

Infecția bursei radiale 

Infecția bursei ulnare 

Infecția spaţiului mediopalmar 

Infecția spațiului tenar 

Febra muşcăturii de şobolan 

Infecția subaponevrozei palmare 

INCIDENȚA LA 100.000 (APROXIMATIVĂ) 


Relativ frecvente (>5-100) Rare (>0-5) 
DUREREA DE LA NIVELUL MÂINII ŞI DEGETELOR 


Frecvente (>100) 


Muşcătura de pisică 

Muşcătura de om 

Celulita bacteriană acută 

Poliartrita datorată hepatitei B, rubeolei sau 
vaccinării anti rubeolă 

Traumatismul arterei brahiale 

Neuropatiile compresive: sindromul de 
tunel carpian, sindroamele de compresie 
proximală sau sindromul de dublă 
strivire 

Dermatita dishidrozică eczematoasă 

Infecția cutanată stafilococică 

Degerătura 

Fotosensibilitatea indusă medicamentos 


Panariţiul pulpar 

Panariţiul articular 

Panariţiul tenosinovial 

Panariţiul herpetic 

Muşcătura de șarpe 

Muşcătura de păianjen 

Poliartrita datorată poliartritei reumatoide 
acute, lupusului eritematos sistemic, artritei 
acute traumatice, N. gonorrhoeae, gutei, 
bolii inflamatorii a colonului, psoriazisului, 
bolii depozitelor de pirofosfat de calciu 
dihidrat 

Embolie arterială acută a arterei brahiale, ra- 
diale sau ulnare 

Fenomenul Raynaud secundar bolii arteriale 
acute sau medicamentelor 

Sindromul de tunel ulnar 

Distrofia simpatică reflexă 

Pustuloza palmoplatară 

Acrodermatita continuă 

Dermatita cu Trichophyton rubrum 


Gangrena gazoasă 

Celulita anaerobă clostridiană 

Celulita anaerobă neclostridiană 

Mionecroza anaerobă streptococică 

Mionecroza cu Aeromonas hydrophila 

Gangrena streptococică 

Poliartrita datorată reumatismului articular 
acut sau yersiniozei 

Artrita şeptică 

Mononevrita multiplex 

Pustula bacteriană Andrew 

Erizipeloidul 

Nodulii Osler 

Hemoragiile liniare 


DUREREA DE LA NIVELUL POLICELUI 


Tendinita: boala de Quervain 
Policele jucătorului de popice 
Fractura falangei proximale 


'Tendinita abductorului lung al policelui la 
locul de inserţie 

Fracturi: fractura Bennett sau fractura Rolando 

Luxaţia trapezometacarpiană 

Leziunile articulaţie MCF prin lezarea, 
platoului volar, ruptura ligamentului 
colateral radial sau leziunea Stener 

Leziunile articulației interfalangiene prin 
luxaţia şi fractura falangei distale sau 
policele „în ciocan“ (ruptura tendonului 
extensor) 


Oi ———————————————— 


radiografii de control la 2 săptămîni, la toţi pacienții cu 
rezultat negativ la seria de 6 incidențe. Nu au fost 


3. Fractura osului trapez. Fractura osului trapez poate 
să apară după o cădere pe mîna în extensie, deviată 


depistate şi alte fracturi de scafoid, atunci cînd seria de 
6 incidenţe a fost negativă. 

Într-o serie de 65 cazuri de fractură, s-a constatat că 
sensibilitatea la palparea „tabacherei anatomice“ are o 
specificitate de 76% și o valoare predictivă pozitivă de 
92%, iar tumefacția „tabacherei anatomice“ are o 
specificitate de 72% şi o valoare predictivă pozitivă de 
87%. i 

O strategie diagnostică alternativă la seriografia cu 6 
incidențe, frecvent utilizată, constă în imobilizarea timp 
de 2 săptămîni a articulației pumnului, chiar dacă nu 
există semne radiologice de fractură, dar care prezintă 
sensibilitate crescută la palparea „tabacherei anatomice“ 
după care se repetă radiografiile. Resorbția osoasă în 
lungul liniei de fractură, în acest interval de timp, 
permite identificarea unei fracturi omise iniţial. ' 
Fracturile osului scafoid sînt tratate prin reducere 
închisă şi imobilizare. 


radial sau în urma unei lovituri directe a policelui aflat 
în abducţie. Apafe local sensibilitate crescută la palparea 
bazei eminenţei tenare, pe faţa volară a articulației 
pumnului, în cazul unei fracturi marginale, şi durere în 
zona distală a „tabacherei anatomice“, în cazul efectuării 
unei mişcării de flexie din articulația pumnului, 
împotriva unei rezistențe. Se poate asocia un sindrom 
acut de tunel carpian, cu durere la nivelul policelui, 
indexului şi mediusului, parestezii şi hipoestezie. 
Evidenţierea unei fracturi marginale va necesita o 
incidență oblică, cu marginea ulnară a pumnului pe 
casetă şi antebraţul în” pronaţie de 20%. Fracturile 
marginii trapezului sînt frecvent omise pe incidenţele 
radiologice de rutină şi pot fi vizualizate numai pe 
incidenţa care evidențiază tunelul carpian. Vindecarea 
spontană a fracturii marginale de trapez este neobișnuită, 
persistența simptomatologiei impunînd excizia 
fragmentului neconsolidat. 








B. Entorsele şi luxaţiile 


1. Entorsa scafolunată 


A RUPTURA LIGAMENTULUI INTEROSOS 
SCAFOLUNAT. Există un istoric de cădere pe mîna 
întinsă, în extensie. Căderea pe spate, pe pumnul şi 
mîna în extensie este o cauză frecventă a acestei 
leziuni. Se poate manifesta prin durere, sensibilitate 
crescută la palpare şi tumefacție la nivelul „tabacherei“. 


Radiografiile de rutină şi stress ale articulației - 


pumnului nu vizualizează existența unui spațiu 
scafolunat. 

Sensibilitate la palparea „tabacherei anatomice“, 
cu radiografii negative la 2 săptămîni după leziune 
poate fi secundară lezării acestui ligament. 
Imobilizarea timp de 3-4 săptămîni va avea ca 
rezultat rezolvarea simptomelor. 


B. INSTABILITATEA DINAMICĂ SCAFOLUNATĂ. 
Durerea, tumefacția şi sensibilitatea crescută la 
palparea „tabacherei anatomice“ sînt asociate cu 
limitarea sau chiar pierderea mobilității din 
articulația pumnului. Testul Watson pentru scafoid 
evidențiază instabilitatea dinamică a articulației 
scafolunate. Examinatorul plasează cele 4 degete ale 
unei mfini pe radius şi policele pe tuberozitatea 
scafoidului, pacientul avînd pumnul în deviație 
ulnară (aceasta produce elongaţia scafoidului). Se 
aplică o presiune pe direcție dorsală, cu policele pe 
scafoid, pe măsură ce articulația pumnului este 
deviată radial. Presiunea exercitată pe scafoid îl 
împiedică să ajungă vertical și va devia dorsal polul 
proximal, dacă ligamentele scafolunate sînt rupte. 
Intensificarea durerii şi/sau mişcarea dorsală a 
scafoidului sînt criterii pozitive ale testului. Această 
leziune apare şi ea ca urmare a unei căderi pe mînă 
şi articulația pumnului, în extensie. O radiografie 
de rutină posteroanterioară a articulației pumnului, 
în pronație poate fi normală dar o incidență 
anteroposterioară cu pumnul în supinaţie arată un 
spațiu mai mare de 2 mm între osul scafoid şi cel 
semilunar. Acesta reprezintă semnul Terry-Thomas. 
O radiografie anteroposterioară cu pumnul strîns şi 
în supinație (încărcare axială) poate evidenția şi mai 
bine existența spațiului dintre scafoid şi lunat. S-a 
constatat că instabilitatea dinamică de acest grad 
necesită ruptura ligamentului interosos şi ruptura sau 
laxitatea ligamentului scafolunat dorsal sau a celui 
radioscafolunat volar. Ruptura tuturor celor 3 
ligamente generează subluxaţia statică rotatorie a 
scafoidului. 


C  SUBLUXAȚIA STATICĂ ROTATORIE A 
SCAFOIDULUI. După o cădere pe mîna întinsă, apare 
durere, sensibilitate crescută la palpare şi tumefacție 
la nivelul „tabacherei anatomice“. Mobilizarea 
articulației mîinii din deviaţie ulnară în poziţia 


41 DUREREA ACUTĂ LA NIVELUL ARTICULAȚIEI RADIOCARPIENE, MÎINII ŞI DEGETELOR 467 


intermediară generează un clic audibil. Durerea şi 
clicul pot fi uneori reproduse de următoarea 
manevră: examinatorul plasează policele şi indexul 
palmar şi dorsal pe scafoid, respectiv presiunea 
palmară şi dorsală sînt aplicate pe măsură ce 
articulația miîinii este deviată ulnar. Un clic dureros 
poate să apară pe măsură ce scafoidul se mişcă din 
poziţia de flexie palmară către cea de flexie dorsală, 
în deviaţie ulnară. Se poate palpa o întrerupere şi/sau 
sensibilitate crescută la palparea articulației 
scafolunate. O radiografie posteroanterioară va arăta 
„semnul inelului“, datorat poziţiei verticale şi 
scurtării scafoidului. Inelul reprezintă corticala 
polului distal al scafoidului. Spaţiul scafolunat 
depăşeşte 2 mm pe radiografia anteroposterioară a 
articulației pumnului aflat în supinație, Pe incidența 
laterală, unghiul lateral al scafoidului (unghiul dintre 
axul longitudinal al scafoidului şi cel al osului 
semilunar) depăşeşte 70%. Un diagnostic precoce de 
ruptură de ligament interosos poate fi urmat de 
tratament, constînd în imobilizarea articulației timp 
de 2-3 săptămîni. Grade mai severe de leziune a 
ligamentului de, cu semne clare de instabilitate 
statică sau dinamică, impun reducerea deschisă, cu 
refacerea anatomiei normale. 


2. Entorsa ligamentului colateral radial. Entorsa se 
însoţeşte de durere şi sensibilitate crescută la palpare, 
accentuate prin mişcare, la nivelul ariei teapezului, în 
„tabachera anatomică“ distală. Rezultatul radiografiilor 


: pentru fractura de trapez este negativ, iar injectarea de 


lidocaină la nivelul ligamentului va calma temporar 
durerea. 


. Tenosinovitele neinfecţioase 


1. Tenosinovita Quervain. Durerea apare la nivelul 
stiloidei radiale (100%) şi poate iradia către police şi 
antebraţ. Durerea este produsă de mobilizarea primului 
compartiment dorsal al tendoanelor articulației 
pumnului (abductor lung al policelui şi extensor scurt 
al policelui). Este accentuată de abducția sau extensia 
policelui sau de prehensiune, scuturarea miinii sau 
turnarea cafelei dintr-o cafetieră. Sensibilitate crescută 
la palparea stiloidei radiale şi la nivelul primului 
compartiment de tendoane apare în 97% din cazuri. 
Tumefacţia este prezentă la nivelul tendoanelor afectate 
în 24% din cazuri. 

Dacă pacientul prinde policele în flexie şi adducție, 
în pumnul strîns şi examinatorul deviază ulnar 
articulația pumnului, durerea de la nivelul stiloidei este 
intensificată sau precipitată (testul Finkelstein). Această 
afecţiune este frecventă la femeile de 30-60 ani şi la 
sportivii care efectuează frecvent deviație ulnară 
(sporturile cu rachetă şi golful). Lezarea directă sau 
activitățile repetitive ale miinii şi pumnului care necesită 
prehensiune, torsiune sau compresiuni pot provoca 





Partea a VIII-a DUREREA ACUTĂ A UMĂRULUI, BRAȚULUI ŞI A MÎINII 


disconfort. Sarcina şi perioada postpartum pot fi 
asociate cu creşterea incidenței acestei afecțiuni. 
Injectarea locală, la nivelul tendonului, de lidocaină şi 
dexametazonă este diagnostică şi terapeutică. Chirurgia 
sau imobilizarea articulației mîinii cu o atelă poate fi 
necesară la pacienții care nu răspund la terapia 
injectabilă cu corticosteroizi. 


2. Tenosinovita extensorului lung al policelui. 
Durerea apare la nivelul stiloidei radiale, iar tumefacția 
şi sensibilitatea la palparea tendonului apar în regiunea 
„tabacherei anatomice“. Această afecțiune poate apărea 
în urma unor traumatisme repetate, acute sau cronice. 
A fost observată acut la jucătorii de tenis care au 
executat timp de cîteva ore servicii, repetat. Deoarece 
acest tendon are predispoziţie la rupere atunci cînd este 
inflamat, injectarea de dexametazon trebuie evitată. 
Ruptura după solicitare repetată a fost numită „paralizia 
toboşarului“. 


3. Tendinita flexorului radial al carpului. Durerea 
apare la nivelul tendonului, pe fața volară a articulației 
pumnului. Este intensificată de flexia din articulația 
pumnului contra unei rezistențe. Se constată edem şi 
sensibilitate crescută la palparea tendonului FRC, situat 
ulnar față de pulsul radial şi adiacent osului trapez. 
Femeile sub 60 de ani sînt cel mai frecvent afectate. 
Această afecțiune poate fi confundată cu boala de 
Quervain, dar durerea și sensibilitatea la palpare sînt 
predominant volare. Durerea poate fi reprodusă prin 
mobilizarea bruscă a articulației pumnului din poziția 
relaxată în direcția dorsală, întinzînd tendoanele 
flexorilor. Injectarea de lidocaină şi a unui carticosteroid 
în tendonul FRC are valoare diagnostică şi terapeutică. 


4. Sindromul de întretăiere. Muşchii extensor scurt al 
policelui şi abductor lung al policelui trec peste 
extensorii radiali ai articulației pumnului, la 5 cm de 
tuberculul lui Lister. 

La acest nivel apare durerea feței dorsoradiale a 
antebraţului distal şi a articulației pumnului, tumefacție, 
sensibilitate la palpare şi crepitaţii sub formă de scîrțiit. 
Această afecțiune este un sindrom de suprasolicitate şi 
apare la ridicătorii de greutăţi, vîslaşi şi canotori. 
Fricțiunea mușchilor policelui de extensorii radiali 
produce o peritendinită sau are ca rezultat formarea unei 
burse adventiciale. Această afecțiune este confundată 
uşor cu boala de Quervain. Se poate vindeca prin repaus 
şi prin injectarea de corticosteroizi sau se impune 
intervenţia chirurgicală. 


5. Sindromul extensorului propriu al indexului. 
Apare durere la nivelul compartimentului dorsal 
localizat în regiunea mediodorsală a articulației 
pumnului (muşchii extensor comun al degetelor şi 
extensor propriu al indexului). Durerea este reprodusă 
prin flexia pasivă a articulației pumnului şi extensia 
indexului contra unei rezistenţe. Această afecțiune este 





rezolvată chirurgical, prin divizarea retinaculului 
extensorilor şi tenosinovectomie. 


. Tenosinovitele infecțioasă 


„1. Tenosinovita Supurată a flexorului lung al policelui. 


Infecția poate fi secundară unei plăgi penetrante la 
nivelul policelui sau se poate propaga de la un focar de 
vecinătate (panariţii sau paronichie). Aşchii, ace, ghimpi 
sau fragmente de metal pot penetra tegumentul şi pot 
să infecteze tendonul. La un procent mic de pacienți nu 
se observă nici o poartă de intrare. 

Policele, eminenţa tenară şi primul spaţiu articular 
sînt tumefiate şi sensibile la palpare, iar policele este 
menținut în flexie şi adducţie. Durerea este severă, 
persistentă şi poate avea caracter pulsatil. Tendonul este 
sensibil la palpare, iar extensia pasivă din articulația 
interfalangiană a policelui produce sau intensifică 
durerea. Infecția stafilococică este cea mai frecventă 
etiologie, dar există şi specii de Pseudomonas şi 
Streptococcus pyogenes care pot fi la originea acestei 
afecțiuni. Poate să apară şi o infecție bacteriană mixtă. 


2. Tenosinovita gonococică. Simptomele periarticulare 
pot apărea în cadrul sindromului dermatită-artrită 
produs de N. gonorrhoeae. Pot fi afectate tendoanele 
extensorilor sau flexorilor de la nivelul mîinilor şi 
articulației pumnului sau de la nivelul picioarelor. 
Tendoanele afectate sînt dureroase, edemaţiate şi 
sensibile la palpare. Extensia degetelor sau a articulației 
pumnului, în prezenţa unei tendinite a flexorilor, 
intensifică durerea. Poate fi asociată o poliartrită sau 
doar o mono sau oligoartrită. La nivelul extremităților 
distale, se observă leziuni tegumentare, în număr de 5- 
40, constînd în pustule mici cu baza etitematoasă şi 
sensibile la palpare sau vezicule violacee, hemoragice. 
Frecvent, se asociază febră, frisoane şi stare generală 
alterată, acestea putînd fi uşoare sau chiar absente. 
Lichidul sinovial conține mai mult de 10.000 leucocite 
polimorfonucleare/mm?, în majoritatea cazurilor. 
Rezultatul culturilor realizate din lichidul sinovial este 
pozitiv pentru N. gonorrhoeae în 50% din cazuri, iar a 
celor realizate din membranele mucoase (uretra, col 
uterin şi faringe) în 80%. Semnele şi simptomele clinice 
tipice, un rezultat pozitiv. la cultura pentru N. 
gonorrhoeae şi un răspuns spectaculos la terapia cu 
penicilină sau ceftriaxonă sînt criteriile de diagnostic 
utile. Tenosinovita a fost semnalată la 68% din pacienţii 
cu sindrom dermatită-artrită. 


3. Alte cauze de tenosinovită infecțioasă. Durerea de 
la nivelul degetului şi rareori de la nivelul tendoanelor 
articulației pumnului, tumefacția şi sensibilitatea la 
palpare pot fi determinate de o infecție cu S. aureus, 
specii de streptococi, Pseudomonas, Moraxella, 
Sporothrix schenckii şi micobacterii atipice. 

Drenajul tendonului şi antibioticoterapia conduc la 
calmarea durerii şi rezoluția reacției inflamatorii. 





2. DUREREA DE PE FAȚA MEDIODORSALĂ 


A. Fracturile 


1. Fractura osului capitat. Osul capitat se articulează 
proximal cu osul semilunar şi cu scafoidul. Suprafața 
articulară laterală se articulează cu osul trapezoid, distal 
şi cu osul scafoid, proximal. Suprafaţa articulară medială 
se articulează cu osul cu cîrlig, iar suprafața articulară 
distală cu metacarpienele II şi IV. Osul mare este 
localizat la nivelul pumnului mediodorsal, imediat distal 
de osul semilunar şi se palpează într-o mică depresiune 
dintre osul semilunar, mai proeminent, situat proximal 
şi baza metacarpianului III. Sensibilitatea la palpare, 
tumefacția şi durerea locală, de la nivelul acestei regiuni, 
instalate după un traumatism, pot fi datorate unei 
fracturi. Lezarea directă, dar şi flexia bruscă sau 
traumatizarea capului metacarpienelor II-III, prin flexia 
palmară a pumnului, poate produce o fractură a osului 
mare. Se poate complica cu neconsolidarea fragmentelor 
şi necroza avasculară a osului mare, precum şi cu artrita 
posttraumatică. Întrucît pe o radiografie inițială 
fracturile osului mare, scafoid şi alte fracturi carpiene 
pot fi omise, trebuie efectuate radiografii de control 
după 10-14 zile, la pacienții cu simptome persistente 
pentru a exclude un rezultat inițial fals-negativ. 


2. Fractura osului semilunar şi boala Kienbâck, Se 
constată local sensibilitate crescută la palparea osului 
semilunar, durere şi tumefacție. Radiografiile au 
demonstrat fractura osului semilunar. La pacienţii cu 
boală Kienbăck fractura osului semilunar a fost 
documentată dar nu se cunoaşte dacă aceasta a fost cauza 
producerii osteonecrozei. Boala Kienbck determină 
şi sinovita difuză cu tumefacție generalizată a articulației 
pumnului, durere, scăderea forței de prehensiune şi 
limitarea mişcării. În stadiile simptomatice precoce ale 
bolii Kienbâck rezultatele radiografiilor pot fi negative 
dar examenul RMN va identifica frecvent anomalii ale 
osului semilunar (pierderea semnalului medular a osului 
semilunar, pe secțiunea T,). 


B. Entorsele şi luxaţiile 


1. Instabilitatea perilunată. Căderea pe mînă şi 
articulația pumnului în extensie are ca rezultat grade 
variate de hiperextensie a articulației pumnului, deviație 
ulnară şi supinaţie intercarpiană. Leziunile ligamentelor 
intercarpiene încep la nivelul articulației scafolunate şi 
se propagă în sensul acelor de ceas odată cu creşterea 
forței. În stadiul 1 (ruptura parțială a articulației 
scafolunate) se rup ligamentele interosoase colateral 
radial, radiocapitat, radioscafolunat și scafolunat. În 
stadiul 2 se rup complet articulațiile scafolunată şi 
capitolunată. În stadiul 3 cedează ligamentele 
radiopiramidale volare şi există ruptura complexă a 
articulaţiilor scafolunată, capitolunată şi piramido- 
lunată. În stadiul 4 ligamentele radiocarpiene dorsale 

se rup şi apare luxaţia volară a osului semilunar sau 
luxaţia dorsală perilunată. 


A. LUXAȚIA DORSALĂ PERILUNATĂ. Această 
afecțiune se manifestă cu sensibilitate crescută la 
palparea feţei mediodorsale a articulației pumnului, 
tumefacție şi deformare „în furculiță mică“. 
Marginea osului mare este situată dorsal față de cea 
a radiusului, iar osul scafoid situat proximal este rotat 
dorsal. În incidența anteroposterioară, carpul este 
scurtat şi se poate observa un spaţiu scafolunat. 


B. FRACTURA-LUXAȚIE PERILUNATĂ. Apare 
atunci cînd forțele care produc hiperextensia au ca 
traiectorie un arc de cerc larg, în jurul osului semilunar. 
Aceste leziuni în arc de cerc larg includ luxaţia trans- 
scafoidă transcapitată perilunată, luxaţia transscafoidă 
transpiramidală perilunată şi luxaţia transscafoidă 
perilunată. Segmentele de fractură proximale rămîn 
ataşate de osul semilunar, iar separarea perilunată 
se face prin liniile de fractură. Fragmentele de 
fractură distale sînt deplasate, legate de rîndul 
carpian distal. În luxaţia transscafoidiană perilunată 
există o deplasare radială a fragmentului distal al 
scafoidului şi a carpului distal ataşat acestuia. 


C. LUXAȚIA VOLARĂ SEMILUNARĂ. Axul longi- 
tudinal al osului mare este pe aceeaşi linie cu cel al 
radiusul. Osul semilunar este deplasat pe o direcție 
volară cu suprafața sa concavă înclinată spre anterior 
(semnul „ceştii de cafea răsturnate“*). Pe o radiografie 
antero-psterioară, osul semilunar are o formă 
triunghiulară (semnul „bucății de brînză“). La unele 
cazuri, întregul os lunat poate fi deplasat pe o direcție 
volară, proximală şi este situat volar de radiusul 
distal. Se poate observa tumefacția feței volare a 
articulației pumnului datorată deplasării osului 
semilunar. Poate să apară un sindrom acut de tunel 
carpian datorită compresiei nervului median de către 
osul semilunar. 


D. LEZIUNILE LIGAMENTARE INTERMEDIARE 
(LUXAȚIA PERILUNATĂ ŞI SEMILUNARĂ). În unele 
cazuri, deplasarea osului semilunar şi a oaselor cu 
care se articulează — osul mare, scafoidul şi 
piramidalul — este intermediară între o luxaţie 
perilunată şi semilunară. În acest stadiu, osul mare 
poate fi situat uşor dorsal de axul longitudinal al 
radiusului, iar osul semilunar poate fi împins pe o 
direcție volară, dar nu complet dislocat. Radiografiile 
obținute în timpul tracțiunii degetului pot evidenția 
întinderea leziunii ligamentare şi fracturile asociate, 
la pacienții cu luxaţii perilunate sau semilunare. 
Reducerea închisă a unei luxaţii perilunate 
necesită anestezie locală sau generală şi tracțiunea 
degetului cu o greutate de 3-4 kg, aplicată la nivelul 
brațului superior pentru 5 minute, urmate de o 
dorsiflexie inițială şi apoi de flexie palmară gradată 

şi pronaţie, pentru a reduce osul mare dorsal în 
articulația osului semilunar. 

Luxaţia lunată volară poate fi redusă prin stabiliza- 
rea osului semilunar, în timp ce osul mare este adus 
în flexie palmară, reducerea putînd fi menținută prin 
inserția percutanată a tijelor Kirshner. Prezența 
luxaţiei reziduale scafolunate sau instabilitatea 
dorsiflexiei osului semilunar, după încercarea de 
reducere închisă, impune reducerea deschisă şi 
fixarea cu broşe metalice. 


3. DUREREA DE PE FAȚA ULNARĂ 


A. Afecţiunile articulației radioulnare distale (ARUD). 
Se manifestă prin durere la nivelul feţei ulnare a articulației 
pumnului şi sensibilitate crescută la palpare la nivelul 
articulației radioulnare distale. Mobilizarea pasivă a 
antebraţului (pronație şi supinaţie), cu cotul în flexie şi 
mîna îndreptată în sus determină durere la nivelul 
articulației pumnului, dacă este implicată ARUD. Mişcarea 
antebraţului neînsoțită de durere indică originea ulno- 
carpiană a durerii. 

Cauzele de durere acută în regiunea ARUD includ 
următoarele: 


1. Fractura ulnei distale sau a fosetei siamoide radiale. 
Aceste fracturi determină durere la nivelul feţei ulnare 
a articulației pumnului, tumefacţie şi sensibilitate 
crescută la palparea ARUD. Acestea pot fi diagnosticate 
radiogic sau prin examen CT al ARUD. , 


2. Fractura osului piramidal sau semilunar. Apare 
durere, tumefacție şi sensibilitate crescută la palparea 
osului piramidal şi respectiv semilunar. 


3. Fractura prin smulgere a osului piramidal. Există 
durere şi sensibilitate crescută la palparea articulației 
pumnului, pe faţa ulnară. Aceste fracturi sînt rezultatul 
unei leziuni prin hiperextensie la nivelul articulației 
pumnului cu smulgerea şi desprinderea unui fragment 
de os pe care este ataşat ligamentul radiopiramidal 
dorsal. Aceste fracturi pot fi vizualizate pe o radiografie 
laterală sau oblică a articulației pumnului. 


4. Luxaţia ulnei distale. Această afecțiune produce local 
durere, tumefacție şi deformarea feței ulnare a 
articulației pumnului. O radiografie sau examenul CT 
al ARUD pot evidenția luxaţia. 


5. Luxaţia oaselor semilunar sau piramidal. Luxaţia 
acestor oase articulate carpiene poate produce local 
durere, sensibilitate la palpare, tumefacţie şi deformare. 
În cazul unor leziuni severe ale ligamentelor piramidale, 
osul piramidal poate fi deplasabil şi luxaţia asociată cu 
un clic. 


6. Lezarea ligamentului fibrocartilaginos triun- 
ghiular. Pacientul prezintă durere şi sensibilitate 
crescută la palpare la nivelul articulației ulnocarpiene 


şi ARUD, în timpul mişcării pasive a antebraţului sau 
al flexiei din articulațiai pumnului putînd fi auzite un 
clic sau o plesnitură. Evaluarea prin examen RMN poate 
evidenția lezarea ligamentului triunghiular. Artroscopia 
este o altă metodă potențială de evaluare a ligamentului 
triunghiular şi a ARUD. Artrografia poate fi utilizată 
pentru a evidenția perforaţia ligamentului triunghiular 
(prin pătrunderea substanţei de contrast în ARUD, după 
injectarea acesteia în articulaţia radiocarpiană). 


7. Subluxaţia şi/sau tendinita extensorului ulnar al 
carpului (EUC). Această afecțiune este însoțită de 
ruptura retinaculului extensorilor. Se poate auzi sau 
poate simţi o plesnitură pe măsură de tendorul trece 
palmar, cînd articulația pumnului este flectată palmar. 
Tendonul subluxat se poate muta dorsal în timpul 
suprinației pasive a antebraţului. 

Traumatismul prin frecare al tendonului poate 
produce durere la nivelul feței dorsomediale a articula- 
ţiei pumnului, cu edem al tendonului și sensibilitate 
crescută la palpare local (tenosinovită). Extensia arti- 
culaţiei pumnului contra unei rezistențe sau flexia pasivă 
poate accentua durerea. Tenosinovita EUC poate să 
apară secundar suprasolicitării, fără subluxație repetată. 


8. Tenosinovita extensorului degetului mic. Teno- 
sinovita celui de-al cincilea compartiment dorsal poate 
produce durere la nivelul feţei dorsomediale a articula- 
ției pumnului şi sensibilitate crescută la palpare, care 
sînt intensificate de extensia contra unei rezistențe sau 
de flexia pasivă a degetului mic. Tendonul este, de 
obicei, sensibil la palpare. Excizia retinaculului extensori- 
lor poate fi necesară pentru rezolvarea acestei afecţiuni. 


B. Instabilitatea piramidolunată 


1. Entorsa piramidolunată. Pacientul prezintă durere 
la nivelul feţei ulnare a articulației pumnului şi 
sensibilitate la palparea articulației piramidolunate. Unii 
pacienţi acuză limitarea sau pierderea mobilității 
articulare. Durerea debutează frecvent după o cădere 
pe mîna întinsă sau după un traumatism prin răsucire. 
Rezultatele radiografiilor statice ale articulației miinii 
sînt normale. Ligamentul interosos piramidolunat este 
rupt, dar ligamentele radiopiramidale, piramidocapitate 
şi piramidolunate rămîn intacte. 


2. Luxaţia piramidolunată. Durerea apare pe faţa 
ulnară a articulației pumnului şi există o sensibilitate 
crescută la palparea articulației piramidolunate. Poate 
să apară un clic dureros la nivelul pumnului atunci cînd 
acesta este deviat ulnar sau radial. Osul piramidal poate 
fi palpat la baza „tabacherei anatomice“ ulnare, pe partea 
ulnară a articulației pumnului. Există un șanț imediat 
sub stiloida'ulnară, localizat între tendonul extensorului 
ulnar al carpului (dorsal) şi cel al flexorului ulnar al 
carpului (volar). Atunci cînd articulaţia mîlinii este 
deviată radial, apare un os rotund la baza „tabacherei 

ulnare““ ulnare. Acesta este osul piramidal. Acest os 
poate fi sensibil la palpare, în cazul unei fracturi sau 
rupturi de ligament. Dacă osul semilunar este stabilizat 
de către policele şi indexul examinatorului, osul 
piramidal poate fi balotat în „tabachera“ ulnară prin 
mobilizarea sa dorsală şi apoi, prin stabilizarea osul 
semilunar, mîna este mobilizată palmar. Acest test de 
balotare lunopiramidală (mobilitate anormală a 
articulației) este util uneori în a demonstra instabilitatea 
piramidolunată. În unele cazuri, poate să apară o 
plesnitură sau un clic în timpul testului de balotare. 

O seriografie pentru instabilitatea carpului include o 
incidență posterioanterioară neutră şi în deviație ulnară 
şi radială; o incidență anteroposterioară de pumni strînşi 
(încărcare axială); o incidență oblică; o incidenţă oblică 
laterală de 30, pentru a evidenția articulația pisopirami- 
dală; o incidență laterală în poziţie neutră și în extensie 
şi flexie extremă; şi o incidenţă laterală cu pumnul strîns. 
La pacienţii cu luxaţie piramidolunată, osul piramidal 
este deplasat proximal şi lateral. În deviaţie ulnară osul 
semilunar şi piramidal se pot suprapune sau poate să 
existe un spațiu între ele. Radiografiile laterale pot arăta 
dorsiflexia osului piramidal în comparaţie cu osul 
semilunar. Unghiul lunopiramidal măsurat pe o 
radiografie laterală, devine mai mic de 0 (adică -169), 
în timp ce în mod normal este pozitiv. Artrografia arată 
ruptura ligamentului piramidolunat, prin evidenţierea 
substanței de contrast care trece din spațiul radiocarpian 
în spațiul intercarpian prin articulaţia piramidolunată. 
Artroscopia poate fi şi ea utilă în diferențierea rupturii 
TEC de luxaţia piramidolunată. 


Fracturile oaselor carpiene ulnare 


1. Fractura osului hamat. Fractura cîrligului osului 
hamat poate să apară după o cădere pe mînă sau după 
transmiterea unei forțe printr-o rachetă sau crosă de golf. 
Semnele clinice frecvent întâlnite sînt durerea persistentă, 
tumefacția şi sensibilitatea la palparea eminenței hipo- 
tenare, proximal. Durerea se poate resimţi uneori dorsal. 

O radiografie de tunel carpian sau o incidență laterală, 
cu antebraţul în supinație medie şi articulația pumnului 
în extensie şi deviaţie radială, va evidenția, în general, 
o fractură a cîrligului osului hamat. În unele cazuri, 
poate fi necesară tomografie trispirală sau CT a tunelului 
carpian. Aceste fracturi rareori se vindecă, chiar şi după 
reducerea deschisă şi fixarea cu tije. Calmarea durerii 
de la nivelul eminenței hipotenare poate necesita excizia 
chirurgicală a fragmentului neconsolidat. Fracturile 
corpului osului cu cîrlig sînt puţin frecvente. Ele pot 
avea ca efect luxaţia dorsală a metacarpienelor IV și V. 
Fracturile corpului osului hamat pot fi evidențiate pe 
un examen CT sagital. 


2. Fractura osului pisiform. Apare local durere, 
tumefacţie şi sensibilitate la palparea regiunii ulnare 
proximale, pe faţa volară a articulației pumnului, la 


nivelul proeminenţei osoase a pisiformului. Această 
fractură este produsă, de obicei, prin căderea sau lovirea 
părții volare ulnare a articulației pumnului. Fractura 
poate fi vizualizată pe incidența pentru tunel carpian 
sau pe incidenţa în supinație de 30, cu palma în sus. 
Fracturile osului pisiform se vindecă, de obicei, după 6 
săptămîni de imobilizare. 


D. Tendinitele 


1. Tendinita flexorului ulnar al carpului (FUC). Se 
manifestă prin durere şi sensibilitate la palparea osului 
pisiform şi a tendonului FUC, proximal de pisiform. 
Flexia pumnului contra unei rezistenţe intensifică 
durerea. Extensia pasivă a articulației pumnului are efect 
similar. Această afecțiune este, de obicei, produsă prin 
traumatisme repetate (suprasolicitare). Simptomele pot 
ceda la repaus, imobilizarea cu atelă sau injectarea locală 
a unui corticosteroid. 


2. Tendinita flexorului comun al degetelor. Apare 
durere mediovolară a articulației pumnului şi o senzație 
de arsură care iradiază spre antebraț. Poate fi prezent 
un sindrom acut de tunel carpian. Tumefacţia şi 
sensibilitatea la palpare apar proximal de pliurile 
flexorilor articulației pumnului. 


E. Artrita pisopiramidală. Există sensibilitate crescută 
la palparea acestei regiuni şi crepitații. Tendonul FUC nu 
este sensibil. Radiografiile de rutină ale articulației 
pumnului arată îngustarea spaţiului articular pisopiramidal 
şi scleroză subcondrală. Durerea poate fi calmată prin 
excizia osului pisiform. 


F. Instabilitatea mediocarpiană. Simptomele pot debuta 
după o cădere pe mîna întinsă, o leziune prin rotaţie sau, 
cel mai frecvent, fără existența unei leziuni. Un clic dureros 
apare în regiunea mediocarpiană ulnară, atunci cînd se 
efectuează mişcarea de deviație ulnară, pronaţie şi 
compresie axială a articulației pumnului. Există o curbură 
volară a regiunii mediocarpiane şi sensibilitate crescută la 
palparea articulației piramidohamate. Senzaţia de plin a 
regiunii ulnare a articulației pumnului este determinată de 
o sinovită secundară. Clicul sau clunk-ul pot fi produse 
mişcînd mîna în deviație ulnară, din poziţie neutră. Pe 
măsură ce se produce deviația ulnară, mişcarea rîndului 
carpian din flexie volară în dorsiflexie apare brusc fără să 
realizeze o modificare lentă, sincronă. Aceasta corectează 
curbura volară şi produce vizibil şi auscultator clicul. 
Cineradiografiile confirmă diagnosticul arătînd tranziția 
bruscă a rîndului carpian proximal din flexie palmară 
(SIV) în dorsiflexie, pe măsură ce mîna este deviată ulnar. 
Această modificare bruscă de poziţie este însoțită de un 
clic dureros. În deviaţie ulnară se reduce subluxaţia 
anterioară a rîndului distal de oase carpiene. Artrografia 
este, în general, normală. 

Evitarea deviaţiei ulnare pronaţiei şi compresiei axiale 
a articulației mîinii afectate, în timpul activităţilor sportive 

şi imobilizarea volară cu o atelă poate calma simptomele. 
Cauzele refractare cu durere persistentă pot impune 
artrodeza piramidohamată. 


4. ASPECTELE RADIOLOGICE ALE 


INSTABILITĂȚII PUMNULUI 


A. ISIV. Acest tip de instabilitate este diagnosticat pe baza 
unei radiografii laterale a articulației pumnului. Este 
determinată de ruperea ligamentelor dorsale (ligamentele 
dorsale ulnocarpian şi ulnoradial) şi/sau a ligamentelor 
ulnare de întărire a articulației pumnului (ligamentul 
lunopiramidal). Radiografia laterală arată o înclinare spre 
interior a osului semilunar, un ax scafolunat de 30% sau 
mai puțin și un unghi al axului capitolunate mai mare de 
300. ISIV este, de obicei, asociată cu instabilităţile 
ulnocarpiene şi mediocarpiene descrise mai sus. 


B. ISID. Acest tip de instabilitate este diagnosticat pe o 
radiografie laterală a articulației pumnului. Concavitatea 
osului semilunar este îndreptată dorsal şi unghiul capito- 
lunat depăşeşte 15%. Unghiul scafolunat poate depăşi 60. 
ISID este produsă prin ruperea ligamentului interosos 
scafolunat și a ligamentului scafolunat radial volar. Acest 
tip de instabilitate este asociat frecvent cu fracturile 
instabile ale osului scafoid şi cu disociaţia scafolunată. 


5. DUREREA DIFUZĂ A PUMNULUI 


A. Translocația ulnară traumatică a carpului. Poate fi 
urmarea unei căderi pe mîna întinsă, cu antebraţul în 
pronație şi cu mîna fixată. Toate ligamentele radiocarpiene 
palmare sînt rupte. Există tumefacție masivă, durere şi 
sensibilitate difuză la palparea articulației pumnului. 
Instabilitatea laterală a carpului proximal poate fi 
evidenţiată prin exercitarea unei presiuni radioulnar, la 
nivelul metacarpianului II. Radiografiile articulației 
pumnului arată luxaţia carpului faţă de radius, pe direcție 
ulnară. Mai puţin de jumătate din osul semilunar se 
suprapune peste radius. Distanţa scafoid-stiloidă radială 
este crescută. Deviaţia ulnară a articulației mîinii este 
blocată de osul semilunar. După reducerea deschisă este 
necesară, în primul rînd, reparația ligamentului, pentru a 
calma durerea şi înlătura instabilitatea. 


B. Artrita acută a articulației pumnului 


1. Artrita septică. Artrita cu N. gonorrhoeae poate 
debuta cu febră, frisoane, stare de rău, artralgii şi o 
poliartrită migratorie, la unii pacienți simptomele 
sistemice fiind minore. Ulterior, artrita cu simptome 
persistente se localizează la 1-3 articulații. N. 
gonorrhoeae este cea mai frecventă cauză de artrită 
supurativă la adulţi de pînă în 30 ani. 

Durerea persistentă a articulației pumnului poate să 
apară şi se intensifică prin mişcare uşoară sau chiar 
vibraţie. Articulația pumnului afectată este, de obicei, 
caldă, difuz edemaţiată şi sensibilă la palpare, iar 
tegumentul supraiacent poate fi eritematos. Lichidul 


Partea a VIII-a DUREREA ACUTĂ A UMĂRULUI, BRAȚULUI ȘI A MÎINII 

sinovial conţine 10.000-100.000 de leucocite poli- 
morfonucleare/mm?. Culturile din lichidul sinovial sînt 
pozitive pentru N. gonorrhoeae'la 50% din cazuri. O 
coloraţie Gram arată diplococi gram-negativi, extra şi 
intracelular, la un procent similar de pacienți. Imuno- 
fluorescenţa directă, poate identifica VW. Gonorrhoeae, 
atunci cînd culturile din lichidul sinovial sînt negative. 
Culturile din membranele mucoase sînt pozitive la 80% 
din cazuri. La 68% apare tenosinovita miinii sau 
piciorului la extremitatea distală. Leziunile cutanate, 
reprezentate prin papule dureroase, cu lizereu roşu, 
pustule sau vezicule violacee, se localizează cel mai 
frecvent la nivelul antebrațelor, miinilor, degetelor şi 
picioarelor. Există un răspuns prompt al simptomelor 
articulare la terapia antibiotică. Monoartrita datorată 
N. gonorrhoeae este rareori asociată cu leziuni cutanate. 

S. aureus, unele specii de streptococi (S. pneumoniae, 
streptococii de grup A şi B, streptococii viridans şi 
streptococii anaerobi şi microaerofili) şi bacilii gram- 
negativi sînt cauzele principale de artrită supurativă 
negonococică la adult. Lichidul sinovial care se consti- 
tuie ca urmare a infecției cu aceste microorganisme este, 
de obicei, turbid, galben şi gros sau serosanguinolent. 
Numărul de leucocite poate depăși 10.0000 celule/mm* 
la o treime sau chiar jumătate din cazuri şi se constată, 
de obicei, predominanţa leucocitelor polimorfonucleare. 
Nivelul glucozei în lichidul sinovial este deseori peste 
40 mg/dl, mai scăzut decît cel al glucozei sanguine, 
recoltată simultan, iar culturile din lichidul sinovial sînt 
pozitive în 90% din cazuri. Drenajul închis sau deschis 
al colecţiei şi terapia antibiotică conduc la calmarea 
durerii şi rezoluţia simptomatologiei articulare, constînd 
în edem, căldură şi sensibilitate la palpare. 


2. Pseudoguta. Afectarea articulației pumnului poate 
fi unilaterală. Poate apărea durere, tumefacție, 
sensibilitate crescută la palpare şi uneori eritem. Criza 
poate fi precipitată de o intervenție chirurgicală sau de 
o boală medicală acută. Articulația pumnului este a doua 
articulație frecvent afectată, după genunchi. Lichidul 
articular conține polimorfonucleare neutrofile (în 
concentrație medie de 21.350 celule/mm?) şi cristale 
de pirofosfat de calciu dihidrat. Apare condrocalcinoza 
fibrocartilajului triunghiular al articulației pumnului, 
cartilajului articular al umerilor şi meniscului 
genunchiului. Există un răspuns promt la administrarea 
intravenoasă de colchicină. 


3. Guta. Apare durere, eritem, edem şi sensibilitate la 
palparea articulației pumnului şi uneori a tendoanelor 
flexorilor şi/sau extensorilor juxtaarticulari. Nivelul 
seric de acid uric este, de obicei, crescut în timpul 
atacului de gută, iar lichidul sinovial conţine cristale 
de urat monosodic. Există un răspuns promt la 
administrarea intravenoasă sau orală de colchicină. 


4. Boala Kienbăck. Necroza avasculară a osului 
semilunar poate produce edem al articulației pumnului, 

durere, anchiloză şi sensibilitate la palpare. Un RMN 
sau o tomografie osoasă va evidenția necroza vasculară, 
cu cîteva săptămîni sau luni înainte ca rezultatele 
radiografiilor să fie pozitive. 


5. Artropatia hemofilică. Hemartroza pumnului poate să 
apară la un pacient cu hemofilie cunoscută. Articulația 
poate fi aspirată, iar sîngele îndepărtat după administrarea 
în cantitate adecvată a factorului VIII de coagulare. 


6. Artrita idiopatică. Unii pacienți cu durere acută la nivelul 
articulației pumnului se vindecă spontan înainte ca un 
diagnostic să fie stabilit. 


6. DUREREA NEUROGENĂ A ARTICULAȚIEI PUMNULUI 


A. Sindromul acut de tunel carpian. Un sindrom acut 
de tunel carpian poate produce durere la nivelul articulației 
pumnului şi durere, parestezii şi amorţeală la nivelul 
policelui, idexului, mediusului şi a feței laterale a degetului 
IV. Semnul Phalen sau semnul Tinel sînt pozitive. 
Sindromul acut de tunel carpian poate fi produs prin 
fractura radiusului distal sau luxaţia volară a osului 
semilunat, de un hematom de tunel carpian asociat 
hemofiliei sau terapiei anticoagulante, de tromboza arterei 
mediane persistente, de o infecție a țesuturilor moi ale 
miîinii sau antebraţului, o arsură, de artrita septică a 
articulației pumnului sau poate apărea în cadrul bolii Lyme. 
Tenosinovita flexorilor datorată suprasolicitării sau unei 
infecții piogene poate produce, de asemenea, un sindrom 
acut de tunel carpian. Diagnosticul poate fi confirmat prin 
studii ale vitezei de conducere nervoasă, la nivelul 
articulației pumnului. Explorarea şi decompresia tunelului 
carpian este necesară în cazurile cu evoluţie rapidă. 


B. Sindromul acut de tunel ulnar. Durerea apare în 
regiunea medială milinii şi a degetelor IV şi V. (degetele 
ulnare). Pacientul poate prezenta hipoestezie şi parestezii 
la nivelul feței volare a degetelor ulnare. Hipotonia miinii 
şi stîngăcia pot fi, de asemenea, asociate, Această afecțiune 
poate să apară după tromboza acută a arterei ulnare, 
traumatisme repetate sau presiune susținută la nivelul 
regiunii ulnare a milinii. Cicliştii care țin mîinile strîns pe 
ghidon pot avea „paralizia ghidonului“ alte cauze fiind 
folosirea cârjelor sau a vîslelor în caiac şi jocul de handbal. 
Un ganglion care se măreşte rapid poate produce durere 
minimă, parestezii şi în acelaşi timp slăbiciune motorie 
semnificativă a miîlinii afectate, Palparea de către examinator 
a canalului Guyon, dintre osul hamat şi pisiform, poate 
evidenția parestezii la nivelul degetelor ulnare (semnul 
Tinel pozitiv). Semnul Tinel la nivelul cotului şi testul 
flexiei cotului sînt negative şi fac puţin probabil sindromul 
de tunel cubital. H 

Absența anomaliilor senzitive la nivelul feţei dorsale a 
miîinii şi degetelor ulnare este caracteristică leziunii 
canalului Guyon (tunel ulnar). Pacienţii cu leziuni ulnare 
mai proximale prezintă, de obicei, semne și simptome la 
nivelul feţei dorsale a miîinii şi degetelor. Cazurile de 





compresie de tunel ulnar refractare pot impune decompresia 
chirurgicală. 


A... 


Durerea de la nivelul milinii şi degetelor 


7. ARIA CARPOMETACARPIANĂ ŞI MCF 


A. Luxaţiile carpometacarpiene. Durerea, edemul sever 
şi sensibilitatea la palpare apar la nivelul feţei dorsale a 
mâinii, la cîțiva centimetri proximal de articulațiile MCFE. 
Deformarea regiunii dorsale a miîlinii poate fi mascată de 
edem. Rezultatele radiografiilor laterale şi antero- 
posterioare de rutină pot fi normale. Incidenţele laterale, 
în una sau mai mulţe poziţii, evidențiază cel mai probabil 
articulațiile lezate. Luxaţia este, de obicei, dorsală dar poate 
să apară şi deplasarea volară a bazelor metacarpienelor. 

Cauza este reprezentată, cel mai adesea, de o forță de 
extensie sau flexie care duce la ruptura ligamentelor sau 
de o forță longitudinală cu direcţie pe articulația 
carpometacarpiană V, după o cădere sau impactul cu o 
suprafață dură. Articulațiile carpometacarpiană II și III sînt 
mult mai greu de rupt decît IV şi V. O luxaţie omisă este 
asociată cu o supradenivelare localizată a feţei dorsale a 
milinii, la 3-4 cm distal de articulaţia miinii, local cu durere, 
sensibilitate la palpare și pierderea forței de prehensiune. 
Se pot asocia fracturile oaselor carpiene adiacente sau a 
bazelor metacarpiene. Aceste leziuni sînt, de obicei, tratate 
prin reducere închisă, fixare percutanată cu broşe şi 
imobilizare cu articulațiile carpometacarpiene în extensie. 
Luxaţia articulației trapezometacarpiene este discutată la 
„Durerea policelui“. 


B. Fracturile, diafizei metacarpiene. Local, la nivelul 
metacarpienelor. fracturate, apare durere, sensibilitate 
crescută la palpare şi tumefacţie. Durerea este surdă, 
constantă şi devine severă şi lancinantă la mobilizarea 


„pasivă sau activă. O fractură oblică sau în spirală poate 


determina. rotația asociată a degetului. Rotaţia poate fi 
observată cu mîna desfăcută sau în timpul strîngerii 
pumnului. Degetul afectat poate fi direcționat sub unghi 
diferit față de celelalte degete și spațiul dintre el şi un deget 
adiacent poate fi lărgit. Degetul rotat poate chiar să se 
suprapună peste altul. Radiografiile anteroposterioare, 
laterale şi uneori cele oblice vor evidenția fracturile 
metacarpiene. Fracturile oblice sau în spirală apar în urma 
forței de rotaţie şi deseori există fragmente care se suprapun 
şi apar scurtate. Este necesară, de obicei, reducerea precisă 
şi fixarea percutană cu broşe Kirschner. Reducerea deschisă 
şi fixarea cu un şurub mic căptuşit poate reprezenta, de 
asemenea, o opțiune. Fracturile transverse pot produce 
angulația dorsală şi scurtarea metacarpianului fracturat. 
A fost descris un test pentru evidențiarea fracturilor 
metacarpiene care necesită fixarea percutană cu broşe. 
Pacienţii care pot să facă extensia completă a degetului 
corespunzător metacarpianul fracturat, fără hiperextensia 
articulației MCF şi flexia articulației interfalagiene 
proximale, pot fi tratați fără fixarea cu tijă. Acest test 


474 Partea a VIII-a DUREREA ACUTĂ A UMĂRULUI, BRAȚULUI ŞI A MÂINII 


necesită anestezia tronculară a articulației pumnului. 
Degetele „în gheară“ sau „în zigzag“ datorită efectelor 
mușchilor intrinseci ai mfinii necesită fixarea cu broşe. 


C. Leziunile ligamentelor şi luxaţiile articulaţiilor MCF 


1. Ruptura platoului volar. Indexul şi degetul mic 
sînt cel mai frecvent afectate. Ruptura platoului volar 
la nivelul suprafeței sale articulare, care se ataşează 
de metacarpiene se produce printr-o hiperextensie 
bruscă, cu forță şi duce la deplasarea dorsală a 
falangei proximale, astfel încît se poate suprapune 
peste capul metacarpianului. Degetul poate să apară 
în uşoară hiperextensie la nivelul articulației MCF 
şi în flexie la nivelul articulaţiilor interfalangiene şi 
poate devia către sau se poate suprapune peste 
degetul adiacent. Tegumentul palmar poate fi cudat 
la nivelul ariei crestei proximale. Se poate palpa un 
defect dorsal, proximal de falangă, datorat rupturii 
articulației. Radiografiile arată lărgirea spaţiului 
articular pe incidența anteroposterioară şi luxaţie, 
pe incidența laterală. Prezența oaselor sesamoide 
cuprinse, de obicei, în platoul volar, în interiorul 
articulației, este o dovadă sigură de ruptură de platou 
volar şi luxaţie complexă. Reducerea chirurgicală 
deschisă este necesară cînd platoul volar este interpus 
între capul metacarpian și baza falangei proximale. 
La un pacient cu subluxaţie parțială, falanga proxi- 
mală este situată imediat dorsal faţă de capul meta- 
carpianului şi poate realiza o hiperextensie de pînă 
la 90%. Nu există angulaţie laterală a degetului afectat. 


2. Luxaţia ligamentului colateral. Deviaţia forțată 
a degetului pe o direcție ulnară cu articulația MCF 
într-un grad de flexie, reprezintă mecanismul de 


ruptura este de partea ulnară a capsulei) şi determină 
un defect palpabil la nivelul articulației MCF 
afectate. Este necesară corectarea chirurgicală a 
defectului. 


4. Fracturile colului şi capului metacarpian 


A. FRACTURILE COLULUI METACARPIAN. Cauza 
cea mai frecventă este reprezentată de un traumatism 
articular, atunci cînd pumnul este strîns. Local se 
constată durere, sensibilitate la palpare şi tumefacţie. 
Angulaţia dorsală a unei fracturi de col metacarpian 
poate determina o proeminență palmară dureroasă 
datorită fragmentului distal, care poate împiedica 
mişcarea de prehensiune. Extensia articulației MCF 
poate fi uşor afectată şi poate să apară laxitatea 
tendoanelor. Reducerea închisă şi fixarea sînt, în 
general, eficiente, însă atunci cînd reducerea nu este 
stabilă, impune fixare chirurgicală. 


B FRACTURILE INTRAARTICULARE ALE 
CAPULUI METACARPIAN. Apare durere, sensi- 
bilitate la palpare şi tumefacție la nivelul articulație 
MCE afectate. Se asociază pierderea mobilității 
articulare. Leziunile includ fragmente osteocondrale 

“ “articulare, fracturi cominutive, rupturi ligamentare 
şi fracturi ale suprafeţei articulare. Incidența 
radiologică Brewerton oferă o imagine foarte bună 
a suprafeţei articulare a capului metacarpian. Această 
radiografie se efectuează cu fața dorsală a miinii și 
degetelor pe casetă, articulațiile MCF în flexie la 

"65% şi fasciculul de raze orientat sub un unghi de 
15" pe faţa medială a miinii. Sînt necesare reducerea 
deschisă şi fixarea. 


producere a acestei leziuni. Poate apărea durere şi 8. LEZIUNILE FALANGEI PROXIMALE ŞI ALE 
uneori tumefacție şi sensibilitate la palparea articu- ARTICULAȚIEI IFP 

laţiei MCF afectate. După remiterea tumefacției şi a i i 

durerii, se poate demonstra laxitatea articulației MCF 4. Exapturile falansel progimala 


afectate, în flexie completă, prin mişcări pasive 
radiale şi ulnare ale degetului corespunzător. În unele 
cazuri, diagnosticul poate fi stabilit prin devierea 
degetului afectat către partea ulnară (ruptura 
ligamentului colateral radial). Luxaţia ligamentului 
colateral este mai frecventă la nivelul inelarului şi 
degetului mic, dar poate afecta orice deget. 
Intervenţia chirurgicală se impune pentru a corecta 
instabilitatea semnificativă a articulației MCF. 


3. Leziunile capsulei articulare dorsale. Un 
traumatism direct la nivelul articulaţiilor inter- 
falangiene proximale, în box sau karate, poate 
produce o contuzie sau lezarea capsulei dorsale. 
Local poate să apară durere şi sensibilitate la palpare, 
care persistă şi după solicitarea mîlinii afectate în 
timpul antrenamentului sau meciului. Ruptura 
capsulei articulare poate duce la deplasarea tendo- 
nului extensor (de obicei în partea radială atunci cînd 


1. Baza falangei proximale. Se manifestă prin durere, 
sensibilitate la palpare, tumefacție şi uneori deformarea 
bazei falangei proximale. Deformarea prin rotație a 
degetului afectat poate fi observată cu mîna deschisă 
sau pumnul strîns. Fracturile bazei sînt frecvent angulate 
în direcție volară datorită tracțiunii muşchilor intrinseci 
ai mfinii. Aceste fracturi pot fi vizualizate pe radiogra- 
fiile laterale sau oblice. Angulaţia volară poate fi 
evidenţiată prin palpare. Este posibilă reducerea închisă. 


2. Diafiza falangei proximale. Aceste fracturi pot fi 
transverse, oblice/spiralate, sau cominutive. Sînt 
prezente local durerea, tumefacția și sensibilitate la 
palpare a falangei proximale. Fracturile în spirală se 
pot extinde la nivelul articulației interfalangiene 
proximale și pot limita flexia articulară dacă nu sînt 
reduse corect. Un fragment ascuțit ajuns în articulație 
impune reducerea deschisă pentru a asigura o mobilitate 
articulară normală. 





3. Colul şi capul falangei proximale. Apare durere, 
tumefacţie şi sensibilitate la palparea articulației IEP şi 
la nivelul regiunii distale a falangei proximale. Capul 
falangei proximale poate fi rotat, astfel încît suprafața 
de fractură să fie angulată pe o direcție volară, iar supra- 
fața articulară să fie angulată dorsal la 90”. Pot fi necesare 
reducerea chirurgicală şi fixarea încrucişată cu broşe 
Kirschner la nivelul zonei de fractură. Fracturile condi- 
lare la capătul distal al falangei proximale pot avea ca 
rezultat deviația laterală a extremității distale a degetului 
către partea fracturii condilare. Sînt necesare reducerea 
deschisă şi fixarea internă a condilului deplasat. 


B. Articulația IFP 


1. Entorsele ligamentare (gradul unu şi doi). Apare 
durere, tumefacție şi sensibilitate la palparea articulației 
IFP. Articulația este rigidă, mobilitatea acesteia fiind 
limitată. Cele mai multe degete „blocate“ au entorse de 
gradul I sau II şi nu prezintă subluxație sau instabilitate 
articulară. Edemul articular, sensibilitatea la palpare şi 
durerea pot să persiste timp de 18 luni, iar articulația 
poate să nu revină niciodată la dimensiunile normale. 
Durerea poate fi prezentă numai la mobilizarea extremă 
a articulației sau la mobilizarea contra unei rezistenţe. 


2. Leziunile platoului volar. Aceste leziuni sînt 
rezultatul unei mișcări rapide de hiperextensie a 
articulației IFP. Se constată durere pe fața volară, 
sensibilitate la palparea, tumefacție şi rigiditatea 
articulației, dar nu există instabilitate articulară în tipul 
1 de ruptură a platoului volar. Porţiunile laterale de fixare 
a platoului volar pe falanga mijlocie rămîn intacte şi 
numai o zonă îngustă a regiunii centrale a platoului se 
deplasează de pe falanga mijlocie. 

Tipul II de leziune a platoului volar afectează 
porțiunile laterale ale falangei mijlocii. Odată cu ruptura, 
se produce şi hiperextensia articulației sau luxaţia cu 
deplasare dorsală a falangei mijlocii. După reducerea 
închisă, imobilizarea pe o atelă dorsală previne luxaţia 
recurentă, 


3. Fractura-luxaţie intraarticulară. La nivelul 
articulației IFP, fractura-luxaţie intraarticulară apare 
după aplicarea unei forțe compresive la nivelul 
articulației sau a unei forțe axiale pe degetul parţial 
flectat. Baza volară a falangei mijlocii poate să se 
lovească de falanga proximală şi apare fractura-luxație 
articulară care necesită reducere deschisă. Instabilitatea 
apare în fracturile falangei mijlocii care afectează o 
treime sau mai mult din suprafața articulară. 


4. Rupturile ligamentului colateral. Lateral, la nivelul 
articulației se constată tumefacție, durere și sensibilitate 
la palparea ligamentului afectat. Dacă ligamentul este 
rupt complet pe o parte (de obicei radială), se va produce 
deviația falangelor mijlocii şi distale de partea 
ligamentului colateral intact, cu degetele în flexie sau 

extensie. Reducerea închisă şi imobilizarea în flexie 
uşoară au ca rezultat stabilizarea articulației. 


5. Luxaţiile volare, Acest tip de luxaţie apare prin flexia 
forțată, bruscă a falangei mijlocii sau prin aplicarea unei 
forțe severe de torsiune la nivelul articulației. Capul 
falangei proximale poate rupe sistemul tendonului 
extensor, mai exact porțiunea centrală a acestui tendon. 
Luxaţiile volare au frecvent ca rezultat ankiloza 
articulară persistentă. O luxaţie ireductibilă poate să 
apară dacă tendonul central extensor şi una dintre 
benzile laterale sînt blocate între suprafeţele articulare 
sau între condilii falangei proximale. O radiografie în 
incidență laterală poate evidenția o deplasare rotațională 
a falangelor proximală şi mijlocie sau o luxaţie 
completă. Reducerea închisă poate fi eficientă, dacă nu 
se imopune reducerea deschisă. 


6. Deformările articulației interfalangiene proximale 


A. DEFORMAREA „ÎN BUTONIERĂ“. Această 
deformare (flexia articulației IFP şi extensia 
articulației IFD) este rezultatul ruperii porțiunii 
centrale a tendonului extensor. O flexie forțată bruscă 
a articulației IFP poate fi cauza aceseiă leziuni. 
Iniţial, apar numai durere, sensibilitate la palpare și 
edemul articulației IFP. Poate să existe sensibilitate 
la palparea directă a inserției părții centrale a 
tendonului, la baza falangei mijlocii. Articulația IFP 
se flectează pe măsură ce benzile laterale ale 
mecanismului extensor alunecă volar. Stabilizarea 
articulației IFP în extensie şi urmărirea flexiei active 
şi pasive a articulației IFD evidenţiază o reducere a 
acestei mişcări. Articulație IFP rămîne în flexie şi 
articulația IFD este în hiperextensie sau fixată prin 
contractură. Imobilizarea pe atelă a articulației IFP 
în extensie completă, cu articulația IFD liberă pentru 
mişcare, poate conduce la rezoluţia deformării. 


B. DEFORMAREA „ÎN PSEUDOBUTONIERĂ“. 
Această afecțiune apare după o leziune care 
determină hiperextensia articulației IFP. Capsula 
articulară volară este ruptă şi flexia contractivă a 
articulației IFP apare după cîteva săptămîni sau luni. 
La nivelul articulației IFD mobilitatea este normală, 
inclusiv flexia activă şi pasivă. Rezolvarea chirurgi- 
cală a flexiei contractive a articulației IFP poate fi 
necesară dacă extensia nu poate fi restabilită prin 
mişcările active şi pasive din articulația IFP şi prin 
imobilizarea pe atelă în extensie dinamică. 


9. FRACTURILE FALANGEI MIJLOCII 


Aceste fracturi produc local durere, tumefacție, sensibilitate 
la palpare şi deformare, cu extensia sau flexia fragmentelor 
proximale. Direcţia de deplasare a fragmentului proximal 
este determinată de relația dintre linia de fractură şi inserția 
tendonului flexorului superficial şi cel al extensorului 
central. Dacă linia de fractură se află distal de inserția 

tendonului extensor şi proximal de inserția tendonului 
flexor, fragmentul proximal este în extensie, iar cel distal 
în flexie. Radiografiile evidențiază linia de fractură. 


10. ARIA ARTICULAȚEI IFD 


A. Ruptura tendonului extensor. Această Azile apare 
la jucătorii de baseball, fotbal american, baschet şi volei. 
Mingea loveşte degetul în extensie şi forțează articulația 
IFD să realizeze flexia. Tendonul extensor este rupt sau 
avulsionat de pe baza falangei distale. Pacientul prezintă 
local durere, tumefacție, sensibilitate la palpare şi este 
incapabil de a realiza extensia falangei distale. Această 
deformare a fost numită „deget ciocan“, de baseball sau 
căzut. Alunecarea tendonului detaşat proximal poate mări 
extensia articulației IFP şi apare deformarea „în gît de 
lebădă“ (extensia articulației IFP şi flexia articulației IFD). 


B. Ruperea tendonului flexor. Extensia bruscă a 
articulației IFD în timpul efectuării mişcării de flexie poate 
produce ruperea sau avulsia tendonului profund al 
flexorilor de pe falanga distală. Apare volar durere, 
sensibilitate de palpare, tumefacţie şi echimoză, de-a lungul 
tendonului şi incapacitatea de a realiza flexia articulației 
IFD. În unele cazuri flexia articulației IFP poate fi limitată. 
Pe o radiografie poate fi evidențiat un fragment osos 
avulsionat de la locul rupturii tendonului. Pentru toate 
rupturile acute ale tendonului extensor profund se impune 
intervenţia chirurgicală. Aceasta pentru că tendonul poate 
să fie retractat pînă la nivelul articulației IFP sau chiar al 
palmei. 


C. Fracturile falangei distale. Aceste fracturi nu sînt, de 
obicei, deplasate şi se vindecă fără complicaţii. Apare 
durere, tumefacţie și sensibilitate la palparea falangei 
distale. 


D. Hematomul subunghial. O leziune prin strivirea patului 
unghial, cu sau fără fractura falangei distale, poate produce 
durere intensă la nivelul vîrfului degetului cu caracter 
pulsațil, care nu cedează la analgezice. Unghia afectată 
este cianotică, datorită prezenţei sîngelui subunghial. 
Drenajul hematomului cu ajutorul unei clame de hîrtie 
înroşite în foc, pentru a arde un mic orificiu în unghie, va 
permite scurgerea sîngelui lichid, ducînd la calmare 
promptă a durerii. Aceste leziuni sînt, în general, scundare 
prinderii vârfului degetelor în uşa automobilului. 


E. Luxaţia articulației IFD. Luxaţia laterală sau dorsală 
are drept rezultat apariția durerii, sensibilităţii la palpare, 
tumefacției şi deformării distale care, de obicei, poate fi 
redusă prin manipulare închisă. 


11. INFECŢIILE DEGETULUI (PANARIȚIILE) 


A. Paronichia şi eponichia 


1. Superficială. Durerea şi sensibilitatea la palpare sînt 
asociate unei margini laterale unghiale eritematoase, 
edematoase. În apropierea pliului cutanat lateral unghial 

poate să apară o zonă mică fluctuantă, cu conținut 
purulent, care drenează spontan sau după incizie. 
Agentul etiologic cel mai frecvent implicat este S. 
aureus. 


2. Profundă. Marginea unghiei şi tegumentul adiacent 
sînt edemaţiate şi sensibile la palpare. Pacientul simte 
o durere intensă pulsatilă la nivelul acestei zone şi uneori 
sub unghie. Presiunea la nivelul unghiei poate provoca 
o durere severă localizată la acest nivel. Incizia 
chirurgicală, paralelă cu marginea unghiei şi îndepărta- 
rea unui sfert din unghia adiacentă marginii va calma 
durerea prin drenajul puroiului subunghial. 


B. Eponichia. Afectarea proximală a marginii unghiale 
situate deasupra platoului unghial apare asociată infecției 
pliului lateral al unghiei şi răspunde la îndepărtarea treimii 
proximale a unghiei. 

Paronichia acută sau eponichia apar după ce un corp 
străin pătrunde între platoul unghial şi țesutul paronichial 
(lemn, metal sau aşchii de sticlă), de la o cuticulă unghială 
care permite inițierea infecţiei sau după pilirea excesivă a 
unghiilor. 


C. Infecția circulară. O infecţie circulară este paronichia 
care se“extinde de la un pliu lateral unghial către 
eponichium și apoi către pliul lateral unghial opus. 


D. Abcesul subunghial. Apare o durere severă pulsatilă, 
sub unghie. Presiunea la nivelul unghiei reproduce durerea 
şi poate fi prezentă „unghia flotantă“. Îndepărtarea întregii 
unghii permite drenajul şi calmarea durerii. Abcesul 
subunghial poate să apară după o paronichie profundă. 


E. Panariţiul pulpar. Suprafeţele flexorilor degetelor II-V 
conţin 3 spaţii pulpare, iar policele 2 spaţii pulpare, 
mărginite de crestele flexorilor degetelor. Tegumentul este 
aderent de tendonul flexorilor subiacent, la nivelul crestelor 


“ flexoare. Grăsimea situată în spațiul pulpar distal este 


împărțită în două compartimente printr-un, sept fibros 
vertical. O plagă prin înțeparea directă a spațiului pulpar, 
o paronichie neglijată sau un abces subunghial pot fi urmate 
de formarea unui abces în spaţiul pulpar al falangei 
terminale a policelui sau a celorlalte degete. Această leziune 
se numeşte panarițiu. 


1. Panariţiul pulpar distal. Apare durere severă pulsatilă 
la nivelul spațiului pulpar distal. Faţa volară distală a dege- 
tului afectat este edemațiată, în tensiune, extrem de sensi- 
bilă la palpare şi eritematoasă. Transiluminarea spațiului 
pulpar de sub falangă distală poate evidenția abcesul. 

Un abces al spaţiului pulpar distal poate drena printr-o 
arie necrotică a pielii, poate produce osteomielită la 
nivelul falangei distale sau artrită septică a articulației 
IED. Radiografiile pot depista un corp străin în spațiul 
pulpar sau o infecție osteolitică a falangei terminale. 
Incizia, drenajul şi administrarea de antibiotice pe cale 
sistemică are ca efect calmarea durerii şi dispariţia 
sensibilităţii de la acest nivel. 

2. Panariţiul lojei mijlocii şi proximale. Apare local 
durere, edem în tensiune şi sensibilitate, cu eritem al 
pielii supraiacente şi căldură la nivelul spaţiului pulpar 
mijlociu sau proximal. Se poate constitui un abces, iar 
infecția se poate extinde în partea dorsală a degetului 
sau în spațiul articular adiacent. 


F, Panariţiul articular. Apare edem și roşeață la nivelul 
feţei dorsale a miinii, proximal de spaţiul afectat. Există 
durere severă, sensibilitate la palpare, căldură şi eritem al 
pielii supraiacente.. Degetele adiacente spaţiului articular 
sînt separate prin abcesul subiacent şi edemul din jur. 
Aceste abcese sînt, de obicei, „în clepsidră“ sau „în halteră“, 
cu o colecție purulentă subcutanată situată dorsal şi alta 
volar, separate prin fascia palmară şi ligamentul 
metacarpian transvers superficial. O fisură sau o puncție a 
acestui spaţiu articular, un calus palmar distal infectat sau 
un abces subcutanat volar al falangei proximale poate 
produce o infecție a spațiului articular. 

Sînt necesare pentru vindecare incizia şi drenajul 
componentelor volară şi dorsală, însoţite de antibiotico- 
terapie pe cale sistemică. 


G. Panariţiul tenosinovial al flexorilor. Degetul afectat 
este edemaţiat uniform şi în poziție de flexie. Pacientul 
prezintă sensibilitate crescută la palparea tendonului flexor 
afectat şi durere, la extensia pasivă a degetului. Cel mai 
frecvent afectate sînt indexul, mediusul şi inelarul. 
Microorganismul cel mai frecvent izolat este S. aureus, 
dar au fost izolate şi bacterii gram-negative, în 20% din 
“ cazuri. Administrarea precoce a antibioticelor poate 
ameliora durerea, degetului, sensibilitatea la palparea şi 
edemul. Dacă nu se constată nici o ameliorare în 24 ore, se 
impune pentru vindecare, fără pierderea funcţiei 
tendonului, incizia şi drenajul cu lavaj al tendonului. Aceste 
infecții se pot extinde de la spaţiile profunde şi bursele 
miîinii. 

H. Panariţiul herpetic. La un deget apare durere asociată 
cu eritem. Se dezvoltă apoi vezicule mici, grupate sau 
ulcerații care fac crustă la nivelul ariei de eritem. Personalul 
medical și din stomatologie prezintă risc crescut, dar 
această leziune poate să apară şi în absența expunerii 
profesionale. Culturile şi imunofluorescența indirectă 
pentru herpes simplex stabilesc diagnosticul. Dacă infecția 
apare în lungul marginii unghiale poate fi confundată cu 
paronichia, iar dacă apare la nivelul spaţiului pulpar distal 
poate fi confundată cu un panarițiu pulpar. Terapia cu 
acyelovir poate fi instituită pentru controlul leziunilor 
recurente sau persistente. 


I. Afecţiuni care mimează panariţiile degetelor 


1. Tenopsinovita şi artrita gutoasă. Această afecțiune 
poate fi confundată cu paronichia acută. Poate să 
producă eritem local, durere şi sensibilitate la palpare 
la nivelul articulației IFD. Un depozit tegumentar de 
urați poate drena o secreție care conține cristale alb- 





cretoase de urat şi poate mima un abces cutanat local. 
Guta poate produce tenosinovita flexorilor degetelor. 


2. Tendinita calcificată acută. Depozitarea calciului 
într-un tendon sau ligament poate produce local, la 
nivelul degetului, durere, eritem şi sensibilitate la 
palpare. Calcificarea poate fi depistată pe o radiografie 
simplă, la nivelul inserției tendonului dureros sau al 
ligamentului. Sensibilitatea la palpare este, de obicei, 
net delimitată de aria depozitului de calciu. 


3. Melanomul malign al pliului şi patului unghial. 
Un melanom al pliului unghial poate mima.o paronichie 
rezistă la tratament. Conturul leziunii, maroniu sau 
negru, oferă un indiciu asupra naturii reale a leziunii. 
Dacă leziunea este nepigmentată diagnosticul poate fi 
omis în 50% din cazuri. Un melanom al patului unghial 
suprainfectat poate simula o infecție subunghială. 
Identificarea naturii reale a leziunii unghiale persistente 
necesită biopsie. 


4. Sarcoidoza. Această afecțiune poate determina edem, 
durere şi sensibilitate la palpare la nivelul degetului, 
secundar tenosinovitei flexorilor. Poate fi prezent 
edemul dureros al tendonului flexorilor. Durerea este 
accentuată de extensia degetului. Cea mai frecventă 
formă de tenosinovită în sarcoidoză este tenosinovita 
extensorilor, care afectează tendoanele extensorilor la 
nivelul pumnului. 


12. INFECȚIILE MÂINII 


A. Infecţiile bursei. Bursa radială este o prelungire a 
aponevrozei tendonului flexor lung al policelui care 
se extinde la nivelul articulației mîinii. Bursa ulnară 
este continuarea aponevrozei flexorului lung al 
degetului mic. Această bursă cuprinde celelalte 
tendoane ale flexorilor la nivel palmar şi se extinde pe 
fața volară a articulației pumnului, unde comunică, de 
obicei, cu bursa radială. 


1. Infecția bursei radial. Se manifestă prin durere, edem 
difuz, eritem şi sensibilitate la palparea tendoanelor 
flexorilor la nivelul policelui, iar sensibilitatea se 
extinde proximal către faţa volară a feței radiale a 
articulației pumnului. Policele este ținut în flexie, iar 
extensia pasivă a acestui deget intensifică durerea. 
Eminenţa tenară şi primul spaţiu articular sînt 
edemaţiate, mimînd infecția spațiului tenar. Dacă bursa 
radială comunică cu bursa ulnară pot să apară durerea, 
edemul şi sensibilitatea la plapare a degetului mic, după 
o pauză de cîteva zile, datorită extensiei secundare la 
bursa ulnară. Acest tip de extensie poate avea ca rezultat 
abcesul „în potcoavă“ şi, uneori, extensia la nivelul 
antebraţului distal. 


2. Infecția bursei ulnare. Degetul mic devine dureros, 
sensibil la palpare şi edemațiat difuz. Extensia pasivă a 
degetului în flexie intensifică durerea. Un abces „în 

potcoavă“ poate să apară după extinderea către bursa 
radială, dar acest tip de infecție este mai rar întîlnit. 
Infecţiile bursei pot apare printr-o plagă înțepată sau 
prin tenosinovita supurativă a degetului. 


B. Infecţiile spaţiilor 


1. Spaţiul mediopalmar. Se manifestă printr-un edem 
difuz, eritem şi sensibilitate la palparea palmei, în 
regiunea mediană, cu pierderea concavităţii normale a 
palmei. Faţa dorsală a miinii devine edemațiată. Poate 
să apară fluctuenţa feţei dorsale a mîinii. Flexia 
degetelor intensifică durerea. Se pot asocia frisoane, 
febră, fatigabilitate şi stare de rău: 

Incizia în lungul crestei distale de flexie palmară şi 
drenajul, însoțită de antibioticoterapie, are ca rezultat 
vindecarea. 

Infecţiile spațiului mediopalmar pot să apară după o 
plagă înțepată directă a spaţiului sau prin extensia 
tenosinovitei purulente (a degetelor mijlociu şi inelar). 
Spaţiul mediopalmar comunică cu spaţiile articulare ale 
degetelor II, III, şi IV prin canalele lumbricale. 


2. Spaţiul tenar. La nivelul eminenţei tenare apare 
edem, eritem şi durere. Policele este ținut în abducţie 
iar fața dorsală a milinii este foarte edemaţiată. Spaţiul 
este situat posterior de muşchii eminenţei tenare şi de 
adductorul policelui. Poate să se infecteze printr-o 
tenosinovită supurativă a tendonului flexor al 
indexului, prin extindere de la un abces al spaţiului 
adiacent, de la un abces bursal sau direct, printr-o plagă 
penentrantă. 


13. MUŞCĂTURILE DE ANIMAL ŞI DE OM DE LA 
NIVELUL MÂINII ŞI DEGETELOR 


A. Muşcătura de cîine. Pot să apară dilaceraţii, zdrobiri, 
leziuni prin înțepare sau combinaţii ale acestor tipuri de 
traumatisme tisulare. Infectarea plăgii începe cu eritem, 
edem şi sensibilitate la palpare, uneori însoțite de o secreție 
purulentă şi/sau urît mirositoare. Pot să apară: febră — de 
obicei mică; limfangită ascendentă care se extinde la nivelul 
antebraţului și adenită axilară dureroasă, la mai puţin de 
20% din cazuri. Plăgile prin înțeparea miinii predispun la 
formarea de abces, în timp ce plăgile situate în apropierea 
oaselor şi articulaţiilor pot determina apariţia artritei 
septice, tenosinovitei, osteomielitei sau a infecţiei spaţiului. 
Microorganismele izolate din plăgile infectate muşcate de 
cîine includ aerobi (Pateurella multocida 30-50%,  S. 
aureus 30% şi streptococi) şi anaerobi (Bacteroides 19%, 
Fusobacterium 19%). Cele mai multe infecții anaerobe sînt 
polimicrobiene. 


B. Muşcătura de pisică. Leziunile sînt, de obicei, zgîrieturi 
sau plăgi mici prin înţepare. Ele sînt predispuse la infecții 
cu P. multocida (80% din cazuri) şi unele specii de 
streptococi, acestea fiind cel mai frecvente microorganisme 
izolate. 

C. Muşcătura de om 


1. Paronichia. Această afecțiune apare secundar 
muşcăturii marginii unghiei sau sugerii degetului. S-au 
izolat aerobi sau anaerobi în cultură pură (27% fiecare) 
sau ca infecție mixtă (46%). Cele mai frecvente micro- 
organisme aerobe izolate în paronichie sînt Srreptococul 
viridans, streptococii de grup A f-hemolitici, 
streptococii y-hemolitici, S. aureus şi Eikenella 
corrodens. Microorganismele anaerobe izolate includ 
Bacteroides, Fusobacterium şi cocii anaerobi gram 
pozitivi. 

2. Muşcătura ocluzivă. Aceste mușcături afectează 
falanga distală a degetului mijlociu, a indexului sau a 
ambelor. Cele mai frecvente microorganisme izolate sînt 
streptococii viridans, S. aureus şi anaerobii. 


3. Leziunile dinți-pumn încleştat. Aceste leziuni apar 
în urma unei lovituri cu pumnul în gura adversarului. 
Dinţii țintă pot lacera sau înțepa tegumentul la nivelul 
articulaţiilor MCF sau IFP, inoculînd plaga cu floră 
bacteriană orală. După 24-48 ore apare celulită locală, 
însoţită de durere, eritem şi edem. Pot apare infecții 
separate ale spaţiului subcutanat sau ale tendoanelor. 
Dacă este înțepată articulaţia poate să apară artrită 
septică. Cele mai frecvente microorganisme izolate sînt 
streptococii viridans, S. aureus (30%) şi E. corrodens 
(25%). În plus, pot exista culturi pozitive pentru 
anaerobi la 55% din infecțiile dinți-pumn încleştat. 


D. Muşcătura de şarpe. La 15 minute după mușcătură 
apare local durere, edem şi sensibilitate la palpare. Sînt 
observate două plăgi prin înțepare (urma colților) iar 
edemul difuz şi durerea se extind rapid către braţ. Pot să 
apară apoi simptomele sistemice, sub formă de slăbiciune, 
greață, vomă, acroparestezii şi sîngerare la nivelul 
mucoaselor. La locul muşcăturii poate apărea necroză, 
însoțită de bule, care au ca rezultat gangrena unei porțiuni 
a miinii sau degetului. Este dificil de estimat rolul florei 
bucale a şarpelui în acest proces necrotizant. Cele mai 
frecvente microorganisme izolate din cavitatea orală a 
şerpilor veninoși sînt bacilii gram-negativi şi anaerobi. 


- Muşcătura de viperă produce necroză locală, durere şi 


edem. Unele mușcături de cobră pot şi ele să producă local 
durere, sensibilitate, eritem şi necroză, urmate de simptome 
neurotoxice. 


E. Arahnidismul necrotic (loxoscelismul). Muşcătura de 
păianjen maroniu singuratic, produce inițial un disconfort 
uşor, cu caracter de usturime. După o perioadă de latență 
de 2-8 ore, apare la locul muşcăturii o durere severă. 
Această durere este urmată la 2 ore de apariția pruritului, 
edemului şi eritemului local. Zona centrală a leziunii devine 
cianotică, albă sau gri şi poate să apară o bulă mare central, 
cu conținut hemoragic. La 3-7 zile se constituie o ulceraţie 
centrală necrotică. 

F. Muşcătura de şobolan (febra mușcăturii de şobolan). 
O muşcătură de şobolan în locuință sau în laborator poate 
fi urmată la 10 zile de o boală acută febrilă cu frisoane, 
cefalee, mialgii, artralgii migratorii şi vomă. Nu există, de 
obicei, nici o infecţie locală la nivelul plăgii sau adenită 
regională determinate de S. moniliformis (agentul etiologic 
frecvent în Statele Unite ale Americii). Forma asiatică a 
bolii, datorată infecției cu Spirillum minor se manifestă 
prin durere, edem și colorarea vineție a plăgii şi este însoțită 
de limfadenită axilară, o erupție maculară albăstruie, febră 
recurentă și un test serologic fals pozitiv pentru sifilis, la 
56% din cazuri. 

Infecția cu S$. moniliformis este, de obicei, însoțită de o 
erupție maculopapulară sau peteşială la nivel palmar, 
plantar şi al extremităților. Leziunile pielii pot deveni 
confluente şi uneori purpurice. Aproximativ 50% din 
pacienţi dezvoltă o poliartrită asimetrică sau o artrită 
septică. Pot fi afectaţi genunchii, umerii, coatele, 
articulațiile pumnului, gleznele şi şoldurile. După 2 
săptămîni are loc rezoluția spontană a febrei şi a celorlalte 
simptome. Diagnosticul infecției cu S. moniliformis este 
sugerat de istoricul unei muşcături recente de şobolan şi 
de boala febrilă cu erupție. Frotiul Gram realizat din sîngele 
periferic, lichidul sinovial sau din puroi, care evidențiază 
bacili pleiomorfici gram-negativi (S. moniliformis) sau 
rezultatele pozitive ale culturilor confirmă diagnosticul. 
Măsurarea aglutininelor specifice (serodiagnostic) poate, 
de asemenea, să confirme diagnosticul. 


14. INFECȚIILE DIFUZE ALE MÂINII ŞI 
ANTEBRAŢULUI 


A. Celulita bacteriană acută. La nivelul miinii apare 
durere, eritem şi edem, care se extind apoi la braț. Marginea 
eritematoasă de la nivelul brațului este dureroasă, dar nu 
este supradenivelată. Pot să apară treneluri longitudinale, 
eritematoase sensibile la palpare, la nivelul antebraţului şi 
braţului, datorate limfangitei ascendente. Cauza frecventă 
este infecția tegumentului şi țesutului subcutanat cu 
streptococi de grup A sau $. aureus. În unele cazuri poate 
să apară adenopatie axilară, dureroasă spontan şi la palpare, 
febră şi frisoane. Cauza poate fi o leziune periferică 
evidentă, cum ar fi furunculul de la nivelul feţei dorsale a 
falangei proximale sau o dermatită fisurată la nivelul mi:inii, 
sau poarta de intrare a agentului infecțios poate să nu fie 
evidentă. Există un răspuns rapid la tratamentul cu 
antibiotice administrate intravenos. 


B. Infecția spaţiului subaponevrotic palmar. Se 
manifestă prin durere, sensibilitate la palpare, eritem şi 
edem difuz la nivelul palmei care este în mod normal 
concavă, edemul făcînd palma să devină plată sau convexă. 
Policele şi degetele sînt ținute în flexie, extensia pasivă 
producînd durere severă. Incizia chirurgicală cu drenajul 
puroiului acumulat sub aponevroza palmară şi terapia cu 
antibiotice administrate sistemic duc la rezoluţia rapidă a 
infecţiei. 





C. Gangrena gazoasă (mionecroza clostridiană). Cauza 
cea mai frecventă este lezarea musculară și contaminarea 
cu pămînt sau floră fecală. Leziunile profunde cum ar fi o 
fractură cominutivă a miîinii sau degetelor sau o plagă 
împuşcată (glonţ cu viteză mare) pot produce o astfel de 
leziune. Debutul afecțiunii este la 24-72 ore de la 
producerea leziunii, simptomul iniţial fiind durerea severă, 
în discordanță cu lipsa de gravitate a plăgii. Urmează la 
scurt timp simptomele sistemice: febră, diaforeză, 
tahicardie, hipotensiune, paloare şi uneori icter. Pot să 
apară, de asemenea, apatie sau teamă şi nelinişte. 

Plaga devine edemaţiată şi turgescentă şi apare 
sensibilitate locală la palpare. Dacă plaga este deschisă, 
muşchii edemaţiaţi pot protruziona prin plagă. Este 
prezentă o secreție serosanguinolentă urît mirositoare, cu 
posibile bule de gaz. Palparea cu atenție poate evidenția 
crepitații datorate gazului subcutanat. În cîteva ore, pielea 
palidă, edemaţiată, de la marginile plăgii devine galbenă 
sau de culoarea bronzului. Pot să apară bule în tensiune 
care conțin un lichid sanguinolent sau închis la culoare, la 
nivelul tegumentului supraiacent şi apar şi arii de gangrenă 
cutanată verzui-negricioase sau chiar negre. În cazurile 
fulminante progresia la nivelul milinii și ascendent către 
braț este rapidă, la 4-12 ore. O colorație Gram a exsudatului 
din plagă evidențiază bacili mari, gram-pozitivi, cîteva 
bacterii gram-negative şi relativ frecvente leucocite. Pe 
culturi cresc Clostridium perfringens (80-95%) sau 
Clostridium novyi(10-40%). Radiografiile evidențiază gaz 
la nivel muscular, tegumentar şi al planurilor fasciale. 
Explorarea plăgii confirmă mionecroza extensivă. 

Penicilina în doze mari administrată intravenos, 
debridarea extensivă sau amputația şi terapia cu oxigen 
hiperbar pot avea ca rezultat salvarea parțială a membrului 
şi supraviețuirea pacientului. 


D. Celulita anaerobă clostridiană. Debutul este la 3-5 


” zile de la traumatism. Durerea locală, edemul şi simptomele 


sistemice sînt minore. Apare o secreție subțire, urît mirosi- 
toare, iar crepitaţiile subcutanate sînt prezente predominant 
local, dar pot fi şi extensive. Radiografiile arată prezența 
de gaz subcutanat. Un frotiu Gram şi cultura exsudatului 
din plagă izolează C. perfringens. Diferenţierea de 
gangrena gazoasă (mionecroza clostridiană) poate necesita 
explorare chirurgicală, cu testarea mușchiului subiacent 
pentru contracție, colorație şi capacitatea de sîngerare. Dacă 
mușchiul nu este necrozat, debridarea locală, drenajul 
puroiului şi terapia cu penicilină în doze mari, administrate 
intravenos vor conduce la rezoluţia infecţiei. 


E. Celulita anaerobă neclostridiană. Această afecțiune 
formatoare de gaz este similară clinic cu celulita clostridi- 
ană anaerobă. Este generată, de obicei, de infecția plăgii 
cu unul sau mai multe tipuri de bacterii anaerobe care nu 
formează spori (Bacteroides, peptostreptococi sau pepto- 
coci) care apare singură sau în infecții mixte, alături de 
bacterii coliforme aerobe (Escherichia coli sau Klebsiella), 
streptococi sau stafilococi. Explorarea chirurgicală a plăgii 

infectate şi stabilirea viabilității mușchilor sînt absolut 
necesare. Debridarea, drenajul şi terapia antibiotică conduc 
la rezoluţia infecției şi vindecarea plăgii. 


F. Mionecroza anaerobă streptococică. Această afecțiune 
debutează la 3-4 zile de la producerea plăgii. Există edem 
local, o secreție seropurulentă cu miros acru, la nivelul 
plăgii, şi eritem difuz în jurul plăgii. Gazul este prezent 
subcutanat şi în planurile musculare şi ale fasciilor. Durerea 
apare pe măsură ce infecția progresează şi nu este un 
simptom inițial predominant, ca în gangrena gazoasă. 
Cazurile tratate incorect pot duce la gangrenă musculară 
şi cutanată, cu simptome sistemice severe. Exsudatul 
conține streptococi şi leucocite polimorfoucleare în număr 
mare. Culturile evidenţiază infecția mixtă cu streptococi 
anăerobi însoţite fie de streptococi de grupa A, fie de S. 
aureus. Explorarea plăgii evidențiază modificarea de 
culoare a muşchiului (culoare cărămizie), dar mușchiul 
poate să fi păstrat capacitatea de contracție. La pacienții 
cu ischemia membrului, bacilii gram-pozitivi, Bacillus 
subtilis şi peptostreptococii pot produce o infecţie similară 
care, pe frotiul Gram, să simuleze gangrena gazoasă 
clostridiană. Terapia cu penicilină în doze mari, 
administrate intravenos şi debridarea duc la rezoluția 
mionecrozei streptococice anaerobe. 


G. Mionecroza cu Aeromonas hydrophila. Această 
afecțiune poate să apară în urma unei leziuni în apă dulce 
sau după manipularea de peşte sau alte animale acvatice. 
Debutul este rapid (în 2 zile). Durerea locală este intensă, 
edemul este semnificativ şi apar bule cu conținut sero- 
sanguinolent. Simptomele sistemice şi toxicitatea pot fi 
severe. Radiografiile evidenţiază prezenţa gazului între 
planurile fasciale. Explorarea chirurgicală certifică 
mionecroza şi permite drenajul și debridarea. 

Frotiul Gram al exsudatului din plagă evidenţiază bacili 
gram-negativi. În culturi creşte Aeromonas hydrophila. 
Există răspuns la debridarea chirurgicală extensivă şi 
terapia antimicrobiană. 


H. Gangrena streptococică. Această infecție apare, de 
obicei, la locul leziunii, dar poarta de intrare a plăgii poate 
să nu fie evidentă. Debutul este brusc, cu durere locală, 
eritem, edem şi sensibilitate la palpare. În următoarele 24-72 
ore se constituie bule mari, cu conţinut purulent sau roşu- 
negricios. Bulele se transformă în escare necrotice sau 
ulcerații, care seamănă cu o arsură de gradul III. Apar arii 
de necroză cutanată iar toxicitatea sistemică poate fi 
marcată. Streptococii pot fi evidenţiați prin colorație Gram, 
cultura din lichidul bulei şi din sînge. Agenţii etiologici 
frecvent incriminaţi sînt streptococii de grup A, C şi G. 


15. POLIARTRITELE ACUTE CARE AFECTEAZĂ 


PUMNUL ŞI MÎNA 


A. Artrita din hepatita B. Poate să apară o poliartrită 
simetrică sau asimetrică la 10-30% din cazurile de hepatită 
B, înainte de debutul simptomelor hepatice. Artrita poate 

fi simultană şi persistentă sau migratorie. Articulațiile mici 
ale degetelor şi mîinile sînt afectate în 80% din cazuri, iar 
articulațiile mfinilor la 25% din cazuri. Alte articulaţii sînt 
afectate cu o frecvență de 20-40%. Pot să apară, de 
asemenea, tendinita şi bursita. La 50% din cazuri se observă 
o erupție urticariană, prurigioasă, maculară sau maculo- 
papulară. Diagnosticul este confirmat de prezenţa în ser a 
AgHBs şi de testele funcţionale hepatice anormale. 


B. Artrita asociată rubeolei. Această afecțiune produce 
durere şi rigiditate la nivelul articulaţiilor degetelor, 
pumnilor, genunchilor şi al altor articulaţii, deseori fără 
edem, căldură sau eritem. După 1-4 săptămîni are loc 
rezoluția spontană. Un sindrom acut de tunel carpian, o 
nevrită brahială sau o tenosinovită poate să apară la un 
număr mic de cazuri. Această afecțiune apare, de obicei, 
la femeile adulte cu rubeolă (la 15-68% din cazurile de 
rubeolă, la femei). Simptomele rubeolei sînt febra mică, 
adenopatia occipitală sensibilă la palpare şi dureroasă și o 
erupție maculopapulară, palidă, nepruriginoasă, tranzitorie. 
Erupția poate precede sau urma artrita. 


C. Artrita post-vaccinare antirubeolică. O boală artritică 
similară poate să apară şi după imunizarea pentru rubeolă. 
În afecțiunea postvaccinală, cel mai frecvent afectate au 
fost genunchiul și tunelul carpian. Artrita este mai frecventă 
la adolescentele şi la femeile imunizate decît la copii. 
Incidența artritei după vaccinare este de 10%. 


D. Poliartrita reumatoidă acută. Semnele precoce ale 
acestor afecțiuni pot fi edemul izolat, sensibilitatea la 
palpare şi durerea provocată de mobilizavea articulației la 
una sau mai multe dintre articulațiile IFP şi/sau MCF. 
Afectarea, inițială poate fi asimetrică sau chiar mono- 
articulară. Afectarea altor articulaţii (genunchi, articulația 
pumnului, umeri, coate şi glezne) urmează la scurt timp. 
Rezultatele testului seric pentru factor reumatoid sînt 
pozitive la 33-60% din cazuri, la debutul bolii. 


E. Artrita din lupusul eritematos sistemic. Simptomul 
inițial al acestei boli poate fi o poliartrită simetrică ce 
afectează degetele, genunchii şi alte articulații mari. 
Rezultatele testului seric pentru anticorpi antinucleari sînt 
pozitive. Pot fi pozitive şi rezultatele testului seric pentru 
factor reumatoid, aceşti pacienți fiind diagnosticați inițial 
ca avînd artrită reumatoidă. 


F. Reumatismul articular acut. Această boală febrilă 
debutează ca o poliartrită la 5 săptămîni de la o infecție 
acută a căilor respiratorii superioare. Articulațiile sînt roşii, 
edemațiate, dureroase şi sensibile la palpare. A fectarea asi- 
metrică este frecventă. Degetele sînt mai rar afectate decît 
genunchii, articulațiile pumnului, coatele, umerii şi glezne- 
le. Diagnosticul poate fi confirmat prin evidenţierea unor 
nivele serice mari de antistreptolizină O, anti- AND-ază B 
şi/sau antihialuronidază şi printr-un răspuns spectaculos 
Ja terapia cu salicilați. Manifestările cardiace, cutanate şi 
neurologice (coreea) sînt mai rar întâlnite la adulți. 

G. Artrita acută traumatică. Se manifestă prin durere, 
edem şi rigiditate la nivelul articulaţiilor IFP şi MCF, după 
o suprasolicitare a mîinilor la atleți sau în timpul efectuării 
unor manevre. Rezultatele testelor pentru factor reumatoid 
şi anticorpi antinucleari sînt negative, iar VSH-ul este 
normal. Încetarea activității care a provocat traumatismul 
este urmată de rezoluția simptomelor în 1-3 luni. 


H. Sindromul artrită-dermatită. Diseminarea N. 
gonorrhoeae poate produce poliartralgie migratorie sau 
poliartrită. Genunchii şi articulațiile pumului sînt frecvent 
afectate, în timp ce articulațiile mici ale degetelor și gleznele 
sînt mai rar prinse. Tenosinovita asociată poate să afecteze 
milinile, articulațiile pumnului şi picioarelor. Unii pacienți 
dezvoltă 2-40 pustule dureroase la nivelul pielii sau 
vezicule hemoragice cu baza eritematoasă distribuite, de 
obicei, la nivelul regiunilor distale ale membrelor. Febra, 
frisoanele şi semnele sistemice pot fi evidente sau minore. 
Diagnosticul poate fi confirmat prin culturile efectuate din 
secrețiile de la nivelul mucoaselor (80%), culturi din 
regiunea genitală a partenerului sexual, hemoculturi sau 
culturi din lichidul articular. Rezultatele colorației directe 
cu anticorpi fluorescenți a lichidului articular, a veziculelor 
cutanate sau a lichidului din pustule pot fi pozitive. Există 
un răspuns rapid la terapia antimicrobiană parenterală. 


1. Yersinioza. Infecția cu Yersinia enterocolitica poate să 
determine o poliartrită migratorie care mimează un 
reumatism articular acut. Poate să se manifestă şi prin 
sacroileită. Diagnosticul poate fi confirmat prin copro- 
cultură şi prin evidenţierea unei creşteri a titrului seric de 
anticorpi anti-Y, enterocolitica. 


J. Guta. Guta acută poate afecta una sau mai multe 
articulaţii ale degetelor sau miinii. Articulațiile sînt roşii, 
calde, edemaţiate, dureroase şi sensibile la palpare. Nivelul 
seric de urat este crescut în timpul atacului şi sînt prezente 
cristale de urat monosodic în lichidul sinovial aspirat. Pot 
fi afectate mai multe articulaţii, frecvent degetele și 
articulațiile mari. 


K. Artrita asociată bolii inflamatorii intestinale. 
Artrita acută poate să apară la 9-20% din pacienţii cu boală 
inflamatorie a colonului. Pacienţii cu boală inflamatorie 
intestinală şi/sau cu complicaţii ale. acestei afecțiuni au o 
probabilitate mult mai mare de a dezvolta artrită. Artrita 
este asociată cu o boală inflamatorie simptomatică. 
Articulațiile afectate sînt roşii, calde, edemaţiate şi 
dureroase. Tipul de afectare este, de obicei, asimetric, 
poliarticular şi simultan, dar poate să apară şi artrită 
migratorie, la 50% din cazuri. Genunchii, gleznele, coatele 
şi articulațiile pumnului sînt mult mai frecvent afectate decît 
articulațiile mici ale mîinilor şi picioarelor. Tabloul clinic 
de colită ulceroasă sau boală Crohn, rezultatele negative 
ale testelor pentru factor reumatoid şi anticorpi antinucleari 
şi rezoluţia artritei prin tratamentul bolii de colon sînt 
criterii diagnostice utile. 





L. Artrita psoriazică. Poate să apară o artrită asimetrică 
sau simetrică cu afectarea predominantă a miinii. În mod 
frevent, apar degete în formă de cîrnăciori, sensibile la 
palpare, dureroase şi artrita articulaţiilor IFP şi IFD, în 
timp ce umerii, coatele, pumnii, genunchii şi gleznele sînt 
rareori afectate. Se observă frecvent o erupție specifică de 
psoriazis şi cei mai mulți pacienţi prezintă onicodistrofie 
(onicoliză, depresiuni şi excrescenţe la nivelul unghiilor). 
Afectarea simetrică a articulaţiilor poate simula poliartrita 
reumatoidă, dar rezultatele testelor serice pentru factor 
reumatoid sînt negative, modificările unghiale sînt evidente 
şi se constată o creştere a frecvenţei antigenelor HLA-B17 
şi HLA-B27 la pacienţii cu artrită psoriazică. 


M. Boala depozitelor de pirofosfat de calciu dihidrat. 
Inflamaţia acută a articulației pumnului sau a articulaţiilor 
MCF II şi III pot fi manifestări ale bolii depozitelor de 
profosfat de calciu dihidrat. Cel mai frecvent afectată 
articulație este genunchiul. Pot apare semne de condro- 
calcinoză la nivelul fibrocartilajului triunghiular al pumnu- 
lui, cartilajului articular al humerusului proximal şi în 
cartilajele articulare şi meniscurile genunchiului. Lichidul 
sinovial aspirat dintr-o articulație edemaţiată, dureroasă, 
sensibilă la palpare conţine cristale de pirofosfat de calciu 
dihidrat şi o concentrație crescută de leucocite polimorfo- 
nucleare. Afecţiunea răspunde bine la administrarea de 
colchicină intravenos. 


N. Artrita septică. Afectarea articulaţiilor mici ale miinii 
este rară, mai puțin de 4% din cazurile de artrită septică. 
Articulația MCF, IFP sau IFD afectată este tumefiată, caldă 
şi dureroasă spontan și la palpare. Numărul de leucocite 
din lichidul sinovial este peste 100.000 celule/mm: la 35-50% 
din cazuri, iar cultura lichidului sinovial este pozitivă la 
85% din cazurile de artrită septică negonococică. Artrita 
septică a articulaţiilor MCF şi IFP poate să apară după o 
leziune pumn-dinți încleştați. Se poate observa afectarea a 
două sau mai multe articulații. 


16. DUREREA DE CAUZĂ VASCULARĂ A MÂINII ŞI 


DEGETELOR 
A. Embolia arterială acută 


1. Artera brahială, O embolie a arterei brahiale poate 
fi asimptomatică sau poate să producă o durere 
ischemică la nivelul mîinii şi degetelor, paloare, 
parestezii şi/sau arii de anestezie, absența pulsului radial 
Şi brahial şi pareza mîlinii afectate. Se poate constata 
gangrena şi ulcerația dureroasă la nivelul unuia sau mai 
multor vârfuri de deget. Sursă de emboli pot fi cavitățile 
cordului, arcul aortic, artera nenumită dreaptă sau artera 
subclavie stîngă, intratoracic sau artera subcelavie la 
nivelul aperturii toracice superioare. Fibrilaţia atrială, 
infarctul miocardic acut, miocardita sau stenoza mitrală 
pot da naştere la cheaguri emboligene. Un mixom atrial 
stîng sau o endocardită pot, de asemenea, să embolizeze 
la nivelul brațului. Un aterom sau anevrism subclavi- 

cular la nivelul aperturii toracice-superioare pot, de 
asemenea, să producă un embol al arterei brahiale. 
Durerea şi modificările ischemice localizate distal 
depind de circulaţia colaterală în regiunea cotului. 


2. Artera ulnară. Un embol sau un traumatism al arterei 
ulnare la nivelul articulației pumnului poate obstrua 
arcul superficial palmar şi are ca rezultat ischemie, 
durere şi parestezii, paloare sau cianoză şi uneori 
gangrena degetelor mijlociu, inelar şi a degetului mic. 
Este mult mai probabil să apară gangrena dacă arcul 
palmar superficial este incomplet (20% din populaţie) 
sau dacă artera radială este deja obstruată de un trombus 
sau embol. 


3. Artera radială. Ocluzia traumatică sau un embol în 
artera radială, la pacienţii cu un arc palmar incomplet, 
poate produce ischemia severă şi dureroasă a miinii. 
Trebuie efectuat testul Allen pentru a evalua capacitatea 
arterelor radială şi ulnară de a iriga mîna și degetele, 
înainte de a puncționa sau canula artera radială. Dacă, 
în cazul ocluziei arterei radiale, capacitatea arterei ulnare 
de a iriga mîna nu este corespunzătoare, nu se 
recomandată canularea arterei radiale. 


B. Traumatismele arteriale. Ocluzia traumatică acută a 
arterei brahiale poate să apară după un traumatism penetrant 
închis la nivelul brațului. O fractură supracondilară sau o 
dislocaţie a cotului, un sindrom de compartiment anterior 
al antebraţului, canularea sau cateterizarea arterei brahiale 
şi injectarea intra arterială de droguri ilicite poate produce 
ocluzia arterei brahiale. Lezarea iatrogenă şi ocluzia arterei 
radiale poate să apară după puncționarea sau canularea 
arterială. 


C. Fenomenul Raynaud secundar. Această afecțiune 
poate să afecteze una sau ambele mfini sau picioare în 
funcţie de etiologie. Iniţial, vor fi afectate unul sau mai 
multe degete, iar cu timpul vor fi prinse tot mai multe 
degete. Există o triadă clasică: după expunerea la rece sau 
stress emoțional apare paloare la nivelul degetelor, urmată 
de cianoză şi eritem, cu durere pulsatilă şi/sau parestezii 
în timpul fazei hiperemice (rubor). 

Întreaga fază durează numai 5-20 minute. Încălzirea 
mi:inilor sub apa care curge este frecvent utilă şi poate scurta 
atacul, care dispare spontan după o de oră. Atacurile 
nocturne de durere şi parestezii sînt puţin frecvente. 


1. Boala ocluzivă arterială acută. Un debut brusc de 
fenomen Raynaud la una dintre extremitățile superioare 
poate fi secundară bolii ocluzive arteriale datorată 
vasculitei, trombozei, emboliei sau compresiei la nivelul 
aperturii toracice superioare. O arteriogramă a arterei 
subclavii afectate va demonstra leziunea arterială. 


2. Terapia medicamentoasă. Administrarea blocantelor 
beta-adrenergice pentru tratamentul migrenei, anginei 
sau hipertensiunii arteriale sau administrarea ergot- 
aminei sau metisergidei pentru tratamentul migrenei 


Partea a VIII-a DUREREA ACUTĂ A UMĂRULUI, BRAȚULUI ŞI A MÎINII 





determină, uneori, fenomen Raynaud bilateral. 
Administrarea de bleomicină, vincristină şi cisplatin (în 
tratamentul cancerului cu celule germinative) precipită 
această afecțiune în 44% din cazurile raportate. 


17. NEUROPATIILE PRIN COMPRESIE 


A. Sindromul de tunel carpian. Sindromul acut de tunel 
carpian poate să apară după o fractură a radiusului distal, 
după luxaţia volară a osului semilunar, după tenosinovita 
acută supurativă sau nesupurativă a flexorilor, după 
traumatismului direct la nivelul palmei, după hematomul 
tunelului carpian secundar hemofiliei sau terapiei 
anticoagulante, după un abces al spațiului mediopalmar, 
după artrita septică a articulației pumnului, după o arsură 
palmară constrictivă şi după boala Lyme. Durerea se 
manifestă la nivelul afticulației pumnului, pe fața volară a 
policelui, indexului şi mediusului şi pe fața radială a 
degetului inelar. Paresteziile şi hiperestezia afectează 
aceleaşi degete. Hipoestezia este, de obicei, limitată la fața 
volară a degetelor afectate. Simptomele sînt, de obicei, mai 
severe noaptea, trezind pacientul din somn datorită durerii 
şi paresteziilor neplăcute. Strîngerea sau frecarea miinilor 
şi degetelor sau atîrnarea lor la marginea patului 
ameliorează simptomatologia şi permite pacientului să 
adoarmă. Semnele Phalen şi Phalen inversat sînt frecvent 
pozitive, la fel şi semnul Tinel la nivelul pumnului. Se 
poate constata slăbiciunea abductorului scurt al policelui. 
Diagnosticul este confirmat prin studii electrodiagnostice. 
Fiecare cauză de sindrom acut de tunel carpian poate 
necesita o terapie chirurgicală şi/sau medicală specifică, 
precum şi decompresia chirurgicală a nervului median. 


B. Sindromul de tunel ulnar (compresia nervului ulnar 
în canalul Guyon). Apare durere pe partea medială a 
miinii şi a degetului inelar şi la nivelul degetului mic. 
Poate fi însoțită de parestezii şi hipoestezii la nivelul 
aceloraşi arii volare. Slăbiciunea și atrofia la nivelul miinii 
reflectă afectarea motorie a mușchilor interosoși, 
lumbricali şi adductor al policelui. Dacă hipoestezia este 
localizată la fața volară a regiunii mediane a palmei şi 
degetelor şi sensibilitatea feței dorsale a inelarului şi 
degetului mic este normală, este probabil ca compresia 
nervului să aibă loc în canalul Guyton, deoarece ramura 
dorsală ulnară care inervează inelarul şi degetul mic pe 
fața dorsală se desprinde din nervul ulnar, proximal de 
canalul Guyon. 

Slăbiciunea izolată a muşchilor intrinseci indică 
compresia ramurii profunde motorii a nervului ulnar, la 
nivelul sau distal de cîrligul osului hamat. Apare pareza şi 
atrofia muşchilor hipotenari şi intrinseci prin compresia 
mai proximală în acest canal. Poate exista sensibilitate la 
palpare la nivelul canalului, iar semnul Tinel poate fi pozitiv 
la același nivel. Flexia articulației miinii timp de 1-3 minute 
poate intensifica simptomele, în timp ce rezultatul testului 
de flexie a cotului este negativ. Debutul acut al simptomelor 
poate să apară după un traumatism direct cu fractura oaselor 

hamat şi pisiform sau datorită unui anevrism sau ocluziei 
arterei ulnare. 


C. Cauze proximale de durere neuropatică la nivelul 
mflinii şi degetelor. Radiculopatia cervicală C6 sau C7 
poate produce durere şi hipoestezie la nivelul feţei radiale 
ale milinii şi degetelor. Regiunile dorsală şi palmară ale 
policelui, indexului şi degetelui mijlociu sînt şi ele afectate. 
Manevra Spurling, rotația gîtului şi/sau tusea produc durere 
la nivelul gîtului, brațului și mîinii. Compresia plexului 
brahial al nivelul aperturii toracice superioare produce 
durere şi slăbiciune difuză la nivelul miinii şi antebraţului 
sau durere pe fața medială a milinii. Testul Roos, al rotației 
externe cu abducţia brațului, manevrele militare exagerate 
şi presiunea cu policele la nivelul plexului brahial 
ipsilateral, deasupra claviculei stabileşte sediul compresiei 
la nivelul plexului. Simptomele de la nivelul miinii şi 
brațului pot deveni severe după solicitarea braţului şi 
umărului, durerea putînd persista timp de cîteva zile. 
Radiculopatia C8 sau compresia părții mediale a plexului 
brahial la nivelul aperturii torace poate produce durere şi 
parestezii la nivelul brațului, antebraţului şi miîinii. 
Compresia nervului ulnar, la nivelul cotului produce durere 
şi parestezii la nivelul feței mediale a antebraţului, miîlinii 
şi articulației pumnului. Testul flexiei cotului este pozitiv 
şi semnul Tinel este prezent la nivelul tunelului cubital, cu 
compresia nervului ulnar la nivelul cotului. Poate să apară 
hipoestezia fețelor dorsală şi palmară a degetului inelar şi 
a degetului mic. Sindromul de rotund pronator produce 
durere la nivelul antebraţului şi poate simula un sindrom 
de tunel carpian. Totuşi nu apar parestezii şi dureri 
nocturne. Testul Phalen este negativ, sensibilitatea şi 
semnul Tinel fiind prezente pe feța medială a antebraţului, 
la nivelul muşchiului rotund pronator. Durerea şi 
paresteziile de la nivelul miinii pot fi induse de pronaţia 
antebraţului contra unei rezistențe, cu cotul în extensie şi 
de alte teste pentru efort, la nivelul mușchilor antebraţului. 


D. Sindromul dublei striviri. O leziune proximală a 
ramurilor nervoase care formează nervul median poate 
predispune acest nerv la un sindrom de tunel carpian. O 
radiculopatie C6 sau C7, compresia plexului brahial la 
nivelul aperturii toracice sau compresia nervului median 
în regiunea muşchiului rotund pronator pot facilita apariția 
unui sindrom de tunel carpian şi pot explica persistenţa 
simptomelor după chirurgia tunelului carpian, atunci cînd 
sediul proximal de compresie nu este tratat. În mod similar 
o radiculopatie C8, compresia părții mediale a plexului 
brahial la nivelul aperturii toracice sau un sindrom de tunel 
cubital, la nivelul cotului pot predispune nervul ulnar la 
compresia simptomatică în tunelul ulnar. 


18. DISTROFIA SIMPATICĂ REFLEXĂ 


Această afecțiune poate varia ca intensitate. Poate să apară 
după un traumatism uşor la nivelul mîinii cum ar fi entorsa, 
luxaţia sau fractura. Poate să apară şi după leziuni majore 
ale milinii şi articulației pumnului sau după intervenții 


chirurgicale (ruptura ligamentelor mari, chirurgia tunelului 
carpian, fracturi cominutive sau cu deplasare, luxaţii grave 
sau leziuni de strivire). Poate să existe o perioadă de latență, 
de cîteva zile sau săptămîni, între leziune şi debutul 
simptomelor de DSR. 

Apare o durere severă, continuă, sub formă de înțepătură 
sau junghi, disproporționată față de gravitatea leziunii 
existente sau față de întinderea intervenției chirurgicale 
corective. Această durere este continuă şi refractară la cele 
mai multe analgezice. Se asociază hiperestezie severă 
cutanată, iar palparea miîinii sau a degetelor afectate 
produce durere şi disestezie neplăcută. Mîna devine 
edemaţiată, caldă şi eritematoasă. La unele cazuri eritemul 
apare numai la nivelul feței dorsale a articulaţiilor MCF şi 
IFD. Hiperhidroza este deseori prezentă în timpul primelor 
2 săptămîni. După 3-6 săptămîni, mîna şi degetele pot 
deveni reci şi palide. i 

Edemul milinii lasă iniţial godeu, putînd fi diminuat prin 
ridicarea miinii. Mişcarea articulaţiilor degetelor poate fi 
limitată de durere. Pacientul îşi poate retrage mîna în timpul 
examinării. Articulația pumnului este de obicei în flexie, 
cu articulațiile MCF în hiperextensie şi degetele în grade 
diferite de flexie. Membrul afectat poate fi susținut de 
cealaltă mînă. Acest tablou clinic poate să persiste 2-3 luni, 
dacă nu se începe tratamentul. Radiografiile mi.inii şi 
articulației pumnului pot evidenția osteoporoză punctată 
la 30% din cazuri, în acest stadiu al afecțiunii (stadiul I), 
iar scintigrafia osoasă cu technețiu 99m poate arăta o 
captare crescută periarticulară, la nivelul articulaţiilor 
afectate. Blocarea ganglionului stelat sau a nervului 
regional poate produce o simpatectomie temporară şi 
calmează durerea şi hiperestezia. O serie de 3-7 blocuri 
ale ganglionului stelat, fiecare ținînd 1-3 zile, alături de 
fizioterapia mîinii pentru a creşte mobilitatea şi a diminua 
edemul poate să ducă la rezoluția afecțiunii. DRS este mult 
mai frecventă la femei, (raportul bărbaţi/femei este de 
2,9:1), iar frecvenţa este estimată la 0,05-5% din toate 
cazurile de traumatisme. 

Cauzalgia datorată traumatismelor la nivelul unui nerv 
senzitiv (cauzalgie urinară) sau al unui nerv mixt important 
(cauzalgie majoră) sînt forme de DRS şi sînt asociate cu 
durere persistentă. Aceasta are caracter de arsură. Cauzalgia 
minoră este limitată la zona de distribuţie a nervului senzitiv 
lezat, în timp ce cauzalgia majoră poate iradia în afara ariei 
de distribuţie anatomică a nervului lezat. Blocul simpatic 
calmează durerea cauzalgică, hiperestezia şi disestezia 
cutanată, edemul, anchiloza articulaţiilor şi modificările 
vasomotorii cutanate. 


19. MONONEVRITA MULTIPLEX 


Se constată debutul brusc al unei dureri surde sau 
lancinante, la nivelul mîlinii şi antebraţului, parestezii şi 
disestezii în zona de distribuţie a nervilor median, ulnar 
sau radial. Hiperestezia sau hipoestezia cutanată pot fi 
prezente distal. În cîteva ore, hipotonia şi anestezia se . 
extind în zona de distribuție a nervului afectat. Palparea 

nervului afectat proximal sau mişcarea membrului poate 
să determine dureri vii şi parestezii care iradiază la nivelul 
miinii şi degetelor. O mononevrită similară poate afecta 
acelaşi membru sau pe cel opus. Această afecțiune este, de 
obicei, rezultatul unei ischemii acute a nervului afectat, 
fiind determinată de vasculite (poliarterită nodoasă, lupus 
eritematos sistemic sau artrită reumatoidă), diabet zaharat 
şi, mai rar, de scleroza multiplă. Atacul inițial poate fi limi- 
tat la un singur nerv periferic şi alte atacuri de mononevrită 
poturma sau pot fi prevenite prin terapie. Biopsia muscula- 
ră din ramurile nervoase din aria de distribuţie a nervului 
afectat poate fi utilă în confirmarea diagnosticului clinic. 


20. AFECŢIUNILE DERMATOLOGICE ALE MÂINII 


A. Dermatita eczematoasă dishidrozică. Apar vezicule 
mici, sensibile la palpare, superficiale, cu lichid clar, fără 
eritem în jur, la nivelul palmelor și degetelor. Se poate 
asocia hiperhidroză. Persistența leziunilor poate duce la 
lacerare, eritem palmar şi fisuri dureroase. 


B. Pustuloza palmo-plantară 


1. Pustuloza palmară şi plantară. Această afecțiune 
debutează la nivelul palmelor şi plantelor şi constă în 
pustule de 1-2 mm dureroase și/sau pruriginoase, la 
nivelul unor plăci eritematoase. Leziunile miinii apar 
inițial la nivelul eminenţei tenare, apoi se extind către 
palme şi faţa dorsală a degetelor. Pustulele se pot rupe 
sau se usucă în 7-10 zile şi lasă o crustă închisă la 
culoare. Aceste leziuni se pot vindeca după 3 săptămîni, 
fără recurenţă sau sechele. În absența unor leziuni de 
psoriazis cu altă localizare sau a modificărilor psoriazice 
specifice unghiale, această afecțiune se numeşte 
pustuloză acută palmară şi plantară. Poate să apară după 
o infecție acută respiratorie (febră şi dureri în gît). 


2. Psoriazisul pustular Barber. Această afecțiune este 
clinic similară cu pustuloza palmară şi plantară, cu 
excepţia prezenţei leziunilor psoriazice (cu altă 
localizare) sau a modificărilor unghiale psoriazice 
(godeu, excrescențe şi onicoliză). Terapia cu ultraviolete 
poate fi eficientă în vindecarea acestei dermatite. 


C. Pustulele bacteriene ale milinilor şi picioarelor (boala 
Andrew). Leziunile pustulare apar inițial medio-palmar 
sub formă de vezicule care devin în scurt timp purulente. 
Sînt afectate şi spaţiile articulare. Apare durere locală, 
însoțită de prurit şi pustule, care de obicei se usucă „in 
situ“. Rezultatele culturilor din pustule sînt negative. 
Examinarea microscopică evidențiază o pustulă intra- 
epidermică. Această afecţiune este deseori asociată cu un 
focar de infecție la distanţă şi dispare frecvent după terapia 
eficientă a celui focar (dentar, sinusal, amigdalian). Unii 
specialişti nu recunosc rolul focarului de infecție în 
patogeneza acestei afecțiuni. 


D. Acrodermatita continuă. Această afecțiune poate 
debuta la un singur deget, cu vezicule intraepidermice şi 

pustule. Sediul leziunilor inițiale este, de obicei, falanga 
distală, în jurul unghiei. Tegumentul falangei distale poate 
să devină difuz eritematos, fisurat şi cu cruste. Apare 
necroză tisulară şi denudarea acestor zone. Unghiile sînt 
slăbite de „lacul de puroi“ subiacent. Se formează noi 
pustule la nivelul pielii adiacente inflamate sau normale. 
Boala poată să rămînă localizată la un deget, se poate 
extinde și la alte degete sau poate progresa proximal. Poate 
să apară şi interesarea altor membre. 

Unele cazuri pot evalua către pustule generalizate. 
Această afecțiune poate fi diferențiată de psoriazisul 
pustular Barber şi de pustulele bacteriene Andrew datorită 
tendinței sale de a forma „lacuri de puroi“, arii mari 
denudate sau cruste în apropierea marginilor unghiilor şi a 
patului unghial. Celelalte afecțiuni sînt, de obicei, localizate 
în palme. Prezența pustulelor spongiforme Kogof la biopsie 
poate ajuta la stabilirea diagnosticului. 


E. Dermatita cu Trichophyton rubrum. Această afecțiune 
poate produce o dermatită pruriginoasă cu debut la nivelul 
palmelor și degetelor, unde apar leziuni dureroase 
eczematoase, cu cruste și zemuinde. Pot să apară eroziuni 
mici şi fisuri la nivelul palmelor. Gratajul leziunilor oferă 
posibilitatea examinării directe la microscop, iar cultura 
va izola elemente fungice. Leziunile dispar la terapia 
antifungică. 


F. Infecţiile cutanate cu S. aureus. S. aureus poate 
produce furuncule superficiale dureroase, sensibile la 
palpare, la nivelul miinii. Un frotiu Gram sau cultura 
puroiului vor evidenția germenul. Această afecțiime poate 
fi rareori confundată cu antraxul cutanat (pustule maligne), 
deoarece acest din urmă este, de obicei, nedureros și pustula 
sau ulcerația centrală este înconjurată de edem masiv. 


G. Erizipeloidul. Această infecție cutanată, dureroasă, 
sensibilă, violacee apare la nivelul unor traumatisme ale 
miinii, la muncitorii care manipulează peşte proaspăt, carne 
de pui sau vită. Microorganismul implicat este Erysipelorhrix 
rhusiopathiae, un bacil gram-pozitiv, inoculat la nivelul 
unor traumatisme cutanate minore ale miinii. Apare durere 
cu caracter de arsură la locul leziunii şi după 2-7 zile se * 
constituie o placă violacee. Febra redusă şi starea generală 
alterată pot fi prezente. Această leziune are margini clar 
delimitate, supradenivelate. Poate să apară artrită la nivelul 
unei articulaţii adiacente. Această afecțiune răspunde la 
terapia cu antibiotice. Biopsia şi cultura din marginea 
leziunii permit izolarea germenului implicat. 


H. Nodulii Osler. Acestea sînt macule dureroase, 
€ritematoase, de 0,5-1 cm, cu un centru ferm, uşor 
proeminent, de mărimea unui vîrf de ac, care apar la nivelul 
spaţiilor pulpare distale volare ale degetelor de la mînă şi 
picior. Ele sînt, de obicei, moderat dureroase şi sensibile. 
Dispar după 1-2 zile. Nodulii Osler apar la pacienții cu 
endocardită bacteriană acută sau subacută. Diagnosticul 
poate fi confirmat prin hemocultură și prin vizualizarea 
vegetațiilor valvulare pe o ecocardiografie bidimensională. 

I. Hemoragiile liniare. Hemoragiile liniare secundare 
endocarditei bacteriene pot să apară sub forma unor leziuni 
maronii sau negre, ca niște aşchii, la nivelul patului unghial. 
Poate să apară local durere şi sensibilitate la presiunea 
unghiei. Aceste leziuni devin nedureroase şi insensibile 
după 2-3 zile. Cele mai multe hemoragii unghiale liniare 
sînt nedureroase şi insensibile. 


J. Degerăturile. Expunerea milinilor şi degetelor la ger 
sau gheaţă produce durere cu caracter de arsură şi parestezii 
ale vîrfurilor degetelor. Dacă expunerea continuă, durerea 
diminuă și regiunea devine amorțită şi insensibilă. 

Degerăturile au fost clasificate după gradul de severitate 
al leziunii tisulare care apare după încălzire. Degerătura 
de gradul I provoacă disconfort sub formă de înțepătură, 
hiperemie şi edem tegumentar. Zonele tegumentului 
superficial se pot descuama în prima săptămînă după 
expunere. Poate să apară durere însoţită de parestezii, la 
nivelul degetelor şi mîinilor, după 3-13 zile sau acestea 
pot să nu apară deloc la cazurile uşoare. Transpiraţia 
excesivă poate debuta la 2-3 săptămîni şi poate să continue 
cîteva luni sau chiar ani. 

Degerăturile de gradul II se însoțesc de edemul miinii şi 
al.degetelor, de formarea unor vezicule şi bule care se 
transformă în escare. După a treia zi apare durere surdă la 
nivelul miîlinii și degetelor și hiperhidroză. După refacere, 
simptomele reziduale includ: sensibilitate la rece, durere, 
hiperhidroză, parestezii, hipoestezii și răceala miîinilor. Nu 
se constată pierdere tisulară definitivă. 

Leziunile de gradul III au ca rezultat gangrena 
tegumentului și pierderea unor segmente. 


K. Fotosensibilitatea indusă de medicamente. Unii 
pacienți care iau medicamente fotosensibilizante cum sînt 
doxiciclina, pot să dezvolte edem sever, roşeaţă şi durere 
cu caracter de arsură la nivelul mîinilor şi feţei, la cîteva 
ore de la expunerea la soare. Restricția expunerii la razele 
solare, întreruperea administrării medicamentului sau 
ambele vor conduce la rezoluţia simptomelor. 


Durerea de la nivelul policelui 


21. ARIA TRAPEZOMETACARPIANĂ 


A. Tendinitele. Apare durere la locul de inserţie al 
tendonului abductor lung al policelui, la baza metacarpia- 
nului ], în partea distală a „tabacherei anatomice“. Poate 
să apară sensibilitate locală şi edem. Adducţia policelui 
intensifică durerea. O infiltrație locală cu lidocaină şi un 
corticosteroid calmează, deseori, durerea şi pot avea 
valoare diagnostică. Boala de Quervin poate produce 
durere, mai proximal şi sensibilitate localizată între stiloida 
radială şi baza policelui. 


B. Fracturile 


1. Fractura Bennett. Această leziune apare la baza 
metacarpianului I, cu durere locală, edem şi sensibilitate 
la palpare. Un fragment mic al metacarpianului 1 rămîne 





ataşat de metacarpianul: II şi trapez, în timp ce 
metacarpianul rămas este luxat dorsal de către tendonul 
abductor lung al policelui.. Reducerea acestei fracturi- 

-"“luxaţie a articulației trapezometacarpiene, prin 
manipularea şi fixarea articulației cu broşe Kirschner 
oferă, de obicei, un rezultat satisfăcător. 


2. Fractura Rolando. Apare durere la nivelul 
articulației carpometacarpiene a policelui, cu edem, 
echimoze şi sensibilitate la palpare. Radiografiile arată 
o fractură în formă de T sau Y a bazei metacarpiene. 
Poate să apară o fractură cominutivă severă şi apoi artrită 
posttraumatică. 


C. Luxaţiile articulației trapezometacarpiene. Apare 
durere, edem şi sensibilitate la palparea distală a 
„tabacherei“. Radiografiile simple evidențiază luxaţia. 
Ruptura ligamentului volar sau a capsulei articulare dorsale 
poate fi rezultatul unei forțe longitudinale transmisă în 
lungul diafizei metacarpiene, atunci cînd. articulația 
carpometacarpiană este în flexie. Fixarea chirurgicală poate 
fi necesară atunci cînd reducerea închisă şi imobilizarea 
nu duc la o articulație stabilă. 


22. ARTICULAȚIA MCF A POLICELUI 


A. Leziunea platoului volar. Ruptura platoului volar este 
rezultatul unei hiperextesii bruşte, forțate a articulației MCF. 
Apare durere, edem şi sensibilitate la palparea feței volare a 
articulației. O radiografie laterală va evidenția luxaţia dorsală 
aarticulației MCF. O luxaţie completă, cu falanga proximală 
situată dorsal şi paralel față de metacarpian necesită o ruptură 
completă a ligamentului colateral. Capul metacarpian poate 
hernia pe o direcţie volară, între muşchii flexor scurt al 
policelui şi adductor al policelui. Reducerea închisă poate fi 
eficientă, dar instabilitatea impune corectare chirurgicală. 


B. Leziunea ligamentului colateral 


1. Lezarea ligamentului colateral ulnar. Apare durere, 
sensibilitate la palpare, echimoze şi edem marcat la 
nivelul marginii ulnare a articulației metacarpo- 
falangiene. O forță direcționată radial produce instabili- 
tate de 30%sau mai mult față de policele neafectat. Poate 
fi prezentă deformarea rotațională, în supinaţie a 
policelui. Efectele stress-ului radial pe articulația MCF 
trebuie verificate în extensie. şi la 30 flexie, cu 
metacarpianul stabilizat. Dacă testul de efort este 
echivoc, trebuie repetat după blocarea nervilor radial 
şi median la nivelul articulației miinii. 

Leziunile ligamentului colateral ulnar al policelui 
apar prin abducţia forțată a articulației. Această 
afecțiune se numeşte „policele arbitrului“ sau „policele 
schiorului“. O cauză frecventă sînt accidentele de ski 
în care apucarea băţului de ski produce deviația radială 
forțată a policelui. Testul de stress al articulației MCF 
în extensie completă este important, pentru că 
diferențiază o ruptură completă de una parțială a 
ligamentului colateral ulnar. Angulaţia policelui poate 


A. Neuropatia nervului digital. Apare durere locală, 
amorțeală și parestezii la nivelul regiuni ulnare a policelui 
jucătorilor de popice (,„policele jucătorului de popice“). 
Se poate palpa o masă sensibilă, pe măsură ce nervul digital 
este rulat de către degetul care palpează. Este prezent 
semnul Tinel la nivelul masei sensibile. Pot să apară 
hipoestezie uşoară şi afectarea sensibilităţii tactile fine, la 
nivel distal al policelui. Măsurile conservatoare sînt de 
obicei eficiente, dar neuroliza şi excizia epinervului 
îngroşat pot fi necesare. 


B. Fracturile. Fracturile falangei proximale a policelui 
pot fi intraarticulare sau extraarticulare. Durerea locală, 
edemul, sensibilitatea şi echimozele apar la nivelul falange 
proximale. Fracturile transverse sînt frecvent angulate volar 
şi au ca rezultat deformarea policelui proximal. 


24. ARTICULAȚIA INTERFALANGIANĂ 


A. Luxaţia. Luxaţia dorsală a falangei distale a policelui 
apare însoțită de deformarea „în baionetă“ a acestuia. Poate 
să apară o leziune complexă, cu protruzia falangei 
proximale prin tegument. Luxaţia este secundară rupturii 

fi măsurată cu un goniometru plasat pe suprafața platoului volar al articulației interfalangiene prin 
policelui. Unii specialişti consideră că o angulaţie mai hiperextensie forțată. 

4 ia 

ingiiin0aby pi nfivoninăi Sg ni ft: A B. Fractura falangei distale. Fracturile intraarticulare pot 
test de stress pozitiv indică necesitatea corecției : zi tă i iri 

Sa i : produce edem, durere şi sensibilitate la palparea articulației 
chirurgicale a ligamentului. ă i i : 

gt pt s p interfalangiene. Fracturile extraarticulare produc durere, 

Abducţia violentă a policelui poate produce i itzi I e a 4 
, ia ă egaica : edem și sensibilitate difuză la palparea policelui distal. 
interpoziția aponevrozei adductorilor între ligamentul 
colateral ulnar avulsionat şi inserția sa pe falanga C. Ruptura tendonului extensor (policele ciocan). 
proximală (leziune Stener). Această leziune impune Ruptura tendonului extensor de la locul său de inserţie de 
intervenţie chirurgicală, deoarece aponevroza interpusă pe falanga distală a policelui produce durere locală, 
împiedică vindecarea. Radiografiile pot să evidenţieze, sensibilitate la palpare, edem şi echimoze, la nivelul feţei 
de asemenea, fracturi intraarticulare condilare sau dorsale a falangei distale şi incapacitate de a realiza extensia 
avulsionate şi subluxație volară a falangei proximale. articulației interfalangiene. Policele care rezultă, „căzut“ 
În cazurile severe angulaţia radială a policelui apare în sau „ciocan“ va fi corectat prin imobilizare în extensie, 
poziție de repaus. timp de 6 săptămîni. 
2. Lezarea ligamentului colateral radial. Această 25. DUREREA ACUTĂ BILATERALĂ LA NIVELUL 
leziune poate să apară după o deviaţie ulnară bruscă, ARTICULAȚIILOR RADIOCARPIENE, MÂÎNII ŞI 
forțată a policelui sau după o cădere în care policele DEGETELOR 
este în adducție. Ligamentul se poate rupe, cu o s 
frecvenţă egală, la locul de inserţie pe falanga proximală Cauzele sînt prezentate în tabelul 41-1. 
sau pe metacarpian. Poate fi prezentă deformarea în 
pronaţie şi deviaţie ulnară. Durerea, sensibilitatea la Tabelul 41-1. 
palpare, edemul şi echimozele apar la nivelul articulației DUREREA ACUTĂ BILATERALĂ DE 
radiodorsale. Testul la stress se face în extensie şi flexie Î d 
de 30%. Se preferă testul cu extensia completă a PUMN, MINA ŞI DEGETE 
articulației MCF. O forţă cu direcţie ulnară se aplică la Tenosinovita gonococică 
nivelul articulației IFP, cu articulația MCF stabilizată. Boala de Quervain 
O instabilitate de mai mult de 30 este semnificativă. Sindromul acut de tunel carpian 
Rupturile complete necesită corectare chirurgicală. Boala Kienbăck 

Poliartrita datorată: 
23. FALANGA PROXIMALĂ Hepatitei B 


Rubeolei 
Imunizării pentru rubeolă 
Artritei acute reumatoide 
Lupusului eritematos sistemic 
Reumatismului articular acut 
Artritei acute traumatice (miîini) 
Sindromului artrită-dermatită datorat N. gonorrhoeae 
Yersiniozei 
Gutei 
Bolii inflamatorii de colon 
Psoriazisului 
Bolii depozitelor de pirofosfat de calciu dihidrat 
Fenomenul Raynaud datorat unor medicamente sau fără bolii asociate 
Sindromul de compresie proximală 
Sindromul de apertură toracică 
Sindromul de tunel cubital 
Distrofia simpatică reflexă 
Dermatita eczematoasă dishidrozică 
Pustuloza palmo-plantară 
Pustulele bacteriene Andrew 
Acrodermatita continuă 
Nodulii Osler 
Hemoragiile liniare 
Degerăturile 
Fotosensibilitatea indusă de medicamente 











PARTEA a IX-a 


Durerea acută a membrelor 
inferioare 








CAPITOLUL 


42. 








DUREREA ACUTĂ 
UNILATERALĂ DE 
MEMBRU INFERIOR 


LI LISTA DIAGNOSTICELOR 
POSIBILE 


Durerea localizată pe fețele anterioară și 
anteromedială ale membrului inferior 
1. Neuropatia femurală (cu sau fără 
sindrom iliac) 
2. Radiculopatia L2, L3 sau LA datorată 
discopatiei sau sindromului fațetar 
3. Plexopatia lombară (L2-L4) 
Durerea localizată pe fața posterioară şi/sau 
posterolaterală a membrului inferior 
4. Plexopatia sacrată (L5-S1) 
5. Panplexopatia (L2-S1) 
6. Durerea acută sciatică 
(lombosciatica) 
A. Hernia de disc laterală 
B. Abcesul epidural acut şi sindromul 
de coadă de cal 
C. Hematomul epidural acut şi 
sindromul de coadă de cal 


D. Sindromul acut de coadă de cal 
prin hernierea mediană a discului 
intervertebral 

E. Sindromul de con medular datorat 
infarctului măduvei spinării 

Durerea localizată pe fața laterală a 
membrului inferior 
7. Bursita peritrohanteriană 
8. Meralgia parestezică 
Durerea generalizată sau difuză a 
membrului inferior 
9. Mialgia 
10. Tromboflebita iliofemurală 
11. Embolia sau tromboza de arteră 
iliofemurală 
12. Artrita a două sau a mai multor 
articulații ale membrului inferior 
13. Sacroiliita şi pseudosciatica 
14. Herpesul genital 


[] REZUMAT 


Neuropatia femurală se poate însoți de durere surdă, severă 
sau cu caracter de presiune pe faţa anterioară şi anteromedială 
a coapsei şi gambei. Frecvent este asociată cu hipotonie în 
momentul flexiei din articulația şoldului şi extensiei din 
articulația genunchiului precum şi cu parestezii în cele două 
treimi distale ale coapsei anterioare şi gambei. 

Un hematom de mari dimensiuni localizat la nivelul 
mușchiului iliac determină un sindrom iliac, caracterizat prin 
durere severă în regiunea iliacă, partea anterioară a coapsei şi 
gambei asociată cu apariția durerii la flexie, abducție şi rotație 
externă a coapsei pe abdomen. Neuropatia femurală datorată 


hemoragiei musculare apare de obicei la pacienţii cu hemofilie, 
leucemie sau coagulare intravasculară diseminată, precum şi 
la pacienţi aflați sub tratament anticoagulant. Astfel de 
sîngerări sînt provocate de un efort intens, cu flexia sau 
extensia bruscă a coapsei, din articulația şoldului. Alte cauze 
posibile de neuropatie femurală acută includ ruptura 
anevrismului aortic, abcesul de psoas sau periapendicular. 
Hernierea acută a discului intervertebral se manifestă printr-o 
radiculopatie prin compresie la nivelul L2, L3 sau L4, care 
poate simula o neuropatie femurală. Pacienţii cu această 
afecțiune acuză durere și sensibilitate la palpare la nivel lombar 


489 





490 Partea a IX-a DUREREA ACUTĂ A MEMBRELOR INFERIOARE 


a — — — 


sau fesier, la care se adaugă durere pe fața anterioară a coapsei 
şi gambei şi hipotonia muşchilor şoldului şi genunchiului. 
Tomografia computerizată (CT) identifică un hematom 
muscular, un anevrism iliac sau aortic, un abces sau un 
fragment herniat al discului. 

Plexopatia lombară determină durere pe faţa anteromedială 
a coapsei și gambei, slăbiciune la nivelul şoldului şi 
genunchiului şi hipoestezie a coapsei. Un examen CT de bazin 
evidențiază existența unui hematom, abces sau anevrism. Dacă 
examenul CT nu evidenţiază o formaţiune tumorală la nivel 
pelvin trebuie luată în considerare posibilitatea unui sindrom 
acut inflamator sau vasculitic care afectează plexul lombar. 
Diagnosticul de plexopatie este susținut de electromiografie, 
cu ajutorul căreia se pune în evidență existenţa fibrilațiilor la 
nivelul adductorilor coapsei şi absenţa fibrilațiilor la nivelul 
muşchilor paravertebrali. Degenerescența muşchilor adductori 
presupune un proces patologic care nu se limitează numai la 
nervul femural, iar fibrilații în muşchii paravertebrali sînt 
deseori constatate la pacienţii cu radiculopatie. 

Pacienţii afectați de plexopatia sacrală acuză dureri pe fața 
posterioară şi posterolaterală a coapsei şi gambei, precum şi 
durere la nivel fesier şi lombosacrat. În aceste regiuni pot 
apărea amorțeli şi parestezii care se pot extinde la nivel perineal 
şi genital. Flexia dorsală şi ventrală din articulaţia gleznei se 
execută cu dificultate. Interesarea acută a plexului sacrat poate 
fi asociată cu ruptura unui anevrism aortic sau iliac, cu 
existența unui traumatism, sau a unei hemoragii retroperito- 
neale în contextul unui tratament anticoagulant. Existenţa unei 
hemoragii în astfel de situaţii este obiectivată cu ajutorul unei 
tomografii computerizate de bazin. La pacienții la care semnele 
tomografice lipsesc, este posibilă existența unui proces 
inflamator sau vasculitic care să afecteze acest plex. 
Panplexopatia este diagnosticată la pacienți la care simptomele 
şi semnele de afectare ale plexului lombar coexistă cu cele de 
afectare ale plexului sacrat. 

Durerea lombosciatică debutează brusc după o hernie de 
disc laterală sau mediană, la nivelul ultimelor două spații 
intervertebrale lombare. Hernierea mediană determină 
hipoestezii în şa sau incontinență fecală şi urinară, însoţite de 
durere lombosciatică. Semnul lui Dejerine (agravarea 
simptomelor la tuse sau la efortul de defecație) şi manevra 
Lasăgue sînt, de obicei, pozitive. Examenul CT cu substanță 
de contrast sau RMN vor identifica discul herniat. Posibilitatea 
existenței unui abces epidural acut este sugerată de prezența 
durerii şi sensibilităţii la palpare la nivelul apofizelor spinoase, 
la care se adaugă durerea iradiată de-a lungul nervului sciatic, 
frisoane, frisonete, transpiraţii şi febră. Se poate manifesta 
incontinența urinară şi fecală. La nivelul zonei dureroase apare 
hipotonie musculară şi hipoestezie. Examenul CT cu substanță 
de contrast şi RMN vor identifica colecţia purulentă la nivel 
epidural. 

Existenţa unui hematom epidural acut este sugerată de 
prezenţa unei simptomatologii asemănătoare celei descrise în 
abcesul epidural, dar fără să fie asociate febra, frisoanele şi 
transpiraţiile. Această afecțiune apare cel mai frecvent la 
pacienții cu afectări hepatice severe sau care sînt sub tratament 


cu anticoagulante. Examenul CT sau RMN evidențiază 
„existența hematomului. 

Durerea în membrul inferior şi în zona lombară poate debuta 
brusc în cazul unui infarct de con medular. Se dezvoltă rapid 
o uşoară hipotonie a muşchilor membrului inferior, hipoestezie 
în şa sau la nivelul coapsei și incontinenţa de urină şi materii 
fecale. Examenul CT este de regulă necesar pentru a exclude 
posibilitatea unei hernii de disc, unui abces epidural sau unui 
hematom. Factorii de risc pentru infarctul de con medular 
sînt: chirurgia aortică, folosirea baloanelor intraaortice, 
fumatul şi afecțiunile vasculare. Atacurile tranzitorii 
prodromale pot precede debutul semnelor clinice ireversibile. 

Bursita trohanteriană provoacă dureri pe fața laterală 
şoldului şi coapsei, care pot iradia pînă la gleznă. În acest caz 
durerea nu este asociată cu parestezii, anestezie sau pareză a 
membrului. Mersul, abducția şoldului şi decubitul pe partea 
afectată determină exacerbarea. durerii. Infiltrația cu 3 ml 
lidocaină şi metilprednisolon în bursa dureroasă ameliorează 
atît durerea locală cît şi cea iradiată şi confirmă diagnosticul. 
Presiunea exercitată de un disc herniat, de articulațiile 
subluxate sau de hipertrofia articulației intervertebrale asupra 
rădăcinii L5 provocă durere pe faţa laterală sau posterolaterală 
a coapsei, parestezii şi dificultatea flexiei dorsale a gleznei. O 
radiculopatie a S1 determină dificultate în efectuarea flexiei 
plantare şi a eversiei piciorului. Diagnosticul este confirmat 
de examenul CT cu substanţă de contrast sau de RMN. Durerea 
pe fața laterală a coapsei asociată cu o zonă de hipoestezie, 
înconjurată de un halou de hiperestezie este, de obicei, cauzată 
de neuropatia nervului cutanat femural lateral (de exemplu, 
meralgia parestezică). Durerea din această afecțiune se extinde 
şi pe fața laterală a gambei. Mialgia este exacerbată de 
mobilizarea membrului, în timpul mersului sau al urcatului 
scărilor, şi nu se asociază cu simptome şi semne neurologice. 
Sensibilitatea musculară localizată la papare este inconstantă. 

Tromboflebita iliofemurală se manifestă prin triada: cianoza 
tegumentelor supraiacente, durere cu tendință la generalizare 
şi edem. Se constată distensia venelor pedioase şi dispariția 
sau diminuarea pulsurilor arteriale periferice. La nivelul 
peretelui abdominal inferior se dezvoltă circulația colaterală 
venoasă, Mai pot apărea semne generale, precum febră, 
frisoane și greață. Diagnosticul este obiectivat prin ecografia 
Doppler, ecografia în timp real sau pletismografia de 
impedanță. Dacă nu se certifică diagnosticul se poate efectua 
venografia de contrast. 

Embolia sau tromboza arterei iliace sau femurale precipită 
o durere severă generalizată la nivelul unui membru inferior, 
asociată cu tegument palid şi rece. De regulă, pulsul arterial 
este diminuat sau absent la toate nivelurile membrului inferior; 
se poate constata prezenţa unei linii de demarcație. Debutul 
durerii este urmat de hipoestezie sau de anestezie tegumentară. 
Arteriografia va obiectiva micşorarea calibrului arterei iliace 
comune, arterei iliace externe sau arterei femurale. Sinovita 
acută unilaterală a gleznei sau piciorului apare în gută, 
pseudogută, reumatismul articular acut, boala Lyme, gonoree, 
boala Reiter şi în artritele postinfecțioase (de exemplu cu specii 
de Shigella, Salmonella, Campylobacter şi Yersinia). 

Sacroiliita se manifestă după o boală diareică acută sau 
după o uretrită (de exemplu, din cadrul sindromului Reiter). 
Durerea pseudosciatică se poate extinde din regiunea fesieră 
pînă în regiunea superioară a gambei şi este datorată afectării 
articulației sacroiliace. Testul Gaenslen şi testul percuției 
directe a articulației sacroiliace sînt pozitive, iar radiografia 
simplă sau scintigrafia confirmă diagnosticul clinic de 
sacroiliită reactivă. Herpesul genital determină dureri surde 
sau arzătoare la nivel fesier sau pe fața posteromedială a 
coapsei, însoțite de febră și disurie, care: preced — şi/sau 
însoțesc — apariția unei erupții genitale caracterizate prin 
papule, vezicule și ulceraţii crustoase dureroase. 


[|] DESCRIEREA AFECȚIUNILOR 
ENUMERATE 


Durerea localizată pe feţele anterioară şi 
anteromedială ale membrului inferior 


1. NEUROPATIA FEMURALĂ 


Se manifestă prin durere continuă, cu sediul în regiunea 
inghinală şi care de obicei iradiază inferior, pe faţa 
anterioară şi medială a coapsei, pe fața anteromedială a, 
gambei, pînă pe fața dorsală a piciorului. În unele cazuri, 
durerea iradiază spre etajul abdominal inferior şi spre 
flancuri. Durerea are caracter continuu, cu pusee ocazionale 
de exacerbare. 

Frecvent, durerea este asociată cu parestezii în regiunea 
anteromedială a coapsei. Poate apărea dificultate la 
realizarea flexiei şoldului şi extensiei genunchiului, iar 
pacienții pot acuza „blocarea genunchiului“ la tentativa 
de a merge. Reflexul rotulian este diminuat și apare 


TABELUL INCIDENȚEI BOLILOR 
INCIDENȚA LA 100.000 (APROXIMATIVĂ) 


Relativ frecvente 





Frecvente (>100) (>5-100) Rare (>0-5) 
Hernia de disc Neuropatia femurală Sindromul iliac 
(laterală) Radiculopatia L2-L4  Plexopatia lombară 
Bursita trohanteriană  Tromboflebita Tromboflebita 
Radiculopatia L5 sau iliofemurală iliofemurală 
S1 datorată Ocluzia arterei Plexopatia sacrată 
stenozei de reces iliofemurale Panplexopatia 
lateral sau a Artrita la nivelul a Abcesul epidural 
foramenului două sau mai Hematomul epidural 
Meralgia parestezică multe articulații a “Hernia de disc 
Mialgia extremităților mediană şi 
Herpesul genital inferioare sindromul de 
Sacroiliita şi coadă de cal 
pseudosciatica Infarctul conului 
medular şi 
sindromul de con 
medular 


———————————————————_—— 





hipoestezie în cele 2/3 distale ale coapsei şi în partea 
proximală a gambei. 

Neuropatia femurală poate fi asociată unei hemoragii în 
masa muşchiului iliac (sindromul iliac) sau a mușchiului 
iliopsoas, provocînd durere inghinală severă şi determinînd 
o poziție antalgică caracteristică: pacientul (sau pacienta) 
este imobilizat în decubit, cu coapsa afectată în flexie, 
abducție şi rotație externă. Aceşti pacienți opun rezistență 
la tentativa de extensie pasivă a coapsei datorită exacerbării 
durerii la mobilizarea coapsei, chiar şi cu cîteva grade. În 
fosa iliacă homolaterală sau în regiunea inghinală afectată 
se poate palpa o formațiune. Hematomul format poate fi 
datorat unei hemofilii, unei leucemii, unui sindrom de 
coagulare intravasculară diseminată sau unui tratament 
anticoagulant. Efortul fizic intens, ca de exemplu în judo 
sau în gimnastică, poate duce la formarea unui hematom 
la nivelul mușchiului iliopsoas, chiar la indivizii sănătoşi 
(cu coagulabilitate normală). 

Debutul brusc al sindromului iliac mai poate fi asociat . 
cu ruptura-şi hemoragia unui anevrism de aortă sau de arteră 
iliacă. Rareori, o apendicită cu interesarea muşchiului 
iliopsoas poate provoca un tablou clinic asemănător. 
Concomitenţa unui sindrom iliac şi/sau a unei neuropatii 
femurale cu hipotensiunea şi prăbuşirea valorilor hemato- 
critului sugerează un anevrism abdominal. 

Apariţia unei neuropatii femurale uşoare, al cărei tablou 
simptomatic nu este dominat de durere, ci de hipotonia şi 
hipoestezia membrului se poate datora unor cauze 
iatrogene, cum ar fi intervențiile chirurgicale abdominale 
(ca de exemplu, histerectomia abdominală sau transplantul 
renal), fiind datorată utilizării anumitor tipuri de depărtă- 
toare şi pense care comprimă regiunea iliopsoasului. 

S-au citat mai multe cazuri de durere severă antero- 
medială a membrului inferior, determinată de un hematom 
inghinal format consecutiv angiografiei coronariene, 
precum şi a injecțiilor intramusculare în regiunea 
superioară a coapsei. La aceste cazuri s-a observat 
hiperestezie cutanată severă, mai degrabă decît hipoestezie. 

Diagnosticul de hematom la nivelul iliacului sau 
iliopsoasului este confirmat de examenul CT abdominal şi 
pelvin sau de ecografie: În plus, aceste investigații permit 
depistarea unui anevrism sau a unui abces la nivelul 
psoasului. La pacienții cu semne de hemoragie intra- 
musculară care neagă efortul fizic intens în antecedente şi 
care nu au fost tratați cu heparină sau dicumarinice, se 
recomandă efectuarea testelor de coagulare. Diabetul 
zaharat este asociat neuropatiei femurale spontane. 

Durerea din neuropatia femurală se ameliorează 
nesemnificativ sub tratament analgezic. Durerea asociată 
hematoamelor, datorate hemofiliei sau tratamentului 
anticoagulant, răspunde prompt la corectarea tulburării de 
coagulare și la decompresie chirurgicală. Cazurile de 
neuropatie femurală, fără sindrom iliac, apărute prin presi- 
unea unui depărtător, se remit cu sechele minime într-o 
perioadă de 2-6 luni. Literatura prezintă date discordante 
asupra-utilității metodelor chirurgicale de decompresie în 

caz de hemofilie; unele loturi de pacienți descriu ameliorări 
semnificative după tratamentul conservator. Vindecarea 
completă se obține numai după 2-3 ani. 

Durerea din neuropatia femurală este localizată la nivel 
inghinal şi în etajul abdominal inferior sau poate iradia 
pînă la genunchi. Este întotdeauna anterioară sau 
anteromedială şi de regulă lipsește în cazurile de hipotonie 
a membrului și de pierdere a sensibilităţii secundar utilizării 
depărtătoarelor. 

Dificultatea extensiei genunchiului se datorează parezei 
muşchiului cvadriceps. Afectarea directă a nervului printr-un 
hematom în masa mușchiului iliac duce şi la dificultatea 
flexiei şoldului, consecutiv unei pareze de iliopsoas. 
Primele semne clinice de hemoragie intramusculară sînt 
„ durerea şi spasmul la nivelul iliopsoasului, cu flexie şi 
abducție importante ale şoldului; acest stadiu este urmat 

traumatice sau din cadrul unei tulburări de coagulare, unui 
anevrism aortic disecant sau hemoragic, unei apendicite 
acute perforate cu formare de abces sau datorată unui proces 
de natură inflamatorie sau vasculitică afectînd plexul. 

Examenul CT la nivel lombosacrat identifică sîngerarea, 
abcesul sau anevrismul. Această explorare este irelevantă 
la pacienți cu plexopatii inflamatorii, vasculitice sau 
idiopatice. 

Studiile electromiografice deosebesc uneori (dar nu 
întotdeauna) neuropatia femurală de plexopatia lombară. 
În plexopatia lombară, fibrilaţiile adductorilor coapsei se 
însoțesc de fibrilații la nivelul cvadricepsului, dar în aceasta 
nu apar fibrilații la nivelul mușchilor paravertebrali — 
acestea sînt frecvente, dar inconstante la pacienți cu 
radiculopatie L2-LA, 


de imposibilitatea flexiei şoldului. Durerea localizată pe faţa posterioară şi/sau 


posterolaterală a membrului inferior 
» 2, RADICULOPATIA L2, L3 ŞI/SAU L4 


Pacienţii cu această afecţiune acuză durere lombară şi/sau 4. PLEXOPATIA SACRATĂ 


fesieră cu debut brusc, la care se adaugă durere pe fața antero- 
medială a coapsei şi gambei. Durerea este însoțită de deficit 
funcţional şi atrofia mușchiului cvadriceps, la care se asociază 
hipoestezia celor două treimi distale ale regiunii antero- 
mediale a coapsei şi a gambei proximale. Într-un lot de 
pacienți, hernierea sau pensarea unui disc, urmată de durere 
localizată lombar şi pe fața anterioară a membrului inferior, 
a afectat discul L2-L3 de 2 ori, discul L3-LA de 22 de ori şi 
discul LA-L5 de 21 de ori. Acest sindrom tinde să se manifeste 
la vîrste mai avansate (media vârstei este de 47 de ani) decît 
sindromul sciatic. Radiculopatia poate fi şi consecința unei 
intervenţii chirurgicale la nivelul L5-S1. Aceasta apare prin 
protruzia discului şi/sau artrita fețelor articulare cu compresia 
rădăcinii nervului L3 sau L4 în apropierea găurii de 
conjugare: Examenul CT sau RMN identifică cauza acestei 
afecţiuni. Absența ameliorării la repaus sugerează necesitatea 
decompresiei chirurgicale. 


3. PLEXOPATIA LOMBARĂ 


Originea durerii se-află la nivelul rădăcinilor L2, L3, LA 
ale plexului lombar. Durerea surdă, cu caracter de presiune, 
peste care se adaugă pusee dureroase cu caracter lancinant, 
este resimțită pe fața anteromedială a coapsei, fața 
anterioară a gambei şi fața dorsală a piciorului. Poate apărea 
durere localizată în regiunea inghinală sau în etajul 
abdominal inferior de partea afectată. Uneori, durerea în 
lombă și flanc însoţeşte durerea membrului inferior. 
Dificultatea în flexia șoldului şi în extensia genunchiului 
poate debuta simultan cu durerea din membrul inferior sau 
ulterior acesteia. În unele cazuri, durerea în membrul 
inferior nu se extinde distal de genunchi. Frecvent se 
constată hipoestezie şi parestezii la nivelul regiunilor 
dureroase. 

Plexopatia lombară acută poate fi secundară unui 
traumatism sever, unei hemoragii retroperitoneale 


Durerea surdă sau senzația de apăsare dureroasă apare în 


__ lombe sau fese și iradiază distal pe fața posterioară şi 


posterolaterală a coapsei şi gambei pînă la haluce (LS) sau 
pînă la călcîi şi partea laterală a plantei (1). Durerea mai 
poate fi prezentă la nivelul perineului, regiunii trohanteri- 
ene sau gleznei. Peste durerea persistentă surdă sau cu 
caracter de apăsare se poate suprapune o durere cu caracter 
lancinant. La nivelul perineului, coapsei şi plantei apar 
parestezii; se mai poate observa dificultate la flexia dorsală 
a piciorului şi halucelui (L5) sau la flexia plantară și eversia 
piciorului ($1). Reflexul achilean este diminuat sau absent. 
Plexopatia sacrată acută poate fi asociată unui anevrism 
rupt, unei hemoragii retroperitoneale, unei fracturi de bazin 
sau unor afecțiuni vasculitice sau inflamatorii care afectează 
plexul. Aceasta trebuie deosebită de o radiculopatie L5 
sau S1 provocată de o hernie de disc, de sindromul fațetei 
cu stenozarea recesului lateral sau a găurilor de conjugare. 

Electromiografia poate uneori ajuta în diferențierea unei 
plexopatii sacrate de o leziune a coadei de cal cu radiculo- 
patii multiple sau de o leziune de nerv sciatic. Prezența 
bilaterală a semnelor şi/sau prezenţa fibrilaţiilor la nivelul 
muşchilor paravertebrali pledează pentru un diagnostic de 
radiculopatii multiple (cum ar fi în leziunile cozii de cal). 
Prezența fibrilațiilor la nivelul mușchilor inervați de ramuri 
ale plexului — fesieri şi tensor al fasciei late — pledează 
pentru o plexopatie sacrată. În unele cazuri, localizarea cu 
acuratețe a leziunii, utilizînd electromiografia, este 
imposibilă; examenul CT sau RMN ar putea contribui la 
identificarea leziunii şi la localizarea ei într-o regiune 
anatomică definită a nervilor lombosacraţi (rădăcină, plex 
sau ram periferic). 


5. PANPLEXOPATIA 


Este interesat atît plexul lombar cît și plexul sacrat, cu 
durere atît la nivelul feței anterioare a coapsei şi gambei 

cât şi la nivelul celei posterioare. Durerea mai apare în etajul 
abdominal inferior, fese, perineu, lombe şi flancuri. Exten- 
sia şi flexia genunchiului şi șoldului, precum şi mobilizarea 
gleznei sînt deficitare. Se constată pierderea sensibilităţii 
la nivelul feţei anterioare şi posterioare a coapsei şi gambei. 
Astfel de afectări pe zone întinse ale ambelor plexuri sînt 
asociate mai frecvent cu hemoragii retroperitoneale prin 
defect de coagulare sau prin ruptura unui anevrism. 

- Manevra Lasăgue și varianta ei inversată sînt pozitive, 
atît în plexopatiile lombare cît şi în cele sacrate, 

Panplexopatia trebuie suspectată la pacienții fără dureri 

spinale şi fără spasm al muşchilor paravertebrali, care 
prezintă durere la nivelul întregului membru inferior 
(afectînd regiunile anterioară şi posterioară) cu hipotonie, 
pierderea sensibilităţii şi afectarea reflexelor. Transpiraţia 
abundentă localizată şi modificările de temperatură ale 
membrului impun de asemenea luarea în considerare a unei 
posibile afectări plexale. Examenul neurologic descoperă 
semnele afectării mai multor segmente nervoase precum 
şi afectării lanțului simpatic paravertebral. Examenul CT 
la nivel pelvin este capabil să pună în evidență existența 
unei formaţiuni tumorale la pacienţii la care se suspectează 
o plexopatie. Dimpotrivă, poate exclude, cu un grad foarte 
mare de certitudine, aceste leziuni la pacienți cu plexopatie 
de altă cauză. 


6. DUREREA ACUTĂ SCIATICĂ (LOMBOSCIATICĂ) 


A. Hernierea acută laterală a discului L4-L5 sau L5-S1. 
Durerea afectează regiunea lombosacrată şi iradiază inferior 
pe faţa posterioară a coapsei şi gambei pînă la picior. De 
obicei, durerea se exacerbează la efortul de tuse, strănut 
sau defecație (semnul lui Dejerine pozitiv). Manevra 
Lasăgue este pozitivă, iar reflexul achilean este diminuat 
sau abolit de partea afectată. Se constată pierderea 
sensibilităţii pe fața posterioară a coapsei şi gambei afectate 
şi dificultate la flexia dorsală a piciorului şi halucelui (L5) 
sau la flexia plantară şi la eversia piciorului ($1). Durerea 
sciatică acută este determinată de iritarea rădăcinii nervoase 
prin stenoza recesului lateral sau a găurii de conjugare sau 
poate fi secundară unei osteoartrite cu degenerescență 
discală sau unui spondilolistezis. Aceste tulburări pot fi 
diferențiate de hernia de disc cu ajutorul tomografiei 
computerizate sau RMN cu focalizarea atenției asupra 
recesurilor laterale şi găurilor de conjugare. Examenul CT 
în dinamică, realizat în flexie laterală, evidențiază 
comprimarea unei rădăcini nervoase nedepistată pe 
secțiunile standard. Hernia de disc este cel mai bine 
evidenţiată prin mielografie CT sau prin examen CT cu 
substanță de contrast. 


B. Abcesul epidural acut şi sindromul de coadă de cal. 
Durerea spinală lombară spontană şi la palpare, cu sindrom 
de coadă de cal, se însoţeşte de febră ridicată, frisonete şi 
frison. Durerea lancinantă datorată iritării rădăcinilor ner- 
voase poate iradia descendent pe fața posterioară (L5-S1) 
sau anterioară a coapsei (L2-L4), în funcție de sediul 


abcesului. Interesarea membrului inferior poate fi uni sau 
bilaterală. Iniţial apare retenţia urinară, înlocuită apoi de 
incontinență de urină. Se poate constata incontinență fecală 
cu sfincter anal larg deschis. Hipotonia membrului afectat 
este-resimțită ca slăbiciune sau senzație de greutate, iar 
pierderea sensibilităţii este localizată la nivelul perineului, 
regiunii fesiere şi al membrului inferior. De regulă, se 
remarcă leucocitoză, iar examenul LCR evidențiază număr 
crescut de leucocite şi proteinorahie, în timp ce valorile 
glucorahiei sînt normale. Examenul CT sau RMN stabilesc 
diagnosticul. Drenajul chirurgical sub protecția antibiotice- 
lor administrate parenteral duce la ameliorarea simptomelor 
şi în final la remiterea semnelor neurologice. 


C. Hematomul epidural acut netraumatic şi sindromul 
de coadă de cal. Se manifestă prin debutul brusc al durerii 
şi sensibilităţii spinale lombare. Durerea din regiunea 
lombosacrată şi/sau fesieră iradiază în unul din membrele 
inferioare sau, cîteodată, în ambele. Durerea este exacerbată 
de manevra Lasăgue sau de efortul de tuse sau defecație 
(semnul Dejerine pozitiv). Disfuncţia neurologică, sub 
forma pierderii sensibilităţii „în bandă“ și a hipotoniei 
membrului, se manifestă după 6 ore de la debutul durerii 
lombare. Funcționarea vezicii şi intestinului este afectată 
parţial sau complet. Nu există febră sau frison. Majoritatea 
pacienților afectați prezintă afecțiuni hepatice severe, cu 
teste de coagulare anormale sau se află sub tratament 
anticoagulant. Examenul CT sau RMN localizează şi 
identifică leziunea. Administrarea de vitamină K şi de 
plasmă duce la corectarea defectului de coagulare, în cazul 
în care acesta este secundar tratamentului anticoagulant. 
Laminectomia se impune pentru a decomprima coada de 
cal. Leziunile neurologice parţiale au un prognostic bun 
după îndepărtarea hematomului. 


D. Sindromul acut de coadă de cal prin hernierea 
mediană a discului intervertebral. Se manifestă prin durere 
care debutează brusc sau rapid progresiv, are sediu în regiunea 
lombosacrată şi/sau fesieră şi iradiază inferior, pe faţa posteri- 
oară a coapsei pînă la picior. Paresteziile au aceeaşi localizare 
ca şi durerea. Semnul Dejerine este prezent, iar manevra 
Las&gue pozitivă. Se poate observa anestezie sau hipoestezie 
la nivelul feselor, perineului şi feţei posterioare a coapsei. 
Apare incontinență urinară și fecală. În cazurile severe se 
constată deficit funcțional al membrului inferior, manifestat 
prin dificultate la abducția sau extensia şoldului, flexia 
genunchiului sau mişcările gleznei. Examenul CT sau RMN 
confirmă diagnosticul prin identificarea unei hernii 
importante de disc, în canalul vertebral, la nivel lombar. 


E. Sindromul de con medular datorat infarctului 
măduvei spinării. Se manifestă prin durere şocogenă cu 
debut brusc, cu sediul în regiunea lombară și fesieră şi 
iradiere în membrul inferior. Hipotonia gambei, hipoestezia 
sau anestezia gambei şi hipoestezia coapsei se dezvoltă 
rapid. Incontinența fecală şi urinară sînt, de regulă prezente. 
Atacul final persistent poate fi anunțat de episoade 

prodromale, scurte, benigne. Examenul CT sau RMN nu 
evidențiază formaţiuni înlocuitoare de spațiu. Această 
afecțiune apare asociat cu intervenții chirurgicale pe aortă, 
cu utilizarea unui balon intraaortic pentru tratamentul 
şocului cardiogen, cu fumatul şi cu alte afecțiuni vasculare. 
Nu există tratament specific; poate apărea o ameliorare 
parțială după mai multe luni. 


Durerea localizată pe fața laterală a 


membrului inferior 


7. BURSITA PERITROHANTERIANĂ 


Durerea de la nivelul regiunii trohanteriene poate iradia 
lombosacrat și inferior, pe fața laterală a membrului inferior 
pînă la genunchi sau, în unele cazuri, pînă la gleznă. 
Durerea este exacerbată de mers şi alergat, precum şi de 
decubitul lateral pe partea afectată. În cazul în care bursita 
peritrohanteriană se manifestă cu durere lombară se pot 
face erori de diagnostic, prin confundarea cu un sindrom 
dureros pseudoradicular. Durerea este provocată prin 
palpare sau de abducţia și rotația internă a şoldului. 
Infiltraţia locală cu 3 ml de lidocaină şi metilprednisolon 
duc la ameliorarea rapidă a durerii şi permite mersul fără 
durere. Repetarea o dată sau de mai multe ori a infiltrației 
se impune la pînă la 30% dintre pacienți. 

Ameliorarea durerii la injectarea de lidocaină în bursa 
afectată este un test diagnostic important pentru această 
afecțiune, diferențiind-o de alte cauze de durere laterală a 
coapsei, cum ar fi radiculopatia LS, meralgia parestetică 
sau inflamaţia fasciei lata. S-a raportat un caz rar de bursită 
trohanteriană septică tratată cu antibiotice şi drenaj 
chirurgical; acest caz s-a manifestat prin tumefacție 
importantă şi căldură locală, semne care nu apar în bursita 
trohanteriană aseptică. i 


8. MERALGIA PARESTEZICĂ 


Meralgia parestetică provoacă durere surdă asociată cu 
hipoestezie „în bandă“ înconjurată de un halou de 
hiperestezie, în treimea inferioară a coapsei laterale. În 
cazurile severe, durerea poate iradia inferior, pe fața laterală 
a gambei. Factorii de risc asociați acestei afecțiuni sînt 
reprezentați de obezitate, sarcină, diabet şi hematom la 
nivelul mușchiului iliopsoas. Leziunea corespunzătoare 
este o neuropatie a nervului cutant femural lateral. 


Partea a IX-a DUREREA ACUTĂ A MEMBRELOR INFERIOARE 


a 


urmarea unui efort neobişnuit sau imobilității prelungite 
într-o poziție generatoare de crampe. Aceste manifestări 
algice sînt trecătoare şi se remit de regulă după 1-3 zile. 


10. TROMBOFLEBITA ILIOFEMURALĂ 


Triada semiologică la pacienții cu această afecțiune este 
reprezentată de durere generalizată la nivelul membrului 
inferior, cianoză şi edem. Edemul se manifestă prin 
creşterea cu 1 cm sau mai mult a circumferinței membrului 
inferior afectat, în comparaţie cu cel opus. Tegumentul dă 
senzație de tensiune la palpare. Venele piciorului rămîn 
destinse în ciuda ridicării piciorului la peste 30%. Se constată 
dezvoltarea circulaţiei colaterale la nivelul peretelui 
abdominal, cu ocolirea membrului inferior afectat. Pulsul 
pedios este diminuat datorită spasmului arterial reflex. Se 
constată sensibilitate inghinală în cazul în care cheagul se 
dezvoltă retrograd pînă la acest nivel. 

Tromboflebita iliofemurală determină uneori durere în 
abdomenul inferior, zona inghinală și flanc; febră şi frison; 
vomă şi ileus paralitic. Sensibilitatea localizată inghinal 
poate acompania aceste semne. 

Diagnosticul de ocluzie venoasă iliofemurală este susținut 
prin efectuarea unor investigații ca ecografia Doppler 
(acuratețe 82%, sensibilitate 75%, specificitate 85%), eco- 
grafia în timp real (sensibilitate 91-96%, specificitate 97-100%) 
şi pletismografia de impedanță (acuratețe 89%, sensibilitate 
71-94%, specificitate 94-98%). Pletismografia de impedanță 
poate fi fals negativă, la pînă la 25% dintre pacienți. 
Venografia de contrast confirmă de regulă diagnosticul clinic 
şi de laborator al acestei afecțiuni. 

Avantajele trombectomiei chirurgicale imediate nu sînt 
unanim acceptate. La un grup de pacienți s-au obținut 
rezultate excelente prin înlăturarea trombului în primele 
48 de ore, tratamentul anticoagulant fiind administrat timp 
de 6 luni sau mai mult. În diagnosticarea trombozelor 
venose profunde se pot folosi noi metode scintigrafice, ca 
plachetele marcate cu indiu 111 sau hematiile marcate cu 
Th 99m. Se impune însă o evaluare mai detaliată a acestor 
teste cu radiotrasori înainte ca ele să fie recomandate pentru 
uzul general. 


11. EMBOLIA SAU TROMBOZA DE ARTERĂ 


ILIOFEMURALĂ 


Durerea intensă cu caracter continuu debutează brusc la 
nivelul membrului inferior afectat şi poate cuprinde coapsa, 
gamba, piciorul şi degetele. Se dezvoltă rapid paloarea 
tegumentului care devine palid şi rece; zona afectată este 


Durerea generalizată sau difuză a 


.. 3 delimitată printr-o linie de demarcaţie. Curînd după aceea 
membrului inferior 


apare hipoestezia sau anestezia tegumentară şi pareza sau 


9. MIALGIA paralizia. membrului respectiv. Toate pulsurile periferice 


Durerea cu caracter surd, exacerbată la mişcarea picioarelor 
în timpul mersului sau la urcarea scărilor poate fi prezentă 
atît la nivelul coapselor cât şi la nivelul gambelor. Poate 
„coexista sensibilitate la palpare. Această manifestare este 


ale membrului afectat sînt mult diminuate sau chiar absente. 
Arteriografia identifică sediul obstrucției la nivelul arterei 
iliace sau femurale. Realizarea unui bypass aortofemural 
este urmată de. obicei (60-70% din cazuri) de salvarea 
membrului respectiv. Eşecul intervenției se manifestă prin 

temperatură locală scăzută, absența pulsului şi paralizia - 
membrului respectiV. În astfel de cazuri se impune 
amputaţia înaltă, pentru a preveni decesul. 


12. ARTRITA A DOUĂ SAU A MAI MULTOR 


ARTICULAȚII ALE MEMBRULUI INFERIOR 


Durerea la nivelul a două sau mai multe articulații ale unui 
membru inferior, care iradiază proximal şi distal, are 
caracter acut în gută, pseudogută, reumatismul articular 
acut, boala Lyme, gonoree, boala Reiter şi alte forme de 
artrită postinfecțioasă. În gută și pseudogută articulațiile 
sînt extrem de sensibile la palpare, iar pielea supraiacentă 
este caldă şi eritematoasă. Exsudatul este prezent în toate 
aceste afecțiuni. Aspiratul articular, însămînțarea pe medii 
de cultură, frotiurile Gram şi evidenţierea cristalelor ajută 
la stabilirea diagnosticului de gută, pseudogută sau 
gonoree. 

Manifestările patologice la adulţii cu reumatism articular 
acut includ afectarea articulară şi, uneori, cardiacă, în timp 


ce eritemul marginat, nodulii cutanați şi coreea sînt rar 


întîlnite. Nivelurile crescute ale enzimelor antistreptococice 
ajută la stabilirea diagnosticului. La pacienții cu boală Lyme 
nivelurile crescute de anticorpi anti-Borrelia burgdorferi 
și prezența actuală sau în antecedentele pacientului a 
eritemului caracteristic confirmă diagnosticul. Formele 
reactive de artrită a membrului inferior sînt secundare unor 
infecții ale tractului gastrointestinal (de exemplu, cu specii 
de Campylobacter, Shigella, Salmonella sau Yersinia) sau 
unor uretrite (de exemplu, boala Reiter). 


13. SACROILIITA ŞI PSEUDOSCIATICA 


Sacroiliita secundară unor infecții ale tractului gastro- 
intestinal (de exemplu, cu specii de Campylobacter, 


Shigella, Salmonella sau Yersinia), sindromului Reiter, 
brucelozei sau infecțiilor stafilococice ale articulației 
sacroiliace pot provoca durere la nivel lombosacrat, fesier 
"sau pe fața posterioară a membrului inferior, care pot iradia 
pînă în fosa poplitee şi regiunea superioară a gambei 
(pseudosciatica). Se constată sensibilitate la percuţia locală 
„a regiunii sacroiliace şi pozitivarea testului Gaenslen. 
Radiografia simplă de bazin şi scintigrafia confirmă 
diagnosticul de sacroiliită. Răspunsul la tratamentul cu 
antiinflamatoare nesteroidiene este bun, cu remiterea 
durerii lombare şi de membru inferior. Durerea de sciatică 
„adevărată“ cu pozitivarea manevrei Lasegue şi a semnului 
Dejerine nu apare şi nu există indicii de compresie a L5 
sau S1 la examenul CT sau RMN. Sacroiliita secundară 
unei infecții acute la nivel intestinal sau genitourinar se 
vindecă de obicei în primele 12 luni, dar un procent 
semnificativ dintre pacienţi rămîn cu simptome persistente 
sau recurente după acest interval de timp. 


14. HERPESUL GENITAL 


Un atac de primoinfecție de herpes genital poate debuta 
printr-o fază prodromală de 1-3 zile, caracterizată prin 
durere surdă sau cu caracter de arsură la nivelul feselor şi 
pe fața medială şi posterioară a coapsei şi gambei, care 
precede erupția grupată de papule, vezicule şi ulcerații 
crustoase dureroase, la nivelul penisului sau labiilor. 
Durerea membrului inferior se ameliorează odată cu 
apariția erupției sau poate continua cîteva zile. În unele 
cazuri apar febră, disurie, polakiurie, I«ucoree şi chiar 
retenţie urinară. Acyclovirul administrat intravenos reduce 
severitatea simptomelor şi accelerează vindecarea. În ciuda 
utilizării acylovirului în tratamentul primoinfecţiei, pot 
apărea crize recurente, 

DUREREA ACUTĂ 


BILATERALĂ DE 
MEMBRE 
INFERIOARE 


[LISTA DIAGNOSTICELOR 


POSIBILE 


Durerea localizată pe fețele anterioară şi 
anteromedială ale membrului inferior 
1. Mialgia asociată bolilor febrile şi 
exerciţiilor fizice 
2. Plexopatia lombară 
Durerea localizată pe fețele posterioară 
şi posterolaterală ale membrului inferior 
1. Plexopatia sacrată 
2. Durerea acută bilaterală 
lombosciatică și/sau fesieră 
(poliradiculopatia cozii de cal; 
sindromul acut de coadă de cal) 


(Il REZUMAT 
Mialgia se asociază cu boli febrile acute, precum şi cu 
practicarea exerciţiilor fizice de către persoane neantrenate 
sau puțin antrenate. Senzaţia de disconfort de la nivelul coapsei 
şi gambei este intensificată de mersul pe jos, alergare sau de 
efectuarea altor mişcări. Plexopatia lombară se asociază cu 
durere la nivelul feței anterioare şi anterolaterale a membrului 
inferior, abolirea reflexelor rotuliene, precum şi cu diminuarea 
capacității de extensie a genunchiului şi de flexie a șoldului. 
Cauzele includ afecțiunile maligne, vasculitele, diabetul, 
precum şi tulburări inflamatorii de etiologie necunoscută. 
Plexopatia sacrată determină apariţia durerii sciatice 
bilaterale, pierderea sensibilităţii în teritoriul sciatic, precum 
şi diminuarea capacităţii de extensie a şoldului, flexie a genun- 
chiului şi deficit de mobilizare a gleznei. Cauzele.plexopatiei 
sacrate sînt similare celor care determină plexopatia lombară. 
În cazul unui abces epidural acut apare durere lombară sau 
fesieră, cu durere sciatică bilaterală (şi uneori durere în 
teritoriul de inrevaţie a nervului femural) asociate cu frisoane, 
frisonete şi febră. O mielogramă, o tomografie computerizată 

A. Abcesul epidural 
B. Hematomul epidural 
C. Hernia de disc mediană 
3. Infarctul de con medular 
Durerea generalizată a membrelor inferioare 
1. Ocluzia acută a aortei sau ocluzia 
bilaterală a arterelor iliace comune 
2. Poliartrita membrului inferior 
3. Mononevrita multiplex 
4. Spondilolistezisul acut („criza 
listezică“) 
5. Herpesul genital 


(TC) cu substanță de contrast sau un RMN vor detecta abcesul, 
care necesită decompresie imediată cu drenaj. Simptome 
similare, dar neînsoţite de febră sau frisoane, pot debuta brusc 
la pacienții cu afecţiuni hepatice severe sau la cei aflați sub 
tratament anticoagulant. La acești pacienți se va evidenția un 
hematom epidural acut; prezenţa acestuia este confirmată cu 
ajutorul un examen CT de coloană lombară. Atît abcesul 
epidural cât şi hematomul epidural se asociază cu hipotonie 
areflexă sau cu paralizia piciorului, cu pierderi parcelare de 
sensibilitate la nivelul membrelor inferioare şi cu incontinență 
urinară şi fecală (sindrom acut de coadă de cal). 

Un sindrom acut de coadă de cal, cu durere lombară şi la 
nivelul membrelor inferioare bilateral, hipotonie, pierderea 
sensibilităţii şi incontinență urinară şi fecală, poate rezulta de 
asemenea în cazul hernierii mediane a unui disc intervertebral. 
Examenul CT va identifica leziunea, care necesită excizie. 

Infarctul de con medular determină durere perineală şi pe 
faţa posterioară a coapsei. Pierderea sensibilităţii are o 
distribuţie în şa. Tulburările motorii sînt minime inițial, dar 

pot apărea fasciculații musculare. Se constată pierderea 
precoce a controlului sfincterului vezical şi anal, iar impotența 
reprezintă un simptom frecvent asociat. De obicei, debutul 
este brusc, nivelul maxim al disfuncției instalîndu-se în cîteva 
minute. 

O durere severă ce iradiază în ambele membre inferioare, 
asociată cu paralizia sau pareza acestora, paloare, parestezii, 
iar apoi cu anestezie sugerează o ocluzie acută de origine 
trombotică sau embolică a aortei inferioare sau a ambelor 
artere iliace comune. Pacienţii pot cădea brusc, urmare a 
hipotoniei musculare sau paraliziei membrului. inferior. 
Embolia este mai probabilă în cazul unei persoane relativ 
tinere, cu fibrilaţie atrială, stenoză mitrală, endocardită sau 
infarct miocardic. 

Afectarea a două sau mai multe articulaţii ale fiecărui 
membru inferior (poliartrită) determină durere la nivelul 
extremităților superioare şi inferioare. Afecţiunile capabile să 
determine o artrită a extremităţiilor inferioare, care să implice 
mai multe articulaţii includ poliartrita reumatoidă, lupusul 
eritematos, boala Lyme, sindromul Reiter, reumatismul 
articular acut, şi artrita gonococică. 

Mononevrita multiplex se poate manifesta ca o nevrită acută 
a unuia sau mai multor nervi de la nivelul ambelor membre 
inferioare. Simptomele sînt adesea asimetrice (de exemplu, 
la un membru poate fi afectată faţa anterioară, iar la celălalt 
fața posterioară). Se constată prezenţa paresteziilor, 
amorţelilor, dispariţia reflexelor, hipotonie musculară, precum 
şi durere cu caracter surd sau lancinant. Acest tip de afectare 
apare în cadrul poliarteritei nodoase, vasculitelor asociate 
lupusului eritematos sau poliartritei reumatoide, precum și în 
diabetul zaharat. În multe situații nu există o boală asociată. 

Spondilolistezisul acut, cu deplasare marcată, determină 
apariția bruscă a unei dureri lombare și a unei dureri sciatice 
bilaterale, cu spasm muscular sever, necesitînd adesea 
intervenţie chirurgicală pentru ameliorare. Herpesul genital 
se manifestă prin febră, durere cu caracter surd sau arzător, 
bilateral, la nivelul feselor şi regiunii posteromediale a 
membrelor inferioare, precum și prin apariţia unei erupții 
constînd în vezicule și cruste genitale dureroase. Se constată 
de asemenea disurie, polakiurie şi retenţie urinară. 


TABELUL INCIDENȚEI BOLILOR 


INCIDENȚA LA 100.000 (APROXIMATIVĂ) 





. Relativ frecvente 
Frecvente (>100) 


(>5-100) Rare (>0-5) 
Mialgia din bolile Plexopatia lombară Abcesul epidural 
febrile Plexopatia sacrată Hematomul 
Mialgia asociată Hernia mediană de epidural 
exerciţiilor fizice disc Infarctul conului 
Poliartrita Ocluzia aortică sau medular 
membrelor bilaterală a Mononevrita 
inferioare arterelor iliace multiplex 
Herpesul genital comune Spondilolistezisul 
acut 


———————————— 


[] DESCRIEREA AFECȚIUNILOR 
ENUMERATE 


Durerea localizată pe feţele anterioară şi 
anteromedială ale membrului inferior 


1. MIALGIA 


Durerea la nivelul şoldurilor, coapselor şi extremităților 
distale ale membrelor inferioare însoţeşte bolile febrile 
acute precum gripa şi faringita streptococică. Aceste mialgii 
sînt rapid ameliorate de administrarea. de aspirină sau 
acetaminofen. Mialgiile apar de asemenea în 1-2 zile de la 
un antrenament fizic neobişnuit; durere bilaterală la nivelul 
coapselor şi a gambelor s-a constatat după antrenamente 
de tip „sculat-culcat'“efectuate în cazul soldaților şi atleților. 
În unele cazuri rabdomioliza a acompaniat durerea şi 
sensibilitatea musculară. 


2. PLEXOPATIA LOMBARĂ 


Plexopatia lombară bilaterală determină durere la nivelul 
fețelor anterioară și anteromedială a coapselor şi gambelor. 
De obicei, durerea este acompaniată de deficite senzitive 
şi parestezii asimetrice. Grade variabile de afectare a flexiei 
şoldului şi extensiei genunchiului se asociază deficitelor 
senzitive. Incontinența şi impotența sînt rare. Plexopatia 
bilaterală poate avea drept cauză cancerul, vasculita, diabe- 
tul sau un sindrom inflamator de etiologie necunoscută. 
Examenul CT al pelvisului şi regiunii lombare va identifica 
neoplasmul și va fi negativ în cazul celorlalte afecţiuni 
enumerate. Plexopatia asociată unei tumori este frecvent 
însoțită de un istoric de tumoră malignă recent tratată, de 
edem al gleznei, de o masă tumorală rectală sau de 
hidronefroză uni sau bilaterală. 


Durerea localizată pe feţele posterioară şi 
posterolaterală ale membrelor inferioare 


3. PLEXOPATIA SACRATĂ 


Durerea poate fi surdă sau poate fi resimţită ca o senzaţie 
de presiune sau de arsură, care apare la nivel fesier, lombar, 
a etajului abdominal inferior, în flanc, precum şi pe fețele 
posterolaterale ale membrelor inferioare bilateral. În zonele 
dureroase ale membrelor apar amorțeli şi parestezii 
cutanate. Se poate constata deficit de extensie a șoldului, 
de flexie a genunchiului, dorsiflexie a gleznei, precum și 
de flexie plantară a piciorului. Reflexul achilean este 
diminuat sau abolit bilateral. La pacienţii cu cancer se 
constată prezența unei mase tumorale pelvine palpabile la 
tuşeul rectal, precum şi edem periferic. Plexopatia sacrată 
la pacienţii cu cancer debutează de obicei ca un sindrom 
unilateral care, treptat, devine bilateral. În cazul altor 
afecțiuni, precum diabetul sever necontrolat, vasculitele, 
plexitele inflamatorii cu VSH crescut şi hemoragia 
retroperitoneală este posibil un debut mai acut al 

simptomatologiei bilaterale. Un examen CT va fi pozitiv 
în cazul unei tumori sau hemoragii, dar va fi normală în 
prezenţa celorlalte afecțiuni enumerate. 


4. DUREREA ACUTĂ BILATERALĂ 


LOMBOSCIATICĂ ŞI/SAU FESIERĂ 
(POLIRADICULOPATIA COZII DE CAL; 
SINDROMUL ACUT DE COADĂ DE CAL) 


A. Abcesul epidural. Febra, redoarea cefei, starea generală 
alterată, frisoanele şi transpirațiile sînt simptome frecvent 
întâlnite. Se constată durere spinală lombară spontană şi la 
palpare asociată cu durere sciatică constantă, la nivelul 
membrelor inferioare, bilateral. Apare, de asemenea, durere 
pe fața anterioară a coapsei, nui sau bilateral. Pusee de 
durere vie, cu caracter lancinant, iradiază din zona lombară 
către picioare; aceste dureri pot fi intensificate de strănut, 
tuse sau de:efortul din timpul defecaţiei. Se constată 
incontinenţă şi hipotonia membrelor inferioare. Poate 
apărea hipoestezie în şa şi pe fața posterioară a coapselor 
şi gambelor. Prin puncţia lombară se evacuează un LCR 
cu leucorahie şi proteinorahie crescute, normoglucorahie; 
frotiul Gram şi culturile fiind negative. Mielografia 
localizează abcesul. De asemenea, acesta poate fi evidenţiat 
prin examen CT şi RMN. De regulă, decompresia 
chirurgicală şi drenajul abcesului, executate sub protecție 
de antibioterapie, grăbesc vindecarea. 


B. Hematomul epidural. Această afecțiune apare la pacienții 
cu afectare severă a funcției hepatice, precum şi la cei aflați 
sub tratament anticoagulant. Debutul constă în apariția 
durerii, spontan şi la palpare, la nivelul coloanei vertebrale 
lombare. Durerea cu caracter surd devine curînd ascuțită, 
iradiind din zona fesieră în ambele picioare. Semnul lui 
Dejerine este prezent, manevra Lasăgue este pozitivă. 
Hipotonia şi paresteziile membrului inferior apar la 6 ore 
sau chiar mai mult de la debutul durerii lombare. Se remarcă 
retenție urinară urmată de incontinență. Nu se constată febră, 
frison sau transpiraţii. Timpul de protrombină este de regulă 
crescut. Mielografia evidențiază o masă fusiformă cu 
localizare lombară inferioară. Examenul CT sau RMN oferă 
imaginea hematomului. Se impune administrarea de vitamină 
K şi de plasmă proaspăt congelată precum şi efectuarea 
laminectomiei pentru decompresia cozii de cal. 


C. Hernia de disc mediană . Apare durere intensă lombară 
sau lombosacrată şi durere fesieră și pe traiectul sciaticului, 
cu localizare bilaterală. Paresteziile pot însoți durerea. 
Manevra Lasăgue, tusea şi efortul de defecație precipită 
durerea. Se constată hipoestezie în şa. După cîteva ore poate 
apărea incontinență pentru urină şi materii fecale. Hipotonia 
membrului poate fi absentă, moderată sau severă. Abducția 
şoldului, extensia şi flexia genunchiului, precum şi 
mobilizarea gleznei sînt deficitare. Examenul CT cu 
substanță de contrast sau mielografia evidențiază prezența 
unei hernii de disc în plan median. Discectomia radicală 
bilaterală conduce, de obicei, la remisiunea tuturor 
simptomelor şi previne afectarea neurologică. 

Tulburările de mai sus care afectează coada de cal tind 
să producă durere şi alte simptome cu caracter asimetric, 
inclusiv modificări senzitive şi motorii. Disfuncția, atît cea 
vezicală cât şi cea rectală apare mai tîrziu şi este de uşoară 
sau moderată. 


5. INFARCTUL DE CON MEDULAR 


Pacientul acuză durere intensă cu debut brusc şi localizare 
simetrică, în regiunea lombosacrată, fesieră şi pe fețele 
posterioare ale coapselor. Curînd durerea este urmată de 
hipotonie bilaterală şi de hipo sau anestezie cu dispoziție 
în şa. Incontinența urinară şi fecală se dezvoltă de timpuriu 
şi este severă în comparație cu deficitul motor al membrelor 
inferioare. Pacientul are uşoare dificultăți la realizarea 
extensiei şi abducției șoldului, flexiei genunchiului şi 
mobilizării gleznei. Episodul actual poate fi precedat de 
manifestări prodromale de atacuri tranzitorii cu simptoma- 
tologie asemănătoare. Examenul CT şi mielografia nu oferă 
date relevante, făcînd ca hematomul, abcesul, tumoarea 
sau hernia de disc să reprezinte diagnostice improbabile. 
Ameliorarea gradată a funcțiilor neurologice se realizează 
într-o perioadă de mai multe luni. Tratamentul de elecție 
este cel conservator, nonchirurgical. Pacienţii cu boală 
ocluzivă aortică sau care au suferit intervenții chirurgicale 
recente asupra aortei sau la care se foloseşte balon 
intraaortic prezintă un risc crescut de infarct al conului 
medular. 


Durerea generalizată a membrelor inferioare 


6. OCLUZIA ACUTĂ A AORTEI SAU OCLUZIA 


BILATERALĂ A ARTERELOR ILIACE COMUNE 


Pacientul acuză durere cu debut brusc, cu caracter surd 
sau ascuţit, la nivelul feselor, coapselor, gambelor şi 
picioarelor. Paresteziile descrise ca furnicături se dezvoltă 
rapid şi se constată hipotonie severă evoluînd spre paralizie 
la nivelul ambelor membre inferioare. Hipotonia poate 
determina căderi ale pacientului şi leziuni care interferă 
tabloul clinic. Membrele devin palide, reci, uneori 
cianotice. Nu se palpează nici pulsurile femurale, nici cele 
distale. Curînd după producerea ocluziei muşthii 
membrelor inferioare sînt hipotoni sau dau impresia de 
împăstare. Se impune îndepărtarea embolului sau 
reconstrucția aortei lombare trombozate ori a arterelor 
iliace, înainte ca muşchii să devină fermi şi încordați, 
modificări care indică mionecroza. 

Embolia este mai frecventă la pacienți cu fibrilaţie atrială, 
stenoză mitrală, endocardită sau infarct miocardic recent. 
La aceştia nu există în antecedente claudicație, iar 
arteriografia evidențiază vase de calibru normal. 

În cazul în care afectarea este la nivelul vaselor 
iliofemurale, embolectomia, realizată cu ajutorul unui 
sonde Fogarty (cu balonaș) reuşeşte de obicei să 
îndepărteze cei mai mulți emboli sau trombi cu propagare 
distală. Rezultatele sînt excelente, înregistrîndu-se 

remisiunea completă a simptomelor, dacă intervenția se 
efectuează în primele 4-6 ore de la debutul clinic. Obstrucția 
aortei lombare prin tromboză, în contextul unei atero- 
scleroze aortoiliace severe, este tratată cu ajutorul tehnicilor 
de reconstrucție chirurgicală, cum ar fi endarterectomia 
sau bypass-ul aortofemural. În anumite cazuri angioplastia 
cu balon se poate dovedi utilă. 


ARTRITA SIMETRICĂ A DOUĂ SAU MAI 
MULTOR ARTICULAȚII ALE MEMBRELOR 
INFERIOARE (POLIARTRITA) 


Artrita şoldului provoacă durere la nivelul regiunii 
inghinale şi la nivelul fețelor anterioară şi medială a coapsei, 
durere agravată la mers. Artrita genunchiului se însoţeşte 
de durere la nivelul genunchiului, coapsei şi a regiunii 
poplitee. Afectarea gleznei determină durere la nivelul 
extremității distale a membrelor inferioare. 

Afecţiunile care determină durere bilaterală în 
articulațiile membrelor inferioare includ poliartrita 
reumatoidă, reumatismul articular acut, lupusul eritematos 
diseminat, artritele enteropatice şi psoriazice, boala Lyme, 
spondilita anchilopoietică şi artrita gonococică. Unii 
pacienți au artralgie persistentă după boli febrile 
nespecifice; cauza rămîne rareori descoperită deoarece 
simptomele manifestă tendință la vindecare spontană. 


8. MONONEVRITA MULTIPLEX 


Moyponeuropatiile acute multiple precipită brusc o durere, 
cu caracter continuu, lancinant sau de arsură şi localizare 
la nivelul membrului inferior, precum şi parestezii, deficit 
senzitiv şi motor la acest nivel, de obicei cu dispoziţie 
asimetrică. Această afecțiune poate fi determinată de 
vasculite, cum ar fi poliarterita nodoasă sau vasculitele 
asociate unui lupus eritematos, unei poliartite reumatoide 
sau bolii mixte de colagen. 

Această tulburare mai poate fi întîlnită la pacienţi cu 
diabet zaharat sever, crioglobulinemie, sarcoidoză, 


sindroame hipereozinofilice, amiloidoză sau lepră. Un 
număr de cazuri nu sînt asociate cu vreo afecţiune de bază. 
În cele mai multe cazuri, se presupune că mecanismul intim 
este reprezentat de obstrucția de vasa nervorum, cu 
ischemie şi infarct consecutiv la nivelul nervilor afectaţi. 


9. SPONDILOLISTEZISUL ACUT („CRIZA 


LISTEZICĂ“) 


Debutează brusc, la grupa de vîrstă 10-15 ani, cu durere 
acută la nivel lombar şi fesier. Rareori durerea poate iradia 
inferior bilateral, spre gambe şi picioare. De obicei, durerea 
are caracter lancinant şi este exacerbată sau precipitată de 
tuse, strănut sau efortul de defecație (semnul Dejerine 
pozitiv). Debutul rapid se explică prin alunecarea bruscă a 
vertebrei LS („criza listezică“). Examenul fizic evidențiază 
rigiditate la nivelul coloanei lombare, scolioză, aspectul 
plat al sacrului şi tensiune la nivelul muşchilor care 
delimitează fosa poplitee. Manevra Lasegue este pozitivă 
bilateral, Radiografia de coloană arată spondilolistezis 
important a vertebrei LS față de S1. Durerea sciatică severă, 
datorată deplasării impune decompresie chirurgicală, 
realizarea artrodezei şi, uneori, utilizarea bastonaşelor 
Harrington pentru prevenirea recurenței şi pentru 
stabilitatea coloanei. De regulă, simptomele se remit după 
această intervenţie. 


10 HERPESUL GENITAL 


Episodul inițial debutează printr-un acces prodromal de 
durere cu caracter surd sau de arsură, afectînd fesele, 
regiunea posteromedială a coapselor şi gambelor. În 
următoarele 1-3 zile se observă apariția unei erupții grupate 
de papule, vezicule şi ulceraţii crustoase, dureroase spontan 
sau la palpare. Pot, de asemenea, fi prezente febra, disuria, 
polakiuria şi leucoreea. Administrarea intravenoasă de 
acyclovir grăbeşte remisiunea durerii genitale şi a 
membrului inferior, precum şi vindecarea veziculelor şi 
ulceraţiilor. 

DUREREA ACUTĂ 
INGHINALĂ, PUBIANĂ 
ŞI A COAPSEI 


LL LISTA DIAGNOSTICELOR 


POSIBILE 


DUREREA INGHINALĂ ȘI A FEŢEI 
ANTEROMEDIALE A COAPSEI 
1. Luxaţiile şi fracturile-luxaţii de şold 
A. Posterioare 
B. Anterioare 
2. Fracturile traumatice ale şoldului și 
pelvisului 
A. Fractura de col femural 
B. Fractura intertrohanteriană 
C. Fractura marelui trohanter 
D. Fractura micului trohanter 
E. Fractura subtrohanteriană 
F. Fractura şi fractura-luxație 
acetabulară centrală 
G. Fracturile simfizei pubiene sau 
perisimfizare 
H. Fractura prin impactare a colului 
femural 
3. Fracturile patologice ale şoldului 
A. Fracturile colului femural 
B. Fracturile intertrohanteriene şi ale 
diafizei femurale 
4. Fracturile prin suprasolicitare 
mecanică ale şoldului şi pelvisului 
5. Artrita acută de şold la adult 
A. Artrita septică 
B. Boala acută a depozitelor de 
pirofosfat de calciu 
C. Atacul de gută 
D. Reumatismul poliarticular acut 
E. Poliartrita reumatoidă 
1. Poliartrita reumatoidă acută a 
şoldului 
2. Poliartrita reumatoidă cronică 
asociată cu artrita acută 
neinfecțioasă a şoldului . 


F. Osteomul osteoid 
G. Sindromul Reiter 
6. Sinovita acută a șoldului la copii şi 
adolescenți 
A. Sinovita tranzitorie de şold 
B. Poliartrita reumatoidă juvenilă a 
şoldului 
C. Boala Legg-Calve-Perthes 
D. Epifizioliza acută a capului femural 
E. Osteomielita pubiană i 
7. Osteonecroza aseptică a capului femural 
8. Afecţiunile mușchiului psoas iliac 
A. Bursita de iliopsoas 
B. Tendinita de iliopsoas 
C. Abcesele mușchiului iliopsoas 
9. Neuropatia femurală 
10. Tromboza venelor iliofemurale 
11. Hernia inghinală sau femurală 
A. Hernia acută inghinală sau femurală 
B. Încarcerarea sau strangularea unei 
hernii inghinale sau femurale 
12. Limfadenita femurală sau inghinală 
A. Celulita membrului inferior, a 
perineului şi a peretelui abdominal 
B. Piodermitele membrului inferior, ale 
perineului şi ale peretelui abdominal 
C. Infecţiile specifice 
1. Celulita produsă de Vibrio 
vulnificus 
2. Celulita produsă de Aeromonas 
hydrophila 
3. Ciuma bubonică 
4. Tularemia ulcero-ganglionară 
5. Boala ghearelor de pisică 
D. Limfadenita iliacă supurată 
E. Bolile cu transmitere sexuală 

1. Primoinfecţia genitală herpetică 
2. Şancroidul 
3. Limfogranulomatoza veneriană 
4. Sifilisul primar 
5. Uretritele gonococice sau 
negonococice 
DUREREA TROHANTERIANĂ ŞI A 
FEŢEI LATERALE A COAPSEI 
13. Contuzia crestei iliace 
14. Fractura prin avulsie a spinelor crestei 
iliace 
15. Bursita trohanteriană 
16. Sindromul „şoldului în resort“ 
17. Meralgia parestetică 
18. Artrita acută de şold 
19. Osteonecroza șoldului : 
20. Fractura traumatică de diafiză femurală 
DUREREA LOCALIZATĂ PE FAŢA 
MEDIALĂ A COAPSEI 
21. Hernia obturatorie 
22. Flebita venei safene mari 
23. Nevrita herpetică 
24. Durerea iradiată 
A. Afecţiunile tuboovariene 
B. Afecțiunile osului pubian 
C. Colica ureterală 
25. Întinderea mușchiului adductor 
26. Întinderea mușchiului iliopsoas sau 
fractura prin avulsie a micului trohanter 
DUREREA PUBIANĂ 
27. Osteita pubiană 
28. Osteomielita pubiană 
29. Artrita septică a simfizei pubiene 
30. Fractura osului pubian 
A. Fractura patologică a pubisului (boli 
asociate) 
B. Fractura de stres a pubisului 
(asociată efortului muscular intens) 
31. Osteoliza pubiană 
32. Durerea post partum a simfizei pubiene 
DUREREA LOCALIZATĂ PE FAŢA 
POSTERIOARĂ A COAPSEI 
33. Sindromul piriform 
34. Sindromul ischiocrural 
35. Leziunile musculo-tendinoase 
A. Întinderea ischiocrurală 
B. Avulsia apofizei ischiatice 
36. Bursita ischiatică 
37. Durerea radiculară 
A. Protruziă de disc 
B. Abcesul epidural 
C. Hematomul epidural sau subdural 
D. Infarctul de con medular 
38. Neuropatia cutanată femurală posterioară 
39. Sindromul articulaţiilor intervertebrale 
lombare (faţetar) 

40. Sacroiliita 
A. Artrita reactivă 
B. Artrita septică 

41. Subluxaţia articulației sacroiliace 

42. Durerea miofascială 

43. Sindromul de compartiment posterior 
al coapsei 

DUREREA LOCALIZATĂ PE FAȚA 

ANTERIOARĂ A COAPSEI 

44. Durerea bilaterală a feței anterioare a 
coapsei, asociată bacteriemiei 

45. Neuropatia femurală 

46. Durerea radiculară (rădăcinile L2-L4) 

47. Fractura traumatică de diafiză femurală 

48. Fractura diafizei femurale la atleți 

49. Sindromul de compartiment anterior 
al coapsei 

50. Întinderea muşchiului croitor 

51. Întinderea mușchiului cvadriceps 

DUREREA GENERALIZATĂ A 

COAPSEI 

52. Fractura traumatică a diafizei femurale 

53. Sindromul de compartiment 

54. Criza dureroasă din siclemie i 

55. Fractura pe os patologic datorată 
chisturilor şi tumorilor 

56. Piomiozita 

57. Sarcomul țesuturilor moi 

58. Perforaţia colonică retroperitoneală 
complicată cu supuraţia coapsei 

59. Perforația colonică retroperitoneală compli- 
cată cu interesarea plexului lombosacrat 

60. Tromboza venei iliofemurale 

61. Fractura de stres a diafizei femurale 

62. Întinderea musculară prin suprasolicitare 

63. Dermatomiozita sau polimiozita 
idiopatică 

64. Polimiozita infecțioasă 

65. Rabdomioliza şi mioglobinuria 

66. Mialgiile din bolile febrile 

DUREREA ACUTĂ BILATERALĂ 

INGHINALĂ, TROHANTERIANĂ, 

PUBIANĂ ȘI A COAPSEI 

67. Durerea bilaterală inghinală şi a feţei 
anteromediale a coapsei (Tabelul 44-4) 

68. Durerea bilaterală a feţei laterale a 
şoldului şi coapsei (Tabelul 44-5) 

69. Durerea bilaterală a feței mediale a 
coapsei (Tabelul 44-6) 

70. Durerea bilaterală pubiană (Tabelul 44-7) 

71. Durerea bilaterală a feței posterioare 
a coapsei (Tabelul 44-8) 

72. Durerea bilaterală a feţei anterioare a 
coapsei (Tabelul 44-9) 

73. Durerea bilaterală generalizată a 
coapsei (Tabglul 44-10) 

Durerea inghinală și a feţei anteromediale a 
coapsei 


Luxaţia posterioară de şold apare în contextul unui accident 
de automobil sau al căderii de pe motocicletă. Se constată 
prezența unei dureri severe localizate inghinal și pe fața laterală 
a şoldului, iar membrul inferior este scurtat şi menţinut în 
flexie, adducţie şi rotație internă. Radiografiile şi tomografiile 
computerizate confirmă luxația şi detectează fracturile 
asociate, de cap femural şi de acetabul. Luxaţia anterioară de 
şold determină durere inghinală, spontan şi la palpare. În 
luxația supero-anterioară, membrul inferior este menţinut în 
extensie şi rotație externă. În luxaţia antero-inferioară, coapsa 
este în abducție, rotație externă şi menținută în flexie. 

Fractura proximală de femur (de col femural, intertrohante- 
riană sau subtrohanteriană) este frecvent consecutivă unei 
căderi, deşi unele fracturi de col femural apar spontan. Durerea 
şi sensibilitatea sînt localizate în regiunea inghinală, pe fața 
anterioară a coapsei şi, uneori, în regiunea trohanteriană. 
Membrul inferior este scurtat şi menţinut în rotaţie externă, 
articulațiile şoldului şi genunchiului fiind în extensie. 
Radiografiile indică localizarea şi gravitatea fracturilor. 
Fracturile marelui trohanter 'sînt provocate de căderile cu 
impact pe trohanter. La atleții tineri, contractura puternică a 
mușchiului abductor determină, de asemenea, durere spontană 
şi la palparea trohanteriană, secundar avulsiei marelui 
trohanter. Avulsia micului trohanter este provocată de 
contracția puternică a mușchiului iliopsoas. Apare durere 
inghinală medială, intensificată de încercarea de flexie a 
coapsei contra unei rezistențe. Radiografiile de femur 
identifică ambele tipuri de avulsie. Fracturile acetabulare 
provoacă durere inghinală şi trohanteriană, piciorul fiind ţinut 
nemişcat. Uneori, pentru a se putea identifica şi descrie exact 
acest tip de fractură, este necesară tomografia computerizată. 
Fracturile simfizei pubiene şi perisimfizare determină durere 
inghinală, intensificată de mobilizare şi de purtarea de greutăți. 
Există sensibilitate la palparea întregului os pubian. 
Scintigrafiile osoase sau radiografiile tardive (efectuate la 2 
săptămîni de la debutul simptomatologiei) evidenţiază prezența 
fracturilor. Fracturile simfizei pubiene sînt consecutive 
traumatismelor minore, suferite de persoanele vârstnice, cu 
osteoporoză. 

Fractura prin impactare acolului femural permite sprijinirea 
corpului pe piciorul afectat fără nici un fel de durere sau cu 
durere uşoară. Confirmarea diagnosticului poate necesita 
efectuarea unei scintigrafii osoase sau a unei tomografii 
computerizate, deoarece radiografiile realizate la scurt timp după 
traumatism sînt fals negative. Modificările radiografice apar după 
aproximativ 10 zile de la producerea fracturii. 

Fracturile pe os patologic ale şoldului (col femural şi 
regiune trohanteriană) debutează progresiv sau brusc cu 
durere acută şi sensibilitate la palpare localizate inghinal, 
anteromedial şi, uneori, trohanterian şi la nivelul feței laterale 
a coapsei. Unii pacienţi relatează declanşarea brutală a unui 


cracment dureros în zona şoldului, sau a unei dureri iradiate 
de-a lungul membrului inferior. La originea fracturilor pe os 
patologic pot sta bolile metabolice osoase, boala Paget, 
afectările osoase datorate iradierii sau tumorile metastatice. 
Fracturile de stres ale șoldului (col femural sau acetabul) 
provoacă dureri inghinale şi de şold, precipitate sau 
intensificate de mobilizare sau de susținerea greutății corporale 
pe membrul interesat. Acest tip de fracturi apare la atleți, la 
recruți şi la persoanele care fac jogging. Diagnosticul este 
confirmat radiologic sau prin intermediul scintigrafiei osoase, 
dacă rezultatele radiografiei au fost negative. 

Artrita septică acută de şold determină febră, frisoane şi 
durere inghinală, la care se asociază durere trohanteriană şi 
de coapsă anterioară. Durerea este persistentă, pulsatilă sau 
surdă, fiind foarte severă. Orice mişcare exacerbează durerea. 
Examenul RMN sau ecografic confirmă prezenţa revărsatului 
sinovial. Analiza lichidului sinovial evidențiază creşterea 
concentraţiei polimorfonuclearelor, iar culturile şi frotiurile 
Gram indică prezența bacteriilor. Artrita septică poate fi poli 
sau monoarticulară. Drenajul articulației şi antibioterapia 
ameliorează simptomatologia locală şi generală la pacienții 
cu artrită septică. Artrita gonococică este rareori localizată la 
nivelul şoldului. 

Boala depozitelor de pirofosfat de calciu şi guta afectează, 
uneori, şoldul, mimînd o artrită septică. Lichidul sinovial 
conţine cristale de pirofosfat de calciu şi, respectiv, de acid 
uric, iar culturile sînt negative. Ambele tipuri de artrite induse 
de cristale de săruri minerale răspund la tratamentul cu 
colchicină.' Reumatismul poliarticular acut determină o 
poliartrită migratorie, care interesează una sau ambele 
articulaţii ale şoldului, febră şi prezenţa în ser a unor titruri 
crescute de anticorpi antistreptococici. Tratamentul cu aspirină 
are ca urmare remisiunea spectaculoasă a simptomatologiei. 
Poliartrita reumatoidă acută se poate prezenta sub forma unei 
imonoartrite de şold. Factorul reumatoid este prezent în ser 
într-un; titru ridicat, iar nodulii subcutanați sînt palpați 
periarticular. Artrita acută a unui singur şold este posibilă la 
pacienții cu poliartrită reumatoidă cronică, tabloul clinic 
simulînd o artrită septică acută. Culturile efectuate din lichidul 
sinovial sînt negative, iar remisiunea este rapidă după 
injectarea intraarticulară de corticosteroizi. 

Un osteom osteoid juxtaarticular produce o sinovită acută. 
Diagnosticul este confirmat de radiografii sau de tomografia 
computerizată. Sindromul Reiter provoacă uretrită, conjuncti- 
vită şi uveită, precum și o poliartrită asimetrică interesînd 
şoldurile, genunchii, umerii și alte articulații. 

Copiii şi adolescenții acuză dureri uni sau bilaterale la nivel 
inghinal şi trohanterian. Cauza este reprezentată de sinovita 
tranzitorie a şoldului. Această entitate patologică acută, 
manifestată prin durere şi, uneori, prin febră, este autolimitantă 
şi se rezolvă spontan, în 2-8 săptămîni. Radiografiile nu indică 
modificări ale articulației şoldului. Poliartrita reumatoidă 
juvenilă afectează şoldurile, atît în formele poliarticulare, cît 
şi în cele oligoarticulare. Semnele şi simptomele articulare 
sînt, eventual, însoțite de febră, stare generală alterată, anorexie 
şi de o erupție cutanată caracteristică. Boala Legg-Ca/ve-Perthes 

determină o durere localizată inghinal, pe fața anteromedială 
a coapsei şi la nivelul genunchiului, secundară osteonecrozei 
uni sau bilaterale de cap femural. Scintigrafia osoasă, RMN-ul 
sau radiografiile tardive demonstrează. prezența ariilor de 
osteonecroză la nivelul capului femural. Sub/uxaţia prin 
alunecare a epifizei capului femural determină durere 
inghinală şi pe fața anteromedială a coapsei. Diagnosticul este 
confirmat radiologic. Osteomielita pubisului provoacă durere 
şi sensibilitate localizate inghinal, pubian şi în zona 
trohanteriană şi asociate cu febră. Scintigrafia osoasă şi 
tomografia computerizată vizualizează modificările patologice 
prezente la nivelul pubisului, iar seriografiile arată osteoliza 
şi osteoscleroza reactivă. Pentru stabilirea unui diagnostic cert, 
este necesară efectuarea unor biopsii osoase și a unor culturi 
microbiene. 

Osteonecroza capului femural determină durere inghinală, 
trohanteriană și pe fața anteromedială a coapsei, resimțite, 
inițial, doar în timpul mersului, a alergării sau la transportul 
unor greutăți. Pentru ca diagnosticul să poată fi stabilit precoce, 
sînt necesare scintigrafiile osoase sau explorările RMN. 
Radiografiile standard pot rămîne normale luni de zile după 
debutul simptomatologiei descrise. Osteonecroza de cap 
femural este posttraumatică sau poate fi idiopatică. Etiologia 
osteonecrozei netraumatice include: administrarea de 
corticosteroizi, alcoolismul, siclemia, boala de cheson, lezarea 
radioactivă a oaselor, boala Gaucher, lupusul eritematos 
sistemic și boala Legg-Calve-Perthes, 

Bursita ileopsoasului provoacă durere şi, uneori, poate fi 
palpată o formațiune fluctuentă în regiunea inghinală. 
Sensibilitatea la palpare este localizată la 2 cm lateral de pulsul 
femural. Mersul şi extensia activă sau pasivă a şoldului 
exacerbează durerea. Confirmarea diagnosticului şi 
ameliorarea simptomatologiei sînt obținute prin aspirarea 
lichidului din bursă şi printr-o infiltrație cu lidocaină şi cu un 
corticosteroid. Un tablou clinic similar este determinat de 
inflamația tendonului muşchiului ileopsoas (tendinită), 
ameliorarea obținîndu-se prin infiltrația tendonului dureros. 

Abcesul de psoas iliac determină febră, frisoane, o stare 
generală alterată, durere inghinală şi, uneori, apariția unei mase 
palpabile în zona inghinală. Piciorul ipsilateral este menținut 
în flexie, abducţie și rotație externă, din articulația şoldului. 
Frecvent, semnul psoasului este pozitiv, iar pacientul nu este 
capabil să extindă complet articulația genunchiului (astfel încât 
piciorul să fie perfect întins pe planul patului). Examenul CT 
şi RMN al abdomenului inferior şi coloanei vertebrale 
confirmă diagnosticul. Cele mai multe cazuri au la origine o 
perforaţie intestinală sau sînt secundare osteomielitei osoase. 
Vindecarea este obținută prin drenarea abcesului şi prin 
instituirea tratamentului antibiotic. 

Neuropatia femurală provoacă durere inghinală şi pe fața 
anterioară a coapsei, putînd determina durere şi parestezii şi 
pe faţa anteromedială a gambei. Neuropatia femurală poate 
avea drept cauze următoarele procese patologice: hemoragii 
la nivelul muşchiului iliopsoas, abcese localizate în abdomenul 
inferior, crizele dureroase din siclemie, diabetul zaharat şi 
leziunile arteriale secundare cateterizării arterei femurale. 


Tromboza iliofemurală determină durere inghinală şi pe fața 
anteromedială a coapsei, edem difuz al membrului inferior şi 
disconfort surd provocat sau exacerbat de ortostatism.sau de 
mers. Diagnosticul este confirmat prin ecografiile Doppler, 
de pletismografia cu impedanță, de ecografia bidimensională 
sau de venografia cu substanță de contrast. 

Hernia femurală şi inghinală provoacă durere inghinală, 
intensificată de ortostatism şi ameliorată de clinostatism. Dacă 
hernia nu este detectată la examenul clinic, aceasta poate fi 
evidențiată prin intermediul herniografiei cu substanță de 
contrast. Herniile inghinale şi femurale strangulate sau 
încarcerate dezvoltă o formaţiune dureroasă şi sensibilă, 
situată inghinal sau femural, fiind asociate cu semne și 
simptome de ocluzie intestinală (vărsături, oprirea tranzitului 
pentru materii fecale, distensie abdominală, durere abdominală 
continuă sau colicativă şi semne radiologice de ocluzie). Se 
impune efectuarea intervenției chirurgicale pentru rezolvarea 
ocluziei şi herniorafie. 

Secundar celulitelor sau piodermitelor localizate la nivelul 
piciorului, perineului sau peretelui abdominal, ganglionii 
inghinali sau femurali pot deveni mari, dureroşi şi sensibili. 
Germenii implicați cel mai frecvent sînt streptococii şi 
stafilococii. 

Infecția cu Vibrio vulnificus a membrului inferior apare 
secundar producerii unei leziuni într-un mediu cu apă de mare. 
Poate apărea celulită, fasceită şi miozită severe. Pielea este 
eritematoasă şi edemaţiată, pe aceste zone dezvoltîndu-se şi 
bule hemoragice. Bulele se sparg, rezultînd ulcerații necrotice. 
Tabloul clinic este completat de limfadenopatia dureroasă, 
sensibilă, localizată inghinal sau femural. Vibrio vulnificus 
poate fi identificat pe frotiul Gram și în culturile realizate din 
lichidul bulelor. Aeromonas hydrophila determină celulită 
acută şi limfadenopatie sensibilă, dureroasă, femurală sau 
inghinală. Infecția este succesivă traumatismelor produse într- 
un lac sau rîu. 

Ciuma bubonică determină apariţia unilaterală a unor 
formaţiuni mari inghinale sau femurale, a febrei şi prostrației. 
Aspirația conţinutului maselor inghinale şi examinarea 
frotiurilor Gram și a culturilor efectuate din lichidul de 
aspirație permit stabilirea diagnosticului. Un criteriu important 
de diagnostic îl constituie și călătoriile sau rezidența într-o 
arie endemică. 

Tularemia transmisă de căpuşe poate debuta sub forma unei 
ulceraţii unilaterale a membrului inferior, acompaniate de 
limfadenopatie femurală şi/sau inghinală. Pot apare ulterior 
febră, frisoane, astenie, transpiraţii şi pneumonie. Uneori, 
diagnosticul se stabileşte pe baza culturilor efectuate din spută 
sau a hemoculturilor, însă, de cele mai multe ori, datele clinice 
sînt suficiente pentru diagnostic, ele fiind confirmate în 2-3 
săptămîni de testele serologice. 

Boala ghearelor de pisică determină, la 3-10 zile de la o 
zgîrietură de pisică pe membrul inferior, adenopatie femurală 
sau inghinală. Biopsia ganglionară, studiile histologice cu 
evidențierea microorganismelor specifice într-un ganglion 
interesat, colorat cu argint Warthin-Starry reprezintă 
principalele elemente care susțin diagnosticul. 

Limfadenita iliacă supurată se poate datora celulitei 
piciorului, perineului sau a etajului abdominal inferior. 
Inflamaţia ganglionilor inghinali se extinde la ganglionii iliaci. 
Poate să apară supurația mușchilor iliac şi iliopsoas. Se mai 
asociază febra ridicată, frisoanele, durerea localizată în etajul 
abdominal inferior şi prostrația. Coapsa ipsilaterală este 
flectată, iar etajul abdominal inferior este sensibil la palpare, 
cu contractura muşchiului drept abdominal. Uneori, poate fi 
palpată o formaţiune inghinală sau pelvică posterolaterală. 
Examenul CT şi RMN detectează colecția de puroi adiacentă 
mușchilor iliopsoas și iliac. 

Herpesul genital determină erupția unor vezicule şi ulcerații 
grupate, dureroase şi apariția uni sau bilaterală a limfadeno- 
patiei inghinale dureroase spontan şi la palpare. În culturile 
efectuate din materialul recoltat de la nivelul ulcerațiile genitale 
se izolează virusuri herpetice. 

Șancroidul produce ulcere genitale neregulate, zdrenţuite, 
murdare, sensibile şi dureroase şi o limfadenită inghinală 
sensibilă. Culturile efectuate din ulceraţii izolează Haemophilus 
ducreyi. Afecţiunea răspunde prompt la administrarea de 
chinolone și ceftriaxon. 

Limfogranulomatoza veneriană (LGV) determină adeno- 
patie inghinală dureroasă spontan şi la palpare. În 15% din 
cazuri, este prezent semnul „jgheabului“. Ganglionii supurează 
şi drenează prin orificiile tegumentare. Precizarea diagnosticu- 
lui impune izolarea și identificarea tulpinii care provoacă LGV 
sau efectuarea unor teste serologice. 

Sifilisul determină rareori adenopatie inghinală dureroasă 
sau apariția unei ulceraţii genitale sensibile sau dureroase. 
Diagnosticul este confirmat de examenul ultramicroscopic al 
serozităţii din leziunea primară sau de testele serologice. 

Uretritele gonococice (5% din cazuri) sau negonococice 
(1% din cazuri) determină limfadenppatie inghinală uni sau 
bilaterală, dureroasă şi sensibilă. 


Durerea trohanteriană şi a feței laterale a 
coapsei 


Contuzia crestei iliace apare secundar unui traumatism la 
nivelul crestei iliace, în timpul practicării unui sport de con- 
tact sau prin căderea pe o parte a corpului. De-a lungul crestei 
iliace, apare sensibilitate la palpare şi tumefacție, iar muşchii 
adiacenți sînt contractaţi, În aceeași zonă, se poate constata 
prezența unei formaţiuni fluctuente (hematom). Fractura prin 
avulsie a spinelor crestei iliace apare consecutiv contracției 
bruşte şi intense a musculaturii abdominale, în timpul 
întoarcerii din alergare. La nivelul crestei iliace, se dezvoltă o 
durere spontană și la palpare şi tumefiere. Radiografia în 
incidenţă oblică a crestei iliace interesate evidenţiază linia de 
fractură. 

Bursita trohanteriană determină durere laterală de şold, fesă 
şi pe fața laterală a coapsei. Durerea cu caracter surd este 
provocată și intensificată de decubitul pe bursa inflamată sau 
prin suprapunerea piciorului ipsilateral peste celălalt. La 
nivelul uneia dintre bursele trohanteriene, apare sensibilitate 
locală la palpare. Infiltrarea cu lidocaină şi cu un corticosteroid 


a bursei sensibile determină ameliorarea imediată şi 
permanentă a durerii. Acest răspuns este considerat un criteriu 
de diagnostic. În unele cazuri, durerea iradiază în gleznă 
(pseudoradiculopatie), mimînd o afecțiune discală lombară. 
Sindromul „șoldului în resort“ este provocat de mobilizarea 
dureroasă a benzii iliotibiale peste marele trohanter, în timpul 
flexiei şi rotației interne a coapsei. Repetarea mișcării produce 
o bursită trohanteriană dureroasă, care determină o durere mult 
mai persistentă. Meralgia parestezică determină durere, 
hiperestezie şi hipoestezie la nivelul unei zone de formă 
ovalară, localizată tegumentar, pe fața laterală a treimii 
inferioare a coapsei. Afecțiunea este cauzată de neuropatia 
nervului cutanat femural lateral. Compresia nervului în 
apropierea spinei iliace anterosuperioare reprezintă motivul 
principal de declanșare a afecțiunii. Palparea sau percuţia ariei 
afectate determină durere şi parestezii pe fața laterală, a 
extremității inferioare “a coapsei (semnul Tinel pozitiv). 
Durerea de pe fața laterală a coapsei şi durerea trohanteriană 
însoțesc şi artrita de șold, osteonecroza capului femural şi 
fractura traumatică a diafizei femurale. Ultima afecţiune apare 
în urma traumatismelor severe de coapsă şi genunchi, fiind 
asociată cu apariția tumefacţiei, a sensibilităţii și a deformării 
coapsei. Radiografiile confirmă existența fracturii. 


Durerea localizată pe fața medială a coapsei 


Hernia obturatorie apare la femeile vârstnice care au slăbit 
recent sau care suferă de o constipaţie severă. Durerea și/sau 
paresteziile apar pe faţa medială a coapsei ipsilaterale şi la 
nivelul genunchiului. Durerea de coapsă este intensificată de 
extensia, abducţia şi rotația internă a coapsei (semnul 
Howship-Romberg). Flexia coapsei uşurează durerea, pe cînd 
tusea o precipită sau o exacerbează. La tușeul rectal, se poate 
palpa anterolateral de rect, la nivelul canalului obturator, o 
formaţiune sensibilă (hernia). Tuşeul vaginal pune în evidență 
prezența unei mase „tumorale“ deasupra ramurii inferioare 
ale ischionului. Unii pacienți menţin coapsa piciorului dureros 
flectată, în abducţie și rotaţie externă. Frecvent, există date 
clinice şi radiologice care dovedesc ocluzia intestinală. Se 
impune efectuarea intervenției chirurgicale în scopul rezolvării 
herniei şi ocluziei intestinale. 

Durerea de pe fața medială a coapsei este provocată şi de 
tromboflebita venei safene mari. La nivelul, acestei vene se 
poate palpa o coardă dureroasă. Se poate constata febră, 
leucocitoză şi creşterea VSH-ului. 

Herpes simplex determină o durere surdă al nivelul feselor, 
pe fața medială a coapsei şi în regiunea genitală, care precede 
erupția genitală de ulceraţii grupate. Leziunile chistice, 
inflamatorii sau neoplazice ale ovarelor şi trompelor determină 
durere în etajul abdominal inferior şi pe fața medială a coapsei. 
Afecţiunile osului pubian şi colica ureterală pot determina şi 
ele dureri pe fața medială a coapsei. 

Întinderea mușchiului adductor provoacă durere inghinală 
şi pe fața medială a coapsei, intensificată de adducția şi abduc- 
ţia acesteia. La nivelul mușchilor adductori şi al originii lor de 
pe osul pubian, este prezentă sensibilitatea locală a palpare. 

Întinderea mușchiului ileopsoas determină durere inghinală 
şi pe fața medială a coapsei. Flexia din articulația şoldului, 
efectuată împotriva unei rezistențe, intensifică durerea. Şoldul 
este menținut flectat. Radiografiile evidențiază, la unii pacienți, 
o fractură prin avulsie a micului trohanter. 


Durerea pubiană 


Osteita pubiană provoacă o durere surdă sau cu caracter de 
arsură la nivel pubian, perineal medioinghinal şi al coapsei. 
Există sensibilitate la palpare la nivelul simfizei pubiene şi al 
originii pubiene a mușchilor adductori, a ligamenului inghinal 
și a mușchiului drept abdominal. Mersul este dureros sau 
şchiopătat, datorită spasmului mușchiului adductor. Durerea 
este intensificată de tuse, de strănut, de urcarea scărilor, de 
adducția şi abducția coapsei, efectuate împotriva unei rezisten- 
țe. Radiografiile de bazin vizualizează leziuni de osteoliză 
situate medial, la nivelul osului pubian, lărgirea simfizei 
pubiene, osteopenia structurilor osoase adiacente simfizei, 
eroziuni şi aspectul de „os mîncat de molii“ al pubelui. Osteita 
pubiană poate urma sarcinii, intervențiilor chirurgicale pe 
prostată sau pe vezica urinară, sau traumatismelor pelvine 
întâlnite la fotbalişti, atleți şi la sportivii care fac maraton, în 
timpul antrenamentelor sau al competiției. Afecțiunea poate 
fi eronat diagnosticată ca artrita septică a simfizei pubiene şi 
ca osteomielită piogenică sau tuberculoasă a osului pubian. 
Efectuarea de biopsii şi culturi din materialul recoltat din 
zonele osoase afectate este frecvent necesară, pentru ca 
osteomielita să poată fi exclusă. Unii pacienți cu osteită 
pubiană prezintă febră și VSH crescut, ceea ce face ca 
diagnosticul diferențial cu osteomielita să fie mai dificil. 

Fracturile pe os patologic ale ramurilor oaselor pubiene 
sau ale simfizei pubiene provoacă durere locală la nivelul 
pubelui şi durere inghinală. Acest tip de fracturi apar la femeile 
vîrstnice cu artrită reumatoidă şi/sau cu osteoporoză. Fracurile 
de stres ale oaselor pubiene se întîlnesc la femeile tinere care 
fac jogging sau aleargă pe distanțe mari. Fracturile pubiene 
de stres sau patologice sînt vizibile radiografic, după cel puțin 
trei săptămîni de la debutul durerii, putînd fi detectate precoce 
numai pe o scintigrafie osoasă. La persoanele în vîrstă, 
tomografia computerizată sau biopsia osoasă trebuie să 
diferenţieze fracturile de stres, de o metastază carcinomatoasă. 

Osteoliza pubiană determină durere inghinală şi pe fața 
laterală a coapsei, însoțită de modificări radiologice de 
osteoliză a pubelui, la femeile vîrstnice. Deoarece examenul 
anatomopatologic poate pune un diagnostic eronat de 
condrosarcom slab diferențiat se recomandă examinarea atentă 
și repetată a materialului biopsiat, înainte de a se efectua 
rezecțiile chirurgicale extensive şi mutilante. 

Un mic procent de femei dezvoltă postpartum, spontan şi 
la palpare, o durere suprapubiană şi simfizară cu caracter 
invalidant. Examenul clinic constată dehiscenţa. simfizei 
pubiene și sensibilitatea acesteia la palpare. Mersul şi suşține- 
rea propriei greutăți sînt imposibile. Simptomele se rezolvă 
spontan după aproximativ trei săptămîni. Se presupune că 
ceasta afecțiune este o formă uşoară de osteită pubiană sau o 


entitate patologică diferită (dehiscenţă simfizară simpto- 
matică). : 


Durerea localizată pe faţa posterioară a coapsei 


Sindromul piriform se manifestă cu durere surdă unilaterală, 
localizată fesier, care iradiază pe fața posterioară a coapsei. 
Această durere este exacerbată de şederea prelungită, fiind 
mai severă noaptea. La tușeul rectal, se constată sensibilitatea 
mușchiului piriform. Durerea este intensificată de abducția 
contra unei rezistența și rotația externă simultană a coapsei. 
Rotaţia internă forțată a coapsei extinse precipită sau 
intensifică durerea. Sensibilitatea la palpare este prezentă şi 
la nivelul incizurii ischiatice. Infiltrarea mușchiului piriform 
cu lidocaină şi cu un corticosteroid ameliorează simptomele 
descrise. 

Sindromul ischiocrural determină durere în regiunea 
inferioară a fesei pe fața posterioară a coapsei, intensificate 
de poziţia şezînd şi ameliorate de ortostatism sau de 
schimbarea poziţiei. Manevrele de elongaţie, alergarea, 
săriturile peste obstacole sau lovirea unei mingii de fotbal 
provoacă durere. Alergatul lent şi clinostatismul sînt rareori 
asociate cu apariţia durerii. În zona tuberozității ischiatice 
există sensibilitate locală la palpare. Nervul sciatic este 
comprimat la nivelul tuberozității ischiatice de către benzile 
fibroase şi tendoanele care se inseră pe aceasta. Divizarea 
tendoanelor, cu decomprimarea nervului sciatic, ameliorează 
durerea. Întinderea muşchilor ischiocrurali debutează în 
cursul alergării sau al săriturilor peste garduri, sub forma unei 
dureri ascuţite, sfişietoare, localizate în regiunea inferioară a 
fesei şi/sau pe faţa posterioară a coapsei, asociată uneori cu 
un cracment local audibil. Există sensibilitate pe faţa 
posterioară a coapsei și, în cazul în care întinderea este de 
gradul trei, apare un defect palpabil într-unul din muşchii 
ischiocrurali. Se poate constata sensibilitate la palpare la 
nivelul tuberozităţii ischiatice homolaterale. Flectarea activă 
a membrului inferior împotriva unei rezistențe intensifică 
durerea. Radiografia coapsei şi tuberozităţii ischiatice trebuie 
efectuată obligatoriu, în vederea excluderii avulsiei apofizei 
de pe tuberozitatea ischiatică. Avulsia apofizei ischiatice apare 
în timpul alergării, al săriturilor peste obstacole, al săriturilor 
în lungime, al jocului de fotbal, al dansului sau al patinatului. 
Acest tip de leziune apare frecvent între 8-24 de ani, cu un 
maximum între 13 şi 17 ani. Bursita ischiatică determină 
durere, spontan şi la palpare, la nivelul tuberozităţii ischiatice, 
intensificată de poziţia şezînd şi de alergarea pe o pantă 
ascendentă. 

Durerea radiculară la nivel L5 sau Sl interesează faţa 
posterolaterală și posterioară a coapsei și gambei. Creşterea 
presiunii intraspinale provocată de tuse, strănut şi de manevra 
Valsalva precipită sau intensifică puseele dureroase care 
iradiază spre coapsă, gambă şi picior. Manevra Lasăgue şi 
testul de ridicare a membrelor inferioare extinse şi încrucişate 
provoacă durere la nivelul coapsei şi gambei, atunci cînd 
membrul inferior face un unghi de 30-40* cu orizontala. 
Leziunea rădăcinii S1 afectează articulația gleznei. Durerea 

lombosacrată este asociată durerii radiculare. Cele mai frec- 
vente cauze ale radiculopatie sînt: hernia de disc, stenoza 
spinală şi stenoza de reces lateral. Abcesul spinal epidural 
trebuie suspectat dacă pacientul prezintă febră, frisoane, stare 
generală alterată, redoare de ceafă, durere spinală lombară, 
spontan și la palpare, radiculite uni sau bilaterale, hipotonie 
şi abolirea sensibilităţii la nivelul membrelor inferioare şi 
tulburări sfincteriene vezicale şi intestinale. Un tablou clinic 
similar, constatat la un pacient afebril, cu antecedente de hepato- 
patie sau coagulopatie (de exemplu, hemofilie sau administra- 
rea de anticoagulante) sugerează un hematom spinal epidural 
sau subdural. Hernia de disc, stenoza recesului lateral, 
abcesele, hematoamele sau tumorile sînt evidenţiate cu ajutorul 
mielografiei CT sau prin RMN. Aceste investigații imagistice 
nu identifică prezența unei formaţiuni tumorale la pacienții 
care prezintă durere fesieră sau pe fața posterioară a coapsei, 
bilateral, cu hipoestezie „în şa“ şi cu tulburări sfincteriene 
vezicale sau intestinale datorate infarctului de con medular. 

Neuropatia cutanată femurală posterioară determină durere 
pe faţa posterioară a coapsei şi hipoestezie parcelară la nivelul 
feței posterioare a coapsei şi/sau scrotal sau pe labiile mari. 
Cauzele posibile ale acestei afecțiuni sînt presiunea exercitată 
asupra nervului la nivelul tuberozităţii ischiatice sau un 
traumatism direct. Sindromul articulaţiilor intervertebrale 
lombare se manifestă cu durere unilaterală fesieră şi pe fața 
posterioară a coapsei. Acest tip de durere este provocată sau 
intensificată de extensia şi rotația coloanei lombare, fiind 
asociată cu o sensibilitate localizată lombară paraspinală şi 
cu modificări ale articulaţiilor intervertebrale, vizualizate prin 
examen CT. Infiltrarea locală a articulației intervertebrale cu 
un anestezic și un corticosteroid are ca urmare ameliorarea 
temporară sau permanentă a durerii fesiere şi de pe fața 
posterioară a coapsei. 

Sacroiliita determină durere fesieră medială, asociată cu 
contractură musculară matinală. Durerea poate fi uni sau 
bilaterală şi iradiază descendent, de-a lungul feței posterioare a 
coapsei, pînă în spațiul popliteu. Frecvent, durerea este 
ameliorată de mişcare şi de exerciţii fizice şi este amplificată 
de clinostatism sau de șederea prelungită pe un scaun. Testul 
Gaenslen şi manevra Lasăgue produc durere fesieră şi în 
regiunea superioară a feţei posterioare a coapselor. Sacroiliita 
poate fi o componentă a unui puseu de artrită reactivă, asociată 
cu o boală diareică (dată de Campylobacter, Shigella, 
Salmonella sau Yersinia) sau cu o uretrită. Mulţi din aceşti 
pacienți sînt HLA-B27 pozitivi. Durerea sacroiliacă, tumefacția 
şi sensibilitatea la palpare, apărute în contextul unei febre 
ridicate, cu frisoane, transpiraţii şi leucocitoză, se poate datora 
sacroiliitei septice. Subluxaţia articulației sacroiliace 
manifestată prin durere, sensibilitate locală la nivelul articulației 
şi un test Gaenslen pozitiv, poate să apară în timpul unei activități 
sportive (atletism). Durerea fesieră şi de coapsă posterioară sînt 
intensificate de şedere, aplecare sau alergare. Durerea 
miofascială se însoţeşte de durere surdă fesieră şi de coapsă 
posterioară, existînd un punct trigger dureros la nivelul 
muşchiului fesier. Durerea este ameliorată de injectarea 
punctului trigger cu lidocaină şi un derivat cortizonic. 


Sindromul de compartiment posterior este urmarea unui 
traumatism pe fața posterioară a coapsei, însoţit sau nu de 
alte leziuni. Durerea din zona posterioară a coapsei este 
sfişietoare, fiind intensificată de mobilizarea activă sau pasivă 
a membrului inferior. Coapsa posterioară este foarte sensibilă 
şi se constată creşterea tensiunii în muşchii compartimentului 
posterior. Măsurarea presiunii intracompartimentale confirmă 
diagnosticul, iar decompresiunea chirurgicală ameliorează 
durerea de coapsă şi disesteziile distale. 


Durerea localizată pe faţa anterioară a coapsei 


Durerea bilaterală a muşchilor anteriori ai coapsei şi 
sensibilitatea locală la palpare, asociate cu febră şi frisoane, 
pot fi manifestări ale unei bacteriemii. Neuropatia femurală 
se însoţeşte de dureri şi parestezii pe feța anterioară și 
anteromedială a coapsei, acestea putînd fi prezente şi pe fața 
anteromedială a gambei. Cauzele posibile ale acestei afecțiuni 
sînt: hemoragiile retroperitoneale, tumorile, abcesele, diabetul 
zaharat, traumatismele, siclemia, comprimarea nervilor în 
decursul unei intervenţii chirurgicale pe micul bazin sau 
neuropatia femurală poate să apară ca o complicaţie a 
cateterizării arterei femurale. Compresia rădăcinilor L3-L4 
determină o durere similară pe fața anterioară a coapsei, 
exacerbată de manevra Lasegue, tuse, strănut sau de screamăt. 
Mielografia CT cu substanță de contrast sau RMN evidențiază 
protruzia unui disc la nivel L2-L3 sau L3-L4 sau existența 
unei stenoze de reces lateral, responsabile de apariția 
radiculopatiei. 

Fractura diafizei femurale poate fi secundară unui 
traumatism sau se asociază suprasolicitării prin alergare sau 
alte activități sportive (fractură de stres). Fracturile traumatice 
sînt vizualizate pe o radiografie de coapsă, dar fracturile de 
stres impun, uneori, efectuarea de scintigrafii osoase pentru 
confirmarea diagnosticul şi identificarea liniei de fractură, 
deoarece radiografiile pot fi negative sau pot arăta modificări 
nespecifice. 

Sindromul de compartiment anterior este datorat 
traumatismelor coapsei, însoțite sau nu de alte leziuni. La 
nivelul coapsei anterioare apare o durere sfişietoare, asociată 
cu sensibilitate locală la palpare. La palparea compartimentului 
anterior se constată tumefierea şi tensiunea crescută a maselor 
musculare subiacente. Elongarea pasivă a maselor musculare 
din regiunea anterioară a coapsei prin flectarea genunchiului 
intensifică durerea. Diagnosticul se confirmă prin măsurarea 
presiunii din compartimentul anterior. Decompresia 
compartimentului anterior, înainte de apariția leziunilor 
nervoase şi musculare ireversibile, conduce la rezolvarea 
întregii simptomatologii. 

Întinderea acută de muşchi croitor sau cvadriceps 
debutează acut, cu durere pe fața anterioară a coapsei, apărută 
în timpul unei activități sportive. Solicitarea mușchilor afectați 
sau extensia pasivă declanșează sau intensifică durerea. Se 
costată şi sensibilitate locală la palparea maselor musculare, 
iar în contuzia de gradul trei apare un defect palpabil la nivelul 
acestor muşchi. În anumite cazuri, în primele 72 de ore de la 

traumatism, la nivelul defectului muscular, se poate palpa un 
hematom, iar pe tegumentele supraiacente se observă prezența 
de echimoze. 


Durerea generalizată a coapsei 


Un traumatism puternic al membrului inferior în timpul unui 
accident de motocicletă produce o fractură femurală diafizară, 
cu scurtarea şi deformarea prin angulaţie laterală sau anterioară 
a coapsei, însoțite de durere spontană și la palpare și de 
tumefacție locală. Radiografiile confirmă diagnosticul. 
Sindromul compartimental complex, care interesează 
compartimentele anterior şi posterior ale coapsei, se însoţeşte 
de durere difuză, sensibilitate şi creşterea tensiunii musculare 
în ambele compartimente. Diagnosticul este confirmat prin 
măsurarea presiunii în cele două compartimente. Criza 
dureroasă din siclemie determină o durere uni sau bilaterală 
de coapsă și uneori de gambă. Durerea este însoțită de alodinie 
şi hiperestezie cutanată. Se mai constată durerea și tumefierea 
genunchiului, precum şi febră ridicată. Fractura patologică 
de diafiză femurală este însoţită de crepitații locale, durere 
spontană și la palpare şi de senzaţia de pierdere a controlului 
asupra membrului inferior afectat, în absența unui traumatism 
semnificativ. Acest tip de fractură apare pe osul chistic, 
neoplazic sau osteoporotic. Pentru stabilirea diagnosticului 
specific, este necesară efectuarea unei biopsii. 

Piomiozita determină febră, frisoane, stare generală alterată 
şi durere surdă într-una sau mai multe regiuni ale coapsei. Se 
asociază cu tumefacția, sensibilitatea la palpare, indurația ariei 
afectate și, uneori, cu eritemul și creşterea temperaturii 
tegumentelor regionale. Examenul CT demonstrează prezența 
unuia sau a mai multor abcese în muşchii coapsei. Explorarea 
chirurgicală confirmă diagnosticul şi permite drenarea 
puroiului. Această afecțiune este mai frecventă în zonele 
tropicale şi la persoanele cu diabet netratat. Sarcoamele 
țesuturilor moi provoacă durere severă, spontană şi la palpare 
şi tumefiere la nivelul coapsei. Diagnosticul este confirmat 
prin bioptic şi prin examen CT. Perforaţia colonică retro- 
peritoneală secundară diverticulitelor sau carcinoamelor 
provoacă durere, tumefacție, sensibilitate la palpare și crepitații 
la nivelul coapsei, asociate cu febră şi frisoane şi datorate 
extinderii procesului infecțios la nivelul membrului inferior. 
Radiografiile demonstrează prezența unor bule de gaz la 
nivelul ţesuturilor moi. Explorarea chirurgicală a coapsei pune 
în evidență abcesele şi prezența lichidului inflamator. Durerea 
de coapsă poate fi secundară şi infecțiilor retroperitoneale care 
determină o plexopatie lombosacrată. În acest context durerea 
este prezentă, dar pe radiografii nu. se vor evidenția bule de 
gaz la nivelul coapsei. 

Tromboza venelor iliofemurale provoacă durere difuză de 
coapsă şi tumefacția membrului inferior. Durerea este 
intensificată de ortostatism și de mers. Tegumentele piciorului 
sînt reci şi, uneori, palide sau cianotice.. Este prezentă 
sensibilitatea locală la palpare, medial de artera femurală. 
Diagnosticul este confirmat prin ecografia Doppler sau prin 
pletismografia cu impedanță. Fractura de stres a diafizei 


femurale determină durere difuză, spontan şi la palpare, la 
nivelul coapsei. Acest tip de fractură apare la atleți şi recruți. 

Întinderea musculară prin suprasolicitare produce o durere 
difuză, surdă şi sensibilitate la palparea mușchilor coapsei. 
Este întîlnită la atleții „de duminică“ şi la recruții militari, în 
timpul primei săptămîni de antrenament. Mersul şi alergatul 
exacerbează durerea, iar repausul o ameliorează, în decurs de 
1-2 zile. Durerea spontană şi la palpare de la nivelul coapsei 
poate fi asociată, uneori, cu mioglobinurie (urini brune). 

Dermatomiozita sau polimiozita determină durere, 
sensibilitate la palparea şi slăbiciune musculară la nivelul 
coapsei, asociată sau nu cu o erupție caracteristică. Toate 
activitățile care determină mobilizarea membrelor inferioare 
sînt dureroase, iar mersul devine nesigur şi instabil. 
Diagnosticul de polimiozită este confirmat de dozarea 
activităţii creatinkinazei și a aldolazei serice, prin electromio- 
grafie şi prin biopsierea maselor musculare. Durerea şi 
slăbiciunea musculară răspund la tratamentul cu cortico- 
steroizi. Uneori, sînt necesare investigaţii diagnostice 
suplimentare pentru a exclude o neoplazie sau o boală de țesut 
conjunctiv asociată. Polimiozita infecțioasă determină un 
tablou clinic similar cu cel al polimiozitei idiopatice. 
Toxoplasmoza, boala Lyme şi SIDA reprezintă cauze posibile 
de polimiozită infecțioasă. 

Rabdomioliza determină durere musculară severă, 
sensibilitate la palpare şi, uneori, eritem cutanat şi echimoze. 
Nivelul creatininkinazei este marcat crescut şi mioglobinuria 
este prezentă. Se mai constată durere şi sensibilitate localizată, 
în ambele copse, gambe şi, uneori, în umeri şi brațe. Cauzele 
de rabdomioliză acută includ: deficiențe enzimatice, 
electrolitice şi de substrat, acţiunea unor agenți infecțioşi, 
toxici sau medicamentoşi, leziunile prin strivire şi miopatiile 
grave. 

Febra poate determina dureri difuze la nivelul coapselor, 
feselor şi, uneori, în centura scapulară şi brațe, fără sensibilitate 
locală la palpare. Durerea se ameliorează la administrarea de 
aspirină şi după normalizarea temperaturii. 


[] DESCRIEREA AFECȚIUNILOR 
ENUMERATE 


Durerea inghinală şi a feței anteromediale a 
coapsei 


1. LUXAȚIILE ȘI FRACTURILE-LUXAȚII DE ŞOLD 


Luxaţia șoldului necesită o forță de impact foarte mare. 
Cele mai multe cazuri apar în cadrul accidentelor rutiere, 
la pasagerii neasigurați cu centură. Alte cazuri apar în 
accidentele suferite de pietoni, în căderile de pe motocicletă 
şi în căderile sau izbiturile survenite în timpul partidelor 
de fotbal, de volei sau în timpul schiatului. 


A. Posterioare. Luxaţia posterioară a capului femural este 
de 9 ori mai frecventă decît cea anterioară. Aceasta se produce 

TABELUL INCIDENȚEI BOLILOR 
INCIDENȚA LA 100.000 (APROXIMATIVĂ) 





Frecvente (>100) Relativ frecvente (>5-100) Rare (>0-5) 
DUREREA INGHINALĂ ŞI A FEŢEI ANTEROMEDIALE A COAPSEI 
Fractura de col femural Luxaţia de şold Fractura pe os patologic a regiunii 


Fractura intertrohanteriană 
Sinovita tranzitorie de şold (la adolescenți) Fractura micului trohanter 
Hernia femurală sau inghinală Fractura subtrohanteriană 
Limfadenita acută femurală sau inghinală Fractura și fractura cu luxaţie acetabulară 
datorată celulitei bacteriene, piodermitelor centrală 
bacteriene, bolii ghearelor de pisică, + Fracturile simfizei pubiene şi perisimfizare . 
herpesului genital sau uretritei gonococice Fractura prin angrenaj a colului femural 
Fractura patologică a colului femural 
Fractura de stress, de şold şi bazin 
Reumatismul poliarticular acut 


intertrohanteriene sau a diafizei femurale 
Artrita septică de șold 
Boala depunerilor de pirofosfat de calciu la 
nivelul şoldului 
Artrita gutoasă de şold 
Artrita acută de şold cu artrită reumatoidă 
Osteomul osteoid juxtaarticular 
Abcesul de psoas iliac 
Neuropatia femurală 
Limfadenita acută datorată infecțiilor cu 
Artrita reumatoidă acută a şoldului Vwvulnificus sau cu A.hydrophila 
Sindromul Reiter Ciuma bubonică 
Poliartrita reumatoidă juvenilă a șoldului (la.  Tularemia 
adolescenţi) Limfadenita (supurativă) iliacă 
Boala Legg-Calve-Perthes Şancroidul 
Epifizioza capului femural Limfogranulomatoza veneriană 
Necroza aseptică de cap femural Sifilisul primar 
Bursita de psoas iliac 
'Tendinita de psoas iliac 
'Tromboza venei iliofemurală 
Hernia inghinală sau femurală încarcerată sau 


Fractura marelui trohanter 


strangulată 
DUREREA TROHANTERIANĂ ȘI A FEŢEI LATERALE A COAPSEI 
Bursita trobanteriană Contuzia de creastă iliacă 
Sindromul de „şold în resort“ Fractura prin avulsie a spinelor crestei iliace 
Meralgia parestezică Artrita acută de şold 
Fractura de diafiză femurală (traumatică) Osteonecroza de şold 
DUREREA DE PE FAŢA MEDIALĂ A COAPSEI 
Nevrita herpetică Hernia obturatorie 


Durerea iradiată de la nivelul unor afecțiuni  Flebita venei safene mari 
tubo-ovariene sau din colica ureterală Durerea iradiată datorată afectării pubisului sau 

Elongația de mușchi adductor fracturii prin avulsia micului trohanter de 

Elongația de mușchi iliopsoas către mușchiul psoas iliac 

N A E 2 E E a E E E PR E 
în urma unui accident de automobil, atunci cînd genunchiul 


ș ce luxaţia anteroinferioară a capului femural produce flexia, 
stîng al șoferului neasigurat cu centură loveşte bordul, iar 


adducţia şi rotația externă a coapsei. În luxaţiile 


forțele de impact sînt direcționate de-a lungul coapsei, către 
şold. Dacă s-a produs luxaţia, apar dureri în regiunea 
inghinală şi laterală a șoldului, acestea fiind intensificate de 
trepidații şi de tentativele de mobilizare a coapsei. Piciorul 
este scurtat şi menținut în flecție, adducție şi rotație internă. 
Pot fi prezente fracturi asociate de acetabul, cap femural sau 
genunchi. Tomografia computerizată stabileşte diagnosticul 
şi evaluează amploarea leziunilor. Aceste tomografii au o 
utilitate deosebită, deoarece vor detecta fragmentele 
osteocondrale intraarticulare şi fracturile mici de cap femural 
sau de acetabul, aspecte uşor de omis-pe.o radiografie. 
Leziunile de nerv sciatic, însoțite de durere și parestezii pe 
fața posterioară sau posterolaterală a membrului inferior, au 
fost constatate în aproximativ 19% din cazuri. 


B. Anterioare. Luxaţia anterioară de şold provoacă în mod 
similar durere spontană şi la palpare la nivelul şoldului şi 
în regiunea inghinală. Dacă luxația este anterosuperioară, 
piciorul este menținut în extensie și rotație externă, în timp 


anterosuperioare, capul femural este palpat lîngă spina 
iliacă anterosuperioară (tipul iliac) sau în fosa inghinală 
(tipul pubian). În luxaţiile anteroinferioare, capul femural 
este palpat în foramenul obturator. Radiografiile în 
incidență anteroposterioară evidențiază aceste luxaţii. 
Aprecierea fracturilor asociate de cap femural sau de 
acetabul şi detectarea fragmentelor libere osteocondrale 
impun efectuarea tomografiilor computerizate. 


2, FRACTURILE TRAUMATICE ALE ŞOLDULUI ŞI 


PELVISULUI 


A. Fractura de col femural. Aceste fracturi. sînt mai 
frecvente la femei decît la bărbaţi şi apar, în medie, în jurul 
vârstei de 76 de ani. Cele mai multe se datorează unei căderi 
de la înălțime, în picioare, deşi un procent mic al acestora 
apar spontan, în timp ce pacientul se află în ortostatism. 
Ultimul grup de subiecți resimt, de obicei, o pocnitură 
bruscă, o durere inghinală şi/sau senzația de pierdere a 

TABELUL INCIDENȚEI BOLILOR (continuare) 
INCIDENȚA LA 100.000 (APROXIMATIVĂ) 


Frecvente (>100) Relativ frecvente (>5-100) 


DUREREA PUBIANĂ 
Osteita pubiană 
Durerea post partum de simfiză pubiană 
Fracturile pubiene pe os patologie 


Rare (>0-5) 


Osteomielita osului pubian 
Artrita septică a simfizei pubiene 
Fractura pubiană de stress 
Osteoliza pubiană 


DUREREA DE PE FAȚA POSTERIOARĂ A COAPSEI 


Elongația mușchiul ischiocrural Sindromul piriform 
Durerea miofascială Elongaţia mușchiului ischiocrural 
Durerea radiculară datorată herniei de disc Avulsia de apofiză ischiatică 
Bursita ischiatică 
Sindromul articulaţiilor intervertebrale lombare 
(faţetei) 
Sacroileita prin artrită reactivă sau subluxația 
sacroiliacă 


Durerea radiculară datorată abceselor 
epidurale, hematoamelor epidurale'sau 
infarctului de con medular 

Neuropatia cutanată femurală posterioară 

Artrita septică sacroiliacă 

Sindromul de compartiment posterior al 
coapsei 


DUREREA DE PE FAȚA ANTERIOARĂ A COAPSEI 


Fractura de diafiză femurală (traumatică)  Neuropatia femurală 

Elongaţia mușchiului cvadriceps Durerea radiculară (L2-L4) 
Fractura de stress a diafizei femurale 
Elongația mușchiului croitor 


Durerea feţei anterioare a coapsei asociată cu 
bacteriemie 
Sindromul de compartiment anterior 


DUREREA GENERALIZATĂ A COAPSEI 


Elongaţiile musculare prin suprasolicitare Fractura femurală traumatică 
Mialgiile febrile Dermatomiozita sau polimiozita, idiopatice 
Crizele dureroase din siclemie Tromboza venei iliofemurală 


Fractura femurală pe os patologic 
Sarcoamele țesuturilor moi 
Perforația colonică retroperitoneală şi 


controlului asupra piciorului afectat, pacientul căzînd 
brusc. Un studiu efectuat pe un număr foarte mare de cazuri 
(1449 de fracturi) a arătat că numai 3% din fracturi nu sînt 
datorate unui traumatism. 

După cădere, este resimţită o durere constantă şi severă, 
intensificată de trepidaţii sau de mobilizarea piciorului, 
localizată în regiuneae inghinală, trohanteriană şi la nivelul 
feței mediale a coapsei. De regulă, piciorul este scurtat, în 
extensie și rotaţie externă. Susținerea propriei greutății 
corporale şi mobilizarea membrului respectiv sînt extrem 
de dureroase şi, de aceea, evitate. Secundar imobilizări 
şi/sau trombozelor venoase, poate să apară edemul 
piciorului afectat. Extinderea leziunii este evaluată cu 
ajutorul radiografiilor şi al tomografiilor computerizate. 


B. Fractura intertrohanteriană. Acest tip de fractură 
extracapsulară este, în general, consecința unei căderi din 
poziția ortostatică. Vîrsta medie a pacienților care suferă 
fracturi intertrohanteriene este de 66-76 de ani, raportul 
femei:bărbaţi fiind de 1,5:1 pînă la 8:1. Fracturile 
extracapsulare de şold sînt de 4 ori mai frecvente decât 
fracturile colului femural. 

Apare o durere severă, în zona inghinală, trohanteriană 
şi în coapsa medială, intensificată de trepidații sau de 


Supurația coapsei 
Perforaţia colonică retroperitoneală şi 
plexopatia lombosacrată 
Polimiozita infecțioasă 
Rabdomioliza şi mioglobinuria 
Sindromul complex de compartiment anterior 
şi posterior 
Fractura de stress a diafizei femurale 
încercările de mobilizare ale membrului inferior afectat. 
Piciorul poate avea o lungime normală, frecvent însă, este 
scurtat, extins şi rotat extern la 90%. Gradul de rotație 
externă este mai mare decît cel care însoţeşte fractura de 
col. În decursul următoarelor 48 de ore, pe tegumentele 
supraiacente apar echimoze şi tumefacție. Radiografia 
anteroposterioară, efectuată cu membrul inferior rotat 
intern, asigură o vizualizare mai bună a liniilor oblice de 
fractură. Radiografiile laterale sînt utile în depistarea 
fragmentelor posterioare de os fracturat, ca şi în determi- 
narea stablității fracturii. Fracturile intertrohanteriene sînt 
mai frecvente pe oasele osteoporotice, mai puţin frecvente 
pe cele cu osteomalacie şi rare pe oasele cu modificări de 
boală Paget. 


C. Fractura marelui trohanter. La adulți, o fractură 
cominutivă poate fi consecința unei lovituri directe aplicate 
marelui trohanter. La grupul de vîrstă 7-17 ani, contracția 
puternică a mușchiului abductor este capabilă să determine 
avulsia apofizei trohanteriene, cu deplasarea supero- 
posterioară a fragmentului afectat. Durerea laterală de şold 
este asociată cu sensibilitate dureroasă la nivelul marelui 
trohanter. Coapsa este menţinută în flexie. Diagnosticul 
este confirmat cu ajutorul radiografiilor. 

D. Fractura micului trohanter. Acest tip de fractură este 
frecventă la adulții tineri şi adolescenți. Durerea inghinală 
medială este asociată cu sensibilitatea dureroasă a 
triunghiului femural. Durerea este provocată sau 
intensificată de flexia coapsei împotriva unei rezistenţe. 
Semnul lui Ludloff (disfuncţia de psoas iliac) este pozitiv 
(pacientul în poziție şezîndă nu poate ridica de la pămînt 
membrului inferior afectat). Acest tip de fractură se 
datorează contracției forțate a mușchiului iliopsoas, 
provocînd avulsia micului trohanter. 


E. Fractura subtrohanteriană. Acest tip de fractură 
interesează regiunea situată între micul trohanter şi o linie 
transversală situată la o distanță de 5 cm de acesta. Cauza 
frecventă este reprezentată de traumatismele directe. 
Fractura subtrohanteriană poate fi o extensie a unei 
fracturi intertrohanteriene sau poate să apară ca o leziune 
independentă. Este întîlnită la persoanele vîrstnice, după 
o cădere, sau la adulţii tineri, după un impact foarte 
puternic. Semnele şi simptomele mimează fractura 
intertrohanteriană, fracturile subtrohanteriene cu localizare 
mai distală determinînd un tablou clinic similar cu fractura 
de diafiză femurală. Hemoragiile de la nivelul coapsei sînt 
masive, depăşind uneori un litru şi determinînd hipo- 
volemie şi şoc. Fractura este vizibilă radiologic. Pentru a 
se putea exclude o luxaţie de şold sau o fractură de pelvis, 
este necesar să se efectueze şi o radiografie de bazin. 


F. Fractura şi fractura-luxație acetabulară centrală. 
Fractura centrală cu luxaţie poate fi secundară aplicării 
unei forțe laterale, pe marele trohanter, cum se întîmplă în 
accidentele de motocicletă sau în căderi; aplicării unei forțe 
la nivelul femurului distal, cu coapsa în abducție; unei crize 
convulsive sau terapiei cu electroşocuri. 

Durerea inghinală şi de pe faţa laterală a şoldului este 
foarte severă, fiind intensificată de tentativele de mobilizare 
pasivă a coapsei. Poate fi prezentă o ușoară scurtare a 
membrului inferior implicat. Extinderea acestor fracturi 
este evaluată cu ajutorul radiografiilor de faţă, în incidență 
oblică internă şi oblică externă, ca şi cu ajutorul tomografiei 
computerizate. Leziunile de nerv sciatic sînt frecvent 
întîlnite în fracturile prin explozie sau sînt asociate 
fracturilor ramurilor pubiene sau fracturilor sacroiliace. 


G. Fracturile simfizei pubiene sau perisimfizare. 
Imediat după un traumatism minor (o cădere) sau la mai 
multe zile după acesta, apare o durere severă în şold sau 
în fosa inghinală. Durerea este intensificată de mobilizare, 
de sprijinirea pe membrele inferioare, de palparea 
pubisului sau de testul Patrick. Alte simptome sînt 
sensibilitatea la palpare, la nivelul fracturii pubiene şi 
apariţia, la acest nivel, a echimozelor cutanate. Fracturile 
perisimfizare apar, de regulă, la persoane mai vîrstnice, 
la debutul unei osteoporoze şi/sau al unei artrite 
reumatoide. Rezultatele inițiale ale radiografiilor sau ale 
tomografiilor computerizate pot fi negative. Dacă se 
efectuează radiografiile, cu 10-14 zile mai tîrziu, sau dacă 

se practică o scintigrafie osoasă cu Te”, este obiectivată 
linia de fractură de la nivelul unei ramuri pubiene sau 
adiacentă simfizei. 

Fracturile unilaterale ale ambelor ramuri pubiene sînt 
consecința accidentării unui pieton de către un autovehicul, 
a unui accident de motocicletă sau a unei căderi. Semnul 
Patrick este pozitiv, iar radiografiile certifică diagnosticul. 


H. Fractura prin impactare a colului femural. O răsucire 
bruscă a şoldului sau o cădere minoră pot fi urmate de 
instalarea unei dureri inghinale, pe faţa medială a coapsei 
şi, uneori, de şold, intensificate de mers sau de susținerea 
greutății corporale. Mobilizarea pasivă produce o durere 
minoră. Percuţia marelui trohanter este dureroasă. 
Radiografiile sînt, uneori, fals negative. Scintigrafiile, 
tomografiile computerizate sau studiile RMN sînt frecvent 
necesare pentru stabilirea diagnosticului. Radiografiile 
repetate după 10 zile, timp în care s-a evitat susținerea 
propriei greutăți pe membrul inferior afectat, pot detecta 
fracturile omise la evaluarea radiologică inițială. Este foarte 
important să se evitesusținerea propriei greutăți corporale, 
deoarece capetele osose fracturate se pot deplasa. Pacienţii 
cu durere laterală de şold şi fără o fractură dovedită au, 
probabil o contuzie severă de periost şi de os cortical. 


3. FRACTURILE PATOLOGICE ALE ȘOLDULUI 


După o răsucire bruscă sau după o cădere, apare brusc o 
durere resimțită inghinal şi/sau în regiunea trohanteriană. 
Unii pacienți relatează apariția bruscă a unui cracment 
dureros, localizat la nivelul şoldului sau de senzaţia pierderii 
controlului asupra membrului inferior. Radiografiile indică 
prezența fracturii şi a afecțiunii osoase de fond. Uneori, 
deplasarea şi sprijinul pe membrul inferior sînt posibile, dar 
însoţite de durere. 


A. Fracturile colului femural. Fractura de col femural 
poate să fie secundară osteoporozei postmenopauză sau 
senilă, osteomalaciei, bolii Paget, osteodistrofiei sau 
radioterapiei pelvine pentru un carcinom uterin sau ovarian. 
La pacienții iradiaţi, în aproximativ 40% din cazuri, 
fracturile sînt bilaterale. În plus, în acest context, durerea 
precede apariţia fracturii cu una pînă la două luni. Mobili- 
zarea şi sprijinul pe piciorul respectiv intensifică durerea. 
La examenul fizic, mişcările pasive de rotație a șoldului 
pot intensifica durerea. Radiografiile pacienților iradiaţi 
evidențiază o osteocondensare liniară transversală la nivelul 
colului femural, o linie de fractură parțială şi/sau apariția 
unei coxa vara (vizibilă pe o incidență anteroposterioară, 
fără ca din incidența laterală să se poată vizualiza vreo 
deplasare). Tumorile metastatice determină fracturi de col 
femural, cu durere de şold şi inghinală și cu pierderea 
capacităţii de deplasare sau de susținere a greutăţii corpo- 
rale. Diagnosticul este confirmat chirurgical sau printr-o 
biopsie aspirativă pe ac. Cancerele de sîn şi pulmonare 
metastazează cel mai frecvent la acest nivel, dar şi alte neo- 
plasme, cum ar fi cele renale, vezicale, colonice, de pros- 
tată, limfoamele şi mieloamele, pot da metastaze de şold. 

B. Fracturile inertrohanteriene şi ale diafizei femurale. 
Fracturile patologice se datorează, de obicei, unui carcinom 
metastatic (în 30-50% din cazuri) şi, rareori, unei tumori 
osoase primitive (condrosarcom, sarcom osteogenic sau 
tumoră cu celule gigante). Fracturi patologice mai pot pare 
şi în cadrul următoarelor afecțiuni: osteoporoza agravată 
de un tratament cortizonic, osteomalacia, boala Paget şi 
boala Gaucher. 


4. FRACTURILE PRIN SUPRASOLICITARE 


MECANICĂ ALE ŞOLDULUI ŞI BAZINULUI 


Fracturile de stres de la nivelul colului femural sau pubelui 
apar la atleți, la persoanele care fac jogging şi la tinerii 
recruți. Femeile prezintă au un risc mai mare de fracturi la 
nivelul ramurilor pubiene. Aceste leziuni par să se datoreze 
solicitărilor excesive din timpul antrenamentului. Fracturile 
de col femural şi de ramuri pubiene produc dureri surde în 
şold și în zona inghinală, intensificate de mobilizare şi de 
sprijinirea pe membrul inferior interesat. Este prezentă 
sensibilitatea locală, la palpare inghinală, iar durerea poate 
să apară și la nivelul șoldului, la limitele extreme ale testului 
de mobilizare pasivă. În 80% din cazuri, rezultatele 
radiografiilor efectuate la cîteva zile de la incident sînt 
negative. Dacă tratamentul este inițiat precoce, modificările 
radiologice pot să nu fie evidente. La tinerii recruți, 
simptomele debutează la 2-8 săptămîni de la începerea 


programului de instrucție. Scintigrafia osoasă stabileşte 


diagnosticul şi localizează fracturile. 

Modificările radiologice apar în etape. Iniţial, 
radiografiile de şold şi pelvis par normale, numai 
scintigrafiile oferind rezultate pozitive. După cîteva 
săptămîni, calusul (scleroza) care înglobează şi periostul 
este vizibil pe radiografie la nivelul zonei cu absorbţie 
maximă a izotopului radioactiv. Ulterior, poate să apară o 
fisură corticală care se lărgeşte și, dacă diagnosticul este 
eronat sau întîrziat, fractura se poate deplasa. La pacienții 
cu radiografii normale sau cu leziuni de scleroză, repausul 
la pat şi, apoi, utilizarea temporară a cîrjelor, la deplasare 
asigură dispariţia durerii şi vindecarea fracturii. La 
persoanele cu modificări radiologice mai importante (de 
exemplu, cu lărgirea liniei de fractură sau cu facturarea 
ambelor suprafețe corticale) este necesară intervenția 
chirurgicală. 


S. ARTRITA ACUTĂ DE ŞOLD LA ADULT 


A, Artrita septică. Se manifestă cu durere inghinală, 
trohanteriană și, uneori, pe fața anteromedială a coapsei, 
care debutează brusc sau progresiv. Frecvent, durerea 
iradiază în genunchi. Mersul, sprijinirea pe membrul 
inferior afectat sau orice altă mişcare declanşează sau 
intensifică durerea. În unele cazuri, durerea este foarte 
severă, pulsatilă şi persistentă în repaus, împiedicînd 
somnul. Se asociază febră şi frisoane, dar aceste manifestări 
sînt rare la persoanele cu infecție gonococică. Examenul 
obiectiv indică prezența semnelor de toxicitate sistemică 

” şi, în caz de artrită gonococică, se evidențiază pustule cu 


bază eritematoasă şi vezicule hemoragice localizate 
gambier. Mersul este antalgic, durerea fiind, uneori, prea 
intensă pentru ca sprijinul pe membrul afectat să fie posibil. 
În decubit dorsal, pacientul îşi menține membrul inferior 
în flecţie, abducţie sau adducție şi rotație externă. La nivelul 
regiunii inghinale, temperatura locală este crescută şi este 
prezentă sensibilitatea dureroasă. Amploarea mișcărilor 
este limitată de durere şi de spasmul muscular asociat. 
Modificările radiologice includ edemul țesuturilor moi de 
la nivelul planurilor adipoase ale șoldului şi osteoporoza 
capului femural. Eroziunile şi resorbția osoasă sînt semne 
tardive, iar dacă sînt prezente indică evoluția procesul 
patologic de cîteva luni. La scintigrafie, radionuclidul este 
hipercaptat de articulația femurală, dar acest aspect este 
nespecific şi nu poate diferenția o artrită septică de o 
osteomielită. RMN sau ecografiile confirmă eventuala 
prezență a unui revărsat la nivelul articulației șoldului. 
Artrocenteza acesteia este esențială pentru confirmarea 
diagnosticului de artrită septică. De multe ori, lichidul 
sinovial este tulbure sau chiar purulent. Numărul de 
leucocite variază între 20.000-450.000/mm?, cu o 
predominanță a polimorfonuclearelor (minimum 75%). 

Nivelurile glucozei în lichidul sinovial sînt scăzute (în 
50% din cazuri), iar concentrația proteinelor, scăzută. 
Infecția cu Neisseria gonorrhoeae este frecventă în cazul 
artritelor septice la bărbaţii activi sexual, mai tineri de 50 
de ani, dar acest germen provoacă rareori o monoartrită de 
şold şi afectează rar șoldul în contextul poliartritei specifice 
pe care o determină. Cel mai frecvent agent etiologic al 
artritelor septice de şold este Stafilococcus aureus. În 
anumite cazuri, s-au putut izola și tulpini de streptococi şi 
Haemophilus influenzae. Alte cauze rare sînt infecțiile cu 
tulpini de Pseudomonas (la persoanele care-şi administrea- 
ză droguri intravenos), de Sa/monella (la pacienţii cu 
siclemie), cu bacterii gram-negative (la persoanele cu 
infecții de tract urinar sau cu procese septice intra- 
abdominale) şi cu tulpini de  Brucella (la pacienţii care 
ingeră lapte sau brânză nepasteurizate, la turiştii care vin 
din zone endemice sau la persoanele care au un risc 
profesional de îmbolnăvire cu Brucella). Factorii de risc 
asociați cu artritele septice ale şoldului sînt: osteoartritele 
preexistente, artrita reumatoidă, guta, artropatia hemofilică, 
pseudoguta şi osteonecroza de şold, Artritele septice de 
şold sau cu alte localizări pot să apară şi în contextul 
neoplaziilor, al lupusului eritematos sistemic, cirozei, al 
insuficienței renale, malnutriţiei, diabetului sau în contextul 
administrării corticosteroizilor sau al altor medicamente 
imunosupresoare, Unele cazuri sînt secundare unei infecții 
adiacente de, cap femural sau de acetabul. Drenajul 
chirurgical sau pe ac al articulației şi antibioterapia 
intravenoasă au ca urmare rezoluția progresivă a infecţiei 
şi redau pacientului posibilitatea de a utiliza, fără durere şi 
la parametri normali, articulația şoldului. Întîrzierea 
diagnosticului poate determina o disfuncție permanentă a 
articulației şoldului. 

B. Boala acută a depozitelor:de pirofosfat de calciu. 
Se manifestă prin dureri spontane localizate inghinal și în 
zona trohanteriană, dureri la mobilizarea articulației 
şoldului şi la sprijinul pe membrul respectiv. Lichidul 
sinovial are o concentraţie crescută de polimorfonucleare 
şi de cristale de pirofosfat de calciu dihidrat. Pe radiografii, 
se poate observa condrocalcinoza genunchilor, a articulației 
pumnului şi a umerilor. 


C. Atacul de gută. Artropatia gutoasă a șoldului este 
greu de diferențiat de boala depunerilor de pirofosfat de 
calciu, cu excepția prezenţei unui nivel crescut de acid 
uric în ser şi a cristalelor de acid uric din lichidul sinovial. 
Ambele forme de artrite induse de cristale răspund rapid 
la administrarea de colchicină şi antiinflamatoare ne- 
steroidiene. 


D. Reumatismul articular acut. Această afecțiune se 
manifestă prin febră, poliartrită migratorie, noduli sub- 
cutanaţi şi prezența unui nivel crescut de antistreptolizină 
O, de antihialuronidază şi de antideoxiribonuclează sau a 
unui titru crescut sau/şi în creştere la testul Streptozim. 
Există leucocitoză şi VSH crescut. Umerii, şoldurile, 
pumnii, genunchii, coatele și articulațiile piciorului sînt 
afectate succesiv. Afecțiunea răspunde prompt la 
administrarea de aspirină. 


E. Poliartrita reumatoidă 


1, Poliartrita reumatoidă acută. Pacienţii cu această 
afecțiune pot avea o monoartrită de şold, cu durere 
inghinală, trohanteriană si, uneori pe fața medială a 
coapsei, intensificată sau precipitată de mers, de 
susținerea propriei greutăți sau de testul mobilizării la 
limită. Se palpează noduli subcutanați, iar factorul 
reumatoid este prezent în ser, În decursul primilor doi 
ani, apare redoarea matinală la nivelul articulației 
şoldului sau a altor articulaţii, interesarea artritică 
suplimentară a două sau mai multe zone articulare, 
poliartrita simetrică, interesarea degetelor şi a 
încheieturii miinii şi modificări radiologice articulare 
caracteristice aceste afecțiuni (de exemplu, osteopenia 
juxtaarticulară și leziunile erozive osoase). 


2. Poliartrita reumatoidă cronică asociată cu artrita 
acută neinfecţioasă (inflamatorie) a şoldului. Se 
instalează brusc durerea la nivelul unui şold. Aceasta 
este suficient de severă încît să împiedice susținerea 
propriei greutății a corpului de către şold. Se constată 
prezența febrei. Şi alte articulații pot fi afectate, 
devenind dureroase și edemaţiate. Lichidul sinovial 
conţine între 26.000-71.000 celule/mm5, cu predomi- 
nența polimorfonuclearelor, dar rezultatele frotiurilor 
Gram şi ale culturilor sînt negative. Afecțiunea răspunde 
prompt la injectarea intraarticulară de corticosteroid. 


F. Osteomul  osteoid. Un osteom osteoid adiacent 
articulației şoldului produce o sinovită, cu febră, durere 
inghinală şi trohanteriană, cu diminuarea gradului de 

mobilitate a articulației, cu contractură musculară la nivelul 
coapsei şi cu durere precipitată de mers sau alergare. Este 
caracteristică durerea nocturnă, calmată în mod spectaculos 
de administrarea de acid acetilsalicilic, Radiografiile arată 
prezența unui nidus juxtaarticular, înconjurat de o zonă de 
osteoscleroză. Pentru un diagnostic cert necesară efectuarea 
unei tomografii computerizate. Se impune excizia 
chirurgicală. 


G. Sindromul Reiter. Această afecțiune debutează cu 
disurie şi cu apariția unei secreţii uretrale, cu conjunctivită 
sau iridociclită sau cu o boală diareică. Artrita asimetrică 
afectează şoldurile, genunchii, umerii, coatele și articulațiile 
pumnilor. Leziunile cutaneomucoase sînt reprezentate de 
balanita circinată şi de keratodermia blenoragică. Evoluția 


„este acută, iar simptomatologia răspunde la antiinflamatoa- 


rele nesteroidiene, dar nu şi la administrarea de antibiotice. 


SINOVITA ACUTĂ A ŞOLDULUI LA COPII ȘI 
ADOLESCENȚI 


Artritele septice, reumatismul articular acut, artrita 
reumatoidă monoarticulară şi osteomul osteoid juxta- 
articular apar şi la aceste grupe de vîrstă. În acest subcapitol, 
însă, se vor discuta doar entitățile patologice întîlnite la 
pacienții care au mai puţin de 18 ani. 


A, Sinovita tranzitorie de şold. Această afecțiune apare 
frecvent între 3 şi 10 ani, dar au fost raportate cazuri şi la 
sugarii de 3 luni sau la copiii de 15 ani. Raportul băieţi:fete 
este de 2:1 pînă la 4;1. Este cea mai frecventă cauză de 
durere de şold la copii şi adolescenți. Durerea inghinală și 
pe faţa anterioară a coapsei se instalează brusc, fiind însoțită 
de claudicaţie şi febră. Febra variază între 36-40C, cu o 
medie de 37,7%C. Numărul de leucocite este cuprins între 
3.300-28.000 celule/mm:, 88% din pacienţi avînd un număr 
normal de leucocite. Radiografiile evidențiază tumefacția 
articulației (la 25% din cazuri), edemul țesuturilor moi (în 
4% din cazuri) şi lărgirea spaţiului articular medial (în 3% 
din cazuri), dar în cele mai multe cazuri (68%) nu se 
constată prezența vreunei modificări patologice. Scinti- 
grafiile cu Tc*m au fost normale, în 53% din cazurile luate 
în studiu. Lichidul sinovial este rareori aspirat. În cazurile 
cu artrocenteză efectuată cu succes, exsudatul este seros sau 
serosanguinolent, conţine un număr mic de leucocite, iar 
culturile sînt negative. Simptomele acute se rezolvă în cîteva 
zile sau săptămîni. Durerea severă şi contracturile muscu- 
lare pot reclama spitalizare, utilizarea tracțiunii Buck și a 
opioidelor. Este necesară supravegherea clinică a acestor 
pacienți, deoarece un mic procent dintre ei dezvoltă ulterior 
o afecțiune specifică, cum ar fi poliartrita reumatoidă 
juvenilă, osteomul osteoid sau boala Legg-Calve-Perthes. 


B. Poliartrita reumatoidă juvenilă a şoldului. Această 
afecţiune se poate manifesta ca o poliartrită (cel puţin cinci 
articulaţii sînt afectate), oligoartrită (cel mult patru 
articulaţii sînt afectate) sau ca o afecțiune sistemică febrilă, 
însoțită de erupție cutanată. 

Poliartrita acută afectează genunchii, şoldurile, coatele 
şi mîinile. Coxartita determină durere inghinală și trohante- 
riană, intensificată sau precipitată de mers şi de testarea 
mobilității maxime în articulația respectivă. Durerile 
cervicale posterioare sau toracale se datorează afectării 
articulaţiilor intervertebrale. Manifestările sistemice includ 
subfebrilitatea, limfadenopatia și hepatosplenomegalia. La 
pacienții cu poliartrită, apare, uneori, o erupție caracteristi- 
că, eritematoasă, morbiliformă, maculară, la nivelul 
trunchiului şi al extremităților, Factorul reumatoid. este 
prezent la numai 10% din pacienți, iar anticorpii anti- 
nucleari, în 40% din cazuri. Oligoartrita apare la mai puțin 
de 33% din bolnavi, interesînd frecvent genunchii şi rareori 
şoldul. În absenţa artritei, în 10-15% din cazuri, se manifes- 
tă prin anumite semne sistemice: astenie, stare generală 
alterată, anorexie, febră înaltă, erupție cutanată, hepato- 
splenomegalie şi limfadenopatie. Leziunile cutanate sînt 
evidențiate prin frecarea tegumentului (semnul lui Koebner), 
o baie caldă sau de emoțiile puternice. Ele sînt tranzitorii 
şi apar în pusee succesive, Uneori se constatată tenosinovita 
tendoanelor extensorilor mîinii, a tendoanelor de la nivelul 
gleznei şi piciorului. În 10% din cazuri, apar noduli 
subcutanați. Poliartrita reumatoidă juvenilă debutează cel 
mai frecvent la grupul de vîrstă 1-3 ani, dar pot să apară 
cazuri pe toată durata copilăriei sau chiar în adolescență. 
Diagnosticul acestei boli impune excluderea altor tipuri 
de artrită întîlnite la copii şi tineri, cum ar fi: lupusul 
eritematos sistemic şi spondilita anchilozantă juvenilă. 


C. Boala Legg-Calvâ-Perthes. Durerile inghinale, de pe 
fața anteromedială a coapsei şi, uneori, de la nivelul 
genunchilor, sînt însoțite de un mers şchiopătat, antalgic. 
Balansul bazinului în timpul mersului este limitat şi 
lungimea pasului este scurtată. Cu pacientul în decubit 
dorsal, se poate constata că piciorul afectat este mai scurt, 
aspect care persistă şi după o abducție de aproximativ 200, 
urmată de revenirea la poziţia inițială. Pacientul stă cu 
coapsa flectată, în abducţie şi rotație externă. Modificările 
radiologice precoce includ tumefierea capsulei articulare 
a şoldului, o leziune osteopenică rotundă pe metafiza 
medială a gîtului femural, o epifiză de cap femural mică şi 
îngroşarea cartilajului articular (lărgirea spațiului articular), 
aspecte care sugerează o subluxație de şold (semnul lui 
Waldenstrom). Apare o creştere a densității osoase în 
regiunea necrotică a capului femural şi o bandă osteopenică 
metafizară. Semnul semilunei este reprezentat de o linie 
radiotransparentă, localizată sub suprafața articulației a 
cărei semnificaţie este de fractură a osului necrotic 
subcondral. RMN evidențiază semne precoce de necroză, 
la pacienții cu această afecţiune. Unii dintre aceştia prezintă 
iniţial, un tablou clinic identic cu cel de sinovită tranzitorie 
de şold, dar pot fi diagnosticaţi corect, prin monitorizare 
în dinamică, clinică şi radiologică. Alte situaţii patologice 
care pretează la confuzii cu boala Perthes unilaterală sînt: 
boala Gaucher, osteomielita, hemofilia, granulomul 
eozinofilic de cap femural şi limfomul. 





513 


D. Epifizioliza acută a capului femural. Epifizioza acută 
a capului femural determină durere inghinală şi pe fața antero- 
medială a coapsei. Mersul sau susținerea:propriei greutății 
produc sau intensifică durerea. Piciorul afectat este în rotație 
externă. Dacă se efectuează manevra Lasăgue, se obține o 
rotație externă a articulației șoldului: Cînd pacientul stă în 
şezut, coapsa este menținută în adducție și rotație externă, 
determinînd membrul inferior afectat să încrucişeze membrul 
sănătos. Rotaţia internă şi abducția coapsei sînt limitate. Se 
constată sensibilitate locală la palpare, în regiunile inghinală 
şi trohanteriană, iar în cazurile foarte grave, articulația 
şoldului nu mai poate fi mobilizată. 

Radiografiile arată deplasarea epifizei, față de axul 
normal, într-o direcție vară sau posterioară. Deplasarea în 
valg este rar întâlnită. Radiografiile șoldului și pelvisului 
efectuate în incidență anteroposterioară, cu şoldurile 
menținute în „poziția broaştei“ (incidență Lowenstein) sau 
în incidenţă laterală facilitează diagnosticul. În epifizioza 
acută, nu apar modificări reactive sau de remodelare la 
nivelul metafizei. În afectarea subacută, metafiza este 
rotunjită (în regiunea anterosuperioară) şi se constată 
unproces de neoformație osoasă la nivelul marginii 
posteroinferioare. Radiotransparența metafizei, subiacentă 
cartilajelor de creştere, reprezintă dovada existenţei unui 
proces patologic cu evoluție cronică. Această afecțiune 
apare la grupa de vîrstă 10-16 ani şi este mai frecventă la 
băieți (raportul băieţi:fete este de 2,5:1). Aproximativ 75% 
din copiii cu această afecțiune depășesc a noua percentilă 
referitoare la greutate, raportată la vîrsta osoasă pe care o 
prezintă. Pînă la 50% sînt la nivelul sau peste cea de-a 97-a 
percentilă de înălțime. Cele mai multe cazuri au caracter 
idiopatic, dar unele sînt secundare unor boli endocrine (de 
exemplu: hipopituitarism, hipotiroidie, hiperparatiroidie), 
unui neoplasm, unei osteodistrofii renale, iradierii sau unor 
displazii ale scheletului. Numeroase cazuri debutează după 
un puseu recent de creştere, iar anumite cazuri acute se 
asociază cu un traumatism minor. 


E. Osteomielita pubiană. Se manifestă prin febră şi durere 
trohanteriană şi/sau inghinală. Frecvent, există o amplitu- 
dine suficient de mare a mişcărilor care pot fi efectuate 
fără durere din articulația şoldului, în timp ce mobilizarea 
activă sau trepidaţiile determină o durere inghinală sau 
laterală de şold. VSH-ul este crescut. Ecografia evidenţiază 
lipsa lichidului la nivelul articulației șoldului. Scintigrafia 
indică localizarea procesului septic la nivelul pubelui şi 
lărgirea simfizei pubiene. Biopsia osoasă și culturile 
efectuate din fragmentele prelevate pot fi necesare în scopul 
stabilirii unui diagnostic precis şi al instituirii antibio- 
terapiei țintite. 


7. OSTEONECROZA ASEPTICĂ A CAPULUI 


FEMURAL 


Durerea este, localizată inghinal, pe fața anteromedială a 
coapsei şi/sau în regiunea laterală a şoldului, putînd fi 
resimţită și la nivelul genunchiului. Iniţial, aceasta apare 

în timpul mersului, alergării sau la susținerea propriei 
greutăți. Febra, frisoanele, VSH-ul crescut şi leucocitoza 
nu sînt prezente. Percuția cu pumnul a ariei trohanteriene 
relevă prezența sensibilităţii, iar la mobilizarea în poziţii 
extreme a articulației şoldului se declanşează durerea. 
Radiografiile sînt normale în decursul primelor săptămîni 
sau luni de evoluţie, dar RMN-ul și scintigrafiile osoase 
sînt pozitive chiar și în stadiile precoce. 

Cea mai precoce modificare pe RMN este o bandă 
omogenă cu intensitate joasă a semnalului situată în 
porțiunea anterosuperioară a capului femural, la o secvență 
T,. Secvența T, evidenţiază un semnal înalt în aria de 
intensitate scăzută, reprezentînd țesutul de granulaţie 
hipervascularizat. În cazurile avansate, intensități scăzute 
ale semnalului apar atît în secvențele T, cît şi în T,, la 
nivelul capului femural (dovada fibrozei). În anumite cazuri 
precoce, semnalele de intensitate joasă de pe T, sînt asociate 
cu o intensitate mare a semnalului “localizată în aceeaşi 
arie, dar pe o T, (datorată edemului măduvei osoase). 
Radiografiile nu evidențiază modificările ischemice, fiind, 
frecvent normale (în stadiul I), în situaţii în care examenul 
RMN sau scintigrafic demonstrează prezența procesului 
patologic: În stadiul II radiografiile indică o arie osteolitică 
la nivelul capului femural, cu un lizereu osteoselerotic, o 
scleroză subcondrală şi, uneori, cu formarea unor chisturi. 
Modificările -stadiului III includ prezenţa imaginii de 
semilună radiotransparentă, paralel cu suprafaţa articulației, 
datorată fracturii osului necrotic subcondral. În stadiul IV 
există tumefierea capului femural, fără îngustarea spațiului 
articular, iar în stadiul V, alături de tumefiere, se constată 
şi îngustarea spațiului articular şi/sau interesarea 
acetabulului. ] 

Majoritatea pacienților cu necroză aseptică de cap 
femural au urmat un tratament cortizonic, sînt alcoolici 
sau au o afecțiune de fond idiopatică. Lista afecțiunilor 
asociate este prezentată în tabelul 44-1. Osteonecroza 
netraumatică este bilaterală în 60% din cazuri. Excizia 
chirurgicală a masei centrale de ţesut necrotic de la nivelul 
capului femural ameliorează durerea şi previne evoluția 
bolii. Examenul anatomopatologic al țesuturilor excizate 
va confirma diagnosticul de osteonecroză. 


8. AFECȚIUNILE MUŞCHIULUI ILIOPSOAS 


A. Bursita de iliopsoas (bursita iliopectinee). Durerea 
este localizată în regiunea inghinală, distal de ligamentul 
inghinal. Este intensificată de mers şi de extinderea activă 
sau pasivă a articulației şoldului. În zona inghinală, se poate 
palpa o formaţiune sensibilă. Chiar şi la pacienții la care 
nu se palpează această formațiune, sensibilitatea dureroasă 
este prezentă şi localizată într-o arie situată la 2 cm lateral 
de pulsul femural, dedesubtul ligamentului inghinal. Dacă 
formațiunea inghinală există, diagnosticul este confirmat 
prin tomografia computerizată. Puncţia aspirativă a leziunii 
şi injectarea locală de lidocaină şi a unui corticosteroid 
conduc la remisiunea simptomatologiei. Pacienţii la care 
masa inghinală nu este palpabilă se vindecă prin injectarea 


Partea a IX-a DUREREA ACUTĂ A MEMBRELOR INFERIOARE 


Tabelul 44-1 
OSTEONECROZA ASEPTICĂ DE CAP 
FEMURAL: AFECŢIUNI ASOCIATE 





TRAUMATISME 


Fractura de col femural 

Fractura sau luxaţia de șold 

Traumatismele de șold fără fractură 

Manipularea chiropractică şi intervenţiile chirurgicale ale șoldului 


AFECŢIUNI NETRAUMATICE 


Administrarea de corticosteroizi 

Siclemia, tara de siclemie, boala siclemie-talasemie, boala 
siclemie-hemoglobină C 

Boala de cheson (scufundători sau muncitorii din tuneluri) 

Expunerea la altitudini înalte 

Boala Gaucher 

Guta 

Iradierea 

Boala Fabry 

Sarcina | 

Boala Cushing 

Tumorile localizate în regiunea șoldului 

Bolile cronice de ficat 

Pancreatitele 

Lupusul eritematos sistemic 

Afecţiunile vasculo-ocluzive (vasculite şi coagulopatii) 

Psoriazis : 

Osteonecroza idiopatică 


AFECŢIUNI NETRAUMATICE LA COPII ȘI ADULȚI 


Boala Legg-Calve-Perthes 
Epifizioza capului femural și plasarea greşită a unei tije metalice 
sau manipularea chirurgicală traumatizantă 


a —————— 


lidocainei şi a corticosteroidului în zona dureroasă. Anumiți 
pacienţi cu bursită de iliopsoas prezintă modificări 
radiologice caracteristice artritei reumatoide, osteoartritei, 
sau condromatozei sinoviale a șoldului. Alte manifestări 
ale bursitei sînt: edemul pufos (prin compresie venoasă) şi 
edemul cartonat (edem limfatic), ipsilaterale; polakiuria 
consecutivă extinderii intrapelviene a bursei hipertrofiate 
care comprimă vezica urinară; simularea unui anevrism 
de arteră femurală prin transmiterea pulsațiilor arteriale 
prin intermediul bursei sinoviale pline cu lichid. 


B. Tendinita de iliopsoas. Pacienţii acuză o durere 
localizată inghinal şi pe faţa anteromedială a coapsei, 
intensificată de mers şi de extinderea coapsei. Sensibilitatea 
maximă apare la 2 cm lateral de pulsul femural, subiacent 
ligamentului inghinal. Rotaţia externă pasivă a coapsei 
extinse intensifică durerea. Infiltraţiile cu lidocaină şi 
metilprednisolon ale ariei dureroase asigură ameliorarea 
imediată şi, uneori, permanentă a durerii. 


C. Abcesele mușchiului iliopsoas. Febra, frisoanele şi 
starea generală alterată sînt însoțite de durere, localizată 
în fosa inghinală, în coapsa anterosuperioară şi, uneori, în 
fosa iliacă. În fosa inghinală şi, uneori, în fosa iliacă, se 
poate palpa o formaţiune sensibilă. Membrul inferior 
ipsilateral este menținut în flexie, abducţie şi rotație externă. 

Semnul psoasului este pozitiv sau pacientul refuză să 
extindă complet genunchiul și coapsa. Pacientul mai poate 
prezenta scolioză, anemie şi scădere ponderală. Abcesul 
de psoas poate fi primar, rezultat prin diseminarea 
hematogenă a unei infecții distale. Cele mai multe cazuri 
sînt secundare unei afecțiuni gastrointestinale (boală Crohn, 
apendicită, carcinom colonic, diverticulită colonică, 
perforație intestinală sau boală pancreatică). Osteomielita 
vertebrelor lombare sau a T12 (determinată de micro- 
organisme piogene sau de Mycobacterium tuberculosis), 
empiemul, abcesul perinefretic, ectopia ureterală cu 
obstrucţie sau un hematom retroperitoneal infectat pot, de 
asemenea, fi la originea unui abces de iliopsoas. Examenul 
CT vizualizează flegmonul (lărgirea generalizată a 
psoasului) sau o colecţie lichidiană cu densitate scăzută 
(abcesul). Drenajul chirurgical și antibioterapia intra- 
venoasă conduc la vindecare. 

Complicaţiile sînt reprezentate de edemul membrului 
ipsilateral, datorat compresei venelor iliace, hidroureterul 
şi hidronefroza ipsilaterale şi formarea unei fistule cutanate 
în regiunea inghinală. 


9. NEUROPATIA FEMURALĂ 


Compresia nervului femural în regiunea superioară a 
coapsei provoacă durere inghinală, exacerbată de extensia 
activă sau pasivă a coapsei. Durerea, paresteziile şi 
anestezia parțială interesează feţele anterioară şi antero- 
medială ale coapsei. Cazurile severe se însoțesc de 
hipotonia şi atrofia mușchiului cvadriceps. Rareori, 
durerea, paresteziile şi hipoesteziile interesează gamba, pe 
fața anteromedială, adiacentă venei safene mari. Etiologia 
neuropatiei femurale include: sechestrarea nervului în aria 
inghinală, consecutivă unei cicatrici, o hernie inghinală 
sau femurală sau un pseudoanevrism al arterei femurale, 
secundar cateterizării acestei artere. O injecție intramuscu- 
lară pe fața anterioară a coapsei poate leza în mod direct 
nervul. Leziunile neoplazice pelvine, o tumoră sau un 
hematom retroperitoneal sau compresia exercitată de un 
depărtător în timpul unei intervenții chirurgicale pe micul 
bazin pot interesa porţiunea intraabdominală a nervului. 
Diabetul zaharat reprezintă o cauză frecventă de 
neuropatie femurală. Unele cazuri se datorează comprimării 
nervului de către un abces de iliopsoas sau de o bursă de 
iliopsoas destinsă. Neuropatia femurală poate fi idiopatică. 


10. TROMBOZA VENELOR ILIOFEMURALE 


Durerea este localizată inghinal, pe fața anterioară a coapsei 
şi, uneori, în fosa iliacă ipsilaterală, Edemul şi paloarea 
membrului inferior ipsilateral, care se extind de la nivelul 
labei piciorului, pînă în fosa inghinală, sînt asociate, de 
obicei, durerii. Este posibilă apariția distensiei venelor 
superficiale în fosa inghinală sau în zona suprapubiannă. 
Medial de artera femurală există o zonă de sensibilitate 
dureroasă şi se poate palpa o coardă vaculară dură. 
Tromboza iliofemurală a fost denumită şi „piciorul de 

lapte“, atunci cînd apare postpartum sau ,„phlgmasia alba 
dolens“, cînd succede chirurgiei obstetricale sau a altor 
organe. Tromboza este: localizată, de regulă, în venele 
iliofemurale şi femurale superficiale. 

Progresia afectării este semnalată de cianozarea şi răcirea 
membrului interesat, ca şi de debridarea tegumentelor 
necrotice. Apar bule hemoragice. Acest tip de tromboză 
iliofemurală afectează, probabil, toate'căile venoase majore 
ale piciorului, fiind denumită „phlegmasia cerulea dolens“. 

Un studiu cantitativ al frecvenţei factorilor de risc, 
semnelor şi simptomelor întîlnite în trombozele venelor 
profunde proximale a identificat o asociere semnificativă 
cu cinci entități specifice: imobilizarea recentă (41%), 
cancerul (20%), febra (16%), edemațierea supraiacentă 
genunchiului (50%) şi edemaţierea subiacentă genunchiu- 
lui (86%). Pacienţii care prezintă edeme atît supraiacent 
cît şi subiacent genunchiului au o incidenţă a trombozelor 
venoase profunde proximale de 46%. Venografiile realizate 
la pacienții cu una sau mai multe entități patologice din 
cele cinci descrise mai sus au omis numai 3% din cazurile 
cu tromboze venoase profunde proximale. Trombozele 
venoase profunde sînt diagnosticate cu ajutorul ecografiei 
Doppler, care poate detecta absenţa fluxului sanguin venos 
spontan, prezența modelelor de velocitate de flux continuu 
fără variaţii în funcţie de fazele respiratorii şi/sau 
diminuarea fluxului odată cu realizarea compresiei venoase. 
Acuratețea acestei metode (sensibilitate 76-96%; 
specificitate 84-100%) depinde de îndemînarea şi 
experiența examinatorului. 

Pletismografia de impedanță (PGI) înregistrează o 
scădere a capacitanţei la compresia cu manşetă a coapsei 
(obișnuita creştere a fluxului sanguin în membrul inferior 
este limitată după umflarea manşetei tensiometrului, 
datorită trombozei venoase) şi o scădere a ratei debitului 
venos în decursul primelor 3 secunde de la înlăturarea 
compresiei prin manșetă. Studiile PGI seriate se pot utiliza 
pentru confirmarea diagnosticului de tromboză venoasă 
profundă proximală, atunci cînd studiile PGI inițiale sînt 
negative sau echivoce. PGI are o acuratețe de aproape 100% 
în diagnosticarea trombozelor venoase proximale. 
Acurateţea PGI este mai mică în cazul prezenţei unei 
insuficiențe cardiace drepte sau în cursul ventilației 
mecanice. Hipervolemia poate determina bilateral rezultate 
fals-pozitive. 

Ecografia bidimensională este utilizată pentru depistarea 
trombilor venoşi proximali. Compresibilitatea venoasă 
indică permeabilitatea vaselor şi absenţa trombilor. Trombii 
intraluminali şi imposibilitatea de a comprima un segment 
de venă proximală reprezintă criterii de diagnostic pentru 
tromboza, venoasă, Trombii formaţi acut sau cronic sînt 
diferenţiați pe baza caracteristicilor observate prin această 
metodă ecografică. Ecografia bidimensională are, pentru 
diagnosticarea trombozelor femurale sau poplitee, o 
sensibilitate de 100% şi o specificitate de 99%. Sensibilita- 
tea pentru depistarea trombilor de la nivelul venelor gambei 
este de numai 36%. Venografia rămîne „procedura standard 

de aur“ în diagnosticarea trombozelor venoase proximale 
sau distale ale membrelor inferioare. 

Rezultatele pozitive obținute prin PGI sau ecografia 
bidimensională sînt suficiente pentru inițierea tratamentului 
anticoagulant. Un studiu PGI echivoc trebuie clarificat 
ecografic sau venografic. Un studiu PGI negativ, în 
prezența unui tablou clinic tipic pentru o ocluzie venoasă 
proximală, este indicație pentru efectuarea unor pletismo- 
grafii seriate, la intervale de 2-3 zile sau pentru realizarea 
imediată a unei ecografii bidimensionale sau a unei 
venografii. 


11. HERNIA INGHINALĂ SAU FEMURALĂ 


A. Hernia acută inghinală sau femurală. Hernia 
inghinală se manifestă ca o formaţiune tumorală, moderat 
dureroasă şi sensibilă la palpare, care apare în urma ridicării 
unor greutăți sau a efectuării altor eforturi fizice intense. 
Regiunea inghinală este dureroasă şi sensibilă pentru mai 
multe zile. Durerea este intensificată de ortostatism şi de 
manevra Valsalva și este ameliorată de clinostatism. 
Pacienţii cu hernie femurală prezintă, de regulă, o 
formaţiune tumorală localizată dedesubtul ligamentului 
inghinal, în regiunea. marilor vase femurale. Multe hernii 
inghinale. şi femurale se manifestă sub forma, unor 
formaţiuni vizibile în ortostatism, localizate inghinal, 
femural, intrascrotal sau deasupra inelului inghinal extern, 
în canalul inghinal. Anumite hernii determină doar durere 
inghinală persistentă, ameliorată de clinostatism, putînd 
rămîne nedetectate la examenul fizic. Asemenea hernii sînt 
diagnosticate printr-o herniografie cu substanță de contrast. 
Reparaţia chirurgicală rezolvă întreaga simptomatologie. 


B. Încarcerearea sau strangularea. Încarcerarea şi . 


strangularea unei hernii inghinale sau femurale provoacă 
durere locală și determină apariția unei mase ireductibile, 
sensibile, localizate deasupra (hernia inghinală) sau 
dedesubtul (hernia femurală) ligamentului inghinal. Dacă 
în sacul herniar sînt prinse anse intestinale, apar semnele 
clasice de ocluzie intestinală: greață, vărsături, durere 
colicativă abdominală şi distensie abdominală. Explorarea 
chirurgicală este necesară pentru prevenirea necrozei 
intestinale şi a peritonitei septice cu potențial letal. 
Intervenţia chirurgicală permite, uneori, recuperarea 
anselor strangulate, evitîndu-se rezecţiile intestinale. 

În timpul intervenţiei, se deschide sacul herniar, 
conţinutul sacului fiind examinat din punct de vedere al 
viabilității, apoi reințrodus în cavitatea peritoneală, după 
care defectul herniar este reparat. 


12. LIMFADENITA INGHINALĂ SAU FEMURALĂ 


A. Celulitele, Tegumentele piciorului şi gambei devin 
dureroase spontan şi la palpare, eritematoase şi calde. 
Marginea superioară a ariei eritematoase este neregulată 
şi se extinde proximal, fără să proemine deasupra tegumen- 
telor sănătoase, dar este posibilă prezența indurației şi a 

edemului distal, în zona eritematoasă. Tracturi limfangitice 
roşii sau roz, sensibile, se extind către coapsă şi se constată 
durere inghinală sau femurală, asociată cu adenopatie 
dureroasă şi voluminoasă. Ocazional, în centrul ariilor 
eritematoase apar colecții purulente, bule și purpură. Local, 
tegumentele au o temperatură ușor sau moderat crescută. 
Principalii agenţi etiologici ai celulitei sînt Streptococcus 
pyogenes sau Stafilococcus aureus, dar Streptococul 
sanguis, bacilii gram negativi sau bacteriile anaerobe pot 
fi şi ele izolate în culturile realizate din lichidul extras de 
la nivelul marginilor eritematoase ale leziunilor. Această 
tehnică are sensibilitate mică (5-20%) şi nu este recoman- 
dată în mod curent pentru diagnosticul bacteriologic al 
etiologiei celulitelor. Celulita şi adenopatia inghinală 
dureroasă răspund în decurs de 24-72 de ore la administra- 
rea intravenoasă de nafcilină sau de vancomicină. Celulita 
peretelui abdominal sau peritoneală determină o limf- 
adenită dureroasă şi sensibilă la nivel inghinal. 


B. Piodermitele. Un abces al tegumentelor piciorului, 
gambei sau coapsei determină. apariţia eritemului şi 
edemului în zonele adiacente, a limfangitei ascendente şi 
a limfadenitei inghinale şi/sau femurale, ipsilaterale, 
dureroase şi sensibile. Piodermita răspunde la antibio- 
terapie şi la drenarea abceselor. Un abces al peretelui 
abdominal inferior sau al perineului determină şi el 
limfadenită inghinală şi/sau femurală dureroasă, uni sau 
bilaterală. 


C. Infecţiile specifice 


1. Celulita produsă de Vibrio vulnificus. O leziune a 
membrului inferior, apărută în timpul unei băi în mare 
sau ocean sau contaminarea unei leziuni preexistente 
în decursul imersiei piciorului în apă sărată contaminată 
determină o celulită asociată cu fasceită sau miozită. 
Celulita intens eritematoasă şi edematoasă este, uneori, 
asociată cu prezența de bule hemoragice şi a limfadeno- 
patiei inghinale și/sau femurale, dureroase spontan şi 
la palpare. Bulele se sparg, lăsînd în urmă ulceraţii 
necrotice. Lichidul aspirat de la nivelul unei bule arată, 
după colorarea Gram, prezența unor bacili gram-nega- 
tivi curbați, iar prin culturi se izolează Vibrio vulnificus. 
Debridarea chirurgicală şi administrarea de doxiciclină 
vor duce la vindecarea acestei afecțiuni cu potențial 
letal. 


2. Celulita produsă de Aeromonas hydrofila. Acest 
microorganism trăieşte în apele dulci şi poate determina 
o celulită acută, însoțită de limfadenită femurală şi/sau 
inghinală, secundar lezării piciorului aflat în imersie 
într-un lac, iaz sau rîu. 


3. Ciuma bubonică (Yersinia pestis). Boala debutează 
acut, cu febră, frisoane, stare generală alterată şi 
prostraţie. Într-una sau în ambele regiuni femurale, sau, 
mai rar, în fosele inghinale, apare o formaţiune sensibilă, 
dureroasă de 1-10 cm diametru. Mobilizarea piciorului 

este dificilă, deoarece aceasta intensifică durerea. 
Tegumentele supraiacente sînt eritematoase, edematoase 
și calde. Bubonul are un aspect de formaţiune netedă, 
uniformă şi ovoidală sau de ciorchine neregulat de 
ganglioni hipertrofici cu dimensiuni variabile. Febra, 
tahicardia şi hipotensiunea sînt manifestări frecvente. 
Se constată hepatosplenomegalie dureroasă. Leziunile 
cutanate, cu excepţia ciupiturilor de purici, localizate 
la nivelul membrului inferior sau al abdomenului, sînt 
rare, aproximativ 25% din pacienți prezentînd pustule, 
vezicule, papule sau mici escare la nivelul ciupiturii de 
purice. Pe măsură ce boala evoluează, apar purpura şi 
necrozele cutanate. Ciuma bubonică apare în New 
Mexico, Arizona, Colorado, Utah, California, ca şi în 
America de Sud, Africa sau în Asia de Sud-Est. 
Diagnosticul este confirmat de frotiurile Gram şi 
culturile. realizate. din aspiratul obţinut din bubon. 
Hemoculturile sînt pozitive. Tratamentul cu strepto- 
micină rezolvă rapid febra și adenopatiile. 


4. Tularemia ulcero-ganglionară (Francisella 
tularemis). Infecția secundară ciupiturii de căpuşă 
afectează cel mai frecvent piciorul. În peste 50% din 
cazuri, apare o ulcerație cutanată pe membrul inferior 
sau în aria perineului. În cazurile secundare contactului 
cu iepurii contaminaţi, ulceraţiile perineale şi ale 
membrelor inferioare sînt rare. Limfadenopatia 
inghinală și/sau femurală, dureroasă spontan şi la 
palpare, apare proximal de ulcerația tegumentară. Se 
asociază febra, frisoanele, starea generală alterată şi 
astenia. Pneumonia şi pleurezia apar în 10-15% din 
formele ulceroganglionare, apariția acestor complicații 
fiind semnalată de tuse, dispnee şi de durerea pleurală. 
Diagnosticul este rareori confirmat de frotiurile Gram 
sau de culturile din spută, din exsudatul ulcerațiilor sau 
din aspiratul ganglionar. Majoritatea cazurilor sînt 
diagnosticate prin teste serologice. La persoanele cu 
infecție acută sau în antecedente, titrurile anticorpilor 
antitularemici obținuți prin aglutinarea pe tub sau prin 
microaglutinare depăşesc 1:160. Diagnosticul precoce, 
util pentru a permite iniţierea terapiei, se pune exclusiv 
pe semnele clinice, deoarece titrurile anticorpilor serici 
cresc abia după 7-14 zile. Tratamentul cu streptomicină 
sau cu gentamicină duce la rezoluția simptomatologiei. 


5. Boala ghearelor de pisică. Se constată prezența 
leziunilor de inoculare (zgîrieturi de pisică) la nivelul 


membrului inferior. La 3-10 zile de la apariţia leziunilor, . 


în aceeași zonă apare o'papulă sau o pustulă. În 25% 
din cazuri sînt prezente subfebrilitatea, astenia, 
fatigabilitatea și starea generală alterată. Ganglionii 
inghinali sau femurali se hipertrofiază şi devin dureroşi 
şi sensibili. În 50% din cazuri, există un singur ganglion 
hipertrofiat, iar în 20% din cazuri, apare poliadenopatia. 
În 50% din cazuri, ganglionii supurează. Biopsia 
ganglionară demonstrează prezența abceselor stelate, 
cu centre necrotice, înconjurate de celule epitelioide. 

La nivelul ganglionilor, în celulele endoteliale şi în 
macrofagele situate de-a lungul sinusurilor se observă 
bacili mici, pleiomorfi, gram-negativi. Impregnarea 
argintică Warthin-Starrey confirmă prezența acestor 
microorganisme. Culturile şi frotiurile Gram realizate 
din puroiul aspirat nu ajută la identificarea agentului 
etiologic. Diagnosticul se pune pe baza semnelor 
clinice, a anamnezei, pe datele de examen anatomo- 
patologic şi pe rezultatele care se obțin prin impregnarea 
argentică a materialului biopsiat. Nu există tratament 
specific. 


D. Limfadenita iliacă supurată, Această afecțiunea se 
dezvoltă secundar unei infecţii a membrului inferior, a 
perineului sau a peretelui abdominal inferior. Supuraţia 
ganglionilor interesaţi se extinde în aria mușchilor iliac şi 
psoas iliac (către ganglionii iliaci). Apar febra, mersul 
şchiopătat, durerea lombară şi de șold. Extensia coapsei 
produce o durere inghinală și iliacă severă, dar abducția şi 
adducţia şoldului sînt posibile doar cu un uşor disconfort. 
Odată cu evoluţia bolii, apar febra înaltă, frisoanele, durerea 


„în abdomenul inferior, prostraţia şi leucocitoza marcată. 


La examenul fizic, coapsa este flectată, se constată spasmul 
mușchilor abdominali (muşchii drepți) ipsilaterali, iar în 
pelvisul posterolateral sau în fosa inghinală se poate palpa 
o formaţiune sensibilă. Examenul CT sau RMN depistează 
o colecție cu conţinut purulent, adiacentă mușchilor 
ileopsoas şi iliac, secundară formării unui abces în urma 
supurației ganglionii iliaci. Cele mai frecvent izolate 
microorganisme sînt Srafilococul auriu sau diferite tulpini 
de streptococi. 


E. Bolile cu transmitere sexuală 


1; Primoinfecția genitală herpetică. Durerea surdă 
perineală, peniană, fesieră sau de coapsă, uni sau 
bilaterală precede apariția pe penis sau pe labii a unor 
grupuri de vezicule, de pustule sau de ulcerații mici, 
crustoase. Durerea persistentă inghinală, uni sau 
bilaterală, este urmată de apariția adenopatiei inghinale 
dureroase. Diagnosticul este confirmat cu ajutorul 
culturilor efectuate din materialul recoltat din leziunile 
peniene sâu vulvare, prin imunofluorescența directă a 
exsudatului din 'ulceraţie sau prin demonstrarea creşterii 
titrului de anticorpi antiherpetici pe o perioadă de 2 
pînă la 4 săptămîni.. În cazurile severe, se poate 
administra acyclovir oral sau intravenos. 


2. Şancroidul. Pacienţii cu şancroid prezintă una sau 
mai multe ulcerații genitale dureroase. Ulceraţiile au 
margini anfractuase, fără limite precise și o bază netedă, 
sensibilă și acoperită de puroi. Perioada de incubație 
durează mai puţin de o săptămînă. Ulceraţiile prepuţiale 
şi la nivelul şanțului coronar determină un edem distal 
al penisului, care se complică cu fimoza, ce'va împiedica 
examinarea și recoltarea de material din ulcerații pentru 
culturi. Ganglionii inghinali unilaterali sau, mai puţin 
frecvent, bilaterali, se hipertrofiază, devenind dureroşi 

spontan şi la palpare (în 65% din cazuri). Tegumentele 
supraiacente sînt subțiri şi eritematoase; Ganglioni devin 
fluctuenţi datorită supuraţiei. Dacă nu este iniţiat 
tratamentul adecvat puroiul drenează spontan. Pot să 
apară leziunile de autoinoculare, la nivelul gambei, 
coapsei, sau abdomenului, acestea reprezentînd un 
criteriu clinic important pentru susținerea diagnosticu- 
lui. Ulceraţiile genitale se însoțesc de limfadenită, iar 
ultramicroscopia exsudatului recoltat din leziuni este 
negativă. Izolarea microorganismului etiologic 
(Haemophilus ducreyi) necesită cultivarea exsudatului 
ulceros pe un mediu selectiv cu ser şi vancomicină. 
Tratamentul cu eritromicină, cu o chinolonă sau cu 
ceftriaxonă conduce rapid la vindecare. 


3. Limfogranulomatoza veneriană. Pacienţii cu 
limfogranulomatoză veneriană (LGV) au limfadenită 
inghinală şi/sau femurală, dureroasă spontan şi la 
palpare, uni sau bilaterală (în 33% din cazuri). La mai 
puţin de 25% din cazuri, apare o leziune primară 
nedureroasă, constînd într-o papulă sau o ulcerație mică, 
care: se vindecă fără cicatrice în cîteva zile. Atît 
ganglionii femurali, cît şi cei inghinali se hipertrofiază, 
sînt dureroşi şi sensibili la palpare. În anumite cazuri, 
ganglionii se aglutinează, iar tegumentele supraiacente 
sînt indurate şi eritematoase. Ulterior, ganglionii devin 
fluctuenţi şi drenează prin tegument. Anterior sau 
simultan cu apariţia adenopatiei inghinale şi/sau 
femurale, apar febra, starea generală alterată, oboseala, 
mialgiile, cefaleea şi meningismul. Ganglionii inghinali 
şi cei femurali sînt separați de un şanţ dat de ligamentul 
inghinal, rezultînd așa-zisul semn „al jgheabului“ (în 
maximum 15% din cazuri). Acest semn, deși sugerează 
limfogranulomatoza veneriană, nu este patognomonic 
pentru aceasta, putînd fi prezent şi în alte infecții 
(limfadenitele supurative) sau în neoplasme (limfoame). 
Diagnosticul impune izolarea serotipului de Chlamydia 
trachomatis responsabil pentru LGV din materialul 
aspirat din ganglioni, recoltat din uretră, rect sau colul 
uterin. Diagnosticul specific necesită efectuarea unor 
culturi care să permită analiza precisă a serotipului de 
Chlamydia trachomatis. Testele serologice, cum ar fi 
reacția de fixare a complementului (RFC) şi testele 
antigenice de microfluorescenţă (disponibile, de regulă, 
doar în laboratoarele de cercetare) pot ajuta la susținerea 
diagnosticului. Tratamentul cu tertraciclină este eficient, 
dar după inițierea terapiei regresia adenopatiei este 
foarte lentă. 


4. Sifilisul primar. Această afecţiune debutează prin 
apariția unei ulceraţii localizată penian sau perineal (la 
femeii), care este frecvent nedureroasă, spontan sau la 
palpare. Fundul ulceraţiei este curat, uscat, cu aspect 
ruşu-muscular. Caracteristic, limfadenopatia este 
bilaterală (70% din cazuri) şi indoloră spontan şi la 
palpare. În unele cazuri, leziunea primară şi limfadeno- 
patia pot fi dureroase. Diagnosticul este confirmat prin 


ultramicroscopia exsudatului seros din şancru şi este 
susținut pe baza testului: RPR. (rapid plasma reagin) 
pozitiv. 


5. Uretritele gonococice sau nhegonococice. La 5-40% 
din pacienţii cu uretrite acute gonococice apare limf- 
adenopatia inghinală, uni sau bilaterală, dureroasă 
spontan şi la palpare. Pacienţii cu uretrită asimptomatică 
prezintă adenopatie inghinală nedureroasă. Incidența 
adenopatiei inghinale dureroase în uretritele negonoco- 
cice este de 1%. 


Durerea trohanteriană şi a faței laterale a 
coapsei 


13. CONTUZIA CRESTEI ILIACE 


Contuzia crestei iliace apare la un sportiv, care practică un 
sport de contact (rugbi), cînd acesta cade pe o parte. Local, 
apar durerea, echimozele şi tumefacția. Spasmul sever al 
musculaturii adiacente nu permite pacientului să stea drept, 
iar mersul este antalgic. Mobilizarea mușchilor inseraţi pe 
creasta iliacă afectată nu determină o creştere a intensității 
durerii locale. Pentru a grăbi vindecarea, se recomandă 
aspirarea formaţiunii. fluctuente (hematom) prezentă la 
nivelul crestei iliace. 


14. FRACTURA PRIN AVULSIE A SPINELOR 


CRESTEI ILIACE 


O contracție bruscă și puternică a musculaturii abdominale, 
asociată cu schimbarea direcției de alergare, provocă durere 
şi sensibilitate la palpare la nivelul crestei iliace şi pe fața 
laterală a coapsei (grupul de vîrstă cu risc crescut este cel 
cuprins între 12 şi 18 ani). La nivelul crestei iliace, apare 
în plus tumefacție și disconfort prin abducția şoldului 
împotriva-unei rezistențe. Radiografia în incidență oblică 
a crestei iliace este uneori necesară, pentru vizualizarea 
fracturii prin avulșie. 


15. BURSITA TROHANTERIANĂ 


Există două burse sinoviale mari (bursa subgluteală mare 
şi bursa subgluteală medie) şi o bursă sinovială mică (bursa 
gluteului mic), adiacente marelui trohanter. Inflamaţia uneia 
sau a ambelor burse mari se însoțește de durere surdă la 
nivelul şoldului şi feţei laterale a coapsei, precipitată de 
mers, şedere, urcatul scărilor, decubitul pe partea afectată 
şi de rotația externă sau adducţia coapsei. Durerea persistă 
după efectuarea unei activităţi prelungite, în pofida 
repaosului. Este posibilă iradierea descendentă a durerii 
către genunchi sau, mai rar, iradierea laterală de-a lungul 
gambei, pînă la maleola externă. La nivelul trohanterului 
mare este prezentă sensibilitatea la palpare, palparea la acest 
nivel reproducînd localizarea, iradierea și calitatea durerii 
specifice. Radiografiile evidențiază calcificarea ariei supra 
sau subtrohanteriene, efectuarea lor fiind obligatorie pentru 
a exclude existența unui os patologic. Infiltrarea ariei 





44 DUREREA ACUTĂ INGHINALĂ, PUBIANĂ ŞI A COAPSEI 


dureroase cu lidocaină şi metilprednisolon ameliorează 
imediat şi, uneori, permanent, durerea locală şi pe cea 
iradiată. Un răspuns spectaculos al durerii la adminsitrarea 
de lidocaină are valoare diagnostică. De multe ori, bursita 
trohanteriană a fost confundată cu radiculopatia L2-L4 
(pseudoradiculopatie) sau cu o artrită de şold. Factorii 
predispozanți sînt: traumatismul trohanterului; inegalitatea 
în lungime a membrelor inferioare; jogging-ul (mai ales 
cînd bursita apare la o femeie); osteoartrita de şold; durerile 
lombosacrate care afectează mecanica mersului; joggingul 
pe o suprafața denivelată, care determină bursita părții 
inferioare a piciorului; artrita reumatoidă; o mecanică 
anormală a alergării (dacă picioarele se încrucişează pe 
linia mediană) şi sindromul „şoldului în resort“. 


„16. SINDROMUL „ŞOLDULUI ÎN RESORT“ 


Lovirea trohanterului mare de către tendonul iliotibial 
îngroșat determină o crepitație palpabilă sau audibilă şi 
durere laterală de şold, asociată bursitei trohanterien. 
Crepitaţia (trosnetul) poate fi reprodusă de flexia activă şi 
rotația internă a coapsei în timpul mersului sau a alergării. 
Durerea locală și sensibilitatea bursei sinoviale sînt 
ameliorate spectaculos de injectarea locală de lidocaină şi 
metilprednisolon. 

Cazurile refractare la tratamentul conservator răspund 
la detensionarea bandeletei iliotibiale şi la alungirea sau 
rezecția chirurgicală a unei porțiuni din tractul iliotibial. 

În multe cazuri, sindromul „șoldului în resort“ nu este 
dureros, iar declanşarea disconfortului necesită prezența 
bursitei trohanteriene. Alte cauze ale crepitaţiei audibile 
din regiunea şoldului includ: tenosinovita stenozantă a tecii 
tendonului iliopsoas, în apropierea inserției acestuia pe 
femur; alunecarea tendonului psoasului iliac peste eminența 
iliopectinee a osului pelvin; alunecarea ligamentului 
iliofemural peste capul femural sau a tendonului bicepsului 
femural peste tuberozitatea ischiatică; prezența unei 
formaţiuni intraarticulare şi subluxaţia de şold. 


17. MERALGIA PARESTEZICĂ 


Se manifestă printr-o durere cu caracter de arsură sau 
nevralgică la nivelul treimii inferioare a coapsei laterale. 
În aria afectată apar parestezii cu caracter de ciupitură sau 
de furnicătură. Testarea sensibilităţii indică prezenţa unei 
arii centrale de anestezie, înconjurată de o zonă tegumentară 
hiperestezică. Durerea şi paresteziile sînt induse de 
ortostatism, deplasare sau de extensia şi adducția piciorului. 
Şederea sau decubitul ventral ameliorează simptomato- 
logia. Presiunea exercitată medial de spina iliacă antero- 
superioară precipită sau intensifică durerea de pe faţa 
laterală a coapsei şi paresteziile (semnul Tinel pozitiv). 
Meralgia parestezică este frecventă la diabetici şi se mai 
poate întîlni în sarcină, la obezi sau după o fractură de 
bazin. Este secundară comprimării nervului cutanat femural 
lateral. Leziunile radiculare de la nivelul L2 sau L3 
determină modificări senzitive mult mai anteromediale, 

scăderea forței de extensie a genunchiului şi de flexie a 
coapsei şi diminuarea reflexului rotulian. Tulburările 
motorii şi modificările reflexelor nu sînt prezente în 
meralgia parestezică. Evoluţia afecțiunii este, în general, 
către ameliorarea spontană a semnelor şi simptomelor. 
Injectarea unui corticosteroid medial de spina iliacă 
anterosuperioară determină amelioararea temporară a 
simptomatologiei. 


18. ARTRITA ACUTĂ DE ŞOLD 


Artritele acute au fost discutate anterior. Durerea este 
localizată în fosa inghinală, la nivelul trohanterului şi 
coapsei laterale şi, eventual, fesier. 


19. OSTEONECROZA ŞOLDULUI 


Osteonecroza capului femural a fost discutată într-un 
subcapitol anterior. Durerea este localizată inghinal și poate 
fi prezentă la nivelul trohanterului şi coapsei laterale. Este 
intensificată de mers şi de sprijinirea pe membrul respectiv. 


20. FRACTURA TRAUMATICĂ DE DIAFIZĂ FEMURALĂ 


Aceste fracturi apar la adulţii tineri, fiind provocate de 


„ traumatismele violente (accidente de maşină sau de 


motocicletă) sau de plăgile penetrante (plăgi prin 
împuşcare). Durerea de coapsă este severă. Coapsa este 
deformată, tumefiată şi sensibilă. Pacientul nu își poate 
mobiliza șoldul sau genunchiul. Mărirea diametrului 
coapsei este datorată, eventual, hemoragiilor secundare 
fracturii. Dacă nu se realizează rapid o substituție volemică 
corespunzătoare, se instalează şocul hipovolemic. 
Diagnosticul de fractură diafizară se pune radiologic. 


Durerea localizată pe faţa medială a coapsei 
21. HERNIA OBTURATORIE 


Durerea inghinală sau de pe fața medială a coapsei şi/sau 
simptomele de ocluzie intestinală (oprirea tranzitului pentru 
materii fecale şi gaze, durere abdominală colicativă, 
vărsături, distensie abdominală) reprezintă simptomele 
caracteristice acestei afecțiuni. Semnul Howship-Romberg 
este prezent în 25-50% din cazuri. Acesta constă în prezența 
durerilor şi/sau a paresteziilor pe fața medială a coapsei şi/ 
sau la nivelul genunchiului, care sînt intensificate de 
extensia coapsei şi abducția sau rotația internă a acesteia. 
Flexia coapsei ameliorează durerea, pe cînd tusea o 
declanşează sau o intensifică. În aria dureroasă, sînt 
prezente parestezii şi hiperestezie. Un alt semn al 
compresiei nervului obturator, semnul Hannington-Kiff, 
s-a constatat în absența semnului Howship-Romberg. 
Semnul Hannington-Kiff constă în abolirea reflexului 
adductor şi păstrarea reflexului rotulian, de partea afectată. 

Uneori, la tuşeul rectal se poate palpa o formațiune 
sensibilă în canalul obturator, anterolateral față de rect. 
Tuşeul vaginal evidenţiază o formaţiune situată deasupra 
ramurii inferioare a ischionului. O mică „tumoră“ poate fi 

prezentă în regiuenea subinghinală, lateral de tendonul 
adductorului lung. 

Unii pacienți îşi țin piciorul flectat, addus şi rotat extern de la 
nivelul şoldului. Radiografiile abdominală evidențiază prezenţa 
unei ocluzii intestinale parțiale sau complete. Tomografiile 
computerizate surprind, ocazional, existența unei anse intestinale 
între mușchiul pectineu şi obturator extern sau spasmul intestinal 
de la nivelul orificiului herniar. Pentru repararea herniei şi 
rezolvarea ocluziei intestinale, este necesară o intervenție 
chirurgicală. Hernia obturatorie este mai frecventă la femeile 
vârstnice (raportul femei/bărbaţi este de 9: 1) şi la pacienții vârstnici 
cu constipaţie cronică sau scădere ponderală involuntară recentă. 


22. FLEBITA VENEI SAFENE MARI 


Durerea surdă localizată pe faţa medială a coapsei, 
debutează la 2-4 zile de la o intervenţie chirurgicală sau de 
la o naştere. Aceasta este acompaniată de febră, stare 
generală alterată şi de prezența unei corzi sensibile la 
palpare situate la nivelul coapsei mediale, fără ca 
tegumentele supraiacente să fie eritematoase. Nu există 
edem periferic. Leucocitoza şi creşterea VSH-ului sînt 
semne constante. 


23. NEVRITA HERPETICĂ 


Herpesul genital debutează printr-o durere surdă sau cu 
caracter de arsură, localizată pe faţa medială a coapsei sau 


fesier. Aceasta este urmată de erupția de vezicule dureroase 


şi de ulcere crustoase, la nivelul labiilor sau penisului. 
Diagnosticul este confirmat prin imunofluorescenţă directă 
sau prin cultivarea virusului din exsudatul leziunilor. 


24. DUREREA IRADIATĂ 


A. Afecţiunile tuboovariene. Afecţiunile chistice, 
neoplazice sau inflamatorii ale ovarelor sau trompelor 
uterine se pot însoți de durere localizată în etajul abdominal 
inferior şi pe feța medială a coapsei. 


B. Afecțiunile osului pubian. Osteomielita, fracturile de 
stres şi osteita determină dureri şi sensibilitate la palpare 
în regiunea pubiană şi pe fața anteromedială a coapsei. 


C, Colica ureterală. Un calcul unilateral provoacă durere 
în etajul abdominal inferior, inghinal, scrotală sau labială. 
Iradierea durerii pe fața medială a coapsei este posibilă. 
Urina prezintă eritrocite, iar urografia intravenoasă 
evidenţiază dilatarea şi obstrucţia ureterului. 


25. ÎNTINDEREA MUŞCHULUI ADDUCTOR 


Durerea este localizată pe fața medială a coapsei şi în fosa 
inghinală, fiind intensificată de abducţia pasivă a coapsei. 
Pacientul prezintă sensibilitate. dureroasă de-a lungul 
ramurilor pubisului şi a muşchilor adductori. Strîngerea 
pumnului examinatorului între genunchi provoacă durere, 
datorită întinderii adductorilor. Această. leziune apare 
frecvent la jucătorii de rugbi sau hochei. Ea este provocată 

de abducția forțată a coapsei, realizată atunci cînd picioarele 
sînt îndepărtate. O' circumstanță obişnuită a leziunii este 
reprezentată de momentul în care un alt jucător cade peste 
victimă. Leziuni similare apar la jucătorii de bowling, 
cricket sau la înotătorii. Muşchii adductori reprezintă un 
sediu frecvent al întinderiilor pe care le suferă atleţii 
profesionişti. 


26. ÎNTINDEREA MUŞCHIULUI ILIOPSOAS SAU 


FRACTURA PRIN AVULSIE A MICULUI 
TROHANTER 


Durerea inghinală şi de coapsă medială apare brusc, în 
timpul alergării sau după un start în forță. Aceasta rezultă 
prin contracția bruscă, puternică a mușchiului psoas iliac, 
cu coapsa fixată, sau prin extensia forțată a şoldului, cu 
membrul inferior fixat. Sensibilitatea este prezentă la 
nivelul micului trohanter iar flexia şoldului împotriva unei 
rezistenţe, intensifică durerea. De regulă, şoldul este 
menţinut flectat. Pe radiografii, se poate observa fractura 
prin smulgere a micului trohanter. 


Durerea pubiană 


27. OSTEITA PUBIANĂ 


Această afecțiune este secundară unor traumatisme, 
intervenții chirurgicale pe prostată şi vezica urinară sau 
sarcinii, putînd să apară şi la atleți (alergători, la cei care 
practică marșul sau la jucătorii de fotbal american). În 
regiunea. inghinală şi la nivelul pubelui apar dureri 
arzătoare. Ele sînt intensificate de pivotarea corpului pe 
un singur picior, de lovirea mingii, de sărituri, de urcarea 
scărilor sau de schimbarea bruscă a direcției în timpul 
alergării. La nivelul osului pubian, al inserției dreptului 
abdominal şi a muşchilor adductori, există sensibilitate 
dureroasă la palpare, de mare intensitate. Mersul este 
antalgic sau şchiopătat (datorită contracturii mușchilor 
adductori). Durerea pubiană şi/sau inghinală este provocată 
de flexia unei coapse sau a alteia, de abducția pasivă a 
şoldului sau de adducția sau abducția activă a coapsei 
împotriva unei rezistențe. Radiografiile pelvine arată zone 
de distrucţie la nivelul capetelor mediale ale. oaselor 
pubiene, lărgirea simfizei-pubiene şi scăderea densității 
osoase în vecinătatea simfizei. Instabilitatea simfizei 
pubiene poate fi demonstrată prin radiografiile făcute în 
timpul sprijinirii corpului pe unul din membrele inferioare 
(poziţia de „flamingo'“), în 35% din cazuri. 

Tomografia computerizată arată neregularități corticale 
ale oaselor pubiene. Modificările tardive includ eroziuni 
ale oaselor pubiene, osteoscleroza țesutului osos adiacent 
restant şi lărgirea. simfizei pubiene. VSH-ul este, uneori, 
crescut. Ameliorarea simptomatologiei se face prin aplica- 
rea locală de căldură umedă, repaus fizic, administrarea 
de antiinflamatoare nesteroidiene sau de prednison. 
Rezolvarea simptomatologiei şi reluarea activităţii sportive 
se realizează după 2-3 luni. 

28. OSTEOMIELITA PUBIANĂ grafiile de bazin. Biopsierea ariilor litice-arată prezența 


Osteomielita pubiană se manifestă prin febră și durere 
inghinală sau la nivelul simfizei pubiene, intensificată de 
deplasare sau de trepidaţii. Mersul pacientului este antalgic 
sau șchiopătat. Radiografiile arată o lărgire a simfizei, 
aspect de os „mîncat de molii“ sau o distrucție extensivă a 
oaselor pubiene. Înfecţiile piogenice sînt secundare unor 
intervenții chirurgicale. Infecţiile cu Pseudomonas, 
Serratia şi tulpini de Citrobacter sînt asociate cu 
administrarea de droguri intravenoase. Biopsiile osoase şi 
efectuarea de culturi sînt necesare pentru diagnosticul de 
certitudine. Multe cazuri de osteomielită pubiană sînt 
determinate de Stafilococul auriu. Osteomielita răspunde 
la antibioterapia intravenoasă. 


29. ARTRITA SEPTICĂ A SIMFIZEI PUBIENE 


Această afecțiune poate fi datorată unei osteomielite sau 
este secundară unei intervenții chirurgicale pe micul bazin. 
Este dificil de diferențiat de osteomielita pubiană. Lichidul 
aspirat de la nivelul simfizei pubiene conține un număr 
mare de leucocite şi unul sau mai multe specii de bacterii. 


30. FRACTURA OSULUI PUBIAN 


A. Fractura patologică a pubisului (asociate unor boli). 
Femeile vîrstnice cu poliartrită reumatoidă sau cu 
osteoporoză secundară terapiei cu corticosteroizi pot 
dezvolta fracturi pubiene de stres. Durerea inghinală 
debutează brusc sau progresiv. Aceasta este intensificată 
de susținerea propriei greutăți, de mers sau de abducția 
coapsei. Scintigrafia osoasă arată prezența unei fracturi 
perisimfizare, care va putea fi remarcată, după cîteva zile 
sau săptămîni, şi pe radiografii sau pe tomografiile 
computerizate. Tomografia computerizată ajută la 
diferenţierea fracturii de stres de un carcinom metastatic. 


B. Fractura de stres a pubisului (asociată efortului 
muscular intens). Această afecțiune debutează cu durere 
localizată inghinal, în regiunea trohanteriană şi, uneori, 
pe fața anterioară a coapsei. Sensibilitatea la palparea 
inghinală sau pubiană este prezentă. Radiografiile sînt 
negative sau arată modificări nespecifice. Scintigrafiile 
osoase evidențiază o hipercaptare de radioizotop la nivelul 
fracturii pubiene. Acest tip de fractură apare la femeile 
care fac jogging, la atleți sau la jucătorii de fotbal american. 
Durerea nu apare în repaus sau la susținerea propriei 
greutăți, fiind resimțită numai după mai multe mile de 
alergat. Repausul sau renunțarea la activitatea sportivă care 
a provocat fractura asigură vindecarea în 6-8 săptămîni. 


31. OSTEOLIZA PUBIANĂ 


Durerea inghinală şi trohanteriană debutează după o cădere 
sau chiar spontan. La nivelul unei zone localizată pe osul 
pubian, este prezentă sensibilitatea la palpare. Ariile 
osteolitice sînt localizate pe ramurile pubiene sau în 
apropierea simfizei pubiene şi sînt vizualizate pe radio- 


unui calus, condrocite binucleate, celularitate crescută cu 
matrice intercelulară mixoidă. Unele cazuri sînt incorect 
diagnosticate drept condrosarcom slab diferențiat şi, ca 
urmare sînt supuse unor rezecții extensive. Osteoliza 
pubiană are o evoluție mai rapidă decât condrosarcomul, 
iar examenul anatomopatologic nu evidențiază pleio- 
morfism nuclear, constatat în cazul sarcomului. 


32. DUREREA POSTPARTUM DE LA NIVELUL 


SIMFIZEI PUBIENE 


Durerea şi sensibilitatea suprapubienă sau simfizară 
debutează la cîteva ore sau zile de la naştere. Durerea 
iradiază inghinal uni sau bilateral. Uneori este atât de severă, 
încît nu permite adoptarea poziţiei ortostatice sau mersul. 
Unele paciente cu această afecțiune au prezentat un 
oarecare disconfort suprapubian sau o durere inghinală pe 
parcursul ultimului trimestru de sarcină. Diastazisul 
simfizar este constatat la examenul clinic şi/sau pe 
radiografii. Unii autori consideră această afecțiune 
postpartum tranzitorie (cu durată mai scurtă de trei 
săptămîni) ca fiind o formă pasageră de osteită pubiană, 
pe cînd alţii o consideră o entitate nosologică diferită 
(simfizioliză simptomatică). 


Durerea localizată pe fața posterioară a coapsei 
33. SINDROMUL PIRIFORM 


Durerea surdă este localizată la nivelul regiunii superioare 
a fesei şi iradiază de-a lungul feței posterioare a coapsei. 
Durerea este intensificată de şederea prelungită sau 
nocturnă. Mersul este şchiopătat de partea afectată sau este 
nemodificat. Palparea mușchilor piriformi prin tuşeu rectal 
sau vaginal, evidențiază sensibilitate dureroasă localizată. 
Durerea este provocată sau intensificată de abducția 
împotriva unei rezistențe, concomitent cu rotația externă a 
coapsei (semnul lui Pace). Rotaţia internă forțată a coapsei 
extinse precipită sau intensifică durerea (semnul lui 
Frieberg). La femei, apare dispareunia. De partea afectată 
este posibilă limitarea ridicării piciorului extins. La nivelul 
incizurii sciatice, se constată sensibilitate la palpare. 
Infiltrarea muşchilor piriformi cu lidocaină şi metilpredni- 
solon rezolvă permanent sau tranzitor simptomatologia. 


34. SINDROMUL ISCHIOCRURAL (SCIATICA 


FESIERĂ) 


Durerea surdă apare la nivelul regiunii gluteale inferioare, 
iradiind descendent de-a lungul coapsei posterioare, pînă 
în fosa poplitee. Durerea apare în timpul şederii (la condus 
sau în timpul cititului) şi persistă pînă la schimbarea poziţiei 
sau la ridicarea în ortostatism. De multe ori, există istoric 
de contuzie a mușchilor ischiocrurali (la 39% din cazuri). 
Exerciţiile de elongaţie, sprintul, săriturile peste obstacole 
sau lovirea unei mingi de fotbal declanşează frecvent 
durerea. În timpul alergării sau al repausului în clinostatism, 





522 


durerea este rareori resimţită. În regiunea tuberozității 
ischiatice, este prezentă sensibilitatea la palpare, dar 
examenul neurologic şi manevra Lasăgue sînt negative. 
Acest sindrom rezultă din compresia nervului sciatic de 
către benzile fibroase şi de către tendoanele mușchilor 
ischiocrurali, la nivelul tuberozității ischiatice. Rezolvarea 
sindromului se obține prin divizarea originilor tendinoase 
tensionate ale muşchilor ischiocrurali de la nivelul 
tuberozității ischiatice. De multe ori, se poate constata un 
istoric de „traumatizare“ recurentă ischiocrurală, care se 
datorează acceselor repetate de iritare a nervului sciatic. 


35. LEZIUNILE MUSCULO-TENDINOASE 


A. Întinderea ischiocrurală. Durerea şi sensibilitatea la 
palpare apar brusc, fiind localizate în regiunea tuberozităţii 
ischiatice sau într-o zonă mai distală a mușchilor 
ischiocrurali. La debutul durerii, se aude, uneori, un 
cracment sau un pocnet. Se constatată prezenţa unui defect 
palpabil la nivelul feței laterale sau mediale a muşchilor 
ischiocrurali. Contuziile sînt localizate la nivelul tuberozi- 
tăţii ischiatice sau în prima treime a mușchilor care se inseră 
la acest nivel. Leziunile ischiocrurale sînt secundare unei 
lovituri puternice cu piciorul, unui sprint extrem de rapid 
sau unei întinderi realizate pentru a ajunge la mingi. 


B. Avulsia apofizei ischiatice. Avulsia tuberozității 
ischiatice determină durere şi sensibilitate locală şi durere 
iradiată de-a lungul coapsei posterioare. Această leziune 
apare frecvent în timpul alergării, săriturilor în lungime, 
săriturilor peste obstacole, al jocului de fotbal şi al gimnasti- 
cii. Flexia activă a piciorului extins intensifică durerea. 
Diagnosticul este confirmat radiologic. Avulsia apofizei 
ischiatice se întîlnesc cel mai frevent la tinerii cuprinşi între 
13 şi 17 ani, dar apar numeroase cazuri pînă la 24 de ani. 


36. BURSITA ISCHIATICĂ 


Această afecțiune determină durere şi sensibilitate la 
palpare la nivelul tuberozităţii ischiatice. Durerea iradiază 
pe fața posterioară a coapsei. Bursita ischiatică este produsă 
de o lovitură directă aplicată tuberozității ischiatice, de 
şederea prelungită pe o suprafață dură („şezutul țesătorilor““ 
sau „al croitorilor“) sau de efortul muscular excesiv al unui 
atlet tînăr. Durerea este intensificată de şederea prelungită, 
de presiunea exercitată de un portofel ţinut în buzunarul 
de la pantaloni sau de alergarea ascendentă pe un teren 
denivelat. Tratamentul constă în repaus, aplicarea locală 
de căldură şi infiltrarea locală de lidocaină şi a unui derivat 
corticosteroid. 


37. DUREREA RADICULARĂ 


A. Protruzia de disc. Durerea pe faţa posterioară a coapsei 
este asociată cu durere lombosacrată, fesieră sau de gambă 
(„sciatică“*). Durerea continuă, surdă de fond este însoțită 
de puseuri de durere lancinantă care iradiază de la nivel 
lombar sau fesier, de-a lungul piciorului. 

Durerea radiculară este preciptată sau intensificată de 
strănut, tuse sau screamăt. Manevra Lasăgue este pozitivă: 
apare durerea fesieră şi a membrului inferior atunci cînd 
piciorul extins este ridicat la 30-45 deasupra orizontalei 
(la pacienţii cu compresie sau iritație radiculară). Din 100 
de cazuri cu hernie de disc documentată, manevra Lasegue 
a fost pozitivă pentru membrul inferior ipsilateral la 98% 
din pacienți, iar testul de încrucişare a membrelor inferioare 
extinse a fost pozitiv la 43% din cazuri. La pacienţii cu 
hernie de disc L5-S1, la membrul inferior ipsilateral 
reflexul achilean este diminuat sau absent în 87% din 
cazuri, pe cînd la cei cu protruzie de disc L4-L$, reflexul a 
fost modificat numai în 12% din cazuri. Atrofia musculară, 
detectată prin măsurarea circumferinței gambei sau coapsei, 
a fost constatată la 29% din cazurile cu hernie de disc, în 
timp ce scăderea capacității de dorsiflexie a piciorului a 
apărut cu o frecvenţă de 54%. Scolioza a avut o incidență 
de 63%. Diagnosticul de hernie de disc este confirmat de 
mielografie, de mielografia CT cu substanță de contrast 
sau de RMN. Durerea localizată în coapsa posterioară sau 
adiacentă este ameliorată de repaus şi de evitarea 
ortostatismului timp de 4-8 săptămîni. Cazurile refractare 
impun excizia chirurgicală a discului protruzionat. 


B. Abcesul epidural. Febra, frisoanele, durerea şi 
sensibilitatea lombară sînt asociate cu durerea radiculară a 
feței posterioare a membrului inferior, cu miastenia şi cu 
apariția unor zone de anestezie la nivelul tegumentelor 
piciorului. Se manifestă, de asemenea, retenţia sau 
incontinența pentru urină şi materii fecale. În prezența unui 
abces epidural, reflexele osteotendinoase sînt diminuate. În 
50% din cazuri, există redoare de ceafă, iar cefaleea este 
frecventă. În 60% din cazuri, radiografiile evidențiază 
osteomielita adiacentă abceselor. Diagnosticul este confirmat 
mielografic sau prin RMN. Tratamentul constă în drenarea 
abceselor şi administrarea intravenoasă de antibiotice. 


C. Hematomul epidural sau subdural. Apare la pacienții 
care prezintă afecțiuni hepatice severe sau care urmează 
un tratament anticoagulant. Simptomul iniţial este 
reprezentat de durerea severă mediolombară, care iradiază 
descendent pe coapsă şi gambă. În decurs de cîteva ore 
sau zile, se instalează parezele şi anestezia membrelor 
inferioare. În scurt timp apar tulburări ale sfincterelor 
intestinale sau vezicale. Tusea, scremetele şi ridicarea în 
ortostatism se însoțesc de dureri lancinante localizate fesier 
şi pe fețele posterioare ale coapsei şi gambei. Diagnosticul 
este confirmat de mielografie, de CT sau RMN. Pentru a 
ameliora durerea şi a preveni afectările neurologice 
ireversibile, este necesară îndepărtarea hematomului. 


D. Infarctul de con medular. Durerea debutează brusc la 
nivelul feselor, coapselor posterioare şi al gambelor. 
Aceasta este însoțită de parestezii la nivelul fesier şi de o 
senzaţie de greutate sau o scădere a forței musculare la 
nivelul membrelor inferioare. La examenul clinic pot fi 
constatate hipoestezia „în şa“ (afectează regiunile perineală 


şi perianală), hipotonia musculaturii membrului inferior 
și diminuarea reflexului rotulian, bilateral. Există 
întotdeauna incontinență sau retenție de urină şi materii 
fecale. Examenul CT şi RMN vor exclude leziunile de tipul 
herniei discale, abceselor sau hematoamelor. Acest sindrom 
acut este, probabil datorat infarctizării conului medular al 
măduvei spinale. Infarctul de con medular este asociat 
frecvent cu ateroscleroza aortică, cu efectuarea unor 
intervenţii chirurgicale aortice, cu utilizarea unui balon 
intraaortic, cu anevrismul disecant de aortă, cu o boală 
degenerativă spinală şi cu hipotensiunea sistemică, asociată 
cu stenozarea unor segmente arteriale importante. Nu există 
un tratament etiologic, dar, uneori, apare recuperarea 
spontană și parțială a funcțiilor neurologice. 


38. NEUROPATIA CUTANATĂ FEMURALĂ 


POSTERIOARĂ 


Durerea și hipoestezia sau hiperpatia implică coapsa 
posterioară. Semnele şi simptomele sînt localizate uni sau 
bilateral. Poate să apară şi interesarea senzorială a labiilor 
mari, a scrotului şi a zonei fesiere inferioare. Lezarea directă 
a nervului cutanat femural posterior se însoţeşte în 
traumatismele deschise sau penetrante. Unele cazuri sînt 
determinate de compresia nervului la nivelul tuberozităţii 
ischiatice. Prezenţa unui potenţial evocat somato-senzitiv 
anormal a fost evidenţiată într-un caz izolat de neuropatie 
cutanată femurală posterioară. 


39. SINDROMUL ARTICULAȚIILOR 


INTERVERTEBRALE LOMBARE (FAȚETAR) 


Afectarea articulaţiilor intervertebrale determină dureri pe 
faţa posterioară a coapsei, lombar şi fesier unilateral. Alte 
date obținute la examenul clinic şi care sprijină diagnosticul 
sînt: sensibilitatea la palparea paravertebrală, apariția 
durerii la extensia şi rotația trunchiului şi modificările 
radiologice (vizibile şi la tomografia computerizată) ale 
articulației intervertebrale respective. În acest sindrom, 
durerea localizată subiacent genunchiului este neobişnuită. 
Prezenţa a trei sau mai multe din semnele enumerate 
presupun, cu mare probabilitate ameliorarea durerii prin 
infiltrațiile anestezice şi cu corticosteroizi efectuate la 
nivelul articulației faţetare dureroase. 


40. SACROILIITA 


La pacienții cu sacroiliită, apare durere fesieră medială, 
uni sau bilaterală, cu iradiere de-a lungul feţei posterioare 
a coapsei. Există sensibilitate la palparea articulației 
sacroiliace, iar semnul lui Gaenslen este pozitiv. Manevra 
Lasăgue provoacă durere fesieră şi în zona superioară a 
coapsei, dar iradierea descendentă a durerii nu depăşeşte 
genunchiul. 


A. Artrita reactivă. Sacroiliita poate să apară în cadrul 
unui puseu acut de artrită reactivă (sindrom Reiter). Această 
afecțiune implică genunchii, şoldurile, umerii, gleznele şi 
alte articulaţii. Ea se asociază cu infecțiile gastrointestinale 

produse de Shigella, Salmonella, Campylobacter. Yersinia 
sau de Clostridium dificile. Infecţiile urogenitale cu 
Chlamydia trachomatis pot şi ele să aibă valoare etiologică. 
Aproximativ 85% din pacienţii cu artrită reactivă sînt HLA- 
B27 pozitivi. Durerile lombare şi sacrate şi interesarea 
preponderentă a articulațiile membrelor inferioare 
reprezintă caracteristici importante ale artritei reactive. 

Simptomele sistemice, cum ar fi febra, scăderea 
ponderală, starea generală alterată, astenia şi fadigabilitate, 
sînt prezente, Artrita este, în general asimetrică şi 
migratorie. Sacroiliita este frecvent unilaterală sau mult 
mai severă la nivelul unui hemicorp. Dactilita („degetele 
în cîrnăcior'“) este o caracteristică a artritei reactive sau a 
artritei psoriazice. Tendinitele şi fasciitele pot interesa 
tendonul lui Achile, fascia plantară și regiunea paraspinală. 
Artrita periferică, conjunctivita, uveita, prostatita şi 
leziunile cutaneomucoase (ulceraţiile orale, keratodermia 
blenoragică şi balanita circinată) sînt asociate cu sacroiliita 
din artrita reactivă. Pe radiografiile articulației sacroiliace 
se observă încețoşarea marginilor articulare, scleroza 
reactivă a țesutului osos adiacent, îngustarea spaţiului 
articular și neregularitatea marginilor articulare. Artrita 
reactivă răspunde la administrarea de antiinflamatoare 
nesteroidiene. 


B. Artrita septică. Sacroiliita acută este secundară unui 
proces septic local determinat de Srafilococcus aureus sau 
de tulpini de Brucella. Tabloul clinic este constituit din: 
febră, frisoane, transpiraţii, leucocitoză şi prostrație. Pentru 
diagnostic, este necesară aspirarea lichidului intraarticular 
şi efectuarea de culturi. Tuberculoza poate de asemenea 
afecta articulaţia sacroiliacă, determinînd durere 
lombosacrată, fesieră şi de coapsă posterioară și modificări 
osoase cu caracter distructiv, vizibile radiologic. 
Tratamentul cu tuberculostatice asigură rezolvarea tuturor 
proceselor septice discutate. 


SUBLUXAȚIA ARTICULAȚIEI SACROILIACE 


Durerea însoţită de sensibilitate locală la nivelul articulației 
sacroiliace,semnul Gaenslen pozitiv, durerea la susținerea 
propriei greutăți corporale şi limitarea flexiei anterioare 
pot fi secundare unui efort fizic intens. O contracție bruscă 
a mușchilor ischiocrurali sau o contracție puternică a 
mușchilor abdominali poate rota osul iliac şi determină 
subluxația articulației sacroiliace. O mişcare bruscă de 
rotaţie sau un traumatism fesier direct pot avea acelaşi efect. 
Se manifestă prin durere surdă, persistentă, localizată în 
regiunea fesieră medială şi în coapsa posterioară, 
intensificată de purtarea unor greutăți, de şedere şi de flexia 
anterioară a trunchiului. Este indicat repausul fizic pînă la 
rezoluția simptomelor. 


42. DUREREA MIOFASCIALĂ 


Durerea surdă localizată unilateral în zona fesieră inferior 
şi regiunea superioară a coapsei posterioare este 

determinată de prezența unui punct trigger dureros. 
Exercitarea unei presiuni la nivelul acestuia reproduce sau 
intensifică durerea fesieră şi de coapsă, în timp ce infiltrarea 
lui cu lidocaină şi cu un corticosteroid ameliorează 
permanent sau tranzitor durerea. 


43. SINDROMUL DE COMPARTIMENT 


POSTERIOR AL COAPSEI 


Această afecțiune este secundară unei fracturi femurale 
închise sau deschise, stabilizării intramedulare femurale, 
unui traumatism deschis, presiunii exercitate pe coapsă de 
greutatea corporală în perioadele de inconştiență sau 
leziunilor vasculare. Simptomul major este durerea 
lancinantă localizată pe fața posterioară a coapsei, 
persistentă şi intensificată de mișcări. Se asociază diestezii 
distale ale membrului inferior. Extensia pasivă a muşchilor 
din compartimentul posterior amplifică durerea. Acest 
aspect este testat prin extinderea pasivă a genunchiului, 
cu şoldul menţinut în flexie. Palparea compartimentului 
posterior arată tumefacție, tensiune crescută şi sensibilitate 
la palpare. Diagnosticul este confirmat prin măsurarea 
tensiunii intracompartimentale. Valorile care depăşesc 
30mm Hg sînt considerate normale. Măsurarea seriată a 
presiunilor este utilă în cazurile în care valorile obținute 
sînt inițial neconcludente, Decompresiunea chirurgicală a 
compartimentului interesat ameliorează durerea şi previne 
extinderea afectării ischemice la nivelul muşchilor şi 
nervilor de la acest nivel. 


Durerea localizată pe fața anterioară a coapsei 


44. DUREREA BILATERALĂ A FEŢEI ANTERIOARE 
A COAPSEI, ASOCIATĂ BACTERIEMIEI 


Durerea şi sensibilitatea la palpare localizate bilateral pe fața 
anterioară a coapsei, apărute la un pacient febril, reprezintă 
o formă de manifestare a bacteriemiei. Sînt prezente şi 
leucocitoza, devierea la stînga a formulei leucocitare şi 
creşterea nivelului creatinkinazei serice. Uroculturile 
efectuate la pacienții cu dureri pe fața anterioară a coapsei 
au izolat următoarele microorganisme: Stafilococcus aureus, 
Neisseria meningitidis, Streptobacillus moniliformis, 
Streptococcus pneumoniae, Streptoccocus pyogenes, 
Klebsiella pneumoniae, Escherichia coli şi Pseudomonas 
aeruginosa. Leptospiroza şi endocardita bacteriană subacută 
determină şi ele durere bilateral, pe fețele anterioare ale 
coapselor. Dureri similare, asociate cu mialgii generalizate, 
sînt provocate de infecțiile virale şi ricketsiene. Durerea şi 
sensibilitatea prezente bilateral pe feţele anterioare ale 
coapselor, la un pacient febril, impun excluderea prezenței 
unei afecțiuni însoțite de bacteriemie. 


45. NEUROPATIA FEMURALĂ 


Apare durerea inghinală şi de coapsă anterioară. 
Hipoestezia şi paresteziile coapsei anterioare şi antero- 

mediale sînt manifeste. Se poate constata scăderea forței 
de extensie a genunchiului şi diminuarea reflexului rotulian. 
Mersul este, uneori, asociat cu blocarea genunchiului 
afectat. Durerea şi paresteziile pot fi localizate pe fața 
antero-medială a gambei. Durerea este intensificată de 
extensia şi hiperextensia şoldului. Hemoragia retro- 
peritoneală asociată cu neuropatia femurală determină o 
postură caracteristică. Genunchiul este flectat şi rotat extern 
şi poate fi palpată o formaţiune iliacă (hematom). La un 
mic număr de pacienți cu neuropatie femurală, în 
abdomenul inferior se poate palpa o masă pulsatilă 
(anevrism). În cazurile provocate de o hemoragie 
tomografia computerizată vizualizează hematomul 
retroperitoneal. Uneori, alături de hematom, este identificat 
şi un anevrism. Se pot observa şi tumorile intraabdominale 
sau abcesele pelvine. Principalele cauze de neuropatie 
femurală sînt prezentate în tabelul 44-2. 


46. DUREREA RADICULARĂ 


Durerea inghinală şi de coapsă anterioară și anteromedială, 
cu iradiere spre genunchi, poate fi secundară compresiei radi- 
culare (L2-L4) de un disc herniat sau de o articulaţie inter- 
vertebrală hipertrofiată. Herniile discale L2-L3 și LA-L5 
mimează neuropatia femurală. Un disc LA care protruzio- 
nează lateral poate să producă simptome similare. 
Abolirea sau diminuarea reflexului rotulian se datorează 
herniei discale care interesează rădăcinile L3 sau LA. Dimi- 
nuarea forței de extensie a genunchiului, atrofia cvadri- 
cepsului şi modificarea reflexului rotulian pot fi prezente. 
Durerea radiculară este reprodusă sau intensificată de 
manevra Lasăgue său de creşterea bruscă a presiunii 


Tabelul 44-2 
CAUZELE NEUROPATIEI FEMURALE 
ACUTE 


N 
Hemoragiile de la nivelul mușchiului iliopsoas datorate 
Hemofilici 
Terapiei anticoagulante 
Ruperii unui anevrism aortic 
Formațiunile adiacente nervului femural 
Tumori intraabdominale 
Abcesul de psoas 
Abcesul apendicular 
Cauze iatrogene 
Transplantul renal 
Adoptarea poziţiei pentru litotomie şi anestezia epidurală pentru 
histerectomie 
Presiunea depărtătoarelor utilizate în cursul chirurgiei pelvine 
Traumatismul realizat de cateterul arterial şi pseudoanevrismul 
de arteră femurală 
Criza dureroasă din siclemie 
Diabetul zaharat 
Mononevrita multiplex 
Neuropatia secundară traumatismelor (după sărituri, judo sau după 
un exerciţiu fizic intens) 


e __—_—— 

intraspinale (în timpul tusei, strănutului sau de manevra 
Valsalva — semnul Dejerine pozitiv). 

Hernia discală lombară înaltă este observată pe 
mielografia CT cu substanță de contrast sau pe RMN. 
Rezecţia discului herniat sau decompresia recesului lateral 

hipotensiune; şi cu stabilizarea intramedulară a 
femurului pentru o fractură diafizară. Decompresia 
chirurgicală precoce rezolvă simptomele şi păstrează 
funcțiile neuromusculare intacte. 


sau a foramenului rădăcinii nervoase sînt necesare pentru 50. ÎNTINDEREA MUŞCHIULUI CROITOR 


a se obţine ameliorarea durerii de pe faţa anterioară şi 
anteromedială a coapsei, 


47. FRACTURA TRAUMATICĂ DE DIAFIZĂ 
FEMURALĂ 


Un accident rutier determină apariția durerii, tumefacției 


Întinderea muşchiului croitor determină durere şi 
sensibilitate la palpare pe fața anterioară a coapsei. Avulsia 
originii acestui muşchi la nivelul spinei iliace antero- 
superioare este posibilă, conducînd la apariţia locală a unei 
tumefacției şi sensibilități. 


şi a deformării regionale la nivelul coapsei, bilateral. 51. ÎNTINDEREA MUȘCHIULUI CVADRICEPS 


Durerea este localizată numai anterior sau poate fi difuză. 
Radiografiile vor confirma diagnosticul. 


48. FRACTURILE DIAFIZEI FEMURALE LA ATLEȚI 


Se manifestă prin durere surdă, unilaterală, pe fața 
anterioară a coapsei, care poate fi continuă sau să apară 
numai în timpul mersului sau alergatului. Sensibilitatea la 
palpare este şi ea prezentă. Radiografiile evidențiază 
prezența unei fracturi. Scintigrafiile osoase vizualizează 
precoce fracturile, în comparaţie cu radiografiile standard. 
Fracturile de stres au aspectulunei zone radiotransparente 
lineare, oblice, localizate în corticala medială a femurului 
proximal; al unei linii de fractură spiralate, localizate în 
treimea medie a diafizei femurale sau al unei linii de 
fraotură transverse, localizată în treimea distală a femurului. 
Fracturile de stres pot fi cu deplasarea fragmentelor osoase. 


Durerea și sensibilitatea la palpare, de pe faţa anterioară a 
coapsei, sînt intense. Acest tip de întindere este provocată 
de contracția forțată a cvadricepsului, cînd membru inferior 
este blocat într-o groapă din pămînt sau placat de către un 
adversar (la jocul de fotbal, de exemplu). Contracția 
puternică a cvadricepsului, cu şoldul extins şi cu 
genunchiul flectat, ca atunci cînd este lovită mingea şi este 
întîlnită o rezistență neașteptată sau cînd se accelerează 
brusc în timpul crosului; determină 'o întindere de 
cvadriceps. Semnele clinice constau în sensibilitate 
dureroasă locală, prezența unui defect muscular palpabil 
sau a unui hematom, tumefierea coapsei la nivelul leziunii. 
Flexia activă sau pasivă a genunchiului sînt limitate, 
datorită contracturii cvadricepsului şi durerii asociate de 
coapsă anterioară. 


Unele, însă, sînt asimptomatice. Fracturile de stres ale «<— Durerea generalizată a coapsei 


diafizei femurale sînt întâlnite la soldați în timpul instrucției 
sau la atleți (alergători, jucători de basseball sau jucători 
de baschet). Vindecarea apare după un repaus de 8-14 
săptămîni. În anumite cazuri, se recomandă folosirea 
cîrjelor pentru 3-4 săptămîni. 


49. SINDROMUL DE COMPARTIMENT ANTERIOR 
AL COAPSEI 


Durerea severă spontană şi la palpare este localizată la 
nivelul coapsei anterioare şi apare secundar unui 
traumatism izolat de coapsă sau în cadrul unui politrauma- 
tism. Coapsa este edemaţiată, tensionată, iar extensia 
pasivă a mușchiului cvadriceps (flectînd genunchiul cu 
coapsa în extensie) determină o durere lancinantă la 
nivelul coapsei anterioare. Se constată astenia muşchilor 
coapsei. Diagnosticul este confirmat prin măsurarea 
presiunii intracompartimentale (tehnica injecţiilor cu ser 
fiziologic). 

Sindromul compartimentului anterior poate fi asociat 
cu o fractură femurală închisă sau deschisă, cu o leziune 
prin zdrobire sau cu o contuzie a coapsei; cu exercitarea 
prelungită a unei presiuni pe muşchii coapsei în 
perioadele de comă (leziuni de decubit), cu hemoragia 
intracompartimentală determinată de un traumatism sau 
o coagulopatie, cu o leziune vasculară asociată cu 


52. FRACTURA TRAUMATICĂ A DIAFIZEI 


FEMURALE 


Aceste fracturi sînt mai frecvente la adulţii tineri şi apar în 
contextul unor accidente de circulaţie (de autoturism sau 
motocicletă) sau se datorează unor plăgi prin împuşcare. 
Durerea debutează odată cu traumatismul şi interesează 
coapsa, la nivelul sediului fracturii. Membrul inferior este 
scurtat şi deformat. Angularea. laterală şi anterioară a 
coapsei este un simptom frecvent prezent. Durerea şi 
contractura musculară nu permit mobilizarea voluntară a 
coapsei sau genunchiului. Edemul traumatic şi hemoragia 
provocată de fractură determină tumefierea marcată a 
coapsei. Hemoragia masivă duce la apariţia tahicardiei şi 
hipotensiunii. Este posibilă afectarea nervoasă şi vasculară 
a regiunilor situate distal de sediul fracturii. Radiografiile 
indică localizarea, tipul (oblică, spiroidă sau transversă) şi 
severitatea fracturii (fracturi segmentare sau cominutive 
cu deplasare). 


53. SINDROMUL DE COMPARTIMENT 


(ANTERIOR ŞI POSTERIOR) 


Această afecțiune este asociată contuziei severe de coapsă, 
politraumatismelor, fracturilor diafizare femural, fixării 
intramedulare, compresiunii exercitate pe coapsă de 

greutatea corporală (leziuni de decubit), hemoragiei 
intracompartimentale provocate de un traumatism sau de 
o coagulopatie sau utilizării neadecvate a truselor militare 
„antişoc. 

Durerea este localizată pe faţa anterioară şi posterioară 
a coapsei, fiind asociată cu tumefierea marcată a coapsei 
şi cu tensiune palpabilă a celor două compartimente. Flexia 
sau extensia pasivă a genunchiului intensifică durerea. 
Măsurarea presiunii in cele două compartimente confirmă 
diagnosticul. Simptomele se rezolvă prin decompresia 
compartimentelor posterior şi anterior. 


„ CRIZA DUREROASĂ DIN SICLEMIE 


Se manifestă prin durere şi parestezii severe prezente uni 
sau bilateral, la nivelul coapsei. Durerea are caracter pulsatil 
şi/sau este surdă, profundă sau cu caracter de arsură 
superficială, fiind asociată cu alodinia. RMN este normală 
sau arată una sau mai multe infarctizări la nivelul măduvei 
osoase. Durerea este datorată polineuropatiei senzoriale 
profunde (femurală, cutanată femurală laterală şi cutanată 
femurală posterioară) şi se rezolvă spontan în 1-3 
săptămîni. Factorii care declanşează criza dureroasă sînt: 
expunerea la frig, menstruaţiile, stresul emoțional, 
ortostatismul prelungit, antrenamentele neobişnuit de 
intense şi folosirea unor pantaloni foarte strîmţi la nivelul 
coapselor (pantaloni de ciclist). În timpul puseului acut 
durerea iradiază, în cadrul unui atac, spre genunchi, gambe, 
picioare, trunchi şi către membrele superioare. 


55. FRACTURA FEMURALĂ PE OS PATOLOGIC 


Durerea acută apare în asociație cu un cracment resimțit 
în coapsă sau cu o senzaţie bruscă de pierdere a controlului 
asupra membrului inferior respectiv, în absența unui 
traumatism semnificativ. Radiografiile vor evidenția 
fractura femurală, asociat unei leziuni chistice sau 
neoplazice. Diagnosticul specific este pus cu ajutorul 
biopsiilor şi a altor investigaţii. Durerea surdă, persistentă 
poate, uneori, precede durerea acută, severă datorată 
fracturii pe os patologic. 


56. PIOMIOZITA 


Durerea apare într-o singură zonă, după care se extinde şi 
în alte regiuni ale coapsei. Este asociată cu febră, 
tumefacție, sensibilitate locală, induraţie şi, uneori, cu 
căldură locală şi cu eritemul tegumentelor supraiacente 
zonei interesate. Există adenopatie inghinală și generali- 
zată, leucocitoză şi creşterea VSH-ului. Examenul CT al 
coapsei evidenţiază prezenţa unuia sau mai multor abcese 
localizate în muşchii coapsei. Prin drenaj chirurgical se 
obține un material purulent sau serosanguinolent, din care 
se poate izola, prin culturi, Stafilococul auriu. Piomiozita 
este rezolvată prin drenaj deschis şi tratament antibiotic. 
Cazurile se întîlnesc mai ales la emigranții care au venit să 
locuiască în zone cu un climat temperat sau la persoanele 
care au călătorit în aceste zone. Susceptibilitatea pentru 

d a 


această boală este amplificată de existența unui diabet 
zaharat netratat corespunzător. 


57. SARCOAMUL ȚESUTURILOR MOI 


Sarcomul de țesuturi moi determină o durere surdă în 
coapsă, tumefacție și sensibilitate la palpare, ca şi leziuni 
vizibile la examenul CT. Diagnosticul de neoplasm este 
confirmat prin explorare chirurgical şi prin examenul 
histopatologic al fragmentelor recoltate. 


58. PERFORAŢIA COLONICĂ 


RETROPERITONEALĂ COMPLICATĂ CU 
SUPURAȚIA COAPSEI 


Diverticulita sau carcinomul colonic pot perfora în spațiul 
retroperitoneal. Fecalele, gazele şi microorganismele vor 
ajunge la nivelul coapsei, de la nivelul regiunii retro- 
peritoneale, de-a lungul canalului femural şi al fasciei care 
acoperă psoasul iliac, prin foramenul sciaticului mare şi 
mic şi prin foramenul obturator. Febra, frisoanele şi durerea 
localizată în abdomenul inferior preced sau însoțesc durerea 
de şold, inghinală şi de la nivelul coapsei. Examenul fizic 
al abdomenului poate fi normal sau poate indica prezența 
sensibilităţii locale la palpare şi/sau a unei formaţiuni 
palpabile la nivelul fosei iliace ipsilaterale. Coapsa 
dureroasă este sensibilă la palpare şi tumefiată şi se pot 
palpa crepitații. Ridicarea piciorului extins este limitată 
de difuziunea materialului septic de-a lungul nervului 
sciatic. Radiografiile arată prezența gazelor în țesuturile 
moi ale piciorului. Explorarea chirurgicală a abdomenului 
permite identificarea diverticulului sau a carcinomului 


- colonie perforat, cu formarea locală a unui abces sau cu 


constituirea unei peritonite. Investigarea chirurgicală a 
coapsei arată prezența puroiului și abceselor. Sînt izolate 
bacterii anaerobe sau aerobe. Pentru ca pacientul să 
supravieţuiască, se impune drenajul extensiv al coapsei şi 
abdomenului şi administrarea masivă de antibiotice 


59. PERFORAŢIA COLONICĂ 


RETROPERITONEALĂ COMPLICATĂ CU 
INTERESAREA PLEXULUI LOMBOSACRAT 


Durerea de coapsă şi/sau de membru inferior se datorează 
interesării septice a plexului lombosacrat. Nu există 
tumefacţie locală, crepitații şi sensibilitate dureroasă, iar 
radiografiile nu arată prezența gazelor la nivelul coapsei. 
Simptomele se rezolvă după tratamentul chirurgical al 
infecției intraabdominale 


60. TROMBOZA VENOASĂ ILIOFEMURALĂ 


Durerea este localizată la nivelul coapsei sau gambei şi 
apare în repaus sau la mobilizarea membrului inferior. Se 
asociază edemul generalizat al piciorului. Circumferința 
segmentelor membrului afectat este mai mare cu cel puţin 
1,4 cm în comparaţie cu circumferințele picorului sănătos. 
Tegumentele sînt reci, palide sau cianotice. Există 
sensibilitate la palpare localizată medial față de pulsul 

arterei femurale. Diagnosticul este confirmat de ecografia 
Doppler, de ecografia bidimensională şi de pletismografia 
cu impedanță. Terapia anticoagulantă reduce probabilitatea 
de apariţie a unei tromboembolii pulmonare şi previne 
extensia trombozei. 


61. FRACTURA DE STRES A DIAFIZEI 


FEMURALE 

Durerea generalizată de coapsă apare în repaus sau după 
un interval variabil de timp de la o alergare sau de la o altă 
activitate fizică intensă. În zona dureroasă, există 
sensibilitate la palpare. Fracturile de stres sînt frecvente 
mai ales la tinerii recruți, la atleți, la jucătorii de baschet și 
baseball, la schiori şi la alți sportivi de performanță. 
Radiografiile identifică fracturile. Dacă pacientul este 
examinat în decurs de 2 săptămîni de la debutul durerii, 
radiografiile pot fi negative, pe cînd o scintigrafie osoasă 
poate să vizualizeze fractura diafizară femurală. Fracturile 
de stres apar în orice regiune diafizară şi sînt, de regulă, 
incomplete. Fracturile complete cu deplasare au o incidență 
mai mare la militarii tineri şi la atleți. Fracturile treimii 
medii şi distale au probabilitatea cea mai mare să fie 
complete. 


62. ÎNTINDEREA MUSCULARĂ PRIN 


SUPRASOLICITARE 


Exerciţiile foarte intense determină apariția durerii 
musculare în regiunile proximale ale membrelor inferioare. 
Durerea generalizată de coapsă este provocată şi amplificată 
de mobilizarea activă sau pasivă a muşchilor acesteia. 
Uneori, la acest nivel există sensibilitate la palpare şi 
tumefacţie. Rezultatele scintigrafiilor osoase şi radio- 
grafiilor sînt negative. Această afecțiune este mai frecventă 
la atleții ocazionali sau la tinerii recrutați, în decursul 
primelor două săptămîni de antrenament fizic intens. La 
un mic număr din persoanele afectate, exerciţiile fizice care 
solicită mușchii coapsei pot fi cauza unei dureri şi miastenii 
invalidante la acest nivel, însoțite de mioglobinurie. 
Mersul, alergatul şi gimnastica intensifică durerea, iar 
repausul o ameliorează în decurs de 1-3 zile. 

Unii alergători prezintă durere în primele 10 minute ale 
unei curse lungi. Mialgia se ameliorează şi dispare pe 
măsură ce cuisa continuă. Cauza acestor fenomene este 
necunoscută. 


63. DERMATOMIOZITA SAU POLIMIOZITA 


IDIOPATICĂ 


Durerea de coapsă, sensibilitatea la palpare şi miastenia 
sînt semnele caracteristice. Se asociază dureri fesiere şi 
gambiere. Urcatul scărilor, alergatul, mersul şi ridicarea 
în ortostatism dintr-un scaun pot fi dificil de efectuat. 
Urmează instalarea durerii şi a miasteniei localizate la 
nivelul brațelor, umerilor şi gîtului. Masticaţia şi deglutiția 

sînt deficitare. Unii pacienţi prezintă mialgii fesiere şi de 
coapsă, fără sensibilitate la palpare. Diagnosticul de 
miozită este confirmat de evidenţierea leziunilor 
musculare cu ajutorul electromiografiei (potenţiale de 
fibrilație, unde pozitive ascuţite, scăderea amplitudinii şi 
duratei potențialelor de acțiune musculare, creşterea 
numărului de potenţiale de acțiune polifazice), de creşterea 
nivelului creatinkinazei serice şi de rezultatele biopsiei 
musculare. Polimiozita este idiopatică şi poate fi însoțită, 
sau nu, de o erupție cutanată (eritem difuz şi localizat, 
erupție maculopapuloasă, dermatită eczematiformă, 
dermatită exfoliativă). La nivelul pleoapelor, a nazionului 
şi pomeților, ca şi periunghial, apare o erupție heliotropă 
(de culoare liliachie). Unele cazuri de dermatomiozită sau 
de polimiozită sînt manifestări paraneoplazice, asociate 
cu un neoplasm (pulmonar, ovarian, mamar, de tract 
gastrointestinal) sau cu o afecţiune mieloproliferativă. 
Alte cazuri apar în cadrul bolilor de ţesut conjunctiv 
(sclerodermie, artrită reumatoidă, sindromul mixt al 
țesutului conjunctiv, lupus eritematos diseminat). Sînt 
necesare investigații diagnostice care să excludă aceste 
afecțiuni asociate. Durerea şi miastenia răspund la 
tratamentul cu prednison. 


64. POLIMIOZITA INFECȚIOASĂ 


Polimiozita acută este, uneori, asociată cu toxoplasmoza, 
cu boala Lyme sau cu SIDA. 


65. RABDOMIOLIZA ȘI MIOGLOBINURIA 


Se manifestă prin durere musculară intensă, sensibilitate 
la palpare, contractură, slăbiciune musculară şi tumefiere, 
asociate cu edem şi uneori cu echimoze pe tegumentele 
adiacente şi cu prezenţa unor urini brune (mioglobinurie). 
Nivelul seric al creatininkinazei este marcat crescut. Este 
prezentă o durere severă bilaterală, continuă, la nivelul 
coapselor și centurii pelvine, intensificată de mobilizare. 
Insuficiența renală apare datorită mioglobinuriei. 
Principalele cauze de mioglobinurie sînt enumerate în 
tabelul 44-3. 


66. MIALGIILE DIN BOLILE FEBRILE 


Durerea surdă localizată pe fața anterioară şi laterală a 
coapsei, în umăr și braț poate fi asociată cu afecțiunile 
febrile determinate de bacterii, virusuri sau ricketsii. 
Durerea răspunde !a administrarea de aspirină şi la 
rezolvarea infecţiei. 


Durerea acută bilaterală inghinală, 
trohanteriană, pubiană şi a coapsei 


Tabelele 44-4 pînă la 44-10 enumeră principalele cauze 
ale durerii bilaterale inghinale, trohanteriene, pubiene şi 
de coapsă. 

Tabelul 44-3 
CAUZELE RABDOMIOLIZEI ŞI ALE 
MIOGLOBINURIEI 





Deficienţele enzimatice ale glicolizei anaerobe 
Miofosforilaza 
Fosfofructokinaza 
Fosfogliceratmutaza 
Fosfogliceratkinaza 
Lactat dehidrogenaza 
Carnitinpalmitiltransferaza 
Mioadenilat deaminaza 
Deficienţele de substrat, cu metabolism. şi activitate musculară 
crescute 
Hipertermia malignă 
Sindromul neuroleptic malign 
Sistarea medicaţiei antiparkinsoniene 
Antrenament intens la tinerii recruți 
Hipoglicemia 
Hipofosfatemia 
Tulburările electrolitice 
Hipopotasemia 
Hipernatremia 
Hiponatremia 
Hipomagneziemia 
Bolile infecțioase 
Virusul gripal A 
Virusul Ebstein-Barr 
Virusul herpes simplex 
Septicemia 
Virusurile coxsackie 
Mionecroza clostridiană 
Medicamentele și substanţe toxice 
Alcoolul 
Amfetaminele 
Cocaina 
Barbituricele 
Otrava de şarpe de mare 
Narcoticele (heroina) 
“ Azothioprina 
Amfoterecina B 
Clofibratul 
Acidul e-amino-caproic 
Fenciclidina 
Cauzele traumatice şi ischemice 
Presiunea exercitată de greutatea membrului inferior în timpul 
comei (leziunile de decubit) 
Sindromul de strivire 
Sindromul compartimental 
Miopatiile 
Polimiozita sau dermatomiozita acută 
Lupusul eritematos sistemic 
Distrofiile musculare 


d ——————— 


Tabelul 44-4 
67. DUREREA BILATERALĂ INGHINALĂ 
ŞI DE PE FAȚA ANTEROMEDIALĂ A 
" COAPSEI 





Boala depozitelor de calciu pirofosfat cu artrită de şold 
Guta cu artrită de şold 
Reumatismul articular cu artrită de şold 
Artrita reumatoidă cu artrită de şold 
Sindromul Reiter cu artrită de şold 
Poliartrita reumatoidă juvenilă cu artrită de şold 
Boala Legg-Calv6-Perthes 
Epifizioza capului femural 
Osteomielita pubiană 
Sinovita tranzitorie de şold 
Traumatismele: fractura şi/sau luxaţia bilaterală de şold 
Necroza aseptică de cap femural 
Bursita de iliopsoas 
Neuropatia femurală 
Herniile inghinale şi femurale 
Limfadenita (inghinală sau femurală) 
Celulita peretelui abdominal şi perineală 
Ciuma bubonică 
Herpesul genital 
Limfadenita iliacă supurativă 
Şancroidul 
Limfogranulomatoza veneriană 
Sifilisul primar 
Uretrita gonococică 





Tabelul 44-5 
68. DUREREA BILATERALĂ DE PE FAȚA 
LATERALĂ A ŞOLDULUI ŞI COAPSEI 





Bursita trohanteriană 

Meralgia parestezică 

Necroza aseptică de şold 

Artrita de şold 

Fractura traumatică de diafiză femurală 





Tabelul 44-6 
69. DUREREA BILATERALĂ. DE PE FAȚA 
MEDIALĂ A COAPSEI 





Nevrita herpetică 

Afecţiunile tuboovariene (durere iradiată) 
Întinderea de adductor 

Afecţiunile pubiene 

Tabelul 44-7 


70. DUREREA BILATERALĂ PUBIANĂ 
—————————— 
Osteita pubiană i 
Osteomielita pubiană 

Artrita septică a simfizei pubiene 

Fracturile pubiene de stres 

Osteoliza pubiană 

Durerea simfizară postpartum 


Tabelul 44 — 8 
71. DUREREA BILATERALĂ DE PE FAȚA 
POSTERIOARĂ A COAPSEI 


Bursita ischiatică 

Hernia de disc și radiculopatia 
Abcesul epidural și radiculopatia 
Infarctul de con medular 
Sacroiliita 

Contuzia sacroiliacă 

Durerea miofascială 


Tabelul 44-9 
72. DUREREA BILATERALĂ DE PE FAȚA 
ANTERIOARĂ A COAPSEI 


Durerea coapsei anterioare asociată cu bacteriemia 
Neuropatia femurală 

Durerea radiculară datorată herniilor discale L2, L3 sau L4 
Fracturile de diafiză femurală 


Tabelul 44-10 
74. DUREREA BILATERALĂ 
GENERALIZATĂ A COAPSEI 


Fracturile de diafiză femurală 

Criza dureroasă din siclemie 

Întinderea musculară prin suprasolicitare 
Dermatomiozita şi polimiozita 
Polimiozita infecțioasă 

Rabdomioliza şi mioglobinuria 

Mialgiile febrile 





CAPITOLUL 

DUREREA ACUTĂ A 
GENUNCHIULUI ŞI A 
FOSEI POPLITEE 


LU] LISTA DIAGNOSTICELOR 


POSIBILE 


DUREREA GENERALIZATĂ A 
GENUNCHIULUI 
1. Traumatică 
A. Fracturile din zona genunchiului 
1. Fractura supracondiliană a 
femurului 
2. Fracturile rotuliene 
3. Fracturile tibiei proximale 
4. Fracturile spinei tibiale sau ale 
eminenţei intercondiliene 
B. Luxaţia acută a genunchiului 
1. Luxaţia anterioară 
2. Luxaţia posterioară 
3. Luxaţia medială sau laterală 
C. Luxaţia acută a rotulei 
D. Lezarea ligamentelor intraarticulare 
1. Ruptura ligamentului încrucişat 
anterior 
2. Ruptura ligamentului încrucişat 
posterior 
3. Leziuni multiple ligamentare şi 
meniscale 
E. „Genunchiul bordului maşinii“ 
2. Monoartrita acută a genunchiului 
A. Artrita septică 
1. Sindromul artrită-dermatită 
determinat de Neisseria 
gonorrhoeae 
2. Monoartrita dată de N. 
gonorrhoeae 
3. Artrita septică negonococică 
B. Artritele care mimează artrita septică 
1. Atacul de pseudogută 
2. Atacul de gută 


3. Artrita din leucemia acută 

4. Sinovita traumatică 

5. Sinovita datorată unui corp 
străin („sinovita spinului de 
cactus“) 

6. Hemartroza acută datorată unei 
coagulopatii 

7. Artrita reumatoidă juvenilă 

8. Reumatismul articular acut 

9. Monoartrita de etiologie 
necunoscută (idiopatică) 

10. Artrita acută Lyme 

11. Poliartrita reumatoidă a 

genunchiului 


„ Poliartritele acute ce afectează şi 


genunchiul 
A. Artrita septică 
1. Poliartrita septică gonococică 
2. Poliartrita septică negonococică 
a. Poliartrita determinată de 
Neisseria meningitidis 
b. Poliartrita septică 
determinată de alte bacterii 
B. Artrita reactivă 
C. Reumatismul articular acut 
D. Poliartrita indusă de microcristale 
E. Artrita asociată hepatitei B 
F. Artrita acută Lyme 
G. Poliartrita reumatoidă 
H. Artrita gonococică (aseptică) 
I. Boala serului apărută ca reacție la 
administrarea de penicilină 
J. Artrita virală 
1. Artrita din rubeolă 

L] REZUMAT 


2. Artrita post-vaccinare 
antirubeolică 
3. Artrita din varicelă 
K. Boala Still 
1. Poliartrita reumatoidă cu debut 
juvenil (PRJ) 
2. Boala Still cu debut la vîrsta 
adultă 
4. Distrofia simpatică reflexă a 
genunchiului 
5. Durerea iradiată la nivelul genunchiului 
DUREREA MEDIALĂ A 
GENUNCHIULUI 
6. Rupturile meniscului medial 
A. Traumatică . 
B. Degenerativă 
7. Bursita ligamentului colateral tibial 
8. Leziunile ligamentului colateral tibial 
A. Întinderea 
B. Ruptura 
9. Deplasarea extraarticulară a meniscului 
medial 
10. Osteonecroza condilului femural medial 
11. Boala Hoffa 
12. Butrsita anserină 
13. Tendinita anserino-gastrocnemiană 
14. Tendinita semimembranosului 
15. Osteonecroza tibiei proximale 
DUREREA LATERALĂ A 
GENUNCHIULUI 
16. Sindromul „de frecare“ al benzii 
iliotibiale 
17. Tenosinovita poplitee 
18. Ruptura tendonului popliteu 
19. Ruptura meniscului lateral 
20. Lezarea ligamentului colateral lateral 
(fibular) 

21. Afectarea articulației tibiofibulare 

22. Tendinita bicepsului femural 

23. Fractura osteocondrală a condilului 
femural lateral 

DUREREA ANTERIOARĂ A 

GENUNCHIULUI 

24. Lezarea tendonului rotulian 

25. Tendinita rotuliană 

26. Bursita prerotuliană 

27. Celulita tegumentului supraiacent al 
genunchiului 

28. Bursita retrorotuliană 

29. Lezarea țesutului adipos 
infrarotulian 

30. Boala Hoffa 

31. Osteocondrita disecantă a rotulei 

32. Ruptura tendonului cvadricepsului 

33. Fractura osteocondrală a rotulei 

DUREREA POSTERIOARĂ A 

GENUNCHIULUI 

34. Întinderea muşchiului gastrocnemian 

35. Întinderea sau ruptura muşchiului 
plantar 

36. Afecțiuni ale muşchilor şi tendoanelor 
din vecinătatea fosei poplitee 

A. Întinderea muşchilor din fosa 
poplitee 
B. Tendinita muşchilor din fosa 
poplitee 

37. Limfadenita poplitee 

38. Ruptura unui anevrism al arterei 
poplitee 

39. Spasmele musculare (crampe) 

40. Ruptura ligamentului încrucişat 
posterior şi/sau a capsulei posterioare 

DUREREA BILATERALĂ A 

GENUNCHIULUI 


Durerea generalizată a genunchiului 


Căderea de la înălțime sau un accident de autovehicul rulînd 
cu mare viteză pot determina o fractură supracondiliană a 
femurului. În regiunea supracondiliană se constată prezența 
durerii, edemului, sensibilităţii la palpare, deformărilor, 
echimozelor şi a crepitaţiilor osoase. Radiografiile simple 
evidențiază prezența fracturii. Pentru vizualizarea unei fracturi 
ce afectează suprafața articulară a femurului distal este necesară 
efectuarea unor incidențe oblice. Extinderea fracturii la 
articulația genunchiului determină durere, redoare, sensibili- 
tate la palpare şi mărirea de volum a articulației, ca urmare a 
hemartrozei. 

Fractura rotuliană este urmarea unui impact direct sau este 
consecutivă unei contracții puternice a muşchiului cvadriceps 


în timp ce genunchiul se află în flexie. Se constată prezența 
durerii la nivelul feţei anterioare a genunchiului, care se 
însoţeşte de tumefiere locală difuză, sensibilitate la palpare, 
crepitații, precum şi de o deformare palpabilă a rotulei. Se 
poate produce hemartroza, care determină mărirea evidentă 
de volum și pierderea mobilităţii articulației genunchiului. 
Radiografiile standard sînt suficiente pentru demonstrarea 
prezenţei fracturilor rotuliene transverse şi stelate, însă pentru 
excluderea unei fracturi verticale sînt necesare incidenţele de 
profil sau tangențială axială. 

Fracturile tibiei proximale pot rezulta prin lovirea unui 
pieton de către bara de protecție sau aripa unui automobil, 
prin afectarea traumatică a genunchiului în cursul impactului 
autovehiculului aflat în mare viteză sau în cursul unei căderi. 
Durerea şi sensibilitatea la palpare pot afecta una sau ambele 

margini ale genunchiului lezat. Se poate constata o mărire 
difuză de volum a articulației datorată edemului subcutanat, 
prezență de echimoze şi hemoragie intraarticulară. Radio- 
grafiile simple vor identifica localizarea şi întinderea fracturii. 
Fracturile spinelor tibiale şi ale eminenței intercondiliene pot 
rezulta în urma lezării genunchiului în cursul mişcărilor de 
torsiune, abducţie sau adducție sau de hiperextensie. Se 
produce hemartroză, cu durere severă și sensibilitate la palpare, 
intensificate prin mişcările genunchiului. Radiografiile simple 
pot, de regulă, evidenția prezența fracturii. Trebuie efectuat 
RMN pentru excluderea leziunilor asociate ale ligamentelor 
încrucișate sau colaterale; 

Luxaţia acută anterioară -a articulației genunchiului 
determină durere severă, deformare, mărire de volum şi 
sensibilitate la palpare a articulației; tibia şi patela sînt 
deplasate şi palpabile anterior de treimea distală a femurului. 
Poate apărea ischemie periferică secundar unei ocluzii 
vasculare consecutive luxaţiei. Luxaţia posterioară determină 
durere ascuţită la nivelul genunchiului, mărire de volum, 
sensibilitate la palpare, deformare a acestuia, precum şi apariţia 
de echimoze întinse. Tibia este deplasată posterior. Condilii 
femurali sînt proeminenți şi uşor palpabili. Revărsatul articular 
sau hemartroza apar rar în cazul pacienților cu luxaţii, deoarece 
capsula este de obicei ruptă, ceea ce permite lichidului 
intraarticular sau: sîngelui să pătrundă în țesuturile 
periarticulare. Luxaţiile mediale sau laterale sînt rare. 

Luxaţia rotuliană determină durere generalizată şi 
sensibilitate la palpare la nivelul feței anterioare a 
genunchiului, mărire de volum şi deformare articulară. Rotula 
este deplasată lateral, proiectîndu-se spre exterior, dincolo de 
condilul femural. lateral: Compresia posterioară a rotulei 
reduse, contra condilului femural, determină apariția durerii, 
în timp ce împingerea rotulei spre lateral determină pacientul 
să apuce brusc mîna examinatorului (semnul prinderii), 
Radiografiile simple ale rotulei vor indica prezența unei luxaţii 
nereduse şi uneori a unei fracturi femurale osteocondrale 
asociate. Folosirea unei incidențe axiale longitudinale pentru 
rotulă poate arăta o luxaţie parțială a acesteia. 

Ruptura ligamentului încrucişat anterior (LÎA) rezultă, de 
obicei (78% din cazuri), în urma unei decelerări bruşte şi cu 
modificare de direcţie la nivelul genunchiului. Hiperextensia 
sau hiperflexia pot, de asemenea, să ducă la ruperea 
ligamentului încrucișat anterior. În momentul rupturii, la 36% 
din cazuri apare o senzaţie de pocnitură, iar la 70% din cazuri 
apare durere la nivelul feței anterioare a genunchiului, durere 
de intensitate variabilă, de la moderată la severă. Genunchiul 
dureros: se măreşte în volum în cursul următoarelor 1-2 ore, 
datorită hemoragiei intraarticulare. Fracturi osteocondrale şi 
condrale ale condililor femurali, precum şi rupturi meniscale 
pot acompania ruptura LÎA. 

Rezultate pozitive ale testului Lachman; ale testului 
„sertarului'“ de flexie-rotaţie, precum şi ale testului Losee sînt 
obținute după aspirarea sîngelui intraarticular care limitează 
mobilitatea genunchiului. Examinarea sub anestezie este mai 
sensibilă pentru depistarea-unei eventuale rupturi a LÎA. Testul 
Lachman, testul „sertarului anterior“ şi testul „pivotului“ au 


sensibilități cuprinse între 90-100%, atunci cînd sînt efectuate 
la un pacient sub anestezie. Examenul fizic este mai puțin 
sensibil în cazul rupturilor parțiale ale LÎA (0-23%). Ruptura 
LÎA este confirmată prin RMN sau artroscopie. 

Ruptura ligamentului încrucişat posterior (LÎP) este adesea 
rezultatul acţiunii unei forțe direcționate posterior, asupra tibiei 
proximale în timp ce genunchiul este în flexie (de exmplu, 
leziunea dată de ciocnirea de bordul unui autovehicul). După 
impact apare o durere severă şi mărirea de volum a articulației, 
iar gradul de mobilitate este redus de către durere şi sîngerarea 
intraarticulară. Rezultatele testului Lachman posterior şi al 
testului „sertarului posterior“, practicate după aspiraţia 
articulară, cu pacientul sub anestezie şi/sau testul la abducția 
forțată pot fi pozitive. RMN are o sensibilitate apropiată de 
100%, în depistarea rupturilor LÎP. Leziunile LÎA şi LÎP se 
pot asocia cu rupturi de menisc, luxaţii rotuliene, precum şi 
cu rupturi ale ligamentului colateral. 

„„Genunchiul bordului maşinii“ apare atunci cînd, în cursul 
unei coliziuni a autovehiculului, persoana aflată lîngă şofer, 
în partea din față a maşinii, îşi loveşte genunchiul aflat în 
flexie de bordul acesteia. Leziunile înregistrate pot include 
contuzii şi întinderea ligamentului rotulian, contuzii ale 
stratului adipos infrarotulian, lezări ale cornurilor anterioare 
al meniscurilor, fracturi condrale sau osteocondrale ale 
condililor femurali, precum şi fracturi sau luxaţii rotuliene. 
Simptomele includ durere difuză la nivelul genunchiului şi 
mărirea moderată de volum a acestuia. Sechelele se pot 
manifesta sub forma durerii cronice recurente şi/sau a reducerii 
gradului de rotaţie şi extensie a genunchiului. 

Artrita septică acută determină, de obicei, durere articulară 
severă, cu caracter continuu și/sau pulsatil. Durerea este 
constantă şi este intensificată de lovirea, palparea sau 
mobilizarea genunchiului. Mărirea de volum, sensibilitatea 
articulară la palpare, eritemul cutanat și căldura locală pot 
acompania durerea. Artrita gonococică apare la persoanele 
active sexual. Această afecțiune debutează ca o poliartrită 
migratorie sau care cuprinde noi teritorii, asociată cu leziuni 
cutanate pustuloase (sindromul de artrită-dermatită). 
Simptomele de la nivelul celor mai multe dintre articulaţii se 
ameliorează, dar infecția se poate localiza la nivelul 
genunchiului, determinînd o monoartrită septică acută. O 
oligoartrită reactivă poate, de asemenea, determina durere în 
articulaţia genunchiului, căldură locală şi mărire de volum, 
putînd fi urmarea unei uretrite gonococice. 

Artrita septică negonococică a genunchiului se poate. 
prezenta ca o monoartrită acută, cu durere cu caracter continuu 
sau pulsatil, tumefacţie articulară, roşeaţă şi căldură locală. 
Febra, frisoanele, curbatura, transpiraţiile şi starea generală 
alterată sînt, de obicei, prezente (în 68-90% din cazuri). Cei 
mai frecvenți agenți etiologici incriminați sînt Staphylococcus 
aureus, unele specii de streptococi sau bacteriile enterice gram- 
negative. Majoritatea pacienților la care apare artrită septică 
a genunchiului sînt imunosupresaţi sau au 0 afectare 
preexistentă a articulației, o infecție locală sau la distanță, sau 
un istoric recent de intervenție chirurgicală asupra articulații 
sau de injecție intraarticulară. 

Tabelul 45-1 
AGENŢII ETIOLOGICI AI ARTRITELOR SEPTICE NEGONOCOCICE LA ADULȚI 


Procentul de cazuri 
Bacteriile de artrită septică 
Staphylococcus aureus. 50-76 


Factori predispozanți 
Celulită, piodermită, traumatisme, injecții sau intervenţii 20.000-250.000 * 


Numărul de leucocite 
din lichidul sinovial 


chirurgicale intraarticulare, diabet zaharat, boli articulare 
preexistente (de exemplu, artroză sau poliartrită reumatoidă) 


Bacterii gram-negative - 14-26 


Artroză (27%), diabet (23%), poliartrită reumatoidă (9%), insuficiență  11.000-131.000 


9-17 renală (9%), utilizarea de steroizi (32%), traumatisme (18%), - În medie 54.000 


Streptococi f-hemolitici 11-28 
13-17 

Grup A 

Grup G 


Infecţii extraarticulare (celulită şi endocardită, 61%); afecţiuni 


infecţii de tract urinar (27-50%), injecții intraarticulare (9%) 


250.000-352.000 
In medie 60.000 


majore subiacente (61%) 


Grup C 
Grup B 


ARTRITELE SEPTICE NEGONOCOCICE 
LA PERSOANELE VÎRSTNICE (60-87 ANI) 
———————————————— 7 


Bacteria Procent 
Coci gram-pozitivi 
Staphylococcus aureus 54.5 
Staphylococcus epidermidis 22.7 
Streptococi beta-hemolitici grup A 13.6 
Streptococi din grupul D 13.6 
Streptococcus pneumoniae 4,5 
Bacterii gram-negative 
Escherichia coli 9 
Specii de Pseudomonas 9 
Specii de Klebsiella Li 4.5 
Specii de Enterobacter 4.5 
Proteus morganii 4.5 
Anaerobi 
Bacteroides fragilis 4,5 
Clostridium perfringens 4.5 


Deoarece unele cazuri de artrită septică sînt produse de orga- 
nisme mai puţin obișnuite, toate cazurile suspectate de a avea 
infecție articulară necesită efectuarea de culturi din lichidul 
sinovial, pentru bacterii aerobe şi anaerobe, care includ bacteri- 
ile enumerate în Tabelul 45-3 (Haemophilus influenzae, 
Eikenella corrodens şi Listeria monocytogenes). Lichidul 
sinovial 'este clasificat, funcție de numărul leucocitelor conţi- 
nute, în neinflamator (200-2.000 celule/mm:), inflamator 
(>2.000-50.000 celule/mm?) sau infecțios (>50.000 celule/mm:). 
Pînă la 50% dintre pacienții cu artrită septică se situează în 
intervalul inflamator, iar circa 30% dintre ei pot avea rezultate 
negative ale culturilor. Efectuarea formulei leucocitare relevă 
o predominanță a leucocitelor polimorfonucleare la pacienţii 
cu lichid sinovial de tip infecțios sau inflamator. VSH-ul şi 
numărul leucocitelor din sîngele periferic pot fi crescute sau 
normale, iar nivelul glucozei-din lichidul sinovial este scăzut 
sau normal, la pacienții cu artrită septică. Artrita septică poate 
răspunde spectaculos la tratamentul antibiotic şi drenaj. În 
cazul altor forme de monoartrită acută nu apare un răspuns 
similar la administrarea de antibiotice. 


Diabetul zaharat 
e ee e iii ii ji iii iii iii iii 
Tabelul 45-2 


Artritele ce mimează artritele septice acute ale genunchiului 
determină durere continuă de intensitate moderată pînă la 
severă, care se intensifică la apăsare, lovire sau tentativa de a 
merge. Articulația este sensibilă, mărită de volum şi caldă; 
eritemul cutanat este prezent. 

Pseudoguta sau guta pot fi confundate cu infecția articulară. 
În cazul pseudogutei, radiografiile simple pot releva prezența 
condrocalcinozei meniscurilor şi cartilajului articular, Se 
constată că lichidul sinovial conţine cristale de pirofosfat de 
calciu dihidrat (în pseudogută) sau de urat monosodic (în gută), 
vizibile cu ajutorul microscopiei cu lumină polarizată. În gută 
nivelul acidului uric seric este, de obicei, ridicat. Ambele 
afecțiuni pot răspunde la administrarea de colchicină sau 
indometacin. Leucemia acută se poate prezenta ca o 
monoartrită acută a genunchiului sau ca o artrită migratorie 
sau palindromică bilaterală, ce afectează genunchii şi gleznele. 
Țesutul și/sau lichidul sinovial, sîngele periferic şi măduva 
osoasă conţin celule blastice. Traumatismele genunchiului pot 
determina apariția unui revărsat articular reactiv, la nivelul 
genunchiului, cu căldură locală şi sensibilitate la palpare. 
Culturile efectuate din lichidul sinovial sînt negative. Un spin 
de cactus sau alți corpi străini ascuțiți pot penetra tegumentul 
şi pătrunde în articulația genunchiului, determinînd apariția 
unei sinovite acute sau subacute. Este posibilă vizualizarea 
CT a unui spin. Lichidul sinovial este de tip inflamator, dar 
culturile efectuate sînt negative, Pentru localizarea și 
extragerea corpului străin este necesară intervenția chirurgicală 
artroscopică sau deschisă, asupra genunchiului. În hemofilie 
pot apărea unul sau mai multe episoade acuţe, cu durere şi 
mărire de volum articulară, datorate sîngerării intraarticulare. 


„Artrita reumatoidă juvenilă (4ARJ) poate afecta inițial doar un 


genunchi. Febra cățărătoare, transpirațiile şi frisoanele sînt 
simptome frecvent asociate, dar rash-ul maculopapular 
tranzitoriu observabil în ARJ poliarticulară apare rareori în 
cazul pacienților cu monoartrită. ARJ apare la pacienții aflați 
în grupul de vîrstă de sub 16 ani. O formă a bolii descrisă la 
adulți (boala Still cu debut la vârsta adultă) determină 
simptome şi semne similare şi apare predominant la femei. 

Tabelul 45-3 


CAUZE RARE DE ARTRITĂ SEPTICĂ 


Bacteria 
Hemophilus influenzae 


Eikenella corrodens 
Streptococcus faecalis 


Streptococcus pneumoniae 
Specii de Salmonella 


Infecţii polimicrobiene cu agenţi infecțioşi 
neobişnuiți (difteroizi, S. viridans, tipuri de 
Candida) 

Borrelia burgdorferei 

Neisseria meningitidis 

Listeria monocytogenes 

Pseudomonas aeruginosa 


Specii de Clostridium 

Specii de Bacteroides 

Streptococcus anginosis 

Mycoplasma hominis, Ureoplasma urealyticum 
Streptococii din grupul G 


Nocardia asteroides 


Asocieri 

Poliarticulară în 48% din cazuri, localizări extraarticulare ale infecției (meninge, plămîn, 
faringe, sinusuri, conjunctivă sau tegument) în 66% din cazuri, susceptibilitate crescută 
la infecții sau leziuni articulare preexistente (abuzul de alcool, traumatisme, diabet zaharat, 
guta, poliartrita reumatoidă, lupusul critematos sistemic, mielomul multiplu, limfoame, 
splenectomie sau hipogamaglobulinemia variabilă dobîndită) în 76% din cazuri 

Hemartroză recurentă a genunchiului, intervenţii stomatologice 

Artrită preexistentă, articulaţii protezate, traumatisme, abuz de alcool, tratament cu 
corticosteroizi ; 

Mielom multiplu (două cazuri raportate), poliartrită reumatoidă cronică, infecții pulmonare 
recente (trei cazuri raportate) 

Intervenţii chirurgicale pentru protezarea articulară, traumatisme, lupus eritematos sistemic, 
siclemie, boli neoplazice, tratament corticosteroidian, diaree 

Pseudoafecţiuni (înțepături de ac în zona genunchiului), leziuni penetrante ale genunchiului, 
boli neoplazice 


Erythema chronicum migrans şi expunerea la căpuşe într-o zonă endemică 

Meningococcemic cu febră, rash maculopapular, afecţiuni ale tractului respirator superior 

Articulaţie protezată sau poliartrită reumatoidă cronică sau artroză, imunosupresie 

Abuz de droguri cu administrare intravenoasă, osteomielită primară cu Pseudomonas, 
adiacentă articulației, linie intravenoasă infectată, traumatism penetrant local, la nivelul 
femurului şi articulației genunchiului, fractură deschisă, articulaţie protezată, dispozitiv 
de fixare internă 

'Traumatisme locale penetrante, artroscopie, injecții intraarticulare, imunosupresie 

Poliartrită reumatoidă, articulații protezate, tratament steroidian oral sau intraarticular 

Poliartrita reumatoidă, gută, artroză, tratament steroidian 

Transplant renal şi hipogamaglobulinemie 

Afecţiuni articulare preexistente (poliartrita reumatoidă, articulaţie protezată sau artroză), 
imunosupresie (tratament corticosteroidian, abuz de alcool, boli neoplazice sau diabet 
zaharat), infecţii curente în alte zone ale corpului (ulceraţii cutanate, endocardită) 

Transplant hepatic și imunosupresie 


Reumatismul articular acut-poate afecta unul sau ambii 
genunchi. Articulația este dureroasă, mărită de volum, 
sensibilă la palpare, caldă și uneori eritematoasă. Există 
frecvent un istoric recent de afecțiune a căilor respiratorii 
superioare. Nivelul seric al anticorpilor antistreptococici, 
VSH-ul şi numărul leucocitelor în sîngele periferic sînt, de 
obicei, crescute. Simptomele sistemice includ febră, transpira- 
ţii, stare generală alterată şi anorexie. Afecţiunea poate 
cuprinde şi alte articulații, avînd caracter migrator sau palin- 
dromic. Coreea, cardita, nodulii subcutanați şi eritemul 
marginat sînt rare la adulți. Se constată o ameliorare impresio- 
nantă a semnelor şi simptomelor sub tratamentul cu aspirină. 

Monoartrita genunchiului poate trece nediagnosticată în 
ciuda evaluării atente clinice şi de laborator. Aceste cazuri se 
rezolvă, de obicei, spontan, fără sechele. Artrita acută Lyme 
apare după erythema migrans şi după boli febrile acute. 
Genunchii şi gleznele pot deveni dureroase şi mărite de volum. 
Testul ELISA pentru depistarea anticorpilor anti Borrelia 
burgdorferi relevă un titru ridicat al acestora. 

Poliartrita reumatoidă se poate prezenta ca o artrită acută 
sau subacută a unuia dintre genunchi. Se constată durere, 
mărire de volum articulară, sensibilitate la palpare şi căldură 
locală, dar prezența eritemului este puţin obişnuită. Factorul 
reumatoid este prezent în doar 33% din cazuri. Progresia bolii, 


cu afectarea altor articulații, oferă suficiente indicii pentru 
stabilirea diagnosticului. : 

Durerea, sensibilitatea la palpare şi mărirea de volum a 
genunchiului pot apărea şi în cadrul unei poliartrite acute. 
Artrita septică care afectează genunchiul este poliarticulară. 
Afectarea articulară multiplă poate apărea în cadrul infecțiilor 
cu Neisseria gonorrhoeae. (sindromul de artrită-dermatită), 
cu Neisseria meningitidis sau în asociere cu infecții produse 
de către S$. aureus, specii de streptococi sau bacterii. gram- 
negative. 

Artrita reactivă poate urma unei boli diareice sau disuriei 
şi scurgerilor uretrale din uretrite. Agenţii etiologici includ 
specii de Sa/monella, Shigella, Campylobacter şi Yersinia şi 
Clostridium dificile. Aceste bacterii pot fi cultivate din 
materiile fecale. Artrita poate urma unei infecții uretrale cu 
Chlamydia trachomatis, Ureoplasma urealyticum şi N. 
gonorrhoeae. Articulațiile membrelor inferioare (genunchi, 
glezne şi şolduri) sînt cel mai frecvent afectate. Ele pot deveni 
dureroase, tumefiate, calde și sensibile la palpare. Lichidul 
articular este de tip inflamator, iar rezultatele culturilor sînt 
negative. Conjunctivita, irita şi uretrita pot acompania 
inflamaţia articulară. Artritele reactive cu transmitere sexuală 
(ARDS) şi artritele asociate infecțiilor cu specii de Shigella 
sînt mai frecvente la bărbați (raportul bărbaţi/femei este de 


45 DUREREA ACUTĂ A GENUNCHIULUI ȘI A FOSEI POPLITEE 535 
<— 


10:1), în timp ce în cazul altor forme de artrite reactive se 
constată un raport bărbaţi/femei de 1:1,6. Uretrita poate însoți 
artrita reactivă postdizenterică. Leziunile musculoscheletale 
pot include entezopatii (de exemplu, tendoanele lui Achile şi 
regiunea fesieră) şi tenosinovita milinilor sau picioarelor, care 
are ca rezultat formarea degetelor „în cîrnăcior“. 

Sindromul Reiter constă într-o artrită reactivă, conjunctivită 
şi uretrită. Cele mai multe dintre cazuri (80%) se prezintă sub 
forma unui sindrom incomplet, cu artrită şi conjunctivită sau 
uretrită, sau cu conjunctivită şi uretrită, fără artrită. 

Reumatismul articular acut şi hepatita B pot determina 
apariția unei artrite migratorii şi/sau extensive, ce afectează 
genunchii şi alte articulaţii. Febra înaltă este mai des întâlnită 
în cazul reumatismului articular acut. Articulațiile afectate 
devin dureroase, calde, sensibile la palpare şi mărite de volum. 
Mersul este dificil sau imposibil de realizat, datorită durerii 
de la nivelul genunchiului, gleznei sau plantei. Nivelul seric 
al anticorpilor antistreptococici este crescut în cazul 
reumatismului articular acut şi se constată un răspuns evident 
la tratamentul cu aspirină. Artrita asociată hepatitei B afectează 
articulațiile mici ale degetelor, în 70% dintre cazuri şi 
genunchii, în 35% dintre cazuri. La pînă la 50% dintre pacienți 
apare urticarie sau o erupție maculopapuloasă sau peteşială 
pruriginoasă, care precede debutul artritei. În ser apar 
antigenele caracteristice virusului hepatitei B, iar nivelurile 
complementului sînt scăzute. Pot fi găsite valori anormale ale 
testelor funcționale hepatice. 

Artrita Lyme este o poliartrită cu interesarea genunchiului. 
Există un istoric de eritem cronic migrator, urmat de o afecțiune 
sistemică cu febră, mialgii, artralgii, meningită aseptică şi 
encefalită uşoară. Anticorpii anti-B. burgdorferi sînt prezenți 
în titru ridicat. Poliartrita indusă de depuneri de cristale poate 
afecta genunchii şi alte articulaţii, simetric sau asimetric. 
Condrocalcinoza este detectată la nivelul genunchilor, 
încheieturilor mîlinii, şoldurilor sau umerilor, în cazul bolii 
depunerilor de pirofosfat de calciu dihidrat. Examinarea 
lichidului sinovial la microscopul cu lumină polarizată va 
releva prezenţa fie a pirofosfatului de calciu dihidrat (boala 
depunerilor de pirofosfat de calciu) fie a cristalelor de acid 
uric (gută). 

Poliartrita reumatoidă se poate prezenta ca o artrită acută, 
în 15% dintre cazuri. Pot fi afectați genunchii, precum şi 
articulațiile mici ale mîinilor şi picioarelor. Redoarea matinală 
care durează mai mult de o oră, afectarea a trei sau mai multe 
articulaţii, distribuţia simetrică a afectării articulare, prezența 
nodulilor subcutanaţi, seropozitivitatea pentru factorul 
reumatoid, precum şi semnele radiografice de eroziuni şi 
osteopenie juxtaarticulare, la nivelul oaselor mîinilor sînt alte 
elemente care. susțin diagnosticul de poliartrită reumatoidă. 
Artrita gonococică poate provoca o poliartrită aseptică cu 
pustule şi vezicule cutanate (sindromul artrită-dermatită) sau 
o artrită reactivă. Sindromul de artrită-dermatită răspunde la 
tratamentul cu ceftriaxonă, în timp ce artrita reactivă nu 
răspunde la tratamentul infecției declanşatoare. 

Poliartrita, febra, urticaria, pruritul şi mialgiile care apar 
secundar tratamentului cu penicilină sau cu alte medicamente 


sînt sugestive pentru boala serului. Oprirea administrării 
medicamentului respectiv conduce la dispariția lor. 

Rubeola poate determina apariţia unei poliartralgii simetrice 
şi a redorii articulare. O afecțiune asemănătoare poate urma 
după imunizarea antirubeolică. O poliartrită ce afectează unul 
sau ambii genunchi poate apărea rar la copiii cu varicelă. 

ARJ se poate prezenta ca o poliartrită acută sau ca o 
oligoartrită. Temperaturi înalte, de tip cățărător; redoare 
articulară; precum şi un eritem temporar al trunchiului și 
extremității cefalice acompaniază adesea poliartrita. La 
pacienții cu oligoartrită apare rar eritemul. Factorul reumatoid 
este prezent în pînă la 20% dintre pacienții cu această afecțiune, 
dar este rareori prezent la adulții sau copiii sub 7 ani care fac 
această boală. 

Pacienţii cu boala SHll cu debut la virsta adultă pot avea 
febră, frisoane, stare generală alterată, anorexie şi poliartrită. 
Pot fi prezente hepatosplenomegalia, limfadenopatia şi un 
eritem la nivelul trunchiului. Se mai poate înregistra durere 
cervicală, datorată artritei coloanei cervicale; pericardită; 
pleurită şi durere abdominală. 

Distrofia simpatică reflexă a genunchiului poate urma unei 
intervenţii chirurgicale sau unui traumatism major sau minor 
de la nivelul genunchiului. Durerea.cu caracter continuu sau 
de arsură dată de această afecțiune este disproporționat de 
severă comparativ cu mărimea traumatismului sau cu 
amploarea intervenției chirurgicale. Zona genunchiului poate 
deveni iniţial caldă şi eritematoasă. După 2-6 săptămîni 
tegumentul de la nivelul genunchiului devine rece, palid, 
strălucitor şi turgescent. Apar discromii de tip marmorat sau 
albăstrui. Pot fi prezente hiperestezia şi allodinia tegumentului 
de la nivelul genunchiului, iar durerea şi disestezia pot iradia 
distal spre gambă şi plantă. Radiografiile simple ale 
genunchiului evidențiază prezenţa precoce a osteoporozei 
juxtaarticulare. O scintigrafie osoasă realizată în trei faze va 
indica o creştere a velocităţii, sîngelui, a rezervei de sînge, 
precum şi o hipercaptare precoce și tardivă. Un blocaj al 
simpaticului lombar va ameliora în mod impresionant cele 
mai multe dintre simptomele supărătoare. 

Afecțiunile şoldului, precum sinovita acută, pot provoca 
durere referită la genunchi. În acest caz însă, limitarea 
mobilității prin durere apare la nivelul şoldului şi nu al 
genunchiului. Durerea medială a coapsei şi de la nivelul 
genunchiului pot fi produse de o hernie obturatorie sau de o 
altă cauză de compresie a nervului obturator. O plexopatie 
lombosacrată sau o afecțiune intraspinală pot iradia uneori 
durerea spre genunchi. Prezenţa acestor afecţiuni este mai 
bine stabilită cu ajutorul examenului CT sau RMN de bazin 
şi/sau de coloană lombosacrată. 


Durerea medială a genunchiului 


Ruptura traumatică a meniscului medial se poate produce prin 
torsiunea genunchiului aflat în flexie. Poate apărea o durere 
sfişietoare, un pocnet şi hemartroză. Sinovita traumatică se poate 
produce în primele 24 ore, determinînd apariţia unui revărsat 
serosanguinolent în articulația genunchiului. Sensibilitatea la 

palpare, tumefierea şi căldura se pot localiza la nivelul liniei 
articulare medii. Blocarea articulației şi deblocarea ei sînt alte 
acuze frecvente. Prezența rupturii este sugerată de rezultatele 
pozitive ale testelor MeMurray sau ale testului „de măcinare“ 
(Apley), efectuate după resorbția sau aspirația lichidului articu- 
lar. RMN are o sensibilitate variind între 77-100% pentru 
diagnosticarea unei rupturi longitudinale. 

Rupturile degenerative ale meniscului medial apar după 
traumatisme minore ale genunchiului sau spontan, În 
ortostatism, la mers şi alergare se constată prezența unei dureri 
la nivelul liniei articulare mediale, precum şi sensibilitate 
localizată la palpare a liniei articulare. În cursul primelor 1-2 
luni de la debut, poate apărea tumefacție şi căldură locală, la 
nivelul liniei articulare mediale. Testele McMurray și „de 
măcinare“ (Apley) pot fi pozitive. Diagnosticul de ruptură 
degenerativă orizontală a cornului posterior este confirmat 
de RMN sau de artroscopie. 

Afecţiunile care mimează o ruptură a meniscului medial 
includ bursita ligamentului tibial colateral (bursita Voshell) 
sau întinderea sau ruptura ligamentului colateral tibial. La 
pacienții cu bursită Voshell se constată sensibilitate la palparea 
ligamentului: colateral tibial, la nivelul liniei articulare. 
Injectarea de lidocaină împreună cu un corticosteroid în bursă 
ameliorează durerea şi sensibilitatea. RMN relevă prezența 
unui menisc medial normal în 77% din cazuri. Întinderea 
ligamentului tibial colateral determină durere şi sensibilitate 
la palpare, la locul de inserție al ligamentului pe condilul 
femural medial sau la nivelul altor zone ale ligamentului. 
Ruperea completă a ligamentului produce durere locală, 
sensibilitate la palpare şi lărgirea spațiului articular medial. 

Deplasarea extraărticulară a meniscului medial determină 
apariția de durere în zona medială a genunchiului, în 
ortostatism şi/sau la mobilizarea articulației. Tumefacția și 
sensibilitatea locală la palpare apar în dreptul ligamentului 
colateral tibial, durerea fiind intensificată de rotația externă a 
gambei. Diagnosticul este confirmat cu ajutorul RMN sau al 
artroscopiei. 

Osteonecroza condilului femural medial produce durere 
intensă şi sensibilitate la palpare la nivelul zonei mediale a 
genunchiului, care se intensifică în ortostatism sau la mers. 
Poate apărea mărirea difuză de volum a genunchiului, redoare 
şi revărsat intraarticular. RMN va stabili gradul de extindere 
al osteonecrozei. 

Boala Hoffa determină durere, sensibilitate la palpare și 
mărirea de volum a țesutului adipos rotulian. Durerea este 
produsă de prinderea sinovialei articulare între suprafeţele 
articulare. Această afecțiune poate răspunde favorabil la 
injectarea locală de lidocaină şi a unui corticosteroid în țesutul 
adipos al zonei sensibile, 

Bursita anserină (labei de gîscă) determină apariția de 
durere, sensibilitate la palpare şi căldură în zona proximală 
medială pretibială. În regiunea dureroasă poate apărea edem 
inflamator. Tendinita anserino-gastrocnemiană produce o 
durere similară, dar sensibilitatea la palpare este localizată în 
regiunea posterioară a tendonului labei de gîscă şi adiacentă 
muşchiului gastrocnemian. 


Tendinita semimembranoasă determină apariţia durerii şi 
sensibilităţii la palpare în zona posteromedială a genunchiului. 
Sensibilitatea este localizată la nivelul tendonului semi- 
membranosului şi imediat inferior de linia articulară, 

Osteonecroza tibiei proximale determină durere şi 
sensibilitate la palpare în zona medială tibială proximală. 
Examenul RMN va confirma diagnosticul. 


Durerea laterală a genunchiului 


Sindromul de frecarea al benzii iliotibiale apare la alergătorii 
pe distanțe lungi. Durerea apare la nivelul zonei laterale a 
genunchiului şi este intensificată de coborîrea în alergare. 
Rezultatele testului Ober pot fi pozitive. Un sunet asemănător 
unui scîrțiit poate fi auzit la mişcările de flexie și extensie ale 
genunchiului. În timp ce genunchiul este flectat la peste 90, 
aplicarea unei presiuni cu ajutorul policelui asupra epicondilu- 
lui lateral poate provoca durere (testul Noble) pe măsură ce 
banda iliotibială se deplasează sub policele compresiv. 

Tenosinovita popliteală determină durere la nivelul zonei 
laterale a genunchiului în poziţia ortostatică, cu genunchiul 
flectat între 15-30*, Mersul sau alergarea în pantă provoacă 
durere. Sensibilitatea la palpare este localizată în porțiunea 
tendinoasă a mușchiului popliteal, imediat anterior de inserția 
ligamentului fibular (lateral) colateral pe condilul femural lateral. 
Ruptura tendonului popliteal apare rareori ca leziune unică. O 
rotaţie externă bruscă a tibiei, în timp ce genunchiul se află în 
flexie, poate produce ruperea tendonului. În momentul ruperii 
se adue un pocnet brusc, care se asociază cu debutul brutal al 
durerii, sensibilităţii la palpare şi tumefacției în zona laterală a 
genunchiului. Poziţia ortostatică sau mersul sînt imposibil de 
realizat, datorită durerii extrem de severe. Diagnosticul de ruptu- 
ră de tendon popliteal este confirmat cu ajutorul artroscopiei. 

Ruptura meniscului lateral apare în cazul unei lezări prin 
rotație a genunchiului aflat în flexie. Sînt prezente durerea şi 
sensibilitatea la palpare, la nivelul liniei articulare laterale. 
Poate apărea blocajul articular, care-şi „dă drumul“ apoi, 
precum şi o mică cantitate de revărsat pleural. Diagnosticul 
este confirmat cu ajutorul RMN şi al artroscopiei. 

Lezarea ligamentului lateral (fibular) colateral poate apărea 
după o cădere înainte cu gamba rotată intern, cînd se aplică 
genunchiului o solicitare de tip varus. Durerea resimțită la 
nivelul zonei laterale a genunchiului şi sensibilitatea sînt 
localizate la ligament. Deschiderea spațiului articular lateral 
se face cu ruperea completă a ligamentului. Prezenţa acestei 
lărgiri a spațiului articular este demonstrată prin aplicarea unei 
solicitări prin abducție la o flexie de 30. 

Afecţiunile articulației tibiofibulare includ instabilitatea 
articulară şi artrita posttraumatică. Durerea şi sensibilitatea 
sînt localizate la nivelul articulației. Durerea este provocată 
prin mişcarea capului fibulei sau prin exercitarea unei apăsări 
asupra articulației. Durerea artritică este imediat ameliorată 
prin injectarea intraarticulară de lidocaină. 

Tendinita bicepsului femural determină durere la nivelul 
zonei posterolaterale a genunchiului şi sensibilitate la palparea 
tendonului. Bursa subiacentă este, de asemenea, inflamată. 

Fractura osteocondrală a condilului femural lateral poate 
apărea după o rotire forțată a genunchiului aflat în flexie. Se 
constată durere, sensibilitate la palpare şi edemaţiere în zona 
anterolaterală a genunchiului. Examenul RMN şi artroscopia 
vor confirma diagnosticul. 


Durerea anterioară a genunchiului 


Traumatismul direct asupra tendonului rotulian (leziunea de 
bord) sau tendinita rotuliană (genunchiul săritorului) 
determină durere locală şi sensibilitate la palparea tendonului 
rotulian. Extensia contra unei rezistenţe şi flexia pasivă a 
genunchiului pot declanşa durerea. Ruptura completă a 
tendonului este semnalată de durerea şi sensibilitatea locală, 
de proeminarea rotulei şi de pierderea capacității de extensie 
activă a genunchiului. Între tuberculul tibial şi polul inferior 
al rotulei se poate palpa un hiatus. 

Bursita prerotuliană determină durere, sensibilitate la 
palpare și tumefiere la nivelul rotulei. Traumatismele directe 
sau exercitarea directă de presiune asupra genunchilor, în 
timpul îngenuncherii pot produce această afecțiune. 

Fisurile tegumentului prerotulian sau celulita pot avea ca 
rezultat o bursită prerotuliană septică. 

Bursita retrorotuliană determină durere locală, sensibilitate 
la palpare şi tumefiere posterior şi adiacent tendonului rotulian. 

Lezarea țesutului adipos infrarotulian determină. local 
tumefiere, durere şi sensibilitate la palpare a țesutului adipos. 
Poate apărea un revărsat lichidian articular, recurent sau 
persistent. Mişcarea de extensie a genunchiului contra unei 
rezistențe intensifică durerea. 

Boala Hoffa determină o durere surdă în zona anterioară a 
genunchiului, declanșată de exercițiul fizic şi ameliorată în 
repaus. La nivelul țesutului adipos infrarotulian se constată 
durere, sensibilitate la palpare, tumefiere şi căldură locală. 
Cauzele nontraumatice de inflamație şi/sau hipertrofie a 
țesutului adipos includ retenția lichidiană premenstruală, o 
leziune articulară înlocuitoare de spaţiu şi o deformare de tip 
„recurvatum“ a genunchiului. Osteocondrita disecantă a 
rotulei poate apărea după un traumatism minor sau poate fi 
idiopatică. Se constată prezenţa durerii în zona anterioară a 
genunchiului şi sensibilitate localizată la nivelul părții 
rotuliene afectate. Prezența acestei leziuni este demonstrată 
cu ajutorul radiografiei simple, a RMN sau a artroscopiei. 

Ruptura tendonului cvadricepsulyi este precedată de durere 
continuă și sensibilitate la nivelul părții proximale a rotulei. 
Ruptura poate produce durere şi sensibilitate localizate 
suprarotulian, iar deasupra rotulei se poate palpa un hiatus. 
Este pierdută capacitatea de extensie activă a genunchiului. 
Fractura osteocondrală a rotulei se prezintă cu o durere 
sfîşietoare cu debut brusc, în zona anterioară a genunchiului, 
cu un zgomot de rupere ce ia naștere la nivelul genunchiului, 
cu sensibilitate localizată rotulian şi cu tumefiere secundară 
sîngerării intraarticulare. Astfel de fracturi pot fi produse de 
o forță de impact sau de o forță de răsucire aplicate 
genunchiului în timpul extensiei active a acestuia. Diagnosticul 
este confirmat cu ajutorul radiografiei simple, RMN sau 
artroscopiei. 


Durerea posterioară a genunchiului 


Întinderea muşchiului gastrocnemian poate determina apariția 
unei dureri în partea posterioară a genunchiului, după o pornire 
sau întoarcere bruscă, Sensibilitatea la palpare și tumefierea se 
localizează la nivelul porțiunii superioare a mușchiului gastro- 
cnemian. Există divergențe în ce priveşte faptul că o afecțiune 
(întindere sau ruptură) a mușchiului plantar ar putea determina 
sau nu durere și sensibilitate la nivelul gambei proximale şi popliteal. 
Alte cauze de durere în zona posterioară a genunchiului includ 
întinderea sau tendinita mușchilor de la nivelul fosei poplitee. Se 
constată sensibilitate la palparea părților distale ale corpurilor muscu- 
lare sau a tendoanelor muşchilor semimembranos sau biceps femural. 
În /im/adenita poplitee se descoperă un nodul limfatic dureros, 
sensibil la palpare, mărit de volum, localizat la nivelul fosei 
poplitee. Sursa de infecție se găseşte la nivelul gambei sau piciorului. 
Un anevrism al arterei poplitee se poate rupe brusc, determi- 
nînd durere locală, sensibilitate la palpare, tumefiere şi echimoze. 
În fosa poplitee poate apărea o masă tumorală de consistență 
fermă reprezentînd un hematom. Arteriografia, examenul CT 
sau ultrasonografia pot arăta extinderea anevrismului. 
Crampele musculare de la nivelul zonei superioare a gambei 
sau de la nivelul zonei inferioare a coapsei pot fi resimţite în 
regiunea poplitee. Durerea este de regulă unilaterală, dar se poate 
manifesta şi alternativ, pe ambele părți. Regiunea dureroasă este 
resimțită ca proeminentă, în tensiune. Masajul și întinderea muşchiu- 
lui ameliorează durerea. Astfel de pusee sînt tranzitorii, remite- 
rea se produce în cîteva minute dar o durere reziduală asociată 
mişcărilor poate continua mai multe ore, fiind declanșată de mers. 
OrmpturăaLIP sau a capsulei articulare posterioare poate provoca 
durere spontană şi la palpare la nivel popliteal. Examenul RMN sau 
artroscopic demonstrează 0 ruptură parțială sau completă de LÎP. 
Artroscopia poate demonstra ruperea capsulei articulare posterioare. 
Cauzele de durere bilaterală a genunchiului sînt enumerate 


în Tabelul 45-4. 

Tabelul 45-4 
DUREREA BILATERALĂ A GENUNCHILOR 
———————— LU 


Poliartrita acută 

Artrita septică 

Artrita reactivă 

Artrita indusă de prezența cristalelor 
Artrita asociată hepatitei B 

Artrita Lyme 

Poliartrita reumatoidă 

Sindromul dermatită-artrită determinat de N. gonorrhoeae 
Boala serului ca reacţie la penicilină 
Artrita virală 

Boala Still 

Distrofia simpatică reflexă 
Rupturile meniscului medial 

Boala Hoffa 

Bursita anserină 

Sindromul bandei iliotibiale 
Rupturile meniscului lateral 
Tendinita bicepsului femural 
Tendinita rotuliană 

Bursita prerotuliană 

Crampele musculare 

Entorsa mușchiului gastrocnemian 

Frecvente (>100) 


Fracturile tibiei proximale 
„Genunchiul bordului maşinii“ 
Afecţiunile ce mimează 
monoartrita septică acută: 
criza de pseudogută, criza de 
gută şi sinovita traumatică 
Poliartrite însoțite artrita 
genunchiului: artritele 
reactive, poliartrita indusă 
de cristale, artrita gonococică 
(aseptică), artrita rubeolică, 
artrita indusă de vaccinul 
antirubeolic 


Ruptura meniscului medial 
(traumatică) 

Ruptura meniscului medial 
(degenerativă) 

Bursita anserină 


Sindromul de frecare al bandei 
iliotibiale 

Ruptura meniscului lateral 

Tendinita bicepsului femural 


Elongația mușchiului 
gastrocnemian 

Elongaţia sau tendinita 
mușchilor din zona fosei 
poplitee 

Spasmele musculare (crampele) 


Partea a IX-a DUREREA ACUTĂ A MEMBRELOR INFERIOARE 


TABELUL INCIDENŢEI BOLILOR 


INCIDENȚA LA 100.000 (APROXIMATIVĂ) 


Relativ frecvente (>5-100) 


Rare (>0-5) 


DUREREA GENERALIZATĂ A GENUNCHIULUI 


Fracturile femurale supracondiliene 

Fracturile rotulei 

Fracturile spinelor tibiale sau ale eminenței intercondiliene 

Luxaţia acută a rotulei 

Ruptura LÎA . 

Ruptura LÎP 

Leziuni multiple ligamentare şi meniscale 

Sindromul de artrită-dermatită determinat de N. gonorrhoeae 

Monoartrita determinată de N. gonorrhoeae 

Monoartrita determinată de S. aureus, specii de streptococi sau 
de bacterii gram-negative 

Afecţiuni ce imită monoartrita septică: poliartrita reumatoidă 
juvenilă, reumatismul articular acut, artrita Lyme şi poliartrita 
reumatoidă acură 

Poliartrite însoţite de artrita genunchiului: poliartrita septică 
determinată de N. gonorrhoeae, reumatismul articular acut, 
artrita asociată hepatitei B, artrita Lyme, poliartrita 
reumatoidă, boala serului ca: răspuns la administrarea de 
penicilină şi PRJ 

Durerea iradiată la nivelul genunchiului 


DUREREA MEDIALĂ A GENUNCHIULUI 


Bursita ligamentului tibial colateral 

Leziunea ligamentului tibial colateral 
Osteonecroza condilului femural medial 

Boala Hoffa 

Tendinita afectînd laba de gîscă şi gastrocnemianul 
Tendinita semimembranoasă 


DUREREA LATERALĂ A GENUNCHIULUI 


Tenosinovita poplitee 

Lezarea ligamentului colateral lateral 

Afecțiunile articulației tibiofibulare 

Fractura osteocondrală a condilului femural lateral 


Luxaţia anterioară a genunchiului 

Luxaţia posterioară a genunchiului 

Luxaţia medială sau laterală a genunchiului 

Monoartrita determinată de organisme mai 
puţin obişnuite 

Afecţiuni ce mimează monoartrita sceptică 
acută: artrita leucemică acută, sinovita 
de corp străin şi hemartroza acută 
determinată de o coagulopatie 

Poliartrita cu afectarea genunchiului: 
poliartrita septică determinată de N. 
meningitidis saw de alte bacterii 

Artrita din varicelă 

Boala Still cu debut la virsta adultă 

Distrofia simpatică reflexă a genunchiului 


Deplasarea extraarticulară a meniscului 
medial 
Osteonecroza tibiei proximale 


Ruptura tendonului popliteu 


DUREREA ANTERIOARĂ A GENUNCHIULUI 


Lezarea tendonului rotulian 

Tendinita rotuliană 

Bursita prerotuliană ş 

Celulita tegumentului de la nivelul genunchiului 
Bursita retrorotuliană 

Leziuni ale țesutului adipos infrarotulian 

Boala Hoffa 

Osteocondrita disecantă a rotulei 

Fractura osteocondrală a rotulei 


Ruptura de cvadriceps 


DUREREA POSTERIOARĂ A GENUNCHIULUI 


Ruptura ligamentului încrucişat posterior şi/sau a capsulei 
posterioare 


Întinderea sau ruptura mușchiului plantar 
Limfadenita poplitee 
Ruptura unui anevrism al arterei poplitee 


ÎN N N N II 

L] DESCRIEREA AFECȚIUNILOR 
ENUMERATE 


precum şi de prezenţa unui defect rotulian palpabil. 
Prezenţa defectului rotulian este constatată de pacient 


Durerea generalizată a genunchiului 


1. TRAUMATICĂ 


A. Fracturile din zona genunchiului 


1. Fractura supracondiliană a femurului. O fractură 
supracondiliană a femurului este de regulă rezultatul 
unui accident în care este implicat un automobil aflat 
în mare viteză sau al unei căderi de la înălțime. O leziune 
similară poate apărea la persoane vârstnice care suferă 
căderi pe genunchiul aflat în flexie. Unii pacienţi pot 
avea osteoporoză afectînd metafizele sau o tumoră 
osoasă, În zonele posterioară și anterioară ale coapsei 
distale apare o durere severă, însoțită de edemaţiere, 
sensibilitate la palpare, deformări, echimoze şi crepitaţii 
osoase, Fragmentul de condil este rotat posterior, prin 
tragere de către mușchii gastrocnemian şi popliteu. Se 
poate produce compresia sau dilacerarea arterei 
poplitee, ceea ce determină secundar paloare, răceală, 
durere, pareză, parestezii la nivel distal şi absența 
pulsului pedios. Contuzia sau dilacerarea nervului 
sciatic sau a ramurilor sale (nervul tibial şi nervul 
peronier comun) pot duce la apariția de parestezii 
distale, furnicături şi hipotonie musculară la nivelul 
extremității inferioare. Radiografiile de rutină ale 
genunchiului vor indica, de regulă, prezența unei fracturi 
supracondiliene, în timp ce prezenţa unei fracturi 
intercondiliene care afectează suprafața articulară 
(fracturi în T sau Y) pot necesita folosirea unei incidențe 
oblice. Extinderea fracturii la nivelul genunchiului 
determină mărirea acută de volum a articulației, datorită 
sîngerării. Mişcările din articulația genunchiului sînt 
limitate, dureroase şi se asociază cu prezenţa de crepitaţii 
osoase palpabile. 


2. Fracturile rotuliene. Fractura rotuliană se poate 
produce în urma unui impact direct sau sub acțiunea 


unor forțe de tracțiune exercitate asupra rotulei prin - 


contracția muşchiului cvadriceps. Ultima situație apare 
atunci cînd pacientul se împiedică şi încearcă să-şi 
controleze căderea. În timp ce rotula se fracturează (de 
regulă transversal) sub tracțiunea cvadricepsului, 
expansiunile laterală şi medială ale cvadricepsului se 
pot rupe. Gradul acestei rupturi determină gradul de 
separare al fragmentelor. Un impact direct asupra rotulei 
produs în cadrul unui accident de autovehicul (lovirea 
genunchiului de bordul maşinii), printr-o cădere de la 
înălțime sau prin cădere la pămînt din poziţia ortostatică, 
în timpul unei alergări, poate determina apariția unei 
fracturi stelate, cominutive sau verticale. Edemaţierea 
difuză a feței anterioare a genunchiului se acompaniază 
de durere severă, sensibilitate la palpare, crepitații, 


la scurt timp după producerea unei fracturi transverse. 
Fracturile fără deplasare se pot asocia doar cu o uşoară 
edemaţiere şi sensibilitate locală la nivelul liniei de 
fractură. Hemartroza se produce frecvent, determinînd 
distensia capsulei articulare. Pătrunderea sîngelui în 
țesutul subcutanat poate produce echimoze întinse la 
nivelul fețelor anterioară şi laterală ale genunchiului. 
Radiografiile simple (anteroposterioară şi laterală) sînt, 
de obicei, diagnostice pentru fracturile transverse şi 
stelate. Este necesară o incidență de profil sau axială 
pentru excluderea unei fracturi verticale. O rotulă dublă 
nu se asociază cu sensibilitate punctiformă la palpare. 
Această varietate de dezvoltare apare pe radiografie ca 
un fragment osos situat în partea supero-laterală a 
rotulei, care este de regulă prezent la ambele membre 
inferioare. Marginile rotunde, vizibile pe CT, ajută, de 
asemenea, la diferențierea acestui element observabil 
radiologic de o fractură rotuliană. Examenul RMN va 
confirma, de regulă, starea intactă a ligamentelor şi 
meniscurilor intraarticulare. 


3. Fracturile tibiei proximale. Aceste leziuni se produc 
atunci cînd un pieton este lovit de către bara de protecție 
sau de aripa unui automobil (fracturi de „bară“ sau de 
„aripă“) (54% din cazuri). Ele pot apărea de asemenea 
în urma unei căderi de la înălțime (17% din cazuri) sau 
în urma unui accident de autovehicul aflat în mare 
viteză. Se poate constata prezenţa durerii şi tumefierii 
difuze a genunchiului, secundar edemului țesutului 
moale și hemartrozei. Durerea şi sensibilitatea la palpare 
afectează una sau ambele părți laterale ale genunchiului . 
afectat (fractură bicondiliană sau fractura condilului 
lateral şi leziune a ligamentului colateral medial). 
Radiografiile simple pot indica prezenţa unei fracturi 
de platou (de tip compresie, scindare-compresie, 
depresie condiliană totală sau bicondiliană). Un film în 
timpul solicitării articulare, efectuat sub anestezie 
(solicitare în valgus aplicată cu genunchiul aflat în 
extensie) poate releva lărgirea spaţiului articular medial, 
indicînd ruperea ligamentului medial. Deoarece 
leziunile vasculare sau un sindrom de compartiment 
anterior pot complica fracturile tibiale proximale, este 
importantă monitorizarea pulsului pedioasei, a culorii 
şi temperaturii tegumentului, a funcției nervilor senzitivi 
şi motori precum și a durerii şi sensibilităţii la palpare 
la nivelul gambei şi plantei, după o fractură condiliană 
sau bicondiliană. 


4. Fracturile spinelor tibiale sau ale eminenţei 
intercondiliene. Aceste fracturi apar în cazul 
mișcărilor energice de rotaţie sau de abducție-adducție 
ale genunchiului. Hiperextensia genunchiului poate 
smulge ligamentul încrucişat posterior (LÎP) împreună 
cu un fragment osos. Leziunea este de regulă urmată 





de durere şi tumefacție articulară, datorată revărsatului 
intraarticular sanguinolent. Trebuie exclusă, cu 
ajutorul examenului fizic şi al RMN, prezența 
leziunilor asociate ale ligamentului încrucișat sau 
colateral. Radiografiile de rutină relevă, de obicei, 
prezența acestor fracturi, însă în cazul fracturilor cu 

minimă deplasare poate fi necesară folosirea incidenței 
intercondiliene sau „în tunel“. 


B. Luxaţia acută a genunchiului. Cele mai multe cazuri 
de luxaţii ale genunchiului apar în cadrul accidentelor de 
autovehicule aflate în mare viteză sau în cadrul competiţii- 
lor sportive. Leziunile arterei poplitee au fost raportate în 
pînă la 38% din cazuri, iar leziunile nervului peronier în 
16-18% din cazuri. 


1. Luxaţia anterioară. Acţiunea unei forţe considera- 
bile poate determina hiperextensia severă a genun- 
chiului, ceea ce are ca rezultat apariția unei rupturi la 
nivelul capsulei posterioare, a ligamentului posterior 


şi, în unele cazuri, a ligamentului încrucişat anterior. . 


Se constată durere severă, mărirea de volum a 
articulației şi sensibilitate la palpare, iar tibia şi rotula 
sînt deplasate şi palpabile anterior de femurul distal. 
Partea distală a membrului inferior este scurtată, şi se 
observă o deformare marcată a genunchiului. Compresia 
sau dilacerarea arterei poplitee determină distal paloare, 
parestezii, scăderea temperaturii tegumentare, dispariția 
pulsului pedios şi pareza mușchilor plantei. Reducerea 
luxaţiei trebuie practicată pe loc sau la un interval scurt 
de timp, pentru a se preveni ocluzia arterei poplitee sau 
lezarea nervilor tibial şi peronier. 


2. Luxaţia posterioară. Această leziurie este rezultatul 
acțiunii unei forțe puternice. Genunchiului este dureros, 
mărit de volum, prezintă echimoze, sensibilitate difuză 
şi deformare, iar tibia este deplasată posterior. Condilii 
femurali sînt proeminenți şi ușor de palpat subcutanat. 
Atât în luxaţia anterioară cît şi în cea posterioară a 
genunchiului poate să nu fie prezent un revărsat 
articular, avînd în vedere că rupturile de la nivelul 
capsulei articulare permit extravazarea lichidului 
sinovial şi a sîngelui în țesuturile înconjurătoare. 
Radiografiile simple vor arăta, de obicei, prezenţa unei 
luxaţii a genunchiului. La un pacient cu luxaţie de 
genunchi trebuie realizată evaluarea arteriografică a 
arterei poplitee, înainte de practicarea intervenției 
chirurgicale. 


3. Luxaţia medială sau laterală. Aceste luxaţii pot, de 
asemenea, apărea după acţiunea unor forțe puternice 
de forfecare şi de torsiune. 


C. Luxaţia acută a rotulei. Această afecțiune este uneori 
confundată cu luxaţia acută a genunchiului. Este rezultatul 
unei contragții puternice a cvadricepsului sau al unei 
lovituri directe asupra rotulei, atunci cînd genunchiul se 
află în flexie. Placarea în cursul alergării poate produce o 

forță de deformare în valg a genunchiului și un vector - 
rotațional care duc la deplasarea laterală a rotulei. Pacientul 
poate simți sau auzi un pocnet la nivelul genunchiului, cu 
sau fără apariția unei dureri. Luxaţia rotuliană determină o 
deformare laterală a genunchiului. Rotula se proiectează 
în afară, dincolo de condilul femural lateral. La prima vizită 
la medic se poate constata că luxaţia a fost redusă manual 
de către pacient sau că s-a, produs o reducere spontană 
acesteia. Sensibilitatea rotuliană la palpare, prezența unui 
revărsat articular sanguinolent şi durerea de la nivelul 
genunchiului acompaniază, de obicei, o luxaţie acută. Se 
poate constata prezența sensibilităţii la palparea retinaculu- 
lui medial rupt. Compresia rotulei reduse pe condilii 
femurali se însoţeşte de durere, iar împingerea rotulei 
lateral, ca şi cum s-ar produce din nou luxaţia, determină 
pacientul să apuce genunchiul şi mîna examinatorului 
(semnul „;prinderii“). Durerea şi sensibilitatea pot fi minime 
dacă pacientul este consultat la cîteva ore sau zile după 
reducerea spontană. 

Radiografiile simple vor arăta prezența unei luxaţii 
nereduse şi uneori a unei fracturi osteocondrale asociate a 
condilului lateral al femurului. Trebuie obținută o serie de 
radiografii ale rotulei, constînd într-o incidență antero- 
posterioară, efectuată în ortostatism, cîteva incidențe 
laterale, cu genunchiul flectat la 30 şi 90%, o incidență 
tangențială, efectuată prin metode Hughston și o incidenţă 
Merchant. Incidenţele oblice, efectuate cu membrul inferior 
la 45* rotaţie internă şi externă, sînt utile pentru detectarea 
fracturilor osteocondrale ale condililor. 

O luxaţie intraarticulară determină deformarea anterioară 
a genunchiului şi durere. Mişcarea de extensie a 
genunchiului este blocată. Este prezentă hemartroza. O 
radiografie în incidenţă laterală poate indica prezenţa 
luxaţiei şi stabili orientarea rotulei faţă de articulaţie. 


D. Lezarea ligamentelor intraarticulare 


- 1. Ruperea ligamentului încrucişat anterior. Ruperea 
izolată, completă sau parțială, a LÎA se produce, de 
obicei, în cadrul competiţiilor sportive. Apariţia a pînă 
la 78% dintre aceste leziuni poate 'să nu implice 
contactul cu un alt jucător. Rupturile LA apar în cazul 
unei decelerări bruşte, în cursul unei alergări și se 
asociază frecvent cu modificări simultane de direcție 
(de exmplu, sportivul aterizează pe membrul inferior şi 
se roteşte rapid în direcția opusă, determinînd o 
puternică rotație externă a gambei față de femur, cu 
exercitarea unei solicitări de deformare în valgus, 
dinspre lateral spre medial, asupra genunchiului). 
Leziunile LÎA care nu presupun un contact pot, de 
asemenea, apărea atunci cînd sportivul realizează o 
mişcare rapidă de cosire (placare) asupra genunchiului 
aflat în extensie. Pe măsură ce este aplicată o forță de 
deformare în varus, tibia suferă o rotație internă. 
Hiperextensia genunchiului poate rupe succesiv LÎA, 
unul sau ambele meniscuri (30% din cazuri) şi, dacă 
este extrem de puternică, LÎP şi capsula articulară 

posterioară. Hiperflexia genunchiului și aterizarea după 
o săritură pot, de asemenea, să producă ruperea LÎA. 
Leziunile prin contact, care determină ruperea 
ligamentului încrucișat anterior, se produc prin acțiunea 
unei forțe de deformare în valgus asupra genunchiului 
combinată cu rotația externă simultană a gambei (de 
exemplu, „placarea“ la rugby) sau prin hiperextensia, 
respectiv rotația externă a gambei, iniţial fixă, în cursul 
placării (atacului) la rugby. Practicarea schiului a devenit 
o cauză frecventă de ruperi ale LiA. 

În momentul producerii leziunii, la nivelul genunchiului, 
pacientul resimte o durere moderată pînă la severă (70% 
din cazuri) şi o senzaţie de pocnitură (36% din cazuri). 
Durerea este uşoară sau absentă în 30% dintre cazurile cu 
ruptură completă. Genunchiul îşi măreşte volumul în 
următoarele 1-4 ore datorită sîngerării intraarticulare. În 
cazul unei hemartroze sub tensiune este necesară realizarea 
aspiraţiei, pentru a se putea efectua examenul fizic. Prezența 
unor globule grăsose în lichidul sangvinolent aspirat indică 
o fractură osteocondrală asociată a suprafeţei articulare. 
Genunchiul este mărit de volum şi se poate constata 
sensibilitatea la palpare a liniei articulare mediale şi/sau 
laterale. În prezența unei posibile rupturi a LÎA şi a 
hemartrozei, următoarele teste sînt cele mai utile: 


1. Testul Lachman se practică cu pacientul în decubit dorsal 
şi avînd genunchiul flectat la 20-30. Coapsa este fixată 
de către una din miinile examinatorului, iar tibia este 
supusă acțiunii unei forțe direcționate anterior de către 
cealaltă mînă a examinatorului. Rezultatul pozitiv al 
testului se defineşte ca fiind o creştere a gradului de 
deplasare a tibiei pe partea lezată comparativ cu cea 
normală. Această creştere este măsurată şi raportată 
cantitativ ca fiind diferenţa dintre deplasarea maximă a 
tibiei la nivelul liniei articulare pe partea anormală şi 
deplasarea pe partea normală. O diferență de 2,5 mm 
este considerată diagnostică pentru ruptura de LÎA. 

Testul sertarului „flexie-rotaţie"“ evaluează instabilitatea 
antero-laterală şi este utilizat în cazul unei leziuni acute a 
genunchiului. Gamba este ţinută cu. grijă. de mîna 


p 


examinatorului, iar genunchiul este flectat la 15%, La ie 


tibia este subluxată anterior, iar femurul se roteşte extern. 
Pe măsură ce flexia este mărită spre 30, tibia se reduce 
posterior, iar femurul se roteşte intern. Această desfăşurare 
a lucrurilor indică un rezultat pozitiv al testului. 

Testul Losee reprezintă o variantă modificată a testului 
pivotului și tresăririi şi măsoară instabilitatea 
anteroposterioară. Gamba este flectată la 45* şi mai mult, 
iar planta este rotată extern. Se face extensia gradată a 
părții distale a membrului inferior, iar planta este lent 
rotită intern. Pe măsură ce are loc extensia, asupra 
genunchiului se exercită o forță de deformare în valgus 
(dinspre lateral spre medial), iar posterior capului fibulei 
se exercită o presiune direcționată spre, anterior. 
Suprafaţa anterolaterală a tibiei este subluxată anterior. 
Pe măsură ce genunchiul atinge capacitatea maximă de 

extensie, prin reducerea tibiei se produce o crepitație 
palpabilă. 


Examenul fizic al genunchiului în cazul prezenţei unei 
hemartroze acute dureroase este irelevant. În aceste 
condiţii, doar 9-24% dintre rupturile complete de LA, care 
sînt descoperite apoi cu ajutorul artroscopiei, sînt 
diagnosticate prin examen clinic. Cînd sînt efectuate cu 
pacientul sub anestezie generală, testele clinice sînt mai 
relevante, Într-unul dintre studiile raportate, efectuate pe 
pacienți cu rupturi complete de LÎA, testul „sertarului 
anterior“ cu flexie la 90 şi testul Lachman au avut o 
sensibilitate de 100%, iar testul „pivotului'* de 90%, atunci 
cînd au fost efectuate sub anestezie. La pacienții în stare 
vigilă, examinaţi la intervale variabile după producerea 
leziunii, testul „sertarului anterior“ a fost pozitiv în 78% 
din cazuri, iar testul Lachman la 89% dintre ele. Intervalul 


„mediu de timp scurs între producerea leziunii şi efectuarea 


examenului clinic nu este specificat în acest studiu. Testul 
„sertarului anterior“ este practicat în aceeaşi manieră ca şi 
testul Lachman, dar cu flexia genunchiului la 90%. Testul 
„pivotului“ al lui Gallway şi Macintosh este practicat cu 
planta şi tibia rotite intern, în timp ce o forță de deformare 
în valgus (dinspre lateral spre medial) este aplicată 
genunchiului în extensie. Policele examinatorului exercită 
o presiune spre anterior asupra părții posterioare a capului 
fibulei, subluxînd în față tibia anterolaterală. Pe măsură ce 
unghiul de flexie al genunchiului este crescut gradat la 
20-30, tibia se reduce producînd un sunet palpabil 
(crepitaţie). La pacienții cu ruptură parțială a LÎA, 
examinaţi sub anestezie, sensibilitatea testului Lachman a 
fost de doar 23%, a testului „sertarului anterior“ de 15%, 
iar a testului „pivotului“* de 0%, În două loturi de pacienți 
cu, hemartroză acută dureroasă apărută în urma unui 
traumatism, la care s-a practicat artroscopia, frecvența 
leziunilor. LÎA a fost de 42% şi, respectiv, 54%. Într-unul 
din studii, aproape 50% dintre leziunile acute erau, de fapt, 
rupturi parțiale, Leziunile asociate includeau ruptura 
meniscului medial şi/sau lateral, rupturi capsulare, precum 
şi fracturi condrale sau osteocondrale, 

Sensibilitatea RMN în diagnosticarea unei rupturi a LÎA 
este de 61-100%, iar specificitatea de 82-98%, atunci cînd 
se ia drept etalon artroscopia, considerată „standardul de 
aur“, În cele mai multe studii sensibilitatea şi specificitatea 
raportate sînt de peste 90%. Nu există nici un studiu limitat 
doar la leziunile acute cu hemartroză ale genunchiului. 


2. Ruptura ligamentului încrucişat posterior. Cea mai 
frecventă cauză de lezare a LÎP este aplicarea unei forțe 
direcționate posterior asupra tibiei proximale, în timp 
ce genunchiul este în flexie. Aceasta poate apărea atunci 
cînd tibia proximală izbeşte bordul maşinii, în cursul 
unei coliziuni sau într-un accident de motocicletă. 
Căderea pe tibia proximală în timp ce genunchiul este 
în flexie poate, de asemenea, determina ruperea LÎP. O 
mişcare de hiperextensie severă a genunchiului va rupe 

LÎA, LÎP, precum şi capsula articulară posterioară. O 
forță de torsiune care rupe lateral complexul arcuat sau 
medial, ligamentul popliteal oblic poate, de asemenea, 
rupe LÎP. 

Pacienţii prezintă severă durere şi tumefierea 
genunchiului, datorate sîngerării intraarticulare. Gradul 
de libertate al mişcărilor este limitat la între 10-60 în 
flexie. Atunci cînd durerea şi tumefierea sînt severe, 
deoarece efectuarea testului „sertarului posterior“ 
necesită o flectare a genunchiului la 90%, el este înlocuit 
cu testul Lachman. Se aplică tibiei proximale o forță 
direcționată posterior, în timp ce genunchiul este flectat 
la 30%. Se compară mişcarea suprafeței articulare tibiale 
cu cea de la nivelul genunchiului normal, iar diferența 
este înregistrată în milimetri. Testul clasic al „sertarului 
posterior“ este practicat cu pacientul aflat sub anestezie 
generală. O translație tibială posterioară mai mare, la o 
flexie a genunchiului 30* față de cea la 90 este datorată 
prezenţei leziunilor capsulei posterolaterale şi ale 
ligamentului colateral medial. Semnul „prăbuşirii“ 
posterioare a tibiei, atunci cînd genunchiul este flectat 
la 90* este improbabil să fie prezent în cazul unui 
genunchi imobilizat de o leziune acută. 

Testul de solicitare prin abducție (Hughston) este 
pozitiv la 88% dintre pacienţii cu leziune acută a LÎP şi 
„cu rezultat negativ sau echivoc al testului „sertarului 
posterior“. Comparativ. cu artroscopia, RMN a fost 
raportat ca avînd o sensibilitate şi specificitate de 100% 
în diagnosticarea unei rupturi de LÎP. 


3. Leziuni multiple ligamentare şi meniscale. 
Secundar unei rupturi a LÎA se pot produce lezări 
simultane atît ale meniscului medial cît şi ale celui 
lateral. Tibia subluxează anterior sub condilii femurali 
şi pot rezulta rupturi meniscale longitudinale. Articulația 
este, de obicei, mărită de volum şi sub tensiune, datorită 
sîngerării intraarticulare. Medial şi/sau lateral este 
prezentă sensibilitatea la palpare a liniei articulare, iar 
mobilitatea articulară este limitată, ca urmare a durerii 
şi sîngerărilor. Într-un studiu au fost raportate rupturi 
ale meniscului medial la 13% din cazurile cu rupturi 
ale LÎA, iar ale meniscului lateral în 5% din cazuri. 
Aproximativ 5% dintre pacienţii cu ruptură a LÎA 
prezentau, în plus, și rupturi ale ambelor meniscuri. 
Rupturile longitudinale ale unui singur menisc sînt mai 
frecvente decît afectarea ambelor meniscuri. Alte cauze 
de durere cu origine intraarticulară sînt fracturile 
condrale şi osteocondrale, prezența multora dintre ele 
fiind demonstrabilă doar cu ajutorul artroscopiei. Alte 
leziuni asociate cu hemartroza acută includ rupturile 
LÎP (3%), luxaţia rotuliană (19%) şi rupturile 
ligamentului colateral medial (14%). 

Evaluarea mgticuloasă a tuturor leziunilor la un 
pacient cu hemartroză necesită practicarea examenului 
fizic, inclusiv al genunchiului sub anestezie, a RMN şi 
a artoscopiei. În unele centre medicale examinarea sub 

anestezie şi artroscopia sînt considerate a fi singurele 
metode de încredere pentru evaluarea unei leziuni acute 
a genunchiului. 


E. „Genunchiul bordului maşinii“. Atunci cînd, în cursul 
unei coliziuni a unui autovehicul, pasagerul aflat pe 
bancheta din faţă îşi loveşte genunchiul de bordul maşinii 
se pot produce una sau mai multe leziuni. Acestea includ 
entorsa şi/sau contuzia ligamentului rotulian, contuzia 
țesutului adipos şi a coarnelor anterioare ale meniscurilor 
medial şi lateral, precum şi contuzia sau fractura suprafeței 
articulare a condililor femurali. Leziunile rotuliene includ 
luxaţia, fractura şi/sau contuzia. „Genunchiul de bord“ 
poate progresa şi persista, producînd o durere cronică 
recidivantă sau persistentă, la nivelul genunchiului. 
Examenul fizic poate releva prezența sensibilităţii la 


“palpare a ligamentului rotulian şi a rotulei, tumefacție 


articulară și sensibilitate la palpare la nivelul țesutului 
adipos adiacent ligamentului rotulian, precum şi 
sensibilitate şi durere la mobilizare, resimțite în dreptul 
condililor femurali. Radiografiile simple vor exclude 
prezenţa unei fracturi, iar RMN va detecta leziunile 
ligamentelor şi cartilajelor semilunare. 


MONOARTRITA ACUTĂ A GENUNCHIULUI 
A. Artrita septică 


1. Sindromul artrită-dermatită determinat de 
Neisseria gonorrhoeae. W.gonorrhoeae poate 
determina apariția unui sindrom artrită-dermatită. Pot 
fi prezente febra şi frisoanele, însă cei mai mulți pacienți 
nu prezintă nici o acuză sistemică. Poate apărea o 
poliartralgie sau poliartrită migratorie şi, uneori, 
palindromică ce afectează genunchii, coatele, gleznele, 
articulația pumnnului şi degetele de la mînă. În două sau 
mai multe zone poate apărea tenosinovită sau tumefacție 
articulară. Afectarea este de obicei asimetrică şi se 
limitează la mai puţin de patru articulaţii prinse la un 
moment dat. La nivelul porțiunilor distale ale 
membrelor superioare şi inferioare apare o erupție ce 
constă în discrete pustule şi vezicule roşii hemoragice, 
situate pe o bază eritematoasă de 1-1,5 cm diametru. 
Durerea şi sensibilitatea la palpare pot dispărea spontan 
în cazul celor mai multe dintre articulații, dar la nivelul 
genunchiului şi a altor una sau două articulaţii evoluția 
poate continua spre o artrită cu revărsat lichidian. La 
genunchiul afectat există o durere severă, ce poate 
evolua spre durere pulsatilă insuportabilă. Durerea este 
intensificată de orice mişcare articulară şi de poziția 
ortostatică. În cursul stadiului de poliartralgie sau de 
poliartrită-dermatită, W. gonorrhoeae este izolată din 
sînge, lichidul articular fiind însă, de regulă, steril. 
Atunci cînd articulația genunchiului devine roşie, caldă 
şi tumefiată, numărul de leucocite din lichidul sinovial 
depăşeşte, de obicei, 50.000 celule/mm;, iar rezultatele 
culturilor din lichidul sinovial sînt de regulă pozitive. 
În acest stadiu rezultatele hemoculturilor sînt, de obicei, 

negative. Rezultatele culturilor din secrețiile de la 
nivelul mucoaselor (faringiană, anorectală, a colului 
uterin şi uretrei) sînt pozitive la 80% dintre pacienți. 
Rezultatele culturilor la contacţii sexuali pot fi de 
asemenea pozitive, oferind sprijin diagnosticului clinic. 
Artrita răspunde la tratamentul antibiotic. 


2. Monoartrita dată de Neisseria gonorrhoeae. 
Pacienţii cu gonartrită determinată de: N. gonorrhoea 
se prezintă cu durere severă și sensibilitate la palparea 
genunchiului, eritem, tumefiere, precum şi cu tempera- 
tură crescută la nivelul tegumentului supraiacent. Apare 
febră, însoţită de frisoane și alte simptome sistemice, 
dar de regulă pacienţii nu prezintă rash sau poliartralgii. 
Diagnosticul este confirmat de analiza lichidului 
articular, din care se efectuează frotiuri Gram şi culturi. 
Simptomele articulare dispar în 2-4 zile de la inițierea 
terapiei cu ceftriaxonă. 


3. Artrita septică negonococică. La nivelul genunchiu- 
lui afectat, durerea apare în repaus (87-100% din cazuri) 
şi în cursul nopții. Poate fi o durere uşoară, surdă sau 
severă, cu caracter pulsatil. Mişcările genunchiului sau 
poziţia ortostatică intensifică durerea. Genunchiul este 
de obicei mărit de volum, cald, sensibil şi eritematos. 
Febra (68-90% din cazuri), frisoanele, starea generală 
alterată, anorexia şi greața sînt simptome frecvent 
asociate. Cele mai multe cazuri de artrită septică a 
genunchiului sînt produse de S. aureus, de specii de 
streptococi sau de bacterii enterice gram-negative. 

La majoritatea pacienţilor la care apare o artrită 
septică non-gonococică a genunchiului există unul sau 
mai mulți dintre următorii factori predispozanţi: 
imunosupresie prin administrarea de corticosteroizi, 
abuz de alcool, insuficiență renală, tumori maligne, 
diabet zaharat, abuz de droguri cu administrare 
intravenoasă, boli de colagen, transplant de organ sau 
sindromul imunodeficienței dobîndite; afectare 
articulară preexistentă în cadrul poliartritei reumatoide, 
artrozei sau artritei psoriazice; traumatisme sau lezări 
iatrogene ale articulației, recente sau trecute, prin injecții 
intraarticulare sau intervenții chirurgicale, precum şi o 
infecţie recentă sau curentă, locală sau la distanță 
(celulită, piodermită, endocardită, o articulaţie septică, 
abcese viscerale, pneumonie sau meningită). 

La pacienții cu artrită septică este prezentă, de regulă, 
leucocitoza polimorfonucleară a lichidului sinovial. 
Asociaţia Americană pentru Reumatism a clasificat 
lichidul sinovial, funcție de numărul de leucocite, în 
neinflamator (200-2.000 celule/mm?), inflamator 
(2.000-50.000 celule/mm”) şi infecțios (>50.000 celule/mm). 
La pacienţii cu infecție articulară dovedită prin 
efectuarea de culturi, numărul de leucocite din lichidul 
sinovial se situează, de obicei, între 5.200-156.000 sau 
este chiar mai mare. Într-un studiu efectuat pe 41 de 
pacienţi, numărul mediu al celulelor din lichidul sinovial 
a fost de 46.500, iar la mai mult de jumătate din pacienți 

el se situa în intervalul corespunzător tipului inflamator 
(2000-50.000 celule/mm:). Prezența unui număr relativ 
mic de celule se constată în cadrul unei boli neoplazice, 
abuzului de droguri cu administrare intravenoasă şi 
utilizării de corticosteroizi. În cazul artritelor septice 
produse de S$. aureus, Streptococcus pyogenes, de alte 
specii de streptococi sau de către bacterii gram-negative, 
leucocitele polimorfonucleare reprezintă în medie 92% 
din leucocitele lichidului sinovial. Agenţii etiologici ai 
artritelor septice negonococice ale adulților sînt 
enumeraţi în Tabelele 45-1 şi 45-2. Procentul ridicat 
de leucocite polimorfonucleare are o valoare minimă 
în diagnosticul diferenţial, avînd în vedere că în lichidul 
articular de tip inflamator numărul de leucocite 
polimorfonucleare poate, de asemenea, depăşi 90% din 
numărul total de celule. VSH-ul este crescut la 90% 
dintre pacienţii cu artrită septică, iar leucocitoza 
periferică este constatată la 57% dintre pacienţi. La 
pacienții cu artrită septică, concentraţia de glucoză din 
lichidul sinovial este mai mică de 40% din cea sangvină, 
care şi ea este scăzută față de normal. Rezultatele 
culturilor pot fi negative la pînă la 30% din cazuri. 
Artritele infecțioase răspund la tratamentul antibiotic 
parenteral în primele 2-5 zile. Aspiraţia repetată sau 
drenajul chirurgical deschis al genunchiului facilitează 
recuperarea. 


B. Afecţiuni care mimează artrita septică 


1. Atacul de pseudogută. La nivelul unuia dintre 
genunchi se constată durere severă, tumefacție, sensibi- 
litate la palpare, eritem cutanat şi creşterea temperatu- 
rii tegumentului supraiacent. Poziţia ortostatică şi 
mersul pot fi intolerabile sau determină şchiopătare. 
Lichidul sinovial aspirat este galben-albicios şi tulbure. 
Numărul de leucocite variază între 9.000-58.000 celule/mm>, 
cu o medie de 24.000 celule/mm?, VSH-ul poate varia 
între 6-140 mm/oră. Efectuarea examenului microscopic 
cu lumină polarizată relevă prezenţa, intra şi extra- 
celular, a unui mare număr de cristale romboide sau în 
bastonaş, avînd birefringență pozitivă. La pacienții la 
care nu se observă cristale în lichidul sinovial se poate 
pune diagnosticul prin efectuarea unui preparat umed 
din cartilajul articular, obținut prin biopsie artroscopică. 
Prin acest procedeu este pusă în evidență prezența 
cristalelor de pirofosfat de calciu dihidrat. Radiografiile 
genunchiului afectat indică condrocalcinoză. 
Asocierea de febră şi confuzie mentală cu un 
genunchi roşu, sensibil, mărit de volum poate conduce 
spre un diagnostic greşit de artrită infecțioasă. Această 
greşeală este mai probabilă dacă în lichidul sinovial nu 
se găsesc nici cristale de pirofosfat de calciu dihidrat şi 
nici cristale de urat monosodic. Cu excepția cazurilor 
în care există o infecție suprapusă peste o artrită indusă 
de prezenţa cristalelor, rezultatele culturilor sînt 
negative, iar în lichidul articular se găsesc cristale de 

pirofosfat de calciu dihidrat. Cazurile de pseudogută 
se pot asocia cu infecții bacteriene şi pot fi dificil de 
diagnosticat dacă rezultatele culturilor din lichidul 
sinovial sînt negative. În cazul pseudogutei, artrita acută 
afectează frecvent mai mult de o singură articulație (42% 
din cazuri). Diagnosticarea greşită a pseudogutei ca fiind 
artrită septică poate conduce la pierderea mobilităţii 
genunchiului, la complicaţii apărute în urma administră- 
rii de antibiotice, precum şi la sepsis articular iatrogen 
în urma irigațiilor:articulare sau sinovectomiei. Pseudo- 
guta genunchiului răspunde la administrarea parenterală 
de colchicină sau la injectarea intraarticulară a unui 
glucocorticoid microcristalin. 


2. Atacul de gută. Se constată apariția de durere, roşeață, 
căldură locală, tumefacție şi sensibilitate la palpare la 
nivelul unuia dintre genunchi. Febra şi leucocitoza pot 
acompania durerea. Pe radiografiile simple ale 
genunchiului nu este de regulă constatată prezența 
condrocalcinozei. Lichidul articular conține un număr 
crescut de leucocite polimorfonucleare. Efectuarea 
examenului microscopic în lumină polarizată al 
lichidului articular indică prezența intra şi extracelulară 
a cristalelor de urat monosodic. Nivelul seric al acidului 
uric este de obicei crescut dar, într-un mic număr de 
cazuri, poate fi în limite normale. Se constată, de obicei, 
un răspuns impresionant la administrarea intravenoasă 
sau orală de colchicină, sau la administrarea orală de 
indometacin. Unii pacienți relatează în antecedente crize 
de podagră sau de artrită, cu afectarea gleznelor. Fără 
examenul lichidului articular, această afecţiune este 
imposibil de diferențiat de pseudogută. 


3. Artrita din leucemia acută. Durerea, tumefacția şi 
sensibilitatea la palparea unui genunchi pot fi simptome 
precoce sâu tardive ale leucemiei acute. Diagnosticul 
este stabilit prin observarea prezenţei celulelor blastice 
în lichidul sinovial sau într-un specimen bioptic luat 
din țesutul sinovial. De obicei, sînt prezente anomalii 
celulare în sîngele periferic și în măduva osoasă. Artrita 
bilaterală care afectează genunchii şi gleznele, 
palindromic sau migrator, reprezintă cea mai frecventă 
formă de afectare articulară din leucemie. Iradierea 
locală sau infiltrația cu corticosteroizi reprezintă metode 
eficiente în controlul afectării articulare. Chimioterapia 
'va fi de asemenea benefică. Mai rar, artrita din leucemie 
este dată de gută sau de sepsis, secundare sau de o 
sinovită reactivă produsă de un infiltrat leucemic în 
femurul sau tibia adiacente. 


4. Sinovita traumatică. Această este urmarea unei lezări 
acute a genunchiului. Simptomul iniţial este durerea, 
urmată. apoi de edem, căldură şi sensibilitate locale 
periarticulare. În articulația genunchiului se poate 
constitui un revărsat lichidian. Leziunile intraarticulare 
care se asociază cu sinovită traumatică includ leziunile 
meniscale, fractura osteocondrală şi ruptura unuia sau 
ambelor ligamente încrucişate. Artroscopia poate releva 





prezența: unei reacții sinoviale de tip inflamator. 
Biopsiile indică edem şi infiltrație limfocitară a țesutului 
sinovial. 


5. Sinovita datorată unui corp străin („sinovita dată 
de un spin de cactus sau de un spin de plantă“). 
Această afecțiune se poate prezenta cu febră şi, la nivelul 
genunchiului, cu durere, tumefacție, temperatură 
crescută, sensibilitate la palpare şi uneori roşeaţă. Aşchii 
de lemn, spini de arici de mare, siliciu, amidon, fibre 
de siclă, fragmente de material plastic, sticlă, cărămidă, 
piatră sau metal, sau spini ai unor plante pot penetra 
articulația genunchiului şi da naştere unei sinovite acute. 
Plantele cu spini capabile să determine o sinovită acută 
sînt curmalul, palmierul, porumbarul, trandafirii, yucca, 
păducelul şi cactusul. În unele cazuri pacientul nu-și 
aminteşte ca vreun spin sau alt corp străin să-i fi penetrat 
genunchiul. 

În „sinovita dată de un spin de cactus“ se poate 
observa o plagă de intrare. Artroscopia poate detecta 
un spin sau alt corp străin implantat în membrana 
sinovială. Centrifugarea lichidului articular şi examenul 
atent al sedimentului în lumină polarizată poate releva 
prezența unei substanţe birefringente de, origine 
vegetală. Examenul CT al articulației indică prezența 
unui spin, acesta avînd o radiodensitate mai mare decît 
a țesutului sinovial. 

Numărul de leucocite din lichidul sinovial se 
încadrează, de obicei, în limitele inflamatorii, iar 
culturile sînt negative. Cînd se suspectează această 
afecțiune, materialele bioptice sinoviale trebuie 
examinate microscopic pentru depistarea celulelor 
gigante de corp străin şi a materialelor de origine 
vegetală. Este necesară artrotomia pentru stabilirea 
diagnosticului şi a schemei terapeutice (sinovectomie 
întinsă, în cazurile în care spinul sau alt corp străin nu 
este localizat). 


6. Hemartroza acută datorită unei coagulopatii. 
Hemoragia acută de la nivelul genunchiului este rezultatul 
unui traumatism sau poate fi secundară unei afecțiuni 
ereditare sîngerînde sau unui tratament cu anticoagulante. 
Genunchiul se tumefiază în cursul următoarele 2-3 ore, 
este dureros, sensibil la palpare și cald. Aspiratul articular 
conţine sînge. La unii pacienți cu hemofilie și hemartroză 
recurentă poate apărea o artrită infecțioasă acută. Febra, 
frisoanele, starea de prostrație şi durerea intensă de la 
nivelul genunchiului sînt elementele clinice ce indică 
necesitatea aspirării genunchiului tumefiat şi efectuarea 
de culturi din lichidul sinovial. 


7. Artrita reumatoidă juvenilă. Această afecțiune poate 
debuta brusc cu durere, tumefacție şi sensibilitate la 
palpare la nivelul unuia dintre genunchi. În unele cazuri 
mai pot fi interesate încă două sau trei articulații. 
Simptomele sistemice, precum starea generală alterată, 
anorexia şi febra cățărătoare pot preceda sau acompania 
artrita. Rash-ul caracteristic maculopapular tranzitoriu, 

de la nivelul trunchiului şi extremității proximale, care 
apare în ARJ poliarticulară apare rareori în cazul 
afectării unei singure articulații. Această afecțiune apare 
de obicei la copiii mici, dar se pot înregistra cazuri chiar 
şi la 16 ani. A fost descrisă o afecțiune similară şi la 
adulți (boala Still cu debut la vîrsta adultă), care apare 
predominant la femei. 


8. Reumatismul articular acut. În unele cazuri de 
reumatism articular acut la adulți este prezentă doar 
monoartrita genunchiului. Genunchiul este de obicei 
dureros în repaus, hipertrofiat, roşu, cald şi sensibil la 
palpare. Nivelul anticorpilor antistreptococici (respectiv 
antihialuronidază, antistreptolizină O şi antidezoxiribo- 
nuclează B) este crescut în ser. Alte manifestări ale 
reumatismului articular acut precum coreea, eritemul 
marginat şi cardita sînt rare la adulți. Monoartrita 
genunchiului este urmată sau nu de o poliartrită 
migratorie. Se constată un răspuns impresionant la 
tratamentul cu salicilați. 


9. Monoartrita de etiologie necunoscută. La pînă la 
30% din cazurile de monoartrită acută sau subacută a 
genunchiului nu se poate pune un diagnostic, în ciuda 
unei atente evaluări şi urmăriri a evoluţiei. Multe dintre 
aceste atacuri se rezolvă spontan. 


10. Artrita acută Lyme. Această afecţiune debutează, 
de regulă, cu apariția unei leziuni cutanate nedureroase, 
eritematoase, inelare, la locul muşcăturii unei căpuşe. 
Leziunea se poate mări gradat, putînd avea un diametru 
final de 10-20 cm. Această leziune inelară îngustă, roz 
sau roşie, este supradenivelată sau aplatizată, locul 
mușcăturii putînd rămîne ca o papulă centrală. Apariţia 
rash-ului este urmată de febră, frisoane, mialgii, 
artralgii, stare generală proastă, cefalee şi meningism. 
La copii, atacuri intermitente de durere şi tumefiere a 
unuia sau ambilor genunchi şi glezne pot urma debutului 
simptomelor sistemice. Artrita acută este mai puțin 
frecventă la adulți. La pacienţii mai vîrstnici poate 
apărea o artropatie distructivă cronică la nivelul unuia 
sau ambilor genunchi. Artrita acută Lyme permite, de 
obicei, mersul fără ca, la nivelul genunchiului afectat, 
să apară durere severă, ceea ce o distinge de artrita 
supurativă datorată bacteriilor. Eritemul cutanat este, 
de asemenea, frecvent în artrita supurativă şi rar observat 
în artrita acută Lyme. Diagnosticul de boală Lyme este 
confirmat cu ajutorul testelor serologice (respectiv testul 
ELISA), Titrurile anticorpilor IgM şi IgG anti B. 
burgdorferi pot fi, de asemenea, măsurate prin 
imunofluorescență indirectă. 


11. Poliartrita reumatoidă a genunchiului. Durerea 
continuă a genunchiului, intensificată de mişcare, se 
asociază cu tumefacție, căldură locală şi sensibilitate la 
palpare. În cursul primelor 3 luni de boală, factorul 
reumatoid este prezent la doar 33% dintre pacienți. În 
cursul primului an, 88% dintre pacienți devin sero- 

pozitivi. Cu timpul, la mulți dintre aceşti pacienți apare 
o artrită simetrică, artrită a mîinilor şi încheieturilor 
miinilor, noduli subcutanați, redoare matinală prelungită 
a articulaţiilor afectate, implicare a trei sau mai multe 
zone articulare și/sau modificări radiologice ale mi:inilor 
şi încheieturilor miinilor caracteristice pentru poliartrita 
reumatoidă. Evoluţia de la o monoartrită a genunchiului 
la tabloul clinic caracterizat prin patru sau mai multe 
elemente din cele enumerate poate necesita luni sau ani 
de zile. 


3. POLIARTRITELE ACUTE CE AFECTEAZĂ ŞI 
GENUNCHIUL 


A, Artrita septică 


1. Poliartrita septică gonococică. Febra şi celelalte 
simptome sistemice pot fi absente. Se constată prezenţa 
unei poliartralgii sau poliartrite migratorii. Poate apărea 
tenosinovită ce afectează tendoanele extensoare ale 
uneia sau ambelor mini, picioare, articulației pumnului 
sau tendoanele lui Achile. Cea mai frecventă este artrita 
genunchilor şi a articulaţiilor pumnului. Afectarea 
gleznelor şi mîinilor este mai rară. La nivelul zonelor 
distale ale membrelor superioare și distale apar papule, 
pustule şi vezicule hemoragice, situate pe o bază îngustă, 
eritematoasă. Cele: mai multe revărsate lichidiene 
articulare sînt sterile. Această afecțiune poate dispărea 
spontan sau poate persista, la nivelul uneia sau mai 
multor articulaţii (genunchi sau articulația pumnului), 
ca artrită septică reziduală. Hemoculturile efectuate în 
cursul fazei poliarticulare, culturile efectuate din secreția 
de la nivel uretral, col uterin, faringe şi anus pot releva 
prezența N. gonorrhoeae. Culturile efectuate din 
lichidul sinovial al articulaţiilor persistent dureroase şi 
tumefiate pot releva prezența W. gonorrhoeae. Artrita 
şi tenosinovita gonococică se rezolvă rapid prin 
administrare parenterală de ceftriaxonă. 


2. Poliartrita septică negonococică 


A. POLIARTRITA DETERMINATĂ DE NEISSERIA 
MENINGITIDIS. Această afecțiune se poate mani- 
festa cu poliartrită generalizată, febră, frisoane şi rash 
maculopapular şi/sau pustulos. Examenul lichidului 
sinovial (80-90% din cazuri) sau hemoculturile pot 
indica prezența N. meningitidis. În pînă la 50% din 
cazuri artrita este precedată de o infecție a căilor 
respiratorii superioare. Această afecțiune poate mima 
o infecţie gonococică diseminată. 


B. POLIARTRITA SEPTICĂ DETERMINATĂ DE 
ALTE BACTERII. $. aureus este agentul etiologic cel 
mai frecvent incriminat în producerea de artrită 
septică poliarticulară (70%, respectiv 82% în două 
din studiile publicate). Alte bacterii care au tendința 
de a determina poliartrită septică sînt Streptococcus” 
pneumoniae (36% din cazurile de artrită determinate 





546 


de acest agent sînt poliarticulare) şi streptococii din 
grupul G (39% din cazuri). Cauzele rare de poliartrită 
septică includ Hemophilus influenzae (36-48% 
dintre infecțiile articulare produse de acest agent au 
fost poliarticulare), bacterii anaerobe, bacili gram- 
negativi, Pasteurella multocida, Streptococcus 
milleri şi Streptobacillus moniliformis. Cauzele rare 
de artrită septică şi afecțiunile asociate acestor agenți 
infecțioşi sînt enumerate în Tabelul 45-3. 

Artrita septică poliarticulară apare la 20% dintre 
pacienţii cu infecție articulară negonococică. 
Prezența factorilor de risc, cum ar fi o artrită cronică 
inflamatorie subiacentă, un traumatism articular 
anterior, supresia imună (datorată unei tumori 
maligne, alcoolismului sau ntilizării corticosteroizi- 
lor) şi o infecţie concomitentă se asociază cu o 
probabilitate crescută de apariţie a artritei septice 
poliarticulare. Izolarea bacteriilor de la nivelul uneia 
sau mai multor articulaţii şi/sau din sînge va confirma 
diagnosticul. 

Rareori, sepsisul articular poate produce gaz, 
vizibil, pe o radiografie simplă. Infecţiile asociate 
cu producerea de gaz intraarticular (de exemplu, 
artrita emfizematoasă) sînt date de S. milleri, specii 
de Klebsiella, specii clostridiene, alți anaerobi şi 
Escherichia coli. Prezenţa gazului intraarticular 
poate fi şi rezultatul unei proceduri invazive la 
nivelul articulației. Prezenţa gazului intraarticular, 
în absenţa unei astfel de proceduri, este semn al 
infecţiei articulare. 


B. Artrita reactivă. O oligoartrită asimetrică poate urma 
unei boli diareice (produsă de specii de Sa/monella, 
Shigella, Campylobacter, de Yersinia sau de Clostridium 
difficile) sau unei infecţii urogenitale (produsă de 
Chlamydia trachomatis, Vreaplasma ureolyticum şi, 
posibil, de W. gonorrhoeae). Raportul bărbaţi/femei este 
de 10:1 în cazul artritelor reactive dobîndite pe cale 
sexuală sau în cazul artritelor asociate bolilor date de 
Shigella. Raportul este de 1:1,6 în alte forme de artrită 
enterocolitică. i 
Artritele debutează, de obicei, în primele 1-4 
săptămîni de la apariția simptomelor gastrointestinale 
sau uretrale. Există o predilecție pentru articulațiile 
mari ale membrului inferior (genunchi, glezne şi 
şolduri), pentru articulația pumnului şi coate. 
Distribuţia asimetrică este frecvent întîlnită, articula- 
țiile devinind inflamate într-o succesiune rapidă. 
Genunchii sînt calzi, dureroşi, tumefiaţi şi uneori roşii. 
Membrele inferioare şi plantele sînt afectate în 80-90% 
din cazuri, iar membrele superioare în 50% din cazuri. 
Entezopatia (tendinita inserțională) se întîlneşte în 30- 
50% din cazuri, putînd determina apariţia de dureri în 
călcîi şi fese uni sau bilateral. Durerile lombare datorate 
sacroileitei şi/sau spondilitei apar în 20-30% din cazuri. 
Pot fi afectate articulațiile metatarsofalangiene, la 

nivelul treimii anterioare şi medii a piciorului, pacientul 
prezentînd durere, tumefacție, căldură locală şi 
sensibilitate la palpare. Febra şi starea generală alterată 
sînt prezente în pînă la 60% din cazuri. 

Speciile de bacterii care se asociază cel mai frecvent cu 
artrita reactivă postdizenterică includ Shigella flexneri 
tipurile 1 şi 2 (nu şi Shigella sonnei), Salmonella 
typhimurium, Salmonella enteritidis, Salmonella 
heidelberg şi Salmonella blockley, Yersinia enterocolitica 
serotipurile 3, 6, 8 şi 9 şi Yersinia pseudotuberculosis, 
specii de Campylobacter şi, mai rar, C. difficile. 

Artrita reactivă dobîndită pe cale sexuală (ARDS) 
urmează sau coincide cu infecţii uretrale sau alte infecții 
determinate de unele serotipuri de C. trachomatis, de U. 
ureolyticum şi, în unele cazuri, de N. gonorrhoeae. Rolul 
N. gonorrhoeae în artrita reactivă nu este acceptat de toţi 
autorii. Pentru rolul N. gonorrhoeae, la unii pacienţi cu 
artrită reactivă, pledează rezultatele negative ale culturilor 
din lichidul sinovial, rezultatele pozitive ale testului de 
transformare blastică a limfocitelor sinoviale în prezența 
antigenelor gonococice, precum şi o reacție de fixare a 
complementului pozitivă pentru gonococ. Instituirea 
tratamentului specific pentru infecții cu N. gonorrhoeae 
nu conduce, de obicei, la dispariția artritei reactive atribuite 
acestui germene. 

Pînă la 20% dintre pacienții cu artrită reactivă, infectați 
cu un agent patogen enteric pot fi asimptomatici. În aceste 
cazuri, confirmarea diagnosticului de artrită reactivă 
necesită obținerea unui rezultat pozitiv la una dintre 
culturile efectuate din scaun sau o creştere a titrului de 
anticorpi. Similar, unii pacienți cu infecţie urogenitală sînt 
oligosimptomatici sau chiar asimptomatici. La pacienții 
cu ARDS, culturile pentru germeni patogeni urogenitali, 
efectuate din zonele mucoase (uretră, col uterin, anus şi 
faringe), studiile, serologice şi transformarea blastică a 
limfocitelor sinoviale după expunerea „in vitro“ la un 
antigen specific oferă indicii legate de etiologie. 

Lichidul sinovial steril din artritele reactive cu 
Salmonella pot conţine 300-61.000 celule/mm?. Procentul 
de leucocite polimorfonucleare variază între 20-93% (în 
medie 67%). 

În artrita reactivă pot fi prezente şi afectări extra- 
articulare. Leziunile musculoscheletale includ entezopatiile 
(inflamaţia inserţiilor tendinoase pe calcaneu şi oasele 
pelvine), ce determină dureri la nivelul călcîielor şi feselor, 
precum şi tenosinovita degetelor ce are ca rezultat dactilita 
(„degete în cîrnăcior“*). În artritele reactive postdizenterice 
poate apărea şi o inflamație genitală, ceea ce duce la 
confuzii diagnostice. Afectare urogenitală asociată cu 
artrită reactivă apare în boli date de Shigella (70%), 
Salmonella (15%), Campylobacter (24%) şi specii de 
Yersinia (13%). Prezenţa conjunctivitei poate fi constatată 
în ARDS (35% din cazuri) şi în artrita reactivă post- 
dizenterică (9-88% din cazuri). Balanita circinată este 
observată în ARDS (23% din cazuri) şi în artritele asociate 
cu Shigella (24%). Keratoderma blennorrhagicum apare 





la 12% dintre pacienții cu ARDS şi, de obicei, nu şi după 
infecţii enterice. 

Pe de altă parte, diareea este rară la pacienții cu ARDS 
(12%). Printre manifestările mai puţin frecvente se numără 
irita (2-6%), miocardita diagnosticată pe criterii 
electrocardiografice (6-14%) şi eritemul nodos (observabil 
la 5% dintre pacienții cu artrită reactivă dată de Yersinia). 

Sindromul Reiter poate apărea după enterocolită sau 
infecții urogenitale. În multe cazuri, acest sindrom este 
incomplet, constînd, în uretrită şi artrită, conjunctivită şi 
artrită sau conjunctivită şi uretrită. La pacienţii cu artrită 
reactivă, incidența unui sindrom Reiter complet (uretrită, 
conjunctivită și artrită) este probabil sub 20%. 

Antigenele HLA-B27 şi, uneori, HLA-B7 sînt prezente 
la un mare procent dintre pacienţii cu artrită reactivă. A 
fost descris un subgrup de pacienţi cu caracteristici clinice 
similare, HLA B-27 pozitivi, la care agentul infecțios nu a 
putut fi determinat. 

Tratamentul constă în administrarea de antibiotice pentru 
eradicarea microorganismului asociat, în fizioterapie şi 
administrarea de antiinflamatorii nesteroidiene, pentru 
simptomele artritice. 


C. Reumatismul articular acut. Reumatismul articular 
acut se poate manifesta ca o poliartrită migratorie asimetrică 
ce afectează genunchii, gleznele, articulațiile pumnului, 
coatele, umerii, mîinile şi picioarele. Articulațiile sînt 
adesea tumefiate, roşii, sensibile la palpare şi dureroase 
atît în repaus cît şi la mobilizare. La adulți, pot apărea 
noduli subcutanați pe-suprafeţele extensoare, dar eritemul 
marginat, cardita şi coreea sînt rare. Există un nivel ridicat 
al anticorpilor serici îndreptaţi împotriva streptolizinei O, 
hialuronidazei, dezoxiribonucleazei B şi a altor antigene 
streptococice (testul Streptozyme); VSH-ul este crescut; 
şi, mulți pacienți prezintă leucocitoză. Semnele clinice şi 
serologice de infecție streptococică recentă pot fi absente 
la 5-10% dintre pacienţi. Se constată un răspuns 
impresionant la tratamentul cu aspirină, cu reducerea febrei 
şi ameliorarea acuzelor articulare. 


D. Poliartrita indusă de microcristale. Poate fi oligo sau 
poliarticulară. Unul sau ambii genunchi pot deveni 
tumefiaţi, roşii, sensibili la palpare şi dureroşi. Poziţia 
ortostatică şi mişcările pasive intensifică durerea. Gleznele, 
articulațiile metatarsofalangiene, articulația pumnului, 
coatele, precum şi alte articulații pot fi afectate, simetric 
sau asimetric. În pseudogută este prezentă condrocalcinoza 
la nivelul genunchilor, articulației pumnului, umerilor şi 
al altor articulații. Lichidul articular conține un număr 
crescut de leucocite polimorfonucleare, un nivel ridicat de 
proteine, precum şi cristale, dispuse intra-şi extracelular, 
de urat monosodic (gută) sau de pirofosfat de calciu dihidrat 
(pseudogută). Episoadele severe pot fi acompaniate de 
febră, hipotonie, transpirații şi anorexie. Administrarea 
intravenoasă sau orală de colchicină, indometacin sau 
prednison vor conduce, în mod obişnuit, la dispariția 
simptomelor în 1-3 zile. 

E. Artrita asociată hepatitei B. Se constată prezența 
unei artrite acute migratorii sau palindromice. Articulațiile 
mici ale degetelor sînt afectate în pînă la 70% din cazuri, 
iar genunchii în pînă la 35% din cazuri. La cel mult 50% 
din pacienţi apare urticarie sau un rash pruriginos 
maculopapular sau peteșial. Leziunile urticariene 
vasculitice (date de complexe-imune) persistă adesea mai 
mult de 24 de ore, dezvoltă o zonă peteşială centrală şi 
pot determina apariția unei senzaţii de disconfort cu 
caracter arzător şi a pruritului. Acuzele sistemice precum 
febră, frisoane, mialgii, artralgii, anorexie şi greață pot 
precede sau pot acompania artrita. Antigenul de suprafață 
al virusului hepatic B (AgHB ) este, de regulă, prezent în 
ser, iar nivelurile serice ale complementului sînt scăzute. 
Testele funcționale hepatice anormale “pot acompania 
artrita sau pot apărea în cursul următoarelor 1-4 săptămîni. 
Lichidul sinovial este steril şi conține un număr crescut 
de leucocite polimorfonucleare şi o concentrație crescută 
de proteine. 


F. Artrita acută Lyme. Această boală afectează cel mai 
frecvent genunchii, dar pot apărea şi poliartrite sau 
poliartralgii ce interesează umerii, coatele, gleznele, 
şoldurile, mîinile şi plantele. Există adesea un istoric de 
erythema chronicum migrans, urmat de o afectare sistemică 
(febră, frisoane, meningită aseptică şi/sau encefalită). 
Nivelurile serice ale anticorpilor anti B. burgdorferi sînt, 
de obicei, crescute. Simptomele articulare răspund, în 
general, la tratamentul parenteral cu ceftriaxonă. 


G. Poliartrita reumatoidă. Pînă la 15% dintre pacienții cu 
poliartrită reumatoidă se pot prezenta la medic cu o artrită 
acută ce afectează articulațiile metacarpofalangiene şi 
interfalangiene proximale, articulaţia pumnului, coatele, 
genunchii şi gleznele. Articulațiile afectate sînt frecvent 
tumefiate, prezintă sensibilitate la palpare, căldură locală şi 
durere, dar nu şi eritem cutanat. La nivelul suprafețelor de 
extensie pot fi palpați nodulii subcutanați, iar testul seric de 
determinare a factorului reumatoid este pozitiv. Afectarea 
articulară este de regulă simetrică, dar în fazele precoce ale 
bolii poate fi asimetrică. Unele articulații pot fi dureroase 
doar la mobilizare, cînd se exercită o forță de-a lungul 
articulației sau în ortostatism. Criteriile de diagnostic, precum 
redoarea matinală cu durată de o oră sau mai mult, afectarea 
a trei sau mai multe articulații, artrita miinilor şi articulației 
pumnului, artrita simetrică, nodulii subcutanați, rezultatele 
pozitive ale testului seric pentru factorul reumatoid și semnele 
radiologice de eroziuni juxtaarticulare şi osteopenie a oaselor 
miîinilor şi articulației pumnului au fost stabilite de către 
Asociaţia Americană pentru Reumatism (ARA). Primele 
patru criterii enumerate trebuie să fie prezente timp de cel 
puţin 6 săptămîni. În primele faze ale bolii pacienții pot să 
nu prezinte unul sau mai multe dintre cele patru criterii 
necesare stabilirii diagnosticului. În unele cazuri se poate 
înregistra febră de 38-39*C, pierdere în greutate, anorexie, 
hipotonie musculară, stare generală alterată, precum şi alte 
acuze sistemice. 

H. Artrita gonococică. Artrita gonococică diseminată 
poate fi aseptică. Ea afectează cel mai frecvent genunchii 
şi articulația pumnului. Gleznele, articulațiile degetelor de 
la mîini, umerii şi şoldurile sînt afectate mai rar. Leziunile 
cutanate, ce constau în mici pustule galben-verzui sau 
vezicule hemoragice purpurii, situate pe o bază eritema- 
toasă cu diametrul de 1-1,5 cm apar predominant la nivelul 
zonelor distale ale membrelor superioare și inferioare. 
Poate apărea febră, hipotonie musculară şi anorexie, dar 
de obicei acestea sînt minore sau absente. Mărirea de volum 
şi durerea articulară au de regulă caracter migrator. În pînă 
la 68% din cazuri apare o tenosinovită ce afectează fețele 
dorsale ale milinilor şi picioarelor sau tendoanele lui Achile. 
Culturile din lichidul sinovial sînt negative pentru W. 
gonorrhoeae. Lichidul sinovial este, de obicei, de tip 
inflamator, cu predominanța leucocitelor polimorfo- 
nucleare. Culturile de la nivelul mucoaselor au o 
sensibilitate de pînă la 80% pentru . gonorrhoeae. 
Articulațiile sînt inflamate probabil datorită depunerilor 
de complexe imune. Tratamentul cu ceftriaxonă conduce 
la dispariţia leziunilor articulare, tendinoase şi tegumentare. 

Artrita reactivă determinată de N. gonorrhoeae nu se 
asociază cu leziuni cutanate şi seamănă cu oligoartrita 
asimetrică asociată infecțiilor cu C. trachomatis şi U. 
ureolyticum, 


I. Boala serului apărută ca reacție la administrarea de 
penicilină. Tratamentul cu penicilină al unei faringite acute 
poate determina apariția de febră, mialgii şi poliartrită, 
Poate apărea, de asemenea, hematurie macro sau 
microscopică. Angioedemul sau urticaria de tip vasculitic, 
dacă există, sugerează implicarea unui mecanism de 
hipersensibilizare în producerea semnelor clinice 
respective. Oprirea tratamentului cu penicilină are ca 
rezultat dispariția simptomelor, semnelor şi anomaliilor de 
laborator în 5-14 zile. 


J. Artrita virală 


1. Artrita din rubeolă. Durerea şi redoarea articulară 
afectează simetric genunchii, articulația pumnului, 
articulațiile metacarpofalangiene şi interfalangiene 
proximale. De obicei, nu se constată tumefacție, roşeață 
şi căldură la nivelul genunchilor şi a celorlalte articulații. 
Se pot asocia sindromul de tunel carpian, nevrita 
brahială şi tenosinovita articulației pumnului şi a 
mîinilor sau, picioarelor. Limfadenopatia cervicală 
posterioară, dureroasă şi sensibilă, febra, precum și 
rashul maculopapular roz-palid, situat la nivelul 
trunchiului pot precede sau urma acuzelor articulare. 
Factorul reumatoid este de regulă absent, dar poate fi 
şi prezent într-un mic procent din cazuri. Această 
afecțiune apare la 15-60% din femeile adulte cu rubeolă. 
Este rară la bărbați şi copii. 


2. Artrita post-vaccinare antirubeolică. Administrarea 
vaccinului viu atenuat antirubeolic "poate determina 
apariția unor manifestări articulare similare celor din 

rubeolă. În boala asociată vaccinării, genunchii sînt 
frecvent singurele articulaţii afectate. Simptomele 
articulare apar în medie la 2-4 săptămîni de la vaccinare 
(în intervalul de 8-55 zile). Artrita durează 1-46 de zile. 
Atacuri recurente de durere la nivelul genunchiului pot 
apărea timp de pînă la 3 ani după vaccinare. Această 
afecțiune este mai frecventă la adolescente şi femei decît 
la copii. 


3. Artrita din varicelă. Această afecțiune apare, de 
obicei, în timp ce rash-ul caracteristic este prezent. Cel 
mai frecvent se constată o monoartrită a genunchiului 
sau gleznei. La unii dintre pacienți sînt implicați ambii 
genunchi sau mai multe articulații. Numărul de celule 
din lichidul sinovial variază între 3.500-51.700 şi există, 
de obicei, o predominanță a mononuclearelor. 
Concentrația glucozei în lichidul sinovial este scăzută 
sau normală. În două din cazurile raportate a fost izolat 
virusul varicelo-zosterian din lichidul articular. Toate 
cazurile raportate se refereau la copii aflați din grupul 
de vîrstă de 2-11 ani. 


K. Boala Still 


1. Poliartrita reumatoidă cu debut juvenil. PRJ se 
poate prezenta ca o poliartrită (cinci sau mai multe 
articulații implicate) sau ca o oligoartrită (patru sau mai 
puţine articulații). Artrita este remitentă şi indoloră. 
Genunchii, articulația pumnului, coatele, gleznele şi 
articulațiile mici île miîlinilor şi picioarelor sînt frecvent 
implicate. Afectarea articulară asimetrică este rară, dar 
posibilă. Durerea în repaus este minimă, însă palparea 
articulației afectate, poziția ortostatică şi testarea 
gradului de mobilitate articulară provoacă disconfort. 

La pacienții cu afectare poliarticulară, durerea și 
redoarea de ceafă sînt cauzate de implicarea fațetelor 
articulare cervicale. Inflamaţia articulației temporo- 
mandibulare poate avea ca rezultat dificultăți în 
realizarea masticaţiei şi micrognație. 

Poate apărea febră înaltă cățărătoare, cu frisoane şi stare 
de prostraţie, fie ca simptome inexplicabile, fie asociate 
cu artrită şi cu un rash de tip reumatoid. Exantemul constă 
în mici macule eritematoase (roz-portocalii) ce apar la 
nivelul trunchiului, zonelor proximale ale membrelor 
superioare, coapselor, feţei, palmelor și plantelor. 
Leziunile cutanate apar doar pentru cîteva ore și sînt 
adesea migratorii. Unele macule prezintă o zonă de 
paloare perilezională, dar sînt nepruriginoase. Ele pot 
prezenta o zonă centrală de culoare normală şi, uneori, 
seamănă cu urticaria. Rash-ul apare la pacienții cu febră 
şi frisoane sau la cei cu poliartrită. Apare rareori la cei cu 
oligoartrită. Apariţia leziunilor cutanate este stimulată prin 
frecarea sau zdrelirea tegumentului sau de o baie fierbinte. 
Hepatosplenomegalia, limfadenopatia, pericardita şi 
pleurita pot acompania acuzele sistemice. 


2. Boala Still cu debut la vîrsta adultă. Această 
afecțiune debutează la grupul de vîrstă de 20-40 de ani 

şi este mai frecventă la femei decît la bărbaţi. Se prezintă 
cu febră cățărătoare zilnică, acuze sistemice şi 
poliartrită. Se constată frecvent mărirea ficatului şi a 
splinei, limfadenopatie cervicală, epitrohleară şi axilară, 
un rash macular tranzitoriu situat la nivelul trunchiului, 
anemie şi leucocitoză. A fectarea coloanei cervicale este 
frecventă, determinînd durere, redoare şi pierderea 
mobilităţii gîtului. La unii adulți apar, de asemenea, 
dureri toracice (pericardită), revărsate pleurale (pleurită) 
şi o durere abdominală inexplicabilă. Rezultatele 
testului seric pentru depistarea factorului reumatoid în 
cazul bolii Still cu debut la vîrsta adultă pot fi pozitive 
în pînă la 20% din cazuri. Copiii sub 7 ani şi adulții 
sînt, de obicei, seronegativi. 


4. DISTROFIA SIMPATICĂ REFLEXĂ A 


GENUNCHIULUI 


Intervenţiile chirurgicale (debridarea artroscopică 
rotuliană, patelectomia şi artroplastia totală a genunchiu- 
lui), traumatismele directe ale genunchiului, manipulările 
genunchiului, precum şi lezările minore sau majore ale 
acestuia, produse prin răsucire sau lovire pot determina 
apariția unei dureri severe, persistente şi invalidante la acest 
nivel. Această durere pare disproporționat de intensă şi de 
prelungită față de severitatea traumatismului declanşator 
sau faţă de amploarea procedurii chirurgicale. Durerea a 
fost descrisă ca fiind surdă sau cu caracter arzător. Poate fi 
resimțită la nivelul întregului genunchi (56% din cazuri), 
a părții anterioare a acestuia (36%) sau a celei mediale 
(8%). Durerea în repaus este frecventă; ea este atroce în 
poziţie ortostatică, ceea ce face ca pacientul să fie incapabil 
să meargă fără sprijin. 

Iniţial, tegumentul supraiacent genunchiului afectat este 
cald și eritematos. După 2-3 săptămîni poate deveni rece 
” şi marmorat, prezentînd o decolorare albăstruie. La nivelul 
genunchiului respectiv se constată hiperhidroză, atrofie 
cutanată și sensibilitate cutanată intensă la palpare. Muşchii 
implicaţi în mișcările genunchiului (cvadriceps şi popliteu) 
devin hipotoni şi atrofici. Mişcările active şi pasive ale 
genunchiului sînt limitate datorită redorii şi durerii 
articulare. Expunerea la frig intensifică durerea de la nivelul 
genunchiului. Tegumentul periarticular este hipersensibil 
la atingere (alodinie). Termograma poate indica o scădere 
a temperaturii tegumentului din zona genunchiului. 
Radiografiile simple efectuate după 3 sau mai multe 
săptămîni de la debutul durerii pot indica prezența 
osteopeniei rotuliene (49% din cazuri); a tibiei, femurului 
şi rotulei (39%); şi a femurului distal (12%). În distrofia 
simpatică reflexă efectuarea unei scintigrafii osoase în trei 
etape, folosindu-se technețiu 99m metilen difosfonat, poate 
indica prezenţa unuia din cele trei modele de flux sangvin, 
vascularizaţie şi captare (precoce şi întârziată), descrise pînă 
acum. Elementele descoperite cu ajutorul scintigrafiei sînt 
funcţie de durata durerii şi a celorlalte simptome. În cursul 
primelor 20 săptămîni de evoluţie a bolii există o creştere 
a fluxului sangvin, a vascularizației precum şi a captării 


precoce şi tardive. 

Dacă blocajul simpatic ameliorează durerea, el este 
utilizat ca test diagnostic. Blocajul simpaticului lombar 
(trei sau patru blocaje realizate în decurs de 4-5 zile) a 
determinat o considerabilă rată a răspunsurilor terapeutice 
în 90% din cazuri. Simptomele persistente sau frecvent 
recurente reprezintă o indicație pentru sirnpatectomia 
lombară. Tratamentul definitiv al acestei afecțiuni trebuie 
inițiat cît mai curînd posibil, avînd în vedere că rezultatele 
sînt slabe dacă au trecut mai mult de 6 luni fără a se folosi 
blocanţi simpatici sau vasodilatatoare. 


5. DUREREA IRADIATĂ LA NIVELUL 


GENUNCHIULUI 


Durerea din sinovita acută a şoldului poate iradia la nivelul 
genunchiului. Examenul fizic poate releva sensibilitate la 
palparea articulației şoldului, scăderea libertății de mişcare 
fără durere a șoldului, precum şi o libertate de mişcare 
normală, fără dureri, a genunchiului. 

O hernie obturatorie sau alte cauze de compresie ale 
nervului obturator pot avea drept consecință apariția durerii 
în zona medială a coapsei și la nivelul genunchiului. Este 
necesar un examen CT pelvin pentru a determina locul şi 
cauza compresiei nervului obturator. 

O plexopatie lombosacrală sau o afecțiune intraspinală 
pot afecta rădăcinile nervoase L2-L4, determinînd dureri 
la nivel inghinal, în partea anterioară a coapsei şi/sau la 
nivelul genunchiului homolateral. Un examen CT pelvin 
va detecta o plexopatie determinată de o tumoră. Examenul 
RMN al regiunii lombare sau mielograma CT pot detecta 
o leziune înlocuitoare de spaţiu a coloanei sau retroperito- 
neală. Leziunile retroperitoneale care pot produce plexo- 
patie lombară pot fi o tumoră, un anevrism, un abces sau 
un hematom. 


Durerea medială a genunchiului 


6. RUPTURILE MENISCULUI MEDIAL 


A. Rupturile traumatice. Genunchiul parțial flectat suferă 
O răsucire, ceea ce are ca rezultat apariţia unei dureri severe 
şi uneori a unei senzații de. rupere sau a unei pocnituri în 
articulaţie. Piciorul este adesea fixat în pămînt şi rotit 
extern, în timp ce coapsa este răsucită violent. Aceasta se 
poate întîmpla cînd un jucător de rugby este împins din 
lateral; cînd un jucător de fotbal ce loveşte mingea îşi prinde 
un deget de la picior în pămîntul moale, se răstoarnă şi 
cade în timp ce piciorul este rotit extern; sau cînd 
genunchiul unui fermier este rotit puternic fără extensie. 

Unii pacienți cu ruptură longitudinală acută (în coardă 
de arc) a meniscului lateral pot auzi, în momentul 
producerii leziunii, două sunete asemănătoare unor 
pocnituri. Aceste sunete corespund luxaţiei şi apoi reducerii 
porțiunii rupte a cartilajului. ' 

Aceste leziuni sînt, de obicei, rupturi vertical-longitudi- 
nale, transverse sau oblice. În momentul producerii leziunii, 

durerea cea mai puternică se produce la nivelul liniei 
articulare mediale, poziţia ortostatică devenind intolerabilă. 
Dacă mersul este posibil, el este şchiopătat, iar viteza de 
mers este mult diminuată. Genunchiul se poate tumefia în 
cîteva minute (hemoragie intraarticulară) sau după 12-24 
de ore poate apărea un revărsat articular (sinovită trauma- 
tică), care este de obicei un exudat. De-a lungul liniei 
articulare mediale, în zona de maximă durere apare căldură 
locală, tumefacţie şi sensibilitate la palpare. În momentul 
producerii rupturii poate apărea blocarea articulației prin 
interpoziția segmentului de cartilaj rupt între suprafeţele 
articulare tibială şi femurală, limitîndu-se capacitatea de 
extensie a genunchiului. Deblocarea se poate realiza prin 
tracțiunea, rotirea sau scuturarea piciorului. 

O limitare mai gradată a mişcării de extensie sau de flexie 
a genunchiului este asociată cu acumularea de lichid 
intraarticular, cu hipertrofia sinovială, cu o fractură 
intraarticulară, cu un corp liber intrarticular sau cu un chist 
popliteal sub tensiune. 

Dacă ruptura în coardă de arc se extinde posterior 
suficient de mult, flexia genunchiului şi rotația medială a 
tibiei pot fi limitate. O ruptură de menisc este diagnosticată 
cu ajutorul examenului RMN, care relevă prezenţa unui 
semnal meniscal liniar, globular sau complex, de intensitate 
înaltă, Se poate observa extinderea parțială sau completă a 
acestor rupturi spre suprafața tibială. În cadrul a trei studii 
publicate, sensibilitatea RMN în depistarea rupturilor 
meniscului medial a fost de 77,96 şi 100% iar specificitatea 
de 72, 100 şi 88%. Confirmarea descoperirilor RMN şi 
tratamentul definitiv în cazul unui menisc rupt necesită 
efectuarea unei artroscopii: 


B. Rupturile degenerative. Frecvent nu există alt istoric 
de traumatism în afara unei răsuciri minore sau unei flexii 
bruşte a genunchiului în timpul unei împiedicări, al unui 
salt de pe o înălțime sau în cursul unui joc de tenis sau al 
altui joc cu rachete. Durerea este resimțită la nivelul liniei 
articulare mediale, posterior de ligamentul colateral medial. 
Iniţial este uşoară, dar în decurs de 12-24 de ore devine 
mai severă. Unele rupturi determină apariția durerii într-un 
interval limitat de mobilizare a genunchiului (de exemplu 
la o flexie între 15-50%). Durerea devine de obicei mai 
severă în timpul ortostatismului prelungit, mersului şi 
joggingului. Distanţa parcursă în mers şi viteza cu care se 
parcurge această distanță sînt diminuate. Precoce în 
evoluţia bolii, poate apărea şi persista o durere nocturnă 
constantă, care interferă cu somnul. Condusul unui 
autovehicul cu genunchiul parţial flectat poate intensifica 
durerea, ceea ce poate duce la limitarea distanţei de 
conducere. Durerea este acompaniată de căldură locală, 
sensibilitate la palpare şi tumefacţie la nivelul liniei 
articulare mediale. Ea poate răspunde la administrarea de 
aspirină şi antiinflamatorii nesteroidiene şi la evitarea 
ortostatismului prelungit. În timpul mersului pe un teren 
denivelat sau în cursul unei rotiri bruşte se pot produce 
blocarea (limitarea capacității de extensie a genunchiului) 

sau deblocarea (îndoirea) genunchiului. Rupturile 
degenerative apar de obicei la pacienții trecuți de 45 de 
ani şi interesează cornul posterior al meniscului medial. 
Poate apărea un revărsat lichidian articular, dar aceasta se 
întîmplă rar. 

Examenul fizic relevă sensibilitate la nivelul liniei 
articulare şi, uneori, căldură locală şi tumefacție. 
Rezultatele testului McMurray pot fi pozitive, rezultatele 
negative neexcluzînd o ruptură degenerativă a cornului 
posterior. Acest test constă în flexia genunchiului dureros, 
cu pacientul în decubit ventral, pînă cînd călcîiele ating 
regiunea fesieră. Membrul inferior este rotit extern şi se 
aplică o presiune de deformare în valgus asupra articulației 
de către mîna dreaptă a examinatorului, în timp ce 
genunchiul este extins încet. Punctul de pe traseul arcului 
de extensie la care se palpează un cracment perceput de 
pacient ca o senzaţie dureroasă marchează nivelul leziunii 
meniscale (respectiv segmentul posterior sau mijlociu). În 
multe cazuri singurele simptome sînt durerea apărută la 
nivelul liniei articulare mediale a genunchiului în 
ortostatism şi la punerea în mişcare a articulației, iar 
fenomenele de blocare şi deblocare articulară nu mai au 
loc. 

În prezența unei rupturi, pot fi declanșate cracmente 
meniscale prin aplicarea unei presiuni de deformare în 
Varus sau în valgus asupra genunchiului. Pentru a confirma 
prezența leziunii meniscale se efectuează testul Apley. 
(Acest test se realizează cu pacientul în decubit ventral şi 
genunchiul flectat la 90. Exercitarea unei forțe de apăsare 
în jos asupra genunchiului este combinată cu rotația internă 
sau externă a gambei și piciorului. Inducţia durerii în partea 
medială semnalează o leziune a meniscului medial). 
Examenul RMN este folosit pentru a identifica o ruptură 
de corn posterior cu o sensibilitate de 95%. 


1. BURSITA LIGAMENTULUI COLATERAL TIBIAL 


(BURSITA VOSHELL) 


Durerea liniei articulare mediale apare în zona ligamentului 
tibial colateral. Diagnosticul de bursită este improbabil în 
prezența fenomenului de blocare a genunchiului. Examenul 
fizic relevă sensibilitate la palparea ligamentului tibial 
colateral la nivelul liniei articulare, cu intensificarea durerii 
prin aplicarea unei forțe de deformare în valgus a 
genunchiului. Injectarea locală de lidocaină şi a unui 
corticosteroid în bursa Voshell conduce la ameliorarea 
rapidă şi, de regulă, completă a durerii. Această abordare 
este eficace mult timp în pînă la 62% din cazuri. O a doua 
injecție este necesară la pacienţii cu durere persistentă sau 
recurentă. La cei mai mulţi dintre pacienţi, RMN relevă 
un menisc medial normal, însă în circa 23% din cazuri, cu 
ajutorul examenului RMN sau artroscopic, se poate detecta 
o ruptură a meniscului medial fără legătură cu durerea. 
Bursita Voshell a fost confundată cu o ruptură de menisc 
medial şi tratată prin rezecţii artroscopice inutile ale 
meniscului medial. 

8. LEZIUNILE LIGAMENTULUI COLATERAL 


TIBIAL 


A. Întinderea (ruptura parţială). Această leziune urmează 
unei entorse prin răsucire, atunci cînd genunchiul este în 
flexie. Durerea şi sensibilitatea la palpare apar la nivelul 
zonei mediale a genunchiului. Tumefierea este prezentă la 
nivelul condilului femural medial, iar sensibilitatea se poate 
localiza în punctul de inserţie al ligamentului tibial colateral 
pe condilul femural. Durerea este intensificată de abducția 
gambei cu genunchiul în extensie sau prin rotația externă 
a gambei. Nu se constată o lărgire a spațiului articular. 
Injectarea locală a unui corticosteroid şi a lidocainei oferă 
o ameliorare promptă. Degrevarea articulației şi repausul 
permit vindecarea în 2-5 săptămîni. 


B. Ruptura completă. Această leziune este rezultatul 
abducției şi rotației externe marcate a gambei, cu genunchiul 
parțial flectat (de exmeplu, lezarea prin placare la rugby) 
sau a abducției piciorului, cu genunchiul în extensie. În 
articulație pătrunde sînge, iar la nivelul porțiunii mediale a 
genunchiului apare durere, sensibilitate la palpare şi edem. 
Testarea prezenței rupturii acute a ligamentului medial 
necesită anestezie. În cursul testării se observă o rotație 
externă crescută a tibiei şi o instabilitate în valgus a spațiului 
articular, cu genunchiul flectat la 25- (este prezent un hiatus 
la nivelul spaţiului articular medial >10 mm). Rupturile 
severe ale ligamentului tibial colateral se asociază adesea cu 
prezența uneia său a mai multora dintre următoarele leziuni: 
ruptura capsulei articulare posteromediale, ruptura LÎA, 
ruptura meniscului medial şi fractura platoului tibial lateral. 


9. DEPLASAREA EXTRAARTICULARĂ A 


MENISCULUI MEDIAL 


Debutul poate fi brusc sau insidios. Durerea „apare în 
ortostatism și într-un anumit arc de cerc în care se realizează 
mobilizarea genunchiului. Disconfortul este provocat de 
poziţia ortostatică sau de rotația externă a gambei. Regiunea 
de la nivelul ligamentului tibial colateral este sensibilă şi 
tumefiată. Diagnosticul este confirmat de RMN şi 
artroscopie. 


10. OSTEONECROZA CONDILULUI FEMURAL 


MEDIAL 


Se constată debutul brutal al unei dureri persistente în 
regiunea medială a genunchiului, destul de severă pentru a 
tulbura somnul. Poziţia ortostatică şi mersul intensifică 
durerea. Poate apărea tumefierea difuză a genunchiului, 
însoţită de revărsat lichidian intraarticular şi redoare 
articulară. La nivelul condilului medial al femurului se 
constată sensibilitate la palpare. La debutul durerii 
radiografiile simple sînt de obicei negative. În 2-3 săptămîni 
de la debutul simptomelor, RMN sau scintigrafia vor indica 
prezența unei zone de osteonecroză în condilul medial. 
Această afecțiune se întîneşte mai frecvent la persoanele 


vârstnice. După o lună sau rnai mult, radiografia simplă relevă 
prezența unei zone de radiotransparență subcondrală sub 
suprafața articulară a condilului femural medial. Această 
zonă osteolitică este înconjurată de un halou sclerotic. 


11. BOALA HOFFA 


La nivelul zonei anteromediale a liniei articulăre apare 
durere şi sensibilitate la palpare în punct fix. Țesutul adipos 
rotulian este tumefiat, sensibil la palpare şi proemină 
anterior de o parte sau de ambele părți ale tendonului 
rotulian. Această afecțiune răspunde la injectarea 
periarticulară de lidocaină şi a unui corticosteroid. 


12. BURSITA ANSERINĂ 


Pes anserinus („laba de gîscă“) este format de inserţiile 
unite ale tendoanelor muşchilor croitor, gracillis şi 
semitendinos pe suprafața anteromedială proximală a tibiei. 
Ligamentul tibial colateral este separat de aceste tendoane 
prin bursa anserină. Bursita anseriană se poate însoți de 
durere, sensibilitate locală la palpare şi uneori tumefiere 
difuză la nivelul porțiunii anteromediale a tibiei proximale, 
sub linia articulară. Durerea este intensificată de urcarea 
scărilor şi de mersul pe jos. Bursita anserină este adesea 
confundată cu gonartroza. Simptomele pot răspunde la 
injectarea locală de corticosteroid şi de lidocaină. 


13. TENDINITA ANSERINO-GASTROCNEMIANĂ 


Această afecțiune determină apariția durerii în zona medială 
a genunchiului, mimînd bursita anserină. Sensibilitatea la 
palpare este maximă între tendonul „labei de gîscă“ şi cel 
al gastrocnemianului, zonă situată posterior față de bursă. 
Această afecţiune dureroasă se asociază, de obicei, cu 
pronaţia prelungită a gleznei. 


- 14. TENDINITA SEMIMEMBRANOSULUI 


La nivelul regiunii posteromediale a genunchiului apare o 
durere surdă, provocată și intensificată de mersul pe jos, 
de aplecare, ridicare, de urcare sau alergare. Zona de 
sensibilitate posteromedială este situată imediat inferior 
de linia articulară. Palparea tendonului semimembranos 
reproduce durerea. Această afecțiune poate apărea la cei 
ce practică sporturi de rezistență (maratonişti sau 
triatlonişti), la pacienţii cu ruptură de menisc medial, în 
asociere cu condromalacia rotuliană sau ca entitate izolată. 

Dacă tendinita afectează inserțiile în formă de evantai 
ale tendonului semimembranos pe tibia proximală, ea poate 
mima o bursită anserină, Acest tendon se inseră proximal 
de „laba de gîscă“. 

La pacienții cu simptome persistențe, scintigrafia osoasă 
poate releva o creştere a captării în zona de inserție a 
tendonului pe tibie. 


15. OSTEONECROZA TIBIEI PROXIMALE 


Această afecțiune se însoţeşte de durere şi sensibilitate în 
zona medială proximală a tibiei. Durerea este persistentă 
şi exacerbată de poziţia ortostatică şi mersul pe jos. Se 

asociază cu o scintigrafie pozitivă. Examenul RMN este o 
metodă sensibilă de depistare precoce a osteonecrozei tibiei 
proximale. 


Durerea laterală a genunchiului 


16. SINDROMUL „DE FRECARE“ AL BENZII 
ILIOTIBIALE 


Această afecțiune apare la alergătorii pe distanţe lungi şi 
se asociază frecvent cu alergarea pe dealuri sau pe un teren 
înclinat sau cu un mers încrucişat. 

Durerea apare pe partea laterală a genunchiului şi este mai 
severă în cursul alergării la deal. Odată durerea apărută, ea 
este atît de puternică încât alergătorul este obligat să se oprească. 
Oprirea alergării determină ameliorarea rapidă a durerii. 
Reluarea alergării duce la recidiva bruscă a aceleiaşi dureri. 

Această afecțiune este produsă de frecarea, în timpul 
alergării, dintre banda iliotibială şi epicondilul lateral. 
Bursa situată între ele se inflamează. Se constată prezența 
sensibilităţii la palpare la nivelul epicondilului femural 
lateral. În cazurile severe şi în cele persistente apar crac- 
mente la flexia şi extensia genunchiului. Cînd se exercită 
o presiune cu ajutorul policelui la nivelul epicondilului 
lateral, iar genunchiul în flexie este deplasat spre poziția 
de extensie (testul Noble), fibrele posterioare ale benzii 

” Aliotibilale se mişcă de-a lungul epicondilului, sub police, 
iar durerea severă tipică apare la o flexie de 30. 

Testul Ober (pentru contractura de abducţie) poate releva 
o tensiune excesivă în banda iliotibială. Acest test este 
practicat cu pacientul în decubit lateral, pe partea 
asimptomatică, cu şoldul şi genunchiul susținute de masă 
în flexie. Extremitatea dureroasă este susținută de către 
gambă; şoldul este flectat la 90, în abducţie şi rotație 
externă complete, iar apoi membrul este deplasat pasiv, cu 
genunchiul flectat la 90*, spre poziţia neutră de mijloc a 
corpului. Dacă, după ce susținerea este retrasă, membrul 
nu are o mişcare de adducţie către masa pe care se face 
examinarea (rezultat pozitiv al testului) trebuie suspectată 
o tensiune în banda iliotibială, 

Afecţiunile predispozante includ varusul calcanean, tibia 
vara, piciorul scobit, precum şi o aliniere anormală în 
valgus călcîi-treimea anterioară a piciorului. La pacienții 
cu aceste anomalii, gamba nu absoarbe forţele generate în 
cursul fazei de poziționare a mersului, iar aceste forțe se 
transmit regiunii benzii iliotibiale. 


17. TENOSINOVITA POPLITEE 


În poziţie ortostatică, cu genunchiul flectat între 15-30, 
durerea este localizată pe partea laterală a genunchiului. O 
minoritate din pacienți resimte durerea în prima parte a fazei 
de balansare a mersului. Alergarea la deal sau mersul pe jos 
declanşează adesea simptomatologia. Aceasta se amelio- 
rează, de obicei, la oprirea activității care a provocat-o. Unii 
pacienți se plîng de apariția durerii atunci cînd încearcă să 
se ridice după ce au stat în poziţia picior peste picior. 


Se constată sensibilitate la nivelul porțiunii tendinoase 
a unităţii poplitee muşchi-tendon, imediat anterior de 
inserția ligamentului fibular colateral pe condilul femural 
lateral. Pentru a testa prezenţa acestei boli, pacientul, aflat 
în poziție şezîndă, este instruit să-şi flecteze genunchiul 
dureros la 90 şi apoi să facă flexia, abducția şi rotația 
externă a şoldului, plasînd partea laterală a piciorului pe 
genunchiul opus. Această poziție facilitează palparea 
tendonului popliteu anterior de ligamentul fibular colateral 
sau provoacă durerea prin exercitarea unei presiuni asupra 
tendonului. Durerea este, de asemenea, reprodusă de rotația 
externă a tibiei sau de rotația internă a femurului față de o 
tibie fixă, cu genunchiul flectat la 30”. În cursul alergării, 
deoarece o porțiune a tendonului. este intraarticulară, 
durerea este percepută ca luînd naștere în genunchi. 
Simptomele sînt ameliorate de alergarea pe teren plat, 
aplicarea locală de gheaţă şi de administrarea unui 
antiinflamator nesteroidian. 


18. RUPTURA TENDONULUI POPLITEU 


Apare rareori ca o leziune izolată. De obicei acompaniază 
alte leziuni laterale şi posterolaterale ale genunchiului. O 
rotație externă bruscă a tibiei, în timp ce genunchiul se 
află în flexie, poate să determine ruperea tendonului. În 
momentul producerii leziunii se poate auzi un cracment 
sau un pocnet, acompaniat de durere și tumefacţie în partea 
laterală a genunchiului şi, datorită durerii, de incapacitate 
de menținere a poziţiei ortostatice sau de mers. Este prezent 
un revărsat lichidian în articulația genunchiului. Se poate 
constata prezența sensibilităţii la palpare a liniei articulare 
laterale şi sensibilitate difuză în zona posterolaterală a 
genunchiului. Diagnosticul este confirinat cu ajutorul 
artroscopiei. Testarea laxităţii tendonului popliteu în cursul 
acestei proceduri poate permite detectarea rupturii. 


19. RUPTURA MENISCULUI LATERAL 


După o mişcare de răsucire, cu genunchiul în flexie, poate 
apărea o durere la nivelul zonei laterale a genunchiului. 
Se constată sensibilitate la palpare în dreptul zonei laterale 
a liniei articulare. Blocajul articular, împiedicînd extensia 
completă a genunchiului, poate apărea „dar este mai puţin 
frecvent decât în cazul rupturilor meniscului medial. Alte 
acuze includ prezența fenomenului de deblocare şi a unui 
mic revărsat lichidian articular. Testul Apley este pozitiv. 
Diagnosticul, este confirmat cu ajutorul RMN şi al 
artroscopiei. Durerea poate iradia medial, dar sensibilitatea 
liniei articulare, cracmentele şi durerea provocată prin testul 
Apley se limitează la partea laterală a genunchiului. 


20. LEZAREA LIGAMENTULUI COLATERAL 


LATERAL 


Leziunile complexului ligamentar pot rezulta în urma unei 
căderi în față, cu gamba rotită intern și cu o forță de 
deformare în varus aplicată genunchiului. Durerea este 
resimțită pe partea laterală a genunchiului şi se însoţeşte, 

de obicei, de sensibilitate locală la nivelul ligamentului. 
Revărsatul lichidian articular este minim. Mersul pe jos 
produce doar o durere uşoară, însă alergarea şi săriturile 
sau decelerarea bruscă pot produce o senzație de cedare a 
genunchiului. Efectuarea unui test de forțare a adducției 
la o flexie de 30* poate indica prezenţa unei lărgiri a 
spațiului articular lateral. Flexia şi rotația internă a 
genunchiului pot permite detectarea unui defect sensibil 
la palpare în complexul ligamentar colateral lateral. 


21. AFECTAREA ARTICULAȚIEI TIBIOFIBULARE 


Instabilitatea sau artrita posttraumatică a acestei articulaţii 
pot apărea după un traumatism direct sau indirect (lezarea 
gleznei). Durerea apare în regiunea laterală a genunchiului. 
De obicei, mersul pe jos, alergarea, poziția ortostatică cu 
genunchii flectați şi dorsiflexia gleznei provoacă durerea. 

Articulația tibiofibulară proximală şi inserţia tendonului 
bicepsului femural sînt, de obicei, sensibile. 

Balansarea capului fibulei cu genunchiul în flexie şi glezna 
în dorsiflexie, precum şi mersul pe vîrful degetelor sînt 
dureroase. Contracţia puternică a bicepsului femural 
împotriva unei rezistențe reproduce durerea tipică. Nu la toate 
mișcările genunchiului apare durere. Radiografiile simple 
nu sînt, de regulă, utile. Dacă durerea articulară se datorează 
artritei, injectarea intraarticulară de lidocaină determină 
ameliorarea imediată a simptomatologiei dureroase. 


22. TENDINITA BICEPSULUI FEMURAL 


Durerea şi sensibilitatea apărute în zona posterolaterală a 
genunchiului pot fi rezultatul inflamaţiei tendonului 
bicepsului femural şi/sau a bursei situate sub acest tendon. 
Injectarea locală de lidocaină și a unui cortiocosteroid poate 
avea atît rol diagnostic cît şi terapeutic. 


23. FRACTURA OSTEOCONDRALĂ A 


CONDILULUI FEMURAL LATERAL 


Această leziune apare după răsucirea forțată a genunchiului 
în flexie. În partea laterală şi cea anterioară a genunchiului 
se constată prezența durerii, sensibilităţii la palpare şi 
tumefacției. Radiografiile simple, examenul RMN şi 
artroscopic vor confirma diagnosticul. 


Durerea anterioară a genunchiului 


24, LEZAREA TENDONULUI ROTULIAN 


Traumatizarea tendonului, atunci cînd genunchiul loveşte 
bordul maşinii în cursul unui accident de autovehicul, are 
ca rezultat apariția durerii la extensia activă şi la flexia 
pasivă a genunchiului. Se constată prezența sensibilităţii 
şi tumefacției la nivelul tendonului rotulian. 


25. TENDINITA ROTULIANĂ („GENUNCHIUL 


SĂRITORULUI“) 


Durerea anterioară a genunchiului apare la un sportiv după 
sărituri, cățărare, alergare sau lovire. Durerea şi sensibilitatea 


se localizează la nivelul tendonului rotulian sau la polul 
inferior al rotulei. Iniţial durerea poate apărea numai după 
efort şi nu determină invaliditate. Pe măsură ce boala progre- 
sează, durerea apare și în cursul efortului și persistă o perioadă 
de timp mai înddelungată după intrarea în repaus. Durerea 
apare la mişcarea de extensie contra unei rezistențe şi pot 
exista sensibilitate în punct fix şi edem la nivelul tendonului, 
lîngă rotulă. Sensibilitate la palpare poate apărea, de aseme- 
nea, sub polul inferior al rotulei. Radiografiile simple sînt 
de regulă normale; dar în unele cazuri pot arăta o zonă de 
radiotransparență în partea inferioară a rotulei sau în prelungi- 
rea acestei zone a rotulei. În cazurile severe se poate produce 
o fractură prin smulgere a polului inferior al rotulei. Se poate 
produce degenerarea tendonului cu uzarea fibrelor lîngă 
inserția rotuliană a acestuia. Pentru ameliorarea simptomelor 
este necesară extirparea chirurgicală a țesutului de granulaţie 
dureros de la nivelul tendonului. Poate apărea ruptura tendo- 
nului rotulian de la nivelul polului inferior al rotulei, împie- 
dicînd mişcarea de extensie activă a genunchiului. În cazul 
rupturii acute a tendonului rotulian pot fi prezente durerea şi 
sensibilitatea la palpare locală, precum şi o breşă palpabilă. 


26. BURSITA PREROTULIANĂ 


La nivelul rotulei se constată tumefacție, durere şi 
sensibilitate la palpare. Aceste simptome urmează unui 
traumatism direct, unui traumatism recurent prin frecare 
sau exercitării unei presiuni în cursul unor lungi perioade 
în poziţie îngenuncheată (de exemplu, la mineri, menajere 
sau la cei ce se roagă). Localizarea prerotuliană este 
confirmată prin ridicarea piciorului întins. Dimensiunile 
tumefierii nu se modifică prin realizarea acestei manevre, 
ceea ce sugerează că această colecţie bursală nu este 
secundară unui revărsat lichidian articular. 

Fisurile tegumentului supraiacent bursei prerotuliene pot 
duce la inițierea unei infecții, determinînd o bursită septică 
acută. Tratamentul antibiotic şi drenajul lichidului bursal 
infectat vor conduce, de obicei, la resorbție, 


27. CELULITA TEGUMENTULUI SUPRAIACENT 


AL GENUNCHIULUI 


Celulita poate determina roşeață, durere, căldură locală şi 
tumefiere, iar infecția se poate extinde spre bursa 
prerotuliană situată dedesubt, determinînd o bursită septică. 
Este necesară aspirarea de lichid din bursă pentru stabilirea 
numărului și tipului de celule, precum şi pentru culturi şi 
trebuie inițiat tratamentul antibiotic. 


28. BURSITA RETROROTULIANĂ 


Această afecțiune poate urma unui traumatism direct asupra 
tendonului rotulian. Se constată prezenţa unei tumefacții 
locale, dureroase, sensibile la palpare, fluctuente, situate 
în spatele tendonului rotulian. 


29. LEZAREA ȚESUTULUI ADIPOS INFRAROTULIAN 


Aceasta poate rezulta în urma lovirii de bordul unui 
autovehicul sau în urma unei căderi pe o suprafață dură, 

cu genunchiul în flexie. Se constată prezența locală a 
durerii, sensibilităţii la palpare şi a tumefacției țesutului 
adipos, de o parte sau de ambele părți ale tendonului 
rotulian. Durerea de la nivelul genunchiului se poate agrava 
după efort şi se poate constata prezența unui revărsat 
articular recurent sau persistent. Mişcarea de extensie 
contra unei rezistențe intensifică durerea. 


30. BOALA HOFFA (HIPERTROFIA ȘI INFLAMAȚIA 


ȚESUTULUI ADIPOS INFRAROTULIAN) 


Durerea surdă apărută în regiunea anterioară a genunchiului 
este declanşată de exerciţiul fizic şi ameliorată de repaus. 
Durerea are intensitate maximă în extensie şi este parțial 
ameliorată în flexie. Pantofii cu toc înalt pot ameliora 
durerea la unele femei, în timp ce purtarea pantofilor cu 
talpă plată intensifică durerea. Apare edem de ambele părți 
ale tendonului rotulian, iar tegumentul supraiacent devine 
cald. Poate apărea un revărsat lichidian articular, dar în 
general este mic. Se constată sensibilitate la palparea 
țesutului adipos tumefiat și a tendonului rotulian. Durerea 
rezultă prin compresia sinovialei între suprafețele articulare 
atunci cînd genunchiul se află în extensie. Cauzele includ 
retenția lichidiană premenstruală, prezenţa în articulaţie a 
unei leziuni înlocuitoare de spațiu (de exemplu, ruptură 
longitudinală de menisc, sinoviom, lipom sau hemangiom), 
precum şi o deformare de tip recurvatum a genunchiului. 


31. OSTEOCONDRITA DISECANTĂ A ROTULEI 


Osteocondrita disecantă a rotulei poate apărea după o 
leziune minoră sau poate fi idiopatică. Diagnosticul este 
confirmat cu ajutorul unei radiografii simple, care indică 
prezența unui defect osos pe suprafața posterioară a rotulei. 
Se constată prezența de durere în regiunea anterioară a 
genunchiului şi sensibilitate localizată în zona afectată a 
rotulei. Fragmentul se poate detaşa şi poate apărea în spatiul 
articular ca un corp liber. Prezenţa acestei afecțiuni este, 
de asemenea, demonstrată cu ajutorul examenului RMN 
şi artroscopic. : 


32. RUPTURA TENDONULUI CVADRICEPSULUI 


Cu câteva zile înainte de rupere, în regiunea proximală a 
rotulei apare durere surdă, însoțită de sensibilitate la 
palpare. Aceste simptome pot reprezenta o tendinită de 
grad mic sau o ruptură parțială, Ruptura apare în timpul 
unei flexii puternice a genunchiului, atunci cînd sportivul 
se pregăteşte pentru o extensie. Poate apărea la jucătorii 
de tenis atunci cînd îşi pierd echilibrul şi la liftieri. Deasupra 
genunchiului se palpează un hiatus, iar pacientul este 
incapabil să-şi extindă genunchiul. O radiografie simplă 
poate, uneori, indica prezenţa unui fragment osos smuls 
de la nivelul polului superior al rotulei. 


33. FRACTURA OSTEOCONDRALĂ A ROTULEI 


Aceste fracturi se produc în cursul extensiei active a 
genunchiului, cu sau fără aplicarea unei forțe de răsucire 


asupra articulației. Se constată debutul brutal al unei dureri 
sfişietoare în partea anterioară a genunchiului, iar în unele 
cazuri un cracment în articulație, urmat de tumefierea 
imediată a genunchiului, secundar hemartrozei. De obicei, 
este prezentă sensibilitatea la palparea zonei rotuliene 
lezate. Fracturile ostecondrale pot, de asemenea, apărea în 
urma unui impact direct. Diagnosticul este confirmat cu 
ajutorul radiografiei simple, al examenului RMN sau 
artroscopic. 


Durerea posterioară a genunchiului 


34. ÎNTINDEREA MUŞCHIULUI GASTROCNEMIAN 


După un start sau după o rotire bruscă, în zona posterioară 
a genunchiului sau a gambei superioare, apare o durere 
sfişietoare. Durerea este continuă sau apare doar în timpul 
mersului pe jos sau al alergării. Se constată sensibilitate 
locală la palpare şi tumefiere în zona dureroasă a 
mușchiului. Repausul determină ameliorarea gradată a 
simptomatologiei. 


35. RUPTURA MUŞCHIULUI PLANTAR 


În spatele genunchiului şi în partea superioară a gambei 
apare o durere ascuțită şi/sau o senzație de pocnitură. 
Mersul pe jos devine dureros şi şchiopătat. Unii autori 
consideră că aceste simptome s-ar datora întinderii 
mușchiului gastrocnemian şi nu rupturii mușchiului plantar. 


36. AFECŢIUNI ALE MUȘCHILOR ȘI TENDOANELOR 


DIN ZONA FOSEI POPLITEE 


A. Întinderea muşchilor din fosa poplitee. Durerea apare 
la nivelul muşchilor din fosa poplitee. Este produsă de 
extensia forțată a unui genunchi parțial flectat. Sensibilita- 
tea la palpare se localizează medial, la nivelul corpului 
mușchiului semimembranos sau lateral, la nivelul corpului 
muşchiului biceps femural. Injectarea de lidocaină în 
regiunea mușchiului inflamat va determina ameliorarea 
imediată a durerii. 


B. Tendinita muşchilor din fosa poplitee. Inflamaţia 
tendonului semimembranos posteromedial sau a tendonului 
bicepsului femural posterolateral poate determina local 
durere şi sensibilitate la palpare, care răspund la injectarea 
în zona dureroasă de lidocaină şi a unui corticosteroid. 


37. LIMFADENITA POPLITEE 


Se poate constata prezența durerii şi a unui nodul limfatic 
sensibil, mărit de volum, la nivelul fosei poplitee, asociat 
cu piodermită, celulită şi/sau limfangită distale. 


38. RUPTURA UNUI ANEVRISM AL ARTEREI 


POPLITEE 


Ruptura bruscă a unui anevrism popliteu determină apariția 
durerii în zona posterioară a genunchiului și a unui 

hematom popliteu sensibil la palpare. Durerea și sîngerarea 40. RUPTURILE LIGAMENTULUI ÎNCRUCIŞAT 


se pot extinde la nivelul gambei şi coapsei. Diagnosticul 
este confirmat cu ajutorul arteriografiilor, a examenelor 
CT sau RMN regionale. Compresia arterei poplitee de către 
hematom poate determina distal paloare, durere, hipotonie, 
parestezii şi diminuarea sau absența pulsului pedal. 
Anevrismele popliteale apar aproape întotdeauna la bărbați. 


39. CRAMPELE MUSCULARE 


Crampele musculare din zona posterioară a gambei şi genun- 
chiului pot apărea spontan, după flexia plantară a piciorului 
în timpul ridicării pe vîrfuri sau în timpul actului sexual. 
Simptomele sînt de regulă unilaterale, dar pot fi prezente 
alternativ la ambele membre, fiind ameliorate de masaj, de 
mersul ușor şi de întinderea mușchiului posterior implicat. 


POSTERIOR ȘI ALE CAPSULEI POSTERIOARE 


O ruptură a LÎP şi, uneori, a capsulei posterioare a 
articulației genunchiului pot determina durere şi 
sensibilitate la palpare în fosa poplitee. Cauzele acestei 
leziuni, concluziile examenului fizic şi utilizarea RMN şi 
a artroscopiei pentru punerea diagnosticului au fost descrise 
mai Sus. 


Durerea bilaterală a genunchilor 


Afecţiunile cu localizare bilaterală sînt enumerate în 
Tabelul 45-4. 

DUREREA ACUTĂ A 
GLEZNEI ȘI A 


GAMBEI 


( LISTA DIAGNOSTICELOR 


POSIBILE 


DUREREA GENERALIZATĂ A 
GAMBEI 
1. Fracturile diafizei tibiale şi/sau 
fibulare 
A. Traumatice 
B. Pe os patologic 
2. Ocluzia acută a arterei femurale 
superficiale sau a arterei poplitee 
3. Infecţii acute ale gambei 
A. Erizipelul 
B. Celulita bacteriană 
C. Fasciita necrozantă 
D. Gangrena gazoasă (mionecroza 
clostridiană) 
E. Miozitele nonclostridiene 
1. Mionecroza streptococică 
anaerobă 
2. Celulita necrozantă sinergică 
3. Gangrena vasculară infectată 
4. Mionecroza cu Aeromonas 
hydrophila 
F. Celulita anaerobă clostridiană 
G. Celulita anaerobă nonclostridiană 
H. Celulita cu Vibrio vulnificus 
4. Criza dureroasă din siclemie 
5. Febra musculară 
DUREREA ÎN MOLET 
6. Tromboza venoasă profundă 
A. Tromboza indusă de efort 
B. Tromboza spontană 
7. Afecţiuni care mimează tromboza 
venoasă a gambei 
A. Complicaţiile chistului Baker 
B. Piomiozita 


C. Hematomul moletului 
D. Rabdomioliza acută 
E. Pseudo-pseudotromboflebita 
F. Ruptura tendonului lui Achile 
G. Întinderea mușchiului gastrocnemian 
H. Întinderea mușchiului solear 
1. Sindromul acut de lojă posterioară 
8. Crampele musculare din molet 
A. Benigne 
B. Simptomatice 
DUREREA CU LOCALIZARE PE FAȚA 
ANTEROLATERALĂ A GAMBEI 
9. Tromboza venei tibiale anterioare 
10. Sindromul de lojă anterioară 
11. Sindromul de lojă laterală 
12. Compresia nervului peronier superficial 
13. Piomiozita 
14. Întinderea musculară şi/sau 
hematomul lojei anterioare 
15. Fractura diafizei fibulei 
16. Fractura fibulară în lemn verde 
DUREREA CU LOCALIZARE PE FAȚA 
ANTEROMEDIALĂ A GAMBEI 
17. Fractura tibială de stres 
18. Microfracturile tibiale de stres 
19. Sindromul de stres mediotibial | 
20. Sindromul solear 
21. Durerea marginii anterolaterale a tibiei 
22. Sindromul de lojă posterioară 
profundă distală 
23. Fisurile tibiale secundare unei 
afecțiuni sistemice 
A. Sifilisul 
B. Boala Paget a tibiei 

24. Tromboflebita venei safene mari 
25. Nevrita safenă 
26. Osteomielita tibială 
AFECȚIUNILE DERMATOLOGICE 
ALE GAMBEI 
27. Paniculita nodulară 
28. Eritemul nodos 
29. Ulceraţiile arteriale şi hipertensive 
30. Vasculitele sistemice complicate cu 
ulcerații 
31. Eritemul indurat 
DUREREA GENERALIZATĂ A 
GLEZNEI 
32. Leziunile acute ale gleznei 
A. Supinația-adducţia 
B. Supinaţia-rotația externă (eversie) 
C. Pronaţia-abducţia 
D. Pronaţia-rotaţia externă (eversie) 
E. Pronația-dorsiflexia 
F. Luxaţia anterioară 
G. Luxaţia posterioară 
H. Fractura colului talusului 
I. Fractura corpului talusului 
33. Monoartrita acută a gleznei 
A. Artrita septică 
B. Atacul de gută 
C. Atacul de pseudogută 
D. Poliartrita reumatoidă 
E. Distrofia simpatică reflexă 
F. Artropatia hemofilicilor 
G. Hemartroza acută 
34. Osteoporoza migratorie tranzitorie 
35. Osteocondrita disecantă a talusului 
36. Artrita gleznei asociată cu poliartrită 
acută 
A. Artrita septică poliarticulară 
B.: Reumatismul articular acut 
C. Artrita Lyme 
D. Artrita din hepatita virală B 
E. Artrita asociată rubeolei şi vaccinării 
antirubeolă 
F. Artita asociată cu bolile inflamatorii 
intestinale 
G. Atacul de gută 
H. Boala depozitelor de pirofosfat de 
calciu 
I. Sindromul Reiter 
J. Poliartrita reumatoidă 
37. Osteomielita acută 
DUREREA CU LOCALIZARE PE 
FAȚA LATERALĂ A GLEZNEI 

38. Leziunile ligamentelor colaterale 
laterale (talofibular anterior, 
calcaneofibular şi posterofibular) 

39. Afecțiuni ce mimează elongaţia 
ligamentului talofibular 

A. Elongaţia ligamentului tibiofibular 
anterior 

B. Fracturile maleolei laterale 

C. Fracturile apofizei laterale a 
talusului 

D. Fracturile tuberculului lateral al 
apofizei posterioare a talusului 

E. Tendinita peronieră 

F. Luxaţia traumatică a tendonului 
peronier 

G. Chistul sinovial 

H. Fracturile de stres ale fibulei 

I. Elongaţia ligamentului 
calcaneofibular 

DUREREA CU LOCALIZARE PE 

FAȚA ANTERIOARĂ A GLEZNEI 

40. Peritendinita extensorilor piciorului 
şi degetelor 

41. Elongaţia ligamentului încrucişat 
crural (retinaculului) 

42. Elongaţia sau ruptura ligamentului 
tibiofibular anterior 

43. Fractura marginii anterioare a 
suprafeței articulare tibiale distale 

DUREREA CU LOCALIZARE PE 

FAȚA MEDIALĂ A GLEZNEI 

44. Blongaţia ligamentului deltoid 

45. Fracturile maleolei mediale 

46. Tendinita tibială posterioară 

47. Fisurile tibiale (fracturi de stres, 
periostite şi durerea musculo- 
tendinoasă) 

48. Fracturile sustentaculum tali 

49. Tendinita flexorului lung al halucelui 
și a flexorului comun al degetelor 

DUREREA CU LOCALIZARE PE 
FAȚA POSTERIOARĂ A GLEZNEI 
50. Tendinita achileană 
51. Bursita achileană subcutană 
52. Bursita retrocalcaneană 
53. Ruptura parțială de tendon achilean 
54. Ruptura totală de tendon achilean 
55. Fractura tuberozității calcanee 
DUREREA BILATERALĂ DE LA 
NIVELUL GAMBEI ŞI GLEZNEI 

(TABELUL 46-1) 

Durerea generalizată a gambei 


Fracturile diafizei tibiale se produc în cursul accidentelor 
rutiere, a căderilor de la înățime sau în cadrul competiţiilor 
sportive. În urma leziunii se constată durere, tumefacție, 
sensibilitate la palpare, crepitații şi deformare osoasă. Pot 
apărea fracturi deschise cu protruzie osoasă sau plăgi deschise 
contaminate fără vizualizarea osului. Diagnosticul de fractură 
este confirmat radiologic. Fractura fibulară poate apărea 
izolat, prin aplicarea unei lovituri directe, cel mai frecvent 
însă fiind cauzată de aceeaşi forță care lezează şi tibia. 
Fracturile pe os patologic apar în ortostatism sau în urma 
exercitării unei forțe de torsiune asupra gambelor. Nu există 


un traumatism declanșator. Pacientul percepe un pocenet urmat. 


de o durere vie şi de senzația că nu-şi mai poate controla 
gamba; nu întotdeauna fractura este urmată de cădere. Cauzele 
includ afecțiuni chistice, litice sau metabolice ale tibiei. 

Ocluzia acută de arteră femurală superficială sau de arteră 
poplitee determină dureri severe de gambă, pareze musculare, 
parestezii, paloarea sau albirea tezumentelor și absența 
pulsului distal. Cauzele includ compresia arterială sau 
întreruperea fluxului sanguin în urma unui traumatism, a unui 
embolus sau tromb. Simpțomatologia dispare după îndepărta- 
rea obstrucției arteriale sau după practicarea unui bypass care 
restaurează fluxul în interval de cel mult 6-8 ore de la 
producerea leziunii. 

Infecţiile extremității inferioare pot interesa epidermul 
(erizipelul), întregul derm şi țesutul subcutanat (celulitele); 
tegumentul şi fascia profundă (fasceita necrozantă) sau 
tegumentul, țesutul adipos subcutanat, fascia și mușchiul 
(mionecroza). i 

În erizipel apare un placard proeminent, dureros, de culoare 
roşu-aprins, bine delimitat, cu tendință de expansiune. 
Leziunea este sensibilă la palpare, suprafața ei putînd lua 
aspectul de „coajă de portocală“. Cauza este un streptococ 
de grup A, tratamentul constînd în administrarea de penicilină. 
Celulita bacteriană (determinată de specii de streptococ şi 
stafilococ) provoacă dureri surde, cu caracter de arsură, la 
nivelul gambei, eritem şi sensibilitate la palpare. Regiunea 
eritematoasă este sensibilă, caldă şi prezintă o margine 
neregulată, cu tendință la expansiune. De regulă, marginea 
nu este proeminentă, aşa cum se întâmplă în erizipel. În centrul 
leziunii pot apărea mici bule, abcese sau ulcerații necrozate. 
Răspunsul la tratamentul parenteral cu antibiotice este prompt. 
Fasceita necrazantă a gambei debutează cu edemaţierea 
tegumentului care devine lucios, eritem, căldură locală, durere 
intensă şi sensibilitate la palpare. Zonă afectată are margini 
neregulate, imprecis delimitate. Simptomele sistemice sînt 
severe şi pot conduce la alterarea stării de conştiență. Apar 
zone de tegument gri-albăstrui sau purpurii şi curînd se 
formează bule hemoragice. În zona afectată apare hipo sau 
anestezie cutanată, care pot preceda instalarea gangrenei. În 
scurt timp se dezvoltă gangrena cutanată, iar tegumentul 
necrozat se exfoliază sau necesită debridare. Țesutul adipos 


subcutanat subiacent şi fascia corespunzătoare sînt necrozate 
şi prezintă miros fetid. Această afecțiune este cauzată de o 
infecţie sinergică cu germeni strict anaerobi şi facultativ 
anaerobi sau este produsă de către streptococi din grupul A, 
fie singuri, fie asociați cu Staphylococcus aureus. 

Gangrena gazoasă (mionecroza clostridiană) este secundară 
suprainfecției unei plăgi profunde. Simptomele debutează la 
1-3 zile de la apariţia leziunii. Prima acuză este durerea intensă 
la nivelul plăgii. Apar importante semne și simptome generale. 
Plaga devine intens tumefiată şi sensibilă la palpare şi apare o 
scurgere cu miros respingător, sero-sanguinolentă, cu aspect 
murdar. Se pot constata crepitații tegumentare datorate 
acumulării subcutanate de gaz. În scurt timp tegumentul din 
zona plăgii devine galben sau de culoarea bronzului; apar bule 
hemoragice precum şi zone de gangrenă cutanată de culoare 
negru-verzui. Membrul inferior devine difuz edematos, cu 
zone de tegument negru şi anestezic. Este extrem de dureros, 
durerea putînd fi însă mascată de delirul toxic acut produs de 
infecție. De obicei, agentul etiologic este Clostridium perfringenș 
sau alte specii de clostridii. Aceste organisme pot fi izolate 
din bule, din drenajul de la nivelul plăgii sau din țesutul 
debridat. Pe frotiul Gram realizat din exsudatul prelevat de la 
nivelul plăgii, se pot identifica numeroşi bacili gram-pozitivi 
de talie mare. Explorarea plăgii evidențiază semne de 
mionecroză. 

Mionecroza nonclostridiană determinată de streptococi 
anaerobi debutează la 3-4 zile de la producerea plăgii 
penetrante. Primele semne sînt hiperemia și tumefierea 
tegumentului din jurul plăgii şi apariția unei scurgeri cu miros 
acrişor, abundentă, seropurulentă. Durerea, inițial absentă, 
apare după 3-4 zile şi, gradat, devine mai intensă și generaliza- 
tă. Această infecție este cauzată de un streptococ anaerob şi 
un streptococ de grup A sau de o tulpină de S. aureus. 

Celulita necrozantă sinergică debutează prin apariţia unor 
ulceraţii mici, dureroase, care drenează un puroi cu miros 
respingător, cu aspect de „spălătură de carne“. Necroza 
cutanată apare în vecinătatea ulcerațiilor. Apare durere intensă 
şi sensibilitate la palparea membrului inferior însoţite de 
toxemie severă. Această afecțiune este de fapt o infecție 
sinergică care poate eventual provoca necroză la nivelul 
tegurmnentului, țesutului adipos, fasciei şi muşchiului. Cauzele 
acestei infecții mixte sînt de regulă bacteriile anaerobe şi 
bacteriile facultativ anaerobe (Enterobacteriaceae). Gangrena 
vasculară poate fi suprainfectată de o combinaţie de bacterii 
anaerobe şi aerobe. Semne evidente sînt crepitaţiile tisulare 
şi prezența unui drenaj fetid. Necroza musculară este limitată 
la zona cu gangrenă ischemică. Mionecroza cu Aeromonas 
hydrophila este secundară. unei plăgi produse în mediu cu 
apă dulce sau în contact cu viețuitoarele de apă dulce. Această 
afecțiune mimează gangrena gazoasă. Diagnosticul diferenţial 
se face pe istoric (producerea plăgii în mediu de apă dulce) şi 
pe culturile efectuate din exsudatul prelevat de la nivelul plăgii. 
Se impune debridarea chirurgicală largă şi tratamentul 
antibiotic. 

Celulita anaerobă clostridiană se caracterizează printr-o 
infecție a plăgii însoțită de semne și simptome sistemice 

minore, producție importantă de gaz la nivel cutanat şi un 
drenaj din plagă redus cantitativ, de culoare închisă şi uneori 
fetid. Durerea este uşoară, eritemul cutanat minim iar edemul 
cutanat este moderat. Explorarea chirurgicală exclude 
mionecroza. Pe frotiurile Gram şi prin cultivare „in vitro“ se 
pot identifica specii de Clostridium. Celulita anaerobă 
nonclostridiană prezintă un tablou asemănător, dar poate fi 
diferențiată prin examenul bacteriologic al frotiului Gram şi 
prin culturile realizate din exsudatul şi țesutul prelevate de la 
nivelul plăgii. Este produsă doar de bacterii anaerobe. Infecția 
cu Vibrio vulnificus este secundară unei plăgi produse sau 
suprainfectate în mediu cu apă sărată. Gamba este afectată de 
o celulită cu caracter extensiv. Apar bule hemoragice, ulceraţii 
necrotice şi gangrenă cutanată. Semnele generale de toxicitate 
pot fi severe. Vindecarea se obţine prin debridare chirurgicală 
şi tratament cu doxiciclină. 

Siclemia determină durere uni sau bilaterală ce se întinde 
„de la genunchi pînă la gleznă sau picior. Această durere este 
profundă, pulsatilă sau ascuţită şi este asociată cu alodinie şi 
hiperestezie cutanată. Durerea şi alodinia se asociază cu febră, 
revărsat lichidian în articulația genunchiului şi edem cutanat. 
Simptomele se remit spontan în 3-14 zile. Episodul care 
afectează gamba poate fi unic sau pot apărea recidive. Se pare 
că durerea s-ar datora unei polineuropatii senzitive reversibile 
şi unor infarctizări ale măduvei osoase produse de ischemie. 
Efortul fizic fără antrenament prealabil poate provoca o durere 
în membrul inferior generalizată, însoțită de sensibilitate la 
palpare, semne care debutează 24-48 de ore mai tîrziu. Durerea 
este prezentă și în repaus sau numai în timpul contracţiei 
musculare. Se remite spontan în 1-5 zile. 


Durerea în molet 


Tromboza venoasă indusă de efort se prezintă cu durere 
ascuţită la nivelul moletului, apărută brusc în timpul alergării. 
După cîteva ore apare tumefacţie și sensibilitate la palparea 
zonei dureroase. Durerea este exacerbată prin atîrnarea 
membrului inferior la marginea patului şi ameliorată, prin 
ridicarea acestuia. Venografia de contrast va stabili 
diagnosticul. 

Tromboza venoasă spontană apare de regulă la pacienții 
care prezintă unul sau mai mulţi factori de risc pentru ocluzia 
venoasă. Printre aceşti factori se numără intervenţiile 
chirurgicale recente, sarcina, leziunile de la nivelul membrului 
inferior, afecțiunile maligne, imobilizarea membrului inferior, 
hipercoagulabilitatea sanguină, tromboflebitele, obezitatea şi 
existenţa de tromboze venoase în antecedente. Semnele 
frecvent întîlnite sînt: durerea în molet, edemul, sensibilitatea 


la palpare, căldura locală; acestea pot'însă lipsi la un procent. . 


ridicat de pacienţi, la care tromboza venelor moletului a fost 
demonstrată prin venografie de contrast. Durerea în molet 
asociată trombozei venoase este, de regulă, exacerbată de 
ortostatism sau de mersul pe jos şi ameliorată în repaus şi la 
ridicarea membrului inferior. Debutul durerii poate fi brusc 
sau insidios. Durerea la nivelul moletului şi a fosei poplitee 
este permanentă sau poate apărea numai în ortostatism, la 
mersul pe jos sau în cursul altor mişcări ale membrului inferior. 

În unele cazuri pot apărea: febră, mialgii, disconfort general 
şi leucocitoză. Tromboza venoasă a moletului poate fi 
vizualizată prin ecografie Doppler color (sensibilitate 48%) 
sau cu ajutorul venografiei de contrast. Studiile efectuate în 
dinamică folosind pletismografia de impedanță sau Dopplerul 
color vor identifica trombii de la nivel infrapopliteal care se 
propagă spre venele femuropoplitee. 

Durerea, sensibilitatea la palpare, tumefacția, eritemul şi 
căldura locală, constatate la nivelul moletului pot fi consecința 
afecțiunilor care-mimează tromboza venoasă profundă a 
gambei şi a fosei poplitee (pseudotromboflebite). Un chist 
Baker voluminos, disecant sau rupt sau-un chist care comprimă 
vena poplitee pot genera la nivelul moletului semne care nu 
pot fi diferențiate de cele întîlnite în tromboflebite decît cu 
ajutorul unor examene complementare. Ecografia Doppler 
color poate exclude trombozele venoase ale coapsei şi, în unele 
cazuri, trombozele venoase ale gambei şi poate identifica un 
chist Baker. Artrografia sau RMN pot vizualiza un chist 
existent şi pot demonstra extravazarea de lichid. Deoarece 
studiile ecografice dau rezultate fals negative în pînă la 30% 
din cazurile de chist Baker este necesară utilizarea artrografiei 
sau a RMN-ului pentru a exclude acest diagnostic la pacienţii 


„fără factori de risc ai bolii ocluzive venoase, care prezintă 


rezultate negative atît la ecografie — pentru chist Backer —, cât 
şi la venografie — pentru trombi în gambă sau coapsă. 

Piomiozita provoacă durere, tumefacţie şi apariția unei 
împăstări sau a unei mase renitente la nivelul moletului, însoțite 
de febră, frisoane, transpiraţii şi stare de prostraţie. 
Diagnosticul poate fi confirmat cu ajutorul ecografiei sau a 
examnenuluui CT. Aspiraţia formaţiunii evidențiază puroi şi 
coci gram-pozitivi (S. aureus). 

Hematomul gambei poate fi rezultatul unui traumatism 
direct, al unei rupturi la nivelul mușchilor gastrocnemian sau 
solear sau al unei fracturi de tibie. Examenul CT sau RMN 
vor vizualiza hematomul ca fiind o masă de formă lenticulară. 
Ca o complicaţie a hematomului se poate dezvolta un sindrom 
secundar de lojă posterioară. Rareori, rabdomioliza acută 
poate mima o tromboflebită acută a venelor gambei. Durerea, 
sensibilitatea la palpare şi edemul gambei sînt însoțite de 
niveluri serice crescute ale creatininkinazei şi de mioglobinurie. 
Vena poplitee poate fi comprimată de un chist Baker de mari 
dimensiuni, trombozîndu-se, sau tromboza venelor gambei 
se poate produce datorită repausului la pat impus de ruptura 
dureroasă a unui chist Baker (pseudo-pseudotromboflebită). 

Ruptura de tendon achilean determină debutul brusc al unei 
dureri vii pe fața posterioară a gambei și perceperea unui 
pocnet, urmate de dificultatea realizării flexiei plantare. La 
mersul pe vârfuri se observă căderea călcîiului, iar rezultatele 
testului Thompson sînt pozitive. Deseori se poate palpa o 
discontinuitate dureroasă la nivelul: tendonului. „Gamba 
tenisman-ului““ este denumirea dată e/longației mușchiului 
gastrocnemian sau solear. În acest caz dorsoflexia pasivă 
(elongaţia) sau flexia plantară contra unei rezistenţe 
exacerbează durerea de la nivelul gambei. Pe faţa medială a 
gambei se constată durere şi sensibiltate la palpare, tumefiere, 
căldură locală şi echimoze, iar uneori se poate palpa o 

întrrupere în mușchiul gastrocnemian. Pseudotromboflebita 
poate fi produsă şi de ruperea mușchiului solear. La acest nivel 
se dezvoltă un hematom secundar ruperii vaselor sanguine, 
hematom vizibil la examenul RMN sau CT. 

Un sindrom acut de lojă posterioară poate avea drept cauză 
fractura de diafiză tibială, ruptura musculară cu sîngerare în 
loja posterioară sau o solicitare excesivă a gambei la o-persoană 
sedentară. În cîteva minute sau ore de la producerea leziunii 
durerea devine constantă şi severă. Orice mişcare a membrului 
inferior exacerbează durerea. Se poate constata parestezia şi 
hiperestezia piciorului. Muşchii gambei devin extrem de 
sensibili la palpare şi contractați, iar întinderea pasivă a 
muşchilor compartimentului posterior superficial (flexia 
dorsală a piciorului) intensifică durerea. În mod similar, 
elongația mușchilor compartimentului posterior profund prin 
extensia pasivă a degetelor provoacă durere sau o exacerbează, 
în cazul în care presiunea în această lojă este ridicată. Se poate 
observa imposibilitatea realizării flexiei plantare (implicarea 
lojei superficiale) sau a flexiei degetelor (implicarea lojei 
profunde). Pulsurile pot fi palpabile chiar după instalarea 
mionecrozei. Decompresia compartimentului afectat, după 
confirmarea cît mai precoce a diagnosticului prin măsurarea 
presiunii intracompartimentale, duce la ameliorarea durerii și 
a simptomelor neurologice. 

Crampele mușchilor gambei care apar după efort, în cursul 
sarcinii sau noaptea la vârstnici, sînt de obicei benigne și nu 
impun investigații suplimentare. Crampele mai pot fi 
secundare unei neuropatii periferice, unei leziuni de rădăcină 
sau plex nervos, hipocalcemiei, hipomagneziemiei, hiponatre- 
miei sau miozitei. O frecvență crescută a crampelor se constată 
în sindroamele de neuron motor periferic, în ciroze, în diareile 
severe, în pierderile de săruri pe cale renală, în alcoolism, 
tetanos sau sarcoidoză. Crampele au mai fost asociate cu 
hemodializa şi cu tratamentele cu diuretice şi fenotiazine. 


Durerea cu localizare pe fața anterolaterală a 
gambei 


Durerea de pe fața anterolaterală a gambei, cu tumefiere și 
sensibilitate la palpare, la care uneori se adaugă eritem și 
căldură locală poate fi secundară unei /romboze a venei tibiale 
anterioare. Acest diagnostic poate fi uneori confirmat cu 
ajutorul echo Doppler-ului color sau al venografiei de con- 
trast. Majoritatea pacienților cu tromboză a venei tibiale 
anterioare au trombi şi la nivel femuropopliteal, uşor 
detectabili cu ajutorul echo Doppler-ului color. 

Un sindrom acut de lojă anterioară poate complica o 
fractură de tibie sau o ruptură cu sîngerare a mușchilor lojei 
anterioare. În cîteva minute sau ore de la producerea leziunii 
apare o durere de intensitate extremă, cu caracter constant. 
La palparea compartimentului anterolateral al gambei se 
constată tumefacție, sensibilitate extremă şi consistență 
crescută (duritate). Flexia pasivă a degetelor şi flexia plantară 
a piciorului exacerbează durerea. Se constată hipoestezia feţei 
dorsale a piciorului în vecinătatea primului spațiu interdigital. 
Se mai constată pareză la extensia degetelor şi la flexia dorsală 


a piciorului. Diagnosticul se confirmă prin măsurarea presiunii 
intracompartimentale, iar simptomele: se ameliorează prin 
decompresia chirurgicală a lojei. 

Sindromul acut de lojă laterală. este rar întâlnit. Poate fi 
secundar unei contuzii sau unei rupturi de mușchi peronieri. 
Pronaţia piciorului (eversiă) poate fi- imposibilă, iar supinația 
pasivă a acestuia intensifică durerea în zona laterală a gambei. 
Compartimentul lateral este tumefiat, de consistență crescută 
şi sensibil la palpare. Compresia nervului peronier superficial 
provoacă durere în regiunea anterolaterală a gambei, care apare 
la efort, dar şi în repaus, în anumite poziții ale gambei și 
piciorului. Hipoestezia şi paresteziile apar la nivelul feţei 
dorsale a piciorului şi au caracter fie intermitent, fie persistent. 
Semnul Tinel este prezent proximal în dreptul nervului, iar 
durerea la nivelul zonei laterale a gambei poate fi provocată 
prin manevra de flexie pasivă şi supinație a gleznei. Pînă la 
50% dintre pacienții cu această tulburare prezintă o viteză de 
conducere anormală la nivelul nervului peronier superficial. , 
Piomiozita poate determina durere, tumefacție, sensibilitate 
la palpare, căldură locală şi eritem cutanat în regiunea 
anterolaterală a gambei, însoţite de febră. Explorarea 
ecografică sau cu ajutorul CT confirmă prezența unui abces. 
O întindere a mușchilor lojei anterioare şi/sau prezenţa unui 
hematom provoacă durere locală, tumefacție şi sensibilitate 
la palpare. Flexia plântară pasivă a piciorului şi flexia dorsală 
contra unei rezistențe exacerbează durerea. Dacă există un 
hematom el poate fi obiectivat prin examen CT sau RMN sub 
forma unei formaţiuni lenticulare. Fractura de diafiză fibulară 
apare ca urmare a unui impact direct. Este însoțită de durere 
în zona laterală a gambei, sensibilitate locală, edem, echimoză 
şi uneori de crepitaţii osoase. O fractură în lemn verde la 
nivelul treimii proximale a fibulei provoacă durere în regiunea 
anterolaterală a gambei, sensibilitate la palpare și crepitații, 
însoțite de pierderea apoziţiei tibiofibulare distale şi de 
afectarea severă a gleznei. 


Durerea cu localizare pe fața anteromedială a 
gambei 


Durerea de pe faţa anteromedială a gambei poate apărea după 
alergare sau alt tip de efort. Este exacerbată sau declanșată de 
efort şi ameliorată parțial sau total în repaus. Cauzele durerii 
includ fracturi de stress, periostita, un sindrom de lojă 
reversibil sau disfuncţii musculotendinoase care afectează 
mușchii atașați tibiei. Fractura de stress a tibiei se prezintă 
ca o zonă limitată de sensibilitate la palpare, situată la nivelul 
marginii posteromediale a tibiei, în treimea distală sau mijlocie 


„a osului. Scintigrafia ârată o zonă de hipercaptare fusiformă 


sau rotundă. Radiografia simplă poate oferi rezultate nega- 
tive sau evidenţiază o linie de fractură oblică sau transversă. 
Durerea şi sensibilitatea cu caracteristici similare, care se întind 
în formă de bandă de-a lungul marginii tibiei, pe o distanță de 
8 cm sau mai mult, sînt de obicei provocate de microfracturile 
de stress ale tibiei. Zona de sensibilitate osoasă corespunde 
benzii liniare de hipercaptare a radiotrasorilor observată pe 
scintigramă. De regulă, radiografia simplă oferă rezultate nega- 

tive. Sindromul de stress mediotibial (periostalgia) este însoțit 
de sensibilitate la palpare în dreptul mușchiului adiacent 
marginii tibiale. Atît scintigrafia cît şi radiografia simplă oferă 
rezultate negative. Unii pacienţi pot avea disfirncție musculo- 
tendinoasă sau un sindrom de compartiment reversibil. 

Sindromul solear constă în durere şi sensibilitate la palpare 
la nivelul marginii posteromediale a tibiei, declanșate de alergare 
sau jogging și ameliorate în repaus. Scintigrafia evidenţiază 
periostită. Radiografia simplă este rareori patologică. Durere şi 
sensibilitate cu caracter asemănător pot apărea de-a lungul 
marginii anterolaterale a tibiei datorită unei reacții periostale 
similare. Sensibilitatea la palpare ce apare într-o zonă în formă 
de bandă longitudinală de-a lungul marginii tibiei este însoțită 
de hipercaptarea radiotrasorilor în zona corespunzătoare. 

Un sindrom distal de lojă posterioară profundă poate 
provoca episoade repetate de durere profundă şi sensibilitate 
la palpare (neînsoțită de sensibilitate osoasă) în extremitatea 
distală a gambei, declanşate de alergare sau jogging şi 
ameliorate în repaus. Durerea este severă și capătă caracter 
persistent dacă este determinată de o fractură de tibie, de o 
ruptură de muşchi cu hematom în loja posterioară sau de un 
efort prelungit la o persoană neantrenată. Rareori durerea 
anteromedială este secundară unui sifilis (periostită) sau bolii 
Paget a tibiei. 

Tromboflebita venei safene mări determină apariția unei 
dureri continue, localizate în partea medială a gambei, însoțită 
de palparea unui „cordon“ sensibil. Nevrita safenă provoacă 
dureri surde sau cu caracter de arsură la nivelul feței 
anteromediale a gambei, însoțite de hipoestezie și parestezii. 
Osteomielita tibiei provoacă febră, durere osoasă localizată, 
sensibilitate la palpare şi, uneori, prezența unei fistule 
drenante. Scintigrafia însoţită de radiografii simple sau de 
RMN obiectivează osteomielita, acestea avînd grade diferite 
de sensibilitate. Pentru obținerea unei culturi microbiene 
relevante se impune practicarea biopsiei osoase. Cele mai 
multe cazuri la copil au origine hematogenă, în timp ce la 
adulți cauza este o fractură deschisă sau reducerea chirurgicală 
a unei fracturi închise. Criteriile pentru diagnosticul pozitiv 
al osteomielitei includ semnele radiologice caracteristice, 
rezultatele pozitive ale culturii efectuate din material osos şi 
semnele histopatologice care să susțină diagnosticul. 


Afecţiunile dermatologice ale gambei 


Paniculită nodulară determină apariţia de macule, placarde 
şi noduli dureroşi, sensibili la palpare, de culoare roşie, care 
simulează o celulită sau o piodermită. Apar leziuni multiple 
cu tendință la confluare. Necroza centrală produce ulceraţii 
care drenează un lichid alb-gălbui, grăsos, adesea confundat 
cu puroiul. Acest lichid se colorează puternic cu coloranți 
pentru acizi graşi liberi (Sudan), Se asociază febră, scădere în 
greutate, astenie, disconfort general și anorexie. Afecţiunile 
sistemice însoțite de paniculită nodulară includ boli ale țesutu- 
lui conjunctiv, boli limfoproliferative şi afecțiuni pancreatice. 

În eritemul nodos apar noduli subcutanaţi sensibili, roşietici, 
localizaţi pretibial şi anterotibial, care apar ca unică 
manifestare sau se asociază cu durere la nivelul gleznei şi 

genunchiului, febră și/sau adenopatie hilară. Numeroase 
infecții sistemice şi boli cu etiologie necunoscută sînt asociate 
acestei afecțiuni. 

Hipertensiunea şi ischemia arterială provoacă apariția de 
ulcerații dureroase, răsfrînte în afară, în regiunea tibială 
anterioară. Vasculitele sistemice se însoțesc de ulcerații 
neregulate, profunde, purulente, situate la nivelul gambelor. 
Aceste ulceraţii sînt asociate unei boli vasculare de colagen 
sau granulomatozei Wegener. Siclemia poate, la rîndul ei, 
determina apariția de ulceraţii declive ale membrului inferior. 

Eritemul indurat generează noduli de culoare roşie sau 
albăstruie, sensibili la palpare, situaţi la nivelul moletului. 
Aceşti noduli se pot ulcera şi suprainfecta, producînd durere. 
Biopsia acestor leziuni evidenţiază inflamație granulomatoasă, 
vasculită şi paniculită. 


Durerea generalizată a gleznei 


Fracturile şi rupturile de ligament de la nivelul gleznei sînt 
rezultatul exercitării unor forțe de abducție, adducție, rotație 
internă, rotaţie externă sau dorsi/lexie. Leziuni singulare, 
localizate doar la nivelul feţei laterale sau mediale a gleznei 
provoacă local durere, tumefacție, sensibilitate la palpare, 
echimoze, uneori crepitații osoase şi semne radiologice de 
fractură sau diastază între talus și suprafaţa articulară ă tibiei 
(indicînd ruptură de ligamente). Forțe mai mari determină 
leziuni atât la nivelul feţei laterale cît şi la nivelul feței mediale” 
a gleznei şi, în unele cazuri, la nivelul marginilor articulare 
anterioară sau posterioară ale tibiei şi la nivelul ligamentelor 
tibiofibulare. Durerea, tumefacția şi sensibilitatea la palpare 
afectează fețele laterală şi medială ale articulației, iar 
deformarea în articulația gleznei poate fi în valgus sau în varus. 

Luxaţia gleznei (articulației talotibiale) presupune ruperea 
capsulei articulare şi a majorităţii ligamentelor. Luxaţia 
anterioară provoacă durere difuză la nivelul gleznei, dorsi- 
flexia şi elongaţia piciorului şi proeminarea spre anterior a 
suprafeței superioare a talusului. Luxaţia posterioară provoacă 
flexie plantară și/sau scurtarea piciorului. Radiografiile simple 
precizează tipul şi gradul luxaţiei şi existența eventuală a unor 
fracturi asociate. 

Fracturile de la nivelul colului sau corpului talusului pot, 
de asemenea, provoca durere difuză a gleznei, sensibilitate la 
palpare, tumefierea şi deformarea acesteia datorită luxaţiei 
talusului. Aceste fracturi pot fi vizualizate cu ajutorul radio- 
grafiei simple (incidenţă anteroposteriaoră, laterală şi talară). 

Monoartrita septică acută poate produce tumefierea 
gleznei, durere şi sensibilitate, precum şi eritem cald al 
tegumentului supraiacent. Lichidul sinovial conţine un număr 
crescut de leucocite polimorfonucleare, iar rezultatul culturii 
este pozitiv pentru S. aureus, streptococi variaţi sau bacterii 
gram-negative. La adulții activi sexual se poate manifesta 
artrita determinată de W.gonorrhoeae. Diagnosticarea acestei 
afecțiuni impune efectuarea de culturi de la nivelul mucoaselor, 
a hemoculturiolor şi/sau din lichidul sinovial. 

Atacul de gută sau de pseudogută pot mima infecțiile 
articulare, provocînd eritem, durere, sensibilitate la palpare 
şi edem la nivelul gleznei. Lichidul sinovial conține urat 

monosodic sau cristale de pirofosfat de calciu dihidrat, precum 
şi leucocite polimorfonucleare în număr crescut. 

Poliartrita reumatoidă poate debuta ca o monoartrită a 
gleznei manifestată prin durere, tumefiere şi sensibilitate la 
palpare. În timp, rezultatele testelor de determinare a factorului 
reumatoid se pozitivează şi apar şi alte criterii de diagnostic 
al artritei reumatoide. 

Distrofia simpatică reflexă poate succede unei lezări relativ 
minore a gleznei sau piciorului. Durerea, cu caracter de arsură 
sau surdă, cuprinde glezna şi/sau piciorul. Durerea este 
disproporționat de intensă față de leziunea sau afecțiunea 
existentă local. Se manifestă prin eritem cald al tegumentului, 
sensibilitate la palpare şi alodinie. În cîteva săptămîni durerea 
şi redoarea articulară limitează funcționalitatea extremității 
afectate. Apoi tegumentul devine edematos, rece și lucios, iar 
pacientul evită să-şi folosească glezna sau piciorul. Alodinia 
şi hiperestezia cutanată se agravează şi se poate instala 
hiperhidroza, Scintigrafia osoasă evidenţiază radiocaptare 
crescută periarticular, iar radiografiile arată osteoporoză în 
zone circumscrise sau cu caracter difuz la nivelul gleznei. 

Hemoragia intraarticulară acută se prezintă cu durere articu- 
lară cu debut brusc, tumefiere, sensibilitate la palpare şi exacerba- 
rea durerii la mers, Aspirarea lichidului articular, evidențiază 
prezenţa sîngelui şi nu se evidențiază semne de coagulopatie. 
Unele cazuri de hemartroză a gleznei sînt întîlnite în hemofilie. 

Osteoporoza migratorie tranzitorie determină o durere 
localizată la nivelul gleznei şi tumefacție articulară cu caracter 
difuz, fără godeuri, căldură locală şi €ritem. Mobilitatea 
articulară este păstrată. Scintigrafia osoasă oferă rezultate 
foarte concludente, iar radiografia evidențiază osteoporoza 
difuză a tuturor oaselor articulației gleznei. Corticoterapia 
poate fi eficientă, Este posibilă migrarea ulterioară la 
articulațiile piciorului sau genunchiului. 

Osteocondrita disecantă a talusului apare la copiii mai mari, 
adolescenţi şi adulții tineri. Durerea şi sensibilitatea în partea 
anteromedială a gleznei limitează alergarea sau joggingul. 
Diagnosticul este confirmat cu ajutorul examenului RMN sau 
artroscopic. 

Durerea difuză, tumefierea, sensibilitatea la palpare şi eritemul 
cald de la nivelul gleznei pot apărea şi în contextul unei 
poliartrite inflamatorii acute. Cauzele cuprind artrita septică 
poliarticulară, reumatismul articular acut, boala Lyme, artrita 
asociată hepatitei B, artrita asociată rubeolei sau vaccinării 
antirubeolă, artrita din bolile inflamatorii intestinale, guta 
poliarticulară, boala depunerii cristalelor de pirofosfat de 
calciu, sindromul Reiter şi poliartrita reumatoidă. 

Osteomielita acută provoacă dureri intense, sensibilitate la 
palpare, tumefiere la nivelul gleznei, precum şi febră însoțită 
de frisoane. La examenul RMN şi scintigrafie sînt constatate 
modificări, mai înainte de a putea fi evidențiate semne pe 
radiografia simplă. Această afecțiune este mai frecventă la 
copii, fiind rareori întîlnită la adult. 


Durerea cu localizare pe fața laterală a gleznei 


O forță de adducţie exercitată asupra gleznei aflată în flexie 
plantară poate leza lizamentul'talofibular anterior (LTFA) şi 


în unele cazuri ligamentul calcaneofibular (LCF), componente 
majore ale ligamentului colateral extern al gleznei. Leziunile 
LTFA provoacă durere, sensibilitate şi tumefiere în regiunea 
situată anterior şi inferior de maleola laterală, iar leziunile 
LCF determină aceleaşi simptome, dar localizate inferior de 
vîrful maleolei laterale. Testul „sertarului anterior“ şi testul 
„inversiei“ sînt utilizate pentru depistarea rupturilor 
ligamentare şi impun anestezie locală sau generală dacă sînt 
executate în condiţiile unei leziuni acute de gleznă. Înclinația 
talusului determinată radiografic (testul inversiei de stress) şi 
mişcarea anterioară a talusului (testul „sertarului anterior“) 
sînt anormale dacă există ruptură de LTFA cu sau fără ruptură 
de LCE. În diagnosticarea rupturilor de LTFA şi/sau LCF 
artrografia are o acuratețe superipară acestor teste, 

Lezarea ligamentului tibiofibular anterior şi fractura de 
maleolă laterală pot mima leziunile LTFA şi LCF. Sensibilita- 
tea la palpare, în cazul unei lezări a ligamentului tibiofibular 
anterior, este localizată mai medial şi superior față de maleola 
laterală. Ruptura completă de ligament tibiofibular anterior 
poate fi depistată pe o radiografie executată cu glezna 
menţinută în rotaţie externă. Fractura maleolei laterale 
provoacă sensibilitate în zona distală a fibulei, semnele de 
fractură fiind evidente radiologic. Fracturile talusului 
determină apariţia unei zone punctiforme de sensibilitate şi 
tumefiere, situată inferior de vîrful maleolei laterale şi semne 
radiologice de fractură de apofiză laterală a talusului sau de 
tubercul lateral al apofizei posterioare a talusului. 

Tendinita peronieră provoacă durere în tendon, sensibilitate 
şi tumefiere inferior și posterior de maleola laterală. Inversia 
şi flexia plantară pasivă exacerbează durerea. Eversia gleznei 
contra unei rezistențe exacerbează, de asemenea, durerea. 
Injectarea de lidocaină în regiunea dureroasă a tendonului 
ameliorează imediat durerea asociată repausului şi mişcării şi 
are valoarea unui test diagnostic. Dezinserția traumatică a 
tendoanelor peroniere se exprimă prin durere acută, însoţită 
de un cracment în regiunea laterală a gleznei. Dacă tendoanele 
rămîn dislocate diagnosticul este evident. Dacă nu, prin 
dorsiflexia izometrică cu piciorul în flexie plantară şi abducție, 


'se tentează poziţionarea tendoanelor anterior de maleola 


laterală. Poate apărea edem local în regiunea posterolaterală 
a gleznei. Un ganglion se poate prezenta ca o formaţiune 
chistică, sensibilă la palpare, situată inferior de maleola 
laterală. Fractura de stress a fibulei provoacă durere şi 
sensibilitate la nivelul regiunii posterolaterale a fibulei 
inferioare. Scintigrafia sau radiografia simplă confirmă 
diagnosticul de fractură fibulară de stress, Lezarea LCF 
survenită izolat este rară şi se caracterizează prin durere, 
tumefiere şi sensibilitate la palpare în zona laterală a gleznei, 
la nivelul localizării anatomice a ligamentului. 


Durerea cu localizare pe fața anterioară a gleznei 


Peritendinita interesează tendoanele mușchilor extensori ai 
piciorului şi degetelor. Tendoanele sînt sensibile la palpare, 
iar întinderea lor pasivă (flexia plantară și flexia degetelor) 
exacerbează durerea locală. Leziunile la nivelul ligamentului 
crural încrucişat se prezintă cu semne şi simptome 





46 DUREREA ACUTĂ A GLEZNEI ŞI A GAMBEI 


asemănătoare, dar sensibilitatea locală este maximă la nivelul 
ariei de proiecție a ligamentului. Lezarea ligamentului 
tibiofibular anterior provoacă durere şi sensibilitate, medial 
şi superior de maleola laterală: Fracturile marginii anterioare 
a suprafeței articulare tibiale sînt consecința unei forțe 
lezionale care acționează în pronaţie-dorsiflexie. Apar 
sensibilitatea şi tumefierea regiunii anterioare a gleznei, iar 
fractura este vizibilă pe radiografia de gleznă. 


Durerea cu localizare pe faţa medială a gleznei 


Durerea de pe fața medială a gleznei care apare imediat după 
o leziune în abducție sau rotație externă se poate datora /ezării 
ligamentului lateral intern. La nivelul părții mediale a gleznei 
pot apărea sensibilitate la palpare, tumefiere şi uneori 
echimoze. Ruptura ligamentului lateral intern este depistată 
radiologic prin utilizarea incidenței talare a gleznei, care arată 
existența unui spațiu de peste 4-mim între faţa internă a maleolei 
mediale și talus. Fractura de maleolă medială determinată 
de o forță lezionară similară provoacă durere, sensibilitate 
locală şi tumefiere în dreptul sediului fracturii, diagnosticul 
fiind confirmat de radiografia simplă. Tendinita tibială 
posterioară provoacă durere la nivelul treimii mediale a 
piciorului, maleolei mediale și regiunii situată posterior de 
maleola medială. Tendonul poate fi sensibil la palpare şi 
tumefiat, umplînd fosa existentă în mod normal posterior de 
maleola medială. Supinaţia izometrică a piciorului sau pronaţia 
pasivă intensifică durerea în partea medială a gleznei. 

Durerea de pe fața posteromedială a regiunii tibiale distale 
sau a tibiei periostale de la acest nivel apar ca urmare a unei 
fracturi de stress, a unei periostite sau a unei afecțiuni a 
țesutului musculotendinos. situat imediat posterior de 
marginea tibială posteromedială. Aceste cauze posibile ale 
durerii pot fi diferenţiate în urma examenului clinic, 
scintigrafiei osoase şi radiografiei simple, 

Fractura de sustentaculum tali poate mima o luxaţie la 
nivelul zonei mediale a gleznei. Inversia pasivă a piciorului 
provoacă durere sub maleola medială. Hiperextensia pasivă a 
halucelui poate, de asemenea, declanşa sau exacerba durerea. 
Pentru depistarea fracturii este utilă o radiografie axială a 
calcaneului. Tendinita Jlexorului lung al halucelui şi/sau a 
/lexorului comun al degetelor poate determina durere şi 
sensibilitate în zona situată posterior de maleola medială. 
Extensia pasivă sau flexia contra unei rezistențe a degetelor 
exacerbează durerea. În dreptul tendoanelor afectate se pot 
percepe crepitaţii locale însoțite de sensibilitate. 


Durerea cu localizare pe fața posterioară a gleznei 


Tendinita achileană se asociază cu mărirea de volum a tendo- 
nului, sensibilitate la palpare, crepitații şi, într-un mic procent 
de cazuri, cu artrită reumatoidă sau gută. Bursita poate apărea 
între tendonul lui Achile şi tegument sau între tendonul lui 
Achile şi calcaneu (bursita retrocalcanee). Bursa retrocalcanee 
este tumefiată şi sensibilă anterior şi adiacent ambelor margini 
ale tendonului lui Achile. Aplicarea unei presiuni asupra 
bursei, anterior şi paralel cu tendonul lui Achile, evidențiază 

prezenţa sensibilităţii. O ruptură parțială de tendon achilean 
poate fi cauza durerii şi sensibilităţii la nivelul gleznei, apărută 
la flexia plantară izometrică sau la dorsiflexia pasivă. Ruptura 
completă de tendon achilean determină apariţia bruscă a unei 
dureri la nivelul regiunii posterioare a gleznei şi gambei şi 
sensibilitate asociată unei senzaţii de pocnitură. Se poate palpa 
o întrerupere a continuității, sensibilă, la nivelul tendonului. 
Flexia plantară este afectată. Fractura prin avulsie a tuberozi- 
tăţii calcanee poate fi urmarea unei căderi în mers la o persoană 
vîrstnică. Apare durere şi sensibilitate la palpare la nivelul 
călcîiului şi a regiunii posterioare a gleznei. Flexia plantară a 
piciorului este afectată. Radiografia simplă efectuată în incidență 
laterală confirmă diagnosticul de fractură a tuberozității calcanee. 


Durerea bilaterală de la nivelul gambei şi 
gleznei 


Tulburările enumerate în tabelul 46-1 pot determina la nivelul 
gleznei şi regiunii inferioare a gambei durere cu caracter bi- 
lateral, dar şi unilateral. 


[] DESCRIEREA AFECȚIUNILOR 
ENUMERATE 


Durerea generalizată a gambei 


1. FRACTURILE DIAFIZEI TIBIALE ŞI/SAU ALE 
FIBULEI 


A. Traumatice. Fracturile diafizei tibiale pot fi consecința 
unui impact direct sau indirect în cadrul unui accident rutier 
(„fractură de bord“ sau pieton lovit de autoturism) sau apar 
în urma unei plăgi împuşcate prin glonţ cu înaltă ori joasă 
energie. Astfel de fracturi sînt de regulă transverse sau 
cominutive şi pînă la 30% dintre ele pot fi fracturi deschise. 
Fracturile grave sînt însoţite de fracturi ale fibulei. Căderile 

"tu piciorul imobilizat sau cele survenite la schi pot 
determina, ca urmare a exercitării unor forţe de torsiune, 
fracturi spirale sau oblice ale tibiei şi fibulei. 

Durerea apare la nivelul zonei de fractură, în treimea 
superioară, mijlocie sau inferioară a gambei şi este foarte 
severă dacă tibia e fracturată. Durerea şi sensibilitatea la 
palpare de pe faţa laterală a gambei pot fi secundare unei 
fracturi fibulare asociate. Sprijinul pe membrul inferior 
afectat este dificil tolerat, fiind evitat de către pacienții cu 
fractură fără deplasare, la pacienții cu angulare şi fiind 
imposibil de realizat. 

Datorită angulării, rotării şi deplasării fragmentelor, 
membrul inferior apare scurtat şi deformat. La nivelul zonei 
de deformare corespunzătoare fracturii se constată 
tumefacție, crepitații, sensibilitate la palpare și echimoze. 

Fracturile deschise pot asocia o plagă cutanată 
punctiformă produsă de către un fragment de tibie fracturată 
care penetrează la suprafața tegumentului sau o plagă 
cutanată mai largă produsă de un fragment mai mare de 

Tabelul 46-1 
CAUZE ALE DURERII CU CARACTER 
BILATERAL DE LA NIVELUL GLEZNEI ȘI 
GAMBEI 





Durerea generalizată a gambei 

Criza dureroasă din siclemic 

Febra musculară 

Fracturile bilaterale de diafiză tibială şi/sau peronieră, secundare 
unor traumatisme 

Durerea în molet 

Rabdomioliza acută 

Elongaţia mușchiului gastrocnemian 

Elongaţia mușchiului solear 

Crampele musculare (benigne sau simptomatice) 

Tromboza venoasă profundă a gambei 

Durerea de pe fața anterolaterală a gambei datorată clongațici 
mușchilor lojei anterioare 

Durerea de pe faţa anteromedială a gambci 

Fractura tibială de stress 

Microfracturile tibiale de stress 

Sindromul de stress mediotibial 

Sindromul solcar 

Durerea în marginea anterolaterală a tibici 

Exostozele tibiale datorate unui lues dobîndit precoce sau unci 
boli Paget 

Nevrita safenă 

Tulburările dermatologice: 

Paniculita nodoasă 

Eritemul nodos 

Ulceraţiile arteriale şi ischemice 

Vasculitele sistemice cu ulceraţii 

Eritemul indurat 

Durerea generalizată a gleznei 

Fracturile şi rupturile ligamentare bilaterale de la nivelul gleznci, 
secundare unor traumatisme 

Distrofia simpatică reflexă 

Osteocondrita disecantă 

Poliartrita din artrita septică, reumatismul articular acut, artrita Lymc, 
hepatita virală B, rubeolă, bolile inflamatorii ale intestinului, gută, 
pscudogută, sindromul Reiter, poliartrita reumatoidă 

Durerea de pe faţa laterală a gleznei 

Fracturile sau entorsele laterale, cu caracter bilateral, secundare unor 
traumatisme 3 

Fracturile peroniere de stress 

Durerea de pe faţa anterioară a gleznei, datorată peritendinitei * 
cxtensorilor piciorului şi degetelor 

Durerea de pe faţa medială a gleznei 

Fracturile sau entorsele mediale, cu caracter bilateral, secundare unor 
traumatisme 

Fracturi tibiale de stress 

Pcriostita tibici 

Durerea musculotendinoasă cu origine la nivelul mușchilor lojci 
posterioare 

Durerea de pe fața posterioară a gleznei 

Tendinita achileană 

Bursita retrocalcance 

Bursita achilcană subcutanată 


n —— 


. 


tibie ce pătrunde prin tegumentul regiunii mediale a 
gambei. Radiografiile simple de faţă sau profil evidențiază 


existența fracturii de tibie şi/sau fibulă, localizarea acesteia 
(treimea proximală, medie sau distală), tipul fracturii 
(transversă, oblică, spiralată, segmentară sau cominutivă), 
gradul şi tipul angulaţiei (în valgus sau în varus), gradul 
deplasării laterale şi/sau anteroposterioare a fragmentelor 
distale şi proximale, precum şi gradul de suprapunere sau 
de disjuncție a fragmentelor. 


B. Pe os patologic. O durere surdă localizată, adeseori 
exacerbată cînd piciorul este atîrnat, poate precede uneori 
o fractură pe os patologic. Cei mai mulţi pacienți sînt 
asimptomatici pînă cînd percep un clacment brusc sau pierd 
controlul asupra gambei în timpul ortostatismului sau 
mersului. Aceste simptome sînt acompaniate de durere şi 
sensibilitate la palpare, localizate, precum şi de incapacita- 
tea de a menţine ortostatismul, fără exacerbarea durerii. 
Radiografiile simple evidenţiază o leziune osteolitică sau 
chistică la nivelul tibiei, leziune care se asociază -u prezența 
unei linii de fractură. Unii pacienţi au un istoric şi/sau 
semne clinice, de laborator sau radiologice de metastaze 
neoplazice, leucemie, leziuni chistice osoase sau osteoporo- 
ză localizată. Diagnosticul poate fi stabilit prin coroborarea 
semnelor clinice sau cu ajutorul biopsiei osoase. 


2. OCLUZIA ACUTĂ A ARTEREI FEMURALE 
SUPERFICIALE SAU A ARTEREI POPLITEE 


Ocluzia acută distală a arterei femurale superficiale sau a 
arterei poplitee poate produce durere difuză de gambă, 
parestezii, pareze musculare, paloare şi răcirea tegumentu- 
lui (se poate observa o linie de demarcaţie între tegumentul 
normal, cald şi cel palid, alb, rece) precum şi absența 
pulsului pedios şi/sau popliteal. Cauze ale obstrucției 
arteriale pot fi fracturile tibiei proximale sau ale femurului 
distal, un embol (de origine cardiacă, aortică sau în vasele 
din amonte), sau o tromboză arterială. Simptomele se pot 
remite complet dacă ocluzia arterială este rezolvată în 
următoarele 6-8 ore. 


3. INFECȚIILE ACUTE ALE GAMBEI 


A. Erizipelul, Această afecțiune este o celulită superficială 
streptococică, care interesează dermul superficial și vasele 
limfatice cutanate. Tegumentul de la nivelul piciorului, 
gleznei şi gambei devine foarte dureros, de culoare roşu 
purpuriu, sensibil şi indurat. Leziunea este bine delimitată 
printr-o margine reliefată, care se extinde. Se poate observa 
aspectul de „coajă de portocală“ al zonei eritematoase. 
Poate apărea febră, frisoane, hipersudorație, stare generală 

“ alterată şi leucocitoză. Pînă la 80% din cazuri interesează 
gambele şi numai 15-20% se limitează la față. Traumatis- 
mele locale, ulceraţiile cutanate, leziunile dermatologice 
preexistente sau micozele cutanate pot reprezenta tot atitea 
porţi de intrare pentru streptococii de grup A răspunzători 
de această leziune (rareori agentul etiologic este reprezentat 
de streptococii de grup C sau G). Penicilina administrată 
“parenteral conduce la ameliorarea durerii şi vindecarea 
leziunilor cutanate în 48-72 de ore. 

INCIDENȚA LA 100.000 (APROXIMATIVĂ) 


Frecvente (>100) 


Fracturile traumatice ale diafizei tibiale şi/sau 
fibulei 

Celulita bacteriană 

Febra musculară 


Tromboza venoasă profundă spontană 
Complicaţiile chistului Baker 
Elongaţia mușchiului gastronemian 
Crampele musculare benigne 


Relativ frecvente (>5-100) 


DUREREA GENERALIZATĂ A GAMBEI 


Ocluzia acută a arterei femuropoplitee 
Erizipelul 

Gangrena vasculară infectată 

Crizele dureroase din siclemie 


DUREREA ÎN MOLET 
Tromboza venoasă profundă indusă de efort 
Hematomul gambei 
Pscudo-pseudotromboflebita 
Ruptura de tendon achilean 
Elongaţia mușchiului solear 
Sindromul acut de lojă posterioară 
Crampele musculare simptomatice 

Rare (>0-5) 


Fractura patologică a diafizei tibiale şi/sau 
fibulei 

Fasceita necrozantă 

Gangrena gazoasă 

Miozita nonclostridiană: mionecroza 
streptococică anaerobă, celulita 
necrozantă sinergică şi mionecroza 
determinată de 4eromonas hydrophila 

Celulita anacrobă clostridiană 

Celulita anaerobă nonclostridiană 

Celulita determinată de Vibrio vulnificus 


Piomiozita 
Rabdomioliza acută 


DUREREA DE PE FAȚA ANTEROLATERALĂ A GAMBEI 


Ruptura şi/sau hematomul muscular în loja 
anterioară 


Tromboza venci tibiale anterioare 
Sindromul de lojă laterală 

Compresia nervului peronier superficial 
Fractura diafizei peroniere 

Fractura „în lemn verde“ a peroneului 


"Sindromul de lojă anterioară 


Piomiozita 


DUREREA DE PE FAȚA ANTEROMEDIALĂ A GAMBEI 


Sindromul de lojă posterioară profundă distală  Fisurile tibiale datorate sifilisului sau bolii 


Fractura de stress a tibici 

Microfracturile de stress ale tibici 

Șindromul de stress mediotibial (periostalgia) 

Sindromul solcar 

Durerea la nivelul marginii tibiale 
anterolaterale 


Osteomielita tibiei : 
Tromboflebita venci safene mari 
Nevrita safenă 


Paget 


AFECȚIUNILE DERMATOLOGICE ALE GAMBEI 


Eritemul nodos 


Fracturile malcolei mediale şi/sau laterale 

Ruperea ligamentelor mediale şi/sau laterale 
ale gleznei 

Atacul de gută 

Atacul de pscudogută 

Artrita asociată rubeolei şi vaccinării 
antirubcolice 


Paniculita nodulară 
Ulceraţiile arteriale sau hipertensive 
Vasculite sistemice cu ulceraţii 


DUREREA GENERALIZATĂ A GLEZNEI 


Fracturile colului talar 
Fracturile corpului talar 


Eritemul indurat 


Luxaţia anterioară a gleznei 
Luxaţia posterioară a gleznei 


Fracturile buzelor anterioare sau posterioare ale Hemartroza acută 


suprafeței articulare tibiale 
Artrita septică 
Poliartrita reumatoidă 
Distrofia simpatică reflexă 
Artropatia hemofilică 
Osteocondrita disecantă a talusului 
Artrita septică poliarticulară 
Reumatismul articular acut 
Artrita Lyme 
Artrita asociată hepatitei B 
Artrita din bolile inflamatorii intestinale 
Atacul de gută poliarticulară 
Boala depunerilor de pirofosfat de calciu 
Sindromul Reiter 


Osteoporoza migratoric tranzitorie 
Ostcomielita acută 


————————— 

TABELUL INCIDENȚEI BOLILOR 


PR 


INCIDENŢA LA 100.000 (APROXIMATIVĂ) 


Relativ frecvente (>5-100) Rare (>0-5) 
DUREREA LATERALĂ A GLEZNEI 
Lezarea ligamentului tibiofibular anterior 
Fractura apofizei laterale talare 
Fractura tuberculului lateral al apofizei talare 
” posterioare 
Tendinita peronieră 
? Luxaţia traumatică a tendoanelor peroniere 
Chisturile sinoviale 
Fractura de stress a fibulei 
Lezarca LCF (izolată) 
DUREREA DE PE FAŢA ANTERIOARĂ A GLEZNEI 
Pcritendinita extensorilor piciorului şi  Lezarea ligamentului crural încrucişat 
degetelor Lezarea ligamentului tibiofibular anterior 
Fracturile buzei anterioare a suprafeței 
articulare tibiale distale 
DUREREA DE PE FAȚA MEDIALĂ A GLEZNEI 
Entorsa ligamentului deltoid 
Tendinita mușchiului tibial posterior 
Fracturile de sustentaculum tali 
Tendinita flexorului lung al halucelui şi/sau a 
flexorului comun al degetelor 
DUREREA DE PE FAȚA POSTERIOARĂ A GLEZNEI 
Bursita subcutanată achileană Fractura tuberozităţii calcaneene 
Bursita retrocalcance 
Ruptura parţială sau completă de tendon 
achilcan 


PR N 


Frecvente (>100) 


Lezarea LTFA cu sau fără lezarea LCF 
Fracturile malcolei laterale 


Fracturile malcolci mediale 

Fisurilc tibiei datorate fracturilor de stress 
alc tibici, periostitei sau durerii 
musculotendinoase 


Tendinita achileană 


B. Celulita bacteriană. Interesarea dermului profund și a 
țesutului subcutanat provoacă durere, eritem difuz şi 
sensibilitate locală la nivelul piciorului şi gambei. Marginea 
leziunii, neregulată și cu tendinţă la extindere, este 
nereliefată şi fără demarcaţie netă. Se pot asocia febră, 
frisoane și stare generală alterată. Cele mai multe cazuri se 
dezvoltă la nivelul unei ulceraţii cronice, unei escoriații 
sau fisuri. Adiacent marginii lezionale apare edem cutanat 
superficial. La nivelul regiuni eritematoase se pot dezvolta 
abcese superficiale sau leziuni buloase hemoragice avînd 
diametru de 1-4 cm. Aceste leziuni pot drena spontan, 
evidențiind o ulcerație necrotică. 


tegumentul afectat capătă un «aspect tăbăcit, negricios şi 
începe să se exfolieze, lăsînd vizibile fascia şi țesutul adipos 
necrozate, fetide. Limfangita sau limfadenita pot apărea, dar 
sînt puţin obişnuite. Acumularea subcutanată de gaz este 
palpabilă (crepitaţii cutanate) sau detectabilă cu ajutorul 
radiografiei simple. Dacă se explorează leziunea în evoluție 
prin practicarea unei incizii în tegumentul adiacent, se 
constată că se poate introduce cu ușurință o pensă hemostatică 
de-a lungul unui spaţiu superficial față de fascia profundă. 
Acest lucru nu se produce într-o celulită necomplicată. 
Criteriile de diagnostic pentru fasceita necrozantă includ 
necroza fasciei superficiale şi dilacerarea țesutului 


C. Fasciita necrozantă. Această tulburare debutează cu înconjurător, prezența semnelor generale şi afectarea stării 


eritem, durere, sensibilitate şi edem al tegumentului de la 
nivelul piciorului şi gambei. Se manifestă cu febră cățără- 
toare, frisoane, tahicardie, alterarea statusului mental 
(obnubilare) şi semne de toxicitate sistemică severă. Exame- 
nul fizic evidenţiază eritem cald la nivelul gambei și picioru- 
lui. Edemul este de consistență crescută, nu formează godeuri 
şi se poate extinde dincolo de marginea eritematoasă. Datorită 
edemaţierii, tegumentul apare neted, strălucitor şi sub tensi- 
une. În următoarele 48-96 de ore tegumentul capătă o culoare 
gri-albăstrui sau purpurie în unele zone. În regiunea afectată 
pot apărea vezicule și bule conținînd un lichid roşu-brun. 
Secundar afectării nervilor senzitivi cutanați de către procesul 
inflamator profund, în regiunea respectivă se constată 
hipoestezie sau anestezie cutanată. În următoarele 5-8 zile 


de conştiență, absența mionecrozei, absența ocluziei 
vasculare, absența speciilor de Clostridium în cultură, semne 
histopatologice de infiltrare cu leucocite polimorfonucleare 
a detritusurilor tisulare, tromboza microvasculară şi necroze 
focale ale țesutului adipos subcutanat şi ale fasciei 
superficiale. Tipul I de fasceită necrozantă este determinat 
de o infecţie sinergică cu una sau mai multe specii de bacterii 
anaerobe (Bacteroides sau specii de peptostreptococ) şi una 
sau mai multe specii de bacterii facultativ anaerobe, precum 
streptococii non-grup A şi unele Enterobacteriaceae. Tipul 
II de fasceită necrozantă este produs de streptococii din grupul 
A, izolaţi sau în asociere cu S. aureus. Diferențierea precoce 
de celulita necomplicată impune realizarea biopsiei cutanate 
profunde, permiţînd astfel identificarea necrozei la nivelul 

țesutului adipos şi fasciei. Debridarea largă, frecventă, însoțită 
de terapia antibiotică oferă cea mai bună şansă pentru 
supraviețuirea pacientului. Pînă la 75% din pacienții cu 
fasceită necrozantă pot avea diabet zaharat. Există, de 
asemenea, o prevalenţă crescută a obezității și a arteriopatiei 
periferice. De regulă, există un istoric de traumatisme minore 
premergătoare debutului, totuşi unii pacienți neagă 
antecedentele traumatice. y 


D. Gangrena gazoasă (mionecroza clostridiană). 
Această infecție este, de obicei, secundară unei plăgi 
profunde, care implică leziuni musculare şi contaminare 
cu pămînt sau corpi străini. Fracturile deschise, plăgile 
împuşcate grave şi insuficiența arterială a membrului 
inferior reprezintă factori favorizanți pentru iniţierea 
mionecrozei clostridiene. Rareori se descriu cazuri de 
gangrenă gazoasă în absenţa unei plăgi. Aceste cazuri sînt 
generate de o ulceraţie intestinală şi se propagă la nivel 
periferic prin diseminare hematogenă. 

Simptomele apar în 1-3 zile de la producerea leziunii. La unii 
pacienți debutul a fost după numai 6 ore. Acuza inițială este 
durerea intensă localizată la nivelul leziunii. De obicei, starea 
pacientului este extrem de alterată, cu paloare, hipersudorație, 
astenie şi hipotensiune. Pot apărea apatie, obnubilare, prostrație 
şi agitație, cu evoluţie către stupor sau comă. Febra poate poate 
fi prezentă, dar de obicei tinde să rămînă sub 38C. Modificările 
precoce de la nivelul plăgii includ edem, sensibilitate la palpare 
şi paloare importante, însoțite de eliminarea. unui exsudat 
serosanguinolent, cu aspect murdar şi miros respingător. Sînt 
prezente crepitaţiile cutanate, uneori dificil de pus în evidență 
„datorită edemului cutanat întins. Tegumentul din jurul leziunii 
devine de culoare gălbuie sau asemănătoare bronzului şi apar 
vezicule și bule sub tensiune conținînd un lichid închis la culoare, 
precum şi zone de tegument necrozat de aspect negru-verzui. În 
cîteva ore gamba devine difuz şi masiv edemaţiată, iar zone mari 
de tegument devin negre şi anestezice. Întregul membruinferior 
poate deveni extrem de dureros, dar această suferință poate fi 
mascată de severitatea semnelor sistemice (respectiv febră şi delir). 
Frecvent apar leucocitoză şi anemie hemolitică, dar numai în 
15% din cazuri se obțin hemoculturi pozitive pentru Clostridium 
perfringens. Prin explorarea plăgii se evidenţiază semne de 
mionecroză. Pe frotiul Gram realizat din exsudatul din plagă sau 
din lichidul din bule se observă numeroşi bacili gram-pozitivi 
de talie mare. Radiografia relevă existența acumulărilor de gaz 
la nivelul planurilor musculare şi fasciale. În 80-96% din cazuri 
se izolează. C. perfirngens din exsudatul din plagă sau din 
detritusurile tisulare, Clostridium novyi şi Clostridium septicum 
se izolează în restul cazurilor. Izolarea altor bacterii din aceeași 
plagă, precum Escherichia coli, alte Enterobacteriaceae sau 
enterococi, indică prezența unei infecții mixte determinate de 
aceeași leziune. 


E. Miozitele nonclostridiene 


1. Mionecroza streptococică anaerobă. Această 
afecțiune debutează la 3-4 zile de la producerea unei 
plăgi penetrante la nivelul membrului inferior. Primele 

semne sînt eritemul cutanat şi edemul în jurul plăgii, 
însoțite de un drenaj abundent, cu miros acrişor, sero- 
purulent, la nivelul plăgii. Durerea apare mai tîrziu, deve- 
nind treptat mai intensă şi difuză. În lipsa tratamentului 
evoluția este către gangrenă cutanată şi musculară, toxe- 
mie şi:şoc. Muşchii interesaţi se decolorează, dar îşi 
păstrează proprietatea de a reacționa la stimuli. Această 
afecțiune este o infecţie mixtă determinată de strepto- 
cocii anaerobi şi de streptococii din grupul A sau de $. 
aureus. Explorarea chirurgicală cu debridarea țesutului 
necrozat şi terapia antibiotică vor conduce la vindecare. 


2. Celulita necrozantă sinergică. Această afecțiune se 
dezvoltă cel mai probabil pe fondul preexistent alunui 
diabet zaharat, a unei boli cardiovasculare sau renale, 
obezității sau vîrstei înaintate. Iniţial leziunile sînt 
reprezentate de ulcerații cutanate de mici dimensiuni, 
dureroase, care drenează un puroi roşiatic-brun, fetid 
(ca „zeama de carne“). Durerea este însoțită de apariția 
unor zone de tegument prezentînd gangrenă verde- 
cenușie în jurul leziunilor drenante inițiale. Semne 
caracteristice sînt toxemia severă, durerea şi sensibilita- 
tea cu caracter difuz de la nivelul membrului inferior. 
Formarea tisulară de gaz este observată în pînă la 25% 
din cazuri. Hemoculturile pot fi pozitive în pînă la 50% 
din cazuri. Această afecțiune este o infecție mixtă cu 
anaerobi (specii de Bacteroides şi streptococi anaerobi) 
şi bacterii facultativ anaerobe (Enterobacteriaceae). 
Debridarea largă sau amputația extremității, asociate 
cu tratamentul antibiotic, oferă cele mai bune şanse de 
supraviețuire. 


3. Gangrena vasculară infectată. Infecția apare pe o 
gambă ischemică. Din țesutul necrozat se pot izola 
specii de Proteus, Bacteroides, şi de streptococi 
anaerobi. Semne importante sînt crepitațiile determinate 
de acumularea de gaz și prezența puroiului fetid. Infecția 
se limitează la regiunea care cuprinde muşchii ischemici 
necrozaţi. După intervenţia de urgență pentru realizarea 
unei grefe arteriale, răspunzător de infectarea unui 
muşchi necrozat poate fi Bacillus cereus. 


4. Mionecroza cu Aeromonas hydrophila. Această 
afecțiune apare secundar unei plăgi apărute în apă 
curgătoare sau în timpul manipulării peştelui, scoicilor 
sau altor animale acvatice. Mimează gangrena gazoasă 

„ prin debutul rapid (1-2 zile) cu durere şi edem severe, 
generalizate la întreaga gambă, bule serosanguinolente 
şi semne de toxicitate. Radiografia simplă obiectivează 
prezența gazului între planurile fasciale şi musculare. 
Condiţiile în care plaga a fost dobîndită sugerează 
diagnosticul, iar confirmarea se face prin colorarea 
Gram şi însămînțarea pe medii de cultură a lichidului 
drenat sau a celui din interiorul bulelor. 


F. Celulita anaerobă clostridiană. Această afecțiune 
debutează la nivelul unei plăgi cutanate la 3-5 zile de la 
producerea ei. Apare tumefacție locală moderată, însoțită 

de durere uşoară la nivelul gambei și de semne toxice 
minime. Elementele caracteristice sînt reprezentate de 
existența unui drenaj puțin abundent, de culoare închisă, 
cu miros neplăcut, conținînd uneori globule de grăsime, 
precum şi de formarea abundentă de gaz intrategumentar. 
Frotiurile Gram evidenţiază bacili gram-pozitivi. 
Radiografia părților moi obiectivează prezența gazului 
acumulat în țesuturi. Pentru excluderea unei mionecroze 
se impune explorarea chirurgicală. Debridarea țesutului 
necrozat și tratamentul antibiotic conduc spre vindecare. 


G. Celulita anaerobă nonclostridiană. Această afecțiune 
se manifestă la 3 sau mai multe zile de la producerea plăgii, 
prin edeme locale şi durere moderată de gambă. Se observă 
prezenţa unuj drenaj închis la culoare, fetid, modificarea 
de culoare a tegumentului fiind minimă. Semnele sistemice 


sînt de intensitate slabă pînă la moderat. Explorarea “ 


chirurgicală se impune pentru a se putea exclude mionecro- 
za acută. Această afecțiune este determinată de bacterii 
anaerobe, singure sau ca parte a unei infecții mixte cu 
bacterii facultativ anaerobe (specii de streptococi, de stafilo- 
coci sau bacili coliformi). Este asemănătoare cu celulita 
anaerobă determinată de specii de Clostridium. Debridarea 
țesutului necrozat şi tratamentul antibiotic conduc la vinde- 
care. Acest tip de infecție se observă mai frecvent la diabetici. 


H. Celulita cu Vibrio vulnificus. Producerea sau 
contaminarea unei plăgi în apele oceanelor calde poate duce 
la apariția unei celulite extinse a piciorului, cu bule 
hemoragice tegumentare, ulcerații necrotice şi necroză 
cutanată. Această infecție poate progresa rapid şi este 
însoţită de febră, frisoane, hipersudoraţie şi semne de 
toxicitate severă. Răspunde bine la tratamentul cu 
doxiciclină şi la-debridarea țesutului necrozat. 


4. CRIZA DUREROASĂ DIN SICLEMIE 


La pacienții cu siclemie poate apărea durere severă, difuză, 
la nivelul gambei, alodinie cutanată, hiperestezie, precum şi 
sensibilitate musculară profundă, osoasă şi articulară. Durerea 
debutează brusc, cu sau fără parestezii. Pot fi prezente sau 
se vor manifesta curînd febra şi durerea asociată de la nivelul 
regiunii lombare, braţelor, toracelui sau abdomenului. 
Durerea de la nivelul membrului inferior şi alodinia cutanată 
sînt frecvent circumferenţiale, durerea fiind descrisă ca avînd 
caracter continuu sau pulsatil și lancinant. Durerea se 
ameliorează parțial la administrarea de meperidină. Se 
observă o remisiune spontană şi gradată a durerii de-a lungul 
unei perioade de 3-15 zile. Durerea se extinde de la genunchi 
sau de sub nivelul genunchilor pînă la gleznă, sau putînd 
cuprinde şi gleznele şi picioarele. Se presupune că această 
durere reprezintă o neuropatie senzitivă reversibilă. Unii 
pacienți au crize dureroase de gambă la fiecare 2-4 săptămîni, 
în timp ce alții acuză un episod unic avînd această localizare. 


5. FEBRA MUSCULARĂ 


Durerea cu caracter continuu însoțită de sensibilitate la 
nivelul coapsei și/sau distal de genunchi poate fi rezultatul 

unui efort fizic neobişnuit. Durerea debutează la 24-48 de 
ore după efort şi poate fi prezentă în repaus sau declanșată 
numai la mers, alergare, urcarea sărilor. În cazurile grave 
poate apărea rabdomioliza şi mioglobinuria. Evoluţia este 
de regulă benignă, cele mai multe cazuri se remit spontan 
în 1-Szile. 


Durerea în molet 


6. TROMBOZA VENOASĂ PROFUNDĂ 


A. Tromboza indusă de efort. Această afecțiune apare 
cel mai frecvent la persoane de vîrstă mijlocie care practică 
joggingul. Debutează brusc în timpul alergării prin dureri 
lancinante în molet. Aceste dureri continuă şi se agravează 
dacă pacientul continuă să alerge în încercarea de a-şi 
termina norma sau de a face abstracţie de durere. În cîteva 
ore se constată mărirea de volum şi sensibilitate la palparea 
moletului. Durerea. se intensifică dacă bolnavul stă cu 
picioarele atîrnate şi se ameliorează la ridicarea acestora. 
În unele cazuri, la nivelul tegumentului se constată eritem 
cald. şi echimoze. Venografia de contrast stabileşte 
diagnosticul, iar simptomele dispar în urma tratamentului 
cu heparină. 


B. Tromboza spontană. Tromboza spontană debutează 
mai insidios în comparație cu tromboza indusă de efort şi 
apare de regulă la pacienţi care prezintă unul său mai mulți 
factori de risc pentru tromboză venoasă. Factorii de risc 
pentru tromboza profundă la nivelul coapsei şi gambei 
includ intervenţiile chirurgicale recente, neoplasmele 
(pancreasului, plămînului, ovarului, testiculului, tractului 
urinar, sînului sau stomacului), traumatismele (fracturi de 
pelvis, femur sau tibie), imobilizarea prelungită (o călătorie 
mai îndelungată cu avionul sau automobilul, repausul la 
pat datorită unor boli nechirurgicale precum infarctul 
miocardic acut, accidentul vascular cerebral sau leziuni 
ale măduvei spinării), sarcina, utilizarea estrogenului, 
stările de hipercoagulabilitate (deficitul de antitrombină 
III, de proteină C sau S; anticoagulantul circulant lupic; 
afecțiuni mieloproliferative; disfibrinogenemia şi 
coagularea intravasculară diseminată), inflamaţiile venoase 
(trombangeita obliterantă sau boala Behget), obezitatea, 
insuficiența cardiacă precum şi tromboze venoase în 
antecedente. 

Într-o serie de cazuri, confirmate venografic, de tromboză 
acută la nivelul regiunii poplitee sau a gambei, 57% din 
pacienţi acuzau durere de gambă, la 28% era prezent 
edemul, iar 21% aveau sensibilitate la palpare localizată 
la nivelul gambei. Edemul la nivelul gambei, cu induraţie 
moderată, sensibilitate şi căldură locală este un tablou clinic 
frecvent întîlnit. Durerea în molet este, de regulă, 
exacerbată de ortostatism sau de mersul pe jos şi este 
ameliorată în repaus şi la ridicarea membrelor inferioare. 
Durerea într-o tromboză profundă acută poate debuta 
progresiv într-un interval de cîteva ore sau brusc (în timpul 
joggingului sau alergării). Este prezentă o durere surdă, 

constantă care nu se remite, la nivelul moletului şi fosei 
poplitee sau durerea poate apărea numai în timpul activității 
fizice. În unele cazuri pot apărea febră, stare generală 
alterată, hipersudoraţie şi leucocitoză. 

Confirmarea unei tromboze venoase izolate la nivelul 
gambei impune, de regulă, efectuarea venografiei de 
contrast. Pletismografia de impedanță are o sensibilitate 
de numai 17-33% în acest caz. Această metodă depistează 
obstrucția venoasă datorată trombozei segmentului 
proximal, prin măsurarea capacitanţei venoase a membrului 
şi variația debitului venos după dezumflarea unui manşon 
compresiv aplicat la nivelul coapsei. Deşi prezintă 
sensibilitate mică în cazul diagnosticării trombozei venoase 
la nivelul gambei, pletismografia de impedanţă are, în urma 
unor constatări, o sensibilitate de 87-100% şi o specificitate 
de 92-100% în diagnosticarea trombozei venoase profunde 
proximale. 

Ecografia alb-negru oferă o sensibilitate de 88-100% în 
depistarea ocluziei venoase iliofemurale şi de sub 25% în 
diagnosticarea trombozei venoase de gambă. 

Examenul ecografic Doppler color (EDC) a fost folosit 
pentru diagnosticarea trombozei venoase profunde atît la 
nivelul gambei cît și superior de genunchi. EDC oferă o 
imagine în-timp real a venei şi a-direcţiei şi debitului 
coloanei de sînge. EDC folosește culoarea și nuanțele 
cromatice pentru a reprezenta viteza sîngelui şi direcția 
acestuia față de transductor. Într-un studiu care a folosit 
EDC pentru vizualizarea venelor. gambei s-au obținut 
rezultate corespunzătoare din punct de vedere tehnic la 
60% din pacienţi. În grupul rămas pacienții prezentau la 
nivelul gambelor edem. important sau țesut adipos 
abundent, sau prezentau vene adiacente care ascundeau 
semnalul venit de la vena studiată. La cei 60% de pacienţi, 
la care venele gambei au fost satisfăcător vizualizate, 
sensibilitatea diagnostică a metodei a fost de 95%. Pînă la 
20% din trombozele venoase profunde infrapoplitee se pot 
extinde proximal. EDC oferă o slabă sensibilitate (<25%) 
în diagnosticarea trombilor mici, nonocluzivi. Sensibilita- 
tea globală a EDC în diagnosticarea trombozei venelor 
gambei variază între 25-48%. EDC permite observarea 
directă a unui trombus venos, care apare ca o lipsă a curgerii 
în vena vizualizată (apare de culoare neagră), şi permite 
testarea caracterului compresibil al venei exercitînd o 
presiune ușoară cu sonda poziționată trânsvers față de artere 
şi vene. Tromboza este diagnosticată dacă se vizualizează 
o venă dilatată, necomprimabilă. : 

O propunere recentă, venită în scopul limitării utilizării 
venografiei în diagnosticarea ocluziei venoase de gambă, 
este de a rezerva această metodă pentru pacienţii fără semne 
ecografice de tromboză venoasă suprapoplitee și la care 
studiul EDC este tehnic inadecvat. 

O altă strategie. menită să. evite, venografia mată i în 
repetarea pletismografiei de impedanţă, a ecografiei în 
modul B şi a EDC la fiecare 2-3 zile pentru a depista propa- 
garea unui trombus infrapopliteu în vena poplitee şi/sau 
vena femurală. EDC oferă o. sensibilitate de 92%, o 

specificitate de 100% şi o acuratețe de 97% în diagnosti- 
carea trombilor cu sediul între genunchi şi ligamentul 
inghinal. 

Venografia de contrast poate fi de ajutor la identificarea 
unor trombi noi la pacienții cu antecedente de tromboză 
venoasă profundă şi semne EDC de tromboză venoasă 
profundă de vîrstă nedeterminată. Semnele şi simptomele 
trombozei venoase profunde se remit de regulă în urma 
terapiei anticoagulante. 


7. AFECŢIUNI CARE MIMEAZĂ TROMBOZA 


VENOASĂ A GAMBEI 
(PSEUDOTROMBOFLEBITELE) 


A. Complicaţiile chistului Baker. Aceste chisturi apar în 
fosa poplitee şi pot fi asimptomatice sau pot provoca un 
uşor disconfort sau o senzație de compresiune. Ele sînt 
secundare unor afecțiuni intraarticulare precum artroza, 
rupturile de menisc şi poliartrita reumatoidă sau apar fără 
alte afectări evidente ale articulației genunchiului. Cauzele 
mai puţin obişnuite de chist Baker cuprind artrita produsă 
de depunerile de cristale, artrita reactivă, spondilartropatii- 
le, artritele septice, artritele posttraumatice şi boala Still. 

Chistul Baker determină durere în molet, tumefiere, 
căldură locală, sensibilitate la palpare şi eritem cutanat în 
cazul ruperii, prin extravazarea lichidului din chist în 
țesuturile moi ale gambei şi coapsei; în cazul în care se 
măreşte fără a se rupe, separă planurile musculare ale 
gambei producînd creşterea presiunii în lojă; sau prin 
comprimarea venei poplitee. Ultima situație poate duce la 
apariția unei tromboze venoase profunde. Un chist mărit 
poate: comprima sau cuprinde nervul tibial, provocînd 
disestezii şi hipoestezie a plantei şi/sau hipotonie a 
mușchilor flexori plantari ai gleznei. 

Chisturile de dimensiuni mai mari pot fi palpate. 
Ecografia oferă o sensibilitate de 60-70% şi o specificitate 
de 80-90%. Acest procedeu este de regulă realizat iniţial, 
pentru a exclude o tromboză venoasă profundă a venelor 
femuropoplitee. Venografia de contrast la pacienții cu chist 
Baker poate fi complet normală sau poate obiectiva o 
deviere laterală şi/sau o compresie a venei poplitee. 
Artrografia a fost utilizată pentru detectarea chisturilor 
Baker şi pentru confirmarea rupturii atunci cînd semnele 
clinice erau foarte sugestive, în timp ce tehnicile eco şi 
venografice ofereau rezultate negative. Un chist rupt, de 
mici dimensiuni, umplut cu detritusuri sau atunci cînd 
tumefierea gambei este importantă poate scăpa diagnosticu- 
lui ecografic. Examenul RMN poate fi utilizat în locul 
artrografiei. Acesta poate vizualiza chistul şi poate depista 
semnele rupturii. Pacienţii care prezintă un tablou clinic 
de tromboză venoasă profundă a gambei şi care nu au 
factori de risc pentru tromboză venoasă au aceeaşi 
probabilitate de a avea o pseudotromboflebită dată de un 
chist Baker sau o tromboză venoasă profundă. Repausul, 
analgezicele şi administarea intraarticulară de cortico- 
steroizi sînt utilizate în tratamentul unui chist Baker 
voluminos sau rupt. 

B. Piomiozita. Durerea severă, tumefierea, sensibilitatea 
la palpare şi împăstarea sau palparea unei mase renitente 
la nivelul moletului se însoțesc de febră înaltă, frisoane, 
sudorație şi stare de prostrație. Factorii de risc pentru 
această afecțiune sînt traumatismele şi diabetul zaharat 
necontrolat. Frecvent este prezentă leucocitoza. Examenul 
ecografic al moletului evidențiază o masă anecogenă sau 
hipoecogenă, cu contur neregulat, uneori septată. Examenul 
CT al moletului scoate, de asemenea, în evidență abcesul. 
Puroiul este aspirat, colorat Gram şi însămînțat pe medii 
de cultură. Această afecțiune se remite prin incizia cu drenaj 
a abcesului şi tratament antibiotic. Cel mai frecvent apare 
în țări tropicale. S.aureus este microorganismul răspunzător 
de 90% din cazuri. 


C. Hematomul moletului. La nivelul moletului apar durere, 
tumefiere şi sensibilitate la palpare, mimînd tromboflebita. 
Debutul brusc, neaşteptat, în timpul alergării sau al unei 
sărituri sugerează o întindere musculară drept cauză, dar 
alte situații legate de întinderile musculare au un debut mai 
progresiv. Uneori tabloul urmează unui traumatism, direct 
al gambei (izbitură sau lovitură cu piciorul) sau unei fracturi 
de tibie. Un examen CT al moletului evidenţiază prezența 
unei benzi lentiforme cu atenuare variabilă. Atenuarea 
ridicată sugerează o hemoragie recentă, în timp ce o atenuare 
slabă sugerează un hematom subacut sau cronic. 
Examenul RMN axial evidenţiază o zonă lentiformă de 
semnal de intensitate ridicată, uneori conținînd una sau 
mai multe zone mici, neregulat conturate, de intensitate 
joasă a semnalului. Pe o secvenţă T, muşchiul adiacent 
apare ca..o zonă de semnal crescut datorită necrozei, 
edemului și hemoragiei interstiţiale, Astfel de leziuni sînt 
clar diagnosticate înainte de intervenţia chirurgicală prin 
utilizarea fie a RMN coronar, fie axial. Simptomele asociate 
unui hematom de mari dimensiuni la nivelul moletului 
cuprind durere la dorsiflexia pasivă a piciorului, hipotonia 
flexorilor degetelor şi piciorului şi hiperestezie la nivelul 
tălpii. Un hematom de mari dimensiuni poate duce la 
creşterea presiunii intracompartimentale la peşte 35 torr, 
conducînd la un sindrom acut de lojă posterioară. 


D. Rabdomioliza acută. Rareori durerea, tumefierea şi 
sensibilitatea la palpare de la nivelul moletului, însoțite de 
pierderea capacităţii de susținere a propriei greutăți pe 
membrul afectat pot reprezenta semnele de debut ale 
rabdomiolizei. Urina este închisă la culoare conținînd 
mioglobină; frecvent este prezentă şi creşterea importantă 
a activității creatinkinazei serice. S-a raportat un caz de 
durere de molet cu tumefiere datorată rabdomiolizei 
secundare abuzului de alcool şi compesiei membrului 
inferior în timpul somnului, precum şi un alt caz secundar 
hipokaliemiei. severe asociate unui sindrom Conn 
(hiperaldosteronism primar prin tumoare secretantă de 
aldosteron). 


E. Pseudo-pseudotromboflebita. Un chist Baker rupt sau 
voluminos şi o tromboză venoasă profundă a gambei pot 

coexista simultan. Repausul la pat sau presiunea exercitată 
de un chist voluminos pot fi răspunzătoare de tromboza 
uneia sau mai multora dintre venele moletului. 


F. Ruptura tendonului lui Achile. Ruptura spontană apare 
în timpul practicării sporturilor cu racheta, fotbalului 
american sau baschetului. Flexia dorsală bruscă a piciorului 
cu gastrocnemianul contractat poate declanșa debutul brusc 
al unei dureri la nivelul zonei inferioare a moletului, un 
clacment şi, uneori, pierderea forţei de flexie plantară. Se 
poate constata prezenţa unui hiatus sensibil la palpare la 
nivelul tendonului achilean. Flexia plantară este posibilă 
dacă muşchii tibial posterior, flexor lung al degetelor şi 
peronieri acționează compensator. Mersul pe vîrfuri scoate 
la iveală căderea călcîiului la pacienţii cu ruptură de tendon 
achilean. Testul de comprimare Thompson este, de 
asemenea, pozitiv. (Acest test se face cu pacientul în decubit 
ventral, cu genunchii în flexie la 90%. Cînd, la membrul 
inferior normal, se exercită o compresie pe molet, se 
observă flexia plantară spre tavan. În cazul rupturii de 
tendon achilean flexia plantară nu se mai produce la 
compresia moletului gambei dureroase). 


G, Întinderea muşchiului gastrocnemian. O durere 
bruscă în molet apare în momentul accelerării de pe o 
poziţie de aşteptare. Se constată sensibilitate la palpare 
în zona medială a moletului, căldură locală, tumefiere 
difuză şi uneori echimoze la nivelul tegumentului 
respectiv. Durerea din molet este exacerbată în timpul 
mersului, la fiecare pas. Flexia dorsală pasivă a piciorului 
sau flexia plantară contra rezistență au același efect. 
„Gamba tenisman-ului“ este declanșată de o ruptură 
parțială la nivelul mușchiului gastrocnemian, apărînd de 
obicei în timpul unui start brusc sau al unei mişcări de 
secerare. La momentul producerii leziunii, de regulă 
genunchiul este în extensie iar glezna în flexie dorsală. 
Se poate palpa o discontinuitate la nivelul mușchiului 
gastrocnemian. Tratamentul conservator conduce la 
recuperare în 1-12 săptămîni. 


H. Întinderea mușchiului solear. Durerea, tumefierea, 
căldura locală şi sensibilitatea la nivelul moletului, mimînd 
o tromboflebită, pot fi declanșate de o ruptură parțială sau 
totală a muşchiului solear. Durerea şi sensibilitatea la 
palpare sînt localizate profund în interiorul moletului, 
anterior de muşchiul gastrocnemian. Un hematom la nivelul 
muşchiului este depistat cu ajutorul examenului RMN sau 
CT. Repausul conduce la vindecare. 


1. Sindromul acut de lojă posterioară. Acest sindrom 
poate fi determinat de o fractură de diafiză tibială urmată 
de hemoragie în compartimentul posterior sau de o ruptură 
de muşchi solear sau gastrocnemian, urmată de formarea 
unui hematom intracompartimental. Sindromul de lojă 
posterioară mai poate fi urmarea unei rupturi de mușchi ai 
moletului cu hemoragie în lojă datorată utilizării de 
heparină după un diagnostic incorect de tromboză venoasă 
profundă acută. 

„„Gamba tenisman-ului“ sau întinderea muşchiului 
gastrocnemian debutează, de regulă, cu durere vie apărută 
în urma unei sărituri sau după dorsiflexia bruscă a gleznei 
cu genunchiul în extensie. Alte mecanisme lezionale includ 
căderile, exerciţiile de întindere sau chiar părăsirea patului. 
Sensibilitatea este frecvent localizată la nivelul regiunii 
mediale a moletului. Local pot fi prezente echimoze. 
Examenul RMN evidențiază prezența unui hematom, 
apărut în urma unei rupturi serioase, sub forma unei leziuni 
tumorale cu semnal intens. Venograma indică exercitarea 

„de presiune extrinsecă asupra venelor părții mediale a 
moletului, dar nu evidențiază semne de tromboză. 

Formarea unui hematom de dimensiuni mari în loja 
posterioară poate duce la o creştere a presiunii intracomparti- 
mentale la peste 50-70 torr. O lovitură în regiunea moletului 
(într-un meci de fotbal american) sau efortul excesiv făcut 
de o persoană neantrenată pot, de asemenea, produce un 
sindrom acut compartimental. 

Durerea cu caracter constant debutează progresiv după 
un traumatism sau în timpul unui exercițiu neobişnuit, dar 
se poate dezvolta și în următoarele 12 ore. Într-o perioadă 
scurtă de timp durerea devine de nesuportat. Orice mișcare 
a membrului inferior sau a piciorului o intensifică. Frecvent, 
se semnalează parestezii și hipoestezie la nivelul plantare. 
Palparea mușchilor moletului scoate în evidență tensiunea 
compartimentală crescută (duritate musculară) şi prezența 


“sensibilităţii. Regiunea de tegument corespunzătoare poate. 


fi caldă, eritematoasă și edemaţiată, Exacerbarea marcată a 
durerii apare la întinderea pasivă a mușchilor afectați (la dorsi- 
flexia piciorului pentru mușchii gastrocnemian și solear din 
loja posterioară superficială și la extensia pasivă a degetelor 
pentru flexorii degetelor din loja posterioară profundă). 

Pot fi remarcate hipotonia flexiei plantare (sindromul 
de lojă posterioară superficială) sau a flexiei degetelor 
(sindromul de lojă posterioară profundă). Pulsul poate 
rămîne palpabil pînă la instalarea necrozei musculare 
ireversibile. Diagnosticul este stabilit clinic şi confirmat 
prin determinarea presiunii intracompartimentale cu 
ajutorul unui cateter. Existența în repaus a unei presiuni 
de peste 35 de torr susține diagnosticul. 

Evacuarea hematomului sau abcesului şi fasciotomia vor 
decomprima loja posterioară implicată şi conduc la remiterea 
durerii, parezei musculare şi a modificărilor senzoriale. 


8. CRAMPELE MUSCULARE DIN MOLET 


A. Benigne. La nivelul moletului apar dureri intense fie 
spontan, fie în timpul utilizării active a mușchilor implicați 
(de exemplu, la flexia plantară a piciorului în timpul 
coitului). Durerea este însoțită de contractura musculară 
continuă şi de induraţia şi rigiditatea palpabilă a grupului 
muscular afectat (muşchii gastrocnemian şi solear). Masajul 
şi întinderea pasivă sau activă a mușchilor interesați 
(dorsiflexia forțată a piciorului în cazul unei crampe în 
molet) conduce la ameliorarea durerii. Acest tip de durere 
poate dura 1-2 minute sau chiar 15-20 de minute. Timp de 
cîteva ore poate exista o durere reziduală în timpul 

mersului, uneori însoţită de sensibilitate la palpare. 
Crampele de molet pot apărea uni sau bilateral, dar 
manifestarea simultană în ambele gambe este rară. 

La majoritatea pacienților cu crampe musculare nu există 
o afecțiune subiacentă. La aceştia crampele pot apărea cu 
frecvenţă crescută în repaus, după efort sau în timpul 
acestuia, precum şi noaptea, în timpul somnuilui. Participa- 
rea gambei la un efort muscular neobişnuit poate provoca 
declanșarea crampelor cu frecvenţă crescută timp de 1-2 
zile după aceea. Crampele apărute în cursul sarcinii şi 
crampele întîlnite în solicitarea excesivă a mușchilor 
gambei la sportivi (crampe de efort), precum şi crampele 
nocturne ale persoanelor vîstnice sînt considerate benigne 
şi nu impun investigaţii suplimentare, 


B. Crampele simptomatice. Crampele musculare de la 
nivelul moletului pot, de asemenea, face parte din 
simptomatologia unor stări patologice semnificative. Studi- 
ile efectuate asupra bolnavilor de cancer au demonstrat o 
corelare specifică a crampelor recidivante cu tumorile sau 
cu neuropatia periferică indusă de chimioterapice (45%), 
cu leziunile radiculare şi plexale (21%), miozită (4%) şi 
hipomagneziemie (2%). 

Crampele musculare s-au dovedit a fi simptomul inițial 
al afecțiunii de bază la 64% din pacienţii de cancer care 
prezentau acestă acuză. 

Crampele au mai fost semnalate în sindroamele de neuron 
motor, hipocalcemie, ciroză hepatică, pierderi renale de sare, 
diaree severă, alcoolism şi tetanus. Tratamentul diuretic şi 
hemodializa pot fi răspunzătoare de apariția crampelor 
musculare, o incidenţă crescută fiind semnalată la pacienții 
care iau fenotiazine. Un caz neobişnuit de interesare 
musculară a fost o sarcoidoză care s-a prezentat cu crampe 
musculare la nivelul moletului şi la care s-a pus în evidență 
un nodul sarcoid sensibil, de 2 cm diametru, situat în molet. 
Diagnosticul a fost confirmat de bipsia nodulului. 


Durerea cu localizare pe fața anterolaterală a gambei 
9. TROMBOZA VENEI TIBIALE ANTERIOARE 


În regiunea anterolaterală a gambei apare durere, însoțită 
de edem şi sensibilitate la palpare. În unele cazuri poate fi 
prezent eritemul cald al tegumentului. Venele tibiale 
anterioare pot fi vizualizate, în maxim 65% din cazuri, cu 
ajutorul EDC. Aproape toți pacienții cu ocluzie a venei 
tibiale anterioare au şi semne venografice evidente de 
tromboză a venei femuropoplitee. Pletismografia de 
impedanță şi EDC pot depista ocluzia vaselor la nivelul 
coapsei cu o acuratețe de 99%. Simptomele se remit în 
urma tratamentului anticoagulant. 


10. SINDROMUL DE LOJĂ ANTERIOARĂ 


Acesta poate complica o fractură relativ minoră de tibie 
sau o ruptură musculară cu hemoragie intracompartimen- 
tală. Poate succede unei fracturi tibiale minime, închise și 
fără deplasare sau, mai rar, unei fracturi deschise grave. În 

regiunea tibială anterioară apare o durere atroce. Tumefie- 
rea, tensiunea musculară crescută și sensibilitatea extremă 
la palpare se manifestă în dreptul lojei anterioare a gambei. 
Flexia pasivă a degetelor sau flexia plantară a piciorului 
intensifică durerea. Hipoestezia este prezentă la nivelul feței 
dorsale a piciorului, între haluce şi degetul II. Poate apărea 
hipotonia sau paralizia mușchiului tibial anterior şi a 
mușchilor extensori ai degetelor. Diagnosticul este confir- 
mat prin determinarea presiunii intracompartimentale. 
Simptomele se remit în urma fasciotomiei. 


SINDROMUL DE LOJĂ LATERALĂ 


Se prezintă cu durere severă, sensibilitate la palpare şi 
tensiune crescută în dreptul mușchilor peronieri. Aceşti 
mușchi pot fi hipotoni sau paralizați. Întinderea. lor prin 
inversia pasivă a piciorului exacerbează durerea. Presiunea 
intracompartimentală. este crescută, iar simtomele. se pot 
remite în urma fasciotomiei. 


12. COMPRESIA NERVULUI PERONIER 


SUPERFICIAL 


Durerea apare în partea anterolaterală a gambei, în timpul 
unui efort sau'cînd piciorul şi glezna sînt menținute într-o 
anumită poziţie în repaus. Hipoestezia și paresteziile la 
nivelul feţei dorsale a piciorului și a degetelor II-IV pot 
apărea numai la efort sau pot avea caracter continuu. Un 
semn al existenţei compresiei nervoase este sensibilitatea 
la palpare apărută în dreptul septului intramuscular anterior, 
la 8-15 cm proximal de maleola laterală, în timp ce piciorul 
pacientului este în flexie dorsală şi eversie. 

Semnul lui Tinel poate fi prezent la nivelul ariei de proiecție 
a nervului, iar durerea poate fi provocată sau exacerbată de 
flexia pasivă şi supinația gleznei, Pînă la 50% din pacienți 
prezintă o viteză de conducere nervoasă normală. Compresia 
nervoasă a fost corelată cu un defect al fasciei, cu hernierea 
mușchiului; cu un lipom; cu un tunel peronier lung; cu o 
entorsă a gleznei; cu fasciotomia lojei anterioare; cu un traseu 
anormal al nervului peronier superficial. 


13. PIOMIOZITA 


14. ÎNTINDEREA MUSCULARĂ ȘI/SAU HEMATOMUL: 


În zona corespunzătoare lojei anterioare apare durere, 
tumefiere, sensibilitate la palpare și eritem cutanat. Pot fi 
prezente febra şi de semnele de toxicitate. Examenul CT 
sau RMN evidenţiază abcesul intramuscular. Dranajul şi 
tratamentul antibiotic conduc la remiterea simptomelor. 


Se manifestă prin durere și sensibilitate la nivelul lojei 
anterioare. Flexia plantară pasivă a piciorului şi dorsiflexia 
izometrică exacerbează durerea. Dacă hematomul este 
rezultatul unei rupturi musculare, partea anterolaterală a 
gambei poate fi tumefiată şi caldă. Examenul CT sau RMN 
obiectivează hematomul în formă de lentilă. În cazul unei 
rupturi severe se poate palpa o discontinuitate la nivelul 
corpului muşchiului tibial anterior. 


15. FRACTURA DIAFIZEI FIBULEI 


Rareori aceste fracturi sînt neînsoțite de o leziune de tibie 
sau gleznă. Atunci cînd fractura se prezintă izolat, există 
de regulă un istoric de impact direct asupra osului. Apare 
durerea locală, sensibilitatea la palpare și tumefierea, 
echimozele putînd apărea în următoarele 48 de ore. 
Radiografia simplă confirmă diagnosticul. 


16. FRACTURA FIBULARĂ „ÎN LEMN VERDE“ 


Această fractură a părții proximale a fibulei este consecutivă 
acțiunii unei forțe. de rotaţie externă aplicate la nivelul 
piciorului sau articulației gleznei. Ligamentele sindesmoti- 
ce (tibiofibular anterior şi posterior) şi membrana inter- 
osoasă sînt'rupte. Ligamentul deltoid este de regulă grav 
afectat sau are loc smulgerea maleolei mediale. Fractura 
este localizată în treimea proximală a fibulei. Este un 
marker al rupturii sindesmozei. Radiografia de stress, 
efectuată în rotație externă obiectivează diastaza apărută 
între tibie şi fibulă. 

Durerea în regiunea laterală proximală a moletului, 
sensibilitatea la palpare şi tumefierea datorate fracturii de 
fibulă se însoțesc de durere şi edem în zona medială a 
gleznei, datorită ruperii ligamentului lateral intern sau 
fracturii prin smulgere a maleolei mediale. 


Durerea cu localizare pe fața anteromedială a gambei 
17. FRACTURA TIBIALĂ DE STRES 


Durerea apare de-a lungul marginii posteromediale a tibiei. 
Este declanșată sau intensificată de alergare sau jogging şi 
ameliorată complet sau parțial în repaus. Sensibilitatea la 
presiunea şi/sau percuţia digitală este localizată într-o zonă 
de 2-3 cm diametru de pe tibia anterioară. Această afecțiune 
apare în cursul antrenamentelor recruților şi la sportivii ce 
aleargă sau practică jogging. Debutul durerii la alergătorii 
antrenați apare, de obicei, după o creştere a distanţei de 
alergare, a vitezei sau a numărului de ore de antrenament. 
Scintigrafia osoasă cu techneţiu relevă prezența unei 
zone de captare, fusiformă sau rotundă, corespunzătoare 
ariei sensibile. Radiografiile simple anteroposterioară sau 
oblică pot fi normale sau pot evidenția prezenţa unei fracturi 
liniare fără sau, mai rar, cu deplasare. Întreruperea, timp 
de 6-10 săptămîni, a alergărilor sau a altor activități ce 
exacerbează durerea conduce la dispariția simptomelor. 


18. MICROFRACTURILE TIBIALE DE STRES 


Durerea apare de-a lungul marginii posteromediale a tibiei. 
Este declanşată sau exacerbată de alergare sau de sărituri. 
Zona de sensibilitate este limitată la os şi se poate extinde 
longitudinal pe 6-10 cm. Un examen scintigrafic va 
evidenția creşterea captării într-o bandă situată de-a lungul 
marginii tibiale posteromediale, ce se întinde pe 6-10 cm. 
Rezultatele radiografiei simple sînt de regulă negative. 
Acest tip de fractură incompletă a tibiei răspunde şi ea la 
repaus timp de 6-10 săptămîni. 

19. SINDROMUL DE STRES MEDIOTIBIAL 


(PERIOSTALGIA) 


Durerea apare de-a lungul marginii tibiale posteromediale 
sau anteromediale. Sensibilitatea este localizată, dar nu la 
nivelul osului ci la joncțiunea ţesuturilor moi cu periostul. 
Se poate extinde pe 10-12 cm de-a lungul marginii tibiale 
sau pe întreaga lungime a osului. Examenul scintigrafic 
osos şi cel radiologic sînt, de regulă, normale. Repausul, 
masajul, utilizarea unei orteze sau a medicaţiei antiinflama- 
torii conduc la dispariţia simptomelor. Unii pacienți 
prezintă disfuncție musculotendinoasă sau un sindrom de 
compartiment reversibil. 


20. SINDROMUL SOLEAR 


Această tulburare îşi are naştere la nivelul inserţiei 
mușchiului solear și în zona fasciei sale, ce acoperă 
periostul marginii tibiale posteromediale. Durerea şi 
sensibilitatea la palpare sînt declanșate de alergare sau 
jogging şi ameliorate complet sau parţial în repaus. 
Sensibilitatea apare la nivelul unei zone întinse a tibiei 
posteromediale (treimea medie şi inferioară a osului) şi a 
mușchiului solear adiacent. Angioscintigrama şi imaginile 
perfuziei sanguine sînt normale (fazele | şi 2), dar faza 
tardivă indică prezența unei benzi de captare lungă, îngustă, 
situată de-a lungul marginii posteromediale a tibiei, care 
se întinde pe o treime sau mai mult din lungimea osului. 
Captarea are intensitate variabilă. Radiografiile simple sînt 
normale, dar în cazuri rare pot evidenția îngroşare corticală 
şi festonarea suprafeţei periostale a tibiei. Biopsiile osoase 
(respectiv cele făcute în cursul studiilor experimentale) au 
arătat prezența periostitei şi a neoformării osoase. Presiunile 
intracompartimentale sînt de obicei normale. 


21. DUREREA MARGINII ANTEROLATERALE A 


TIBIEI 


Durerea poate urma după o alergare intempestivă practicată 
de către o persoană neantrenată. Pacienţii prezintă durere 
şi sensibilitate difuze ale anexelor musculotendinoase ale 
mușchilor lojei anterioare a tibiei. Repausul menținut timp 
de 2-14 zile conduce, de obicei, la dispariţia durerii şi a 
sensibilităţii. Nu se constată prezența sensibilităţii la nivelul 
osului și creşterea radiocaptării acestuia. De-a lungul 
marginii anterolaterale a tibiei poate, de asemenea, să apară 
durere asociată cu sensibilitate osoasă. Prezenţa 
sensibilităţii localizate indică o fractură de stress, iar o zonă 
de sensibilitate mai difuză, liniară, ce se întinde pe 8 cm 
sau mai mult, de-a lungul marginii osoase, sugerează 
periostită. Aceste suspiciuni pot fi confirmate de examenele 
scintigrafice și de radiografii. 


22. SINDROMUL DE LOJĂ DISTALĂ POSTERIOARĂ 


PROFUNDĂ DISTALĂ 


La nivelul părții distale a gambei apare, în cursul alergării, 
o durere surdă sau ascuțită care se ameliorează sau persistă 


după oprire. O senzație de constricție poate apărea în cursul 
exerciţiilor fizice, iar pînă la 39% din pacienţii cu această 
tulburare pot acuza parestezii la nivelul boltei plantare. 
Sensibilitatea este localizată la muşchii distali profunzi ai 
moletului şi este absentă la nivelul tibiei şi al legăturilor 
sale musculotendinoase posteromediale cu muşchii 
profunzi ai gambei. Durerea iradiază în gamba postero- 
medială, profund în spatele tibiei. Presiunea de repaus de 
la nivelul lojei posterioare profunde este crescută chiar şi 
după cîteva ore de la efort şi creşte încă şi mai mult în 
cursul acestuia. Disconfortul poate dura pînă la 24 de ore 
după efort sau poate persista indefinit. La unii pacienți 
simptomele apar doar în cursul alergării, acest disconfort 
fiind prompt ameliorat de oprire. Alți pacienți pot continua 
să alerge în ciuda durerii, resimțind durere şi senzație de 
constricție severe în cursul următoarelor 24 de ore. Acest 
sindrom are tendința de a recidiva la fiecare repetare a 
efortului şi se ameliorează prin evitarea activităților care îl 
declanșează. Un sindrom acut de lojă poate acompania o 
fractură, o ruptură musculară cu hematom sau un efort 
important care solicită piciorul, efectuat de o persoană 
sedentară în mod obișnuit. 


23. FISURILE TIBIALE SECUNDARE UNEI 


AFECŢIUNI SISTEMICE 


A. Sifilisul. Următoarele semne şi simptome au fost 
descrise într-o singură prezentare de caz. La nivelul tibiei 
apare durere asociată cu sensibilitate la palpare. Simptome 
bilaterale sînt prezente, fiind intensificate sau precipitate 
de eforturi puternice. Se constată prezenţa de sensibilitate 
difuză de-a lungul tibiei şi apare durere nocturnă. Mersul 
pe jos sau mobilizarea membrului inferior ameliorează 
parțial durerea. Testele serologice pentru sifilis sînt poziti- 
ve. Scintigrafia osoasă relevă o captare crescută de-a lungul 
ambelor tibii. Simptomele dispar în 7-10 zile de la iniţierea 
tratamentului cu penicilină. Periostita acută este o formă 
de prezentare rară a sifilisului dobîndit precoce. 


B. Boala Paget a tibiei. La nivelul regiunii tibiale a unuia 
dintre membre apare, la efort, durere şi tumefacție. Un 
examen radioizotopic relevă captare difuză de-a lungul 
tibiei dureroase. Radiografia simplă arată îngroşarea 
cortexului tibial, un aspect trabecular grosolan, neregulat, 
precum şi lărgire şi încovoiere osoasă anterioară. 


24. TROMBOFLEBITA VENEI SAFENE MARI 


Această afecțiune determină durere locală, eritem, 
tumefiere, căldură şi sensibilitate la palpare de-a lungul 
regiunii mediale a gambei. Un cordon palpabil, sensibil, 
este de obicei prezent. Pacientul poate prezenta febră şi 
stare generală alterată. Anamneza poate indica antecedente 
de traumatism sau de utilizare a venei pentru acces 
parenteral. 

Durere, hipoestezie, hiperestezie şi/sau parestezii apar de-a 
lungul zonei mediale a gambei. Această afecțiune poate 
evolua ca parte a unei neuropatii femurale asociate cu 
durere în coapsa anterioară. Poate, de asemenea, apărea 
după excizia chirurgicală a venei safene în scopul utilizării 
ca grefă în bypassul arterelor coronariene. i 


26. OSTEOMIELITA TIBIALĂ 


Această infecție este mai frecventă la sugari şi copii şi apare 
frecvent la nivelul extremității distale sau proximale a tibiei, 
în regiunile metafizare şi epifizare. Durerea, creşterea 
temperaturii cutanate, tumefierea şi sensibilitatea osoasă 
locale sînt, de obicei, acompaniate de febră şi leucocitoză. 
Se constată un răspuns bun la tratamentul antibiotic 
parenteral. Infecțiile localizate în aceste regiuni ale tibiei 
sînt, de regulă, de origine hematogenă. Bacteriile izolate 
în mod obişnuit din biopsiile osoase sînt S. aureus, unele 
specii de streptococi sau bacterii gram-negative. 

Osteomielita nehematogenă a tibiei este rezultatul unei 
fracturi deschise sau poate fi o complicație a reducerii 
deschise a unei fracturi. Simptomele pot debuta la săptămîni 
sau luni de la leziunea inițială sau după practicarea 
procedurii chirurgicale respective. Ele pot include febră, 
frisoane, durere locală, eritem cutanat şi edem. Semnele 
pot include drenaj purulent, sensibilitate osoasă localizată, 
eritem cutanat şi şchiopătare. Radiografiile simple pot 
evidenția doar zona de fractură sau pot arăta eroziuni 
osoase, osteopenie, zone de osteoliză, precum şi o reacție 
periostală. Efectuarea de culturi relevante impune biopsie 
osoasă. Criteriile de diagnostic includ rezultate pozitive 
ale culturilor osoase, semne histopatologice ce susțin 
diagnosticul respectiv, precum şi semne radiologice de 
osteomielită. Bacteriile izolate, de obicei, sînt S. aureus 
şi/sau bacterii gram-negative. 

Simptomele și semnele dispar după tratamentul 
antibiotic. Debridarea chirurgicală a osului necrotic infectat 
poate fi necesară în pînă la 83% din cazuri. 


Afecţiunile dermatologice ale gambei 


27. PANICULITA NODULARĂ 


La nivelul gambelor şi gleznelor, uni sau bilateral, 'apar 
placarde și noduli (0,5-10 cm diametru) roşii, dureroşi şi 
sensibili la palpare. Aceste leziuni pot conflua. Consistența 
nodulilor variază de la ferm la fluctuctuent şi se pot necroza 
central, eliminînd un lichid galben-albicios, uleios, care 
est udesea confundat cu puroiul. Acest lichid se colorează 
intens cu Sudan datorită prezenţei grăsimilor libere. Unii 
pacienți au doar leziuni cutanate, în timp ce alții prezintă 
febră, echimoze, leucocitoză marcată, leziuni pulmonare 
nodulare, precum şi niveluri serice ridicate ale amilazei şi 
lipazei. Această afecțiune este cel mai frecvent confundată 
cu o celulită sau cu o tromboflebită superficială. Cauzele 
sistemice includ boli ale țesutului conjunctiv (sclerodermia 

Ca 


25. NEVRITA SAFENĂ 


sau lupusul eritematos sistemic), bolile limfoproliferative 
(limfom sau histiocitom), deficitul de a,-antitripsină, boli 
pancreatice (pancreatită sau carcinom de pancreas), 
lipodistrofia generalizată, precum şi paraproteinemia cu 
deficit de inhibitor de CI. i 

Paniculita citofagică histiocitară se asociază cu febră, 
pleurită, hepatosplenomegalie, pancitopenie, defecte de 
coagulare şi paniculită nodulară. Paniculita nodulară poate 
avea orice localizare cutanată, dar are predilecție pentru 
extremităţile inferioare. 


28. ERITEMUL NODOS 


La nivelul regiunilor tibiale şi pretibiale anterioare, 
bilateral, apar noduli sensibili, roşii, situați subcutanat. 
Leziuni asemănătoare, mai puțin numeroase, se pot constata 
pe antebrațe. Durerea poate fi prezentă, dar este mai puţin 
frecventă decît sensibilitatea la palpare. Pacienţii pot acuza 
febră, stare generală alterată, precum și dureri şi tumefacții 
ale gleznei şi genunchiului. Este posibilă apariția 
adenopatiei hilare respiratorii uni sau bilaterale. Aceste 
leziuni nu ulcerează de obicei. Cazurile asociate cu infecții 
respiratorii produse de streptococii din grupul A, cu 
sarcoidoză, boli intestinale inflamatorii, infecții respiratorii 
nespecifice, precum şi cele din grupul idiopatic sînt cele 


“mai frecvente. 


Etiologiile rare includ tuberculoza, histoplasmoza, 
coccidioidomicoza, blastomicoza, infecțiile profunde cu 
Trichophyton, medicamentele (contraceptivele orale sau 
sulfamidele), psitacoza, boala zgîrieturii de pisică, sindromul 
Behget, infecțiile cu specii de Chlamydia, Yersinia sau 
Salmonella, precum şi lepra (eritemul nodos lepros). 


29. ULCERAȚIILE ARTERIALE ȘI HIPERTENSIVE 


Ulceraţiile uni sau bilaterale, proeminente, dureroase, 
sensibile, avînd diametrul de 1-2 cm, apar la nivelul 
regiunilor tibială sau pretibială anterioară. Se asociază cu 
hipertensiune și boli vasculare periferice. 


30. VASCULITELE SISTEMICE COMPLICATE CU 


ULCERAȚII 


Ulceraţii dureroase ale gambelor se pot produce datorită unei 
vasculite apărute in cadrul lupusului eritematos sistemic, 
poliarteritei nodoase, artritei reumatoide sau granulomatozei 
Wegener. Aceste leziuni pot debuta sub forma unor noduli 
subcutanaţi, eritematoşi, dureroşi şi pot evolua spre ulcerații 
cu formă neregulată, profunde, purulente, situate la nivelul 
gambelor. Ulceraţii ischemice ale gambelor pot apărea, de 
asemenea, în anemia falciformă. 


31. ERITEMUL INDURAT 


La nivelul moletelor şi al zonelor anterioare ale gambelor 
apar noduli subcutanaţi, brun-roşcați sau albăstrui. De : 
obicei, leziunile sînt bilaterale. De asemenea, pot apărea 
placarde subcutanate nereliefate, Necrozarea nodulilor şi 
infectarea lor secundară determină apariția de ulcerații 

dureroase, care pot persista perioade lungi de timp. Biopsia 
relevă inflamație de tip granulomatos, vasculită şi 
paniculită. Această afecțiune are o predilecție pentru 
molete, în timp ce eritemul nodos apare în primul rînd pe 
fața anterioară a gambelor. 


Durerea generalizată a gleznei 


32. LEZIUNILE ACUTE ALE GLEZNEI 


Durerea situată la nivelul zonelor medială şi laterală ale 
gleznei poate fi secundară unui traumatism. Poate fi produsă 
de o fractură osoasă sau de o combinaţie de ruptură de ligament 
şi fractură. În sistemul de clasificare Lauge-Hansen sînt 
descrise patru tipuri de leziuni ale gleznei (vezi mai jos, 
paragrafele A pînă la D). Primul cuvînt descrie poziţia 
piciorului în momemtul lezării, iar cel de-al doilea direcția 

” forței cauzatoare de leziune. Sînt prezentate, de asemenea, 
încă cinci tipuri adiţionale de leziuni ale gleznei. 


A. Supinaţia-adducţia. Iniţial, există o fractură transversă 
a maleolei laterale sau o ruptură a ligamentului colateral 
lateral. În cazul exercitării unei forțe mai importante această 
leziune-se combină cu o fractură oblică a maleolei mediale. 
Se constată durere, tumefacţie şi sensibilitate la nivelul 
zonelor medială şi laterală ale gleznei. Ruperea inelului 
scoabei gleznei în două locuri determină apariția deformării 
în varus a gleznei, pe măsură ce talusul se deplasează 
medial, Radiografiile simple vor releva prezența unei 
fracturi transverse a fibulei, a unei fracturi oblice a maleolei 
mediale şi, în cazurile severe, deplasarea medială a 
maleolelor şi a talusului. 


B. Supinaţia-rotaţia externă (eversia). Durere, 
tumefacţie, sensibilitate difuză și echimoze, toate acestea 
pot apărea la nivelul întregii circumferinţe a gleznei. Rotația 
externă a piciorului, sau rotația internă a membrului inferior 
cu piciorul fixat, pot iniţial rupe. ligamentul tibiofibular 
anterior. O forță intensă poate determina o fractură spiralată 
sau oblică a maleolei laterale, fractura marginii posterioare 
tibiale, precum şi ruptura ligamentului lateral intern sau 
fractura maleolei mediale. Talusul se poate deplasa lateral, 
producînd o deformare în valgus a gleznei. Radiografia 
indicînd fractura maleolei laterale poate arăta o fractură a 
maleolei mediale sau lărgirea spațiului medial radiotranspa- 
rent dintre maleola medială şi talus, datorată unei rupturi a 
ligamentului lateral intern. 


C. Pronaţia-abducţia. Acest tip de leziune poate 
determina doar ruptura ligamentului lateral intern sau doar 
fractura maleolei mediale. Aplicarea unei forțe mai impor- 
tante determină ruptura atît a ligamentului tibiofibular 
antero-inferior cît şi a celui tibiofibular posteroinferior, 
fractura buzei posterioare a suprafeței articulare a tibiei, 
precum şi o fractură fibulară imediat proximal de articulația 
gleznei sau la 8-10 cm proxima de articulație (tip Dupuytren). 
Talusul este împins lateral, rezultînd o deformare în valgus 
a piciorului. Maleola medială poate penetra tegumentul, 
determinînd apariția unei fracturi deschise. 


D. Pronația-rotația externă (eversia). Leziunea inițială 
este reprezentată de o fractură prin smulgere a maleolei 
mediale sau de o ruptură a ligamentului lateral intern. O 
forță mai puternică poate determina ruperea ligamentului 
tibiofibular anteroinferior şi a ligamentelor interosoase, 
ruptura membranei interosoase şi o fractură spiralată a 
fibulei la 7-8 cm proximal de maleola laterală, precum şi o 
fractură prin smulgere a buzei posterioare a tibiei, asociată 
cu smulgerea ligamentelor tibiofibulare posteroinferior şi 
inferior transvers. Pe măsură ce talusul se înclină şi se 
deplasează lateral apare o deformare în valgus a piciorului. 


E. Pronația-dorsiflexia. Acest tip de leziune a fost adăugat 
clasificării Lauge-Hansen de către Pettrone. O forță cu 
intensitate crescîndă poate fractura maleola medială sau 
rupe ligamentul lateral intern, poate fractura buza anterioară 
a suprafeței articulare a tibiei, poate produce o fractură 
supramaleolară a fibulei şi o fractură transversă a buzei 
posterioare a suprafeţei articulare tibiale. 

Prezenţa fracturilor trebuie suspectată atunci cînd la 
nivelul osului apare o zonă de sensibilitate punctiformă 
sau liniară, se palpează crepitaţii osoase, tumefacția şi 
echimozele sînt întinse şi este prezentă o deformare a picio- 
rului în valgus sau în varus. Imaginile radiologice antero- 
posterioară, laterală şi talară ale gleznei vor indica cele 
mai multe fracturi şi luxaţii. Ruperea inelului articular al 
gleznei într-un singur loc poate permite mersul șchiopătat, 
dar ruperea în două sau mai multe locuri face ca mersul să 
fie imposibil, datorită durerii şi instabilității scoabei gleznei. 


F. Luxaţia anterioară a gleznei. Această leziune este 
rezultatul acțiunii unei forțe îndreptate posterior care 
deplasează tibia față de picior. Toate ligamentele şi 
legăturile capsulare ale tibiei şi fibulei de talus sînt rupte, 
cu excepția, în unele cazuri, a ligamentului talofibular 
posterior. Piciorul pare uşor în dorsiflexie și alungit 
anterior, comparativ cu celălalt picior. Şanțurile paralele 
cu tendonul lui Achile sînt absente. Talusul poate fi palpat 
anterior. Mişcările gleznei sînt limitate şi dureroase şi difuz 
poate apărea tumefacţie şi durere. 


G. Luxaţia posterioară a gleznei. Această leziune 
urmează unei lovituri asupra tibiei posterioare, direcționată 
anterior, care are ca rezultat flexia plantară şi scurtarea 
piciorului. Radiografiile simple vor obiectiva prezența 
ambelor tipuri de luxaţii. Luxaţiile gleznei pot fi reduse 
prin tracțiune manuală. 


H. Fractura colului talusului. Această leziune. de 
decelerare se produce cînd piciorul este în hiperdorsiflexie. 
Apare în cursul accidentelor auto sau în cazul unei căderi 
de la înălțime. Există o durere severă la nivelul gleznei și 
piciorului, precum și tumefiere şi sensibilitate difuză a 
gleznei. Deformarea gleznei şi piciorului este rezultatul 
subluxației sau luxaţiei talusului. Fracturile maleolelor 
medială sau laterală se pot asocia în pînă la 28% din cazuri. | 
Radiografiile simple (anteroposterioară, oblică şi laterală) 
vor arăta deplasarea corpului talar de pe scoaba gleznei şi 

o linie de fractură la-nivelul colului talusului. Pot apărea 
luxaţii atât ale articulației talare cît şi ale celei subtalare. 


1. Fractura corpului talusului. Acesta este un tip rar de 
fractură. Apare, de obicei, după o cădere de la înălțime 
care determină o compresie axială a talusului între plafonul 
tibial şi calcaneu. La nivelul gleznei apare durere şi 
tumefacţie, iar la nivelul talusului se poate constata 
sensibilitate la palpare. Inversia şi eversia piciorului sînt 
extrem de dureroase, ca de altfel şi flexia gleznei. 


33. MONOARTRITA ACUTĂ A GLEZNEI 


A. Artrita septică. Se constată durere, tumefacție, eritem 
cutanat şi căldură locală, precum și sensibilitate difuză a 
gleznei. În unele cazuri, simptomele esenţiale pot fi febra, 
frisoanele şi transpirația. Alți pacienţi sînt afebrili, cu 
afectare sistemică minimă. Numărul de celule din lichidul 
sinovial poate fi mic, chiar de 5:000 celule/mm? sau poate 
depăşi 250.000 celule/mm?. La unii pacienți se constată 
un nivel scăzut al glucozei în lichidul sinovial. Rezultatele 
culturilor bacteriene sînt pozitive în 60-90% din cazuri. 
Pacienţii aflați în grupul de vîrstă activ sexual pot avea 
artrită cu N. gonorrhoeae. Acest microorganism poate fi 
izolat din lichidul articular sau de la nivelul mucoaselor. 
Alţi pacienţi cu artrită septică au, de obicei, o altă infecție 
activă, locală sau la distanță, antecedente de traumatism 
sau boală a articulației gleznei şi/sau semne de imunosupre- 
sie. Germenii izolați din lichidul sinovial al pacienților cu 
artrită de etiologie negonococică sînt, de obicei, S. aureus, 
specii de streptococi şi bacterii gram-negative. Se obțin 
rezultate bune cu tratamentul antibiotic şi cu unele 
proceduri de drenaj articular. 


B. Atacul de gută. Durerea severă de la nivelul gleznei, 
însoţită de tumefiere, roșeață, căldură locală, sensibilitate şi 
febră, poate fi produsă de o artrită indusă de depuneri de 
cristale. În cazul gutei, pot exista antecedente de podagră 
sau de artrită a articulației genunchiului. Lichidul sinovial 
conţine un număr crescut de leucocite polimorfonucleare şi 
de cristale de urat monosodic intra şi extracelular. Nivelul 
seric al acidului uric poate fi crescut sau, mai rar, în limite normale. 


C, Atacul de pseudogută. Această afecțiune poate 
determina o artrită a gleznei care este, din punct de vedere 
clinic, imposibil de diferențiat de gută. Lichidul sinovial 
conţine cristale de pirofosfat de calciu dihidrat, situate intra 
şi extracelular, precum şi un număr crescut de leucocite 
polimorfonucleare. Pe radiografiile simple ale articulaţiilor 
gleznelor, genunchilor, pumnilor sau umerilor se poate 
observa condrocalcinoză. 


D. Poliartrita reumatoidă. De-a lungul unei perioade de 
cîteva săptămîni apar durere la nivelul gleznei, tumefacție 
şi sensibilitate la palpare, fără eritem cutanat sau căldură 
locală. Factorul reumatoid seric poate fi prezent, iar 
numărul celulelor din lichidul sinovial sugerează inflamație 
(2.000-50.000 celule/mm?). Analiza lichidului sinovial 
poate releva o predominanţă a polimorfonuclearelor şi 

rezultate slabe ale testului cheagului de mucină. Nivelurile 
C3 şi C4 în lichidul sinovial sînt scăzute, iar nivelul 
glucozei poate fi uşor scăzut sau normal. Rezultatele 
culturilor sînt negative. Cu timpul, redoarea matinală, 
afectarea articulară simetrică, artrita degetelor şi a pumnu- 
lui, afectarea a trei sau mai multe spații articulare, prezența 
de noduli subcutanați, precum şi semnele radiologice de 
eroziuni juxtaarticulare şi de osteopenie pot apărea la 
nivelul degetelor, miinilor și încheieturilor miinilor. 


E. Distrofia simpatică reflexă. La o zi sau mai mult de la 
producerea unei leziuni relativ minore a extremității distale 
apare o durere severă şi persistentă, cu caracter de arsură, 
pulsatilă sau surdă, la nivelul gleznei şi/sau piciorului. 
Precoce în cursul evoluției bolii, tegumentul gambei şi al 
piciorului este cald şi edemaţiat; zone de eritem sînt 
prezente difuz sau doar la nivelul articulaţiilor. Se produce 
o intensificare a creşterii părului și a transpiraţiei. Tegumen- 
tul este sensibil, alodinia este prezentă. După 2-5 săptămîni, 
regiunea distală a membrului devine rece, palidă, 
marmorată şi cianotică. Mişcările în articulațiile gleznei şi 
piciorului sînt afectate de redoare şi durere, iar tegumentul 
edemațiat devine strălucitor și neted. Radiografia relevă 
osteopenie difuză și resorbția corticalei osului. Odată cu 
progresia bolii, articulațiile devin imobile şi nefuncționale. 
Unele cazuri nu se asociază cu traumatisme anterioare. 
Scintigrafia osoasă trifazică arată o creştere a captării 
periarticulare. Sensibilitatea acestui test este de 86-96%, 
iar specificitatea de 68-98%. Blocarea lanțului simpatic 
reprezintă metoda cea mai importantă de tratament a 
distrofiei simpatice reflexe a extremității inferioare. 


F. Artropatia hemofilicilor. Poate apărea o hemartroză acută, 
dureroasă. Glezna este cea de-a treia articulaţie, după genun- 
Chi şi cot, în ordinea frecvenţei de localizare a unei hemoragii 
intraarticulare. Simptomele cedează la imobilizarea pe atelă, 
aspirație articulară şi administrarea de factor VIII. 


G. Hemartroza acută. Se constată debutul acut, spontan 
al unei tumefieri, precum şi al unei dureri şi sensibilități la 
palpare la nivelul gleznei, ce afectează mersul. Aspirația 
articulației evacuează sînge. Cauza o reprezintă ruptura 
unei vene.subsinoviale sau a unui hemangiom sinovial. 
Nu există antecedente sau alte semne de coagulopatie. 


34. OSTEOPOROZA MIGRATORIE TRANZITORIE 


La nivelul articulației gleznei apare durere, tumefacţie și 
sensibilitate la palpare. Nu se constată edem ce lasă godeuri, 
căldură locală sau eritem, iar mobilitatea articulară este 
păstrată, în contrast cu ceea ce se întîmplă în distrofia 
simpatică reflexă. Simptomele de la nivelul gleznei dispar 
spontan, gradat, în 6-9 luni. În cursul următorilor 1-2 ani, 
poate apărea durere şi tumefacţie în altă zonă (picior sau 
genunchi). La scintigrafia osoasă se constată creșterea 
captării în regiunea gleznei şi există semne radiologice de 
osteoporoză difuză la toate oasele adiacente gleznei. 
Osteoporoza din distrofia simpatică reflexă este mai 

parcelară şi subcondrală. Simptomele pot fi ameliorate de 
administrarea de salicilați sau corticosteroizi. 


35. OSTEOCONDRITA DISECANTĂ A TALUSULUI 


Această afecțiune apare, de obicei, la copiii şcolari, 
adolescenţi și adulţii tineri. Durerea și tumefacția unilate- 
rală a gleznei sînt intensificate de mersul pe jos sau de 
jogging. Se poate constata limitarea mobilității gleznei. 


Poate apărea sensibilitate locală în porțiunea anterioară a. 


articulației gleznei, precum și la nivelul porțiunii antero- 
mediale a talusului, Radiografiile simple relevă o mică zonă 
de os parțial detașat, înconjurat de un lizereu radio- 
transparent. Astfel de leziuni sînt mai uşor vizualizate cu 
ajutorul unui examen CT sau RMN. Vindecarea se poate 
produce spontan dacă se evită ortostatismul prelungit sau 
poate fi necesară intervenția chirurgicală. În unele cazuri 
este necesară artroscopia pentru diagnostic şi tratament. 


36. ARTRITA GLEZNEI ASOCIATĂ CU 


POLIARTRITĂ ACUTĂ 


A. Artrita septică poliarticulară. Pînă la 15% din cazurile 
de sepsis articular pot afecta două sau mai multe articulații. 
Artrita cu N. gonorrhoeae se poate prezenta ca o 
monoartrită, sau ca o poliartrită migratorie asociată cu 
leziuni cutanate veziculo-pustuloase pe braţe şi pe 
membrele inferioare. S$. aureus, speciile streptococice şi 
bacteriile gram-negative pot şi ele produce poliartrite care 
afectează glezna. Răspund la tratamentul antibiotic. 


B. Reumatismul articular acut. Poate apărea febră, 
însoțită de transpiraţii, artrită migratorie, precum şi noduli 
“subeutanați. Articulațiile pot fi mărite de volum, roşii, calde, 
sensibile şi dureroase. Se constată un răspuns impresionant 
la tratamentul cu aspirină. Nivelurile serice de antistrepto- 
lizină O, antihialuronidază și antideoxiribonuclează B sînt 
crescute. În cursul bolii, titrul obținut la testul de hem- 
aglutinare cu Streptozim poate arăta o creştere. 


C, Artrita Lyme. Această afecțiune este urmarea 
expunerii la căpuşe în zonele endemice. La pînă la 80% 
dintre pacienţi apare o leziune cutanată inelară, 
eritematoasă, pe locul muşcăturii căpuşei. Această leziune 
poate fi pruriginoasă și se poate mări. În unele cazuri apar 
leziuni satelite inelare. În cursul primelor 4 luni de la 
expunere, pacientul manifestă o boală acută febrilă, cu 
mialgii, artralgii, cefalee, precum şi cu durere şi redoare 
de ceafă (meningită aseptică). Afectarea capacităţii de 
concentrare, deficitele de memorie şi o uşoară senzaţie 
de confuzie indică o componentă encefalitică a bolii acute. 
Tumefacţia şi durerea pot afecta unul sau ambii genunchi 
(76%) şi/sau gleznele (12%), coatele (20%) şi umerii 
(28%). Diagnosticul este susținut de depistarea anticorpi- 
lor față de Borrelia burgdorferi şi de răspunsul la 
tratamentul cu ceftriaxonă. 


D. Artrita din hepatita virală B. Această afecțiune virală 
poate determina apariția unui rash urticarian sau 

maculopapular şi a unei poliartrite migratorii sau 
palindromice care afectează gleznele în pînă la 25% din 
cazuri. Antigenul de suprafață al virusului hepatitei B 
(AgHB,) este prezent în ser, iar testele funcționale hepatice 
sînt adesea anormale. 


E. Artrita rubeolică. Infecția naturală sau vaccinul 
antirubeolic pot ambele produce durere şi redoare 
poliarticulară. O limfadenită occipitală dureroasă şi un rash 
macular slab colorat, roz, preced de obicei simptomele 
articulare, dar le pot şi urma. Gleznele sînt afectate în pînă 
la 40% din cazurile de artrită asociate rubeolei. 


F. Artrita asociată bolilor inflamatorii intestinale. 
Artrita apare mai probabil la pacienţii cu afectare colonică 
şi cu alte complicaţii. Tabolul clinic frecvent este sub forma 
unei poliartrite acute, cu articulaţii roşii, calde, mărite de 
volum, dureroase. Genunchii, gleznele, pumnii şi coatele 
sînt mai frecvent afectate decît articulațiile mici ale miinii 
şi degetelor. Artrita migratorie apare în pînă la 50% din 
cazuri. Numărul celulelor din lichidul sinovial atinge valori 
corespunzătoare unei inflamații, predominînd polimorfo- 
nuclearele. A fectarea articulară răspunde la tratamentul cu 
succes al bolii intestinale. 


G. Atacul de gută poliarticulară. Se constată febră și 
artrită acută simetrică sau asimetrică. Extremitățile inferi- 
oare sînt afectate cel mai frecvent. La nivelul articulaţiilor 
picioarelor, gleznelor, genunchilor, coatelor şi pumnului 
apare roşeață, căldură locală, tumefiere şi sensibilitate la 
palpare. Se pot produce bursite subdeltoide sau olecraniene. 
Bursita retrocalcaneană şi tendinita achileană sînt, de 
asemenea, frecvente şi pot fi confundate cu afectarea 
artritică a gleznei. 

Lichidul articular conţine cristale de urat monosodic, 
iar nivelul seric al acidului uric este crescut în cele mai 
multe cazuri. Există, de obicei, un răspuns impresionant 
la tratamentul cu colchicină sau indometacin. 


H. Boala depozitelor de pirofosfat de calciu. Această 
afecțiune se poate prezenta ca o poliartrită inflamatorie 
acută, cu dureri articulare, tumefiere şi sensibilitate la 
nivelul pumnilor, mîlinilor, şoldurilor, umerilor, coatelor 
şi gleznelor. Lichidul sinovial conţine leucocite polimorfo- 
nucleare în concentraţii de tip inflamator, precum şi cristale 
de pirofosfat de calciu dihidrat. Este posibilă prezența 
condrocalcinozei demonstrabile radiologic la nivelul 
genunchilor, gleznelor, pumnilor și umerilor. Puseele acute 
răspund la tratamentul cu colchicină sau indometacin. 


I. Sindromul Reiter. Această tulburare determină apariția 
unei artrite acute asimetrice la nivelul şoldurilor, genunchilor, 
gleznelor, umerilor şi articulaţiilor pumnilor. Afectarea 
articulară este acompaniată de conjunctivită sau iridociclită 
şi uretrită. În unele cazuri se constată prezența diareei. 
Sindromul Reiter este o formă de artrită reactivă şi poate urma 
unui episod de uretrită sau de infecție intestinală, produse de 
către specii de Shigel/a, Salmonella, Yersinia, Campylobacter 

sau Clostridium difficile. Manifestările cutaneomucoase 
includ ulceraţiile orale, balanita circinată, precum şi leziunile 
psoriaziforme ale tălpilor (keratoderma blennorrhagicum). 
Durerea la nivelul călcîiului poate reflecta o tendinită 
achileană în zona de inserție a tendonului pe calcaneu. 


J. Poliartrita reumatoidă. Pînă la 15% dintre cazuri se 
pot prezenta cu o poliartrită acută cu afectarea gleznei așa 
cum a fost descrisă mai sus. 


37. OSTEOMIELITA ACUTĂ 


Febra, frisoanele, mărirea de volum a articulației gleznei, 
durerea și sensibilitatea la palpare pot sugera o artrită acută 
sau o osteomielită a tibiei. Pentru confirmarea infecției 
osoase examenul RMN sau scintigrafia osoasă sînt mai 
sensibile decit radiografiile simple. Această tulburare apare, 
de obicei, la sugari şi la copii, fiind rară la adulți în lipsa 
unui traumatism local semnificativ (respectiv, fractură 
deschisă). Înaintea inițierii tratamentului antibiotic este 
necesară biopsia osoasă pentru identificarea organismului 
responsabil. Cazurile descoperite precoce răspund bine la 
tratamentul parenteral cu antibiotice. 


Durerea cu localizare pe fața laterală a gleznei 


38. LEZIUNILE LIGAMENTELOR COLATERALE 


LATERAL (LIGAMENTUL TALOFIBULAR 
ANTERIOR, LIGAMENTUL 
CALCANEOFIBULAR ȘI LIGAMENTUL 
TALOFIBULAR POSTERIOR) 


Majoritatea întinderilor ligamentelor gleznei afectează 
regiunea laterală a acesteia. Pînă la 97% dintre rupturile 
ligamentare ce conduc la instabilitate afectează ligamentul 
talofibular anterior (LTFA). Pînă la 25% dintre leziunile 
LTFA se asociază cu elongaţia ligamentului calcaneofibular 
(LCF, ligamentul mijlociu) iar 10% afectează ligamentul 
tibiofibular anterior. 

În elongaţia LTFA se exercită o forță de adducție asupra 
unei glezne aflate în flexie plantară. Apare o durere bruscă, 
ascuţită, de-a lungul zonei anterolaterale a articulației, 
precum şi o zonă de sensibilitate bine localizată la nivelul 

“LTFA (anterior şi uşor inferior faţă de maleola laterală). În 
cîteva minute apare o tumefiere locală, iar în unele cazuri 
este evidentă o echimoză în primele 12-24 de ore, situată 
de-a lungul părţii laterale a călcîiului şi piciorului. Sprijinul 
pe membrul respectiv intensifică durerea. 

Unii pacienţi cu leziuni anterioare îşi pot adduce glezna 
fără să simtă vreo durere timp de 1-2 zile. Reacţia 
inflamatorie rezultată în cursul acestei perioade latente 
conduce la apariția aparent spontană a durerii şi a 
sensibilităţii localizate pe faţa laterală a gleznei şi a unei 
tumefieri locale sau difuze a gleznei (40% din cazuri). 
Aceşti pacienți precum şi medicii ce-i tratează, în absența 
unui istoric de leziune, pot considera durerea ca fiind 
datorată artritei. Cele mai multe rupturi ale ligamentelor 
talofibulare sînt parțiale şi nu duc la instabilitatea gleznei. 

Testarea rupturii. ligamentare cu instabilitate asociată 
necesită anestezie locală (injectarea de. lidocaină sau 
bupivacaină în locul dureros) sau anestezie generală. 
Gradul de instabilitate anterioară poate fi evaluat de testul 
„„sertarului anterior“. În acest test, pacientul stă în decubit 
dorsal, cu şoldul şi genunchiul flectate (genunchiul flectat 
la 45%). Una din miinile medicului împinge călcîiul înainte, 
iar mîna cealaltă exercită o presiune de stabilizare pe tibia 
inferioară. Dacă testul este pozitiv, se constată mişcarea în 
articulaţia gleznei, vizibilă pe radiografia laterală, a 
talusului spre anterior cu mai mult de 8 mm, ceea ce este 
diagnostic pentru ruptura de LTFA. Aspectul de deplasare 
spre anterior este, de asemenea, comparat cu aspectul 
gleznei normale.  , 

Creşterea mişcării de inversie a călcîiului pe partea 
afectată este, de asemenea, demonstrabilă. Pacientul stă în 
decubit ventral, cu gleznele situate dincolo de marginea 
patului de consultați. Supinaţia pasivă a călcîiului se face 
în ambele extremități şi se compară gradul de deplasare în 
glezna lezată, fața de cea normală. Rezultatele acestui test 
sînt mai frecvent pozitive atunci cînd LCF este de asemenea 
rupt. 

De regulă, nu se constată sensibilitate la palpare la nivelul 
maleolei laterale. În pînă la 5% din cazuri se poate produce 
o fractură osteocondrală a domului talar, dînd naștere unor 
dureri persistente ale gleznei. Se efectuează radiografii 
simple ale gleznei, în incidență anteroposterioară şi laterală 
pentru excluderea unei smulgeri sau a unei fracturi 
transverse a domului talar sau a fibulei. 

Radiografiile de stress sînt practicate pentru a se 
determina gradul de ruptură a ligamentului şi gradul 
instabilității potenţiale a gleznei. Imaginile antero- 
posterioare de stress sînt luate cu glezna la 15" rotaţie 
internă. Se efectuează inversia pasivă a călcîiului la ambele 
membre inferioare şi se măsoară şi compară gradul de 
înclinaţie al talusului (respectiv unghiul obținut prin 
intersecţia liniilor trasate de-a lungul plafonului tibial și 
de-a lungul domului talar, pe o radiografie efectuată în 
incidență anteroposterioră). Înclinația talusului poate 
ajunge pînă la 25* în cazul unei glezne normale, la care nu 
există un istoric de leziune. Ea este sub 5* la 98% dintre 
gleznele normale. Sînt posibile variaţii de la gleznă la 
gleznă la același individ. Unii autori consideră că o 
înclinație talară cu valoare dublă față de normal sau de 
peste 9 este semn de ruptură a ligamentului lateral. Ruperea 
ligamentului talofibular anterior poate determina creșterea 
înclinaţiei talusului în poziţia de flexie plantară, nu însă şi 
în poziția neutră a gleznei. Dacă sînt rupte atât ligamentul 
talofibular cît şi LCF, înclinația talară creşte în ambele 
poziţii ale gleznei, însă mai mult în flexia plantară. 

Testul de inversie la streşs are o acuratețe de 68% dacă 
se foloseşte anestezia locală şi de 92% dacă se folosește 


- anestezia generală. 


Radiografiile de stress efectuate în incidență laterală 
prezintă testul „sertarului anterior“ din punct de vedere 
radiologic. Se măsoară distanța de la domul talar la 

“porțiunea posterioară a suprafeţei articulare tibiale. O 
distanță care depăşeşte 5 mm este considerată anormală. 
Radiografiile de stress efectuate în incidență laterală sînt 
luate cu pacientul în decubit dorsal, avînd genunchiul 
flectat la 30. Înainte de obținerea filmului, se aplică pe 
tibia anterioară o sarcină statică de 4 kg timp de 2 min. 
(Acest test este o versiune a testului „,sertarului anterior“ 
descris mai sus). Nici testul inversiei, nici testul „sertarului 
anterior“ nu pot distinge cu acuratețe ruptura ligamentară 
unică de cea dublă. Rupturile izolate de LCF sînt rare. În 
cazul rupturii LTFA, artrografia va arăta prezența 
extraarticulară a substanței de contrast, anterior de maleola 
laterală, iar în cazul rupturii LCF, se va observa prezența 
substanței de contrast în teaca tendonului peronier. Pentru 
diagnosticarea rupturilor ligamentare, artrografia este 
superioară testelor de inversie sau a „sertarului anterior“ 
(acuratețe de 98%). 


39. AFECŢIUNI CARE MIMEAZĂ ELONGAŢIA 


LIGAMENTULUI TALOFIBULAR ANTERIOR 


A. Elongația ligamentului tibiofibular anterior. În zona 


acestui ligament apare durere, sensibilitate la palpare și' 


tumefiere. Extinderea leziunii la ligamentele sindesmotice 
poate fi stabilită utilizînd filmele radiologice obţinute în 
poziția de rotație externă de stress a ambelor glezne. 

Leziunile prin abducţie sau abducție-rotație externă, în 
care toate ligamente sindesmotice sînt rupte, se asociază 
de obicei cu o separare tibiofibulară vizibilă pe radiografiile 
de rutină. Diastaza se produce atunci cînd spațiul 
transparent dintre cortexul medial al fibulei şi marginea 
posterioară a șanțului peronier depăşeşte 5,5 mm măsurați 
pe o imagine anteroposterioară a gleznei. 


B. Fracturile maleolei laterale (fibulară). Durerea, 
sensibilitatea la palpare şi tumefierea apar la nivelul 
suprafeței fibulei, iar LTFA nu este sensibil. Radiografiile 
simple vor stabili diagnosticul. 


C. Fracturile apofizei laterale a talusului. La nivelul 
părţii laterale. a gleznei apare durere, tumefacţie şi 
sensibilitate la palpare, La nivelul apofizei laterale a 
talusului, uşor anterior şi inferior de vîrful maleolei laterale, 
apare o zonă punctiformă de sensibilitate. 

Fractura procesului lateral este clar vizualizată pe o 
incidență talară a gleznei. Determinarea atentă şi clară a 
gradului de întindere a fracturii poate fi făcută cu ajutorul 
examenului CT. Întârzierea diagnosticului şi a tratamentului 
pot duce la instalarea unei dureri persistente a gleznei 
datorită nevindecării normale a fracturii şi datorită artritei 
posttraumatice a articulației subtalare. Această fractură se 
produce, de regulă, cînd piciorul este în dorsiflexie şi 
inversat. 


D. Fracturile tuberculului lateral al apofizei posterioare 
a talusului. Aceste fracturi se pot produce după inversia 
gleznei, atunci cînd ligamentul talofibular posterior smulge 
tuberculul lateral al apofizei posterioare a talusului, sau 
după compresia tuberculului lateral, în timp ce glezna se 

află într-o poziție equin exagerată. Pacientul se prezintă 
ca şi cum ar avea o entorsă de gleznă, cu sensibilitate şi 
durere în zona posterolaterală a gleznei. Mişcările efectuate 
în articulaţia gleznei şi în cea subtalară produc durere. 
Flexia activă a halucelui poate fi, de asemenea, dureroasă, 
avînd în vedere că flexorul lung al halucelui se contractă 
în vecinătatea zonei de fractură. Fractura este evidenţiată 
pe o radiografie în incidenţă laterală. În unele cazuri, poate 
să nu fie posibilă confirmarea radiologică, în acest caz 
putînd fiutil examen CT. Eşecul în stabilirea diagnosticului 
poate avea ca rezultat persistenţa durerii, datorită vindecării 
anormale a fracturii sau artritei posttraumatice. 


E. Peritendinita peronieră. Cauzele principale ale 
peritendinitei peroniere sînt traumatismele, incluzînd 
fracturile maleolei laterale, leziunile prin inversie ale 
gleznei, traumatismul direct asupra tuberculului peronier 
şi fracturile calcaneene, singure sau asociate cu lovirea 
calcaneofibulară a tecii tendonului peronier. 

Se constată un debut gradat al durerii şi edemului sub 
maleola laterală, cu o zonă punctiformă de sensibilitate a 
tendonului peronier, la nivelul retinaculului peronier 
inferior. Flexia şi inversia pasivă plantară, precum şi eversia 
activă contra unei rezistențe intensifică durerea.. Mersul 
desculț sau pe un teren accidentat pot, de asemenea, 
accentua simptomele. Zona punctiformă de sensibilitate 
este prezentă la nivelul unuia sau ambelor tendoane 
peroniere, iar mişcarea în articulaţia subtalară este 
diminuată. Durerea poate fi eliminată, pentru scurte 
perioade de timp, prin injectarea de lidocaină în teaca 
tendonului. Tenografia peronieră de contrast demonstrează, 
de obicei, prezența unui bloc sau a unei constricții a tecii 
tendonului la nivelul retinaculului peronier inferior. 


F. Luxaţia traumatică a tendonului peronier. Luxaţia 
anterioară a tendonului peronier din şanţul retromaleolar 
apare cel mai frecvent ca un apanaj al sportivilor. Sporturile 
asociate cu apariţia acestei tulburări includ schiul, patinajul 
pe gheață, fotbalul, baschetul şi fotbalul american. 

Această leziune rezultă, de obicei, în urma dorsiflexiei 
pasive forţate a piciorului aflat în inversie, asociată cu 
contracția reflexă puternică a tendoanelor peroniere. Există 
un debut brusc al unei dureri în zona posterolaterală a 
gleznei, acompaniată de o senzație de pocnitură. Curînd 
apar tumefiere şi sensibilitate la palpare, posterior şi 
superior de vîrful maleolei laterale. 

Lezarea ligamentului talofibular posterior poate determina 
apariţia unor semne similare la inspecție şi palpare. 

Tentativa de dorsiflexie contra unei rezistențe, cu piciorul 
aflat în flexie plantară şi eversie, determină apariția durerii 
retromaleolare şi poate reproduce elongația tendonului. O 
leziune severă, cu fractură prin smulgere a maleolei laterale, 
confirmă elongația. Diagnosticul este dificil de pus dacă 
elongația nu este observată atunci cînd s-a produs sau dacă 


” nu poate fi reprodusă în cursul examenului fizic. În 


evaluarea elongației tendonului peronier poate fi utilizat 
examenul CT. 

G. Chistul sinovial. O leziune moderat dureroasă, chistică 
(0,5-1,5 cm) se poate constitui la nivelul regiunii laterale 
a gleznei, sub maleola laterală. Dimensiunile acestui chist 
pot diminua după o noapte de repaus în pat. Leziunea este 
moderat dureroasă sau chiar nedureroasă. Poate urma unei 
leziuni prin inversie a gleznei. 


H. Fracturile de stres ale fibulei. Pe o porțiune localizată a 
zonei posterolaterale a fibulei distale apare durere şi sensibi- 
litate la palpare. Un examen scintigrafic arată o zonă de 
captare localizată, rotundă sau fusiformă. Radiografiile 
simple sînt frecvent negative în prezența unei scintigrafii 
osoase pozitive, dar pot indica o linie de fractură fără 
deplasare. 


1. Elongația ligamentului calcaneofibular (izolată). La 
nivelul zonei laterale a gleznei, inferior de porțiunea medie 
a maleolei laterale, apare durere, sensibilitate la palpare şi 
tumefacție. Se constată prezența unui punct sensibil al 
ligamentului, la inserția lui pe fibulă, pe calcaneu sau în 
porțiunea intermediară. Rupturile izolate sînt puţin 
frecvente, iar entorsa acestui ligament acompaniază, de 
obicei, leziunile LTFA. 


Durerea cu localizare pe fața anterioară a 
gleznei 


40. PERITENDINITA EXTENSORILOR PICIORULUI 


4 


—_ 


ŞI DEGETELOR 


Durerea apare la nivelul feţei anterioare a gleznei. Pot fi 
prezente tumefacție, sensibilitate la palpare, precum și 
eritem sau crepitaţii cutanate. Durerea din regiunea 
anterioară a gleznei este intensificată de flexia plantară 
pasivă a gleznei (respectiv elongaţia tendonului inflamat), 
de mişcarea de extensie contra unei rezistenţe a degetelor 
TI-V (extensorul lung al degetelor) sau a halucelui (extenso- 
rul lung al halucelui), precum şi de dorsiflexia gleznei 
(tibialul anterior şi al treilea peronier). Pot fi afectate unul 
sau mai multe dintre tendoanele extensorilor degetelor şi 
piciorului. Determinarea de sensibilitate la palparea directă 
a fiecărui tendon în parte, în cursul unei mişcări active 
contra rezistență, poate fi utilă în punerea diagnosticului. 


: ELONGAȚIA LIGAMENTULUI CRURAL 


ÎNCRUCIȘAT 


Acest ligament crural este;principalul retinacul extensor al 
articulației gleznei. EI previne încordarea în arc a piciorului 
şi a tendoanelor extensoare ale degetelor, care traversează 
regiunea anterioară a gleznei, în cursul dorsiflexiei gleznei. 
Lezarea acestui ligament poate apărea în asociere cu 
traumatismul tendonului extensor. Acesta se poate rupe în 
cursul unei căderi de la înălțime sau poate suferi o contuzie 
directă în cursul unui meci de fotbal sau de fotbal american. 
Zona tarsală a piciorului se poate edemaţia, iar de-a lungul 
ligamentului (retinaculului) se constată sensibilitate la 
palpare. Extensia degetului contra unei rezistenţe va 


intensifica durerea, ca de altfel şi palparea locală a 
ligamentului. Repausul şi administrarea de antiinflamatorii 
nesteroidiene pot duce la rezoluție în 1-4 săptămîni. 


42, ELONGAȚIA LIGAMENTULUI TIBIOFIBULAR 


ANTERIOR 


Medial şi superior de maleola laterală apare durere, 
sensibilitate la palpare şi tumefacție. Lezarea izolată a 
acestui ligament poate duce la o separare parțială a diafizei, 
vizibilă doar pe o radiografie de stress, efectuată cu piciorul 
în rotație externă. 


43. FRACTURA MARGINII ANTERIOARE A 


SUPRAFEȚEI ARTICULARE TIBIALE DISTALE 


Această fractură urmează unei leziuni de tip pronaţie-dorsi- 
flexie. Lezarea tibialului anterior poate fi asociată cu o 
fractură a maleolei mediale sau cu ruptura ligamentului 
lateral intern. Se constată durere, sensibilitate la palpare şi 
tumefacţie în partea anterioară a gleznei, uneori şi 
echimoze. Radiografiile simple vor identifica fractura buzei 
anterioare a suprafeței articulare a tibiei. 


Durerea cu localizare pe fața medială a gleznei 
44. ELONGAȚIA LIGAMENTULUI DELTOID 


Leziunea ligamentului lateral intern apare în cazul exercită- 
rii unei forțe de abducţie sau de rotaţie externă. Rupturile 
parțiale ce afectează fibrele anterioare ale ligamentului sînt 
mai frecvente decît rupturile complete. Căderea în gol, cu 
piciorul aflat în abducție sau rotație externă poate leza acest 
ligament. Lezarea este urmată de durere în zona medială a 
gleznei, sensibilitate la palpare, echimoze şi edem. Ruptura 
ligamentului se poate asocia cu o fractură maleolară laterală 
şi/sau cu ruptura ligamentelor sindesmotice. Diagnosticul 
de ruptură de ligament lateral intern poate fi susținut de o 
radiografie simplă, în care lăţimea spațiului transparent 
dintre suprafața internă a maleolei mediale şi talus este 
mai mare de 4'mm (incidență talară). Rareori, sînt necesare, 
pentru confirmarea diagnosticului, radiografii de stress 
efectuate în poziția de abducție-rotație externă sau 
artrografia. 


45. FRACTURILE MALEOLEI MEDIALE 


O leziune izolată a maleolei mediale poate fi urmarea 
acţiunii unei forțe de abducție sau rotaţie externă aplicate 
piciorului şi gleznei aflate în pronaţie. În cursul primei ore 
post leziune se constată durere locală, tumefiere şi 
sensibilitate la palpare directă în zona liniei de fractură. În 
prima zi poate apărea tumefiere întinsă şi sensibilitate 
difuză la palpare. Diagnosticul este confirmat prin 
efectuarea unei radiografii simple. 


46. TENDINITA TIBIALĂ POSTERIOARĂ 


Apare durere pe faţa medială a treimii medii a piciorului, 
cu iradiere în maleola medială şi marginea posteromedială 

a tibiei distale. Mişcările efectuate din articulația gleznei 
în cursul activității intensifică durerea. Tendonul tibial 
posterior este sensibil, iar tumefierea poate fi suficient de 
mare pentru a oblitera concavitatea aflată normal posterior 
de maleola medială. Se pot palpa crepitaţii pe măsură ce 
tendonul se deplasează în cursul mişcării de Supinaţie a 
piciorului. 

Mişcarea de supinaţie a piciorului contra unei rezistențe 
sau pronația pasivă intensifică durerea. Sensibilitatea 
prezentă chiar la nivelul tendonului sugerează o tulburare 
legată de suprasolicitare. Dacă sensibilitatea şi durerea sînt 
mai proeminente în treimea medie a piciorului, trebuie luată 
în considerare o smulgere a osului navicular accesor sau a 
tendonului de pe os. 


47. FISURILE TIBIALE 


Prezența durerii și a sensibilităţii la nivelul marginii distale 
posteromediale a tibiei poate determina confuzia cu 
tendinita tibială posterioară. Se constată sensibilitate locală 
la nivelul marginii tibiale (fractură de stress) sau 
sensibilitate mai difuză la nivelul unei treimi sau mai mult 
a marginii tibiale distale posteromediale (periostită) sau la 
nivelul mușchiului şi fasciei adiacente marginii tibiale 
posteromediale (leziune musculotendinoasă de stress). 
Aceste tulburări pot fi diferențiate cu ajutorul elementelor 
descoperite la examenul clinic sau cu ajutorul unei 
scintigrafii osoase. Fractura de stress produce 0 imagine 
localizată, rotundă sau fusiformă, de 2-3 cm, de 
radiocaptare crescută; periostita determină apariţia unei 
benzi longitudinale de captare neregulată, ce se întinde 8 
cm sau mai mult de-a lungul marginii tibiale mediale, iar 
leziunile musculotendinoase de stress nu au ca rezultat o 
creştere a radiocaptării la nivelul tibiei. 


48. FRACTURILE SUSTENTACULUM TALI 


Această fractură poate fi rezultatul unei căderi pe călcîi, 
cu piciorul în inversie marcată. Este rar o leziune izolată. 
Durerea și sensibilitatea la palpare apar la nivelul zonei 
mediale a gleznei, călcîiului şi treimii posterioare a 
piciorului. Inversia pasivă a piciorului determină apariția 
durerii sub maleola medială. Această leziune este frecvent 
confundată cu o entorsă de gleznă. Precizarea diagnosticu- 
lui se face pe baza istoricului de leziune şi pe localizarea 
durerii şi sensibilităţii imediat sub maleola laterală. 
Hiperextensia pasivă a halucelui poate, de asemenea, 
intensifica durerea. Dacă se suspectează prezenţa acestei 
leziuni, este necesară efectuarea unei radiografii axiale a 
calcaneului. 


49. TENDINITA FLEXORULUI LUNG AL 


HALUCELUI ȘI A FLEXORULUI COMUN AL 
DEGETELOR 


Apare durere şi sensibilitate în zona medială a gleznei, 
posterior de maleola medială. Sprintul sau tentativa de 
săritură precipită durerea. Extensia pasivă sau flexia contra 

rezistență a degetului mic şi/sau halucelui intensifică 
durerea. Pot fi prezente edemul local şi sensibilitatea la 
palpare, la nivelul tendoanelor. Aceste tendoane sînt situate 
mai lateral (respectiv mai aproape de tendonul lui Achile) 
decît tendonul mușchiului tibial posterior. 


Durerea cu localizare pe faţa posterioară a 
gleznei 


50. TENDINITA ACHILEANĂ- 


Apare durere la nivelul tendonului lui Achile, de la inserția 
sa pe calcaneu pînă într-un punct aflat la 3-6 cm de inserţie. 
Durerea este intensificată de activitatea fizică, tendonul 
este sensibil și pot fi prezente crepitații osoase în timpul 
mişcării. Se constată creşterea în grosime a tendonului 
simptomatic față de cel de pe partea asimptomatică. 
Dorsiflexia poate fi limitată de la mai puţin de 25 pînă la 
45. Radiografiile pot releva calcificarea tendonului sau 
creşterea dimensiunilor tuberozității superioare a 
calcaneului. Afecțiunile sistemice care se pot asocia cu 
tendinita achileană includ poliartrita reumatoidă şi guta. 


51. BURSITA ACHILEANĂ SUBCUTANĂ 


Durerea locală, tumefierea şi sensibilitatea apar posterior 
de tendonul lui Achile, Se poate palpa o bursă fluctuentă, 
sensibilă. 


52. BURSITA RETROCALCANEANĂ 


Această bursă se formează între calcaneu şi tendonul lui 
Achile. Durerea, sensibilitatea la palpare şi tumefierea apar 
anterior şi de ambele părţi ale tendonului lui Achile, imediat 
proximal de inserția sa pe calcaneu. O uşoară picătură 
aplicată țesutului situat anterior de tendon declanşează 
durerea. Această afecțiune se poate asocia cu guta. 


53. RUPTURA PARȚIALĂ DE TENDON ACHILEAN 


La nivelul tendonului lui Achile poate debuta brusc o durere 
severă, însoțită de sensibilitate la palpare. În tendon poate 
fi palpat un nodul. 


54. RUPTURA COMPLETĂ DE TENDON 
ACHILEAN 


Acest tendon se rupe, de obicei, la 2-6 cm proximal de 
inserția sa pe calcaneu. O durere severă apărută la nivelul 
călcîiului posterior, gleznei şi moletului, precum și un sunet 
asemănător unei pocnituri semnalizează ruptura. În tendon 
se palpează un hiatus şi poate apărea tumefiere locală, 
însoțită de echimoze şi sensibilitate la palpare. Flexia 
plantară a piciorului este afectată datorită flascităţii, iar 
acest defect poate fi confirmat de testul Thompson 
(incapacitatea gleznei de a realiza flexia plantară, atunci 
cînd moletul este comprimat). Pacientul aflat în ortostatism 
are dificultăți la ridicarea călcîiului afectat. 

55. FRACTURA TUBEROZITĂȚII CALCANEENE 


Această fractură rară determină tulburări funcţionale 
similare celor apărute în urma rupturii de tendon achilean. 
Cauza obişnuită este smulgerea. Pacienţii vîrstnici sînt 
susceptibili de a face acest tip de leziune. Cazul obişnuit 
este o cădere de pe o suprafața curbă sau coborînd o treaptă. 
Fragmentul este smuls de o tracțiune bruscă a tendonului 
lui Achile. Apare durere în călcîiul posterior şi gleznă, 
sensibilitate la palpare, tumefiere şi echimoze. Statul pe 
vîrful degetelor poate fi afectat. O radiografie simplă 
efectuată în incidență laterală va confirma diagnosticul. 


Testul de ridicare a unui călcîi (respectiv ridicarea pe vîrfuri 
a unui membru inferior cu genunchiul aflat în extensie) 
poate fi, de asemenea, afectat în ruptura de tendon tibial 
posterior. 


Durerea bilaterală de la nivelul gambei şi 
gleznei 1 
Cauzele durerii bilaterale a gleznelor sînt enumerate în: 


Tabelul 46-1. Aceste afecțiuni pot determina durere uni 
sau bilaterală. 


CAPITOLUL 


4] 








DUREREA ACUTĂ A 


PICIORULUI 


L] LISTA DIAGNOSTICELOR 


POSIBILE 


DUREREA GENERALIZATĂ A 
PICIORULUI 
1. Traumatismele 
A. Leziunile prin strivire 
B. Sindromul de compartiment al 
piciorului 
C. Amputarea traumatică a piciorului 
2. Infecţiile 
A. Celulitele 
1. Celulitele datorate 
Staphylococcus aureus şi unele 
specii de streptococi 
2. Celulitele produse de 
Aeromonas hydrophila 
3. Celulitele produse de Vibrio 
vulnificus 
4. Celulitele din regiunea unei vene 
safene rezecate 
B. Fasciita necrotizantă 
„ C. Abcesele piciorului 
D. Osteomielita piciorului 
3. Artritele piciorului 
A. Artrita septică 
B. Poliartrita reumatoidă seropozitivă 
1. Durerea cu localizare în treimea 
anterioară a piciorului 
2. Durerea cu localizare în treimea 
medie a piciorului 
3. Durerea cu localizare în treimea 
posterioară a piciorului 
C. Spondilartropatiile seronegative 
1. Spondilita anchilozantă 
2. Sindromul Reiter 
3. Artrita psoriazică 


4. Artritele asociate bolilor 
inflamatorii intestinale 
D. Atacul de gută 
E. Atacul de pseudogută 
F. Reumatismul articular acut 
G. Lupusul eritematos sistemic 
H. Crizele dureroase din siclemie 
|. Artrita asociată hepatitei B 
J. Artrita asociată rubeolei 
4. Durerea de cauză vasculară 
A. Ocluzia arterială acută 
B. Durerea nocturnă de repaus 
C. Ulceraţia și gangrena 
1. Embolia colesterolemică 
2. Arterioseleroza obliterantă şi 
ischemia progresivă 
3. Vasculitele sistemice 
a. Poliarterita nodoasă 
b. Angeita alergică şi 
granulomatoasă (boala 
Churg-Strauss) 
c. Lupusul eritematos sistemic 
d. Poliartrita reumatoidă 
€. Vasculita prin hipersensibilizare 
f. Trombangeita obliterantă 
(boala Buerger) 
4. Eritromelalgia 
5. Phlegmasia cerulea dolens 
(gangrena venoasă a 
membrului inferior) 


5. Distrofia simpatică reflexă 
6. Crampele musculare 
7. Polineuropatia periferică 


A. Endocrină 

1. Polineuropatia diabetică 


a, Polineuropatia senzitivă acută 


b. Polineuropatia senzitivo- 
motorie subacută sau 
cronică 

c. Mononevrita multiplex 

2. Polineuropatia din hipotiroidie 
B. Toxică 

1. Polineuropatia alcoolică 

2. Intoxicația cu metale grele 

a. Arsenic 

b. Mercur 

c. Taliu 

3. Medicamentoasă 

a. Disulfiram 

b. Izoniazidă 

c. Hidralazină 

d. Alte medicamente (Tabelul 
47-3) 

4. Substanțe chimice (Tabelul 47-4) 
C. Bolile sistemice 
1. Carcinoamele 

a. Polineuropatia senzitivă 
subacută 

b. Polineuropatia senzitivo-motorie 

2. Leucemia acută 
3, Leucemia cronică 
4. Limfoamele 

5. Mielomul 

a. Litic 

b. Osteosclerotic 

c. Sindromul POEMS 

6. Macroglobulinemia Waldenstrăm 
7. Crioglobulinemia 

8. Amiloidoza primară ” 

9. Bolile țesutului conjunctiv 

a. Poliarterita nodoasă 

b. Alte boli de colagen 
(poliartrita reumatoidă, 
lupusul eritematos sistemic 
şi boala Churg-Strauss) 


10. Insuficienţa renală (neuropatia . 


uremică) 
11. SIDA (polineuropatia distală 
simetrică) 
12. Sarcoidoza 
D. Ereditare 
1. Boala Fabry 
2. Porfiria acută intermitentă 
8. Sindroamele de compresie nervoasă şi 
radiculară 
A. Sindromul de tunel tarsian 
B. Compresia mecanică a nervului 
peronier superficial 
C. Compresia mecanică a nervului 
peronier profund 


D. Compresia mecanică a nervului 
sural 
E. Compresia rădăcinilor LS şi Sl 
9. Leziunile a frigore 
A. Degerăturile 
1.De gradul | 
2.De gradul II 
3.De gradul III 
B. Piciorul de tranșee 
C. Piciorul de imersie 
D. Degerăturile benigne (eritemul 
pernio) 
10. Muşcăturile 
A. Muşcăturile de om 
B. Muşcăturile de cîine 
C. Muşcăturile de pisică 
D. Muşcăturile de şerpi veninoși 
E. Muşcăturile de păianjen 
F. Înțepăturile ariciului de mare 
G. Înţepăturile peştilor veninoşi 
11. Afecţiunile dermatologice 
A. Pustuloza palmoplantară, cu sau 
fără psoriazis 
B. Eczema dishidrozică 
C. Pustulele bacteriene ale mi:inilor şi 
picioarelor 
D. Acrodermatita continuă 
E. Dermoepidermita microbiană 
eczematoasă 
F. Boala mînă-picior-gură 
G. Herpesul zoster 
H. Tinea pedis veziculară 
1. Dermatita atopică 
J]. Dermatita de contact (dermatita de 
pantof) 
K. Deficitul de vitamine B 
L. Erupţiile medicamentoase fixe 
M.Lichenul plan eroziv 
DUREREA ÎN TREIMEA 
ANTERIOARĂ A PICIORULUI 
12. Metatarsalgia articulaţiilor MTF 2-4 
(suprasolicitarea capetelor 
metatarsienelor) 
A. Pantofii cu toc înalt 
B. Piciorul equin 
C. Piciorul arcuit 
D. Sindromul de insuficiență a primei 
articulaţii MTF (sindromul Morton) 
1. Boala Deutschlander 
2. Insuficiența cronică a primei 
linii articulare 
E. Sindromul de suprasolicitare a 
articulației MTF centrale 
13. Boala Freiberg 
14. Sindromul celui de-al doilea spațiu 
interosos metatarsian 

15. Neurinomul Morton (neurinomul 
plantar interdigital) 
16. Sinovita idiopatică a celei de-a doua 
articulații metatarsofalangiene 
17. Artrita inflamatorie a articulaţiilor 
metatarsofalangiene 
18. Insuficiența arterială 
19. Fracturile traumatice ale 
metatarsienelor 
20. Entorsa treimii anterioare a piciorului 
21. Bursitele (submetatarsiene şi 
interdigitale) 
22. Chisturile submetatarsiene 
23. Traumatismele autoinduse 
DUREREA CU LOCALIZARE ÎN 
HALUCE ȘI ÎN TREIMEA ANTERO- 
MEDIALĂ A PICIORULUI 
24. Traumatismele 
A. Leziunile primei articulaţii 
metatarsofalangiene 
1. Entorsa 
2. Luxaţia 
3. Fractura oaselor sesamoide 
B. Fractura halucelui 
C. Luxaţia articulației interfălangiene 
D. Hematomul subunghial 
E, Leziunile prin strivirea falangei 
distale a degetului (traumatismul 
țesuturilor moi) 
25. Leziunile cutanate plantare 
A. Calusurile 
B. Verucile plantare 
C. Durioamele (clavusuri) 
26. Leziunile unghiale ale halucelui 
"A. Unghia încarnată 
B. Unghia încarnată infectată 
C. Melanomul subunghial 
D. Tumora glomică subunghială 
E. Alte tumori subunghiale 
F. Paronichia 
G. Infecția pulpei 
H. Vezicula infectată 
27. Hallux valgus 
28. Montul halucelui 
29. Hallux limitus sau rigidus 
30. Afecţiuni ale oaselor sesamoide ale 
halucelui 
31. Artrita primei articulaţii 
metatarsofalangiene 
A. Artrita şi osteomielita septică 
B. Podagra 
32. Neurinomul Joplin 
33. Gangrena sau ulcerația halucelui 
34. Durerea radiculară (rădăcina L5) 
35. Ulceraţia și bursita produse de caputa 
pantofului 


36. Sindromul de suprasolicitare a primei 
articulații MTF 
37. Tendinita calcifiantă a tendonului 
flexorului halucelui 
DUREREA DEGETULUI MIC 
38. Clavusul dur 
39. Clavusul moale 
40. Heloma verruca (veruci în mozaic) 
41. Clavusul terminal 
42. Deformarea „în ciocan“ a degetului 
43. Deformarea „în cocoş de pușcă“ a 
degetului 
44. Clavusul periunghial al degetului mic 
45. Ulceraţiile degetelor 
A. Ischemice 
B. Neuropatice 
46. Tofii 
47. Artrita degetelor mici 
48. Tinea pedis 
49. Candidoza 
50. Durerea și inflamația feţei dorsale ale 
articulației interfalangiene 
51. Traumatismele (contuzii și fracturi) 
52. „Montul croitorului“ (montul celui 
de-al cincilea deget) 
53. Boala și fenomenul Raynaud 
54. Nodulii Osler 
55. Tumorile subunghiale 
A. Tumora glomică 
B. Osteomul osteoid 
C. Veruca subunghială 
DUREREA CU LOCALIZARE ÎN 
TREIMEA MEDIE A PICIORULUI 
56. Entorsa boltei plantare 
57. Traumatismele 
A. Articulațiile tarsometatarsiene 
1. Entorsele 
2. Luxaţiile sau fracturile-luxaţii 
B. Regiunea mediotarsienă (articulaţia 
Chopart sau articulația tarsiană 
transversă) 
1. Leziunile mediale 
2. Leziunile longitudinale 
3. Leziunile laterale 
4. Leziunile plantare 
5. Leziunile prin strivire 
C. Fractura osului navicular 
1. Fracturile traumatice 
2. Fracturile de stress 
D. Fractura bazei metatarsianului V 
1. Fracturile prin avulsie 
2. Fracturile diafizare (fracturile 
Jones adevărate) 
58. Necroza aseptică a osului navicular 
59. Tendinitele 
A. Tendinita flexorului lung al halucelui 

B. Tendinita peronieră B. Tumora glomică 
60. Fractura osteocondrală subtalară C. Fractura de stres a calcaneului 
61. Miozita sau entorsa interosoasă D. Sindromul de călcîi dureros prin 
62. Fractura de stres;a unuia sau mai suprasolicitare (fasciita plantară) 
multor oase metatarsiene sau tarsiene E. Ruptura fasciei plantare 
63. Osteomielita cu Pseudomonas F. Sindromul de călcîi dureros asociat 
64. Piciorul plat dobîndit = cu bolile sistemice 
A. Ruptura tendonului tibial posterior G. Neuropatia prin compresia 
B. Insuficienţa ligamentară sau osoasă mecanică a primei ramuri a 
65. Artroza nervului plantar lateral 
A. Primei articulații H. Fasciita plantară adevărată 
metatarsocuneiforme 1. Tendinita flexorilor 
B. Articulaţiei cuboidometatarsiene 1. Tendinita flexorului lung al 
66. Durerea fasciei plantare halucelui 
A. Fasciita plantară 2. Tendinita flexorului lung al 
B. Sindromul de călcîi dureros degetelor 
67. Abcesele plantare 73. Durerea regiunii posterioare a treimii 
DUREREA CU LOCALIZARE PE posterioare a piciorului 
FAȚA DORSALĂ A PICIORULUI A. Bursita achileană superficială 
68. Tendinitele B. Bursita retrocalcanee 
A. Mușchiului extensor lung al C. Sindromul Haglund 
halucelui D. Tendinita achileană 
B. Muşchiului extensor lung al E. Ruptura tendonului lui Achile 
degetelor F. Periostita şi osteita calcaneană 
C. Muşchiului tibial anterior G. Osteomielita calcaneană 
69. Leziunea ligamentului încrucişat crural H. Fractura tuberozității postero- 
70. Alte cauze (Tabelul 47-6) 'superioare calcaneene 
DUREREA CU LOCALIZARE ÎN 74. Durerea regiunii mediale a treimii 
TREIMEA POSTERIOARĂ A posterioare a piciorului 
PICIORULUI A. Tendinita tibială posterioară 
71. Durerea generalizată a treimii B. Tendinita flexorului lung al halucelui 
posterioare a piciorului C. Sindromul de tunel tarsian 
A. Fracturile calcaneene D. Fracturile apofizei mediale a 
1. Intraarticulare calcaneului sau a sustentaculum 
2. Extraarticulare tali 
a. Fractura apofizei mediale a E. Neurodinia ramurii calcaneene 
calcaneului 75. Durerea regiunii laterale a treimii 
b. Fractura regiunii superioare a posterioare a piciorului 
tuberozităţii calcaneene A. Entorsa mușchiului peronier 
c. Fractura sustentaculum tali B. Tendinita peronieră 
B. Necroza ischemică a călcîiului C. Luxaţia laterală a gleznei 
72. Durerea feţei plantare a treimii D. Fractura procesului lateral al 
posterioare a piciorului talusului 
A. Afecţiunile stratului adipos E. Fractura osteocondrală a domului 
1. Atrofia talar 
2. Inflamaţia F. Compresia nervului sural 
3. Separarea stratului adipos de G. Fractura de stress a maleolei laterale 
calcaneu DUREREA BILATERALĂ A 


4. Papulele piezogenice PICIORULUI (Tabelul 47-7) 

Durerea generalizată a piciorului 


Leziunile prin strivire de la nivelul piciorului se pot însoți de 
avulsia țesuturilor moi datorită forțelor de forfecare (de 
exemplu, 0 roată care trece peste picior); pot lovi şi leza 
țesuturile moi (de exemplu, impactul scurt al unui obiect care 
cade); sau pot comprima țesuturile moi, strivi osul, producînd 
un efect de explozie în regiunea distală a treimii anterioare a 
piciorului (de exemplu, leziunea produsă de o forță statică 
care țintuieşte piciorul de o suprafață). Leziunile vasculare și 
nervoase asociate cu traumatismele prin strivire sînt frecvent 
importante și reprezintă factori hotărtori pentru prognostic. 

Sindromul de compartiment al piciorului este rezultatul unei 
leziuni prin strivire sau al unui traumatism mai puţin sever 
(de exemplu, o fractură de calcaneu complicată cu un hematom 
plantar subfascial). Durerea progresiv severă şi persistentă a 
piciorului, uneori prea intensă comparativ cu severitatea trau- 
matismului care a provocat-o, reprezintă un indiciu important 
pentru un posibil sindrom de compartiment al piciorului. Picio- 
rul este mărit de volum, iar compartimentele afectate (medial, 
lateral, central sau interosos) sînt în tensiune şi sensibile. Orice 
mișcare activă sau pasivă (de exemplu, extensia degetului) 
exacerbează durerea. Parestezia distală, hipoestezia' și/sau 
anestezia piciorului și degetelor sînt indicii importante pentru 
diagnostic. Presiunea intracompartimentală depăşeşte 30mmHg, 
iar ameliorarea se obține printr-o fasciotomie decompresivă 
şi prin evacuarea oricărui hematom mare subfascial. 

Amputarea traumatică a piciorului este rezultatul 
accidentărilor cu maşina de tuns iarba, al exploziilor minelor 
de cîmp sau al altor tipuri de explozii, al acțiunii rafalei unei 
puști de vînătoare trase de aproape sau a mutilării severe a 
piciorului în accidente industriale sau auto. 

Celulita piciorului produce durere, eritem, edem, 
sensibilitate locală şi, uneori, limfangită ascendentă. Se pot 
asocia febră, frisoane și transpirații. Marginea eritematoasă 
se extinde, are o formă neregulată şi nu este proieminentă. 
Pot apărea bule sau abcese superficiale localizate central. Cele 
mai multe cazuri sînt produse de către streprococi sau 
stafilococi. Infecția cu Aeromonas hydrophila se întîlneşte 
după lezarea piciorului aflat într-un mediu acvatic cu'apă dulce. 
Se poate manifesta prin celulită severă, fasceită şi mionecroză. 
Celulita buloasă și necrotizantă a piciorului poate urma după 
o leziune obținută într-un mediu cu apă sărată sau după 
contaminarea rănii cu Vibrio vulnificus. Celulita severă se 
complică cu septicemie. La nivelul venei safene apare, uneori, 
la locul de recoltare o formă severă de celulită recurentă. 

Fasceita necrotizantă complică traumatismele acute. 
Debutează ca o celulită, apoi se dezvoltă necroza cutanată, 
apar crepitaţiile, se formează bule şi se dezvoltă anestezia 
cutanată, care este un semn de afectare tisulară profundă. 
Radiografia va demonstra prezența de gaz subcutanat. 
Simptomele sistemice sînt, uneori, severe. Diagnosticul este 
confirmat prin explorarea zonei infectate, cu debridarea 
țesutului necrotic subcutanat şi fascial şi excluderea 


mionecrozei. Această afecțiune este produsă de către bacterii 
anaerobe sau facultativ anaerobe (tipul 1) sau de către 
streptococii din grupul A asociați sau nu cu Staphylococcus 
aureus (tipul II). 

Un abces plantar afectează de obicei unul sau mai multe 
spații plantare ale compartimentului central al plantei. Se poate 
manifesta prin edem al plantei, durere, eritem, căldură și 
sensibilitate locală. Abcesul este vizualizat cu ajutorul studiilor 
RMN sau al unui examen radioizotopic. Se vindecă prin drenaj 
şi tratament antibiotic. 

Osteomielita piciorului determină durere locală, sensibili- 
tate, edemaţiere şi căldură la nivelul tegumentului supraiacent. 
Calcaneul și oasele metatarsiene sînt oasele cel mai frecvent 
afectate. Diagnosticul este confirmat prin RMN (această 
explorare avînd specificitate mai mare) şi susținut de examenul 
scintigrafic. Biopsia osoasă oferă un diagnostic specific şi 
stabileşte antibioticul activ pe germenii implicați. 

Artrita septică a piciorului este,frecvent, monoarticulară. 
La nivelul articulației afectate apare o durere surdă şi/sau 
pulsatilă, edem și eritem. La un adult tînăr, activ sexual, aceasta 
este manifestarea unei infecții gonococice diseminate. În cazul 
pacienților vîrstnici, cu afectare articulară preexistentă, 
imunosupresie şi/sau cu infecție adiacentă (de exemplu, 
osteomielita plantei) sau la distanță (infecţie cutanată sau de 
tract urinar) sînt cel mai frecvent izolați stafilococii şi bacteriile 
gram-negative. Examenul lichidului sinovial şi culturile 
efectuate din acesta vor stabili diagnosticul. Simptomele și 
semnele dispar odată cu drenajul şi/sau irigația intraarticulară 
şi cu tratamentul antibiotic parenteral. 

Poliartrita reumatoidă determină metatarsalgie şi 
tumefacție locală, datorită sinovitei articulației metatarso- 
falangiene (MTF) şi a deformărilor articulare secundare, cum 
ar fi degetul „în gheară“ sau „în cocoș de pușcă“, hallux valgus 
şi hallux rigidus. Se manifestă de asemenea artrita inter- 
falangiană (IF) a degetelor de la picioare. Artrita reumatoidă 
subtalară şi tenosinovita tendoanelor mușchilor peronier şi 
tibial posterior determină dureri la nivelul treimii posterioare 
a piciorului. Bursita retrocalcaneană este, uneori, responsabilă 
de durerea prezentă la nivelul regiunii posterioare a piciorului. 
Durerea la nivelul treimii medii a piciorului poate avea originea 
medial, în articulația talonaviculară. Afectarea piciorului 
reprezintă un factor major de limitare a deplasării, la un pacient 
cu poliartrită reumatoidă. Şi alte criterii necesare pentru 
diagnosticarea poliartritei reumatoide sînt prezente sau apar 
în următorii 2 ani. 

Spondiloartropatiile seronegative pot afecta şi piciorul. 
Spondilita anchilozantă determină o artrită erozivă a 
articulaţiilor MTF, IF, mediotarsiene şi/sau subtalare. Se 
manifestă tendinita achileană şi un sindrom de durere în călcîi, 
datorate entezitei la locul de inserţie al fasciei plantare pe 
tuberozitatea calcaneană medie. Spondilita anchilozantă se 
diagnostichează pe baza semnelor radiologice de sacroileită, 
a durerii lombare de tip inflamator, a limitării mişcărilor 
coloanei lombare sau a limitării mişcărilor de expansiune 
toracică. Antigenul HLA-B27 prezent se asociază cu spondilita 
anchilozanţă sau cu sindromul Reiter. 

Sindromul. Reiter (uvetrită, conjunctivită şi artrită) este 
manifest într-o formă completă sau incompletă (cînd sînt 
prezente doar două criterii). Apare afectarea asimetrică a 
articulaţiilor MTF şi IF. Există, eventual, dactilită la unul sau 
două degete („deget în cîrnăcior'*). La unii pacienți apar leziuni 
mucoase și cutanate. Modificările radiologice tardive sînt 
osteopenia, îngustarea spaţiilor articulare și eroziunile osoase 
marginale; Leziunile țesuturilor moi sînt reprezentate: de 
fasceita plantară și de tendinita achileană. 

Artrita psoriazică produce metatarsalgia şi dactilita unuia 
sau a mai multor degete, datorate tenosinovitei, periostitei şi 
artritei. Afectarea articulației interfalangiene distale (IFD) este 
frecventă şi, uneori, severă. Pot apărea fasceita plantară şi 
tendinita achileană. Diagnosticul este sugerat de prezența 
leziunilor cutanate şi unghiale psoriazice şi de o oligoartrită 
asimetrică cu afectare importantă a articulaţiilor IFD. 

O poliartrită migratorie şi/sau simultană. care: afectează 
articulațiile MTF şi IF ale membrelor inferioare, gleznele şi 
genunchii este, uneori, asociată cu o boală inflamatorie 
intestinală. Nu se produc modificări radiologice distructive, 
iar simptomele dispar după tratarea cu succes a bolii digestive. 

Atacul de gută. determină o durere acută, edem, eritem şi 
sensibilitate la nivelul primei articulații MTF, a feţei dorsale 
a piciorului şi a gleznei. Nivelul seric al acidului uric este 
crescut, iar lichidul sinovial conţine cristale de urat monosodic, 
precum şi. o concentraţie crescută de leucocite polimorfo- 
nucleare. O artrită similară a primei articulaţii MTF poate 
apărea în cadrul pseudogutei, psoriazisului, sindromului Reiter 
şi al sarcoidozei. Lichidul sinovial obținut în cazul revărsatelor 
articulare din pseudogută conţine cristale de pirofosfat de 
calciu dihidrat situate intra şi extracelular, precum și 0 
concentrație crescută de leucocite polimorfonucleare. 

Alte afecţiuni care implică articulațiile mici ale membrelor 
inferioare sînt reumatismul articular acut; lupusul eritematos 
sistemic, artrita asociată hepatitei B şi artrita asociată 
rubeolei. Crizele dureroase din siclemie sînt asociate cu dureri 
severe la nivelul extremităților inferioare ale membrelor 
inferioare şi la nivelul plantelor. Se observă tumefacția 
genunchilor şi edemul difuz al picioarelor, modificări care 
dispar spontan. În criza dureroasă din siclemie, alodinia 
extensivă şi hiperestezia cutanată sugerează prezența unei 
componente neuropatice. 

Ocluzia arterială acută determină paloare, durere, 
parestezii, pareze şi absenţa pulsului la nivelul plantei şi a 
regiunii distale a membrului inferior. Îndepărtarea trombului, 
în primele 4-8 ore, din artera poplitee sau din artera tibială 
are ca urmare dispariţia tuturor semnelor şi simptomelor. 
Durerea nocturnă de la nivelul degetelor 'sau piciorului, 
ameliorată de poziţia cu piciorul atîrnînd la marginea patului 
sau. de mers este datorată insuficienței arteriale. Pulsul la 
nivelul piciorului este diminuat sau absent, iar piciorul este 
rece și palid. 

Ulceraţia şi gangrena degetelor este rezultatul unui embol 
de colesterol, al unei ischemii progresive datorate unei 
arterioscleroze severe. sau. unei vasculite sistemice. 
Diagnosticul de embolie colesterolemică este.;sugerat de 


existența unui istoric recent de arteriografie, în scop diagnostic 
sau terapeutic, şi de rezultatele pozitive ale biopsiei tisulare. 
Arterioscleroza obliterantă apare la. pacienţii diabetici şi 
vârstnici. Pulsurile popliteal şi pedal sînt absente. O 
arteriogramă femurală va ajuta la stabilirea diagnosticului. 
Poliarterita nodoasă este o afecțiune sistemică care determină 
ulceraţii sau gangrenă la nivelul degetelor de la miini şi de la 
picioare. Pentru diagnosticarea acestei boli este necesară o 
angiogramă renală sau mezenterică care vizualizează 
anevrismele vaselor de calibru mic sau mediu şi/sau o biopsie 
tisulară. valorile serice crescute de C-ANCA (anticorp 
citoplasmic antineutrofilic) sau de P-ANCA pot fi asociate 
cu poliarterita nodoasă microscopică. 

Angeita'alergică şi granulomatoasă reprezintă alte cauze 
de gangrenă şi ulceraţie la nivelul degetelor de la miini și 
picioare. Astmul sever, infiltratele pulmonare și eozinofilia 
sînt însoţite de simptome sistemice și de o afectarea 
multisistemică (de exemplu, nervoasă, reumatismală sau 
cardiacă). 

Alte afecțiuni care sînt asociate cu o vasculită și care 
determină ulceraţii şi gangrene dureroase la nivelul degetelor 
de la mîini şi picioare sînt /upusul eritematos" sistemic, 
poliartrita reumatoidă, sindromul Sjogren, purpura Henoch- 
Schânlein, crioglobulinemia mixtă esențială: şi tumorile 
maligne limfoide şi reticuloendoteliale. 

Trombangeita obliterantă (boala Buerger) determină 
gangrenă şi ulceraţia degetelor, claudicaţie la nivelul 
membrului superior şi inferior, durere de repaus în degetele 
de la milini şi în picioare şi tromboflebită migratorie la adulții 
tineri fumători de sex masculin, în special din Asia și Europa 
de est. Pulsul arterelor distale este slab sau absent, iar pulsul 
proximal este, frecvent, prezent. O arteriografie efectuată la 
nivelul membrelor inferioare va demonstra leziuni arteriale 
segmentare netede, în şirag, situate distal, iar o biopsie a arterei 
afectate va confirma diagnosticul. 

Eritromelalgia este o afecțiune care determină atacuri de 
durere cu caracter de arsură sau pulsatilă la nivelul piciorului 
şi: degetelor, eritem. local, căldură și, uneori, tumefacție. 
Atacurile apar spontan sau sînt provocate de răcirea 
extremităților, de exerciţii fizice sau atîrnarea piciorului. 
Răcirea, ridicarea piciorului şi, în unele cazuri, administrarea 
de aspirină vor ameliora sau vor preveni episodul. 
Eritromelalgia primară poate fi ereditară sau secundară, dar 
fără ca o afecţiune subiacentă să poată fi evidențiată. 
Trombocitemia, policitemia vera și alte boli pot fi responsabile 
de eritromelalgia secundară. La pacienţii cu o disfuncție 
asociată a trombocitelor, aspirina administrată într-o singură 
doză previne atacurile timp de 3 sau 4 zile. Unele leziuni ale 
degetelor evoluează spre scăderea temperaturii locale, cu 
paloare şi gangrenă. Nu toate cazurile de eritromelalgie 
idiopatică şi secundară răspund la profilaxia cu aspirină. 

Phlegmasia cerulea dolens'se caracterizează prin durere şi 
tumefacția masivă a extremității distale a membrului inferior, 
scăderea temperaturii locale şi cianoză; precum şi prin 
gangrena unor degete şi a unei porţiuni din picior. În zona 
afectată de gangrena venoasă, se formează bule hemoragice. 

Distrofia simpatică reflexă este urmarea unui traumatism, 
a unei intervenții chirurgicale, sau debutează fără un eveniment 
precipitant. Durerea cu caracter de arsură, surdă sau pulsatilă 
care apare după un traumatism sau secundar intervenției 
chirurgicale este mai severă şi mai persistentă decît este de 
așteptat. Edemul, creşterea temperaturii, eritemul tegumentului 
supraiacent, hiperhidroza, durerea şi redoarea articulară, 
precum şi hiperestezia cutanată afectează tot piciorul sau doar 
o parte din el. În cîteva săptămîni, piciorul devine rece, iar 
edemul, mai persistent. Pielea este strălucitoare, iar alodinia, 
mai severă. Radiografia standard arată zone de osteoporoză 
localizată, iar o scintigrafie osoasă trifazică arată hipercaptare 
în zonele juxtaarticulare ale piciorului. Blocarea inervaţiei 
simpatice ameliorează durerea şi permite mobilizarea 
piciorului. Crampele musculare produc durere acută în bolta 
palatină, ameliorată de masaj sau mers pe jos. Crampe sînt 
benigne sau secundare unor afecțiuni musculare, neurologice 
sau unor tulburări electrolitice. 

Diabetul zaharat se poate complica cu o polineuropatie 
senzitivă simetrică acută, cu dureri cu caracter de arsură la 
nivelul degetelor și a feţei plantare a piciorului, cu parestezii 
şi alodinie. Se pot suprapune dureri lancinante, ascuţite, 
junghiulare, în gambă și picior. Simptomele se accentuează 
noaptea şi după mersul pe jos sau după purtarea de greutăți şi 
se ameliorează prin repaus la pat. Această afecțiune se asociază 
cu scădere în greutate, cu astenie și cu controlul deficitar al 
glicemiei. Simptomatologia se ameliorează progresiv şi prin 
controlul nivelului glicemiei. La diabetici apare la nivelul 
membrelor inferioare și o neuropatie senzitivo-motorie 
subaculă, cu tonus muscular scăzut şi cu emaciere distală. 
Simptomele şi semnele senzitive (de exemplu, scăderea 
sensibilităţii superficiale şi profunde) sînt similare celor din 
polineuropatia senzitivă acută. Mononevrita multiplex 
provoacă dureri la nivelul extremității distale a membrului 
inferior şi piciorului, disestezii, deficite senzitive şi motorii 
în zonele de distribuţie a doi sau a mai multor nervi ai gambei 
(de exemplu, nervul tibial posterior sau nervul peronier 
superficial) şi, uneori, în ariile nervilor coapsei. Aceasta este 
determinată de diabetul zaharat. Hipotiroidismul se poate, de 
asemenea, manifesta prin durere distală şi modificări senzitive 
şi motorii la nivelul membrului inferior. Abuzul de alcool 
ocupă locul secund, după diabetul zaharat, în ceea ce priveşte 
cauzele durerii plantare de natură neuropatică, însoțite de 
parestezii, slăbiciune musculară și pierderea sensibilităţii. 
Intoxicaţiile cu metale grele precum arsenicul, mercurul sau 
thaliul determină dureri de tip neuropatic la nivelul miinii 
sau piciorului, parestezii, disestezii dureroase şi hipotonia 
musculaturii distale. Determinarea valorilor serice sau a 
excreţiei urinare a acestor metale va stabili diagnosticul. 

Medicamentele (disulfiram, izoniazidă, cisplatin, aur, 
metronidazol, vincristină) determină polineuropatii dureroase 
senzitive sau senzitivo-motorii. Similar, substanțele chimice 
industriale, precum acrilamida, carbonul disulfat şi n-hexanul 
produc o polineuropatie senzitivă sau senzitivo-motorie. 
Afecţiunile sistemice, cum ar fi carcinoamele, leucemia, 
limfoamele, mielomul, macroglobulinemia, crioglobulinemia 


şi amiloidoza, produc o polineuropatie dureroasă senzitivă şi 
senzitivo-motorie. Vasculitele, insuficiența renală, SIDA şi 
sarcoidoza sînt alte afecțiuni sistemice care determină 
polineuropatie. Durerea plantară şi paresteziile datorate 
insuficienței renale se ameliorează prin hemodializă sau după 
transplantul renal. Neuropatia asociată sarcoidozei răspunde 
la prednison, iar vasculita, la prednison și ciclofosfamidă. 

Cauzele ereditare de neuropatie dureroasă includ boala 
Fabry şi porfiria acută intermitentă. Aceste afecțiuni sînt 
diagnosticate pe baza semnelor clinice şi prin dozarea nivelului 
enzimelor leucocitare. Mononeuropatia multiplex, cu episoade 
frecvente: de durere senzitivă sau senzitivo-motorie la nivel 
periferic, este de asemenea produsă de vasculite, sarcoidoză, 
SIDA, amiloidoză, coagulopatii sau hipotiroidism. 

Sindromul de tunel tarsian determină durere cu caracter de 
arsură la nivelul suprafeţei plantare a piciorului. Întreaga 
plantă, regiunea medială, cea laterală sau cele două treimi 
anterioare sînt dureroase. Se asociază parestezii şi disestezii. 
Exercitarea unei presiuni la nivelul zonei mediale a piciorului * 
(nervul tibial posterior) provoacă dureri şi parestezii (semnul 
Tinel). Simptomele motorii sînt rare. În unele regiuni ale 
plantei apare hipoestezie sau sensibilitatea este intactă. Studiile 
electrofiziologice sînt utile în confirmarea diagnosticului. În 
unele cazuri se asociază dureri lancinante sau junghiulare, 
care iradiază spre picior. Cauzele sînt leziunile înlocuitoare 
de spaţiul, ligamentele sau benzile fasciale aderente, piciorul 
plat şi călcîiul în valgum, pantofii nepotriviți şi leziunile de 
eversie acută ale gleznei. Tratamentul conservator conduce 
adesea la rezolvarea simptomatologiei, dar uneori este necesară 
intervenţia chirurgicală. 

Compresia mecanică a nervului peronier superficial se 
poate produce la nivelul gleznei şi poate avea ca rezultat durere 
şi parestezii pe faţa dorsală a piciorului. Compresia nervului 
peronier profund pe partea anterioară a gleznei produce dureri 
şi parestezii în primul spaţiu interdigital dorsal al piciorului. 
Flexia plantară asociată cu extensia degetelor declanşează 
simptomele, iar semnul Tinel este prezent. Compresia 
mecanică a nervului sural produce dureri şi parestezii pe 
marginea laterală a piciorului. Se constată sensibilitatea la 
palpare în zona de compresie și semnul Tinel. Compresia 
rădăcinilor SI sau L5 determină dureri lombare şi sciatică. 
Compresia rădăcinii S1 poate produce durere în partea laterală 
a piciorului, parestezii, hiperestezie şi diminuarea reflexelor 
achiliene. Compresia L5 poate avea ca rezultat dureri şi 
parestezii pe fața dorsală a piciorului și la nivelul halucelui. 
Este prezent semnul Dejerine (durere sciatică indusă de tuse 
sau manevra Valsalva) şi/sau se obțin rezultate pozitive ale 
testului de ridicare a piciorului la verticală, iar examenul CT 
cu substanță de contrast sau RMN evidenţiază o formațiune 
care comprimă rădăcina (disc intervertebral, tumoră, 
îngustarea găurii de conjugare sau abces). 

Degerătura este urmarea expunerii piciorului la o 
temperatură sub 0"C pentru o perioadă mai lungă de timp. 
Leziunea de gradul I constă în eritem şi edem al piciorului, 
durere și parestezii, urmate de vindecare spontană şi dispariția 
gradată a simptomelor. Expunerile ulterioare la frig determină 

reapariția durerii, de data aceasta simptomatologia avînd 
tendința de a persista. Degerăturile de gradul II determină 
formarea de bule şi necroze cutanate superficiale. Degerăturile 
de gradul III provoacă senzaţii de amorţeală şi gangrenă la 
nivel distal și eritem, durere şi formare de bule, proximal. 
Durerea debutează după 3 pînă la 14 zile de la expunerea la 
rece și are caracter de arsură, este pulsatilă sau, mai tardiv, 
junghiulară sau lancinantă. Ameliorarea spontană a durerilor 
se produce după săptămîni sau luni. 

Piciorul de tranșee apare la temperaturi situate deasupra 
nivelului de îngheţ, cînd picioarele sînt ținute în ciorapi şi 
pantofi uzi. După reîncălzire şi uscare, apar parestezii şi dureri 
ale picioarelor, asociate cu hiperemie cutanată, edem şi formare 
de bule. În cazurile severe se poate dezvolta necroza cutanată. 
Durerea este surdă sau are caracter de arsură şi pot apărea 
exacerbări dureroase ascuţite, lancinante sau junghiulare, ca 
o lovitură de pumnal, care debutează la 1-2 săptămîni după 
reîncălzire. 

Piciorul de imersie este rezultatul imersiei prelungite a 
picioarelor în apă caldă sau rece. După reîncălzire şi uscare, 
apare o durere pulsatilă, cu caracter de arsură sau surdă. În 
decurs de o săptămînă, apare o durere ascuțită, junghiulară. 
Picioarele pot fi tumefiate, dureroase și eritematoase; apar 
bule şi zone de necroză cutanată. Durerea se ameliorează 
spontan în 6-10 săptămîni. 

Degerătura benignă se manifestă ca o erupție papuloasă, 
eritematoasă, de-a lungul membrelor inferioare, asociată cu 
durere cu caracter de arsură şi/sau prurit. Această afecțiune 
apare la unii indivizi datorită activităţii în aer liber, pe vreme 
rece. Durerea dispare spontan, pe vreme caldă, la schimbarea 
sezonului sau în urma unei călătorii de vacanţă. 

Muşcăturile de om sau ale unor animale produc dilacerarea 
şi zdrobirea țesuturilor şi inocularea rănii respective cu bacterii 
aerobe şi anaerobe. Complicaţiile constau în infecţii locale 
cu eritem şi tumefacție în jurul plăgii şi drenaj purulent, celulită 
extensivă, limfangită, limfadenită femurală şi inghinală şi 
septicemie. Complicaţiile locale majore ale unei muşcături 
includ tenosinovita septică, artrita septică sau osteomielita. 
De la nivelul unei mușcături umane se izolează multe bacterii 
aerobe şi anaerobe şi Eikonella corrodens. 

Muşcăturile de cîine produc, de asemenea, celulită, 
limfangită şi procese septice la nivelul tendonului, osului sau 
articulației locale. Pasteurella multocidaeste o cauză frecventă 
de infecție a muşcăturii de cîine. Muşcătura de pisică are 
aspectul unei răni mici, punctiforme, de unde se izolează 
frecvent P. multocida. Muşcăturile de şerpi veninoşi produc 
după cîteva minute durere severă şi edem. La locul injectării 
veninului, apare gangrena cutanată, asociată cu dilacerarea 
țesuturilor. Se poate complica cu o infectare bacteriană 
secundară determinată de către microorganismele din gura 
şarpelui. Muşcătura unui păianjen solitar produce eritem şi 
edem cutanat extins şi apariția unei bule centrale care 
evoluează spre o ulcerație dureroasă, necrotică. Înțepătura 
ariciului de mare apare în timpul băilor în ocean. Piciorul se 
umflă, este dureros, eritematos şi sensibil la palpare şi apare 


o ulceraţie. Țeapa ariciului de mare este, uneori, reținută sub. 


Partea a IX-a DUREREA ACUTĂ A MEMBRELOR INFERIOARE 


piele. Înțepăturile peştilor veninoşi apar atunci cînd un înotător 
se deplasează în apă sau înoată. În momentul înțepării apar 
durere şi parestezii. La nivelul plăgii apare eritem, edem şi 
durere, alături de echimoze, necroze şi dilacerare tegumentară. 
Veninul peştelui de piatră determină cardiotoxicitate, 
hipotensiune, dispnee şi moarte. 

Afecţiunile dermatologice ale piciorului sînt pustuloza 
palmoplantară şi psoriazisul pustulos. Pustule dureroase apar 
pe miini şi pe picioare, iar în cazul psoriazisului, şi pe alte 
zone cutanate. Eczema dishidrozică determină apariţia de 
vezicule epidermice plantare şi palmare care se pot rupe sau 
perfora. Leziunile pustuloase ale miinilor și plantelor (pustule 
bacteriene) se pot datora unui focar infecțios situat la distanță 
(tonsilite, sinuzite sau abcese dentare). Acrodermatita 
continuă. debutează la nivelul unui singur deget şi produce 
puroi subunghial, eroziuni, precum şi pustule la nivelul 
mîinilor şi, uneori, la nivelul picioarelor. Dermoepidermita 
microbiană exematoasă determină eritemul piciorului, pustule, 
fisuri şi eroziuni care răspund la tratament antibiotic. Boa/a 
mînă-picior-gură este o afecțiune virală uşoară (virus coxackie 
A şi B sau enterovirus 71) care produce vezicule uşor sensibile, 
ovoide, asemănătoare ca formă unei mingi de fotbal, localizate 
pe miini şi picioare, ulceraţii și vezicule în cavitatea bucală. 
Herpesul zoster produce durere surdă sau cu caracter de arsură 
la nivelul membrului inferior sau piciorului, asociată cu o 
erupție constînd în grupuri de vezicule şi ulcere crustoase. 
Tinea pedis determină vezicule plantare uşor dureroase și 
sensibile. Dermatita atopică a membrelor inferioare produce 
eroziuni zemuinde şi crustoase, eritem, tumefacţie şi fisuri 
dureroase. Rezultatele culturilor sînt negative. Dermatita de 
contact produce durere ascuțită şi prurit, cu eritem, vezicule 
şi bule. Două exemple foarte caracteristice sînt reprezentate 
de dermatita dată de toxicodendron şi cea datorată pantofilor. 
Deficitul de vitamină B poate determina durere cu caracter de 
arsură la nivelul membrelor inferioare. Erupția medicamentoasă 
fixă constă în apariția de plăci ovoide, eritematoase, bine 
delimitate, dureroase, sensibile, care dispar atunci cînd 
medicamentul incriminat nu mai este administrat. Lichenul 
plan eroziv produce ulceraţii întinse, confluente, la nivelul 
membrelor inferioare. În zonele adiacente eroziunii sau distal 
de acestea, apar, de obicei, papule violacee poligonale tipice. 


Durerea în treimea anterioară a piciorului 


Metatarsalgia capetelor articulaţiilor MTF II-IV se asociază 
cu sensibilitate plantară la palpare în zona capului metatarsian 
afectat. Faţa dorsală a articulației nu este de obicei sensibilă, 
cu excepția cazului cînd se complică cu sinovită. 

Pantofii cu toc înalt suprasolicită oasele metatarsiene, scad 
sarcina asupra degetelor mici şi produc metatarsalgie acută şi 
recurentă. Un picior equin sau arcuit poate de asemenea 
produce supraîncărcarea mecanică a capetelor oaselor 
metatarsiene. Sindromul de insuficiență a primei articulații 
MTF (sindromul Morton) este datorată unei prime articulaţii 
MTE scurte, devierii în varum sau scurtării funcționale a 
acesteia prin plasarea posterioară a oaselor sesamoide. Piciorul 

plat şi deformarea în valgum a călcîiului produc și ele 
insuficiența primei articulațieiMTF şi metatarsalgia capetelor 
metatasienelor II, III şi/sau IV. 

Fractura de stress a oaselor metatarsiene II, II] şi/sau IV 
este datorată unor suprasolicitări repetate şi produce durere şi 
sensibilitate la palpare în treimea anterioară a piciorului. 
Prezența unor astfel de fracturi este demonstrată cu ajutorul 
examenului scintigrafic și/sau radiografiei. 

insuficiența persistentă a primei articulaţii MTF- poate 
determina metatarsalgie surdă la nivelul capetelor metatarsi- 
enelor II-IV, formarea, în această zonă, a unui calus dureros 
şi o bursă intermetatarsiană asociată cu tumefacție şi/sau 
bursită. 

Supraîncărcarea articulației MTF centrale poate apărea 
cînd metatarsianul afectat este neobişnuit de lung, cînd există 
o creştere a unghiului inferior al unuia sau al mai multor 
metatarsiene cu orizontala sau cînd dorsiflexia metatarsiană 
în articulația tarsometatarsiană este afectată în urma unui 
traumatism sau a unei artrite. Apare durerea mecanică şi/sau 
durerea datorată formării unui calus, osteofit sau burse la 
nivelul capului metatarsianului suprasolicitat. Boala Freiberg 
produce durere, tumefacție şi sensibilitate la nivelul capului 
metatarsianului II sau III. Scintigrafia sau RMN vor detecta 
precoce cazurile cu această afecțiune, prin remarcarea 
osteonecrozei capului metatarsian. Sindromul celui de-al 
doilea spațiu interosos metatarsian se asociază cu durere, 
sensibilitate, tumefacție şi, uneori, eritem cutanat în această 
zonă. La testarea libertății de mişcare a celei de-a doua sau a 
treia articulații MTF, se poate constata sensibilitate şi durere 
pe fața dorsală a articulației. Durerea este surdă şi nu iradiază 
în degete. Se intensifică cu purtarea de greutății şi cu mersul. 
Injectarea locală de lidocaină și administrarea unui 
corticosteroid are a urmare ameliorarea rapidă a durerii. Cauza 
este reprezentată de o reacție inflamatorie la nivelul celei de- 
a doua sau a treia articulații MTF, precum şi în bursa 
intermetatarsiană adiacentă. 

Neurinomul Morton determină durere cu caracter de arsură 
sau de junghi, lancinată, în cel de-al doilea sau al treilea 
interspațiu metatarsian, cu iradiere în al treilea, al patrulea şi, 
uneori, al doilea deget. Se manifestă prin episoade şi atacuri 
severe spontane, nocturne sau provocate de mersul pe jos sau 
de mișcările membrului inferior. Pacienţii obțin o uşoară 
ameliorare prin mişcarea şi masajul piciorului sau prin răcirea 
acestuia cu apă rece. Compresia medio-laterală a regiunii 
anterioare a piciorului sau compresia anteroposterioară sau 
dorsoplantară a interspațiului dureros reproduc durerea și 
permit palparea unui nodul sensibil sau a unui clic (clicul lui 
Mulder) în spațiul interdigital. Măsurile conservatoare sau 
excizia chirurgicală conduc la ameliorarea simptomelor. 

Sinovita celei de-a doua articulaţii MTF determină durere, 
sensibilitate și tumefacție locală, iar testarea libertăţii de 
mișcare intensifică sau provocă durerea. Sinovita este produsă 
de purtarea de greutăți, de suprasolicitări fizice sau de 
subluxaţia recidivantă a falangei proximale. 

Artritele inflamatorii (poliartrita reumatoidă, spondilo- 
artropatiile seronegative şi artritele periferice asociate bolilor 


inflamatorii intestinale) produc durere surdă; în articulația 
MTF, tumefacţie, sensibilitate plantară şi dorsală a articulației. 
Psoriazisul şi sindromul Reiter produc dactilita unuia sau mai 
multor degete („degetul în cîrnăcior“). Modificările 
articulaţiilor MTF din poliartrita reumatoidă determină apariția 
degetelor „în gheară“ sau „în cocoș de pușcă“ şi deplasarea 
plantară a capetelor metatarsiene, rezultînd o metatarsalgie 
de tip mecanic, precum şi una de tip inflamator, 

Obstrucţia aterosclerotică sau vasculitele determină 
claudicații la nivelul piciorului sau gambei, durere de repaus, 
precum şi gangrenă şi ulcerații ale degetului. Un traumatism 
închis în treimea anterioară a piciorului poate fractura unul 
sau mai multe metatarsiene, aceste fracturi fiind evidențiate 
pe o radiografie standard. Atleţii sînt supuşi frecvent unor 
entorse ale treimii anterioare a piciorului. Simptomele sînt 
uşoare și, adesea, neglijate. Suprasolicitarea piciorului (de 
exemplu, prin plasarea greutăţii pe degete şi aplecarea înainte) 
determină durere, la fel alergarea, căderea şi săriturile. Mersul 
pe jos este nedureros. Bursita intermetatarsiană produce 
tumefacție fluctulentă şi durere spontan și la palpare, localizate 
la nivelul articulației MTF a unuia sau mai multor degete. 
Chisturile cutanate situate în aceeaşi regiune pot fi, uneori, 
confundate cu tumefacția şi inflamația bursei. Aceste chisturi 
elimină intermitent material sebaceu,prin intermediul unui mic 
por central. Gratajul unei plante pruriginoase produce 
excoriaţii şi infecții locale dureroase, care se vindecă prin 
suprimarea gratajului și la administrarea de antibiotice. 


Durerea cu localizare în haluce şi în treimea 
anteromedială a piciorului 


O entorsă a primei articulații MTF produce. durere, 
sensibilitate și tumefacție locală. Aceasta apare prin 
supraîncărcarea axială a călcîiului, cu piciorul în poziție equin. 
Aceasta poziție are ca rezultat hiperextensia articulară şi 
întinderea capsulei plantare și a suprafeței plantare. Se poate, 
de asemenea, produce o entorsă prin hiperflexie, abducție sau 
adducție, dar aceste mecanisme sînt mai puțin frecvente. 
Dislocarea primei articulaţii MTF este urmarea traumatis- 
melor din cursul accidentelor auto sau a unei căderi de la 
înălțime. Apar durere, tumefacție, sensibilitate locală şi 
deformări dorsale. Fracturile osului sesamoid determină 
durere plantară şi sensibilitate localizată, fiind evidenţiate pe 
radiografia realizată în poziție „sesamoidă“. Este necesară 
diferențierea de despicarea sesamoidă, aceasta putînd fi făcută 
printr-un examen cu radioizotopi. Fractura traumatică a 
falangelor halucelui este rezultatul unui traumatism direct sau 
avulsiei degetului. Luxaţia fălangelor este rară, dar este 
urmarea lovirii de un obiect sau de suprafețe tari. 
Hematomul subunghial este rezultatul unui traumatism 
direct la nivel unghial. Apare o durere foarte severă, spontană 
şi la palpare. Unghia este albastră, dar, de obicei, intactă. 
Drenajul hematomului ameliorează durerea. Contuzia 
țesuturilor moi de pe faţa dorsală a degetelor, fără fractură 
asociată, produce durere, echimoze şi tumefacție. Calusurile 
(centru opalescent după secționare), verucile plantare (trombi 

centrali, punctaţi prin capilare roşu-negricioase, vizibili după 
secţionare) şi clavusurile (hipercheratoze conice) sînt leziuni 
cutanate dureroase și sensibile care pot apărea pe suprafața 
plantară a articulației MTF a halucelui sau altor degete. 

O unghie încarnată produce durere spontană şi la palpare 
şi eritem localizate la nivel periunghial. /nfecrarea marginii 
unghiei. încarnate. determină intensificarea durerii, eritem, 
tumefacție, sensibilitate şi puroi subunghial. Drenajul 
puroiului ameliorează durerea periunghial se formează un țesut 
de granulaţie, care necesită excizie pentru a permite drenajul 
puroiului; Un melanocarcinom al patul uiunghial sau 
periunghial mimează, uneori, infecția locală şi necesită biopsie 
pentru certificarea: diagnosticului... Tumora glomică este o 
leziune dureroasă, de 2-3 mm, albastru-roşie situată în patul 
unghial. Durerea este provocată de expunerea la frig sau prin 
presiune directă. Alte leziuni subunghiale dureroase includ 
osteomul osteoid și verucile. 

Paronichia determină hiperemie periungială, durere, 
tumefacție, sensibilitatea la palpare şi drenaj purulent sau 
seros. Cauzele acestei afecțiunii sînt unghia încarnată, 
escoriaţia sau dilacerarea locală, precum şi retenția unui corp 
străin. Infecția pulpei degetului datorită unei plăgi 
punctiforme, precum și o veziculă infectată reprezintă alte 
leziuni dureroase ale halucelui. 

Hallux valgus determină dureri în treimea anterioară a 
piciorului prin producerea unui mont medial şi prin dislocarea 
falangei proximale a celui de-al doilea și, uneori a celui de-al 
treilea deget prin suprapunerea lor. Această dislocare conduce 
la sinovita celei de-a doua şi a treia articulații MTF, la formarea 
de calusuri sub aceste articulaţii şi la tumefacţie bursală în 
aceeaşi zonă. Tulburările amintite pot deveni simptomatice, 
odată cu dobîndirea unui exces ponderal. Formarea unui mon! 
pe partea medială a primei articulaţii MTF este rezultatul 
descoperirii porțiunii mediale a capului primului metatarsian, 
hiperkeratozei tegumentului supraiacent și formării unei burse 
adventiceale. Această bursă devine dureroasă, sensibilă, 
tumefiată și eritematoasă. Ha/lux limitus sau rigidus produce 
durere la extensia halucelui şi limitarea mişcării acestui deget. 
Este produs de o lezare a' suprafeței dorsale a cartilajului 
articular al primului cap metatarsian sau este secundar artrozei, 
osteocondritei disecante sau unei forme inflamatorii de artrită. 
Durerea sesamoidă, sensibilitatea şi tumefacția sînt strict 
localizate la nivelul osului afectat. Cauzele sînt reprezentate 
de fracturi, osteonecroze, sesamoidite şi de artrită. Radiografia 
şi investigaţiile radioizotopice sînt utile în stabilirea 
diagnosticului. Artrita septică MTF. determină durere, 
tumefacţie, sensibilitate şi eritem local, precum şi simptome 
sistemice. Rezultatele culturilor din lichidul sinovial sînt 
pozitive. Podagra'se referă la prima articulație MTF care este 
intens dureroasă, eritematoasă și tumefiată. Cea mai frecventă 
cauză este guta, dar pseudoguta şi artrita inflamatorie pot, de 
asemenea, să producă inflamaţia primei articulaţii MTF. 
Neurinomul lui Joplin: determină durere şi parestezii de-a 
lungul părţii mediale a suprafeţei plantare a primei articulaţii 
MTF. Presiunea digitală locală asupra nervului afectat 
reproduce durerea și paresteziile. 


Durerea, ulcerația şi gangrena halucelui sînt rezultatul 
ischemiei datorate unei vasculite, unor microemboli sau unor 
emboli sau trombi mai mari, care afectează două sau mai multe 
artere infrapoplitee. O leziune a rădăcinii nervoase L5 produce 
durere lombară, sciatică sau în gambă, și dureri și parestezii 
pe fața dorsală a piciorului și halucelui. Semnul lui Dejerine 
şi manevra Lasăgue sînt pozitive. RMN de coloană vertebrală 
va evidenția cauza lezării radiculare. Ulcerația dată de căputa 
pantofului poate determina o zonă locală de inflamație pe faţa 
dorsală a bazei primului deget. Sindromul de suprasolicitare 
a primei articulații MTF determină metatarsalgie, datorată 
unui haluce sau a unui prim metatarsian mare. Apar calusuri 
plantare, bursită și durere sesamoidă. Diminuarea încărcării 
axiale la nivelul acestei aticulaţii va conduce la ameliorarea 
simptomelor. 

Tendinita calcifiantă a tendonului flexor al halucelui 
determină durere plantară, eritem, tumefacţie și sensibilitate 
subiacentă primei articulații MTF. Extensia pasivă a halucelui 
sau flexia activă a acestuia determină durere. Calcificarea 
tendonului este vizibilă pe o radiografie a piciorului. 


Durerea de la nivelul degetului mic de la 
picior 


Clavusurile dure sînt leziuni rotunde, proeminente, uneori de 
formă conică, localizate, hipercheratozice care determină 
durere şi sensibilitate la nivelul degetelor și plantei. Ele apar 
pe suprafața dorsală a degetelor sau la extremitatea distală a 
acestora (clavus terminal), între degete (clavusurile moi) sau 
pe fețele plantare, care suportă greutatea corporală (peste 
capetele metatarsienelor). Clavusurile moi sînt asociate cu 
macerări cutanate şi sînt mimate de tinea pedis și de verucile 
în mozaic. Deformările „în ciocan“,,, în cocoş de puşcă" şi 
„în gheară“ ale degetului au ca rezultat fricțiuni de contact 
între fața dorsală și/sau extremitatea distală a degetelor şi 
pantof, determinînd apariţia unor zone dureroase, hiperemice, 
inflamatorii, a unor vezicule sau durioame. C/avusurile peri- 
unghiale se pot forma la extremitatea distală a celui de-al cinci- 
lea deget şi se însoțesc de durere în această zonă. Ulceraţiile 
dureroase ale degetelor sînt produse de ischemie sau 
neuropatie. Toful apare pe deget sub forma unei leziuni cu 
aspect de furuncul, determinînd durere, eritem, precum şi 
eliminarea unei substanţe albe, cretoase, asemănătoare puroiu- 
lui. Examenul microscopic al materialului evacuat relevă 
prezența cristalelor de urat monosodic. Artrita degetelor mici 
poate lua forma artritei inflamatorii IF cu durere, eritem şi 
tumefacție (de exemplu, poliartrita reumatoidă) sau de deget 
„în cîrnăcior“ (de exemplu, sindromul Reiter sau artrita 
psoriazică). Tinea pedis produce prurit, miros neplăcut, 
macerare şi fisurare tegumentară în cel de-al treilea și al 
patrulea spațiu interdigital. Durerea și sensibilitatea locală sînt 
rezultatul fisurilor, eroziunilor şi al ulceraţiilor cutanate. 
Rezultatele culturilor efectuate pentru speciile de Trichophyton 
şi pentru bacterii sînt pozitive. Unele specii de Candida pot, 
de asemenea, afecta spaţiile interdigitale şi produce o afecțiune 
asemănătoare celei determinate de tricofiți. Hallux valgus 

determină deplasarea dorsală a celui de-al doilea şi, uneori, 
a'celui de-al treilea deget, determinînd fricțiuni cu zona de 
pantof corespunzătoare degetelor. Consecutiv, apar vezicule 
sau clavusuri. Similar, suprapunerea celui de-al patrulea deget 
peste al cincilea determină iritarea prin fricţiune a suprafeței 
dorsale a celui de-al cincilea deget. Traumatismul direct sau 
avulsia produc durere la nivelul degetului, tumefacție şi 
echimoze datorate unei fracturi. Un mont mic, inflamat poate 
apărea la nivelul celei de-a cincea articulații MTF, datorită 
prezenței unei bursite cu aceeaşi localizare. Sindromul 
Raynaud afectează atît degetele de la miîlini cît şi pe cele de la 
picioare. Paloarea digitală bine delimitată, urmată de cianoză 
şi de hiperemie dureroasă, survine în episoade cu durată de 
20-30 de minute. Atacurile sînt provacate de expunere la frig 
sau de tulburările emoţionale. Unele cazuri sînt idiopatice, în 
timp ce altele sînt produse de boli de colagen, de afecţiuni 
vasculare ocluzive, de discrazii sangvine, de tulburări 
neurologice şi de medicamente. Nodulii Osler sînt macule 
uşor dureroase, sensibile, eritematoase, ce apar pe vîrful 
degetelor de la miini şi picioare, la pacienţii cu endocardită 
bacteriană. 

Durerea subunghială este produsă de tumori, incluzînd: 
tumorile g/omice, de 1-3 mm diametru, rotunde, roşu-albăstrii, 
sensibile la rece; osteomul osteoid, continuu dureros şi veruca 
subunghială, care se manifestă pin durere de intensitate medie. 


Durerea cu localizare în treimea medie a 
piciorului 


Luxaţia boltei palatine determină durere pe faţa medială a 
treimii medii a piciorului, care se intensifică prin susținerea 
propriei greutăți pe piciorul respectiv şi prin dorsiflexia plantei 
şi se ameliorează la repaus şi flexie plantară. Cauza este 
reprezentată de oboseala mușchiului sau tendonului ori de 
lezarea ligamentelor piciorului. 

Lezarea articulației tarsometatarsiene (articulaţia lui 
Lisfranc) este rezultatul supraîncărcării axiale a călcîiului cu 
piciorul fixat în equin, al unei leziuni prin strivire sau răsucirii 
treimii anterioare a piciorului. Luxaţia se asociază cu durere 
locală, sensibilitate și tumefacție la. nivelul articulației lui 
Lisfranc. Supinaţia pasivă sau pronaţia treimii medii a 
piciorului cu'călcîiul fixat, precipită sau intensifică durerea. 

Fractura-luxaţie tarsometatarsiană se însoţeşte de dureri 
difuze în treimea medie a piciorului, tumefacţii, echimoze, 
sensibilitate şi, uneori, modificări de ax ale piciorului. 
Susținerea propriei greutăți pe picior nu este posibilă sau este 
foarte dureroasă. Radiografia va stabili tipul şi extinderea 
fracturii-luxație. . 

Leziunile articulației mediotarsiane (articulaţia lui Chopart) 
se clasifică în funcție de direcția forței lezionale şi a deplasării 
consecutive a treimii anterioare a piciorului. În partea proximală 
a treimii medii a piciorului apar durere, tumefacție, echimoze, 
sensibilitate şi deformări. Forţele mediale, longitudinale, laterale, 
plantare sau de strivire determină fracturi-luxații, fracturi- 
dislocații și dislocaţii pivotante. Diagnosticul se pune pe baza 
datelor clinice și a modificărilor radiologice. 


Fracturile traumatice ale osului navicular sînt datorate 
eversiei forțate a piciorului şi produce durere şi tumefacții situate 
dorsomedial, la nivelul treimii medii a piciorului. Fractura de 
stress a osului navicular este rezultatul suprasolicitării prin 
alergare, jogging sau plimbări prelungite. Durerea și 
sensibilitatea locală dorsomedială sînt accentuate de mişcare. 
Diagnosticul este confirmat cu ajutorul scintigrafiei, a 
examenului CT sau, mai puţin frecvent, al radiografiei simple 
(sensibilă doar în 24% din cazuri, conform unor studii recente). 

Fractura bazei celui de-al cincilea metatarsian produce 
durere, tumefacție şi sensibilitate la nivelul articulației 
cuboido-metatarsiene. Aceasta este datorată inversiei brutale 
a plantei şi este, de obicei, o fractură prin smulgere a 
tuberozității celui de-al cincilea metatarsian. 

Sensibilitatea la palpare şi tumefacția localizate la 1,5-2 
cm distal de articulația celui de-al cincilea metatarsian cu 
cuboidul se asociază cu fracturi Jones adevărate ale diafizei 
metatarsiene. Această fractură se caracterizează prin sudare 
tardivă, lipsa sudării şi refracturare. 

Necroza aseptică a osului navicular la adulţi produce durere 
în zona mediodorsală a plantei asociată cu tumefacție, eritem 
şi căldură locală. În stadii precoce diagnosticul poate fi pus 
doar cu ajutorul RMN sau al scintigrafiei. Cazurile avansate 
sînt uşor diagnosticate pe radiografie. 

Tendinita flexorului lung al halucelui determină durere şi 
sensibilitate la palpare medial în treimea mijlocie a piciorului, 
intensificate prin presiunea dată de purtarea de greutăți și de 
mersul pe jos. Porțiunea plantară a tendonului este sensibilă 
local la palpare. Tendinita peronieră produce durere și 
sensibilitate la palpare în regiunea latero-medială a piciorului. 
Eversia activă cu rezistență sau inversia pasivă a piciorului 
intensifică durerea. 

Lezarea articulației subtalare produce dureri şi sensibilitate 
la palpare în zona laterală mijlocie a picorului, care sînt 
intensificate de susținerea unor greutăți. Această leziune este 
confundată cu tendinita peronieră. Aceasta este diagnosticată 
cu ajutorul RMN, iar durerea se ameliorează prin artrodeză. 
Elongaţia sau miozita mușchilor interosoşi determină durere 
şi sensibilitate în timpul mersului în picioarele goale, în treimea 
mijlocie a piciorului. Purtarea de pantofi ameliorează, în 
oarecare măsură, durerea determinată de presiunea exercitată 
de greutate. La palparea mușchilor interosoşi metatarsieni 
afectați, sensibilitatea este maximă. În anumite cazuri, RMN 
pe o secțiune T, a plantei evidențiază un muşchi interosos 
edemaţiat, confirmînd diagnosticul clinic. 

Fractura de stress a oaselor metatarsiene sau tarsiene 
datorate suprasolicitării determină durere și sensibilitate osoasă 
localizată. Diagnosticul este confirmat în cursul primelor 2-3 
săptămîni prin examenul scintigrafic al osului. Evidenţierea 
fracturii pe o radiografie plană poate să nu fie posibilă timp 
de 4-12 săptămîni. 

O plagă punctiformă a unghiei se complică cu o celulită 
streptococică sau stafilococică sau cu osteomielită cu 
Pseudomonas. Osteomielita se diagnostichează cu ajutorul 
scintigrafiei sau al radiografiei și prin puncția biopsie a osului 
afectat. 

Piciorul plat dobindit este rezultatul. ruperii tendonului 
tibial posterior. Ruptura este adesea precedată de tendinită, 
asociată cu durere şi sensibilitate la palpare la nivelul feţei 
mediale a gleznei şi a treimii mijlocii a piciorului. Odată ce s-a 
format piciorul plat, debutează durerea pe fața laterală a 
plantei, precipitată de lovirea calcaneului de talus şi de maleola 
laterală. Piciorul plat dobîndit este, de asemenea, rezultatul 
unui traumatism cu lezare ligamentară sau a unor modificări 
de natură artritică în articulațiile mediotarsiane şi 
tarsometatarsiene. Se manifestă prin durere medială şi, uneori, 
laterală la nivelul treimii mijlocii a plantei şi al gleznei. Durerea 
şi sensibilitatea situate medial sînt cauzate de artroza primei 
articulații metatarso-cuneiforme. Presiunea dată de o exostoză 
în acest loc provoacă eritem şi sensibilitate la nivelul 
tegumentului dorsal supraiacent și sensibilitatea tendonului 
extensorului lung al halucelui. 

Artroza sau entorsa articulației cuboido-metatarsiene 
determină durere dorsolaterală şi sensibilitate la nivelul liniei 
articulare, precipitată sau exacerbată de presiunea exercitată 
de greutatea proprie, de mersul pe jos şi de jogging. 

Fasceita plantară adevărată este rezultatul suprasolicitării 
plantei şi se asociază cu durere şi sensibilitate difuză în treimea 
medie a acesteia, intensificată prin dorsiflexia pasivă sau activă 
a degetului. Durerea este intensificată de presiunea dată de 
greutate sau de mersul pe jos şi ameliorată de repaus. 

Sindromul călciiului dureros este uneori denumit „„fasceită 
plantară“. Intensitatea maximă a durerii şi sensibilitatea la 
palpare bine localizată apare în punctul de inserţie a fasciei 
plantare pe partea medială a tuberozității calcaneului. 
Dorsiflexia degetelor nu provoacă şi nu intensifică durerea. 
Cauza o reprezintă entezita inserției fasciei plantare. Aceasta 
este, de asemenea, rezultatul unei suprasolicitări sau apare 
într-o spondiloartropatie seronegativă. 

Un abces plantar determină edem, durere şi sensibilitate la 
nivelul treimii medii a piciorului, al feței dorsale şi plantare a 
piciorului, asociate cu febră, frisoane, transpirații şi cu stare 
toxică. Abcesul și extensia acestuia sînt vizualizate cu ajutorul 
RMN. Simptomele se rezolvă odată cu incizia şi drenajul 
abcesului şi cu administrarea de antibiotice. 


Durerea cu localizare pe fața dorsală a 
piciorului 


Tendinita unuia sau a mai multor tendoane situate pe fața 
dorsală (de exemplu, tibial anterior, extensor lung al halucelui 
sau extensor lung al degetelor) determină durere, intensificată 
de mersul pe jos, pe fața dorsală a piciorului. Palparea 
tendonului afectat, în momentul utilizării muşchiului 
corespunzător, determină durere. Flexia pasivă a degetelor 
sau flexia plantară a piciorului poate provoca sau intensifica 
durerea dorsală. Lezarea ligamentului crural (retinaculul) se 
asociază cu sensibilitate la palpare în zona ligamentului. 
Alte cauze de durere pe fața dorsală a piciorului sînt: 
neuropatia de:compresie a nervilor peronier superficial şi 
profund, tulburările inflamatorii (de exemplu, guta, 
pseudoguta, celulita, abcesul, osteomielita şi artrita septică), 


neuropatia periferică, traumatismul (de exemplu, mușcături 
sau fracturi-dislocaţii ale oaselor metatarsiene şi tarsiene), 
fracturile de stress, tulburările degenerative (de exemplu, 
artroza, piciorul plat dobîndit sau osteonecroza osului 
navicular) și afecțiunile dermatologice (de exemplu, herpesul 
zoster şi dermatita de pantof). 


Durerea cu localizare în treimea posterioară a 
piciorului 


Fracturile calcaneene sînt, de obicei, rezultatul unei căderi 
de la înălțime. Fracturile intraarticulare, în care talusul 
pătrunde în calcaneu în urma impactului, reprezintă 85% din 
cazuri. Durerea difuză, severă, de la nivelul călcîiului se asoci- 
ază cu tumefacție plantară, cu apariția de echimoze, sensibili- 
tate la palpare şi cu tumefacția călcîiului. Rareori, o durere şi 
o sensibilitate insuportabile în zona călcîiului pot fi cauzate 
de un sindrom acut de compartiment al piciorului, sindrom 
care apare consecutiv unei fracturi asociate cu hematom. 
Radiografiile stabilesc tipul şi extinderea fracturii calcaneene. 

Fracturile calcaneene extraarticulare determină apariția 
durerii şi tumefacţiei pe partea medială a piciorului (de 
exemplu, fractura procesului calcanean medial sau fractura 
sustentaculum tali). Durerea este intensificată prin dorsiflexia 
forțată a gleznei sau a degetelor (în fractura procesului 
calcanean medial) sau prin inversia piciorului (fractura 
sustentaculum tali). Radiografiile axiale vizualizează ambele 
tipuri de fracturi. 

Fractura regiunii superioare a tuberozității calcaneene 
determină durere şi sensibilitate pe fața posterioară a călcîiului 
şi limitarea flexiei plantare, aspecte similare celor întâlnite în 
cazurile de ruptură a tendonului lui Achile. O radiografie a 
piciorului, în incidență laterală, va evidenția fragmentul 
fracturat. Limitarea flexiei plantare apare atunci cînd, în cursul 
fracturii, se produce detașarea de pe calcaneu a tendonului 
lui Achile. 

Necroza de decubit (de presiune) a călciiului este întîlnită 
la pacienții vîrstnici comatoşi sau la cei care au suferit un 
accident vascular cerebral. Călcîiul este negru, indurat şi 
sensibil. Necroza cutanată apare după cîteva săptămîni sau 
luni, lăsînd o zonă dureroasă și/sau uşor infectată, ulcerată, la 
nivelul călcîiului, care necesită debridare şi grefare. 


Durerea cu localizare pe fața plantară a 
treimii posterioare a piciorului 


Atrofia țesutului adipos apare la persoanele vîrstnice şi la 
alergătorii de cursă lungă care se antrenează pe suprafețe dure. 
Examenul fizic relevă atrofia stratului adipos și sensibilitatea 
călcîiului la palpare. Simptomele răspund favorabil la 
capitonarea suprafeței plantare a călcîiului. 

Inflamaţia patului adipos al călcîiului se datorează 
traumatismelor repetate ale stratului adipos calcanean normal. 
Repausul şi utilizarea unui tampon calcanean semirigid, în 
plastic, chiar fără capitonare, determină dispariția gradată a 
durerii şi a sensibilităţii la palpare. Separarea stratului adipos 

de calcaneu printr-un chist seros poate, de asemenea, 
determina durere, sensibilitate și tumefacţie la nivelul 
călcîiului. Acest chist este detectat cu ajutorul RMN-ului. 
Aspirarea chistului, permite readerarea stratului adipos de 
calcaneu şi ameliorarea durerii. 

Papulele piezogenice sînt noduli de grăsime situați în stratul 
adipos al călcîiului care devin sensibili şi,produc durere la 
nivelul acestuia. Durerea este ameliorată prin artrodeza 
călcîiului. 

O cauză rară de durere localizată la nivelul calcîiului, adesea 
exacerbată de expunerea la frig sau la presiune, este rumora 
glomică. Fractura de stress a calcaneului apare la recruți. 
Durerea calcaneană locală sau difuză este intensificată de 
presiunea exercitată de greutatea corporală. Un examen 
scintigrafic va detecta, de obicei precoce, o fractură de stress. 

Sindromul călciiului dureros se manifestă prin durere 
plantară medio-distală a treimii posterioare a călcîiului şi prin 
sensibilitate localizată în zona tuberozității mediale calcaneene 
şi în cei $ mm proximali ai fasciei plantare. Dorsiflexia 
degetelor nu intensifică durerea. Scintigrafia osoasă trifazică 
poate evidenția captarea precoce în polul sangvin al ţesuturilor 
moi (fasceită), captarea tardivă (periostită) sau absența unei 
captări semnificative. 

Ruptura Jasciei plantare apare, de obicei, la un pacient cu 
sindrom de durere în călcîi căruia i s-au administrat una sau 
mai multe injecții locale cu corticosteroizi. Se constată debutul 
brusc al unei dureri severe, sfişietoare, în partea medială a 
călctiului, care face imposibilă orice mişcare. În 1-2 zile apar 
echimoze în zona dureroasă, sensibilă a călcîiului. Sindromul 
preexistent de durere în călcîi este „vindecat“ ca urmare a 
rupturii fasciei. Sindromul de călcii dureros este o entezită şi 
poate apărea ca parte componentă a evoluției clinice a 
anumitor afecțiuni sistemice, cum ar fi poliartrita reumatoidă, 
spondiloartropatia seronegativă, artrita gonococică, artroza, 
DISH, sarcoidoza, osteomalacia și artritele asociate bolilor 
inflamatorii intestinale. 

Compresia primei ramuri a nervului plantar lateral 
determină durere și sensibilitate la palpare medial și anterior 
de tuberozitatea calcaneului. Semnul Tinel este pozitiv la 
exercitarea unei presiuni asupra nervului, atunci cînd acesta 
trece de pe partea medială a piciorului spre plantă. 

Fasceita plantară adevărată determină durere şi sensibilita- 
te difuză la nivelul extensiei plantare a fasciei. Durerea este 
intensificată de dorsiflexia degetelor. Acest sindrom de 
suprasolicitare se tratează prin repaus. 

Tendinita flexorului lung al halucelui determină durere şi 
sensibilitate localizată medial în partea posterioară a plantei 
şi în partea mijlocie a acesteia, pe porțiunea de tendon de pe 
suprafața plantară a piciorului. Dorsiflexia pasivă a halucelui 
şi flexia plantară activă contra unei rezistențe intensifică sau 
precipită durerea. Ultimul test nu are nici un efect asupra 
fasceitei plantare adevărate. 

Tendinita flexorului lung al degetelor determină durere 
localizată pe faţa medială a treimii posterioare a piciorului, 
durere intensificată de o flexie limitată a degetului contra unei 
rezistențe, precum și sensibilitate locală la nivelul tendonului. 


Durerea cu localizare pe fața posterioară a 
treimii posterioare a piciorului 


Durerea, eritemul, tumefacția şi sensibilitatea la palpare apar pe 
o porțiune situată superficial, la nivelul tendonul lui Achile. 
Cauza o reprezintă frecarea călcîiului de partea corespunzătoare 
a pantofiului („creastă de pantof“). În acest loc, se poate dezvolta 
o bursă superficială care se inflamează. Bursita retrocalcaneană 
determină durere şi sensibilitate la palpare, anterior şi adiacent 


„tendonului lui Achile. Dorsiflexia piciorului comprimă bursa şi 


intensifică durerea, în timp ce flexia plantară are un efect minim 
asupra durerii. Sensibilitatea la palpare medial, lateral şi ante- 
rior de tendonul lui Achile susține diagnosticul. Bursita 
retrocalcaneană este rezultatul, fricțiunii călcîiului de pantof, 
suprasolicitării sau unei afecțiuni inflamatorii articulare (gută, 
poliartrită reumatoidă sau o spondiloartropatie seronegativă). 
Sindromul lui Haglund este o afecţiune definită pe criterii 
radiologice. Aceasta constă în: bursită achileană superficială, 
bursită retrocalcaneană, tendinită achileană şi o tuberozitate 
posterosuperioară calcaneană proeminentă, delimitată de liniile 
paralele ale lui Pavlov. Zendinita achileană determină tumefacție, 
îngroşare tendinoasă, durere și sensibilitate la palpare, care sînt 
intensificate de dorsiflexia pasivă sau de flexia plantară activă a 
piciorului contra unei rezistenţe. În unele cazuri, se produce o 
tendinită inserțională sau o tendinită inflamatorie calcificată 
severă. Tendinita achileană este rezultatul suprasolicitării, unui 
pantof strîmt, gutei, traumatismelor recente sau unei spondilo- 
artropatii seronegative. Ruptura tendonului hui Achile determină 
debutul brusc al durerii și sensibilităţii pe fața posterioară a 
căcîiului şi în treimea inferioară a gambei. Flexia plantară este 
limitată, iar ridicatul pe vîrful degetelor este imposibil. Se 
palpează o întrerupere sensibilă la nivelul tendonului, iar 
rezultatul testului lui Thompson este pozitiv. Durerea, tumefacția 
şi sensibiliatea la palpare la nivelul calcaneului se pot datora 
unei periostite. Aceasta este cauzată, de obicei, de traumatisme 
sau de o artrită inflamatorie. Osteomielita calcaneană determină 
dureri, tumefacție, sensibilitate la palpare şi eritem la nivelul 
călcîiului, asociate cu febră, frisoane şi transpiraţii. Diagnosticul 
este confirmat precoce în cursul evoluţiei cu ajutorul scintigrafiei 
osoase sau al RMN sau, atunci cînd boala evoluează de 3-4 
săptămîni, cu ajutorul radiografiei. 

Fractura tuberozităţii calcaneene postero-superioare 
determină durere, tumefacţie şi sensibilitate pe faţa posterioară 
acălcîiului, asociate cu pareza flexiei plantare. Poate mima ruptu- 
ra tendonului lui Achile. Flexorii tibiali posteriori şi ai degetelor 
produc un oarecare grad de flexie plantară, ceea ce face ca diag- 
nosticul de ruptură de tendon sau de fractură prin smulgere inclu- 
zînd tendonul să fie mai puţin sigur, dacă stabilirea lui se bazează 
doar pe pareza flexiei plantare. Rezultatele testului Thompson 
vor fi pozitive dacă tendonul este rupt sau smuls de pe calcaneu. 


Durerea cu localizare pe faţa medială a 
treimii posterioare a piciorului 


Tendinita tendonului mușchiului tibial posterior determină 
durere pe fața medială a treimii posterioare a piciorului şi 

sensibilitate de-a lungul traseului tendonului sau la nivelul 
inserției sale pe osul navicular. Inversia contra unei rezistenţe, 
cu piciorul în flexie plantară, va precipita sau intensifica 
durerea. În zona retromaleolară sau inferior de maleola medială 
apare tumefacție. 

Tendinita flexorului lung al halucelui determină durere, 
tumefacție și sensibilitate la nivelul aceleiaşi zone de călcîi 
afectate şi de tendinita tibială posterioară. Dorsiflexia pasivă 
a halucelui sau flexia înpotriva unei rezistențe intensifică 
durerea. Sînt prezente tumefacția şi sensibilitatea retromaleolară. 

Sindromul de tunel tarsian provoacă durere şi sensibilitate 
pe fața medială a piciorului, precum şi durere cu caracter de 
arsură, medial și/sau lateral, parestezii și, uneori, hipoestezia 
unei regiuni plantare. Semnul Tinel este pozitiv pe fața medială 
a gleznei. Durerea, tumefacția şi sensibilitatea la palpare pe 
fața medială a gleznei pot fi urmarea unei fracturi a apofizei 
mediale a calcaneului sau a sustentaculum tali. 

Neurodinia ramurii calcaneene determină durere pe fața 
medială a călcîiului, care se intensifică sub presiunea greutății 
corporale. Se constată sensibilitate sub şi posterior de tunelul 
tarsian. Această afecțiune este produsă de iritarea sau de 
compresia mecanică a ramurii calcaneene mediale a nervului 
tibial posterior. 


Durerea cu localizare pe fața laterală a 
treimii posterioare a piciorului 


Elongația sau tendinita mușchiului peronier provoacă durere 
pe fața laterală a piciorului şi sensibilitate de-a lungul 
tendoanelor peroniere. Inversia pasivă sau eversia piciorului 
contra unei rezistențe provoacă sau intensifică durerea. 

Entorsa laterală a gleznei produce durere și sensibilitate 
pe fața supero-laterală a piciorului. Durerea este intensificată 
de inversia pasivă a piciorului. Sensibilitatea este localizată 
de-a lungul ligamentelor talofibular anterior şi/sau 
calcaneofibular. 

Fractura procesului lateral al talusului sau a domului talar 
produce durere pe fața laterală a gleznei şi piciorului. Fracturile 
domului talar necesită RMN sau artroscopie pentru stabilirea 
diagnosticului. 

Compresia mecanică a nervului sural determina durere şi 
parestezii pe fața laterală a piciorului, ameliorate de neuroliză. 

Fractura de stress a maleolei laterale produce durere 
continuă pe fața laterală a piciorului și sensibilitate la palpare 
localizată în regiunea maleolei laterale. O scintigrafie osoasă 
sau o radiografie vor confirma diagnosticul. Această afecțiune 
este confundată cu tendinita peronieră. 


Durerea bilaterală a piciorului 


Cauzele durerii bilaterale a picioarelor sînt enumerate în 
Tabelul 47-7, 


[] DESCRIEREA AFECȚIUNILOR 
ENUMERATE 


Durerea generalizată a piciorului 
1. TRAUMATISMELE 


A. Leziunile prin strivire. Leziunea extinsă a țesuturilor 
moi şi/sau oaselor este rezultatul unui traumatism prin 
strivire. Tipul leziunii este dependent de mărimea forței şi 
de timpul de contact al țesuturilor cu acea forță. 

Trecerea anvelopei unui autovehicul peste picior 
striveşte, de obicei, țesuturile moi şi rupe sau smulge pielea 
dorsală şi țesutul subcutanat de pe compartimentele fasciale 
profunde. Apare o plagă extinsă, deschisă, pe fața dorsală 
a piciorului, conținînd cantități variabile de țesuturi strivite 
şi devitalizate. 

Un obiect greu care loveşte piciorul pentru o perioadă 
scurtă (mai puţin de o milisecundă) produce leziuni severe 
ale țesuturilor moi, precum și fracturarea osului subiacent. 
Țesuturile moi apar inițial nelezate, cu excepția existenței 
unor escoriații superficiale, durere spontan şi la palpare şi 
tumefacție. După cîteva zile, acestea se necrozează şi se 
debridează. 

Strivirea piciorului ca urmare a unei sarcini statice 
aplicate feței dorsale (de exemplu, piciorul este prins sub 
o grindă ) determină lezarea prin strivire a țesuturilor moi 
şi a osului, direct prin forța aplicată. În plus, țesutul 
subcutanat este separat de fascia profundă subiacentă prin 
forțele de forfecare, iar un efect de explozie se poate 
produce în regiunea distală a piciorului (de exemplu, în 
treimea anterioară a piciorului), cu ruperea tegumentului, 
tumefacția şi proieminența țesuturilor moi prin plagă. 

Lezarea vaselor de sînge și a nervilor, ca şi contaminarea 

„plăgii, sînt complicaţii care indică tratamentul chirurgical 
ulterior. 


B. Sindromul de compartiment al piciorului. Această 
complicaţie a traumatismelor închise se asociază cu 
leziunea prin strivire a piciorului. Acesta apare şi în cazul 
traumatismelor localizate ale piciorului, mai puţin severe 
(fractură calcaneană, hematom plantar subfascial). 
„Simptomul major este durerea severă, persistentă şi 
progresivă la nivelul piciorului. Piciorul este de obicei 
tumefiat, iar țesuturile moi sînt sensibile şi sub tensiune. 
Durerea nu este ameliorată de repaus, imobilizare sau de 
ridicarea piciorului. Orice mişcare activă sau pasivă a 
acestuia (de exemplu, extensia degetelor) intensifică 
durerea. Hiperestezia piciorului şi degetelor la atingeri 
uşoare, la discriminarea a două puncte şi la înțepătura unui 
ac sînt elemente ce apar precoce. Pulsul şi timpul de 
reumplere capilară pot rămîne normale, în ciuda unei severe 
ischemii a muşchilor intracompartimentali. Presiunea 
intracompartimentală în unul sau în toate cele patru 
compartimente ale. piciorului (medial, lateral, central şi 
interosos) este, de obicei, crescută peste 30. mmHg şi adesea 
peste 70 mmHg. 

TABELUL INCIDENȚEI BOLILOR 
ÎN a 
INCIDENȚA LA 100.000 (APROXIMATIVĂ). 


Relativ frecvente (>5-100) “Rare (>0-5) 


Frecvente (>100) si 
DUREREA GENERALIZATĂ A PICIORULUI 


Celulita produsă de streptococi sau stafilococi 

Celulita în regiunca unei vene safene rezecate 

Poliartrita rcumatoidă seropozitivă 

Spondilita anchilozantă 

Sindromul Reiter 

Atacul de gută 

Criza dureroasă din siclemie 

Durere nocturnă de repaus 

Ulceraţia și gangrena, datorate arteriosclerozei 
obliterante şi ischemiei progresive 

Crampele musculare 

Polincuropatia diabetică 

Polincuropatia alcoolică 

Polincuropatia medicamentoasă produsă de 
vincristină sau cisplatin 

Polincuropatia datorată bolilor sistemice: 
carcinom, poliartrită reumatoidă şi 
insuficiență renală 

Sindromul de tunel tarsian 

Compresia rădăcinilor L5 şi Sl 

Leziuni a frigore: degerătura și eritemul pernio 

Mușcăturile de om 

Mușcăturile de câine 

Mușcăturile de pisică 

Eczema dishidrozică 

Dermoepidermita microbiană exematoasă 


Leziunile prin strivire ale piciorului 

Amputarca traumatică a piciorului 

Abcesul piciorului 

Osteomielita piciorului 

Artrita septică a piciorului 

Artrita psoriazică 

Artrita asociată cu bolile inflamatorii intestinale 

Atacul de pseudogută 

Reumatismul articular acut 

Lupusul eritematos sistemic 

Artrita asociată hepatitei B 

Artrita asociată rubcolei 

Ocluzia arterială acută 

Ulceraţia şi gangrena datorate emboliei 
colesterolemice, lupusului eritematos 
sistemic, vasculitelor, vasculitei din 
poliartrita reumatoidă sau vasculitelor prin 
hipersensibilizare 

Distrofia simpatică reflexă 

Polincuropatia hipotiroidiană 

Polineuropatia medicamentoasă produsă de 
izoniazidă, nitrofurantoin sau săruri de aur 

Polincuropatia datorată bolilor sistemice: 
mielomul osteolitic, lupusul eritematos 
sistemic şi SIDA 

Neuropatia din porfiria acută intermitentă 

Compresia mecanică a nervului peronier su- 
perficial 

Piciorul de tranşee 

Piciorul de imersie 

Muşcăturile de şarpe 

Mușcăturile de păianjen solitar 

Înţepăturile ariciului de mare 

Înţepăturile peştilor veninoşi 

Psoriazisul pustulos 

Acrodermatita continuă 

Boala mînă-picior-gură 

Tinea pedis veziculară 

Dermatita de contact 


Sindromul de compartiment al piciorului 

Celulita produsă de Aeromonas hydrophila 

Celulita produsă de Vibrio vulnificus 

Fasceita necrotizantă 

Ulceraţia şi gangrena din poliarterita 
nodoasă, angeita şi granulomatoza 
alergică, trombangeita obliterantă, 
critromelalgia sau gangrena venoasă 

Polincuropatia prin intoxicație cu metale 
grele precum arsenic, mercur, thaliu 

Polineuropatia medicamentoasă dată de 
disulfiram, hidralazină, amiodaronă, 
metronidazol, misonidazol, fenitoin, 
perhexilen, piridoxină (doze mari) sau 8- 
hidroxichinolone 

Polincuropatia dată de substanțe chimice 

Polincuropatia datorată unor boli sistemice: 
leucemii (acute sau cronice), limfoame, 
sindromul POEMS, miclomul 
osteosclerotic, crioglobulinemia, 
macroglobulinemia Waldenstrâm, 
amiloidoza primară, poliarterita nodoasă, 
boala Churg-Strauss sau sarcoidoza 

Boala şi neuropatia Fabry 

Compresia mecanică a nervului peronier 
profund 

Compresia mecanică a nervului sural 

Pustuloza palmoplantară 

Pustulele bacteriene ale miinilor şi picioarelor 

Herpes zoster 

Dermatita atopică 

Deficitele de vitamine B 

Erupția medicamentoasă fixă 

Lichenul plan eroziv 


DUREREA CU LOCALIZARE ÎN TREIMEA ANTERIOARĂ A PICIORULUI 


Metatarsalgia datorată purtării de pantofi cu 
toc înalt 

Neurinomul Morton 

Artrita inflamatorie a articulaţiilor MTF 

Insuficienţa arterială a treimii anterioare a 
piciorului 

Fracturile traumatice 

Entorsa treimii anterioare a piciorului 

Traumatismele autoinduse 


Mcetatarsalgia datorată piciorului equin, 
piciorului arcuit, insuficienţei primei 
articulaţii MTF (fractura acută de marș și 
insuficienţa cronică a primei articulaţii 
MTF) sau sindromul de suprasolicitare a 
articulației MTF centrale 

Boala Freiberg 

Sindromul celui de-al doilea spaţiu interosos 
metatarsian 

Sinovita idiopatică a celei de-a doua, 
articulații MTF 

Bursitele (submetatarsiană și interdigitală) 

Chistul submetatarsian 


(continuă în pagina următoare) 

Decompresia chirurgicală, cu evacuarea hematoamelor 
şi fasciotomia unuia sau a mai-multor compartimente, are 
ca rezultat ameliorarea durerii şi rezolvarea afectării 
senzoriale. 

C. Amputația traumatică a piciorului. Leziunile produse 
de maşina de tuns iarba constau în dilacerarea şi smulgerea 
țesuturilor moi de pe faţa dorsală a treimii anterioare şi/sau 
mediale a piciorului şi în multiple fracturi cominutive ale 

metatarsienelor. Apar edemul masiv, durerea severă şi 


“sensibilitatea locală, precum şi ţesuturi necrotic şi cheaguri 


evidente în plaga de suprafață. Salvarea piciorului depinde 
de gradul de distrugere a țesuturilor moi, de numărul şi de 
severitatea fracturilor, precum şi de deficitele neurovascu- 
lare existente. Reimplantarea unui picior complet sau 
parțial amputat se poate efectua cu succes, dar, pentru a se 
asigura o şansă rezonabilă de succes, sînt necesare echipe 


TABELUL INCIDENȚEI BOLILOR (continuare) 





INCIDENȚA LA 100.000 (APROXIMATIVĂ) 


Frecvente (>100) 


DUREREA LOCALIZATĂ LA NIVELUL HALUCELUI ȘI 


Lezarea primei articulații MTF datorită unei 
entorse 

Fractura halucelui 

Hematomul subunghial 

Lezarea prin strivire a falangei distale a 
degetului cu lezarea țesuturilor moi 

Calusurile 

Verucile plantare “ 

Clavusurile 

Unghia încarnată 

Unghia încarnată infectată 

Paronichia 

Vezicula infectată 

Hallux valgus 

Montul halucelui 

Hallux limitus sau rigidus” 

Afecţiunile sesamoidelor halucelui 

Artrita articulaţici MTF (podagra) 

Gangrena sau ulcerația halucelui 

Ulceraţia şi bursita date de căputa pantofului 


Relativ frecvente (>5-100 


Leziunile primei articulații MTF, datorate 
luxaţiei sau fracturii sesamoidelor 

Luxaţia articulației IF a halucelui 

Durerea radiculară LS 

Sindromul de suprasolicitare a primei 
articulații MTF 


Rare (>0-5) 


TREIMEA ANTEROMEDIALĂ A PICIORULUI 


Melanocarcinomul subunghial 

Tumora glomică subunghială 

Tumora subunghială 

Infecția pulpei 

Artrita (infecțioasă) a primei articulații MTF, 
cu sau fără osteomielită asociată 

Neurinomul Joplin 

Tendinita calcificantă a flexorului lung al 
halucelui 


DUREREA CU LOCALIZARE LA NIVELUL DEGETULUI MIC 


Clavusurile dure 

Clavusurile moi 

Verucile în mozaic 

Clavusurile trerminale 

Degetul „în cocoș de pușcă“ 

Ulceraţiile degetului datorate vasculitei 

Artrita degetului mic 

Tinca pedis 

Durerea și inflamaţia feței dorsale a articulației 
IF 

Contuziile și fracturile degetului mic 


Degetul „în ciocan“ 

Clavusul periunghial (degetul cinci) 
Ulceraţia. degetelor datorată neuropatici 
Candidoza degetului mic 

„Montul croitorului“ 

Boala şi fenomenul Raynaud 

Veruca subunghială 


ofii 
Nodulii Osler 
Tumorile subunghiale: tumora glomică și 
osteomul osteoid 


DUREREA CU LOCALIZARE ÎN TREIMEA MEDIE A PICIORULUI 


Entorsa boltei plantare 

Fractura osteocondrală subtalară 

Fractura de stress a unuia sau mai multor 
mcetatarsiene 

Artroza: prima articulaţie 
metatarsocuneiformă şi 
cuboidometatarsiană 

Fasccita plantară 

Sindromul călcîiului dureros 


Entorsa articulației tarsometatarsiene 

Fracturile naviculare: fracturile traumatice și 
fracturile de stress 

Fractura metatarsianului cinci: prin smulgere 
şi diafizară 

Tendinita flexorului lung al halucelui și a 
lungului şi scurtului peronier 

Miozita intcrosoasă 

Fractura de stress a unuia sau mai multor oase 
tarsiene 

Osteomielita cu Pseudomonas 

Piciorul plat dobîndit datorită rupturii 
tendonului sau ligamentului tibial posterior 
sau osteomielitei 

Abcesul plantar al piciorului 


Luxaţia și/sau fractura articulației 
tarsometatarsiene 

Leziunile articulaţiilor mediotarsiene 

Necroza aseptică a osului navicular 

Frecvente (>100) 


Relativ frecvente (>5-100) 


Rare (>0-5) 


DUREREA FEŢEI DORSALE A PICIORULUI 


Celulita 

Atacul de gută 

Polineuropatia periferică 

Traumatismul metatarsienelor 

Fractura de stress a metatarsienelor 

Artroza articulaţiilor tarsometatarsiene 

Tendinita tibialului anterior şi a extensorului 
degetelor 


Atacul de pseudogută 
Distrofia simpatică reflexă 


profund 


Muşcăturile 
Dermatita de pantof 


Piciorul plat dobîndit 


Compresia mecanică a nervului peronier 


Abcesul piciorului 

Osteomielita 

Artrita septică 

Herpes zoster 

Necroza aseptică a osului navicular 


Traumatismul oaselor tarsiene 
Artrita subtalară sau fractura osteocondrală 
Entorsa mușchilor interosoşi 


Entorsa ligamentului crural încrucişat 


DUREREA GENERALIZATĂ A TREIMII POSTERIOARE A PICIORULUI 


Fractura calcaneană (intraarticulară) 
Necroza ischemică a calcaneului 


Fractura calcaneană (extraarticulară) 


DUREREA FEŢEI PLANTARE A TREIMII POSTERIOARE A PICIORULUI 


Sindromul călcîiului dureros datorat 
suprasolicitării 
Sindromul călcîiului dureros datorat bolilor 
sistemice 
Ruptura fasciei plantare 


Modificările stratului adipos: atrofie, 
inflamație, separarea stratului adipos 
datorită unui chist şi papulele piezogenice 

Fractura de stress a calcaneului 


Tumora glomică 


Neuropatia prin compresie mecanică a 
primei ramuri a nervului plantar lateral 


Fasceita plantară adevărată 


Tendinita flexorilor 


DUREREA FEŢEI POSTERIOARE A TREIMII PROXIMALE A PICIORULUI 


Bursita achileană superficială 
Bursita retrocalcaneană 
Tendinita achileană 


Sindromul Haglund 


Osteomielita calcaneană 


Ruptura tendonului lui Achile d 
Periostita și osteita calcaneană | 


Fractura tuberozității calcancene postero- 


superioare 


DUREREA FEŢEI MEDIALE A TREIMII POSTERIOARE A PICIORULUI 


Sindromul de tunel tarsian 


Tendinita tibială posterioară 


Neurodinia ramurii calcaneene 


Tendinita flexorului lung al halucelui 
Fractura calcancană a apofizei mediale a 
calcancului sau a sustentaculum tali 


DUREREA CU LOCALIZARE LA NIVELUL FEŢEI LATERALE A TREIMII POSTERIOARE A PICIORULUI 


Entorsa laterală a gleznei 
Tendinita peronieră 


Entorsa mușchiului peronier 


Compresia mecanică a nervului sural 


Fractura apofizei laterale a talusului 
Fractura osteocondrală a domului talar 
i ai Fractura de stress a malcolci laterale 
———————————————————————— 


de chirurgi experimentați, disponibile doar în centrele 
chirurgicale mari. Traumatismele penetrante sau prin 
explozie, ca de exemplu cele determinate de explozia 
minelor de teren sau a altor dispozitive, plăgile obținute 
prin împușcarea de aproape cu pușca de vînătoare sau 
mutilarea severă a piciorului într-un accident de muncă 
sau de automobil pot avea, de asemenea, ca rezultat 
amputarea trăumatică. 


2. INFECȚIILE 


A. Celulitele. Se manifestă prin durere, eritem, tumefacție, 
căldură locală şi sensibilitate la palpare pe fețele dorsală și 
laterală ale piciorului, cu extindere ulterioară către gleznă. 
„Marginea care se extinde este nereliefată şi neregulată, 
imprecis delimitată. La nivelul tegumentului gambei, 
deasupra marginii eritematoase de extindere, apar benzi 


liniare roz sau roşietice şi se maifestă o limfadenită femurală 
şi/sau inghinală. Semnele locale de infecție sînt, eventual, 
însoțite de febră, frisoane, de o stare generală alterată şi 
slăbiciune. Poarta de intrare microbiană este reprezentat 
de o fisură cutanată (de exemplu, dermatofiția interdigitală), 
de o ulceraţie sau de o excoriaţie traumatică. Edemul 
membrului inferior datorat insuficienţei venoase, 
insufucienţei cardiace, cirozei, sindromului nefrotic sau 
obstrucției limfatice reprezintă un important factor de risc 
pentru celulita bacteriană. 


1. Celulitele datorate speciilor de Staphylococcus 
aureus sau streptococilor. Staphylococcus aureus, 
Streptococcus pyogenes şi streptococii B-hemolitici care 
nu fac parte din grupul A (grupurile B, C şi G) reprezintă 
cei mai frecvenți agenți patogeni. Mai rar pot fi implicaţi 
şi Streptococcus pneumoniae, Pasteurella multocida 

sau Pseudomonas aeruginosa. Există un răspuns 
prompt la antibioterapie. 


2. Celulite produse de Aeromonas hydrophila. 
Aeromonas hydrophila determină o celulită severă a 
piciorului, după lezarea acestuia într-un mediu acvatic 
cu apă dulce sau după lezarea piciorului de către 
vieţuitoarele de apă dulce. Durerea severă, eritemul şi 
tumefacția piciorului se asociază cu necroze cutanate, 
ulcere şi formare de bule hemoragice. Există şi 
simptome sistemice severe şi bacteriemie. 

O leziune mai profundă determină mionecroză (bule 
de gaz în planurile fasciale şi crepitaţii cutanate). 
Explorarea chirurgicală efectuată pentru confirmarea 
sau excluderea mionecrozei și pentru debridarea țesutu- 
rilor necrotice, precum şi terapia antibiotică parenterală 
conduc la rezolvarea afecțiunii. A. hydrophila este 
izolată din sînge, din lichidul drenat din plagă, din 
țesuturile debridate sau din conţinutul bulelor. 


3. Celulita produse de Vibrio vulnificus. Această 
infecție determină la nivelul piciorului durere, eritem, 
căldură şi tumefacție şi zone de necroză cutanată, cu 
bule hemoragice şi cu ulceraţii superficiale. Infecția se 
produce în urma unei răniri sau în urma contaminării 
unei răni cu apa marină caldă. Se pot asocia simptome 
datorate bacteriemiei. Afecțiuniea răspunde la tratament 
antibiotic, la incizie cu drenaj și debridare. 


4. Celulita din regiunea unei vene safene rezecate. La 
maximum 6% din pacienții de la care s-a prelevat venă 
safenă, pentru bypass-ul arterei coronare, pot să apară 
unul sau mai multe atacuri de celulită de etiologie 
streptococică, manifestate prin eritem, durere, tumefac- 
ție şi sensibilitate care debutează acut la nivelul regiunii 
proximale a piciorului şi a treimii inferioare a membrului 
inferior. Se asociază febră înaltă, frisoane şi stare toxică. 


B. Fasciita necrotizantă. Această afecțiune este urmarea 
unui traumatism acut sau poate complica-o ulcerație cutana- 
tă a piciorului, Diabetul zaharat, alcoolismului şi/sau abuzul 
de droguri administrate intravenos reprezintă factori de risc 
importanţi. Piciorul devine difuz edematos, eritematos şi 
cald, iar tegumentul apare lucios şi în tensiune. Durerea 
spontană şi la palpare este severă. În primele 2-4 zile apar 
modificări de culoare ale tegumentului, reprezentate de pete 
albastru-gri, cu contur neregulat. Se pot forma bule cu 
conţinut hemoragic. Aceste bule se rup, formîndu-se ulcera- 
ţii superficiale granulare, de culoare roşu închis, zemuinde. 
Zona afectată devine anestezică în 16% din cazuri, secundar 
ischemiei şi distrugerii nervilor cutanați din tegumentul 
necrotic şi din țesutul subcutanat. Zonele de discromie ale 
pielii pot evolua, devenind placarde negre, dure, de tegu- 
ment gangrenat (50% din cazuri). Existența bulelor de gaz 
subcutanat este obiectivată de palpare sau cu ajutorul unei 
radiografii. Modificările locale sînt însoțite de febră înaltă, 
frisoane, frisonete, transpirații abundente, prostrație, stare 

generală alterată, delir şi de un aspect toxic al bolnavului. 
Plaga şi lichidul de drenaj al plăgii sînt foarte urît mirosi- 
toare. Debridarea relevă necroza grăsimii subcutanate și a 
fasciei profunde, precum şi absența mionecrozei. Fasceita 
necrotizantă de tip I este rezultatul unei infecții mixte 
conținînd obigatoriu o bacterie anaerobă (de exemplu, 
specii de Bacteroides sau de Peptostreptococcus) şi una 
sau mai multe bacterii facultativ anaerobe (de exemplu, 
streptococi non-grup A şi specii de Enterobacteriaceae). 
Fasceita necrotizantă de tip II este produsă de un streptococ 
de grup A ce acționează singur sau în asociere cu S$. aureus. 
Sînt necesare debridarea întinsă şi frecventă şi, în unele 
cazuri, amputaţia. Tratamentul antibiotic este util în cazurile 
depistate precoce şi la pacienții la care se face excizia atentă 
şi frecventă a țesutului necrotic. 


C. Abcesele piciorului. De obicei, abcesul coexistă cu 
infecția unui deget sau a unui spaţiu interosos plantar, cu 
un ulcer plantar, cu gangrena unui deget sau cu o plagă 
profundă, penetrantă, contaminată. Cele mai multe abcese 
se produc în compartimentul plantar central. Infecţiile 
compartimentelor medial sau lateral sînt rezultatul ulcerării 
unui mont sau a unui mont mic („montul croitorului“). 
Diabetul şi arterioscleroza obliterantă sînt factori de risc 
importanţi pentru această leziune. 

Faţa dorsală a piciorului devine edemaţiată și sensibilă, 
iar planta, dureroasă, sensibilă şi aplatizată (dispariţia boltei 
plantare datorită edemului). Sînt prezente eritemul şi 
creşterea temperaturii locale a tegumentului supraiacent. 
Durerea este severă, profundă și pulsatilă, dar, în cazul 
pacienţilor cu neuropatie diabetică gravă, este uşoară 
datorită pierderii inervaţiei senzoriale. Uneori se asociază 
febră, frisoane, stare generală alterată, anorexie și delir. 
Limitele abcesului sînt bine evidențiate pe secţiunea T, a 
RMN. Pot fi observate, de asemenea, pe o-tomografie 
computerizată sau pe scintigrafie cu leucocite marcate cu 
indiu 111. Drenajul şi tratamentul antibiotic are ca urmare 
rezolvarea simptomatologiei. Compartimentul plantar 
central conține patru loje potenţiale, situate una deasupra 
celeilalte (L1-L4) şi separate de corpurile mușchilor flexori 
şi adductori ai degetelor. Una sau toate aceste loje fasciale 
ale compartimentului central pot conţine puroi. 


D. Osteomielita piciorului. Osteomielita hematogenă a 
piciorului este rară, atît la copii, cît şi la adulți, Se constată 
durere şi sensibilitate localizată, tumefacție, eritem şi căldură 
locală sau difuză. Calcaneul este cel mai frecvent afectat 
(51% din cazuri), urmat de oasele metatarsiene (23%), oasele 
tarsiene (10%) şi de falange (7%). Febra și leucocitoza pot 
să fie absente la adulți. Totuşi, VSH-ul este mare. 
Confirmarea diagnosticului necesită evidenţierea 
leziunilor osoase cu ajutorul investigaţiilor imagistice şi 
al biopsiei osoase. Radiografiile, cu sau fără tomografie, 
pot să nu evidenţieze modificări osose timp de 7-15 zile. : 
Scintigrafiile, cum ar fi cele cu technețiu 99m metilen 
difosfat (*"Tc-MDP), cele cu leucocite marcate cu indiu 
111 şi cele cu galiu 67-citrat sînt metode sensibile şi fidele 

de detectare a infecției osoase. Frecvent, scintigrafia nu 
poate diferenţia osteomielita de o infecţie a țesuturilor moi. 
Rezultate fals-pozitive apar la pacienţii cu artroză sau 
cu neuroartropatie diabetică. RMN este la fel de sensibilă 
ca şi scintigrafia cu *"Tc-MDP sau cu Ga” citrat şi este 
mai specifică (rata rezultatelor fals-pozitive: 11% față de 
82%). În cadrul unui studiu, osteomielita piciorului a fost 
cel mai bine demonstrată cu ajutorul investigaţiilor 
imagistice. Există un răspuns bun la antibioterapia 
parenterală. Intervenţia chirurgicală este necesară atunci 
cînd febra şi sensibilitatea locală sînt persistente şi cînd 
există dovezi ale existenței unui abces periosos, a unui 
sechestru sau a unui fragment de țesut moale necrotic. 


3. ARTRITELE PICIORULUI 


A. Artrita septică. De obicei, această afecțiune este 
monoarticulară. Afectarea oligoarticulară este posibilă, dar 
rară. La nivelul articulației afectate, apare o durere surdă 
şi/sau pulsatilă, tumefacție şi sensibilitate la palpare. Sînt 
prezente eritemul cutanat şi căldura locală. Această boală 
se produce prin diseminare hematogenă sau datorită unei 
osteomielite adiacente sau a unei plăgi penetrante (plăgi 
penetrante ale unghiei). Factorii de risc ai artritei septice 
la pacienţii fără artrită .gonococică includ traumatismul 
local, o afectare articulară preexistentă (artroză sau 
poliartrita reumatoidă) şi o infecție în altă zonă. 

La adulții activi sexuali, Neisseria gonorrhoeae reprezin- 
tă o cauză frecventă de artrită septică. Afectarea piciorului 
este rară în boala gonococică diseminată. Elementele 
caracteristice ale infecției gonococice diseminate sînt: poli- 
artralgiile migratorii; tenosinovita articulației pumnului, a 
articulaţiilor degetelor de la mini şi de la picioare şi ale 
gleznelor; prezenţa unor leziuni cutanate pustuloase, necro- 
tice sau veziculo-hemoragice, cu dimensiuni de 1 pînă la 
1,5 cm, cu bază eritematoasă, situate pe extremitatea distală 
a minilor şi picioarelor; artrita localizată la una pînă la 
trei articulaţii; rezultatele pozitive ale culturilor pentru N. 
gonorrheae efectuate din sînge, lichid sinovial sau din 
secrețiile mucoase; precum şi un răspuns prompt la terapia 
parenterală cu ceftriaxonă. 

La adulţii vîrstnici, infecția este determinată de S. aureus, 
de specii de streptococi sau de bacterii gram-negative. 

Lichidul sinovial conține 5.000-250.000 celule/mm:, cu 
predominanța leucocitelor polimorfonucleare. Culturile sînt 
pozitive pentru aceşti germeni, în 70-90% din cazuri. Rezulta- 
tele frotiului Gram din lichid sinovial pot fi fals negative în 
pînă la 50% din cazuri. Tratamentul antibiotic parenteral şi 
puncţia aspirativă, drenajul chirurgical deschis sau lavajul 
continuu al articulației duc la rezoluția simptomelor articulare. 


B. Poliartrita reumatoidă seropozitivă 


1. Durerea cu localizare în treimea anterioară a 
piciorului. Metatarsalgia este un simptom precoce. 
Articulațiile metatarsofalangiene (MTF) laterale sînt, 
de obicei, primele afectate, însă toate articulațiile MTF 

pot fi implicate. Treimea anterioară a piciorului este 
sensibilă şi hipertrofiată. Palparea locală a articulaţiilor 
MTF, mobilizarea lor activă şi compresia laterală a 
piciorului provoacă sau intensifică durerea. 

Laxitatea ligamentară la nivelul treimii anterioare a 
piciorului determină îndepărtarea metatarsienelor şi 
evazarea acestei regiuni (în 33% din cazuri) sub presiu- 
nea greutății corporale. Se produce subluxaţia infero- 
laterală a metatarsienelor. Capetele metatarsienelor 
protruzionează pe fața plantară a treimii anterioare a 
piciorului, determinînd apariția unor monturi dureroase, 
a unor burse inflamate sau a unor ulcere plantare. 

Degetele „în gheară“ (hiperextensia articulației MTF 
şi flexia ambelor articulaţii interfalangiene — IF) şi 
degetele „în ciocan“ '(hiperextensia articulației MTF, 
flexia articulației interfalangiene proximale — IFP — şi 
extensia articulației interfalangiene distale — IFD) se 
dezvoltă frecvent (53% din cazuri) secundar afectării 
articulației MTF, ca urmare a subluxaţiei inferioare a 
capetelor metatarsienelor și a instabilității musculaturii 
intrinseci. La articulațiile MTF artritice apare hiper- 
extensia falangelor. Monturile dureroase şi ulceraţiile 
sînt, eventual, localizate pe fața dorsală a articulaţiilor 
IFP, datorită fricțiunii produse de un pantof prea strîmt. 
Tegumentul situat deasupra articulației devine 
eritematos, edemaţiat şi sensibil la palpare şi se poate 
fisura sau ulcera. 

Se produce hallux valgus (în 59% din cazuri), iar 
halucele se deplasează sub sau deasupra celui de-al 
doilea sau al treilea deget. Se poate dezvolta şi hallux 
rigidus, care determină o durere severă a acestui deget. 


2. Durerea cu localizare în treimea medie a piciorului. 
În treimea medie a piciorului durerea este, de obicei, 
minimă. Cea mai frecventă localizare a durerii este 
articulația talonaviculară. Se poate constata tumefacție 
locală şi sensibilitatea la nivelul articulației. A fectarea 
asimptomatică a acestei regiuni este frecventă (58-72% 
din cazuri). Este posibilă deformarea în valgum a zonei 
posterioare a piciorului şi aplatizarea boltei plantare a 
piciorului. 


3. Durerea cu localizare în treimea posterioară a 
piciorului. În articulația subtalară, apare durere, 
tumefacție, redoare şi sensibilitate. Mişcările de inversie 
sau de eversie a piciorului sînt dureroase și, eventual, 
limitate. Palparea lui sinus tarsi relevă sensibilitate. Se 
poate constata un picior plat dobîndit, care determină 
durere pe fața medială şi/sau laterală a treimii 
posterioare şi medii a piciorului. Alte cauze de durere, 
în treimea posterioară a piciorului, includ tenosinovita 
tendoanelor peronier şi/sau tibial posterior. Totuşi, în 
cele mai multe cazuri, tenosinovita reumatoidă este 
nedureroasă. Se pot întîlni bursite retrocalcaneene şi 
noduli reumatoizi calcaneeni plantari. 

Picioarele pot fi localizările inițiale în afectarea 
articulară simptomatică. În aceste cazuri, alte criterii 

de diagnostic pentru poliartrita reumatoidă (de exemplu, 
factorul reumatoid seric pozitiv) apar în următorii 2 ani. 

Tendinita achileană şi fasceita plantară se întîlnesc rar 
în poliartrita reumatoidă seropozitivă. Criteriile de 
diagnostic pentru poliartrita reumatoidă sînt: (1) redoarea 
matinală timp de 1 oră sau mai mult, prezentă cel puțin 
de 6 săptămîni; (2) artrita a trei sau mai multe articulații 
timp de cel puțin 6 săptămîni; (3) tumefacția şi durerea la 
nivelul articulației radio-carpiene, articulaţiilor meta- 
carpofalangiene sau IFP, timp de cel puţin 6 săptămîni; 
(4) tumefacția şi durerile articulare simetrice; (5) nodulii 
reumatoizi; (6) detectarea factorul reumatoid în ser, şi 
(7) modificări radiologice la nivelul milinii, respectiv 
eroziuni şi osteoporoză juxtaarticulare. Modificările 
radiologice ale picioarelor pot precede pe acelea ale miini- 
lor, permiţînd stabilirea precoce a unui diagnostic defini- 
tiv. Prezenţa a patru din cele șapte criterii, enumerate mai 
sus, stabilite de American Rheumatism Association, 
permite clasificarea unui caz ca fiind poliartrită reumatoidă. 


„ Spondilartropatiile seronegative 


1. Spondilita anchilozantă. Bolnavii cu această 
afecțiune au, frecvent, un istoric de durere lombară de 
tip inflamator (durere cu debut înainte de 40 de ani; 
durată mai mare de 3 luni pînă la solicitarea unui consult 
medical; durere şi redoare lombară matinală; debut 
insidios; ameliorarea durerii prin exercițiul fizic şi 
mobilizare). Alte criterii de diagnostic pentru spondilita 
anchilozantă sînt: limitarea mişcărilor coloanei lombare 
în planurile sagital şi frontal, limitarea expansiunii 
toracice și semnele radiologice clare de sacroileită. 
Prezenţa semnelor radiologice de sacroileită şi a unuia 
din celelalte criterii sînt suficiente pentru diagnosticul 
de spondilită anchilozantă. Gena HLA-B27 este 
prezenta la 90% din pacienții albi şi la 50% din pacienții 
de culoare cu spondilită anchilozantă. Afectarea treimii 
anterioare a piciorului presupune afectarea articulaţiilor 
MTF (avînd ca rezultat metatarsalgia) şi deformări ale 
degetelor (deget „în ciocan“). Artrita erozivă afectează 
articulațiile MTF şi IF, este asimetrică, contrar artritei 
din poliartrita reumatoidă seropozitivă. Afectarea treimii 
medii a piciorului include formarea unui bloc nedureros 
la nivelul articulaţiilor intertarsiane. Artrita subtalară, 
determinînd limitarea marcată a inversiei sau eversiei 
piciorului, fasceita plantară şi tenosinovita achileană 
determină dureri la nivelul treimii medii şi posterioare 
a piciorului. Eroziunile osoase se pot produce la locul 
de inserție al tendonului lui Achile, iar un pinten calca- 
nean este observat pe o radiografie de călcîi. Elementele 
radiologice care ajută la diferențierea spondilartro- 
patiilor seronegative de poliartrita reumatoidă includ 
artrita asimetrică, osteoporoză localizată juxtaarticular, 
osteoscleroză marcată, formarea de os nou periostal şi 
eroziuni atipice, uneori mari, situate periferic. 

Uveita anterioară acută, cu durere, hiperemie oculară, 
fotofobie şi lăcrimare, este cea mai frecventă manifestare 





extraarticulară a spondilitei anchilozante (20% din 
cazuri). Episoadele de uveită acută sînt frecvent 
unilaterale şi tind să fie recidivante. 


2. Sindromul Reiter. Această formă de artrită reactivă 
este secundară unui episod diareic (produs de 
Salmonella, Shigella, Yersinia, specii de Campylobacter 
sau de Clostridium difficile) sau unei uretrite (produsă 
de Chlamydia trachomatis, Ureoplasma urealyticum 
sau N. gonorrheae). Sindromul este complet, cu artrită, 
uretrită şi conjunctivită (la 20% din cazuri) sau, mai 
frecvent, sînt prezente doar două dintre componentele 
sindromului (la 80% din cazuri). 

La nivelul treimii anterioare a piciorului există artrite 
asimetrice MTF şi IE, dactilite (degete „în cîrnăcior“*) 
datorate periostitei şi tenosinovită a flexorilor. Dactilita 
este uneori nedureroasă. Sesamoidita produce durere 
şi sensibilitate în primul spațiu interosos metatarsian. 
Se poate produce o afectare dureroasă sau nedureroasă 
a articulației tarsiene, conducînd la rigiditâte osoasă la 
nivelul treimii medii a piciorului. Durerea în treimea 
posterioară a piciorului este rezultatul artritei subtalare, 
periostitei, fasceitei plantare, tendinitei achiliene, a 
eroziunilor calcaneene şi a pintenilor. Sînt prezente 
semne radiologice de neoformaţie osoasă în zona de 
inserţie a tendonului lui Achile sau a fasciei plantare 
pe calcaneu. La călcîi şi în alte zone apare periostită. 
Anomaliile călcîiului asociate cu sindrom Reiter 
postvenerian au fost numite „călcîiul amantului“. 
Radiografia vizualizează precoce în evoluţia acestei 
afecțiuni o tumefacție a țesuturilor moi periarticulare 
şi revărsate articulare, sau este normală. Cu timpul, se 
dezvoltă osteoporoza juxtaarticulară, îngustarea 
spaţiului articular și eroziuni periarticulare. Periostita 
este, eventual, localizată plantar, pelvin, precum şi în 
alte zone, putînd apărea și pinteni calcaneeni. Sindromul 
Reiter determină şi iridociclită, balanită circinată, 
keratodermie blenoragică şi ulcere orale. Acesta este 
considerat o formă de artrită reactivă. Gena HLA B-27 
se asociază cu artrita reactivă (prezentă la 75% din cele 
mai multe grupuri etnice cu artrită reactivă). Pacienţii 
cu artrită reactivă au şi spondilită, care debutează în 
orice punct de-a lungul coloanei lombare. Sindesmo- 
fitele sînt grosolane, nu sînt marginale şi au uneori 
originea în partea mijlocie a'unui corp vertebral; acest 
aspect este rareori vizibil în spondilita anchilozantă. 


3. Artrita psoriazică. Psoriazisul se asociază cu 
tumefacţia dureroasă a unuia sau a mai multor degete. 
Dactilita sau degetul „în cîrnăcior““ afectează doar cel 
de-al cincilea deget sau doar cîteva degete. Această 
leziune este produsă de afectarea articulaţiilor IEP şi 
IFD, de tenosinovita flexorilor şi de periostită. De 
asemenea, poate fi prezentă durerea la nivelul călcîiului, 
datorată tendinitei inserționale sau fasceitei plantare. 
Durerea cu localizare în treimea medie a piciorului are 
drept cauză artrita intertarsiană sau fasceita plantară. 

Artrita IFD este mai importantă decît afectarea 
articulației MTF. Pe epifizele metatarsienelor şi 
falangelor apar osteoliza, rezultînd modificări 
radiologice cu aspect de creion ascuţit („pencil in cup“). 
Osteoliza determină scurtarea degetelor, iar osteoliza 
severă determină apariția de degete telescopate la nivelul 
tuturor degetelor de la picioare. Degetele „în ciocan“ 
sau „în gheară“ și deviația inferioară a capetelor 
metatarsienelor sînt fenomene rare. Neoformaţiile 
osoase la baza halucelui pot produce un hallux rigidus 
dureros. Artrita care afectează halucele simulează atacul 
de gută. 

Modificările unghiilor (respectiv, depresiunile 
punctiforme, striaţiile, onicodistrofia, hipercheratoza 
subunghială, onicoliza şi pigmentarea galbenă a 
unghiilor) se întîlnesc în psoriazis sau în sindromul 
Reiter. Semnele radiologice care diferențiază artrita 
psoriazică de poliartrita reumatoidă includ leziunile 
articulației IFD, cu eroziuni şi cu expansionarea bazei 
falangelor terminale, osteoliza falangiană distală, 
oligoartrita, sacroileita, spondilita și artrita mutilantă 
(aspectul de „creion ascuţit“ al uneia sau mai multor 
articulaţii IFD). 


4. Artritele asociate bolilor inflamatorii intestinale. 
În cursul unor boli inflamatorii intestinale pot apare 
manifestări artritice (în 9-20% din cazuri). Acestea se 
asociază mai frecvent cu bolile colonului şi apar la 
pacienţii care prezintă complicaţii, cum ar fi abcesele, 
polipoza pseudomembranoasă, fistulele anale, 
hemoragiile, uveitele, stomatitele, eritemul nodos şi 
pioderma gangrenosum. Aproximativ. 50% dintre 
pacienți prezintă poliartrită migratorie. Se manifestă 
prin dureri, tumefacție și sensibilitate în articulațiile 
MTF. Sînt afectate genunchiul, glezna, cotul, pumnul 
și articulațiile mîinii. Numărul celulelor din lichidul 
sinovial variază între 5.000 şi 12.000, cu predominența 
polimorfonuclearelor. Radiografiile arată edemul 
țesuturilor moi şi revărsatele articulare, fără prezența 
de eroziuni, Simptomele articulare răspund la 
tratamentul afecțiunii digestive, prin colectomie sau 
medicamentos. 


D. Atacul de gută. Un puseu artritic este precipitat de 
abuzul de alcool, de deshidratare, traumatisme, intervenții 
chirurgicale, de artritele septice, de postul proteic, 
tratamentul diuretic, ingestia excesivă de purine şi de 
administrarea alopurinolului sau a agenţilor uricozurici. 
Durerea severă, tumefacția, creşterea temperaturii locale, 
eritemul și sensibilitatea locală excesivă pot afecta prima 
articulație MTF (podagra), zona căputei, articulaţia gleznei 
şi călcîiul (bursită retrocalcaneană şi tendinită achileană). 
Semnele asociate sînt febra, frisoanele, transpirația şi starea 
generală alterată. În atacul de gută pot fi prinse una sau 
mai multe din articulațiile amintite. Orice mişcare sau 
trepidație a membrului inferior provocă durerea. Afectarea 
este, de obicei, limitată la nivelul piciorului şi la gleznă, 

unilateral, dar poate fi şi bilaterală. Numărul celulelor din 
lichidul sinovial depăşeşte 100.000 celule/mm:, cu 
predominanța polimorfonuclearelor. Sînt observate în 
lichidul sinovial cristale de urat monosodic intra şi 
extracelulare, identificarea fiind simplă datorită formei lor 
caracteristice şi birefrigenței negative. Nivelul seric al 
acidului uric este crescut. Unele cazuri mimează o celulită 
sau flebită. 

Podagra nu este specifică atacului de gută. Inflamaţia 
primei articulații MTF apare şi în boala depunerilor de 
pirofosfat de calciu, în artrita psoriazică, în sindromul 
Reiter, în sarcoidoză şi în artrita septică. Atacul de gută 
răspunde prompt la colchicină sau la indometacin. 


E. Atacul de pseudogută, Se manifestă prinr-un atac de 
artrită similar, care mimează guta. Glezna, fața dorsală a 
piciorului şi prima articulație MTF sînt afectate succesiv 
sau simultan. Atacurile sînt mai puţin severe decit cele din 
gută. Intervenţiile chirurgicale sau traumatismele pot 
precipita un astfel de atac. Lichidul sinovial conţine cristale 
de pirofosfat de calciu dihidrat, situate intra şi extracelular 
(birefringență pozitivă) şi o concentrație crescută de 
leucocite polimorfonucleare. Pe radiografiile genunchilor, 
pumnilor, umerilor şi gleznelor se poate observa 
condrocalcinoza. 


F. Reumatismul articular acut. Se manifestă prin 
poliartrită acută migratorie, afectînd în primul rînd gleznele 
şi genunchii. Pot fi afectate şi articulațiile pumnului, 
coatelor, degetelor de la miini, MTF şi degetelor de la 
picioare. Articulațiile sînt de obicei mărite de volum, calde, 
eritematoase și sensibile. Mersul este extrem de dureros, 
datorită durerilor din gleznă și plantă. Se pot asocia febra, 
durerea generalizată, transpirații abundente şi scădere 
ponderală. Sindromul artritic acut debutează, în general, 
la 2-5 săptămîni de la o amigdalită sau o faringită acută 
streptococică. Pe suprafețele de extensie se palpează nodulii 
subcutanați. Afectarea articulară este frecvent asimetrică. 
Simptomele şi semnele de cardită şi tulburările neurologice 
(coreea) sînt rare la adulți. Febrei şi simptomele articulare 
răspund spectaculos la tratamentul cu aspirină. Sînt 
prezente anemia uşoară și leucocitoza. Titrurile antistrepto- 
lizinei O, antihialuronidazei şi al anti ADN-azei B sînt 
crescute, ca de altfel şi titrul de aglutinare la testul 
Streptozin. 


G. Lupusul eritematos sistemic. La nivelul articulaţiilor 
MTF, al treimii medii a piciorului şi gleznelor, apar artralgii 
sau artrite. Tendonul lui Achile se poate rupe, determinînd 
durere şi sensibilitate pe fața posterioară a călcîiului şi durere 
şi slăbiciune în timpul flexiei plantare. Durerea de la nivelul 
degetelor de la mini şi picioare este rezultatul fenomenului 
Raynaud sau ischemiei digitale, cu sau fără gangrenă, 
caracteristică vasculitelor. Polineuropatia periferică 
determină parestezii, durere și disestezie a degetelor. Nivelul 
seric al anticorpilor antinucleari este de obicei crescut, iar 
titrul anticorpilor anti-ADN,, şi anti-Sm este și el crescut. 
Simptomele artritice răspund prompt la terapia cu prednison. 

H. Crizele dureroase din siclemie. Se manifestă prin 
dureri severe la nivelul gambei, picioarelor şi gleznelor, 
asociate 'cu alodinie şi hiperestezie cutanată. Edemul 


subcutanat este prezent la nivelul articulaţiilor şi oaselor 


mici ale picioarelor. Orice mișcare sau atingere uşoară a 
tegumentului intensifică durerea. RMN-ul poate evidenția 
un aspect normal al oaselor sau o mică zonă de infarct a 
măduvei osoase, ca și edem al tegumentului şi țesutului 
subcutanat. Durerea pare a fi rezultatul unei neuropatii 
senzoriale reversibile şi, în anumite regiuni ale picioarelor, 
este datorată infarctului măduvei osoase. Remisia spontană 
a durerilor și edemului se instalează în 1-3 săptămîni. 


I. Artrita asociată hepatitei B. Febra, starea generală 
alterată, odinofagia, mialgiile, greața şi vărsăturile preced 
debutul durerii articulare cu 1-12 săptămîni. Afectarea 
articulară constă într-o poliartrită simetrică migratorie sau 
simultană. Degetele de la picioare sînt afectate în 15% din 
cazuri, iar cele de la mînă, în 65% din cazuri. 
Simptomele articulare pot persista timp de cîteva zile 
sau de cîteva luni. Aproximativ 50% din pacienţi prezintă 
o erupție urticariană sau maculopapuloasă, pruriginoasă. 
Se poate manifesta și angioedemul plantar. Antigenul de 
suprafață al virusului hepatitei B (AgHB,) este, de obicei, 
prezent în ser, iar testele funcţionale hepatice sînt anormale. 


J. Artrita asociată rubeolei. Poliartralgiile simetrice şi 
redoarea articulară sînt precedate sau urmate de apariția 
unei erupții maculopapuloase rozate, a unei limfadenite 
occipitale dureroase şi sensibile la palpare. În repaus, 
durerea este uşoară, dar se intensifică la mobilizare şi 
solicitarea articulației. Degetele de la picioare sînt afectate 
în 25% din cazuri. 


4. DUREREA DE CAUZĂ VASCULARĂ 


A. Ocluzia arterială acută. Se manifestă prin apariția 
bruscă a unei dureri surde, profunde şi/sau cu caracter de 
arsură şi superficiale, situată la nivelul piciorului şi a 
gambei. Paloarea şi răceala cutanată, slăbiciunea mușchilor 
distali ai membrului inferior, acroparesteziile, pulsul 
filiform sau absent sînt alte semne asociate. Apare o linie 
de demarcaţie cutanată, care separă zonele de tegument 
palide şi ischemice de cele cu colorație normală. Uneori, 
există pete cianotice la nivelul degetelor şi feței plantare a 
piciorului. Ocluzia bruscă este urmarea unui traumatism 
(datorită rupturii, compresiei sau trombozei arteriale), al 
unui embolus (de exemplu, cu originea la nivelul aortei 
sau cordului) sau al unei tromboze. Restabilirea 
chirurgicală a debitului sangvin către extremitatea distală, 
în primele 6 ore, duce la dispariția tuturor simptomelor, 
fără sechele, cum ar fi scăderea forței musculare, pierderea 
sensibilităţii senzoriale sau gangrenă. 


B. Durerea nocturnă de repaus. În cursul somnului apare 
o durere severă, persistentă, la nivelul piciorului sau 
gambei, care trezește pacientul din somn. Poziţia cu piciorul 
atîrnat la marginea patului sau ridicarea din pat şi mersul 

duc la ameliorare parțială sau completă a durerii. Indexul 
gleznă/braţ este sub 0,5. Durerea nocturnă se asociază cu 
hipotensiune în timpul somnului şi cu hipoperfuzia 
țesutului subcutanat al piciorului. 


C. Ulceraţia şi gangrena 


1. Embolia colesterolemică. Factorii de risc includ 
hipercolesterolemia, diabetul zaharat, fumatul, hiper- 
tensiunea, un istoric de boală vasculară cu alte localizări 
(boală cerebrovasculară, angină sau infarct miocardic, 
claudicaţie intermitentă) și anevrismul aortic sau popli- 
teal. Evenimentele precipitante sînt angiografia (a 
arcului aortic, aortei şi cea coronariană), traumatismele, 
aortita, angioplastia, utilizarea unui balon intraaortic, 
chirurgia vasculară (de exemplu, bypass-ul femuro- 
popliteal sau aorto-femural și rezecția unui anevrism 
aortic), precum şi administrarea de heparină, strepto- 
kinază sau cumarinice. Cele mai multe embolii se produc 
în primele 2 săptămîni de la o intervenție.efectuată în 
scop diagnostic sau terapeutic. La unii pacienți nu este 
identificat nici un eveniment precipitant. Durerea la 
nivelul piciorului este, uneori, asociată cu sindromul de 
„deget albastru“, cu arii plantare de infarct, negre-albăstrii, 
cu gangrena piciorului şi degetului, ulcere plantare, 
precum şi cu ischemia plantei şi degetului. Se pot asocia 
embolii renale. În cazul emboliilor renale apare durere 
în flanc şi lombă, hematurie macroscopică, hiper- 
tensiune malignă şi insuficiență renală rapid progresivă. 
Într-un mic număr de cazuri, se produc gangrena 
peniană, infarctele intestinale și infarctele măduvei 
spinării. Tulburările constatate la efectuarea examenelor 
de laborator includ eozinofilia, leucocitoza, microhema- 
turia, albuminuria, trombocitopenia și hipocomplement- 
emia. Confirmarea histologică a diagnosticului se face 
prin examenul histopatologic al țesutului rezecat (din 
zona gangrenoasă) sau prin biopsierea tegumentului, a 
țesutului subcutanat sau a muşchilor de la nivelul 
piciorului sau a părții distale a membrului inferior. 
Afectarea piciorului poate fi uni sau bilaterală. 


2. Arterioscleroza obliterantă şi ischemia progresivă. 
Extremităţile sînt reci, palide și epilate, cu semne de 
atrofie a mușchilor gambei şi, uneori, ai coapsei. Apar 
modificări trofice ale unghiilor. La anamneză se constată 
existența unui istoric de claudicaţie intermitentă și/sau 
de durere nocturnă sau de repaus persistentă. Unul sau 
mai multe degete de la picioare devin dureroase şi apoi 
negre, cu aspect mumifiat. În unele cazuri, se dezvoltă 
ulceraţii necrotice ale picioarelor. Pulsul este absent la 
nivelul plantei şi în spaţiul popliteu şi este prezent sau 
abia palpabil în regiunea femurală. Durerea şi necroza 
pot fi uni sau bilaterale. 


3. Vasculitele sistemice 


A. POLIARTERITA NODOASĂ. Cele mai frecvente 
cauze de durere la nivelul piciorului asociate cu 

această boală sînt gangrena uni sau bilaterală a 
degetelor, infarctele cutanate, ulcerele ischemice (de 
exemplu, la nivelul maleolei laterale sau feței 
plantare), artralgiile și fenomenul Raynaud. De 
obicei, simptomele şi semnele afecțiunii sistemice 
sînt prezente. Ele pot include febră, slăbiciune 
musculară, scădere ponderală, anorexie, stare 
generală alterată, mialgii, cefalee, artralgii şi dureri 
abdominale. 

Afectarea renală se manifestă prin hematurie 
microscopică, albuminurie, cilindrurie, nivel crescut 
al creatininei serice și hipertensiune. Se pot manifesta 
prin ischemie, infarct renal și glomerulonefrită. 
Afectarea cardiacă determină infarct miocardic acut, 
pericardită şi insuficiență cardiacă congestivă. 
Lezarea ischemică a sistemului nervos central 
provoacă infarcte cerebrale, delir şi convulsii. 
Polineuropatia periferică și mononeuropatia 
multiplex sînt rezultatul lezării, de natură ischemică, 
a nervilor periferici. Vasculita intraabdominală 
determină durere abdominală, greață, vomă, 
hemoragii, infarct intestinal, perforații, peritonită, 
colecistită, precum și infarct pancreatic sau hepatic. 

Leucocitoza, VSH-ul crescut, anemia şi hiper- 
gamaglobulinemia sînt modificări frecvente întâlnite. 
Nivelurile serice ale complementului total şi ale 
fracțiunilor C3 şi C4 sînt scăzute. AgHBs este 
detectat în 10-54% din cazuri. Diagnosticul este 
susținut prin demonstrarea existenţei anevrismelor 
arterelor mici și medii, localizate în paturile 
vasculare renal, hepatic sau gastrointestinal. Biopsia 
unui nodul cutanăt, a unui testicul sensibil sau a unui 
mușchi dureros şi sensibil va confirma diagnosticul. 
Semnele şi simptomele de pliarterită nodoasă 
răspund la tratamentul combinat cu ciclofosfamidă 
şi prednison. 


B. ANGEITA ALERGICĂ ŞI GRANULOMATOASĂ 
(BOALA CHURG-STRAUSS). Această afecțiune este 
similară poliarteritei nodoase. Diferenţele constă în 
prezența simptomelor pulmonare severe, cu astm şi 
infiltrate pulmonare, afectarea renală fiind uşoară. 
Purpura şi nodulii cutanați apar în 70% din cazuri. 
Eozinofilia periferică (10% sau mai mare) este un 
semn frecvent întîlnit şi este utilă în susținerea 
diagnosticului și în diferenţierea acestei boli de 
poliarterita nodoasă. Confirmarea diagnosticului 
necesită biopsie tisulară care evidenţiază o vasculită 
granulomatoasă şi infiltrat tisular cu eozinofile. Se 
asociază o mono sau polineuropatie şi anomalii ale 
sinusurilor paranazale. Gangrena degetelor de la 
picioare și a plantei este datorată ocluziilor vaselor 
mici de la picioare. Simptomatologia răspunde la 
tratamentul cu ciclofosfamidă şi prednison. 

Pentru diferențierea tipurilor de vasculite au fost 
utilizați anticorpii citoplasmatici antineutrofilici 
(ANCA). C-ANCA este un anticorp citoplasmatic 

imunofluorescent, asociat cu anticorpi anti- 
proteinază 3. Acesta apare la examenul microscopic 
al leziunilor din poliarterita nodoasă, din granulo- 
matoza Wegener, precum şi în glomerulonefrita 
necrotizantă primară şi crescentică. Tipul P-ANCA, 
asociat cu anticorpi antimieloperoxidază, se 
întîlneşte și el în aceste trei afecțiuni, precum și în 
boala Churg-Strauss. 


C. LUPUSUL ERITEMATOS SISTEMIC. Gangrena 
degetelor de la mini și picioare, a regiunii plantare 
şi a piciorului, precum și ulcerele dureroase de natură 
ischemică ale piciorului şi gambei se asociază cu 
vasculita din această boală. VSH-ul este crescut, iar 
valorile serice ale complementului total, ale C3 şi al 
C4 sînt scăzute. Criteriile clinice şi de laborator pen- 
tru diagnosticarea lupusului eritematos sistemic sînt 
următoarele: (1) poliartrita neerozivă; (2) rash-ul 
malar; (3) eritemul discoid; (4) fotosensibilitatea; 
(S) ulceraţiile orale; (6) anomaliile hematologice (de 
exemplu, anemia din bolile cronice, anemia 
hemolitică, limfopenia, leucopenia şi trombocito- 
penia); (7) afectările neurologice (de exemplu, 
psihoze și convulsii); (8) afectările cardiopulmonare 
(pleurezie, pericardită și miocardită); (9) afectările 
renale (proteinurie, cilindrurie, sindrom nefrotic, 
insuficiență renală); (10) rezultate pozitive ale 
testului pentru detectarea anticorpilor antinucleari 
(ANA); (11) rezultate pozitive ale testelor efectuate 
pentru evidenţierea celulelor lupice, a anticorpilor 
anti AND,, şi a celor anti-Sm (teste de confirmare, 
precum și testul VDRL fals-pozitiv). O combinaţie 
de anticorpi antinucleari prezenţi și un test de 
confirmare sau un total de patru sau mai multe dintre 
criteriile enumerate mai sus fac diagnosticul de lupus 
eritematos sistemic foarte probabil. 


D. POLIARTRITA REUMATOIDĂ. Vasculita din 
această boală determină dureri digitale şi gangrenă 
la nivelul picioarelor şi/sau mîinilor, infarcte 
unghiale, precum şi ulcerații ischemice dureroase 
pe picioare şi degete. Se asociază afectarea viscerală, 
sub forma ischemiei şi infarctului intestinal, a 
pericarditei şi ocluziei coronariene. Nivelurile serice 
ale complementului hemolitic total şi ale C3 şi C4 
sînt scăzute. Ca elemente asociate, constatăm 
existența nevritelor periferice şi a mononeuropatiei 
multiplex. Vasculita apare la pacienții cu artrită 
severă, cu noduli reumatoizi şi cu titruri ridicate de 
factor reumatoid seric circulant. Tratamentul cu 
prednison și ciclofosfamidă controlează vasculita. 


E. VASCULITA PRIN HIPERSENSIBILIZARE. Această 
afecțiune determină apariția unor zone de necroză 
cutanată şi a ulceraţiilor. dureroase, pe plante şi 
degete. Poate evolua ca o purpură Henoch-Schănlein 
(leziuni cutanate purpurice palpabile pe membrele 
inferioare și fese, durere articulară şi abdominală şi 

glomerulonefrită) sau ca o vasculită a vaselor mici 
asociată cu sindromul Sjăgren sau cu crioglobuline- 
mia mixtă esențială (glomerulonefrită, durere 
articulară, hepatosplenomegalie, limfadenopatie şi 
purpură palpabilă). 

Vasculita de hipersensibilizare se-poate asocia şi 
cu un limfom sau o tumoră reticuloendotelială 
subiacentă. Diagnosticul'este confirmat prin biopsia 
leziunilor cutanate. Purpura Henoch-Schânlein 
răspunde la tratamentul cortizonic sau se vindecă 
spontan. , 


F. TROMBANGEITA OBLITERANTĂ (BOALA 
BUERGER). Această afecțiune apare predominant la 
bărbaţii tineri (raportul bărbaţi:femei este de 9:1), 
în grupul. de vârstă 20-40 de ani. Cele mai multe 
cazuri sînt constatate la asiatici şi est-europeni. 
Acuzele cele mai frecvente sînt fenomenul Raynaud 
şi durerea de tip ischemica degetelor de la miini și 
de la picioare, asociată cu paloare, piele marmorată 
şi răceală. De asemenea apar ulcerații şi/sau gangrene 
digitale. Neuropatia ischemică produce dureri 
junghiulare la nivelul gambei şi picioarelor. Uneori, 
există claudicaţie intermitentă afectînd gamba distală 
sau bolta plantară sau/şi antebraţele şi mîinile. Apare 
tromboflebita migratorie a venelor superficiale ale 
plantelor, ale membrelor inferioare și superioare. 
Examenul fizic relevă absenţa sau diminuarea 
pulsului la nivelul pedioasei, a pulsului radial şi 
ulnar, pulsurile proximale fiind normale. Degetele 
sînt palide şi reci, sau apar degete marmorate și 
dureroase, precum şi ulcere şi gangrenă la nivelul 
fețelor plantare. Se pot asocia infarcte viscerale. 
Există o corelaţie puternică a bolii Buerger cu 
fumatul. Elementele clinice care sprijină diagnosticul 
includ semnele de ischemie ale extremităților superi- 
oare şi inferioare şi tromboflebita superficială migra- 
torie. Sînt caracteristice arteriografiile care constată 
leziuni arteriale segmentare distale cu margini 
netede, conice, precum şi circulație colaterală impor- 
tantă în zonele de ocluzie vasculară. Biopsia şi 
examenul histopatologic al vasului afectat vor confir- 
ma diagnosticul. Renunţarea la fumat poate întîrzia 
sau nu progresia bolii. Nu există tratament eficient. 


4. Eritromelalgia. În cadrul acestei afecţiuni, apar 
episoade de dureri intense cu caracter. de arsură sau 
pulsatile, la nivelul degetelor şi plantelor, acompaniate 
de hiperemie, creşterea temperaturii locale și, în unele 
cazuri, de tumefacţia piciorului afectat. Degetele de la 
mîlini şi palmele sînt interesate mai rar. În cazul tipului 
primar sau idiopatic, afectarea simetrică a plantei în 
treimea anterioară a piciorului şi a degetelor reprezintă 
regula. Expunerea la căldură (cameră caldă, pătură 
electrică sau soare), atîrnarea piciorului sau exercițiul 
fizic pot precipita un atac, în timp ce apa rece, o baie cu 
gheață, administrarea aspirinei sau ridicarea piciorului 

ameliorează durerea. Unele atacuri sînt spontane. 
Episoadele durează cîteva minute, ore sau cîteva zile. 
Simptomele sînt provocate prin creşterea temperaturii 
cutanate a piciorului sau miinii la 32-36*C. 

Formele secundare de eritromelalgie produc 
simptome asimetrice la 48% din cazuri, în timp ce tipul 
idiopatic este asimetric în doar $-10% din cazuri. 
Afectarea unilaterală a piciorului se produce în 65-75% 
din cazuri, în timp ce afectarea unilaterală a palmelor 
şi degetelor de la mînă apare doar în 5-9% din cazuri. 

Eritromelalgia secundară se asociază cu trombocito- 
penia esenţială, cu policitemia vera, metaplazia mieloidă 
idiopatică şi, rareori, cu leucemia mielocitară cronică. 
Simptomele eritromelalgiei preced debutul clinic al bolii 
mieloproliferative, în medie cu 2,5 ani, dar această 
perioadă poate fi chiar de 16 ani. Rareori, apariţia eritro- 
melalgiei apare după debutul bolii mieloproliferative. 
Eritromelalgia secundară se manifestă și în hiper- 
tensiune, insuficiența venoasă, diabetul zaharat, lupusul 
eritematos sistemic, poliartrita reumatoidă, gută, 
scleroza multiplă şi în afecțiunile măduvei spinării. De 
asemenea, a fost raportată eritromelalgia de cauză 
iatrogenă (medicamentoasă: bromocriptină, ergotamină 
şi nifedipină). 

Durerea şi eritemul degetului vor evolua spre cianoză, 
hipotermie și gangrenă. Apare necroza degetelor, a unor 
zone ale treimii anterioare a piciorului sau a întregului 
picior, Se constituie, uneori, ulcere ischemice ale 
piciorului, cu septicemie secundară. 

Pulsurile periferice sînt normale. Termografia a fost 
utilizată pentru a se obține harta zonelor de eritromel- 
algie, dar această tehnică nu oferă un diagnostic specific. 

Aspirina ameliorează eritromelalgia datorată 
trombocitemiei pentru 3-4 zile, în timp ce indometacinul 
este eficient timp de mai puțin de 24 h. Aspirina 
determină ameliorări în unele cazuri de eritromelalgie 
primară sau idiopatică, precum și la unii pacienți cu 
eritromelalgie secundară care nu este determinată de 
trombocitemie. Inflamaţia şi, tromboza, arteriolară 
mediată plachetar sînt responsabile pentru cele mai 
multe din cazuri. Aceste modificări histopatologice sînt 
observabile pe biopsiile cutanate, 

Cazurile de eritromelalgie cu debut în cursul primelor 
două decade de viață au, uneori, o cauză ereditară. 
Această formă este refractară la aspirină şi la alte 
atitudini terapeutice. 


5. Phlegmasia cerulea dolens. Majoritatea venelor 
profunde care drenează sîngele venos al membrului 
inferior sînt ocluzionate. Acesta este rece, cianotic și 
mult tumefiat. Durerea din picior şi gambă este severă. 
Apare necroza tegumentului piciorului şi al gleznei, iar 
pe fața dorsală a piciorului și pe fețele laterale ale gleznei 
se formează bule hemoragice. Salvarea piciorului este 
posibilă în urma tratamentului anticoagulant şi 
trombolitic sistemic. 

Această afecțiune debutează spontan sau este secundară 
unui traumatism uşor sau sever sau unei intervenţii 
chirurgicale. Simptomul major este reprezentat de durerea 
severă cu caracter de arsură, surdă sau pulsatilă, localizată 
la nivelul întregul picior sau într-o zonă localizată a acestuia 
(de exemplu, în treimea anterioară 'a piciorului, pe faţa 
medială, plantară sau dorsală). Tumefacția şi creşterea 
temperaturii tegumentare, cu eritem difuz sau periarticular 
sînt semne frecvent asociate, în cursul primelor zile sau 
săptămîni. Durerea este mult prea severă pentru a putea fi 
explicată de un traumatism sau de'o intervenție chirurgicală 
anterioare sau de semnele observate la examenul fizic. 
Articulațiile sînt, dureroase şi rigide. Iniţial, edemul este 
moale și dispare odată cu ridicarea piciorului. Poate apărea 
hiperhidroza piciorului dureros. Hipertricoza devine pentru 
prima oară evidentă după 2-4 săptămîni. Hiperestezia 
Ccutanată şi alodinia sînt severe. Stressul emoţional, 
zgomotul, trepidaţiile, curenții de aer sau presiunea 
exercitată de cearşafurile patului intensifică durerea din 
picior. Primul stadiu, descris anterior, durează 1-3 luni. În 
cursul ultimei săptămîni a primei luni, tegumentul devine 
rece, palid și luceşte. În cursul stadiului doi, apare 
marmorarea cianotică a piciorului şi a extremității distale 
a membrului inferior. Hiperhidroza persistă, dar părul şi 
unghiile membrului inferior cresc încet. Libertatea de 
mișcare a articulației rămîne limitată, datorită durerii şi 
redorii. Hiperestezia rămîne severă, iar mersul sau 
ortostatismul fără sprijin nu sînt tolerate. Radiografiile 
efectuate la 4-6 săptămîni relevă osteoporoza parcelară, 
marmorată, localizată în zona dureroasă, iar un examen 
scintigrafic arată hipercaptare periarticulară. Blocarea 
Simpaticului ameliorează durerea şi alodinia şi permite 
creşterea libertății de mișcare a articulației. Fizioterapia, 
posibilă datorită blocajului simpatic, îmbunătăţeşte funcția 
articulară și ameliorează durerea, edemul şi modificările 
de culoare și temperatură ale tegumentului. Pacienţii cu 
distrofie simpatică reflexă sînti anxioşi, instabili emoțional 
şi retrași. Această simptomatologie persistă şi după tratarea 
cu succes a durerii şi a celorlalte modificări. 


6. CRAMPELE MUSCULARE 


După exerciţii fizice neobişnuite care suprasolicită 
extremitatea distală a membrului inferior, în sarcină sau 
secundar unor afecțiuni diverse, poate apărea la nivelul 
boltei plantare o durere severă, ascuțită. Crampele 
musculare sînt întîlnite în polineuropatia periferică, 
polimiozită, radiculită sau compresia radiculară, boala 
neuronului motor periferic, hiponatremie, hipocalcemie, 

7. NEUROPATIA PERIFERICĂ 


Cauzele apariţiei mononevritei multiplex şi polineuropatiei 
simetrice sînt enumerate în tabelele 47-/ şi, respectiv, în 
tabelul 47-2. 


A. Endocrine 
1. Polineuropatia diabetică 


A. POLINEUROPATIA SENZITIVĂ ACUTĂ. Această 
afecțiune debutează acut, cu durere continuă cu 
caracter de arsură, la nivelul picioarelor şi, în unele 
cazuri, la nivelul gambei și al gleznei. Se asociază 
parestezii dureroase, alodinie şi hiperestezie 
cutanată. Sînt afectate simetric atât picioarele, cît şi 
gambele. La intervale neregulate, la nivelul gambelor 
şi picioarelor, apar dureri ascuţite, cu caracter de 
junghi sau lancinante. Simptomele sînt mai severe 
noaptea, după ortostatism prelungit sau după mers 
timp îndelungat. Pierderea parcelară a sensibilităţii 
tactile fine, grosiere şi vibratorii afectează degetele 
și regiunea distală a piciorului, dar funcția motorie 
rămîne intactă. Se asociază scăderea ponderală, 
oboseala şi depresia. Control glicemiei conduce la 
ameliorarea simptomelor şi la dispariția lor, într-un 
interval de timp de săptămîni sau luni. 


B. POLINEUROPATIA SENZITIVO-MOTORIE 
SUBACUTĂ SAU CRONICĂ. Această afecțiune are 
un debut mai insidios decît polineuropatia senzorială 
acută, cu senzații de amorțeală, parestezii cu caracter 
de înțepătură sau de usturime şi/sau cu durere cu 
caracter de arsură, localizate la nivelul plantei. 
Frecvent simptomele sînt limitate la picioare, deşi 
s-au constatat amorțeli şi parestezii repetate, şi la 
nivelul degetelor de la miini. Disconfortul cu caracter 


Tabelul 47-1 


MONONEVRITA MULTIPLEX ASOCIATĂ 


CU DUREREA ASIMETRICĂ A GAMBEI 
ŞI PICIORULUI 


————————————————————————————— 


Vasculitele 


Poliarterita nodoasă 

Poliartrita reumatoidă 
Granulomatoza Wegener 
Sindromul Sjăgren 

Boala Churg-Strauss 

Lupusul eritematos sistemic 
Arterita cu celule gigante 
Sclcroza sistemică 

Vasculita de hipersensibilizare 


hipomagneziemie şi în hipocapnia (spasmul carpopedal) 


i 320. Aa . s Sarcoid 
secundară hiperventilaţiei şi cirozei hepatice. O crampă poate E, “aaa 
musculară dureroasă a piciorului este ameliorată prin Amniloidoaa 


elongația manuală a mușchiului afectat, prin masaj sau prin 
mersul pe piciorul dureros, care extinde astfel muşchiul 
contractat. 


Coagulopatiile 
Diabetul zaharat , 
Hipotiroidismul 


 —————— 

Tabelul 47-2 
POLINEUROPATIA SIMETRICĂ 
SENZITIVĂ SAU SENZITIVO-MOTORIE, 
ASOCIATĂ CU DURERE LA NIVELUL 
PICIORULUI 





Endocrină 
Diabetul zaharat 
Hipotiroidismul 
Toxică 
Abuzul de alcool şi carențele nutriționale 
Intoxicația cu metale grele 
Arsenic 
Mercur 
Thaliu 
Medicamentele 
Disulfiram 
Izoniazidă 
Hidralazină 
Alte medicamente (Tabelul 47-3) 
Substanțele chimice (Tabelul 47-4) 
Afecţiunile sistemice 
Carcinoamele 
Leucemia acută 
Leucemia cronică 
Limfoamele 
Mielomul (osteolitic, osteosclerotic și sindromul POEMS) 
Macroglobulinemia Waldenstrâm 
Crioglobulinemia 
Bolile țesutului conjunctiv 
Poliatterita nodoasă 
Poliartrita reumatoidă 
Lupusul eritematos sistemic 
Boala Churg-Strauss 
Insuficiența renală 
SIDA i 
Sarcoidoza 
Ercditare 
Boala Fabry 
Porfiria acută intermitentă 
RR ————————_—— 
de arsură afectează, uneori, atît fața dorsală cît şi pe 
cea plantară a piciorului. Durerea este precipitată 
de ortostatism și de mersul îndelungat. Durerile 
ascuțite, lancinante, iradiază ascendent sau descen- 
dent pe membrele inferioare, implicînd picioarele. 
Simptomele sînt mai severe noaptea. Hiperestezia 
cutanată şi alodinia sînt intermitente. Pierderea 
sensibilităţii senzoriale este mai severă la nivelul 
treimii anterioare a piciorului şi poate fi parţială sau 
completă. Toate tipurile de sensibilitate pot fi abolite. 
Se manifestă ca un picior „dureros-nedureros“. Un 
pacient cu o astfel de afecțiune simte durerea, dar 
examenul fizic demonstrează abolirea sensibilităţii 
dureroase, expunînd piciorul riscului de lezare. Pot, 
de asemenea, să apară atrofia mușchilor interosoși 
ai piciorului şi abolirea reflexelor osteotendinoase. 
Durerea cu caracter de arsură sau de junghi, de la 
nivelul piciorului, este prezentă zilnic sau apare 


episodic. Se poate asocia o polineuropatie a 
trunchiului, cu dureri abdominale sau lombare și cu 
hiperestezie. Antidepresivele triciclice (imipramina, 
amitriptilina) ameliorează sau remit simptomatologia 
prezentată. 


C. MONONEVRITA MULTIPLEX. Această afecțiune 
implică mai mulți nervi periferici. Determină 
disestezii dureroase, durere, parestezii, precum şi 
deficite senzoriale şi motorii în zonele de distribuție 
ale nervilor respectivi (nervul tibial posterior, nervul 
peronier superficial sau nervul sural). Picioarele şi 
gambele pot fi afectate uni sau bilateral. Simptome 
similare apar la nivelul braţelor şi miinilor. 


2. Polineuropatia din hipotiroidie. Apar dureri şi 
parestezii la nivelul picioarelor şi mfinilor. La nivelul 
membrelor inferioare și superioare se constată abolirea 
sensibilităţii senzitive distale şi deprimarea reflexelor 
osteotendinoase. Poate apărea şi disfuncția musculară, 
care se manifestă prin contracție şi relaxare musculară 
lente. Scăderea vitezei de conducere musculară este 
obiectivată pe nervii motori şi senzitivi ai membrelor 
superioare și inferioare. În cazurile severe, apare 
scăderea forței musculaturii distale şi crampe musculare 
dureroase. Durerea şi celelalte simptome dispar în urma 
tratamentului de substituție cu hormoni tiroidieni. 


B. Toxică 


1, Polineuropatia alcoolică. Abuzul de alcool şi nutriția 
deficitară sînt ambele implicate în patogeneza acestei 
boli. În cazurile severe, pacienții acuză senzaţii de arsură 
resimțite în picioare, parestezii şi hiperestezie cutanată, 
cu distribuţie în şosetă. Membrele inferioare sînt afectate 
înaintea celor superioare, şi în cele mai multe cazuri, 
extremităţile superioare sînt neafectate. Durerea de la 
nivelul picioarelor este descrisă ca un discomfort cu 
caracter de arsură, resimțit în plante sau ca o durere 
profundă, surdă, persistentă. Dureri ascuţite, junghiu- 
lare, de durată scurtă, pot iradia ascendent sau 
descendent în membrele inferioare și picioare. 
Alodinia şi hiperestezia tactilă sînt, uneori, severe. 
Contactul picioarelor cu cearșafurile patului provoacă 
un disconfort sever, care nu permite pacietului să adoar- 
mă. Examenul fizic relevă scăderea tonusului mușchilor 
distali şi/sau proximali, precum şi durere musculară (în 
picioare şi gambe). Reflexele achilian şi rotulian sînt 
diminuate. Hiperhidroza picioarelor şi miinilor este 
obişnuită şi reflectă hiperactivitatea simpatică. Pierde- 
rile de sensibilitate includ sensibilitatea tactilă, dureroa- 
să, termică (superficială), precum şi sensibilitate tactilă 
profundă, vibratorie şi kinestezică (senzații profunde). 
Cei mai mulți. pacienţi prezintă o abolire mixtă a 
sensibilităţii, cu afectare atît a sensibilităţii superficiale, 
cît şi a celei profunde. Pierderea exclusivă a sensibilităţii 
superficiale apare la 25% din cazuri, în timp ce pierderea 
doar a sensibilităţii profunde apare în 10% din cazuri. 

Polineuropatia alcoolică este asociată cu degene- 
rescența cerebeloasă (tremor şi mers ataxic), boala 
Wernicke (nistagmus, slăbiciunea sau paralizia 
mușchilor drepți abdominali laterali, paralizia privirii 
conjugate, mers ataxic şi status confuzional global) sau 
cu sindromul Wernicke-Korsakoff (boala Wernicke 
combinată cu o psihoză amnestică confabulatorie). 

Abstinenţa la alcool, refacerea rezervelor de tiamină 
şi de vitamine din grupul B, precum şi o dietă echilibrată 
conduc la dispariția gradată a manifestărilor neuropatice 
şi de sistem nervos central, provocate de abuzul de 
alcool. 


2. Intoxicația cu metale grele 


A. ARSENIC. Intoxicația acută cu arsenic este 
precedată de o boală gastrointestinală manifestată 
prin anorexie, greață, vomă, durere abdominală şi 
diaree, care apare cu 1-3 săptămîni înaintea debutului 
durerii, paresteziilor şi scăderii forței musculare a 
membrului inferior. . 

Durerea cu caracter de arsură şi paresteziile sau 
doar paresteziile interesează picioarele și mîlinile. 
Slăbiciunea musculară afectează mersul şi mobiliza- 
rea brațelor și miîinilor. Sînt afectați atît muşchii 
distali cît și cei proximali. Se mai constată afectarea 
sensibilităţii superficiale și a celei profunde la nivelul 
picioarelor, gambelor şi miîinilor. Există, eventual, 
anemie și leucopenie. Diagnosticul de intoxicație 
arsenicală este confirmat prin dozarea concentrației 
de arsenic în sînge, urină, în firul de păr sau în unghii, 
prin spectrofotometria de absorbție sau prin metode 
de activare a neutronilor. În absența uhei intoxicații, 
nivelul arsenicului în urină este de sub 5ug/24h. 
Terapia cu dimercaprol este ineficientă în tratmentul 
neuropatiei deja constituite. Dispariţia gradată a 
neuropatiei se poate obține în lipsa unei terapii 
specifice. Intoxicația cu arsenic este rezultatul unei 
otrăviri cu scop suicid sau contaminării accidentale 
a alimentelor, băuturii sau veselei. 


B. MERCUR. Metalul este absorbit în cursul 
expunerilor profesionale industriale sau din 
agricultură. El este responsabil de o neuropatie 


vărsăturile, durerea abdominală, precum şi diareea 
apoasă sau sangvinolentă. 

Calviţia apare în primele 2-4 săptămîni de la 
intoxicație şi sugerează diagnosticul. Nivelul 
thaliului în urină variază de la 10 la 20ug/l, în 
intoxicaţiile severe. 


. Medicamentoasă 


A. DISULFIRAM (ANTABUSE). Acest medicament 
este utilizat în tratamentul alcoolismului. Poate 
produce o neuropatie senzitivo-motorie care 
afectează inițial picioarele. Apar parestezii, dureri 
cu caracter de arsură şi slăbiciune musculară. Nu 
există durere şi sensibilitate musculară. Sînt afectate 
sensibilitatea profundă şi cea superficială. Oprirea 
administrării medicamentului încetineşte evoluția 
sau poate să nu aibă nici un efect. Această entitate 
patologică este confundată cu polineuropatia 
alcoolică, dar pacienții spitalizați dezvoltă neuropatia 
în timp ce li se administrează disulfiramul, într-o 
perioadă în care nu consumă băuturi alcoolice şi în 
timp ce primesc o dietă'echilibrată şi suplimente de 
vitamine 

B. IZONIAZIDĂ. Simptomele iniţiale sînt reprezen- 
tate de amorţeli şi de parestezii în degetele de la 
miîlini şi picioare. Acestea se pot extinde proximal şi 
afecta picioarele şi gambele, precum și mîinile. 
Durerile cu caracter de arsură şi disesteziile sînt 
localizate la mîini şi la picioare. Este posibilă 
scăderea forței musculare la nivelul maselor muscu- 
lare distale ale membrele inferioare. Administrarea 
piridoxinei împreună cu izoniazida previne 
dezvoltarea neuropatiei. 


C. HIDRALAZINĂ. Neuropatia periferică senzitivă 
sau senzitivo-motorie este un efect advers rar al 
tratamentului cu hidralazină şi este prevenită prin 
administrarea de piridoxină. 


D. ALTE MEDICAMENTE. Tabelul 47-3 prezintă alte 
medicamente asociate cu polineuropatia senzitivă 
„sau senzitivo-motorie. 


4 „Substanțe chimice. Tabelul 47-4 prezintă 
substanțele chimice utilizate casnic şi în industrie, care 
pot determina o neuropatie senzitivă sau senzitivo- 
motorie. , 


senzorială sau senzitivo-motorie, similară celei 
produse de arsenic. Nivelul mercurului urinar de 
peste 150ug/l asociază fenomene de toxicitate. 
Excreţia urinară normală de mercur este sub 20ug/l. 


C. TALIU. Se produce o neuropatie senzorială, cu C. Bolile sistemice 
dureri continue şi parestezii bilaterale în membrele 
inferioare şi picioare. Apar și artralgii, care sînt 
migratorii. Sensibilitatea profundă şi cea superfi- 
cială sînt afectate. Se observă, eventual, mers ataxic 


şi o neuropatie motorie, manifestată prin slăbiciunea 


1. Carcinoamele 


A. NEUROPATIA SENZITIVĂ SUBACUTĂ. Această 
afecțiune este secundară degenerării corpilor 
neuronali din ganglionul rădăcinii posterioare. 


musculaturii membrelor și a musculaturii respi- 
ratorii. Ingestia acută de thaliu determină febră şi 
simptome gastrointestinale, cum ar fi greața, 


Simptomele includ parestezii, amorțeli şi dureri cu 
caracter de arsură sau surde, la nivelul picioarelor 
şi, uneori, al mîinilor. Apare ataxia senzitivă. De 

Tabelul 47-3 
MEDICAMENTELE ASOCIATE CU 
NEUROPATII PERIFERICE SENZITIVE 
(S) ȘI SENZITIVO-MOTORII (940) 





Amiodarona SM 
Cisplatinul S 
Etionamida SM 
Disulfiramul : ' SM 
Aurul ji SM 
Hidralazina SM 
8-Hidroxichinolonele (clioquinol şi iodoquinol)* SM 
Izoniazida SM 
Mcetronidazolul Ss 
Misonidazolul i Ss 
Nitrofurantoinul SM 
Piridoxină în doze mari (>500 mg/zi) Ss 
Fenitoina s>M 
Perhexilen SM 
Vincristina ș s>M 


DI N a a 


* Determină ncuropatie subacută mieloptică 


obicei, simptomele neuropatice preced cu cîteva luni, 
pînă la trei ani, manifestările clinice ale tumorii 
maligne primare. Cauza cea mai frecventă a 
neuropatiei o reprezintă carcinomul pulmonar cu 
celule mici, dar a fost asociată şi cu carcinoamele 
„esofagului, stomacului, cecului şi ale altor organe. 


B. POLINEUROPATIA SENZITIVO-MOTORIE. 
Simptomele includ amorţeli, parestezii şi durere la 
nivelul picioarelor, gambelor şi mîinilor, scăderea 
forței musculaturii gambiere şi emacierea acestor 
regiuni. Debutul precede sau succede manifestărilor 
clinice ale tumorii maligne: Localizările primare sînt 
la nivelul plămînului (carcinomul cu celule mici), 
sînului, stomacului, pancreasului, vezicii urinare, 
rinichiului şi uterului. 

Este posibilă apariția unei polineuropatii 
recidivante sau remitente, care grăbeşte detectarea 
tumorii cu 2 sau chiar cu pînă la 8 ani. Neuropatia 
remitentă dispare; după tratamentul cu succes al 
tumorii subiacente (de exemplu, a carcinomului renal 
sau seminomului testicular). 


Tabelul 47-4 
SUBSTANȚELE CHIMICE ASOCIATE CU 
NEUROPATIE PERIFERICĂ SENZITIVĂ 

ŞI SENZITIVO-MOTORIE 





Acrilamida (monomer utilizat în producerea de e sm mpa 
Carbon disulfit (solvent) i 

Acid diclorofenoxiacetic (ierbicid) 

Etilenoxid (gaz dezinfectant) 

n-Hexan (solvent) 

Metil bromidă (agent fumigen) 

Cianidă de sodiu (insecticide, raticide, în metalurgie şi galvanizare) 


aa E El E E a DEI E PE. e e me ere 


2. Leucemia acută. Rareori, infiltrarea leucemică a 
nervilor periferici determină o polineuropatie simetrică, 
cu amorțeli, parestezii, dureri în extremitatea distală a 
membrului inferior, slăbiciune musculară şi emaciere 
proximală şi distală. 


3. Leucemia cronică. O polineuropatie senzitivă sau 
senzitivo-motorie acută se poate dezvolta la pacienții 
cu leucemie limfatică cronică. Neuropatia apare şi în 
leucemia mieloidă cronică, dar este rară. 


4. Limfoamele. Boala Hodgkin este asociată cu o 
polineuropatie senzitivă acută, manifestată prin scăderea 
forței musculare, prin parestezii cu senzaţie de usturime, 
precum şi prin durere localizată la nivelul picioarelor 
şi/sau mîinilor. În limfoamele hodgkiniene şi non- 
hodgkiniene a fost descrisă o polineuropatie senzitivo- 
motorie subacută. În aceste afecțiuni, poate să apară şi 
polineuropatia recidivantă şi remitentă. 


5. Mielomul 


A. MIELOMUL MULTIPLU OSTEOLITIC. O poli- 
neuropatie senzitivo-motorie subacută sau cronică 
apare în 5% din cazurile de mielom multiplu 
osteolitic sau difuz osteoporotic. Durerea la nivelul 
picioarelor, a membrelor inferioare, brațelor şi 
mîinilor este caracteristică pentru neuropatia 
mielomatoasă, deși durerea osoasă este şi ea 
responsabilă de un oarecare disconfort. Alte 
simptome sînt paresteziile, amorțelile, slăbiciunea 
musculară şi emacierea extremităților distale. 
Mielomul osteosclerotic prezintă o puternică 
asociere cu neuropatia (50% din cazurile cu această 
afecțiune). Doar 3% dintre cazurile de mielom sînt 
osteosclerotice. 


B. MIELOMUL OSTEOSCLEROTIC. Polineuropatia 
asociată cu mielomul osteosclerotic sau cu un 
plasmocitom solitar se ameliorează frecvent după 
tratamentul tumorii primare. Ea are, probabil, 
caracter demielinizant, se asociază cu prezenţa 
variatelor tipuri de proteine monoclonale şi cu lanţuri 
uşoare (cele mai multe, lambda) şi apare ca parte 
componentă a sindromului POEMS. 


C. SINDROMUL POEMS. Sindromul POEMS constă 
în polineuropatie, organomegalie (hepatospleno- 
megalie), endocrinopatie, prezența proteinei M şi 
modificări cutanate (îngroşarea pielii, hiperpigmen- 
tare, hipertricoză şi degete „în băț de toboşar“*). 


6. Macroglobulinemia Waldenstrăm. Această 
afecțiune se manifestă prin scăderea forţei musculare, 
oboseală, tulburări vizuale, infecții recurente şi diateză 
hemoragică (epistaxis sau hematemeză). La examenul 
fizic, se constată adenopatia, hepatosplenomegalia şi 
venele retiniene anormale. Neuropatia periferică 
determină parestezii, durere şi crampe la nivelul 

gambelor și picioarelor, precum și abolirea completă 
sau parțială a sensibilităţii superficiale și profunde. Atât 
în extremităţile superioare, cît şi în cele inferioare, se 
constată slăbiciune musculară, emaciere şi prezența de 
fasciculaţii. Uneori, este prezent mersul stepat (datorat 
hipotoniei piciorului). Debutul obişnuit al neuropatiei 
este insidios sau subacut. În prima perioadă a evoluţiei 
sale, polineuropatia este asimetrică. Componenta M 
serică depăşeşte 3 g/dl. În 80% din cazuri, lanțul uşor 
aparține izotipului kappa. Odată cu instituirea 
tratamentului, se produce remisiunea polineuropatiei, 
dar acest aspect este rar. 


7. Crioglobulinemia. Crioglobulinemia esenţială mixtă 
poate produce neuropatie periferică, fenomene 
Raynaud, gangrena degetelor, hematemeză şi melenă, 
artralgii, purpură, glomerulonefrită şi ulceraţii ale 
degetelor şi picioarelor. Picioarele şi, rareori, degetele 
de la miini şi mîinile pot prezenta durere, parestezii, 
slăbiciune musculară și emaciere. Simptomele senzitive 
sînt precipitate de expunerea la frig. Crioglobulinemia 
asociată cu limfoame, cu un mielom, cu infecţii cronice 
sau cu poliarterita nodoasă determină, de asemenea, o 
neuropatie senzitivo-motorie progresivă. 


8. Amiloidoza primară. La nivelul picioarelor şi al 
degetelor de la picioare apar durerea, paresteziile, 
disesteziile şi abolirea sensibilităţii tactile fine şi termice. 
Neuropatia precede, de regulă, cu 4 ani stabilirea 
diagnosticul de amiloidoză AL (amiloid cu originea în 
lanțurile uşoare). 

Neuropatia apare la 35% dintre pacienţii cu 
amiloidoză AL. Alte manifestări ale acestei boli sînt: 
afectarea cardiacă, care determină insuficiență cardiacă 
refractară la tratament; infiltrarea gastrointestinală, cu 
scădere ponderală, obstrucție, malabsorbție și sîngerare; 
precum și afectarea renală cu sindrom nefrotic şi insufi- 
ciență renală. Biopsia nervului sural poate confirma 
diagnosticul, prin demonstrarea depunerilor de amiloid 
într-un nerv periferic. Experimentele clinice făcute cu 
melfalan, prednison şi colchicină demonstrează că 
durata de viaţă este prelungită printr-o astfel de terapie. 


9. Bolile țesutului conjunctiv 


A. POLIARTERITA NODOASĂ. Această afecțiune 
determină mononeuropatii multiple, cu dureri şi 
parestezii afectînd piciorul şi gamba, uni sau 
bilateral. Un deficit motor la nivelul piciorului şi 
extremității distale a membrului inferior poate urma 
în cîteva ore sau zile. Se constată abolirea 
sensibilităţii, hiperestezie cutanată şi slăbiciune 
musculară în picior și extremitatea distală a 
membrului inferior. Şi în poliarterita nodoasă poate, 
de asemenea, apărea o polineuropatie simetrică. 
Membrele superioare sînt afectate cu aceeaşi 
frecvență ca şi membrele inferioare. 


GI 


B. ALTE BOLI DE COLAGEN (POLIARTRITA 
REUMATOIDA, LUPUSUL ERITEMATOS SISTEMIC 
ȘI BOALA CHURG-STRAUSS). O polineuropatie 
senzitivo-motorie simetrică, cu dureri cu caracter de 
arsură, la nivelul piciorului şi crampe; musculare, 
pot de asemenea să apară în poliartrita reumatoidă, 
în lupusul eritematos sistemic, precum şi în unele 
cazuri de boală Churg-Strauss. Prezența vasculitei 
este demonstrată prin biopșierea nervului sural. 
Atunci cînd vasculita este prezentă se manifestă prin 
mononeuropatia multiplex, cu dureri ascuţite, de 
junghi, la nivelul zonelor de distribuţie a unuia sau a 
mai multor nervi periferici ai gambei. Alte afecțiuni 
care se asociază cu mononeuropatia multiplex includ 
diabetul zaharat, SIDA, amiloidoza şi sarcoidoza. 


10. Insuficienţa renală (neuropatia uremică). 
Simptomele de debut sînt senzația de arsură de la nivelul 
picioarelor (6% din cazuri), disestezia şi paresteziile 
plantare, descrise ca o senzaţie de usturime, jupuire, ca 
o presiune constrictivă la nivelul gleznelor sau ca o 
senzaţie de tumefacție a degetelor de la mini şi picioare. 
Caracteristică este abolirea reflexelor achiliene, urmată 
de cea a reflexelor rotuliene. În lipsa tratamentului 
insuficienței renale, progresia neuropatiei este rapidă. 
Rezultatul constă în anestezia şi paralizia completă a 
membrului. Aceste cazuri sînt rare şi nu apar dacă se 
instituie hemodializa. Hemodializa sau transplantul 
renal conduc, în general, spre recuperăre, cu dispariția 
completă a simptomelor neuropatice. 


11. SIDA (polineuropatia distală simetrică). Polineuro- 
patia distală simetrică din SIDA se manifestă prin durere, 
parestezii şi disestezii în degete şi picior, care au tendința 
de extensie proximală. Hipoestezia superficială şi 
profundă se manifestă la nivelul degetelor şi picioarelor, 
Reflexele achiliene sînt diminuate, în timp ce alte reflexe 
sînt păstrate. Biopsia nervului relevă degenerarea 
axonului şi arii de demielinizare segmentară. Muşchii 
distali sînt hipotoni, Studiile electromiografice 
demonstrează denervarea parțială a muşchilor distali, 
consideraţi hipotonici din punct de vedere clinic. În unele 
cazuri, poate apărea şi mononeuropatia multiplă. 


12. Sarcoidoza, Această afecțiune determină o 
distribuție simetrică a paresteziilor, durerii şi hipereste- 
ziei, la nivelul picioarelor şi a zonelor distale ale mem- 
brelor inferioare. Se poate produce o asociere a durerii, 
paresteziilor, hipotoniei musculare şi pierderii sensibili- 
tăţii la nivelul zonei distale a membrului inferior şi a 
piciorului, sub forma unei mononeuropatii multiple. 
Biopsia nervului sural arată granuloame sarcoide ne- 
cazeificate. Polineuropatia acută răspunde prompt la 
tratamentul cu corticosteroizi. 


Ereditare 


1, Boala Fabry. Simptomul cel mai sever este 
reprezentat de durerea intensă situată la nivelul 

picioarelor şi a extremităților distale ale membrelor 
inferioare. Aceste crize dureroase pot dura de la cîteva 
minute, la cîteva zile. O durere insuportabilă cu caracter 
de arsură apare la nivelul plantelor, extremităților distale 
ale membrelor inferioare şi, uneori, la mini şi în regiu- 
nile proximale ale membrelor. Febra acompaniază 
atacurile dureroase. Se asociază parestezii ale picioare- 
lor şi miinilor. De obicei, crizele dureroase debutează 
în copilărie sau în prima perioada a maturității. 

Pe tegumente, apar angiokeratoame (telangiectazii) 
sub forma unor leziuni mici, de culoare roşu închis spre 
negru-albăstrii, plate sau uşor proeminente, discrete, 
dispuse simetric în zonele expuse la soare. Există şi 
leziuni pe buze şi pe mucoasa orală. Se observă opacităţi 
corneene, iar venele retiniene prezintă sinuozități, 
dilataţii anevrismale şi arii segmentare de dilataţie. 
Afectarea cardiacă se manifestă prin apariţia anginei 
pectorale, a infarctului miocardic şi a insuficienţei 
cardiace congestive. Urina conţine albumină, cilindri 
eritrocitari. şi celule renale, iar boala renală asociată 
evoluează spre insuficiență renală înaintea vîrstei 40 
de ani. Diagnosticul este confirmat prin demonstrarea 
creşterii valorilor de a-galactozidază A în ser, leucocite, 
țesutul biopsiat sau în cultura de fibroblaşti. 


2, Porfiria acută intermitentă, Crizele de durere 
abdominală, cu sensibilitate minimă la palpare sînt 
manifestări frecvente. Durerea poate fi localizată sau 
generalizată, dar abdomenul este, de obicei, moale şi 
are o sonoritate normală la percuție. Semnele asociate, 
precum febra, vărsăturile şi leucocitoza conduc la un 
diagnostic eronat de abdomen acut chirurgical şi, în 
unele cazuri, la efectuarea intervenţiei chirurgicale 
exploratorii. 

Apare neuropatia, manifestată prin dureri cu caracter 
de arsură sau ascuţite, localizate la nivelul piciorului 
şi/sau miinii, prin parestezii, amorţeli şi disestezii. 
Sensibilitatea tactilă fină şi cea dureroasă a extremității 
distale sînt diminuate sau absente. Distribuţia afectării 
senzitive este „în mănuşă“ sau „în ciorap“ sau la nivel 
proximal (pe suprafețele corporale expuse la lumină). 
Hipoestezia se manifestă și la nivelul coapsei și brațului. 

Hipotonia musculară a extremității proximale a 
membrului este mai severă decît cea a extremității 
distale, iar braţele sînt mai sever afectate decît picioarele. 
Hipotonia extensorilor degetelor şi piciorului (hipotonia 
muşchilor care asigură dorsiflexia piciorului — picior 
căzut), precum şi a degetelor de la mînă şi a articulației 
pumului (mînă căzută) se poate constata uni sau 
bilateral. La nivelul gambei apar mialgii şi crampe. 
Muşchii dureroşi sînt sensibili la palpare. Reflexele 
osteotendinoase sînt diminuate, absente sau normale. 
Apar. şi tulburări comportamentale, de tipul stărilor 
anxioase, al instabilității emoționale sau al unui sindrom 
de afectare organică a creierului constînd în confuzie, 
neliniște, iluzii şi halucinaţii vizuale. 


La examenul clinic, se constată tahicardie de pînă la 
160 bătăi/minut, stare subfebrilă şi hipertensiune 
instabilă. În cursul unui atac, poate surveni moartea 
subită prin insuficiență cardiacă sau respiratorie. 

La pacienţii cu porfirie hepatică acută, culoarea urinii 
variază de la roz la brună. Atacurile pot dura de la cîteva 
zile, la o lună sau chiar mai mult. În timpul remisiunii, 
vindecarea neuropatiei se face dinspre regiunile 
proximale spre cele distale. În cursul crizelor, există o 
excreţie crescută de acid delta-aminolevulinic (AAL) 
şi de porfobilinogen (PBG). În unele cazuri, după atac, 
porfobilinogenul urinar se normalizează. În cazurile 
asimptomatice, diagnosticul este, uneori, confirmat prin 
măsurarea activității PBG-deaminazei eritrocitare sau 
leucocitare. Perfuzia intravenoasă de glucoză (500 g/zi) 
sau de hematină conduce la remisiunea simptomelor în 
48 de ore. Prevenirea atacurilor ulterioare este esenţială 
şi se realizează prin evitarea administrării medicamente- 
lor care precipită atacul, a steroizilor, alcoolului şi a 
postului alimentar. 


8. SINDROAMELE DE COMPRESIE NERVOASĂ ŞI 


RADICULARĂ 


A. Sindromul de tunel tarsian. La nivelul plantei sau pe 
fețele medială şi laterală ale acesteia (respectînd călcîiului) 
sau exclusiv pe fața medială sau pe cea laterală a celor 
două treimi anterioare ale plantei apar dureri cu caracter 
de arsură, amețeli şi parestezii. Uneori, durerea se extinde 
retrograd, spre gambă. Durerea este spontană și continuă 
sau doar nocturnă. Este intensificată sau provocată de 
presiunea exercitată de propria greutate și de mers, 
exacerbîndu-se la fiecare pas. Presiunea exercitată asupra 
nervului tibial posterior, la nivelul feţei mediale a gleznei 
reproduce durerea și paresteziile. Aceste simptome sînt 
reproduse şi prin aplicarea unui garou în jurul gleznei. 
Durerea are caracter de arsură în repaus şi este lancinantă 
în timpul mersului. Durerea nocturnă este parțial ameliorată 
prin plasarea membrului afectat în poziție atîrnîndă la 
marginea patului. Simptomele motorii sînt rar prezente. 
Sensibilitatea plantei este, uneori, diminuată, dar cel mai 
adesea este neafectată. Studiile electrofiziologice 
demonstrează creşterea perioadelor de latenţă distale pe 
partea afectată, iar electromiografia evidenţiază vîrfuri de 
undă pozitive ascuțite şi potențiale de fibrilaţie în muşchii 
abductor al halucelui şi abductor al degetului mic. 
Perioadele de latenţă trebuie comparate cu cele ale regiunii 
nedureroase sau cu valorile standard normale. Compresia 
nervului tibial posterior pe fața medială a gleznei este 
rezultatul unui sarcom sinovial, al unui neurinom, al 
adenopatiei, al unei exostoze sau al unui osteofit, al unui 
fragment provenit dintr-o fractură adiacentă, al unui calus, 
al unei artrite, tenosinovite sau bursite, al unei afecțiuni 
care produc edem rhaleolar, al fasceitei plantare, al unui 
abductor al halucelui anormal, al prezenţei unui os trigon 
sau unui os intermetatarsian (oase accesorii), al unei 

presiuni indirecte prelungite sau al unor pantofi nepotriviți, 
strimți. Nervul tibial posterior este comprimat de un 
retinaculum flexor strîmt atunci cînd acesta trece pe sub 
maleola laterală. Compresia se produce, eventual, şi după 
divizarea nervului în ramurile plantare medială și laterală, 
de-a lungul feţei inferomediale a treimii medii a piciorului. 
Punctele distale de compresie sînt ligamentul calcaneo- 
navicular sau regiunea mușchiului abductor al halucelui. 
Unii pacienți cu această afecțiune au picior plat flexibil 
sau fix și călcîiul în valgum. La pacienții cu picior plat şi 
căliiul în valgum, o mișcare de răsucire minimă, în eversie 
a gleznei poate precipita sindromul de tunel tarsian. Piciorul 
plat şi călcîiul în valgum au, de asemenea, ca rezultat 
întinderea nervului tibial posterior la fiecare pas, ceea ce 
duce la lezarea acestuia. Hipermobilitatea articulară 
generalizată benignă este, uneori, prezentă. Sindromul de 
tunel tarsian este asociat cu sindromul de tunel carpian şi 
cu sciatica. Distrofia simpatică reflexă apare ca element 
secundar la unii pacienți cu această afecțiune şi poate duce 
la confuzii diagnostice. Vindecarea se obține prin utilizarea 
unor talonete pentru corectarea piciorului plat sau prin 
rezecția chirurgicală a elementelor constrictive asociate cu 
retinaculul flexorilor şi cu muşchiul abductor al halucelui. 
Diagnosticul diferenţial se face cel mai frecvent cu entorsa 
gleznei, artrita și sciatica. În aproximativ 50% din cazuri, 
afectarea nu pare să fie provocată de vreo cauză evidentă. 


B. Compresia mecanică a nervului peronier superficial. 
Compresia laterală a gleznei de către o gheată strîmtă 
determină durere şi parestezii pe fața dorsală a piciorului 
şi la nivelul degetelor laterale. Aceste simptome apar şi 
după o entorsă a gleznei. O compresie a nervului la nivel 
proximal este, uneori, rezultatul unui sindrom de 
compartiment lateral sau al unei fracturi adiacente a osului 
peroneu. Semnul Tinel este prezent în aria de compresie. 


C. Compresia mecanică a nervului peronier profund 
(Sindromul de tunel tarsian anterior). Compresia se 
produce la nivelul articulației tibio-talare anterioare sau 
sub retinaculul extensor inferior. Acesta apare, de 
asemenea, şi la pacienţii care poartă pantofi cu tocuri înalte 
sau ghete strîmte. Alte cauze sînt fracturile, luxaţiile şi 
entorsele gleznei. La nivelul primului spațiu membranar 
dorsal apar parestezii, dureri şi amorţeli. Durerea nocturnă 
se declanșează cînd piciorul este menținut în flexie plantară 
cu degetele în extensie. Această durere este diminuată sau 
ameliorată prin eversia şi dorsiflexia piciorului, mişcări 
care diminuă compresia retinaculului. Semnul Tinel este 
prezent. La nivelul primului spațiu membranar apar 
hipoestezia sau anestezia, iar hipotonia musculară este 
minimă. Diagnosticul este confirmat prin studii electro- 
fiziologice. Eşecul tratamentului suportiv impune 
decompresia chirurgicală. 


D. Compresia mecanică a nervului sural. De-a lungul 
feţei laterale a piciorului, apar dureri, parestezii şi 
hipoestezie, alături de sensibilitate la palpare în aria de 

compresie a nervului, precum şi semnul Tinel pozitiv. 
Fracturile calcaneului sau ale celui de-al cincilea 
metatarsian, sau compresia nervului de către un ganglion 
sau, mai rar, de către o bandă aponevrotică, reprezintă 
posibile cauze de compresie mecanică ale acestui nerv. 
Uneori, tratamentul conservator are, succes, dar unii 
pacienți necesită decompresie chirurgicală. 


E. Compresia rădăcinilor LS şi S1. Compresia rădăcinii 
S1 determină dureri în zona posterolaterală a coapsei şi a 
gambei și durere lombară. Unele cazuri, manifestate prin 
durere în gambă şi picior, pot fi diagnosticate eronat ca 
sindrom de tunel tarsian. Radiculopatia S1 determină 
dureri, parestezii şi hipoestezie la nivelul plantei şi a feţei 
laterale a piciorului. Reflexul achilean este diminuat sau 
absent. Timpul de conducere al impulsului nervos prin 
nervului tibial posterior, de-a lungul gleznei este normal. 
O tomografie computerizată efectuată cu substanță de 
contrast sau un RMN al măduvei lombosacrate vor 
demonstra prezența unei leziuni care comprimă rădăcina 
S1 ipsilateral. 

Compresia rădăcinii LS determină durere şi parestezii 
la nivelul feţei dorsale a piciorului şi halucelui. Extensia 
halucelui este limitată. Durerea apare, eventual, şi în partea 
posterioară a coapsei şi a zonei distale a membrului inferior 
şi este intensificată sau provocată de strănut, tuse sau 
manevra Lasăgue. Investigaţiile imagistice ale măduvei 
lombosacrate vor identifica leziunea care comprimă această 
rădăcina nervoasă. 


9. LEZIUNILE A FRIGORE 


A. Degerăturile. La nivelul picioarelor şi degetelor, în 
cursul primelor minute de expunere la frig, apar dureri şi 
parestezii. După expunere prelungită, durerea dispare, iar 
picioarele şi degetele devin amorţite şi anesteziate 
(„muşcate de frig“). Reîncălzirea în acest stadiu va 
determina o senzație de disconfort cu caracter de arsură, 
de căldură şi o hiperemie a picioarelor şi celorlalte zone 


» afectate, După degerătură, piciorul poate deveni palid şi 


moderat rece. În cursul reîncălzirii, la 40-42*C apare o 
durere severă. Degerăturile sînt clasificate asemănătoar 
arsurilor. 


]. Gradul I. Apare eritem şi edem la nivelul piciorului. 
Durerile şi paresteziile debutează după 3-13 zile, dar 
nu în toate cazurile. Transpiraţiile abundente debutează 
după 2-3 săptămîni şi continuă timp de luni de zile. Nu 
se produc necroze tisulare, dar tegumentul se 
descuamează după $ zile. Expunerea ulterioară la frig 
determină durere chiar după luni sau ani de la leziunea 
iniţială. 


2. Gradul II. După reîncălzire, în cursul primelor 24 
de ore, la nivelul degetelor şi pe fața dorsală a piciorului 
"se constată hiperemie, edem şi bule. Aceste bule sub 
tensiune se rup, lăsînd în loc escare uscate, negre. După 
cea de-a treia zi, apare la nivelul piciorului o durere 

surdă, şi hiperhidroză. Datorită creşterii activității 
simpatice şi a lezării nervoase a frigore, ulterior apar 
sensibilitatea la frig, durerile, paresteziile, hiperestezia 
şi hipotermia la nivelul picioarelor. 


3. Gradul III. Modificările de la nivelul degetelor includ 
cianoză, paloare, precum şi hipoestezie sau anestezie. 
Sînt prezente edemul proximal, hiperemia şi bulele. 
Tegumentul de la nivelul degetelor de la mâini şi picioare 
sau al extremității proximale a miinilor şi picioarelor 
devine uscat, cudat şi negricios. Tegumentul necrotic 
se exfoliază. După primele 5 zile, apare o durere severă, 
surdă sau junghiulară. Se pot dezvolta durere și redoare 
articulară în timpul injuriei a frigore. Radiografiile 
evidenţiază lacune la nivelul articulaţiilor dureroase 
datorită infarctelor vasculare juxtaarticulare. Degeră- 
turile de gradul | şi II apar în mai puţin de două ore de 
expunere la temperaturi sub nivelul de îngheț. Leziunile 
de gradul III şi IV apar după 0 expunere la frig mai 
îndelungată. Leziunile severe care afectează muşchiul 
şi osul (gradul IV) impun amputaţia piciorului. 


B. Piciorul de tranşee. Această afecţiune apare la 
temperaturi între 0,5-10*C, cînd piciorul este expus la un 
mediu constant umed (de exemplu, şosete şi ghete ude) 

Picioarele sînt palide şi tumefiate, pacientul avînd 
senzaţia de picior greu, alături de parestezii şi frisoane. 
Pulsul este slab, iar reflexele osteotendinoase diminuate. 
Mersul provoacă durere, iar degetele și gleznele sînt rigide. 
După reîncălzire, tegumentul devine hiperemic, cald şi 
edemaţiat şi apar bule şi zone de echimoză. Regiunile 
distale (treimea anterioară a piciorului) rămîn palide sau 
cianotice şi se 'pot ulterior gangrena. Gangrena este 
superficială. La nivelul picioarelor, apare o durere continuă, 
surdă sau cu caracter de arsură, iar în 1-2 săptămîni este 
posibil să se dezvoltă o durere severă, cu caracter de junghi, 
lancinantă, care iradiază spre degete. Aceste dureri şi 
amorțeli persistă timp de mai multe săptămîni. Hiperemia 
durează pînă la 10 săptămîni. 

Alte simptome sînt frisoanele, hiperhidroza, hipotermia 
şi paresteziile. Se poate constata hipoestezie. 


C. Piciorul de imersie. Această afecţiune este o variantă 
a piciorului de tranşee şi este produsă prin imersia 
prelungită ă piciorului în apă rece de mare." 

În timpul imersiei, piciorul este amorțit, rece şi hipoton. 
Apar crampe musculare în picioare sau gambe. În apa rece 
de mare, picioarele sînt hiperemice, în timp ce în apa caldă, 
ele apar palide sau cianotice. 

Prin reîncălzire, picioarele devin hiperemice, iar pulsul 
tăhicardic. Apare o durere pulsatilă, arzătoare, constantă, 
iar după o săptămînă, exacerbări dureroase de durată scurtă, 
cu caracter de junghi. Picioarele se edemaţiază, capătă o 
coloraţie roşie-musculară, iar pe fața dorsală a piciorului 
şi pe gambe se dezvoltă bule şi echimoze. Se poate produce 
hiperestezia cutanată, hipotonie musculară şi emacierea 
mușchilor intrinseci ai piciorului. Gangrena superficială 

se manifestă pe ariile palide sau cianotice. Hiperemia 
picioarelor, însoțită de durere surdă, arzătoare şi/sau cu 
caracter de junghi durează 6-10 săptămîni. 


D. Degerăturile benigne (eritemul pernio). Pe faţă 
dorsală a degetelor de la picioare, în zona capetelor primului 
şi a celui de-al cincilea metatarsian, pe călcîie şi în alte 
zone ale picioarelor apar flictene sangvinolente. Erupția 
este însoțită de durere cu caracter de arsură şi de prurit. 
Ulterior, se dezvoltă ulceraţii superficiale. Această 
afecţiune se asociază cu activități în aer liber, efectuate pe 
timp rece. Remisiunile apar într-un climat cald. Pe biopsia 
cutanată, se observă angeita vaselor mici cutanate. 


10. MUŞCĂTURILE 


A. Muşcăturile de om. Se produc leziuni prin strivire şi 
retezare, precum şi inocularea cu bacterii anaerobe şi 
aerobe. Plaga este înconjurată de o zonă eritemato- 
edematoasă. Se dezvolta o celulită difuză a piciorului, cu 
febră, durere și sensibilitate la palpare. Limfangita şi 
limfadenita femurală sau inghinală însoțesc infecția: După 
o muşcătură umană pot apărea artrite septice sau 
osteomielită. Germenii aerobii izolați din plaga muşcată 
sînt streptococi viridans, streptococi din grupul A, 
streptococi alfa-hemolitici, Staphylococcus aureus, 
Hemophilus parainfluenzae, Klebsiella pneumoniae şi 
Eikenella corrodens. Anaerobii cei mai frecvent izolaţi sînt 
speciile de Bacteroides speciile de Fusobacterium şi cocii 
gram-pozitivi anaerobi. E. corrodens se izolează în cazul 
infecției mixte cu specii de streptococi, stafilococi, specii 
de Bacteroides, şi/sau cu bacterii gram-negative. E. 
corrodens este asociată cu infecțiile severe și cu alte 
complicaţii la nivelul plăgii. Microorganismul este eradicat 
prin administrarea intravenoasă de penicilină. Pentru 
tratamentul unei plăgi mușcate se impune debridare şi 
tratament antibiotic. După inițierea tratamentului, plăgile 
infectate trebuie lăsate nesuturate timp de cel puţin 3-5 
zile. 


B. Muşcăturile de câine. Lezarea prin strivire şi cea prin 
retezare se asociază cu inocularea de bacterii aparținînd florei 
orale canine. Se manifestă celulită, limfangită, limfadenită 
şi septicemie. În zona de edem şi eritem adiacentă locul 
muşcăturii, apare durere şi sensibilitate. O secreție purulentă 
drenează din plagă. Artrita septică, osteomielita, tenosinovita 
sau abcesul subcutanat complică evoluţia plăgii mușcate. 
Septicemia severă este urmarea unei muşcături de cîine 
asociată cu infecția cu o specie de Bacteroides sau cu un 
microorganism de fermentație (bacilul DF-2) (de exemplu, 
ia pacienții cu afecțiune hepatică severă sau cu splenectomie). 
Tulpinile de streptococi sînt cel mai frecvent izolate din 
plăgile muşcate de cîine. Alte bacterii frecvent implicate sînt 
Pasteurella multocida (30%), speciile de Bacteroides (1 9%), 
S. aureus (30%) şi speciile de Fusobacterium (19%). 
Microorganismele anaerobe sînt întotdeauna izolate pe medii 
de cultură mixte. 

C. Muşcăturile de pisică. Acestea sînt mici plăgi 
punctiforme sau zgîrieturi. Din muşcăturile de pisică 
infectate, se izolează frecvent P multocida. Muşcăturile 
infectate răspund, de obicei, la lavaj, debridare și la 
antibioterapie. 


D. Muşcăturile de şarpe veninos. Muşcăturile de viperă 
şi cobră determină dureri cu caracter de arsură, local, dureri 
care apar la scurt timp de la mușcătură. Edem local sever, 
echimoze şi bule se dezvoltă pe locul muşcăturii și în scurt 
timp se manifestă gangrena cutanată. Necroza este urmată 
de debridarea tegumentului și a țesutului subcutanat 
necrotic. Infecția secundară este rezultatul microorganis- 
melor aflate în cavitatea bucală a şarpelui. 

Bacteriile izolate frecvent din cavitatea bucală a şarpelui 
cu clopoței sînt Pseudomonas aeruginosa, tulpini de 
Proteus, stafilococi coagulazo-negativi şi tulpini de 
Clostridium. Tratamentul simptomatic şi administrarea de 
antivenin limitează evoluția durerii, a edemului și necrozei. 
Pentru prevenirea declanșării infecției clinice a plăgii sînt 
administrate antibiotice: 


E. Muşcăturile de păianjen. După 2-8 ore, la locul 
muşcăturii apare o durere severă. Eritemul difuz înconjură 
locul muşcăturii, unde se dezvoltă una sau mai multe bule. 
Prin ruperea bulei, se formează o ulcerație profundă, 
necrotică (în 3-7 zile). Leziunile care au mai mult de 4 cm, 
la 12 ore de la mușcătură, evoluează, de obicei, către 
necrozare centrală. Dapsona previne evoluţia spre necroză 
severă şi ameliorează durerea și sensibilitatea. 


F. Înţepăturile ariciului de mare. După victima a călcat 
pe țeapa unui arici de mare, piciorul lezat devine dureros, 
eritematos şi sensibil la palpare, urmată de apariţia unei 
ulceraţii. Se constată simptome de neurotoxicitate 
sistemică, ca de exemplu pareza musculaturii periorale. 


G. Înţepăturile peştilor veninoşi. Aceste leziuni se produc 
în mediu acvatic, atunci cînd victima calcă pe un peşte 
veninos sau este înțepată în picior în timp ce înoată. Piciorul 
devine rapid dureros și palid, ca apoi să devină eritematos 
și edematos. Evoluţia este către necroză locală, echimoze 
şi necroză tisulară. Durerea este datorată veninului, acului 
sau corpului străin retenționat. 

În cazul otrăvirilor grave (de exemplu, datorate unui 
peşte de piatră) apar şoc, dispnee, cardiotoxicitate şi deces. 
Peştii veninoşi sînt peştele leu, peştele de piatră, peştele 
zebră, peştele pisică şi sturionii. 

Durerea şi edemul local sînt maxime după 60-90 de 
minute. Aceste simptome. dispar în următoarele 12. ore. 
Necroza şi dilacerarea locale sînt frecvente, mai ales în 
cazul  înțepăturilor produse de peştele-leu şi, de peştele 
pisică. 


. AFECȚIUNILE DERMATOLOGICE 


A. Pustuloza palmo-plantară. Pe plante şi pe palme apar 
mici pustule (1-2 mm), dispuse pe o zonă eritematoasă. 

Aceste pustule se rup sau se usucă, determinînd formarea 
de cruste. Pustulele grupate recidivează. Pa deschise 
sînt uşor dureroase. 

Leziuni similare apar pe palmele și a aci pacienților 
cu leziuni tegumentare şi unghiale psoriazice tipice. 
Această afecțiune a fost denumită psoriazisul pustulos al 
lui Barber. 


B. Eczema dishidrozică. La nivelul miinii și piciorului 
apar vezicule mici, dureroase, intraepidermice, cu sau fără 
eritem în jur, provocînd dureri ascuţite şi sensibilitate la 
palpare Veziculele sînt asociate cu hiperhidroza palmelor 
şi plantelor. 


C. Pustulele bacteriene ale miîinilor şi picioarelor. 
Leziunea inițială este o pustulă care apare în treimea medie 
a plantei sau palmei. Aceasta este urmată de formarea mai 
multor pustule. Există durere locală şi prurit. Pustulele se 
usucă, procesul fiind urmat de descuamare cutanată. 
Criteriile de diagnostic sînt erupția pustuloasă pe palme și 
plante, localizarea intraepidermică a pustulelor, leucocitoza 
periferică, precum şi existența unui focar infecțios 
(tonsilită, abces dentar sau sinuzită). Această afecțiune 
dispare după tratamentul infecției asociate, 


D. Acrodermatita continuă. Această afecțiune debutează 
la nivelul piciorului sau al miinilor, de regulă la nivelul 
unui deget. Apar pustule care se unesc şi formează lacuri 
de puroi. O localizare frecventă este tegumentul 
periunghial. Uneori, se manifestă necroza cutanată cu 
descuamare, avînd ca rezultat zone denudate și crustoase. 
Sînt prezente eroziuni, pustule şi ulcerații crustoase. 
Unghiile afectate cad, fiind ridicate de un lac de puroi 
subiacent, iar pe patul unghial denudat se pot forma pustule. 
Zonele erodate şi pustulele sînt dureroase și sensibile. 

Această afecțiune rămîne limitată doar la o mînă sau se 
extinde contralateral, precum şi la picioare. Acrodermatita 
are tendința de a debuta la vîrful degetelor şi afectează 
țesutul periunghial şi patul unghial. 


E. Dermoepidermita microbiană eczematoasă. Această 
afecțiune produce eritem cutanat, vezicule, eroziuni, pustu- 
le și fisuri. Zonele erodate şi fisurile sînt dureroase şi 
sensibile. Răspunde favorabil la tratamentul antimicrobian. 


F. Boala mînă-picior-gură. Pe mucoasa bucală şi pe limbă 
apare 0 erupție veziculară şi ulceraţii. Unele vezicule se 
unesc şi formează bule. Pe palme și plante sau pe 
suprafeţele de extensie ale miîinilor şi picioarelor se 
formează vezicule subepiteliale de formă ovală situate pe 
o bază eritematoasă. Leziunile sînt indolore, cu excepția 
momentului cînd se exercită o presiune uşoară (de exemplu, 
palparea sau presiunea exercitată de propria greutate). Un 
simptom frecvent este odinofagia şi/sau durerea la nivelul 
cavității bucale. Această afecţiune debutează în prima 
decadă a vieţii ca o afecțiune acută, dar se manifestă și la 
copii mai mari sau la adulți. Agenţii etiologici cunoscuți 
ai acestei afecțiuni autolimitante sînt virusul Coxackie A 16 

sau alte tulpini de tip A, virusul: Coxackie B$5 și 
enterovirusul 71. 


G. Herpesul zoster. La nivelul extremității distale a 
membrului inferior şi a piciorului apar vezicule dureroase, 
grupate şi ulcerații crustoase. Herpesul zoster este rareori 
localizat doar la picior. Durerea este surdă sau cu caracter 
de arsură şi este greşit diagnosticată ca durere sciatică, pînă 
la apariția erupției cutanate caracteristice. 


H. Tinea pedis veziculară. Infecția cu Trichophyton 
rubrum determină la nivelul plantelor o erupție veziculoasă, 
cu eritem în jur. Veziculele se rup, determinînd apariția 
ulceraţiilor şi fisurilor sau escoriaţiilor datorate gratajului, 
producînd durere locală. Examenul microscopic şi cultura 
pentru fungi efectuate din fragmentele de tegument vor 
confirma diagnosticul. O reacţie dermatofitică poate afecta 
secundar palmele. Apar zone de eritem, pustule şi vezicule, 
probabil prin diseminarea hematogenă a fungilor dinspre 
picior spre mînă. Rezultatele culturilor din veziculele şi 
pustulele miinilor sînt negative pentru fungi. Tratamentul 
infecţiei plantare are ca urmare vindecarea leziunilor 
palmare. 


1. Dermatita atopică. Se manifestă prin eritem, edem, 
vezicule, eroziuni şi fisuri zemuinde, cruste solzoase şi 
lichenificara plantelor. Alte zone afectate la adulți includ 
gâtul, mîinile, fosele antecubitale şi poplitee, precum şi 
zonele periorbitale şi orală. Rezultatul culturilor efectuate 
pentru fungi sînt negative şi există un răspuns favorabil la 
aplicarea locală a unguentelor cu corticosteroizi. În unele 
cazuri, se produce o suprainfecţia bacteriană a leziunilor. 


J. Dermatita de contact. Leziunile inițiale sînt eritemul, 
edemul, erupția veziculopapuloasă și bulele. Modificările 
secundare includ eroziuni, fisuri, cruste şi escoriaţii, 
lichenificare şi hiperkeratoza. Această afecțiune este 
datorată unui agent iritant cutanat (o substanță chimică 
precum acidul salicilic, benzoic sau monocloracetic) sau 
unui alergen (toxicodendron sau: dermatita de pantof 
datorată cauciucului). 

Dermatita de pantof este un exemplu de dermatită de 
contact care afectează exclusiv piciorul. Pe fața dorsală a 
piciorului apar eritem, edem, vezicule, bule şi pustule. 
Alergenii chimici provenind de la cauciucul din pantof stau 
la originea acestei forme de dermatită de contact. 
Substanțele chimice utilizate pentru tratamentul pielii 
pantofilor sînt rareori agenții etiologici ai acestei dermatitei. 

Unele cazuri de dermatită de pantof pot afecta doar 
plantele. Dermatita de pantof este provocată cel mai 
frecvent de catalizatorii de polimerizare, precum 
mercaptobenzotiazoli şi tetrametiltiaram, utilizați în sinteza 
cauciucului, de adezivi şi de dicromaţi. Dermatita de 
contact mimează, uneori, psoriazisul. Testarea cutanată a 
substanțelor chimice folosite la fabricarea pantofului, 
realizată cu ajutorul unui patch sau utilizarea în acest scop 
chiar a unei bucăţi din porțiunea suspectă a pantofului, va 
stabili diagnosticul. 

Erupția dispare dacă pacientul nu mai foloseşte pantofii 
respectivi şi/sau dacă aplică un unguent cu corticosteroizi. 


K. Deficitul de vitamina B. Apar dureri cu caracter de 
arsură la nivelul plantelor şi un eritem numular al 
tegumentului. 


L. Erupţiile medicamentoase fixe. Ca efect advers 
medicamentos poate apărea la nivelul piciorului o zonă 
circumscrisă, eritemato-edematoasă, dureroasă spontan şi 
la palpare. Determinarea cauzei și oprirea administrării 
medicamentului duce la dispariția leziunii. 


M. Lichenul plan eroziv. Această afecțiune debutează 
printr-o erupție papuloasă, cu papule multiple, poligonale, 
violacee şi aplatizate. O crustă subțire, alb sidefie, acoperă 
papulele. Leziunile sînt pruriginoase. Apare, uneori, o 
ulceraţie întinsă, dureroasă a plantelor şi feţelor laterale 
ale picioarelor. Papulele de la nivelul tălpii au aspect gălbui, 
asemănător pustulelor. Poate fi constatată prezența 
fenomenul Koebner (apariţia de leziuni în zonele 
traumatizate, de exemplu, acolo unde pielea a fost 
scărpinată). 


Durerea în treimea anterioară 


a piciorului 


12. METATARSALGIA ARTICULAȚIILOR MTF II-IV 
(SUPRASOLICITAREA CAPULUI 
METATARSIENELOR) 


A. Pantofii cu toc înalt. Pe aria de proiecție a meta- 
tarsienelor apare o durere surdă. Durerea este localizată 
pe fața plantară a articulaţiilor MTF şi a capetelor 
metatarsienelor, fără să apară edem sau eritem. Sensibilita- 
tea dorsală nu este prezentă decît în cazurile în care există 
o sinovită la acest nivel. Incidenţa metatarsalgiei este de 
89% la femei şi de 12% la bărbaţi. Diferenţa de frecvenţă 
este legată, probabil, de utilizarea de către femei a pantofilor 
cu toc înalt. Tocurile înalte cresc sarcina treimii anterioare 
a piciorului de cel puţin trei ori, funcție de înălţimea 
tocurilor. Vîrful îngust al pantofilor de damă eleganți 
contribuie şi el la apariţia acestei afecţiuni dureroase, avînd 
în vedere că degetele, în dorsiflexie şi comprimate, nu oferă 
un suport adițional capetelor metatarsienelor pentru a 
susţine greutatea corporală. Se estimează că cele mai multe 
dintre femei poartă pantofi cu un număr mai mic decît cel 
pe care îl au. 


B. Piciorul equin. Metatarsalgia apare odată cu scurtarea 
(contractura) tendonului lui Achile, respectiv în caz de 
spasticitate sau după poliomielită. 


C. Piciorul arcuit. Bolta plantară înaltă şi călcîiul şi mai 
înalt plasează o greutate 'excesivă pe treimea anterioară a 
plantei, la capetele metatarsienelor, determinînd metatars- 
algie.. Degetele și bolta externă a piciorului nu susțin 
piciorul în cursul mersului. Contactul inițial al piciorului 

cu solul, în cursul mersului, nu este realizat de către călcii, 
ci de treimea anterioară a plantei. 


D. Sindromul de insuficienţă a primei articulaţii MTF 
(Sindromul Morton). Capul primului metatarsian nu-şi 
îndeplineşte funcţia sa normală de suport. Al doilea şi al 
treilea metatarsian sînt suprasolicitate, ceea ce are ca 
„rezultat apariția durerii spontan și la palpare, la nivelul 
capetelor de pe suprafața plantară a acestor articulații MTF. 

Cauzele insuficienţei primei articulaţii MTF includ 
scurtarea congenitală a primului metatarsian comparativ 
cu cel de-al doilea (22 cm), deviația în varum a primului 
metatarsian cu peste 15* faţă de direcția celei de-a doua 
articulații MTF, precum şi localizarea posterioară a oaselor 
sesamoide, care determină scurtarea funcțională a primului 
metatarsian. 

Laxitatea ligamentului Lisfranc şi a mușchilor treimii 
anterioare a piciorului permite primului metatarsian să 
devieze în sus (de exemplu, sindromul de hipermobilitate 
a primei articulații MTE). Greutatea se mută pe capetele 
celui de-al doilea şi al treilea metatarsian. Radiografiile 
vor demonstra prezența unui diastazis între primul şi cel 
de-al doilea cuneiform. 

Alte cauze ale insuficienței primei linii articulare includ 
dislocaţia laterală a oaselor sesamoide şi piciorul plat. 
Ultima situație este asociată cu o deformare în valgum a 
călcîiului. Acesta are ca efect supinaţia treimii anterioare 
a piciorului, ridicarea de la sol a primei articulații MTF şi 
interferarea cu funcția de susținere a greutății pe care o are 
călcîiului. Unele intervenții chirurgicale pentru hallux 
Valgus au dus, de asemenea, la insuficienţa primei articulații 
MTF. 

Consecințele insuficienţei acestei articulaţii sînt durerile 
acute sau cronice, recidivante (metatarsalgia). 


1. Boala Deutschlander (fractura de marş). După un 
marș îndelungat apare brusc o durere severă la nivelul 
treimii anterioare a piciorului. Pacientul este forțat să 
se oprească din mers. Pe fața dorsală a piciorului apare 
o tumefacție. De obicei, fractura este localizată la nivelul 
celui de-al doilea metacarpian, la joncțiunea dintre 
treimea medie şi treimea distală a osului. Poate fi 
localizată și la nivelul celui de-al treilea sau al patrulea 
metatarsian, afectînd mai multe articulații MTF. 
Fracturile bilaterale sînt rare. În cursul primelor 2-4 
săptămîni, este necesară o scintigrafie osoasă pentru a 
identifica fractura: După acest interval, radiografiile 
sesizează linia de fractură şi calusul, asemănător unui 
bulb, format în cursul procesului de consolidare. Se 
poate produce scurtarea metatarsianului. Această 
afecțiune apare la atleți, la dansatori, la soldați sau la 
pacienții de vîrstă medie sau virstnici, chiar fără istoric 
evident de marş îndelungat sau de suprasolicitare 
repetată, cum este cazul adulților tineri. ” 


2. Insuficiența cronică a primei linii articulare. 
Această afecțiune determină metatarsalgia persistentă 


la nivelul capetelor celui de-al doilea şi al treilea 
metatarsian; hipercheratoza tegumentului plantar, 
localizată pe aria de proiecție plântară a capetelor celui 
de-al doilea, al treilea şi al patrulea metatarsian; 
formarea unei burse tumăfiate sub zona hiperkeratozică 
şi, uneori, episoade de bursită; subluxația dorsală a 
falangei proximale a celui de-al doilea sau al treilea 
deget, precum și periostita metatarsianului al doilea sau 
al treilea, vizibilă pe radiografie sub forma unei 
neosinteze osoase periostale. 


E. Sindromul de suprasolicitare a articulației MTF 
centrale. Supraîncărcarea izolată a capului unuia dintre 
metatarsienele centrale apare atunci cînd există un 
metatarsian lung care depăşeşte nivelul articulaţiilor 


„adiacente, cînd unghiul format de metatarsian cu orizontala 


este obtuz inferior, precum şi atunci cînd capacitatea de 
dorsiflexie a articulației este absentă la nivelul articulației 
tarsometatarsiane. Durerea de natură mecanică este 
localizată la nivelul capetelor metatarsienelor trei şi patru. 
Se poate forma un clavus pe tegumentul supraiacent. 
Bursita pungii sinoviale formate între tegument şi capul 
metatarsianului determină local durere, creşterea 
temperaturii, eritem şi sensibilitate la palpare. Poate fi 
necesară corecția chirurgicală a metatarsianului deformat. 


13. BOALA FREIBERG 


Această afecțiune afectează ambele sexe într-un raport 
bărbaţi:femei de 1:3 şi nu apare înaintea vîrstei de 11 ani, 
fără să existe un istoric de traumatism local. Produce durere, 
tumefacţie şi sensibilitate la palpare în zona de proiecţie a 
capetelor celui de-al doilea şi al treilea metatarsian. . 
Debutează în decada a doua de viață şi este mai frecventă 
la fete decît la băieţi, dar poate debuta şi în perioada de 
maturitate. În stadiul 1, apare o fractură-fisură a epifizei 
capului metatarsianului. Fractura determină modificarea 
conturului epifizei pe radiografie, datorită resorbției osoase 
(stadiul 11). În stadiul III, regiunea centrală a capului 
metatarsianului afectat devine mai deprimată, înfundîndu- 
se în exteremitatea proximală a capului. În stadiul IV, un 
fragment liber se separă de capul metatarsianului. În stadiul 
V apare aplatizarea capului şi artrita secundară a articulației 
MTF. Durerea este ameliorată de repaus şi intensificată de 
purtarea de greutăți. Aceasta este reprodusă prin palparea 
capului metatarsianului. Diagnosticul precoce este pus prin 
scintigrafie osoasă sau RMN. Majoritatea cazurilor se află 
deja într-un stadiu avansat în momentul primului consult 
şi necesită un tratament chirurgical. Cea mai probabilă 
etiologie este necroza avasculară a capului metatarsianului. 


14. SINDROMUL CELUI DE-AL DOILEA SPAȚIU 


INTEROSOS METATARSIAN 


Durerea apare în porțiunea anterioară a celui de-al doilea 
spațiu interosos metatarsian, asociată cu sensibilitate la 
palpare şi, uneori, cu tumefacție şi eritem în regiunea 
anterioară a acestuia. Compresia digitală a spaţiului între 

police şi index va confirma sensibilitatea la palpare. Se 
manifestă durerea spontană şi la palpare cînd se testează 
mişcarea activă a celei de-a doua şi a treia articulații MTF. 
Durerea este ameliorată de repaus, nu iradiază în degete şi 
este exacerbată de mers. Scurtarea primei articulații MTF 
este observată pe radiografie. Injectarea locală de lidocaină 
şi a unui corticosteroid în zona dureroasă ameliorează rapid 
durerea spontană şi la palpare. Cauza este reprezentată de 
o reacție inflamatorie produsă în vecinătatea articulației 
MTF şi a bursei intermetatarsiene adiacente. 


15. NEURINOMUL MORTON (NEURINOMUL 


INTERDIGITAL PLANTAR) 


Se manifestă prin durere ascuţită, lancinantă, sau cu caracter 
de arsură, care este provocată de anumite mişcări ale 
piciorului, de mersul timp îndelungat sau de purtarea 
pantofilor, la nivelul celui de-al doilea sau al treilea spațiu 
interosos și iradiază în degetul doi, trei sau patru. Uneori 
apar crize nocturne, de durere spontană, severă. Cel de-al 
patrulea deget este cel mai sever afectat. Durerea la nivelul 
celui de-al doilea deget este determinată de două leziuni 
localizate în spaţiile interosoase metatarsiene care la separă. 
Durerea iradiază ascendent spre gambă. Durerea din timpul 
mersului obligă pacientul să se oprească, să se odihnească, 
să-și scoată pantofii, precum şi să îşi mişte şi să-şi maseze 
piciorul. Într-o singură zi, se pot produce cîteva atacuri de 
durere în timpul mersului. Anumite mișcări ale piciorului 
(în cursul dansului sau apăsînd pedala de acceleraţie) 
provoacă durerea. Durerea de repaus şi durerea nocturnă 
se ameliorează rapid prin răcirea piciorului cu apă rece. În 
afara atacurilor dureroase, pacientul nu mai prezintă alte 
simptome. Durerea nocturnă sau durerea provocată pot fi 
atît de severe, încît este solicitat ajutorul de urgență. 
Cînd examinatorul comprimă treimea anterioară a 
piciorului cu o mînă şi efectuează o presiune digitală în 
sus și înapoi în cel de-al doilea sau al treilea spațiu 
interosos, pacientul resimte durere la nivelul țesuturilor 
moi într-unul sau, mai rar, în două spaţii interosoase. 
Durerea este, de asemenea, reprodusă prin compresia 
medio-laterală a treimii anterioare a piciorului şi/sau prin 
palparea bidigitală dorsoplantară a țesuturilor moi ale 
spațiului interosos metatarsian implicat. Prin folosirea 
acestei metode palpatorii, examinatorul palpează un nodul 
sensibil. Durerea este reprodusă şi prin presarea leziunii 
pe marginea distală a ligamentului transvers profund. Un 
clic (clicul Mulder) este uneori auzit în momentul 
compresiei, cînd nodulul scapă din spaţiul interosos 
metatarsian, spre plantă. Aceste zgomote sînt absente în 
cazul leziunilor superficiale sau cînd leziunile avansate, 
mari sînt aderente la ligamentul transvers. Tratamentul 
conservator cu branț metalic şi injecțiile locale de procaină 
hidroxiclorid 2% şi cu un corticosteroid are succes în 50% 
din cazuri. În cazurile refractare la tratamentele 
conservatoare, rezecția nervului afectat între capetele celui 
de-al treilea și al patrulea metatarsian duce la ameliorarea 
completă sau parțială a durerii. Probabil, afecțiunea este 

produsă de către microtraumatismul nervului respectiv, 
asociată cu compresia treimii anterioare a piciorului de un 
pantof strîmt. Acest lucru ar putea explica incidența bolii 
bărbaţi:femei de 1:5. Debutului afecțiunii este între 40-60 
de ani. O incidență crescută există şi în caz de hallux valgus, 
precum şi atunci cînd neurinomul Morton reprezintă o 
manifestare precoce a poliartritei reumatoide. 

Cele mai multe leziuni se găsesc în cel de-al treilea spațiu 
interosos metatarsian, dar unii autori au raportat un număr 
semnificativ de leziuni localizate şi în cel de-al doilea 
spațiu. 

Semnele histopatologice şi evoluţia clinică a acestei 
leziuni sugerează că ea este rezultatul microtraumatismelor 
şi că reprezintă o nevrită traumatică cu elemente 
proliferative datorate compresiei mecanice a nervului. Mai 
puţin probabile sînt ipotezele conform cărora aceste leziuni 
sînt neoplasme adevărate (neurinoamele şi neurofibroame) 
sau sînt rezultatul unei leziuni vasculare. 


16. SINOVITA IDIOPATICĂ A CELEI DE-A DOUĂ 


ARTICULAȚII MTF 


Cea de-a doua articulație MTF este cel mai frecvent 
afectată. Această afecțiune este diferențiată de metatarsalgie 
prin prezența tumefacţiei şi a sensibilităţii la palpare pe 
faţa dorsală a articulației MTF implicate. În cazul 
metatarsalgiei, apare doar sensibilitate plantară. Mişcarea 
pasivă a unei articulaţii afectate de sinovită este dureroasă. 
În unele cazuri, cînd articulația MTF a halucelui este scurtă, 
aceasta determină supraîncărcarea cronică a celei de-a doua 
articulaţii MTF şi hiperextensie consecutivă, ceea ce-are 
ca rezultat traumatizarea sinovialei articulației MTF. 
Instabilitatea celei de-a doua articulaţii MTF prin 
subluxaţia falangei proximale poate duce la o sinovită 
indusă mecanic. Acest tip de instabilitate este frecvent 
urmarea traumatismelor treimii anterioare a piciorului. 
Prezența subluxaţiei este confirmată prin „testul Lachman'“, 
în care metatarsianul este fixat, iar examinatorul încearcă 
să luxeze falanga dorsal. i 


17. ARTRITA INFLAMATORIE A ARTICULAȚIILOR 


MTF 


Metatarsalgia este produsă de sinovita asociată cu 
poliartrita reumatoidă, cu spondiolartropatiile seronegative 
(spondilita anchilozantă, sindromul Reiter, artrita reactivă 
şi artrita psoriazică) sau cu artritele secundare bolilor 
inflamatorii intestinale.  -. 

Afectarea întregului deget de către procesul inflamator 
este observată cel mai frecvent în sindromul Reiter şi în 
artrita psoriazică. Dactilita („degetul în cîrnăcior“) 
afectează, de obicei, doar unul sau două degete și are drept 
cauze periostita, tenosinovita flexorilor şi sinovitele IFD 
şi IFP. Articulațiile MTF sînt sensibile pe feţele dorsală şi 
plantară, iar mişcarea pasivă produce durere. Articulațiile 
sînt sau nu tumefiate. Scăderea mobilității este şi ea 
constatată. În poliartrita reumatoidă, articulațiile MTF sînt, 

uneori, singurele articulații afectate de sinovită. Subluxaţia 
MTF determină evazarea degetelor, cu hiperextensia 
falangei proximaăle și cu flexia ambelor articulații IF sau 
degete „în ciocan'“, cu hiperextensie MTF şi flexie IFP, cu 
deplasarea plantară a capetelor metatarsienelor, cu migrarea 
stratului adipos protector plantar al treimii anterioare a 
piciorului şi cu hallux valgus. Aceste modificări au drept 
consecință metatarsalgia mecanică, precum şi cea 
inflamatorie. 


18. INSUFICIENȚA ARTERIALĂ 


Ischemia determină durere, ulceraţii şi gangrenă în treimea 
anterioară a piciorului şi la nivelul degetelor, aceasta fiind 
consecința arteriosclerozei obliterante, a trombangeitei 
obliterante sau a unor forme de vasculită. Durerea 
ischemică se caracterizează prin apariția sa nocturn cu 
ameliorare la atîrnarea piciorului şi se asociază cu un picior 
palid, atrofic, rece, epilat şi cu absența pulsului distal de 
fosa poplitee sau chiar de regiunea femurală, Dacă ischemia 
se datorează vasculitei vaselor mici pulsul la nivelul 
piciorului este prezent. 


19. FRACTURILE TRAUMATICE ALE 


METATARSIENELOR 


Mecanismul obișnuit este un traumatism direct în treimea 
anterioară a piciorului. Pe faţa dorsală a acestei regiuni 
apar leziuni ale țesuturilor moi, cu durere, tumefacție şi 
echimoze. Durerea este accentuată de atîrnarea piciorului 
la marginea patului sau de presiunea propriei greutăți. Dacă 
leziunea este observată precoce, se constată o zonă de 
sensibilitate localizată la nivelul fracturii. Palparea plantară 
a diafizei metatarsianului implicat produce durere şi, 
uneori, crepitaţii osoase. Presiunea de încărcare axială pe 
degetul corespunzător. provocă, de asemenea, durere în 
dreptul osului metatarsian fracturat. Radiografiile 
anteroposterioară, oblică şi laterală identifică una sau mai 
multe fracturi metatarsiene şi/sau luxaţii tarsometatarsiene. 


20. ENTORSA TREIMII ANTERIOARE A 


PICIORULUI 


Entorsa acestei regiuni produce durere, care are intensitatea 
maximă atunci cînd pacientul apasă pe degete și se apleacă 
înainte (de exemplu, alergarea cu spatele). Durerea este 
prezentă în timpul alergării, dar este absentă în timpul 
mersului. Se observă tumefacţie și sensibilitate la palpare 
la nivelul mușchilor interosoși afectați.. Această leziune 
este frecventă la atleți, baschetbalişti şi săritorii în înălțime. 
Aplicarea de gheață, imobilizarea şi repausul pentru o 
perioadă de timp îndelungată sînt necesare pentru a permite 
vindecarea entorsei. 


21. BURSITELE (SUBMETATARSIANĂ ŞI 


INTERDIGITALĂ) 


Apar tumefacția şi durerea spontană și la palpare sub primul 
(asociat cu oasele sesamoide), al doilea sau al treilea cap 


metatarsian. Aceste leziuni sînt fluctuente şi ușor dureroase 
și sensibile. O bursă mare intermetatarsiană este evidențiată 
prin evazarea degetelor și mărirea consecutivă a spațiului 
membranar, vizibil clinic şi radiografic. Compresia dinspre 
medial spre lateral a piciorului comprimă bursa inflamată 
şi produce durere. Rareori, compresia nervilor digitali 
plantari de către o bursă destinsă poate produce o durere 
de tip nevritic care iradiază într-un deget, simulînd 
neurinomul Morton. Bursita intermetatarsofalangiană este, 
uneori, un simptom precoce al poliartritei reumatoide. 
Infecția este urmarea unei puncții aspiratorii a lichidului 
sinovial sau a extinderii procesului inflamator de la un 
abces al spaţiului membranar. Bursa apare secundar 
mersului pe jos timp îndelungat, a presiunii exercitate de 
către propria greutate sau se datorează unei artrite 
inflamatorii. Evitarea exerciţiilor fizice, a purtării de 
greutăţi şi folosirea de tampoane metatarsiene sau 
sesamoide şi/sau de pantofi cu margini cauciucate conduce 
la diminuarea tumefacţiei şi a durerii. Injectarea 
intrabursală a unui corticosteroid poate determina 
ameliorarea promptă a simptomatologiei. 


22. CHISTURILE SUBMETATARSIENE 


Un chist dermic plantar ușor dureros și sensibil poate mima 
o bursă submetatarsiană. Materialul sebaceu este periodic 
eliminat printr-un mic por, iar chistul este aderent la derm. 


23. TRAUMATISMELE AUTOINDUSE 


Pruritul tălpii datorat unei infecții fungice sau unei 
xerodermii a piciorului poate duce la grataj sever şi la 
escorierea unei zone de pe suprafața plantară. Această zonă 
se poate infecta, determinînd apariția unei dureri 
supărătoare, a tumefacției, cu sensibilitate sau celulită 
locală. Infecția răspunde la evitarea gratajului şi la 
antibioterapie. 


Durerea cu localizare în haluce şi în treimea 
anteromedială a piciorului 


24. TRAUMATISMELE 


A. Leziunile primei articulații MTF 


1. Entorsa (lezarea capsulei). Această leziune apare la 
jucătorii de fotbal american („degetul de gazon“) şi la 
balerini. Utilizarea pantofilor cu plantă flexibilă pe un 
teren artificial a crescut frecvenţa „degetului de gazon“. 
Mecanismul lezional este reprezentat de hiperextensia 
forțată a articulației MTF a halucelui atunci cînd piciorul 
jucătorului este în poziţie equin, cu halucele aşezat pe 
sol. Supraîncărcarea laturii posterioare a piciorului 
produce leziunea. Apar subluxații de durată scurtă ale 
falangei proximale a acestui deget, cu întinderea 
capsulei plantare şi a platoului volar în cursul exercitării 
forței. Articulația este mărită de volum, dureroasă și 
sensibilă. Testarea libertății de mişcare sau extensia 

pasivă în timpul mersului sau alergării intensifică 
durerea. 

Leziunile de hiperflexie ale primei articulații MTF 
se pot produce cînd un balerin cade spre înainte. Capsula 
dorsală este răsucită pe măsură ce greutatea corpului 
cade pe halucele în extensie. Forţele de abducţie lezează 
ligamentele capsulare laterale şi adesea smulg un mic 
fragment de os de la baza falangei proximale. Aceste 
leziuni ale țesuturilor moi răspund la repaus, la aplicarea 
de gheaţă şi la administrarea unui antiinflamator 
nesteroidian. 


2. Luxaţia. Această leziune rară apare de obicei în cursul 
accidentelor grave de automobil sau ca rezultat al căderii 
de la înălțime. Este frecvent asociată cu alte leziuni ale 
piciorului. Apar durere locală, tumefacție, sensibilitate 
şi deformări ale articulației MTF. Falanga proximală 
este deplasată dorsal față de primul metatarsian, 
determinînd scurtarea degetului, o boselare a feţei 
dorsale a halucelui, capului metatarsianului aferent 
proeminînd plantar. Se pot asocia fracturi ale oaselor 
sesamoide. Diagnosticul este confirmat cu ajutorul 
radiografiilor. j 

Dislocaţia este, de obicei, redusă fără intervenţie 
chirurgicală, aplicînd tracțiunea și mişcări pasive. 


3. Fractura oaselor sesamoide. Fracturile oaselor 
sesamoide sînt rezultatul traumatismelor directe, a unei 
forțe de smulgere sau a supraîncărcării repetate (forțe 
aplicate repetat asupra tendonului flexorului halucelui, 
în timpul dansului sau alergării, pot determina smulgeri 
sau fracturi de stress). Durerea și sensibilitatea sînt 
localizate la nivelul sesamoidului afectat (de obicei, cel 
medial). Hiperextensia pasivă a halucelui intensifică 
durerea. Cele mai multe fracturi sînt transversale. 
Radiografia tangențială arătă o mică linie de fractură 
prin smulgere. Mulţi pacienți au sesamoide bipartite 
(8-33% 'din cazuri), iar separarea apare de 10 ori mai 
frecvent la osul sesamoid medial, decît la cel lateral În 
aproximativ 15% din cazuri, separarea este unilaterală, 
ceea ce face irelevantă comparația cu partea asimptoma- 
tică. Marginile neregulate ale fragmentului, evidențierea 
formării unui calus după 2-3 săptămîni, precum şi 
prezenţa unei linii transverse de fractură sugerează mai 
degrabă o fractură decît un os sesamoid despicat. O 
scintigrafie osoasă confirmă diagnosticul de fractură, 
înainte ca modificările radiologice să fie evidente. 


B. Fractura halucelui. Cauzele frecvente ale fracturilor 
sînt reprezentate de impactul direct cu un obiect în cădere 
asupra feței dorsale a piciorului sau de tumefacția halucelui. 

Se manifestă prin durere, tumefacție, sensibilitate locală 
la palpare, echimoze și un hematom subunghial. Fractura 
falangei proximale sau a celei distale vor fi observate pe 
radiografie. 


C. Luxaţia articulației IF. La nivelul articulației IF apare 
durere, tumefacţie şi sensibilitate. Deformarea dorsală se 

produce datorită subluxaţiei falangei distale. Mecanismul 
prin care se produce traumatismul este reprezentat, 
frecvent, de o forță axială aplicată degetului (de exemplu, 
lovirea degetului în extensie de un plan dur). 


D. Hematomul subunghial. Durerea pulsatilă şi 
sensibilitatea severă la palpare, limitate la zona subunghi- 
ală, apare în cîteva secunde de la traumatizarea patului 
unghial de către un obiect în cădere sau de la aplicarea 
unei forţe de strivire aspra acestuia. Unghia este albastră 
şi extrem de sensibilă. Durerea este ameliorată rapid prin 
practicarea unei mici perforaţii care drenează colecția 
sangvină subunghială. 


E. Lezarea prin strivirea falangei distale a degetului 
(lezarea țesuturilor moi). Această leziune produce durere, 
sensibilitate, tumefacţie și echimoză, fenomene care dispar 
în 1-2 zile. Lezarea țesuturilor moi este importantă, dar nu 
se produc fracturi. 


25. LEZIUNILE CUTANATE PLANTARE 


A. Calusurile. Un calus dur, dens, plat situat sub primul 
metatarsian poate determina o durere supărătoare la 
presiunea exercitată de greutatea corporală și sensibilitate 
locală la palpare. Durerea este ameliorată prin excizia 
calusului. Acesta lasă un centru avascular, omogen, 
opalescent, fără puncte de sîngerare centrală. Un mont 
conic, dur, poate apărea în centrul unui calus dureros. 


B. Verucile plantare. Aceste leziuni asemănătoare unui 
calus determină durere şi sensibilitate locală, pe fața 
plantară, sub capul primului sau celui de-al cincilea 
metatarsian. Excizia verucii descoperă un miez central cu 
puncte sîngerînde trombozate multiple, negru-roșietice. 
Liniile păpilare normale sînt observate pînă la marginea 
verucii. Aceste leziuni se asociază cu prezența de veruci şi 
în alte zone ale corpului. 


C. Durioamele (clavusuri). Acestea sînt leziuni mici, dure, 
conice, hipercheratozice produse de frecare şi presiune. 
Ele apar pe fața dorsală a degetelor sau pe cea plantară, 
sub capetele metatarsienelor sau pe fața plantară a falangei 
proximale a halucelui. Ele pot fi cauza durerii induse de 
presiunea locală, de cea exercitată de propriul corp şi sînt 
dureroase la compresiune. 


26. LEZIUNILE UNGHIALE ALE HALUCELUI 


A. Unghia încarnată. Această leziunea este rezultatul unui 
pantof nepotrivit sau strâmt, cu o linie îngustă; a hipercurburii 
platoului unghiei; a tăierii incorecte a unghiei sau a unei 
combinaţii a acestor factori. Pliul lateral al unghiei halucelui 
este cel mai frecvent afectat. Creşterea unghiei curbate spre 
țesuturile moi de la marginea unghiei determină durere, 
sensibilitate, hiperemie şi tumefacţie locală. Încarnarea 
marginii mediale a unghiei apare mai răr. 


B. Unghia încarnată infectată. Unghia încarnată 
incizează țesuturile moi şi oferă căi de acces bacteriilor şi 

fungilor tegumentari locali. Infecția determină hiperemie, 
tumefacție, sensibilitate şi drenaj purulent local, asociate 
cu colecție purulentă sub unghiul distal al marginii afectate 
a unghiei. Presiunea exercitată asupra platoului unghial 
intensifică durerea. Țesutul de granulaţie de pe fața dorsală 
a unghiei poate împiedica drenajul unui abces profund, 
subunghial. Prin producerea în continuare a ţesutuhii de 
grânulație la marginea unghiei, drenajul este complet 
blocat. Abcesul subunghial se măreşte şi se extinde 
proximal, ca urmare durerea devine intensă şi pulsatilă. 

Tampoanele de vată sub marginea unghiei sau rezecția 
acesteia facilitează drenajul. Acesta permite vindecarea 
leziunii şi dispariția simptomelor, Administrarea locală sau 
sistemică de antibiotice este utilă, dar ineficientă fără un 
drenaj subunghial adecvat. 


C. Melanomul subunghial. Această leziune mimează 
țesutul de granulaţie din infecția patului unghial. Apare la 
marginea unghiei, fiind acromică sau pigmentată. Dacă 
unghia este parțial distrusă, trebuie suspectată o tumoră 
malignă, Diferenţierea de un granulom piogenic este făcută 
prin biopsie. 


D. Tumora glomică subunghială. În patul unghial apare 
o leziune mică (3 mm), dureroasă şi sensibilă, albastru- 
roşietică. Expunerea la frig sau presiune, exacerbează 
durerea. Excizia locală ameliorează simptomele. 


E. Alte tumori subunghiale. Şi alte leziuni subunghiale 
pot determina durere și sensibilitate local. Osteomul osteoid 
produce durere nocturnă, ameliorată de aspirină. Este 
identificat cu ajutorul radiografiei sau al scintigrafiei 
osoase. Alte leziuni subunghiale sînt verucile și fibroamele. 


F. Paronichia. Durerea, hiperemia şi sensibilitatea sînt 
localizate la nivelul marginii mediale sau laterale a unghiei. 
Apare drenaj purulent. Cauza este o unghie încarnată, un 
corp străin restant sau o infecție cutanată provocată prin 
invazia germenilor în tegument prin intermediul unei 
escoriaţii sau al unei leziuni superficiale minore (de 
exemplu, produsă de lezarea zonei periunghiale cu o 
foarfecă). Puroiul drenează sub unghie sau se poate extinde 
periunghial. Drenajul şi administrarea de antibiotice 
conduc la vindecare. 

La un diabetic, paronichia este produsă de Candida 
albicans, de stafilococi, de bacterii gram-negative, de 
enterococi sau anaerobi. Infecțiile mixte sînt frecvente. 


G. Infecția pulpei. Această leziune rară este, de obicei, 
urmarea unei plăgi punctiforme. Faţa plantară a halucelui 
devine hiperemică, tumefiată, dureroasă şi sensibilă. 
Drenajul şi tratamentul antibiotic duc la vindecare. 


H. Vezicula infectată. La nivelul halucelui se poate forma 
o veziculă ca urmare a fricțiunilor cu pantoful în cursul 
mersului sau alergării. Vezicula determină apariția de durere 
cu caracter de arsură şi sensibilitate locală. Aspectul 
purulent sau tulbure al lichidului din veziculă sugerează 
infecția. Decaparea veziculei asigură drenajul lichidului şi 

conduce la vindecare. Dacă infecția locală este severă se 
impune antibioterapia. 


27. HALLUX VALGUS 


Apare deviația laterală a halucelui. Falanga proximală este 
deplasată lateral pe capul primului metatarsian, care este 
deplasat medial. Suprafața articulară medială a capului 
primului metatarsian se descoperă şi la acest nivel se 
formează un clavus. Creşterea progresivă a unghiului, în 
valgum, a falangei proxiimale duce la rotația medială a 
halucelui şi la subluxăția laterală a oaselor sesamoide în 
spațiul interosos metatarsian. Această deformare se 
întîlneşte într-un raport bărbați:femei de 1:9, iar 
încălțămintea a fost citată a fi cauza cea mai importantă. 

Formele uşoare de hallux valgus sînt asimptomatice. Pe 
măsură ce halucele deviază lateral, el opune rezistență sau 
se suprapune peste cel de-al doilea deget şi produce durere 
la nivelul celei de-a doua articulații MTF. Cînd halucele 
se suprapune peste cel de-al doilea deget, poate apărea 
subluxaţia falangei proximale a acestui deget, datorită 
întinderii capsulei sale articulare plantare. Această 
subluxaţie se observă la examenul fizic. Durerea apare 
atunci cînd degetul doi este deplasat, depăşindu-se 
libertatea sa de mişcare în articulația MTF. Disconfortul 
este produs de o sinovită traumatică determinată în acest 
loc de forțele generate în cursul mersului şi al purtării de 
greutăți. Degetul doi şi articulația sa MTE sînt tumefiate, 
luxat de pe articulația MTF şi apare deformarea acestuia 
„în ciocan“. Degetul trei este dislocat dorsal, în mod similar, 
determinînd luxaţia celui de-al treilea cap metatarsian spre 
fața plantară. Purtarea de greutăți determină apariția 
metatarsalgiei la baza degetelor doi şi trei, în timp ce 
purtarea unor pantofi strîmți şi înguști determină iritația 
dureroasă, traumatică a tegumentului şi a țesuturilor moi 
de pe fața dorsală a articulaţiilor IFP ale degetelor doi şi 
trei şi/sau tumefacţia de origine inflamatorie a montului 
medial, situat la nivelul priniei articulații MTF. Hallux 
valgus se asociază cu piciorul plan hipermobil, cu piciorul 
planovalg (la pacienţi cu paralizie cerebrală), cu purtarea 
de pantofi cu too înalt și înguşti, cu piciorul lat sau cu 
picioarele evazate şi cu piciorul plat hipermobil, cu 
metatarsus primus varus, cu hiperlaxitatea articulară 
(sindromul Down şi sindromul Ehlers-Danlos) şi cu 
poliartrita reumatoidă. 


28. MONTUL HALUCELUI 


Apariţia unei deformări în valgum a halucelui întinde partea 
medială a capsulei articulației MTF. Regiunea medială a 
capului primului metatarsian se expimă sub forma unui 
mont. Medial, se produce o osteosinteză reactivă. Presiunea 
locală exercitată de pantof determină îngroşarea părții 
mediale a capsulei articulare şi formarea unei burse 
adventiceale superficiale. Această bursă se inflamează, 
determinînd durere, tumefacție, hiperemie și sensibilitate 
locală la palpare. Infecția bursei este rezultatul puncției 

aspirative pentru evacuarea lichidului, prin urmare această 
manevră trebuie evitată. O bursă inflamată va deveni 
asimptomatică dacă se poartă un pantof deschis sau un 
pantof tăiat în zona corespunzătoare acesteia. 


29. HALLUX LIMITUS SAU RIGIDUS 


Durerea acută poate urma tumefacției acestui deget. Faţa 
dorsală a primei articulaţii MTF este tumefiată şi sensibilă, 
iar dorsiflexia degetului produce durere. Mersul determină 
dorsiflexia pasivă a halucelui şi intensifică durerea, în timp 
ce flexia plantară este nedureroasă. Cauza este reprezentată 
de o contuzie sau o fractură condrală sau osteocondrală a 
feţei dorsale a suprafeței articulare a capului metatarsianului. 

Simptomele persistente de la nivelul primei articulații 
MTE sînt determinate de artroză. Aceasta produce durere 
şi limitarea dorsiflexiei, în timp ce flexia plantară obişnuită 
este nedureroasă. O fractură osteocondrală este demonstrată 
cu ajutorul RMN sau al radiografiilor, iar artroza, pe 
radiografii. La pacienţii cu artroză severă, osteofitele se 
pot palpa pe fața dorsală a articulației. 

Halucele rigid juvenil este datorat osteocondritei 
disecante sau unui picior cu planovalg sever, al unui prim 
metatarsian hipermobil şi al metatarsus primus elevatus. 

Deşi cele mai multe cazuri de haluce rigid la adulți sînt 
rezultatul traumatismelor sau artrozei, unele sînt produse şi 
de gută, de una dintre spondilartropatiile seronegative sau de 
poliartrita reumatoidă. În cele mai multe cazuri datorate unei 
artrite sistemice, există o interesare bilaterală, asimetrică în 
ceea ce priveşte severitatea afectării. Bărbaţii sînt mai frecvent 
afectaţi decît femeile. De asemenea, halucele rigid se poate 
dezvolta secundar unei deformări în valgum a halucelui. 

Radiografiile făcute în cazurile cu evoluție îndelungată 
pot releva o exostoză proeminentă dorsală sau laterală. Se 
pot produce extensii bursale dorsal sau lateral, la nivelul 
primei articulaţii MTF. 


30. AFECŢIUNI ALE OASELOR SESAMOIDE ALE 
HALUCELUI 


Pe faţa plantară a primei articulații MTF apar durere, 
sensibilitate şi tumefacție. Purtarea unor greutăți şi mersul 
intensifică durerea și acestea sînt voluntar limitate de către 
pacient. Oasele sesamoide (medial şi lateral) sînt palpate 
lîngă joncțiunea cap-gât a primului metatarsian. Sensibilita- 
tea este, uneori, localizată în aria unui singur os sesamoid. 

Cauzele durerii locale, spontane şi la palpare, a 
sesamoidelor includ sesamoidita; contuzia sesamoidală; 
fracturile sesamoide, de obicei asociate cu căderile de la 
înălțime şi, uneori, confundate radiologic cu sesamoidele 
secţionate (bipartite); necroza aseptică, evidențiată prin 
scintigrafia osoasă cu baleiaj; bursita sub primul cap 
metatarsian, care este rezultatul unei perioade prelungite 
de mers sau de stat în poziţie verticală; precum şi un os 
sesamoid lărgit medial, artritic. 

Imaginile radiologice tangenţiale, „sesamoidiene'“, sînt 
utile pentru identificarea fracturilor, a necrozei avasculare, 


31. 

a osteomielitei. şi a artritei degenerative. Cazurile cu 
radiografii negative, dar cu durere în aria sesamoidiană 
includ condromalacia, bursita sesamoidiană, sinovita 
primei articulaţii MTF, un os sesamoid secționat 
simptomatic sau tendinita flexorului lung al halucelui. 
Fracturile sesamoide necesită intervenţie chirurgicală în 
caz de eşec al sudurii normale a părților sau în caz de 
deplasare intraarticulară. Oasele sesamoide infectate sau 
necrotice pot de asemenea necesita excizie. 


ARTRITA PRIMEI ARTICULAȚII MTF 


A. Artrita şi osteomielita septică. Artrita septică are 
origine hematogenă, poate urma unui traumatism penetrant 
(de exemplu, puncţia aspirație pe ac) sau unei fracturi, 
respectiv fracturi-luxaţie deschise, sau poate rezulta prin 
penetrarea un ulcer plantar în articulație, De obicei, ulcerele 
plantare sînt trofice şi secundare unei neuropatii periferice 
severe. Sînt asociate infecția şi liza sesamoidelor sau capul 
metatarsian se poate infecta. Regiunea situată deasupra 
primei articulații MTF este difuz sensibilă, tumefiată, caldă 
şi hiperemică. Durerea este ușoară pînă la severă, în funcție 
de gradul de afectare neuropatică anterioară. Ca elemente 
asociate, întîlnim febra, transpirațiile, precum şi leucocitoză 
şi creşterea VSH-ului. Radiografiile sau RMN arată 
extinderea afectării către țesuturile moi şi oase. Lichidul 
sinovial are o concentrație ridicată de leucocite polimorfo- 
nucleare, iar culturile din lichidul sinovial sînt pozitive. 
Sînt necesare debridarea chirurgicală sau amputarea, ca și 
o cură prelungită de antibiotice administrate intravenos. 


B. Podagra. La nivelul părții mediale a treimii anterioare 
a piciorului şi al primei articulații MTF apar durerea severă, 
chinuitoare, hiperemie, căldură locală, tumefacție şi 
sensibilitate intensă la palpare. Aspiraţia lichidului sinovial 
relevă existenţa cristalelor de urat monosodic (gută) sau 
de calciu pirofosfat dihidrat (pseudogută). Rareori, 
depunerea în articulaţie a unor cristale de hidroxiapatită 
sau de oxalat de calciu poate produce un tablou clinic 
asemănător. Alte afecțiuni care produc ocazional o sinovită 
a primei articulații MTF includ poliartrita reumatoidă, 
sindromul Reiter, spondilita anchilozantă, precum şi 
artritele asociate bolilor inflamatorii intestinale. Aceste 
afecțiuni sistemice sînt identificate cu ajutorul anamnezei 
şi al elementelor obținute prin examenul fizic şi de 
laborator. 


NEURINOMUL JOPLIN 


De-a lungul feței medio-plantare a primei articulaţii MTF 
apar dureri și parestezii, iradiind în haluce. Cauza este 
reprezentată de fibroza perineurală a nervului digital plantar 
corespunzător halucelui. Palparea locală a nervului digital 
la nivelul articulației MTF reproduce durerea și paresteziile. 
Simptomele sînt exacerbate prin purtarea de pantofi sau 
de susținereea propriei greutăţi. Posibilele cauze ale acestei 
tulburări sînt traumatismele locale ale primei articulații 
MTE, excizia chirurgicală a unui mont şi compresia 

mecanică a nervului prin hallux valgus. Este necesară 
excizia chirurgicală a nervului afectat. 


33. GANGRENA SAU ULCERAȚIA HALUCELUI 


Se manifestă prin durere, înnegrire și sensibilitate la palpare 
la nivelul halucelui. Ulceraţia se formează după debridarea 
zonei necrotice. O zonă de eritem poate înconjura zona 
gangrenată. Piciorul este rece, palid şi, de obicei, fără 
pulsuri palpabile, cu excepția situațiilor în care cauza este 
o vasculită a vaselor mici sau o embolie colesterolemică. 
Durerea debutează brusc. Cauza este reprezentată de 
embolia arterială printr-un trombus sau embol de colesterol, 
de tromboza locală în cazul unui vas distal sau de vasculită 
și de ocluzia unei arterei mici. La pacienții cu vasculită, 
sînt prezente de obicei simptome sistemice şi afectare 
organică multiplă. Diagnosticul de arterioscleroză 
obliterantă este confirmat prin arteriografie. Ecocardio- 
grafia transesofagiană este utilizată pentru a demonstra 
existența unei surse cardiace de material emblic. 
Embolizarea colesterolemică apare după arteriografie, 
angioplastie sau după introducerea unui balon intraaortic. 


34. DUREREA RADICULARĂ (RĂDĂCINA L5) 


O radiculopatie LS prin hernierea discului L4-L5 produce 
durere sciatică şi lombară, durere în gambă sau durere pe 
fața dorsomedială a piciorului și în haluce. Este prezentă 
limitarea extensiei halucelui. Precipitarea sau exacerbarea 
durerii de către tuse sau manevra Valsalva şi/sau manevra 
Lasăgue confirmă diagnosticul. O leziune lombară este 
identificată cu ajutorul examenului RMN sau al tomografiei 
computerizate cu substanță de contrast. 


35. ULCERAȚIA ȘI BURSITA PRODUSE DE 


CĂPUTA PANTOFULUI 


Presiunea datorată căputei unui pantof strâmt şi exercitată 
asupra feței dorsale a halucelui la nivel proximal determină 
eritem, sensibilitate şi ulcerație superficială. Se poate forma 
o bursă adventicială, care devine roşie şi sensibilă şi, în 
unele cazuri, drenează lichid printr-un tract sinusal. 


36. SINDROMUL DE SUPRASOLICITARE A 


PRIMEI ARTICULAȚII MTF 


Durerea și sensibilitatea la nivelul primului metatarsian apar 
secundar unui prim spațiu articular lărgit şi a unui haluce lung 
care se sprijină pe partea anterioară a pantofului și transmite 
forțele posterior, spre articulația MTF, ceea ce are ca rezultat 
lezarea articulației și artroză. Supraîncărcarea bruscă a regiunii 
MTF este produsă de o cădere pe virfurile picioarelor, de apăsarea 
cu piciorul pe frînă în cursul unui accident auto sau de 
suprasolicitarea dată de sărituri repetate pe vîrfurile picioarelor 
(la balerini). Un unghi de peste 25* între primul metatarsian şi 
podea determină, de asemenea, o suprasolicitare a acestei 
articulații. Aceasta se întîmplă cînd pantofii purtați au tocuri 
excesiv de înalte sau cînd există o deplasare în jos a primului 
metatarsian, la un picior arcuit anterior. 


La examenul fizic,se observă sensibilitate la palparea 
primei articulații: MTEF, proeminenţa capului metatarsia- 
nului pe fața plantară, precum şi hiperextensia halucelui 
în cursul mersului. Consecințele acestei suprasolicitări sînt 
calusurile şi/sau monturile plantare, bursitele adventiceale, 
sesamoiditele, fractura sau necroza aseptică a oaselor 
sesamoide şi sinovita primei articulații MTF. Radiografiile 
de profil vor vizualiza orientarea verticală a primului 
metatarsian. 


37. TENDINITA CALCIFICANTĂ A TENDONULUI 


FLEXORULUI HALUCELUI 


Adiacent primei articulație MTF, pe fața plantară, apare 
durere, tumefacție, eritem şi sensibilitate la palpare. Durerea 
este provocată sau exacerbată de mers, de flexia halucelui 
înpotriva unei rezistenţe sau de extensia pasivă a halucelui 
şi de exercitarea unei presiuni direct pe locul dureros. 
Radiografiile vor releva o calcificare a țesuturilor moi în 
regiunea tendoanelor flexorilor halucelui. Repausul și 
administrarea de antiinflamatoare nesteroidiene conduc la 
vindecare. 


Durerea degetului mic 


38. CLAVUSUL DUR (DURIOAMELE, 


BĂTĂTURILE) 


Aceste leziuni rotunde (3-10 mm), conice, hipercheratozice 
se formează secundar exercitării unei presiuni externe (dată 
de un pantof) asupra zonelor. cu proeminențe osoase, 
precum un condil proeminent al unei falange sau o 
exostoză. Localizările frecvente sînt pe marginea laterală 
a degetului 5, pe faţa dorsală a celorlalte degete, la nivelul 
articulaţiilor IF (de exemplu, degetele „în ciocan“ sau „în 
gheară“), sau la vîrful degetelor (clavusurile terminale). 
După îndepărtare, porțiunea conică a clavusului prezintă 
un centru mai moale decît tegumentul înconjurător. 
Clavusurile sînt adesea rezultatul purtării unui pantof 
nepotrivit (prea mare sau prea mic) sau al unei deformări 
preexistente a piciorului (de exemplu, picior plat cu 
ridicarea marginii sale laterale). Excizia şi enuclearea 
clavusului va ameliora durerea şi sensibilitatea la presiune. 
Pentru a se realiza vindecarea, în cazyl clavusurilor 
recidivânte, este necesară excizia proeminenței osoase 
subiacente. 


39. CLAVUSUL MOALE 


Aceste leziuni dureroase şi sensibile apar, de obicei, între 
degetele patru și cinci sau între degetele trei şi patru. 
Presiunea exercitată de un condil asupra altui condil 
adiacent determină formarea clavusului. Macerarea 
asociată a tegumentului din spaţiul interdigital poate mima 
o infecție fungică. Un clavus moale poate să apară şi pe 
plantă, fiind rezultatul presiunii exercitate de baza falangei 
proximale asupra capului metatarsianului degetului 
adiacent. O leziune în oglindă pe degetul adiacent 

favorizează diagnosticul de clavus moale. Palparea unei 
proeminențe osoase, la nivelul leziunii macerate, permite, 
de asemenea, punerea diagnosticului de clavus moale. O 
luxaţie articulară neredusă (MTF sau IFP) poate avea şi ea 
ca rezultat formarea unei asemenea leziuni 


HELOMA VERRUCA 


O verucă în mozaic, constînd dintr-un grup de veruci mici, 
poate mima un clavus moale. Această leziune este sensibilă 
la palpare şi dureroasă spontan. 


„ CLAVUSUL TERMINAL 


Aceste leziuni dureroase, hipercheratozice apar în regiunea 
distală a degetelor, periunghial. Deformarea degetului „în 
gheară“ sau „în ciocan“ este, uneori, responsabilă de locali- 


zarea clavusului în această regiune a degetului. Tegumentul * 


este traumatizat de unghie, de proemineța osoasă subiacentă 
a falangei distale şi de suprafaţa internă a pantofului. 


DEFORMAREA „ÎN CIOCAN“ A DEGETULUI 


Aceasta este o deformare dinamică, în flexie, a articulației 
MTE. În unele cazuri, se poate asocia.o deformare dinamică 
în flexie a articulației IFP. Această deformare este cunoscută 
sub denumirea de deget „în gheară“. 

Tulburările dureroase care rezultă din deformarea 
degetului „în ciocan“ includ clavusul terminal; clavusul 
dorsal; iritația şi durerea unghie-deget-pulpă; eritemul, 
durerea și sensibilitatea la palpare induse de frecare şi 
situate pe fața dorsală a uneia sau ambelor articulații IF şi 
unghia încarnată, cu infecție asociată. 


DEFORMAREA „ÎN COCOŞ DE PUŞCĂ“ A 
DEGETULUI 


Reprezintă o deformare în flexie a articulației IFP, cu 
extensia sau hiperextensia articulației IFP. Deformările 
articulare pot fi flexibile sau fixe. 

Datorită fricţiunilor prin,contactul cu un pantof strîmt, 
pe proeminența. dorsală a articulației IFP. apare eritem, 
durere locală şi sensibilitate la palpare. În acest loc şi/sau 
în regiunea terminală a degetului se poate forma un clavus 
dureros; 

Degetele „în cocoş de puşcă“ sînt rezultatul purtării unor 
pantofi strîmți, al dezechilibrului musculaturii intrinseci, 
al existenţei unui picior arcuit precum și al tulburărilor 
neurologice ce afectează tonusul mușchilor anteriori ai 
piciorului. 


CLAVUSUL PERIUNGHIAL AL DEGETULUI MIC 


Prezenţa acestui clavus determină durere şi sensibilitate la 
palpare la nivelul porțiunii distale a fețelor laterală sau 
medială a degetului mic, adiacent unghiei. Este produs 
adesea de presiunea dorsolaterală exercitată de pantof. 

În unele cazuri, această leziune rezultă prin rotația 
inferioară a degetului cinci, astfel încît marginea unghiei 

se freacă de talpa internă a pantofului. În astfel de cazuri, 
este necesară intervenţia chirurgicală corectivă. 


45. ULCERAȚIILE DEGETELOR 


A. Ischemice. Aceste ulcerații sînt produse de ischemia 
secundară unui embolus, unui trombus, unei vasculite sau 
unei boli arteriosclerotice obstructive. Se poate asocia 
gangrenarea degetului respectiv şi/sau a altor degete. 


B. Neuropatice. Neuropatia, care produce durere, 
parestezii şi anestezia degetelor, poate determina formarea 
unei ulceraţii neuropatice nedureroase. 


46. TOFII . 


Pe fața dorsală a degetului. mic se poate forma o leziune 
fermă, hiperemică, sensibilă, care poate mima un clavus 
sau un abces cutanat, datorită centrului său alb. Leziunea 
se rupe, drenînd un material albicios, cretos. Examenul 
microscopic al acestuia relevă particule de cristale de urat 
monosodic. Leziunea mimează un furuncul, dar secreția 
este alb cretoasă şi nu galbenă. Radiografia piciorului 
evidenţiază leziuni erozive, gutoase la nivelul falangelor 
şi al metătarsienelor. 


47. ARTRITA DEGETELOR MICI 


Durerea, sensibilitatea şi tumefacția izolată a articulaţiilor 
IFD şi IFP sînt un semn precoce de poliartrită reumatoidă 
sau pot apărea sub forma dactilitei (deget „în cîrnăcior“*) 
în artrita psoriazică sau în sindromul Reiter. Degetul „în 
cîrnăcior'“ se asociază cu semne radiologice de periostită, 
de sinovită a articulației IF şi uneori de tenosinovită a 
flexorilor. 


48. TINEA PEDIS 


Această afecţiune este asimptomatică sau produce prurit 
în cel de-al treilea și al patrulea spaţiu interdigital sau o 
durere ascuţită, cu caracter de usturime, datorată erodării 
şi fisurării tegumentului. Cazurile neglijate vor evolua spre 
afectarea. tuturor spațiilor. interdigitale: şi vor determina 
eroziuni şi ulceraţii ale feţei plantare proximale a degetelor. 
Spațiile interdigitale sînt umede şi macerate, de pe suprafața 
lor fiind îndepărtată o secreție brînzoasă. Tipurile de fungi 
frecvent izolaţi sînt Trichophyton rubrum sau menta- 
grophytes. Se poate produce suprainfectarea cu difteroizi 
şi bacterii gram-negative (tulpini de Pseudomonas și 
Proteus). 

Acrisirea piciorului (prin purtarea de sandale sau de 
pantofi deschişi) şi utilizarea unor soluţii şi pudre 
antifungice duc la vindecare. Leziunile zemuinde sau 
veziculoase sînt tratate prin curățare umedă cu soluţie 
Burow (1:20) sau cu permanganat de potasiu (1:10.000). 


49. CANDIDOZA 


Această infecție apare interdigital şi produce macerare, 
zemuire, durere cu caracter de arsură și prurit. Tegumentul 

degetelor devine eritematos şi apar vezicule. Se asociază 
cu obezitatea, diabetul zaharat și alcoolismul. Alte zone 
tegumentare, precum marginea unghiilor (paronichia), 
axilele, plicile submamare şi cele inghinale sînt de 
asemenea afectate. Tratamentul topic este de obicei eficient. 


50. DUREREA ȘI INFLAMAȚIA FAŢEI DORSALE 


ALE ARTICULAȚIEI IF 


Aceste simptome produse de fricțiune sînt datorate 
degetelor „în ciocan“; degetelor „în gheară'; subluxaţiei 
articulaţiilor MTF, care conduce la apariţia degetelor „în 
ciocan“; suprapunerii degetului doi şi, uneori, a degetului 
trei peste haluce, datorită subluxaţiei articulației MTF; 
dislocaţiei celei de-a doua articulații: MTF; sau unei 
deformări rotaționale a degetului cinci astfel încît acesta 
acoperă degetul patru. Metatarsalgia (de exemplu, legată 
“de subluxaţia articulației MTF) este asociată cu inflamația 
feței dorsale a articulației IFP, cu formarea de vezicule, cu 
formarea de calus şi/sau mont sau cu ulcerația. 


51. TRAUMATISMELE (CONTUZII ŞI FRACTURI) 


Lezarea directă de către un obiect în cădere sau lovirea 
degetului de o suprafață dură pot determina lezarea 
țesuturilor moi, formarea unui hematom subunghial, 
apariţia unei fracturi sau luxaţia falangelor. Radiografiile 
vor demonstra prezența unei eventuale fracturi sau luxaţii. 


52. „MONTUL CROITORULUI“ 


Pe fața laterală a celei de-a cincea articulații MTF apar 
durerea, tumefacția şi sensibilitatea la palpare. Există o 
deviere în varum, la nivelul articulației MTF, a falangei 
proximale, ceea ce determină expunerea feței articulare 
laterale a capului metatarsianului cinci şi apariția unei 
proeminențe laterale. Peste această proeminență osoasă, 
fricțiunile cu pantoful duc la formarea unui calus şi a unei 
burse subcutanate. Bursita traumatică, cu tumefacţie, 
hiperemie şi sensibilitate la palpare determină apariția 
durerii la acest nivel. Diminuarea frecării cu pantoful duce 
la dispariția reacției inflamatorii. În cazurile refractare este 
necesară osteotomia metatarsiană. 

în cursul fazei de paliditate şi în perioada de recuperare 
hiperemică. Episoadele durează 20-30 de minute, iar 
recuperarea este uneori accelerată prin încălzirea degetelor 
în apă caldă. Pacienţii cu ătacuri frecvente dezvoltă ulceraţii 
digitale, sclerodactilie şi infarcte tegumentare. Această 
tulburarea se numeşte boala Raynaud atunci cînd nu se 
evidenţiazp nici o boală asociată. Cazurile asociate cu o 
boală subiacentă sînt considerate a prezenta fenomenul 
Raynaud. Cauzele fenomenului Raynaud sînt prezentate 
în Tabelul 47-5. 


54. NODULII OSLER 


Mici macule roşii cu o proieminență punctiformă centrală 
apar pe vîrful unuia sau a mai multor degete de la mini 
sau de la picioare, aceste leziuni fiind sensibile la palpare. 
Ele se asociază cu endocardita bacteriană. Ca elemente 
asociate întîlnim febra, durerea musculoscheletală, 
paloarea, peteşiile, hemoragiile în aşchie, un suflu cardiac, 
anorexia şi encefalopatia. Diagnosticul este confirmat de 
una sau mai multe hemoculturi pozitive şi de ecocardio- 
grafia transesofagiană cu vizualizarea valvelor cordului (a 
vegetaţiilor de pe valvele cordului); 


55. TUMORILE SUBUNGHIALE : 


A. Tumora glomică. Aceste leziuni, de 1-3 mm, albastru- 
roşietice, determină durere subunghială şi sensibilitate la 
palpare. Durerea este provocată de expunerea la frig sau 
presiune. Aceasta dispare după excizia leziunii. 


B. Osteomul osteoid. Se manifestă printr-o durere surdă 
subunghială, care se intensifică nocturn. Aspirina 
ameliorează rapid şi prompt durerea. Este prezentă 
tumefacția țesuturilor moi ale falangei distale a degetelor. 
Leziunea este obiectivată pe o radiografie plană sau pe 
tomografie, sub forma unei tumori osteosclerotice 
falangiene, cu un nidus central radiotransparent. Dacă 
radiografiile sînt negative sau irelevante, scintigrafia osoasă 
va demonstra existența tmorii. 


C. Veruca subunghială. Această leziune apare periunghial 
şi creşte sub unghie, determinînd disconfort local. O verucă 
invazivă poate eroda vîrful osos subiacent. 


53. BOALA ŞI FENOMENUL RAYNAUD 
Durerea cu localizare în treimea medie a 
piciorului 


56. ENTORSA BOLTEI PLANTARE 


Această afecțiune implică degetele de la miini şi de la 
picioare la 40% dintre pacienți (cu boala Raynaud). 
Expunerea la frig sau tulburările emoționale precipită 


atacul. Sînt afectate unul sau mai multe degete de la miîini 
şi unul sau mai multe degete de la picioare. Iniţial, degetele 
devin ușor dureroase și albe. Această paloare este perfect 
delimitată de una dintre crestele palmare, respectiv plantare, 
ale degetului. După 10 sau 15 minute de paloare, degetele 
de la miini și picioare devin congestionate și cianotice şi, 
în final, roşii, hiperemice şi dureroase: Deşi această 
secvenţă coloristică (alb, albastru şi roşu) este caracteristică, 
unii pacienți prezintă doar paloarea şi cianoza sau doar 
cianoza. Paresteziile cu caracter de usturime apar uneori 


La nivelul regiunii mediale a treimii medii a plantei apare 
o durere surdă. Această durere este intensificată de purtarea 
de greutăți şi de dorsiflexia piciorului şi este ameliorată de 
repaus şi de flexia plantară. Afecţiunea este rezultatul 
oboselii musculaturii şi tendoanelor şi/sau leziunii 
ligamentare. Afecţiunile piciorului asociate cu entorsa 
boltei lantare, precipitate de purtarea. de. greutăți timp 
îndelulngat, includ piciorul plat, piciorul arcuit, piciorul 
rigid cu mobilitate tarsiană limitată şi laxitate ligamentară. 

Tabelul 47-5 
CAUZELE FENOMENULUI RAYNAUD ȘI 
PREVALENȚA LUI LA PACIENȚII CU 





ACESTE AFECŢIUNI 
Fibromialgia 30 
Bolile de colagen 
Sclcroza sistemică 80-90 
Lupusul eritematos sistemic 30 
Dermatomiozita şi polimiozita 30 
Boala mixtă a țesutului conjunctiv 81 
Poliartrita reumatoidă 4-17 
Sindromul Sjăgren 16-42 
Poliarterita nodoasă 5-10 


Boala ocluzivă arterială 
Arterioscleroza obliterantă 
Trombangcita obliterantă 
Embolia acută arterială . 
Hipertensiunea pulmonară 50 
Discraziile sangvine 
Crioglobulinemia 
“ Boala aglutininelor la rece 
Criofibrinogencmia 
Macroglobulinemia Waldenstrăm 33 
Bolilc mieloproliferative 
Leziunile a frigore 
Tulburările neurologice 
Boala discului intevertebral 
Tumorile măduvei spinării 
Medicamentele 
Beta-blocantele 
Derivaţii de, ergotamină 
Blcomicina 
Vinblastina 
Cis-platina 
Migrena 22-33 
Boala Raynaud* 
Femei 4 
Bărbaţi 1-2 


tratamentul combinat pentru cancerul 
cu celule germinale 





*Fenomenul Raynaud în populaţia generală, fără o afecțiune cuzatoare 


Repausul şi un suport flexibil pentru arcul longitudinal 
ameliorează frecvent durerea. 


57. TRAUMATISMELE 


A. Articulațiile tarso-metatarsiene (articulația 
Lisfranc). Lezarea se produce prin încărcarea axială a unui 
picior fixat, prin strivire sau prin rotația forțată a treimii 
anterioare a piciorului. O sarcină axială este aplicată 
călcîiului unui fotbalist cu piciorul în poziţie equin sau 
greutatea proprie a pacientului poate suprasolicita treimea 
medie a piciorului, atunci cînd piciorul se află în equin 
extrem. Acest tip de forța poate apărea și în cazul ratării 
unui pas. O sarcină verticală pe articulaţia tarsometatarsiană 
produce o entorsă, o luxaţie sau o fractură-luxaţie. 


1. Entorsele. De-a lungul articulației Lisfranc, la nivelul 
treimii medii a piciorului, se constată tumefacție şi 


durere spontană și la palpare. Supinaţia sau pronația 
pasivă a treimii anterioare a piciorului, cu călcîiul 
susținut de mîna examinatorului, va provoca durerea. 


2. Luxaţiile sau fracturile-luxaţii. În treimea medie a 
piciorului, alături de durerea locală, echimoze, 
sensibilitate la palpare şi tumefacție apare o deformare. 
Purtarea de greutăți este imposibilă sau foarte dureroasă. 
Există trei tipuri de dislocație tarsometatarsiană: (1) 
luxaţia laterală a tuturor metatarsienelor; (2) luxaţia doar 
a unuia sau a două metatarsiene în raport cu celelate; 
(3) luxaţia metatarsienelor în diferite direcții și planuri. 
Rareori, ruptura arterelor tibiale anterioară și posterioară 
determină gangrena treimii anterioare a piciorului. 
Radiografiile pot evidenția fracturile importante şi 
luxaţiile de la nivelul articulației tarso-metatarsiene. 


B. Regiunea mediotarsiană (articulația Chopart sau 
tarsiană transversă). Această articulaţie este compusă din 
articulațiile talonaviculară şi calcaneocuboidală. Leziunile 
articulației mediotarsiane au fost clasificate în cinci tipuri. 
Numele lor descrie direcția de aplicare a forţei lezionale şi 
direcția deplasării fragmentelor osoase. 


1. Leziunile mediale. Forţele mediale produc fracturi- 
entorse, fracturi-subluxații sau luxaţii prin rotație 
forțată. u 

O fractură-entorsă poate produce o fractură prin 
smulgere a suprafeței dorsale a capului talar, a margini- 
lor naviculare şi laterale ale cuboidului sau a procesului 
anterior al calcaneului. Durerea dorsală, la nivelul 
treimii, medii a piciorului, tumefacția şi sensibilitatea 
se extind dinspre partea medială, spre cea laterală. 

Fractura-subluxaţie sau. fractura-luxație determină 
semne similare, alături de deplasarea medială a treimii 
anterioare a piciorului. Luxaţiile prin rotaţie forțată 
rezultă în urma căderilor de la înălțime. Articulația 
talonaviculară este deplasată medial. Rotația medială a 
treimii anterioare a piciorului determină dislocația 
articulației talo-naviculare. Ligamentul interosos talo- 
calcanean şi articulaţia calcaneo-cuboidală rămîn 
intacte. Sensibilitate şi tumefacție maximă apar medial 
de articulaţia talonaviculară. 


2. Leziunile longitudinale. Aceste leziuni apar atunci 
cînd piciorul este flectat plantar şi se produce o încărcare 
axială a capetelor metatarsienelor. Osul navicular este 
comprimat de către cuneiforme şi de talus. Aceasta 
determină o fractură de compresie a osului navicular 
şi/sau strivirea talusului. Deplasarea medială a treimii 
anterioare a piciorului se poate produce în cazul rupturii 
articulației calcaneo-cuboidale, dacă forţe similare sînt 
aplicate cuneiformelor laterale. Se pot asocia fracturile 
feţei laterale a osului navicular și ale talusului. Durerea 
de pe fața dorsală a treimii medii a piciorului, edemul 
şi sensibilitatea sînt foarte severe şi afectează întreaga 
căpută. 

3. Leziunile laterale Aceste leziuni se produc în urma 
unui accident de automobil sau a unei căderi de la 
înălțime. Treimea anterioară a piciorului se află în 
pronaţie severă. Fractura-entorsă poate determina 
medial o fractură prin smulgere a osului navicular și a 
talusului, iar lateral, o fractură prin lovire a marginilor 
articulare ale osului cuboid sau calcaneului. 

Apar fractura-subluxație a articulației talonaviculare 
laterale şi fracturi cominutive ale regiunii anterioare a 
calcaneului sau osului cuboid. Bolta palatină dispare, 
iar osul cuboid este împins în afară. Dislocaţiile laterale 
prin rotaţie determină dislocaţia laterală a articulației 
talonaviculare, în timp ce alte articulaţii ale treimii medii 
a piciorului nu sînt afectate. 


4. Leziunile plantare. Fracturile-entorsă determină 
leziuni de smulgere ale osului navicular, talusului sau 
calcaneului. Se poate constata deplasarea plantară a 
osului navicular, a osului cuboid și a treimii anterioare 
a piciorului. Această deplasare se observă cel măi bine 
pe o radiografie de profil. Accidentele de motocicletă 
şi căderile de la înălțime sînt responsabile de apariția 
acestor leziuni. 


5. Leziunile prin strivire, Leziunile prin strivire produc 
multiple fracturi prin compresie, fracturi deschise, 
precum şi un sindrom de compartiment al piciorului. 
Fracturile izolate ale osului navicular, cuboid, 
calcaneului sau talusului produc sensibilitate localizată 
şi tumefacție și sînt observate cu ajutorul radiografiilor. 


. Fracturile osului navicular 


1. Fracturile traumatice. Secundar unei fracturi dorsale 
prin smulgere, la nivelul regiunii dorsomediale a treimii 
medii a piciorului apar durere şi sensibilitate la palpare. 
Mecanismul frecvent de producere al fracturii este 
reprezentat de eversia forţată a gleznei. Mai rar, o 
lovitură directă fracturează osul navicular. Înainte de 
efectuarea radiografiilor, o fractură prin smulgere 
dorsală este confundată cu o entorsă a ligamentului 
deltoid. Apare durere în treimea medie a piciorul, 
sensibilitate dorsală și tumefacţie. Fractura prin 
smulgere a tuberozităţii naviculare este datorată unei 
eversii forțate a gleznei şi se prezintă clinic similar unei 
fracturi naviculare, pe fața dorsală. Radiografiile vor 
demonstra prezența fracturii. Fracturile corpului osului 
navicular se asociază şi cu alte leziuni ale articulației 
mediotarsiene, aşa cum s-a descris mai sus. Fracturile 
izolate de corp osos navicular sînt rare. 


2. Fracturile de stres. Este o afecțiune a atleților tineri 
(de exemplu, jucători de baschet). Fractura de stress a 
osului navicular produce durere şi sensibilitate fără 
edem în partea medială a treimii medii a piciorului. Nu 
există antecedente lezionale. Durerea este provocată de 
susținerea propriei greutăți sau de alergare. Este posibil 
să nu existe nici un semn de fractură pe radiografia plană 


(în 76% din cazuri). Diagnosticul este stabilit de obicei 
prin scintigrafie osoasă. Tomografia computerizată 
detectează linia de fractură înainte ca radiografia plană 
să poată face acest lucru. Un diagnostic eronat şi 
continuarea activităţii au ca rezultat lipsa consolidării 
sau întîrzierea consolidării fragmentelor, precum şi o 
invaliditate importantă. 


D. Fractura bazei metatarsianului cinci (fractura 
Jones). Două tipuri de fracturi apar la baza metatarsianu- 
lui cinci: fracturi prin smulgere şi fracturi diafizare. 


Î. Fracturile prin smulgere. O inversie bruscă a 
piciorului, asociată cu o contracție reflexă a peronierului 
scurt, determină smulgerea tuberozității metatarsianului 
cinci. Apare o sensibilitate la nivelul bazei metatarsianu- 
lui cinci, lateral, la nivelul articulației cu osul cuboid. 
Eversia activă a piciorului este dureroasă. Această 
fractură este uneori confundată cu o entorsă a gleznei. 
Imobilizarea în gheată ghipsată timp de 2-3 săptămîni 
conduce la vindecare. 


2. Fracturile diafizare (fracturlei Jones adevărate). 
Fracturile diafizare sînt datorate şi ele inversiei 
piciorului flectat plantar. Se produce încărcarea regiunii 
laterale a piciorului. Fractura diafizară Jones se 
întilneşte la atleţii de sex masculin (de exemplu, jucători 
de baschet). Apare o sensibilitate localizată, situată la 
1-2 cm distal de baza metatarsianului. Radiografiile 
relevă o fractură transversă liniară, localizată de-a 
curmezişul metatarsianului. Această fractură prezintă 
frecvent o consolidare întârziată, lipsa consolidării şi 
risc de refracturare. Unele dintre aceste leziuni sînt 
fracturi de stress ale bazei metatarsianului cinci şi nu 
fracturi acute. 


58. NECROZA ASEPTICĂ A OSULUI NAVICULAR 


(BOALA MULLER-WEISS) 


Această tulburare apare la adulţii cu forme severe de picior 
plat şi cu os navicular proeminent. Durerea severă 
dorsomedială din treimea medie a piciorului se asociază 
cu edem şi, uneori, cu eritem şi cu creşterea temperaturii 
la nivelul tegumentului supraiacent. Radiografia relevă 
turtiri în acordeon ale osului navicular, cu o faţă laterală 
osteosclerotică, densă. Modificări degenerative sînt 
prezente în articulaţia talonaviculară. RMN sau un examen 
radioizotopic detectează precoce leziunile. La adulții cu 
simptome refractare este necesară artrodeza. 


59. TENDINITELE 


A. Tendinita flexorului lung al halucelui. În timpul 
mersului, durerea apare pe fața plantară medială a treimii 
medii a piciorulii, distal de zona sensibilă asociată 
sindromului de pinten calcanean. Dorsiflexia pasivă sau 
activă a halucelui permite palparea tendonului. O zonă de 
sensibilitate focală a tendonului se constată în treimea 

medie a piciorului. Această afecțiune apare cel mai frecvent 
datorită suprasolicitării (de exemplu, mersul timp 
îndelungat sau joggingul). Simptomele se ameliorează prin 
limitarea mersului şi folosirea pantofilor cu margini 
cauciucate moi la nivelul plantei. 


B. Tendinita peronieră. Durerea apare la nivelul regiunii 
laterale a treimii medii a piciorului, lîngă inserția 
mușchiului scurt peronier pe baza osului metatarsian cinci. 
Eversia activă contra unei rezistențe sau inversia pasivă 
intensifică durerea. Durerea datorată tendinitei lungului 
peronier iradiază în aria osului cuboid, sub bolta piciorului, 
spre partea medială, unde tendonul se inseră pe baza 
primului metatarsian. Sensibilitatea locală este prezentă la 
nivelul unuia sau a ambelor tendoane, lîngă punctele lor 
de inserție. Rareori, tendinita peronieră acută este provocată 
de o infecţie cu W. gonorrheae, de o spondiloartropatie 
seronegativă sau de o poliartrită reumatoidă. Fracturile 
calcaneului pot determina iritarea tendonului peronier şi 
constricția fasciei peroniere. 


60. FRACTURA OSTEOCONDRALĂ SUBTALARĂ 


61. 


Durerea şi sensibilitatea apar la nivelul lui sinus tarsi, distal 
de vîrful maleolei laterale sau în ambele regiuni. Este 
prezentă o deformare fixă, în valgum, â treimii posterioare 
a piciorului, şi poate exista o mişcare spastică, dureroasă, 
subtalară. În multe cazuri, cauza durerii nu este compresia 
şi iritația tendoanelor peroniere care determină spasmul 
muşchiului peronier, ci o 'lezare ocultă a suprafeţei 
articulare subtalare. Artrodeza subtalară, şi nu eliberarea 
tendonului peronier, ameliorează simptomele. RMN-ul 
poate oferi imaginea tendoanelor peroniere și a gradului 
de afectare a articulației subtalare. 

Prezenţa pe imaginea CT sau RMN a unui fragment 
calcanean adiacent tendoanelor peroniere nu înseamnă că 
acesta este cauza simptomelor de pe fața laterală a treimii 
medii a piciorului. Dacă fractura subtalară este Cauza 
durerii, îndepărtarea fragmentului poate să nu aibă nici un 
rezultat. Pentru a fi ameliorată, durerea în articulația 
subtalară necesită artrodeză. 


MIOZITA SAU ENTORSA INTEROSOASĂ 


Durerea apare în treimea medie a piciorului, atunci cînd 
greutatea corporală se sprijină pe acesta. Durerea este de 
intensitate maximă dimineaţa, la ridicarea din pat şi este 
ameliorată de purtarea pantofilor. Compresia latero-medială 
a treimii medii şi anterioare a piciorului de către examinator 
precipită sau intensifică durerea. Repausul, fără susținerea 
propriei greutăți, ameliorează durerea. La nivelul țesuturilor 
moi, între metatarsienele, doi şi trei sau trei şi patru apare 
sensibilitate la palpare, aceasta nefiind prezentă la nivelul 
unui os metatarsian. 

RMN-ul pe secţiunea T, demonstrează hipercaptarea de 
partea mușchiului interosos inflamat. Această afecțiune 
răspunde la evitarea susținerii propriei greutăţii, timp de 
2-4 săptămîni. 

62. FRACTURA DE STRES A UNUIA SAU A MAI 


MULTOR OASE METATARSIENE SAU 
TARSIENE 


Fractura de stress a diafizei oaselor metatarsiene, a osului 
navicular sau a altui os al treimii medii a piciorului 
determină durere surdă, provocată sau intensificată de 
susținerea propriei greutăţi sau de alergare şi ameliorată 
de repaus. Radiografiile sînt negative sau relevă prezenţa 
unei fracturi la nivelul liniilor articulare 2, 3 sau 4. 
Examenul radioizotopic osos este pozitiv în primele 2-4 
săptămîni de la debutul durerii. Hipercaptarea radioizotopu- 
lui este focală, ca şi sensibilitatea asociată acestei leziuni. 
Pot fi prezente una sau mai multe fracturi de stress. De 
obicei, simptomele se ameliorează şi dispar după evitarea 
ortostatismului prelungit şi a activităţii fizice, pentru 3-5 
săptămîni. 


63. OSTEOMIELITA CU PSEUDOMONAS A 


TREIMII MEDII A PICIORULUI 


O plagă punctiformă a unghiei poate determina dureri în 
treimea medie a piciorului, tumefacţie şi sensibilitate în 
zona plăgii. Prin leziunea unghială se poate inocula 
Pseudomonas aeruginosa într-unul din oasele metatarsi- 
ene, determinînd osteomielită. Evidenţierea precoce a 
infecţiei osoase este făcută cu ajutorul examenului RMN 
sau al scintigrafiei osose. Durerea locală, tumefacţia şi 
sensibilitatea răspund la tratamentul antibiotic. Majoritatea 
plăgilor punctiforme ale unghiei nu se complică cu 
osteomielită. Complicaţiile cele mai frecvente sînt celulita 
sau abcesul datorate uneia dintre tulpinile stafilococice. 
Rareori, Mycobacterium fortuitum este cauza unei infecții 
asociate unei plăgi punctiform?. 


64. PICIORUL PLAT DOBÎNDIT 


A. Ruptura tendonului tibial posterior. Această leziune 
apare frecvent la un pacient cu istoric de picior plat 
congenital, uşor pînă la moderat. La nivelul tendonului, 
pe fața medială a treimii anterioare a piciorului şi lîngă 
maleola medială, apare durere, tumefacție şi sensibilitate 
şi se produce aplatizarea boltei plantare a piciorului afectat. 
Ridicarea pe vîrful piciorului dureros nu este posibilă. Cînd 
piciorul este văzut din spate, se observă deformarea în 
valgum a călcîiului, lăsînd impresia de „degete supra- 
numerale“. Posibilitatea examinatorului de a vedea patru 
sau cinci degete privind din partea posterioară a piciorului 
afectat, reflectă o pronaţie severă. Inversia piciorului este 
limitată. 

Cu timpul, durerea apare şi pe partea laterală a treimii 
medii şi treimii anterioare a piciorului, posibil datorită 
tasării porțiunii anterioare a faţetei subtalare posterioare 
în zona sinusului tarsian calcanean. În cazurile severe, 
calcaneul vine în contact cu maleola laterală. Această 
leziune apare predominent la femei (raportul bărbaţi: femei 
este de 1:2), în grupul de vîrstă 40-75 de ani. Două treimi 
din rupturile tendonului mușchiului tibial posterior apar 


47 DUREREA ACUTĂ A PICIORULUI ; 
————————————— iii 


pe partea stîngă, iar 5% sînt bilaterale. Examenul RMN 
vizualizează tendonul tibial posterior și va demonstra 
atrofia tendonului, rupturile acestuia sau semnale 
heterogene datorate degenerării, dar această investigație 
poate fi nerelevantă sau fals-negativă. Pînă la 20% din 
cazuri se asociază cu o spondiloartropatie seronegativă sau 
cu poliartrita reumatoidă. 

În cazurile avansate, cu ruptură completă a tendonului, 
talusul subluxează medial sub acțiunea greutății şi formează 
o masă osoasă proeminentă sub maleola laterală. 


B. Insuficienţa ligamentară sau osoasă. Piciorul plat 
dobîndit este rezultatul unui traumatism cu lezare 
ligamentară sau a modificărilor artrozice ale articulaţiilor 
talonaviculară, navicular cuneiformă sau metatarso- 
cuneiformă. Fractura cu luxație mediotarsiană poate 
produce şi ea un picior plat dobîndit, determinînd durere 
pe fața medială a treimii medii a piciorului şi, atunci cînd 
este severă, durere pe fața laterală a treimii medii a 
piciorului şi gleznei. . 


65. ARTROZA 


A. Primei articulaţii metatarsocuneiforme. Artroza 
primei articulații metatarsocuneiforme produce o exostoză 
dorsală care poate irita prin. presiune tegumentul dorsal 
supraiacent sau determină o tenosinovită a tendonului 
extensorului lung al halucelui. 

La nivelul exostozei, se dezvoltă o bursită adventiceală. 
Apare durere şi sensibilitate în regiunea medială a treimii 
medii a piciorului. Tendinita este confirmată prin detectarea 
sensibilităţii focale a tendonului interesat şi prin 
intensificarea durerii, prin întinderea pasivă sau activă a 
tendonului. 


B. Articulaţiei cuboidometatarsiane. Se manifestă prin 
durerea localizată în treimea medie a piciorului lateral, în 
timpul jogging-ului sau alergării. De-a lungul liniei 
articulare cuboidometatarsiene se constată prezența 
sensibilităţii la palpare. Rezultatele radiografii pot fi 
negative. Cauza acestei dureri este reprezentată de artroza 
uşoară a articulației dintre cuboid şi metatarsienele patru 
şi cinci. Entorsa ligamentelor asociate acestei articulații 
este dificil de diferențiat de artroză, în absența semnelor 
radiologice. Această tulburare răspunde la evitarea alergării 
sau jogging-ului, timp de 2-4 săptămîni. 

uşor de palpat prin extensia halucelui. Durerea este 
intensificată de susținerea propriei greutăți sau în timpul 
alergării. Fasceita plantară este, de regulă, un sindrom de 
suprasolicitare, dar este asociată și unor boli de sistem. 
Tratamentul constă în repaus, bandajul circular al piciorului 
şi administrarea de antiinflamatoare nesteroidiene 
ameliorează simptomatologia; cazurile refractare răspund 
la plasarea unei orteze. 


B. Sindromul de călcîi dureros. În sindromul călcîiului 
dureros, adesea confundat cu adevărata fasceită plantară, 
descrisă mai sus, se constată durere localizată spontan și la 
palpare, la nivelul feței medioplantare a călcîiului, dar fără 
intensificarea durerii la dorsiflexia degetelor. Rareori, fascia 
plantară este difuz sensibilă la nivelul treimii medii piciorului. 
Debutul sindromului călcîiului dureros apare în urma unei - 
suprasolicitări. Este provocat de microtraumatisme, cu 
originea la nivelul fasciei plantare şi cu apariţia consecutivă 
a unei reacții inflamatorii reparatorii. Traumatisme similare 
pot interesa mușchiul flexor .scurt al degetelor, la nivelul. 
inserţiei sale pe calcaneu. Fracturile microscopice de stress 
apar la nivelul tuberozității mediale a calcaneului, în asociere 
cu microrupturi ale fasciei sau ale muşchiului. Astfel de 
modificări osoase pot fi identificate prin scintigrafia osoasă 
(în faza tardivă apare hipercaptare la nivelul calcaneului). 
Durerea acută la nivelul treimi medii a piciorului este datorată 
rupturii fasciei plantare sau fracturării unui osteofit calcanean 
mai mare. Sindromul călcîiului dureros este o entezită. Aceste 
simptome şi semne similare pot fi asociate spondilartro- 
patiilor seronegative. 


67. ABCESELE PLANTARE 


Această infecție gravă poate cuprinde treimea anterioară 
şi pe cea medie a piciorului, sau numai treimea medie. 
Diabetul şi afecțiunile circulaţiei periferice sînt asocieri 
frecvente. Febra, frisoanele, transpiraţiile și stare de rău 
sînt asociate cu durerea la nivelul treimii medii a piciorului, 
edemulul, sensibilitatea la palpare. Fața dorsală a piciorului 
este, la rîndul ei, edemaţiată şi dureroasă. De obicei, se 
constată leucocitoză. Prin culturi se izolează S. aureus sau 
floră microbiană mixtă. Purtarea unor greutăți este dificilă 
sau imposibilă. Orice mişcare a piciorului intensifică 
durerea. Cel mai frecvent, este afectat compartimentul 
central al piciorului. Examenul RMN poate repera prezența 
puroiului în spaţiile plantare, pînă la fascie. Simptomato- 
logia se remite prin incizie, drenaj şi tratament antibiotic. 


66. DUREREA FASCIEI PLANTARE 


A. Fasciita plantară. Durerea apare pe fața plantară a 
treimii medii a piciorului, dimineața, în momentul coborârii 
din pat. După cîţiva paşi, durerea se ameliorează sau 


Durerea localizată pe faţa dorsală 
a piciorului 


68. TENDINITELE 


dispare, dar reapare mai tîrziu în timpul zilei. Fascia 
plantară este difuz sensibilă şi. durerea se intensifică la 
dorsiflexia activă sau pasivă a degetelor. Este posibil ca la 
nivelul inserției fasciei pe calcaneu sensibilitatea să fie 
minimă sau absentă. Nu există sensibilitate la nivelul 
tendonului mușchiului flexor lung al halucelui, structură 


A. Muşchiului extensor lung al halucelui. Durerea apare 
în timpul mersului, în zona dorsomedială a piciorului. În 
dreptul tendonului este prezentă sensibilitatea: locală la 
palpare. Extensia halucelui împotriva unei rezistenţe sau 
flexia pasivă sînt manevre care precipită durerea. 

B. Muşchiului extensor lung al degetelor. Durerea apare 
la nivelul acestui tendon în timpul mersului, alături de 
sensibilitatea: locală la palpare. Extensia degetelor II-V 
împotriva unei rezistențe sau flexia pasivă sînt manevre 
de provocare a durerii. 


C. Muşchiului tibial anterior. Se constată durere locală 
la mers. Palparea tendonului în timp ce piciorul este în 
flexie dorsală împotriva unei rezistență provoacă durerea, 
semn care susține diagnosticul. Flexia plantară pasivă este 
dureroasă. 


69. LEZIUNEA LIGAMENTULUI ÎNCRUCIŞAT 
CRURAL 


Entorsa ligamentului crural încrucişat este provocată de 
traumatisme directe sau indirecte. Palparea ligamentului 
în timpul dorsiflexiei degetelor este dureroasă. Durerea 
severă la palpare la nivelul ligamentului şi intensificarea 
minimă a durerii la flexia dorsală a degetelor, sugerează 
prezența leziunilor ligamentare. 


70. ALTE CAUZE 


Celelalte cauze ale durerii feţei, dorsale a piciorului sînt 
enumerate în tabelul 47-6 şi au fost discutate anterior în 
cadrul acestui capitol. 


Durerea cu localizare în treimea posterioară a 
piciorului 


71. DUREREA GENERALIZATĂ A TREIMII 
POSTERIOARE A PICIORULUI 


A. Fracturile calcaneului 


i, Intraarticulare. Cauza frecventă este căderea de la 
înălțime. În timpul impactului, talusul presează 
calcaneul (85% din cazuri). În 5-9% din cazuri, 
fracturile calcaneului sînt bilaterale, iar în 10% sînt 
însoţite de fracturi ale coloanei lombare. 

Durerea intensă, difuză, din călcîi este însoţită de 
apariția unei echimoze plantare întinse, de edem şi de 
sensibilitate la palpare în această zonă. În multe cazuri, 

călcîiul se lăţeşte şi apare o deviere în valgum a acestuia. 
Durerea intensă, care nu se ameliorează la administrarea 
de analgezice, se manifestă rareori datorită formării unui 
hematom şi a unui sindrom de compartiment al picioru- 
lui. În astfel de cazuri, durerea este accentuată de orice 
mişcare a degetelor, iar loja.centrală devine tensionată 


şi foarte sensibilă la palpare. Apare hipoestezie şi . 


parestezii în zonele distale ale piciorului. Diagnosticul 
este confirmat prin măsurarea unei presiunii crescute 
intracompartimentale. Durerea intensă este ameliorată 
de decompresia chirurgicală a lojei centrale şi a 
celorlalte loje fasciale interesate. 

Radiografiile efectuate în diferite incidenţe (antero- 
posterioară, laterală, axială, calcaneeană și oblică) vor 
identifica şi localiza cele mai multe fracturi ale calcaneu- 


Tabelul 47-6 
CAUZELE DURERII DORSALE A 
PICIORULUI 
PR 
Celulita 
Abcesul piciorului 
Osteomielita 


Artrita septică 

Atacul de gută sau pseudogută 

Distrofia simpatică reflexă 

Polincuropatia periferică 

Compresia mecanică a nervului peronier superficial 

Compresia mecanică a nervului peronier profund 

Mușcăturile 

Herpes zoster 

Dermatita de pantof 

Traumatismul oaselor metatarsiene şi tarsiene (fractură şi dislocaţie) 

Necroza aseptică a osului navicular 

Fractura osteocondrală subtalară 

Miozita sau entorsa interosoasă 

Fractura de stress a unui o$ metatarsian sau tarsian 

Piciorul plat dobîndit 

Artroza articulației tarso-metatarsiene (prima articulaţie 
metatarsocuneiformă și cuboidometatarsiană) 

'Tendinita tibialului anterior, extensorului lung al halucelui şi/sau 
extensorului lung al degetelor i 

Entorsa ligamentului crural încrucişat 


PI 


lui. Radiografiile în incidență laterală evidenţiază 
fracturile talusului, cu înfundarea acestuia. Incidența 
anteroposterioară vizualizează asocierea cu fracturile 
de navicular şi cu cele de cuboid şi permite evaluarea 
articulaţiilor calcaneocuboidă şi talonaviculară. 
Incidenţa axială demonstrează lăţirea calcaneului și 
îngustarea spaţiului peronier de către un fragment 
lateral, evaluează importanța deplasării şi caracterul 
cominutiv al fracturii. Fracturile complexe sînt cel mai 
bine investigate prin RMN, 


2. Extraarticulare 


A. FRACTURA  APOFIZEI MEDIALE A 
CALCANEULUI. Se manifestă prin durere însoțită 
de tumefacţie, sensibilitate şi echimoze, sub maleola 
medială. Funcţionalitatea gleznei este păstrată, dar 
flexia dorsală a piciorului sau a degetelor produce 
durere. Incidenţa axială demonstrează fractura și 
gradul deplasării. 


B. FRACTURA REGIUNII SUPERIOARE A 
TUBEROZITĂȚII CALCANEULUI. Se manifestă prin 
durere, tumefacție, sensibilitate la palpare şi 
echimoze pe fața posterioară a călcîiului, în 
vecinătatea inserției tendonului lui Achile. Acest tip 
de fractură are loc prin smulgerea unui fragment osos 
de la nivelul inserția tendonului lui Achile, datorită 
contracției bruşte a mușchilor gambei în timpul 
căderii de pe o scară. Cel mai frecvent se întilneşte 
la femeile vârstnice cu osteoporoză. Flexia plantară 

activă este dificilă sau imposibilă. Ridicarea pe 
vârfuri este dificilă (flexia plantară este imposibilă), 
dar este posibilă, dacă mușchiul tibial posterior şi 
flexorii degetelor contribuie la flexia plantară. Rezul- 
tatele testului Thompson sînt pozitive, dacă tendonul 
lui Ahile împreună cu fragmentul osos ataşat sînt 
complet separate de calcaneu. O radiografie în 
incidență laterală va obiectiva fractura. 


C. FRACTURA SUSTENTACULUM. TALI. 
Mecanismul obişnuit de producere este căderea pe 
călcîi, asociată cu retroversia forțată a piciorului. La 
nivelul regiunii submaleolare mediale a călcîiului 
apare tumefacție şi durere spontană şi la palpare. 
Durerea se intensifică la retroversia piciorului. De 
regulă, sensibilitatea la palpare a călcîiului este 
minimă sau chiar absentă. Hiperextensia pasivă a 
halucelui poate, de asemenea, intensifica durerea. 
Incidența axială demonstrează prezența fracturii. 


B. Necroza ischemică a călcîiului. Pacienţii vîrstnici pot 
acuza durere, eritem şi înnegrire a unui călcîi sau a ambilor, 
secundar necrozei prin presiune asupra pielii neprotejate. 
Astfel de fenomene ischemice apar la pacienţii comatoşi, 
după un AVC sau la alte categorii de bolnavi imobilizați la 
pat. Mai rar, sînt descrise la pacienți tineri aflaţi în comă 
profundă. La examenul fizic al călcîiului, se observă o zona 
de piele variabilă ca dimensiuni, indurată şi înnegrită, 
înconjurată de un lizereu eritematos. De obicei, nu există 
alterarea stării generale. Durerea este spontană, de 
intensitate moderată sau este resimțită numai la mişcări 
care exercită presiune asupra călcîiului sau la palparea zonei 
infarctate. După cîteva săptămîni, apare o liză parţială a 
zonei înnegrite şi, secundar, o ulcerație reziduală infectată. 
Uneori, se impune debridarea, urmată de grefă de piele 
pentru reconstrucția călcîiului; în cazurile mai uşoare este 
posibilă vindecarea spontană. 


DUREREA FEŢEI PLANTARE 
A TREIMII POSTERIOARE 
A PICIORULUI 


A. Afecţiunile stratului adipos 


1. Atrofia. Durerea apare la nivelul feței plantare a 
călcîiului şi este intensificată de purtarea pantofilor cu 
talpă tare şi de mersul pe suprafețe tari. Stratul adipos 
de la nivelul călcîiului este în cantitate mică, de grosime 
redusă şi de consistență moale. Tuberculii calcaneeni 
se palpează cu uşurinţă sub piele. Compresia acestei 
zone de către examinator reproduce durerea. Ameliora- 
rea parțială sau vindecarea se obține prin purtarea de 


încălțăminte cu talpă moale, prevăzută cu talonete şi * 


prin ridicarea călcîiului pe un plan superior. Vîrstnicii 
şi atleţii care se antrenează pe suprafeţe dure sînt expuşi 
riscului acestei afecţiuni. 


2. Inflamaţia. Apare durere şi sensibilitate la nivelul 
feței plantare a călcîiului, dar nu se observă atrofia 


stratului adipos. Simptomele 'sînt consecința trauma- 
tismelor mici sau repetate, prin ortostatism prelungit 
sau printr-un traumatism direct al călcîiului. Tratamentul 
constă în utilizarea unor talonete semirigide din material 
plastic, fără stratul de amortizare folosit la bolnavi cu 
atrofie. Remisiunea apare în intervalul următoarelor 6 
luni. 


3. Separarea paniculului adipos de calcaneu. 
Interpunerea unei pungi lichidiene care separă țesutul 
adipos de calcaneu provoacă durere în călcti, 
sensibilitate şi tumefacţie. Diagnosticul este confirmat 
prin RMN. Puncţia aspirație a bursei sau chistului 
format sau excizia sa permit readerarea țesutului adipos 
de calcaneu şi ameliorează durerea. 


4. Papulele piezogenice. Sînt papule dureroase 
provocate de presiune. Suprafaţa lor este mai mare decît 
în cazul papulelor nedureroase. Acestea reprezintă 
hernieri ale grăsimii hipodermice, în derm, cu ischemie 
consecutivă la nivelul papulei, ceea ce provoacă durere 
şi sensibilitate la palpare. Este necesară o orteză de călcîi 
pentru a reduce presiunea la acest nivel. 


B. Tumora glomică. O durere strict circumscrisă, la nivelul 
feţei plantare a călcîiului, care se agravează la rece ar putea 
fi cauzată de o tumoră glomică, uneori nepalpabilă. Acest 
tip rar de leziune impune excizia chirurgicală pentru 
ameliorarea durerii. 


C. Fractura de stres a calcaneului. Apar la recruți sau la 
atleții care se antrenează perioade lungi (peste 16 ore pe 
zi) şi se manifestă prin durere cu caracter difuz, în zona 
călcîiului. Durerea debutează după mai multe săptămîni 
de antrenament şi este persistentă. Este ameliorată la repaus 
şi intensificată de activitatea fizică. În regiunea respectivă, 
apar tumefacţia și eritemul, iar călcîiul este sensibil la 
palpare. Radiografia simplă nu aduce elemente de 
diagnostic pozitiv sau arată o imagine liniară densă, 
verticală, cu originea la nivelul platoului postero-superior 
al calcaneului şi cu un traiect descendent, către suprafața 
plantară a acestuia. Scintigrafia osoasă sau tomografia 
computerizată sînt investigații sensibile pentru diagnosticul 
precoce al acestei afecțiuni. 


D. Sindromul de călcîi dureros prin suprasolicitare. Se 
caracterizează prin durere în regiunea medială a feței 
plantare a călcîiului. Se constată prezența sensibilitatății 
la palpare în dreptul tuberozității mediale a calcaneului şi 
a fasciei plantare, pînă la cel mult 5 mm distanță de acest 
punct. Cea mai mare parte a fasciei plantare distale este 
nedureroasă şi nu se observă exacerbarea durerii la flexia 
dorsală pasivă a degetelor. Debutul este insidios. Iniţial, 
durerea este remarcată dimineața cînd pacientul merge 
desculț şi se remite în perioadă următoarea a zilei, odată 
cu reluarea activității. Ortostatismul prelungit, mersul sau 
alergarea conduc la exacerbarea durerii. S-a observat 
corelarea afecțiunii cu piciorul plat şi cu piciorul arcuit. 
Cauza obişnuită a acestei afecțiuni este suprasolicitarea, 

ceea ce produce ruperi microscopice ale inserţiilor fasciei 
plantare pe calcaneu şi ale fibrelor adiacente ale muşchiului. 

La nivelul acestor microrupturi, se formează țesut de 
granulaţie. Se constată periostită sau au loc microfracturi 
de calcaneu. La o scintigrafie osoasă, se observă o hiper- 
captare în țesutul moale în timpul fazei de acumulare 
(fasceită) sau în faza tardivă (periostită şi microfracturi). 
La unii pacienţi, examenul scintigrafic este normal. La 
aproximativ 50% din pacienții cu călcîi dureros, radiografia 
simplă evidențiază prezenţa unui osteofit calcanean. Astfel 
de calcificări apar doar la 16% din pacienții care nu acuză 
dureri. La majoritatea pacienţilor la care se găseşte acest 
semn, prezența osteofitului calcanean nu este considerată 
ca fiind cauza durerii în călcîi. Eşecul tratamentului conser- 
vator (antiinflamatoare nesteroidiene, orteze şi purtarea 
pantofilor cu plantă moale) impune intervenția chirurgicală. 


E. Ruptura fasciei plantare. De regulă, există un istoric 


de fasceită dureroasă de mai multe zile sau luni. În 


săptămînile precedente, la nivelul zonei dureroase, au fost 
administrate una sau mai multe. infiltraţii locale cu 
corticosteroizi. Ruptura fasciei debutează brusc, în timpul 
mersului, alergării sau urcării unor trepte. O durere, cu 
caracter de rupere sau sfişiere, apare în treimea medie şi 
posterioară a piciorului, făcînd împosibilă activitatea fizică 
şi căratul greutăților. În interval de o zi sau două apare o 
echimoză plantară şi pe faţa medioplantară a călcîiului. 
Simptomele se remit spontan în cursul următoarelor 3-4 
săptămîni, fără reapariţia: simptomelor anterioare de 
„fasceită plantară“ sau de călcîi dureros. 


F. Sindromul de călcîi dureros asociat cu bolile de 
sistem. Se manifestă prin durere şi sensibilitate la palpare, 
localizate la nivelul tuberozității mediale a calcaneului şi 
a inserţiei fasciei plantare pe acesta. Afecțiunile cauzatoare 
includ artrita reumatoidă, spondiolartropatiile seronegative 
(sindromul Reiter, spondilita anchilopoietică şi artrita 
psoriazică), artrita asociată bolilor inflamatorii ale 
intestinului, artrita gonococică, osteoartrita, osteomalacia, 
osteomielita, sarcoidoza (poliartrită, febră, eritem nodos 
şi adenopatie hilară) şi hiperostoza scheletică difuză 
idiopatică. 


G. Neuropatia prin compresia mecanică a primei 
ramuri a nervului plantar lateral (mușchiului abductor 
al degetului cinci). Durerea apare la nivelul feței plantare 
a călcîiului. Se constată sensibilitate la palpare în aria de 
proiecţie a nervului, care înconjură fața medială a piciorului 
către fața plantară. Această zonă este anterioară şi medială 
punctului de inserţie a fasciei plantare pe calcaneu. În 20% 
din cazuri, durerea şi paresteziile pot fi reproduse prin 
palparea nervului. Această afecțiune se poate trata 
conservator sau prin decompresie chirurgicală. Tendinita 
mușchiului /lexor al degetelor poate provoca dureri şi 
sensibilitate în partea medio-plantară a treimii posterioare 
a piciorului, exacerbate la dorsiflexia degetelor şi flexia 
activă împotriva unei rezistențe. 


Partea a IX-a DUREREA ACUTĂ A MEMBRELOR INFERIOARE 


H. Fasciita plantară adevărată. Se manifestă prin dureri 
în zona anteroplantară a călcîiului şi a treimii medii a 
piciorului. Extensia pasivă a degetelor întinde fascia 
plantară şi exacerbează durerea. Zona de sensibilitate a 
fasciei plantare este mare şi cuprinde călcîiul şi treimea 
medie a piciorului. Acesta este un sindrom de suprasolici- 
tare şi se ameliorează în repaus. Se deosebeşte de sindromul 
călcîiului dureros, care este o entezită, afectînd inserția 
fasciei plantare. 


1. Tendinitele flexorilor 


1. Tendinita flexorului lung al halucelui. Se manifestă 
prin durere pe faţa medială a plantei, în treimea 
posterioară şi mediană a piciorului. În tendinitele şi 
fasceitele plantare, flexia dorsală pasivă a halucelui 
poate intensifica durerea. Flexia împotriva unei 
rezistențe intensifică durerea numai în tendinite. Tendo- 
nul este sediul sensibilităţii locale în tendinita flexorilor. 


2. Tendinita flexorului lung al degetelor. În aceste 
cazuri, apare durere pe fața medială a călcîiului, însoțită 
de sensibilitate locală la palparea tendonului şi de 
exacerbarea durerii printr-o flexie limitată, împotriva 
unei rezistenţe. Flexia degetelor împotriva unei 
rezistenţe nu exacerbează durerea provocată de fasceita 
plantară. 


73. DUREREA REGIUNII POSTERIOARE 


A TREIMII POSTERIOARE 
A PICIOULULUI 


A. Bursita achileană superficială. Durerea în regiunea 
posterioară a călcîiului este de intensitate moderată şi apare 
prin iritația produsă de marginea superioară a unui pantof 
la nivelul tendonului lui Ahile, rezultînd formarea unei 
burse. Sensibilitatea la palpare apare posterior (superficial), 
la nivelul tendonului lui Achile. Tegumentul şi bursa 
subiacentă formează o îngroşare eritematoasă, în dreptul 
zonei supuse frecării. Această zonă este sensibilă, de 
consistenţă crescută şi în dreptul ei, pielea poate prezenta 
fisuri. Scoaterea pantofului care a produs traumatismul 
produce o oarecare ameliorare a durerii. Îndepărtarea sau 
tăbăcirea pielii pantofului în zona Pa duce la 
ameliorarea simptomatologiei. 


B. Bursita retrocaleaneană. Durerea şi tumefacția apar 
paralel şi anterior de tendonul lui Achile. Cauzele acestei 
afecțiuni sînt: suprasolicitarea fizică, guta, artrita 
reumatoidă sau spondiloartropatiile seronegative. Bursa 
dureroasă şi plină cu lichid, poate fi prinsă între haluce şi 
medius, pentru a constata sensibilitatea la palpare şi 
caracterul fluctuent. Este posibilă asocierea cu o bursită 
superficială sau se poate observa prezența unei proeminențe 
posterioare, bursa retrocalcaneană deplasînd tendonul lui 
Achile înspre posterior. Sensibilitatea medială, laterală și 
anterioară față de tendonul lui Achile, potrivit descrierii 
de mai sus, sînt elemente care susțin diagnosticul. Se 
constată hiperemia şi tumefacția feţei posterioare a 

călcîiului, însoțite de creşterea temperaturtii locale. 
Dorsiflexia activă sau pasivă a piciorului fac ca tendonul 
lui Ahile să comprime bursa și această manevră produce o 
durere mai severă decît flexia plantară. Atleţii de cursă 
lungă acuză intensificarea durerii la urcarea în pantă. 
Examenul RMN poată să evidenţieze bursa retrocalcaneană 
lărgită. Eroziunile de la nivelul calcaneului pot sugera 
prezența unei etiologii inflamatorii artritice. 


C. Sindromul Haglund. Proeminenţa tuberozităţii 
posterosuperioare calcanee este un factor de risc pentru 
apariția unei bursite retrocalcanee. Bursita apare prin 
comprimarea tuberozităţii de către un pantof rigid. Acest 
sindrom a fost diagnosticat radiografic prin patru criterii: 
(|) bursită retrocalcanee; (2) tendinita tendonului lui Achile 
(diametrul tendonului >9 mm, măsurat la 2 cm superior de 
tuberozitatea postrosuperioară); (3) bursita superficială a 
tendonului lui Achile şi (4) caracterul proeminent al 
tuberozității posterosuperioare a calcaneului, care se 
extinde deasupra liniei superioare a lui Pavlov şi Heneghan. 
Eşecul tratamentului conservator impune excizia bursei 
retrocalcanee şi osteotomia tuberozității posterosuperioare. 


D. Tendinita achileană. Se caracterizează prin durere, 
îngroșarea tendonului şi sensibilitate la palpare, apărute 
pe un segment de tendon aflat la 2-3 cm proximal de 
tuberozitatea calcaneană posterosuperioară. Semne similare 
apar şi la locul de inserţie al tendonului pe calcaneu 
(tendinita de inserție). La mobilizarea piciorului, în dreptul 
tendonului se palpează crepitaţii. Radiografia în incidența 
laterală demonstrează existența calcificărilor la nivelul 
acestuia. Calcificările tendonului provoacă inflamație 
acută, severă, manifestată prin eritem, tumefacție, căldură 
locală, sensibilitate la palpare şi durere intensă, cu caracter 
constant. 

Durerea din tendinita achileană se intensifică la flexia 
plantară împotriva rezistenţei şi la dorsiflexia activă a 
piciorului. Tendinita achileană este provocată de 
suprasolicitarea fizică, de pantofi inadecvaţi, de o 
spondiloartropatie seronegativă, de gută sau de o leziune 
acută. 

Uneori, bursita superficială, bursita retrocalcaneană şi 
tendinita achileană apar simultan, determinînd o durere 
intensă, tumefacție și sensibilitate pe fața posterioară a 
călcîiului. 


E. Ruptura tendonului lui Achile. Durerea debutează 
brusc și este urmată de tumefacție şi sensibilitate locală pe 
faţa posterioară a călcîiului. Este palpată discontinuitatea 
tendonului. Flexia plantară a piciorului este afectată, astfel 
încît ridicarea pe vîrfuri este imposibilă sau foarte dificilă. 
Rezultatele testului Thompson sînt pozitive. O ruptură 
parțială este diagnosticată prin RMN sau prin examen 
ecografic. 


F. Periostita şi osteita calcaneană. Se manifestă prin 
durere în partea posterioatră a călcîiului, sensibilitate şi 
tumefacție. Periostita calcanee este consecința unui trauma- 

tism, unei artrite reumatoide sau a unei spondiloartropatii 
seronegative. Diagnosticul este susținut de scintigrafia 
osoasă care arată hipercaptare la nivelul calcaneului. 


G. Osteomielita calcaneană. Se manifestă prin durere 
intensă, tumefacția treimii posterioare a piciorului şi 
sensibilitate locală la palpare. Febra, frisoanele şi 
transpirațiile sînt prezente sau absente. Diabetul zaharat, 
insuficiența renală și alte boli care determină imunosupresie 
pot fi asociate cu această boală. VSH-ul este crescut şi 
există leucocitoză. Radiografia vizualizează arii de 
osteoliză şi reacții periostale sau imaginea radiologică poate 
fi fals negativă, situaţii în care la scintigrafia osoasă trifazică 
se observă hipercaptarea tardivă a regiunii infectate a 
calcaneului. Un examen CT delimitează bine extinderea 
necrozei şi a lizei osoase. Puncția biopsie permite obținerea 
de material pentru efectuarea culturilor şi confirmarea 
diagnosticului. Tratamentul antibiotic asociat cu debridarea 
chirurgicală asigură vindecarea. 


H. Fractura tuberozităţii posterosuperioare a . 
calcaneului. Această afecțiune are un tablou clinic 
asemănător celui din ruptura de tendon achilean. Dacă 
tendonul este detaşat de calcaneu, datorită unei fracturi 
prin avulsie, rezultatele testului Thompson sînt pozitive, 
Această leziune a fost discutată anterior. 


74. DUREREA REGIUNII MEDIALE A TREIMII 


POSTERIOARE A PICIORULUI 


A. Tendinita tibială posterioară. Durerea de pe fața 
medială a treimii posterioare a piciorului şi din regiunea 
proximală a bolţii plantare este produsă de o tendinită 
tibială posterioară. Durerea şi sensibilitatea apar posterior 
de maleola medială şi urmează traseul tendonului, distal, 
către inserția sa pe navicular, de pe fața medială a treimii 
medii a piciorului. Durerea este exacerbată de inversia 
piciorului, efectuată împotriva unei rezistențe, în timp ce 
piciorul este în flexie plantară. Tumefacția localizată 
posterior de maleola medială duce la dispariția fosei 
retromaleolare. Durerea distală în zona navicularului este, 
uneori, produsă şi de un os navicular accesor. Tendinita 
acută este provocată de o pronaţie forțată şi bruscă a 
piciorului. 


B. Tendinita flexorului lung al halucelui. Durerea apare 
posterior şi inferior de maleola tibială şi este exacerbată 
de extensia pasivă sau de flexia, contra unei rezistenţe, a - 
halucelui. În dreptul tendonului posterior şi inferior de 
maleola tibială, apare tumefacţie și sensibilitate la palparea 
locală. Tenosinovita stenozantă are ca urmare imposibi- 
litatea extensiei halucelui. 

Durerea spontană şi la palpare, localizată retromaleolar, 
poate fi datorată compresiei tendonului de un os trigonum 
de dimensiuni mai mari. Un examen CT şi/sau o tenogramă 
vor demonstra relaţia dintre osul trigonum şi tendon. 
Tomografia computerizată poate surprinde şi modificări 
osteoartritice între talus şi trigon. 





Partea a [X-a DUREREA ACUTĂ A MEMBRELOR INFERIOARE 


DUREREA FEŢEI DORSALE A 
PICIORULUI 

Atacul de gută 

Atacul de pseudogută 

Distrofia simpatică reflexă 

Tabelul 47-7 
CAUZELE DURERII BILATERALE A PICIORULUI 

DUREREA GENERALIZATĂ A DUREREA CU LOCALIZARE ÎN 
PICIORULUI "HALUCE ŞI PE FAȚA ANTTOMEDIALĂ 
Traumatismele A PICIORULUI 
Artritele Calusurile 

Spondiloartropatiile seroncgative Verucile plantare 

Poliartrita reumatoidă Clavusurile 


Atacul de gută 
Atacul de pscudogută 
Reumatismul articular acut 
Lupusul critematos sistemic 
Crizele dureroase din siclemie 
Artrita asociată hepatitei B 
Artrita asociată rubeolei 
Vasculare 
Durerea nocturnă de repaus 
Embolia colesterolemică 
Arterioscleroza obliterantă şi durerea 
ischemică 
Vasculitele sistemice 
Trombangcita obliterantă 
Eritromelalgia 
Distrotia simpatică reflexă 
Polineuropatiile periferice 
Sindromul de tunel tarsian 
Degerăturile 
Piciorul de tranșee 
Piciorul de imersie 
Dcgcrătura benignă (eritemul pernio) 
Dermatologice 
Pustuloza palmoplantară, cu sau fără 
psoriazis 
„Eczema dishidrozică 
Pustulele bacteriene ale mînilor şi 
picioarelor 
Acrodermatita continuă 
Dermoepidermita microbiană exematoasă 
Boala mînă-picior-gură 
Tinea pedis veziculară 
Dermatita atopică 
Dermatita de contact 
Deficitele de vitamine B 
Lichenul plan croziv 


DUREREA TREIMII ANTERIOARE A 
PICIORULUI 
Metatarsalgia datorată 
Pantofilor cu toc înalt 
Piciorului equin 
Piciorului arcuit 
Sindromului de insuficiență a primei 
articulații MTF 
Sindromul suprasolicitării articulației 
MTE centrale 
Boala Freiberg 
Neurinomul Morton 


Sinovita idiopatică a celei de-a doua articulaţii 


MTE 
Artrita inflamatoric a articulaţiilor 
metatarsofalangiene 
Insuficienţa arterială 


Hallux valgus 

Montul halucelui 

Hallux limitus şi hallux rigidus 
Afecţiunile sesamoidelor halucelui 
Artrita articulației MTF (podagra) 
Ulceraţia datorată căputei pantofului 


- Sindromul de suprasolicitare a primei 


articulaţii MTF 
DUREREA DEGETULUI MIC 
Clavusurile 
Verucile în mozaic 
Degetul „în cocoș de puşcă“ 
Clavusul' periunghial al celui de-al cincilea 
deget 
Ulcerele ischemice și neuropatice 
Tofii 
Artrita articulaţiilor MTF şi IF 
Tinea pedis 
Candidiaza 
Durerea şi inflamaţia arici dorsale IF 
Traumatismele (contuzii şi fracturi) 
„Montul croitorului“ 
Fenomenul sau boala Raynaud 
Nodulii Osler 


DUREREA CU LOCALIZARE ÎN 

TREIMEA MEDIE A PICIORULUI 

Entorsa boltei plantare 

Traumatismul articulaţiilor tarsometatasiene 
şi mediotarsiane 

Fracturile osteocondrale subtalare 

Miozita sau entorsa interosoasă 

Fracturile de stress ale oaselor metatarsiene 

Piciorul plat dobîndit datorită rupturii 
ligamentului tibial posterior 

Artroza articulaţiilor tarsiene 

Fasceita plantară adevărată 

Sindromul călcîiului dureros 


Polineuropatia periferică 

Compresia mecanică a nervului peronier 
profund 

Dermatita de pantof 

Traumatismul metatarsienelor 

Artrita subtalară 

Miozita sau entorsa subtalară 

Fractura de stress metatarsiană 

Piciorul plat dobîndit 

Artroza articulaţiilor tarsometatarsiene 

Tendinita muşchiului tibial anterior şi 
extensorilor degetelor 


DUREREA CU LOCALIZARE ÎN TREIMEA 
POSTERIOARĂ A PICIORIORULUI 
Fracturile calcaneene 

Necroza ischemică calcaneană 


DUREREA DEPE FAȚA PLANTARĂ A 
TREIMII POSERIOARE A PICIORULUI 
Afecţiunile stratului adipos 
Atrofia 
Inflamaţia 
Papulele piezogenice 
Sindromul de călcîi dureros datorat 
suprasolicitării 
Sindromul de călcîi dureros datorat bolilor 
sistemice 
Fasceita plantară adevărată 
Tendinita flexorilor 
Flexorul lung al halucelui 
Flexorul lung al degetelor 
Compresia mecanică a primei ramuri a 
nervului plantar lateral 


DUREREA DE PE FAȚA POSTERIOARĂ 
A TREIMII PROXIMALE A PICIORULUI 
Bursita achileană superficială 

Bursita retrocalcaneană 

Sindromul Haglund 

Tendinita achileană 

Periostita şi osteita calcaneană 


DUREREA DE PE FAȚA MEDIALĂ A 
TREIMII POSTERIOARE A PICIORULUI 
Tendinita tibialului posterior 

Tendinita flexorului lung al halucelui 
Sindromul de tunel tarsian 


DUREREA DE PE FAȚA LATERALĂ A 
TREIMII POSTERIOARE A PICIORULUI 
Entorsa laterală a gleznei 

Tendinita peronieră 

Fractura osteocondrală a domului talar 
Fractura de stress a maleolei laterale 


Entorsa treimii anterioare a piciorului 

73. 


C. Sindromul de tunel tarsian. Durerea în treimea 
medioplantară este produsă de compresia nervului tibial 
posterior. Sediul durerii și paresteziilor este călcîiul şi fața 
medială a treimii anterioare şi mediale a piciorului. 
Manifestări frecvente sînt durerea nocturnă şi durerea 
exacerbată la mers sau ortostatism. Percuţia sau presiunea 
directă, exercitată asupra marginii mediale a piciorului 
reproduc durerea și paresteziile. Această afecțiune a fost 
discutată într-un paragraf anterior al acestui capitol. 


D. Fracturile apofizei mediale a calcaneului sau a 
sustentaculum tali. Aceste fracturi pot provoca dureri pe 
fața medială a gleznei şi piciorului. Acestea au fost 
prezentate anterior. = 


E. Neurodinia ramurii calcaneene. Se manifestă prin 
durere persistentă, exacerbată de susținerea propriei 
greutăți, apărută de-a lungul marginii mediale a călcîiului. 
Există un uşor planovalgus şi se constată sensibilitatea 
locală, posteroinferior de tunelul tarsian. Această durere 
nu iradiază spre anterior. Înălțarea părții mediale a 
călcîiului, utilizînd un tampon, ameliorează durerea. 
Cazurile refractare impun intervenția chirurgicală. 


DUREREA REGIUNII LATERALE 
A TREIMII POSTERIOARE 
A PICIORULUI 


A. Entersa mușchiului peronier. Durerea apare la nivelul 
piciorului lateral, iar tendoanele peroniere sînt sensibile la 
palpare. Eversia contra unei rezistenţe sau inversia pasivă 
exacerbează durerea. 


B. Tendinita peronieră. Tendoanele pot fi tumefiate şi 
sensibile la palpare, iar mişcările de inversie-eversie produc 
durere. Durerea iradiază în, bolta piciorului. 


C. Luxaţia laterală a gleznei. Elongaţiile ligamentelor 
talofibular şi calcaneofibular pot provoca durere în partea 


laterală a gleznei și piciorului, sensibilitate şi tumefacţie. 
Inversia pasivă este dureroasă. Examenul radiologic 
confirmă ruperea completă a unuia sau mai multor 
ligamente laterale. 


D. Fractura procesului lateral al talusului. Aceste fracturi 
determină durere spontană și la palpare şi tumefiere în partea 
laterală a gleznei şi piciorului, care mimează luxaţia laterală 
de gleznă. Fractura este evidențiată radiografic. 


E. Fractura osteocondrală a domului talar. Această 
leziune provoacă durere localizată în partea laterală şi 
centrală a gleznei şi în partea laterală a piciorului. 
Diagnosticul este confirmat pe o radiografie simplă, prin 
RMN sau prin artroscopie de gleznă. 


F. Compresia nervului sural. O leziunea posttraumatică, 
cu sediul la nivelul maleolei laterale,şi prinde nervul sural. 
Mai rar, leziunea este proximală, în fascia profundă a 
gambei. Se constată durere localizată, însoțită de parestezii, 
resimțită în dreptul părții laterale a călcîiului. Simptomele 
pot fi ameliorate prin neuroliză. Această afecțiune este 
discutată într-un subcapitol anterior. 


G. Fractura de stres a maleolei laterale. Se manifestă 
prin durere localizată la nivelul maleolei laterale și a zonei 
adiacente. Mişcările de inversie-eversie nu exăcerbează 
durerea. Diagnosticul este confirmat în stadiul precoce prin 
scintigrafie osoasă şi în cazurile cronice, pe o radiografie 
simplă. Această afecțiune se confundă uneori cu tendinita 
peronieră. 


Durerea bilaterală a piciorului 


Afecţiunile care se manifestă bilateral sînt enumerate în 
tabelul 47-7. Frecvent, majoritatea acestor afecțiuni apar 
unilateral. 

48 DUREREA ACUTĂ 
GENERALIZATĂ 


L] LISTA DIAGNOSTICELOR 
POSIBILE 


1. Durerea musculară (miopatia) 
A. Polimiozita acută 
1. Idiopatică 
2. Toxoplasmoza 
B. Mialgiile acute şi rabdomioliza 
asociate cu infecții virale 
1. Virusul gripal de tip A 
2. Virusul Epstein-Barr 
3. Virusurile Coxsackie 
4. Virusul Herpes simplex 
C. Mialgiile şi rabdomioliza de efort 
la indivizii normali 
D. Mialgiile datorate tulburărilor 
metabolice musculare ereditare 
1. Metabolismul glucidic 
a. Deficitul de miofosforilază 
(boala McArdle) 
b. Alte deficite enzimatice ale 
metabolismului glucidic 
2. Metabolismul lipidic: deficitul 
de carnitin-palmitil-transferază 
3. Metabolismul nucleotidelor: 
deficitul de mioadenilat 
desaminază 
4. Tulburările mitocondriale: 
deficitul de NADH-coenzima 
Q reductază 
E. Tulburările endocrine 
1. Hipotiroidismul 
2. Hipertiroidismul 
3. Hipocorticismul (boala Addison) 
4. Panhipopituitarismul 
5. Hipoparatiroidismul şi 
hipocalcemia 


F. Mialgiile şi rabdomioliza asociate cu 
abuzul de alcool şi droguri (heroină, 
amfetamină, cocaină şi fenciclidină) 

G. Mialgiile şi rabdomioliza induse 
medicamentos 
1. Clofibrat 
2. Lovastatin 
3. Emetină 
4. Acid epsilon-aminocaproic 

H. Mialgiile fără rabdomioliză asociate 
cu administrarea de medicamente și 
vaccinuri 

I. Mialgiile nespecifice datorate 
infecțiilor sistemice sau efortului 
fizic intens 

J. Mialgiile şi/sau crampele musculare 
datorate deficienţelor de electroliți 
şi minerale . 

1. Hipopotasemia acută 

2. Hipocalcemia acută 

3. Hipomagneziemia acută 
4. Hiponatremia acută 

5. Hipofosfatemia cronică 

K. Trichineloza 

L. Tetanosul 

M. Intoxicația cu stricnină 

N. Muşcătura păianjenului „văduva 
neagră“ 

O. Sindromul mialgie-eozinofilie 

P. Afecţiuni care mimează sindromul 
mialgie-eozinofilie 
1. Polimiozita eozinofilică 
2. Perimiozita eozinofilică 

recidivantă 

3. Sindromul uleiului toxic 


4. Cisticercoza 
5. Sarcoidoza 


6. Fasciita eozinofilică 
7. Polimiozita idiopatică 
8. Dermatomiozita idiopatică 
9. Polimiozita şi dermatomiozita 
din neoplazii 
10. Boala Churg-Strauss 
. 11. Trichineloza 


Q. Fibromialgia 


2. Durerea nervoasă (neuropatia): 
Polineuropatia acută 
A. Intoxicația cu arsenic: 
B. Intoxicația cu taliu 


C. Diabetică 
D. SIDA 


E. Porfiria acută intermitentă 
F. Abuzul de alcool şi/sau carențele 


nutriționale 


G. Hipotiroidismul 
H. Insuficiența renală 


1. Neoplaziile 


]. Mielomul multiplu şi sindromul 


POEMS 


K. Crioglobulinemiile 
L. Sindromul Guillain-Barre 


[ REZUMAT 


Polimiozita idiopatică poate debuta ca o afecţiune acută, cu 
durere, sensibilitate la palpare şi slăbiciunea musculaturii 
proximale, prezente bilateral, la nivelul centurii scapulare sau 
pelvine. La nivelul articulaţiilor genunchilor, coatelor, 
articulaţiilor radiocarpiene şi metacarpofalangiene pot fi 
prezente artralgii, dar artrita acută este rară. În 95-99% din 
cazurile care au debutat recent, creatrinfosfokinaza şi/sau 
aldolaza au concentraţii serice crescute. Electromiogramă 
evidențiază semne de miopatie şi denervare (70-90%), iar 
biopsia musculară va demonstra distrucţia fibrelor musculare 
şi regenerarea lor și/sau un infiltrat inflamator interstițial şi 
perivascular (65% din cazuri). Rareori, roxoplasmoza se 
manifestă printr-un tablou clinic identic. Studiile imunologice 
vor evidenția o creştere acută a anticorpilor IgM anti-7oxo- 
plasma gondii. În unele cazuri, febra, frisoanele, transpiraţiile 
profuze şi limfadenopatia cervicală sau generalizată însoțesc 
mialgiile şi durerea musculară provocată. Biopsia musculară 
pune rareori în evidență prezenţa parazitului. 

Infecţiile virale acute cu febră, artralgii, astenie musculară, 
stare de rău şi simptome respiratorii și/sau gastrointestinale 
sînt asociate cu mialgii la nivelul musculaturii umărului şi 


M. Medicamentele 
3. Durerea articulară 
A. Poliartralgiile 
B. Reumatismul psihogen 
4. Durerea musculară, articulară şi/sau 
nervoasă 
A. Poliarterita nodoasă 
B. Angeita alergică şi granulomatoasă 
(boala Churg-Strauss) 
C. Poliartrita reumatoidă şi vasculita 
asociată 
D. Lupusul eritematos sistemic şi 
vasculita asociată 
E. Boala Behget 
F. Boala Lyme 
G. Polimialgia reumatică 
H. Afecţiuni care mimează polimialgia 
reumatică 
1. Polimialgia reumatică secundară 
“unui neoplasm sau unei infecţii 
2. Poliartrita reumatoidă 
seronegativă 
3. Colagenoze cu simptome similare 
polimialgiei reumatice, 
1. Pseudolupusul datorat infecției cu 
virusul imunodeficienței umane 
(HIV-L) 


braţului şi/sau la nivelul şoldului şi coapsei. În unele cazuri, 
există o uşoară hiperestezie cutanată. Uneori, mialgiile sînt 
severe, iar muşchii implicaţi sînt dureroşi la palpare şi se 
constată o scădere a forței musculare. Concentraţiile serice 
ale creatinfosfokinazei şi aldolazei sînt mult crescute, 
asociindu-se cu mioglobinurie severă. Virusurile care 
determină mialgii severe şi afectare musculară sînt virusul 
gripal A, virusul Epstein-Barr, virusurile Coxsackie şi virusul 
Herpes „simplex. Diagnosticul este confirmat prin dozarea 
repetată a anticorpilor serici sau prin izolarea virusului din 
exsudatul faringian, din materiile fecale sau din leziunile 
cutanate (de exemplu, virusul herpes simplex). 

La recruții supuşi unui antrenament fizic intens, precum şi 
la civilii neantrenaţi ce participă la programe de recuperare a 
condiţiei fizice, s-au descris mialgii severe, sensibilitate la 
palparea mușchilor şi astenie musculară. Durerea este 
intensificată de utilizarea muşchilor şi este corelată, probabil, 
cu lezarea fibrelor musculare. Un mic procent din aceşti indi- 
vizi dezvoltă mioglobinurie şi insuficiență renală. Exercițiul 
fizic cauzal este de obicei intens şi prelungit. Incidența acestei 
afecţiuni este redusă prin antrenament fizic gradat. 

Mialgiile şi sensibilitatea musculară la palpare, induse de 
efortul fizic, se pot datora și unui deficit enzimatic. Deficitul 
de miofosforilază (boala McArdle) determină mialgii şi crampe 
musculare la nivelul mușchilor solicitați de efort. Apar 
oboseala și rigiditatea musculară, simptomatologia cedînd în 
repaus. Unii pacienți, dacă sînt capabili să continue efortul 
după ce a apărut durerea, manifestă un fenomen de tip „second 
wind“, urmînd episodului iniţial de astenie, durere şi oboseală. 
Nivelul seric al creatinfosfokinazei este crescut în repaus. 
Crampele severe din cursul exerciţiului fizic pot determina 
rabdomioliză-cu mioglobinurie, dar insuficiența renală apare 
rar. 

Alte tulburări ale metabolismului glucidic muscular, prin 
deficit enzimatic, se manifestă printr-un tablou clinic 
asemănător (de exemplu, deficit de fosfofructokinază şi 
fosfoglicerat mutază). 

Deficitul de carnitin palmitiltransferază (CPT) determină 
mialgii de efort şi contractură musculară fără crampe, precipi- 
tate de post alimentar sau exerciții fizice prelungite. Nivelul 
creatinfosfokinazei este normal în repaus. Rezultatele testului 
de stres ischemic al antebraţului și ale electromiogramei sînt 
normale, Durerea musculară, spontană și la palpare se poate 
asocia cu mioglobinurie şi, în cazurile severe, cu creşterea 
valorilor creatininei serice. Biopsia musculară evidenţiază 
depozite de lipide în miocite. Testele biochimice indică un 
deficit de CPT. 

Deficitul de mioadenilat deaminază (MADA) este asociată 
cu mialgii post efort, cu dureri musculare la palpare, crampe 
musculare și astenie musculară, la nivelul muşchilor solicitaţi 
de efort. La testul de stres ischemic al antebraţului, nu se 
înregistrează creșteri ale amoniemiei în sîngele venos. 

Deficitul de NADH-coenzima Q reductază determină mialgii 
de efort, durere musculară la palpare și astenie musculară, 
asociate cu tulburări neurologice severe (de exemplu, demenţă 
Şi ataxie). 

Mialgiile şi contractura musculară şi/sau astenia musculară 
pot surveni în hipotiroidism, hipertiroidism, boala Addison 
şi panhipopituitarism. 

Hipoparatiroidismul determină hipocalcemie şi dureri 
musculare severe datorate spasmului muscular. Semnele 
Chvostek și/sau Trousseau sînt pozitive şi apare spasmul 
carpopedal. 

Mialgiile, sensibilitatea la palpare şi tymefacția musculară 
se asociază, uneori, cu abuzul de alcool și/sau de droguri 
(heroină, amfetamine, cocaină sau fenciclidină) şi se manifestă 
prin creşteri ale creatinkinazei serice, mioglobinurie şi 
insuficiență renală. Rabdomioliza se poate datora efectului 
toxic direct asupra musculaturii și/sau strivirii mușchilor prin 
propria greutate corporală, în cursul perioadelor prelungite 
de stupor sau inconştiență. 

Medicamentele care determină mialgii, durere la palparea 
musculaturii, astenie și contractură musculară şi rabdomioliză 
Sînt reprezentate de c/ofibrat, lovastatin (cînd acesta se asociază 
cu gemfibrozil), emetina şi acidul epsilon-aminocaproic. 

Mialgiile se mai pot asocia cu Hipopotasemie produsă de 
diuretice şi cuadministrarea de izoetarină, danazol, vincristină, 


trazodon, cimetidină, litiu şi unele medicamente citotoxice. 
Unele vaccinuri pot determina subfebrilitate şi/sau mialgii. 

Mialgii nespecifice, cu sau fără sensibilitate locală, pot 
apărea în bolile febrile provocate de virusuri, bacterii, fungi 
sau paraziți sau la indivizi normali neantrenați, la 12-48 de 
ore după un efort fizic intens. 

Deficitele de electroliți şi minerale determină mialgii şi, în 
cazuri severe, rabdomioliză (de exemplu, hipopotasemia sau 
hipofosfatemia) sau crampe musculare dureroase (de exemplu, 
hiponatremia, hipocalcemia sau hipomagneziemia). 

Trichineloza este dobîndită prin ingestia de carne de porc, 
urs sau morsă, insuficient sau inadecvat preparată termic, 
Simptomele sînt febră, frisoane, mialgii severe, sensibilitate, 
astenie musculară şi edem periorbital. Eozinofilia este frecvent 
prezentă. La nivelul inserțiilor muşchilor extrinseci ai globului 
ocular se pot constata hemoragii mici sau „în aşchie“. 
Diagnosticul este confirmat prin examinarea microscopică a 
unui fragment proaspăt din muşchiul afectat sau după fixarea 
şi coloraţia preparatului. Testele serologice (ELISA, 
imunofluorescența indirectă şi flocularea cu bentonită) 
confirmă, de asemenea, diagnosticul. 

Tetanosul este determinat de contaminarea plăgilor cu 
Clostridium tetanii. Plăgile prin înţepare, corpii străini, plăgile 
contaminate cu pămînt şi deficitele imunologice sînt factori 
de risc pentru apariția tetanosului după traumatisme 
penetrante. Simptomele inițiale pot apărea chiar la nivelul 
plăgii. Durerea şi rigiditatea musculară locală evoluează spre 
mialgii şi contractură musculară generalizată. În scurt timp, 
apar trismusul şi risus sardonicus. Durerea severă se asociază 
cu rigiditate musculară generalizată. Episoadele dureroase 
extrem de severe apar datorită spasmului muscular localizat 
sau generalizat. Prevenţia spasmelor prin izolarea persoanei, 
administrarea de diazepam şi curarizante, asociate cu ventilație 
mecanică, poate fi necesară. 

Intoxicația cu stricnină poate fi accidentală, în scop suicid 
sau de omucidere. Durerea severă generalizată apare ca urmare 
a contracțiilor-musculare tetanice. Contractura afectează inițial 
musculatura capului şi gîtului. Datorită: hiperexcitabilității 
reflexe, o stimulare senzorială minimă determină extensia 
puternică a întregului corp sau convulsii tetanice, provocînd 
opistotonus şi stop respirator. Crizele convulsive recidivează 
şi sînt frecvent induse de zgomot, atingere sau chiar de 
mişcările pacientului. Pacientul este, de obicei, conştient 
înainte de apariţia hipoxiei şi poate acuza prezenţa unei dureri 
severe, ce coincide cu contracțiile sau le urmează. Diazepamul 
previne crizele convulsive. 

Într-un interval de 1/2 -3 ore de la muşcătura păianjenului 
„Văduva neagră, la locul muşcăturii apar durerea severă și 
crampele musculare. Aceste spasme musculare dureroase se 
extind spre abdomen, torace şi membre. Mai apar fasciculații, 
transpiraţii, greață şi vărsături. Pacienţii se zvîrcolesc de 
durere. Secundar eliberării de catecolamine apar hiper- 
tensiunea severă și tahicardia sau, datorită veninului mortal, 
hipotensiunea, delirul şi coma. Glucuronatul de calciu sau 
diazepamul previn spasmul dureros, iar B-blocantele vor 
controla hipertensiunea și tahicardia. 

Sindromul mialgie-eozinofilie a fost semnalat în-1989 la 
persoane ce au consumat L-triptofan eliberat fără rețetă, ca 
hipnotic. Pacienţii prezintă mialgii severe generalizate, 
contractură musculară, crampe musculare de efort, erupții 
cutanate, edeme localizate sau generalizate, febră, artralgii şi 
simptome respiratorii. Eozinofilia s-a asociat acestor 
simptome. 

Mai multe afecţiuni sînt confundate cu sindromul mialgie- 
eozinofilie.. Polimiozita-eozinofilică mimează tabloul clinic 
al sindromului mialgie-eozinofilie, dar în această afecțiune 
nu există antecedente de ingestie de L-triptofan. Se manifestă 
prin mialgii, eozinofilie şi semne de miozită. Perimiozita 
eozinofilică recidivantă este o tulburare rar întâlnită. Mialgiile 
şi sensibilitatea musculară la palpare sînt asociate cu 
eozinofilie şi cu observarea prin biopsie a unui infiltrat 
inflamator cu eozinofilie şi alte celule în perimisium, fără a 
avea vreo legătură cu ingestia de L-triptofan.: Sindromul 
uleiului toxic a fost semnalat în Spania în 1982, după care nu 
au mai fost înregistrate cazuri noi. Mialgiile au apărut la 4 
luni după o afecţiune a căilor respiratorii şi s-au asociat cu 
eozinofilie. 

Cisticercoza determină mialgii şi eozinofilie, odată cu 
diseminarea în musculatura scheletică a parazitului. 
Majoritatea cazurilor au fost semnalate în Mexic şi America 
de Sud; fiind rareori simptomatice. Dovada infecției poate fi 
obţinută prin biopsie musculară, examen coproparazitologic 
pentru detectarea ovălelor parazitului şi prin teste serologice. 

Rareori, sarcoidoza se manifestă prin mialgii acute, 
sensibilitate musculară şi eozinofilie uşoară. Există adenopatie 
hilară bilaterală, asociată sau nu cu modificări parenchimatoase 
difuze, iar concentraţia serică a enzimei de conversie a angio- 
tensinogenului este crescută; Biopsia musculară evidenţiază 
granuloame fără cazeum. Fasciita eozinofilică determină 
durere, sensibilitate la palpare, tumefierea şi indurația 
tegumentelor membrelor şi trunchiului, mialgiile însă sînt de 
intensitate redusă sau absente. Durerea și rigiditatea musculară 
sînt localizate la nivelul zonelor de tegument afectate. 

Polimiozita idiopatică provoacă scăderea forței musculare 
la nivelul musculaturii proximale a membrelor şi, mai rar, la 
nivel distal; mialgii, sensibilitate şi rigiditate musculară. 
Concentraţiile serice ale enzimelor musculare sînt crescute, 
electromiograma evidențiază prezența miopatiei şi a 
denevrării, iar biopsia musculară indică degenerescența 
fibrelor musculare, asociată cu infiltrat inflamator. Pacienţii 
cu dermatomiozită prezintă durere spontană şi la palpare 
similară celei din polimiozită, asociată cu plăci eritematoase 
la nivelul articulaţiilor, telangiectazii și eritem periunghial, 
ulcere ale falangelor, hiperpigmentare heliotropă a pleoapelor 
superioare și, în unele cazuri, edeme difuze şi eritem pe arii 
cutanate întinse. 

Polimiozita sau dermatomiozita pot debuta anterior, 
simultan sau secundar diagnosticării unei tumori maligne. 
Polimiozita şi dermatomiozita nu se asociază cu eozinofilie 
sau cu ingestia de L-triptofan. 

Boala Churg-Strauss este o formă a panarteritei nodoase. 
Mialgiile şi sensibilitatea musculară la palpare, artralgiile şi 


durerea neuropatică se pot asocia cu simptome sistemice, astm 
sever, infiltrate pulmonare şi eozinofilie. Biopsia evidențiază 
vasculita granulomatoasă şi infiltratul tisular cu eozinofile. 

Trichineloza se însoţeşte, de asemenea, de mialgii, 
sensibilitate şi tumefiere musculară și eozinofilie, diagnosticul 
diferenţial impunîndu-se la pacienţii cu mialgii şi eozinofilie. 
Fibromialgia determină durere musculară continuă, severă, 
inițial localizată, apoi extinsă, în prezența unor teste de 
laborator normale și a unor formațiuni punctiforme palpabile 
şi dureroase. Durerea este exacerbată de efortul fizic, frig şi 
stres. Insomnia și astenia fizică fac parte din tabloul clinic. 
Diagnosticul este clinic şi necesită excluderea mai multor 
afecțiuni reumatologice. 

Durerea neuropatică este superficială şi cu caracter de 
arsură sau surdă şi profundă. Peste durerea de fond cu caracter 
de arsură sau surdă se suprapun exacerbări dureroase 
lancinante. Crampele musculare determinate de neuropatie 
sînt o altă cauză a durerii. Durerea neuropatică este însoțită 
de parestezii, disestezii neplăcute, alodinie, hiperpatie şi 
diminuarea sau pierderea uneia sau a mai multor tipuri de 
sensibilitate periferică. Durerea, paresteziile şi pierderea 
sensibilităţii pot avea distribuţie în „șosetă'“, „ciorap“, „cizmă” 
sau sînt extinse la nivelul întregului membru inferior. 
Simptomele şi semnele pot fi simetrice sau asimetrice și pot 
implica atît membrele superioare cît şi pe cele inferioare, în 
mod egal sau inegal sau, mai frecvent, implică doar membrele 
inferioare. Scăderea forței musculare și atrofia musculaturii 
sînt asociate cu durere, parestezii şi pierderea sensibilităţii. 

Intoxicația cu arsenic determină o neuropatie senzitivo- 
motorie dureroasă, care apare la 1-2 săptămîni după o afecțiune 
gastrointestinală. Poate surveni accidental sau în scop de 
omucidere. Diagnosticul se stabileşte prin dozarea arsenicului 
în ser sau urină. Intoxicația cu taliu poate să fie, de asemenea, 
accidentală sau cu scop criminal. Apariţia alopeciei la 2-3 
săptămîni după debutul artralgiilor, mialgiilor și nevralgiilor 
indică dozarea excreției urinare de taliu. 

Diabetul zaharat provoacă neuropatie dureroasă senzorială 
sau senzitivo-motorie, afectînd regiunile distale ale membrelor 
(„în şosetă“ şi „în ciorap'“). Simptomele se ameliorează odată 
cu controlul hiperglicemiei' şi/sau prin administrarea de 
antidepresive triciclice, prin efectul lor analgetic. 

Pacienţii cu SIDA dezvoltă o polineuropatie senzitivo- 
motorie: simetrică gu dispoziţie distală „în şosetă“ sau o 
neuropatie asimetrică (mononeuropatia multiplex). 

Porfiria acută intermitentă poate cauza polineuropatie 
dureroasă senzitivo-motorie, durere abdominală ce mimează 
un abdomen acut chirurgical şi/sau delir, tulburări de 
comportament, nevroze sau psihoze. Acest diagnostic este 
confirmat prin detectarea unei concentrații crescute a 
porfobilinogenului în urină şi/sau prin măsurarea activităţii 
porfobilinogen deaminazei din hematii şi leucocite. 

Alte cauze de polineuropatie dureroasă sînt reprezentate 
de abuzul de alcool şi carențele alimentare, de hipotiroidism, 
neoplazii, mielom multiplu şi sindrom POEMS, amiloidoză, 
administrarea unor medicamente, boala Lyme, intoxicația cu 
mercur şi substanţe chimice industriale, sindromul Guillain- 

Barre, boala Fabry, siclemie, macroglobulinemia Waldenstrem, 
crioglobulinemii şi de vasculitele sistemice. 

Durerile articulare se pot prezenta sub formapoliartralgiilor 
nespecifice. Durerea are sediul la nivelul mai multor articulații 
şi este intensificată sau provocată de mişcările articulare şi 
căratul de greutăţi. Rezultatele examenului radiologic și ale 
testelor de laborator sînt normale. VSH-ul este crescut. 
Scintigrafia articulară este pozitivă în maximum 63% din 
cazuri. Multe cazuri se rezolvă spontan, pe cînd altele, cu 
rezultate pozitive la scintigrafia articulară, pot evolua spre 
artrită. Pacienţii cu dureri articulare neagravate de palpare şi 
mişcare şi cu rezultate negative la testele de laborator şi la 
investigaţiile imagistice sînt consideraţi, frecvent, ca avînd 
reumatism psihogen. 

Unele afecțiuni pot determina mialgii, artralgii şi/sau 
durere neuropatică. Poliarterita nodoasă provoacă 
miopatie ischemică, artralgii sau artrită şi neuropatie, sub 
forma unei polineuropatii simetrice sau a mononeuropatiei 
multiplex. Această afecțiune multiviscerală se manifestă 
prin semne de afectare sistemică cum ar fi febra, anorexia, 
astenia, scăderea ponderală şi alterarea stării generale. 
Criteriile de diagnostic (diagnosticul necesită cel puţin 
trei din cele zece criterii enumerate), în poliarterita 
nodoasă sînt: scăderea ponderală, livedo reticularis, durere 
testiculară, mialgiile sau sensibilitate musculară, 
neuropatia, hipertensiunea diastolică, insuficiența renală, 
prezența AgHBs în ser, anevrismele arterelor renale sau 
ale altor artere viscerale şi evidenţierea la biopsie a arteritei 
granulocitare. Mai apar, de asemenea, artralgii sau artrite. 
Această afecţiune se ameliorează şi/sau se vindecă prin 
tratament cu prednison şi ciclofosfamidă. 

Boala Churg-Strauss determină o boală sistemică similară 
poliarteritei nodoasă, dar afectarea renală este minimă sau nulă. 
Diterenţierea de poliarterita nodoasă se face prin prezența 
astmului sever, a infiltratelor pulmonare, eozinofiliei şi prin 
detectarea, la biopsie, a arteritei granulomatoase și a 
infiltratului tisular cu eozinofile. 

Pacienţii cupoliartrită reumatoidă sau cu lupus eritematos 
sistemic pot acuza artralgii sau artrite, mialgii difuze şi o 
polineuropatie dureroasă simetrică sau durere asimetrică 
datorată mononeuropatiei multiplex. 

Boala Behcet se manifestă prin apariţia de ulceraţii 
dureroase la nivelul cavităţii bucale şi a organelor genitale, 
asociate cu dureri oculare şi hiperemie oculară. Durerile 
abdominale se datorează colitei, durerile membrelor se 
datorează eritemului nodos sau tromboflebitei, durerile 
musculare apar ca urmare a miozitei, cefaleea şi durerile 
cervicale sînt determinate de meningoencefalită, iar durerile 
articulare sînt provocate de artrită. Criteriile pentru 
diagnosticarea bolii Behget sînt afectarea mucoaselor bucală 
şi genitală, a conjunctivei şi tegumentelor. Implicarea tuturor 
celor patru localizări confirmă prezența bolii Behget. Afectarea 
unui număr mai mic de localizări este clasificată ca boală 
Behget incompletă. 

Boala Lyme este transmisă de căpuşele din genul Ixodes 
prin mușcătură şi apare în regiunile endemice. Simptomul 


inițial este reprezentat de o erupție cutanate nedureroase cu 
aspect inelar, care se extinde progresiv — eritemul migrator. 
În 50% din cazuri, erupția este însoțită de febră, mialgii, 
artralgii şi cefalee. Tratamentul cu amoxicilină sau doxiciclină 
conduce la dispariţia rapidă a tuturor simptomelor și la 
vindecare. Pînă la 15% din pacienții netratați dezvoltă boala 
neurologică, cu paralizie uni sau bilaterală a nervului Bell, 
meningită sau meningoencefalită, radiculoneuropatie la nivelul 
trunchiului sau membrelor, plexopatie sau neuropatie. 

Artritele sau artralgiile recurente (50-60% din cazuri) 
survin în primele luni de evoluţie, dacă boala nu este 
tratată. Tardiv, în cursul evoluţiei, 10% din pacienţii cu 
manifestări articulare vor dezvolta artrită persistentă la 
nivelul unuia sau ambilor genunchi. Tratamentul cu 
ceftriaxon duce la ameliorarea şi/sau dispariția mani- 
festărilor articulare şi neurologice. Diagnosticul bolii 
Lyme se bazează pe criterii clinice. Diagnosticul clinic 
este susținut de creşterea nivelului de anticorpi specifici 
sau, în cazurile cronice, de un titru crescut al anticorpilor 
IgG, determinate prin metoda ELISA. Evidenţierea unui 
fitru de anticorpi mic nu exclude infecția cu Borrelia 
burgdorferi, specificitatea testului ELISA putînd fi 
îmbunătățită prin efectuarea unui test Western blot. 

Polimialgia reumatică este o boală a vîrstnicului. Febra, 
starea generală alterată şi anorexia preced sau coincid cu 
apariția mialgiilor. Durerea spontană şi la palpare este 
localizată la nivelul umerilor, în regiunea cervicală posterioară, 
în regiunea proximală a brațelor, în regiunea lombosacrată şi 
fesieră, în regiunea proximală a membrelor inferioare şi la 
nivelul genunchilor. Uneori, sînt afectate şi articulațiile situate 
distal, iar în articulația genunchiului se formează lichid 
(hidartroză). VSH-ul este crescut, putînd depăşi 100 mm/oră. 
Se constată o ameliorare rapidă și spectaculoasă după o cură 
de prednison, în doze de 10-15 mg/zi. La aproximativ 15% 
din pacienții cu această afecțiune, biopsia arterei temporale 
relevă o arterită granulomatoasă. 

O afecțiune cu manifestări similare polimialgiei reumatice 
poate fi ocazional asociată cu un neoplasm (cum ar fi 
carcinomul gastric sau de sîn) sau cu o infecție (de exemplu, 
endocardita bacteriană subacută). Poliartrita reumatoidă 
seronegativă la un vîrstnic este imposibil de diferențiat de 
polimialgia reumatică. Simptomele precoce ale polimiozitei, 
lupusului eritematos sistemic, sindromului Sjăgren şi 
vasculitelor necrotizante sînt greu de diferențiat pe baze clinice 
de polimialgia reumatică. 

Infecția cu virusul imunodeficienței umane (HIV-1) poate 
mima lupusul eritematos sistemic. Este posibil ca afectarea 
multiviscerală din SIDA să se manifeste prin artrite sau 
artralgii, nefrită, tulburări hematologice (leucopenie, 
trombocitopenie şi anemie), tulburări neurologice (convulsii, 
demență și neuropatii), rash malar şi modificări imunologice 
(de exemplu: anticorpi antinucleari, anticorpi antifosfolipidici 
şi anticorpi anticardiolipinici). La pacienții cu manifestări 
clinice comune ambelor afecţiuni trebuie exclusă infecția cu 
HIV prin ELISA şi/sau prin tehnici de identificare a 
antigenelor virale. 








Frecvente (>100) 

Mialgiile asociate cu infecții virale şi alte 
infecţii 

Mialgiile induse medicamentos și de 
vaccinuri 

Mialgiile şi/sau crampele musculare 
datorate hiponatremici sau 
hipokalicmici 

Fibromialgia 

Polincuropatia din diabetul zaharat 

Polimialgia reumatică 

Poliartrita reumatoidă scroncgativă 

Polincuropatia datorată abuzului. de 
alcool şi/sau carențelor nutriționale 

TABELUL INCIDENȚEI BOLILOR 


INCIDENȚA LA 100. 000 (APROXIMATIVĂ) 


Relativ frecvente (>5-100) 

Polimiozita idiopatică 

Rabdomioliza la indivizii normali după 
efort fizic intens 

Deficiența de mioadenilat desaminază 

Mialgiile din hipotiroidism şi 
hipoparatiroidism 

Rabdomioliza din abuzul de alcool şi 
droguri 

Mialgiile şi/sau crampele musculare 
datorate hipocalcemici, cu sau fără 
hipoparatiroidism 

Polimiozita şi dermatomiozita idiopatice 

Polimiozita şi dermatomiozita 
parancoplazice 

Poliartralgiile 

Poliartrita reumatoidă şi vasculita asociată 

Lupusul eritematos sistemic şi vasculita 
asociată 

Boala Lyme 

Polimialgia rcumatică secundară 
neoplasmelor sau infecțiilor 

Manitestări asemănătoare polimialgici 
reumatice în colagenoze 

Pseudolupusul din infecția cu HIV 

Polincuropatia datorată hipotiroidismului, 
ncoplaziilor, medicamentelor, bolii 
Lyme, SIDA, insuficienţei renalc, 
sindromului Guillain-Barre, siclemici 
sau vasculitelor 

Poliartralgiile 


Rare (>0-5) 

Polimiozita cu Toxoplasma 

Rabdomioliza datorată virusului gripal A, virusului 
Epstein-Barr, virusurilor coxsackic sau virusului 
herpes simplex 

Deficiența de miofosforilază și alte deficiențe enzimatice 
ale metabolismului glucidic 

Deficiența de carnitin palmitiltransferază 

Deficiența de NADH-coenzima Q reductază 

Mialgiile din hipertiroidism, hipocorticism sau 
panhipopituitarism . 

Rabdomioliza asociată cu administrarea de medicamente 

Mialgiile şi/sau crampele musculare datorate 
hipomagneziemici sau hipofosfatemici 

Trichineloza 

Tetanosul 

Intoxicația cu stricnină 

Muşcătura păianjenului „văduva ncagră” 

Sindromul mialgic-eozinofilie 

Polimiozita eozinofilică 

Perimiozita cozinofilică recidivantă 

Sindromul uleiului toxic 

Cisticercoza 

Sarcoidoza 

Fasciita cozinofilică 

Boala Churg-Strauss 

Polincuropatia datorată intoxicației cu arsenic şi taliu 
sau porfirici acute intermitente 

Reumatismul psihogen 

Poliarterita nodoasă 

Boala Bechet 

Polineuropatia datorată unui insulinom, amiloidozei, 
mielomului şi sindromului POEMS, intoxicației cu 
mercur şi alte substanțe chimice industriale, bolii 


Fabry sau crioglobulinemici 


[|] DESCRIEREA AFECȚIUNILOR 


ENUMERATE 


1. DUREREA MUSCULARĂ 


A. Polimiozita acută 


musculară va confirma diagnosticul. Administrarea de 


prednison în doze de 60-80 mg/zi ameliorează şi/sau 
duce la rezoluţia simptomelor. 

Rareori, mialgiile severe şi durerea la palparea 
muşchilor sînt asociate cu mioglobinurie. 


1. Idiopatică. Majoritatea cazurilor de polimiozită 
idiopatică debutează insidios, avînd o evoluţie 
progresivă a simptomelor pe o perioadă de trei sau mai 
multe luni. Unii pacienţi cu această afecțiune dezvoltă 
o durere acută musculară generalizată. Muşchii implicați 
sînt dureroşi la palpare şi se observă scăderea forței 
musculare. Cea mai frecventă manifestare este afectarea 
musculaturii proximale, cu o distribuţie simetrică, dar 
în 17% din cazuri, afectarea este asimetrică. 10-14% 
din pacienți prezintă o scădere a forței musculare atît la 
nivelul musculaturii .proximale, cît şi la nivelul celei 
distale. Concentraţiile serice ale aldolazei şi creatin- 
fosfokinazei sînt crescute sau au valori normale. Biopsia 


2. Toxoplasmoza. Pacienţii au adenopatie cervicală 
bilaterală sau generalizată, febră şi polimiozită, cu dureri 
spontane şi la palparea musculară. Un titru crescut sau 
în creştere al anticorpilor IgM antitoxoplasma va 
confirma diagnosticul. Tabloul clinic este imposibil de 
diferențiat de cel al polimiozitei acute idiopatice. 
Biopsia musculară evidenţiază, uneori, oxop/asma. Nu 
este clar dacă toxoplasmoza se află la originea 
polimiozitei sau dacă aceasta apare ca urmare a 
reactivării infecţiei la o gazdă imunocopromisă cu 
polimiozită idiopatică. Tratamentul specific duce la o 
scădere a titrului anticorpilor IgM, dar foarte rar vindecă 
polimiozita. De regulă, aceasta persistă şi necesită 
pentru control un tratament cu prednison 

B. Miozita acută şi rabdomioliza asociate cu infecţii 
virale 


]. Virusul gripal de tip A. La pacienţii cu gripă apar, 
adeseori, mialgii difuze. Aceste mialgii se localizează 
în regiunea cervicală, la nivelul umerilor, braţelor, în 
regiunea lombosacrată şi la nivelul coapselor. Mușchii 
nu sînt dureroşi la palpare. Se poate semnala o uşoară 
hiperestezie cutanată. În cazuri rare, apar mialgii severe, 
durere la palparea mușchilor, scăderea forței musculare, 
o creştere marcată a concentraţiei serice a creatinfosfo- 
kinazei, precum şi un aspect brun închis al urinii prin 
excreția de mioglobină. În lipsa unei hidratări adecvate, 
aceşti pacienți vor evolua spre insuficienţă renală 
oligurică. 


2. Virusul Epstein-Barr. Infecția cu virusul Epstein- 
Barr a fost, de asemenea, asociată cu afectarea 
musculară, cu mioglobinurie şi cu insuficiență renală. 
Majoritatea cazurilor de leziuni musculare şi mioglobin- 
urie asociate cu infecţii virale au fost constatate în cazul 
gripei cu virus gripal A. 


3. Virusurile Coxsackie, Virusurile coxsackie provoa- 
că un sindrom similar, cu durere şi leziuni musculare. 


4. Virusul Herpes simplex. Virusul herpes simplex 
determină apariţia de ulcerații ale mucoasei bucale şi 
ale buzelor, asociate cu febră şi polimiozită, cu dureri 
spontane și la palpare la nivelul mușchilor. 


C. Rabdomioliza de efort la indivizii normali. Recruţii 
militari şi civilii incluşi în programe de refacere a condiţiei 
fizice au fost cei la care s-a constatat apariţia acestei 
afecțiuni. Doar un mic procent din indivizii supuşi unui 
antrenament, în condiţii similare, dezvoltă mioglobinurie 
(23 din 586 militari cuprinşi într-un studiu). 

La persoanele afectate, mușchii devin dureroşi, tumefiați 
ŞI se constată scăderea forței musculare. Utilizarea muşchilor 
dureroşi intensifică pentru un timp durerea. Tegumentele 
supraiacente sînt edemaţiate şi echimotice. Se poate semnala 
febră şi alterarea stării generale. Urina capătă o culoare brun- 
roșcată, datorită exereției de mioglobină. 

Mioglobinuria determină insuficiență-renală oligurică, 
a cărei profilaxie necesită administrarea unei cantități mari 
de lichide, pentru a creşte debitul urinar şi de substanțe 
alcaline, pentru a creşte pH-ul urinar şi astfel solubilitatea 


mioglobinei. Alte probleme ce pot decurge din prezența. . 


rabdomiolizei sînt creşterea concentrațiilor serice ale 
potasiului şi fosforului (prin eliberarea lor din muşchi) şi 
scăderea calcemiei (prin depozitarea calciului în mușchiul 
lezat). Concentrația serică a acidului uric poate creşte foarte 
mult (pînă la 50 mg/100ml). Poate apărea -coagularea 
intravasculară diseminată, cu dezvoltarea de hemoragii 
cutanate, urinare sau la nivelul tractului gastrointestinal şi 
al arborelui respirator. 

Un sindrom similar rabdomiolizei de efort poate surveni 
după o activitate musculară generalizată involuntară, cum 


ar fi cea din crizele convulsive necontrolate, din tetanos 
sau din intoxicația cu stricnină. 


D. Mialgiile datorate tulburărilor metabolice 
ereditare musculare 


1. Metabolismul glucidic 


A, DEFICIENȚA DE MIOFOSFORILAZĂ (BOALA 
MCARDLE). În unele cazuri (42%) debutează 

înaintea vîrstei de 20 de ani. Transmiterea este 
autozomal recesivă. Durerea survine în timpul 
efortului fizic, la nivelul mușchilor activi. Crampele 
musculare apar, în mod specific, după terminarea 
efortului sau în timpul efortului, dacă pacientul îl 
continuă, fără să se odihnească. Durerea şi 
contractura musculară, astenia şi scăderea forței 
musculare dispar în repaus. Unii pacienți prezintă 
un fenomen de tip „second wind“ după ce durerea, 
oboseala şi scăderea forței musculare au apărut, dacă 
ei vor putea continua efortul fizic. Necroza 
musculară, cu durere persistentă spontană şi la 
palpare şi cu mioglobinurie se manifestă la 
aproximativ 50% din pacienți, dar insuficiența renală 
a fost observată în doar 7% din cazuri. Mioglobinuria 
este asociată cu crampe severe la nivelul muşchilor 
solicitaţi de exerciţiul fizic. După efectuarea testului 
de stress ischemic al antebraţului, nu se remarcă 
creşteri ale lactatului în sîngele venos, iar nivelul 
amoniacului seric este normal sau foarte crescut. 
Valoarea creatinfosfokinazei serice este crescută în 
repaus (94% din cazuri). Boala McArdle este cea 
mai frecventă tulburare a metabolismului glucidic 
muscular. 


B. ALTE DEFICITE ENZIMATICE. Deficitele de 
fosfofructokinază, fosfogliceratkinază, fosfoglicerat 
mutază şi lactat dehidrogenază, se pot însoţi de 
manifestări clinice similare bolii McArdle. Biopsia 
musculară şi testele enzimatice sînt necesare pentru 
stabilirea diagnosticului specific în aceste afecțiuni. 
Un test de stress ischemic al antebraţului, care este 
normal, va exclude boala MceArdle, dar nu şi unele 
deficite ale enzimelor ciclului glicolitic. 


2. Metabolismul lipidic: deficitul de carnitin-palmitil- 
transferază, După un efort fizic prelungit sau post 
alimentar, apar mialgii şi contractură musculară de efort, 
fără crampe musculare. Mioglobinuria este frecventă 
şi este indusă de efort, post, infecții, expunerea la frig 
sau stress emoţional. Ea este asociată cu mialgii severe 
persistente, sensibilitate la palparea muşchiului şi 
scăderea forței musculare. Nivelul creatinfosfokinazei 
în repaus este normal şi între episoadele dureroase nu 
apare durere spontană sau la palpare la nivelul 
muşchilor. Rezultatele testului de stres ischemic al 
antebraţului şi ale electromiogramei sînt normale. 
Biopsia musculară evidențiază un aspect histologic 

normal sau identifică depozite de lipide, dar se constată 
absenţa activității carnitin palmitiltransferazei (CPT). 
Această enzimă este implicată în transportul substratului 
lipidic în mitocondrii, utilizat în producția de energie 
prin oxidare. Un muşchi cu deficit de carnitin 
palmitiltransferază depinde exclusiv de glucide, ca sursă 
de energie. Această afecțiune debutează în copilărie sau 
la adultul tînăr. Transmiterea este autozomal recesivă. 


3. Metabolismul nucleotidelor: deficitul de 
mioadenilat desaminază. Acest deficit enzimatic are o 
prevalenţă înaltă (1-2% din biopsii). Este asociată cu 
mialgii recurente, sensibilitate musculară la palpare, 
crampe musculare, scăderea forței musculare şi oboseală 
la efort (88% din cazuri). Nivelul creatinfosfokinazei 
este crescut, dar nu apare rabdomioliza. Nu se observă 
creşterea amoniacului în sîngele venos după un test de 
stres ischemic al antebraţului. Unii pacienţi cu deficit 
de mioadenilat deaminază (MADA) sînt asimptomatici, 
iar semnificaţia clinică a acestui deficit a fost pusă la 
îndoială. 


4. Tulburări mitocondriale: deficitul de NADH- 
coenzima-Q reductază. Pacienţii acuză disconfort şi 
oboseală musculară la efort. Contractura musculară şi 
mioglobinuria lipsesc. Debutul este în copilărie şi 
afecțiunea se asociază cu alte tulburări neurologice 
(demență, ataxie, paralizia mușchilor oculari, semn 
Babinski pozitiv şi areflexie). Activitatea fizică de 
intensitate scăzută, dar persistentă, este limitată de 
oboseală. 

Tulburările metabolice musculare pot debuta în 
adolescență sau la adult ca o afecţiune dureroasă 
provocată de efortul fizic (mialgii şi/sau crampe 
musculare). Majoritatea acestor deficite provoacă o 
simptomatologie recurentă, de severitate variabilă. 


E. Tulburările endocrine. Mialgiile, contractura 
musculară şi crampele pot surveni în unele afecțiuni 
endocrinologice. 


1. Hipotiroidismul. Se manifestă cu mialgii, durere la 
palparea muşchiului şi contractură musculară. Nivelul 
creatinfosfokinazei este crescut. La electromiogramă, se 
evidenţiază modificări de tip miopatic. Diagnosticul este 
confirmat prin detectarea nivelurilor scăzute ale T, şi T, 
şi a creşterii concentraţiei hormonului tireotrop (TSH). 


2. Hipertiroidismul. Această afecțiune determină 
scăderea forţei musculare la nivelul musculaturii 
proximale. „Mialgiile“ sînt, eventual, secundare bolii 
osoase asociate. 


3. Hipocorticismul (boala Addison). Această afecțiune 
se manifestă prin mialgii generalizate, scăderea forței 
musculare şi artralgii. Scăderea forței musculare şi durerile 
sînt, uneori, atît de severe, încît nu permit mersul. Apare 
contractura în flexie, la nivelul genunchilor sau al 
bazinului. Mialgiile sînt continue sau intermitente şi sînt 

generalizate sau implică doar spatele sau membrele 
inferioare. Administrarea de corticosteroizi ameliorează 
mialgiile şi durerea la palpare a mușchilor. Rareori, se 
poate semnala apariția unei miopatii acute, cu o creştere 
a concentraţiilor serice ale enzimelor musculare. Mialgiile 
şi sensibilitatea la palparea muşchilor sînt simptome rar 
întâlnite în cadrul bolii Addison. 


4. Panhipopituitarismul. Această afecțiune este 
asociată cu mialgii difuze şi scăderea forței musculare, 
secundar deficitelor hormonilor tiroidieni şi/sau 
corticosuprarenalieni. 


5. Hipoparatiroidismul şi hipocalcemia. Această 
afecțiune determină dureri musculare severe datorate 
spasmului. Spasmul carpopedal, deformarea facială, 
crizele convulsive şi lâringospasmul sînt toate 
manifestări ale acestei afecţiuni. Semnele Chvostek şi 
Trousseau sînt pozitive. Deficitul de hormon para- 
tiroidian poate fi ereditar, secundar chirurgiei tiroidiene 
cu excizia glandelor paratiroide sau este corelat cu 
hipomagneziemia. 


E. Rabdomioliza asociată cu abuzul de alcool şi droguri. 
Rabdomioliza şi mioglobinuria au fost asociate cu abuzul 
de alcool şi de narcotice şi/sau de alte tipuri de droguri. 
Consumul excesiv de alcool sau utilizarea heroinei, 
cocainei, amfetaminelor sau a fenciclidinei provoacă 
mialgii generalizate, durere la palpare şi tumefierea 
muşchilor, mioglobinurie şi insuficiență renală. Nivelul 
seric al creatinfosfokinazei este foarte ridicat, reflectînd 
lezarea severă a celulelor musculare. Biopsia mușchilor 
afectaţi a indicat necroza fibrelor musculare, asociată cu o 
regenerare precoce a acestora. Unii pacienţi care au abuzat 
de alcool sau droguri, pot rămîne în stare de inconştiență 
pentru perioade lungi de timp, apărînd ischemia membrelor 
datorată compresiunii prin propria greutate corporală, la 
nivelul unuia sau a mai multor membre. Acest tip de 
ischemie declanşează, uneori, apariția unui sindrom 
compartimental, cu tumefiere locală şi mușchi dureroşi la 
palpare şi tensionaţi, cu sau fără diminuarea pulsului la 
arterele distale şi cu parestezii şi hipoestezie distală. 
Măsurarea presiunilor intracompartimentale poate indica 
valori ce depăşesc 33 mmHg și sînt chiar mai mari de 70 
mmHg. Dacă nu se reuşeşte decomprimarea prin 
fasciotomie de urgență, se ajunge la necroză musculară şi 
rabdomioliză. În multe cazuri cu stări de inconştiență 
prelungite, necroza este deja instalată şi fasciotomia nu 
aduce nici un beneficiu. În alte cazuri, necroza este probabil 
datorată efectului toxic directal alcoolului sau al drogurilor 
asupra mușchiului. Alţi factori de risc sînt activitatea 
musculară excesivă, crizele convulsive, coma, hipertermia 
şi hipovolemia. 


G. Mialgiile şi rabdomioliza induse medicamentos 


1. Clofibrat. Unii pacienţi pot prezenta un sindrom acut, 
constând în dureri bilaterale la nivelul muşchilor coapsei 

sau umerilor, asociate cu contractură, durere la palpare 
şi scăderea forței musculare. Nivelul seric al creatin- 
fosfokinazei (CPK) şi al aspartat aminotransferazei 
(AST) este crescut, alături de mioglobinurie. Între- 
ruperea administrării medicamentului ameliorează 
simptomatologia, iar proba de provocare, în doză de 
atac, precipită apariția acuzelor musculare. 


2. Lovastatin. Un mic procent din pacienți (0,2%) prezintă 
dureri acute musculare generalizate, durere la palparea 
muşchilor şi scăderea forței musculare. Rabdomioliza 
severă şi insuficiența renală pot surveni la pacienţii ce 
asociază gemfibrozil sau ciclosporină cu lovastatin. 
Aceste medicamente interferă catabolismul lovastatinului. 


3. Emetină. Utilizată în trecut în tratamentul amibiazei, 
emetina provoacă dureri musculare difuze, spontan şi la 
palpare, contractură musculară şi scăderea forței muscu- 
lare, secundar mionecrozei. Rabdomioliza, mioglobinuria 
şi insuficiența renală survin în cazurile severe. 


4. Acidul €-aminocaproic. Unii pacienţi pot dezvolta 
miozită cu mialgii, sensibilitate la palparea muşchilor 
şi rabdomioliză. 


H. Mialgiile fără rabdomioliză asociate cu administrarea 
de medicamente şi vaccinuri. Diureticele (tiazidele, 
furosemidul, bumetamida și metolazona) determină apariția 
unei hipopotasemii severe, manifestată prin dureri musculare 
spontane şi la palpare şi scăderea forței musculare; de obicei 
însă, nu provoacă mioglobinurie. Mialgiile se mai pot datora 
administrării de izoetarină, fenitoină, danazol, procainamidă, 
vincristină, trazodon, cimetidină, penicilină, litiu, acid 
nalidixic, acid nicotinic, cloroquină și alte medicamente 
citotoxice. Administrarea de vaccinuri pentru febră tifoidă, 
holeră, hepatită B, febră galbenă şi ciumă poate determina 
apariția de mialgii generalizate şi alterarea stării generale. În 
cazul majorități vaccinurilor, mialgiile durează 1-2 zile. 
Mialgiile asociate cu vaccinul contra febrei galbene pot dura 
2-3 săptămîni. 


1. Mialgiile nespecifice. Mialgiile difuze, cu sau fără durere 
locală la palparea musculaturii, se pot constaţa în boli 
infecțioase acute produse de virusuri (de exemplu: virusul 
gripal, virusurile Coxsackie şi virusul Echo), de bacterii 
(angina streptococică şi endocardita bacteriană), de fungi 
(de exemplu, histoplasmoza acută) şi de paraziți (de exemplu, 
malaria și trichineloza). Aceste mialgii sînt tranzitorii şi dispar 
odată cu vindecarea bolii infecțioase de bază. 

Mialgiile apar și la indivizii normali neantrenați, la 12-48 
ore după un efort fizic intens. Durerea survine doar cînd 
este solicitat mușchiul respectiv. Aceste mialgii sînt uşoare 
şi tranzitorii şi dispar în 24-48 de ore. 


J. Mialgiile şi/sau crampele musculare datorate 
deficitelor de electroliți şi minerale 


]. Hipopotasemia acută. Această tulburare electrolitică 
este însoțită de mialgii, scăderea forței musculare, durere 

la palparea mușchilor şi, în cazurile severe, de 
mioglobinurie şi creşterea concentraţiei serice de CPK. 


2. Hipocalcemia acută. Se manifestă prin spasme 
musculare severe şi dureroase şi tetanie. Alcaloza 
metabolică sau respiratorie scade nivelul calciului 
ionizat şi provoacă spasme musculare dureroase la 
nivelul trunchiului şi membrelor. 


3. Hipomagneziemia acută. Hipocalcemia este, de 
obicei, asociată hipomagneziemiei. Apar crampe 
musculare dureroase şi tetanie. Mai sînt prezente astenia 
musculară, tremorul, miocloniile, hiperreflexia şi o 
reacţie exagerată la zgomote şi gesturi neaşteptate, 
bruşte. 


4. Hiponatremia acută. Apar crampe musculare 
dureroase, atunci cînd transpiraţiile abundente sînt 
compensate cu apă fără sare. 


5. Hipopotasemia cronică. Pacienţii prezintă mialgii, 
durere la palparea musculară şi necroză musculară cu 
mioglobinurie. 


K. Trichineloza. Această afecțiune se datorează 
consumului de carne de porc, morsă, urs sau cal, insuficient 
preparată termic. În primele 48 de ore de la ingestia cărnii 
contaminate, apar dureri abdominale, greață, vărsături, 
diaree şi, uneori, febră. Unii pacienți nu prezintă aceste 
simptome de debut. La 5-14 zile de la declanșarea 
simptomelor gastrointestinale, apar mialgii generalizate, 
sensibilitate la palpare, tumefierea muşchilor şi astenie 
musculară. Mialgiile difuze sînt asociate cu febră, edem 
periorbital, hiperemie conjunctivală şi hemoragii 
subconjunctivale. În unele cazuri, se semnalează apariţia 
unei erupții cutanate maculopapuloase, peteşiale sau 
urticariene. La nivelul inserțiilor mușchilor extrinseci ai 
globului ocular, se constată mici hemoragii, iar subunghial 
apar hemoragii „în aşchie', 

Eozinofilia (în valoare absolută >500 eozinofile/mm* 
sau >5% din totalul leucocitelor) este frecventă, ca și 
leucocitoza. Concentraţiile serice ale creatinfofokiazei 
(CPK), aldolazei şi GOT sînt crescute şi există hipocalce- 
mie, asociată cu hipoalbuminemie şi hipergamaglobuline- 
mie policlonală. Hipoalbuminemia se manifestă în cazurile 
severe şi se datorează leziunilor difuze capilare cu 
extravazarea albuminei în spaţiile extracelulare ale 
muşchiului inflamat. 

Anticorpii anti-richinella sînt detectaţi prin teste de 
imunofluorescenţă indirectă, teste imunoenzimatice (ELISA) 
sau testul de floculare cu bentonită. Infecțiile simptomatice 
se corelează, în general, cu un număr de 50-100 larve/g de 
muşchi. Dacă fragmentul examinat este prelevat de la 
nivelul mușchilor dureroşi, a mușchilor biceps sau 
gastrocnemieni, confirmarea diagnosticului se va obţine 
la 60-80% din pacienţii testați. Muşchiul trebuie examinat 
după strivirea fragmentului prelevat, după digestia cu 
pepsină şi după fixare şi colorare. Digestia peptică este 

cea mai sensibilă metodă de detectare a larvelor. Testul 
ELISA pentru anticorpii IgE şi lsM anti-Trichinella 
spiralis are o sensibilitate şi o specificitate de 100% şi 
este utilizat pentru confirmarea celorlalte teste mai puțin 
specifice, cum ar fi imunofluorescenţa indirectă și testul 
de floculare cu bentonită. Anticorpii sînt detectaţi, începînd 
cu a treia săptămînă de boală, dar testele ELISA sînt 
pozitive în prima săptămînă de la debut. 

Majoritatea infecțiilor cu acest parazit sînt asimptomatice 
sau uşoare şi sînt diagnosticate greșit ca fiind alte afecțiuni 
(de exemplu, gripă). Infecţiile simptomatice sînt, totuşi, 
severe, determinînd o morbiditate considerabilă și chiar 
decesul. În cazurile severe apare afectarea pulmonară, 
cardiacă şi a sistemului nervos central dar, de obicei, aceste 
manifestări sînt rar întîlnite. Afectarea pulmonară este 
semnalată de tuse, hemoptizii şi de prezenţa infiltratelor 
pulmonare. Afectarea miocardului este demonstrată de 
modificările electrocardiografice, de prezența unui ritm de 
galop şi a semnelor de insuficiență cardiacă sau de colaps 
cardiovascular. Afectarea sistemului nervos central survine 
în mai puţin de 1% din cazuri şi se manifestă prin meningită 
şi/sau encefalită. Implicarea sistemului nervos central 
determină monopareze, hemipareze sau tetrapareze, afazie, 
cecitate corticală, delir, crize epileptice, deficite la nivelul 
nervilor cranieni şi mielopatie, precum şi hemoragii 
retiniene şi coroidale. Afectarea difuză a sistemului nervos 
central asociată cu mialgii, cu creşterea valorilor serice ale 
GOT şi/sau CPK şi cu eozinofilie, va impune investigarea 
prin teste serologice şi biopsie musculară a infestării cu 
Trichinella. 

Pacienţii la care diagnosticul a fost confirmat, trebuie 
tratați cu mebendazol, pentru eradicarea larvelor intestinale 
şi tisulare. Corticosteroizii au fost utilizați în tratarea 
afectării miocardice şi cerebrale. Mortalitatea globală este 
astăzi mai mică de 1%. Trichineloza este o boală care este 
prevenită în totalitate, dacă se prepară corect carea, la 
temperaturi de 77*C, avîndu-se grijă ca toate porțiunile să 
fie supuse căldurii. Această preparare presupune, în cazul 
grătarului, o preparare îndelungată și tăierea cărnii în felii 
subțiri. Congelarea cărnii de porc la -15"C timp de 20 de 
zile sau la -18%C pentru o zi va distruge larvele. Această 
condiţie nu este valabilă în cazul cărnii de morsă sau de 
urs, provenite din Alaska sau din alte zone arctice, deoarece 
s-a dovedit că tulpinile de Trichinella spiralis din zonele 
reci sînt rezistente la frig. Carnea de urs polar congelată la 
-18%C timp de 24 de luni şi-a păstrat infecțiozitatea. 

- 


L. Tetanosul. Această boală poate apărea secundar 
pătrunderii unor tulpini toxigene de Clostridium tetanii la 
nivelul unor plăgi. Corpii străini, cum ar fi lemnul sau 
pămîntul, şi prezenţa unui nivel scăzut al oxigenului la 
nivelul plăgii (în plăgi prin înţepare sau în care există țesut 
necrozat) cresc probabilitatea apariției tetanosului clinic 
manifest. Imunizarea incompletă, absentă sau neefectuarea 
unui rapel în ultimii 5-10 ani cresc riscul apariţiei 
tetanosului. Severitatea bolii este mică dacă simptomele 

inițiale se manifestă după 9 zile de la producerea leziunii 
şi dacă spasmele musculare sînt absente sau apar la mai 
mult de 48 de ore de la debutul rigidității musculare. 
Durerea locală şi contractura musculară în apropierea 
plăgii (tetanos localizat) sînt urmate de generalizarea 
mialgiilor şi a contracturii musculare. Apare contractură 
şi rigiditate la nivelul mușchilor mandibulei, cu trismus. 
Rigiditatea altor muşchi faciali modifică faciesul 


“pacientului. Spasmul mușchilor faciali produce o grimasă 


ce imită râsul (risus sardonicus). Pacientul pare că stă întins 
drept în pat sau coloana vertebrală suferă o extensie atit de 
puternică, încît pacientul se sprijină doar la nivelul 
vertexului şi al călcîielor (opistotonus). Spasmul muşchilor 
faringieni provoacă disfagie dureroasă și poate duce la 
aspirație. 

Tetanosul sever determină rigiditate musculară 
generalizată, acompaniată de dureri surde difuze. Se 
constată spasme musculare intense, paroxistice, producînd 
durere chinuitoare. Opistotonusul poate fi extrem, 
contracţiile musculare intense ducînd la apariția de fracturi 
ale corpilor vertebrali, manifestate prin dureri de spate 
persistente. Spasmele musculare prelungite şi severe, cu 
apnee şi cianoză duc, eventual, la deces. Aceste episoade 
de contracţii musculare susținute sînt declanșate de zgomot, 
aer rece sau de atingerea pacientului. 

Hipertensiunea oscilantă și tahicardia sînt simptome de 
însoţire. Tensiunea arterială sistolică creşte peste 300 
mmHg. Apare vasoconstricția periferică, iar transpiraţiile 
sînt profuze. Aritmiile cardiace, hipotensiunea profundă 
şi stopul cardiac se datorează afectării sistemului nervos 
autonom. 

Odată ce diagnosticul a fost stabilit, se impune internarea 
într-o secţie de terapie intensivă. Spasmele musculare sînt 
controlate cu diazepam. În spasmele severe, ce afectează 
funcţia respiratorie, sînt necesare blocarea neuromusculară 
cu curarizante (de exemplu, bromură de pancuroniu) 
intubaţia orotraheală şi ventilația mecanică. Hiperactivitatea 
simpatică este controlată prin administrarea de B-blocante 
cu activitate a-blocantă sau de sulfat de morfină. Incizia 
plăgii, imunizarea pasivă cu antitoxină tetanică umană şi 
administrarea unor doze mari de penicilină sînt măsuri care 
vizează reducerea cantității de toxină restantă în organism, 
împiedicînd producerea acesteia la nivelul plăgii şi 
neutralizînd toxina liberă care nu a fost încă preluată de 
celulele nervoase. 


M. Intoxicația cu stricnină. Pacienţii ce consumă droguri 
cu administrare intravenoasă au risc crescut de intoxicație 
cu această substanță, deoarece drogurile comercializate pe 
stradă sînt amestecate cu stricnină. Această substanță toxică 
a fost utilizată şi în scop suicid sau de omucidere. 
Imediat după ingestie sau injectare, apare redoarea 
mușchilor faciali şi cervicali. Există o creştere a pragului 
excitabilității reflexe. Orice stimul provoacă o contracție 
puternică a mușchilor extensori. La scurt timp, vor apărea 
convulsiile tetanice. Hiperextensia trunchiului (opistotonus) 

este atit de importantă, încît corpul ajunge să se sprijine 
pe pat sau masă, doar la nivelul vertexului şi al călcîielor. 
Toţi muşchii se contractă și pacientul nu mai poate respira. 
Moartea survine prin disfuncție respiratorie. Convulsiile 
recidivante sînt provocate de stimuli senzoriali. La debutul 
acestui sindrom, pacientul este conştient şi poate acuza 
prezența unor dureri extreme, generalizate, datorate 
convulsiilor. Decesul survine după una pînă la cinci crize 
convulsive. 

Convulsiile se remit după administrarea intravenoasă de 
diazepam. Se recurge şi la intubare orotraheală, ventilație 
mecanică și curarizare. Tetanosul este confundat adesea 
cu intoxicația cu stricnină. Reacţiile distonice la 
administrarea de fenotiazine mimează formele uşoare de 
intoxicație cu stricnină, datorită tendinței discrete spre 
opistotonus și a redorii de la nivelul musculaturii cefei şi a 
spatelui. Pacienţii cu reacții distonice se plîng că limba 
este prea mare față de cavitatea bucală. Ei prezintă frecvent 
grimase. Se mai semnalează existența torticolisului şi a 
crizelor oculogire. Aceşti pacienți nu acuză dureri şi 
răspund favorabil la administrarea de antiparkinsoniene 
anticolinergice (mesilat de benzotropină ) sau de 
meperidină. 


N. Muşcătura păianjenului „văduva neagră“ (genul 
Latrodectus). Sediul muşcăturii este marcat de două leziuni 
roşii punctiforme, acesta aflîndu-se la nivelul membrelor 
inferioare, brațelor sau feselor. Ultima localizare este 
asociată cu utilizarea latrinelor, aceşti păienjeni trăind 
deseori în aceste locuri. La scurt timp după mușcătură, la 
nivelul acesteia se remarcă paloarea sau eritemul localizat, 
edemul, durerea surdă cu caracter de usturime şi 
paresteziile. Neurotoxinele din venin eliberează acetilcolină 
la nivelul plăcilor neuromusculare și a sinapselor şi 
catecolamine din terminaţiile nervoase. În 0,5-3 ore apar 
dureri locale severe şi crampe musculare în apropierea 
muşcăturii, acuzele extinzîndu-se mai apoi, spre abdomen, 
lombe, spate, torace şi membre. 

Spasmul musculaturii abdominale însoțit de durere poate 
mima un abdomen acut chirurgical. Durerea toracică are 
caracter constrictiv sau de apăsare, sau este ascuțită şi cu 
caracter pleural. Durerea de la nivelul membrelor 
inferioare, a umerilor și braţelor este însoțită de spasme 
musculare. În zonele cu durere şi spasm se observă 
fasciculații musculare și tremor. Transpiraţiile abundente 
profuze, greața și vărsăturile sînt constatate frecvent şi se 
însoțesc de hipertensiune arterială şi tahicardie. Pacientul 
se zvîrcoleşte în pat de durere, spre deosebire de cei cu 
abdomen acut chirurgical, care stau întinşi, nemişcaţi. 

Decesul se poate datora epuizării mușchilor respiratori. 
La pacienții cu afecțiuni cardiovasculare, hipertensiunea 
şi tahicardia pot precipita un accident vascular cerebral, o 
insuficiență cardiacă acută sau o ischemie miocardică acută. 
În cazurile severe, hipotensiunea şi delirul evoluează spre 
comă. Decesele survin în mai puţin de 5% din cazuri şi 
sînt mai frecvente la copiii mici şi la vîstnici. Vindecarea 

este lentă, cu persistența timp de cîteva luni a asteniei, 
cefaleei, paresteziilor, insomniei şi a impotenței musculare. 
Spasmele musculare dureroase sînt ameliorate prin 
administrarea de gluconat de calciu, metacarbamol sau 
diazepam intravenos. Şi analgezicele opioide sînt utile. 
Antiveninul va fi administrat copiilor mici, femeilor gravide 
şi vîrstnicilor cu afecțiuni cardiovasculare. Propranololul este 
eficient pentru tratamentul hipertensiunii şi al aritmiilor. 


O. Sindromul mialgie-eozinofilie. Această afecțiune a fost 
corelată cu consumul de L-triptofan expirat, eliberat fără 
prescripţie medicală, pentru tratamentul insomniei, 
migrenei sau depresiei. Sindromul mialgie-eozinofilie a 
căpătat proporții epidemice în octombrie 1989. În 
următoarele 8 luni, au fost raportate 1536 cazuri la Centrul 
pentru Controlul Bolilor. 

Simptomele care se manifestă în primele 2 luni de boală 
sînt mialgiile severe şi, uneori, invalidante (100% din cazuri), 
contractură musculară, eritemul localizat, erupția difuză 
maculopapuloasă sau eritematoasă sau o erupție sclero- 
dermiformă (72%), edemul localizat al miinilor, picioarelor 
sau feţei sau edemul generalizat (52%), artralgiile (35%), 
febra (41%) şi simptomele respiratorii (32%). Mialgiile sînt, 
de obicei, însoţite de sensibilitate la palparea mușchilor. 
Crampele musculare apar la efort. Eozinofilia depăşeşte 
1x10%/] şi poate varia între 1,2x10%/1 şi 12,1x10/1. 
Manifestările acute, cum ar fi edemele şi mialgiile, răspund 
la prednison. Poate apărea afectarea tisulară localizată care 
va evolua în continuare. La unii pacienți se semnalează 
apariția fasciitei eozinofilice, pneumonitei şi a unei afecțiuni 
pulmonare restrictive, neuropatiei senzitivo-motorii, a 
revărsatului pleural, miocarditei, fibrozei intraabdominale 
şi a encefalopatiei. Biopsia evidenţiază un infiltrat inflamator 
cu mononucleare şi cozinofile în fascii şi în perimisium, fără 
a releva o degenerescență musculară semnificativă, Se poate 
semnala o microangiopatie inflamatorie și/sau ocluzivă. Se 
constată atrofie şi inflamație la nivelul endomisiumului unor 
fibre musculare. Tegumentele pot prezenta modificări 
asemănătoare celor din sclerodermie. Modificările 
inflamatorii musculare implică mai ales țesutul conjunctiv 
din epimisium şi perimisium şi se aseamănă cu modificările 
întâlnite în fasciita eozinofilică. Nivelul creatinfosfokinazei 
(CPK) serice este normal, activitatea aldolazei este crescută, 
iar VSH-ul este normal sau crescut. Poate fi constatată o 
reacție slab pozitivă la testul de detectare a anticorpilor 
antinucleari (aspect pătat). 

Cauza acestei afecţiuni pare să fie o substanță contaminantă 
prezentă în lotul de L-triptofan comercializat de un singur 
producător (Showa-Denko, Japonia), în asociere cu anomalii 
ale metabolismului triptofanului prezente la unii pacienți. 
Identitatea substanței contaminate şi rolul tulburărilor 
metabolice rămîn necunoscute. Această afecțiune 
evoluează în ciuda întreruperii tratamentului cu L-triptofan 
şi a administrării de prednison. În cazurile severe poate 
surveni decesul. Diagnosticul diferenţial al sindromului 
mialgie-eozinofilie este indicat în tabelul 48-1. 

Tabelul 48-1 
DIAGNOSTICUL DIFERENȚIAL AL 
SINDROMULUI MIALGIE-EOZINOFILIE 


a —————— 


Polimiozita cozinofilică 
Perimiozita cozinofilică recidivantă 
Sindromul uleiului toxic (Spania) 
Cisticercoza 

Sarcoidoza 

Fasciita cozinofilică 

Polimiozita idiopatică 
Dermatomiozita idiopatică 
Polimiozita şi dermatomiozita asociate cu neoplazii 
Colagenozele (boala Churg-Strauss) 
Trichincloza 


i ——_— 


P. Afecţiuni care mimează sindromul mialgie-eozinofilie 


1. Polimiozita eozinofilică. Se manifestă prin mialgii, 
scăderea forței musculare la nivelul musculaturii 
proximale, creşterea concentraţiei creatinfosfokinazei 
serice şi evidenţierea prezenței miozitei la electromio- 
gramă. Biopsia musculară demonstrează necroza şi 
regenerarea musculară şi infiltratul inflamator cu 
cozinofile. Manifestările sistemice răspund la 
prednison, metotrexat sau la leucoforeză. 


2. Perimiozita eozinofilică recidivantă. Mialgiile, 
sensibilitatea la palpare şi tumefierea mușchilor apar 
în prezenţa unor valori normale sau crescute ale 
aldolazei şi creatinfosfokinazei. Electromiografia indică 
semne de miozită. Simptomele răspund la prednison. 


3. Sindromul uleiului toxic. Această tulburare a apărut 
în Spania în 1981 şi a provocato epidemie care a afectat 
20.000 de persoane. Ea s-a datorat ingestiei de ulei 
comestibil comercializat ilegal. Mialgiile invalidante 
au apărut la 3-4 luni după o afecțiune respiratorie 
iniţială, caracterizată prin tuse, dispnee, infiltrate 
pulmonare şi eozinofilie. Simptomele cutanate şi 
gastrointestinale au fost manifestările cele mai frecvente. 
Această tulburare a apărut ca o epidemie unică, fără a 
se mai semnala alte cazuri ulterior. 


4. Cisticercoza. Ovăle eclozează în intestinul subțire 
proximal, după ingestie sau după transportul retrograd 
al proglâtelor în această regiune, prin unde antiperistal- 
tice. Larvele provoacă febră, mialgii, dureri la palparea 
musculară şi eozinofilie, pe măsură ce invadează 
musculatura. Această afecțiune apare în Mexic şi 
America de Sud, fiind rar întîlnită în Statele Unite. 
Chisturile calcificate, vizibile pe un film radiologic, sînt 
prezente în mușchiul afectat după mai multe luni sau 
ani, ca dovadă retrospectivă a acestei boli. Testul ELISA 
este util pentru confirmarea diagnosticului. 


5. Sarcoidoza. Se manifestă prin miozită acută, 
generalizată, cu mialgii, durere la palparea muşchilor 
şi astenie musculară, asociate cu creşteri ale CPK şi 

aldolazei şi cu modificări electromiografice de miozită. 
Se mai asociază eozinofilie uşoară, creşterea VSH, 
hiperglobulinemie şi creşterea nivelului seric al enzimei 
de conversie a angiotensinogenului (ECA). Radiografia 
pulmonară evidenţiază adenopatii hilare bilaterale şi/ 
sau modificări parenchimatoase difuze. Biopsia 
musculară relevă granuloame fără cazeum. 


6. Fasciita eozinofilică. La nivelul tegumentelor 
membrelor se manifestă cu durere, tumefiere, indurație 
şi hiperkeratinizare şi sensibilitate la palpare. Leziuni 
asemănătoare apar la nivelul trunchiului. Sînt asociate 
eozinofilia, creşterea VSH şi a nivelului seric al 
creatinfosfokinazei (CPK), precum şi semne electromio- 
grafice de miozită. Biopsia evidenţiază afectarea 
epimisiumului şi perimisiumului. 

Nu apar mialgii difuze, iar durerea şi contractura 
musculară sînt limitate doar la regiunile cu afectare 
cutanată. Modificările histopatologice sînt dificil de 
diferențiat de cele din sindromul mialgie-eozinofilie. 


7. Polimiozita idiopatică. Simptomul major este 
reprezentat de slăbiciunea musculară la nivelul 
musculaturii proximale a membrelor, trunchiului şi 
gîtului. Afectarea mușchilor centurii pelvine este 
reflectată de dificultatea pacientului de a se ridica de 
pe scaun, de a-şi încrucişa picioarele sau de a urca 
treptele unei. scări. Afectarea centurii scapulare se 
evidenţiază prin dificultatea de a ridica obiecte şi de a 
le aşeza într-un raft sau prin imposibilitatea persoanei 
de a se pieptăna. Mialgiile cu distribuţie simetrică (57% 
din cazuri) sau asimetrică (17% din cazuri) sînt însoțite 
de sensibilitate la palparea mușchilor. Se constată uneori 
disfagie (17%) şi disfonie. De obicei, nu se semnalează 
eozinofilie. Artralgiile sînt frecvente, dar artrita propriu- 
zisă se întilneşte rar. Valorile serice ale creatinfosfo- 
kinazei (CPK) sînt crescute în 95-99% din cazuri. În 
cazurile cronice, cu valori enzimatice crescute, rata 
rezultatelor fals-negative este de pînă la 30%. Implicarea 
porțiunii distale a membrelor poate surveni în 10-14% 
din cazuri. Electromiograma relevă, după o contracție 
voluntară, semne de miopatie (durată scurtă, amplitu- 
dine mică şi potenţiale polifazice). Potenţialele de 
fibrilaţie reflectă implicarea proceselor neuronale de la 
nivelul mușchiului. Electromiografia are o sensibilitate 
de 70-90%. Sensibilitatea biopsiei musculare este de 
numai 65%, iar 17% din biopsii evidenţiază un aspect 
histopatologic complet normal. 


8. Dermatomiozita idiopatică. "Afectarea musculară este . 


similară celei din polimiozită. Apare o erupție eritema- 
toasă sau violacee la nivelul feței, gâtului, toracelui şi 
membrelor, care precede apariţia simptomelor 
musculare. Erupția de la nivelul membrelor ia forma 
unor placarde eritematoase (papule Grotton) la nivelul 
articulaţiilor interfalangiene, ale articulaţiilor pumnului, 
coatelor, genunchilor şi feţei mediale a gleznei. Pe aceste 

placarde aderă cruste albicioase. Se mai pot constata: 
hiperemie periunghială la unele degete sau la toate şi 
edeme ale membrelor inferioare sau ale tegumentelor 
neafectate de erupție. Modificările vasculitice sînt 
reprezentate de noduli cutanaţi, infarcte periunghiale 
şi ulcerații digitale. La nivelul pleoapelor superioare, 
gîtului, umerilor şi toracelui se poate manifesta o erupție 
eritematoasă, în formă de liliac sau heliotropă. Se 
asociază, eventual, edemul periorbital şi facial. 


9. Polimiozita şi dermatomiozita din neoplazii 
(paraneoplazice). Două treimi din cazurile asociate cu 
neoplasme prezintă dermatomiozită şi o treime, 
polimiozită. Incidenţa unei neoplazii subiacente este 
de 2-3% în polimiozită şi de 15-20% în dermatomiozită. 
Frecvența este mai mare la pacienţi care au depăşit vîrsta 
de 60 de ani. 

Tumora este detectată în următorii 2 ani de la debutul 
simptomelor cutanate şi musculare (59% din cazuri) sau 
chiar la debut (10%). În 31% din cazuri, boala cutanată 
şi/sau musculară se declanșează după ce tumora a fost 
descoperită. Simptomele cutanate şi/sau musculare se pot 
ameliora odată cu inițierea tratamentului neoplaziei şi pot 
reapărea sau se pot agrava dacă tumora recidivează. 

Miastenia, mialgiile, durerea la palparea mușchilor 
şi erupția nu se însoțesc de eozinofilie. Tumorile primare 
asociate sînt carcinoamele pulmonare, mamare, colice, 
gastrice, de nasofaringe, ovariene şi uterine, limfoamele, 
sarcoamele şi bolile mieloproliferative. 


10. Boala Churg-Strauss. Această formă a poliarteritei 
nodoase este asociată cu mialgii, artralgii și dureri la 
palparea mușchilor. Se mai constată prezența astmului 
sever, a infiltratelor pulmonare şi a eozinofiliei. Biopsia 
evidențiază semnele de vasculită granulomatoasă şi 
infiltrat tisular cu eozinofile. 


11. Trichineloza. Această afecţiune determină durere 
spontană şi la palparea mușchilor, febră şi eozinofilie. 
Există un istoric de consum de carne de porc sau de 
urs, preparată inadecvat. Diagnosticul trebuie confirmat 
prin biopsie sau teste serologice, Trichineloza este 
descrisă mai amănunțit în secțiunea 1K. 


Q. Fibromialgia. Criteriile obligatorii pentru diagnosticul 
fibromialgiei sînt: (1) Mialgii generalizate ce persistă 3 
luni sau mai mult, cu 3 sau mai multe localizări anatomice; 
(2) Absența leziunilor traumatice sau a altor afecțiuni 
inflamatorii, endocrine sau infecțioase, preexistente; (3) 
Rezultate normale ale testelor de laborator (de exemplu, 
VSH normal, absenţa factorului reumatoid şi a anticorpilor 
antinucleari, concentrații serice normale ale enzimelor 
musculare, electromiogramă normală şi aspect histo- 
patologic normal la biopsie). 

În plus, se pot evidenția cinci său mai multe puncte 
sensibile, de a căror prezență pacientul nu este conştient 
pînă în momentul palpării (acesta reprezintă un criteriu 
major). Criteriile minore de diagnostic includ: (1) agravarea 


durerii sau a contracturii musculare la efort, (2) agravarea 
simptomatologiei în anotimpul rece şi ameliorarea ei în 
anotimpul cald, (3) agravarea simptomatologiei de către 
stările de anxietate sau stres, (4) somnul neodihnitor, (5) 
oboseala diurnă, (6) anxietatea, (7) cefaleea cronică, (8) 
sindromul de colon iritabil, (9) tumefierea sau paresteziile 
subiective, (10) senzația de amorțeală vagă difuză, fără 
distribuţie dermatomerică, (11) incidența electroencefalo- 
grafică a undelor o în timpul perioadei non-REM a somnului. 


Numărul şi localizarea punctelor sensibile la palpare, 
necesare pentru diagnostic sînt controversate. Numărul necesar 
de puncte a variat între 3-5 din 40; 7 din 14; 12 din 14; 10 din 
25 şi 7 din 1$ puncte. Lista punctelor sensibile care sînt testate 
este indicată în tabelul 48-2. Pentru testarea punctelor 
dureroase, a fost încercată utilizarea algometrelor sau a 
dolorimetrelor cu presiune. Pacienţii cu fibromialgie pot avea 
un prag dureros mic la nivelul tuturor localizărilor, spre 
deosebire de pacienții din lotul de control. Există o incidență 
net crescută a acestei afecțiuni la femei (raportul bărbaţi/femei 
= 1/9), iar intervalul de vîrstă la care frecvenţa fibromialgiei 
este maximă este de 40-60 de ani. Tulburările somnului apar 
în 60-90% din cazuri, aceste probleme necesitînd un diagnostic 
şi un tratament adecvat. Durerile de spate impun diferenţierea 
de discopatia lombară, iar durerile şi redoarea articulară 
necesită excluderea poliartritei reumatoide. Paresteziile 
extremităților şi tegumente reci la acest nivel, asociate cu 
durere şi miastenie, sugerează prezența unei afecţiuni vasculare 
sau a unei neuropatii. Durerea locală poate duce la confuzia 
cu alte afecțiuni, iar diagnosticul poate să nu fie evident pînă 
cînd durerea nu se generalizează. Unele cazuri de fibromialgie 
apar secundar poliartritei reumatoide sau unei boli infecțioase 
(cum ar fi boala Lyme sau infecția cronică cu virusuri 
Coxsackie). 


Tabel 48-2 
PUNCTE DUREROASE UTILE PENTRU 


DIAGNOSTICUL FIBROMIALGIEI 
—————————— 
Occipital: bilateral; la originea mușchiului suboccipital - 
Cervical inferior: bilateral; în regiunile anterioare ale spațiilor 
interspinoase C4-C7 

Muşchii trapez: bilateral; punctul median al marginii superioare 

Muşchiul supraspinos: bilateral; cu origine deasupra spinei scapulare, 
pe marginea medială a scapulei 

Paraspinos: bilateral; 3 cm lateral de linia mediană, la mijlocul 
marginii mediale a scapulei la nivelul mușchilor romboizi 

A doua coastă: bilateral; pe marginea superioară a joncţiunii 
condrocostale 

Pcctoral lateral: bilateral; la nivelul coastei a patra, pe linia axilară 
anterioară 

Epicondilul lateral: bilateral; la 2 cm distal de epicondil 

Epicondilul medial: bilateral; la nivelul epicondilului 

Fesier: bilateral; în cadranul supero-extern al fesei la nivelul 
mușchiului fesier mijlociu 

Trohanterul mare: bilateral; posterior de eminenţa trohanteriană 

Genunchi: bilateral, la nivelul zonei grăsoase mediale, proximal de , 
linia articulară 

Lombar inferior: ligamentele interspinoase, pe linia spinală L4-S1 

—————— 

În.33% din cazuri, debutul simptomelor în fibromialgie 
este brusc. În 87% din cazuri, la debut, afecțiunea este 
localizată la nivelul unei singure regiuni anatomice. 
Aproape 60% din pacienţi nu asociază debutul fibro- 
mialgiei cu un traumatism, cu o întindere musculară sau 
cu altă afecţiune. Etiologia fibromialgiei este necunoscută. 
S-au lansat diverse ipoteze, precum: tulburări psihologice, 
tulburări ale somnului, posibilitatea existenței unei boli a 
țesutului conjunctiv puţin cunoscute, a unor tulburări 
metabolice sau a unor infecții cronice musculare. 


2. DUREREA NERVOASĂ: 
NEUROPATIA ACUTĂ DUREROASĂ 


Durerea neuropatică este superficială, cu caracter de arsură 
şi constantă. Afectarea este de obicei bilaterală, cu 
distribuţie în „mănuşă“ sau „şosetă“, dar simptomele şi 
semnele sînt limitate doar la anumite regiuni ale 
extremităților (de exemplu, degetele de la mîini sau de la 
picioare şi plantele). Durerea profundă, surdă şi continuă 
poate fi, de asemenea, o manifestare a neuropatiei. Durerile 
lancinante iradiază de-a lungul membrului inferior, pînă 
la nivelul degetelor picioarelor. Această durere este descrisă 
ca avînd caracter ascuţit, de junghi sau de „electrocutare“ 
şi iradiază de-a lungul unei zone cu o lățime de 2-5 cm. 
Durerile cu debut la nivelul milinii sau piciorului şi care 
cuprind apoi brusc tot membrul respectiv sînt mai puţin 
frecvente. Durerea fulgurantă poate surveni ca un 
eveniment unic sau în „salve“, separate de secunde, minute 
sau ore. 

Miopatiile şi neuropatiile, precum şi radiculopatiile şi 
afecțiunile neuronului motor periferic (de exemplu, 
scleroza laterală amiotrofică) provoacă crampe musculare 
dureroase de intensitate uşoară pînă la severă, la nivelul 
membrelor sau al trunchiului. Durerea neuropatică este 
continuă, cu paroxisme suprapuse peste durerea de fond, 
după cum s-a descris mai sus, sau se poate constitui doar 
din episoade dureroase izolate sau repetate. Paresteziile 
(senzaţii de furnicătură, înțepături, etc.), disesteziile 
supărătoare (senzaţie de răceală, arsuri şi înțepături 
dureroase) şi amorțeala sînt prezente la nivelul sau în 
vecinătatea regiunilor dureroase. Uneori există o senzație 
subiectivă de tumefiere şi constricție a piciorului sau 
pacientul are senzația că merge pe cioburi sau pe vată. 
Alodinia (durerea provocată prin lovirea uşoară a pielii) 
de intensitate moderată pînă la severă şi hiperpatia pot fi 
prezente. 

La nivelul zonelor implicate, sensibilitatea tactilă fină, 
epicritică, termică, dureroasă, vibratorie şi proprioceptivă 
este afectată uniform sau selectiv. Miastenia, fasciculațiile 
şi atrofia survin în asociere cu acuzele senzitive. Durerea 
neuropatică este frecvent agravată nocturn, după expunere 
la frig şi după utilizarea membrului afectat. Durerea, 
paresteziile şi disesteziile au distribuţie simetrică sau 
asimetrică şi implică membrele inferioare sau superioare, 
în grade diferite sau în mod egal. Unele afecţiuni (cum ar 
fi, porfiria) implică aria tronculară expusă radiațiilor solare. 

Tabelul 48-3 
CAUZE DE POLINEUROPATIE ACUTĂ 
DUREROASĂ 








Diabetul zaharat 

Insulinomul 

Abuzul de alcool şi/sau carenţele nutriţionale 

Hipotiroidismul 

Mielomul multiplu 

Carcinoamele 

Medicamentele (izoniazidă, cisplatin, săruri de aur, misonidazol, 
disulfiram, vincristină, nitrofurantoin, metronidazol şi hidralazină) 

Infecţiile (SIDA şi boala Lyme) 

Intoxicaţiile (arsenic, mercur, taliu şi substanțe chimice industriale) 

Porfiria acută intermitentă 

Sindromul Guillain-Barre 

Macroglobulinemia Waldenstrom 

Crioglobulinemia 

Boala Fabry 

Siclemia 

Vasculitele asociate cu poliarterita nodoasă, boala Churg-Strauss, 
lupusul eritematos sistemic, angeita de hipersensibilizare sau 
poliartrita reumatoidă 


a e e eee 


Polineuropatia provocată de afecțiunile discutate mai jos 
poate fi dureroasă sau nedureroasă. Prevalenţa durerii în 
majoritatea acestor neuropatii nu a fost studiată sistematic. 
Tabelul 48-3 enumerează cauzele mai importante de 
polineuropatie acută dureroasă. 


A. Intoxicația cu arsenic. Simptomele intoxicației cu 
arsenic debutează la cîteva minute sau ore de la ingestie. 
Iniţial, pacientul percepe un gust metalic, iar examinatorul 
o halenă cu miros de usturoi. Se mai semnalează uscăciunea 
mucoasei bucale şi odinofagia cu caracter de arsură. În 
scurt timp apare durerea abdominală severă, colicativă şi 
generalizată, însoțită de greață, vărsături şi diaree. Radio- 
grafia abdominală efectuată în acest moment evidențiază 
prezența arsenicului radioopac în stomac sau intestin. 
Aspectul radiologic este asemănător cu cel din tranzitul 
baritat. Simptomele gastrointestinale durează 2-3 zile şi 
sînt, de obicei, atribuite unei gastroenterite. 

Pot apărea dureri generalizate la nivelul extremităților, 
cefalee, vertij şi oligurie. Toxicitatea hepatică devine 
evidentă în 48 de ore, manifestîndu-se, inițial, prin urini 
hipercrome şi icter şi ducînd uneori la un diagnostic eronat 
de hepatită virală. Concentraţiile serice ale enzimelor 
hepatice, ca GPT şi fosfataza alcalină pot fi crescute şi la 
pacienții fără icter. Urina conţine hematii numeroase şi 
proteine. Transpiraţiile, lacrimaţia şi salivaţia sînt 
abundente. 7 

Vasodilataţia, şi creşterea permeabilității capilare au ca 
urmare hipotensiune, insuficiența circulatorie ireversibilă 
şi decesul, în 24-48 ore de la debut. Arsenicul are acţiune 
toxică asupra miocardului şi determină modificări 
electrocardiografice, cum ar fi alungirea intervalului QT 
şi prelungirea segmentului ST. Sînt posibile aritmii, ca de 
exemplu tahicardia ventriculară şi torsada vârfurilor. 

Se mai poate semnala apariția encefalopatiei datorată 
edemului cerebral şi efectelor toxice directe ale arsenicului 
asupra sistemului nervos central. S-au raportat cazuri ce 
prezentau delir, confuzie, tulburări de comportament de 
tip necooperant sau agresiv şi psihoze. 

În prima săptămînă după ingestie se constată apariția 
unei erupții eritematoase maculopapuloasă sau veziculară. 
Pigmentarea cutanată difuză poate urma la 3-8 săptămîni, 
asociindu-se cu hiperkeratoza și descuamarea palmelor şi 
tălpiler. Fisurarea şi crăparea zonelor de hiperkeratoză este 
frecventă şi dureroasă. După 4-6 săptămîni se observă 
apariția liniilor Aldrich-Mees (benzi albe transversale la 
nivelul unghiilor). 

Senzaţia de amorțeală şi paresteziile degetelor mîinilor 
şi picioarelor debutează la 1-3 săptămîni de la simptomele 
inițiale gastrointestinale. Aceste senzaţii se însoțesc de 
dureri cu caracter de arsură la nivelul tălpilor şi de dureri 
lancinante, la nivelul antebraţelor, mfinilor, gambelor şi 
picioarelor. Senzaţia de amorțeală poate progresa proximal, 
rezultînd o distribuţie a simptomelor senzitive în „şosetă“ 
şi „mănușă“. Pierderea inervaţiei motorii distale se 
manifestă prin slăbiciune musculară la nivelul musculaturii 
mâinii și piciorului şi/sau la nivelul articulației pumnului. 
În cazurile severe se observă o scădere a forței musculare 
și la nivelul musculaturii proximale. Poate exista alodinie 
sau hiperpatie severă, astfel încît atingerea fină şi chiar 
contactul hainelor cu pielea produce o durere intensă, în 
regiunile afectate. 

Scăderea sensibilităţii este prezentă constant şi afectează 
grav sensibilitatea proprioceptivă şi vibratorie (sensibilita- 
tea profundă), sensibilitatea epicritică, ca şi cea dureroasă 
(sensibilitatea superficială) find. şi ele afectate în grade 
variabile. În cazurile severe survine o paralizie ascendentă, 
care mimează sindromul Guillain-Barre. 

În primele 2 săptămîni se pot constata manifestări care 
reflectă acțiunea toxică a arsenicului asupra măduvei 
osoase, reprezentate de anemia normocromă, leucopenie 
şi de purpura trombocitopenică. Leucocitoza, monocitoza 
şi eozinofilia au fost descrise într-un număr mic de cazuri. 

Diagnosticul este confirmat de dozarea arsenicului în 
sînge și urină (valoarea normală <5 H8/zi). Arsenicul mai 
este dozat în păr, unghii şi în apa şi alimentele ingerate. 

Intoxicația cu arsenic se datorează unei ingestii 
recunoscute ca fiind accidentală sau realizată în scop suicid, 
dar poate fi şi urmarea unei posibile tentative de omucidere. 
Alte surse de intoxicație sînt apa potabilă contaminată, 
berea (epidemia prin consum de bere din Staffordshire, 
Anglia), consumul de whisky produs ilegal şi arderea 
lemnului tratat cu săruri de arsenic. Accidentele industriale 
pot produce intoxicații severe prin inhalație de gaz 
arsenical. Consumul cronic al unor preparate farmaceutice 
ce conțin arsenic (ca de exemplu, soluția Fowler) poate 
avea, în egală măsură, efect toxic. 

Administrarea dimercaprolului (BAL) controlează 
toxicitatea arsenicului la nivelul măduvei osoase dar, dacă 
administrarea nu este realizată în primele 18-24 ore de la 


ingestia de arsenic, este ineficient pentru prevenirea 
neuropatiei. În pofida acestui fapt, mulți medici tratează 
neuropatia deja instalată cu BAL, în speranța prevenirii 
progresiunii leziunilor nervoase. Eficacitatea acestei 
atitudini nu a fost demonstrată. D-penicilamina este 
utilizată în cazul în care dimercaprolul nu este tolerat. 
Intoxicația arsenicală necesită, uneori, exsanguino- 
transfuzie şi, în cazul în care s-a instalat deja insuficiența 
renală, dializă. 

Dacă se suspectează o tentativă de omucidere prin 
intoxicare cu arsenic, trebuie anunțate autorităţile şi trebuie 
declanșată o anchetă. Unele victime au suferit o intoxicație 
fatală, după ce o doză iniţială, subletală, a provocat boala 
necesitînd internarea în spital. Anumite cazuri inexplicabile 
de intoxicare cu arsenic trebuie investigate complet din 
punct de vedere epidemiologic, deoarece sînt supuse unui 
risc crescut de intoxicație şi alte persoane din aceeaşi 
fabrică sau colectivitate. 


B. Intoxicația cu taliu. Apare prin ingestia accidentală 
(cereale impregnate cu taliu), în scop suicid sau de 
omucidere. Durerea la nivelul degetelor de la miini şi 
picioare, paresteziile şi disestezia sînt asociate cu mialgii 
şi artralgii severe şi generalizate. Poate apărea o 
polineuropatie bilaterală senzitivo-motorie, cu evoluție 
progresivă. Cecitatea se datorează nevritei optice. Se mai 
manifestă cu ataxie senzorială. Diagnosticul este sugerat, 
de obicei, de alopecia apărută la 3 săptămîni de la debutul 
simptomelor neurologice. Intoxicația cu taliu este 
confirmată prin dozarea excreţiei urinare de taliu. 
Intoxicația severă este corelată cu o excreţie urinară de 
10-20 ug/zi. 


C. Polineuropatia diabetică acută. Pacienţii cu diabet 
zaharat nediagnosticat şi cei necomplianți la dietă şi 
tratament cu insulină pot prezenta dureri severe, cu caracter 
de arsură şi/sau surde, parestezii şi exacerbări dureroase 
cu caracter ascuţit, fulgurant sau lancinant, la nivelul tuturor 
extremităților. Examenul obiectiv relevă doar hipoestezie 
parcelară la nivelul piciorului şi, uneori, prezenţa alodiniei. 
Se mai pot asocia poliurie, polidipsie, scădere ponderală, 
hipotensiune ortostatică, tulburări de vedere şi somnolență. 
Aceşti pacienți au valori crescute ale glicemiei, cu sau fără 
acidoză și corpi cetonici. Durerile apărute la nivelul 
membrelor răspund, în 1-10 săptămîni, la administrarea 
de insulină şi la controlul glicemiei prin dietă. 


D. Polineuropatia din SIDA. Pacienţii infectați cu virusul 
imunodeficienței umane pot dezvolta o polineuropatie 
senzitivo-motorie cu distribuţie simetrică în „şosetă“ şi 
„mănuşă“, cu dureri la nivelul membrelor, parestezii distale 
şi disestezii dureroase. 

Se mai constată apariţia mononeuropatiei multiplex care 
determină durere, parestezii și disestezii cu distribuție 
asimetrică, asociate cu pierderea inervaţiei senzitive şi 
motorii în teritoriul a doi sau mai mulți nervi periferici. 
Aceste afectări neuropatice se ameliorează, dispar spontan 

sau persistă. Grupele de risc cele mai expuse neuropatiei 
HIV sînt consumatorii de droguri administrate intravenos 
şi homosexualii. 


E. Porfiria acută intermitentă. Această afecțiune poate 
debuta cu dureri abdominale. Durerile pot fi, de asemenea, 
prezente la nivelul flancurilor, spatelui şi membrelor. 
Durerile abdominale sînt asociate cu anorexie, greață, 
vărsături şi constipaţie severă. Durerea este generalizată, 
continuă sau colicativă. Ea se localizează la nivelul unei 
regiuni din etajul abdominal superior sau inferior, mimînd 
diferite afecţiuni acute chirurgicale, cum ar fi apendicita 
sau colicistita. Abdomenul este discret sensibil la palpare 
şi nu se constată apărare musculară. Febra face parte din 
tabloul clinic al acestei afecțiuni. Apariţia ei trebuie să 
impună iniţierea investigaţiilor de laborator pentru 
detectarea unui focar infecțios. Leucocitoza este, de obicei, 
prezentă putînd influența decizia operatorie a chirurgului. 
Radiografia abdominală simplă descoperă ileus, cu 
dilatarea anselor intestinului subţire şi gros. 

Durerea abdominală este acompaniată de o neuropatie 
periferică de gravitate moderată pînă la severă. Apar 
amorţeli, parestezii şi disestezii cu distribuţie în „şosetă“ 
şi „mănuşă“. Tulburările de sensibilitate au aceeași 
distribuţie sau implică regiunile tronculare expuse la soare 
şi/sau ambele coapse. Durerea de la nivelul membrelor este 
surdă sau cu caracter de arsură şi se pot constata exacerbări 
dureroase lancinante, care se suprapun peste durerea de 
fond. Percepţiile senzoriale cel mai grav afectate sînt 
sensibilitatea tactilă fină şi sensibilitatea dureroasă, dar 
sensibilitatea proprioceptivă şi cea vibratorie sînt 
neafectate. Scăderea forţei musculare implică musculatura 
distală a membrelor, pe cea proximală sau pe ambele, 
simultan. În evoluția bolii apar paraplegia şi tetraplegia, 
iar paralizia diafragmatică determină insuficiență 
respiratorie şi deces. Afectarea nervilor cranieni produce 
cecitate (nervul II), diplopie (nervii III, IV şi VI) şi disfagie 
(nervii IX şi X). 

În plus față de durerea abdominală şi polineuropatia 
senzitivo-motorie, aceşti pacienți mai pot prezenta tulburări 
la nivelul sistemului nervos central. Afectarea cerebrală ia 
forma delirului, cu confuzie şi dezorientare sau a depresiei. 
Unii pacienţi au iluzii şi halucinații, care mimează 
schizofrenia. Alţi pacienți prezintă tulburări nevrotice, 
ipohondrie sau reacții de conversie. Crizele comiţiale 
„grand mal“ survin la 20% din cazuri şi pun probleme de 
tratament, deoarece fenitoina agravează profiria. Bromurile, 
sulfatul de magneziu şi diazepamul au fost utilizate pentru 
a controla crizele convulsive fără a agrava manifestările 
neurologice şi abdominale. 

Este posibilă apariţia hiponatremiei, secundar secreției 
inadecvate de hormon antidiuretic. Sumarul de urină şi 
testele biochimice de rutină sînt, de obicei, normale. Urina 
lăsată la temperatura camerei, la lumină se poate închide 
la culoare, pînă la o nuanță de roşu-închis de „vin de 
Burgundia“, datorită conversiei enzimatice a porfo- 





bilinogenului (PBG) într-un compus de culoare brună, 
porfobilina. Într-un mic număr de cazuri, o conversie 
similară are loc în vezica urinară ducînd la excreția unei 
urini hipercrome, roşu-închis. În timpul crizelor de porfirie, 
concentrațiile urinare ale porfobilinogenului (PBG) şi 
acidului S-aminolevulinic (ALA) sînt crescute. La pacienții 
asimptomatici şi la purtători, se constată rezultate fals-nega- 
tive în ceea ce priveşte detectarea porfobilinogenului 
(PBG), în 20-30% din cazuri. Rezultatele testelor calitative 
de screening, pentru detectarea PBG, cum ar fi testul 
Watson-Schwartz sau testul Hoesch, sînt pozitive la 
pacienții simptomatici. 

Dacă nivelul PBG în urină este normal între crize, 
afecțiunea mai este diagnosticată prin dozarea PBG 
deaminazei eritrocitare (uroporfirinogen | sintetaza). 
Concentraţiile acestei enzime la nivelul hematiilor şi 
leucocitelor sînt scăzute la pacienții cu boală manifestă şi 
la purtători. Pentru o acuratețe mult mai mare a 
diagnosticării stării de purtător în porfiria acută 
intermitentă, studiile familiale au demonstrat rolul cercetării 
polimorfismului lungimii fragmentului de restricție al genei 
PBG-desaminazei. 

Mai puţin de 20% din purtători prezintă simptome în 
lipsa factorilor precipitanți cum ar fi medicamentele, postul 
(dietele severe), alcool saua factorilor endocrini (de exemplu, 
ciclul menstrual). Durerea abdominală este manifestarea 
cea mai frecventă a porfiriei acute intermitente, iar 
neuropatia senzitivă şi/sau motorie survine în 40-50% din 
cazuri. Convulsiile afectează 10-20% din pacienţi, iar 
tulburările de comportament, instabilitatea emoțională, 
psihozele şi nevrozele apar în 30-40% din cazuri. 
Majoritatea pacienților nu prezintă toate elementele triadei: 
durere abdominală, neuropatie, tulburări psihice. Medica- 
mentele ce pot precipita sau agrava o criză acută sînt 
barbituricele, clordiazepoxidul, cloroquina, ergotamina, 
estrogenii, griseofulvina, fenitoina, imipramina, metildopa, 
sulfamidele şi contraceptivele orale. 

Tratamentul constă în administrarea de analgezice şi de 
glucoză intravenos pentru a crește aportul glucidic (400 g/zi). 
Propranololul controlează hipertensiunea şi tahicardia şi 
poate duce la ameliorarea simptomatologiei abdominale, 
dacă este administrat în doze mari. Hematina cu 
administrare intravenoasă este utilizată pentru a îmbunătăți 
evoluţia durerii abdominale, neuropatiei şi encefalopatiei. 
Ameliorarea survine în 48-72 ore. Hematina poate opri 
evoluția unei neuropatii incipiente, dar nu corectează o 
neuropatie deja instalată. Decesul este cauzat de afectarea 
sistemului nervos central, dar administrarea de hematină 
intravenos şi ventilația asistată, prin intubaţie orotraheală 
şi ventilație mecanică, au ameliorat rata de supraviețuire. 


F. Abuzul de alcool şi/sau carenţele nutriționale. 
Pacienţii cu un istoric îndelungat de alcoolism, subalimen- 
taţie, parestezii, şi amorțeală la nivelul picioarelor şi 
gleznelor, pot dezvolta, insidios sau brusc, dureri 
persistente cu caracter de arsură la nivelul membrelor 

inferioare. Senzaţia de arsură la nivelul piciorului este un 
simptom frecvent la acest grup de pacienți. Tabloul clinic 
se ameliorează progresiv în urma abstinenţei de la alcool 
şi a administrării suplimentare de vitamina Bl. 


G. Hipotiroidismul. Se manifestă prin mialgii generalizate, 
datorate miopatiei. Durerile şi paresteziile la nivelul 
membrelor inferioare sînt determinate de neuropatie. 
Durerile şi paresteziile de la nivelul miinilor sînt provocate 
de către un sindrom de tunel carpian. Simptomele dispar 
odată cu inițierea tratamentului de substituție hormonală 
cu hormoni tiroidieni. 


H. Insuficienţa renală. Durerea şi paresteziile de la nivelul 
gambelor și picioarelor, durerea cu caracter de arsură de la 
nivelul plantelor şi crampele musculare se pot datora 
polineuropatiei din insuficiența renală. Simptomele cedează 
după hemodializă sau transplant renal. 


I. Neoplaziile. Durerile persistente, surde, paresteziile şi 
disestezia se manifestă la nivelul segmentelor distale ale 
membrelor superioare și inferioare. Simptomele neuropatiei 
preced frecvent, cu luni sau ani (1-5 ani), manifestările 
tumorale. Există o afectare severă a sensibilităţii. Carcino- 
mul pulmonar cu celule mici este cauza cea mai frecventă, 
dar mai sînt responsabile de această simptomatologie şi 
carcinoamele gastrointestinale sau cu alte localizări şi 
limfoamele. 


J. Mielomul multiplu şi sindromul POEMS. Forma 
osteosclerotică a mielomului reprezintă mai puţin de 3% 
din totalitatea cazurilor de mielom multiplu. Totuşi, aceasta 
este frecvent asociată (50-67% din cazuri) cu o polineuro- 
patie dureroasă, Sindromul POEMS (polineuropatie, 
organomegalie — hepatosplenomegalie —, endocrinopatie, 
prezenţa proteinei M, afectarea cutanată — skin abnormality) 
este o variantă a formei osteosclerotice de mielom multiplu. 
Un plasmocitom poate să determine de asemenea o 
polineuropatie dureroasă. 

Polineuropatiile dureroase asociate cu mielomul 
osteosclerotic sînt frecvent demielinizante, iar prezența 
diferitelor proteine monoclonale şi a lanțurilor uşoare este 
mai frecventă decît în cazul formelor osteolitice de mielom 
multiplu. Polineuropatia asociată plasmocitomului 
răspunde la tratamentul bolii de bază. 


K. Crioglobulinemiile. Formele esențiale şi secundare de crio- 
globulinemie se pot afla la originea unei polineuropatii dureroase. 


L. Sindromul Guillain-Barr€. Pacienţii cu acest sindrom 
dezvoltă miastenie sau paralizii ascendente şi, uneori, 
durere proximală cu caracter de arsură şi/sau surdă. 
Concentraţiile serice ale CPK sînt crescute, sugerînd 
asocierea unor modificări miopatice. 


M. Medicamentele. Izoniazida, disulfiramul, cisplatinul, 
nitrofurantoinul, sărurile de aur, hidralazina, vincristina, 
misonidazolul şi metronidazolul pot determina, la unii 
pacienţi, apariția unei polineuropatii dureroase. 

3. DUREREA ARTICULARĂ 


Poliartralgiile şi poliartrita sînt discutate mai amănunțit în 
capitolul 50. 


A. Poliartralgiile. Apar dureri articulare, intensificate sau 
provocate de mişcările care solicită articulația respectivă. 
Nu se constată tumefacție, eritem sau căldură locală la 
nivelul tegumentelor supraiacente şi nici nu există revărsat 
lichidian intraarticular. Examenul obiectiv este normal sau 
evidenţiază o sensibilitate discretă la palparea articulației. 
Factorul reumatoid este absent, testul pentru anticorpi 
antinucleari este negativ, iar aspectul radiologic al 
articulației este normal. VSH-ul este normal sau crescut. 
La 65% din pacienții cu artralgii, scintigrafia articulară cu 
technețiu 99m polifosfat poate evidenția o hipercaptare 
sinovială, la nivelul articulaţiilor afectate. Simptomele se 
ameliorează la administrarea de antiinflamatoare 
nesteroidiene. 

Este foarte probabil ca pacienţii cu rezultate negative la 
scintigrafie să nu evolueze spre o artrită erozivă şi 
deformantă, dar totuşi, pot avea o afectare semnificativă 
(de exemplu, lupus eritematos sistemic sau polimialgie 
reumatică). În cazurile de sinovită incipientă, scintigrafia 
este foarte utilă pentru a evita diagnosticul eronat de 
tulburare funcțională. 


B. Reumatismul psihogen. Pacienţii au poliartralgii şi 
mialgii, dar nu apar elemente clinice şi paraclinice, care să 
susțină diagnosticul de sinovită sau miozită. Rezultatele 
radiografiilor şi ale scintigrafiei articulare sînt normale. 
Pacienţii acuză dureri articulare, dar aceste dureri nu se 
agravează la ridicarea de greutăți sau prin mobilizarea 
articulației. O parte dintre bolnavi vor evolua spre afecțiuni 
articulare şi/sau musculare importante, dar în majoritatea 
cazurilor această evoluție nu are loc şi simptomele cedează 
spontan. 


4. DUREREA MUSCULARĂ, ARTICULARĂ ŞI/SAU 


NERVOASĂ 


Afecțiunile discutate în acest subcapitol produc durere prin 
afectarea articulaţiilor, muşchilor şi/sau a nervilor. Două 
sau mai multe dintre aceste țesuturi au rol în producerea 
durerii. 


A. Poliarterita nodoasă. Mononeuropatia multiplex 
provoacă dureri profunde distal, la nivelul extremităților, 
cu caracter de arsură sau surde, asociate cu slăbiciune 
musculară, parestezii şi disestezie dureroasă. Sînt implicate 
două sau mai multe membre, iar distribuţia simptomelor 
este asimetrică (de exemplu, implicarea membrului inferior 
de o parte şi a membrului superior de partea opusă). O 
polineuropatie periferică simetrică debutează brusc sau 
poate urma mai multor episoade de ischemie şi infarct la 
nivelul nervilor periferici. Mialgiile generalizate sînt 
frecvente şi nu sînt asociate cu pareză, dacă durerile 
musculare spontane şi la palpare nu sînt rezultatul unei 
neuropatii ischemice. Artralgiile fără tumefacţie articulară 

semnificativă sînt frecvente şi implică mai ales genunchii 
şi gleznele. Artralgiile şi artrita ce însoțesc poliarterita 
nodoasă sînt de severitate redusă şi de scurtă durată. 

Hipertensiunea arterială se datorează ischemiei şi/sau 
infarctului renal. Infarctul renal mai poate determina 
apariția durerii în flanc şi în unghiul costovertebral, precum 
şi a hematuriei macro sau microscopice. Glomerulonefrita 
ește sugerată de prezența hematuriei, a cilindrilor eritro- 
citari, a proteinuriei şi a insuficienței renale progresive. 

Durerea abdominală localizată periombilical se poate 
datora infarctului intestinal, cu apariția ileusului şi a 
peritonitei. Durerea cu sediul în hipocondrul drept reflectă 
afectarea ischemică a vezicii biliare, iar arterita apendicelui 
deetermină durere în fosa iliacă dreaptă, care mimează 
apendicita acută. Durerile toracice retrosternale se datorează 
vasculitei coronariene, manifestate prin infarct miocardic acut 
sau insuficiență coronariană. Durerile toracice intensificate 
în inspir sau în repaus la pat pot fi datorate pericarditei. 

Cefaleea apare ca urmare a arteritei cerebrale sau a 
hemoragiei subarahnoidiene. Un astfel de eveniment este 
semnalat de debutul brusc al unei cefaleei severe sau de 
agravarea unei forme mai uşoare, persistente, de cefalee. 
Simptomele asociate sînt redoarea de ceafă şi fotofobia. 
Crizele convulsive, hemipareza şi afazia pot însoți cefaleea. 

Durerea testiculară spontană şi la palpare se asociază 
vasculitei testiculare. Pot apărea modificări de gangrenă 
la nivelul vîrfurilor degetelor de la miîini și picioare şi 
echimoze la nivelul braţelor, coapselor sau trunchiului. Alte 
leziuni cutanate sînt reprezentate de erupția urticariană, 
eritemul multiform şi de nodulii subcutanați dureroşi, care 
persistă sau regresează. Aceşti noduli au dimensiuni de 
0,5-3 cm, se pot inflama (cu eritem și sensibilitate la 
palpare) şi ulcera la nivelul tegumentelor supraiacente. 
Nodulii sînt localizaţi pe traiectul arterelor mici subcutanate. 

Manifestările locale sînt însoţite de febră, anorexie, 
scădere ponderală, astenie și alterarea stării generale. 
Numărul de leucocite şi trombocite, VSH-ul, nivelul 
enzimelor hepatice şi creatininemia sînt crescute. Anemia, 
uneori severă, este frecvent întîlnită. Urina conţine multe 
eritrocite, cilindrii eritrocitari şi proteine în concentrație 
crescută. Diagnosticul depinde de evidenţierea la biopsie 
a periarteritei, la nivelul mușchilor, testiculului sau a altor 
țesuturi. Biopsierea unei zone musculare dureroase creşte 
şansele unei diagnosticări corecte, față de biopsia oarbă, 
realizată la nivelul unei regiuni asimptomatice. Evidenţie- 
rea angiografică a unor anevrisme la nivelul arterelor mici 
şi mijlocii, hepatice şi renale, este utilă pentru susținerea 
diagnosticului, în lipsa unei biopsii. Rata de supraviețuire 
s-a îmbunătăţit, după introducerea tratamentului cu 
ciclofosfamidă şi prednison. 

La aproximativ 30% din pacienţii cu poliarterită nodoasă, 
antigenul viral de suprafaţă al hepatitei B (AgHBs) poate fi 
unul din componentele complexelor imune, depozitate în pere- 
ţii arteriali. AgHBs este detectat în ser, în 10-30% din cazuri. 

Criteriile de diagnostic pentru poliarterita nodoasă sînt 
prezentate în tabelul 48-4. 


B. Angeita alergică şi granulomatoasă (boala Churg- 
Strauss). Se manifestă prin astm sever, dificil de tratat, 
asociat cu infiltrate pulmonare şi eozinofilie periferică. Pot 
exista procese de condensare segmentare sau lobare şi chiar 
caverne, lobii pulmonari superiori şi inferiori fiind afectaţi 
în mod egal. Aceşti pacienţi prezintă şi manifestări 
sistemice datorate unei arterite similare sau echivalente cu 
cea din poliarterita nodoasă. Simptomele sistemice ca febra, 
anorexia, astenia, scăderea ponderală şi alterarea stării 
generale sînt asemănătoare simptomelor clasice din 
poliarterita nodoasă, dar afectarea renală este rară şi mai 
puţin severă. Biopsia țesuturilor afectate identifică 
modificări ce permit diagnosticul diferenţial cu poliarterita 
nodoasă (de exemplu, arterita granulomatoasă şi infiltratul 
tisular eozinofilic sînt prezente în boala Churg-Strauss). 

Arterita asociată determină apariția de mialgii 
generalizate şi de artralgii sau artrite. Mai poate provoca 
durere neuropatică ischemică, asociată cu disestezii. În 
plus, sindroamele dureroase regionale pot implica 
abdomenul (de exemplu: ischemie şi dureri intestinale, 
diaree, ulceraţii intestinale sau gastrice cu hemoragii 
gastrointestinale şi ocluzie intestinală), toracele (ischemia 
miocardică, infarctul miocardic sau pericardita) şi 
membrele, provocînd infarcte digitale (durere, gangrenă 
şi ulceraţii ). 


C. Poliartrita reumatoidă şi vasculita asociată. 
Tulburările neuropatice produse de vasculită pot surveni 
la pacienţii cu tablou clasic de poliartrită reumatoidă. 
Pacienţii prezintă mialgii severe, polineuropatie simetrică 
senzitivo-motorie şi/sau mononeuropatie multiplex. Se mai 
constată existența unei artrite severe, a nodulilor reumatoizi 
tipici şi a unui titru seric crescut de factor reumatoid. 
Contrar acestora, pacienții cu poliarterită nodoasă prezintă 


Tabelul 48-4 
CRITERIILE DE CLASIFICARE A 
POLIARTERITEI NODOASE 
STABILITE DE COLEGIUL AMERICAN 
DE REUMATOLOGIE ÎN 1990 


Scădere ponderală 24 kg 

Livedo reticularis 

Durere testiculară, spontan şi la palpare 

Mialgii, scăderea forței musculare sau durere la palparea mușchilor 
gambei 

Mononeuropatie sau polineuropatie 

Tensiune arterială diastolică >90 mm Hg 

Creşterea ureei şi creatininei serice 

Evidenţierea AgHBs în ser 

Modificări arteriografice ce indică anevrism sau ocluzie la nivelul 
arterelor mici şi medii 

Biopsia arterelor mici şi medii care indică prezenţa granulocitelor 
sau a granulocitelor şi mononuclearelor în peretele arterial 


RR ————————— 
Notă: Diagnosticul de poliarterită nodoasă este stabilit cu o 
sensibilitate de 82% şi cu o specificitate de 87%, dacă sînt îndeplinite 
cel puţin trei din aceste criterii. 

doar o artrită uşoară şi tranzitorie sau doar artralgii, nu au 
noduli reumatoizi și nu se detectează prezenţa factorului 
reumatoid în ser. Pacienţii cu poliartrită reumatoidă şi 
arterită pot dezvolta ulceraţii granulomatoase extensive la 
nivelul unuia sau a-ambelor membre inferioare. 


D. Lupusul eritematos sistemic şi vasculita asociată. 
Artralgiile și artrita sînt simetrice şi implică cel mai frecvent 
articulațiile mici, interfalangiene, metacarpofalangiene, 
radiocarpiene și articulațiile tibiofemurale. Majoritatea 
pacienților cu această afecțiune prezintă artralgii şi artrită. 
30% din pacienţi au mialgii simetrice. Pleurezia şi 
pericardita stau la originea durerii toracice junghiulare care 
este intensificată de inspirul profund şi de modificările de 
poziţie (decubitul agravează durerea pericardică). Erupția 
facială „în fluture“, erupțiile discoide, fotosensibilitatea 
cutanată și ulceraţiile mucoasei bucale sînt manifestări 
frecvente în lupus. 

Afectarea renală se manifestă prin sindrom nefrotic, 
sindrom nefritic sau insuficiență renală rapid progresivă. 
La examenul de urină apare proteinurie mare, hematii şi 
cilindri granuloşi. 

Numărul de leucocite, hematii şi trombocite este scăzut. 
Anticorpii antinucleari sînt prezenți şi aspectul la 
imunofluorescență este pătat, omogen sau inelar. Celule 
LE (lupice) se evidenţiază în 80% din cazuri, iar anticorpi 
anti- ADNds sînt prezenți la majoritatea pacienților cu boală 
activă. 

Sistemul nervos central este afectat, cu apariţia crizelor 
epileptice de tip „grand mal“ sau de tip temporal. Se mai 
întîlnesc manifestări de demență uşoară, reprezentate de 
afectarea memoriei şi a proceselor de gîndire, precum și 
de dificultate în învăţarea noțiunilor noi. Poate exista 
polineuropatie senzitivă periferică simetrică cu parestezii, 
amorțeli şi durere, cu dispoziţie în „şosetă“ şi „mănușă“. 
Este posibilă şi prezența mononeuropatiei multiplex, cu 
dureri ale membrelor, disestezie, miastenie şi hiperestezie, 
în teritoriul de distribuţie a doi sau a mai multor nervi 
periferici. 

Vasculita trebuie tratată cu prednison, în asociere cu 
ciclofosfamidă sau azathioprină. La pacienții cu lupus 
eritematos sistemic, polineuropatia senzitivă survine în 
15% din cazuri, pe cînd vasculita şi mononeuropatia 
multiplex apar la mai puţin de 5% din subiecți. Alte 
manifestări ale vasculitei includ infarctul intestinal cu 
dureri abdominale, infarctul miocardic cu dureri toracice 
şi infarctul cerebral cu hemipareză, afazie şi convulsii. 


E. Boala Behqet. Se manifestă prin apariţia ulceraţiilor 
orale implicînd mucoasa bucală şi linguală, ulceraţii 
dispuse în grupuri şi dureroase. Ulcerațiile penisului şi 
scrotului sînt sensibile la palpare, provocînd durere surdă 
sau cu caracter de usturime. Ulcerele vaginale și labiale 
pot fi dureroase, dar frecvent, sînt indolore. Durerile 
articulare implică, uni sau bilateral, articulațiile 
genunchiului, gleznei, pumnului sau cotului, putîndu-se 
manifesta chiar artrita propriu-zisă. 

Durerea abdominală, vărsăturile, diareea, evacuarea de 
scaune sanguinolente sau cu hemoragii oculte şi 
meteorismul reflectă existența ulcerațiilor şi inflamației 
ileale şi colonice. Durerile de la nivelul globului ocular şi 
tulburările de vedere se datorează iritei sau iridociclitei. 
Se mai semnalează, uneori, hipopion recurent, precum şi 
corioretinită. Afectarea cutanată ia uneori forma unei 
tromboflebite a membrului superior sau inferior sau a 
eritemului nodos al membrelor inferioare. La nivelul feţei 
şi toracelui pot apărea leziuni acneiforme. 

Poate apărea meningoencefalita cu cefalee şi redoare de 
ceafă. Vasculita sistemului nervos central duce la 
paraplegie, hemiplegie, afazie sau ataxie şi tulburări de 
coordonare de origine cerebeloasă. Afectarea cerebrală se 
mai manifestă prin demență şi tulburări de personalitate. 
Miozita determină mialgii generalizate, dar acestea sînt 
simptome rar întîtinite în cadrul bolii Behget. 

Boala Behget trebuie suspectată la pacienții care prezintă 
următoarele acuze: durere la nivelul cavității bucale şi al 
organelor genitale, cauzată de prezenţa ulcerelor; durerea, 
hiperemia globului ocular și tulburări de vedere; artrită și 
artralgii cu distribuție simetrică, generalizată. În plus, la 
unii pacienţi se pot semnala sindroame dureroase regionale, 
asociate cu afectarea colonului (durere în etajul abdominal 
inferior şi diaree) sau cu afectarea cutanată (flebită 
superficială dureroasă a membrelor şi eritemul nodos al 
membrelor inferioare). Fenomenul de patergie cutanată se 
constată după înțeparea cu un ac. Răspunsul cutanat la o 
astfel de leziune constă în apariția unei papule sau pustule 
la locul înțepăturii. Această caracteristică este tipică, dar 
nu patognomonică. 

Leziunile orale, cutanate, oculare şi genitale sînt 
considerate criterii majore de diagnostic. Diagnosticul 
pozitiv al bolii Behget necesită prezența leziunilor în toate 
cele patru regiuni. Dacă sînt afectate mai puţin de patru 
organe, afectarea este calificată drept boală Behget 
incompletă. 

Corticosteroizii pot ameliora unele simptome. Ciclo- 
fosfamida, azatioprina sau clorambucilul se pot asocia 
corticosteroizilor, pentru rezolvarea complicațiilor severe 
(de exemplu, afectarea cerebrală sau oculară). 


F. Boala Lyme. Această boală multisistemică a fost 
raportată în 43 de state ale Statelor Unite, 97% din cazuri 
apărînd în nord-est (statele New England şi Maryland), în 
vest (Wisconsin şi Minnesota) şi pe coasta Pacificului 
(California, Oregon, Nevada, Utah). S-au mai raportat 
cazuri şi în Europa. 

De obicei, se semnalează în antecedente o călătorie într-o 
regiune endemică (de exemplu, în care s-au înregistrat cel 
puțin două cazuri de boală Lyme sau în care se demonstrea- 
ză că vectorul bolii este infectat cu agentul etiologic, 
Borrelia burgdorferi), în urmă cu 30 zile, înainte de debutul 
eritemului migrator. 

Eritemul migrator debutează la 3-30 zile după o 
muşcătură de căpușă din genul /xodes şi apare la 60-83% 

din cazuri. Leziunea are, inițial, aspectul de papulă mică, 
roşie sau de maculă indurată, la nivelul muşcăturii. 
Leziunea eritematoasă se extinde și formează o erupție 
inelară plată, în centrul leziunii tegumentele avînd o 
coloraţie normală. În locul mușcăturii va rămîne un punct 
roşu sau o maculă de dimensiuni mici. Leziunea plată sau 
cu marginile uşor ridicate migrează centrifug, atingînd un 
diametru mediu de 15 cm (dimensiunea minimă necesară 
pentru diagnostic este >5 cm). S-au raportat şi leziuni de 
68 cm. Eritemul migrator este, de obicei, asimptomatic, 
dar s-au semnalat şi manifestări asociate ca: pruritul, 
durerile cu caracter de arsură, sensibilitatea la palpare, 
hiperestezia şi disestezia. 

În mai mult de 50% din cazuri, eritemul migrator este 
însoțit de febră, mialgii generalizate, dureri osoase, artralgii, 
cefalee, redoare de ceafă și fotofobie, fatigabilitate și stare 
generală alterată. În lipsa tratamentului, eritemul migrator 
dispare în una sau mai multe luni, lăsînd în loc o zonă 
reziduală hiperpigmentată sau hiperkeratozică. Tratamentul 
antibiotic determină dispariția leziunii eritematoase în 
cîteva zile. Există variații ale aspectului eritemului migrator, 
constînd în prezența unei papule eritematoase fără centru 
de colorație normală, a unei leziuni „în țintă“ sau a unei 
leziuni cu purpură, vezicule, necroză sau cu ulcerație 
centrală. Pot exista leziuni ovalare, triunghiulare sau 
lineare; Leziunile inelare secundare apar în 6-48% din 
cazuri la nivelul leziunii primare, care a dispărut între timp, 
sau la distanță de aceasta (leziuni satelite). Leziunile de 
eritem migrator secundar sînt de obicei, mai mici, se extind 
mai puţin şi nu prezintă indurație centrală. 

Infecția cu diseminare precoce debutează la săptămîni 
sau luni după erupție. Maxim 15% din pacienți prezintă 
afectarea sistemului nervos central. Meningita acută se 
manifestă prin cefalee, redoare de ceafă, greață, vărsături 
şi iritabilitate. Tulburările somnului, afectarea memoriei 
şi a capacităţii de concentrare, labilitatea emoțională, 
coreea, iritabilitatea şi fibromialgia sînt provocate de 
encefalită. Aproximativ 50% din pacienții cu semne de 
meningism vor dezvolta o paralizie unilaterală sau, mai 
rar, bilaterală a nervului facial (paralizia Bell). Afectarea 
nervilor oculomotori sau abducens se manifestă prin 
diplopie. 

Radiculopatiile senzitive sau senzitivo-motorii, 
plexopatiile sau neuropatiile periferice determină dureri 
la nivelul membrelor, parestezii, disestezie dureroasă, 
amorțeli şi miastenie. Au fost descrise la unii pacienți 
mononeuropatia multiplex, mielita' transversă, ataxia 
cerebeloasă şi neuropatia Guillain-Barre. 

La examenul lichidului cefalorahidian se constată o 
presiune normală, pleiocitoză limfocitară, proteinorahie 
mare, glicorahie normală şi un titru IgM şi, uneori, IgG 
crescut, indicînd prezența anticorpilor anti-B. burgdorferi. 
În afectarea sistemului nervos central, anticorpii anti-B. 
burgdorferi nu sînt întotdeauna prezenți în LCR. Rareori, 
B. burgdorferi poate fi izolată din culturile de lichid 
cefalorahidian. 

Simptomele musculoscheletice constau în mialgii, 
artralgii şi dureri la nivelul oaselor, tendoanelor şi burselor. 
Circa 60% din pacienții netratați dezvoltă o artrită, la cîteva 
săptămîni sau luni de la apariția eritemului migrator. 
Simptomele precoce sînt intermitente. Cel mai frecvent 
simptom este reprezentat de o artrită monoarticulară, 
recidivantă, cu sediul la nivelul articulaţiilor mari. Apare 
durere, tumefacție şi căldură locală la nivelul tegumentelor 
supraiacente, fără modificări ale mersului, în ciuda 
implicării membrului inferior. Mai rar, poate apărea o 
poliartrită seronegativă, asemănătoare poliartritei 
reumatoide, afectînd articulațiile mari şi mici. Episoadele 
de artrită pot dura 1-12 săptămîni, cu perioade de acalmie 
între ele de 1-4 săptămîni. Genunchiul este articulaţia cel 
mai frecvent implicată, putînd surveni o tromboflebită prin 
ruptura sau disecția unui chist Baker. Rareori, febra, 
artralgiile, tumefierea articulară şi căldura locală de la 
nivelul tegumentelor supraiacente mimează o artrită 
septică. În 10% din cazurile de artrită intermitentă se va 
dezvolta o artrită erozivă persistentă, care va provoca, 
eventual, durere şi dificultate la mers. 

Afectarea cardiacă este o manifestare tardivă (la 
săptămîni sau luni de la debut) şi survine la 8% din cazurile 
netratate. Acuzele predominante sînt reprezentate de 
amețeli, lipotimii, dispnee și durere precordială. Se poate 
ausculta o frecătură pericardică, tulburări de ritm şi un 
galop presistolic. Modificarea electrocardiografică majoră 
este blocul atrioventricular de grad variabil. Semnele 
clinice şi electrocardiografice se datorează miocarditei. 

Confirmarea prin teste de laborator a bolii necesită 
dozarea anticorpilor serici împotriva antigenelor micro- 
organismului cauzal. Tehnica cel mai frecvent utilizată este 
ELISA. Anticorpii de tip IgM apar în 2-4 săptămîni şi scad 
după 4-6 luni. Anticorpii de tip IgG apar în 6-8 săptămîni 
şi persistă la pacienţii cu infecție cronică. 

Testele serologice pentru diagnosticarea bolii Lyme (de 
exemplu, ELISA) nu sînt standardizate şi diverse laboratoare 
raportează valori variabile ale sensibilităţii şi specificității 
testului. Un eşantion unic analizat în mai multe laboratoare 
furnizează rezultate calitative şi/sau cantitative diferite. 
Seronegativitatea reală este rară la pacienții cu manifestări 
clinice de boală Lyme diseminată sau cronică. Răspunsul 
imun poate fi întârziat, în unele cazuri, timp de mai multe 
luni. Rezultatele real-pozitive trebuie diferenţiate de cele 
fals-pozitive prin testul Western Blot. Acest test poate rămîne 
fals-negativ timp de mai multe luni, pînă cînd apar anticorpii 
împotriva proteinelor membranei externe (OspA şi OspB). 

Specificitatea testelor serologice variază funcție de 
probabilitatea de boală, stabilită înaintea efectuării testelor. 
Utilizarea de rutină a testelor serologice, fără o corelare cu 
manifestările clinice, creşte frecvența rezultatelor fals-pozi- 
tive. Rezultate fals-pozitive au fost raportate în mono- 
nucleoza infecțioasă, poliartrita reumatoidă, lupusul 
eritematos sistemic, periodontopatii şi sifilis. 

Testarea serologică este utilă la pacienții care locuiesc 
într-o zonă endemică sau care au călătorit recent într-o 

astfel de zonă, la cei care dezvoltă o afecţiune sistemică 
fără eritem migrator sau care prezintă afectări artritice, 
neurologice sau cardiace, compatibile cu infecția cu B. 
burgdorferi. Un test real-pozitiv indică doar o expunere 
precedentă la infecţie şi poate să nu aibă nici o legătură cu 
acuzele actuale ale pacientului. 

VSH-ul este normal la 50% din pacienții simptomatici. 
Dacă valorile serice ale IgM sînt ridicate, dozarea IgM în 
dinamică este un indicator fidel asupra activității bolii. 
Poate exista o ușoară anemie şi leucocitoză, creşterea 
valorilor GOT, hematurie microscopică şi proteinurie. 
Valorile 'serice ale C3 şi C4 sînt normale. Titrurile 
anticorpilor antinucleari şi ale factorului reumatoid sînt 
de obicei normale la adulți. 

Manifestările precoce'ale bolii Lyme răspund la amoxi- 
cilină sau doxiciclină, administrate oral, timp de 10-21 zile. 
Manifestările la distanță şi cele tardive (de exemplu: 
afectarea neurologică, artrita sau cardita) răspund la 
tratamentul cu ceftriaxon. 


G. Polimialgia reumatică cu sau fără arterita granulo- 
matoasă. Această afecțiune este rară înaintea vîrstei de 50 
de ani, vîrsta medie de debut fiind de 70 de ani. Incidenţa 
este de două ori mai mare la femei decît la bărbaţi. 
Simptomele sistemice sînt subfebrilitatea, anorexia, astenia, 
scăderea ponderală, oboseala marcată, apatia şi alterarea 
stării generale. Aceste acuze preced, de obicei, declanşarea 
manifestările reumatice. 

Artralgiile severe şi mialgiile afectează, iniţial, umerii 
şi/sau şoldul. Durerea unilaterală, cu sediul la nivelul 
centurii scapulare sau pelvine, devine curînd bilaterală. 
Pacientul prezintă durere, spontan şi la palpare, la nivelul 
mușchilor şi articulaţiilor implicate, iar mişcările şi 
solicitarea membrelor intensifică durerea. Mialgiile sînt 
localizate în regiunea cervicală, toracică superioară, în 
articulația scapulo-humerală, în segmentul proximal al 
braţelor, în regiunea lombosacrată, în articulația 
coxofemurală și la nivelul coapselor. Ridicarea de pe un 
scaun, coborîrea din automobil sau îmbrăcarea unei haine 
fără ajutor devin dificile sau imposibile datorită durerii şi 
parezelor. Redoarea matinală este un simptom major şi 
persistent. Sensibilitatea musculară la palpare se întîlneşte 
la nivelul muşchiului trapez şi a celorlalți muşchi ai regiunii 
cefalice precum și la nivelul mușchilor centurilor scapulară 
şi pelvină. Sinovita poate afecta unul sau ambii genunchi, 
cu prezența unui revărsat articular şi sensibilitate locală la 
palpare. Durerea la nivelul genunchiului apare în repaus 
sau la ridicarea de greutăți sau este provocată doar de testul 
de motricitate. 

VSH-ul este crescut şi depăşeşte 100 mm/oră. Poate 
exista anemie normocromă şi normocitară, iar numărul de 
trombocite este crescut. Numărul de leucocite şi formula 
leucocitară sînt normale. Alterarea testelor funcționale 
hepatice (creşterea fosfatazei alcaline şi a GOT) apare în 
30% din cazuri. Biopsia hepatică evidențiază uneori 
existența unei hepatite granulomatoase. Biopsia musculară 

şi valorile serice ale enzimelor musculare sînt, de regulă, 
normale. Analiza lichidului sinovial evidenţiază modificări 
de tip inflamator (1-20x10%/1), cheagul de mucină este slab, 
însă nivelul complementului în lichidul sinovial este 
normal. Biopsia sinovială relevă prezența unei sinovite 
limfocitare discrete. Polimialgia reumatică răspunde 
spectaculos la doze mici de prednison (10-15mg/zi), 
simptomele şi semnele cedînd rapid. Polimialgia reumatică 
se poate asocia cu arterita granulomatoasă (în 15% din 
cazuri, biopsia arterei temporale este pozitivă). Simptomele 
acestei afecțiuni sînt: cefaleea temporală sau occipitală, 
sensibilitate la palparea scalpului, claudicația mandibulară 
şi cecitatea cu debut brusc, parțială sau completă, uni sau 
bilaterală. Această afecțiune răspunde la doze mari de 
prednison (40-60 mg/zi). 


H. Afecțiuni care mimează polimialgia reumatică 


]. Polimialgia reumatică secundară. O afecţiune 
similară poate apărea secundar unui neoplasm pre- 
existent (de exemplu, la nivelul tractului gastrointestinal 
sau mamar) sau unei infecții (cum ar fi, endocardita 
bacteriană subacută). Răspunsul la corticosteroizi 
ameliorează inițial simptomatologia, dar cortico- 
dependența sau corticorezistența sînt frecvent întîlnite. 
Endocardita se poate evidenția prin detectarea unui suflu 
cardiac, a peteşiilor, a hemoragiilor „în aşchie“, a petelor 
Roth sau a exsudatelor moi („cotton-wool“) la nivelul 
retinei, prin evidenţierea hematuriei microscopice şi prin 
pozitivarea hemoculturilor. 


2. Poliartrita reumatoidă seronegativă. Această 
afecțiune poate avea manifestări similare polimialgiei 
reumatice, fiind greu de diferențiat de aceasta doar pe 
baza semnelor clinice şi de laborator. Manifestările 
poliartritei reumatoide seronegative, care determină 
dificultăți în diferenţierea de polimialgia reumatică, la 
vîrstnici, sînt: mialgiile proximale, afectarea predomi- 
nantă a articulaţiilor proximale, debutul acut, prevalența 
scăzută a seropozitivităţii şi semnele minime de artrită 
erozivă. Patru dintre criteriile de diagnostic pentru 
poliartrita reumatoidă, stabilite de către Colegiul 
American de Reumatologie (redoarea matinală, artrita 
cu mai mult de trei localizări, afectarea articulară 
simetrică şi implicarea unei articulații radiocarpiene sau 
a unei articulaţii de la nivelul mîinii) ar putea fi 
îndeplinite de mulți pacienți etichetaţi ca avînd 
polimialgie reumatică. Artrita reumatoidă seropozitivă 
este asociată cu HLA-DR4 (subtipurile DW4 şi DW14), 
pe cînd polimialgia reumatică şi poliartrita reumatoidă 
seronegativă nu au această caracteristică. 


3. Colagenoze cu simptome similare polimialgiei 
reumatice. Simptome asemănătoare polimialgiei 
reumatice pot surveni la debutul lupusului eritematos 
sistemic, polimiozitei, sindromului Sjăgren şi în diferite 
forme de vasculite necrotizante sistemice. În cazul 

acestor ultime afecţiuni este necesară demonstrarea 
vasculitei prin biopsie. Prezenţa anticorpilor anticito- 
plasmatici neutrofilici este utilă în diagnosticarea unor 
forme de vasculită. 


1. Pseudolupusul datorat infecției cu HIV. La pacienții 
infectați cu HIV poate apărea o erupție eritematoasă malară 
datorată dermatitei seboreice. Pacienţii HIV pozitivi pot 
prezenta altralgii și artrită, nefrită (albuminurie, cilindrurie, 
creatininemie crescută şi depozite imune intraglomerulare), 
modificări hematologice (trombocitopenie, leucopenie, 
neutropenie şi anemie hemolitică — testul Coombs pozitiv), 
afectare neurologică (cefalee, convulsii, demenţă, 
neuropatie periferică simetrică, mononeuropatie multiplex, 
mielopatie şi encefalopatie progresivă multifocală), 
sindrom Sj&gren cu afectare oculară, vasculită, simptome 

sistemice (febră; limfadenopatie şi scădere ponderală) şi 
modificări imunologice (anticorpi antinucleari, anticorpi 
anticardiolipinici, complexe imune circulante și factor 
reumatoid). Un pacient infectat cu HIV poate îndeplini 
cinci sau mai multe criterii de diagnostic pentru lupusul 
eritematos sistemic, stabilite de Asociaţia Americană de 
Reumatologie. 

Rareori, s-au semnalat cazuri în care pacienții au prezen- 
tat, simultan, atât infecție cu HIV, cît şi lupus eritematos 
sistemic. Unii subiecți cu manifestări imunologice şi 
reumatologice datorate HIV, au fost eronat diagnosticați 
ca avînd sindrom Sjăgren sau lupus eritematos sistemic. 
Infecția HIV trebuie exclusă la pacienții ce prezintă una 
sau mai multe dintre manifestările clinice şi/sau de laborator 
descrise, care survin atât în lupusul eritematos sistemic, cît 
şi în SIDA. 

|. Sindromul talamic B. Reumatismul articular acut 

2. Afecţiuni care mimează sindromul C. Artrita din hepatita B 
talamic D. Artrita din bolile inflamatorii 
A. Infarctul cortical şi subcortical intestinale 

C. Leziunile medulare F. Yersinioza 

3. Artrita acută asimetrică 4. Traumatismele acute la nivelul unui 
A. Artrita gonococică hemicorp 

Sindromul talamic urmează, de obicei, unui accident vascu- 
lar cerebral minor. La un interval de timp, ce variază de la o zi 
pînă la 6 luni, de la accidentul vascular, în hemicorpul 
controlateral leziunii talamice apare o durere severă, 
persistentă şi/sau paroxistică. Durerea este descrisă ca fiind 
arzătoare, surdă, junghiulară, sfredelitoare sau chinuitoare. 
La nivelul părții afectate, se observă apariţia hemianesteziei 
discrete, iar hemipareza inițială se poate remite complet. 
Hiperalgia, hiperpatia şi disesteziile survin de partea dureroasă. 
Stimulii senzoriali minori sau stresul emoțional declanşează 
sau intensifică durerea. Durerea şi disestezia pot afecta întregul 
hemicorp, doar un membru sau doar fața, mîna și piciorul. 
Cauza cea mai frecventă este o hemoragie în nucleii talamici 
posterior ventral, lateral şi medial, un sindrom asemănător 
fiind determinat și de neoplasme, malformații arteriovenoase 
sau traumatisme. RMN sau tomografia computerizată 
vizualizează leziunea cauzală. 

Leziunile cortexului parietal sau cele subcorticale, leziunile 
regiunii laterale bulbare sau ale măduvei spinării se pot 
manifesta sub forma unui sindrom talamic. Leziunile corticale 
și subcorticale sînt demonstrate prin RMN sau examen CT. 
Pacienţii cu- sindrom lateral bulbar prezintă, de obicei, 


dizartrie, disfagie, răgușeală, hemianestezie controlaterală, 
hipoestezie facială ipsilaterală, ataxie, diplopie, vertij, greață 
şi un sindrom Horner ipsilateral. 


TABELUL INCIDENȚEI BOLILOR 
O 


INCIDENȚA LA 100. 000 (APROXIMATIVĂ) 


Frecvente (>100) Relativ. frecvente 
(>5-100) 
Poliartrita asimetrică 


Rare (>0-5) 
Sindromul talamic 
Afecţiuni cu 


datorată artritei manifestări 
gonococice, asemănătoare 
reumatismului sindromului 


“talamic: infarcte 
corticale sau 
subcorticale, 
sindromul lateral 
bulbar Wallenberg 
sau leziunile 


articular acut, 
hepatitei B, 
bolilor 
inflamatorii 
intestinale, sau 
sindromului 


Reiter medulare 
Traumatismele acute Poliartrita asimetrică 
unilaterale datorată 
yersiniozei 


———— ——— 

Poliartrita asimetrică determină o- durere unilaterală la 
nivelul membrului inferior sau superior, cu localizare 
articulară. Cauzele poliartritei asimetrice acute sînt artrita acută 
gonococică, reumatismul articular acut, artrita din hepatita B, 
artrita din bolile inflamatorii intestinale şi sindromul Reiter. 
Traumatismele unilaterale provoacă dureri la nivelul unui 
hemicorp datorită fracturilor, fracturilor cu dislocare, luxaţiilor 
şi contuziilor. 


[] DESCRIEREA AFECȚIUNILOR 
ENUMERATE 


1. SINDROMUL TALAMIC 


Această afecțiune urmează unui accident vascular cerebral, 
la un interval de timp de o zi pînă la 6 luni. Accidentul 
vascular se caracterizează, de obicei, prin debutul acut al 
unei hemipareze uşoare şi a unei hemianestezii superficiale. 
În unele cazuri, pot surveni hemiataxia, mişcările 
coreoatetozice unilaterale şi deficitele senzoriale corticale 
(de exemplu, astereognozia). 

Durerea implică fie întregul hemicorp controlateral, doar 
brațul sau membrul inferior controlateral, fie fața, mîna şi 
piciorul de partea opusă. Durerea a fost descrisă ca fiind 
arzătoare, surdă, junghiulară, zdrobitoare, chinuitoare, sfre- 
delitoare sau glacială. Intensitatea durerii variază de la discre- 
tă, pînă la foarte severă. Durerea este, de obicei, spontană 
şi persistentă şi este intensificată sau precipitată de stimuli 
ca atingerea, aerul sau lichidele calde şi reci, lumina 
puternică, zgomotele intense, muzica, teama, o altercaţie 
sau de către mirosuri. De obicei, se observă o hipoestezie 
reziduală, în timp ce hemipareza inițială se poate rezolva 
complet sau parţial. Hipoestezia este mai marcată în cazul 
sensibilităţii tactile şi proprioceptive. Hiperestezia şi 
hiperpatia părții dureroase sînt frecvent prezente. 
Tulburările senzitive pot depăşi linia mediană, fiind 
evidențiate pe o zonă de 1-3 em lățime, de partea neafectată 
a corpului. Stimulii dureroşi sînt simţiți la nivelul unei zone 
mai întinse decît cea în care acționează stimulul respectiv. 

Peste durerea continuă de fond, de la nivelul hemi- 
corpului, se suprapun, uneori, exacerbări dureroase cu 
caracter ascuţit. Poate exista o perioadă de latenţă pînă la 
apariţia răspunsului la un stimul senzorial, durerea putînd 
continua şi după încetarea stimulării. Mişcările membrelor 
pot precipita durerea, astfel încît pacientul preferă să 
menţină braţele pe lîngă corp şi evită să meargă, mişcările 
membrelor inferioare declanşînd exacerbări dureroase, cu 
caracter de junghi. Parestezii spontane şi disestezii pot 
apare de partea dureroasă. Percepția corticală este frecvent 
afectată. Ipsilateral apare astereognozia, incapacitatea de 
discriminative şi tulburări de localizare senzorială. 

Infarctul sau hemoragia la nivelul nucleilor talamici 
posteriori ventral, lateral şi medial este cauza cea mai 

frecventă a acestui sindrom. Alte cauze mai rare sînt 
reprezentate de tumori, traumatisme, malformații 
arteriovenoase sau leziuni chirurgicale talamice. Infarctul 
şi hemoragia sînt demonstrate prin RMN sau examen CT. 
Durerea este rezistentă la administrarea de analgezice 
opioide. În unele cazuri, perfuzia cu naloxon sau 
apomorfină ameliorează durerea. Intervenţiile chirurgicale 
calmează durerea în mai puțin de 25% din cazuri. 


AFECŢIUNI CARE MIMEAZĂ SINDROMUL 
TALAMIC 


A. Infarctul cortical sau subcortical. O leziune ischemică 
în această regiune determină hemipareză şi hemianestezie 
controlaterală. Durerea asemănătoare celei din sindromul 
talamic debutează după un interval de timp variabil. RMN 
sau examenul CT vor identifica o leziune întinsă, care 
întrerupe fibrele ce fac legătura între nucle talamici şi 
cortexul cerebral. 


B. Sindromul lateral Wallenberg. Acest sindrom bulbar 
ischemic debutează brusc, cu unul sau mai multe din 
simptomele următoare: disfonie, disfagie şi disartrie 
(datorate lezării nervilor IX şi X), pierderea sensibilităţii 
termice şi dureroase în hemicorpul controlateral (datorată 
lezării tracturilor spinotalamic şi cvintotalamic), un 
sindrom Horner ipsilateral (datorat lezării fibrelor 
simpatice), ataxie (datorită lezării pedunculului cerebelos 
inferior), afectarea sensibilităţii la nivelul hemifaţei 
ipsilaterale (secundar lezării nucleului și tractului 
trigemenului), vărsături (datorită lezării nucleului 
ambiguu), sughiţ (secundar lezării formaţiunii reticulare), 
diplopie, vertij şi greață (prin lezarea nucleului vestibular 
inferior). Durerea spontană de la nivelul ochiului, urechii 
sau hemicrania ipsilaterală au fost raportate în 23% din 
cazuri, iar durerile la nivelul trunchiului şi membrelor 
controlaterale, în 18% din cazuri. Durerea localizată. la 
nivelul membrelor a fost descrisă ca avînd caracter de arsură 
sau de înţepătură. Unii pacienţi pot prezenta dureri doar la 
nivelul braţului şi gambei controlaterale sau la nivelul 
milinii şi piciorului controlaterale. Hiperalgia şi hiperpatia 
cutanată sînt prezente de partea dureroasă. La pacienții cu 
infarct bulbar lateral s-a stabilit de multe ori un diagnostic 
incorect de leziune talamică. RMN va evidenția o regiune 
talamică de aspect normal, putînd detecta şi infarctul bulbar. 


C. Leziunile medulare. Acest tip de leziuni determină 
dureri la nivelul unui hemicorp, sub nivelul gîtului. De 
partea dureroasă apar disestezii, hiperpatie şi hiperalgie. 
Leziunile medulare acute care sînt confundate cu sindromul 
talamic sînt sindromul Brown-Sequard traumatic sau un 
accident vascular medular. 


3. ARTRITA ACUTĂ ASIMETRICĂ 


Durerea spontană şi la palpare, tumefierea şi redoarea 
articulară pot fi asimetrice, migratorii sau simultane. Artrita 
asimetrică poate apărea în următoarele afecţiuni: 

A. Artrita gonococică acută. Artrita implică cotul, 
pumnul, genunchiul sau glezna. Apar pustule și vezicule 
hemoragice pe antebraţe, miini, gambe şi picioare. Este 
posibilă apariția febrei, frisoanelor și alterarea stării 
generale, dar cei mai mulți pacienți nu prezintă decît puține 
manifestări sistemice. Culturile din materialul prelevat de 
la nivelul mucoaselor au o sensibilitate de 80% pentru 
Neiserria gonorrhoeae, iar hemoculturile şi culturile din 
lichidul sinovial, o sensibilitate mai mică de 50%. 
Răspunsul la entibioterapia intravenoasă cu penicilină este 
prompt. 


B. Reumatismul articular acut. Această afecțiune se 
manifestă prin febră înaltă, transpiraţii abundente, frisoane, 
tumefacție, eritem, durere şi căldură locală la nivelul 
articulaţiilor membrelor inferioare şi superioare, uni sau 
bilateral. Poliartrita migratorie este caracteristică. 
Articulația este dureroasă, iar mişcările intensifică durerea. 
În antecedentele recente se semnalează un „guturai“ sau o 
angină. Titrurile serice ale anticorpilor detectaţi prin testul 
Streptozin sau testul ASLO sînt crescute. Răspunsul la 
salicilați este, în general, spectaculos. 


C. Artrita din hepatita B, Durerea spontană şi la palpare, 
eritemul, căldura şi tumefierea articulară sînt precedate de 
o erupție urticariană sau maculopapuloasă pruriginoasă. 
Poliartrita este migratorie şi asimetrică. Testele pentru 
detectarea în ser a antigenului de suprafață al hepatitei B 
(AgHBs) sînt de obicei pozitive şi/sau se constată o creştere 
a concentraţiei serice a enzimelor hepatice. În ciuda 
manifestărilor prodromale, hepatita poate să-nu se 
manifeste clinic sau icterul să apară doar la 1-3 săptămîni 
de la debutul simptomelor articulare. 

D. Artrita din bolile inflamatorii intestinale. La pacienţii 
cu rectocolită ulcerohemoragică sau cu boală Crohn, se 
poate manifesta o poliartrită asimetrică migratorie. 
Articulațiile sînt tumefiate, dureroase şi eritematoase. 
Asimetria marcată a afectării articulare poate determina 
prezența, durerii doar într-un hemicorp. Salicilaţii 
ameliorează durerea, dar remisiunea este dependentă de 
tratamentul bolii intestinale. 


E. Sindromul Reiter. Conjunctivita, uretrita şi artrita 
asimetrică sînt asociate. Unii pacienți mai prezintă 
iridociclită, diaree, balanită circinată şi keratoderma 
blennorrhagică. Afectarea articulară este confundată cu 
poliartrita gonococică, dar tratamentul cu penicilină este 
ineficient. 


F. Yersinioza. Această afecțiune mimează, uneori, 
reumatismul articular acut. Poliartrita migratorie este 
asimetrică. Se evidenţiază în antecedente o durere acută 
spontană şi la palpare, în fosa iliacă dreaptă şi diaree. Titrul 
anticorpilor aglutinanți anti-Yersinia enterocolitica este 
crescut. Prin coproculturile efectuate pe medii speciale se 
poate izola Y enterocolitica. Antibioterapia are eficacitate 
redusă asupra manifestărilor articulare. 


4. TRAUMATISMELE ACUTE LA NIVELUL UNUI 


HEMICORP 


Fracturile, dislocările, luxaţiile și contuziile se pot produce 
la nivelul unui hemicorp, dacă agentul vulnerant este 
orientat spre partea respectivă. Afectarea unilaterală a 
membrului inferior, superior sau trunchiului se poate datora 
unei căderi, unui atac (lovituri) sau unui accident rutier. 

l. 
Ai 


33 


Il. 
LZ: 
Lă 


Artrita reactivă şi sindromul Reiter 
Artrita gonococică (sindromul artrită- 
dermatită) 

Poliartrita septică negonococică 


„ Reumatismul articular acut (artrita 


poststreptococică) 


„ Artritele virale: cauze frecvente 


A: Poliartrita din hepatita B 

B. Artrita din rubeolă 

C. Poliartralgiile şi poliartrita din 
infecția cu parvovirusul B19 

D. Artrita din infecția cu HIV 


„Sindromul sinovitei simetrice 


seronegative remitente cu edem 
deprimabil (RS,PE) 


„ Poliartrita reumatoidă seropozitivă 


acută 
Boala Still cu debut la vîrsta adultă 


„ Lupusul eritematos sistemic 
„ Poliartritele şi vasculitele 


A. Poliarterita nodoasă 

B. Angeita alergică şi granulomatoasă 
(boala Churg-Strauss) 

C. Sindromul poliangeitei mixte 

D. Granulomatoza Wegener 

Endocardita bacteriană subacută 

Boala Lyme 

Poliartrita indusă de microcristale 

A. Poliartrita gutoasă 

B. Condrocalcinoza (boala depozitelor 
de pirofosfat de calciu) 


14. 


15; 
16. 
17. 
18. 

20. 


21. 


22. 


Poliartrita şi bolile intestinale 
A. Poliartrita asociată cu bolile 
inflamatorii intestinale 
B. Sindromul dermatoză-artrită asociat 
cu boli intestinale 
C. Boala Whipple 
Artrita din sarcoidoză 
Policondrita 
Sindromul Behget 
Poliartritele paraneoplazice 
A. Leucemii 
B. Carcinoame 
C. Limfoame 
Poliartrita din hipercolesterolemia 
familială 
Cauze rare de poliartralgii şi poliartrită 
A. Sifilisul secundar 
B. Bruceloza 
C. Febra muşcăturii de şobolan 
D. Artrita virală: cauze rare 


_E. Boala Poncet (reumatismul 


tuberculos) 
Sinovita alergică 
A. Poliartralgiile şi poliartrita induse 
de alergiile alimentare 
B. Boala serului i 
C. Poliartralgiile şi poliartrita induse 
medicamentos 
D. Purpura Henoch-Schânlein 
Dermatoza pustuloasă subcornoasă cu 
poliartrită 


50 DUREREA ACUTĂ GENERALIZATĂ ARTICULARĂ 


665 





[L] REZUMAT 


Un episod de artrită reactivă debutează la 1-3 săptămîni după 
un episod de uretrită (uroartrită) sau de boală diareică 
(enteroartrită). Febra apare cel mai frecvent la pacienţii cu 
artrită reactivă secundară unei enterite. Durerea spontană şi 
la palpare și tumefacția cuprind 1-13 articulaţii (în medie 5), 
cu o distribuție asimetrică. Articulațiile membrului inferior, 
care susțin greutatea corpului (genunchii, gleznele, articulațiile 
metatarsofalangiene și cele interfalangiene), sînt afectate la 
80-90% dintre pacienţi, pe cînd articulațiile membrului 
superior sînt implicate doar în 50% din cazuri (articulația 
radiocarpiană, umărului, miinii şi articulațiile interfalangiene). 
Durerea lombosacrată și fesieră se datorează spondilitei şi 
sacroileitei, iar durerea de la nivelul calcaneului este provocată 
de fasciita plantară sau de tendinita Achiliană. Durerea din 
articulația genunchiului este determinată de tendinita patelară. 
O durere toracică anterioară, de tip pleural sau precordială se 
poate datora costocondritei sau inflamaţiei articulaţiilor 
costocondrale. În 50% din cazuri, „artrita şi enterita sînt 
singurele manifestări. 

Artrita reactivă se poate asocia doar cu conjunctivită (9% 
din cazuri), cu uretrită (22%) sau cu uretrită şi conjunctivită 
(sindromul Reiter complet, în 22% din cazuri). Primele două 
sindroame sînt calificate ca sindrom Reiter incomplet. Cînd 
sindromul Reiter urmează unei enterite, uretrita este sterilă și 
este considerată reactivă. A fectarea cutaneo-mucoasă survine 
la un mic procent din pacienți. Ulceraţiile orale (10-20%), 
balanita circinată (23%) şi keratodermia blenoragică (12% 
din pacienții cu artrită reactivă transmisă pe cale sexuală) sînt 
manifestările cele mai frecvente. Antibioterapia nu 
influențează evoluţia clinică a artritei sau a leziunilor 
mucoaselor, acestea dispar spontan în'2 pînă la 4 luni. 
Administrarea de antibiotice are rol în prevenirea artritei 
cronice reactive, prin eradicarea microorganismului cauzal. 

Artrita gonococică apare în cadrul infecţiei gonococice 
diseminate. Poliartralgiile migratorii (70% din cazuri) sau poli- 
artrita (10%) sînt însoțite, de obicei, de tenosinovita segmente- 
lor distale ale extremităților (67%) şi de o erupție alcătuită 
din papule mici, pustule și vezicule hemoragice, pe fond 
eritematos. Febra, frisoanele, transpiraţiile abundente şi alte 
simptome sistemice sînt importante în unele cazuri şi minime 
în altele. În 80% din cazuri, simptomele de afectare urogenita- 
lă, faringiană și anorectală sînt rare, în ciuda izolării prin culturi 
a Neiserria gonorrhoeae din probele prelevate din aceste 
locuri. În primele 3 zile de boală, diagnosticul este confirmat 
prin 'hemocultură. Pacienţii cu hemoculturi negative sînt 
diagnosticaţi prin culturi din lichidul sinovial şi din materialul 
prelevat de la nivelul mucoaselor. Manifestările cutanate, 
articulare și tenosinovita răspund în 48 ore la tratamentul cu 
cefiriaxon. Septicemia cu Neiserria meningitidis poate mima 
poliartrita și dermatita gonococică, dar este diferențiată de 
aceasta prin culturi din lichidul sinovial şi hemoculturi pozitive 
pentru germenul cauzal. 

Poliartrita septică meningococică apare cel mai frecvent 
la vîrstele extreme. Aproximativ 19% din pacienții cu artrită 


septică au afectare oligo sau poliarticulară. Articulațiile mari 
ca genunchiul, gleznele, articulațiile radiocarpiene, articulațiile 
scapulohumerale și coxofemurale sînt cel-mai frecvent 
implicate. Articulațiile sînt dureroase, tumefiate, tegumentele 
Supraiacente sînt eritematoase și au temperatură crescută, iar 
durerea în repaus sau provocată de mişcări și de utilizarea 
articulației este severă. Pacienţii vîrstnici au frecvent o afectare 
articulară preexistentă (de exemplu, poliartrită reumatoidă sau 
osteoartrită severă), un focar infecțios de vecinătate sau la 
distanţă și/sau afecțiuni medicale care deprimă răspunsul imun. 
Staphylococcus aureus este agentul etiologic cel mai frecvent 
implicat. Streptococcus pneumoniae, streptococi de grup G 
şi Hemophilus influenzae au tendinţa de a determina artrită 
septică poliarticulară. Poliartrita septică este diagnosticată prin 
puncția aspirativă în două sau mai multe articulații, urmată 
de examenul biochimic şi cultura lichidului sinovial. 
Hemoculturile sînt, de asemenea, pozitive. Tratamentul 
parenteral cu antibiotice, puncţia aspirativă articulară 
terapeutică și drenajul chirurgical determină o ameliorare 
treptată, evoluția cea mai frecventă fiind însă spre leziuni 
sechelare şi afectare funcțională a uneia sau a mai multor 
articulații. 

Reumatismul articular acut apare la 2-5 săptămîni după o 
boală „gripală“ sau o angină datorate infecției cu un streptococ 
de grup A. Febra, frisoanele, transpiraţiile, starea de rău şi 
astenia sînt asociate cu o poliartrită migratorie. Afectarea este, 
de obicei, asimetrică, iar ameliorarea simptomelor articulare 
apare în 2-7 zile. Sînt afectate pînă la 16 articulații. Articulațiile 
implicate sînt dureroase spontan și la palpare, uşor tumefiate, 
calde şi, uneori, eritematoase. Mersul sau mobilizarea 
articulară activă şi pasivă sînt dureroase și limitate. Cardita se 
manifestă doar la 15% din adulți şi determină insuficiență 
mitrală şi/sau aortică, durere toracică, pericardică, insuficiență 
cardiacă şi grade variabile de bloc atrioventricular, observate 
pe electrocardiogramă. Anticorpii împotriva antigenelor 
streptococice (streptolizina O, hialuronidaza sau ADN-aza B) 
sînt detectabili în 100% din cazuri (testul Streptozin) şi/sau 
rezultatele exsudatului faringian sînt pozitive pentru 
Streptococcus pyogenes (50% din cazuri). Simptomele 
articulare se ameliorează spectaculos la administrarea de 
aspirină. 

Infecția cu virusul hepatitei B deetermină poliartrită - 
simetrică migratorie sau simultană, la 10-30% din pacienţii 
infectați cu acest virus. În 50% din cazuri, simptomele 
articulare se asociază cu o erupție maculopapuloasă sau 
urticariană. În ser se evidenţiază prezența antigenului de 
suprafață al hepatitei B (AgHBs) şi în săptămînile următoare 
va creşte nivelul seric al enzimelor hepatice. În majoritatea 
cazurilor, artrita se remite spontan în 2-3 săptămîni, uneori 
însă poate persista pînă la 6 luni. Hepatita anicterică sau 
icterică urmează de obicei dispariției simptomelor articulare, 
la interval de 1-4 săptămîni. 

Artrita din rubeolă se manifestă prin poliartralgii sau poli- 
artrită simetrice, cu redoare articulară şi durere provocată de 
mişcări şi de utilizarea articulației, precedînd sau urmînd mani- 
festărilor clinice de rubeolă. Femeile sînt afectate în 16-33% 

din cazurile de rubeolă, artrita survenind rareori la bărbaţi şi 
copii. La unii pacienți se poate evidenția creşterea în ser a 
factorului reumatoid sau dureri articulare persistente 'cu o 
durată de peste un an. În majoritatea cazurilor, manifestările 
de artrită se remit spontan în 2-4 săptămîni. Artrita din rubeolă 
este provocată şi de vaccinare antirubeolică. 

Parvovirusul B19 deterimină eritem facial (aspect de „obraji 
pălmuiți“*), o erupție reticulară, maculopapuloasă, eritematoasă 
a membrelor, poliartralgii şi poliartrită simetrică seronegativă. 
Femeile sînt afectate de două ori mai frecvent decît bărbații, 
iar poliartralgiile sau poliartrita au o incidență crescută la adulți 
(77%) şi o incidență scăzută la copii (8%). Simptomele 
articulare se rezolvă spontan în 2 săptămîni, dar pot persista 
pînă la 6 luni. Diagnosticul este confirmat de un test imuno- 
enzimatic (ELISA) pentru anticorpii de tip IgM anti-parvo- 
virusului B19. Titrul anticorpilor IgG poate de asemenea să 
fie crescut în momentul debutului simptomelor articulare. 

Infecția cu virusul imunodeficienței umane (HIV) se 
asociază cu artrită, în 71% din cazuri. Sindromul Reiter este 
responsabil de 54% din cazuri, artrita psoriazică de 17% din 
cazuri, artrita nespecifică de 13% şi o poliartrită acută simetrică 
(PAS) care mimează poliartrita reumatoidă, de 17% din cazuri. 
PAS asociată cu infecția HIV este aproape întotdeauna 
seronegativă şi este însoțită de semne radiologice de periostită, 
rar întîlnite în cazul poliartritei reumatoide. 

Sindromul 'sinovitei seronegative simetrice remitente cu 
edem deprimabil (RS, PE) survine la adulții de vîrstă medie şi 
la bărbații vîrstnici (raport bărbaţi/femei este de 4:1). Debutul 
este brusc, cu artrită simetrică la nivelul articulației 
radiocarpiene, al articulaţiilor mici metacarpofalangiene și 
interfalangiene, asociată cu tenosinovita tecilor flexorilor 
mîinii. Pacienţii prezintă: edeme deprimabile severe pe fața 
dorsală a pumnului sau aspect de miini în „„mănuşă de box"; 
Articulațiile mari ale membrelor superioare şi inferioare sînt 
afectate în egală măsură, apărînd şi edeme ale piciorului și 
pretibiale. Prednisonul administrat în doze mici și tratamentul 
cu hidroxiclorochină şi salicilați induc o remisiune, care se 
menţine şi după întreruperea tratamentului. 

Poliartrita reumatoidă seropozitivă poate debuta brusc, în 
15% din cazuri. Această afecțiune determină o poliartrită 
simetrică (ce implică mai mult de patru articulaţii), cu redoare 
matinală simetrică, afectare a articulaţiilor mlinii şi pumnului, 
noduli subcutanaţi, seropozitivitate pentru factorul reumatoid 
şi, în unele cazuri, cu semne radiologice de eroziune şi 
osteoliză subcondrală, la nivelul articulaţiilor mîinii, 
radiocarpiene şi ale piciorului. Prezenţa a cel puţin patru dintre 
aceste manifestări este considerată diagnostică pentru 
poliartrita reumatoidă. Subfebrilitatea, fatigabilitatea, 
paresteziile şi alterarea stării generale pot apare. 

Boala Still cu debut la vârsta adultă poate evolua cu apariția 
unei erupții trecătoare, eritematoase (de culoarea somonului), 
maculară, la nivelul trunchiului şi segmentului proximal al 
membrelor, paroxisme febrile, poliartralgii şi poliartrită. 
Afectarea 'este simetrică şi există o' predilecție pentru 
articulațiile mici ale miinii şi piciorului, genunchi, coate şi 
umeri. Durerile articulare sînt spontane şi/sau provocate de 





Partea a X-a DUREREA ACUTĂ GENERALIZATĂ 


mișcare şi de utilizarea articulației. Articulațiile sînt dureroase 
la palpare, tumefiate și calde, dar eritemul este observat rareori. 
Se asociază frecvent redoare matinală, mialgii, disfagie şi 
dureri abdominale. Examenul obiectiv evidențiază febra înaltă, 
erupțiile, limfadenopatia, hepatomegalia (38-48% din cazuri) 
şi splenomegalia (52-65%). Acești pacienți sînt, de obicei, 
seronegativi pentru factorul reumatoid și anticorpii 
antinucleari. 

Alte manifestări ale acestei afecțiuni sînt pleurita, peri- 
cardita, glomerulonefrita, meningita, neuropatia şi miocardita. 
Tratamentul cu prednison controlează manifestările sistemice 
şi articulare. În unele cazuri s-a raportat asocierea unei 
afecțiuni asemănătoare cu infecția cu virus Coxsackie (B4). 

Lupusul eritematos sistemic determină poliartralgii sau 
poliartrită simetrice care, uneori, sînt confundate cu poliartrita 
reumatoidă. Redoarea matinală persistentă apare în 50% din 
cazuri. Lichidul sinovial evacuat de la nivelul articulației 
genunchiului conține 3.000 celule/mm?, cu predominanța 
limfocitelor şi cu un nivel scăzut al complementului. Unspre- 
zece criterii sînt considerate suficient de specifice pentru a fi 
utile în diagnosticarea lupusului eritematos sistemic: erupția 
malară, lupusul discoid, fotosensibilitatea, ulcerele orale, 
poliartrita neerozivă, afectarea cardio-pulmonară (pleurita, 
pericardita și/sau miocardita), afectarea renală, afectarea 
neurologică (convulsii sau psihoze), modificările hemato- 
logice, modificările imunologice (anticorpi anti-ADNds și 
anti-Sm, teste fals-pozitive pentru sifilis) şi un titru crescut al 
anticorpilor antinucleari. Îndeplinirea a cel puţin patru dintre 
aceste criterii permite diagnosticarea lupusului eritematos 
sistemic. 

Poliarterita nodoasă se manifestă prin simptome sistemice 
nespecifice ca: febra, anorexia, astenia, scăderea ponderală şi 
alterarea stării generale. Poliartralgia survine în 70% din 
cazuri. Mai rar, în evoluţia precoce a bolii se poate manifesta 
o artrită asimetrică nedeformantă, care implică articulațiile 
mari şi se vindecă spontan. Leziunile cutanate sînt reprezentate 
de noduli subcutanaţi eritematoși, dureroşi spontan şi la 
palpare, ulceraţii şi infarcte dureroase; livedo reticularis şi 
peteşii. Neuropatia periferică, demenţa, delirul, hemipareza 
şi afazia indică implicarea vaselor sistemului nervos central 
şi periferic. În evoluție, pot apărea hipertensiunea arterială, 
nefrita şi infarctele renale. Ischemia sau infarctul intra- 
abdominal pot determina apariţia unei dureri abdominale, 
spontan şi la palpare, localizată sau generalizată (infarctul 
apendicelui sau colecistului), a hemoragiilor gastrointestinale 
sau a perforației peretelui intestinal. Criteriile pentru diag- 
nosticul poliarteritei nodoase sînt scăderea ponderală (24 kg); 
livedo reticularis; durerea testiculară spontană și la palpare; 
mialgiile, miastenia sau durerea la palparea membrului 
inferior; mono sau polineuropatia; tensiunea arterială 
diastolică > 90-mm Hg; creşterea ureei sanguine și a creatinine- 
miei; detectarea AgHBs în ser; evidenţierea arteriografică a 
unor anevrisme multiple saculare sau fusiforme la nivelul 
arterelor renale, hepatice sau mezenterice şi aspectul 
histologic, la biopsia arterelor mici şi medii, de infiltrat 
granulocitar şi necroză a peretelui vascular. Prezența a trei 


. 


50 DUREREA ACUTĂ GENERALIZATĂ ARTICULARĂ 


667 





sau mai multe dintre aceste criterii susține diagnosticul de 
poliarterită nodoasă. 

Boala Churg-Strauss este o formă de poliarterită nodoasă. 
Debutează cu apariția de infiltrate pulmonare, astm sever şi 
eozinofilie, iar în evoluţie vor apărea manifestări sistemice şi 
semne de artrită. Afectarea renală este mai puţin frecventă şi 
mai puţin severă decît în cazurile. clasice de poliarterită 
nodoasă, Artrita sau artralgiile survin in 21% din cazuri. 

Sindromul poliangeitei mixte include pacienţii cu 
manifestări de poliarterită nodoasă, boală pap fMiepne şi 
vasculită prin hipersensibilizare. 

Granulomatoza Wegener se poate manifesta prin poli- 
artralgii sau poliartrită, în 44% din cazuri şi prin sinuzită şi 
rinită purulentă, ulceraţii nazale, tuse; hemoptizii şi durere 
pleurală. Manifestările sistemice sînt febra, anorexia şi 
scăderea ponderală, dar aceste simptome apar doar la o mică 
parte din pacienţi. Radiografiile toracice evidențiază infiltrate 
pulmonare bilaterale, localizate difuz, nodulare, bine 
delimitate sau cu aspect tumoral fără delimitare netă. Necroza 
cu formare de caverne a leziunilor pulmonare este frecventă, 
iar revărsatul pleural poate exista în pînă la 20% din cazuri. 
Afectarea renală se manifestă prin proteinurie, hematurie 
microscopică, cilindrurie şi creşterea 'creatininemiei. Titrul 
anticorpilor anticitoplasmă neutrofilă este crescut şi la 50% 
din pacienţi se poate evidenția prezența factorului reumatoid. 
Biopsia din mucoasa sinusală sau nazală și de la nivelul 
leziunilor pulmonare stabileşte diagnosticul specific. 

Endocardita bacteriană subacută poate evolua cu dureri 
lombosacrate, poliartralgii sau poliartrită în pînă la 35% din 
cazuri, Articulațiile mari, incluzînd genunchii, coatele, 
gleznele, articulațiile radiocarpiene şi scapulohumerale, sînt 
cel mai frecvent afectate. Diagnosticul trebuie suspectat în 
prezența febrei, asteniei, anorexiei, encefalopatiei, peteşiilor 
şi hemoragiilor „în aşchie“, a unui suflu de insuficiență mitrală 
sau aortică și a hemoculturilor pozitive. Simptomele se remit 
prin antibioterapie. 

Boala Lyme debutează cu o erupție asimptomatică, 
eritematoasă, inelară ce se extinde pînă la un diametru de 
5-68 cm. Febra, mialgiile: şi poliartralgiile însoțesc debutul 
erupției în 50% din cazuri. Aceste manifestări care mimează 
gripa sînt de obicei autolimitate. Pacienţii netrataţi dezvoltă o 
oligoartrită recurentă sau, mai rar, o poliartrită simetrică, în 
una sau mai multe luni de la debutul erupției. Pînă la 15% din 
pacienţi vor prezenta o paralizie facială, meningită şi/sau 
encefalită aseptică și o plexopatie sau o radiculoneuropatie 
dureroasă. Aceste leziuni de neuropatie determină dureri la 
nivelul trunchiului şi membrelor şi disestezie, Testul ELISA 
pentru anticorpii anti-Borrelia burgdorferi, cu confirmare prin 
testul Western blot, este util pentru susținerea diagnosticului 
clinic; Tratamentul parenteral cu ceftriaxon are ca urmare 
ameliorarea sau remisiunea manifestărilor reumatologice şi 
neurologice. 

Guta poliarticulară determină o poliartrită simetrică sau 
asimetrică, cu afectarea predominantă a membrelor inferioare. 
Articulațiile sînt dureroase spontan şi la palpare, iar mișcările 
în articulaţie sînt limitate în mod voluntar. Tumefacţia 


articulației, creşterea temperaturii şi eritemul tegumentelor 
supraiacente se datorează revărsatului sinovial şi inflamației 
țesuturilor moi, periarticulare. Se mai asociază febra, anorexia 
şi frisoanele. Nivelul seric al acidului uric depăşeşte 7 mg/dl 
în 97% din cazuri, iar lichidul sinovial conţine polimorfo- 
nucleare numeroase şi cristale intra şi extracelulare de urat 
monosodic. Durerea, tumefacția, căldura şi eritemul de la 
nivelul articulației răspund în 48-72 ore la tratamentul 'cu 
colchicină şi indometacin. Guta afectează mai ales bărbaţii de 
vîrstă medie şi înaintată (93-97% din cazuri). O criză de artrită 
gutoasă poate fi indusă de intervenții chirurgicale, afecțiuni 
medicale, traumatisme, efort, alcool sau medicamente. 

Condrocalcinoza (boala cu depunere de cristale de 
pirofosfat de calciu dihidrat) este: o afecțiune a bătrînilor 
(raportul bărbați/femei este-de 1,5:1). Pînă la 40% din crizele 
manifeste sînt poliarticulare. Două sau mai multe articulații 
sînt implicate simultan sau afectarea este monoarticulară, 
urmată de mai multe crize de artrită la nivelul a două sau mai 
multe aticulații adiacente. Articulațiile dureroase sînt, de 
obicei, tumefiate, calde, eritematoase şi sensibile la palpare. 
Se mai pot asocia febra, cefaleea, astenia, confuzia mentală şi 
ameţelile. Lichidul sinovial conține multe leucocite 
polimorfonucleare şi cristale de pirofosfat de calciu dihidrat. 
Radiografiile genunchiului, articulaţiilor radiocarpiene, 
scapulohumerale şi tibiotarsiene evidențiază prezența 
condrocalcinozei. Artrita din condrocalcinoză este precipitată 
de traumatisme, intervenţii chirurgicale sau de afecțiuni 
medicale şi este ameliorată prin tratament cu colchicină sau 
indometacin. 

Poliartrita apare, uneori, ca o manifestare în cadrul bolilor 
inflamatorii ale intestinului, Incidenţa este mai mare la 
pacienţii cu boală severă și complicaţii. Manifestările 
intestinale sînt însoțite sau, mai rar, precedate de o poliartrită 
migratorie sau simultană. Mai frecvent, sînt afectate 
articulațiile suprasolicitate de greutatea corporală și anume, 
cele ale membrelor inferioare. Manifestările cutanate includ 
eritemul nodos sau pyoderma gangrenosum. Rezecţia 
intestinală poate duce la ameliorarea sau remisiunea completă 
a artritei. 

Sindromul dermatoză-artrită asociat afecțiunilor intestinale 
survine la 20% din pacienţii care au suferit un bypass 
jejunoileal pentru tratamentul obezității. Febra, frisoanele, 
mialgiile, poliartralgiile şi starea generală alterată sînt însoțite 
de o erupție constituită din papule eritematoase şi pustule cu 
dimensiuni de 2-4 mm, care apare la nivelul toracelui şi 
membrelor. Simptomele cedează spontan în 2-6 zile, dar 
recidivează la fiecare 1-6 săptămîni. Rareori, această afecțiune 
poate urma unei intervenții chirurgicale gastrice sau colorectale 
sau poate surveni în lipsa unei intervenţii chirurgicale. 
Desființarea bypass-ului sau tratamentul bolii inflamatorii 
cronice intestinale sau a afecțiunii datorită căreia s-a recurs la 
intervenția chirurgicală, duce la rezoluția simptomelor. 

Boala Whipple evoluează cu poliartrită acută sau 
poliartralgii. Articulațiile au aspect normal sau sînt inflamate. 
Crizele de artrită durează 3-14 zile şi recidivează lunar sau 
bilunar. Febra, frisoanele şi alterarea stării generale însoțesc 

simptomele ărticulare. Diareea cu steatoree datorată 
malabsorbției, scăderea ponderală și durerile abdominale apar 
după mai multe luni sau după mai mulți ani de la debutul 
simptomelor articulare. Diagnosticul este confirmat prin 
biopsia ganglionilor limfatici, biopsia jejunală sau 'sinovială, 
care va identifica macrofage PAS. (acid periodic Schiff) 
pozitive, cu incluziuni baciliforme.-O cură de tetraciclină de 
patru săptămîni va avea ca urmare rezoluția Miotnati 
articulare şi intestinale. 

Sarcoidoza determină poliartralgii sau poliartrită, eritem 
nodos şi adenopatie hilară bilaterală (sindromul Lăfgren). 
Nivelul seric al enzimei de conversie a angiotensinogenului 
este crescut, iar scintigrafia cu leucocite marcate cu citrat de 
galiu (*Ga) va indica hipercaptare la nivelul glandelor salivare 
şi lacrimale. Biopsia de la nivelul ganglionilor limfatici, 
mușchilor sau din țesutul pulmonar demonstrează existența 
granuloamelor fără cazeum. Simptomele se ameliorează sau 
se remit prin tratament cu prednison. 

Policondrita'se manifestă prin inflamaţia cartilajului 
auricular, cu durere, tumefacție și eritem, asociată cu aspect 
normal al lobului urechii, nedureros; prin poliartrită simetrică 
sau asimetrică; costocondrită, inflamație a globului ocular şi 
inflamație laringotraheobronşică. Artrita este neerozivă şi 
cedează spontan sau în urma tratamentului cu prednison. 
Diagnosticul este stabilit pe baza semnelor elinice specifice, 
care implică afectarea cartilajelor auriculare, nazale şi traheale 
şi este confirmat prin biopsia cartilajului auricular, 

Sindromul Behget determină ulceraţii orale dureroase, 
leziuni cutanate (eritem nodos, tromboflebită superficială, 
foliculită și patergie), leziuni oculare (iridociclită şi hipopion) 
şi ulceraţii genitale. Poliartralgiile şi poliartrita apar în 60% 
din cazuri. Colita, epididimita, arterita cu ocluzie și afectarea 


neurologică sînt alte manifestări posibile. Simptomele se pot 


ameliora prin tratament cu clorambucil. 

Poliartrita și poliartralgiile sînt, uneori, manifestări para- 
neoplazice: Leucemia acută determină poliartralgii şi/sau 
poliartrită, simetrice şi migratorii. Manifestările articulare sînt 
mai frecvente la copii. Durerea este neobişnuit de severă, în 
comparaţie cu aspectul articulaţiilor afectate. Chimioterapia 
efectuată pentru tratamentul“ leucemiei va conduce la 
remisiunea durerilor articulare. 

Carcinomul mamar la femei şi alte tipuri de carcinoame se 
pot asocia cu poliartrită simetrică sau asimetrică. Articulațiile 
membrelor inferioare sînt mai frecvent afectate. Simptomele 
articulare au caracter acut. Tratamentul tumorii asociate 
conduce la ameliorarea simptomelor articulare. Poliartrita este 
rar întâlnită în /imfoame. Limfomul cu limfocite T care 
evoluează cu eritrodermie este asociat cu poliartrită sau 
poliartralgii.: 

Hipercolesterolemia familială se poate însoți de poliartrită 
migratorie recurentă şi suflu cardiac datorat stenozei aortice. 
Xantoamele tendinoase de la nivelul mâinilor, xantoamele 
tuberoase'ale genunchilor şi hipercolesterolemia reprezintă 
alte modificări asociate. 

Sifilisul secundar apare 'la 2-8 săptămîni de la leziunea 
primară peniană sau vulvară. Se mai asociază febră, alterarea 


stării generale, o erupție maculopapuloasă pe palme şi plante, 
poliartralgii şi leziuni ale mucoaselor (condiloma lată şi sifilide 
mucoase). Poliartrita este rar întîlnită. Rezultatele testelor 
VDRL şi RPR sînt pozitive şi toate simptomele dispar după 
tratamentul cu penicilină. 

Bruceloza determină poliartrită mono sau poliarticulară 
migratorie sau simultană. Cel mai frecvent implicate sînt 
articulațiile genunchiului şi șoldului. Se poate manifesta 
spondilita sau sacroileita. Bruceloza se asociază cu consumul 
de produse lactate nepasteurizate sau apare la persoanele care 
lucrează în abatoare. Metoda de diagnostic cel mai frecvent 
utilizată este efectuarea de teste serologice. Culturile efectuate 
din sînge, măduvă 'osoasă sau lichid sinovial sînt pozitive, 
dar sensibilitatea culturilor este mică în cazurile subacute. 
Simptomele răspund la antibioterapie. 

Febra muşcăturii de şobolan, avînd ca agent etiologic 
Streptobacillus moniliformis, se manifestă prin febră, frisoane, 
cefalee, vărsături, mialgii şi poliartralgii severe migratorii, ce 
debutează la 1-22 zile de la mușcătura de şobolan. Persoanele 
care lucrează în laboratoare, fermierii, persoanele fără locuință 
şi cei din categoriile cu un nivel scăzut socio-economic, 
locuind în clădiri infestate cu şobolani, au un risc crescut de 
contactare a bolii. În 93% din cazuri, apare o erupție 
generalizată maculopapuloasă, ce poate implica şi palmele şi 
plantele. Mai este posibilă apariția unei poliartrite migratorii. 
Diagnosticul se stabileşte prin efectuarea de hemoculturi sau 
de culturi din lichidul sinovial. În 25% din 'căzuri, testele : 
serologice pentru sifilis sînt pozitive. Tratamentul cu penicilină 
are efect favorabil rapid. 

Rareori, poliartrita se datorează unei infecţi cu adeno- 
virusuri, virusul urlian, virusuri Echo sau Coxsackie. În 
Africa, virusul chikungunya determină febră, erupție şi 
poliartrită, aceleaşi manifestări fiind produse de virusul Ross 
River în Australia. 

Boala Poncet este o manifestare rară a tuberculozei primare, 
care se manifestă prin febră şi poliartrită dureroasă. 
Intradermoreacția la PPD este, frecvent, pozitivă. Radiografia 
toracică este cel mai adesea normală, dar poate evidenția 
infiltrate parenchimatoase și adenopatie hilară. Simptomele 
răspund la antibioterapia antituberculoasă. 

Poliartralgiile induse de alergiile alimentare apar la 
indivizii cu teren atopic, după mai multe ore de la ingestia 
anumitor produse alimentare. Testele cutanate şi RAST 
(RadioAllergoSorbent Test), o dietă de eliminare a alimentelor 
potenţial alergizante și testul de provocare prin ingestia 
alimentelor incriminate pot identifica alergenul alimentar. 

Boala serului poate urma administrării de ser de cal 
(antivenin împotriva muşcăturilor de şarpe) sau a unui 
medicament (penicilină sau alte antibiotice). Tabloul clinic 
cuprinde febră, frisoane, poliartralgii sau poliartrită, mialgii, 
o erupție eritemato-maculopapuloasă sau urticariană, edeme 
gambiere şi limfadenopatie. Simptomele cedează spontan la 
întreruperea administrării substanței incriminate. 

" Poliartralgiile şi poliartrita mai apar la un mic număr de 
pacienți cărora li s-au administrat anumite medicamente ca 
amfotericina B, cimetidina și B-blocante. 

Rare (>0-5) 

Boala Still cu debut la vîrsta adultă 
Poliarterita nodoasă 

Boala Churg-Strauss 

Sindromul poliangeitei mixte 


Frecvente (>100) 

Artrita reactivă şi sindromul Reiter 
Artrita din rubcolă Poliartrita septică negonococică 
Artrita din infecția cu HIV Reumatismul articular acut 
Poliartrita reumatoidă acută seropozitivă  Poliartrita din hepatita B 


Relativ frecvente (>5-100) 
Artrita gonococică 


Poliartrita indusă de cristale, din gută sau Poliartrita determinată dc parvovirusul B19  Granulomatoza Wegener 


condrocalcinoză RS,PE 


Lupusul critematos sistemic 
Endocardita bacteriană subacută 


Boala Lyme 


Sindromul dermatoză-artrită asociat cu boli 
intestinale 

Boala Whipple 

Policondrita 


Poliartrita asociată cu bolile inflamatorii ale “ Sindromul Behget 


intestinului 
Artrita din sarcoidoză 


Poliartrita parancoplazică 


Sifilisul secundar 


Poliartrita din leucemie 

Poliartrita din limfoame 

Poliartrita din hipercolesterolemia familială 
Bruceloza 


Boala serului: secundar administrării de Febra mușcăturii de şobolan 


seruri sau medicamente 
Purpura Henoch-Schânlein 


Purpura Henoch-Schânlein se manifestă prin purpură 
palpabilă la nivelul feselor şi membrelor inferioare, dureri 
abdominale, poliartralgii sau poliartrită și nefrită. Se poate 
asocia cu o infecţie respiratorie recentă, cu administrarea unui 
medicament sau cu alte antigene de origine necunoscută. Pur- 
pura palpabilă mai poate apărea în lupusul eritematos sistemic, 
poliartrita reumatoidă și crioglobulinemia mixtă esenţială. În 
unele cazuri, tratamentul cu prednison poate ameliora simpto- 
mele articulare, precum și celelalte manifestări ale bolii. 

Dermatoza pustuloasă subcorneeană este asociată cu 
subfebrilitate şi poliartralgii sau poliartrită. Etiologia 
dermatozei este necunoscută. Tratamentul simptomatic cu 
medicamente antiinflamatorii nesteroidiene ameliorează 
fenomenele artritice și artralgiile. 


[] DESCRIEREA AFECȚIUNILOR 
ENUMERATE 


1. ARTRITA REACTIVĂ ŞI SINDROMUL REITER 


Artrita reactivă debutează la 1-3 săptămîni de la un episod 
de uretrită (uroartrită), la bărbaţi sau după o boală diareică 
(enteroartrită), la persoanele de ambele sexe. Febra apare 
la maximum 60% din pacienții cu artrită asociată cu diaree, 
fiind mai rar întâlnită în uroartrită. Articulațiile membrelor 
inferioare, suprasolicitate de greutatea corporală (articulația 
halucelui, articulațiile metatarsofalangiene, subtalare, 
articulația gleznei, tibiofemurală şi coxofemurală) sînt 
afectate cel mai frecvent (80-90% din cazuri), afectarea 
articulară fiind, frecvent, asimetrică. Articulațiile sînt prinse 
rapid, succesiv sau simultan. În medie sînt implicate 5 
articulații (1-13 articulaţii), iar inflamaţia persistă la nivelul 


Artritele virale (cauze rare) 

Boala Poncet 

Poliartralgiile şi/sau poliartrita induse medicamentos 
Dermatoza pustuloasă subcornoasă cu poliartrită 


acestor articulații 2-16 săptămîni sau chiar mai mult. 
Tendinita la nivelul inserțiilor (entezita) afectează calcaneul 
(fasceita plantară şi tendinita achileană), genunchii 
(tendinita patelară) şi tendoanele mușchilor fesieri. În 50% 
din cazuri, pacienții prezintă durere la nivelul feselor şi în 
regiunea lombosacrată, datorată sacroileitei şi spondilitei. 
Dactilita (aspectul de „cîrnat“ al degetelor) a unuia sau a 
mai multor degete de la picioare sugerează diagnosticul 
de artrită reactivă sau psoriazică. Durerile toracice se dato- 
rează costocondritei sau modificărilor inflamatorii la nive- 
Iul articulaţiilor manubriosternale sau sternoclaviculare. 

Articulațiile implicate sînt dureroase spontan, în repaus 
sau doar la susținerea propriei greutăți sau la mobilizarea 
articulației. Se poate constata tumefacție articulară cu 
hidartroză (de exemplu, la nivelul genunchilor și umerilor) 
precum şi durere la palpare şi la mobilizarea activă şi pasivă 
a articulației. La unii pacienţi, tegumente supraiacente sînt 
hiperemice, calde şi edemaţiate. Membrele superioare sînt 
afectate în 50% din cazuri, iar articulațiile scapulohumerale, 
radiocarpiene și interfalangiene sînt afectate preferențial. 
Artrita izolată, fără afectarea altor organe sau țesuturi, apare 
în 45-50% din cazuri, aceşti pacienți fiind diagnosticaţi ca 
avînd artrită reactivă. 

Sindromul Reiter este complet (uretrită, conjunctivită 
şi artrită) sau incomplet (artrită şi conjunctivită, artrită şi 
uretrită sau uretrită şi conjunctivită). Într-un lot de studiu 
privind enteroartrita asociată infecțiilor cu bacterii din 
genul Salmonella, sindromul Reiter complet a survenit în 
22% din cazuri, artrita şi conjunctivita în 9% din cazuri, 
artrita și uretrita în 22% din cazuri, iar artrita izolată a 
apărut în 48% din cazuri. 

Uretrita secundară unei infecţii intestinale este 
considerată reactivă (rezultatele culturilor uretrale sînt 

negative), dar în puţine cazuri este posibilă izolarea unui 
microorganism uretral. Uretrita se asociază la aproximativ 
50% din pacienții cu enteroartrită. Aceasta este asimpto- 
matică, poate cauza disurie uşoară, pătarea lenjeriei, secreții 
uretrale matinale sau cu jet „în stropitoare“, prin uscarea 
exsudatului uretral, în momentul primei micţiuni matinale. 

Uroartrita (artrita reactivă cu- transmitere sexuală — 
ARTS) este datorată infecției cu Chlamydia trachomatis 
(40% din cazuri) sau cu Ureoplasma urealyticum (40% 
din cazuri). Unii autori consideră că şi Neiserria 
gonorrhoeae ar fi o cauză de artrită reactivă. C. 
trachomatis, U. urealyticum sau N. gonorrhoeae sînt 
izolate prin cultură din secreția uretrală, la unii pacienţi cu 
ARTS, dacă nu au fost administrate în prealabil antibiotice, 
iar intervalul de timp scurs de la debutul simptomelor 
uretrale pînă la tentativa de izolare este mai mic de 3 
săptămîni. 

Enteroartrita poate afecta ambele sexe şi este secundară 
unei enterite care se manifesta cu febră şi diaree apoasă 
sau sanguinolentă. În 20% din cazuri, nu există manifestări 
intestinale, iar diagnosticul nu este stabilit decît prin 
coprocultură sau teste serologice (bacterii din genurile 
Yersinia sau Salmonella). Au mai fost asociate cu artrita 
reactivă şi cu sindromul Reiter și alte bacterii, cum ar fi: 
Shigella flexneri tipurile | şi 2, Yersinia enterocolitica 
tipurile 3, 6, 8 şi 9, Yersiniă pseudotuberculosis, mai multe 
serotipuri de Campylobacter jejuni, Campylobacter coli 
sau Campylobacter fetus, subspecia fetus, Salmonella 
Wphimurium, Salmonella enteritidis, Salmonella blockly 
şi Salmonella heidelberg (grupurile B, C şi D). Rareori (s-au 
raportat 10 cazuri), Clostridium difțicile a fost responsabilă 
de artrite reactive apărute la pacienţi care au fost trataţi cu 
antibiotice pentru faringite, uretrite sau diaree. C. di/ficile 
a fost izolat prin coprocultură și teste de detectare a toxinei 
specifice: pe culturi de celule (cel mai specific test). Entero- 
artrita se manifestă clinic la 12 zile (în medie) de la debutul 
diareei, dar 10-20% din pacienți devin simptomatici după 
mai mult de 30 de zile. 

Leziunile cutaneomucoase sînt posibile în cadrul 
sindromului Reiter. Balanita circinată apare în 23% din 
cazuri, keratodermia blenoragică, în 12% (frecvent, doar 
în asociere cu- ARTS), iar ulceraţiile orale dureroase sau 
indolore şi stomatita în 10-20% din cazuri. 

Raportul bărbaţi/femei în cazul artritei reactive variază 
în funcție de agentul microbian implicat. Raportul pentru 
infecțiile cu Shigella este de 9:1; pentru Sa/monella de 
1,6:1; pentru Campylobacter de 1;3:1; pentru Yersinia de 
0,1: Il; iar pentru ARTS de28:1. 

Viteza de 'sedimentare a hematiilor şi numărul de 
leucocite sînt crescute sau normale, iar concentrația de 
hemoglobină, scăzută sau normală. Antigenul HLA-B27 
este prezent la 80-100% din pacienţii cu artrită reactivă 
sau sindrom Reiter, iar în 20% din cazuri se poate detecta 
un titru mic al factorului reumatoid (1:32-1:64). 

Numărul de celule din lichidul sinovial poate varia între 
5.000 şi 30.000 celule/mm;, iniţial predominînd leucocitele 

polimorfonueleare. Coloraţia Gram şi culturile din lichidul 
sinovial sînt negative, iar limfocitele conținute în lichidul 
sinovial pot creşte captarea de timidină CH), atunci cînd 
sînt expuse la antigene derivate din microorganismele 
cauzale. Acest indice de stimulare a limfocitelor este 
cercetat în prezent pentru utilitatea sa diagnostică, dar nu 
s-a stabilit încă o procedură de diagnostic. 
Antibioterapia nu are efect imediat asupra evoluţiei 
artritei și a manifestărilor extraarticulare. Unii autori sînt 
de părere că tratamentul antibiotic poate preveni 
cronicizarea artritei reactive sau a sindromului Reiter prin 
eradicarea microorganismelor asociate. Durerea articulară 
spontană şi la palpare răspunde parţial sau complet la 
tratamentul cu antiinflamatoare nesteroidiene. 


2. ARTRITA GONOCOCICĂ (SINDROMUL 


ARTRITĂ-DERMATITĂ) 


Infecția gonococică diseminată determină o poliartrită 
migratorie sau simultană (10% din cazuri) şi/sau 
poliartralgii (70%). Tenosinovita, care implică tendoanele 
extensorilor mâinii şi piciorului şi/sau tendonul lui Achile 
apare în 67% din cazuri. Dermatita cu papule necrotice, 
pustule sau vezicule hemoragice, înconjurate de un halou 
eritematos se întîlnește în 67% din cazuri. Aceste leziuni 
survin cel mai frecvent la nivelul extremităților şi mai rar 
la nivelul trunchiului. Tenosinovita şi dermatita sînt izolate 
sau se asociază cu poliartrită sau oligoartrită. 

La pacienţii cu infecţie gonococică diseminată, 
demonstrată prin izolarea bacteriei din culturi, infecțiile 
localizate la nivelul mucoaselor sînt, de obicei, asimpto- 
matice [de exemplu, izolarea bacteriei de la nivelul uretrei 
(87%), faringelui (80%) saw regiunii anorectale (100%) 
nu se asociază cu simptome locale]. Raportul bărbaţi/femei 
este de 1:4. 

Articulațiile afectate sînt dureroase spontan şi la palpare, 
tumefiate, calde şi roşii: Febra, frisoanele şi leucocitoza 
pot surveni în 50% din cazuri, dar absenţa lor nu are semni- 
ficaţie diagnostică. Dispariţia inflamaţiei şi durerii survine 
spontan pentru majoritatea localizărilor, dar la nivelul uneia 
sau a mai multor articulaţii (frecvent, articulațiile genun- 
chiului şi articulațiile radiocarpiene) pot persista. tume- 
facţia, căldura locală, hiperemia tegumentelor şi durerea 
severă. Examenul lichidului sinovial relevă un număr de 
leucocite care variază între 35.000 şi 65.000 celule/mm;, 
cu predominanța leucocitelor polimorfonucleare. Se poate 
semnala o leucocitoză de 200.000 celule/mm? sau o leuco- 
penie de 1.000 celule/mm”. La examinarea frotiurilor Gram 
efectuate din lichidul sinovial se vor observa; în 25-30% 
din cazuri, diplococi gram-negativi intra şi extracelulari, 
iar rezultatele culturilor pentru izolarea N. gonorrhoeae 
sînt pozitive în 30-50% din cazuri. 

În pofida frecvenţei relativ scăzute a simptomelor legate 
de afectarea uretrei, colului uterin şi uterului, faringelui și 
regiunii anorectale, rezultatele culturilor efectuate din 
materialul prelevat de la nivelul mucoaselor sînt pozitive, 
în medie, în 80% din cazuri. În primele patru zile de boală, 

rezultatele culturilor efectuate din exsudatul din veziculele 
cutanate sînt pozitive în 5% din cazuri, iar hemoculturile 
sînt pozitive în 13-30% din cazuri. Izolarea bacteriei în 
culturile efectuate din materialul prelevat de la nivelul 
mucoaselor partenerului sexual, poate furniza argumente 
suplimentare pentru diagnosticul clinic. Administrarea 
parenterală de ceftriaxon duce la ameliorarea simptomato- 
logiei în 48 de ore, la 90% din pacienți. Acest răspuns 
terapeutic susține diagnosticul clinic. 


POLIARTRITA SEPTICĂ NEGONOCOCICĂ 


Poliartrita, septică survine în 19% din cazurile de artrită 
septică negonococică manifestate la adulți. Agentul 
etiologic cel mai frecvent implicat este -Sraphylococcus 
aureus (70-82% din cazuri). Poliartrita septică implică, de 
obicei, două pînă la cinci articulații. Articulațiile cel mai 
frecvent afectate sînt articulațiile genunchiului, pumnului, 
gleznei, umărului, cotului. şi articulația şoldului, Artrita 
este asimetrică și debutează simultan la, nivelul tuturor 
localizărilor sau articulațiile sînt afectate într-o succesiune 
rapidă, Acestea sînt tumefiate, dureroase spontan şi la 
palpare, iar tegumentele supraiacente sînt calde, roșii şi 
edemaţiate, 

Pacienţii cu artrită septică oligo sau poliarticulară au vârstă 
înaintată, antecedente de poliartrită reumatoidă şi/sau alte 
afecțiuni medicale, ce determină imunosupresie. (diabet 
zaharat, insuficienţă renală cronică, alcoolism, ciroză 
hepatică, neoplasme şi/sau imunosupresie prin chimio- 
terapie) şi/sau un focar infecțios de vecinătate sau. la 
distanță. Bacteriile sînt izolate din hemoculturi sau din 
culturile efectuate din lichidul sinovial prelevat de la nivelul 
a două sau mai multe articulații. Răspunsul la antibioterapia 
parenterală, asociată cu drenaj articular este progresiv iar 
durerea și redoarea articulară, sînt persistente în ciuda 
tratamentului antimicrobian intensiv. În comparație cu 
afectarea septică monoarticulară, poliartrita septică se 
datorează mai frecvent infecției cu Streptococcus 
pneumoniae (39%), streptococi de grup G (36%) şi 
Hemophilus influenzae (36%) şi mai rar cu bacilii gram 
negativi (3%). 


Mortalitatea este crescută la pacienţii cu poliartrită . 


reumatoidă (56% din cazuri), fiind de numai 8% în absența 
acestei afecțiuni preexistente. 

Au fost raportate rare cazuri de poliartrită meningococică 
primară. Aceste cazuri se manifestă prin febră, frisoane, 
mialgii, cefalee, odinofagie, erupții maculopapuloase şi 
pustuloase asemănătoare cu leziunile din infecția 
gonococică diseminată. Sînt afectate articulațiile 
genunchilor, gleznelor, umerilor, coatelor şi pumnilor. 
Prezenţa bacteriilor în lichidul sinovial este demonstrată 
fie prin evidenţierea microscopică, pe frotiul colorat Gram, 
a diplococilor gram negativi, fie prin izolarea Neiserriei 
meningitidis în culturi (în 80-90% din cazuri). Tratamentul 
parenteral cu penicilină sau ceftriaxon va duce la 
ameliorarea simptomelor. 

4. REUMATISMUL ARTICULAR ACUT (ARTRITA 


POSTSTREPTOCOCICĂ) 


Această afecțiune se manifestă printr-o poliartrită 
migratori, interesînd pînă la 16 articulaţii. A fectarea este 
asimetrică, iar simptomatologia constă în durere spontană 
şi la palpare, tumefacţie discretă a articulației respective şi 
limitarea mişcărilor articulare, chiar şi fără durere. Edemul, 
eritemul şi căldura tegumentelor supraiacente sînt rar 
întîlnite, dar posibile. 

Articulațiile membrelor inferioare (metatarsofalangiene, 
subtalare, tibiotarsiene, tibiofemurale şi coxofemurale) sînt 
cel mai frecvent afectate, dar este posibilă şi implicarea 
articulaţiilor membrelor superioare (carpiene, interfalangiene, 
radiocarpiene, articulaţia cotului şi umărului). Artralgiile şi 
sensibilitatea la palparea articulației persistă 2-7 zile, după 
care cedează spontan. Episodul de poliartrită se rezolvă, în 
lipsa unui tratament specific, în totalitate, fără sechele, în 2-4 
săptămîni. Forma poliarticulară migratorie a reumatismului 
articular acut se întâlneşte cu o frecvență mai ridicată la adulți 
şi adolescenţi (82-100%). Simptomele articulare şi 


“manifestările asociate, reprezentate de febră, frisoane şi 


transpirații, se remit spectaculos la administrarea de aspirină. 

Cardita survine la 32% din adolescenți (13-17 ani) şi 
doar la 15% dintre adulţi. Afectarea cardiacă este mai puţin 
severă la adulți decît la copii. Cele mai frecvente manifestări 
clinice ale carditei sînt insuficiența mitrală (cu suflu 
holosistolic apical intens, ce poate varia în intensitate de 
la o zi la alta), insuficiența aortică (cu suflu diastolic, în 
focarul aortic, descrescend, aspirativ, de frecvență înaltă) 
şi prezența unui suflu apical mezodiastolic Carey-Coombs. 
Alte semne ce sugerează afectarea cardiacă sînt reprezentate 
de tahicardie, asurzirea zeomotelor cardiace, frecăturile 
pericardice, accentuarea zgomotelor;cardiace ZI şi Z2, 
apariția unor zgomote Z3 sau ZA şi cardiomegalia. Semnele 
de insuficiență cardiacă congestivă apar în 5-10% din 
cazuri, iar pericardita se întîlneşte la 10% dintre pacienții 
cu cardită. Ecocardiografia Doppler este utilizată pentru 
vizualizarea regurgitărilor mitrale sau aortice, ce nu au putut 
fi evidenţiate clinic şi pentru a exclude prolapsul de valvă 
mitrală şi vegetaţiile valvulare. Diagnosticul de cardită este, 
de obicei, stabilit pe baza manifestărilor clinice şi nu prin 
ecocardiografie Doppler, dar aceste criterii de diagnostic 
vor putea fi modificate în viitor. Coreea nu este întâlnită la 
adulți decît rareori, în timpul sarcinii, iar eritemul marginat 
şi nodulii subcutanați sînt alte manifestări rare la această 
grupă de vîrstă. 

În 33-38% din cazuri se remarcă existența în antecedente 
a unui episod „gripal“ sau a unei angine, cu 5 săptămîni 
înainte de debutul febrei, durerilor articulare şi carditei. În 
aproximativ 50% din cazuri, culturile din exsudatul 
faringian, prelevat la debutul afecțiunii sînt pozitive pentru 
Streptococcus pyogenes. Titrul ASLO este ridicat în 91% din 
cazuri, iar anticorpii antideoxiribonuclează (anti-ADN-aza) 
B şi anti-hialuronidază sînt prezenţi în 86% din cazuri, 
concomitent cu febra şi poliartrita migratorie. 

Testul de aglutinare Streptozin este rapid și foarte sensibil 
(sensibilitate 100%) pentru detectarea anticorpilor, într-un 
complex de antigene streptococice. În unele cazuri, 
reproductibilitatea rezultatelor testului a pus probleme, 
fiind necesară recurgerea la teste de confirmare (anticorpi 
antistreptolizină O şi anti-ADN-aza B). Criteriile Jones 
modificate pentru diagnosticul reumatismului articular acut 
sînt prezentate în tabelul 50-1. 

Unele cazuri de reumatism articular acut cu debut la 
vîrsta adultă sînt recurenţe ale “acestei afecțiuni şi nu 
episoade primare. Acești pacienți au manifestări clinice 
de cardită reumatismală sau prezintă în antecedente unul 
sau mai multe episoade de febră, poliartrită iigratărie, 
cardită şi/sau coree. 

Poliartrita migratorie se poate asocia şi cu alte afecțiuni 
în afara artritei gonococice diseminate și a reumatismului 
articular acut. Diagnosticul diferențial al poliartritei 
migratorii acute este prezentat în tabelul 50-2. 


5. ARTRITE VIRALE: CAUZE FRECVENTE 


A. Poliartrita din hepatita B. Se manifestă printr-o poliartrită 
simetrică, mai rar asimetrică, ce implică articulațiile 
interfalangiene proximale şi distale ale miini, articulațiile 
metacarpofalangiene, precum şi genunchii, umerii, 
gleznele, coatele şi articulațiile radiocarpiene. Pacienţii 
prezintă dureri articulare de intensitate moderată pînă la 
severă, în repaus sau provocate de mişcări şi palpare și 
tumefacție. articulară, În unele cazuri tegumentele 


Tabelul 50-1 
CRITERIILE JONES REVIZUITE 
PENTRU DIAGNOSTICUL 
REUMATISMULUI ARTICULAR ACUT 


Criterii care susțin 
diagnosticul de 





infecție 

Manifestări majore Manifestări minore streptococică 
Cardita (15% la Antecedente de Creșterea titrului 

adulți) reumatism anticorpilor 
Poliartrita (100% la articular acut sau  antistreptococici 

adulți) de cardită Culturile din 
Coreea (10% la reumatismală exsudatul 

adulţi şi rarcori Artralgii faringian pozitive 

în sarcină) Febră pentru S. 
Eritemul migrator  VSH crescut, pyogenos 

(<1% la adulţi) leucocitoză, Scarlatina în 
Noduli subcutanați proteina C antecedentele 

(<1% la adulți) reactivă cu valori recente 


crescute 
Alungirea 
intervalului PR pe 
electrocardiogramă 


E E a e em ea 


Notă: Prezenţa a două criterii majore sau a unui criteriu major şi a 
două criterii minore, plus argumente în favoarea infecţiei 
streptococice, indică cu mare probabilitate diagnosticul de reumatism 


articular acut. 

supraiacente sînt calde și eritematoase. Tabloul clinic inclu- 
de adesea o artrită migratorie sau simultană. Se asociază, 
eventual, tendinita la nivelul miinilor sau picioarelor. În 
50% din cazuri, artrita este precedată sau însoțită de o 
erupție urticariană sau, mai rar, maculară, papulară sau 
peteşială. Erupția poate fi pruriginoasă şi interesează, de 
obicei, membrul inferior, dar pot fi implicate şi alte regiuni. 
Debutul simptomatologiei articulare este precedat de un 
interval de timp, ce variază de la o zi la trei luni, în care 
apar manifestări nespecifice ca febra, frisoanele, mialgiile, 
alterarea stării generale, anorexia, astenia, greața şi 
vărsăturile. Diagnosticul depinde de evidenţierea AgHBs 
în ser dar, datorită frecvenței mari a rezultatelor fals 
negative, va fi necesară recoltarea mai multor probe de 
sînge. Pe măsură ce artrita şi erupția cedează, AgHBs este 
înlocuit în ser de anticorpii anti-HBs; transaminazele GOT 
(ASAT) şi GPT (ALAT) au valori crescute şi, după 14 
săptămîni, pot apărea manifestările de hepatită icterică sau 
anicterică, cu febră şi durere spontană şi/sau la palpare în 
hipocondrul drept. În unele cazuri, concentrațiile enzimelor 
hepatice pot rămîne normale. Nivelul complementului seric 
(C,, C, şi CH,,) este scăzut la debutul artritei (28-45% din 
cazuri). Numărul de leucocite în lichidul sinovial variază 
între 465 şi 90.000 celule/mm?, cu o predominanță a 
leucocitelor polimorfonucleare. AgHBs este detectat în 
lichidul sinovial. Simptomele articulare răspund la 
tratamentul cu salicilați. Erupția şi artrita se remit, de obicei, 
spontan în 2-3 săptămîni, dar, într-un mic număr de cazuri, 
simptomele articulare persistă pînă la 6 luni. 


B. Artrita din rubeolă. Artrita poate preceda simptomele 
rubeolei (subfebrilitate, adenopatie suboccipitală sensibilă 
şi dureroasă şi erupție maculară discret eritematoasă, 
tronculară). Artrita asociată cu rubeola debutează acut, cu 
redoare articulară simetrică şi dureri articulare provocate 
de utilizarea şi mobilizarea articulaţiilor. degetelor, 
genunchilor, pumnilor, coatelor, gleznelor şi halucelui. 
Poate apărea tenosinovită la nivelul miinilor şi articulaţiilor 
pumnului, precum şi un sindrom de tunel carpian, Incidența 
poliartritei la femeile cu rubeolă este de 16-33%. Artrita 
este o manifestare rară la bărbaţii cu rubeolă. Rezoluţia 
simptomelor articulare se produce spontan în interval de o 
lună, acestea putînd persista mai mult de un an, la un mic 
procent de pacienți. 

Factorul reumatoid poate fi detectat în şirul unor pacienți. 
Numărul de celule din lichidul sinovial variază între 14.600 
şi 60.000 celule/mm?, cu predominanța polimorfo- 
nuclearelor sau a mononuclearelor, Virusul rubeolei a fost 
uneori izolat în culturile efectuate din lichidul sinovial al 
pacienţilor cu artralgii şi redoare articulară, 

„ Artrita din rubeolă poate fi asociată cu administrarea 
vaccinului antirubeolic. Simptomele articulare apar la 2-4 
săptămîni după vaccinare şi sînt similare celor din infecția 
naturală. Artrita limitată la nivelul articulației genunchiului 
şi sindromul de tunel carpian sînt mai frecvent asociate cu 
artrita postvaccinare. Durata simptomelor articulare este de 
1-3 săptămîni (variază de la o zi la 7 săptămîni). La 10-33% 

DIAGNOSTICUL DIFERENȚIA 


Cauze 
Infecția gonococică 


Reumatismul articular 
acut 


Hepatita B 


Parvovirusul B19 


Bolile inflamatorii 
intestinale 


Hipercolesterolemia 
familială 


Febra muşcăturii de 
şobolan 


Artrita din infecția cu 
Brucella 


Leucemia acută 


Istoricul bolii 

Activitate sexuală, urctrită, 
boală inflamatorie 
pelvină, poliartralgii 


Infecția căilor respiratorii 
superioare, cu 2-5 
săptămîni înainte de 
debut, antecedente de 
reumatism articular acut 
sau 'poliartralgii 


Abuzul de droguri 
administrate intravenos, 
contact sexual infectant, 
administrarea de produse 
de sînge, poliartralgii 

Contactul cu un copil cu 
boală eruptivă, 
poliartralgii 


Diarec, dureri abdominale, 
febră ce precede sau 
urmează simptomelor 
articulare, poliartralgii 


Antecedente heredocolatera- 
le, episoade recurente de poli- 
artrită în primele două de- 
cade de viață, poliartralgii 

Muşcătură de şobolan, paci- 
entul lucrează într-o fermă 
sau într-un laborator, locu- 
ieşte într-o clădire infestată 
cu șobolani, poliartralgiile 

Pacientul este'veterinar, 
fermier, lucrează într-un 
abator sau a consumat 
lapte nepasteurizat sau alte 
produse lactate, dureri în 
regiunea fesicră şi 
lombosacrată, poliartralgii 

Mai frecventă în prima 
decadă de viaţă, 

poliartralgii 


Tabelul 50-2 


Examenul fizic 

Fcbră, pustule cutanate şi/ 
sau vezicule hemoragice 
cu bază critematoasă, 
oligo sau poliartrită 


Febră, noduli subcutanaţi 
(<1%), cardită cu 
sufluri de insuficiență 
mitrală sau aortică, 
zgomote de galop Z3 
sau ZA şi cardiomegalic 
(<15% la adulți) 

Febră, crupțic maculo- 
papuloasă sau 
urticariană (50%), 
uneori asociate cu 
prurit, poliartrită 

Febră, erupție pe trunchi, 
faţă şi membre (aspect 
de „obraji pălmuiţi“), 
poliartrită 

Febră, eritem nodos, 
pioderma gangrenosum, 
semne-endoscopice sau 
radiologice de boală 
inflamatorie intestinală, 
poliartrită 


Febră, xantoame, 
xantelasmă, poliartrită 


Febră, erupție maculo- 
papuloasă, poliartrită 


Febră, spondilită, 
sacroileită, poliartrită 


Fcebră, paloare, peteșii şi 
echimoze, spleno- 
megalie, poliartrită 


Examenele de laborator 
Izolarea N. gonorrhoeae din 
culturile efectuate din 
materialul prelevat de la 
nivelul mucoaselor, din 
lichidul sinovial sau din 

hemoculturi 

Izolarea streptococilor de 
grup'A din exsudatul 
faringian (50%), creşterea 
titrului anticorpilor anti- 
streptococici (90-100%) 


AgHBs prezent în ser, 
alterarea testelor 
funcţionale hepatice 


Detectarea prin testul ELISA 
a anticorpilor IgM sau IgG 
anti-parvovirusului B19 


Hemoragii oculte în scaun, 
leucocite în scaun, absența 
bacteriilor piogene și a 
Entamoebei histolytica în 
scaun (coproculturi şi exa- 
men coprologic negative), 
teste serologice pentru ami- 
bioză negative (testul de 
hemaglutinare indirectă pen- 
tru anticorpi anti-amoebieni) 

Hipercolesterolemie 


„Izolarea Streptobacillus 


moniliformis în 
hemoculturi. şi/sau 
lichidul sinovial 


Evidenţierea anticorpilor 
aglutinanţi anti-Brucella, 
hemoculturi şi/sau culturi 
din lichidul sinovial 
pozitive; sensibilitatea 
culturilor este scăzută în 
cazurile subacute 

Frotiuri din sîngele periferic 
şi din măduvă pozitive 
pentru leucemie 

L AL POLIARTRITEI MIGRATORII ACUTE 


Tratamentul : 
Ceftriaxon 


Aspirină 


Nu există un 
tratament specific, 
aspirina poate 
ameliora 
simptomatologia 

Nu există tratament 
specific 


Colectomie, 
tratament 
medicamentos 
pentru boala 
inflamatorie 
intestinală 


Scăderea nivelului 
colesterolului 


Penicilină 


Streptomicină şi 
tetraciclină sau 
doxiciclină și 
rifampicină 


Chimioterapie 
antileucemică 


——————————————————————————— 


din pacienţii cu afectarea articulației genunchiului s-au 
raportat recidive ce pot surveni în următorii 3 ani de la 


episodul inițial. 


C. Poliartralgiile sau poliartrita din infecția cu 
parvovirusul B19. Copii şi unii adulți prezintă o erupție 


facială, roşu-intens, descrisă ca avînd aspect de „obraji 
pălmuiţi“. Mai apar, eventual, macule eritematoase pe 
bărbie, frunte şi gît. Erupția este pruriginoasă. Pe 
suprafețele de extensie ale membrelor inferioare şi 
superioare şi la nivelul feselor poate exista o erupție 

6. SINDROMUL SINOVITEI SIMETRICE 


dantelată, în şirag. Erupţiile recidivează, uneori 
intermitent, timp de.10 luni după remisiunea mani- 
festărilor iniţiale; 

În general, adulţii nu prezintă erupția ce conferă aspectul 
de „obraji pălmuiți““. Se poate observa prezența unui eritem 
difuz al întregii fețe sau un rash discret al regiunii malare, 
precum şi a unei erupții tronculare și/sau la nivelul membre- 
lor, cu aspect reticular, morbiliform, macular, maculo- 
papulos sau, rareori, veziculopustulos. Polialtralgiile şi 
febra debutează brusc şi sînt invalidante, țintuind pacientul 
la pat. Poliartralgiile pot fi migratorii-sau simultane. În 
plus, pacienții prezintă redoare articulară matinală, 
tumefacție articulară, durere articulară în repaus şi la 
mobilizarea activă sau pasivă a articulației. Este frecventă 
afectarea simetrică a articulaţiilor mici ale miîlinilor, pumni- 


lor, genunchilor, umerilor, şoldului, şi gleznelor şi/sau a 


articulaţiilor metacarpofalangiene. La majoritatea 
pacienților, nu'se evidențiază prezența factorului reumatoid 
în ser. Femeile sînt afectate de două ori mai frecvent decît 
bărbații. Adulții cu această afecțiune relatează, de obicei, 
existenţa, în antecedente, a contactului cu un copil care 
prezenta 0 erupție specifică sau cu un caz confirmat de 
eritem infecțios. Simptomele articulare se rezolvă spontan 
în 70% din cazuri, în 2 săptămîni, dar pot persista pînă la 
6 luni. Parvovirusul B19 este agentul etiologic al eritemului 
infecțios la copii şi adulți, dar incidența poliartralgiilor este 
de 77% la adulţi şi de numai 8% la copii. 

Parvovirusul B19 este principalul agent etiologic al 
artritei epidemice, aceste cazuri putînd fi greşit diagnosti- 
cate ca poliartrită reumatoidă acută seronegativă. 
Diagnosticul infecţiei acute cu parvovirus B19 este 
confirmată prin detectarea ELISA a anticorpilor IgM. Pot 
fi detectaţi şi anticorpii de tip IgG, la debutul simptomelor 
articulare. Creşterea sau scăderea titrului de anticorpi, 
evidenţiaţi prin determinări repetate, poate susține 
diagnosticul. Nu există tratament specific, iar artrita se 
remite spontan. 


D. Poliartrita din infecția cu HIV. Din cei 101 pacienți 
infectați cu HIV, luaţi în studiu, 71 au prezentat simptome 
articulare. În alt studiu, 54% din pacienţi au prezentat 
sindrom Reiter, 17% artrită psoriazică, 13% artrită 
nediferenţiată şi 17% o poliartrită simetrică acută. 
Poliartrita acută simetrică:se aseamănă cu poliartrita 
reumatoidă şi afectează predominant articulațiile 
membrului superior. Se constată prezenţa sinovitei şi 
periostitei proliferative. Modificările radiologice sînt 
osteoporoza, edemul țesuturilor moi, revărsatele lichidiene 
articulare, îngustarea spaţiilor articulare, eroziunile 
marginale, reacția periostală şi, în cazuri avansate, 
deformările articulare (deviaţie ulnară a degetelor şi 
deformări în „gît de lebădă“). La pacienţii cu poliartrită 
acută simetrică, titrurile serice ale factorului reumatoid sînt 
ocazional crescute. Periostita proliferativă este rar întilnită 
în poliartrita reumatoidă, prezența sa va sugera posibilitatea 
unei poliartrite simetrice asociate cu infecția HIV. 

SERONEGATIVE REMITENTE CU EDEM 
DEPRIMABIL (RS,PE) 


RS,PE afectează pacienții cu vîrste cuprinse între 48 şi 86 
de ani (vîrsta medie este de 71 ani), ce locuiesc în mediul 
rural sau suburban. Raportul bărbaţi/femei este de 4:1. 
Debutul este acut, cu artrită simetrică la nivelul articulației 
pumnului, articulaţiilor carpiene și cu tenosinovita tecilor 
tendoanelor flexorilor. Edemul mi:inilor le conferă acestora 
aspectul de „mănuşi de box“. Durerea şi tumefacția 
articulară pot implica umerii, coatele, şoldurile, genunchii, 
gleznele, precum şi articulațiile piciorului. Se observă 
prezența edemului pretibial şi al picioarelor. VSH-ul este, 
de obicei, crescut şi există o anemie uşoară, dar testele 
pentru evidenţierea factorului reumatoid în ser sînt nega- 
tive. Tratamentul cu prednison în doze mici (10 mg/zi) 
sau cu hidroxiclorochină şi salicilați duce la remisiunea 
simptomatologiei, menţinută şi după sistarea tratamentului, 
acest aspect nefiind întîlnit în poliartrita reumatoidă. Pînă 
la 70% din pacienţi prezintă antigenul HLA-B27, în 
comparație cu procentul de 24% din populația generală. 
Reducerea mobilității articulare interesează articulațiile 
pumnului, coatelor şi mîinilor, putînd persista şi după 
remisiune. 


7. POLIARTRITA REUMATOIDĂ SEROPOZITIVĂ 


ACUTĂ 


La 8-15% dintre pacienți, artrita are debut acut. Există o 
afectare simetrică sau asimetrică a articulaţiilor meta- 
carpofalangiene (63%), interfalangiene proximale (58%), 


'radiocarpiene (58%), metatarsofalangiene (48%), scapulo- 


humerale (40%), tibiofemurale (33%), tibiotarsiene (24%) 
şi a coatelor (18%). Redoarea matinală și durerea la mobili- 
zarea activă sau pasivă a articulaţiilor şi la palpare preced 
durerea spontană de repaus. Simptomele persistă şi 
articulațiile sînt tumefiate, datorită hidartrozei (de exemplu, 
genunchii) sau edemului țesuturilor periarticulare (tume- 
facţie fusiformă a articulaţiilor interfalangiene proximale). 


" Tegumentele, supraiacente sînt calde, dar sînt rareori 


eritematoase. La pacienţii la care această boală debutează 
acut, este posibilă apariţia febrei, anorexiei, alterării stării 
generale, depresiei nervoase, fatigabilității, mialgiilor, 
limfadenopatiei şi splenomegaliei. Seropozitivitatea este 
întâlnită în primele 3 luni la doar 33% din cazuri, dar după 
un an 88% din pacienţi sînt seropozitivi. Seropozitivitatea 
poate preceda debutul simptomelor articulare. VSH-ul este 
crescut, putînd fi semnalate și leucocitoza şi trombocitoza. 
Uneori se constată prezenţa unei anemii normocitare sau 
microcitare. Nivelul complementului seric este normal sau 
crescut, iar at,-globulinele și y-globulinele, sînt crescute. 
Lichidul sinovial conţine 5.000-25.000 leucocite/mm”, cu 
predominanța leucocitelor polimorfonucleare. Pacienţii 
vârstnici au o rată mai scăzută a seropozitivităţii (48%) şi 
par a avea un prognostic mai favorabil. Criteriile revizuite 
pentru diagnosticul poliartritei reumatoide au fost publicate 

în 1987, de către Asociaţia Americană de Reumatologie. 
Aceste criterii vor fi prezentate în cele ce urmează: 


1. Redoarea matinală: Redoare la nivelul articulaţiilor, cu 
durată de o oră pînă la ameliorarea maximă; apare la 
98% din pacienţi. Se agravează după repausul prelungit 
al articulaţiilor respective. 

2. Aririta a trei sau mai multe articulații: Cel puţin trei 
articulaţii, observate de către medic la o examinare, 
prezintă edem al țesuturilor moi şi hidartroză, asociate 
deformărilor osoase. Cele 14 regiuni articulare care sînt 
afectate sînt reprezentate de articulațiile interfalangiene 
proximale de la ambele mini, articulațiile metacarpo- 
falangiene, coatele, pumnul, genunchiul, glezna şi 
articulațiile temporomandibulare. 

3. Artrita articulaţiilor miinilor: Există o artrită la nivelul 
articulaţiilor pumnului, interfalangiene proximale sau 
metacarpofalangiene. 

4, Artrita simetrică: Sînt implicate aceleaşi regiuni 
articulare, bilateral şi simultan. 

5. Nodulii reumatoizi: Sînt observați de către medic nodulii 
subcutanați de la nivelul proeminenţelor osoase, 
suprafeţelor de extensie sau din regiunile juxtaarticulare 
(prevalență de 20-30%). Ei sînt localizaţi la nivelul 
bursei olecraniene, ulnei proximale, tendonului lui 
Achile, regiunii occipitale și în alte regiuni. 

6. Factorul reumatoid: Se detectează un nivel crescut al 

factorului reumatoid prin orice metodă care a furnizat 

rezultate pozitive la mai puţin de 5% din subiecţii unui 
lot martor. La pacienţii în vîrstă de peste 65 de ani, 
frecvența seropozitivităţii în populația generală fără 

poliartrită reumatoidă este de 10-20%. 

Modificări radiologice: Se detectează modificări 

specifice poliartritei reumatoide pe o radiografie 

efectuată în incidență postero-anterioară a miinii şi 
pumnului. Aceste modificări, trebuie să includă 
eroziunile sau decalcificările osoase (osteoporoză) 
localizate la nivelul articulației sau, în cazurile cele mai 
severe, la nivelul oaselor adiacente articulației afectate. 


pă 


Pentru stabilirea diagnosticului de poliartrită reumatoidă 
este necesară îndeplinirea a patru dintre aceste criterii. 
Sensibilitatea acestor criterii este de 91-94%, iar 
specificitatea, de 89%. Pacienţii ce îndeplinesc cel puțin 
un criteriu de diagnostic nu sînt excluși. La unii dintre 
pacienți, aflați în fazele precoce ale poliartritei reumatoide, 
este posibil să nu se satisfacă nici un criteriu de diagnostic 
(de exemplu, frecvență scăzută a seropozitivității în primele 
3 luni, afectarea articulară asimetrică, absența modificărilor 
erozive în fazele iniţiale și absența nodulilor subcutanați). 
În evoluția ulterioară pot apărea modificări specifice pentru 
această boală, detectabile printr-o supraveghere continuă. 


8. BOALA STILL CU DEBUT LA VÎRSTA ADULTĂ 


În 81% din cazuri, febra depăşeşte 39C. Curba febrilă 
zilnică are unul sau două viîrfuri. În 85-90% din cazuri, 
apare o erupție tipică, ce constă în macule eritematoase cu 

dimensiuni cuprinse între 2 şi 5 mm, distribuite, cel mai 
frecvent, la nivelul trunchiului şi segmentelor proximale 
ale membrelor, dar putînd apărea şi la nivelul palmelor, 
plantelor şi feței. Fiecare maculă este înconjurată de un 
halou palid îngust, iar leziunile mai întinse prezintă o zonă 
centrală de culoare normală. Erupția tegumentară poate 
mima urticaria, dar nu este pruriginoasă. În mod tipic, la 
nivelul oricărei localizări, aceasta este tranzitorie, 
migratorie şi se asociază cu febră. Se manifestă doar seara, 


dispărînd pînă dimineață. 


Poliartralgiile survin în maximum 100% din cazuri. 
Semne clare de tumefacție a articulaţiilor apar, în 76% din 
cazuri, la debutul bolii. Articulațiile sînt tumefiate datorită 
edemului periarticular şi/sau hidartrozei. Poliartrita (mai 
mult de patru articulații implicate) şi poliartralgiile sînt 
simetrice, Articulațiile 'mici ale miinilor şi picioarelor, 
genunchii, gleznele, coatele şi umerii sînt cele mai frecvent 
afectate. Se constată durere de repaus, și durere la mobili- 
zare, la sprijinirea greutății corporale sau la utilizarea articu- 
lației. Articulațiile afectate sînt tumefiate, calde şi sensibile 
la palpare, dar eritemul tegumentelor supraiacente este rar 
întîlnit. Redoarea matinală apare în 95% din cazuri, 
mialgiile în 76%, durerile abdominale în 48% din cazuri, 
disfagia în 90% din cazuri şi scăderea ponderală (mai mult 
de 10% 'din greutatea corporală) în'67% din cazuri. 
Tenosinovita afectează tendoanele extensorilor degetelor, 
pumnului, gleznelor şi degetelor de la picioare. 

La examenul obiectiv se evidenţiază febră, o erupție 
tranzitorie, limfadenopatia (69-90%), interesînd grupurile 
ganglionare cervicale, axilare, inghinale, submandibulare şi 
supraclaviculare, hepatomegalie (38-48%) şi splenomegalie 
(52-65%). La debut, testele de laborator arată: absența 
factorului reumatoid (94% din cazuri) şi a anticorpilor 
antinucleari (93%), VSH crescut (>40 mm/h în 96% din 
cazuri), anemie (Hb <10 g în 59% din cazuri), leucocitoză 
(89%), granulocitoză (83%), disfuncție hepatică (creşterea 
GOT, GPT şi a fosfatazei alcaline) şi hipersideremie (82%). 
Nivelul complementului seric este crescut în 67% din cazuri. 

În evoluţia bolii apare pleurită (12-43%), pericardită (10-33%) 
şi pneumonie (6-16%). Glomerulonefrita cu albuminurie, 
cilindrurie şi hematurie microscopică este prezentă în 15% 
din cazuri, neuropatia periferică în 6% din cazuri, iar 
meningoencefalita în 8% din cazuri. Miocardita cu evoluție 
spre insuficienţă cardiacă este o complicaţie rară. Simptomele 
răspund la administrarea de corticosteroizi per os, răspunsul 
la antiinflamatoare nesteroidiene fiind mai slab. 

S-a constatat că infecția cu virusul Coxsackie B4 ar putea 
fi la originea unei afecțiuni cu tablou clinic identic cu al 
bolii Still cu debut la vîrsta adultă, cu erupție, febră în 
pusee și poliartrită. Alte virusuri care cauzează o afecțiune 
poliarticulară similară sînt reprezentate de adenovirusuri, 
virusul urlian și virusul rubeolei. 


9. LUPUSUL ERITEMATOS SISTEMIC 


La majoritatea pacienților, poliartralgiile sau poliartrita 
simetrică sînt prezente de la debutul bolii. Artralgiile sau 

artrita survin la nivelul articulaţiilor interfalangiene 
proximale (82%), genunchilor (76%), articulaţiilor 
metacarpofalangiene şi ale pumnului (50-70%), gleznelor 
(55%), coatelor (54%) şi umerilor (45%). Redoarea 
matinală este semnalată în 50% din cazuri. Revărsatul 
lichidian de.la nivelul articulației genunchiului poate 
conține mai puţin de 3.000 celule/mm?, cu predominanță 
limfocitară. Anticorpii antinucleari şi celulele lupice sînt 
prezente în lichidul sinovial, iar nivelul complementului 
în acest lichid este scăzut. Criteriile ARA (Asociaţiei 
Americane de Reumatologie) de diagnostic sînt enumerate 
mai jos. Pentru diagnosticul pozitiv, sînt necesare patru 
criterii, din unsprezece. În paranteze, după fiecare criteriu, 
este indicată prevalența. 

Cele 11 criterii sînt: (1) erupție malară (40-64%), (2) 
lupus discoid (17-32%); (3) fotosensibilitate (17-41%); (4) 
ulcerații orale (15-36%); (5) artrită (85-90%) la nivelul a 
două sau mai multe articulaţii periferice, cu durere la 
palpare, tumefacție: sau revărsat articular şi absența 
eroziunilor marginale la examenul radiologic; (6) afectare 
cardiopulmonară cu 'serozite ca de exemplu: pleurezia 
(50%), pericardita (30%) şi/sau miocardita (10%); (7) 
afectare renală cu proteinurie (mai:mult de 500 mg/24h - 
50%), cilindri celulari (50%), sindrom nefrotic (25%) şi 
insuficiență renală (5-10%); (8) afectare neurologică cu 
convulsii (20%) sau psihoze (10%); (9) tulburări 
hematologice cu anemie hemolitică (10%), anemie 
normocromă asociată afecțiunii cronice (50-70%), 
leucopenie (17-65%), limfopenie (50%) sau trombocito- 
penie (5%); (10) modificări imunologice cu prezența 
celulelor lupice (LE) în sîngele periferic şi/sau a 
anticorpilor anti-ADNds (40%) şi anti-Sm (Smith; 30%) 
în ser sau a unor rezultate fals pozitive la testele serologice 
pentru sifilis (25%) şi (11) un titru crescut al anticorpilor 
antinucleari (85-95%). Prezența doar a unei componente 
dintr-un criteriu (de exemplu, leucopenia pentru criteriul 
hematologic) satisface cerințele întregului criteriu. Prezența 
a patru sau mai multe criterii permite sinenieial de lupus 
eritematos sistemic. 

Simptomele, inclusiv cele articulare, se ameliorează 
spectaculos în'urma tratamentului cu corticosteroizi. 


10. POLIARTRITELE ŞI VASCULITELE 


A. Poliarterita nodoasă. Se manifestă prin simptome 
nespecifice, cum ar fi febra (71%), scăderea ponderală 
(54%), alterarea stării generale, anorexia, astenia şi 
fatigabilitatea. Poliartralgiile (53-70%) şi mialgiile (31%) 
sînt frecvente, dar poliartrita cu tumefacție articulară şi 
durere la palpare este rar întâlnită. În fazele precoce ale 
bolii, apare o poliartrită asimetrică fără deformări, care 
afectează iniţial articulațiile mari ale membrului inferior 
(genunchi şi glezne). Această poliartrită se remite spontan, 
pe măsură ce boala evoluează. Uneori, se poate face 
confuzie cu poliartrita reumatoidă. Afectarea cutanată 
include şi livedo reticularis, infarcte cutanate dureroase 
spontan şi la palpare cu dimensiuni de 0,5-l cm, noduli 

subcutanați cu dimensiuni de 0,5-3 cm (datoraţi inflamaţiei 
arterelor mici subcutanate, în 30% din cazuri), ulcerații 
cutanate şi peteşii. Sistemul nervos periferic este implicat, 
cu apariția mononeuropatiei multiplex sau a unei poli- 
neuropatii simetrice senzitive (51% din cazuri). Afectarea 
sistemului nervos central în 32% din cazuri se poate 


„ manifesta prin hemiplegie (11%), afazie, demenţă sau delir 


(10%) şi/sau convulsii (4%). Hipertensiunea apare în 54% 
din cazuri, insuficiența cardiacă congestivă, în 12% şi 
infarctul miocardic, frecvent silențios, în 6% din cazuri. 
Afectarea renală apare în 70% din cazuri, manifestîndu-se 
cu proteinurie, hematurie microscopică, cilindri eritrocitari 
şi insuficiență renală progresivă. Simptomele gastro- 
intestinale sînt provocate de ischemia și infarctul de la 
nivelul tubului digestiv. Durerea localizată se poate datora 
infarctelor de la nivelul colecistului, apendicelui sau 
intestinului. Hemoragiile digestive apar în 6% din cazuri, 
perforaţia intestinală în 5% din cazuri iar infarctul intestinal 
în 1,4% din cazuri. Vîrsta medie la debut este de 45 de 
ani, iar raportul bărbaţi/femei este de 2,5:1. Modificările 
de laborator sînt VSH-ul crescut (94%), leucocitoza (74%), 
anemia (66%), trombocitoză (53%), scăderea fracțiunilor 
C3 (70%) şi C4 (30%) ale complementului, titrul factorului 
reumatoid >1:160 (40%), complexele imune circulante 
(63%) şi crioglobulinemia (25%). AgHBs este prezent în 
ser în 10-30% din cazuri. 

Diagnosticul este susținut prin angiografie. Aceasta 
evidențiază anevrisme multiple ale arterelor mici şi medii, 
renale şi viscerale. Diagnosticul este confirmat prin biopsia 
efectuată de la nivelul leziunilor dureroase testiculare, 
musculare sau din nodulii subcutanați, examenul histo- 
patologic al piesei biopsiate evidențiind infiltrat granulo- 
citar în peretele arterelor mici şi medii şi necroză vasculară. 

Criteriile Colegiului American de Reumatologie 
publicate în 1990, pentru diagnosticarea poliarteritei 
nodoase includ: (1) scădere ponderală involuntară, de cel 
puţin 4 kg; (2) livedo reticularis; (3) dureri testiculare, 
spontan şi/sau la palpare, nedatorate infecțiilor, trauma- 
tismelor sau altor cauze; (4) mialgii, miastenie sau 
sensibilitate la palparea mușchilor gambei; (5) mono sau 
polineuropatie; (6) tensiune arterială diastolică >90 mmHg 
cu debut recent; (7) valori crescute ale uremiei sau 
creatininemiei, în absența deshidratării sau a obstrucției 
căilor urinare; (8) detectarea virusului hepatitei B (AgHB ) 
în ser sau apariția-recentă a anticorpilor anti-HB, în ser; 
(9) evidenţierea prin arteriografie a unor anevrisme 
sacciforme sau fusiforme ale arterelor renale, hepatice şi 
viscerale, nedatorate displaziei. fibromusculare, arterio- 


“sclerozei sau altor cauze nonvasculitice, unui sindrom 


poliangeitic mixt sau lupusului eritematos sistemic; (10) 
biopsia unei artere mici sau medii indicînd prezenţa unei 
vasculite necrotizante cu infiltrarea peretelui vascular cu 
granulocite sau cu granulocite și monocite. 

Prezența a trei sau mai multe criterii susține diagnosticul 
de poliarterită nodoasă cu o sensibilitate de 82% şi o 
specificitate de 87%, 

B. Angeita alergică şi granulomatoasă (Boala 
Churg-Strauss). Această afecţiune este o formă de 
vasculită necrotizantă cu eozinofilie, infiltrate pulmonare 
şi astm sever. Apar multe manifestări similare cu cele din 
poliarterita nodoasă (febră, hipertensiune, nodului 
subcutanați și purpură, neuropatie și ischemie miocardică). 
Biopsia țesuturilor afectate (de exemplu, a nodulilor 
cutanați și muşchilor dureroşi la 'palpare) evidențiază 
infiltrarea tisulară cu eozinofile şi prezenţa vasculitei 
granulomatoase. Artrita sau artralgiile apar în 21% din 
cazuri. Afectarea renală este mai puţin severă decît în 
poliarterita nodoasă clasică. De obicei, astmul şi infiltratele 
pulmonare preced semnele și simptomele sistemice, la un 
interval, în medie, de 2 ani. 


C. Sindromul poliangeitei mixte (overlap). Această 
afecțiune poate prezenta manifestări caracteristice pentru 
poliarterita nodoasă, boala Churg-Strauss şi pentru vasculi- 
ta prin hipersensibilizare. Datorită acestui fapt, clasificarea 
este dificilă, astfel de cazuri fiind reunite în acest sindrom. 
Un pacient cu afectare renală severă, mononeuropatie 
multiplex, anevrisme -ale arterelor mici: şi medii renale, 
astm, eozinofilie, 'poliartrită, poliartralgii şi vasculită 
cutanată cu afectarea venelor mici (purpura palpabilă), este 
calificat ca avînd sindromul poliangeitei mixte (overlap). 


D. Granulomatoza Wegener. Poliartralgiile sau poliartrita 
survin în 44% din cazuri. Afectarea căilor respiratorii 
superioare este o caracteristică importantă şi manifestată 
prin: Sinuzită purulentă (67%), ulceraţii nazale, rinită 
cronică (22%), otită medie (25%) şi hipoacuzie. Tusea 
apare în 25% din cazuri, iar hemoptiziile în 18% din cazuri. 
Se constată febră (34%), scădere ponderală (16%) şi 
anorexie. Radiografiile toracice vizualizează infiltrate 
pulmonare bilaterale (71%) difuze, nodulare sau cu aspect 
tumoral. Cavernizarea leziunilor pulmonare este frecventă, 
iar revărsatele pleurale survin în 20% din cazuri. A fectarea 
renală determină proteinurie, hematurie microscopică, 
cilindri celulari și creşterea nivelului seric al creatininei 
(în 11% din cazuri). Alte modificări frecvent întâlnite sînt 
reprezentate de anemie, leucocitoză și creşterea VSH-ului. 
Factorul reumatoid este prezent în 50% din cazurile severe. 
Titrul anticorpilor serici anticitoplasmatici neutrofilici 
(ANCA) este frecvent crescut. Modificările anatomo- 
patologice identificate prin biopsia renală constau în 
glomerulonefrită focală sau segmentară uşoară sau în 
glomerulonefrită focală necrotizantă cu proliferări 
semilunare şi granuloame extravasculare. Imuno- 
fluorescența glomerulilor nu evidențiază depozite de 
imunoglobuline sau complement. Biopsia mucoasei nazale 
sau sinusale afectate saw a țesutului pulmonar vor permite 
un diagnostic specific; Simptomele răspund la tratamentul 
combinat cu prednison şi ciclofosfamidă. 


11. ENDOCARDITA BACTERIANĂ SUBACUTĂ 


Această afecțiune se manifestă cu febră, anorexie, astenie, 
scădere ponderală, alterarea stării generale şi delir. Delirul 

este greu de observat, dar este frecvent semnalat de membrii 
familiei, ca o stare confuzională uşoară, cu pierderea 
memoriei. În 35% din cazuri apar dureri în regiunea 
lombosacrată, poliartralgii sau poliartrită. Frecvent, 
articulațiile periferice afectate sînt articulațiile mari 
proximale (genunchii, coatele, gleznele, articulaţia 
pumnului şi scapulohumerală). La pacienţii fără antece- 
dente de dependență de droguri sînt prezente sufluri de 
insuficiență mitrală sau aortică. 

La persoanele care fac abuz de droguri intravenoase, se 
poate ausculta un suflu sistolic tricuspidian, se pot palpa 
pulsaţiile sistolice ale ficatului mărit de volum iar la nivelul 
jugularelor externe apare unda „V*“ sistolică, aceste semne 
datorîndu-se insuficienţei tricuspidiene determinate de 
endocardită. Pacienţii cu endocardită stîngă prezintă peteşii 
cutanate şi conjunctivale, hemoragii „în aşchie““ de culoare 
brun-roşcat sau negricioase, exsudate perivasculare moi 
(cotton-wool) şi uneori hemoragii retiniene. Ecografia în 
mod M demonstrează vegetaţiile cu dimensiuni de 2 mm. 
Sensibilitatea pentru detectarea vegetaţiilor variază între 
60-90%, Hemoculturile sînt, de obicei, pozitive (86% din 
cazuri). Simptomele articulare, febra, anorexia și delirul 
se remit la 2-3 zile de la iniţierea tratamentului antibiotic 
intravenos. În cazurile cu manifestări clinice sugestive de 
endocardită, dar cu hemoculturi negative, este utilă 
efectuarea unui test terapeutic prin administrarea 
parenterală de antibiotice. 


12. BOALA LYME 


Această afecţiune apare după o mușcătură de căpuşă într- 
o zonă endemică pentru Borrelia burgdorferi. Într-un 
interval de 3-30 zile, la nivelul muşcăturii apare o leziune 
cutanată inelară extensivă, ce atinge un diametru de 5-68 
cm (în medie 15 cm). La 50% dintre pacienţii netratați, 
apariţia şi evoluţia erupției este acompaniată de manifestări 
gripale care includ febră, frisoane, mialgii, artralgii, cefalee, 
redoare de ceafă, fatigabilitate, astenie şi alterarea stării 
generale. Dacă diagnosticul nu este stabilit şi tratamentul 
nu este inițiat, pînă la 60% din pacienţi dezvoltă o 
oligoartrită recidivantă, care interesează genunchii, 
gleznele, articulațiile pumnilor şi articulațiile inter- 
falangiene de la mfini şi picioare sau, mai rar, pot dezvolta 
poliartrită. Simptomele articulare se ameliorează și se remit 
după o perioadă de cîteva luni sau ani. 

Pînă la 15% din pacienții netratați dezvoltă o meningită 
aseptică acută sau o meningoencefalită cu tulburări psihice 
(pierderea memoriei, a capacităţii de concentrare şi 
confuzie uşoară). Se mai manifestă prin paralizii faciale 
uni sau bilaterale, diplopie secundară paraliziei nervului 
abducens şi plexopatii;radiculopatii sau radiculoneuropatii 
dureroase. Aceste radiculoneuropatii şi plexopatii 
determină apariţia durerii la nivelul membrelor şi 
trunchiului, de parestezii şi disestezii neplăcute. 

Diagnosticul este stabilit pe baza criteriilor clinice şi 
este confirmat prin teste serologice pentru anticorpii anti- 
B. burgdorferi (ELISA, Western blot sau teste de imuno- 

fluorescență). Tratamentul parenteral cu ceftriaxon duce 
lă ameliorarea sau rezoluția simptomelor reumatologice şi 
neurologice. 


13. ARTRITA INDUSĂ DE MICROCRISTALE 


A. Poliartrita gutoasă. În guta acută, episodul de debut 
este, de obicei, monoarticular (85-90%) şi afectează, în 
50% din cazuri, prima articulație metatarsofalangiană. 
Crizele iniţiale pot fi şi poliarticulare. Guta poliarticulară 
debutează cu dureri severe ce sînt intensificate de susținerea 
propriei greutăţi sau de mobilizarea articulaţiilor şi apar la 
nivelul articulaţiilor genunchilor, gleznelor şi picioarelor 
(83% din articulațiile implicate aparțin membrelui inferior), 
pumnilor, coatelor şi miinilor. Există o distribuție simetrică 
sau asimetrică a afectării articulare. Pacientul se poate ridica 
din pat. Frecvent, sînt asociate simptome sistemice ca febra, 
mialgiile şi astenia. Genunchii, gleznele şi alte articulaţii 
mari prezintă revărsate articulare, iar tegumentele 
supraiacente sînt calde, eritematoase, edemațiate și 
dureroase. 

În regiunea periarticulară este manifestată o hiperestezie 
cutanată severă. Un episod poliarticular poate fi asociat 
cu bursita umărului şi cotului şi cu o tendinită achileană. 
Diagnosticul este confirmat prin examenul lichidului 
sinovial. În lichidul sinovial există un număr mare de 
leucocite polimorfonucleare, precum şi de cristale de urat 
monosodic, intra şi extracelular (84% din cazuri). 
Simptomele răspund la tratamentul cu colchicină şi/sau 
indometacin, în 2-7 zile. 

Primul episod de gută la femei este poliarticular, în 26-35% 
din cazuri, pe cînd la bărbaţi, primul episod este poliarticular 
doar în 3-10% din cazuri. În 97-98% din cazurile de gută 
acută, uricemia depăşeşte 7 mg/dl. Factorii precipitânți ai 
unui episod acut de gută sînt traumatismele, excesele 
alimentare, efortul fizic, consumul de alcool, afecțiunile 
medicale, intervenţiile chirurgicale şi unele medicamente 
(diureticele tiazidice, vitamina B,, administrată în caz de 
anemie pernicioasă, administrarea de allopurinol sau 
probenecid la scurt tip după un atac de gută, administrarea 
de fosfor radioactiv în policitemia vera, de citostatice în 
leucemie, dozele mici de aspirină, dozele mari de acid 
nicotinic şi administrarea pirazinamidei în tuberculoză). Doar 
3-7% din cazurile de gută primară survin la femei, majoritatea 
după menopauză. Numai 10% din pacienții cu artrită gutoasă 
prezintă tofi gutoşi vizibili. Leziunile osoase tofice sînt 
evidenţiate radiologic sub forma unor geode rotunde sau 
ovale, care dau imaginea de „os suflat“, juxtaarticulare, la 
nivelul articulaţiilor miinilor, pumnului sau piciorului. 


B. Condrocalcinoza (boala depozitelor de pirofosfat de 
calciu dihidrat). Vîrsta medie de debut este de 72 de ani, 
iar raportul bărbaţi/femei este de 1,5:1. Pînă la 40% din 
episoade sînt poliarticulare:; Eventual, sînt implicate 
simultan două sau mai multe articulații (genunchi, pumni, 
şolduri, glezne, umeri, articulația calcaneocuboidală şi 
articulațiile interfalangiene ale mîinilor şi picioarelor) sau 

afectarea este monoarticulară, urmată de o criză în care 
sînt afectate succesiv una sau mai multe articulații din 
vecinătatea articulației implicate inițial. Al doilea atac 
urmează la una sau mai multe zile după episodul iniţial. 

Articulațiile afectate sînt tumefiate, calde, roşii, imobile 
şi dureroase. Se constată febră, amețeli, cefalee şi confuzie 
mentală. Lichidul sinovial conţine un număr mare de 
leucocite polimorfonucleare şi cristale de pirofosfat de 
calciu dihidrat. Radiografiile genunchilor, umerilor, 
pumnilor şi/sau gleznelor pun în evidență condrocalcinoza. 
Atacurile sînt provocate de paratiroidectomie, de alte 
proceduri chirurgicale (9,4%; din cazuri), de afecțiuni 
medicale severe (AVC sau infarct miocardic — în 24% din 
cazuri) sau de traumatisme. 

Crizele de poliartrită răspund în 48 de ore la tratamentul 
cu colchicină sau indometacin. Episoadele acute sînt mai 
puţin severe decît în artrita gutoasă. 


14. POLIARTRITA ŞI BOLILE INTESTINALE 


(POLIARTRITA ENTEROPATICĂ) 


A. Poliartrita asociată cu bolile inflamatorii intestinale. 
Debutul artritei este acut şi, în 80% din cazuri, afectarea 
articulară coincide cu primele simptome de boală 
inflamatorie intestinală sau survine în primul an de boală. 
În restul cazurilor, artrita precede afecțiunea intestinală cu 
1-3 ani. Genunchii, şoldurile şi gleznele sînt cel mai 
frecvent afectate, dar este posibilă şi implicarea articulații- 
lor interfalangiene, metacarpofalangiene şi metatarso- 
falangiene. Artrita este frecvent migratori sau simultană. 
Ea poate rămîne oligoarticulară şi asimetrică sau poate 
evolua spre o poliartrită simetrică, 

La 74% din pacienţi, evoluţia artritei este influențată de 
activitatea bolii intestinale. Rezoluţia spontană a fiecărui 
atac de artrită survine în 4-12 săptămîni. Atacurile de artrită 
reapar la intervale variabile de timp. Manifestările cutanate 
includ eritemul nodos, pyoderma gangrenosum şi, mai rar, 
eritemul polimorf. Se observă ulceraţii orale dureroase, 
anemie, leucocitoză uşoară şi VSH crescut. Majoritatea 
pacienţilor sînt seronegativi pentru factorul reumatoid şi 
anticorpii antinucleari. Lichidul sinovial are conținut 
celular de tip inflamator, cu predominanța polimorfo- 
nuclearelor. Radiografiile indică edem periarticular şi 
osteoporoză juxtaarticulară. 

Diagnosticul bolii inflamatorii intestinale este confirmat 
prin colonoscopie şi/sau enteroclismă. Medicamentele 
antiinflamatoare nesteroidiene controlează durerea 
articulară şi restabilesc funcţionalitatea articulației. 
Rezecţia intestinală conduce frecvent la remisiunea artritei. 


B. Sindromul dermatoză-artrită asociat cu afecțiuni 
intestinale. Această afecțiune survine la 20% din pacienții 
care au suferit un bypass jejunoileal pentru tratamentul 
obezității. Febra, frisoanele, mialgiile, poliartralgiile şi 
alterarea stării generale sînt acompaniate de o erupție 
constituită din papule şi pustule eritematoase, dureroase, 
cu dimensiuni de 2-4 mm, la nivelul toracelui şi 

extremităților. Această afecțiune se vindecă spontan în 2- 
6 zile şi recidivează la 1-6 săptămîni. Rezultatele 
hemoculturilor și culturilor din exsudatul pustulelor sînt 
negative. Episoade similare au mai fost raportate după 
intervenții chirurgicale pe stomac pentru ulcer şi după 
colectomie sau proctectomie, efectuate pentru rectocolitele 
ulcerohemoragice. Excluderea bypass-ului cu refacerea 
continuității intestinului sau tratamentul bolii inflamatorii 
intestinale duc la dispariția episoadelor de dermatoză şi 
artrită. 


C. Boala Whipple. Debutează cu un episod acut de 
poliartrită sau poliartralgii, simetrice sau asimetrice. Sînt 
afectate articulațiile genunchilor, gleznelor, degetelor, 
pumnilor, umerilor, coatelor, şoldurilor și articulațiile 
temporomandibulare. Examenul fizic relevă aspect normal 
al articulaţiilor sau tumefacţia, eritemul, creşterea 
temperaturii cutanate și durere la palpare, la nivelul 
acestora. Crizele acute pot dura 3-14 zile şi se repetă o 
dată sau de două ori pe lună. Simptomele articulare sînt 
însoţite de febră, frisoane, transpiraţii abundente, astenie 
şi alterarea stării generale. Scăderea ponderală și durerile 
abdominale (95%), diareea (78%) şi steatoreea pot să fie 
absente în primii 10 ani de la debutul simptomelor 
articulare. Raportul bărbaţi/femei în această boală este de 
9:1. Diagnosticul este confirmat prin evidenţierea a nume- 
roase macrofage ce conţin structuri baciliforme PA S-pozi- 
tive, diastazo-rezistente, la examenul histopatologic al 
mucoasei jejunale, sinovialei sau a ganglionilor limfatici. 
Agentul etiologic bacilar al acestei afecțiuni a fost identi- 
ficat prin intermediul studiilor genetice ca aparţinînd 
familiei actinomycetae (Tropheryma whippelii), dar nu s-a 
putut obține, cultivarea bacteriei pe medii artificiale. 
Simptomele articulare şi intestinale răspund la o cură de 
tratament cu tetraciclină, cu o durată de 4 săptămîni. 


15. ARTRITA DIN SARCOIDOZĂ 


Sarcoidoza acută determină dureri articulare la 89% dintre 
pacienți, iar artralgiile sînt asociate cu edem periarticular, 
în 63-69% din cazuri. Genunchii şi gleznele sînt articulațiile 
cel mai frecvent interesate, dar poate fi afectată orice 
articulaţie. Durerile bilaterale de la nivelul calcaneului sînt 
o manifestare des întîlnită a acestei boli. Se asociază 
frecvent eritemul nodos şi adenopatia hilară (sindromul 
Lofgren). Articulațiile sînt, frecvent, dureroase, iar 
tegumentele supraiacente sînt calde, eritematoase şi 
edemațiate. La unii pacienți, durerile articulare sînt minime 
şi mobilitatea articulară nu este afectată. Simptomele 
articulare dispar în 1-4 luni. Biopsia sinovială relevă de 
obicei, o sinovită nespecifică şi mai rar, prezenţa 
granuloamelor. Pot apărea dureri musculare, iar biopsia 
efectuată prin prelevare de material de la nivelul zonelor 
dureroase evidențiază granulomatoza. Investigaţiile 
neinvazive care susțin diagnosticul de artrită sarcoidotică 
sînt detectarea unui nivel seric crescut al enzimei de 
conversie a angiotensinogenului (75% sensibilitate) şi 


/ 

hipercaptarea radiotrasorului la nivelul glandelor salivare 
şi lacrimale, cu ocazia efectuării-unei scintigrafii cu citrat 
de galiu (Ga). Evidenţierea granuloamelor fără cazeum, 
la examenul histopatologic al ganglionilor limfatici, 
tegumentelor, mușchilor sau al țesutului pulmonar, în lipsa 
altor cauze, confirmă diagnosticul de sarcoidoză. 
Simptomele se ameliorează sau DE prin tratament cu 
prednison. 


16. POLICONDRITA 


Episodul iniţial se manifestă prin eritem şi edem dureros 
alpavilioanelor auriculare, cu cruțarea lobului urechii, prin 
poliartrită “simetrică sau asimetrică cu implicarea 
articulaţiilor mari şi mici şi a articulaţiilor condrosternale, 
prin costocondrită, spondilită, inflamație oculară 
(episclerită, sclerită, conjunctivită sau irită) şi prin 
inflamație laringotraheobronşică. Poliartrita este 
necrotizantă și se remite spontan sau sub tratament cu 
prednison. Diagnosticul este stabilit doar pe baza 
manifestărilor auriculare şi este confirmat, la nevoie, prin 


biopsia cartilajului auricular. 


17. SINDROMUL BEHCET 


Diagnosticul de sindrom complet necesită prezența 
simultană a leziunilor orale, cutanate, oculare şi genitale. 
Manifestările prezente în mai puţin de patru localizări 
impun diagnosticul de sindrom Behget incomplet. 
Ulceraţiile orale dureroase, leziunile cutanate (eritemul 
nodos, tromboflebita superficială, foliculita, leziunile 
acneiforme şi anergia cutanată), leziunile oculare 
(iridociclita, hipopionul, uveita posterioară şi corioretinita) 
şi ulceraţiile genitale sînt criteriile majore de diagnostic şi 
apar la majoritatea pacienților. Poliartralgiile sau poliartrita 
(cele cu manifestări asemănătoare poliartritei reumatoide 
sau sindromului Reiter) afectează articulațiile mari şi mici, 
în 60% din cazuri. Genunchii şi gleznele sînt frecvent 
implicate. Examenul lichidului sinovia! evidenţiază un 
aspect celular de tip inflamator, cu predominanța 
polimorfonuclearelor. Manifestări mai rar întîlnite sînt 
ulcerațiile colonului, epididimita, ocluziile şi anevrismele 
arteriale şi manifestările neurologice şi neuropsihice. 
Simptomele pot răspunde la tratamentul cu clorambucil. 


18. POLIARTRITELE PARANEOPLAZICE 


A. Leucemii. Polialtralgiile şi poliartrita, simetrice şi/sau 
asimetrice, sînt asociate cu leucemia acută. Simptomele 
articulare sînt mai frecvente la copii. Durerea articulară 
are o intensitate relativ disproporționată, comparativ cu 
aspectul cvasinormal al articulației implicate. Diagnosticul 
este confirmat pe baza examinării unui frotiu din sîngele 
periferic sau al măduvei. osoase. Prezenţa factorului 
reumatoid şi a nodulilor reumatoizi a fost semnalată la 
pacienţi cu leucemie. Chimioterapia leucemiei poate 
conduce la remisiunea simptomelor articulare. 

B. Carcinoame. În asociere cu carcinoamele se observă o 
poliartrită seronegativă simetrică sau asimetrică, ce este 
confundată cu poliartrita reumatoidă. Dacă se asociază 
febră, se poate ajunge la un diagnostic eronat de boală 
Still cu debut la vîrsta adultă. Aproximativ 80% dintre 
femeile cu acest sindrom au cancer mamar. Cel mai frecvent 
sînt afectate articulațiile membrelor inferioare, articulațiile 
pumnilor şi miinilor fiind cruțate. Simptomele articulare 
au debut acut. Tratamentul tumorii determină ameliorarea 
sau dispariţia simptomelor articulare. Poliartralgiile. şi 
poliartrita reapar, dacă tumora recidivează. 


C. Limfoame. Manifestările de artrită sînt posibile, dar 
rare. Se manifestă printr-o mono sau poliartrită. 
Diagnosticul se bazează pe semnele clinice şi pe rezultatele 
biopsiei ganglionare şi de măduvă osoasă. Limfomul 
cutanat cu limfocite T se asociază cu poliartralgii sau cu 
poliartrită (cu implicarea articulaţiilor metacarpo- 
falangiene, pumnilor, coatelor, umerilor şi picioarelor) şi 
cu eritrodermie. La baza simptomelor artritice se află 
infiltrarea sinovialei cu celule maligne sau o artrită reactivă. 


19. POLIARTRITELE DIN HIPERCOLESTEROLEMIA 


FAMILIALĂ (HIPERLIPOPROTEINEMIA TIP II) 


La 4% dintre pacienţii cu formă heterozigotă şi la 56% din 
cei cu formă homozigotă de hipercolesterolemie familială 
apare o poliartrită migratorie care este confundată cu 
reumatismul articular acut. Afectarea ateromatoasă a aortei 
produce stenoză aortică. 

Articulațiile afectate cel mai frecvent sînt genunchii, arti- 
culaţiile interfalangiene proximale, tibiotarsiene, pumnilor, 
coatelor, umerilor şi şoldurilor. Tendonul lui Achile este 
inflamat. Este posibilă apariţia poliartralgiilor şi a poli- 
artritei, însoțite de tumefacţia, eritemul şi căldura tegumen- 
telor şi durere la palpare, la nivelul articulaţiilor afectate. 
Examenul radiologic nu evidenţiază eroziuni, decît atunci 
cînd acestea sînt provocate de xantoame. Xantoamele 
tendinoase ale mîinilor şi xantoamele tuberoase ale 
genunchilor, xantelasma, gerontoxon (arcul senil periirian) 
şi hipercolesterolemia sînt manifestări asociate. Nu există 
argumente bacteriologice sau serologice care să susțină 
ipoteza unei infecţii streptococice. Simptomele articulare 
dispar spontan în cîteva zile, dar pot recidiva. Crizele 
debutează, în general, în copilărie sau adolescenţă şi preced 
apariția xantoamelor. 


20. CAUZE RARE DE POLIARTRALGII SAU DE 


POLIARTRITĂ INFECȚIOASĂ 


A. Sifilisul secundar. La 2-8 săptămîni de la apariția 
leziunii primare (şancrul) pacienţii prezintă febră (70% din 
cazuri), alterarea stării generale, anorexie, scădere 
ponderală şi poliartralgii. Se mai poate constata existența 
disfagiei şi a răguşelii. Pînă la 90% din pacienţi dezvoltă o 
erupție maculară, maculopapuloasă şi/sau pustuloasă la 
nivelul trunchiului şi segmentelor proximale ale 
membrelor. Leziunile de tip macular şi maculopapular sînt 

mai frecvente, iar leziunile pustuloase apar doar într-un 
mic număr de cazuri. Toate aceste tipuri de leziuni eruptive 
sînt întîlnite simultan la acelaşi bolnav. Prezenţa leziunilor 
la nivelul palmelor şi plantelor sugerează diagnosticul. 

Condyloma lata (plăci acoperite cu secreții gri-albicioase 
sau eritematoase) apare în zonele intertriginoase, în regiu- 
nea perianală, la nivelul vulvei, scrotului, zonei nazolabiale 
şi a spaţiilor interdigitale. Pete mucoase (eroziuni cenușii 
înconjurate de eritem) apar în cavitatea bucală, faringe sau 
la nivelul vulvei, vaginului, colului uterin și glandului 
penian.-Eroziunile şi ulceraţiile aftoase pot, de asemenea, 
să apară în cavitatea bucală şi faringe. Este posibilă apariția 
poliartritei, periostitei şi osteitei, dar aceste manifestări sînt 
rar întîlnite. Hepatita, glomerulonefrita sau sindromul 
nefrotic survin într-un număr mic de cazuri. Afectarea 
sistemului nervos central este semnalată în 40% din cazuri, 
manifestîndu-se prin cefalee şi redoare de ceafă ca 
simptome dominante. Diagnosticul este susținut prin 
efectuarea testelor RPR sau VDRL (sensibilitate 98-100%, 
în absenţa bolii SIDA) şi confirmat printr-un test de 
absorbţie a anticorpilor fluorescenţi antitreponemici. 
Poliartralgiile şi celelalte simptome şi semne se rezolvă 
rapid prin tratament cu penicilină. 


B. Bruceloza. Artrita apare la 22-34% dintre pacienți. Este 
mono sau poliarticulară, migratorie sau simultană. 
Articulațiile genunchilor (52% din cazuri) și şoldurilor 
(52%) sînt cel mai frecvent afectate. Coloana lombară şi 
articulațiile sacroiliace (47%) sînt, de asemenea, afectate, 
precum şi gleznele, umerii, coatele, pumnii şi articulațiile 
interfalangiene. Febra (88%), cefaleea, transpiraţiile, 
frisoanele, anorexia, scăderea ponderală şi mialgiile 
însoțesc simptomele articulare. Hepatomegalia survine în 
17% din cazuri, iar splenomegalia, în 24% din cazuri. 
Afecţiunea este dobîndită prin consumul de lapte 
nepasteurizat şi de brînză produsă din astfel de lapte sau 
prin inhalarea de aerosoli ce conțin bacterii (lucrătorii din 
abatoare). 

Diagnosticul este confirmat prin metode serologice 
(aglutinare standard în eprubetă) sau de rezultatele pozitive 
ale hemoculturilor şi culturilor. din măduva osoasă şi 
lichidul sinovial. În cazurile subacute sau cronice, 
sensibilitatea culturilor este scăzută Simptomele răspund 
la tratamentul combinat cu streptomicină şi tetraciclină sau 
doxiciclină şi rifampicină. 


C. Febra muşcăturii de şobolan. Febra, frisoanele, 
cefaleea, vărsăturile, poliartralgiile severe migratorii şi 
mialgiile, apar la 1-22 zile de la mușcătura de şobolan. 
Persoanele expuse riscului de infectare sînt muncitorii din 
abatoare, fermierii şi persoanele ce locuiesc în clădiri 
infestate cu şobolani sau în mediul rural. În multe cazuri, 
în antecedente nu se constată o mușcătură de şobolan. 
După 2-4 zile, apare o erupție generalizată maculo- 
papuloasă (93% din cazuri) care devine peteşială. Această 
erupție este localizată pe suprafețele de extensie ale 
membrelor, palme şi plante. Pînă la 50% din pacienți 

dezvoltă poliartrită migratorie asimetrică. Genunchii, 
gleznele, coatele, pumnii, umerii, şoldurile, articulațiile 
interfalangiene proximale devin calde, tumefiate şi 
dureroase spontan și la palpare. Febra cedează spontan în 
3-5 zile, iar simptomele articulare în 2-6 săptămîni, dar se 
constată recidive febrile. Prezența maculelor palmo- 
plantare ne poate orienta spre diagnosticul eronat de febra 
pătată a Munţilor Stîncoşi sau de sifilis secundar. 

Diagnosticul se stabileşte prin cultivarea lichidului 
sinovial pe agar de soia-tripticază cu 5% sînge de oaie, la 
35"C, în condiții de microaerofilie sau pe ciocolată agar. 
Rezultatele hemoculturilor efectuate pe mediu triptic cu 
soia și răşini, sînt pozitive. Uneori este necesară o incubare 
a culturilor timp de 3-5 zile. Deoarece sulfonatul de 
polianetol de sodiu inhibă creşterea unor tulpini, este 
necesară utilizarea unui mediu care să nu conțină această 
substanță. În 25% din cazuri, testele serologice pentru sifilis 
sînt fals-pozitive. 

Streptobacillus moniliformis este prezent la nivelul 
cavităţii bucale a şoarecilor sălbatici şi de laborator. 
Contactul strîns cu cîini, pisici, porci, veveriţe şi şoareci 
morți duce la dobîndirea bolii, în lipsa unei mușcături. 
Tratămentul cu penicilină este rapid eficient. 


D. Artrite virale: cauze rare. Artrita poliarticulară a fost 
semnalată în rare cazuri de infectare cu adenovirusuri 
(tipurile 1 și 7), virus urlian, virus Echo (tipurile 6, 9 şi 
11) şi virusuri Coxsackie (B2, B3, B4 şi B6). Virusurile 
herpetice (Epstein-Barr, citomegalic, varicello-zosterian şi 
Herpes simplex) pot provoca oligo sau monoartrită ce 
interesează articulațiile mari. 

Artrite cu caracter endemic sau epidemic, manifestate 
prin febră, erupții maculopapulare şi poliartralgii sau 
poliartrită apar în Australia (virusul Ross River), Africa şi 
Asia (virusurile chikungunya şi Sindbis), America de Sud 
(virusul Mayaro) și Suedia (virusul Ockelbo şi Pogosta). 


E. Boala Poncet (reumatismul tuberculos). Această 
manifestare rară a tuberculozei primare determină o 
poliartrită dureroasă asociată cu febră şi pozitivarea testelor 
cutanate pentru tuberculoză (IDR la PPD). Radiografiile 
articulaţiilor sînt normale. Radiografia toracică este 
negativă sau evidențiază infiltrate apicale uni sau bilaterale, 
infiltrate cu alte localizări și adenopatii hilare. Rezultatele 
culturilor efectuate din spută sînt pozitive pentru 
Mycobacterium tuberculosis. Simptomele răspund la 
tratamentul cu antibiotice antituberculoase. Existența 
acestei boli a fost pusă la îndoială de unii autori. 


21. SINOVITA ALERGICĂ 


A. Poliartralgiile şi poliartritele induse de alergiile 
alimentare. Poliartralgiile sau durerile articulare limitate 
la nivelul a două sau trei articulații se pot asocia cu urticarie. 
Durerile articulare sînt precipitate de ingestia anumitor 
alimente şi sînt prevenite prin dieta de eliminare. Mulţi 
pacienți cu artralgii asociate cu anumite alimente au teren 
atopic şi antecedente de boală a fînului, eczemă, astm şi/ 

sau urticarie. Rareori, tumefacția articulaţiilor poate 
acompania durerea. 

Alimentele ce produc artralgii alergice sînt ouăle, 
cerealele (grîul), laptele, brînza și alte produse lactate. Unii 
pacienți cu artrită propriu-zisă (de exemplu, poliartrită 
reumatoidă) pot observa o agravare a simptomelor articu- 
lare după ingestia anumitor alimente. Testarea cutanată, 
testul RAST şi dieta de eliminare ajută la identificarea 
alimentelor cauzale. La pacienții cu simptome atipice, 
confirmarea este obținută printr-un test de provocare dublu 
orb cu utilizarea de alimente liofilizate introduse în capsule 
şi a unui placebo (D-xiloză). Simptomele pot răspunde la 
eliminarea din dietă a alimentului responsabil şi la 
administrarea de antihistaminice. 


B. Boala serului. Febra şi frisoanele apar la 3-10 zile de 
la administrarea medicamentului cauzal sau a unui ser. 
Poliartralgiile şi/sau poliartrita interesează genunchii, 
gleznele, pumnii, mîinile şi picioarele. Apare durere în 
repaus sau doar la mobilizarea activă şi pasivă a articu- 
laţiilor respective. Articulațiile sînt dureroase, calde şi 
tumefiate. În cazurile severe se înregistrează limfadeno- 
patie generalizată, erupție maculopapuloasă sau urticariană 
şi/sau edeme gambiere. Glomerulonefrita datorată 
depunerii de complexe imune se manifestă prin microhema- 
turie, albuminurie şi creşterea creatininei serice. Simpto- 
mele cedează în cîteva zile după întreruperea administrării 
medicamentului incriminat. Penicilina şi alte medicamente 
antimicrobiene sînt frecvent incriminate (31% din cazuri, 
după unele studii). Boala serului, cu febră şi poliartrită a 
mai fost raportată după administrarea de streptokinază, în 
tratamentul infarctului miocardic şi a antiveninului preparat * 
cu ser de cal, pentru muşcături de şarpe. 


C. Poliartralgiile şi poliartrita induse medicamentos. 
S-a constatat apariția poliartralgiilor sau poliartritei după 
administrarea terapeutică de chinidină, amfotericină B, 
cimetidină (600-1.000 mg/zi), levamisol, B-blocante 
(metoprolol şi practalol), contraceptive orale şi barbiturice. 
Simptomele articulare se ameliorează şi dispar după 
întreruperea administrării medicamentului respectiv. 


D. Purpura Henoch-Schânlein. Pacienţii se prezintă cu 
poliartralgii sau poliartrită şi cu erupție maculopapuloasă 
la nivelul gambelor şi feselor, erupție care poate deveni 
purpurică (purpură palpabilă). Mai rar, apar noduli 
subcutanați, vezicule, bule şi ulcerații. Depozitarea 
complexelor imune are loc la nivelul venulelor postcapilare, 
determinînd o venulită leucocitoclazică. Afectarea renală 
se manifestă prin proteinurie, hematurie microscopică, 
cilindrurie şi creşterea nivelului creatininei serice. 
Concentraţiile serice a IgA sînt crescute. Examenul 
histopatologic şi testele de imunofluorescență ale țesutului 
renal relevă doar o uşoară proliferare mezangială sau 
prezența proliferărilor semilunare şi a depozitelor 
mezangiale de IgA, C3 şi properdină. Această afecțiune 
este rară după adolescență şi este mai frecventă la bărbați 
(bărbaţi/femei = 2;1). 

Infecţiile, medicamentele (sulfamidele şi penicilina) 
şi expunerea la antigene exogene (posibile antigene 
alimentare) s-au considerat a fi factorii precipitanți. 
Purpura palpabilă (purpura vasculitică) mai este 
întîlnită în lupusul eritematos, poliartrita reumatoidă 
şi crioglobulinemia mixtă esenţială. În unele cazuri, 
prednisonul poate: duce- la ameliorarea simptomato- 
logiei. 

22. DERMATOZA PUSTULOASĂ SUBCORNOASĂ 


ASOCIATĂ CU POLIARTRITĂ 


Această afecțiune provoacă o erupție eritematoasă cu vezicule şi 
pustule şi subfebrilitate. Apar poliartralgii şi poliartrită, cu 
tumefacție şi durere la palparea articulaţiilor umerilor, pumnilor, 
genunchilor, gleznelor şi a degetelor de la miini şi picioare. 
Boala a fost tratată simptomatic, cu medicamente antiinfla- 
matoare nesteroidiene, în unele cazuri, rezultatele fiind, favorabile. 

|. Leziunile induse de expunerea la soare 
A. Arsurile solare 
B. Fototoxicitatea 
C. Dermatita fotoalergică 


2. Arsurile termice 


A. Psoriazisul pustulos generalizat 

B. Impetigo herpetiform 

C. Dermatoza pustuloasă sibcornoasă 
5. Paniculitele 

A. Eritemul nodos (paniculita septală) 


3. Leziunile buloase acute 
A. Necroliza epidermică toxică 
B. Afecțţiunile care mimează necroliza 
epidermică toxică 
1. Dermatita ex foliativă stafilococică 
2. Reacţia acută de rejet de grefă 
3. Erupția fixă generalizată indusă 
medicamentos 
4. Sindromul Stevens-Johnson 
(eritemul polimorf bulos) 
5. Lupusul eritematos sistemic 
veziculo-bulos 


B. Paniculita nodulară sistemică 
(paniculita lobulară) 
C. Paniculita de origine pancreatică 
(paniculita lobulară) 
D. Paniculita histiocitară citofagică 
6. Sindromul Sweet 
7. Sindromul cutanat din glucagonom 
8. Eritrodermia 
9. Fasciita eozinofilică 
10. Celulita generalizată 
A. Celulita la nivelul unui membru cu 
limfedem 


6. Pemfigoidul bulos 

7. Pemfigusul vulgar 

8. Epidermoliza buloasă dobîndită 
4. Leziunile pustuloase acute 


[L] REZUMAT 


Arsurile solare generalizate se datorează expunerii exagerate 
la soare. Pielea din zonele expuse este eritematoasă, caldă, 
dureroasă spontan şi la palpare; edemul şi veziculele cutanate 
apar frecvent. În cazurile severe, pot exista manifestări 
sistemice precum febra, frisoanele, alterarea stării generale, 
greața, astenia şi amețelile. Aspirina şi indometacinul 
ameliorează unele manifestări sistemice! severe, durerea 
spontană cu caracter de arsură şi durerea la palpare. 


B. Celulita clostridiană rapid extensivă 
11. Purpura fulminans 
12. Urticaria acută 
13. Durerea psihogenă 


O reacţie severă poate apărea şi după o expunere redusă la 
soare, la un pacient care a consumat un medicament fototoxic 
(de exemplu, doxiciclină sau griseofulvină) sau care l-a aplicat 
pe piele (gudron). Dermatita fotoalergică survine după 
ingestia sau aplicarea topică a unei substanţe la care pacientul 
este alergic. Razele solare, combinate cu prezența substanței 
alergizante pe tegument provoacă o dermatită generalizată 
papuloveziculară, eczematoasă şi/sau exsudativă sau 

veziculaţie la nivelul regiunilor expuse. Clorotiazidele şi 


fenotiazinele sînt medicamente de uz frecvent ce se pot afla la - 


originea reacţiilor fotoalergice. Unele loţiuni de protecție 
împotriva razelor solare conțin esteri sau cinamați ai acidului 
paraaminobenzoic (PABA) care pot provoca o dermatită 
fotoalergică generalizată, după expunerea la soare, la pacienții 
sensibilizați la acţiunea acestor substanţe, printr-o expunere 
prealabilă. 

Arsurile termice sînt cauzate de flăcări, abur fierbinte sau 
apă clocotită. Arsurile de gradul 1 se manifestă prin eritem şi 
edem cutanat (arsurile solare), iar arsurile de gradul II 
superficiale determină veziculație, cu flictene şi durere severă, 
spontan şi la palpare. Arsurile de gradul II profunde şi de 
gradul III au culoare alb-sidefie sau aspect pergamentos sau 
transparent sau pielea este carbonizată (arsuri de gradul III 
produse de flăcări). În arsurile profunde de gradul II şi în 
arsurile de gradul III, durerea este minimă sau absentă, iar 
sensibilitatea la palpare lipseşte. Zonele adiacente cu arsuri 
mai superficiale sînt dureroase spontan și la palpare. 

Necroliza epidermică toxică (NET) este determinată, 
frecvent, de ingestia unui medicament. Se manifestă prin febră 
şi pete sau placarde întinse de eritem, cu durere spontană şi la 
palpare, la nivelul trunchiului şi membrelor. Regiunile 
eritematoase confluează, ducînd la eritrodermie generalizată. 
În 14% din cazuri, la nivelul placardelor eritematoase apar 
flictene mari, flasce, iar semnul Nikolsky este pozitiv, acesta 
fiind negativ la nivelul tegumentului cu aspect normal. 
Sulfamidele, medicamentele anticonvulsivante, antiinflama- 
toarele nesteroidiene cu acţiune prelungită, medicamentele 
antigutoase (allopurinolul şi colchicina) și amoxicilina sînt 
cel mai frecvent responsabile de apariţia NET. În 85-95% din 
cazuri, apar flictene şi eroziuni la nivelul mucoaselor bucale, 
genitale şi/sau conjunctivale, Examenul histopatologic relevă 
flictene la nivel subepidermic, necroza întregului epiderm şi 
lezarea membranei bazale epiteliale. Rezultatele testelor de 
imunofluorescență sînt de obicei, negative. NET a mai fost 
asociată cu lupusul eritematos sistemic, leucemiile, 
limfoamele, rectocolita ulcerohemoragică şi, mai rar, cu 
administrarea de vaccinuri. 

Unele leziuni buloase pot avea debut acut, fiind confundate 
cu NET. Una dintre aceste leziuni este dermatita exfoliativă 
masivă stafilococică (Staphylococcal Scalded Skin Syndrome 
= SSSS). SSSS este mai ales o boală a sugarului şi copilului 
mic, dar poate surveni și la adulții tratați cu medicamente 
imunosupresoare sau la cei cu afecțiuni cronice preexistente, 
ca de exempl leucemia, limfoamele sau insuficiența renală. 
Simptomele sistemice (febra, alterarea stării generale), durerea 
cutanată spontană şi la palpare, eritemul şi formarea de bule 
caracterizează evoluţia acestei boli. Afectarea mucoaselor este 
limitată la conjunctivită, iar leziunile dintre flictenele rupte 
au un aspect mai puțin granular şi umed decit în NET, deoarece 
în SSSS la suprafaţa leziunii mai rămîne o zonă de epiderm. 
În SSSS leziunile se usucă şi formează rapid cruste. 
Examinarea microscopică a unui fragment de piele exfoliată 
evidenţiază un plan de clivaj intraepidermic, la nivelul stratului 
granular. O biopsie efectuată la nivelul unei flictene recent 


apărute evidenţiază formarea intraepidermică a bulei, cu 


clivare epidermică la nivelul sau imediat sub stratul granulos. 
Copiii au frecvent o infecție cutanată, respiratorie sau otică, 


cauzată de Staphylococcus aureus din grupul fagic II. La adult, 


sediul infecției stafilococice responsabile de apariția acestui 
sindrom este greu de precizat. Exotoxina stafilococică 
epidermolitică circulantă este factorul care determină leziunea 
epidermică. 

O reacție acută de reject de grefă, care mimează NET, poate 
surveni în 6% din cazurile de transplant de măduvă osoasă. 
Diareea şi alterarea probelor funcționale hepatice indică faptul 
că la originea leziunilor cutanate se află o reacție de respingere 
acută de grefă. Unele cazuri, care apar după un transplant de 
măduvă osoasă, sînt induse medicamentos. 

O reacţie eruptivă fixă generalizată la medicamente poate 
mima NET. De obicei, se evidenţiază în antecedente episoade 
similare, constînd în apariţia de leziuni cutanate eritematoase 
şi/sau flictenulare după administrarea orală sau parenterală a 
aceluiaşi medicament. Biopsia tegumentară evidențiază 
necroză epidermică, formare de bule subepidermice şi infiltrat 
dermic superficial şi profund, cu neutrofile, eozinofile şi 
limfocite. La pacienţii cu NET sau eritem polimorf bulos, doar 
vasele dermice superficiale sînt infiltrate cu limfocite şi 
histiocite. Existența episoadelor recurente, de intensitate 
progresivă, cu aceeaşi localizare cutanată (verificată prin 
fotografii) sugerează diagnosticul de erupție fixă generalizată 
medicamentoasă. Pe baza evoluţiei clinice ulterioare şi a 
modificărilor histopatologice (infiltrat inflamator dermic pro- 
fund), unele dintre cazurile diagnosticate iniţial ca NET s-au 
dovedit a fi, de fapt, o erupție fixă generalizată la medicamente. 

Sindromul Stevens-Johnson este o formă severă de eritem 
polimorf, cu formare de bule tegumentare şi mucoase, avînd 
ca rezultat apariţia unor leziuni erozive extensive şi dureroase 
ale suprafețelor epiteliale. Erupția constă în macule, papule, 
placarde eritematoase şi leziuni în cocardă (iris). La nivelul 
zonelor eritematoase apar bule flasce. Sînt afectate şi mucoasa 
oculară (conjuctivită), bucală (bule şi eroziuni) şi genitală. 
Roşul buzelor se poate fisura şi apar cruste hemoragice ce 
conferă un aspect caracteristic. Din punct de vedere al 
severității, mulţi autori descriu sindromul Stevens-Johnson 
ca fiind o formă intermediară, între eritemul polimorf şi NET. 
Modificările histopatologice din NET și sindromul Stevens- 
Johnson, sînt foarte asemănătoare şi nu sînt utile pentru 
diagnosticul diferenţial. La pacienții cu lupus eritematos 
sistemic apar leziuni veziculo-buloase. De obicei, se mai 
îndeplinesc şi alte criterii de diagnostic al lupusului eritematos 
sistemic. Biopsia cutanată relevă formarea de flictene 
subepidermice şi prezența unei vasculite dermice leucocito- 
clazice. În zona membranei bazale a regiunii afectate şi în 
zonele de aspect normal adiacente, există depozite granulare 
de IgG şi IgM. 

Pemfigoidul bulos se manifestă prin apariţia de bule mari 
cu lichid în tensiune, la nivelul tegumentelor de aspect normal 
sau eritematoase. Zonele de eroziune rămase după ruperea 
flictenelor sînt dureroase spontan şi la palpare și nu cresc în 
dimensiuni, în contrast cu eroziunile confluente extensive care 


51 DUREREA ACUTĂ GENERALIZATĂ TEGUMENTARĂ 


685 


———————————————————————— 


urmează rupturii bulelor, la pacienţii cu pemfigus. Un episod 
acut de pemfigoid bulos debutează cu febră şi alterarea stării 
generale, după administrarea unui antibiotic din clasa 
penicilinelor. Această reacție mimează eritemul polimorf 
bulos. Pemfigoidul bulos se caracterizează prin flictene sub- 
epidermice cu depozite de IgG şi C3, cu aspect liniar, de-a 
lungul membranei bazale. În cazurile care mimează eritemul 
polimorf bulos, sînt prezente leziuni „în cocardă“ la nivelul 
palmelor, plantelor şi altor regiuni cutanate, iar anticorpii 
circulanți antimembrană bazală sînt detectaţi prin imunofluo- 
rescență indirectă. Bulele şi ulcerațiile orale apar în 8-39% 
din cazuri, iar eozinofilia, în pînă la 61% din cazuri. 

Pemfigusul vulgar are debut acut şi mimează NET. În 30- 
60% din cazuri, bulele şi eroziunile: orale preced erupția 
cutanată. La nivelul buzelor apar fisuri cu cruste. Bulele flasce 
intraepidermice sînt caracteristice acestei boli, semnul 
Nikolsky şi Asboe-Hansen sînt prezente, dar leziunile „în 
cocardă* (iris) lipsesc. Examenul histopatologic relevă 
formarea de bule intraepidermice şi prezența acantholizei. 
Testele de imunofluorescență directă evidenţiază depozite 
intercelular de IgG, la nivelul întregului epiderm și a epiteliului 
bucal. În fazele precoce ale acantholizei, C3 este prezent în 
spaţiile intercelulare. Testele serice de imunofluorescență 
indirectă sînt mai puţin utile pentru stabilirea unui diagnostic 
de certitudine, 

Pemfigusul acut poate fi precipitat de administrarea de 
penicilamină, captopril, penicilină, rifampicină şi alte 
medicamente. Epidermoliza buloasă dobîndită (EBD) se 
caracterizează printr-o fragilitate cutanată marcată, apariția 
de bule după traumatisme, care se rup şi se vindecă cu cicatrici 
şi leziuni miliare. În unele cazuri, aceste manifestări clinice 
lipsesc, iar procesul patologic nu este diferențiat de 
pemfigoidul bulos. În asemenea circumstanțe, examenul 
imunoelectronomicroscopic al tegumentului adiacent 
leziunilor va evidenția prezența depozitelor IgG la nivelul 
dermului superficial, chiar sub lamina densa, în caz de EBD 
şi depozite de IgG în lamina lucida la pacienții cu pemfigoid 
bulos. Imunofluorescența indirectă, pe o probă de tegument 
tratată cu soluție de NaCI, demonstrează depunerea 
anticorpilor IgG circulanți la nivelul dermului bolnavului cu 
EBD. Anticorpii circulanți de tip IgG din pemfigoidul bulos 
se localizează în epiderm sau în epiderm și derm. EBD se 
poate asocia cu lupusul eritematos sistemic, cu rectocolita 
ulcerohemoragică, boala Crohn şi cu alte tulburări sistemice. 

Psoriazisul pustulos generalizat debutează cu dureri 
cutanate severe, hiperalgezie și febră. Eritemul afectează pielea 
normală și placardele psoriazice preexistente devin roșu intens 
şi edemaţiate. La nivelul petelor şi placardelor eritematoase 
apar pustule punctiforme multiple, sterile (1-2mm). Această 
maladie survine la pacienți cu psoriazis cunoscut, dar poate 
apărea şi la cei la care nu s-au mai semnalat leziuni psoriazice 
în antecedente (15% din cazuri). Manifestările sistemice sînt: 
febra, starea toxică şi leucocitoza, iar la nivel cutanat se 
semnalează dureri cu caracter de arsură şi prurit. Este posibilă 
afectarea articulaţiilor, cu poliartralgii sau artrită, precum şi 
afectarea oculară (conjunctivită, iridociclită şi ulceraţii 


corneene). Examenul histopatologic al tegumentului, de la 
nivelul unei pustule, relevă infiltrat inflamator dermic 
perivascular cu mononucleare şi acumularea de neutrofile în 
epiderm cu formarea de pustule spongiforme. Modificările 
cutanate specifice din psoriazis (de exemplu, acanthoza 
interpapilară) sînt absente sau dificil de evidențiat. Impetigo 
herpetiform este o formă severă de psoriazis pustulos 
generalizat asociat, de obicei, cu sarcina. Apare cu predilecție 
la nivelul plicilor de flexie, iar vindecarea se face cu 
hierpigmentare. Dermatoza pustuloasă subcornoasă se 
caracterizează prin dureri discrete. spontan și la palpare, prurit, 
dar poate fi şi asimptomatică. Apar pete şi plăci eritematoase, 
la suprafața cărora se dezvoltă flictene flasce (3-10 mm) care 
conțin neutrofile. Conţinutul flictenelor este steril. Flictenele 
sînt înlocuite de eroziuni, care pot forma cruste superficiale. 
Examenul histopatologic relevă prezența flictenelor 
subcornoase pline de neutrofile şi a unui infiltrat inflamator 
dermic perivascular moderat. Această afecțiune a fost asociată 
cu creșterea titrului seric al IgA, cu mielomul cu IgA sau IgG, 
cu gammapatia cu IgA, cu colagenoze şi cu procesele 
pustuloase generalizate. 

Eritemul nodos (paniculita septală) se manifestă prin 
prezența de noduli subcutanați eritematoşi, dureroşi spontan 
și la palpare sau indolori, la nivelul gambelor, coapselor, şi 
uneori, la nivelul membrelor superioare. Cazurile severe se 
asociază cu febră şi dureri la nivelul gleznei şi/sau genunchiu- 
lui. Poate apărea tumefacţie articulară. Biopsia efectuată dintr- 
un nodul subcutanat evidențiază inflamaţia septală vasculară 
şi perivasculară şi paniculita țesutului adipos adiacent. Se poate 
semnala prezența hemoragiilor septale şi infiltrarea regiunii 
septale cu leucocite polimorfonucleare şi/sau limfocite. 
Cauzele de eritem nodos sînt infecții precum: faringita 
streptococică, infecția cu virus Epstein-Barr, coccidioido- 
micoza, histoplasmoza, blastomicoza, lepra, tuberculoza 
primară, psitacoza, febra zgîrieturii de pisică, limfogranulo- 
matoza veneriană, leptospiroza, yersinioza şi tularemia. Alte 
cauze asociate cu eritemul nodos sînt reprezentate de leucemia 
acută şi cronică, sarcoidoză, bolile inflamatorii. intestinale, 
administrarea de sulfamide sau contraceptive orale, sarcina şi 
sindromul Behget. Unele cazuri sînt idiopatice. 

Paniculita nodulară sistemică (paniculita lobulară) 
determină apariția de noduli şi placarde eritematoase, 
subcutanate, dureroase spontan şi la palpare într-o zonă 
limitată sau extinsă a suprafeței corporale. Unii noduli sau 
unele placarde devin fluctuente şi evacuează la suprafață un 
lichid uleios alb asemănător puroiului. Lichidul este grăsime 
lichefiată, fapt evidenţiat prin examinarea microscopică a unei 
picături din acest lichid, după o coloraţie Sudan. Febra, 
frisoanele, alterarea stării generale, durerile cutanate şi 
prostrația sînt severe. Edemele membrelor inferioare afectate 
sînt masive. Afecţiunile asociate cu paniculita nodulară 
sistemică sînt: bolile țesutului conjunctiv, bolile limfoprolifera- 
tive, deficiența de a -antitripsină şi paraproteinemia asociată 
cu deficiența de inhibitor al C1-esterazei. 

Un'tablou clinic similar depaniculită generalizată lobulară 
(biopsia unei leziuni acute evidențiază celule adipoase 

necrozate - „fantome“ celulare =, infiltrarea interstițială a 
lobulilor țesutului adipos'cu neutrofile şi eozinofile şi depozite 
bazofile în spațiile intercelulare; leziunile cronice fiind 


câracterizăte de prezența celulelor adipoase necrozate, 


înconjurate de histiocite şi celule spumoase) este provocat de 
pancreatită sau de un carcinom acinos pancreatice. Concentraţii- 
le serice ale amilazei şi lipazei sînt crescute şi se manifestă 
prin durere abdominală, articulară sau osoasă. Diagnosticul 
cert al bolii pancreatice este stabilit prin examen CT, colangio- 
pancreatografie endoscopică retrogradă și/sau puncție biopsie 
pancreatică. În unele cazuri, se impune efectuarea laparotomiei 
exploratorii pentru a obține țesut pancreatic reprezentativ la 
examenul histologic. 

Paniculita. histiocitară citofagică debutează cu febră şi 
apariția de nodului subcutanați diseminați, dureroşi spontan 
şi la palpare, eritematoși și, uneori, echimotici. Se asociază 
pancitopenie şi hepatosplenomegalie. Biopsia evidenţiază 
histiocite ce conțin hematii, leucocite şi trombocite („celule 
în păstaie de fasole'*). 

Sindromul Sweet (dermatoza adă febrilă neutrofilică) are 
debut acut, cu febră, cu noduli şi placarde ovale sau rotunde, 
de 2-10 cm, eritematoase, dureroase spontan şi la palpare. 
Nodulii sînt localizați la nivelul feței, gîtului, trunchiului și 
membrelor. La suprafața placardelor eritematoase se formează 
flictene şi pustule. Biopsia cutanată relevă infiltrarea dermului 
superficial şi intermediar cu neutrofile, în absența vasculitei 
leucocitoclazice. Se poate manifesta conjunctivită şi o artrită 
asimetrică afectînd, frecvent, articulațiile mari. Sindromul 
Sweet urmează unei infecții de căi respiratorii superioare sau 
apare în contextul unei boli inflamatorii intestinale. În 1/3 
din cazuri, există un neoplasm subiacent. S-a raportat frecvent 
asocierea sindromului Sweet cu leucemia acută mieloidă şi 
cu leucemia acută mielomonocitară. Mai rar, el a fost corelat 
cu mielomul multiplu şi cu tulburările limfoproliferative. 
Sindromul Sweet evoluează frecvent cu febră, leucocitoză, 
răspunde spectaculos la administrarea de prednison, dar 
răspunsul la antibiotice lipsește. 

Sindromul cutanat din glucagonom constă în formarea de 
placarde eritematoase migratorii la nivelul feței, abdomenului, 
perineului şi membrelor. Apar bule flasce şi vezicule, ce se 
rup şi duc la apariția de eroziuni dureroase, placarde crustoase 
şi necroză cutanată. Leziunile pot avea aspect inelar. Se 
înregistrează hiperglicemie, valori crescute ale glucagonului 
seric, scădere ponderală, stomatită şi anemie. Cauza acestui 
sindrom este 0 tumoră cu originea în celule o-pancreatice. 
Excizia tumorii duce la rezoluția tuturor simptomelor. 

Eritrodermia acută se manifestă prin durere cu caracter de 
arsură şi/sau prurit. Există eritem. generalizat şi, de obicei, 
edem al feței şi întregului corp. Cea mai probabilă cauză a 
eritrodermiei acute este administrarea unui medicament. O 
altă cauză majoră a eritrodermiei acute este exacerbarea unei 
afecțiuni cutanate cronice preexistente, ca de exemplu, 
dermatita de contact, dermatita atopică sau psoriazisul. 

Fasceita eozinofilică debutează cu edemaţiere dureroasă şi 
eritemul tegumentelor trunchiului și membrelor. Este prezent 
aspectul de „coajă de portocală“, iar pielea are consistență 


fermă, indurată şi îngroşată. Flexia şi extensia membrelor este, 
uneori, afectată. Miinile şi faţa sînt cruțate. Biopsia evidențiază 
îngroşarea marcată a fasciei. Eozinofilia, de 10-40%, este 
frecvent prezentă. Cei mai mulți pacienţi răspund la 
tratamentul corticosteroidian. 

Eritemul cu extensie rapidă, dureros spontan şi la palpare, 
edemaţierea (celulită) şi trenelurile de limfangită, pot debuta 
la nivelul membrului cu edem şi se pot extinde la nivelul întregi 
suprafețe tegumentare, în 12-24 ore. Se asociază febră şi 
frisoane. Cauza cea mai frecventă este o infecție cu streptococi 
din grupul A sau cu Staphylococcus aureus. 

Rareori, Clostridium perfringens poate disemina de la 
nivelul unei plăgi a membrelor sau trunchiului şi poate produce 
o celulită extensivă cu crepitaţii, ce afectează regiuni întinse 
ale țesutului subcutanat. Se asociază alterarea severă a stării 
generale, febră înaltă, icter şi insuficiență renală, iar rata 
mortalității este ridicată. Purpura fulminans survine ca o 
complicaţie a septicemiei meningococice şi a altor infecții 
fulminante. La pacienţii cu meningococcemie, regiuni întinse 
ale tegumentului, în special în segmentele distale ale 
membrelor inferioare, pot deveni purpurice şi necrotice, 
necesitînd debridări întinse, dacă pacientul supravieţuieşte. 
Se asociază în mod normal, febra înaltă, şocul, prostrația;, 
delirul şi coma. În convalescenţă, apar leziuni de gangrenă 
simetrică periferică la nivelul degetelor picioarelor şi/sau 
miinilor, impunînd amputarea acestora. Durerea este asociată 
cu existența necrozei, a inflamației de vecinătate și a infecțiilor 
secundare în regiunile cu necroză. 

Leziunile-urticariene' acute sînt pruriginoase sau se 
manifestă prin durere cu caracter de usturime sau arsură. 
Urticaria este asociată cu alergiile alimentare, la aditivi 
alimentari, la medicamente, cu înțepăturile de insecte, cu 
infecțiile, substanțele inhalate, putînd apărea şi în vasculitele 
cu complexe imune (de exemplu, boala serului). 

Durerea psihogenă asociată cu sensibilitate la palpare este 
prezentă la nivelul întregului corp, în absența oricărei leziuni 
a tegumentului. Stressul intensifică simptomele, iar 
diazepamul şi medicamentele înrudite le pot ameliora. 


[|] DESCRIEREA AFECȚIUNILOR 
ENUMERATE 


1. LEZIUNI INDUSE DE EXPUNEREA LA SOARE 


A. Arsurile solare. Expunerea tegumentelor normale la 
soare este urmată de eritem, după o perioadă de latenţă de 
4-8 ore. Expunerea prelungită la soare determină eritem 
sever, durere spontană şi la palpare şi edem cutanat. 
Mişcările care solicită regiunile afectate şi presiunea 
zonelor dureroase pe suprafața patului sau scaunului 
intensifică disconfortul. În zonele cu arsuri severe apar 
flictene. Simptome sistemice, precum frisoane, febră, 
greață, astenie şi amețeli sînt posibile. Arsurile solare sînt 
provocate de razele ultraviolete B (UVB) (A= 290-340 nm), 

TABELUL INCIDENȚEI BOLILOR 





INCIDENȚA LA 100. 000 (APROXIMATIVĂ) 


Frecvente Relativ frecvente 
(>100) (>5-100) 
Arsurile solare . Fototoxicitatea 
Arsurile termice Dermatita 


Rare (>0-5) 


Sindromul'SSSS 


"Neeroliza epidermică toxică 


Eritemul nodos fotoalergică Reacţia acută de: reject de 
Urticaria acută. Pemfigoidul bulos grefă ! 
Pemfigusul vulgar Erupția fixă generalizată la 
Dermatoza pustulară medicamente 
subcornoasă Sindromul Stevens-Johnson 


Lupusul eritematos sistemic 
veziculo-bulos 

Epidermoliza buloasă 
dobîndită 

Psoriazisul pustulos + 
generalizat 

Impetigo herpetiform 

Paniculita sistemică nodulară 

Paniculita de origine 
pancreatică 

Paniculita histiocitară 
citofagică 

Sindromul cutanat din 

1 glucagonom 

Fasceita cozinofilică 

Celulita generalizată 

Purpura fulminans 

Durerea psihogenă 


Sindromul Sweet 
Eritrodermia 


 ————————————————————— 


deşi nivelul UVB reprezintă doar 1% din nivelul razelor 
ultraviolete A (UVA) (A= 340-390 nm). Razele UVB 
penetrează dermul şi au o capacitate de 1.000 de ori mai 
mare decit razele UVA, de a provoca arsuri solare. Razele 
UVB sînt responsabile și de melanogeneza întîrziată 
(bronzare), dar și radiaţiile UVA pot contribui la acest efect 
cosmetic dorit, atunci cînd radiaţiile UVB sînt blocate prin 
utilizarea unei loțiuni de protecţie solară. 

Arsurile solare pot induce un episod de manifestări 
cutanate în cadrul lupusului eritematos sistemic, a porfiriei 
cutanate tardive, urticariei solare şi eritemului polimorf. 

Eritemul apărut după expunerea la UVB este mediat de 
prostaglandinele PGE, şi PGF,, efectul lor fiind inhibat de 
administrarea de indometacin sau aspirină. Loţiunile de 
protecție solară previn arsurile solare prin absorbția 
radiațiilor UVB, înainte de a ajunge la tegumente. 


B. Fototoxicitatea. Această reacție nonimunologică 
determină apariția unei arsuri solare severe atunci „cînd 
tegumentele au fost expuse la o substanță fotosensibilizantă 
şi la soare. După o expunere scurtă apare un eritem marcat, 
edem, flictene şi durere cutanată. Inductorii fototoxicității, 
orali şi topici, sînt enumeraţi în tabelul 51-1. 

Derivaţii de gudron se găsesc în produsele cosmetice, 
medicamente, coloranţi, dezinfectante și insecticide. 
Reacţiile fototoxice locale sînt mai frecvente decît reacţiile 
generalizate, deoarece acește substanțe sînt aplicate pe zone 
limitate ale pielii. Ingestia unui medicament fototoxic, 


urmată de expunerea la soare poate genera o arsură solară 
severă, dureroasă şi generalizată, chiar dacă expunerea la 
soare a fost de scurtă durată. Contactul pielii umede cu 
plante fotosensibilizante, ce conţin furocumarine, 
“determină fitofotodermatită. Aceasta este limitată la nivelul 
regiunii aflate în contact cu compusul fotosensibilizant. În 
zona de contact apare eritem dureros, vezicule şi bule. 


C. Dermatita fotoalergică. Dermatita este produsă prin 
ingestia unei cantităţi mici de substanţă fotosensibilizantă 
la care pacientul este alergic, urmată de expunerea la soare. 
Rezultatul constă în apariția unei dermatite papulo- 
veziculoase generalizate, eczematoase şi/sau exsudative, 
la nivelul regiunilor expuse la soare. Reacţia cutanată se 
poate extinde şi în regiunile neexpuse. Este necesară o 
sensibilizare prealabilă la medicamentul responsabil de 
reacţia cutanată. Medicamentele ce pot determina o reacție 


„„cutanată fotoalergică sînt: clorotiazidele, quinetazona, 


clorpropamida, fenotiazinele, chinidina şi acidul nalidixic. 
Agenţii de protecţie antisolară ce conțin esteri ai acidului 
pâraaminobenzoic, cinamaţi şi trioleat de digaloil provoacă 
o reacție cutanată fotoalergică generalizată, dacă sînt 
aplicaţi topic şi apoi pielea este expusă la soare. Testarea 
„photopatch' este utilizată pentru a identifica substanţele 
ce cauzează dermatită de contact şi fotosensibilitate de 
contact. Reacţiile fotoalergice necesită ingestia sau 
aplicarea topică a unei cantități mult mai mici de substanță 
fotosensibilizantă decît cea necesară pentru apariţia unui 
efect fototoxic. 


+ ARSURILE TERMICE 


Aceste leziuni sînt descrise ca arsuri de gradul I, II sau II], 
sau'ca arsuri ce implică țesutul cutanat, parțial sau în 
întreaga lui grosime. 

Arsurile de gradul 1 se însoțesc de eritem, edem, durere 
spontană și la palpare şi creşterea temperaturii tegumentelor 
afectate (de exemplu, arsurile solare). Arsurile de gradul 
II (arsuri ce afectează parțial țesutul cutanat) pot fi super- 
ficiale sau se pot întinde pînă în dermul profund. Arsurile 
de gradul II superficiale sînt eritematoase, dureroase 
spontan şi la palpare şi zemuinde, Apar flictene ce se vor 
rupe, lăsînd în loc regiuni denudate întinse şi dureroase. 

Arsurile de gradul II profunde sînt acoperite de epiderm 
necrotic, Dermul subiacent are aspect sidefat sau alb ca 


Tabelul 51-1 
INDUCTORI Al FOTOTOXICITĂȚII 


Orali 'Topici . 
Antibiotice Derivați de gudron 

Doxiciclină . - Acridina 

Griseofulvină Antracen 

Sulfamide Piridina 


Acid nalidixic Gudronul 


Furocumarine Furocumarine (psoraleni) 
Mctoxsalen Metoxsalen din tei, portocale, țelină şi 
Trimetil psoralen mărar 


ÎN 

ceara şi nu sîngerează cînd este zgîriat. Suprafaţa arsurii 
este uscată şi moale. Sensibilitatea tactilă fină este absentă 
la nivelul arsurii, dar sensibilitatea la presiune profundă 
rămîne intactă. Durerea este uşoară pînă la moderată. 

Arsurile de gradul III, ce afectează dermul în toată 
grosimea sa, au aspect sidefat sau carbonizat. Escara de 
suprafață este lipsită de elasticitate, transparentă sau cu 
aspect pergamentos şi sub escară se pot evidenția venele 
superficiale trombozate. Acest tip de arsură este, de obicei, 
indoloră, la nivelul ei sensibilitatea fiind abolită. Durerea 
are originea în arsurile de gradul doi ale țesuturilor 
adiacente. A 

Arsurile de gradul II şi III generalizate sînt provocate 
de abur fierbinte, apă fierbinte sau flăcări. 


LEZIUNILE BULOASE ACUTE 


A. Necroliza epidermică toxică (NET). NET debutează 
prodromal cu febră, mialgii şi altralgii asociate cu agitație 
şi confuzie (delir). Durerea severă cu caracter de arsură, 
de la nivelul tegumentului se asociază cu apariția unor plăci 
eritematoase mici și întinse, dureroase la palpare. La nivelul 
acestor plăci apar flictene flasce ce se turtesc, se rup şi 
lasă în loc o suprafață dermică denudată și lucioasă la 
nivelul căreia apare un exsudat bogat în proteine. Semnul 
Nikolsky (decolarea stratului extern epidermic de stratul 
bazal, cu descuamarea epidermului realizată prin frecarea 
puternică a pielii cu degetul) este prezent doar la nivelul 
regiunilor eritematoase. Unele macule eritematoase au un 
centru mai închis la culoare, fără a dezvolta flictene sau 
scuame. Aceste leziuni mimează leziunile în cocardă din 
eritemul polimorf. La nivelul palmelor și pantelor apare 
un edem eritematos dureros. Extensia maximă şi 
progresiunea leziunilor este completă în 12-72 ore. În 14% 
din cazuri este afectată toată suprafața corporală. Întinderea 
zonelor cutanate, ce prezintă flictene și descuamare, şi nu 
nivelul eritemului, este factorul principal determinant al 
prognosticului și al stabilirii necesarului de lichide pentru 
reechilibrare. 

În 33% din cazuri, frecvența afectării mucoaselor este 
estimată la 85-95% şi poate preceda apariția flictenelor 
cutanate cu 24-72 ore. Într-un studiu efectuat pe 87 de 
cazuri, leziunile erozive mucoase au afectat conjuctiva în 
78% din cazuri, cavitatea bucală în 93% din cazuri şi 
mucoasa genitală în 63% din cazuri. Toate aceste localizări 
mucoase au fost constatate în peste jumătate din cazuri. 
Conjuctivele nu au fost niciodată afectate izolat. Afectarea 
esofaringiană produce disfagie şi odinofagie. În unele 
cazuri, endoscopia evidenţiază eroziuni difuze ale 
esofagului. Stricturile esofagiene survin ca o complicație 
a ulceraţiilor mucoasei. Rareori apare diaree sanguinolentă, 
ca urmare a leziunilor pseudomembranoase sau ulcerative 
ale colonului. 

Simptomele respiratorii sînt frecvent întîlnite şi se 
datorează eroziunilor traheobronşice şi edemului pulmonar 
interstițial sau alveolar. Acest edem pulmonar se datorează 
supraîncărcării volemice atunci cînd capilarele alveolare 


Medicamente 
Sulfamide 34 

au o permeabilitate crescută. Circa 20% din pacienți 
necesită instituirea ventilației mecanice. Anemia (100% 
din cazuri), limfocitopenia (90%), neutropenia (30%) şi 
trombocitopenia (15%) sînt anomaliile hematologice 
principale, asociate NET. Concentrația creatininei serice 
creşte datorită pierderilor lichidiene cutanate şi de la nivelul 
tractului gastrointestinal. Reechilibrarea volemică duce la 
scăderea concentraţiei creatininemiei. Pierderile lichidiene 
masive necesită reechilibrarea cu peste 4 litri de lichid pe 
zi. 

Tegumentele denudate, cu exsudat bogat în proteine, sînt 
un mediu excelent de cultură pentru bacterii. Bacteriile 
cel mai frecvent izolate de sînt: Stafilococul auriu şi 
Pseudomonas aeruginosa. Aceste microorganisme produc 
o infecție locală a plăgilor şi pot disemina hematogen, 
determinînd o septicemie fatală. Examenul histopatologic 
al tegumentului cu flictene relevă bule subepidermice. 
Modificările survin la nivelul stratului bazal germinativ 
sub forma edemului intercelular, pentru ca mai apoi aceste 
modificări să cuprindă întregul strat Malpighian (spinos). 
Pe măsură ce leziunea progresează, necroza implică întregul 
epiderm. De obicei, este prezent un infiltrat dermic 
superficial, limfocito-histiocitar. Rezultatele testelor de 
imunofluorescență directă ale tegumentelor biopsiate sînt 
negative. Microscopia electronică evidențiază zone de 
discontinuitate ale laminei densa, la baza flictenelor şi 
prezenţa celulelor bazale necrozate cu incluzii de keratină. 

NET este asociată frecvent cu hipersensibilitatea la 
medicamente. Tabelul $1-2 indică medicamentele care 
provoacă cel mai frecvent această afecțiune. Tabelul 51-3 
furnizează date privind riscul relativ de apariţie al bolii, 
prin indicarea numărului de cazuri de NET induse de un 
anumit medicament, în raport cu vînzările totale ale acelui 
medicament. 

Rata mortalităţii în NET variază între 10-70% (în medie 
29%). Bolile asociate ocazional cu NET sînt: lupusul 


Tabelul 51-2 
MEDICAMENTE ASOCIATE CU 
NECROLIZA EPIDERMICĂ TOXICĂ 





% din cazuri 


Cotrimoxazol 
Sufametoxazol/trimetoprim 


Anticonvulsivante 18 


Fenitoină 
Fenobarbital 
Carbamazepină 


Pirazolone și alte antiinflamatorii nesteroidiene cu 18 


durată mare de acţiune 
Oxicami 
Fenbufen 
Sulindac 


Allopurinol “+ 





Notă: Pot fi implicate ampicilina, amoxicilina şi aproape toate 
celelalte antibiotice, precum şi aspirina şi paracetamolul. 

Tabelul 51-3 
CAUZELE NECROZEI EPIDERMICE 
TOXICE 
Medicament Cazuri/vînzări (x10%) 
Medicamente antiinflamatoare nesteroidiene 
Izoxicam 41 
Oxifenbutazonă 18 
Fenbufen 13 
Piroxicam 4 
Antibiotice şi chimioterapice 
Sulfadiazină 230 
Cotrimoxazol 12 
Ampicilină 9 
Amoxicilina 5 
Anticomvulsivante ș 
Fenitoina 14 
Carbamazepina 8 
Fenobarbital 4 
Analgezice şi medicamente antigutoasc 
Colchicină 9 
Ditlunisal 4 
Allopurinol 1,3 





eritematos sistemic, leucemiile, limfoamele și bolile infla- 
matorii intestinale. Alături de etiologia prin hipersensibili- 
tate la medicamente, NET mai este provocată, mai rar, de 
vaccinarea antirujeolică, antitetanică, antidifterică sau 
antipoliomielitică. Infecțiile cu Mycoplasma pneumoniae 
sau virus herpes simplex sînt frecvent asociate cu sindromul 
Stevens-Johnson, dar acești agenți nu au nici un rol cauzal 
în NET. 

Criteriile pentru diagnosticul NET includ: (1) bule şi/sau 
eroziuni în peste 20% din suprafața corporală; (2) apariția 
bulelor pe o bază eritematoasă; (3) leziuni apărute pe zonele 
neexpuse la soare; (4) descuamarea masivă a tegumentelor, 
cu scuame mai mari de 3cm; (5) frecvente leziuni ale 
mucoaselor; (6) tegumente dureroase la palpare, în primele 
48 de ore de la debutul erupției; (7) febră; (8) biopsie 
compatibilă cu NET indusă medicamentos (necroza 
membranei bazale epiteliale). 


B. Afecţiunile care mimează necroliza epidermică toxică 


1. Dermatita exfoliativă stafilococică (Staphylococcal 
Scalded Skin Syndrome — SSSS). SSSS survine mai 
ales la sugar şi copilul mic și, rareori, la adult — doar la 
pacienții tratați cu medicamente imunosupresoare şi la 
cei cu boli subiacente grave, cum ar fi leucemia, boala 
Hodgkin sau insuficienţa renală. Uneori această 
afecțiune a fost observată la adulţii sănătoşi. Mucoasele, 
cu excepția celor oculare (de exemplu, conjunctivita) , 
nu sînt, de obicei, afectate. 

Boala debutează cu febră, stare generală alterată, 
durere spontan şi la palpare şi eritem difuz al 
tegumentelor (aspect de arsură cutanată sau de 
descuamare). În cîteva ore apar bule mari şi flasce şi 
straturile superficiale ale epidermului se cudează şi se 

detaşează după aplicarea unei presiuni digitale uşoare 
(semnul Nikolsky), cu expunerea unei suprafeţe 
hiperemice şi lucioase. Aceste eroziuni sînt mai puțin 
granulare şi mai puțin umede decît cele din NET, 
deoarece în SSSS rămîne o zonă de epiderm la suprafața 
leziunilor. În următoarele 48 de ore, la nivelul plăcilor 
eritematoase dureroase la palpare se vor forma noi bule. 

Apare eritem perioral, cu cruste şi fisuri la nivelul 
şanțului nazolabial şi al comisurilor bucale, zonele 
descuamate se usucă în 48 de ore, în aceste zone apărînd 
scuame mari, hiperkeratozice, cu aspect seboreic. 
Diagnosticul de SSSS este confirmat prin examinarea 
unui fragment de tegument exfoliat, cu evidenţierea 
planului de clivaj în epiderm. În SSSS, planul de clivaj 
este situat intraepdermic, la nivelul sau imediat sub 
stratul granular. Examenul histopatologic al unui 
fragment biopsic cutanat fixat sau congelat, relevă 
formarea intraepidermică a bulei, la nivelul stratului 
granulos şi absenţa celulelor inflamatorii în dermul 
superficial. La copii, acest proces, mediat de o 
exotoxină, este asociat cu infecții cutanate, otice sau 
nazofaringiene, cauzate de S$, aureus din grupul fagic 
II, tipurile 55 sau 71 şi rareori, de S. aureus din grupurile 
fagice | sau III. Adulții și copiii mai mari nu manifestă 
SSSS datorită faptului că ei au deja anticorpi circulanți 
împotriva toxinei epidermolitice. 


2. Reacţia acută de rejet de grefă. În 6% din cazuri, 
necroliza epidermică toxică poate urma unui transplant 
de rnăduvă osoasă. Unele cazuri recunosc drept cauză 
medicamentele, pe cînd alte cazuri, apărute în urma unui 
transplant, asociate cu diaree şi alterarea testelor 
funcționale hepatice, se datorează unei reacții de reject 
de grefă de către organismul gazdă. Prognosticul global 
este nefavorabil şi, într-un studiu efectuat pe 9 pacienţi 
care au suferit transplant de măduvă, toți aceşti pacienți 
au decedat. 


3. Erupția fixă generalizată indusă medicamentos. 
Apar plăci şi placarde multiple, ovalare sau circulare, 
dureroase spontan şi la palpare, eritematoase, ce 
confluează, determinînd o eritrodermie difuză. Bulele 
se formează în primele 48 de ore, se turtesc şi se 
descuamează, lăsînd în loc eroziuni dureroase. Biopsia 
tegumentelor afectate relevă necroza tuturor straturilor 
pielii, formarea de bule subepidermice şi un infiltrat 
dermic superficial şi profund cu neutrofile, eozinofile 
şi limfocite. NET şi eritemul polimorf provoacă necroza 
tuturor straturilor pielii, dar numai plexul dermic 
superficial este infiltrat cu limfocite sau histiocite. 
Pacienţii cu erupție fixă generalizată buloasă indusă 
medicamentos relatează, de obicei, prezenţa, în 
antecedente, a unor episoade similare după ingestia 
aceluiaşi medicament. Numărul şi severitatea leziunilor 
creşte după fiecare administrare a medicamentului şi 
există tendința la recidivă a leziunilor în aceleaşi 
localizări, la fiecare criză. Astfel de recurențe sînt 

argumentate prin înregistrări fotografice sau prin 
diagrame. Debutul simptomelor, la cîteva ore după 
ingestia medicamentului este un indiciu diagnostic util. 
Simptomele dispar la întreruperea administrării 


Tabelul 51-4 
CAUZE ALE ERITEMULUI POLIMORE ȘI 
ALE SINDROMULUI STEVENS-JOHNSON 


medicamentului. Medicamentele care provoacă cel mai Infecţiile Doxiciclina 
frecvent o erupție medicamentoasă fixă sînt: fenolftale- Virusul herpes simples Allopurinolul 
ina, fenitoina, barbituricele, dapsona, chinidina, chinina, Virusul Efstein Barr Digitalicele 
sulfamidele, tetraciclina şi clordiazepoxidul. Adenovirusuri Hidralazina 

| aci Virusul vaccinal Penicilamina 
4. Sindromul Stevens-Johnson (eritemul polimorf Specii Yersinia Salicilaţii 
bulos). Această afecțiune este o formă severă de eritem Tularemia Nifedipina 
polimorf şi are manifestări comune cu NET (de Tuberculoza Verapamilul 
exemplu, leziuni buloase şi necroză epidermică). Mycoplasma pneumoniae Diltiazemul 
Eritemul polimorf se manifestă sub forma unei erupții Dermatofitoza Dapsona 
alcătuite din macule, papule sau placarde eritematoase, ADA e SR 

i Coccidioidomicoza Trimetoprim-sulfametoxazolul 

neregulate, de formă rotundă sau ovalară, ce apar pe Hepatita B Vaccinuri 
suprafețele de extensie ale membrelor, pe trunchi, pe Pid: faderiianitiită BCG 


faţa dorsală a miinilor şi picioarelor și la nivelul 
palmelor și plantelor. Leziunile confluează, formînd 
placarde întinse, extensive. Leziunile „în cocardă“ sau 
„iris“, cu o margine eritematoasă şi o zonă centrală în 
„ochi de bou“, cu eritem şi două inele concentrice roz 
sau roşii, sînt numeroase. La nivelul membrelor 
inferioare, leziunile sînt localizate în regiunea 
trohanteriană şi la nivelul genunchilor. Alte leziuni sînt 
reprezentate de placarde urticariene, vezicule şi bule 
mari. La nivelul unei plăci sau a unor placarde 
eritematoase se formează o bulă centrală. Această bulă 
este înconjurată de un inel de vezicule (leziunea „herpes 
iris“ a lui Bateman). 

Sindromul Stevens-Johnson debutează, frecvent, cu 
febră înaltă de 40C, disfagie şi/sau senzaţie de 
uscăciune a mucoasei bucale şi faringiene şi cefalee. 


” Apar vezicule şi bule la nivelul buzelor, limbii şi 


mucoasei bucale. Acestea. ulcerează rapid, sînt foarte 
dureroase, formează cruste şi sîngerează. Mai pot exista 
şi alte manifestări, cum ar fi ulceraţiile corneene, 
conjunctivita bilaterală, rinita şi epistaxisul. Crustele 
hemoragice se asociază cu fisuri şi eroziuni ale roşului 
buzelor. Eroziunile organelor genitale sînt frecvent 
prezente. Bulele se pot forma la nivelul placardelor 
eritematoase, se pot turti şi rupe, determinînd durere 
locală spontan şi la palpare. Pot exista infiltrate 
pulmonare, cu tuse și dispnee, iar în cazurile severe, se 
poate ajunge la insuficiență renală. Cauzele posibile 
ale sindromului Stevens-Johnson sînt enumerate în 
tabelul 51-4. Sindromul Stevens-Johnson apare mai 
probabil secundar unei infecții virale sau fungice sau 
ca urmare a administrării unui medicament, dar poate 
avea cauze comune cu eritemul polimorf sau poate fi 
idiopatic. 

Criteriile de diagnostic pentru sindromul Stevens-John- 
son sînt: (1) leziuni izolate cu diametrul mai mic de 3 
cm, coexistînd cu leziuni ce confluează; (2) leziuni „în 
cocardă“ (iris); (3) afectarea mucoaselor în cel puţin 
două din cele trei localizări posibile (cavitate bucală, 
ochi sau organe genitale); (4) febră; (5) biopsie 


Gripa cu virus A 
Virusul Coxsackie (B5) 
Virusul Echo 

Malaria 
Trichomoniaza 
Chlamydia trachomatis 
Chlamydia psittaci 
Gonoreca 

Lepra 

Pseudomonas. aeruginosa 
Sifilis i 
Specii Salmonella 
Stafilococul 
Streptococii de grupa A 


Medicamentele 


Sulfonamidele 
Tetraciclina 
Penicilina 
Fenitoina 
Carbamazepina 
Barbituricele 
Antiinflamatoriile 
nesteroidiene 


Anatoxina diftero-tetanică 


Vaccinul antihepatită B 


Vaccinul împotriva rujeolei, 


oreionului și rubeolei 
Poliomielita 
Neoplaziile 


Limfoamele Hodgkinicne şi 


non-Hodgkiniene 
Mielomul multiplu 
Leucemia 
Policitemia vera 
Carcinoamele 
Metaplazia mieloidă 

Colagenozele 

Dermatomiozita 
Poliarterita nodoasă 
Poliartrita reumatoidă 


Lupusul eritematos sistemic 
Lupusul critematos discoid 


Radioterapia profundă 
Sarcina şi menstruaţia 
Granulomatoza Wegener 


Idiopatică (S50% din cazuri) 





compatibilă cu eritemul polimorf (necroză epidermică 
difuză sau care cuprinde toate straturile pielii, infiltrat 
perivascular limfocitar sau histiocitar, în treimea 
superficială a dermului; (6) afectarea a mai puţin de 
20% din suprafața corporală în primele 48 de ore şi a 
mai mult de 10% la debut. Eritemul polimorf este 
indolor, dar leziunile erozive şi buloase sînt dureroase. 


5. Lupusul eritematos sistemic veziculo-bulos. Pacienţii 
cu lupus eritematos sistemic pot dezvolta o erupție 
veziculobuloasă generalizată, dureroasă spontan şi la 
palpare, la nivelul tegumentelor expuse şi neexpuse la 
soare. Veziculele pot fi izolate sau grupate. Pacienţii au 
anticorpi antinucleari și îndeplinesc trei sau mai multe 
“ criterii ARA pentru diagnosticul lupusului eritematos 
sistemic. Biopsia acestor leziuni poate evidenția vezicule 
subepidermice ce conțin leucocite polimorfonucleare şi 
fibrină în vîrful papilelor dermice. La nivelul dermului 

superficial şi intermediar, este prezentă vasculita 
leucocitoclazică. Depozitele granulare de IgG şi/sau IM 
sînt prezente la nivelul membranei bazale în 100% din 
cazuri, iar IgA în 64% din cazuri. Leziunile răspund la 
tratament cu prednison sau cu dapsonă. 


6. Pemfigoidul bulos. La nivelul tegumentelor normale 
sau în zonele eritematoase sau edematoase, se formează 
bule mari, tensionate. Evoluţia rapidă are ca urmare o 
afectare cutanată generalizată. Bulele se rup lăsînd în 
loc zone de eroziune care au tendința de a nu-şi modifica 
dimensiunile, în comparaţie cu eroziunile extensive din 
pemfigus. Aceste zone denudate sînt dureroase spontan 
şi la palpare. Bulele şi eroziunile orale survin în 8-39% 
din cazuri, iar eozinofilia este prezentă în 50-61% din 
cazuri. 

Examenul histopatologic al bulelor apărute recent 
relevă localizarea lor subepidermică. Unele bule au un 
infiltrat bogat (cele cu originea în zonele eritematoase) 
sau un infiltrat minim (cele din zonele de piele cu aspect 
normal). Capilarele dermice superficiale. prezintă 
modificări de vasculită determinate de leucocitele 
polimorfonucleare, eozinofilie şi limfocite. Spongioza 
eozinofilică survine în 51% din cazuri şi IgE sînt 
crescute în ser în 70% din cazuri. Imunofluorescența 
directă a tegumentelor afectate sau indemne evidențiază 
depozitele de IgG sau C3, cu o distribuţie lineară de-a 
lungul membranei bazale. C3 este prezent în 100%, iar 
IgG în 80% din cazuri. Microscopia imunoelectronică 
a demonstrat că IgG este legat de un antigen al laminei 
lucida, cu accentuare în vecinătatea hemidesmozomilor. 
Majoritatea pacienţilor răspund la tratamentul 
cortizonic. Pemfigoidul bulos a fost indus de un 
tratament medicamentos (de exemplu, furosemid) şi a 
fost asociat statistic cu psoriazisul, diabetul zaharat, 
poliartrita reumatoidă, rectocolita ulcerohemoragică şi 
lupusul eritematos sistemic. 

Aproximativ 3-10% dintre pacienţii cu pemfigoid 
bulos au un carcinom. Se înregistrează o incidență 
crescută a neoplasmelor la pacienții cu pemfigoid bulos, 
la care nu s-au evidențiat anticorpi'circulanţi 
antimembrană bazală prin imunofluorescență indirectă. 
Din alte puncte de vedere, pemfigoidul bulos-nu este 
asociat cu o creştere a incidenţei bolilor neoplazice. 

Debutul acut al pemfigoidului bulos cu febră, mimînd 
eritemul polimorf bulos, a fost semnalat la trei pacienți, 
ca urmare a sensibilităţii la penicilina G, amoxicilină şi 
fenoximetil penicilină. Alte medicamente care pot 


determina pemfigoid bulos sînt: sulfasalazina, 


fenacetina și florouracilul aplicat topic. În cazurile 
provocate de penicilină, leziunile „în cocardă“ apar la 
nivelul palmelor şi plantelor; imunofluorescența directă 
a demonstrat prezența de depozite lineare de IgG şi C3 
la nivelul membranei bazale; imunofluroescența 
indirectă a fost pozitivă la titruri de L:4 pînă la 1:320, 
iar tratamentul cu prednison a condus la vindecarea 
completă a erupției buloase, fără recăderi. 

7. Pemfigusul vulgar. Se formează bule flasce, cu pereți 
subțiri. Acestea se rup şi lasă în loc eroziuni mari şi 
dureroase ce exprimă un exsudat bogat în proteine şi 
sîngerează uşor. Zona denudată formează crustă, se 
extinde şi confluează cu leziunile adiacente. Semnul 
Nikolsky este prezent, precum și semnul Asboe-Hansen 
(presiunea digitală pe vîrful unei bule intacte, forțează 
infiltrarea lichidului pe sub tegumentul cu aspect aparent 
normal, care înconjoară leziunea). Bulele şi eroziunile 
orale pot preceda leziunile cutanate, în pînă la 60% din 
cazuri. Roşul buzelor prezintă fisuri acoperite de cruste. 
Leziunile faringiene şi laringiene provoacă odinofagie 
şi răguşeală. Conjunctiva, mucoasa nazală, vaginul, 
penisul şi anusul sînt de asemenea implicate. 

Examenul histopatologic evidenţiază formare de 
flictene, intraepidermic şi prezenţa acantholizei cu 
grupuri de celule epidermice detaşate, care delimitează 
cavitatea flictenei sau plutesc liber în ea. Pentru ca 
acuratețea diagnosticului să fie maximă, trebuie 
biopsiată o bulă mică intactă, Imunofluorescenţa directă 
evidențiază depozite intercelulare de IgG, în tot 
epidermul și la nivelul epiteliului bucal. C3 este prezent 
în zonele intercelulare, în fazele iniţiale ale acantholizei. 
IgG apare şi la nivelul tegumentului fără modificări. 

Pemfigusul indus medicamentos poate urma 
administrării de penicilamină, captopril, penicilină şi 
rifampicină. Miastenia gravis, timoamele, carcinoamele 
epidermoide și limfoamele au fost asociate cu erupții 
pemfigoide. Doar 2-3% din pacienții cu pemfigus au o 
neoplazie asociată. Rareori, radiaţiile ionizante pot 
determina pemfigusul. 


8. Epidermoliza buloasă dobîndită. EBD este o 
afecțiune rară, asociată clinic cu o fragilitate cutanată 
crescută, cu apariția de flictene produse de traumatisme, 
de eroziuni ale suprafețelor de extensie ale membrelor 
şi de vindecare cu cicatrici şi leziuni miliare. Aceste 
caracteristici clinice sînt utilizate pentru a se face 
diagnosticul diferențial-cu pemfigoidul bulos. Totuşi, 
unele cazuri de epidermoliză buloasă dobîndită 
mimează, prin manifestările clinice, histologice şi 
imunohistologice, pemfigoidul bulos; În 50% din cazuri 
apare un debut al EBD cu manifestări similare 
pemfigoidului bulos, iar 10-15% dintre pacienții cu 
pemfigoid bulos au EBD. Acesta se diferențiază de 
pemfigoidul bulos prin examenul microscopic 
imunoelectronic al unui fragment bioptic cutanat. În 
pemfigoidul bulos, depozitele de IgG sînt observate la 
nivelul laminei lucida. În EBD, depozitele apar în 
dermul superficial, chiar sub lamina densa sau sînt 
situate pe fața dermică a acesteia. 

Dacă nu este posibilă utilizarea microscopiei 
imunoelectronice, se poate recurge la imunofluorescența 
indirectă cu IgG, care utilizează zone de tegument tratat 
cu NaCl. Anticorpii anti-lamina lucida din pemfigoidul 
bulos produc un desen fluorescent epidermic sau 
epidermic şi dermic, la nivelul pielii tratate, pe cînd 

anticorpii anti-lamina densa din EBD determină 
fluorescenţă numai în derm. EBD este mai rezistentă la 
tratamentul cortizonic decît pemfigoidul bulos. EBD 
precede debutul lupusului eritematos sistemic sau apare 
după debutul acestuia. Există o asociere strînsă între 
EBD şi bolile inflamatorii intestinale (30% din cazurile 
raportate) sau alte afecțiuni sistemice. 


4. LEZIUNILE PUSTULOASE ACUTE 


A. Psoriazisul pustulos generalizat. Febra şi alterarea 
stării generale preced simptomele cutanate cu 1-2 zile, după 
care apare durerea cutanată generalizată şi hiperestezia, 
urmate de eritem şi edem cutanat. Placardele psoriazice 
preexistente devin eritematoase şi la suprafaţa lor se 
dezvoltă pustule punctiforme multiple (1-2 mm). La 
pacienţii care nu au mai prezentat placarde psoriazice (15% 
din cazuri), pustulele mici superficiale vor evolua spre 
placarde eritematoase cutanate. Aceste leziuni dureroase 
spontan și la palpare se extind spre regiunile cutanate 
indemne. Pustulele apărute au o dispoziție herpetiformă, 
policielică, arciformă sau inelară, putînd conflua şi forma 
flictene mai mari, purulente. Se dezvoltă, uneori, 
eritrodermia generalizată. Leziunile se pot extinde, pot 
deveni mai severe sau se pot remite, pentru a reapare după 
cîteva zile. 

Starea toxică severă, febra de 40*C şi leucocitoza de 
32.000 celule/mm* sînt posibile în perioada de formare a 
pustulelor. Se poate manifesta limfadenopatia generalizată. 
Pacienţii acuză dureri cutanate cu caracter de arsură şi 
pruriginoase. 

Artrita ce afectează articulațiile interfalangiene distale 
sau o poliartrită asimetrică şi/sau sacroileita, survin frecvent 
în cadrul unui episod de psoriazis pustulos generalizat. 
Afectarea oculară este-severă, variind de la conjunctivita 
purulentă benignă, pînă la ulceraţii corneene, ce pun în 
pericol vederea sau iridociclită. În unele cazuri se 
semnalează prezența bronșitei sau apneumoniei. Infecţiile 
cutanate secundare (de exemplu, celulita cu streptococi de 
grup A) sînt posibile. Modificările de laborator sînt: 
hipoalbuminemia, creşterea concentraţiilor serice ale 
enzimelor hepatice şi bilirubinei şi scăderea clearencelui 
creatininei,.cu creşterea ureei serice şi a creatininemiei. 

Examenul histopatologic al leziunilor pustuloase arată 
dilatarea vaselor dermice, un infiltrat celular perivascular 
cu mononucleare şi o acumulare de polimorfonucleare în 
epiderm sub; formă de pustule spongiforme (polimorfo- 
nuclearele sînt separate de keratinocite aplatizate). 
Pustulele sînt situate sub stratul cornos. Frotiul Gram și 
culturile din lichidul pustulelor sînt negative. În faza acută, 
caracteristicile cutanate din psoriazis (acanthoză 
interpapilară) sînt absente sau dificil de detectat. 
Tratamentul conservator trebuie utilizat în toate cazurile, 
neexistînd pericol vital. Terapia sistemică (metotrexat, 
hidroxiuree sau un compus retinoid) este obligatorie în 
formele fulminante, cu potențial letal. Factorii precipitanți 
ai psoriazisului pustulos sînt enumeraţi în tabelul 5]-5. 

Tabelul 51-5 
FACTORII PRECIPITANȚI Al 
PSORIAZISULUI PUSTULOS 

GENERALIZAT 


PN 


Medicamentele 


Întreruperea administrării de corticosteroizi pe cale orală sau 
topică, la un pacient cu psoriazis vulgar 

Antiinflamatoarele nesteroidiene 

Salicilaţii 

Penicilina 

Sulfamidele 

Litiul 

Morfina 

Alcoolul 

Gudronul aplicat topic 

Pirogalolul 

Crisarobinul aplicat topic 

lodura de potasiu 

Progesteronul 

Antimalaricele 

Anticoncepţionalele orale 


Infecțiile 


Streptococi de grup A 
Bactericmia cu S. aureus 


Sarcina 
Expunerea la soare, cu sau fără arsuri solare 


B. Impetigo herpetiform. Această formă de psoriazis 
pustulos generalizat apare în timpul sarcinii, mai ales în 
ultimul trimestru. Se manifestă prin afectarea precoce şi 
severă a plicilor de flexie, iar vindecarea este caracterizată 
prin hiperpigmentare. Se constată o scădere a calciului ionic 
seric. Afecţiunea are potenţial letal, recidivînd, eventual, 
la o sarcină ulterioară sau după administrarea unui 
anticoncepțional oral. 


C. Dermatoza pustuloasă subcornoasă Sneddon-Wil- 
kinson. Această afecţiune se manifestă printr-o erupție ce 
constă în plăci şi placarde eritematoase. Peste aceste zone 
eritematoase se suprapun flictene flasce de 2-10 mm, cruste 
şi eroziuni. Flictenele conţin leucocite polimorfonucleare, 
iar frotiul Gram şi culturile din lichidul pustulelor sînt 
negative. Leziunile eritematoase au aspect inelar sau 
serpiginos. 

Erupția se asociază cu dureri cu caracter de arsură, 
sensibilitate la palpare şi/sau prurit. Ea este localizată în 
regiunile intertriginoase și la nivelul plicilor de flexie sau 
este extensivă şi generalizată. Mulţi pacienţi sînt 
asimptomatici, cu excepţia prezenţei leziunilor cutanate. 
Examenul histopatologic evidenţiază pustule subcornoase 
care conţin polimorfonucleare şi un infiltrat inflamator 
perivascular dermic moderat. La examenul cu imuno- 
fluorescenţă, în epiderm şi derm nu există depozite de IgG 
şi C3. Această afecţiune se poate asocia cu mielomul 
multiplu cu IgA sau IgG, cu gammapatia monoclonală 
benignă cu IgA, cu titrurile crescute de IgA, cu 
spondiloartropatia seronegativă, cu lupusul eritematos 
sistemic, cu poliartrita reumatoidă şi cu psoriazisul pustulos 

generalizat. Tratamentul cu dapsonă este eficient. Într-un 
studiu, s-a sugerat că această boală ar fi o formă precoce 
de psoriazis pustulos-generalizat: 


5. PANICULITELE 


A. Eritemul nodos (paniculita septală). Simptomele 
precoce sînt reprezentate de febră, artralgii şi dureri la 
nivelul membrelor. În regiunea pretibială, la nivelul 
genunchilor, coapselor şi, uneori, a antebraţelor, apar 
noduli roşietici dureroşi. Durerea este spontană sau apare 
doar la palpare. Nodulii variază, ca dimensiuni, de la unu 
la mai mulți centimetri și au margini difuze şi neregulate. 
Culoarea leziunilor se poate modifica de la roșu închis la 
galben-verzui, ca în cazul echimozelor. Gleznele şi, în 
unele cazuri, genunchii pot prezenta durere la mobilizarea 
articulației sau la susținerea greutăţii proprii. Aceste 
articulaţii sînt tumefiate, calde şi dureroase. Numărul de 
leucocite este normal sau crescut, iar VSH-ul este crescut. 
Biopsia evidențiază inflamație vasculară şi perivasculară 
septală şi/sau paniculita țesutului adipos adiacent. 
Hemoragia septală cu infiltrație polimorfonucleară sau 
limfocitară este prezentă. Studiile de imunofluorescență 
evidențiază depozite de IgG şi/sau IgM şi complement în 
pereții vaselor septale.- Cauzele eritemului nodos sînt 
prezentate în tabelul 51-6. 


B. Paniculita nodulară sistemică (paniculita lobulară). 
La nivelul gambelor, gleznelor, coapselor, trunchiului şi 
membrelor superioare, apar noduli dureroşi, eritematoşi, 
de consistență fermă şi foarte sensibili la palpare, însoțiți 
de febră înaltă şi transpiraţii profuze. Edemul membrelor 
inferioare acompaniază apariția nodulilor şi a placardelor 
extensive. Unii noduli devin fluctuenți şi se rup, eliberînd 
un lichid cremos alb-gălbui, cu aspect de puroi. Examinarea 
unei picături din acest exsudat, folosind coloraţia Sudan, 
va evidenția particule mici şi mari de grăsime, fără leucocite 
polimorfonucleare. Placardele mari și/sau nodulii pot 
conflua. Leziunile au orice localizare, în orice regiune 
subcutanată. Febra, artralgiile și alterarea stării generale 
preced sau coincid cu debutul leziunilor cutanate. Această 
afecțiune se poate prezenta, inițial, ca un proces acut şi are 
tendința de a recidiva. Corticosteroizi sînt eficienți. Multe 
cazuri sînt idiopatice, dar altele sînt asociate cu colagenoze 
(lupus eritematos sistemic — lupus profundus — şi sclero- 
dermie), boli limfoproliferative (limfoame şi histiocitoză), 
deficiență de o,-antitripsină, şi paraproteinemie cu 
deficiență de inhibitor al CI-esterazei. 

Biopsia unui nodul evidențiază paniculita lobulară. 
Leziunile recente prezintă necroză grăsoasă focală, alături 
de zone cu aspect lobular normal. Citoplasma unora dintre 
celule adipoase este bazofilă şi granulară, iar coloraţia 
nucleului este diminuată sau absentă („„fantome“ celulare 
adipoase). În spaţiile intercelulare, infiltratul cu 
polimorfonucleare și eozinofile este important. Depozitele 
de material bazofil din jurul celulelor necrozate se asociază 
cu formarea de săpunuri de calciu în interstițiu. Leziunile 

mai vechi (cronice), conţin adipocite necrozate, înconjurate 
de un infiltrat cu histiocite şi straturi de celule spumoase. 
Biopsia este “utilă pentru diagnostic. Examenul clinic, 
testele funcționale pancreatice şi testele pentru diagnostica- 
rea celorlalte afecțiuni enumerate trebuie efectuate înainte 
de etichetarea unui caz de paniculită lobulară că fiind 
idiopatic. 


C. Paniculita de origine pancreatică (paniculita 
lobulară). La nivelul gambelor, braţelor şi trunchiului, apar 
nodului subcutanaţi şi/sau placarde dureroase spontan şi 
la palpare, eritematoase și, uneori, fluctuente. Edemele 
gambiere sînt importante. Febra, frisoanele, alterarea stării 
generale, astenia profundă și transpirațiile profuze sînt 
simptome asociate. Simptomele articulare apar în 60% din 
cazuri şi datorită modificărilor articulare erozive. Țesutul 
adipos necrotic periarticular poate drena într-o cavitate 
articulară determinînd o sinovită severă. Necroza țesutului 
adipos din măduva osoasă duce la leziuni osteolitice. 
Amilaza şi lipaza serică sînt, uneori, crescute, iar eozinofilia 
este semnalată în 25% din cazuri. Durerile abdominale se 
datorează leziunii pancreatice primare sau necrozei 
țesutului adipos intraabdominal. Cauzele paniculitei 
pancreatice includ pancreatita alcoolică (50%), pancreatita 
posttraumatică (5%) şi carcinomul acinar pancreatic (30%). 
Examenul CT sau colangiopancreatografia endoscopică 
retrogradă pot vizualiza un carcinom, iar diagnosticul se 
confirmă prin puncție-biopsie sau prin biopsie pe cale 
chirurgicală a tumorii (laparotomie exploratorie). Evoluţia 
acestei afecțiuni este dependentă de natura procesului 
pancreatic. 


D. Paniculita histiocitară citofagică. Această afecțiune 
sistemică se poate manifesta prin febră şi prezența de noduli 
subcutanați diseminați, dureroși spontan şi la palpare, 
eritematoşi, cu dimensiuni de 1-5 cm şi/sau echimotici. Se 
asociază hepatosplenomegalia, pancitopenia și alterarea 
probelor funcționale hepatice. Lobulii țesutului adipos sînt 
infiltraţi cu histiocite şi granulocite, iar necroza grăsoasă 
şi hemoragiile sînt importante. Histiocitele conțin hematii, 
limfocite şi trombocite şi neutrofile fagocitate (celule „în 
păstaie de fasole“). Evoluţia acestei boli este malignă şi 
letală, decesul datorîndu-se hemoragiei. 


SINDROMUL SWEET (DERMATOZA ACUTĂ 
FEBRILĂ NEUTROFILICĂ) 


Această afecțiune debutează cu febră (72% din cazuri), cu 
apariția de noduli şi placarde eritematoase (2-10 cm 
diametru, dureroase spontan şi la palpare), ovale sau 
circulare, la nivelul feței, gîtului, trunchiului, braţelor şi, 
uneori, al gambelor (100% din cazuri), precum şi cu 
leucocitoză cu neutrofilie (61% din cazuri). La suprafața 
unora dintre plăcile eritematoase apar leziuni pustuloase 
sau veziculare conferind un aspect de flictenă multiloculară. 
Biopsia cutanată relevă infiltrarea densă a dermului 
intermediar și profund cu leucocite polimorfonucleare, fără 











694 Partea a X-a DUREREA ACUTĂ GENERALIZATĂ 
Tabelul 51-6 
AFECŢIUNI ASOCIATE CU ERITEMUL NODOS 
Rezoluția este 
accelerată prin 
Cauza Istoric Examenul obiectiv Teste de laborator/imagistică terapie cu 
Infecția cu Afecţiune „gripală“, Faringe normal sau angină  Exsudat faringian pozitiv pentru streptococi de  Penicilină 


streptococi de 
grup A 


j 


Virusul Epstein- 
Barr 


Sarcoidoza 


Infecțiile cu 
gehurile 
Yersinia şi 
Campylobacter 


Coccidioidomicoza 


Histoplasmoza 


Blastomicoza 


Febra 
„ghearelor de 
pisică“ 


Psitacoza 


Limfogranulomatoza 


vencriană 


angină, scarlatină sau 
crizipel 


Angină, adenopatic, 
febră, astenic 


Tuse, dispnee, 
wheezing,febră, | 
poliartralgii, mialgii, 
astenie 


Diaree, durere 
abdominală (mai ales 
în fosa iliacă 
dreaptă), angină, 
febră, frisoane 

Febră şi tuse sau absenţa 
simptomelor 


Febră și tuse sau absența 
simptomelor 


Febră, tuse sau absența 
simptomelor 


Antecedente de zgirieturi 
de pisică sau contact 
cu pisici, febră, 
adenopatie localizată 
sau gencralizată 

Febră, tuse, obnubilare 


Contact sexual infectant, 
durere în regiunca 
femurală şi/sau 
inghinală, uni sau 
bilaterală, tumefacție 
şi durere la palpare 


Angină 


exsudativă sau non- 
cxsudativă, „erupție 
descuamativă,, crizipel 
cxsudativă, 
adenopatie cervicală 
posterioară, spleno- 
megalic, hepatomegalic 
Febră, uveită, raluri 
bronşice diseminate 


Sensibilitate la palpare în 
"fosa iliacă dreaptă 
Sensibilitate generalizată 
la palparea 
abdomenului 
Raluri diseminate, raluri 
bronşice sau cxamen 
obiectiv al toracelui 
ncgativ 


Raluri diseminate, raluri 


bronşice sau examen 
obiectiv negativ al 
toracelui 


Raluri diseminate, raluri 
bronşice sau examen 
obiectiv toracic negativ 


Febră, limfadenopatic 


Raluri bronşice şi 
alveolare, matitate, 
splenomegalie, erupție 


Febră, adenopatie 
inghinală şi/sau 
femurală, dureri şi 
secreţii patologice 
anorectale 


grup A, titru ASLO crescut, titruri crescute 
ale anticorpilor antihialuronidază, anti-ADN- 
ază B, titru crescut la testul Streptozin 
Limfocite atipice (>10%) pe frotiul de sînge 
periferic, test monospot pozitiv, prezența 
anticorpilor anti-antigen viral capsidar 


Adenopatie hilară bilaterală şi/sau 
infiltrate parenchimatoase la examenul 
radiologic toracic, captare crescută a 
“Ga la scintigrafia glandelor salivare şi 
lacrimale, creşterea ECA (enzima de 
conversie a angiotensinogenului în ser) 

Coproculturi pozitive, creşterea titrului seric 
al aglutininelor anti- Yersinia 


Infiltrate pulmonare, adenopatie 

„„„paratraheală, test cutanat pozitiv, 
aglutinare în eprubetă pozitivă, 
aglutinare latex, imunodifuzia pentru 
anticorpi 1gM, pozitive, reacţia de fixare 
a complementului mai mică de 1:32 în 
lipsa diseminării 

Infiltrate pulmonare și/sau adenopatie hilară, 
reacția de fixare a complementului 
pozitivă, test cutanat pozitiv, prezența 


precipitinelor la testul cu gel-agar, culturi . 


din spută pozitive 

Noduli pulmonari şi cavernizare, sau 
infiltrate şi adenopatie mediastinală, test 
cutanat pozitiv, test de,imunodifuzie la, 
antigenul A pozitiv, examen 
histopatologic al țesutului şi utilizarea 
colorațiilor speciale pentru fungi 
(coloraţia Gomori cu metenamină-săruri 
de argint), frotiu și culturi din spută, 
„țesut pulmonar sau puroi, pozitive 

Biopsie ganglionară pozitivă 


Infiltrate pulmonare în unul sau mai mulți 
lobi pulmonari, titru pozitiv sau în creştere 
al IgG şi IgM anti-Chlamydia psittaci 
evidenţiat prin reacţia de fixare a 

„ complementului sau testului de micro-IF 

Izolarea serotipurilor specifice de Chlamy- 
dia trachomatis, RFC sau micro-lF pozitiv 
pentru anticorpii specifici 


Nu există terapie 
recomandată 


Prednison 


Aminoglicozide sau 
doxiciclină 


Nu există terapie 
recomandată 


'Nu există terapie 
recomandată 


Nu există terapie 
recomandată 


Nu există tratament 
eficient 


Tetraciclină sau 
eritromicină 


Doxiciclină , 


(continuare în pagina 695) 

Cauza 
Leptospiroza 


Francisella 
rularensis 


Leucemia acută 


Leucemia 
cronică 


Boala Crohn 
sau 
rectocolita 


ulcerohemoragică 


Eritemul nodos 
din lepră 


Sindromul 
Behqet 


Tuberculoza 
primară 


Idiopatică 


Sarcina 


Sulfamidele 


Contraceptivele 
orale 


Tabelul 51-6 (continuare) 


AFECŢIUNI ASOCIATE CU ERITEMUL NODOS 


a — 


Istoric 

Febră, alterarea stării 
generale, cefalec, 
meningism, urini 
hipercrome 


Contact cu şoarecii de 
cîmp sau popîndăi, 
mușcătură de căpuşă 
sau de muşte de 
căprioară 

Febră, astenie, paloarc, 
slăbiciune, echimoze, 
splenomegalie şi/sau 
adenopatic la unii 
pacienți 

Oboscală, infecţii 
frecvente, hemoragii 
cutanate şi mucoasc, 
anemie 

Diarec, febră, dureri 
abdominale, 
hematochezie 


Leziuni cutanate cu 
anestezic 


Dureri cu sediu la 
nivelul cavităţii 
bucale, ulceraţii orale 
şi genitale, ochi roşu 
şi tulburări de vedere, 
leziuni cutanate 
(tromboflebită, 
acnee, pustulc, 
patergic cutanată) 

Febră sau absența 
simptomelor 


Asimptomatic 


Greaţă, vărsături, 
hiperosmic, 
polakiuric, disuric 

Consum de sulfamidc, 
dureri ale membrelor, 
febră 

Consum de contracep- 
tive orale, dureri ale 
membrelor, febră 


Examenul obiectiv 
Febră, icter, sufuziuni 
conjunctivale 


Teste de laborator/imagistică 

Titruri crescute alc aglutininelor anti- 
leptospira momentan şi/sau în dinamică, 
teste ELISA sau dot-ELISA pentru 
anticorpi lgM anti-leptospirotici, înalt 
sensibile şi specifice, alterarea probelor 
funcţionale hepatice, modificări ale 
examenului urinei, creşterea 
creatininemici 

Pneumonie (15-30% din cazuri) evidenţiată 
pe radiografia toracică, adenopatie hilară, 
culturi din sînge şi spută pozitive, 
creşterea aglutininelor serice (aglutinare 
în eprubetă sau teste de microaglutinare) 

Evidenţierea celulelor leucemice pe frotiul 
de sînge periferic şi/sau măduvă osoasă 


Conjunctivită unilaterală, 
ulcer sau escară a unui 
membru şi adenopatic 
regională, febră înaltă 


Febră, paloarc, 
echimoze, 
limfadenopatic, 
splenomegalie 


Limfadenopatie 
generalizată, 
hepatosplenomegalic, 
paloare 

Dureri abdominale, 
scădere ponderală 


Evidenţierea celulelor leucemice pe frotiul 
de sînge periferic şi/sau măduvă osoasă 


Modificări de boală inflamatorie intestinală 
la colonoscopie, irigografie şi/sau clismă 
baritată 


Hiperkeratoza 
tegumentelor nodulare, 
hipertrofia filctelor 
nervoase, leziuni 
cutanate cu anestezic, 
facics leonin 

Ulceraţii orale, genitalc, 
uveită anterioară, 
hipopion, 
tromboflebită 
superficială, pustule 
cutanate, erupție 
acneiformă, patergic 
cutanată 


Detectarea Mycobacterium leprae la biopsia 
cutanată şi la examenul microscopic 
utilizînd coloraţii acide 


Nespecifice 


Negativ Adenopatie hilară unilaterală și infiltrate 
pulmonare uni sau bilaterale, IDR la PPD 
pozitiv 

Negativ, cu excepția Nu există modificări specifice 
critemului nodos 

Creşterea dimensiunilor 
uterului, semnul Hegar, 
semnul Cullen 

Eritem nodos și uncori 


febră 


Teste de sarcină pozitive 


Nespecifice 


Eritem nodos și uncori 
febră 


Nespecifice 

Rezoluţia este 
accelerată prin 
terapie cu 
Penicilină 


Streptomicină sau 
tetraciclină 


Chimioterapie 
antileucemică 


Chimioterapie 
antileucemică 


Sulfasalazină, 
cortizonice, 
rezecția 
chirurgicală a 
intestinului afectat 

Tratament antibiotic 
cu dapsonă, 
clofazimină şi 
rifampicină 


Clorambucil 


Izoniazidă 


Nu există terapie 
recomandată 

Nu există terapie 
recomandată 


Întreruperea 
administrării 
medicamentului 

Întreruperea 
administrării 
medicamentului 


Pa 

8. ERITRODERMIA 


vasculită leucocitoclazică asociată. Mai sînt manifeste 
conjunctivita şi artrita asimetrică care afectează articulațiile 
mari (25% din cazuri). Sindromul Sweet poate apărea după 
o infecție a căilor respiratorii superioare (67% din cazuri, 
într-un studiu) sau se asociază cu bolile inflamatorii ale 
intestinului. Într-o treime din cazurile raportate, se 
semnalează asocierea cu neoplasmele. Leucemia acută 
mieloidă şi cea mielomonocitară sînt afecțiunile neoplazice 
cel mai frecvent asociate cu sindromul Sweet. Au fost 
raportate cazuri de asociere a sindromului Sweet cu 
mielomul multiplu sau cu o boală limfoproliferativă. 

Poliartralgiile sau poliartrita și conjunctivita sînt rare în 
cazurile asociate cu leucemia acută, iar apariția anemiei 
este rar semnalată în lipsa unei boli neoplazice. Unii autori 
au considerat dermatoza veziculo-pustuloasă asociătă cu 
sindromul de bypass intestinal şi piodermia gangrenoasă 
buloasă, ca fiind variante ale sindromului Sweet. Su şi Liu 
au propus criterii de diagnostic pentru sindromul Sweet. 
Cele două criterii majore sînt (1) apariția bruscă a unor 
placarde sau noduli eritematoși sau violacei, dureroşi 
spontan şi/sau la palpare şi (2) infiltrarea cu neutrofile a 
dermului, în absenţa vasculitei leucocitoclazice. Criteriile 
minore sînt reprezentate de (1) febră sau infecție în 
antecedente; (2) asocierea febrei, durerilor articulare, a 
conjunctivitei sau a unei boli neoplazice; (3) leucocitoza 
şi (4) răspuns favorabil la. corticosteroizi şi absent la 
antibiotice. Prezenţa celor două criterii majore şi a două 
criterii minore este necesară pentru stabilirea diagnosticului 
de sindrom Sweet. 

Sindromul Sweet răspunde rapid la tratamentul cu 
prednison (40-60 mg/zi). Colchicina şi indometacinul sînt, 
de asemenea, eficiente. 


„ SINDROMUL CUTANAT DIN GLUCAGONOM 
(ERITEMUL MIGRATOR NECROLITIC) 


La nivelul feței, abdomenului, perineului şi membrelor apar 
placarde eritematoase migratorii. Se pot observa bule flasce 
şi vezicule care se vor rupe, producînd eroziuni întinse, 
placarde crustoase exsudative şi zone de necroză cutanată. 
Leziunile cutanate sînt frecvent reprezentate de placarde 
inelare (aspect circinat). Leziunile periorale (eroziuni cu 
cruste), stomatita şi scăderea ponderală sînt alte manifestări 
posibile. Sînt frecvent prezente hiperglicemia, hipoamino- 
acidemia, creşterea concentraţiei de glucagon în ser şi 
anemia. Biopsia de la nivelul unei leziuni cutanate recente 
indică necroza epidermului şi clivarea intraepidermică, cu 
prezența de neutrofile în spațiile dintre straturile celulare. 
Rezultatele testelor de imunofluorescenţă sînt negative. 

Pînă la 80% din tumorile responsabile pentru sindromul 
cutanat asociat cu un glucagonom sînt maligne, iar 50% 
dintre ele erau metastatice în momentul explorării. Acest 
sindrom cutanat poate mima NET, eritemul polimorf sau 
pemfigusul foliaceu. Rezecţia completă a tumorii poate 
duce la rezoluţia tuturor simptomelor. 

_ Eritrodermia este caracterizată printr-un eritem difuz şi un 
edem discret sau moderat al tegumentelor întregului corp, 
asociat cu o durere uşoară cu caracter de arsură şi/sau prurit 
sever. Alterarea stării generale (34% din cazuri) şi 
frisoanele (34% din cazuri) însoțesc erupția, iar febra apare 
în 33% din cazuri. Limfadenopatia generalizată este 
prezentă în 26% din cazuri. Eritrodermia acută este cel 
mai frecvent provocată de administrarea unui medicament. 
Nu există antecedente de boli dermatologice. Medicamen- 
tele care produc frecvent eritrodermie sînt reprezentate de 
fenitoină, peniciline, allopurinol, tiazide, sulfamide, săruri 
de adr, izoniazidă, fenobarbital, ioduri, terbutalină şi 
quinacrină. Dacă nu se întrerupe administrarea medicamen- 
tului, odată ce a apărut eritemul cutanat, creşte probabilita- 
tea de evoluție spre dermatită exfoliativă. Dermatozele 
preexistente sînt altă cauză majoră a eritrodermiei. 
Dermatita de contact, dermatita atopică, psoriazisul, 
pitiriasis rubra pilaris, lichenul plan, pemfigusul foliaceu 
şi eritemul polimorf se pot agrava şi manifesta prin eritem 
şi edem cutanat generalizat. 

Eritrodermia cu debut insidios şi evoluţie cronică este 
asociată limfomului cutanat cu limfocite T, bolii Hodgkin 
sau leucemiei. Eritrodermia idiopatică constituie 16-50% 
din cazuri. Biopsia cutanată este utilă pentru diagnostic la 
50% dintre pacienţi. Corticosteroizii sînt eficienți în 
tratamentul eritrodermiei acute induse de hipersensibilita- 
tea la medicamente. 


9. FASCIITA EOZINOFILICĂ 


Debutul acestei afecţiuni este acut, cu tumefacția dureroasă 
şi eritem dureros al membrelor și trunchiului. Flexia şi 
extensia membrelor sînt limitate de edemul dureros şi 
hiperkeratoza tegumentelor supraiacente. Suprafața 
cutanată are aspect de „coajă de portocală“. În cele mai 
multe cazuri, mîinile şi fața nu sînt afectate. Biopsia relevă 
o infiltrare discretă cu limfocite şi plasmocite a mușchiului 
şi fasciei îngroșate. Eozinofilia de 10-40% este frecvent 
întâlnită. Tulburările hematologic sînt pancitopenia, anemia 
şi/sau trombocitopenia. Răspunsul la corticosteroizi este, 
în general, favorabil, dar unii pacienţi prezintă rezistență 
la tratamentul cortizonic. 


10. CELULITA GENERALIZATĂ 


A. Celulita la nivelul unui membru cu limfedem. 
Pacienţii cu limfedem cronic al unui membru (de exemplu, 
limfedemul postmastectomie) dezvoltă o celulită acută 
dureroasă cu eritem, creşterea temperaturii tegumentelor 
şi durere la palpare, care iradiază rapid, cuprinzând tot 
membrul respectiv şi apoi la nivelul trunchiului şi la nivelul 
altor membre. Febra, frisoanele. şi durerea generalizată 
însoțesc procesul inflamator subcutanat difuz. Cauza cea 
mai frecventă este reprezentată de infecția cu streptococ 
sau cu S. aureus, care diseminează în membrul limf- 

edematos pe la nivelul unei soluții de continuitate 
tegumentare. Răspunsul la antibioterapie este prompt. La 
indivizii susceptibili, apar episoade recurente de celulită 
extensivă. 


B. Celulita clostridiană rapid extensivă. Această infecție 
survine ca o complicaţie a unei plăgi contaminate. Plaga 
este infectată, secretînd un lichid brun, seros şi urît 
mirositor. În apropierea plăgii se palpează crepitații 
subcutanate, iar Clostridium perfiingens este observată la 
examenul microscopic al unui frotiu Gram şi/sau este 
izolată din culturi. Pînă la 5% din cazurile de celulită 
clostridiană sînt fulminante, cu extinderea rapidă a infecției 
prin țesutul subcutanat al membrului inițial afectat pînă la 
nivelul trunchiului şi celorlalte membre. Apare durere 
discretă, edem şi eritem cutanat şi crepitații cutanate. 
Datorită toxicității agentului infecțios se manifestă febră, 
alterarea stării generale, icter şi insuficiență renală. Pacienţii 
cu celulită rapid extensivă, severă prezintă o rată ridicată a 
mortalității. 

Aceste leziuni sînt indolore; şi anestezice, dar reacția 
inflamatorie de vecinătate de la nivelul ţesuturilor viabile, 
descuamarea țesutului necrotic, infecția secundară și 
excizia chirurgicală a țesutului necrotic, precipită apariția 
unei dureri de severitate moderată. În unele cazuri, se 
impune amputarea unuia sau a mai multor membre. Această 


„ afecțiune apare de obicei, la copiii mici, dar este întâlnită 


şi la adulţii tineri. Tratamentul constă în administrarea de 
heparină, penicilină intravenos, antitrombină III şi 
efectuarea plasmaferezei. 

Prognosticul nefavorabil (mortalitate de 40-100%) al 
septicemiei meningococice este indicat de prezenţa uneia 
sau a mai multora dintre manifestările următoare, existente 
la internare: (1) peteşii apărute în ultimele 12 ore; (2) şoc; 
(3) comă; (4) febră înaltă; (5) un număr normal sau scăzut 
de leucocite în sîngele periferic; (6) trombocitopenie; (7) 
absența meningitei (<20 leucocite/mm? de lichid 
cefalorahidian) şi (8) coagulare intravasculară diseminată. 


Tabelul 51-7 


Cn BURIPUIRA. BL MINARS CAUZELE URTICARIEI ACUTE 





y Înţepături şi mușcături de insecte Chinidină ; 
In evoluţia unor afecţiuni febrile toxice pot apărea Alimente Chinină 
echimoze severe şi extensive. Această afecțiune a fost Brînză Zaharină 
asociată cel mai frecvent cu bacteriemia cu Weiserria Ciocolată Sulfamide 
meningitidis la copii şi adulţii tineri. Usturoi Altele S 
Alte infecții asociate cu purpura fulminans sînt Irene ARĂ eta: 
bacteriemia cu Streptococcus pneumoniae (mai ales la fa : Co optati mea 
Unt de arahide tartrazina) 


pacienţi cu splenectomie anatomică sau funcțională), 
scarlatina şi varicela. Manifestările cele mai frecvente ale 
tabloului clinic al septicemiei meningococice sînt febra, 
frisoanele, alterarea stării generale, delirul, coma, o erupție 
difuză maculopapuloasă sau peteşială, cefaleea, greața şi 
vărsăturile, redoarea de ceafă, hipotensiunea şi şocul. În 
evoluţie se manifestă coagularea intravasculară diseminată, 
prin scăderea nivelelor plasmatice ale proteinei C şi 
proteinei S, care contribuie la apariția trombozelor şi a 
gangrenei cutanate hemoragice, la pacienţii cu septicemie 
meningococică. Purpura fulminans poate surveni în absența 
coagulării intravasculare diseminate şi nu există o corelație 
între severitatea coagulării intravasculare diseminate și 
întinderea purpurei. 

Leziunile purpurice conţin frecvent un număr mare de 
bacterii, fapt demonstrat prin efectuarea biopsiei şi 
frotiurilor din fragmentele cutanate prelevate. Meningo- 
cocii sînt vizualizați în celulele endoteliale şi în neutrofile. 
Leziunile purpurice pot reprezenta o reacție Schwartzman 
locală. Poate apărea gangrena unuia sau a mai multor 
membre, necesitînd, uneori, amputaţia. 

Purpura este mai extensivă în zonele cu flux sanguin 
scăzut. Gangrena purpurică determină necroza tegumente- 
lor subiacente, a țesutului adipos subcutanat şi a muşchilor. 
Delimitarea netă a țesutului necrotic de țesuturile viabile 
adiacente are un aspect tipic. Zonele purpurice impun 
excizia, ca în cazul arsurilor de gradul trei, deoarece 
epidermul, dermul şi țesutul subcutanat sînt necrozate. 


Carne de porc Derivați de acid benzoic 


Scoici Acid citric 
Condimente Albumina din ou şi carne de 
Căpşuni peşte 
Roșii Penicilină 
Altele Salicilaţi 
Medicamente Arome 
Alcool Infecţii 


Allopurinol Chlamydia psittaci 
Aspirină Virusul Epstein-Barr 
Aminoglicozide Infecţii cutanate şi faringiene 


Barbiturice cu streptococi de grup A 
Clorpromazină Virusul hepatitei B 
Substanțe de contrast Treponema pallidum 
Săruri de aur Boala serului datorată 
Griscofulvină administrării parenterale a 
Hidantoine unui ser sau medicament 
Hidralazină Substanțe inhalatorii 
Insulină Acrosoli 

loduri Blană de animale 

Mentol Cosmetice 

Mercur Seminţe de bumbac 
Morfină Fulgi 

Antiinflamatorii nesteroidiene Formaldehidă 

Penicilină Fîn 

Fenobarbital Mucegaiuri 

Pilocarpină Polenuri 

Vaccin antipoliomielitic Derivate de sînge 

Procaină ă Stress emoţional (de exemplu, 
Promctazină urticaria colinergică) 


Propiltiouracil 

12: URTICARIA ACUTĂ 


Se manifestă prin apariţia de papule sau placarde ce dispar rapid, 
palide sau eritematoase, înconjurate de eritem, cu localizări 
multiple la nivelul feței, trunchiului, gîtului şi membrelor. 

Leziunile urticariene persistă 1-3 ore apoi dispar 
progresiv. Antihistaminicele şi/sau tratamentul cortizonic 
ameliorează simptomele şi previn apariția'unor leziuni noi. 
Cauzele posibile ale urticariei acute generalizate sînt 
enumerate în tabelul 51-7. 


Partea a X-a DUREREA ACUTĂ GENERALIZATĂ 





13. DUREREA PSIHOGENĂ 


Unii pacienţi acuză apariţia unei dureri cutanate 
generalizate, cu caracter de arsură sau înțepătură, asociată 
cu sensibilitate la palpare, în absența unei erupții. Este 
prezentă durerea spontană şi la palpare la nivelul scalpului, 
după tracționarea uşoară a acestuia. Mecanismul este 
necunoscut, iar simptomele sînt intensificate de stress şi 
ameliorate prin administrarea de diazepam şi medicamente 
din aceeaşi clasă. 

CONCEPTELE UMANITĂȚII (368 pag. / 20000 lei) 
CRONOLOGIA UNIVERSALĂ (608 pag. / 55000 lei) 
SECOLUL EXTREMELOR (704 pag. / 55000 lei) 
INTRODUCERE ÎN SOCIOLOGIE (496 pag. / 45000 lei) 

TITANUL — Viaţa lui Dostoievski (512 pag. / 50000 lei) 

Ediţie internaţională : 

HARRISON — TESTE GRILĂ -— Ediţia a XIV-a 

EXAMINAREA CLINICĂ — GHID DE DIAGNOSTIC SEMIOLOGIC 
Ediţia a IIl-a 

ZOONOZE - Oxford University Press 

Colectiv - HARRISON — PRINCIPII DE MEDICINĂ INTERNĂ 

Ediţia a XIII-a (912 pag. / 130.000 lei) 

(272 pag. / 40.000 lei) 


Colectiv PRIMUL AJUTOR ÎN URGENȚELE N MEDICALE 

Irina Holdevici - AMELIORAREA PERFORMANȚELOR INDIVIDUALE 

Colectiv - DICȚIONAR MEDICAL ILUSTRAT, HarperCollins 
(111 pag. / 399.000) 

O oportunitate deosebită pentru cititorii noştri: 
CARTEA PRIN POȘIA 
Puteţi primi cartea dorită chiar în momentul apariţiei ei, cu o reducere substanțială de preţ, prin comandă, la adresa: 
B-dul Libertăţii nr. 4, bl. 117, et, 3, ap.7, sector 4, 161061-Bucureşti 


Tel: 337.30.67; 33748.81; Fax: 37.48.22; E-mail lider(afx.ro 


Cititorii care solicită carte prin poştă devin automat membri ai CLUBULUI CĂRȚII ORIZONTURI-LIDER, 
beneficiind de următoarele facilități: 


1. Editurile suportă cheltuielile de expediţie prin poştă a cărților comandate. În termen de o săptămînă de la data 
comenzii solicitantul va primi la domiciliul său, cărțile dorite (comandă de minim trei exemplare) cu plata ramburs. 


2. Reducerea prețului de vinzare cu 10% pentru fiecare comandă de minim trei cărți, 12% pentru comenzile ce 
depăşesc cinci cărţi, 15% la comenzile de cel puţin zece cărți. 


3. Livrarea cărţilor cu prioritate. 
4. Comanda anticipată pentru cărţile în curs de apariţie. 
5. Asigurarea materialelor informative: cataloage şi liste de apariţii. 


Notă: Pentru cititorii din Bucureşti, livrarea cărţilor nu se face prin poştă, ci direct, de la punctele de vînzare ale editurii: 
depozitul din B-dul Dinicu Golescu 43, bl.7, sc.1,ap-3, tel: 638.98.38 şi depozitul AMIT, Str. Sabinelor nr.8. 


IMPORTAN T 
Pentru comenzile prin poștă completaţi talonul cu titlurile dorite. 
ATENȚIE, NU ESTE NEVOIE SĂ TIMBRAŢI! 


Vă rugăm să decupaţi pe linia întreruptă. > 

